\NormalFont\ShortTitle{1 ጰፅሮሳ ኪታ}

{\MT ጰፅሮስ ፃፍዳ

\par }{\MTB ኮይሮ ኪታ

\par }{\IMT ጋꬃ ቆፋ

\par }{\IP ሀዋርያ ጰፅሮስ ፃፍዳ ኮይሮ ኪታይ፥ “ዶረትዳ ፆሳ አሳታ” ጌተትድ ፄገትዳይሳታስነ ጉꬃ ኢሰን ፑደሀ ባጋን ላለትዳ አማንያ አሳሳ። ሀ ኪታይ ፃፈትዳ ጋሶይ፥ አማኖ ጋሶን መቶይነ ዋየይ ጋክዳ አሳ ምንꬃናሳ። ሀ ማፃፋ ፃፈይ፥ እያ ሀይቁዋ፥ እያ ደንዱዋ፥ እያ ናምአንꬆ ዩሳ ኦድያ የሱስ ክርስቶሳ ዎንገላ ቃላ ኤንታ አኬክሴስ። የሱስ ክርስቶሳ ደኡዋ ሌምሶ ኦꬅ ፄልድ፥ መቶ ዳንዳአን ካንꬃና መላ ኤንታ ቆፍሴስ። ሄሳራ ጋꬅድ፥ መቶይ ኤንታ አማኑዋ ፓጨይሳነ የሱስ ክርስቶሲ ቆንጭያ ጋላስ በሲያ ዎይቶ ኤንቲ ኤካናዉ ደኤይሳ ሀሳይሴስ።

\par }{\IP ፃፈይ፥ ኤንቲ መቶ ዳንዳአና መላ ምንꬅ ስሚድ፥ ክርስቶሳ ካልያ አሳት ደኤይሳዳ ኤንቲ ዳና መላ ቆፍሴስ።

\par }{\IOT ማፃፋ አይፈ ቆፋታ

\par }{\IO ሳሮꬆ ({\IOR{1:1-2}})

\par }{\IO ፆሳይ ኑስ እምዳ አቶተꬃ ({\IOR{1:3-12}})

\par }{\IO ጌሻተꬃን ዱሱ ({\IOR{1:13—2:17}})

\par }{\IO ክርስቶሳ ዋይያ ሌምሶ ({\IOR{2:18-25}})

\par }{\IO መቶ ዎደ አማንያ አሳ ሀኖታ ({\IOR{3:1—4:19}})

\par }{\IO ጭማታስነ ናአተꬃታስ እመትዳ ዞረ ({\IOR{5:1-11}})

\par }{\IO ሞይዞ ሳሮꬆ ({\IOR{5:12-14}})



\par }\ChapOne{1}{\PP \VerseOne{1}ታኒ፥ የሱስ ክርስቶሳ ሀዋረይ ጰፅሮስ፤ ጳንፆሳን፥ ጋላትያን፥ ቃጳዶቃን፥ ኢሰንነ ብታነን በታንቾዳ ላለትድ ደእያ ፆሳይ ዶርዳ፥ አሳስ ሀ ዳብዳብያ ፃፋስ።

\VS{2}የሱስ ክርስቶሳስ ህንተ ኪተታና መላነ እያ ሱꬃን ጌያና መላ፥ ፆሳ አዋይ ባ ካሰ ኤራን ዶርዳይሳታስነ ጌሻ አያናን ጌይዳ፥ ህንተዉ አꬎ ኬሀተꬃይነ ሳሮተꬃይ ግዶ።


\par }{\SH ꬋዮና ኡፋይስ
\par }
{\PP \VS{3}የሱስ ክርስቶሳ ሀይቆፐ ደንꬅድ ባ ግታ ማሮተꬃን ናምአንꬆ የለተꬃነ ꬋዮና ኡፋይሳ እምዳ ኑ ጎዳ የሱስ ክርስቶሳ አዋይ፥ ፆሳይ ጋላተቶ።

\VS{4}ቃስ ፆሳይ ህንተዉ ꬋዮና፥ ኢቶናነ ቡቆና ላታ ሳሎን ጊግስስ።

\VS{5}ሄ ላታይ ዎደ ዉርሰꬃን ቆንጫናዉ ደእያ አቶተꬃስ ፆሳ ዎልቃን አማኖን ህንተዉ ናገትድ ደኤስ።


\par }{\PP \VS{6}ሀእ ጉꬃ ዎደስ ህንተ ዱማ ዱማ ፓጨን ኡንኤትኮካ ሄሳን ኡፋይትተ።

\VS{7}ሄ ፓጨይ ህንተና ጋክዳይ፥ ታማን የግን ꬋይያ ዎርቃፈ ህንተ አማኖይ አꬎነ ቱማ ግደይሳ በሳናሳ። ሄ ፓጨትዳ አማኑዋን የሱስ ክርስቶሲ ቆንጭያ ዎደ ጋላታ፥ ቦንቾነ ሳባ ህንተ ኤካና።

\VS{8}ህንተ የሱሳ በእቤከታ፥ ሽን እያ ሲቀታ። ህንተ ሀእ እያ በእቦናባ ግድኮካ፥ እያ አማነታ። ቃስ ኦዳን ቆንጭሳናዉ ዳንዳኤቶና ኡፋይሳንነ ቦንቾን ኩምደታ።

\VS{9}ህንተ አማኖን ናግያ ህንተ ሸምፑዋ አቶተꬃ ኤካና።


\par }{\PP \VS{10}አꬎ ኬሀተꬃ ባጋራ ህንተዉ ጊግዳ ሀ አቶተꬃባ ናበት ኤራናዉ ግታ ኮሻንነ ናጎን ኮይዶሶና።

\VS{11}ኤንታን ደእያ ክርስቶሳ አያናይ እያ ዋያባነ ሄሳፈ ጉየ ያና ቦንቹዋባ ካሰትድ ማርካትሸ፥ አዉደ ዎይኮ ዋንድ ሀናኔኮ አኬካን ፕልግዶሶና።

\VS{12}ናበት ኦድዳ ትንብተይ ባንታዉ ግዶናሽን፥ ህንተዉ ግደይሳ ፆሳይ ህንተዉ ቆንጭስስ። ሀእ አሳይ ህንተዉ ኦድዳ ዎንገላ ሳሎፐ ኪተትዳ ጌሻ አያና ዎልቃን ህንተዉ ኦድዶሶና። ኪታንቾትካ ሄሳ በአናዉ አሞትዶሶና።


\par }{\SH ጌሻተꬃን ደእተ
\par }
{\PP \VS{13}ሄሳ ግሾ፥ ኦሶስ ህንተና ጊግስተ፤ ህንተና ሃርተ። የሱስ ክርስቶሲ ቆንጭያ ዎደ ህንተ ኤካና አꬎ ኬሀተꬃ ኡፋይሳን ናግተ።

\VS{14}ፆሳ ናይታዳ እያዉ ኪተትተ፤ ህንተ ካሰ ኤሮና ኦꬅዳ ኢታ አሙዋ ካሎፍተ።

\VS{15}ሽን ህንተና ፄግዳ ፆሳይ ጌሽ ግድዳይሳዳ ህንተካ ህንተ ዱሳ ኡባን ጌሽ ግድተ።

\VS{16}ጌሻ ማፃፋን፥ “ታኒ ጌሽ ግድዳ ግሾ ህንተካ ጌሽ ግድተ” ጌተትድ ፃፈትስ።
\XREF{}{{\XO 1:16 }{\XT{ሌወ 11:44-45፤ 19:2.}}}


\par }{\PP \VS{17}አሳ ሶምኦ በኦና እያ ኦሱዋዳ ፕርድያ ፆሳ፥ “ኑ አዋዉ” ግድ ፄግያባ ግድኮ፥ ሀ ሳኣ እማꬃተꬃ ዱሳ ያሻን ደእተ።

\VS{18}ህንተ፥ ህንተ አዋታፐ ላትዳ ፓꬆና ደኡዋፐ ዎዘትዳይስ፥ ꬋይያ ብራን ዎይኮ ዎርቃን ግዶናይሳ ኤሬታ።

\VS{19}ቦረይ ዎይኮ ቦርሶይ ባይና ዶርሳ ሱꬃዳ አልኦ ግድዳ ክርስቶሳ ሱꬃን ዎዘትደታ።

\VS{20}ፆሳይ አላመይ መታናፐ ካሰ ክርስቶሳ ዶርስ፥ ሽን ሀ ዉርሰꬃ ዎድያን ክርስቶስ ህንተ ግሾ ቆንጭስ።

\VS{21}ህንተ አማኖይነ ህንተ ኡፋይሳይ ፆሳን ግዳና መላ እያ ሀይቆፐ ደንꬅድ፥ ቦንችዳ ክርስቶሳ ባጋራ ፆሳን አማነታ።


\par }{\PP \VS{22}ህንተ ቱማተꬃስ ኪተትድ ህንተናተꬃ ጌሽደታ። ህንተ እሶይ እሱዋ ዎዛናፐ ሲቀታ፥ ሽን ሀእካ ቱማ ዎዛናፐ ምንꬅድ ሲቅተ።


\par }{\PP \VS{23}ህንተ ናምአንꬆ የለትዳይ ꬋይያ ዘረꬃፈ ግዶናሽን፥ መርናዉ ደእያ ፆሳ ቃላን ꬋዮና ኮቻፈ የለትደታ።

\VS{24}ፆሳ ቃላይ፥

\par }{\Q “አስ ኡባይ ማታ መላ፤

\par }{\QB እያ ቦንቾ ኡባይ ጪሻ መላ።

\par }{\Q ማታይ መሌስ፥ ጪሻይካ ቆለቴስ።
\XREF{}{{\XO 1:24 }{\XT{እሳ 40:6-8.}}}


\par }{\QB \VS{25}ሽን ጎዳ ቃላይ መርናዉ ደኤስ”

\par }{\MM ያጌስ። ህንተዉ ኦደትዳ ዎንገላ ቃላይ ሀይሳ።




\par }\Chap{2}{\SH ደኦ ሹችነ ጌሻ ደረ
\par }
{\PP \VerseOne{1}ህዛ፥ ኢታተꬅ ኡባ፥ ጭሞ ኡባ፥ ጩቦተꬅ ቃናተነ ዝግርስ ኡባ ህንተፈ ድግተ።

\VS{2-3}ጎዳይ ኬሀ ግደይሳ ህንተ ኤርድ ሜዘትዳይሳዳ ሀእ የለትዳ ጉꬃ ናይታዳ ህንተ አቶተꬃን ድጭሸ ባናዉ ፆሳ ጌሻ ቃላ ማꬃ ኡባ ዎደ አሞትተ።
\XREF{}{{\XO 2:2-3 }{\XT{ማዝ 34:8.}}}


\par }{\PP \VS{4}አሳን ቦረትድ ፆሳን ዶረትዳ አልኦ ግድዳ ደኦ ሹቻ፥ ጎዳ የሱሳኮ ሺቅተ።

\VS{5}ህንተ አያና ኬꬅ ኬፀትያ ደኦ ሹቻታ። ህንተ የሱስ ክርስቶሳ ባጋራ ፆሳ ኡፋይስያ አያና ያርሾ ያርሽያ ጌሻ ካህነታ።

\VS{6}ጌሻ ማፃፋን፥

\par }{\Q “ሄኮ፥ ታኒ ፅዮነ ካታማን ጎዳ ፃጱዋ ምንꬅያ፥

\par }{\QB ዶረትዳ፥ አልኦ ሹቻ ዎꬃስ፤

\par }{\QB እያን አማንያ ኦንካ ዬላተና”

\par }{\MM ያጌስ።\XREF{}{{\XO 2:6 }{\XT{እሳ 28:16.}}}

\VS{7}ሀ ሹቻይ ህንተዉ አማነይሳታስ አልኦ፥ ሽን አማኖናይሳታስ፥

\par }{\Q “ግምበይሳት ካꬍድ እፅዳ ሹቻይ

\par }{\QB ጎዳ ፃጱዋ ምንꬅያ፥

\par }{\QB ኡባፈ አꬍያ ሹቹ ግድስ።”\XREF{}{{\XO 2:7 }{\XT{ማዝ 118:22.}}}


\par }{\MM \VS{8}ቃስካ፥

\par }{\Q “ሀ ሹቻይ አሰ ꬉብያ ሹቻነ አሰ ኩንድስያ ዛላ”

\par }{\MM ያጌስ። ኤንቲ ሄሳስ ቃደትዳ ግሾ ፆሳ ቃላ ኪተቶና እፅድ ꬉበትዶሶና።\XREF{}{{\XO 2:8 }{\XT{እሳ 8:14-15.}}}


\par }{\PP \VS{9}ሽን ፆሳይ ꬉማፐ ማላልስያ ባ ፖኡዋኮ ህንተና ፄግዳይ፥ ህንተ እያ ሎኦተꬃ ሀራታስ ኦዳናዉ ዶረትዳ ኮቸ፥ ካዎ ካህነ፥ ጌሻ ደረነ ፆሳ ዱማ ደረ።
\XREF{}{{\XO 2:9 }{\XT{ከሳ 19:5-6፤ እሳ 43:20-21፤ ዛረ 4:20፤ 7:6፤ 14:2፤ ትቶ 2:14፤ እሳ 9:2.}}}

\VS{10}ህንተ ካሰ ፆሳ ደረ ግደከታ፥ ሽን ሀእ ህንተ እያ ደረ። ህንተ ካሰ ማሮተꬅ ደምበከታ፥ ሽን ሀእ ማሮተꬅ ደምደታ።
\XREF{}{{\XO 2:10 }{\XT{ሆሰ 2:23.}}}


\par }{\SH ፆሳ አሳዳ ደእተ
\par }
{\PP \VS{11}ታ እሻቶ፥ ህንተ ሀ ሳአን እማነ በተ አስ ግድዳይሳዳ ህንተ ሸምፑዋ ኦልያ አሾ አሞፐ ሃካና መላ ታኒ ህንተና ዎሳይስ።

\VS{12}አማኖና አሳይ ህንተና ኢታ ኦꬅያ አሳዳ ዝግርያ ዎደ ፆሳይ ኑና በአናዉ ያ ጋላስ፥ ኤንቲ ህንተ ሎኦ ኦሱዋ በእድ ፆሳ ጋላታና መላ ህንተዉ ሎኦ ደኦይ ደኦ።


\par }{\PP \VS{13}ጎዳ ግሾ ግድ ማታራ ደእያ አሳታስ ሃረትተ፤ ኡባፈ ቦላ ግድያ ግሾ ካዋስካ ሃረትተ።

\VS{14}ኤንቲ ኢታ ኦይሳታ ሴራናዉነ ሎኦ ኦይሳታ ሳባናዉ ካዉዋፐ ኪተትዳ ግሾ ደርያ አይሰይሳታስ ሃረትተ።

\VS{15}ህንተ፥ ህንተ ሎኦ ኦሱዋን ኤሮና ኤያ አሳ ዶና ኦይꬃናይስ ፆሳ ሸነ።

\VS{16}ፆሳ አይለ ግድድ ላአተꬃን ደእተፐ አትሽን፥ ህንተ ላአተꬃ ኢታ ኦሶስ ካማ ኦꬆፍተ።

\VS{17}አሳ ኡባ ቦንችተ፤ አማንያ አሳ ሲቅተ፤ ፆሳ ያይተ፤ ካዎ ቦንችተ።


\par }{\SH ክርስቶሳ ዋየ ሌምሶ
\par }
{\PP \VS{18}አይለቶ ሎኦ ጎዳታስነ ኬሀ ጎዳታ ፃላላስ ግዶናሽን፥ ኢታታስካ ቦንቾን ሃረትተ።

\VS{19}አስ ፆሳ ግሾ ግድ በሶና ዋየ ዋየትኮ ፆሳይ እያ አንጃና።

\VS{20}ሽን ህንተ ናጋራ ኦꬅን ህንተና ደችያ ዎደ ህንተ ዳንዳእኮ ህንተዉ አይ ጋላት ደኢ? ሽን ሎኦባ ኦꬅድ ዋየ ዳንዳእኮ ፆሳይ ህንተና ሄሳስ አንጃና።

\VS{21}ፆሳይ ህንተና ፄግዳይ ሄሳ ግሾሳ፤ ክርስቶስ ህንተዉ ዋየትስ፤ ህንተ እያ ካላና መላ፥ ህንተዉ ሌምሶ ግድስ።

\VS{22}እ ናጋራ ኦꬅቤና፤ እያ ዶናን ዎርዶይ በንትቤና።
\XREF{}{{\XO 2:22 }{\XT{እሳ 53:9.}}}

\VS{23}ኤንቲ እያ ጫይያ ዎደ፥ ዛሪድ ጫይቤና። ሽን ዋየ ኤክሸ ፅሎ ፕርድያ ፆሳስ ባ ፕርዳ አጋግስፐ አትሽን፥ ማንድቤና።
\XREF{}{{\XO 2:23 }{\XT{እሳ 53:7.}}}

\VS{24}ኑኒ ናጋራስ ሀይቅድ ፅሎተꬃስ ዳና መላ ክርስቶስ ባ አሹዋን ኑ ናጋራ ማስቃልያ ቦላ ቶክስ፤ ህንተ እያ ማዱንꬃን ፓፅደታ።
\XREF{}{{\XO 2:24 }{\XT{እሳ 53:5.}}}

\VS{25}ካሰ ህንተ ኦገ ባልድ ꬋይዳ ዶርሳታ መላ፥ ሽን ሀእ ህንተ ሸምፑዋ ሄመይሳኮነ ናገይሳኮ ስምደታ።
\XREF{}{{\XO 2:25 }{\XT{እሳ 53:6.}}}




\par }\Chap{3}{\SH አዝናባነ ማችባ
\par }
{\PP \VerseOne{1-2}ሄሳዳካ፥ ማቸቶ፥ ህንተ አዝናታፐ ፆሳ ቃላስ ኪተቶናይሳት ደእኮካ አይኮካ ኦደቶናሽን፥ ህንተ ያሻተꬃነ ህንተ ጌሻ ደኡዋ በእድ አማናና መላ ኤንታዉ ሃረትተ።
\XREF{}{{\XO 3:1-2 }{\XT{ኤፈ 5:22፤ ቆላ 3:18.}}}

\VS{3}ህንተ፥ ህንተ ሁጰ ፕፆንነ ዎርቃ አሌቆን ዎይኮ ሎኦ ማኦን ህንተ ቦላ አሳተꬃ ሎይሶን ግዶፖ።
\XREF{}{{\XO 3:3 }{\XT{1 ፅሞ 2:9.}}}

\VS{4}ሽን ህንተ ዎዛና ግዶን ደእያ የገልሳተꬃይ ፆሳ ስንꬃን ህንተዉ ዳሮ አልኦ ግድድ ꬋዮና፥ አሽከነ ዎፑ ግዳ አያና ግዶ።

\VS{5}ፆሳይ እማና ግዳይሳ አማንዳ ጌሻ ማጫሳት በን ዎደ ባንታ አዝናታስ ሃረትድ፥ ባንታና ሄሳዳ ዳሮ ሎይꬅዶሶና።

\VS{6}ሄሳዳ ሳራ አብራሃመ፥ “ታ ጎዳዉ” ያጋዳ ፄጋሸ፥ እያዉ ኪተታሱ፤ ህንተካ አይኮካ ያዮና ሎኦባ ኦꬅኮ እ ናይታ።
\XREF{}{{\XO 3:6 }{\XT{መ 18:12.}}}


\par }{\PP \VS{7}አዝናቶ፥ ህንተ ማቸት ህንተፈ ዳቡራንቾ መታ ግደይሳ ኤርድ፥ ኤንታና ቦንችተ፤ ህንተ ዎሳ ꬉቦና መላ ፆሳይ እምዳ ደኡዋ ኤንቲ ህንተራ እስፈ ላትያ ግሾ ኤንታ ቦንችተ።
\XREF{}{{\XO 3:7 }{\XT{ኤፈ 5:25፤ ቆላ 3:19.}}}


\par }{\SH ሎኦ ኦꬅድ መቶ ኤኮ
\par }
{\PP \VS{8}ዉርሰꬃን፥ ኡባይ እስ ቆፋን ደእተ። እሶይ እሱዋስ ቃትሸ፥ እሻዳ ሲቀትተ፤ ቃስ እሶይ እሱዋስ ኬሀታነ አሽከታ ግድተ።

\VS{9}ኢታ ግሾ ኢታ ዎይኮ ጫሻ ግሾ ጫይድ ዛሮፕተ፤ ሄሳ አግድ፥ ፆሳይ ህንተዉ አንጁዋ እማናዉ ህንተና ፄግዳ ግሾ አንጅተ።

\VS{10}አይስ ጊኮ፥ ጌሻ ማፃፋይ፥

\par }{\Q “ደኦ ዶሰይነ ሎኦ ዎደ

\par }{\QB በአናዉ ኮየይ ኦና ግድኮካ

\par }{\QB ባ እንፃርሳን ኢታባነ ዎርዶ ኦደተይሳ አጎ።
\XREF{}{{\XO 3:10 }{\XT{ማዝ 34:12-16.}}}


\par }{\Q \VS{11}ኢታባ ኦይሳ አግድ ሎኦባ ኦꬆ፤

\par }{\QB ሳሮተꬃካ ኬህ ኮዮነ ካሎ።


\par }{\Q \VS{12}ጎዳ አይፈይ ፅሎታኮ ፄሌስ፤

\par }{\QB ቃስ እ ኡባ ዎደ ኤንታ ዎሳ ሀይዜስ።

\par }{\Q ሽን ጎዳይ ኢታባ ኦይሳታ ባ ሀንቆ ሶምኡዋን ፄሌስ”

\par }{\MM ያጌስ።


\par }{\PP \VS{13}ህንተ ሎኦባ ኦꬃናዉ አሞትኮ ህንተና ቆሀናይ ኦኔ?

\VS{14}ሀር አቶሽን፥ ፅሎተꬃ ግሾ ህንተ ዋየትኮ አንጀትዳይሳታ። አሳስ ያዮፍተነ ህርጎፍተ።
\XREF{}{{\XO 3:14 }{\XT{ማቶ 5:10፤ እሳ 8:12-13.}}}

\VS{15}ክርስቶሳ ህንተ ዎዛናን ቦንችተነ ጎዳይተ። ፆሳይ ህንተዉ እምዳ ኡፋይሳስ ጋሶ ኦይችያ ኦደስካ ዛሮ እማናዉ ኡባ ዎደ ጊግድ ኡትተ፥ ሽን ሄሳ አሽከተꬃንነ ያሻን ኦꬅተ።

\VS{16}ቃስ ክርስቶሳን ህንተ ደእያ ሎኦ ደኡዋ ኢታባ ኦꬅዳባዳ፥ ህንተና ጫይያ አሳይ ዝግርያባን ዬላታና መላ ህንተ ካሀይ ጌሽ ግዶ።

\VS{17}ፆሳይ ግዳባ ግድኮ ኢታባ ኦꬅዳ ግሾ ዋየ ኤከይሳፈ ሎኦባ ኦꬅዳ ግሾ ዋየ ኤከይስ ሎኦ።

\VS{18}ክርስቶስ ኑና ፆሳኮ ሺሻናዉ ባዉ ፅሎ ግድድ ደእሸ፥ ናጋራንቾታ ግሾ እስ ቶሆ ናጋራ ኡባስ ሀይቅስ፤ እ ባ አሳተꬃን ሀይቅስ፥ ሽን አያናን ፓፅስ።

\VS{19}ቃስ ሄ አያናን እ ብድ ቃሾን ደእያ ሸምፖታስ ቃላ ኦድስ።

\VS{20}ኖሄይ ማርካብያ ኬፅያ ዎደ ሄ ሸምፖት ፆሳስ ኪተቶና እፅዶሶና፥ ሽን ፆሳይ ኤንታና ዳንዳእ ጋምእስ። ሆስፑን አሳ ፃላል ማርካብያን ገልድ፥ ꬋዮ ሃꬃፈ አትዶሶና።
\XREF{}{{\XO 3:20 }{\XT{መ 6:1—7:24.}}}

\VS{21}ሄ ꬋዮ ሃꬃይ ሀእ ህንተና አሽያ ፅንቃተ ሌምሶ ግድስ። ሀ ፅንቃተይ ቦላ ቅታ ሜጮ ግዶናሽን፥ ሎኦ ካሀ ፆሳፈ ኤካናዉ እያ ዎስያ ኦገ ግድድ፥ ክርስቶሳ ደንዱዋ ባጋራ ህንተና አሼስ።

\VS{22}እ ሳሎ ብድ ፆሳ ኡሻቻን ኡትድ፥ ኪታንቾታ፥ ማታ አዋታነ ዎልቃማታ ሃሬስ።




\par }\Chap{4}{\SH ፆሳስ አማነታ
\par }
{\PP \VerseOne{1}ሄሳ ግሾ፥ ክርስቶስ ባ አሹዋን ኑስ ዋየትዳ ግሾ ህንተካ ሄ ቆፋን ህንተና ዳንጭስድ ምንድ ኤቅተ። ክርስቶሳ ግሾ ግድ ባ አሹዋን ዋየ ኤክዳ ኡራይ ናጋራ ኦꬅከ ግድ ቃንፅዳ አስ።

\VS{2}ሄ ኡራይ ባ አትዳ ላይꬃን ፆሳ ሸነ ኦꬃናዉ ኮዬስፐ አትሽን፥ ኢታ አሾ አሞን ዴና።

\VS{3}ካሰ ህንተ አማኖና አሳይ ደእዳይሳዳ ደእደታ። ህንተ ኢታ አሞን፥ ላይማተꬃን፥ ማꬆን፥ ቱናተꬅ ደንꬅያ የꬃን፥ ፖክያ ኤቃ ጎይኖን ካሰ ደእዳ ዱሳይ ግዳና።

\VS{4}አማኖና አሳራ ህንተ ሾር ባይና ኦሱዋ ኦꬆና ግሾ ማላለትድ ህንተና ጫዮሶና።

\VS{5}ሽን ኤንቲ ፓፃታ ቦላነ ሀይቅዳ አሳ ቦላ ፕርዳናዉ ደእያ ፆሳስ ዛሮ እማና።

\VS{6}ሀይቅዳ አሳስ ዎንገላይ ሳባከትዳይ ሀይሳ ግሾሳ። ኤንቲ አሳꬆ ባንታ አሹዋን ፕርደታና ቃስ ባንታ አያናን ፆሳꬆ ደኦን ዳና።


\par }{\PP \VS{7}ህዛ፥ ኡባባስ ዉርሰꬃይ ማታትስ። ሄሳ ግሾ፥ ዎሳናዉ ዳንዳኤታና መላ ዎፑ ግዳ ዎዛን ደኦ፤ ማራራ ደእተ።

\VS{8}ሲቆይ ዳሮ ናጋራ ካምያ ግሾ፥ ኡባፈ አꬅድ እሶይ እሱዋራ ዎዛናፐ ሲቀትተ።
\XREF{}{{\XO 4:8 }{\XT{ሌም 10:12.}}}

\VS{9}ዙዙሞና እሶይ እሱዋ እማꬃተꬃን ሞክተ።

\VS{10}ህንተ ፆሳፈ ዱማ ዱማ አꬎ ኬሀተꬃ እሞታ ኤክዳይሳዳ ህንተ እሶይ እሶይ ሄ እሙዋ በሲያዳ ኦይክድ እሶይ እሱዋ ሀጋዝተ።

\VS{11}የሱስ ክርስቶሳ ባጋራ ኡባባን ፆሳይ ጋላተታና መላ ኦንካ ኦድያባ ግድኮ ፆሳፈ ቃላ ኤክዳዳ ኦዶ። ቃስ ኦንካ ማድያባ ግድኮ ፆሳይ እያዉ እምያ ዎልቃዳ ማዶ። ቦንቾይነ ዎልቅ መርናፐ መርና ጋካናዉ እያዉ ግዶ። አምንእ።


\par }{\SH አማኖ ጋሶን ጋክያ ዋየ
\par }
{\PP \VS{12}ታ እሻቶ፥ ህንተ ታማዳ ፁግያ ዋየ ፓጭያ ግዶራ አꬍያ ዎደ ኦራꬃባይ ሀንዳዳ ማላለቶፍተ።

\VS{13}ሽን እያ ቦንቾይ ቆንጭያ ዎደ ህንተ ኡፋይሳይ ግታ ግዳና መላ ክርስቶሳ ዋይያ ህንተ ኤከይሳን ኡፋይትተ።

\VS{14}ክርስቶሳ ሱንꬃ ግሾ አስ ህንተና ጫይያ ዎደ፥ ፆሳ ቦንቾ አያናይ ህንተ ቦላ ሸምፕያ ግሾ ህንተ አንጀትዳይሳታ።

\VS{15}ህንተፈ ዋየ ኤክያ ኦንካ ሸምፖ ዎꬍዳዳ ዎይኮ ካይሶትዳዳ ዎይኮ ኢታ ኦꬅዳዳ ዎይኮ ገልሶናባን ገልዳዳ ሀንድ ዋየቶፎ።

\VS{16}ግዶሽን፥ ክርስታነ ግድያ ግሾ ዋየትኮ ክርስቶሳ ሱንꬃ ግሾ ፆሳ ጋላቶፐ አትሽን፥ ዬላቶፖ።


\par }{\PP \VS{17}ፕርድ ፆሳ አሳ ቦላ ዶምያ ዎደይ ጋክስ። ህዛ፥ ሄ ፕርዳይ ኮይሮ ኑ ቦላ ዶምያባ ግድኮ፥ ፆሳ ዎንገላስ ኪተቶና አሳ ዉርሰꬃይ አይ ግዳኔ?

\VS{18}ፅሎይ ኡንአን አትያባ ግድኮ፥ ማካላንቾይነ ናጋራንቾይ ያትን ዋናኔ?\XREF{}{{\XO 4:18 }{\XT{ሌም 11:31.}}}

\VS{19}ሄሳ ግሾ፥ ፆሳ ሸነዳ ዋየ ኤከይሳት ባንታ ሸምፑዋ ባንታና መꬍዳ፥ አማንꬅያ ፆሳስ ሀዳራ እምሸ ሎኦባ ኦꬆ።




\par }\Chap{5}{\SH ጭማታስነ ናአተꬃታስ እመትዳ ዞረ
\par }
{\PP \VerseOne{1}ህዛ፥ ዎሳ ኬꬃ ጭማታራ ጭማ ግድዳይስ፥ ክርስቶሳ ዋይያ ማርካተይስነ ቆንጫናዉ ደእያ ቦንቹዋ ሻከታናዉ ደእያ ታኒ፥ ህንተ ግዶን ደእያ ጭማታ ዞራይስ።

\VS{2}ህንተ አዋተꬃፈ ጋርሳን ደእያ ፆሳ ዉድያ ሄምተ። ፆሳይ ኮየይሳዳ ዶሳናፐ አትሽን፥ ኡንኤትድ ሄሞፍተ። ቃስ ሚሸ ኮሻን ግዶናሽን፥ ሀጋዛናዉ ደእያ ሎኦ ቆፋን ሄምተ።
\XREF{}{{\XO 5:2 }{\XT{ዮሀ 21:15-17.}}}

\VS{3}ህንተ አዋተꬃፈ ጋርሳን ደእያ ዉድያስ ሌምሶ ግድተፐ አትሽን፥ ጎዳቶፕተ።

\VS{4}ሄመይሳታ ሀላቃይ ቆንጭያ ዎደ ቆለቶና ቦንቾ ካላቻ ህንተ ኤካና።


\par }{\PP \VS{5}ሄሳዳካ፥ ያላጋቶ፥ ጭማታስ ሃረትተ። ህንተ እሶይ እሱዋስ አሽከ ግድተ። ጌሻ ማፃፋን፥ “ፆሳይ ኦቶራንቾታ እፄስ፥ ሽን አሽከታስ አꬎ ኬሀተꬃ እሜስ” ያጌስ።
\XREF{}{{\XO 5:5 }{\XT{ሌም 3:34.}}}

\VS{6}ፆሳይ ባ ዎደ ህንተና ቦንቻና መላ ዎልቃማ ፆሳ ኩሽያፐ ጋርሳን ህንተና ካዉሽተ።
\XREF{}{{\XO 5:6 }{\XT{ማቶ 23:12፤ ሉቃ 14:11፤ 18:14.}}}

\VS{7}እ ህንተዉ ቆፕያ ግሾ ህንተና ህርግስያ ኡባ እያ ቦላ የግተ።


\par }{\PP \VS{8}ህንተ ሞርከይ ፃላሄይ፥ ምትያባ ኮይድ፥ ጋሞዳ ጉድሸ ህንተ ማታራ ዩይያ ግሾ ህንተና ሃርተነ ባርክተ።

\VS{9}አላመን ደእያ ህንተ እሻት ሄሳዳ ዋየ ኤከይሳ ኤርድ፥ አማኖን ምንድ፥ ፃላህያራ ኤቀትተ።

\VS{10}ባ መርና ቦንቹዋስ ክርስቶስ የሱሳ ባጋራ ህንተና ፄግዳ አꬎ ኬሀተꬃ ኡባ ፆሳይ፥ ጉꬃ ዎደስ ህንተ ዋየትዳፐ ጉየ፥ እ ባ ሁጰን ህንተና ሺሻና፥ ካትሳና፥ ምንꬅድ ኤሳና፥ ፃልሳና።

\VS{11}መርናፐ መርና ጋካናዉ ፆሳይ ካዎቶ። አምንእ።


\par }{\SH ሳሮꬆ
\par }
{\PP \VS{12}አማነትዳ እሻ ጋዳ ታ ኤክያ ስላሰ ባጋራ ሀ ዳብዳብያ ህንተዉ ቃንꬃን ፃፋስ። ታ ሄሳ ህንተዉ ፃፍዳይ፥ ህንተና ዞራናዉነ ፆሳ አꬎ ኬሀተꬃይ ቱማ ግደይሳ ማርካታናሳ። ሄ አꬎ ኬሀተꬃን ምንድ ኤቅተ።
\XREF{}{{\XO 5:12 }{\XT{ሀዋ 15:22፥ 40.}}}


\par }{\PP \VS{13}ህንተራ እስፈ ዶረትዳ ባብሎነን
\FTNT{*}{{\FR 5:13 }{\FQ{ባብሎነን፦
}}{\FT{ሀ በሳን ባብሎነ ጌተትዳይ ሮመ ካታማ ግዶና አገና።
}}} ደእያ ዎሳ ኬꬃ አሳይነ ታ ናኣ ማርቆስ ህንተና፥ “ሳሮ ሳሮ” ያጌስ።
\XREF{}{{\XO 5:13 }{\XT{ሀዋ 12:12፥ 25፤ 13:13፤ 15:37-39፤ ቆላ 4:10፤ ፍልሞ 24.}}}

\VS{14}ሲቆ ዬረተꬃ ዬረትሸ፥ እሶይ እሱዋ ሳሮꬅተ።

\par }{\PP ክርስቶሳን ደእያ ህንተ ኡባስ ሳሮይ ግዶ። አምንእ።


\par }