\NormalFont\ShortTitle{ሌወታ ማፃፋ}

{\MT ሌወታ ማፃፋ

\par }{\IMT ጋꬃ ቆፋ

\par }{\IP ሌወታ ማፃፋይ፥ ሌወ ኮቻፈ ግድዳ ሌወት ዋትዲ ባንታ ኦሱዋ ኦꬃነኮ ቆንጭሴስ። ሄ ኦሶታፐ ኮይሮይ፥ አሳይ ኩመꬃ ፃላተꬃን ፆሳኮ ሺቃና መላ ያርሾ ሺሾ፤ ናምአንꬆይ፥ ቱናነ ቱና ግዶናባታ ሻክድ አሳ ፆሳ ስንꬃን ቱናተꬃፈ ጌሾ።

\par }{\IP ማፃፋስ ጉልአ ቆፋይ ፆሳ ጌሻተꬅ። “ታኒ፥ ጎዳይ፥ ህንተ ፆሳይ፥ ጌሽ ግድያ ግሾ፥ ህንተካ ጌሽ ግድተ” ያግስ። ቃስ ፆሳ አሳይ ሀ ጌሽ ግድዳ እስራኤለ ፆሳራ ሽጵ ግድ ዳና መላነ ዋንድ እያ ጎይናናዉ በሲያኮ ፓድድ በሴስ።

\par }{\IP ሌወታ ማፃፋን ዳሮ ኤረትዳ ኪታይ፥ የሱሲ ግታ ኪታ ግድ ናምአንꬆ ደꬃን ዎꬅዳ፥ “አሰ ኡባ ነ ሁጰዳ ዶሳ” ጌተትድ ፃፈትዳ ቃላ (ሌወ 19:18)።

\par }{\IOT ማፃፋ አይፈ ቆፋታ

\par }{\IO ያርሾ ዎጋታ ({\IOR{1:1—7:38}})

\par }{\IO ካህነታ ሹሞ ዎጋ ({\IOR{8:1-36}})

\par }{\IO አሮና ያርሹዋ ({\IOR{9:1-24}})

\par }{\IO ናምኡ ካህነታ ሀይቁዋ ({\IOR{10:1-20}})

\par }{\IO ቱናነ ቱና ግዶናባታ ({\IOR{11:1—15:33}})

\par }{\IO አቶተꬃ ጋላስነ እያ ዎጋታ ({\IOR{16:1-34}})

\par }{\IO ዱማ ዱማ ህገታ ({\IOR{17:1—20:27}})

\par }{\IO ዱማ ዱማ ባለታ ቦንቾ ዎጋ ({\IOR{21:1—25:55}})

\par }{\IO አንጆነ ሴራ ({\IOR{26:1-46}})

\par }{\IO ቃላ ጫቆነ ያርሾ ዎጋታ ({\IOR{27:1-34}})



\par }\ChapOne{1}{\SH ፁሳ ያርሾ
\par }
{\PP \VerseOne{1}ጎዳ ፆሳይ፥ ጌሻ ዱንካንያ ግዶን ግድድ ሙሰ ፄግድ ያግስ፤

\VS{2}እስራኤለ አሳስ ሀይሳዳ ያጋዳ ኦዳ፤ ህንተፈ ኦንካ ጎዳስ ያርሾ ያርሽያ ዎደ ባ መህያፐ፥ ባ ዶርሳፈነ ባ ዴሻፐ ኤሆ።

\VS{3}ሄ ያርሾይ መሄፐ ፁሳ ያርሾስ ግድኮ ቦረይ ባይና ዎፋኖ ግዶ። ጎዳይ ሄ ያርሹዋ ኤካና መላ ጌሻ ዱንካንያ ገልያ ፐንገን ያርሾ።

\VS{4}ያርሹዋ ያርሽያ ኡራይ ፁሳ ያርሾስ ኤህዳ መህያ ሁጰን ባ ኩሽያ ዎꬆ። ሄስ እያ ናጋራ አቶተꬃስ ጎዳይ ኤክዳ ያርሾ ግዳና።

\VS{5}እ ሄ ዎፋኑዋ ጎዳ ስንꬃን ሹኮ፤ ካህነት፥ አሮና ናይት ሄ ሱꬃ ኤክድ፥ ጌሻ ዱንካነ ገልያ ፐንገን ደእያ ያርሾ በሳ ኦይዱ ማዛነታ ቦላ ዉርፆ።

\VS{6}ሄ መህያ ጋልባ ቃርድ፥ አሹዋ ቆሞን ቆሞን ከሶ።

\VS{7}ካህንያ አሮና ናይት ያርሾ በሳን ምꬅ ዎꬅድ ታማ ኤꬆ።

\VS{8}ካህነት፥ አሮና ናይት ሄ ከስዳ አሹዋ ቦላ ሁጵያነ ሞꬉዋ ጉጅድ፥ ያርሾ በሳን ታማን ደእያ ምꬃ ቦላ ማራይድ ዎꬆ።

\VS{9}ሽን ሄ ኡራይ ኡሎ አሹዋነ ገዳታ ሃꬃን ሜጮ። ካህነይ ሄ ኡባ ያርሾ በሳን ፁጎ፤ ሄስ ጎዳስ ታማን ፁገትያ ሳዎ ቶንኩ ግያ ያርሾ ግዳና።


\par }{\PP \VS{10}ፁገትያ ያርሾስ እ እምያ እሞይ ዶርሳፈ ዎይኮ ዴሻፐ ግድኮ፥ ቦረይ ባይና ማራዘ ዎይኮ ኮለ ግዶ።

\VS{11}ሄ መህያ ያርሾ በሳፈ ፑደሀ ባጋራ ጎዳ ስንꬃን ሹኮ። ካህነት፥ አሮና ናይት ሄ ሱꬃ ኤክድ ያርሾ በሳ ኦይዱ ማዛነታ ኡባ ቦላ ዉርፆ።

\VS{12}ሄ ኡራይ አሹዋ ቆሞን ቆሞን ከሶ፤ ካህነይ ሄ ከስዳ አሹዋ ቦላ ሁጵያነ ሞꬉዋ ጉጅድ፥ ያርሾ በሳን ታማን ደእያ ምꬃ ቦላ ማራይድ ዎꬆ።

\VS{13}ሽን ሄ ኡራይ ኡሎ አሹዋነ ገዳታ ሃꬃን ሜጮ፤ ካህነይ ሄ ኡባ ያርሾ በሳን ፁጎ፤ ሄስ ጎዳስ ታማን ፁገትያ ሳዎ ቶንኩ ግያ ያርሾ ግዳና።


\par }{\PP \VS{14}ጎዳስ ያርሸትያ ፁሳ ያርሾይ ካፎ ግድኮ ሆለ ዎይኮ ኩራቾ ግዶ።

\VS{15}ካህነይ ሄሳ ኤክድ ቆꬍያ ኩሸራ ዱꬆ፤ ሁጵያ ያርሾ በሳ ቦላ ደእያ ታማን ፁጎ። እያ ሱꬃይ ያርሾ በሳ ምየራ ጉኮ።

\VS{16}ኡሎ አሹዋነ ቀፍያ ከስድ፥ ያርሾ በሳፈ ዶሎሀ ባጋራ ብዶ ቆልያ በሳን የጎ።

\VS{17}እ ሄ ካፉዋ ቀፈታ ኦይክድ ሻኮ፥ ሽን ኩመꬅ ሻኮፎ። ካህነይ ያርሾ በሳ ቦላ ደእያ ታማን ዎꬅድ ፁጎ፤ ሄስ ጎዳስ ታማን ፁገትያ ሳዎ ቶንኩ ግያ ያርሾ ግዳና።




\par }\Chap{2}{\SH ካꬃ ያርሾ
\par }
{\PP \VerseOne{1}ኦንካ ካꬃ ያርሾ ጎዳስ ያርሽያ ዎደ ሄ ያርሾይ ሎኦ ꬊለ ግዶ፤ እያ ቦላ ዛይተነ እፃነ ጉጆ።

\VS{2}ሄሳ ካህነ ግድዳ አሮና ናይታኮ ኤሆ፤ ካህነት ሄ ሎኦ ꬊልያፈ እስ ኩጫ ኤክድ፥ ዛይተነ እፃነ ኡባ ጉጅድ ያርሾ በሳ ቦላ ታማን ፁጎ። ሄስ ጎዳስ ታማን ፁገትያ ሳዎ ቶንኩ ግያ ቆፍሶ ያርሾ ግዳና።

\VS{3}ካꬃ ያርሹዋፈ አትዳይስ አሮናስነ እያ ናይታስ ግዳና። ሄስ ጎዳስ ታማን ፁገትዳ ኡባፈ ጌሻ ያርሾ ግዳና።


\par }{\PP \VS{4}ያርሸትያ ኡይꬃይ ጮጨን ኮምፐትዳ ግድኮ፥ ዛይተራ ሙኑቀትዳ ሎኦ ꬊለ ግዶ። ሄ ኡይꬃይ እርሾይ ባይና ዛይተን ሙኑቀትዳይሳ ዎይኮ ሌኦን ኡከትድ ዛይተን ትየትዳይሳ ግዶ።

\VS{5}ያርሸትያ ኡይꬃይ በሸን ኡከትዳባ ግድኮ፥ እርሾይ ባይና ዛይተን ሙኑቀትዳ ሎኦ ꬊለ ግዶ።

\VS{6}እያ መንꬃዳ እያ ቦላ ዛይተ ትጋዳ ካꬃ ያርሾ ኦꬃዳ ያርሻ።

\VS{7}ነ ያርሽያ ካꬃይ ኦቶን ካፅዳባ ግድኮ ዛይተን ሙኑቀትዳ ሎኦ ꬊለ ግዶ።

\VS{8}ሄሳዳ ሀንድ ጊግዳ ካꬃ ያርሹዋ ጎዳስ ኤሀዳ ካህንያስ እማ፤ ካህነይ ሄሳ ኤክድ ያርሾ በሳን ያርሾ።

\VS{9}ካህነይ ሄ ካꬃ ያርሹዋ ኤክድ፥ ያርሾ በሳን ፁሳ ያርሾ ኦꬅድ ታማን ፁጎ። ሄስ ጎዳስ ታማን ፁገትያ ሳዎ ቶንኩ ግያ ቆፍሶ ያርሾ ግዳና።

\VS{10}ካꬃ ያርሹዋፈ አትዳይስ አሮናስነ እያ ናይታስ ግዳና። ሄስ ጎዳስ ታማን ፁገትዳ ኡባፈ ጌሻ ያርሾ ግዳና።


\par }{\PP \VS{11}ኔኒ እርሾ ዎይኮ ኤስ ጎዳስ ታማን ፁጋዳ ያርሻናዉ በሶና ግሾ ጎዳስ ህንተ ኤህያ ካꬃ ያርሾይ እርሾይ ደእያባ ግዶፖ።

\VS{12}ሀይሳታ ባይራ ያርሾ ኦꬅድ ጎዳስ ያርሻናዉ ዳንዳኤታ፥ ሽን ሳዎ ቶንኩ ግያ ያርሾ ኦꬅድ ጎዳስ ያርሾ በሳን ፁጎፍተ።

\VS{13}ማፅነይ፥ ኔኒ ነ ፆሳራ ጫቅዳ ጫቁዋስ ማላ ግድያ ግሾ ነ ካꬃ ያርሾ ኡባን ማፅነ የጋ። ነ ካꬃ ያርሾ ኡባ ማፅነን ማልኤꬃ።

\VS{14}ኔኒ ካꬃፈ ባይራ ጎዳስ ኤህያ ዎደ ጫጨትድ ሽርከትዳ ትያ ግዳናዉ በሴስ።

\VS{15}ሄስ ካꬃ ያርሾ ግድያ ግሾ እያ ቦላ ዛይተ ትጋ፤ እፃነ ዎꬃ።

\VS{16}ካህነይ ሄ ጫጨትድ ሽርከትዳነ ዛይተይ ትገትዳ ካꬃ ያርሹዋፈ ባጋ ኤክድ እፃነ ኡባራ ቆፍሶ ያርሾ ኦꬅድ ጎዳስ ታማን ፁጎ።




\par }\Chap{3}{\SH እስፈተꬃ ያርሾ
\par }
{\PP \VerseOne{1}እስ አስ እስፈተꬃ ያርሾስ ባ መህያፐ ቦረይ ባይና ኡስ ዎይኮ ዎፋኖ ጎዳ ስን ሺሾ።

\VS{2}ያርሻናዉ ኤህዳ መህያ ሁጰን ባ ኩሽያ ዎꬅድ ጌሻ ዱንካንያ ፐንገን ሹኮ። ካህነት፥ አሮና ናይት ሱꬃ ኤክድ ያርሾ በሳ ኦይዱ ማዛንያ ቦላ ዉርፆ።

\VS{3}እስፈተꬃ ያርሹዋፈ ፁሳ ያርሾ ኦꬅድ ጎዳስ ሺሾ፤ ሄስካ ኡሎ አሹዋ ካምዳ ሞꬍያ፥

\VS{4}ናምኡ ክላሆታ፥ ኤንታ ቦላ ደእያ ሞꬍያነ ትርያ ፄራ ባጋ ኤኮ።

\VS{5}አሮና ናይት ሄሳ ፁሳ ያርሹዋራ እስፈ ያርሾ በሳ ቦላ ደእያ ምꬃ ቦላ ዎꬅድ ፁጎ። ሄስ ጎዳስ ፁገትያ ሳዎ ቶንኩ ግያ ያርሾ ግዳና።


\par }{\PP \VS{6}እስፈተꬃ ያርሾስ ሺቀይ ማጫ ዎይኮ አደ ዶርሰ ግድኮ ቦረይ ባይናባ ግዶ።

\VS{7}እስ አስ ዶርሳ ኡርገ ያርሽያባ ግድኮ ሄሳ ጎዳ ስንꬃን ሺሾ።

\VS{8}ሄ ዶርሳ ኡርግያ ሁጰን ባ ኩሽያ ዎꬅድ ጌሻ ዱንካንያ ፐንገን ሹኮ። አሮና ናይት ሱꬃ ኤክድ ያርሾ በሳ ኦይዱ ማዛንያ ቦላ ዉርፆ።

\VS{9}እስፈተꬃ ያርሹዋፈ ጎዳስ ፁሳ ያርሾ ኦꬅድ ያርሾ፤ ሄስካ ሞꬉዋ፥ ጎይናፐ ብድ ዞኮ መቀꬃ ጋካናዉ ደእያ ሞꬉዋ፥ ኡሎ አሹዋ ካምዳ ሞꬍያ፥

\VS{10}ናምኡ ክላሆታ፥ ኤንታ ካምዳ ሞꬍያ ትርያ ፄራ ባጋ ኤኮ።

\VS{11}ካህነይ ሄሳ ጎዳስ ፁሳ ያርሾ ኦꬅድ ያርሾ በሳን ፁጎ።


\par }{\PP \VS{12}እ ያርሸይ ዴሸ ግድኮ እ ሄሳ ጎዳ ስን ሺሾ።

\VS{13}እያ ሁጰን ባ ኩሽያ ዎꬅድ ጌሻ ዱንካንያ ስንꬃን ሹኮ። አሮና ናይት ሱꬃ ኤክድ ያርሾ በሳ ዩሹዋ ዉርፆ።

\VS{14}እ ሄ ያርሹዋፈ ኤክድ ጎዳስ ፁሳ ያርሾ ኦꬅድ ያርሾ፤ ሄስካ ኡሎ አሹዋ ካምዳ ሞꬍያ ኡባ፥

\VS{15}ናምኡ ክላሆታ፥ ኤንታ ካምዳ ሞꬍያ ትርያ ፄራ ባጋ ኤኮ።

\VS{16}ካህነይ ሄሳ ጎዳስ ሳዎ ቶንኩ ግያ ያርሾ ኦꬅድ ያርሾ በሳን ፁጎ። ሞꬎ ኡባይ ጎዳባ።


\par }{\PP \VS{17}ህንተ ሞꬎነ ሱꬅ ሞፕተ። ሄስ ህንተስነ ያና የለተꬃይ ደእያ በሳ አዉንካ ናግያ ዎጋ ግዶ።




\par }\Chap{4}{\SH ናጋራ ያርሾ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}ኔኒ እስራኤለ አሳስ ሀይሳዳ ያጋዳ ኦዳ፤ ኦንካ ቆፖና ናጋራ ኦꬅኮ ዎይኮ ጎዳ ኪታታፐ እሱዋ መንꬅኮ፥

\VS{3}ዶረትዳ ካህነይ ናጋራ ኦꬅድ አሳ ጎመን ጋꬅኮ፥ እ ባ ኦꬅዳ ናጋራ ግሾ ቦረይ ባይና ዎፋኖ ጎዳስ ናጋራ ያርሾ ኦꬅድ ኤሆ።

\VS{4}ሄ ዎፋኑዋ ጌሻ ዱንካንያ ፐንገ ኤህድ፥ ሁጰን ባ ኩሽያ ዎꬅድ ጎዳ ስንꬃን ሹኮ።

\VS{5}ዶረትዳ ካህነይ ዎፋኑዋ ሱꬃፈ ጉꬃራ ኤክድ ጌሻ ዱንካንያ ገልስድ፥

\VS{6}ባ ብራꬍያ ሱꬃን የድ ኤክድ ጌሻ ዱንካንያ ማጋራጁዋ ስንꬃን ጎዳ ስንꬃን ላፑን ቶሆ ዉርፆ።

\VS{7}ካህነይ ጉꬃ ሱꬅ ኤክድ ጌሻ ዱንካንያን ጎዳ ስንꬃን ሳውያ እፃነ ጩይስያ በሳን ደእያ ካጨታ ትዮ። አትዳ ሱꬃ ጌሻ ዱንካንያ ገልያ ፐንገ ባጋራ ደእያ ፁሳ ያርሾ በሳ ጋርሳን ጉሶ።

\VS{8}ናጋራ ያርሾስ ሹከትዳ ዎፋኑዋ ሞꬉዋ ኡባ፥ ኡሎ አሹዋ ማእዳ ሞꬉዋ፥

\VS{9}ናምኡ ክላሆታ፥ ኤንታ ካምዳ ሞꬍያነ ትርያ ፄራ ባጋ ኤኮ።

\VS{10}እስፈተꬃ ያርሾስ ሹከትዳ ዎፋኑዋ ሞꬉዋ ከስዳይሳዳ እያፐ ሞꬉዋ ከሶ። ካህነይ ፁሳ ያርሾ ኦꬅድ ያርሾ በሳን ፁጎ።

\VS{11}ሽን ዎፋኑዋ ጋልባ፥ እያ አሹዋ ኡባ፥ እያ ሁጵያ፥ እያ ቶሆታ፥ ኡሎ አሹዋ፥ ቶጭያ፥

\VS{12}አሹዋፐ አትዳይሳ ኡባ ጉታፐ ካረ ከስድ ብዶ የግያ ዎጋ መላ ጌሻ በሲ ኤፍድ ያን ታማን ፁጎ።


\par }{\PP \VS{13}እስራኤለ ማባራ ኡባይ ቆፖና ናጋራ ኦꬅኮነ ጎዳ ኪታታፐ እሱዋ መንꬅኮ ሄስ ኤንታፈ ቆሰትኮካ ኤንታዉ ባላ ግድድ ታይበታና።

\VS{14}ኤንቲ ኦꬅዳ ናጋራ አኬክያ ዎደ ናጋራ ያርሾስ ሀንያ ዎፋኖ ጌሻ ዱንካንያ ስን ኤሆ።

\VS{15}ማባራ ጭማት ባንታ ኩሽያ ዎፋኑዋ ሁጰን ዎꬅድ ጎዳ ስንꬃን ሹኮ።

\VS{16}ዶረትዳ ካህነይ ዎፋኑዋ ሱꬃፈ ጉꬃራ ኤክድ ጌሻ ዱንካንያ ግዶ ገሎ።

\VS{17}እ ባ ብራꬍያ ሱꬃን የድ ኤክድ ማጋራጁዋ ስንꬃ ባጋራ ጎዳ ስንꬃን ላፑን ቶሆ ዉርፆ።

\VS{18}ቃስ ጉꬃ ሱꬅ ኤክድ፥ ጌሻ ዱንካንያ ግዶን ጎዳ ስንꬃን እፃነ ጩይስያ በሳን ደእያ ካጨታ ቦላ ትዮ። አትዳ ሱꬃ ጌሻ ዱንካንያ ገልያ ፐንግያ ባጋራ ደእያ ፁሳ ያርሾ በሳ ጋርሳን ጉሶ።

\VS{19}ሞꬎ ኡባ ኤክድ ያርሾ በሳን ፁጎ።

\VS{20}ሀ ዎፋኑዋካ ናጋራ ያርሾስ ሹከትዳ ዎፋኑዋ መላ ኦꬃዳ ሺሻ። ሄሳዳ ኦꬅድ፥ ካህነይ ናጋራ አቶተꬃ ዎጋ ፖላና፤ አሳ ናጋራይ አቶ ጌተታና።

\VS{21}ካህነይ ዎፋኑዋ ጉታፐ ካረ ከስድ፥ ኮይሮ ዎፋኖይ ፁገትዳይሳዳ እያካ ፁጎ፤ ሄስ ማባራስ ያርሸትያ ናጋራ ያርሾ።


\par }{\PP \VS{22}አሳ ካለꬅያ ሹማታፐ እሶይ ቆፖና ናጋራ ኦꬅኮነ ጎዳ ፆሳ ኪታፐ እሱዋ መንꬅኮ ሄ ኡራይ ባላ።

\VS{23}እ ባ ኦꬅዳ ናጋራ አኬክዳፐ ጉየ፥ ቦረይ ባይና እስ ኮለ ኤሆ።

\VS{24}ሄ ኮልያ ሁጰን ባ ኩሽያ ዎꬅድ ፁሳ ያርሾይ ያርሸትያ በሳን ጎዳ ስንꬃን ሹኮ፤ ሄስ ናጋራ ያርሾ።

\VS{25}ካህነይ ባ ብራꬍያ ሱꬃን የድ ኤክድ፥ ፁሳ ያርሾ በሳን ደእያ ካጨታ ቦላ ትዮ፤ አትዳ ሱꬃ ቃስ ፁሳ ያርሾ በሳ ጋርሳን ጉሶ።

\VS{26}እስፈተꬃ ያርሾስ ሺቅዳ ሞꬉዋ ኡባ ፁግዳይሳዳ ሀ ኮልያ ሞꬉዋ ፁጎ። ሄሳዳ ኦꬅድ፥ ካህነይ ሄ ኡራ ናጋራ ቁሽሴስ፤ ሄ ኡራ ናጋራይ አቶ ጌተታና።


\par }{\PP \VS{27}ማባራፐ እስ አስ ቆፖና ናጋራ ኦꬅኮነ ጎዳ ኪታፐ እሱዋ መንꬅኮ ሄ ኡራይ ባላ ግዴስ።

\VS{28}እ ባ ኦꬅዳ ናጋራ አኬክዳፐ ጉየ ቦረይ ባይና ማጫ ዴሽ ባ ናጋራ ግሾ ኤሆ።

\VS{29}ባ ኩሽያ ሄ ዴሸ ሁጰን ዎꬆ፤ ያትድ ፁሳ ያርሾ በሳን ናጋራ ያርሾ ኦꬅድ ሹኮ።

\VS{30}ሄሳፈ ጉየ፥ ካህነይ ሄ ዴሸ ሱꬃን ባ ብራꬍያ የድ ኤክድ ፁሳ ያርሾ በሳን ደእያ ካጨታ ቦላ ትዮ። አትዳ ሱꬃ ኡባ ያርሾ በሳፈ ጋርሳን ጉሶ።

\VS{31}እስፈተꬃ ያርሾስ ሹከትዳ መህያፐ ሞꬉዋ ከስዳይሳ መላ ሄ ዴሸ ሞꬉዋ ቃር ከስድ፥ ያርሾ በሳን ጎዳስ ሳዎ ቶንኩ ግያ ያርሾ ኦꬅድ ፁጎ። ሄሳዳ ኦꬅድ፥ ካህነይ ሄ ኡራ ናጋራ ቁሽሴስ፤ እያ ናጋራይ አቶ ጌተታና።


\par }{\PP \VS{32}ሄ ኡራይ ባ ናጋራ ግሾ ያርሸይ ዶርሰ ግድኮ፥ ቦረይ ባይና ማጫ ዶርሰ ግዶ።

\VS{33}እ ባ ኩሽያ ሄ ዶርሰ ሁጰን ዎꬆ፤ ያትድ፥ ፁሳ ያርሾ መሄ ሹክያ በሳን ሹኮ።

\VS{34}ሄሳፈ ጉየ፥ ካህነይ ዶርሰ ሱꬃን ባ ብራꬍያ የድ ኤክድ ፁሳ ያርሾይ ያርሸትያ በሳን ደእያ ካጨታ ቦላ ትዮ። አትዳ ሱꬃ ያርሾ በሳፈ ጋርሳን ጉሶ።

\VS{35}እስፈተꬃ ያርሾስ ሹከትዳ መህያፐ ሞꬉዋ ከስዳይሳዳ ሄ ዶርሰ ሞꬉዋ ቆር ከስድ፥ ያርሾ በሳን ጎዳስ ፁሳ ያርሾ ኦꬅድ ፁጎ። ሄሳዳ ኦꬅድ፥ ካህነይ ሄ ኡራ ናጋራ ቁሽሴስ፤ እያ ናጋራይ አቶ ጌተታና።




\par }\Chap{5}{\PP \VerseOne{1}እስ አስ ባ በእዳባ ዎይኮ ባ ኤርያባ ማርካታና መላ ኦይሸትድ ማርካቶና እፅኮ ሄ ኡራይ ናጋራ ኦꬅዳ ግሾ ሴረቶ።


\par }{\PP \VS{2}እስ አስ ኤሮና ደእሸ ቱናባ፥ ሄስካ፥ ሀይቅዳ ዶአ ዎይኮ መሄ ዎይኮ ሳአራ ጎሸትያ ዶአታ ቦችኮ፥ ሄስ ቱና ግደይሳ እ ኤሮና እፅኮካ ቱና ግድያ ግሾ ባላ ግዴስ።


\par }{\PP \VS{3}እስ አስ ኤሮና ደእሸ አሳ አሳተꬃፈ ጎግድ ቱንስያባ ቦችኮ፥ ሄስ ቱና ግደይሳ እ ኤሮና እፅኮ፥ ቱና ግድያ ግሾ ባላ ግዴስ።


\par }{\PP \VS{4}እስ አስ ኢታባ ግድን ሎኦባ ኦꬃናዉ ኤሶን ጫቅኮነ ባ ጫቅዳይሳ ዶግድ፥ ጉየፐ እ አኬክዳ ዎደፐ ዶምድ ባላ ግዴስ።


\par }{\PP \VS{5}እስ አስ ሀ ኦደትዳ ባላታፐ እሱዋ ኦꬅዳባ ግድኮ ባ ኦꬅዳ ናጋራ ፓፆ።

\VS{6}እ ባ ኦꬅዳ ናጋራ ግሾ ጎዳስ ባ መህያ ግዶፈ ማጫ ዶርሰ ዎይኮ ማጫ ዴሸ ናጋራ ያርሾ ኦꬅድ ሺሾ። ካህነይ ኤክድ ሄ ኡራ ናጋራ ቁሸꬃስ ያርሻና።


\par }{\PP \VS{7}እስ አስ ባ ኦꬅዳ ናጋራ ግሾ ያርሻናዉ ዶርሰ ዎይኮ ዴሸ ሻማናዉ እያዉ ጋተይ ጋኮና እፅኮ ናምኡ ኩራቾታ ዎይኮ ናምኡ ሆለታ፥ እሱዋ ናጋራ ያርሾስ ቃስ እሱዋ ፁሳ ያርሾስ ኦꬅድ ጎዳስ ኤሆ።

\VS{8}እ ኤንታ ካህንያስ እሞ፤ ካህነይ ናምኡ ሆለታፐ እሱዋ ቆꬍያ ምርቅድ ዱꬆናሽን፥ ናጋራ ያርሾ ኦꬅድ ሺሾ።

\VS{9}ያትድ ሱꬃፈ ጉꬃራ ኤክድ፥ ያርሾ በሳ ማታን ዉርፆ፤ አትዳ ሱꬃ ያርሾ በሳ ጋርሳን ጉሶ፤ ሄስ ናጋራ ያርሾ።

\VS{10}ሀንኮ ሆልያ ቃስ ህገይ ኪተይሳዳ ፁሳ ያርሾ ኦꬅድ ፁጎ። ካህነይ ሀይሳዳ ኦꬅድ፥ ኡራይ ኦꬅዳ ናጋራ ቁሽሳናዉ ያርሾ ያርሼስ፤ ሄ ኡራ ናጋራይ አቶ ጌተታና።


\par }{\PP \VS{11}ሽን እስ አስ ናምኡ ሆለ ዎይኮ ናምኡ ኩራቾ ኤሀናዉ ጋተይ ጋኮና እፅኮ፥ እስ ክሎ ግራመ ሎኦ ꬊለ ባ ናጋራ ግሾ ያርሾ ኦꬅድ ኤሆ። ሄ ꬊለይ ናጋራ ያርሾ ግድያ ግሾ ዛይተይ ዎይኮ እፃነይ እያ ቦላ ጉዠቶፎ።

\VS{12}እ ሄሳ ኤህድ ካህንያስ እሞ፤ ካህነይ ሄ ꬊልያፈ እስ ኩጫ ኤክድ፥ ጎዳስ ሺቅያ ካꬃ ያርሹዋራ ጋꬅድ፥ ቆፍሶ ኦꬅድ ያርሾ በሳን ፁጎ፤ ሄስ ናጋራ ያርሾ።

\VS{13}እስ አስ ሀ ናጋራታፐ እሱዋ ኦꬅኮ ሀይሳዳ ኦꬅድ እያ ናጋራ ቁሽሴስ፤ ሄ ኡራ ናጋራይ አቶ ጌተታና። ሄ ያርሹዋፈ አትዳይስ ካꬃ ያርሹዋዳ ካህንያስ ግዶ።


\par }{\SH ናቆ ያርሾ
\par }
{\PP \VS{14}ጎዳይ ሙሰኮ ሀይሳዳ ያግስ፤

\VS{15}ኦንካ ጎዳ ናቅኮነ ጌሻ ሚሸታ ቱንስድ ቆፖና ናጋራ ኦꬅኮ ባ ናቁዋስ ባ መህያ ግዶፈ ቦረይ ባይና እስ ማራዘ ጎዳስ ኤሆ። እያ ጋተይ ጌሻ ዱንካነን ኤረትዳ ምዛነ ግናን ጭገቶ፤ ሄስ ናቆ ያርሾ።

\VS{16}እ ጌሻ ሚሸታ ቦላ ናጋራ ኦꬅዳ ግሾ ኮይሮ ጭጋናዉ በሲያ ጋትያ ቦላ ፄታፐ ላታሙ ኩሸ ጉጅድ ካህንያስ እሞ። ካህነይ ሄሳ ማራዝያራ ጋꬅ ያርሽድ ኡራ ናቁዋ ቁሽሴስ፤ እያ ናጋራይ አቶ ጌተቴስ።


\par }{\PP \VS{17}እስ አስ ቆፖናሽን፥ ጎዳ ኪታታፐ እሱዋ መንꬅድ ናጋራ ኦꬅኮ እ ሄሳ ኤሮና እፅኮካ ባላ ግድያ ግሾ ባ ናጋራን ሴረቶ።

\VS{18}እ ባ መህያፐ ቦረይ ባይናነ ጋተ ኩንꬅያ እስ ማራዘ ናቆ ያርሾስ ካህንያኮ ኤሆ። ካህነይ ሄ ማራዝያ ያርሽድ ኡራ ናቁዋ ቁሽሴስ፤ እያ ናቆይ አቶ ጌተቴስ።

\VS{19}እ ቱማፐ ጎዳ ናቅዳ ግሾ ሄስ ናቆ ያርሾ።




\par }\Chap{6}{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}እስ አስ ሀራ አስ ሀዳራ ዎꬅዳባ ዎይኮ ታልእዳባ ላህኮ ዎይኮ ቦንቅኮ ዎይኮ ጭምኮ፥

\VS{3}ዎይኮ ꬋይዳባ ደምድ ታ በአብከ ግድ ዎርዶን ጫቅኮነ አስ ኦꬅያ ሀይሳ መላባፐ እሱዋ ኦꬅኮ፥

\VS{4}ሄሳን ናጋራንቾ ግድድ በንትኮ፥ ካይስዳባ ዎይኮ ቦንቅዳባ ዎይኮ ሀዳራ ኤክዳባ ዎይኮ ꬋይን ደምዳባ፥

\VS{5}ዎይኮ ዎርዶን ጫቅድ ኤክዳ ኩመꬃ ሻሉዋ ጎዳስ ዛሮ። ቃስ ባ ናቆ ያርሹዋ ያርሽያ ጋላስ ባ ኤክዳባ ቦላ ፄታፐ ላታሙ ኩሸ ጉጅድ ሻሉዋ ጎዳስ እሞ።

\VS{6}ቃስ ባ ናቁዋ ግሾ ጎዳስ ያርሾ ያርሽያ ዎደ ባ መህያ ግዶፈ ቦረይ ባይና እስ ማራዘ ካህንያኮ ኤሆ። ሄ ዶርሳይ ናቆ ያርሾስ ጋተ ኩንይሳ ግዶ።

\VS{7}ካህነይ ሄ ዶርሳ ያርሽድ ሄ ኡራ ናቁዋ ቁሽሴስ፤ ሄ ኡራ ናቆይ አቶ ጌተታና።


\par }{\SH ፁሳ ያርሾ
\par }
{\PP \VS{8}ጎዳይ ሙሰኮ ሀይሳዳ ያግስ፤

\VS{9}አሮናነ እያ አደ ናይታ ሀይሳዳ ያጋዳ ኪታ፤ ፁሳ ያርሹዋስ ደእያ ዎጋይ ሀይሳ፤ ፁሳ ያርሾይ ሳእ ዎንታና ጋካናዉ ያርሾ በሳን ደኦ። ታማይ ያርሾ በሳን ቃማ ኩመꬅ ኤፅሸ አቆ።

\VS{10}ካህነይ ሊኖፐ ዳደትዳ ቃምሰ ማእድ፥ ሱረ ዳንጭድ፥ ፁሳ ያርሹዋ ታማይ ምዳ ብዱዋ ካሽድ ያርሾ በሳ ምየን ላሎ።

\VS{11}ያትድ ማኡዋ ቃር ዎꬅድ ሀራ ማኦ ማእድ ሄ ብዱዋ ጉታፐ ጋፃ ኤፍድ ዎጋዳ ጌሻ በሳን ቆሎ።

\VS{12}ያርሾ በሳ ቦላ ደእያ ታማይ ቶኦና ኡባ ዎደ ኤፅሸ ደኦ። ካህነይ ዎንታ ዎንታ ምꬅ እያ ቦላ ጉጆ። ፆሳ ያርሹዋ ምꬃ ቦላ ማራን ዎꬅድ፥ እስፈተꬃ ያርሹዋ ሞꬉዋ እያ ቦላ ፁጎ።

\VS{13}ታማይ ያርሾ በሳ ቦላ ኡባ ዎደ ኤፅሸ ደኦ፤ ቶአናዉ ኮሸና።


\par }{\SH ካꬃ ያርሾ
\par }
{\PP \VS{14}ካꬃ ያርሾስ እመትዳ ዎጋይ ሀይሳ፤ ካህነ ግድዳ አሮና ናይት ያርሾ በሳፈ ስንꬃ ባጋራ ጎዳ ስንꬃን ያርሾ።

\VS{15}ካህነይ እስ ኩጫ ሎኦ ꬊለነ ዛይተ ኤክድ ካꬃ ያርሹዋ ቦላ ደእያ እፃንያራ ያርሾ በሳን ጎዳስ ሳዎ ቶንኩ ግያ ቆፍሶ ያርሾ ኦꬅድ ፁጎ።

\VS{16}እያፐ አትዳይሳ አሮንነ እያ አደ ናይት ኡይꬅ ኡክድ ዱንካንያ ዳባባን ደእያ ጌሻ በሳን ሞ።

\VS{17}ሄ ኡይꬃይ እርሾይ ባይና ኡከቶ። ታማን ፁሳ ያርሹዋፈ ሄሳ ታኒ ኤንታዉ ግሾ ኦꬃዳ እማስ። ናጋራ ያርሹዋ መላነ ናቆ ያርሹዋ መላ እ ኡባፈ ጌሽ።

\VS{18}ጎዳስ ታማን ፁሳ ያርሹዋፈ ኤንታ ጋክያ ግሾ ግድያ ግሾ ያ የለተꬃን አሮና ኮቸ ግድዳ አደት ኡባይ ሄሳ ሞ። ሄ ያርሹዋ፥ ጌሽ ግዶና ኦንካ ቦቾፎ።


\par }{\PP \VS{19}ጎዳይ ሙሰኮ ሀይሳዳ ያግስ፤

\VS{20}አሮንነ እያ አደ ናይት ካህነተꬃን ትየትያ ዎደ እስ ክሎ ግራመ ግድያ ሎኦ ꬊለ ካꬃ ያርሾ ኦꬅድ ጎዳስ ኤሆ። እያፐ ባጋ ዎንታ፥ ባጋ ኦማርስ ያርሾ።

\VS{21}ሄ ꬊለይ ዛይተራ ዋላከትድ ሎይꬅ ሙኑቀትድ ባሸን ኡከቶ፤ እያ መንꬃዳ ያርሾ በሳን ሳዎ ቶንኩ ግያ ካꬃ ያርሾ ኦꬃዳ ጎዳስ ያርሻ።

\VS{22}ቃስ አሮና አደ ናይታፐ እያ ካህነተꬃ ላታናዉ ትየትያ ኦንካ ሄ ዎጋ ጊግሴስ። ሄስ ጎዳስ ኡባ ዎደ ያርሸትያ ያርሾ ግድያ ግሾ ኩመꬅ ፁገቶ።

\VS{23}ካህነይ ካꬃ ያርሹዋ ጉየ አሾና ፁጋናዉ ኮሼስ፤ እ ሜተታናዉ በሰና።


\par }{\SH ናጋራ ያርሾ
\par }
{\PP \VS{24}ጎዳይ ሙሰኮ ሀይሳዳ ያግስ፤

\VS{25}አሮናስነ እያ አደ ናይታስ ሀይሳዳ ያጋ፤ “ናጋራ ያርሾ ዎጋይ ሀይሳ፤ ናጋራስ ሹከትያ ያርሾይ ፁሳ ያርሾይ ሹከትያ በሳን ጎዳ ስንꬃን ሹከቶ። ሄ ያርሾይ ኡባፈ ጌሻ ያርሾ።

\VS{26}ሄ ያርሹዋ ያርሽያ ካህነይ ዱንካንያ ዳባባን ደእያ ጌሻ በሳን ሞ።

\VS{27}ሄ አሹዋ ቦችያ ኦንካ ጌሽ ግዶ፤ ቃስ ሹክሽን ሱꬅ ማኡዋ ቦችኮ ሄ ማኦይ ጌሻ በሳን ሜጨቶ።

\VS{28}አሾይ ካፅዳ ኦቶይ መቆ፤ ብራታ ድስተን ካፅዳባ ግድኮ ሄ ሚሽያ ቃጭድ ሃꬃን ሜጫናዉ ኮሼስ።

\VS{29}ካህነ ኮቻፈ አደ ግድዳ ኦንካ ሄ አሹዋ ሞ፤ ሄ ያርሾይ ኡባፈ ጌሽ።

\VS{30}ሽን ጌሻ በሳን ናጋራ አቶተꬃስ ሱꬃ ኤክድ ዱንካንያ ግዶ ገልዳባ ግድኮ ሄ መህያ አሾይ ሜተታናዉ ኮሸና፤ እ ታማን ፁገታናዉ በሴስ።”




\par }\Chap{7}{\SH ናቆ ያርሾ
\par }
{\PP \VerseOne{1}ኡባፈ ጌሽ ግድያ ግሾ ናቆ ያርሾ ዎጋይ ሀይሳ፤

\VS{2}ፁሳ ያርሾ መሄይ ሹከትያ በሳን ናቆ ያርሾ መሄይ ሹከቶ፤ እያ ሱꬃይ ያርሾ በሳ ኦይዱ ባጋን ዉርፀቶ።

\VS{3}እያ ሞꬉዋ ኡባ፥ ሄስካ ጎይናፐ ብድ ዞኮ መቀꬃ ጋካናዉ ደእያ ሞꬉዋ፥ ኡሎ አሹዋ ካምዳ ሞꬍያ፥

\VS{4}ናምኡ ክላሆታ፥ ኤንታ ካምዳ ሞꬍያነ ትርያ ፄራ ባጋ ኤክድ ያርሾ።

\VS{5}ካህነይ ሀይሳታ ታማን ፁሳ ያርሾ ኦꬅድ ጎዳስ ያርሾ፤ ሄስ ናቆ ያርሾ።

\VS{6}ካህነ ያራ ግድዳ አደ ኡባይ ሄ ያርሾ አሹዋ ሞ። ሄ ያርሾይ ኡባፈ ጌሽ ግድያ ግሾ ጌሻ በሳን ሜተቶ።


\par }{\PP \VS{7}ናቆ ያርሹዋነ ናጋራ ያርሹዋ ዎጋይ እስኖ። ሄ መህያ አሾይ ናጋራ አቶተꬃስ ያርሽዳ ካህንያስ እመቴስ።

\VS{8}ኦንካ ፁሳ ያርሾ መሄ ኤህን ኤክድ ያርሽያ ካህነይ ሄ መህያ ጋልባ ባዉ ኤኮ።

\VS{9}ጮጨን ኮምፐትዳ ዎይኮ ኦቶን ካፅዳ ዎይኮ ባሸን ኡከትዳ ኡባይ ሄ ያርሹዋ ያርሽዳ ካህንያስ እመቴስ።

\VS{10}ቃስ ዛይተራ ሙኑቀትዳ ዎይኮ ሙኑቀቶና ካꬃ ያርሾ ኡባይ አሮና አደ ናይታ ኡባስ እስ ግና ሻከትድ እመቴስ።


\par }{\SH እስፈተꬃ ያርሾ
\par }
{\PP \VS{11}እስ አስ እስፈተꬃ ያርሾ ጎዳስ ያርሽያ ዎደ እያዉ ደእያ ዎጋይ ሀይሳ፤

\VS{12}እ ያርሸይ ጋላታ ያርሾ ግድኮ ሄ ያርሹዋራ እስፈ ዛይተራ ሙኑቅዳ ኡይꬁ፥ እርሾይ ገሎና ኡከትድ ዛይተን ትየትዳ ሌኦ ኡይꬁነ ሎኦ ꬊለፈ ዛይተራ ሙኑቀትዳ ኡይꬁ ሺሾ።

\VS{13}ሄ እስፈተꬃ ያርሹዋራ እስፈ እርሾራ ኡከትዳ ኡይꬃ እሞታ ኦꬅድ ያርሾ።

\VS{14}ሄ እስ እስ ኡይꬃፈ እሱዋ ደንꬅድ ጎዳስ ያርሾ ኦꬅድ ኤሆ። ሄስ እስፈተꬃ ያርሹዋ ሱꬃ ዉርፅዳ ካህንያስ እመቶ።

\VS{15}ሄ መህያ አሾይ ሄ ጋላስ ሜተቶ፤ ዎንታስ አይብካ አቶፎ።


\par }{\PP \VS{16}ሽን እያ ያርሾይ ጋሶ ያርሾ ዎይኮ ዶሳ ያርሾ ግድኮ ሄ አሾይ ሄ ያርሸትዳ ጋላስ ሜተቶ፤ እያፐ አተይ ደእኮ ዎንተꬃ ጋላስ ሜተቶ።

\VS{17}ሄ አሹዋፐ ፓላህድ ሄꬓንꬆ ጋላስ ጋካናዉ ጋምእኮ ሄስ ታማን ፁገቶ።

\VS{18}እስ አስ ሺሽዳ እስፈተꬃ ያርሾ አሾይ ሄꬓንꬆ ጋላሳን ሜተትኮ እያ ያርሾይ ኤከተና፤ ያርሾይ ያርሸትዳዳ ታይበተና። ሄ ያርሾይ ቱና፤ እያፐ ምዳ ኦንካ ባ ናጋራን ኦይሸቴስ።


\par }{\PP \VS{19}ቱናባ ቦችዳ አሾይ ሜተቶፎ፤ እ ታማን ፁገታናዉ ኮሼስ። ሀራ አሹዋ ዎጋን ቱና ግዶና አስ ኦንካ ማና ጊኮ ሞ።

\VS{20}ሽን እስ አስ ቱና ግድ ኡትድ፥ ጎዳስ ሺቅዳ እስፈተꬃ ያርሾ አሹዋፐ ምያባ ግድኮ፥ ሄ ኡራይ አሳ ግዶፈ ኩረቶ።

\VS{21}እስ አስ ቱናባ ቦችኮ፥ አሳ ቱናተꬅ ግድን ዎይኮ ቱና መሄ ግድን ዎይኮ ሀራ እፀትያ ቱናባ ቦችድ፥ ጎዳስ ያርሸትዳ እስፈተꬃ ያርሾ አሹዋፐ ሚኮ፥ ሄ ኡራይ ባ አሳ ግዶፈ ኩረቶ።


\par }{\PP \VS{22}ጎዳይ ሙሰኮ ሀይሳዳ ያግስ፤

\VS{23}እስራኤለ አሳስ ሀይሳዳ ያጋዳ ኦዳ፤ ኮርማ ዎይኮ ማራዘ ዎይኮ ኮለ ሞꬎ አሹዋ ሞፕተ።

\VS{24}ሀይቅዳ መሄ ዎይኮ ዶእ ዎꬍዳ መህያ ሞꬉዋ ሀራባስ ጎኤትተፐ አትን፥ እያፐ አይባካ ሞፕተ።

\VS{25}ጎዳስ ታማን ፁሳ ያርሾስ ሺቅያ መህያ ሞꬎ አሹዋ ምያ ኦንካ ባ አሳ ግዶፈ ኩረቶ።

\VS{26}ህንተ ደእያ በሳን አዉን ግድኮካ፥ ካፎ ሱꬅ ዎይኮ መሄ ሱꬅ ሞፕተ።

\VS{27}ሱꬅ ምያ ኦንካ ባ አሳ ግዶፈ ኩረቶ።


\par }{\SH ካህነታ ግሹዋ
\par }
{\PP \VS{28}ጎዳይ ሙሰኮ ሀይሳዳ ያግስ፤

\VS{29}እስራኤለ አሳስ ሀይሳዳ ያጋዳ ኦዳ፤ ጎዳስ እስፈተꬃ ያርሾ ሺሽያ ኦንካ ሄ እስፈተꬃ ያርሹዋፈ ሻክድ ባ እሞታ ኦꬅድ ጎዳስ ዱማይድ ያርሾ።

\VS{30}ሄሳ እ ጎዳስ ታማን ፁሳ ያርሾ ኦꬅድ፥ ባ ኩሸን ኤክድ ኤሆ። ቃስ ሞꬉዋ አንጋሱዋራ ጋꬅ ኤህድ ዩሾ ያርሾ ኦꬅድ ጎዳ ስንꬃን ያርሾ።

\VS{31}ካህነይ ያርሾ በሳን ሞꬉዋ ፁጎ፤ ሽን አንጋሶይ አሮናስነ እያ አደ ናይታስ እመቶ።

\VS{32}ህንተ እስፈተꬃ ያርሹዋፈ ኡሻቻ ገዳ እሞታ ኦꬅድ ካህንያስ እምተ።

\VS{33}ሄ ኡሻቻ ገዳይ እስፈተꬃ ያርሹዋ ሱꬃነ ሞꬉዋ ያርሽያ ካህንያ ጋክያ ግሾ ግዶ።

\VS{34}ታኒ እስራኤለ አሳ እስፈተꬃ ያርሹዋፈ ዩሾ አንጋሱዋን ሺቅዳ ገዳ እስራኤለ አሳፐ ኤካዳ፥ ካህንያ አሮናስነ እያ አደ ናይታስ ግሾ ኦꬃዳ እማስ። ሄስ ኤንታ ጋክያ ኤንታ ግሾ ግድያ ግሾ እስራኤለ አሳይ መርናዉ ሄሳ ኤንታዉ እምሸ ዳና።


\par }{\PP \VS{35}አሮንነ እያ አደ ናይት ካህነ ግድድ ሹመትዳ ጋላስ ጎዳስ ሺቅዳ ፁሳ ያርሹዋፈ፥ ሄስካ ኤንታዉ ግሾ ግድድ እመትስ።

\VS{36}ጎዳይ ኤንታ ካህነተꬃስ ትይዳ ጋላስ፥ ሄሳ ኤንታዉ እማና መላ እስራኤለ አሳ ኪትስ፤ ሄስ ያና የለተꬃን ኤቅድ ደእያ ዎጋ ግዳና።


\par }{\PP \VS{37}ህዛ ፁሳ ያርሹዋ፥ ካꬃ ያርሹዋ፥ ናጋራ ያርሹዋ፥ ናቆ ያርሹዋ፥ ካህነት ትየትያ ዎደ ያርሸትያ ያርሹዋነ እስፈተꬃ ያርሹዋ ዎጋይ ሀይሳ።

\VS{38}እስራኤለ አሳይ ሲና መላ ቢታን ባንታ ያርሹዋ ጎዳስ ያርሻና መላ ጎዳይ ኪትዳ ጋላስ፥ ሲና ዙማ ቦላ ጎዳይ ሙሰ ኪትዳ ዎጋይ ሀይሳ።




\par }\Chap{8}{\SH ካህነታ ሹሞ ዎጋ
\par }
{\PP \VerseOne{1}ጎዳይ ሙሰስ ሀይሳዳ ያግድ ኦድስ፤

\VS{2}አሮናነ እያ አደ ናይታ፥ ኤንታራ እስፈ ካህነተꬃ ማኡዋ፥ ትዮ ዛይትያ፥ ናጋራ ያርሹዋ ሹከትያ ኮርማ፥ ናምኡ ማራዘታነ፥ እርሾይ ገልቦና ኡከትዳ ኡይꬃ ዎꬅያ ጋይታ ኤካዳ ያ።

\VS{3}ቃስ እስራኤለ አሳ ኡባ ፄጋዳ ዱንካንያ ፐንገ ሺሻ።


\par }{\PP \VS{4}ሙሰይ ጎዳይ ኪትዳይሳዳ ኦꬅስ፤ አሳ ኡባይ ዱንካንያ ፐንገ ሺቅስ።

\VS{5}ሙሰይ አሳኮ፥ ታ ኦꬃና መላ ጎዳይ ኪትዳይስ ሀይሳ።


\par }{\PP \VS{6}ሙሰይ አሮናነ እያ አደ ናይታ ኤህድ ሃꬃን ሜጭስ።

\VS{7}አሮና ማኡዋ ማይዝድ፥ ዳንጮ ዳንጭስስ፤ አዱሳ ማኡዋ ማይዝድ እያ ቦላ ኤፉደ ማኡዋ ማይዝስ። ኤፉድያ አሌቅስድ ዳድዳ ሳቅያን አሮና ፄሳራ ጋꬅድ ቃችስ።

\VS{8}ኤፉድያ ቦላ ትራ ኪሰ ስክድ እያን ኡሪመነ ቱሚመ ዎꬅስ።

\VS{9}አሮና ሁጰን ፃꬃ ቃጨ ዎꬅስ። ጎዳይ ሙሰ ኪትዳይሳዳ ፃꬃ ቃጭያ ስንꬃ ባጋራ ጌሻ ዎርቃ ጉቸ ምስልያ ዎꬅስ።


\par }{\PP \VS{10}ሄሳፈ ጉየ ሙሰይ ትዮ ዛይትያ ኤክድ፥ ዱንካንያነ ዱንካንያ ግዶን ደእያ ሚሸ ኡባ ትይድ ዱማይስ።

\VS{11}ሄ ዛይትያፐ ኤክድ ያርሾ በሳ ቦላ ላፑን ቶሆ ዉርፅስ፤ እያ ሚሸታ፥ ሜቻ ከርያነ እያ ኡቱዋ ዱማያናዉ ሄ ዛይትያራ ትይስ።

\VS{12}ሄ ትዮ ዛይትያፐ ጉꬃራ ኤክድ አሮና ሁጰን ትግድ እያ ዱማይስ።

\VS{13}ጎዳይ ሙሰ ኪትዳይሳዳ ሙሰይ አሮና አደ ናይታ ስን አꬅድ ማኦ ማይዝድ ዳንጮ ዳንጭስስ። ኤንታ ሁጰን ፃꬃ ቃጨ ዎꬅስ።


\par }{\PP \VS{14}ሙሰይ ናጋራ ያርሾስ ያርሸትያ ኮርማ ኤህስ፤ አሮንነ እያ አደ ናይት ሄ ኮርማ ሁጰን ባንታ ኩሽያ ዎꬅዶሶና።

\VS{15}ሙሰይ ሄ ኮርማ ሹክድ እያ ሱꬃን ባ ብራꬍያ የድ ኤክድ፥ ያርሾ በሳን ደእያ ካጨታ ትይድ ያርሾ በሳ ጌሽስ። አትዳ ሱꬃ ያርሾ በሳፈ ጋርሳን ጉስስ፤ ሄሳዳ ኦꬅድ ያርሾ በሳ ፆሳስ ዱማይድ ጌሽስ።

\VS{16}ሙሰይ ኡሎ አሹዋ ካምዳ ሞꬉዋ ኡባ፥ ትርያ ፄራ ባጋ፥ ክላሆታነ ኤንታ ካምዳ ሞꬉዋ ኤክድ፥ ያርሾ በሳን ፁግስ።

\VS{17}ሽን ጎዳይ ሙሰ ኪትዳይሳዳ ኮርማ ጋልባ፥ አትዳ አሹዋነ ቶጭያ ጉታፐ ጋፃ ከስድ ፁግስ።


\par }{\PP \VS{18}ሄሳፈ ጉየ ሙሰይ ፁሳ ያርሾስ ማራዘ ኤህስ፤ አሮንነ እያ አደ ናይት ሄ ማራዝያ ሁጰን ባንታ ኩሽያ ዎꬅዶሶና።

\VS{19}ሙሰይ ሄ ማራዝያ ሹክስ፤ እያ ሱꬃ ያርሾ በሳ ኦይዱ ማዛነታ ቦላ ዉርፅስ።

\VS{20}ሙሰይ ማራዝያ አሹዋ ቆሞን ቆሞን ቃንፀረꬅስ፤ ሁጵያ፥ አትዳ አሹዋነ ሞꬉዋ ፁግስ።

\VS{21}ጎዳይ ሙሰ ኪትዳይሳዳ ኡሎ አሹዋነ ገዳታ ሜጭድ፥ ኩመꬃ ዶርሳ ጎዳስ ሳዎ ቶንኩ ግያ ፁሳ ያርሾ ኦꬅድ ያርሾ በሳን ፁግስ።


\par }{\PP \VS{22}ካህነት ሹመትያ ዎደ ሺቅያ ናምአንꬆ ዶርሳ ሙሰይ ኤህስ፤ አሮንነ እያ አደ ናይት ሄ ዶርሳ ሁጰን ባንታ ኩሽያ ዎꬅዶሶና።

\VS{23}ሙሰይ ሄ ማራዝያ ሹክስ፤ እያ ሱꬃፈ ኤክድ፥ አሮናስ ኡሻቻ ሀይꬃ፥ ኡሻቻ ኩሽያ ዎጋ ብራꬍያነ፥ ኡሻቻ ቶሁዋ ዎጋ ብራꬍያ ትይስ።

\VS{24}ቃስ ሙሰይ አሮና አደ ናይታ ስን አꬅድ፥ ሄ ሱꬃፈ ኤክድ፥ ኤንታ ኡሻቻ ሀይꬃ፥ ኡሻቻ ኩሽያ ዎጋ ብራꬍያነ ኡሻቻ ቶሁዋ ዎጋ ብራꬍያ ትይስ። ያትድ፥ ሙሰይ አትዳ ሱꬃ ያርሾ በሳ ኦይዱ ማዛነታ ቦላ ዉርፅስ።


\par }{\PP \VS{25}ሞꬉዋ፥ ጎይናፐ ብድ ዞኮ መቀꬃ ጋካናዉ ደእያ ሞꬉዋ፥ ትርያ ፄራ ባጋ፥ ክላሆታነ ኤንታ ካምዳ ሞꬉዋነ ኡሻቻ ገዳ ኤክስ።

\VS{26}ጎዳ ስንꬃን ደእያ ጋይታፐ እርሾይ ባይና ኡከትዳ እስ ኡይꬃ፥ ኡከትድ ዛይተን ትየትዳ እስ ኡይꬃነ ሌኦን ኡከትዳ ኡይꬃ ኤክድ ሞꬉዋ ቦላነ ኡሻቻ ገዳ ቦላ ዎꬅስ።

\VS{27}እ ሄ ካꬃ ኡባ አሮና ኩሸንነ እያ አደ ናይታ ኩሸን ዎꬅን፥ ጎዳ ስንꬃን ዩሾ ያርሾ ኦꬅድ ያርሽዶሶና።

\VS{28}ሙሰይ ሄ ካꬃ ኤንታ ኩሸፐ ኤክድ፥ ፁሳ ያርሹዋራ ጋꬅድ፥ ካህነታ ሹምያ ዎደ ጎዳስ ሳዎ ቶንኩ ግያ ያርሾ ኦꬅድ ያርሾ በሳን ፁግስ።

\VS{29}ቃስ ሙሰይ አንጋሱዋ ኤክድ፥ ዩሾ ያርሾ ኦꬅድ ጎዳ ስንꬃን ያርሽስ። ጎዳይ ሙሰ ኪትዳይሳዳ፥ ካህነታ ሹምያ ዎደ ያርሸትያ ማራዝያ አሹዋፐ ሄስ ሙሰ ጋክያ ግሾ።


\par }{\PP \VS{30}ሙሰይ ትዮ ዛይትያፐነ ያርሾ በሳን ደእያ ሱꬃፈ ኤክድ፥ አሮና ቦላነ እያ ማኡዋ ቦላ፥ እያ አደ ናይታ ቦላነ፥ ኤንታ ማኡዋ ቦላ ዉርፅስ፤ አሮናነ እያ ማኡዋ፥ እያ ናይታነ ኤንታ ማኡዋ ዱማይስ።


\par }{\PP \VS{31}ሙሰይ አሮናነ እያ አደ ናይታኮ ሀይሳዳ ያግስ፤ አሹዋ ዱንካንያ ፐንገን ካꬅተ፤ አሮንነ እያ አደ ናይት ታ ኪትዳይሳዳ ጋይታን ደእያ ጌሻ ኡይꬃራ ሚተ።

\VS{32}ሄ አሹዋፐነ ኡይꬃፈ ፓላህዳይ ደእኮ ታማን ፁግተ።

\VS{33}ካህነታ ሹምያ ዎጋይ ላፑን ጋላስ ኤክያ ግሾ ሄ ዎጋይ ፖለትያ ላፑን ጋላሳይ ዉራና ጋካናዉ ዱንካንያ ፐንገፈ ካረ ከዮፕተ።

\VS{34}ጎዳይ ኪትን ሀች ፖለትዳ ዎጋይ ህንተ ናጋራ ቁቻናሳ።

\VS{35}ዱንካንያ ፐንገን ላፑን ጋላስ ኩመꬅ ጋላስነ ቃማ ጋምእተ፤ ጎዳ ዎጋ ናግተ፤ እፅኮ ህንተ ሀይቃና። ታና ጎዳይ ኪትዳይ ሀይሳ።

\VS{36}አሮንነ እያ አደ ናይት ጎዳይ ሙሰ ባጋራ ኪትዳባ ኡባ ኦꬅዶሶና።




\par }\Chap{9}{\SH አሮና ኮይሮ ያርሹዋ
\par }
{\PP \VerseOne{1}ሆስፑንꬃ ጋላስ ሙሰይ አሮና፥ እያ አደ ናይታነ እስራኤለ ጭማታ ፄግስ።

\VS{2}አሮናኮ ሀይሳዳ ያግስ፤ ቦረይ ባይና እስ ኮርማ ናጋራ ያርሾስ፥ ቃስ እስ ማራዘ ፁሳ ያርሾስ ጎዳ ስን ሺሻ።

\VS{3}ቦረይ ባይና እስ ኮለ ናጋራ ያርሾስ፥ እስ ላይꬅ ኩምዳ ማርነ ዶርሳ ኡርገ ፁሳ ያርሾስ ባንታዉ ኤሀና መላ እስራኤለ አሳስ ኦዳ።

\VS{4}ቃስ እስፈተꬃ ያርሾስ እስ ኮርማ፥ እስ ማራዘነ ካꬃ ያርሾስ ዛይተራ ሙኑቀትዳ ꬊለ ኤሀና መላ ኤንታዉ ኦዳ። ሀች ጎዳይ ህንተዉ ቆንጫና ግሾ ሄሳ ኦꬅተ።


\par }{\PP \VS{5}ኤንቲ ሙሰይ ኪትዳባ ኡባ ጌሻ ዱንካንያ ስን ኤህዶሶና፤ ማባራ ኡባይ ሺቅድ ጎዳ ስንꬃን ኤቅዶሶና።

\VS{6}ሙሰይ ኤንታኮ፥ ጎዳ ቦንቾይ ህንተዉ ቆንጫና መላ ህንተ ኦꬃና መላ ጎዳይ ኪትዳይ ሀይሳ።


\par }{\PP \VS{7}ሙሰይ አሮናኮ ሀይሳዳ ያግስ፤ “ያርሾ በሳኮ ሺቃዳ ነ ናጋራ ግሾ ናጋራ ያርሾነ ፁሳ ያርሾ ያርሻ። ጎዳይ ኪትዳይሳዳ አሳ ናጋራ አቶተꬃስ ያርሾ ያርሻ።”


\par }{\PP \VS{8}አሮን ያርሾ በሳኮ ይድ፥ ባ ናጋራ ግሾ ያርሸትያ ማራ ሹክስ።

\VS{9}አሮና ናይት ሱꬃ ኤክድ እያዉ ኤህዶሶና፤ እ፥ ባ ብራꬍያ ሄ ሱꬃን የድ ኤክድ፥ ያርሾ በሳን ደእያ ካጨታ ትይስ፤ አትዳ ሱꬃ ያርሾ በሳፈ ጋርሳን ጉስስ።

\VS{10}ጎዳይ ሙሰ ኪትዳይሳዳ፥ አሹዋፐ ሞꬉዋ፥ ክላሆታነ ትርያ ፄራ ባጋ ኤክድ ያርሾ በሳን ፁግስ።

\VS{11}ሽን አትዳ አሹዋነ ጋልባ ጉታፐ ካረ ከስድ ፁግስ።


\par }{\PP \VS{12}አሮን ፁሳ ያርሾስ ሺቅዳ መህያ ሹክስ፤ እያ ናይት ሱꬃ ኤክድ እያዉ ኤህዶሶና። እ ያርሾ በሳ ኦይዱ ማዛነታ ቦላ ዉርፅስ።

\VS{13}ኤንቲ አሹዋ ቆሞን ቆሞን ከስድ፥ ሁጵያራ ዎላ እያዉ ኤህዶሶና፤ እ ኤክድ ያርሾ በሳን ፁግስ።

\VS{14}ኡሎ አሹዋነ ገዳታ ሃꬃን ሜጭድ፥ ያርሾ በሳን ደእያ ፁሳ ያርሹዋ ቦላ ዎꬅድ ፁግስ።


\par }{\PP \VS{15}ሄሳፈ ጉየ፥ አሮን አሳ ግሾ ያርሾ ያርሽስ። እ አሳ ናጋራ ግሾ ያርሸትያ ኮልያ ኤክድ ሹክስ፤ እ ካሰ ባ ናጋራ ያርሽዳይሳዳ ኤንታ ናጋራ ግሾ ያርሽስ።

\VS{16}ዎጋይ ኪተይሳዳ ፁሳ ያርሾስ ሺቅያ መህያ ኤህድ ያርሽስ።

\VS{17}ካꬃ ያርሹዋ ኤህድ፥ እያፐ እስ ኩጫ ኤክድ፥ ዎንታ ዎንታ ፁሳ ያርሹዋ ቦላ ጉጅድ ያርሾ በሳን ፁግስ።


\par }{\PP \VS{18}አሮን ኮርማነ ማራዝያ አሳስ እስፈተꬃ ያርሾ ኦꬅድ ሹክስ፤ እያ አደ ናይት ሱꬃ እያዉ ኤህዶሶና፤ እ ሄ ሱꬃ ኤክድ ያርሾ በሳ ኦይዱ ማዛነታ ቦላ ዉርፅስ።

\VS{19}ኮርማነ ማራዝያ አሹዋፐ ሞꬉዋ፥ ጎይናፐ ብድ ዞኮ መቀꬃ ጋካናዉ ደእያ ሞꬉዋ፥ ኡሎ አሹዋ ካምዳ ሞꬉዋ፥ ክላሆታነ ትርያ ፄራ ባጋ ኤክድ፥

\VS{20}ኤንቲ አንጋይሱዋ ቦላ ዎꬅን፥ አሮን ያርሾ በሳን ፁግስ።

\VS{21}ጎዳይ ሙሰ ኪትዳይሳዳ፥ አሮን አንጋይሱዋነ ኡሻቻ ገዳ ዩሾ ያርሾ ኦꬅድ ጎዳ ስንꬃን ዩሽስ።


\par }{\PP \VS{22}ሄሳፈ ጉየ፥ አሮን ባ ኩሽያ አሳኮ ደንꬅድ ኤንታ አንጅስ። እ ናጋራ ያርሹዋ፥ ፁሳ ያርሹዋነ እስፈተꬃ ያርሹዋ ያርሽዳፐ ጉየ ያርሾ በሳፈ ዎꬍስ።

\VS{23}ሙሰይነ አሮን ጌሻ ዱንካንያ ግዶ ገልዶሶና፤ ኤንቲ ያፐ ከይድ አሳ አንጅዶሶና። ሄ ዎደ ጎዳ ቦንቾይ አሳ ኡባስ ቆንጭስ።

\VS{24}ጎዳ ማታፐ ታም ዎꬍድ፥ ያርሾ በሳን ደእያ ፁሳ ያርሹዋነ ሞꬉዋ ምስ። አሳ ኡባይ ሄሳ በእዳ ዎደ እልልዶሶና፤ ጉፋንድ ቦንችዶሶና።




\par }\Chap{10}{\SH ናዳባነ አብዮዳ ሀይቁዋ
\par }
{\PP \VerseOne{1}አሮና አደ ናይት፥ ናዳብነ አብዮድ፥ ባንታ እፃነ ጩይስያ ሚሸ ኤክድ እያ ቦላ ታማ ዎꬅዶሶና፤ እያ ቦላ እፃነ ጉጅዶሶና። ጎዳይ ኤንታ ኪትቦና ጮ ታማ ጎዳ ስንꬃን ሺሽዶሶና።

\VS{2}ሄሳ ጋሶን ጎዳ ማታፐ ታም ይድ ኤንታ ምን፥ ኤንቲ ጎዳ ስንꬃን ሀይቅዶሶና።

\VS{3}ሙሰይ አሮናኮ፥ ጎዳይ፥

\par }{\Q “ታኒ አሳ ግዶፈ ታኮ ሺቀይሳታ፥

\par }{\QB ታ ጌሻተꬃ በሳና።

\par }{\Q ቃስ አሳ ኡባ ስንꬃን

\par }{\QB ታ ቦንቸታና”

\par }{\MM ግድ ኦድዳይሳ ሀይሳ በአ።

\par }{\PP አሮን ዛሮ እሞና ስእ ግስ።


\par }{\PP \VS{4}ሙሰይ አሮና አዋ እሻ ኡዝኤላ አደ ናይታ ምሳኤላነ ኤልዛፋና ፄግድ፥ “ሃ ይድ ህንተ አዋ እሻ ናይታ አሀ ጌሻ ዱንካንያ ስንꬃፈ ደንꬅድ፥ ጉታፐ ጋፃ ከስተ” ያግስ።

\VS{5}ኤንቲ ይድ፥ ሙሰይ ኪትዳይሳዳ ኤንታ ካህነተꬃ ማኡዋራ ኤንታ አሀ ቶክድ፥ ጉታፐ ጋፃ ከስዶሶና።


\par }{\PP \VS{6}ሙሰይ አሮናነ እያ አደ ናይታ፥ አላዛራነ እታማራ ሀይሳዳ ያግስ፤ “ህንተ ሀይቆና መላነ ጎዳይ ባ አሳ ቦላ ሀንቀቶና መላ ህንተ ሁጵያ ሜዶፕተ፤ ህንተ ማኡዋካ ዳኮፍተ። ሽን ህንተ እሻት፥ እስራኤለ አሳይ፥ ጎዳይ ባ ታማን ዎꬍዳይሳታስ ዬኮ።

\VS{7}ጎዳ ትዮ ዛይተይ ህንተ ቦላ ድእያ ግሾ ዱንካንያ ፐንገፈ ካረ ከዮፕተ፤ ከይኮ ህንተ ሀይቃና” ያግስ። ኤንቲ ሙሰይ ግዳይሳዳ ኦꬅዶሶና።


\par }{\PP \VS{8}ጎዳይ አሮናኮ ሀይሳዳ ያግስ፤

\VS{9}ህንተ ሀይቆና መላ ዱንካንያ ግዶ ገልያ ዎደ ነነ ነ ናይት ዎይነ ኡሽ ዎይኮ ሀራ ማꬆይያ ኡሽ ኡዮፕተ፤ ሄስ ስንꬃፈ ያና የለተꬃስ መርናዉ ኤቅድ ደእያ ዎጋ ግዳና።

\VS{10}ህንተ ጌሻባነ ጌሽ ግዶናባ ቃስ ቱናባነ ቱና ግዶናባ ሻክድ ኤርተ።

\VS{11}ጎዳይ ሙሰ ባጋራ ኦድዳ ዎጋ ኡባ እስራኤለ አሳ ታማርስተ።


\par }{\PP \VS{12}ሙሰይ አሮናነ አትዳ እያ አደ ናይታ አላዛራነ እታማራ ሀይሳዳ ያግስ፤ ጎዳስ ፁሳ ያርሹዋፈ አትዳ ካꬃ ያርሹዋ ኤክድ እርሾ የጎና ኡክተ። እ ኡባፈ ጌሽ ግድያ ግሾ ያርሾ በሳ ማታን ሚተ።

\VS{13}ጎዳስ ፁሳ ያርሹዋፈ ሄስ ነናነ ነ አደ ናይታ ጋክያ ግሾ ግድያ ግሾ፥ ሄሳ ህንተ ጌሻ በሳን ሚተ፤ ሀይሳ ህንተ ኦꬃና መላ ጎዳይ ታና ኪትስ።

\VS{14}ሽን ዩሾ ያርሾስ ሺቅዳ አንጋሱዋነ ገዳ ኔኒ፥ ነ አደ ናይትነ ነ ማጫ ናይት ጌሻ በሳን ሚተ። ሄስ እስራኤለ አሳይ ሺሽያ እስፈተꬃ ያርሹዋፈ ነናነ ነ አደ ናይታ ጋክያ ህንተ ግሾ።

\VS{15}ጎዳስ ያርሽዳ ገዳነ ዩሾ ያርሾስ ሺቅዳ አንጋሱዋ ሞꬉዋራ እስፈ ጋꬅድ ጎዳ ስንꬃን ዩሾ ያርሾ ኦꬅድ ያርሻናዉ ሺቆ። ጎዳይ ኪትዳይሳዳ፥ ሄስ ነዉነ ነ አደ ናይታስ መርናዉ ህንተና ጋክያ ግሾ ግዳና።


\par }{\PP \VS{16}ሙሰይ ናጋራ ያርሾስ ሺቅዳ ዴሻ ኤንቲ ዋትዳኮ ኤራናዉ ኮይድ ኦይችስ፤ እ ፁገትዳይሳ ኤርዳ ዎደ አትዳ አሮና አደ ናይታ፥ አላዛራነ እታማራ ቦላ ሀንቀትስ።

\VS{17}“ናጋራ ያርሾስ ሺቅዳ አሹዋ አይስ ጌሻ በሳን ምቤከቲ? እ ኡባፈ ጌሽ። ጎዳ ስንꬃን አሳ ናጋራ ድግድ አሳስ አቶተꬅ እማና መላ ሄስ ህንተዉ እመትስ።

\VS{18}ሄ መህያ ሱꬃይ ጌሻ ዱንካንያ ግዶ ገልቦና ግሾ፥ ታኒ ህንተና ኪትዳይሳዳ፥ ህንተ እያ ጌሻ በሳን ማናዉ በሴስ፥ ሽን አግደታ” ያግስ።


\par }{\PP \VS{19}አሮን ሙሰኮ፥ “ሄኮ፥ ሀ አሳት ሀች ባንታ ናጋራ ያርሹዋነ ፁሳ ያርሹዋ ጎዳ ስን ኤህዶሶና። ግዶሽን፥ ሄሳ መላባይ ታ ቦላ ጋክስ። ታኒ ናጋራ ያርሹዋ ሀች ምዳባ ግድያኮ፥ ጎዳይ ኡፋይታናሽን አትዴ?” ያግስ።

\VS{20}ሙሰይ ሄሳ ስእዳ ዎደ እያ ዛሩዋን ኡፋይትስ።




\par }\Chap{11}{\SH ቱናነ ቱና ግዶና ዶአታ
\par }
{\PP \VerseOne{1}ጎዳይ ሙሰኮነ አሮናኮ፥

\VS{2}እስራኤለ አሳስ ሀይሳዳ ያግድ ኦድተ፤ “ቢታ ቦላ ደእያ መሄታፐነ ዶአታፐ ህንተ ማናይሳት ሀይሳታ፤

\VS{3}ሹቁለይ ጳልቀትዳይሳታነ ዋሞትያ መሄታ ሚተ።

\VS{4}ሽን ዋሞትሸ ሹቁለይ ጳልቀቶናይሳታነ ሹቁለይ ጳልቀꬅ ግድድ ዋሞቶናይሳታ ሞፕተ። ግማለይ ዋሞቴስ፥ ሽን ሹቁለይ ጳልቀቶና ግሾ፥ ህንተዉ ቱና ግዶ።

\VS{5}ጉፓለይ ዋሞቴስ፥ ሽን ሹቁለይ ጳልቀቶና ግሾ፥ ህንተዉ ቱና ግዶ።

\VS{6}ኤሸይ ዋሞቴስ፥ ሽን ሹቁለይ ጳልቀꬅ ግዶና ግሾ፥ ህንተዉ ቱና ግዶ።

\VS{7}ጉዱንꬆ ሞፕተ፤ እያዉ ሹቁለይ ጳልቀꬅ፥ ሽን ዋሞቶና ግሾ፥ እ ህንተዉ ቱና።

\VS{8}ህንተ ሄሳታ ሞፕተ፤ ኤንታ ባዉታ ቦቾፍተ፤ ኤንቲ ህንተዉ ቱና።


\par }{\PP \VS{9}“ሃꬃ ግዶን ደእያ መተꬃ ኡባፈ ህንተ ማናይሳት ሀይሳታ፤ አባ ግዶን ዎይኮ ሻፋ ሃꬃ ግዶን ደእያ ኡባፈ ቀፈይነ ፖቆይ ደእያ ኡባ ሚተ።

\VS{10}ሽን አባ ግዶን ዎይኮ ጎግያ ሃꬃን ደእያ ቀፈይነ ፖቆይ ባይና መተꬃት ህንተዉ ቱና ግድያ ግሾ ሞፕተ።

\VS{11}ሀይሳቲ ህንተዉ ቱና፤ ኤንታ ሞፕተ፤ ኤንታ ባዉታ ቦቾፍተ።

\VS{12}ቀፈይነ ፖቆይ ባይና ሃꬃ ግዶን ደእያ መተꬃት ኡባይ ህንተዉ ቱና።


\par }{\PP \VS{13}“ካፎታፐ ህንተዉ ቱና ግድዳይሳትነ ህንተ ማናዉ በሶናይሳት ሀይሳታ፤ አርጋንꬅ፥ አንኮ፥ ሞሎ ካፎ፥

\VS{14}ፅሎ፥ ጵርጮ ቆሞ ኡባ፥

\VS{15}ቁሮ ኡባ

\VS{16}ያንቾ፥ ሶሎ፥ ቆለ፥ ጉቶ ኡባ፥

\VS{17}ጉꬃ ጉቶ፥ ሀዛዞ፥ ዲድን፥

\VS{18}ሃꬃ ኩቶ፥ ሽአ አንኮ፥ ዳረ አንኮ፥

\VS{19}ስላጎ፥ ሳብሳነ እያ ቆሞ ኡባ፥ አያና ካፎነ ሽርሽቆ።


\par }{\PP \VS{20}“ቀፈራ ደእያ ኦይዱ ቶሆን ሄመትያ ላፋ መተꬃት ኡባይ ህንተዉ ቱና።

\VS{21}ግዶሽን፥ ቀፈይ ደእያ ኦይዱ ቶሆን ሄመተይሳታፐ ኤንታ ቶሁዋፐ ቦላራ ጉፓናዉ ማድያ ቶሆይ ደኤይሳታ ሚተ።

\VS{22}ሄሳትካ፥ ቦለ ቆሞ ኡባ፥ ፃቆ ኡባነ ሰረ ኡባ።

\VS{23}ሽን ሀራ ቀፈራ ደእያ ኦይዱ ቶሆይ ደእያ መተꬃት ኡባይ ህንተዉ ቱና።


\par }{\PP \VS{24}“ሀይሳቲ ህንተና ቱንሳና፤ ኤንታ ባዉታ ቦችያ ኦንካ ኦማርስ ጋካናዉ ቱና ግዳና።

\VS{25}ኤንታ ባዉታ ደንꬅያ ኦንካ ባ ማኡዋ ሜጮ፤ ሽን ኦማርስ ጋካናዉ እ ቱና ግዶ።

\VS{26}ሹቁለይ ደእሸ ጳልቀꬅ ግዶናይሳት ዎይኮ ዋሞቶናይሳት ኡባይ ህንተዉ ቱና፤ ኤንታ ቦችያ ኦንካ ቱኔስ።

\VS{27}ኦይዱ ቶሆታን ሄመትያ ዶአ ኡባፈ ግንደራ ሄመተይሳት ህንተዉ ቱና፤ ኤንታ ባዉታ ቦችያ ኦንካ ኦማርስ ጋካናዉ ቱኔስ።

\VS{28}ኤንታ ባዉታ ደንꬅያ ኦንካ ባ ማኡዋ ሜጮ፤ ሽን ኦማርስ ጋካናዉ እ ቱና። ኤንትካ ህንተዉ ቱና።


\par }{\PP \VS{29}“ሳአራ ሄመተይሳታፐ ሀይሳቲ ህንተዉ ቱና። ኤንትካ ግሮ፥ ኤጨረ፥ ዱማ ዱማ ኮቸ፥

\VS{30}ጌገ፥ ሀይላሾ፥ ኮርቸ፥ ዋካላነ ሻቃንቾ።

\VS{31}ሳአራ ሄመትያ ኡባፈ ሀይሳቲ ህንተዉ ቱና፤ ኤንታ ባዉታ ቦችያ ኦንካ ኦማርስ ጋካናዉ ቱና ግዴስ።

\VS{32}ኤንታ ባዉታ ቦችያ አይ ሚሸይካ ቱና ግዴስ፤ ምꬃ ሚሸይ ዎይኮ ማኦይ ዎይኮ ጋልብ ዎይኮ ኦጎሮይ ቱና ግዴስ። ኤንታ ባዉታይ ቦችዳ ሚሸ ኡባይ ሃꬃን ሙከትድ ኦማርስ ጋካናዉ ጋምኦ፤ ሄሳፈ ጉየ ጌሽ ግዳና።

\VS{33}ኤንታፈ እሱዋ ባዉታይ ኦቶ ግዶን ዎꬍድ በንትኮ፥ እያ ግዶን ደእያባ ኡባይ ቱና፤ ሄ ኦቱዋ መንꬅተ።

\VS{34}አይ ካꬅ ግድን ሄ ኦቱዋ ግዶን ደእያ ሃꬃፈ ፆክኮ፥ ሄ ካꬃይ ቱና ግዴስ፤ ኡየትያባ ግድን፥ ሄ ኦቱዋ ግዶን ደእኮ ቱና ግዴስ።

\VS{35}ሄ ባዉታፐ እሶይ ዎꬍዳ ሚሸ ኡባይ ቱና፤ ጮጨ ዎይኮ ኦቶ ግድኮካ መንꬅተ፤ ኤንቲ ህንተዉ ቱና።

\VS{36}ሄ ባዉታይ ቦችዳ ኡባይ ቱና ግድኮካ ፑልቶይነ ሃꬃ ኦል ቱነና።

\VS{37}ኤንታ ባዉታፐ እሶይ ዘረꬃ ካꬃ ቦላ ዎꬍኮ፥ ሄስ ቱነና።

\VS{38}ሽን ሄ ዘረꬃ ቦላ ሃꬅ ጉክድ ስምን፥ ኤንታ ባዉታፐ እሶይ እያ ቦላ ዎꬍኮ፥ ሄ ዘረꬃይ ህንተዉ ቱና።


\par }{\PP \VS{39}“ሜተትያ መሄታፐ እሶይ ባዉትኮ፥ እያ ባዉታ ቦችያ ኦንካ ኦማርስ ጋካናዉ ቱና።

\VS{40}ኦንካ ሄ መህያ ባዉታፐ ሚኮ፥ ባ ማኡዋ ሜጮ፤ ኦማርስ ጋካናዉ እ ቱና። ኦንካ እያ ባዉታ ቶክድ ደንꬅኮ፥ ባ ማኡዋ ሜጮ፤ ኦማርስ ጋካናዉ እ ቱና።


\par }{\PP \VS{41}“ሳአራ ጎሸትያ መተꬅ ኡባይ ህንተዉ ቱና፤ እያ ሞፕተ።

\VS{42}ኡሎራ ጎሸትያባ ግድን፥ ኦይዱ ቶሆራ ሄመትያባ ግድን፥ ዳሮ ቶሆይ ደእያባ ግድን፥ ሳአራ ጎሸትያ መተꬅ ኡባይ ህንተዉ ቱና ግድያ ግሾ ሞፕተ።

\VS{43}ሀ ሳአራ ጎሸትያ መተꬃታን ህንተና ቱንሶፕተ፤ ኤንታ ጋሶን ህንተ አሳተꬃ ቱንሶፕተ።

\VS{44}ታኒ ጎዳ፥ ህንተ ፆሳ። ታኒ ጌሽ ግድያ ግሾ፥ ህንተና ዱማይድ ጌሽ ግድተ። ሳአራ ጎሸትያባታን ህንተ አሳተꬃ ቱንሶፕተ።

\VS{45}ታኒ ህንተዉ ፆሰ ግዳናዉ ህንተና ግብፀ ቢታፈ ከስዳ ህንተ ጎዳ። ሄሳ ግሾ፥ ታኒ ጌሽ ግድያ ግሾ፥ ህንተካ ጌሽ ግድተ።


\par }{\PP \VS{46}“መሄ፥ ካፎ፥ ሃꬃ ግዶን ቃፅያ መተꬅ ኡባነ ሳአራ ሄመትያ መተꬃ ኡባ ዎጋይ ሀይሳ።

\VS{47}ሄሳን ህንተ ቱናነ ቱና ግዶናይሳታ ግዶን፥ ቃስ ሜተትያነ ሜተቶና መተꬃታ ግዶን ደእያ ዱማተꬃ ሻክድ ኤራና።”




\par }\Chap{12}{\SH ማጫስ የል ስሚድ ጌይያ ዎጋ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}እስራኤለ አሳስ ሀይሳዳ ያጋዳ ኦዳ፤ “እስ ማጫስ ቃንꬃታዳ አደ ናአ የልኮ፥ ባ ኩሸ መቱዋ በእያ ዎደ ቱና ግደይሳዳ ላፑን ጋላስ ጋካናዉ ቱና ግዳና።

\VS{3}ሆስፑንꬃ ጋላስ ናአይ ቃፃረታናዉ ኮሼስ።

\VS{4}ሄሳፈ ጉየ፥ ማጫስያ ባ የሎ ሱꬃይ ፅዝአና ጋካናዉ ሀስታማነ ሄꬑ ጋላስ ጋምኦ፤ ቃስ ባ ጌይያ ጋላሳይ ዉራና ጋካናዉ ጌሻባ ቦቾፎ፤ ጌሻ ዱንካንያካ ገሎፖ።


\par }{\PP \VS{5}“ሽን እስ ማጫስ ማጫ ናአ የልኮ፥ ባ ኩሸ መቶ በእዳ ዎደ እያ ቱና ግድዳይሳዳ ናምኡ ሳምንታ ጋካናዉ እያ ቱና ግዳና። ሄሳፈ ጉየ፥ ባ የሎ ሱꬃይ ፅዝአና ጋካናዉ ኡሱፑን ታማነ ኡሱፑን ጋላስ ጋምኦ።


\par }{\PP \VS{6}“ማጫስያ አደ ናአ ዎይኮ ማጫ ናአ የላዳ ባ ጌይያ ዎድያ ኦንግዳፐ ጉየ፥ ፁሳ ያርሾስ እስ ላይꬃ ዶርሰነ ናጋራ ያርሾስ ቃስ እስ ሆለ ዎይኮ እስ ኩራቾ ጌሻ ዱንካንያ ፐንገን ደእያ ካህንያኮ ኤሆ።

\VS{7}ካህነይ ሄሳ ኤክድ ጎዳ ስንꬃን እ ናጋራ አቶተꬃስ ያርሼስ። ሄሳፈ ጉየ፥ እያ ጌያና። አደ ናአ ዎይኮ ማጫ ናአ የልያ ማጫሳስ ደእያ ዎጋይ ሀይሳ።


\par }{\PP \VS{8}“ሽን እያ እስ ላይꬃ ዶርሰ ኤሀናዉ ዳንዳኦና እፅኮ፥ ናምኡ ሆለታ ዎይኮ ናምኡ ኩራቾታ ኤሆ። ኤንታፈ እሶይ ፁሳ ያርሾስ፥ ቃስ እሶይ ናጋራ ያርሾስ ግዶ። ሄሳዳ ኦꬅድ ካህነይ እ ናጋራ አቶተꬃስ ያርሼስ፤ እያካ ጌሽ ግዳና።”




\par }\Chap{13}{\SH ጎጋ ሀርገ ህገታ
\par }
{\PP \VerseOne{1}ጎዳይ ሙሰኮነ አሮናኮ ሀይሳዳ ያግስ፤

\VS{2}“እስ አሳ አሳተꬃ ቦላ ክፅ ዎꬍኮ ዎይኮ ሻቶይ ዎይኮ እራለይ ከይኮ እያ ጎጋይ ሀርገን ላመትኮ፥ ሄ ኡራ ካህንያ አሮናኮ ዎይኮ ካህነ ግድዳ እያ አደ ናይታፐ እሱዋኮ ኤሆ።

\VS{3}ካህነይ እያ ጎጋ ቦላ ደእያ ማዱንꬃ በኦ። ሄ ማዱንፅዳ በሳን ደእያ እክሰይ ቦፅኮነ ማዱንꬃይ ኦላትኮ፥ ሄስ ጎጋ ሀርገ። ካህነይ ሄሳ በእድ ኡራይ ቱና ግደይሳ ኤርሶ።

\VS{4}ሽን እያ ጎጋ ቦላ ደእያ ማዱንꬃይ ቦꬅ ግድድ፥ ጎጋፐ ካንꬅድ ኦላትቦናባ ግድኮ ሄ ማዱንꬃ ቦላ ደእያ እክሰይ ቦፆናባ ግድኮ፥ ካህነይ ሄ ኡራ ዱማ ኬꬃን ላፑን ጋላስ ጎርድድ ዎꬆ።

\VS{5}ላፑንꬃ ጋላስ ካህነይ እያ ዛሪድ በኦ፤ እ በእያ ዎደ ማዱንꬃይ ኡራ ጎጋ ቦላ ዳልጎና ካሰይስዳ ደእኮ፥ ካህነይ ሄ ኡራ ናምአንꬆ ዱማ ኬꬃን ላፑን ጋላስ ጎርድድ ዎꬆ።

\VS{6}ቃስካ ላፑንꬃ ጋላስ ካህነይ እያ በኦ፤ እ በእያ ዎደ ማዱንꬃይ ዳልጎና እፅድ ꬋይ ꬋይ ቢኮ፥ ካህነይ እ ቱና ግደይሳ ኤርሶ። ሄስ ጎኦ ግደይሳ ኤርሶ፤ ሄ ኡራይ ባ ማኡዋ ሜጭድ ቱና ግዶናይሳ ኤርሴስ።

\VS{7}ሽን እ ጌያናዉ ባና ካህንያ በስዳፐ ጉየ፥ ሄ ጎኦይ እያ ጎጋ ቦላ ዳልግ ዳልግ ቢኮ እ ዛሪድ ባና በሳናዉ ካህንያኮ ቦ።

\VS{8}ካህነይ እያ በኦ፤ ሄ ጎኦይ ኡራ ጎጋ ቦላ ዳልግ ዳልግ ቢኮ፥ ሄስ ጎጋ ሀርገ ግድያ ግሾ ካህነይ እ ቱና ግደይሳ ኤርሶ።


\par }{\PP \VS{9}“ኦንካ ጎጋ ሀርገን ኦይከትኮ እያ ካህንያኮ ኤሆ።

\VS{10}ካህነይ እያ በእያ ዎደ እያ ጎጋ ቦላ ቦꬃ ክፅ ደእኮ፥ እክሰይ ቦꬅ ላምኮነ ሄ ክፃ ግዶን አሾይ በንትኮ፥

\VS{11}ሄስ ጎጋ ቦላ ጋምእዳ ሀርገ ግድያ ግሾ፥ ካህነይ እ ቱና ግደይሳ ኤርሶ። እ ቱና ግደይስ ኤረትዳ ግሾ፥ እያ ዱማ ኬꬃን ጎርድድ ዎꬃናዉ ኮሸና።

\VS{12}ካህነይ ጎጋ ሀርገይ አድያ አሳተꬃ ቦላ ዳልግኮ፥ ሁጰፐ ቶሆ ጋካናዉ ኡባ ማእዳባ ግድኮ በኦ።

\VS{13}ሄ ጎጋ ሀርገይ እያ አሳተꬃ ኡባ ማእኮ፥ እያ አሳተꬃይ ኩመꬅ ላመትድ ቦꬅ ግድዳ ግሾ፥ እ ቱና ግዶናይሳ ካህነይ ኤርሶ።

\VS{14}ሽን ሄ ማዱንꬃ ግዶራ አሾይ በንትኮ እ ቱና።

\VS{15}ካህነይ ሄ አሹዋ በእድ ሄ ኡራይ ቱና ግደይሳ ኤርሶ። ሄ አሾይ ጎጋ ሀርገ ግድያ ግሾ እ ቱና።

\VS{16}ሽን ሄ አሾይ ቃስካ ላመትድ ቦፅኮ፥ ሄ ኡራይ ካህንያኮ ቦ።

\VS{17}ካህነይ እያ በኦ፤ እያ ማዱንꬃይ ቦፅዳባ ግድኮ፥ ሄ ኡራይ ቱና ግዶናይሳ ካህነይ ኤርሶ፤ እ ቱና ግዳና።


\par }{\PP \VS{18}“እስ አሳ ቦላ መርኮይ ዎꬍድ ፓፅዳባ ግድኮ፥

\VS{19}እያ በሳን ቦꬃ ክፃይ ዎꬍኮ ዎይኮ ዞእዳ እራለይ ከይኮ ሄ ኡራይ ካህንያኮ ቦ።

\VS{20}ካህነይ እያ በኦ፤ ሄ ማዱንꬃይ ኦላትኮ፥ ማዱንꬃ ቦላ ደእያ እክሰይ ላመትድ ቦፅኮ፥ ሄ ኡራይ ቱና ግደይሳ ካህነይ ኤርሶ። ሄስ መርኮዳ ዶምዳ ጎጋ ሀርገ።

\VS{21}ሽን ካህነይ በእያ ዎደ እክሰይ ቦፆናባ ግድኮ፥ ማዱንꬃይ ጎጋ ካንꬅድ ኦላትቦናባ ግድኮ፥ ቃስ ꬋይ ꬋይ ቢኮ፥ ካህነይ እያ ዱማ ኬꬃን ላፑን ጋላስ ጎርድድ ዎꬆ።

\VS{22}ሄስ እያ ጎጋ ቦላ ዳልግ ዳልግ ቢኮ፥ ሄስ ጎጋ ሀርገ ግድያ ግሾ ሄ ኡራይ ቱና ግደይሳ ካህነይ ኤርሶ።

\VS{23}ሽን ሄ እራለይ ዳልግ ዳልግ ቦና እስ በሳን ደእኮ፥ ሄስ መርኮይ ፓፅዳ ቤታ ግድያ ግሾ፥ ሄ ኡራይ ቱና ግዶናይሳ ኤርሶ።


\par }{\PP \VS{24}“ታም እስ አስ ሚኮ ሄ ምዳ በሳን ቦꬃ ዎይኮ ዞኦ እራለይ ከይኮ፥

\VS{25}ካህነይ ሄ በሳ በኦ። ሄ በሳን ደእያ እክሰይ ቦፅኮነ ሄ ማዱንꬃይ ኦላትኮ፥ ሄስ ጎጋ ሀርገ። እ ታማይ ምዳ በሳራ ከይዳ ግሾ ካህነይ እ ቱና ግደይሳ ኤርሶ።

\VS{26}ሽን ካህነይ በእያ ዎደ ሄ ማዱንꬃ ቦላ ደእያ እክሰይ ቦፆናባ ግድኮ፥ ማዱንꬃይ ጎጋ ካንꬅድ ኦላትቦናባ ግድኮነ ቃስ ꬋይ ꬋይ ብዳባ ግድኮ፥ ካህነይ እያ ዱማ ኬꬃን ላፑን ጋላስ ጎርድድ ዎꬆ።

\VS{27}ላፑንꬃ ጋላስ ካህነይ እያ በእያ ዎደ ሄ በሳይ ዳልግ ዳልግ ቢኮ፥ ሄስ ጎጋ ሀርገ ግድያ ግሾ እ ቱና ግደይሳ ካህነይ ኤርሶ።

\VS{28}ሽን ሄ ማዱንꬃይ ጎጋ ቦላ ዳልጎና አግድ እስ በሳን ኡትኮነ ꬋይ ꬋይ ቢኮ፥ ሄስ ታማይ ምዳ በሳን አትዳ ቤታ ግድያ ግሾ፥ እ ቱና ግዶናይሳ ካህነይ ኤርሶ።


\par }{\PP \VS{29}“እስ አደይ ዎይኮ ማጫሳ ሁጰን ዎይኮ ጋጮ ቦላ ማዱንꬅ ከይኮ፥

\VS{30}ካህነይ ሄ ማዱንꬃ በእያ ዎደ ማዱንꬃይ ጎጋ ካንꬅድ ኦላትኮ እያ ቦላ ደእያ እክሰይ ሌእድ ጋላልኦ ዳንኮ፥ ሄስ ሁጰን ዎይኮ ጋጮ ቦላ ከይያ ቃችያ ጎጋ ሀርገ ግድያ ግሾ፥ ሄ ኡራይ ቱና ግደይሳ ካህነይ ኤርሶ።

\VS{31}ቃስ ካህነይ ሄ ሀርግያ በእያ ዎደ ጎጋ ካንꬅድ ኦላትቦናባ ግድኮ፥ ካሬꬃ እክሰይ እያ ቦላ ꬋይኮ፥ ሄ ቃችያ ሀርገይ ደእያ ኡራ ካህነይ ዱማ ኬꬃን ላፑን ጋላስ ጎርድድ ዎꬆ።

\VS{32}ላፑንꬃ ጋላስ ካህነይ ሄ ሀርግያ በእያ ዎደ ቃችያ ሀርገይ ዳልጎናባ ግድኮ፥ እያ ቦላ ጋላልኦ ዳንያ እክሰይ ባይናባ ግድኮነ ጎጋ ካንꬅድ ኦላትቦናባ ግድኮ፥

\VS{33}ሄ ኡራ ቃችያ በሳን ደእያ እክስያ ግዶናሽን፥ ማዱንꬃ ዩሾን ደእያ እክስያ ሜዶ። ካህነይ ሄ ኡራ ዱማ ኬꬃን ሀራ ላፑን ጋላስ ጎርድድ ዎꬆ።

\VS{34}ላፑንꬃ ጋላስ ካህነይ ሄ ቃችያ በሳ በእያ ዎደ ኡራ ጋልባ ቦላ ዳልጎና እፅኮነ ጎጋ ካንꬅድ ኦላቶና እፅኮ፥ ሄ ኡራይ ቱና ግዶናይሳ ካህነይ ኤርሶ። ኡራይ ባ ማኡዋ ሜጭድ ጌሽ ግዳና።

\VS{35}ሽን እ ጌይዳፐ ጉየ፥ ቃችያ ሀርገይ ሄ ኡራ ጋልባ ቦላ ዳልግ ዳልግ ቢኮ፥

\VS{36}ካህነይ እያ በእያ ዎደ ሄ ቃችያ ሀርገይ ዳልግዳባ ግድኮ፥ ሄ ኡራይ ቱንዳ ግሾ ካህነይ ጋላልኦ ዳንያ እክስያ ኮዮፖ።

\VS{37}ሽን ካህነይ በእያ ዎደ ሄ ቃችያ በሳይ ዳልጎናባ ግድኮነ ካሬꬃ እክሰይ እያ ቦላ ዶልዳባ ግድኮ፥ ሄ ቃችያ በሳይ ፓፅስ። ሄ ኡራይ ቱና ግዶና ግሾ፥ እ ጌሽ ግደይሳ ካህነይ ኤርሶ።


\par }{\PP \VS{38}“እስ አደ ዎይኮ ማጫሳ ጎጋ ቦላ ቦꬃ እራለይ ከይኮ፥

\VS{39}ካህነይ በእያ ዎደ ኤንታ ጎጋ ቦላ ደእያ እራለይ ቡላ ግድኮ፥ ሄስ ጎጋ ቦላ ጮ ከይዳባ ግድያ ግሾ ሄ ኡራይ ቱና ግደና።


\par }{\PP \VS{40}“እስ አሳስ ሁጰ ብናናይ ቆቆፈትኮ፥ ቦአ ግዴስፐ አትሽን፥ እ ቱና ግደና።

\VS{41}እስ አስ ስንꬃራ ቦአትኮ፥ እያ ቲሽ ምስፐ አትሽን፥ እ ቱና ግደና።

\VS{42}ሽን እያ ቦእ ዎይኮ ቲሽ ምዳይሳ ቦላ ዞኦ ዎይኮ ቦꬃ ማዱንꬅ ከይኮ፥ ሄስ እያ ቦአን ዎይኮ እያ ቲሻ ቦላ ከይዳ ጎጋ ሀርገ።

\VS{43}እያ ካህነይ በእያ ዎደ እያ ቦእ ዎይኮ ቲሽ ምዳይሳ ቦላ ደእያ ማዱንꬃይ ጋልባ ቦላ ከይያ ጎጋ ሀርገ መላ ዞኦ ግድኮ፥

\VS{44}ሄ ኡራይ ቱማ ጎጋ ሀርገን ኦይከትዳ ሀርጋንቾ። እ ቱና ግድያ ግሾነ እያ ሀርገይ እያ ሁጰን ደእያ ግሾ እ ቱና ግደይሳ ካህነይ ኤርሶ።


\par }{\PP \VS{45}“ጎጋ ሀርገይ ኦይክዳ አስ ፔትዳ ማኦ ማኦ፤ ባ ሁጵያ ፕፆፖ፤ ባ ዶና ካሞ፤ ባ ቃላ ꬎቁ ኦꬅድ፥ ‘ታኒ ቱና፥ ታኒ ቱና!’ ያጎ።

\VS{46}ሄ ሀርገይ እያ ቦላ ደእዳ ዎደ ኡባን እ ቱና። እ ቱና ግድያ ግሾ፥ አሳፐ ሻከትድ፥ ጉታፐ ካረን ባርካ ደኦ።


\par }{\PP \VS{47}“አይ ማኦ ቦላ ቡቅዳ በሲ በንትኮ፥ ሄ ማኦይ ሱፈ ግድን ዎይኮ ሊኖ ግድን፥

\VS{48}ቃጭናፐ ዎይኮ ሻሎፐ ዳደትዳ ሊኖ ዎይኮ ሱፈ ግድን፥ ጋልባ ዎይኮ ጋልባፈ ኦሰትዳ ማኦ ግድን፥

\VS{49}ሄ ማኡዋ ቦላ በንትዳ ቡቃይ ጭሊሎ ዎይኮ ዞኦ ማላ በስኮ፥ እ ቃጭናፐ ዎይኮ ሻሎፐ ዳደትዳባ ግድን፥ ጋልባ ዎይኮ ጋልባፈ ኦሰትዳባ ግድን፥ ሄስ አሳፐ አሰ ኦይክያ ሀርገ ግድያ ግሾ፥ ሄሳ ካህነይ በሳናዉ ኮሼስ።

\VS{50}ካህነይ ሄ ቡቃ በእድ፥ ሄ ቡቅዳ ማኡዋ ዱማ ኬꬃን ላፑን ጋላስ ጎርድድ ዎꬆ።

\VS{51}ላፑንꬃ ጋላስ ካህነይ ሄ ማኡዋ በእያ ዎደ ሄ ማኡዋ ቦላ ደእያ ቡቃይ ዳልግ ዳልግ ቢኮ፥ እ ቃጭና ዎይኮ ሻሎ ግድን፥ ጋልባ ዎይኮ ጋልባፈ ኦሰትዳ ማኦ ግድን፥ ሄስ እሱዋፈ እሱዋ ኦይክያ ቡቃ ሀርገ ግድያ ግሾ ሄ ማኦይ ቱና።

\VS{52}ሄ ማኦይ ቃጭና ዎይኮ ሻሎ ግድን፥ ሊኖ ዎይኮ ሱፈ ግድን፥ ጋልባፈ ኦሰትዳባ አይባ ግድን፥ ካህነይ እያ ፁጎ። ሄስ እሱዋፈ እሱዋ ኦይክያ ቡቃ ሀርገ ግድያ ግሾ፥ እ ፁገታናዉ በሴስ።


\par }{\PP \VS{53}“ሽን ካህነይ በእያ ዎደ ሄ ቡቃ ማኡዋ ቦላ ዳልግቦናባ ግድኮ፥ እ ቃጭና ዎይኮ ሻሎ ዎይኮ ጋልባፈ ኦሰትዳባ አይባ ግድን፥

\VS{54}ሄ ቡቃይ ደእያ ማኡዋ ሜጫና መላ ካህነይ ኪቶ። ሄሳፈ ጉየ፥ ሄ ማኡዋ ዱማ ኬꬃን ሀራ ላፑን ጋላስ ጎርድድ ዎꬆ።

\VS{55}ሄ ማኦይ ሜጨትዳፐ ጉየ ቃስካ ካህነይ በእያ ዎደ ሄ ቡቃይ ባ ማላ ላሞናባ ግድኮነ ዳልግ ዳልግ ቦና እፅኮካ እ ቱና። ሄ ቡቃ በሳይ ማኡዋስ ጉየ ባጋራ ዎይኮ ስንꬃ ባጋራ ደእኮካ ሄ ማኦይ ታማን ፁገታናዉ ኮሼስ።

\VS{56}ሽን ሄ ማኡዋ ሜጭ ስምን ካህነይ በእያ ዎደ ቡቃይ ꬋይ ꬋይ ቢኮ፥ እ ጋልባ ግድን፥ ቃጭና ዎይኮ ሻሎ ግድን፥ ሄ ቡቃይ ደእያ በሳ ካህነይ ዳክድ ከሶ።

\VS{57}ሄሳፈ ጉየ፥ ማኡዋ ቦላ ስሚድ ከይኮ፥ ሄ ማኦይ ቃጭና ዎይኮ ሻሎ ግድን፥ ጋልባፈ ኦሰትዳባ ግድን፥ ሄስ ዳልግ ዳልግ ቢኮ ሄ ቡቃይ ደእያ ማኦይ ታማን ፁገታናዉ በሴስ።

\VS{58}ሽን ሜጨትዳ ማኦይ ቃጭና ዎይኮ ሻሎ ግድን፥ ዎይኮ ጋልባፈ ኦሰትዳባ ማኦ ግድን፥ ቡቃ ማላይ ꬋይኮ፥ ሄ ማኦይ ናምአንꬆ ሜጨቶ፤ ሄሳፈ ጉየ፥ እ ጌዬስ” ያግስ።


\par }{\PP \VS{59}እስ ማኦይ ሱፈ ዎይኮ ሊኖ ግድን፥ ቃጭና ዎይኮ ሻሎ ግድን፥ ዎይኮ ጋልባፈ ኦሰትዳባ ግድን፥ ሄ ማኡዋ ጌሽ ዎይኮ ቱና ያግሳናዉ ዳንዳእያ ዎጋይ ሀይሳ።




\par }\Chap{14}{\SH ጎጋ ሀርገፈ ጌሾ ዎጋ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}ጎጋ ሀርገይ ኦይክዳ ኡራይ ጌይያ ጋላስ ኦꬃናዉ ኮሽያ ዎጋይ ሀይሳ። ሄ ኡራ ካህንያኮ ኤሀናዉ ኮሼስ።

\VS{3}ካህነይ ጉታፐ ጋፃ ከይድ እያ ሀርግያ በኦ። እ በእያ ዎደ ጎጋ ሀርገይ ኡራ አሳተꬃፈ ꬋይዳባ ግድኮ፥

\VS{4}ካህነይ ናምኡ ቱና ግዶና ካፎታ፥ ዝጋ ምꬃ ቃንፆ፥ ዞኦ ቃጭናነ ህሶጰ ቦንጮ ሄ ሀርግያፈ ጌይያ ኡራ ግሾ ኤሀና መላ ኪቶ።

\VS{5}ሄሳፈ ጉየ፥ ካህነይ ናምኡ ካፎታፐ እሱዋ ፑልቶፈ ዱቅድ ከረን ቆልዳ ሃꬃ ቦላ ሹካና መላ ኪቶ።

\VS{6}ሀንኮ ካፉዋ ዞኦ ቃጭናራነ ህሶጰ ቦንጮራ ኤክድ፥ ከረን ደእያ ፑልቶ ሃꬃ ቦላ ሹክዳ ካፉዋ ሱꬃን ናቆ።

\VS{7}ሄ ሱꬃ፥ ሄ ጎጋ ሀርግያፈ ጌይያ ኡራ ቦላ ላፑን ቶሆ ዉርፆ፤ ሄ ኡራይ ቱና ግዶናይሳ ኤርሶ፤ ፓፃ ደእያ ካፉዋ ደምባ የዶ።


\par }{\PP \VS{8}ሄ ሀርግያፈ ጌይያ ኡራይ ባ ማኡዋ ሜጮ፤ ባ አሳተꬃ ቦላ ደእያ እክሰ ኡባ ሜደቶ፤ ባ አሳተꬃ ሜጨቶ። ሄሳፈ ጉየ፥ እ ጌይድ ጉታ ገሎ፥ ሽን ባ ዱንካንያ ግዶ ገሎና ላፑን ጋላስ ካረን ጋምኦ።

\VS{9}ላፑንꬃ ጋላስ ባ ሁጵያ፥ ቡቻ፥ ዴሙዋነ ባ አሳተꬃ ቦላ ደእያ ሀራ እክሰ ኡባ ሜደቶ፤ ቃስ ባ ማኡዋ ሜጮ፤ ባ አሳተꬃካ ሜጨቶ፤ ሄሳፈ ጉየ፥ እ ጌሽ ግዳና።


\par }{\PP \VS{10}ሆስፑንꬃ ጋላሳን ቦረይ ባይና ናምኡ ኡርገ ዶርሳታነ እስ ላይꬅ ግድዳ እስ ማጫ ዶርሰ ኤሆ። ቃስ ካꬃ ያርሾስ ዛይተራ ሙኑቀትዳ ሄꬑ ክሎ ግራመ ሎኦ ꬊለነ እስ ልትሮ ዛይተፐ ስኮ ኤሆ።

\VS{11}እያ ጌሽያ ካህነይ ኡራነ እ ኤህዳ ያርሾታራ እስፈ ጌሻ ዱንካንያ ፐንገን ጎዳ ስንꬃን ሺሾ።


\par }{\PP \VS{12}ካህነይ ናምኡ ዶርሳ ኡርገታፐ እሱዋ ኤክድ፥ እስ ልትሮስ ስኮ ዛይተራ እስፈ ናቆ ያርሾ ኦꬅድ ሺሾ፤ ሄ ሺቅዳ ያርሹዋ ዩሾ ያርሾ ኦꬅድ ጎዳ ስንꬃን ሺሾ።

\VS{13}ያትድ፥ እ ሄ ዶርሳ ኡርግያ ናጋራ ያርሾነ ፁሳ ያርሾ ሹክያ ጌሻ በሳን ሹኮ። ናጋራ ያርሹዋ መላ ናቆ ያርሾይካ ካህንያስ እመቴስ፤ እካ ኡባፈ አꬍዳ ጌሽ።

\VS{14}ካህነይ ናቆ ያርሹዋ ሱꬃፈ ጉꬅ ኤክድ፥ ሄ ጌይያ ኡራስ ኡሻቻ ባጋ ሀይꬃ፥ ኡሻቻ ኩሽያ ዎጋ ብራꬍያነ ኡሻቻ ቶሁዋ ዎጋ ብራꬍያ ትዮ።

\VS{15}ሄሳፈ ጉየ፥ ካህነይ ዛይትያፐ ጉꬃራ ኤክድ፥ ባ ሀድርሳ ኩሽያ ቃቃን ትጎ።


\par }{\PP \VS{16}ሄ ሀድርሳ ኩሽያ ቃቃን ደእያ ዛይትያ ባ ኡሻቻ ኩሸ ብራꬍያ የድ የድ ኤክድ፥ ጎዳ ስንꬃን ላፑን ቶሆ ዉርፆ።

\VS{17}ያትድ፥ ባ ኩሽያ ቃቃን ደእያ ዛይትያፐ ኤክድ፥ ጌይያ ኡራስ ኡሻቻ ሀይꬃ፥ ኡሻቻ ኩሽያ ዎጋ ብራꬍያነ ኡሻቻ ቶሁዋ ዎጋ ብራꬍያ ካሰ ናቆ ያርሹዋ ሱꬃ ትይዳ በሳን ትዮ።

\VS{18}ቃስ ባ ኩሽያ ቃቃን አትዳ ዛይትያ ካህነይ ጌይያ ኡራ ሁጰን ጉሶ፤ ያትድ ጎዳ ስንꬃን ሄ ኡራ ናጋራ አቶ ያግሶ።


\par }{\PP \VS{19}ሄሳፈ ጉየ ካህነይ ጌይያ ኡራ ናጋራ አቶተꬃስ ሺቅዳ ያርሹዋ ያርሼስ፤ ካልድ ቃስ ፁሳ ያርሾስ ሺቅዳ መህያ ሹኬስ።

\VS{20}ካህነይ ፁሳ ያርሹዋ ካꬃ ያርሹዋራ እስፈ ያርሾ በሳን ዎꬅድ ፁጌስ፤ ያትድ ኡራ ናጋራ አቶ ያግሴስ፤ ሄ ኡራይ ጌዬስ።


\par }{\PP \VS{21}ሽን ኡራይ ሄሳ ኡባ ኤሀናዉ ዳንዳኦና ማንቆ ግድኮ፥ ጎዳ ስንꬃን እያ ናጋራ አቶተꬃስ ዩሻናዉ ናቆ ያርሾስ እስ ዶርሳ ኡርገ ኤሆ። ካꬃ ያርሾስ ዛይተራ ሙኑቀትዳ እስ ክሎ ግራመ ሎኦ ꬊለነ እስ ልትሮ ዛይተፐ ስኩዋ ኤሆ።

\VS{22}ባዉ ዳንዳኤትዳ መላ ናምኡ ሆለ ዎይኮ ናምኡ ኩራቾ እሱዋ ናጋራ ያርሾስ፥ እሱዋ ፁሳ ያርሾስ ኤሆ።


\par }{\PP \VS{23}ሆስፑንꬃ ጋላስ ባ ቱናተꬃፈ ጌይያ ኡራይ ጌሻ ዱንካንያ ፐንገን ጎዳ ስን ኤህድ ካህንያስ እሞ።

\VS{24}ካህነይ ናቆ ያርሾስ ይዳ ዶርሳ ኡርግያነ ዛይትያ ኤክድ፥ ዩሾ ያርሾ ኦꬅድ ጎዳ ስንꬃን ዩሾ።

\VS{25}ናቆ ያርሾስ ይዳ ዶርሳ ኡርግያ ሹኮ፤ ሄ ኡርግያ ሱꬃፈ ጉꬃራ ኤክድ፥ ሀ ጌይያ ኡራ ኡሻቻ ሀይꬃ፥ ኡሻቻ ኩሽያ ዎጋ ብራꬍያነ ኡሻቻ ቶሁዋ ዎጋ ብራꬍያ ትዮ።

\VS{26}ካህነይ ዛይትያፐ ጉꬃራ ባ ሀድርሳ ኩሽያ ቃቃን ትጎ።

\VS{27}ሀድርሳ ኩሽያ ቃቃን ደእያ ዛይትያፐ ኡሻቻ ኩሽያ ብራꬍያ የድ ኤክድ፥ ጎዳ ስንꬃን ላፑን ቶሆ ዉርፆ።

\VS{28}ካህነይ ባ ኩሽያ ቃቃን ደእያ ዛይትያፐ ጉꬃራ ኤክድ፥ ጌይያ ኡራስ ኡሻቻ ሀይꬃ፥ ኡሻቻ ኩሽያ ዎጋ ብራꬍያነ ኡሻቻ ቶሁዋ ዎጋ ብራꬍያ ካሰ ናቆ ያርሾ ሱꬃ ትይዳ በሳን ትዮ።

\VS{29}ጎዳ ስንꬃን ኡራ ናጋራ አቶተꬃስ ካህነይ ባ ኩሸን አትዳ ዛይትያ ጌይያ ኡራ ሁጰን ትጎ።

\VS{30}ሄሳፈ ጉየ፥ ጌይያ ኡራይ ባዉ ዳንዳኤትዳይሳ መላ ሆለ ዎይኮ ኩራቾ ኤሆ።

\VS{31}እሱዋ ናጋራ ያርሾስ ናምአንꬁዋ ፁሳ ያርሾስ ካꬃ ያርሹዋራ እስፈ ሺሾ። ካህነይ ጌይያ ኡራ ናጋራ ጎዳ ስንꬃን እያ ናጋራ አቶ ያግሶ።

\VS{32}ባ አሳተꬃ ቦላ ደእያ ጎጋ ሀርግያፈ ጌያናዉ ማንቆተꬅ ድግዳ ኡራስ ደእያ ዎጋይ ሀይሳ።


\par }{\SH ኬꬃ ቦላ ከይያ ቡቃ
\par }
{\PP \VS{33}ጎዳይ ሙሰኮነ አሮናኮ ሀይሳዳ ያግስ፤

\VS{34}“ታኒ ህንተዉ እምያ ካናነ ቢታ ህንተ ገልያ ዎደ ሄ ቢታን ደእያ ህንተ ኬꬃፈ እሱዋን ታኒ ቡቃ የድያ ዎደ፥

\VS{35}ሄ ኡራይ ካህንያኮ ብድ፥ ‘ታ ኬꬃ ቦላ ቡቃ ዳንያባይ ደኤስ’ ያግድ ኦዶ።

\VS{36}ካህነይ ሶ ገልድ ቡቃ ቆሙዋ በአናፐ ካሰትድ፥ ሶን ደእያባይ ኡባይ ቱና ጌተቶና መላ ሶን ደእያባ ኡባ ካረ ከሳና መላ ኪቶ፤ ሄሳፈ ጉየ፥ ካህነይ በአናዉ ሶ ገሎ።

\VS{37}እ ገልድ በእያ ዎደ ቡቃይ ጎዳ ቦላ ጭሊሎ ዎይኮ ዞኦ ማላ በስኮነ ቃስ ጎዳ ምድ ኦላይድ ግዶ ገልኮ፥

\VS{38}ካህነይ ካረ ከይድ፥ ኬꬃ ላፑን ጋላስ ጋካናዉ ጎርዶ።

\VS{39}ላፑንꬃ ጋላሳን ካህነይ ሄ ኬꬃ ዛሪድ ፄልያ ዎደ ሄ ቡቃይ ኬꬃ ጎዳ ቦላ ዳልግኮ፥

\VS{40}ቡቃይ ደእያ ሹቻ ኡባ ጎዳፐ ሾድድ፥ ካታማፐ ጋፃ ከስድ ቱና በሳን የጋና መላ ኪቶ።

\VS{41}ካልድ ጎዳ ሜሽዳ ኡርቃ ሶ ባጋራ ቦክድ፥ ዩሽ አꬅድ ቆቆፋና መላ ኦꬆ፤ ያትድ ሄ ኡርቃ ካታማፐ ጋፃን ደእያ ቱና በሳን የጎ።

\VS{42}ሄሳፈ ጉየ፥ ሄ ሾደትዳ ሹቻታ በሳን ሀራ ሹቻታ ዎꬆ፤ ሀራ ኡርቃን ኬꬃ ሜሾ።


\par }{\PP \VS{43}“ሹቻይ ሾደትን፥ ኡርቃይ ቆቆፈትን፥ ሀራ ኡርቃ ሜሽ ስምን፥ ቡቃይ ኬꬃ ግዶን ዛር በንትኮ፥

\VS{44}ካህነይ ሄሳ በኦ። እ በእያ ዎደ ቡቃይ ሄ ኬꬃ ግዶን ዳልግኮ፥ ሄስ አሳፐ አሰ ኦይክያ ቡቃ ሀርገ ግድያ ግሾ ሄ ካꬃይ ቱና።

\VS{45}ሄሳ ግሾ ሄ ኬꬃ፥ እያ ሹቻ፥ እያ ምꬃነ እ ሜሸትዳ ኡርቃ ኡባ ላልድ ካታማፐ ጋፃ ኤፍድ፥ ቱና በሳን የጎ።

\VS{46}ሄ ኬꬃይ ጎርዳን ጋምእያ ዎደ እያ ግዶ ገልያ ኦንካ ኦማርስ ጋካናዉ ቱና።

\VS{47}ሄ ኬꬃን አቅያ ዎይኮ ካꬅ ምያ ኡራይ ባ ማኡዋ ሜጮ።


\par }{\PP \VS{48}“ሽን ካህነይ ይድ ፄልያ ዎደ ኬꬃይ ሜሸትድ ስምን፥ ዛሪድ ዳልጎና እፅኮ፥ ቡቃይ ꬋይዳ ግሾ፥ ሄ ኬꬃይ ቱና ግዶናይሳ ካህነይ ኤርሶ።

\VS{49}ኬꬃ ጌሻናዉ ናምኡ ካፎታ፥ ዝጋ ምꬃ ቃንፆ፥ ዞኦ ቃጭናነ ህሶጰ ቦንጮ ኤሆ።

\VS{50}ካፎታፐ እሱዋ ፑልቶፈ ዱቅድ ከረን ቆልዳ ሃꬃን ሹኮ።

\VS{51}ሄሳፈ ጉየ፥ ዝጋ፥ ህሶጰ ቦንጩዋ፥ ዞኦ ቃጭናነ ፓፃ ደእያ ካፉዋ ኤክድ፥ ከረን ደእያ ሹከትዳ ካፉዋ ሱꬃንነ ፑልቶ ሃꬃን የድ ኤክድ ላፑን ቶሆ ሄ ኬꬃ ዉርፆ።

\VS{52}ያትድ፥ ካህነይ ሄ ኬꬃ ካፉዋ ሱꬃን፥ ፑልቶ ሃꬃን፥ ፓፃ ደእያ ካፉዋን፥ ዝጋ ምꬃን፥ ህሶጰ ቦንጩዋንነ ዞኦ ቃጭናን ጌሾ።

\VS{53}ፓፃ ደእያ ካፉዋ ካታማፐ ጋፃ የዶ። ሄሳዳ ኦꬅድ፥ ኬꬃ ጌሽያ ዎጋ ፖሌስ፤ ኬꬃይ ጌሽ ግዴስ።


\par }{\PP \VS{54}“ዱማ ዱማ ጎጋ ሀርጌስነ ጎኦ ሀርጌስ እመትዳ ዎጋይ ሀይሳ።

\VS{55}ማኦ ቦላ ዎይኮ ኬꬃ ቦላ ከይያ ቡቃ ሀርገ ግድን፥

\VS{56}ክፃ ግድን፥ መርኮ ግድን፥ እራለ ግድን፥

\VS{57}እስባይ ቱና ግደይሳነ ቱና ግዶናይሳ ኤርስያ ዎጋይ ሀይሳ።”




\par }\Chap{15}{\SH አሳተꬃፈ ጎግድ ቱንስያባታ
\par }
{\PP \VerseOne{1}ጎዳይ ሙሰኮነ አሮናኮ ሀይሳዳ ያግስ፤

\VS{2}እስራኤለ አሳስ ሀይሳዳ ያግድ ኦድተ፤ “እስ አሳ አሳተꬃፈ ጎግያባይ ደእኮ ሄስ ቱና።

\VS{3}ጎግያባይ ደእያ ኡራ ቱና ኦꬅያ ዎጋይ ሀይሳ፤ ሄ ጎግያባይ አግን፥ አጎና እፅን፥ ሄ ኡራ ቱና ኦꬄስ።


\par }{\PP \VS{4}“እያ አሳተꬃፈ ጎግያባይ ደእያ ኡራይ ዝንእያ ሂፃይነ ኡትያ ኦይደ ኡባይ ቱና።

\VS{5}እያ ሂፃ ቦችያ ኦንካ ባ ማኡዋ ሜጮ፤ ባ አሳተꬃካ ሜጨቶ፤ ያትድ ኦማርስ ጋካናዉ ቱና ግዴስ።

\VS{6}ጎግያባይ ደእያ ኡራይ ኡትዳባ ቦላ ኡትያ ኦንካ ባ ማኡዋ ሜጮ፤ ባ አሳተꬃካ ሜጨቶ፤ ያትድ ኦማርስ ጋካናዉ ቱና ግዴስ።


\par }{\PP \VS{7}“ጎግያባይ ደእያ ኡራ አሳተꬃ ቦችያ ኦንካ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ እ ቱና ግዴስ።


\par }{\PP \VS{8}“ጎግያባይ ደእያ አስ ቱና ግዶና አሳ ቦላ ጩትኮ፥ ሄ ኡራይ ባ ማኡዋ ሜጮ፤ ባ አሳተꬃካ ሜጨቶ፤ ያትድ ኦማርስ ጋካናዉ እ ቱና ግዴስ።


\par }{\PP \VS{9}“ጎግያባይ ደእያ ኡራይ ኡትያ ቶጋ ኮር ቱና።

\VS{10}እያፐ ጋርሳራ ደእያባ ቦችያ ኦንካ ኦማርስ ጋካናዉ ቱና ግዴስ፤ ቃስ ሄሳ ቶክያ ኦንካ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ እ ቱና ግዴስ።


\par }{\PP \VS{11}“ጎግያባይ ደእያ አስ ባ ኩሽያ ሜጨቶና ቦችያ አስ ኦንካ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ ቱና ግዴስ።


\par }{\PP \VS{12}“ጎግያባይ ደእያ ኡራይ ቦችያ ኦቶ ኡባ መንꬅተ፤ ምꬃፈ ኦሰትዳ ሚሸ ኡባይ ሃꬃን ሜጨቶ።


\par }{\PP \VS{13}“ጎግያባይ ደእያ አስ ሄ ጎግያባፐ ጌይዳ ዎደፐ ላፑን ጋላስ ጋምኦ። ባ ማኡዋ ሜጮ፤ ባ አሳተꬃ ፑልቶ ሃꬃን ሜጨቶ፤ ያትድ እ ጌሽ ግዴስ።

\VS{14}ሆስፑንꬃ ጋላሳን ናምኡ ሆለታ ዎይኮ ናምኡ ኩራቾታ ኤክድ፥ ጌሻ ዱንካንያ ፐንገ፥ ጎዳ ስን ኤህድ ካህንያስ እሞ።

\VS{15}ካህነይ ሆለታፐ እሱዋ ናጋራ ያርሾስ፥ እሱዋ ቃስ ፁሳ ያርሾስ ያርሼስ፤ ያትድ ካህነይ ኡራ አሳተꬃፈ ጎግያባ ግሾ ጎዳ ስንꬃን እያ ናጋራ አቶ ያግሴስ።


\par }{\PP \VS{16}“እስ አደፈ እያ አቱንꬃይ ጉክኮ፥ ባ ኩመꬃ አሳተꬃካ ሜጨቶ፤ ያትድ ኦማርስ ጋካናዉ እ ቱና ግዴስ።

\VS{17}አቱንꬃይ ቦችዳ ማኦ ኡባይ ዎይኮ ጋልባ ኡባይ ሃꬃን ሜጨቶ፤ ያትድ ኦማርስ ጋካናዉ ቱና ግዴስ።

\VS{18}እስ አደይ ማጫራ አቅን፥ እያ አቱንꬃይ ጉክኮ፥ ናምአይካ ሃꬃን ሜጨቶ፤ ያትድ ኦማርስ ጋካናዉ ኤንቲ ቱና ግዶሶና።


\par }{\PP \VS{19}“እስ ማጫስ ባ ኩሸ መቶ በእኮ፥ ላፑን ጋላስ ጋካናዉ እያ ቱና፤ እዮ ቦችያ ኦንካ ኦማርስ ጋካናዉ ቱና።


\par }{\PP \VS{20}“ባ ኩሸ መቶ ዎደ እያ ዝንእያ ሂፃይነ እያ ኡትያ ኦይደይ ኡባይ ቱና።

\VS{21}እያ ዝንእያ ሂፃ ቦችያ ኡባይ ባ ማኡዋ ሜጮ፤ ባ አሳተꬃካ ሜጨቶ፤ ያትድ ኦማርስ ጋካናዉ ቱና ግዶ።

\VS{22}እያ ኡትያባ ቦችያ ኡባይ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ ቱና ግዶ።

\VS{23}እያ ዝንእያ ሂፃ ግድን ዎይኮ እያ ኡትያባ ቦችያ ኦንካ ኦማርስ ጋካናዉ ቱና።


\par }{\PP \VS{24}“እስ ማጫስ ኩሸ መቶራ ደእያ ዎደ አደይ ኢራ አቅኮ፥ ሄ ኩሸ መቱዋ እ ቦችኮ፥ ላፑን ጋላስ ጋካናዉ እ ቱና ግዴስ፤ እ ዝንእያ ሂፃ ኡባይ ቱና ግዴስ።


\par }{\PP \VS{25}“እስ ማጫስ፥ ባ ኩሸ መቶ ዎደይ አꬍን፥ ሱꬅ አጎና ጎግኮ ዎይኮ ኩሸ መቶ ዎደይ ባ ቃማፈ አꬍድ ጎግኮ፥ ኩሸ መቶ ዎደ እያ ቱና ግድዳይሳዳ ሱꬃይ ኤቃና ጋካናዉ እያ ቱና ግዳዉሱ።

\VS{26}ሱꬅ ኢፐ ጎግያ ዎደ እያ ዝንእያ ሂፃ ኡባይ፥ ባ ኩሸ መቶ በእያ ዎደ እያ ዝንእዳ ሂፃ መላነ እያ ኡትያ ኦይድያ መላ ቱና ግዴስ።

\VS{27}ሄ ቱንዳባታ ቦችያ ኦንካ ቱና ግድያ ግሾ እ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ ቱና ግዴስ።


\par }{\PP \VS{28}“ኢፐ ጎግያ ሱꬃይ ኤቅኮ፥ እያ ሄ ዎደፐ ዶማዳ ላፑን ጋላስ ጋምኦ፤ ሄሳፈ ጉየ፥ እያ ጌሽ ግዳና።

\VS{29}ሆስፑንꬃ ጋላስ እያ ናምኡ ሆለታ ዎይኮ ናምኡ ኩራቾታ ኤሀዳ ጌሻ ዱንካንያ ፐንገን ካህንያስ እሞ።

\VS{30}ካህነይ ሆለታፐ እሱዋ ናጋራ ያርሾስ፥ እሱዋ ፁሳ ያርሾስ ያርሾ። ያትድ፥ ካህነይ ኢፐ ጎግያ ቱናተꬃ ግሾ ጎዳ ስንꬃን እ ናጋራ አቶ ያግሴስ።


\par }{\PP \VS{31}“እስራኤለ አሳይ ባንታ ግዶን ደእያ ጌሻ ዱንካንያ ቱንስድ፥ ሀይቆና መላ ኔኒ ሀይሳዳ ኦꬃዳ ኤንቲ ባንታና ቱንስያባፐ ዱማይድ ዳና መላ ናጋ።”


\par }{\PP \VS{32}እያ አሳተꬃፈ ጎግያባይ ደእያ አሳስ፥ እያ አቱꬃይ ጉክን ቱንያ አደስ፥

\VS{33}ባ ኩሸ መቶ ጋሶን ቱንያ ማጫሳስ፥ አደ ግድን ማጫ ግድን ጎግያባይ ደእያ አሳስነ ቱንዳ ማጫራ አቅያ አደስ እመትዳ ዎጋይ ሀይሳ።




\par }\Chap{16}{\SH ናጋራ አቶተꬃ ጋላሳ
\par }
{\PP \VerseOne{1}አሮና አደ ናይት ናምአይ ጎዳ ስን ሺቅድ ሀይቅዳፐ ጉየ፥ ጎዳይ ሙሰኮ ሀይሳዳ ያግስ፦

\VS{2}ታኒ ታቦትያ ናጋራ አቶተꬃ ካማ ቦላ ሻራን ግዳዳ ቆንጭያ ግሾ ማጋራጁዋፈ ጉየን ደእያ ኡባፈ ጌሻ በሳ ባ ኮይዳ ዎደ ገልድ ሀይቆና መላ ነ እሻ አሮናስ ኦዳ።

\VS{3}አሮን ናጋራ ያርሾስ እስ ዎፋኖ፥ ፁሳ ያርሾስ እስ ማራዘ ኤክድ ኡባፈ ጌሻ በሳ ገሎ።

\VS{4}አሮን ሊኖፐ ኦሰትዳ ጌሻ አዱሳ ቃምሰነ ጋርሳራ ማኤትያ ማኦ ማኦ። ሊኖፐ ኦሰትዳ ዳንጮ ዳንጮ፤ ሄሳዳ ባ ሁጰን ሊኖፐ ኦሰትዳ ፃꬃ ቃጨ ዎꬆ። ሄ ማኦት ጌሽ ግድያ ግሾ፥ ማአናፐ ስን ባ አሳተꬃ ሜጨቶ።


\par }{\PP \VS{5}እስራኤለ ማባራይ ናጋራ ያርሾስ ናምኡ ኮለታ፥ ፁሳ ያርሾስ እስ ማራዘ አሮናስ ኤሆ።

\VS{6}አሮን ባ ናጋራስነ ባ ሶ አሳ ናጋራ አቶተꬃስ እስ ዎፋኖ ያርሾ።

\VS{7}ሄሳፈ ጉየ፥ ናምኡ ኮለታ ጌሻ ዱንካንያ ፐንገን ጎዳ ስን ኤሆ።

\VS{8}ሄ ናምኡ ዴሻታ ኤክድ እሱዋ ጎዳሳ፥ እሱዋ ቃስ አዛዘላሳ
\FTNT{*}{{\FR 16:8 }{\FQ{አዛዘላሳ፦
}}{\FT{እብራወꬆ ዶናን መላ ቢታ የደተይሳ ጉሱ።
}}} ግድ ኤንታ ቦላ ሳማ የጎ።

\VS{9}አሮን ሳማን ጎዳስ ግድዳ ዴሻ ኤክድ ናጋራ ያርሾ ኦꬅድ ያርሾ።

\VS{10}ሽን ሳማን አዛዘላስ ግድዳ ዴሻ አሳ ናጋራ አቶተꬃስ መላ ቢታ የዳናዉ ፓፃ ደእሽን ጎዳስ ሺሾ።


\par }{\PP \VS{11}አሮን ባ ናጋራስነ ባ ሶ አሳ ናጋራ አቶተꬃስ እስ ዎፋኖ ናጋራ ያርሾ ኦꬅድ ሺሾ። ያትድ ባ ናጋራ ግሾ ሄ ዎፋኑዋ ሹኮ።

\VS{12}ጎዳ ስንꬃን ደእያ ያርሾ በሳፈ እፃነ ጩይስያ ሚሸን ቦንቆ ኩንꬅድ፥ ሊቅድ ጋጨትዳ ሳውያ እፃነ ናምኡ ኩጫ ኤክድ ማጋራጁዋ ግዶ ገሎ።

\VS{13}ጎዳ ስንꬃን ደእያ ታማን እፃነ ዎꬆ። እ ሀይቆና መላ እፃንያ ጩያይ ታቦትያ ቦላ ደእያ ናጋራ አቶተꬃ ካማ ካሞ።

\VS{14}ዎፋኑዋ ሱꬃፈ ጉꬃራ ኤክድ፥ ባ ብራꬍያ የድ ኤክድ አቶተꬃ ካማ ስንꬃ ባጋ ዉርፆ። ናጋራ አቶተꬃ ካማ ስንꬃ ባጋራ ደእያ በሳ ላፑን ቶሆ ዉርፆ።


\par }{\PP \VS{15}ሄሳፈ ጉየ፥ አሳ ናጋራ ግሾ ግድያ ዴሻ ሹክድ፥ እያ ሱꬃ ማጋራጁዋ ግዶ ኤህድ፥ ዎፋኑዋ ሱꬃ ዉርፅዳይሳዳ ናጋራ አቶተꬃ ካማነ ታቦትያ ስንꬃ ዉርፆ።

\VS{16}ኡባፈ ጌሻ በሳ እስራኤለ አሳ ቱናተꬃፈነ ናጋራፐ ጌሼስ። ኤንቲ ቱናባ ኦꬅሽን፥ ኤንታ ግዶን ደእያ ጌሻ ዱንካንያ ሀይሳዳ ኦꬅድ ጌሾ።

\VS{17}አሮን ኡባፈ ጌሻ በሳ ገልድ፥ ባ ናጋራ፥ ባ ሶ አሳ ናጋራነ ኩመꬃ እስራኤለ አሳ ናጋራ አቶተꬃስ ያርሽድ ከያና ጋካናዉ፥ ኦንካ ጌሻ ዱንካንያ ግዶን ደኦፖ።


\par }{\PP \VS{18}ሄሳፈ ጉየ፥ ጎዳ ስንꬃን ደእያ ያርሾ በሳ ከይድ እያ ጌሾ። ዎፋኑዋ ሱꬃፈነ ዴሻ ሱꬃፈ ጉꬃራ ኤክድ፥ ያርሾ በሳ ዩሹዋን ደእያ ካጨታ ትዮ።

\VS{19}ሄ ሱꬃን ባ ብራꬍያ የድ ኤክድ ላፑን ቶሆ ዉርፆ፤ ሄሳዳ ኦꬅድ እስራኤለ አሳ ቱናተꬃፈ ሄ ያርሾ በሳ ጌሾ።


\par }{\PP \VS{20}አሮን ኡባፈ ጌሻ በሳ፥ ጌሻ ዱንካንያነ ያርሾ በሳ ጌሽያ ዎጋ ፖልዳፐ ጉየ፥ ፓፃ ደእያ ዴሻ ሺሾ።

\VS{21}አሮን ባ ናምኡ ኩሽያ ፓፃ ደእያ ዴሻ ሁጰን ዎꬅድ፥ እስራኤለ አሳ ናቆ ኡባ፥ ኤንታ ማካላ ኡባ፥ ኤንታ ናጋራ ኡባ ፓፆ። ያትድ ሄ ዴሻ ሁጰን ሄሳ ቶሶ፤ ሄ ዴሻ ኤፋና መላ ጊግስዳ ኡራ ቦላ መላ ቢታ የዶ።

\VS{22}ዴሻይ ኤንታ ናጋራ ኡባ ቶክድ፥ አስ ባይና በሲ መላ ቢታ ቦ።


\par }{\PP \VS{23}ሄሳፈ ጉየ፥ አሮን ጌሻ ዱንካንያ ብድ ኡባፈ ጌሻ በሳ ገሎ። ሊኖፐ ኦሰትዳ ካሰ እ ማእድ ገልዳ ማኡዋ ቃርድ ያን ዎꬆ።

\VS{24}ጌሻ በሳን ባ አሳተꬃ ሜጨትድ፥ ባ ካሰ ማኡዋ ማእ ከይድ ባ ናጋራነ አሳ ናጋራ አቶተꬃስ ፁሳ ያርሾ ያርሽሶ።

\VS{25}ናጋራ ያርሹዋ ሞꬉዋ ያርሾ በሳን ፁጎ።


\par }{\PP \VS{26}ባዞ የደትያ ዴሻ ኤፍዳ ኡራይ ባ ማኡዋ ሜጮ፤ ባ አሳተꬃ ሜጨቶ፤ ያት ስሚድ ጉታ ገሎ።


\par }{\PP \VS{27}ናጋራ አቶተꬃስ አሮን ኤንታ ሱꬃ ኡባፈ ጌሻ በሳ ኤህዳ ዎፋኑዋነ ዴሻ ጋልባ፥ አትዳ አሹዋነ ቶጭያ ጉታፐ ጋፃ ከስድ ፁጎ።

\VS{28}ሄሳ ፁግዳ ኡራይ ባ ማኡዋ ሜጮ፤ ባ አሳተꬃ ሜጨቶ፤ ሄሳፈ ጉየ፥ ጉታ ገሎ።


\par }{\PP \VS{29}ሀይስ ህንተዉ መርና ዎጋ ግዶ፤ ላፑንꬃ አጌናይ ገልዳ ታማንꬆ ጋላስ ህንተና ካዉሽተ፤ ቢታ አዉ ናአ ግድን ዎይኮ ሀራ ቢታ አስ ግድን፥ አይ ኦሶካ ኦꬆፍተ።

\VS{30}አይስ ጊኮ ሄ ጋላሳይ ህንተ ናጋራ አቶተꬅ ደምያ ጋላስ፤ ህንተ ጎዳ ስንꬃን ህንተ ናጋራ ኡባፈ ጌያና።

\VS{31}ሄስ ህንተዉ ግታ ሳምባታ ሸምፖ ጋላስ ግዳና። ሄ ጋላስ ህንተና ካዉሽተ፤ ሄስ ህንተዉ መርና ዎጋ ግዶ።

\VS{32}ቃስ ባ አዋ በሳን ካህነ ግዳና መላ ትየትያነ ዱማትያ ካህነይ ጌሽ ግድዳ ሊኖፐ ኦሰትዳ ማኡዋ ማእድ፥ ናጋራ አቶተꬃ ዎጋ ፖሎ።

\VS{33}እ ኡባፈ ጌሻ በሳ፥ ገሻ ዱንካንያ፥ ያርሾ በሳ፥ ካህነታነ እስራኤለ አሳ ኡባ ጌሾ።

\VS{34}እስራኤለ አሳ ኡባ ናጋራ አቶተꬃስ ላይꬃን ላይꬃን እስ ቶሆ ኦꬃናዉ ሀይስ ህንተዉ መርና ዎጋ ግዶ። ጎዳይ ኪትዳይሳዳ ሙሰይ ኦꬅስ።




\par }\Chap{17}{\SH ሱꬁ ሞና መላ ድገትስ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}“አሮናስ እያ አደ ናይታስነ እስራኤለ አሳ ኡባስ ሀይሳዳ ያጋዳ ኦዳ፤ ጎዳይ ኪትዳይስ ሀይሳ፤

\VS{3}እስራኤለ አሳፐ ኦንካ ቦር ዎይኮ ማራዘ ዎይኮ ኮለ ጉታን ዎይኮ ጉታፐ ጋፃን ሹክድ፥

\VS{4}ጎዳስ እሞታ ኦꬅድ እማናዉ ጌሻ ዱንካንያ ፐንገ ጎዳ ስን ኤሆና እፅኮ፥ እ ሄ ሱꬃን ኦይሸቴስ። ሄ ኡራይ ሱꬁ ጉስዳ ግሾ ባ አሳ ግዶፈ ኩረቶ።

\VS{5}ሄሳ ግሾ፥ እስራኤለ አሳይ ያርሾ መሄ ጮ ደንባን ሹከይሳ አግድ፥ ጎዳ ስንꬃን ጌሻ ዱንካንያ ፐንገን ደእያ ካህንያኮ ኤሆ። ካህነይ ሄሳ ኤክድ፥ ጎዳስ እስፈተꬃ ያርሾ ኦꬅድ ሹኮ።

\VS{6}ካህነይ ጌሻ ዱንካንያ ፐንገን ደእያ ያርሾ በሳ ቦላ ሄ ሱꬃ ዉርፆ። ሞꬉዋ ጎዳስ ሳዎ ቶንኩ ግያ ያርሾ ኦꬅድ ፁጎ።

\VS{7}እስራኤለ አሳይ ጎዳ አግድ ካልዳ ቱና አያናታስ ዛሪድ ባንታ ያርሹዋ ያርሾፎ። ሄስ ኤንታዉነ ያና የለተꬃ ኡባስ መርና ዎጋ ግዶ።


\par }{\PP \VS{8}“ኤንታኮ ሀይሳዳ ያጋ፤ እስራኤለ አሳፐ ግድን ዎይኮ ኤንታ ግዶን ደእያ አላጋ ቢታ አሳፐ ግድን፥ ኦንካ ፁሳ ያርሾ ዎይኮ ሀራ ያርሾ ሺሽያ ዎደ፥

\VS{9}ጎዳስ ያርሻናዉ ጌሻ ዱንካንያ ፐንገ ኤሆና እፅኮ፥ ሄ ኡራይ ባ አሳ ግዶፈ ኩረቶ።


\par }{\PP \VS{10}“እስራኤለ አሳፐ ዎይኮ ኤንታ ግዶን ደእያ አላጋ ቢታ አሳፐ ኦንካ ሱꬁ ሚኮ፥ ሄ ሱꬃ ምያ ኡራ ቦላ ታ ዞኮ ዛራና፤ ታኒ ሄ ኡራ አሳ ግዶፈ ኩራና።

\VS{11}አይስ ጊኮ አሾ ማእዳ ኡባ ደኦይ እያ ሱꬃ ግዶን ደኤስ፤ ሱꬅ ደኦይ እያ ግዶን ደእያ ግሾ ናጋራ አቶ ጊሴስ። ህንተ ናጋራ አቶተꬃስ ሱꬁ ያርሻና መላ ህንተዉ እማስ።

\VS{12}ታኒ እስራኤለ አሳኮ፥ ህንተፈ ዎይኮ ህንተ ግዶን ደእያ አላጋ ቢታ አሳፐ ኦንካ ሱꬁ ሞፖ ያግዳይ ሄሳ ግሾሳ።


\par }{\PP \VS{13}“እስራኤለ አሳፐ ዎይኮ ኤንታ ግዶን ደእያ አላጋ ቢታ አሳፐ ኦንካ ሜተትያ ዶአ ዎይኮ ካፎ ሻንካትድ ዎꬍኮ፥ እያ ሱꬃ ሳአን ጉስድ ቢታ ካሞ።

\VS{14}አይስ ጊኮ አሾ ማእዳ ኡባ ደኦይ እያ ሱꬃ ግዶና። አሾ ማእዳ መተꬃታ ኡባ ደኦይ እያ ሱꬃ ግዶን ደእያ ግሾ፥ ሱꬁ ሞፕተ፤ ቃስ ምያ ኦንካ ባ አሳ ግዶፈ ኩረቶ ያጋዳ እስራኤለ አሳስ ኦዳስ።


\par }{\PP \VS{15}“እስራኤለ አሳ ግድን ዎይኮ ኤንታ ግዶን ደእያ አላጋ ቢታ አሳ ግድን፥ ኦንካ ባዉታ ዎይኮ ዶእ ዎꬍዳባ ሚኮ፥ ባ ማኡዋ ሜጮ፤ ባ አሳተꬃ ሜጨቶ፤ ያትድ ኦማርስ ጋካናዉ ቱና ግዴስ። ሄሳፈ ጉየ፥ እ ጌሽ ግዳና።

\VS{16}ባ ማኡዋ ሜጮና እፅኮ፥ ባ አሳተꬃ ሜጨቶና አግኮ፥ እ ባ ናጋራ ባዉ ቶኬስ።”




\par }\Chap{18}{\SH ድገትዳ ማጫ አደ ጋሄተꬅ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}“እስራኤለ አሳስ ሀይሳዳ ያጋዳ ኦዳ፤ ታኒ ጎዳ፥ ህንተ ፆሳ።

\VS{3}ህንተ ካሰ ደእዳ ግብፀ አሳይ ኦይሳዳ ኦꬆፕተ፤ ዎይኮ ሀእ ታኒ ህንተና ገልስያ ካናነ ቢታ አሳይ ኦይሳዳ ኦꬆፕተ፤ ኤንታ ዎጋ ካሎፍተ።

\VS{4}ህንተ ታ ኪታ ኦꬅተ፤ ታ ዎጋ ናግተ፤ ታኒ ጎዳ፥ ህንተ ፆሳ።

\VS{5}ታ ኪታነ ታ ዎጋ ናግተ፥ ህንተ ሄሳ ኦꬅኮ ደኦን ዳና። ታኒ ጎዳ።


\par }{\PP \VS{6}“ህንተፈ ኦንካ ባ ማታ ዳቦራ ፃሎፎ። ታኒ ጎዳ።


\par }{\PP \VS{7}“ነ አይዉ ፃላዳ ነ አዋ ካዉሾፋ። እያ ነ አይዉ ግድያ ግሾ እዮ ፃሎፋ።


\par }{\PP \VS{8}“ነ አዋ ማችዉ ፃላዳ ነ አዋ ካዉሾፋ።


\par }{\PP \VS{9}“ነ ምችዉ ፃሎፋ፤ ሶን የለትዳ ዎይኮ ካረን የለትዳ ነ አዋ ናእዉ ዎይኮ ነ አየ ናእዉ ፃሎፋ።


\par }{\PP \VS{10}“ነ ናኣ ናእዉ ዎይኮ ነ ናኤ ናእዉ ፃላዳ ነ ነና ካዉሾፋ።


\par }{\PP \VS{11}“ነ ምቾ ግድያ ግሾ ነ አዋ ማቸ ናእዉ ፃሎፋ።


\par }{\PP \VS{12}“ነ አዋ ምችዉ ፃሎፋ፤ እያ ነ አዋስ ማታ ዳቦ።


\par }{\PP \VS{13}“ነ አየ ምችዉ ፃሎፋ፤ እያ ነ አየስ ማታ ዳቦ።


\par }{\PP \VS{14}“ነ አዋ እሻ ማችዉ ፃሎፋ፤ እያ ነ አዋ እሻ ማችዉ።

\VS{15}ነ ናኣ ማችዉ ፃሎፋ፤ እያ ነ ናኣ ማችዉ።


\par }{\PP \VS{16}“ነ እሻ ማችዉ ፃላዳ ነ እሻ ካዉሾፋ።


\par }{\PP \VS{17}“አይዉነ እ ናእዉ ፃሎፋ፤ እ ናኤ ናእዉ ዎይኮ እ ናኣ ናእዉ ፃሎፋ። ኤንቲ እዉ ማታ ዳቦ ግድያ ግሾ፥ ሄስ ኢታ ቱና።


\par }{\PP \VS{18}“ነ ማችያ ፓፃ ደእሽን፥ ነ ማቸ ምችዉ ዳዉꬆፋ።


\par }{\PP \VS{19}“ኩሸ መቶራ ደእያ ማጫስ ፃሎፋ።


\par }{\PP \VS{20}“ኔኒ ቱኖና መላ ነ ሾሩዋ ማችዉ ፃሎፋ።


\par }{\PP \VS{21}“ነ ፆሳ ሱንꬃይ ጫየቶና መላ ነ ናይታፐ እሱዋ ታማን ፁጋዳ፥ ሞሎካ ግያ ኤቃስ ያርሾ ኦꬃዳ እሞፋ። ታኒ ጎዳ።


\par }{\PP \VS{22}“ፆሳ ስንꬃን እፀትዳባ ግድያ ግሾ ማጫሳራ ጋሄተይሳዳ አደራ ጋሄቶፋ።


\par }{\PP \VS{23}“ኔኒ ቱኖና መላ መሄራ ጋሄቶፋ፤ ማጫስ መሄራ ጋሄታናዉ መሄ ስን አꬎፎ። ሄስ ዎጋን ባይናባ።


\par }{\PP \VS{24}“ታኒ ህንተ ስንꬃፈ የደꬅያ ካዎተꬃት ሄ ኦሶታን ቱንዳ ግሾ፥ ህንተ ሄ ኦሶታን ኤንታ መላ ቱኖፕተ።

\VS{25}ሀር አቶሽን፥ ቢታይካ ቱንዳ ግሾ፥ እያ ናጋራ ግሾ ታ እያ ሴራስ። ቢትያ ባናን ደኤይ አሳ ጩታሱ።

\VS{26}ሽን ህንተ ታ ህግያነ ታ ኪታ ናግተ። ህንተና ግድን ዎይኮ ህንተ ግዶን ደእያ አላጋ ቢታ አሳ ግድን ኦንካ ሄሳ መላ ቱና ኦሶ ኦꬆፕተ።


\par }{\PP \VS{27}“ህንተፈ ካሰ ሀ ቢታን ደእዳ አሳይ ሄሳ መላ ቱናባ ኦꬅዳ ግሾ፥ ቢትያ ቱናሱ።

\VS{28}ህንተ ሀ ቢታ ቱንስኮ፥ ህንተፈ ካሰ ደእዳ ካዎተꬃታ ሀ ቢትያ ጩትዳይሳዳ ህንተናካ ጩቶና መላ ናገትተ።

\VS{29}ሄሳታ ዳንያ ቱና ኦሶታፐ እሱዋካ ኦꬅያ አስ ደእኮ፥ ሄ ኡራይ ባ አሳ ግዶፈ ኩረቶ።

\VS{30}ሄሳ ግሾ፥ ህንተፈ ካሰ ደእዳ አሳት ኦꬅዳ ቱና ኦሶታ ኡባ ኦꬅድ ህንተ ቱኖና መላ ታ ኪታ ናግተ፤ ታኒ ጎዳ፥ ህንተ ፆሳ” ያግስ።




\par }\Chap{19}{\SH ዱማ ዱማ ህገታ
\par }
{\PP \VerseOne{1}ጎዳይ ሙሰኮ ሀይሳዳ ያግስ።

\VS{2}እስራኤለ አሳ ኡባስ ሀይሳዳ ያጋዳ ኦዳ፤ “ታኒ፥ ጎዳይ፥ ህንተ ፆሳይ፥ ጌሽ ግድያ ግሾ፥ ህንተካ ጌሽ ግድተ።


\par }{\PP \VS{3}“ህንተፈ እሶይ እሶይ ባ አዋነ ባ አይዉ ቦንቾ፤ ታ ሳምባታ ቦንችተ። ታኒ ጎዳ፥ ህንተ ፆሳ።


\par }{\PP \VS{4}“ታና አግድ ኤቃታ ጎይኖፍተ፤ ዎይኮ ብራታፐ ኦሰትዳ ፆሳታ ህንተዉ ኦꬆፕተ። ታኒ ጎዳ፥ ህንተ ፆሳ።


\par }{\PP \VS{5}“ህንተ እስፈተꬃ ያርሾ ጎዳስ ያርሽያ ዎደ ሄ ያርሾይ ህንተ ግሾ ኤከታና መላ በሰይሳዳ ያርሽተ።

\VS{6}ሄ ያርሾይ ህንተ ያርሽዳ ጋላስ ዎይኮ ዎንተꬃ ጋላስ ሜተቶ፤ ሄꬓንꬆ ጋላስ ጋካናዉ አትዳይ ደእኮ ታማን ፁገቶ።

\VS{7}ሄꬓንꬆ ጋላስ ሜተትኮ፥ ሄስ ቱንስያባ፤ ታኒ ሄሳ ኤክከ።

\VS{8}ሄሳ ምያ ኦንካ ጎዳስ ጌሽ ግድዳባ ቱንስዳ ግሾ ባ ናጋራን ኦይሸታና። ሄ ኡራይ ባ አሳ ግዶፈ ኩረቶ።


\par }{\PP \VS{9}“ህንተ ጋደን ካፅዳ ካꬃ ህንተ ጫክያ ዎደ ጋድያ ጋፃ ጋካናዉ ደኤይሳ ጫኮፍተ፤ ጫክ ስምን ደእያ ፖሽልያ ቆሮፕተ።

\VS{10}ነ ዎይነ አይፍያ ማፅያ ዎደ ምꬃ ቦላ ቆሰትድ አትዳይሳ ዎይኮ ሳአን ዎꬍዳ ዎይነ አይፍያ ማፆፓ። ሄሳ ማንቆታስነ በተ አሳስ አጋጋ። ታኒ ጎዳ፥ ህንተ ፆሳ።


\par }{\PP \VS{11}“ካይሶቶፕተ።

\par }{\PP “ዎርዶቶፕተ።

\par }{\PP “እሶይ እሱዋ ጭሞፍተ።


\par }{\PP \VS{12}“ታ ሱንꬃን ዎርዶ ጫቆፍተ፤ ህንተ ፆሳ ሱንꬃ ቱንሶፕተ። ታኒ ህንተ ጎዳ።


\par }{\PP \VS{13}“ነ ሾሩዋ ቦላ ገነ ኦꬆፋ፤ ዎይኮ እያ ቦንቆፋ።

\par }{\PP “ኡነ ኦꬅያ ኡራ ዳሞዝያ ድጋዳ፥ እስ ቃማካ ነ ማታን አይሶፓ።


\par }{\PP \VS{14}“ቱልያ ጫዮፓ፤ ዎይኮ ቆቅያ ስንꬃን ꬉበ ዎꬆፋ፥ ሽን ኔኒ ፆሳስ ያያ። ታኒ ነ ጎዳ።


\par }{\PP \VS{15}“ፕርዳ ጌላዮፕተ፤ ማንቁዋ እያ ማንቆተꬃ ግሾ ማዳዳ ፕርዶፋ፤ ዱርያ እያ ዱረተꬃ ግሾ ያያዳ አጎፋ። ሽን ነ ሾሩዋስ ሱረ ፕርዳ።


\par }{\PP \VS{16}“ነ አሳ ግዶን ኢታ ዝግርስ ኤካዳ ዩዮፓ።

\par }{\PP “ነ ሾሩዋ ሀይቆስ ጋꬅያባ አይኮካ ኦꬆፋ። ታኒ ነ ጎዳ።


\par }{\PP \VS{17}“ነ እሻ ነ ዎዛናን እፆፋ። ነ ሾሩዋ ጋሶን ነ ናጋራ ኦꬆና መላ እያ ሀንቃ።


\par }{\PP \VS{18}“ሀሎ ከዮፓ፤ ነ አሳፐ እሱዋ ቦላካ ሽፎፓ። ሽን ነ ሾሩዋ ነ ሁጰዳ ዶሳ። ታኒ ነ ጎዳ።


\par }{\PP \VS{19}“ታ ኪታታ ናጋ።

\par }{\PP “እስ ቆሞ መሄ ሀራ ቆሞ መሄራ ብራይስሶፓ።

\par }{\PP “እስ ሾቃን ናምኡ ቆሞ ዘረꬅ ዘሮፓ።

\par }{\PP “ናምኡ ቆሞፈ ኦሰትዳ ማኦ ማኦፋ።


\par }{\PP \VS{20}“እስ አስ አዝናስ ኦይሸታዳ ደእሽን፥ ዎዞ ሚሸይ እመትድ ዉሮናሽን ዎይኮ ላአ ከዮናሽን፥ ሄ አይለራ አቅኮ ኤንቲ ሴረታናዉ በሴስ፥ ሽን ኤንቲ ሀይቃናዉ በሰና።

\VS{21}ግዶሽን፥ ሄ ኡራይ ባ ናቆ ያርሾስ ግድያ ማራዘ ጌሻ ዱንካንያ ፐንገን ጎዳ ስን ኤሆ።

\VS{22}ካህነይ ሄ ናቆ ያርሾ ማራዝያ ኤክድ፥ ኡራ ናጋራ አቶተꬃስ ጎዳ ስንꬃን ያርሼስ፤ እያ ናጋራይ አቶ ጌተታና።


\par }{\PP \VS{23}“ህንተ ካናነ ቢታ ገልያ ዎደ አይፈ እምያ አይ ቆሞ ምꬅ ቶክኮካ፥ ሄ ምꬃ አይፈይ ሜተቶና መላ ድገትዳይሳ አኬክተ። ሄꬑ ላይꬅ ዉራና ጋካናዉ ሄ ምꬃ አይፈይ ሜተቶፎ።

\VS{24}ኦይዳንꬆ ላይꬃን ሄ ምꬃ አይፈይ ጎዳስ ጋላታስ ሺቅያ ጌሻ ያርሾ ግዳና።

\VS{25}እቻሻንꬆ ላይꬃን ሄ ምꬃ አይፍያ ሚተ። ህንተ ሄሳዳ ኦꬅኮ፥ ህንተ ምꬃ አይፈይ ዳራና። ታኒ ጎዳ፥ ህንተ ፆሳ።


\par }{\PP \VS{26}“ሱꬅ እያ ግዶን ደእያ አሾ ሞፕተ። ማሮቶፕተ ዎይኮ ብቶፕተ።


\par }{\PP \VS{27}“ህንተ ሁጰ ብናና ጋርሳራ ዩሽ አꬅድ ጪሮፕተ፤ ህንተ ቡቻ ዩሽ አꬅድ ሜዶፕተ።


\par }{\PP \VS{28}“ሀይቅዳ አሳ ግሾ ህንተ አሳተꬃ ጋሮፕተ፤ ዎይኮ ጫቻ ቤታ ህንተ አሳተꬃ ቦላ መꬎፍተ። ታኒ ነ ጎዳ።


\par }{\PP \VS{29}“ቢትያ ላይማተꬃንነ ቱናተꬃን ኩሞና መላ ነ ማጫ ናእዉ ላይማተꬃስ አꬃ እማዳ ቱንሶፓ።


\par }{\PP \VS{30}“ታ ሳምባታ ቦንችተ፤ ታ ጎይነትያ በሳ ቦንችተ። ታኒ ጎዳ።


\par }{\PP \VS{31}“ሞይትለ ኦድስያ አሳኮ ዎይኮ ማሮታኮ ቦፕተ፤ ህንተ ቱኖና መላ ኤንታ ኮዮፕተ። ታኒ ጎዳ፥ ህንተ ፆሳ።


\par }{\PP \VS{32}“ዶንꬓ አስነ ጭማ አስ በእያ ዎደ ኡትዳ በሳፈ ደንዳ ኤቃዳ ኤንታ ቦንቻ፤ ነ ፆሳስ ያያ። ታኒ ጎዳ።


\par }{\PP \VS{33}“ህንተ ቢታን ደእያ በተ አሰ ሱጎፕተ።

\VS{34}ህንተ ቢታን ደእያ በተ አስ ህንተ ጋደ አሳዳ ፄልተ፤ እያ ህንተ ሁጰዳ ዶስተ። ህንተ ካሰ ግብፀ ቢታን በተ አስ ግድድ ደእደታ። ታኒ ጎዳ፥ ህንተ ፆሳ።


\par }{\PP \VS{35}“ህንተ ዋꬍያባን፥ ማክያባንነ ምዛነን ዎርዶቶፕተ።

\VS{36}ህንተ ምዛነይ፥ ህንተ ማክያባይነ ዋꬍያባይ እስኖ ግዶ። ታኒ ህንተና ግብፀ ቢታፈ ከሳዳ ኤህዳ ጎዳ ህንተ ፆሳ።


\par }{\PP \VS{37}“ህንተ ታ ህግያነ ታ ኪታ ኡባ ናግተነ ኦꬅተ። ታኒ ጎዳ።”




\par }\Chap{20}{\SH ኪተተꬃ እፆይ ኤህያ ሴራ
\par }
{\PP \VerseOne{1}ጎዳይ ሙሰኮ ሀይሳዳ ያግስ።

\VS{2}እስራኤለ አሳስ ሀይሳዳ ያጋዳ ኦዳ፤ “እስራኤለ አሳፐ ግድን፥ ዎይኮ ህንተ ግዶን ደእያ አላጋ አሳፐ ግድን፥ ኦንካ ባ ናአ ሞሎካ ጌተትያ ኤቃስ አꬅድ እምኮ፥ እ ሀይቆ፤ እስራኤለ አሳይ እያ ሹቻን ጫድድ ዎꬎ።

\VS{3}ባ ናኣ ሞሎካ ጌተትያ ኤቃስ እምድ ታ ዱንካንያ ቱንሰይነ ታ ጌሻ ሱንꬃ ካዉሸይ ታ ስንꬃን እፀትዳባ ግዳና። ታ አሳ ግዶፈ ሻካዳ ታኒ እያ ꬋይሳና።

\VS{4}ሽን ሄ ኡራ እስራኤለ አሳይ በእሸ ቀል ግድ አꬍኮነ ዎꬎና እፅኮ፥

\VS{5}ታኒ ሄ አድያነ እያ ሶ አሳ ሞርካና፤ እያነ ሞሎካ ካልዳይሳታ ኤንታ ደርያ ግዶፈ ሻካዳ ꬋይሳና።


\par }{\PP \VS{6}“ኦንካ ታና አማነቶና እፅድ ሞይትለ ፄግኮነ ማሮ ሶ ቢኮ፥ ታኒ እያዉ ሞርከ ግዳና፤ አሳ ግዶፈ እያ ꬋይሳና።


\par }{\PP \VS{7}“ታኒ፥ ጎዳይ፥ ህንተ ፆሳ ግድያ ግሾ፥ ህንተ ህንተና ዱማይተ፤ ጌሽ ግድተ።

\VS{8}ታ ዎጋ ናግተ፤ እያ ፖልተ። ታኒ ህንተና ጌሽያ፥ ህንተ ጎዳ።


\par }{\PP \VS{9}“ኦንካ ባ አዋ ዎይኮ ባ አይዉ ጫይኮ ሀይቆ። እ ባ አዋ ዎይኮ ባ አይዉ ጫይዳ ግሾ፥ እያ ሱꬃ አጮይ እያ ቦላ ግዶ።


\par }{\PP \VS{10}“እስ አስ ባ ሾሩዋ ማችዉ ፃልኮ፥ ኤንቲ ናምአይ ሀይቆ።

\VS{11}እስ አስ ባ አዋ ማችዉ ፃልኮ፥ እ ባ አዋ ካዉሽስ፤ ኤንቲ ናምአይ ሀይቆ። ኤንታ ሱꬃ አጮይ ኤንታ ቦላ ግዶ።

\VS{12}እስ አስ ባ ናኣ ማችዉ ፃልኮ፥ ኤንቲ ናምአይ ሀይቆ። ኤንቲ ቱናባ ኦꬅዶሶና፤ ኤንታ ሱꬃ አጮይ ኤንታ ቦላ ግዶ።


\par }{\PP \VS{13}“እስ አደይ ማጫሳራ ጋሄተይሳዳ አደራ ጋሄትኮ፥ ኤንቲ ናምአይ እፀትዳባ ኦꬅዳ ግሾ ሀይቆ። ኤንታ ሱꬃ አጮይ ኤንታ ቦላ ግዶ።

\VS{14}እስ አስ ናእዉነ አይዉ ማቾ ኤክኮ፥ ሄስ ቱናባ። ህንተ ግዶን ቱናተꬅ ዶና መላ እነ ኤንቲ ታማን ፁገቶ።


\par }{\PP \VS{15}“እስ አስ መሄራ ጋሄትኮ፥ እ ሀይቆ፤ ሄ ሚዝዉ ዎꬍተ።

\VS{16}እስ ማጫስ መሄራ ጋሄትኮ ሄ ማጫስያነ ሄ መሄይ ናምአይ ሀይቆ፤ ኤንታ ሱꬃ አጮይ ኤንታ ቦላ ግዶ።


\par }{\PP \VS{17}“እስ አስ ባ አዋ ናእዉ ዎይኮ ባ አየ ናእዉ ማቾ ኤክኮ፥ ሄስ ቱናባ። ኤንቲ ባንታ አሳ ግዶፈ ሻከትድ ሀይቆ። እ ባ ምችዉ ካዉሽዳ ግሾ፥ ባ ናጋራን ባዉ ኦይሸቶ።

\VS{18}እስ አስ ኩሸ መቶራ ደእያ ማጫሳራ አቅኮ፥ እ ቀꬃ ቃርዳ ግሾ፥ ኤንቲ ናምአይ ባንታ አሳ ግዶፈ ኩረቶ።


\par }{\PP \VS{19}“ነ አየ ምችዉ ዎይኮ ነ አዋ ምችዉ ፃሎፋ፤ ሄሳ ኦይ ባ ማታ ዳቦተꬃ ካዉሼስ። ኤንቲ ናምአይ ባንታ ናጋራን ኦይሸቶ።

\VS{20}እስ አስ ባ አዋ እሻ ማችዉ ፃልኮ፥ እ ባ አዋ እሻ ካዉሽስ። ኤንቲ ባንታ ናጋራን ባንታዉ ኦይሸቶ፤ ኤንቲ ናምአይ ናአ የሎና ሀይቃና።

\VS{21}እስ አስ ባ እሻ ማችዉ ኤክኮ፥ ሄስ ቱና። እ ባ እሻ ካዉሽስ፤ ኤንቲ ናምአይ የሎ ꬋያና።


\par }{\PP \VS{22}“ህንተ ዳና መላ ታ ህንተና ገልስያ ቢታይ ህንተና ጩቶና መላ ህንተ ታ ህግያነ ታ ኪታ ናግተ።

\VS{23}ታኒ ህንተ ስንꬃፈ ꬋይስያ አሳ ደኡዋ ዎጋ ካሎፍተ። ኤንቲ ሄሳ ኡባ ኦꬅዳ ግሾ፥ ታ ኤንታ እፃስ።

\VS{24}ህንተ ኤንታ ቢታ ላታና፤ ማꬅነ ኤስ ጎገይ ቢታ ህንተዉ እማና። ታኒ ህንተና ሀራ አሳፐ ዱማያዳ ከስዳ፥ ጎዳ ህንተ ፆሳ።


\par }{\PP \VS{25}“ሄሳ ግሾ፥ ህንተ ቱናነ ቱና ግዶና መሄታነ ካፎታ ሻክድ ኤርተ። ታኒ ሄሳት ህንተዉ ቱና ጋዳ ዎꬅዳ መሄታ፥ ካፎታነ ቢታን ቃፅያባታ ኡባን ህንተና ቱንሶፕተ።

\VS{26}ታኒ ጎዳይ ጌሽ ግድያ ግሾነ ህንተ ታባ ግዳና መላ ህንተና ሀራ አሳፐ ዱማይዳ ግሾ፥ ህንተካ ታዉ ጌሽ ግድተ።


\par }{\PP \VS{27}“አደይ ዎይኮ ማጭ ሞይትለራ ሃሳይኮ ዎይኮ ማሮትኮ፥ ኤንቲ ሀይቃናዉ በሴስ። ኤንቲ ሹቻን ጫደትድ ሀይቆ፤ ኤንታ ሱꬃ አጮይ ኤንታ ቦላ ግዶ።”




\par }\Chap{21}{\SH ካህነታስ እመትዳ ዎጋ
\par }
{\PP \VerseOne{1}ጎዳይ ሙሰኮ፥ “ካህነ ግድዳ አሮና አደ ናይታስ ሀይሳዳ ያጋዳ ኦዳ። ህንተፈ ኦንካ

\VS{2}ባ ማታ ዳቦ፥ ባ አየ፥ ባ አዋ፥ ባ አደ ናኣ፥ ባ ማጫ ናኤ፥ ባ እሻ፥

\VS{3}ዎይኮ አዝና ገሎና፥ እያ ሶን ደእያ ባ ምቸ አሀ ግዶና እፅኮ፥ ሀይቅዳ አሳ አሀ ቦችድ ባና ቱንሶፖ።

\VS{4}ኤኮንነ ገሎን ዳቦትዳ አሳ አሀ ቦችድ ባና ቱንሶፖ።


\par }{\PP \VS{5}“ካህነት ካዮስ ባንታ ሁጵያነ ባንታ ቡቻ ሜዶፖ፤ ዎይኮ ባንታ አሳተꬃ ጋሮፖ።

\VS{6}ኤንቲ ጎዳስ ፁሳ ያርሾነ ካꬃ ያርሾ ሺሽያ ካህነታ ግድያ ግሾ ባንታ ፆሳስ ጌሽ ግዶ፤ ባንታ ፆሳ ሱንꬃ ቱንሶፖ። ሄሳ ግሾ፥ ኤንቲ ጌሽ ግዳናዉ በሴስ።


\par }{\PP \VS{7}“ካህነት ባንታ ፆሳስ ጌሽ ግድያ ግሾ፥ ካህነት ላይማ ማጫስ፥ ጌላኦ ግዶና ማጫስ ዎይኮ አዝን የድዳ ማጫስ ኤኮፎ።

\VS{8}ካህነት ህንተ ፆሳስ ካꬃ ያርሾ ያርሸይሳታ ግድያ ግሾ፥ ህንተ ኤንታ ጌሽ ኦꬅድ ኤክተ። ህንተና ጌሽያ ጎዳይ፥ ታኒ፥ ጌሽ ግድያ ግሾ፥ ኤንቲ ጌሽ ግዶ።

\VS{9}ካህንያ ናእያ ላይማታዳ ባና ቱንስኮ፥ እያ ባ አዋ ካዉሻሱ፤ እያ ታማን ፁገታዳ ሀይቆ።


\par }{\PP \VS{10}“ካህነ ሀላቃይ፥ እያ ሁጰን ትዮ ዛይተይ ጉክዳይስነ ካህነተꬃ ማኡዋ ማአናዉ ዱማትዳይስ፥ ባ ሁጵያፐ ፃꬃ ቃጭያ ደንꬆፎ፤ ባ ማኡዋ ዳኮፎ።

\VS{11}አህ ደእያ ሶ ገሎፖ፤ ሀር አቶሽን ባ አዋ ዎይኮ ባ አየ አሀ ግድኮካ፥ ሄሳ ቦችድ ባና ቱንሶፖ።

\VS{12}እያ ዱማያናዉ ትይዳ ፆሳ ዛይተይ እያ ቦላ ደእያ ግሾ፥ ካህነይ ጌሻ ዱንካንያፐ ከዮፖ፤ ጌሻ ዱንካንያ ቱንሶፖ። ታኒ ጎዳ።


\par }{\PP \VS{13}“እ ኤክያ ማችያ ጌላኦ ግዶ።

\VS{14}አዝን ሀይቅዳ ማጫስ ዎይኮ አዝን የድዳ ማጫስ ዎይኮ ላይማ ማጫስ ማቾ ኤኮፎ። ሽን ባ አሳ ግዶፈ ጌላኦ ማጫ ናአ ዶርድ ማቾ ኤኮ።

\VS{15}ሄስ ሀኖና እፅኮ፥ ባ አሳ ግዶን ባ ናይታ ቱና ኦꬄስ። ታኒ እያ ጌሸይሳ፥ እያ ጎዳ።”


\par }{\PP \VS{16}ጎዳይ ሙሰኮ ሀይሳዳ ያግስ።

\VS{17}“ኔኒ አሮናስ ሀይሳዳ ያጋዳ ኦዳ፤ ነ ኮቻፈ አሳተꬃን ቦረይ ደእያ ኦንካ ካꬃ ያርሾ ታዉ ያርሻናዉ በሰና።

\VS{18}አሳተꬃን ቦረይ ደእያ አስ፥ ሄስካ ቆቀ ዎይኮ ዎበ ዎይኮ ሶምኦይ ኢትዳ አስ ዎይኮ ላቆይ ደእያ አስ፥

\VS{19}ዎይኮ ቶሆይ ዎይኮ ኩሸይ ስልዳ አስ፥

\VS{20}ዎይኮ ኩና አስ ዎይኮ ዳሮ ቃንꬃ አስ ዎይኮ አይፈ ሙልጫ አስ ዎይኮ ፑሶይ ኦይክዳ አስ ዎይኮ እራለይ ደእያ አስ ዎይኮ ሹፋ አስ ታዉ ካꬃ ያርሾ ያርሻናዉ በሰና።

\VS{21}ካህንያ አሮና ኮቻፈ አሳተꬃን ቦረይ ደእያ አስ ኦንካ ጎዳስ ፁሳ ያርሾነ ካꬃ ያርሾ ሺሻናዉ ያርሾ በሳ ያናዉ በሰና።

\VS{22}እ ጌሻ ካꬃነ ኡባፈ ጌሽ ግድዳ ባ ፆሳ ካꬃ ማናዉ ዳንዳኤስ።

\VS{23}ሽን እያ አሳተꬃን ቦረይ ደእያ አስ ግድያ ግሾ፥ እ ታ ዱንካንያ ቱንሶና መላ ማጋራጁዋኮ ዎይኮ ያርሾ በሳኮ ሺቆፖ። ኤንታና ጌሽያ ጎዳይ ታና።”


\par }{\PP \VS{24}ሙሰይ ሄሳ ኡባ አሮናስ፥ እያ አደ ናይታስነ እስራኤለ አሳ ኡባስ ኦድስ።




\par }\Chap{22}{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}ታ ጌሻ ሱንꬃ ኤንቲ ቱንሶና መላ፥ እስራኤለ አሳይ ታዉ ዱማይዳ እሞታታ አሮንነ እያ አደ ናይት ቦንቾን ኤክድ፥ ጌሻተꬃን ናጋና መላ ኤንታዉ ኦዳ። ታኒ ጎዳ።


\par }{\PP \VS{3}ኤንታኮ ሀይሳዳ ያጋ፤ “ያና የለተꬃ ኡባን ህንተ ኮቻፈ ኦንካ ቱንድ ደእሸ፥ እስራኤለ አሳይ ጎዳስ ዱማይዳ ጌሻ ያርሹዋኮ ሺቅኮ፥ ሄ ኡራይ ታ ስንꬃን በንቶፎ። ታኒ ጎዳ።


\par }{\PP \VS{4}“አሮና ኮቻፈ ጎጋ ሀርገይ ደእያ፥ ዎይኮ አሳተꬃፈ ጎግያባይ ደእያ ኦንካ ጌያና ጋካናዉ ጌሻ ያርሹዋ ሞፖ። አሀ ቦችድ ቱንዳባ ዎይኮ እያ አቱንꬃይ ጉክዳ ኡራ ቦችያ ኦንካ ቱና።

\VS{5}ቃስ ሳአራ ጎሸትያ ቱንስያባታ፥ ዎይኮ አይብባንካ ቱና ግድዳባ ቦችያ ኦንካ፥

\VS{6}ዎይኮ ሄሳ መላባ ቦችያ ኦንካ፥ ኦማርስ ጋካናዉ ቱና ግዴስ። እ ባ አሳተꬃ ሃꬃን ሜጨቶና ደእሸ፥ ጌሻ ያርሹዋፈ ማናዉ ኮሸና።

\VS{7}አው ዉልያ ዎደ እ ጌሽ ግዴስ። ሄሳፈ ጉየ፥ ሄ ጌሻ ያርሹዋፈ ባና ጋክያ ግሹዋ ሞ።

\VS{8}ሀይቅዳባ ዎይኮ ዶእ ዎꬍዳ መሄ አሾ ሞፖ፤ ሄስ ቱንስያባ። ታኒ ጎዳ።


\par }{\PP \VS{9}“ካህነት ታ ዎጋ ናጎ፤ ኤንቲ እያ ናጎና እፅድ ባንታ ባላን ሀይቃና። ኤንታ ጌሽያ ጎዳይ ታና።


\par }{\PP \VS{10}“ሄ ጌሻ ያርሹዋ ካህንያ ሶ አሳፐ አትሽን፥ ሀራ አስ ሞፖ። ካህንያ ሶ ይዳ እማ ግድን፥ ቃፃረትድ ኦꬅያ አሰ ግድን ሞፖ።

\VS{11}ሽን ካህነይ ባ ብራን ሻምዳ አይለይ ዎይኮ እያ ሶን የለትዳ አይለይ ሄ ካꬃ ሞ።

\VS{12}ካህነ ግዶና አስ ገልዳ ካህንያ ናእያ ሄ ጌሻ ያርሹዋፈ ሞፖ።

\VS{13}ሽን እ አዝናይ ሀይቅኮ ዎይኮ እዮ የድኮ ቃስ እዉ ናእ ባይና እፅኮ፥ እያ ካሰ ባ ጌላኦተꬃን ደእዳይሳዳ ስማዳ ባ አዋ ሶን ደእኮ፥ እያ ባ አዋ ጋከይሳፈ ሞ። ሽን ሀራ አስ ኦንካ ሄሳፈ ሞፖ።


\par }{\PP \VS{14}“እስ አስ ኤሮና ደእሸ ጌሻ ያርሹዋፈ ሚኮ፥ ሄ እ ምዳ ካꬃ ጋትያ ቦላ ፄታፐ ላታሙ ኩሸ ጉጅድ ካህንያስ እሞ።

\VS{15}እስራኤለ አሳይ ጎዳስ ያርሽያ ጌሻ ያርሹዋ ካህነት ቱንሶፖ።

\VS{16}ኤንቲ ባንታ ኤህዳ ጌሻ ያርሹዋ ባንታዉ ምድ ናጋራን ኦይሸታና መላ ኦꬆፎ። ኤንታ ጌሽያ ጎዳይ ታና።”


\par }{\SH ኤከቶና ያርሾታ
\par }
{\PP \VS{17}ጎዳይ ሙሰኮ ሀይሳዳ ያግስ፤

\VS{18}“አሮናስ፥ እያ አደ ናይታስነ እስራኤለ አሳ ኡባስ ሀይሳዳ ያጋዳ ኦዳ፤ እስራኤለ አስ ግድን ዎይኮ ኤንታ ግዶን ደእያ በተ አስ ግድን፥ ኦንካ ጎዳስ ፁሳ ያርሾ ባ ዶሳን እመይ ዎይኮ ባ ቃንገꬃ ጋይ፥

\VS{19}ሄ ያርሾይ ኤከታና መላ ቦረይ ባይና ዎፋኖ፥ ዎይኮ ማራዘ ዎይኮ ኮለ ኤሆ።

\VS{20}ቦረይ ደእያ አይ መሄይካ ኤከቶና ግሾ ሄሳ ሺሾፕተ።


\par }{\PP \VS{21}“እስ አስ ባ ቃንገꬃ ጋꬃናዉ እስፈተꬃ ያርሾ ጎዳስ ያርሽያ ዎደ ዎይኮ ባ መህያፐ ዶሳን እሞታ ጎዳስ ሺሽያ ዎደ ሄስ ኤከታና መላ ሄ መሄይ ቦረይ ባይናባ ግዶ።

\VS{22}ህንተ መህያፐ ቆቀ ዎይኮ መቆ ዎይኮ ዎበ ዎይኮ ግይያ ማዱንꬅ ዎይኮ ፑሶይ ዎይኮ ሻቶይ ደእያባ ጎዳስ ያርሾፍተ። ታማን ፁሳ ያርሾ ኦꬅድ ያርሾ በሳን ጎዳስ ሺሾፕተ።

\VS{23}እያ ቦላ ላቆይ መት ዎይኮ ቦላ ፓጭ ደእያ ኮርማ ዎይኮ ዶርሰ እስ አስ ባ ዶሳን እምያ ያርሾ ሺሻናዉ ዳንዳኤስ፤ ሽን ቃንገꬃ ጋሶስ ግድኮ ሄስ ኤከተና።

\VS{24}ሳንጋ ዎይኮ ማዱንፅዳባ ጎዳስ ያርሾፍተ። ህንተ ቢታን ሄሳ መላባ ኦꬆፕተ።

\VS{25}ህንተ ግዶን ደእያ አላጋ አሳታፐ ኤክዳ ሄሳ መላ መህያ ህንተ ፆሳስ ካꬃ ያርሾ ኦꬅድ ሺሾፕተ። ኤንታ ቦላ ቦረይ ደእያ ግሾ ህንተ ግሾ ኤከቶኮና።”


\par }{\PP \VS{26}ጎዳይ ሙሰኮ ሀይሳዳ ያግስ፤

\VS{27}“ቦራ ናእ ዎይኮ ማራዘይ ዎይኮ ኮለይ የለትያ ዎደ ላፑን ጋላስ ባ አየራ ጋምኦ። ሆስፑንꬃ ጋላሳፐ ዶምድ፥ ጎዳስ ፁሳ ያርሾ ኦꬅድ ሺሻናዉ ዳንዳኤቴስ።

\VS{28}ሚዝ ዎይኮ ዶርሰ እ ማራራ እስ ጋላስ ሹኮፍተ።


\par }{\PP \VS{29}“ህንተ ጋላታ ያርሾ ጎዳስ ሺሽያ ዎደ ህንተ ያርሾይ ኤከታና መላ ያርሽተ።

\VS{30}ያርሾይ ያርሸትዳ ጋላስ ሜተትድ ዉራናዉ ኮሼስ፤ እያፐ ዎንቶስ አሾፍተ። ታኒ ጎዳ።


\par }{\PP \VS{31}“ታ ኪታ ናግተነ ፖልተ። ታኒ ጎዳ።

\VS{32}ታ ጌሻ ሱንꬃ ቱንሶፕተ። ታ ጌሽ ግደይስ እስራኤለ አሳ ግዶን ኤረታናዉ በሴስ። ህንተና ጌሽያ ጎዳይ ታና።

\VS{33}ህንተ ፆሰ ግዳናዉ ህንተና ግብፀ ቢታፈ ከስዳይ ታና። ታኒ ጎዳ።”




\par }\Chap{23}{\SH ኤረትዳ ባኣለ ጋላሳታ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}እስራኤለ አሳስ ሀይሳዳ ያጋዳ ኦዳ፤ ጌሻ ሺቆ ያግድ አዋጅሸ፥ ህንተ ቦንቻናዉ በሲያ ኤረትዳ ጎዳ ባለት ሀይሳታ።


\par }{\PP \VS{3}ህንተ ኡሱፑን ጋላስ ኦሶ ኦꬄታ፥ ሽን ላፑንꬃ ጋላሳይ ህንተ ሸምፕያ ሳምባታ ጋላስ። ሄ ጋላስ ጌሻ ሺቆ ሺቅተ፤ አይ ኦሶካ ኦꬆፕተ፤ ህንተ ደእያ በሳ ኡባን ሄስ ጎዳስ ሳምባታ።


\par }{\SH ፓስካ ባዓለነ ኡይꬃ ባኣለ
\par }
{\R (ታይቦ 28:16-25)

\par }{\PP \VS{4}ኤንታ ዎደን ዎደን ጌሻ ሺቆ ኦꬅድ ህንተ ቦንቻናዉ በሲያ ኤረትዳ ጎዳ ባለት ሀይሳታ፤

\VS{5}ኮይሮ አጌናን ታማነ ኦይዳንꬆ ጋላስ ሳእ ኦማርስያ ዎደ ጎዳ ፓስካይ ዶሜስ።


\par }{\PP \VS{6}ሄ አጌናን ታማነ እቻሻንꬆ ጋላሳን ጎዳስ ኡይꬃ ባኣለ ጋላሳይ ዶሜስ። ሄሳ ግሾ ላፑን ጋላሳታን እርሾይ ገልቦና ኡይꬅ ሚተ።

\VS{7}ሄ ጋላሳታፐ ኮይሮ ጋላስ ጌሻ ሺቆ ሺቅተ፤ ኦሶ ኦꬆፕተ።

\VS{8}ላፑን ጋላስ ኡባ ጎዳስ ፁሳ ያርሾ ያርሽተ፤ ላፑንꬃ ጋላሳን ጌሻ ሺቆ ሺቅተ፤ ኦሶ ኦꬆፕተ።


\par }{\SH ባይራ ካꬅ
\par }
{\PP \VS{9}ጎዳይ ሙሰኮ ሀይሳዳ ያግስ፤

\VS{10}እስራኤለ አሳስ ሀይሳዳ ያጋዳ ኦዳ፤ ታኒ ህንተዉ እምያ ቢታ ገልድ ህንተ ካꬅ ጫክያ ዎደ፥ ሄ ካꬃ ኮይሮ ምርቅያ ካህንያስ ኤህተ።

\VS{11}ጎዳይ ህንተባ ኤካና መላ ሳምባታ ካልያ ዎንተꬃ ጋላስ ካህነይ ሄ ምርቅያ ጎዳ ስንꬃን ꬎቁ ኦꬅድ ዩሾ።

\VS{12}ህንተ ምርቅያ ዩሽዳ ሄ ጋላስ ቦረይ ባይና እስ ላይꬃ ማራዘ ፁሳ ያርሾ ኦꬅድ ጎዳስ ሺሽተ።

\VS{13}ሄ ያርሹዋራ እስፈ ሻማሆ ዛይተራ ሙኑቀትዳ ናምኡ ክሎ ግራመ ሎኦ ꬊለ ካꬃ ያርሾ ኦꬅድ ሺሽተ። ሄስ ጎዳስ ሳዎ ቶንኩ ግያ ፁሳ ያርሾ ግዳና፤ እያራ እስፈ እስ ልትሮ ግድያ ዎይነ ኡሽ ሺሽተ።

\VS{14}ሀ ያርሹዋ ህንተ፥ ህንተ ፆሳስ ሺሽያ ጋላሳይ ጋካናዉ፥ ዋቻ ካꬃፈ ቃየ ዎይኮ ጫጫ ዎይኮ ኡክድ ሞፕተ። ሄስ ህንተ ደእያ በሳ ኡባን ያና የለተꬃስ መርና ዎጋ ግዶ።


\par }{\SH ካꬃ ሺሾ ባኣለ
\par }
{\R (ታይቦ 28:26-31)

\par }{\PP \VS{15}ህንተ ዩሾ ያርሾ ምርቅያ ኤህዳ ሳምባታ ዎንተꬃ ጋላሳፐ ዶምድ፥ ላፑን ሳምንታ ታይብተ።

\VS{16}ላፑንꬃ ሳምባታ ካልያ ዎንተꬃ ጋላሳይ ጋካናዉ እሻታሙ ጋላስ ታይብተ፤ ዋቻ ካꬃፈ ያርሾ ጎዳስ ሺሽተ።

\VS{17}ህንተ ደእያ በሳፈ ናምኡ ክሎ ግራመ ግድያ ሎኦ ꬊልያን እርሾ የግድ ኡክዳ ናምኡ ኡይꬅ ዩሾ ያርሾስ ኤክድ ዪተ። ሄስ ዋቻ ካꬃፈ ጎዳስ ሺቅያ ያርሾ ግዴስ።

\VS{18}ሄ ኡይꬃራ እስፈ ቦረይ ባይና እስ ላይꬅ ግድዳ ላፑን ዶርሳ ኡርገታ፥ እስ ዎፋኖነ ናምኡ ማራዘታ ሺሽተ። ኤንታ ካꬃ ያርሾራነ ኡሻ ያርሾራ እስፈ ጎዳስ ፁገትያ ሳዎ ቶንኩ ግያ ያርሾ ኦꬅድ ያርሽተ።

\VS{19}ቃስ እስ ኮለ ናጋራ ያርሾስ፥ እስ ላይꬅ ግድዳ ናምኡ ዶርሳ ኡርገታ እስፈተꬃ ያርሾስ ሺሽተ።


\par }{\PP \VS{20}ካህነይ ባይራ ካꬃ፥ ኡይꬃነ ናምኡ ዶርሳ ኡርገታ ዩሾ ያርሾ ኦꬅድ፥ ጎዳ ስንꬃን ꬎቁ ኦꬅድ ዩሾ። ሄሳት ጎዳስ ጌሽ፤ ካህነታስ ቃስ ግሾ።

\VS{21}ሄ ጋላስ ህንተዉ ጌሻ ሺቆ ግዳና መላ አዋጅተ፤ ኦሶ ኦꬆፕተ። ሀይስ ህንተ ደእያ በሳ ኡባን ያና የለተꬃስ መርና ዎጋ ግዶ።


\par }{\PP \VS{22}ህንተ ቢታን ካፅዳ ካꬃ ጫክያ ዎደ ጋድያ ጋፃ ጋካናዉ ጫኮፍተ፤ ጫክሽን አትዳ ፖሽልያ ቆሮፕተ፤ ሄሳ ማንቆታስነ በተ አሳስ አጋግተ። ታኒ ጎዳ ህንተ ፆሳ።


\par }{\SH ሞይዘ ፑኖ ባኣለ
\par }
{\R (ታይቦ 29:1-6)

\par }{\PP \VS{23}ጎዳይ ሙሰኮ ሀይሳዳ ያግስ፤

\VS{24}እስራኤለ አሳስ ሀይሳዳ ያጋዳ ኦዳ፤ ላፑንꬃ አጌናን ኮይሮ ጋላሳ ሸምፖ ጋላስ ኦꬅድ ቦንችተ፤ ሀሳይሶ ሞይዘ ፑንሸ ጌሻ ሺቆ ሺቅተ።

\VS{25}ሄ ጋላስ ጎዳስ ፁሳ ያርሾ ሺሽተፐ አትሽን፥ ኦሶ ኦꬆፕተ።


\par }{\SH ናጋራ አቶተꬃ ጋላሳ
\par }
{\R (ታይቦ 29:7-11)

\par }{\PP \VS{26}ጎዳይ ሙሰኮ ሀይሳዳ ያግስ፤

\VS{27}ላፑንꬃ አጌናን ታማንꬆ ጋላሳይ ናጋራ አቶተꬃ ጋላስ፤ ሄ ጋላስ ጌሻ ሺቆ ሺቅተ። ሄ ጋላስ ህንተና ካዉሽተ፤ ጎዳስ ፁሳ ያርሾ ሺሽተ።

\VS{28}ሄ ጋላሳይ ጎዳ ህንተ ፆሳ ስንꬃን ህንተ ናጋራይ ቁሸታና መላ ህንተ ናጋራ አቶተꬃ ጋላስ ግድያ ግሾ ሄ ጋላሳን ኦሶ ኦꬆፕተ።

\VS{29}ሄ ጋላስ ባናተꬃ ካዉሾና አስ ኦንካ ባ አሳ ግዶፈ ኩረቶ።

\VS{30}ሄ ጋላስ ኦሶ ኦꬅያ ኡራ ኦናካ ታኒ እያ አሳ ግዶፈ ኩራና።

\VS{31}ሄ ጋላስ ኦሶ ኦꬆፕተ። ሀይስ ህንተ ደእያ በሳ ኡባን ያና የለተꬃስ መርና ዎጋ ግዶ።

\VS{32}ሄስ ህንተዉ ዱማትዳ ሸምፖ ጋላስ፤ ሄ ጋላስ ህንተናተꬃ ካዉሽተ። ሄ አጌናን ኡዱፉንꬆ ጋላስ ኦማርሳፈ ዶምድ፥ ታማንꬃ ጋላስ ኦማርስ ጋካናዉ ህንተ ሳምባታ ቦንችተ።


\par }{\SH ሻቃራ ባኣለ
\par }
{\R (ታይቦ 29:12-40)

\par }{\PP \VS{33}ጎዳይ ሙሰኮ ሀይሳዳ ያግስ፤

\VS{34}እስራኤለ አሳስ ሀይሳዳ ያጋዳ ኦዳ፤ ላፑንꬃ አጌናን ታማነ እቻሻንꬆ ጋላሳፐ ዶምድ፥ ላፑን ጋላስ ጋካናዉ ጎዳስ ሻቃራ ባኣለ።

\VS{35}ሄ ጋላሳታፐ ኮይሮ ጋላሳን ጌሻ ሺቆ ሺቅተ፤ ኦሶ ኦꬆፕተ።

\VS{36}ላፑን ጋላስ ኡባን ጎዳስ ፁሳ ያርሾ ሺሽተ፤ ሆስፑንꬆ ጋላሳን ጌሻ ሺቆ ሺቅተ። ጎዳስ ፁሳ ካꬃ ያርሾ ሺሽተ። ሄ ጋላሳይ ባልያ ዉርሰꬃ ጋላስ ግድያ ግሾ፥ ኦሶ ኦꬆፕተ።


\par }{\PP \VS{37}ፁሳ ያርሾ፥ ካꬃ ያርሾ፥ ሀራ ያርሾታነ ኡሻ ያርሾ ኮሽያ ዎደን ጎዳስ ሺሻናዉ ጌሻ ሺቆ ኦꬅድ አዋጃና ጎዳ ባለት ሀይሳታ።

\VS{38}ሀ ያርሾት ጎዳ ሳምባታታፐ፥ ጎዳስ እምያ እሞታታፐ፥ ቃንገꬃ እሞታታፐነ ዶሳን እምያ እሞታታፐ ዱማ።


\par }{\PP \VS{39}ህንተ ጋደን ካፅዳ ካꬃ ሺሽዳፐ ጉየ፥ ታማነ እቻሻንꬆ ጋላሳፐ ዶምድ ላፑን ጋላስ ጋካናዉ ጎዳ ባኣለ ቦንችተ። ኮይሮ ጋላሳይነ ሆስፑንꬆ ጋላሳይ ህንተዉ ዱማ ሸምፖ ጋላስ ግዳና።

\VS{40}ኮይሮ ጋላስ ሎኦ ምꬃ አይፈ፥ ዛምባ ታሸ፥ ጭልኦ ምꬃ ሀይነ ሻፋ ጋፃን ድጭያ ምꬃ ሀይꬅ ኤክድ፥ ጎዳ ህንተ ፆሳ ስንꬃን ኡፋይትሸ ላፑን ጋላስ ባኣለ ቦንችተ።

\VS{41}ሄ ባልያ ላይꬃን ላይꬃን ላፑንꬃ አጌናን ላፑን ጋላስ ጎዳ ቦንችተ። ሄስ ያና የለተꬃስ መርና ዎጋ ግዶ።

\VS{42}ሄ ላፑን ጋላሳ ሻቃራን ደእተ፤ እስራኤለ አስ ግድዳ ኡባይ ሄ ሻቃራን ደኦ።

\VS{43}ታኒ ህንተና ግብፀ ቢታፈ ከስዳ ዎደ ሻቃራን ዳና መላ ኦꬅዳይሳ ያና የለተꬃይ ኤራና። ታኒ ጎዳ ህንተ ፆሳ።


\par }{\PP \VS{44}ሄሳዳ ኦꬅድ፥ ሙሰይ ጎዳ ባለታ ቦንችያ ዎጋ እስራኤለ አሳስ ኦድስ።




\par }\Chap{24}{\SH ፆምፐታ ናጎ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}ፆምፐይ ቶኦና ኤፅሸ ዳና መላ እያዉ ኮሽያ ጉምእድ ፅልስዳ ሻማሆ ዛይተ ነዉ ኤሀና መላ እስራኤለ አሳ ኪታ።

\VS{3}ጌሻ ዱንካንያ ግዶን ደእያ ማርካተꬃ ማጋራጁዋፈ ካረ ባጋራ ኦማርሳፈ ዎንታ ጋካናዉ አሮን ጎዳ ስንꬃን ሄ ፆምፕያ ኡባ ዎደ ኤꬆ። ያና የለተꬃ ኡባስ ሄስ መርና ዎጋ ግዶ።

\VS{4}ፆምፐ ዎꬅያ ዋላህ ባይና ዎርቃ ኮጫ ቦላ ደእያ ፆምፐት ጎዳ ስንꬃን ኡባ ዎደ ኤፃና መላ አሮን ናጎ።


\par }{\PP \VS{5}ታማነ ናምኡ ክሎ ግራመ ግድያ ሎኦ ꬊለ ኤካዳ ታማነ ናምኡ ኡይꬅ ኡካ።

\VS{6}ሄ ኡይꬃታ ኡሱፑና ኡሱፑና ናምኡ ማራን ጎዳ ስንꬃን ደእያ ዋላህ ባይና ዎርቃ ፃርጴዛ ቦላ ዎꬃ።

\VS{7}ጎዳስ ፁገታናዉ ሺቅዳ ካꬃ ያርሾ ግደይሳ ኤርሳናዉ፥ ናምኡ ማራታ ምየን ጌሻ እፃነ ዎꬃ።

\VS{8}ሀ ኡይꬃ ሳምባታን ሳምባታን ኡባ ዎደ አሮን እስራኤለ አሳ ግሾ መርና ጫቆ ኦꬅድ ጎዳ ስንꬃን ዎꬆ።

\VS{9}ሄስ አሮናነ እያ አደ ናይታ ጋክያ ግሾ፤ ኤንቲ እያ ጌሻ በሳን ሞ። ሄስ ጎዳስ ፁሳ ያርሹዋፈ ዎጋዳ አሮናነ እያ ናይታ ጋክያ ግሾ ግድያ ግሾ ኡባፈ ጌሽ።


\par }{\SH ሱረ ፕርዳ
\par }
{\PP \VS{10}ባ አየን እስራኤለ፥ ባ አዋን ግብፀ አስ ግድዳ እስ ኡራይ ደኤስ። እስ ጋላስ እ ሀራ እስራኤለ አሳራ ሄራን ዋትስ።

\VS{11}ባ አየን እስራኤለ ግድዳ ኡራይ ጎዳ ሱንꬃ ጫይስ፤ ያትን እያ አሳይ ሙሰኮ ኤህዶሶና። ሄ ኡራ አይያ ዳነ ኮቸ ግድዳ ደብራ ናአ። እ ሱንꬃይ ሳሎምቶ።

\VS{12}ሄ ኡራ ዋታነኮ ጎዳ ሸነይ ቆንጫና ጋካናዉ እያ ናግስዶሶና።


\par }{\PP \VS{13}ጎዳይ ሙሰ ሀይሳዳ ያግስ፤

\VS{14}ሄ ጫይዳ ኡራ ጉታፐ ጋፃ ከሳ። እ ጫይሽን ስእዳ አሳ ኡባይ ባንታ ኩሽያ እያ ሁጵያ ቦላ ዎꬆ፤ እስራኤለ ማባራ ኡባይ እያ ሹቻ ጫድድ ዎꬎ።

\VS{15}እስራኤለ አሳስ ሀይሳዳ ያጋዳ ኦዳ፤ እስ አስ ባ ፆሳ ጫይኮ፥ እ ባ ናጋራን ኦይሸታና።

\VS{16}ጎዳ ሱንꬃ ጫይያ አስ ሀይቆ፤ እስራኤለ ማባራ ኡባይ እያ ሹቻን ጫዶ። በተ አስ ዎይኮ ጋደ አስ ጎዳ ሱንꬃ ጫይኮ ሀይቆ።


\par }{\PP \VS{17}አሰ ዎꬍዳ አስ ሀይቆ።

\VS{18}አሳ መሄ ዎꬍዳ አስ ኦንካ ባ ዎꬍዳ መህያ ግሾ ፓፃ መህያ ቃንፆ።

\VS{19}እስ አስ ባ ሾሩዋ ቆህኮ፥ እ ኦꬅዳይሳዳ እያ ቦላ ኦሰቶ።

\VS{20}መንꬅኮ መኦ፤ አይፈ ግሾ አይፈ፤ አቻ ግሾ አቸ። አሳ ቦላ ቆሆ ጋꬅዳ ኦንካ እ ጋꬅዳ ቆሁዋዳ እያ ቦላ ጋኮ።

\VS{21}መሄ ዎꬍዳ አስ ሄ መህያ ጋትያ ቃንፆ፤ ሽን አሰ ዎꬍዳ አስ ሀይቆ።

\VS{22}በተ አሳስነ እስራኤለ አሳስ ህገይ እስኖ ግዶ። ታኒ ጎዳ ህንተ ፆሳ።


\par }{\PP \VS{23}ሙሰይ ሄሳ እስራኤለ አሳስ ኦድስ፤ ኤንቲ ሄ ጫይዳ ኡራ ጉታፐ ጋፃ ከስድ፥ ሹቻን ጫድድ ዎꬍዶሶና። ያትድ እስራኤለ አሳይ ጎዳይ ሙሰ ኪትዳይሳዳ ኦꬅዶሶና።




\par }\Chap{25}{\SH ሳምባታ ላይꬅ
\par }
{\PP \VerseOne{1}ሲና ዙማ ቦላ ጎዳይ ሙሰኮ ሀይሳዳ ያግስ።

\VS{2}ኔኒ እስራኤለ አሳስ ሀይሳዳ ያጋዳ ኦዳ፤ ታኒ ህንተዉ እምያ ቢታ ህንተ ገልያ ዎደ ቢትያ ባ ሁጰን ጎዳ ሳምባታ ቦንቾ።

\VS{3}ኡሱፑን ላይꬅ ኩመꬅ ህንተ ጋደን ዘርተ፤ ኡሱፑን ላይꬅ ኩመꬅ ህንተ ዎይነ ፄራ ፁንቅተ፤ እያ አይፍያ ማፅተ።

\VS{4}ሽን ላፑንꬃ ላይꬃይ ቢታስ ሸምፖ ሳምባታ፤ ሄስ ጎዳ ሳምባታ። ሄ ላፑንꬃ ላይꬃን ጋደን ዘሮፕተ፤ ህንተ ዎይነ ፄራ ፁንቆፍተ።

\VS{5}ህንተ ቢታን አሰቦ ካፅዳባ ሺሾፕተ፤ ዎይነ ፄራ ፁንቆፍተ፤ አይፍያ ማፆፕተ። ሄ ላይꬃይ ቢታስ ኩመꬅ ሸምፖ ላይꬅ ግዶ።

\VS{6}ሄ ሳምባታ ላይꬃን ቢታይ ኦሰቶና ደእሽን ካፅያ ካꬃ ኔኒ፥ ነ አደ አይለይ፥ ነ ማጫ አይለይ፥ ነ ሶን ኡነ ኦይ፥ ጉꬃ ዎደስ ደእያ በተ አስ ማናዉ ዳንዳኤስ።

\VS{7}ሄሳዳካ፥ ነ መህያስነ ነ ቢታን ደእያ ዶአታስ ግድያ ካꬅ ደማና፤ ቢታን ካፅያባ ኡባይ ሜተቶ።


\par }{\SH እሻታማንꬆ ላይꬅ
\par }
{\PP \VS{8}ላይꬃታስ ግዶን ደእያ ላፑን ሳምባታታ ታይባ፤ ላፑን ሳምባታታስ ላይꬃ ታይቦይ ላፑን ቶሆ ላፑና፤ ሄስካ ኦይታማነ ኡዱፉን ላይꬅ።

\VS{9}ላፑንꬃ አጌናን፥ ታማንꬆ ጋላስ ቦንቸትያ ናጋራ አቶተꬃ ጋላሳን ሞይዘ ፑንያ አስ ቢታ ኡባ ኪታ።

\VS{10}እሻታማንꬆ ላይꬃ ዱማይድ፥ ሄ ቢታን ደእያ ኡባስ ላአተꬅ አዋጅተ። ሄስ ህንተዉ እሻታማንꬆ ላይꬃ ባኣለ። ሄ ዎደ ህንተ ኡባይ ህንተ ጋድያኮነ ህንተ ሶ አሳኮ ስምተ።

\VS{11}ሄ ላይꬃይ ህንተዉ እሻታማንꬆ ላይꬃ ባኣለ። ሄ ላይꬃን ዘሮፕተ፤ አሰቦ ካፅዳባ ጫኮፍተ፤ ፄራ ፁንቆና አይፍዳ ዎይነ አይፍያ ማፆፕተ።

\VS{12}ሄስ እሻታማንꬆ ላይꬃ ባኣለ ግድያ ግሾ እ ህንተዉ ጌሽ፤ ጎዮና ጮ ደንባን ካፅዳባ ሚተ።


\par }{\PP \VS{13}ሄ እሻታማንꬆ ላይꬃ ባኣለ ዎደ አስ ኡባይ ባ ጋደ ስሞ።


\par }{\PP \VS{14}ህንተ፥ ህንተ ሾሩዋፐ ጋደ ሻምኮ ዎይኮ እያዉ ባይዝኮ እሶይ እሱዋ ጭሞፍተ።

\VS{15}ህንተ እሻታማንꬆ ላይꬃ ባልያፐ ጉየ ደእያ ላይꬃታ ታይቡዋን ህንተ ሾሩዋፐ ሻምተ። ህንተ ሾሮይ ጋደይ ካꬅ እማናዉ ደእያ ላይꬃታ ታይቡዋዳ ባይዞ።

\VS{16}ላይꬃ ታይቦይ ዳሮ ግድኮ ጋተይ ዳሬስ፤ ላይꬃታ ታይቦይ ጉፅኮ ጋተይ ጉፄስ። ጋድያ ሎኦተꬃዳ ህንተ ሾሮይ ህንተዉ ባይዜስ።

\VS{17}ህንተ እሶይ እሱዋ ጭሞፍተ፤ ሽን ህንተ፥ ህንተ ፆሳ ያይተ። ታኒ ጎዳ፥ ህንተ ፆሳ።


\par }{\PP \VS{18}ህንተ ሀ ቢታን ሳሮ ዳና መላ ታ ኪታ ፖልተ፤ ታ ህግያ ናግተ።

\VS{19}ቢታይ ባ አይፍያ ህንተዉ እምን ህንተ ካላና ጋካናዉ ማና፤ ሄ ቢታን ህንተ ሳሮ ዳና።

\VS{20}ሄኮ፥ ኑኒ ዘሮና አግድ፥ ቃስ ካꬅ ሺሾና አግድ፥ ላፑንꬃ ላይꬃን አይ ማኔ? ጊኮ፥

\VS{21}ታኒ ኡሱፑንꬆ ላይꬃን ታ አንጁዋ ህንተዉ ኪታና፤ ቢታይ ሄꬑ ላይꬃስ ግድያ ካꬅ እማና።

\VS{22}ሆስፑንꬃ ላይꬃን ህንተ፥ ህንተ ቢታን ዘርያ ዎደ ሻቻ ካꬃ ማና። ህንተ ዘርያ ካꬃ ኡዱፉንꬆ ላይꬃን ሺሻና ጋካናዉ ሻቻ ካꬃ ማና።


\par }{\SH ሻሎ ዛሮ ዎጋ
\par }
{\PP \VS{23}ቢታይ ታባ ግድያ ግሾነ ህንተ ሄ ቢታን እማነ በተ ግድድ ደእያ ግሾ ቢታ ስሞናዳ ኦꬅድ ባይዞፕተ።

\VS{24}ህንተ ኦይክዳ ጋድያ ጎዳት፥ ዎዛና ማታይ እስራኤለ ኡባን ናገታናዉ በሴስ።


\par }{\PP \VS{25}እስ እስራኤለ አስ ማንቅድ ባ ጋድያፐ ባይዝኮ፥ እያ ማታ ዳቦይ ሄ ጋድያ እያዉ ዎዞ።

\VS{26}እያው ሄ ጋድያ ዎዝያ ዳቦይ ꬋይኮ፥ እ ዎንቶ ዱረትድ ዎዝያ ሚሸ ደምኮ ዛሪድ ዎዛናዉ ዳንዳኤስ።

\VS{27}ባ ባይዝዳ ዎደፐ ዶምድ ደእያ ላይꬃ ታይብድ፥ አትዳ ላይꬃ ሚሽያ ሻምዳይሳስ ዛሮ፤ ያትድ እ ባ ጋድያ ስሞ።

\VS{28}ሽን እያዉ ሄ ጋድያ ዎዛናዉ ግድያ ሚሸይ ꬋይኮ፥ እሻታማንꬆ ላይꬃ ባለይ ጋካናዉ ጋደይ ሻምዳ ኡራ ኩሸን ጋምኦ። እሻታማንꬆ ላይꬃ ባኣለ ዎደ እያ ጋደይ እያዉ ስሞ።


\par }{\PP \VS{29}እስ አስ ግምበትዳ ካታማ ግዶን ደእያ ኬ ባይዝኮ፥ እ ባይዝዳ ዎድያፐ ብድ እስ ላይꬅ ኩማና ጋካናዉ ዛሪድ ዎዛናዉ ዳንዳኤስ።

\VS{30}ሽን እስ ላይꬃ ግዶን ዎዛናዉ ዳንዳኤቶና እፅኮ፥ ሄ ግምበትዳ ካታማ ግዶን ደእያ ኬꬃይ ሻምዳ ኡራስነ እያ ኮቻስ ግዴስ። እሻታማንꬆ ላይꬃ ባኣለ ዎደ ስመና።

\VS{31}ሽን ግምበትቦና ሄራን ደእያ ኬꬃት ጋደ መላ ዎዘቶሶና። እሻታማንꬆ ላይꬃ ባኣለ ዎደ ባይዝዳይሳስ ስሞሶና።


\par }{\PP \VS{32}ግዶሽን፥ ሌወት ካታማታን ደእያ ባንታ ኬꬃ ባንታ ኮይዳ ዎደ ዎዛናዉ ዳንዳኦሶና።

\VS{33}ሌወታፐ እስ አስ ኤንታ ካታማ ግዶን ደእያ ኬꬃ ባይዝድ ዎዛናዉ ፆነትኮ፥ ሄ ኤንታ ካታማ ግዶን ደእያ ኬꬃይ እሻታማንꬆ ላይꬃ ባልያ ዎደ ስሜስ። ሌወታ ካታማ ግዶን ደእያ ኬꬃይ እስራኤለ አሳ ግዶን ሌወታሳ።

\VS{34}ሽን ኤንታ ካታማ ዩሹዋን ደእያ ሄንꬃ ቢታይ ኤንታዉ መርና አቆ ግድያ ግሾ ባይዘተና።


\par }{\SH ታልኤ ዎጋ
\par }
{\PP \VS{35}እስ እስራኤለ አስ ማንቅድ ባና አይሳናዉ ፆነትኮ፥ እማꬃዳ ዎይኮ በተ አሳዳ እ ኔራ ዳና መላ ማዳ።

\VS{36}እያ ኔራ ዎꬃናዉ እያፐ የሎ ኤኮፋ ዎይኮ ዎ ሞፓ። ሽን ነ ፆሳ ያያ።

\VS{37}ነ ብራ እያዉ የሎራ ታልኦፋ፤ ነ ካꬃ እያዉ ዎራ ባይዞፓ።

\VS{38}ህንተዉ ካናነ ቢታ እማናዉነ ህንተ ፆሳ ግዳናዉ፥ ህንተና ግብፀ ቢታፈ ከስዳ፥ ታኒ፥ ጎዳ ህንተ ፆሳ።


\par }{\PP \VS{39}እስ እስራኤለ አስ ማንቅድ፥ ባና ነዉ አይለ ኦꬅድ ባይዝኮ እያ አይለዳ ኦስሶፓ።

\VS{40}እ በተ አሳዳ ኡነ ኦꬅድ እሻታማንꬆ ላይꬃ ባለይ ጋካናዉ ኔራ ደኦ።

\VS{41}ሄ ዎደ እ ባ ናይታራ እስፈ ነ ሶፐ ከይድ ባ ሶ አሳኮ ቦ፤ ባ አዋ ጋደ ስሞ።

\VS{42}እስራኤለ አሳይ ታኒ ግብፀ ቢታፈ ከስዳ ታ አይለ ግድያ ግሾ ኤንቲ አይለተꬃስ ባይዘቶፎ።

\VS{43}ኔኒ ኤንታ ኡንኤꬃዳ ሃሮፓ፤ ሽን ኔኒ፥ ነ ፆሳ ያያ።


\par }{\PP \VS{44}ነዉ አደነ ማጫ አይለይ ዳና መላ ኮይኮ፥ ነ ዩሹዋን ደእያ ካዎተꬃታፐ ሻማ።

\VS{45}ህንተ ቢታን ደእያ በተ አሳ ናይታ ሻማናዉ ዳንዳኤታ። ህንተ ቢታን ደእሸ የለትዳ ኤንታ ሶ አሳፐ ህንተዉ ሻሎ ኦꬃናዉ ዳንዳኤታ።

\VS{46}ህንተፈ ጉየ፥ ህንተ ናይት ኤንታ መርናዉ ላታና መላ ህንተ ናይታስ እምተ። ህንተ ኤንታ ኡባ ዎደ ህንተ አይለ ኦꬃናዉ ዳንዳኤታ፤ ሽን እስራኤለ አስ ኡንኤꬅድ ሃሮፕተ።


\par }{\PP \VS{47}ነ ማታን ደእያ እማꬅ ዎይኮ በተ አስ ዱረትኮ፥ እያ ማታን ደእያ እስራኤለ ኡራይ ማንቅድ፥ ነ ማታን ደእያ እማꬃስ ዎይኮ በተ ኡራስ ዎይኮ እማꬃ አድያ ኮቻፈ እሱዋስ ባና ባይዝኮ፥

\VS{48}እ ባይዘትድ ስምን፥ እያ ዎዛናዉ ዳንዳኤቴስ፤ እያ ዳቦታፐ እሶይ እያ ዎዞ።

\VS{49}እያ አዋ እሻይ፥ ዎይኮ እያ አዋ እሻ ናአይ ዎይኮ እያ ያራፐ ማታ ዳቦይ እያ ዎዞ፤ ዎይኮ እ ባ ሁጰን ዱረትድ ባና ዎዞ።

\VS{50}እ ባና ሻምዳ ኡራራ ግድድ፥ እ ባና ባይዝዳ ላይꬃፈ ዶምድ እሻታማንꬆ ላይꬃ ባለይ ጋካናዉ ደእያ ላይꬃታ ታይቦ። እያ ላአተꬃ ጋተይ፥ ሄ ላይꬃ ታይቡዋ ኬና ግዶ። እ ባና ሻምዳይሳራ ጋምእዳ ዎድያ ጋተይ እስ አስ ኡነ ኦꬅድ ደምያ ሚሽያራ ግና ግዶ።

\VS{51}እሻታማንꬆ ላይꬃ ባለይ ጋካናዉ ዳሮ ላይꬅ አትዳባ ግድኮ፥ ባ ባይዘትዳ ጋትያፐ ሄ ላይꬃ ታይቦን ባና ዎዝያ ጋትያ ቃንፆ።

\VS{52}እሻታማንꬆ ላይꬃ ባለይ ጋካናዉ አትዳ ላይꬃይ ጉꬃ ግድኮ፥ ባና ሻምዳይሳራ እስፈ ታይብድ፥ ሄ ላይꬃ ታይቦን ባና ዎዝያ ጋትያ ቃንፆ።

\VS{53}እ ላይꬃን ላይꬃን ኡነ ኦꬅያ አሳዳ ባና ሻምዳይሳራ ደኦ፤ እያ ጎዳይ እያ ኡንኤꬅድ ሃራናዉ በሰና።


\par }{\PP \VS{54}ሽን እ ሄሳ መላ ሀኖን ዎዘቶና እፅኮ፥ እሻታማንꬆ ላይꬃ ባለይ ጋክያ ዎደ እነ እያ ናይት አይለተꬃፈ ከዮ።

\VS{55}እስራኤለ አሳይ፥ ታ ግብፀ ቢታፈ ከስዳ ታ አይለ። ታኒ፥ ጎዳ ህንተ ፆሳ።




\par }\Chap{26}{\SH ኪተተꬅ ኤህያ ዎይቶ
\par }
{\PP \VerseOne{1}ጎይናናዉ ኤቃታ ኦꬆፍተ፤ ቃስ ሀዉልተ ዎይኮ ኤቃ ቱሱ ዎይኮ ሹቻ ኤቃ ኤሶፍተ። ታኒ ጎዳ፥ ህንተ ፆሳ።

\VS{2}ታ ሳምባታታ ናግተ፤ ታ ጎይኖ በሳ ቦንችተ። ታኒ ጎዳ።


\par }{\PP \VS{3}ህንተ ታ ህግያ ካልኮነ ታ ኪታ ናግኮ፥

\VS{4}ታኒ ህንተዉ እራ ዎደን ዎደን እማና፤ ቢታይ ካꬃ ዳርስድ ዶልሳና፤ ጋደን ደእያ ምꬃይ አይፋና።

\VS{5}ህንተ ካꬃ ሺሽድ ኦንጎና ደእሽን ዎይነ ማፅያ ዎደይ ጋካና፤ ዎይንያ ማፅድ ዉርሶና ካꬃ ዘርያ ዎደይ ጋካና። ህንተ ካላና ጋካናዉ ካꬅ ማና፤ ህንተ፥ ህንተ ቢታን ሳሮ ዳና።


\par }{\PP \VS{6}ታኒ ቢታስ ሳሮተꬅ እማና፤ ኦንካ ህንተና ያሽሶና ህንተ ዝንአና። ኢታ ዶአታ ታኒ ቢታፈ ꬋይሳና፤ ህንተ ቢታን ናምአንꬆ ኦል ደንደና።

\VS{7}ህንተ ሞርከታ ህንተ የደꬃና፤ ኤንቲ ህንተ ስንꬃን ማሻን ሀይቃና።

\VS{8}ህንተፈ እቻሻይ ፄታ የደꬃና፤ ቃስ ፄታይ ታሙ ሙኩላ የደꬃና። ህንተ ሞርከት ህንተ ስንꬃን ማሻን ሀይቃና።


\par }{\PP \VS{9}ታኒ ህንተና ማሮታ አይፈን በአና፤ ህንተና አይፍሳና፤ ህንተና ዳርሳና፤ ታኒ ታ ጫቁዋ ህንተራ ምንꬃና።

\VS{10}ህንተ ሻቻ ካꬃ ምድ ዉርሶና ደእሸ፥ ዋቻ ካꬃ ዎꬃናዉ፥ ሻቻ ካꬃ ድግድ በሰ ጊግሳና።

\VS{11}ታኒ ታ ደእያ በሳ ህንተ ግዶን ኦꬃና፤ ታኒ ህንተና እፅከ።

\VS{12}ታኒ ህንተ ግዶን ሄመታና፤ ህንተ ፆሳ ግዳና፤ ህንተ ታ አሰ ግዳና።

\VS{13}ህንተ ግብፀታስ አይለ ግዶና መላ ሄ ቢታፈ ህንተና ከስዳ ጎዳይ፥ ታኒ ህንተ ፆሳ። ታኒ ህንተ አይለተꬃ ቃምባራ መንꬃስ፤ ህንተ ꬎቁ ግድ ሄመታና መላ ኦꬃስ።


\par }{\SH ኪተተꬃ እፆይ ኤህያ ሴራ
\par }
{\PP \VS{14}ሽን ህንተ ታና ስኦና እፅኮነ፥ ታ ኪታ ፖሎና እፅኮ፥

\VS{15}ታ ዎጋ ካꬍኮ፥ ታ ኪታ ኡባ ፖሎና እፅድ ታ ጫቁዋ መንꬃናዉ ታ ህግያ ቦርኮ፥

\VS{16}ሄ ዎደ ታኒ ህንተ ቦላ ሀይሳ ኦꬃና፤ ህንተ አኬኮና ደእሽን ያሽ፥ ግልቃተꬅ፥ ህንተ አይፍያ ተልጁምስያነ ህንተ አሳተꬃ መልስያ ምሻ ሀርገ ህንተ ቦላ የዳና። ህንተ ሞርከት ማና ግሾ ህንተ ዘርያ ዘረꬃይ መላ ግዳና።

\VS{17}ታ ህንተና ኢታ አይፈን ፄላና፤ ህንተ ሞርከታ ስንꬃን ህንተ ኩንዳና፤ ህንተና እፀይሳት ሃራና፤ ኦንካ የደꬆና ህንተ ባቃታና።


\par }{\PP \VS{18}ሄሳ ኡባ ኦꬅንካ ህንተ ታና ስኦና እፅኮ፥ ታኒ ህንተ ናጋራ ግሾ ህንተ ሴራ ላፑን ዳኮ ኦꬃና።

\VS{19}ታ ህንተ ኦቶሩዋ መንꬃና፤ ሳሉዋ ብራታ፤ ሳአ ናሰ ብራታ ኦꬃና።

\VS{20}ህንተ ቢታይ ካꬅ፥ ህንተ ምꬃይ አይፈ እሞና ግሾ ህንተ ዎልቃይ ጮ በሳን ዉራና።


\par }{\PP \VS{21}ህንተ ታዉ እፃስ ጊኮነ ታና ስኦና እፅኮ፥ ህንተ ናጋራ መላ ላፑን ዳኮ ጋዶ ታኒ ህንተ ቦላ ኤሀና።

\VS{22}ታኒ ህንተ ቦላ ባዞ ዶአታ የዳና፤ ኤንቲ ህንተ ናይታ ቦንቃና። ህንተ መሄታ ꬋይሳና፤ ህንተ ታይቡዋ ጉꬃና፤ ሄሳ ጋሶን ህንተ ሄመትያ ኦገይ ሁሳታና።


\par }{\PP \VS{23}ሄ ሴራ ኡባን ህንተ ታኮ ስሞና እፅኮ፥

\VS{24}ሄ ዎደ ታካ ህንተዉ እፃስ ጋና። ህንተ ናጋራ ግሾ ታኒ ታ ሁጰን ህንተና ላፑን ዳኮ ሴራና።

\VS{25}ታ ጫቁዋ ህንተ መንꬅዳ ግሾ፥ ኩሸ ዛራናዉ ማሻ ህንተ ቦላ ኤሀና። ህንተ፥ ህንተ ካታማታን ሺቅኮካ፥ ታኒ ህንተ ቦላ ጋዶ የዳና። ህንተ፥ ህንተ ሞርከታ ኩሸን አꬍድ እመታና።

\VS{26}ህንተ ካꬃ ታኒ ꬋይስያ ዎደ ታሙ ማጫሳት እስ በሸን ኡይꬁ ኡካና፤ ሄ ኡይꬃ ምዛነን ሻክድ ኤካና፤ ህንተ ሄሳ ማና ሽን ካለከታ።


\par }{\PP \VS{27}ሀ ኡባን ህንተ ታና ስኦና እፅኮነ ህንተ ኢታተꬃን ጉጅድ ቢኮ፥

\VS{28}ታ ህንተ ቦላ ሀንቆን ደንዳና። ህንተ ናጋራ ግሾ ታኒ ህንተና ላፑን ዳኮ ሴራና።

\VS{29}ህንተ፥ ህንተ አደ ናይታነ ህንተ ማጫ ናይታ አሹዋ ማና።

\VS{30}ታኒ፥ ህንተ ꬎቃ ጎይኖ በሳታ ꬋይሳና፤ ህንተ እፃነ ያርሽያ በሳ ላላና። ታኒ ህንተ አሀ ህንተ ኤቃታ አሀ ቦላ ሆላና፤ ታኒ ህንተና ፖሎ እፃና።

\VS{31}ታኒ ህንተ ካታማታ ባይሳ ኦꬃና፤ ህንተ ጎይኖ በሳታ ꬋይሳና፤ ህንተ ሳውያ ያርሹዋ ስንግከ።

\VS{32}ታኒ ህንተ ቢታ ꬋይሳና፤ ሄ ቢታን ደእያ ሞርከት ሄሳን ማላለታና።

\VS{33}ታኒ ህንተና ካዎተꬃታ ግዶን ላላና፤ ህንተ ቦላ ታ ማሻ ሾዳና። ህንተ ቢታይ ባይሳታና፤ ህንተ ካታማት ላለታና።

\VS{34}ህንተ ሞርከታ ቢታን ደእያ ዎደ፥ ባይሳ ጊግድ ደእያ ህንተ ቢታይ ባ ሳምባታ ቦንቻና። ሄ ዎደ ህንተ ቢታይ ሸምፓናነ ባ ሳምባታ ቦንችሸ ኡፋይታና።

\VS{35}ህንተ ሄ ቢታን ደእያ ዎደ ሳምባታታን ደምቦና ሸምፑዋ ሀእ ባይሳ ግድዳ ዎደ ደማና።


\par }{\PP \VS{36}ህንተ ድኤትድ ብያ ዎደ ጉየ አትዳ አሳታ ዎዛናን ያሽ የዳና፤ ጫርኮይ ቃꬅያ ቦንጮ ግርሳይ ኤንታ ዳጋንꬃና፤ ኤንቲ ማሻፈ ባቃትያ መላ ባቃታና፤ ኤንታ ኦንካ የደꬆና ኩንዳና።

\VS{37}ኦንካ የደꬆና ኦላፐ ባቃትያዳ ባቃትሸ፥ እሶይ እሱዋራ ꬉበትድ ኩንዳና። ህንተ፥ ህንተ ሞርከታ ስንꬃን ኤቃናዉ ህንተዉ ዎልቅ ꬋያና።

\VS{38}ካዎተꬃታ ግዶን ህንተ ꬋያና፤ ህንተ ሞርከታ ቢታን ህንተ ምተትድ ꬋያና።

\VS{39}ሞርከታ ቢታን አትዳይሳት ባንታ ናጋራ ግሾነ ባንታ አዋታ ናጋራ ግሾ ግልቅድ ꬋያና።


\par }{\PP \VS{40}ሽን ኤንቲ ባንታ ናጋራነ ታ ቦላ ማካልድ ስኦና እፅዳ ባንታ አዋታ ናጋራ ፓፅኮ፥

\VS{41}ታ ኤንታ እፃናዳነ ኤንታ ሞርከታ ቢታ የደꬃናዳ ኦꬅዳ ባንታ ናጋራ አግኮነ ኤንታ ኪተቶና ዎዛናይ ስምኮ፥

\VS{42}ታኒ ያይቆባራ፥ ይሳቃራነ አብራሃመራ ጫቅዳ ጫቁዋ ሀሳያና፤ ኤንታ ቢታ ዛራ ቆፓና።

\VS{43}ኤንታ ቢታይ ባይሳ አታና፤ ሄ ኤንቲ ꬋይን ባይሳ ግድድ ደእዳ ዎደን ቢታይ ሳምባታ ቦንችሸ ኡፋይታና። ኤንቲ ታ ኪታ ካꬍዳ ግሾነ ታ ዎጋ ለቅዳ ግሾ ባንታ ናጋራ ሴራ ኤካና።


\par }{\PP \VS{44}ግዶሽን፥ ኤንቲ ባንታ ሞርከታ ቢታን ደእዳ ዎደ ኩመꬅ ꬋያና ጋካናዉ ኤንታራ ደእያ ታ ጫቁዋ መንꬅከ፤ ኤንታ የግከ። ታኒ፥ ጎዳ ኤንታ ፆሳ።

\VS{45}ታኒ ኤንታ ፆሳ ግዳናዉ፥ ካዎተꬃት ፄልሽን፥ ግብፀ ቢታፈ ከስዳ ኤንታ ማይዛታራ ታኒ ጫቅዳ ጫቁዋ ኤንታ ግሾ ሀሳያና። ታኒ ጎዳ።


\par }{\PP \VS{46}ጎዳይ ሲና ዙማ ቦላ ሙሰ ባጋራ ባፐነ እስራኤለ አሳፐ ግዶን ዎꬅዳ ዎጋት ኪታትነ ህገት ሀይሳታ።




\par }\Chap{27}{\SH ዎዞ ዎጋ
\par }
{\PP \VerseOne{1}ጎዳይ ሙሰኮ ሀይሳዳ ያግስ።

\VS{2}እስራኤለ አሳስ ሀይሳዳ ያጋዳ ኦዳ፤ እስ አስ ጎዳስ አሰ እማናዉ ቃንግኮ፥ ዎዞ ጋትያ ነ ጋማትዳይሳ መላ ሄ ኡራ ግሾ ሚሸ ቃንፆ።

\VS{3}ላታሙ ላይꬃፈ ብድ ኡሱፑን ታሙ ላይꬅ ጋካናዉ ደእያ አደ ግድኮ ጌሻ ዱንካነን ኤረትዳ ምዛነን ኡሱፑን ፄቱ ብራ ሳንትመ ቃንፆ።

\VS{4}ማጫ ግድኮ ሀስታሙ ብራ ሳንትመ ቃንፆ።

\VS{5}እቻሹ ላይꬃፈ ብድ ላታሙ ላይꬅ ጋካናዉ ደእያ አደ ግድኮ ላታሙ ብራ ሳንትመ ቃንፆ፤ ቃስ ማጫስ ግድኮ ታሙ ብራ ሳንትመ ቃንፆ።

\VS{6}እስ አጌናፐ ብድ እቻሹ ላይꬅ ጋካናዉ ደእያ አደ ግድኮ እቻሹ ብራ ሳንትመ ቃንፆ፤ ቃስ ማጫስ ግድኮ ሄꬑ ብራ ሳንትመ ቃንፆ።

\VS{7}ላይꬅ ኡሱፑን ታማነ እያፐ ቦላ ግድዳ አደ ግድኮ፥ ታማነ እቻሹ ብራ ሳንትመ፤ ቃስ ማጫስ ግድኮ ታሙ ብራ ሳንትመ ቃንፆ።

\VS{8}ቃንግዳ ኡራይ ኔኒ ጋማትዳይሳ ቃንፃናዉ ዳንዳኦና ማንቆ ግድኮ፥ እ ባ ቃንገꬃ ጋꬃናዉ እምዳ ኡራ ኤህድ ካህንያ ስንꬃን ኤሶ፤ ቃንገትዳ ኡራይ ቃንፃናዉ ዳንዳኤይሳ ኬና ቆፕድ ካህነይ ጋማቶ።


\par }{\PP \VS{9}እስ አስ ጎዳስ ያርሾ ኦꬅድ እማናዉ ቃንግዳይ መሄ ግድኮ ጎዳስ እመትያ መሄ ኡባይ ጌሽ ግዴስ።

\VS{10}ሄ መህያ ግሾ ሀራ መሄ እሞፎ፤ ዎይኮ እያ ሀራ መሄራ ላሞፎ። ሎኡዋ ኢታራ ዎይኮ ኢታ ሎኡዋራ ላሞፎ፤ ሽን እ ላምኮ፥ ኮይሮ መሄይነ ላመ እምዳ መሄይ ናምአይካ ጌሽ ግዶ።

\VS{11}እስ አስ ጎዳስ ያርሾ ኦꬅድ እማናዉ ገፕዳ መሄይ ጌሽ ግዶና እፅኮ፥ ሄ ኡራይ ሄ መህያ ካህንያ ስን ኤሆ።

\VS{12}ሎኦ ግድን፥ ኢታ ግድን ካህነይ ሄ መህያ ጋማቶ፤ ካህነይ ጋማትዳይስ እያዉ ጋተ ግዶ።

\VS{13}ሽን ሄ መህያ ጎዳይ ዛሪድ ዎዛናዉ ኮይኮ፥ ሄ መህያ ጋትያ ቦላ ፄታፐ ላታሙ ኩሸ ጉጆ።


\par }{\PP \VS{14}እስ አስ ባ ኬꬃ ጌሽ ኦꬅድ ጎዳስ ዱማይኮ፥ ሎኦ ግድን፥ ኢታ ግድን ካህነይ ሄ ኬꬃ ጋማቶ፤ ካህነይ ጋማትዳይስ እያዉ ጋተ ግዶ።

\VS{15}ባ ኬꬃ ጌሽ ኦꬅድ ጎዳስ ዱማይዳ ኡራይ ዛሪድ ዎዛናዉ ኮይኮ፥ ሄ ኬꬃ ጋትያ ቦላ ፄታፐ ላታሙ ኩሸ ጉጆ፤ ስሚድ ኬꬃይ እያባ ግዴስ።


\par }{\PP \VS{16}እስ አስ ባ ላታ ጋድያፐ ሻክድ ጌሽ ኦꬅድ ጎዳስ ዱማይኮ፥ ሄ ጋድያ ጋተይ እያን ዘረትያ ዘረꬃን ጋማተቶ። ሄስካ ናምኡ ፄታነ ላታሙ ክሎ ግራመ ባንጋ ዘርያ ጋደ ግድኮ፥ እሻታሙ ሳቅለ ቃንፆ።

\VS{17}እ ባ ጋድያ እሻታማንꬆ ላይꬃ ባለፐ ዶምድ ጌሽ ኦꬅድ ጎዳስ ዱማይኮ፥ ሄ ጋድያ ኩመꬃ ጋትያ ቃንፆ።

\VS{18}ሽን እ ባ ጋድያ እሻታማንꬆ ላይꬃ ባለይ አꬍን፥ ጌሽ ኦꬅድ ጎዳስ ዱማይኮ፥ ካልድ ደእያ እሻታማንꬆ ላይꬃ ባለይ ጋካናዉ ደእያ ላይꬃታ ካህነይ ታይብድ፥ እያ ኩመꬃ ጋትያፐ ዎꬎ።

\VS{19}ሄ ጋድያ ጌሽ ኦꬅድ ጎዳስ ዱማይዳ ኡራይ ዛሪድ ዎዛናዉ ኮይኮ፥ ጋማተትዳ ጋትያ ቦላ ፄታፐ ላታሙ ኩሸ ጉጆ፤ ስሚድ ጋደይ እያባ ግዴስ።

\VS{20}ሽን እ ጋድያ ዛሪድ ዎዛናፐ ስን ሀራ አሳስ ባይዝኮ፥ ሄ ጋድያ ዎዛናዉ ዳንዳኤና።

\VS{21}እሻታማንꬆ ላይꬃ ባለይ ጋክን ጋደይ የደትያ ዎደ ሄ ጋደይ ናምአንꬆ ጉየ ስሞና ጎዳስ ጌሽ ግዶ፤ ሄ ጋደይ ካህነታባ ግዴስ።


\par }{\PP \VS{22}እስ አስ ሀራ አሳፐ ሻምዳ ጋድያ ጌሽ ኦꬅድ ጎዳስ ዱማያናዉ ኮይኮ፥

\VS{23}ካልያ እሻታማንꬆ ላይꬃ ባለይ ጋካናዉ ደእያ ጋትያ ካህነይ ጋማትኮ፥ ኡራይ ሄ ጋላስ ጋማትዳ ጋትያ ቃንፆ፤ ሄ ሚሸይ ጎዳስ ዱማትዳ ሚሸ ግዳና።

\VS{24}እሻታማንꬆ ላይꬃ ባለይ ጋክያ ዎደ ሄ ጋደይ ኮይሮ ላታን ኤክድ ባይዝዳ ኡራስ ስሜስ።


\par }{\PP \VS{25}ኤንታ ጋተይ ጌሻ ዱንካንያን ኤረትዳ ምዛነን ጋማተቴስ። (እስ ሳቅለይ ላታሙ ጌራ ግዴስ)።


\par }{\PP \VS{26}ሽን ኦንካ ባይራ የለትዳ መሄ ጎዳስ ዱማይድ ሺሻናዉ ዳንዳኤና፤ እ ካሰካ ጎዳባ። ሚዝ ዎይኮ ዶርሰ ግድን ጎዳባ።

\VS{27}ሄ መሄይ ጌሽ ግዶና እፅኮ፥ እ ጋማተትዳ ጋትያ ቦላ እቻሻፐ እስ ኩሸ ጉጅድ እያ ጎዳይ ዛሪድ ዎዞ። እ ዎዞና እፅኮ፥ ጋማተትዳ ጋትያን ሀራ አሳስ ባይዘቶ።


\par }{\PP \VS{28}እስ አስ ጎዳስ ዱማይድ እምዳባይ አይባ ግድኮካ፥ አሰ ዎይኮ መሄ ዎይኮ እያ ላታ ጋደ ግድን፥ ባይዘተናነ ዎዘተና። እ ዱማይዳባ ኡባይ ጎዳስ ኡባፈ ጌሽ።

\VS{29}አሳ ግዶፈ ሀይቃና መላ ፕርደትዳ አስ ኦንካ ዎዘቶፎ፤ ሄ ኡራይ ሀይቆ።


\par }{\PP \VS{30}ጋደን ካፅዳ ካꬅ ዎይኮ ምꬃ አይፈ ግድን ታማፈ እሶይ ጎዳባ። ሄስ ጎዳስ ጌሽ።

\VS{31}እስ አስ ባ አስራታ ዎዛናዉ ኮይኮ፥ እያ ጋትያ ቦላ ፄታፐ ላታሙ ኩሸ ጉጅድ ዎዞ።

\VS{32}ሚዛ አስራታ ዎይኮ ዶርሳ አስራታ ዎይኮ ዴሻ አስራታ ግድን፥ ሄንꬃንቹዋ ፃምአፈ ጋርሳራ አꬍያ ታማፈ እሶይ ጎዳስ ጌሽ።

\VS{33}ታማንꬆ መሄይ ኢታ ግድን፥ ሎኦ ግድን ዶሮፖ፤ ዎይኮ እያ ሀራራ ላሞፎ። ላምኮ፥ ኮይሮይነ ላመ እምዳ ናምአይ ጎዳስ ጌሽ ግዶሶና፤ ዛሪድ ዎዛናዉ ዳንዳኤተና።


\par }{\PP \VS{34}ሲና ዙማ ቦላ ጎዳይ ሙሰ ባጋራ እስራኤለ አሳ ኪትዳ ኪታይ ሀይሳ።


\par }