\NormalFont\ShortTitle{አብድዩ ማፃፋ}

{\MT አብድዩ ማፃፋ

\par }{\IMT ጋꬃ ቆፋ

\par }{\IP ሀ አብድዩ ማፃፋይ፥ ማፅነ አባፈ ዱገሀ ባጋን ደእያ ኤዶመ ቦላ ጋካና ፕርዳ ኦዴስ። ኤዶመ አሳይ፥ ይሳቃ ናይታ፥ ኤሳዉ ሼሻታ። ኤንትካ ያይቆባ እሻ ኤሳዉ ባንታ ማይዛን ጬቅትያ ግሾ እስራኤለ ዳቦታ። ሀ ቃንꬃ ማፃፋይ የሩሳላመይ ክ.የ.ስ. 586 ላይꬃን ላለትዳፐ ጉየ ደእያ ዎደን ፃፈትስ።

\par }{\IP አብድዩ ማፃፋይ ናምኡ ክፍለታን ሻከቴስ።

\par }{\IPI 1. ፓይዶ 1-14 ጋካናዉ ደእያ ክፍለይ፥ ኤዶመ አሳይ ባንታ ኦቶሮ ናጋራ ግሾነ ይሁዳ ኩንደꬃንነ የሩሳላመ ላለተꬃን ኡፋይትዳ ግሾ ፕርደታናዉ ደኤይሳ ኤንታዉ ኦዴስ።

\par }{\IPI 2. ፓይዶ 15-21 ጋካናዉ ደእያ ክፍለይ፥ ኤዶመይ እስራኤለ ሞርከታራ እስፈ ፆነታናይሳነ ኢታ ፕርዳ ኤካናዉ ደኤይሳ ኦዴስ።

\par }{\IOT ማፃፋ አይፈ ቆፋታ

\par }{\IO ኤዶመ ኦቶሩዋነ ፕርደተꬃ (1-9)

\par }{\IO ኤዶመ ዎዛና ምኖተꬅ (10-14)

\par }{\IO እስራኤለይ ፆናና (15-21)



\par }\OneChap {\SH ኤዶመ ኦቶሩዋነ ፕርደተꬃ
\par }
{\PP \VerseOne{1}አብድዩይ በእዳ ቆንጨꬃ። ጎዳ ፆሳይ ኤዶመባ ሀይሳዳ ያጌስ:

\par }{\PP ኤዶመባ ጎዳይ፥ ባ ኪትያ አድያ ቦላ ካዎተꬃታስ ኪትዳይሳ ኑኒ ስእዳ፤ “ደንድተ! ኤዶመ ኦላናዉ ቦስ” ያግስ።

\VS{2}“ሄኮ፥ ታ ነና ካዎተꬃታ ግዶን ላፋ ከሳና፤ ኔኒ ዳሮ ካትዳይሳ ግዳና።

\VS{3}ነኖ፥ ዛላ ቆጶ ግዶን ደኤይሶ፥ ነ ኬꬃ ꬎቃ ደረታ ቦላ ኬፅዳይሶ፥ ነ ዎዛናን፥ ‘ታና ሀይሳፈ ሳአን ዎꬍሳናይ ኦኔ?’ ያገይሶ፥ ነና ነ ዎዛና ኦቶሮይ ጭምስ።

\VS{4}ነ አርጋንꬃዳ ፑደ ሃካዳ ፕራꬍኮካ፥ ነ ኬꬃ ፆልንቶታ ግዶን ኬፅኮካ፥ ታ ነና ያፐ ዱገ ዎꬍሳና” ያጌስ ፆሳይ።


\par }{\PP \VS{5}“ካይሶይ ዎይኮ ባንቅያ አስ ቃማ ዪኮ፥ ባንታዉ ግደይሳ መላ ፃላላ ካይሶቶኮናዬ? ዎይነ ማፀይሳት ማፅሸ፥ ፖሽለ አሾኮናዬ? ሽን ነ ሞርከት ነና ፖሎ ꬋይሳና።

\VS{6}አቤት ኤሳዌይ ዋንድ ቦንቀታንዴ? ቆሳን ደእያ እያ ሻሎይ ዋንድ ኤከታንዴ?

\VS{7}ኔራ ጫቅዳይሳት ኡባይ ነና ነ ቢታፈ ጎዳና፤ ቃስ ነ አማነትዳ ላገት ጭምድ ነና ፆናና። ነ ካꬃ ምዳይሳት ነ ኦገን ግተ የጋና፥ ሽን ኔኒ ሄሳ አኬካካ” ያጌስ።


\par }{\PP \VS{8}“ሄ ጋላስ ታኒ ኤዶመፐ ጭንጫታነ ኤሳዌ ዙማፐ አኬካ ꬋይሳና።

\VS{9}ህንተኖ፥ ተማና አሳቶ፥ ህንተ ኦላንቾት ዳጋማና፤ ኤሳዌ ዙማ ቦላ ደእያ አሳ ኡባይ ጎይረታና” ያጌስ ጎዳይ።


\par }{\SH ኤዶመ ዎዛና ምኖተꬅ
\par }
{\PP \VS{10}ነ እሻ ያይቆባ ቦላ ነ ኦꬅዳ ኢታባ ግሾ፥ ነ ዬላ ማአና፤ ነ መርናዉ ꬋያና።

\VS{11}እማꬃትነ አላጋት እያ ሻሉዋ ቦንቅያ ጋላስ ኔኒ ጋፃ ከያዳ ኤቃ ፄላዳሳ። ቃስ እያ ፐንገራ ገልድ፥ የሩሳላመ ካታማ ቦላ ሳማ የግያ ዎደ ኔኒ ኤንታፈ እሱዋ መላ ግዳዳሳ።

\VS{12}ኔኒ ነ እሻይ መቶትያ ጋላስ እያ መቱዋን ኡፋይታናዉ በሰናሽን፤ ይሁዳ አሳ ቦላ ዋየይ ጋክያ ጋላስ ሀሹ ጋናዉ በሰናሽን። ኤንታ ኡንአ ጋላሳን ኦቶሮን ኦደታናዉ በሰናሽን!

\VS{13}ኔኒ ኤንታ መቱዋ ጋላስ ታ አሳይ ደእያ ካታማ ገላናዉ፥ ኤንታ ዋያን ኔኒ ኡፋይታናዉነ ኤንታ መቱዋ ጋላስ ኤንታ ሻሉዋ ቦንቃናዉ በሰናሽን!

\VS{14}ባቃተይሳታ ዎꬋናዉ ኔኒ ዳጋላ ኦገን ናጋናዉነ አትዳይሳታ ኤንታ ኡንኣ ጋላስ ሞርከታስ አꬃዳ እማናዉ በሰናሽን!


\par }{\SH እስራኤለይ ፆናና
\par }
{\PP \VS{15}ጎዳ ፕርዳ ጋላሳይ ካዎተꬃታ ኡባ ቦላ ማትስ። ነኖ ኤዶመ፥ ኔኒ ሀራታ ቦላ ኦꬅዳባይ ነ ቦላ ኦሰታና፤ ነ ኦሶይ ነ ቦላ ስማና።

\VS{16}ታ ጌሻ ዙማ ቦላ ነ ኡይዳይሳ መላ ካዎተꬃ ኡባይ ቃንፆና ኡያና፤ ጉጅድካ ኡያና፤ ኤንቲ ካሰ ሀን ኤሮናባ ሀናና።


\par }{\PP \VS{17}“ሽን ፅዮነ ዙማን ከስ ኤክዳይሳት ዳና፤ ፅዮነይ ጌሽ ግዳና፤ ያይቆባ ኮቻይ ባንታ ቢታ ዛር ላታና።

\VS{18}ያይቆባ ኮቻይ ታማ ግዳና፤ ዮሰፋ ኮቻይ ላጮ ግዳና፤ ኤሳዌ ኮቻይ ቡረ ግዳና። ታም ቡረ መይሳዳ፥ ያይቆባ ዘረꬃይነ ዮሰፋ ኮቻይ ኤሳዌ ኮቻ ምድ ፖሎ ꬋይሳና” ያጌስ ጎዳይ።


\par }{\PP \VS{19}ነገበ መላ ቢታን ደእያ አሳይ ኤሳዌ ዙማ ላታና፤ ጋꬋ ቢታን ደእያ አሳይ ፍልስፄመ ቢታ፥ ኤፍሬማ ቢታነ ሳማረ ቢታ ላታና። ቃስ ብንያመ ኮቻይ ጋላዳ ቢታ ላታና።

\VS{20}ድኤተꬃፈ ስምዳ እስራኤለ አሳይ፥ ካናነፐ ብድ ስራፍታ ጋካናዉ ደእያ ቢታ ላታና። የሩሳላመፐ ደኤትድ፥ ሳፋራዳ ጌተትያ በሳን ደእያ አሳት ነገበ ካታማታ ላታና።

\VS{21}አሸይሳት ኤሳዌ አሳ ሃራናዉ ፅዮነ ዙማ ቦላ ከያና፤ ካዎተꬃይ ጎዳባ ግዳና።


\par }