\NormalFont\ShortTitle{ያይቆባ ኪታ}

{\MT ያይቆብ ፃፍዳ ኪታ

\par }{\IMT ጋꬃ ቆፋ

\par }{\IP ያይቆባ ኪታይ፥ አማንያ አስ ጋላስ ጋላስ ባ ደኡዋ ካለꬅያ ቆፋታ ኦይክስ። ሀ ኪታይ ፃፈትዳይ፥ ቢታ ኡባን ላለትዳ ታማነ ናምኡ አይሁደ ኮቻታሳ። ሀ ማፃፋ ፃፈይ፥ ጭንጫተꬅ ኑኒ ኦሶን ፔሽያ ኦገ በሴስ፤ አማንያ አስ ሞኮባነ ሎኦ ካንዶስ ኦገ በሲያ ኦዳታ ምስለዳ ቆንጭሴስ።

\par }{\IP ያይቆባ ኪታይ፥ ማንቆተꬃባ፥ ዱረተꬃባ፥ ፓጨባ፥ ሎኦ ካንዶባ፥ ቃናተባ፥ አማኖባ፥ ሎኦ ኦሶባ፥ እንፃርስ ሃሮባ፥ ጭንጫተꬃባ፥ ኦሻባ፥ ኦቶሮባ፥ አሽከተꬃባ፥ ሀራ አሳ ቦላ ፕርዶባ፥ ጬቀተꬃባ፥ ገንጫባ፥ ዎሳባነ አማንያ አስ ኦꬃናዉ በሲያባ ኡባ ቆርድ በሴስ።

\par }{\IOT ማፃፋ አይፈ ቆፋታ

\par }{\IO ሳሮꬆ ({\IOR{1:1}})

\par }{\IO አማኖነ ጭንጫተꬅ ({\IOR{1:2-18}})

\par }{\IO ስስነ ኪተተꬅ ({\IOR{1:19-27}})

\par }{\IO ማንቆተꬅነ ዱረተꬅ ({\IOR{2:1-13}})

\par }{\IO አማኖነ ኦሶ ({\IOR{2:14-26}})

\par }{\IO ጭንጫተꬅነ እንፃርስ ሃሮባ ({\IOR{3:1-18}})

\par }{\IO ሀ አላምያራ ዳቦተꬅ መꬎፋ ({\IOR{4:1—5:6}})

\par }{\IO ዳንዳአ፥ ኬሀተꬅነ ዎሳ ({\IOR{5:7-20}})



\par }\ChapOne{1}{\PP \VerseOne{1}ፆሳነ ጎዳ የሱስ ክርስቶሳ አይለይ፥ ያይቆብ፥ ቢታ ኡባን ላለትዳ ታማነ ናምኡ ሼሻታስ ኪትዳ ኪታ።
\XREF{}{{\XO 1:1 }{\XT{ማቶ 13:55፤ ማር 6:3፤ ሀዋ 15:13፤ ጋላ 1:19.}}}

\par }{\PP ሳሮ፥ አይ መላ ደኤቲ?


\par }{\SH አማኖነ ጭንጫተꬅ
\par }
{\PP \VS{2}ታ እሻቶ፥ ህንተና ዱማ ዱማ ፓጨይ ጋክያ ዎደ ህንተ ሎኦባ ደምዳዳ ኩመꬃ ኡፋይሳን ኤክተ።

\VS{3}ህንተ አማኑዋ ፓጨተꬃይ ዳንዳአ ህንተዉ እመይሳ ኤሬታ።

\VS{4}ህንተ ዉርሰꬅ ጋካናዉ ዳንዳእኮ አይብ ፓጨይ ባይና ፖሎነ ኩመꬅ ግደታ።

\VS{5}ህንተፈ ኦደስካ ጭንጫተꬅ ꬋይኮ ፆሳ ዎሶ። እያዉ እመታና። ፆሳይ ኦናካ ቦሮና ኡባስ ኬሀተꬃን እምያ ፆሰ።

\VS{6}ሽን እ ዎስያ ዎደ ስꬎና አማኖን ፆሳ ዎሶ። ስꬍያ ኦንካ ጫርኮይ ሱግን ቃፅያ አባ ዙለ መላ።

\VS{7-8}ናምኡ ቆፍ ደኤይነ ባ ኦግያን ኤቆና ኦንካ ጎዳፐ አይኮካ ደማና ግድ ቆፖፎ።


\par }{\SH ማንቆ አስነ ዱረ አስ
\par }
{\PP \VS{9}አማንያ ማንቆ አሳት፥ ፆሳይ ኤንታና ꬎቁ ኦꬅያ ዎደ ኡፋይቶ።

\VS{10}ቃስ አማንያ ዱረ አሳት ፆሳይ ኤንታና ዝቅ ኦꬅያ ዎደ ኡፋይቶ። ዱረ አሳት ጪሻዳ ꬋያና።\XREF{}{{\XO 1:10 }{\XT{እሳ 40:6-7.}}}

\VS{11}አዋይ ባ ምሻራ ከይድ ማታ መልስን፥ ጪሻይ ቆለቴስ፤ እያ ሎኦተꬃይካ ꬋዬስ። ሄሳዳካ፥ ዱረ አሳት ባንታ ኦሱዋን ዳቡርሸ ꬋያና።


\par }{\SH አሰ ጋክያ ፓጨ
\par }
{\PP \VS{12}መቱዋ ፆንድ አꬍዳፐ ጉየ፥ ፆሳይ ባና ሲቀይሳታስ እማና ግድ ቃላ ገልዳ ደኦ ካላቻ ኤካና ግሾ፥ መቶን ገንጭያ አስ አንጀትዳይሳ።

\VS{13}ኦንካ ፓጨትያ ዎደ፥ “ታና ፆሳይ ፓጬስ” ጎፖ። ፆሳይ ኢታን ፓጨተና፤ ቃስ እ ኦናካ ፓጨና።

\VS{14}ሽን እስ እስ አስ ባ ኢታ አሙዋን ጎሸትያ ዎደነ ጭመትያ ዎደ ፓጨቴስ።

\VS{15}ሄሳፈ ጉየ፥ አሞተꬅ ቃንꬃትድ ናጋራ የሌስ፤ ቃስ ናጋር ድጭድ ሀይቆ የሌስ።


\par }{\PP \VS{16}ታ ሲቆ እሻቶ፥ ጭመቶፍተ።

\VS{17}ሎኦ እሞይነ ኩመꬃ አንጆ ኡባይ ሳሎፐነ ሳሉዋ ፖኡዋ መꬍዳ ፆሳ አዋፐ ዬስ። ፆሳይ ኩያዳ ኡባ ዎደ ላመተና።

\VS{18}ኑኒ፥ እያ መተꬃስ ኮይሮ ግዳና መላ ኑና ቱማ ቃላን ባ ሸነን የልስ።


\par }{\SH ስስነ ኦሶ
\par }
{\PP \VS{19}ታ ሲቆ እሻቶ፥ ሀይሳ አኬክተ። አስ ኡባይ ስአናዉ ኤለሶ፥ ሽን ኦደታናዉነ ሀንቀታናዉ ኤለሶፖ።

\VS{20}አሳ ሀንቆይ ፆሳይ ኮይያ ፅሎተꬃ ኤሄና።

\VS{21}ሄሳ ግሾ፥ ቱና ሀኖታነ ኢታተꬃ ኡባ ድግድ፥ ፆሳይ ህንተ ዎዛናን ቶክዳ ህንተ ሸምፑዋ አሻናዉ ዳንዳእያ ቃላ አዳተꬃን ኤክተ።


\par }{\PP \VS{22}ሽን ፆሳ ቃላ ኦሶን ፔሽተፐ አትሽን፥ ስሳ ፃላላን ህንተና ጭሞፍተ።

\VS{23}ቃላ ስእድ ኦꬆና አስ፥ እ ባ ሶምኡዋ ማስቶተን በእያ አሳ መላ።

\VS{24}እ ባ ሶምኡዋ በእድ ቤስ፥ ሽን እ አይ ዳንያኮ ኤለስ ዶጌስ።

\VS{25}ሽን ኦንካ አይለተꬃፈ ከስያ ፖሎ ህግያ አኬካን በእድ፥ ካልድ ናገይ፥ ስእዳይሳ ዶጎና ኦሶን ፔሽያ ኡራይ፥ ባ ኦሶ ኡባን አንጀታና።


\par }{\PP \VS{26}ባ እንፃርሳ ናጎና አማናይስ ግያ ኡራይ ባና ጭሜስ፤ እያ አማኖይ ሀዳ።

\VS{27}ፆሳ አዋ ስንꬃን ቦረይ ባይና ጌሻ አማኖይ ሀይሳ፦ አይያ አዉ ባይና ናይታነ አምኤታ ማዶነ አላምያ ቱናፐ ባና ናጎ።




\par }\Chap{2}{\SH አሰ ሻኮፋ
\par }
{\PP \VerseOne{1}ታ እሻቶ፥ ህንተ ኑ ቦንቾ ጎዳ የሱስ ክርስቶሳ አማንያባ ግድኮ፥ አሳ ሶምኦ ፄልድ አሰ ቦንቾፍተ።

\VS{2}ሌምሶስ፥ ዎርቃ ምግዶ አꬅድ፥ ሎኦ ማኦ ማእዳ ዱረ አስ ህንተ ሺቁዋ ይስ። ቃስ ጩርቃ ማኦ ማእዳ ማንቆ አስካ ይስ።

\VS{3}ሎኦ ማኦ ማእዳ አድያ ህንተ አꬅድ ቦንችድ፥ “ነ ሀይሳን ሎእያ ኦይድያን ኡታ” ግድ፥ ቃስ ማንቆ አድያ፥ “ነ ያን ኤቃ ዎይኮ ሀይሳን ታ ቶሁዋ ማታን ሳአን ኡታ” ጌታ።

\VS{4}ያትን፥ ህንተ፥ ህንተ ግዶን ሻከተꬅ መይሳታነ ኢታ ቆፋራ ደእያ ዳይናታ መላ ግደከትዬ?


\par }{\PP \VS{5}ታ ሲቆ እሻቶ፥ ስእተ። አማኖን ዱረ ግዳና መላነ ባና ሲቀይሳታስ እማና ግዳ ሳሎ ካዎተꬃ ላታና መላ ሀ ሳአን ደእያ ማንቆታ ፆሳይ ዶርበነዬ?

\VS{6}ሽን ህንተ ማንቆታ ቶቸታ። ህንተና ኡንኤይሳት ዱረታ ግዶኮናዬ? ህንተና ዳይና ስን ጎቸይሳት ኤንታ ግዶኮናዬ?

\VS{7}ህንተ ፄገትዳ ሎኦ ጎዳ ሱንꬃ ጫየይሳት ኤንታ ግዶኮናዬ?


\par }{\PP \VS{8}ሽን ጌሻ ማፃፋን፥ “አሰ ኡባ ነና ነ ዶሰይሳዳ ዶሳ” ጌተትድ ፃፈትዳ ፆሳ ካዎተꬃ ህግያ ህንተ ፖልኮ ሎኦ ኦꬄታ።\XREF{}{{\XO 2:8 }{\XT{ሌወ 19:18.}}}

\VS{9}ሽን ህንተ አሳ ሶምኦ ፄልድ ቦንችኮ፥ ናጋራ ኦꬄታ ቃስ ህገይ ህንተና ህገ መንꬅዳ አሳዳ ፕርዳና።

\VS{10}ኦንካ ህገ ኡባፈ እሱዋ መንꬅድ፥ አትዳ ኡባ ናግኮ ኡባ መንꬅዳዳ ታይበቴስ።

\VS{11}“ላሞፋ” ግዳ ጎዳይ፥ ቃስ “ዎꬎፓ” ግስ። ሽን ኔኒ ላሞና አጋዳ ዎꬍዳባ ግድኮ፥ ህግያ መንꬃዳሳ።\XREF{}{{\XO 2:11 }{\XT{ከሳ 20:13-14፤ ዛረ 5:17-18.}}}

\VS{12}አይለተꬃፈ ከስያ ህግያ ስንꬃን ፕርዳ ኤካናዉ ደእያ አሳዳ ኦደትተነ ኦꬅተ።

\VS{13}አሰ ማሮና ኦናካ ፆሳይ ማሮና ፕርዳና። ሽን ማሮተꬃይ ፕርዳ ፆኔስ።


\par }{\SH አማኖነ ኦሶ
\par }
{\PP \VS{14}ታ እሻቶ፥ ህንተፈ እስ አስ ታዉ አማኖይ ደኤስ ግድ፥ ባ አማኑዋ ኦሶን በሶና እፅኮ እያ አይ ማዳኔ? እያ አማኖይ እያ አሻናዉ ዳንዳኢ?

\VS{15}ሌምሶስ እስ እሻይ ዎይኮ እስ ምችያ ካሎትኮነ ኤንታዉ ምያባይ ꬋይኮ፥

\VS{16}ህንተፈ እስ አስ ኤንታኮ፥ “ሳሮ ቢተ! ታማ ካይተ! ካልድ ሚተ!” ግድ፥ ኮሽያባ ኤንታዉ እሞና እፅኮ ኤንታ አይ ማዲ?

\VS{17}ሄሳ ግሾ፥ ኦሶይ ባይና አማኖይ ባርካ ሀይቅዳይሳ።


\par }{\PP \VS{18}ሽን እስ አስ፥ “ነዉ አማኖይ ደኤስ፤ ቃስ ታዉ ኦሶይ ደኤስ። ኔኒ ነ አማኑዋ ነ ኦሱዋፐ ሻካዳ ታና በሳ፤ ታካ ታ አማኑዋ ታ ኦሱዋን ነና በሳና” ጋና።

\VS{19}ኔኒ፥ እስ ፆሳይ ደኤይሳ አማናሳ፤ ሄስ ሎኦ። ቱና አያናትካ አማኖሶና፤ ያሻን ኮኮሮሶና።

\VS{20}ነኖ ኤያዉ! አማኖይ ኦሶፐ ሻከትድ ማዶናይሳ ኤራናዉ ኮያይ?

\VS{21}ኑ አዋ አብራሃመይ፥ ባ ናኣ ይሳቃ ያርሾ በሳ ቦላ ዎꬅዳ ዎደ ባ ኦሱዋን ፅልቤኔ?\XREF{}{{\XO 2:21 }{\XT{መ 22:1-14.}}}

\VS{22}እያ አማኖይነ እያ ኦሶይ እስፈ ኦꬅዳይሳ በእኪ? እያ አማኖይ እያ ኦሱዋን ፖለትስ።

\VS{23}ጌሻ ማፃፋይ፥ “አብራሃመይ ፆሳ አማንስ። ፆሳይ ሄሳ እያዉ ፅሎተꬅ ኦꬅድ ታይብስ” ግዳይስ ፖለትስ። ቃስ እ ፆሳ ዳቦ ጌተትድ ፄገትስ።
\XREF{}{{\XO 2:23 }{\XT{መ 15:6፤ 2 ታር 20:7፤ እሳ 41:8.}}}

\VS{24}አስ አማኖ ፃላላን ግዶናሽን፥ ኦሶን ፅለይሳ በኣሳ።


\par }{\PP \VS{25}ሄሳዳካ፥ ላይምያ ራኣባ እስራኤለፐ ኪተትዳይሳታ ሞካዳ ሀራ ኦገራ ኤንታ ሞይዝዳ ዎደ ባ ኦሱዋን ፅላቤኬ?\XREF{}{{\XO 2:25 }{\XT{እያ 2:1-21.}}}


\par }{\PP \VS{26}ሸምፖይ ሻከትዳ አሳተꬃይ ሀይቆ ግደይሳዳ፥ ኦሶይ ሻከትዳ አማኖይካ ሀይቅዳይሳ።




\par }\Chap{3}{\SH ነ እንፃርሳ ናጋ
\par }
{\PP \VerseOne{1}ታ እሻቶ፥ ህንተፈ ዳሮት አስታማረ ግዶፖ። ኑ፥ አስታማረት ሀራታፐ አꬍያ ፕርዳ ኤካናይሳ ህንተ ኤሬታ።

\VS{2}ኑ ኡባይ ዳሮባን ባለቶስ። ባ ኦዳን ባለቶና ኦንካ ባናተꬃ ናጋናዉ ዳንዳእያ ፖሎ አስ።

\VS{3}ፓራት ኑስ ኪተታና መላ ብፃላ ባርስድ ኑኒ ኮይያ በሲ ኡባ ኤፎስ።

\VS{4}ማርካበይ ሄሳ መላ ግታ ግድሸ ዎልቃማ ጫርኩዋን ሱገትኮካ፥ ኤንታ ላገይስ ባ ኮይያ በሲ ዛሪድ ላግያ ጉꬃ ምꬃን ላገትድ ቤስ።

\VS{5}ሄሳዳ እንፃርስ አሳተꬃ ግዶን ጉꬃ ግድኮካ ዳሮ ግታባን ጬቀቴስ።

\par }{\PP ጉꬃ ታም ዳሮ ግታ ዎራ ፁጌስ።

\VS{6}እንፃርስ ታማ መላ። እንፃርስ ኑ አሳተꬃ ግዶን ኢታን ኩምዳ አላመ፤ አሳተꬃ ኡባ ቱንሴስ። ጋናመፐ ከይያ ታማዳ ኑ ደኡዋ ዎꬃ ኡባ ፁጌስ።

\VS{7}ዶአታነ ካፎታ፥ ኡሎራ ጎሸተይሳታነ አባን ደእያ መተꬃታ ኡባ አስ ሃሬስ፤ ኤንትካ ሃረትዶሶና።

\VS{8}ሽን ኦንካ እንፃርስ ሃራናዉ ዳንዳእቤና። እንፃርስ ዎꬍያ ማርዘይ ኩምዳ ሃረቶና ኢታ መተꬅ።

\VS{9}ኑ እንፃርሳን፥ ኑ፥ ጎዳነ ፆሳ ጋላቶስ። ቃስ እያራ ፆሳ ሌምሶን መትዳ አሳ ባዶስ።

\VS{10}እስ ዶናፐ ጋላትነ ባደꬅ ከዬስ። ታ እሻቶ፥ ሄሳዳ ሀናናዉ በሰና።
\XREF{}{{\XO 3:10 }{\XT{መ 1:26.}}}

\VS{11}ፑልቶይ እስ ኦላፈ ማልእያ ሃꬅነ ጫምያ ሃꬅ ፑልታናዉ ዳንዳኢ?

\VS{12}ታ እሻቶ፥ ባላሰ ምꬅ ሻማሆ አይፋናዉ ዳንዳኢ? ዎይኮ ዎይነ ምꬅ ባላሰ ምꬃ አይፈ አይፋናዉ ዳንዳኢ? ጫሞ ሃꬃፈ ማልኦ ሃꬅ ከያናዉ ዳንዳኤና።


\par }{\SH ሳሎ ጭንጫተꬅነ ሳአ ጭንጫተꬅ
\par }
{\PP \VS{13}ህንተ ግዶን ጭንጭነ አኬካንቾይ ኦኔ? ባ ሎኦ ደኡዋ፥ አሽከተꬃንነ ጭንጫተꬃን ኦሰትዳ ኦሶን በሶ።

\VS{14}ሽን ህንተ ዎዛናን ጫምያ ቅናተይነ ባና ዶሶይ ደእኮ ጬቀቶፍተ፤ ቱማ ቦላ ዎርዶቶፕተ።

\VS{15}ሄሳ መላ ጭንጫተꬃይ ሳሎፐ ይዳባ ግዶናሽን፥ ሄስ አሳባ፥ አላመባ፥ ፃላሄባ።

\VS{16}ቅናተይነ ባና ዶሶይ ደእያ ሶን ኦሽነ ኢታ ኦሶ ኡባይ ደኦሶና።

\VS{17}ሽን ቦላፈ ያ ጭንጫተꬃይ ኡባፈ ስን ጌሽ። ቃስ ሳሮተꬅ፥ አዳተꬅ፥ ስእድ ኤከይሳ፥ ቃተይሳ፥ ሎኦ አይፈይ ኩምዳይሳ፥ አሰ ሻኮናይሳነ ጩቦተꬅ ባይናይሳ።

\VS{18}ሳሮተꬃ ዶሰይሳት ሳሮተꬅ ዘርድ ፅሎተꬅ ቡጮሶና።




\par }\Chap{4}{\SH አላምያራ ዳቦቶፕተ
\par }
{\PP \VerseOne{1}ኦሽነ ኦል ህንተ ግዶ አዉፐ ዪ? ኤንቲ የይ ህንተ አሳተꬃ ሃራናዉ ኦለትያ ህንተ አሾ አሙዋፐ ግደነዬ?

\VS{2}ህንተ አሞቴታ፥ ሽን ደመከታ፤ ሄሳ ግሾ፥ ዎꬌታ። ምንꬅ ኮዬታ፥ ሽን ደማናዉ ዳንዳኤከታ፤ ሄሳ ግሾ፥ ኦየቴታነ ኦለቴታ። ህንተ ፆሳ ዎሶና ግሾ ኮያባ ደመከታ።

\VS{3}ህንተ ዎሰታ፥ ሽን ደመከታ። ህንተ አሾ አሙዋ ፖላናዉ ዎበ ኦገን ዎስያ ግሾ ደመከታ።

\VS{4}ህንተኖ፥ ላይማተይሳቶ! ሀ አላምያ ዶሰይ ፆሳራ ሞርከ ግደይሳ ኤረከቲ? ሀ አላምያራ ዳቦታናዉ ኮየይ ኦንካ ፆሳራ ሞርከ።

\VS{5}ጌሻ ማፃፋይ፥ “ፆሳይ ኑናን ዳና መላ ኦꬅዳ አያናይ፥ ኑኒ እያዉ ቡዞ ግዳና መላ አሞቴስ” ግዳይሳ ጮ ግዳባ ዳኒ?

\VS{6}ሽን ጌሻ ማፃፋይ፥ “ፆሳይ ኦቶራንቾታ እፄስ፥ ሽን አሽከታስ ማሮተꬅ እሜስ” ግያ ግሾ፥ ፆሳይ ማሮተꬅ ዳርስድ እሜስ።
\XREF{}{{\XO 4:6 }{\XT{ሌም 3:34.}}}


\par }{\PP \VS{7}ሄሳ ግሾ፥ ፆሳስ ሃረትተ፤ ፃላህያራ ኤቀትተ፤ እ ህንተፈ ሃካና።

\VS{8}ፆሳኮ ሺቅተ፤ እ ህንተኮ ሺቃና። ህንተኖ፥ ናጋራንቾቶ፥ ህንተ ኩሽያ ሜጨትተ፤ ናምኡ ቆፍ ደኤይሳቶ፥ ህንተ ዎዛና ጌሽተ።

\VS{9}ካዮትተ፥ ዬክተነ አፉፅተ። ህንተ ሚቻይ ዬሆን፥ ህንተ ኡፋይሳይ አዛኖን ላመቶ።

\VS{10}ጎዳ ስንꬃን ህንተናተꬃ ካዉሽተ፤ ህንተና ꬎቁ ꬎቁ ኦꬃና።


\par }{\SH አሳ ቦላ ፕርዶፍተ
\par }
{\PP \VS{11}ታ እሻቶ፥ እሶይ እሱዋ ዝግሮፕተ። ባ እሻ ዝግረይነ እያ ቦላ ፕርደይ ህገ ዝግረስነ ህገ ቦላ ፕርዴስ። ኔኒ ህገ ቦላ ፕርድኮ ህገ ቦላ ፕርደይሳ ግዳሳፐ አትሽን፥ ህገ ፖለይሳ ግዳካ።

\VS{12}ህገ እመይነ ፕርደይ ፆሳ ፃላላ። አሻናዉነ ꬋይሳናዉ ዳንዳኤይ እያ። ያትን፥ ነ አሳ ቦላ ፕርደይ ኔኒ ኦኔ?


\par }{\SH ጬቀቶፍተ
\par }
{\PP \VS{13}ህንተ፥ “ኑኒ ሀች ዎይኮ ዎንቶ ያ ካታማ ዎይኮ ሀ ካታማ ባና፤ ያን ላይꬅ ኡታና፤ ዛልእድ ዎꬍሳና” ያገይሳቶ፥ ስእተ።
\XREF{}{{\XO 4:13 }{\XT{ሌም 27:1.}}}

\VS{14}ዎንቶ አይብ ሀናኔኮ ህንተ ኤረከታ። ህንተ ደኦይ ዋናነኮ ኤረይ ኦኔ? ህንተ ጉꬃ ዎደ በንትድ ꬋይያ አካ መላ።

\VS{15}ሄሳ አግድ፥ “ጎዳይ ጊኮ ኑኒ ዳና፤ ሀይሳ ዎይኮ ሄሳ ኦꬃና” ያጋናዉ በሴስ።

\VS{16}ሽን ህንተ ሀእ ኦቶርተታነ ጬቀተታ። ሄሳ መላ ጬቆ ኡባይ ኢታ።


\par }{\PP \VS{17}ሄሳ ግሾ፥ ሎኦባ ኦꬃናዉ ኤርሸ ኦꬆና ኡራስ ሄስ ናጋራ።




\par }\Chap{5}{\SH ዱረታስ እመትዳ ዞረ
\par }
{\PP \VerseOne{1}ህንተኖ፥ ዱረቶ፥ ህንተ ቦላ ኢታ መቶይ ያ ግሾ ዬክተነ ዘሌልተ።

\VS{2}ህንተ ሻሎይ ቡቅስ፤ ህንተ አፍላይካ ብላን ሜተትስ።
\XREF{}{{\XO 5:2 }{\XT{ማቶ 6:19.}}}

\VS{3}ህንተ ዎርቃይነ ህንተ ብራይ ሽእስ። ሄ ሽአይ ህንተ ቦላ ማርካ ግዳና። እ ህንተ አሳተꬃ ታማዳ ማና። ህንተ ሀ ዉርዳ ቃማታን ህንተዉ ሻሎ ዳጋዬታ።

\VS{4}ህንተ ጋደን ኦꬅ ፔእዳ አሳ ኡነ ሚሽያ ቃንፅበከታ። ሄስ ህንተ ቦላ ዋሴስ። ሄ አሳታ ዋሶይ ዎልቃማ ጎዳ ሀይꬃን ስኤትስ።
\XREF{}{{\XO 5:4 }{\XT{ዛረ 24:14-15.}}}

\VS{5}ሀ ሳአን ህንተ ኡሎ ፃላላስ ቆፕድ፥ እንጀን ደእደታ። ሹካስ ጊገትዳ መሄዳ ህንተና ꬍክደታ።

\VS{6}ህንተራ ኤቀታናዉ ዳንዳኦና ፅሎ አሳ ቦላ ፕርድደታ እያ ዎꬍደታ።


\par }{\SH ገንጫነ ዎሳ
\par }
{\PP \VS{7}ታ እሻቶ፥ ጎዳይ ያና ጋካናዉ ገንጭተ። ጎሻንቾይ ቶርቸ እራይነ ስላ እራይ ያና ጋካናዉ ገንጭድ አልኦ ካꬃ ናግድ ዋት ጋꬅ ኤክያኮ ቆፕተ።

\VS{8}ሄ ጎሻንቹዋዳ ህንተካ ገንጭተ። ጎዳ ዩሳይ ማታትዳ ግሾ ኡፋይሳን ናግተ።


\par }{\PP \VS{9}ታ እሻቶ፥ ፆሳይ ህንተ ቦላ ፕርዶና መላ እሶይ እሱዋ ቦላ ዙዙሞፍተ። ፕርደይስ ፐንገን ኤቅስ።

\VS{10}ታ እሻቶ፥ ዋያን ገንጭዳ፥ ጎዳ ሱንꬃን ኦድዳ ናበታ ሌምሶ ኦꬅድ ኤክተ።

\VS{11}ዳንዳአን ገንጭዳይሳታ ኑኒ አንጀትዳይሳታ ጎስ። እዮብ ዋንድ ገንጭዳኮ ህንተ ስእደታ። ጎዳይ ዉርሰꬃን እያ ዋት ማድዳኮ በእደታ። እ ማሮትነ ቃይ ኩምዳ ጎዳ ግድያ ግሾ ሄሳ ኦꬅስ።\XREF{}{{\XO 5:11 }{\XT{እዮ 1:21-22፤ 2:10፤ ማዝ 103:8.}}}


\par }{\PP \VS{12}ሽን ኡባፈ ስን፥ ታ እሻቶ፥ ሳሉዋን ግድን ዎይኮ ሳአን ግድን ዎይኮ ሀራ አይብንካ ጫቆፍተ። ፆሳ ፕርዳን ህንተ ገሎናዳ ህንተ ኦዳይ ኤ ግድኮ፥ “ኤ” ጊተ፤ አካይ ግድኮ፥ “አካይ” ጊተ።
\XREF{}{{\XO 5:12 }{\XT{ማቶ 5:34-37.}}}


\par }{\PP \VS{13}ህንተ ግዶን መቶ ኤክያ ኦንካ ደእኮ ፆሳ ዎሶ። ኡፋይትያ ኦንካ ደእኮ ጋላታን የፆ።

\VS{14}ህንተፈ ሀርገትያ ኦንካ ደእኮ ዎሳ ኬꬃ ጭማታ ፄጎ። ኤንቲ ጎዳ ሱንꬃን ሻማሆ ዛይተ ትይድ እያዉ ፆሳ ዎሶ።
\XREF{}{{\XO 5:14 }{\XT{ማቶ 5:34-37.}}}

\VS{15}አማኖን ዎስዳ ዎሳይ ሀርጋንቹዋ ፓꬃና። ጎዳይ እያ፥ ሀርግያፈ ደንꬃና፤ እ ናጋራ ኦꬅዳባ ግድኮካ ጎዳይ እያ ማራና።

\VS{16}ሄሳ ግሾ፥ ህንተ ፓፃና መላ ህንተ ናጋራ እሶይ እሱዋስ ፓፅተነ እሶይ እሱዋስ ዎስተ። ፅሎ አሳ ዎሳይ ዎልቃማ ኦሶ ኦꬄስ።

\VS{17}ኤልያስ ኑ መላ አሰ። እር ሳአን ቡኮና መላ ምንꬅድ ፆሳ ዎስን ሄꬑ ላይꬅነ ኡሱፑን አጌና ሳአን እር ቡክቤና።
\XREF{}{{\XO 5:17 }{\XT{1 ካዎ 17:1፤ 18:1.}}}

\VS{18}ዛሪድ እ ፆሳ ዎስን ሳሎፐ እር ቡክስ፤ ሳእካ ካꬅ ዶልሰስ።
\XREF{}{{\XO 5:18 }{\XT{1 ካዎ 18:42-45.}}}


\par }{\PP \VS{19}ታ እሻቶ፥ ህንተፈ ኦንካ ቱማ ኦግያፐ ቡትኮ፥ ሀራይ እያ ቱማኮ ዛርኮ፥

\VS{20}ናጋራንቹዋ እያ ባላ ኦግያፐ ዛርያ ኦንካ፥ እያ ሸምፑዋ ሀይቆፐ አሸይሳነ እያ ዳሮ ናጋራስ ማሮታ እመይሳ ኤሮ።
\XREF{}{{\XO 5:20 }{\XT{ሌም 10:12፤ 1 ጰፅ 4:8.}}}

\par }