\NormalFont\ShortTitle{እዝራ ማፃፋ}

{\MT እዝራ ማፃፋ

\par }{\IMT ጋꬃ ቆፋ

\par }{\IP እዝራ ማፃፋይ፥ አይሁደታፐ ድኤትድ ብዳ ጉꬃ አሳት ባብሎነፐ ስምዳይሳነ የሩሳላመን ደኦይነ ጎይኖ ዎጋይ ኦራፅዳይሳ ኦዴስ። ሀ ሀኖታት ካልድ ደእያ ከሶታን ቆንጭዶሶና።

\par }{\IPI 1. ፋርሰ ካዋ ቅሮሳ ሸነን ኮይሮ አይሁደት ድኦፐ ስምዶሶና።

\par }{\IPI 2. ፆሳ ኬꬃይ ዛር ኬፀትድ አንጀትስ፤ ፆሳ ጎይኖ ዎጋይ ዛሪድ ዶመትስ።

\par }{\IPI 3. ዳሮ ላይꬃፈ ጉየ፥ ፆሳ ህገ አስታማረ ግድዳ እዝር ካለꬅን፥ ሀራ አይሁደት የሩሳላመ ስምዶሶና። እዝር፥ እስራኤለ አሳይ አማኖ ደኡዋነ እስፈተꬃ ዱሳ ዛራና መላ ማድድ፥ ኤንታ አያና ደኡዋነ ሳአ ዱሳ ዛሪድ ምንꬅስ።

\par }{\IP እዝራ ማፃፋይ ናምኡ ክፍለን ሻከቴስ።

\par }{\IPI 1. ሸምፖ 1—6 ጋካናዉ ደእያ ክፍለይ፥ ይሁዳ አሳይ ክ.የ.ስ.538 ላይꬃን የሩሳላመ ስምዳይሳነ ጎይኖ ዎጋ ኤስዳይሳ ኦዴስ።

\par }{\IPI 2. ሸምፖ 7—10 ጋካናዉ ደእያ ክፍለይ፥ ዳሮ ላይꬃፈ ጉየ እዝር አሳ ታማርሳናዉ የሩሳላመ ይዳይሳ ኦዴስ።

\par }{\IOT ማፃፋ አይፈ ቆፋታ

\par }{\IO አይሁደ አሳ ድኦፐ ስሙዋ ({\IOR{1:1—2:70}})

\par }{\IO ፆሳ ኬꬃይ ዛሪድ ኬፆ ዶመተꬅ ({\IOR{3:1—4:6}})

\par }{\IO የሩሳላመ ዛር ኬፆ ቦላ መትዳ መቱዋ ({\IOR{4:6-23}})

\par }{\IO ፆሳ ኬꬃ ኦሱዋ ዉርሰꬃ ({\IOR{4:24—6:22}})

\par }{\IO እዝር አሳ ካለꬅድ የሩሳላመ ኤሁዋ ({\IOR{7:1—8:36}})

\par }{\IO አላጋ ማጫሳታ ኤክዳ አደት ባንታ ማቸታ የዱዋ ({\IOR{9:1—10:44}})



\par }\ChapOne{1}{\SH ቅሮሳ አዋጁዋ
\par }
{\PP \VerseOne{1}ፋርሰ ካዎይ ቅሮስ ካዎትዳ ኮይሮ ላይꬃን፥ ናብያ ኤርምያሳ ባጋራ ጎዳይ ኦድዳባ ፖልስ። ፋርሰ ካዎይ ቅሮስ ባ ካዎተꬃ ግዶን ሀይሳዳ ያግድ አዋጃና መላነ ሄ አዋጁዋ ፃፍድ ዎꬃና መላ ጎዳይ እያ ዎዛና ደንꬅስ።

\VS{2}ፋርሰ ካዎይ ቅሮስ ሀይሳዳ ያጌስ፤ “ጎዳይ፥ ሳሎ ፆሳይ ሀ ሳኣ ካዎተꬃታ ኡባ ታዉ እሚስ። ቃስ ይሁዳን ደእያ የሩሳላመን እያዉ ኬ ኬፃና መላ ታና ሹምስ።

\VS{3}ፆሳ አስ ግድዳ ኦንካ ያ ቦ፤ እያ ፆሳይ እያራ ግዶ! ህንተ ይሁዳን ደእያ የሩሳላመ ብድ፥ ያን የሩሳላመን ጎዳ፥ እስራኤለ ፆሳ ኬꬃ ዛሪድ ኬፆ።

\VS{4}ዱማ ዱማ ቢታን ደእያ አሳ ኡባይ አይሁደታፐ አትዳይሳት ብራ፥ ዎርቃ፥ ዱማ ዱማ ሚሸታነ መሄ እምድ ማዶ፤ ቃስ የሩሳላመን ደእያ ፆሳ ኬꬃ ባንታ ዶሳን እምያ እሞታ ቦላ ጉጅድ እሞ” ያጌስ።


\par }{\PP \VS{5}ሄሳፈ ጉየ፥ ይሁዳነ ብንያመ ኮቸ ሀላቃት፥ ካህነትነ ሌወት፥ ቃስ ፆሳይ ኤንታ ዎዛና ደንꬅዳ ኡባይ የሩሳላመን ጎዳ ፆሳ ኬꬃ ኬፃናዉ ባናዉ ደንድዶሶና።

\VS{6}ቃስ ኤንታ ሾሮን ደኤይሳትካ ባንታ ዶሳን እምዳባ ቦላ ጉጅድ፥ ብራፐነ ዎርቃፈ ኦሰትዳ ሚሸታ፥ ሀራ ዱማ ዱማ ሚሸታነ መሄ እምድ፥ ኤንታ ማድዶሶና።

\VS{7}ሄሳ ቦላ ካዎይ ቅሮስ ናቡካዳናፆር የሩሳላመፐ ኤፍድ ባ ኤቃ ኬꬃን ዎꬅዳ ጎዳ ኬꬃ ሚሸታ እሚስ።

\VS{8}ፋርሰ ካዎይ ቅሮስ ሚሸታ ዎꬅያ ኬꬃ ሀላቃ ምትርዳፁ ታይብስድ፥ ይሁዳ ሃርያ ሰሳብሳራ ኩሸን ዎꬅስ።

\VS{9}ስምዳ ሚሸታ ታይቦይ ሀይሳ፤ ሀስታሙ ዎርቃ ሻተ፥ ሙኩሉ ብራ ሻተ፥ ላታማነ ኡዱፉን ፕልኦ፥

\VS{10}ሀስታሙ ዎርቃ ከረ፥ ኦይዱ ፄታነ ታሙ ብራ ከረ ሙኩሉ ሀራ ዱማ ዱማ ሚሸ።

\VS{11}ዎርቃ ሚሸታነ ብራ ሚሸታ ታይቦይ ኩመꬅ እቻሹ ሙኩሉነ ኦይዱ ፄታ፤ ሴሳብሳር ባብሎነፐ የሩሳላመ ስምያ ዎደ ድኦፐ ስምዳ አሳራ ኤክድ ይስ።




\par }\Chap{2}{\SH ድኦፐ ስምዳ አሳ ታይቦ
\par }
{\R (ናህ 7:4-73)

\par }{\PP \VerseOne{1}ባብሎነ ካዎይ ናቡካዳናፆር ድእድ፥ ባ ቢታ ኤፍዳ አሳፐ ጉየ፥ የሩሳላመነ ይሁዳ ባንታ ካታማ ካታማ ስምዳ አሳይ ሀይሳፈ ካልድ ፃፈትዳይሳታ።

\VS{2}ኤንታ ሀላቃት ዛሩባበላ፥ እያሱ፥ ናህመ፥ ሳራያ፥ ራእላ፥ ማርድክዮሳ፥ ብልሳና፥ ማሰፋራ፥ ባጉዋያ፥ ረሁማነ ባአና።

\par }{\PP ድኦፐ ስምዳ አሳ ታይቦይ ሀይሳ።


\par }{\PP \VS{3}ፋሮሳ ያራይ 2,172፤


\par }{\LI \VS{4}ሳፋፃ ያራይ 372፤


\par }{\LI \VS{5}ኤራ ያራይ 775፤


\par }{\LI \VS{6}እያሱነ ዮኣባ ኮቸ ግድዳ ፋሀት-ሞአበ ያራይ 2,812፤


\par }{\LI \VS{7}ኤላማ ያራይ 1,254፤


\par }{\LI \VS{8}ዛታ ያራይ 945፤


\par }{\LI \VS{9}ዛካያ ያራይ 760፤


\par }{\LI \VS{10}ባና ያራይ 642፤


\par }{\LI \VS{11}በባያ ያራይ 623፤


\par }{\LI \VS{12}አዝጋዳ ያራይ 1,222፤


\par }{\LI \VS{13}አዶንቃማ ያራይ 666፤


\par }{\LI \VS{14}በጉዋያ ያራይ 2,056፤


\par }{\LI \VS{15}አድና ያራይ 454፤


\par }{\LI \VS{16}ህዝቅያሳ ኮቸ ግድዳ አፄራ ያራይ 98፤


\par }{\LI \VS{17}ባሳያ ያራይ 323፤


\par }{\LI \VS{18}ዮራ ያራይ 112፤


\par }{\LI \VS{19}ሀሱማ ያራይ 223፤


\par }{\LI \VS{20}ግባራ ያራይ 95፤


\par }{\LI \VS{21}ቤተለመ አሳይ 123፤


\par }{\LI \VS{22}ናፆፋ አሳይ 56፤


\par }{\LI \VS{23}አናቶታ አሳይ 128፤


\par }{\LI \VS{24}አዝሞታ አሳይ 42፤


\par }{\LI \VS{25}ቅርያት-ይኣርማ፥ ካፍራነ ብኤሮታ አሳይ 743፤


\par }{\LI \VS{26}ራማነ ግብአ አሳይ 621፤


\par }{\LI \VS{27}ምክማሳ አሳይ 122፤


\par }{\LI \VS{28}ቤተለነ ጋየ አሳይ 223፤


\par }{\LI \VS{29}ናቦ አሳይ 52፤


\par }{\LI \VS{30}ማግብሳ አሳይ 156፤


\par }{\LI \VS{31}ናምአንꬆ ኤላማ አሳይ 1,254፤


\par }{\LI \VS{32}ካርማ አሳይ 320፤


\par }{\LI \VS{33}ሎዳ፥ ሀድዳነ ኦኖ አሳይ 725፤


\par }{\LI \VS{34}እያርኮ አሳይ 345፤


\par }{\LI \VS{35}ሳናአ አሳይ 3,630፤


\par }{\MM \VS{36}ድኦፐ ስምዳ ካህነታ ሶ አሳ ታይቦይ ሀይሳ።

\par }{\LI እያሱ ኮቸ ግድዳ ያዳያ ያራይ 973፤


\par }{\LI \VS{37}እመራ ያራይ 1,052፤


\par }{\LI \VS{38}ፓስኮራ ያራይ 1,247፤


\par }{\LI \VS{39}ካርማ ያራይ 1,017.


\par }{\MM \VS{40}ድኦፐ ስምዳ ሌወታ ታይቦይ ሀይሳ፤

\par }{\LI ሆዳዋ ኮቸ ግድዳ እያሱነ ቃድሜላ ያራይ 74፤


\par }{\LI \VS{41}አሳፋ ኮቸ ግድዳ ዛማረት 128፤


\par }{\LI \VS{42}ፆሳ ኬꬃ ፐንገ ናግያ ሳሎማ፥ አፄራ፥ ፃልሞና፥ አቁባ፥ ሀፅፃነ ሶባያ ያራይ 139.


\par }{\PP \VS{43}ሀይሳቲ ድኦፐ ስሚድ፥ ፆሳ ኬꬃን ኦꬅያ አሳ ያራታ፤ ፅሀ ያራ፥ ሀሱፋ ያራ፥ ፃባኦታ ያራ፥

\VS{44}ከራሳ ያራ፥ ስሀ ያራ፥ ፋዶና ያራ፥

\VS{45}ልባና ያራ፥ አጋባ ያራ፥ አቁባ ያራ፥

\VS{46}አጋባ ያራ፥ ሳምላ ያራ፥ ሀናና ያራ፥

\VS{47}ጋዳላ ያራ፥ ጋሃራ ያራ፥ ራያ ያራ፥

\VS{48}ራአሶና ያራ፥ ናቆዳ ያራ፥ ጋሳማ ያራ፥

\VS{49}ኦዛ ያራ፥ ፋሴሀ ያራ፥ በሳያ ያራ፥

\VS{50}አስና ያራ፥ መኡንማ ያራ፥ ንፉሴስማ ያራ፥

\VS{51}ባቅቡቃ ያራ፥ ሀቁፋ ያራ፥ ሀርሁራ ያራ፥

\VS{52}ባስሉታ ያራ፥ ማህዳ ያራ፥ ሀርሳ ያራ፥

\VS{53}ባርቆሳ ያራ፥ ስሳራ ያራ፥ ቴማ ያራ፥

\VS{54}ናስያ ያራነ ሀፅፋ ያራ።


\par }{\PP \VS{55}ሀይሳቲ ድኦፐ ስምዳ ሶሎሞነ ኦሳንቾታ ያራታ፤ ሶፃያ ያራ፥ ሶፌረታ ያራ፥ ፋሩዳ ያራ፥

\VS{56}ያእላ ያራ፥ ዳርቆና ያራ፥ ጋዳላ ያራ፥

\VS{57}ሳፋፃ ያራ፥ ሀፄላ ያራ፥ ፋክራታ ያራ፥ ሀፃቦይማ ያራነ አማ ያራ።

\VS{58}ድኦፐ ስሚድ፥ ፆሳ ኬꬃን ኦꬅያ አሳ ያራትነ ሶሎሞነ አይለታ ያራታ ታይቦይ 392.


\par }{\PP \VS{59}ሀይሳፈ ካለይሳት ቃስ ታልመላ፥ ተላረሳ፥ ካሩባ፥ አዳናነ እመራ ካታማታፐ የሩሳላመ ስምዶሶና። ሽን ኤንቲ ዎይኮ ኤንታ አዋት እስራኤለ ሼሽ ግደይሳ ኤርሳናዉ ኤንቲ ዳንዳእቦኮና።

\VS{60}ዳላያ፥ ፆቢያነ ናቆዳ ያራት 652.


\par }{\PP \VS{61}ካህነታፐ አባያ ያራይ፥ አቆሳ ያራይነ ባርዝለ ያራይ ስምዶሶና። ባርዝለይ ሀ ሱንꬃን ፄገታናዉ ዳንዳእዳይ ጋላዳ ቢታ አስ ግድዳ ባርዝለ ናእዉ ማቾ ኤክዳ ግሾሳ።

\VS{62}ሀይሳቲ ባንታ የለታ ፃጱዋ ኤራናዉ የለታ ማፃፋን ኮይዶሶና፥ ሽን ደምቦኮና። ሄሳ ግሾ፥ ኤንቲ ቱና ጌተትድ ካህነተꬃን ኦꬆና መላ ድገትዶሶና።

\VS{63}ኡሪመንነ ቱሚመን ሻክድ ፕርድያ ካህነይ ደንዳና ጋካናዉ፥ ኤንቲ ጌሻ ካꬃፈ ማናዉ ዳንዳኦናይሳ አይሁደታ አይሰይስ ኤንታዉ ኦድስ።


\par }{\PP \VS{64}ድኦፐ ይሁዳ ስምዳ አሳ ታይቦይ ኩመꬅ 42,360.

\VS{65}ሄስካ 7,337 አደነ ማጫ አይለታ ጉጁና ደእሽና። ኤንታ ግዶን 200 አደነ ማጫ ዛማረት ደኦሶና።

\VS{66}ድኦፐ ስምዳ አሳ ፓራት 736፤ ባቁሎት 245፤

\VS{67}ግማለት 435፤ ሀረት 6,720.


\par }{\PP \VS{68}ኤንቲ የሩሳላመን ደእያ ፆሳ ኬꬃ ጋክዳ ዎደ እስ እስ ሶ አሳ ሀላቃት ፆሳ ኬꬃይ ካሰ ባ በሳን ኬፀታና መላ ባንታ ዶሳን እሞታ እምዶሶና።

\VS{69}እሶይ እሶይ ባዉ ዳንዳእዳ መላ ፆሳ ኬꬃ ኦሱዋስ እሞታ እሚስ፤ እሞታይ 500 ክሎ ግራመ ዎርቃ፥ 2,800 ክሎ ግራመ ብራነ 100 ካህነታ ማኦ እምዶሶና።


\par }{\PP \VS{70}ሄሳፈ ጉየ፥ ካህነት፥ ሌወትነ ጉꬃ አሳይ የሩሳላመን ኡትዶሶና፤ ዛማረት፥ ፆሳ ኬꬃ ፐንገ ናገይሳትነ ፆሳ ኬꬃን ኦꬅያ ኦሳንቾት የሩሳላመ ዩሾን ደእያ ካታማታን ኡትዶሶና፤ አትዳ አሳ ኡባይ ባንታ ካታማታን ካታማታን ኡትዶሶና።




\par }\Chap{3}{\SH ያርሾ በሳይ ዛሪድ ኬፀትስ
\par }
{\PP \VerseOne{1}ላፑንꬃ አጌናን እስራኤለ አሳይ ባንታ ደእያ ካታማታፐ እስ አስ ግድድ የሩሳላመ ሺቅዶሶና።

\VS{2}እዮሳደቃ ናኣ እያሱነ፥ እያራ ኦꬅያ ካህነት፥ ሳላትያላ ናኣ ዛሩባበልነ እያ ዳቦት ፆሳ አስ ግድዳ ሙሰ ህግያን ፃፈትዳይሳዳ ፁሳ ያርሾ ያርሻናዉ፥ እስራኤለ ፆሳስ ያርሾ በሲ ጊግስዶሶና።

\VS{3}ሄ ቢታን ደእያ አሳ እፁዋፐ ደንዶይሳን ያይኮካ፥ ያርሾ በሲ ካሰ በሳን ኬፅድ፥ ፁሳ ያርሾ ጎዳስ ኡባ ዎደ ዎንታነ ኦማርስ ሺሽዶሶና።

\VS{4}ካሰ ፃፈትዳይሳዳ ሻቃራ ባኣለ ቦንችዶሶና፤ ፁሳ ያርሾ እስ እስ ጋላስ ኮሸይሳዳ ፓጭሶና ያርሽዶሶና።

\VS{5}ቃስ ኡባ ዎደ ሺቅያ ፁሳ ያርሾ፥ አጌና ፄሮ ያርሾነ ጎዳ ጌሻ ባለታን ያርሽያ ያርሾ ኡባ ያርሽዶሶና። ሄሳ ቦላካ አሳይ ባ ዶሳን ጎዳስ እምዳ እሞታ ኡባ ያርሽዶሶና።

\VS{6}ፆሳ ኬꬃ ባሶይ ቡሮ ዶመቶናባ ግድኮካ ላፑንꬃ አጌናን ኮይሮ ጋላስ ኤንቲ ጎዳስ ፁሳ ያርሾ ሺሾ ዶምዶሶና።


\par }{\SH ፆሳ ኬꬃይ ዛሪድ ኬፀትስ
\par }
{\PP \VS{7}ሄሳፈ ጉየ፥ ሹቹ ማሰይሳታስነ አናፀታስ ሚሸ እምድ ኦሶ ኦይክዶሶና። ፋርሰ ካዎይ ቅሮስ ኤንታዉ ኪትዳ ግሾ፥ ልባኖሳፐ ዝጋ አባ ፕንꬅድ፥ ዮጰ ኤሀናዉ ስዶናነ ፅሮሳ አሳስ ካꬅ፥ ኡሽነ ዛይተ እምዶሶና።


\par }{\PP \VS{8}ኤንቲ የሩሳላመ ስምዳ ናምአንꬆ ላይꬃን ናምአንꬆ አጌናን፥ ሳላትያላ ናአይ ዛሩባበል፥ እዮሳደቃ ናኣ እያሱይነ ኤንታ ዳቦት፥ ካህነት፥ ሌወትነ ድኦፐ ስምዳ አሳ ኡባይ ፆሳ ኬꬃ ካሰ በሳን ኬፆ ዶምዶሶና። ቃስ ፆሳ ኬꬃ ኦሱዋ አዋተꬃን ፄላና መላ ላታሙ ላይꬅ ግድዳይሳታነ ላታሙ ላይꬃፈ አꬍዳ ሌወታ ሹምዶሶና።

\VS{9}ሌወ ኮቸ ግድዳ እያሱ፥ እያ ናይታነ እያ ዳቦት፥ ሆዳዋ ሶ አስ ግድዳ ቃድምኤልነ እያ ናይት እስፈ ግድድ፥ ፆሳ ኦሱዋ ኦስሳና መላ አዋተꬅ ኤክዶሶና፤ ኤንሀዳዳ ኮቸ ግድዳ ሌወት ኤንታ ማድዶሶና።


\par }{\PP \VS{10}አናፀት ፆሳ ኬꬃ ባሱዋ የገꬅ ኦይክያ ዎደ፥ ካህነት ባንታ ማኦ ማእድ ሞይዘ ኦይክድ፥ አሳፋ ኮቸ ግድዳ፥ ሌወት ዳላ ኦይክድ፥ እስራኤለ ካዋ ዳዊታ ዎጋ መላ ጎዳ ጋላታናዉ ኤቅዶሶና።

\VS{11}ኤንቲ ጎዳ ጋላትሸነ እሶይ እሱዋ ካል ካል ማዝሙረን ሳቢሸ፥ ሀይሳዳ ያግድ ዛማርዶሶና።

\par }{\Q “ጎዳይ ኬሀ፤

\par }{\QB እስራኤለስ ደእያ እያ ሲቆይ መርናሳ” ያግዶሶና።

\par }{\MM ፆሳ ኬꬃ ባሶይ የገትያ ግሾ፥ አሳ ኡባይ ባንታ ቃላ ꬎቁ ኦꬅድ እልልሸ ጎዳ ጋላትዶሶና።

\VS{12}ሽን ካሰ ፆሳ ኬꬃ በእዳ ጭማ ካህነታፐ፥ ሌወታፐነ ኮቻታ ሀላቃታፐ ዳሮት ሀእ ፆሳ ኬꬃ ኬፃናዉ የገትዳ ባሱዋ በእዳ ዎደ ባንታ ቃላ ꬎቁ ኦꬅድ ዬክዶሶና፤ ሀራት ቃስ ኡፋይትሸ ቦንችዶሶና።

\VS{13}ኦንካ ኡፋይሳ እልልሳነ ዬሆ ዋሱዋ ሻካናዉ ዳንዳእቤና፤ አሳይ ዋስያ ዋሶይ ዎልቃማ ግድያ ግሾ ዋሶይ ሃሆን ስኤቴስ።




\par }\Chap{4}{\SH ሞርከይ መꬍዳ ኤቀተꬅ
\par }
{\PP \VerseOne{1}ይሁዳስነ ብንያመስ ሞርከ ግድዳ አሳይ፥ ድኦፐ ስምዳይሳት ጎዳስ፥ እስራኤለ ፆሳስ ኬ ኬፀይሳ ስእዶሶና።

\VS{2}ዛሩባበላኮነ እስራኤለ ያራ ሀላቃታኮ ይድ፥ “አሶረ ካዎይ አስራዶን ኑና ሀ በሳ ኤህዳ ጋላሳፐ ዶምድ፥ ኑካ ህንተ ፆሳ ጎይኖስ፥ እያዉ ያርሾስ። ሄሳ ግሾ፥ ኑካ ህንተራ ኬፃና” ያግዶሶና።


\par }{\PP \VS{3}ሽን ዛሩባበል፥ እያሱይነ እስራኤለ ያራ ሀላቃት፥ “ኑ ፆሳ ኬꬃ ኬፃናዉ ኑስነ ህንተዉ ግሾይ ባዋ። ሽን ፋርሰ ካዎይ ቅሮስ ኪትዳይሳዳ ጎዳ፥ እስራኤለ ፆሳ ኬꬃ ኑኒ ኑ ፃላላ ኬፃና” ያግዶሶና።


\par }{\PP \VS{4}ሄሳፈ ጉየ፥ ሄ ቢታን ደእያ አሳይ፥ ይሁዳ አሳይ ፆሳ ኬꬃ ኬፆና መላ ኡፋይስ ቃንፅሳናዉነ ያሽሳናዉ ደንድዶሶና።

\VS{5}ፋርሰ ካዋ ቅሮሳ ላይꬃፈ ብድ ዳርዮሳ ካዎተꬃ ጋካናዉ ኤንቲ ይሁዳ አሳ ዞረታ ላላና መላ አሰ ሻምዶሶና።


\par }{\SH አርፀክስሳስ ፃፈትዳ ዳብዳበ
\par }
{\PP \VS{6}አርፀክስስ ካዎትዳ ዎደ ይሁዳነ የሩሳላመ አሳ ሞታናዉ ፓይለ ዶይዶሶና።


\par }{\PP \VS{7}አርፀክስሳ ካዎተꬃ ላይꬃን፥ ብሽላም፥ ምትርዳት፥ ፃቤልነ ኤንታ ባጋ ግድድ፥ ፋርሰ ካዋ አርፀክስሳስ ዳብዳበ ፃፍዶሶና፤ ሄ ዳብዳበይ አራምከ ፕዳለንነ ዶናን ፃፈትስ።


\par }{\PP \VS{8}ቢታ አይስያ ረሁምነ ፃፈይ ስምሳይ የሩሳላመባ ሀይሳዳ ያግድ፥ ካዋ አርፀክስሳስ ዳብዳበ ፃፍዶሶና፤

\VS{9}“ሀ ዳብዳበይ ቢታ አይስያ ረሁማፐ፥ ፃፍያ ስምሳያፐ፥ በተራፕለሳፐ፥ ፋርሰፐ፥ አርካፈ፥ ባብሎነፐ ሱሳፐነ ኤላማ ቢታን ደእያ ዳይናታፐነ ቢታ አይሰይሳፈ፥

\VS{10}ቃስ ግታነ ቦንቸትዳ ካዋ አስናፋር ድእድ ሳማረንነ ኤፍራፂሳ ሻፋፐ ሄፍንꬃን ዎꬅዳ አሳ ኡባፈ ፃፈትስ” ያግዶሶና።


\par }{\PP \VS{11}ኤንታ ዳብዳበይ ሀይሳዳ ያጌስ፤ “ካዋ አርፀክስሳስ፥ ኤፍራፂሳ ሻፋፐ ሄፍንꬃን ደእያ ነ ሞርናታፐ የደትዳ ዳብዳበ።


\par }{\PP \VS{12}“ካዋዉ፥ ነ ማታፐ ኑኮ ይዳ አይሁደት የሩሳላመ ይድ፥ ሀ ማካላነ ኢታ ካታምዉ ዛሪድ ኬፆ ቦላ ደኤይሳ ኤራ። እ ግምበ ድርሳ ኦራꬆሶና፤ እ ባሱዋ የጎሶና፤ እ ፃጱዋ ምንꬆሶና።

\VS{13}ሄሳ ቦላ ቃስ፥ ሀ ካታምያ ኬፀትኮነ እ ድርሳ ግምበይ ኦራፅኮ ኤንቲ ጊራነ ቃራፃ ቃንፆናይሳ ኤራ፤ ካዎ ኬꬅ ገልያ ሚሸይ ጉፃናይሳ አኬካ።

\VS{14}ኑኒ ካዎይ ሹምን ኦይሳታ ግድያ ግሾነ ካዎይ ካዉይሽን በአናዉ ኮዮና ግሾ ሀይሳ ነ ኤራና መላ ግድ ኦዶስ።

\VS{15}ሄሳ ግሾ፥ ካሰ ነ አዋታ ታርከ ማፃፋይ ኮየትድ ፄለቶ፤ ሄ ፃፈትዳባፐ ሀ ካታምያ ማካላነ ካዎታስነ ቢታታስ መቶ መꬋሸ ደእዳይሳ ኤራናዉ ዳንዳኣሳ፤ ሄሳ ጋሶን እያ ላለታሱ።

\VS{16}ሀ ካታምያ ኬፀትያነ እ ድርሳ ግምበይ ኦራፅያባ ግድኮ፥ ኤፍራፂሳ ሻፋፐ ሄፍንꬃን ደእያ ቢታይ ነ ኩሸፐ ከይዳይሳ ኤራ” ያግዶሶና።


\par }{\PP \VS{17}ካዎይ ሀይሳዳ ግያ ዛሮ ኤንታዉ የድስ፤ “ቢታ አይስያ ረሁማ፥ ፃፍያ ስምሳያ፥ ሳማረንነ ኤፍራፂሳ ሻፋፐ ሄፍንꬃን ደእያ ኤንታራ እስፍዳ አሳ ሳሮ ጋይስ።

\VS{18}ህንተ ታዉ የድዳ ዳብዳበይ ብርሸትድ ናባበትን ስአስ።

\VS{19}ታ ኪታን፥ ካሰ ታርከይ ኮየትድ ፄለትያ ዎደ፥ ሀ ካታምያ በንፐካ ካዎታስ ማካላነ መቶ መꬋሸ ደእያ ቢታ ግደይስ ኤረትስ።

\VS{20}የሩሳላመን ዎልቃማ ካዎት ካዎትዶሶና፤ ኤፍራፂሳ ሻፋፐ ሄፍንꬃን ደእያ ቢታፈካ ሄ ካዎት ጊራነ ቃራፃ ኤክዶሶና።

\VS{21}ሄሳ ግሾ፥ ታኒ ኤንታዉ ሀ ኪታ እማና ጋካናዉ፥ ሀ አሳት ሄ ካታምዉ ኬፀይሳ ኤሳና መላ ኦድተ።

\VS{22}ህንተ ሀ ኦዳ ቀል ጎና መላ ናገትተ፤ ካዎታስ መቶ ዳርሳናዉ ኮሸና” ያግድ ኪትስ።


\par }{\PP \VS{23}ካዋ አርፀክስሳ ዳብዳበይ ረሁማስ፥ ፃፍያ ስምሳያስነ ኤንታራ ደእያ ኡባስ ናባበትዳ ዎደ የሩሳላመን ደእያ አይሁደታኮ ኤለስ ብድ፥ ኤንቲ ኬፀይሳ ዎልቃን ኤስዶሶና።


\par }{\PP \VS{24}ሄ ዎደፐ ዶምድ የሩሳላመን ደእያ ፆሳ ኬꬃ ኦሶይ ዳርዮስ ካዎትዳ ናምአንꬆ ላይꬅ ጋካናዉ ኤቅስ።




\par }\Chap{5}{\SH ታንታን ዳርዮሳስ ፃፍዳ ዳብዳበ
\par }
{\PP \VerseOne{1}ሄ ዎደ ናምኡ ናበት ሀገይነ ዛካርያስ ይሁዳንነ የሩሳላመን ደእያ አይሁደ አሳስ እስራኤለ ፆሳ ሱንꬃን ትንብተ ኦድዶሶና።

\VS{2}ሳላትያላ ናአይ ዛሩባበልነ እዮሳደቃ ናአይ እያሱይ ደንድድ፥ የሩሳላመን ደእያ ጎዳ ኬꬃ ዛሪድ ኬፃናዉ ዶምዶሶና። ፆሳ ናበትካ ኤንታ ማድሸ ኤንታራ ደእዶሶና።


\par }{\PP \VS{3}ሄ ዎደ ኤፍራፂሳ ሻፋፐ ሄፍንꬃን ደእያ ቢታ አይስያ ታንታን፥ ሳታርቡዛንነ ኤንታራ ደኤይሳት የሩሳላመ ይድ፥ “ሀ ኬꬃ ህንተ ኬፃና ማላ ህንተዉ ማታ እምዳይ ኦኔ?” ያግድ ኦይችዶሶና።

\VS{4}ቃስ፥ “ሀ ኬꬃ ኬፅያ አሳታ ሱንꬃይ ኦኔ?” ያግድ ኦይችዶሶና።

\VS{5}ሽን ፆሳ አይፈይ ይሁዳ ጭማታ ቦላ ደእያ ግሾ፥ ሀ ኦዳይ ዳርዮሳኮ ጋክን፥ ዳብዳበይ ያና ጋካናዉ ኤንታ ኦንካ ኦሶ ድግበና።


\par }{\PP \VS{6}ኤፍራፂሳ ሻፋፐ ሄፍንꬃ ቢታ አይስያ ታንታናያ፥ ሳታርቡዛንነ ኤንታራ ኦꬅያ ካዋ ዳርዮሳስ ፃፍዳ ዳብዳበይ ሀይሳ።

\VS{7}ኤንቲ እያዉ የድዳ ዳብዳበይ ሀይሳዳ ያግድ ናባበቴስ።

\par }{\PP ካዋ ዳርዮሳ፥ ሳሮይ ነዉ ግዶ።


\par }{\PP \VS{8}ኑኒ ይሁዳ ቢታን ደእያ ግታ ፆሳ ኬꬃ ብድ በእዳይሳ ካዎይ ኤሮ። ሄ ፆሳ ኬꬃይ ግታ ሹቻን ኬፀትስ፤ ግምበ ቱሳት ከይዶሶና፤ ኦሶይካ ግታ አኬካንነ ኤሶን ኦሰትሸ ደኤስ።


\par }{\PP \VS{9}“ኑኒ፥ ሀ ኬꬃ ኬፃና ማላ ህንተዉ ማታ እምዳይ ኦኔ?” ያግድ ጭማታ ኦይችዳ።

\VS{10}ቃስ ኤንታና ካለꬅያ አሳታ ሱንꬃይ ኦነኮ ፃፍድ ነና ኤርሳናዉ ኤንታ ኦይችዳ።


\par }{\PP \VS{11}ኤንቲ ሀይሳዳ ያግድ ዛርዶሶና፦

\par }{\PP “ኑኒ ሳሎነ ሳአ ፆሳ አይለታ፤ ኑኒ ዳሮ ላይꬃፈ ካሰ ግታ እስራኤለ ካዎይ ኬፅድ ፖልዳ ኬꬃ ዛሪድ ኬፆስ።

\VS{12}ኑ አዋት ሳሎ ፆሳ ሀንቀꬅዳ ግሾ፥ እ ኤንታ ባብሎነ ካዋ ናቡካዳናፆራ ኩሸን አꬅድ እሚስ። እ ሀ ኬꬃ ላልስ፤ አሳ ድእድ ባብሎነ ቢታ ኤፍስ።”


\par }{\PP \VS{13}“ሽን ባብሎነ ካዎይ ቅሮስ ባ ካዎትዳ ኮይሮ ላይꬃን፥ ፆሳ ኬꬃ ዛር ኬፃና መላ አዋጆ ከስስ።

\VS{14}ናቡካዳናፆር የሩሳላመን ደእያ ፆሳ ኬꬃፈ ኤክ ኤፍድ፥ ባብሎነ ቢታን ደእያ ባ ካዎ ጋꬎን ዎꬅዳ ዎርቃነ ብራ ሚሸታካ ቅሮስ ዛሪድ የድስ። ሄ ሚሸት ካዎይ ቅሮስ ይሁዳ ቢታ አይሳና መላ ዶርዳ ሰሳብሳራ ኩሸን እመትስ።

\VS{15}ካዎይ፥ ‘ሀ ሚሸታ ኤካ ኤፋዳ የሩሳላመን ደእያ ፆሳ ኬꬃን ዎꬃ፤ ፆሳ ኬꬃይካ ካሰ ደእያ በሳን ኬፀቶ’ ያግን፥

\VS{16}ሰሳብሳር ይድ፥ ‘ፆሳ ኬꬃ ኬፅያ በሳን የሩሳላመን ባስስ። እ ሀእ ጋካናዉ ዉርቤና፤ ሄ ዎደፐ ዶምድ፥ ኬፀትሸ ደኤስ’ ” ያግዶሶና።


\par }{\BB \par }
{\PI \VS{17}“ህዛ ሀ ኦዳይ ካዋ ኡፋይስያባ ግድኮ፥ አነ ካዎይ ቅሮስ ሀ ፆሳ ኬꬃ የሩሳላመን ኬፃና መላ፥ ቱማካ አዋጁዋ ከስዳኮ ኤራናዉ ካሰ አꬍዳ ባብሎነ ካዎታ ታርከ ማዝጋበይ ኮየትድ ፄለቶ። ሄሳፈ ጉየ፥ ካዎይ ሀ ኦዳ ዋታናዉ ቆፕዳኮ ኑና ኤርሶ” ያግድ ፃፍዶሶና።




\par }\Chap{6}{\SH ዳርዮሳ አዋጁዋ
\par }
{\PP \VerseOne{1}ሄሳ ግሾ፥ ካዎይ ዳርዮሳ ኪታን፥ ባብሎነ ደእያ ሚሸ ዎꬅያ ኬꬃን ደእያ ታርከ ማዝጋበታ ኮይዶሶና።

\VS{2}ሜዶና አዉራጃን አህማታ ካታማን እስ ፃꬃ ማፃፍ በንትስ፤ ሄ ማፃፋን ፃፈትዳባይ ሀይሳዳ ያጌስ፦


\par }{\PP \VS{3}“ካዎይ ቅሮስ ባ ካዎትዳ ኮይሮ ላይꬃን፥ የሩሳላመን ደእያ ፆሳ ኬꬃ ግሾ፥ ሀይሳዳ ግያ አዋጆ ከስስ። ፆሳ ኬꬃይ ያርሾ ሺሽያ በሲ ግድድ ዛር ኬፀቶ፤ እያ ባሶይካ የገቶ። ሄ ኬꬃ አዱሳተꬃይ ኡሱፑን ታሙ ዋꬋ፥ ዳልጋተꬃይ ኡሱፑን ታሙ ዋꬋ ግዶ።

\VS{4}ሄꬑ ቶሆ ግታ ሹቻን ዩሾ፥ እስ ቶሆ ምꬃ ቱሳት ዩዮ። ሄሳስ ኮሽያ ሚሸ ኡባይ ካዎ ሻሎ ምንጅያ ኬꬃፈ እመቶ።

\VS{5}ናቡካዳናፆር የሩሳላመን ደእያ ፆሳ ኬꬃፈ ኤክድ፥ ባብሎነ ኤህዳ ፆሳ ኬꬃ ዎርቃነ ብራ ሚሸት ባንታ በሳ ጉየ የሩሳላመ ስሚድ፤ ፆሳ ኬꬃን ደኦ” ያግስ።


\par }{\BB \par }
{\PP \VS{6}ሄሳፈ ጉየ፥ ዳርዮስ ፃፍዳ ዳብዳበይ ሀይሳዳ ያጌስ። “ህንተኖ ኤፍራፂሳ ሻፋፐ ሄፍንꬃ ቢታ አይስያ ታታናያ፥ ሳታርቦዝንያነ ኤንታራ ኦይሳቶ፥ ሀ ፆሳ ኬꬃኮ ሺቆፕተ።

\VS{7}ሀ ፆሳ ኬꬃ ኦሱዋስ ꬉበ ግዶፕተ። አይሁደታ ሀላቃትነ አይሁደ ጭማት ፆሳ ኬꬃ ካሰ በሳን ዛሪድ ኬፆ።”


\par }{\PI \VS{8}ሄሳ ቦላ ቃስ፥ “ሀ አይሁደ ጭማት ፆሳ ኬꬃ ኬፅያ ዎደ፥ ኤንቲ ኦꬅያ ኦሶይ ኤቆና መላ ኤንታዉ ኮሽያ ሚሸ ኡባ ኤፍራፂሳ ሻፋፐ ሄፍንꬃ ቢታፈ ሺሽዳ ካዋ ጊራ ሚሽያፐ ኤንታዉ እማና መላ ታኒ ኪታስ።

\VS{9}የሩሳላመን ደእያ ካህነት ሳሎ ፆሳስ ፁሳ ያርሾ ያርሻናዉ ኮሽያ ዎፋኖ ግድን፥ ማራዘ ግድን ዎይኮ ዶርሳ ኡርገ ግድን ኤንታዉ እምተ። ቃስ አይባካ ፓጭሶና ኤንቲ ኮይያ ግስተ፥ ማፅነ፥ ዎይነነ ዛይተ ኤንታዉ ጋላስ ጋላስ እምተ።

\VS{10}ሄሳ ህንተ እመይ ኤንቲ ሳሎ ፆሳ ኡፋይስያ ያርሾ ያርሻናሳነ ካዋስነ እያ ናይታስ ዎሳናሳ።

\VS{11}ሀ አዋጁዋ ላምያ ኦንካ ደእኮ፥ እያ ኬꬃ ቱሳ ሾድድ፥ ሄ ቱሳ ቦላ እያ ካቆ፤ እያ ኬꬃይካ ፕቶ የግያ በሰ ግዶ።

\VS{12}ሀ ኪታ ላማናዉ ዎይኮ የሩሳላመን ደእያ ፆሳ ኬꬃ ላላናዉ ኩሸ ደንꬅያ አይ ካዎይ ዎይኮ አስ ግድን፥ ባ ሱንꬃይ ፄገታና መላ የሩሳላመ ዶርዳ ፆሳይ እያ ꬋይሶ። ታኒ ዳርዮስ ሀይሳ ኪታስ። ሀ ኡባይ ምኖተꬃን ፖለቶ” ያግስ።


\par }{\SH ፆሳ ኬꬅ አንጅሶ ባኣለ
\par }
{\PP \VS{13}ሄሳፈ ጉየ፥ ኤፍራፂሳ ሻፋፐ ሄፍንꬃ ቢታ አይስያ ታታናያ፥ ሳታርቡዛንነ ኤንታራ ኦꬅያ ኡባይ ካዎይ ዳርዮስ ኪትዳይሳዳ ምኖተꬃን ኦꬅድ ፖልዶሶና።

\VS{14}አይሁደ ጭማት ባንታ ኦሱዋ አጎና ኦꬅዶሶና፤ ቃስ ናበይ ሀገይነ እዶ ናአይ ዛካርያስ ኦድዳ ቃላን ምነትዶሶና። እስራኤለ ፆሳይ ኪትዳይሳዳ ፋርሰ ካዎት ቅሮስ፥ ዳርዮስነ አርፀክስስ አዋጅዳይሳዳ ፆሳ ኬꬃ ኬፅድ ዉርስዶሶና።

\VS{15}ዳርዮስ ካዎትዳ ኡሱፑንꬆ ላይꬃን አዳረ ጌተትያ አጌናን ሄꬓንꬆ ጋላሳን፥ ፆሳ ኬꬃ ኦሶይ ፖለትስ።


\par }{\PP \VS{16}እስራኤለ አሳይ፥ ካህነት፥ ሌወትነ ድኦፐ ስምዳ አሳ ኡባይ ፆሳ ኬꬃ አንጅስያ ባኣለ ኡፋይሳን ቦንችዶሶና።

\VS{17}ሄ ባለይ ቦንቸትያ ዎደ ኤንቲ እስ ፄቱ ኮርማ፥ ናምኡ ፄቱ ማራዘ፥ ኦይዱ ፄቱ ዶርሳ ኡርገታ ያርሽዶሶና። ቃስ ናጋራ ያርሾስ ታማነ ናምኡ እስራኤለ ኮቻታ ታይቦን ታማነ ናምኡ ኮለ ያርሽዶሶና።

\VS{18}ሙሰ ማፃፋን ፃፈትዳይሳዳ፥ የሩሳላመን ደእያ ፆሳ ኬꬃን ኦꬃና መላ ካህነትነ ሌወት ኤንታ ማራዳ ማራዳ ዎꬅዶሶና።


\par }{\SH ፓስካ ባኣለ
\par }
{\PP \VS{19}ድኦፐ ስምዳ አሳይ ኮይሮ አጌናን ታማነ ኦይዳንꬆ ጋላስ ፓስካ ባኣለ ቦንችዶሶና።

\VS{20}ካህነትነ ሌወት ባንታና ጌሽዶሶና፤ ኤንቲ ኡባይ ዎጋዳ ጌይዶሶና። ሌወት ድኦፐ ስምዳ ኡባስ፥ ካህነታስነ ባንታዉ ፓስካ ዶርሰ ሹክዶሶና።

\VS{21}ድኦፐ ስምዳ እስራኤለ አሳይነ አይሁደ ግዶና አሳይ ኦꬅያ ቱናተꬃፈ ባንታና ሻክድ፥ ጎዳኮ፥ እስራኤለ ፆሳኮ ስምዳ አሳ ኡባይ ፓስካ ምዶሶና።

\VS{22}ጎዳይ አሶረ ካዋ ቆፋ ላምድ እስራኤለ ጎዳ፥ ፆሳ ኬꬃ ኬፅድ ፖላና መላ ማድዳ ግሾ፥ ኤንቲ ላፑን ጋላስ ኡይꬃ ባኣለ ኡፋይሳን ቦንችዶሶና።




\par }\Chap{7}{\SH እዝር የሩሳላመ ዩሳ
\par }
{\PP \VerseOne{1}ዳሮ ዎደፐ ጉየ፥ ፋርሰ ካዉአ አርፀክስስ ካዎትዳ ዎደ እዝራ ጌተትያ እስ አስ ደእስ። እዝር ሳራያ ናአ፤ አዛራ ናአ፤ ካልቀ ናአ፤

\VS{2}ሳሉማ ናአ፤ ሳዶቃ ናአ፤ አክፁባ ናአ፤

\VS{3}አማረ ናአ፤ አዛራ ናአ፤ ማራዮታ ናአ፤

\VS{4}ዛራሀ ናአ፤ ኦዛ ናአ፤ ቡቃ ናአ፤

\VS{5}አብሱ ናአ፤ ፍንሃሳ ናአ፤ ፍንሃስ አላዛራ ናአ፤ ካህነ ሀላቃ አሮና ናአ።


\par }{\PP \VS{6}ሀይስ እዝር ባብሎነፐ ብስ። ጎዳይ፥ እስራኤለ ፆሳይ እምዳ ሙሰ ህግያ ኤርያ አስ። ጎዳ፥ ፆሳ ኩሸይ እያ ቦላ ደእያ ግሾ፥ እ ኦይችዳባ ኡባ ካዎይ እያዉ እሚስ።

\VS{7}ካዎይ አርፀክስስ ካዎትዳ ላፑንꬃ ላይꬃን እስራኤለ አሳፐ ጉꬃታራ፥ ካህነት፥ ሌወት፥ ዛማረት፥ ፐንገ ናገይሳትነ ፆሳ ኬꬃ ኦሳንቾት እዝራራ እስፈ የሩሳላመ ብዶሶና።

\VS{8}ካዎይ ካዎትዳ ላፑንꬃ ላይꬃን እቻሻንꬆ አጌናን እዝር የሩሳላመ ጋክስ።

\VS{9}ፆሳ ሎኦ ኩሸይ እያ ቦላ ደእያ ግሾ ኮይሮ አጌናን ኮይሮ ጋላስ ባብሎነፐ ከይድ፥ እቻሻንꬆ አጌናን ኮይሮ ጋላስ የሩሳላመ ጋክስ።

\VS{10}እዝር ጎዳ ህግያ ፃናኦን፥ ኦሶ ቦላ ፔሾንነ እስራኤለ አሳ እያ ዎጋነ እያ ህግያ ታማርሳናዉ ባ ዎዛና ጊግስስ።


\par }{\SH አርፀክስስ እዝራስ ፃፍዳ ዳብዳበ
\par }
{\PP \VS{11}ጎዳይ እስራኤለስ እምዳ ህግያነ ዎጋ፥ ሎይꬅ ኤርያ ካህነነ ፃፈ ግድዳ እዝራስ ካዎይ አርፀክስስ ፃፍዳ ዳብዳበይ ሀይሳ።


\par }{\PP \VS{12}“ካዎታ ካዋ አርፀክስሳፐ፥ ካህነነ ሳሎ ፆሳ ህገ ሎይꬅ ኤርያ እዝራስ፥ ሳሮይ ነዉ ግዶ!


\par }{\PP \VS{13}“ታ ካዎተꬃ ግዶን ደእያ እስራኤለ አሳፐ ኦንካ፥ ካህነ ዎይኮ ሌወ ግድን፥ የሩሳላመ ባናዉ ኮይያ አሳይ ኔራ ባና መላ ታኒ ኪታስ።

\VS{14}ታንነ ታራ ዞረትያ ላፑን አሳት እስፈ ግድድ፥ ነ ኩሸን ደእያ ፆሳ ህግያዳ፥ ባዳ ይሁዳንነ የሩሳላመን ደእያ ሀኖተꬃይ አይ መለኮ ኦይቻና መላ ነና ኪቶስ።

\VS{15}የሩሳላመን ደእያ እስራኤለ ፆሳስ፥ ታንነ ታራ ዞረትያ አሳት ኑ ዶሳን እምዳ ዎርቃነ ብራ እሞታ ኤካዳ ባ።

\VS{16}ሄሳ ቦላ ቃስ ኔኒ ባብሎነ ቢታ ኩመꬃፈ ደምዳ ብራነ ዎርቃ ኡባ፥ ቃስ እስራኤለ አሳይነ ካህነት የሩሳላመን ደእያ ባንታ ፆሳ ኬꬃስ ዶሳን እምዳ እሞታ ኤካዳ ባ።

\VS{17}ሀ ሚሽያን ኮርማታ፥ ማራዘታ፥ ዶርሳ ኡርገታነ፥ ካꬃ ያርሾስነ ኡሻ ያርሾስ ኮሽያባ ሻማዳ፥ የሩሳላመን ደእያ ህንተ ፆሳ ኬꬃን ያርሾ በሳን ያርሻ።


\par }{\PP \VS{18}“ሄሳፈ ፓላህዳ ብራነ ዎርቃ ኔንነ ኔራ ደእያ አይሁደ ግድዳ ነ እሻት ህንተ ፆሳ ሸነን፥ ህንተ ኦꬃናዉ ኮያባ ኦꬅተ።

\VS{19}ቃስ ኑኒ ህንተ ፆሳ ኬꬃስ፥ እምዳ ሚሸታ ኡባ የሩሳላመ ፆሳ ስንꬃን ሺሻ።

\VS{20}ሄሳፈ ሀራባይ ፆሳ ኬꬃስ ኮሽያባይ አይብካ ደእኮ፥ ካዎ ሚሸ ምንጅያ ኬꬃፈ ኤካናዉ ዳንዳኣሳ።


\par }{\PP \VS{21}“ታኒ ካዎይ አርፀክስስ ኤፍራፂሳ ሻፋፐ ሄፍንꬃን ቢታን ደእያ ሚሸ ኬꬃን አዋተꬃይ ደእያ ኡባታስ ሀ ኪታ እማስ። ካህነነ ሳሎ ፆሳ ህግያ ሎይꬅ ኤርያ እዝር ህንተና ኦይችያባይ አይባ ግድኮካ እያዉ እምተ።

\VS{22}ሄꬑ ሙኩሉነ ኦይዱ ፄቱ ክሎ ግራመ ብራ፥ እስ ፄቱ ኩንታለ ግስተ፥ ናምኡ ሙኩሉ ልትሮ ዎይነ ኡሽ፥ ናምኡ ሙኩሉ ልትሮ ሻማሆ ዛይተነ ኮሽያ መላ ማፅነ እያዉ እምተ።

\VS{23}ካዋ ቦላነ ካዋ ናይታ ካዎተꬃ ቦላ ሀንቆይ ዮና መላ ሳሎ ፆሳይ ባ ኬꬃስ ኮይያባ ኡባ እምተ።

\VS{24}ካህነታፐ፥ ሌወታፐ፥ ዛማረታፐ ፐንገ ናገይሳታፐ፥ ፆሳ ኬꬃ ኦሳንቾታፐነ ፆሳ ኬꬃ ግዶን ዱማ ዱማ ኦሶ ኦꬅያ አሳፐ ህንተ ጊራነ ቃራፃ ኤካናዉ ህንተዉ ማት ባዋ።


\par }{\PP \VS{25}“ላ እዝራ፥ ኔኒ፥ ነዉ ፆሳይ እምዳ ጭንጫተꬃን ኤፍራፂሳ ሻፋፐ ሄፍንꬃ ቢታን ደእያ ነ ፆሳ ህግያ ኤርያ አሳ ቦላ ፕርዳና መላ ዳይናታነ አይሰይሳታ ሹማ። ህግያ ኤሮና አስ ደእኮ ኔኒ ኤንታ ታማርሳ።

\VS{26}ነ ፆሳ ህግያነ ካዋ ህግያ ኪተቶና ኦንካ ደእኮ፥ እ ቃይ ባይና ሀይቆ ዎይኮ ጋደፐ ጎደቶ ዎይኮ እያ ሻሎይ ቦንቀቶ ዎይኮ ቃሾን ሴረቶ” ያግስ።


\par }{\PP \VS{27}የሩሳላመን ደእያ ፆሳ ኬꬃ ሀይሳዳ ቦንቸታና መላ ካዋ ዎዛናን ሀ ቆፋ ዎꬅዳ ጎዳ፥ ኑ አዋታ ፆሳ ጋላት ጋኮ!

\VS{28}ካዋ፥ ካዉዋራ ዞረተይሳታነ እያራ ኦꬅያ ዎልቃማ ሀላቃታ ስንꬃን ባ ቴማ ታዉ እምዳ ፆሳስ ጋላት ግዶ! ጎዳ፥ ታ ፆሳ ኩሸይ ታራ ደእያ ግሾ፥ እስራኤለ ሀላቃታፐ ኤረትዳይሳታ ዶራዳ የሩሳላመ ኤካ ባና መላ እ ታዉ ምኖተꬅ ግድስ።




\par }\Chap{8}{\SH እዝራራ ድኦፐ ስምዳ አሳ
\par }
{\PP \VerseOne{1}ካዎይ አርፀክስስ ካዎትዳ ዎደ ታራ እስፈ ባብሎነ ቢታፈ ስምዳ ሶ አሳ ሀላቃት ሀይሳታ፤


\par }{\LI \VS{2}ፍንሃሳ ያራፐ ገርሶና፥ እታማራ ያራፐ ዳነላ፥ ዳዊታ ያራፐ ሳካና ናኣ ሀፁሳ፥


\par }{\LI \VS{3}ፓሮሳ ያራፐ ዛካርያሳነ ኤንታ የለታ ማራን ፃፈትዳ ሀራ እስ ፄታነ እሻታሙ አደታ።


\par }{\LI \VS{4}ፓሀት-ሞአበ ያራፐ ዛራሀ ናኣ ኤልሆኤናያነ እያራ ደእያ ናምኡ ፄቱ አደታ።


\par }{\LI \VS{5}ዛታ ያራፐ ያሀዝኤላ ናአ ሳካናነ እያራ ደእያ ሄꬑ ፄቱ አደታ።


\par }{\LI \VS{6}አድና ያራፐ ዮናታና ናኣ ኤቤዳነ እሻታሙ አደታ።


\par }{\LI \VS{7}ኤላማ ያራፐ ጎቶላ ናአ ይሻያነ እያራ ደእያ ላፑን ታሙ አደታ።


\par }{\LI \VS{8}ሳፋፃ ያራፐ ምካኤላ ናአ ዝባዳነ እያራ ደእያ ሆስፑን ታሙ አደታ።


\par }{\LI \VS{9}እዮኣባ ያራፐ ይኤላ ናአ አብድዩነ እያራ ደእያ ናምኡ ፄታነ ታማነ ሆስፑን አደታ።


\par }{\LI \VS{10}ባና ያራፐ ዮስፍያ ናአ ሳሎምታነ እያራ ደእያ እስ ፄታነ ኡሱፑን ታሙ አደታ።


\par }{\LI \VS{11}በባያ ያራፐ በባያ ናኣ ዛካርያሳነ እያራ ደእያ ላታማነ ሆስፑን አደታ፥


\par }{\LI \VS{12}አዝጋዳ ያራፐ ሀቃፃና ናአ ዮሃናነ እያራ ደእያ እስ ፄታነ ታሙ አደታ።


\par }{\LI \VS{13}አዶንቃማ ያራፐ ዉርሰꬃን ስምዳይሳት፥ ኤልፋላፃ፥ ይኡኤላ፥ ሻማያነ ኤንታራ ደእያ ኡሱፑን ታሙ አደታ።


\par }{\LI \VS{14}ብግዋያ ያራፐ ኡታያ፥ ዛኩራነ ኤንታራ እስፈ ሀራ ላፑን ታሙ አደታ።


\par }{\PP \VS{15}ታኒ አሀዋኮ ጎግያ ሻፋ ማታን ኤንታ ሺሻስ። ኑኒ ሄ በሳን ዱንካንድ፥ ሄꬑ ጋላስ ታክዳ። ታኒ ሄ በሳን ደእያ አሳነ ካህነታ ታይብያ ዎደ ሌወ ያራፐ እስ አስካ ደማብከ።

\VS{16}ሄሳ ግሾ፥ አላዛራ፥ አርኤላ፥ ሻማያ፥ ኤልናታና፥ ያርባ፥ ኤልናታና፥ ናታና፥ ዛካርያሳነ ማሱላማ ጌተተይሳታነ ጭንጫ አስ ግድዳ ዮያርባነ ኤልናታና ፄጋስ።

\VS{17}ኤንታ ካስፍያ ጌተትያ በሳን ሌወታስ ሀላቃነ ፆሳ ኬꬃ ኦሳንቾ ግድዳ አዶስነ እያ ዳቦታስ ኦዳናባ አኬክሳዳ ኑ ፆሳ ኬꬃን ኦꬅያ አሰ ኤሀና መላ ኪታስ።

\VS{18}ኑ ፆሳ ሎኦ ኩሸይ ኑ ቦላ ደእያ ግሾ፥ እስራኤለ ናአ ሌወ ያራ ማህላ ያራነ ዳሮ ጭንጫ አስ ግድዳ ሳረባያ ጌተትያ አድያ ታማነ ሆስፑን እያ ናይታነ እያ እሻታ፥ ኑስ የድዶሶና።

\VS{19}ሄሳዳካ፥ ሀሻባ፥ ማራራ ያራ ግድዳ ያሻያ፥ እያ ናይታነ ላታሙ ግድያ እያ እሻታራ የድዶሶና።

\VS{20}ሄሳ ቦላ ካሰ አዋት ሌወታ ማዳና መላ ዳዊቲነ እያራ ኦꬅያ ሀላቃት ሹምዳ ፆሳ ኬꬃ ኦሳንቾታፐ ናምኡ ፄታነ ላታሙ አሳታ የድዶሶና። ሄሳት ኡባይ ባንታ ሱንꬃን ፃፈትዶሶና።


\par }{\PP \VS{21}ኑ ፆሳ ስንꬃን ኑ ሁጵያ ካዉሽድ፥ ኦገይ ኑስ፥ ኑ ናይታስነ ኑ ሻሎ ኡባስ ሳሮ ግዳና መላ ዎሳና መላ ያን አሀዋ ሻፋ ማታን ፆማ አዋጃስ።

\VS{22}ካሰ ኑኒ ካዋስ፥ “ኑ ፆሳ ሎኦ ኩሸይ እያ ኮየይሳታ ቦላ ደኤስ፤ ሽን እያ ዎልቃማ ሀንቆይ እያ አገይሳታ ቦላ ደኤስ” ያግድ ኦድዳ ግሾ፥ ኑኒ ብያ ኦግያን ደእያ ሞርከታፐ ኑና ናጋና መላ ዎታዳረነ ፓራታ እማናዳ ካዋ ኦይቻናዉ ዬላታስ።

\VS{23}ሄሳ ግሾ፥ ኑኒ ፆምድ፥ ፆሳ ዎስዳ፤ እካ ኑ ዎሳ ስእስ።


\par }{\PP \VS{24}ካህነ ሀላቃታፐ ሳረባያ፥ ሀሳባያነ ሀራ ኤንታ ዳቦ ግድዳ ታሙ አሳታ ዶራስ።

\VS{25}ካዎይ፥ እያራ ዞረተይሳት፥ እያ ሹማትነ እስራኤለ ኡባይ ኑ ፆሳ ኬꬃስ እምዳ ብራ፥ ዎርቃነ፥ ሀራ ሚሸታ ኡባ ልካዳ ኤንታ ኩሸን ዎꬃስ።

\VS{26}ታኒ ኤንታዉ እምዳባይ ሀይሳ፤ ላታማነ ናምኡ ሙኩሉ ክሎ ግራመ ብራ፥ ሄꬑ ሙኩሉነ ኦይዱ ፄቱ ክሎ ግራመ ብራፐ ኦሰትዳ ሚሸታ፥ ሄꬑ ሙኩሉነ ኦይዱ ፄቱ ክሎ ግራመ ዎርቃ፥

\VS{27}ሆስፑን ክሎ ግራመነ ኦይዱ ፄቱ ግራመ ዎርቃፈ ኦሰትዳ ላታሙ ሳነታነ ዎርቃዳ አልኦነ ሙሩቶ ግድዳ ናሰ ብራታፐ ኦሰትዳ ናምኡ ሳነታ።


\par }{\PP \VS{28}ሄሳፈ ጉየ፥ ታኒ ኤንታኮ ሀይሳዳ ያጋስ፤ “ህንተነ ሀ ሚሸት ጎዳስ ዱማትደታ፤ ሀ ብራይነ ዎርቃይ፥ አሳይ ባ ዶሳን ጎዳስ፥ ህንተ አዋታ ፆሳስ እምዳ እሞታ።

\VS{29}የሩሳላመን ደእያ ፆሳ ኬꬃን ሚሸ ምንጅያ ኬꬃ ጋክድ፥ ካህነ ሀላቃታ ስንꬃን፥ ሌወታ ስንꬃንነ እስራኤለ ያራታ ሀላቃታ ስንꬃን እማና ጋካናዉ፥ ሀ ሚሸታ ሎይꬅድ ናግተ” ያጋስ።

\VS{30}ሄሳ ግሾ፥ ካህነትነ ሌወት የሩሳላመን ደእያ ፆሳ ኬꬅ ኤፋናዉ ብራ፥ ዎርቃነ ሀራ ሚሸታ ኡባ ምዛነን ልክድ አዋተꬃን ኤክዶሶና።


\par }{\PP \VS{31}ኮይሮ አጌናን ታማነ ናምአንꬆ ጋላሳን የሩሳላመ ባናዉ አሀዋ ሻፋ ማታፐ ደንድዳ። ኑ ቦላ ደእያ ኑ ፆሳ ሎኦ ኩሸይ ኑ ብያ ኦገን ደእያ ሞርከታፐነ ፓንጋታፐ ኑና አሽስ።

\VS{32}ኑኒ የሩሳላመ ጋክድ፥ ያን ሄꬑ ጋላስ ሸምፕዳ።


\par }{\PP \VS{33}ኦይዳንꬆ ጋላስ ብራ፥ ዎርቃነ ሀራ ሚሸታ ኡባ ልክድ፥ ኡራያ ናኣ ካህንያ ማረሞታስ እምዳ። ፍንሃሳ ናኣ አላዛር፥ ሌወ ግድዳ እያሱ ናኣ ዮዛባትነ ብንያ ናአ ኖኣድ እያራ እስፈ ደኦሶና።

\VS{34}ኡባባይ ሄ ዎደ ታይበት ልከትድ ፃፈትስ።


\par }{\PP \VS{35}ሄሳፈ ጉየ፥ ድኦፐ ስምዳ አሳይ፥ እስራኤለ ፆሳስ፥ ታማነ ናምኡ ኮርማ፥ ኡዱፉን ታማነ ኡሱፑን ማራዘነ ላፑን ታማነ ላፑን ዶርሳ ኡርገታ ፁሳ ያርሾ ኦꬅድ፥ ቃስ ታማነ ናምኡ ኮለ ናጋራ ያርሾ ኦꬅድ ጎዳስ ያርሽዶሶና። ሄስ ኡባይ ፁሳ ያርሾ ግድድ ጎዳስ ሺቅስ።

\VS{36}ካዎይ ኪትዳ ኪታካ ካዉዋፐ ጋርሳራ ቢታ አይሰይሳታስነ ኤፍራፂሳ ሻፋፐ ሄፍንꬃ ቢታ አይሰይሳታስ እምዶሶና፤ ኤንቲ እስራኤለ አሳነ ፆሳ ኬꬃ ኦሱዋ ማድዶሶና።




\par }\Chap{9}{\SH በሶና ኤኮ-ገሎ ዎጋ ድጉዋ
\par }
{\PP \VerseOne{1}ሀ ኡባይ ሀንዳፐ ጉየ፥ ደርያ ካለይሳት ታኮ ይድ፥ ሀይሳዳ ያግዶሶና፤ “እስራኤለ አሳይ፥ ሀር አቶሽን፥ ካህነት፥ ሌወት፥ ባንታ ሄራን ደእያ፥ ካናነታ፥ ህተታ፥ ፓርዘታ፥ ያቡሰታ፥ አሞነታ፥ ሞአበታ፥ ግብፀታነ አሞረታ ቱናፐ ባንታና ሻክቦኮና።

\VS{2}ባንታዉነ ባንታ ናይታስ አይሁደ ግዶና ማጫ ናይታፐ ማቾ ኤክዶሶና፤ ሄሳ ጋሶን ጌሻ ዘረꬃ አይሁደ ግዶና አሳራ ዋላክዶሶና። ሀ ባላን ኮይሮ ግድዳይ ካለይሳታነ ሀላቃታ” ያግዶሶና።


\par }{\PP \VS{3}ታኒ ሀ ኦዳ ስእዳ ዎደ ታ ማኡዋነ ታ ቃምስያ ዳካስ፤ ታ ሁጵያነ ታ ቡቻ ስካስ፤ ዳሮ ዳጋማዳ ኡታ አጋስ።

\VS{4}ድኦፐ ስምዳ አሳይ ኦꬅዳ ናጋራ ግሾ፥ እስራኤለ ፆሳይ ኦድዳ ቃላስ ያይዳ አሳ ኡባይ ታኒ ደእያ በሳ ታኮ ሺቅዶሶና። ኦማርሳ ያርሾ ያርሽያ ዎደ ጋካናዉ ዳጋማዳ ኡትዳ በሳፈ ደንዳብከ።


\par }{\PP \VS{5}ሽን ኦማርሳ ያርሾይ ሺቅያ ዎደ፥ ታ ማኦይነ ታ ቃምሰይ ዳከትድ ደእሽን፥ ታኒ አዛናዳ ኡትዳ በሳፈ ደንዳስ። ጉልባታዳ ጎዳኮ፥ ታ ፆሳኮ፥ ታ ኩሽያ ደንꬃዳ፥ ሀይሳዳ ያጋዳ ዎሳስ።

\VS{6}“አቤት ታ ፆሳዉ፥ ኑ ናጋራይ ዶረትድ ኑ ሁጵያፐ አꬍዳ ግሾነ ኑ ናቆይ ሳሎ ጋክዳ ግሾ ታኒ ታ ሶምኡዋ ኔኮ ደንꬃናዉ ያያይስነ ዬላታይስ።

\VS{7}ኑኒ ኑ ማይዛታ ዎደፐ ዶምን፥ ሀች ጋካናዉ፥ ነና ዳሮ ናቅዳ። ኑ ናጋራ ጋሶን ኑኒ፥ ኑ ካዎትነ ኑ ካህነት ሀእይሳዳ አላጋ ካዎታ ኩሸን ኩንድዳ፤ ማሻስ፥ ዶኦስ፥ ቦንቄስነ ዬላስ አꬍድ እመትዳ።


\par }{\PP \VS{8}“ሽን ሀእ ጎዳይ ኑ ፆሳይ ኑፐ ጉꬃ አስ አሻናዉነ ባ ኬꬃን ኑስ በሰ እማናዉ ኮይድ ጉꬃ ዎደስ ማሮተꬅ እሚስ። ሄሳ ግሾ ፆሳይ ኑ አይፊያ ዶይስ፤ ኑ አይለተꬃን ደእሽን ጉꬃ ዎደስ ሸምፖ እሚስ።

\VS{9}ኑኒ አይለ ግድኮካ፥ ኑ ፆሳይ ኑና አይለተꬃን አግቤና፤ ኑ ደኡዋ ኦራꬅስ። ኑ ፆሳ ኬꬃ ኬፃና መላ፥ ላለትዳይሳ ኦራꬃና መላነ ይሁዳንነ የሩሳላመን ሳሮ ዳና መላ ፋርሰ ካዎታ ስንꬃን ኑስ ቴሞ እሚስ።


\par }{\PP \VS{10}“ሽን ኑ ፆሳዉ፥ ሀእ ያትን፥ ኑኒ ዎይጋኔ? ሄኮ ሀእካ ነ ኪታ ቶችዳ።

\VS{11}ኑ ቶችዳይ ነ አይለ ግድዳ ናበታ ባጋራ ‘ህንተ ላታናዉ ገልያ ቢታይ፥ እን ደእያ አሳን ቱንዳሮ፤ ሀ ጋፃፐ ህን ጋፃ ጋካናዉ ኤንታ ኢታ ኦሱዋንነ ቱናተꬃን ኩማሱ።

\VS{12}ሄሳ ግሾ፥ ህንተ ምኖ ግዳና መላ፥ ሄ ቢታ አይፍያ ማና መላነ መርናዉ ህንተ ናይታስ ላትሳና መላ፥ ህንተ ማጫ ናይታ ኤንታ አደ ናይታስ እሞፍተ፤ ኤንታ ማጫ ናይታ ህንተ አደ ናይታስ ኤኮፍተ። ኤንቲ ሳሮተꬃንነ ዱረተꬃን ዳና መላ አሞቶፍተ’ ያጋዳሳ።


\par }{\PP \VS{13}“ኑ ቦላ ጋክዳ ኢታባ ኡባይ ኑ ኢታ ኦሱዋነ ኑ ግታ ናጋራ ጋሶና። ግዶሽን፥ ኔኒ ኑ ፆሳይ ኑ ናጋራ ዳሮተꬃ መላ ኑና ፕርዳባካ፤ ሽን ኑፐ ጉꬃታ አሻዳሳ።

\VS{14}ኑኒ ሀይሳ መላ ቱናባ ኦꬅያ አሳራ ኤኮንነ ገሎን ዋላከትድ፥ ዋንድ ነ ኪታ እፃስ ጋኔ? ሀ አትዳ ጉꬃ ኮቻይ ꬋያና ጋካናዉ ነ ሀንቆይ ኑ ቦላ ዳረነዬ?

\VS{15}አቤት ጎዳዉ፥ እስራኤለ ፆሳዉ፥ ኔኒ ፅሎ፤ ኑኒ ሀእ ጋካናዉ አትድ ደኦን ደኦስ። ኑ ናጋራ ጋሶን ኑፐ እሶይካ ነ ስንꬃን ኤቃናዉ ዳንዳኤይ ባዋ፤ አትዳይሳት ሀች ሀይሳን ነ ስንꬃን ደኦስ” ያጋስ።




\par }\Chap{10}{\SH አሳይ ባንታ ናጋራ ፓፅዶሶና
\par }
{\PP \VerseOne{1}እዝር ፆሳ ኬꬃ ስንꬃን ኩንድድ ዬክሸ ዎስያ ዎደነ ናጋራ ፓፅያ ዎደ ማጭ፥ አደይነ ናእ ደእያ እስራኤለ አሳይ እያኮ ሺቅድ፥ ይባታ ዬሆ እያራ ዬክዶሶና።

\VS{2}ኤላማ ያራ ግድዳ ይኤላ ናአይ ሳካን ሀይሳዳ ያግስ፤ “ኑኒ ኑ ዩሾን ደእያ አላጋ ማጫሳታ ኤክድ፥ ኑ ፆሳስ አማነትቦኮ። ግዶሽን፥ ሀእካ እስራኤለስ ኡፋይስ ደኤስ።

\VS{3}ታ ጎዳዉ፥ ኔንነ ኑ ፆሳ ኪታ ናገይሳት ዞርዳይሳዳ ኑኒ ሀ ማጫሳነ ኤንታፈ የለትዳ ናይታ ኡባ የዳናዉ ቃላ ገሎስ። ሄስ ኡባይ ጎዳ ህገይ ገይሳዳ ፖለቶ።

\VS{4}እዝራ፥ ሀ ኦሶይ ነ ኩሸን ደኤስ፥ ደንዳ፤ ኑኒ ነና ማዳና፤ ምና!” ያግስ።


\par }{\PP \VS{5}እዝር ደንድ ኤቅድ፥ ካህነታ፥ ሌወታነ እስራኤለ አሳ ኡባ ሀ ጌተትዳይሳታ ኦꬃና መላ ጫቅስስ፤ ኤንትካ ጫቅዶሶና።

\VS{6}እዝር ፆሳ ኬꬃ ስንꬃፈ ደንድድ፥ ኤልያሴባ ናአይ ዮሃን ደእያ ክፍለ ገልስ። ያን ድኦፐ ስምዳ አሳይ ናጋራስ ዬክሸ አቅዳ ግሾ፥ ሄ በሳን ካꬅ ምቤና፤ ሃካ ኡይቤና።


\par }{\PP \VS{7}ድኦፐ ስምዳ አሳይ የሩሳላመ ሺቃና መላ፥ ይሁዳንነ የሩሳላመን አዋጅዶሶና።

\VS{8}ሀ ሄꬑ ጋላሳታ ግዶን ሄ በሳን ሺቆና ኦንካ ደእኮ፥ እያዉ ደእያባይ ኡባይ ኤከታና መላነ እካ ድኦፐ ስምዳ አሳ ሺቁዋፐ ኩረታና መላ ሀላቃትነ ጭማት ኦዳ ኩይዶሶና።


\par }{\PP \VS{9}ሄ ጌተትዳ ሄꬑ ጋላሳታ ግዶን፥ ኡዱፉንꬆ አጌናን ላታማንꬆ ጋላሳን ይሁዳነ ብንያመ አሳ ኡባይ የሩሳላመ ሺቅዶሶና። ሀ ዴፆ ኦዳነ ዎልቃማ እራ ጋሶን፥ ኮኮርሸ፥ ፆሳ ኬꬃ ስንꬃን ደእያ ዳባባን ኡትዶሶና።

\VS{10}ካህነ እዝር ደንዲድ ሀይሳዳ ያግስ፤ “ህንተ አማነቶና እፅደታ፤ አላጋ ማጫሳታ ማቾ ኤክድ፥ እስራኤለ ናቁዋ ቦላ ናቆ ጉጅደታ።

\VS{11}ህንተ ናጋራ ጎዳስ፥ ህንተ አዋታ ፆሳስ ፓፅተ፤ እያ ኡፋይስያባ ኦꬅተ። ሄ ቢታን ደእያ አይሁደ ግዶና አሳፐነ ህንተ ኤክዳ አይሁደ ግዶና ህንተ ማቸታፐ ሻከትተ” ያግስ።


\par }{\PP \VS{12}ሺቅዳ አሳይ ባንታ ቃላ ꬎቁ ኦꬅድ፥ ሀይሳዳ ያግዶሶና። “ነ ግያባ ኡባ ኑኒ ኦꬃና!

\VS{13}ሽን ሀይሳን ሺቅዳ አሳይ ዳሮ፤ ሄሳ ቦላ ዎልቃማ እር ቡኬስ። ኑኒ እራፐ አትያ በሲ ሀይሳን ባዋ። ሀ ናጋራን ቆህዳ አሳይ ዳሮ ግድዳ ግሾ፥ እስ ጋላሳን ዎይኮ ናምኡ ጋላሳን ሀ ኦዳ ፖላናዉ ዳንዳኦኮ።

\VS{14}ሀ ሺቅዳ አሳ ሱንꬃን ኑ ሀላቃት የሩሳላመን ጋምእድ፥ ኮሽያባ ኦꬆ። ሄሳ ጋሶን ደንዳዳ ፆሳ ዎልቃማ ሀንቆይ ኑፐ ስማና ጋካናዉ፥ ኑ ካታማታን ደእያ አይሁደ ግዶና ማጫሳታ ኤክዳ ኡባይ ኬርዳ ቃማን ካታማታ ጭማትነ ዳይናታራ እስፈ የሩሳላመ ዮ።

\VS{15}አሳሄላ ናአይ ዮናታንነ ተቁዋ ናአይ ያህዝ ኤንታ ቆፋ ጳልቅዶሶና፤ ማሱላምነ ሌወ ግድዳ ሳባት ኤንታና ማድዶሶና” ያግዶሶና።


\par }{\PP \VS{16}ድኦፐ ስምዳ አሳይ ግዳይሳዳ ኦꬅዶሶና። ካህነይ እዝር ኡባ ኮቻታፐ ሀላቃታ ዶርድ፥ ኡባ ኤንታ ሱንꬃን ሱንꬃን ፃፍስ። ታማንꬆ አጌናን ኮይሮ ጋላሳን ሀላቃት ኦዳ ፕልግድ በኦ ዶምዶሶና።

\VS{17}ኮይሮ አጌናን ኮይሮ ጋላሳይ ጋካናዉ፥ አይሁደ ግዶና ማጫሳታ ኤክዳ አሳታ ኡባ ፕልግድ ዉርስዶሶና።


\par }{\SH አላጋ ማቾ ኤክዳ አሳታ
\par }
{\PP \VS{18}ካህነ ኮቻታ ግዶፈ አላጋ ማጫሳታ ኤክዳይሳት ሀይሳታ፤ እዮሳደቃ ናአ እያሱ ኮቻታፐነ እያ እሻታ ግዶፈ ማእሰያ፥ አላዛራ፥ ያርባነ ጎዶልያ።

\VS{19}ኤንቲ ባንታ ማቸታ የዳናዉ ቃላ ገልዶሶና፤ ባንታ ናጋራ ግሾ፥ ዉድያፐ እስ እስ ማራዘ ናቆ ያርሾ ኦꬅድ ያርሽዶሶና።

\VS{20}እመራ ያራፐ አላጋ ማቸታ ኤክዳይሳት ሀናናነ ዛባዳ።

\VS{21}ሀርማ ያራፐ ማእሰያ፥ ኤልያሳ፥ ሻማያ፥ ይኤላነ ኦዝያ።

\VS{22}ፓስኮራ ያራፐ ኤልዮአናያ፥ ማእሰያ፥ እስማኤላ፥ ናትናኤላ፥ ዮዛባታነ ኤልስ።


\par }{\PP \VS{23}ሌወታፐ፥ ዮዛባታ፥ ሳመአ፥ ቃልፃ ጌተትያ ቀላያ፥ ፋታያ፥ ይሁዳነ አላዛራ።


\par }{\PP \VS{24}ዛማረታፐ፥ ኤልያሴባ።

\par }{\PP ፐንገ ናገይሳታፐ፥ ሳሉማ፥ ፀለማነ ኡረ።


\par }{\PP \VS{25}እስራኤለታፐ፥ ፋሮሳ ያራፐ ራምያ፥ ይዛያ፥ ማልክያ፥ ማያምና፥ አላዛራ፥ ማልክያነ ባናያ።


\par }{\PP \VS{26}ኤላማ ያራፐ ማታና፥ ዛካርያሳ፥ ይኤላ፥ አብዳ፥ ይረሞታነ ኤላ።


\par }{\PP \VS{27}ዛታ ያራፐ ኤልዮአና፥ ኤልያሴባ፥ ማታና፥ ይረሞታ፥ ዛባዳነ አዚዛ።


\par }{\PP \VS{28}ባባያ ያራፐ ዮሃና፥ ሀናና፥ ዛባያነ አትላያ።


\par }{\PP \VS{29}ባና ያራፐ ማሱላማ፥ ማሉካ፥ አዳያ፥ ያሱባ፥ ሻላነ ይረሞታ።


\par }{\PP \VS{30}ፓሀት-ሞአባ ያራፐ አድና፥ ካላላ፥ ባናያ፥ ማእሰያ፥ ማታና፥ ባስልኤላ፥ ብኑያነ ምናሰ።


\par }{\PP \VS{31}ካርማ ያራፐ አላዛራ፥ ይሸያ፥ ማልክያ፥ ሻማያ፥ ስሞና፥

\VS{32}ብንያመ፥ ማሉካነ ሳማራያ።


\par }{\PP \VS{33}ሀሱማ ያራፐ ማታና፥ ማታታ፥ ዛባዳ፥ ኤልፋላፃ፥ የረማያ፥ ምናሰነ ሳመአ።


\par }{\PP \VS{34}ባና ያራፐ ማዳያ፥ አምራማ፥ ኡላ፥

\VS{35}ባናያ፥ በዳያ፥ ካልቀ፥

\VS{36}ዋንያ፥ ማረሞታ፥ ኤልያሴባ፥

\VS{37}ማታና ማትናያነ ያእሳ።


\par }{\PP \VS{38}ብኑያ ያራፐ ሳማአ፥

\VS{39}ሰለማ፥ ናታና፥ አዳያ፥

\VS{40}ማክናዳባያ፥ ሳሳያ፥ ሳራያ፥

\VS{41}አዛርኤላ፥ ሰለማ፥ ሳማራ፥

\VS{42}ሳሉማ፥ አማረነ ዮሰፋ።


\par }{\PP \VS{43}ናቦ ያራፐ ይኤላ፥ ማትታ፥ ዛባዳ፥ ዛብና፥ ያዳያ፥ እዩኤላነ ባናያ።


\par }{\PP \VS{44}ሀ ኡባይ አይሁደ ግዶና ማቸታ ኤክዳይሳታ፤ እሶት እሶት ናአካ የልዶሶና።


\par }