\NormalFont\ShortTitle{እያሱ ማፃፋ}

{\MT እያሱ ማፃፋ

\par }{\IMT ጋꬃ ቆፋ

\par }{\IP እያሱ ማፃፋይ፥ እቻሹ ሙሰ ማፃፋታ ካልድ ፃፈትዳ ማፃፋ። እስራኤለ አሳይ ሙሰ በሳን ሹመትዳ እያሱይ ካለꬅን፥ ኦላ ፆንድ፥ ካናነ ቢታ ዋት ኦይክዳኮ ኦድያ ታርከ። ሀ ማፃፋይ ሱንትዳይ፥ እስራኤለ አሳ ካለꬃና መላ ሙሰ በሳን ሹመትዳ እያሱ ሱንꬃና።

\par }{\IP እያሱ ማፃፋይ ፃፈትዳ ዋና ጋሶይ፥ ፆሳይ እስራኤለ አሳስ ካናነ ቢታ እማና ግድ ጫቅዳ ጫቁዋ ፖልዳ፥ አማንꬅያ ፆስ ግደይሳ በሳናሳ (23:14)። እስራኤለ አሳይ ሀእካ ዮርዳኖሰ ሻፋፐ ዉሎሀ ባጋን ደእያ ሞአበ ደንባን ዱንካንድ ደኦሶና (ዛረ 34:1)። እያሱ ማፃፋይ ሄꬑ ክፍለታን ሻከቴስ።

\par }{\IPI 1. ፆሳ ኪታን፥ እያሱይ ሙሰ በሳን ሹመተꬃነ እስራኤለ አሳይ ካናነ ገላናዉ ጊገተꬃ (1:1—5:15) ኦዴስ። ፆሳይ እያሱኮ፥ “ህንተ ቶሆይ የꬍያ በሲ ኡባ ህንተዉ እማስ” ያግስ።

\par }{\IPI 2. እስራኤለ አሳይ ፆሰ ኪተትድ፥ ሚፃን ተቀትዳ ቢታ፥ ድረትዳ ካታማታነ ዳንጨትዳ ኦላንቾታ ቦላ ዋንድ ፆኖ ደምዳኮ ኦዴስ (6:1—13:7)

\par }{\IPI 3. እያሱይ ታማነ ናምኡ እስራኤለ ኮቻታስ ቢታ ግሹዋ፥ ካለባስ ላታ ቢታ እሙዋ፥ ባቃትድ አትያ ካታማታነ ሌወታስ እምዳ ካታማታ ፓድድ ኦድያ ክፍለ (13:1—22:34)።

\par }{\IP ማፃፋይ ባ ቆፋ፥ እያሱይ ሻከታና ዎይኮ ሀይቃና ሀንሸ ኦደትዳ ኦዳን ፃፄስ። ዉርሰꬃን፥ ማፃፋይ እያሱነ አላዛራ ሀይቁዋ በስድ ቃቼስ። ሀ ማፃፋ ቁልፐ ፅቅሰይ (24:15) ቦላ፥ “ህንተ ጎይናና ፆሳ ሀች ዶርተ። ሽን ታኒ፥ ታ ሶ አሳራ ኑ ጎዳ ጎይናና” ግያ ክፍልያ።

\par }{\IOT ማፃፋ አይፈ ቆፋታ

\par }{\IO ዮርዳኖሰ ፕነꬅነ እያርኮ ኦይከተꬅ ({\IOR{1:1—6:27}})

\par }{\IOB እያሱይ ሙሰ በሳን ሹመትስ ({\IOR{1:1-18}})

\par }{\IOB ናምኡ ዎችያ አሳት እያርኮ ቡሳ ({\IOR{2:1-24}})

\par }{\IOB ዮርዳኖሰ ፕነꬅነ ቆፍሶ ሹቻታ ({\IOR{3:1—5:1}})

\par }{\IOB ኦራꬃ የለተꬃይ ቃፃረትስ ({\IOR{5:2-15}})

\par }{\IOB እያርኮነ ጋየ ካታማታ ({\IOR{6:1—8:29}})

\par }{\IO እስራኤለ አሳይ ካናነ ቢታ ኦይከꬃ ({\IOR{8:30—12:24}})

\par }{\IO እስራኤለ አሳይ ኦይክቦና ቢታ ({\IOR{13:1-7}})

\par }{\IO ዮርዳኖሰፐ ዶሎሀ ባጋን ደእያ ቢታ ({\IOR{13:8-33}})

\par }{\IO ዮርዳኖሰፐ ዉሎሀ ባጋን ደእያ ቢታ ({\IOR{14:1—19:51}})

\par }{\IO ቆሰትድ አትያ ካታማታ ({\IOR{20:1-9}})

\par }{\IO ሌወታስ እመትዳ ካታማታ ({\IOR{21:1-45}})

\par }{\IO ዶሎሀፐ ይዳ ኮቻት ባንታ ቢታ ስሙዋ ({\IOR{22:1-34}})

\par }{\IO እያሱ ዉርሰꬃ ኦዳነ ሀይቁዋ ({\IOR{23:1—24:33}})



\par }\ChapOne{1}{\SH ፆሳይ እያሱ ኪትስ
\par }
{\PP \VerseOne{1}ጎዳ አይለይ ሙሰይ ሀይቅዳፐ ጉየ፥ ጎዳይ ሙሰ ማድያ ናወ ናኣ እያሱ፥ ሀይሳዳ ያግስ፤

\VS{2}“ታ አይለይ፥ ሙሰይ ሀይቅስ። ሄሳ ግሾ፥ ኔራነ ሀ አሳ ኡባይ ደንድድ፥ ታኒ እስራኤለ አሳስ እማናዉ ደእያ ቢታ ገላናዉ፥ ዮርዳኖሰ ሻፋ ፕንተ።

\VS{3}ታኒ ሙሰስ ኦድዳይሳዳ፥ ህንተ ቶሆይ የꬍያሶ ኡባ ህንተዉ እማስ።

\VS{4}ህንተ ዛዋይ ዱገሀ ነገበ መላ ቢታፈ ደንድድ፥ ፑደሀን ደእያ ልባኖሰ ዙማ ጋካናሳ። ቃስ ዶሎሃ ባጋን ደእያ ኤፍራፂሳ ዎጋ ሻፋፐ ደንድድ፥ ህተታ ቢታ ኡባ ኤክድ ዉሎሀ ባጋን ደእያ መደትራነ አባ ጋካናሳ።

\VS{5}እያሱ፥ ነ ላይꬃ ኡባን ኦንካ ኔራ ኤቀታናዉ ዳንዳኤና። ታኒ ሙሰራ ግድዳይሳዳ፥ ኔራካ ግዳና። ታኒ ነና የግከ፤ አግከ።

\VS{6}አይኮይ ባዋ ምና። ታኒ ኤንታ ማይዛታስ እማና ጋዳ ጫቅዳ ቢታ ኔን ሀ አሳ ላትሳና።

\VS{7}አይኮይ ባዋ ምና። ታ አይለይ ሙሰይ ነዉ እምዳ ህግያ ኡባ ምንꬃዳ ናጋ። ኔን ብያ በሳ ኡባን ነዉ እንጀታና መላ እያፐ ኡሻች ዎይኮ ሀድርስ ጎፓ።

\VS{8}ሀ ህገ ማፃፋይ ነ ዶናፐ ሻከቶፎ። እያን ፃፈትዳባ ኡባ ምንꬃዳ ናጋናዉ ጋላስነ ቃማ እያ ቆፓ። ሄሳ ነ ኦꬅኮ፥ ነዉ ኡባባይ እንጀታናነ ፖለታና።

\VS{9}ነ ብያ በሳ ኡባን ታኒ ጎዳይ ነ ፆሳይ ኔራ ደእያ ግሾ፥ ባቦፋ፤ ህርጎፋ፤ ያጋዳ ነዉ ኦዳይስ” ያግስ።


\par }{\PP \VS{10}ሄሳፈ ጉየ፥ እያሱይ ደርያ ሀላቃታ ሀይሳዳ ያግስ፤

\VS{11}“አሳይ ዱንካንድ ደእያ ጉታ ብድ፥ ሄꬑ ጋላሳ ጋርሳን፥ ‘ጎዳይ፥ ህንተ ፆሳይ፥ ህንተዉ እምያ ቢታ ላታናዉ ዮርዳኖሰ ሻፋ ፕንያ ግሾ፥ ህንተዉ ሽንቀ ጊግስተ’ ያግድ ደርያስ ኦድተ” ያግስ።


\par }{\PP \VS{12}እያሱይ፥ ሮቤላነ ጋዳ ኮቻታ ቃስ ምናሰ ኮቻታፐ ባጋ ሀይሳዳ ያግስ፤

\VS{13}“ጎዳይ፥ ህንተ ፆሳይ፥ ህንተና ሸምፕሳና፥ ሀ ቢታ ህንተዉ እማና ያግድ፥ ጎዳ አይለይ ሙሰይ ኦድዳይሳ ቆፕተ።

\VS{14}ህንተ ማቸት፥ ህንተ ናይትነ ህንተ መሄይ ዮርዳኖሰ ሻፋፐ ሀፍንꬃን ሙሰይ ህንተዉ እምዳ ቢታን ደእሾና። ሽን ህንተ ኦላንቾት ባንታ ኦላ ሚሽያ ኦይክድ፥ ህንተ አሳፐ ስንꬃትድ፥ ኦለታናዉ ዮርዳኖሰ ሻፋ ፕኖና።

\VS{15}ጎዳይ ህንተና ሸምፕስዳይሳዳ፥ ኤንታካ ሸምፕሳና ጋካናዉነ ጎዳይ ህንተ ፆሳይ ኤንታዉ እምያ ቢታ ኤንቲ ላታና ጋካናዉ፥ ኤንታ ማድተ፤ ኦለትተ። ያትድ፥ ስም ይድ፥ ዮርዳኖሰ ሻፋፐ ሀፍንꬃን ዶሎሀ ባጋን፥ ጎዳ አይለይ ሙሰይ እምዳ ህንተ ቡዞ ቢታን ደእተ” ያግስ።


\par }{\PP \VS{16}ኤንቲ ዛሪድ እያሱኮ፥ “ነ ኑና ኪትዳ ኡባ ኑኒ ኦꬃና፤ ነ ኪትያሶ ኡባ ባና።

\VS{17}ኑኒ ሙሰስ ኡባባን ኪተትዳይሳዳ፥ ነዉካ ኪተታና። ጎዳይ፥ ነ ፆሳይ ሙሰራ ግድዳይሳዳ፥ ኔራካ ግዶ።

\VS{18}ኔራ ኤቀተይነ ነ ኪታ እፅያ ኦንካ ደእኮ፥ ሀይቆ። ግዶሽን ኔን ምና” ያግዶሶና።




\par }\Chap{2}{\SH ራቦነ ዎችያ አሳታ
\par }
{\PP \VerseOne{1}ናወ ናአይ እያሱይ፥ ቢታ ዎች በእያ ናምኡ አሳታ ሴፅማ
\FTNT{*}{{\FR 2:1 }{\FK{ሴፅማ
}}{\FT{ሀ ቃላይ እብራወꬆ ዶናን ሶቃላ ጉሱ።
}}} ጌተትያ በሳፈ ቆሳን ኪትሸ፥ “ብድ ቢታ ዎችተ፤ ቃስ እያርኮ ካታማ ዱማይድ ዎችተ” ያግድ ኪትስ።

\par }{\PP ኤንቲ ብድ፥ ራቦ ጌተትያ ላይማተꬃን አቅያ አሰ ሶ አቃናዉ ገልዶሶና።

\VS{2}እያርኮ ካዎይ፥ “እስራኤለ አሳፐ ኪተትዳይሳት ሀ ቢታ ዎቻናዉ ሀች ቃማ ይዶሶና” ግያ ኦዳ ስእስ።


\par }{\PP \VS{3}ያትን፥ እያርኮ ካዎይ ራብኮ፥ “ነ ሶ ገልዳ አሳት ቢታ ዎቻናዉ ይዳ አስ ግድያ ግሾ፥ ኤንታና ከሳዳ እማ” ያግድ ኪትስ።


\par }{\PP \VS{4}ሽን ማጫስያ ሄ ናምኡ አሳታ ቆታዳ፥ “ኤ አሳት ታኮ ይዶሶና፥ ሽን ኤንቲ አዉፐ ይዳኮ ታ ኤርከ።

\VS{5}ኦማርስ ካታማ ፐንግያ ጎርዳና ሀንያ ዎደ፥ ኤንቲ ከይድ ብዶሶና። ኤንቲ አዉ ብዳኮ ታ ኤርከ። ኤለስድ ኤንታ ህንተ ካልኮ፥ ኦይካና” ያጋዳ ኤንታዉ ኦዳሱ።

\VS{6}ሽን እያ አሳታ ዳሳ ቦላ ከሳዳ ታልባ ጮይና ግዶን ቆሳሱ።

\VS{7}ያትን፥ ካዎይ ኪትዳ አሳት ዎቸይሳታ ኮይሸ፥ ዮርዳኖሰ ሻፋ ፕንꬅያ ኦግያ ጋካናዉ ብዶሶና። ኤንቲ ካታማፐ ቡሮ ከይዳ መላ ካታማ ፐንገይ ጎርደትስ።


\par }{\PP \VS{8}ዎቸይሳት ꬍስካናፐ ካሰታዳ፥ እያ ኤንታኮ ከያዳ፥

\VS{9}ሀይሳዳ ያጋሱ፤ “ጎዳይ ሀ ቢታ ህንተዉ እምዳይሳ ታ ኤራይስ። ጋሶይካ፥ ህንተፈ ደንድዳይሳን ግታ ያሻን አሳ ኡባይ ትልእስ።

\VS{10}ግብፀ ቢታፈ ህንተ ከይዳ ዎደ፥ ጎዳይ ህንተ ስንꬃን ዞኦ አባ ዋት መልስዳኮ ኑ ስእዳ። ቃስ ዮርዳኖሰ ሻፋፐ ዶሎሀ ባጋራ ደእያ አሞረ ካዎታ ናምአታ፥ ስሆናነ ኦገ ህንተ ዋትድ ዎꬍዳኮነ ኤንታ ካታማ ዋትድ ꬋይስዳኮ ኑ ስእዳ።

\VS{11}ኑኒ ሄሳ ስእዳ ዎደ፥ ኑ ዎዛናይ ያሻን ትልእስ። ህዛ፥ ህንተ ጎዳይ፥ ፆሳይ ሳሉዋካ ሳኣካ ሃረይስ እያ ግደይሳ ኑ ኤርዳ።

\VS{12}ሄሳ ግሾ፥ ታ ህንተዉ ኬህዳይሳዳ ህንተ ታ አዋ ሶ አሳስ ኬሀናዳ ጎዳ ሱንꬃን ጫቅተ። ሄሳስ አማንꬅያ ማላ ታዉ እምተ።

\VS{13}ታ አዋነ ታ አይዉ፥ ታ እሻታነ ታ ምቸታ ኤታ ሶ አሳ ኡባ ዎꬎኮ ግድ ጫቅተ” ያጋሱ።


\par }{\PP \VS{14}ሄ አሳት ዛሪድ፥ “ኑ ነዉ ጫቅዳ ጫቁዋ ፖሎና እፅኮ፥ ፆሳይ ኑና ዎꬎ። ኑ ኦꬅያባ ነ አሳስ ቆንጭሶና እፅኮ፥ ጎዳይ ሀ ቢታ ኑስ እምያ ዎደ፥ ኑኒ ነዉ አማነታናነ ኬሀና” ያግዶሶና።


\par }{\PP \VS{15}ራኣብ ኬꬃይ ካታማ ግምበ ድርሳራ ኦይከትድ ኬፀትዳ ግሾ፥ ማስኮትያራ ዎዶሮ ዱገ የዳዳ፥ ኤንታና ዱገ ዎꬍሳሱ።

\VS{16}ራኣባ ኤንታኮ፥ “ህንተና ኮየይሳት ደሞና መላ ደርያኮ፥ ብድ ኤንቲ ስማና ጋካናዉ ያን ሄꬑ ጋላስ ቆሰትተ። ያን ስሚድ፥ ህንተ ብያ በሳ ባናዉ ዳንዳኤታ” ያጋሱ።


\par }{\PP \VS{17-18}አሳት ዛሪድ፥ “ኑኒ ሀ ቢታ ኦይካናዉ ገልያ ዎደ፥ ሀ ዞኦ ዎዶሩዋ ነ ኑና ዎꬍስዳ ማስኮትያን ቃቾና እፅኮነ ነ አዋ፥ ነ አይዉ፥ ነ እሻታነ ነ ሶ አሳ ኡባ ነ ሶ ሺሾና እፅኮ፥ ነ ኑና ጫቅስዳ ጫቆይ ኑስ ጎመ ግደና።

\VS{19}ኦንካ ነ ሶፐ ካረ ከይድ ሀይቅኮ፥ ሄስ እያ ጎመ። ኑኒ ሄሳስ ኦይሸቶኮ። ኔራ ሶን ደእሸ ኦንካ ቆሄትኮ፥ እያ ሱꬃ ጎመይ ኑና ጋኮ።

\VS{20}ሽን ኑ ኦꬅያባ ኔን አሳስ ቆንጭስኮ ኔን ኑና ጫቅስዳ ጫቆይ ኑስ ጎመ ግደና” ያግዶሶና።


\par }{\PP \VS{21}እያ ዛራዳ፥ “ህንተ ቃላዳ ሀኖ” ጋዳ ኤንታ ሞይዛሱ። ኤንቲ ብዳፐ ጉየ፥ ሄ ዞኦ ዎዶሩዋ ማስኮትያን ቃቻሱ።


\par }{\PP \VS{22}ኤንቲ ደርያኮ ብድ፥ ኤንታ ኮየይሳት እያርኮ ስማና ጋካናዉ ያን ሄꬑ ጋላስ ቆሰትዶሶና። ኤንታ ኮየይሳት ኦገ ኡባን ኮይዶሶና፥ ሽን ደምቦኮና።

\VS{23}ሄሳፈ ጉየ ሄ ናምኡ አሳት ደርያፐ ዎꬍዶሶና። ዮርዳኖሰ ፕንድ፥ ናወ ናኣ እያሱኮ ይድ፥ ባንታና ጋክዳባ ኡባ ኦድዶሶና።

\VS{24}ኤንቲ እያሱኮ፥ “ጎዳይ ቱማ ሄ ቢትዉ ኑስ አꬅድ እምስ። ቃስ ሄ ቢታን ደእያ አሳ ኡባይ፥ ኑስ ያይድ ትልእዶሶና” ያግዶሶና።




\par }\Chap{3}{\SH እስራኤለ አሳይ ዮርዳኖሰ ፕነꬃ
\par }
{\PP \VerseOne{1}ዎንተꬃ ጋላስ፥ ዎንታ ጉራ እያሱይነ አሳይ ሴፅማ ጌተትያ በሳፈ ደንድድ፥ ዮርዳኖሰ ሻፋ ብድ፥ ፕኖና ያን ዱንካንዶሶና።

\VS{2}ሄꬑ ጋላሳፐ ጉየ፥ ሀላቃት ኤንቲ ዱንካንዳ ጉታ ገልድ፥

\VS{3}“ሌወ ኮቸ ግድዳ ካህነት ቶክዳ፥ ጎዳ፥ ህንተ ፆሳ ጫቆ ታቦትያ ህንተ በእዳ ዎደ ዱንካንዳ ጉታፐ ደንድድ ኤንታ ካልተ።

\VS{4}ህንተ ካሰ ሀ ኦግያራ ብድ ኤሮና ግሾ፥ ህንተ ባና ኦግያ ኤንቲ በሳና። ሽን ጫቆ ታቦትያኮ ሺቆፕተ። ህንተ ግዶንነ ጫቆ ታቦትያ ግዶን ናምኡ ሙኩሉ ዋꬋ ግድያ ሃሆተꬅ ደኦ” ያግድ ኦድዶሶና።


\par }{\PP \VS{5}እያሱይ አሳኮ፥ “ጎዳይ ዎንቶ ህንተ ግዶን ማላልስያባ ኦꬃና ግሾ፥ ህንተናተꬃ ጌሽተ” ያግስ።

\VS{6}ቃስ ካህነታስ፥ “ጫቆ ታቦትያ ቶክድ፥ አሳፐ ስን አꬍተ” ያግድ ኪትስ። ካህነት ጫቆ ታቦትያ ቶክድ፥ አሳፐ ስን አꬍዶሶና።


\par }{\PP \VS{7}ጎዳይ እያሱኮ፥ “ታኒ ሙሰራ ግድዳይሳዳ፥ ኔራካ ግዳናይሳ አሳ ኡባይ ኤራና መላ ሀች እስራኤለ ኡባ ስንꬃን ነና ꬎቁ ꬎቁ ኦሶ ዶማና።

\VS{8}ኔን፥ ጫቆ ታቦትያ ቶክያ ካህነታስ፥ ‘ዮርዳኖሰ ሻፋ ዶና ጋክያ ዎደ ሃꬃ ግዶ ገልድ ኤቅተ’ ጋዳ ኪታ” ያግስ።


\par }{\PP \VS{9}እያሱይ እስራኤለ አሳኮ፥ “ሃ ይድ ጎዳ፥ ህንተ ፆሳ ቃላ ስእተ።

\VS{10}ደኦ ፆሳይ ህንተ ግዶን ደኤይሳ ህንተ ኤራናይ፥ ካናነታ፥ ህተታ፥ ህወታ፥ ፓርዘታ፥ ገርገሰታ፥ አሞረታነ ያቡሰታ ህንተ ስንꬃፈ እ ጎድድ ከሰይሳና።

\VS{11}ቢታ ኡባ ጎዳ ጫቆ ታቦተይ ህንተፈ ስንꬃትድ፥ ዮርዳኖሰ ሻፋ ፕናና።

\VS{12}ህዛ ታማነ ናምኡ እስራኤለ ዘረꬃታፐ እስ እስ አስ ዶርተ።

\VS{13}ቢታ ኡባ ጎዳ ጫቆ ታቦትያ ቶክዳ ካህነታ ቶሆይ ዮርዳኖሰ ሃꬃ የꬍያ ዎደ ሃꬃይ ኤቃና። ቆሞፈ ዱገ ጎግያ ዮርዳኖሰ ሃꬃይ እስ ቦላ ሺቅድ ዶረታና” ያግስ።


\par }{\PP \VS{14}አሳይ ዮርዳኖሰ ሻፋ ፕናናዉ ዱንካንዳ ጉታፐ ደንድያ ዎደ፥ ጫቆ ታቦትያ ቶክዳ ካህነት አሳ ስንꬃን ቦሶና።

\VS{15}ካꬅ ሺሽያ ዎደ ዮርዳኖሰ ሻፋይ መꬋይሳዳ ክፅኮካ፥ ጫቆ ታቦትያ ቶክዳ ካህነት ዮርዳኖሰ ሻፋ ጋክድ፥ ኤንታ ቶሆይ ሃꬃ ጋፃ የꬍዳ ዎደ፥

\VS{16}ቆሞፈ ዱገ ጎግያ ሃꬃይ ኤቅስ። ዛርታና ማታን ደእያ አዳማ ካታማ ጋካናዉ ሺቅድ ዶረትስ። ዱገ ማፅነ አባኮ ጎግያ ሃꬃይ ኤቅስ። ያንን፥ አሳይ እያርኮ ካታማ ፕንዶሶና።

\VS{17}እስራኤለ አሳይ መላ ቢታራ ፕንድ ዉራና ጋካናዉ ጎዳ ጫቆ ታቦትያ ቶክዳ ካህነት ዮርዳኖሰ ሻፋ ግዶን መላ ቢታን ኤቅዶሶና።




\par }\Chap{4}{\SH ሀሳይሶ ሹቻታ
\par }
{\PP \VerseOne{1}አሳ ኡባይ ዮርዳኖሰ ፕንዳፐ ጉየ ጎዳይ እያሱኮ፥

\VS{2}“እስ እስ እስራኤለ ኮቻፈ እስ እስ አስ ኤካዳ ታማነ ናምኡ አሳታ ዶራ።

\VS{3}ሄ አሳት ዮርዳኖሰ ሻፋ ግዶን ካህነት ኤቅዳ በሳፈ ታማነ ናምኡ ሹቻታ ኤካና መላነ ሄ ሹቻታ ሀች ህንተ ዱንካንድ አቅያ በሳን ዎꬃና መላ ኦዳ” ያግስ።


\par }{\PP \VS{4}እያሱይ እስራኤለ ዘረꬃታፐ ዶረትዳ ታማነ ናምኡ አሳታ ፄግስ።

\VS{5}ኤንታኮ፥ “ጎዳ ህንተ ፆሳ ጫቆ ታቦተይ ደእያ በሳ ጉየ ዮርዳኖሰ ሻፋ ገልድ፥ እስ እስ እስራኤለ ዘረꬃታ ታይቦን ኡባይ እስ እስ ሹች ህንተ ሀሸን ቶክተ።

\VS{6}ሀ ሹቻት፥ ጎዳይ ሀች ኦꬅዳባ ህንተና ቆፍስያ ማላታ ግዳና። ዎንቶ ህንተ ናይት፥ ‘ሀ ሹቻት አይብሴ?’ ያግድ ኦይችያ ዎደ፥

\VS{7}ህንተ ዛሪድ፥ ‘ጎዳ ጫቆ ታቦተይ ፕንያ ዎደ ዮርዳኖሰ ሃꬃይ ጎገꬅ አግስ። ሄሳ ግሾ፥ ሀ ሹቻት ሀ በሳን ሀንዳባ እስራኤለ አሳ ኡባ ዎደ ቆፍስያባ ግዳና’ ” ያግስ።


\par }{\PP \VS{8}ሄ አሳት እያሱይ ኪትዳይሳዳ ኦꬅዶሶና። ጎዳይ እያሱስ ኦድዳይሳዳ፥ እስራኤለ ዘረꬃታ ታይቦን ዮርዳኖሰ ሻፋፐ ታማነ ናምኡ ሹቻታ ኤፍድ፥ ኤንቲ አቅያ በሳን ዎꬅዶሶና።

\VS{9}እያሱይ፥ ካህነት ዮርዳኖሰ ሻፋን ጫቆ ታቦትያ ቶክድ፥ ኤቅዳ በሳን ታማነ ናምኡ ሹቻታ ኤስስ። ሄ ሹቻት ሀች ጋካናዉ ያን ደኦሶና።

\VS{10}ሙሰይ እያሱ ኪትዳይሳ መላ፥ ጎዳይ እያሱ ኪትዳባ ኡባይ ፖለታና ጋካናዉ፥ ጫቆ ታቦትያ ቶክዳ ካህነት ዮርዳኖሰ ሻፋን ኤቅድ ጋምእዶሶና። አሳይ ኤለስድ ሻፋ ፕንዶሶና።

\VS{11}አሳ ኡባይ፥ ፕንዳፐ ጉየ፥ ጎዳ ጫቆ ታቦትያ ቶክዳ ካህነት አሳፐ ስን አꬍድ ካለꬅዶሶና።

\VS{12}ሙሰይ ኪትዳይሳዳ፥ ሮቤላነ ጋዳ ኮቻት፥ ቃስ ምናሰ ኮቻፈ ባጋይ ኦላስ ዳንጨትድ፥ አሳፐ ስንꬃትድ ፕንዶሶና።

\VS{13}ዳሮተꬃን ኦይታሙ ሙኩሉ ግድያ ኦላንቾት፥ ጎዳ ስንꬃን፥ እያርኮ ማታን ደእያ ደንባን ኦለታናዉ ሺቅዶሶና።

\VS{14}ሄ ጋላስ፥ ጎዳይ እያሱ እስራኤለ አሳ ኡባ ስንꬃን ꬎቁ ꬎቁ ኦꬅስ። ኤንቲ ሙሰ ቦንችዳይሳዳ እያሱካ እያ ደኦ ላይꬃ ኡባን ቦንችዶሶና።


\par }{\PP \VS{15}ጎዳይ እያሱኮ፥

\VS{16}“ጫቆ ታቦትያ ቶክዳ ካህነት ዮርዳኖሰ ሻፋፐ ከያና መላ ኦዳ” ያግስ።

\VS{17}እያሱይ ካህነት ዮርዳኖሰ ሻፋፐ ከያና መላ ኦድስ።

\VS{18}ጎዳ ጫቆ ታቦትያ ቶክዳ ካህነት ዮርዳኖሰ ሻፋፐ ከይዶሶና። ኤንታ ቶሆይ መላ ቢታ የꬍዳ ዎደ ኤለስድ፥ ዮርዳኖሰ ሃꬃይ ባ በሳ ስሚድ፥ ካሰ ጎገይሳዳ ጋፃ ጋክድ ጎገꬅ ኦይክስ።


\par }{\PP \VS{19}አሳይ ኮይሮ አጌናን ታማንꬆ ጋላሳን ዮርዳኖሰ ሻፋ ፕንድ፥ እያርኮስ ዶሎሀ ባጋን ደእያ ጋልጋላን ዱንካንዶሶና።

\VS{20}እያሱይ ዮርዳኖሰ ሻፋፐ ኤከትዳ ታማነ ናምኡ ሹቻታ ጋልጋላን ኤስድ፥

\VS{21}እስራኤለ አሳኮ ሀይሳዳ ያግስ፤ “ዎንቶ ህንተ ናይት፥ ‘ሀ ሹቻት አይብሴ?’ ያግድ ህንተና ኦይችያ ዎደ፥

\VS{22}‘እስራኤለ አሳይ ዮርዳኖሰ ሻፋ መላ ቢታራ የꬍድ ፕንዳይሳ ቆፍስያባ’ ያግድ ኦዴታ።

\VS{23}ኑኒ ፕናና ጋካናዉ፥ ጎዳይ፥ ኑ ፆሳይ ዞኦ አባ ካሰ ኑ ስንꬃን መልስዳይሳዳ፥ ህንተካ ፕናና ጋካናስ፥ ጎዳይ፥ ህንተ ፆሳይ ዮርዳኖሰ ሻፋ ህንተ ስንꬃን መልስዳይሳ ኦድተ።

\VS{24}ሄሳ ግሾ፥ ቢታን ደእያ አሳ ኡባይ፥ ጎዳ ዎልቃይ አይ መላ ግቴኮ ኤራና፤ ህንተካ ጎዳ፥ ህንተ ፆሳ፥ መርናዉ ቦንቻና” ያግስ።




\par }\Chap{5}{\SH እስራኤለ አሳ ቃፃረተꬃ
\par }
{\PP \VerseOne{1}ዮርዳኖሰ ሻፋፐ ዉሎሀ ባጋን ደእያ አሞረታ ካዎትነ መደትራነ አባ ላንቀን ደእያ ካናነታ ካዎት ኡባይ፥ እስራኤለ አሳይ ፕናና ጋካናስ ዮርዳኖሰ ሻፋ ጎዳይ ዋት መልስዳኮ ስእዳ ዎደ ኤንታ ዎዛናይ ትልእን፥ እስራኤለ አሳራ ኤቀታናዉ ፃላተꬅ ꬋይዶሶና።


\par }{\PP \VS{2}ሄ ዎደ ጎዳይ እያሱኮ፥ “ሳሎ ሹቹ ቃራያዳ እስራኤለ አደ አሳ ናምአንꬆ ቃፃራ” ያግስ።

\VS{3}እያሱይ ቃራ ሳሎ ሹቻ ኤክድ፥ “ቃፃራ ደረ” ጌተትያ በሳን እስራኤለታ ቃፃርስ።

\VS{4}እ ሄሳ ኦꬅዳይ፥ ግብፀፈ ከይዳ አደታን ላይꬅ ኦላስ ጋክዳ ኡባይ መላ ቢታን ሀይቅ ዉርዳ ግሾሳ።

\VS{5}ግብፀፈ ከይዳ አደ አሳ ኡባይ፥ ቃፃረትዶሶና፥ ሽን ግብፀፈ ብሸ መላ ቢታን የለትዳ አደ ናይት ቃፃረትቦኮና።

\VS{6}ግብፀፈ ከይያ ዎደ ላይꬅ ኦላስ ጋክዳ አደ አሳ ኡባይ ጎዳስ ኪተቶና እፅዳ ግሾ፥ ኤንቲ ሀይቅድ ዉራና ጋካናስ እስራኤለት መላ ቢታን ኦይታሙ ላይꬅ ዩይዶሶና። ጎዳይ፥ ኑስ እማና ግድ ኤንታ ማይዛታስ ጫቅዳ ኤስነ ማꬅ ጎግያ አራዳ ቢታ ሀይቅዳ ኤንታ ናይት ላቶና መላ ካሰ ጫቅስ።
\XREF{}{{\XO 5:6 }{\XT{ታይቦ 14:28-35.}}}

\VS{7}ሄሳ ግሾ እያሱይ ቃፃርዳይ ጎዳይ ኤንታ በሳን ደንꬅዳ ኤንታ ናይታ። ኤንቲ ኦገ ቦላ የለትዳ ግሾ ቃፃረትቦኮና።


\par }{\PP \VS{8}አሳ ኡባይ፥ ቃፃረትዳፐ ጉየ፥ ኤንታ ማዱንꬃይ ፓፃና ጋካናዉ ኤንቲ ዱንካንዳ በሳን ጋምእዶሶና።

\VS{9}ጎዳይ እያሱኮ፥ “ሀች ታኒ ግብፀታ ቦርያ
\FTNT{*}{{\FR 5:9 }{\FQA{ግብፀ ቦርያ፦
}}{\FT{ግብፀ ቦርያ ጌተትዳይ ኤንቲ ግብፀን አይለተꬃን ደእዳይሳ በሳና።
}}} ህንተፈ ድጋስ” ያግስ። ሄሳ ግሾ፥ ሄ በሳ ሱንꬃይ ሀች ጋካናዉ ጋልጋላ
\FTNT{†}{{\FR 5:9 }{\FQ{ጋልጋላ፦
}}{\FT{እብራወꬆ ዶናን ጋልጋላ ጉሳይ “ድግስ” ዎይኮ “ጎንዶርስስ” ጉሱ።
}}} ጌተትድ ፄገቴስ።


\par }{\PP \VS{10}እስራኤለ አሳይ እያርኮ ደንባን ጋልጋላ ጌተትያ በሳን ዱንካንድ፥ ኮይሮ አጌናን ታማነ ኦይዳንꬆ ጋላሳን ኦማርስ ፓስካ ባልያ ቦንችዶሶና።

\VS{11}ፓስካፐ ጉየ፥ ዎንተꬃ ጋላስ፥ ሄ ጋድያን ዶልዳ ካꬃ አይፍያ፥ ኡይꬁነ ትያ ጫጫ ምዶሶና።

\VS{12}ሄ ጋድያን ሞክዳ ካꬃ ኤንቲ ምዳ ዎንተꬃ ጋላስ ማናይ ዎይሳ አግስ። ሄ ዎደፐ ዶምድ እስራኤለ አሳይ ማና ደምቦኮና። ሄሳፈ ጉየ ኤንቲ ካናነን ካፅዳ ካꬃ ምድ ደእዶሶና።


\par }{\SH እያርኮ ኩንደꬃ
\par }
{\PP \VS{13}እያሱይ እያርኮ ማታን ደእያ ዎደ ማሻ ኦይክድ ባ ስንꬃን ኤቅዳ እስ አደ በእስ። እያሱይ እያኮ ሺቅድ፥ “ኔን ኑ ባጋየ ዎይኮ ኑ ሞርከታ ባጌ?” ያግድ ኦይችስ።


\par }{\PP \VS{14}አደይ ዛሪድ፥ “ታኒ ኦደ ባጋካ ግድከ። ሽን ታ ጎዳ ቶራ ሞጮና ግዳዳ ያስ” ያግስ።

\par }{\PP እያሱይ ሳአን ኩንድ ጎይንድ፥ “ታ ጎዳዉ፥ ታ ኦꬃናባ ታዉ ኦዳ” ያግስ።


\par }{\PP \VS{15}ጎዳ ቶራ ሞጮናይ እያሱኮ፥ “ኔን ኤቅዳ በሳይ ጌሽ ግድያ ግሾ፥ ነ ቶሁዋፐ ጫማ ከሳ” ያግስ። ያትን እያሱይ እ ግዳይሳዳ ኦꬅስ።




\par }\Chap{6}{\PP \VerseOne{1}እስራኤለ አሳስ ያይዳ ግሾ፥ እያርኮ ካታማ ግምበ ድርሳ ፐንገት ጎርደትዶሶና። ኦንካ ካታማ ገላናዉነ ከያናዉ ዳንዳኤና።

\VS{2}ጎዳይ እያሱኮ፥ “እያርኮ ካታማ እያ ካዉራነ እያ ምኖ ኦላንቾታራ ነ ኩሸን አꬃ እማስ።

\VS{3}ኔራነ ነ ኦላንቾታራ ሳልፕድ፥ ጋላሳን እስ ቶሆ ኡሱፑን ጋላስ ጋካናዉ፥ ካታማ ግምበ ድርሳ ዩሹዋ ዩይተ።

\VS{4}ላፑን ካህነት እሶይ እሶይ ሞይዘ ኦይክድ፥ ጎዳ ጫቆ ታቦትያ ስንꬃን ቦ። ላፑንꬃ ጋላስ ካህነት ሞይዘ ፑንያ ዎደ ህንተ ካታማ ላፑን ቶሆ ዩይተ።

\VS{5}ካህነት ሞይዘ ጎችድ ፑኑዋ ህንተ ስእያ ዎደ፥ አሳ ኡባይ ኤለስድ ባንታ ቃላ ꬎቁ ኦꬅድ ዋሶ። ሄሳፈ ጉየ፥ ካታማ ግምበ ድርሳይ ኩንዳና። ሄ ዎደ አሳ ኡባይ ግዶ ላዉሁ ግድ ገላና” ያግስ።


\par }{\PP \VS{6}ናወ ናአ እያሱ ካህነታ ፄግድ፥ “ጎዳ ጫቆ ታቦትያ ቶክተ። ህንተፈ ላፑን ካህነት ሞይዘ ኦይክድ፥ ጫቆ ታቦትያፐ ስን አꬍድ ቦ” ያግስ።

\VS{7}አሳኮ ቃስ፥ “ብድ፥ ካታማ ዩሹዋን ዩይተ፤ ኦላንቾት ጎዳ ጫቆ ታቦትያ ስንꬃን ሄመቶና” ያግድ ኪትስ።


\par }{\PP \VS{8}እያሱይ ኦድዳይሳዳ፥ ላፑን ካህነት ላፑን ሞይዘ ፑንሸ ጎዳ ስንꬃን ሄመትዶሶና፤ ቃስ ጎዳ ጫቆ ታቦተይ ኤንታ ካልስ።
 
\VS{9}ኦላስ ዳንጭዳይሳት ሞይዘ ፑንያ ካህነታ ስንꬃን ሄመቶሶና። ካህነት ቃንፆና ሞይዘ ፑንያ ዎደ ደረይ ታቦትያፐ ጉየራ ካሌስ።

\VS{10}ሽን እያሱይ፥ “ታ ህንተና ዋሶ ጎናሽን ዋሶፍተ ዎይኮ ህንተ ቃላ ስሶፍተ፤ ሀር አቶሽን እስ ቃላካ ኦደቶፍተ። ታ ህንተና ዋሶ ግያ ሄ ጋላስ ዋስተ” ያግድ አሳ ኪትስ።

\VS{11}ሄሳ ግሾ፥ ጎዳ ጫቆ ታቦተይ ሄ ካታማ እስ ቶሆ ዩያናዳ ኦꬅስ። ያትድ አሳይ ባንታ ዱንካንዳ ጉታ ስሚድ፥ ያን አቅዶሶና።


\par }{\PP \VS{12}ዎንተꬃ ጋላስ እያሱይ ጉርድ ደንድስ፤ ካህነትካ ጎዳ ጫቆ ታቦትያ ቶክዶሶና።

\VS{13}ላፑን ሞይዘታ ኦይክዳ ላፑን ካህነት ባንታ ሞይዝያ ቃንፆና ፑንሸ ጫቆ ታቦትያ ስንꬃን ቦሶና። ሞይዘይ ቃንፆና ፑነትያ ዎደ ኦላንቾት ካህነታፐ ስንꬃን ቃስ ደረይ ታቦትያፐ ጉየራ ካሌስ።

\VS{14}ናምአንꬆ ጋላስ ካታማ እስ ቶሆ ዩይድ፥ ባንታ ዱንካንዳ ጉታ ስምዶሶና። ኡሱፑን ጋላስ ጋካናዉ ሄሳዳ ኦꬅዶሶና።


\par }{\PP \VS{15}ላፑንꬃ ጋላስ ጎንተይ ዋꬍሽን ደንድድ፥ ካሰይሳዳ ካታማ ላፑን ቶሆ ዩይዶሶና። ሄ ጋላሳ ፃላላ ካታማ ላፑን ቶሆ ኤንቲ ዩይዶሶና።

\VS{16}ላፑንꬃ ዩሹዋን፥ ካህነት ሞይዘ ፑንያ ዎደ፥ እያሱይ አሳኮ፥ “ጎዳይ ሀ ካታማ ህንተዉ አꬅድ እምዳ ግሾ፥ ዋስተ” ያግድ ኪትስ።


\par }{\PP \VS{17}“ካታማይነ እያ ግዶን ደእያባ ኡባይ ጎዳስ ቃንገትዳባ ግድድ ꬋያናዉ በሴስ። ኑኒ ቢታ ፆሞሳና መላ የድዳ አሳታ ቆሳዳ አሽዳ፥ ላይምያ ራባነ እ ሶን ደእያ አሳ ፃላል አታናዉ በሴስ።

\VS{18}ሽን ህንተ መቶነ ቆሆ እስራኤለ ጉታ ቦላ ኤሆና መላ ꬋያናዉ በሲያባፐ አይባካ አሞትድ ኤኮናዳ ህንተ ሁጰስ ናገትተ።

\VS{19}ብራይነ ዎርቀይ፥ ናሰ ብራታፐ ኦሰትዳ ሚሸት ኡባይ፥ ጎዳስ ዱማትዳባ ግዶ። ኤንቲ ጎዳ ሚሽያ ምንጅያ ሻልያን ደኦ” ያግስ።


\par }{\PP \VS{20}ሄሳ ግሾ፥ ሞይዘይ ፑነትስ፤ አሳይ ዋስስ። ደረይ ሞይዘ ፑኑዋ ስእዳ ዎደ ባንታ ቃላ ꬎቁ ኦꬅ ዋስን፥ ካታማ ግምብያ ድርሳይ ኩንድስ። ሄ ሳተን አሳይ ላዉሁ ግድ ገልድ ካታማ ኦይክዶሶና።

\VS{21}ባንታ ማሻ ደንꬅድ፥ ማጫ አደ፥ ናአ ጭማ፥ መሄ፥ ዶርሰ፥ ሀረነ ካታማን ሸምፖራ ደእያባ ኡባ ዎꬍዶሶና።


\par }{\PP \VS{22}እያሱይ ቢታ ፆሞሳናዉ ኪተትዳ ናምኡ አሳታኮ፥ “ላይመ ራብ ሶ ብድ፥ ካሰ ህንተ እዉ ጫቅዳይሳዳ፥ እዮነ እ ሶ አሳ ኡባ ከስተ” ያግስ።

\VS{23}ኤንቲ ብድ፥ ራቦ፥ እ አዋ፥ እ አይዉ፥ እ እሻታነ እ ዳቦታ ኡባ እስራኤለ አሳይ ዱንካንዳ ጉታፐ ጋፃ ከስድ ዎꬅዶሶና።

\VS{24}ያት ስሚድ ካታማነ እያ ግዶን ደእያባ ኡባ ፁግዶሶና። ሽን ብራነ ዎርቃ፥ ናሰ ብራታፐ ኦሰትዳ ሚሸታ ጎዳ ሚሽያ ምንጅያ ሻልያን ዎꬅዶሶና።

\VS{25}ሽን ላይምያ ራባ እያርኮ ፆሞሳና መላ ኪተትዳ አሳታ ቆሳዳ አሽዳ ግሾ፥ እያሱይ እዮ፥ እ አዋ ሶ አሳነ ኢራ ደእያ ዳቦታ ኡባ ሀይቆፐ አሽስ። እ ኮቻት ሀች ጋካናዉ እስራኤለ ቢታን ደኦሶና።


\par }{\PP \VS{26}ሄ ዎደ እያሱይ፥

\par }{\Q “እያርኮ ካታማ ዛር ኬፃናዉ ደንድያ ኦንካ፥

\par }{\QB ጎዳ ስንꬃን ባደትዳባ ግዶ።

\par }{\Q ቡሮ ባስያ ዎደ እያ ባይራ ናአይ ሀይቆ፥

\par }{\QB ፐንግያ አꬅያ ዎደ እያ ተሾ ናአይ ሀይቆ”

\par }{\MM ያግድ ባድስ።


\par }{\PP \VS{27}ጎዳይ እያሱራ ግድዳ ግሾ፥ እያ ሱንꬃይ ቢታ ኡባ ጋክስ።




\par }\Chap{7}{\SH አካና ናጋራ
\par }
{\PP \VerseOne{1}እስራኤለ አሳይ ድገትዳባ ቦችድ፥ ጎዳስ ኪተቶና እፅዶሶና። ይሁዳ ኮቸ ግድዳ ካርማ ናአይ፥ ዘብዳ ናኣ ናአይ፥ ዛራ ናአይ አካን፥ ድገትዳባታፐ ኤክድ እስራኤለ ቦላ ጎዳ ሀንቁዋ ደንꬅስ።


\par }{\PP \VS{2}እስራኤለ አሳይ እያርኮ ማታን ዱንካንድ ደእሽን፥ እያሱይ ቤት-አዌና ማታን ቤተለፐ ዶሎሀ ባጋን ደእያ ጋየ ካታማነ እያ ሄራ ፆሞስድ ያና መላ ጉꬃ አሳታ ኪትስ። ኪተትዳ አሳት ብድ፥ ጋየ ካታማ ፆሞስዶሶና።


\par }{\PP \VS{3}ኤንቲ እያሱኮ ስሚድ ይድ፥ “ጋየ ካታማ ኦላናዉ አሳ ኡባይ ባናዉ ኮሸና፤ ናምኡ ዎይኮ ሄꬑ ሙኩሉ ኦላንቾት ቢኮ ግዳና። ያን ጉꬃ አስ ደእያ ግሾ፥ አሳ ኡባይ ዳቡራናዉ በሰና” ያግዶሶና።

\VS{4}ያትን፥ ሄꬑ ሙኩሉ ግድያ አሳት ኦላናዉ ጋየ ካታማ ብዶሶና። ሽን እስራኤለት ጋየ ካታማ አሳ ስንꬃፈ ባቃትዶሶና።

\VS{5}ጋየ ካታማ አሳይ እስራኤለ አሳፐ ሀስታማነ ኡሱፑን አሳ ዎꬍድ፥ ካታማ ድርሳ ፐንግያፈ ዶምድ፥ ሸባርመ ጋካናዉ እስራኤለ አሳ ዎꬍሸ ጎድዶሶና። እስራኤለ አሳ ዎዛናይ ትልእድ፥ ሃ ግድስ።


\par }{\PP \VS{6}ያንን፥ እያሱይነ እስራኤለ ጭማት አዛንድ፥ ባንታ ማኡዋ ዳክዶሶና። ጎዳ ታቦትያ ስንꬃን ኦማርስ ጋካናዉ ጉፋንዶሶና። ባንታ ሁጰን ብዶ ቆልዶሶና።

\VS{7}ያትን፥ እያሱይ፥ “ሀይእ ጎዳ ፆሳዉ፥ ዮርዳኖሰ ሻፋ ፕንꬃዳ ነ ኑና ኤህዳይ አሞረታስ ኑና አꬃ እማናሴ? ዮርዳኖሰፐ ሄፍንꬃን ደእዳኮ ኑስ ሎኦሽን።

\VS{8}አቤት ጎዳዉ፥ እስራኤለ አሳይ ፆነትድ፥ ባንታ ሞርከታ ስንꬃፈ ባቃትኮ፥ ታ ዎይጎ?

\VS{9}ካናነትነ ሀ ቢታን ደእያ አሳ ኡባይ፥ ሄሳ ስእድ፥ ኑና ተቅድ፥ ቢታፈ ꬋይሳና። ያትን፥ ነ ግታ ሱንꬃ ግሾ ነ ኦꬃናይ አይቤ?” ያግስ።


\par }{\PP \VS{10}ጎዳይ እያሱኮ፥ “አይስ ጉፋናዲ? ደንዳ ኤቃ።

\VS{11}እስራኤለ አሳይ ቆህዶሶና፤ ታ ኤንታና ኪትዳ ኪታ ናጎና እፅድ፥ ጫቁዋ መንꬅዶሶና። ኤንቲ ድገትዳባፐ ኤክዶሶና፤ ካይሶትዶሶና፤ ዎርዶትዶሶና፤ ቃስ ሄ ሚሽያ ባንታ ሚሽያራ ዋላክዶሶና።

\VS{12}ሄሳ ግሾ፥ እስራኤለ አሳይ ባንታ ሞርከታ ስንꬃን ኤቃናዉ ዳንዳእቦኮና። ኤንቲ ꬋያናዉ በሲያ ግሾ፥ ባንታ ሞርከታ ስንꬃፈ ጉየ ስሚድ ባቃትዶሶና። ህንተ ግዶፈ ꬋያናዉ በሲያባ ህንተ ꬋይሶና እፅኮ፥ ህዛፐ ታ ህንተራ ግድከ።”


\par }{\PP \VS{13}ባዳ አሳ ጌሻ። ጎዳይ፥ እስራኤለ ፆሳይ፥ “ህንተ ኤካናዉ በሶናባ ኤክዳ ግሾ፥ ዎንቶስ ህንተናተꬃ ጌሽተ” ያጌስ ጋዳ ኦዳ። እስራኤለ አሳዉ፥ ሄሳ ህንተ ግዶፈ ድጎና እፅኮ፥ ህንተ ሞርከታ ስንꬃን ኤቃናዉ ዳንዳኤከታ።

\VS{14}ዎንቶ ዎንታ፥ ህንተ ዛርያን ዛርያን ሺቅተ። ጎዳይ ሻክያ ዛረይ ባ ኮቻን ኮቻን ሺቆ። ጎዳይ ሻክያ ኮቻይ ባ ሶ አሳን አሳን ሺቆ፤ ቃስ ጎዳይ ሻክያ ሶ አሳይ፥ እሶይ እሶይ ባዉ ሺቆ።

\VS{15}ድገትዳባ ኤክዳ ኡራይ ጎዳ ጫቁዋ መንꬅዳይነ እስራኤለ አሳ ቆህዳይ እያ ግድያ ግሾ፥ እነ እያዉ ደእያባ ኡባይ ታማን ፁገቶ።


\par }{\PP \VS{16}እያሱይ ዎንተꬃ ጋላስ ጉራ ደንድድ፥ ኮቻን ኮቻን እስራኤለ አሳ ሺሽን፥ ጎዳይ ይሁዳ ኮቻይ ባላ ግደይሳ በስስ።

\VS{17}እያሱይ ይሁዳ ኮቻ ሺሽን፥ ጎዳይ ዛራሀ ኮቻይ ባላ ግደይሳ በስስ። ዛራሀ ኮቻ ሺሽን፥ ጎዳይ ዛብዳ ሶ አሳይ ባላ ግደይሳ በስስ።

\VS{18}ዛብዳ ሶ አሳይ እሶይ እሶይ ባዉ ሺቅን፥ ዉርሰꬃን ጎዳይ ዛብዳ ናአ ናኣ፥ ካርማ ናኣ አካን ባላ ግደይሳ ቆንጭስስ።

\VS{19}እያሱይ አካናኮ፥ “ታ ናአዉ፥ ጎዳ፥ እስራኤለ ፆሳ ቦንቻ፤ አነ ነ ኦꬅዳባ ታዉ ቆሶና ኦዳ” ያግስ።


\par }{\PP \VS{20}አካን ዛሪድ፥ “ኤ ቱማ፥ ታኒ ጎዳ እስራኤለ ፆሳ ናቃስ። ታኒ ኦꬅዳይ ሀይሳ፤

\VS{21}ኑኒ ድእድ ኤክዳ ሚሽያ ግዶፈ እስ ሎኦ ሳናኦራ ቢታ ካባ፥ ናምኡ ክሎ ግድያ ብራታ ብራነ ባጋ ክሎ ግድያ ዎርቃ በአዳ አሞታስ፤ ኤካስ። ያታዳ ታ ዱንካንያ ግዶን ቢታ ቦካዳ ብራ ጋርሳራ ዎꬃዳ ሞጋስ።”


\par }{\PP \VS{22}ያትን፥ እያሱይ አሰ ኪትስ። ኤንቲ ዎፅ ብድ ዱንካንያ ግዶን ብራ ጋርሳራ ዎꬅድ ሞግዳ ሚሸታ ደምዶሶና።

\VS{23}ኪተትድ ብዳ አሳት ሄ ሚሸታ ዱንካንያፐ እያሱኮነ እስራኤለ አሳ ኡባኮ ኤህድ፥ ጎዳ ስንꬃን ዎꬅዶሶና።


\par }{\PP \VS{24}ያትን እያሱይነ እስራኤለ አሳ ኡባይ፥ አካና፥ ብራ፥ ካባ፥ ዎርቃ፥ እያ አደ ናይታነ እያ ማጫ ናይታ፥ እያ መህያ፥ እያ ሀረታ፥ እያ ዶርሳታ፥ እያ ዱንካንያነ እያዉ ደእያባ ኡባ መቶ ዛንጋራ ጌተትያ በሳ ኤፍዶሶና።

\VS{25}እያሱይ አካናኮ፥ “ሀ መቱዋ ኑ ቦላ አይስ ኤሀዲ? ጎዳይ ሀች ነ ቦላ መቶ ኤሀና” ያግስ።

\par }{\PP ያትን እስራኤለ አሳ ኡባይ፥ አካናነ እያ ሶ አሳ ሹቻን ጫድ ዎꬍድ፥ እያዉ ደእያባ ኡባራ ዎል ጋꬅድ ታማን ፁግዶሶና።

\VS{26}ኤንቲ አካና ቦላ ሀች ጋካናዉ በንትያ ዳሮ ሹች ኬልዶሶና። ያትን፥ ጎዳይ ባ ኤፅያ ሀንቁዋፈ ስምስ። ሀች ጋካናዉ ሄ በሳይ መቶ ዛንጋራ
\FTNT{*}{{\FR 7:26 }{\FQ{መቶ ዛንጋራ፦
}}{\FT{እብራወꬆ ዶናን አኮራ ዛንጋራ ጌተቴስ።
}}} ጌተትድ ፄገቴስ።




\par }\Chap{8}{\SH ጋየ ካታማ ኩንደꬃ
\par }
{\PP \VerseOne{1}ጎዳይ እያሱኮ፥ “ያዮፋ፤ ህርጎፋ፤ ኦላንቾታ ኡባ ኔራ ኤካዳ፥ ጋየ ካታማ ኦላናዉ ከያ። ጋየ ካዋ፥ እያ አሳ፥ እያ ካታማነ እያ ቢታ ታ ነ ኩሸን አꬃዳ እማስ።

\VS{2}ኔን እያርኮ ቦላነ እያ ካዋ ቦላ ኦꬅዳይሳዳ ጋየ ቦላነ እያ ካዋ ቦላ ኦꬃና። ሽን ህንተ ሀእ ኦልድ ድእያ ሻሎነ መሄ ህንተዉ ኤክተ። ካታማፐ ጉየ ባጋራ ቆፖና መንꬃ ገላናዉ ጊገታ።”


\par }{\PP \VS{3}ሄሳ ግሾ፥ እያሱይነ ኦላንቾት ኡባይ፥ ጋየ ካታማ ኦላናዉ ደንድዶሶና። እያሱይ ባ ኦላንቾታ ግዶፈ ሀስታሙ ሙኩሉ ግድያ ምኖ ኦላንቾታ ዶርድ ቃማ የድሸ፥

\VS{4}ኤንታና ሀይሳዳ ያግድ ኪትስ፤ “ብድ ካታማፐ ጉየ ባጋራ ቆሰትድ ናግተ። ካታማፐ ሃክድ ቦናሽን፥ መንꬅ ገላናዉ ጊግድ ናግተ።

\VS{5}ታነ ታራ ደእያ አሳ ኡባይ፥ ካታማኮ ሺቃና። ሄ ዎደ ጋየ ካታማ አሳይ ኑና ኦላናዉ ያ ዎደ ካሰይሳዳ ኑ ኤንታ ስንꬃፈ ጉየ ስሚድ ባቃታና።

\VS{6}ኤንቲ ከሰይሳዳ ኑ ኤንታ ስንꬃፈ ባቃትያ ዳንን፥ ኑፐ ባቃቶሶና ግድ፥ ካታማፐ ኑ ኤንታ ሃሳና ጋካናዉ ኑና ካላና።

\VS{7}ሄ ዎደ ህንተ ቆሰትዳ በሳፈ ከይድ ካታማ ኦይክተ። ጎዳይ ህንተ ፆሳይ ካታማ ህንተ ኩሸን አꬅድ እማና።

\VS{8}ካታማ ኦይክዳፐ ጉየ፥ ጎዳይ ኪትዳይሳ መላ ታማን ፁግተ። ታ ህንተና ኪታስ” ያግስ።


\par }{\PP \VS{9}ሄሳፈ ጉየ እያሱይ ኦላንቾታ ኪትስ። ኤንቲ ብድ ጋየ ካታማፐ ዉሎሀ ባጋን ቤተለፐነ ጋየፐ ግዶን ቆሰትድ ናግዶሶና። ሽን እያሱይ ሄ ቃማ አሳራ አቅስ።


\par }{\PP \VS{10}ዎንተꬃ ጋላስ ጉራ እያሱይ ደንድድ፥ ኦላንቾታ ፄግስ። ያትድ፥ እነ እስራኤለ ጭማት ኦላንቾታ ካለꬅድ ጋየ ካታማ ብዶሶና።

\VS{11}እያራ ደእያ ኦላንቾት ኡባይ፥ ስን ብድ ጋየ ካታማ ማትድ፥ ካታማፐ ፑደሀ ባጋን ዱንካንዶሶና። ኤንታፈነ ጋየ ካታማፐ ግዶን ዛንጋር ደኤስ።

\VS{12}እያሱይ እቻሹ ሙኩሉ ኦላንቾታ ዶርድ፥ ካታማፐ ዉሎሀ ባጋራ፥ ቤተለፐነ ጋየፐ ግዶን ቆስድ ዎꬅስ።

\VS{13}ኦላንቾታፐ ባጋ ካታማፐ ፑደሀ ባጋራ፥ ቃስ ካታማ መንꬅድ ገላና ኦላንቾታ ዉሎሀ ባጋራ በሰ በሰ ኦይꬅስ። ሄ ቃማ እያሱይ ሄ ዛንጋራን አቅስ።


\par }{\PP \VS{14}ጋየ ካታማ ካዎይ ሄሳ በእዳ ዎደ፥ ባ ኦላንቾታ ኡባ ኤክድ፥ እስራኤለ አሳራ ኦለታናዉ ደምባ ቢታ ከይዶሶና። ሽን ካዎይ ካታማፐ ጉየ ባጋራ ቆሰት ኡትዳ ኦላንቾት ደኤይሳ ኤርቤና።

\VS{15}እያሱይነ እስራኤለ አሳ ኡባይ ፆነትዳባ ዳንድ፥ ኤንታ ስንꬃፈ መላ ቢታ ስሚድ ባቃትዶሶና።

\VS{16}ጋየ ካታማን ደእያ አሳ ኡባይ፥ ኤንታ የደꬃናዉ ፄገረት ከይድ፥ እያሱ ጎድሸ ካታማፐ ሃክድ ብዶሶና።

\VS{17}ጋየ ዎይኮ ቤተለን ደእያ አሳ ኡባይ፥ እስራኤለ አሳ የደꬃናዉ ካታማ የግድ ከይን ካታማ ፐንገያ ናግያ አስ ꬋይዳ ግሾ፤ ዶያ አትስ።


\par }{\PP \VS{18}ሄሳፈ ጉየ ጎዳይ እያሱኮ፥ “ነ ቶራ ጋየ ካታማ ቦላ ደንꬃ። ታኒ ጋየ ካታማ ነ ኩሸን አꬃዳ እማና” ያግስ። ያትን እያሱይ ባ ቶራ ካታማ ቦላ ደንꬅስ።

\VS{19}እያሱይ ባ ቶራ ደንꬅዳ ዎደ ቆሰትዳ ኦላንቾት ባንታ በሳፈ ደንድድ፥ ካታማ ገል ኦይክድ፥ ኤለስድ ታማን ፁግዶሶና።


\par }{\PP \VS{20}ጋየ ካታማ አሳይ ጉየ ስሚድ ፄልያ ዎደ፥ ካታማ ጩያይ ሳሎ ደንድሽን በእዶሶና። መላ ቢታ ባቃትዳ እስራኤለ አሳይ፥ ባንታና የደꬅያ አሳ ቦላ ጉየ ስምዳ ግሾ፥ ኤንቲ አዉ ባጋራካ ከስ ኤካናዉ ዳንዳእቦኮና።

\VS{21}እያሱነ እያራ ደእያ አሳ ኡባይ፥ ቆሰት ኡትዳ ኦላንቾት ካታማ ኦይክዳይሳነ ጩያይ ሳሎ ደንድዳይሳ በእዳ ዎደ ጉየ ስሚድ፥ ጋየ ካታማ አሳ ዎꬍዶሶና።

\VS{22}ካታማ ገልድ ኦይክዳ ኦላንቾትካ ካታማፐ ኤንታ ቦላ ከይዶሶና። ያትን፥ ጋየ አሳይ እስራኤለ ኦላንቾታን ኡባ ባጋራ ተቀትዳ ግሾ፥ እሶይካ አቶና ዎይኮ ከስ ኤኮና ኡባ ዎꬍድ ዉርስዶሶና።

\VS{23}ሽን ጋየ ካታማ ካዋ ደእድ፥ እያሱኮ ኤህዶሶና።


\par }{\PP \VS{24}እስራኤለ አሳይ ጋየ ካታማ አሳ ኤንታና የደꬅዳ በሳን ማሻን ዎꬍድ ኦንግዳፐ ጉየ፥ ኡባይ ጉየ ካታማ ስሚድ፥ ካታማን አትዳ አሳ ኡባ ማሻን ዎꬍዶሶና።

\VS{25}ሄ ጋላስ ጋየ ካታማን ሀይቅዳ አደይነ ማጭ ታማነ ናምኡ ሙኩላ።

\VS{26}እያሱይ ጋየ ካታማን ደእያባ ኡባ ኦንጋና ጋካናዉ ካታማ ቦላ ደንꬅዳ ቶራ ዱገ ዎꬅቤና።

\VS{27}ሽን ጎዳይ እያሱ ኪትዳይሳ መላ እስራኤለ አሳይ ሄ ካታማ መህያነ ሻሉዋ ባንታዉ ድእዶሶና።

\VS{28}እያሱይ ጋየ ካታማ ፁግስ፤ ሄ ካታማይ ሀች ጋካናዉ ላለꬃ ዶረነ አስ ባይና በሲ ግድድ አትስ።

\VS{29}እያሱይ፥ ጋየ ካታማ ካዋ ዎꬍድ ኦማርስ ጋካናዉ ምꬃ ቦላ ካቅስ። አው ዉልያ ዎደ፥ እያ አሀ ካታማ ገልያ ፐንገን የጋና መላ ኦꬅስ። እያ ቦላ ዳሮ ሹቻ ኬልዶሶና፤ ሄ ኬላ ሹቻይ ሀች ጋካናዉ ሄ በሳን ደኤስ።


\par }{\SH ጫቆ ቃላይ ኦራፅስ
\par }
{\PP \VS{30}ሄሳፈ ጉየ፥ እያሱይ ኤባላ ደርያ ቦላ ጎዳስ እስራኤለ ፆሳስ ያርሾ በሲ ኬፅስ።

\VS{31}ጎዳ አይለይ ሙሰይ እስራኤለ አሳ ኪትዳይሳዳነ ህገ ማፃፋን ፃፈትዳይሳዳ፥ ያርሾ በሳ ማሰትቦናነ ብራት ቦችቦና ሹቻፈ ኬፅድ፥ እያ ቦላ ጎዳስ ፁሳ ያርሾነ እስፈተꬃ ያርሾ ያርሽዶሶና።

\VS{32}እያሱይ፥ እስራኤለ አሳ ስንꬃን፥ ሙሰ ህግያ ሹቻ ቦላ ዛሪድ ፃፍስ።

\VS{33}እስራኤለ አሳ አንጃና መላ ጎዳ አይለይ ሙሰይ ኪትዳይሳዳ እስራኤለ አሳ ኡባይ፥ አሳ ጋደ አሳታ፥ ኤንታ ጭማት፥ ኤንታ ሹማትነ ዳይናት ኡባይ፥ ጎዳ ጫቆ ታቦትያ ቶክዳ ሌወ ኮቸ ግድዳ ካህነታ ስንꬃን ኡሻቻ ባጋንነ ሀድርሳ ባጋን ኤቅዶሶና። ኤንታፈ ባጋይ ጋርዛና ዙማ ስንꬃን፥ ቃስ ባጋይ ኤባላ ደርያ ስንꬃን ኤቅዶሶና።
\XREF{}{{\XO 8:33 }{\XT{ዛረ 11:29፤ 27:11-14.}}}

\VS{34}ህገ ማፃፋን ፃፈትዳይሳዳ፥ እያሱይ ህገ ቃላ ኡባ፥ አንጁዋነ ባደꬃ ናባብስ።

\VS{35}ሙሰይ ኪትዳ ህግያ እያሱይ፥ እስራኤለ አሳ ኡባስ፥ ማጫሳስ፥ ናይታስነ፥ አሳ ጋደ አሳስ እስ ቃላካ አሾና ናባብስ።




\par }\Chap{9}{\SH ጋባኦናታ ጭሙዋ
\par }
{\PP \VerseOne{1}ዮርዳኖሰ ሻፋፐ ዉሎሀ ባጋን ደረይ ዳርያ ቢታንነ ጋꬋን መደትራነ አባፈ ብድ ልባኖሰ ጋካናዉ ደእያ ህተታ፥ አሞረታ፥ ካናነታ፥ ፓርዘታ፥ ህወታነ ያቡሰታ ካዎት ኡባይ፥ ጋየ አሳይ ፆነትዳይሳ ስእዳ ዎደ፥

\VS{2}እያሱነ እስራኤለታ ኦላናዉ እስፈ ሺቅድ ዞረትዶሶና።


\par }{\PP \VS{3}ጋባኦና አሳይ እያሱይ እያርኮ ቦላነ ጋየ ካታማ ቦላ ኦꬅዳባ ስእድ፥

\VS{4}እያሱ ጭማናዉ ኮይዶሶና። ኤንቲ ሽንቀ ቃችድ፥ ጭማ ዎይነ ኦጎሮነ ጩርቃ ቃርፂቴ ሀረ ቦላ ጫንድ፥ እያሱኮ አሰ ኪትዶሶና።

\VS{5}ኪተትዳ አሳት ዉርዳ ጫማ አꬅዶሶና፤ ፔትዳ አፍላ ማእዶሶና፤ ኤንቲ ኦይክዳ ሽንቀይካ መልዳባነ መቀርትዳባ።

\VS{6}ኤንቲ እስራኤለ አሳይ ዱንካንዳ ጉታ ጋልጋላ ብድ፥ እያሱኮነ እስራኤለ አሳኮ፥ “ኑኒ ሃሆ ጋደፐ ይዳ። ኑ ይዳይ ህንተራ ጫቀትድ ሳሮ ዳናሳ” ያግዶሶና።


\par }{\PP \VS{7}ያትን፥ እስራኤለ አሳይ ጋባኦነ አሳኮ፥ “ህንተ ኑ ማታን ደእያ አሰኮሽ? ኑ አይብን ኤርድ ህንተራ ጫቀታኔ?” ያግዶሶና።


\par }{\PP \VS{8}ኤንቲ እያሱኮ፥ “ኑ ነ አይለታ” ያግድ ዛርዶሶና።

\par }{\PP እያሱይ ዛሪድ፥ “ህንተ ኦናንቴ? አዉፐ ይደቲ?” ያግድ ኦይችስ።


\par }{\PP \VS{9}ኤንቲ ዛሪድ፥ “ኑኒ ነ አይለት ጎዳይ ህንተ ፆሳይ ግብፀን ኦꬅዳይሳ ስእዳ ግሾ፥ ዳሮ ሃሆ ጋደፐ ይዳ።

\VS{10}ቃስ ዮርዳኖሰ ሻፋፐ ሄፍንꬃን ዉሎሀ ባጋን ደእያ ናምኡ አሞረ ካዎታ፥ ሀሰቦና ካዋ ስሆናነ አስታሮተን ደእያ ባሳነ ካዋ ኦገ ቦላ እ ኦꬅዳይሳ ኑ ስእዳ።

\VS{11}ኑ ቢታ ጭማትነ ኑ ቢታን ደእያ ኡባይ፥ ኦገስ ሽንቀ ጊግስ ኦይክድ ብድ ኤንታራ ጋሄትድ፥ ኤንታኮ፥ ‘ኑ ህንተ አይለታ፤ ኑ ይዳይ ህንተራ ጫቀትድ ሳሮ ዳናሳ’ ያግተ።


\par }{\PP \VS{12}“ኑ ኦይክዳ ሽንቅያ በእተ። ኑ ሶፐ ኤክድ ከይያ ዎደ ሆኦ፥ ሽን ሀእ መልዳይሳነ ፑሉምዳይሳ በእተ።

\VS{13}ሀ ዎይንያ ኦጎሮታን ኑ ኩንꬅያ ዎደ ኦራꬅ፥ ሽን ሀእ ዳከትዳይሳ በእተ። ኦግያ ሃሆተꬃፈ ደንዶይሳን ኑ ማኦይነ ኑ ጫማይ ዉርስ” ያግዶሶና።

\VS{14}ሽን ጎዳ ሸንያ ኦይቾና ደእሸ፥ እስራኤለ አሳይ ኤንታ ሽንቅያፈ ጉꬃራ ኤክዶሶና።

\VS{15}ያትን፥ እያሱይ ህንተና ዎꬎኮ ግድ ሳሮ ጫቆ ኤንታራ ጫቀትስ። እስራኤለ ጭማትካ ሄ ጫቁዋ መንꬆኮ ግድ ጫቅዶሶና።


\par }{\PP \VS{16}ኤንታራ ጫቅዳ ሄꬓንꬆ ጋላሳን ሄ አሳት ኤንታ ቢታን ደኤይሳነ ኤንታዉ ሾሮ ግደይሳ እስራኤለ አሳይ ስእዶሶና።

\VS{17}እስራኤለ አሳይ ሄꬑ ጋላስ ሄመትድ፥ ሄ አሳት ደእያ ካታማታ ጋክዶሶና። ኤንታ ካታማት ጋባኦና፥ ካፍራ፥ ባሮተነ ቅርያት-ይኣርማ ጌተትድ ፄገቶሶና።

\VS{18}ሽን እስራኤለ ጭማት ኤንታዉ ጎዳ፥ እስራኤለ ፆሳ ሱንꬃን ጫቅዳ ግሾ፥ እስራኤለ አሳይ ኤንታ ዎꬍቦኮና። ያትን፥ አሳ ኡባይ ጭማታ ቦላ ዙዙምዶሶና።

\VS{19}ሽን እስራኤለ ጭማት፥ “ኑ ኤንታዉ ጎዳ እስራኤለ ፆሳ ሱንꬃን ጫቅዳ ግሾ፥ ሀእ ኤንታ ቦቻናዉ ዳንዳኦኮ።

\VS{20}ኑኒ ኤንታዉ ሀይሳዳ ኦꬃና፤ ኑኒ ኤንታዉ ጫቅዳ ጫቁዋ መንꬅን ጎዳ ሀንቆይ ኑ ቦላ ዮናዳ ኤንታ ዎꬎኮ።

\VS{21}ኤንቲ ደኦ ጊተ። ግዶሽን እስራኤለ አሳ ኡባስ ምꬅነ ሃ ሺሸይሳታ ግዶ” ያግዶሶና። ሄሳ ግሾ፥ ጭማት ባንታ ጫቁዋ ናግዶሶና።


\par }{\PP \VS{22}እያሱይ ጋባኦና አሳ ፄግድ፥ “ኑ ማታን ደእሸ፥ ‘ኑኒ ዳሮ ሃሆ ቢታፈ ይዳ’ ግድ፥ ኑና አይስ ጭምደቲ?

\VS{23}ህንተ ሄሳ ኦꬅዳ ግሾ፥ ባደትዳይሳታ። ህንተ መርናዉ ታ ፆሳ ኬꬃን ምꬅነ ሃ ሺሽያ አይለ ግዳና” ያግስ።


\par }{\PP \VS{24}ኤንቲ ዛሪድ፥ “ኑኒ ነ አይለት፥ ጎዳይ ህንተ ፆሳይ ሀ ቢታን ደእያ አሳ ኡባ ꬋይስድ፥ ቢታ ህንተዉ እማናዉ ባ አይልያ ሙሰስ ኦድዳይሳ ስእዳ። ሄሳ ግሾ፥ ህንተዉ ባብድ ሀይሳ ኦꬅዳ።

\VS{25}ሀእ ኑኒ ነ ኩሸን ደኦስ። ነዉ ሎኦነ ሱረ ዳንድ በንትዳባ ኦꬃ” ግድ ዛርዶሶና።

\VS{26}እያሱይ እስራኤለ አሳይ ኤንታ ዎꬎና መላ አሽስ።

\VS{27}ሄ ጋላስ እያሱይ፥ ጋባኦና አሳታ እስራኤለታስነ ጎዳይ ዶርዳ በሳን ደእያ እያ ያርሾ በሳስ ሃነ ምꬅ ሺሽያ አስ ግዳና መላ ኦꬅስ። ጋባኦና አሳት ሀች ጋካናዉ ሄሳ ኦꬆሶና።




\par }\Chap{10}{\SH አው ኤቅስ
\par }
{\PP \VerseOne{1}እያሱይ እያርኮ ካታማ ኦል ꬋይስድ፥ እያ ካዋ ዎꬍዳይሳዳ፥ ጋየ ካታማ ኦል ꬋይስድ፥ እያ ካዋ ዎꬍዳይሳ የሩሳላመ ካዎይ አዶን-ፀደቅ ስእስ። ቃስ ጋባኦና አሳይ እስራኤለ አሳራ ሳሮ ዳናዉ ጫቀትዳይሳ ስእስ።

\VS{2}ጋባኦን ሀንኮ ካዎ ካታማታዳ ግታ ካታማ፤ ሄ ካታማይ ጋየ ካታማፐ አꬌስ፤ እያን ደእያ አደትካ ምኖ ኦላንቾ ግደይሳ ኤርያ ግሾ፥ አዶንፀደቅነ እያ አሳይ ዳሮ ያይዶሶና።

\VS{3}ሄሳ ግሾ፥ የሩሳላመ ካዎይ አዶን-ፀደቅ፥ ከብሮና ካዋ ሆሀማስ፥ ያርሙታ ካዋ ፕራማስ፥ ላክሶ ካዋ ያፍአስነ፥ ኤግሎና ካዋ ዳብራስ ሀይሳዳ ያግድ ኪትስ፤

\VS{4}“ጋባኦና አሳይ እያሱራነ እስራኤለ አሳራ ሳሮ ደአናዉ ጫቅዳ ግሾ፥ ኤንታ ኦላናዉ ይድ ታና ማድተ” ያግስ።

\VS{5}ሀ እቻሹ አሞረ ካዎት ባንታ ኦላንቾታ እስፈ ጋꬅድ፥ ጋባኦና ኦልዶሶና።


\par }{\PP \VS{6}ጋባኦና አሳይ ጋልጋላን ዱንካንዳ እያሱኮ፥ “ኑና ነ አይለታ አጎፋ፤ ኤለሳ ያዳ ኑና አሻ። ደረይ ዳርያ ቢታን ደእያ አሞረ ካዎት ኡባይ ኑና ኦላናዉ ባንታ ኦላንቾታ እስኖ ኦꬅዳ ግሾ፥ ነ ኑና ማዳ” ያግድ ኪትዶሶና።


\par }{\PP \VS{7}ሄሳ ግሾ፥ እያሱይ፥ ባራ ደእያ ኦላንቾታነ ምኖ አሳታ ኡባ፥ ጋልጋላፐ ኤክድ ብስ።

\VS{8}ጎዳይ እያሱኮ፥ “ኤንታዉ ባቦፋ፤ ታኒ ኤንታ ነ ኩሸን አꬃዳ እማስ። ኤንታፈ እስ አስካ ኔራ ኤቀታናዉ ዳንዳኤና” ያግስ።

\VS{9}እያሱይ ጋልጋላፐ ቃማ ኩመꬅ ሄመትሸ አቅድ፥ ጋባኦነ አሳይ ቆፖና ደእሽን ኤንታ ቦላ ኦላ ደንꬅስ።

\VS{10}ጎዳይ እስራኤለ አሳ ስንꬃን ኤንታዉ ዎዛና ካሀ ꬋይስስ። እስራኤለ አሳይ ኤንታ ጋባኦናን ዎꬍዶሶና። እስራኤለት ኤንታ ቤት-ሆሮና ኤፍያ ኦግያ ኦይꬅድ ጎድሸ፥ አዜቃነ ማቀዳ ጋካናዉ ጎድዶሶና።

\VS{11}ኤንቲ ቤት-ሆሮናፐ ዱገ አዜቃ ኤፍያ ኦግያራ እስራኤለ አሳ ስንꬃፈ ባቃትሽን፥ ጎዳይ ግታ ሻቻ ሹቹ ሳሎፐ ኤንታ ቦላ ቡክስስ። እስራኤለ አሳይ ዎꬍዳ አሳፐ፥ ሻቻይ ዎꬍዳ አሳይ ዳሮ።


\par }{\PP \VS{12}ጎዳይ እስራኤለ አሳስ አሞረታ፥ አꬅድ እምዳ ጋላስ፥ እስራኤለ አሳይ ስእሽን፥ እያሱይ፥

\par }{\Q “አዋይ ጋባኦና ቦላ ዉሎና ኤቆ።

\par }{\QB አጌናይካ ኤሎና ዛንጋራ ቦላ ኤቆ”

\par }{\MM ያግድ ጎዳ ዎስስ።


\par }{\PP \VS{13}እስራኤለ አሳይ ባንታ ሞርከታ ፆናና ጋካናዉ፥ አዋይ ዉሎና ኤቅስ፤ አጌናይካ ባ ደእያ በሳፈ ቃፅቤና።

\par }{\PP ሄስ ያሻራ ማፃፋን ፃፈትስ። አዋይ ሳሎስ ግዶን ቃፆና ኤቅስ፤ እስ ጋላስ ኩመꬅ አዋይ ዉሎና ጋምእስ።

\VS{14}ጎዳይ አሳ ቃላ ስእዳ ሄ ጋላሳ መላ ጋላስ ሀይሳፈ ካሰካ ሀይሳፈ ስንꬃንካ ዴና። ቱማካ ጎዳይ እስራኤለ አሳስ ኦለትስ።

\VS{15}ሄሳፈ ጉየ፥ እያሱይነ እያ ኦላንቾት ባንታ ዱንካንዳ ጉታ ጋልጋላ ስምዶሶና።


\par }{\SH እቻሹ አሞረ ካዎታ ሀይቁዋ
\par }
{\PP \VS{16}ሄ እቻሹ አሞረ ካዎት ባቃትድ፥ ማቀዳ ጎንጎሉዋን ቆሰትዶሶና።

\VS{17}እቻሹ ካዎት፥ ማቀዳ ጎንጎሉዋን ቆሰትድ ደእሽን ደምዳይሳ እያሱስ ኦድዶሶና።


\par }{\PP \VS{18}እያሱይ ዛሪድ፥ “ግታ ሹቻታ ጎንዶርስድ፥ ጎንጎሉዋ ዶና ጎርድተ፤ ኤንታ ናጋና መላ አሰ ያን ዎꬅተ።

\VS{19}ሽን ህንተ ያን ጋምኦፍተ፤ ኤንቲ ባንታ ካታማ ገልድ አቶና መላ ህንተ ሞርከታ ጎድድ ኤንታ ዎꬍተ። ጎዳይ ህንተ ፆሳይ ኤንታ ህንተ ኩሸን አꬅድ እምስ” ያግስ።

\VS{20}ጉꬃ አሳት ባቃትድ ባንታ ግምበትዳ ካታማ ገልድ አትኮካ፥ እያሱይነ እስራኤለ አሳይ አሳ ኡባ ዎꬍዶሶና።

\VS{21}ሄሳፈ ጉየ፥ እስራኤለ አሳ ኡባይ ሳሮን ስሚድ፥ እያሱይ ዱንካንድ ደእያ ጉታ ማቀዳ ይዶሶና። ሄ ዎደፐ ዶምድ ኦንካ እስራኤለ አሳ ቦላ እስ ቃላካ ኦደታናዉ ፃልዳ አስ ባዋ።


\par }{\PP \VS{22}ሄሳፈ ጉየ፥ እያሱይ፥ “ጎንጎሉዋ ዶና ዶይድ፥ ሄ እቻሹ ካዎታ ከስድ፥ ታዉ ሀ ኤክድ ዪተ” ያግስ።

\VS{23}ጎንጎሉዋ ዶና ዶይድ፥ የሩሳላመ ካዋ፥ ከብሮና ካዋ፥ ያርሙታ ካዋ፥ ላክሶ ካዋነ ኤግሎና ካዋ እያኮ ኤህዶሶና።

\VS{24}ኤንቲ ሄ ካዎታ እያኮ ኤህዳ ዎደ፥ እያሱይ እስራኤለ አሳ ኡባ ባኮ ፄግድ፥ ባራ ብዳ ቶራ ሞጮናታኮ፥ “ሃ ይድ፥ ህንተ ቶሁዋ ሀ ካዎታ ቆꬍያን ዎꬅተ” ያግስ። ኤንቲ ይድ ኪተትዳይሳዳ ኦꬅዶሶና።

\VS{25}እያሱይ ኤንታኮ፥ “ህንተ ኦለትያ ህንተ ሞርከታ ቦላ ጎዳይ ሀይሳዳ ኦꬃና ግሾ፥ አይኮይ ባዋ ያዮፍተ፤ ምንተ” ያግስ።


\par }{\PP \VS{26}እያሱይ ሄ እቻሹ ካዎታ ዎꬍድ፥ እቻሹ ምꬃ ቦላ ካቅስ፤ ኤንታ አሀይ ኦማርስ ጋካናዉ ያን ፔእስ።

\VS{27}አው ዉልያ ዎደ እያሱይ፥ “አሀ ዎꬍስድ፥ ኤንቲ ካሰ ቆሰትዳ ጎንጎሉዋን ሆልተ። ያትድ፥ ሄ ጎንጎሉዋ ዶና ግታ ሹቻን ጎርድተ” ያግድ ኪትስ። ሄ ሹቻት ሀች ጋካናዉ ያን ደኦሶና።


\par }{\PP \VS{28}ሄ ጋላስ እያሱይ ማቀዳ ካታማ ኦይክስ፤ ካታማ ካዋካ ዎꬍስ፤ ካታማን ደእያ አሳ ኡባ እስ አስካ አሾና ꬋይስስ። እያርኮ ካታማ ካዋ ቦላ ኦꬅዳይሳዳ፥ ማቀዳ ካታማ ካዋ ቦላ ኦꬅስ።


\par }{\SH ዱገሀ ካታማታ ፆነተꬃ
\par }
{\PP \VS{29}ያፐ ስሚድ፥ እያሱይነ እያ ኦላንቾት ኡባይ ማቀዳፐ ብድ ልብና ካታማ ኦልዶሶና።

\VS{30}ጎዳይ ሄ ካታማነ ካታማ ካዋ ኤንታ ኩሸን አꬅድ እምስ። እያሱይ ካታማን ደእያ አሳፐ እሱዋካ አሾና ማሻን ዎꬍስ። እያርኮ ካታማ ካዋ ቦላ ኦꬅዳይሳዳ ልብና ካታማ ካዋ ቦላ ኦꬅስ።


\par }{\PP \VS{31}እያሱይነ እያ ኦላንቾት ልብና ካታማፐ ላክሶ ካታማ ብድ፥ ሄ ካታማ ኦልዶሶና።

\VS{32}ጎዳይ ላክሶ ካታማ እስራኤለ አሳ ኩሸን አꬅድ እምን፥ እያሱይ ሄ ካታማ ዩሹዋ ተቅድ ናምአንꬆ ጋላሳን ኦይክስ። ልብና ካታማን ኦꬅዳይሳዳ ላክሶ ካታማን ደእያ አሳ ኡባ ማሻን ዎꬍስ።

\VS{33}ሄ ዎደ፥ ገዘራ ካዎይ ሆራም፥ ላክሶ ካዋ ማዳናዉ ይስ፥ ሽን እያሱይ እያነ እያ ኦላንቾታ ꬋይስስ፤ ኤንታፈ እስ አስካ አትቤና።


\par }{\PP \VS{34}ሄሳፈ ስሚድ፥ እያሱይነ እያ ኦላንቾት ኡባይ ላክሶ ካታማፐ ኤግሎና ካታማ ብድ፥ ሄ ካታማ ዩሹዋ ተቅድ ኦልዶሶና።

\VS{35}ሄ ጋላስ ኤግሎና ካታማ ኦይክድ፥ ላክሶ ካታማን ኦꬅዳይሳዳ ማሻን አሰ ኡባ ዎꬍዶሶና።


\par }{\PP \VS{36}ያት ስሚድ፥ እያሱይነ እያ ኦላንቾት ኤግሎናፐ ከብሮና ብድ፥ ከብሮና ኦልዶሶና።

\VS{37}ሄ ካታማነ እያ ዩሹዋን ደእያ ጉꬃ ካታማታ ኦይክድ እያን ደእያ አሳነ ካዋ ዎꬍዶሶና። እያሱይ ኤግሎናን ኦꬅዳይሳዳ ሄ ካታማ ቦላካ ኦꬅስ።


\par }{\PP \VS{38}ሄሳፈ ጉየ፥ እያሱይነ እያራ ደእያ እስራኤለ ኦላንቾት ጉየ ስሚድ ዳብራ ካታማ ኦልዶሶና።

\VS{39}ሄ ካታማነ እያ ዩሹዋን ደእያ ጉꬃ ጉታታ ኦይክድ፥ እያን ደእያ አሳነ ካዋ ዎꬍዶሶና። እያሱይ ከብሮናነ ልብና ካታማታ ቦላ ኦꬅዳይሳዳ ዳብራ ቦላ ኦꬅስ።


\par }{\PP \VS{40}እያሱይ ሄ ቢታን ደእያ ካታማታ ኡባ ኦይክስ። ደረይ ዳርያ ቢታን፥ ነገበ ጋꬋን፥ ሎቡዋነ ኤንታ ካዎታ ኡባ ኦይክስ። ጎዳይ እስራኤለ ፆሳይ እያ ኪትዳይሳዳ፥ ቢታ ቦላ ደእያ አስ እሱዋካ አሾና ኡባ ዎꬍድ ꬋይስስ።

\VS{41}እያሱይ ቃደስ-ባርነፈ ብድ ጋዛ ጋካናዉ ቃስ ጎሸና ቢታፈ ብድ ጋባኦና ጋካናዉ ደእያ ኡባ ኦልድ ፆንስ።

\VS{42}ጎዳይ፥ እስራኤለ ፆሳይ፥ እስራኤለታስ ኦለትዳ ግሾ እያሱይ ሀ ካዎታነ ኤንታ ቢታ ኡባ ኦልድ ኦይክስ።

\VS{43}ሄሳፈ ጉየ፥ እያሱይነ እስራኤለ ኦላንቾት ባንታ ዱንካንዳ ጉታ ጋልጋላ ስምዶሶና።




\par }\Chap{11}{\SH ፑደሀ ካዎታ ፆነተꬃ
\par }
{\PP \VerseOne{1}ሀዞራ ካዎይ ያብን፥ እስራኤለታ ፆኑዋ ስእዳ ዎደ ማዶና ካዋ ዮባባስ፥ ሽምሮና ካዋስ፥ አዝፋ ካዋስ፥

\VS{2}ፑደሀ ገዘን ደእያ ካዎታስ፥ ከነሬታ አባፈ ዱገሀ ባጋን ዮርዳኖሰ ዛንጋራን ደእያ ካዎታስ፥ ናፋት-ዶራፐ ዉሎሀ ባጋራ ጋꬋን ደእያ ካዎታስ ኪታ የድስ።

\VS{3}ቃስ ዶሎሀነ ዉሎሀ ባጋን ደእያ ካናነታስ፥ አሞረታስ፥ ህተታስ፥ ፓርዘታስ፥ ደረይ ዳርያ ቢታን ደእያ ያቡሰታስነ ምፅጳን አርሞና ዙማፐ ጋርሳን ደእያ ህወታስ ኪትስ።

\VS{4}ኤንቲ ኡባይ፥ ባንታ ኦላንቾታ፥ ፓራታነ ፓራ ጋረታ እስፈ ጋꬅድ ይዶሶና። ኤንታ ታይቦይ አባ ጋፃን ደእያ ሻፈ መላ።

\VS{5}ሄ ካዎት ኡባይ ባንታ ዎልቃ እስፈ ጋꬅድ፥ እስራኤለታ ኦላናዉ መሮመ ሃꬃ ማታን ዱንካንዶሶና።


\par }{\PP \VS{6}ጎዳይ እያሱኮ፥ “ነ ኤንታዉ ባቦፋ፤ ታኒ ዎንቶ ሀኖደ ኤንታ ኡባ ዎꬋዳ እስራኤለ አሳስ አꬃ እማና። ኔን ኤንታ ፓራታ ጋድያ ቃንፃና፤ ኤንታ ፓራ ጋረታካ ታማን ፁጋና” ያግስ።

\VS{7}እያሱይነ እያ ኦላንቾት ኡባይ ኤንቲ ቆፖና ደእሽን መሮመ ሃꬃ ማታን ኤንታ ቦላ ከይድ ኦልዶሶና።

\VS{8}ጎዳይ ኤንታና እስራኤለታ ኩሸን አꬅድ እምስ። እስራኤለት ኤንታ ኦልድ፥ ግታ ስዶናነ ማስሮታ ጋካናዉ፥ ቃስ ዶሎሀ ባጋን ደእያ ምፅጳ ዛንጋራ ጋካናዉ ኤንታና የደꬅዶሶና። ኤንታፈ እስ አስካ አሾና ኡባ ዎꬍዶሶና።

\VS{9}እያሱይ፥ ጎዳይ ኪትዳይሳዳ ኡባ ቦላ ኦꬅስ፤ ኤንታ ፓራታ ጋድያ ቃንፅስ፤ ኤንታ ጋረታ ፁግስ።


\par }{\PP \VS{10}ያትድ፥ እያሱይ ጉየ ስሚድ፥ ሀዞራ ኦል ኦይክድ፥ ካዉዋካ ማሻን ዎꬍስ። ሄ ዎደ ሀዞራ ካዎተꬃይ ሀራ ካዎተꬃ ኡባስ ሁጰ።

\VS{11}እስራኤለ አሳይ ሀዞራን ደእያ አሳ ኡባ ማሻን ዎꬍዳ ግሾ ሸምፖራ አትዳ አስ ባዋ። ሄ ካታማይ ታማን ፁገትስ።


\par }{\PP \VS{12}ጎዳ አይለይ ሙሰይ ኪትዳይሳዳ፥ እያሱይ ሄ ካታማታነ ኤንታ ካዎታ ኡባ ድእስ። እስ አስካ አሾና አሳ ኡባ ማሻን ዎꬍስ።

\VS{13}ግዶሽን፥ እያሱይ ፁግዳ ሀዞራ ካታማፐ አትሽን፥ ዞዘ ቦላ
\FTNT{*}{{\FR 11:13 }{\FQ{ዞዘ ቦላ፦
}}{\FT{ሄስ መꬎ ዞዘ ግዶናሽን ካታማት ኦላን ላለትን ካሰ ቢታ ደንꬆናሽን እያ ቦላ ኬፅሽን ዶረትድ ዞዘ ግድስ ጉሱ።
}}} ኬፀትዳ ካታማታ እስራኤለ አሳይ ፁግቦኮና።

\VS{14}እስራኤለ አሳይ ሄ ካታማታፐ ቦንቅዳ፥ ሚሽያነ መሄ ኡባ ባንታዉ ኤክዶሶና። እስ አስካ አሾና አሳ ኡባ ማሻን ዎꬍዶሶና።

\VS{15}ጎዳይ ባ አይልያ ሙሰ ኪትዳይሳዳ፥ ሙሰይ እያሱ ኪትስ፤ እያሱይካ ኪታ ፖልስ። ጎዳይ ሙሰ ኪትዳባፐ እስባካ እያሱይ አሽቤና፤ ኡባ ኦꬅስ።


\par }{\PP \VS{16}እያሱይነ እያ ኦላንቾት ደረይ ዳርያ ቢታ፥ ነገበ መላ ቢታ፥ ጎሸና ቢታ ኡባ፥ ዉሎሀ ባጋን ደእያ ጋꬋነ ዮርዳኖሰ ዛንጋራ ኦልድ ኦይክስ።

\VS{17}እ ሳይረ ካንꬅስያ ሀላቃ ዙማፐ ብድ፥ አርሞና ዙማፐ ጋርሳ ባጋን ደእያ ልባኖሰ ዛንጋራነ ባኣል-ጋደ ጋካናዉ ደእያ ቢታታ ኦይክስ። ኤንታ ካዎታ ኡባ ሾጭስ፤ ድእድ ዎꬍስ።

\VS{18}እያሱይ ዳሮ ዎደ ሄ ካዎታ ኡባራ ኦለትስ።

\VS{19}ጋባኦናን ደእያ ህወታፐ አትሽን፥ ሀራ ካታም እስራኤለታራ ሳሮ ዳናዉ ጫቅዳይ ባዋ። እስራኤለት ሀራ ካታማታ ኡባ ኦላን ፆንድ ኦይክዶሶና።

\VS{20}ጎዳይ ሙሰ ኪትዳይሳዳ፥ እያሱይ ኤንታ ማሮት ባይና ኡባ ዎꬋና መላ ጎዳይ ኤንታ ዎዛና ሙምስድ እስራኤለታ ኦላና መላ ደንꬅስ።


\par }{\PP \VS{21}ሄ ዎደ እያሱይ ብድ ደረይ ዳርያ ከብሮናን፥ ዳብራን፥ አናባን፥ ደረይ ዳርያ ይሁዳንነ እስራኤለን ደእያ አዱሳታ፥ አናቀ ኮቻታ ዎꬍድ ኦንግስ። እያሱይ ኤንታነ ኤንታ ካታማታ ኩመꬅ ꬋይስስ።

\VS{22}አናቀ ኮቻታፐ ኦንካ እስራኤለ ቢታን አትቤና፥ ሽን ጋዛን፥ ጋታንነ አሽዶዳን ጉꬃት አትዶሶና።

\VS{23}ጎዳይ ሙሰ ኪትዳይሳዳ እያሱይ ቢታ ኡባ ኦይክድ፥ እስራኤለ አሳ ኮቻን ኮቻን ሻክድ ላትስስ።

\par }{\PP ሄሳፈ ጉየ ቢታይ ኦላፐ ሸምፕስ።




\par }\Chap{12}{\SH ፆነትዳ ካዎታ
\par }
{\PP \VerseOne{1}እስራኤለ አሳይ ዮርዳኖሰ ሻፋፐ ዶሎሀ ባጋራ ደእያ አርኖና ዛንጋራፐ ብድ አርሞና ዙማ ጋካናዉ፥ ቃስ ዶሎሀ ባጋራ ዮርዳኖሰ ዛንጋራ ጋካናዉ ደእያ ቢታ ኡባ ኦልድ ኦይክስ። ሄ ፆነትዳ ካዎት ሀይሳፈ ካልድ ፃፈትዳይሳታ፤

\VS{2}ሀሰቦናን ኡትድ ሃርያ አሞረታ ካዋ ስሆና። እ ጋላዳ ቢታስ ባጋ ኤክድ፥ አርኖና ዛንጋራ ማታን ደእያ አሮራፐ ደንድድ፥ አሞነታ ዛዋ ያቦቃ ሻፋ ጋካናዉ ደኤይሳ ሃሬስ።

\VS{3}ቃስ ዶሎሀ ባጋራ ዮርዳኖሰ ዛንጋራን ከነሬታ አባፈ ብድ፥ ቤት-ያሽሞታ ባጋራ ማፅነ አባ ካንꬅድ፥ ፕስጋ ደርያፐ ጋርሳ ባጋራ ደእያ ቢታታ ሃሬስ።


\par }{\PP \VS{4}ሄሳዳካ፥ ራፋይመታ ሼሻፐ ዉርሰꬅ ግድዳ፥ አስታሮተነ ኤድራአ ሃርያ፥ ባሳነ ካዋ ኦገ ፆንስ።

\VS{5}ኦገይ፥ ሃርያ ዛዋይ ፑደሀን አርሞና ዙማ፥ ዶሎሀን ሳላካ ካታማ ጋክድ፥ ዉሎሀን ጌሹረታነ ማካታ ዛዋ ጋካናዉ ደእያ ባሳነ ቢታ ኡባ ጋኬስ። ሀሰቦና ካዋ ስሆና ቢታ ጋላዳ ፑደሀ ባጋ ጉጅድ ሃሬስ።


\par }{\PP \VS{6}ጎዳ አይለይ ሙሰይ ካለꬅን፥ እስራኤለ አሳይ ሀ ካዎታ ፆንዶሶና። ጎዳ አይለይ ሙሰይ ኤንታ ቢታ ሮቤላ ኮቻታስ፥ ጋዳ ኮቻታስነ ምናሰ ኮቻፈ ባጋስ ሻክድ ላትስስ።


\par }{\PP \VS{7}እያሱይነ እስራኤለ አሳይ ዮርዳኖሰ ሻፋፐ ዉሎሀ ባጋን ደእያ ካዎታ ኡባ ፆንዶሶና። ሄ ቢታይ ልባኖሰ ዛንጋራን ደእያ ባኣል-ጋደፐ ብድ፥ ዱገሀ ባጋራ ሳይረ ማታን ደእያ ሀላቃ ደርያ ጋኬስ። እያሱይ ሄ ቢታ ሻክድ፥ እስራኤለ ኮቻታስ ላታ ቢታ ኦꬅድ እምስ።

\VS{8}ሄ እ እምዳ ቢታይ፥ ደረይ ዳርያ ቢታ፥ ዉሎሀ ባጋን ደእያ ጋꬋ፥ ዮርዳኖሰ ዛንጋራ፥ ይሁዳነ ነገበ መላ ቢታ። ሄ ቢታይ ካሰ ህተት፥ አሞረት፥ ካናነት፥ ፓርዘት፥ ህወትነ ያቡሰት ደእያ ቢታ።

\VS{9}እስራኤለ አሳይ ፆንዳ ካዎት ሀይሳፈ ካልድ ፃፈትዳይሳታ፤ እያርኮ ካዋ፥ ቤተለ ማታን ደእያ ጋየ ካዋ፥

\VS{10}የሩሳላመ ካዋ፥ ከብሮና ካዋ፥

\VS{11}ያርሙታ ካዋ፥ ላክሶ ካዋ፥

\VS{12}ኤግሎና ካዋ፥ ገዘራ ካዋ፥

\VS{13}ዳብራ ካዋ፥ ገደራ ካዋ፥

\VS{14}ሆርማ ካዋ፥ አራዳ ካዋ፥

\VS{15}ልብና ካዋ፥ አዱላማ ካዋ፥

\VS{16}ማቀዳ ካዋ፥ ቤተለ ካዋ፥

\VS{17}ታፑሀ ካዋ፥ ሄፌራ ካዋ፥

\VS{18}አፌቃ ካዋ፥ ሳሮና ካዋ፥

\VS{19}ማዶና ካዋ፥ ሀዞራ ካዋ፥

\VS{20}ሽምሮን-ማሮና ካዋ፥ አዝፋ ካዋ፥

\VS{21}ታናካ ካዋ፥ ማግዶ ካዋ፥

\VS{22}ቃደሳ ካዋ፥ ቃርመሎሳን ደእያ ዮቅናመ ካዋ፥

\VS{23}ገዘን ደእያ ዶራ ካዋ፥ ጋልጋላን ደእያ ጎይማ ካዋነ

\VS{24}ትርሳ ካዋ።

\par }{\MM ኤንቲ ኩመꬅ ሀስታማነ እስ ካዎታ።




\par }\Chap{13}{\SH ቡሮ ኦይከትቦና ቢታ
\par }
{\PP \VerseOne{1}እያሱይ ዳሮ ጭምዳ ዎደ ጎዳይ እያኮ፥ “ኔን ጭማዳሳ፤ ነ ላይꬃይካ ሱገትስ፥ ግዶሽን ኦይከቶና አትዳ ዳሮ ቢታት ደኦሶና።

\VS{2}ኦይከትቦና ቢታት ሀይሳታ፤ ፍልስፄመታነ ጌሹረታ ቢታ ኡባ።

\VS{3}ግብፀፈ ዶሎሀ ባጋን ደእያ ሽሆራ ሻፋፐ ብድ፥ ፑደሀ ባጋን ደእያ ኤክሮና ቢታ ጋካናዉ ደእያ ቢታ ኡባ። ሄ ቢታት ካናነ ቢታ ጌተቶሶና። ኤንትካ እቻሹ ፍልስፄመ ካዎት አይስያ ጋዛ፥ አሽዶዳ፥ አስቀሎና፥ ጋተነ ኤክሮና ጌተትያ ካታማታ። አዌታ ቢታይካ ቡሮ ኦይከትቤና።

\VS{4}ዱገሀ ባጋን ደእያ ካናነታ ቢታነ፥ ስዶናታ ቢታ ግድዳ ማራፐ ብድ አሞረታ ዛዋ አፌቃ ጋካናዉ ደእያ ቢታይ ኦይከትቤና።

\VS{5}ገባላታ ቢታይነ ባኣል-ጋደፐ ዶሎሀ ባጋን ደእያ አርሞና ዙማፐ ብድ፥ ሀማታ ፕኖ ጋካናዉ ቡሮ ኦይከትቤና።

\VS{6}ልባኖሰፐ ብድ ማሰሮና ጋካናዉ ገዘ ቢታን ደእያ ስዶናታ ኡባ ታኒ እስራኤለታ ስንꬃፈ ጎዳ ከሳና። ታኒ ነና ኪትዳይሳዳ ሄ ቢታ እስራኤለ አሳስ ላታ ኦꬃዳ ሻካ።

\VS{7}ኔን ሄ ቢታ ኡዱፉን ኮቻታስነ ምናሰ ኮቻፈ ባጋስ ሻካ” ያግስ።


\par }{\SH ዮርዳኖሰፐ ዶሎሀ ባጋ ቢታ
\par }
{\PP \VS{8}ሮቤላ ኮቻይ፥ ጋዳ ኮቻይነ ምናሰ ኮቻፈ ባጋይ ጎዳ አይለይ ሙሰይ ዮርዳኖሰፐ ሄፍንꬃን፥ ዶሎሀ ባጋን ደእያ ቢታ ካሰ ላታ ኦꬅድ ኤንታዉ እምስ።

\VS{9}ኤንታ ቢታይ አርኖና ዛንጋራ ማታን ደእያ አሮኤራፐ ብድ፥ ሄ ዛንጋራን ደእያ ካታማፐ ብድ፥ መደባ ገዝያ ካንꬅድ ድቦና ጋካናሳ።

\VS{10}ቃስ ሀሰቦናን ኡትድ አሞነታ ዛዋ ጋካናዉ ሃርያ አሞረታ ካዋ ስሆና ካታማታ ኡባ ጋኬስ።

\VS{11}ሄሳዳካ፥ ጋላዳታ፥ ጌሹረታነ ማእካታ ቢታ ኡባ፥ አርሞና ዙማ ኡባነ ሳላካ ጋካናዉ ደእያ ባሳነ ቢታ ኡባ ኦይኬስ።

\VS{12}አስታሮተንነ ኤድራአን ኡትድ፥ ሃርዳ ባሳነ ካዋ ኦገ ቢታ ኡባ ኦይኬስ፤ ሄ ቢታይ ካሰ ራፋይመታፐ አትዳ ቢታ። ሙሰይ ኤንታ ፆንድ ቢታፈ ጎድድ ከስስ።

\VS{13}ሽን እስራኤለ አሳይ ጌሹረታነ ማእካታ ጎድድ ከስቦኮና። ኤንቲ ሀች ጋካናዉ እስራኤለ አሳ ግዶን ደኦሶና።


\par }{\PP \VS{14}ሙሰይ ሌወ ኮቻስ ላታ ቢታ እምቤና። ጎዳይ፥ እስራኤለ ፆሳይ፥ ኤንታዉ ኪትዳይሳዳ ታማን ፁሳ ያርሾ ኤንታዉ ላታ ኦꬅድ እምስ።


\par }{\PP \VS{15}ሙሰይ ሮቤላ ኮቻስ ኤንታ ኮቻን ኮቻን ላታ እምስ።

\VS{16}ኤንታ ቢታይ አርኖና ዛንጋራ ማታን ደእያ አሮኤራፐ ብድ፥ ሄ ዛንጋራን ደእያ ካታማ ካንꬅድ ገዘ መደባ ጋኬስ።

\VS{17}ሀሰቦና፥ ገዘ ካታማታ፥ ድቦና፥ ባሞት-ባኣላ፥ ቤት-ባል-መኦና፥

\VS{18}ያሃፃ፥ ቀደሞታ፥ መፋታ፥

\VS{19}ቅራታይማ፥ ሰባማ፥ ደረይ ዳርያ ዛንጋራን ደእያ ፀረት-ሻሃረ፥

\VS{20}ቤት-ፓኦራ፥ ፕስጋ ዙማፐ ጋርሳን ደእያ ቢታነ ቤት-ያሽሞታ ጌተትያ ቢታታ ኡባ ጋኬስ።

\VS{21}ቃስ ገዘን ደእያ ካታማታነ ሀሰቦናን ኡትድ ሃርዳ አሞረታ ካዋ ስሆና ቢታ ኡባ ጋኬስ። ሙሰይ ካዋ ስሆናነ ምድያመታ ሀላቃታ ኤዋ፥ ረቄማ፥ ፁራ፥ ሁራነ ሬባ ኦልድ ፆንስ። ሀይሳቲ ካዋ ስሆናፐ ጋርሳን ሄ ቢታ ሃረይሳታ።

\VS{22}እስራኤለ አሳይ ማሩዋ፥ ብኦራ ናኣ፥ ባላማ ዎꬍዶሶና።

\VS{23}ሮቤላ ኮቻስ ዉሎሀ ባጋ ዛዋይ ዮርዳኖሰ ሻፋ። ሮቤላ ኮቻስ ኮቻን ኮቻን ላታ ግድድ እመትዳ ካታማትነ ጉታት ሀይሳታ።


\par }{\PP \VS{24}ሙሰይ ጋዳ ኮቻስ ኤንታ ኮቻን ኮቻን ላታ ቢታ ሻክድ እምስ።

\VS{25}ኤንታ ቢታይ ያእዜራ፥ ጋላዳን ደእያ ካታማታ ኡባነ አሞነታ ቢታፈ ባጋ ኤክድ፥ ራባ ዶሎሀ ባጋን ደእያ አሮኤራ ጋኬስ።

\VS{26}ሄሳዳካ፥ ሀሰቦናፐ ደንድድ፥ ራሞት-ምፅጳነ በፆንማ ጋኬስ። ቃስ ማህናይማፐ ብድ ዳቤራ ዛዋ ጋኬስ።

\VS{27}ቃስ ዮርዳኖሰ ዛንጋራን፥ ሀሰቦና ካዋ ስሆና ካዎተꬃፈ አትዳ፥ ቤት-ሀራመ፥ ቤት-ንምራ፥ ሱኮታነ ፃፎና ጌተትያ ካታማታ ኤኬስ። ኤንታ ዛዋይ ዉሎሀ ባጋን ዮርዳኖሰ ሻፋ፥ ቃስ ፑደሀ ባጋን ከነሬታ አባ ጋኬስ።

\VS{28}ጋዳ ኮቻስ ኮቻን ኮቻን ላታ ቢታ ግድድ እመትዳ ካታማትነ ጉታት ሀይሳታ።


\par }{\PP \VS{29}ሙሰይ ምናሰ ኮቻፈ ባጋስ ኤንታ ኮቻን ኮቻን ላታ ቢታ እምስ።

\VS{30}ኤንታ ቢታይ ማህናይማነ ባሳነ ቢታ ኡባ ጋክ ኦይኬስ። ባሳነ ካዋ ኦገ ካዎተꬃ ኡባነ ባሳነን ደእያ ኡሱፑን ታሙ ያእራ ካታማታ ኦይኬስ።

\VS{31}ቃስ ጋላዳፐ ባጋነ ባሳነን ኦገ ካዎተꬃስ ዋና ካታማ ግድዳ አስታሮተነ ኤድራአ ጌተትያ ካታማታ ጋኬስ። ሄ ኡባይ ምናሰ ናአ ማክራ ኮቻስ ኤንታ ኮቻን ኮቻን ጋክዳይሳ።


\par }{\PP \VS{32}ሙሰይ ዮርዳኖሰፐ ሄፍንꬃን፥ እያርኮፈ ዶሎሀ ባጋን ደእያ ሞአበ ደንባን ደእሸ ሻክድ እምዳ ቢታይ ሀይሳ።

\VS{33}ሽን ሙሰይ ሌወ ኮቻስ ላታ ቢታ እምቤና። ጎዳይ፥ እስራኤለ ፆሳይ ኤንታ ላታ።




\par }\Chap{14}{\SH ዮርዳኖሰፐ ዉሎሀ ባጋ ቢታታ
\par }
{\PP \VerseOne{1}ካህነይ አላዛር፥ ናወ ናአይ እያሱይነ እስራኤለ ሶ አሳ ሀላቃት፥ ካናነ ቢታ ኤንታ ኮቻን ኮቻን ሻክን፥ እስራኤለ አሳ ጋክዳ ቢታይ ሀይሳፈ ካልድ ደኤይሳ።

\VS{2}ጎዳይ ሙሰ ኪትዳይሳዳ ላታ ቢታይ ኡዱፉናነ ባጋ ኮቻስ ሳማን ሻከትስ።

\VS{3}ሙሰይ ካሰ ናምአነ ባጋ ኮቻስ ዮርዳኖሰፐ ዶሎሀ ባጋን ደእያ ቢታ እምስ፥ ሽን ሌወ ኮቻስ ኤንታ ግዶን ላታ ቢታ እምቤና።

\VS{4}ዮሰፋ ናይት ምናሰይነ ኤፍሬመይ ናምኡ ኮቸ ግድዶሶና። ሌወ ኮቻስ ዱሳ ካታማታነ መሄ ሄምያ ቢታ እምስፐ አትሽን፥ ላታ ቢታ እምቤና።

\VS{5}ጎዳይ ሙሰ ኪትዳይሳዳ እስራኤለ አሳይ ቢታ ሻከትድ ኤክዶሶና።


\par }{\SH ከብሮነይ ካለባስ እመትስ
\par }
{\PP \VS{6}እስ ጋላስ ይሁዳ አሳይ እያሱኮ ጋልጋላ ይዶሶና። ኤንታፈ እሶይ፥ ቀነዛ ኮቻይ፥ ዮፎና ናአይ ካለብ እያሱኮ፥ “ኑኒ ቃደስ-ባርነን ደእያ ዎደ ጎዳይ ናብያ ሙሰ ባጋራ ነባነ ታባ ኦድዳይሳ ኤራሳ።

\VS{7}ጎዳ አይለይ ሙሰይ ሀ ቢታ ዎቻና መላ ቃደስ-ባርነፈ ታና ኪትያ ዎደ ታዉ ላይꬅ ኦይታማ። ሄ ዎደ ታኒ አማንꬅያ ኦዳ ሙሰስ ኤሀስ።

\VS{8}ታራ ብዳ አሳት አሳ ዎዛና ያሻን ትልእስዶሶና፥ ሽን ታኒ ጎዳ፥ ፆሳ ፖሎ ካላስ።

\VS{9}ሄ ጋላስ ሙሰይ፥ ‘ኔን፥ ጎዳ፥ ፆሳ ፖሎ ካልዳ ግሾ፥ ነ ቶሆይ የꬍዳ ቢታይ ነዉነ ነ ኮቻስ መርና ላታ ቢታ ግዳና’ ግድ ታዉ ጫቅስ።

\VS{10}እያሱ፥ አነ ቆፓ፤ ጎዳይ ሄሳ ሙሰስ ኦድ ስምን ሀች ኦይታማነ እቻሹ ላይꬅ ግድስ። እስራኤለ አሳይ መላ ቢታን ስመረትያ ዎደ ኡባን ሀች ጋꬃናዉ ጎዳይ ታና ፓፃ ዎꬅስ። ሀእ ታዉ ላይꬅ ሆስፑን ታማነ እቻሻ ግድስ።

\VS{11}ታዉ ሄ ዎደ ደእያ ምኖተꬃይ ሀችካ ደኤስ። ኦለታናዉ፥ ከያናዉነ ገላናዉ ታዉ ሀእካ ዎልቅነ ፃላተꬅ ደኤስ።

\VS{12}ሄ ዎደ ጎዳይ ታዉ እማና ግድ ጫቅዳ ሄ ደረይ ዳርያ ቢታ ታዉ እማ። ሄ ቢታን አናቀት ደኤይሳነ ኤንታ ካታማት ግታነ ግምበትዳ ካታማ ግደይሳ ሄ ዎደ ነ ስአዳሳ። ግድኮካ ጎዳይ ግዳይሳዳ እ ታራ ግድኮ፥ ኤንታ ሄ ቢታፈ ታኒ ጎዳና” ያግስ።


\par }{\PP \VS{13}እያሱይ ዮፎና ናአ ካለባ አንጅድ፥ ከብሮና እያዉ ላታ ኦꬅ እምስ።

\VS{14}እ ጎዳ፥ እስራኤለ ፆሳ ፖሎ ካልዳ ግሾ፥ ከብሮና ሀች ጋካናዉ ቀነዛ ኮቻ ዮፎና ናኣ ካለባ ኮቻስ ላታ ቢታ ግድስ።

\VS{15}ካሰ ከብሮና ሱንꬃይ ቅርያት-አርባ ጌተቴስ። አርብ፥ አናቀታ ግዶን ኤረትዳ ግታ አሰ።

\par }{\PP ሄሳፈ ጉየ፥ ቢታይ ኦላፐ ሸምፕስ።




\par }\Chap{15}{\SH ይሁዳ ላታ
\par }
{\PP \VerseOne{1}ይሁዳ ኮቻስ ኤንታ ኮቻን ኮቻን ሻከትዳ ቢታይ ኤዶመን ዛዋትድ፥ ዱገሀ ባጋን ደእያ ፂነ መላ ቢታ ዉርሰꬃ ጋኬስ።

\VS{2}ዱገሀ ባጋን ኤንታ ዛዋይ ማፅነ አባፈ ዱገሀ ባጋን ዉርሰꬃ ጋፃ ጋኬስ።

\VS{3}አክራብማ ፕኑዋ ካንꬅድ፥ ፂነፐ ብድ፥ ቃደስ-ባርነስ ዱገሀ ባጋ ጋኬስ። ቃስ ሄፅሮና ካንꬅድ፥ አዳረ ከይድ፥ ቃርቃኮ ስሜስ።

\VS{4}ሄሳፈ ቃስ አፅሞና ካንꬅድ፥ ግብፀ ሻፋ ጋክድ፥ መደትራነ አባን ዛዋቴስ። ዱገሀ ባጋን ደእያ ይሁዳ ዛዋይ ሄሳ።


\par }{\PP \VS{5}ዶሎሀ ባጋ ዛዋይ ማፅነ አባ ብድ፥ ዮርዳኖሰ ሻፋ ዉርሰꬃ ጋኬስ። ፑደሀ ባጋ ዛዋይ ቃስ ዮርዳኖሰ ሻፋይ ገልያሱዋፕ ብድ፥

\VS{6}ቤት-ሆግላ ከዬስ። ያፐ ቤት-አራባ ባጋራ ካንꬅድ፥ ሮቤላ ናኣ ቦሃና ቆፍሶ ሹቻን ዛዋቴስ።

\VS{7}ያፐ ዛዋይ አኮራ ዛንጋራፐ ዳብራ ከይድ፥ ዛንጋራፐ ዱገሀ ባጋን ደእያ አዱምማ ፕኑዋ ስንꬃ ባጋን አግድ ፑደሀ ባጋራ ጋልጋላ ስሜስ። ሄሳፈ ቃስ ኤንሸመሸ ፑልቱዋ ካንꬅድ፥ ኤንሮጌላን ዛዋቴስ።

\VS{8}ሄሳፈ ህኖማ ዛንጋራ ካንꬅድ፥ ያቡሰታ ካታማ ግድዳ የሩሳላመ ዱገሀ ባጋ ጋኬስ። ካልድ ዛዋይ ህኖመ ዛንጋራፐ ዉሎሀ ባጋን ደእያ ዙማ ሁጵያ ከይድ፥ ፑደሀ ባጋን ራፋይመ ዛንጋራ ጋኬስ።

\VS{9}ሄ ዙማ ሁጵያፐ ብድ፥ ናፍቶሀ ፑልቱዋ ካንꬅድ፥ ኤፍሮና ዙማ ቦላ ደእያ ካታማታኮ ከዬስ። ሄሳፈ ቃስ ባኣላ ዎይኮ ቅርያት-ይኣርማ ስሜስ።

\VS{10}ባላ ፑደሀ ባጋራ ዛዋይድ፥ ሳይረ ዙማኮ ዉሎሀ ባጋ ምርቀትድ፥ ይኣርመ ዎይኮ ክሳሎነ ደርያ ጋክድ፥ እያፐ ዱገ ቤት-ሳሜሳ ዎꬍድ፥ ትምና ፕኔስ።

\VS{11}ሄ ዛዋይ ኤቅሮና ፑደሀ ባጋራ ካንꬅድ፥ ሽክሮና ምርቀትድ፥ ባላ ዙማራ ብድ፥ ያብንኤላን ዛዋቴስ። ሄ ዛዋ ዉርሰꬃይ መደትራነ አባ ግድድ፥

\VS{12}ዉሎሀ ባጋ ዛዋይ መደትራነ አባስ ጋፃ ግዴስ። ይሁዳ ኮቻይ ደእዳ ቢታ ዛዋይ ሀይሳ።


\par }{\SH ካለባ ቢታ
\par }
{\R (አይሰ 1:11-15)

\par }{\PP \VS{13}ጎዳይ ኪትዳይሳዳ፥ እያሱይ፥ ዮፎና ናኣ ካለባ ጋክያ ላታ ይሁዳ ቢታፈ ቅርያት-አርባ ጌተትያ ከብሮና እምስ። አርብ አናቀ አዋ።

\VS{14}ካለብ አናቀ ኮቻታ፥ ሰሳያ፥ አክማናነ ታልማያ ጌተትያ ሄꬓታ ከብሮናፐ ከስስ።

\VS{15}ሄሳፈ ደንድድ፥ ዳብራን ደእያ አሳ ኦላናዉ ብስ። ዳብራ ካታማይ ካሰ ቅርያት-ሰፈራ ጌተቴስ።

\VS{16}ካለብ፥ “ቅርያት-ሰፈራ ኦልድ፥ ኦይክያ አድያስ ታኒ፥ ታ ናእዉ አክሶ እማና” ያግስ።

\VS{17}ያትን፥ ካለባ እሻ ቃናዛ ናአይ፥ ጎቶንያል ሄ ካታማ ኦልድ ኦይክን፥ ካለብ ባ ናእዉ አክሶ እያዉ እምስ።


\par }{\PP \VS{18}አክሳ ጎቶንያላ ገልያ ዎደ እ አዋይ እዉ ጋደ እማናዳ ዎሳና መላ ጎቶንያል እዮ ዞርስ። እያ ባቁሎ ቦላፈ ዎꬍን፥ ካለብ እዮ፥ “አይ ኮያይ?” ያግድ ኦይችስ።


\par }{\PP \VS{19}እያ ዛራዳ፥ “ነ ካሰ ታዉ ዎይትዳ ቢታይ መላ ቢታ ግድያ ግሾ፥ ሃꬃ ፑልቶይ ደእያ ቢታ ታዉ ጉጃዳ እማርክ” ያጋሱ። ያትን፥ ካለብ ቆሞንነ ጋርሳን ደእያ ፑልቶ ሃꬃ እዉ እምስ።


\par }{\SH ይሁዳ ካታማታ
\par }
{\PP \VS{20}ይሁዳ ኮቻት ባንታ ኮቻን ኮቻን ኤክዳ ላታይ ሀይሳፈ ካልድ ፃፈትዳይሳ።

\VS{21}ዱገሀ ባጋን ኤዶመ ጋፃን ደእያ ይሁዳ ካታማት፥ ቃብዱኤላ፥ ኤደራ፥ ያጉራ፥

\VS{22}ቂና፥ ድሞና፥ አዳዳ፥

\VS{23}ቃደሳ፥ ሀፆራ፥ ይትናና፥

\VS{24}ዚፋ፥ ፀለማ፥ ባሎታ፥

\VS{25}ሀፆር-ሀዳታ፥ ቅርዮት-ሄፅሮና ዎይኮ ሀፆራ፥

\VS{26}አማማ፥ ሻማአ፥ ሞሎዳ፥

\VS{27}ሀፃር-ጋዳ፥ ሄሽሞና፥ ቤት-ፓለፃ፥

\VS{28}ሀፃር-ሹኣላ፥ በርሳበህ፥ ብዝዮታ፥

\VS{29}ባኣላ፥ እዩማ፥ ኤፀማ፥

\VS{30}ኤልቶላዳ፥ ከስላ፥ ሆርማ፥

\VS{31}ፅቅላጋ፥ ማድማና፥ ሳንሳና፥

\VS{32}ለባዎታ፥ ሽልሃማ፥ አይናነ እርሞና። ሀ ካታማት ባንታ ጉታታራ እስፈ ላታማነ ኡዱፉና።


\par }{\PP \VS{33}ዉሎሀ ባጋን ዙማ ፃጶን ደእያ ካታማት፥ ኤሽታኦላ፥ ፆርአ፥ አሽና፥

\VS{34}ዛኖሀ፥ ኤንጋንማ፥ ታፑሀ፥ ኤናማ፥

\VS{35}ያርሙታ፥ አዱላማ፥ ሶኮ፥ አዜቃ፥

\VS{36}ሻእራይማ፥ አድታይማ፥ ገደራነ ገደሮታይማ። ሀ ካታማት ባንታ ጉታታራ እስፈ ታማነ ኦይዳ።


\par }{\PP \VS{37}ቃስ ሀራ ካታማት፥ ፅናና፥ ሀዳሻ፥ ምግዳል-ጋዳ፥

\VS{38}ድልአና፥ ምፅጳ፥ ዮቅትኤላ፥

\VS{39}ላክሶ፥ ቦፅቃታ፥ ኤግሎና፥

\VS{40}ካቦና፥ ላህማሳ፥ ክትሊሻ፥

\VS{41}ገደሮታ፥ ቤት-ዳጎና፥ ናእማናነ ማቀዳ። ሀ ካታማት ባንታ ጉታታራ እስፈ ታማነ ኡሱፑና።


\par }{\PP \VS{42}ቃስ ልብና፥ ኤተራ፥ አሸና፥

\VS{43}ይፍታሄ፥ አሽና፥ ነፅባ፥

\VS{44}ቃእላ፥ አክዚባነ ማሬሳ። ሀ ካታማት ባንታ ጉታታራ እስፈ ኡዱፉና።


\par }{\PP \VS{45}ሄሳዳካ፥ ኤቅሮና ካታማይ ባ ጉታራ ያን ደኤስ።

\VS{46}ኤቅሮናፐ ዉሎሀ ባጋን አሽዶዳ ካታማይነ እያ ጉታት ደኦሶና።


\par }{\PP \VS{47}ቃስ አሽዶዳነ ጋዛ ካታማት ባንታ ጉታታራ ብድ፥ ግብፀ ሻፋ ዛዋነ መደትራነ አባ ላንቅያ ጋካናዉ ደኦሶና።


\par }{\PP \VS{48}ደረይ ዳርያ ካታማት፥ ሳምራ፥ ያትራ፥ ሶኮ፥

\VS{49}ዳነ፥ ቅርያት-ሰፈራ ዎይኮ ዳብራ፥

\VS{50}አናባ፥ ኤሽታሞአ፥ አንማ፥

\VS{51}ጎሸና፥ ሆሎናነ ግሎ። ሀ ካታማት ባንታ ጉታታራ እስፈ ታማነ እስኖ።


\par }{\PP \VS{52}ቃስ አራባ፥ ዱማ፥ ኤሽአና፥

\VS{53}ያንማ፥ ቤት-ታፑሀ፥ አፌቃ፥

\VS{54}ሁምፃ፥ ከብሮና ዎይኮ ቅርያት-አርባነ ፅኦራ። ሀ ካታማት ባንታ ጉታታራ እስፈ ኡዱፉና።


\par }{\PP \VS{55}ቃስ ማኦና፥ ቃርመሎሳ፥ ዚፋ፥ ዩፃ፥

\VS{56}እዝራኤለ፥ ዮቅድኣማ፥ ዛኖሀ፥

\VS{57}ቃይና፥ ግብአነ ትምና። ሀ ካታማት ባንታ ጉታታራ እስፈ ታማ።


\par }{\PP \VS{58}ሄሳዳካ ሀልሁላ፥ ቤት-ፁራ፥ ጋዶራ፥

\VS{59}ማእራታ፥ ቤት-አኖታነ ኤልትቆና። ሀ ካታማት ባንታ ጉታታራ እስፈ ኡሱፑና።


\par }{\PP \VS{60}ቃስ ቅርያት-ባኣለ ዎይኮ ቅርያት-ይኣርማነ ራባ። ሀ ካታማት ባንታ ጉታታራ እስፈ ናምአ።


\par }{\PP \VS{61}መላ ቢታን ቃስ ቤት-አራባ፥ ምድና፥ ሰካካ፥

\VS{62}ንብሻና፥ ማፅነ ካታማነ ኤንጋደ። ሀ ካታማት ባንታ ጉታታራ እስፈ ኡሱፑና።


\par }{\PP \VS{63}ግዶሽን፥ ይሁዳ አሳይ የሩሳላመን ደእያ ያቡሰታ ጎድድ ከሳናዉ ዳንዳእቦኮና። ሄሳ ግሾ፥ ያቡሰት ሀች ጋካናዉ የሩሳላመን ይሁዳ አሳራ እስፈ ደኦሶና።




\par }\Chap{16}{\SH ኤፍሬማነ ምናሰ ላታ
\par }
{\PP \VerseOne{1}ዮሰፋ ኮቻታ ጋክዳ ላታ ቢታይ ዱገሀ ባጋራ እያርኮ ማታን ደእያ ዮርዳኖሰን ዶሜስ። እያርኮ ፑልቱዋስ ዉሎሀ ባጋ ጋፃፐ ብድ፥ መላ ቢታ ካንꬅድ፥ ደረይ ዳርያ ቢታ ኤክድ፥ ቤተለ ጋኬስ።

\VS{2}ቤተለፐ ብድ፥ አርከት ደእያ አፃሮት-አዳረ ካንꬅድ፥ ሎዛ ጋኬስ።

\VS{3}ሄሳፈ ዉሎሀ ባጋን ደእያ ያፍሌፃታ ቢታ ዱገ ዎꬍድ፥ ጋርሳ ቤት-ሆሮና ጋክድ፥ ያፐ ገዘራ ካንꬅድ፥ መደትራነ አባን ዛዋቴስ።


\par }{\PP \VS{4}ዮሰፋ ኮቻት፥ ምናሰነ ኤፍሬማ ኮቻት፥ ባንታና ጋክያ ቢታ ላትዶሶና።


\par }{\PP \VS{5}ኤፍሬማ ኮቻ ኤንታ ኮቻን ኮቻን ጋክዳ ቢታይ ሀይሳ፤ ኤንታ ዛዋይ ዶሎሀ ባጋራ ደእያ አፃሮት-አዳረፐ ብድ፥ ቆሞ ባጋ ቤት-ሆሮና ከዬስ።

\VS{6}ያፐ ካንꬅድ መደትራነ አባን ዛዋቴስ። ቃስ ፑደሀ ባጋራ ደእያ ዛዋይ ምክማታታ። ያፐ ዶሎሀ ባጋራ ደእያ ታናት-ሴሎኮ ምርቀትድ፥ ያኖሀ ጋኬስ።

\VS{7}ያኖሃፐ ደንድድ፥ አፃሮተነ ናአራተ ዎꬍድ፥ እያርኮ ጋክድ፥ ዉርሰꬃይ ዮርዳኖሰ ሻፋን ኤቄስ።

\VS{8}ጋፃ ዛዋይ ታፑሀፐ ብድ፥ ዉሎሀ ባጋራ ደእያ ቃና ሻፋ ላንቅያ ኦይክድ፥ መደትራነ አባን ኤቄስ። ኤፍሬማ ኮቻይ ባንታ ኮቻን ኮቻን ላትዳ ቢታይ ሀይሳ።

\VS{9}ሄስ ምናሰ ኮቻ ላታ ግዶን ኤፍሬማ ኮቻስ እመትዳ ካታማታነ ኤንታ ጉታታ ኡባ ጉጄስ።

\VS{10}ግዶሽን፥ ኤፍሬማ ኮቻይ ገዘራን ደእያ ካናነታ ጎድድ ከስቦኮና። ሄሳ ግሾ፥ ካናነት ሀች ጋካናዉ ኤፍሬማ ኮቻ ግዶን ደኦሶና። ሽን ኤፍሬማ ኮቻስ አይለትድ ኦꬆሶና።




\par }\Chap{17}{\PP \VerseOne{1}ዮሰፋ ባይራ ናኣ ምናሰ ኮቻስ እመትዳ ላታ ቢታይ ካልድ ደኤይሳ፤ ጋላዳ አዋይ ማክር ምናሰ ባይራ ናአ። ማክር ምኖ ኦላንቾ ግድዳ ግሾ፥ ጋላዳነ ባሳነ ቢታ ኤክዶሶና።

\VS{2}ዮርዳኖሰ ሻፋፐ ዉሎሀ ባጋራ ደእያ ቢታይ ሀንኮ አትዳ ምናሰ ኮቻስ፥ አብኤዘራስ፥ ሄለቃስ፥ አስርኤላስ፥ ሴከማስ፥ ሄፌራስነ ሻምዳአስ እመትስ። ሀይሳቲ ዮሰፋ ናኣ ምናሰ ኮቻታ።


\par }{\PP \VS{3}ሄፌራ ናኣ ሰሎጳዳ፥ ጋላዳ ናኣ ሄፌራ፥ ማክራ ናኣ ጋላዳ፥ ምናሰ ናኣ ማክራ። ሰሎጳዳስ ማጫ ናአፐ አትሽን፥ አደ ናእ ባዋ። ሄ ማጫ ናይታ ሱንꬃይ ማህሎ፥ ኖኦ፥ ሆግሎ፥ ምልኮነ ትርፆ።

\VS{4}ኤንቲ ካህንያ አላዛራኮ፥ ናወ ናኣ እያሱኮነ ደርያ ጭማታኮ ብድ፥ “ኑ ዳቦታዳ ኑስካ ላታ ቢታ እማና መላ ጎዳይ ሙሰ ኪትስ” ያግዶሶና። ያትን፥ ጎዳይ ኪትዳይሳዳ ኤንታ ዳቦታዳ ኤንታዉካ ላታ ቢታ እምስ።

\VS{5}ምናሰ ኮቻት ዮርዳኖሰ ሻፋፐ ዶሎሀ ባጋን ደእያ ጋላዳነ ባሳነ ቦላ ጉጅድ ታሙ ቢታታ ሳማን ኤክዶሶና።

\VS{6}ሄሳ ግሾ፥ ምናሰ ኮቻፈ ማጫ ናይት አደ ናይታራ እስፈ ላታ ቢታ ሻከትዶሶና። ጋላዳ ቢታይ አትዳ ምናሰ ኮቻስ ግድስ።


\par }{\PP \VS{7}ምናሰ ኮቻ ቢታ ዛዋይ አሴራፐ ብድ፥ ሴከማፐ ዶሎሀ ባጋን ደእያ ምክማታታ ጋኬስ። ሄ ዛዋይ ያፐ ካንꬅድ፥ ዱገሀ ባጋን አንታፑሀን ደእያ ደርያ ጉጄስ።

\VS{8}ታፑሀ ቢታይ ምናሰ ኮቻሳ፥ ሽን ምናሰ ዛዋን ደእያ ታፑሀ ካታማይ ኤፍሬማ ኮቻሳ።

\VS{9}ቃስ ሄ ዛዋይ ያፐ ብድ፥ ቃና ሻፋን ዛዋቴስ። ምናሰ ካታማታ ግዶን ኤፍሬማ ካታማትካ ደኦሶና። ሽን ምናሰ ዛዋይ ቃና ሻፋፐ ፑደሀ ባጋራ ብድ መደትራነ አባን ኤቄስ።

\VS{10}ሻፋፐ ዱገሀ ባጋን ደእያ ቢታይ ኤፍሬማሳ፤ ቃስ ፑደሀ ባጋን ደእያ ቢታይ ምናሰሳ። ምናሰ ቢታ ዛዋይ መደትራነ አባ ጋኬስ። እያዉ ፑደሀ ባጋራ አሴር፥ ቃስ ዶሎሀ ባጋራ ይሳኮር ዛዋቴስ።

\VS{11}ይሳኮራነ አሴራ ቢታታ ግዶን፥ ቤት-ሳና፥ ይብላማ፥ ዶራ፥ ኤንዶራ፥ ታናካነ ማግዶ ጌተትያ ካታማትነ ጉታት ምናሰሳ።

\VS{12}ሽን ምናሰ ኮቻት ሄ ካታማታን ደእያ አሳታ ከስድ ካታማታ ኦይካናዉ ዳንዳእቦኮና። ሄሳ ግሾ፥ ካናነት ያን ዱስ ኦይክዶሶና።

\VS{13}እስራኤለ አሳይ ዎልቃን ምንኮካ፥ ካናነት ዎልቃ ኦሶ ኦꬃና መላ ኡንኤꬅዶሶናፐ አትሽን፥ ኤንታ ኩመꬅ ጎድድ ከስቦኮና።


\par }{\PP \VS{14}ዮሰፋ ኮቻይ፥ “ጎዳይ ኑና አንጅድ፥ ዳርስስ፤ ያትን፥ አይስ እስ ሳማ ፃላላ ላታ ቢታ ኑስ እማዲ?” ያግድ እያሱ ኦይችዶሶና።


\par }{\PP \VS{15}እያሱይ ዛሪድ፥ “ህንተ ዳሮ ግድኮ፥ ደረይ ዳርያ ኤፍሬማ ቢታይ ህንተዉ ጉፅዳባ ግድኮ፥ ፓርዘትነ ራፋይመት ደእያ ቢታ ብድ ዎራ ቄፅተ” ያግስ።


\par }{\PP \VS{16}ዮሰፋ ኮቻይ፥ “ሄ ደረይ ዳርያ ቢታይካ ኑስ ግደና። ቃስ ቤት-ሳና ካታማንነ እያ ጉታን ደኤይሳታስነ እዝራኤለ ዛንጋራን ደእያ ካናነታስ ብራታ ፓራ ጋረት ደኦሶና” ያግዶሶና።


\par }{\PP \VS{17}ያትን እያሱይ ዮሰፋ ኮቸ ግድዳ ኤፍሬማነ ምናሰ፥ “ህንተ ዳሮነ ዎልቃማ፤ ህንተዉ እስ ሳማ ፃላላ ግዳናዉ በሰና።

\VS{18}ሄሳ ግሾ፥ ደረይ ዳርያ ቢታይ ህንተባ ግዳና። ሄ ገዘይ ዎራ ግድኮካ ቄፅድ፥ ጋፃ ጋካናዉ ህንተባ ኦꬅተ። ካናነታስ ብራታ ፓራ ጋረት ደእኮካ፥ ቃስ ኤንቲ አይ ምኖ ግድኮካ ህንተ ኤንታ ጎድድ ከሳናዉ ዳንዳኤታ” ያግስ።




\par }\Chap{18}{\SH አትዳ ቢታ ሻሆ
\par }
{\PP \VerseOne{1}ቢታ ኦል ፆንድ ኦይክዳፐ ጉየ፥ እስራኤለ አሳ ኡባይ ሴሎን ሺቅድ፥ ጎዳ ጎይኖ ዱንካንያ ያን ኤስዶሶና።

\VS{2}ሽን እስራኤለ አሳፐ ላታ ቢታ ኤክቦና ላፑን ኮቻት አትዶሶና።


\par }{\PP \VS{3}ሄሳ ግሾ፥ እያሱይ እስራኤለ አሳኮ፥ “ጎዳይ ህንተ አዋታ ፆሳይ ህንተዉ እምዳ ቢታ ላቶና አዉደ ጋካናዉ ጋምአኔ?

\VS{4}እስ እስ ኮቻፈ ሄꬑ ሄꬑ አሳታ ዶርተ። እስ እስ ኮቻይ ላታና ቢታ ኤንቲ ዩይድ፥ ፆሞስ በእድ፥ ማዝጋብድ ያና መላ ታ ኤንታ ኪታና። ኤንቲ ሄ ቢታባ ፃፍ ኤክድ፥ ስሚድ ታኮ ያና።

\VS{5}ሄ ቢታ ላፑን በሳን ሻካና። ይሁዳ ኮቻይ ዱገሀ ባጋን፥ ዮሰፋ ኮቻይ ፑደሀ ባጋን ደእያ ባንታ ቢታ ኦይክዳ መላ ዳና።

\VS{6}ሀ ላፑን በሳን ሻከታና ቢታ ቆንጭስ ፃፍድ ኤክ ዪተ። ጎዳ፥ ኑ ፆሳ ስንꬃን ኤንታዉ ሳማ የጋና።

\VS{7}ግዶሽን፥ ሌወ ኮቻት ካህነ ግድድ፥ ጎዳስ ኦꬅያ ግሾ፥ ህንተራ ላታ ቢታ ኤኮኮና። ጋዳ ኮቻይ፥ ሮቤላ ኮቻይነ፥ ምናሰ ኮቻፈ ባጋይ ዮርዳኖሰ ሻፋፐ ዶሎሀ ባጋን፥ ጎዳ አይለይ፥ ሙሰይ ኤንታዉ እምዳ ቢታ ኮይሮትድ ላትዶሶና” ያግስ።


\par }{\PP \VS{8}ሄ አሳት ቢታ ፆሞስድ፥ ፃፋናዉ ባናፐ ስን፥ እያሱይ፥ “ብድ ቢታ ዩይድ ፆሞስድ ፃፍተ፤ ስሚድ ታኮ ዪተ። ታኒ ሀይሳን፥ ሴሎን፥ ጎዳ ስንꬃን ህንተዉ ሳማ የጋና” ያግድ ኪትስ።

\VS{9}አሳት ብድ፥ ቢታ ኡባ ዩይዶሶና። ካታማታ ኡባ ፃፍድ፥ ቢታ ዋት ላፑን በሳን ሻካነኮ ቆንጭስዶሶና። ያት ስሚድ፥ እያሱይ ዱንካንዳ ጉታ፥ ሴሎ ስምዶሶና።

\VS{10}እያሱይ ጎዳ ስንꬃን፥ ሴሎን ኤንታዉ ሳማ የግስ። አትዳ እስራኤለ ዘረꬃታ ጋክያ ላታ ቢታ ሻክድ እምስ።


\par }{\SH ብንያመ ላታ
\par }
{\PP \VS{11}ኮይሮ ሳማይ ብንያመ ኮቻ ኤንታ ኮቻን ኮቻን ጋክስ። ኤንታ ጋክዳ ቢታይ ይሁዳፐነ ዮሰፋ ኮቻፈ ግዶን ደኤስ።

\VS{12}ፑደሀ ባጋራ ኤንታ ዛዋይ ዮርዳኖሰፐ ደንድድ፥ እያርኮ ፑደ ከይድ፥ ዉሎሀ ባጋን ደእያ ደረይ ዳርያ ቢታ ካንꬅድ፥ ቤት-አዌና መላ ቢታን ኤቄስ።

\VS{13}ሄ ዛዋይ ዱገሀ ባጋራ ካሰ ሎዛ ጌተትድ ፄገትያ ቤተለ ካንꬅድ፥ ዱገሀ አፃሮት-አዳረ ዎꬍድ፥ ቤት-ሆሮናፐ ዱገሀ ባጋን ደእያ ዙማን ዛዋቴስ።

\VS{14}ሄ ዛዋይ ዱገሀ ባጋራ ቤት-ሆሮና ስንꬃን ደእያ ዙማፐ ዉሎሀ ባጋ ፃፀትድ፥ ይሁዳ ኮቻ ካታማ ግድዳ፥ ቅርያት-ባኣለ ዎይኮ ቅርያት-ይኣርማ አꬌስ። ሄስ ዉሎሀ ባጋራ ደእያ ዛዋ።

\VS{15}ዱገሀ ባጋ ዛዋይ ዉሎሀ ባጋራ ቅርያት-ይኣርመፐ ደንድድ፥ ናፍቶሀ ፑልቶታን ዛዋቴስ።

\VS{16}ሄሳፈ ሄ ዛዋይ ዱገ ብድ ራፋይመ ዛንጋራፐ ፑደሀ ባጋን ደእያ ሄኖማ ዛንጋራፐ ስንꬃ ባጋራ ዱገ ዎꬌስ። ያፐ ያቡሰታ ካታማፐ ዱገሀ ባጋን ደእያ ላንቅያ ኦይክድ፥ ህኖመ ዛንጋራ ዎꬍድ፥ ኤንሮጌላን ዛዋቴስ።

\VS{17}ያፐ ፑደሀ ባጋ ምርቀትድ ኤንሸመሸ ባጋራ አዱምማ ዙማ ስንꬃን ደእያ ገልሎታ ጋኬስ። ያፐ ቃስ ሮቤላ ናኣ ቦሃና ሹቻኮ ዱገ ዎꬌስ።

\VS{18}ቃስ ቤት-አራባ ፑደሀ ባጋ ላንቅያ ኦይክድ፥ ዱገ ዮርዳኖሰ ዛንጋራ ዎꬌስ።

\VS{19}ሄሳፈ ቤት-ሆግላ ፑደሀ ላንቅያ ካንꬅ ብድ፥ ዮርዳኖሰ ሻፋይ ጎግድ ገልያ ማፅነ አባፈ ፑደሀ ባጋ ጋፃ ጋኬስ። ሀይስ ዱገሀ ባጋ ዛዋ።

\VS{20}ዶሎሀ ባጋ ዛዋይ ዮርዳኖሰ ሻፋ። ብንያመ ኮቻት ላትዳ ቢታይ ኡባ ባጋራ ዛዋትዳ ዛዋይ ሀይሳ።


\par }{\PP \VS{21}ብንያመ ኮቻይ ባንታ ኮቻን ኮቻ ላትዳ ካታማት፥ እያርኮ፥ ቤት-ሆግላ፥ ኤመቅ-ቃፅፃ፥

\VS{22}ቤት-አራባ፥ ዛማራይመ፥ ቤተለ፥

\VS{23}አዊመ፥ ፓራ፥ ኦፍራ፥

\VS{24}ከፋር-አሞና፥ ኦፍናነ ግብአ። ኤንቲ ኩመꬅ ታማነ ናምኡ ካታማ። ኤንታ ዩሹዋን ደእያ ጉታትካ ኤንታ ቦላ ጉዠቶሶና።

\VS{25}ቃስ ጋባኦና፥ ራማ፥ በኤሮታ፥

\VS{26}ምፅጳ፥ ከፍራ፥ ሞፃ፥

\VS{27}ረቄማ፥ ይርጳኤላ፥ ታራላ፥

\VS{28}ፀላአ፥ ኤለፋ፥ የሩሳላመ ጌተትያ ያቡሰታ ካታማ፥ ግብአነ ቅርያት-ይኣርማ። ኤንቲ ኩመꬅ ታማነ ኦይዱ ካታማ። ኤንታ ዩሹዋን ደእያ ጉታትካ ኤንታ ቦላ ጉዠቶሶና። ብንያመ ኮቻይ ባንታ ኮቻን ላትዳ ቢታይ ሀይሳ።




\par }\Chap{19}{\SH ስሞና ላታ
\par }
{\PP \VerseOne{1}ናምአንꬆ ሳማይ ስሞና ኮቻ ኤንታ ኮቻን ኮቻን ጋክስ። ኤንቲ ላትዳ ቢታይ ይሁዳ ኮቻት ላትዳ ቢታ ግዶን ደኤስ።

\VS{2}ኤንቲ ላትዳ ካታማት፥ በርሳበ ዎይኮ ሴባ፥ ሞላዳ፥

\VS{3}ሀፃር-ሹኣላ፥ ባላ፥ ኤፀማ፥

\VS{4}ኤልቶላዳ፥ ባቱላ፥ ሆርማ፥

\VS{5}ፅቅላጋ፥ ቤት-ማርካቦታ፥ ሀፃር-ሱሳ፥

\VS{6}ቤት-ላባኦታነ ሻሩሀ። ኤንቲ ኩመꬅ ታማነ ሄꬓ ካታማ። ኤንታ ዩሹዋን ደእያ ጉታት ኤንታ ቦላ ጉዠቶሶና።

\VS{7}ቃስ ሀራ በሳን አይና፥ እርሞና፥ ኤተራነ አሻና ጌተትያ ኦይዱ ካታማታነ ኤንታ ዩሹዋን ደእያ ጉታታ ኦይክዶሶና።

\VS{8}ስሞና ቢታይ ዱገሀ ባጋን ደእያ ባእላት-ባኤራ ዎይኮ ራማ ካታማታነ ኤንታ ዩሹዋን ደእያ ጉታታ ኡባ ጋኬስ። ስሞና ኮቻይ ባንታ ኮቻን ኮቻን ላትዳ ቢታይ ሀይሳ።

\VS{9}ይሁዳ ኮቻታ ጋክዳ ቢታይ ዳልጋ ግድዳ ግሾ፥ እያፐ ሻከትድ፥ ስሞና ኮቻታስ እመትስ።


\par }{\SH ዛብሎና ላታ
\par }
{\PP \VS{10}ሄꬓንꬆ ሳማይ ዛብሎና ኮቻ ኤንታ ኮቻን ኮቻን ጋክስ። ኤንቲ ላትዳ ቢታይ ሳርዳ ጋኬስ።

\VS{11}ያፐ ደንድድ ዛዋይ ዉሎሀ ባጋን ደእያ ማርአላ ካንꬅድ፥ ዳባሼታ ቦችሸ፥ ዮቅናማ ማታን ደእያ ሃꬃ ጋኬስ።

\VS{12}ሳርዳፐ ዶሎሀ ባጋ ምርቀትድ፥ ክስሎት-ታቦራ ካንꬅድ ዳብራታንነ ያፋን ዛዋቴስ።

\VS{13}ያፐ ዉሎሀ ባጋራ ካንꬅድ፥ ጋት-ሄፌራነ እት-ቃፅናና ጋክድ፥ እርሞናኮነ ነአኮ ምርቀቴስ።

\VS{14}ፑደሀ ባጋ ዛዋይ ሀናቶነ ዩይድ፥ ይፍታሄ ዛንጋራን ዛዋቴስ።

\VS{15}ሄ ዛዋይ ቃፃታ፥ ናህላላ፥ ሽምሮና፥ ይዳላነ ቤተለመ ጌተትያ ካታማታ ኦይኬስ። ኤንቲ ኩመꬅ ታማነ ናምኡ ካታማ፤ ኤንታ ዩሹዋን ደእያ ጉታት ኤንታ ቦላ ጉዠቶሶና።

\VS{16}ዛብሎና ኮቻት ባንታ ኮቻን ኮቻን ላትዳ ካታማትነ ኤንታ ዩሹዋን ደእያ ጉታት ሀይሳታ።


\par }{\SH ይሳኮራ ላታ
\par }
{\PP \VS{17}ኦይዳንꬆ ሳማይ ይሳኮራ ኮቻ ኤንታ ኮቻን ኮቻን ጋክስ።

\VS{18}ኤንታ ዛዋይ እዝራኤለ፥ ካሱሎታ፥ ሱኔማ፥

\VS{19}ሀፋራይማ፥ ሽኦና፥ አናሃራታ፥

\VS{20}ራብታ፥ ቅሶና፥ አቤፃ፥

\VS{21}ራመታ፥ ኤንጋንማ፥ ኤንሀዳነ ቤት-ጳፀፃ ኦይኬስ።

\VS{22}ሄ ቢታ ዛዋይ ታቦረ፥ ሻሀፁማነ ቤት-ሳሜሳ ቦችሸ ብድ፥ ዮርዳኖሰ ሻፋን ዛዋቴስ። ኤንቲ ኩመꬅ ታማነ ኡሱፑን ካታማ፤ ኤንታ ዩሹዋን ደእያ ጉታት ኤንታ ቦላ ጉዠቶሶና።

\VS{23}ይሳኮራ ኮቻይ ባንታ ኮቻን ኮቻን ላትዳ ቢታ ግዶን ደእያ ካታማትነ ኤንታ ዩሹዋን ደእያ ጉታት ሀይሳታ።


\par }{\SH አሴራ ላታ ቢታ
\par }
{\PP \VS{24}እቻሻንꬆ ሳማይ አሴራ ኮቻ ኤንታ ኮቻን ኮቻን ጋክስ።

\VS{25}ኤንታ ቢታ ዛዋይ፥ ሄልቃታ፥ ሀላ፥ በፀና፥ አዝፋ፥

\VS{26}አላመለከ፥ አማዳነ ምሻላ ኤኬስ። ዉሎሀ ባጋራ ቃርመሎሳንነ ስሆር-ልብናታን ዛዋቴስ።

\VS{27}ቃስ ዶሎሀ ባጋራ ቤት-ዳጎናኮ ምርቀትድ፥ ዛብሎናነ ይፍታህኤላ ዛንጋራ ቦችሸ ብድ፥ ፑደሀ ባጋራ ቤት-ኤመቃነ ንኤላ ጋኬስ። ቃስ ፑደሀ ባጋራ ካቡላ፥

\VS{28}ኤብሮና፥ ረሆባ፥ ሀሞናነ ቃና ካንꬅድ፥ ስዶናን ዛዋቴስ።

\VS{29}ሄ ዛዋይ ራማ ዩይድ፥ ግምበን ድረትዳ ፅሮሳ ካታማ ጋክድ፥ ሆሳኮ ምርቀትድ፥ መደትራነ አባን ዛዋቴስ። ቃስ ማሀላባ፥ አክዚባ፥

\VS{30}ኡማ፥ አፌቃነ ረሆባ ጌተትያ ካታማታ ጋክድ ዛዋቴስ። ኤንቲ ኩመꬅ ላታማነ ናምኡ ካታማ፤ ኤንታ ዩሹዋን ደእያ ጉታት ኤንታ ቦላ ጉዠቶሶና።

\VS{31}አሴራ ኮቻይ ባንታ ኮቻን ኮቻን ላትዳ ካታማትነ ኤንታ ዩሹዋን ደእያ ጉታት ሀይሳታ።


\par }{\SH ንፍታለመ ላታ
\par }
{\PP \VS{32}ኡሱፑንꬆ ሳማይ ንፍታለመ ኮቻ ኤንታ ኮቻን ኮቻን ጋክስ።

\VS{33}ኤንታ ዛዋይ ሄለፋፐነ ዛናንመ ዎላፐ ብድ፥ አዳም-ነቀባ፥ ያብንኤላነ ላቁማ ካንꬅድ፥ ዉርሰꬃይ ዮርዳኖሰ ሻፋን ኤቄስ።

\VS{34}ቃስ ሄ ዛዋይ ዉሎሀ ባጋራ አዝኖት-ታቦራኮ ምርቀትድ፥ ሁቆቃን ኤቄስ። ሄ ዛዋይ ዱገሀ ባጋን ዛብሎና፥ ዉሎሀ ባጋን አሴራ፥ ዶሎሀ ባጋን ዮርዳኖሰ ሻፋ ካንꬅድ ይሁዳን ጋኬስ።

\VS{35}ግምበን ድረትዳ ካታማት፥ ፅድማ፥ ፄራ፥ ሀማታ፥ ራቃታ፥ ከነሬታ አባ፥

\VS{36}አዳማ፥ ራማ፥ ሀፆራ፥

\VS{37}ቄደሻ፥ ኤድራአ፥ ኤንሀፆራ፥

\VS{38}ይርኦና፥ ማግደላ፥ ሆረማ፥ ቤት-አናታነ ቤት-ሳሜሳ ካታማታ ኦይኬስ። ሄ ካታማት ኩመꬅ ታማነ ኡዱፉና፤ ኤንታ ዩሹዋን ደእያ ጉታት ኤንታ ቦላ ጉዠቶሶና።

\VS{39}ንፍታለመ ኮቻይ ባንታ ኮቻን ኮቻን ላትዳ ካታማትነ ኤንታ ዩሹዋን ደእያ ጉታት ሀይሳታ።


\par }{\SH ዳነ ላታ
\par }
{\PP \VS{40}ላፑንꬃ ሳማይ ዳነ ኮቻ ኤንታ ኮቻን ኮቻን ጋክስ።

\VS{41}ኤንቲ ላትዳ ካታማት ፆርአ፥ ኤሽታኦላ፥ እርሸመሻ፥

\VS{42}ሻአልብማ፥ ኤሎና፥ ይታላ፥

\VS{43}ኤሎና፥ ትምና፥ ኤቅሮና፥

\VS{44}ኤልታቃ፥ ግብቶና፥ ባላታ፥

\VS{45}የሁዳ፥ በነባራቃ፥ ጋት-ርሞና፥

\VS{46}ማያርቆና፥ ራቆናነ ዮጰ ካታማ ዩሹዋን ደእያ ሄራታ ኦይኬስ።

\VS{47}ዳነ ኮቻይ ኤንታ ላታ ቢታይ ኤንታፈ ኤከትን፥ ላሸማ ካታማ ብድ፥ ኦላን ፆንድ፥ ሄ ካታማን ደእያ አሳ ማሻን ዎꬍድ፥ ሄ ቢታ ባንታባ ኦꬅዶሶና። ሄ ካታማ ሱንꬃ ላምድ፥ ባንታ አዋ ዳነ ሱንꬃን ዳነ ግድ ሱንꬅዶሶና።

\VS{48}ዳነ ኮቻት ባንታ ኮቻን ኮቻን ላትዳ ካታማትነ ኤንታ ዩሹዋን ደእያ ጉታት ሀይሳታ።


\par }{\PP \VS{49}እስራኤለ አሳይ ቢታ ሻሁዋ ኦንግዳ ዎደ፥ ናወ ናኣ እያሱስ ላታ ቢታ እምዶሶና።

\VS{50}ጎዳይ ካሰ ኪትዳይሳዳ እያሱይ ደረይ ዳርያ ኤፍሬማን ደእያ ትምናት-ሳራ ካታማ እማና መላ ኦይችን፥ እያዉ እምዶሶና። ሄ ካታማ ዛር ጊግስድ፥ ያን ደእስ።

\VS{51}ካህነይ አላዛር፥ ናወ ናኣ እያሱይነ እስራኤለ ሶ አሳ ሀላቃት ሴሎን፥ ጎዳ ስንꬃን ፆሳ ዱንካንያ ፐንገን ሳማ የግድ፥ ሻክዳ ላታ ቢታይ ሀይሳ። ኤንቲ ቢታ ያት ሻክድ ኦንግዶሶና።




\par }\Chap{20}{\SH ባቃትድ አትያ ካታማታ
\par }
{\PP \VerseOne{1}ሄሳፈ ጉየ ጎዳይ እያሱኮ ሀይሳዳ ያግስ፤

\VS{2}“ታኒ ሙሰ ባጋራ ኪትዳይሳዳ፥ ‘አሳይ ባቃትድ አትያ ካታማታ ዱማያና መላ’ እስራኤለ አሳስ ኦዳ።

\VS{3}ኦንካ ቆፖናነ ኤሮና አሰ ዎꬍኮ፥ ያ ባቃትድ ጉክዳ ሱꬃ ግሾ ሱꬅ ዛራናዉ ኮያ ኡራፐ አታና።

\VS{4}አሰ ዎꬍዳይስ ሄ ካታማታፐ እሱዋኮ ባቃትድ ብድ፥ ካታማ ፐንገን ኤቅድ፥ ሀንዳባ ኡባ ሄ ካታማ ጭማታስ ኦዶ። ሄሳፈ ጉየ፥ ኤንቲ ባንታ ካታማ ኤፍድ፥ እ ዳና በሲ እምኮ ኤንታራ ያን ደኦ።

\VS{5}ሱꬃ ግሾ ሱꬅ ዛራናዉ ኮያ ኡራይ እያ ካልድ ዪኮ፥ እ ባ እሻ ኤርድ፥ ቆሀናዉ ኮይድ ዎꬍቦና ግሾ ሄ ካታማ ጭማት እያ አꬅድ እሞፎ።

\VS{6}ሻንጎ ስንꬃን ሺቅድ፥ ፕርደታና ጋካናዉነ ሄ ዎደ ደእያ ካህነ ሀላቃይ ሀይቃና ጋካናዉ ሄ ካታማን ደኦ። ሄሳፈ ጉየ፥ ባቃትድ ከይዳ ካታማ ጉየ ስሚድ ባ ሶ ገሎ” ያግስ።


\par }{\PP \VS{7}ያትን እስራኤለ አሳይ ደረይ ዳርያ ንፍታለመን ጋልላን ደእያ ቃደሳ፥ ደረይ ዳርያ ኤፍሬማን ደእያ ሴከማነ ደረይ ዳርያ ይሁዳን ደእያ ቅርያት-አርባ ዎይኮ ከብሮና ዱማይዶሶና።

\VS{8}ዮርዳኖሰ ሻፋፐ ሄፍንꬃን፥ እያርኮፈ ዶሎሀ ባጋን ꬎቃን፥ መላ ቢታን፥ ሮቤላ፥ ኮቻታ ቢታን ደእያ ቦሶራ፥ ጋዳ ኮቻታ ቢታን፥ ጋላዳን ደእያ ራሞታነ ምናሰ ኮቻታ ቢታን፥ ባሳነን ደእያ ጎላና ዱማይዶሶና።

\VS{9}እስራኤለ አሳይነ ኤንታ ግዶን ደእያ በታንቾት ባቃትድ አታና መላ ዱማትዳ ካታማት ሀይሳታ። ኦንካ ኤሮና ደእሸ አሰ ዎꬍኮ፥ ሻንጎ ስንꬃን ፕርደቶና ደእሸ፥ ሀይቆና አታናዉ ሀ ካታማታፐ እሱዋኮ ባቃታናዉ ዳንዳኤስ።




\par }\Chap{21}{\SH ሌወታ ካታማታ
\par }
{\PP \VerseOne{1-2}ሄሳፈ ጉየ፥ እስራኤለ አሳይ ካናነ ቢታን፥ ሴሎን ዱንካንድ ደእሽን፥ ሌወ ሶ አሳ ሀላቃት ካህንያ አላዛራኮ፥ ናወ ናኣ እያሱኮነ እስራኤለ ሀላቃታኮ ይድ፥ “ኑኒ ዳና ካታማታነ መሄ ሄምያ ቢታ ኑስ እማና መላ፥ ጎዳይ ሙሰ ባጋራ ኪትስ” ያግዶሶና።

\VS{3}ሄሳ ግሾ፥ ጎዳይ ኪትዳይሳዳ፥ እስራኤለ አሳይ ሌወታስ ካታማታነ መሄ ሄምያ ቢታ ባንታ ቢታፈ ሻክድ፥ እምዶሶና።


\par }{\PP \VS{4}ኮይሮ ሳማይ ቃሃታ ኮቻስ ከይስ። ካህንያ አሮና ኮቻይ፥ ይሁዳ፥ ስሞናነ ብንያመ ኮቻፈ ታማነ ሄꬑ ካታማታ ሳማን ኤክዶሶና።

\VS{5}አትዳ ቃሃታ ኮቻይ፥ ኤፍሬማ፥ ዳነነ ዉሎሀ ባጋን ደእያ ምናሰ ኮቻፈ ታሙ ካታማታ ሳማን ኤክዶሶና።


\par }{\PP \VS{6}ገድሶና ኮቻይ፥ ይሳኮራ፥ አሴራ ንፍታለመነ ዶሎሀ ባጋን ደእያ ምናሰ ኮቻፈ ታማነ ሄꬑ ካታማታ ሳማን ኤክዶሶና።


\par }{\PP \VS{7}መራራ ኮቻይ፥ ሮቤላ፥ ጋደነ ዛብሎና ኮቻፈ ታማነ ናምኡ ካታማታ ኤክዶሶና።


\par }{\PP \VS{8}ጎዳይ ሙሰ ባጋራ ኪትዳይሳዳ፥ እስራኤለ አሳይ ሀ ካታማታነ መሄ ሄምያ ቢታ ሌወታስ ሳማን ሻክድ እምዶሶና።


\par }{\PP \VS{9}እስራኤለ አሳይ ይሁዳነ ስሞና ኮቻፈ ካልድ ሱንꬃን ፄገትዳ ካታማታ እምዶሶና።

\VS{10}ኮይሮ ሳማይ ሌወ ኮቻፈ የለትዳ፥ ቃሃታ ኮቸ ግድዳ አሮና ያራስ ከይን፥ ኤንታዉ እመትዳ ካታማት ሀይሳታ፤

\VS{11}ደረይ ዳርያ ይሁዳን ደእያ ቅርያት-አርባ ዎይኮ ከብሮነነ እያ ዩሹዋን ደእያ ሄንꬃ ቢታታ ኤንታዉ እምዶሶና። (አርብ አናቀ አዋ።)

\VS{12}ሽን ኮይሮ ሄ ካታማ ዩሹዋን ደእያ ቢታነ ጉታታ ዮፎና ናኣ ካለባስ ላታ ኦꬅድ እምዶሶና።

\VS{13}ካህንያ አሮና ያራስ አሰ ዎꬍዳ አስ ባቃትድ አትያ ከብሮነነ ሄንꬃ ቢታ፥ ልብናነ ሄንꬃ ቢታ፥

\VS{14}ያትራነ ሄንꬃ ቢታ፥ ኤሽታሞአነ ሄንꬃ ቢታ፥

\VS{15}ሆሎናነ ሄንꬃ ቢታ፥ ዳብራነ ሄንꬃ ቢታ፥

\VS{16}አይናነ ሄንꬃ ቢታ፥ ዩፃነ ሄንꬃ ቢታ፥ ቤት-ሳሜሳነ ሄንꬃ ቢታ። ሀይሳቲ ይሁዳፐነ ስሞናፐ ኤከትዳ፥ ካታማት ኩመꬅ ኡዱፉና።

\VS{17}ብንያመ ኮቻፈ ኤከትዳ ኦይዱ ካታማት፥ ጋባኦናነ ሄንꬃ ቢታ፥ ግብአነ ሄንꬃ ቢታ፥

\VS{18}አናቶተነ ሄንꬃ ቢታ፥ አልሞናነ ሄንꬃ ቢታ።

\VS{19}አሮና ኮቸ ግድዳ ካህነታስ እመትዳ ካታማትነ ሄንꬃ ቢታት ታማነ ሄꬓ።


\par }{\PP \VS{20}ሌወ ኮቸ ግድዳ፥ አትዳ ቃሃታ ኮቻስ፥ ኤፍሬማስ እመትዳ ቢታፈ ሻከትድ እመትስ።

\VS{21}ቃስ ኤንታዉ ደረይ ዳርያ ኤፍሬማን፥ አሰ ዎꬍዳ አስ ባቃትድ አትያ ኦይዱ ካታማት ሴከማነ ሄንꬃ ቢታ፥ ገዘራነ ሄንꬃ ቢታ፥

\VS{22}ቅብፃይማነ ሄንꬃ ቢታ፥ ቤት-ሆሮናነ ሄንꬃ ቢታ እምዶሶና።

\VS{23}ዳነ ኮቻፈ ሻከት እመትዳ ኦይዱ ካታማት፥ ኤልታቃነ ሄንꬃ ቢታ፥ ግበቶናነ ሄንꬃ ቢታ፥

\VS{24}ኤሎናነ ሄንꬃ ቢታ፥ ጋት-ርሞናነ ሄንꬃ ቢታ።

\VS{25}ምናሰ ኮቻ ባጋፈ ሻከት እመትዳ ናምኡ ካታማት፥ ታናካነ ሄንꬃ ቢታ፥ ጋት-ርሞናነ ሄንꬃ ቢታ።

\VS{26}አትዳ ቃሃታ ኮቻት ሄንꬃ ቢታራ እስፈ ታሙ ካታማ ኤክዶሶና።


\par }{\PP \VS{27}ሀራ ሌወ ኮቸ ግድዳ ገድሶና ኮቻስ እመትዳ ቢታይ፥ ምናሰ ኮቻ ባጋፈ አሰ ዎꬍዳ አስ ባቃትድ አትያ ናምኡ ካታማት፥ ባሳነን ደእያ ጎላናነ ሄንꬃ ቢታ፥ በኤሽትራነ ሄንꬃ ቢታ።

\VS{28}ይሳኮራ ኮቻፈ እመትዳ ኦይዱ ካታማት፥ ቅሶናነ ሄንꬃ ቢታ፥ ደብራታነ ሄንꬃ ቢታ።

\VS{29}ያርሙታነ ሄንꬃ ቢታ፥ ኤንጋንማነ ሄንꬃ ቢታ።

\VS{30}አሴራ ኮቻፈ ሻከት እመትዳ ኦይዱ ካታማት ምሻላነ ሄንꬃ ቢታ፥ አብዶናነ ሄንꬃ ቢታ፥

\VS{31}ሄልቃተነ ሄንꬃ ቢታ፥ ረሆባነ ሄንꬃ ቢታ።

\VS{32}ንፍታለመ ኮቻፈ ሻከት እመትዳ ሄꬑ ካታማት፥ አሰ ዎꬍዳ አስ ባቃትድ አትያ፥ ጋልላን ደእያ ቃደሳነ ሄንꬃ ቢታ፥ ሀሞት-ዶራነ ሄንꬃ ቢታ፥ ቃርታናነ ሄንꬃ ቢታ።

\VS{33}ገድሶና ኮቻት ሄንꬃ ቢታራ እስፈ ታማነ ሄꬑ ካታማታ ኤክዶሶና።


\par }{\PP \VS{34}ሌወ ኮቸ ግድዳ አትዳ መራራ ኮቻት፥ ዛብሎና ኮቻፈ ሻከት እመትዳ ኦይዱ ካታማት፥ ዮቅናማነ ሄንꬃ ቢታ፥ ቃርታናነ ሄንꬃ ቢታ፥

\VS{35}ድምናነ ሄንꬃ ቢታ፥ ናህላላነ ሄንꬃ ቢታ ኤክዶሶና።

\VS{36}ሮቤላ፥ ኮቻፈ ሻከትድ እመትዳ ኦይዱ ካታማት፥ ቦሶራነ ሄንꬃ ቢታ፥ ያሃፃነ ሄንꬃ ቢታ፥

\VS{37}ቅደሞታነ ሄንꬃ ቢታ፥ መፋታነ ሄንꬃ ቢታ።

\VS{38}ጋዳ ኮቻፈ ሻከትድ እመትዳ ኦይዱ ካታማት፥ ጋላዳን አሰ ዎꬍዳ አስ ባቃትድ አትያ፥ ራሞታነ ሄንꬃ ቢታ፥ ማህናይመ፥

\VS{39}ሀሰቦና፥ ያእዜራ።

\VS{40}ሌወ ኮቸ ግድዳ አትዳ መራራ ኮቻይ ኤክዳ ካታማት ታማነ ናምአ።


\par }{\PP \VS{41}እስራኤለ አሳይ ላትዳ ቢታፈ ሌወ ኮቻስ እመትዳ ካታማት ሄንꬃ ቢታራ እስፈ ኦይታማነ ሆስፑና።

\VS{42}ሄ ካታማታ ኡባ ዩሹዋን ሄንꬃ ቢታት ደኦሶና።


\par }{\PP \VS{43}ጎዳይ ኤንታ አዋታስ እማና ግድ ጫቅዳ ቢታ ኡባ እስራኤለ አሳስ እምስ። ኤንቲ ሄ ቢታ ላትድ፥ ያን ደእዶሶና።

\VS{44}ጎዳይ ኤንታ አዋታስ ጫቅዳይሳዳ፥ ኤንታ ሳሮን ዎꬅስ። ኤንቲ ኦላስ ከይዳ ዎደ ኡባን ኤንታ ሞርከት ኤንታራ ኤቀታናዉ ዳንዳእቦኮና።

\VS{45}ጎዳይ እስራኤለ አሳስ እማና ግድ ጫቅዳ ሎኦባ ኡባ ፖልስፐ አትሽን፥ እሶይካ አትቤና።




\par }\Chap{22}{\SH ዶሎሀ ባጋ ኮቻት ስምዶሶና
\par }
{\PP \VerseOne{1}ሄሳፈ ጉየ፥ እያሱይ ሮቤላ፥ ጋደነ ምናሰ ኮቻፈ ባጋ ፄግድ፥

\VS{2}“ጎዳ አይለይ ሙሰይ ህንተና ኪትዳ ኡባ ፖልደታ፤ ቃስ ታዉ ኪተትደታ።

\VS{3}ሄ ኡባን ሀች ጋካናዉ ህንተ እሻታ የግቤከታ። ጎዳ፥ ህንተ ፆሳ ኪታ ኡባ ፖልደታ።

\VS{4}ጎዳይ ህንተ ፆሳይ ህንተዉ ጫቅዳ ቃላዳ፥ ህንተ እሻታ ሸምፕስስ። ሄሳ ግሾ፥ ጎዳ አይለይ ሙሰይ ህንተዉ ዮርዳኖሰ ሻፋፐ ዶሎሀ ባጋን እምዳ፥ ላታ ቢታን ደእያ ህንተ ሶ ሶ ስምተ።

\VS{5}ጎዳ አይለይ ሙሰይ ህንተና ኪትዳ ህግያ ምንꬅድ ናግተ። ጎዳ ህንተ ፆሳ ሲቅተ። እያ ኦግያፐ ደሾፕተ፤ እያ ኪታ ፖልተ። እያራ ሽጵ ግድ ደእተ፤ ህንተ ኩመꬃ ዎዛናፐነ ኩመꬃ ሸምፑዋፈ እያዉ ኦꬅተ” ያግስ።


\par }{\PP \VS{6}እያሱይ ኤንታ አንጅድ የድን ኤንቲ ባንታ ሶ ስምዶሶና።

\VS{7}እያሱይ፥ ምናሰ ኮቻ ባጋስ ባሳነን ላታ ቢታ እምስ። አትዳ ባጋ ኮቻስ ቃስ ዮርዳኖሰፐ ዉሎሀ ባጋን ላታ ቢታ እምስ። እያሱይ ኤንታ አንጅድ ሞይዝሸ፥

\VS{8}ህንተ፥ “ዳሮ መሄ፥ ብራ፥ ዎርቃ፥ ናሰ፥ ብራታነ ዳሮ ማኦ ኤክድ ህንተ ሶ ስማና ሀኔታ። ሄሳ ግሾ፥ ህንተ ሞርከታፐ ድእዳይሳ ህንተ እሻታራ ሻከትተ” ያግስ።


\par }{\PP \VS{9}ሮቤላ፥ ጋድነ ምናሰ ኮቻ ባጋይ ባንታ ላታ ቢታ ስምዶሶና። ኤንቲ፥ ጎዳይ ሙሰ ባጋራ ኪትን ላትዳ ጋላዳ ቢታ፥ ካናነ ቢታን፥ ሴሎን ደእያ እስራኤለ አሳፐ ሻከትድ ብዶሶና።


\par }{\SH ዶሎሀ ባጋ ያርሾ በሳ
\par }
{\PP \VS{10}ሮቤላ፥ ጋድነ ምናሰ ኮቻፈ ባጋይ ዮርዳኖሰ ማታን ካናነ ቢታን ደእያ ጋልሎታ ይድ፥ ሻፋ ማታን ማላልስያ ግታ ያርሾ በሲ ኬፅዶሶና።

\VS{11}ሮቤላ፥ ጋድነ ምናሰ ኮቻፈ ባጋይ ዮርዳኖሰ ማታን፥ ጋልሎታን፥ ካናነ ቢታን ያርሾ በሲ ኬፅዳይሳ አትዳ እስራኤለ አሳይ ስእዶሶና።

\VS{12}እስራኤለ አሳይ ሄሳ ስእድ፥ ኤንታ ኦላናዉ ሴሎን ሺቅዶሶና።


\par }{\PP \VS{13}ሄሳፈ ስን እስራኤለ አሳይ፥ ካህንያ አላዛራ ናኣ ፕንሃሳ፥ ጋላዳን ደእያ ሮቤላ፥ ጋደነ ምናሰ ኮቻፈ ባጋታኮ የድዶሶና።

\VS{14}እስ እስ ኮቻይ ባ ሶ ሀላቃታፐ እስ እስ አሰ ዶርድ፥ ታሙ አስ ፕንሃሳራ የድዶሶና።


\par }{\PP \VS{15}ኤንቲ ሮቤላ፥ ጋድነ ምናሰ ኮቻፈ ባጋይ ጋላዳ ብድ፥

\VS{16}“ጎዳ አሳይ፥ ‘እስራኤለ ፆሳ ቦላ ደእያ ህንተ አማኑዋ አይስ ፓጭሴቲ? ህንተዉ ያርሾ በሲ ኬፅድ፥ ጎዳፐ ሃክደታ። እያ ቦላ አይስ ማካልደቲ?

\VS{17}ፐኦራን ኑ ኦꬅዳ ናጋራይ ግደኔ? ጎዳ አሳ ቦላ ቦሽ ዎꬍስ፤ ሀች ጋካናዉ ኑኒ ሄ ናጋራፐ ጌይቦኮ።

\VS{18}ጎዳ ቦላ ሀች ህንተ ዞኮ ዛርደታ። ሀች ህንተ እያ ቦላ ዞኮ ዛርኮ ዎንቶ እ ኩመꬃ እስራኤለ አሳ ሀንቃና።

\VS{19}ህንተ ደእያ ቢታይ ቱንዳባ ግድኮ፥ ጎዳ ዱንካነይ ደእያ ቢታ፥ ሃ ኑኮ ይድ፥ ኑ ላታ ሻከትተ። ሽን ጎዳ፥ ኑ ፆሳ ያርሾ በሳፈ ሀራ ያርሾ በሲ ኬፅድ ፆሳ ቦላ ዎይኮ ኑ ቦላ ማካሎፍተ።

\VS{20}ዛራ ናአይ አካን ድገትዳባ ኤክድ፥ ናጋራ ኦꬅዳ ግሾ፥ ኩመꬃ እስራኤለ አሳ ቦላ ጎዳ ሀንቆይ ዎꬍቤነዬ? እያ ናጋራ ጋሶን ሀይቅዳይ እያ ፃላላ ግደና’ ” ያግዶሶና።


\par }{\PP \VS{21}ያትን ሮቤላ፥ ጋደነ ምናሰ ኮቻፈ ባጋይ ሀይሳዳ ያግድ ዛርዶሶና።

\VS{22}“ጎዳ ፃላል ፆሰ! ጎዳ ፃላል ፆሰ! ኑኒ ሀይሳ አይስ ኦꬅዳኮ እ ኤሬስ፤ ህንተካ ኤራና መላ ኑ ኮዮስ። ኑኒ ጎዳ ቦላ ማካልዳባነ ኪተቶና እፅዳባ ግድኮ፥ ሀች ኑና ፓፃ ዎꬆፍተ።

\VS{23}ኑ ጎዳስ ኪተቶና እፅድ፥ ፁሳ ያርሹዋ፥ ካꬃ ያርሹዋነ እስፈተꬃ ያርሹዋ ያርሻናዉ ያርሾ በሲ ኬፅዳባ ግድኮ፥ ጎዳይ ኑና ሀንቆ።

\VS{24}ኑ ሄሳ ቆፕድ ኬፅቦኮ። ኑኒ ያርሾ በሲ ኬፅዳይ፥ ዎንቶ ህንተ ናይት፥ ኑ ናይታኮ፥ ‘ህንተዉ ጎዳ፥ እስራኤለ ፆሳራ አይ ጋሄተꬅ ደኢ?

\VS{25}ጎዳይ ኑ ግዶንነ ሮቤላነ ጋዳ ኮቻ ግዶን ዮርዳኖሰ ሻፋ ዛዋ ዎꬅስ። ሄሳ ግሾ፥ ጎዳራ ህንተዉ ጋሄተꬅ ባዋ’ ጋንደሻ ግድ ያይዳ ግሾሳ። ቃስ ህንተ ኮቻይ ኑ ኮቻ ጎዳ ጎይኖ ድጎና አጎኮና” ያግድ ቆፕዳ።


\par }{\PP \VS{26}“ኑ ያርሾ በሲ ኬፅዳይ ሄሳሳ። ፁሳ ዎይኮ ሀራ ያርሾ ያርሻናሳ ግደና።

\VS{27}ኑኒ ያርሾ በሲ ኬፅዳይ፥ ፁሳ፥ እስፈተꬃነ ሀራ ያርሹዋ ያርሽሸ ደእዳይሳስነ ጎዳ ዱንካንያ ስንꬃን ጎይንሸ ደእዳይሳስ፥ ኑ ግዶንነ ህንተ ግዶን ቃስ ካልያ የለታ ግዶን ሄስ ማርካ ግዳና መላሳ። ሄስ ህንተ ናይት ኑ ናይታኮ፥ ‘ህንተዉ ጎዳራ አይ ጋሄተꬅካ ባዋ’ ያጎና መላ ማዳና።

\VS{28}ኤንቲ ዎደፐ ኑኮ ዎይኮ ኑ ኮቻኮ ሄሳዳ ጊኮ፥ ኑ ናይት ዛሪድ፥ ‘ኑ አዋት ጎዳስ ኬፅዳ ያርሾ በሳ ሌምሱዋ ሀይሳ በእተ። ሄስ ህንተ ግዶንነ ኑ ግዶን ማርካ ግዳና መላሳፈ አትሽን፥ ፁሳ ዎይኮ ሀራ ያርሾ ያርሻናሳ ግደና’ ጋናዉ ዳንዳአና መላሳ።

\VS{29}ኑ ጎዳ ቦላ ማካላናይስ ኑፐ ሃኮ። ጎዳ ኑ ፆሳ ዱንካንያ ስንꬃን ደእያ ያርሾ በሳፈ ሀራ ፁሳ፥ ካꬃነ ሀራ ያርሾ በሲ ኬፅድ ፆሳ ጎይኖ አጎኮ” ያግድ ዛርዶሶና።


\par }{\PP \VS{30}ካህነይ ፕንሃስነ እያራ ደእያ እስራኤለ ሀላቃት፥ ሮቤላ፥ ጋደነ ምናሰ ኮቻፈ ባጋይ ኦድዳይሳ ስእድ፥ ኡፋይትዶሶና።

\VS{31}ካህንያ አላዛራ ናአይ ፕንሃስ፥ ሮቤላ፥ ጋደነ ምናሰ ኮቻታኮ፥ “ጎዳይ ኑራ ደኤይሳ ኑ ሀች ኤርዳ። ህንተ ጎዳ ቦላ ማካልቤከታ። ህንተ እስራኤለ አሳ ጎዳ ፕርዳፈ አሽደታ” ያግስ።


\par }{\PP \VS{32}ካህንያ አላዛራ ናአይ ፕንሃስነ እያራ ደእያ ሀላቃት ጋላዳን ደእያ ሮቤላነ ጋዳ ኮቻ ማታፐ ካናነን ደእያ እስራኤለ አሳኮ ስሚድ፥ ሀንዳባ ኤንታዉ ኦድዶሶና።

\VS{33}እስራኤለ አሳይ ኡፋይትድ፥ ፆሳ ጋላትዶሶና። ሄሳፈ ጉየ፥ ሮቤላነ ጋዳ አሳት ደእያ ቢታ ኦልድ ꬋይሳናዉ ኦደትቦኮና።


\par }{\PP \VS{34}ሮቤላነ ጋዳ ኮቻይ፥ “ሀ ያርሾ በሳይ ጎዳ ፃላል ፆሳ ግደይሳስ ኑስ ማርካ” ያግድ፥ ሄ ያርሾ በሳ “ማርካ” ግድ ሱንꬅዶሶና።




\par }\Chap{23}{\SH እያሱ ዉርሰꬃ ቃላ
\par }
{\PP \VerseOne{1}ዳሮ ዎደ ጋካናዉ ጎዳይ እስራኤለ አሳ ኤንታ ዩሹዋን ደእያ ሞርከታፐ ሸምፕስስ። ሄ ዎደ እያሱይ ጭምን፥ ላይꬅ ሱገትስ።

\VS{2}እያሱይ፥ እስራኤለ አሳ ኡባ፥ ጭማታ፥ ሀላቃታ፥ ዳይናታነ ቶራ ሞጮናታ እስፈ ፄግድ፥ “ታኒ ሀእ ዳሮ ጭማስ።

\VS{3}ጎዳይ፥ ህንተ ፆሳይ ሀ ቢታን ደእያ ካዎተꬃታ ኦል ፆናና መላ ዋትድ ህንተና ማድዳኮ በእደታ።

\VS{4}ዶሎሀን ዮርዳኖሰ ሻፋ፥ ዉሎሀን መደትራነ አባ ጋካናዉ ደእያ ኦይከትዳ ቢታነ ኦይከቶና ቢታ ኡባ ህንተ ኮቻስ ሻካ እማስ።

\VS{5}ጎዳይ፥ ህንተ ፆሳይ ኤንታ ህንተ ስንꬃፈ ጎድድ ከሳና። ጎዳይ፥ ህንተ ፆሳይ ህንተዉ ጫቅዳይሳዳ ህንተ ኤንታ ቢታ ላታና።


\par }{\PP \VS{6}“ሙሰ ህገ ማፃፋን ፃፈትዳ ኡባ ምንድ ናግተነ ፖልተ፤ እያፐ ኡሻች ዎይኮ ሀድርስ ጎፕተ።

\VS{7}ህንተ ግዶን አትዳ ደርያራ ዋላከቶፍተ። ኤንታ ፆሳታ ሱንꬃ ፄጎፕተ ዎይኮ ኤንታ ሱንꬃን ጫቆፍተ። ኤንታዉ ኦꬆፍተ ዎይኮ ኤንታዉ ጎይኖፍተ።

\VS{8}ሽን ሀች ጋካናዉ ህንተ ኦꬅዳይሳዳ ጎዳ ህንተ ፆሳስ አማነትተ።


\par }{\PP \VS{9}“ጎዳይ፥ ግታነ ምኖ ካዎተꬃታ ህንተ ስንꬃፈ ጎድድ ከስስ። ህንተራ ሀች ጋካናዉ ኦንካ ኤቀታናዉ ዳንዳእቤና።

\VS{10}ጎዳይ፥ ህንተ ፆሳይ ህንተዉ ጫቅዳይሳዳ፥ እ ህንተዉ ኦለትያ ግሾ፥ ህንተፈ እስ አስ ሙኩሉ አሳ የደꬃና።

\VS{11}ጎዳ፥ ህንተ ፆሳ ኡባ ዎደ ሲቅተ።

\VS{12}ሽን ህንተ ጉየ ስሚድ፥ ህንተ ግዶን አትዳ ደርያራ ዋላከትኮ፥ ህንተ ኤንታ ማጫሳ፥ ቃስ ኤንቲ ህንተ ማጫሳ ኤክድ ኤንታራ ቃሸትኮ፥

\VS{13}ጎዳይ፥ ህንተ ፆሳይ ሄ ደርያ ህንተ ስንꬃፈ ጎድድ ከሶናይሳ ኤርተ። ጎዳይ፥ ህንተ ፆሳይ ህንተዉ እምዳ ሀ ሎኦ ቢታፈ ህንተ ꬋያና ጋካናዉ፥ ኤንቲ ህንተዉ ፅሄነ ግተ ግዳና። ኤንቲ ህንተ ዞኩዋስ ልሶ፥ ህንተ አይፍያስ አጉንꬁ ግዳና።


\par }{\PP \VS{14}“ሀእ ታ ሀይቃናዉ ማታስ። ጎዳይ፥ ህንተ ፆሳይ ህንተዉ እማና ግድ ጫቅዳ ሎኦባ ኡባፈ እሶይካ አትቦናይሳ ህንተ ኡባይ፥ ህንተ ዎዛናንነ ሸምፑዋን ኤሬታ። እ ህንተዉ እማና ግድ ጫቅዳባፐ እሶይካ አቶና ኡባይ ፖለትስ።

\VS{15}ጎዳይ፥ ህንተ ፆሳይ ህንተራ ጫቅዳ ጫቁዋ ህንተ መንꬅድ፥ ሀራ ፆሳታስ ኦꬅኮነ ጎይንኮ፥ ጎዳ ሀንቆይ ህንተ ቦላ ኤፃና።

\VS{16}ጎዳይ፥ ህንተ ፆሳይ ህንተዉ እማና ግድ ጫቅዳ ሎኦባ ኡባ አሾና ፖልዳይሳዳ፥ እ ህንተዉ እምዳ ሀ ሎኦ ቢታፈ ህንተና ꬋይሳና ጋካናዉ ኢታ ኡባ ህንተ ቦላ ኤሀና። እ ህንተዉ እምዳ ሎኦ ቢታፈ ኤለስድ ህንተ ꬋያና።”




\par }\Chap{24}{\SH ሴከማን ጫቆ ቃል ኦራፅስ
\par }
{\PP \VerseOne{1}እያሱይ እስራኤለ አሳ ኡባ ሴከማን ፄግስ። ጭማታ፥ ሀላቃታ፥ ዳይናታነ ኦላ ሞጮናታ ፄግን፥ ኤንቲ ፆሳ ስንꬃን ሺቅዶሶና።

\VS{2}እያሱይ አሳኮ፥ “ጎዳይ እስራኤለ ፆሳይ ሀይሳዳ ያጌስ፤ ‘በን ህንተ አዋት ኤፍራፂሳ ሻፋፐ ሄፍንꬃን፥ ሀራ ፆሳታስ ጎይንሸ ደእዶሶና። ኤንታፈ እሶይ አብራሃመነ ናኮራ አዋ ታራ።

\VS{3}ሽን ህንተ አዋ አብራሃመ፥ ኤፍራፂሳ ሻፋፐ ሄፍንꬃን ደእያ ቢታፈ ፄጋዳ፥ ካናነ ቢታን ካለꬃስ። እያ ኮቻ ዳርሳስ፤ ይሳቃካ እያዉ እማስ።

\VS{4}ይሳቃስ ያይቆባነ ኤሳዌ እማስ። ኤሳዌ፥ ደረይ ዳርያ ሳይረ ቢታ ላትሳስ፥ ሽን ያይቆብነ እያ ናይት ግብፀ ብዶሶና።


\par }{\PP \VS{5}“ ‘ጉየፐ ሙሳነ አሮና ኪታዳ ግብፀ ቢታ ጋዶን ሾጫስ፤ ዉርሰꬃን ህንተና ከሳስ።

\VS{6}ህንተ አዋታ ግብፀፈ ከስዳ ዎደ ዞኦ አባኮ ብዶሶና። ግብፀት ፓራታንነ ፓራ ጋረታን ህንተ አዋታ ጉየ ዛራናዉ የደꬅዶሶና።

\VS{7}ኤንቲ ታኮ ዋስዳ ዎደ ኤንታ ግዶንነ ግብፀታ ግዶን ꬉማ የጋስ። ያታዳ፥ አባይ ኤንታ ቦላ ስማናዳነ ኤንታ ምታናዳ ኦꬃስ። ታኒ ግብፀታ ቦላ ኦꬅዳባ ህንተ ህንተ አይፈን በእደታ። ህንተ መላ ቢታን ዳሮ ዎደ ደእደታ።

\VS{8}ሄሳፈ ጉየ፥ ዮርዳኖሰ ሻፋፐ ዶሎሀ ባጋን ደእያ አሞረታ ቢታ ህንተና ኤሀስ። ኤንቲ ህንተና ኦልዶሶና፥ ሽን ታ ህንተዉ ፆኖ እማስ። ታ ኤንታ ꬋይስን፥ ህንተ ኤንታ ቢታ ላትደታ።

\VS{9}ሄሳፈ ጉየ፥ ሞአበ ቢታ ካዎይ፥ ስፎራ ናአይ ባላቅ፥ ደንድድ፥ እስራኤለታራ ኦለትስ። እ ህንተና ባዳና መላ ብኦራ ናኣ፥ ባላማ ፄግስ።

\VS{10}ሽን ታ ባላማ ስአብከ፤ እ ህንተና አንጃና መላ ኦꬃዳ፥ ህንተና ባላቃ ኩሽያፐ አሻስ።

\VS{11}ህንተ ዮርዳኖሰ ሻፋ ፕንድ፥ እያርኮ ይደታ። እያርኮ አሳይ፥ አሞረት፥ ፓርዘት፥ ካናነት፥ ህተት፥ ገርገሰት፥ ህወትነ ያቡሰት ህንተራ ኦለታናዉ ደንድዶሶና፥ ሽን ታ ህንተና ፆንሳስ።

\VS{12}ዮርዳኖሰ ሻፋፐ ዶሎሀ ባጋን ደእያ ናምኡ አሞረ ካዎታ ቦላ ኦꬅዳይሳዳ፥ ካዠ ኪታዳ ኤንታና ህንተ ስንꬃፈ ጎዳ ከሳስ። ሄስ ሀንዳይ፥ ህንተ ማሻና ዎይኮ ህንተ ዶንግያና ግደና።

\VS{13}ህንተ ቄፅ ከስቦና ቢታነ ህንተ ኬፅቦና ካታማታ ታኒ ህንተዉ እምን ደኤታ። ሀእ ህንተ ቶክቦና ዎይነ አይፍያነ ሻማሆ አይፍያ ሜታ’ ” ያጌስ።


\par }{\PP \VS{14}ቃስካ እያሱይ ካልድ፥ “ጎዳ ቦንችተ፤ ፖሎ አማነተꬃንነ ሱረ ዎዛናን እያዉ ኪተትተ። ህንተ ማይዛት ኤፍራፂሳ ሻፋፐ ሄፍንꬃንነ ግብፀን ጎይንዳ ኤቃታ አግድ ጎዳ ጎይንተ።

\VS{15}ህንተ ጎዳ ጎይናናዉ ኮዮና እፅኮ፥ ህንተ አዋት ኤፍራፂሳ ሻፋፐ ሄፍንꬃን ደእሸ ጎይንዳ ኤቃታ ግድን፥ ዎይኮ ሀእ ህንተ ደእያ አሞረታ ኤቃታ ግድን፥ ህንተ ጎይናና ፆሳ ሀች ዶርተ። ሽን ታኒ፥ ታ ሶ አሳራ ኑ ጎዳ ጎይናና” ያግስ።


\par }{\PP \VS{16}አሳይ ዛሪድ፥ “ጎዳ አግድ፥ ሀራ ኤቃ ፆሳታ ጎይናናይስ ኑፐ ሃኮ።

\VS{17}ኑ ጎዳ ፆሳይ ኑናነ ኑ አዋታ ግብፀ አይለተꬃፈ ከስስ፤ እ ኦꬅዳ ግታ ማላታታ በእዳ። ኑ ካንꬅድ አꬍዳ ቢታ ኡባን ጎዳይ ኑና ናግስ።

\VS{18}ጎዳይ አሞረታነ ሄ ቢታን ደእያ ሀራ ካዎተꬃታ ኑ ስንꬃፈ ጎድድ ከስስ። ሄሳ ግሾ፥ እ ኑ ፆሳ ግድያ ግሾ ኑ እያ ጎይናና” ያግዶሶና።


\par }{\PP \VS{19}እያሱይ ዛሪድ፥ “ጎዳይ ጌሽነ ቃናትያ ፆስ
\FTNT{*}{{\FR 24:19 }{\FQ{ቃናትያ ፆስ፦
}}{\FT{ፆሳይ ባ ቦንቹዋ ሀራራ ሻከቶና ፆስ ዎይኮ ባርካ ደእያ ዎይኮ ዱማ ፆስ ግደይሳ በሳናሳ።
}}} ግድያ ግሾ፥ ህንተ እያ ጎይናናዉ ዳንዳኤከታ። እ ህንተ ናቁዋ ዎይኮ ህንተ ናጋራ አቶ ጌና።

\VS{20}ህንተ ጎዳስ ዞኮ ዛሪድ፥ ኤቃ ፆሳታ ጎይንኮ፥ እ ህንተዉ ካሰ ሎኦ ግድኮካ ስሚድ ህንተና ቆሀናነ ꬋይሳና” ያግስ።


\par }{\PP \VS{21}አሳይ ዛሪድ፥ “ኑ ሀራ ኤቃ ፆሳታ ጎይኖኮ፤ ኑኒ ጎዳ፥ እያ ፃላላ ጎይናና” ያግስ።


\par }{\PP \VS{22}እያሱይ፥ “ህንተ ጎዳ ጎይናና ግዳይሳስ ህንተ፥ ህንተ ሁጰን ማርካ” ያግስ።

\par }{\PP ኤንትካ፥ “ኤ ኑኒ ማርካ” ያግዶሶና።


\par }{\PP \VS{23}እያሱይ ዛሪድ፥ “ህንተ ግዶን ደእያ ኤቃ ፆሳታ ድግተ፤ ህንተ ዎዛና ጎዳኮ፥ እስራኤለ ፆሳኮ ዛርተ” ያግስ።


\par }{\PP \VS{24}ኤንትካ፥ “ኑኒ ጎዳ፥ ኑ ፆሳ ጎይናና፤ እያ ኪታ ናጋና” ያግዶሶና።


\par }{\PP \VS{25}ሄ ጋላስ እያሱይ፥ ሴከማን አሳይ ፆሳራ ጫቃና መላ ኦꬅስ። ኤንቲ ካላና ህግያ ኤንታዉ ጊግስድ፥

\VS{26}ህገ ማፃፋን ፃፍስ። ሄሳፈ ጉየ፥ እስ ግታ ሹች ኤክድ፥ ጎዳ ዱንካንያ ማታን ደእያ ዎላ ጋርሳን ኤስስ።

\VS{27}እያሱይ አሳኮ፥ “ሀ ሹቻ በእተ፤ እ ኑ ቦላ ማርካ። ጎዳይ ኑስ ኦድዳባ ኡባ ሀ ሹቻይ ስእስ። ህንተ ፆሳ ቦላ ማካልኮ፥ ሀ ሹቻይ ህንተ ቦላ ማርካ ግዳና” ያግስ።


\par }{\SH እያሱነ አላዛራ ሀይቁዋ
\par }
{\PP \VS{28}ያትድ፥ እያሱይ አሳ ኡባ ሞይዝስ። አሳ ኡባይ ባንታ ላታ ቢታ ስሚድ ብዶሶና።

\VS{29}ጎዳ አይለይ፥ ናወ ናኣ እያሱይ ፄታነ ታሙ ላይꬃን ሀይቅስ።

\VS{30}አሳይ እያ ጋኣሳ ዙማፐ ፑደሀ ባጋን፥ ደረይ ዳርያ ኤፍሬማን ደእያ እያ ላታ ቢታን፥ ትምናት-ሳራን እያ ሞግዶሶና።


\par }{\PP \VS{31}እያሱይ ፓፃ ደእዳ ዎደ ኡባን እስራኤለ አሳይ ጎዳ ጎይንዶሶና። እያፐ ጉየ፥ ፆሳይ እስራኤለ አሳስ ኦꬅዳ ኦሶ ኡባ ባንታ አይፈን በእዳ ጭማታ ዎደ ኡባን ጎዳ ጎይንዶሶና።


\par }{\PP \VS{32}እስራኤለ አሳይ ግብፀ ቢታፈ ኤክ ከይዳ፥ ዮሰፋ መቀꬃ ሴከማን ሞግዶሶና። ሄ በሳ ያይቆብ ሴከማ አዋ ሀሞራ ናይታፐ እስ ፄቱ ብራ ሳንትመን ሻምስ። ሄ ቢታ ጉየፐ ዮሰፋ ኮቻይ ላትዶሶና።


\par }{\PP \VS{33}አሮና ናአይ አላዛር ሀይቅድ፥ እያ ናኣ ፕንሃሳስ እመትዳ ደረይ ዳርያ ኤፍሬማ ቢታን ደእያ ግብአን ሞገትስ።


\par }