\NormalFont\ShortTitle{2 ቆሮንቶሳ ኪታ}

{\MT ጳዉሎስ ቆሮንቶሳ አሳስ

\par }{\MTB ፃፍዳ ናምአንꬆ ኪታ

\par }{\IMT ጋꬃ ቆፋ

\par }{\IP ጳዉሎስ ቆሮንቶሳ አሳስ ፃፍዳ ናምአንꬆ ኪታይ ፃፈትዳይ፥ እያዉ ቆሮንቶሳ ዎሳ ኬꬃራ ደእያ ጋሄተꬃይ መቶ ግዶ ገልድ ደእያ ዎደና። እስ እስ ዎሳ ኬꬃ አሳት ጳዉሎሳ ዳሮ ቦርኮካ፥ እ ስጋ መꬋናዉ ኮየይሳ ኤንታ በስስ። ኤንታ ቦላ ጎዳትሸነ ዎልቃ በስሸ ኤንታኮ ባናዉ ኮይቤና (1:23)። ኤንቲ ጳዉሎሳ ኪታ ስእድ እሶይ እሱዋስ አቶ ጋና መላነ ዎል ምንꬃና መላ ኤንታ ዞሬስ (2:5-11)።

\par }{\IP ጳዉሎስ ባ ኪታን፥ ቆሮንቶሳ ዎሳ ኬꬃራ እያዉ ደእያ ጋሄተꬃ ቆንጭስድ፥ ዎሳ ኬꬃን መትዳ ኢታባስነ እፁዋስ አይስ ምኖ ዛሮ እምዳኮ ኦዴስ። እያራ ጋꬅድ እያ ሴራይ ኤንታ ናጋራፐ ዛሪድ ስጋኮ ኤህዳ ግሾ፥ እ ኡፋይትዳ ኡፋይሳ ኤንታዉ ቆንጭሴስ። ካልድካ፥ ይሁዳን ደእያ አማንያ አሳ ማዳናዉ ባንታዉ ደእያባፐ ጮ እማና መላ ሀሳይሴስ።

\par }{\IP ዉርሰꬃ ሸምፖታን ቃስ፥ ቆሮንቶሳ ዎሳ ኬꬃን ደእያ እስ እስ አሳት ባንታና፥ “ቱማ ሀዋረ” ኦꬅድ ኤክድ፥ ጳዉሎሳ “ዎርዶ ሀዋረ” ኦꬅድ እያ ሞትያ ግሾ፥ ባ ሀዋረተꬃ ማታ ቦላ ደንድዳ ሞቱዋስ ዛሮ እሜስ።

\par }{\IOT ማፃፋ አይፈ ቆፋታ

\par }{\IO ገሎ ቆፋ ({\IOR{1:1-11}})

\par }{\IO ጳዉሎሳነ ቆሮንቶሳ ዎሳ ኬꬃ ({\IOR{1:12—2:17}})

\par }{\IO ክርስቶሳ ሲቆይ ህንተና ካለꬆ ({\IOR{3:1—7:16}})

\par }{\IO ይሁዳን መቶተትዳ አሳስ እመትያ እሞታ ({\IOR{8:1—9:15}})

\par }{\IO ጳዉሎስ ቱማ ሀዋረ ({\IOR{10:1—13:10}})

\par }{\IO ኩሻ ቆፋ ({\IOR{13:11-14}})



\par }\ChapOne{1}{\PP \VerseOne{1}ፆሳ ሸነን የሱስ ክርስቶሳ ሀዋረ ግድዳ ጳዉሎስነ፥ ኑ እሻ ፅሞትዮስ፥

\par }{\PP ቆሮንቶሳን ደእያ ፆሳ ዎሳ ኬꬃስነ አካያ ቢታን ደእያ ፆሳ አሳ ኡባስ ፃፍዳ ኪታ።
\XREF{}{{\XO 1:1 }{\XT{ሀዋ 18:1.}}}


\par }{\PP \VS{2}ፆሳ ኑ አዋፐነ ጎዳ የሱስ ክርስቶሳፐ፥ አꬎ ኬሀተꬃይነ ሳሮተꬃይ ህንተዉ ግዶ።


\par }{\SH ጳዉሎስ ፆሰ ጋላቴስ
\par }
{\PP \VS{3}ማሮተꬃ አዋስ፥ ኡባ ዎደ ኑና ምንꬅያ ፆሳስ፥ ኑ ጎዳ የሱስ ክርስቶሳ አዋስ ጋላት ግዶ።

\VS{4}ፆሳይ ኑስ እምዳ ምንꬁዋን፥ መቶን ደኤይሳታ ኑ ምንꬃና መላ ፆሳይ ኑና ኑ መቶ ኡባን ምንꬄስ።

\VS{5}ኑኒ ክርስቶሳ ዳሮ ዋይያ ሻከትዳይሳዳ ቃስ ኑኒ እያ ዳሮ ምንꬁዋን ምናና።

\VS{6}ኑኒ ዋየትኮ ሄስ ህንተና ምንꬃናሳነ ህንተና አሻናሳ። ቃስ ኑኒ ምነትኮ ኑኒ ገንጭዳ ዋይያ መላ ህንተካ ገንጭድ፥ ፆሳይ ህንተዉ እምያ ምንꬁዋን ምናና።

\VS{7}ህንተ ኑ ኤክዳ መቱዋ መላ ኤክድ፥ ኑ ምንꬁዋን ሻከታናይሳ ኑ ኤርያ ግሾ ኑ ኡፋይሳይ ህንተናን ምኖ።


\par }{\PP \VS{8}ኑ እሻቶ፥ ኢሰ ቢታን ኑና ጋክዳ መቱዋ ህንተ ኤራና መላ ኮዮስ። ሄ ኑና ጋክዳ መቶይ ኑ ዎልቃፈ ዳርን፥ ሀይቆና አቶኮ ግድ ኡፋይስ ቃንፅዳሽን።

\VS{9}ኑኒ ኑ ቦላ ሀይቆ ፕርድ ፕርደትዳ መላ ቆፕዳ። ሽን ኑኒ ኑ ሁጰን ግዶናሽን፥ ሀይቅዳይሳታ ደንꬅያ ፆሳን አማነታና መላ ሄስ ሀንስ።

\VS{10}ፆሳይ ሄሳ መላ ኢታ ሀይቆፐ ኑና አሽስ፤ ሀእካ አሻና፤ ስንꬃፈካ እ ኑና አሻና ግድ እያን ኡፋይስ ዎꬆስ።

\VS{11}ዎሳን ኑና ማድተ። ዳሮ ዎሳ ጋሶን ፆሳ ማዱዋ ኑ ደምያ ዎደ ዳሮ አሳይ ኑ ግሾ ፆሳ ጋላቶሶና።


\par }{\SH ጳዉሎስ ባ ሀልቹዋ ላምስ
\par }
{\PP \VS{12}ኑኒ ኑ ጌሻ ካሀን ጬቀቶስ። ኑኒ ሀ አላምያን ደእዳ ደኡዋን ኡባራካ ህንተራ ኑ ደእዳ ደኡዋን ቱማተꬃንነ ሱረተꬃን ህንተራ ደእዳ። ሄስካ፥ ሀ አላምያ ጭንጫተꬃን ግዶናሽን፥ ፆሳ አꬎ ኬሀተꬃና።

\VS{13}ኑ ህንተዉ ፃፍዳ ዳብዳበይ ህንተ ናባባናዉነ አኬካናዉ ዳንዳእያባፐ አትሽን፥ ሀራ ግደና። ህንተ እያ አኬካናዉ ዳንዳኤይሳ ታ አማናይስ።

\VS{14}ሀእ ህንተ ኑና ሀንዳ ኬና ኤሬታ፥ ሽን ስንꬃፈ ኩመꬅ ኤራናይሳ ታ አማነታይስ። ኑ ጎዳ የሱሲ ስምያ ዎደ ኑኒ ህንተናን ጬቀትዳይሳዳ ህንተካ ኑናን ጬቀታና።


\par }{\PP \VS{15}ሄሳ ታኒ ሎይꬃ ኤርዳ ግሾ፥ ህንተ ናምአንꬆ ጎኤታና መላ ካሰታዳ ህንተኮ ባናዉ ቆፋ ቃቻስ።

\VS{16}ታኒ ማቀዶነ ባሸነ ያፐ ስማሸ ህንተና በአና። ታኒ ያፐ ይሁዳ ብያ ዎደ ህንተ ታና ታ ኦግያን ማዳና ጋዳ ቆፓስ።
\XREF{}{{\XO 1:16 }{\XT{ሀዋ 19:21.}}}

\VS{17}ታኒ ሄሳ ጋሸ አይ ኦꬃናዉ በሲያኮ ኤሮና አስ ዳንያና? ዎይኮ ታኒ ታ ቆፋ ቃችያ ዎደ አሳ ቆፋዳ፥ እስ ቶሆ “ኤ” ቃስ እስ ቶሆ “አካይ” ግያ አሳ መለዬ?


\par }{\PP \VS{18}ሽን ፆሳይ አማነተይሳ ግድያ ግሾ፥ ኑ ህንተዉ ኦድያ ቃላይ “ኤ” ዎይኮ “አካይ” ገይሳ ግደና።

\VS{19}ታኒ፥ ስላሰይነ ፅሞትዮስ ህንተዉ ማርካትዳ ፆሳ ናአይ፥ የሱስ ክርስቶሲ ኡባ ዎደ “ኤፐ” አትሽን፥ “ኤ” ነ “አካይ” ግደና።
\XREF{}{{\XO 1:19 }{\XT{ሀዋ 18:5.}}}

\VS{20}ፆሳይ እማና ግዳ ኡባይ ክርስቶሳ ባጋራ “ኤ” ግዴስ። ኑኒ ክርስቶሳ ባጋራ ፆሳ ቦንቾስ፥ “አምንእ” ገይ ሄሳ ግሾሳ።

\VS{21}ኑነ ህንተ ክርስቶሳን ምንድ ኤቃና መላ ኦꬅዳይነ ባ ኦሱዋስ ዶርዳይ ፆሳ።

\VS{22}ኑኒ እያባ ግደይሳ ኤርሳናዉ ባ ማታምያ ኑ ቦላ ዎꬅስ፤ ቃስ ባ ጌሻ አያና ኦይꬅ ኦꬅድ ኑ ዎዛናን ዎꬅስ።


\par }{\PP \VS{23}ታኒ ቆሮንቶሳ ቦና አግዳይ ህንተ አዛኖና አታና መላሳ፤ ሄስ ዎርዶ ግድኮ ፆሳይ ታ ሸምፑዋ ታፐ ኤኮ።

\VS{24}ህንተ፥ ህንተ አማኑዋን ምንድ ደእያ ግሾ፥ ኑ ህንተና ኡፋይሳናዉ ህንተራ እስፈ ኦይሳታፐ አትሽን፥ ህንተና ዎልቃን አማንይሳታ ግዶኮ።


\par }{\BB \par }


\Chap{2}{\PP \VerseOne{1}ታኒ ናምአንꬆ ህንተኮ ቢከ ጋዳ ቆፋ ቃችዳይ ህንተና አዛንꬆና አጋናሳ።

\VS{2}ታኒ ህንተና አዛንꬅኮካ ታ አዛንꬅዳ ህንተፈ ሀር ታና ኡፋይሳናዉ ደኤይ ኦኔ?

\VS{3}ታኒ ህንተዉ ሄ ዳብዳብያ ፃፍዳይ፥ ታ ህንተና በአናዉ ብያ ዎደ ታና ኡፋይሳናዉ በሲያ አሳን ታ አዛናናዉ ኮዮና ግሾሳ። ታ ኡፋይትያ ዎደ ህንተ ኡባይካ ኡፋይታናይሳ ታ አማናይስ።

\VS{4}ታኒ ዳሮ ዋየንነ ኡንአን ቃስ ዳሮ አፉꬃን ፃፍዳይ፥ ህንተና አዛንꬃናሳ ግዶናሽን፥ ታኒ ህንተና ኡባ አይ መላ ዶስያኮ ህንተና ኤርሳና መላሳ።


\par }{\SH ቆህዳ አስ አቶ ጉሱ
\par }
{\PP \VS{5}አሰ አዛንꬅዳ ኦንካ ደእኮ ታ እያ ናቁዋ ዳርሳናዉ ኮይከፈ አትሽን፥ ታና ግዶናሽን፥ ህንተፈ ዳሮታ አዛንꬅስ።

\VS{6}ህንተፈ ዳርያ አሳይ ሄ ኡራ ሴርዳ ሴራይ እያዉ ግዳና።

\VS{7}ሄሳ ግሾ፥ ሄ ኡራይ ዳሮ አዛንድ፥ ኡፋይስ ቃንፆና መላ ህንተ እያ ማራናዉነ ምንꬃናዉ በሴስ።

\VS{8}ህንተ እያ ሲቀይሳ ዛር እያዉ ቆንጭሳና መላ ታ ህንተና ዎሳይስ።

\VS{9}ታ ሄ ዳብዳብያ ህንተዉ ፃፍዳይ፥ ህንተ ፓጨትድ፥ ኡባባን ታዉ ኪተተይሳ ኤራናዉ ኮይዳ ግሾሳ።

\VS{10}ህንተ ማርያ ኡራ ታካ ማራና። ታኒ ማራናባይ አይብ ደእኮካ፥ ክርስቶሳ ስንꬃን ህንተ ግሾ ጋዳ ማራስ።

\VS{11}ታኒ ሄሳ ኦꬅዳይ ፃላህያ ጭሞ ኦሱዋ ኑ ኤርያ ግሾ፥ ፃላሄን ጭመቶና አታና መላሳ።


\par }{\SH ክርስቶሳን ደእያ ፆኖ
\par }
{\PP \VS{12}ታኒ ክርስቶሳ ዎንገላ ሳባካናዉ ፅሮኣዳ ብዳ ዎደ፥ ጎዳይ ያን ታዉ ኦሶ ኦገ ጊግስድ ዎꬅስ።\XREF{}{{\XO 2:12 }{\XT{ሀዋ 20:1.}}}

\VS{13}ሽን ታኒ ታ እሻ ትቶ ያን ደማቦና ግሾ ታ ዎዛናይ ሸምፕቤና። ሄሳ ግሾ፥ ያን ደእያ አሳ ሳሮꬃዳ እያ ኮያናዉ ማቀዶነ ባስ።


\par }{\PP \VS{14}ሽን ክርስቶሳ ባጋራ ኡባ ዎደ ኑና ፆኖን ካለꬅያነ ሽቶ መላ ሳውያ ክርስቶሳባ ኑ ኤርያ ትምርትያ ኡባ በሲ ጋꬃና መላ ኦꬅያ ፆሳ ጋላት ጋኮ።

\VS{15}ኑኒ አትያ አሳ ግዶንነ ꬋይያ አሳ ግዶን ክርስቶሳ ባጋራ ፆሳስ እመትዳ ሳውያ ሽቶ መላ።

\VS{16}ꬋያ አሳስ ሀይቆኮ ኤፍያ ሀይቆ ፔኖ፤ ቃስ አትያ አሳስ ደኦኮ ኤፍያ ደኦ ሳዎ፤ ያትን፥ ሄሳ መላ ኦሶስ ግዳናይ ኦኔ?

\VS{17}ኑኒ ፆሳ ቃላ ዎ ደማናዉ ኮይድ ዋላክድ ዛልእያ ዳሮ አሳ መላ ግዶኮ። ሽን ፆሳይ ኪትዳ ሱረ አሳታ መላ ክርስቶሳን ደእድ ፆሳ ስንꬃን ቃላ ኦዶስ።




\par }\Chap{3}{\PP \VerseOne{1}ኑኒ ዛሪድ ኑና ሳቢኖዬ? ዎይኮ ሀራ አሳዳ፥ ሳባ ዳብዳብያ ህንተዉ የዳናዉ ዎይኮ ህንተፈ ኤካናዉ ኑና ኮሽዬ?

\VS{2}አስ ኡባይ ህንተና ኤራና መላነ ናባባና መላ ህንተ ኑ ዎዛናን ፃፈትድ ደእያ ኑ ዳብዳበ።

\VS{3}ህንተ ቃላመን ግዶናሽን፥ ደኦ ፆሳ አያናን፥ ሹቻ ቦላ ግዶናሽን፥ አሳ ዎዛናን ፃፈትዳይሳታነ ኑናን ሀጋዘትዳ ክርስቶሳ ዳብዳበ ግደይሳ በስደታ።
\XREF{}{{\XO 3:3 }{\XT{ከሳ 24:12፤ ኤርም 31:33፤ ህዝ 11:19፤ 36:26.}}}


\par }{\PP \VS{4}ኑ ሄሳ ግዳይ፥ ክርስቶሳ ባጋራ ፆሳን አማኖይ ኑስ ደእያ ግሾሳ።

\VS{5}ኑ ሄሳ ኦꬃናዉ ዳንዳእዳይ ፆሳ ዎልቃናፐ አትሽን፥ ኑኒ ኑ ዎልቃን አይኮካ ኦꬃናዉ ዳንዳኦኮ።

\VS{6}ኑ ኦራꬃ ጫቁዋ ኦሳንቾታ ግዳና መላ ፆሳይ ኑና ዳንዳእስስ። ሄ ኦራꬃ ጫቆይ ጌሻ አያናን በንትዳይሳፈ አትሽን፥ ፃፈትዳ ህገን ግደና። ህገይ ዎꬌስ፥ ሽን ጌሻ አያናይ ደኦ እሜስ።
\XREF{}{{\XO 3:6 }{\XT{ኤርም 31:31.}}}


\par }{\PP \VS{7}ሹቻ ቦላ ፃፈትዳ ህገይ እመትያ ዎደ ፆሳ ቦንቾይ ቆንጭስ። ሙሰ ሶምኡዋን ደእያ ቦንቾይ ꬋይሸ ብያባ ግድኮካ፥ እስራኤለ አሳይ እያ ሶምኡዋ ትሽ ኦꬅድ ፄላናዉ ዳንዳእቦኮና። ህዛ፥ ሀይቆ ኤህያ ህገይ ሄሳ መላ ቦንቾን ቆንጭኮ፥
\XREF{}{{\XO 3:7 }{\XT{ከሳ 34:29.}}}

\VS{8}ያትን፥ ጌሻ አያናን ኦሰትያ ኦሱዋ ቦንቾይ ዋንድ አኔ?

\VS{9}አሳ ቦላ ፕርዳ ኤህያ ህገይ ቦንቾ ግድኮ ያትን፥ አሰ ፅልስያ ኦራꬃ ኦገይ ዋንድ አꬍድ ቦንቸተኔ?

\VS{10}ካሰ ቦንቾ ግድዳይሳ ሀእ አꬍያ ቦንቾይ ደኤይሳራ ጋꬅ በእያ ዎደ ቦንቾይ ባይናባ ግድስ።

\VS{11}ጉꬃ ዎደስ ቆንጭድ ጉየፐ ꬋይዳይስ ሀይሳዳ ቦንቸትኮ፥ መርናዉ ደኤይስ ዋንድ አꬍድ ቦንቸተኔ?


\par }{\PP \VS{12}ኑስ ሀይሳ መላ ኡፋይሳይ ደእያ ግሾ፥ ዬላቶና ኦደቶስ።

\VS{13}ኑኒ፥ እስራኤለ አሳይ ꬋይሸ ብያ ቦንቹዋ ዉርሰꬃ በኦና መላ ባ ሶምኡዋ ካምዳ ሙሰ መላ ግዶኮ።
\XREF{}{{\XO 3:13 }{\XT{ከሳ 34:33.}}}

\VS{14}ሽን ኤንታ ዎዛናይ ዶጭስ። ሀች ጋካናዉ ኤንቲ ጋልአ ጫቁዋ ናባብያ ዎደ ኤንታ ዎዛናይ ሄ ካማን ካመትድ ደኤስ። ሄ ካማይ ክርስቶሳ ፃላላን ቃረቴስ።

\VS{15}ሽን ሀች ጋካናዉካ ኤንቲ ሙሰ ማፃፋ ናባብያ ዎደ ኡባን ሄ ካማይ ኤንታ ዎዛና ካሜስ።

\VS{16}ሽን ኦንካ ጎዳኮ ስምያ ዎደ አዉደካ ሄ ካማይ ቃረቴስ።
\XREF{}{{\XO 3:16 }{\XT{ከሳ 34:34.}}}

\VS{17}ጎዳይ አያና፤ ጎዳ አያናይ ደእያ በሳን ላአተꬅ ደኤስ።

\VS{18}ኑኒ ኡባይ ካመትቦና ሶምኦን ጎዳ ቦንቹዋ በአና።
\FTNT{*}{{\FR 3:18 }{\FQ{በአና፦
}}{\FT{ማስቶተዳ ዛሪድ ጶልሳና ጌተትድ ብርሸታናዉ ዳንዳኤስ።
}}} ኑኒ አያና ግድዳ ጎዳ ማላ ዳናናዉ ቦንቾፈ ቦንቾን ላመታና።




\par }\Chap{4}{\SH መቃ ሚሸን ደእያ ቡቁራ
\par }
{\PP \VerseOne{1}ህዛ፥ ፆሳይ ባ ማሮተꬃን ሀ ኦሱዋ ኑስ እምዳ ግሾ፥ ኑኒ ኡፋይስ ቃንፆኮ።

\VS{2}ኑኒ ዬላያ ጌማ ኦሶ ኡባ አግዳ፤ ገነ ኦሶ ኦꬆኮ፤ ፆሳ ቃላ ዎርዶራ ዋላኮኮ። ቱማ ቆንጨን ሃሳይሸ፥ አሳ ኡባ ካሀይ ኑና ኤካና መላ ፆሳ ስንꬃን ኑና ሺሾስ።


\par }{\PP \VS{3}ኑ ኦድያ ዎንገላይ ጌምዳባ ግድኮካ፥ ጌምዳይ ꬋዮ ኦገን ደእያ አሳሳ።

\VS{4}ሀ አላምያ ሃርያ ፆሳይ አማኖና አሳ ዎዛና ጎዝስ። ኤንቲ ፆሳ መላ ግድዳ ክርስቶሳ ቦንቾ ዎንገላ ፖኡዋ በኦና መላ ድግስ።

\VS{5}ኑኒ፥ የሱስ ክርስቶሲ ጎዳ ግደይሳነ ኑ እያ ግሾ ህንተ ኦሳንቾ ግደይሳ ኦዶስፐ አትሽን፥ ኑባ ኦዶኮ።

\VS{6}“ꬉማን ፖኦይ ፖኦ” ግዳ ፆሳይ፥ ክርስቶሳ ሶምኡዋን ፖእያ ፆሳ ቦንቹዋ ኤራ ፖኡዋ እማናዉ ባ ፖኡዋ ኑ ዎዛናን ፖእስስ።
\XREF{}{{\XO 4:6 }{\XT{መ 1:3.}}}


\par }{\PP \VS{7}ሽን ኡባፈ አꬍያ ዎልቃይ ኑባ ግዶናሽን፥ ፆሳባ ግደይሳ በሳናዉ ሀ ቦንቾ ሻሎይ መቃ ሚሸ
\FTNT{*}{{\FR 4:7 }{\FQA{መቃ ምሸ፦
}}{\FT{ሀ በሳን መቃ ሚሸ ጌተትዳይ ቢታፈ ኦሰትዳ ሚሸታ በሳናሳ፥ ሄሳትካ፥ ኦቶ፥ ሻተ፥ በሸ፥ ፁጋ፥ ፃሮነ ኤንታና ዳነይሳታ
}}} ግድዳ ኑ አሳተꬃን ደኤስ።


\par }{\PP \VS{8}ኑ ኡባ ባጋራካ ዋየትዳ፥ ሽን መቀረትቦኮ። ኑስ ሀድርስ ግድስ፥ ሽን ኡፋይስ ቃንፅቦኮ።

\VS{9}ኑ፥ ሞርከታን ጎደትዳ፥ ሽን ላገ ꬋይቦኮ። ኑ ሞርከታን ሾጨትድ ኩንድዳ፥ ሽን ꬋይቦኮ።

\VS{10}የሱሳ ደኦይ ኑ አሳተꬃን ቆንጫና መላ እያ ሀይቁዋ ኡባ ዎደ ኑ አሳተꬃን ቶክድ ዩዮስ።

\VS{11}የሱሳ ደኦይ ሀይቅያ ኑ አሳተꬃን ቆንጫና መላ ፓፃ ደእያ ኑኒ እያ ግሾ፥ ኡባ ዎደ ሀይቆስ አꬍድ እመቶስ።

\VS{12}ህዛ፥ ሀይቆይ ኑናን ኦꬅያ ዎደ ደኦይ ህንተናን ኦꬄስ።


\par }{\PP \VS{13}ጌሻ ማፃፋን፥ “ታ አማናስ፤ ሄሳ ግሾ ኦዳስ”\XREF{}{{\XO 4:13 }{\XT{ማዝ 116:10.}}} ያገትስ። ሄሳ መላ አማኖይ ኑስ ደእያ ግሾ ሃሳዮስ።

\VS{14}ጎዳ የሱሳ ሀይቆፐ ደንꬅዳ ፆሳይ፥ ኑናካ የሱሳራ ሀይቆፐ ደንꬃናይሳነ ህንተራ እስፈ ባ ስን ሺሻናይሳ ኤሮስ።

\VS{15}ሄስ ኡባይ ሀንዳይ ህንተ ግሾሳ። ፆሳ አꬎ ኬሀተꬃይ ዳሮ አሳ ጋክያ ዎደ አሳይ ፆሳ ቦንቹዋስ ዳሮ ጋላታ እማና።


\par }{\PP \VS{16}ሄሳ ግሾ፥ ኑኒ ኡፋይስ ቃንፆኮ። ኑ በንትያ አሳተꬃይ ዳቡርሸ ብያባ ግድኮካ፥ ኑ አያና አሳተꬃይ ጋላስ ጋላስ ኦራፄስ።

\VS{17}ሀእስ ኑኒ ዋየትያ ሀ ካዉሻ ዋየይ፥ ኡባፈ ኬህ ግታትያ መርና ቦንቹዋ ኑስ እምሳና።

\VS{18}ኑኒ በንትያባ ግዶናሽን፥ በንቶናባ ፄሎስ። በንትያባይ ሀእሳ፥ ሽን በንቶናባይ መርናሳ።


\par }{\BB \par }


\Chap{5}{\PP \VerseOne{1}ሀእ ኑ ደእያ ዱንካነ ዳንያ ሀ ሳአ አሳተꬃይ ላለትኮካ፥ አስ ኬፅቦና፥ ፆሳይ ኬፅዳ መርና ኬꬃይ ኑስ ሳሎን ደኤይሳ ኤሮስ።

\VS{2}ሳሎ አሳተꬃ ማአናዉ አሞትሸ ሀእ ሀ ሳአን ደእሸ ኦሎስ።

\VS{3}ኑኒ ሄሳ ማእያ ዎደ ካሎቶኮ።

\VS{4}ዱንካነ ዳንያ ሀ ሳአ አሳተꬃን ኑ ደእሸ ዴፀትድ ኦሎስ። ሀይቅያ ኑ አሳተꬃይ ደኦን ላመታና መላ ሳሎ አሳተꬃ ማአናዉ ኮዮስፐ አትሽን፥ አሹዋፐ ሻከታናዉ ኮይድ ግደና።

\VS{5}ኑና ሀይሳስ ጊግስዳይ ፆሳ። ቃስ ስንꬃፈ ያናባስ ኦይꬅ ኦꬅድ ባ አያና ኑስ እሚስ።


\par }{\PP \VS{6}ሄሳ ግሾ፥ ኑኒ ሀ ሳአ አሳተꬃን ደእያ ዎደ ኡባን ጎዳፐ ሃክድ ደኤይሳ ኤርኮካ ኡባ ዎደ አማነትድ ደኦስ።

\VS{7}ኑኒ ደኤይ አማኖናፐ አትሽን፥ በእያባን ግደና።

\VS{8}ኑ ሀ ሳአ አሳተꬃፈ ሻከትድ፥ ኑ ሶ ብድ ጎዳራ እስፈ ዳናዉ አሞትያ ግሾ፥ አማነትድ ደኦስ።

\VS{9}ሄሳ ግሾ፥ ኑ ሀ አሳተꬃን ደእን ዎይኮ ሀ አሳተꬃፈ ሻከትን፥ ኑ አሞይ እያ ኡፋይሳናይሳ።

\VS{10}ኑኒ እሶይ እሶይ ሀ ሳአን ደእሸ ሎኦ ግድን ዎይኮ ኢታ ግድን፥ ኦꬅዳ ኦሱዋስ በሲያ ፕርዳ ኤካናዉ ክርስቶሳ ፕርዳ አራታ ስንꬃን ሺቃና።
\XREF{}{{\XO 5:10 }{\XT{ሮመ 14:10.}}}


\par }{\SH አሰ ፆሳራ ስገꬆ
\par }
{\PP \VS{11}ህዛ፥ ጎዳስ ያሺ አይ ጉሰኮ ኑኒ ኤርያ ግሾ፥ አሳይ ኑ ኦደይሳ ኤካና መላ ዞሮስ። ፆሳይ፥ ኑኒ ኦነኮ ኑና ኤሬስ፤ ቃስ ህንተካ ህንተ ካሀን ኑ ኦነኮ ኤሬታ ያጋዳ ቆፓይስ።

\VS{12}ዎዛናን ግዶናሽን፥ ማላን ጬቀትያ አሳ ዶና ኦይꬃናዉ ህንተ ኑናን ጬቀታና መላ ህንተዉ ጋሶ ግዳናዉ ኮዮስፐ አትሽን፥ ኑ ኑና ዛሪድ ናሻናዉ ኮዮኮ።

\VS{13}ኑ ጎሽ ግድኮ ፆሳ ቦንቾሳ፤ ዎዛናማ ግድኮ ህንተሳ።

\VS{14}እሶይ ኡባስ ሀይቅዳይሳነ ኡባይ ቃስ እያራ ሀይቅዳይሳ ኑ ኤርያ ግሾ፥ ክርስቶሳ ሲቆይ ኑና ሃሬስ።

\VS{15}ደኦን ደኤይሳት ህዛፐ ጉየ ባንታዉ ግዶናሽን፥ ኤንታዉ ሀይቅዳይሳስነ ሀይቆፐ ደንድዳይሳስ ዳና መላ ክርስቶስ አሳ ኡባ ግሾ ሀይቅስ።


\par }{\PP \VS{16}ህዛፐ ጉየ፥ ኑኒ ኦናካ አሳ ቆፋን ፕርዶኮ። ሀይሳፈ ካሰ ኑኒ ክርስቶሳካ አሳ ቆፋን በእዳባ ግድኮካ፥ ህዛፐ ሄሳዳ ቤኦኮ።

\VS{17}ሄሳ ግሾ፥ ኦንካ ክርስቶሳን ደእኮ ኦራꬃ መተꬅ፤ ጋልአ መተꬃይ አꬍስ፤ ኡባይካ ኦራꬅ ግድስ።

\VS{18}ሄሳ ኡባ ፆሳይ ኦꬅስ። እ ክርስቶሳ ባጋራ ኑና ባራ ስገꬅስ። ቃስ ሀራታ ባራ ስገꬃና መላ ኑስ ስገꬆ ኦሶ እሚስ።

\VS{19}ፆሳይ ክርስቶሳ ባጋራ አሳ ኡባ ባራ ስገꬄስ። ኤንታ ናጋራ ታይብቤና፤ ቃስ አሳ ባራ ስገꬅያ ቃላ ኑስ እሚስ።


\par }{\PP \VS{20}ፆሳይ አሳ ኑ ባጋራ ፄግያ ግሾ፥ ኑ ክርስቶሳን ኪተትድ አሳ ፆሳራ ስገትተ ግድ ክርስቶሳ ግሾ፥ ዎሶስ።

\VS{21}ኑኒ ፆሳ ፅሎተꬃ ክርስቶሳ ባጋራ ኤካና መላ፥ ናጋራ ኤሮና ክርስቶሳ ኑ ግሾ፥ ናጋራንቾ አሳዳ ኦꬅስ።\FTNT{*}{{\FR 5:21 }{\FQ{ናጋራንቾ አሳዳ፦
}}{\FT{ናጋራ ያርሾ ኦꬅስ።}}}


\par }{\BB \par }


\Chap{6}{\PP \VerseOne{1}ኑኒ ፆሳራ እስፈ ኦꬅያ አስ ግደይሳዳ፥ ህንተ ኤክዳ አꬎ ኬሀተꬃ ሀዳ ኦꬆና መላ ኑ ህንተና ዎሶስ።

\VS{2}ፆሳይ፥

\par }{\Q “ታ ነና ስአና ዎደን ስአስ፤

\par }{\QB አቶተꬃ ጋላሳን ነና ማዳስ” ያጌስ። ሄኮ፥ ታ ስእያ ዎደይ ሀእ፤ አቶተꬃ ጋላሳይ ሀች።
\XREF{}{{\XO 6:2 }{\XT{እሳ 49:8.}}}


\par }{\PP \VS{3}ኦንካ ኑ ኦሱዋ ቦራና መላነ ኑናን ꬉበታና መላ ኮዮኮ።

\VS{4}ግዶሽን፥ ኑ ቱማ ፆሳ ኦሳንቾታ ግደይሳ ኑ ኦꬅያ ኡባባን በስዳ። ዳሮ ገንጫን፥ ዋየን፥ መቶን፥ ኡንአን፥

\VS{5}ጋራፈተꬃን፥ ቃሾን፥ እፆን ኩምዳ ዎጫማን፥ ዳቡራን፥ ꬍስኮ ꬋዮን፥ ፆማን፥
\XREF{}{{\XO 6:5 }{\XT{ሀዋ 16:23.}}}

\VS{6}ጌሻተꬃን፥ ኤራተꬃን፥ ዳንዳአን፥ ኬሀተꬃን፥ ጌሻ አያናን፥ ቱማ ሲቆን፥

\VS{7}ቱማ ኦዳንነ ፆሳ ዎልቃን ኑኒ እያ ኦሳንቾታ ግደይሳ በስዳ። ቃስ ፅሎተꬃይ ኑስ ቶራነ ጎንዳለ።

\VS{8}ኑኒ ቦንቸትዳነ ቶሸትዳ፤ ጫየትዳነ ጋላተትዳ። ቱማ ሃሳዮስ፥ ሽን አሳይ ኑና ዎርዳንቾ ግዶሶና።

\VS{9}ኑ አሳን ኤረትዳ አስ፥ ሽን ኤረቶና አሳ መላ ግድዳ። ሀይቅዶሶና ያገትዳ፥ ሽን ፓፃ ደኦስ፤ ሾጨትዳ፥ ሽን ሀይቅቦኮ።

\VS{10}ኑኒ አዛንኮካ ኡባ ዎደ ኡፋይቶስ። ኑ ማንቆ ዳኖስ፥ ሽን ዳሮ አሳ ዱረዮስ። ቃስ አይኮይካ ባይና አስ ዳኖስ፥ ሽን ኡባይ ኑባ።


\par }{\PP \VS{11}ቆሮንቶሳ አሳቶ፥ ኑ ህንተዉ ቆንጨን ኦድዳ፤ ኑ ኡሉዋ ህንተና በስዳ።

\VS{12}ህንተ ኑና ህንተ ሲቁዋ በሶና ድግደታፐ አትሽን፥ ኑኒ ኑ ሲቁዋ ህንተና ድግቦኮ።

\VS{13}አዉ ባ ናይታስ ኦደይሳዳ ታ ህንተዉ ኦዳይስ፤ ኑ ህንተና ኑ ኡሉዋ በስዳይሳዳ፥ ህንተካ ህንተ ኡሉዋ ኑና በስተ።


\par }{\SH አማኖና አሳራ ደእያ ጋሄተꬅ
\par }
{\PP \VS{14}አማኖና አሳራ በሶና ኦገን ዋፀቶፍተ። ፅሎተꬃስነ ናጋራስ አይብ ጋሄተꬅ ደኢ? ፖኦስነ ꬉማስ አይብ እስፈተꬅ ደኢ?

\VS{15}ክርስቶሳነ ፃላሄ እስፈ ጋꬅያባይ አይቤ? ቃስ አማነይስነ አማኖናይስ እስፈ ኮፅያባይ አይቤ?

\VS{16}ፆሳ ኬꬃስ ኤቃታራ አይብ እስፈተꬅ ደኢ? ፆሳይ፥

\par }{\Q “ታኒ ኤንታ ግዶን ደአና፥

\par }{\QB ኤንታ ግዶን ሄመታና።

\par }{\Q ታኒ ኤንታ ፆሳ ግዳና፤

\par }{\QB ኤንትካ ታ አሰ ግዳና”

\par }{\MM ግዳይሳዳ፥ ኑኒ ደኦ ፆሳ ኬꬅ።\XREF{}{{\XO 6:16 }{\XT{ሌወ 26:12፤ ህዝ 37:27፤ 2 ቆሮ 3:16.}}}

\VS{17}ሄሳዳካ፥ ጎዳይ፥

\par }{\Q “ኤንታ ግዶፈ ሻከትድ ከይተ፤

\par }{\QB ቱና ግድዳባ ቦቾፍተ፤

\par }{\QB ታ ህንተና ኤካና።
\XREF{}{{\XO 6:17 }{\XT{እሳ 52:11.}}}


\par }{\Q \VS{18}ታ ህንተዉ አዋ ግዳና፤

\par }{\QB ህንተ ታዉ አደ ናይታነ ማጫ ናይታ ግዳና፤

\par }{\QB ያጌስ ኡባፈ ዎልቃማ ጎዳይ” ያግስ።
\XREF{}{{\XO 6:18 }{\XT{2 ሳሜ 7:14፤ 1 ታር 17:13፤ እሳ 43:6፤ ኤርም 31:9.}}}


\par }{\BB \par }


\Chap{7}{\PP \VerseOne{1}ህዛ፥ ታ ሲቆቶ፥ ሀ ኡፋይሳይ ኑስ ደእያ ግሾ፥ ኑ አሹዋነ ኑ ሸምፑዋ ቱንስያባ ኡባፈ ኑና ጌሾስ። ፆሳስ ያይድ ኑ ጌሻተꬃ ፖሎ ኦꬆስ።


\par }{\SH ጳዉሎሳ ኡፋይሳ
\par }
{\PP \VS{2}ህንተ ኡሉዋ ኑና በስተ። ኑኒ ኦናካ ናቅቦኮ፤ ኦናካ ቆህቦኮ፤ ኦናካ ጭምቦኮ።

\VS{3}ታኒ ሄሳ ህንተ ቦላ ፕርዳናዉ ጊከ። ሀይሳፈ ካሰ ታ ህንተዉ ኦድዳይሳዳ፥ ህንተ ኑ ዎዛናን ደኤታ፤ ኑ ፓፃ ደእንካ ሀይቅንካ ህንተፈ ሻከቶኮ።

\VS{4}ታ ኦድያባ ህንተፈ ቆትከ፤ ታ ህንተናን ጬቀታይስ፤ ኑ ዋየ ኡባን ምነታይስ፤ ቃስ ግታ ኡፋይስ ኡፋይታይስ።


\par }{\PP \VS{5}ኑኒ ማቀዶነ ብዳ ዎደ፥ ኡባ ባጋራ ዋየትዳፐ አትሽን ሸምፕቦኮ። ካረራ ሞርከታን፥ ኑ ጋꬃን ያሻን ኡንኤትዳ።
\XREF{}{{\XO 7:5 }{\XT{2 ታር 2:13.}}}

\VS{6}ሽን አዛንዳይሳታ ምንꬅያ ፆሳይ፥ ትቶ ዩሳን ኑና ምንꬅስ።

\VS{7}ኑና ምንꬅዳይ ትቶ ዩሳ ፃላላ ግዶናሽን፥ ህንተካ እያ ምንꬅዳይሳ። ህንተ ታና ላሞተይሳ፥ ታዉ አዛነይሳነ ታዉ ቆፐይሳ ታ ስእዳ ዎደ ታና ዳሮ ኡፋይስስ።


\par }{\PP \VS{8}ታ ዳብዳበይ ህንተና አዛንꬅኮካ አይስ ፃፋድናሻ ጋዳ ቂሮትከ። ታ ቂሮትዳይ ታ ፃፍዳ ዳብዳበይ ህንተና ጉꬃ ዎደስ አዛንꬅዳ ግሾሳ።

\VS{9}ሀእ ታኒ ኡፋይትዳይ፥ ታ ህንተና አዛንꬅዳ ግሾ ግዶናሽን፥ ህንተ አዛኖይ ህንተና ህንተ ናጋራፐ ዛርዳ ግሾሳ። ፆሳይ ባ ሸንያዳ ህንተና አዛንꬅስፐ አትሽን ኑ ህንተና አይብንካ ቆህቦኮ።

\VS{10}ፆሳይ ኮያ አዛኖይ፥ አቶተꬃኮ ጋꬅያ ናጋራፐ ስሞ ኤሄስ፤ እያን ቂሮያባይ ባዋ። ሽን ሀ ሳአ አዛኖይ ሀይቆ ኤሄስ።

\VS{11}ህንተ አዛኖይ ህንተናን አይፍስዳ አይፍያ በእተ። ሄ አዛኖይ ህንተና አይ መላ ደንꬅዳኮ፥ አይ መላ ዛሮ እማናዳ ጊግስዳኮ፥ ሄ ኡራ ቦላ አይ መላ ሀንቀꬅዳኮ፥ አይ መላ ታዉ ያያና መላ ኦꬅዳኮ፥ አይ መላ አሞይዳኮ፥ ሄ ኡራ ሴራናዉ አይ መላ ጊግዳኮ በእተ። ሀ ኡባባን ህንተ ጌሽ ግደይሳ ማርካይደታ።


\par }{\PP \VS{12}ሄሳ ግሾ፥ ታኒ ሀ ዳብዳብያ ህንተዉ ፃፍዳይ፥ ናቅዳ ኡራ ዎይኮ ናቀትዳ ኡራ ግሾ ግደና። ሽን ህንተ ኑስ አይ መላ ቆፕያኮ ፆሳ ስንꬃን ህንተ፥ ህንተና በአና መላ ፃፋስ።

\VS{13}ኑኒ ኡፋይትዳይ ሄሳ ግሾሳ። ኑ ኡፋይሳፈ አꬍድ ኑና ዳሮ ኡፋይስዳይ፥ ህንተ ትቶ ኡፋይስዳይሳነ እያ ዎዛና ሸምፕስዳይሳ።

\VS{14}ታኒ ህንተና ናሻዳ እያዉ ኦድን፥ ህንተ ታና ዬላይበከታ። ሽን ኑኒ ኡባ ዎደ ህንተዉ ቱማ ኦድዳ፤ ሄሳዳካ ኑኒ ትቶ ስንꬃን ህንተና ናሽዳይስ ቱማ ግድስ።

\VS{15}ህንተ እያዉ ያሻን ኮኮርድ፥ እያ ሞክዳይሳ ቃስ እያዉ አይ መላ ኪተትዳኮ፥ እ ቆፕያ ዎደ ህንተዉ ደእያ ሲቆይ ምንሸ ብስ።

\VS{16}ታኒ ኡባባን ህንተናን አማነትያ ግሾ ኡፋይታይስ።




\par }\Chap{8}{\SH ኡፋይሳን እሞባ
\par }
{\PP \VerseOne{1}ኑ እሻቶ፥ ፆሳይ ማቀዶንያን ደእያ ዎሳ ኬꬃታስ እምዳ አꬎ ኬሀተꬃባ ህንተ ኤራና መላ ኑ ኮዮስ።
\XREF{}{{\XO 8:1 }{\XT{ሮመ 15:26.}}}

\VS{2}ኤንቲ ግታ መቶን ፓጨትዶሶና፥ ሽን ኤንታ ኡፋይሳይ ዎልቃማ። ኤንታ ማንቆተꬃስ ዛው ባዋ፥ ሽን ባንታ እሙዋን ዳሮ ኬህዶሶና።

\VS{3}ኤንቲ ባንታ ዎልቃ መላነ ባንታ ዎልቃፈ አይሳ ዶስድ እምዳይሳስ ታ ማርካ።

\VS{4}ኤንቲ ፆሳ አሰ ማድያ ሎኦ ኦሶ ኑራ ኦꬃናዉ ኮይድ ኑና ዳሮ ዎስዶሶና።

\VS{5}ኤንቲ ኑኒ ቆፕዳይሳፈ አꬅድ ኦꬅዶሶና። ፆሳ ሸንያዳ፥ ኮይሮትድ ባንታና ጎዳስ እምዶሶና፤ ካልድ፥ ባንታና ኑስ አꬅድ እምዶሶና።


\par }{\PP \VS{6}ሀ ሎኦ ኦሱዋ ዶምዳ ትቶይ፥ ጉጅድ ኦꬃናዳነ ህንተና ማድድ፥ ሄ ኦሱዋ ፖልሳናዳ እያ ዎስዳ።

\VS{7}ሽን ህንተ ኡባባን፥ አማኖን፥ ኦዳን፥ ኤራተꬃን፥ ግታ አሞን፥ ኑና ዶሶንነ ኡባባን ዱረትዳይሳዳ ሀ ሎኦ ኦሱዋንካ ህንተ ኬሀ ግዳና መላ ኑ ኮዮስ።


\par }{\PP \VS{8}ታኒ ሄሳ ኪታናዉ ጊከ። ሽን ሀራታ ግታ አሙዋ ህንተ ሲቁዋራ ጋꬃ በአዳ፥ ህንተ አይ ኬና ቱሜኮ ኤራናዉ ጋይስ።

\VS{9}ህንተ፥ ኑ ጎዳ የሱስ ክርስቶሳ አꬎ ኬሀተꬃ ኤሬታ። ክርስቶስ ዱረ ግድ ኡትድ፥ ህንተ እያ ማንቆተꬃን ዱረታናዳ ህንተ ግሾ ማንቅስ።


\par }{\PP \VS{10}ታኒ ሀ ኦዳን ህንተና ማድያ ዞረ ዞራናዉ ኮያይስ። ህንተ ዝላይꬅ እማናዉ ፃላላ ግዶናሽን፥ ሄሳ ኦꬃናዉ አሞትሸካ ህንተ ኮይሮ።

\VS{11}ህንተ ኦꬃናዉ ዶምዳ ኦሱዋ ሀእ ፖልተ። ህንተ ህንተዉ ደኤይሳ ኬና እምኮ፥ ሄስ ህንተ እማናዉ ዳሮ አሞተይሳ ቆንጭሴስ።

\VS{12}እስ አስ እማናዉ አሞትኮ፥ እያ እሞይ ፆሳ ስንꬃን ኤከተይ፥ እ ባዉ ደእዳይሳ ኬና እምናፐ አትሽን፥ ባይናባፐ እማናዉ ኡንኤትን ግደና።


\par }{\PP \VS{13}ታኒ ሄሳ ገይ፥ ህንተ ኡባይ እስ ግና ግዳና መላሳፈ አትሽን፥ ሀራት ዋያፐ ሸምፕን፥ ህንተ ዋየታና መላሳ ግደና።

\VS{14}ዎደ ኤንታ ፓላሀይ ህንተ ፓጫ ኩንꬃና መላ፥ ሀእ ህንተ ፓላሀይ ኤንታ ፓጫ ኩንꬆ። ሄሳን ህንተ ግና ግዳና።

\VS{15}ጌሻ ማፃፋን፥ “ዳሮ ሺሽዳይሳስ ፓላህቤና፤ ጉꬃ ሺሽዳይሳስ ፓጭቤና” ጌተትድ ፃፈትዳይሳ መላ።
\XREF{}{{\XO 8:15 }{\XT{ከሳ 16:18.}}}


\par }{\SH ትቶነ እያ ላገታ
\par }
{\PP \VS{16}ኑኒ ህንተዉ ቆፐይሳዳ ትቶይካ ህንተዉ ቆፓና መላ ኦꬅዳ ፆሳይ ጋላተቶ።

\VS{17}ትቶይ ህንተኮ ብዳይ፥ ኑኒ እያ ደንꬅዳ ግሾ ፃላላ ግዶናሽን፥ እ ባ ሸነን ባናዉ አሞትዳ ግሾሳ።

\VS{18}ዎንገላ ማርካተꬃን ዎሳ ኬꬃ ኡባን ዳሮ ኤረትዳ እሻ፥ ኑኒ ትቶራ እስፈ ኪቶስ።

\VS{19}ሄሳ ቦላ ኑኒ ሀ ኬሀ እሞታ ኤፍያ ዎደ ኑራ ባና መላ፥ ሀ ሎኦ ኦሱዋን ጎዳ ቦንቻናዉነ ሀራታ ማዳናዉ ደእያ አሙዋ በሳናዉ እ ዎሳ ኬꬃታን ዶረትስ።


\par }{\PP \VS{20}ሀ እመትዳ ኬሀ እሙዋ፥ ኑኒ ኦሶ ቦላ ፔሽያ ዎደ ቦረቶና መላ ናገቶስ።

\VS{21}ኑኒ ጎዳ ስንꬃን ፃላላ ግዶናሽን፥ አሳ ስንꬃንካ ሎኦ ግድዳባ ኦꬆስ።\XREF{}{{\XO 8:21 }{\XT{ሌም 3:4.}}}


\par }{\PP \VS{22}ቃስ ዳሮ ዎደ ፓጨን ምንድ አꬍዳ ኑ እሻ፥ ኤንታራ ህንተኮ ኪትዳ። እ ህንተናን ዳሮ አማነትያ ግሾ፥ ሀእ ህንተና ማዳናዉ ዳሮ አሞቴስ።

\VS{23}ትቶባ ኤራናዉ ኮይኮ፥ ህንተና ማዳናዉ ታራ ኦꬅያ ታ ኦሶ ላገ። ሀንኮ እሻታባ ግድኮ ዎሳ ኬꬃት ኪትዳይሳታ፤ ቃስ አሳይ ኤንታ ዱሳ በእድ ክርስቶሳ ቦንቾሶና።

\VS{24}ሄሳ ግሾ፥ ዎሳ ኬꬃት ህንተ ሲቁዋነ ኑ ህንተና ናሽያ ናሾይ ቱማ ግደይሳ ቆንጭሳናዉ ህንተ ሲቁዋ ሀ አሳታ በስተ።




\par }\Chap{9}{\SH አማንያ አሳስ ሺቅዳ ሚሸ
\par }
{\PP \VerseOne{1}አማንያ አሳስ ከስያ ሚሽያባ ታ ህንተዉ ፃፋናዉ ኮሸና።

\VS{2}ህንተ ማዳናዉ ኬህ አሞተይሳ ታ ኤራይስ። ህንተ አካያ አሳይ፥ ዝላይꬃፈ ዶምድ ማዳናዉ ጊገትዳይሳ ታኒ ማቀዶነ አሳስ ዶና ኩንꬃዳ ኦዳስ። ህንተ ግታ አሞይካ ኤንታፈ ዳሮታ ደንꬅስ።

\VS{3}ሀ ኦሱዋን ህንተናን ኑ ጬቀትያ ጬቆይ ሀዳ ግዶና መላ ኮይሮ ህንተባ ታ ኦድዳይሳዳ ህንተ ጊገትድ ናጋና መላ ሀ እሻታ ህንተኮ ኪታስ።

\VS{4}ማቀዶነ አሳይ ታራ ብድ፥ ህንተ ጊገቶና ደእሽን፥ ደምኮ፥ ኑ ህንተናን ዬላታና፤ ቃስ ህንተ ኑፐ አꬎ ዬላታና።

\VS{5}ሄሳ ግሾ፥ ሀ እሻት ታፐ ስንꬃትድ ህንተኮ ብድ፥ ህንተ እማና ግዳ እሙዋ ካሰትድ ጊግሳና መላ ታ ኤንታና ኪታስ። ታኒ ጋክያ ዎደ ሄ እሞይ ጊግድ ኡቴስ። ሄ ዎደ ሄ ኬሀተꬃ እሞይ ዎልቃን ግዶናሽን፥ ዶሳን ግደይሳ ኤርሴስ።


\par }{\PP \VS{6}ሀይሳ አኬክተ፤ ጉꬁ ዘርዳይ ጉꬁ ጫካና፤ ዳሮ ዘርዳይ ዳሮ ጫካና።

\VS{7}ፆሳይ ኡፋይሳን እምያ ኡራ ዶስያ ግሾ፥ ዎልቃን ዎይኮ ዶስ ባይና ግዶናሽን፥ እስ እስ አስ ባ ዎዛናን ቆፕዳይሳዳ ዶሳን እማናዉ በሴስ።

\VS{8}ኡባ ዎደ ኡባባን ኮሽያባ ኡባ ደምድ ሎኦ ኦሶ ኡባ ኦꬃናዉ ዳንዳአና መላ ፆሳይ ህንተዉ ባ አንጁዋ ዳርሳና።

\VS{9}ጌሻ ማፃፋን፥

\par }{\Q “እ ባ ሻሉዋ ማንቆታስ ላልስ፤

\par }{\QB እያ ፅሎተꬃይ መርናዉ ደአና”

\par }{\MM ያጌስ።\XREF{}{{\XO 9:9 }{\XT{ማዝ 112:9.}}}


\par }{\PP \VS{10}ዘረይሳስ ዘረꬅ፥ ማናዉ ካꬅ እምያ ጎዳይ፥ ህንተ ዘርያ ዘረꬅ ዳርስድ እማና። ህንተ ፅሎተꬃ አይፍያካ ዳርሳና።
\XREF{}{{\XO 9:10 }{\XT{እሳ 55:10.}}}


\par }{\PP \VS{11}ዳሮ አሳይ ህንተ እምያ እሙዋ ኑፐ ኤክድ፥ ፆሳ ጋላታናዳ፥ ህንተ ኡባ ዎደ ዳርስድ እመይሳታ ግዳና መላ ፆሳይ ህንተና ኡባ ባጋራ ዱረያና።

\VS{12}ሀ ህንተ እምያ እሞይ አማንያ አሳ ፓጫ ኩንꬆ ፃላላ ግዶናሽን፥ አሳይ ፆሳ ጋላታናዉ ጋሶ ግዴስ።

\VS{13}ሀ ህንተ ኦሶይ ህንተ አማኑዋ ኤርስድ ክርስቶሳ ዎንገላ ህንተ አማንድነ እያዉ ኪተትድ ህንተዉ ደእያባ ኤንታራነ ሀራታራ ሻከትዳ ግሾ ኡባይ ፆሳ ቦንቻና።

\VS{14}ፆሳይ ህንተዉ እምዳ አꬎ ኬሀተꬃ ግሾ ኤንቲ ህንተዉ ፆሳ ዎስሸ ህንተና በአናዉ ላሞቶሶና።

\VS{15}ዛው ባይና ፆሳ እሙዋስ ፆሳይ ጋላተቶ።




\par }\Chap{10}{\SH ጳዉሎስ ሞትያ አሳስ ዛርዳ ዛሩዋ
\par }
{\PP \VerseOne{1}ታኒ ህንተራ ደእያ ዎደ፥ “ሹጎ”፥ ቃስ ህንተፈ ሃክያ ዎደ “ኑ ቦላ ምኔስ” ያገትዳ፥ ጳዉሎስ፥ ኬሀነ አሽከ ግድዳ ክርስቶሳ ሱንꬃን ህንተና ዎሳይስ።

\VS{2}ታኒ ህንተኮ ብያ ዎደ ኑ አሾ ቆፋራ ስመረትያ አስ ኦꬅድ ቆፕያ አሳ ቦላ ምኖ ቃላን ኦደታናዉ ቆፋ ቃቻስ። ህንተ ቦላ ሄሳዳ ኦደታና መላ ህንተ ታና ኦꬆናዳ ህንተና ዎሳይስ።

\VS{3}ኑኒ ሀ ሳአን ደእኮካ ሀ ሳኣ አሳዳ ኦለቶኮ።

\VS{4}ኑ ኦላ ሚሸይ ሀ ሳአባ ግደና። ሽን ሚፃ ላላናዉ ዎልቃራ ደእያ ፆሳ ቶራ። ቱማራ ኤቀትያ ፓላማነ፥

\VS{5}ፆሳ ኤራተꬃ ቦላ ኦቶሮን ደንድያ ፓላማነ ሀዳ ቆፋ ኡባ ላሎስ። አሳ ቆፋ ኡባ ድእድ ክርስቶሳስ ኪተታና መላ ኦꬆስ።

\VS{6}ህንተ ኪተተꬃይ ፖሎ ግድያ ዎደ ኑኒ ኪተተꬃ እፆ ኡባ ሴራናዉ ጊገታና።


\par }{\PP \VS{7}ህንተ አይፈይ በእዳ መላ ፕርደታ። ኦንካ ባና ክርስቶሳባ ግድ ቆፕያባ ግድኮ፥ ኑካ ክርስቶሳባ ግደይሳ ኤሮ።

\VS{8}ጎዳይ ታዉ እምዳ ማታን ጬቀትኮካ ሄሳን ዬላትከ። ሄ ማታይ ታዉ እመትዳይ ህንተና ድቻናሳፈ አትሽን፥ ቆሀናሳ ግደና።

\VS{9}ታኒ ታ ዳብዳብያን ህንተና ያሽሳናዉ ኮያዳ ፃፍዳባ ዳኖፖ።

\VS{10}እስ እስ አሳይ፥ “ጳዉሎሳ ዳብዳበይ ዴፆነ ዎልቃማ፥ ሽን እያ ሶምኦን በእያ ዎደ እ ዳቡራንቾ፤ እያ ኦዳይካ ፓና” ያጎሶና።

\VS{11}ሄ አሳት ኑ ሃሆን ደእሸ ፃፍያ ዳብዳብያንነ ማታን ህንተራ ደእሸ ኦꬅያ ኦሱዋ ግዶን ዱማተꬅ ባይናይሳ አኬኮ።


\par }{\PP \VS{12}ኑኒ ባንታና ናሽያ አሳታራ ኑና ግናያናዉ ዎይኮ ጋደያናዉ ኮዮኮ። ሽን ኤንቲ ባንታና ባንታራ ግናይድ ዎይኮ ጋደይድ በእሸ ኤያ።


\par }{\PP \VS{13}ሽን ኑኒ ፆሳይ ኑስ እምዳ ꬋሳን ጬቀቶስፐ አትሽን፥ ዛዋ ፕንድ ጬቀቶኮ፤ ሄ ዛዋይ ህንተኮካ ጋኬስ።

\VS{14}ኑኒ በሰይሳፈ አꬅድ ጬቀቶኮ፥ ሽን ክርስቶሳ ዎንገላ ህንተኮ ጋꬅዳይሳን ጬቀቶስ።

\VS{15}ኑኒ ፆሳይ ኤስዳ ዛዋፐ ፕንድ፥ ሀራት ኦꬅዳ ኦሶን ጬቀቶኮ። ግዶሽን፥ ህንተ አማኖይ ድጫና መላ ፆሳይ እምዳ ዛዋን ህንተ ግዶን ኑ ኦꬅያ ኦሶይ ዳልጋና ግድ ቆፖስ።

\VS{16}ኑኒ ሀራ አስ ባ ዛዋን ኦꬅዳ ኦሶን ገልድ ጬቀቶኮ፥ ሽን ህንተፈ ፕንድ ሀራታስ ዎንገላ ማርካታናዉ ዳንዳኦስ።

\VS{17}ሽን፥ ጌሻ ማፃፋን፥ “ጬቅያ ኡባይ ጎዳ ሎኦተꬃን ጬቆ” ያግድ ፃፈትስ።
\XREF{}{{\XO 10:17 }{\XT{ኤርም 9:24.}}}

\VS{18}ጎዳይ ናሽያ ኡራፐ አትሽን፥ ባና ባዉ ናሽያ ኡራይ ናሸተና።




\par }\Chap{11}{\SH ጳዉሎሳነ ዎርዶ ሀዋረታ
\par }
{\PP \VerseOne{1}ታ ጉꬃ ኤያተꬃ ህንተ ሀእካ ዳንዳአና ጋዳ ቆፓይስ፤ ሀያና ዳንዳእተ።

\VS{2}ፆሳይ ህንተዉ ቆፕዳይሳዳ፥ ታካ ህንተዉ ቆፓይስ። ታኒ ህንተና ጌሻ ጌላእዳ እስ አድያ፥ ክርስቶሳስ እማናዉ ኦይቻ ዎꬃስ።


\par }{\PP \VS{3}ሽን ሾሻይ ባ ገንያን ሄዋኖ ባለꬅዳይሳዳ ኦን ኤር ህንተ ዎዛናይ ኢትድ ክርስቶሳስ ደእያ ህንተ ሱረተꬃነ ጌሻተꬃ አጋንደት ጋዳ ህርጋይስ።
\XREF{}{{\XO 11:3 }{\XT{መ 3:1-5.}}}

\VS{4}እስ አስ ይድ፥ ኑኒ ህንተዉ ማርካትዳ የሱሳፐ ሀራ የሱሳ ህንተዉ ማርካትኮ፥ ዎይኮ ህንተ ኤክዳ አያናፐነ ዎንገላፐ ሀራ አያናነ ዎንገላ ህንተዉ ኦድኮ፥ ስእ ግድ ኤኬታ።


\par }{\PP \VS{5}ሽን ታኒ የሱሲ ኪትዳ “ግታ ሀዋረታ” ገተትድ ፀገተይሳታፐ ጉፃይስ ጋዳ ቆፕከ።

\VS{6}ታኒ ኦዳ ኤሮና አስ ግድኮካ፥ ኤራተꬅ ታዉ ደኤስ። ሄሳ ታ ህንተዉ ዳሮ ኦገን ቆንጭሳስ።


\par }{\PP \VS{7}ታኒ ሚሸ ኦይቾና ፆሳ ዎንገላ ህንተዉ ጮ ኦድዳይስነ ህንተና ꬎቁ ኦꬃዳ ታና ቶችዳይስ ታዉ ናጋራ ግዲ?

\VS{8}ታኒ ህንተዉ ኦꬃናዉ ሀራ ዎሳ ኬꬃታፐ ሚሸ ቦንቃ ኤካስ።

\VS{9}ታ ህንተራ ደእያ ዎደ ታና መትንካ ህንተፈ እስ አስካ ዋይሳብከ። ማቀዶነፐ ይዳ አማነይሳት ታና ኮሽያባ ኡባን ማድዶሶና። ሀች ጋካናዉ ታ ህንተዉ ቶሆ ግዳብከ ስንꬃስካ ቶሆ ግድከ።
\XREF{}{{\XO 11:9 }{\XT{ፍልጵ 4:15-18.}}}

\VS{10}ክርስቶሳ ቱማተꬃይ ታናን ደእሽን፥ ታ ጬቁዋ አካያ ቢታን ታና ኦንካ ድገና።

\VS{11}ታ ሀይሳ አይስ ጋይና? ህንተና ዶሶና ግሾዬ? ታኒ ህንተና ዶሰይሳ ፆሳይ ኤሬስ።


\par }{\PP \VS{12}“ኑካ ህንተ መላ ኦꬆስ” ያግድ ጬቅያ ሀንኮ ሀዋረታ ጬቁዋ ጋሱዋ ꬋይሳናዉ ሀእ ታ ኦይሳ ስንꬃስካ ኦꬃና።

\VS{13}ሀይሳ መላ አሳት ክርስቶሳ ሀዋረ ዳናናዉ ባንታና ላምያ ዎርዳንቾ ሀዋረታነ ጭምያ ኦሳንቾታ።

\VS{14}ሄስ ማላልስያባ ግደና፤ አይስ ጊኮ፥ ፃላሄይ ፖኦ ኪታንቾ ዳናናዉ ባና ላሜስ።

\VS{15}ሄሳ ግሾ፥ ፃላሄ ኦሳንቾት ፅሎተꬃ ኦሳንቾታ ዳናናዉ ባንታና ላምኮ ሄስ ግታባ ግደና። ኤንቲ ዉርሰꬃን ባንታ ኦሱዋዳ ኤካና።


\par }{\SH ጳዉሎሳ ጋክዳ መቶ
\par }
{\PP \VS{16}ኦንካ ታና ኤያ ግድ ቆፖና መላ ዛራዳካ ኦዳይስ። ታ ህንተዉ ኤያ ዳንኮካ ታ ጉꬃራ ጬቀታና መላ ታና ኤያ ኦꬅድ ኤክተ።

\VS{17}ታኒ ሀይሳዳ ጬቀታዳ ኦደተይ፥ ጎዳይ ኮየይሳዳ ግዶናሽን፥ ኤያተꬃን ኦዳይስ።

\VS{18}ዳሮ አሳይ ሀ ሳአባን ጬቀትያ ግሾ፥ ታካ ጬቀታና።

\VS{19}ህንተ ዎዛናማ ግድያ ግሾ፥ ኤያ አሳባ ኡፋይሳን ዳንዳኤታ።

\VS{20}ኦንካ ህንተና አይለይኮ ዎይኮ ህንተና ቦንቅኮ ዎይኮ ባዉ ማደታናዉ ህንተኮ ሺቅኮ ዎይኮ ህንተ ቦላ ኦቶርትኮ ዎይኮ ህንተና ባቅኮ ህንተ ዳንዳኤታ።

\VS{21}ኑኒ ሄሳ ኦꬃናዉ ዳሮ ዳቡራንቾ ግደይሳ ዬላታሸ ታ ኦዳይስ።

\par }{\PP ሽን ኦንካ ምንድ ጬቀትኮ፥ ታካ ጬቀታናዉ ምናይስ። ታኒ ሄሳ ኤያ አሳዳ ኦደታይስ።

\VS{22}ኤንቲ እብራዌ? ታካ እብራወ። ኤንቲ እስራኤሌ? ታካ እስራኤለ። ኤንቲ አብራሃመ ሼሼ? ታካ አብራሃመ ሼሽ።

\VS{23}ኤንቲ ክርስቶሳ ኦሳንቾ? ታኒ ጎሻ አሳዳ ኦዳይስ፥ ኤንታፈ አꬍያ ክርስቶሳ ኦሳንቾ። ታኒ ኦሶን ዳሮ ዳቡራስ፤ ዳሮ ዎደ ቃሸታስ፤ ጋራፈታስ፤ ዳሮ ዎደ ሀይቆፐ አታስ።
\XREF{}{{\XO 11:23 }{\XT{ሀዋ 16:23.}}}

\VS{24}አይሁደት ታና ሀስታማነ ኡዱፉና እቻሹ ቶሆ ጋራፍዶሶና።
\XREF{}{{\XO 11:24 }{\XT{ዛረ 25:3.}}}

\VS{25}ሄꬑ ቶሆ ፃምአን ሾጨታስ፤ እስ ቶሆ ሹቻን ጫደታስ፤ ማርካበይ ሄꬑ ቶሆ መእስ፤ አባ ግዶን እስ ቃማ ኩመꬅ አቃዳ ፔአስ።
\XREF{}{{\XO 11:25 }{\XT{ሀዋ 16:22፤ 14:19.}}}

\VS{26}ታኒ ዳሮ ኦግያ ዳቡራን ሄመታስ። ክፃ ሃꬃፈነ ፓንጋፈ አታስ። አይሁደትነ አይሁደ ግዶና አሳይ ታ ቦላ መቶ ጋꬅዶሶና። ካታማይ፥ ባዞይ፥ አባይ፥ ታና ያሽስ፤ አማንያ ዳንያ አሳት ታና ዋይስዶሶና።
\XREF{}{{\XO 11:26 }{\XT{ሀዋ 9:23፤ 14:15.}}}

\VS{27}ታኒ ኦሶን ዳቡራስነ ጫዋታስ፥ ዳሮ ቶሆ ꬍስኮ ꬋያስ፥ ኮሻታስ፥ ሳሞታስ፥ ዳሮ ቶሆ ፆማስ፥ ሜገታስ፥ ካሎታስ።


\par }{\PP \VS{28}ሀራባ ኡባ ታይቦና ኡባ ዎደ ታና ቆፍሰይ ዎሳ ኬꬃታባ።

\VS{29}እስ አስ ዳቡርያ ዎደ እያራ ታ ዳቡራብክና? እስ አስ ናጋራን ꬉበትያ ዎደ ታ አዉደ ቂሮቶና አጋድና?


\par }{\PP \VS{30}ታ ጬቀታናዉ ኮሽያባ ግድኮ ታኒ ዳቡራንቾ ግደይሳ ኤርስያባን ጬቀታና።

\VS{31}መርናዉ ቦንቸትዳ ፆሳይ፥ ኑ ጎዳ የሱስ ክርስቶሳ አዋይ፥ ታ ዎርዶቶናይሳ ኤሬስ።

\VS{32}ዳማስቆ ካታማን ካዋ አርስፆሳፐ ጋርሳራ ሃረይስ ታና ኦይꬃናዉ ኮይድ ዳማስቆ ካታማ ፐንግያ ናግስስ።
\XREF{}{{\XO 11:32 }{\XT{ሀዋ 9:23-25.}}}

\VS{33}ሽን አሳይ ታና ዳቾን የግድ፥ ካታማ ድርሳ ማስኮትያራ ዎꬍስን ታኒ እያ ኩሽያፐ አታስ።




\par }\Chap{12}{\SH ጳዉሎስ በእዳ ቆንጨꬅ
\par }
{\PP \VerseOne{1}ጬቀተꬃስ ጎእ ባይናይሳ ኤራይስ። ሽን ጬቀታናዉ ኮሽኮ፥ ጎዳፐ ኤክዳ ቆንጨꬃን ጬቃና።

\VS{2}ታማነ ኦይዱ ላይꬃፈ ካሰ፥ ክርስቶሳ አማንያ እስ ኡራይ ሄꬓንꬆ ሳሉዋ ብዳይሳ ታ ኤራይስ። ሄ ኡራይ አሾን ዎይኮ አሾፐ ካረራ ብዳኮ ታ ኤርከ፤ ፆሳይ ኤሬስ።

\VS{3}ሄ ኡራይ ሄꬓንꬆ ሳሉዋ ኤከትዳይሳ ኤራይስ። ሽን እ አሾን ዎይኮ አሾፐ ካረራ ኤከትዳኮ ታ ኤርከ፤ ፆሳይ ኤሬስ።

\VS{4}ሄ ኡራይ ጋናተ ኤከትድ አስ ቆንጭሳናዉነ አስ ኦዳናዉ ዳንዳኦናባ ስእስ።

\VS{5}ታኒ ሄ አድያባን ጬቀታና፥ ሽን ታኒ ታ ዳቡራፐ አትሽን፥ ታናን ጬቀትያባይ ባዋ።

\VS{6}ታኒ ቱማ ኦደትያ ግሾ፥ ጬቀታናዉ ኮይኮካ ኤያ ግድከ። ሽን አስ ታ ኦይሳ በኤይሳፈነ ስኤይሳፈ አꬅድ ቆፖና መላ ጋዳ ጬቀተꬅ አጋይስ።


\par }{\PP \VS{7}ታዉ ቆንጭዳ ግታ ቆንጨꬃን ታ ኦቶርቶና መላ ታና ዋይሳናዉ ታ አሹዋን ጫድያ ፃላህያ ኪታንቾይ ታዉ እመትስ።

\VS{8}ሀ ዋይስያባ ታፐ ድጋና መላ ታኒ ጎዳ ሄꬑ ቶሆ ዎሳስ።

\VS{9}ሽን ጎዳይ፥ “ታ ዎልቃይ ነ ዳቡራን ቆንጭያ ግሾ ታ አꬎ ኬሀተꬃይ ነዉ ግዳና” ያግስ። ክርስቶሳ ዎልቃይ ታናን ቆንጫና መላ ታ ዳቡራን ኡፋይታሸ ጬቀታይስ።

\VS{10}ታኒ ክርስቶሳ ግሾ፥ ዳቡርያ ዎደ ጫየትያ ዎደ ዋየትያ ዎደ ጎደትያ ዎደ መቶትያ ዎደ ታ ዳቡራን ኡፋይታይስ። አይስ ጊኮ፥ ታ ዳቡርያ ዎደ፥ ሄ ዎደ ምናይስ።


\par }{\SH ጳዉሎስ ቆሮንቶሳ አሳስ ቆፔስ
\par }
{\PP \VS{11}ታኒ ኤያ አሳዳ ጬቀታስ። ሄሳዳ ታ ጬቀታና መላ ኦꬅዳይ ህንተና። ታ፥ ታ ሁጰን ኤረቶና አስ ግድኮካ፥ “ግታ ሀዋረታ” ጌተተይሳታፐ ጉፅከ። ሄሳ ታዉ ማርካታናዉ በሰይ ህንተናሽን።

\VS{12}ታ ህንተ ግዶን ደአሸ ዳንዳአን ኦꬅዳ ማላታትነ ማላት ታ ቱማ ሀዋረ ግደይሳ በሶሶና።

\VS{13}ታ ህንተዉ ቶሆ ግዶናይሳፈ አትሽን፥ ሀራ ዎሳ ኬꬃታፐ ህንተ አይብን ጉፅደቲ? ሄስ ባላ ግድኮ ታና ማርተ።


\par }{\PP \VS{14}ታኒ ህንተኮ ባናዉ ጊገትሽን ሀይስ ታዉ ሄꬓንꬆ። ታ ህንተናፐ አትሽን፥ ህንተዉ ደእያባ ኮዮና ግሾ ህንተና ዋይሳናዉ ኮይከ። የልዳይሳት ባንታ ናይታስ ሻሎ ምንጆሶናፐ አትሽን፥ ናይት ባንታና የልዳይሳታስ ሻሎ ምንጆኮና።

\VS{15}ታ ህንተ ግሾ፥ ታዉ ደእያባነ ታና አꬃ እምንካ ታና ኡፋይሴስ። ያትን፥ ታኒ ህንተና ሄሳዳ ኬሀ ሲቅያ ዎደ ህንተ ታና ጉꬃራ ሲቀቲ?


\par }{\PP \VS{16}ግድኮካ፥ ታ ህንተዉ ቶሆ ግድከ፤ ዋይሳብከ፤ ሽን ህንተና ጭሞንነ ገነን ኦይክዳባ ህንተዉ ዳኖና አገና።

\VS{17}ሀር አቶሽን፥ ታ ህንተኮ ኪትዳ አሳታፐ ህንተና ጭምዳ አስ ደኢ?

\VS{18}ትቶይ ህንተኮ ባና መላ ታኒ ዎሳስ፤ ቃስ አማንያ እሻካ እያራ የዳስ። ያትን፥ ትቶይ ህንተና ጭምዴ? ኑኒ ኑ ኦሱዋ እስ አያናን ኦꬅቦኮ? ቃስ ኑ ሀኖይካ እስኖ ግደኔ?


\par }{\PP \VS{19}ኑ ኡባ ዎደ ህንተ ስንꬃን ኑና ፅልሳናዉ ሞተትያባ ህንተዉ ዳኒ? ኑ ክርስቶሳን ደእድ ፆሳ ስንꬃን ሀእ ጋካናዉ ኦዶስ። ኑ ሲቆ እሻቶ፥ ኑ ሀ ኡባ ኦይ ህንተና ድቻናሳ።

\VS{20}ታ ህንተኮ ብያ ዎደ ኦን ኤር ህንተ ታ ኮየይሳዳ ሀኖና፥ ቃስ ታካ ህንተ ኮየይሳዳ ሀኖና ጋሄቶና አጎኮ ጋዳ ያያይስ። ቃስ ኦን ኤር ህንተ ግዶን ፓላም፥ ቃናተይ፥ ሀንቆይ፥ ዪቀይ፥ ዝግርስ፥ አሳ ሱንꬁ ኢሶይ፥ ኦቶሮይነ ካች ዶና አገና ጋዳ ያያይስ።

\VS{21}ታኒ ናምአንꬆ ህንተኮ ብያ ዎደ ፆሳይ ህንተ ስንꬃን ታና ካዉሻና ጋዳ ያያይስ። ካሰ ናጋራ ኦꬅድ ሄ ባንታ ኦꬅዳ ቱናተꬃፈ፥ ላይማተꬃፈነ ዬላይያ ኦሱዋፐ ስምቦና አሳታ በአዳ አዛኖና አግከ ጋዳ ያያይስ።




\par }\Chap{13}{\SH ዞረነ ሳሮꬆ
\par }
{\PP \VerseOne{1}ታ ህንተኮ ብሽን ሀይስ ሄꬓንꬆ። አይ ሞቶይካ ናምኡ ዎይኮ ሄꬑ ማርካን ምኔስ።
\XREF{}{{\XO 13:1 }{\XT{ዛረ 17:6፤ 19:15.}}}

\VS{2}ታኒ ናምአንꬆ ህንተራ ጋሄትዳ ዎደ ህንተ ግዶን ካሰ ናጋራ ኦꬅዳ ኡራነ ሀራታ ኡባ ሴሮና አግከ ጋዳ ኦዳ ዎꬃስ። ሀእ ታ ሃካዳ ደእኮካ ስማዳ ህንተኮ ብያ ዎደ ኦደስካ ቃትከ።


\par }{\PP \VS{3}ታናን ደእድ ኦደይ ክርስቶሳ ግደይሳ ህንተ ኤራናዉ ኮዬታ። እ ህንተራ ሃሳያ ዎደ ዎልቃማፐ አትሽን፥ ህንተ ግዶን ዳቡራንቾ ግደና።

\VS{4}ክርስቶስ ማስቃለ ቦላ ዳቡራን ካቀትስ፥ ሽን ፆሳ ዎልቃን ደኦን ደኤስ። እ ዳቡራንቾ ግድዳይሳዳ፥ ኑካ ዳቡራንቾ። ሽን ህንተና ሀጋዛናዉ ፆሳ ዎልቃን እያራ ደኦን ዳና።


\par }{\PP \VS{5}አማኖን ምንድ ደእያኮ ህንተና ህንተዉ ፓጭድ በእተ። ፓጨን ህንተ ኩንዶና አትኮ፥ ክርስቶስ ህንተናን ደኤይሳ ህንተ ኤሬታ። ሽን ክርስቶስ ህንተናን ዶና እፅኮ ህንተ ኩንዴታ።

\VS{6}ኑኒ ፓጨን ኩንዶናይሳ ህንተ ኤሬታ ጋዳ አማናይስ።


\par }{\PP \VS{7}ህንተ ኢታባ ኦꬆና መላ ኑኒ ፆሳ ዎሶስ። ኑኒ ምኖ ግደይሳ አሳይ በአና መላ ግዶናሽን፥ ኑኒ ምኖ ግዶና እፅኮካ፥ ህንተ ሎኦ ኦꬃና መላ ኑኒ ዎሶስ።

\VS{8}ኑኒ ቱማስ ኦꬆስፐ አትሽን፥ ቱማራ ኤቀትያባ አይባካ ኦꬆኮ።

\VS{9}ኑ ዳቡርያ ዎደ ህንተ ቃስ ምንያ ዎደ ኑና ኡፋይሴስ። ህንተ ቦረይ ባይናይሳታ ግዳና መላ ኑ ህንተዉ ፆሳ ዎሶስ።


\par }{\PP \VS{10}ታኒ ህንተፈ ሃካዳ ደአሸ ፃፍዳይ ሄሳ ግሾሳ። ታኒ ህንተኮ ብያ ዎደ ጎዳይ ታዉ እምዳ ማታን ዘምፓዳ ህንተ ቦላ ጎዳታናዉ ኮይከ። ጎዳይ ታዉ ማታ እምዳይ፥ ህንተና ማዳናሳፈ አትሽን፥ ቆሀናሳ ግደና።


\par }{\PP \VS{11}ዉርሰꬃን ታ እሻቶ፥ ሳሮ ደእተ። ቦረይ ባይና ደእተ፤ ታ ዞርያ ስእተ። እስ ዎዛናን ግድድ ደእተ፤ ሳሮተꬃን ደእተ። ሲቆነ ሳሮ እምያ ፆሳይ ህንተራ ግዶ።


\par }{\PP \VS{12}ጌሻ ዬረተꬅ ዬረትሸ፥ እሶይ እሱዋ ሳሮꬅተ።

\VS{13}ፆሳ አሳ ኡባይ ህንተና ሳሮ ሳሮ ያጎሶና።


\par }{\PP \VS{14}ጎዳ የሱስ ክርስቶሳ አꬎ ኬሀተꬃይ፥ ፆሳ ሲቆይ፥ ጌሻ አያና እስፈተꬃይ ህንተ ኡባራ ግዶ።


\par }