\NormalFont\ShortTitle{ዛረꬆ ማፃፋ}

{\MT ዛረꬆ ማፃፋ

\par }{\IMT ጋꬃ ቆፋ

\par }{\IP “ዛረꬆ ማፃፋ” ጌተትያ ሀ ማፃፋይ፥ እስራኤለ አሳይ ዳሮ ዎደ መላ ቢታን ሄመትዳፐ ጉየ፥ ካናነ ጋካናዉ ጉꬁ አትሽን፥ ሞአበ ቢታን ጋምእዳ ዎደ ኡባን፥ ሙሰይ ሀይቃናፐ ስን፥ ዛር ዛር ኤንታዉ ኦድዳ ኦዳ ኦይክስ።

\par }{\IP ሙሰይ ሀ ማፃፋ እስራኤለ አሳስ ዛሪድ ፃፍዳ ግሾ ሀ ማፃፋይ፥ “ዛረꬆ ዎጋ” ጌተትድ ሱንትስ።

\par }{\IP ሙሰይ፥ አꬍዳ ኦይታሙ ላይꬃታ ግዶን ፖለትዳ፥ ግታ ግታ ኦሶታ ሀሳይድ ኦዴስ። ፆሳይ ኤንታ መላ ቢታን ዋትድ ካለꬅዳኮ አሳ ሀሳይስድ፥ ኤንቲ ፆሳስ አማነትዳ አስ ግዳና መላነ ሱረተꬃን ኪተታና መላ ቆፍሴስ።

\par }{\IP ሙሰይ ታሙ ኪታታ ዛር ዛር ኦድድ፥ ኮይሮ ኪታ ብርሸꬃ ኤንታዉ ቆንጭስስ። አሳይ ፆሳ ፃላላ ጎይናና መላ ሀሳይሴስ። እያራ ጋꬅድ፥ እስራኤለ አሳይ ኡፋይስ ኦꬅዳ ቢታን አቃና ዱማ ዱማ አይሶ ዎጋ ኦድስ። ሙሰይ፥ ፆሳይ ኤንታራ ጫቅዳ ጫቆይ አይ መለኮ ኤንታዉ ብርሽድ፥ ኤንቲ ሄ ጫቁዋ ኦራꬅድ አማነታና መላ ኤንታ ቆፍሴስ።

\par }{\IP እያሱይ፥ ሙሰ በሳን ሹመትድ ፆሳ አሳ ካለꬅያ አስ ግድስ። ሙሰይ፥ ፆሳይ አማነትያ ፆሰ ግደይሳ ሳባናዉ ከይድ፥ ማዝሙረ የፅዳፐነ እስራኤለ ኮቻ ኡባ አንጅዳፐ ጉየ፥ ዮርዳኖሰ ሻፋፐ ዶሎሀ ባጋን ደእያ ሞአበ ቢታን ሀይቅስ።

\par }{\IP ማፃፋ አይፈ ቆፋይ፥ ፆሳይ ባ ሲቁዋን ዶርዳ ባ አሳ አሽዳይሳነ አንጅዳይሳ ኦዴስ። ፆሳ አንጆይ ኤንታፈ ሻከቶና ደኦን ዳና መላ ፆሳይ ኤንታዉ ኦꬅዳባ ኡባ አኬክሴስ። ኤንቲ ኡባ ዎደ ፆሳ ዶሳና መላነ እያዉ ኪተታና መላ ኤንታ ዞሬስ።

\par }{\IP ማፃፋ ዋና ቆፋ ኦይክዳ ፅቅሰይ፥ የሱሲ “ኪታ ኡባፈ አꬍያ ኪታ” ያግድ ኦድዳ ቃላ ኦይክዳ (6:4-6) ክፍልያ። ሄስካ፥ “ነኖ፥ እስራኤለ ስአ፤ ጎዳይ ኑ ፆሳይ እስ ፆሲ። ጎዳ፥ ነ ፆሳ ነ ኩመꬃ ዎዛናፐ፥ ነ ኩመꬃ ሸምፑዋፈነ ነ ኩመꬃ ዎልቃፈ ዶሳ” ያጌስ። ሀ ክፍለይ እስራኤለ ካዎተꬃይ ኩመꬅ ዎስያ ኤረትዳ ዎሳ ክፍለ።

\par }{\IOT ማፃፋ አይፈ ቆፋታ

\par }{\IO ሙሰይ በን አꬍዳ ታርከ ቆፍሴስ ({\IOR{1:1—4:49}})

\par }{\IO ፆሲ አሳፐ ኮየይ አይበኮ ሙሰይ አኬክሴስ ({\IOR{5:1—28:68}})

\par }{\IO አሳይ ባንታ ጫቅዳ ቃላ ፖላናዉ በሴስ ({\IOR{29:1—30:20}})

\par }{\IO እያሱይ አሳ ካለꬃናዉ ሹመተꬃ ({\IOR{31:1-13}})

\par }{\IO አሳይ ፆሳ ዶጋና ({\IOR{31:14-29}})

\par }{\IO ሙሰ ማዝሙረ ({\IOR{31:30—32:47}})

\par }{\IO ሙሰይ ቢታ በእስ፤ እስራኤለ ኮቻ አንጅስ ({\IOR{32:48—33:29}})

\par }{\IO ሙሰ ሀይቁዋ ({\IOR{34:1-12}})



\par }\ChapOne{1}{\SH እስራኤለት ሲናፐ ደንድዶሶና
\par }
{\PP \VerseOne{1}ሀ ማፃፋን ፃፈትዳ ቃላ ኡባይ ዮርዳኖሰ ሻፋፐ ሄፍንꬃን ደእያ መላ ቢታን ኤንቲ ደእሽን፥ ሙሰይ እስራኤለ አሳስ ኦድዳ ቃላ። ሄ ዎደ ኤንቲ ሱፋፐ ስንꬃ ባጋራ ፓራና ካታማስ እስ ባጋራ፥ ቃስ ቶፌላ፥ ላባና፥ ሀፀሮታነ ድዛባ ካታማታ ግዶን ደእያ ዮርዳኖሰ ዛንጋራን ደኦሶና።

\VS{2}ሳይረ ደርያ ባጋራ ኮሬባ ዙማፐ ብድ ቃደስ-ባርነ ጋካናዉ ቶሆን ታማነ እስ ጋላሳ ኦገ።


\par }{\PP \VS{3}ግብፀፈ ኤንቲ ከይዳ ኦይታማንꬆ ላይꬃን፥ ታማነ እስንꬆ አጌናን፥ ኮይሮ ጋላሳን፥ ጎዳይ ኤንታባ ሙሰ ኪትዳባ ኡባ እስራኤለ አሳስ ኦድስ።

\VS{4}ሄስ ሀንዳይ ሀሰቦና ካታማን ካዎትድ አሞረታ ሃርያ ስሆናነ አስታሮታንነ ኤድራአን ካዎትድ ባሳነ ሃርያ ኦገ፥ ሙሰይ ፆንዳፐ ጉየና።


\par }{\PP \VS{5}አሳይ ዮርዳኖሰፐ ዶሎሀ ባጋራ፥ ሞአበን ደእሽን፥ ሙሰይ ሀ ህግያ ሀይሳዳ ያግድ ኤንታዉ ቆንጭሰꬅ ዶምስ።


\par }{\PP \VS{6}ኑኒ ኮሬባ ዙማ ቦላ ደእሽን፥ ጎዳይ፥ ኑ ፆሳይ ኑኮ ሀይሳዳ ያግስ። “ህንተ ሀ ደርያ ቦላ ዳሮ ጋምእደታ።

\VS{7}ዱንካንያ ላልተ፤ ደንድድ ደረይ ዳርያ አሞረታ ቢታነ አራባን ደእያ ኤንታ ዩሹዋን ደእያ ቢታ ኡባ ቢተ። ሄስካ ዮርዳኖሰ ዛንጋራ፥ ገዘነ ጋꬋ ቢታ፥ ነገባነ መደትራነ አባ ጋፃ አꬍተ። ካናነ ቢታ ቢተ፤ ልባኖሰ ደረታ ካንꬅድ፥ ኤፍራፂሳ ሻፋ ጋካናዉ ቢተ።

\VS{8}ሄኮ፥ ታኒ ህንተዉ ሀ ቢታ እማስ። ብድ ህንተ አዋታስ፥ አብራሃመስ፥ ይሳቃስ፥ ያይቆባስነ ኤንታ ሼሻስ እማናዉ ጎዳይ ጫቅዳ ቢታ ላትተ” ያግስ።


\par }{\SH ሙሰይ ሀላቃታ ሹምስ
\par }
{\R (ከሳ 18:13-27)

\par }{\PP \VS{9}ሙሰይ አሳኮ፥ “ሄ ዎደ ታኒ ህንተዉ ሀይሳዳ ያጋዳ ኦዳስ፤ ታኒ ታርካ ህንተና ቶካናዉ ዳንዳእከ።

\VS{10}ጎዳይ፥ ህንተ ፆሳይ ህንተ ታይቡዋ ሳሎ ፆልንቶዳ ዳርስስ።

\VS{11}ጎዳይ ህንተ አዋታ ፆሳይ፥ ህንተና ሀይሳፈ አꬅድ ሙኩሉ ቶሆ ጉጅድ ዳርሶነ እ ግዳይሳዳ ህንተና አንጆ።

\VS{12}ሽን ህንተ መቱዋ፥ ህንተ ቶሁዋነ ህንተ ኦሻ ኡባ ታኒ ታርካ ዋታ ቶካናዉ ዳንዳአይና?

\VS{13}ህንተ ኮቻታፐ ጭንጫ፥ አኬካንቾነ ቦንቸትዳ አሳታ ዶርተ፤ ታኒ ህንተ ቦላ ኤንታ ሀላቃ ኦꬃና” ያግስ።


\par }{\PP \VS{14}ህንተ ዛሪድ፥ “ነ ቆፋይ ሎኦ” ያግደታ።

\VS{15}ሄሳ ግሾ፥ ታኒ ህንተ ኮቻፈ ጭንጫነ ቦንቸትዳ አሳታ ኤካዳ፥ ሻላቃ፥ ማቶ ሀላቃ፥ ሀምሳላቃነ አስራላቃ፥ ህንተና አይሰይሳታ ኦꬃዳ ህንተ ቦላ ሹማስ።


\par }{\PP \VS{16}ታኒ ኤንታ፥ “ህንተ እሻታ ግዶን ደእያ ኦዳ ስእተ፤ ሄ ኦዳይ እስ እስራኤለ አሳፐነ እያ እሻፐ ግዶን ዎይኮ እስራኤለ አሳፐነ ሀራ ደረ አሳፐ ግዶን ደእያባ ግድኮካ፥ ኦዳ ስእድ ሱረ ፕርድተ።

\VS{17}ፕርድ ፆሳባ ግድያ ግሾ፥ ህንተ ፕርዳን እስ ባጋ ማዶፍተ፤ ግታ ስኤይሳዳ ጉꬃ ስእተ፤ አሳ ሶምኦስ ያዮፍተ። ዳሮ ዴፆ ግድዳ ኦዳታ ታኮ ኤህተ፤ ሄሳ ታኒ ስአና።”

\VS{18}ህንተ ኦꬃናባ ኡባ ታ ሄ ዎደ ህንተና ኪታና።


\par }{\SH ካናነ ዎቻናዉ ኪተትዳ አሳታ
\par }
{\R (ታይቦ 13:1-33)

\par }{\PP \VS{19}ሄሳፈ ጉየ፥ “ኑኒ ኮሬባ ዙማፐ ደንድዳ፤ ጎዳይ ኑ ፆሳይ ኑና ኪትዳይሳዳ፥ ደረይ ዳርያ አሞረታ ቢታ ብያ ኦገን ደእያ ሄ ህንተ በእዳ ግታነ ያሽያ መላ ቢታ ካንꬅድ ቃደስ-ባርነ ጋክዳ።

\VS{20}ጎዳይ ኑ ፆሳይ ኑና ላትስያ፥ ደረይ ዳርያ አሞረታ ቢታይ ሀይሳ።

\VS{21}ጎዳይ ህንተ ፆሳይ ሀ ቢታ ህንተዉ እሚስ። ጎዳይ ህንተ አዋታ ፆሳይ ህንተዉ ኦድዳይሳዳ ከይድ፥ ሀ ቢታ ላትተ፤ ያዮፍተ፤ ኡፋይስ ቃንፆፍተ” ያጋስ።


\par }{\PP \VS{22}ህንተ ኡባይ ታኮ ይድ፥ “ሄ ቢታ ፆሞስድ፥ ኑ ባናዉ በሲያ ኦግያባነ ገላና ካታማታ ሀኖታ ነዉ ኤህያ አሳታ ኑፐ ስን የዶስ” ያግደታ።


\par }{\PP \VS{23}ሄ ቆፋይ ታዉ ሎኦ ዳንን፥ ህንተፈ ታማነ ናምኡ አሳ፥ ኮቻፈ ኮቻፈ እስ አስ ዶራስ።

\VS{24}ኤንቲ ብድ፥ ሄ ደረይ ዳርያ ቢታ ካንꬅድ፥ ኤሽኮላ ዛንጋራ ጋካናዉ ደእያ ቢታ ዎችዶሶና።

\VS{25}ሄ ቢታን ዶልያባፐ ጉꬃ አይፈ ባንታ ኩሸን ኦይክድ ኑኮ ይዶሶና። ቃስ፥ “ጎዳይ ኑ ፆሳይ ኑስ እምያ ቢታይ ሎኦ ቢታ” ግያ ዎረ ኤክድ ይዶሶና።


\par }{\PP \VS{26}ሽን ህንተ ጎዳ ህንተ ፆሳ ኪታ እፃስ ግድ ያ ቦና እፅደታ።

\VS{27}ህንተ ዱንካንያ ግዶን እሶይ እሱዋራ ሀይሳዳ ያግድ ዙዙምደታ። “ጎዳይ ኑና እፅዳ ግሾ፥ ꬋይሳናዉ አሞረ ቢታ አሳታ ኩሸን አꬅድ እማናዉ ግብፀ ቢታፈ ከስስ።

\VS{28}ያትን ያ አይስ ባኔ? ኑ እሻት፥ ‘ሄ ቢታን ደእያ አሳት ኑፐ ዳሮሶናነ አዱቆሶና። ካታማትካ ግታነ ሳሎ ጋካናዉ ግምበትዳይሳታ። ሄሳ ቦላ ቃስ አናቀ ጌተትያ ዳሮ አዱሳ አሳታ ያን በእዳ’ ያግድ፥ ኑ ዎዛና ትልእስዶሶና” ያግደታ።


\par }{\PP \VS{29}ያትን ታኒ፥ “ያዮፍተ ዎይኮ ዳጋሞፍተ።

\VS{30}ህንተ ስንꬃራ ብያ ጎዳይ ህንተ ፆሳይ ካሰ ግብፀን ህንተ አይፍያ ስንꬃን ህንተዉ ኦꬅዳይሳዳ ሀእካ ህንተዉ እ ኦለታና።

\VS{31}ቃስ ህንተ ሀ መላ ቢታ ጋካናዉ ይዳ ኦገ ኡባን አስ ባ ናአ ቶከይሳዳ ጎዳይ ህንተ ፆሳይ ህንተና ቶክዳይሳ በእደታ” ያጋስ።


\par }{\PP \VS{32-33}ሀ ኡባይ ሀንንካ፥ ህንተ ዱንካናና በሳነ ህንተ ባና ኦግያ በሳናዉ ቃማ ታማ ቱሳን፥ ጋላስ ሻራ ቱሳን ህንተና ካለꬅዳ ጎዳ ህንተ ፆሳ አማንበከታ።


\par }{\PP \VS{34}“ጎዳይ ህንተ ሃሳያ ስእድ ሀንቀትስ፤ ሀይሳዳ ያግድ ጫቅስ፤

\VS{35}ታኒ ህንተ ማይዛታስ እማና ጋዳ ጫቅዳ ሀ ሎኦ ቢታ፥ ሀ ኢታ የለተꬃፈ እሶይካ በኤና።

\VS{36}ሀ ቢታ በአናይ ዮፎና ናኣ ካለባ ፃላላ። እ የꬍዳ ቢታ እያስነ እያ ኮቻስ እማና፤ እ ባ ኩመꬃ ዎዛናፐ ጎዳ ካልስ” ያግድ ጫቅስ።


\par }{\PP \VS{37}ህንተ ጋሶን ጎዳይ ታ ቦላካ ሀንቀትድ፥ ሀይሳዳ ያግስ፤ “ሀር አቶሽን፥ ነካ ሄ ቢታ ገላካ።

\VS{38}ሽን ነና ማድያ ናወ ናአይ፥ እያሱይ ሄ ቢታ ገላና። እ እስራኤለ አሳ ሄ ቢታ ላትሳናዉ ደእያ ግሾ ኔኒ እያ ምንꬃ።

\VS{39}ህንተ፥ ኑ ናይት ድኤታና ግዳ ጉꬃት፥ ኢታነ ኬሀ ሻክድ ኤሮና ህንተ ናይት ሄ ቢታ ገላና። ታኒ ሄ ቢታ ኤንታዉ እማና፤ ኤንትካ ላታና።

\VS{40}ሽን ህንተ ጉየ ስሚድ፥ ዞኦ አባ ኤፍያ ኦግያ ኦይክድ፥ መላ ቢታ ቢተ” ያግስ።


\par }{\PP \VS{41}ህንተ ዛሪድ፥ “ኑኒ ጎዳ ቦላ ናጋራ ኦꬅዳ፤ ሀእ ኑኒ ጎዳይ ኑ ፆሳይ ኪተይሳዳ፥ ከይድ ኦለታና” ያግደታ። ህንተ ኡባይ ኦላ ሚሸ ዳንጭድ፥ ደረይ ዳርያ ቢታ ከይድ ኦለታናይሳ ላፋባ ኦꬅድ ቆፕደታ።


\par }{\PP \VS{42}ሽን ጎዳይ ታኮ፥ “ታኒ ኤንታራ ዶና ግሾ፥ ኤንቲ ከይድ ኦለቶና መላ ኦዳ። አካይ፥ ጊኮ፥ ኤንታ ሞርከት ኤንታ ፆናና” ያግስ።

\VS{43}ያግን፥ ታኒ ህንተዉ ኦዳስ፥ ሽን ህንተ ጎዳ ኪታ እፅደታፐ አትሽን፥ ታ ኦደይሳ ስእቤከታ፤ ያትድ ኦቶሮን ደረይ ዳርያ ቢታ ከይደታ።

\VS{44}ሄ ደረይ ዳርያ ቢታን ደእያ አሞረት ህንተራ ኦላ ጋሄትድ፥ ህንተና ማꬅ ጎደይሳዳ ጎድድ፥ ሳይረ ቢታፈ ብድ ሆርማ ጋካናዉ ሾጭዶሶና።

\VS{45}ህንተ ጉየ ስሚድ፥ ጎዳኮ ዬክደታ፤ ሽን ጎዳይ ህንተ ዬሁዋ ስእቤና ዎይኮ ሀይዝቤና።

\VS{46}ሄሳ ግሾ፥ ህንተ ቃደሳን አዱሳ ዎደ ጋምእደታ።




\par }\Chap{2}{\SH መላ ቢታን ብፃትዳ ዎደታ
\par }
{\PP \VerseOne{1}ሄሳፈ ጉየ፥ ጎዳይ ታና ኪትዳይሳዳ፥ ኑኒ ዞኦ አባ ኤፍያ ኦግያ ኦይክድ ጉየ ስሚድ መላ ቢታ መቶትሸ፥ ደረይ ዳርያ ሳይረ ቢታን ዳሮ ጋላሳ ቶይላትሸ ዩይዳ።


\par }{\PP \VS{2}ሄሳፈ ጉየ፥ ጎዳይ ታኮ ሀይሳዳ ያግስ።

\VS{3}“ሀ ደረይ ዳርያ ቢታ አዱሳ ዎደ ዩይዳይስ ህንተዉ ግዳና፤ ፑደሀ ባጋ ስሚድ ቢተ።

\VS{4}አሳ ኔኒ ያጋዳ ኪታ፤ ‘ሳይረን ደኤይ ኤሳዌ ናይታ ህንተ እሻታ ግድያ ግሾ ኤንታ ቢታራ ህንተ ካንꬄታ። ኤንቲ ህንተዉ ያያና፥ ሽን ህንተ ኬህ ናገትተ።

\VS{5}ታኒ ኤንታ ቢታፈ ቶሆይ የꬍያ በሳ መላ ህንተዉ እሞና ግሾ ኤንታራ ኦለቶፍተ። ታኒ ደረይ ዳርያ ሳይረ ቢታ ላታ ኦꬃዳ ኤሳዌስ ኮይሮታዳ እማስ።

\VS{6}ህንተ ምያ ካꬃነ ኡያ ሃꬃ ኤንታፈ ሚሸን ሻምተ’ ” ያጋዳ ኪታ።


\par }{\PP \VS{7}ጎዳይ ህንተ ፆሳይ ህንተ ኦꬅዳባ ኡባ አንጅስ፤ ህንተ ሀ ዎልቃማ መላ ቢታን ሄመትያ ዎደ ህንተና ናግስ። ኦይታሙ ላይꬃ ኡባን ጎዳይ ህንተ ፆሳይ ህንተራ ደእስ፤ ህንተዉ አይባካ ፓጭስቤና።


\par }{\PP \VS{8}ሄሳ ግሾ፥ “ኑኒ ኑ እሻታ ግድያ ኤሳዌ ናይት ደእያ ሳይረ ቢታራ ካንꬅድ ብዳ። ቃስ ኤላታነ ኤፅዮን-ጋብራ ካታማታፐ ደንድድ፥ ማፅነ አባኮ ጋꬅያ ኦግያ አግድ፥ ሞአበ መላ ቢታራ አꬍዳ።

\VS{9}ጎዳይ ታኮ፥ ‘ታኒ ኤንታ ቢታፈ አይባካ ህንተዉ እሞና ግሾ፥ ሞአበ አሳራ ካጨቶፍተ ዎይኮ ኤንታ ኦሎፕተ። ኤራ ካታማ ታኒ ላታ ኦꬃዳ ሎፀ ኮቻስ ኮይሮ እማስ’ ” ያግስ።


\par }{\PP \VS{10}(ሄ ቢታን ካሰ ምኖነ ዳሮ ግድዳ፥ ቃስ አናቀ ኮቻታዳ አዱሰ ግድዳ ኤምመታ ጌተትያ አሳት ደእዶሶና።

\VS{11}ኤንቲ አናቀታዳ ራፋይመታ ጌተቶሶና። ሽን ሞአበ አሳይ ኤንታ ኤምመታ ግድ ፄጎሶና።

\VS{12}ሆራ ቢታ አሳይ ካሰ ሳይረን ደእዶሶና፥ ሽን እስራኤለ አሳይ ላታና መላ ጎዳይ ኤንታዉ እምዳ ቢታን ኤንቲ ኦꬅዳይሳዳ ኤሳዋ ኮቻት ሆራታ ኤንታ ቢታፈ ሾድዶሶና። ቃስ ባንታ ስንꬃፈ ኤንታ ꬋይስድ ኤንታ በሳን ኡትዶሶና።)


\par }{\PP \VS{13}ጎዳይ ኑኮ፥ “ሀእ ደንድተ፥ ዛረአዳ ሻፋ ፕንተ” ያግን፥ ኑኒ ዛረዳ ሻፋ ፕንዳ።

\VS{14}ኑኒ ቃደስ-ባርነፈ ደንድድ፥ ዛረዳ ሻፋ ፕናና ጋካናዉ ሀስታማነ ሆስፑን ላይꬅ አꬍስ። ሄ ዎደ ጎዳይ ኤንታዉ ጫቅዳይሳዳ ኦላስ ጋክዳ አደ ኡባይ ዉርስ።

\VS{15}ዱንካንዳ ጉታፐ ኤንቲ ኩመꬅ ꬋያና ጋካናዉ፥ ጎዳ ኩሸይ ኤንታ ቦላ ዴፅስ።


\par }{\PP \VS{16}ኦላስ ጋክዳ አደ አሳ ኡባይ ኩመꬅ ꬋይዳፐነ አሳ ግዶፈ ሀይቅድ ዉርዳፐ ጉየ፥

\VS{17}ጎዳይ ታኮ፥

\VS{18}“ኤራ ኦግያራ ሀች ህንተ ሞአበ ቢታ ካንꬄታ።

\VS{19}ህንተ አሞነ አሳ ቢታ ጋክያ ዎደ ኤንታ ቦቾፍተ ዎይኮ ኤንታራ ኦየቶፍተ። አሞነ አሳታ ቢታፈ አይብባካ ታኒ ህንተዉ ላታ ኦꬃዳ እምከ። ታኒ ሄ ቢታ ሎፀ ኮቻስ ላታ ኦꬃዳ ኮይሮ እማስ” ያግስ።


\par }{\PP \VS{20}[ሄ ቢታይ ካሰ ያን ደእያ አሳይ ፄገትያ ሱንꬃ ራፋይመታ ቢታ ጌተትድ ፄገቴስ። ቃስ አሞነት ኤንታ ዛምዙመታ ግድ ፄጎሶና።

\VS{21}ኤንቲ አናቀታዳ አዱሰ፥ ምኖነ ዳሮ ደረ፥ ሽን ጎዳይ ኤንታ ꬋይስን፥ አሞነት ኤንታ ቢታ ላትድ ኡትዶሶና።

\VS{22}ጎዳይ ሳይረን ደእያ ኤሳዌ ኮቻስ ኦꬅዳይሳዳ፥ ኤንታ ቦላ ኦꬅስ። ሄስካ እ ሄ ቢታን ደእያ ሆራታ ꬋይስን፥ ኤሳዌ ኮቻይ ኤንታ ቢታ ላትድ ሀች ጋካናዉ ኡትዶሶና።

\VS{23}ጋዛ ጋካናዉ ደእያ ሄራን ደእያ አዌት፥ ካፍቶረ ቢታፈ ይዳ ካፍቶረት ኤንታ ꬋይስድ ኤንታ ቢታን ኡትዶሶና።]


\par }{\PP \VS{24}ቃስካ ጎዳይ ኑኮ፥ “ደንድተ፤ አርኖና ሻፋ ፕንተ። ሄኮ፥ አሞረ ቢታ አስ ግድዳ ሀሰቦና ካዋ ስሆናነ እያ ቢታ ታ ህንተ ኩሸን አꬃዳ እማስ፤ እያ ኦልድ እያ ቢታ ላትተ።

\VS{25}ሀችፈ ዶምን ሳሎፐ ጋርሳን ደእያ አሳ ኡባይ ህንተዉ ያያና መላ ታኒ ኦꬃና። ኤንቲ ህንተባ ስእያ ዎደ ኡባን ያሻን ኮኮራና” ያግስ።


\par }{\SH ስሆነ ፆነተꬃ
\par }
{\R (ታይቦ 21:21-30)

\par }{\PP \VS{26}ሄሳፈ ጉየ፥ ቅደሞታ መላ ቢታፈ ሀሰቦና ካዋ ስሆናስ ኪታንቾታ ቦላ ሀይሳዳ ያጋዳ ሳሮ ቃላ ኪታስ።

\VS{27}“ኑና ነ ቢታራ አꬃርክ፤ ኑኒ ዎጋ ኦግያ ፃላላ ኦይክድ ባና፤ እያፐ ኡሻች ዎይኮ ሀድርስ ጎኮ።

\VS{28}ኑኒ ምያ ካꬃስነ ኡያ ሃꬃስ ሚሸ ቃንፃና። ኑ ኮየይ ነ ቢታራ ካንꬅ አꬃ ፃላላ።

\VS{29}ሳይረን ደእያ ኤሳዌ ኮቻትነ፥ ኤራን ደእያ ሞአበ ኮቻት ኑና አꬅዳይሳዳ ጎዳይ ኑ ፆሳይ፥ ኑስ እምያ ቢታስ ዮርዳኖሰ ሻፋ ኑኒ ፕናና ጋካናዉ ያራ ኑና አꬃ” ያጋስ።

\VS{30}ሽን ሀሰቦና ካዎይ ስሆነይ ኑና አꬆና እፅስ። ጎዳይ ህንተ ፆሳይ ሀእ ኦꬅዳይሳዳ እያ ህንተ ኩሸን አꬅድ እማናዉ ኮይዳ ግሾ እያ ዎዛና ሙምስስድ፥ ኦቶራንቾ ኦꬅስ።


\par }{\PP \VS{31}ሄሳፈ ጉየ ጎዳይ ታኮ፥ “ሄኮ፥ ስሆናነ እያ ቢታ ታ ነዉ አꬃዳ እሞ ዶማስ፤ ሀእ ፆናዳ እያ ቢታ ላታ” ያግስ።


\par }{\PP \VS{32}ስሆነይ ባ ኦላንቾታ ኡባ ኤክድ ያሃፃ ጌተትያ በሳን ኑራ ኦለታናዉ ከይስ።

\VS{33}ሽን ጎዳይ ኑ ፆሳይ ኑስ እያ አꬅድ እምን፥ እያ፥ እያ አደ ናይታነ እያ ኦላንቾታ ኡባ ኑኒ ዎꬍዳ።

\VS{34}ሄ ዎደ ኑኒ እያ ካታማታ ኡባ ኦይክድ፥ እያን ደእያ አደ፥ ማጫነ ናአ ኡባ አሾና ꬋይስዳ።

\VS{35}ኤንታ መህያነ ኑኒ ኦይክዳ ካታማታፐ ድእዳይሳ ፃላላ ኑስ ኤክዳ።

\VS{36}አርኖና ዛንጋራ ጋፃን ደእያ አሮኤራፐነ ሄ ዛንጋራ ግዶን ደእያ ካታማፐ ብድ ጋላዳ ቢታ ጋካናዉ ኑራ ኤቀትዳ እስ ካታምካ ዴና። ጎዳይ ኑ ፆሳይ ኤንታ ኡባ ኑ ኩሸን አꬅድ እሚስ።

\VS{37}ሽን ኑኒ አሞነ ቢታኮ፥ ያቦቃ ሻፋ ጋፃን ደእያ ቢታኮ፥ ገዘ ቢታን ደእያ ካታማታኮነ ጎዳይ ኑ ፆሳይ ኑኒ ቦና መላ ድግዳ በሳ ኡባ ሺቅቦኮ።




\par }\Chap{3}{\SH ኦገ ፆነተꬃ
\par }
{\R (ታይቦ 21:31-35)

\par }{\PP \VerseOne{1}ሄሳፈ ጉየ፥ ኑኒ ስሚድ ባሳነ ኤፍያ ኦግያራ ከይዳ። ባሳነ ካዎይ ኦገይ፥ ባ ኦላንቾታ ኡባራ ኤድራአ ጌተትያ በሳን ኑራ ኦለታናዉ ከይስ።

\VS{2}ሽን ጎዳይ ታኮ፥ “እያዉ ያዮፋ፤ ታኒ እያ፥ እያ ኦላንቾታነ እያ ቢታ ኡባ ነ ኩሸን አꬃዳ እማስ። ሀሰቦናን ኡትድ ካዎትዳ አሞረታ ካዋ ስሆና ቦላ ኦꬅዳይሳዳ ኔኒ እያ ቦላ ኦꬃና” ያግስ።


\par }{\PP \VS{3}ሄሳ ግሾ፥ ጎዳይ ኑ ፆሳይ ባሳነ ካዋ ኦገነ እያ አሳ ኡባ ኑ ኩሸን አꬅድ እሚስ፤ ኑኒ ኤንታፈ እሱዋካ አሾና ዉርስድ ዎꬍዳ።

\VS{4}ሄ ዎደ ኑኒ እያ ካታማታ ኡባ ኦይክዳ፤ ኑኒ ኦይክቦና እስ ካታምካ ዴና፤ ሄስካ፥ ባሳነ ካዋ ኦገይ አርጎባ ቢታን አይስያ ኡሱፑን ታሙ ካታማታ ኡባ ኦይክዳ።

\VS{5}ሀ ካታማት ኡባይ አዱሳ ግምበን ድረትዳይሳታነ ፐንገት ኮበትዳይሳታ። ግምበ ድርስ ባይና ዳሮ ጉታትካ ደኦሶና።

\VS{6}ሀሰቦና ካዋ ስሆና ቦላ ኦꬅዳይሳዳ ኑኒ ኤንታ ኩመꬅ ꬋይስዳ። ኤንታ ካታማታን ደእያ አደ፥ ማጫነ ናአ አሾና ꬋይስዳ።

\VS{7}ሽን መሄ ኡባነ ካታማታፐ ድእዳባ ኑስ ኤክዳ።


\par }{\PP \VS{8}ሄ ዎደ ኑኒ አርኖና ዛንጋራፐ ብድ አርሞና ዙማ ጋካናዉ ደእያ ቢታ፥ ዮርዳኖሰ ሻፋፐ ዶሎሀ ባጋራ ደእያ ናምኡ አሞረ ቢታታ ካዎታፐ ኤክዳ።

\VS{9}(ስዶና ቢታ አሳይ አርሞና ዙማ፥ ስርዮና ግድ ፄግያ ዎደ፥ አሞረ ቢታ አሳይ ሳንራ ግድ ፄጎሶና።)

\VS{10}ኑኒ ደምባ ቢታን ደእያ ካታማታ ኡባ፥ ጋላዳ ቢታ ኡባ፥ ባሳነ ቢታ ኡባነ ባሳነ ቢታን ኦገይ ሃርያ ሳላካነ ኤድራአ ካታማታ ጋካናዉ ደእያ በሳ ኦይክዳ።

\VS{11}(ራፋይመታፐ አትዳይ ባሳነ ካዋ ኦገ ፃላላ። እያ አርሳይ ብራታ አርስ፤ ሄ አርሳይ ሀች ጋካናዉ ራባ ጌተትያ አሞነታ ካታማን ደኤስ፤ እያ አዱሳተꬃይ ሆስፑን ዋꬋ፤ ጎምፓይ ኦይዱ ዋꬋ።)


\par }{\SH ዮርዳኖሰፐ ሄፍንꬃን ኡትዳ ኮቻታ
\par }
{\R (ታይቦ 32:1-42)

\par }{\PP \VS{12}ሄ ቢታ ኑኒ ላትዳፐ ጉየ፥ አርኖና ሻፋ ዶናን ደእያ አሮኤራ ካታማፐ ዶምድ ደእያ በሳነ ደረይ ዳርያ ጋላዳ ቢታፈ ባጋ ጉጃዳ እያ ካታማታራ ሮቤላስነ ጋደ ኮቻስ ታኒ እማስ።

\VS{13}ጋላዳፐ አትዳይሳነ ኦገይ ሃርያ ባሳነ ቢታ ኡባ ምናሰ ኮቻ ባጋስ እማስ፤ ሄስካ፥ አርጎባ ካዎተꬃ። (ሄ ባሳነ ቢታይ ኡባይ ራፋይመታ ቢታ ጌተትድ ፄገቴስ።

\VS{14}ምናሰ ኮቻፈ ያእር ኩመꬃ አርጎባ ቢታ ላትስ፤ ሄስካ ጌሹረታነ ማእካታ ቢታ ጋፃ ጋካናዉ ደእያ ባሳነ ቢታ። እ ሄ ካታማታ ባ ሱንꬃን ፄገታና መላ ኦꬅስ፤ ሄሳ ግሾ፥ ኤንቲ ሀች ጋካናዉ፥ ያእራ ካታማታ ጌተትድ ፄገቶሶና።)


\par }{\PP \VS{15}ጋላዳ ቢታ ምናሰ ኮቸ ግድዳ ማክራስ እማስ።

\VS{16}ሮቤላነ ጋደ ኮቻስ ጋላዳፐ ብድ አርኖና ሻፋ ማታ ጋካናዉ ደእያ ቢታ እማስ። ዱገሀ ባጋራ አርኖና ሻፋፐ ባጋይ ኤንታ ዛዋ፤ ቃስ ፑደሀ ባጋራ አሞነታ ቢታስ ጋፃ ግድዳ ያቦቃ ሻፋይ ዛዋ።

\VS{17}ዉሎሀ ባጋራ፥ ኤንታ ዛዋይ አራባን ደእያ ዮርዳኖሰ ሻፋ ጋኬስ፤ ሄስካ ጋልላ አባፈ ዶምድ ፕስጋ ዙማ ፃጶን ደእያ ማፅነ አባ (ሃይቆ አባ) ጋካናሳ።


\par }{\PP \VS{18}ሄ ዎደ ታኒ ህንተና ሀይሳዳ ያጋዳ ኪታስ። “ጎዳይ ህንተ ፆሳይ ሄ ቢታ ህንተ ላታና መላ ህንተዉ እሚስ። ህዛ ህንተዉ ደእያ ቶራንቾታ ኡባ ኦላ ሚሸ ዳንጭስድ፥ ህንተ እሻታ ግድዳ እስራኤለ አሳፐ ስን አꬅተ።

\VS{19}ህንተዉ ዳሮ መሄይ ደኤይሳ ታኒ ኤራይስ፤ ሄሳ ግሾ፥ ህንተ ማቸት፥ ህንተ ናይትነ ህንተ መሄይ ታኒ ህንተዉ እምዳ ካታማታን ደእሾና።

\VS{20}ጎዳይ ህንተና ሸምፕስዳይሳዳ ህንተ እሻታ ሸምፕሳና ጋካናዉነ ዮርዳኖሰ ሻፋፐ ሄፍንꬃን ጎዳይ፥ ህንተ ፆሳይ ኤንታዉ እምያ ቢታ ኤንቲ ኤካና ጋካናዉ ኤንታዉ ኦለትተ። ሄሳፈ ጉየ፥ ታኒ ህንተዉ እምዳ ቢታ ስመታ” ያግስ።


\par }{\PP \VS{21}ታኒ ሄ ዎደ እያሱ ሀይሳዳ ያጋዳ ኪታስ። “ጎዳይ፥ ህንተ ፆሳይ ሀ ናምኡ ካዎታ ቦላ ኦꬅዳባ ኡባ ኔኒ ነ አይፈን በአዳሳ፤ ህንተ ኦይካናዉ ብያ ካዎተꬃታ ኡባ ቦላ ጎዳይ ሄሳዳ ኦꬃና።

\VS{22}ህንተዉ ኦለተይ ጎዳ ህንተ ፆሳ ግድያ ግሾ፥ ኤንታዉ ያዮፍተ” ያጋስ።


\par }{\SH ሙሰይ ካናነ ገልቤና
\par }
{\PP \VS{23}ሄ ዎደ ታኒ ሀይሳዳ ያጋዳ ጎዳ ምንꬃዳ ዎሳስ።

\VS{24}“ኡባ ሃርያ ጎዳዉ፥ ነ ግታተꬃነ ነ ምኖ ኩሽያ ታና፥ ነ አይልያ በሳናዉ ዶማዳሳ። ነ ኦꬅያ ዎልቃማ ኦሶታ ኦꬃናዉ ዳንዳኤይ ሳሎን ግድን ሳአን ሀራ ፆሲ ደኢ?

\VS{25}ጎዳዉ፥ ታኒ ባዳ ዮርዳኖሰ ሻፋፐ ሄፍንꬃን ደእያ ደረይ ዳርያ ሎኦ ቢታነ ልባኖሰ ደርያ በአና መላ ታና የዳርክ” ያግስ።


\par }{\PP \VS{26}ሽን ጎዳይ ህንተ ጋሶን ታና ሀንቀትድ ስኦናን እፅስ። ጎዳይ ታኮ፥ “ህዛ ነዉ ግዳና፤ ሀ ኦዳ ናምአንꬆ ደንꬃዳ ሃሳዮፓ።

\VS{27}ሄሳ አጋዳ ደንዳ፤ ፕስጋ ዙማ ቦላ ከያ፤ ያን ኤቃዳ ሄ ቢታ ዉሎሀ ባጋ፥ ፑደሀ ባጋ፥ ዱገሀ ባጋነ ዶሎሀ ባጋ ነ አይፍያ ꬎቁ ኦꬃዳ ፄላ። ኔኒ ሀ ዮርዳኖሰ ሻፋ ፖሎ ፕናካ።

\VS{28}ሽን ኔኒ እያሱ ኪታ፤ እያ ዞራነ ምንꬃ። እ ሀ አሳ ካለꬅድ ፕንꬃናነ ሀ ኔኒ በእያ ቢታ ኤንታ ላትሳና” ያግስ።


\par }{\PP \VS{29}ሄሳ ግሾ፥ ኑኒ ቤት-ፓኦራ ስንꬃን ደእያ ዛንጋራን ጋምእዳ።




\par }\Chap{4}{\SH ሙሰይ እስራኤለ አሳ ዞርስ
\par }
{\PP \VerseOne{1}ሀእካ እስራኤለ አሳዉ፥ ህንተ ደኦን ዳና መላነ ጎዳይ፥ ህንተ ማይዛታ ፆሳይ፥ ህንተዉ እምያ ቢታ ህንተ ላታና መላ ታ ህንተና ታማርስያ ዎጋነ ህግያ ስእተነ ኦꬅተ።

\VS{2}ታ ህንተና ኪትያ፥ ጎዳ ህንተ ፆሳ ኪታ ናግተፐ አትሽን፥ እያ ቦላ አይኮካ ጉጆፍተ፤ እያፐ አይኮካ ፓጭሶፕተ።

\VS{3}ብኤል-ፋጎራ ዙማ ቦላ ጎዳይ ኦꬅዳባ ህንተ፥ ህንተ አይፈን በእደታ። ጎዳይ፥ ህንተ ፆሳይ ብኤል-ፋጎራ ኤቃ ጎይንዳይሳታ ኡባ ህንተ ግዶፈ ꬋይስስ።

\VS{4}ሽን ህንተ ጎዳስ፥ ህንተ ፆሳስ አማነትዳ ግሾ፥ ሀች ጋካናዉ ኡባይካ ደኦን ደኤታ።


\par }{\PP \VS{5}ሄኮ፥ ህንተ ላታናዉ ገልያ ቢታን ኦꬃና መላ ጎዳይ፥ ታ ፆሳይ ታና ኪትዳ ዎጋነ ህግያ ታ ህንተና ታማርሳስ።

\VS{6}ህንተ ኤንታ ናግተነ ኦꬅተ። ህንተ ሄሳ ኦꬅኮ፥ ህንተ አይ መላ ጭንጨኮ ሀራ አሳይ ህንተና በአና። ኤንቲ ሀ ዎጋባ ስእያ ዎደ፥ “ቱማካ ሀ ግታ ካዎተꬃይ ጭንጫነ አኬካንቾ ካዎተꬅ” ያጋና።

\VS{7}ኑኒ እያ ፄግያ ዎደ ኡባን ጎዳይ፥ ኑ ፆሳይ ኑስ ማታ ግደይሳዳ ፆሲ ማታ ግድዳ ሀራ አይ ዎልቃማ ካዎተꬅ ደኢ?

\VS{8}ታኒ ሀች ህንተ ስንꬃን ዎꬅያ ሀ ህገ ኡባ መላ ፅሎ ግድዳ ዎግነ ህገይ ደእያ ሀራ አይ ግታ ካዎተꬅ ደኢ?


\par }{\PP \VS{9}ህዛ ነ ደኦ ላይꬃ ኡባን ሀ ነ በእዳባ ኡባ ዶጎና መላነ ነ ዎዛናን ዎꬃና መላ ናገታ። ነ ናይታነ ነ ናይታ ናይታ ታማርሳ።

\VS{10}ኮሬባ ዙማ ቦላ ጎዳ፥ ህንተ ፆሳ ስንꬃን ህንተ ኤቅዳ ዎደ ጎዳይ ታኮ፥ “ታ ቃላ ኤንቲ ስእድ፥ ባንታ ላይꬃ ኡባን ታዉ ያያና መላነ ባንታ ናይታ ሄሳ ታማርሳና መላ አሳ ታኮ ሺሻ” ግዳይሳ አኬክተ።

\VS{11}ሄ ዎደ ህንተ ሺቅድ ዙማ ፃጶን ኤቅደታ፤ ሳሎ ጋካናዉ ታም ኤፅስ። ሄ ዙማ ፃጶይ ሳካና ꬉማንነ ሻራን ጎዘትስ።

\VS{12}ጎዳይ ታማ ግዶን ግድድ ህንተዉ ኦድስ። ህንተ እያ ግርሳ ስእደታፐ አትሽን፥ እያ ማላ በእቤከታ።

\VS{13}ህንተ ኦꬃና መላ እ ህንተና ኪትዳ ባ ጫቁዋ ህንተዉ ኦድስ፤ ሄስካ ታሙ ኪታታ። እ ኤንታ ናምኡ ሎቸ ሹቻታ ቦላ ፃፍስ።

\VS{14}ህንተ ላታናዉ ብያ ቢታን ኦꬃና መላ ዎጋነ ህግያ ህንተና ታማርሳና መላ ጎዳይ ታና ሄ ዎደ ኪትስ።


\par }{\SH ኤቃ ጎይኖይ ናጋራ
\par }
{\PP \VS{15}ጎዳይ ኮሬባ ዙማ ቦላ ታማ ግዶን ግድድ ህንተዉ ኦድዳ ጋላስ ህንተ እያ ማላ በእቦና ግሾ ሎይꬅ ናገትተ።

\VS{16}አደ ዎይኮ ማጫ መꬎን ኦሰትዳባ ግድን፥

\VS{17}ሳአን ደእያ ዶአ ኡባ ሌምሶን ግድን፥ ሳሎራ ፓልያ ካፎ ኡባ ሌምሶን ግድን፥

\VS{18}ሳአ ቦላ ኡሎራ ጎሸትያ መተꬃ ሌምሶን ግድን፥ ሃꬃ ግዶን ደእያ ሞሎ ሌምሶን ግድን፥ ህንተ ቱኖና መላ ህንተዉ ፆሰ ኦꬅድ መꬎፍተ።

\VS{19}ሳሎ ፑደ ፄልዳ፥ ጎዳይ ነ ፆሳይ ሳሎፐ ጋርሳን ደእያ ካዎተꬃታስ እምዳ አዋ፥ አጌና፥ ፆልንቶታነ ሳሎ መተꬃታ ኡባ በእዳ፥ ነ ኤንታዉ ጎይናዳ ባሎና መላ ናገታ።

\VS{20}ሽን ጎዳይ ህንተና ሀች ህንተ ሀንዳይሳዳ ባዉ ዱማትዳ አሰ ኦꬃናዉ ብራታ ሴርስያ ጮጨ መላ ግድዳ ግብፀፈ ከስድ ኤህስ።


\par }{\PP \VS{21}ህንተ ጋሶን ጎዳይ ታና ሀንቀትድ፥ ዮርዳኖሰ ፕኖና መላነ ጎዳይ ህንተ ፆሳይ፥ ላታ ኦꬅድ ህንተዉ እምያ ሎኦ ቢታ ታኒ ገሎና መላ ጫቅስ።

\VS{22}ሄሳ ግሾ፥ ታኒ ዮርዳኖሰ ሻፋ ፕኖና ሀ ቢታን ሀይቃና፥ ሽን ህንተ ፕንድ ሄ ሎኦ ቢታ ላቴታ።

\VS{23}ህዛ ጎዳይ፥ ህንተ ፆሳይ ህንተራ ጫቅዳ ጫቁዋ ዶጎፕተ። ጎዳይ፥ ነ ፆሳይ ነና ኦꬆፋ ግዳ አይ መꬎን ኦሰትዳ ምስለ ነዉ ኤቃ ኦꬆና መላ ናገታ።

\VS{24}ጎዳይ፥ ነ ፆሳይ ምያ ታማነ ቃናትያ ፆሲ።


\par }{\PP \VS{25}ነ ናይታነ፥ ናይታ ናይታ የላዳ ሄ ቢታን አዱሳ ዎደ ደእያ ዎደ አይ መꬎን ኦሰትዳ ምስለ ጎይናዳ ቱንኮ፥ ቃስ ጎዳ፥ ነ ፆሳ ሀንቀꬃናዉ እያ ስንꬃን ኢታባ ኦꬅኮ፥

\VS{26}ህንተ ዮርዳኖሰ ሻፋ ፕንድ ላታናዉ ብያ ቢታፈ እሶይካ አቶና ኤለ ꬋያናዉ ደኤይሳስ፥ ታ ሀች ህንተ ቦላ ሳሎነ ሳአ ማርካያይስ። ህንተ ፖሎ ꬋያናፐ አትሽን፥ ሄ ቢታን አዱሳ ዎደ ደኤከታ።

\VS{27}ጎዳይ ህንተና ሀራ አሳ ግዶን ላላና፤ ህንተና እ ላልያ ካዎተꬃታ ግዶን ህንተ ታይቦይ ጉꬃ ግዳና።

\VS{28}ያን ህንተ ምꬃፈነ ሹቻፈ አሳ ኩሸን ጊግዳ በኦና፥ ስኦና፥ ሞናነ ስንጎና ፆሳታ ጎይናና።

\VS{29}ሽን ያን ደአሸ ነ ጎዳ፥ ነ ፆሳ ኮያና፤ ነ እያ ኩመꬃ ዎዛናፐነ ኩመꬃ ሸምፖፈ ኮይኮ ደማና።

\VS{30}ሄ መቶ ኡባ ግዶን ነ ኡንኤታዳ ደእያ ዎደ ዉርሰꬃን ጎዳኮ፥ ነ ፆሳኮ ስማናነ እያ ቃላስ ኪተታና።

\VS{31}ጎዳይ፥ ነ ፆሳይ ማሮተꬃን ኩምዳ ፆሰ ግድያ ግሾ፥ እ ነና አገና ዎይኮ ꬋይሰና፤ ነ ማይዛታስ ጫቅዳ ጫቁዋ ዶገና።


\par }{\PP \VS{32}ጎዳይ ቢታን አሰ መꬍዳ ጋላሳፐ ዶምድ፥ ህንተፈ ካሰ አꬍዳ ዎድያ አነ ፕልግተ፤ ሄሳ መላ ግታባይ ፖሎ ሀን ኤርያኮ ዎይኮ ስኤትድ ኤርያኮ ሳሉዋስ ሀ ጋፃፐ ያ ጋፃ ጋካናዉ አነ ኦይችተ።

\VS{33}ታማ ላጮ ግዶን ጎዳይ ሃሳይን ስእድ፥ ህንተ ꬋዮና ደኦን ደኤይሳዳ ጎዳይ ኦድሽን ስእድ፥ ደኦን ደእዳ ሀራ አስ ደኢ?

\VS{34}ዎይኮ ጎዳይ፥ ህንተ ፆሳይ ህንተ ፄልሽን፥ ግብፀ ቢታን ህንተዉ ኦꬅዳይሳዳ ፓጨን፥ ማላታን፥ ማላልስያባን፥ ኦላን፥ ዎልቃማ ኩሸንነ ምጨትዳ ቀሰን፥ ግታ ያሻን ሀራ ካዎተꬃ ግዶ ገልድ፥ እስ ካዎተꬃ ባዉ ኤካናዉ ቡተትዳ ሀራ ፆሲ ደኢ?

\VS{35}ጎዳይ፥ ፆሰ ግደይሳ ህንተ ኤራና መላ ሄሳ እ ህንተና በስስ፤ እያፐ አትሽን፥ ሀራ ፆሲ ባዋ።

\VS{36}እ ህንተና ታማርሳናዉ ኮይዳ ግሾ፥ ባ ግርሳ ሳሎፐ ስስስ። ቃስ ሀ ሳአን ባ ግታ ታማ ህንተና በስስ፤ ሄ ታማ ግዶፈ ህንተ እያ ቃላ ስእደታ።

\VS{37}እ ሄሳ ኦꬅዳይ ህንተ አዋታ ሲቅድ፥ ኤንታፈ ጉየ የለትያ ኤንታ ሼሻታ ዶርዳ ግሾ፥ ህንተና ግብፀፈ ባ ግታ ዎልቃን ከስስ።

\VS{38}ሀች ህንተ በኤይሳዳ፥ ህንተና ገልሳናዉነ ኤንታ ቢታ ህንተዉ ላታ ኦꬅድ እማናዉ፥ ህንተፈ ዳርያነ ዎልቃምያ ካዎተꬃታ ህንተ ስንꬃፈ የደꬅድ ከስስ።

\VS{39}ህዛ፥ ቦላ ሳሎን ግድን፥ ጋርሳ ሳአን ግድን፥ ጎዳይ ፆሰ ግደይሳ ኤርተ፤ ህንተ ዎዛናን ዎꬅተ፤ ሀራ ፆሲ ባዋ።

\VS{40}ሄሳ ግሾ፥ ህንተዉነ ህንተፈ ጉየ ህንተ ናይታስ ኡባባይ ሎኦ ግዳና መላ፥ ቃስ ጎዳይ ህንተ ፆሳይ ህንተዉ መርናዉ እምያ ቢታን ህንተ ላይꬃይ አዱቃና መላ፥ ታኒ ሀች ህንተና ኪትያ ዎጋነ ህግያ ናግተ።


\par }{\SH ባቃትድ አትያ ካታማታ
\par }
{\PP \VS{41}ሄሳፈ ጉየ፥ ሙሰይ ዮርዳኖሰ ሄፍንꬃን ዶሎሀ ባጋራ ሄꬑ ካታማታ ዱማይስ።

\VS{42}ሄሳ እ ዱማይዳይ ካሰ ሞርከተꬅ ባይና ደእሽን፥ ኤሮና ደእሸ አሰ ዎꬍዳ አስ ያ ባቃታና መላሳ። ሄ ኡራይ ሄ ካታማታፐ እሱዋኡ ባቃትድ ባ ሸምፑዋ አሻናዉ ዳንዳኤስ።

\VS{43}ሄሳ ግሾ፥ ሮቤላ ኮቻስ ጋꬋን ደረ ቦላ ደእያ ቦሶራ ካታማ፥ ጋደ ኮቻስ ጋላዳን ደእያ ራሞታነ ምናሰ ኮቻስ ባሳነን ደእያ ጎላና ካታማታ ዱማይስ።


\par }{\SH እመትዳ ህግያ ብርሸꬃ
\par }
{\PP \VS{44}ሙሰይ እስራኤለ አሳስ እምዳ ጎዳ ህገይ ሀይሳ፤

\VS{45}ሙሰይ ሀ ዎጋ፥ አዋጁዋነ ህግያ ኤንቲ ግብፀፈ ከይዳ ዎደ እሚስ።

\VS{46}ሄስ ኤንታዉ እመትዳይ ኤንቲ ቤት-ፓኦራ ካታማ ስንꬃን ደእያ ዮርዳኖሰፐ ዶሎሀ ባጋራ ደእያ ዛንጋራን ደእሽና። ሄ በሳይ ሙሰይነ እስራኤለ አሳይ ግብፀፈ ከይዳ ዎደ ኦልድ ፆንዳ፥ ሀሰቦናን ኡትድ አሞረ ሃርያ ካዋ ስሆና ቢታ።

\VS{47}ሄ ዎደ ኤንቲ እያ ቢታነ ባሳነ ካዋ ኦገ ቢታ፥ ሄስካ ዮርዳኖሰፐ ዶሎሀ ባጋን ደእያ ናምኡ አሞረ ካዎታ ላትዶሶና።

\VS{48}ሄ ቢታይ አርኖና ዛንጋራን አሮኤራ ካታማፐ ብድ፥ ስርዮና ደርያ ጋኬስ፤ ስርዮና ጌተትድ ፄገትያ ደረይ አርሞና ዙማ።

\VS{49}ሄ ቢታይ ዮርዳኖሰፐ ዶሎሀ ባጋራ ደእያ አራባ ቢታ ኡባ ኤክድ ብድ፥ ፕስጋ ደርያ ፃጶን ደእያ ማፅነ አባ ጋኬስ።




\par }\Chap{5}{\SH ታሙ ኪታታ
\par }
{\R (ከሳ 20:1-17)

\par }{\PP \VerseOne{1}ሙሰይ እስራኤለ አሳ ኡባ እስፈ ፄግድ፥ ሀይሳዳ ያግስ፤ “ህንተኖ፥ እስራኤለ አሳዉ ታኒ ሀች ህንተዉ ኦድያ ዎጋነ ህግያ ስእተ፤ ኤንታ ታማርተ፤ ምንꬅድ ናግተ።

\VS{2}ጎዳይ፥ ኑ ፆሳይ ኮሬባ ዙማ ቦላ ኑራ ጫቅስ።

\VS{3}ጎዳይ ሄ ጫቁዋ ጫቅዳይ ኑ አዋታ ፃላላራ ግዶናሽን፥ ሀች ደኦን ደእያ ኑ ኡባራ ጫቅስ።

\VS{4}ሄ ዙማ ቦላ ኤፅያ ታማ ግዶን ግድድ፥ ጎዳይ ሶምኦን ህንተራ ሃሳይስ።

\VS{5}ታኒ ሄ ዎደ ጎዳይ ግያባ ህንተዉ ኦዳናዉ፥ ጎዳፐነ ህንተፈ ግዶን ኤቃስ። ህንተ ታማስ ያይድ ዙማ ቦላ ከይበከታ። ጎዳይ ሀይሳዳ ያግስ።


\par }{\PP \VS{6}“ግብፀ ቢታፈ፥ አይለተꬃ ኬꬃፈ ነና ዎዝዳይ ታኒ ጎዳ፥ ነ ፆሳ።


\par }{\PP \VS{7}“ታፐ አትሽን፥ ሀራ ፆሳት ነዉ ደኦፖ።


\par }{\PP \VS{8}“ቦላ ሳሎን ደእያባ ግድን፥ ጋርሳ ሳአን ደእያባ ግድን፥ ዎይኮ ሃꬃ ግዶን ደእያባ ግድን፥ አይ ምስለ ነዉ ኤቃ ኦꬆፋ።

\VS{9}ነ እያዉ ሆኮፋ ዎይኮ እያዉ ጎይኖፋ። ታኒ ታና እፀይሳታ አዋታ ናጋራ ግሾ፥ ናይታ ሄꬓንꬆነ ኦይዳንꬆ የለታ ጋካናዉ ሴራይስ። ታኒ፥ ጎዳይ፥ ነ ፆሳይ ቃናትያ ፆሳ።

\VS{10}ሽን ታኒ ታና ሲቀይሳታነ ታ ኪታ ናገይሳታ ሙኩሉ የለታ ጋካናዉ ታ መርና ሲቁዋ በሳይስ።


\par }{\PP \VS{11}“ጎዳ፥ ነ ፆሳ ሱንꬃ ጮ ፄጎፓ። ጎዳይ ባ ሱንꬃ ጮ ፄግያ ኡራ ሴሮና አገና።


\par }{\PP \VS{12}“ጎዳይ፥ ነ ፆሳይ ነና ኪትዳይሳዳ ሳምባታ ጋላሳ ጌሽ ኦꬃዳ ናጋ።

\VS{13}ኔኒ ነ ኦሶ ኡባ ኡሱፑን ጋላሳን ኦꬃ።

\VS{14}ሽን ላፑንꬃ ጋላሳይ ጎዳስ፥ ነ ፆሳስ ሳምባታ። ሄ ጋላስ አይ ኦሶካ ኦꬆፋ። ኔኒ ዎይኮ ነ አደ ናአይ ዎይኮ ነ ማጫ ናእያ ዎይኮ ነ ኦሳንቾይ ዎይኮ ነ ኦሳንችያ ዎይኮ ነ ቦራይ ዎይኮ ነ ሀረይ ዎይኮ ነ ሀራ መሄት ዎይኮ ነ ካታማን ደእያ በተ አስ ሄ ጋላስ አይ ኦሶካ ኦꬆፕተ። ኔኒ ሸምፐይሳዳ ነ አደ አይለይትነ ማጫ አይለት ሸምፖ።

\VS{15}ኔኒ ግብፀ ቢታን አይለ ግዳዳ ደእዳይሳ ዶጎፓ። ጎዳይ፥ ነ ፆሳይ ባ ዎልቃማ ኩሽያንነ ባ ምጨትዳ ቀስያን ያፐ ነና ከስዳይሳ ዶጎፓ። ጎዳይ፥ ነ ፆሳይ ሳምባታ ጋላስ ኔኒ ናጋና መላ ኪትዳይ ሄሳ ግሾሳ።


\par }{\PP \VS{16}“ጎዳይ፥ ነ ፆሳይ ነዉ እምያ ቢታን ነ ላይꬃይ አዱቃና ማላነ ነዉ ሎአና መላ ጎዳይ፥ ነ ፆሳይ ነና ኪትዳይሳዳ ነ አዋነ ነ አይዉ ቦንቻ።


\par }{\PP \VS{17}“ዎꬎፓ።


\par }{\PP \VS{18}“ላሞፋ።


\par }{\PP \VS{19}“ካይሶቶፓ።


\par }{\PP \VS{20}“ዎርዶ ማርካቶፋ።


\par }{\PP \VS{21}“ሀራ አሳ ማቾ አሞቶፋ፤ እያ ኬꬃ፥ እያ ሾቃ፥ እያ አደ አይልያ ዎይኮ እያ ማጫ አይልዉ ዎይኮ እያ ቦራ ዎይኮ እያ ሀርያ ዎይኮ እያዉ ደእያባ አይባካ አሞቶፋ” ያግስ።


\par }{\PP \VS{22}ዙማ ቦላ ታማ፥ ሻራነ ꬉማ ግዶፈ ጎዳይ ꬎቁ ግዳ ግርሳን ዱላታ ኡባስ ኦድዳ ቃላት ሀይሳታ። እ ኤንታ ቦላ አይባካ ጉጅቤና፤ ኤንታ ናምኡ ሎቸ ሹቻታ ቦላ ፃፍድ ታዉ እሚስ።


\par }{\PP \VS{23}ዙማይ ታማን ፁገትሽን፥ ꬉማ ግዶፈ ግርሳ ህንተ ስእዳ ዎደ ህንተ ኮቻ ሀላቃትነ ጭማት ታኮ ይድ፥

\VS{24}ሀይሳዳ ያግዶሶና፤ “ኑኒ ጎዳ፥ ኑ ፆሳ ግርሳ ታማ ግዶፈ ስእዳ ዎደ ጎዳይ፥ ኑ ፆሳይ ባ ቦንቹዋነ ባ ግታተꬃ ኑና በስስ። ፆሲ አሳራ ሃሳይን ስእድ አስ ደኦን ዳናዉ ዳንዳኤይሳ ሀች ኑኒ በእዳ።

\VS{25}ሽን ሀ ዎልቃማ ታማይ ኑና ꬋይሳናዉ ዳንዳኤስ፤ ያትን፥ ኑኒ አይስ ሀይቃኔ? ጎዳ፥ ኑ ፆሳ ቃላ ኑኒ ናምአንꬆ ስእኮ ሀይቃና።

\VS{26}አሾ ማእዳ አሳን ኑኒ ስእዳይሳዳ ታማ ግዶን ግድድ ኦድሽን፥ ደኦ ፆሳ ቃላ ስእድ ደኦን ደእዳ አስ ኦኔ?

\VS{27}ሄሳ ግሾ፥ ኔኒ ሺቃዳ ጎዳይ፥ ኑ ፆሳይ ግያባ ኡባ ስአ፤ ጎዳይ፥ ኑ ፆሳይ ነዉ ኦድያባ ኑስ ኦዳ፤ ኑካ ስእድ ኪተታና” ያግደታ።


\par }{\PP \VS{28}ህንተ ታዉ ኦድሽን ጎዳይ፥ ህንተ ግያባ ስእድ፥ ታኮ ሀይሳዳ ያግስ፤ “ሀ አሳይ ነዉ ኦድያባ ኡባ ስአስ፤ ኤንቲ ግዳባ ኡባይ ልከ።

\VS{29}ኤንታዉነ ኤንታ ናይታስ መርናዉ ኡባባይ እንጀታና መላ ታዉ ያያናዉነ ታ ኪታ ናጋናዉ ኤንታዉ ኡባ ዎደ ሄሳ መላ ዎዛን ደኤረነ።

\VS{30}ሀእ ኔኒ ባዳ ኤንቲ ባንታ ዱንካንያ ስማና መላ ኦዳ።

\VS{31}ሽን ኔኒ ሀይሳን ታ ማታን ጋምአ። ኤንቲ ላታና መላ ታኒ ኤንታዉ እምያ ቢታን ኤንቲ ኦꬃናባ ኔኒ ኤንታ ታማርሳና ታ ኪታ፥ ታ አዋጁዋነ ታ ህግያ ኡባ ታ ነዉ ኦዳና” ያግስ።


\par }{\PP \VS{32}ህንተኖ፥ እስራኤለ አሳዉ፥ ጎዳይ፥ ህንተ ፆሳይ ህንተና ኪትዳባ ኡባ ኦꬃናዉ ናገትተ፤ እያፐ ኡሻች ዎይኮ ሀድርስ ጎፕተ።

\VS{33}ህንተ ደኦን ዳና መላ፥ ኡባይ ህንተዉ እንጀታና መላነ ህንተ ላትያ ቢታን ህንተ ላይꬃይ አዱቃና መላ፥ ጎዳይ ህንተ ፆሳይ ህንተና ኪትዳ ኪታ ናግተ።




\par }\Chap{6}{\SH ግታ ኪታ
\par }
{\PP \VerseOne{1}ህንተ ላታናዉ ብያ ቢታን ህንተ ኦꬃና መላ ታ ህንተና ታማርሳና መላ ጎዳይ፥ ህንተ ፆሳይ ታና ኪትዳ ኪታይ፥ አዋጆይነ ህገይ ሀይሳ።

\VS{2}ነ ላይꬃይ አዱቃና መላ ነ፥ ነ ናይትነ ነ ናይታ ናይት ጎዳ ነ ፆሳ ያይተ፤ ታ ሀች ነዉ እምያ ጎዳ አዋጅያነ ህግያ ነ ላይꬃ ኡባን ናጋ።

\VS{3}ነኖ፥ እስራኤለ ስአ፤ ኡባባይ ነዉ እንጀታና መላነ ጎዳይ ነ አዋታ ፆሳይ፥ ነዉ ግዳይሳዳ ማꬅነ ኤስ ጎግያ ቢታን ነ ዳራና መላ ሀ ህገታ ስአ፤ ምንꬃዳ ናጋ።


\par }{\PP \VS{4}ነኖ፥ እስራኤለ ስአ፤ ጎዳይ ኑ ፆሳይ እስ ፆሲ።

\VS{5}ነ ጎዳ፥ ነ ፆሳ ነ ኩመꬃ ዎዛናፐ፥ ነ ኩመꬃ ሸምፑዋፈነ ነ ኩመꬃ ዎልቃፈ ዶሳ።

\VS{6}ሀች ታ ነና ኪትያ ሀ ኪታ ነ ዎዛናን ዎꬃ።

\VS{7}ኤንታ ኔኒ ነ ናይታ ታማርሳ፤ ኔኒ ነ ሶን ኡትያ ዎደ፥ ኦገ ሄመትያ ዎደ፥ ዝንእያ ዎደነ ደንድያ ዎደ ኤንታባ ሃሳያ።

\VS{8}ማላ ኦꬃዳ ነ ኩሸን ኤንታ ቃቻ፤ ቃስ ነ ሶምኦን ማላዳ ዎꬃ።

\VS{9}ነ ፐንገ ዝዝገታ ቦላነ ነ ድርሳ ፐንግያ ቦላ ኤንታ ፃፋ።


\par }{\PP \VS{10}ጎዳይ፥ ነ ፆሳይ ነዉ እማና ግድ ነ አዋታስ አብራሃመስ፥ ይሳቃስነ ያይቆባስ ጫቅዳ፥ ነ ኬፃቦና ግታነ ሎኦ ካታማት ኩምዳ ቢታ ነዉ እማና።

\VS{11}ኔኒ ሺሻቦና ዱረተꬃን ኩምዳ ኬꬃታ፥ ነ ቦካቦና ሃꬃ ኦላታ፥ ነ ቶካቦና ዎይነነ ሻማሆ ነዉ እምያ ዎደ፥ ኔኒ ማዳ ካልዳ ዎደ፥

\VS{12}ነና ግብፀ አይለተꬃ ቢታፈ ከስዳ፥ ጎዳ ዶጎና መላ ናገታ።

\VS{13}ጎዳ፥ ነ ፆሳ ያያ፤ እያ ፃላላ ጎይና፤ እያ ሱንꬃን ጫቃ።

\VS{14}ነ ዩሾን ደእያ አሳይ ጎይንያ ሀራ ፆሳታ ጎይኖፋ።

\VS{15}ነ ግዶን ደእያ ጎዳይ፥ ነ ፆሳይ ቃናትያ ፆሱ። እያ ሀንቆይ ነ ቦላ ኤፃና፤ እ ነና ቢታ ቦላፈ ፕትድ ꬋይሳና።

\VS{16}ማሳሀን ህንተ እያ ፓጭዳይሳዳ ጎዳ ህንተ ፆሳ ፓጮፕተ።

\VS{17}ጎዳይ፥ ህንተ ፆሳይ ህንተና ኪትዳ እያ ኪታ፥ እያ ዎጋነ እያ አዋጁዋ ምንꬅድ ናግተ።

\VS{18}ነዉ ኡባባይ እንጀታና መላ ጎዳ ስንꬃን ነ ሱረባነ ሎኦባ ኦꬃ። ሄሳ ኦꬅኮ፥ ነዉ እማናዉ ጎዳይ ነ አዋታስ ጫቅዳ፥ ሄ ሎኦ ቢታ ነ ላታና።

\VS{19}ጎዳይ ግዳይሳዳ ኔኒ፥ ነ ሞርከታ ኡባ ነ ስንꬃፈ ጎዳና።


\par }{\PP \VS{20}ዎደፐ ነ ናይት፥ “ጎዳይ፥ ኑ ፆሳይ ህንተና ኪትዳ ሀ ዎጋ፥ አዋጅያነ ህግያ ብርሸꬃይ አይቤ?” ያግድ ህንተና ኦይችያ ዎደ፥

\VS{21}ነ ኤንታዉ ሀይሳዳ ያጋዳ ዛራና፤ “ኑኒ ግብፀ ቢታን ግብፀ ካዋ አይለታ፥ ሽን ጎዳይ ባ ምኖ ኩሽያን ኑና ግብፀፈ ከስስ።

\VS{22}ጎዳይ ኑ ፄልሽን፥ ግብፀ ቢታ ቦላ፥ ግብፀ ካዋ ቦላነ እያ ሹማታ ኡባ ቦላ ግታነ ያሽያ ማላታታነ ማላልስያባታ ኦꬅስ።

\VS{23}ሽን እ ኑ ማይዛስ እማና ግድ ጫቅዳ ቢታ ኑስ እማናዉ ኑና ግብፀፈ ከስስ።

\VS{24}ያትድ ሀች ህንተ በኤይሳዳ ኑስ ኡባ ዎደ ሎኦ ግዳና መላነ ኑኒ ደኦን ዳና መላ፥ ጎዳይ፥ ሀ አዋጆታ ኡባ ኑን ናጋና መላነ ጎዳስ ኑ ፆሳስ ያያና መላ ኪትስ።

\VS{25}እ ኑና ኪትዳይሳዳ፥ ጎዳ፥ ኑ ፆሳ ስንꬃን ሀ ኪታ ኡባ ምንꬅድ ናግኮ፥ ሄስ ኑስ ፅሎተꬅ ግዳና” ያግተ።




\par }\Chap{7}{\PP \VerseOne{1}ጎዳይ፥ ነ ፆሳይ ነ ላታናዉ ብያ ቢታ ነና ገልስያ ዎደነ ኔፐ ዎልቃማነ ምንያ ላፑን ካዎተꬃታ፥ ሄሳትካ ህተታ፥ ገርገሰታ፥ አሞረታ፥ ካናነታ፥ ፓርዘታ፥ ህወታነ ያቡሰታ ነ ስንꬃፈ ጎድያ ዎደ፥

\VS{2}ጎዳይ ነ ፆሳይ ነ ኩሸን አꬅድ እምን፥ ነ ኤንታ ፆንያ ዎደ፥ ኤንታ ኩመꬅ ꬋይሳ። ኤንታራ አይብባካ ጫቆፋ፤ ኤንታዉ ቃቶፋ።

\VS{3}ኤንታራ ኤከቶፋ፤ ገለቶፋ። ነ ማጫ ናይታ ኤንታ አደ ናይታስ እሞፋ ዎይኮ ኤንታ ማጫ ናይታ ነ አደ ናይታስ ኤኮፋ።

\VS{4}ኤንቲ ነ ናይታ ታና ካለይሳ አግድ ሀራ ኤቃታ ጎይናና መላ ኦꬃና። ሄ ዎደ ጎዳ ሀንቆይ ነ ቦላ ኤፃና፤ ነና ኤለስድ ꬋይሳና።

\VS{5}ሄሳ ግሾ፥ ኤንታ ያርሾ በሳ ላልተ፤ ጎይንያ ሹቻ ኤቃታ መንረꬅተ። አሼራ ጌተትያ ኤቃ ምስልያ ትንቸረꬅተ፤ ኩሸን ኦሰትዳ ምስለታ ታማን ፁግተ።

\VS{6}ኔኒ፥ ነ ጎዳ ፆሳስ ጌሻ ደረ። ጎዳይ፥ ነ ፆሳይ ነና ባዉ ዱማ አስ ኦꬅድ ቢታ ቦላ ደእያ አሳ ኡባፈ ነና ዶርስ።


\par }{\PP \VS{7}ጎዳይ ህንተና ዶስዳይነ ዶርዳይ ህንተ ሀራ አሳፐ ታይቦን ዳርዳ ግሾ ግደና። ህንተ ሀራ አሳ ኡባፈ ታይቦን ጉꬃ።

\VS{8}ሽን ጎዳይ ህንተና ዶስዳ ግሾነ ህንተ ማይዛታስ ጫቅዳ ጫቁዋ ናግዳ ግሾ፥ እ ህንተና አይለተꬃ ቢታፈ፥ ግብፀ ካዋ ኩሸፐ፥ ባ ዎልቃማ ኩሽያን ከስስነ ዎዝስ።

\VS{9}ሄሳ ግሾ፥ ጎዳይ፥ ህንተ ፆሳይ ፆሴ ግደይሳ ኤርተ። እ ባና ዶሰይሳታስነ ባ ኪታ ናገይሳታስ ሙኩሉ የለተꬅ ጋካናዉ፥ ባ ሲቁዋ ናግያ አማነትያ ፆሲ።

\VS{10}ሽን እ ባና እፀይሳታ ሴራናዉነ ꬋይሳናዉ ጉየ ጌና።

\VS{11}ሄሳ ግሾ፥ ታኒ ሀች ነዉ እምያ ኪታ፥ አዋጁዋነ ህግያ ናጋ።


\par }{\PP \VS{12}ነ ሀ ኪታ ስአዳ ምንꬅ ናግኮ፥ ጎዳይ፥ ነ ፆሳይ ህንተ ማይዛታስ ጫቅዳይሳዳ ባ ሲቆ ጫቁዋ ነዉ ናጋና።

\VS{13}እ ነና ዶሳና፤ ነና አንጃና፤ ነ ታይቡዋ ዳርሳና። ቃስ እ ነዉ እማናዉ ነ ማይዛታስ ጫቅዳ ቢታን ነ ኡሎ አይፍያ፥ ቢታ አይፍያ፤ ካꬃ፥ ዎይንያ፥ ዛይትያ፥ መሄ ማራታነ ዶርሳ ማራታ ዳርስድ ነና አንጃና።

\VS{14}ነ ሀራ አሳፐ አꬋዳ አንጀትዳይሳ ግዳና። አደይ ዎይኮ ማጭ ዎይኮ ነ መሄይ ማይነና።

\VS{15}ጎዳይ ሀርገ ኡባፈ ነና ናጋና። ነኒ ግብፀ ቢታን ኤርያ ኢታ ሀርግያ ነ ቦላ ኤሄና፥ ሽን እ ነና እፅያ ኡባ ቦላ ሄ ሀርግያ ኤሀና።

\VS{16}ጎዳይ፥ ነ ፆሳይ ነዉ አꬅድ እምያ አሳ ኡባ ቃቶና ꬋይሳ። ሄስ ነዉ ፅሄ ግዳና ግሾ፥ ኤንታ ፆሳታ ጎይኖፋ።


\par }{\PP \VS{17}ኔኒ፥ ነ ዎዛናን፥ “ሀ ካዎተꬃት ታፐ ምኖሶና፤ ያትን፥ ታ ኤንታ ዋታዳ ጎዳዳ ከሳኔ?” ጋናዉ ዳንዳኣሳ።

\VS{18}ሽን ኤንታዉ ያዮፋ። ጎዳይ፥ ነ ፆሳይ፥ ግብፀ ካዋ ቦላነ ግብፀ ቢታ ኡባ ቦላ ኦꬅዳይሳ አኬካ።

\VS{19}ጎዳይ፥ ነ ፆሳይ ነና ግብፀፈ ከስያ ዎደ ኦꬅዳ ግታ ጋዶታ፥ ማላታታ፥ ማላልስያባታ፥ እያ ዎልቃማ ኩሽያነ እያ ምጨትዳ ቀስያ ነ፥ ነ አይፈን በአዳሳ። ሀች ነ ያይያ አሳ ኡባ ቦላ ጎዳይ፥ ነ ፆሳይ ሄሳዳ ኦꬃና።

\VS{20}ቃስ ኔፐ ባቃትድ ቆሰትዳይሳት ꬋያና ጋካናዉ ጎዳይ፥ ነ ፆሳይ ኤንታ ግዶን ካዠ የዳና።

\VS{21}ሄሳ ግሾ፥ ነ ኤንታዉ ያዮፋ፤ ኔራ ደእያ ጎዳይ፥ ነ ፆሳይ፥ ግታነ ያሽያ ፆሲ።

\VS{22}ጎዳይ፥ ነ ፆሳይ ሄ ካዎተꬃታ ጉꬃራ ጉꬃራ ጎድድ፥ ነ ስንꬃፈ ꬋይሳና። ነ ኤንታ ኡባ እስ ቶሆ ꬋይሳካ፤ ሄሳ ነ ኦꬅኮ፥ ቢታን ደእያ ዶአት ዳርድ ነና ዋይሳና።

\VS{23}ሽን ጎዳይ፥ ነ ፆሳይ ኤንታ ነ ኩሸን አꬅድ እማና፤ ኤንቲ ꬋያና ጋካናዉ እ ኤንታ ዳጋንꬃና።

\VS{24}ኤንታ ካዎታ ነ ኩሸን አꬅድ እማና። ነ ኤንታ ሱንꬃ ሳሎፐ ጋርሳን ቁቻዳ ꬋይሳና። ኦንካ ኔራ ኤቀትድ ዳንዳኤና፤ ነ ኤንታ ꬋይሳና።


\par }{\PP \VS{25}ኩሸን ኦሰትዳ ኤንታ ኤቃ ምስለታ ታማን ፁጋ። ሄ ምስለታ ቦላ ደእያ ብራ ዎይኮ ዎርቃ አሞቶፍተ፤ ነባ ኦꬃዳ ኤኮፋ። ሄስ ጎዳስ፥ ነ ፆሳስ ቱና ግድያ ግሾ፥ እያፐ ነ ኤክኮ ነዉ ፅሄ ግዳና።

\VS{26}ኤንቲ ባንታ ሁጰን ቃንገትዳይሳታ ግድያ ግሾ፥ ነ ሄ ቱና ኤቃታ ነ ሶ ገልሳዳ፥ ኤንታ መላ ባደትዳይሳታ ግዶፓ። ኤንታ ኩመꬅ እፃ፤ ሻተታ።




\par }\Chap{8}{\SH ጎዳ ዶጎፕተ
\par }
{\PP \VerseOne{1}ህንተ ደኦን ዳና መላ፥ ህንተ ታይቦይ ዳራና መላነ ጎዳይ ካሰ ህንተ ማይዛታስ እማና ግድ ጫቅዳ ቢታ ገልድ፥ ህንተ ላታና መላ ሀች ታ ህንተና ኪትያ ኪታ ኡባ ምንꬅድ ናግተ።

\VS{2}ጎዳይ፥ ነ ፆሳይ ነዉ እምዳ ኪታ ነ ናግያኮነ ናጎናኮ፥ ነ ዎዛና ቆፋ ኤራናዉ ነና ፓጫናዉነ ነና አዳ ኦꬃናዉ ኦይታሙ ላይꬅ ኩመꬅ ነና መላ ቢታን ዋት ካለꬅዳኮ አኬካ።

\VS{3}አዳተꬅ ኤርሳናዉ ነና ኮሻይስስ፤ ያትድ ነ ዎይኮ ነ ማይዛት ኤሮና ማና ነና ሙዝስ። ሄሳ እ ኦꬅዳይ አስ ጎዳ ዶናፐ ከይያ ቃላ ኡባናፐ አትሽን፥ ካꬃ ፃላላን ደኦናይሳ ነና ታማርሳናሳ።

\VS{4}ሀ ኦይታሙ ላይꬃታ ግዶን ነ ማእዳ ማኦይ ዉርቤና፤ ነ ቶሆይ ክፅቤና።

\VS{5}አስ ባ ናአ ሴረይሳዳ ጎዳይ፥ ነ ፆሳይ ነና ሴሮይሳ አኬካ።


\par }{\PP \VS{6}እያዉ ያያሸነ እያ ቦንቻሸ ጎዳ ነ ፆሳ ኪታ ናጋ።

\VS{7}ጎዳይ ነ ፆሳይ ነና ዛንጋራፐነ ደርያፐ ጎግያ ሻፋትነ ፑልቶት ደእያ ሎኦ ቢታ ገልሳናዉ ኤህስ።

\VS{8}ሄ ቢታይ ግስተይነ ባንግ፥ ዎይነይነ ባላሰይ፥ ኦሮማነይ፥ ሻማሆ ዛይተይነ ኤስ ኩምዳ ቢታ።

\VS{9}ሄ ቢታይ አይኮይካ ፓጮና ህንተ ካልድ ምያ ቢታ። ሄ ቢታይ ብራት ሹቻዳ ገላ ግድዳ ቢታ። ዙማፐ ማዳበ ብራታ ቦክድ ኤክያ ቢታ።

\VS{10}ነ ማዳ ካልዳ ዎደ ነው እ እምዳ ሎኦ ቢታ ግሾ፥ ጎዳ ነ ፆሳ ጋላታ።

\VS{11}ታ ሀች ነና ኪትያ እያ ኪታ፥ እያ ህግያነ እያ አዋጁዋ ናጎና እፃዳ፥ ጎዳ ነ ፆሳ ዶጎና መላ ናገታ።

\VS{12}ነ ማዳ ካልያ ዎደ፥ ሎኦ ኬꬅ ኬፃዳ እያን ደእያ ዎደ፥

\VS{13}ነ መሄይነ ዶርሳይ ዳርያ ዎደ፥ ነዉ ብርነ ዎርቅ ዳጋየትያ ዎደ፥ ነዉ ደእዳባይ ኡባይ ዳርያ ዎደ፥

\VS{14}ሄ ዎደ፥ ነ ዎዛናይ ኦቶርቶና መላ፥ ግብፀ አይለተꬃ ኬꬃፈ ነና ዎዝዳ ጎዳ፥ ነ ፆሳ ዶጎና መላ ናገታ።

\VS{15}እ ነና ኢታ ሾሻይነ ኮርነይ ኩምዳ፥ ሃꬅ ባይና፥ ግታነ ያሽያ መላ ቢታራ ነና ካለꬅዳይሳ ዶጎፓ። እ ነዉ መላ ቢታን ዛላፈ ሃ ꬉስስ።

\VS{16}ነ ማይዛት ኤሮና ማና እ ነና መላ ቢታን ሙዝስ። ዉርሰꬃን ነዉ ኡባባይ እንጀታና መላ ነና አዳ ኦꬃናዉነ ፓጫናዉ ሄሳ ኦꬅስ።

\VS{17}ኔኒ፥ “ታ ዎልቃይነ ታ ኩሸ ምኖተꬃይ ሀ ዱረተꬃ ታዉ ኤህስ” ጎና መላ ናገታ።

\VS{18}ሽን ነ ዱረታና መላ ነዉ ዎልቃ እምዳይ ጎዳ፥ ነ ፆሳ ግደይሳ አኬካ። እ ሄሳ ኦꬅዳይ፥ ሀች ነ በኤይሳዳ፥ ነ ማይዛታራ ጫቅዳ ጫቁዋ ምንꬃናሳ።


\par }{\PP \VS{19}ሽን ህንተ ጎዳ ህንተ ፆሳ አግድ፥ ሀራ ፆሳታ ካልኮ፥ ኤንታዉ ሆክኮነ ጎይንኮ፥ ህንተ ቱማ ꬋያናይሳ ታ ሀች ማርካታይስ።

\VS{20}ጎዳይ፥ ህንተ ፆሳይ ሀራ ካዎተꬃታ ህንተ ስንꬃፈ ꬋይስዳይሳዳ ህንተ እያዉ ኪተቶና እፅኮ ህንተናካ ꬋይሳና።




\par }\Chap{9}{\SH ኪተተꬃ እፆ
\par }
{\PP \VerseOne{1}ነኖ፥ እስራኤለ ስአ፤ ኔፐ ግታትያነ ዎልቃምያ ካዎተꬃታ፥ ግምበይ ሳሎ ጋክዳ ግታ ካታማታ ላታናዉ ሀች ዮርዳኖሰ ፕናሳ።

\VS{2}ሄ ቢታን ደእያ አሳይ ምኖነ አዱሰ። ኔኒ፥ “ኦንካ ኤንታራ ኤቀታናዉ ዳንዳኦና አናቀ ኮቻታ” ግሽን ስአዳሳ።

\VS{3}ሽን ምያ ታማዳ ኔፐ ስንꬃራ በይ ጎዳ፥ ነ ፆሳ ግደይሳ ሀች ኤራ። እ ኤንታ ꬋይሳናነ ነ ስንꬃን ኤንታ ካዉሻና። ጎዳይ ነዉ ግዳይሳዳ ነ ኤንታ ጎዳዳ ከሳናነ ኤለሳዳ ꬋይሳና።


\par }{\PP \VS{4}ጎዳይ፥ ነ ፆሳይ ኤንታ ነ ስንꬃፈ ጎድዳፐ ጉየ፥ ነ ዎዛናን፥ “ታኒ ፅሎ ግድያ ግሾ፥ ሀ ቢታ ታ ላታና መላ ጎዳይ ታና ኤህስ” ጎፓ። ጎዳይ ኤንታ ነ ስንꬃፈ የደꬅድ ከስዳይ ኤንቲ ኢታ ግድያ ግሾሳ።

\VS{5}ነ ኤንታ ቢታ ላታናዉ ይዳይ ነ ፅሎነ ሱረ ግድያ ግሾ ግደና። ሽን ጎዳይ፥ ነ ፆሳይ ኤንታ ነ ስንꬃፈ ጎድዳይ ሀ ካዎተꬃት ኢታ ግድያ ግሾነ በን ነ ማይዛታስ አብራሃመስ፥ ይሳቃስነ ያይቆባስ ጫቅዳ ጫቁዋ ናጋናሳ።

\VS{6}ህዛ ነ ሄሳ አኬካ። ጎዳይ፥ ነ ፆሳይ ሀ ሎኦ ቢታ ነና ላትሰይ ነ ፅሎተꬃ ግሾሳ ግደና፤ ነኒ ዎዛን ሙምዳ አስ።


\par }{\SH ዎርቃ ማር
\par }
{\PP \VS{7}ጎዳ፥ ህንተ ፆሳ መላ ቢታን ዋትድ ይሎይዳኮ ዶጎፕተ። ህንተ ግብፀ ቢታፈ ከይዳ ጋላሳፐ ዶምድ፥ ሀች ሀ በሳ ጋካናዉ ጎዳ ቦላ ማካልደታ።

\VS{8}ኮሬባ ዙማ ቦላ ጎዳይ ህንተና ꬋይሳናዉ ደንዳና ጋካናዉ ህንተ ጎዳ ይሎይደታ።

\VS{9}ጎዳይ ህንተራ ጫቅዳ ጫቆይ ፃፈትዳ ሎቸ ሹቻታ ኤካናዉ ታኒ ዙማ ቦላ ከይዳ ዎደ፥ ያን ካꬅ ሞናነ ሃ ኡዮና ኦይታሙ ጋላስነ ኦይታሙ ቃማ ጋምአስ።

\VS{10}ሄሳፈ ጉየ፥ ፆሳ ብራን ፃፈትዳ ናምኡ ሎቸ ሹቻታ ጎዳይ ታዉ እሚስ። ህንተ ዙማ ፃጶን ሺቅዳ ዎደ ታማ ግዶን ጎዳይ ህንተዉ እምዳ ኪታት ሄ ሎቸ ሹቻ ቦላ ፃፈትድ ኡትዶሶና።

\VS{11}ኦይታሙ ጋላሳፐነ ቃማፈ ጉየ፥ ጎዳይ ባ ጫቆ ቃላይ ፃፈትዳ ናምኡ ሎቸ ሹቻታ ታዉ እሚስ።

\VS{12}ሄሳፈ ጉየ፥ ጎዳይ ታኮ፥ “ኤለሳዳ ሀይሳፈ ዱገ ዎꬋ፤ ኔኒ ግብፀፈ ከስዳ ነ አሳይ ቱንስ፤ ኤንቲ ታ ኪታ ኤሶን አግድ፥ ኩሸን ኦሰትዳ ኤቃ ጎይናናዉ ስምዶሶና” ያግስ።


\par }{\PP \VS{13}ቃስካ ጎዳይ ታኮ፥ “ታኒ ሀ አሳ በአስ፤ ኤንቲ ቱማ ዎዛና ሙመ አስ።

\VS{14}ህዛ ታ ኤንታ ꬋይሶና መላነ ኤንታ ሱንꬃ ቢታ ቦላፈ ቁቾና መላ ታና ድጎፋ። ታ ነና ኤንታፈ ምኖነ ዳርያ ካዎተꬅ ከሳና” ያግስ።


\par }{\PP \VS{15}ታኒ ጫቆ ቃላይ ፃፈትዳ ናምኡ ሎቸ ሹቻታ ታ ኩሸን ኦይካዳ ዙማ ቦላፈ ዎꬋስ፤ ሄ ዎደ ታማ ላጮይ ዙማ ቦላ በንቴስ።

\VS{16}ሄ ዎደ ጎዳ፥ ህንተ ፆሳ ቦላ ህንተ ናጋራ ኦꬅዳይሳ በአስ። ህንተ ማራ ምስለን ኦሰትዳ ዎርቃ ኤቃ ጊግስደታ። ጎዳይ፥ ህንተና ኪትዳ ኦግያፐ ኤሶን ሀራ ሶ ስምደታ።

\VS{17}ታኒ ታ ኩሸን ኦይክዳ ናምኡ ሎቸ ሹቻታ ሆላዳ ህንተ በእሽን መንꬃስ።

\VS{18}ሄሳፈ ጉየ፥ ጎዳ ይሎያናዉ ህንተ እያ ስንꬃን ኢታ ኦሶ ኦꬅድ፥ ናጋራ ኦꬅዳ ግሾ፥ ካሰይሳዳ ኦይታሙ ጋላስነ ኦይታሙ ቃማ ጎዳ ስንꬃን ጉፋናዳ ጋምአስ፤ ሄ ዎደ ታ ካꬅ ማብከ፤ ሃ ኡያብከ።

\VS{19}ጎዳይ ህንተ ቦላ ይሎትድ ꬋይሳናዉ ደንድዳ ግሾ ታኒ ያያስ። ሽን ጎዳይ ዛሪድ ታና ስእስ።

\VS{20}ቃስ ጎዳይ ይሎትድ አሮናካ ꬋይሳናዉ ኮይስ፤ ሽን ታኒ ሄ ዎደ አሮናስ ዎሳስ።

\VS{21}ታኒ ህንተ ናጋራን ኩምዳ ሄ ማራ ምስልያ ኤካዳ፥ ታማን ፁጋስ። እያ ትንቸረꬃ ጋጫዳ ꬊለ ከሳስ፤ ሄ ꬊልያ ዙማፐ ጎግያ ሃꬃራ የዳስ።


\par }{\PP \VS{22}ቃስ ህንተ ታበራን፥ ማሳሀንነ ቅብሮት-ሀታዋን ጎዳ ይሎይደታ።

\VS{23}ጎዳይ ህንተኮ፥ “ብድ፥ ታኒ ህንተዉ እምዳ ቢታ ላትተ” ያግድ፥ ቃደስ-ባርነፈ የድዳ ዎደካ ህንተ ጎዳ፥ ህንተ ፆሳ ኪታ እፅድ ማካልደታ። እያዉ አማነትበከታ ዎይኮ እያ ቃላስ ኪተትበከታ።

\VS{24}ታኒ ህንተና ኤርዳ ዎድያፐ ዶምድ፥ ህንተ ጎዳስ ማካልደታ።


\par }{\PP \VS{25}ጎዳይ ህንተና ꬋይሳና ግዳ ግሾ፥ ታኒ ኦይታሙ ጋላስነ ኦይታሙ ቃማ ጎዳ ስንꬃን ጉፋናዳ ጋምአስ።

\VS{26}ታኒ ጎዳ ፆሳኮ ሀይሳዳ ያጋዳ ዎሳስ፤ “አቤት ኡባ ሃርያ ጎዳዉ፥ ኔኒ ነ ግታ ዎልቃን ዎዝዳነ ነ ምኖ ኩሸን ግብፀፈ ከስዳ፥ ነ ላታ ግድዳ ነ አሳ ꬋይሶፋ።

\VS{27}ነ አይለታ፥ አብራሃመ፥ ይሳቃነ ያይቆባ ቆፓ፤ ኤንታ ዎዛና ምኖተꬃ፥ ኤንታ ኢታተꬃነ ኤንታ ናጋራ ታይቦፓ።

\VS{28}ሄስ ሀኖና አትኮ፥ ኔኒ ኑና ያፐ ከስዳ ግብፀ አሳይ፥ ‘ጎዳይ ኤንታዉ እማና ግዳ ቢታ ገልሳናዉ ዳንዳእቦና ግሾነ ኤንታ እፅዳ ግሾ፥ መላ ቢታን ዎꬋናዉ ኤንታ ከስስ’ ያጋና።

\VS{29}ግዶሽን፥ ሀ አሳይ ኔኒ ነ ግታ ዎልቃንነ ነ ምጨትዳ ቀሰን ግብፀፈ ከስዳ ነ ላታ ግድዳ ነ አሳ” ያጋስ።




\par }\Chap{10}{\SH ናምአንꬆ ታሙ ኪታታ
\par }
{\R (ከሳ 34:1-10)

\par }{\PP \VerseOne{1}ሄ ዎደ ጎዳይ ታኮ፥ “ኮይሮይሳ መላ ናምኡ ሎቸ ሹቻታ ጊግሳዳ ታኮ ዙማ ቦላ ከያ። ቃስ እያ ዎꬃናዉ ምꬃፈ ታቦተ ኦꬃ።

\VS{2}ታኒ ካሰ ነ መንꬅዳ ሹቻታ ቦላ ደእያ ቃላታ ሀ ሹቻታ ቦላ ፃፋና፤ ነ ኤንታ ታቦትያ ግዶን ዎꬃ” ያግስ።


\par }{\PP \VS{3}ታኒ ሶቃላ ምꬃፈ ታቦተ ኦꬃስ። ካሰይሳ መላ ናምኡ ሎቸ ሹቻታ ጊግሳስ፤ ሄ ሹቻታ ታ ኩሸን ኦይካዳ ዙማ ቦላ ከያስ።

\VS{4}ህንተ ዙማ ፃጶን ሺቅዳ ጋላስ፥ ታማ ግዶፈ ጎዳይ ህንተዉ ኦድዳ ቃላታ፥ ሄስካ ታሙ ኪታታ፥ ካሰ ፃፍዳይሳታ ሄ ሹቻታ ቦላ ጎዳይ ፃፍድ ኤንታ ታዉ እሚስ።

\VS{5}ሄሳፈ ጉየ፥ ታኒ ዙማ ቦላፈ ዎꬋዳ፥ ጎዳይ ታና ኪትዳይሳዳ፥ ሄ ሹቻታ ታ ኦꬅዳ ታቦትያ ግዶን ዎꬃስ፤ ሀእካ ኤንቲ ያን ደኦሶና።


\par }{\PP \VS{6}እስራኤለ አሳይ ባኣሮታ በንያቃናፐ ደንድድ፥ ሙሰራ ብዶሶና። አሮን ያን ሀይቅድ ሞገትስ፤ እያ ናአይ አላዛር እያ ላትድ፥ እያ በሳን ካህነ ሀላቃ ግድስ።

\VS{7}ኤንቲ ያፐ ጉድጎዳ ጌተትያ በሳ ብዶሶና፤ ያፐ ቃስ ጎግያ ሃꬃት ደእያ ዮፅባታ ጌተትያ በሳ ብዶሶና።

\VS{8}ሄ ዎደ ጎዳ ጫቆ ታቦትያ ቶካና መላ፥ ጎዳ ስንꬃን ኤቅድ እያ ሀጋዛና መላነ ሀች ጋካናዉ ኤንቲ ኦይሳ መላ ጎዳ ሱንꬃን አንጃና መላ ሌወ ኮቻ ጎዳይ ባዉ ዱማይስ።

\VS{9}ሄሳ ግሾ፥ ሌወ ኮቻስ ኤንታ እሻታ ግዶን ግሾይ ዎይኮ ላት ባዋ፤ ጎዳይ፥ ህንተ ፆሳይ ኤንታዉ ግዳይሳዳ ኤንታ ላታይ ጎዳ።


\par }{\PP \VS{10}ታኒ ካሰይሳዳ ኦይታሙ ጋላስነ ኦይታሙ ቃማ ዙማ ቦላ ጋምአስ። ጎዳይ ዛሪድ ታ ዎሳ ስእድ ህንተና ꬋይሳናዉ ኮይቤና።

\VS{11}ጎዳይ ታኮ፥ “ታኒ ኤንታ አዋታስ እማና ጋዳ ጫቅዳ ቢታ ኤንቲ ገላና መላነ ላታና መላ ሀ አሳ ካለꬃ” ያግስ።


\par }{\SH ፆሳስ ኪተተꬅ
\par }
{\PP \VS{12}ነኖ፥ እስራኤለ፥ ጎዳይ ኔፐ ኮየይ ሀይሳ፤ ጎዳ፥ ነ ፆሳ ያያ፤ እያ ኦግያ ኡባን ባ፤ እያ ዶሳ፤ ነ ኩመꬃ ዎዛናፐነ ነ ኩመꬃ ሸምፑዋፈ ጎዳ ነ ፆሳስ ኦꬃ።

\VS{13}ነዉ እንጀታና መላ ታ ሀች ነዉ እምያ ጎዳ ኪታታነ አዋጆታ ናጋ።


\par }{\PP \VS{14}ሳሎይነ ሳሎፐ ቦላራ ደእያ ሳሎት፥ ቃስ ሳእነ ሳአን ደእያ ኡባይ ጎዳ፥ ነ ፆሳባ ግደይስ ቱማ።

\VS{15}ግዶሽን፥ ጎዳይ ህንተ ማይዛታን ኡፋይትድ፥ ኤንታ ሲቅስ፤ ሀች ህንተ በኤይሳዳ ኤንታፈ ጉየን ኤንታ ሼሽ ግድዳ ህንተና ካዎተꬃታ ኡባፈ አꬅድ ዶርስ።

\VS{16}ሄሳ ግሾ፥ ህንተ ዎዛና ቃፃርተ፤ ህዛፐ ህንተ ዎዛና ምንꬆፍተ።

\VS{17}ጎዳይ፥ ህንተ ፆሳይ ፆሳታ ፆስነ ጎዳታ ጎዳ። እ ግታ ፆሲ፤ እ ዎልቃማነ ያሽያ ፆሲ። እ ሶምኦ በእድ ፕርደና፤ ዎꬋፈ ኤከና።

\VS{18}እ ይኦታስነ አምኤታስ ሱረ ፕርዴስ፤ በታንቹዋ ሲቅድ፥ እያዉ ካꬅነ ማኦ እሜስ።

\VS{19}ህንተካ በታንቾታ ሲቅተ፤ ህንተ ህንተ ሁጰን በተ አስ ግድድ ግብፀን ደእደታ።

\VS{20}ጎዳ፥ ነ ፆሳ ያያ፤ እያዉ ኦꬃ፤ እያራ ኦይከታ፤ እያ ሱንꬃን ጫቃ።

\VS{21}ኔኒ ነ አይፈን በእዳ ግታነ ያሽያ ማላልስያባታ ነዉ ኦꬅዳይ፥ እ ነ ጋላታ፤ ነ ፆሳ።

\VS{22}ግብፀ ቢታ ዎꬍዳ ህንተ ማይዛት ኩመꬅ ላፑን ታማ፤ ሀእ ጎዳይ፥ ህንተ ፆሳይ ህንተና ሳሎ ፆልንቶታዳ ዳርስስ።




\par }\Chap{11}{\PP \VerseOne{1}ህዛ ጎዳ፥ ነ ፆሳ ዶሳ፤ እያ አዋጁዋ፥ ዎጋ፥ እያ ህግያነ እያ ኪታ ኡባ ዎደ ናጋ።

\VS{2}ህንተ ናይት በኦናባነ ኤሮናባ ግድኮካ፥ ህንተ ሀች ጎዳ ሴራ፥ እያ ግታተꬃ፥ እያ ዎልቃማ ኩሽያነ ምጨትዳ ቀስያ በእዳይሳ አኬክተ።

\VS{3}ህንተ እ ኦꬅዳ ማላታታነ ግብፀ ካዋ ቦላነ እያ ቢታ ኡባ ቦላ ኦꬅዳ ማላልስያባታ በእደታ።

\VS{4}ኤንቲ ህንተና ካልድ ጎድዳ ዎደ፥ ጎዳይ ግብፀ ቢታ ኦላንቾታ፥ ኤንታ ፓራታነ ፓራ ጋረታ ዞኦ አባን ምትስድ፥ ሀች ጋካናዉ ኤንታ ኩመꬅ ꬋይስዳይሳ በእደታ።

\VS{5}ህንተ ሀ በሳ ጋካናዉ መላ ቢታን ጎዳይ ህንተዉ ኦꬅዳባ ህንተ ኤሬታ።

\VS{6}ሮቤላ ኮቻፈ ኤልኣባ ናይታ ግድዳ ዳታነ ቦላነ አቤሮ ቦላ ጎዳይ ኦꬅዳይሳ አኬክተ። እስራኤለ አሳ ኡባይ በእሽን፥ ቢታይ ዶየትድ፥ ኤንታ፥ ኤንታ ሶ አሳ፥ ኤንታ ዱንካንያነ ሸምፖራ ደእያ ኤንታባ ኡባ ምትስ።

\VS{7}ጎዳይ ኦꬅዳ ሀ ግታ ኦሶታ ኡባ ህንተ፥ ህንተ አይፈን በእደታ።


\par }{\PP \VS{8}ህዛ ህንተ ምኖ ግዳና መላነ ዮርዳኖሰ ፕንድ ህንተ ኤካናዉ ብያ ቢታ ላታና መላ ታኒ ሀች ህንተና ኪትያ ኪታ ኡባ ናግተ።

\VS{9}ህንተ ኪተትኮ፥ ጎዳይ ህንተ ማይዛታስነ ኤንታ ኮቻስ እማና ግድ ጫቅዳ፥ ማꬅነ ኤስ ጎግያ ቢታን ህንተ አዱሳ ላይꬅ ዳና።

\VS{10}ነ ላታናዉ ብያ ቢታይ፥ ነ ከያዳ ይዳ ግብፀ ቢታ መላ ግደና። ግብፀን ነ ካꬅ ዘራዳ፥ ጎሻ ቢታ ኡባ አታክልተ በሳዳ ሃ ኡሻሳ።

\VS{11}ሽን ዮርዳኖሰ ፕንድ ህንተ ላታናዉ ብያ ቢታይ፥ ደረይነ ዛንጋራይ ደእያ፥ ሳሎ እራን አልያ ቢታ።

\VS{12}ሄ ቢታይ፥ ጎዳይ ነ ፆሳይ ናግያ ቢታ፤ ላይꬃ ዶመꬃፈ ብድ ላይꬃ ዉርሰꬃ ጋካናዉ ጎዳ፥ ነ ፆሳ አይፈይ እያ ቦላ ደእያ ቢታ።


\par }{\PP \VS{13}ሄሳ ግሾ፥ ጎዳ፥ ህንተ ፆሳ ሲቅኮ፥ ህንተ ኩመꬃ ዎዛናፐነ ህንተ ኩመꬃ ሸምፑዋፈ እያ ጎይንኮ፥ ታኒ ሀች ህንተዉ እምያ ኪታ ህንተ ናግኮ፥

\VS{14}ነ ካꬅ፥ ዎይነይ ዛይተይ ፓጮና ሺሻና መላ ቶርቸነ ስላ እራ ዎደን ዎደን ቡክሳና።

\VS{15}ጎዳይ ነ መህያስ ማታ ዳርሳና፤ ነ ማና፤ ካላና።


\par }{\PP \VS{16}ህንተ ዎዛና ሀራ ሶ ዛሪድ፥ ሀራ ፆሳታ ጎይኖና መላነ ሆኮና መላ ናገትተ።

\VS{17}ሄሳ ህንተ ኦꬅኮ፥ ጎዳ ሀንቆይ ህንተ ቦላ ኤፃና፤ እራይ ቡኮና መላነ ካꬅ ዶሎና መላ እ ሳሉዋ ጎርዳና። ህንተ ጎዳይ ህንተዉ እምያ ሎኦ ቢታፈ ኤሶን ꬋያና።


\par }{\PP \VS{18}ህዛ፥ ሀ ኪታታ ህንተ ዎዛናንነ ህንተ ቆፋን ዎꬅተ። ማላዳ ኤንታ ህንተ ኩሸን ቃችተ፤ ቃስ ህንተ ሶምኦን ቃችተ።

\VS{19}ህንተ ናይታ ታማርስተ። ህንተ ሶን ደእያ ዎደ፥ ኦገን ሄመትያ ዎደ፥ ዝንእያ ዎደነ ደንድያ ዎደ ኤንታዉ ኦድተ።

\VS{20}ህንተ ፐንገ ዝዝግያ ቦላነ ህንተ ድርሳ ፐንግያ ቦላ ፃፍተ።

\VS{21}ሄሳ ህንተ ኦꬅኮ፥ ጎዳይ ህንተ ማይዛታስ እማና ግድ ጫቅዳ ቢታን፥ ህንተ ላይꬃይነ ህንተ ናይታ ላይꬃይ ሳአፐ ቦላራ ደእያ ሳሎ መላ ግዳና።


\par }{\PP \VS{22}ህንተ ጎዳ፥ ህንተ ፆሳ ዶስኮ፥ እያ ኦገ ኡባን ህንተ ቢኮ፥ እያዉ አማነትኮ፥ ታ ሀች ህንተዉ እምያ ኪታ ህንተ ምንꬅድ ናግኮ፥

\VS{23}ጎዳይ ሀ ካዎተꬃታ ኡባ ህንተ ስንꬃፈ ጎድድ ከሳና። ህንተፈ ዳርያነ ዎልቃምያ ካዎተꬃታ ቢታ የግስድ ኤካና።

\VS{24}ቶሆን ህንተ የꬍዳ ቢታ ኡባይ ህንተባ ግዳና። ህንተ ዛዋይ ዱገሀ መላ ቢታፈ ብድ ልባኖሰ ጋካናዉነ ኤፍራፂሳ ሻፋፐ ብድ ግታ አባ ጋካናዉ ግዳና።

\VS{25}ህንተራ አይ አስካ ኤቀታናዉ ዳንዳኤና፤ ጎዳይ፥ ህንተ ፆሳይ ህንተዉ ግዳይሳዳ ህንተ ብያ ሶ ኡባን አሳይ ህንተና በእድ ዳጋማና መላነ ህንተዉ ያያና መላ ኦꬃና።


\par }{\PP \VS{26}ሄኮ፥ ታ ሀች ህንተ ስንꬃን አንጆነ ባደꬅ ዎꬃይስ።

\VS{27}ታ ሀች ህንተና ኪትያ ጎዳ፥ ህንተ ፆሳ ኪታ ናግኮ፥ ህንተ አንጀታና።

\VS{28}ሽን ታኒ ህንተና ሀች ኪትያ ጎዳ፥ ህንተ ፆሳ ኪታ ናጎና እፅድ፥ ሀራ ፆሳታ ጎይናናዉ እያ ኦግያፐ ደሽኮ፥ ህንተ ባደታና።

\VS{29}ጎዳይ፥ ህንተ ፆሳይ ህንተ ላታናዉ ብያ ቢታ ህንተና ገልስያ ዎደ፥ ባደꬃ ጋርዛና ዙማ ቦላ፥ አንጁዋ ኤባላ ዙማ ቦላ አዋጅተ።

\VS{30}ሀ ዙማት ዮርዳኖሰ ሻፋፐ ሄፍንꬃን ኦግያፐ ዉሎሀ ባጋን፥ አራባን ደእያ ካናነታ ቢታን፥ ጋልጋላ ስንꬃን ደእያ ሞረ ምꬃ ማታን ደኦሶና።

\VS{31}ህንተ ሀእ ጎዳይ፥ ህንተ ፆሳይ ህንተዉ እምያ ቢታ ላታናዉ ዮርዳኖሰ ሻፋ ፕናና ሀኔታ። ህንተ ሄ ቢታ ኤክድ ያን ደእያ ዎደ፥

\VS{32}ታ ሀች ህንተዉ እምያ አዋጆታነ ህግያ ኡባ ምንꬅድ ናግተ።




\par }\Chap{12}{\SH ጎዳይ ዶርዳ ጎይኖ በሳ
\par }
{\PP \VerseOne{1}ህንተ ላታና መላ ጎዳይ፥ ህንተ አዋታ ፆሳይ ህንተዉ እምዳ ቢታን ህንተ ደእዳ ዎደ ኡባን ህንተ ኦꬃናዉ በሲያ አዋጆትነ ህገት ሀይሳታ።

\VS{2}ህንተ ላትያ ቢታን ደእያ ካዎተꬃታስ ደርያ ቦላ፥ ዙማ ቦላነ እስ እስ ምꬃ ጋርሳን ደእያ ጎይኖ በሳታ ꬋይስተ።

\VS{3}ኤንታ ያርሾ በሳታ ላልተ፤ ኤንታ ጎይኖ ሹቻ ቱሳታ መንረꬅተ። አሼራ ጌተትያ ኤንታ ኤቃ ምስልያ ታማን ፁግተ፤ ኩሸን ኦሰትዳ ኤንታ ፆሳታ ምስለታ ꬋይስተ፤ ኤንታ ሱንꬃታ ሄ በሳፈ ቁችተ።


\par }{\PP \VS{4}ጎዳ፥ ህንተ ፆሳ ኤንቲ ባንታ ፆሳ ጎይንያ ኦገን ጎይኖፍተ።

\VS{5}ጎዳይ፥ ህንተ ፆሳይ ህንተ ኮቸ ኡባ ግዶፈ ባ ሱንꬃይ ያን ፄገታና መላ ዶርዳ በሳ ኮይተ። ሄ በሳ ህንተ ባናዉ ኮሼስ።

\VS{6}ህንተ ፁሳ ያርሹዋ፥ ሀራ ያርሹዋ፥ ህንተ አስራታ፥ ህንተ እሙዋ፥ ህንተ ቃንገꬃ፥ ህንተ ዶስድ እምያ እሙዋ፥ ህንተ መህያፐነ ዶርሳፈ ባይራ ሄ በሳ ኤህተ።

\VS{7}ጎዳይ፥ ህንተ ፆሳይ ህንተና አንጅዳ ግሾ፥ ሄሳን፥ ጎዳይ፥ ህንተ ፆሳይ ደእያ በሳን፥ ህንተነ ህንተ ሶ አሳይ ማና፤ ህንተ ኩሸይ ኦꬅዳባ ኡባን ህንተ ኡፋይታና።


\par }{\PP \VS{8}ሀች ሀይሳን ህንተ እሶይ እሶይ፥ ዶስዳባ ኦይሳዳ ሄ ዎደ ኦከታ።

\VS{9}ጎዳይ፥ ህንተ ፆሳይ ህንተዉ እምያ ሸምፖ ቢታ ቡሮ ጋክበከታ።

\VS{10}ሽን ህንተ ዮርዳኖሰ ፕንድ፥ ጎዳይ ህንተ ፆሳይ እምያ ሄ ቢታ ላትድ ያን ኡታና። ህንተና ተቅዳ ሞርከታፐ እ ህንተና ሸምፕስያ ግሾ ያን ዎፑ ግድ ህንተ ዳና።

\VS{11}ሄ ዎደ ጎዳይ፥ ህንተ ፆሳይ ባ ሱንꬃይ ሄሳን ፄገታናዉ ዶርዳ ሄ በሳን፥ ታ ህንተና ኪትያባ ኡባ፥ ፁሳ ያርሹዋ፥ ሀራ ያርሹዋ፥ ህንተ አስራታ፥ ህንተ እሙዋነ ህንተ ቃንገꬃ ኡባ ያ ኤሄታ።

\VS{12}ህንተ፥ ህንተ አደ ናይትነ ህንተ ማጫ ናይት፥ ህንተ አደ አይለትነ ማጫ አይለት ህንተራ ላታ ኤክቦና ህንተ ካታማን ደእያ ሌወታራ እስፈ ያን ጎዳ፥ ህንተ ፆሳ ስንꬃን ኡፋይታና።

\VS{13}ኔኒ ፁሳ ያርሹዋ ነ ኮይዳ በሳን ጮ ያርሾና መላ ናገታ።

\VS{14}ኔኒ፥ ነ ኮቻፈ እሱዋን፥ ጎዳይ ዶርዳ በሳን፥ ነ ፁሳ ያርሹዋ ያርሻ፤ ታ ነና ኪትዳ ኡባ ያን ኦꬃ።


\par }{\PP \VS{15}ግዶሽን ነ ደእያ በሳን አዉንካ ነ መህያፐ ጎዳይ ነና አንጅዳይሳዳ ሹካዳ ማ። ዎጋዳ ቱና ግድን ዎይኮ ቱና ግዶና አስ ኦንካ ጋራነ ገንኤ መይሳዳ ነ መህያፐ ሹካዳ ማ።

\VS{16}ሽን ሱꬅ ሃꬃዳ ሳአን ጉሳፈ አትሽን፥ ሞፓ።

\VS{17}ነ ካꬃፈ፥ ዎይንያፐነ ዛይትያፐ እምያ አስራታ፥ ነ መህያፐነ ዶርሳ ዉድያፐ እምያ ባይራ፥ ጎዳስ ቃንግዳባ ኡባነ ነ ዶሳን እምያ እሙዋ ኡባ ነ ደእያ ሄራን ሞፓ።

\VS{18}ሽን ነኒ፥ ነ አደ ናይትነ ነ ማጫ ናይት፥ ነ አደ አይለትነ ማጫ አይለት ኔራ ላታ ኤክቦና ነ ካታማን ደእያ ሌወታራ እስፈ ጎዳይ፥ ነ ፆሳይ ዶርዳ በሳን፥ ጎዳ፥ ነ ፆሳ ስንꬃን፥ ሀ ያርሾ ኡባ ማ። ነ ዳቡራዳ ሺሽዳባን ጎዳ፥ ነ ፆሳ ስንꬃን ኡፋይታ።

\VS{19}ነ ደኦ ላይꬃ ኡባን ሌወታ ቀል ጎና መላ ናገታ።


\par }{\PP \VS{20}እ ነዉ ገልዳ ቃላዳ ጎዳይ ነ ፆሳይ ነ ዛዋ ዳልግስያ ዎደ ነና አሾ ማናዉ ኮሽያ ዎደ ነ ኮይዳ መላ ማ።

\VS{21}ሽን ጎዳይ፥ ነ ፆሳይ ባ ሱንꬃይ ያን ፄገታና መላ ዶርዳ በሳይ ነዉ ሃክኮ፥ ጎዳይ ነዉ እምዳ ነ መሄ ዎይኮ ዶርሳ ዉድያፐ ታ ነና ኪትዳይሳዳ፥ ነ ኮይዳ መላ ነ ካታማን ሹካዳ ማ።

\VS{22}ዎጋዳ ቱና ግድን ዎይኮ ቱና ግዶና አስ ኦንካ ጋራ ዎይኮ ገንኤ መይሳዳ ሞ።

\VS{23}ደኦይ ሱꬃን ደእያ ግሾ፥ ሱꬅ ደእያ አሾ ሞና መላ ናገታ፤ ሄሳ ግሾ፥ ደኦ አሾራ ጋꬃዳ ሞፓ።

\VS{24}ሱꬅ ሃꬃዳ ቢታን ጉሳፈ አትሽን፥ ሞፓ።

\VS{25}ነዉነ ኔፐ ጉየራ ያና ነ ናይታስ እንጀታና መላ ሱꬅ ሞፓ። ሄሳ ነ ኦꬅኮ ጎዳ ኡፋይሳሳ።


\par }{\PP \VS{26}ሽን ነ ጎዳስ ዱማይዳባነ እያዉ ቃንግዳባ ኤካዳ፥ ጎዳይ ዶርዳ በሳ ባ።

\VS{27}ፁሳ ያርሾ አሹዋነ ሱꬃ ጎዳ፥ ነ ፆሳ ያርሾ በሳን ያርሻ። ሀራ ያርሾ ሱꬃ ጎዳ፥ ነ ፆሳ ያርሾ በሳ ማታን ጉሳዳ አሹዋ ማ።

\VS{28}ነዉነ ነ ናይታስ እንጀታና መላ ታ ነና ኪትያ ኪታ ምንꬃዳ ናጋ። ሄሳ ነ ኦꬅኮ፥ ጎዳ ነ ፆሳ ኡፋይስያባነ ሱረባ ኦꬃሳ።


\par }{\PP \VS{29}ነ ላታናዉ ብያ ካዎተꬃ፥ ጎዳይ ነ ፆሳይ ነ ስንꬃፈ ꬋይስያ ዎደነ ነ ኤንታ ቢታ ላትያ ዎደ፥

\VS{30}ኤንቲ ነ ስንꬃፈ ꬋይዳፐ ጉየ፥ ነ ኤንታ ፆሳታ ጎይናዳ፥ ፅሄን ኦይከቶና መላ ናገታ። ኔኒ፥ “ሀ ካዎተꬃት ባንታ ፆሳታ ዋትድ ጎይኖና?” ያጋዳ ካላዳ ኦይቾና መላ ናገታ።

\VS{31}ኤንቲ ባንታ ፆሳታ ጎይንያ ዎደ ጎዳይ እፅያ ኡባ ኦꬅያ ግሾ፥ ጎዳ ነ ፆሳ ነ ሄሳዳ ጎይናናዉ በሰና። ኤንቲ ሀር አቶሽን፥ ባንታ አደ ናይታነ ማጫ ናይታ ባንታ ፆሳታስ ያርሾ ኦꬅድ ታማን ፁጎሶና።


\par }{\PP \VS{32}ህዛ ታ ነና ኪትዳባ ኡባ ኦꬃ፤ እያ ቦላ ጉጆፋ፤ እያፐ ፓጭሶፓ።




\par }\Chap{13}{\SH ሀራ ፆሳታ ጎይኖፋ
\par }
{\PP \VerseOne{1}ነ ግዶን ትንብተ ኦድያ ዎይኮ አሙሆ ብርሽያ አስ ደንድድ፥ ማላታነ ማላልስያባታ ኦꬅኮ፥

\VS{2}እ ኦድዳ ማላታይ ዎይኮ ማላልስያባይ ቱማ ግድድ ፖለትን፥ እ ኔኮ፥ “አነ ካሰ ነ ኤሮና ሀራ ፆሳታ ጎይኖስ” ያግኮ፥

\VS{3}ነ እያ ኡባራካ ስኦፓ። ህንተ ኩመꬃ ዎዛናፐነ ኩመꬃ ሸምፑዋፈ ጎዳ ህንተ ፆሳ ዶስያኮነ ዶሶናኮ ፓጫናዉ ሄሳ ኦꬄስ።

\VS{4}ጎዳ ህንተ ፆሳ ካልተ፤ እያዉ ያይተ፤ እያ ኪታ ናግተ፤ እያ ቃላ ስእተ፤ እያዉ ጎይንተ፤ እያፐ ዱፆፍተ።

\VS{5}ህንተና ግብፀ አይለተꬃፈ ዎዝዳ ጎዳ፥ ህንተ ፆሳ ቦላ ህንተ ማካላና መላ ታማርስያ ናበ ዎይኮ አሙሆ ብርሽያ ኡራ ዎꬍተ። ሄሳ መላ አስ ህንተ ጎዳ፥ ህንተ ፆሳ ኪታፐ ካረ ከያና መላ ኦꬅያ ግሾ፥ እያ ዎꬍተ፤ ኢታ ህንተ ግዶፈ ድግተ።


\par }{\PP \VS{6}ሀር አቶሽን፥ ነ እሻይ ዎይኮ ነ አደ ናአይ ዎይኮ ነ ማጫ ናእያ ዎይኮ ነ ዶስያ ማችያ ዎይኮ ነ ማታ ላገይ፥ “ካሰ ነነ ነ ማይዛት ጎይን ኤሮና ፆሳታ ጎይናናዉ የꬋ።

\VS{7}ቢታ ሀ ጋፃፐ ያ ጋፃ ጋካናዉ ደእያ፥ ነ ዩሾ ኡባን ማታንነ ሃሆን ደእያ አሳ ኡባይ ጎይንያ ፆሳታ ጎይናናዉ የꬋ” ያግድ ባለꬅኮ፥

\VS{8}እያዉ ኤሮ ጎፓ፤ እ ገይሳ ስኦፓ። እያዉ ቃታዳ እያ ሸምፑዋ አሾፋ፤

\VS{9}እያ ዎꬋናዉ በሴስ። እያ ዎꬋናዉ ኮይሮ ነ ዶማ፤ ሄሳፈ ጉየ፥ አሳ ኡባይ ካልድ ዎꬎ።

\VS{10}እ ሀይቃና ጋካናዉ ሹቻን ጫዳ፤ እ ነና ግብፀ ቢታፈ፥ አይለተꬃ ኬꬃፈ ከስዳ ጎዳ፥ ነ ፆሳፈ ነና ሻካናዉ ኮዬስ።

\VS{11}እስራኤለ አሳይ ሄሳ ስእድ ያያና፤ ቃስ ሄሳ መላ ኢታባ ዛሪድ ህንተ ግዶን ኦንካ ኦና።


\par }{\PP \VS{12}ጎዳይ፥ ነ ፆሳይ ነ ዳና መላ እምዳ ካታማፐ እሱዋን ነ ደእያ ዎደ፥

\VS{13}ነ አሳ ግዶን ኢታት ደንድድ፥ አሳኮ፥ “ኑኒ ኤሮና ፆሳታ ጎይናናዉ ደንድተ” ያግድ ባለꬅሽን ነ ስእኮ፥

\VS{14}ሄ ሀኖታ ኦይቻ፤ ምንꬃዳ ፕልጋ። ሄ ነ ግዶን ኦሰትዳ ቱናባይ ቱማ ግደይሳ ሻካዳ ኤርኮ፥

\VS{15}ሄ ካታማን ደእያ አሳ ኡባ ማሻን ዉርሳ፤ ሄ ካታማነ እያን ደእያ መህያ አሾና ꬋይሳ።

\VS{16}ሄ ካታማፐ ነ ኤክዳ ድኦ ኡባ ካታማ ዳባባ ሺሻዳ፥ ሄ ካታማነ እያ ድኡዋ ኡባ ጎዳስ፥ ነ ፆሳስ፥ ፁሳ ያርሾ ኦꬃዳ ዉርሳዳ ፁጋ። እ መርናዉ ዛሪድ ኬፀቶና ላለꬃ ዶረ ግድድ አታና።

\VS{17}ሀ ድገትዳ ሚሸታፐ አይብካ ነ ኩሸን በንቶፎ። ጎዳይ ባ ዎልቃማ ሀንቁዋፈ ስሚድ፥ ነና ማራና፤ እ ነዉ ቃታና። ካሰ ነ ማይዛታስ ጫቅዳ ጫቁዋዳ ነ ታይቡዋ ዳርሳና።

\VS{18}ታኒ ሀች ነና ኪትያ ኪታ ኡባ ነ ናጋዳ፥ ጎዳ፥ ነ ፆሳስ ኪተትኮ፥ ጎዳ ነ ፆሳ ኡፋይስያባ ኦꬅኮ፥ ሀ ግዳባይ ነዉ ፖለታና።




\par }\Chap{14}{\SH ቱናነ ቱና ግዶና ካꬅ
\par }
{\R (ሌወ 11:1-47)

\par }{\PP \VerseOne{1}ህንተ፥ ጎዳ ህንተ ፆሳ ናይታ፤ ሀይቅዳ አሳስ ህንተ አሳተꬃ ጋሮፕተ፤ ህንተ ሁጵያ ቡሉሶፕተ።

\VS{2}ህንተ፥ ጎዳ ህንተ ፆሳስ ጌሻ ደረ፤ ጎዳይ ህንተና ባ አሰ ግዳና መላ ቢታን ደእያ አሳ ኡባፈ ባዉ ዶርስ።


\par }{\PP \VS{3}ኔኒ ቱናባ አይባካ ሞፓ።

\VS{4}ነ ማና መሄትነ ዶአት ሀይሳታ፤ ቦር፥ ዶርሰ፥ ዴሸ፥

\VS{5}ዶገ፥ ባቾ፥ ዎሽኤ፥ ዎራ ዴሽ፥ ዋልያ፥ ጋራነ ዙማ ዶርሰ።

\VS{6}ሹቁለይ ጳልቀትዳይሳነ ዋሞትያ መሄታነ ዶአታ ኡባ ሚተ።

\VS{7}ሽን ሹቁለይ ጳልቀቶናይሳታነ ዋሞቶናይሳታ ሞፓ፤ ሄስካ ግማለ፥ ኤሸነ ጉፓለ። ሀይሳቲ ዋሞቶሶና፥ ሽን ኤንታ ሹቁለይ ጳልቀትቦና ግሾ፥ ኤንቲ ህንተዉ ቱና።

\VS{8}ጉዱንꬆስ ሹቁለይ ጳልቀꬅ፥ ሽን ዋሞቶና ግሾ እ ህንተዉ ቱና። እያ አሹዋ ሞፓ፤ እያ ባዉታ ቦቾፍተ።


\par }{\PP \VS{9}ሃꬃ ግዶን ደእያ መተꬃታ ግዶፈ ህንተ ማናይሳት ሀይሳታ፤ ሞሎ መላ ቀፈይነ ፖቆይ ደእያ ኡባ ሚተ።

\VS{10}ሽን ሞሎ መላ ቀፈይነ ፖቆይ ባይናይሳታ ሞፕተ ሄስ ህንተዉ ቱና።


\par }{\PP \VS{11}ቱና ግዶና ካፎ ኡባ ሚተ።

\VS{12}ሽን ካፎታፐ ህንተ ሞና አጋና ካፎት ሀይሳታ፤ አርጋንꬅ፥ ባዞ አንኮ፥ ካሬꬃ አንኮ፥

\VS{13}ጵርጮ፥ ፅሎ ኮቸ ኡባ፥

\VS{14}ቆራሰ ኮቸ ኡባ፥

\VS{15}ያንቾ፥ ሃꬃ ካፎ፥ ቃማ ካፎ ኮቸ ኡባ፥

\VS{16}ላፋ ጉቶ፥ ዲድን፥ ሃꬃ ኩቶ፥

\VS{17}ባዞ ጉቶ፥ ሞሎ ካፎ፥ ሶሌ፥ ሀዛዞ፥

\VS{18}ሳብሳ ጌተትያ ካፎ ኮቸ ኡባ፥ አያና ካፎነ ሽርሽቆ።

\VS{19}ቀፈራ ደእያ ላፋ መተꬃት ኡባይ ህንተዉ ቱና፤ ኤንታ ሞፕተ።

\VS{20}ሽን ቀፈራ ደእያባታፐ ቱና ግዶናይሳታ ሚተ።


\par }{\PP \VS{21}ኔኒ፥ ጎዳ ነ ፆሳስ ጌሻ አስ ግድያ ግሾ፥ ባዉታ ኡባ ሞፓ። ሄሳ ህንተ ካታማን ደእያ በተ አሳይ ማና መላ ኤንታዉ እማናዉ ዳንዳኤታ፤ ዎይኮ ሀራ ቢታ አሳስ ባይዛናዉ ዳንዳኤታ።

\par }{\PP ዴሻ ናአ እያ አየ ማꬃራ ካꬆፋ።


\par }{\SH አስራታ እሞ ዎጋ
\par }
{\PP \VS{22}ነ ጋደን ላይꬃን ላይꬃን ካፅያ ካꬃ አይፈ ኡባፈ አስራታ ከሳ።

\VS{23}ነ ኡባ ዎደ ጎዳስ ነ ፆሳስ፥ ያሽ ታማራና መላ ባ ሱንꬃይ ፄገታና መላ እ ዶርዳ በሳን፥ ነ ካꬃ፥ ዎይነ ኡሻነ ዛይትያ አስራታ፥ ነ ዶርሳፈነ መህያፐ ባይራ የለትዳይሳ ያን፥ ጎዳ፥ ነ ፆሳ ስንꬃን ማ።

\VS{24}ጎዳይ ነ ፆሳይ ባ ሱንꬃይ ፄገታና መላ ዶርዳ በሳይ፥ ነ ደእያ በሳፈ ዳሮ ሃሆ ግድኮ፥ ጎዳይ ነና አንጃና መላ ነ አስራታ ያ ኤፋናዉ ዳንዳኦናባ ግድኮ፥

\VS{25}ሄ አስራታ ባይዛዳ ሚሽያ ጎዳይ፥ ነ ፆሳይ ዶርዳ በሳ ኤፋ።

\VS{26}ሄ ሚሽያን ነ ኮይዳ ሚዝ ዎይኮ ዶርሰ ዎይኮ ዎይነ ኡሽ ዎይኮ ሀራ ምኖ ኡሽ ዎይኮ ሀራ ነ ኮይያባ ሻማዳ፥ ነነ ነ ሶ አሳይ ጎዳ፥ ነ ፆሳ ስንꬃን ሄሳ ማዳ ኡፋይታ።


\par }{\PP \VS{27}ኤንቲ ኔራ ሻከትድ ኤክዳ ሀራ ላት ኤንታዉ ባይና ግሾ፥ ሄሳ ነ ኦꬅያ ዎደ ነ ካታማን ደእያ ሌወታ ዶጎፓ።

\VS{28}ሄꬓንꬆ ላይꬃን ላይꬃን ነ ካꬃ አስራታ ኤሀዳ ነ ካታማን ሺሻ።

\VS{29}ሄሳ ነ ካታማን ደእያ፥ ኔራ ሻክትድ ኤክዳ ሀራ ላት ባይና ሌወት፥ በተ አሳይ፥ ይኦ ናይትነ አምኤት ይድ ሞ። ያትኮ፥ ነ ኦꬅያ ኦሶ ኡባን ጎዳይ፥ ነ ፆሳይ ነና አንጃና።




\par }\Chap{15}{\SH ላፑንꬃ ላይꬅ
\par }
{\R (ሌወ 25:1-7)

\par }{\PP \VerseOne{1}“ላፑንꬃ ላይꬃ ዉርሰꬃን ታልኤ አጮ ኡባ ማራ።

\VS{2}ነ አጮ ማራና ዎጋይ ሀይሳ፤ እስራኤለ ግድዳ ባ እሻስ ታልእዳ ኦንካ ሄ አጩዋ ማሮ። ጎዳ ማሮተꬃይ አዋጀትዳ ግሾ፥ እስራኤለ ግድዳ ባ እሻስ ታልእዳ ባ ታልእያ ኦይቾፎ።

\VS{3}ሀራ ቢታ አሳስ ነ ታልእዳ አጩዋ ኤካናዉ ዳንዳኣሳ፥ ሽን ነ ኮቻስ ታልእዳባ ኡባ ማራ።


\par }{\PP \VS{4}“ነ ላታና መላ ጎዳይ፥ ነ ፆሳይ ነዉ አቆ ኦꬅድ እምያ ቢታን፥ ጎዳይ ነና አንጃና ግሾ ነ ግዶን ማንቆይ ዴና።

\VS{5}ነ ጎዳስ ነ ፆሳስ ኪተትኮ፥ ታ ሀች ነና ኪትያ ኪታ ኡባ ናግኮ፥ ነ ፖሎ አንጀታና።

\VS{6}ጎዳይ፥ ነ ፆሳይ ነዉ ኦድዳይሳዳ ነና አንጃና፤ ዳሮ ካዎተꬃት ህንተፈ ታልአና፥ ሽን ህንተ እሱዋፈካ ታልኤከታ። ቃስ ነ ካዎተꬃታ ሃራና፥ ሽን እሶይካ ነና ሃረና።


\par }{\PP \VS{7}“ጎዳይ፥ ነ ፆሳይ ነዉ እምያ ቢታን ደእያ ካታማታፐ እሱዋን ደእያ እስራኤለ አስ ማንቅድ በንትኮ፥ እያዉ ኡሎ ምኖፋ፤ ነ ኩሽያ ሺሻ ኤኮፋ።

\VS{8}ነ ኩሽያ እያዉ ብርሻ፤ እያ ኮሽያባ ታልአ።


\par }{\PP \VS{9}“አጮ ማርያ ላፑንꬃ ላይꬅ ማትስ” ጋዳ፥ ማንቆ እስራኤለ አስ ታልኤ ድጎፋ፤ ሄሳ መላ ኢታ ቆፍ ነ ዎዛናን ገሎፖ። ነ እያዉ ታልኦና እፅን፥ እ ፆሳኮ ዬክኮ፥ ሄስ ነዉ ናጋራ ግዳና።

\VS{10}ነ እያዉ ኬሀተꬃን እማ፤ ነ ዎዛናን አይስ እምያና ጋዳ ኡዘቶፋ። ሄሳ ነ ኦꬅኮ፥ ጎዳይ ነ ፆሳይ ነና ኦይክዳባን የꬍዳባን ኡባን አንጃና።

\VS{11}አዉደካ ግድን፥ ቢታ ቦላፈ ማንቆይ ꬋዮና ግሾ፥ ነ እስራኤለታስ፥ ማንቆታስነ መቶታንቾታስ ህንተ ኬሀ ግዳና መላ ኪታይስ።


\par }{\SH አይለታ ኦይꬃ ዎጋ
\par }
{\R (ከሳ 21:1-11)

\par }{\PP \VS{12}አደ ግድን ማጫ ግድን፥ እስራኤለ አስ፥ አይለ ኦꬅድ ሻምኮ፥ እ ነዉ ኡሱፑን ላይꬅ ኦꬆ፤ ላፑንꬃ ላይꬃን አይለተꬃፈ ላአ ከዮ።

\VS{13}ነኒ አይለተꬃፈ እያ ከሳ የድያ ዎደ መላ ኩሸ የዶፋ።

\VS{14}ጎዳይ ነ ፆሳይ ነና አንጅዳይሳ መላ ነ መህያፐ፥ ሻልያፐነ ዎይነ ጉምኤꬃፈ ኤንታዉ ኬሀተꬃን እማ።

\VS{15}ነኒ ካሰ ግብፀ ቢታን አይለ ግድዳይሳነ ጎዳይ ነ ፆሳይ ነና ያፐ ዎዝዳይሳ ዶጎፓ። ታ ሀች ሀ ኪታ ነዉ እመይ ሄሳሳ።


\par }{\PP \VS{16}ሽን ነ አይለይ ነናነ ነ ኬꬃ አሳ ዶስዳ ግሾነ ኔራ ደኦይ እያዉ ሎኦ ግድያ ግሾ፥ “ታኒ ነ ሶፐ ቢከ” ያግኮ፥

\VS{17}እያ ፐንገ ኤፋዳ፥ ጎꬅ ኤካዳ፥ እያ ሀይꬃ ሉካ። ያትኮ፥ እ ነዉ መርናዉ አይለ ግዳና፤ ቃስ ማጫ አይለስካ ሄሳዳ ኦꬃ።

\VS{18}እያ ኔኒ አይለተꬃፈ ከሳዳ የድያ ዎደ ኔኒ ቆሄታስ ጋዳ ቆፖፋ። እ ሀ ኡሱፑን ላይꬃታ ግዶን አስ ኡነ ኦይሳፈ ዳኮ ዳሮ ነዉ ኦꬅስ። ሄሳ ግሾ፥ ኔኒ ኦꬅያባ ኡባን ጎዳይ፥ ነ ፆሳይ ነና አንጃና።


\par }{\SH ባይራ የለትያ ማራታ
\par }
{\PP \VS{19}ነ መህያፐነ ነ ዶርሳ ዉድያፐ ባይራ የለትዳ አደ ኡባ ጎዳስ፥ ነ ፆሳስ ዱማያ። ነ ዱማይዳ መህያፐ ባይራ የለትዳ ቦራ ጎዮፓ፤ ነ ዶርሳ ዉድያፐ ባይራ የለትዳ ዶርሳ እክስያ ሜዶፓ።

\VS{20}ነነ ነ ሶ አሳይ ጎዳይ ዶርያ በሳን ጎዳ፥ ነ ፆሳ ስንꬃን ሄሳታ ላይꬃን ላይꬃን ማ።

\VS{21}ሽን ነ ያርሽያ መህያ ቦላ ቦርስያባይ በንትኮ፥ እ ዎበ ዎይኮ ቆቀ ዎይኮ ሀራ ኢታ ቦርስያባይ እያ ቦላ ደእኮ፥ ሄሳ ጎዳስ፥ ነ ፆሳስ ያርሾፋ።

\VS{22}ሄሳ ነ ደእያ ነ ካታማን ማ፤ ዎጋዳ ቱና ግዶና አስ ግድን ዎይኮ ቱና አስ ግድን ጋራነ ገንኤ አሾዳ ሞ።

\VS{23}ግዶሽን፥ ነ እያ ሱꬃ ሃꬃዳ ሳአን ጉሳፈ አትሽን፥ ሞፓ።




\par }\Chap{16}{\SH ፓስካ ባኣለ
\par }
{\R (ከሳ 12:1-20)

\par }{\PP \VerseOne{1}አቢባ አጌናን ጎዳ፥ ነ ፆሳ ፓስካ ባኣለ ቦንቻ፤ ጎዳይ፥ ነ ፆሳይ ነና አቢባ አጌናን ቃማ ግብፀፈ ከስስ።

\VS{2}ኔኒ ዶርሳፈነ መሄ ዉድያፐ ጎዳይ ባ ሱንꬃይ ፄገታና መላ ዶርዳ በሳን፥ ጎዳስ፥ ነ ፆሳስ፥ ፓስካ ያርሻ።

\VS{3}ሄ ያርሹዋ ነ ምያ ዎደ እርሾይ ገልዳ ኡይꬃራ ሞፓ። ኔኒ ግብፀ የዳዳ ኤሶን ከይያ ዎደ ኦꬅዳይሳዳ እርሾይ ገልቦና መቶ ኡይꬃ ላፑን ጋላስ ኩመꬅ ማ። ነ ደኦ ላይꬃ ኡባን ነ ግብፀፈ ከይዳ ጋላሳ ሀሳያና።

\VS{4}ነ ቢታ ኡባን ላፑን ጋላሳስ አይባ እርሾይ በንቶፎ። ቃስ ነ ኮይሮ ጋላስ ኦማርስ ያርሽዳ አሹዋፐ ዎንታስ አይብካ አቶፎ።


\par }{\PP \VS{5}ነ ፓስካ ያርሹዋ ጎዳይ ነ ፆሳይ ነዉ እምያ ካታማ አዉንካ ጮ ሹኮፋ።

\VS{6}ጎዳይ ነ ፆሳይ ባ ሱንꬃይ ፄገታና መላ ዶርያ በሳን ነ ፓስካ ያርሹዋ ሹካ። ቃስ አው ዉልያ ዎደ ግብፀፈ ነ ከይዳ ግሾ ሄ ሳትያን ሹካ።

\VS{7}ጎዳይ፥ ነ ፆሳይ ዶርያ በሳን፥ ያን ካꬃዳ ማ፤ ያታዳ ሳእ ዎንትያ ዎደ ነ ሶ ሶ ባ።

\VS{8}ኡሱፑን ጋላስ ኩመꬅ እርሾይ ገልቦና ኡይꬃ ማ፤ ላፑንꬃ ጋላስ ጎዳ፥ ነ ፆሳ ጎይናናዉ ሺቃ፤ ሄ ጋላስ አይ ኦሶካ ኦꬆፋ።


\par }{\SH ሳምንታ ባኣለ
\par }
{\R (ከሳ 34:22፤ ሌወ 23:15-21)

\par }{\PP \VS{9}ነ ካꬃ ጫካ ኦይክዳ ኮይሮ ዎድያፐ ዶማዳ፥ ላፑን ሳምንታ ኩመꬅ ታይባ።

\VS{10}ያታዳ፥ ጎዳይ፥ ነ ፆሳይ ነና አንጅዳይሳ መላ ነ፥ ነ ዶሳን እምያ እሙዋ ኤሀዳ፥ ጎዳ፥ ነ ፆሳ ሳምንታ ባኣለ ቦንቻ።

\VS{11}ሄሳን ኔኒ፥ ነ አደ ናይት፥ ነ ማጫ ናይት፥ ነ አደ አይለትነ ነ ማጫ አይለት፥ ነ ካታማን ደእያ ሌወት፥ በተ አሳይ፥ ይኦ ናይትነ ነ ግዶን ደእያ አምኤት ኡባይ፥ ጎዳይ፥ ነ ፆሳይ ባ ሱንꬃይ ፄገታና መላ ዶርያ በሳን ኡፋይትተ።

\VS{12}ኔኒ ግብፀ ቢታን አይለ ግድዳይሳ ሀሳያዳ ሀ ዎጋ ናጋ።


\par }{\SH ሻቃራ ባኣለ
\par }
{\R (ሌወ 23:33-43)

\par }{\PP \VS{13}ነ ዉዱማፈ ነ ካꬃ፥ ዎይነ የꬍያ በሳፈ ነ ዎይንያ ሺሽዳፐ ጉየ፥ ላፑን ጋላስ ሻቃራ ባኣለ ቦንቻ።

\VS{14}ኔኒ፥ ነ አደ ናይትነ ማጫ ናይት፥ ነ አደ አይለትነ ማጫ አይለት፥ ነ ካታማን ደእያ ሌወት፥ በተ አሳይ፥ ይኦ ናይትነ አምኤት ኡባይ ሄ ባልያን ኡፋይትተ።

\VS{15}ጎዳይ ዶርያ በሳን ላፑን ጋላስ ጎዳ፥ ነ ፆሳ፥ ባኣለ ቦንቻ። ነ ኡፋይታና መላ ነ አይፍስዳባንነ ነ ኩሸ ኦሶ ኡባን ጎዳይ፥ ነ ፆሳይ ነና አንጃና።


\par }{\PP \VS{16}ህንተ ቢታን ደእያ አደ ኡባይ ላይꬃን ሄꬑ ቶሆ፥ ኡይꬃ ባኣለ ዎደ፥ ሳምንታ ባኣለ ዎደነ ሻቃራ ባኣለ ዎደ ጎዳ፥ ህንተ ፆሳ ስንꬃን፥ እ ዶርያ በሳን በንቶ። ኤንቲ ጎዳ ስን ይሸ፥ መላ ኩሸ ዮፖ።

\VS{17}ጎዳይ፥ ነ ፆሳይ ነና አንጅዳይሳ መላ እሶይ እሶይ ባዉ ዳንዳኤይሳ መላ እሞ።


\par }{\SH ፅሎ ፕርዳ
\par }
{\PP \VS{18}ጎዳይ፥ ህንተ ፆሳይ እምያ ካታማታን እስ እስ ኮቻስ ዳይናነ ሀላቃ ህንተዉ ሹምተ፤ ኤንቲ አሳስ ፅሎ ፕርዳ ፕርዶ።

\VS{19}ፅሎ ፕርዳ ዎቢሶፓ፤ ሶምኦ በአዳ ማዶፋ፤ ዎꬋፈ ኤኮፋ። ዎꬋፈይ ጭንጫታ አይፍያ ቆቅሴስ፥ ፅሎታ ቃላ ጌላዬስ።

\VS{20}ነ ደኦን ዳና ማላነ ጎዳይ ነ ፆሳይ ነዉ እምያ ቢታ ነ ላታና መላ ፅሎ ፕርዳ።


\par }{\PP \VS{21}ኔኒ ጎዳ፥ ፆሳ ያርሾ በሳ ማታን አሼራ ኤቃ ምስልያ ኤሶፋ።

\VS{22}ህንተ ጎዳይ፥ ፆሳይ እፅያ ጎይኖ ሹቻ ቱሱ ነዉ ኤሶፋ።




\par }\Chap{17}{\PP \VerseOne{1}ጎዳስ፥ ነ ፆሳስ፥ ቦርስያባይ ደእያ መሄ ዎይኮ ዶርሰ ያርሾ ኦꬃዳ ሺሾፓ፤ ሄስ ፆሳ ስንꬃን እፀትዳባ።


\par }{\PP \VS{2}ጎዳይ፥ ነ ፆሳይ ነዉ እምያ ካታማታፐ አዉንካ አደ ዎይኮ ማጫ ግድን ጎዳ፥ ነ ፆሳ ስንꬃን ኢታባ ኦꬅኮነ እያ ጫቁዋ መንꬅድ በንትኮ፥

\VS{3}ታ ኪታ አግድ፥ ሀራ ፆሳታ፥ አዋ ዎይኮ አጌና ዎይኮ ሳሎ ፆልንቶ ጎይንዳ አስ ደእኮ፥

\VS{4}ሄሳ መላባ ህንተ ስእኮ፥ ሄ ኦዳ ምንꬅድ ፕልጋ። ህንተ ኮይን፥ ሄሳ መላ ቱናባይ እስራኤለ ግዶን ኦሰትዳይስ ቱማነ ጌሽ ግድኮ፥

\VS{5}ሄ ኢታ ኦꬅዳ አድያ ዎይኮ ማጫስዉ ነ ካታማፐ ጋፃ ከሳዳ፥ ሹቻን ጫዳዳ ዎꬋ።

\VS{6}እስ አስ ናምኡ ዎይኮ ሄꬑ ማርክ ማርካቶና ደእሽን ሀይቆፎ፤ እስ አሳ ማርካን አይ አስካ ሀይቆፎ።

\VS{7}እያ ቦላ ማርካትዳ አሳት ኮይሮ እያ ሹቻን ጫዶ፤ ኤንታ ካልድ ሀንኮ አሳይ ጫዶ። ሄሳዳ ኦꬃዳ፥ ኢታ ነ ግዶፈ ድጋ።


\par }{\PP \VS{8}ህንተ ስን ሺቅያ ሞቶይ ዴፆ ግድኮ፥ ሄስካ፥ ሸምፖ ዎꬎ፥ ሾቸ፥ ማዱንꬅ፥ ዱማ ዱማ ሞቶታ ጎዳይ፥ ነ ፆሳይ ዶርዳ በሳ ኤሀ።

\VS{9}ካህነ ግድዳ ሌወታኮነ ዳይናታኮ ሄ ሞቱዋ ሺሻ፤ ሄ ሞቱዋ ኤንቲ ፕርዶ።

\VS{10}ጎዳይ ዶርዳ በሳን ኤንቲ ፕርድዳይሳዳ ኦꬃ፤ ነ ኦꬃና መላ ኤንቲ ኪትያባ ኡባ አኬካዳ ኦꬃ።

\VS{11}ኤንቲ ነና ታማርስዳ ህግያዳነ ኤንቲ ኦድዳ ፕርዳዳ ኦꬃ፤ ኤንቲ ፕርድዳ ፕርዳፈ ኡሻች ዎይኮ ሀድርስ ጎፓ።

\VS{12}ጎዳስ፥ ነ ፆሳስ ኦꬅያ ዳይናስ ዎይኮ ካህንያስ ኪተቶና እፅያ አስ ደእኮ፥ ሄ ኡራይ ሀይቆ። ሄሳዳ ኦꬃዳ፥ ኢታ እስራኤለ ግዶፈ ድጋ።

\VS{13}አሳ ኡባይ ሄሳ ስእድ ያያና፤ ዛሪድ ሄሳ መላ ኢታ ኦꬅያ አስ ዴና።


\par }{\SH ካዎ ፄልያ ዎጋታ
\par }
{\PP \VS{14}ጎዳይ፥ ነ ፆሳይ ነዉ እምያ ቢታ ላታዳ፥ ያን ደኦ ዶምያ ዎደ፥ ነ ዩሾን ደእያ ካዎተꬃታዳ፥ “ኑካ ኑ ቦላ ካዎ ካዎꬃና” ያግኮ፥

\VS{15}ነ ካዎꬃና ካዎይ ጎዳይ፥ ነ ፆሳይ ነዉ ዶርዳይሳ ግዳናዉ በሴስ። ሄስካ፥ ነ አሳ ግዶፈ ዶረትዳይሳ ግዶፐ አትሽን፥ ሀራ ቢታ አስ ነ ቦላ ካዎꬆፋ።

\VS{16}ጎዳይ፥ “ሄ ኦግያራ ግብፀ ስሞፕተ” ያግዳ ግሾ፥ ሄ ካዎይ ዳሮ ፓራ ሺሻናዉ በሰና፤ ባ አሳካ ፓራ ሻማና መላ ግብፀ የዶፎ።

\VS{17}እያ ዎዛና ባለꬆና መላ ካዎይ ዳሮ ማቾ ኤኮፎ፤ ዳሮ ዎርቃነ ብራ ሺሾፖ።


\par }{\PP \VS{18}እ ባ አራታን ኡትያ ዎደ ሌወ ኮቸ ግድዳ ካህነት ናግያ ማፃፋፐ ሀ ህግያ ዱቅድ ባዉ ኤኮ።

\VS{19}እ ሀ ህግያ ቃላነ ዎጋ ናጎነ ፖሎ ኤርድ ጎዳስ፥ ባ ፆሳስ፥ ያሽ ታማራና መላ፥ ሀ ማፃፋይ እያራ ደኦ፤ እካ ሀ ማፃፋ ባ ደኦ ላይꬃ ኡባን ናባቦ።

\VS{20}እ ባ ዎዛናን፥ “ታኒ ታ ላገታፐ አꬋይስ” ግድ ባ እሻታ ቦላ ኦቶርተና። እካ ፆሳ ህግያፈ ሀድርስ ዎይኮ ኡሻች ጌና። እ ባ ካዎተꬃን አዱሳ ላይꬅ ካዎታና፤ እያ ናይት እስራኤለ ቢታን ዳሮ ላይꬅ ካዎታና።




\par }\Chap{18}{\SH ካህነታነ ሌወታ ግሹዋ
\par }
{\PP \VerseOne{1}ሌወ ኮቸ ግድዳ ካህነታስነ አትዳ ኤንታ ኮቻስ እስራኤለ ግዶን ላታ ቢት ባዋ። አሳይ ጎዳስ ሺሽያ ፁሳ ያርሾይ ኤንታ ግሾ ግድያ ግሾ እያ ምሸ ዳና።

\VS{2}ኤንታዉ ኤንታ እሻታ ግዶን ላት ዴና፤ ጎዳይ ኤንታዉ ግዳይሳዳ እ ኤንታ ላታ።


\par }{\PP \VS{3}ኮርማ ዎይኮ ዶርሰ አሳይ ያርሾስ ሺሽዳይሳፈ ካህነታ ግሾይ ሀይሳ፤ ምሳይ፥ ጋጮይነ ኡሎ አሾይ ኤንታዉ እመቶ።

\VS{4}ነ ካꬃፈ፥ ዎይንያፐነ ዛይትያፐ ኮይሮ ጋክዳ አይፍያነ ነ ዶርሳ እክስያፐ ባይራ ካህነታስ እማ።

\VS{5}ሌወት ጎዳ ሱንꬃን መርናዉ ካህነ ግድድ ኦꬃና መላ ነ ኮቻ ግዶፈ ጎዳይ፥ ነ ፆሳይ ኤንታ ዶርስ።


\par }{\PP \VS{6}እስ ሌወይ እስራኤለ ቢታን ደእያ እስ ካታማፐ ደንድድ፥ ጎዳይ ዶርያ በሳ ባናዉ ኮይኮ፥

\VS{7}እ ብያ በሳን ደእያ ሌወት ጎዳ ስንꬃን ኤቅድ ኦይሳዳ እካ ጎዳ ባ ፆሳ ስንꬃን ኤቅድ ኦꬆ።

\VS{8}ባና ጋክያ ግሹዋ ኤክዳባ ግድኮካ፥ ካህነት ጎኤትያ ኡባ ኤንታራ ግና ሻከትድ ኤኮ።


\par }{\SH እፀትዳ ኦሶታ
\par }
{\PP \VS{9}ጎዳይ ነ ፆሳይ እምዳ ቢታ ነ ገልያ ዎደ ሄ ቢታን ደእያ አሳይ ኦꬅያ እፀትዳ ኦሶታ ኦꬆፋ።

\VS{10}ባ አደ ናኣ ዎይኮ ማጫ ናእዉ ያርሾስ ታማን ፁግያ ኦንካ ነ ግዶን በንቶፎ። ብት፥ ማራጨ በኤይ፥ ማሮተይ፥ ህግሸይ፥

\VS{11}ሞይትለ በኤይ፥ ሀይቅዳ አሳ አያና ፄገይ፥ ዎይኮ ሀይቅዳ አሳ አያናራ ኦደተይ ነ ግዶን ደኦፖ።

\VS{12}ሄሳ መላባ ኦꬅያ ኦንካ ጎዳ ማታን እፀትዳ አስ። ኤንቲ ሄሳ መላ ቱና ኦꬅያ ግሾ፥ ጎዳይ ነ ፆሳይ ሄ ካዎተꬃታ ነ ስንꬃፈ ጎዳና።

\VS{13}ሽን ነኒ ጎዳ ነ ፆሳ ስንꬃን ቦረይ ባይናይሳ ግዳ።

\VS{14}ነኒ ላታናዉ ብያ ቢታን ደእያ ካዎተꬃት ሙሩነይሳታነ ብተይሳታ፤ ሽን ነ ሄሳ ኦꬆና መላ ጎዳይ ነ ፆሳይ ነና ድግስ።


\par }{\SH ፆሳይ ደንꬃና ናብያ
\par }
{\PP \VS{15}ጎዳይ፥ ነ ፆሳይ ነ ኮቻ ግዶፈ ታ መላ ናበ ነዉ ደንꬃና። ነ እ ገይሳ ስአ።

\VS{16}ኮሬባ ዙማ ቦላ ነ ሺቅዳ ዎደ ጎዳ ነ ፆሳ ሀይሳዳ ያጋዳ ኦይቻዳሳ፤ “ታ ሀይቆና መላ ጎዳ፥ ታ ፆሳ ግርሳ ዛራዳ ስእከ፤ ሀ ዎልቃማ ታማ ዛራዳ በእከ” ያጋዳሳ።


\par }{\PP \VS{17}ጎዳይ ታኮ፥ “ኤንቲ ቱማ ግዶሶና።

\VS{18}ታ ኤንታ ኮቻ ግዶፈ ነ መላ ናበ ኤንታዉ ደንꬃና፤ ታኒ ታ ቃላ እያ ዶናን ዎꬃና፤ እ፥ ታ ኪትያ ኡባ ኤንታዉ ኦዳና።

\VS{19}እ ታ ሱንꬃን ኦድያ ታ ቃላ ስኦና ኦናካ ታ ኦይቻና።

\VS{20}ሽን ታ ኪቶናባ ታ ሱንꬃን ኦድያ ዎይኮ ሀራ ፆሳታ ሱንꬃን ኦድያ ሄ ናበይ ሀይቆ” ያግስ።


\par }{\PP \VS{21}ኔኒ፥ “ናበይ ኦድያ ቃላይ ፆሳፈ ግዶናይሳ ታ አይብን ሻካዳ ኤራኔ?” ያግኮ፥

\VS{22}ሄ ናበይ ጎዳ ሱንꬃን ኦድዳ ቃላይ ፖለቶና እፅኮ፥ ሄስ ጎዳይ ኦድቦና ቃላ ግደይሳ ኤራሳ። ሄ ናበይ ኦድያ ቃላይ ዎርዶ ግድዳ ግሾ እያ ያዮፋ።




\par }\Chap{19}{\SH ባቃትድ አትያ ካታማታ
\par }
{\R (ታይቦ 35:9-34፤ እያ 20:1-9)

\par }{\PP \VerseOne{1}ጎዳይ፥ ነ ፆሳይ ነዉ እምያ ቢታን ደእያ ካዎተꬃታ ꬋይስያ ዎደነ ነ ኤንታ ጎዳዳ፥ ኤንታ ካታማታንነ ኤንታ ኬꬃታን ዱሱ ዶምያ ዎደ፥

\VS{2}ጎዳይ፥ ነ ፆሳይ ላታ ኦꬅድ እምያ ቢታን ደእያ ካታማታፐ ሄꬑ ካታማታ ነዉ ዱማያ።

\VS{3}ጎዳይ፥ ነ ፆሳይ ነዉ ላታ ኦꬅድ እምያ ቢታ ሄꬓ ከሳዳ ሻካ። ያታዳ አሰ ዎꬍዳ ኦንካ ሄ ካታማታኮ ኤሶን ባቃትድ አታና መላ ኦገ ጊግሳ።


\par }{\PP \VS{4}እስ አስ ካሰ ሞርከተꬅ ባይና ደእሽን፥ ኤሮና ባ ላግያ ዎꬍኮ፥ እ ሄ ካታማታፐ እሱዋኮ ባቃትድ ባ ሸምፑዋ አሾ።

\VS{5}ናምኡ አሳት ምꬅ ቃንፃናዉ ዎራ ብን፥ እሶይ ምꬃ ቃንፅሽን፥ ምꬃፈ ካልታ አይፈይ ኮለትድ ሀንኩዋ ዎꬍኮ፥ ዎꬍዳ ኡራይ ሀ ሄꬑ ካታማታፐ እሱዋኮ ባቃትድ፥ ባ ሸምፑዋ አሾ።

\VS{6}ባቃትድ አትያ ካታማይ እስን ፃላላ ግድኮ፥ ዎꬍዳ ኡራይ ኤሶን ዎፅድ ጋካናዉ ኦገይ አዱሰ ግድኮ፥ ሱꬅ ዛርያ ማታ ዳቦይ ጎድ ጋክድ፥ ይሎን ደንድድ ሀይቃናዉ በሶና ኡራ ዎꬋናዉ ዳንዳኤስ። እ ባ ላግያ ዎꬍዳይ ካሰ ሞርከተꬅ ደእያ ግሾ ግደና።

\VS{7}ህንተ ሄꬑ ካታማታ ዱማይ ዎꬃና መላ ታ ነና ኪተይ ሄሳሳ።


\par }{\PP \VS{8}ጎዳይ፥ ነ ፆሳይ ካሰ ነ ማይዛታስ ጫቅዳይሳዳ ነ ዛዋ ዳልግስኮነ ነ ማይዛታስ እማና ግዳ ቢታ ኡባ ነዉ እምኮ፥

\VS{9}ሀ ሄꬑ ካታማታ ቦላ ሀራ ሄꬑ ካታማታ ጉጃ። ሀች ታ ነና ኪትያ ኡባ ነ ፖልኮ፥ ጎዳ ነ ፆሳ ዶስኮነ እ ነና ታማርስዳ ኦግያን ምናዳ ደእኮ፥ ሀ ቢታይ ነዉ እመታና።

\VS{10}ሄሳ ነ ኦꬅኮ፥ ጎዳይ፥ ነ ፆሳይ ላታ ኦꬅድ ነዉ እምያ ቢታን ፅሎ አሳ ሱꬅ ጉከና፤ ነካ ሱꬅ ጉሳዳ ኦይሸታካ።


\par }{\PP \VS{11}ሽን እስ አስ ባ ሾሩዋ እፅድ፥ ቆሰት ናግድ እያ ዎꬍድ፥ ሀ ካታማታፐ እሱዋኮ ባቃትኮ፥

\VS{12}እ ደእያ ካታማን ደእያ ጭማት እ ባቃትዳ ካታማፐ ኤህስድ፥ ኩሸ ዛራናዉ ኮየይሳስ አꬅድ እሞ።

\VS{13}እያዉ አይባካ ቃቶፋ፤ ነዉ ኡባባይ እንጀታና መላ፥ ፅሎ ሱꬅ ጉስዳ ኡራ እስራኤለ ግዶፈ ድጋ።


\par }{\SH ማርካተꬃባ
\par }
{\PP \VS{14}ጎዳይ ነ ፆሳይ ነኒ ላታና መላ እምያ ቢታን፥ በን አሳይ ኤስዳ ጋደ ዛዋ ሾዶፋ።


\par }{\PP \VS{15}እስ አስ ባላ ኦꬃናዉ እስ ማርካ ፃላል ግደና። ናምኡ ዎይኮ ሄꬑ ማርክ ማርካትን፥ ሄ ሞቶይ ፕርደታናዉ ኮሼስ።


\par }{\PP \VS{16}እስ አስ ሀራ አስ ዎርዶን ሞትኮ፥

\VS{17}ሞተይስነ ሞተተይስ ናምአይ ጎዳ ስንꬃን፥ ካህነታ ስንꬃንነ ዳይናታ ስንꬃን ኤቆ።

\VS{18}ዳይናት ሄ ኦዳ ምንꬅድ ፕልጎ፤ ሄ ኡራይ ባ እሻ ዎርዶን ሞተይስ ቱማ ግድኮ፥

\VS{19}ሄ ሞተተይስ ኤካናዉ ደእያ ሴራ ሞተይስ ሴረቶ። ሄሳዳ ኦꬃዳ፥ ኢታ ኡራ ነ ግዶፈ ድጋ።

\VS{20}ሄሳዳ ኦꬅኮ፥ ሀራ አሳይ ሄሳ ስእድ ያያና፤ ሄሳ መላ ኢታ ኦሶይ ዛሪድ ኦሰተና።

\VS{21}ሄሳ መላ ኢታ ኦሶ ኦꬅዳይሳስ ቃቶፋ፤ ሸምፖ ግሾ ሸምፖ፤ አይፈ ግሾ አይፈ፤ አቻ ግሾ አቸ፤ ኩሸ ግሾ ኩሸ፤ ገዳ ግሾ ገዳ መንꬃ።




\par }\Chap{20}{\SH ኦላባ
\par }
{\PP \VerseOne{1}ነኒ ሞርከታራ ኦለታናዉ ብያ ዎደ፥ ኤንታ ፓራት፥ ፓራ ጋረትነ ኤንታ ኦላንቾት ኔፐ ዳርን በአዳ፥ ኤንታዉ ያዮፋ፤ ነና ግብፀፈ ከስዳ ጎዳይ፥ ነ ፆሳይ ኔራ ደኤስ።

\VS{2}ህንተ ኦላ ዶማናፐ ኮይሮ፥ ካህነይ ኦላንቾታ ስን አꬍድ ሀይሳዳ ያጎ፤

\VS{3}“እስራኤለ አሳዉ፥ ስእተ፤ ሀች ህንተ፥ ህንተ ሞርከታራ ኦለታናዉ ሀኔታ። ህዛ ህንተ ዎዛናይ ዳጋሞፎ፤ ያዮፍተ፤ ኤንታ ስንꬃን ኮኮሮፕተ፤ ህርጎፍተ።

\VS{4}ጎዳይ፥ ህንተ ፆሳይ ህንተራ ብያ ግሾ፥ ህንተ ሞርከታ ኦልድ፥ ህንተዉ ፆኖ እማና” ያጎ።


\par }{\PP \VS{5}ቶራ ሞጮናት ኦላንቾታኮ፥ “ኦራꬃ ኬꬅ ኬፅድ ገልቦና አስ ደእኮ፥ እ ኦላን ሀይቅን፥ ሀራ አስ እያ ኬꬃን ገሎና መላ እ ሶ ስሞ።

\VS{6}ዎይኮ ዎይነ ቶክድ፥ አይፈ ሞና አስ ደእኮ፥ እ ኦላን ሀይቅን፥ ሀራ አስ እያ ዎይነ አይፍያ ሞና መላ እ ሶ ስሞ።

\VS{7}ማቾ ኦይችድ ኤክቦና አስ ደእኮ፥ እ ኦላን ሀይቅን፥ ሀራ አስ እያ ማችዉ ኤኮና መላ እ ሶ ስሞ” ያጎ።

\VS{8}ቶራ ሞጮናት ጉጅድ ሀይሳዳ ያጎ፤ “ሀ አሳ ግዶን ያያነ ህርግያ ኦንካ ደእኮ፥ እ ባ ላገታ ዎዛና ያሻን ትልእሳናፐ ሶ ስሞ” ያጎ።

\VS{9}ቶራ ሞጮናት ሄሳ አሳስ ኦድ ዉርስያ ዎደ ጩጋስ ጩጋስ ቶራ ሞጮናታ ዶሮ።


\par }{\PP \VS{10}እስ ካታማ ኦላናዉ ባዳ ነ እያኮ ማትያ ዎደ፥ ኮይሮትድ ሳሮራ ኤንቲ ኩሸ እማና መላ ኦይቻ።

\VS{11}ኤንቲ ሳሮራ ባንታ ኩሽያ እምድ፥ ባንታ ግምበ ፐንግያ ዶይድ ነና ገልስኮ፥ ሄ ካታማን ደእያ አሳ ኡባይ ነዉ ዴፆ ኦሶ ኦꬅድ ሀጋዞ።

\VS{12}ሄ ካታማ አሳይ ነዉ ሳሮራ ኩሸ እሞና እፅድ፥ ኦላስ ጊገትኮ፥ ነ ሄ ካታማ ዩሹዋ ተቃ።

\VS{13}ጎዳይ፥ ነ ፆሳይ ኤንታ ነዉ አꬅድ እምያ ዎደ ሄ ካታማን ደእያ አደ ኡባ ማሻን ዉርሳ።

\VS{14}ግዶሽን፥ ማጫሳ፥ ናይታ፥ መህያነ ካታማን ደእያ ኡባባ ነዉ ድአ። ጎዳይ፥ ነ ፆሳይ ነዉ እምያ ነ ሞርከታ ሻሉዋ ጎኤታ።

\VS{15}ነ ደእያ በሳፈ ሃክድ ደእያ ካታማታ ነ ኦይክያ ዎደ ሄሳዳ ኦꬃ።


\par }{\PP \VS{16}ሽን ጎዳይ፥ ነ ፆሳይ ነዉ ላታ ኦꬅድ እምያ ቢታን ሸምፖራ ደእያባ እሱዋካ አሾና ዎꬋ።

\VS{17}ጎዳይ፥ ነ ፆሳይ ኪትዳይሳዳ ህተታ፥ አሞረታ፥ ካናነታ፥ ፓርዘታ፥ ህወታነ ያቡሰታ ዉርሳዳ ዎꬋ።

\VS{18}ሄስ ሀኖና እፅኮ፥ ኤንቲ ባንታ ፆሳታ ጎይንሸ ኦꬅያ እፀትዳ ኦሶታ ህንተ ኦꬃና መላ ህንተና ታማርስድ፥ ጎዳ ህንተ ፆሳ ቦላ ህንተ ናጋራ ኦꬃና መላ ደንꬃና።


\par }{\PP \VS{19}እስ ካታማ ኦይካናዉ ዩሹዋ ነ ተቃዳ፥ ዳሮ ጋላስ ኦለታሸ ጋምእያ ዎደ፥ እያን ደእያ አይፈ እምያ ምꬃ አይፍያ ማፐ አትሽን፥ ቃንፆፋ። ነ ዩሹዋ ተቅድ ኦለይ አሰፐ አትሽን፥ ደንባን ደእያ ምꬃ ግደና።

\VS{20}ግዶሽን፥ ነ አይፈ እሞና ሀራ ምꬃታ ቃንፃዳ፥ ኔራ ኦለትያ ካታማይ ኩንዳና ጋካናዉ ያን ሚፃ ኬፃ።




\par }\Chap{21}{\SH ዎꬍዳ ኡራይ ኤረቶና ሀይቆ
\par }
{\PP \VerseOne{1}ነ ላታና መላ ጎዳይ፥ ነ ፆሳይ ነዉ እምያ ቢታን፥ ኦን ዎꬍዳኮ ኤረቶና አህ ኩንድድ በንትኮ፥

\VS{2}ህንተ ዳይናትነ ጭማት ብድ፥ አሀይ ኩንድዳ በሳፈ ማታ ካታማታ ጋካናዉ ደእያ ሃሆተꬃ ዋꬎ።

\VS{3}ሄሳፈ ጉየ፥ አሀይ ኩንድዳ በሳስ ማትያ ካታማ ጭማት፥ ዋታቦናነ ሞርገን ቃምባር ዎꬍቦና ኡስ ኤኮ።

\VS{4}እዮ ጎግያ ሃꬅ ደእያ ጎየትድ ኤሮናነ ዘረትድ ኤሮና ዛንጋራ ኤፍድ፥ ሄ ኡሴ ቆꬍያ ምርቅድ መንꬆ።

\VS{5}ሄሳ መላ ቆሁዋነ ኦሻ ሻክድ ፕርዳናዉ ጎዳይ፥ ህንተ ፆሳይ ባ ስንꬃን ኦꬃና መላነ ባ ሱንꬃን አንጃና መላ ኤንታ ዶርዳ ግሾ፥ ሌወ ኮቸ ግድዳ ካህነት ሄ በሳ ቦ።

\VS{6}ሄሳፈ ጉየ፥ አሀይ ኩንድዳ በሳስ ማትያ ካታማ ጭማት ዛንጋራን ቆ ምርቅድ ዎꬍዳ ኡሴ ቦላ ባንታ ኩሽያ ሜጨትድ፥

\VS{7}“ኑ ኩሸይ ሀ ሱꬃ ጉስቤና፤ ኑ አይፈይ ሄሳ በእቤና።

\VS{8}አቤት ጎዳዉ፥ ኔኒ ዎዝዳ ነ አሳ፥ እስራኤለ ማራ፤ ሀ ፅሎ ሱꬃ ነ አሳ ቦላ ናቆ ኦꬃዳ ታይቦፓ። ሀ ፅሎ ሱꬃ ግሾ ኑ ናጋራይ አቶ ጋ” ያጎ።

\VS{9}ነኒ ጎዳ አይፍያ ስንꬃን ሄሳዳ ኦꬃዳ፥ ፅሎ ሱꬃይ ጉክዳ ናጋራ ነ ግዶፈ ድጋ።


\par }{\SH ኦላን ድኤትዳ ማጫሳታባ
\par }
{\PP \VS{10}ነ ሞርከታራ ነ ኦለታናዉ ከይን፥ ጎዳይ፥ ነ ፆሳይ ኤንታ ነ ኩሸን አꬅድ እምን፥ ኤንታ ድእያ ዎደ፥

\VS{11}ድኤትዳ አሳ ግዶን እስ ማላ ሎኦ ማጫስ በአዳ፥ እዉ ምሸታዳ ማቻናዉ ኮይኮ፥

\VS{12}እዮ ነ ሶ ኤሀ። እ ሁጵያ ሜዳ፤ እ ፁጉንꬃ ጭጋ፤

\VS{13}ድኤትያ ዎደ ደእያ ማኡዋ ላማዳ፥ እስ አጌና ነ ሶን ኡታዳ፥ ባ አዋስነ ባ አየስ ካዮቶ። ሄሳፈ ጉየ፥ እዮ ማቻ።

\VS{14}ያታ ስማዳ፥ ኢራ ዱሳይ ነና ኡፋይሶና እፅኮ፥ እያ ባ ኮይዳ ሶ ባና መላ እዮ የዳ። ኔኒ እዮ ማቾ ኦꬃዳ ኢራ እስፈ አቅዳ ግሾ፥ እዮ ሚሸን ባይዛናዉ ዎይኮ አይለ ኦꬃናዉ በሰና።


\par }{\SH ባይራ ናአ ላታ ማታ
\par }
{\PP \VS{15}እስ አሳስ እ ዶስያነ ዶሶና ናምኡ ማቸት ደእኮ፥ ሄ ናምአይካ እያዉ አደ ናአ የልኮ፥ ባይራይ እ ዶሶና ማቸፔ የለትዳባ ግድኮ፥

\VS{16}እ ባ ናይታ ባ ሻሉዋ ላትስያ ዎደ፥ እ ዶሶናርፐ የለትዳ ባይራይ ደእሽን፥ እ ዶስያርፐ የለትዳ ካሉዋ ባይራያናዉ በሰና።

\VS{17}ሀራ ናይታስ እመይሳፈ እያዉ ናምኡ ኩሸ አꬅድ እምድ እ ዶሶናር ናአይ ባይራ ግደይሳ ኤርሳናዉ በሴስ። ሄ ናአይ እያዉ ኩሸ ቶሆ ጳልቅዳ ባይራ ግድያ ግሾ፥ ባይራተꬃ እ ኤካናዉ በሴስ።


\par }{\SH ዱማ ዱማ ህገታ
\par }
{\PP \VS{18}አዋስነ አየስ ኪተቶና እፅዳ፥ ኤንቲ ሴርንካ ስሞና፥ ዎዛና ሙመነ ማካላንቾ ግድዳ ናእ ደእኮ፥

\VS{19}አዋይነ አይያ ሄ ካታማ ፐንገን ደእያ ጭማታኮ እያ ኤሆ።

\VS{20}ኤንቲ ጭማታኮ፥ “ሀይስ ኑ ናአይ ዎዛና ሙመነ ማካላንቾ፤ እ ኑስ ኪተተና፤ እ ያራምባነ ኡሻንቾ” ያግድ ኦዶ።

\VS{21}ሄሳፈ ጉየ፥ ሄ ካታማን ደእያ አደ ኡባይ እያ ሹቻን ጫድድ ዎꬎ። ሄሳዳ ኦꬅድ ህንተ ግዶፈ ኢታ ኡራ ꬋይስተ፤ እስራኤለ ኡባይ ሄሳ ስእድ ያያና።


\par }{\PP \VS{22}እስ አስ ሀይቆ ፕርድስያ ባላ ኦꬅኮ፥ ነ እያ ምꬃ ቦላ ካቃዳ ዎꬍኮ፥

\VS{23}ሄ ምꬃ ቦላ እያ አሀይ አቆፖ፤ እያ ሄ ጋላስ ሞጋ። ምꬃ ቦላ ካቀትድ ሀይቅያ ኦንካ ፆሳን ባደትዳይሳ። ጎዳይ፥ ነ ፆሳይ ነዉ ላታ ኦꬅድ እምያ ነ ቢታ ቱንሶፓ።




\par }\Chap{22}{\PP \VerseOne{1}እስራኤለ አሳ ቦር ዎይኮ ዶርስ ꬋይድ ብሽን ደምኮ አጋ አꬎፋ፤ ላጋ ኤሀዳ እያ ጎዳስ እማ።

\VS{2}ሄ መህያ ጎዳይ ነ ሄራ አስ ግዶና እፅኮ ዎይኮ እያ ጎዳይ ኦነኮ ነ ኤሮና እፅኮ፥ እያ ጎዳይ ኮይሸ ያና ጋካናዉ ነ ሶ ኤፋ፤ እ ኮይሸ ዪኮ እያዉ እማ።

\VS{3}ሄሳዳ ሀረ ዎይኮ ማኦ ዎይኮ አይባካ ꬋይዳባ ደምኮ፥ ሄሳዳ ኦꬃ።


\par }{\PP \VS{4}እስራኤለ አሳ ሀረይ ዎይኮ ቦር ኦገን ኩንድን በእኮ፥ ማዳዳ ደንꬃፈ አትሽን፥ አጋዳ አꬎፋ።


\par }{\PP \VS{5}ማጫስ አደ ማኦ ማኦፎ፤ አደይካ ማጫሳ ማኦ ማኦፎ። ሄሳ መላባ ኦꬅያ ኦናካ ጎዳይ፥ ህንተ ፆሳይ እፄስ።


\par }{\PP \VS{6}ነ ኦገ ብሽን፥ ምꬃ ቦላ ግድን፥ ሳአን ባ ናኣ ዎይኮ ባ ጱጱልያ ሀጵዳ ካፎ ደምኮ፥ እዮ፥ እ ናይታራ ኦይካዳ ነ ሶ ኤፎፓ።

\VS{7}ናይታ ኤፋናዉ ዳንዳኣሳ፤ ሽን አይዉ ባና መላ የዳ አጋ። ሄሳዳ ኦꬅኮ፥ ኔኒ ዱረታዳ አዱሳ ላይꬅ ዳና።


\par }{\PP \VS{8}ኦራꬃ ኬꬅ ኬፅያ ዎደ ካራፐ አስ ኩንድ ሀይቅን ነ ኦይሸቶና መላ ኬꬃ ቦላ ካተ ጊግሳ።


\par }{\PP \VS{9}ነ ዎይነ ጋደን ናምኡ ቆሞ ካꬅ ዘሮፓ፤ ሄሳዳ ኦꬅኮ፥ ነ ዘርዳ ካꬃይነ ዎይነይ ናምአይካ ኢታና።


\par }{\PP \VS{10}ቦርነ ሀረ እስፈ ዋፃዳ ጎዮፓ።


\par }{\PP \VS{11}ሱፈፐነ ሊኖፐ ኦሰትዳ ማኦ ማኦፋ።


\par }{\PP \VS{12}ነ ማእያ ማኦይ ኦይዱ ባጋራ ማጫር ደእያባ ግዶ።


\par }{\SH ኤኮ ገሎ ጌሻተꬅ
\par }
{\PP \VS{13}እስ አስ ማቾ ኤክ ስሚድ እዮ ዶሶና እፅድ፥

\VS{14}“ሀ ማችው ታ ኤክያ ዎደ ኩመꬅ ግዱኩ” ያግድ እዮ ኢስድ ኦደትኮ፥

\VS{15}ናኤ አዋይነ ናኤ አይያ እ ጌላኦተꬃ ማላ ኤፍድ፥ ካታማ ፐንገን ደእያ ጭማታ በሶ።

\VS{16}ናኤ አዋይ ጭማታስ ሀይሳዳ ያግድ ኦዶ፤ “ታኒ ታ ናእዉ ሀ ኡራስ ማቾ ኦꬃዳ እማስ፥ ሽን እዮ እፅስ።

\VS{17}እ፥ ‘ነ ናእያ ኩመꬅ ግዱኩ’ ያግድ እዮ ኢስድ ኦድስ። ግዶሽን፥ ‘ታ ናኤ ጌላኦተꬃ ማላ ሀይሳ በእተ’ ” ያግድ፥ እ ጌላኦተꬃ ኤርስያ ጫርቅያ በሶ።

\VS{18}ያትኮ፥ ሄ ካታማ ጭማት እያ ጋራፎ።

\VS{19}እ እስራኤለ ጌላኤ ሱንꬃ ኢስዳ ግሾ፥ ጭማት እያ ፄቱ ብራ ሳንትመ
\FTNT{*}{{\FR 22:19 }{\FK{ፄቱ ብራ ሳንትመ፦
}}{\FT{እስ ክሎነ ባጋ ግራመ ዴፅያ ብራ ሳንትመ
}}} አጭስድ፥ ናኤ አዋስ እሞ። ናእያ እያዉ ማቾ ግዳዳ ደኦ፤ ባ ደኦ ላይꬃ ኡባን እዮ የዳናዉ በሰና።


\par }{\PP \VS{20}እያ ሞቶይ ቱማ ግድድ፥ ናእያ ኩመꬅ ግዶና እፅኮ፥

\VS{21}እያ ባ አዋ ሶን ደአሸ ላይማትዳ ግሾ፥ ናእዉ እ አዋ ካረ ኤህድ፥ ሄ ካታማ አደት እዮ ሹቻን ጫድድ ዎꬎ። እስራኤለ ግዶን እያ ቦርሶባ ኦꬃሱ፤ ሄሳዳ ኦꬃዳ ነ ግዶፈ ኢታ ድጋ።


\par }{\PP \VS{22}እስ አስ ሀራ አሳ ማችራ ላይማትሸ ኦይከትኮ፥ እነ እያራ ላይማትዳ ማጫስያ ሀይቆ። ሄሳዳ ኦꬃዳ ነ ግዶፈ ኢታ ድጋ።


\par }{\PP \VS{23}እስ አስ ሀራ አሳስ ኦይሸታ ጊግዳ ጌላእዉ ካታማ ግዶን ደምድ ኢራ ላይማትኮ፥

\VS{24}ኤንታ ናምኣ ካታማፐ ጋፃ ከስድ፥ ሹቻን ጫድድ ዎꬍተ። ናእያ ሀይቀይ፥ ካታማ ግዶን ደአሸ፥ አስ አሻና መላ ዋሳቦና ግሾሳ። ናአይ ሀይቀይ፥ ሀራ አሳስ ጊግዳ ጌላእዉ ኢስዳ ግሾሳ። ሄሳዳ ኦꬃዳ ነ ግዶፈ ኢታ ድጋ።


\par }{\PP \VS{25}እስ አስ አሳስ ጊግዳ ጌላእዉ አስ ባይና በሳን ዎልቃን ኦይክድ፥ እዮ ኢስኮ፥ እያ ፃላል ሀይቆ።

\VS{26}እያ ሀይቆስ ጋꬅያ ናጋራ ኦꬃቦና ግሾ፥ ናኤ ቦላ አይባካ ኦꬆፕተ። ሄስ እስ አስ ጮ ደንድድ ሀራ አስ ዎይሳ መላ።

\VS{27}እ እዮ አስ ባይና በሳን ደምድ ኦይክን፥ ሄ ጌላእያ ዋሳሱ፥ ሽን እዮ አሽያ አስ በንትቤና።


\par }{\PP \VS{28}እስ አስ ኦይሸታቦና ጌላእዉ ኦይክድ፥ እ ጌላኦተꬃ ኤክድ ኦይከተኮ፥

\VS{29}ናኤ አዋ እሻታሙ ብራ ሳንትመ
\FTNT{†}{{\FR 22:29 }{\FK{እሻታሙ ብራ ሳንትመ
}}{\FT{ኡሱፑን ፄቱ ግራመ ዴፅያ ብራ ሳንትመ።
}}} አጮ። ያትድ ናእዉ ባዉ ማቾ ኦꬆ። ባ ደኦ ላይꬃ ኡባን እዮ የዶፎ።


\par }{\PP \VS{30}እስ አስ ባ አዋ ማችዉ ኤክድ፥ ባ አዋ ካዉሾፎ።




\par }\Chap{23}{\SH ፆሳ ሺቆፐ ድግያ ጋሶታ
\par }
{\PP \VerseOne{1}ሳንጋትዳ ዎይኮ ቃራተትዳ አደይ ጎዳ ሺቁዋ ገሎፖ።


\par }{\PP \VS{2}ላይማተꬃን የለትዳ አስ ጎዳ ሺቁዋ ገሎፖ። ሀር አቶሽን ታማንꬆ የለተꬅ ጋካናዉ፥ እያ ኮቻፈ ኦንካ ጎዳ ሺቁዋ ገሎፖ።

\VS{3}አሞነ አስ ግድን ዎይኮ ሞአበ አስ ግድን፥ ጎዳ አሳ ሺቁዋ ገሎፖ። ሀር አቶሽን ታማንꬆ የለተꬅ ጋካናዉ ኤንታ አሰ ግድዳ ኦንካ ጎዳ አሳ ሺቁዋ ገሎፖ።

\VS{4}ኔኒ ግብፀፈ ከያዳ ብሽን፥ ኤንቲ ካꬃራነ ሃꬃራ ነና ሞክቦኮና። ኤንቲ ማሰጰፆመን ፓቶራ ካታማን ደእያ ብኦራ ናኣ ባላም ነና ባዳና መላ ሻምዶሶና።

\VS{5}ጎዳይ፥ ነ ፆሳይ ነና ዶስዳ ግሾ ባላማ ስእቤና፤ እያ ባደꬃ ነዉ አንጆን ላምስ።

\VS{6}ነ ደኦ ላይꬃ ኡባን ኤንቲ ሳሮ ዳና መላነ ዱረታና መላ አሞቶፋ።

\VS{7}ኤዶመት ነዉ ዳቦ ግድያ ግሾ ኤንታ ካꬎፓ፤ ነ ኤንታ ቢታን በተ አስ ግዳዳ ደእዳ ግሾ ግብፀታ ካꬎፓ።

\VS{8}ኤንታ ሄꬓንꬆ የለተꬃይ ጎዳ ሺቁዋ ገላናዉ ዳንዳኦሶና።


\par }{\SH ጉታ ቱናተꬃፈ ናጎ
\par }
{\PP \VS{9}ነ ሞርከታ ኦላናዉ ከያዳ ዱንካንዳ በሳን ነና ቱናተꬃፈ ናጋ።

\VS{10}ቃማ አሙሆን አቱንꬃይ ጉክን፥ እርፃባይ እያ ቦላ ደእያ ኦንካ ጉታፐ ጋፃ ከይድ ያን ጋምኦ።

\VS{11}ሳእ ኦማርስያ ዎደ ባ አሳተꬃ ሜጨትድ፥ አው ዉልያ ዎደ ጉታ ስሞ።


\par }{\PP \VS{12}ነ ዎራ ሼሽ ኡትያ በሲ ጉታፐ ካረን ጊግሳ።

\VS{13}ሼሻስ ኡትያ ኦላ ቦክያ ሚሸ ኦላ ሚሸራ ጋꬃዳ ኦይካ፤ ሼሻስ ኡታ ስማዳ ኦላን ቢታ ዛራ።

\VS{14}ጎዳይ፥ ነ ፆሳይ ነና ናጋናዉነ ነ ሞርከታ ነ ኩሸን አꬅድ እማናዉ፥ ነ ጉታን ስመረቴስ። እ ያን ሻትያባ በእድ፥ ነና አግድ ስሞና መላ ነ ጉታይ ጌሽ ግዳናዉ ኮሼስ።


\par }{\SH ዱማ ዱማ ህገታ
\par }
{\PP \VS{15}ባ ጎዳፐ ባቃትድ፥ ኔኮ ይዳ አይልያ ዛራዳ እያ ጎዳስ እሞፋ።

\VS{16}እ ነ ካታማታፐ እሱዋን፥ ባ ኮይዳ በሳን ባ ኮይዳ ዎደ ጋካናዉ ደኦ፤ እያ ኡንኤꬆፋ።


\par }{\PP \VS{17}እስራኤለ አሳፐ ኦንካ አደ ግድን ዎይኮ ማጫ ግድን፥ ኤቃ ጎይንያ አሳይ ኦይሳዳ ላይማቶፖ።

\VS{18}አደ ግድን ዎይኮ ማጫስ ግድን፥ ላይማተꬃን ደምዳ ሚሸ ቃንገꬅ ጋꬃናዉ ጎዳ ነ ፆሳ ኬꬅ ኤሆፖ። ኤንታ ናምኣ ጎዳይ ነ ፆሳይ እፄስ።


\par }{\PP \VS{19}ህንተ ኮቸ ግድዳ እስራኤለ አሳስ ሚሸ ዎይኮ ካꬅ ዎይኮ ሀራባ ታልአዳ የሎ ኤኮፋ።

\VS{20}ሀራ ቢታ አሳፐ የሎ ኤካናዉ ዳንዳኣሳ፤ ሽን ኔኒ ላታናዉ ገልያ ቢታን ነ ኦꬅያባ ጎዳይ፥ ነ ፆሳይ አንጃና መላ ነ ኮቸ ግድዳ እስራኤለ አሳስ የሎራ ታልኦፋ።


\par }{\PP \VS{21}ጎዳስ፥ ነ ፆሳስ፥ እማናዉ ቃንገትዳባ ጋꬃናዉ ጋምኦፋ። ጎዳይ ነ ፆሳይ ነ ቃንግዳይሳ ኩመꬅ ኔፐ ኮይያ ግሾ፥ ፖሎና እፅኮ ነዉ ናጋራ ግዳና።

\VS{22}ሽን ነ ቃንጎና አግኮ ሄስ ናጋራ ግደና።

\VS{23}ጎዳስ ነ ፆሳስ፥ እማና ግዳ ነ ዶናን ኦደትዳባ ኔኒ ዶሳን እማና ግዳ ግሾ፥ ነ እንፃርሳን ኦደትዳባ ፖላ።


\par }{\PP \VS{24}ኔኒ እስ አሳ ዎይነ ጋደ ግዶራ አꬍያ ዎደ ዎይንያፐ ኮይዳ መላ ማ፥ ሽን እያፐ አይባካ ነ ኦይክዳ ሚሸን የጎፋ።

\VS{25}እስ አሳ ጋደራ ኔኒ አꬍያ ዎደ ሄ ጋድያን ደእያ ትያፐ ዱꬃዳ ማ፤ ሽን ካꬃፈ ጫካዳ ነ ሶ ኤፎፓ።




\par }\Chap{24}{\PP \VerseOne{1}እስ አስ ማቾ ኤክ ስሚድ፥ እስ ኢታባ እ ቦላ ደምድ እዮ እፅድ፥ ፕርማ ዳክድ፥ የድኮ፥

\VS{2}እያ ሶፐ ከያዳ፥ ሀራ አዝና ገልኮ፥

\VS{3}ሄ ናምአንꬆ አዝናይ እዮ ዶሶና እፅድ፥ ፕርማ ዳክድ፥ እዮ ባ ሶፐ ከስድ የድኮ፥ ዎይኮ እዮ ኤክዳ ናምአንꬆ አዝናይ ሀይቅኮ፥

\VS{4}እያ ቱንዳ ግሾ፥ ኮይሮ ኤክዳ አዝናይ፥ ዛሪድ እዮ ኤኮፎ። ሄስ ጎዳ ስንꬃን እፀትዳባ፤ ነ ጎዳይ፥ ነ ፆሳይ ነ እምያ ቢታን ሄሳ መላ ናጋራ ኦꬆፋ።


\par }{\PP \VS{5}ኦራꬃ ማቾ ኤክዳ አስ ኦላስ ቦፖ፤ ሀራ ዴፆ ኦሶ ኦꬆፎ። እስ ላይꬅ አꬋና ጋካናዉ አዉካ ቦና ባ ማችዉ ኡፋይሶ።


\par }{\PP \VS{6}እስ አሳ ዎፃ ዎይኮ ማይደ አጮስ ኦይኮፋ፤ ሄስ ኬꬃ አሳይ ምያባ ꬋይድ ሀይቆ ጉሱ።


\par }{\PP \VS{7}እስ እስራኤለ ግድዳ ባ እሻ ካይሶት ኤፍድ፥ አይለ ከሰይ ዎይኮ ሀራስ ባይዝያ ኡራይ ሀይቆ። ሄሳዳ ኦꬃዳ ኢታ ኡራ ነ ግዶፈ ድጋ።


\par }{\PP \VS{8}ጎጋ ሀርገፈ ነና ምንꬃዳ ናጋ፤ ሌወ ኮቸ ግድዳ ካህነት ነና ታማርስያ ኡባ ፖላ፤ ታ ኤንታዉ እምዳ ኪታ ናጋ።

\VS{9}ኔኒ ግብፀፈ ከያዳ ኦገን ደእሽን፥ ጎዳይ ነ ፆሳይ ማይራም ቦላ ኦꬅዳይሳ አኬካ።


\par }{\PP \VS{10}እስ አሳስ እስባ ታልአዳ፥ ኦይꬅያባ ኦይቻናዉ እያ ሶ ገሎፓ።

\VS{11}ኔኒ ካረን ኤቅዳሽን፥ ነ ታልእዳ ኡራይ ኦꬅያባ ሶፐ ከስድ ነዉ እሞ።

\VS{12}እ ማንቆ ግድኮ፥ ኔኒ አጮስ ኦይክዳ እያ ማኡዋ ነ ሶን አይሶፓ።

\VS{13}እ ማእድ አቃና መላ ሳእ ኦማርስያ ዎደ እያዉ ጉየ ዛራ፤ እ ነና ጋላታና። ሄስ ጎዳ ነ ፆሳ ስንꬃን ነዉ ፅሎተꬃ ኦሶ ግድድ ታይበታና።


\par }{\PP \VS{14}ማንቆነ ማደ ኮይድ ዶካለትዳ፥ እስራኤለ ግድዳ ነ እሻ ግድን ዎይኮ ነ ካታማታፐ እሱዋን ደእያ ሀራ ቢታ አስ ናቆፋ።

\VS{15}እ ሀች ኦꬅዳይሳ ሀች ኤካናዉ ምንꬅድ ኮይያ ግሾ፥ አው ዉሎና እያዉ ቃንፃ። ሄስ ሀኖና እፅኮ፥ ማንቆይ ጎዳኮ ዋስን ሄስ ነዉ ናጋራ ግዳና።


\par }{\PP \VS{16}ናይት ኦꬅዳ ናጋራ ግሾ፥ አዋታ ዎꬋናዉ በሰና፤ ቃስ አዋት ኦꬅዳ ናጋራ ግሾ ናይታ ዎꬋናዉ በሰና። ኦንካ ባ ኦꬅዳ ናጋራን ናጋራን ሀይቃናዉ በሴስ።


\par }{\PP \VS{17}ሀራ ቢታ አሳ ፕርዳነ ይኦ ናይታ ፕርዳ ዎቢሶፓ፤ አምኤ ማኡዋ አጮ ግሾ ኦይኮፋ።

\VS{18}ኔኒ ግብፀ ቢታን አይለ ግድዳይሳነ ጎዳይ ነ ፆሳይ ነና ያፐ ዎዝድ ከስዳይሳ አኬካ። ታኒ ነና ኪተይ ሄሳ ግሾሳ።


\par }{\PP \VS{19}ኔኒ ካꬅ ጫክያ ዎደ ነ ዶግዳ ምርቅያ ኤካናዉ ጉየ ስሞፋ። ጎዳይ፥ ነ ፆሳይ ነ ኩሸ ኦሶ ኡባን ነና አንጃና መላ ሄሳ በተ አሳስ፥ ይኦ ናይታስነ አምኤታስ አጋጋ።

\VS{20}ኔኒ ሻማሆ አይፈ ማፅያ ዎደ ዉርሳዳ ማፃናዉ ናምአንꬆ ጉየ ስሞፋ። አትዳይሳ በተ አሳስ፥ ይኦ ናይታስነ አምኤታስ አጋጋ።

\VS{21}ኔኒ ዎይነ አይፈ ማፅያ ዎደ ዉርሳዳ ማፃናዉ ናምአንꬆ ጉየ ስሞፋ። አትዳይሳ በተ አሳስ፥ ይኦ ናይታስነ አምኤታስ አጋጋ።

\VS{22}ኔኒ ግብፀ ቢታን አይለ ግዳዳ ደእዳይሳ ዶጎፓ። ታኒ ነና ኪተይ ሄሳ ግሾሳ።




\par }\Chap{25}{\PP \VerseOne{1}ናምኡ አሳት ኦየትድ ፕርዳ ኬꬅ ቢኮ፥ ዳይናት ፅሉዋ ነ ልከ ግድ፥ ናቅዳይሳ ነ ባላ ግድ ፕርዶ።

\VS{2}ባልዳይሳ ጋራፎ በሲያባ ግድኮ፥ እያ ትራራ ዝንእስድ ዞኮን ሾጫና መላ ዳይናይ ኪቶ። እ ጋራፈተይ ዳይና ስንꬃንነ እ ኦꬅዳ ባላ መላ ግዶ።

\VS{3}እ ኦይታሙ ጋካናዉ ጋራፈታናዉ ዳንዳኤስ፥ ሽን ሄሳፈ ዳሮፖ። ሄሳፈ ዳርኮ ነ እሻይ ነ ስንꬃን ካዉያና።


\par }{\PP \VS{4}ዉዱማን ካꬅ የꬍያ ቦራ ዶና ቃቾፋ።


\par }{\PP \VS{5}እስፈ ደእያ እሻታፐ እሶይ ናአ የሎና ሀይቅኮ፥ እያ ማችያ ሀራ አስ ገሎፖ። እ አዝና እሻይ እዮ ኤክድ፥ እዉ ኮሽያባ ኩንꬆ።

\VS{6}ሀይቅዳ እሻ ሱንꬃይ እስራኤለ አሳ ግዶፈ ቁሸትድ ꬋዮና መላ እያ፥ ኮይሮ የልያ አደ ናአይ ሀይቅዳ እሻ ሱንꬃን ፄገቶ።


\par }{\PP \VS{7}ግዶሽን፥ እ ባ እሻ ማችዉ ኤካናዉ ኮዮና እፅኮ፥ ማጫስያ ካታማ ፐንገን ደእያ ጭማታኮ ባዳ፥ “ታ አዝና እሻይ ባ እሻ ሱንꬃይ እስራኤለን ዳና መላ ኮይቤና፤ ታና ኤክድ፥ ታዉ ኮሽያባ ኩንꬆና እፅስ” ያጋዳ ኦዶ።

\VS{8}ካታማ ጭማት እያ ፄግድ ኦይችን፥ እ ሀእካ፥ “ታኒ እዮ ኤክከ” ጊኮ፥

\VS{9}ማጫስያ ጭማታ ስንꬃን እያኮ ሺቃዳ፥ እያ ጫማፈ እሱዋ ከሳዳ፥ እያ ሶምኦን ጩታዳ፥ “ባ እሻስ ዘረꬅ ዳና መላ ኮዮና አሳ ቦላ ሀይሳ መላ ካዉሽ ጋካናዉ በሴስ” ያጎ።

\VS{10}ያትን፥ ሄ ኡራ ሶ አሳይ እስራኤለ ኮቻ ግዶን፥ “ጫማ ከስዳ አሳ ሶ” ጌተትድ ፄገትሸ ዳና።


\par }{\PP \VS{11}ናምኡ አሳት ዋትሽን፥ እሱዋ ማችያ ያዳ፥ ባ አዝና ሾጨይሳ ኩሸፐ አሻናዉ፥ ባ ኩሽያ የዳዳ ሀንኩዋ አደተꬃ ኦይክኮ፥

\VS{12}እ ኩሸይ ቃይ ባይና ቃንፀቶ።


\par }{\PP \VS{13}ግታነ ጉꬅ ግድዳ ናምኡ ምዛነ ኦይኮፋ።

\VS{14}ዳሮነ ጉꬅ ማክያ ናምኡ ማካ ሚሸይ ነዉ ዶፖ።

\VS{15}ጎዳይ፥ ነ ፆሳይ ነዉ እምያ ቢታን አዱሳ ላይꬅ ነ ዳና መላ ልከ ምዛነይነ ማካ ሚሸይ ነዉ ደኦ።

\VS{16}ጎዳይ ነ ፆሳይ ሄሳ መላባ ኦꬅድ፥ ባለꬅያ ኦናካ እፄስ።


\par }{\PP \VS{17}ነ ግብፀፈ ከያዳ ኦገ ቦላ ደእሽን፥ አማለቃት ነ ቦላ ኦꬅዳባ አኬካ።

\VS{18}ኤንቲ ፆሰ ያዮና ደረ፤ ነ ኦግያን ኤንቲ ኔራ ኤቀትዶሶና። ነ ብሽን፥ ዳቡርድ ጉየ አትዳ አሳ ኡባ ዎꬍዶሶና።

\VS{19}ሄሳ ግሾ፥ ጎዳይ ነ ፆሳይ ነና ሄ ቢታ ላትስድ፥ ነ ዩሹዋን ደእያ ሞርከታፐ ነና ሸምፕስያ ዎደ ሀ ቢታን ኤንታ ሀሳይያ አስ ꬋያና ጋካናዉ አማለቃታ ኡባ ꬋይሳ፤ ሄሳ ኦꬃናይሳ ዶጎፓ።




\par }\Chap{26}{\SH ባይራ ካꬃ ያርሾነ አስራታ
\par }
{\PP \VerseOne{1}ጎዳይ፥ ነ ፆሳይ ነና ላትስያ ቢታ ገላዳ፥ ዎፑ ጋዳ ዱስ ኦይክያ ዎደ፥

\VS{2}ጎዳይ፥ ነ ፆሳይ ነዉ እምያ ቢታን ሞክዳ ካꬃ ኡባፈ ባይራ፥ ጎዳይ ነ ፆሳይ ባ ሱንꬃይ ፄገታና መላ ዶርዳ በሳ ኤካዳ ባ።

\VS{3}ሄ ዎደ አዋትያ ካህንያኮ ባዳ፥ “ጎዳይ ታዉ እማና ግድ ካሰ ኑ ማይዛታስ ጫቅዳ በሳ ኑና ገልስዳ ጎዳስ፥ ኑ ፆሳስ፥ ሀች ማርካታይስ” ያግተ።

\VS{4}ካህነይ ካꬃ ነ ኩሸፐ ኤክድ፥ ጎዳ ነ ፆሳ ያርሾ በሳ ስንꬃን ዎꬆ።

\VS{5}ሄሳፈ ጉየ፥ ጎዳ ነ ፆሳ ስንꬃን ሀይሳዳ ያጋ፤ “ታ ማይዛይ በሳፈ በሰ ዩይሸ ደእዳ ሶረ ቢታ አስ፤ እ ታይቦን ጉꬃ አሳታራ ግብፀ ዎꬍድ ያን ደእስ። እ ያን ደእሸ ግታ፥ ዎልቃማነ ታይቦን ዳሮ ደረ ግድስ።

\VS{6}ሽን ግብፀት ኑኒ አይለ ግድድ ኦꬃና መላ ኡንኤꬅዶሶና፤ ካዉሽዶሶና።

\VS{7}ያትን፥ ኑኒ ጎዳኮ፥ ኑ አዋታ ፆሳኮ ዋስዳ። ጎዳይ ኑ ዋሱዋ ስእስ፤ ኑ ዋይያ፥ ኑ ዳቡራነ ኑ ኡንኤተꬃ በእስ።

\VS{8}ጎዳይ ባ ዎልቃማ ኩሽያን፥ ባ ምጨትዳ ቀስያን፥ ግታ ዳጋማን፥ ማላታንነ ማላልስያባታን ኑና ግብፀፈ ከስስ።

\VS{9}ሀ በሳ ኑና ኤህድ፥ ማꬅነ ኤስ ጎግያ ሀ ቢታ ኑስ እሚስ።

\VS{10}ሄኮ፥ ጎዳይ ኑስ እምዳ ቢታ አይፍያፐ ባይራ ኤሀስ” ያጋዳ፥ ካꬃ ጎዳ ነ ፆሳ ስንꬃን ዎꬃዳ፥ እያ ስንꬃን ጉፋና።

\VS{11}ነዉነ ነ ሶ አሳስ ጎዳይ፥ ነ ፆሳይ እምዳ ሎኦባ ኡባን ኡፋይታሸ፥ ጎዳ ጋላታ። ሌወትነ ነ ግዶን ደእያ በተ አሳ ኡባይካ ኔራ ኡፋይቶ።


\par }{\PP \VS{12}አስራታ ከስያ ሄꬓንꬆ ላይꬃን፥ ነ ካꬃፈ አስራታ ከሳ ኦንግዳፐ ጉየ ነ ካታማን ደእያ ሌወታስ፥ በተ አሳስ፥ ይኦታስነ አምኤታስ እማዳ ኤንቲ ካልድ ማና መላ ኦꬃ።

\VS{13}ጎዳ፥ ነ ፆሳኮ፥ “ታኒ ታ ሶፐ ዱማትዳ ካꬃ እሞታ ከሳዳ፥ ነ ታና ኪትዳይሳዳ ሌወታስ፥ በተ አሳስ፥ ይኦታስነ አምኤታስ እማስ። ታኒ ነ ኪታፐ እሱዋካ መንꬃብከ፤ እሱዋካ ዶጋ አጋብከ።

\VS{14}ታ ካዮትያ ዎደካ፥ ሄ አስራታፐ አይባካ ማብከ፤ ታ ቱንዳ ዎደካ እያ ቦቻብከ፤ ሀይቅዳ አሳስ እያፐ እማብከ። ታኒ ጎዳ፥ ታ ፆሳ ቦንቻስ፤ እ ታና ኪትዳባ ኡባ ፖላስ።

\VS{15}ነኒ ደእያ ጌሻ በሳፈ፥ ሳሎፐ ዱገ ፄላ፤ ነ ደርያ እስራኤለ አንጃ፤ ካሰ ኑ ማይዛታስ ነ እማና ጋዳ ጫቅዳ ማꬅነ ኤስ ጎግያ ቢታ ኑስ አንጃ” ያጋ።


\par }{\SH ፆሳስ ዱማትዳ ደረ
\par }
{\PP \VS{16}ነ ሀ አዋጆታነ ዎጋታ ናጋና መላ ጎዳይ ነ ፆሳይ ሀች ነና ኪትስ። ሄሳ ግሾ፥ ነ ኩመꬃ ዎዛናፐነ ኩመꬃ ሸምፑዋፈ ኤንታ ናጋ።

\VS{17}ጎዳይ፥ ነው ፆሰ ግደይሳነ ነኒ እያ ኦግያን ባናዉ፥ እያ ዎጋ፥ እያ ኪታነ ህግያ ናጋናይሳ ሀች ኤርሳዳሳ።

\VS{18}ጎዳይ ባ ገልዳ ቃላዳ ነኒ እያ ደረ ግደይሳ፥ እያዉ ቡዞ ሚሸ ግደይሳነ እያ ኪታ ኡባ ናገይሳታ ግደይሳ ሀች ነና ኤርስስ።

\VS{19}ሄሳ ነኒ ኦꬅኮ፥ እ መꬍዳ ደረ ኡባፈ አꬅድ ነና ጋላታን፥ ሱንꬃንነ ቦንቾን ግታ ደረ ኦꬃና። እ ገልዳ ቃላዳ ነኒ እያዉ ጌሻ ደረ ግዳና።




\par }\Chap{27}{\SH ኤባላን ደእያ ያርሾ በሳ
\par }
{\PP \VerseOne{1}ሄሳፈ ጉየ፥ ሙሰይነ እስራኤለ ጭማት አሳኮ፥ “ታኒ ሀች ህንተና ኪትያ ኪታ ናግተ።

\VS{2}ዮርዳኖሰ ሻፋ ፕናዳ፥ ጎዳይ ነ ፆሳይ ነዉ እምያ ቢታ ገልያ ዎደ ግታ ሹቻታ ኤሳዳ ኖራ ትያ።

\VS{3}ጎዳይ፥ ነ አዋታ ፆሳይ ነዉ እማና ግዳይሳዳ ማꬅነ ኤስ ጎግያ ቢታ፥ ጎዳይ ነ ፆሳይ ነዉ እምያ ቢታ ነ ፕንያ ዎደ ሀ ህገታ ኡባ ሄ ሹቻታ ቦላ ፃፋ።

\VS{4}ኔኒ ዮርዳኖሰ ፕንዳ ዎደ ታ ነና ሀች ኪትዳይሳዳ ሀ ሹቻታ ኤባላ ዙማ ቦላ ኤሳዳ ኤንታ ቦላ ኖራ ትያ።

\VS{5}ሄ በሳን ጎዳስ፥ ነ ፆሳስ፥ ብራት ቦቾና ሹቻፈ ያርሾ በሲ ጊግሳ።

\VS{6}ጎዳስ፥ ነ ፆሳስ ያርሾ በሲ ማሰትቦና ሹቻፈ ኦꬃ፤ እያ ቦላ ጎዳስ፥ ነ ፆሳስ ፁሳ ያርሾ ያርሻ።

\VS{7}እስፈተꬃ ያርሹዋ ሺሻዳ ማሸ ጎዳ፥ ነ ፆሳ ስንꬃን ኡፋይታ።

\VS{8}ሀ ህገታ በንታና መላ ኦꬃዳ ሀ ሹቻታ ቦላ ቆንጨን ፃፋ” ያግስ።


\par }{\SH ኤባላፐ ዎꬍያ ባደꬅ
\par }
{\PP \VS{9}ሙሰይነ ሌወ ግድዳ ካህነት እስፈ አሳኮ፥ “እስራኤለ፥ ስእ ጋዳ ዎዛናፐ ስአ፤ ሀች ነ ጎዳ፥ ነ ፆሳ ደረ ግዳዳሳ።

\VS{10}ታ ሀች ነዉ እምያ ጎዳ፥ ነ ፆሳ አዋጆታ ናጋነ ኪተታ” ያግስ።


\par }{\PP \VS{11}ሄ ጋላስ ሙሰይ አሳ ሀይሳዳ ያግድ ኪትስ።

\VS{12}“ህንተ ዮርዳኖሰ ፕንዳፐ ጉየ ጋርዛና ዙማ ቦላ ኤቅድ አሳ አንጃናይሳት፥ ስሞና፥ ሌወ፥ ይሁዳ፥ ይሳኮራ፥ ዮሰፋነ ብንያመ ኮቻታ።

\VS{13}ቃስ ኤባላ ዙማ ቦላ ኤቅድ አሳ ባዳናይሳት፥ ሮቤላ፥ ጋደ፥ አሴራ፥ ዛብሎና፥ ዳነነ ንፍታለመ ኮቻታ።


\par }{\PP \VS{14}“ሌወት ባንታ ቃላ ꬎቁ ኦꬅድ፥ እስራኤለ አሳኮ ሀይሳዳ ያጎ።


\par }{\BB \par }
{\PM \VS{15}ጎዳ ስንꬃን እፀትዳባ ግድያ ግሾ፥ ኩሸ ሂላንችጮይ ምꬅ ማስድ፥ ብራታ ሼሽድ ዎይኮ ሹች ቆፅድ ኦꬅዳ ኤቃ ጌማን ጎይንያ ኦንካ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{16}“ባ አዋ ዎይኮ ባ አይዉ ካዉሽያ ኦንካ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{17}“ባ ሾሩዋ ዛዋ ሱግያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{18}“ቆቀይ ባናዉ በሲያ ኦግያፐ ሀራ ሶ ዛርያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{19}“በተ አሳ፥ ይኦ ናይታነ አምኤታ ፕርዳ ጌላይያ አስ ባደትዳይሳ ግዶ” ያግኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{20}“ባ አዋ ማችዉ ፃልድ፥ ባ አዋ ቦንቹዋ ቃርያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{21}“መሄራ ቱንያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{22}“ባ ምቾ ግድዳ አዋ ዎይኮ አየ ናኤራ ቱንያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{23}“ባ ማቸ አየራ ቱንያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{24}“አሰ ጌማን ዎꬍያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{25}“ሚሸን ሻመትድ፥ ፅሎ አስ ዎꬍያ አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።

\par }{\PM \VS{26}“ሀ ህገታ ናጎና አስ ባደትዳይሳ ግዶ” ጊኮ፥


\par }{\PMR አሳ ኡባይ፥ “አምንእ” ያጎ።



\par }\Chap{28}{\SH ኪተተꬅ ኤህያ አንጆ
\par }
{\R (ሌወ 26:3-13፤ ዛረ 7:12-24)

\par }{\PP \VerseOne{1}ኔኒ ጎዳ ነ ፆሳስ ፖሎ ኪተትኮ፥ ሀች ታ ነዉ እምያ ኪታ ኡባ ምንꬃዳ ናግኮ፥ ጎዳይ፥ ነ ፆሳይ ቢታን ደእያ ካዎተꬃታ ኡባፈ አꬅድ ነና ꬎቁ ꬎቁ ኦꬃና።

\VS{2}ኔኒ ጎዳ፥ ነ ፆሳስ ኪተትኮ፥ ሀይሳፈ ካልድ ደእያ አንጆ ኡባይ ነባ ግዳና።


\par }{\PI \VS{3}ነ ካታማንነ ነ ጎሻን አንጀትዳይሳ ግዳና።


\par }{\PI \VS{4}ነ ኡሎ አይፈይ፥ ነ ካꬃይ፥ ነ መሄይ፥ ነ ዶርሳትነ ነ ዴሻት አንጀትዳይሳታ ግዳና።


\par }{\PI \VS{5}ነ ኬሸይነ ነ ሙናቃ ሚሸይ አንጀትዳይሳ ግዳና።


\par }{\PI \VS{6}ነ ከሳይነ ነ ገሎይ አንጀትዳይሳ ግዳና።


\par }{\PP \VS{7}ነ ቦላ ደንድያ ነ ሞርከታ፥ ጎዳይ ነ ስንꬃን ፆነትዳይሳታ ኦꬃና። ኤንቲ ነ ቦላ እስ ኦገራ ያና፥ ሽን ላፑን ኦገራ ነ ስንꬃፈ ባቃታና።


\par }{\PP \VS{8}ጎዳይ ነ ኩሸይ ኦይክያባነ ነ ሻልያ አንጃና፤ ጎዳይ፥ ነ ፆሳይ ነዉ እምያ ቢታን ነና አንጃና።


\par }{\PP \VS{9}ኔኒ ጎዳ፥ ነ ፆሳ ኪታ ናግኮነ እያ ኦግያን ቢኮ፥ እ ነዉ ጫቅዳይሳዳ ጎዳይ ነና ባዉ ጌሻ ደረ ኦꬅድ ኤሳና።

\VS{10}ሄሳፈ ጉየ፥ ቢታን ደእያ አሳ ኡባይ ጎዳይ ባ ሱንꬃን ነና ፄግዳይሳ በእድ ያያና።

\VS{11}ጎዳይ ነዉ እማናዉ ነ ማይዛታስ ጫቅዳ ሄ ቢታን፥ ነ ኡሎ አይፍያ፥ ነ መህያ፥ ነ ጎሻ አይፍያ ዳርስድ አንጃና።

\VS{12}ነ ኩሸ ኦሶ ኡባ አንጃናዉነ፥ ጎዳይ ነ ቢታስ እራ ዎደን ዎደን ቡክሳናዉ ባ ምንጃ ኬꬃ፥ ሳሎ ፐንግያ ነዉ ዶያና። ኔኒ ዳሮ ካዎተꬃታስ ገደ ታልአናፐ አትሽን፥ ኦደፈካ ሃ ታልአካ።

\VS{13}ጎዳይ ነና ኡባስ ካጨ ከሳናፐ አትሽን፥ ጎይና ከሰና። ሀች ታ ነዉ እምያ፥ ጎዳ፥ ነ ፆሳ ኪታ ስአዳ፥ ምንꬃዳ ናግኮ፥ ነ ቦላ ግዳናፐ አትሽን፥ ጋርሰ ግዳካ።

\VS{14}ታ ነዉ ሀች እምዳ ኪታፐ ሀድርስ ዎይኮ ኡሻች ጋዳ፥ ሀራ ፆሳታ ካሎፋ፤ ኤንታ ጎይኖፋ።


\par }{\SH ኪተቶና እፆይ ኤህያ ባደꬅ
\par }
{\R (ሌወ 26:14-46)

\par }{\PP \VS{15}ሽን ኔኒ ጎዳ፥ ነ ፆሳስ ኪተቶና እፃዳ፥ ሀች ታ ነና ኪትያ ዎጋነ ህግያ ኡባ ናጎና እፅኮ፥ ሀይሳፈ ካልድ ደእያ ባደꬃት ኡባይ ነ ቦላ ያናነ ነና ደማና።


\par }{\BB \par }
{\PI \VS{16}ነ ካታማንነ ነ ጎሻን ባደትዳይሳ ግዳና።


\par }{\PI \VS{17}ነ ኬሸይነ ሙናቃ ሚሸይ ባደትዳይሳ ግዳና።


\par }{\PI \VS{18}ነ ኡሎ አይፈይ፥ ነ ካꬃ አይፈይ፥ ነ መሄይ፥ ነ ዶርሳይነ ዴሻይ ባደትዳይሳ ግዳና።


\par }{\PI \VS{19}ነ ከሳይነ ነ ገሎይ ባደትዳይሳ ግዳና።


\par }{\PP \VS{20}ኔኒ ኢታ ኦሶ ኦꬃዳ ታና አግዳ ግሾ፥ ኔኒ ኤሶን ꬋያና ጋካናዉ ነ ኦꬅያ ኦሶ ኡባን ጎዳይ ባደꬅ፥ ዳጋማነ ካዉሻተꬅ የዳና።

\VS{21}ኔኒ ላታናዉ ብያ ቢታፈ ꬋያና ጋካናዉ ጎዳይ፥ ጋዶይ ኔፐ ዱፆና መላ ኦꬃና።

\VS{22}ጎዳይ ነና ግልቃተꬃን፥ ምሻን፥ ማዱንꬃን፥ ፁግያ አዋን፥ ኮሻን፥ ዎልኦንነ ካꬅ ꬋይስያ ሀርመን ነ ꬋያና ጋካናዉ ሾጫና።

\VS{23}ኔፐ ቦላራ ደእያ ሳሎይ ናሰ ብራታ ግዳና፤ ኔፐ ጋርሳራ ደእያ ቢታይ ብራታ ግዳና።

\VS{24}ጎዳይ ነ ቢታን ቡክያ እራ ብዶነ ባና ከሳና፤ ኔኒ ꬋያና ጋካናዉ ሳሎፐ ባን ቡካና።


\par }{\PP \VS{25}ጎዳይ ነና ነ ሞርከታን ፆንሳና። ነኒ ኤንታ ኦላናዉ እስ ኦገራ ከያና፤ ሽን ላፑን ኦገራ ነ ኤንታ ስንꬃፈ ባቃታና። ቢታን ደእያ ካዎተꬅ ኡባይ ነ ቦላ ጋክዳባ በእድ፥ ያሻን ኮኮራና።

\VS{26}ነ አሀይ ሳሎ ካፎታስነ ባዞ ዶአታስ ካꬅ ግዳና፤ ኤንታ የደꬅያ ኦንካ ዴና።


\par }{\PP \VS{27}ጎዳይ ነና ፓፆይ ባይና ግብፀ ጋዶን፥ ክፃን፥ ማዱንꬃንነ ፑሶ ሄርገን ሾጫና።

\VS{28}ጎዳይ ነና ጎሻተꬃን፥ ቆቀተꬃንነ ዳጋማን ሾጫና።

\VS{29}ሴታ ጋላስ ኔኒ ቆቀይ ታታፈይሳዳ ታታፋና፤ ነ ኦꬅያባ ኡባይ ነዉ ጊጎና እፃና። ነ ደኦ ላይꬃ ኡባን ነ ኡንኤታናነ ቦንቀታዳ ዳና። ነና ማድያ አስ ደማካ።


\par }{\PP \VS{30}ነ ማቾ ኦይቻ ጊግሳና፥ ሽን እዮ ሀር ዳፍ ኤክድ ኢሳና። ኔኒ ኬ ኬፃና፥ ሽን እያን ደአካ። ዎይነ ቶካና፥ ሽን እያ አይፍያ ማካ።

\VS{31}ነ ቦራይ ነ ስንꬃን ሹከታና፥ ሽን እያ አሹዋ ማካ። ነ ሀረይ ኔፐ ዎልቃን ኤከታና፥ ሽን ነዉ ጉየ ስመና። ነ ዶርሳት ነ ሞርከታስ እመታና፥ ኤንታ አሻናዉ ነና ማድያ አስ ዴና።

\VS{32}ነ አይፈይ በእሽን ነ አደ ናይትነ ማጫ ናይት ሀራ ካዎተꬃስ እመታና። ኤንቲ ስምን በአና ጋዳ ፄልሽን፥ ነ አይፈይ ቶሉ ግድ አታና፤ ሄሳ ድጋናዉ ነዉ ዎልቅ ዴና።

\VS{33}ነ ቢታ አይፍያነ ነ ጫዋ ኡባ ነ ኤሮና አስ ማና፤ ነ ደኦ ላይꬃ ኡባን ኡንኤትዳይሳነ ናቀትዳይሳ ግዳና።

\VS{34}ነ በእያ ኢታት ነና ጎሻና።

\VS{35}ጎዳይ ፓፆይ ባይና ኢታ ማዱንꬃን ነ ጉልባታነ ነ ዎድርያ ሀርግሳና፤ ቶሆፐ ሁጰ ጋካናዉ፥ ነና ሄ ማዱንꬃን ሾጫና።


\par }{\PP \VS{36}ጎዳይ ነናነ ነ ካዋ፥ ነናነ ነ ማይዛታ ኤሮና አሳ ቢታ ኤፋና። ሄሳን ኔኒ ምꬃፈነ ሹቻፈ ኦሰትዳ ሀራ ፆሳታ ጎይናና።

\VS{37}ጎዳይ ነና ላልያ ሀራ ካዎተꬃታ ግዶን ኔኒ ሚቻስነ ካሳስ አታና።


\par }{\PP \VS{38}ኔኒ ዳሮ ካꬅ ነ ጎሻን ዘራና፤ ሽን ቦለይ ምድግን፥ ጉꬃ ካꬅ ሺሻና።

\VS{39}ዎይነ ቶካዳ እያ ሀርማና፥ ሽን ጉፁነይ እያ ምድግን፥ እያፐ አይፈ ደማካ ዎይኮ እያፐ ኡያካ።

\VS{40}ነ ቢታ ኡባን ሻማሆይ ዶላና፥ ሽን አይፈይ ቆቆፈትድ ዉርያ ግሾ፥ ሻማሆ ዛይተ ደማካ።

\VS{41}ነ አደነ ማጫ የላና፥ ሽን ኦል ድእድ ኤፍያ ግሾ ኤንቲ ኔራ ዶኮና።

\VS{42}ነ ምꬃነ ነ ቢታ አይፍያ ቦለይ ዉርሳና።


\par }{\PP \VS{43}ነ ግዶን ደእያ በተ አሳይ ነ ቦላ ꬎቁ ꬎቁ ጋና፥ ሽን ነ ጉየ አታዳ ዝቅ ዝቅ ጋና።

\VS{44}እ ነዉ ታልአናፐ አትሽን፥ ነ እያዉ ታልአካ፤ እ ሁጰ ግዳና፤ ኔኒ ጎይና ግዳና።


\par }{\PP \VS{45}ጎዳ፥ ነ ፆሳ፥ ነ ኪተቶና እፅዳ ግሾነ እያ ዎጋነ ህግያ ናጎና እፅዳ ግሾ፥ ነ ꬋያና ጋካናዉ ሀ ባደꬃት ኡባይ ነ ቦላ ዎꬋና፤ ነና ኤንቲ የደꬃና።

\VS{46}ሀ ባደꬃት ነ ቦላነ ነ ኮቻ ቦላ መርናዉ ማላታነ ማላልስያባ ግዳና።

\VS{47}ነዉ ሳእ እንጀትዳ ዎደ ጎዳ፥ ነ ፆሳ ኡፋይሳንነ ጋላታን ጎይኖና ግሾ፥

\VS{48}ነና ኮሻን፥ ሳሞን፥ ካሎተꬃንነ መቶን ኡባባ ꬋያዳ፥ ጎዳይ ነ ቦላ የድያ ነ ሞርከታስ ሃረታና። ጎዳይ ነና ꬋይሳና ጋካናዉ ነ ሞርገን ብራታ ቃምባራ ዎꬃና።


\par }{\PP \VS{49}ጎዳይ ነ ኤንታ ቃላ ኤሮና ካዎተꬃታ፥ ቢታ ጋፃፐ አንኮይ ፕራꬍድ ዎይሳዳ ነ ቦላ ኤሀና።

\VS{50}ኤንቲ ዎዛና ምኖታ፤ ጭማ ቦንቾናይሳታ፤ ናይታስ ቃቶናይሳታ።

\VS{51}ነ ꬋያና ጋካናዉ ኤንቲ ነ መህያነ ጎሻ አይፍያ ማና። ኔኒ ꬋያና ጋካናዉ ነ ካꬃ፥ ነ ዎይንያ፥ ነ ዛይትያ፥ ነ ሚዛነ ነ ዶርሳ ዉድያ ማሮኮና።

\VS{52}ጎዳይ፥ ነ ፆሳይ ነዉ እምያ ቢታን ደእያ ነ አማነትያ አዱሰነ ምኖ ድርሳት ላለታና ጋካናዉ ነ ካታማ ዩሹዋ ተቅድ ነና ኡንኤꬃና።


\par }{\PP \VS{53}ነ ሞርከት ካታማ ተቅድ ነና ኡንኤꬅያ ዎደ ምያባ ꬋያዳ፥ ጎዳይ ነ ፆሳይ ነዉ እምዳ ነ ኡሎ አይፈ ግድዳ ነ አደ ናይታነ ነ ማጫ ናይታ ማና።

\VS{54}ነ ግዶን ሀር አቶሽን ካሰ እንጀን ደእዳ አስካ ባ እሻስ፥ ባ ዶስያ ማቸስነ ባ የልዳ ናይታስ ባ ካꬃፈ ሻከና።

\VS{55}ሞርከት ካታማ ተቅድ ኡንኤꬅያ ዎደ ማናባይ ሀር ባይና ግሾ፥ ምያ ባ ናይታ አሹዋፐ ሀራ ኦደስካ እመና።

\VS{56}ነ ግዶን ካሰ እንጀን ደእዳ፥ ባ እንጅያፈ ደንዶይሳን ሳአ የꬋናዉ ሻተትያ ማጫስያ፥ ባ ዶስያ አዝናስነ ባ የልዳ ናይታስ ኡዘታና።

\VS{57}ሞርከት እያ ደእያ ካታማ ተቅድ እዮ ኡንኤꬅዳ ግሾነ ዋይስዳ ግሾ፥ እዉ ሀር ምያባይ ꬋይን፥ ባ የልዳ ናኣነ ዶኣ ኤንታ ጋꬆና ጌማን ባርካ ማና።


\par }{\PP \VS{58}ሀ ማፃፋን ፃፈትዳ ህገታ ነ ናጎና እፅኮ፥ ማላልስያነ ያሽያ ጎዳ፥ ነ ፆሳ ሱንꬃ ቦንቾና እፅኮ፥

\VS{59}ነ ቦላነ ነ ኮቻ ቦላ ጎዳይ፥ ያሽያ ጋዶ፥ ዳሮ ዎደ ጋምእያ፥ ፓፆይ ባይና ኢታ ሀርገ የዳና።


\par }{\PP \VS{60}ካሰ ግብፀ አሳ ቦላ በአዳ፥ ነ ያይዳ ግብፀ ሀርገ ኡባ ዛሪድ ነ ቦላ ኤሀና፤ ሄ ሀርገይ ነና የደና።

\VS{61}ጉጅድካ፥ ሀ ህገ ማፃፋን ፃፈትቦና ሀርገታነ ጋዶታ ኡባ ነ ꬋያና ጋካናዉ ጎዳይ ነ ቦላ ኤሀና።

\VS{62}ጎዳ፥ ህንተ ፆሳ ህንተ ስኦና እፅዳ ግሾ፥ ሳሎ ፆልንቶዳ ዳርዳ ህንተፈ ጉꬅ አታና።

\VS{63}ጎዳይ፥ ህንተዉ ሎኦባ ኦꬅያ ዎደነ ህንተ ታይቦይ ዳርያ ዎደ ኡፋይትዳይሳዳ ሀእ ህንተ ቦላ ጋዶ ኤህያ ዎደነ ህንተና ꬋይስያ ዎደ ኡፋይታና፤ ህንተ ላታናዉ ብያ ቢታፈ ሾደትድ ꬋያና።


\par }{\PP \VS{64}ጎዳይ ነና ሀ ጋፃፐ ያ ጋፃ ጋካናዉ ካዎተꬃታ ኡባ ግዶን ላላና። ያን ነኒ ዎይኮ ነ ማይዛት ኤሮና ሀራ ምꬅነ ሹቻ ፆሳታ ጎይናና።

\VS{65}ሄ ካዎተꬃታ ግዶን ህንተ ሸምፖ ደመከታ፤ ቶሆይ የꬍያ በስካ ነዉ ዴና። ያን ጎዳይ ነዉ ቆፋን ኩምዳ ጉገ፥ አሞን አርጋጭዳ አይፈነ ኡፋይስ ቃንፅዳ ዎዛና እማና።

\VS{66}ነ ደኦይ ህርጋን ኩማና፤ ጋላስነ ቃማ ዳጋማንነ ሀይቆ ያሻን ኡንኤታዳ ዳና።

\VS{67}ነ ዎዛናን ኩምዳ ያሻፈነ ነ አይፈይ በእያ ፓላባፐ ደንዶይሳን፥ ዎንትያ ዎደ ነኒ፥ “አዉደ ቃማንዴሻ” ቃስ ቃምያ ዎደ፥ “አዉደ ዎንታንደሻ” ያጋና።

\VS{68}ታ ነና፥ “ዛራዳ ሀ ኦግያራ ባካ” ግዳ ኦግያራ ጎዳይ ነና ዛሪድ ማርካበን ጉየ ግብፀ የዳና። ያን ነኒ አይለ ግዳናዉ ነ ሞርከታስ ነና ባይዛናዉ ኮያና፥ ሽን ህንተና አይለያናዉ ሻምያ አስ ደመከታ።




\par }\Chap{29}{\SH ሞአበን ዛር ኢምዳ ጫቁዋ
\par }
{\PP \VerseOne{1}ጎዳይ ኮሬባ ዙማን፥ እስራኤለ አሳራ ጫቅዳ ጫቁዋ ቦላ ጉጅድ ሞአበን ኤንታራ ጫቃናዉ ሙሰ ኪትዳ ጫቆ ቃላት ሀይሳታ።

\VS{2}ሙሰይ እስራኤለ አሳ ኡባ ፄግ ሺሽድ፥ ሀይሳዳ ያግስ።

\par }{\PP ጎዳይ ግብፀ ካዋ ቦላ፥ እያ ኦላንቾታ ቦላነ እያ ቢታ ኡባ ቦላ ኦꬅዳባነ ጋꬅዳባ ህንተ፥ ህንተ አይፈን በእደታ።

\VS{3}ኤንታ ቦላ ጋꬅዳ ኢታ መቶታ፥ ማላልስያባታነ ግታ ማላታታ ህንተ፥ ህንተ አይፈን በእደታ።

\VS{4}ሽን ሀች ጋካናዉ ጎዳይ፥ ህንተዉ አኬክያ ዎዛና፥ ፄልያ አይፈነ ስእያ ሀይꬅ እምቤና።

\VS{5}ጎዳይ ኦይታሙ ላይꬅ ኩመꬅ ህንተና መላ ቢታን ካለꬅያ ዎደ ህንተ ማኦይ ዉርቤና፥ ህንተ ጫማይ ጭምቤና።

\VS{6}ጎዳይ፥ ህንተ ፆሳ ግደይሳ ህንተ ኤራና መላ ኡይꬅ ምቤከታ፤ ዎይነ ዎይኮ ሀራ ማꬆይያ ኡሽ ኡይቤከታ።


\par }{\PP \VS{7}ኑኒ ሀ በሳ ጋክዳ ዎደ ሀሰቦና ካዎይ ስሆንነ ባሳነ ካዎይ ኦገይ ኑራ ኦለታናዉ ከይዶሶና፥ ሽን ኑኒ ኤንታ ፆንዳ።

\VS{8}ኤንታ ቢታ ኤክድ፥ ሮቤላነ ጋደ ኮቻስ፥ ቃስ ምናሰ ኮቻፈ ባጋስ ላታ ኦꬅድ እምዳ።


\par }{\PP \VS{9}ህንተ ኦይክያባይነ የꬍያባይ ህንተዉ አንጀታና መላ ሀ ጫቆ ቃላታ አማነትድ ናግተ።

\VS{10}ሀች ህንተ ኡባይ፥ ኮቻታ ሀላቃት፥ ጭማት፥ ሹማትነ እስራኤለ አሳ ኡባይ ሀይሳን ጎዳ ስንꬃን ኤቅደታ።

\VS{11}ህንተ ናይታራ፥ ህንተ ማቸታራ፥ ህንተ ግዶን ደእድ፥ ምꬅ ምፅያነ ሃ ትክያ ሀራ ቢታ አሳራ እስፈ ሀይሳን ኤቅደታ።

\VS{12}ጎዳ፥ ህንተ ፆሳራ ቃላ ገላናዉ ሀይሳን ኤቅደታ። ጎዳይ ሀ ቃላ ሀች ህንተራ ጫቆን ምንꬃና።

\VS{13}ጎዳይ ህንተና ባ አሰ ኦꬅድ ምንꬃና፤ ህንተዉነ ህንተ ማይዛታስ፥ አብራሃመስ፥ ይሳቃስነ ያይቆባስ ጫቅዳይሳዳ እ ህንተዉ ፆሰ ግዳና።

\VS{14}ጎዳይ ሀ ጫቆ ቃላ ኤሰይ ህንተ ፃላላራ ግደና።

\VS{15}ሀች ሀይሳን፥ ጎዳ፥ ኑ ፆሳ ስንꬃን ኤቅዳ ኑ ኡባራነ ስንꬃፈ ያና የለታ ኡባራ ኤሴስ።


\par }{\PP \VS{16}ኑኒ ግብፀን ዋንድ ደእዳኮነ ሀእ ጋካናዉ ኦገን ደእያ ካዎተꬃታ ግዶራ ዋንድ ካንꬅድ ይዳኮ ኤሬታ።

\VS{17}ኤንታ ግዶን ደእያ እፀትዳ ምꬃ፥ ሹቻ፥ ብራነ ዎርቃ ኤቃ ምስለታ በእደታ።

\VS{18}ሀ ህንተፈ ኦንካ አደ ግድን ማጫ ግድን፥ እስ ሶ አስ ግድን፥ እስ ኮች ግድን ጎዳ፥ ኑ ፆሳፈ፥ ሃክድ ሀራ ካዎተꬃታ ፆሳታ ጎይኖና መላ ናገትተ። ሄሳ መላ ጫምያነ ዎꬍያ አይፈ አይፍያ አስ ህንተ ግዶን ደኦፖ።


\par }{\PP \VS{19}ሀ ጫቆ ቃላ ስእድ፥ ባ ዎዛናን፥ “ታ ሸነን ታኒ ቢኮካ፥ መቶይ ባዋ” ያግድ ባና ጭምኮ፥ ሄሳ መላ አስ ሎኦታ ቦላነ ኢታታ ቦላ ꬋዮ ኤሄስ።

\VS{20}ጎዳ ሀንቆይነ ቃናተይ ሄሳ መላ አሰ ቦላ ኤፅድ ከያና። ሀ ማፃፋን ፃፈትዳ ባደꬅ ኡባይ እያ ቦላ ያና፤ ሳሎፐ ጋርሳን እያ ሱንꬃ ጎዳይ ቁቻና።

\VS{21}ጎዳይ ሀ ህገ ማፃፋን ፃፈትዳ ባደꬃ ጫቆ ቃላዳ ሄ ኡራ እስራኤለ ግዶፈ ሻክድ ꬋይሳና።


\par }{\PP \VS{22}ያና የለተꬃይ፥ ህንተ ሼሻይነ ሃሆ ቢታፈ ያ ሀራ ቢታ አሳይ፥ ጎዳይ ህንተ ቦላ ኤህዳ ጋዱዋነ ሀርግያ በአና።

\VS{23}ቢታ ኡባይ ዲነንነ ማፅነን ኩማና፤ ቶከትያባይ ዴና፤ ዶልያባይ በንተና፤ ማትነ ምꬅ ዶለና። ጎዳይ ባ ሀንቆን ꬋይስዳ ሶዶማዳነ ጋሞራዳ፥ አዳማዳነ ፃቦይማ ካታማታዳ ሀናና።

\VS{24}ካዎተꬃት፥ “ጎዳይ ሀ ቢታ ቦላ ሀይሳ መላባ አይስ ኦꬅዴ? ሀ ዎልቃማ ሀንቁዋስ ጋሶይ አይቤ?” ያጋና።


\par }{\PP \VS{25}አሳይ ዛሪድ፥ “ኤንቲ ጎዳይ፥ ኤንታ አዋታ ፆሳይ፥ ኤንታ ግብፀፈ ከስዳ ዎደ ኤንታራ ገልዳ ጫቆ ቃላ መንꬅዳ ግሾሳ።

\VS{26}ኤንቲ ኤሮና ፆሳታስነ እ ጎይኖፍተ ግዳ ፆሳታ ጎይንዶሶና።

\VS{27}ሄሳ ግሾ፥ ጎዳይ ሀንቀትድ፥ ሀ ማፃፋን ፃፈትዳ ባደꬃታ ኡባ ኤንታ ቦላ ኤህስ።

\VS{28}ጎዳይ ዎልቃማ ሀንቆ ሀንቀትድ፥ ኤንታ ቢታፈ ኤንታና ሾድድ ሀራ ቢታ የደꬅስ” ያጋና።


\par }{\PP \VS{29}ፁራይ ኑ ጎዳ ኑ ፆሳሳ፥ ሽን ኑኒ ሀ ህገ ቃላ ኦꬃና መላ ቆንጭዳይሳት መርናዉ ኑሳነ ኑ ናይታሳ።




\par }\Chap{30}{\SH ፆሳኮ ስሞን በንትያ አንጆ
\par }
{\PP \VerseOne{1}ሀች ታ ነ ስንꬃን ዎꬅዳ አንጆይነ ባደꬃይ ነ ቦላ ጋክያ ዎደ ጎዳይ፥ ነ ፆሳይ ነና ላልያ ሀራ ካዎተꬃታ ግዶን ደእሸ ሀይሳ ነ አኬክኮ፥

\VS{2}ነነ ነ ናይት ጎዳ፥ ነ ፆሳኮ፥ ስማዳ፥ ነ ኩመꬃ ዎዛናፐነ ነ ኩመꬃ ሸምፑዋፈ ታ ሀች ነና ኪትያ ህግያስ ኪተትኮ፥

\VS{3}ያን ጎዳይ፥ ነ ፆሳይ ነ ድኤትዳ ቢታፈ ነና ዛራና። እ ህንተዉ ቃትድ ህንተና ላልዳ ካዎተꬃታ ኡባ ግዶፈ ዛሪድ ሺሻና።

\VS{4}ቢታ ጋፃፐ ጋፃ ጋካናዉ ነ ላለትኮካ፥ ያፐ ጎዳይ፥ ነ ፆሳይ ነና ዛሪድ ሺሻና።

\VS{5}ነ አዋት ካሰ ላትዳ ቢታ፥ ነካ ላታና መላ ጎዳይ፥ ነ ፆሳይ ነና ሄ ቢታ ኤሀና። ያን ነና ነ አዋታፐ አꬅድ ዱረያና፤ ነ ታይቡዋ ዳርሳና።


\par }{\PP \VS{6}ነ ደኦን ዳና መላነ ጎዳ፥ ነ ፆሳ ነ ኩመꬃ ዎዛናፐነ ነ ኩመꬃ ሸምፑዋፈ ዶሳና መላ እ ነዉነ ነ ናይታስ ኪተትያ ዎዛና እማና።

\VS{7}ጎዳይ፥ ነ ፆሳይ ሀ ባደꬃታ ኡባ ነ ሞርከታነ ነና ጎደይሳታ ቦላ ኤሀና።

\VS{8}ሀች ታ ነና ኪትያ ህግያ ነ ናጋና፤ ዛራዳ ጎዳስ፥ ነ ፆሳስ ኪተታና።

\VS{9}ሄ ዎደ ጎዳይ ነ ፆሳይ ነና ነ ኩሸ ኦሶ ኡባን፥ ነ ኡሎ አይፍያን፥ መህያንንነ ነ ጎሻ አይፍያን ነና ዳርስድ አንጃና። ጎዳይ ካሰ ነ አዋታ አንጅድ ኡፋይትዳይሳዳ ነና አንጅድ ኡፋይታና።

\VS{10}ሄስ ሀናናይ ሀ ህገ ማፃፋን ፃፈትዳ ጎዳ፥ ነ ፆሳ ህግያነ ዎጋ ናጋዳ፥ ጎዳ፥ ነ ፆሳኮ ነ ኩመꬃ ዎዛናፐነ ነ ኩመꬃ ሸምፑዋፈ ስምኮ።


\par }{\PP \VS{11}ሀች ታ ነና ኪትያ ኪታት ሄሳ መላ ዴፆ ግዶኮና፤ ኔፐ ሃኮኮና።

\VS{12}ኔኒ፥ “ኑኒ ስእድ ኪተታና መላ ሳሎ ከይድ ኑስ ዎꬍሳናይ ኦኔ?” ጎና መላ ሳሎና ግደና።

\VS{13}“ኑኒ ስእድ ኪተታና መላ ኑስ አባ ፕንድ ኤሀናይ ኦኔ?” ጎና መላ አባፈ ሄፍንꬃና ግደና።

\VS{14}ቃላይ ነዉ ዳሮ ማታን ደኤስ፤ ነ ኦꬃና መላ ቃላይ ነ ዎዛናንነ ነ ዶናን ደኤስ።


\par }{\PP \VS{15}ሄኮ፥ ታ ሀች ነ ስንꬃን ደኦነ ሎኦተꬅ፥ ሀይቆነ ꬋዮ ዎꬃስ።

\VS{16}ነ ጎዳ፥ ነ ፆሳ ዶስኮ፥ እያ ኦግያን ቢኮ፥ እያ ኪታ፥ እያ አዋጁዋነ እያ ህግያ ታግኮ፥ ነ ደኦን ዳናነ ዳራና። ነ ላታናዉ ገልያ ቢታን ጎዳይ፥ ነ ፆሳይ ነና አንጃና።


\par }{\PP \VS{17}ሽን ነ ዎዛናይ ጎዳፐ ሃክን፥ እያዉ ኪተቶና እፃዳ፥ ሀራ ፆሳታስ ጉፋናዳ ኤንታ ጎይንኮ፥

\VS{18}ህንተ ኡባይ ꬋያናይሳ ታ ሀች ህንተዉ ኦዳይስ። ዮርዳኖሰ ፕንድ ህንተ ላታናዉ ብያ ቢታን ህንተ ላይꬃይ አዱቀና።


\par }{\PP \VS{19}ታ ህንተ ስንꬃን ደኦነ ሀይቆ፥ አንጆነ ባደꬅ ዎꬅዳይሳስ ሀች ሳሎነ ሳአ ህንተ ቦላ ማርካያና። ህዛ ህንተነ ህንተ ሼሻይ ደኦን ዳና መላ ደኦ ዶርተ።

\VS{20}ጎዳ ነ ፆሳ ዶሳ፤ እያ ቃላ ስአ፥ እያዉ ኪተታ፤ እያራ ኦይከታ። ሄሳዳ ሀንኮ፥ ጎዳይ ካሰ ነ ማይዛታስ፥ አብራሃመስ፥ ይሳቃስነ ያይቆባስ እማናዉ ጫቅዳ ቢታን ነነ ነ ሼሻይ አዱሳ ላይꬅ ዳና።




\par }\Chap{31}{\SH እያሱይ ሙሰ በሳን ሱንትስ
\par }
{\PP \VerseOne{1}ሙሰይ ባ ኦዳ ዉርስዳፐ ጉየ እስራኤለ አሳኮ ሀይሳዳ ያግስ፤

\VS{2}“ሀእ ታዉ ፄታነ ላታሙ ላይꬅ ግድዳ ግሾ፥ ህዛፐ ጉየ ካለꬃናዉ ዳንዳእከ። ጎዳይ ታኮ፥ ‘ነ ዮርዳኖሰ ፕናካ’ ያግስ።

\VS{3}ጎዳይ፥ ነ ፆሳይ ነ ስን አꬍድ ነና ካለꬃና። ያን ደእያ ካዎተꬃታ እ ꬋይሳና ግሾ፥ ኤንታ ቢታ ነ ላታና። ጎዳይ ግዳይሳዳ እያሱይ ህንተና ካለꬃና።

\VS{4}ጎዳይ አሞረ ካዎታ ስሆናነ ኦገ ፆንድ፥ ኤንታ ቢታ ꬋይስዳይሳዳ ህንተ ሞርከታ ሄሳዳ ኦꬃና።

\VS{5}ጎዳይ ኤንታ ህንተዉ አꬅድ እምን፥ ህንተ ኤንታ ቦላ ታ ህንተና ኪትዳይሳዳ ኦꬃና።

\VS{6}ምንተ፤ ገንጭተ፤ ያዮፍተ። ኤንታ በእድ ዳጋሞፕተ። ጎዳይ ህንተ ፆሳይ ህንተራ ግዳና፤ እ ህንተና የገና፥ አገና” ያግስ።


\par }{\PP \VS{7}ሙሰይ እያሱ ፄግድ፥ እስራኤለ አሳ ኡባ ስንꬃን ሀይሳዳ ያግስ፤ “ምና፤ ገንጫ። ነ ሀ አሳራ እስፈ ጎዳይ ኤንታ ማይዛታስ እማና ግድ ጫቅዳ ቢታ ገላሳ፤ ሄ ቢታ ኤንታ ላትሳሳ።

\VS{8}ጎዳይ፥ እ ባ ሁጰን ኔራ ግድድ ነና ካለꬃና። እ ነና የገና፤ አገና። ሄሳ ግሾ፥ ያዮፋ፤ ኡፋይስ ቃንፆፋ” ያግስ።


\par }{\SH ህገይ ቆንጨን ናባበቶ
\par }
{\PP \VS{9}ሙሰይ ሀ ህግያ ፃፍድ፥ ጎዳ ቃላ ጫቆ ታቦትያ ቶክያ ካህነ ግድዳ ሌወ ናይታስነ እስራኤለ ጭማታስ እሚስ።

\VS{10}ሙሰይ ኤንታኮ፥ “አጮ ኡባይ አቶ ጌተትያ ላፑንꬃ ላይꬃ ዉርሰꬃን፥ ሻቃራ ባለይ ቦንቸትያ ጋላስ፥ ሀ ህግያ ꬎቁ ኦꬅድ ናባብተ።

\VS{11}ጎዳ፥ ህንተ ፆሳ ስንꬃን፥ እ ዶርዳ በሳን፥ እያ ጎይናናዉ እስራኤለ አሳ ኡባይ ሺቅያ ዎደ ኤንታዉ ናባብተ።

\VS{12}ኤንቲ ኡባይ ስእድ፥ ጎዳ፥ ህንተ ፆሳስ ያሽ ታማራና መላ ሀ ህገ ቃላ ኡባ ናጋና መላ አደታ፥ ማጫሳታ፥ ናይታነ ህንተ ቢታን ደእያ ሀራ ቢታ አሳ እስፈ ሺሽተ።

\VS{13}ሀ ህገ ቃላ ኤሮና ኤንታ ናይትካ ዮርዳኖሰ ፕንድ፥ ህንተ ላታናዉ ብያ ቢታን፥ ህንተ ደእያ ላይꬃ ኡባን ሀ ህግያ ስኦ፤ ጎዳስ፥ ህንተ ፆሳስ፥ ያሽ ታማሮ” ያግድ ኪትስ።


\par }{\SH እስራኤለ ጌላተꬃይ ኮይሮትድ ኦደትስ
\par }
{\PP \VS{14}ጎዳይ ሙሰኮ፥ “ነ ሀይቅያ ዎደይ ማትስ። እ ካለꬃና ዎጋ ታ እያዉ እማና መላ እያሱ ፄጋዳ፥ እያራ እስፈ ዱንካንያ ፐንገ ሺቅተ” ያግን፥ ሙሰይነ እያሱይ ዱንካንያ ፐንግያኮ ሺቅዶሶና።


\par }{\PP \VS{15}ጎዳይ ዱንካንያ ፐንገን ኤቅዳ ሻራ ቱሳን ኤንታዉ ቆንጭስ።


\par }{\PP \VS{16}ጎዳይ ሙሰኮ፥ “ኔኒ ማታ ዎደ ሀይቃዳ ነ አዋታን ጋሄታሳ። ኔፐ ጉየ፥ ሀ አሳይ ታዉ አማነቶናይሳታ ግዳና፤ ታ ኤንታራ ገልዳ ጫቁዋ መንꬃና። ኤንቲ ታና አግድ፥ ባንታ ላትያ ቢታን ደእያ ኤቃታ ካላና።

\VS{17}ሄስ ሀንያ ዎደ ታ ሀንቆይ ኤንታ ቦላ ኤፃና፤ ታ ኤንታ አጋጋና፤ ታ ሶምኡዋ ኤንታፈ ሀራ ሶ ዛራና። ኤንቲ ꬋያና፤ ኢታ መቶይነ ꬋዮይ ኤንታ ቦላ ያና። ሄ ዎደ ኤንቲ፥ ‘ቱማ ሀ መቶይ ኑና ጋክዳይ ኑ ፆሳይ ኑ ግዶን ባይና ግሾ ግደኔ?’ ያጋና።

\VS{18}ሀራ ፆሳታ ጎይንድ፥ ኤንቲ ኦꬅዳ ኢታ ኦሱዋ ግሾ፥ ታ ሄ ጋላስ ታ ሶምኡዋ ኤንታፈ ሀራ ሶ ዛራና።


\par }{\PP \VS{19}“ሀእ ሀ ማዝሙርያ ፃፋዳ፥ እስራኤለ አሳ ኡባ ታማርሳ። ሀ ማዝሙረይ ታዉ እስራኤለ አሳ ቦላ ማርካ ግዳና መላ ኤንታ የፅሳ።

\VS{20}ኤንታ ማይዛታስ ገልዳ ቃላዳ፥ ማꬅነ ኤስ ጎግያ ቢታ ታ ኤንታ ገልሳ ስምን፥ ኤንቲ ም ካልድ ጎብዳፐ ጉየ፥ ሀራ ፆሳታ ጎይንድ፥ ታና ካꬋና፤ ታ ጫቁዋ መንꬃና።

\VS{21}ዳሮ መቶይነ ꬋዮይ ኤንታ ቦላ ጋክዳ ዎደ ሀ ማዝሙረይ ኤንታ ናይታፐ ባለቶና ግሾ፥ ኤንታ ቦላ ማርካ ግዳና። ታኒ ጫቅዳ ቢታ ኤንታ ቡሮ ገልሶና ደእሽን፥ ሃራ ኤንቲ ቆፕያ ቆፋ ታኒ ኤራይስ” ያግስ።

\VS{22}ሙሰይ ሄ ጋላስ ማዝሙርያ ፃፍድ፥ እስራኤለ አሳ ታማርስስ።


\par }{\PP \VS{23}ሄሳፈ ጉየ፥ ጎዳይ ናወ ናኣ እያሱኮ፥ “ምና፥ ገንጫ፤ ታ ኤንታዉ እማናዉ ቃላ ገልዳ ቢታ እስራኤለ አሳ ኤፋዳ ገልሳ። ታ ኔራ ግዳና” ያግስ።


\par }{\PP \VS{24}ሙሰይ ሀ ህገታ ኮይሮፐ ዉርሰꬅ ጋካናዉ ፃፍድ ዉርስዳፐ ጉየ፥

\VS{25}ጎዳ፥ ቃላ ጫቆ ታቦትያ ቶክያ ሌወታ ሀይሳዳ ያግድ ኪትስ፤

\VS{26}“ጎዳ ህገይ ፃፈትዳ ሀ ማፃፋ ኤፍድ፥ ጎዳ፥ ህንተ ፆሳ ቃላ ጫቆ ታቦትያ ማታን ዎꬅተ። ያን እ ህንተ ቦላ ማርካ ግዳና።

\VS{27}ህንተ አይ መላ ጌለኮነ ዎዛና ኢተኮ ታ ኤራይስ። ቱማ፥ ታ ህንተራ ደእዳ ላይꬃ ኡባን ህንተ ጎዳስ ማካላታ፥ ሽን ታ ሀይቅን፥ ኡባ ዋንድ ማካላንደቲ?

\VS{28}ሄሳ ግሾ፥ ሀይሳ ኡባ ታ ኤንታዉ ኦዳናዉነ ሳሎነ ሳአ ታ ኤንታ ቦላ ማርካያናዉ ህንተ ኮቻ ሀላቃታነ ደርያ ካለꬅያ አሳ ኡባ ታዉ ሺሽተ።

\VS{29}ታ ሀይቅዳፐ ጉየ፥ ህንተ ቱማ ኢታ አሰ ግዳናይሳነ ታኒ ህንተና ታማርስዳ ኪታፐ ሀራ ሶ ስማናይሳ ታኒ ኤራይስ። ህንተ እያ ስንꬃን ኢታባ ኦꬅድ፥ ጎዳ ይሎይያ ግሾ፥ ዎደፐ እ ህንተ ቦላ ኢታ ጋዶ ኤሀና” ያግስ።


\par }{\SH ሙሰ ማዝሙርያ
\par }
{\PP \VS{30}ሄሳፈ ጉየ፥ ሙሰይ ሀ ማዝሙረ ቃላታ ዉራና ጋካናዉ ሺቅዳ እስራኤለ ማባራ ኡባ ናባብድ ስስስ።




\par }\PoetryChap{32}{\Q \VerseOne{1}ሳሎቶ፥ ታኒ ኦደይሳ ስእተ፤

\par }{\QB ቢታይ ታ ዶና ቃላ ሀይዞ።


\par }{\Q \VS{2}ታ ትምርተይ እራ መላ ቡኮ፤

\par }{\QB ታ ቃላይ አካዳ ዎꬎ።

\par }{\Q ማታ ቦላ ዎꬍያ ፃሳዳ

\par }{\QB ዶላ ቦላ ዎꬍያ ፑሰዳ ዎꬎ።


\par }{\Q \VS{3}ታኒ ጎዳ ሱንꬃ አዋጃና፤

\par }{\QB ግታተꬃ ኑ ፆሳስ እምተ።


\par }{\BB \par }
{\Q \VS{4}እ ኑ ዛላ፤ እያ ኦሶይ ፖሎ፤

\par }{\QB እያ ኦገይ ሱረ።

\par }{\Q ፆሳይ አማንይሳ፤ ዎርዶይ ባይናይሳ፤

\par }{\QB እ ቱማንቾነ ሱረ።


\par }{\Q \VS{5}እያ ስንꬃን ባንታ ቱናተꬃ በስዶሶና፤

\par }{\QB ኤንቲ እያ ናአ ግዶኮና፤

\par }{\QB ኤንቲ ኢታነ ጌላ የለተꬅ።


\par }{\Q \VS{6}ህንተኖ፥ ኤያነ አኬክ ባይና አሳዉ፥

\par }{\QB ህንተ ጎዳስ እምያ ዛሮይ ሀይሴ?

\par }{\Q እ ህንተና መꬍዳ ህንተ አዋ ግደኔ?

\par }{\QB ህንተና መꬍድ ምንꬅ ኤስዳይ እያ ግደኔ?


\par }{\BB \par }
{\Q \VS{7}በን ዎድያ ቆፓ፤

\par }{\QB አꬍዳ የለተꬃ አኬካ።

\par }{\Q ነ አዋ ኦይቻ፤ እ ነዉ ኦዳና፤

\par }{\QB ጭማታ ኦይቻ፤ ኤንቲ ነዉ ቆንጭሳና።


\par }{\Q \VS{8}ኡባፈ ዎልቃማይ ካዎተꬃታስ

\par }{\QB ኤንታ ላታ ሻክዳ ዎደ፥

\par }{\QB አሳ ዘረꬅካ ዱማይዳ ዎደ፥

\par }{\Q እስራኤለ አሳ ታይቡዋ መላ፥

\par }{\QB አሳስ ኤንታ ዛዋ ኤስስ።


\par }{\Q \VS{9}ጎዳ ጋክዳ ግሾይ እስራኤለ፤

\par }{\QB ያይቆብ እያ ጋክዳ ላታ።


\par }{\BB \par }
{\Q \VS{10}እ ኤንታ መላ ቢታን፥

\par }{\QB አይኮይ ባይና መላ ቢታን፥

\par }{\QB ጫርኮይ ባቅሽን ደምስ።

\par }{\Q እያዉ ጎንዳለ ግድስ፥ እያ ናግስ፤

\par }{\QB ባ አይፈ ናኤዳ ምንꬅድ ናግስ።


\par }{\Q \VS{11}አርጋንꬅ ባ ናአ ፓሎ ታማርሰይሳዳ፥

\par }{\QB ባ ምጭዳ ቀፍያን ጋክድ አሸይሳዳ፥

\par }{\QB ጎዳይ ባ ቀፍያን ሀጵድ ኤንታ አሽስ።


\par }{\Q \VS{12}ጎዳይ ባ ፃላላ ኤንታ ካለꬅስ፤

\par }{\QB ሀራ አላጋ ፆሲ እያራ ባዋ።


\par }{\BB \par }
{\Q \VS{13}እ ቢታስ ꬎቃ በሳ ኤንታ ከስስ፤

\par }{\QB ጎሻ አይፍያ ኤንታ ሙዝስ።

\par }{\Q ዛላ ቆጶፐ ኤንታ ኤስ ካልስስ፤

\par }{\QB ሹቻ ቢታፈ በንትያ ዛይተ ኡሽስ።


\par }{\Q \VS{14}ኤንታ መህያፐ ቄሳ ማꬅ፥

\par }{\QB ዶርሳፈነ ዴሻፐ ፃማታ ማꬅ፥

\par }{\QB ሞꬎ ዶርሰነ ዴሻ አሾ ምዶሶና።

\par }{\Q ባሳነ ዶርሳነ ዴሻ አሹዋ፥

\par }{\QB ሎኦ ግስተ ኡይꬃራ ምዶሶና፤

\par }{\QB ሱꬅ ዳንያ ዎይነ ኡሻ ኡይዶሶና።


\par }{\BB \par }
{\Q \VS{15}ሽን እስራኤለይ ኦርድስ፤ ማካልስ፤

\par }{\QB ምድ ካልድ ሞሎትስ።

\par }{\Q ባና መꬍዳ ፆሳ አግስ፤

\par }{\QB ባ አቶተꬃ ዛላ ካዉሽስ።


\par }{\Q \VS{16}ኤንቲ አላጋ ፆሳታ ጎይንድ፥

\par }{\QB እያ ቃናትስዶሶና።

\par }{\Q እፀትዳ ባንታ ኤቃታን

\par }{\QB እያ ሀንቀꬅዶሶና።


\par }{\Q \VS{17}ፆሰ ግዶናይሳታስ፥

\par }{\QB ካሰ ኤንቲ ኤሮና ፆሳታስ፥

\par }{\QB ዝነ ደንድዳይሳታስ፥

\par }{\QB ኤንታ አዋት ጎይንቦና

\par }{\QB ፆሳታስ ያርሽዶሶና።


\par }{\Q \VS{18}ኤንታዉ ደኦ እምያ ዛላ ዶግዶሶና፤

\par }{\QB የልድ ድችዳ ፆሳ አግዶሶና።


\par }{\BB \par }
{\Q \VS{19}አደ ናይትነ ማጫ ናይት እያ ይሎይዶሶና፤

\par }{\QB ጎዳይ ሄሳ በእድ ኤንታ ካꬍስ።


\par }{\Q \VS{20}እ፥ “ኤንቲ ጌላነ አማነቶና ደረ ግድያ ግሾ፥

\par }{\QB ታኒ ታ ሶምኡዋ ኤንታፈ ገንꬃና፤

\par }{\QB ኤንታ ዉርሰꬃ ስእ ጋዳ በአና” ያግስ።


\par }{\Q \VS{21}ፆሰ ግዶናይሳታን ታና ቃናትስዶሶና፤

\par }{\QB ባንታ ኤቃታን ታና ይሎይዶሶና።

\par }{\Q ታኒ ኤንታ ካትዳ አሳን ቃናትሳና፤

\par }{\QB ኤያ አሳን ኤንታ ይሎያና።


\par }{\Q \VS{22}ታ ሀንቆይ ታማዳ ኤፃና፤

\par }{\QB ስኦለ ጋካናዉ ፁጋና።

\par }{\Q ቢታን ደእያባ ኡባ ማና፥

\par }{\QB ደርያ ባሱዋ ጋካናዉ ፁጋና።


\par }{\BB \par }
{\Q \VS{23}“ታኒ ኤንታ ቦላ መቶ ዶራና፤

\par }{\QB ታ ዶንግያን ኤንታ ዱካና።


\par }{\Q \VS{24}ታ ኤንታ ቦላ ኢታ ኮሻ የዳና፤

\par }{\QB ኤንቲ ሀርገንነ ጋዶን ዉራና።

\par }{\Q ኤንታ ቦላ ኢታ ባዞ ዶአታነ

\par }{\QB ዱክድ ዎꬍያ ኢታ ሾሻታ የዳና።


\par }{\Q \VS{25}ኤንታ፥ ማሽ ኦገ ቦላ ዉርሳና፤

\par }{\QB ኬꬃ ጋርሳን ዳጋም ካዎታና።

\par }{\Q ናአተꬃ አደትነ ማጫት ዉራና፤

\par }{\QB ጉꬃ ናይትነ ጭማት አቶኮና።


\par }{\Q \VS{26}ታ ኤንታ ꬋይሳናዉነ

\par }{\QB ኤንታ ሀሳይያ አስ

\par }{\QB ዶና መላ ኦꬃናዉ ቆፓስ።


\par }{\Q \VS{27}ሽን ኤንታ ሞርከት፥ ‘ፆንዳይ ኑና፤

\par }{\QB ሀ ኡባ ኦꬅዳይ ጎዳ ግደና፤

\par }{\QB ያግድ ኦቶሮን ጬቀቶና መላ ጋዳ አጋጋስ’ ” ያግስ።


\par }{\BB \par }
{\Q \VS{28}እስራኤለ አሳይ ዎዛን ባይና አስ፤

\par }{\QB ኤንቲ አኬኮኮና።


\par }{\Q \VS{29}ኤንቲ ጭንጭድ አኬክዳኮ ሀይሳ ኤራና፥

\par }{\QB ባንታ ዉርሰꬃካ ሻካናሽን።


\par }{\Q \VS{30}ጎዳይ ኤንታ ፆሳይ ኤንታ ባይዞናኮ፥

\par }{\QB ኤንታ መꬍዳ ዎልቃማይ አꬅድ እሞናኮ፥

\par }{\QB ዋትድ እስ አስ ሙኩሉ አሳ፥

\par }{\QB ኑምኡ አስ ታሙ ሙኩሉ አሳ ፆኒ?


\par }{\Q \VS{31}ኑ ዛላይ ኑ ሞርከታ ዛላ መላ

\par }{\QB ግዶናይሳ ኤንቲ ኤሮሶና።


\par }{\Q \VS{32}ኤንታ ዎይነይ ሶዶመ ዎይንያፐ ዬስ፥

\par }{\QB ኤንቲ ጋሞራ ጎሻን ዶልዶሶና፤

\par }{\QB አይፍያን ማርዘይነ ጫሞይ ኩምስ።


\par }{\Q \VS{33}ኤንታ ዎይነይ ሾሻ ማርዘ፤

\par }{\QB ዎꬍያ ሶጎ።


\par }{\BB \par }
{\Q \VS{34}ጎዳይ፥ “ታ ሄሳ ዶጋድና?

\par }{\QB ታ ማዝጋበን ፃፋብክና?


\par }{\Q \VS{35}ኤንታዉ ꬋዮ ጋላስ ማትስ፤

\par }{\QB ኤንታ ቦላ ጋካናባይ ኤለሴስ።

\par }{\Q ሄ ዎደ ኤንታ ቶሆይ ꬉበታና፤

\par }{\QB ታ ሀሎ ከያናነ ኩሸ ዛራና።”


\par }{\Q \VS{36}ኤንታ ዎልቃይ ዉርዳይሳነ

\par }{\QB ኤንታ ማድያ አስ ባይናይሳ በእዳ ዎደ፥

\par }{\QB ጎዳይ ባ አሳስ ፕርዳና፤ ባ አይለታስ ቃታና።


\par }{\Q \VS{37}ፆሳይ ኤንታኮ፥ “ኤንቲ አማነትያ ኤንታ ፆሳት አዉኔ?

\par }{\QB ኤንቲ ባቃትድ ቆሰትያ ኤንታ ዛላይ አዉኔ?” ያጋና።


\par }{\Q \VS{38}ኤንታ ሞꬎ ያርሹዋ ምዳይሳት፥

\par }{\QB ኤንታ ዎይነ ኡሻ ያርሹዋ ኡይዳይሳት፥

\par }{\QB ሀእ ደንድድ ኤንታ ማዶ፤ ኤንታ አሾ።


\par }{\Q \VS{39}“ቱማ፥ ጎድ ታና፤ ፆሲ ታ ፃላላ፤

\par }{\QB ታፐ አትሽን፥ ሀራ ፆሲ ባዋ።

\par }{\Q ዎይነ ፓይ ታና፤

\par }{\QB ታ ማዱንፅሳይስ፤ ታ ፓꬃይስ፤

\par }{\QB ታ ኩሸፐ ኦንካ አሸና።


\par }{\Q \VS{40}ታ ኩሽያ ደንꬃዳ ሀይሳዳ ያጋና፤

\par }{\QB ታኒ መርናዉ ደኦ፤


\par }{\Q \VS{41}ጶልያ ታ ማሻ ሌፋዳ፥

\par }{\QB ፕርዳናዉ ታ ኩሸን ኦይክያ ዎደ፥

\par }{\QB ታ ሞርከታ ቦላ ታ ሀሎ ከያና፤

\par }{\QB ታና እፀይሳታስ ኩሸ ዛራና።


\par }{\Q \VS{42}ታ ዶንገይ ኤንታ ሱꬃን ማꬆታና፤

\par }{\QB ታ ማሻይ ኤንታ አሹዋ ማና።

\par }{\Q ታና እፅያ ኡባ ማርከ፤

\par }{\QB ማዱንፅዳይሳትነ ድኤትዳይሳት ሀይቃና።”


\par }{\Q \VS{43}ካዎተꬃቶ፥ ጎዳ አሳራ ኡፋይትተ፤

\par }{\QB እ ባ አይለታ ሱꬃ አጫና።

\par }{\Q ባ ሞርከታ ቦላ ሀሎ ከያና፤

\par }{\QB ቢታን ደእያ ባ አሳ ናጋራ አቶ ጋና።


\par }{\Q \VS{44}ሙሰይነ ናወ ናአይ እያሱይ እስራኤለ አሳ ሺሽድ፥ ሀ ማዝሙርያ ኡባ አሳይ ስእሽን የፅዶሶና።


\par }{\PP \VS{45}ሙሰይ ሀ ቃላ ኡባ እስራኤለ አሳስ ኦድ ዉርስዳፐ ጉየ፥

\VS{46}ኤንታኮ፥ “ሀ ህገ ቃላ ኡባ ህንተ ናይት ናጋና መላነ ኪተታና መላ ሀች ታ ህንተዉ ማርካ ኦꬃዳ እምያ ቃላ ኡባ ህንተ ዎዛናን ዎꬅተ።

\VS{47}ሀ ቃላይ ህንተዉ ደኦፐ አትሽን፥ ጮ ቃላ ግደና። ህንተ ሀ ቃላ ናግኮ፥ ዮርዳኖሰ ፕንድ ላታና ቢታን አዱሳ ላይꬅ ዳና” ያግስ።


\par }{\PP \VS{48}ሄ ጋላስ ጎዳይ ሙሰ ሀይሳዳ ያግስ፤

\VS{49}“ሞአበን፥ እያርኮ ካታማፐ ስንꬃ ባጋራ ደእያ አባሪማ ዙማታፐ እሱዋ ግድዳ ናቦ ዙማ ቦላ ከያ፤ ያን እስራኤለ አሳ ታ ላትሳና፥ ካናነ ቢታ ሃሆን ፄላ።

\VS{50}ነ እሻ አሮን ሆራ ዙማ ቦላ ሀይቅድ፥ ባ ማይዛታ ጋክዳይሳዳ ነካ ሀ ዙማ ቦላ ሀይቃዳ ነ ማይዛታ ጋካና።

\VS{51}ህንተ ናምአይ እስራኤለ አሳ ስንꬃን ታዉ አማነትበከታ። ሲና መላ ቢታን፥ ቃደሳ ማታን ደእያ ማርባ ሃꬃ ማታን ታ ጌሻተꬃ እስራኤለ አሳ በስበከታ።

\VS{52}ሄሳ ግሾ፥ ኔኒ ሄ ቢታ ሃሆን ፄላናፐ አትሽን፥ ታ እስራኤለ አሳ ላትሳና ቢታ ገላካ” ያግስ።




\par }\Chap{33}{\SH ሙሰይ እስራኤለ ኮቻ አንጅስ
\par }
{\PP \VerseOne{1}ፆሳ አስ ግድዳ ሙሰይ ሀይቃናፐ ስን፥ እስራኤለ አሳ አንጅዳ አንጆ ቃላይ ሀይሳ።


\par }{\Q \VS{2}ሙሰይ፥ “ጎዳይ ሲና ዙማፐ ይስ፤

\par }{\QB ሳይረ ዙማፐ ኑ ቦላ ፖእስ።

\par }{\QB ፓራና ዙማፐ ጶልስ።

\par }{\Q ሙኩላን ታይበትያ ኪታንቾት እያራ ደኦሶና፤

\par }{\QB እያ ኡሻቻን ታማ ላጮይ ደኤስ።


\par }{\Q \VS{3}ጎዳዉ ኔኒ ነ አሳ ዶሳዳሳ፤

\par }{\QB ጌሻት ኡባይ ነ ኩሸን ደኦሶና።

\par }{\Q ነ ቶሁዋ ጋርሳን ኡባይ ጉልባትድ ጎይኖሶና፤

\par }{\QB ኔፐ ኪታ ኤኮሶና።


\par }{\Q \VS{4}ሙሰይ እምዳ ህግያ

\par }{\QB እስራኤለ አሳ ላታ ኤኮሶና።


\par }{\Q \VS{5}እስራኤለ ዘረꬃት ደርያ ሀላቃታራ ሺቅዳ ዎደ፥

\par }{\QB ጎዳይ ባ አሳ፥ እስራኤለ ቦላ ካዎትስ።


\par }{\BB \par }
{\Q \VS{6}“ሮቤላ ኮቻይ ታይቦን ጉꬃ ግድኮካ፥

\par }{\QB እ ሀይቆፎ፤ ፓፃ ደኦ።”


\par }{\PP \VS{7}ሙሰይ ይሁዳ ኮቻባ፥

\par }{\Q “ጎዳዉ፥ ይሁዳ ዋሱዋ ስአ፤

\par }{\QB ሀንኮ እያ ያራታራ እያ ቡአ።

\par }{\Q ኤንታ ኩሽያ ምንꬃ፤

\par }{\QB ኤንቲ ባንታ ሞርከታራ ኦለትያ ዎደ

\par }{\QB ኤንታ ማዳ።


\par }{\Q \VS{8}ሙሰይ ሌወ ኮቻባ፥

\par }{\QB ነ ቱሚመይነ ኡሪመይ፥

\par }{\QB ኔኒ ማሳሀን ፓጭዳነ ማርባን ፓላምዳ፥

\par }{\QB ነ ጌሻ አሳሳ።


\par }{\Q \VS{9}ባንታና የልዳይሳታፐ፥

\par }{\QB ባንታ እሻታፐነ ባንታ ናይታፐ አꬅድ፥

\par }{\QB ኤንቲ ነዉ አማነትዶሶና፤

\par }{\QB ነ ጫቆ ቃላ ናግዶሶና።


\par }{\Q \VS{10}ኤንቲ ነ ዎጋ ያይቆባ፥

\par }{\QB ነ ህግያ እስራኤለ ታማርሶሶና።

\par }{\Q ኤንቲ ነ ስንꬃን እፃነ ጩይሶሶና፤

\par }{\QB ያርሾ በሳን ፁሳ ያርሾ ያርሾሶና።


\par }{\Q \VS{11}አቤት ጎዳዉ፥ ሌወታ አንጃ፤

\par }{\QB ኤንታ ኩሸ ኦሱዋን ነ ኡፋይታ።

\par }{\Q ኤንታ ቦላ ደንድያ ሞርከታ መንረꬃ

\par }{\QB ዛር ደንዶና መላ ኤንታ ሞርከታ ጫዳ።”


\par }{\Q \VS{12}ብንያመ ኮቻባ፥

\par }{\QB “ጎዳን ዶሰትዳይ እያን አማነትድ ደኤስ፤

\par }{\QB ቃማ ጋላስ እ ኤንታ ናጌስ፤

\par }{\QB ባ ሀሽያን ቶክድ ሸምፕሴስ።”


\par }{\Q \VS{13}ዮሰፋ ኮቻባ፥

\par }{\QB “ጎዳይ፥ ሳሎፐ እራን፥

\par }{\QB ሳአፐ ፑልቶ ሃꬃን

\par }{\QB ኤንታ ቢታ አንጆ።


\par }{\Q \VS{14}አዋን ካፅድ ዶረትዳ አይፈንነ

\par }{\QB ዎደን ዎደን ካፅያ አይፈን አንጀቶ።


\par }{\Q \VS{15}በንፐ ደእያ ደረትነ

\par }{\QB ዙማት ሎኦ አይፈን አንጀቶ።


\par }{\Q \VS{16}ኤንታ ቢታይ ሎኦባይ ኩምዳ ቢታ ግዶ፤

\par }{\QB ቱሽያ ግዶን ኤፅያ ታማን ቆንጭዳ ጎዳይ እያ አንጆ።

\par }{\Q ሀ አንጆት ኡባይ ዮሰፋ ኮቻ ጋኮ፤

\par }{\QB እ ባ እሻታ ግዶን ሀላቃ ግዶ።


\par }{\Q \VS{17}ዮሰፍ ኮይሮ የለትዳ ኮርማዳ ምኖ፤

\par }{\QB እያ ካጨት መንꬃ ካጨዳ ምኖ።

\par }{\Q እያ ካጨት ታሙ ሙኩሉን ታይበትያ ኤፍሬማ ኮቻታ፤

\par }{\QB ሙኩላን ታይበትያ ምናሰ ኮቻታ።

\par }{\Q ሄ ካጨታን እ ካዎተꬃታ ቃይጫና፤

\par }{\QB ቢታ ጋፃ ጋካናዉ እ ኤንታ ሱጋና።”


\par }{\Q \VS{18}ዛብሎና ኮቻባ፥

\par }{\QB “ዛብሎና፥ ኔኒ ነ ከሳን ኡፋይታ፤

\par }{\QB ይሳኮራ፥ ኔኒ ነ ዱንካንያን ኡፋይታ።


\par }{\Q \VS{19}ኤንቲ አሳ ባንታ ዙማኮ ፄጋና፤

\par }{\QB ያን ኤንቲ ጌሻተꬃ ያርሾ ያርሻና።

\par }{\Q ባንታ አቁዋነ ባንታ ዱረተꬃ፥

\par }{\QB አባፈነ አባ ጋፃን ደእያ ሻፍያፐ ደማና” ያግስ።


\par }{\Q \VS{20}ጋደ ኮቻባ፥

\par }{\Q “ኤንታ ቢታ ዳልግስዳ ጎዳይ ጋላተቶ፤

\par }{\QB ጋድ ሞርከ ሶምኦ ዎይኮ ቀሰ መንꬃናዉ፥

\par }{\QB ጋሞዳ ናጌስ።


\par }{\Q \VS{21}ኤንቲ ሎኦ ቢታ ባንታዉ ዶርዶሶና፤

\par }{\QB ሀላቃታስ ግዳ ቢታ ኤንቲ ኤክዶሶና።

\par }{\Q እስራኤለ ሀላቃት ሺቅዳ ዎደ፥

\par }{\QB ጎዳ ጌሻ ሸንያ ሻክድ ኤርዶሶና

\par }{\QB እስራኤለስ ሱረ ፕርዳ ፕርድዶሶና” ያግስ።


\par }{\Q \VS{22}ዳነ ኮቻባ፥

\par }{\Q “ዳነይ ዎዳላ ጋሞ መላ፤

\par }{\QB እ ባሳነፐ ጉፕድ ከያና” ያግስ።


\par }{\Q \VS{23}ንፍታለመ ኮቻባ፥

\par }{\Q “ንፍታለመይ ጎዳ አꬎ ኬሀተꬃን፥

\par }{\QB እያ አንጁዋን ዱረትስ፤

\par }{\QB ኤንታ ቢታይ አባፈ ዱገሀ ባጋ ጋኬስ” ያግስ።


\par }{\Q \VS{24}አሴራ ኮቻባ፥

\par }{\Q “አሴር ሀራ ኮቻታፐ አꬍድ አንጀትዳይሳ፤

\par }{\QB ባ እሻታን ዶሰትዳይሳ ግዶ፤

\par }{\QB እያ ቢታይ ሻማሆ ዛይተን ዱረቶ።


\par }{\Q \VS{25}እያ ካታማት ብራታ ፐንገን ጎርደትድ ናገቶ፤

\par }{\QB ባ ላይꬃ ኡባን እ ዎልቃማ ግዶ።


\par }{\Q \VS{26}እስራኤለ፥ ሳሎፐ ነና ማዳናዉ፥

\par }{\QB ባ ግታተꬃን ሻራ ቦላ ሄመትያ፥

\par }{\QB ነ ፆሳ መላ ፆሲ ኦኔ?


\par }{\Q \VS{27}መርና ፆሳይ ነ ደእያ በሲ፤

\par }{\QB እያ መርና ኩሸት ኔፐ ጋርሳራ ደኦሶና።

\par }{\Q እ ነ ሞርከታ ነ ስንꬃፈ ከስድ፥

\par }{\QB ‘ኤንታ ꬋይሳ’ ያግስ።


\par }{\Q \VS{28}ሄሳ ግሾ፥ እስራኤለ ኮቻይ፥

\par }{\QB ሳሎ እራይ ቡክያ በሳን፥

\par }{\QB ካꬅነ ዎይነይ ኩምዳ ቢታን፥

\par }{\QB ህርግ ባይና ሳሮ ዳና።


\par }{\Q \VS{29}እስራኤለ፥ ነ አንጀታዳይሳ፤

\par }{\QB ጎዳይ አሽዳ ነ መል ኦኔ?

\par }{\Q እ ነዉ ጎንዳለነ ማድያ ማሻ፤

\par }{\QB ነ ሞርከት ነ ስንꬃን ጉፋናና፤

\par }{\QB ነ ኤንታ ባሱዋ ላላና” ያግስ።




\par }\Chap{34}{\SH ሙሰ ሀይቁዋ
\par }
{\PP \VerseOne{1}ሙሰይ ሞአበ ደምባፈ ደንድድ፥ ናቦ ዙማ ሁጵያ፥ ቃስ እያርኮፈ ዶሎሀ ባጋራ ደእያ ፕስጋ ዙማ ሁጵያ ጋክስ። ያን ጎዳይ ዳነ ጋካናዉ ደእያ ጋላዳ ቢታ፥

\VS{2}ንፍታለመ ቢታ ኡባ፥ ኤፍሬመነ ምናሰ ቢታ፥ ዉሎሀ ባጋራ ብድ መደትራነ አባ ጋካናዉ ደእያ ይሁዳ ቢታነ

\VS{3}ዱገሀ ባጋራ ዞኣረፐ ደንድድ፥ ዛምብ ደእያ እያርኮ ካታማ፥ ዛንጋራን ደእያ ደምባ ኡባ በስስ።

\VS{4}ጎዳይ ሙሰኮ፥ “ታኒ ህንተ ሼሻስ እማና ጋዳ አብራሃመስ፥ ይሳቃስነ ያይቆባስ፥ ጫቅዳ ቢታይ ሀይሳ። ሀእ ኔኒ ነ አይፈን በአና መላ ኦꬃስ፥ ሽን ኔኒ ያ ፕናካ” ያግስ።


\par }{\PP \VS{5}ጎዳ አይለይ፥ ሙሰይ፥ ጎዳይ ግዳይሳዳ፥ ያን ሞአበ ቢታን ሀይቅስ።

\VS{6}ጎዳይ ቤት-ፓኦራ ካታማፐ ስንꬃ ባጋን ሞአበ ዛንጋራን እያ ሞግስ። ሽን ሀች ጋካናዉ እ ሞገትዳ ዱፉዋ ኤርያ አስ ባዋ።

\VS{7}ሙሰይ ሀይቅያ ዎደ እያዉ ላይꬅ ፄታነ ላታማ፤ ሽን እያ አይፈይ እፅቤና፤ እያ ዎልቃይ ዳቡርቤና።

\VS{8}እስራኤለ አሳይ ሞአበ ደንባን ሀስታሙ ጋላስ ሙሰስ ዬክዶሶና። ሄሳፈ ጉየ፥ ባለይ ደንድን፥ ዬሆ ዎደይ ዉርስ።


\par }{\PP \VS{9}ሙሰይ፥ ባ በሳን ኦꬃና መላ፥ እያ ቦላ ባ ኩሽያ ዎꬅዳ ግሾ፥ ናወ ናአይ እያሱይ ጭንጫተꬃ አያናን ኩምስ። እስራኤለ አሳይ እያሱስ ኪተትዶሶና፤ ጎዳይ ሙሰ ባጋራ እምዳ ኪታ ናግዶሶና።


\par }{\PP \VS{10}ጎዳ ሶምኦን ኦድስዳ፥ ሙሰ መላ ናበይ፥ እስራኤለ ቢታን ደንድቤና።

\VS{11}ጎዳይ ሙሰ ግብፀ ካዋኮ፥ እያራ ኦꬅያ ሞርናታኮነ ኩመꬃ አሳኮ የድድ፥ እያ ባጋራ ማላታታነ ማላልስያባታ ኡባ ኦꬅዳ፥ ሙሰ መላ ሀራ ናበይ ኦንካ ባዋ።

\VS{12}እስራኤለ ኡባ ስንꬃን ግታ ዎልቃን ማላልስያባ ኦꬅዳ፥ ሙሰ መላ አስ ኦንካ ባዋ።


\par }