\NormalFont\ShortTitle{አሞፀ}

{\MT አሞፀ ማፃፋ

\par }{\IMT ጋꬃ ቆፋ

\par }{\IP አሞፀይ ክ.የ.ስ. 760 ሄራን፥ ሆሰፐ ጉꬃራ ስን ደንድድ፥ ፑደሀ ባጋ ካዎተꬃ፥ እስራኤለ ቦላ ትንብተ ኦድዳ ናበ። እ ፄገታናፐ ስን መሄ ሄምያ አስ። እ ዱገሀ ካዎተꬃን የለትኮካ፥ ጎዳይ እ ቤተለ ካታማ ብድ እስራኤለን ትንብተ ኦዳና መላ እያ ኪትስ። አሞፀይ፥ አራመይ፥ ፍልስፄመይ፥ ፅሮስ፥ ኤዶመይ፥ አሞነይ፥ ሞአበይነ ይሁድ ፕርደታናይሳ ኦድስ። ግዶሽን፥ አሞፀይ እስራኤለን ደእያ ዱረ አሳይ ማዶይ ባይና ማንቆታ ቆህያ ግሾ፥ እስራኤለይ ሴረታናዉ ደኤይሳ ባ አዱሳ ኪታን ቆንጭስስ።

\par }{\IP እስራኤለን፥ ቤተለ ጌሻ በሳን ኦꬅያ ካህነት አሞፀይ ባንታ ቢታን ትንብተ ኦዶና መላ እያ ሞትዶሶና፤ ድጋናዉ ኮይዶሶና (7:10-17)። አሞፀ ኪታታ ግዶን ቆንጭድ በንትያ ኪታይ፥ “ሱረ ፕርድ ፑልቶ ሃꬃዳ፥ ፅሎተꬅ መሎና ሻፋ ሃꬃዳ ጎጎ” ግድ እስራኤለ አሳ ናግስያ ኪታ።

\par }{\IP ጎዳይ እስራኤለ አሳ አላጋ ካዎተꬃታ ግዶን ላላናይሳ ጉጅድ ኦድስ። ሽን ፆሳይ ባ ደርያ ዛሪድ ኤሀናዉነ ጋሽትሳናዉ ኡፋይሳ ቃላ እምዳይሳ ጉጅድ ኦዴስ።

\par }{\IOT ማፃፋ አይፈ ቆፋታ

\par }{\IO ካዎተꬃታ ቦላ ኦደትዳ ፕርዳ ({\IOR{1:1—3:2}})

\par }{\IO እስራኤለይነ ሳማረይ ፕርደታና ({\IOR{3:3—6:14}})

\par }{\IO እስራኤለ ፕርዳ ማልያ እቻሹ ቆንጨꬃታ ({\IOR{7:1—9:10}})

\par }{\IO እስራኤለስ ስንꬃን ደእያ ኡፋይሳ ({\IOR{9:11-15}})



\par }\ChapOne{1}{\PP \VerseOne{1}ኦዝያን ይሁዳ ቢታን፥ እዮኣሳ ናአይ እዮርባም እስራኤለ ቢታን ካዎትዳ ላይꬃን ታቆሀ ቢታን መሄ ሄመይሳታፐ እሶይ፥ አሞፀይ፥ ቢት ቃፃናፐ ናምኡ ላይꬃፈ ስን እስራኤለባ ኦድዳ ትንብተይ ሀይሳ፦


\par }{\PP \VS{2}እ፥

\par }{\Q “ጎዳይ ፅዮነ ዙማ ቦላ ጉዴስ፤

\par }{\QB የሩሳላመ ካታማን ደቼስ።

\par }{\Q መሄ ሄምያ በሳት መሎሶና፤

\par }{\QB ቃርመሎሳ ዙማ ቦላ ደእያ እርፃይ ሹሌስ” ያግስ።


\par }{\SH እስራኤለ ሾሮ ካዎተꬃት ፕርደታና
\par }
{\SHB ሶረ
\par }
{\PP \VS{3}ጎዳይ፥ “ዳማስቆ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ጋላዳ ቢታ አሳ ብራታ አች ደእያ ጋረን ጎንዶርስድ የꬍዶሶና።

\VS{4}ሄሳ ግሾ፥ ታኒ ካዋ ሀዛኤላ ኬꬃን ታማ የዳና፤ ሄ ታማይ ካዋ በን-ሀዳዳ ሚፃታ ማና።

\VS{5}ታኒ ዳማስቆ ካታማ ፐንግያ መንꬃና፤ አዌና ዛንጋራን ደእያ አሳ የደꬃናነ ካዎታ ፃምኣ ኦይክዳይሳታ ቤት-ኤደናፐ ꬋይሳና፤ ሶረ አሳይ ደኤትድ፥ ቂራ ባና” ያጌስ።


\par }{\SHB ፍልስፄመ
\par }
{\PP \VS{6}ጎዳይ፥ “ጋዛ ካታማ አሳይ ዛር ዛር ኦꬅዳ ናጋራ ግሾ፥ ታ ኤንታ ሴሮና አግከ። ኤንቲ ቢታን ደእያ አሳ ኡባ ድእድ፥ ኤዶመ ቢታ አሳስ ባይዝዶሶና።

\VS{7}ሄሳ ግሾ፥ ታኒ ጋዛ ካታማ ድርሳን ታማ የዳና፤ ሄ ታማይ ካታማ ሚፃታ ማና።

\VS{8}አሽዶዳን ደእያ አሳ ታኒ የደꬃናነ ካዎታ ፃምኣ ኦይክዳይሳታ አስቃሎናፐ ꬋይሳና። ኤቅሮና ካታማን ደእያ አሳ ሴራና፤ ፍልስፄመ አሳፐ አትዳይሳት ሀይቃና። ታኒ ኡባ ሃርያ ጎዳይ ሄሳ ኦዳይስ” ያጌስ።


\par }{\SHB ፅሮሳ
\par }
{\PP \VS{9}ጎዳይ፥ “ፅሮሳ ካታማ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ጫቅዳ እሻተꬃ ጫቁዋ መንꬅድ፥ ደኤትዳ አሳ ኡባ ኤዶመ አሳስ ባይዝዶሶና።

\VS{10}ሄሳ ግሾ፥ ታኒ ፅሮሳ ካታማ ድርሳን ታማ የዳና፤ ሄ ታማይ ካታማ ሚፃታ ማና” ያጌስ።


\par }{\SHB ኤዶመ
\par }
{\PP \VS{11}ጎዳይ፥ “ኤዶመ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ባንታ እሻ እስራኤለ ማሻን የደꬅዶሶና፤ ኤንቲ ኤንታዉ ቃትቦኮና፤ ኤንታ ይሎይ መርናዉ እርፀና።

\VS{12}ሄሳ ግሾ፥ ታኒ ተማና ካታማ ቦላ ታማ የድን፥ ሄ ታማይ ቦሶራ ካታማ ሚፃታ ማና” ያጌስ።


\par }{\SHB አሞነ
\par }
{\PP \VS{13}ጎዳይ፥ “አሞነ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ባንታ ዛዋ አሳናዉ ጋላዳ ቢታን ደእያ ቃንꬃትዳ ማጫሳታ ኡሉዋ ዳክዶሶና።

\VS{14}ሄሳ ግሾ፥ ታኒ ራባ ካታማ ድርሳን ታማ የዳና፤ ሄ ታማይ ካታማ ሚፃታ ማና። ሄሳፈ ጉየ፥ ኦላ ጋላስ ዋሶይ ዳራና፤ ኦላንቾት ጎተዳ ዎልቃማና።

\VS{15}ኤንታ ካዎይነ እያራ ኦꬅያ ሀላቃት ኡባይ ደኤትድ ባና” ያጌስ።




\par }\Chap{2}{\SHB ሞአበ
\par }
{\PP \VerseOne{1}ጎዳይ፥ “ሞአበ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ኤዶመ ካዋ መቀꬃይ ብዶ ግዳና ጋካናዉ ፁግዶሶና።

\VS{2}ሄሳ ግሾ፥ ታኒ ሞአበ ቢታን ታማ የዳና፤ ሄ ታማይ ቅርዮታ ካታማ ሚፃታ ማና። ኦላንቾታ ዋሱዋን፥ ሞይዘ ፑኑዋንነ ኦላ ግርሳን ሞአበ አሳይ ዉራና።

\VS{3}ታኒ ሞአበ ሃረይሳነ እያ ሞርናታ ኡባ ꬋይሳና” ያጌስ።


\par }{\SHB ይሁዳ
\par }
{\PP \VS{4}ጎዳይ፥ “ይሁዳ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ጎዳ ህግያ እፅዶሶና፤ እያ ኪታ ናግቦኮና። ኤንታ አዋት ካልዳ ዎርዶ ፆሳት ኤንታና ባለꬅዶሶና።

\VS{5}ሄሳ ግሾ፥ ታኒ ይሁዳ ቦላ ታማ የዳና፤ ሄ ታማይ የሩሳላመ ሚፃታ ማና” ያጌስ።


\par }{\SHB እስራኤለ
\par }
{\PP \VS{6}ጎዳይ፥ “እስራኤለ አሳይ ዛር ዛር ኦꬅዳ ናጋራ ግሾ፥ ታኒ ኤንታ ሴሮና አግከ። ኤንቲ ፅሉዋ ሚሸስ፥ ማንቁዋ ጫማስ ባይዞሶና።

\VS{7}ማንቆታ ቢታ ባናን የግድ፥ ኤንታ ሁጵያ የꬎኦሶና፤ ኡንኤትዳይሳታ ፕርዳ ድጎሶና። አዋራነ ናኣራ እስ ማጫስ ላገꬅድ ታ ጌሻ ሱንꬃ ቱንሶሶና።

\VS{8}ኤንቲ አሳፐ አጮስ ኦይክዳ ማኡዋ ያርሽያ በሳታን ኡባ ማታን ሂፅድ፥ ዝንኦሶና፤ ቃስ አሳፐ አጮስ ኤክዳ ዎይነ ኡሻ ባንታ ፆሳታ ኬꬃን ኡዮሶና።


\par }{\PP \VS{9}“ግዶሽን፥ ህንተ ግሾ ጋዳ ዝጋዳ አዱቅዳ፥ ዎላዳ ምንዳ አሞረ አሳታ ህንተ ስንꬃፈ ꬋይስዳይ ታና። ታኒ ኤንታዉ ቦላ አይፍያ፥ ጋርሳ ፃጱዋ ኡባ ꬋይሳስ።

\VS{10}ታኒ ህንተና ግብፀ ቢታፈ ከሳዳ፥ ባዞን ኦይታሙ ላይꬅ ካለꬃስ፤ አሞረታ ቢታ ህንተዉ ላታ ኦꬃዳ እማስ።

\VS{11}ህንተ አደ ናይታ ግዶፈ ናበታ፥ ህንተ ናአተꬃታ ግዶፈ ናዝራወታ ደንꬃስ። እስራኤለ አሳዉ፥ ሄስ ቱማ ግደኔ? ታኒ ጎዳይ ሄሳ ኦዳስ።

\VS{12}ሽን ህንተ ናዝራወታ ጫቆ መንꬅስድ፥ ዎይነ ኡሻ ኡሽደታ፤ ናበታ ትንብተ ኦዶና መላ ድግደታ።


\par }{\PP \VS{13}“ሄሳ ግሾ፥ ካꬅ ዳርስድ ጫንዳ ጋረይ መኤይሳዳ ታኒ ህንተና መንꬃና።

\VS{14}ጎባ ዎፀይስ ከስ ኤከና፤ ምኑዋስ ዎልቅ እፃና፤ ኦላንቾይ ባ ሸምፑዋ አሸና።

\VS{15}ዶንገን ዱከይስ ኤቃናዉ ዳንዳኤና፤ ጎባ ዎፅያ ኦላንቾይ ከስ ኤከና፤ ፓራዋይ ባ ሸምፑዋ አሸና።

\VS{16}ሄ ጋላስ ሀር አቶሽን ኦላንቾታ ግዶን ዳሮ ፃላ ጌተተይሳት ፅረ ካሎ ባቃታና” ያጌስ ጎዳይ።




\par }\Chap{3}{\SH እስራኤለ ቦላ ፄገትዳ ማርካታ
\par }
{\PP \VerseOne{1}ግብፀ ቢታፈ ህንተና ከስዳ፥ እስራኤለ አሳዉ፥ ጎዳይ ህንተዉ ኦደይሳ ስእተ።

\VS{2}ጎዳይ፥ “ሳአን ደእያ አሳ ኡባፈ ታኒ ህንተ ፃላላ ዶራስ። ሄሳ ግሾ፥ ህንተ ኦꬅዳ ናጋራ ኡባስ ታኒ ህንተና ሴራና” ያጌስ።


\par }{\PP \VS{3}ናምኡ አሳት ዎላ ባና ግድ ቆፋ ቃቾና ደእሸ እስፈ ሄመቶና?


\par }{\PP \VS{4}ጋሞይ ዎꬋ ደሞና ዎራን ጮ ጉድዬ? ዎይኮ ዎዳላ ጋሞይ አይኮ የደꬅድ ኦይኮና ኡት ደንድድ ሳርቡቅዬ?


\par }{\PP \VS{5}ካፎይ ፅሄይ ባይና ጮ ደንባን ኦይከትዬ? ዎይኮ ፅሄይ አይኮይ ቦቾና ጮ ፕርዬ?


\par }{\PP \VS{6}ካታማ ግዶን ኦላ ሞይዘይ ፑነትያ ዎደ አሳይ ያሻን ኮኮረነዬ? ዎይኮ ጎዳይ ኪቶና ደእሽን ꬋዮይ እስ ካታማ ቦላ ዪዬ?


\par }{\PP \VS{7}ቱማ ኡባ ሃርያ ጎዳይ ባ ፁራ ናበታስ፥ ባ ኦሳንቾታስ ካሰትድ ቆንጭሶና ደእሸ አይኮካ ኦና።


\par }{\PP \VS{8}ጋሞይ ጉድን ያዮናይ ኦኔ? ኡባ ሃርያ ጎዳይ ኦድን፥ ትንብተ ኦዶናይ ኦኔ?


\par }{\PP \VS{9}አሽዶዳንነ ግብፀን ደእያ ሚፃ ኡባስ ሀይሳዳ ያግድ አዋጅተ፦ “ሳማርያ ደረታ ቦላ ሺቅድ፥ ያን ደእያ ኢታተꬃነ ሱገꬃ በእተ” ያግተ።


\par }{\PP \VS{10}“ሀ አሳይ ሎኦባ ኦꬅ ኤሮኮና፤ ኢታተꬃንነ ቦንቅድ ኤህዳ ሚሸን ባንታ ኬꬃ ኩንꬆሶና” ያጌስ ጎዳይ።

\VS{11}ሄሳ ግሾ፥ “ሞርከይ ህንተ ቢታ ተቃና፤ ህንተ ባሱዋ ላላና፤ ህንተ ኬꬃ ቦንቃና” ያጌስ ኡባ ሃርያ ጎዳይ።


\par }{\PP \VS{12}“ሄንꬃንቾይ ጋሞ ዶናፐ ናምኡ ሹቁለ ዎይኮ ዱፃ ሀይꬅ የግስ ኤከይሳዳ፥ ሳማረ ቢታን እንጀ ዱሱ ደእያ እስራኤለ አሳፐ ጉꬃት አታና” ያጌስ ጎዳይ።


\par }{\PP \VS{13}“ሀይሳ ስእድ ያይቆባ ኮቻታ ቦላ ሀይሳዳ ያግድ ማርካትተ።

\VS{14}ታኒ እስራኤለ አሳ ኤንታ ናጋራ ግሾ ሴርያ ዎደ፥ ቤተለ ካታማን ደእያ ያርሾ በሳታ ላላና፤ ያርሾ በሳን ደእያ ካጨት መእድ፥ ሳአን ዎꬋና።

\VS{15}ኤንቲ ባልጎነ ቦነ ደእያ ኬꬃታ ኡባ ታኒ ꬋይሳና። ኤንቲ ዳንጋርሳ ዛለን አሌቅስድ፥ ኬፅዳ ኬꬃ ላላና፤ ቃስ ግታ ግታ ኬꬃት ኡባይ ꬋያና” ያጌስ ጎዳይ፥ ኡባፈ ዎልቃማ ፆሳይ።




\par }\Chap{4}{\SH እስራኤለይ ፆሳኮ ስምቤና
\par }
{\PP \VerseOne{1}ህንተኖ፥ ባሳነ ሚዛታዳ ሞꬍዳ ሳማረ ማጫሳቶ፥ ሀይሳ ስእተ! ህንተ ማንቆታ ኡንኤꬄታ፤ መቶታንቾታ ዋየታ። ህንተ አዝናታኮ፥ “ኑስ ኡሽ እምተ” ያጌታ።

\VS{2}ኡባ ሃርያ ጎዳይ ሀይሳዳ ያግድ፥ ባ ጌሻተꬃን ጫቅስ፥ “ህንተ ማንፃቆን ኦይከትድ ጎሸታና ጋላስነ ህንተፈ አትዳ ጉꬃት ማንፃቆን ኦይከትድ ብያ ሞሎዳ ሀናና ጋላስ ያና።

\VS{3}ህንተ ኡባይ ድርሳ ፆኤራ ጎሸትድ፥ ከይድ፥ አርሞነ ሆለታና” ያግስ ።


\par }{\Q \VS{4}“ህንተኖ፥ እስራኤለ አሳዉ፥

\par }{\QB ቤተለ ብድ ናጋራ ኦꬅተ፤

\par }{\QB ጋልጋላ ብድ ናጋራ ጉጅድ ኦꬅተ።

\par }{\Q ዎንታ ዎንታ ህንተ ያርሹዋ ያርሽተ፤

\par }{\QB ሄꬓንꬆ ጋላስ ጋላስ ህንተ አስራታ ኤህተ።

\VS{5}ህንተ ኦꬃናዉ ዶሰይ ሄሳ ግድያ ግሾ፥

\par }{\Q እርሾ የግድ ኡክዳ ኦይꬃ ፁግድ፥ ጋላታ ያርሹዋ ያርሽተ።

\par }{\QB ህንተ ህንተ ዶሳን እምያ እሙዋ ግሾ፥ ኦቶርትድ አዋጅተ” ያጌስ ኡባ ሃርያ ጎዳይ።


\par }{\PP \VS{6}“ህንተ ካታማ ኡባን ታኒ ኮሻ የዳዳ፥ ሀር አቶሽን ህንተ አቻን ጋꬅያባ ꬋይሳስ፤ ሽን ህንተ ሄሳን ታኮ ስምበከታ።

\VS{7}ካꬅ ጫክያ ዎደይ ጋካናዉ ቡሮ ሄꬑ አጌን ደእሽን፥ ታኒ ህንተዉ እራ ተቃስ። ታኒ እስ ካታማን እራ ቡክሳዳ ሀራ ካታማን ቡኮናዳ ድጋስ፤ እስ ጎሻን ቡክስ፤ ሀራ ጎሻይ ቃስ እራ ꬋይድ መልስ።

\VS{8}ሄሳ ግሾ፥ ናምኡ ዎይኮ ሄꬑ ካታማ አሳይ ሃ ኡያናዉ እስ ካታማ ብዶሶና፤ ሽን አልቦኮና። ሄሳንካ ህንተ ታኮ ስምበከታ” ያጌስ ጎዳይ።


\par }{\PP \VS{9}“ታኒ ህንተ ካꬃ ቦላ ሀርገ የዳስ፤ ህንተ አታክልትያ፥ ህንተ ዎይንያ ህንተ ባላስያነ ህንተ ሻማሆ ኡባ ቦለይ ምስ፤ ሽን ህንተ ሄሳንካ ታኮ ስምበከታ” ያጌስ ጎዳይ።


\par }{\PP \VS{10}“ታኒ ግብፀ አሳ ቦላ ጋዶ የድዳይሳዳ፥ ህንተ ቦላ ጋዶ የዳስ። ህንተ ፓንꬃ ናይታ ማሻን ዎꬋስ፤ ህንተ ፓራት ድኤታና መላ ኦꬃስ። ህንተ ሞꬃ አሀ ፅንቆን ኡላስ፤ ሽን ህንተ ሄሳንካ ታኮ ስምበከታ” ያጌስ ጎዳይ።


\par }{\PP \VS{11}“ሶዶመነ ጋሞራ ካታማታ ꬋይስዳይሳዳ ህንተፈ ዳሮታ ꬋይሳስ፤ ህንተ ታማፐ አትዳ ዱንቻ መላ፤ ሽን ሄሳንካ ህንተ ታኮ ስምበከታ” ያጌስ ጎዳይ።


\par }{\PP \VS{12}ሄሳ ግሾ፥ “እስራኤለ አሳዉ፥ ታኒ ህንተና ሀይሳዳ ኦꬃዳ ሴራና። ታኒ ህንተና ሀይሳዳ ኦꬃዳ ሴራና ሀንያ ግሾ፥ እስራኤለ አሳዉ፥ ህንተ ፆሳራ ጋሄታናዉ ጊግተ” ያጌስ ጎዳይ።


\par }{\Q \VS{13}ደረታ ጊግስዳይ፥ ጫርኮ መꬍዳይ፥

\par }{\QB ባ ዎዛና ቆፋ አሳስ ቆንጭሰይ፥

\par }{\QB ጋላሳ ፖኡዋ ꬉማን ላመይ፥

\par }{\QB ቢታ ꬎቃ በሳታ ቦላ ሄመተይ፥

\par }{\QB እያ ሱንꬃይ ጎዳ፥ ኡባፈ ዎልቃማ ፆሳ።




\par }\Chap{5}{\SH እስራኤለይ ስማና መላ ኦይሸትስ
\par }
{\PP \VerseOne{1}እስራኤለ አሳዉ፥ ታኒ ህንተዉ ዘሌልያ ዘለልሳ ስእተ!


\par }{\Q \VS{2}“ጌላእያ፥ እስራኤለይ ኩንዳሱ፤

\par }{\QB ዛራዳ ደንዱኩ።

\par }{\Q እያ ሳአን የገታሱ፤

\par }{\QB እዮ ደንꬅያ ኦንካ ባዋ” ያጋስ።


\par }{\PP \VS{3}“እስራኤለ ካታማፐ ሙኩሉ ኦላንቾታ ኦላስ የድኮ፥ ፄቱ ኦላንቾታ ፃላል አታና፤ ካታማፐ ፄቱ ኦላንቾታ ኦላስ የድኮ፥ ታሙ ኦላንቾታ ፃላል አታና” ያጌስ ኡባ ሃርያ ጎዳይ።


\par }{\PP \VS{4}“ታና ኮይተ፤ ህንተ ደኦን ዳና።

\VS{5}ሽን ጋልጋል ድኤታና፤ ቤተለይ ꬋያና ግሾ፥ ቤተለ ኮዮፕተ፤ ጋልጋላ ገሎፕተ። በርሳበ ፕኖፍተ” ያጌስ ጎዳይ።


\par }{\PP \VS{6}ጎዳ ኮይተ፤ ህንተ ደኦን ዳና። ሄሳ እፅኮ፥ እ ዮሰፋ ኮቻ ታማዳ ፁጋና፤ ቤተለን ደእያ አሳ ታም ማና። ሄ ታማ ቶይሳና አስ ባዋ።


\par }{\PP \VS{7}ህንተኖ፥ ሱረ ፕርዳ ምርቀይሳቶ፥ ፅሎተꬅ ሳአን የገይሳቶ፥ ስእተ።


\par }{\Q \VS{8}ፕልያድሳ ጌተትያ ላፑን ፆልንቶታ ኦꬅዳይ፥

\par }{\QB ኦርዮና ጌተትያ ፆልንቶ ኮጫታ መꬍዳይ፥

\par }{\QB ꬉማ ፖኦን፥ ጋላሳ ቃማን ላመይ፥

\par }{\QB አባን ደእያ ሃꬃታ ሳሎ ፑደ ፄግድ፥

\par }{\QB ሳአ ምጨꬃ ቦላ ዱገ ትገይ፥ እያ ሱንꬃይ ጎዳ።

\VS{9}እ ሚፃታ ላላናዉ ዎልቃማታ ቦላ ጋዶ ኤሄስ።


\par }{\PP \VS{10}ህንተና ፕርዳ ዳባባን ሴረይሳ እፄታ፤ ቱማ ኦደይሳ ካꬌታ።

\VS{11}ህንተ ማንቆታ የꬍድ፥ ኤንታ ካꬃ ቦንቄታ። ያትድ ሹቻ ኬꬃታ ግምብደታ፤ ሽን ህንተ እያን ደኤከታ። ሎኦ ዎይነ ቶክደታ፤ ሽን ህንተ ሄ ዎይነ ኡሻ ኡየከታ።

\VS{12}ህንተ ናቆይ አይ መላ ዳሮኮ፥ ህንተ ናጋራይ አይ መላ ግቴኮ ታኒ ኤራይስ። ህንተ ፅሎታ ናቀታ፤ ዎꬋፈ ኤኬታ፤ ቃስ ዳባባን ማንቆታ ፕርዳ ናቀታ።

\VS{13}ሄሳ ግሾ፥ ዎደይ ኢታ ግድያ ግሾ፥ ሄሳ መላ ዎደን ጭንጫ አስ ስእ ጌስ።


\par }{\PP \VS{14}ሎኦ ዶስተ፤ ኢታ እፅተ፤ ህንተ ደኦን ዳና። ሄሳ ኦꬅኮ፥ ህንተ ገይሳዳ፥ ጎዳይ፥ ኡባፈ ዎልቃማ ፆሳይ ህንተራ ግዳና።

\VS{15}ኢታባ እፅተ፤ ሎኦባ ዶስተ። ፕርዳ በሳን ሱረ ፕርዳ ፕርድተ። ኦን ኤር ጎዳይ፥ ኡባፈ ዎልቃማ ፆሳይ ዮሰፋ ኮቻፈ አትዳ ጉꬃታስ ቃቶና አገና።


\par }{\PP \VS{16}ሄሳ ግሾ፥ ጎዳይ፥ ኡባፈ ዎልቃማ ፆሳይ፥ “ዳባባ ኡባን ዋሶይ ስኤታና፤ ኦገ ኡባን ዘለልስ ዳራና። ጎሻንቾት ዬሆ፥ ዘሌልድ ዬክያ አሳይ ዘለልሳስ ፄገታና።

\VS{17}ታኒ ህንተና ሴራናዉ ህንተ ግዶራ አꬍያ ግሾ፥ ዎይነ ጋደ ኡባን ዬሆይ ዳና” ያጌስ።


\par }{\SH ጎዳ ጋላሳ
\par }
{\PP \VS{18}ህንተኖ፥ ጎዳ ጋላሳይ ያና መላ አሞተይሳቶ፥ ህንተና አየ! ጎዳ ጋላሳ አይስ አሞቴቲ? ሄ ጋላሳይ ፖኦ ግዶናሽን ꬉማ ግዳና።

\VS{19}ሄ ጋላሳይ አስ ጋሞፈ ባቃትድ አትያ ዎደ ማሄይ ጋከይሳ መላ ቃስ ባ ሶ ገልድ፥ ባ ኩሽያ ጎዳ ቦላ ዘምፕስያ ዎደ ሾሽ ዱክያ አሳ መላ ግዳና።

\VS{20}ጎዳ ጋላሳይ ꬉማ ግዳናፐ አትሽን፥ ፖኦ ግደና፤ ሄ ጋላሳይ ሳካና ꬉማ ግዳናፐ አትሽን፥ ፖኦይ ባይና ጋላስ ግዳና።


\par }{\PP \VS{21}“ታኒ ህንተ ቦንችያ ባለታ እፃይስነ ሻተታይስ፤ ህንተ ጌሻ ሺቆት ታና ኡፋይሶኮና።

\VS{22}ህንተ ታዉ ፁሳ ያርሾነ ካꬃ ያርሾ ሺሽያ ዎደ ታኒ ኤክከ። ቃስ ህንተ ታዉ እስፈተꬃ ያርሾስ ኤህያ ዶረትዳ ሞꬎ መሄታ በእከ።

\VS{23}ህንተ ማዝሙረ ጫንጨꬃ ታ ማታፐ ሃስተ፤ ህንተ ዲፅያ ዲꬃ ስእከ።

\VS{24}ሽን ሱረ ፕርድ ፑልቶ ሃꬃዳ፥ ፅሎተꬅ መሎና ሻፋ ሃꬃዳ ጎጎ።


\par }{\PP \VS{25}“ህንተኖ፥ እስራኤለ አሳዉ፥ ታኒ ህንተና መላ ቢታን ኦይታሙ ላይꬅ ካለꬅያ ዎደ፥ ታዉ ያርሾ ሺሽደቲ? ዎይኮ እሞታ እምደቲ?

\VS{26}ሄ ዎደ ህንተ፥ ህንተ ኩሸን መꬍዳ፥ ‘ካዋ ሳኩታ’ ጌተትያ ኤቃነ ‘ከዋና’ ጌተትያ ፆልንቶ ኤቃ ፆሳታ ቶክደታ።

\VS{27}ሄሳ ግሾ፥ ታኒ ህንተና ድእሳዳ ዳማስቆ ካታማፐ አꬃዳ ሃሆ በሲ የዳና” ያጌስ እያ ሱንꬃይ፥ ኡባፈ ዎልቃማ ፆሳ ጌተትያ ጎዳይ።




\par }\Chap{6}{\SH እስራኤለ አየ!
\par }
{\PP \VerseOne{1}ህንተኖ፥ አሳይ ማዶ ኦይችያ ቦንቸትዳ እስራኤለ ሀላቃቶ፥ ህንተኖ፥ ፅዮነን እንጀን ደኤይሳቶ፥ ሳማረ ካታማን ህርግ ባይና ኡትዳይሳቶ፥ ህንተና አየ!

\VS{2}አነ ካልነ ካታማ ብድ በእተ። ያፐ ግታ ሀማታ ካታማነ ፍልስፄመ ካታማ ጌተ ዎꬍተ። ኤንቲ ህንተ ናምኡ ካዎተꬃታፐ አꬎና? ኤንታ ቢታይ ህንተ ቢታፈ ዳልጊ?

\VS{3}ህንተ፥ “ኢታ ጋላስ ኤለ ዬና” ግድ፥ ኢታ ኦሶ ኦይሳቶ፥

\VS{4}ዛለፐ ኦሰትዳ አርሳን ዝንኤይሳቶ፥ እንጀን ኡትዳይሳቶ፥ ዶርሳ ዉድያፐ አንቃራታነ ሚዛ ዎድያፐ ጋታርመንꬁዋ መይሳቶ፥

\VS{5}ዳዊቲዳ የꬃ ሚሸ ህንተዉ ጊግስድ፥ ዱማ ዱማ የꬅ የፀይሳቶ፥

\VS{6}ዎይነይ ኡሻ ከረራ ጋነይሳቶ፥ አልኦ ሽቶን ትየተይሳቶ፥ ዮሰፋ ኮቻታ ꬋዩዋን አዛኖናይሳቶ፥ ህንተና አየ!

\VS{7}ሄሳ ግሾ፥ ኮይሮ ድኤታናይ ህንተና፤ ሄ ዎደ ህንተ እንጀ ዱሳይ አታና።


\par }{\PP \VS{8}ጎዳይ፥ ኡባፈ ዎልቃማ ፆሳይ ሀይሳዳ ያግድ፥ ባናን ጫቅስ፦ “ታኒ ያይቆባ ኦቶሩዋ እፃስ፤ ኤንታ ሚፃካ ሻተታስ፤ ታኒ ካታማነ ካታማን ደእያ ኡባ ኤንታ ሞርከታስ አꬃዳ እማና” ያጌስ።


\par }{\PP \VS{9}እስ ኬꬃን ታሙ አስ አትኮ፥ ኤንትካ ሀይቃና።

\VS{10}ሀይቅዳይሳታ ዳቦታፐ እሶይ አሀ ሞጋናዉ ሶፐ ከስ ኤፍሸ፥ ሄ ኬꬃን ቆሰትዳ ኡራኮ፥ “ኔራ አትዳ ሀራ አስ ደኢ?” ያግድ ኦይቻና። እ ዛሪድ፥ “ባዋ” ያጋና። ኦይቸይስ ዛሪድ፥ “ሀይዛ፥ ሀይዛ! ጎዳ ሱንꬃ ኑኒ ፄጋናዉ ኮሸና” ያጋና።


\par }{\PP \VS{11}ጎዳ ኪታን፥ ግታ ኬꬃት ላለታና፤ ላፋ ኬꬃት መቀረታና።

\VS{12}ፓራት ዛላ ቦላ ጋላባናዉ ዳንዳኦና? ዎይኮ ጎሻንቾይ ቦር ዋፅድ፥ አባ ጎያናዉ ዳንዳኢ? ሽን ህንተ ሱረ ፕርዳ ጪየ፥ ፅሎተꬃ ጫሞ ኦꬅደታ።

\VS{13}ህንተ ሎዶባራ ካታማ ፆንዳ ግሾ ኡፋይተታ፤ ህንተ፥ “ኑኒ ቃርናይማ ካታማ ኑ ምኖተꬃን ኦይክዳ” ግድ ጬቀተታ።


\par }{\PP \VS{14}“ህንተኖ፥ እስራኤለ አሳዉ፥ ታኒ ህንተ ቦላ ሀራ ካዎተꬅ ደንꬃና፤ ኤንቲ ህንተና ሀማታ ፕኑዋፐ ዶምድ፥ አራባ ዛንጋራ ጋካናዉ ኡንኤꬃና” ያጌስ ጎዳይ፥ ኡባፈ ዎልቃማ ፆሳይ።




\par }\Chap{7}{\SH ቦለ፥ ታማነ የገꬃ ዎዶሮ
\par }
{\PP \VerseOne{1}ኡባ ሃርያ ጎዳይ ታና ቆንጨꬅ በስስ። ሄ ቆንጨꬃን ታኒ ካዋ ጋክያ ካꬃይ ጫከትዳፐ ጉየ፥ ናምአንꬆ ጫርዳ ዶላ ቦላ ፆሳይ ቦለ ዉደ መꬍሽን በአስ።

\VS{2}ኤንቲ እርፃባ ኡባ ምድ ዉርስዳ ዎደ ታኒ፥ “አቤት፥ ኡባ ሃርያ ጎዳዉ፥ ሀያና ነ ደርያ ማራርክ! ያይቆባ ዛረት ዋንድ አታናዉ ዳንዳኦና? ኤንቲ ኡባ ጉꬃ!” ያጋስ።


\par }{\PP \VS{3}ሄሳ ግሾ፥ ጎዳይ ኤንታዉ ቃትድ፥ “ሀ ኔኒ በእዳባይ ፖለተና” ያግስ።


\par }{\PP \VS{4}ኡባ ሃርያ ጎዳይ ታና ሀራ ቆንጨꬅ በስስ። ኡባ ሃርያ ጎዳይ ባ አሳ ፕርዳናዉ ታማ ፄግስ፤ ሄ ታማይ ግታ ጪሞ አባ ም ድግድ፥ ቢታ ማናዉ ዶምስ።

\VS{5}ታኒ፥ “አቤት፥ ኡባ ሃርያ ጎዳዉ፥ ሀያና ሀ ታማ ቶይሳርክ! ያይቆባ ዛረት ዋንድ አታናዉ ዳንዳኦና? ኤንቲ ኡባ ጉꬃ!” ያጋስ።


\par }{\PP \VS{6}ሄሳ ግሾ፥ ጎዳይ ቃትድ፥ “ሀይስ ፖለተና” ያጌስ ኡባ ሃርያ ጎዳይ።


\par }{\PP \VS{7}ቃስ ፆሳይ ታና ሀራ ቆንጨꬅ በስስ። ታኒ ሄ ቆንጨꬃን በእያ ዎደ፥ ጎዳይ ቱምበ ኦይክድ፥ ቱምበን ልከትድ ግምበትዳ ግምብያ ማታን ኤቅስ።

\VS{8}ጎዳይ ታኮ፥ “አሞፀ፥ ኔኒ አይ ፄላይ?” ያግድ ኦይችስ።

\par }{\PP ታኒ፥ “ቱምበ ፄላይስ” ያጋስ።

\par }{\PP ጎዳይ ታኮ፥ “ሄኮ፥ ታኒ ታ አሰ ግድዳ እስራኤለ ግዶን ቱምበ የጋይስ፤ ታኒ ኤንታ ሴሮና አግከ።

\VS{9}ይሳቃ ኮቻት ጎይንያ ꬎቃ በሳት ላለታና፤ እስራኤለ ጌሻ በሳት ꬋያና፤ እዮርባማ ካዎተꬃ ቦላ ታኒ ማሻራ ደንዳና” ያግስ።


\par }{\SH አሞፀነ አማስያሳ
\par }
{\PP \VS{10}ቤተለ ካታማን ካህነ ግድድ ደእያ አማስያስ እስራኤለ ካዋ እዮርባማኮ ሀይሳዳ ያግድ ኪትስ፦ “አሞፀይ እስራኤለ አሳ ግዶን ደእሸ፥ ነ ቦላ ማቀቴስ፤ እ ባ ኦዳን ቢታ ꬋይሴስ።

\VS{11}እ፥ ‘እዮርባም ማሻን ሀይቃና፤ እስራኤለ አሳይ ባንታ ቢታፈ ድኤትድ ባና’ ያጌስ” ያግስ።


\par }{\PP \VS{12}አማስያስ አሞፀኮ፥ “ነኖ ትንብተ ኦደይሶ፥ ባ፤ ይሁዳ ቢታ ባዳ፥ ያን ኦꬃዳ አቃ፤ ያን ትንብተ ኦዳ።

\VS{13}ሽን ቤተለይ ካዎይ ጎይንያ በስነ ካዎተꬃ ኬꬅ ግድያ ግሾ፥ ናምአንꬆ ሀ በሳን ትንብተ ኦዶፓ” ያግስ።


\par }{\PP \VS{14}አሞፀይ ዛሪድ፥ “ታኒ መህያ ሄምያነ ቦባ አይፈ ማፅያ አሰፐ አትሽን፥ ናበ ዎይኮ ናበ ናአ ግድከ።

\VS{15}ሽን ጎዳይ ታና ዶርሳ ዉደ ሄምያ በሳፈ ኤክድ፥ ‘ባዳ ታ አሳ እስራኤለስ ትንብተ ኦዳ’ ያግስ።

\VS{16}ሀእ ህዛ ጎዳይ ግያባ ስአ! ኔኒ፥ ‘እስራኤለ ቦላ ትንብተ ኦዶፓ፤ ይሳቃ ኮቻታ ሳባኮፓ’ ያጋዳሳ።

\VS{17}ሄሳ ግሾ፥ ጎዳይ፥ ‘ነ ማችያ ካታማ ግዶን ላይማ ግዳና፤ ነ አደ ናይትነ ነ ማጫ ናይት ማሻን ሀይቃና። ነ ቢታይ ዎዶሮን ሻከታና፤ ቃስ ኔኒ ነ ሁጰን አላጋ ቢታን ሀይቃና። ስይ ባይና እስራኤለ አሳይ ባንታ ቢታፈ ድኤትድ ባና’ ያጌስ” ያግስ።




\par }\Chap{8}{\SH ቴራ አይፈይ ኩምዳ ዳቾ
\par }
{\PP \VerseOne{1}ኡባ ሃርያ ጎዳይ ታና ሀራ ቆንጨꬅ በስስ፤ ሄስካ፥ ቴራ አይፈይ ኩምዳ ዳቾ በስስ።

\VS{2}እ ታኮ፥ “አሞፀ፥ ኔኒ አይ በአይ?” ያግድ ኦይችስ።

\par }{\PP ታኒ፥ “ቴራ አይፈይ ኩምዳ ዳቾ በአይስ” ያጋስ።

\par }{\PP ጎዳይ ታኮ፥ “ታ አሳ እስራኤለ ዉርሰꬃይ ጋክስ፤ ህዛፐ ጉየ ታኒ ኤንታ ሴሮና አግከ” ያግስ።


\par }{\PP \VS{3}ኡባ ሃርያ ጎዳይ፥ “ሄ ጋላስ ካዎ ኬꬃን የፅያ የꬃይ ዬሆን ላመታና፤ አሳ አህ ዱማ ዱማ በሳን ዎꬋና፤ ዬሆይ ዋሶይ ባይና ስእ ግድ የገታና” ያጌስ።


\par }{\PP \VS{4}ህንተኖ፥ መቶታንቾታ ኡንኤይሳቶ፥ ቢታን ደእያ ማንቆታ ꬋይሳናዉ ኮየይሳቶ፥ ሀይሳ ስእተ!

\VS{5}ህንተ፥ “ኑኒ ካꬃ ባይዛናዉ አጌና ፄሮ ባለይ አዉደ አꬋነ! ቃስ ኑኒ ኑ ዛልእያ ዶማናዉ ሳምባት አዉደ አꬋነ! ኑኒ ካꬃ ጉꬃባን ማክድ፥ ዳሮ ሚሸን ባይዛና። ቃስ ዎርዶ ምዛነን አሳ ጭማና።

\VS{6}ማንቁዋ ብራን፥ መቶታንቹዋ ዋꬃ ጫማን ሻማና፤ ቃስ ሀርቆ ግስተ ሙሩቶ ግስተ ጋተን ባይዛና” ያጌታ።


\par }{\PP \VS{7}ያይቆብ እያ ሱንꬃን ጬቀትያ ጎዳይ፥ ፆሳይ፥ ሀይሳዳ ያግድ ባ ሁጰን ጫቅስ፦ “ታኒ ኤንቲ ኦꬅዳ ኢታ ኦሶ ኡባ ዶግከ።

\VS{8}ሄሳ ጋሶን ቢታይ ያርኬስ፤ አሳ ኡባይ ዬኬስ። ናይለ ሻፋይ ክፅድ ከየይሳዳነ ዎይሳዳ ቢታ ኡባይ ቃፃናነ ስም ዎꬋና” ያግስ።


\par }{\PP \VS{9}ኡባ ሃርያ ጎዳይ፥ “ሄ ጋላስ ታኒ አዋ ሴታ ጋላስ ዉልሳና፤ ጋላሳ ቃምሳና።

\VS{10}ታኒ ህንተ ኡፋይሳ ባልያ አዛኖን፥ ህንተ የꬃ ዬሆን ላማና። ፐፅ እስ ናእ ሀይቅን ዬክያ አሳዳ፥ ህንተ ህንተ ሁጵያ ሜደትድ ካዮ ማኦ ማአናዳ፥ ህንተና ኦꬃና። ሄ ጋላሳ ዉርሰꬃይ ዳሮ ጫሞ ግዳና” ያጌስ።


\par }{\PP \VS{11}ኡባ ሃርያ ጎዳይ፥ “ሄኮ፥ ታኒ ቢታ ኡባ ቦላ ኮሻ የድያ ዎደይ ያና። ሄ ኮሻይ ካꬅ ዎይኮ ሃꬃ ኮሻ ግዶናሽን፥ ስአናዉ ጎዳ ቃላ ꬋዮ ኮሻ ግዳና።

\VS{12}አሳይ ዶሎሀፐ ዉሎሀ ጋካናዉ፥ ፑደሀፐ ዱገሀ ጋካናዉ ዎፀረታና። ኤንቲ ጎዳ ቃላ ኮያናዉ ያነ ሃነ ዎፃና፥ ሽን ደሞኮና።

\VS{13}ሄ ጋላስ የገልሳ ጌላኦትነ ዎልቃማ ፓንꬃት ሳሞን ፕቅ ጋና።

\VS{14}ሳማረ ኤቃታራ ጫቅዳይሳት፥ ‘ዳና ፆሳይ ኤሮ!’ ያገይሳት፥ ‘በርሳበ ፆሳይ ኤሮ’ ያገይሳት ኩንዳና። ኤንቲ ዛር ደንዶኮና” ያጌስ።




\par }\Chap{9}{\SH እስራኤለይ ፕርደታና
\par }
{\PP \VerseOne{1}ታኒ ጎዳይ ያርሾ በሳ ማታን ኤቅዳሽን በአስ። እ ታኮ፥ “ባሶይ ቃፃና ጋካናዉ ፆሳ ኬꬃ ጉምቡዋ ሾጫዳ አሳ ኡባ ሁጰን መንረꬃ። ሄሳፈ አትዳ አሳ ታኒ ማሻን ዎꬋና። ባቃትያ አስ ከስ ኤከና፤ ከስ ኤክዳ አስካ ፓፃ አተና።

\VS{2}ኤንቲ ቢታ ቦክድ፥ ስኦለን ዎꬍኮካ፥ ታኒ ኤንታና ያፐ ከሳና። ሳሉዋ ከይኮካ፥ ታኒ ኤንታ ያፐ ዎꬍሳና።

\VS{3}ኤንቲ ቃርመሎሳ ዙማ ሁጰን ቆሰትኮካ፥ ታኒ ኤንታ ኮያዳ ያፐ ከሳና። አባ ጪሞን ገልድ፥ ታ ስንꬃፈ ጌምኮካ፥ ታኒ ዳወ ኪትን፥ እ ኤንታ ዱካና።

\VS{4}ኤንቲ ባንታ ሞርከታን ድኤትድ፥ ቢኮካ፥ ያን ኤንቲ ማሻን ሀይቃናዳ ኪታና፤ ታኒ ኤንታ ኢታ አይፈን ፄላና፤ ኤንታ ሎኦ አይፈን ፄልከ” ያግስ።


\par }{\PP \VS{5}ጎዳይ፥ ኡባፈ ዎልቃማ ፆሳይ፥ ሳኣ ቦችን ሳእ ትልኤስ፤ ቃስ ሳአን ደእያ ኡባይ ዬኬስ። ናይለ ሻፋይ ክፅድ ከየይሳዳነ ዎይሳዳ ቢታ ኡባይ ቃፃናነ ስም ዎꬋና።

\VS{6}ባ ኬꬃ ሳሎን ኬፅዳይ፥ እያ ባሱዋ ሳአን ኤስዳይ፥ አባ ሃꬃ ፄግድ፥ ቢታ ቦላ ዱገ ቡክሰይ፤ እያ ሱንꬃይ ጎዳ።


\par }{\PP \VS{7}ጎዳይ፥ “እስራኤለ አሳዉ፥ ህንተ ታዉ ቶጰ አሳ መላ ግደከትዬ? ታኒ ህንተና ግብፀ ቢታፈ ከስዳይሳዳ፥ ፍልስፄመ አሳ ካፍቶራፐ፥ ቃስ ሶረ አሳ ቂራፐ ከሳብክና?” ያጌስ።


\par }{\PP \VS{8}ጎዳይ፥ “ሄኮ፥ ኡባ ሃርያ ጎዳ አይፈይ ናጋራንቾ ካዎተꬃ ቦላ ደኤስ። ታኒ እያ ቢታ ቦላፈ ꬋይሳና፤ ሽን ታኒ ያይቆባ ኮቻ ኡባ ꬋይስከ።

\VS{9}ታኒ ካꬅ ዛርዛረን ሀርቀተይሳዳ እስራኤለ አሳይ ካዎተꬃታ ኡባ ግዶን ላለታና መላ ኪታና። ሽን ኤንታ ግዶን አማነትዳይሳታፐ እሶይካ ሳአን ዎꬍድ ꬋየና።

\VS{10}‘ኑና አይባ ኢትካ ጋከና ዎይኮ ደመና’ ግያ ታ አሳ ግዶን ደእያ ናጋራንቾት ኡባይ ማሻን ዉራና” ያጌስ።


\par }{\SH እስራኤለይ ዛሪድ ደንዳና
\par }
{\PP \VS{11}“ሄ ጋላስ ታኒ ኩንድዳ ዳዊታ ካዎተꬃ ደንꬃና። ድርሳ ግምበታ ዛራ ኤሳና፤ ላለትዳ በሳታ ኦራꬃና፤ ታኒ እያ ካሰይሳዳ ኦꬃዳ ኬፃና።

\VS{12}ሄስካ ኤዶመፐ አትዳይሳታነ ታ ሱንꬃን ፄገትዳ ካዎተꬃታ ኡባ ላታና” ያጌስ ሄሳ ኦꬅያ ጎዳይ።


\par }{\PP \VS{13}“ካꬅ ጫከይሳት ጫክ ዉርሶና ደእሽን፥ ጎየይሳት ጋክያ ዎደይ፥ ዎይነ ጉምኤይሳት ጉምእድ ዉርሶና ደእሽን፥ ዎይነ ቶከይሳት ጋክያ ዎደይ ያና። ሄ ዎደ ደረት ማልኦ ዎይነ ኡሽ ፑልታና፤ ዙማት ዎይነ ኡሻን ምተታና።

\VS{14}ድኤትድ ብዳ ታ አሳ እስራኤለ ዛራና፤ ኤንቲ ላለትዳ ካታማታ ዛር ኬፅድ ዳና። ዎይነ ቶክድ እያፐ ዎይነ ኡሻ ኡያና፤ አታክልተ ቶክድ ኤንታ አይፍያ ማና።

\VS{15}ታኒ ታ አሳ፥ እስራኤለ ኤንታ ቢታን ቶካና፤ ኤንቲ ታኒ ኤንታዉ እምዳ ቢታፈ ዛሪድ ሾደቶኮና” ያጌስ ሄሳ ኦꬅያ ጎዳይ።


\par }