\NormalFont\ShortTitle{ምክያሳ ማፃፋ}

{\MT ምክያሳ ማፃፋ

\par }{\IMT ጋꬃ ቆፋ

\par }{\IP ናበይ ምክያስ፥ ይሁዳ ቢታን ደእያ ሞረሴት-ጋተ ጌተትያ ጉታ አሰ (1:1)። እ እሳያስነ (እሳ 1:1)፥ ሆሰይ (ሆሰ 1:1) ደእዳ ዎደን ደእስ። እያ ኪታይ እሳያሳ ሸምፖ 1-39 ጋካናዉ ደእያ ክፍልያራ ቆፋን ማቴስ። እሳያሳዳ፥ ምክያስካ ሌምሶ ኦዳታ ዳሮ ጎኤትስ (1:1-5፤ 2:4፥ 6፥ 11፤ 3:2-3፤ 4:3-4፥ 12-13)።

\par }{\IP ምክያስ ክ.የ.ስ. 740-710 ላይꬅ ጋካናዉ ደእያ ዎደታን፥ ሄስካ ይሁዳ ካዎታ እዮአታማ፥ አካዛነ ህዝቅያሳ ዎደን ትንብተ ኦድስ (ሸም 1:1)። እ፥ ሳማረይ ኩንዳናፐ ስን እስራኤለስነ ይሁዳስ፥ ናምኣስ ትንብተ ኦድስ (1:5-7)። ህዝቅያሳ ካዎተꬃ ዎደ፥ አሶረይ፥ እስራኤለ ꬋይስያ ዎደነ ጎዳይ የሩሳላመ ማላልስያ ኦገን አሽያ ዎደ ምክያስ ደኤስ (2 ካዎ 15—20፤ እሳ 36—39፤ 2 ታር 27—32)።

\par }{\IP ምክያስ፥ ፆሳ ኪታ አሳስ ኦዴስ (3:8)፤ ሳማረነ የሩሳላመ ኤንታ ናጋራ ግሾ ሞቴስ (1:2-7)። ሄ ናጋራት፥ ላይማተꬅ (1:7፤ 5:12-14)፤ አሳ ቢታ ቦንቀ (2:2፥ 9)፤ ቢታ አይሰይሳት፥ ሀይማኖተ ካለይሳት፥ ናበትነ ዛልአንቾት፥ ፅሎተꬅ ꬋይስዶሶና፤ ዎꬋፈ ኤኮሶና፤ አሳ ቆሆሶናነ፤ ዱማ ገነ ኦꬆሶና (3:1-3፤ 7:3፥ 5-7፥ 11፤ 6:6-7፥ 10-12)።

\par }{\IP ሄሳ ግሾ፥ ፆሲ እስራኤለ አሳ ፕርዳናዉ አሶረነ ባብሎነ (4:10፤ 5:5-6) ደንꬃናዉ ደኤይሳ ምክያስ ኦድስ። ዉርሰꬃን ምክያስ ባ ቆፋ ኩይሸ፥ “አሳ ናኦ፥ ጎዳይ ነዉ ሎኦባ ኦድስ። ጎዳይ ኔፐ ኮየይ አይቤ? ኔኒ ሱረ ፕርዳና መላ፥ ማሮታ ዶሳና መላነ ነ ፆሳራ አሽከተꬃን ዳና መላ ግደኔ?” (6:8) ያግድ አሳ ፆሳኮ ፄጌስ።

\par }{\IOT ማፃፋ አይፈ ቆፋታ

\par }{\IO እስራኤለነ ይሁዳ ቦላ ያና ፕርዳ ({\IOR{1:1—3:12}})

\par }{\IO ኦራꬃ እስራኤለን ኦራꬃ ፆሳ ኬꬅ ({\IOR{4:1—5:15}})

\par }{\IO ፆሳይ እስራኤለራ ሞተቴስ ({\IOR{6:1—7:7}})

\par }{\IO ካዎተꬃት ፆሳኮ ስሙዋ ({\IOR{7:8-20}})



\par }\ChapOne{1}{\PP \VerseOne{1}እዮአታም አካዝነ ህዝቅያስ ካል ካልድ ይሁዳን ካዎትዳ ዎደ ሞረሴታ ካታማ አስ ግድዳ ምክያሳኮ ይዳ ጎዳ ቃላይ ሀይሳ፦ እ ሳማረባነ የሩሳላመባ ቆንጨꬅ በእስ።


\par }{\Q \VS{2}ህንተ፥ አሳ ኡባይ ስእተ፤

\par }{\QB ሳእነ እያ ደእያ ኡባይ ሀይሳ ሀይዝድ ስእተ።

\par }{\Q ኡባ ሃርያ ጎዳይ፥

\par }{\QB ባ ጌሻ ኬꬃፈ ህንተ ቦላ ማርካቴስ።


\par }{\SH የሩሳላመነ ሳማረ ꬋዮ
\par }
{\Q \VS{3}ሄኮ፥ ጎዳይ ባ ደእያ በሳፈ ዬስ፤

\par }{\QB ቢታ ꬎቃ በሳታ ቦላ ሄመቴስ።


\par }{\Q \VS{4}ሙቃድ ታማን ትልኤይሳዳ፥

\par }{\QB ሃꬅ ደረፐ ዱገ ጎገይሳዳ፥

\par }{\QB ደረት እያ ቶሁዋፐ ጋርሳን ትልአና፤

\par }{\QB ዛንጋራት ጳልቀታና።


\par }{\PP \VS{5}ሄስ ኡባይ ሀንዳይ ያይቆባ ቆሁዋ ግሾነ እስራኤለ ናጋራ ግሾሳ። ያይቆብ ባለታና መላ ጋሶ ግድዳይ ኦኔ? ኤንታ ካታማ ሳማረ ግደነዬ? ይሁዳ አሳይ ኤቃ ጎይናና መላ ጋሶ ግድዳይ ኦኔ? የሩሳላመ ግደነዬ?

\VS{6}ሄሳ ግሾ፥ ጎዳይ፥ “ታኒ ሳማረ፥ ደንባን ኬለትዳ ሹችነ ዎይነይ ቶክያ በሳ መላ ኦꬃና። ታኒ እያ ሹቻ ዛንጋራን ሆላና፤ እያ ባሱዋ ካሎያና።

\VS{7}እያ ኤቃ ምስለት ኡባይ ትንቸታና፤ እያ ኤቃ ኬꬃን ኦꬅያ ላይማታስ እመትዳ ጋተይ ኡባይ ፁገታና፤ ታኒ እያ ኤቃታ ኡባ ꬋይሳና። ሄ ጋተ ኡባይ ላይማን ደምዳባ ግድያ ግሾ፥ እካ ስሚድ፥ ሀራ ላይማስ እመታና” ያጌስ።


\par }{\SH ዋሶነ ዬሆ
\par }
{\PP \VS{8}ሄሳ ግሾ፥ ታኒ ዬካናነ ዋሳና፤ ፅረ ካሎነ መላ ቶሆን ሄመታና። ዎርካናዳ ዋሳና፤ ቃስ ያንቾዳ ዪ ጋና።

\VS{9}ሳማረ ማዱንꬃይ ፓፃናዉ ዳንዳኤና። ሄ ዋየይ ይሁዳ ቢታ ጋክስ፤ ታ አሳይ ደእያ የሩሳላመ ካታማ ፐንግያኮ ጋክስ።


\par }{\PP \VS{10}ጋተ ካታማን ደእያ ኑ ሞርከታስ ሄሳ ኦዶፕተ፤ ኤንታ ስንꬃን ዬኮፍተ። ቤት-ኦፊራ ካታማን ባናን ጎንዶረትድ ዬክተ።

\VS{11}ህንተኖ፥ ሻፍራ ካታማን ደኤይሳቶ፥ ካሎ ዬላትሸ፥ ድኤትድ ቢተ። ፃናና ካታማን ደኤይሳት ያፐ ከያናዉ ፃሎኮና። ቤት-ኤፀላ ካታማይ ዬሆይ ደእያ በሲ ግድያ ግሾ፥ እ ህንተዉ አትያ በሲ ግዳናዉ ዳንዳኤና።

\VS{12}መቶይ ጎዳፐ የሩሳላመ ፐንገ ጋካናዉ ይዳ ግሾ፥ ማሮታን ደእያ አሳይ፥ “ሎኦባይ ያንዴሻ!” ግድ ናግሸ ዳቡርስ።


\par }{\PP \VS{13}ፅዮነ አሳ ናጋራይ ኮይሮ ህንተ ቦላ በንትዳ ግሾነ የሩሳላመ አሳ ናጋራይ ህንተናን በንትዳ ግሾ፥ ህንተኖ፥ ላክሶ ካታማን ደኤይሳቶ፥ ጋረ ፓራታ ኮርተ።

\VS{14}ሄሳ ግሾ፥ ህንተኖ ይሁዳ አሳቶ፥ ህንተ ብድ፥ ሞረሴት-ጋተ ካታማ አሳስ እሞታ እማና። አክዚባ ካታማ አሳይ እስራኤለ ካዎታ ጭማና።


\par }{\PP \VS{15}ህንተኖ፥ ማረሻ ካታማን ደኤይሳቶ፥ ጎዳይ ህንተና ኦልድ ኦይክያ ኦላንቾታ ህንተ ቦላ ኤሀና፤ ቦንቸትዳ እስራኤለ ሀላቃት አዱላማ ጎንጎሉዋን ቆሰታና።

\VS{16}ህንተኖ፥ ይሁዳ አሳቶ፥ ህንተ ዶስያ ናይት ህንተፈ ድኤትድ ባናዉ ደእያ ግሾ፥ ህንተ ሁጵያ ሜደትተ፤ ህንተ ሁጵያ ቆራሰ ሁጰዳ ቦሮቆ ኦꬅተ።




\par }\Chap{2}{\SH አሳ ቆፋነ ፆሳ ሀልቹዋ
\par }
{\PP \VerseOne{1}ኢታባ ሀልቸይሳታ፥ ቃስ ባንታ ሂፃን ደእሸ፥ ገነ ዋት ኦꬃነኮ ቆፐይሳታ አየ! ዎልቃይ ኤንታ ኩሸን ደእያ ግሾ፥ ሳእ ዎንትያ ዎደ ባንታ ቆፋ ፖሎሶና።

\VS{2}ኤንቲ ጎሻ ጋደ ኮይኮ፥ ዎልቃን ኤኮሶና፤ ኬ ኮይኮ ዎልቃን ኦይኮሶና። አሳ ማታ የꬍድ፥ እያ ላታ ጮ ቦንቆሶና።


\par }{\PP \VS{3}ሄሳ ግሾ፥ “ሄኮ፥ ታኒ ህንተ ቦላ ኢታባ ኤሀናዉ ቆፓስ፤ ህንተ ከስ ኤካናዉ ዳንዳኤከታ። እ ኢታ ዎደ ግድያ ግሾ፥ ህንተ ኦቶሮን ስመረታናዉ ዳንዳኤከታ።


\par }{\Q \VS{4}“ሄ ዎደ ኤንቲ ህንተ ቦላ ሌምሶን ቀልቅሳና፤

\par }{\QB ቃስ ሀይሳዳ ያግድ ዘሌልሸ ህንተና ኦዳ ጫዳና።

\par }{\Q ‘ኑኒ ኡባይ ቱማ ꬋይዳ፤

\par }{\QB ጎዳይ ኑ ቢታ ኤክድ፥

\par }{\QB ኑና ድእዳይሳታስ ሻክድ እሚስ’ ” ያጌስ ጎዳይ።


\par }{\PP \VS{5}ሄሳ ግሾ፥ ጋደይ ሳማን ሻከትያ ዎደ ጎዳ አሳ ግዶን ነ ሳማ ከስያ አስ ꬋያና።


\par }{\SH ዎርዶ ናበታ
\par }
{\PP \VS{6}አሳይ ታኮ፥ “ኑ ቦላ ትንብተ ኦዶፓ፤ ህንተ ቦላ ሀይሳ መላባይ ጋካና ጋዳ ኑ ቦላ ትንብተ ኦዶፓ። ሄሳ መላ ካዉሻባይ ኑና ጋከና” ያጎሶና።


\par }{\PP \VS{7}ታኒ ኤንታኮ፥ “ያይቆባ ኮቻቶ፥ ጎዳ ዳንዳአይ ዉርደዬ? እ ሄሳ ማላባ ኦꬅዬ? ሱረ ኦገን በይሳታስ ታ ቃላይ ሎኦባ ኦኔ? ያግድ ህንተ ኦይቻናዉ በሲ? ያጋስ።

\VS{8}ሽን ማታ ዎደፐ ዶምድ፥ ታ አሳይ ታ ቦላ ሞርከዳ ደንድስ። ህርግ ባይና ህንተ ግዶራ አꬍያ ሳሮ አሳ ኦላፐ ቃረትድ ስምያ አሳዳ ኦꬅደታ።

\VS{9}ታ አሳ ግዶን ደእያ ማጫሳታ ኤንታ ሎኦ ኬꬃፈ ላግድ ከሴታ፤ ታ አንጁዋ ኤንታ ናይታፐ መርናዉ ኤክደታ።

\VS{10}ሀ በሳይ ቱናተꬃ ጋሶን ኢትዳ ግሾ፥ ደንድድ ቢተ። ሀይስ ህንተዉ ሸምፖ በሲ ግደና።

\VS{11}እስ ጭምያ ዎርዳንቾይ ይድ፥ ‘ህንተ ስንꬃፈ ዎይነ ኡሻንነ ማꬆይያ ኡሻን ኡፋይታና’ ያግድ ዎርዶ ትንብተ ኦድኮ፥ እ ህንተዉ ናበ ግዳና።


\par }{\PP \VS{12}“ያይቆባ ኮቻቶ፥ ታኒ ህንተና ኡባ ሺሻና፤ ታኒ እስራኤለ አሳፐ አትዳይሳታ ቱማ እስፈ ሺሻና። ዶርስ ግርበን ሺቀይሳዳነ ዉደይ ሄንꬃ በሳን ሺቀይሳዳ፥ ታኒ ኤንታ እስፈ ሺሻና። ሄ በሳይ ዳሮ አሳን ኩማና።

\VS{13}ኤንታዉ ኦገ ዶይድ ካለይስ ኤንታፈ ስንꬃትድ ከያና፤ ኤንትካ ፐንግያ መንꬅድ፥ ከያና። ጎዳይ፥ ኤንታ ካዎይ ባ ሁጰን ኤንታዉ ኤንታ ስን አꬍድ ኤንታ ካለꬃና” ያጌስ።




\par }\Chap{3}{\SH ካለይሳትነ ናበት ቦረትዶሶና
\par }
{\PP \VerseOne{1}ታኒ፥ “ያይቆባ ኮቻታ ሀላቃቶነ እስራኤለ አሳ ካለይሳቶ፥ ስእተ! ህንተ ሱረ ፕርዳ ኤራናዉ በሰነዬ?

\VS{2}ህንተ ሎኦ እፅድ፥ ኢታ ዶሴታ። ታ አሳ ጋልባ ቃረታ፤ ኤንታ አሹዋ ኤንታ መቀꬃፈ ሻከታ።

\VS{3}ህንተ ታ አሳ አሹዋ ሜታ፤ ኤንታ ጋልባ ቃርድ፤ ኤንታ መቀꬃ ቃንፀረታ፤ አሾ ድስተን የጋናዉ ሙፀይሳዳ ኤንታ አሹዋ ሙፀረታ።

\VS{4}ኤንቲ ኢታ ኦሶ ኦꬅዳ ግሾ፥ ሄ ዎደ ኤንቲ ጎዳኮ ዋሳና፥ ሽን እ ኤንታዉ ዛረና፤ እ ባ ሶምኡዋ ሄ ዎደ ኤንታፈ ቆታና” ያጋስ።


\par }{\PP \VS{5}ጎዳይ ዎርዶ ናበታኮ፥ “ህንተ ምያባ እምያ ዎደ፥ ‘ነዉ ሳእ ሳሮ’ ያጌታ፤ ሽን ህንተና ሙዞና እፅኮ እያ ቦላ ኦላ አዋጀታ።

\VS{6}ሄሳ ግሾ፥ ህንተዉ ጋላስ ቃማ ግዳና፤ ቆንጨꬅ በኤከታ። ሳእ ህንተዉ ꬉማና፤ ዛሪድ ሙሩነከታ፤ ናበታስ አዊ ዉላና፤ ጋላስ ꬉማና።

\VS{7}ቆንጨꬅ በኤይሳት ዬላታና፤ ሙሩነይሳት ካዉያና። ጎዳ ማታፐ ኤንታዉ ዛሮይ ባይና ግሾ፥ ኤንቲ ዬላትድ፥ ኡባይ ባንታ ዶና ኦይካና” ያጌስ።


\par }{\PP \VS{8}ሽን ታኒ ያይቆባ ዘረꬃስ ኤንታ ናጋራ፥ እስራኤለ አሳስ ኤንታ ናጋራ ኦዳና መላ ዎልቃን፥ ጎዳ አያናን፥ ሱረ ፕርዳንነ ምኖተꬃን ኩማስ።

\VS{9}ህንተ ሱረ ፕርዳ እፀይሳትነ ሎኦባ ጌላይያ ያይቆባ ኮቻታ ሀላቃትነ እስራኤለ አሳ ካለይሳት ሀይሳ ስእተ።

\VS{10}ህንተ ፅዮነ ካታማ ሱꬅ ጉስድ ኬፀታ፤ የሩሳላመ ካታማ ጌላተꬃን ግምበታ።

\VS{11}እያ ሀላቃት ዎꬋፈን ፕርዶሶና፤ ካህነት ሚሸን ታማርሶሶና፤ ናበት ሚሸይ ባይና ሙሩኖኮና። ሽን ሄ ኡባ ኦꬅድ፥ “ጎዳይ ኑ ግዶን ደእያ ግሾ፥ ኑ ቦላ ኢታባይ ዬና” ያግድ እያ አማነቶሶና።

\VS{12}ሄሳ ግሾ፥ ህንተ ጋሶን ፅዮነ ካታማይ ጋደዳ ጎየታና፤ የሩሳላመ ካታማይ ላለꬃ ዶረ ግዳና። ፆሳ ኬꬃይ ኬፀትዳ ደረይ ዎራ ግዳና።




\par }\Chap{4}{\SH ፆሳ ዙማ
\par }
{\PP \VerseOne{1}ዉርሰꬃ ጋላሳን ጎዳ ፆሳ ኬꬃይ ኬፀትዳ ዙማይ፥ ዙማታ ኡባፈ ꬎቁ ግድ በንታና። ደረ ኡባፈ ꬎቁ ꬎቁ ጋና። ካዎተꬃት ኡባይ እያኮ ዎዳና።

\VS{2}ህገይ ፅዮነፐ፥ ጎዳ ቃላይ የሩሳላመፐ ከይያ ግሾ፥ ዳሮ ካዎተꬃት ይድ፥ “አነ ሃይተ፤ ጎዳ ዙማኮ፥ ያይቆባ ፆሳ ኬꬃኮ ከዮስ። ኑ እያ ሸንያ ኦꬃና መላ እ ኑና ባ ኦግያ ታማርሳና” ያጋና።

\VS{3}እ ዳሮ አሳታ ግዶን ፕርዳና፤ ሃሆን ደእያ ምኖ ካዎተꬃታ ፓላማ ድጋና። ኤንቲ ባንታ ማሻ ማራሻ፥ ባንታ ቶራ ባጫ ከሳናዉ ቆፃና። ካዎተꬃይ ካዎተꬃ ቦላ ኦላ ደንና፤ ህዛፐ ጉየ፥ ኤንቲ ኦላ ትምርተ ታማሮኮና።

\VS{4}ሽን አስ ኡባይ ባ ዎይነ ኩያንነ ባላሰ ኩያ ጋርሳን ዎፑ ግድ ኡታና፤ ህርግስያባይ አይብካ ባዋ። ኡባፈ ዎልቃማ ጎዳይ ሄሳ ኦድስ።


\par }{\PP \VS{5}አሳ ኡባይ ባ ፆሳ ፆሳ ጎይናና። ሽን ኑኒ ጎዳ፥ ኑ ፆሳ ሱንꬃን መርናዉ ሄመታና።


\par }{\SH ፆሳ ሀልቹዋ
\par }
{\PP \VS{6}ጎዳይ፥ “ሄ ጋላስ ታኒ ዎበታነ ታኒ ዋዬስ አꬃ እምን፥ ድኤትድ ሃሆ በሲ ብዳይሳታ ሺሻና።

\VS{7}ዎበት አትድ ዳና መላ ኦꬃና፤ ድኤትድ ሃሆ በሲ ብዳይሳታ ምኖ ካዎተꬅ ከሳና። ሄ ዎደፐ ዶማዳ መርናዉ ታኒ ጎዳይ፥ ፅዮነ ደርያን ኤንታ ቦላ ካዎታና” ያጌስ።


\par }{\PP \VS{8}ነኖ፥ ጎዳ አሳ ዎችያ የሩሳላመ ꬎቃ ግምብያዉ፥ ካሰ ነ ሃርያ ማታይነ የሩሳላመ ካዎተꬃ ዛዋይ ኡባይ ነዉ ስማና።


\par }{\PP \VS{9}ሀእ ኔኒ ነ ቃላ ꬎቁ ኦꬃዳ ዋሰይነ እቀꬅ ኦይክዳ ማጫሳዳ ኡንኤተይ አይብሴ? ነዉ ካዎይ ባይና ግሾዬ? ዎይኮ ነና ዞርያ ꬋይዳ ግሾሴ?

\VS{10}ፅዮነ አሳዉ፥ እቀꬅ ኦይክዳ ማጫሳዳ ኦልሸ ዞከትተ። ህንተ ካታማፐ ከይድ ቃኤን ዳና፤ ያፐ ባብሎነ ባና። ግዶሽን፥ ያን ህንተ አታና፤ ጎዳይ ህንተና ህንተ ሞርከታ ኩሸፐ ዎዛና።

\VS{11}ሽን ሀእ ዳሮ ካዎተꬃት ነ ቦላ ሺቅድ፥ “የሩሳላመይ ቱኖ፤ ኑ አይፈይ ፅዮነ በኦ” ያጎሶና።

\VS{12}ሽን ኤንቲ ጎዳ ቆፋ ኤሮኮና፤ እያ ሀልቹዋ አኬክቦኮና። ካꬅ የታናዉ ዉዱማን ሺቀይሳዳ፥ ጎዳይ ኤንታ ሴራናዉ ሺሽስ።


\par }{\PP \VS{13}ጎዳይ፥ “የሩሳላመ አሳዉ፥ ደንድድ፥ ህንተ ሞርከታ የꬍተ። ታኒ ህንተዉ ብራታ ካጨ እማና፤ ታኒ ህንተዉ ናሰ ብራታ ቶሆ እማና። ህንተ ዳሮ ካዎተꬃታ ትንቸረꬃና፤ ኤንቲ ገነን ሺሽዳ ኡባ ህንተ ጎዳስ ዱማያና፤ ኤንታ ሻሉዋ ህንተ ሳአ ኡባ ጎዳስ እማና” ያጌስ።




\par }\Chap{5}{\SH ካለይስ ቤተለመፐ ያና
\par }
{\PP \VerseOne{1}ህንተኖ፥ የሩሳላመ አሳዉ፥ ህንተ ኦላንቾታ ሺሽተ! ኑ ሞርከት ኑና ተቅዶሶና፤ ኤንቲ እስራኤለ ካለይሳ ጋጩዋ ፃምአን ሾጫና ሀኖሶና።

\VS{2}ጎዳይ፥ “ኤፍራታን ደእያ ቤተለመ ካታማዉ፥ ኔኒ ይሁዳ ካታማታ ግዶን ጉꬃ፤ ሽን እያዉ ደንዶይ በንፐ ዶምድ፥ መርናዉ ግድዳይስ፥ እስራኤለ ሃራናይስ ታዉ ኔፐ ከያና” ያጌስ።


\par }{\PP \VS{3}ሄሳ ግሾ፥ እቀꬅ ኦይክዳ ማጫስያ ናኣ የላና ጋካናዉ፥ ጎዳይ እስራኤለ ሞርከታስ አꬅድ እማና። ሄሳፈ ጉየ፥ ድኤትድ ደእያ እያ እሻት ስሚድ፥ ባንታ አሳራ ዋላከታና።

\VS{4}እ ጎዳ ምኖተꬃን ይድ፥ ጎዳ ባ ፆሳ ሱንꬃ ዎልቃን ባ አሳ ሄማና። እ ሳኣ ጋፃ ጋካናዉ ግታ ግድያ ግሾ፥ ኤንቲ ሳሮተꬃን ዳና።

\VS{5}እ ኤንታዉ ሳሮተꬅ ግዳና።

\par }{\PP አሶረ ቢታ አሳት ኑ ቢታ ኦይክያ ዎደነ ኑ ሚፃታ የꬍድ ገልያ ዎደ ኑኒ ላፑን ናገይሳታነ ሆስፑን ካለይሳታ ኤንታ ቦላ ደንꬃና።

\VS{6}ኤንቲ ናምሩደይ ደእያ አሶረ ቢታ ኦላን ፆንድ ሃራና። አሶረ ቢታ አሳት ኑ ቢታ ኦልድ ኦይክያ ዎደነ ኑ ዛዋ የꬍያ ዎደ እ ኑና ኤንታ ኩሸፐ አሻና።

\VS{7}አትዳ ያይቆባ ዛረት ዳሮ ደርያ ግዶን ጎዳይ ኪትዳ ፃሳ መላነ ማታ ቦላ ዎꬍያ አካ መላ ግዳና። ኤንቲ አማነትድ ናገይ ጎዳፐ አትሽን፥ አሰ ግደና።

\VS{8}አትዳ ያይቆባ ዛረት ካዎተꬃታ ግዶንነ ዳሮ አሳ ግዶን፥ ባዞን ዶአታ ግዶን ጋሞ መላነ ዶርሳ ዉደ ግዶን ጉፕ ዎꬍያ ዎዳላ ጋሞ መላ ግዳና። እ ያራ አꬍያ ዎደ የረስነ መንረꬄስ፤ ኦንካ አሻናዉ ዳንዳኤና።

\VS{9}ህንተ ኩሸይ ህንተራ ኤቀተይሳታ ቦላ ደንዳና፤ ህንተ ሞርከት ኡባይ ꬋያና።


\par }{\PP \VS{10}ጎዳይ፥ “ሄ ጋላስ ታኒ ህንተ ፓራታ ህንተ ግዶፈ ꬋይሳና፤ ህንተ ፓራ ጋረታ መንረꬃና።

\VS{11}ታኒ ህንተ ቢታን ደእያ ካታማታ ꬋይሳና፤ ህንተ ሚፃ ኡባ ላላና።

\VS{12}ህንተ ማሮታ ታኒ ꬋይሳና፤ ህዛፐ ጉየ ሙሩነይሳት ህንተ ግዶን ዶኮና።

\VS{13}ታኒ ህንተ ኤቃ ምስለታነ ህንተ ጎይናናዉ ኤስዳ ሹቻታ ህንተ ግዶፈ ꬋይሳና፤ ህዛፐ ጉየ ህንተ ህንተ ኩሸን መꬍዳባ ጎይነከታ።

\VS{14}ታኒ አሼራ ኤቃ ፆሳታ ህንተ ግዶፈ ሾዳና፤ ህንተ ካታማታ ꬋይሳና።

\VS{15}ታዉ ኪተትቦና ካዎተꬃታ ቦላ ይሎንነ ሀንቆን ሀሎ ከያና” ያጌስ።




\par }\Chap{6}{\SH ጎዳይ እስራኤለራ ሞተቴስ
\par }
{\PP \VerseOne{1}ጎዳይ እስራኤለ አሳስ ኦደይሳ ስእተ።

\par }{\PP አቤት ጎዳዉ፥ ደንዳዳ ꬎቃ ደረታ ስንꬃን ፕርደታ፤ ኔኒ ኦድያባ ዙማት ስኦ።

\VS{2}ህንተ ደረት፥ ህንተ ምኖ ሳኣ ባሶት፥ ጎዳይ ሞትያ ሞቱዋ ስእተ። ጎዳይ ባ አሳራ ሞተቴስ፤ እስራኤለ አሳራ ፓላሜስ።


\par }{\PP \VS{3}ጎዳይ፥ “ታ አሳዉ፥ ታኒ ህንተና አይ ቆሀድና? ታኒ ህንተዉ ዋናዳ ቶሆ ግዳድና? አነ ታዉ ኦድተ!

\VS{4}ታኒ ህንተና ግብፀ ቢታፈ ከሳስ፤ ታ ህንተና አይለተꬃ ቢታፈ ዎዛስ። ህንተና ካለꬃና መላ ሙሰ፥ አሮናነ ማይራሞ ህንተዉ እማስ።

\VS{5}ታ አሳዉ፥ ሞአበ ካዋ ባላቅ ነዉ ቆፕዳባነ ብኦራ ናአይ ባላም እያዉ ዎይግድ ዛርዳኮ አኬክተ። ኔኒ ሴፅማፐ ጋልጋላ ብያ ዎደ፥ ኦገን ሀንዳባ አነ ቆፕተ። ሄሳ ህንተ ቆፕኮ ታኒ ጎዳይ ህንተና አሻናዉ ኦꬅዳባ ኡባ ህንተ አኬካና” ያጌስ።


\par }{\PP \VS{6}ጎዳ፥ ꬎቃ በሳን ደእያ ፆሳ ስንꬃን ጎይናናዉ ያሸ ታኒ አይ ኤካዳ ሺቆ? እያዉ ፁሳ ያርሾ ግዳና መላ እስ ላይꬃ ዎፋኖ ኤካዳ ዮ?

\VS{7}ጎዳይ ሙኩሉ ዶርሳ ማራዘታን ዎይኮ ታሙ ሙኩሉ ሻፋን ደእያ ሃꬃ መላ ሻማሆ ዛይተን ኡፋይታንዴ? ታ ናቁዋ ግሾ፥ ታ ባይራ ናኣ፥ ታ ሸምፑዋ ናጋራ ግሾ ታ የሉዋ እሞ?


\par }{\PP \VS{8}አሳ ናኦ፥ ጎዳይ ነዉ ሎኦባ ኦድ ዎꬅስ። ጎዳይ ኔፐ ኮየይ አይቤ? ኔኒ ሱረ ፕርዳና መላ፥ ማሮታ ዶሳና መላነ አሽከተꬃን ነ ፆሳራ ዳና መላ ግደኔ?


\par }{\SH እስራኤለ ናቆነ ፕርደተꬅ
\par }
{\PP \VS{9}ጎዳይ፥ “የሩሳላመ ካታማ ፄግድ፥ ‘እያ ሱንꬃስ ያሸተꬅ ጭንጫተꬅ’ ሴራ ፃምአነ እያ ጊግስዳይ ኦነኮ አኬክተ።

\VS{10}ናጋራንቾይ ገነን ባ ሶን ሺሽዳ ሻሉዋነ እፀትዳ ዎርዶ ማካ ሚሸታ ታኒ ዶጋነዬ?

\VS{11}ያትን፥ ታኒ ዎርዶ ምዛነን ዎርዶ ማካ ሚሸታ ዋታዳ አቶ ጎ?

\VS{12}ሄ ካታማ ዱረት ጌላተꬃን ኩምዳይሳታ። እያን ደእያ አሳ ኡባይ ዎርዳንቾ፤ ኤንታ እንፃርሳይ ኢታ።

\VS{13}ሄሳ ግሾ፥ ታኒ ህንተ ናጋራ ግሾ ህንተና ꬋይሳናዉ ደንዳስ።

\VS{14}ህንተ ማና፥ ሽን ካለከታ፤ ኮሽ ህንተፈ ዱፀና። ህንተ ቡርድ ሺሻና፥ ሽን ህንተዉ አደና፤ ህንተ ዳጋያባ ታኒ ማሻን ꬋይሳና።

\VS{15}ህንተ ካꬅ ዘራና፥ ሽን ጫከከታ፤ ሻማሆ ቴራ ጉምአና፥ ሽን ጎኤተከታ፤ ዎይነ ቴራ ጉምአና፥ ሽን እያ ኡየከታ።

\VS{16}ህንተ ካዋ ኦምራ ዎጋ፥ እያ ናኣ ካዋ አካባ ሶ ኢታ ኦሱዋነ ኤንታ ዞርያ ካልዳ ግሾ፥ ታኒ ህንተና ꬋይሳና፤ ህንተና አስ ኡባይ ቦራና መላ ኦꬃና። አሳይ ህንተና ጫይያ ጫሻ ህንተ ቶካና” ያጌስ።




\par }\Chap{7}{\SH እስራኤለ አሳ ዋየ
\par }
{\PP \VerseOne{1}ታና አየ! ታኒ ቴራ አይፈይ ማፀትድ ዉርን፥ ዎይንያፐነ ባላሰ ምꬃፈ ባ አሞትዳይሳ ደማናዉ ዳንዳእቦና ኮሻትዳ ኡራ መላ ግዳስ።

\VS{2}ፆሳ አስ ቢታን ባዋ፤ አሳ ጋርሳን ሱረ አስ ꬋይስ። አስ ኡባይ አሳ ሱꬅ ጉሳናዉ ሆክድ ናጌስ፤ ኡባይ ባ እሻ ግተን ኦይካናዉ ካሌስ።

\VS{3}ኤንታ ናምኡ ኩሸት ኢታባ ኦꬃናዉ ሎህዶሶና። ሀላቅነ ዳይን ዎꬋፈ ኦይቾሶና፤ ዎልቃራ ደእያ አሳት ባንታ ኮይዳባ ዎልቃን ፖልሶሶና። ኤንቲ ኡባይ እስፈ ፕርዳ ምርቅድ ꬋይሶሶና።


\par }{\Q \VS{4}ኤንታ ጋርሳን ኬሀ ጌተተይስ አጉንꬃ መላ፤

\par }{\QB ሱረ ጌተተይስ ክንቾተ መላ።

\par }{\Q ጎዳይ ናበታ ባጋራ ኦድዳይሳዳ

\par }{\QB እ ባ አሳ ሴራና ጋላሳይ ጋክስ፤

\par }{\QB ኤንቲ ያርካና ዎደይ ሀእ ማትስ።


\par }{\Q \VS{5}ነ ሾሩዋ አማኖፓ፤

\par }{\QB ነ ላግያን አማነቶፋ።

\par }{\Q ኔራ ደእያ ነ ማቸፈ ነ ዶና ናጋ።


\par }{\Q \VS{6}ሄ ዎደ ናአይ ባ አዋ ካꬌስ፤

\par }{\QB ናእያ ባ አየ ቦላ፥

\par }{\QB ናኣ ማችያ ባ አዝና አየ ቦላ

\par }{\QB ሞርከተꬃን ደንዳና።

\par }{\Q አሳስ እያ ሶ አሳይ ሞርከ ግዳና።


\par }{\Q \VS{7}ሽን ታኒ ኡፋይሳን ጎዳ ፄላና፤

\par }{\QB ታና አሽያ ፆሳ ናጋና፤

\par }{\QB ታ ፆሳይ ታና ስአና።


\par }{\SH እስራኤለይ ደንዳና
\par }
{\Q \VS{8}ታ ሞርክያዉ፥ ታ መቱዋን ኡፋይቶፋ፤

\par }{\QB ታኒ ኩንድኮካ ደንዳና፤

\par }{\QB ታ ꬉማን ኡትኮካ ጎዳይ ታዉ ፖአና።


\par }{\Q \VS{9}ታኒ ጎዳ ናቃስ፤

\par }{\QB እ ታዉ ሞተትድ፥ ታባ ፕርዳና ጋካናዉ፥

\par }{\QB ታኒ እያ ሀንቁዋ ዳንዳአና።

\par }{\Q እ ታና ፖኦን ከሳና፤

\par }{\QB ታኒ እያ ፅሎ ፕርዳ በአና።


\par }{\Q \VS{10}ሄ ዎደ ታ ሞርከይ ሄሳ በአና፤

\par }{\QB ታኮ፥ “ጎዳይ ነ ፆሳይ አዉን ደኢ?”

\par }{\QB ያግድ ቀልቅስዳይ ዬላ ማአና።

\par }{\Q እ ኦገን ደእያ ኡርቃዳ የትን፥

\par }{\QB ታኒ ታ አይፈን በአና።


\par }{\PP \VS{11}ህንተኖ፥ እስራኤለ አሳዉ፥ ህንተ ካታማ ግምበ ድርሳት ድረትያ ጋላሳይ ያና፤ ሄ ጋላስ ህንተ ዛዋይ አካና።

\VS{12}ሄ ጋላስ ህንተ አሳይ ህንተኮ ስማና። ኤንቲ አሶረፐ፥ ግብፀፈ፥ ኤፍራፂሳ ሻፋ ሄራን ደእያ ቢታታፐ፥ ሃሆ በሳን ደእያ አባ ጋፃፐነ ꬎቃ ዙማታፐ ህንተኮ ስማና።

\VS{13}ሽን ቢታይ እያ ቦላ ደእያ አሳ ኢታተꬃ ጋሶን አስ ባይና ባይሳ ግዳና።


\par }{\SH ዎሳነ ጋላታ
\par }
{\PP \VS{14}ኔኒ ባዞን ባርካ ደእያ፥ ነ ላታ ደርያ ነ አራዳ ቢታን ነ አሳ ሄማ። ኤንቲ ካሰ ዎድያዳ ባሳነንነ ጋላዳን ሄመታና መላ ኦꬃ።


\par }{\PP \VS{15}ጎዳይ፥ “ህንተ ግብፀፐ ከይዳ ዎድያዳ ታኒ ህንተና ማላልስያባ በሳና” ያጌስ።

\VS{16}ኤንታ ዎልቃይ ግታ ግድኮካ፥ ካዎተꬃት ኡባይ ሄሳ በእድ ዬላታና። ኤንቲ ዬላትድ፥ ባንታ ዶና ኦይካና፤ ኤንታ ሀይꬃይ ቱላና።

\VS{17}ኤንቲ ሾሻዳነ ሳአራ ጎሸትያ መተꬃታዳ ቢታ ላጫና። ኤንቲ ባንታ ሚፃፐ ኮኮርሸ ከይድ ግታ ዳጋማን ጎዳኮ፥ ኑ ፆሳኮ፥ ስማና፤ ኤንቲ ጎዳ ያይድ ዳና።


\par }{\PP \VS{18}ናጋራ ኡባ አቶ ያገይ፥ አትዳ ባ አሳ ናቁዋ ታይቦናይ ነ መላ ፆሲ ኦኔ? ማሮተꬅ ነና ኡፋይስያ ግሾ ነ ሀንቁዋን መርናዉ ጋምአ ኤራካ።

\VS{19}ኔኒ ዛራዳ ነ አሳስ ቃታሳ፤ ኑ ናቁዋ ነ ቶሁዋን የꬋሳ፤ ኑ ናጋራ አባ ጪሞን ሆላሳ።

\VS{20}ኔኒ በን ኑ ማይዛታስ ጫቅዳ ጫቁዋዳ አብራሃመነ ያይቆባ ዛረ ግድዳ ነ አሳስ ነ አማነተꬃነ ነ መርና ሲቁዋ በሳና።


\par }