\NormalFont\ShortTitle{1 ቆሮንቶሳ ኪታ}

{\MT ጳዉሎስ ቆሮንቶሳ አሳስ

\par }{\MTB ፃፍዳ ኮይሮ ኪታ

\par }{\IMT ጋꬃ ቆፋ

\par }{\IP ጳዉሎስ ቆሮንቶሳ አሳስ ፃፍዳ ኮይሮ ኪታይ ፃፈትዳይ፥ ጳዉሎስ ቆሮንቶሳን ኤስዳ ዎሳ ኬꬃን አማንያ አሳ ደኦንነ አማኖ ቦላ ደንድዳ መቱዋስ ዛሮ እማናሳ። ሄ ዎደ ቆሮንቶሳ ካታማይ፥ ዱማ ዱማ አሳይ ደእያ ግርከ ካታማነ አካያ ቢታስ ዋና ካታማ። ቆሮንቶሳ ካታማይ ዛልኤን ኤረትዳ፥ ዎጋን ምንዳ፥ ዱማ ዱማ ኢታ ደኦን ዳልግዳነ ሀይማኖተ ዳሮተꬃን ኤረትዳ ቢታ።

\par }{\IP ሀ ኪታን፥ ሀዋረይ ምንꬅድ ኦደይ፥ ቆሮንቶሳ ዎሳ ኬꬃን መትዳ ሻሄተꬃባ፥ ዱማ ዱማ ኢታ ደኦባ፥ ላይማተꬃባ፥ ኤኮ ገሎባ፥ ጌሻ አያና እሞታታባነ ሀይቆፐ ደንዶባ። የሱስ ክርስቶሳ ዎንገል ሀ ኦይሻታ ዋትድ ዛርያኮ ሀዋረይ ምንꬅድ ኦዴስ።

\par }{\IP ጳዉሎስ፥ ሸምፖ ታማነ ሄꬓን፥ ሲቆይ አማኖፐ፥ ኡፋይሳፈነ ዱማ ዱማ ጌሻ አያና እሞታታፐ ኦዴስ። አማንያ አሳይ እሶይ እሱዋ ሲቅያባ ግድኮ፥ ዎሳ ኬꬃን መትያ መቶት ቃንꬃን ስሜስ። ሲቆይ ꬋይኮ፥ ፓላም፥ ሻከተꬅ፥ እፆይነ ሄሳ ሄሳ መላባት ዳሬስ።

\par }{\IOT ማፃፋ አይፈ ቆፋታ

\par }{\IO ገሎ ቆፋ ({\IOR{1:1-9}})

\par }{\IO አማንያ አሳ ግዶን መትዳ ሻከተꬅ ({\IOR{1:9—4:21}})

\par }{\IO ላይማተꬅነ እሶይ እሱዋራ ስጋ ደኦ ({\IOR{5:1—7:40}})

\par }{\IO ኤቃ አግድ ፆሰ ቦንቾ ({\IOR{8:1—11:1}})

\par }{\IO ዎሳ ኬꬅነ ጎይኖ ዎጋ ({\IOR{11:2—14:40}})

\par }{\IO ክርስቶስ ሀይቆ ፆንድ ደንድስ ({\IOR{15:1-58}})

\par }{\IO መቶተትዳ አሳስ እመትያ እሞታ ({\IOR{16:1-4}})

\par }{\IO ኦገ ቡሳ ሀልቾነ ሳሮꬆ ({\IOR{16:5-24}})



\par }\ChapOne{1}{\PP \VerseOne{1}ፆሳ ሸንያን የሱስ ክርስቶሳ ሀዋረ ግዳናዉ ፄገትዳ ጳዉሎስነ፥ ኑ እሻ ሶስተኔስ፥

\VS{2}ቆሮንቶሳን ደእያ ፆሳ ዎሳ ኬꬃስ፥ የሱስ ክርስቶሳን ጌይዳይሳታስነ ጌሽ ግዳና መላ ፄገትዳይሳታስ፤ ቃስ ኤንታዉነ ኑስ ጎዳ ግድያ ኑ ጎዳ የሱስ ክርስቶሳ ሱንꬃ ኡባ በሳን ፄግያ ኡባስ።
\XREF{}{{\XO 1:2 }{\XT{ሀዋ 18:1.}}}


\par }{\PP \VS{3}ፆሳይ፥ ኑ አዋይነ ጎዳይ የሱስ ክርስቶሲ ህንተዉ አꬎ ኬሀተꬃነ ሳሮተꬃ እሞ።


\par }{\SH ጳዉሎስ ፆሰ ጋላቴስ
\par }
{\PP \VS{4}ፆሳይ ክርስቶስ የሱሳ ባጋራ ህንተዉ እምዳ አꬎ ኬሀተꬃ ግሾ፥ ታኒ ኡባ ዎደ ፆሳ ጋላታይስ።

\VS{5}እያን ኦዳንነ ኤራተꬃ ኡባን ህንተ ዱረትደታ።

\VS{6}ታኒ ክርስቶሳባ ማርካትዳይስ ቱማ ግደይሳ ሄስ ቆንጭሴስ።

\VS{7}ሄሳ ግሾ፥ ህንተ ኑ ጎዳ የሱስ ክርስቶሳ ዩሳ ናግሸ ደእሽን፥ አይ አያና እሞይካ ህንተዉ ፓጨና።

\VS{8}ኑ ጎዳ የሱስ ክርስቶሲ ስምያ ዎደ ህንተ ቦረቶናይሳታ ግዳና መላ ዉርሰꬅ ጋካናዉ እ ህንተና ምንꬃና።

\VS{9}ባ ናአ፥ ኑ ጎዳ፥ የሱስ ክርስቶሳራ እስፈተꬅ ዳና መላ ህንተና ፄግዳ ፆሳይ አማነትዳይሳ።


\par }{\SH ዎሳ ኬꬃን ደእያ ሻከተꬅ
\par }
{\PP \VS{10}ታ እሻቶ፥ ህንተ ግዶን ሻከተꬅ ዶና መላነ ህንተ እስ ዎዛናንነ እስ ቆፋን እሶ ግድድ ዳና መላ፥ ኑ ጎዳ የሱስ ክርስቶሳ ሱንꬃን ህንተና ዎሳይስ።

\VS{11}ታ እሻቶ፥ ቀሎኤ ሶ አሳይ ህንተ ግዶን ኦሽ ደኤይሳ ታዉ ኦድዶሶና።

\VS{12}ታ ህንተዉ ኦደይስ ሀይሳ፦ ህንተፈ እሶት እሶት፥ “ታኒ ጳዉሎሳሳ፤ ታኒ አጵሎሳሳ፤ ታኒ ጰፅሮሳሳ፤ ታኒ ክርስቶሳሳ” ያጌታ።
\XREF{}{{\XO 1:12 }{\XT{ሀዋ 18:24.}}}

\VS{13}ክርስቶስ ሻከትደዬ? ህንተ ግሾ፥ ማስቃልያ ቦላ ካቀትዳይ ጳዉሎሰዬ? ዎይኮ ህንተ ጳዉሎሳ ሱንꬃን ፃማቀትደትዬ?


\par }{\PP \VS{14}ታኒ ቃርስጶስነ ጋዮስ አትሽን፥ ህንተፈ ኦናካ ፃማቃቦና ግሾ፥ ፆሰ ጋላታይስ።
\XREF{}{{\XO 1:14 }{\XT{ሀዋ 18:8፤ ሀዋ 19:29፤ ሮመ 16:23.}}}

\VS{15}ሄሳ ግሾ፥ ኦንካ ህንተና ታ ሱንꬃን ፃማቀትደታ ጋናዉ ዳንዳኤና።

\VS{16}[ቃስ እስፅፋኖሰ ሶ አሳካ ታ ፃማቅዳይሳ አኬካይስ፥ ሽን ሀራ ኦና ፃማቅዳኮ ሀሳይከ።]

\VS{17}ክርስቶስ ታና ኪትዳይ ዎንገላ ኦዳና መላሳፈ አትሽን፥ ፃማቃና መላ ግደና። ክርስቶስ ማስቃለይ ሀዳ ግዶና መላ ታኒ አሳ ጭንጫተꬃ ቃላን ኦድከ።


\par }{\SH ክርስቶስ ፆሳ ዎልቃነ ጭንጫተꬅ
\par }
{\PP \VS{18}ክርስቶሳ ማስቃላ ቃላይ ꬋየይሳታስ ኤያተꬅ፥ ሽን ኑስ አተይሳታስ ፆሳ ዎልቃ።

\VS{19}ጌሻ ማፃፋን፥

\par }{\Q “ታኒ ጭንጫታ ጭንጫተꬃ ꬋይሳና፤

\par }{\QB አኬካንቾታ አኬካ ባለꬃና”

\par }{\MM ያጌስ።\XREF{}{{\XO 1:19 }{\XT{እሳ 29:14.}}}


\par }{\PP \VS{20}ያትን፥ ጭንጭ አዉን ደኢ? ህገ አስታማረይ አዉኔ? ዎይኮ ሀ ሳአ ኤራንቾይ አዉን ደኢ? ፆሳይ ሀ ሳኣ ጭንጫተꬃ ኤያተꬅ ኦꬅቤኔ?\XREF{}{{\XO 1:20 }{\XT{እዮ 12:17፤ እሳ 19:12፤ 33:18፤ 44:25.}}}


\par }{\PP \VS{21}ሀ ሳኣ አሳይ ባንታ ጭንጫተꬃን ፆሳ ኤሮና መላ ባ ጭንጫተꬃን ድግድ፥ ኤያተꬃን ታይበትያ፥ ኑኒ ኦድያ ቃላን አማነይሳታ አሻናዉ ፆሳ ሸነ ግድስ።

\VS{22}አይሁደት ማላታ በአናዉ ኮዮሶና፤ ቃስ ግርከት ጭንጫተꬅ ኮዮሶና።

\VS{23}ሽን ኑኒ ማስቃለ ቦላ ካቀትዳ ክርስቶሳ ሳባኮስ። ሄስ አይሁደታስ ꬉበ፤ ቃስ ግርከታስ ኤያተꬅ ግድስ።

\VS{24}ሽን ፆሳይ ፄግዳይሳታስ፥ አይሁደ ግድን፥ ግርከ ግድን ክርስቶስ ፆሳ ዎልቃነ እያ ጭንጫተꬃ።

\VS{25}ፆሳ ኤያተꬅ አሳ ጭንጫተꬃፈ አꬌስ፤ ቃስ ፆሳ ዳቡራይ አሳ ምኖተꬃፈ ምኔስ።


\par }{\PP \VS{26}ህዛ፥ ታ እሻቶ፥ ፆሳይ ህንተና ፄግያ ዎደ ህንተ አይ መላ አሴኮ ቆፕተ። አሳ ቆፋን፥ ህንተ ግዶፈ ዳሮት ጭንጫ፥ ዎልቃማነ ꬎቃ ኮቸ ግደከታ።

\VS{27}ሽን ፆሳይ ጭንጫታ ዬላያናዉ አላመን ደእያ ኤያታ ዶርስ፤ ቃስ ምኖታ ዬላያናዉ አላመን ደእያ ዳቡራንቾታ ዶርስ።

\VS{28}ሀ አላምያን ግታ ጌተትዳባ ꬋይሳናዉ፥ ፆሲ፥ ሀ ሳኣ ካዉሻባ፥ ካትዳባነ ፓꬆናባ ዶርስ።

\VS{29}ፆሳ ስንꬃን ኦንካ ጬቀቶና መላ ሄሳ ኦꬅስ።

\VS{30}ሽን፥ ህንተዉ ክርስቶስ የሱሳራ እስፈተꬅ ዳና መላ ፆሳይ ሄሳ ኦꬅስ። እ፥ ኑስ ፆሳፈ ጭንጫተꬅ፥ ፅሎተꬅ፥ ጌሻተꬅነ አቶተꬅ ግድስ።

\VS{31}ሄሳ ግሾ፥ ጌሻ ማፃፋን፥ “ጬቀትያ ኦንካ ጎዳን ጬቆ” ያጌስ።
\XREF{}{{\XO 1:31 }{\XT{ኤርም 9:24.}}}




\par }\Chap{2}{\PP \VerseOne{1}ታ እሻቶ፥ ታኒ ኮይሮ ፆሳ ቃላ ህንተዉ ኦዳሸ ይዳ ዎደ፥ ዶና ብላተꬃንነ ጭንጫተꬃን ያቢከ።

\VS{2}ታኒ ህንተራ ደእያ ዎደ ማስቃልያ ቦላ ካቀትዳ የሱስ ክርስቶሳፐ አትሽን፥ ሀራባ ኤራናዉ ኮይከ ጋዳ ታ ቆፋ ቃቻስ።

\VS{3}ታ ህንተራ ደእያ ዎደ ዳቡራን፥ ያሻንነ ዳሮ ኮኮርሳን ደአስ።
\XREF{}{{\XO 2:3 }{\XT{ሀዋ 18:9.}}}

\VS{4}ታ ኪታይነ ታ ትምርተይ ዶና ብላተꬃንነ ጭንጫተꬃን ግዶናሽን፥ ጌሻ አያና ዎልቃ ቆንጭሰꬃና።

\VS{5}ሄስካ፥ ህንተ አማኖይ ፆሳ ዎልቃናፐ አትሽን፥ አሳ ጭንጫተꬃን ዘምፖና መላሳ።


\par }{\SH ፆሳ ጭንጫተꬅ
\par }
{\PP \VS{6}አያና ደኦን ድጭዳይሳታስ ኑኒ ጭንጫተꬃ ቃላን ኦዶስ። ሽን ሄ ጭንጫተꬃይ፥ ሀ ሳአ ጭንጫተꬅ ዎይኮ ꬋያናዉ ደእያ ሀ ሳአ ሃረይሳታ ጭንጫተꬅ ግደና።

\VS{7}ሽን ኑኒ ኦድያ ጭንጨተꬃይ፥ ዳሮ ዎደፐ ስን ፆሳይ ኑ ቦንቹዋስ ጊግስዳይሳነ ጌምድ ደእያ ፁራ ጭንጫተꬅ።

\VS{8}ሀ ሳኣ ሃረይሳታፐ ኦንካ ሀ ጭንጫተꬃ ኤርቦኮና። ኤንቲ ኤርዳባ ግድያኮ፥ ቦንቾ ጎዳ ማስቃልያ ቦላ ካቆኮና።

\VS{9}ሽን ጌሻ ማፃፋን፥

\par }{\Q “አይፈይ በእቦናባ፥

\par }{\QB ሀይꬅ ስእቦናባ፥

\par }{\QB ዎዛን ቆፕቦናባ፥

\par }{\QB ፆሳይ ባና ዶሰይሳታስ ጊግስስ” ያጌስ።
\XREF{}{{\XO 2:9 }{\XT{እሳ 64:4.}}}


\par }{\MM \VS{10}ፆሳይ ባ ፁራ ባ አያና ባጋራ ኑስ ቆንጭስስ። ጌሻ አያናይ ሀር አቶሽን፥ ጌምዳ ፆሳ ፁራ ኡባ ፕልጌስ።

\VS{11}አሳን ደእያ አሳ አያናፐ አትሽን፥ አሳባ ኦንካ ኤረና። ሄሳዳካ፥ ፆሳባ፥ ፆሳ አያናፐ አትሽን፥ ኦንካ ኤረና።

\VS{12}ፆሳይ ኑስ ጮ እምዳባ ኑ ኤራና መላ ፆሳ አያና ኤክዳፐ አትሽን፥ ሀ ሳአ አያና ኤክቦኮ።


\par }{\PP \VS{13}ኑኒ አያናባ፥ አያና አሳታስ አሳ ጭንጫተꬃን ግዶናሽን፥ ፆሳ አያናይ እምያ ጭንጫተꬃን ታማርሶስ።

\VS{14}ጌሻ አያን ባይና አስ ፆሳ አያና እሞታታ ኤከና። ሄስ እያዉ ኤያተꬅ፤ ኡባይ ጌሻ አያናን ፕልገትያ ግሾ፥ እ ኤራናዉ ዳንዳኤና።

\VS{15}ጌሻ አያን ደእያ አስ ኡባባ ፕልጌስ፥ ሽን እያ ኦንካ ፕልገና።

\VS{16}ጌሻ ማፃፋን፥

\par }{\Q “ጎዳ ዎዛና ኤረይ ኦኔ?

\par }{\QB እያ ዞራናዉ ዳንዳኤይ ኦኔ?”

\par }{\MM ጌተትድ ፃፈትዳይሳ መላ። ሽን ኑስ ክርስቶሳ ዎዛን ደኤስ።
\XREF{}{{\XO 2:16 }{\XT{እሳ 40:13.}}}




\par }\Chap{3}{\SH ዎሳ ኬꬃን ደእያ ሻከተꬅ
\par }
{\PP \VerseOne{1}ታ እሻቶ፥ ህንተ ክርስቶሳን ቡሮ ዮጋነ አማኖና አሳꬆ ደእያ ግሾ፥ ታኒ አያናባ ህንተዉ ኦዳናዉ ዳንዳአብከ።

\VS{2}ህንተ ምኖ ካꬅ ማናዉ ዳንዳእቦና ግሾ፥ ታኒ ህንተና ማꬅ ፓሀስ፤ ሀእካ ዳንዳእቤከታ።
\XREF{}{{\XO 3:2 }{\XT{እብራ 5:12-13.}}}

\VS{3}ሀእካ ህንተ አማኖና አሳዳ ደኤታ። ህንተ ግዶን ደእያ ቃናተይነ ኦሽ ህንተ አማኖና አሳዳ ደኤይሳ ኤርሰኔ? ህንተ አማኖና አሳዳ ሀኔታ።

\VS{4}ህንተፈ እሶይ፥ “ታኒ ጳዉሎሳሳ” ሀራይ ቃስ፥ “ታኒ አጵሎሳሳ” ጊኮ፥ አማኖና አሳ መላ ግደከቲ?\XREF{}{{\XO 3:4 }{\XT{2 ቆሮ 1:12.}}}


\par }{\PP \VS{5}ያትን፥ አጵሎስ ኦኔ? ጳዉሎስ ኦኔ? ኑኒ ህንተና አማንꬅዳ ፆሳ ኦሳንቾታ። ፆሳይ እሱዋስ እሱዋስ እምዳ እሞታ መላ ኦꬅያ ኦሳንቾታ ግዶኮናዬ?

\VS{6}ታኒ ቶካስ፤ አጵሎስ ሃ ኡሽስ፥ ሽን ድቸይ ፆሰ።
\XREF{}{{\XO 3:6 }{\XT{ሀዋ 18:4-11፥ 24-28.}}}

\VS{7}ሄሳ ግሾ፥ ድችያ ፆሳፈ አትሽን፥ ቶከይካ ሃ ኡሸይካ አይኮካ ግደና።

\VS{8}ቶከይነ ሃ ኡሸይ ዎል መላ፥ ሽን እሶይ እሶይ ባ ኦሱዋ መላ ፆሳይ እምያ ዎይቱዋ ኤካና።

\VS{9}ኑኒ እስፈ ፆሳስ ኦꬅያ እያ ኦሳንቾታ ግድያ ግሾ፥ ህንተ ፆሳ ሾቃ፤ ፆሳ ኬꬅ።

\VS{10}ፆሳይ ታዉ እምዳ አꬎ ኬሀተꬃ መላ ሂላንቾ አናፀዳ ባሶ የጋስ። ሀራ አስ እያ ቦላ ኬፄስ። ሽን እያ ቦላ ኬፅያ ኦንካ ዋትድ ኬፅያኮ፥ ባዉ ናገቶ።

\VS{11}እስ ቶሆ የገትዳ ባሶፐ ሀራ ባሶ የጋናዉ ኦንካ ዳንዳኤና። ሄ ባሶይካ የሱስ ክርስቶሳ።

\VS{12}ሽን ሀ ባሱዋ ቦላ ኦንካ ዎርቃን ዎይኮ ብራን ግድን፥ አልኦ ሹቻን ዎይኮ ምꬃን ግድን፥ ማታን ዎይኮ ማቃን ኬፅኮ፥

\VS{13}እስ እስ አስ ሄ ባሱዋ ቦላ አይብን ኬፅዳኮ ፕርዳ ጋላስ ታማን ፓጨትድ ቆንጫና።

\VS{14}ኦንካ ሄ ባሱዋ ቦላ ኬፅዳ ኬꬃይ ታማን ፁገቶና አትኮ፥ ባ ዎይቱዋ ኤካና።

\VS{15}ሽን ኦደ ኦሶይካ ታማን ፁገትኮ፥ ሄ ኡራስ ዎይቶይ ባዋ። ግዶሽን፥ እ ባ ሁጰን ታማፐ ከስ ኤክዳ አሳዳ አታና።


\par }{\PP \VS{16}ህንተ ፆሳ ኬꬅ ግደይሳነ ፆሳ አያን ህንተናን ደኤይሳ ኤረከቲ?

\VS{17}ኦንካ ፆሳ ኬꬅ ላልኮ፥ ፆሲ እያ ላላና። ፆሳ ኬꬅ ጌሽ፤ ሄ ኬꬃይካ ህንተና።


\par }{\PP \VS{18}ኦንካ ባና ጭሞፎ። ሀ ሳኣ ጭንጫተꬃን ባና ጭንጫ ኦꬅድ ኤክያ ኦንካ ፆሳ ስንꬃን ጭንጫ ግዳናዉ ኤያ ግዶ።

\VS{19}ሀ ሳአ ጭንጫተꬃይ ፆሳ ስንꬃን ኤያተꬅ። ጌሻ ማፃፋን፥

\par }{\Q “ፆሳይ ጭንጫታ ኤንታ ገነ ቆፋን ኦይኬስ” ያጌስ።
\XREF{}{{\XO 3:19 }{\XT{እዮ 5:13.}}}


\par }{\Q \VS{20}ቃስ፥ “ጭንጫታ ቆፋይ ማዶናባ ግደይሳ ጎዳይ ኤሬስ” ያጌስ።
\XREF{}{{\XO 3:20 }{\XT{ማዝ 94:11.}}}


\par }{\PP \VS{21}ሄሳ ግሾ፥ ኡባይ ህንተባ ግድያ ግሾ፥ ኦንካ አሳን ጬቀቶፎ።

\VS{22}ጳዉሎስ፥ አጵሎስነ ጰፅሮስ፥ ሀ አላመይ፥ ደኦይ፥ ሀይቆይ፥ ሀእ ደኤይ፥ ስንꬃፈ ያናይስ፥ ኡባይ ህንተሳ።

\VS{23}ህንተ ክርስቶሳሳ፤ ክርስቶስ ፆሳሳ።




\par }\Chap{4}{\SH ክርስቶሳ ሀዋረታ
\par }
{\PP \VerseOne{1}አሳይ ኑና ክርስቶሳ አይለዳነ ፆሳ ፁራ ቆንጭሳናዉ ሀዳር እመትዳ አሳዳ ኦꬅድ ቆፖ።

\VS{2}ሀዳራ ኤክዳ አሳት ባንታ ጎዳስ አማነትዳይሳታ ግዳናዉ በሴስ።

\VS{3}ሽን ህንተ ዎይኮ ሀር ታና ፕርድኮ፥ ታዉ አይኮካ ግደና። ሀር አቶሽን፥ ታካ ታ ቦላ ፕርድከ።

\VS{4}ታ ካሀይ ጌሽ፥ ሽን ሄስ ታኒ ፖሎ ፅሎ ግደይሳ በሰና። ታ ቦላ ፕርዳናይ ጎዳ ፃላላ።

\VS{5}ሄሳ ግሾ፥ ዎደይ ጋኮና፥ ጎዳይ ዮና ኦደ ቦላካ ፕርዶፍተ። እ ꬉማን ጌምዳባ ፖኦን ከሰና፤ አሳ ዎዛናን ቆሰትዳ ቆፋ ቆንጭሳና። ሄ ዎደ፥ እሶይ እሶይ ፆሳፈ ጋላታ ኤካና።


\par }{\PP \VS{6}ታ እሻቶ፥ ህንተ ግሾ፥ ታናነ አጵሎሳ፥ ህንተዉ ሌምሶ ኦꬃዳ ኦዳስ። ሄሳ ታ ኦꬅዳይ፥ “ፃፈትዳይሳፈ አꬎፋ” ግያ ዞርያ ህንተ ኑፐ ታማራና መላሳ። ሄሳ ግሾ፥ ኦንካ እሱዋ ሳብድ ሀንኩዋ ካꬋናዉ በሰና።

\VS{7}ነ ሀራታፐ አይብን አꬋይ? ኔኒ ኤካቦናባይ አይብ ደኢ? ኔኒ ኤክዳባ ሀራ አሳፐ ኤክዳ ግድኮ፥ ያትን፥ ኤክቦና አሳዳ አይስ ጬቀታይ?


\par }{\PP \VS{8}ሀእ ህንተ ካልደታ። ሀእ ህንተ ዱረትደታ። ኑኒ ባይና ህንተ ፃላላ ካዎትደታ። ህንተ ቱማ ካዎትዳባ ግድያኮ፥ ኑካ ህንተራ ካዎታናሽን።

\VS{9}ታዉ፥ ፆሳይ ኑና ሀዋረታ፥ ሀይቆስ ፕርደትዳ አሳዳ፥ አሳ ኡባፈ ኑና ጉየ አꬅዳ ዳኔስ። ኑኒ ሀ አላምያስ፥ ኪታንቾታስነ አሳስ ካሳባ ግድዳ።


\par }{\PP \VS{10}ኑኒ ክርስቶሳ ግሾ ኤያ ግድዳ፥ ሽን ህንተ ክርስቶሳን ጭንጫታ ግድደታ። ኑኒ ዳቡራንቾ፥ ሽን ህንተ ምኖ ግድደታ። ህንተ ቦንቸትደታ፥ ሽን ኑኒ ቶሸትዳ።

\VS{11}ሀእ ጋካናዉ ኑ ኮሻቶስ፥ ሳሞቶስ፥ ካሎቶስ፥ ዋቶስ፤ ዳና ሶ ꬋይድ ቶይላቶስ።

\VS{12}ኑኒ ኑ ኩሸን ኦꬅድ አቆስ። ኑና አስ ባድያ ዎደ አንጆስ፤ ኑና ጎድያ ዎደ ዳንዳኦስ።
\XREF{}{{\XO 4:12 }{\XT{ሀዋ 18:3.}}}

\VS{13}ኑ ቦላ ኢታባ ኦደትያ ዎደ ሎኦ ቃላ ዛሮስ። ኑ ሀእ ጋካናዉ ሀ አላምያ ፕቶነ ዎራ የገትያ ቡረ ግድዳ።


\par }{\PP \VS{14}ታኒ ሄሳ ፃፍዳይ፥ ታ ዶስያ ናይታዳ፥ ህንተና ዞራናዉ ፃፋስፐ አትሽን፥ ዬላያናዉ ግደና።

\VS{15}ክርስቶሳን ህንተና ድችያ ታይቦፐ ቦላ ግድዳ ካለይሳት ደእኮካ፥ ህንተዉ ዳሮ አዋት ዶኮና። ታ ህንተና ክርስቶስ የሱሳ ዎንገላን የላስ።

\VS{16}ህዛ፥ ህንተ ታና ሌምሶ ኦꬅድ ካላና መላ ህንተና ዎሳይስ።
\XREF{}{{\XO 4:16 }{\XT{2 ቆሮ 11:1፤ ፍልጵ 3:17.}}}

\VS{17}ሄሳ ግሾ፥ አማነትዳ፥ ታ ዶስያ፥ ጎዳን ታ ናአ፥ ፅሞትዮሳ ህንተኮ ኪታይስ። እ ዱማ ዱማ በሳን ደእያ ዎሳ ኬꬃን ታኒ ታማርስዳ፥ ክርስቶሳ የሱሳን ደእያ፥ ታ ኦግያ ህንተና ሀሳይሳና።


\par }{\PP \VS{18}ታኒ ህንተኮ ዮናባ ዳንን፥ ኦቶርትያ እስ እስ አሳት ደኦሶና።

\VS{19}ሽን ጎዳይ ጊኮ፥ ማታ ዎደ ታኒ ህንተኮ ባና። ሄ ዎደ ኦቶራንቾታ ሃሳያ ፃላላ ግዶናሽን፥ ኤንታ ዎልቃካ ኤራና።

\VS{20}ፆሳ ካዎተꬃይ ኦዳ ግዶናሽን፥ ዎልቃ።

\VS{21}ታኒ ህንተኮ ፃምአራ ቦየ ዎይኮ ሲቆራነ አሽከ አያናራ ቦ? አዉሳ ዶረቲ?




\par }\Chap{5}{\SH አሳ ግዶን ደእያ ዬላያ ኦሶ
\par }
{\PP \VerseOne{1}ህንተ ግዶን ላይማተꬅ ደኤይስ ዝግረቴስ። ሄሳ መላ ላይማተꬅ ሀር አቶሽን፥ አማኖና አሳይካ ኦꬆኮና። ህንተ ግዶን ባ አዋ ማቸራ ቱንዳ አስ ደኤስ።
\XREF{}{{\XO 5:1 }{\XT{ዛረ 22:30.}}}

\VS{2}ህንተ ሄሳን ቂሮታናዉነ ዬላታናዉ በሰነ፥ ሽን ኦቶርትደታ። ሄሳ መላ ቦርሶባ ኦꬅዳ ኡራ ህንተ ግዶፈ ከሳናዉ በሰኔ?


\par }{\PP \VS{3}ታኒ አሾን ህንተራ ዶና እፅኮካ አያናን ታ ህንተራ ደአይስ። ታኒ ህንተራ ደእያ አሳዳ ሀናዳ ሄሳ መላ ኦሱዋ ኦꬅዳ ኡራ ቦላ ፕርዳስ።

\VS{4}ኑ ጎዳ የሱስ ክርስቶሳ ሱንꬃን ህንተ ሺቅያ ዎደ ታኒ አያናን ህንተራ ዳና። ሄሳን ጎዳ የሱስ ክርስቶሳ ዎልቃይ ህንተራ ግዳና።

\VS{5}ሄ ኡራ ናጋራ አሾይ
\FTNT{*}{{\FR 5:5 }{\FQ{ናጋራ አሾይ፦
}}{\FT{ናጋራ መꬎይ ዎይኮ ናጋራ አሳተꬃይ።}}} ꬋይድ፥ እያ አያናይ ጎዳ የሱሳ ፕርዳ ጋላሳን አታና መላ እ፥ ፃላሄስ አꬍድ እመቶ።


\par }{\PP \VS{6}ህንተ ጬቆይ ሎኦ ግደና። ጉꬃ እርሾይ ሙኑቃ ኡባ ደንይሳ ኤረከትዬ?\XREF{}{{\XO 5:6 }{\XT{ጋላ 5:9.}}}

\VS{7}ህንተ ሀእ እርሾይ ባይና ሙኑቃ ግዳና መላ፥ ህንተፈ ናጋራ እርሾ ከስተ። ኑስ ፓስካ ዶርሰ ግድዳ ክርስቶስ ያርሸትስ።
\XREF{}{{\XO 5:7 }{\XT{ከሳ 12:5.}}}

\VS{8}ሄስ ግሾ፥ ገነይነ ኢታተꬅ ደእያ እርሾራ ግዶናሽን፥ ቱማተꬅነ ጌሻተꬅ ደእያ ኡይꬃራ ኑ ባልያ ቦንቾስ።
\XREF{}{{\XO 5:8 }{\XT{ከሳ 13:7፤ ዛረ 16:3.}}}


\par }{\PP \VS{9}ታ ካሰ ፃፍዳ ዳብዳብያን ህንተ ላይማትያ አሳራ ጋሄቶና መላ ህንተዉ ኦዳስ።

\VS{10}ሄሳ ጉሳይ ሀ አላምያን ደእያ ላይማተይሳታራ ዎይኮ ኡዘታራ ዎይኮ ካይሶታራ ዎይኮ ኤቃ ጎይነይሳታራ ፖሎ ጋሄቶፍተ ጉሱ ግደና። ሄሳ ግድኮ፥ ሀ አላምያፐ ህንተ ከያናዉ በሴስ ሽን አትስ።

\VS{11}ሽን አማናይስ ያግሸ ላይማተይሳታራ ዎይኮ ኡዘታራ ዎይኮ ኤቃ ጎይነይሳታራ ዎይኮ ጫየይሳታራ ዎይኮ ማꬆተይሳታራ ዎይኮ ካይሶታራ ጋሄቶፍተ ጋዳ ህንተዉ ኦዳይስ። ሄሳ መላ አሳራ ሀር አቶሽን፥ ካꬅካ ሞፕተ።


\par }{\PP \VS{12}ዎሳ ኬꬃፈ ካረራ ደኤይሳታ ቦላ ፕርዳናዉ ታና አይበ ጋይ? ዎሳ ኬꬃን ደኤይሳታ ቦላ ህንተ ፕርደከትዬ?

\VS{13}ሽን ካረራ ደኤይሳታ ቦላ ፆሳይ ፕርዳና። ሄ ኢታባ ኦꬅያ ኡራ ህንተ ግዶፈ ከስተ።
\XREF{}{{\XO 5:13 }{\XT{ዛረ 13:5፤ 17:7.}}}




\par }\Chap{6}{\SH አሳ ግዶን ደእያ ሞቶ
\par }
{\PP \VerseOne{1}ህንተ ግዶፈ እሶይ እሱዋራ ሞቶይ ደእኮ፥ ሄሳ አማንያ አሳ ስንꬃን ፕርደታናይሳ አግድ፥ አማኖና አሳ ስንꬃን ፕርደታናዉ ዋንድ ቢ?

\VS{2}አማንያ አሳይ አላመ ቦላ ፕርዳናይሳ ህንተ ኤረከቲ? ያትን፥ ህንተ አላመ ቦላ ፕርድያባ ግድኮ፥ ሀይሳ መላ ጉꬃባ ፕርዳናዉ ዋንድ ዳንዳኤከቲ?

\VS{3}ኑኒ ኪታንቾታ ቦላ ፕርዳናይሳ ኤረከቲ? ያትን፥ ሀ ሳአ ዱሳባ ቦላ ፕርዳናይስ ህንተና ዋንድ ፆኒ?

\VS{4}ያትን፥ ሄሳ መላ መቶይ ህንተ ግዶን መትኮ፥ ዎሳ ኬꬃ አይፈን ካትዳ አሳ ስንꬃን ፕርደታናዉ ዋትድ ኤፌቲ?

\VS{5}ታኒ ህንተና ዬላያናዉ ሄሳ ጋይስ። ህንተ ግዶን ካጨትዳ እሻታ ስገꬃናዉ ዳንዳእያ አኬካ አስ ባዌ?

\VS{6}ያትን፥ እስ አማንያ እሻይ ሀንኮ አማንያ እሻ ፕርዳ ኬꬃን አማኖና አሳ ስንꬃን ሞታናዉ በሲ?


\par }{\PP \VS{7}ህዛ፥ ህንተ እሶይ እሱዋ ሞትያባ ግድኮ ሄስ ህንተ ኩንደꬃ በሴስ። ሄሳፈ ህንተ ቆሄትኮ ኬሄኔ? ህንተ ጭመትኮ ሎኤኔ?

\VS{8}ሽን ህንተ ዎል ግዶን አማነይሳት፥ እሶይ እሱዋ ቆሄታነ ጭሜታ።


\par }{\PP \VS{9}ጌላት ፆሳ ካዎተꬅ ላቶናይሳ ህንተ ኤረከቲ? ህንተና ጭሞፍተ፤ ላይማተይሳት ዎይኮ ኤቃ ጎይነይሳት ዎይኮ ላመይሳት ዎይኮ አደራ አደራ ጋሄተይሳት፥

\VS{10}ዎይኮ ካይሶት ዎይኮ ኡዘት ዎይኮ ማꬆተይሳት ዎይኮ ጫየይሳት ዎይኮ ቦንቀይሳት ፆሳ ካዎተꬅ ላቶኮና።

\VS{11}ህንተፈ እስ እስ አሳት ካሰ ሄሳ መላ። ሽን ሀእ፥ ህንተ ጎዳ የሱስ ክርስቶሳ ሱንꬃንነ ፆሳ አያናን ሜጨትደታ፤ ጌይደታ፤ ፅልደታ።


\par }{\SH ህንተ አሳተꬃን ፆሰ ቦንችተ
\par }
{\PP \VS{12}ህንተ፥ “ኑ ኮይዳባ ኦꬃናዉ ዳንዳኦስ” ያጌታ። ሽን ኡባይ ማደና። “ታኒ ኮይዳባ ኡባ ኦꬃናዉ ዳንዳአይስ” ያጌታ። ሽን አይብካ ታና ሃረና።

\VS{13}ህንተ፥ “ካꬅ ኡሎሳ፤ ኡሎይካ ካꬃሳ” ያጌታ። ሽን ፆሲ ኡሎካ ካꬅካ ꬋይሳናይሳ ታ ህንተዉ ኦዳይስ። ኑ አሳተꬃይ ጎዳሳፈ አትሽን፥ ላይማተꬃስ ግደና። ጎዳይካ ኑ አሳተꬃሳ።

\VS{14}ፆሳይ ጎዳ ሀይቆፐ ደንꬅዳይሳዳ፥ ኑናካ ሀይቆፐ ባ ዎልቃን ደንꬃና።


\par }{\PP \VS{15}ህንተ አሳተꬃይ ክርስቶሳ አሳተꬃፈ እስ ባጋ ግደይሳ ኤረከቲ? ያትን፥ ታኒ ክርስቶሳ አሳተꬃፈ እስ ባጋ ኤፋዳ ላይማተꬃ አሳተꬅ ግዳና መላ ኦꬆ? ሀነና!

\VS{16}ላይማትያ አደይ፥ እ ጋሄትያ ማጫሴራ እስ አሳተꬅ ግደይሳ ኤረከቲ? ጌሻ ማፃፋን፥ “ኤንቲ ናምአይ እስ አሳተꬅ ግዳና” ጌተትድ ፃፈትስ።
\XREF{}{{\XO 6:16 }{\XT{መ 2:24.}}}

\VS{17}ሽን ጎዳራ እስፍያ አስ እያራ አያናን እስኖ ግዴስ።


\par }{\PP \VS{18}ላይማተꬃፈ ሃክተ። እስ አስ ኦꬅያ ሀራ ናጋር እያ አሳተꬃፈ ካረራ ኦሰቴስ፥ ሽን ላይማትያ አስ ባ አሳተꬃ ቦላ ናጋራ ኦꬄስ።

\VS{19}ህንተ አሳተꬃይ፥ ፆሳይ ህንተዉ እምዳ ህንተናን ደእያ ጌሻ አያና ኬꬅ ግደይሳ ኤረከቲ? ህንተ ህንተባ ግደከታ።
\XREF{}{{\XO 6:19 }{\XT{2 ቆሮ 3:16፤ 2 ቆሮ 6:16.}}}

\VS{20}ፆሳይ ህንተና ጋተን ሻምስ። ሄሳ ግሾ፥ ህንተ አሳተꬃን ፆሰ ቦንችተ።




\par }\Chap{7}{\SH ኤኮ ገሎባ
\par }
{\PP \VerseOne{1}ህንተ ታዉ ፃፍዳ ዳብዳብያስ ዛሮይ ሀይሳ። እስ አስ ማጫስ ቦቾና አግኮ ሎኦ።

\VS{2}ሽን ላይማተꬃፈ አታናዉ እስ እስ አደይ ማቾ ኤኮ፤ ቃስ እስ እስ ማጫሳስ አዝን ደኦ።


\par }{\PP \VS{3}አዝናይ ባ ማቼስ፥ ቃስ ማችያ ባ አዝናስ በሲያባ ኩንꬆ።

\VS{4}ማቼስ ባ አሳተꬃ ቦላ ማት ባዋ፥ ሽን ማት እ አዝናሳ። ሄሳዳካ፥ አዝናስ ባ አሳተꬃ ቦላ ማት ባዋ፥ ሽን ማት ማቸሳ።

\VS{5}ህንተ ዎሳን ጉꬃ ዎደ ጋምአናዉ ዞረተꬃን ግዶና እፅኮ፥ እሶይ እሱዋ ድጎፍተ። ሄሳ ጋሶን ህንተናተꬃ ሃራናዉ ፆነትን፥ ፃላሄይ ህንተና ፓጮና መላ እስፈ ደእተ።

\VS{6}ሽን ታኒ ህንተና ዞራናዉ ሀይሳ ጋይስፐ አትሽን፥ ኪታ ግደና።

\VS{7}አስ ኡባይ ታዳ ማቾ ኤኮና ደእያኮ ዶሳይስ፥ ሽን ፆሲ እሱዋስ እሱዋስ እምዳ ዱማ እሞት ደኤስ። እሱዋስ ሀይሳ መላ ሀንኩዋስ ሄሳ መላ እሞት ደኤስ።


\par }{\PP \VS{8}ማቾ ኤክቦናይሳታስነ አዝና ገልቦናይሳታስ ቃስ አምኤታስ ታኒ ኦደይ፥ ታዳ ደእተ ጋዳ ዞራይስ።

\VS{9}ሽን አሞን ፁገተይሳፈ ኤከይስነ ገለይስ ሎኦ ግድያ ግሾ፥ ኤንቲ ባንታና ሃራናዉ ዳንዳኦና እፅኮ፥ ኤኮነ ገሎ።


\par }{\PP \VS{10}ታኒ ኤክዳይሳታነ ገልዳይሳታ ሀይሳዳ ጋዳ ዞራይስ፤ ታና ግድከ ጎዳይ ኪቴስ፤ ማችያ ባ አዝናፐ ሻከቶፎ።
\XREF{}{{\XO 7:10 }{\XT{ማቶ 5:32፤ 19:9፤ ማር 10:11-12፤ ሉቃ 16:18.}}}

\VS{11}ሽን ሻከትኮ ሀራ አዝና ገሎና ባርካ ደኦ ዎይኮ ባ አዝናራ ስገቶ። አዝን ባ ማችዉ ብሎፎ።


\par }{\PP \VS{12}ሽን ሀራታስ ጎዳ ግዶናሽን፥ ታኒ ሀይሳዳ ጋይስ። አማኖና ማቻ ደእያ አማንያ አዝን ደእኮ፥ እያ ማችያ እያራ እስፈ ዳናዉ ኮይኮ እዮ ብሎፎ።

\VS{13}ቃስ አማኖና አዝን ደእያ አማንያ ማቻ ደእኮ፥ እ አዝናይ ኢራ እስፈ ዳናዉ ኮይኮ እያፐ ብለቶፎ።

\VS{14}አማኖና አዝን ባ አማንያ ማቸ ባጋራ ፅሌስ፤ ቃስ አማኖና ማችያ ባ አማንያ አዝና ባጋራ ፅላዉሱ። ሄስ ባይነኮ፥ ህንተ ናይት ቱና ግዶሶና፥ ሽን ሀእ ኤንቲ ጌሽ።

\VS{15}ሽን አማኖና አዝናይ ዎይኮ ማችያ ብላናዉ ኮይኮ ብሎ። አማንያ ማችያ ዎይኮ አዝናይ ሄሳ መላባን ቃሸቶኮና። ፆሲ ኑና ሳሮተꬃን ዳና መላ ፄግስ።

\VS{16}ነኖ፥ አማንያ ማቸተ፥ ኔኒ አማኖና ነ አዝና አሻነኮ አይ ኤራይ? ዎይኮ አማንያ አዝናዉ፥ ኔኒ አማኖና ነ ማችዉ አሻነኮ አይ ኤራይ?


\par }{\PP \VS{17}እስ እስ አስ ጎዳይ እያዉ እምዳ እሞታዳነ ፆሳይ እያ ፄግዳይሳዳ ደኦ። ዎሳ ኬꬃ ኡባን ታኒ ታማርስያ ዎጋይ ሀይሳ።

\VS{18}ኦንካ ቃፃረትድ ፄገትዳባ ግድኮ፥ ቃፃረቶናዳ ሀኖፖ። ቃፃረቶና ፄገትዳ ኦንካ ደእኮ፥ ቃፃረታናዉ ኮዮፖ።

\VS{19}ፆሳ ኪታ ፖላናዉ በሴስፐ አትሽን፥ ቃፃረትን ቃፃረቶና አግን አይኮካ ማደና።


\par }{\PP \VS{20}እስ እስ አስ ፆሳይ ባና ፄግያ ዎደ ደኤይሳዳ ደኦ።

\VS{21}ፆሳይ ነና ፄግያ ዎደ ኔኒ አይሌ? አይኮይ ባዋ ሄሳስ ኡንኤቶፋ። ሽን ኔኒ አይለተꬃፈ ላአ ከያናዉ ዳንዳእኮ ላአ ከያ።

\VS{22}አይለ ግድድ ደእሸ ጎዳን ፄገትዳ አስ ጎዳን አይለተꬃፈ ላአ ከይስ። ሄሳዳካ፥ አይለ ግዶና ደእሸ፥ ጎዳን ፄገትዳ አስ ክርስቶሳ አይለ።

\VS{23}ፆሳይ ህንተና ጋተን ሻምዳ ግሾ አሳ አይለ ግዶፕተ።

\VS{24}ታ እሻቶ፥ ህንተ እሶይ እሶይ ፄገትያ ዎደ ደእያ ደኡዋን ፆሳራ እስፈ ደእተ።


\par }{\SH አምኤታባነ ሶይዝቦናይሳታባ
\par }
{\PP \VS{25}ጌላኦታባ ጎዳይ ታና ኪትዳባይ ባዋ። ሽን ጎዳይ ታዉ እምዳ ማሮተꬃ መላ ታኒ ህንተና ዞራይስ።

\VS{26}ህዛ፥ ሀእ መቱዋ ግሾ፥ ኤኮና ዎይኮ ገሎና ዱስ ታዉ ሎኦ ዳኔስ።

\VS{27}ነ ማቾ ኤክዳባ ግድኮ፥ ሻከታናዉ ኮዮፓ። ኔኒ ማቾ ኤካቦናባ ግድኮ፥ ኤካናዉ ኮዮፓ።

\VS{28}ሽን ነ ማቾ ኤክኮ ናጋር ባዋ። ሄሳዳ ጌላእያ አዝና ገልኮ ናጋር ባዋ። ሽን ኤክያ ገልያ አሳስ ሀ ሳአን ዳሮ መቶይ ደእያ ግሾ ህንተ ሄሳፈ አታና መላ ታኒ ኮያይስ።


\par }{\PP \VS{29}ታ እሻቶ፥ ታ ገይ ሄሳ፤ ዎደይ ዉርስ። ህዛፐ ጉየ ማቻ ደኤይ ማቾ ኤኮናዳ ደኦ።

\VS{30}ዬከይሳት ዬኮናዳ፥ ኡፋይተይሳት ኡፋይቶናዳ፥ ሻመይሳት አይኮይካ ባይናዳ ባንታና ታይቦ።

\VS{31}ሀ ሳኣ ሻሎን ማደተይሳት ማደትቦናዳ ሀኖ። ሀ አላምያ ማላይ አꬋና።


\par }{\PP \VS{32}ህንተ ህርግ ባይና ዳና መላ ታ ዶሳይስ። ማቾ ኤክቦናይስ ጎዳ ኡፋይሳናዉ ኮያ ግሾ፥ ጎዳባ ቆፔስ።

\VS{33}ሽን ማቾ ኤክዳይስ ባ ማችዉ ኡፋይሳናዉ ኮያ ግሾ፥ ሀ ሳአባ ቆፔስ።

\VS{34}እያ ቆፋይ ናምአን ሻከቴስ። አዝና ገላቦና ጌላእያ ባ አሳተꬃንነ ባ ሸምፑዋን ጌያዳ ጎዳ ኡፋይሳናዉ ኮያ ግሾ፥ ጎዳባ ቆፓዉሱ። ሽን አዝና ገልዳራ ባ አዝና ኡፋይሳናዉ ኮያ ግሾ፥ ሳአባ ቆፓዉሱ።

\VS{35}ታኒ ሄሳ ህንተዉ ኦደይ፥ ህንተ ማደታና መላሳፈ አትሽን፥ ህንተና ኡንኤꬃናዉ ግደና። ሽን ህንተ ቆፋይ ሻከቶና ማራን ደእድ ጎዳ ኡፋይስያባ ህንተ ኦꬃና መላ ታኒ ኦዳይስ።


\par }{\PP \VS{36}ኦንካ ባ ኦይችዳ ጌላኤስ ገሎ ዎደይ አꬍስ ግድ እዮ አጋናዉ ቆፕኮ፥ ሄስ ቃስ እዉ ሎኦ ግዶናይስ እያዉ ስኤትኮ፥ ባ ኮይዳይሳ ኦꬆ፤ ኤንቲ ኤከቶ፥ ገለቶ፤ ሄሳን ናጋር ባዋ።

\VS{37}ሽን እስ አስ ኡንኤꬅያባይ ꬋይን፥ ባ ዎዛናን ምንድ፥ ባና ሃርድ፥ ባ ኦይችዳ ጌላእዉ ኤከናዉ አጋናዉ ኮይኮ ሎይꬅስ።

\VS{38}ሄሳ ግሾ፥ ጌላእዉ ኤክያ ኡራይ ሎይꬅስ፤ ቃስ ኤኮና ኡራይ ዳሮ ሎይꬅስ።


\par }{\PP \VS{39}ማችያ ባ አዝናይ ፓፃ ደእያ ዎደ ኡባን እያራ ቃሸታሱ። ሽን እ አዝናይ ሀይቅኮ፥ ባ ዶስዳ አዝና ገላናዉ ዳንዳአዉሱ። ግዶሽን፥ እያ ገልያ አደይ አማንያ አስ ግዳናዉ በሴስ።

\VS{40}ታ ቆፋን ግድኮ፥ እያ ገሎና ደእኮ ኡፋይሳን ዳና። ቃስ ታዉ፥ ታ ቦላ ፆሳ አያን ደእያ ዳኔስ።




\par }\Chap{8}{\SH ኤቃስ ያርሸትዳ ካꬃባ
\par }
{\PP \VerseOne{1}ኤቃስ ያርሸትያ ካꬃባ ግድኮ ኑ ኡባይ ኤሮስ። ኤራተꬅ ኦቶርሴስ፥ ሽን ሲቆይ ድቼስ።

\VS{2}ኦንካ ባና ኤራይስ ግድ ቆፕኮ፥ እ ቡሮ ኤራናዉ በሰይሳ ኤርቤና።

\VS{3}ሽን ኦንካ ፆሰ ሲቅኮ፥ እ ፆሳ ማታን ኤረትዳይሳ።


\par }{\PP \VS{4}ሄሳ ግሾ፥ ኤቃስ ያርሸትዳ ካꬅ ሙሳባ ግድኮ፥ ሀ አላምያን ጎድ እስ ፆሳፈ አትሽን፥ ሀር ባይና ግሾ፥ ኤቅ ፓꬆናባ ግደይሳ ኑኒ ኤሮስ።

\VS{5}ፆሰ ግዶናሽን፥ ሳሎንነ ሳአን ፆሰ ጌተትድ ፄገትያ ዳሮ ፆሳትነ ጎዳት ደእኮካ፥

\VS{6}ኡባባ መꬍዳ፥ ኑ እያባ ግድዳ፥ እስ ፆሲ፥ አው፥ ኑስ ደኤስ
\XREF{}{{\XO 8:6 }{\XT{ዛረ 6:4፤ 10:13.}}}። ኡባይ እያ ባጋራ መትዳ፥ ኑካ እያ ባጋራ ደኦ ደምዳ እስ ጎዳይ፥ የሱስ ክርስቶሲ ኑስ ደኤስ።


\par }{\PP \VS{7}ሽን ሀ ኤረይ ኡባ ማታን ዴና። እስ እስ አሳይ ኤቃ ጎይኖራ ሜዘትዳ ግሾ፥ ካꬅ ምያ ዎደ ኤቃስ ያርሸትዳባ ኦꬅድ ኤኮሶና። ሄ ዎደ ኤንታ ካሀይ ዳቡራ ግድያ ግሾ ቱኔስ።

\VS{8}ሽን ካꬅ ኑና ፆሳራ ዳቦየና። ኑ ሞና አግድ አይኮካ ቆሄቶኮ፤ ቃስ ምድ ዱማ ጎኤቶኮ።


\par }{\PP \VS{9}ሽን ህንተ ኮይዳባ ማናዉ ማት ህንተዉ ደእኮካ ሄስ አማኖን ምኖና አሳታ ꬉቦና መላ ናገትተ።

\VS{10}ኔኒ ነና ኤራንቾ ጋዳ ኤቃስ ያርሸትዳ ካꬅ ማናዉ ኤቃ ኬꬃን ኡትዳሽን፥ አማኖን ምኖና አስ ነና በእኮ፥ ሄስ ኤቃስ ያርሸትዳ ካꬅ እ ማና መላ ደንነዬ?

\VS{11}ህዛ፥ ነ ኤራተꬃ ጋሶን ክርስቶስ እያ ግሾ ሀይቅዳ፥ አማኖን ምኖና ነ እሻይ ꬋይስ።

\VS{12}ሄሳዳ ኦꬅድ፥ አማኖን ምኖና ህንተ እሻታ ቆህሸነ ኤንታ ካሀ ማዱንፅስሸ ክርስቶሳ ቆሄታ።

\VS{13}ሄሳ ግሾ፥ ካꬅ ታ እሻ ꬉብያባ ግድኮ፥ እ ꬉበቶና መላ ኡባራካ አሾ ሚከ።




\par }\Chap{9}{\SH ሀዋረታ ማታ
\par }
{\PP \VerseOne{1}ታኒ የዳ ደእያ አስ ግድክና? ታ ሀዋረ ግድክና? ታኒ ኑ ጎዳ የሱስ ክርስቶሳ በአብክና? ህንተ ጎዳን ታ ዳቡራ አይፈ ግደከቲ?

\VS{2}ህንተ ጎዳባ ግድያ ግሾ፥ ታ ሀራታስ ሀዋረ ግዶና እፅኮካ፥ ህንተዉ ሀዋረ ግደይሳስ ህንተ ማርካ።


\par }{\PP \VS{3}ታና ሀዋረ ግደና ገይሳታስ ታኒ እምያ ዛሮይ ሀይሳ።

\VS{4}ኑ ህንተፈ ማናዉነ ኡያናዉ ቱማ ኑስ ማት ባዌ?

\VS{5}ሀንኮ ሀዋረታዳ፥ ጎዳ እሻታዳነ ጰፅሮሳዳ፥ አማንያ ኑ ማቸታ ኤክድ ሄመታናዉ ኑስ ማት ባዌ?

\VS{6}ዎይኮ ኦꬅድ አቃናዉ በሰይ ታራነ ባርናባሳ ፃላሌ?

\VS{7}ባ ሚሸን ዎታዳረታꬅ ኦይ ኦኔ? ዎይኮ ዎይነ ቶክድ፥ እያፐ አይፈ ሞናይ ኦኔ? ዎይኮ ዉደ ሄምሸ፥ ሄ ዉድያፐ ማꬅ ኡዮናይ ኦኔ?


\par }{\PP \VS{8}ታኒ ሄሳ አሳ ቆፋꬆ ጋይናዬ? ሙሰ ህገይ ሄሳ ጌነዬ?

\VS{9}ሙሰ ህግያን፥ “ዉዱማን ካꬅ የꬍያ ቦራ ዶና ቃቾፋ” ጌተትድ ፃፈትስ። ያትን ፆሳይ ሄሳ ቦራስ ቆፕድ ኦድዴ?\XREF{}{{\XO 9:9 }{\XT{ዛረ 25:4፤ 1 ፅሞ 5:18.}}}

\VS{10}ፆሳይ ሄሳ ግዳይ ኑስ ቆፕድ ግደኔ? ኤ፥ ኑ ግሾሳ። ቢታ ጎየይስነ ካꬃ ጌሸይስ ባና ጋከይሳ ኤካና ግድ ኡፋይሳን ኦꬃናዉ በሴስ ጌተትድ ቱማ ኑ ግሾ ፃፈትስ።

\VS{11}ኑኒ ህንተ ግዶን አያና ዘረꬅ ዘርዳ ግድኮ፥ አሾስ ኮሽያባ ኑ ህንተፈ ኤክኮ፥ ሄስ ግታባዬ?\XREF{}{{\XO 9:11 }{\XT{ሮመ 15:27.}}}

\VS{12}ሀራት ሄሳ ህንተፈ ኤካናዉ ኤንታዉ ማት ደእኮ፥ ኑስ ኤንታፈ አꬍያ ማት ዴኔ?

\par }{\PP ሽን ኑኒ ክርስቶሳ ዎንገላስ ꬉበ ግዶና መላ፥ ኡባባ ገንጮስፐ አትሽን፥ ሄ ማታን ጎኤትቦኮ።

\VS{13}ፆሳ ኬꬃን ኦꬅያ አሳት ባንታ ካꬃ ፆሳ ኬꬃፈ ኤከይሳ ኤረከቲ? ቃስ ያርሾ በሳን ኦꬅያ አሳት ያርሹዋፈ ኤከይሳ ኤረከቲ?\XREF{}{{\XO 9:13 }{\XT{ዛረ 25:4፤ 1 ፅሞ 5:18.}}}

\VS{14}ሄሳዳካ፥ ዎንገላ ማርካተይሳት ዱሳስ ኮሽያባ ዎንገላፐ ኤካና መላ ጎዳይ ኪትስ።
\XREF{}{{\XO 9:14 }{\XT{ማቶ 10:10፤ ሉቃ 10:7.}}}


\par }{\PP \VS{15}ሽን ታኒ ሀ ማታ ኡባን አይኮካ ጎኤታብከ። ታኒ ሄሳ ፃፍዳይ ታ ማታ ቦንችሳናዉ ኮያዳ ግደና። ኦንካ ታ ጬቁዋ ሀዳ ኦꬃናፐ ሀይቆይ ታዉ ሎኦ።

\VS{16}ታኒ ዎንገላ ኦደይ ኪተትዳ ግሾሳፈ አትሽን፥ ታና ጬቅስያባ ግደና። ዎንገላ ኦዶና እፅኮ፥ ታና አየ!።

\VS{17}ታኒ ዎንገላ ዶሳዳ ኦድኮ፥ ታዉ ዎይቶይ ደኤስ። ሽን ታኒ ዎንገላ ዶሶና ኦድያባ ግድኮ፥ ሄሳ ፆሲ ታዉ ሀዳራ እሚስ።

\VS{18}ያትን፥ ታ ዎይቶይ አይቤ? ታኒ ዎንገላ ኦድያ ዎደ ታ ማታን ጎኤቶና፥ ዎንገላ ጋተይ ባይና ኦደይስ ታዉ ዎይቶ።


\par }{\PP \VS{19}ታኒ ኦደስካ አይለ ግድከ፥ ሽን ዳሮታ ማዳናዉ ኡባስ አይለ ግዳስ።

\VS{20}ታኒ አይሁደታ ማዳናዉ ኤንታራ ኤንታ ግዳስ። ታ ሁጰን ህገፈ ጋርሳን ደእከ፥ ሽን ህገፈ ጋርሳን ደኤይሳታ ማዳናዉ ህገፈ ጋርሳን ደእያ አስ ግዳስ።

\VS{21}ፆሳ ህግያፈ ካረ ከዮና፥ ክርስቶሳ ህግያስ ኪተታሸ፥ ህገይ ባይናይሳታ ማዳናዉ ህገይ ባይና አሳዳ ሀናስ።

\VS{22}ታኒ ዳቡራንቾታ ማዳናዉ ዳቡራንቾ ግዳስ። ታኒ እሶታ እሶታ ማዳናዉ ኡባራ ኡባባ ሀናስ።

\VS{23}ታኒ ዎንገላ አንጁዋ ሻከታናዉ፥ ዎንገላ ግሾ፥ ሀ ኡባ ሀናስ።


\par }{\PP \VS{24}ዎꬃን ጋደትያ ኡባይ ዎፄስ፥ ሽን እሱዋ ፃላል ዎይቶ ኤከይሳ ኤረከቲ? ሄሳዳ ህንተካ ዎይቶ ኤካናዉ ዎፅተ።

\VS{25}ጋደትያ አሳ ኡባይ ኡባባን ባንታና ሃሬስ። ኤንቲ ሄሳ ዳቡረይ ꬋይያ ዎይቶ ኤካናሳ። ሽን ኑኒ ዳቡረይ መርና ዎይቶ ኤካናሳ።

\VS{26}ሄሳ ግሾ፥ ታኒ ቆፍ ባይና አሳዳ ዎፅከ። ጫርኮ ይምፕያ አሳዳ ጮ ኩሸ የድከ።

\VS{27}ሽን ታኒ ሀራታስ ዎንገላ ኦድዳፐ ጉየ፥ ታኒ ታ ሁጰን የገትዳ አስ ግዶና መላ ታ አሳተꬃ ዎልቃን ሃራዳ ታዉ ኪተታና መላ ኦꬃይስ።




\par }\Chap{10}{\SH ኤቃ ጎይኖፍተ
\par }
{\PP \VerseOne{1}ታ እሻቶ፥ ታኒ ህንተ ሀይሳ አኬካና መላ ኮያይስ። ኑ ማይዛት ኡባይ ሻራፐ ጋርሳራ ሄመትዶሶና፤ ኡባይ አባ ፕንዶሶና።
\XREF{}{{\XO 10:1 }{\XT{ከሳ 13:21-22፤ 14:22-29.}}}

\VS{2}ኤንቲ ሙሰራ እስፋናዉ ሻራንነ አባን ፃማቀትዶሶና።

\VS{3}ኤንቲ ኡባይ እስ አያና ካꬅ ምዶሶና።
\XREF{}{{\XO 10:3 }{\XT{ከሳ 16:35.}}}

\VS{4}ቃስ ኡባይ እስ አያና ኡሻ ኡይዶሶና። ኤንቲ ባንታና ካልያ አያና ዛላፈ ፑልትዳ ኡሻ ኡይዶሶና፤ ሄ ዛላይካ ክርስቶሳ።
\XREF{}{{\XO 10:4 }{\XT{ከሳ 17:6፤ ታይቦ 20:11.}}}

\VS{5}ሽን ፆሳይ ኤንታፈ ዳሮታን ኡፋይትቦና ግሾ፥ ኤንታ አሀይ መላ ቢታን ዎꬍድ አትስ።
\XREF{}{{\XO 10:5 }{\XT{ታይቦ 14:29-30.}}}


\par }{\PP \VS{6}ኤንቲ ኢታባ አሞትዳይሳዳ፥ ኑካ ኢታባ አሞቶና መላ ሄ ኡባይ ኑስ ሌምሶ ግድስ።
\XREF{}{{\XO 10:6 }{\XT{ታይቦ 11:4.}}}

\VS{7}ጌሻ ማፃፋን፥ “አሳይ ማናዉነ ኡያናዉ ኡትዶሶና፤ ቃስ የፃናዉ ደንድዶሶና” ጌተትዳይሳዳ ኤንታፈ እሶት እሶት ኤቃ ጎይንዳይሳ መላ ህንተ ኤቃ ጎይኖፍተ።
\XREF{}{{\XO 10:7 }{\XT{ከሳ 32:6.}}}

\VS{8}ኤንታፈ እሶት እሶት ላይማትዳይሳዳ ኑ ላይማታናዉ በሰና። ሄሳ ጋሶን ኤንታፈ እስ ጋላስ ላታማነ ሄꬑ ሙኩላይ ሀይቅስ።
\XREF{}{{\XO 10:8 }{\XT{ታይቦ 25:1-18.}}}

\VS{9}ኤንታፈ እሶት እሶት ጎዳ ፓጭድ ሾሻን ዱከትድ ሀይቅዳይሳዳ ኑ ጎዳ ፓጫናዉ በሰና።
\XREF{}{{\XO 10:9 }{\XT{ታይቦ 21:5-6.}}}

\VS{10}ኤንታፈ እሶት እሶት ዙዙምድ ሀይቆ ኤህያ ኪታንቹዋን ꬋይዳይሳዳ ህንተካ ዙዙሞፍተ።
\XREF{}{{\XO 10:10 }{\XT{ታይቦ 16:41-49.}}}


\par }{\PP \VS{11}ሀ ኤንታ ቦላ ጋክዳ ኡባይ ኑ ናገታና መላ ኑስ ሌምሶ ግድስ። ቃስ ዎደ ዉርሰꬃ ቦላ ደእያ ኑስ ትምርተ ግዳና መላ ሀ ኡባይ ፃፈትስ።


\par }{\PP \VS{12}ሄሳ ግሾ፥ ታ ኤቃስ ግያ ኦንካ ኩንዶና መላ ባና ናጎ።

\VS{13}አሰ ኡባ ጋክያ ፓጨፐ አትሽን፥ ዱማ ፓጨይ ህንተና ጋክቤና። ህንተ ዎልቃይ ዳንዳኤይሳፈ አꬍያ ፓጨን ህንተ ፓጨቶና መላ አꬅድ እሞና ፆሳይ አማነትዳይሳ። ህንተና ፓጨይ ጋክያ ዎደ ሄ ፓጭያ እ ህንተና ዳንዳእሳና። ቃስ ሄ ፓጭያፐ ህንተ ከያና ኦግያ እ ጊግሳና።


\par }{\PP \VS{14}ህዛ፥ ታ አልኦ እሻቶ፥ ኤቃ ጎይኖፈ ሃክተ።

\VS{15}ህንተ ዎዛናማ አስ ግድዳ ግሾ ታ ሀይሳ ኦዳይስ። ታኒ ገይስ ቱማ ግደይሳ ህንተ ህንተ ሁጰን ፕርድተ።

\VS{16}ኑኒ ፆሳ ጋላትድ ሻከትያ አንጆ ፁአይ ክርስቶሳ ሱꬃራ እስፈተꬅ ደኤይሳ ግደነዬ? ቃስ ኑኒ ባꬅያ ኡይꬃይ ክርስቶሳ አሹዋራ እስፈተꬅ ደኤይሳ ግደነዬ?\XREF{}{{\XO 10:16 }{\XT{ማቶ 26:26-28፤ ማር 14:22-24፤ ሉቃ 22:19-20.}}}

\VS{17}ኑኒ ዳሮ ግድኮካ ኡይꬃይ እስኖ፥ ኑ ሄ እስ ኡይꬃ ሻከትያ ግሾ እስ አሳተꬅ።


\par }{\PP \VS{18}አነ እስራኤለ አሳይ ኦꬅዳይሳ አኬክተ። ያርሸትዳ ያርሹዋ መይሳት ያርሾ በሳራ እስፈተꬅ ባወዬ?\XREF{}{{\XO 10:18 }{\XT{ሌወ 7:6.}}}

\VS{19}ታኒ አይ ጋናዉ ኮያዳ ጋይና? ኤቃስ ያርሸትዳ ካꬃይ ዎይኮ ኤቃይ ፓꬅያባ ጉሰዬ?

\VS{20}ግደና፥ ኤንቲ ያርሸይ ፆሳስ ግዶናሽን፥ ቱና አያናታሳ። ሄሳ ግሾ፥ ህንተዉ ቱና አያናታራ እስፈተꬅ ዳና መላ ኮይከ።
\XREF{}{{\XO 10:20 }{\XT{ዛረ 32:17.}}}

\VS{21}ህንተ ጎዳ ፁአፐ ኡይሸ፥ ቃስ ቱና አያናታ ፁአፐ ኡያናዉ ዳንዳኤከታ። ጎዳ ጋይታፐ ምሸ ቃስ ቱና አያናታ ጋይታፐ ማናዉ ዳንዳኤከታ።

\VS{22}ኑኒ ሄሳ ኦꬅድ ጎዳ ይሎይኖ? ኑኒ እያፐ አꬍያ ምኖዬ?\XREF{}{{\XO 10:22 }{\XT{ዛረ 32:21.}}}


\par }{\PP \VS{23}ህንተ፥ “ኡባባ ኦꬆና መላ ድግያባይ ባዋ” ጌታ፥ ሽን ኡባይ ማደና። ህንተ፥ “ኡባባ ኦꬆና መላ ድግያባይ ባዋ” ጌታ፥ ሽን ኡባይ ድቸና።
\XREF{}{{\XO 10:23 }{\XT{2 ቆሮ 6:12.}}}

\VS{24}እስ እስ አስ፥ ሀራ አስ ማድያባ ቆፓናዉ በሴስፐ አትሽን፥ ባና ማድያባ ፃላላ ቆፖፎ።


\par }{\PP \VS{25}ህንተ ካሀ ስን ገልስያ ኦይሻ ደንꬆና ግያን ባይዘትያ አሹዋ ጮ ሚተ።

\VS{26}አይስ ጊኮ፥ ሳእነ ሳአን ደእያ ኡባይ ጎዳባ።
\XREF{}{{\XO 10:26 }{\XT{ማዝ 24:1.}}}


\par }{\PP \VS{27}እስ አማኖና አስ ህንተና እማታናዉ ኮይድ ፄግኮ ባናዉ ኮይኮ ቢተ። ህንተ ካሀን መትያ ኦይሻን ስꬎና ህንተ ስን አꬅያባ ኡባ ሚተ።

\VS{28}ሽን እስ አስ፥ “ሀይስ ኤቃስ ያርሸትዳባ” ጊኮ፥ ሄ ህንተዉ ኦድዳ አድያ ግሾነ ካሀ ግሾ ሄ ካꬃ ሞፕተ።

\VS{29}ታኒ፥ ካሀ ግሾ ገይ፥ ሄ ህንተዉ ኦድዳ ኡራ ካሀ ጉሱፈ አትሽን፥ ህንተ ካሀ ግደና።

\par }{\PP ሀራ አሳ ካሀ ግሾ ጋዳ ታኒ ታ ላአተꬃ ቦላ አይስ ፕርዶ?

\VS{30}ታኒ ምያ ካꬃ ፆሳ ጋላታዳ ሚኮ ባልዳዳ አይስ ቦረትያና?


\par }{\PP \VS{31}ህዛ፥ ህንተ አይ ሚኮ አይ ኡይኮ፥ ዎይኮ አይ ኦꬅኮካ ኡባባ ፆሳ ቦንቾስ ኦꬅተ።

\VS{32}አይሁደታ ግድን ግርከታ ግድን ዎይኮ ፆሳ ዎሳ ኬꬅ ግድን ኦደስካ ꬉበ ግዶፕተ።

\VS{33}ታኒ ኡባ ዎደ ዳሮታ አሻናዉ ኤንቲ ማደትያ ኦገ ኮያይስፐ አትሽን ታና ማድያ ኦገ ኮይከ።


\par }{\BB \par }


\Chap{11}{\PP \VerseOne{1}ታኒ ክርስቶሳ ሌምሱዋ ካለይሳዳ፥ ህንተካ ታና ካልተ።
\XREF{}{{\XO 11:1 }{\XT{2 ቆሮ 4:16፤ ፍልጵ 3:17.}}}


\par }{\SH ጎይኖ ማራ
\par }
{\PP \VS{2}ህንተ ኡባባን ታና ቆፕያ ግሾነ ታኒ ታማርስዳ ትምርትያ ምንꬅድ ናግዳ ግሾ ታኒ ህንተና ጋላታይስ።

\VS{3}ሽን ክርስቶስ አደ ኡባስ ሁጰ፥ አደይ ማጫሳስ ሁጰ፥ ቃስ ፆሲ ክርስቶሳስ ሁጰ ግደይሳ ህንተ ኤራና መላ ኮያይስ።

\VS{4}ባ ሁጵያ ጉሉንትድ ፆሰ ዎስያ ዎይኮ ትንብተ ኦድያ አደይ ኡባይ ሁጰ ግድዳ ክርስቶሳ ቶቼስ።

\VS{5}ባ ሁጵያ ቃጮና ፆሰ ዎስያ ዎይኮ ትንብተ ኦድያ ማጫስያ ሁጰ ግድዳ ባ አዝና ቶቻዉሱ። ባ ሁጵያ ቃጮና ማጫስያ ባ ሁጵያ ሜደትዳ ማጫሳ መላ።


\par }{\PP \VS{6}ማጫስ ባ ሁጰ ካሞና እፅኮ፥ ባ ሁጵያ ቃንፀቶ። ሽን እዉ ሁጰ ቃንፆይ ዎይኮ ሜዶይ ቦርሶ ግድኮ፥ ባ ሁጵያ ቃጮ።

\VS{7}አደይ ፆሳ ሌምሶነ ፆሳ ቦንቾ ግድያ ግሾ፥ ባ ሁጵያ ካማናዉ በሰና፥ ሽን ማጫስ አደስ ቦንቾ።
\XREF{}{{\XO 11:7 }{\XT{መ 1:26-27.}}}

\VS{8}ማጫስ አደፈ መታሱፐ አትሽን፥ አደይ ማጫሳፐ መትቤና።\XREF{}{{\XO 11:8 }{\XT{መ 2:18-23.}}}

\VS{9}ማጫስ አደስ መትስፐ አትሽን፥ አደይ ማጫሳስ መትቤና።

\VS{10}ሀይሳ ግሾነ ኪታንቾታ ግሾ ማጫስ ባዉ ማት ደኤይሳ በሲያ ማላ ባ ሁጰን ቃጫናዉ በሴስ።


\par }{\PP \VS{11}ሽን ጎዳ ቆፋን ማጫስ አደይ ባይና ዴና፤ አደይካ ማጫስ ባይና ዴና።

\VS{12}ማጫስ አደፈ መትዳይሳዳ አደይካ ማጫሳፐ የለትስ። ሽን ኡባይካ ፆሳፈ መትስ።


\par }{\PP \VS{13}አነ ህንተ ፕርድተ፤ ማጫስ ባ ሁጰ ካሞና ፆሳ ዎሳናዉ በሲ?

\VS{14}አደይ ባ ሁጵያ ድችኮ እያዉ ቦርሶ ግደይሳ ሀር አቶሽን መተꬅ ህንተና ታማርሰኔ?

\VS{15}ሽን ማጫስ ባ ሁጰ ድችኮ እዉ ቦንቾ ግደኔ? ማጫሳስ ሁጰይ እመትዳይ እያ ባና ካማና መላሳ።

\VS{16}ሽን ሀይሳ ቦላ ፓላማናዉ ኮያ አስ ደእኮ፥ ኑስ ግድን ዎይኮ ፆሳ ዎሳ ኬꬃታስ ግድን ሀይሳፈ ሀራ ዎግ ባዋ።


\par }{\SH ጎዳ ካሆ ኤኮ ማራ
\par }
{\R (ማቶ 26:26-29፤ ማር 14:22-25፤ ሉቃ 22:14-20)

\par }{\PP \VS{17}ህንተ እስፈ ሺቀይ ጎአስ ግዶናሽን ቆሆስ ግድያ ግሾ፥ ሀእ ታኒ እምያ ኪታን ህንተና ናሽከ።

\VS{18}ታኒ ኮይሮ ስእዳይ፥ ዎሳ ኬꬃን ሺቅያ ዎደ ህንተ ግዶን ሻከተꬅ ደኤይሳ። ሀ ታ ስእዳይስ ቱማ ግደይሳ አማናይስ።

\VS{19}ህንተ ግዶፈ ቱም ደኤይሳት ኦናንተኮ ኤረታና መላ ህንተ ግዶን ሻሆይ ዳናይስ አተና።

\VS{20}ህንተ እስፈ ሺቅያ ዎደ ህንተ ሺቀይ ጎዳ ካሁዋ ማናሳ ግደና።

\VS{21}ህንተ ካꬅ ምያ ዎደ እሶይ እሱዋ ናጎና ባይሳ ባይሳ ምያ ግሾ፥ እሶይ ኮሻቴስ ሀንኮይ ቃስ ማꬆቴስ።

\VS{22}ቱማ ህንተ ማናዉነ ኡያናዉ ህንተዉ ኬꬅ ባዌ? ዎይኮ ፆሳ ዎሳ ኬꬅ ካꬌቲ? አይኮይ ባይና ማንቆታ ዬላየቲ? ታ ህንተና ዎይጎ? ሀይሳስ ታ ህንተና ናሾዬ? ናሽከ።


\par }{\PP \VS{23}ታኒ ህንተዉ እምዳ ትምርትያ ጎዳፐ ኤካስ። ጎዳይ የሱሲ አꬍድ እመትያ ቃማ ኡይꬁ ኤክድ፥

\VS{24}ፆሳ ጋላትስ። ኡይꬃ ባꬅድ “ሄእተ፤ ሚተ። ሀይስ ህንተዉ እመትያ ታ አሹዋ። ሀይሳ ምሸ ታና ሀሳይተ” ያግስ።

\VS{25}ሄሳዳካ፥ ካሁዋ ምድ ስምን፥ ፁኣ ኤክድ፥ “ሀይስ ፁአይ ታ ሱꬃን ኤቅያ ኦራꬃ ጫቁዋ። ህንተ እያፐ ኡያ ዎደ ኡባን ታና ሀሳይተ” ያግስ።
\XREF{}{{\XO 11:25 }{\XT{ከሳ 24:6-8፤ ኤርም 31:31-34.}}}

\VS{26}ህንተ ሀ ኡይꬃ ምያ ዎደነ ሀ ፁአ ኡያ ዎደ ኡባን ጎዳይ ያና ጋካናዉ እያ ሀይቁዋ ኦዴታ።


\par }{\PP \VS{27}ሄሳ ግሾ፥ በሶና ኦገን ጎዳ ኡይꬃ ምያ ዎይኮ ጎዳ ፁአ ኡያ ኦንካ እያ አሹዋነ ሱꬃ ቶችዳ ግሾ ባ ናጋራን ኦይሸቴስ።

\VS{28}ሽን አስ ባና ፓጮ። ያትድ ኡይꬃ ሞ፤ ፁአፐ ኡዮ።

\VS{29}ጎዳ አሹዋባ ሻክድ ኤሮና፥ ኡይꬃ መይነ ፁአፐ ኡየይ፥ ባ ቦላ ፕርዳ ሜስነ ኡዬስ።

\VS{30}ሄሳ ግሾ፥ ህንተ ግዶፈ ዳሮት ዳቡርዶሶና፤ ሀርግዶሶና፤ ቃስ ኡንደና አሳት ሀይቅዶሶና።

\VS{31}ሽን ኑኒ ኑና ፓጭድ በእዳባ ግድያኮ፥ ኑ ቦላ ፕርደታናሽን።

\VS{32}አላመይ ፕርደትያ ዎደ ኑኒ አላምያራ ፕርደቶና መላ ሀእ ጎዳይ ኑና ሴሬስ።


\par }{\PP \VS{33}ሄሳ ግሾ፥ ታ እሻቶ፥ ጎዳ ካሁዋ ኤካናዉ ህንተ ሺቅያ ዎደ እሶይ እሱዋ ናግድ ኤክተ።

\VS{34}ህንተ ሺቆይ ፕርዳስ ግዶና መላ ኮሻትዳ ኦንካ ደእኮ፥ ባ ሶን ሞ።

\par }{\PP አትዳባ ታኒ ያ ባዳ ህንተዉ ኦዳና።




\par }\Chap{12}{\SH ጌሻ አያና እሞታታ
\par }
{\PP \VerseOne{1}ታ እሻቶ፥ ጌሻ አያና እሞታታባ ህንተ ኤራና መላ ታ ኮያስ።

\VS{2}ህንተ ፆሳ አማኖና ዎደ ዶን ባይና ኤቃታን ጎሸትድ፥ ህንተ ኤሮና ሶ ብዳይሳ ኤሬታ።

\VS{3}ፆሳ አያናይ ካለꬅያ አስ ኦንካ፥ “የሱሲ ባደቶ” ያገና። ቃስ ጌሻ አያናይ ካለꬆና ደእሽን፥ ኦንካ፥ “የሱሲ ጎዳ” ጋናዉ ዳንዳኦናይሳ ህንተ ኤራና መላ ኮያይስ።


\par }{\PP \VS{4}ዱማ ዱማ አያና እሞታት ደኦሶና፥ ሽን እሞታታ እምያ አያናይ እሱዋ።
\XREF{}{{\XO 12:4 }{\XT{ሮመ 12:6-8.}}}

\VS{5}ኑ ጎዳስ ኦꬅያ ዱማ ዱማ ኦሶት ደኦሶና፥ ሽን ጎዳይ እሱዋ።

\VS{6}ኑ ጎዳስ ኦꬅያ ዱማ ዱማ ኦገት ደኦሶና፥ ሽን ሄ ኦገታን ኦꬅያ አሳ ኡባን ኦꬅያ ፆሳይ እሱዋ።

\VS{7}ሽን እሱዋስ እሱዋስ እመትዳ እሞታታን ሀራታ ማዳና መላ ጌሻ አያናይ ቆንጬስ።


\par }{\PP \VS{8}ጌሻ አያናይ እሱዋስ ጭንጫተꬅ ኩምዳ ቃላ እሜስ፤ ቃስ እሱዋስ ኤራተꬅ ኩምዳ ቃላ እሜስ።

\VS{9}ሄ ጌሻ አያናይ እሱዋስ አማኖ፥ ሀንኩዋስ ቃስ ፓꬅያ ዎልቃ እሜስ።

\VS{10}ጌሻ አያናይ እሱዋስ ማላታ ኦꬅያ ዎልቃ፥ እሱዋስ ትንብተ ኦድያ ዎልቃ እሜስ። እሱዋስ አያናፐ አያና ሻክ ኤርያ ዎልቃ፥ እሱዋስ ዱማ ዱማ ዶናን ኦድያ ዎልቃ፥ ቃስ እሱዋስ ዱማ ዱማ ዶናን ኦደትዳይሳ ብርሽያ ዎልቃ እሜስ።

\VS{11}ሽን ሀ ኡባ ኦይ ሄ እስ ጌሻ አያና። እ ኮይያ መላ እስ እስ አሳስ ዱማ ዱማ እሞታ እሜስ።


\par }{\SH አሳተꬅነ ብልተታ
\par }
{\PP \VS{12}እስ አሳተꬃን ዳሮ ብልተት ደኦሶና፥ ሽን ሄ ዱማ ዱማ ብልተት እስ አሳተꬅ ግዶሶና። ሄሳዳካ፥ ክርስቶስ ዱማ ዱማ ብልተት ደእያ አሳተꬃ መላ።
\XREF{}{{\XO 12:12 }{\XT{ሮመ 12:4-5.}}}

\VS{13}ኑኒ አይሁደ ግድን ግርከ ግድን አይለ ግድን ዎማኖ ግድን፥ ኡባይ እስ አሳተꬅ ግዳናዉ ጌሻ አያናን ፃማቀትዳ። ቃስ ኑ ኡባይ እስ ጌሻ አያና ኤክዳ።


\par }{\PP \VS{14}ኑ አሳተꬃን ዱማ ዱማ ብልተት ደኦሶናፐ አትሽን፥ እስ ብልተ ግደና።

\VS{15}ቶሆይ፥ “ታኒ ኩሸ ግዶና ግሾ ብልተ ግድከ” ጊኮ፥ እ ሄሳ ግዳ ግሾ ብልተተꬃይ አትዬ?

\VS{16}ሀይꬅ፥ “ታኒ አይፈ ግዶና ግሾ ብልተ ግድከ” ጊኮ፥ እ ሄሳ ግዳ ግሾ አሳተꬃፈ እስ ብልተ ግደይስ አትዬ?

\VS{17}አሳተꬃ ኡባይ አይፈ ፃላላ ግድዳኮ፥ ኑ አይብን ስአኔ? ቃስ አሳተꬅ ኡባይ ሀይꬃ ፃላላ ግድዳኮ ኑ አይብን ስንጋኔ?


\par }{\PP \VS{18}ሽን ፆሳይ ባ ኮይዳይሳዳ፥ አሳተꬃ ግዶን ዱማ ዱማ ብልተታ ዎꬅስ።

\VS{19}ኡባይ እስ ብልተ ግድዳኮ አሳተꬅ ዋንድ ዳኔ?

\VS{20}ሽን ብልተት ዳሮ ግድኮካ፥ አሳተꬃይ እሱዋ።


\par }{\PP \VS{21}አይፈይ ኩሸኮ፥ “ነ ታዉ ኮሻካ” ጋናዉ ዳንዳኤና። ዎይኮ ሁጰይ ቶሆኮ፥ “ነ ታዉ ኮሻካ” ጋናዉ ዳንዳኤና።

\VS{22}ሽን ዳቡራ ዳንያ አሳተꬃ ብልተት ኑስ አꬍድ ኮሾሶና።

\VS{23}ቦንቾ ኮሸና ግድ ኑ ቆፕያ ኑ ብልተታፐ ባጋታ ዳሮ ቦንቾስ። ቃስ ኑ ቦርሰትያ ኑ አሳተꬃ ብልተታ አꬅድ ቦንችድ ናጎስ።

\VS{24}ኑ በእን ቦርሶና አሳተꬃ ብልተታስ ቦንቾ ኮሸና። ሽን ፆሳይ ኑ አሳተꬃ ብልተታ ዎልራ ጋሰꬅድ ቦርስያ ብልተታስ አꬍያ ቦንቾ እሚስ።

\VS{25}አሳተꬃ ብልተት እሶይ እሱዋራ ሻኮ መꬎና ዎልስ ቆፓና መላ ኦꬅድ መꬍስ።

\VS{26}አሳተꬃ ብልተታፐ እሶይ ሳከትኮ ብልተት ኡባይ እያራ ሳከቶሶና። አሳተꬃ ብልተታፐ እሶይ ቦንቸትኮ ብልተት ኡባይ እያራ ኡፋይቶሶና።


\par }{\PP \VS{27}ህንተ ኡባይ ክርስቶሳ አሳተꬅ፤ ቃስ ህንተ እሶይ እሶይ እያ ብልተታ።

\VS{28}ዎሳ ኬꬃን ፆሳይ፥ ኮይሮ ሀዋረታ፥ ናምአንꬆ ናበታ፥ ሄꬓንꬆ አስታማረታ፥ ካልድ ማላታ ኦይሳታ፥ ፓይሳታ፥ ሀራታ ማደይሳታ፥ ዎሳ ኬꬃ አይሰይሳታነ፥ ዱማ ዱማ ዶናን ኦደተይሳታ ዎꬅስ።\XREF{}{{\XO 12:28 }{\XT{ኤፈ 4:11.}}}


\par }{\MM \VS{29}ኡባይ ሀዋሬ? ኡባይ ናቤ? ኡባይ አስታማሬ? ኡባይ ማላታ ኦꬂ?

\VS{30}ኡባይ ፓꬅዬ? ኡባይ ዱማ ዱማ ዶናን ኦዴቲ? ኡባይ ዱማ ዱማ ዶናን ኦደቶይሳ ብርሺ?

\VS{31}ሽን ኡባፈ አꬍያ እሞታ ምንꬅድ ኮይተ።

\par }{\PP ቃስ ኡባፈ አꬍያ ኦግያ ታ ህንተና በሳና።




\par }\Chap{13}{\SH ቱማ ሲቆ
\par }
{\PP \VerseOne{1}ታኒ አሳ ቃላነ ኪታንቾ ቃላ ኦደታናዉ ዳንዳእኮካ፥ ታዉ ሲቆይ ꬋይኮ፥ ጮ ጊርያ ዳላ መላ።

\VS{2}ትንብተ ኦድያ እሞት ታዉ ደእኮካ፥ ፁራ ኡባ ኤርኮካ፥ ኤራተꬅ ኡባይ ደእኮካ፥ ቃስ ደርያ ደንꬅድ ሀራሶ ኤፍያ አማኖይ ታዉ ደእኮካ፥ ሲቆይ ꬋይኮ፥ ታ አይኮካ ግድከ።
\XREF{}{{\XO 13:2 }{\XT{ማቶ 17:20፤ 21:21፤ ማር 11:23.}}}

\VS{3}ታዉ ደእያባ ኡባ ማንቆታስ እምኮካ፥ ሀር አቶሽን፥ ታና ታማስ አꬃ እምኮካ፥ ሲቆይ ꬋይኮ ታና አይኮካ ማደና።


\par }{\PP \VS{4}ሲቆይ ዳንዳአንቾ። ሲቆይ ኬሀ። ሲቆይ ቃናተና። ሲቆይ ጬቀተና። ሲቆይ ኦቶረና።

\VS{5}ሲቆይ በሶናባ ኦና። ሲቆይ ኡዘተና። ሲቆይ ይሎተና። ሲቆይ ባ ቆሆ ፓይደና።

\VS{6}ሲቆይ ቱማን ኡፋይተስፐ አትሽን፥ ዎርዶን ኡፋይተና።

\VS{7}ሲቆይ ኡባ ዳንዳኤስ፤ ኡባ አማኔስ፤ ሎኦባይ ሀናና ግድ፥ ኡፋይሳን ናጌስ፤ ኡባ ገንጬስ።


\par }{\PP \VS{8}ሲቆይ ዉርሰꬅ ጋካናዉ ꬋየና። ሽን ትንብተይ አታና፤ ዱማ ዱማ ዶናን ኦደተይስ አታና፤ ኤራተꬅካ አꬋና።

\VS{9}ኑ ኤራተꬃፈ ጉꬅ ኤሮስ፤ ትንብተፐ ባጋ ኦዶስ።

\VS{10}ሽን ፖሎ ግድዳይስ ያ ዎደ ፖሎ ግዶናይስ አታና።


\par }{\PP \VS{11}ታኒ ናአ ደእያ ዎደ ናአዳ ሃሳይስ፤ ናአዳ ቆፓይስ፤ ናአዳ አኬካይስ። ታ ካሃምዳ ዎደ ናአተꬃ ሀኑዋ አጋስ።

\VS{12}ሀእ ፖኦይ ባይና ሶን ማስቶተን በኤይሳዳ በኦስ፥ ሽን ሄ ዎደ ኑ ቆንጨን በአና። ሀእ ኑ ኤራተꬃፈ ጉꬃ ኤሮስ፥ ሽን ሄ ዎደ ፆሳይ ኑና ኤረይሳዳ ፖሎ ኤራና።


\par }{\PP \VS{13}ህዛ፥ አማኖይ፥ ኡፋይስነ ሲቆይ፥ ሀ ሄꬓት ኤቅድ ዳና። ሽን ሀይሳታፐ አይ ሲቆ።




\par }\Chap{14}{\SH ትንብተነ ዱማ ዱማ ዶና
\par }
{\PP \VerseOne{1}ሲቆ ካልተ። አያና እሞታታ ምንꬅድ ኮይተ፤ ኡባፈ አꬅድ፥ ትንብተ እሞታ ምንꬅድ ኮይተ።

\VS{2}ዱማ ዱማ ዶናን ኦደትያ አስ ፆሳስ ኦዴስፐ አትሽን፥ አሳስ ኦደና። ሽን አሳስ ቆንጭቦና ፁራ አያና ዎልቃን ኦደትያ ግሾ፥ ኦንካ እ ኦደተይሳ አኬከና።

\VS{3}ሽን ትንብተ ኦደይሳት አሰ ድቻናዉ፥ ምንꬃናዉነ ምንꬃናዉ አሳስ ኦዴስ።

\VS{4}ዱማ ዱማ ዶናን ኦድያ አስ ባና ድቼስ። ሽን ትንብተ ኦድያ አስ ዎሳ ኬꬃ ድቼስ።


\par }{\PP \VS{5}ህንተ ኡባይ ዱማ ዱማ ዶናን ኦደትያኮ ታ ዶሳይስ፥ ሽን ትንብተ ኦዳናይሳ አꬃዳ ዶሳይስ። ዱማ ዱማ ዶናን ኦደተይሳ ዎሳ ኬꬅ ድቻናዉ ብርሽያ አስ ꬋይኮ፥ ዱማ ዱማ ዶና ኦደተይሳፈ ትንብተ ኦደይስ አꬌስ።


\par }{\PP \VS{6}ሽን ታ እሻቶ፥ ታኒ ህንተኮ ባዳ፥ ቆንጨꬃን ዎይኮ ኤራተꬃን ዎይኮ ትንብተ ኦዶን ዎይኮ ትምርተን ግዶናሽን፥ ዱማ ዱማ ዶናን ኦደትኮ ህንተና አይ ማዳኔ?

\VS{7}ዱማ ዱማ የꬃ ሚሸታስ እስ ቆሞ ግርስ ደእኮ፥ ሱሱልኤ ግርስነ ዲꬃ ግርስ ዋትድ ሻክ ኤራኔ?

\VS{8}ቃስ ሞይዘ ፑኖይ ጌይድ ኤረቶና እፅኮ ኦላስ ጊገተይ ኦኔ?

\VS{9}ሄሳዳካ፥ ዱማ ዱማ ዶናን ህንተ ኦደተይስ ቆንጨ ግዶና እፅኮ ህንተ ኦደይሳ ኦን ኤራኔ? ሄስ ጫርኮስ ኦድያ መላ።


\par }{\PP \VS{10}ሀ አላምያን ዳሮ ዶናት ደኦሶና፤ ሄ ኡባስ ብርሸꬅ ደኤስ።

\VS{11}ሽን እስ አስ ኦደትያ ዶና ታኒ ኤሮና እፅኮ እ ታዉ እማ ግዴስ፤ ታካ እያዉ እማ ግዳይስ።

\VS{12}ሄሳዳካ፥ ጌሻ አያና እሞታ ህንተ ኤካናዉ ምንꬅድ ኮይኮ፥ ዎሳ ኬꬅ ድቻናዉ ኡባፈ አꬍያ እሞታ ኮይተ።


\par }{\PP \VS{13}ዱማ ዱማ ዶናን ኦደትያ አስ ባ ኦዳ ብርሻናዉ ብርሸꬃ እሞታይ እመታና መላ ፆሳ ዎሶ።

\VS{14}ታኒ ዱማ ዱማ ዶናን ፆሳ ዎስኮ፥ ታ አያናይ ዎሴስ፥ ሽን ታ ዎዛናይ አይኮካ ጎኤተና።

\VS{15}ያትን፥ ታ አይ ኦꬃናዉ ኮሺ? ታኒ ታ አያናን ዎሳይስ፤ ታ ዎዛናንካ ዎሳይስ። ታኒ ታ አያናን የፃይስ፤ ታ ዎዛናንካ የፃይስ።

\VS{16}ሄሳ ግዶና እፅኮ ኔኒ ነ አያናን ፆሳ ጋላትያ ዎደ ሄ በሳን ኔኒ ገይሳ ኤሮና አስ ነ ጋላተይሳ ዎይግድ፥ “አምንእ” ጋኔ?

\VS{17}ኔኒ ፆሳ ጋላተይስ ሎኦ፥ ሽን ሀራ አስ ማደና።


\par }{\PP \VS{18}ታ ህንተ ኡባፈ አꬃዳ ዱማ ዱማ ዶናን ኦደትያ ግሾ ፆሳ ጋላታይስ።

\VS{19}ሽን ታኒ ዎሳ ኬꬃን ሀራታ ታማርሳናዉ ዱማ ዱማ ዶናን ታሙ ሙኩሉ ቃላ ኦደታናፐ እቻሹ ቃላ ኤረትያ ዶናን ኦደታናዉ ዶሳይስ።


\par }{\PP \VS{20}ታ እሻቶ፥ ህንተ ቆፋን ናይታዳ ሀኖፕተ። ህንተ ኢታባስ ናይታዳ ሀንተፐ አትሽን፥ ህንተ ቆፋን ካሃማታ ግድተ።

\VS{21}ጎዳይ፥ ጌሻ ማፃፋን፥

\par }{\Q “ታኒ ሀ አሳስ፥

\par }{\QB ዱማ ዱማ ዶናን ኦደትያ አሳንነ

\par }{\QB እማꬃ እንፃርሳን ኦደትያ አሳን ኦዳና።

\par }{\Q ሽን ሄስ ሀንንካ ታና ስኦኮና” ያጌስ።
\XREF{}{{\XO 14:21 }{\XT{እሳ 28:11-12.}}}


\par }{\PP \VS{22}ህዛ፥ ዱማ ዱማ ዶናን ሃሳዮይ፥ አማኖና አሳስ ማላ ግዴስፐ አትሽን፥ አማንያ አሳሳ ግደና። ትንብተይ አማንያ አሳስ ማላ ግዴስፐ አትሽን፥ አማኖና አሳሳ ግደና።


\par }{\PP \VS{23}ዎሳ ኬꬃ አሳይ እስፈ ሺቅያ ዎደ፥ ኡባይ ዱማ ዱማ ዶናን ኦደትኮ ኤሮና ዎይኮ አማኖና አሳይ ህንተ ሺቁዋ ይድ፥ “ሀይሳቲ ጎዮሶና” ጎኮናዬ?

\VS{24}ሽን ኤሮና ዎይኮ አማኖና አሳይ ዎሳ ኬꬅ ያ ዎደ አሳይ ትንብተ ኦድሽን፥ ስእኮ ባ ናጋራ አኬካና፤ ቃስ እ ስእዳ ቃላን ፕርደታና።

\VS{25}ኤንቲ እያ ዎዛናን ጌምዳ ቆፋ ቆንጭሳና። ሄሳዳካ፥ “ቱማ ፆሳይ ህንተ ግዶን ደኤስ” ያግድ ማርካትድ፥ ጉፋንድ ፆሳስ ጎይናና።


\par }{\SH ጎይኖ ማራ
\par }
{\PP \VS{26}ታ እሻቶ፥ ኑ ዎይግኖ? ህንተ እስፈ ሺቅያ ዎደ እሱዋስ ማዝሙረይ ደኤስ፤ እሱዋስ ታማርሶ እሞት ደኤስ፤ እሱዋስ ቆንጨꬅ ደኤስ፤ እሱዋስ ዱማ ዱማ ዶናን ሃሳዮይ ደኤስ፤ እሱዋስ ብርሸꬃ እሞት ደኤስ። ሄ ኡባይ ዎሳ ኬꬅ ድችያባ ግዳናዉ በሴስ።

\VS{27}ዱማ ዱማ ዶናን ኦደትያ አሳት ደእኮ፥ ናምአ ዎይኮ ዳርኮ ሄꬓ ግድድ ማራን ማራን ኦደታናዉ በሴስ። ኤንቲ ኦደተይሳ ሀራ አስ ብርሾ።

\VS{28}ሽን ብርሽያ አስ ꬋይኮ፥ ዱማ ዱማ ዶናን ኦደተይስ ዎሳ ኬꬃን ስእ ጎ። ባዉነ ባ ፆሳስ ኦዶ።


\par }{\PP \VS{29}ትንብተ ኦደይሳት ናምአ ዎይኮ ሄꬓ ግድድ ኦዶ። ቃስ ሀራት ኤንቲ ግያባ ፕርዶና።

\VS{30}ሄ ሺቁዋን ደእያ ሀራ አሳስ እስባይ ቆንጭኮ ካሰ ኦደተይስ ስእ ጎ።

\VS{31}ኡባይ ታማራና መላነ ኡባይ ምናና መላ ማራን ማራን ትንብተ ኦዳናዉ ዳንዳኤታ።

\VS{32}ናበታ አያናይ ናበታስ ኪተቴስ።

\VS{33}ጌሻታ ዎሳ ኬꬃ ኡባይ ሜዘትዳይሳዳ ፆሳይ ሳሮተꬃ ፆሳፈ አትሽን፥ ቡቀꬅ መꬍያ ፆሲ ግደና።


\par }{\PP \VS{34}ማጫስ ዎሳ ኬꬃን ስእ ጎ። ሙሰ ህገይ ገይሳዳ ኤንቲ ሃረቶፈ አትሽን፥ ዎሳ ኬꬃን ኦዳናዉ ኤንታዉ ማት ባዋ።

\VS{35}ማጫስ ዎሳ ኬꬃን ሃሳዮይ ቦርሶ ግድያ ግሾ እስባ ኤራናዉ ኮይኮ ሶን ባንታ አዝናታ ኦይቾና።


\par }{\PP \VS{36}ፆሳ ቃላ ኮይሮ ህንተ ኤህደቲ? ዎይኮ ፆሳ ቃላይ ህንተ ፃላላኮ ይዴ?

\VS{37}ኦንካ ባና ናበ ዎይኮ ባና ፆሳ አስ ግድ ቆፕኮ፥ ታኒ ህንተዉ ፃፈይስ ጎዳ ኪታ ግደይሳ አኬኮ።

\VS{38}ሽን ኦንካ አኬኮና እፅኮ እካ አኬከቶፎ።


\par }{\PP \VS{39}ሄሳ ግሾ፥ ታ እሻቶ፥ ትንብተ ኦዳናዉ ምንꬅድ አሞትተ፤ ቃስ ዱማ ዱማ ዶናን ኦደተይሳካ ድጎፍተ።

\VS{40}ሽን ኡባይካ ዎጋንነ ማራን ግዶ።




\par }\Chap{15}{\SH ክርስቶስ ሀይቆፐ ደንዱዋ
\par }
{\PP \VerseOne{1}ታ እሻቶ፥ ታ ህንተዉ ማርካትዳ ዎንገላ ህንተ ኤክዳይሳነ ህንተ አማኖይ እያን ኤቅዳይሳ ህንተ አኬካና መላ ታኒ ኮያይስ።

\VS{2}ታ ታማርስዳ ዎንገላ ምንꬅድ ኦይክኮ ህንተ እያን አታና። ሄስ ሀኖና እፅኮ ህንተ አማኖይ ሀዳ ግዳና።


\par }{\PP \VS{3}ታኒ ኤክዳ ኡባፈ አꬍያ ኪታ ካሰታዳ ህንተዉ እማስ። ሄስካ፥ ጌሻ ማፃፋይ ገይሳዳ፥ ክርስቶስ ኑ ናጋራ ግሾ ሀይቅስ።
\XREF{}{{\XO 15:3 }{\XT{እሳ 53:5-12.}}}

\VS{4}ሞገትስ፤ ጌሻ ማፃፋይ ገይሳዳ፥ ሄꬓንꬆ ጋላሳን ሀይቆፐ ደንድስ።
\XREF{}{{\XO 15:4 }{\XT{ማዝ 16:8-10፤ ማቶ 12:40፤ ሀዋ 2:24-32.}}}

\VS{5}ጰፅሮሳስ ቆንጭስ። ሄሳፈ ጉየ፥ ታማነ ናምኡ ሀዋረታስ ቆንጭስ።
\XREF{}{{\XO 15:5 }{\XT{ማቶ 28:16-17፤ ማር 16:14፤ ሉቃ 24:34፥ 36፤ ዮሀ 20:19.}}}

\VS{6}ሄሳፈ ጉየ፥ እቻሹ ፄታፐ ዳርያ አሳስ እስቶሆ ቆንጭስ። ኤንታፈ ዳርያ ባጋይ ሀእ ጋካናዉ ፓፃ ደኦሶና፥ ሽን ጉꬃት ሀይቅዶሶና።

\VS{7}ሄሳፈ ጉየ፥ ያይቆባስ ቆንጭስ፤ ጉየፐ ባ ሀዋረታ ኡባስ ቆንጭስ።


\par }{\PP \VS{8}ቃስ ዉርሰꬃን አዉጫያ መላ ግድዳ ታዉ ቆንጭስ።
\XREF{}{{\XO 15:8 }{\XT{ሀዋ 9:3-6.}}}

\VS{9}ታኒ የሱሳ ሀዋረታ ኡባፈ ላፋ። ታኒ ፆሳ ዎሳ ኬꬃ ጎድዳ ግሾ የሱሳ ሀዋረ ጌተታዳ ፄገታናዉ በሶናይሳ።
\XREF{}{{\XO 15:9 }{\XT{ሀዋ 8:3.}}}

\VS{10}ሽን ፆሳ አꬎ ኬሀተꬃን ታ ሀእ ግድዳይሳ ግዳስ፤ እ ታዉ እምዳ አꬎ ኬሀተꬃይ መላ አትቤና። ታኒ ሀንኮ ሀዋረታፐ አꬃዳ ዳቡራስ። ሽን ታራ ደእያ ፆሳ አꬎ ኬሀተꬃይ ኦꬅስፐ አትሽን፥ ታና ግድከ።

\VS{11}ህዛ፥ ታና ግድን ኤንቲ፥ ኑ ኡባይ ታማርሰይ ሄሳ፤ ህንተካ ሄ ኪታ አማንደታ።


\par }{\SH ሀይቅዳ አስ ሀይቆፐ ደንዶ
\par }
{\PP \VS{12}ክርስቶስ ሀይቆፐ ደንድዳይሳ ኑ ሳባክያ ዎደ ህንተፈ እሶት እሶት ያትን፥ ዎይግድ፥ “ሀይቆፐ ደንዶይ ባዋ” ያጎና?

\VS{13}ሀይቆፐ ደንዶይ ባይናባ ግድኮ ክርስቶስ ሀይቆፐ ደንድቤና ጉሱ።

\VS{14}ክርስቶስ ሀይቆፐ ደንድቦናባ ግድኮ ኑ ትምርተይ ቃስ ህንተ አማኖይካ ሀዳ።

\VS{15}ሀይቆፐ ደንዶይ ባይናሽን፥ ኑኒ ፆሳይ፥ “ክርስቶሳ ሀይቆፐ ደንꬅስ” ያግድ ሳባክሸ ፆሳ ዎርዳንቾ ማርካታ ግድዳ ጉሱ።

\VS{16}ሀይቅዳ አሳይ ሀይቆፐ ደንድቦናባ ግድኮ ህዛ፥ ክርስቶስ ሀይቆፐ ደንድቤና።

\VS{17}ክርስቶስ ሀይቆፐ ደንዶናባ ግድኮ፥ ህንተ አማኖይ ሀዳ፤ ቃስ ህንተ ሀእ ጋካናዉ ህንተ ናጋራን ደኤታ።

\VS{18}ህዛ፥ ክርስቶሳ አማንድ ሀይቅዳይሳትካ ꬋይዶሶና ጉሱ።

\VS{19}ኑኒ ሀ አላምያ ደኡዋ ፃላላስ ክርስቶሳን ኡፋይስ ኦꬅዳባ ግድኮ፥ ሀ ሳአን ደእያ አሳ ኡባፈ ኑባይ አꬍዳ ይባታ።


\par }{\PP \VS{20}ሽን ክርስቶስ ሀይቅዳይሳታስ ሀይቆፐ ደንዶን ባይራ ግድድ ቱማ ደንድስ።

\VS{21}ሀይቆይ እስ አሳ ባጋራ ሀ አላምያ ይዳይሳዳ ሀይቆፐ ደንዶይ እስ አሳ ባጋራ ይስ።

\VS{22}አዳመ ባጋራ አሳ ኡባይ ሀይቅዳይሳዳ ክርስቶሳ ባጋራ አሳ ኡባይ ደኦን ዳና።

\VS{23}ሽን እሶይ እሶይ ባ ማራን ማራን ደንዳና። ክርስቶስ ኡባፈ ካሰትድ ደንድስ፤ ሄሳፈ ጉየ፥ ክርስቶሳይሳት እ ያ ዎደ ደንዳና።


\par }{\PP \VS{24}ሄሳፈ ጉየ፥ ክርስቶስ ሀላቃተꬅ፥ ማታነ ዎልቃ ኡባ ꬋይስድ፥ ካዎተꬃ ፆሳ አዋስ እምያ ዎደ ዎድያ ዉርሰꬃይ ያና።

\VS{25}ፆሳይ እያ ሞርከታ ኡባ እያ ቶሁዋፐ ጋርሳን ዎꬃና ጋካናዉ ክርስቶስ ሃራናዉ በሴስ።
\XREF{}{{\XO 15:25 }{\XT{ማዝ 110:1.}}}

\VS{26}ዉርሰꬃን እ ꬋይሳናዉ ደእያ ሞርከይ ሀይቆ።

\VS{27}ጌሻ ማፃፋን፥ “ፆሳይ ኡባባ እያ ማታፐ ጋርሳን ሃርስስ” ጌተትድ ፃፈትስ። ሽን ኡባ እያ ማታፐ ጋርሳን ሃርስስ ገይስ፥ ኡባባ እያ ማታፐ ጋርሳን ሃርስዳ ፆሳ ጉጀና።
\XREF{}{{\XO 15:27 }{\XT{ማዝ 8:6.}}}

\VS{28}ኡባባይ ክርስቶሳ ማታፐ ጋርሳን ሃረትዳፐ ጉየ ክርስቶስ ቃስ ባ ሁጰን ኡባባ ባዉ ሃርስዳ ፆሳስ ሃረታና። ሄ ዎደ ፆሳይ ባ ፃላላ ኡባ ሃራና።


\par }{\PP \VS{29}ሀይቅዳይሳት ደንዶናባ ግድኮ ኤንታ ግሾ ፃማቀትያ አሳስ አይባ ዎይ ደኢ? ሀይቅዳይሳት ደንዶናባ ግድኮ ያትን፥ አይስ፥ አሳይ ሀይቅዳይሳታ ግሾ ፃማቀቶና?


\par }{\PP \VS{30}ያትን፥ ኑኒ አይስ ኡባ ዎደ ኑናተꬃ መቶስ አꬅድ እሞና?

\VS{31}ታ እሻቶ፥ ታ ጋላስ ጋላስ ሀይቆስ አꬋዳ እመታይስ። ሄስካ፥ ጎዳ ክርስቶስ የሱሳን ደእያ ደኡዋ እስፈተꬃን ህንተናን ጬቅያ ግሾሳ።

\VS{32}አሳ ቆፋꬆ ግድኮ፥ ታኒ ኤፈሶናን ዶአራ ቡተትዳይስ ታና አይ ማዲ? ሀይቅዳይሳት ሀይቆፐ ደንዶናባ ግድኮ፥ “ዎንቶ ኑ ሀይቅያ ግሾ ሀች ማና ኡያና” ግያ አሳ መላ ግዶስ።
\XREF{}{{\XO 15:32 }{\XT{እሳ 22:13.}}}


\par }{\PP \VS{33}ጭመቶፍተ! ኢታ ላገተꬅ ሎኦ አማለ ኢሴስ።

\VS{34}ህንተ አኬካኮ ስምተ። ናጋራ ኦꬆፍተ። ህንተፈ እስ እስ አሳይ ፆሳ ኤሮኮና። ታኒ ህንተና ዬላያናዉ ሄሳ ጋይስ።


\par }{\SH ደንዶ አሳተꬅ
\par }
{\PP \VS{35}እስ አስ፥ “ሀይቅዳ አሳይ ዋንድ ደንዳኔ? ኤንቲ አይ መላ አሳተꬃራ ያኔ?” ያጎና አገና።

\VS{36}ነኖ ኤያዉ፥ ኔኒ ቢታን ዘርያ ዘረꬃይ ሀይቆና ዶለና።

\VS{37}ኔኒ ዘረይ ግስተ ግድን ዎይኮ ሀራ ካꬃ ቆሞ አይፈ ፃላላ ዘራሳፐ አትሽን፥ ዶልዳ ዶላ ግደና።

\VS{38}ሽን ፆሳይ ዘረꬃስ ባ ዶስዳ መላ መተꬅ እሜስ። ዱማ ዱማ ዘረꬃስ ዱማ ዱማ አሳተꬅ እሜስ።

\VS{39}መተꬃ ኡባ አሾይ እሶ ግደና። ሽን አሳ አሾይ እሱዋ፤ መሄ አሾይ ዱማ፤ ካፎታ አሾይ ዱማ፤ ቃስ ሞሎ አሾይ ዱማ።


\par }{\PP \VS{40}ሳሎ አሳተꬅ ደኤስ፤ ቃስ ሳአ አሳተꬅ ደኤስ። ሽን ሳሎ አሳተꬃ ቦንቾይ ዱማ፤ ቃስ ሳአ አሳተꬃ ቦንቾይ ዱማ።

\VS{41}አዋ ቦንቾይ ዱማ፤ አጌና ቦንቾይ ዱማ፤ ፆልንቶታ ቦንቾይ ዱማ፤ እስ ፆልንቶይ ሀንኮ ፆልንቱዋፈ ቦንቾን ዱማቴስ።


\par }{\PP \VS{42}ሀይቅዳይሳት ሀይቆፐ ደንድያ ዎደ ሄሳዳ ሀናና። ሀይቅያ አሳተꬃይ ዘረቴስ፤ ሀይቆና አሳተꬅ ግድድ ደንዴስ።

\VS{43}ቶሸን ዘረትድ፥ ቦንቾን ደንዳና፤ ዳቡራን ዘረትድ፥ ዎልቃን ደንዳና።

\VS{44}መተꬃ አሳተꬃይ ዘረትድ፥ አያና አሳተꬅ ግድድ ደንዳና። መታ አሳተꬅ ደእኮ፥ አያና አሳተꬅ\FTNT{*}{{\FR 15:44 }{\FQ{አያና አሳተꬅ፦
}}{\FT{ጌሻ አያናይ ሃርዳ ዎይኮ ጌሻ አያናይ ደኦ እምዳ አሳተꬅ ጉሱ።
}}} ደኤስ።


\par }{\PP \VS{45}ሄሳዳካ፥ ጌሻ ማፃፋን፥ “ኮይሮ አደይ፥ አዳመይ፥ ፓፃ ደእያ አሰ ግድድ መትስ”\XREF{}{{\XO 15:45 }{\XT{መ 2:7.}}} ያጌስ። ሽን ዉርሰꬃ አዳመይ፥ ክርስቶስ፥ ደኦ እምያ አያና ግድስ።

\VS{46}ሽን መታ አስ ኮይሮ ይን፥ ጉየፐ አያና አስ ይስፐ አትሽን፥ አያና አስ ኮይሮ ይቤና።

\VS{47}ኮይሮ አዳመይ ቢታፈ መትዳ ቢታ አስ፤ ናምአንꬆ አዳመይ ሳሎፐ ይዳ ሳሎ አስ።

\VS{48}ቢታፈ መትዳይሳት ቢታፈ መትዳይሳ ዳኖሶና። ሳሎይሳት ሳሎፐ ይዳይሳ ዳኖሶና።

\VS{49}ኑኒ ቢታፈ መትዳ አድያ ዳነይሳ መላ ሳሎፐ ይዳ አድያ ዳናና።


\par }{\PP \VS{50}ታ እሻቶ፥ ታ ገይስ ሄሳ፤ ሀእ ኑ ማእዳ አሳተꬃይ ፆሳ ካዎተꬃ ላታናዉ ዳንዳኤና። ዎቅያ አሳተꬃይ ዎቆና አሳተꬃ ላተና።


\par }{\PP \VS{51}ታ ህንተዉ እስ ፁራ ኦዳና። ኑ ኡባይ ሀይቆኮ፥ ሽን ዉርሰꬃን ኡባይ ላመታና።

\VS{52}ሞይዘይ ፑነትያ ዎደ፥ አይፈይ ቅጵ ፄላናዉ ሀሳዮና ላመታና። ሀይቅዳ አሳይ ዎቆና አስ ግድድ ደንዳና፤ ኑካ ላመታና።
\XREF{}{{\XO 15:52 }{\XT{1 ተሰ 4:15-17.}}}

\VS{53}ሀይስ ዎቀይስ ዎቆናይሳ፥ ሀይስ ሀይቀይስ ሀይቆናይሳ ማአናዉ በሴስ።


\par }{\PP \VS{54}ሀይስ ዎቀይስ ዎቆናይሳ፥ ቃስ ሀይስ ሀይቀይስ ሀይቆናይሳ ማእያ ዎደ፥ ጌሻ ማፃፋን፥ “ሀይቆይ ፆኖን ምተትስ”\XREF{}{{\XO 15:54 }{\XT{እሳ 25:8.}}} ግያ ቃላይ ፖለታና።

\VS{55}ሄሳዳካ፥

\par }{\Q “ሀይቆ፥ ነ ፆኖይ አዉን ደኢ?

\par }{\QB ሀይቆ፥ ነ ቆህያ ዎልቃይ አዉን ደኢ?”\XREF{}{{\XO 15:55 }{\XT{ሆሰ 13:14.}}}

\par }{\MM ግዳ ቃላይ ፖለታና።

\VS{56}ሀይቆይ ዱክያ ዎልቃይ ናጋራ፤ ቃስ ናጋራ ዎልቃይ ህገ።

\VS{57}ሽን ኑ ጎዳ የሱስ ክርስቶሳ ባጋራ ኑስ ፆኖ እምያ ፆሳ ጋላት ጋኮ።


\par }{\PP \VS{58}ሄሳ ግሾ፥ ታ ሲቆ እሻቶ፥ ቃፆና ምንድ ኤቅተ። ጎዳ ኦሱዋን ህንተ ዳቡረይስ ጮ ግዶናይሳ ኤርድ ኡባ ዎደ ጎዳ ኦሱዋ አዛሎና ኦꬅተ።




\par }\Chap{16}{\SH አማንያ አሳስ ሺቅዳ እሞታ
\par }
{\PP \VerseOne{1}አማንያ አሳስ ሚሸ ሺሾባ ጋላትያ ዎሳ ኬꬃታስ ታኒ ኪትዳይሳዳ ህንተካ ኦꬅተ።\XREF{}{{\XO 16:1 }{\XT{ሮመ 15:25-26.}}}

\VS{2}ሚሽያ ሺሾይ ታ ህንተኮ ብያ ዎደ ግዶና መላ እሶይ እሶይ ሳምንታፈ ኮይሮ ጋላስ፥ ዎጋ ዎደ፥ ዎጋ ዎደ፥ ባ ደመይሳፈ ከስድ ባ ሶን ዳጋዮ።

\VS{3}ታኒ ያ ብዳ ዎደ ሚሽያ የሩሳላመ ጋꬃና መላ ህንተ ዶርያ አሳስ ዳብዳበ እማዳ ኤንታ የሩሳላመ ኪታና።

\VS{4}ኤንታራ ታ ቡሳይ ኮሽያባ ግድኮ ኤንቲ ታራ ባናዉ ዳንዳኦሶና።


\par }{\SH ጳዉሎሳ ሀልቾ
\par }
{\PP \VS{5}ታኒ ማቀዶነራ አꬋናዉ ቆፕዳ ግሾ፥ ያ ባዳ ህንተኮ ያና።
\XREF{}{{\XO 16:5 }{\XT{ሀዋ 19:21.}}}

\VS{6}ታ ብያ በሳ አዉ ግድኮካ፥ ታ ቡሳን ህንተ ታና ማዳና መላ ህንተ ማታን ጉꬃ ዎደ ጋምኦና አግከ። ባልጎ አጌናታ ህንተ ማታን አꬆና ዋያ አጋና።

\VS{7}ታኒ ኦገራ አꬋሸ ህንተና በአናዉ ኮይከ። ጎዳይ ጊኮ፥ ህንተ ማታን ጉꬃ ዎደ ታካናዉ ቆፓይስ።


\par }{\PP \VS{8}ሽን ታኒ ጳንፀቆስፀ ባለይ ጋካናዉ ኤፈሶናን ጋምአና።

\VS{9}ታዉ ኦሶይ ኩምዳ ዳልጋ ፐንገይ ዶየትስ፥ ሽን ዳሮ ኤቀትያ ሞርከት ደኦሶና።
\XREF{}{{\XO 16:9 }{\XT{ሌወ 23:15-21፤ ዛረ 16:9-11፤ ሀዋ 19:8-10.}}}


\par }{\PP \VS{10}እ ታ መላ ጎዳ ኦሶ ኦꬅያ አስ ግድያ ግሾ፥ ፅሞትዮስ ህንተኮ ቢኮ፥ ህንተ ማታን እ ህርጎና ዳና መላ ኦꬅተ።\XREF{}{{\XO 16:10 }{\XT{2 ቆሮ 4:17.}}}

\VS{11}ኦንካ እያ ካꬎፖ። እ ታኮ ሳሮ ስማና መላ እያ ማድድ ሞይዝተ። ታኒ እ ሀንኮ አማነይሳታራ ስማናይሳ ናጋይስ።


\par }{\PP \VS{12}ኑ እሻ አጵሎስ ሀንኮ አማነይሳታራ ህንተኮ ባና መላ ታ እያ ምንꬃ ዎሳስ። ሀእ ህንተኮ ባናዉ ኮይቤና፥ ሽን እያዉ እንጀትያ ዎደ ህንተኮ ባና።


\par }{\SH ዞረነ ሳሮꬆ
\par }
{\PP \VS{13}ባርክተ፤ አማኖን ኤቅተ፤ ፃልተ፤ ምንተ።

\VS{14}ኦሶ ኡባ ሲቆን ኦꬅተ።


\par }{\PP \VS{15}ታ እሻቶ፥ እስፅፋኖሰይነ እያ ሶ አሳይ አካያን ኤንቲ ኮይሮ አማንዳይሳታ ግደይሳነ አማነይሳታ ማዳናዉ ባንታና አꬅድ እምዳይሳ ህንተ ኤሬታ።
\XREF{}{{\XO 16:15 }{\XT{2 ቆሮ 1:16.}}}

\VS{16}ህንተካ ኤንታ መላ አሳስነ፥ ኤንታራ ኦሶን ዳቡርያ ኡባስ ኪተታና መላ ታ ህንተና ዎሳይስ።


\par }{\PP \VS{17}እስፅፋኖሰይ፥ ፈርዶናፅስነ አካይቆስ ታኮ ይዳይስ ታና ኡፋይስስ። ህንተ ባይና በሳን ኤንቲ ህንተና ግድድ ታ ፓጫ ኩንꬅዶሶና።

\VS{18}ኤንቲ ህንተና ኡፋይስዳይሳዳ ታናካ ኡፋይስዶሶና። ሄሳ መላ አሳታ ዶጎፕተ።


\par }{\PP \VS{19}ኢሰ ዎሳ ኬꬃ አሳይ ህንተና ሳሮ ጎሶና። አቅልነ ጵርስቅላ ባንታ ሶን ሺቅያ ዎሳ ኬꬃ አሳራ እስፈ ህንተና ጎዳ ሱንꬃን ዎዛናፐ ሳሮꬆሶና።\XREF{}{{\XO 16:19 }{\XT{ሀዋ 18:2.}}}

\VS{20}አማንያ እሻት ኡባይ ህንተና ሳሮ ያጎሶና።

\par }{\PP ጌሻ ዬረተꬅ ዬረትሸ እሶይ እሱዋ ሳሮꬅተ።

\VS{21}ታኒ፥ ጳዉሎስ፥ ሀ ሳሮꬁዋ ታ ኩሸን ፃፋስ።


\par }{\PP \VS{22}ጎዳ ዶሶና አስ ደእኮ፥ ባደትዳይሳ ግዶ። ኑ ጎዳዉ፥ ሃያ!


\par }{\PP \VS{23}ጎዳ የሱስ ክርስቶሳ አꬎ ኬሀተꬃይ ህንተራ ግዶ።


\par }{\PP \VS{24}ታ ሲቆይ ክርስቶስ የሱሳን ደእያ ህንተ ኡባራ ግዶ። አምንእ።


\par }