\NormalFont\ShortTitle{3 ዮሃንሳ ኪታ}

{\MT ዮሃንስ ፃፍዳ

\par }{\MTB ሄꬓንꬆ ኪታ

\par }{\IMT ጋꬃ ቆፋ

\par }{\IP ዮሃንስ ፃፍዳ ሄꬓንꬆ ኪታ፥ የሱሳ ሀዋረ ግድዳ ጭማይ፥ ዮሃንስ ፃፍስ። እ ሀ ኪታ ፃፍዳይ፥ ጋዮሳ ጌተትያ እስ ዎሳ ኬꬃ አድያሳ። ፃፈይ እስ ባጋራ፥ ጋዮስ ሀራ አማንያ አሳ ማድዳ ግሾ እያ ጋላቴስ፤ ሀራ ባጋራ ቃስ፥ ድዮትራፍሳ ጌተትያ ዎሳ ኬꬃ ሀላቃ ግዳናዉ ኮያ ጌላ ኡራፐ ናገታና መላ አኬክሴስ።

\par }{\IOT ማፃፋ አይፈ ቆፋታ

\par }{\IO ሳሮꬆነ ዎሳ (1-4)

\par }{\IO ጋዮስ ሳበትስ (5-8)

\par }{\IO ድዮትራፍስ ቦረትስ (9-10)

\par }{\IO ድመፅሮስ ናሸትስ (11-12)

\par }{\IO ሳሮꬆ (13-15)



\par }\OneChap {\SH ሳሮꬆነ ዎሳ
\par }
{\PP \VerseOne{1}ታኒ ጭማይ፥ ቱማ ዶስያ ጋዮሳስ ኪትዳ ኪታ።
\XREF{}{{\XO 1:1 }{\XT{ሀዋ 19:29፤ ሮመ 16:23፤ 2 ቆሮ 1:14.}}}

\VS{2}ታ ሲቁዋዉ፥ ኔኒ ነ ሸምፑዋን ሎኦ ደኤይሳ ታ ኤረይሳዳ ነዉ ፓያተꬅ ዳና መላነ ነ ኦꬅያባይ ሱራና መላ ነዉ ፆሳ ዎሳይስ።

\VS{3}ጉꬃ አማንያ አሳት ይድ፥ ኡባ ዎደ ኔኒ ቱማን ደኤይሳነ ነ ቱማተꬃባ ማርካትዳ ዎደ ታኒ ዳሮ ኡፋይታስ።

\VS{4}ታ ናይት ቱማተꬃን ደኤይሳ ስኤይሳፈ አꬍድ፥ ታና ኡፋይስያባይ ባዋ።


\par }{\SH ጋዮስ ሳበትስ
\par }
{\PP \VS{5}ታ ሲቁዋዉ፥ ኤንቲ ነዉ እማ ግድኮካ፥ ኔኒ አማንያ አሳታስ አማንꬅያ ኦሶ ኦꬃሳ።

\VS{6}ኤንቲ ነ ሲቁዋባ ዎሳ ኬꬃን ማርካቶሶና። ሀእካ ኤንቲ ብያ ኦግያን ፆሳይ ዶሰይሳዳ ኦꬃዳ ኤንታ ማድኮ ሎኦ ኦꬃሳ።

\VS{7}ኤንቲ ክርስቶሳ ሱንꬃ ግሾ ከይሸ፥ አማኖና አሳታፐ አይኮካ ኤክቦኮና።

\VS{8}ኑኒ ቱማ ኦሱዋ ኤንታራ እስፈ ኦꬃናዉ ሀይሳ መላ አሳታ ማዳናዉ በሴስ።


\par }{\SH ድዮትራፍስ ቦረትስ
\par }
{\PP \VS{9}ታኒ ዎሳ ኬꬃታስ ዳብዳበ ፃፋስ፥ ሽን ኤንታ ሀላቃ ግዳናዉ ኮይያ ድዮትራፍስ ኑኒ ገይሳ ኤከና።

\VS{10}ሄሳ ግሾ፥ ታኒ ያ ብያ ዎደ እ ኑ ቦላ ኦደትያ ኢታ ኦዳነ እ ኦꬅዳ ኦሱዋ ኦዳና። እ ሄስ ጉፅስ ግድ፥ ኑ እሻት ያ ዎደ ሞከና። ሀር አቶሽን፥ ኤንታ ሞካናዉ ኮየይሳታካ ድግድ ዎሳ ኬꬃፈ ከሴስ።


\par }{\SH ድመፅሮስ ናሸትስ
\par }
{\PP \VS{11}ታ ሲቁዋዉ፥ ሎኦባ ዳናፐ አትሽን፥ ኢታባ ዳኖፓ። ሎኦባ ኦꬅያ ኦንካ ፆሳ አስ፥ ሽን ኢታባ ኦꬅያ ኦንካ ፆሳ በእቤና።


\par }{\PP \VS{12}ድመፅሮስ ሎኦ አስ ግደይሳ አሳ ኡባይ ማርካቴስ። ቱማይ ባ ሁጰን እያባ ማርካቴስ፤ ኑካ እያባ ማርካቶስ፤ ኑ ማርካተꬃይ ቱማ ግደይሳ ህንተ ኤሬታ።


\par }{\SH ሳሮꬆ
\par }
{\PP \VS{13}ታኒ ነዉ ፃፋናዉ ኮይዳ ዳሮባይ ደኤስ፥ ሽን ቃላመንነ ዎርቃተን ፃፋናዉ ኮይከ።

\VS{14}ሽን ታኒ ማታራ ኔራ ጋሄታናዉ ቆፓይስ፤ ሄ ዎደ ኑኒ ኦደታና።


\par }{\PP \VS{15}ሳሮይ ነዉ ግዶ።

\par }{\PP ነ ዳቦት ነና ሳሮ ያጎሶና። ኑ ዳቦታ ኡባ ኤንታ ሱንꬃ ሱንꬃ ፄጋዳ ታና “ሳሮ ግስ” ያጋ።


\par }