\NormalFont\ShortTitle{2 ጰፅሮሳ ኪታ}

{\MT ጰፅሮስ ፃፍዳ

\par }{\MTB ናምአንꬆ ኪታ

\par }{\IMT ጋꬃ ቆፋ

\par }{\IP ሀዋርያ ጰፅሮስ ፃፍዳ ናምአንꬆ ኪታይ፥ ዱማ ዱማ በሳን ደእያ በን አማንያ አሳሳ። ሀ ኪታይ ፃፈትዳ ጋሶይ፥ ዎርዶ አስታማረታ ኢታ ኦሱዋነ ኤንታ ትምርትያ ጋሶን መትዳ ዬላ ደኡዋ አማንያ አሳይ እፃና መላሳ። ሄ መትዳ መቶታ ድጋናዉ ኦገ ግዳናይ፥ የሱሳ ባንታ አይፈን በእዳ አሳትነ እ ታማርስያ ዎደ ባንታ ሀይꬃን ስእዳ አሳት ታማርስዳ ትምርትያ ባጋራ ፆሳባነ ጎዳ የሱስ ክርስቶሳባ አማንꬅያ ኤራ ኦይከꬅ። ፃፈይ ምንꬅድ ኦድዳይ፥ “ክርስቶስ ናምአንꬆ ዬና” ግያ ዎርዶ ትምርትያባ። ሄ ቆፋ ምንꬅድ ኦድሸ፥ “ክርስቶስ ስሚድ ዮና ጋምእዳይ፥ አስ ኡባይ ባ ናጋራፐ ስማና መላፐ አትሽን፥ ኦንካ ꬋያና መላ ኮዮና ግሾሳ” ያጌስ።

\par }{\IOT ማፃፋ አይፈ ቆፋታ

\par }{\IO ሳሮꬆነ ዎሳ ({\IOR{1:1-2}})

\par }{\IO አማንያ አሳይ ዳና ዱሳ ({\IOR{1:3-15}})

\par }{\IO ክርስቶሳ ቦንቹዋ ({\IOR{1:16-21}})

\par }{\IO ዎርዶ አስታማረታነ ናበታ ({\IOR{2:1-22}})

\par }{\IO ክርስቶሳ ናምአንꬆ ዩሳይ ቱማ ({\IOR{3:1-18}})



\par }\ChapOne{1}{\PP \VerseOne{1}የሱስ ክርስቶሳ ሀዋረይነ እያ አይለይ፥ ታኒ፥ ስሞን ጰፅሮስ፥ ኑ ፆሳነ ኑና አሽያ የሱስ ክርስቶሳ ፅሎተꬃ ባጋራ ኑይሳ መላ አልኦ አማኖ ኤክዳይሳታስ ሀ ዳብዳብያ ፃፋስ።


\par }{\PP \VS{2}ፆሳነ ኑ ጎዳ የሱሳ ኤሮን አꬎ ኬሀተꬃይነ ሳሮይ ህንተዉ ኩሞ።


\par }{\SH ፆሳ ፄሳነ ዶሩዋ
\par }
{\PP \VS{3}ባ ቦንቾንነ ሎኦተꬃን ኑና ፄግዳ እያ ኤሮን ደኦስነ ፆሳ ዳንድ ዳናዉ ኮሽያባ ኡባ ፆሳይ ባ ዎልቃን ኑስ እሚስ።

\VS{4}ህንተ ኢታ አሞ ጋሶን መትያ ሀ አላምያን ደእያ ꬋዮፐ ከስ ኤካናዳነ ፆሳ ፆሳተꬃን ሻከታናዳ፥ ሀ እሞታታ ባጋራ ዳሮ አልኦነ ግታ ኡፋይሳ ኑስ እሚስ።

\VS{5}ሄሳ ግሾ፥ ምንድ፥ ህንተ አማኑዋ ቦላ ሎኦተꬅ፥ ሎኦተꬃ ቦላ ኤራተꬅ፥

\VS{6}ኤራተꬃ ቦላ ባና ሃሮ፥ ባና ሃሮ ቦላ ገንጫ፥ ገንጫ ቦላ ፆሳ ዳኖ፥

\VS{7}ፆሳ ዳኖ ቦላ እሻተꬃ ኬሀተꬅ፥ እሻተꬃ ኬሀተꬃ ቦላ ሲቆ ጉጅተ።

\VS{8}ሀይሳቲ ህንተዉ ዳርድ ደእያባ ግድኮ፥ ጎዳ የሱስ ክርስቶሳ ኤሮን ማድያ አስነ አይፈራ ደእያ አስ ኦꬃና።

\VS{9}ሽን ሄሳት ባይና ኦንካ ማታን ደእያባ ፃላላ በእያ ቆቀ። እ ባ ካሰ ናጋራፐ ጌይዳይሳ ዶግስ።


\par }{\PP \VS{10}ሄሳ ግሾ፥ ታ እሻቶ፥ ህንተ ፄሳነ ህንተ ዶሩዋ ምንꬃናዉ ካሰይሳፈ አꬅድ ምንተ። ህንተ ሄሳታ ኦꬅያባ ግድኮ፥ ꬉበተከታ።

\VS{11}ሄሳን ኑ ጎዳነ ኑና አሽያ የሱስ ክርስቶሳ መርና ካዎተꬃ ገልያ ኩመꬃ ማታይ ህንተዉ እመታና።


\par }{\PP \VS{12}ሄሳ ግሾ፥ ህንተ ሀይሳታ ኤርያባነ ሄ ኦይክዳ ቱማን ምንድ ደእያባ ግድኮካ፥ ታኒ ሀይሳታ ኡባ ዎደ ህንተና ሀሳይሶ አግከ።

\VS{13}ታኒ ሸምፖራ ደእዳ ዎደ ኡባን ህንተና ሀሳይሳናይስ ኮሽያባ ጋዳ ቆፓይስ።

\VS{14}ኑ ጎዳ የሱስ ክርስቶሲ ታዉ ቆንጭሳዳይሳዳ ታኒ ሀ ሀይቅያ አሳተꬃ ጋምኦና ቃራ የጋዳ ባናይሳ ኤራይስ።

\VS{15}ታኒ ህንተፈ ሻከትኮካ ህንተ ሀይሳታ ኡባ ዎደ አኬካና መላ ታዉ ዳንዳኤትያባ ኡባ ኦꬃና።


\par }{\PP \VS{16}ኑኒ ጎዳ ክርስቶሳ ዎልቃነ እያ ዩሳባ ህንተዉ ኦደይ፥ እያ ግታ ቦንቹዋ በእድፐ አትሽን፥ መꬍ ከስዳ ሀይሰ ግደና።

\VS{17}ዳሮ ዎልቃማ ቦንቹዋፈ፥ “ታኒ ኡፋይትያ፥ ታ ዶስያ ናአይ ሀይሳ” ግያ ቃላይ ይዳ ዎደ፥ ፆሳ አዋፐ ቦንቾነ ጋላታ ኤክስ።
\XREF{}{{\XO 1:17 }{\XT{ማቶ 17:1-5፤ ማር 9:2-7፤ ሉቃ 9:28-35.}}}

\VS{18}ኑኒ ጌሻ ዙማ ቦላ እያራ ደእያ ዎደ ሄ ቃላይ ሳሎፐ ይሽን ስእዳ።


\par }{\PP \VS{19}ኑስ ሄሳፈ አꬍያ አማነትዳ ትንብተ ቃል ደኤስ። ሳእ ዎንታና ጋካናዉነ ባካል ህንተ ዎዛናን ዶላና ጋካናዉ፥ ꬉማን ፖእያ ፖኦ አስ ናገይሳዳ፥ ህንተ ሄ ቃላ ናግኮ ሎኦ ኦꬄታ።

\VS{20}ኡባፈ ካሰትድ ሀይሳ ኤርተ። ጌሻ ማፃፋን ፃፈትዳ ትንብተ ቃላ ኦንካ ባ ዶስዳዳ ብርሻናዉ ዳንዳኤና።

\VS{21}ትንብተ ኡባ፥ ፆሳይ ኪትዳ አሳት ጌሻ አያናይ ካለꬅን፥ ኦድዶሶናፐ አትሽን፥ አሳ ሸነን ኦድቦኮና።




\par }\Chap{2}{\SH ዎርዶ አስታማረታ
\par }
{\PP \VerseOne{1}ሽን ዎርዶ ናበት ካሰ አሳ ግዶን ደኤይሳ መላ ሀእካ ዎርዶ አስታማረት ህንተ ግዶን ደንዳና። ኤንቲ ባንታና ዎዝዳ፥ ጎዳ ካድድ፥ ꬋይስያ ዎርዶ ትምርትያ ኤሀና። ሄሳን ኤንቲ ባንታ ቦላ ኤለስድ ꬋዮ ኤሆሶና።

\VS{2}ዳሮ አሳይ ዬላይያ ኤንታ ኢታ ኦግያ ካላና፤ ኤንታ ጋሶን ቱማ ኦገይ ጫየታና።

\VS{3}ዎርዶ አስታማረት ሚሸ ያርድ ባንታዉ መꬍ ከስዳ ሀይሰን ህንተና ቦንቃና። በንፐ ዶምድ ኤንታ ፕርዳይ ጊግድ ኡትስ፤ ኤንታ ꬋዮይካ ኤንታና ናግድ ኡትስ።


\par }{\PP \VS{4}ናጋራ ኦꬅዳ ኪታንቾታስ ፆሳይ ቃቶና፥ ፕርዳ ጋላስ ጋካናዉ ጋናመ ꬉማ ኦላን ኤንታ ቃች የግስ።

\VS{5}ሄሳዳካ፥ ፆሳይ ፅሎተꬃባ ኦድያ ኖሄነ ሀራ ላፑን አሳታ አሽድ፥ ፆሳ ጎይኖና አሳይ ደእያ በን አላምያ ቃቶና ꬋዮ ሃꬃን ꬋይስስ።\XREF{}{{\XO 2:5 }{\XT{መ 6:1—7:24.}}}

\VS{6}ጌላታስ ሌምሶ ግዳና መላ ፆሳይ ሶዶመነ ጋሞራ ካታማታ ብዶ ኦꬅድ ፁግድ ꬋይስስ።\XREF{}{{\XO 2:6 }{\XT{መ 19:24.}}}

\VS{7}ህገስ ኪተቶና ላይማትያ አሳታ ግዶን ዋየትሸ ደእዳ ፅሎ ሎፀ ፆሳይ አሽስ።
\XREF{}{{\XO 2:7 }{\XT{መ 19:1-16.}}}

\VS{8}ሄ ፅሎ አደይ ኤንታ ግዶን ደእሸ፥ ኤንቲ ኦꬅያ ኢታ ኦሱዋ ጋላስ ጋላስ በእዳ ዎደነ ስእዳ ዎደ እያ ሎኦ ዎዛናይ ኡንኤቴስ።

\VS{9}ሄሳ ግድኮ፥ ጎዳይ፥ ባና ጎይንያ አሳታ ፓጨፐ ዋት አሻነኮ፥ ቃስ ናጋራንቾታ ፕርዳ ጋላሳስ ጋካናዉ ዋትድ ሴርሸ ናግሳኔኮ ኤሬስ።

\VS{10}ኡባፈ አꬅድ ቱና አሞን አሾ ቆፋ ካለይሳታነ ማታ አዋታ ካይሳታ፥ ፕርዳ ጋላስ ጋካናዉ ጎዳይ ናግስስ።

\par }{\PP ሄ አሳት ጋንጀ ምኖነ ኦቶራንቾ ግድያ ግሾ፥ ሳሎ መተꬃታ ጫይሸ ያዮኮና።

\VS{11}ሽን ኪታንቾት ዎርዶ አስታማረታፐ ዎልቃንነ ምኖተꬃን ዳሮ አꬎሶናሽን ጎዳ ስንꬃን ሳሎ መተꬃታ ጫዮኮና።

\VS{12}ሽን ሄ አሳት ባንታ ኤሮናባን ገልድ ጫዮሶና። ኤንቲ ኦይከታናዉነ ሀይቃናዉ የለትዳ፥ ዎዛን ባይና ዶአ መላ ሀኖሶና፤ ኤንትካ ዎራ ዶአዳ ጮ ꬋያና።


\par }{\PP \VS{13}ኤንቲ ጋꬅዳ መቱዋዳ ዛር መቶታና። ሴታ ጋላስ የፅሸ ጉፐይሳ ኡፋይስያባ ግድ ቆፖሶና። ኤንቲ ካዉሻታነ ቱናታ ግድ ደእሸ ህንተራ ሻከትያ ሲቆ እማቱዋን ኡፋይቶሶና።

\VS{14}ላይማትያ ማጫስ ፄልድ አጎና አይፈይ ኤንታዉ ደኤስ፤ ቃስ ናጋራ ኦይሳ አጎኮና። አማኖን ምንቦና አሳ ጭሞሶና። ኤንታዉ ኡባ ዎደ አሞትያ ዎዛን ደኤስ፤ ኤንቲ ባደትዳይሳታ።

\VS{15}ኤንቲ ሱረ ኦገ አግድ፥ ማካላ ሚሸ ሲቅድ ባልዳ፥ ብኦራ ናኣ ባላማ ኦግያ ካልዶሶና።
\XREF{}{{\XO 2:15 }{\XT{ታይቦ 22:4-35.}}}

\VS{16}እ ባ ናጋራ ጋሶን ሀንቀትስ፤ ዶን ባይና ሀረይ አሳዳ ሃሳይድ ናብያ ጎሻተꬃ ተቅስ።


\par }{\PP \VS{17}ሄ አሳት መልዳ ፑልቶታ መላነ ጫርኮይ ቶክድ ኤፍያ ሻራ መላ፤ ኤንታ ናገይ ሳካና ꬉማ።

\VS{18}ኤንቲ ሀዳነ ኦቶሮ ኦዳ ኦደትሸ ባላን ደእያ አሳ ግዶፈ ከስ ኤክድ ቡሮ ምንቦና አሳታ ላይማተꬃ አሾ አሞን ጭምድ ባለꬆሶና።

\VS{19}ኤንቲ ባንታዉ ꬋዮ አይለተꬃን ደእሸ ሀራታኮ፥ “ህንተ አይለተꬃፈ ከያና” ያጎሶና። አይስ ጊኮ፥ አስ ባ ፆነትዳባ ኡባስ አይለ።

\VS{20}ኤንቲ አሽያ ኑ ጎዳ የሱስ ክርስቶሳ ኤርድ ሀ አላምያ ቱናተꬃፈ ከስ ኤክዳፐ ጉየ፥ ዛር ቃፀትድ ፆነትኮ ካሰ ደእያ ደኡዋፐ ጉየይስ ኤንታዉ ኢታ ግዳና።

\VS{21}ኤንቲ ፅሎተꬃ ኦግያ ኤር ስሚድ አገይሳፈ ኮይሮትድ ጌሻ ኪታ ኤሮናኮ ኤንታዉ ሎኦሽን።

\VS{22}“ካን ባ ጮሻኮ ጉየ ስሜስ” ቃስ፥ “ሜጨትዳ ጉዱንꬆይ ጉየ ስሚድ ኡርቃን ጎንዶረቴስ” ግያ ሌምሶይ ቱማ ግደይስ ኤንታ ቦላ ኦꬄስ።\XREF{}{{\XO 2:22 }{\XT{ሌም 26:11.}}}




\par }\Chap{3}{\SH ጎዳይ ያና
\par }
{\PP \VerseOne{1}ታ ሲቆ እሻቶ፥ ሀይስ ታ ህንተዉ ፃፍዳ ዳብዳበይ ናምአንꬆ። ታኒ ሀ ናምኡ ዳብዳበታካ ህንተዉ ፃፍዳይ፥ ህንተ ሱረ ቆፋ ቆፓናዳ ህንተና ደንꬃናሳ።

\VS{2}ቃስ ጌሻ ናበት በን ኦድዳ ቃላነ ኑና አሽያ ጎዳይ፥ ሀዋረታ ባጋራ ኪትዳ ኪታ ህንተ ሀሳያና መላ ኮያይስ።

\VS{3}ኡባፈ ካሰትድ፥ ዎደ ዉርሰꬃን ባንታ አሙዋ ካልድ አሰ ቶቸይሳት፥ ቶችሸ ያናይሳ ኤርተ።
\XREF{}{{\XO 3:3 }{\XT{ይሁ 18.}}}

\VS{4}ኤንቲ፥ “ታ ያና ግዳይስ አዉን ደኢ? ኑ አዋት ሀይቅዶሶና፥ ሽን ኡባባይ ሳእ መቶሳፐ ዶምድ ደኤይሳዳ ደኤስ” ያጎሶና።

\VS{5}ዳሮ ዎደፐ ካሰ ሳሎይ ፆሳ ቃላን መትዳይሳ፤ ቃስ ሳእ ሃꬃፈነ ሃꬃን መትዳይሳ ኤርሸ ካዶሶና።
\XREF{}{{\XO 3:5 }{\XT{መ 1:6-9.}}}

\VS{6}ሄ ዎደ ደእያ ሳአይ ሃꬃን ምተትድ ꬋይስ።\XREF{}{{\XO 3:6 }{\XT{መ 7:11.}}}

\VS{7}ሽን ሀእ ደእያ ሳሎይነ ሳእ፥ ጌላት ፕርደትያ ጋላሳይነ ꬋይያ ጋላሳይ ጋካናዉ ሄ ቃላን ታማስ ናገትድ ደኦሶና።


\par }{\PP \VS{8}ሽን ታ ሲቆ እሻቶ፥ ሀ እስባ ዶጎፕተ። ጎዳ ማታን እስ ጋላስ ሙኩሉ ላይꬃ መላ ግደይሳነ ሙኩሉ ላይꬅ እስ ጋላሳ መላ ግደይሳ ዶጎፕተ።
\XREF{}{{\XO 3:8 }{\XT{ማዝ 90:4.}}}

\VS{9}እሶት እሶት ጋምእስ ግድ ቆፐይሳዳ፥ ጎዳይ ባ ኡፋይሳ ቃላ ግሾ ጋምኤና። ሽን ኦንካ ꬋዮና መላ ኮይድ፥ ኡባይ ባንታ ናጋራፐ ስማና መላ ህንተ ግሾ ግድ ገንጬስ።


\par }{\PP \VS{10}ሽን ጎዳ ጋላሳይ ካይሶዳ ያና። ሄ ጋላሳን ሳሎት ዎልቃማ ጉንꬃን ꬋያና፤ ሳሎ መተꬃት ታማን ፁገታና፤ ሳእነ እያ ቦላ ደእያ ኡባይ ꬋያና።\XREF{}{{\XO 3:10 }{\XT{ማቶ 24:43፤ ሉቃ 12:39፤ 1 ተሰ 5:2፤ ቆን 16:15.}}}

\VS{11}ህዛ፥ ኡባባይ ሄሳዳ ሀንዳ ꬋይያባ ግድኮ ህንተ አይ መላ አስ ግዳናዉ በሲ? ህንተ ጌሽነ ፆሳ ዳንያ ደኦ ዳናዉ በሴስ።

\VS{12}ህንተ ስንꬃራ ያ ፆሳ ጋላሳ ናግሸ ህንተዉ ዳንዳኤትያባ ኡባ ኦꬅድ ሄ ጋላሳ ኤሶይተ። ሄ ጋላስ ሳሎትነ እያን ደእያባይ ታማን ፁገታና፤ ዎልቃማ ሱላን ትልአና።

\VS{13}ሽን ኑኒ ፅሎተꬅ ሃርያ ኦራꬃ ሳሎነ ኦራꬃ ሳአ ፆሳ ኡፋይሳ ቃላዳ ናጎስ።
\XREF{}{{\XO 3:13 }{\XT{እሳ 65:17፤ 66:22፤ ቆን 21:1.}}}


\par }{\PP \VS{14}ሄሳ ግሾ፥ ታ ሲቆ እሻቶ፥ ኑ ሄ ጋላሳ ናግያ ግሾ ፖኮይነ ቦረይ ባይናይሳታ ግድድ፥ ጎዳራ ሳሮን ዳናዉ ምንተ።

\VS{15}አስ ኡባይ አታና መላ ኮይድ ጎዳይ ዳንዳኤይሳ ዶጎፕተ። ቃስ ኑ ሲቆ እሻይ፥ ጳዉሎስ፥ ፆሳይ እያዉ እምዳ ጭንጫተꬃን ሄሳዳ ህንተዉ ፃፍስ።

\VS{16}እ ባ ዳብዳበታ ኡባን ሄሳታባ ፃፍስ። እያ ዳብዳበታ ግዶን አኬካናዉ ዋይስያ ቆፋት ደኦሶና። ታማርቦናነ ምንቦና አሳት ሀራ ፆሳ ቃላ ምርቀይሳዳ ሀ ኪታታካ ꬋያናዉ ማችድ ምርቆሶና።


\par }{\PP \VS{17}ሄሳ ግሾ፥ ታ ሲቆ እሻቶ፥ ህንተ ሄሳ ኤርያ ግሾ ማካላታ ባላን ጭመትድ፥ ꬋዮና መላነ ምንድ ደእያ በሳፈ ኩንዶና መላ ናገትተ።

\VS{18}ሽን ህንተ ኑና አሽያ ኑ ጎዳ፥ የሱስ ክርስቶሳ አꬎ ኬሀተꬃንነ ኤራተꬃን ድጭተ። እያዉ ሀእካ መርናዉካ ቦንቾይ ግዶ። አምንእ።


\par }