\NormalFont\ShortTitle{ምልክያሳ ማፃፋ}

{\MT ምልክያሳ ማፃፋ

\par }{\IMT ጋꬃ ቆፋ

\par }{\IP ምልክያሳ ጌተትያ ሱንꬃ ብርሸꬃይ “ኪተትዳይሳ” ጉሱ። ሀ ናበይ፥ ፆሳራ ጫቅዳ ጫቁዋ ምንꬅድ ናግያ ናበ። ኤቃ ጎይኖይ ዳርዳ ዎደ ባና ናግዳ ናበ (2:10-12)፤ ማች አዝና ብለተꬅ ካዎትዳ ዎደ ባ አማነተꬃ ምንꬅድ ኦይክዳ ናበ (2:13-16)፤ አሳይ አስራታነ እሞታ ካይሶትያ ዎደ ቦረትያ ኤንታ ኦሱዋን ዋላከቶና ባና ፆሳስ እምዳ አስ።

\par }{\IP ምልክያሳ ማፃፋን፥ ናበይ ምንꬅድ ቆፍሰይ፥ ካህነታ ግድን አሳይ ፆሳራ ጫቅዳ ጫቁዋ ዛሪድ ኦራꬃናዉ በሴስ ግድ ኦዴስ። ፆሳ ደረይ ባ ዱሳን ግድን ባ ጎይኑዋን የዳ ፓራ ግድድ፥ ጎዳ ኦገፐ ጋፃ ከይዶሶና። ካህነትነ ደረይ በሲያ ያርሾ እሞናነ ፆሳይ ኤንታዉ እምዳ ዎጋን ቦና እፅድ እያ ጭማናዉ ቆፕዶሶና። ሄሳ ግሾ፥ ፆሳይ ኦገ ጊግሳናዉነ ባ ጫቅዳ ጫቁዋ አዋጃናዉ ባ ኪታንቹዋ ኮይሮት ኪትድ፥ ባ አሳ ቦላ ፕርዳናዉነ ኤንታ ፅልሳናዉ ያና።

\par }{\IP ምልክያስ ባ ኪታ ፃፍዳ ዎደ ድኦፐ ስምዳ አይሁደ አሳይ አያና ዳቡራንነ ኢታ ኦገን ደኦሶና። አሳይ ፆሳ ሲቁዋነ ኡፋይሳ ቃላ ስꬍድ፥ ፆሰ ኪተተꬅ አይኮካ ማደና ግድ ቀልቅሶሶና። ኤንታ አማኖይ ዳቡርያ ዎደ ጎይኖ ዎጋን ቀል ግድ፥ ናጋራ ኡባ ኦꬅዶሶና። ሄሳ ግሾ፥ ምልክያስ፥ ካህነታስነ አሳስ ካልያ ትንብተ ቃላ ኦድስ።

\par }{\IPI 1. ፆሳይ ፕርዳናዉ ያናፐ ስን ባንታ ናጋራፐ ስማና መላ ኤንታ አኬክሴስ

\par }{\IPI 2. ፆሳ ቦንቾይነ አንጆይ ኤንታ ቦላ ዮና መላ ꬉበ ግድዳ ኪተተꬃ እፁዋ ድጋና መላ ኤንታዉ ኦዴስ

\par }{\IPI 3. ሱረ ዎዛናንነ ቱማተꬃን ፆሳኮነ እያ ጫቆ ቃላኮ ስማና መላ ኦዴስ።

\par }{\IOT ማፃፋ አይፈ ቆፋታ

\par }{\IO ጎዳይ እስራኤለስ አሳ ዶስያ ዶሱዋ ({\IOR{1:1-5}})

\par }{\IO ፆሳ ፕርዳይ ካህነታ ቦላ ያና ({\IOR{1:6—2:9}})

\par }{\IO ጫቆ ቃላይ መቅስ ({\IOR{2:10-17}})

\par }{\IO ጎዳ ዩሳ ({\IOR{3:1-4}})

\par }{\IO ፆሰ ጭሞ ኮሸና ({\IOR{3:5-15}})

\par }{\IO አማነትያ አሳ ዎይቶነ ኢታ አሳ ሴሮ ({\IOR{3:16—4:6}})



\par }\ChapOne{1}{\SH ያይቆባ ዶሰተꬃ፥ ኤሳዌ እፀተꬃ
\par }
{\PP \VerseOne{1}ጎዳይ ምልክያሳ ባጋራ እስራኤለ አሳስ ኦድዳ ትንብተ ቃላይ ሀይሳ።


\par }{\PP \VS{2}ጎዳይ ባ አሳኮ፥ “ታ ህንተና ዶሳስ” ያጌስ።

\par }{\PP ሽን ህንተ፥ “ነ ኑና አይብን ዶሳዲ?” ያጌታ።

\par }{\PP ጎዳይ ዛሪድ፥ “ኤሳዌይ ያይቆባ እሻ ግደነዬ? ሽን ታኒ ያይቆባ ዶሳስ፤

\VS{3}ኤሳዌ እፃስ። ታኒ ደረይ ዳርያ ኤሳዌ ቢታ ባይሳ ኦꬃስ፤ እያ ላታ ዎርካናት ጉፕያ መላ ቢታ ኦꬃስ” ያጌስ።


\par }{\PP \VS{4}ኤሳዌ ኮቸ ግድዳ ኤዶመ አሳይ፥ “ኑ ካታማት ላለትኮካ፥ ኑ ኤንታ ዛሪድ ኬፃና” ያግኮካ፥

\par }{\PP ኡባፈ ዎልቃማ ጎዳይ፥ “ኤንቲ ዛሪድ ኬፃና፥ ሽን ታኒ ላላና። አሳይ ኤንታ፥ ‘ሀ ቢታይ ኢታ ቢታ፤ ሀ አሳይካ ጎዳይ መርናዉ ሀንቀትዳ አሰ’ ያጋና” ያጌስ።


\par }{\PP \VS{5}ሄሳ ህንተ፥ ህንተ አይፈን በእድ፥ “ሄኮ፥ ጎዳይ እስራኤለ ቢታፈ ካረንካ ዎልቃማ” ያጋና።


\par }{\SH ቦረትዳ ያርሾ
\par }
{\PP \VS{6}ኡባፈ ዎልቃማ ጎዳይ ሀይሳዳ ያጌስ፦ “ህንተኖ፥ ታ ሱንꬃ ካዉሽያ ካህነቶ፥ ናእ ባ አዋ፥ አይለይ ባ ጎዳ ቦንቼስ። ያትን፥ ታኒ ህንተዉ አዋ ግድኮ፥ ህንተ ታና ቦንችያ ቦንቾይ አዉኔ? ታኒ ህንተዉ ጎዳ ግድኮ፥ ህንተ ታዉ ያይያ ያሻይ አዉኔ? ህንተ ታ ሱንꬃ ካዉሽደታ። ህንተ ዛሪድ፥ ‘ኑኒ ነ ሱንꬃ ዋትድ ካዉሽዶ?’ ያጌታ።


\par }{\PP \VS{7}“ህንተ ታ ያርሾ በሳን ቱና ካꬅ ዎታ። ቃስ፥ ‘ኑኒ ነና ዋትድ ቱንስዶ?’ ያጌታ። ህንተ፥ ‘ጎዳ ያርሾ በሳይ ካትዳባ’ ያግድ ታና ቱንስደታ።

\VS{8}ህንተ ቆቀ መሄ ያርሽያ ዎደ ሄስ ቆሆ ግደነዬ? ህንተ ሀርጋንቾ ዎይኮ ዎበ መሄ ያርሽያ ዎደ ሄስ ቆሆ ግደነዬ? ህንተ ሄሳ መላ መሄ ህንተ ሀላቃስ እምያኮ፥ እ ሄሳ ኤካናባነ እያን ኡፋይታናባ ህንተዉ ዳኒ? ያጌስ ኡባፈ ዎልቃማ ጎዳይ።


\par }{\PP \VS{9}“ሀእ ፆሳይ ህንተዉ ቃታና መላ እያ ዎስተ። ዎና ህንተ ሄሳ መላ እሞታ እያዉ እምን፥ እ ህንተና ማዳኔ?” ያጌስ ኡባፈ ዎልቃማ ጎዳይ።


\par }{\PP \VS{10}“ህንተ ታ ያርሾ በሳን ሀዳ ታማ ኤꬆና መላ ፆሳ ኬꬃ ፐንግያ ጎርድያ እስ አስ በንትዳ ግደረነሽን! ታ ህንተናን ኡፋይትከ፤ ህንተ እምያ እሞታካ ኤክከ” ያጌስ ኡባፈ ዎልቃማ ጎዳይ።


\par }{\PP \VS{11}“አው ዶልያሶፐ ዉልያሶ ጋካናዉ ታ ሱንꬃይ ካዎተꬃታ ግዶን ዎልቃማ። ኡባ በሳን ታ ሱንꬃስ እፃነ ጩይሳናነ ጌሻ ያርሾ ያርሻና፤ ታ ሱንꬃይ ካዎተꬃታ ግዶን ዎልቃማ” ያጌስ ኡባፈ ዎልቃማ ጎዳይ።


\par }{\PP \VS{12}“ሽን ህንተ፥ ‘ጎዳ ያርሾ በሳይ ቱና፤ እያን ያርሸትያ ካꬅካ ካትዳባ’ ያግድ እያ ካዉሽደታ።

\VS{13}ቃስ ህንተ፥ ‘ሀይስ ጮ ዳቡርስ’ ያግድ፥ ቅꬍድ ጩትደታ።

\par }{\PP “ህንተ ቦንቅድ ኤህዳባ ዎይኮ ዎበ ዎይኮ ሀርጋንቾ መሄ ያርሼታ፤ ያትን፥ ታኒ ሄሳ ህንተ ኩሸፐ ኤካናዉ በሲ?

\VS{14}ታኒ ግታ ካዎ፤ ታ ሱንꬃይካ ካዎተꬃታ ግዶን ቦንቸትዳይሳ ግድያ ግሾ፥ ፆሳስ እማና ግድ፥ ዶርዳ ማራዘይ እያ መህያ ግዶን ደእሽን፥ እያ አግድ፥ ቦረትዳ ማራዘ ያርሾ ሽሺያ አስነ ጭምያ አስ ባደትዳባ ግዶ” ያጌስ ጎዳይ።




\par }\Chap{2}{\PP \VerseOne{1}“ሀእካ ካህነቶ፥ ሀ ኪታይ እመትዳይ ህንተሳ።

\VS{2}ህንተ ስኦና እፅኮ፤ ታ ሱንꬃ ቦንቻናዉ ህንተ ዎዛናን ታ ቃላ ዎꬆና እፅኮ፥ ታ ህንተ ቦላ ባደꬅ የዳና፤ ህንተ አንጁዋ ታኒ ባደꬃን ላማና። ህንተ ህንተ ዎዛና ታና ቦንቻናዉ ጊግስቦና ግሾ፥ ታ ህንተና ባዳስ” ያጌስ ኡባፈ ዎልቃማ ጎዳይ።


\par }{\PP \VS{3}“ታኒ ህንተ ኮቻ ሴራና፤ ህንተ ያርሾ መሄ ኦሻ ህንተ ሶምኦን ላላና፤ ህንተካ እያራ እስፈ ሆለታና።

\VS{4}ሄ ዎደ ታ ሌወራ ጫቅዳ ጫቆይ፥ ምንድ ዳና መላ ሀ ኪታ ኪትዳይ ታና ግደይሳ ህንተ ኤራና” ያጌስ ኡባፈ ዎልቃማ ጎዳይ።


\par }{\PP \VS{5}“ታ እያራ ጫቅዳ ጫቆይ ደኦነ ሳሮተꬃ ጫቆ፤ እ ታዉ ያያና መላ ደኦነ ሳሮተꬃ እያዉ እማስ፤ እካ ታዉ ያይስ፥ ታ ሱንꬃ ቦንችዳ መላ ደእስ።

\VS{6}ቱማ ትምርተይ እያ ዶናን ደእስ፤ እያ እንፃርሳንካ ዎርዶይ በንትቤና። እ ታራ ሳሮተꬃንነ ሱረተꬃን ሄመትስ፤ ቃስ ዳሮታ ናጋራፐ ዛርስ።

\VS{7}ካህነይ፥ ኡባፈ ዎልቃማ ጎዳይ ኪትዳይሳ ግድያ ግሾ፥ እያ መተርሻይ ኤራተꬅ ናጋናዉ ኮሼስ፤ አሳይ ኤራተꬅ እያ ዶናፐ ታማራናዉ በሴስ” ያጌስ ኡባፈ ዎልቃማ ጎዳይ።


\par }{\PP \VS{8}“ሽን ህንተ ታ ኦግያፐ ጋፃ ከይደታ፤ ህንተ ትምርትያን ዳሮታ ꬉብደታ፤ ታኒ ሌወራ ጫቅዳ ጫቁዋ መንꬅደታ።

\VS{9}ሄሳ ግሾ፥ ህንተ ታ ኦግያን ቦና እፅድ፥ ህንተ ትምርትያን አሳ ግዶን ሻሄተꬅ መꬍያ ግሾ፥ ታ ህንተና አሳ ኡባ ስንꬃን ካታናዳነ ካዉያናዳ ኦꬃስ” ያጌስ ኡባፈ ዎልቃማ ጎዳይ።


\par }{\SH ይሁድ ጫቆ ቃላ መንꬅስ
\par }
{\PP \VS{10}ኑ ኡባስ እስ አው ደኤስ ግደኔ? ኑና እስ ፆሳይ መꬍበነዬ? ያትን፥ ኑ እሶይ እሱዋስ አማነቶና እፅድ፥ ኑ ማይዛታ ጫቁዋ አይስ መንꬃኔ?

\VS{11}ይሁድ ጭምስ፤ እስራኤለንነ የሩሳላመን ቱናባይ ኦሰትስ፤ ይሁድ አላጋ ፆሳ ማጫ ናይታ ኤክድ፥ ጎዳይ ዶስያ ፆሳ ኬꬃ ቱንስስ።

\VS{12}ሄሳ ታማርሰይነ ካልያ ኦንካ፥ ኡባፈ ዎልቃማ ጎዳስ ያርሾ ኤህያኮካ፥ ጎዳይ እያ ያይቆባ ዱንካንያፐ ꬋይሶ።


\par }{\PP \VS{13}ቃስ ህንተ ኦꬅያ ሀራባይ አይበ ጊኮ፥ ጎዳይ ህንተ ያርሹዋኮ ፄሎና ግሾ ዎይኮ ኡፋይሳን ኤኮና ግሾ ያርሾ በሳ አፉꬃን፥ ዬሆንነ አዛኖን ኩንꬄታ።

\VS{14}ህንተ፥ “እ ኑ ያርሹዋ አይስ ኤከኔ?” ያግድ ኦይቼታ። ሄስ ሀንዳይ፥ ህንተ፥ ህንተ ናአተꬃ ማቸራ ጫቅዳ ጫቁዋ መንꬅዳ ግሾነ ጭምዳ ግሾሳ፤ እያ ነ ምየነ ነ ጫቆ ማቾ ግድያ ግሾ ጎዳይ ማርካ።

\VS{15}ጎዳይ ህንተዉነ ህንተ ማቸታስ እስ አሳተꬅነ እስ አያን ዳና መላ ኦꬅቤኔ? ሄሳ አይስ ኦꬅዴ? ፆሳ ያይያ ኮቸ ዳና መላ ኮይዳ ግሾሳ። ሄሳ ግሾ፥ ህንተ አያና ናግተ፤ ህንተ ናአተꬃ ማቸታ ጭሞፍተ።


\par }{\PP \VS{16}“ታኒ ጎዳይ፥ እስራኤለ ፆሳይ፥ አዝን ባ ማችዉ የዳናይሳ እꬃይስ፤ ባ ማኡዋ ኢታ ኦሶን ካምያ ኦናካ ታ እፃይስ። ሄሳ ግሾ፥ ህንተ አያና ናግተ፤ ህንተ ናአተꬃ ማቸታ ጭሞፍተ” ያጌስ ኡባፈ ዎልቃማ ጎዳይ።


\par }{\SH ፕርዳ ጋላሳ
\par }
{\PP \VS{17}ህንተ፥ ህንተ ኦዳን ጎዳ ሳለꬅደታ።

\par }{\PP ህንተ ዛሪድ፥ “ኑኒ እያ ዋትድ ሳለꬅዶ?” ያጌታ።

\par }{\PP ህንተ እያ ሳለꬅዳይ፥ “ኢታ ኦꬅያ ኡባይ ጎዳ ስንꬃን ሎኦ፤ እካ ኤንታን ኡፋይቴስ” ያጉሳና፤ ዎይኮ፥ “ፅሎ ፕርድያ ፆሳይ አዉን ደኢ?” ያጉሳና።




\par }\Chap{3}{\PP \VerseOne{1}“ሄኮ፥ ታ ስንꬃን ኦገ ጊግሳና መላ ታ ኪታንቹዋ ካሰታዳ ኪታና። ህንተ ኮያ ጎዳይ ቆፖና ደእሽን ባ ኬꬃ ያና። ህንተ ኡፋይሳን ናግያ፥ ጫቆ ኪታንቾይ ያና” ያጌስ ኡባፈ ዎልቃማ ጎዳይ።


\par }{\PP \VS{2}ሽን እ ብራ ሴርስድ ጌሽያ ታማ መላነ ማኡዋ ሜጭያ ሳሙና መላ ግድያ ግሾ፥ እ ያ ጋላሳን ዳንዳእ ኤቃናይ ኦኔ? ቃስ እ ቆንጭያ ዎደ እያ ስንꬃን ኤቃናዉ ዳንዳኤይ ኦኔ?

\VS{3}እ ብራ ሼሽያነ ጌሽያ አሳዳ ኡታና። እ ሌወ ኮቻታ ብራዳነ ዎርቃዳ ጌሻና። ሄ ዎደ ኤንቲ ጎዳስ ፅሎተꬃን ያርሾ ያርሻና።

\VS{4}ሄ ዎደ ይሁዳነ የሩሳላመ ያርሾይ በን ዎደታነ አꬍዳ ላይꬃዳ ጎዳ ኡፋይስያባ ግዳና።


\par }{\PP \VS{5}“ሄሳፈ ጉየ፥ ፕርዳስ ታኒ ህንተኮ ያዳ፥ ብታንቾታ፥ ላመይሳታ፥ ዎርዶን ጫቀይሳታ፥ ኦሳንቾታ ዳሞዘ ድገይሳታ፥ አምኤታነ ይኦታ ኡንኤይሳታ፥ በታንቾታስ ፕርዳ ድገይሳታነ ታዉ ያዮናይሳታ ቦላ ኤሶን ማርካታና” ያጌስ ኡባፈ ዎልቃማ ጎዳይ።


\par }{\SH ፆሳባ ካይሶቶ
\par }
{\PP \VS{6}“ታኒ ጎዳይ ላመትከ፤ ሄሳ ግሾ፥ ህንተኖ ያይቆባ ኮቻቶ፥ ህንተ ꬋይበከታ።

\VS{7}ህንተ ማይዛታ ዎደፐ ዶምድ፥ ታ ዎጋፐ ካረ ከይደታ፤ እያ ናግበከታ። ሀእ ታኮ ስምተ፤ ታንካ ህንተኮ ስማና” ያጌስ ኡባፈ ዎልቃማ ጎዳይ።

\par }{\PP ሽን ህንተ፥ “ኑኒ አይ ኦገን ስምኖ?” ያግድ ኦይቼታ።


\par }{\PP \VS{8}“አስ ፆሰ ካይሶቲ? ሽን ህንተ ታና ካይሶትደታ።”

\par }{\PP ቃስካ ህንተ፥ “ኑኒ ነና ዋትድ ካይሶትዶ? ያጌታ።

\par }{\PP “ህንተ አስራታንነ እሞታን ታና ካይስደታ።

\VS{9}እስራኤለ አሳ ኡባይ ታና ካይሶትዳ ግሾ፥ ህንተ ባደትዳይሳታ።

\VS{10}ታ ኬꬃን ካꬅ ዳና መላ አስራታ ኡባ ሻለን የግተ። ያትድ፥ ታኒ ሳሎ ማስኮትያ ዶያዳ አንጆ ህንተዉ ፓላህሳዳ እሞና እፅኮ ሄሳን ታና ፓጭተ” ያጌስ ኡባፈ ዎልቃማ ጎዳይ።


\par }{\PP \VS{11}“ካꬅ ሞና መላ ታኒ ህንተ ግሾ፥ ጎንዱዋ ሴራና፤ ጋደን ደእያ ዎይነ አይፈይካ ቆቆፈተና።

\VS{12}ህንተ ቢታይ ዳናዉ እንጀትያ ቢታ ግድያ ግሾ፥ ካዎተꬃት ኡባይ ህንተና አንጀትዳይሳታ ያጋና” ያጌስ ኡባፈ ዎልቃማ ጎዳይ።


\par }{\PP \VS{13}ጎዳይ ሀይሳዳ ያጌስ፦ “ህንተ ታ ቦላ ምኖ ቃላ ኦደትደታ። ያትድ ቃስ፥ ‘ኑኒ ነ ቦላ ዎይግድ ምኖ ቃላ ኦደትዶ?’ ያግድ ኦይቼታ።


\par }{\PP \VS{14}“ህንተ፥ ‘ፆሳስ ኦይስ ሀዳ፤ እያ ኪታ ናግድ፥ ኡባፈ ዎልቃማ ጎዳ ስንꬃን አዛንያ አሳዳ ስመረተꬅ ኑና አይ ማድዴ?

\VS{15}ሀእካ ኑኒ ኦቶረይሳታ አንጀትዳይሳታ ጎስ፤ ኢታ ኦይሳት ዱረቶሶና፤ ሀር አቶሽን ኤንቲ ፆሳ ፓጭሸካ ከስ ኤኮሶና’ ያጌታ” ያጌስ ፆሳይ።


\par }{\PP \VS{16}ሄ ዎደ ጎዳስ ያየይሳት እሶይ እሱዋራ ኦደትዶሶና፤ ጎዳይካ ሀይዝድ ስእስ። ጎዳስ ያየይሳትነ እያ ሱንꬃ ቦንቸይሳት ዶገቶና መላ ኤንታ ሀሳይስያ ማፃፋይ እያ ስንꬃን ፃፈትስ።

\VS{17}“ኤንቲ ታባ ግዳና፤ ታኒ ኦꬅያ ጋላስ ኤንቲ ታዉ ቡዞ ሚሸ ግዳና፤ አው ባዉ ኦꬅያ ባ ናአ ማረይሳዳ ታኒ ኤንታ ማራና።

\VS{18}ሄ ዎደ ህንተ ስሚድ ፅሉዋነ ናጋራንቹዋ ግዶን፥ ፆሳስ ኪተተይሳነ ኪተቶናይሳ ግዶን ደእያ ዱማተꬃ በአና” ያጌስ ኡባፈ ዎልቃማ ጎዳይ።




\par }\Chap{4}{\SH ጎዳ ጋላሳ
\par }
{\PP \VerseOne{1}“ሄኮ፥ ጮጨ ታማዳ ኤፅያ ጋላስ ያና፤ ኦቶራንቾትነ ኢታ ኦይሳት ኡባይ ቡረ መላ ግዳና። ሄ ያ ጋላሳይ ኤንታ ፁጋና፤ ኤንታዉ ፃጶነ ፄራ አሸና” ያጌስ ኡባፈ ዎልቃማ ጎዳይ።


\par }{\PP \VS{2}ሽን “ህንተዉ፥ ታ ሱንꬃስ ያየይሳታስ፥ ፅሎተꬃ አው ባ ቀፈ ጋርሳን ፓፆተꬅ ኤክድ ከያና። ህንተ ቃሾፐ የደትዳ ኮኦ ጋሎዳ ጉፓና።

\VS{3}ታኒ ኦꬅያ ጋላስ፥ ናጋራንቾት ህንተ ቶሆፐ ጋርሳን ብድን ግዳና፤ ህንተ ኤንታ የꬋና” ያጌስ ኡባፈ ዎልቃማ ጎዳይ።


\par }{\PP \VS{4}“እስራኤለ አሳይ ኪተታና መላ ታኒ ኮሬባ ዙማ ቦላ ታ አይልያ ሙሰ ባጋራ እምዳ ህግያነ ኪታ አኬክተ።


\par }{\PP \VS{5}“ሄኮ፥ ግታነ ያሽያ ጎዳ ጋላሳይ ያናፐ ካሰታዳ፥ ታኒ ህንተዉ ናብያ ኤልያሳ ኪታና።

\VS{6}ታኒ ያዳ ቢታ ባደꬃን ꬋይሶና መላ አዋታ ዎዛና ናይታኮ፥ ናይታ ዎዛና አዋታኮ ዛራና” ያጌስ።


\par }