\NormalFont\ShortTitle{ናሆመ ማፃፋ}

{\MT ናሆመ ማፃፋ

\par }{\IMT ጋꬃ ቆፋ

\par }{\IP ናበይ ዮናስ ናናወስ ትንብተ ኦድድ ስምን፥ ፄቱ ላይꬃፈ ጉየ፥ ናሆመይ ዛሪድ ናናወ ቦላ ትንብተ ኦዳና መላ ፆሳይ እያ ፄግስ። ግዶሽን፥ ዮናሳ ዎደ አሳይ ባንታ ናጋራ ፓፅድ ስምዳይሳዳ ሀእ ስምቦኮና። ሀ ናምኡ ናበታፐ ግዶን፥ አሶረይ እስራኤለ ኦላዳ ꬋይሳሱ።

\par }{\IP ማፃፋይ፥ አሶረ ዋና ካታማ ግድዳ ናናወባ ሄꬑ ትንብተ ኦይክስ።

\par }{\IPI 1. ሸምፖ 1፥ ናጋራንቾ ኡባ ቦላ ፆሳይ ባ ፕርዳ ኤሀናዉ ደኤይሳ፥ ኡባፈ አꬅድ ናናወይ ፕርደቶና አቶናይሳ ኦዴስ።

\par }{\IPI 2. ሸምፖ 2፥ ማታ ዎደን ናናወይ ፕርደታናይሳነ ሄ ፕርዳይ አይ ዳንያኮ ኦዴስ።

\par }{\IPI 3. ሸምፖ 3፥ ናናወ ናጋራ ፓድድ በስዳፐ ጉየ፥ ፆሳይ ባ ፕርዳን ፅሎ ግደይሳ ኦዴስ።

\par }{\IP ናሆመ ማፃፋይ እስራኤለ ካጫማ ሞርከ ግድዳ ናናወ ዋና ካታማ ኩንደꬃ ማላልስያ ግንፆን ቆንጭስስ።

\par }{\IOT ማፃፋ አይፈ ቆፋታ

\par }{\IO ፆሳ ኦናተꬅነ እያ ፕርዳ ({\IOR{1:1-15}})

\par }{\IO ናናወ ኩንደꬃይ አተና ({\IOR{2:1-13}})

\par }{\IO ናናወ ኩንደꬃስ ጋሶታ ({\IOR{3:1-19}})



\par }\ChapOne{1}{\SH ጎዳ ሀንቆይ ናናወ ቦላ
\par }
{\PP \VerseOne{1}ኤልቆሻ ካታማን ደእያ ናሆም ናናወባ ኦድዳ ቃላይነ በእዳ ቆንጨꬃይ ሀይሳ።

\VS{2}ጎዳይ ቃናተይሳነ ሀሎ ከይያ ፆሲ፤ ጎዳይ ሀሎ ከየይሳነ ሀንቆን ኩምዳይሳ። ጎዳይ ባራ ኤቀተይሳታ ሀሎ ከዬስ፤ ባ ሞርከታ ሴራናዉ ጊገት ኡትስ።

\VS{3}ጎዳይ ሀንቀታናዉ ኤለሰና፤ እያ ዎልቃይ ግታ፤ እ ቆህዳይሳ ሴሮና አገና።

\par }{\PP ጎዳስ ጎትያነ ሆቢያ ግዶራ ኦገይ ደኤስ፤ ሻራይ እያ ቶሆይ የꬍን ደንድያ ባና።

\VS{4}እ አባነ ሻፋ ሀንቅድ መልሴስ፤ ባሳነነ ቃርመሎስ ሹሎሶና። ልባኖሰ ጪሻይ ቆቆፈቴስ።

\VS{5}እያ ስንꬃን ደረት ቃፆሶና፤ ዙማት ትልኦሶና። እ ቆንጭያ ዎደ ቢት ቃፃና፤ ሳአን ደእያ ኡባይ ኮኮራና።

\VS{6}እያ ሀንቁዋ ስንꬃን ኤቃናይ ኦኔ? እያ ሀንቁዋ ሱሏ ዳንዳአናይ ኦኔ? እያ ሀንቆይ ታማዳ ቡክያ ዎደ ዛላት ዛእድ ጳልቀቶሶና።


\par }{\PP \VS{7}ጎዳይ ሎኦ፤ መቶ ጋላስ ቆሰትድ አትያ በሰ፤ እ ባናን አማነተይሳታ ኤሬስ።

\VS{8}ሽን እ ባ ሞርከታ ድኦን ሙክድ ꬋይሳና፤ ባራ ኤቀተይሳታ ꬉማን ገልሳና።


\par }{\PP \VS{9}ህንተ ጎዳ ቦላ ማቀተይ አይብሴ? እ ህንተና ኩምꬅ ꬋይሳና፤ መቶይ ዛር ደንደና።

\VS{10}ህንተ ማꬆትድ ጋንድጋረይሳት፥ ዎልራ ኦይከትዳ አጉንꬅነ ቡረይ ታማን ፁገትያ መላ ህንተ ታማን ፁገትድ ꬋያና።

\VS{11}ናናወ፥ ጎዳ ቦላ ኢታባ ማቀተይነ ኢታ ዞረ ዞረይ ነ ግዶፈ ከይስ።


\par }{\PP \VS{12}ጎዳይ፥ “ናናወት ምኖነ ዳሮ ግድኮካ፥ ሾደትድ ꬋያና። ታኒ ካሰ ይሁዳ አሳ ኡንኤꬃስ፥ ሽን ህዛፐ ጉየ ኡንኤꬅከ።

\VS{13}ታኒ ሀእ አሶረታ ቃምባራ ህንተ ጋናፈ መንꬃና፤ ህንተ ቃሸትዳ ሳንꬃላታ ዱሰረꬃና” ያጌስ።


\par }{\PP \VS{14}ናናወ፥ ጎዳይ ነ ቦላ ፕርድዳ ፕርዳይ ሀይሳ: “ህዛፐ ጉየ ነ ሱንꬃ ፄግስያ ኮቸ ነዉ ዴና። ነ ፆሳታ ኬꬃን ደእያ ምስለታነ ኤቃታ ታኒ ꬋይሳና። ኔኒ ፓꬆናባ ግድያ ግሾ፥ ታኒ ነ ዱፉዋ ቦካና” ያጌስ።


\par }{\PP \VS{15}ሄኮ፥ ሎኦ ዎረ ኦድሸነ ሳሮተꬃ አዋጅሸ ኪተትድ የይሳ ቶሆይ ደርያ ቦላራ ጋክስ። ይሁዳ አሳዉ፥ ህንተ ሞርከት ኩምꬅ ꬋይዶሶና፤ ኤንቲ ዛሪድ ህንተ ቢታ ኦልድ ኦይኮኮና። ሄሳ ግሾ፥ ህንተ ባለታ ቦንችተ፤ ህንተ ቃንገꬃ ጋꬅተ።




\par }\Chap{2}{\SH ናናወ ኩንደꬃ
\par }
{\PP \VerseOne{1}ነኖ፥ ናናወ፥ መንረይስ ከይስ! ሄሳ ግሾ፥ ነ ሚፃ ናጋ፤ ነ ኦግያ ዎቻ፤ ነ ዳንጩዋ ምንꬃ፤ ነና ጊግሳ።


\par }{\PP \VS{2}ቦንቀይሳት ቦንቅድ፥ ኤንታ ዎይንያ ꬋይስኮካ፥ ጎዳይ እስራኤለ ቦንቹዋ ዛርዳይሳዳ ያይቆባ ቦንቹዋ ዛራና።


\par }{\PP \VS{3}ኦላንቾት ዞኦ ጎንዳለ ኦይክዶሶና፤ ዞኦ ማኦ ማእዶሶና። ኤንቲ ኦላስ ጊግያ ዎደ ፓራ ጋረት ቅንኣሮሶና፤ ኤንቲ ባንታ ቶራ ሉፆሶና።

\VS{4}ፓራ ጋረት ኦግያን አዳርሶሶና፤ ኤንቲ ያነ ሃነ ሄመትሸ ካታማ ኦግያን ዩዮሶና። ቃስ ኤንቲ ላጮይ ሎጩ ግያ ፆምፐ ዳኖሶና፤ ዎልአንꬃዳ ኤለሶሶና።

\VS{5}ናናወይ ባ ሀላቃታ ፄግድ ሺሻና፥ ሽን ኤንቲ ይሸ ኦገ ቦላ ꬉበታና። ኤንቲ ካታማ ግምበ ድርሳኮ ኤለሳና፥ ሞርከታ ቆሁዋፐ ኤንታ ናግያ ጎንዳለይ ጊግስ።

\VS{6}ሻፋ ባጋራ ደእያ ካታማ ድርሳ ፐንገት ዶየትዶሶና፤ ካዎ ጋꬎይ ዳጋምስ።

\VS{7}ካውያ ድኤታዳ ባሱ፤ እ ማጫ አይለት አዛንድ ሆለዳ ጉጉማና፤ ባንታ ትራ ባቅሸ ዬካና።

\VS{8}ተቀትዳ ሃꬅ ዶይ በስን ጎገይሳዳ ናናወ አሳይ ካታማፐ ባቃታና። አስ ኤንታ ባ ቃላ ꬎቁ ኦꬅድ፥ “ኤቅተ! ኤቅተ!” ያግድ ፄጋና፥ ሽን ኦንካ ጉየ ፄለና።

\VS{9}ሄ ካታማ ሻሉዋስነ፥ እያን ምንጀትዳ ቦንቾ ሚሽያስ ታይቦይ ባዋ። ሄሳ ግሾ፥ ሄ ብራነ ዎርቃ ቦንቅተ!


\par }{\PP \VS{10}ናናወይ ባይሳ ግድስ፤ ካይሳትድ፥ ባዞ ግድስ! አሳ ዎዛናይ ያሻን ትልእስ፤ ጋደይ ኮኮርስ፤ ፄሳይ ፃፀትስ፤ ሶምኦይ ቡላትስ!

\VS{11}ጋሞት አቅያ በሳይ፥ ዎዳላ ጋሞት ደእያ በሳይ፥ አደይነ ማጫ ጋሞት ባንታ ማራታራ ያሽ ባይና ጉፕያ በሲ ዳንያ ናናወ ካታማይ ሀእ አዉን ደኢ?

\VS{12}ጋሞይ ባ ማራታስ ግድያባ ኦይክስ፤ ባራ ደእያ ማጫ ጋመስ መንረꬅድ እሚስ። ባ ጎንጎሉዋ ዎꬃን፥ ባ ኦላ አሾን ኩንꬅስ።


\par }{\PP \VS{13}ኡባፈ ዎልቃማ ጎዳይ፥ “ሄኮ፥ ታኒ ነ ቦላ ደንዳስ! ታኒ ነ ፓራ ጋረታ ታማን ፁጋና፤ ነ ዎዳላ ጋሞታ ማሽ ማና። ኔኒ ሀራታፐ ኤክዳባ ታኒ ኔፐ ዎስሳና፤ ነ ኪታንቾታ ቃላይ ህዛፐ ስኤተና” ያጌስ።




\par }\Chap{3}{\SH ናናወ አየ!
\par }
{\PP \VerseOne{1}ዳሮ አሳ ሱꬅ ጉስዳ ናናወ ካታማ አየ! ዎርዶይ ኩምስ፤ ቦንቅ ኤክዳ ሻሉዋስ ታይቦይ ባዋ።

\VS{2}ናናወ ካታመን ልሶ ግርሳይ፥ ገርቶ ጎንዶርሳይ፥ ፓራታ አዳርሶይነ ፓራ ጋረታ ጉፋይ ስኤቴስ።

\VS{3}ፓራ አሳት ፒርፆሶና፤ ማሻይ ሎጬስ፤ ቶራይ ጶሌስ። ዳሮ አስ ሀይቅስ! አህ አሀ ቦላ ዶረትስ፤ ሀይቅዳባስ ታይቦይ ባዋ! ያራ ካንꬅድ ብያ አስ አሀን ꬉበቴስ።

\VS{4}ሄስ ኡባይ ሀንዳይ ማር ባይና ናናወ ላይማተꬃ ጋሱዋና። እ ዳሮ ሙሩኖ ኦꬃሱ፤ ካዎተꬃታ ባ ላይማተꬃን፥ አሳ ባ ሙሩኑዋን አይለያሱ።


\par }{\PP \VS{5}ኡባፈ ዎልቃማ ጎዳይ፥ “ሄኮ፥ ታኒ ነ ቦላ ደንዳስ! ታኒ ነ ማኡዋ ኔፐ ቃራና፤ ነ ካሉዋ አሳ፥ ነ ፖኩዋ ካዎተꬃታ በሳና።

\VS{6}ታኒ ነና ፕቶ የግያ በሲ ከሳና፤ ነና ካꬋና፤ አስ ኡባይ ነና ሚጫናዳ ኦꬃና።

\VS{7}ነና በእያ ኡባይ ኔፐ ሃክድ፥ ‘ሄኮ፥ ናናወ ካታማይ ባይሳትስ፤ እያዉ አዛናናይ ኦኔ? እያ ምንꬅያ አስ አዉፐ በንታንደሻ?’ ያጋና” ያጌስ።


\par }{\PP \VS{8}ነኖ፥ ናናወ፥ ኔኒ ግብፀን ደእያ ተብሶ ካታማፐ አꬋይ? እያ ናይለ ሻፋ ማታን ደአዉሱ፤ ሃꬅ እ ዩሹዋ ተቅስ፤ ሻፋይ እዉ ሚፃ ግድስ፤ ቃስ ሃꬃይካ እዉ ድርስ።

\VS{9}ቶጰይነ ግብፀይ እዉ ዛው ባይና ዎልቃ፤ ፑፅነ ሊበይ እዮ ማደይሳታ።

\VS{10}ግዶሽን፥ እያ ድኤታሱ፤ እ ጉꬃ ናይት ደሸትድ፥ ኦገ ጋፃ ኡባን ኩንድዶሶና። እ ቦንቸትዳ አሳታ ቦላ ሳም የገትስ፤ እ ግታ አሳት ኡባይ ሳንꬃላታን ቃሸትዶሶና።


\par }{\PP \VS{11}ነኖ፥ ናናወ፥ ኔኒ ማꬆትድ ጋንድጋርያ አሳዳ ሀናና። ነ ሞርከታ ስንꬃፈ ባቃታዳ አትያ በሲ ኮያና።

\VS{12}ነ ሚፃት ኡባይ ኮይሮ ቴርዳ አይፈይ ደእያ ባላሰ ምꬃ መላ። ባላሰ ምꬃ ቃꬅያ ዎደ ቴራይ መይሳ ዶናን ዎꬌስ።

\VS{13}ሄኮ፥ ነ ኦላንቾት ኡባይ ማጫሳ መላ። ነ ዛዋ ፐንገት ነ ሞርከታስ ዳልግድ ዶየትዶሶና፤ ኮበ ምꬃ ታም ምስ።

\VS{14}ነ ሞርከት ነ ዩሹዋ ኡንኤꬅያ ዎደ ኡያና ሃꬃ ሀእ ትካ። ነ ሚፃ ምንꬃ፤ ኡርቃ የꬋዳ ፁበ መꬋ፤ ኦቶ ጊግሳ።

\VS{15}ነና ያን ታም ማና፤ ቦለይ ካꬅ መይሳዳ ነና ማሽ ማና። ኔኒ ቦለዳ ዳራ ጎንዶዳ የለታ።

\VS{16}ኔኒ ነ ዛልአንቾታ ሳሎ ፆልንቶታፐ አꬃዳ ዳርሳዳሳ። ሽን ኤንቲ ቦለዳ ኡባ ም ድግድ ፓልድ ꬋያና።

\VS{17}ነ ቶራ ሞጮናትነ ነ ሞርናት ሜጎ ዎደ ድርሳ ቦላ ኡትዳ ቦለ መላ። ኤንቲ አው ከይያ ዎደ ፓልድ ꬋዮሶና፤ ኤንቲ ደእያ በሳ ኤረይ ባዋ።


\par }{\PP \VS{18}ነኖ አሶረ ካዋዉ፥ ነ ሀላቃት ꬍስክዶሶና፤ ነ ቦንቸትዳ አሳት ኩንድዶሶና። ነ አሳይ ደረታ ቦላ ላለትስ፤ ኤንታ ሺሽያ አስካ ባዋ።

\VS{19}ኔኒ ዛው ባይና ኢታተꬃፈ ከስ ኤክዳ አስ ባይና ግሾ፥ ነ መኦይ ኮለተና፤ ነ ማዱንꬃይ ፓፀና። ነባ ስእዳ ኡባይ ነ ቦላ ኩሸ ባቃና።


\par }