\NormalFont\ShortTitle{ኤርምያሳ ማፃፋ}

{\MT ኤርምያሳ ማፃፋ

\par }{\IMT ጋꬃ ቆፋ

\par }{\IP ኤርምያስ ክ.የ.ስ. 600 ላይꬃ ሄራን ደእዳ ናበ። ኤርምያሳ ማፃፋን ቆንጭድ ኦደትዳይ፦ የሩሳላመ ꬋዮ፥ ፆሳ ኬꬃ ꬋዮነ አይስያ ዳሮ አሳይ ድኤትድ ባብሎነ ባናይሳ (ሸም 39፥ 52)። ባብሎነ ካዎይ የሩሳላመ ካታማነ ፆሳ ኬꬃ ዉርሰꬅ ꬋይሳናፐ ስን፥ ኤርምያስ የሩሳላመን ደእስ።

\par }{\IP ኤርምያስ፥ ዳሮ ዎደ ኤቃ ጎይኖነ ኤንታ ናጋራ ጋሶን ፆሳ አሳ ቦላ ꬋዮይ ያናይሳ ኦዴስ። እ ኦድዳ ትንብተታፐ ባጋት ፖለትን፥ ኤርምያስ ባ አይፈን በእስ። ሌምሶስ፥ ባብሎነ ካዎይ ናቡካዳናፆር የሩሳላመ ኦይክድ፥ ካታማነ ፆሳ ኬꬃ ላሌስ፤ ይሁዳ ካዎይ ዳሮ አሳራ ድኤትድ ባብሎነ ብዳይሳ በእስ። ጉጅድካ፥ አሳይ ድኦፐ ስማናይሳነ እስራኤለ ካዎተꬃይ ስሚድ ኤቃናይሳ ኤርምያስ ስንꬃትድ ኦድስ።

\par }{\IP ኤርምያስ ድኤትድ ባብሎነ ብቤና (ሸም 40)፥ ሽን ጎዶልያ ሀይቅዳፐ ጉየ (ሸም 40—41)፥ እስ እስ ይሁዳ አሳይ እያ ዎልቃን ግብፀ ኤፍን (ሸም 42—43)፥ ያን ጉꬃ ዎደ ደእስ።

\par }{\IP ኤርምያስካ ህዝቄላዳ ፆሳፈ ኤክዳ ባ ኪታ ማላንነ ሌምሶን ኦዴስ። ዳንጮ ሻሞ፥ ሄ ዳንጩዋ ሞጎ፥ ቃስ ቦክድ ከሶ (13:1-11)፤ ማቾ ኤኮና መላ ድገተꬅ፥ አሳራ ዬሆ ዬኮና መላ ድገተꬅ (16:1-9)፥ ፁጋ ሻሞነ እስራኤለ ጭማታ ስንꬃን መንꬆ (19:1-13)፤ ቃምባራ ጋናን አꬅድ ቶሆ (ሸም 27—28)፤ ኦላ ዎደ ጋደ ሻሞ (32:6-15)፤ ራካባ ያራት ዎይነ ኡሹ ኡዮና አጎ (35:1-19)።

\par }{\IP ኤርምያሳ ማፃፋ ኦይዱ ክፍለን ሻክድ በአናዉ ዳንዳኤቴስ።

\par }{\IPI 1. እዮስያሳ፥ እዮኣቀመ፥ ዮአክናነ ሰደቅያሳ ካዎተꬃ ላይꬃን ይሁዳ አሳስነ ኤንታ ካለꬅያ አሳስ ፆሳፈ እመትዳ ቃላ (ሸም 2—25)።

\par }{\IPI 2. ዱማ ዱማ ትንብተ ቃላታ፥ ኤርምያሳ ደኡዋን ፖለትዳ ግታ ግታ ቆፋታ፥ ኤርምያሳ ፃፈይ ባሮክ ፃፍድ ኦይክዳ ጉꬃ ፁፈታ (ሸም 26—45)።

\par }{\IPI 3. ዱማ ዱማ አላጋ ቢታ አሳስ ፆሳፈ ኪተትዳ ትንብተታ (ሸም 46—51)።

\par }{\IPI 4. የሩሳላመ ኦይከተꬃነ አሳይ ድኤትድ ባብሎነ ባናይሳ ኦድያ ታርከታ (ሸም 52)።

\par }{\IP ኤርምያስ አሳ ቦላነ ቢታ ቦላ ꬋዮይ ያናይሳ ኦድዳ ዎደ ካዎይነ ካህነት እያ ቦርዶሶናነ ዎግ ባይና ጎድዶሶና (11:18-23፤ 18:18፤ 20:1-3፤ 26:1-19፤ 37:13—38:6)። ኤርምያስ፥ አሳይ ፆሳራ ገልዳ ጫቁዋ ምንꬅድ ናጋና መላ ኦዴስ (ሸም 30-33)። ህዝቄላ መላ ኤርምያስካ ካህነነ ናበ።

\par }{\IP ኤርምያስ ባ አሳ ዳሮ ዶስያነ ኤንታ ቦላ ኢታ ፕርድ ያና መላ ኮዮና አስ። ፆሳይ፥ እ ናበ ግድድ ሀጋዛና መላ ፄግዳ ዎደ እ ኡንኤትዳይሳ በሲያ ፁፈት ማፃፋ ግዶን ዳሮ በሳን ቆንጭስ። ፆሳ ቃላይ እያ ዎዛና ግዶን ታማዳ ኤፅያ ግሾ፥ እ ካምድ አሻናዉ ዳንዳእቤና።

\par }{\IP ሀ ማፃፋን ፃፈትዳ ግታ ግታ ትንብተታፐ እሶት እሶት መቶይ ኩምዳ ኤርምያሳ ዎድያፐ አꬍድ፥ ፆሳይ እምያ ኦራꬃ ጫቆይ ፖለትያ ዎድያ ስን ፄሎሶና። ሄ ዎደ ኦራꬃ ጫቆይ አሳ ዎዛናን ፃፈትያ ግሾ፥ አኬክስያነ ናግስያ አስታማረ ኮሸና። (31:31-34)።

\par }{\IOT ማፃፋ አይፈ ቆፋታ

\par }{\IO ኤርምያሳ ፄገተꬅነ ዶረተꬅ ({\IOR{1:1-19}})

\par }{\IO ይሁዳነ እስራኤለ ቦላ ኦደትዳ ፕርዳ ({\IOR{2:1—25:38}})

\par }{\IO ዎርዶ ናበታነ ኤርምያሳ ({\IOR{26:1—29:32}})

\par }{\IO ኦራꬃ ጫቁዋን አሳይ ባንታ ቢታ ስማና ({\IOR{30:1—33:26}})

\par }{\IO ኤርምያሳ ዱማ ዱማ ሀጋዞታ ({\IOR{34:1—38:28}})

\par }{\IO የሩሳላመነ ሃርያ ጎዶልያ ኩንደꬅ ({\IOR{39:1—42:22}})

\par }{\IO ኤርምያስ ግብፀ ቢታን ({\IOR{43:1—44:30}})

\par }{\IO ኤርምያስ ባሮካስ ኡፋይሳ ቃላ እሚስ ({\IOR{45:1-5}})

\par }{\IO ይሁዳ ዩሾን ደእያ ካዎተꬃታ ({\IOR{46:1—51:64}})

\par }{\IO የሩሳላመ ኩንደꬃባ ኦደትዳ ሀራ ኪታ ({\IOR{52:1-34}})



\par }\ChapOne{1}{\PP \VerseOne{1}ብንያመ ቢታን፥ አናቶታ ካታማን ደእያ ካህነታፐ እሱዋ ግድዳ ካልቀ ናኣ ኤርምያሳ ቃላይ ሀይሳ።

\VS{2}አሞነ ናአይ፥ ይሁዳ ካዎይ እዮስያስ ካዎትዳ ታማነ ሄꬓንꬆ ላይꬃን ጎዳ ቃላይ ኤርምያሳኮ ይስ።

\VS{3}እዮስያሳ ናአይ፥ ይሁዳ ካዎይ እዮአቄም ካዎትዳ ላይꬃታን ጎዳ ቃላይ ኤርምያሳኮ ይስ። ቃስ እዮስያሳ ናአይ፥ ሰደቅያስ ካዎትን፥ ታማነ እስ ላይꬅ ጋካናዉነ፥ እቻሻንꬆ አጌናን የሩሳላመ አሳይ ድኤትድ ብዳ ዎድያ ጋካናዉ ጎዳ ቃላይ እያኮ ይስ።


\par }{\SH ኤርምያሳ ፄገተꬃ
\par }
{\PP \VS{4}ጎዳ ቃላይ ታኮ ሀይሳዳ ያግሸ ይስ፦

\VS{5}“ኔኒ ነ አየ ኡሎን መታናፐ ስን ታ ነና ኤራይስ። ነ የለታናፐ ስን ታ ነና ዱማያዳ ዎꬃስ፤ ካዎተꬃታስ ነና ናበ ኦꬃዳ ሹማስ” ያግስ።


\par }{\PP \VS{6}ታኒ፥ “ኡባ ሃርያ ጎዳዉ፥ ታኒ ናአ ግድያ ግሾ ዋታዳ ኦደታነኮ ኤርከ” ያጋስ።


\par }{\PP \VS{7}ሽን ጎዳይ፥ “ ‘ታኒ ናአ ጎፓ’፤ ታኒ ነና ኪትያ በሳ ባዳ ታ ኪታ ኡባ አሳስ ኦዳ።

\VS{8}ታኒ ነና አሻናዉ ኔራ ደእያ ግሾ ኤንታዉ ያዮፋ። ሀይሳ ኦደይ ጎዳ” ያግስ።


\par }{\PP \VS{9}ጎዳይ ባ ኩሽያ የድድ፥ ታ ዶና ቦችድ፥ “ሄኮ፤ ታኒ ታ ቃላ ነ ዶናን ዎꬃስ።

\VS{10}ሾዳናዉነ ላላናዉ፥ ꬋይሳናዉነ ሽራ የጋናዉ፥ ኬፃናዉነ ቶካናዉ፥ አሳ ቦላነ ካዎተꬃታ ቦላ ታ ነና ሀች ሹማስ” ያግስ።


\par }{\PP \VS{11}ጎዳ ቃላይ ታኮ፥ “ኤርምያሳ፥ ኔኒ አይ በአይ?” ያግስ።

\par }{\PP ታኒ ዛራዳ፥ “ላዉዘ ምꬃ ፃምአ በአይስ” ያጋስ።

\VS{12}ጎዳይ፥ “ኔኒ ልከ በአዳሳ። ታካ ታ ቃላ ፖላናዉ ሀይሳዳ በአይስ” ያግስ።

\VS{13}ዛሪድ ጎዳይ፥ “ሀራ አይ በአይ” ያግስ።

\par }{\PP ታኒ ዛራዳ፥ “እስ ፐንትያ ፃሮይ ፑደሀ ባጋፈ እስ ባጋ ገድ ግድ ኡትዳይሳ በአይስ” ያጋስ።


\par }{\PP \VS{14}ጎዳይ፥ “ፑደሀ ባጋፈ ꬋዮይ ፖꬍድ፥ ቢታን ደእያ አሳ ኡባ ቦላ ጉካና።

\VS{15}ታኒ ፑደሀ ባጋ ካዎተꬃታን ደእያ አሳ ኡባ ፄጋና ሀናይስ። ኤንታ ካዎት ይድ፥ የሩሳላመ ገልያ ፐንገታን፥ ድርሳ ዩሹዋንነ ይሁዳ ካታማታ ኡባን ባንታ አራታ ዎꬃና።

\VS{16}ይሁዳ አሳይ ታና አግድ፥ ኢታ ኦꬅዳ ግሾ፥ ሀራ ፆሳታስ እፃነ ጩይስዳ ግሾነ ባንታ ኩሸን ኦꬅዳ ፆሳታ ጎይንዳ ግሾ ታ ፕርዳ ኤንታ ቦላ ኤሀስ።


\par }{\PP \VS{17}“ሽን ኔኒ ጊገታ! ደንዳዳ ታኒ ነና ኪትያባ ኡባ ኤንታዉ ኦዳ። ኤንታዉ ያዮፋ፤ ነ ኤንታዉ ያይኮ፥ ታ ነና ኤንታ ስንꬃን ጉጃዳ ያሽሳና።

\VS{18}ሀች ታ ነና ሀ ቢታ ቦላ፥ ይሁዳ ካዎታ ቦላ፥ ሀላቃታ ቦላ፥ ካህነታ ቦላነ ሀ አሳ ቦላ ግምበትዳ ካታማዳ፥ ብራታ ቱሳዳነ ናሰ ብራታን ድርዳ ድርሳዳ ኦꬃዳ ምንꬃስ።

\VS{19}ኤንቲ ኔራ ኦለታና፤ ሽን ታ አሻናዉ ኔራ ደእያ ግሾ ነና ፆኖኮና። ሀይሳ ኦደይ ጎዳ” ያግስ።




\par }\Chap{2}{\SH እስራኤለይ ፆሳ አግስ
\par }
{\PP \VerseOne{1}ጎዳ ቃላይ ታኮ ሀይሳዳ ያግሸ ይስ፦

\VS{2}“ባዳ የሩሳላመ አሳ ሀይꬃን ሀይሳዳ ያጋዳ አዋጃ። ነ ናአተꬃን ታዉ አይ መላ አማነትዳኮ፥ ነ ቡሮ መዳን ደእያ ዎደ ታና አይ መላ ሲቅዳኮ፥ ታ አኬካይስ። ኔኒ መላ ቢታን ዘረꬅ ዘረት ኤሮና ቢታን ታና ካላዳሳ።

\VS{3}ሄ ዎደ እስራኤለይ ጎዳስ ጌሽ፤ እያዉ ባይራ ካꬃ መላ። እያፐ ምዳ ኡባይ ባላ ግዶሶና፤ ኤንታ ቦላ ꬋዮይ ይስ። ሄሳ ኦደይ ጎዳ” ያጌስ።


\par }{\PP \VS{4}ህንተኖ፥ ያይቆባ ናይቶ፥ እስራኤለ ዛረ፥ ኡባይ ጎዳ ቃላ ስእተ!

\VS{5}ጎዳይ ያጌስ፤ ካሰ ህንተ አዋት ታፐ አይ ባላ ደምድ ታፐ ሃክድ ብዶና? ኤንቲ ፓꬆና ኤቃታ ጎይንድ ፓꬆናባ ግድዶሶና።

\VS{6}ኤንቲ፥ “ኑና ግብፀፈ ከስዳ፥ መላ ቢታን ካለꬅዳ፥ አፎራነ መላ ቢታራ አꬅዳ፥ ኮሽነ ሳካና ꬉም ደእያ ቢታራ ፕንꬅዳ፥ ኦንካ አꬎናነ ደኦና በሳራ ካለꬅዳ ጎዳይ አዉን ደኢ?” ያግድ ኦይችቦኮና።

\VS{7}ህንተ ሄ ቢታ አይፍያፐ ሎኡዋ ማና መላ ታ ህንተና አራዳ ቢታ ኤሀስ። ሽን ህንተ ይድ፥ ታ ቢታ ቱንስደታ፤ ታ ላታ ኢስደታ።

\VS{8}ካህነት፥ “ጎዳይ አዉኔ?” ያግድ ኦይችቦኮና። ታ ህገይ ኤንታ ኩሸን ደእያ አሳት ታና ኤርቦኮና። ደርያ አይሰይሳት ታ ቦላ ማካልዶሶና። ናበት ባኣለ ኤቃ ሱንꬃን ትንብተ ኦድድ ፓꬆና ኤቃታ ጎይንዶሶና።


\par }{\PP \VS{9}“ሄሳ ግሾ፥ ታ ህንተራ ቡሮ ሞተታና፤ ህንተ ናይታ ናይታራ ሞተታና።

\VS{10}አነ ዉሎሀ ባጋ ብድ፥ ዩሾይ አባን ተቀትዳ ቢታ ቆጵሮሳ ፄልተ፤ ዶሎሀ ባጋ ብድ ቀዳረ ቢታ አሰ ኪትድ ፆሞስተ። ሀይሳ መላባይ ሀይሳፈ ካሰ ሀንዳኮ በእተ።

\VS{11}ኤንቲ ቱማ ፆሳታ ግዶና እፅኮካ ባ ፆሳታ ላምዳ ደረይ ኦኔ? ሽን ታ አሳይ ኤንታዉ ቦንቾ ግድዳ ታና ፓꬆና ኤቃታራ ላምስ።”


\par }{\Q \VS{12}“ሳሎቶ፥ ሀይሳን ማላለትተ፤

\par }{\QB ዳጋምድ ኮኮርተ” ያጌስ ጎዳይ


\par }{\Q \VS{13}ታ አሳይ ናምኡ ናጋራ ኦꬅዶሶና፤

\par }{\QB ሄስካ፥ ደኦ ፑልቶ ግድዳ ታና አግስ።

\par }{\Q ሃ ኦይካናዉ ዳንዳኦና፥

\par }{\QB ፆኤ ኦላታ ባንታዉ ቦክዶሶና።


\par }{\PP \VS{14}“እስራኤለይ ሻመትዳ አይለዬ? ዎይኮ ሶን የለትዳ አይለዬ? ያትን፥ ሞርከት አይስ ዶኦዳ ሻንካቶና?

\VS{15}እያ ሞርከት ጋሞዳ እያ ቦላ ጉዶሶና። ኤንቲ ባንታ ቃላ ꬎቁ ኦꬅድ ዳሮሶና። ኤንቲ እያ ቢታ ካይስ ከስዶሶና፤ እያ ካታማት ላለትድ አስ ባይና ሶ ግድዶሶና።

\VS{16}ሄሳ ቦላካ መምፕሳነ ፃፍናሳ አሳት እያ ሁጵያ ሜድዶሶና።

\VS{17}ነኖ እስራኤለ፥ ኦገ ኡባን ነና ካለꬅያ፥ ጎዳ ነ ፆሳ አጋዳ ሀይሳ ነ ቦላ ኤህዳይ ነና ግድኪ?

\VS{18}ናይለ ሻፋፐ ሃ ኡያናዉ ግብፀ ቡስ ነና አይ ማዳኔ? ኤፍራፂሳ ሻፋፐ ሃ ኡያናዉ አሶረ ቡስ ነና አይ ማዳኔ?

\VS{19}ህዛ ነ ኢታተꬃይ ነና ሴራና፤ ነ ታና ካድዳይስ ነ ቦላ ፕርዳና። ነ ታና ጎዳ ነ ፆሳ አግዳይስ አይ መላ ኢታነ ጫሞ ግድያኮ አኬካ በአ። ነ ታዉ ያይያ ያሻይ ባዋ” ያጌስ ጎዳይ፥ ኡባፈ ዎልቃማ ፆሳይ።


\par }{\PP \VS{20}“ታ ነ ቃምባራ ዳሮ ዎደፐ ካሰ መንꬃስ፤ ነ ቃሹዋ ዱꬃስ። ኔኒ፥ ‘ታ ነና ጎይንከ’ ያጋዳሳ። ደረ ቦላነ ዳሻ ምꬃ ጋርሳን ላይማታናዉ ዝንአዳሳ።

\VS{21}ታ ነና ዶረትዳ ዘረꬃፈ ኤካዳ፥ ሎኦ ዎይነ ጋደን ቶካስ። ያትን፥ ዋናዳ፥ ጉየ ስማዳ፥ ዎራን ዶልዳ፥ ኢታ ዎይነ ግዳዲ?” ያጌስ ጎዳይ።


\par }{\PP \VS{22}“ነ ሳንጌኖራ ሜጨትያኮካ፥ ሳሙናን ጎርፐትያኮካ ነ ቅታይ ታ ስንꬃና።

\VS{23}ኔኒ ዋናዳ፥ ‘ታ ቱናብከ፤ ባኣለ ኤቃ ጎይናብከ’ ጋይ? ኔኒ ዛንጋራን ሀንዳባ ፄላ፤ ነ ኦꬅዳባ አኬካ። ኔኒ ያነ ሃነ ዎፅያ ዚታ ከይዳ ግማለ መላ።

\VS{24}ኔኒ ባዞ ሜዘትዳ፥ ዚታ ዎደ ጫርኮ ስንገꬅያ ሀረ መላ። እ አሞይ ደንድን፥ ኦን እዮ ተቃናዉ ዳንዳኢ? እያ ባዉ ኮያዳ ጋክያ ግሾ አይ አደ ሀረይካ እዮ ደማናዉ ዳቡረና።

\VS{25}ነኖ፥ እስራኤለ፥ ነ ጫማይ ዉራና ጋካናዉ ነ ኮቶኖይ መላና ጋካናዉ ሀራ ፆሳታ ጌዶ ዎፆፋ። ሽን ኔኒ፥ ‘አቶ፥ ሄስ ታና ማደና። ታኒ እማꬃ ፆሳታ ዶሳስ፤ ታኒ ኤንታ ጎይናና’ ያጋዳሳ።


\par }{\PP \VS{26}“ካይሶይ ኦይከትዳ ዎደ ዬላተይሳዳ እስራኤለ አሳይ ዬላትዶሶና፤ ኤንቲ፥ ኤንታ ካዎት፥ ኤንታ ሀላቃት፥ ኤንታ ካህነትነ ኤንታ ናበት ኡባይ ዬላታና።

\VS{27}ኤንቲ ምꬃኮ፥ ‘ነ ታ አዋ’ ያጎሶና፤ ሹቻ፥ ‘ታና ነ የላዳሳ ያጎሶና። ኤንቲ ባንታ ሶምኡዋ አግድ፥ ባንታ ዞኩዋ ዛርዶሶና። ሽን ኤንቲ መቶ ዎደ ኑና አሻ!’ ያጎሶና።

\VS{28}ሽን ህንተ፥ ህንተዉ መꬍዳ ፆሳት አዉን ደኦና? ህንተ መቶን ገልያ ዎደ ህንተና አሻናዉ ዳንዳእኮ ደንድድ ህንተና አሾ። ህንተኖ፥ ይሁዳ አሳዉ፥ ህንተ ፆሳት ህንተ ካታማታ መላ ዳሮ” ያጌስ ጎዳይ።


\par }{\PP \VS{29}“ህንተ ታራ አይስ ሞተተቲ? ህንተ ኡባይ ታዉ ማካልደታ።

\VS{30}ታ ህንተና ጮ ሴራስ፤ ህንተ ህንተ ኦሱዋፐ ስምያባ ግደከታ። ኮሻትዳ ጋሞዳ ህንተ ማሻይ ህንተ ናበታ ምስ” ያጌስ ጎዳይ።


\par }{\PP \VS{31}ህንተኖ፥ ሀ ዎድያ የለታዉ፥ ጎዳ ቃላ ስእተ። ታ እስራኤለታስ ባዞ ዎይኮ ሳካና ꬉማን ደእያ ቢታ ግዳድናዬ? ያትን፥ አይስ ታ አሳይ፥ “ኑኒ ኑ ሸነዳ ባና፤ ኔኮ ስሞኮ” ያግዶና?

\VS{32}ጌላእያ ባ አሌቁዋ፥ ሙሹርያ ባ ማኡዋ ዶጋይ? ሽን ታ አሳይ ታና ታይቦይ ባይና ጋላስ ዶግዶሶና።

\VS{33}ኔኒ ነ ላገꬆታ ጌዶ ዎꬃ ዋናዳ ሜዘታዲ? ዳሮ ኢታ ማጫሳት ነ ኦግያ ታማሮሶና።

\VS{34}መንꬅድ ገልሽን ኦይክዳ አሳ ሱꬃን ግዶናሽን ፅሎ ማንቆታ ሱꬃን ነ ማኦይ ኢትስ። ኔኒ ሄሳ ኡባ ኦꬃዳካ፥

\VS{35}ኔኒ፥ “ ‘ታኒ ፅሎ፤ ቱማ ጎዳይ ታ ቦላ ሀንቀተና፤ ታኒ ናጋራ ኦꬃብከ’ ግያ ግሾ ታ ነ ቦላ ፕርዳና።

\VS{36}ኔኒ ነ ኦግያ ላማሸ አይስ ዎፃይ? ነና አሶረይ ዬላይዳይሳዳ ግብፀይ ዬላያና።

\VS{37}ጎዳይ ነ አማነተይሳታ ካዉሽዳ ግሾነ ነ ኤንታፈ ማደ ደሞና ግሾ ነ ሁጵያ ኦይካዳ ያፐ ከያና” ያጌስ ጎዳይ።




\par }\Chap{3}{\PP \VerseOne{1}“እስ አስ ባ ማችዉ የድን፥ እያ ባዳ ሀራ አዝና ገልኮ፥ ሄ አደይ እዮ ዛሪ? ዛርኮ ሄ ቢታይ ቱና ግደኔ? ሽን ነ ላይማታናዉ ኮያዳ ዳሮ ላገꬆታራ ደአዳሳ፤ ሀእ ኔኒ ታኮ ስማኔ? ያጌስ ጎዳይ

\VS{2}ꬎቁ ጋዳ አይኮይ ባይና ደረታ ፄላ። ላይማታናዉ ነ ዝንአቦና በሲ ደኢ? አራበ አስ መላ ቢታን ኡተይሳዳ፥ ኔኒ ላገꬆታ ናጋዳ ኦገ ዶናን ኡታዳሳ። ነ ላይማተꬃንነ ነ ኢታተꬃን ቢታ ቱንሳዳሳ።

\VS{3}ሄሳ ግሾ፥ ቶርቸ እራይ ተቀትስ፤ ስላ እራይካ ቡኮና እፅስ። ሄስ ሀንንካ፥ ነዉ ላይማተꬃ መꬎይ ደኤስ፤ ነ ዬላቶና እፃዳሳ።

\VS{4}ሀእ ኔኒ፥ ‘ታ አዋዉ፥ ታ ናአተꬃ ላግያዉ ነ ታና ሲቃሳ።

\VS{5}ነ ኡባ ዎደ ይሎታይ? ነ ሀንቆይ መርናዉ አገኔ?’ ያጋሳ። ሽን ነ ኦꬃናዉ ዳንዳእያ ኢታ ኡባ ኦꬃሳ” ያጌስ ጎዳይ።


\par }{\SH አማነቶና እስራኤለ
\par }
{\PP \VS{6}ካዋ እዮስያሳ ዎደ ጎዳይ ታኮ ሀይሳዳ ያግስ፦ “አማኖይ ባይና እስራኤለይ ኦꬅዳባ ነ በአዲ? እያ ደረ ቦላነ ዳሻ ምꬃ ኡባ ጋርስ ባዳ ያን ላይማታሱ።

\VS{7}እያ ሀይሳ ኡባ ኦꬅንካ ታኮ ስማንደ ጋዳ ቆፓስ፥ ሽን ስማቡኩ። እ ምችያ፥ አማነቶና ይሁድካ ሄሳ በአሱ።

\VS{8}አማኖይ ባይና እስራኤለይ ዳሮ ዎደ ላይማትዳ ግሾ ፕርማ እማዳ እዮ የዳስ። ሄስ ሀንንካ እስራኤለ ምችያ፥ አማነቶና ይሁድ፥ ያዮናይሳ ታ በአስ፤ እያካ ከያዳ ላይማታሱ።

\VS{9}ላይማተꬃይ እዉ ላፋባ ግድያ ግሾ፥ ምꬃራነ ሹቻራ ላይማታዳ ቢታ ቱንሳሱ።

\VS{10}ሄ ኡባን እ ምችያ፥ አማነቶና ይሁድ ስምዳባ ዳናዉሱፐ አትሽን፥ ኩመꬃ ዎዛናፐ ታኮ ስማቡኩ” ያጌስ ጎዳይ።


\par }{\PP \VS{11}“አማነቶና ይሁዳፐ አማኖይ ባይና እስራኤለይ ፅሎ።

\VS{12}ባዳ ፑደሀ ባጋን ደእያ አሳስ ሀይሳዳ ያጋዳ አዋጃ፦ ‘አማኖይ ባይና እስራኤለ፥ ስማ! ታኒ ማሮት ኩምዳ ጎዳ ግድያ ግሾ ነና ኢታ አይፈን ፄልከ። መርናዉ ሀንቀትከ’።

\VS{13}ግዶሽን፥ ‘ታኒ ጎዳ፥ ታ ፆሳ ቦላ ማካላስ። አላጋ ፆሳታራ ዳሻ ምꬃ ጋርሳን ላይማታስ። ነ ቃላ ኪተታብከ’ ጋዳ ነ ቆሁዋ አማና” ያጌስ ጎዳይ።


\par }{\PP \VS{14}“ህንተኖ፥ አማነቶና አሳዉ፥ ታ ህንተዉ አዝና ግድያ ግሾ ስምተ። ታኒ እስ ካታማፐ እስኖ፥ እስ ያራፐ ናምአ ዶራ ኤካዳ ፅዮነ ኤሀና።

\VS{15}ታ ዎዛናዳ ህንተና ሄምያ ሄንꬃንቾታ ህንተዉ እማና። ኤንቲ ህንተና ኤራተꬃንነ አኬካን ሄማና” ያጌስ ጎዳይ።


\par }{\PP \VS{16}“ሄ ጋላሳታን ህንተ ሄ ቢታን ዳርያ ዎደ አሳይ፥ ‘ጎዳ ጫቆ ታቦትያ’ ግድ ኦደቶኮና። እ ኤንታዉ ቆፈተና፤ ሀሳየተና፤ ባይናይስ ኤንታዉ ኤረተና፤ ሀርካ ኦሰተና።

\VS{17}ሄ ዎደ ኤንቲ የሩሳላመ፥ ‘ጎዳ አራታ’ ግድ ፄጋና። ካዎተꬃ ኡባፈ አሳይ ጎዳ ሱንꬃ ቦንቻናዉ የሩሳላመ ሺቃና። ሄሳፈ ጉየ፥ ኤንቲ ባንታ ዎዛና ኢታተꬃ ካሎኮና።

\VS{18}ሄ ዎደ ይሁዳ አሳይነ እስራኤለ አሳይ ጋሄትድ ፑደሀ ባጋ ቢታፈ ታ ህንተ አዋታ ላትስዳ ቢታ እስፈ ያና” ያጌስ ጎዳይ።


\par }{\PP \VS{19}“ታ ህንተና ናአꬆ ኤካዳ፥ ቢታ ኡባፈ ሎእያነ አራዳ ቢታ ህንተዉ እማናዉ ኮያስ። ‘ታ አዋዉ’ ግድ ፄጋናነ ታና ካላና ጋዳ ቆፓስ።

\VS{20}ሽን እስራኤለ አሳዉ፥ ህንተ ባ አዝናስ አማነቶና ማችዳ ታዉ አማነትበከታ” ያጌስ ጎዳይ።


\par }{\PP \VS{21}ኤንቲ ባንታ ኦግያ ጌላይዳ ግሾነ ባንታ ፆሳ አግዳ ግሾ ማንቆ ዙማታፐ እስራኤለ አሳ ዋሶይነ ዬሆይ ስኤቴስ።

\VS{22}“ህንተኖ፥ አማኖይ ባይና አሳዉ፥ ታኮ ስምተ። ህንተ አማነታና መላ ታ ህንተና ፓꬃና” ያጌስ ጎዳይ።

\par }{\PP ህንተ፥ “ኔኒ፥ ኑ ጎዳ ፆሳ ግድያ ግሾ ኔኮ ስማና።

\VS{23}ደረታ ቦላነ ዙማታ ቦላ ኤቃ ጎይኖይ ቱማ ጭሞ። ቱማ እስራኤለ አቶተꬃይ ጎዳ፥ ኑ ፆሳ።

\VS{24}ኑ ናአተꬃፈ ዶምን፥ ኑ አዋት ዳቡርድ ደምዳ፥ ኤንታ ዶርሳነ መህያ፥ ኤንታ ማጫነ አደ ናይታ ዬላይያ ኤቃት ምድ ꬋይስዶሶና።

\VS{25}ናአተꬃፈ ሀች ጋካናዉ፥ ኑነ ኑ አዋት ጎዳ ኑ ፆሳ ቦላ ናጋራ ኦꬅዳ። ጎዳ ኑ ፆሳ ቃላ ኪተትቦኮ። ሄሳ ግሾ፥ ኑኒ ዬላን ጉፋናናዉ ቃስ ካዉሻተꬅ አፍላዳ ኑና ካሞ” ያጎሶና።




\par }\Chap{4}{\PP \VerseOne{1}ጎዳይ ያጌስ፥ “እስራኤለ አሳዉ፥ ስምኮ፥ ታኮ ስምተ። ህንተ ታና ሻትያ ህንተ ኤቃታ ታ ስንꬃፈ ድግኮ፥ ታ ኦግያፐ ካረ ከዮና እፅኮ፥

\VS{2}ቱማን፥ ሱረተꬃንነ ፅሎተꬃን፥ ‘ደኦ ፆሳይ ኤርያ መላ’ ግድ ጫቅኮ፥ ሄ ዎደ ካዎተꬃት እያን አንጀታናነ እያን ጬቃና።”


\par }{\PP \VS{3}ጎዳይ ይሁዳነ የሩሳላመ አሳኮ ሀይሳዳ ያጌስ፦ “ህንተ ኦ ቢታ ጎይተ፤ አጉንꬃ ቦላ ዘሮፕተ።

\VS{4}ህንተኖ፥ ይሁዳነ የሩሳላመ አሳዉ፥ ህንተ ፆሳስ ቃፃረትተ፤ ህንተ ዎዛና ሾሁዋ ድግተ። ሄስ ሀኖና እፅኮ ህንተ ኢታተꬃ ግሾ፥ ታ ሀንቆይ ታማዳ ኤፃና፤ እያ ኦንካ ቶይሳናዉ ዳንዳኤና” ያጌስ ጎዳይ።


\par }{\SH ፑደሀ ባጋፈ ꬋዮ ያና
\par }
{\PP \VS{5}ይሁዳን አዋጅተ፤ የሩሳላመን ሞይዘ ፑንተ! ህንተ ቃላ ꬎቁ ኦꬅድ ሀይሳዳ ግድ ዋስተ! እስፈ ሺቅድ ግምበትዳ ካታማታኮ የꬍተ።

\VS{6}አሳይ ፅዮነ ባና መላ ማልተ! ህንተ ሸምፑዋ አሻናዉ ጋምኦና ባቃትተ! ጋምኦፍተ! ታ ፑደሀ ባጋፈ ጋዶነ ꬋዮ ቢታ ቦላ ኤሀና ሀናይስ።

\VS{7}ጋሞይ ዎራፐ ከየይሳዳ ካዎተꬃታ ꬋይሰይስ ባ በሳፈ ደንድድ ህንተ ቢታ ꬋይሳናዉ ይስ። ህንተ ካታማት ላለትድ ባይሳ ግዳና።

\VS{8}ሄሳ ግሾ፥ ካዮ ማኦ ማእድ፥ “ዎ! ዎ!” ግድ ዘሌልተነ ዬክተ። ጎዳ ሱልያ ሀንቆይ ኑ ቦላፈ ክችቤና።


\par }{\PP \VS{9}“ሄ ዎደ ካዋነ ሀላቃታ ዎዛናይ ትልአና፤ ካህነት ዳጋማና፤ ናበት ህርጋና” ያጌስ ጎዳይ።


\par }{\PP \VS{10}ታኒ፥ “ኡባ ሃርያ ጎዳዉ፥ ማሽ ኤንታ ቆን ዎꬍያ ዎደ ‘ህንተዉ ሳእ ሳሮ ግዳና’ ያጋዳ ሀ አሳነ የሩሳላመ አይስ ጭማይ” ያጋስ።


\par }{\PP \VS{11}ሄ ዎደ ሀ አሳስነ የሩሳላመስ ሀይሳዳ ያግድ ኦደታና፦ “መላ ቢታን ደእያ አይኮይ ባይና ꬎቃ ደረታፐ ምችያ ጫርኮይ ታ አሳ ቦላ ጫርካና፤ ሄስ ካꬅ ጌሻናሳ ግደና።

\VS{12}ታ ኪታን ዎልቃማ ጫርኮይ ጫርካና፤ ታ ኤንታ ፕርዳና” ጌስ።


\par }{\PP \VS{13}ሄኮ፥ ሞርከይ ሻራዳ ከዬስ። እያ ፓራ ጋረት ጎተ መላ፤ እያ ፓራት አርጋንꬃፈ አꬍድ ኤሶቶሶና። ኑና አየ! ኑ ꬋይዳ!


\par }{\PP \VS{14}“ነኖ የሩሳላመ፥ አታና መላ ነ ዎዛና ሜጫዳ ኢታተꬃፈ ጌያ። ኢታ ቆፋይ ነ ዎዛናን አዉደ ጋካናዉ ጋምአኔ?

\VS{15}ዳነ ካታማፐነ ኤፍሬማ ዙማፐ ይዳይሳት ኢታባ አዋጆሶና።

\VS{16}ይሁዳ ካታማታ ቦላ ኦላ አዋጅያ ኦላንቾት ሃሆ ቢታፈ ዩሳ ቦላ ደኦሶና ግድ ካዎተꬃታስ ኦድተ፤ የሩሳላመስካ አዋጅተ።

\VS{17}እ ታ ቦላ ማካልዳ ግሾ፥ ጋደን ደእያ ካꬃ ናገይሳዳ ኦላንቾት ይሁዳ ዩሹዋ ተቃና” ያጌስ ጎዳይ።


\par }{\PP \VS{18}ይሁዳ አሳዉ፥ ህንተ ሀኖይነ ህንተ ኦሶይ ሀይሳ ኡባ ህንተ ቦላ ኤህስ። ሀይስ ህንተዉ ሴራ። እ አይ መላ ጫም! ህንተ ዎዛና አይ መላ ጫድ!


\par }{\PP \VS{19}ታና አየ! ታ ሀይሳ ዋታ ዳንዳአነ! አየ ታ ዎዛና! ታ ዎዛናይ ኮኮሬስ፤ ታ ስእ ጋናዉ ዳንዳእከ። ታኒ ሞይዘ ፑኖነ ኦላ ግርስ ስእዳ ግሾ ስእ ጋናዉ ዳንዳእከ።

\VS{20}ꬋዮይ ꬋዮ ቦላ ዬስ፤ ቢታይ ኩመꬅ ꬋይስ። ታ ዱንካነይ ኩንድስ፤ ታ ሻቃራይካ ላለትስ።

\VS{21}ታኒ አዉደ ጋካናዉ ኦላ ማላ በአኔ? አዉደ ጋካናዉ ሞይዘ ፑኖ ስአኔ?


\par }{\PP \VS{22}“ታ አሳይ ኤያ፤ ኤንቲ ታና ኤሮኮና። ኤንቲ ቆፍ ባይና ናይታ መላ፤ ኤንታዉ አኬክ ባዋ። ኤንቲ ኢታባ ኦꬃናዉ ጭንጫ፤ ሽን ሎኦባ ኦꬅድ ኤሮኮና” ያጌስ ጎዳይ።


\par }{\PP \VS{23}“ታኒ ሳኣ በእያ ዎደ፥ ሳእ አይኮይካ ባይና ባይሳ ግድዳይሳ በአስ። ቃስ ሳሎታ ፄልያ ዎደ፥ ፖኦይ ባይናይሳ ፄላስ።

\VS{24}ታ ደረታ ፄልያ ዎደ ኤንቲ ቃፆሶና፤ ታኒ ዙማታ በእያ ዎደ ያ ሃ ዎፆሶና።

\VS{25}ታ ፄልያ ዎደ አስ ባዋ፤ ሳሎ ካፎት ኡባይ ፓልድ ባቃትዶሶና።

\VS{26}ታ ፄልያ ዎደ አራዳ ቢታይ ቃኤ ግድዳይሳ በአስ። ጎዳ ስንꬃንነ እያ ሱልያ ሀንቁዋ ስንꬃን ሄ ቢታ ካታማት ላለትዶሶና።


\par }{\PP \VS{27}“ቢታይ ꬋያና፤ ሽን ታ እያ ኩመꬅ ꬋይስከ።

\VS{28}ሳአይ ዬካና፤ ሳሎይ ꬉማና። ታ ኦዳስ፤ ማርስከ። ታ ቆፋ ቃቻስ፤ አግከ” ያጌስ ጎዳይ።


\par }{\PP \VS{29}ፓራ አሳታነ ዶንገ አሳታ ዋሱዋን፥ አሳይ ካታማ ኡባፈ ባቃታና። ባጋት ዎፅድ ዎራ ገላና፥ ባጋት ዛላ ቦላ ከያና። ካታማ ኡባይ ባይስ ግድን ደእያ አስ ꬋያና።


\par }{\PP \VS{30}ነኖ፥ ꬋዮስ አትዳረ ነ ዋናይ? ነ ዞኦ ማኡዋ አይስ ማአዲ? ዎርቃ አሌቆ አይስ ዎꬃዲ? ነ አይፍያ ስጵንꬃ አይስ ትያይ? ኔኒ ጮ ነና ሎይꬃሳ፤ ነ ላገꬆት ነና ካꬍዶሶና፤ ኤንቲ ነና ዎꬋናዉ ኮዮሶና።

\VS{31}ታኒ እቀꬅ ኦይክዳ ማጫስ ዋስያ ዋሱዋ መላ ስአስ። እ ዋሶይ ኮይሮ ናአ የልያ ማጫሳ ዋሶ መላ። ሄ ዋሶይ፥ የሩሳላመይ ሸምፖ ꬋያዳ፥ ባ ኩሽያ ምጫዳ፥ “ታና አየ! ታ ꬋያስ! ታና ዎꬋናዉ ሀኖሶና!” ያጋዳ ዋስያ ዋሱዋ።




\par }\Chap{5}{\SH ሱረ አስ ባዋ
\par }
{\PP \VerseOne{1}“አነ የሩሳላመ ኦግያ ቦላ ከይተ፤ ፑደነ ዱገ ሄመትተ፤ እያ ዩሹዋ ፄልተነ አኬክተ፤ እያ ጉታራንካ ኮይተ። ፅሎ ፕርድያነ ቱማ ኮያ እስ አስ ህንተ ደምኮ፥ ታ የሩሳላመ ማራና።

\VS{2}ኤንቲ፥ ‘ደኦ ጎዳይ ኤርያ መላ’ ግድ ጫቅኮካ፥ ዎርዶ ጫቆሶና” ያጌስ ጎዳይ።


\par }{\PP \VS{3}አቤት ጎዳዉ፥ ነ አይፈት ቱማ ፄሎኮናዬ? ነ ኤንታ ሾጫዳሳ ሽን ኤንታ ሳክቤና። ነ ኤንታ መንረꬃዳሳ ሽን ኤንቲ ስሞና እፅዶሶና። ኤንቲ ባንታ ሶምኡዋ ዛላፈ አꬅድ ምንꬅድ ባንታ ናጋራፐ ስሞና እፅዶሶና።


\par }{\PP \VS{4}ሄሳፈ ጉየ፥ ታኒ፥ “ሀይሳቲ ጎዳ ኦግያነ ባንታ ፆሳ ህግያ ኤሮና ግሾ፥ ማንቆነ ኤያ” ያጋዳ ቆፓስ።

\VS{5}ህዛ፥ ታ ግታ አሳታኮ ባዳ ኤንታዉ ኦዳና። ጎዳ ኦግያነ ባንታ ፆሳ ህግያ ኤሮሶና። ሽን ኤንቲ ኡባይ እያ ቃምባራ መንꬅዶሶና፤ እያ ቃሹዋካ ዱꬅዶሶና።

\VS{6}ኤንታ ማካላይነ ኤንታ ኩንደꬃይ ዳሮ ግድያ ግሾ፥ ጋሞይ ዎራፐ ከይድ፥ ኤንታ ዎꬋና። ሱꬉመይ ባዞፈ ከይድ፥ ኤንታ ማና። ማሄይ ኤንታ ካታማታ ሆክድ ናጋና። ሄ ካታማታፐ ከይያ ኡባይ ፑዘታና።


\par }{\PP \VS{7}“ታኒ ህንተ ናጋራ አይስ አቶ ጎ? ህንተ ናይት ታና አግድ፥ ዎርዶ ፆሳታን ጫቅዶሶና። ታኒ ኤንታ ሙዛዳ ካልሳስ፥ ሽን ኤንቲ ላይማትዶሶና፤ ኤንታ ኬꬃን አቅዶሶና።

\VS{8}ኤንቲ ꬊከትዳ ኮርማ ፓራዳ፥ ሀራ አሳ ማቾ ላገꬃናዉ ስንገꬆሶና።

\VS{9}ቱማ ታ ሀ ኦሶታ ግሾ፥ ኤንታ ሴራናዉ በስክና? ሀይሳ መላ ካዎተꬃ ቦላ ታ ሃሉዋ ከይክና?” ያጌስ ጎዳይ።


\par }{\PP \VS{10}“እ ዎይነ ጋድያ ግዶ ገልድ ኢስተ፥ ሽን ኩመꬅ ꬋይሶፍተ። ኤንቲ ጎዳባ ግዶና ግሾ እ ታሸታ ካርድ የግተ።

\VS{11}እስራኤለ አሳይነ ይሁዳ አሳይ ኩመꬅ ካድዶሶና” ያጌስ ጎዳይ።


\par }{\PP \VS{12}ኤንቲ ሀይሳዳ ግድ ጎዳ ቦላ ዎርዶ ኦደትዶሶና፦ “እ አይኮካ ኦና፤ ቆህያባይ አይብካ ኑ ቦላ ዬና። ሞርከ ማሻይ ዎይኮ ኮሽ ኑና ፖሎ ደመና።

\VS{13}ናበት ጫርኮ መላ፤ ኤንታን ፆሳ ቃላይ ባዋ። ሄሳ ግሾ፥ ኤንቲ ግያባ ኡባይ ኤንታ ጋኮ” ያጎሶና።


\par }{\PP \VS{14}ሄሳ ግሾ፥ እስራኤለ አሳኮ፥ “ኤንቲ ሀ ቃላ ኦድዳ ግሾ ታኒ ታ ቃላ ነ ዶናን ታማ ኦꬃና፤ ሀ አሳይ ምꬅ ግዳና፤ ታማይካ ኤንታ ማና” ያጌስ ጎዳይ፥ ኡባፈ ዎልቃማ ፆሳይ።


\par }{\PP \VS{15}ጎዳይ እስራኤለ አሳኮ፥ “ህንተኖ፥ እስራኤለ አሳዉ፥ ታ ህንተ ቦላ ሃሆ ቢታፈ እስ ካዎተꬅ ኤሀና። ኤንታ ቃላ ህንተ ኤሮና፥ ኤንታ ኦዳይ ህንተዉ ገሎና ዎልቃማነ በን ካዎተꬅ።

\VS{16}ኤንታ ዶንገ ፓልኤ ሾሆይ ዶያ ዱፎ መላ፤ ኤንታ ኦላንቾት ዎልቃማ።

\VS{17}ኤንቲ ህንተ ካꬃነ ህንተ ጎሻ አይፍያ ማና፤ ህንተ አደ ናይታነ ማጫ ናይታ ዎꬋና፤ ህንተ ዶርሳነ መህያ ቦንቃና፤ ህንተ ዎይንያነ ባላሰ ምꬃ ꬋይሳና። ህንተ አማነትያ፥ ግምበትዳ ካታማታ ባንታ ማሻን ኦልድ ꬋይሳና” ያጌስ።


\par }{\PP \VS{18}“ግዶሽን፥ ሄ ጋላሳታን ግድኮካ፥ ታኒ ታ አሳ ኩመꬅ ꬋይስከ” ያጌስ ጎዳይ

\VS{19}አሳይ ነና፥ “ ‘ጎዳይ ኑ ፆሳይ ኑ ቦላ ሀይሳ ኡባ አይስ ኦꬅዴ?’ ግድ ኦይችኮ፥ ነ ኤንታኮ፥ ‘ህንተ ታና አግድ፥ ህንተ ቢታን እማꬃ ፆሳታ ጎይንዳይሳዳ፥ ህንተካ አሳ ቢታን ሀራታስ ሀጋዛና’ ያጋ” ያግስ።


\par }{\PP \VS{20}“ሀይሳ ያይቆባ አሳስ ኦዳ፤ ይሁዳ ቢታን አዋጃ።

\VS{21}ህንተኖ፥ አይፈይ ደእሽን በኦናይሳቶ፥ ሀይꬅ ደእሽን ስኦናይሳቶ፥ ኤያነ አኬኮና አሳዉ ሀይሳ ስእተ!

\VS{22}ህንተ ታዉ ያያናዉ በሰኔ? ህንተ ታ ስንꬃን ኮኮራናዉ ኮሸኔ? ያጌስ ጎዳይ። አባይ አꬍድ ቦና መላ ሻፈ እያዉ ዛዋ ኦꬅዳይ ታና? ዙለይ ሱግኮካ እያፐ አꬋናዉ ዳንዳኤና፤ ሆበይ ደንድኮካ ካንꬅድ አና።

\VS{23}ሽን ሀ አሳስ ሙመነ ማካላ ዎዛን ደኤስ። ኤንቲ ሀራ ሶ ስሚድ ዎራ ብዶሶና።

\VS{24}ኤንቲ ባንታ ዎዛናን፥ ‘ኑስ ስላ እራነ ቶርቸ እራ ዎደን ዎደን እምያ፥ ካꬃ ሺሽያ ዎደ ኑስ እምያ ጎዳ አነ ያዮስ’ ያግቦኮና።

\VS{25}ህንተ ባላይ ሄሳ ተቅስ፤ ህንተ ናጋራይ ህንተና ሎኦባፐ አሽስ” ያጌስ።


\par }{\PP \VS{26}“ታ አሳ ግዶን ኢታ አሳት ደኦሶና። ካፎ ኦይካናዉ ናግያ አሳዳ ሆክድ ናጎሶና። ኤንቲ ግተ የግድ አሳ ኦይኮሶና።

\VS{27}ካፎ ኬꬃን ካፎይ ኩምዳዳ፥ ኤንታ ኬꬃይ ጭሞን ኩምስ፤ ኤንቲ ዎልቃማነ ዱረ።

\VS{28}ኤንቲ ኦርደነ ሞꬎ ግድዶሶና፤ ኤንታ ኢታ ኦሱዋስ ዛው ባዋ። ኤንቲ ይኦ ናይታ ግሾ ሞተቶኮና፤ ማንቆታስ ሱረ ፕርድቦኮና።

\VS{29}ያትን፥ ታኒ ሄሳ ግሾ ኤንታ ሴራናዉ በሰኔ? ሀይሳ መላ ካዎተꬃ ቦላ ታ ሃሉዋ ከያናዉ በሰኔ?” ያጌስ ጎዳይ።


\par }{\PP \VS{30}“ዳሮ ኢታባይነ ዳጋንꬅያባይ ቢታ ቦላ ሀንስ።

\VS{31}ናበት ዎርዶ ኦዶሶና፤ ካህነት ኤንታ ዞርያን አይሶሶና። ታ አሳይካ ሄሳ መላባ ዶሴስ። ሽን ዉርሰꬃን ህንተ ዋናኔ?” ያጌስ ጎዳይ።




\par }\Chap{6}{\SH የሩሳላመይ ሞርከን ተቀትስ
\par }
{\PP \VerseOne{1}ህንተኖ፥ ብንያመ አሳዉ፥ ህንተ ሸምፑዋ አሻናዉ ባቃትተ! የሩሳላመፐ ከይተ! ታቁሄ ካታማን ሞይዘ ፑንተ! ቤት-ሀካሬማን ማላ በስተ! ፑደሀ ባጋፈ ኢታባይነ ግታ ꬋዮይ ያና ሀኔስ።

\VS{2}ታኒ ሎእያነ ኡፋይስያ ፅዮነ ካታማታ ꬋይሳና።

\VS{3}ሄንꬃንቾት ባንታ ዉድያ ኤክድ ያ ያና። እያ ዩሹዋን ባንታ ዱንካንያ ቶካና፤ እሶይ እሶይ ባ ዉድያ ሄማና።

\VS{4}“የሩሳላመ ኦላናዉ ጊገትተ! ደንድተ! እያ ሴታ ጋላስ ኦሎስ። ሽን አየ! ሳእ ቃሜስ፤ ኦማርሳ ኩያይ አዱቅ አዱቅ ቤስ።

\VS{5}ሄሳ ግሾ፥ ደንድተ! ቃማ ኦልድ እያ ሚፃ ላሎስ” ያግድ ማቀቶሶና።


\par }{\PP \VS{6}ኡባፈ ዎልቃማ ጎዳይ ሀይሳዳ ያጌስ፦ “ምꬃታ ቃንፅተ። የሩሳላመ ግምብያ ምየን ቢታ ዶርተ። ሄ ካታማን ናቆይ ኩምዳ ግሾ እ ሴረታናዉ በሴስ።

\VS{7}ሃꬃ ኦል ሃ ፑልተይሳዳ እካ ባ ኢታተꬃ ፑልቴስ። ማካልነ ꬋዮይ እያ ግዶን ስኤቴስ፤ እያ ሀርገይነ ማዱንꬃይ ታ ስንꬃና።

\VS{8}ነኖ የሩሳላመ፥ ታ ሴራ ኤካ። አካይ፥ ጊኮ፥ ታ ኔፐ ሻከታናነ ነ ቢታ አስ ባይና ባይሳ ከሳና” ያጌስ።


\par }{\PP \VS{9}“ዎይነ ፖሽልያዳ፥ እስራኤለ አሳ ግዶፈ አትዳይሳታ ሎይꬅድ ፖሽልተ። ዎይነ ቆርያ አሳዳ፥ ህንተ ኩሽያ ዳሻታ ግዶ ዛሪድ የድተ” ያጌስ ኡባፈ ዎልቃማ ጎዳይ።


\par }{\PP \VS{10}“ታ ኦደስ ኦዶ? ኦና ሴሮ? ኦን ስአኔ? ኤንቲ ስኦና መላ ኤንታ ሀይꬃይ ቱልስ። ጎዳ ቃላይ ኤንታዉ ሚቻስ አትስ፤ ኤንቲ እያን ኡፋይቶኮና።

\VS{11}ጎዳ ሀንቆይ ታናን ኩምስ። ታ ሀ ሸንያ ተቃናዉ ዳንዳእከ። ኦገ ቦላ ደእያ ዮጋ ናይታ ቦላነ ሺቅዳ ናአተꬃታ ቦላ ታ ሀንቁዋ ትጋ። ማችያ፥ አዝናይነ ጭምዳ አሳ ኡባይ አቶኮና።

\VS{12}ታኒ ሄ ቢታን ደኤይሳታ ቦላ ታ ኩሽያ የድያ ዎደ ኤንታ ኬꬃይ፥ ኤንታ ጎሻይነ ኤንታ ማቸት ኡባይ ሀራታስ እመታና” ያጌስ።


\par }{\PP \VS{13}“ጉꬃፈ ግታ ጋካናዉ ኡባይ ባና ጎእያባ ኮዬስ። ናበትነ ካህነት ኡባይ ጭሞሶና።

\VS{14}ታ አሳ ማዱንꬃ ፓꬆናባ ኦꬅድ ጉꬃ ꬋለ ዎꬆሶና። ሳሮይ ባይናሽን፥ ‘ሳሮ፤ ሳሮ!’ ያጎሶና።

\VS{15}ኤንቲ ሀ ሻትያ ኦሱዋ ኦꬅድ ዬላትዶና? አካይ፥ ኤንቲ ኩመꬅ ዬላትቦኮና፤ ኤንቲ ዬል አይበኮ ኤሮኮና። ሄሳ ግሾ፥ ኤንትካ ኩንድዳይሳታ ግዶን ኩንዳና። ታኒ ኤንታ ሴርያ ዎደ ኤንታ ካዉሻና” ያጌስ ጎዳይ።


\par }{\PP \VS{16}ጎዳይ ሀይሳዳ ያጌስ፦ “ኦግያን ኤቅድ ፄልተ፤ በን ኦገይ ደእያ በሳ ኦይችተ። ሎኦ ኦገይ አዉን ደእያኮ ኦይችድ እያን ሄመትተ፤ ህንተ ሸምፖ ደማና። ሽን ህንተ፥ ኑኒ ሄ ኦግያን ሄመቶኮ!” ያግደታ።

\VS{17}ታኒ ናገይሳታ ህንተ ቦላ ሹማዳ፥ “ሞይዘ ግርሳ ስእተ” ያጋስ። ሽን ህንተ፥ “ኑ ስኦኮ” ያግደታ።


\par }{\PP \VS{18}“ሄሳ ግሾ፥ ካዎተꬃቶ፥ ስእተ! ታኒ ታ አሳ ቦላ ኦꬃናባ አኬክተ።

\VS{19}ሳአን ደእያ አሳዉ፥ ሀይሳ ስእተ! ኤንቲ ታ ቃላ ስኦና እፅዳ ግሾነ ታ ህግያ ካꬍዳ ግሾ ታ ኤንታ ቦላ ꬋዮ ኤሀና።

\VS{20}ሳባ ቢታፈ እፃነ ዎይኮ ሃሆ ቢታፈ ይዳ ሳዎይነ ቅማመይ ታዉ አይሴ? ህንተ ፁሳ ያርሾይካ ኤከተና። ህንተ ያርሾይ ታና ኡፋይሰና” ያጌስ።


\par }{\PP \VS{21}ሄሳ ግሾ፥ ጎዳይ፥ “ታኒ ሀ አሳ ስንꬃን ꬉበ ዎꬃና፤ አዋትነ ናይት ኤንታን ꬉበታና፤ ሾሮትነ ላገት ꬋያና” ያጌስ።


\par }{\PP \VS{22}ጎዳይ፥ “ፑደሀ ባጋ ቢታፈ ኦላንቾት ዮሶና፤ እስ ግታ ካዎተꬃይ ሳኣ ጋፃፐ ደንድስ።

\VS{23}ኤንቲ ዶንገነ ቶራ ዳንጭዶሶና፤ ኤንቲ ቃይ ባይና ዎዛና ምኖታነ ማሮተꬅ ኤሮናይሳታ። ኤንቲ ፓራን ጋላብያ ዎደ አባዳ ጉሞሶና። ህንተኖ፥ ፅዮነ ካታማ አሳዉ፥ ኤንቲ ህንተና ኦላናዉ ሳልፕዶሶና” ያጌስ።


\par }{\PP \VS{24}ኑኒ ሄ ኦዳ ስእን፥ ኑ ኩሸይ አርጋጭስ፤ ማጫስ እቀꬅ ኦይከይሳዳ ኑና መቶይነ ኡንእ ኦይክስ።

\VS{25}ሞርከይ ማሻ ኦይክዳ ግሾነ ያን ሀን ዳጋም ደእያ ግሾ ሶፐ ከዮፕተ፤ ኦገ ቦላካ በንቶፍተ።

\VS{26}ꬋይሰይስ ቆፖና ኑ ቦላ ያና ግሾ፥ ካዮ ማኦ ማእድ፥ ብዶ ቦላ ጎንዶረትድ፥ አስ ባ እስ ናአስ ዬክያ መላ ታ አሳስ ዬክተ።


\par }{\PP \VS{27}ጎዳይ ኤርምያሳኮ፥ “ኔኒ ኤንታ ኦግያ ፆሞሳና መላነ ፓጫና መላ ብራታ ፓጭያ አሳዳ ታ ነና ኦꬃስ።

\VS{28}ኤንቲ ኡባይ ዝግራናዉ ዩዮሶና፤ ኦድን ስኦና ማካላንቾታ። ኤንቲ ናሰ ብራታዳነ ብራታዳ ምኖ፤ ኤንቲ ኡባይ ናጋራ ኦꬆሶና።

\VS{29}ብራታ ቦላ ደእያ ሽአ ፁግድ ጌሻናዉ ግልፐይ ፑኔስ። ሽን ጌሻናዉ ዋይዳ ዋየይ ጮ ግድስ፤ ታ አሳ ግዶን ደእያ ኢታት ክችቦኮና።

\VS{30}ጎዳይ ኤንታ የግድ አግዳ ግሾ፥ ኤንቲ የገትዳ ብራ ጌተታና” ያጌስ።




\par }\Chap{7}{\SH ቢታን ደእያ ኢታተꬅ
\par }
{\PP \VerseOne{1}ጎዳፐ ኤርምያሳኮ ይዳ ቃላይ ሀይሳ፦

\VS{2}“ፆሳ ኬꬃ ፐንግያን ኤቃዳ፥ ሀይሳዳ ያጋዳ አዋጃ። ህንተኖ፥ ጎዳ ጎይናናዉ ሀ ፐንገታራ ገልያ ይሁዳ አሳዉ፥ ኡባይ ጎዳ ቃላ ስእተ!

\VS{3}ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ ህንተ ኦግያነ ህንተ ኦሱዋ ላምተ፤ ታ ህንተና ሀ በሳን ዎꬃና።

\VS{4}‘ሀይስ ፆሳ ኬꬅ! ሀይስ ፆሳ ኬꬅ! ሀይስ ፆሳ ኬꬅ’ ያግድ ጭሞ ቃላን አማነቶፍተ።

\VS{5}ህንተ፥ ህንተ ኦግያነ ኦሱዋ ቱማ ላምኮ፥ እሶይ እሱዋስ ፅሎ ፕርድኮ፥

\VS{6}በተ አሳ፥ ይኦ ናይታነ አምኤታ ናቆና አግኮ፥ ሀ በሳን ፅሎ አሳ ሱꬁ ጉሶና አግኮነ፥ ህንተ ቆሄቶናዳ ሀራ ፆሳታ ጎይኖና አግኮ፥

\VS{7}ታ ህንተ ማይዛታስ መርናዉ እምዳ ቢታን ህንተና ዎꬃና።

\VS{8}ሽን ህንተ ማዶና ጭሞ ቃላን አማነተታ” ያጌስ።


\par }{\PP \VS{9}“ህንተ ካይሶቴታ፥ ዎꬌታ፥ ላይማተታ፥ ዎርዶ ጫቅድ ማርካቴታ፥ ባኣለ ኤቃስ ያርሾ ያርሼታ፥ ሀይሳፈ ካሰ ህንተ ኤሮና ሀራ ፆሳታ ጎይነታ።

\VS{10}ያትድ፥ ታ ሱንꬃን ፄገትዳ ፆሳ ኬꬃ ይድ፥ ታ ስንꬃን ኤቅድ፥ ‘ኑኒ ሳሮ’ ያጌታ። ሽን ሀ ሻትያ ኦሱዋ ኡባ ኦꬄታ

\VS{11}ታ ሱንꬃን ፄገትዳ ሀ ፆሳ ኬꬃይ ህንተዉ ፓንጋት ቆሰትያ ጎንጎሎ ግደትዬ? ህንተ ኦꬅያባ ኡባ ታኒ ታ አይፈን በአስ” ያጌስ።


\par }{\PP \VS{12}“ታኒ ታ ሱንꬃይ ደእያ በሲ ኦꬃዳ ኮይሮ ዶርዳ፥ ሴሎ ቢተ። ታ አሳ እስራኤለ ኢታተꬃ ግሾ፥ ታኒ ሄ በሳ ዋትዳኮ በእተ።

\VS{13}ህንተ ሀ ኡባ ኦꬅያ ዎደ ታ ህንተዉ ዛራ ዛራ ኦዳስ፤ ሽን ስኦና እፅደታ። ታ ህንተና ፄጋስ፤ ሽን ታዉ ኮይበከታ።

\VS{14}ሄሳ ግሾ፥ ታ ሴሎ ቦላ ኦꬅዳይሳዳ ሀይሳን ህንተ አማነትያ፥ ታ ሱንꬃን ፄገትዳ ሀ ፆሳ ኬꬃ ቦላ፥ ህንተዉነ ህንተ ማይዛታስ እምዳ ሀ በሳ ቦላ ሄሳዳ ኦꬃና።

\VS{15}ህንተ ዳቦታ፥ ኤፍሬማ ኮቻ ታ ድግዳይሳዳ ታ ስንꬃፈ ህንተናካ ድጋና” ያጌስ።


\par }{\PP \VS{16}“ኤርምያሳ፥ ታ ስኦና ግሾ፥ ሀ አሳስ ዎሶፋ፤ ኤንታ ግሾ ታና ኦይቾፋ ዎይኮ ዋሶፋ፤ ኤንታዉ ጋናቶፓ።

\VS{17}ኤንቲ ይሁዳ ካታማታንነ የሩሳላመ ኦገታን ኦꬅያባይ አይበኮ በእክዬ?

\VS{18}ናይት ምꬅ ምፆሶና፤ አዋት ታማ ኤꬆሶና፤ ማጫሳት፥ ‘ሳሎ ካዊዉ’ ጌተትያ ኤቄስ ኡይꬅ ኡካናዉ ꬊለ ሙኑቆሶና። ኤንቲ ታና ይሎያናዉ ኡሻ ያርሾ ሀራ ፆሳታስ ጉሶሶና።

\VS{19}ኤንቲ ሀይሳ ኦይ ቱማ ታና ቆሀናሰዬ? ሀይሳን ቆሄትድ ዬላታናይ ኤንታ ግዶኮናዬ?” ያጌስ ጎዳይ።


\par }{\PP \VS{20}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ታ ሀንቆይ ሀ በሳ ቦላ፥ አሳ ቦላነ መህያ ቦላ፥ ጋደን ደእያ ምꬃ ቦላነ ቢታን ደእያ ካꬃ ቦላ ጉካና፤ እ ኤፃና፥ ቶአናዉ ዳንዳኤና።”


\par }{\PP \VS{21}ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ “ህንተ ፁሳ ያርሹዋ ሀራ ያርሾታ ቦላ ጉጅድ፥ አሹዋ ህንተዉ ሚተ።

\VS{22}ታ ህንተ ማይዛታ ግብፀ ቢታፈ ከስያ ዎደ፥ ፁሳ ያርሾባነ ሀራ ያርሾታባ ኦዳብከ ዎይኮ ኪታብከ።

\VS{23}ሽን ታ ኤንታኮ፥ ታዉ ኪተትተ፤ ታ ህንተ ፆሳ ግዳና፤ ህንተካ ታ አሰ ግዳና። ህንተዉ እንጀታና መላ ታ ህንተና ኪትያ ኦገ ኡባን ሄመትተ።

\VS{24}ሽን ኤንቲ ታና ስኦና ዎይኮ ታዉ በሰ እሞና እፅዶሶና። ኤንቲ ባንታ ኢታ ዎዛና ቆፋ ካልድ ብዶሶና፤ ስን ባናይሳ አግድ ጉየ ብዶሶና።

\VS{25}ህንተ ማይዛት ግብፀፈ ከይዳ ዎደፐ ዶምድ ሀች ጋካናዉ ታ አይለታ፥ ናበታ ዎንታ ዎንታ ህንተዉ ኪታስ።

\VS{26}ሽን ህንተ ታና ስኦና ዎይኮ ታዉ በሰ እሞና እፅደታ። ህንተ ሞርግያ ምንꬅደታ፤ ህንተ አዋታፐ አꬍድ ኢታባ ኦꬅደታ።


\par }{\PP \VS{27}“ሀ ኡባ ነ ኤንታዉ ኦዳ፤ ሽን ኤንቲ ነ ግያባ ስኦኮና። ነ ኤንታ ፄጋና፤ ሽን ኤንቲ ኮዮኮና።

\VS{28}ሄሳ ግሾ፥ ኤርምያሳ፥ ነ ኤንታኮ ሀይሳዳ ያጋ፦ ሀ ካዎተꬃይ ባ ጎዳ ፆሳ ኪተቶና ዎይኮ እያ ዞርያ ስኦና ካዎተꬅ። ቱም ꬋይስ፤ ቱም ኤንታ እንፃርሳን ዴና።

\VS{29}ህንተ ሁጵያ ሜድድ ዎራ ሆልተ። ጎዳይ ባና ይሎይዳ የለታ እፅዳ ግሾነ የግድ አግዳ ግሾ አይብካ ባይና ꬎቃ ዙማ ቦላ ከይድ ዘሌልተ” ያግስ።


\par }{\PP \VS{30}“ይሁዳ አሳይ ታ ስንꬃን ኢታባ ኦꬅዶሶና። ኤንቲ ታ ሱንꬃን ፄገትዳ ፆሳ ኬꬃ ቱንሳናዉ ታኒ እፅያ ኤቃታ ኤህድ እያ ግዶን ዎꬅዶሶና።

\VS{31}ኤንቲ ባንታ አደ ናይታነ ማጫ ናይታ ታማን ፁግድ ያርሻናዉ፥ ህኖማ ዛንጋራን ቶፈታ ጌተትያ ያርሾ በሳ ግምብዶሶና። ሽን ሄስ ታ ኤንታ ኪታቦናባነ ታ ቆፋን ባይናባ።

\VS{32}ሄሳ ግሾ፥ ሄ በሳይ ህኖማ ዛንጋራ ዎይኮ ቶፈታ ጌተትድ ፄገተይስ አትድ፥ ሹካ ዛንጋራ ያገትድ ፄገታና ዎደይ ያና። ሞግያ በሲ ባይና ግሾ፥ ቶፈት ኤንቲ ባንታ አሀ ሞግያ በሲ ግዳና።

\VS{33}ሄ ዎደ ሄ አሳ አሀይ ሳሎ ካፎታስነ ሳአ ዶአታስ ካꬅ ግዳና፤ ኤንታ ጎዳና አስካ ባዋ።

\VS{34}ታኒ የꬅ፥ ኡፋይስነ ያጋኖ ግርስ ይሁዳ ካታማታንነ የሩሳላመ ኦገታን ስኤቶናዳ ኦꬃና፤ ቢታይ ባይሳ ግዳና” ያጌስ ጎዳይ።




\par }\Chap{8}{\PP \VerseOne{1}“ሄ ዎደ ይሁዳ ካዎታ መቀꬃይ፥ ሀላቃታ መቀꬃይ፥ ካህነታ መቀꬃይ፥ ናበታ መቀꬃይነ የሩሳላመን ደእያ አሳ መቀꬃ ኡባይ ዱፎፐ ማፀትድ ከያና።

\VS{2}ኤንቲ ሲቅዳ፥ ኪተትዳ፥ ካልዳ፥ ዞረ ኦይችዳነ ጎይንዳ አዋ፥ አጌናነ ሳሎ ፆልንቶታ ኡባ ስንꬃን ምጨታና። ኤንታ መቀꬃይ ሺቀና ዎይኮ ሞገተና፤ ሽን ቢታ ቦላ ፕቶ መላ የገታና።

\VS{3}ታ ላልዳ በሳታን ደእያ፥ ሀ ኢታ ካዎተꬃፈ አትዳ አሳ ኡባይ ደኦፐ ሀይቆ አሞታና” ያጌስ ኡባፈ ዎልቃማ ጎዳይ።


\par }{\SH ናጋራነ ፕርዳ
\par }
{\PP \VS{4}ጎዳይ ሀይሳዳ ያጌስ ጋዳ ኦዳ፦ “እስ አስ ኩንድኮ፥ ስሚድ ደንደነዬ? ዎይኮ እስ አስ ኦገ ባለትኮ ጉየ ስመነዬ?

\VS{5}ያትን፥ ሀ አሳይ አይስ ጉየ ስምዴ? የሩሳላመይ አይስ ኡባ ዎደ ኦገ ባሌቲ? ኤንቲ ጭሞ ባቅድ ኦይክዶሶና፤ ስሞና እፅዶሶና።

\VS{6}ታ ምንꬃዳ ሀይዛስ፤ ሽን ኤንቲ ቱማ ሃሳዮኮና። ‘ታ አይ ኦꬃድና?’ ግድ ባ ኢታ ናጋራ ፓፀይ እሶይካ ባዋ። ኡባይ ኦላስ ጋላብያ ፓራዳ ባዉ ባዉ ዎፄስ።

\VS{7}ሀር አቶሽን፥ ሃꬃ ካፎት ባንታ ዎድያ ኤሮሶና፤ ሆለት፥ ካሮትነ ማስቃላ ካፎት ባንታ ስምያ ዎድያ ናጎሶና፤ ሽን ታ አሳይ ጎዳ ዎጋ ኤሮኮና።


\par }{\PP \VS{8}“ያትን ዋንድ፥ ‘ጎዳ ህገይ ኑራ ደእያ ግሾ ኑ ጭንጫ’ ጋናዉ ዳንዳኤቲ? ዎርዳንቾ ፃፈት ታ ህግያ ዎርዶ ከስዳይሳ በኤከቲ?

\VS{9}ጭንጫት ዬላታና፤ ኤንቲ ካዉያናነ ኦይከታና። ኤንቲ ጎዳ ቃላ እፅን፥ ኤንታዉ አይ ጭንጫተꬅ ደኢ?

\VS{10}ሄሳ ግሾ፥ ታ ኤንታ ማቸታ ሀራታስ፥ ኤንታ ጎሻ አላጋ አሳስ እማና። ጉꬃፈ ግታ ጋካናዉ በሶና ጎአስ ዪቀቶሶና። ናበትነ ካህነት ኡባይ አሳ ጭሞሶና።

\VS{11}ኤንቲ ታ አሳ ማዱንꬃ ላፋ ግድ፥ ጉꬃ ꬋለ ዎꬆሶና። ሳሮይ ባይናሽን ‘ሳሮ፥ ሳሮ!’ ያጎሶና።

\VS{12}ሀ ሻትያ ኦሱዋ ኦꬅሸ፥ ኤንቲ ዬላትዶና? አካይ፥ ኤንቲ አይኮካ ዬላትቦኮና። ኤንቲ ዬል አይበኮ ኤሮኮና። ሄሳ ግሾ፥ ኤንቲ ኩንድዳይሳታ ግዶን ኩንዳና፤ ኤንቲ ሴረትያ ዎደ ካዉያና።

\VS{13}ኤንታ ጎሻ አይፍያ ታ ኤንታፈ ኤካና። ኤንታ ዎይነ አይፈይ ꬋያና፤ ባላሰ ምꬃ አይፈይ በንተና። እያ ቦንጮይ ሹላና፤ ታ ኤንታዉ እምዳባ ኤንታፈ ኤካና” ያጌስ ጎዳይ።


\par }{\PP \VS{14}አሳይ ዛሪድ ሀይሳዳ ያጎሶና፦ “ኑ ስእ ግድ አይስ ኡታኔ? አነ ሺቅተ፤ ግምበትዳ ካታማታ ገልድ ያን ሀይቃና። ጎዳይ ኑ ፆሳይ ኑና ሀይቆስ አꬅድ እሚስ። ኑ እያ ቦላ ናጋራ ኦꬅዳ ግሾ፥ ኑ ዎꬍያ ሃꬅ ኡያና መላ ኦꬅስ።

\VS{15}ሳሮተꬅ ኡፋይሳን ናግዳ፤ ሽን ሎኦባይ ይቤና። ኑ ፓፆ አሞትዳ፤ ሽን ዳጋማ ግድስ።

\VS{16}ሞርከ ፓራ ጋርማሞይ ዳነ ካታማን ስኤቴስ፤ ኤንታ ኮርማ ፓራታ ጫገꬃን ቢት ቃፄስ። ኤንቲ ቢታነ ቢታን ደእያባ ኡባ፥ ካታማነ ካታማን ደእያ አሰ ኡባ ምድ ꬋይሳናዉ ይዶሶና።

\VS{17}ታኒ ሾሻታ ህንተ ግዶ የዳና። ብት ተቃናዉ ዳንዳኦና ሀሶ ሾሻታ ህንተ ግዶ የዳና፤ ኤንቲ ህንተና ዱካና” ያጌስ ጎዳይ።


\par }{\PP \VS{18}ታ አዛኑዋስ ምንꬆይ ባዋ፤ ታ ዎዛናይ ትልእስ።

\VS{19}ታ አሳይ ሃሆ ቢታን ዋስያ ዋሱዋ ስእተ። ኤንቲ፥ “ጎዳይ ፅዮነን ባዌ? ሀ ፅዮነ ካዎይ ዛሪድ ያን ዴኔ?” ያግድ ዋሶሶና።

\par }{\PP ጎዳይ ኤንታ ካዎይ፥ “ኤንቲ ባንታ መꬍዳ ምስለታን፥ ባንታ ፓꬆና አላጋ ኤቃታን ታና አይስ ይሎይዶና?” ያግስ።


\par }{\PP \VS{20}አሳይ ዛሪድ፥ “ሄኮ ጫካ ዎደይ አꬍስ፤ ቦነይ ዉርስ፤ ኑኒ አትቦኮ” ያግድ ዋሶሶና።


\par }{\PP \VS{21}ታ አሳይ ማዱንፅዳ ግሾ፥ ታ ዎዛናይካ ማዱንፅስ። ታ ካዮታስ፤ ያሽ ታና ኦይክስ።

\VS{22}ጋላዳን ትየትያ ꬋለይ ባዌ? ያን አክመይ ዴኔ? ያትን፥ ታ አሳ መቆይ አይስ ፓፀኔ?




\par }\Chap{9}{\PP \VerseOne{1}ሀይቅዳ ታ አሳስ ቃማነ ጋላስ ዬካና መላ ታ ሁጰይ ሃꬃ ኦላ፥ ታ አይፈይ ፑልቶ ሃꬅ ግዴረነ።

\VS{2}ኤንቲ ኡባይ ማካላነ ላይማትያ አስ ግድያ ግሾ፥ ታኒ ታ አሳፐ ሻከታዳ ባና መላ፥ ኦገ አስ አቅያ በሲ፥ ታዉ መላ ቢታን ደኤረነሽን።


\par }{\PP \VS{3}“ኤንቲ ባንታ እንፃርሳን ዎርዶ ኦደታናዉ ኡባ ዎደ ጊግድ ደኦሶና። ኤንታ ቢታን ቱማ ግዶናሽን ዎርዶይ ካዎትስ። ኤንቲ እስ ናጋራፐ ሀራ ናጋራን ፕንዶሶና፤ ታና ኤሮኮና” ያጌስ ጎዳይ።


\par }{\PP \VS{4}“እሽ ጭመይሳ፥ ሾሮይ ዝግረይሳ ግድያ ግሾ ሾሩዋፐ ናገቶ፤ እሻይ እሻ አማነቶፎ።

\VS{5}ሾሮይ ሾሩዋ ጭሜስ፤ ቱማ ኦደተይ ዴና። ዎርዶ ኦደታና መላ ባንታ እንፃርሳ ታማርስዶሶና፤ ናጋራ ኦሶን ባንታና ዳቡርስዶሶና።

\VS{6}ነ ጭሞ ግዶን ደኣሳ፤ ኤንቲ ባንታ ጭሙዋን ታና ኤሮና እፅዶሶና” ያጌስ ጎዳይ።


\par }{\PP \VS{7}“ሄሳ ግሾ፥ ታ ኤንታ ብራታዳ ሴርሳና፤ ኤንታ ፓጫና። ታ አሳ ግሾ፥ ታ ሀራባ አይ ኦꬃናዉ ዳንዳእያና?

\VS{8}ኤንታ እንፃርሳይ ዎꬍያ ዶንገ ቶራ መላ፤ ኤንቲ ጭሞን ሃሳዮሶና። ባንታ ዶናን እሶይ እሱዋራ ሳሮ ቃላ ሃሳዮሶና፤ ሽን ባንታ ዎዛናን ፅሄ ዎꬆሶና።

\VS{9}ያትን፥ ታ ሀ ሀኖታስ ኤንታ ሴራናዉ በሰኔ? ታኒ ሀይሳ መላ ካዎተꬃ ቦላ ሀሎ ከያናዉ በሰኔ?” ያጌስ ኡባፈ ዎልቃማ ጎዳይ።


\par }{\PP \VS{10}ታኒ ꬎቃ ደረታስ ዬካና፤ ኤንታ ግሾ ዋሳና፤ ባዞን ደእያ ሄንꬃ ጋደታስ ዘሌላና። ኤንቲ ꬋይዶሶና፤ ያራ እስ አስካ አና። መሄ ዋሶይ ስኤተና፤ ሳሎ ካፎትነ ዶአት ባቃትዶሶና።


\par }{\PP \VS{11}“የሩሳላመ ካታማ ላለትዳ ኬላነ ዎርካናት ጉፕያ በሲ ኦꬃና። ይሁዳ ካታማታ ኦንካ ዶና ባይሳ ከሳና” ያጌስ ጎዳይ።


\par }{\PP \VS{12}ሀይሳ አኬካናዉ ዳንዳእያ ጭንጫ አስ ኦኔ? ሀራ አሳስ ኦዳና መላ ጎዳይ ኦደስ ቆንጭስዴ? እስ አስካ እያ ግዶራ አꬎና መላ ቢታይ ኢትድ ባዞዳ ኦንዳይ አይብሴ?


\par }{\PP \VS{13}“ሀይስ ሀንዳይ፥ ኤንታዉ ታ እምዳ ህግያ ኤንቲ አግዳ ግሾሳ። ኤንቲ ታዉ ኪተቶናነ ሀ ህግያ ካሎና እፅዳ ግሾሳ።

\VS{14}ሄሳ አግድ፥ ኤንቲ ባንታ ዎዛና ሙመተꬃ ካልዶሶና፤ ኤንታ አዋት ታማርስዳ ባኣለ ጌተትያ ኤቃ ጎይንዶሶና” ያጌስ ጎዳይ።


\par }{\PP \VS{15}ሄሳ ግሾ፥ ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ “ታኒ ሀ አሳ ጫምያ ካꬅ ሙዛና፤ ዎꬍያ ሃꬅ ኡሻና።

\VS{16}ኤንቲ ዎይኮ ኤንታ አዋት ኤሮና ካዎተꬃታ ግዶን ታ ኤንታ ላላና። ኤንታ ꬋይሳና ጋካናዉ ማሻን የደꬃና” ያጌስ።


\par }{\PP \VS{17}ኡባፈ ዎልቃማ ጎዳይ ሀይሳዳ ያጌስ፦ “አነ ቆፕተ። ዬሆ ዬክያ ማጫሳታ ፄግተ፤ ዘለልስ ኤርያ አሳታ ኤህተ።

\VS{18}ኤንቲ ኤለስድ ይድ፥ ኑ አይፈይ አፉꬁ ሆልꬁ ኦꬃና ጋካናዉነ ኑ አይፍያ ጭሮይ ሃ ፑልታና ጋካናዉ ዘለልስ ከሶ።

\VS{19}ፅዮነን ዘለልሳ ግርስ ስኤቴስ፤ ‘ኑ ꬋይዳ! ኑ ካዉይዳ! ኑ ኬꬃይ ላለትዳ ግሾ፥ ኑ ቢታ አግድ ባናዉ ኮሼስ’ ” ያጎሶና።


\par }{\PP \VS{20}ህንተኖ፥ ማጫሳቶ፥ ጎዳ ቃላ ስእተ! ህንተ ሀይꬃይ እያ ዶናፐ ከይያ ቃላ ሀይዞ። ህንተ ማጫ ናይታ ዘለልስ ታማርስተ፤ እሶይ እሱዋ ዬሆ ታማርሶ።

\VS{21}ሀይቆይ ዮጋ ናይታ ኦገን፥ ናአተꬃታ ዳባባን ቄፅሸ ይድ፥ ኑ ማስኮተታ ጋክስ፤ ኑ ሚፃ ገልስ።


\par }{\PP \VS{22}“አሳ አህ ቡረዳ ደንባን የገታና፤ ጫከይሳት ጫክድ ጉየ የግዳ ካꬃ መላ ኤንታ ኦንካ ሺሸና” ያጌስ ጎዳይ።


\par }{\PP \VS{23}“ጭንጭ ባ ጭንጫተꬃን ጬቆፎ፤ ዎልቃም ባ ዎልቃን ጬቆፎ፤ ዱረይ ባ ዱረተꬃን ጬቆፎ።

\VS{24}ሽን ጬቅያ ኦንካ ታና ኤሮንነ አኬኮን ጬቆ። ማሮተꬅ፥ ሱረ ፕርዳነ ፅሎተꬅ ሳአ ቦላ ኦꬅያ ጎዳ፥ ታና ኤርድ ጬቆ፤ ሄስ ታና ኡፋይሴስ” ያጌስ ጎዳይ።


\par }{\PP \VS{25}“ባንታ አሾ ፃላላ ቃፃረትዳ አሳ ታ ሴራና ዎደይ ያና።

\VS{26}ሄሳትካ ግብፀ፥ ይሁዳ፥ ኤዶመ፥ አሞነነ ሞአበ አሳነ ባንታ ሁጵያ ዩሹዋ ሜድድ፥ መላ ቢታን ደእያ አሳ ኡባ። ሀ ካዎተꬃት ኡባይ ቱማ ቃፃረትቦኮና፤ እስራኤለ አሳ ኡባይካ ባንታ ዎዛናን ቃፃረትቦኮና” ያጌስ ጎዳይ።




\par }\Chap{10}{\SH ቱማ ፆስነ ኤቃታ
\par }
{\PP \VerseOne{1}ህንተኖ፥ እስራኤለ አሳዉ፥ ጎዳይ ኦድያ ቃላ ስእተ!

\VS{2}ጎዳይ ሀይሳዳ ያጌስ፦ “ሀራ ካዎተꬃታ ኦግያ ታማሮፕተ። ኤንቲ ሳሎ ቦላ ማላታ በእድ ዳጋምኮካ፥ ህንተ ዳጋሞፕተ።

\VS{3}ኤንታ ዎጋይ ሀዳ፤ ኤንቲ ዎራፐ ምꬅ ቃንፆሶና፤ ማሰይስ ካልታን ማሴስ።

\VS{4}ኤንቲ ብራንነ ዎርቃን አሌቅሶሶና፤ ቃፆናዳ ምስማረን ꬍሽድ ኦይꬆሶና።

\VS{5}ኤንታ ኤቃት ሌሄ ግዶን ካፎ ዳጋንꬃናዉ ኤስያ ማላ መላ። ኤንቲ ኦደቶኮና፤ ኤንቲ ሄመታናዉ ዳንዳኦና ግሾ አሳይ ኤንታ ቶኮሶና። ኤንታስ ኩምꬅ ያዮፍተ። ኤንቲ ቆሀናዉካ ማዳናዉካ ዳንዳኦና ግሾ ኤንታዉ ያዮፍተ” ያጌስ ጎዳይ።


\par }{\PP \VS{6}አቤት ጎዳዉ፥ ነ ማል ኦንካ ባዋ። ኔኒ ግታ፤ ነ ሱንꬃይካ ግታነ ዎልቃማ።

\VS{7}አቤት ካዎተꬃታ ካዋዉ፥ ነና ቦንቾናይ ኦኔ? ጭንጫ አሳ ግዶንነ ኤንታ ካዎተꬃ ግዶን ነ መል ባይና ግሾ ነዉ ቦንቾ በሴስ።

\VS{8}ኤንቲ ኤያነ ኤር ꬋይዳይሳታ፤ ኤንቲ ምꬃፈ ማስዳ፥ ፓꬆና ኤቃታፐ አይ ታማሮና?

\VS{9}ሄ ኤቃት ታርሰሳ ብራንነ አፌዛ ዎርቃን አሌቀትዶሶና። ኤንቲ ኡባይ ኩሸ ሂላንቾታን ኦሰትዳ ዎይነነ ካሎሰ ዳንያ ማኡዋን ካመትዶሶና።

\VS{10}ሽን ጎዳይ ቱማ ፆሳ፤ እ ደኦ ፆሳነ መርና ካዋ። እያ ሀንቁዋን ቢታይ ቃፄስ፤ ካዎተꬃት እያ ይሉዋ ዳንዳኦኮና።


\par }{\PP \VS{11}“ሀይሳቲ ሳሎነ ሳአ መꬍቦና ፆሳት ሳአፐነ ሳሎፐ ꬋያና” ያጋዳ ኔኒ ኤንታዉ ኦዳ።


\par }{\Q \VS{12}ባ ዎልቃን ሳኣ መꬍዳይ፥

\par }{\QB ባ ጭንጫተꬃን ሳኣ ኤስዳይ፥

\par }{\QB ባ አኬካን ሳሎታ ምጭዳይ፥ ፆሳ።


\par }{\Q \VS{13}እ፥ ባ ኮሽንቻ ስስያ ዎደ፥

\par }{\QB ሳሎን ደእያ ሃꬃት ጉሞሶና።

\par }{\Q እ ሻራ ሳአ ጋፃፐ ፑደ ደንꬄስ፤

\par }{\QB ዎልአንꬅ እራራ የዴስ፤

\par }{\QB ጫርኩዋ ባ ምንጃ ኬꬃፈ ከሴስ።


\par }{\Q \VS{14}አስ ኡባይ ኤራ ꬋይድ ኤይስ፤

\par }{\QB ዎርቃ ሼሽያ ኡባይ ባ ኤቃን ዬላትስ።

\par }{\Q ኤንቲ መꬍዳ ኤቃት ዎርዶ፤

\par }{\QB ኤንታዉ ሸምፖይ ባዋ።


\par }{\Q \VS{15}ኤንቲ ፓꬆናባነ ሀዳ፤

\par }{\QB ኤንቲ ሴረትያ ዎደ ꬋያና።


\par }{\Q \VS{16}ሽን እ ኡባ መꬍዳ ግሾ፥

\par }{\QB ያይቆባ ሳማ ግድዳ ፆሳይ

\par }{\QB ሄሳ መላ ግደና፤

\par }{\QB እስራኤለይ፥ እ ባዉ ዶርዳ ካዎተꬅ፤

\par }{\QB እያ ሱንꬃይ ኡባፈ ዎልቃማ ጎዳ።


\par }{\SH ያና ꬋዮ
\par }
{\PP \VS{17}ህንተኖ፥ ሞርከይ ተቅዳይሳቶ፥ ቢታፈ ከያናዉ ህንተዉ ደእያባ ሺሽተ።

\VS{18}“ታኒ፥ ሀ ዎድያን፥ ሀ ቢታን ደእያ አሳ ከሳዳ ያምባራና። ኤንታ ቆሆይ ኤረታና ጋካናዉ ኤንታ ቦላ ኢታባ ኤሀና” ያጌስ ጎዳይ።


\par }{\PP \VS{19}ታ ማዱንፃስ! ታ ማዱንꬃይ ፓፀና። ሽን ታኒ፥ “ሀይስ ታ ሀርገ፤ ታ ዳንዳአናዉ በሴስ” ያጋስ።


\par }{\PP \VS{20}ታ ዱንካነይ ላለትስ፤ እያ ዎዶሮ ኡባይ ዱፀረትስ። ታ ናይት ኡባይ ታፐ ሻከትድ ብዶሶና፤ ኤንቲ ባዋ። ታ ዱንካንያ ዛሪድ ቶካናዉ ዎይኮ ታ ማጋራጁዋ ካቃናዉ እስ አስካ አትቤና።


\par }{\PP \VS{21}ሄንꬃንቾት ኤይዶሶና፤ ኤንቲ ጎዳ ኦይችቦኮና። ሄሳ ግሾ፥ ኤንታዉ እንጀቶና እፅስ፤ ኤንታ ዉደ ኡባይ ላለትስ።

\VS{22}ኦራꬃ ኦድ ይስ፤ ስእተ። ፑደሀ ባጋን ደእያ ካዎተꬃን ግታ ድርጎይ መትስ። እያ ኦላንቾት ይድ፥ ይሁዳ ካታማታ ባይሳነ ዎርካናት ጉፕያ በሲ ከሳና።


\par }{\PP \VS{23}አቤት ጎዳዉ፥ አሳ ደኦይ እያዉ ቡዞ ግዶናይሳነ ባ ኦግያ ሱርሳናዉ እያ ሸነ ግዶናይሳ ታ ኤራይስ።

\VS{24}አቤት ጎዳዉ፥ ታና ሴራ፤ ሽን ልከራ ግዶ። ታ ꬋዮና መላ ነ ሀንቁዋን ታ ቦላ ዮፓ።

\VS{25}ነ ሸንያ፥ ነና ኤሮና ካዎተꬃታ ቦላነ ነ ሱንꬃ ፄጎና አሳ ቦላ ጉሳ። ኤንቲ ያይቆባ አሳ ምዶሶና፤ ኤንታ ምትዶሶና፤ ኤንታ ቢታ ꬋይስዶሶና።




\par }\Chap{11}{\SH ናገትቦና ጫቁዋ
\par }
{\PP \VerseOne{1}ጎዳፐ ኤርምያሳኮ ይዳ ቃላይ ሀይሳ፦

\VS{2}“ሀ ጫቆ ቃላ ስአዳ ይሁዳ አሳስነ የሩሳላመ ካታማን ደእያ አሳስ ኦዳ።

\VS{3}ጎዳይ እስራኤለ ፆሳይ ሀይሳዳ ያጌስ ጋዳ ኦዳ። ‘ሀ ጫቁዋ ናጎና አስ ኦንካ ባደትዳይሳ ግዶ’።

\VS{4}ታኒ ካሰ ህንተ አዋታ ግብፀ ቢታፈ፥ ብራታ ሴርስያ ጮጭያፐ ከስያ ዎደ፥ ‘ታዉ ኪተትተ፤ ታ ህንተና ኪትያባ ኡባ ኦꬅተ። ህንተ ታ አሰ ግዳና፤ ታካ ህንተ ፆሰ ግዳና’ ያጋዳ ኦዳስ።

\VS{5}ሄሳዳካ፥ ማꬅነ ኤስ ጎግያ ቢታ ካሰ ህንተ አዋታስ እማናዉ፥ ታኒ ጫቅዳ ጫቁዋ ፖላና።”

\par }{\PP ታኒ፥ “ኤሮ፥ ጎዳዉ፥ አምንእ” ያጋስ።


\par }{\PP \VS{6}ጎዳይ ታኮ፥ “ሀ ቃላታ ኡባ ይሁዳ ካታማታንነ የሩሳላመ ኦገታን ሀይሳዳ ያጋዳ አዋጃ፦ ‘ሀ ጫቆ ቃላ ስእተ፤ እያ ካልተ።

\VS{7}ካሰ ህንተ አዋታ ታ ግብፀ ቢታፈ ከስዳ ዎድያፐ ሀች ጋካናዉ፥ ዛራ ዛራዳ፥ “ታዉ ኪተትተ” ጋዳ ሴራስ።

\VS{8}ሽን ኤንቲ ታ ቃላ ስእቦኮና ዎይኮ ታዉ ኪተትቦኮና። ኤንቲ ባንታ ኢታ ዎዛና ካልዶሶና። ታ ጫቆ ቃላ ኤንቲ ናጋና መላ ኪታስ፤ ሽን ኤንቲ እፅዶሶና። ሄሳ ግሾ፥ ሄ ጫቁዋ ባደꬃ ኡባ ኤንታ ቦላ ኤሀስ’ ” ያግስ።


\par }{\PP \VS{9}ዛርድካ ጎዳይ ታኮ ሀይሳዳ ያግስ፦ “ይሁዳ አሳይነ የሩሳላመን ደእያ አሳይ ታ ቦላ ማቀትዶሶና።

\VS{10}ኤንቲ ካሰ ታ ቃላ ስኦና እፅዳ ባንታ ማይዛታ ናጋራኮ ጉየ ስምዶሶና። ኤንቲ ሀራ ፆሳታ ጎይንዶሶና፤ ኤንታዉ ኦꬅዶሶና። እስራኤለ አሳይነ ይሁዳ አሳይ ታ ካሰ ኤንታ ማይዛታራ ጫቅዳ ጫቁዋ መንꬅዶሶና።

\VS{11}ሄሳ ግሾ፥ ‘ኤንቲ ባቃትድ አታናዉ ዳንዳኦና መቱዋ ኤንታ ቦላ ኤሀና። ኤንቲ ታኮ ዋስንካ ታ ኤንታ ስእከ።

\VS{12}ሄ ዎደ ይሁዳ አሳይነ የሩሳላመ አሳይ፥ እፃነ ጩይስያ ባንታ ፆሳታኮ ዋሳና። ሽን መቶ ዎደ ሄ ፆሳት ኤንታ ማዶኮና።

\VS{13}ህንተኖ፥ ይሁዳ አሳዉ፥ ህንተ ፆሳት ህንተ ካታማታ መላ ዳሮ። ቃስ ባኣለ ጌተትያ ዬላያ ፆሳስ እፃነ ጩይሳናዉ ህንተ ጊግስያ ያርሾ በሳት የሩሳላመ ኦገታ መላ ዳሮ’ ያጌስ ጎዳይ።


\par }{\PP \VS{14}“ኤርምያሳ፥ ሀ አሳስ ታና አይኮካ ዎሶፋ፤ ኤንታ ግሾ ጋናቶፓ ዎይኮ ኦይቾፋ። ኤንቲ ባንታ መቱዋ ጋላስ ታና ፄግያ ዎደ ታ ኤንታ ስእከ።


\par }{\PP \VS{15}“ዳሮ አሳራ ባ ኢታ ማቁዋ ማቀታሸ፥ ታ ዶስያ ታ አሳይ፥ ታ ኬꬃን በንታናዉ በሲ? ህንተ ህንተ ኢታ ኦሱዋ ኦꬅሽን፥ ያርሸትዳ መህያ አሾይ ህንተና ሴራፐ አሻኔ? ሄሳ ግድያኮ ህንተ ኡፋይታናሽን” ያግስ።


\par }{\PP \VS{16}ጎዳይ ነና፥ ድጭያ፥ ሎኦ አይፈ አይፍያ ሻማሆ ያግድ ሱንꬅስ። ሽን፥ እ ሄ ሻማሁዋ ዎልቃማ ዳዳ ጉንꬃን፥ ታማን ፁጋና፤ እያ ታሸይካ መቃና።


\par }{\PP \VS{17}ታኒ፥ ህንተና ቶክዳ ኡባፈ ዎልቃማ ጎዳይ፥ ህንተ ቦላ ኢታባ ኤሀናዉ አዋጃስ። እስራኤለ አሳይነ ይሁዳ አሳይ ባኣለስ እፃነ ጩይስድ ታና ይሎይዶሶና።


\par }{\SH ኤርምያሳ ቦላ ማቀትዳ ማቁዋ
\par }
{\PP \VS{18}ጎዳይ ኤንታ ማቁዋ ታዉ ቆንጭስዳ ግሾ ታ ኤራስ። ሄ ዎደ ኤንቲ ኦꬅያ ኢታ ኦሱዋ ታና በስስ።

\VS{19}ታኒ ሹካስ ጊግዳ ዶርሳዳ ሀናስ። ኤንቲ፥ “አነ ምꬃነ እያ አይፍያ ꬋይሶስ። እያ ሱንꬃይ ሀሳየቶና መላ እያ ፓፃ ደኤይሳታ ግዶፈ ሾድድ ድጎስ” ያግድ ማቀትዳይሳ ታ ኤራብከ።

\VS{20}ሽን አቤት ኡባፈ ዎልቃማ ጎዳዉ፥ ፅሎ ፕርደይሶ፥ አሳ ዎዛናነ ቆፋ ሻካዳ ኤረይሶ፥ ነ ኤንታ ቦላ ነ ሃሉዋ ከያዳ ታና በሳ። ታኒ ታ ቆሁዋ ነና በሳስ።


\par }{\PP \VS{21}ሄሳ ግሾ፥ “ጎዳ ሱንꬃን ትንብተ ኦዶፓ ኢꬅኮ ነ ኑ ኮሸን ሃይቃና” ያግድ፥ ነና ዎꬋናው ኮይያ አናቶታ አሳባ ጎዳይ ሀይሳዳ ያጌስ።

\VS{22}ኡባፈ ዎልቃማ ጎዳይ ሀይሳዳ ያጌስ፦ “ታ ኤንታ ሴራና፤ ኤንታ ፓንꬃት ማሻን ሀይቃና፤ ኤንታ ማጫ ናይትነ አደ ናይት ኮሻን ሀይቃና፤

\VS{23}ኤንታፈ እሶይነ አተና። አይስ ጊኮ፥ ታኒ ሴርያ ላይꬅ አናቶታ አሳ ቦላ ኢታባ ኤሀና” ያጌስ።




\par }\Chap{12}{\SH ኤርምያሳ ኦይሻ
\par }
{\PP \VerseOne{1}አቤት ጎዳዉ፥ ታ ኔራ ሞተትያ ዎደ ኡባንካ ነ ፅሎ። ግዶሽን፥ ነ ፅሎ ፕርዳባ ኔራ ኦደታናዉ ኮያይስ። ኢታ አሳት ኦꬅያባይ ኤንታዉ አይስ እንጀቲ? ገነ አሳት አይስ ዱረትድ ደኦና?

\VS{2}ኔኒ ኤንታ ቶካዳሳ፤ ኤንቲ ፃጶ የድዶሶና፤ ድጭድ አይፈ አይፍዶሶና። ኤንቲ ነና ዶናፐ የጎኮና፤ ሽን ኤንታ ዎዛናፐ ነ ሃሆን ደኣሳ።

\VS{3}ሽን አቤት ጎዳዉ፥ ነ ታና ኤራሳ፤ ታና በኣሳ፤ ታ ነባ አይ ቆፕያኮ ፓጫሳ። ሹካ ዶርሳዳ፥ ሄ ኢታ አሳታ ጎቻዳ ከሳ፤ ሹካ ጋላሳስ ኤንታ ዱማያዳ ዎꬃ።

\VS{4}ቢታይ እራ ꬋይድ ቆሄታናይ፥ ደንባን ደእያ ማታይ መላናይ አዉደ ጋካናሴ? አሳ ኢታተꬃ ጋሶን፥ ዶእነ ካፎይ ዉርስ። አሳይ ቃስ፥ “ጎዳይ ኑ ኦꬅያባ ደመና” ያጎሶና።


\par }{\SH ጎዳ ዛሩዋ
\par }
{\PP \VS{5}ጎዳይ ኤርምያሳኮ፥ “ኔኒ ቶሆን ዎፅያ አሳታራ ጋደታዳ ዳቡርኮ፥ ፓራራ ዋናዳ ጋደታኔ? ነ ሳሮ ቢታን ꬉበትኮ፥ ዮርዳኖሰ ዎራ ግዶራ ዋናዳ ሄመታኔ?

\VS{6}ነ እሻት፥ ህንተ ሶ አሳት ነና አꬅድ እምዶሶና፤ ነ ቦላ ደንድዶሶና። ሄሳ ግሾ፥ ሎኦባ ኦድኮካ ኤንታ አማኖፓ።


\par }{\PP \VS{7}“ታ እስራኤለ አጋስ፤ ታ ዶረትዳ ካዎተꬃ የጋስ፤ ታ ሲቅያ አሳ እያ ሞርከታ ኩሸን አꬃዳ እማስ።

\VS{8}ታ ዶርዳ አሳይ ታዉ ዎራን ደእያ ጋሞ መላ ግድስ። እ ታ ቦላ ጉድስ፤ ሄሳ ግሾ ታ እያ እፃስ።

\VS{9}ታ ዶርዳ አሳይ ኡባ ባጋራ ጵርጮይ ተቅዳ ካፎ መላ ግድዶሶና። ብድ ዶአታ ኡባ ሺሽድ እያ ማና መላ ኤህተ።


\par }{\PP \VS{10}“ዳሮ አላጋ ካዎት ታ ዎይነ ጋድያ ኢስዶሶና፤ ታ ጋድያ የꬍዶሶና፤ ታ ሎኦ ጎሻ ባይሳ ከስዶሶና።

\VS{11}ሄ ቢታይ ኢትድ ኦፅስ፤ ታ ስንꬃን መላነ ባይሳ ግድስ። ቃተይ ባይና ግሾ ቢታይ ኩመꬅ ኢትስ።

\VS{12}መላ ቢታን ደእያ አይኮካ ባይና ደረ ካንꬅድ፥ ቦንቀይሳት ይዶሶና። ጎዳ ማሻይ ቢታ ሀ ጋፃፐ ያ ጋፃ ጋካናዉ ምስ። ሄሳ ግሾ፥ ኦንካ ሳሮ አታናዉ ዳንዳኤና።

\VS{13}ኤንቲ ግስተ ዘርድ፥ አጉንꬁ ጫክዶሶና፤ ኤንቲ ዳሮ ዳቡርዶሶና፤ ሽን አይኮካ ደምቦኮና። ጎዳ ዎልቃማ ሸንያ ጋሶን ኤንታ ካꬃይ ꬋይስ” ያግስ።


\par }{\PP \VS{14}“ታኒ ታ አሳ፥ እስራኤለስ፥ እምዳ ቢታ ኦይክዳ፥ ኢታ ሾሮ ካዎተꬃታ ኤንታ ቢታፈ ሾዳና። ቃስ ይሁዳ አሳ ኤንታ ግዶፈ ከሳና።

\VS{15}ሽን ኤንታ ቢታፈ ሾድዳፐ ጉየ፥ ዛራዳ ኤንታዉ ቃታና። ኤንታ እሱዋ ኤንታ ላታ ቢታነ ኤንታ ካዎተꬃ ዛራዳ ኤሀና።

\VS{16}ካሰ ታ አሳ ባኣለ ሱንꬃን ጫቃና መላ ታማርስዳይሳዳ ኤንቲ ታ አሳ ኦግያ ታማርኮነ ታ ሱንꬃን ጫቅኮ ኤንቲ ታ አሳ ግዶን ምንድ ዳና።

\VS{17}ሽን ኪተቶና እፅዳ ካዎተꬃታ ታኒ ፖሎ ሾዳዳ ꬋይ-ሳና” ያጌስ ጎዳይ።




\par }\Chap{13}{\SH ሊኖ ዳንጮ
\par }
{\PP \VerseOne{1}ጎዳይ ታኮ፥ “ባዳ ሊኖ ቃጭናፐ ዳደትዳ ዳንጮ ሻማዳ፥ ነ ፄሳን ዳንጫ፤ ሽን ሃꬃን ቦሽሶፓ” ያግስ።

\VS{2}ሄሳ ግሾ፥ ታኒ ጎዳይ ኪትዳይሳዳ ዳንጩዋ ሻማዳ ታ ፄሳን ዳንጫስ።


\par }{\PP \VS{3}ጎዳይ ናምአንꬆ ታኮ ሀይሳዳ ያግስ፦

\VS{4}“ነ ሻማዳ ዳንጭዳ ዳንጩዋ ኤካዳ፥ ኤፍራፂሳ ሻፋ ባዳ ሹቻ ቆጶን ቆሳ” ያግስ።

\VS{5}ጎዳይ ታዉ ኦድዳይሳዳ ኤፋዳ፥ ኤፍራፂሳ ሻፋ ላንቀን ቆሳስ።


\par }{\PP \VS{6}ዳሮ ጋላሳፐ ጉየ ጎዳይ፥ “ኤፍራፂሳ ሻፋ ባዳ፥ ታ ነና፥ ‘ያን ቆሳ’ ግዳ ዳንጩዋ ኤካ” ያግስ።

\VS{7}ታኒ ኤፍራፂሳ ሻፋ ባዳ፥ ዳንጩዋ ሞግዳ በሳፈ ኤካስ። ሽን ሄ ዳንጮይ ኢትድ አይኮካ ማዶናባ ግድስ።


\par }{\PP \VS{8}ሄሳፈ ጉየ፥ ጎዳ ቃላይ ታኮ፥

\VS{9}“ታኒ ይሁዳ ጬቀተꬃነ የሩሳላመ ኦቶሩዋ ሀይሳዳ ኦꬃዳ ꬋይሳና።

\VS{10}ታ ቃላ ስኦና እፅድ፥ ባንታ ዎዛና ሙምስድ፥ ሀራ ፆሳታ ጎይናናዉነ ኤንታዉ ኦꬃናዉ ብያ ሀ ኢታ አሳት፥ ሀ ዳንጩዋዳ ማዶናባ ግዳና።

\VS{11}ዳንጮይ አሳ ፄስ ባቅድ ኦይከይሳዳ ይሁድነ እስራኤለይ ታራ ኦይከትድ፥ ታ ሱንꬃስ ጋላታነ ቦንቾ ግዳና መላነ ታ አሰ ግዳና መላ ኦꬃስ፤ ሽን ኤንቲ ስኦና እፅዶሶና” ያጌስ ጎዳይ።


\par }{\SH ዎይነ ፁጋ
\par }
{\PP \VS{12}ጎዳይ ታኮ፥ “ጎዳይ እስራኤለ ፆሳይ፥ ሀይሳዳ ያጌስ ጋዳ ኦዳ ያግስ፦ ‘እስ እስ ፁጋይ ዎይነ ኡሻን ኩማና’ ያጋ። ኤንቲ ኔኮ፥ ‘ኑኒ እስ እስ ፁጋይ ዎይነን ኩማናይሳ ኤሮኮዬ?’ ያግኮ፥

\VS{13}ነ ኤንታኮ፥ ‘ታኒ ሀ ቢታን ደእያ አሳ ኡባ፥ ሀር አቶሽን፥ ዳዊታ አራታን ኡትያ ካዎታ፥ ካህነታ፥ ናበታነ የሩሳላመን ደእያ አሳ ኡባ፥ ኤንቲ ማꬆታና ጋካናዉ ዎይነ ኡሻን ኩንꬃና።

\VS{14}ታኒ ኤንታ፥ እሱዋ እሱዋራ፥ አዋ ናኣራ ዶምኤꬃና። ታ ኤንታ ꬋይሳና፤ ታ ኤንታዉ ኬህከ፥ ቃትከ፤ ኤንታ ማርከ’ ” ያጌስ ጎዳይ።


\par }{\SH ኦቶሮይ ኤህያ መቶ
\par }
{\PP \VS{15}ሀይሳ ኦደይ ጎዳ ግድያ ግሾ ህንተ ኦቶሩዋ አግድ ስእተ፤ አኬክተ።


\par }{\PP \VS{16}እ ꬉማ ኤሀናፐ ስን፥ ህንተ ቶሆይ ꬉምያ ደርያን ꬉበታናፐ ስን፥ ጎዳ ህንተ ፆሳ ቦንችተ። ህንተ፥ “ፖኦይ ያና” ግድ ናገታ፤ ሽን እ ሳካና ꬉማን ላማና።


\par }{\PP \VS{17}ሽን ህንተ ስኦና እፅኮ፥ ህንተ ኦቶሩዋ ግሾ ታ ጌማን ዬካይስ። ጎዳ ዉደይ ድኤትድ ብዳ ግሾ፥ ታ ዬካይስ፤ ታ አይፈይ አፉꬁ ጉሴስ።


\par }{\PP \VS{18}ጎዳይ ታኮ፥ “ካዋስነ ካዋ አየስ፥ ሀይሳዳ ያጋዳ ኦዳ፦ ህንተ ቦንቾ ካላቻይ ህንተ ሁጵያፐ ኩንድዳ ግሾ፥ ህንተ ካዎተꬃ አራታፐ ዱገ ዎꬍተ።

\VS{19}ነገበ ቢታን ደእያ ካታማት ኡባይ ጎርደትዶሶና። ኤንታ ዶያናዉ እስ አስካ ያን ባዋ። ይሁዳ አሳይ ኩመꬅ ድኤትድ ብዶሶና” ያግስ።


\par }{\PP \VS{20}ጎዳይ፥ “አነ ꬎቁ ጋዳ፥ ፑደሀ ባጋፈ የይሳታ ፄላ። ነዉ እመትዳ ዉደይ፥ ነ ጬቀትዳ ዶርሳት አዉን ደኦና?

\VS{21}ኔኒ፥ ነዉ ላገ ግዳና መላ ኮይዳይሳት ነና ፆንድ ሃርያ ዎደ ዎይጋይ? የሎስ ከይዳ ማጫሳዳ እቀꬅ ነና ኦይከኔ?

\VS{22}የሩሳላመ፥ ኔኒ ነ ዎዛናን፥ ‘ሀ ኡባይ ታና አይስ ጋክዴ?’ ጊኮ፥ ነ ማኦይ ቃረትዳይነ ነ ቦንቀትዳይ ነ ናጋራይ ዳርዳ ግሾሳ።

\VS{23}ቶጰይ ባ ማላ ዎይኮ ማሄይ ባ ጋዛተꬃ ላማናዉ ዳንዳኢ? ሄሳዳካ፥ ኢታ ኦሶን ሜዘትዳ ህንተ፥ ሎኦ ኦሶ ኦꬃናዉ ዳንዳኤከታ” ያግስ።


\par }{\PP \VS{24}“ታ ህንተና ባዞ ጫርኮይ ኤፍያ ሱላዳ ላላና።

\VS{25}ህንተ ታና ዶግዳ ግሾነ ዎርዶ ፆሳታን አማነትዳ ግሾ ህንተ ሳማይነ ታ ህንተዉ እምያ ግሾይ ሀይሳ።

\VS{26}ህንተ ካሎይ በንታና መላ ታ ህንተ ማኡዋ ቃራ የጋና።

\VS{27}ነ ቦርሶ ኦሱዋ፥ ኮርማ ፓራዳ ዚታስ ጫገይሳ፥ ዬል ባይና ላይማተꬅ፥ ዙማ ቦላነ ደንባን ነ ኦꬅያ እፀትዳ ኦሱዋ ታ በአስ። የሩሳላመ፥ ነና አየ! ነ አዉደ ጋካናዉ ጌዮና ዳኔ?” ያጌስ ጎዳይ።




\par }\Chap{14}{\SH ኮሻ፥ ማሸነ ቦሻ
\par }
{\PP \VerseOne{1}ኮሻባ ጎዳይ ኤርምያሳስ ኦድዳ ቃላይ ሀይሳ፦

\VS{2}“ይሁዳ ቢታይ ካዮቴስ፤ እያ ካታማት ላባንዶሶና። ያን ደእያ አሳት ቢታን ኡትድ ዬኮሶና፤ የሩሳላመፐ ግታ ዋሶይ ስኤትስ።

\VS{3}ዱረ አሳት ሃ ትካናዉ ባንታ አይለታ ኪቶሶና። ኤንቲ ሃꬃ ኦላኮ ቦሶና፤ ሽን ሃ ደሞኮና፤ ባንታ ኦቱዋ መላ ቶክ ኤክድ ስሞሶና። ሀንያባ ꬋይድ ዬላትሸ፥ ባንታ ሁጵያ ጉሉንቶሶና።

\VS{4}እር ቡኮና ግሾ ቢታይ መልድ ዛእስ። ጎሻንቾት ዬላትድ፥ ባንታ ሁጵያ ጉሉንትዶሶና።

\VS{5}ማት ባይና ግሾ ዎሽኤይ ባ የልዳ ጋሎ ማርዉ ደንባን የጋዳ ባዉሱ።

\VS{6}ባዞ ሀረት አይብካ ባይና ꬎቃ ዙማታ ቦላ ኤቅድ፥ ዎርካናዳ ላፈቶሶና። ኤንታዉ ምያባይ ꬋይን፥ ኤንታ አይፈይ ፄላናዉ ዳቡርስ” ያግስ።


\par }{\PP \VS{7}አሳይ ሀይሳዳ ያግድ ዎስስ፦ “አቤት ጎዳዉ፥ ኑ ናጋራይ ኑ ቦላ ማርካትኮካ፥ ነ ሱንꬃ ግሾ፥ ኑስ እስባ ኦꬃ። ኑ ነና አግድ ዳሮ ዎደ ጉየ ስምዳ፤ ነ ቦላ ናጋራ ኦꬅዳ።

\VS{8}አቤት እስራኤለ ኡፋይሳዉ፥ መቶ ዎደ አሸይሶ፥ ነ እማꬃዳ፥ እስ ቃማ አቃናዉ ገልዳ ኦገ አሳዳ አይስ ሀናይ?

\VS{9}ነ ዳጋምዳ አሳዳ፥ አሻናዉ ዳንዳኦና አሳዳ አይስ ሀናይ? አቤት ጎዳዉ፥ ነ ኑ ግዶን ደኣሳ! ኑኒ ነ ሱንꬃን ፄገትዳ፤ ኑና አጎፋ!” ያግስ።


\par }{\PP \VS{10}ሀ አሳታባ ጎዳይ ሀይሳዳ ያጌስ፦ “ኤንቲ ቶይላተꬅ ዳሮ ዶሶሶና፤ ባንታ ቶሁዋ ተቆኮና። ሄሳ ግሾ፥ ጎዳይ ኤንታን ኡፋይተና። እ ኤንታ ኢታ ኦሱዋ ሀሳይድ፥ ኤንታ ናጋራ ግሾ ኤንታ ሴራና” ያጌስ።


\par }{\PP \VS{11}ሄሳፈ ጉየ፥ ጎዳይ ታኮ፥ “ሀ አሳ ሳሮተꬃስ ዎሶፋ።

\VS{12}ኤንቲ ፆምኮካ፥ ታ ኤንታ ዋሱዋ ስእከ። ፁሳ ያርሾነ ካꬃ ያርሹዋ ኤንቲ ያርሽኮካ፥ ታ ኤክከ። ታኒ ኤንታ ኦላን፥ ኮሻንነ ጋዶን ꬋይሳና” ያግስ።


\par }{\PP \VS{13}ታኒ ዛራዳ፥ “አቤት ኡባ ሃርያ ጎዳዉ፥ ናበት ‘ህንተ ኦላ በኤከታ ዎይኮ ኮሽ ጋከና። ጎዳይ ሀ ቢታን ፖሎ ሳሮተꬅ እማና’ ያጎሶና” ያጋስ።


\par }{\PP \VS{14}ጎዳይ ዛሪድ፥ “ናበት ታ ሱንꬃን ዎርዶ ኦዶሶና፤ ታ ኤንታ ኪታብከ ዎይኮ ኤንታዉ ኦዳብከ። ኤንቲ ህንተዉ ኦደይ ዎርዶ ቆንጨꬅ፥ ፓꬆና ካዮነ ባንታዉ መꬍ ከስዳ ዎርዶ ሃሳዮሶና።

\VS{15}ሄሳ ግሾ፥ ጎዳ ሱንꬃን ኦድያ ናበታ ታ ኪታብከ። ሽን ኤንቲ፥ ‘ኦል ዎይኮ ኮሽ ሀ ቢታ ቦቸና’ ያጎሶና። ሄ ናበት ባንታዉ ኦላንነ ኮሻን ꬋያና!

\VS{16}ቃስ ትንብተይ ኦደትዳ አሳይ ኮሻነ ኦላ ጋሶን ሀይቃና፤ ኤንታ አሀይ የሩሳላመ ኦግያ ቦላ ሆለታና። ኤንታ ዎይኮ ኤንታ ማቸታ፥ ኤንታ አደ ናይታነ ዎይኮ ኤንታ ማጫ ናይታ ሞግያ አስ ꬋያና። ኤንታዉ በሲያ ዋይያ ኤንታ ቦላ ትጋና” ያግስ።


\par }{\PP \VS{17}ታ አዛኑዋባ ታ አሳስ ኦዳና መላ ጎዳይ ታና ኪትስ። “ታ አሳይ ደሸትድ፥ ዳሮ ማዱንፅዳ ግሾ፥ ታ አይፈይ ቃማነ ጋላስ ቃንፆና አፉፃና።

\VS{18}ታ ደምባ ከይኮ፥ ማሻን ሀይቅዳይሳታ በአይስ። ካታማ ገልኮ፥ ኮሻን ቆሄትዳይሳታ በአይስ። ናበትነ ካህነት ባንታ ኦሱዋ ኦꬆሶና፤ ሽን አይ ኦꬅያኮ ኤሮኮና” ያጋስ።


\par }{\PP \VS{19}አቤት ጎዳዉ፥ ነ ይሁዳ አጋዲ? ፅዮነ አሳ እፃዲ? ኑ ፓፆናዳ ኦꬃዳ አይስ ደቻዲ? ኑ “ሳሮ ግዳና” ግድ ናግዳ፤ ሽን አይብካ ሎኦባይ በንትቤና። ኑ “ፓፃና ዎደይ ያና” ግድ ናግዳ፤ ሽን ዳጋማ ፃላል ጋክስ።


\par }{\PP \VS{20}አቤት ጎዳዉ፥ ኑ ኢታተꬃ ኤርዳ፤ ኑ አዋታ ባላ አኬክዳ፤ ኑኒ ናጋራ ኦꬅዳ።

\VS{21}ነ ሱንꬃ ግሾ ጋዳ ኑና ካꬎፓ፤ ነ ቦንቾ አራታ ካዉሾፋ። ነ ኑራ ጫቅዳ ጫቁዋ ሀሳያ፤ ነ ጫቁዋ መንꬆፋ።

\VS{22}ካዎተꬃታ ኤቃታፐ እሶይ እራ ቡክሳናዉ ዳንዳኢ? ሳሎይ ባ ሸነን ፑሳናዉ ዳንዳኢ? ዳንዳኤና! አቤት ጎዳዉ፥ ኑ ፆሳዉ፥ ሄሳ ዳንዳኤይ ነና! ሀይሳ ኡባ ኦይ ነና ግድያ ግሾ ነናን ኡፋይስ ኦꬆስ።




\par }\Chap{15}{\PP \VerseOne{1}ሄሳፈ ጉየ፥ ጎዳይ ታኮ ሀይሳዳ ያግስ፦ “ሀር አቶሽን ሙሰይነ ሳሜል ታ ስንꬃን ኤቅድ ዎስያኮካ ታ ዎዛናይ ሀ አሳኮ ስመና። ኤንታ ታ ስንꬃፈ ድጋ፤ ኤንቲ ቦ።

\VS{2}ኤንቲ ነና፥ ‘ኑ አዉ ባኔ?’ ግድ ኦይችኮ፥ ጎዳይ ሀይሳዳ ያጌስ ጋዳ ኤንታዉ ኦዳ፦ ‘ሀይቆስ ፕርደትዳይሳት ሀይቆስ፤ ማሻስ ፕርደትዳይሳት ማሻስ፤ ኮሻስ ፕርደትዳይሳት ኮሻስ፤ ድኤታናዉ ፕርደትዳይሳት ድኤታናዉ ቦ’ ያግስ።


\par }{\PP \VS{3}“ታኒ ኦይዱ ቆሞ ጋዶታ ኤንታ ቦላ ኤሀና ያጌስ ጎዳይ። ሄስካ፥ ኤንታ ዎꬋናዉ ማሻ፥ ኤንታ አሀ ጎቻናዉ ካናታ፥ ኤንታ አሾ ምድ ꬋይሳናዉ ሳሎ ካፎታነ ሳአ ዶአታ ኤሀና።

\VS{4}ህዝቅያሳ ናአይ፥ ይሁዳ ካዎይ ምናሰይ የሩሳላመን ኦꬅዳ ኢታ ኦሱዋ ግሾ፥ ታ ኤንታ ሳኣ ካዎተꬃ ኡባስ ዳጋማ ኦꬃና።


\par }{\PP \VS{5}“የሩሳላመ አሳዉ፥ ህንተዉ ኦነ ቃታናይ? ህንተዉ አዛናናይ ኦኔ? ህንተ ዋንደቲ? ግድ ህንተና ኦይቻናይ ኦኔ?” ያጌስ ጎዳይ።


\par }{\PP \VS{6}“ህንተ ታና አግደታ፤ ህንተ ጉየ ስምደታ። ሄሳ ግሾ፥ ታኒ ህንተ ቦላ ታ ኩሽያ ደንꬃዳ ህንተና ꬋይሳስ፤ ህዛፐ ታ ህንተዉ ቃትከ።

\VS{7}ኤንቲ ባንታ ኢታ ኦግያፐ ስሞና እፅዳ ግሾ ኤንታ ካታማታ ፐንግያን ፕ ኤካዳ ሀርቃስ። ታ ኤንታ ናይታ ዎꬋ ዉርሳስ፤ ታ አሳ ꬋይሳስ።

\VS{8}ኤንታ አምኤታ ታይቦይ አባ ጋፃን ደእያ ሻፍያፐ ዳርስ። ታኒ ሴታ ጋላስ ናአተꬃታ አየታ ቦላ ꬋዮ ኤሀና። ቆፖና ደእሽን፥ ኤንታ ቦላ ዳጋማነ ኮኮርስ ኤሀና።

\VS{9}ላፑን ናይት ሀይቅዳ አይያ ሸምፓናዉ ፆነታዳ ዳቡራሱ። እዉ ጋላስ ቃምስ፤ እያ ካዉያሱነ ዬላታሱ። ፓፃ አትዳይሳታ ኤንታ ሞርከታ ስንꬃን ማሻን ዉርሳና” ያጌስ ጎዳይ።


\par }{\PP \VS{10}ታ አየ፥ ታና አይስ የላዲ? ታና አየ! ታ ቢታ ኡባን ደእያ አሳራ ካጭያነ ባፀትያ አስ ግዳስ። ታ ኦደስካ ታልአብከ፤ ኦደፈካ ታልአዳ ኤካብከ፤ ሽን አሳ ኡባይ ታና ባዴስ።


\par }{\PP \VS{11}ጎዳይ ታኮ፥ “ቱማ ታ ነና ሎኦ ኦሶስ አሻዳ ኤካና። ቱማ ነ ሞርከት መቱዋ ዎደነ ዋየ ዎደ ነና ዎሳና መላ ኦꬃና።

\VS{12}አስ ብራታ፥ ፑደሀ ባጋፈ ያ ብራታ ዎይኮ ናሰ ብራታ መንꬃናዉ ዳንዳኢ?

\VS{13}ቢታ ኡባን ህንተ ኦꬅዳ ናጋራ ግሾ፥ ህንተ ሻሉዋነ ዱረተꬃ ህንተ ሞርከታስ አꬃዳ እማና።

\VS{14}ህንተና ኤሮና ቢታን ህንተ ሞርከት ህንተና አይለ ኦꬃና። ታ ሀንቆይ ምያ ታማ ግድድ መርናዉ ኤፃና” ያግስ።


\par }{\PP \VS{15}አቤት ጎዳዉ፥ ነ ኤራሳ። ታና ሀሳያ፤ ታና ማዳ፤ ታና የደይሳታ ቦላ ታ ሃሉዋ ከያ። ነ ዳንዳአን ታና ዎራ የጎፋ። ታ ነ ግሾ ጫየተይሳ ቆፓ።

\VS{16}አቤት ጎዳዉ፥ ኡባፈ ዎልቃማ ፆሳዉ፥ ታ ነ ሱንꬃን ፄገትዳ ግሾ፥ ነ ቃላይ ታኮ ይን ማስ። ማ ስምን ታና ፓሽክስስ፤ ታ ዎዛና ኡፋይስስ።

\VS{17}ቀልቅሰይሳታ ጩጋን ኡታብከ፤ ኤንታራ ኡፋይታብከ። ኔኒ ነ ኩሽያ ታ ቦላ ዎꬅዳ ግሾነ ታ ቦላ ይሎትዳ ግሾ ታ ታርካ ዱማ ኡታስ።

\VS{18}ታ ሀርገይ ፓፆናይ፥ ታ ማዱንꬃይ መሎናይ አይብሴ? ነ ታዉ ኤቅያ ሻፋዳ፥ መልያ ፑልቶዳ ሀናዬ?


\par }{\PP \VS{19}ሄሳ ግሾ፥ ጎዳይ ሀይሳዳ ያጌስ፦ “ነ ታኮ ስምኮ፥ ታ ዛራዳ ነና ኤካና፤ ነ ታዉ ኦꬃና። ሀዳ ኦዳ አጋዳ፥ ቦንቾ ቃላ ፃላላ ኦደትኮ፥ ነ ታ ዶና ግዳና። ኤንቲ ኔኮ ስማና፤ ሽን ነ ኤንታኮ ስማካ።

\VS{20}ታ ነና ሀ አሳስ ናሰ ብራታን ግምበትዳ ግምበ ኦꬃና። ኤንቲ ኔራ ኦለታና፤ ሽን ነና ፆኖኮና፤ ታ ነና አሻና።

\VS{21}ኢታታ ኩሸፐ ታ ነና አሻና፤ ቃይ ባይና ዎዛና ምኖ አሳፐ ታ ነና ዎዛና” ያጌስ ጎዳይ።




\par }\Chap{16}{\SH ꬋዮ ጋላስ ጋክስ
\par }
{\PP \VerseOne{1}ጎዳ ቃላይ፥ ሀይሳዳ ያግሸ ታኮ ይስ፦

\VS{2}“ኔኒ ማቾ ኤኮፋ፤ ማጫ ናአነ አደ ናአ ሀ በሳን የሎፓ።

\VS{3}ሀ በሳን የለትያ ማጫ ናይታባነ አደ ናይታባ፥ ኤንታ የልያ አየታነ አዋታባ ጎዳይ ሀይሳዳ ያጌስ።

\VS{4}ኤንቲ ኢታ ሀርገን ሀይቃና፤ ኤንታዉ ዬክያ ዎይኮ ኤንታ ሞግያ አስ በንተና። ኤንታ አሀይ ቢታ ቦላ ፕቶ መላ የገታና፤ ኤንቲ ማሻንነ ኮሻን ዉራና፤ ኤንታ አሾይ ሳሎ ካፎታስነ ሳአ ዶአታስ ካꬅ ግዳና” ያግስ።


\par }{\PP \VS{5}“ዬሆ ኬꬅ ገሎፓ፤ ዬካናዉ ዎይኮ ቃታናዉ ቦፓ። ታኒ ሀ አሳ ቦላፈ ታ ሳሮተꬃ፥ ታ ሲቁዋነ ታ ማሮተꬃ ድጋስ።

\VS{6}ግትነ ጉꬅ ሀ ቢታን ሀይቃና፤ ኤንቲ ሞገቶኮና። ኦንካ ኤንታዉ ዬከና፤ ኦንካ ባና ጋረና ዎይኮ ሁጰ ሜደትድ ካዮተና።

\VS{7}ዬክያ አሳስ ሾቹ ኤፍድ፥ ኤንታራ እስፈ ምድ ኡይድ፥ ካዩዋ ባለꬅያ አስ እሶይካ ዴና። ሀር አቶሽን፥ አይያ ዎይኮ አው ሀይቅዳ አሳካ ምንꬅያ አስ ባዋ።”


\par }{\PP \VS{8}“ኤንታራ ማናዉነ ኡያናዉ ግብር ደእያ ኬꬅ ገሎፓ።

\VS{9}ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ ‘ታኒ ኡፋይስነ እልልስ፥ ያጋኖ የꬅ ሀ በሳፈ ድጋና። ሄሳ አሳይ ባንታ ላይꬃንነ ባንታ አይፍያን በአና።’ ”


\par }{\PP \VS{10}“ነ ሀ ቃላ ኡባ አሳስ ኦድያ ዎደ፥ ኤንቲ፥ ‘ጎዳይ አይስ ሀይሳ መላ ኢታባ ኑ ቦላ አዋጅዴ? ኑ አይ ባልዶ? ጎዳ፥ ኑ ፆሳ ቦላ ኑ አይ ናጋራ ኦꬅዶ?’ ” ያጋና።

\VS{11}ሄ ዎደ ነ ኤንታኮ፤ “ህንተ አዋት ታና አግዳ ግሾሳ፥ ኤንቲ ሀራ ፆሳታ ካልዳ ግሾሳ፥ ኤንታዉ ኦꬅዳነ ጎይንዳ ግሾሳ፥ ታና አግድ ታ ህግያ ናጎና እፅዳ ግሾሳ።

\VS{12}ህንተ፥ ህንተ አዋታፐ አꬍድ ኢታ ኦꬅዳ ግሾሳ። ህንተ እሶይ እሶይ ኤሮ ጎና ህንተ ኢታ ዎዛና ካልደታ፤ ታዉ ኪተቶና እፅደታ።

\VS{13}ሄሳ ግሾ፥ ታ ህንተና ሀ ቢታፈ ደንꬃዳ፥ ህንተ ዎይኮ ህንተ አዋት ኤሮና ቢታ ሆላና። ያን ህንተ ሀራ ፆሳታ ጋላስነ ቃማ ሀጋዛና፤ ታኒ ህንተዉ ቃትከ” ያጌስ ጎዳይ።


\par }{\PP \VS{14}አሳይ፥ “እስራኤለ አሳ ግብፀ ቢታፈ ከስዳ ጎዳይ ኤርያ መላ” ያግድ ጫቆና ዎደይ ያና።

\VS{15}ሄሳ አግድ፥ “ ‘እስራኤለ አሳ ፑደሀ ባጋ ቢታፈነ ኤንታ ላልዳ ቢታ ኡባፈ ዛሪድ ኤህዳ ጎዳይ ኤርያ መላ’ ያግድ ጫቃና። ታኒ ኤንታ ካሰ ኤንታ አዋታስ እምዳ ቢታ ዛራዳ ኤሀና” ያጌስ ጎዳይ።


\par }{\PP \VS{16}“ታ ሞሎ ኦይክያ ዳሮ አሳ ኪታና፤ ኤንቲ ኤንታ ኦይካና። ሄሳፈ ጉየ፥ ዳሮ ሻንካትያ አሳ ኪታና፤ ደረፐ፥ ዙማፐነ ሹቻ ቆጶፐ ኤንታ ሻንካትድ ከሳና።

\VS{17}ታ አይፈይ ኤንታ ኦግያ ቦላ ደኤስ፤ ኤንቲ ታፐ ቆሰትቦኮና፤ ኤንታ ናጋራይ ታ ስንꬃፈ ጌምቤና።

\VS{18}ታ ኤንታ ኢታተꬃነ ኤንታ ናጋራ ግሾ ኤንታዉ ናምኡ ኩሸ ዛራና። ኤንቲ አሀ ዳንያ ባንታ እፀትዳ ኤቃታን ታ ቢታ ቱንስዶሶና፤ ሻትያ ባንታ ምስለታን ታ ላታ ኩንꬅዶሶና” ያጌስ ጎዳይ።


\par }{\PP \VS{19}አቤት ጎዳዉ፥ ታ ዎልቃዉ፥ ታ ሚፃዉ፥ መቶ ጋላስ ታ ባቃታዳ አትያ በሳዉ፥ ካዎተꬃት ሳኣ ጋፃፐ ኔኮ ይድ፥ “ኑ አዋት ፓꬆናነ ማዶና ዎርዶ ፆሳታ ፃላላ ላትዶሶና።

\VS{20}አሳይ ባንታዉ ፆሳታ መꬋናዉ ዳንዳኦና? ኤ፥ ኤንቲ መꬍያኮካ ቱማ ፆሳታ ግዶኮና!” ያጋና።


\par }{\PP \VS{21}“ሄሳ ግሾ፥ ታ ኤንታ ታማርሳና፤ ታ ዎልቃነ ታ ግታተꬃ ኤንታ ኤርሳና። ሄ ዎደ ኤንቲ ታ ሱንꬃይ ጎዳ ግደይሳ ኤራና” ያጌስ ጎዳይ።




\par }\Chap{17}{\PP \VerseOne{1}“ይሁዳ ናጋራይ ብራታ ቢረን ፃፈትስ፤ ኤንታ ዎዛና ቦላነ ያርሾ በሳን ደእያ ካጭያ ቦላ አልማዘ ጌተትያ ሹቻ ፄራን ፃፈትስ።

\VS{2}ኤንታ ናይት እርፃ ምꬃ ጋርሳን፥ ዙማታ ቦላነ ደረታ ቦላ ጊግስዳ ያርሾ በሳን አሼራ ጌተትያ ፆሴስ ኤስዳ ምስልያ ጎይኖሶና።

\VS{3}ህንተ ቢታ ቦላ ኦꬅዳ ናጋራ አጩዋ ቃንፅሳናዉ ህንተ ሻሉዋነ ህንተ ሚሽያ ህንተ ሞርከታስ እማና።

\VS{4}ህንተ መርናዉ ኤፅያ ታ ሸንያ ደንꬅዳ ግሾ፥ ህንተና ላትስዳ ቢታፈ ሾዳና፤ ህንተ ኤሮና ቢታን ህንተ ሞርከታስ አይለ ኦꬃና” ያጌስ ጎዳይ።


\par }{\PP \VS{5}ጎዳይ ሀይሳዳ ያጌስ፦ “አሳን አማነተይ፥ አሾ ማእዳ አሳን ጬቀተይነ ባ ዎዛና ፆሳፈ ሃሰይ ባደትዳይሳ ግዶ።

\VS{6}ሄሳ መላ አስ ባዞን ደእያ ቱሸ መላ፤ ሎኦባይ ያ ዎደ እ በኤና። እ ባዞን፥ መላ በሳን፥ አስ ዶና ማፅነ ቢታን ዳና።


\par }{\PP \VS{7}“ጎዳን አማነትያ አስ፥ እያ ጬቆይ ጎዳ ግድዳ አስ አንጀትዳይሳ።

\VS{8}እ ሃꬃ ማታን ቶከትድ፥ ባ ፃጱዋ ጎግያ ሃꬃን የድዳ ምꬃ መላ። እ አዋ ሱላስ ያየና። ሄ ምꬃ ሀይꬃይ ጭልኦሽን ደኤስ። እር ቡኮና ላይꬃን ህርገና፤ ኡባ ዎደ አይፈ አገና።


\par }{\PP \VS{9}“አሳ ዎዛን ኡባፈ አꬍድ ጭሜስነ ኢታ፤ እያ ጋꬃ ቆፋ ኦን ኤራናዉ ዳንዳኢ?

\VS{10}ታኒ ጎዳይ፥ አሳ ኡባስ እያ ኦግያዳነ እያ ኦሱዋዳ እማናዉ፥ አሳ ዎዛና ፕልጋይስ፤ እያ ካሃ ፓጫይስ” ያጌስ ጎዳይ።


\par }{\PP \VS{11}በሶና ኦገን ሻሎ ሺሽያ አስ ባባ ግዶና ጱጱለ ቆፅያ ኩራቾ መላ። ባ ላይꬃ ባጋ ዛዋን አግድ ባና፤ ዉርሰꬃን እያ ኤያተꬃይ ቆንጫና።


\par }{\PP \VS{12}ኑ ፆሳ ኬꬃይ ኮይሮፐ ዶምድ፥ ቦንቾ ካዎተꬃ አራታዳ ꬎቃ ደርያ ቦላ ደኤስ።

\VS{13}አቤት ጎዳዉ፥ እስራኤለ ኡፋይሳዉ፥ ነና አግዳ ኡባይ ዬላታና። ደኦ ፑልቶ ሃꬃ፥ ነና ጎዳ ኤንቲ አግዳ ግሾ ባናን ፃፈትዳ ሱንꬃዳ ꬋያና።


\par }{\PP \VS{14}አቤት ጎዳዉ፥ ነ ታ ጋላታ ግድያ ግሾ፥ ታና ፓꬃ፤ ታ ፓፃና፤ ታና አሻ፤ ታ አታና።


\par }{\PP \VS{15}አሳይ ታኮ፥ “ ‘ጎዳይ ታዉ ኦድስ’ ያጋዳ ነ ኦድዳ ቃላይ አዉን ደኢ? እ አይስ ፖለተኔ?” ያጎሶና።


\par }{\PP \VS{16}ታኒ ሄንꬃንቾ ግዳዳ ነና ሀጋዞ አጋብከ፤ ኤንቲ መቶታና ጋላሳ ታ አሞታብከ። ታ ዶናፐ ከይዳ ቃላ ነ ኤራሳ።

\VS{17}ታና ዳጋንꬆፋ፤ መቶ ጋላስ ታኒ ባቃታዳ አትያ በሳይ ነና።

\VS{18}ታና የደይሳት ዬላቶ፤ ሽን ታና ዬላዮፓ። ኤንታ ዳጋንꬃ፤ ሽን ታና ዳጋንꬆፋ። ኤንታ ቦላ መቶ ኤሀ፤ ኤንታ ናምኡ ኩሸ ሴራ።


\par }{\SH ሳምባታ ቦንችተ
\par }
{\PP \VS{19}ጎዳይ ታኮ፥ “ኮይሮ ባዳ ይሁዳ ካዎት ካታማ ገልያነ ከይያ፥ አሳይ ገልያ ፐንግያንነ ሀራ የሩሳላመ ፐንገታ ኡባን ኤቃ።

\VS{20}አሳኮ ሀይሳዳ ያጋ፦ ‘ህንተኖ ይሁዳ ካዎቶ፥ ህንተኖ ይሁዳ አሳዉ፥ ህንተኖ የሩሳላመ አሳዉ፥ ሀ ፐንገታራ ገልያ አሳዉ፥ ኡባይ ጎዳ ቃላ ስእተ።

\VS{21}ሳምባታ ጋላስ ቶሆ ቶክድ የሩሳላመ ፐንግያራ ገሎና መላ ናገትተ።

\VS{22}ሳምባታ ጋላስ ህንተ ኬꬃፈ ቶሆ ቶክድ ከሶፍተ፥ ዎይኮ አይብ ኦሶካ ኦꬆፕተ። ካሰ ህንተ አዋታ ታ ኪትዳይሳዳ ሳምባታ ጋላስ ቦንችተ።

\VS{23}ግዶሽን፥ ኤንቲ ስእቦኮና፤ ባንታ ሀይꬃ ታኮ ዛርቦኮና። ኤንቲ ታና ስኦናነ ታፐ ታማሮና እፅዶሶና።

\VS{24}ሽን ህንተ ታዉ ኪተትኮ፥ ሳምባታ ጋላሳን ቶሆ ቶክድ፥ ሀ ካታማ ፐንገታራ ገሎና አግኮ፥ ሳምባታ ጋላስ አይኮካ ኦꬆና ዱማይድ ቦንችኮ፥

\VS{25}ዳዊታ አራታን ኡትያ ካዎት ባንታ ሞርናታራ ፓራታነ ፓራ ጋረታ ቶግድ፥ ሀ ፐንገታራ ገላና። ኤንቲ ይሁዳ አሳራነ የሩሳላመ ካታማን ደእያ አሳራ ገላና፤ ሀ ካታማይ መርናዉ አስ ደእያ ካታማ ግዳና።

\VS{26}አሳይ ፁሳ ያርሾ፥ ሀራ ያርሾ፥ ካꬃ ያርሾ፥ እፃነነ ጋላታ ያርሾ ኤክድ፥ ይሁዳ ካታማታፐ፥ የሩሳላመ ዩሹዋን ደእያ ጉታታፐ፥ ብንያመ ቢታፈ፥ ጋꬋፐ፥ ደረይ ዳርያ ቢታፈነ፥ ነገባፐ ጎዳ ፆሳ ኬꬃ ያና።

\VS{27}ሽን ህንተ ሳምባታ ጋላሳ ዱማይድ ቦንቾና አግድ፥ ሳምባታ ጋላሳን ቶሆ ቶክድ፥ የሩሳላመ ፐንገታራ ገልድ፥ ታ ህግያ መንꬅኮ፥ ታ ሄ ፐንገታን ታማ ኦይꬃና። የሩሳላመ ካዎ ኬꬃታ ማና፤ ሄ ታማይ ቶኤና’ ” ያጌስ ጎዳ-ይ።




\par }\Chap{18}{\SH ኤርምያስ ኦቶ መꬍያ ኬꬃን
\par }
{\PP \VerseOne{1}ጎዳፐ ኤርምያሳኮ ይዳ ቃላይ ሀይሳ፦

\VS{2}“ደንዳዳ ኡርቃ መꬍያ አድያ ሶ ባ። ያን ታ ነና ታ ቃላ ስሳና” ያግስ።

\VS{3}ታኒ ዱገ ኡርቃ መꬍያ አድያ ሶ ባዳ፥ እ ባ ገርቱዋ ቦላ ኡርቃ መꬍሽን በአስ።

\VS{4}እ መꬍሽን፥ ሄ ሚሸይ እያ ኩሸን ኢትስ። እ ሄ ኡርቃ ዛሪድ ሙኑቅድ፥ ባና ሎእያ ሀራ ሚሸ ከስድ መꬍስ።


\par }{\PP \VS{5}ሄ ዎደ ጎዳ ቃላይ፥ ሀይሳዳ ያግሸ ታኮ ይስ፦

\VS{6}“እስራኤለ አሳዉ፥ ኡርቃ መꬍያ አደይ ኦይሳዳ ታ ህንተና ኦꬃናዉ ዳንዳእክና? እስራኤለ አሳዉ፥ ኡርቃይ ባና መይሳ ኩሸን ደኤይሳዳ፥ ህንተካ ታ ኩሸን ደኤታ።

\VS{7}እስ ካዎተꬅ ዎይኮ እስ ደረይ ሾደታና መላ፥ ላለታና መላነ ꬋያና መላ ታ ኦድዳ ዎደ፥

\VS{8}ሄ ካዎተꬃይ ባ ኢታተꬃፈ ስምኮ፥ ታ ኤንታ ቦላ ኤሀና ግዳ ኢታባ ኤሆና አጋጋና።

\VS{9}ቃስ ሀራ ዎደ እስ ደርያ ዎይኮ ካዎተꬃ፥ ‘ታ ህንተና ኬፃናነ ቶካና’ ጋዳ ኦድዳ ዎደ፥

\VS{10}ሄ ካዎተꬃይ ታ ኦደይሳ ስኦና እፅድ፥ ታ ስንꬃን ኢታባ ኦꬅኮ፥ ታ ኦꬃና ግዳ ሎኦባ ኦꬆና አጋጋና።


\par }{\PP \VS{11}“ሄሳ ግሾ፥ ይሁዳ አሳስነ የሩሳላመን ደእያ አሳስ ሀይሳዳ ያጋ። ታኒ ህንተዉ ꬋዮ ጊግሳይስነ ኢታባ ሀልቻይስ። ህንተ ኡባይ ህንተ ኢታ ኦግያፐ ስምተ፤ ህንተ ኦግያነ ህንተ ኦሱዋ ላምተ።

\VS{12}ሽን ኤንቲ፥ ‘ሀይስ አይኮካ ማደና! ኑኒ ኑ ቆፋዳ ሀናና፤ ኑ እሶይ እሶይ ኑ ኢታ ዎዛና ካላና’ ያጋና” ያግስ።


\par }{\PP \VS{13}ሄሳ ግሾ፥ “ጎዳይ፥ ‘ሀይሳ መላባ ስእ ኤሬቲ?’ ያግድ ካዎተꬃታ ኦይችተ። ጌላኦ ግድዳ እስራኤለይ ዳሮ ሻትያባ ኦꬃሱ።

\VS{14}ልባኖሰ ዙማ ቦላ ደእያ ሻቻይ፥ ዛላ ቦላፈ ꬋይድ ኤሪ? ሄ ዙማፐ ጎግያ እርፃ ሃꬅ መል ኤሪ?

\VS{15}ሽን ታ አሳይ ታና ዶግዶሶና፤ ፓꬆና ፆሳታስ እፃነ ጩይስዶሶና። ባንታ ኦግያፐ፥ ባንታ በን ኦግያፐ፥ ጋፃ ከይድ ꬉበትዶሶና።

\VS{16}ኤንቲ ባንታ ቢታ ባይሳነ ካትዳባ ከስዶሶና። ያራ አꬍያ ኦንካ ማላለትድ ባ ሁጵያ ቃꬄስ።

\VS{17}ባን ዶሎሀ ባጋ ጫርኩዋን ላለተይሳ መላ፥ ታኒ ታ አሳ ሞርከታ ስንꬃን ላላና። ኤንታ መቱዋ ጋላስ ታ ኤንታዉ ዞኮ ዛራናፐ አትሽን፥ ታ ሶምኡዋ ኤንታ በስከ” ያጌስ ጎዳይ።


\par }{\PP \VS{18}አሳይ፥ “ካህነታ ማታን ህገይ፥ ጭንጫታ ማታን ዞረይ፥ ናበታ ማታን ቃል ꬋዮና ግሾ አነ ኤርምያሳ ቦላ ማቀቶስ። ኑ እንፃርሳን ኦይኮስ፤ እ ኦድያ ቃላ ስኦና እፃና” ያግዶሶና።


\par }{\PP \VS{19}አቤት ጎዳዉ፥ ታና ስአ፤ ታ ሞርከት ታ ቦላ ግያባ ሀይዛ።

\VS{20}ሎኦ ኦꬅዳ አሳስ ዛሮይ ኢተዬ? ሽን ኤንቲ ታዉ ኦላ ቦኮሶና። ነ ሀንቆይ ኤንታፈ ስማና መላ ታ ኤንታ ግሾ ጋናተይሳ በአ።

\VS{21}ሄሳ ግሾ፥ ኤንታ ናይታ ኮሻስ አꬃዳ እማ፤ ኤንታ ማሻስ አꬃዳ እማ። ኤንታ ማቸት ናእ ባይናይሳታነ አምኦ ግዶ። ኤንታ አደት ዎꬍያ ሀርገን ጋሄቶና፤ ኤንታ ናአተꬃት ኦላን ዉሮ።

\VS{22}ኤንቲ ታና ኦይካናዉ ኦላ ቦክዳ ግሾነ ታ ቶሁዋስ ፅሄ ዎꬅዳ ግሾ፥ ቆፖና ቦንቀይሳታ ኤንታ ቦላ የዳ፤ ኤንታ ኬꬃን ዋሶይ ከዮ።

\VS{23}ሽን አቤት ጎዳዉ፥ ኤንቲ ታና ዎꬋናዉ ማቀተይሳ ነ ኤራሳ። ነ ኤንታ ኢታተꬃ አቶ ጎፓ ዎይኮ ኤንታ ናጋራ ነ ስንꬃፈ ቁቾፋ። ኤንቲ ነ ስንꬃን ፆነትድ ኩንዶ፤ ነ ሸነትያ ዎደ ኤንታ ሀይሳዳ ኦꬃ።




\par }\Chap{19}{\SH መቅዳ ፁጋ ሌምሶ
\par }
{\PP \VerseOne{1}ጎዳይ ታኮ፥ “ባዳ ኦቶ መይሳፈ ፁጋ ሻማ። ኔራ ጉꬃ ቢታ ጭማታነ ጉꬃ ካህነ ጭማታ ኤካዳ፥

\VS{2}ኩንአ መኦ ፐንግያ ማታራ አꬋዳ፥ ህኖማ ዛንጋራ ባ፤ ያን ታ ነዉ ኦድያ ቃላ አዋጃ።

\VS{3}‘ህንተኖ፥ ይሁዳ ካዎቶ፥ ህንተኖ የሩሳላመ ካታማ አሳዉ፥ ጎዳ ቃላ ስእተ!’ ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ ‘ስእያ ኡባ ሀይꬃስ ኢትያ ፓላባ ሀ ቢታ ቦላ ታ ኤሀና።’

\VS{4}ሀ አሳይ ታና አግድ፥ ኤንቲ ዎይኮ ኤንታ አዋት ዎይኮ ይሁዳ ካዎት ኤሮና ሀራ ፆሳታስ እፃነ ጩይስድ ሀ በሳ ቱንስዶሶና። ኤንቲ ፅሎ አሳ ሱꬃ ሀ በሳን ጉስዶሶና።

\VS{5}ታ ኤንታ ኪቶናባ ዎይኮ ኤንታዉ ኦዶናባ ዎይኮ ታ ቆፖናባ ኦꬅዶሶና፤ ባንታ አደ ናይታ ናጋራስ ታማን ፁሳ ያርሾ ኦꬅድ ያርሻናዉ፥ ꬎቃ ጎይኖ በሳታ ግምብዶሶና።

\VS{6}ሄሳ ግሾ፥ ሀ በሳይ ቶፈታ ዎይኮ ህኖማ ዛንጋራ ጌተተይስ አትድ፥ ሹሀ ዛንጋራ ያገትድ ፄገታና ጋላሳይ ያና።

\VS{7}ይሁዳነ የሩሳላመ አሳ ሀልቹዋ ታ ሀ በሳን ላላና። ኤንቲ ባንታ ሞርከታ ማሻንነ ባንታና ዎꬋናዉ ኮይያ አሳ ኩሸን ሀይቃናዳ ኦꬃና። ኤንታ አሀ ሳሎ ካፎታስነ ሳአ ዶአታስ ካꬅ ኦꬃዳ እማና።

\VS{8}ታኒ ሀ ካታማ ባይሳነ ሚቻስ ከሳና። ያራ አꬍያ ኡባይ እያ ꬋዩዋን ማላለትድ፥ ‘ፖራ’ ያጋና።

\VS{9}ኤንቲ ባንታ ማጫ ናይታነ አደ ናይታ አሹዋ ማናዳ ኦꬃና። ኤንታ ዎꬋናዉ ኮይያ ሞርከት ኤንታ ተቅድ ዋይስያ ዎደ ኡንኤትድ ኤንቲ እሶይ እሱዋ አሹዋ ማና” ያግስ።


\par }{\PP \VS{10}“ሄሳፈ ጉየ፥ ኔራ ብዳ አሳ ስንꬃን ፁጋ መንꬃ።

\VS{11}ኤንታኮ ሀይሳዳ ያጋ፦ ፁጋይ መቅዳይሳዳነ ዛሪድ ኮላናዉ ዳንዳኤቶናይሳዳ ታ ሀ ካዎተꬃነ ሀ ካታማ መንረꬃና። አስ አሀ ሞግያ በሲ ባይና ግሾ ቶፈታን ሞገታና።

\VS{12}ሀ በሳንነ እያን ደእያ አሳ ቦላ ሀይሳ ኦꬃና። ሀ ካታማ ቶፈታዳ ኦꬃና።

\VS{13}የሩሳላመ አሳ ኬꬃትነ ይሁዳ ካዎታ ኬꬃት፥ ኬꬃ ቦላ ደምባይድ ኦꬅዳ በሳን ሳሎ ፆልንቶታስ እፃነ ጩይስዳነ ሀራ ፆሳታስ ኡሻ ያርሾ ጉስዳ ኬꬃት ኡባይ ቶፈታዳ ቱና ግዳና” ያጌስ ኡባፈ ዎልቃማ ጎዳይ።


\par }{\PP \VS{14}“ሄሳፈ ጉየ፥ ኤርምያስ ጎዳይ ትንብተ ኦዳና መላ ኪትዳ ቶፈታፐ ስሚድ፥ ፆሳ ኬꬃ ግዶን ደእያ ዳባባን ኤቅድ አሳ ኡባኮ ሀይሳዳ ያግስ፦

\VS{15}ኤንቲ ሞርግያ ጋቢስድ፥ ታ ኦድያባ ስኦና እፅዳ ግሾ ሀ ካታማ ቦላነ እያ ሄራን ደእያ ጉታታ ቦላ ኤሀና ግዳ ኢታባ ኡባ ኤሀና ሀናይስ” ያጌስ ኡባፈ ዎልቃማ ጎዳይ።




\par }\Chap{20}{\SH ኤርምያሳነ ጳስኮራ
\par }
{\PP \VerseOne{1}ሄ ዎደ ጎዳ ኬꬃነ ሀላቃ ግድያ፥ እመራ ናኣ ካህንያ ጳስኮር ኤርምያስ ትንብተ ኦድሽን ስእስ።

\VS{2}ጳስኮር ናብያ ኤርምያሳ ደሽስድ፥ ቆሞ ብንያመ ፐንግያን ፆሳ ኬꬃ ገልያ ፐንገን ጎንገ ሉሆን ቃሽስስ።

\VS{3}ዎንተꬃ ጋላስ ጳስኮር ኤርምያሳ ቃሾፐ ብርሽን፥ ኤርምያስ እያዉ ሀይሳዳ ያግስ፦ “ሀችፈ ዶምን፥ ጎዳይ ነ ሱንꬃ ጳስኮር ያገና፤ እ ነ ሱንꬃ ‘ያን ሀን ዳጋማ’ ያጋና።

\VS{4}ጎዳይ ሀይሳዳ ያጌስ፦ ‘ታኒ ነና፥ ነዉነ ነ ላገታ ኡባስ ዳጋማ ኦꬃና። ኤንቲ ኔኒ ፄልሽን፥ ባንታ ሞርከታ ማሻን ዉራና። ታኒ ይሁዳ አሳ ኡባ ባብሎነ ካዋ ኩሸን አꬃዳ እማና። እ ኤንታ ድእድ፥ ባብሎነ ኤፍድ፥ ያን ማሻን ዎꬋና።

\VS{5}ሄሳዳካ፥ ሀ ካታማ ሻሉዋነ ዱረተꬃ ኡባ፥ ኦይክ የꬍዳባ ኡባ፥ ሃርዳባ ኡባነ ይሁዳ ካዎታ ሚሽያ ኡባ ታኒ ኤንታ ሞርከታስ አꬃዳ እማና፤ ኤንቲ ኤንታ ቦንቅድ ባብሎነ ኤፋና።

\VS{6}ቃስ ኔኒ ጳስኮር፥ ነ ሶን ደእያ አሳ ኡባይ ድኤትድ፥ ባብሎነ ባና። ኔኒ ዎርዶ ትንብተ ኦድዳ ነ ላገታ ኡባራካ ያን ሀይቃናነ ያን ሞገታና’ ያጌስ” ያግስ።


\par }{\SH ኤርምያሳ ሞቱዋ
\par }
{\PP \VS{7}አቤት ጎዳዉ፥ ኔኒ ታና ጭማዳሳ፤ ታንካ ጭመታስ። ኔኒ ታፐ ምናዳ፥ ታና ፆናዳሳ። ጋላሳ ኩመꬃ ታኒ አሳ ሚቻስ አታስ፤ ኡባይ ታና ቀልቅስስ።

\VS{8}ታኒ ሃሳያ ዎደ ኡባን፥ “ማካላባይነ ꬋዮይ ጋክስ” ጋዳ ዋሳይስ። ጎዳ ቃላይ ታዉ ጋላስ ጋላስ ቦረነ ቀልቅሰꬅ ኤህስ።

\VS{9}ታኒ፥ “ታኒ ጎዳባ ደንꬃዳ ኦድከ” ዎይኮ፥ “እያ ሱንꬃን ናምአንꬆ ኦድከ” ጊኮ፥ ጎዳ ቃላይ ታ መቀꬃ ግዶን ቁምኤትድ፥ ኤፅያ ታማ መላ ግድድ፥ ታ ዎዛናን ምቼስ። ታኒ ግዶን ኦይካዳ አሾና ጋዳ ዳቡራስ፤ ሽን ተቃናዉ ዳንዳአብከ።

\VS{10}ታኒ ዳሮ ካልካሻ ስአስ፤ “ያን ሀን ዳጋም ደኤስ! አነ እያ ሞትተ! ኑኒካ እያ ሞቶስ” ያጎሶና። ታዉ ማታ ላገት ኡባይ ታ ኩንደꬃ ናግድ፥ “ኦን ኤር፥ ኑኒ እያ ኦይካና መላነ ኑ ሃሉዋ ከያና መላ፥ እ ጭማናዉ ዳንዳኤስ” ያጎሶና።


\par }{\PP \VS{11}ሽን ጎዳይ ያሽስያ ቶራ ቃራዳን ታራ ደኤስ። ሄሳ ግሾ፥ ታና የደይሳት ꬉበታና፤ ኤንቲ ታና ፆኖኮና። ኤንታዉ ጊጎና ግሾ፥ ኤንቲ ግታ ዬላ ዬላታና። ኤንታ ካዉሻይ ኩምꬅ ዶገተና።

\VS{12}አቤት ኡባፈ ዎልቃማ ጎዳዉ፥ ፅሎታ ፓጨይሶ፥ ዎዛናነ ካሀ በኤይሶ፥ ኔኒ ታ ሞርከታ ቦላ ነ ሃሉዋ ከያዳ ታና በሳ። አይስ ጊኮ፥ ታኒ ታ ሞቱዋ ነዉ አꬃስ።


\par }{\PP \VS{13}ጎዳስ የፅተ! ጎዳ ጋላትተ! አይስ ጊኮ፥ እ ማንቆታ ኢታታ ኩሸፐ አሼስ።


\par }{\PP \VS{14}ታኒ የለትዳ ጋላሳይ ባደትዳይሳ ግዶ! ታ አይያ ታና የልዳ ጋላሳይ አንጀቶፎ!

\VS{15}ታ አዋስ፥ “ነዉ ምሽራቾ፤ ነዉ አደ ናእ የለትስ!” ያግ ኦድድ፥ ዳሮ ኡፋይስዳ ኡራይካ ባደትዳባ ግዶ!

\VS{16}ሄ አደይ ጎዳይ ቃቶና አꬅድ የግድ ꬋይስዳ ካታማታዳ ሀኖ። ሄ አደይ ዎንታ ዋሱዋ፥ ጋላስ ሴታን፥ “ኦላይ ጋክስ!” ግያ ኦዳ ስኦ።

\VS{17}አይስ ጊኮ፥ ታ አይያ ታዉ ዱፎ ግዳና መላነ እ ኡሎይካ ታና መርናዉ ኦይክ ኡታና መላ፥ ታና ኡሎን ዎꬍቤና።

\VS{18}ታኒ መቶነ አዛኖ በአናዉነ ላይꬃ ኡባ ዬላታሸ ዉርሳናዉ፥ አይስ ታ አየ ኡሎፐ ከያድና?




\par }\Chap{21}{\SH ካዋ ሰደቅያሳስ እመትዳ ዛሮ
\par }
{\PP \VerseOne{1}ካዎይ ሰደቅያስ ማልክያ ናኣ ጳስኮራነ ማእሰያ ናኣ ካህንያ ሶፎንያሳ ኪትዳ ዎደ፥ ጎዳ ቃላይ ኤርምያሳኮ ሀይሳዳ ያግድ ይስ፦

\VS{2}ኤንቲ፥ “ባብሎነ ካዎይ ናቡካዳናፆር ባ ኦላንቾታራ ሀ ካታማ ተቅዳ ግሾ ኑስ ጎዳ ኦይቻ። ኦን ኤር፥ ጎዳይ በንይሳዳ ማላልስያ ኦሱዋ ኑ ግሾ ኦꬅድ፥ እያ ጉየ ዛሮና አገና” ያግዶሶና።

\VS{3}ኤርምያስ ኤንታዉ ዛሪድ፥ “ብድ ሰደቅያሳኮ ያግተ፦

\VS{4}‘ኔኒ ባብሎነ ካዉዋራነ ግምብያፈ ካረራ ነ ካታማ ተቅዳ እያ ኦላንቾታራ ኦለትያነ ነ ኩሸን ደእያ ኦላ ሚሽያ ታ ነ ቦላ ዛራና፤ ኤንታ ኡባ ሀ ካታማ ግዶ ገልሳና።

\VS{5}ታኒ፥ ታ ሁጰን ሴራስ ምጨትዳ ኩሸን፥ ዎልቃማ ቀስያን፥ ይሎን፥ ሀንቆንነ ዎልቃማ ጋዶን ነና ኦላና።

\VS{6}ታ ሀ ካታማን ደእያ አሳነ መህያ ሾጫና፤ ኤንቲ ኢታ ጋዶን ዉራና።

\VS{7}ሄሳፈ ጉየ፥ ይሁዳ ካዋ ሰደቅያሳ፥ እያ ሞርናታ፥ ጋዶፐ፥ ማሻፈነ ኮሻፐ አትዳ፥ ሀ ካታማ አሳ ኡባ፥ ባብሎነ ካዋ ናቡካዳናፆራስነ ኤንታ ዎꬋናዉ ኮይያ ሞርከታስ አꬃዳ እማና። እ ኤንታ ቃራ ማሻን ጎይራና። እ ኤንታዉ ቃተና፤ ሳለትድ አገና፤ ማረና’ ” ያጌስ ጎዳይ እስራኤለ ፆሳይ።


\par }{\PP \VS{8}ጎዳይ ኤርምያሳኮ፥ “ጉጃዳ አሳኮ ሀይሳዳ ያጋ፦ ታ ህንተ ስንꬃን ደኦ ኦግያነ ሀይቆ ኦግያ ዎꬃስ።

\VS{9}ሀ ካታማን ጋምእያ ኦንካ ማሻን ዎይኮ ኮሻን ዎይኮ ጋዶን ሀይቃና። ሽን ካታማፐ ከይድ ካታማ ተቅድ ኦይክዳ ባብሎነታስ ባ ኩሽያ እምያ ኦንካ ፓፃ አታና፤ ሄ ኡራይ ባ ሸምፑዋ አሻና።

\VS{10}ታኒ ሀ ካታማ ቦላ ሎኦባ ግዶናሽን ኢታባ ኦꬃናዉ ደንዳስ። ታ እያ ባብሎነ ካዋስ አꬃዳ እማና፤ እ ሀ ካታማ ታማን ፁጋና” ያጌስ ጎዳይ።


\par }{\PP \VS{11}ይሁዳ ካዋ ኬꬃ አሳስ ሀይሳዳ ያጋ፦ ጎዳ ቃላ ስእተ!

\VS{12}ህንተኖ፥ ዳዊታ ኮቻቶ፥ ጎዳይ ህንተኮ ሀይሳዳ ያጌስ፤ “ዎንታ ዎንታ ሱረ ፕርድተ፤ ቦንቀትዳይሳታ ኡንኤꬅያ አሳ ኩሸፐ አሽተ። ሄሳ ህንተ ኦꬆና እፅኮ፥ ህንተ ኢታ ኦሱዋ ጋሶን ታ ሀንቆይ ታማዳ ኤፃና፤ ኦንካ እያ ቶይሰና” ያጌስ ጎዳይ።


\par }{\PP \VS{13}ነኖ፥ የሩሳላመ፥ ደንባን ደእያ ዛላዳ፥ ዛንጋራፐ ꬎቁ ጋዳ በንታሳ፤ ሽን ታ ነና ኦላና። ኔኒ፥ “ኦንካ ታ ቦላ ፃለና ዎይኮ ታ ደእያ በሳ ገለና” ያጋሳ።


\par }{\PP \VS{14}ሽን፥ “ታኒ ጎዳይ ነና ነ ኦሱዋዳ ሴራና። ታኒ ነ ካዎ ኬꬃን ታማ ኦይꬃና፤ ነ ዩሹዋን ደእያ ኡባ ምድ ꬋይሳና” ያጌስ ጎዳይ።




\par }\Chap{22}{\SH ኢታ ካዎታ ቦላ ፆሳ ፕርዳ
\par }
{\PP \VerseOne{1}ጎዳይ ሀይሳዳ ያጌስ፤ “ዱገ ይሁዳ ካዋ ጋꬎ ባዳ፥ ያን ሀ ቃላ ኦዳ።

\VS{2}‘ነኖ ይሁዳ ካዋዉ፥ ዳዊታ አራታን ኡትዳይሶ፥ ኔኒ፥ ነ ሞርናትነ ሀ ፐንግያራ ገልያ ነ አሳይ ጎዳ ቃላ ስእተ!

\VS{3}ሱረ ፕርዳ ፕርድተ፤ ፅሎ ኦꬅተ። ቦንቀትዳይሳ ኡንኤꬅያ አሳ ኩሸፐ አሽተ። በተ አሳስ፥ ይኦታስነ አምኤታስ ገነ ኦꬆፕተ ዎይኮ ሱጎፕተ። ፅሎ አሳ ሱꬁ ሀ በሳን ጉሶፍተ።

\VS{4}ሀ ኪታታ ህንተ ናግኮ፥ ዳዊታ አራታን ኡትያ ካዎት ፓራነ ፓራ ጋረ ቶግድ፥ ባንታ ሞርናታራነ ባንታ አሳራ ሀ ካዎ ጋꬎ ፐንግያራ ገላና።

\VS{5}ሽን ህንተ ኪተቶና እፅኮ፥ ሀ ካዎ ጋꬎይ ባይሳ ግዳና ያጋዳ ታ ጎዳይ ታ ሁጰን ጫቃስ’ ” ያጌስ ጎዳይ።


\par }{\PP \VS{6}ጎዳይ ይሁዳ ካዎ ጋꬉዋባ ሀይሳዳ ያጌስ፦ “ኔኒ ታዉ ጋላዳ ቢታነ ልባኖሰ ዙማ መላ ግድኮካ፥ ታ ነና መላ ቢታነ አስ ዶና ካታማ ኦꬃና።

\VS{7}ታኒ ነና ላልያ አሳ ኦላ ሚሸ ኦይꬃዳ ኪታና፤ ኤንቲ ነ ዝጋ ቱቀታ ቃንፀረꬅድ፥ ታማን የጋና።


\par }{\PP \VS{8}“ዱማ ዱማ ካዎተꬃታፐ አሳይ ሄ ካታማ ማታራ አꬍሸ፥ ‘ጎዳይ አይስ ሀ ግታ ካታማ ሀይሳዳ ኦꬅዴ?’ ያግድ እሶይ እሱዋ ኦይቻና።

\VS{9}ኤንቲ ዛሪድ፥ ‘ጎዳ ባንታ ፆሳራ ጫቅዳ ጫቁዋ መንꬅድ፥ ሀራ ፆሳታ ጎይንዳ ግሾነ ኦꬅዳ ግሾሳ’ ” ያጋና።


\par }{\PP \VS{10}ሀይቅዳ ካዋ እዮስያሳስ ዬኮፍተ ዎይኮ ካዮቶፍተ። ሄሳ አግድ፥ ድኤትድ ብዳ ሳሎማስ
\FTNT{*}{{\FR 22:10 }{\FT{ሳሎማስ ሀራ ሱንꬃይ እዮአካዛ። እዮአካዝ ካዎተꬃ ሱንꬁ ግድሽን፥ ሳሎም ሶ ሱንꬁ ዎይኮ ቡዞ ሱንꬁ።}}}ሴለትድ ዬክተ። እ ጉየ ስመና፤ ባ የለትዳ ቢታ ዛሪድ በኤና።


\par }{\PP \VS{11}ባ አዋ በሳን ይሁዳን ካዎትድ ደእሸ፥ ሀ በሳፈ ብዳ እዮስያሳ ናአ ሳሎማባ ጎዳይ ሀይሳዳ ያጌስ። “እ ጉየ ስመና።

\VS{12}እ ድኤትድ ብዳ ቢታን ሀይቃና፤ ስሚድ ሀ ቢታ በኤና” ያጌስ ጎዳይ።


\par }{\PP \VS{13}ባ ኬꬃ ገነን ኬፀይሳ፥ ጌላ ኦገን ፖቀ ቦላ ፖቀ ጉጀይሳ፥ ባ አሳስ አይኮካ እሞናነ ጋቴ ቃንፆና ኦስሰይሳ አየ!

\VS{14}ሄ ኡራይ፥ “ታኒ ታዉ ግታ ፖቀይ ደእያ ዳልጋ ኬꬅ ኬፃና” ያግድ፥ ባ ኬꬃስ ዳልጋ ማስኮተታ ከስድ፥ ዝጋ ምꬃን አሌቅስድ፥ ዞኦ ቃላመ ትዬስ።


\par }{\PP \VS{15}ነ ዳሮ ዝጋን ኬፅዳይስ ነና ሎኦ ካዎ ከሴስ ጋዳ ቆፓይ? ነ አዋ እዮስያሳስ ምያባይነ ኡያባይ ꬋይዴ? እ ሱረ ፕርዳ ፕርድስ፤ ፅሎ ኦꬅስ። ሄሳ ግሾ፥ እያዉ ኡባባይ እንጀትስ።

\VS{16}እ ማንቆታስነ መቶታንቾታስ ሱረ ፕርድያ ግሾ፥ ኡባባይ እያዉ እንጀትስ። ጎዳ ኤሬስ ጉሳይ ሀይሳ።

\VS{17}ሽን ነ አይፈይነ ነ ዎዛናይ ሸምፕዳይ፥ ጭሞን ጎአ ደሞ፥ ፅሎ ሱꬅ ጉሶ፥ ገነነ ኡንኤꬆ ቦላና።


\par }{\PP \VS{18}ሄሳ ግሾ፥ ጎዳይ እዮስያሳ ናኣ፥ ይሁዳ ካዋ እዮአቄማባ ሀይሳዳ ያጌስ፦ “እ ሀይቅያ ዎደ ኤንቲ እያዉ፥ ‘ዎ፥ ታ እሻዉ፥ ዎ ታ እሻዉ’ ያግድ ዬኮኮና። ቃስ፥ ‘ዎ፥ ታ ጎዳዉ፥ ዎ፥ ታ ካዋዉ’ ያግድ ዘሌሎኮና።

\VS{19}እያ ሞጎይካ ሀረ ሞጎ መላ ግዳና። እያ አሀይ ጎሸትድ፥ የሩሳላመ ፐንገታፐ ያ ባጋን የገታና” ያጌስ ጎዳይ።


\par }{\PP \VS{20}ጎዳይ የሩሳላመባ ሀይሳዳ ያጌስ፦ “ኦላስ ኔራ ዙፐተይሳት ኡባይ ፆነትዳ ግሾ፥ ፑደ ልባኖሰ ባዳ፥ ያን ዋሳ። ባሳነ ቢታን ዋሶ ሱልሳ፤ አባሪማ ዙማን ዋሳ።

\VS{21}ነ ሳሮ ደእያ ዎደ ታ ነዉ ኦዳስ፤ ሽን ነ ታና ስኦና እፃዳሳ። ነ ናአተꬃፈ ዶምን ነ ሀኖይ ሀይሳ፤ ነ ታዉ ኪተቶና እፃዳሳ።

\VS{22}ነ ሄንꬃንቾታ ኡባ ጫርኮይ ኤፋና፤ ኦላስ ኔራ ዙፐተይሳት ድኤትድ ባና። ሄ ዎደ ነ ኢታተꬃ ኡባ ግሾ ዬላታናነ ካዉያና።

\VS{23}ህንተኖ፥ ልባኖሰ ዝጋን ኬፀትዳ ኬꬃን ደኤይሳቶ፥ እቀꬅ ኦይክዳ ማጫሳዳ ኡንእ ህንተ ቦላ ፑቱ ጊኮ ህንተ ዋናኔ?” ያጌስ።


\par }{\PP \VS{24}ጎዳይ ሀይሳዳ ያጌስ፦ “ታ ደኦይ ኤሮ! ኔኒ እዮአቄማ ናአይ፥ ይሁዳ ካዎይ ዮአክን፥ ታ ኡሻቻ ኩሸን ደእያ ታ ማታሜ ዎꬅያ ምግዶ ግድያኮካ ታ ነና ከሳ የጋና።

\VS{25}ነና ዎꬋናዉ ኮየይሳታስ፥ ነ ያይያ ባብሎነ ካዋ ናቡካዳናፆራስነ እያ ኦላንቾታስ ታ ነና አꬃዳ እማና።

\VS{26}ታ ነናነ ነ አይዉ ህንተ የለቶና ሀራ ቢታ ሆላና፤ ህንተ ናምአይካ ያን ሀይቃና።

\VS{27}ህንተ ስማናዉ ላሞትያ ቢታ ፖሎ ስመከታ” ያጌስ።


\par }{\PP \VS{28}ሀ አደይ ዮአክን፥ ካትዳነ መቅዳ ፁጌ? እ፥ ኦንካ ኮዮና ሚሼ? እነ እያ ናይት አይስ ጎደትድ፥ ኤሮና ቢታን የገትድ አትዶና?

\VS{29}ቢተ፥ ቢተ፥ ቢተ፥ ጎዳ ቃላ ስአ!

\VS{30}“እያ ኮቻፈ እሱዋስካ እንጀቶና ግሾነ ዳዊታ አራታን ኡትያ ዎይኮ ይሁዳን ካዎትያ አስ እሶይካ ባይና ግሾ፥ ሀ አድያ፥ ናእ ባይና አስ፥ ባ ላይꬃ ኡባን ደኦይ እንጀቶና አስ” ጋዳ ፃፋ ያጌስ ጎዳይ።




\par }\Chap{23}{\SH ፅሎ አጫ
\par }
{\PP \VerseOne{1}“ታ ሄንꬃ በሳን ደእያ ዶርሳታ ꬋይስያነ ላልያ ሄንꬃንቾታ አየ!” ያጌስ ጎዳይ።


\par }{\PP \VS{2}ጎዳይ፥ እስራኤለ ፆሳይ፥ ባ አሳ ሄምያ ሄንꬃንቾታ ሀይሳዳ ያጌስ፦ “ህንተ ታ ዶርሳታ ላልዳ ግሾ፥ ጎድዳ ግሾ፥ ናግቦና ግሾነ ህንተ ኦꬅዳ ህንተ ኢታ ኦሱዋ ግሾ ታ ህንተና ሴራና።

\VS{3}ታ ዉድያፐ አትዳይሳታ ታ ካሰ ላልዳ ቢታ ኡባፈ ታ ሁጰን ሺሻና። ኤንታ ጉየ ኤንታ ሄንꬃ በሳ ዛራና፤ ኤንቲ ያን የለትድ ዳራና።

\VS{4}ኤንታ ሎይꬅድ ሄምያ ሄንꬃንቾታ ኤንታዉ ሹማና። ኤንቲ ዛሪድ ያዮኮና፤ ዳጋሞኮና፤ ኤንታፈ እሶይካ ꬋየና” ያጌስ ጎዳይ።


\par }{\PP \VS{5}“ዳዊታ ኮቻፈ ፅሎ አጫ ደንꬃና ዎደይ ያና። እ ካዎተꬃ ጭንጫተꬃን አይሳና፤ ቢታ ቦላ ሱረነ ፅሎ ኦꬃና።

\VS{6}እያ ካዎተꬃ ዎድያን ይሁድ አታና፤ እስራኤለይ ሳሮ ዳና። እያ ሱንꬃይ፥ ‘ፆሳይ ኑ ፅሎተꬃ’ ጌተታና” ያጌስ ጎዳይ።


\par }{\PP \VS{7}ሄሳ ግሾ፥ “አሳይ፥ ‘እስራኤላ አሳ ግብፀ ቢታፈ ከስዳ ጎዳይ ኤርያ መላ’ ያግድ ጫቃናይሳ አግድ፥

\VS{8}‘እስራኤላ ኮቻ ፑደሀ ባጋ ቢታፈነ ኤንታ ላልዳ ቢታ ኡባፈ ኤህዳ ጎዳይ ኤርያ መላ’ ያግድ ጫቃና ዎደይ ያና። ሄሳፈ ጉየ፥ ኤንቲ ባንታ ቡዞ ቢታን ዳና” ያጌስ ጎዳይ።


\par }{\SH ዎርዶ ናበታ
\par }
{\PP \VS{9}ናበታባ ታ ቆፕያ ዎደ ታ ዎዛናይ ዳቡሬስ፤ ታ መቀꬃት ኮኮሮሶና። ጎዳ ግሾነ እያ ጌሻ ቃላ ግሾ ዎይነይ ፆንን ማꬆትዳ አስ ግዳስ።

\VS{10}ቢታይ ላይማተꬃን ኩምስ። ቃንገꬃ ግሾ፥ ቢታይ ዬኬስ፤ ባዞ ሄንꬃ በሳት መልዶሶና። ናበት ኢታ ኦገን ሄመቶሶና፤ ባንታ ማታ ልከ ግዶና ኦገን ጎኤቶሶና።


\par }{\PP \VS{11}“ናበትነ ካህነት ቱንዶሶና፤ ሀር አቶሽን ታ ኬꬃን ኤንቲ ኦꬅያ ኢታ ታ በአስ” ያጌስ ጎዳይ።


\par }{\PP \VS{12}“ሄሳ ግሾ፥ ኤንታ ኦገይ ሀልፃና፤ ኤንቲ ꬉማን የገታና፥ ꬉበትድ ኩንዳና። ኤንቲ ሴረትያ ዎደ ኤንታ ቦላ ጋዶ ኤሀና” ያጌስ ጎዳይ።


\par }{\PP \VS{13}“ሳማረ ናበታ ግዶን ኢታባ በአስ። ኤንቲ ባኣለ ሱንꬃን ትንብተ ኦዶሶና፤ ታ አሳ እስራኤለ ባለꬆሶና።

\VS{14}ቃስ የሩሳላመ ናበታ ግዶንካ ሀይꬃስ ዴፅያባ በአስ። ኤንቲ ላይማቶሶና፤ ዎርዶትድ ደኦሶና። ኦንካ ባ ኢታ ኦሱዋፐ ስሞና መላ ኤንቲ ኢታ ኦይሳታ ምንꬆሶና። ኤንቲ ኡባይ ታዉ ሶዶማ መላ፤ የሩሳላመ አሳይ ጋሞራ መላ” ያጌስ ጎዳይ።


\par }{\PP \VS{15}ሄሳ ግሾ፥ ኡባፈ ዎልቃማ ጎዳይ ናበታባ ሀይሳዳ ያጌስ፦ “የሩሳላመ ናበታ ዶናፐ ቱናባይ ከይድ፥ ቢታ ኡባን ላለትዳ ግሾ፥ ታ ኤንታ ጫምያ ካꬅ ሙዛና፤ ኤንታ ዎꬍያ ሃꬅ ኡሻና” ያጌስ።


\par }{\PP \VS{16}“ናበት ኦድያባ ስኦፕተ፤ ኤንቲ ሀኖና ኡፋይሳን ኩንꬆሶና። ጎዳይ ኦዶናሽን ኤንቲ ባንታፈ መꬍ ከስድ ቆንጨꬅ ኦዶሶና።

\VS{17}ታና ካይሳታኮ፥ ‘ህንተ ሳሮ ዳና’ ያጎሶና፤ ቃስ ባንታ ዎዛና ኢታተꬃ ካለይሳታኮ፥ ‘ህንተና ኢታባይ ጋከና’ ያጎሶና” ያጌስ ኡባፈ ዎልቃማ ጎዳይ።


\par }{\PP \VS{18}“ሽን በአናዉ ዎይኮ እያ ቃላ ስአናዉ ጎዳይ ዞርያ በሳን ኤንታፈ ኦነ ኤቅዳይ? እያ ቃላ ስእዳይ ኦኔ?

\VS{19}ጎዳ ጎተይ ሀንቆን ደንዳና፤ ዎልቃማ ሆበይ ኢታታ ሁጵያ ሾጫና።

\VS{20}ባ ዎዛና ቆፋ ፖሎና ደእሸ፥ ጎዳ ሀንቆይ ስመና። ዉርሰꬃ ዎድያን ሀይሳ ህንተ አኬካና።

\VS{21}ታ ሀ ናበታ ኪታብከ፤ ሽን ኤንቲ ባንታ ኪታ ኤክድ ዎፆሶና። ታ ኤንታዉ ኦዳብከ፤ ሽን ኤንቲ ትንብተ ኦዶሶና።

\VS{22}ኤንቲ ታ ዞርያ በሳን ኤቅዳባ ግድያኮ፥ ታ ቃላ፥ ታ አሳስ ኦዳናሽን። ኤንቲ ኢታ ኦግያፐነ ኤንታ ኢታ ኦሱዋፐ ዛራናሽን” ያጌስ ጎዳይ።


\par }{\PP \VS{23}“ታ ማታ ፃላላ ፆሴ? ሃሆ ፆሲ ግድክና?

\VS{24}ታ በኦናዳ፥ አስ ጌማ በሳን ባና ቆሳናዉ ዳንዳኢ? ሳሎንነ ሳአን ኩምዳይ ታና ግድክና?” ያጌስ ጎዳይ።


\par }{\PP \VS{25}“ታ ሱንꬃን ዎርዶ ትንብተ ኦደይሳት ግያባ ስአስ። ኤንቲ፥ ‘ታ አሙሆ በአስ፤ ታ አሙሆ በአስ’ ያጎሶና።

\VS{26}ሀ ናበት ባንታዉ መꬍድ ከስድ ኦድያ ዎርዶ ትንብተይ ኤንታ ዎዛናን አዉደ ጋካናዉ ጋምአኔ?

\VS{27}ኤንታ አዋት ባኣለ ኤቃ ጎይንድ ታ ሱንꬃ ዶግዳይሳዳ፥ ኤንቲ እሶይ እሱዋስ ኦድያ አሙሁዋን፥ ታ አሳይ ታ ሱንꬃ ዶጋና መላ ኦꬃናዉ ቆፖሶና።

\VS{28}አሙሆ አሙህያ ናበይ ባ አሙሁዋ ኦዶ፤ ሽን ታ ቃላ ስእያ ናበይ ታ ቃላ አማነትድ ኦዶ። ዳልነ ግስተይ አዉን ጋሄቲ?

\VS{29}ታ ቃላይ ታማ መላ ግደኔ? ዛላ መንረꬅያ ናርቃ መላ ግደኔ?” ያጌስ ጎዳይ።


\par }{\PP \VS{30}“ሄሳ ግሾ፥ ታ ቃላ እሶይ እሱዋፈ ካይሶትድ ታፐ ኤክዳ ዳንስድ ትንብተ ኦድያ ናበታ ታ እፃይስ።

\VS{31}ሄሳዳካ፥ ባንታ ዎዛና ቆፋ ኦድሸ፥ ‘ጎዳይ ያጌስ’ ግያ ናበታካ ታኒ እፃይስ።

\VS{32}ዎርዶ አሙህሸ ትንብተ ኦድያ ናበታ ቦላ ታ ደንዳና። ኤንቲ ባንታ አሙሁዋን ካትድ ትንብተ ኦድያ ናበታ ታኒ እፃይስ። ታ ኤንታ ኪቶናሽን ዎይኮ ሹሞናሽን ዎርዶ ትንብተ ኦዶሶና፤ ታ አሳ ባለꬆሶና። ኤንቲ ሀ አሳ አይኮካ ማዶኮና” ያጌስ ጎዳይ።


\par }{\SH ጎዳ ኪታ
\par }
{\PP \VS{33}“ጎዳይ ታኮ፥ ‘ሀ አሳይ ዎይኮ ናበይ ዎይኮ ካህነይ፥ ጎዳ ኪታይ አይቤ?’ ግድ ኦይችኮ፥ ነ ኤንታኮ፥ ‘ጎዳይ፥ ታ ህንተና ሆላና’ ያጌስ” ጋዳ ኦዳ።


\par }{\PP \VS{34}“ናበይ ዎይኮ ካህነይ ዎይኮ አሳይ፥ ‘ሀይስ ጎዳ ኪታ’ ያግድ ኦድኮ፥ ታ ሄ አድያነ እያ ሶ አሳ ሴራና።

\VS{35}ሄሳ አግድ እሶይ እሶይ፥ ‘ጎዳይ ዎይግዴ? ዎይኮ ጎዳይ አይ ኦድዴ?’ ያግድ ባ ላገታነ ባ ዳቦታ ኦይቻናዉ በሴስ።

\VS{36}ህዛፐ ኦንካ፥ ‘ጎዳ ኪታ’ ያግድ ዛሪድ ኦደታናዉ በሰና። ሄሳ ግሾ፥ እያ ዶናፐ ከይያ ቃላይ እያዉ ኪታ ግድያ ግሾ፥ ደኦ ፆሳ፥ ኡባፈ ዎልቃማ ጎዳ፥ ኑ ፆሳ ቃላ ህንተ ምርቄታ።

\VS{37}ኔኒ ናበታኮ፥ ‘ጎዳይ ህንተና ዎይግዴ?’ ዎይኮ ‘አይ ኦድዴ?’ ያጋዳ ኦይቻናዉ በሴስ።

\VS{38}ሽን ህንተ፥ ‘ሀይስ ጎዳ ኪታ’ ጊኮ፥ ጎዳይ ሀይሳዳ ያጌስ፦ ታኒ ህንተና፥ ‘ሀይስ ጎዳ ኪታ ጎፕተ’ ያግንካ ህንተ፥ ‘ሀይስ ጎዳ ኪታ’ ግደታ።

\VS{39}ሄሳ ግሾ፥ ታ ህንተና ዶጋና፤ ህንተናነ ህንተ አዋታስ እምዳ ካታማ ኩመꬅ ታ ስንꬃፈ ድጋና።

\VS{40}ታ ህንተ ቦላ መርና ካዉሻነ ዶገቶና ዬላ ኤሀና” ያጌስ ጎዳይ።




\par }\Chap{24}{\SH ባላሰ አይፈይ ደእያ ናምኡ ዳቾታ
\par }
{\PP \VerseOne{1}ካዎይ ናቡካዳናፆር፥ እዮአቄማ ናኣ፥ ይሁዳ ካዋ እኮንያና፥ ይሁዳ ሀላቃታራ፥ ኩሸ ሂላታራነ ብራታ ቆፀይሳታራ የሩሳላመፐ ባብሎነ ድእድ ኤፍዳፐ ጉየ፥ ጎዳይ ታና ቆንጨꬅ በስስ። ጎዳይ ታና፥ ፆሳ ኬꬃስ ስንꬃ ባጋራ ባላሰይ ደእያ ናምኡ ኬሸታ በስስ።

\VS{2}እስ ኬሽያን ኮይሮ ቴርዳ ዳንያ ሎኦ ባላሰይ ደኤስ፤ ሀንኮ ኬሽያን ቃስ ማናዉ ጊጎና ኢታ ባላሰይ ደኤስ።

\VS{3}ጎዳይ ታኮ፥ “ኤርምያሳ፥ ነ በኤይ አይቤ?” ያግድ ኦይችስ።

\par }{\PP ታኒ፥ “ባላሰ በአይስ፤ ሎኦ ቴራይ ዳሮ ሎኦ፤ ኢታ ቴራይ ቃስ ማናዉ ጊጎና ዳሮ ኢታ” ያጋስ።


\par }{\PP \VS{4}ሄሳፈ ጉየ፥ ጎዳ ቃላይ ታኮ ይስ፦

\VS{5}ጎዳይ እስራኤለ ፆሳይ ሀይሳዳ ያጌስ፦ “ይሁዳ ቢታፈ ድኦን ባብሎነ ቢታ የድዳ አሳታ፥ ሀ ሎኦ ባላሰ ቴራዳ ሎኦ ጋና።

\VS{6}ታኒ ሎኦ አይፈን ኤንታ ፄላና፤ ቃስ ኤንታ ዛራዳ ሀ ቢታ ኤሀና። ታ ኤንታ ኬፃናፐ አትሽን፥ ላልከ፤ ኤንታ ቶካናፐ አትሽን፥ ሾድከ።

\VS{7}ታኒ ጎዳ ግድዳይሳ ኤንቲ ኤራና መላ ኤንታዉ ዎዛና እማና። ኤንቲ ባንታ ኩመꬃ ዎዛናፐ ታኮ ስማናዉ ደእያ ግሾ፥ ኤንቲ ታ አሰ ግዳና፤ ታ ኤንታ ፆሰ ግዳና” ያጌስ።


\par }{\PP \VS{8}ግዶሽን፥ “ይሁዳ ካዋ ሰደቅያሳ፥ እያ ሞርናታ፥ ሀ ቢታን ግድን የሩሳላመን አትዳ አሳነ ግብፀ ቢታን ደኤይሳታ ማናዉ ጊጎና ዳሮ ኢታ ባላሰ ቴራዳ ኢታ ጋና።

\VS{9}ታኒ ኤንታ ጎዳዳ የድያ ቢታ ኡባን፥ ሀ ሳአ ካዎተꬃት ኤንታ በእድ ዳጋማና። ታኒ ኤንታ እፀትዳይሳታ፥ ጫየትዳይሳታ፥ ቦረትዳይሳታ፥ ሌምሰተይሳታ፥ ቀልቅሰተይሳታ፥ ባደትዳይሳታ ኦꬃና።

\VS{10}ታ ኤንታዉነ ኤንታ ማይዛታስ እምዳ ቢታፈ ኤንቲ ፖሎ ꬋያና ጋካናዉ ማሻ፥ ኮሻነ ቦሻ ኤንታ ቦላ የዳና” ያጌስ ጎዳይ።




\par }\Chap{25}{\SH ላፑን ታሙ ላይꬃ አይለተꬅ
\par }
{\PP \VerseOne{1}እዮስያሳ ናአይ፥ ይሁዳ ካዎይ እዮአቄም ካዎትዳ ኦይዳንꬆ ላይꬃን፥ ባብሎነ ካዎይ ናቡካዳናፆር ካዎትዳ ኮይሮ ላይꬃን፥ ይሁዳ አሳባይ ኤርምያሳኮ ይዳ ቃላይ ሀይሳ።

\VS{2}ናበይ ኤርምያስ ይሁዳ ኡባስነ የሩሳላመን ደእያ ኡባስ ሀይሳዳ ያግስ፦

\VS{3}አሞፀ ናአይ፥ ይሁዳ ካዎይ፥ እዮስያስ ካዎትዳ ታማነ ሄꬓንꬆ ላይꬃፈ ዶምድ፥ ሀች ጋካናዉ፥ ላታማነ ሄꬑ ላይꬅ ጎዳ ቃላይ ታኮ ይስ። ታ ህንተዉ ዛራ ዛራ ኦዳስ፤ ሽን ህንተ ስኦና እፅደታ።


\par }{\PP \VS{4}ጎዳይ ባ አይለታ፥ ናበታ ኡባ ዛር ዛር ህንተኮ ኪትስ፤ ሽን ህንተ ስኦና እፅደታ።

\VS{5}ኤንቲ፥ “ህንተ ኡባይ ህንተ ኢታ ኦግያፐነ ህንተ ኢታ ኦሱዋፐ ስምተ። ጎዳይ ህንተዉነ ህንተ ማይዛታስ መርናዉ እምዳ ቢታን ህንተ ዳና።

\VS{6}ሀራ ፆሳታ ጎይናናዉነ ኤንታዉ ኦꬃናዉ ካሎፍተ። ቃስ ህንተ፥ ህንተ ኩሸን ኦꬅዳ ኤቃታን ጎዳ ሀንቁዋ ደንꬆፍተ። ሄስ ሀንኮ ጎዳይ ህንተና ቆሄና” ያግዶሶና።


\par }{\PP \VS{7}“ህንተ ታ ኦድዳይሳ ስኦና እፅድ፥ ህንተ ኩሸይ ኦꬅዳባን ታና ይሎይደታ። ህንተ፥ ህንተና ቆህያባ ኦꬅደታ” ያጌስ ጎዳይ።


\par }{\PP \VS{8}“ሄሳ ግሾ፥ ኡባፈ ዎልቃማ ጎዳይ ሀይሳዳ ያጌስ፦ ህንተ ታ ቃላስ ኪተቶና እፅዳ ግሾ፥

\VS{9}ፑደሀ ባጋ አሳ ኡባነ ታ አይልያ ባብሎነ ካዋ ናቡካዳናፆራ ፄጋና። ኤንታ ሀ ቢታ ቦላ፥ ሀ ቢታን ደእያ አሳ ቦላነ ሄራን ደእያ ካዎተꬃታ ኡባ ቦላ ኤሀና። ታ ሀ ቢታ ኩመꬅ ꬋይሳና፤ ቃስ በእዳ ኡባይ ሻትያባነ ቀልቅስያባ ኦꬃና” ያጌስ ጎዳይ።

\VS{10}ኤንታ ግዶፈ እልልስነ ኡፋይሳ ቃላ፥ ያጋኖ ግርስ፥ ዎፃ ግርስነ ፆምፐ ፖኦ ꬋይሳና።

\VS{11}ሀ ቢታይ ኩመꬅ ላለትዳነ ባይሳ ቢታ ግዳና፤ ካዎተꬃት ባብሎነ ካዋስ ላፑን ታሙ ላይꬅ ሃረታና።


\par }{\PP \VS{12}“ላፑን ታሙ ላይꬃይ ፖለትዳፐ ጉየ፥ ታኒ ባብሎነ ካዋነ እያ አሳ ኤንታ ናጋራ ግሾ ሴራና፤ ኤንታ ቢታ መርናዉ ባይሳ ኦꬃና።

\VS{13}ታ ሀ ቢታ ቦላ ኦድዳ ኡባ፥ ኤርምያስ ካዎተꬃታ ኡባ ቦላ ኦድዳ ትንብትያነ ሀ ማፃፋን ፃፈትዳ ኡባ ሀ ቢታ ቦላ ኤሀና።

\VS{14}ዳሮ ካዎተꬃትነ ግታ ካዎት ባብሎነ አሳ ሃራና። ታ ኤንታዉ፥ ኤንታ ሀኑዋዳነ ኤንታ ኩሸ ኦሱዋዳ ዛራና” ያጌስ ጎዳይ።


\par }{\SH ፆሳ ሀንቆ ፁአ
\par }
{\PP \VS{15}“ታ ሀንቁዋን ኩምዳ ዎይነ ዋንጫ ታ ኩሸፐ ኤካ። ኤፋዳ ታ ነና ኪትያ ካዎተꬃታ ኡባ ኡሻ።

\VS{16}ኤንቲ ኡይድ፥ ታኒ ኤንታ ግዶ የድያ ማሻ ጋሶን ጋንድጋራናነ ጎያና” ያጌስ ጎዳይ እስራኤለ ፆሳይ።


\par }{\PP \VS{17}ታኒ ጎዳ ኩሸፐ ዋንጫ ኤካዳ፥ እ ታና ኪትዳ ካዎተꬃታ ኡባ ኡሻስ።

\VS{18}ሀች ሀንዳይሳዳ ኤንታ ኡባ ꬋዮነ ዳጋማ፥ ጫሸነ ባደꬅ ኦꬃና መላ የሩሳላመነ ይሁዳ ካታማታ፥ እያ ካዎታነ እያ ሞርናታ ኡባ ኡሻስ።

\VS{19}ግብፀ ካዋ፥ እያ አይለታ፥ እያ ሞርናታ፥ እያ ቢታ አሳ ኡባነ

\VS{20}ያን ደእያ አላጋ አሳ ኡባ ኡሻስ። ኦፃ ካዎታ ኡባ ኡሻስ። ፍልስፄመን ደእያ አስቃሎና፥ ጋዛ፥ ኤቅሮናነ አሽዶዳፐ አትዳ ካዎታ ኡባ ኡሻስ።

\VS{21}ኤዶመ፥ ሞአበነ አሞነ ኡሻስ።

\VS{22}ፅሮሳ ካዎታ ኡባ፥ ስዶና ካዎታ ኡባነ መደትራነ አባፈ ሄፍንꬃን፥ ሃሆን ደእያ ካዎታ ኡሻስ።

\VS{23}ደዳና፥ ተማና፥ ቡዛነ ባንታ ሁጵያ ጋፃ ሜድያ አሳ ኡባ ኡሻስ።

\VS{24}አራበ ካዎታ ኡባነ መላ ቢታን ደእያ ዋላካ አሳ ካዎታ ኡባ ኡሻስ።

\VS{25}ዝምራ፥ ኤላማነ ሜዶና ካዎታ ኡባ ኡሻስ።

\VS{26}ፑደሀ ቢታ ካዎታ ኡባ፥ ሃሆንነ ማታን ደእያ ካዎታ ኡባ ካላዳ ካላዳ ሳኣ ቦላ ደእያ ካዎተꬃታ ኡባ ኡሻስ። ኤንታፈ ጉየ ባብሎነ ካዎይ ኡያና።


\par }{\PP \VS{27}ጎዳይ ታኮ፥ “ሄሳ ግሾ፥ ‘ኡባፈ ዎልቃማ ጎዳይ፥ እስራኤለ ፆሳይ ህንተኮ ሀይሳዳ ያጌስ’ ያጋ። ‘ኡይተነ ማꬆትተ፤ ጮይተነ ኩንድተ። ታኒ ህንተ ግዶ የድያ ማሻ ጋሶን ዛሪድ ደንዶፍተ’ ያግስ።

\VS{28}ሽን ኤንቲ ነ ኩሸፐ ዋንጫ ኤኮናነ ኡዮና እፅኮ፥ ኤንታኮ ሀይሳዳ ያጋ። ‘ኡባፈ ዎልቃማ ጎዳይ ህንተኮ ሀይሳዳ ያጌስ፦ ህንተ ኡያናዉ በሴስ።

\VS{29}ታ ሱንꬃን ፄገትዳ ካታማ ቦላ ኢታባ ኦꬃናዉ ዶማይስ። ያትን ህንተ ሴረቶና አታናዉ ዳንዳኤቲ? ታ ሳአን ደእያ ኡባ ቦላ ማሻ ፄግዳ ግሾ ህንተ ሴረቶና አተከታ’ ” ያጌስ ኡባፈ ዎልቃማ ጎዳይ።


\par }{\PP \VS{30}“ሄሳ ግሾ፥ ኤርምያሳ፥ ሀ ቃላ ኡባይ ኤንታ ቦላ ፖለታናይሳ ኤንታዉ ኦዳ። ጎዳይ ꬎቃን ጉማና፤ ጎዳይ ባ ጌሻ በሳፈ ባ ጉንꬃ ስሳና። እ ባ ቢታ ቦላ ፃጋና፤ ዎይነ ጉምኤይሳት ዋሰይሳዳ ሳአን ደእያ ኡባ ቦላ ዋሳና።

\VS{31}ጎዳስ ካዎተꬃታራ ሞቶይ ደእያ ግሾ እያ ዋሶይ ሳአ ጋፃ ጋክድ ስኤቴስ። ጎዳይ አሳ ኡባራ ፕርደታና፤ እ ኢታታ ማሻስ አꬅድ እማና” ያጌስ ጎዳይ።


\par }{\PP \VS{32}“ኢታባይ ካዎተꬃፈ ካዎተꬃ ላለትስ፤ ሳኣ ጋፃፐ ጎተይ ደንድስ” ያጌስ ኡባፈ ዎልቃማ ጎዳይ።


\par }{\PP \VS{33}ሄ ዎደ ጎዳይ ዎꬍዳይሳታ አሀይ፥ ቢታ ቦላ ሀ ጋፃፐ ያ ጋፃ ጋካናዉ ላለታና። ኤንታዉ ዬከተና፥ ኤንታ አሀይ ሺቀና ዎይኮ ሞገተና፤ ኤንቲ ቢታን ፕቶ መላ ግዳና።


\par }{\PP \VS{34}ህንተኖ፥ ሄንꬃንቾቶ፥ ዬክተነ ዋስተ። ህንተኖ፥ ዉድያ ካለይሳቶ፥ ብዶን ጎንዶረትተ። ህንተ ሹከትያ ዎደይ ጋክስ፤ ህንተ ኩንዳናነ ሎኦ ኡርቃ ሚሻዳ መቀረታና።

\VS{35}ሄንꬃንቾት ባቃትድ አትያ በሲ ባዋ፤ ዉድያ ካለይሳት ከስ ኤክያ በሲ ባዋ።

\VS{36}ጎዳይ ኤንታ ሄንꬃ ጋድያ ꬋይስያ ግሾ፥ ሄንꬃንቾት ዋስያ ዋሱዋነ ዉድያ ካለይሳት ዬክያ ዬሁዋ ስእተ።

\VS{37}ጎዳ ሱልያ ሸንያ ጋሶን ሳሮ ቢታይ ባይሳታና።

\VS{38}ጋሞይ ባ ደእያ ዎራፐ ከየይሳዳ ጎዳይ ባ ደእያ በሳፈ ከያና። ኤንታ ቢታይ ኡንኤይሳታ ማሻንነ ጎዳ ሱልያ ሀንቁዋን ባይሳ ግዳና።




\par }\Chap{26}{\SH ኤርምያስ ሀይቆፐ አትስ
\par }
{\PP \VerseOne{1}እዮስያሳ ናአይ ይሁዳ ካዎይ እዮአቄም ካዎትዳ ዎደ ጎዳ ቃላይ ይስ።

\VS{2}ጎዳይ፥ “ፆሳ ኬꬃ ዳባባን ኤቃ። ፆሳ ኬꬃን ጎይናናዉ ይሁዳ ካታማታፐ ያ ኡባስ፥ ታ ነና ኪትዳ ቃላፐ እሱዋካ አሾና ኦዳ።

\VS{3}ኤንቲ ስእድ፥ ባንታ ኢታ ኦግያፐ ስማነኮ ኦን ኤር። ሄሳ ግድኮ፥ ታኒ ኤንታ ኢታተꬃ ግሾ ꬋይሳናዉ ቆፕዳይሳ አጋጋና።”


\par }{\PP \VS{4}ኤንታኮ ሀይሳዳ ያጋ፦ “ህንተ ታና ስኦና እፅኮነ ታ ህንተዉ እምዳ ህግያ ኪተቶና እፅኮ፥

\VS{5}ህንተ ስኦና እፅኮካ ታ ዛራ ዛራዳ ህንተኮ ኪትዳ፥ ታ አይለታ ናበታ ቃላ ስኦናን እፅኮ፥

\VS{6}ታ ሀ ፆሳ ኬꬃ ሴሎዳ ኦꬃና። ሀ ካታማ ሳአን ደእያ ካዎተꬃታ ኡባስ ባደꬅ ኦꬃና” ያግስ።


\par }{\PP \VS{7}ኤርምያስ ፆሳ ኬꬃን ሀ ቃላ ኦድሽን፥ ካህነት፥ ናበትነ አሳ ኡባይ ስእዶሶና።

\VS{8}ኤርምያስ፥ ጎዳይ፥ ኦዳ ግድ እምዳ ኪታ ኦድድ ኦንግዳ ዎደ ካህነት፥ ናበትነ አሳ ኡባይ እያ ኦይክድ፥ “ነ ሀይቃናዉ በሳሳ” ያግዶሶና።

\VS{9}ኔኒ፥ “ ‘ሀ ፆሳ ኬꬃይ ሴሎዳ ሀናና፤ ቃስ ሀ ካታማይ ꬋያና፤ ባይሳ ግዳና’ ያጋዳ፥ ጎዳ ሱንꬃን አይስ ትንብተ ኦዳዲ?” ያግድ፥ ፆሳ ኬꬃን ሺቅዳ አሳ ኡባይ ኤርምያሳ ተቅዶሶና።


\par }{\PP \VS{10}ይሁዳ ሀላቃት ሄሳ ስእዳ ዎደ፥ ካዎ ጋꬎፐ ከይድ፥ ፆሳ ኬꬅ ይዶሶና። ፆሳ ኬꬃን ኦራꬃ ፐንገ ጌተትያ ፐንግያን ኡትዶሶና።

\VS{11}ካህነትነ ናበት ሀላቃታኮነ አሳ ኡባኮ ሀይሳዳ ያግዶሶና፦ “ህንተ፥ ህንተ ሀይꬃን ስእዳይሳዳ፥ ሀ አደይ ሀ ካታማ ቦላ ትንብተ ኦድዳ ግሾ፥ እ ሀይቃናዉ በሴስ!” ያግዶሶና።


\par }{\PP \VS{12}ኤርምያስ ሀላቃታኮነ አሳ ኡባኮ ሀይሳዳ ያግስ፦ “ሀ ህንተ ስእዳ ቃላ ኡባይ ሀ ፆሳ ኬꬃ ቦላነ ሀ ካታማ ቦላ ሀናና ጋዳ ታ ኦዳና መላ ጎዳይ ታና ኪትስ።

\VS{13}ህዛ ህንተ ኦግያነ ህንተ ኦሱዋ ላምተ፤ ጎዳ ህንተ ፆሳ ቃላስ ኪተትተ። ሄሳ ህንተ ኦꬅኮ፥ ጎዳይ ህንተ ቦላ ኤሀና ግዳ ኢታባ አጋጋና።

\VS{14}ታና ግድኮ፥ ታ ህንተ ኩሸን ደአይስ። ህንተዉ ሎኦነ ሱረ ዳንዳባ ታ ቦላ ኦꬅተ።

\VS{15}ታኒ ሀ ቃላ ኡባ ህንተዉ ኦዳና መላ ጎዳይ ቱማ ታና ኪትዳ ግሾ፥ ህንተ ታና ዎꬍኮ፥ ህንተ ህንተ ቦላ፥ ሀ ካታማ ቦላነ እያን ደእያ አሳ ቦላ ፅሎ ሱꬃ አጮ ኤሀናይሳ ኤርተ” ያግስ።


\par }{\PP \VS{16}ሀላቃትነ አሳ ኡባይ፥ ካህነትነ ናበት፥ “እ፥ ጎዳ፥ ኑ ፆሳ ሱንꬃን ኑስ ኦድዳ ግሾ፥ ሀ አደይ ሀይቃናዉ በሰና” ያግዶሶና።


\par }{\PP \VS{17}ቢታ ጭማታፐ እሶት እሶት ደንድ ኤቅድ፥ ሺቅዳ አሳኮ ሀይሳዳ ያግዶሶና፦

\VS{18}“ህዝቅያስ ይሁዳን ካዎትዳ ላይꬃን ሞረሴታ አደይ ምክያስ ካሰ ይሁዳ አሳስ ሀይሳዳ ያግድ፥ ትንብተ ኦድስ፦ ‘ፅዮነይ ሾቃዳ ጎየታና። የሩሳላመ ካታማይ ላለትድ፥ ላለꬃ ዶረ ግዳና። ፆሳ ኬꬃይ ኬፀትዳ ደረይ ዎራ ግዳና’ ያጌስ ኡባፈ ዎልቃማ ጎዳይ” ያግስ።

\VS{19}ያትን፥ “ይሁዳ ካዎይ ህዝቅያስነ ይሁዳ አሳ ኡባይ እያ ዎꬍዶና? አካይ፥ ህዝቅያስ ጎዳስ ያይድ፥ ጎዳ ማሮተꬅ ኦይችቤኔ? ጎዳይ ኤንታ ቦላ ኤሀና ግዳ ኢታባ አግቤኔ? ሽን ኑኒ ኑ ቦላ ኢታባ ኤሀና ሀኖስ” ያግዶሶና።


\par }{\SH እዮአቄም ኦርዮና ዎꬍስስ
\par }
{\PP \VS{20}ቅርያት-ይኣርማ ጌተትያ በሳን፥ ሻማያ ናኣ፥ ኦርዮና ጌተትያ እስ አደይ ደኤስ። እካ ኤርምያስ ኦድዳይሳዳ፥ ሀ ካታማ ቦላነ ሀ ቢታ ቦላ ጎዳ ሱንꬃን ካሰ ትንብተ ኦድስ።

\VS{21}ካዎይ እዮአቄም፥ እያ ኦላንቾት፥ እያ ሞርናት፥ ኦርዮን ኦድዳይሳ ስእዳ ዎደ ካዎይ እያ ዎꬋናዉ ኮይስ። ኦርዮን ሄሳ ስእዳ ዎደ ያይድ፥ ግብፀ ባቃትስ።

\VS{22}ግዶሽን፥ ካዎይ እዮአቄም አክቦራ ናኣ ኤልናታናነ ሀራ አሳታ ግብፀ ኪትስ።

\VS{23}ኤንቲ ኦርዮና ግብፀፈ ከስድ፥ ካዋ እዮአቄመኮ ኤፍን፥ እያ ማሻን ዎꬍስድ ደረይ ሞገትያ ዱፎን ሞግዶሶና።


\par }{\PP \VS{24}ሽን ሳፋና ናአይ፥ አክቃም ኤርምያሳ ማድዳ ግሾ አሳይ እያ ዎꬋናዉ አꬅድ እምቦኮና።




\par }\Chap{27}{\SH ይሁድ ናቡካዳናፆራ ኩሸን ኩንድስ
\par }
{\PP \VerseOne{1}እዮስያሳ ናአይ ሰደቅያስ፥ ይሁዳን ካዎቶ ዶምዳ ዎደ ሀ ቃላይ ጎዳፐ ኤርምያሳኮ ይስ።

\VS{2}“ዳፎ ጎነ ዎዶሮራ ደእያ ቃምባራ መꬋዳ ነ ጋናን ዎꬃ።

\VS{3}ይሁዳ ካዋ ሰደቅያሳኮ የሩሳላመ ኪተትዳ አሳ ባጋራ፥ ኤዶመ፥ ሞአበ፥ አሞነ፥ ፅሮሳነ ስዶና ኪታ።

\VS{4}ኤንቲ ባንታ ጎዳታስ ኦዳና መላ ኤንታ ኪታ። ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦

\VS{5}‘ታ ግታ ዎልቃንነ ታ ምጨትዳ ኩሸን ሳኣ፥ ሳአን ደእያ አሳ፥ መሄነ ዶአታ መꬋስ፤ ታኒ እያ፥ ታ ኮይያ ኦደስካ እማይስ።

\VS{6}ሀእ ታ ቢታ ኡባ ታ አይልያስ፥ ባብሎነ ካዋ ናቡካዳናፆራስ እማስ። ቃስ ታ ባዞ ዶአትካ እያዉ ሃረታና መላ ኦꬃስ።

\VS{7}እያ ቢታይ ሀራታስ ሃረትያ ዎደይ ጋካናዉ ካዎተꬃት ኡባይ እያዉ፥ እያ ናኣስነ እያ ናኣ ናኣስ ሃረታና። ሄሳፈ ጉየ፥ ዳሮ ካዎተꬃትነ ግታ ካዎት እያ ሃራና።’


\par }{\PP \VS{8}“ሽን አይ ቢት ዎይኮ አይ ካዎተꬅ ባብሎነ ካዋ ናቡካዳናፆራስ ኪተቶና እፅኮነ እያ ቃምባራን ገሎና እፅኮ፥ ሄ ካዎተꬃይ እያ ኩሸን ꬋያና ጋካናዉ ማሻን፥ ኮሻንነ ቦሻን ሴራና።

\VS{9}ሄሳ ግሾ፥ ‘ባብሎነ ካዋስ ሃረተከታ’ ግያ ህንተ ናበታ፥ ህንተዉ ካየይሳታ፥ ህንተ አሙሆ ብለይሳታ፥ ህንተ ማሮታነ ሞይትለ ፄገይሳታ ስኦፕተ።

\VS{10}ኤንቲ ህንተዉ ዎርዶ ኦዶሶና፤ ህንተና ህንተ ቢታፈ ሾዳና፤ ህንተና ጎዳዳ ከሳና፤ ህንተካ ꬋያና።

\VS{11}ሽን አይ ካዎተꬅካ ባብሎነ ካዋ ቃምባራን ገልድ፥ እያዉ ሃረትኮ፥ ታ ሄ ካዎተꬃ እያ ቢታን አሻና፤ ኤንቲ ሄ ቢታ ጎያና፤ ያን ዳና” ያጌስ ጎዳይ።


\par }{\PP \VS{12}ታኒ፥ ይሁዳ ካዋ ሰደቅያሳስካ ሀ ቃላ ኦዳስ፤ “ባብሎነ ካዋ ቃምባራን ገላዳ እያዉነ እያ አሳስ ሃረትኮ፥ ነ ደኦን ዳና።

\VS{13}ጎዳይ ባብሎነ ካዋስ ሃረቶና እፅያ ካዎተꬃስ ኦድዳይሳዳ ማሻን፥ ኮሻንነ ቦሻን ነነ ነ አሳይ አይስ ሀይቄቲ?

\VS{14}ኤንቲ ኦደይ ዎርዶ ግድያ ግሾ፥ ‘ህንተ ባብሎነ ካዋስ ሃረተከታ’ ያግድ ኦድያ ናበታ ስኦፕተ።

\VS{15}ታ ኤንታ ኪታብከ፤ ሽን ኤንቲ ታ ሱንꬃን ዎርዶ ትንብተ ኦዶሶና። ሄሳ ግሾ፥ ታ ህንተና ጎዳዳ ከሳና፤ ህንተነ ህንተ ናበት ꬋያና” ያጌስ ጎዳይ።


\par }{\PP \VS{16}ሄሳፈ ጉየ፥ ታ ካህነታስነ አሳ ኡባስ ሀይሳዳ ያጋዳ ኦዳስ፦ “ፆሳ ኬꬃ ሚሸይ ባብሎነፐ ማታራ ስሚድ ያና” ያግድ ዎርዶ ኦድያ ናበታ ስኦፕተ።

\VS{17}ኤንቲ ግያባ ስኦና አግድ፥ ባብሎነ ካዋስ ሃረትተ፤ ህንተ ደኦን ዳና። ሀ ካታማይ አይስ ላለትዳ በሲ ግዳኔ?

\VS{18}ኤንቲ ቱማ ናበ ግድኮነ ጎዳ ቃላይ ኤንታን ደእኮ፥ ፆሳ ኬꬃን፥ ይሁዳ ካዎ ጋꬎንነ የሩሳላመን አትዳ ሚሸይ ባብሎነ ቦናዳ ኡባፈ ዎልቃማ ጎዳ ፆሳ ዎሶ።


\par }{\PP \VS{19}“ኡባፈ ዎልቃማ ጎዳይ፥ ፆሳ ኬꬃ ካረን ኤቅዳ ናምኡ ናሰ ብራታ ቱሳታባ፥ ግታ ከረታባ፥ ጫና ጋረታባነ ሀራ ሚሸታባ ሀይሳዳ ያጌስ፦

\VS{20}ባብሎነ ካዎይ ናቡካዳናፆር እዮአቄማ ናኣ፥ ይሁዳ ካዋ እኮንያናነ ይሁዳንነ የሩሳላመን ደእያ ግታ አሳ ኡባ ድእድ ኤፍዳ ዎደ፥

\VS{21}ኡባፈ ዎልቃማ ጎዳይ፥ እስራኤለ ፆሳይ፥ ፆሳ ኬꬃን፥ ይሁዳ ካዎ ጋꬎንነ የሩሳላመን አትዳ ሚሸታባ ሀይሳዳ ያጌስ፤

\VS{22}ኤንቲ ባብሎነ ቢታ ጋዘታና፤ ታ ኤንታ ግሾ ያና ዎደይ ጋካናዉ፥ ኤንቲ ያን ዳና። ሄ ዎደ ታ ኤንታ ጉየ ዛራዳ ኤንታ በሳን ዎꬃና” ያጌስ ጎዳይ።




\par }\Chap{28}{\SH ዎርዶ ናብያ ሀናና
\par }
{\PP \VerseOne{1}ሄ ላይꬅ፥ ይሁዳ ካዎይ ሰደቅያስ ካዎቶ ዶምዳ ኦይዳንꬆ ላይꬃን፥ እቻሻንꬆ አጌናን ጋባኦና አደይ፥ አዙራ ናአይ ናበይ ሀናን፥ ፆሳ ኬꬃን ካህነታነ አሳ ኡባ ስንꬃን ታኮ ሀይሳዳ ያግስ፦

\VS{2}“ኡባፈ ዎልቃማ ጎዳይ፥ እስራኤለ ፆሳይ፥ ‘ባብሎነ ካዋ ቃምባራ መንꬃና።

\VS{3}ባብሎነ ካዎይ፥ ናቡካዳናፆር፥ ባብሎነ ኤፍዳ ፆሳ ኬꬃ ሚሸ ኡባ ታ ናምኡ ላይꬃ ግዶን ዛራዳ ሀ በሳ ኤሀና።

\VS{4}እዮአቄማ ናኣ፥ ይሁዳ ካዋ ዮአክና፥ ይሁዳፐ ድኤትድ ባብሎነ ብዳ አሳ ኡባ ዛራዳ ሀ በሳ ኤሀና። ታኒ ባብሎነ ካዋ ቃምባራ መንꬃና’ ” ያጌስ ጎዳይ።


\par }{\PP \VS{5}ፆሳ ኬꬃ ግዶን ኤቅዳ ካህነታነ አሳ ኡባ ስንꬃን ናበይ ኤርምያስ፥ ናብያ ሀናናኮ ሀይሳዳ ያግስ።

\VS{6}“አምንእ! ጎዳይ ነ ግዳይሳዳ ኦꬆ። ፆሳ ኬꬃ ሚሸታነ ድኤትድ ብዳ አሳ ኡባ ባብሎነፐ ዛሪድ፥ ነ ኦድያ ቃላ ጎዳይ ፖሎ!

\VS{7}ግዶሽን፥ ታ ነዉነ ነ አሳስ ኦደይሳ ስአ።

\VS{8}ኔፐነ ታፐ ካሰ ደእዳ ናበት፥ ኦላባ፥ ꬋዮባነ ጋዶባ ግታ ካዎተꬃታ ቦላ ትንብተ ኦድዶሶና።

\VS{9}ሽን፥ ሳሮባ ኦድያ ናበይ፥ ቱማ ፆሲ ኪትዳ ናበ ግደይስ ኤረተይ፥ እ ኦድያ ትንብተይ ፖለትያ ዎደና” ያግስ።


\par }{\PP \VS{10}ሄሳፈ ጉየ፥ ናበይ ሀናን፥ ናብያ ኤርምያሳ ጋናፈ ቃምባራ ኤክድ መንꬅስ።

\VS{11}ሀናን አሳ ኡባ ስንꬃን፥ “ታኒ ናምኡ ላይꬃ ግዶን ባብሎነ ካዋ ናቡካዳናፆራ ቃምባራ ካዎተꬃታ ኡባ ጋናፈ ደንꬃዳ ሀይሳዳ መንꬃና” ያጌስ ጎዳይ። ሄሳፈ ጉየ፥ ኤርምያስ ደንድድ፥ ባ ኦግያ ብስ።


\par }{\PP \VS{12}ናበይ ሀናን፥ ናብያ ኤርምያሳ ጋናፈ መንꬅዳ ጉꬃ ዎደፐ ጉየ፥ ጎዳ ቃላይ ናብያ ኤርምያሳኮ ሀይሳዳ ያግሸ ይስ።

\VS{13}ባዳ ሀናናስ ኦዳ፤ “ኔኒ ምꬃ ቃምባራ መንꬃዳሳ፤ ሽን ኔኒ እያ ግሾ ብራታ ቃምባራ መꬋና።

\VS{14}ባብሎነ ካዋ ናቡካዳናፆራስ ሃረታና መላ ታኒ ሀ ካዎተꬃታ ኡባ ጋናን ብራታ ቃምባራ ዎꬃና፤ ኤንትካ እያዉ ሃረታና። ታኒ ሀር አቶሽን፥ ባዞ ዶአትካ እያዉ ሃረታና መላ ኦꬃና” ያጌስ ኡባፈ ዎልቃማ ጎዳይ፥ እስራኤለ ፆሳይ።


\par }{\PP \VS{15}ሄሳፈ ጉየ፥ ናበይ ኤርምያስ፥ ናብያ ሀናናኮ ሀይሳዳ ያግስ፦ “ሀናንያ፥ ስአ! ጎዳይ ነና ኪትቤና፤ ሽን ኔኒ ሀ አሳይ ዎርዶባን አማነታና መላ ኦꬃዳሳ።

\VS{16}ሄሳ ግሾ፥ ጎዳይ፥ ‘ታ ነና ሳአ ቦላፈ ድጋና። ኔኒ ሀ አሳይ ታ ቦላ ማካላና መላ ኦꬅዳ ግሾ ነ ሀ ላይꬅ ሀይቃና’ ” ያግስ።


\par }{\PP \VS{17}ሄ ላይꬅ ላፑንꬃ አጌናን ናበይ ሀናን ሀይቅስ።




\par }\Chap{29}{\SH ኤርምያሳ ዳብዳብያ
\par }
{\PP \VerseOne{1}ናብያ ኤርምያስ ድኤትዳ አሳ ግዶን ደእያ አትዳ ጭማታስ፥ ካህነታስ፥ ናበታስነ ናቡካዳናፆር የሩሳላመፐ ድእድ፥ ባብሎነ ኤፍዳ ኡባስ የሩሳላመፐ የድዳ ዳብዳበይ ሀይሳፈ ካልድ ፃፈትዳይሳ።

\VS{2}ሀይስ ሀንዳይ፥ ካዎይ እኮንያን፥ እያ አይያ ካውያ፥ እያ ሞርናት፥ ይሁዳነ የሩሳላመ ሀላቃት፥ ኩሸ ሂላንቾትነ ብራታ ቆፀይሳት የሩሳላመፐ ድኤትድ ብድ ስምና።

\VS{3}ኤርምያስ ይሁዳ ካዎይ ሰደቅያስ ባብሎነ ካዋ ናቡካዳናፆራኮ ኪተትዳ ሳፋና ናኣ ኤልኣሳነ ካልቄ ናኣ ጋማራ ቦላ ሄ ዳብዳብያ የድስ።

\par }{\PP ዳብዳበይ ሀይሳዳ ያጌስ፦

\VS{4}“ኡባፈ ዎልቃማ ጎዳይ፥ እስራኤለ ፆሳይ፥ የሩሳላመፐ ባብሎነ ድኤትዳ አሳ ኡባስ ሀይሳዳ ያጌስ፦

\VS{5}ኬ ኬፅድ ያን ደእተ። ካꬅ ዘርድ አይፍያ ሚተ።

\VS{6}ማቾ ኤክድ ማጫ ናአነ አደ ናአ የልተ። ህንተ አደ ናይታስ ማቾ ኦይችድ እምተ፤ ህንተ ማጫ ናይታ አዝናስ እምተ። ኤንቲ ማጫ አደ የሎ፤ ያን ታይቦን ዳርተ፤ ጉፆፍተ።

\VS{7}ህንተ ድኤትድ ብዳ ካታማስ ሳሮይ ዳና መላ ኮይተ። ሄ ካታማስ ጎዳ ዎስተ። እያዉ ሳሮይ ደእኮ፥ ህንተዉካ ሳሮይ ዳና።

\VS{8}ህንተ ግዶን ደእያ ህንተ ናበትነ ማሮት ኦድያባን ጭመቶፍተ፤ ኤንቲ አሙህያ አሙሁዋ ስኦፕተ።

\VS{9}ኤንቲ ታ ሱንꬃን ዎርዶ ትንብተ ኦዶሶና፤ ታ ኤንታ ኪታብከ” ያጌስ ኡባፈ ዎልቃማ ጎዳይ፥ እስራኤለ ፆሳይ።


\par }{\PP \VS{10}“ህንተ ባብሎነን ጋምእያ ላፑን ታሙ ላይꬃይ ፖለትያ ዎደ ታ ህንተ ግሾ ያዳ፥ ህንተና፥ ህንተ ቢታ ዛራዳ ኤሀና ጋዳ ገልዳ ቃላ ፖላና።

\VS{11}ታኒ ህንተዉ ቆፕያ ቆፋ ኤራይስ። ሄ ቆፋይ፥ ዉርሰꬃይ ሎኦነ ኡፋይስ ደእያ፥ ህንተና ጎእያ ቆፋፐ አትሽን፥ ቆህያ ቆፋ ግደና።

\VS{12}ሄሳፈ ጉየ፥ ህንተ ታና ፄጋና፤ ታኮ ያናነ ታና ዎሳና፤ ታካ ህንተና ስአና።

\VS{13}ህንተ ታና ኮያና፤ ህንተ ታና ህንተ ኩመꬃ ዎዛናን ኮይዳ ዎደ ደማና።

\VS{14}ታ ህንተዉ በንታና፤ ታ ህንተና ድኤተꬃፈ ዛራና። ታኒ ህንተና ላልዳ ካዎተꬃታፐነ ዱማ ዱማ በሳፈ ሺሻና። ታ ህንተና ድኦን ደንꬅዳ ህንተ ቢታ ጉየ ዛራዳ ኤሀና” ያጌስ ጎዳይ።


\par }{\PP \VS{15}ህንተ፥ “ጎዳይ ናበ ኑስ ባብሎነን ደንꬅስ” ያግደታ።

\VS{16}ግዶሽን፥ ዳዊታ አራታን ኡትያ ካዋባነ ህንተ መላ ድኤትድ ቦና አትዳ አሳባነ ህንተ ዳቦታባ ጎዳይ ሀይሳዳ ያጌስ።

\VS{17}“ታ ኤንታ ቦላ ማሸ፥ ኮሻነ ጋዶ የዳና። ታ ኤንታና ሜተታናዉ ዳንዳኤቶና ኢትዳ ባላሰ ምꬃ አይፈዳ ኦꬃና።

\VS{18}ታኒ ኤንታ ማሻን፥ ኮሻንነ ጋዶን የደꬃዳ፥ ኤንታ ሳአን ደእያ ካዎተꬃ ኡባስ ዳጋማ ኦꬃና። ቃስ ታ ኤንታ ከሳዳ የድዳ ቢታ ኡባን ባደꬃስ፥ ዳጋማስ፥ ቦረስነ ጫሻስ ኦꬃና።

\VS{19}ታ አይለታ ናበታ ባጋራ ዛራ ዛራዳ ኪትዳ ታ ቃላ ኤንቲ ስኦና እፅዶሶና። ህንተ ድኤትድ ብዳይሳትካ ስኦና እፅደታ።

\VS{20}ህንተኖ፥ የሩሳላመፐ ባብሎነ ድኤትድ ብዳ አሳዉ፥ ህንተ ኡባይ ጎዳ ቃላ ስእተ” ያጌስ ኡባፈ ዎልቃማ ጎዳይ።


\par }{\PP \VS{21}ታ ሱንꬃን ዎርዶ ትንብተ ኦድያ፥ ቆላያ ናኣ አካባባነ ማሰያ ናኣ ሰደቅያሳባ ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ። “ታ ኤንታ ባብሎነ ካዋ ናቡካዳናፆራስ አꬃዳ እማና። ህንተ ፄልሽን፥ እ ኤንታ ዎꬋና።

\VS{22}ሄሳፈ ጉየ፥ ይሁዳፐ ድኤትድ፥ ባብሎነ ብዳ አሳይ እስ አስ ባዳናዉ ኮይኮ፥ ‘ባብሎነ ካዎይ ታማን ፁግዳ ሰደቅያሳዳነ አካባዳ ጎዳይ ነና ኦꬆ’ ያጋና።

\VS{23}ኤንቲ እስራኤለን ኢታ ናጋራ ኦꬅዶሶና። ኤንቲ ባንታ ሾሮታ ማቸታራ ላይማትዶሶና፤ ታ ኤንታ ኪቶና ዎርዶ ትንብተ ታ ሱንꬃን ኦድዶሶና። ሄሳ ኤረይ ታና፤ ሄሳስ ታኒ ማርካ” ያጌስ ጎዳይ።


\par }{\SH ሻማያስ ፃፈትዳ ዳብዳበ
\par }
{\PP \VS{24}ናሄላመ አድያ ሻማያስ ሀይሳዳ ያጋዳ ኦዳ፦

\VS{25}“ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ ‘ኔኒ ነ ሱንꬃን የሩሳላመን ደእያ አሳስ፥ ማእሰያ ናኣ ካህንያ ሶፎንያሳስነ ሀራ ካህነታስ ዳብዳበ የዳዳሳ።’ ነ ሶፎንያሳስ ሀይሳዳ ያጋዳሳ፦

\VS{26}‘ፆሳ ኬꬃን ሀላቃ ግዳና መላ ጎዳይ ነና ዮዳሄ በሳን ካህነ ኦꬅድ ሹምስ። ባና ናበ ግድ ትንብተ ኦድያ ጎያ ኦናካ እያ ቶሁዋ ዱꬃን፥ እያ ቆꬍያ ሳንꬃላታን ኔኒ ቃቻናዉ በሴስ።

\VS{27}ያትን ባና ናበ ግያ አናቶታ አድያ ኤርምያሳ አይስ ሄሳዳ ኦꬃብኪ?

\VS{28}ኤርምያስ፥ ድኤተꬃ ላይꬃይ ዳሮ ግድያ ግሾ ባብሎነን ኬ ኬፅድ ደእተ፤ ካꬅ ዘርድ አይፍያ ሚተ’ ” ያግድ ኑና ኪትስ።


\par }{\PP \VS{29}ካህነይ ሶፎንያስ ናብያ ኤርምያሳስ ዳብዳብያ ናባብስ።

\VS{30}ጎዳ ቃላይ ኤርምያሳኮ ሀይሳዳ ያግድ ይስ፤

\VS{31}“ሀ ኪታ ድኦን ደእያ አሳ ኡባስ ኪታ፤ ናሄላማ አድያ ሳማየባ ጎዳይ ሀይሳዳ ያጌስ፤ ታኒ ኪቶና ሻማየይ ዎርዶ ትንብተ ኦድድ ህንተ ዎርዶን አማንታና መላ ኦꬅስ።

\VS{32}ታ ናሄላማ አድያ ሻማያነ እያ ሶ አሳ ሴራና። እ ታ ቦላ ማካላባ ኦድዳ ግሾ ሀ አሳ ግዶን እያዉ እስ አስካ ደኦን አተና። ታኒ ታ አሳስ ኦꬃና ኬሀተꬃ እ በኤና” ያጌስ ጎዳይ።




\par }\Chap{30}{\SH እስራኤለ አሳ ስሙዋ
\par }
{\PP \VerseOne{1}ጎዳፐ ኤርምያሳኮ ይዳ ቃላይ ሀይሳ።

\VS{2}“ኤርምያሳ፥ ታ ነዉ ኦድዳ ቃላ ኡባ ፃꬃ ማፃፋን ፃፋ።

\VS{3}ታኒ ታ አሳ እስራኤለነ ይሁዳ ድኦፐ ጉየ ዛርያ ዎደይ ማታትስ። ኤንታ ማይዛታስ እምዳ ቢታ ኤንታ ዛራና፤ ኤንቲ እያ ላታና” ያጌስ ጎዳይ እስራኤለ ፆሳይ።


\par }{\PP \VS{4}ጎዳይ እስራኤለባነ ይሁዳባ ኦድዳ ቃላይ ሀይሳ።

\VS{5}“ታ ያሻነ ዳጋማ ዋሶ ስአስ፤ ዳጋማ ዋሶፐ አትሽን፥ ሳሮ ዋሶ ግደና።

\VS{6}አነ ኦይችተ፤ በእተ፤ አደይ ናአ የላናዉ ዳንዳኢ? ያትን፥ አደ ኡባይ እቀꬅ ኦይክዳ ማጫሳዳ፥ ባ ኩሸን ባ ኡሉዋ ኦይክዳሽን ታ በኤይስ አይቤ? አሳ ኡባ ሶምኦይ አይስ ካሬፅዴ?

\VS{7}ሄ ጋላሳይ አይ መላ ኡንኤꬅያ ጋላሴ? ሄሳ መላ ጋላስ ባዋ። ሄ ጋላሳይ ያይቆባ ዘረꬃስ ኡንአ ዎደ ግዳና። ግዶሽን ኤንቲ ሄ ኡባፈ አታና” ያጌስ ጎዳይ።


\par }{\PP \VS{8}ኡባፈ ዎልቃማ ጎዳይ ሀይሳዳ ያጌስ፦ “ሄ ጋላሳን ታ ኤንታ ጋናፈ ቃምባራ መንꬃና፤ ኤንቲ ቃሸትዳ ሳንꬃላታ ዱꬃና። ሄሳፈ ጉየ፥ አላጋ ቢታ አሳይ ኤንታ አይለየና።

\VS{9}ሽን ኤንቲ ጎዳስ፥ ባንታ ፆሳስ፥ ኦꬃና፤ ታ ኤንታዉ ደንꬅያ ካዋ ዳዊታስ ሃረታና።


\par }{\PP \VS{10}“ሄሳ ግሾ፥ ታ አይለቶ፥ ያይቆባ ኮቻቶ፥ ያዮፍተ። ህንተኖ፥ እስራኤለቶ፥ ዳጋሞፕተ። ህንተ ሃሆ በሳን ደእሽን፥ ታ ህንተና አሻና፤ ህንተ ኮቻታ ኤንቲ ድኤትዳ ቢታፈ ዛራና። ያይቆባ ዛረት ስሚድ፥ ሳሮ ዳና፤ ኤንታ ኦንካ ያሽሰና።

\VS{11}ታ ህንተና አሻናዉ ህንተራ ደአይስ። ህንተና ላልዳ ካዎተꬃታ ኡባ ꬋይሳና፤ ሽን ህንተና ꬋይስከ። ታ ህንተና ፅሎ ፕርዳን ሴራና፤ ሽን ሴሮና ህንተና ጮ የድከ” ያጌስ ጎዳይ።


\par }{\PP \VS{12}“ህንተ መቆይ ኮለተና፤ ህንተ ማዱንꬃይ ፓፀና።

\VS{13}ህንተዉ ሞተተይ ባዋ፤ ህንተ ማዱንꬃስ ꬋለይ ዴና፤ ህንተዉ ፓፆይ ባዋ።

\VS{14}ህንተ ዶሰይሳት ህንተና ዶግዶሶና፤ ኤንቲ ህንተባ ዉዳ ጎኮና። ህንተ ባላይነ ህንተ ናጋራይ ዳሮ ግድያ ግሾ፥ ታ ህንተና ሞርከዳ ሾጫስ፤ ቃይ ባይና ሴራስ።

\VS{15}ፓፆይ በንቶና ህንተ ሀርግያስነ ህንተ ማዱንꬃስ አይስ ዋሰቲ? ህንተ ባላይነ ህንተ ናጋራይ ዳርዳ ግሾ ታ ሀይሳ ህንተ ቦላ ኦꬃስ።


\par }{\PP \VS{16}“ሽን ህንተና ጋሽድ ምዳ ኡባይ ሜተታና፤ ህንተ ሞርከት ኡባይ ድኤታና። ህንተና ቦንቅዳይሳት ቦንቀታና፤ ህንተባ ኤክዳይሳት ኤከታና።

\VS{17}ኤንቲ፥ ‘ኦንካ ኮዮናነ ቦረትዳ ፅዮነ’ ግዶሶና፤ ሽን ታ ህንተዉ ኬሀና፤ ህንተ ማዱንꬃ ፓꬃና” ያጌስ ጎዳይ።


\par }{\PP \VS{18}“ያይቆባ ኮቻታ ድኤትዳ በሳፈ ጉየ ዛራዳ፥ ኬፃና፤ ኤንቲ ደእያ በሳስካ ቃታና። የሩሳላመ ካታማይ ካሰ ባ ላለትዳ በሳን፥ ካዎ ጋꬎይ ካሰ ባ በሳን ስሚድ ኬፀታና።

\VS{19}ያን ደእያ አሳ ኡባይ ጋላታ ማዝሙረነ ኡፋይሳ የꬅ የፃና። ታ ኤንታ ታይቡዋ ዳርሳናፐ አትሽን፥ ጉፀና። ታኒ ኤንታ ቦንቸትዳ ደረ ኦꬃና፤ ኤንቲ ካዉዮኮና።

\VS{20}ኤንታ ናይት በን ዱሳዳ ዳና፤ ኤንታ ማባራይ ታ ስንꬃን ምንድ ዳና። ኤንታ ኡንኤꬅያ ኡባ ታ ሴራና።

\VS{21}ኤንታ ካለꬃናይ ኤንታ ግዶፈ ከያና፤ ኤንታ ሃራናይ ኤንታ ግዶፈ ደንዳና። ታኒ እያ ታዉ ማታ ኤሀና፤ እ ታኮ ሺቃና። ታኒ እያ ሺሾና ደእሽን፥ ምንድ ታኮ ሺቃናዉ ዳንዳኤይ ኦኔ?” ያጌስ ጎዳይ።

\VS{22}ሄሳ ግሾ፥ ህንተ ታ አሰ ግዳና፤ ታካ ህንተ ፆሰ ግዳና።


\par }{\PP \VS{23}ሄኮ፥ ጎዳ ሀንቆይ ጎተዳ ደንዴስ፤ ሽረት ሽረት ዎꬍሸ ኢታታ ሁጰን ዎꬋና።

\VS{24}ጎዳይ ባ ዎዛና ቆፋ ዉርስድ ፖላና ጋካናዉ ኤፅያ እያ ሀንቆይ ጉየ ስመና። ሄሳ ስንꬃፈ ያና ዎደታን ህንተ አኬካና።




\par }\Chap{31}{\SH እስራኤለ አሳ ስሙዋ
\par }
{\PP \VerseOne{1}“ሄ ዎደ ታኒ እስራኤለ ዘረꬃ ኡባስ ፆሰ ግዳና፤ ኤንትካ ታ አሰ ግዳና” ያጌስ ጎዳይ።


\par }{\PP \VS{2}“ማሻፈ አትዳ አሳይ መላ ቢታን ታ ስንꬃን ሳባ ደማና። ታኒ እስራኤለ አሳስ ሸምፖ እማናዉ ያና።

\VS{3}ታኒ ኤንታዉ ሃሆ በሳፈ ቆንጫስ፤ ታኒ ህንተና መርና ሲቁዋን ዶሳስ፤ ታ ቃꬍያን ህንተና ታኮ ሺሻስ።

\VS{4}ጌላኦ እስራኤለ፥ ታ ህንተና ዛራዳ ኬፃና፤ ህንተካ ኬፀታና። ኔኒ ካራቡዋ ዛራ ኦይካዳ፥ ኡፋይተይሳታራ ኔኒ የፃናነ ዱራና።

\VS{5}ሳማረ ዙማ ቦላ ዎይነ ቶካና፤ ቶክዳይሳት እያ አይፍያን ኡፋይታና።

\VS{6}ኤፍሬማ ገዘ ቢታን ናገይሳት፥ ‘ሃ ዪተ፤ ጎዳኮ፥ ኑ ፆሳኮ፥ ፑደ ፅዮነ ቦስ’ ያግድ ፄግያ ዎደይ ያና” ያጌስ ጎዳይ።


\par }{\PP \VS{7}“ያይቆባ አሳስ ኡፋይሳን የፅተ፤ ካዎተꬃታ ኡባፈ አꬍያ እስራኤለስ እልልተ። ‘እስራኤለ አሳፐ አትዳይሳታ አሻ’ ያግድ ጋላታ ማዝሙረ የፅተ።

\VS{8}ታኒ ኤንታ ፑደሀ ባጋ ቢታፈ ኤሀና፤ ሳኣ ጋፃፐ ታ ኤንታ ሺሻና። ቆቀት፥ ዎበት፥ ዎደꬃ ማጫሳትነ እቀꬅ ኦይክዳ ማጫሳት ኤንታራ እስፈ ያና፤ ዳሮ አሳይ ባንታ ቢታ ስማና።

\VS{9}ታ ኤንታ ዛራዳ ኤህያ ዎደ ኤንቲ ኡፋይሳፈ ደንዶይሳን ዬክሸነ ዎስሸ ያና። ታኒ ኤንታ ሻፋ ላንቅያራ፥ ኤንቲ ꬉበቶና ጊግዳ ኦግያራ ካለꬃና። ታኒ እስራኤለስ አዋ፤ ኤፍሬም ታዉ ባይራ ናአ።


\par }{\PP \VS{10}“ህንተኖ፥ ካዎተꬃቶ፥ ጎዳ ቃላ ስእድ፥ ሃሆ በሳን፥ ዩሾይ አባን ተቀትዳ ቢታታን፥ ‘እስራኤለ ላልዳይስ እ ኤንታ ሺሻና፤ ሄንꬃንቾይ ባ ዉድያ ሄመይሳዳ እ ኤንታ ሄማና’ ያግድ አዋጅተ።

\VS{11}ጎዳይ ያይቆባ ኮቻታ ዎዛና፤ እ ኤንታ፥ ኤንታፈ ምነይሳታ ኩሸፐ አሽስ።

\VS{12}ኤንቲ ይድ ፅዮነ ዙማ ቦላ ኡፋይሳን የፃና፤ ኤንቲ፥ ጎዳይ እምያ ኬሀተꬃን፥ ካꬃን፥ ዎይነን፥ ዛይተን፥ ዶርሳንነ መሄን ኡፋይታና። ኤንቲ ሃ ሎይꬅድ ኡሽዳ አታክልተ በሳ መላ ግዳና፤ ኤንቲ ዛሪድ አዛኖኮና።

\VS{13}ሄ ዎደ ጌላኦት ኡፋይሳን ዱራና፤ ፓንꬃትነ ጭማት ኡፋይታና። ታ ኤንታ ዬሁዋ ኡፋይሳን ላማና፤ ታ ኤንታ ምንꬃና፤ ኤንታ አዛኑዋ ግሾ ኤንታ ኡፋይሳና።

\VS{14}ታኒ ካህነታስ ዳሮ ካꬅ እማና፤ ታ አሳይ ታ ኬሀተꬃ ካላና” ያጌስ ጎዳይ።


\par }{\PP \VS{15}“ዬሆይነ ዘለልስ ራማ ካታማን ስኤትስ፤ ራሄላ ባ ናይታስ ዬካሱ፤ ኤንቲ ባይና ግሾ ዬሆ ምንꬆ እፃሱ” ያጌስ ጎዳይ።


\par }{\PP \VS{16}“ዬሁዋ አግድ፥ ህንተ አፉꬃ ቁችተ። ህንተ ኦꬅዳ ኦሱዋስ ዎይቶ ህንተ ኤካና፤ ሞርከ ቢታፈ ህንተ ናይት ስማና።

\VS{17}ህንተ ናይት ባንታ ቢታ ስማናዉ ደእያ ግሾ፥ ህንተዉ ኡፋይስ ደኤስ” ያጌስ ጎዳይ።


\par }{\PP \VS{18}“ኤፍሬማ ኮቻታ ዙዙንꬃ ታ ስአስ። ኤንቲ፥ ‘ኔኒ ኑና ዋትቦና ዎፋኖዳ ዋꬋዳሳ፤ ኑካ ኬድዳ። ኔኒ ጎዳ፥ ኑ ፆሳ ግድያ ግሾ ኑና ዛራ፤ ኑኒ ኔኮ ስማና።

\VS{19}ኑ ካሰ ኔፐ ሃክድ ብዳ፤ ሽን ሀእ ኑ ናጋራ ፓፅዳ። ነ ኑና ሴርን፥ ዬላትድ ኑ ትራ ባቅዳ። ኑኒ ኑ ናአተꬃ ላይꬃ ናጋራ ግሾ፥ ካዉይዳነ ዬላትዳ’ ያግዶሶና።


\par }{\PP \VS{20}“ኤፍሬም ታዉ ቱማ አልኦነ ታ ዶስያ ናአ ግደኔ? ታኒ እያ ሱንꬃ ደንꬅያ ዎደ ኡባን እያ ሀሳያይስ። ሄሳ ግሾ፥ ታ ዎዛናይ እያ ላሞቴስ፤ ታ እያዉ ዳሮ ቃታይስ” ያጌስ ጎዳይ።


\par }{\PP \VS{21}“ህንተ ኦግያን ማላታ ዎꬅተ፤ ማላታ ምꬅ ኤስተ፤ ህንተ ብዳ ኦግያ አኬክተ። ጌላኦ እስራኤለ፥ ስማ፤ ነ ካታማታ ገላ።

\VS{22}ህንተኖ፥ አማኖይ ባይና እስራኤለቶ፥ አዉደ ጋካናዉ ቶይላተቲ? ጎዳይ ሳአ ቦላ ኦራꬃባ ኦꬃና፤ ሄስካ ማጫስ አደ ዩሾን ኤቃና” ያጌስ ጎዳይ።


\par }{\PP \VS{23}ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፦ “ታኒ እስራኤለ አሳ ድኤተꬃፈ ዛራዳ ኤህያ ዎደ ይሁዳ ቢታንነ እያ ካታማታን ኤንቲ፥ ‘ነኖ ፅሎተꬅ አቅያ በሳዉ፥ ጌሻ ደርያዉ፥ ጎዳይ ነና አንጆ’ ያግድ ዛሪድ ኦደታና።

\VS{24}ይሁዳንነ ይሁዳን ደእያ ካታማታን አሳይ ዳና፤ ጎሻንቾትነ ሄንꬃንቾት ባንታ ዉድያራ ያን ዳና።

\VS{25}ታኒ ዳቡራንቾታ ጋሽትሳና፤ ቃስ ኮሻትድ ግልቅዳይሳታ ካልሳና” ያጌስ ጎዳይ።


\par }{\PP \VS{26}ሄ ዎደ ባርካዳ ታ ዩሹዋ ፄላስ፤ ታ ꬍስኮይ ታዉ ማልኦ ꬍስኮ ግድስ።


\par }{\PP \VS{27}“ታኒ እስራኤለንነ ይሁዳን አሰነ መሄ ኩንꬅያ ዎደይ ያና።

\VS{28}ኤንታ ሾዳናዉ፥ ላላናዉ፥ ሽራ የጋናዉ፥ ꬋይሳናዉነ ጋዶ ኤሀናዉ ደንድዳይሳዳ ኤንታ ዛራዳ ግምባናዉነ ቶካናዉ ደንዳና” ያጌስ ጎዳይ።


\par }{\PP \VS{29}“ሄ ዎደ አሳይ፥ ‘አዋት ቃዉኤ ዎይነ አይፈ ምን፥ ናይታ አቻይ ዶጭስ’ ያግድ ሃሳያ ሌምሶይ አታና።

\VS{30}ሽን እሶይ እሶይ ባ ናጋራን ሀይቃና፤ ቃዉኤ ዎይነ አይፈ ምያ ኦደስካ እያ አቻይ ዶጫና” ያጌስ ጎዳይ።


\par }{\PP \VS{31}“ታኒ እስራኤለራነ ይሁዳራ ኦራꬃ ጫቆ ጫቃና ዎደይ ያና።

\VS{32}ሄ ጫቆይ ታ ኤንታ ግብፀፈ ከሳናዉ ኤንታ ኩሽያ ኦይክዳ ዎደ ኤንታ ማይዛታራ ጫቅዳ ጫቁዋ መላ ግደና። ታ ኤንታዉ አዝና መላ ግዳ ኡትንካ ኤንቲ ታ ጫቁዋ መንꬅዶሶና” ያጌስ ጎዳይ።


\par }{\PP \VS{33}“ሽን ታኒ ሄ ዎድያፐ ጉየ እስራኤለራ ጫቃና ጫቆይ ሀይሳ፦ ታኒ ታ ህግያ ኤንታ ጉግያን ዎꬃና፤ ኤንታ ዎዛናን ፃፋና። ታኒ ኤንታ ፆሰ ግዳና፤ ኤንትካ ታ አሰ ግዳና።

\VS{34}ህዛፐ ጉየ፥ አስ ባ ላግያ ዎይኮ ባ እሻ፥ ‘ጎዳ ኤራ’ ያግድ ታማርሰና። ጉꬃፈ ግታ ጋካናዉ ኡባይ ታና ኤራና። ታኒ ኤንታ ናቁዋ አቶ ጋና፤ ኤንታ ናጋራ ዛራዳ ቆፕከ” ያጌስ ጎዳይ።


\par }{\PP \VS{35}ጋላስ ፖአና መላ አዋ ዎꬅዳይ፥ ቃማ ፖአና መላ አጌናነ ፆልንቶ ኪትዳይ፥ አባ ቃꬅድ፥ ቤታይ ጉማናዳ ኦይ፥ እያ ሱንꬃይ ኡባፈ ዎልቃማ ጎዳ ጌተተይስ ሀይሳዳ ያጌስ።

\VS{36}“ሀ ኤቅድ ደእያ መተꬃ ህገይ ታ ስንꬃፈ ሻረትኮ፥ ሄ ዎደ እስራኤለ ኮቻይ ታ ደረ ግደይስ መርናዉ አታና” ያጌስ ጎዳይ።


\par }{\PP \VS{37}“ቦላ ሳሎታ ዋꬋናዉ ዎይኮ ጋርሳ ሳኣ ባሶይ ኤረታናዉ ዳንዳእኮ፥ ሄ ዎደ ታ እስራኤለ ዘረꬃ ኡባ፥ ኤንቲ ኦꬅዳ ናጋራ ግሾ ታ ስንꬃፈ ድጋና” ያጌስ ጎዳይ።


\par }{\PP \VS{38}“ሀናንኤላ ሻኮ ግምብያፈ ዶምድ፥ ማዛነ ፐንግያ ጋካናዉ የሩሳላመ ካታማይ ታ ካታማ ግድድ፥ ኬፀትያ ዎደይ ያና።

\VS{39}ሄ ካታማ ዛዋይ ዉሎሀ ባጋፈ ብድ ጋረባ ዙማነ ጎአ ዩሹዋ ጋካናዉ ዳልጋና።

\VS{40}አሀ ሞግያነ ብዶ የግያ ዛንጋራይነ ቀድሮና ዛንጋራፐ ቆሞራ ዶሎሀ ባጋራ ብድ፥ ፓራ ፐንገ ማዛንያ ጋካናዉ ደእያ ቢታ ኡባይ ጎዳስ ዱማትድ፥ ጌሽ ግዳና። ህዛፐ ጉየ፥ ካታማይ መርናዉ ሾደተና፤ ላለተና” ያጌስ ጎዳይ።




\par }\Chap{32}{\SH ኤርምያስ ጋደ ሻምስ
\par }
{\PP \VerseOne{1}ይሁዳ ካዎይ ሰደቅያስ ካዎትዳ ታማንꬆ ላይꬃን፥ ባብሎነ ካዎይ ናቡካዳናፆር ካዎትዳ ታማነ ሆስፑንꬆ ላይꬃን ጎዳፐ ሀ ቃላይ ኤርምያሳኮ ይስ።

\VS{2}ሄ ዎደ ባብሎነ ካዋ ኦላንቾት የሩሳላመ ተቅዶሶና፤ ናበይ ኤርምያስ ይሁዳ ካዎ ጋꬎን ደእያ፥ ናገይሳታ ዳባባን እያ ቦላ ጎርደትን ደኤስ።


\par }{\PP \VS{3}ይሁዳ ካዎይ ሰደቅያስ እያ ሀይሳዳ ያግድ ቃችድ ዎꬅስ፦ “ነ አይስ ሀይሳዳ ያጋዳ ትንብተ ኦዳይ? ‘ጎዳይ ሀ ካታማ ባብሎነ ካዋ ኩሸን አꬅድ እማና፤ እ እያ ኦይካና’ ያጋዳ አይስ ኦዳይ።

\VS{4}ይሁዳ ካዎይ ሰደቅያስ ባብሎነ አꬍድ እመታና፤ እ ባብሎነ ካዋ ኩሸን ገላና። እያ ስንꬃን ኤቅድ፥ እያራ ኦደታና፤ እ ባ አይፈን እያ በአና።

\VS{5}ናቡካዳናፆር ሰደቅያሳ ባብሎነ ኤፋና፤ ታ እያባ በአና ጋካናዉ እ ያን ዳና። ኔኒ ባብሎነታራ ኦለታናዉ ቆፕኮ፥ ሄስ ነዉ ሀነና” ያጌስ ጎዳይ።


\par }{\PP \VS{6}ኤርምያስ፥ “ጎዳ ቃላይ ሄ ዎደ ታኮ ሀይሳዳ ያግድ ይስ” ያግስ።


\par }{\PP \VS{7}“ነ አዋ እሻ ሳሉማ ናአይ፥ ሀናምኤል ኔኮ ይድ፥ ‘ዎዛናዉ ማት ደእያ ማታ ዳቦይ ነና ግድያ ግሾ አናቶታ ካታማን ደእያ ታ ጋድያ ሻማ’ ያጋና።

\VS{8}ጎዳይ ግዳይሳዳ፥ ታ አዋ እሻ ናአይ ሀናምኤል ታኮ ናገይሳታ ዳባባ ይድ፥ ‘ዎዛናዉ ማት ደእያ ማታ ዳቦይ ነና ግድያ ግሾ፥ ብንያመ ቢታን አናቶታን ደእያ ታ ጋድያ ሻማ’ ያግን፥ ታኒ ሄሳ ኦድዳይ ጎዳ ግደይሳ ኤራስ።


\par }{\PP \VS{9}“አናቶታ ካታማን ደእያ ጋድያ ታ አዋ እሻ ናኣ ሀናምኤላፐ ሻማስ። እያ ጋትያ ምዛነን ልክን፥ ታማነ ላፑን ብራ ሳንትመ ግድስ።

\VS{10}ሻማ ፕርማ ማርካት ደእያ በሳን ፓራማስ፤ ጎርዳስ፤ ማታመ እያ ቦላ ዎꬃስ፤ ሚሽያ ምዛነን ልካዳ እያዉ እማስ።

\VS{11}ሄሳፈ ጉየ፥ ታኒ ዛልእያ ሀኖታ ቆንጭስያ አሻገትድ አታመትዳ ሻማ ፕርማነ አታመትቦና ሻማ ፕርማ ኤካስ።

\VS{12}ታ አዋ እሻ ናአይ ሀናምኤል፥ ሻማ ፕርማ ፓራምዳ ማርካትነ ናገይሳታ ዳባባን ኡትዳ አይሁደት ኡባይ በእሽን፥ ሄ ሻማ ፕርማ ማህሰያ ናኣ፥ ኔራ ናኣ ባሮካስ እማስ።

\VS{13}ኤንታ ስንꬃን ታ ባሮካ ሀይሳዳ ያጋዳ ኪታስ፦

\VS{14}‘ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፦ ዳሮ ዎደ ጋምአና መላ ሀ አሻገትድ አታመትዳ ፕርማነ አታመትቦና ፕርማ ኤፋዳ ኦቶን ዎꬃ።’

\VS{15}ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፦ ሀ ቢታን አሳይ ዛሪድ ኬ፥ ጋደነ ዎይነ ቶክያ በሲ ሻማና” ያጌስ ጎዳይ።


\par }{\PP \VS{16}ታኒ ኔራ ናኣ ባሮካስ ሻማ ፕርማ ዋርቃትያ እምዳፐ ጉየ፥ ሀይሳዳ ያጋዳ ዎሳስ።

\VS{17}“አቤት ኡባ ሃርያ ጎዳዉ፥ ነ ሳሎታነ ሳኣ ነ ግታ ዎልቃንነ ነ ምጨትዳ ኩሸን መꬋዳሳ። ነዉ ዳንዳኤቶናባይ ባዋ።

\VS{18}ኔኒ ነ ሲቁዋ ሙኩሉ አሳስ በሳሳ፤ ሽን አዋታ ናጋራ ኤንታ ናይታ ቦላ ዛራሳ። አቤት ግታነ ዎልቃማ ፆሳዉ፥ ነ ሱንꬃይ ኡባፈ ዎልቃማ ጎዳ ጌተቴስ።

\VS{19}ነ ሀልቾይ ግታ፤ ነ ኦꬅያ ኦሶይ ዎልቃማ። አሳ ኦገ ኡባ ነ በኣሳ፤ አሳ ኡባስ እያ ኦግያዳነ እያ ኦሱዋዳ ዛራሳ።


\par }{\PP \VS{20}“ነ ግብፀን ማላታነ ማላታ ኦꬃዳሳ፤ ሀች ጋካናዉ ሀ ማላታ እስራኤለ አሳ ግዶንነ ሀራ ካዎተꬃታ ኡባ ግዶን ኦሶ አጋባካ። ሄሳፈ ደንዶይሳን ነ ሱንꬃይ ኡባ በሳን ኤረትስ።

\VS{21}ኔኒ ነ አሳ እስራኤለ ግብፀፈ ማላታንነ ማላታን፥ ነ ምኖ ቀስያን፥ ነ ምጨትዳ ኩሽያንነ ግታ ዳጋማን ከሳዳሳ።

\VS{22}ኤንታ ማይዛታስ ነ እማናዉ ጫቅዳ ቢታ፥ ማꬅነ ኤስ ጎግያ ቢታ ኤንታዉ እማዳሳ።

\VS{23}ኤንቲ ሄ ቢታ ገልድ ላትዶሶና። ሽን ኤንቲ ነዉ ኪተትቦኮና፤ ነ ህግያ ናግቦኮና፤ ኤንቲ ኦꬃና መላ ነ ኪትዳ ኡባ ኦꬅቦኮና። ሄሳ ግሾ፥ ነ ኤንታ ቦላ ሀ ጋዱዋ ኡባ ኤሀዳሳ።


\par }{\PP \VS{24}“ባብሎነ አሳይ ካታማ ኦይካናዉ ግምብያ ዩሹዋን ቢታ ዶርድ ተቅዶሶና። ኦላፐ፥ ኮሻፐነ ቦሻፐ ደንዶይሳን ካታማይ ኤንታ ኦልያ ባብሎነ ኩሸን አꬍድ እመትስ። ነ ሀእ በኤይሳዳ ነ ግዳባ ኡባይ ፖለትስ።

\VS{25}አቤት ኡባ ሃርያ ጎዳዉ፥ ካታማይ ባብሎነ አሳስ እመታናዉ ሀንያ ዎደካ ነ ታና፥ ‘ማርካ ፄጋዳ፥ ሚሸን ጋድያ ሻማ’ ጋዳሳ” ያጋዳ ዎሳስ።


\par }{\PP \VS{26}ሄሳፈ ጉየ፥ ጎዳ ቃላይ ኤርምያሳኮ ሀይሳዳ ያግድ ይስ፦

\VS{27}“ታኒ ጎዳ፥ አሳ ኡባ ፆሳ። ታዉ ዳንዳኤቶናባይ ደኢ?” ያግስ።

\VS{28}ታኒ ሀ ካታማ ባብሎነ አሳስነ ባብሎነ ካዋ ናቡካዳናፆራስ አꬃዳ እማና፤ ኤንቲ እያ ኦይካና።

\VS{29}ሀ ካታማ ተቅዳ ባብሎነ አሳይ ይድ፥ ካታማ ታማን ፁጋና፤ ፖቅያ ቦላ ባኣለ ኤቃስ እፃነ ጩይስሸነ ሀራ ፆሳታስ ኡሻ ያርሾ ጉስሸ ታና ሀንቀꬅዳ አሳይ ደእያ ኬꬃትካ ፁገታና።

\VS{30}“እስራኤለይነ ይሁድ ባንታ ናአተꬃፈ ዶምድ፥ ታ ስንꬃን ኢታባፐ አትሽን፥ ሎኦባ፥ ኦꬅቦኮና፤ ኤንቲ ባንታ ኩሸን ኦꬅዳ ኦሱዋን ታና ሀንቀꬅዶሶና።

\VS{31}ሀ ካታማይ ኬፀትዳ ዎደፐ ሀች ጋካናዉ፥ ሀ ካታማ አሳይ ታና ዳሮ ሀንቀꬅዳ ግሾ ሀ ካታማ ታ ስንꬃፈ ꬋይሳና።

\VS{32}እስራኤለይነ ይሁድ፥ ኤንታ ካዎትነ ሀላቃት፥ ኤንታ ካህነትነ ናበት ኦꬅዳ ኢታ ኦሶ ኡባን ታና ይሎይዶሶና።

\VS{33}ኤንቲ ባንታ ሶምኡዋ ግዶናሽን፥ ባንታ ዞኩዋ ታዉ ዛርዶሶና። ታ ኤንታ ዛራ ዛራዳ ታማርስንካ፥ ኤንቲ ስእቦኮና ዎይኮ ሴራ ኤክቦኮና።

\VS{34}ኤንቲ እፀትዳ ባንታ ኤቃታ ታ ሱንꬃይ ፄገትዳ ኬꬃን ኤስድ ቱንስዶሶና።

\VS{35}ኤንቲ ባንታ አደ ናይታነ ማጫ ናይታ ሞሎካ ኤቃስ ያርሻናዉ ህኖማ ዛንጋራን ባኣለ ኤቃስ ያርሾ ꬎቃ በሳታ ጊግስዶሶና። ኤንቲ ሄሳ ኦꬃና መላ ታ ኪታብከ፤ ይሁዳ አሳይ ናጋራ ኦꬃና መላ ሄሳ ኤንቲ ኦꬃና ጋዳ ታ ናጋብከ” ያግስ።


\par }{\PP \VS{36}“ኔኒ፥ ‘ሀ ካታማይ ኦላን፥ ኮሻንነ ቦሻን ባብሎነ ካዋ ኩሸን አꬍድ እመታና’ ያግዳ ሀ ካታማባ ጎዳይ እስራኤለ ፆሳይ ሀይሳዳ ያጌስ።

\VS{37}ታ ሱልያ ሀንቁዋንነ ግታ ሸንያን ኤንታ ላልዳ ቢታ ኡባፈ ሺሻዳ ሀ በሳ ዛራ ኤሀዳ፥ ኤንቲ ሳሮተꬃን ዳና መላ ኦꬃና።

\VS{38}ኤንቲ ታ አሰ ግዳና፤ ታ ኤንታ ፆሰ ግዳና።

\VS{39}ኤንቲ ታዉ መርናዉ ያያና መላ፥ ታ ኤንታዉ እስ ዎዛናነ እስ ኦገ እማና፤ ሄስ ኤንታዉነ ኤንታፈ ጉየ ኤንታ ናይታስ ሎኦ ግዳና።

\VS{40}ታኒ ኤንታራ መርናዉ ጫቃና፤ ሄ ጫቁዋን ታ ኤንታዉ ሎኦባ ኦሶ አግከ። ኤንቲ ታና አግድ ጉየ ስሞና መላ ኤንቲ ታዉ ያያና መላ ኦꬃና።

\VS{41}ታ ኤንታዉ ሎኦባ ኦይስ ታና ኡፋይሴስ፤ ታ ኩመꬃ ዎዛናፐነ ታ ኩመꬃ ሸምፑዋፈ ቱማ ሀ ቢታን ኤንታ ቶካና” ያጌስ ጎዳይ።


\par }{\PP \VS{42}“ታ ሀ አሳ ቦላ ኢታ ቦሻ ኡባ ኤህዳይሳዳ ታ ኤንታዉ እማና ግዳ ሎኦባ ኡባ እማና።

\VS{43}ህንተ፥ ‘ሀ ቢታይ አሳይነ መሄይ ባይና ባይሳ ቢታ ግዳና፤ እ ባብሎነታስ እመትስ’ ያግዳ ቢታን አሳይ ዛሪድ ጋደ ሻማና።

\VS{44}ታ ኤንታ ዛራዳ ኤህያ ግሾ፥ አሳይ ጋደ ሻማና፤ ማርካ ስንꬃን ዛልእያ ሀኖታ ቆንጭስያ ፕርማ ፓራምድ፥ ማታመ ዎꬃና። ሀይስ ኡባይ ብንያመ ቢታን፥ የሩሳላመ ዩሹዋን ደእያ ሄራታን፥ ይሁዳ ካታማታን፥ ደረይ ዳርያ ካታማታን፥ ጋꬋ ካታማታንነ ነገበ መላ ቢታን ደእያ ካታማታ ኡባን ሀናና” ያጌስ ጎዳይ።




\par }\Chap{33}{\SH ስሞ ኡፋይሳ ቃላ
\par }
{\PP \VerseOne{1}ኤርምያስ ቡሮ ናገይሳታ ዳባባን ቃሸትድ ደእሽን፥ ጎዳ ቃላይ ዛሪድ እያኮ ይስ።

\VS{2}ሳኣ መꬍዳ ጎዳይ፥ ጊግስድ እያ በሳን ዎꬅዳ ጎዳይ፥ እያ ሱንꬃይ ጎዳ ጌተተይስ ሀይሳዳ ያጌስ፦

\VS{3}“ታና ፄጋ፤ ታ ነዉ ኮያና፤ ነ ኤሮና ግታባነ ዎልቃማባ ታ ነዉ ቆንጭሳና።”

\VS{4}ጎዳይ፥ እስራኤለ ፆሳይ፥ ባብሎነ ኦላ፥ ቢታ ዶረꬃነ፥ ድኤተꬃ ተቃና መላ ድርሳ ግምብያ ምንꬃናዉ ላልዳ ሀ ካታማ ኬꬃታባነ ይሁዳ ካዎታ ጋꬎታባ ሀይሳዳ ያጌስ።

\VS{5}ኤንታ ኢታተꬃ ጋሶን፥ ታ ሀ ካታማ ቦላፈ ታ ሶምኡዋ ደንꬅዳ ግሾ፥ ህንተራ ኦለታናዉ ታኒ ታ ሀንቁዋን ሾጫና አሳ አሀን ሀ በሳን ኩንꬃናዉ ባብሎነት ገላና።


\par }{\PP \VS{6}ግዶሽን፥ “ታ ሀ ካታማነ እያን ደእያ አሳ ዛራዳ ፓꬃና፤ ኤንታ ፓያተꬃ ዛራና፤ ሳሮነ ዎፓ ዱሱ ኤንታዉ እማና።

\VS{7}ታኒ ይሁዳ አሳነ እስራኤለ አሳ ድኦፐ ዛራና፤ ኤንቲ ካሰ ደእዳይሳዳ ኦꬃዳ ኤንታ ግምባና።

\VS{8}ኤንቲ ታና ኦꬅዳ ናጋራ ኡባፈ ታ ኤንታ ጌሻና፤ ኤንቲ ናቁዋነ ኤንታ ማካላ ኡባ አቶ ጋና።

\VS{9}የሩሳላመ ካታማይ ታዉ ኡፋይስ፥ ቦንቾነ ጋላታ ሳአን ደእያ ካዎተꬃታ ኡባ ስንꬃን ኤሀና። ታኒ የሩሳላመ አሳስ ኦꬅያ ሎኦባነ ካታማስ ኤህያ ዱረተꬃነ ሳሮተꬃ ስእድ፥ ካዎተꬃት ኡባይ ያሻን ኮኮራና” ያጌስ ጎዳይ።


\par }{\PP \VS{10}“ህንተ፥ ‘አስነ መሄይ ባይና ባይሳ’ ግዳ ሀ በሳን፥ አስነ መሄይ ባይና ይሁዳ ካታማታንነ የሩሳላመ ኦገታን ኡፋይስነ እልልሳ ግርስ ስኤታና።

\VS{11}የꬅነ ያጋኖ ግርስ፥ ኡፋይሳ ግርስ፥ ሄሳዳካ፥ ፆሳ ኬꬅ ጋላታ ያርሾ ኤህድ፥

\par }{\Q “እ ኬሀ ግድያ ግሾ፥

\par }{\QB እያ ማሮተꬃይ መርናሳ ግድያ ግሾ፥

\par }{\QB ኡባፈ ዎልቃማ ጎዳ ጋላትተ።

\par }{\QB ያግድ የፅሸ ፆሳ ኬꬅ

\par }{\QB ጋላታ ያርሾ ኤክድ ያ አሳ ግርሳይ ስኤታና።

\par }{\MM ታኒ ኤንታ ድኦፐ ዛራና፤ ኤንቲ ካሰ ደእዳይሳዳ ኦꬃዳ ዎꬃና” ያጌስ ጎዳይ።


\par }{\PP \VS{12}“ሀ አሳይነ መሄይ ባይና ባይሳ ቢታንነ እያን ደእያ ካታማታን ሄንꬃንቾት ባንታ ዶርሳ ዉድያ ሄምያ ጋደይ ዳና።

\VS{13}ገዘ ካታማታን፥ ጋꬋ ካታማታን፥ ነገበ መላ ቢታን ደእያ ካታማታን፥ ብንያመ ቢታን፥ የሩሳላመ ዩሹዋን ደእያ በሳታንነ ይሁዳ ካታማታን ሄንꬃንቾት ባንታ ዶርሳታ ዛሪድ ታይባና” ያጌስ ኡባፈ ዎልቃማ ጎዳይ።


\par }{\PP \VS{14}“ታኒ እስራኤለ አሳስነ ይሁዳ አሳስ ገልዳ ቃላ ፖልያ ዎደይ ያና።

\VS{15}ሄ ዎደ ታኒ ዳዊታ ኮቻፈ እስ ፅሎ አጫ ደንꬃና፤ እ ሱረ ፕርዳ ፕርዳና፤ ፅሎ ኦꬃና።

\VS{16}ሄ ዎደ ይሁዳ አሳይ አታና፤ የሩሳላመ አሳይ ዎፑ ግድ ደአና። ሀ ካታማይ፥ ‘ጎዳይ ኑ ፅሎተꬃ’ ጌተትድ ፄገታና።

\VS{17}ዳዊታ ኮቻፈ እስራኤለ አራታን ኡትያ አስ ꬋየና።

\VS{18}ሄሳዳካ፥ ፁሳ ያርሾ፥ ካꬃ ያርሾነ ሀራ ያርሾ ያርሻናዉ ሌወ ኮቻፈ ካህነ ግድያ አስ መርናዉ ታ ስንꬃፈ ꬋየና” ያጌስ ጎዳይ።


\par }{\PP \VS{19}“ጎዳ ቃላይ ኤርምያሳኮ ሀይሳዳ ያግድ ይስ።

\VS{20}ጋላሳስነ ቃማስ ታ ዎꬅዳ ዎጋ መንꬅድ፥ ጋላስነ ቃም ባንታ ዎድያን ስመረቶና መላ ኦꬅድ ታ ጫቁዋ ላማናዉ ህንተ ዳንዳእኮ፥

\VS{21}እያ ኮቻፈ አራታን ኡትያ አስ ꬋዮናዳ፥ ታ አይልያ ዳዊታራ ጫቅዳ ጫቁዋ ላማና፤ ታዉ ኦꬅያ፥ ሌወ ኮቸ ግድዳ ካህነታራ ጫቅዳ ጫቁዋ ላማና።

\VS{22}ታኒ ታ አይልያ ዳዊታ ኮቻነ ታ ስንꬃን ኦꬅያ ሌወ ኮቻ ታይባናዉ ዳንዳኤቶና ሳሎ ፆልንቶታዳነ ማካናዉ ዳንዳኤቶና አባ ሻፍያዳ ዳርሳና” ያጌስ ጎዳይ።


\par }{\PP \VS{23}ጎዳ ቃላይ ቃስካ ኤርምያሳኮ ሀይሳዳ ያግድ ይስ።

\VS{24}“ሀ አሳይ፥ ‘ጎዳይ ባ ዶርዳ ናምኡ ካዎተꬃታ፥ እስራኤለነ ይሁዳ አጋግስ’ ያግድ ኦደተይሳ ነ አኬካብኪ? ኤንቲ ታ አሳ ካꬍድ፥ ባና ዳንዳእዳ ካዎተꬅ ግዶኮና ግድ ቆፖሶና።

\VS{25}ታኒ ጋላሳራነ ቃማራ ጫቅዳ ጫቁዋነ ሳሎነ ሳአ ህግያ ምንꬃቦናባ ግድኮ፥

\VS{26}ያይቆባ ዘረꬃነ ታ አይልያ ዳዊታ ኮቻ አጋጋና። እያ ናይታፐ አብራሃመ፥ ይሳቃነ ያይቆባ ኮቻታ ቦላ ካዎꬃናዉ ዳዊታ ኮቻ ዶርከ። ታኒ ታ አሳ ማራና፤ ኤንታ ሻሉዋ ዛራና” ያጌስ ጎዳይ።




\par }\Chap{34}{\SH ሰደቅያሳስ ኦደትዳ ትንብተ
\par }
{\PP \VerseOne{1}ባብሎነ ካዎይ ናቡካዳናፆር፥ እያ ኦላንቾት ኡባይነ እ ሃርያ ካዎተꬃታን ደእያ አሳ ኡባይ፥ የሩሳላመነ የሩሳላመ ዩሹዋን ደእያ ካታማታ ኡባ ኦልያ ዎደ፥ ሀ ቃላይ ጎዳፐ ኤርምያሳኮ ይስ፦

\VS{2}ጎዳይ እስራኤለ ፆሳይ ሀይሳዳ ያግስ፤ “ባዳ ይሁዳ ካዋ ሰደቅያሳኮ ሀይሳዳ ያጋ፦ ‘ታኒ ሀ ካታማ ባብሎነ ካዋ ኩሸን አꬃዳ እማና፤ እ ካታማ ታማን ፁጋና።

\VS{3}ኔኒ እያ ኩሸፐ ከሳ ኤካካ፤ ኔኒ ኦይከታና፤ እያዉ አꬋዳ እመታና። ኔኒ ነ አይፈን ባብሎነ ካዋ በአና፤ እካ ኔራ ኦደታና። ኔኒ ባብሎነ ቢታ ባና’ ያጌስ ጎዳይ።


\par }{\PP \VS{4}“ግዶሽን፥ ይሁዳ ካዋዉ ሰደቅያሳ፥ ጎዳይ ግያባ ስአ። ኔኒ ኦላን ሀይቃካ።

\VS{5}ነ ሳሮ ሀይቃና። ኔፐ ካሰ ደእዳ ካዎታ ቦንቹዋስ፥ ነ ማይዛታስ እፃነ ጩይስዳይሳዳ፥ አሳይ ነ ቦንቹዋስ እፃነ ጩይሳና። ዎ ኑ ካዋዉ፥ ያግድ ነዉ ዬካና። ታኒ ጎዳይ ሀይሳ ኦዳይስ” ያጌስ።


\par }{\PP \VS{6}ሄሳፈ ጉየ፥ ናበይ ኤርምያስ ሀ ትንብትያ ይሁዳ ካዋ ሰደቅያሳስ የሩሳላመን ኦድስ።

\VS{7}ሄ ዎደ ባብሎነ ኦላንቾት የሩሳላመ ካታማነ ይሁዳን አትዳ ላክሶነ አዜቃ ካታማታ ኦልዶሶና። ይሁዳን አትዳ ግምበትዳ ካታማት ኤንታ ፃላላ።


\par }{\SH አይለተꬃፈ ላአ ከስ
\par }
{\PP \VS{8}ካዎይ ሰደቅያስ አይለታ ላአ ከስያ አዋጁዋ አዋጃናዉ የሩሳላመን ደእያ አሳ ኡባራ ጫቅዳፐ ጉየ፥ ጎዳ ቃላይ ኤርምያሳኮ ሀይሳዳ ያግድ ይስ፦

\VS{9}ሄ አዋጆይ፥ እስ እስ እብራወ አስ አደነ ማጫ አይለ አይለተꬃፈ ላአ ከሶ። ኦንካ አይሁደ አስ ግድዳ ባ እሻ አይለ ኦꬆፎ።

\VS{10}ሄሳ ግሾ፥ አሳይነ ሀላቃት ኡባይ ጫቅዳ ጫቁዋን ባንታ አደነ ማጫ አይለታ አይለተꬃፈ ላአ ከሳናዉነ ዛሪድ አይለተꬃን ሃሮና አጋናዉ ጊግድ ኤንታ አይለተꬃፈ ላአ ከስዶሶና።

\VS{11}ሽን ኤንቲ ባንታ ቆፋ ላምድ፥ አይለተꬃፈ ላአ ከስዳ ባንታ አደነ ማጫ አይለታ ዛሪድ ሃርዶሶና።


\par }{\PP \VS{12}ሄሳፈ ጉየ፥ ጎዳ ቃላይ ኤርምያሳኮ ያግስ።

\VS{13}ጎዳይ፥ እስራኤለ ፆሳይ ሀይሳዳ ያጌስ፦ “ታኒ ህንተ ማይዛታ ግብፀፈ፥ አይለተꬃ ቢታፈ ከስዳ ዎደ ኤንታራ ሀይሳዳ ያጋዳ ጫቃስ።

\VS{14}ሄ ጫቁዋ ማራን፥ ‘እብራወ አይለይ ደእያ አሰ ኡባይ፥ አይለታ ኡሱፑን ላይꬅ ኦስስድ፥ ላፑንꬃ ላይꬃን አይለተꬃፈ ከስድ የድተ’ ያጋዳ ኪታስ። ሽን ህንተ ማይዛት ታ ኦድያባ ስኦና እፅዶሶና፤ ታዉ ኪተትቦኮና።

\VS{15}ህንተካ ማታ ዎደፐ ካሰ ህንተ ናጋራፐ ስሚድ፥ አይለታ ላአ ከሳናዉ አዋጅደታ፤ ታ ስንꬃን ሱረባ ኦꬅደታ። ቃስ ሄሳ ኦꬃናዉ ታ ስንꬃን፥ ታ ሱንꬃይ ፄገትያ ታ ኬꬃን ጫቅደታ።

\VS{16}ሽን ህንተ፥ ህንተ ቆፋ ላምድ፥ ታ ሱንꬃ ቱንስደታ። ኤንቲ ኮይዳ በሳ ባና መላ ላአ ከስዳ አደነ ማጫ አይለታ ዛሪድ ሃርደታ።”


\par }{\PP \VS{17}ሄሳ ግሾ፥ ጎዳይ፥ “ህንተ ታዉ ኪተቶና እፅድ፥ ህንተ እሻ ዎይኮ ህንተ ሾሩዋ አይለተꬃፈ ላአ ከስያ አዋጁዋ አዋጅበከታ። ህንተ ቦላ ኦል፥ ቦሽነ ኮሽ ከያና መላ ታ አዋጃይስ። ታ ህንተና ሳአ ቦላ ደእያ ካዎተꬃታስ ዳጋማ ኦꬃና።

\VS{18}ታ ጫቁዋ መንꬅዳ አሳ፥ ታ ስንꬃን ጫቁዋ ናጎና እፅዳ አሳ፥ ሹክድ፥ ናምኡ በሳን ሻክድ፥ እያ ግዶራ አꬍዳ ማራ መላ ታ ኤንታ ኦꬃና።

\VS{19}ሄ አሳይ ይሁዳ ሀላቃታ፥ የሩሳላመ ሀላቃታ፥ ቢታ አይሰይሳታ፥ ካህነታነ ናምኡ በሳን ሻክዳ ማራ አሹዋ ግዶራ አꬍዳ አሳ ኡባ።

\VS{20}ታ ኤንታ፥ ኤንታ ሞርከታ ኩሸንነ ኤንታ ዎꬋናዉ ኮይያ አሳ ኩሸን አꬃዳ እማና፤ ኤንታ አሀይ ሳሎ ካፎታስነ ሳአ ዶአታስ ካꬅ ግዳና።


\par }{\PP \VS{21}“ታኒ ይሁዳ ካዋ ሰደቅያሳነ እያ ሀላቃታ፥ ኤንታ ሞርከታ ኩሸን፥ ኤንታ ዎꬋናዉ ኮየይሳታ ኩሸንነ ህንተና ኦለይሳ አግዳ ባብሎነ ኦላንቾታ ኩሸን አꬃዳ እማና።

\VS{22}ታኒ ባብሎነ ኦላንቾታ ኪትን፤ ኤንቲ ሀ ካታማ ስማና። ኤንቲ ሀ ካታማ ኦላና፥ ድአናነ ታማን ፁጋና። ይሁዳን ደእያ ካታማታ አስ ዶና ባይሳ በሲ ኦꬃና” ያጌስ ጎዳይ።




\par }\Chap{35}{\SH ራካባ ያራታ
\par }
{\PP \VerseOne{1}እዮስያሳ ናኣ ይሁዳ ካዋ እዮአቄማ ላይꬃን፥ ጎዳ ቃላይ ኤርምያሳኮ ሀይሳዳ ያግድ ይስ።

\VS{2}“ራካባ ያራ ግድዳ አሳኮ ባዳ፥ ኤንታራ ኦደታዳ፥ ፆሳ ኬꬃ ክፍለታፐ እሱዋ ግዶ ገልሳዳ ዎይነ ኡሻ ኤንታዉ እማ” ያግስ።

\VS{3}ታኒ ባዳ፥ ካባሳ ናኣ ናኣ፥ ኤርምያሳ ናኣ ያእዛና፥ እያ እሻታነ እያ አደ ናይታ ኡባ፥ ራካባ ያራ ኡባ ኤካዳ፥

\VS{4}ፆሳ ኬꬅ ኤሀስ። ኤንታ፥ ይግዳላ ናኣ፥ ፆሳ አስ ግድዳ ሀናና ናይታ ክፍለ ገልሳስ። ሄ ክፍለይ፥ ፐንግያ ናግያ ሳሉማ ናኣ ማእሰያ ክፍልያፐ ቦላ ባጋራ፥ ሀላቃታ ክፍልያ ማታን ደኤስ።

\VS{5}ሄሳፈ ጉየ፥ ታኒ ራካባ ያራታ ስንꬃን ዎይነ ኡሻይ ኩምዳ ፁጋታነ ፁአታ ዎꬃዳ፥ “ዎይነ ኡሻ ኡይተ” ያጋስ።


\par }{\PP \VS{6}ሽን ኤንቲ ዛሪድ፥ “ኑ ዎይነ ኡሹ ኡዮኮ፤ ኑ ማይዛይ ራካባ ናአይ ዮናዳብ ኑኮ፥ ‘ህንተነ ህንተ ናይት ዎይነ ኡሹ መርናዉ ኡዮፕተ።

\VS{7}ኬ ኬፆፍተ፤ ጎሸ ጎዮፕተ፤ ዎይነ ቶኮፍተ። ዱንካነ ግዶን ደእተ፤ ህንተ አዱሳ ላይꬅ ሀ ቢታን ዳና’ ያግስ።

\VS{8}ኑ ማይዛይ ራካባ ናአይ ዮናዳብ ኑና ኪትዳ ኡባ ኪተትዳ። ኑኒ ዎይኮ ኑ ማቸት ዎይኮ ኑ አደ ናይት ዎይኮ ኑ ማጫ ናይት ኑ ደኦ ላይꬃ ኡባን ዎይነ ኡሹ ኡይቦኮ።

\VS{9}ዱሳ ኬꬅ ኬፅቦኮ፤ ዎይነ ጋደ ዎይኮ ጎሽ ኑስ ባዋ።

\VS{10}ኑ ዱንካነን ደእዳ፤ ኑ ማይዛይ ዮናዳብ ኪትዳ ኡባ ኪተትዳ።

\VS{11}ሽን ባብሎነ ካዎይ ናቡካዳናፆር ኑ ቢታ ቦላ ደንድዳ ዎደ፥ ‘ባብሎነነ ሶረ ኦላንቾታፐ አታናዉ፥ የሩሳላመ ቦስ’ ያግዳ። ሀእ ኑ የሩሳላመን ደኤይ ሄሳሳ” ያግዶሶና።


\par }{\PP \VS{12}ሄሳፈ ጉየ፥ ጎዳይ ኤርምያሳኮ ያግስ።

\VS{13}ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ። “ይሁዳ አሳኮነ የሩሳላመ አሳኮ ባዳ ሀይሳዳ ያጋ፤ ‘ታ ቃላ ናጋናዉ ሀይሳፈ ታማረከት።’

\VS{14}ራካባ ናአይ ዮናዳብ ባ አደ ናይታ ዎይነ ኡሹ ኡዮናዳ ኪትዳ ኪታ ናግዶሶና። ኤንቲ ባንታ ማይዛ ኪታ ናግድ ሀች ጋካናዉ ዎይነ ኡሹ ኡዮኮና። ታኒ ህንተዉ ኡባ ዎደ ኦዳይስ፤ ሽን ህንተ ታና ስእቤከታ።

\VS{15}ታኒ ዛራዳ ዛራዳ ናበታ፥ ታ አይለታ ህንተኮ የዳስ፤ ኤንቲ፥ ‘ህንተ ኡባይ ህንተ ኢታ ኦግያፐ ስምተ፤ ህንተ ኦሱዋ ሎይꬅተ፤ ሀራ ፆሳታ ጎይኖፍተ፤ ኤንታዉ ኦꬆፕተ። ሄ ዎደ፥ ታ ህንተዉነ ህንተ ማይዛታስ እምዳ ቢታን ህንተ ዳና’ ያግዶሶና። ሽን ህንተ ታና ስአናዉ ህንተ ሀይꬃ ታኮ ዛርቤከታ።

\VS{16}ራካባ ናኣ ዮናዳበ ኮቻት ኤንታ ማይዛይ ኤንታ ኪትዳ ኪታ ኦꬅዶሶና፤ ሽን ሀ አሳይ ታዉ ኪተትቤና ያጋ” ያጌስ ጎዳይ።


\par }{\PP \VS{17}“ሄሳ ግሾ፥ ጎዳይ፥ ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ። ‘ስእተ፥ ታ ይሁዳ አሳ ቦላነ የሩሳላመን ደኤይሳታ ቦላ ኤሀና ግዳ ኢታባ ኤሀና። ታ ኤንታዉ ኦድን፥ ስኦና እፅዶሶና፤ ታ ኤንታ ፄግን ኮዮና እፅዶሶና’ ” ያጌስ።


\par }{\PP \VS{18}ሄሳፈ ጉየ፥ ኤርምያስ ራካባ ያራታኮ፥ “ኡባፈ ዎልቃማ ጎዳይ፥ እስራኤለ ፆሳይ ህንተና ሀይሳዳ ያጌስ፦ ‘ህንተ፥ ህንተ ማይዛ ዮናዳባስ ኪተትዳ ግሾ፥ እያ ዎጋ ካልዳ ግሾነ እ ኪትዳ ኡባ ኦꬅዳ ግሾ፥

\VS{19}ራካባ ናአይ ዮናዳብ፥ ታዉ ኦꬅያ አደ አስ አዉደካ ꬋየና’ ” ያጌስ።




\par }\Chap{36}{\SH እዮአቄም ፃꬃ ማፃፋ ፁግስ
\par }
{\PP \VerseOne{1}እዮስያሳ ናአይ ይሁዳ ካዎይ እዮአቄም ካዎትዳ ኦይዳንꬆ ላይꬃን፥ ጎዳይ ኤርምያሳኮ ሀይሳዳ ያግስ፦

\VS{2}“እስ ፃꬃ ማፃፋ ኤካዳ፥ እዮስያሳ ዎደ ታኒ ነዉ ኦዶ ዶምዳ ኮይሮ ጋላሳፐ ዶማዳ፥ ሀች ጋካናዉ እስራኤለ ቦላ፥ ይሁዳ ቦላነ ሀራ ካዎተꬃታ ቦላ ታኒ ኦድዳ ቃላ ኡባ ፃፋ።

\VS{3}ታ ይሁዳ አሳ ቦላ ኤሀና ጋዳ ሀልችዳ ቦሻ ኡባ ስእድ፥ ኦን ኤር፥ ኤንቲ ባንታ ኢታ ኦሱዋፐ ስማና፤ ታ ኤንታ ናቁዋነ ኤንታ ናጋራ አቶ ጋና” ያግስ።


\par }{\PP \VS{4}ሄሳ ግሾ፥ ኤርምያስ ኔራ ናኣ ባሮካ ፄግድ፥ ጎዳይ እያዉ ኦድዳባ ኡባ ባሮካስ ኦድን፥ እ ፃꬃ ማፃፋን ፃፍስ።

\VS{5}ሄሳፈ ጉየ፥ ኤርምያስ ባሮካኮ፥ “ታኒ ቃሾ ኬꬃን ደእያ ግሾ፥ ፆሳ ኬꬅ ገላናዉ ዳንዳእከ።

\VS{6}ሄሳ ግሾ፥ ነ ፆማ ጋላስ ፆሳ ኬꬅ ባዳ፥ ታ ኦድን፥ ነ ፃꬃ ማፃፋን ፃፍዳ ጎዳ ቃላ ኤንታዉ ናባባ፤ ባንታ ካታማታፐ ይዳ ይሁዳ አሳ ኡባስ ናባባ።

\VS{7}ሀ አሳ ቦላ ጎዳይ አዋጅዳ ሀንቆይ ግታ ግድያ ግሾ፥ ኦን ኤር፥ ኤንቲ ባንታ ኢታ ኦሱዋፐ ስሚድ፥ ጎዳ ዎሳና” ያግስ።

\VS{8}ኔራ ናአይ ባሮክ ናበይ ኤርምያስ ኪትዳይሳዳ ፆሳ ኬꬃን ጎዳ ቃላ ኡባ ናባብስ።


\par }{\PP \VS{9}እዮስያሳ ናአይ ይሁዳ ካዎይ እዮአቄም ካዎትዳ እቻሻንꬆ ላይꬃን፥ ኡዱፉንꬆ አጌናን፥ የሩሳላመን ደእያ አሳስነ ይሁዳ ካታማታፐ ይዳ አሳ ኡባይ ጎዳ ስንꬃን ፆማና መላ አዋጅዶሶና።

\VS{10}ባሮክ ፆሳ ኬꬃን፥ ቆሞ ባጋ ዳባባን፥ ኦራꬃ ፐንገ ጌተትያ በሳን፥ ፃፍያ ሳፋና ናኣ፥ ጋማራ ክፍልያን ኤቅድ፥ ኤርምያሳ ቃላይ ፃፈትዳ ፃꬃ ማፃፋ አሳ ኡባስ ናባብስ።


\par }{\PP \VS{11}ሳፋና ናኣ ናአይ፥ ጋማራ ናአይ ምካይ ማፃፋፐ ጎዳ ቃላ ባሮክ ናባብሽን ስእዳ ዎደ፥

\VS{12}ካዎ ጋꬎን ፃፈይ ኡትያ ክፍልያ ብስ። እ ብያ ዎደ፥ ፃፈይ ኤልሻም፥ ሻማያ ናአይ ዳል፥ አክቦራ ናአይ ኤልናታን፥ ሳፋና ናአይ ጋማራ፥ ሀናንያ ናአይ ፅድቀነ ሀራ ሀላቃት ያን ኡትዶሶና።

\VS{13}ባሮክ አሳስ ማፃፋፐ ናባብሽን ስእዳ ቃላ ኡባ ምካይ ኤንታኮ ኦድስ።

\VS{14}ሀላቃት ናታና ናኣ ይሁዳ ባሮካኮ ኪትድ፥ “አሳስ ኔኒ ናባብዳ ማፃፋ ኤካዳ ሃ ያ” ያግዶሶና። (ናታን ሳላማ ናአ፤ ሳላም ኩሳ ናአ።) ባሮክ ማፃፋ ኤክድ፥ ኤንታኮ ይስ።

\VS{15}ኤንትካ እያ፥ “አነ ኡታዳ፥ ኑስ ማፃፋ ናባባ” ያግዶሶና።

\par }{\PP ያግን ባሮክ ማፃፋ ናባብስ።

\VS{16}እ ናባብዳ ቃላ ኡባ ስእድ ያይዶሶና፥ እሶይ እሱዋ ፄልድ፥ ባሮካ፥ “ሀ ቃላ ኡባ ኑኒ ካዋስ ኦዳናዉ ኮሼስ” ያግዶሶና።

\VS{17}ቃስካ ዛሪድ፥ “ኔኒ ሀ ቃላ ኡባ ዋታዳ ፃፍዳኮ ኑስ ኦዳ። ሀይሳ ነዉ ኤርምያስ ኦድን ፃፋዲ?” ያግዶሶና።


\par }{\PP \VS{18}ባሮክ፥ “ኤ፥ ሀ ቃላ ኡባ ኤርምያስ ባ ዶናፐ ታዉ ኦድስ፤ ታኒ ቃላመን ሀ ፃꬃ ማፃፋን ፃፋስ” ያግስ።


\par }{\PP \VS{19}ኤንቲ ባሮካ፥ “ኔንነ ኤርምያስ ብድ ቆሰትተ፤ ህንተ ደእያ በሳ ኦንካ ኤሮፖ” ያግዶሶና።


\par }{\PP \VS{20}ሀላቃት ማፃፋ ፃፍያ ኤልሻማ ክፍለን ዎꬅዳፐ ጉየ፥ ካዎይ ደእያ ዳባባ ብድ፥ ሀንዳባ ኡባ ካዋስ ኦድዶሶና።

\VS{21}ሄ ማፃፋ ኤሀና መላ፥ ካዎይ ይሁዳ ኪትስ፤ ፃꬃ ማፃፋ ኤልሻማ ክፍለፐ ኤህድ፥ ካዋስነ እያ ዩሹዋን ኤቅዳ ሀላቃታስ ናባብስ።

\VS{22}ኡዱፉንꬆ አጌናን ሳእ ባልጎ ግድያ ግሾ፥ ካዎይ ባልጉዋ አꬅያ ኬꬃን ኡትስ። ሄ ዎደ ካዋ ስንꬃን ደእያ ጮጭያን ታም ኤፄስ።

\VS{23}ይሁድ ሄꬑ ዎይኮ ኦይዱ በሳታ ናባብዳፐ ጉየ፥ ካዎይ ሄ በሳታ ፃꬃ ማፃፋፐ ማሻን ቃንፅ ቃንፅድ፥ ታማን የግስ፤ ሄሳዳ ኦꬅድ፥ ማፃፋ ኩመꬅ ፁግስ።

\VS{24}ሀ ቃላ ስእድ ካዎይነ እያራ ኦꬅያ ሞርናት ኡባይ አይነ ባብቦኮና፤ ዎይኮ ካዮትድ፥ ባንታ ማኡዋ ፔꬍቦኮና።

\VS{25}ሀር አቶሽን ኤልናታን፥ ዳላይነ ጋማር ካዎይ ሄ ማፃፋ ፁጎና መላ ዎስንካ፥ ኤንታ ዎሳ ስኦና እፅስ።

\VS{26}ካዋ ናአ ይራህማኤላ፥ አዝርኤላ ናኣ ሳራያነ አብድኤላ ናኣ ሰለማ፥ ፃፍያ ባሮካነ ናብያ ኤርምያሳ ኦይካና መላ ካዎይ ኪትስ። ሽን ጎዳይ ኤንታ ቆትስ።


\par }{\SH ኤርምያስ ዛሪድ ፃፍዳ ፃꬃ ማፃፋ
\par }
{\PP \VS{27}ኤርምያስ ኦድን፥ ባሮክ ፃፍዳ ማፃፋ ካዎይ ፁግድ ስምን፥ ጎዳ ቃላይ ኤርምያሳኮ ሀይሳዳ ያግሸ ይስ፦

\VS{28}“ሀራ ፃꬃ ማፃፋ ኤካዳ፥ ይሁዳ ካዎይ እዮአቄም ፁግዳ ፃꬃ ማፃፋን ደእያ ቃላ ኡባ ዛራዳ ፃፋ።

\VS{29}ቃስ ይሁዳ ካዋ እዮአቄማ ሀይሳዳ ያጋ፦ ጎዳይ ሀይሳዳ ያጌስ፤ ኔኒ፥ ‘ባብሎነ ካዎይ ይድ፥ ሀ ቢታ ꬋይሳና፤ ቃስ ያን ደእያ አሳነ መህያ ዉርሳና’ ጋዳ አይስ ፃፋዲ?” ያጋዳ ማፃፋ ፁጋዳሳ።


\par }{\PP \VS{30}“ሄሳ ግሾ፥ ጎዳይ ይሁዳ ካዋ እዮአቄማ ሀይሳዳ ያጌስ፦ ዳዊታ አራታን ኡትያ ኮቻይ ነዉ ኩምꬅ ዴና። ነ አሀይ ጮ ሆለትድ፥ ጋላስ አዋ ሱሎስ፥ ቃማ ሜጎን ሾጨታና።

\VS{31}ህንተ ናጋራ ግሾ ነና፥ ነ፥ ኮቻነ ኔራ ኦꬅያ ሞርናታ ኡባ ሴራና። ኤንቲ ታኒ ኦድዳባ ስኦና እፅዳ ግሾ፥ ታ ግዳ ኢታባ ኡባይ ህንተ ቦላ፥ ይሁዳንነ የሩሳላመን ደእያ አሳ ኡባ ቦላ ኤሀና” ያጌስ።


\par }{\PP \VS{32}ሄሳፈ ጉየ፥ ኤርምያስ ሀራ ፃꬃ ማፃፋ ኤክድ፥ ኔራ ናኣ ፃፍያ ባሮካስ እሚስ። ባሮክ ይሁዳ ካዎይ እዮአቄም ታማን ፁግዳ ፃꬃ ማፃፋ ቃላ ኡባ ኤርምያስ እያዉ ዶናን ኦድን ፃፍስ። ቃስ ኤርምያስ ሄሳ ዳንያ ሀራ ቃላካ ጉጅን፥ ኡባካ ባሮክ ፃፍስ።




\par }\Chap{37}{\SH ኤርምያስ ቃሾ ኬꬃን
\par }
{\PP \VerseOne{1}ባብሎነ ካዎይ ናቡካዳናፆር እዮአቄማ ናኣ እኮንያና በሳን እዮስያሳ ናኣ ሰደቅያሳ ይሁዳ ቢታን ካዎꬅስ።

\VS{2}ሰደቅያስ፥ እያራ ኦꬅያ ሀላቃትነ ቢታን ደእያ አሳ ኡባይ፥ ጎዳይ ናብያ ኤርምያሳ ባጋራ ኦድዳ ቃላስ ኪተትቦኮና።

\VS{3}ሽን ካዎይ ሰደቅያስ ሰለማ ናኣ ዮካላነ ማእሰያ ናኣ ካህንያ ሶፎንያሳ፥ “ሀያና፥ ኑ ግሾ ጎዳ ኑ ፆሳ ዎሳ” ያግድ ኤርምያሳኮ ኪትስ።


\par }{\PP \VS{4}ሄ ዎደ ኤርምያስ ቃሾ ኬꬅ ገልቦና ግሾ፥ አሳ ግዶን ስመረቴስ።

\VS{5}ግብፀ ካዋ ኦላንቾት፥ ግብፀፈ ከይዳይሳ የሩሳላመ ተቅዳ ባብሎነ ኦላንቾት ስእዳ ዎደ የሩሳላመ የድድ ከይዶሶና።


\par }{\PP \VS{6}ሄሳፈ ጉየ፥ ጎዳ ቃላይ ናብያ ኤርምያሳኮ ይስ።

\VS{7}“ጎዳይ እስራኤለ ፆሳይ ሀይሳዳ ያጌስ፦ ታና ኦይቻና መላ ህንተና ታኮ ኪትዳ ይሁዳ ካዋስ ሀይሳዳ ያግተ፤ ‘ህንተና ማዳናዉ ይዳ ግብፀ ካዋ ኦላንቾት ባንታ ቢታ ስሚድ ባና።

\VS{8}ቃስ ባብሎነ ኦላንቾት ስሚድ ያና፤ ሀ ካታማ ኦልድ ኦይካና፤ ታማን እያ ፁጋና’ ያግተ።


\par }{\PP \VS{9}“ባብሎነ ኦላንቾት ስሚድ ዩሳይ አቶና ግሾ ‘ባብሎነ ኦላንቾት ዮኮና’ ግድ ህንተና ህንተዉ ጭሞፍተ።

\VS{10}ህንተ ባብሎነ ኦላንቾታ ኩመꬅ ፆንያኮካ፥ ማዱንፅድ፥ ዱንካነን ዝንእዳይሳት ደንድድ፥ ሀ ካታማ ታማን ፁጋና” ያጌስ ጎዳይ።


\par }{\PP \VS{11}ግብፀ ካዋ ኦላንቾት ማትዳ ግሾ፥ ባብሎነ ኦላንቾት የሩሳላመ አግድ ባንታ ደእያ በሳ ጉየ ስምዶሶና።

\VS{12}ሄ ዎደ ኤርምያስ ባ ግሾ ቢታ ኤካናዉ ብንያመ ቢታ ባናዉ የሩሳላመፐ ደንድስ።

\VS{13}ግዶሽን፥ እ ብድ፥ ብንያመ ፐንገ ጋክያ ዎደ ፐንግያ ናገይሳታፐ እሶይ፥ ሀናንያ ናአይ፥ ሳሌማ ናአ ዬራ፥ “ነ ኑና ካዳዳ ባብሎነ ባሳ ግድኪ?” ያግድ ኦይክስ።


\par }{\PP \VS{14}ኤርምያስ ዛሪድ፥ “ነ ገይሳ መላ ታ ባብሎነ ብያ አስ ግድከ” ያግስ። ሽን ዬረይ እ ገይሳ ስኦና እፅድ ኤርምያሳ ኦይክድ ሀላቃታኮ ኤፍስ።

\VS{15}ሀላቃት ዳሮ ሀንቀትድ፥ ኤርምያሳ ዋꬍ፥ ኤንቲ ቃሾ ኬꬅ ኦꬅዳ፥ ፃፍያ ዮናታና ኬꬃን እያ ቃችዶሶና።

\VS{16}ኤርምያስ ያን ቢታ ጋርሳን ደእያ ክፍልያን ዳሮ ዎደ ጋምእስ።


\par }{\PP \VS{17}ሄሳፈ ጉየ፥ ካዎይ ሰደቅያስ አሰ ኪትድ፥ ኤርምያሳ ባ ካዎ ጋꬎ ፄግስድ፥ ዱማ ቆሳን እያ፥ “ጎዳይ ነዉ ኦድዳባይ ደኢ?” ያግድ ኦይችስ።

\par }{\PP ኤርምያስ ዛሪድ፥ “ኤ ደኤስ፤ ኔኒ ባብሎነ ካዋ ኩሸን አꬋዳ እመታና” ያግስ

\VS{18}ቃስካ ኤርምያስ ካዋ ሰደቅያሳ ሀይሳዳ ያግድ ኦይችስ፦ “ታና ህንተ ቃሾ ኬꬃን የጋናዉ ታ ነ ቦላ፥ ነዉ ኦꬅያ ሀላቃታ ቦላ ዎይኮ ሀ አሳ ቦላ አይ ባላ ኦꬃድና?

\VS{19}ያትን፥ ‘ባብሎነ ካዎይ ይድ ህንተናነ ህንተ ቢታ ኦለና’ ያግድ ነዉ ትንብተ ኦድዳ ነ ናበት ሀእ አዉን ደኦና?

\VS{20}ታ ጎዳዉ፥ ካዋዉ፥ ስአ፤ ታ ኦይችያ እስባ ነ ፖላና መላ ነና ዎሳይስ። ታ ሄ በሳን ሀይቆና መላ እያ ኬꬃይ ቃሾ ኬꬅ ግድዳ ፃፍያ ዮናታና ሶ ታና ጉየ ዛሮፓ” ያግስ።


\par }{\PP \VS{21}ካዎይ ሰደቅያስ ናገይሳታ ዳባባን ኤርምያሳ ዳና መላ ኪትስ። ያን እ ደእሽን ካታማፐ ዳቦይ ꬋያና ጋካናዉ ጋላስ ጋላስ እስ እስ ዳቦ ኡክያ በሳፈ ኤህድ እያዉ እሞሶና። ሄሳ ግሾ፥ ኤርምያሳ ካዋ ዛባን ጋምእስ።




\par }\Chap{38}{\SH ኤርምያስ ሃꬃ ኦላን የገትስ
\par }
{\PP \VerseOne{1}ማታና ናአይ ሳፋፅ፥ ጳስኮራ ናአይ ጎዶልያ፥ ሰለማ ናአይ ዮካልነ ማልካያ ናአይ ጳስኮር ኤርምያስ አሳ ኡባስ ኦድዳ ቃላ ስእዶሶና።

\VS{2}ኤርምያስ፥ “ሀ ካታማን አትያ ኦንካ ኦላን፥ ኮሻንነ ቦሻን ሀይቃና። ሽን ባብሎነታስ ባ ኩሸ እምያ ኦንካ ሀይቀና፤ አታና፤ ደኦን ዳና።

\VS{3}የሩሳላመ ካታማይ ባብሎነ ካዋ ኦላንቾታ ኩሸን አꬍድ እመታና፤ ኤንትካ እያ ፖሎ ድአና” ያጌስ ጎዳይ።


\par }{\PP \VS{4}ሄሳፈ ጉየ፥ ሀላቃት ካዋኮ ብድ፥ “ሀ አደይ ሀይቃናዉ ኮሼስ፤ ሀይሳ መላ ኦዳ ኦድድ፥ ሀ ካታማን ደእያ ኦላንቾትነ አሳ ኡባይ ሹጋና መላ ኦꬅስ። እ አሰ ቆህያባ አሞቴስፐ አትሽን፥ ሳሮባ አሞተና” ያግዶሶና።


\par }{\PP \VS{5}ካዎይ ሰደቅያስ ዛሪድ፥ “ህንተ እያ ቦላ ኦꬃና ግዳባ ታ ህንተና ድጋናዉ ዳንዳእከ” ያግስ።

\VS{6}ኤንቲ ኤርምያሳ ካዎ ጋꬎ ዳባባን ደእያ፥ ካዋ ናኣ ማልካያ ሃꬃ ኦላን፥ ዎዶሮን ዱገ የግዶሶና። ሄ ዎደ ሄ ኦላን ስልሞፐ አትሽን፥ ሃꬅ ባዋ፤ ኤርምያስ ሄ ስልሙዋ ግዶ ገልስ።


\par }{\PP \VS{7}ሽን ቶጰ አሰ ግድዳ፥ ካዎ ሞርናይ፥ አበመለከ ጌተትያ አደይ ኤርምያስ ኦላን የገትዳይሳ ስእስ። ሄ ዎደ ካዎይ ብንያመ ፐንገ ፕርዳ ኦይደን ኡትስ።

\VS{8}ኤበድ-መለክ ካዋኮ ብድ፥ ሀይሳዳ ያግስ፤

\VS{9}“ታ ጎዳዉ ካዋዉ፥ ሀ አሳት ግታ ኢታባ ኦꬅዶሶና፤ ኤንቲ ናብያ ኤርምያሳ ሃꬃ ኦላን የግዶሶና። ቃስ ካታማን ቁም ባይና ግሾ እ ያን ኮሻን ሀይቃና” ያግስ።


\par }{\PP \VS{10}ካዎይ ዛሪድ፥ ቶጰ አደይ ኤበድ-መለካኮ፥ “ሀስታሙ አስ ኔራ ኤካ ባዳ፥ ኤርምያስ ሀይቆና ደእሽን ሃꬃ ኦላፈ ከስተ” ያግስ።


\par }{\PP \VS{11}ኤበድ-መለክ አሰ ኤክድ፥ ብድ ካዎ ጋꬎን ሻሎ ምንጅያ ኬꬃፈ ጋርሳ ባጋራ ደእያ ክፍልያ ገልድ፥ ጋልአ ማኦነ ጩርቃ ኤክስ። ሄ ጩርቃ ዎዶሩዋ ፄራን ቃችድ፥ ኤርምያሳስ ዱገ ኦላ ግዶ የድስ።

\VS{12}ቶጰ አደይ ኤበድ-መለክ ኤርምያሳ ፄግድ፥ “ሀ ጩርቃ ማኡዋ ዎዶሩዋፐ ጋርሳራ ነ ሾጵያን ዎꬃ” ያግስ። ኤርምያስ እ ግዳይሳዳ ኦꬅስ።

\VS{13}ኤንቲ ዎዶሩዋራ ጎችድ፥ ኤርምያሳ ኦላፈ ከስድ፥ ናገይሳታ ኬꬅ ገልስድ ጎርድዶሶና።


\par }{\SH ሰደቅያስ ኤርምያሳ ዛሪድ ኦይችስ
\par }
{\PP \VS{14}ሄሳፈ ጉየ፥ ካዎይ ሰደቅያስ ኤርምያሳ ኪትድ ኤህስድ፥ ፆሳ ኬꬅ ገልያ ሄꬓንꬆ ፐንግያ ማታን፥ “ታ ነና እስባ ኦይቻና፤ ነ ታፐ ቆሶፓ” ያግስ።


\par }{\PP \VS{15}ኤርምያስ ዛሪድ፥ “ታ ኦድኮ፥ ነ ታና ዎꬍኪ? ታ ዞርን ነ ስአካ” ያግስ።


\par }{\PP \VS{16}ካዎይ ሰደቅያስ፥ “ደኦ ፆሳይ ኤርያ መላ፥ ታ ነና ዎꬍከ፤ ነና ዎꬋናዉ ኮየይሳታስ አꬃዳ እምከ” ያግድ ቆሳን ኤርምያሳስ ጫቅስ።


\par }{\PP \VS{17}ኤርምያስ ዛሪድ፥ “ጎዳይ፥ ኡባፈ ዎልቃማ ፆሳይ፥ እስራኤለ ፆሳይ ሀይሳዳ ያጌስ፦ ‘ባብሎነ ካዋ ሀላቃታስ ነ ኩሸ እምኮ፥ ነ ፓፃ አታና፤ ሀ ካታማይ ታማን ፁገተና፤ ነነ ነ ኬꬃ አሳይ ደኦን ዳና።

\VS{18}ሽን ነ ኤንታዉ ኩሸ እሞና እፅኮ፥ ሀ ካታማይ ባብሎነታስ አꬍድ እመታና፤ ኤንቲ እያ ፁጋና፤ ነ ኤንታፈ ከሳ ኤካካ’ ” ያግስ።


\par }{\PP \VS{19}ካዎይ ሰደቅያስ፥ “ታ ያየይ ሀ ቢታ ካድድ፥ ባብሎነ ብዳ አይሁደታሳ። ባብሎነት ታና ኤንታ ኩሸን አꬅድ እምን፥ አይሁደት ታና ካአና” ያግድ ዛርስ።


\par }{\PP \VS{20}ኤርምያስ፥ “አይኮይ ባዋ! ኤንቲ ነና ኤንታዉ አꬅድ እሞኮና። ታ ኦድያ ጎዳ ቃላስ ሀያና ኪተታ። ሄስ ነዉ ሎኦ ግዳና፤ ነ ፓፃ አታና።

\VS{21}ሽን ነ ኩሸ እሞና እፅኮ፥ ጎዳይ ታና በስዳ ቆንጨꬅ ደኤስ።

\VS{22}ሄስካ፥ ይሁዳ ካዎ ጋꬎን አትዳ ማጫሳት ኡባይ ድኤትድ፥ ባብሎነ ሀላቃታኮ ባና። ኤንቲ ኔኮ፥ ‘ነ ማታ ላገት ነና ባለꬅዶሶና፤ ኤንቲ ነና ፆንዶሶና። ሽን ሀእ ነ ቶሆይ ስልሞ ግዶ ገልን፥ ሄ ላገት ነና የግድ ብዶሶና’ ያጋና።

\VS{23}ነ ማቸትነ ነ ናይት ኡባይ ባብሎነ ድኤትድ ባና። ነ ኤንታ ኩሸፐ ከሳ ኤካካ። ባብሎነ ካዎይ ነና ኦይካና። ሀ ካታማይ ታማን ፁገታና” ያግስ።


\par }{\PP \VS{24}ሰደቅያስ ዛሪድ፥ “ሀይሳ ነ ታዉ ኦድዳይሳ አሳስ ኦዶና እፅኮ ነ ሀይቃካ።

\VS{25}ሀላቃት ታ ኔራ ኦደትዳይሳ ስእድ፥ ‘ኔራ ካዋራ አይ ኦደትዳኮ ኑስ ኦዳ። ነ ኑስ ቆቶና እፅኮ፥ ኑ ነና ዎꬎኮ’ ያግድ ኦይቻና።

\VS{26}ኔኒ፥ ‘ታ ያን ሀይቆና መላ ታና ዛራዳ ቃሾ ኬꬅ ግድዳ ዮናታና ሶ የዶና መላ ካዋ ዎሳስ’ ” ጋዳ ዛራ ያጋ።


\par }{\PP \VS{27}ሄሳፈ ጉየ፥ ሀላቃት ኡባይ ኤርምያሳኮ ይድ፥ ሄ ኦይሻ ኦይችዶሶና። ካዎይ እያ ኪትዳይሳዳ ኤንታዉ ኦድስ፤ ኤርምያሳራ ካዋራ ሃሳይሽን ስእዳ አስ ባይና ግሾ ኤንቲ ስእ ግዶሶና።

\VS{28}የሩሳላመይ ኦይከታና ዎደይ ጋካናዉ፥ ኤርምያስ ናገይሳታ ዳባባን ጎርደትድ ጋምእስ።




\par }\Chap{39}{\SH የሩሳላመ ኩንደꬃ
\par }
{\R (2 ካዎ 25:1-12፤ ኤርም 52:4-16)

\par }{\PP \VerseOne{1}ሰደቅያስ ይሁዳን ካዎትዳ ኡዱፉንꬆ ላይꬃን፥ ታማንꬃ አጌናን፥ ባብሎነ ካዎይ ናቡካዳናፆርነ እያ ኦላንቾት ኡባይ ይድ፥ የሩሳላመ ተቅዶሶና።

\VS{2}ሰደቅያስ ካዎትዳ ታማነ እስንꬆ ላይꬃን፥ ኦይዳንꬆ አጌናን፥ ኡዱፉንꬆ ጋላሳን ባብሎነ ኦላንቾት ካታማ ግምብያ መንꬅዶሶና።

\VS{3}ሄ ዎደ ባብሎነ ካዋ ሀላቃት፥ ኤርጋል-ሳራስራ፥ ሳምጋር-ናቦ፥ ሳርሳክማነ ኤርጋል-ሳራስራ ጌተተይሳት ሀራ ዳሮ ሀላቃታራ እስፈ ይድ ግዶ ፐንገ ጌተትያ በሳን ኡትዶሶና።


\par }{\PP \VS{4}ይሁዳ ካዎይ ሰደቅያስነ እያ ኦላንቾት ኡባይ ባብሎነ ኦላንቾታ በእዳ ዎደ ባቃትዶሶና። ቃማ ካታማፐ ከይድ፥ ካዋ አታክልተ በሳ ኤፍያ ኦግያራ፥ ናምኡ ድርሳ ግምበታ እስፈ ጋꬅያ ፐንግያራ ከይድ ዮርዳኖሰ ዛንጋራኮ ስሚድ ብዶሶና።

\VS{5}ግዶሽን፥ ባብሎነ ኦላንቾት ኤንታ የደꬅድ፥ እያርኮ ደምባ ጋꬅሸ፥ ሰደቅያሳ ኦይክዶሶና። ሀማታ ቢታን፥ እርብላ ካታማን ደእያ ካዋ ናቡካዳናፆራኮ ኤፍዶሶና። ካዎይ ናቡካዳናፆር ያን ሰደቅያሳ ቦላ ፕርድስ።

\VS{6}ባብሎነ ካዎይ፥ ሰደቅያሳ አደ ናይታ እያ ስንꬃን፥ እርብላ ካታማን ዎꬍስ፤ ቃስ ይሁዳ ሀላቃታ ኡባ ዎꬍስ።

\VS{7}ሰደቅያሳ አይፈታ ዎጭ ከስድ፥ እያ ባብሎነ ቢታ ኤፋናዉ ሳንꬃላታን ቃችስ።


\par }{\PP \VS{8}ባብሎነ ኦላንቾት ካዎ ጋꬎነ አሳይ ደእያ ኬꬃ ኡባ ታማን ፁግዶሶና፤ የሩሳላመ ግምብያካ ላልዶሶና።

\VS{9}ካዋ ናገይሳታ ሀላቃይ ናቡዛርዳን ካታማን አትዳ አሳነ ካድድ እያኮ ይዳ አሳ ኡባ ድእድ ባብሎነ ቢታ ኤፍስ።

\VS{10}ካዋ ናገይሳታ ሀላቃይ ናቡዛርዳን አይኮካ ባይና ጉꬃ ማንቆታ ይሁዳን አግድ፥ ኤንታዉ ዎይነ ጋደነ ጎሻ ጋደ እሚስ።


\par }{\SH ኤርምያስ ብለትስ
\par }
{\PP \VS{11}ናቡካዳናፆር፥ ካዋ ናገይሳታ ሀላቃ ናቡዛርዳና ሀይሳዳ ያግድ ኪትስ፦

\VS{12}“ባዳ ኤርምያሳ ኮያ ደማዳ፥ እያዉ ኮሽያባ ኡባ ኦꬃ፤ እያ ቦላ ሀራ ኢታባ አይኮካ ኦꬆፋ” ያግስ።

\VS{13}ሄሳ ግሾ፥ ናቡዛርዳን፥ ናቡሻዝባና፥ ኤርጋል-ሳራስራነ ባብሎነ ካዋ ሀላቃታ ኡባ ኪትድ፥

\VS{14}ኤርምያሳ ቃሸትድ ደእያ፥ ናገይሳታ ዳባባፐ ከስዶሶና። ባ ሶ ኤፍድ ዎꬃና መላ ሳፋና ናኣ፥ አክቃማ ናኣ ጎዶልያስ ሀዳራ እምዶሶና። ሄሳ ጋሶን፥ ኤርምያስ ባ ቢታ አሳራ እስፈ ደእስ።


\par }{\PP \VS{15}ኤርምያስ ናገይሳታ ዳባባን ቃሸትድ ደእሽን፥ ጎዳ ቃላይ እያኮ ሀይሳዳ ያግድ ይስ።

\VS{16}“ባዳ፥ ቶጰ አድያ ኤበመለካኮ ሀይሳዳ ያጋ፦ ‘ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፦ ህዛፐ ጉየ ታ ኦድዳይሳዳ ሀ ካታማ ቦላ ሎኦባ ግዶናሽን፥ ꬋዮ ኤሀና። ሄስ ኡባይ ሀንያ ዎደ ነ ሀ ካታማን ኡታዳ፥ ነ አይፈን በአና።

\VS{17}ግዶሽን፥ ሄ ጋላስ ታ ነና አሻና፤ ነ ያይያ፥ ነ ሞርከታ ኩሸን አꬃዳ እምከ።

\VS{18}ታ ነና ፖሎ አሻና፤ ነ ኦላን ሀይቃካ፤ ነ ታናን አማነትዳ ግሾ፥ ሀይቆፐ አታና’ ” ያጌስ ጎዳይ።




\par }\Chap{40}{\SH ኤርምያስ ላአተꬃን ደእስ
\par }
{\PP \VerseOne{1}ካዋ ናገይሳታ ሀላቃይ ናቡዛርዳን ኤርምያሳ ራማን ብርሽድ ስምን፥ ጎዳ ቃላይ ኤርምያሳኮ ይስ። ናቡዛርዳን የሩሳላመፐነ ይሁዳፐ ድእድ፥ ባብሎነ ኤፋናዉ ቃችዳ አሳ ግዶን ኤርምያስ ሳንꬃላታን ቃሸትድ ደኤስ።


\par }{\PP \VS{2}ካዋ ናገይሳታ ሀላቃይ ኤርምያሳ ዱማ ከስድ፥ ሀይሳዳ ያግስ፦ “ጎዳይ ነ ፆሳይ፥ ꬋዮ ሀ ቢታ ቦላ ኤሀናይሳ ኦድስ።

\VS{3}እ ኤሀና ግዳይሳዳ ሀእ ኦꬅስ፤ ጎዳ ቦላ ህንተ ናጋራ ኦꬅዳ ግሾነ እያዉ ኪተቶና እፅዳ ግሾ ሀይስ ኡባይ ሀንስ።

\VS{4}ሄኮ፥ ሀእ ታ ነ ኩሸን ደእያ ሳንꬃላታ ብርሻዳ ነና የዳስ። ታራ ባብሎነ ባና ጊኮ የꬋ፤ ታ ነዉ ኮሽያባ ኡባ ኩንꬃና። ባብሎነ ባናዉ ኮዮና እፅኮ አታናዉ ዳንዳኣሳ። ቢታ ኡባይ ነ ስንꬃን ደኤስ፤ ነና ሎእዳ በሲ አዉካ ባ” ያግስ።


\par }{\PP \VS{5}ኤርምያስ እያ ማታፐ ቦና ደእሽን፥ ናቡዛርዳን ጉጅድ ያግስ፤ “ሳፋና ናኣ፥ አክቃማ ናኣ ጎዶልያኮ ባ። ባብሎነ ካዎይ ናቡካዳናፆር እያ ይሁዳ ካታማታ ሃርያ አስ ኦꬅድ ሹምስ። ሄሳ ግሾ፥ እያራ እስፈ ያን አሳራ ደአ፤ ዎይኮ ነና ሎእዳ በሲ አዉካ ባ” ያግስ። ካዋ ናገይሳታ ሀላቃይ እያዉ ሽንቀነ ሀራ እሞታ እምድ የድስ።

\VS{6}ኤርምያስ ምፅጳን ደእያ አክቃማ ናኣ ጎዶልያኮ ብስ። እ ያን አትዳ አሳራ እስፈ ደእስ።


\par }{\SH ጎዶልያ ሀይቁዋ
\par }
{\R (2 ካዎ 25:22-24)

\par }{\PP \VS{7}ይሁዳ ቶራ ሞጮናታፐነ ኦላንቾታፐ ጉꬃት ባብሎነ ካዋስ ኩሸ እምቦኮና። ኤንቲ ባብሎነ ካዎይ፥ አክቃማ ናአ ጎዶልያ ቢታ ሃረይሳ ኦꬅድ ሹምዳይሳነ ባብሎነ ድኤትድ ቦና ይሁዳን አትዳ ማንቆታስ ሀላቃ ኦꬅዳይሳ ስእዶሶና።

\VS{8}ናታና ናአይ እስማኤል፥ ቃረያ ናይት ዮሃንነ ዮናታን፥ ታንሁመታ ናአይ ሳራይ፥ ናፆፋ አድያ ዮፋ ናይትነ ማእካ አድያ ናአይ ያዛን ባንታ ኦላንቾታ ኡባራ ጎዶልያኮ ምፅጳ ይዶሶና።

\VS{9}ሳፋና ናአይ፥ አክቃማ ናአይ ጎዶልያ ኤንታዉ ሀይሳዳ ያግድ ጫቅስ፦ “ባብሎነታስ ኩሸ እማናዉ ያዮፍተ፤ ሄ ቢታን ደእተ። ባብሎነ ካዋስ ሃረትተ፤ ኡባባይ ህንተዉ እንጀ ግዳና።

\VS{10}ታ ምፅጳን ኡታዳ፥ ባብሎነ ቢታፈ ህንተራ ጋሄታናዉ ያ ኡባራ ህንተ ዶና ግዳዳ ኦደታና። ሽን ህንተ ደእያ በሳን ዎይነ፥ ሻማሆ ዛይተነ ሀራ ካꬃ አይፈ ኡባ ሺሽድ ዳጋይተ” ያግስ።


\par }{\PP \VS{11}ሞአበን፥ አሞነን፥ ኤዶመንነ ሀራ ቢታታን ደእያ አይሁደ ኡባይ ባብሎነ ካዎይ፥ ጉꬃ ይሁዳ አሳት ይሁዳን አታና መላ ኦꬅዳይሳነ ሳፋና ናአ አክቃማ ናአ ጎዶልያ ኤንታ ቦላ ሹምዳይሳ ስእዶሶና።

\VS{12}ኤንቲ ላለትድ ደእያ ባንታ ቢታፈ ይሁዳ ስሚድ፥ ጎዶልያ ደእያ በሳ ምፅጳ ይዶሶና። ያን ኤንቲ ዳሮ ዎይነነ ሀራ ካꬃ አይፈ ሺሽድ ዳጋይዶሶና።


\par }{\PP \VS{13}ሄሳፈ ጉየ፥ ቃራያ ናአይ ዮሃንነ ኩሸ እምቦና ቶራ ሞጮናት ኡባይ ጎዶልያኮ ምፅጳ ይድ፥

\VS{14}“አሞነ ካዎይ ባአልስ ነና ዎꬋና መላ ናታና ናኣ እስማኤላ የድዳይሳ ኤራይ?” ያግዶሶና። ሽን አክቃማ ናአይ ጎዶልያ ኤንታ ኦዳ አማኖና እፅስ።


\par }{\PP \VS{15}ቃራያ ናአይ ዮሃን ምፅጳን ደእያ ጎዶልያኮ ይድ፥ “ኦንካ ኤሮና ደእሽን ባዳ፥ ናታንያ ናኣ እስማኤላ ታ ዎꬋና። እ ነና ዎꬍኮ፥ ነ ማታን ሺቅዳ አይሁደ ኡባይ ላለታና፤ ቃስ ይሁዳን አትዳ አሳ ኡባይ ዉራና” ያግስ።


\par }{\PP \VS{16}ሽን አክቃማ ናአይ ጎዶልያ ዛሪድ፥ “እስማኤላባ ነ ኦድያ ኡባይ ዎርዶ ግድያ ግሾ ሄሳ መላባ ኦꬆፋ” ያግስ።




\par }\Chap{41}{\PP \VerseOne{1}ላፑንꬃ አጌናን ካዎ ኮቸ ግድድ፥ ካዋ ሞርናታፐ እሶይ፥ ኤልሳማ ናአይ፥ ናታና ናአይ እስማኤል ታሙ አሳራ እስፈ አክቃማ ናኣ ጎዶልያራ ጋሄታናዉ ምፅጳ ብስ። ኡባይ ኡትድ ካꬅ ምሽን፥

\VS{2}ናታና ናአይ እስማኤልነ እያራ ደእያ ታሙ አሳት ባንታ ማሻ ማሻ ከስድ፥ ባብሎነ ካዎይ ይሁዳ ቦላ ሹምዳ አክቃማ ናኣ ጎዶልያ ዎꬍዶሶና።

\VS{3}እስማኤል ቃስ ምፅጳን ጎዶልያራ ደእያ አይሁደታነ ባብሎነ ኦላንቾታ ኡባ ዎꬍስ።


\par }{\PP \VS{4}ጎዶልያ ሀይቅዳ ዎንተꬃ ጋላስ፥ ኦንካ እያ ሀይቁዋ ኤሮና ደእሽን፥

\VS{5}ሴከማፐ፥ ሴሎፐነ ሳማረፐ ሆስፑን ታሙ አሳት አዛንድ፥ ባንታ ቡቻ ሜድድ፥ ባንታ ማኡዋ ዳክድ፥ ባንታ ሶምኡዋ ጋርሸ ይዶሶና። ኤንቲ ፆሳ ኬꬃስ እምያ ካꬅነ እፃነ ኤህዶሶና።

\VS{6}እስማኤል ዬክሸ ምፅጳፈ ከይድ፥ ኤንታራ ጋሄታናዉ ብስ። ኤንታ ጋሄትዳ ዎደ፥ “አክቃማ ናኣ ጎዶልያኮ ሃ ይድ እያ በእተ” ያግስ።

\VS{7}ኤንቲ ካታማ ገልዳ ዎደ እስማኤልነ እያራ ደእያ አሳት ኤንታ ዎꬍድ ሃꬃ ኦላን የግዶሶና።


\par }{\PP \VS{8}ሽን ሄ ሆስፑን ታሙ አሳታፐ ታማት እስማኤላ ሀይሳዳ ያግድ ዎስዶሶና፦ “ኑና ዎꬎፓ! ኑ ጎሻን ኑ ቆስዳ ዳሮ ግስተይ፥ ባንግ፥ ሻማሆ ዛይተይነ ኤስ ደኤስ” ያግዶሶና። እ ኤንታ ዎꬎና የድ አግስ።

\VS{9}እስማኤል አሳ ዎꬍድ የግዳ ኦላይ፥ እስራኤለ ኦላናዉ ባኦስ ይዳ ዎደ ካዎይ አስ ቦክስዳ ግታ ግምበትዳ ሃꬃ ኦላ። ናታንያ ናአይ እስማኤል ሄ ኦላ አሀን ኩንꬅስ።

\VS{10}እስማኤል ካዋ ማጫ ናይታነ ምፅጳን አትዳ አሳ ኡባ ድእስ። ሄሳት ካዋ ናገይሳታ ሀላቃይ ናቡዛርዳን አክቃማ ናኣ ጎዶልያ አዋተꬃ ጋርሳን ምፅጳን ዎꬅዳይሳታ። እ ኤንታ ድእድ፥ ባራ ኤክድ፥ አሞነ ቢታ ባናዉ ደንድስ።


\par }{\PP \VS{11}ቃራያ ናአይ ዮሃንነ እያራ ደእያ ቶራ ሞጮናት እስማኤል ኦꬅዳ ኢታባ ኡባ ስእዶሶና።

\VS{12}ባንታ አሳ ኤክድ፥ እያራ ኦለታናዉ ብዶሶና፤ እስማኤላ ጋባኦናን ደእያ ግታ ኤለ ሃꬃ ማታን ኦይክዶሶና።

\VS{13}እስማኤል ድእድ ኤፍያ አሳ ኡባይ ቃራያ ናኣ ዮሃናናነ እያራ ደእያ ቶራ ሞጮናታ በእዳ ዎደ ዳሮ ኡፋይትዶሶና።

\VS{14}ሄ ድኤትዳይሳት ኡባይ ጉየ ስሚድ፥ ቃራያ ናኣ ዮሃናናን ጋሄትዶሶና።

\VS{15}ሽን እስማኤልነ ሀራ ሆስፑን አሳት ዮሃናናፐ ከስ ኤክድ፥ አሞነ ቢታ ባቃትዶሶና።


\par }{\PP \VS{16}እስማኤል አክቃማ ናኣ ጎዶልያ ዎꬍድ፥ ምፅጳፈ ድእድ ኤህዳ ኦላንቾት፥ ማጫሳት፥ ናይትነ ሹፋት ኡባይ ቃራያ ናኣ ዮሃናራነ ሀራ ቶራ ሞጮናታራ ደንድድ ብዶሶና።

\VS{17}ኤንቲ ያፐ ደንድድ፥ ግብፀ ባናዉ፥ ቤተለመ ማታን ደእያ ገሮት-ካማሀማ ጌተትያ በሳን ሸምፕዶሶና።

\VS{18}ኤንቲ ግብፀ ብዳይ ባብሎነ ካዎይ ሹምዳ አክቃማ ናኣ ጎዶልያ እስማኤል ዎꬍዳ ግሾ፥ ባብሎነታስ ያይድ፥ ባብሎነፐ ባቃትድ፥ ግብፀ ባናዉ ደንድዶሶና።




\par }\Chap{42}{\PP \VerseOne{1}ቶራ ሞጮናት ኡባይ፥ ቃራያ ናአይ ዮሃን፥ ሆሻያ ናአይ አዛርያስ አሳ ኡባይ፥ ጉꬃፈ ግታ ጋካናዉ፥

\VS{2}ናብያ ኤርምያሳኮ ይድ፥ “ኑ ነና ኦይችያባ ኑስ ኦꬃርክ። አትዳ ኑ ግሾ ጎዳ ነ ፆሳ ዎሳርክ። ኑ ካሰ ዳሮ፤ ሽን ሀእ ነ በኤይሳዳ ጉꬃ አሳ ፃላል አትዳ።

\VS{3}ኑ ብያ ኦግያነ ኑ ኦꬃናባ እ ኑና በሳና መላ ጎዳ ነ ፆሳ ኑ ግሾ ዎሳ” ያግዶሶና።


\par }{\PP \VS{4}ናበይ ኤርምያስ ዛሪድ፥ “ሎኦ፤ ህንተ ኦይሻዳ፥ ጎዳ ህንተ ፆሳ ታ ዎሳና፤ ህንተፈ አይኮካ ቆሶና እ ኦድያባ ኡባ ህንተዉ ኦዳና” ያግስ።


\par }{\PP \VS{5}ኤንቲ ዛሪድ፥ ኤርምያሳኮ፥ “ጎዳይ ነ ፆሳይ ነ ባጋራ ኑና ኪትያባ ኡባ ኑ ፖሎና እፅኮ፥ ጎዳይ ባ ሁጰን ኑ ቦላ ቱማነ አማነትዳ ማርካ ግዶ።

\VS{6}ኑ ዶስያባ ግድን፥ እፅያባ ግድን፥ ኑ ነና እያኮ ኪትያ ጎዳይ፥ ኑ ፆሳይ ኪትያባ ኑ ኦꬃና። ኑ እያዉ ኪተትኮ፥ ኑስ ኡባባይ እንጀ ግዳና” ያግዶሶና።


\par }{\PP \VS{7}ታሙ ጋላሳፐ ጉየ፥ ጎዳ ቃላይ ኤርምያሳኮ ይስ።

\VS{8}ቃራያ ናኣ ዮሃና፥ እያራ ደእያ ቶራ ሞጮናታነ አሳ ኡባ፥ ጉꬃፈ ግታ ጋካናዉ ፄግድ፥

\VS{9}ህንተ ዎሳ ታ እያኮ ሺሻና መላ ህንተ ታና ኪትዳ ጎዳይ እስራኤለ ፆሳይ ሀይሳዳ ያጌስ።

\VS{10}“ ‘ታ ካሰ ህንተ ቦላ ኤህዳ ኢታባይ ታና አዛንꬅዳ ግሾ፥ ህንተ ሀ ቢታን ኡትኮ፥ ታ ህንተና ኬፃናፐ አትሽን፥ ላልከ፤ ቶካናፐ አትሽን፥ ሾድከ።

\VS{11}ህንተ ሀእ ያይያ ባብሎነ ካዋስ አይኮካ ያዮፍተ። ህንተና እያ ኩሸፐ አሻናዉ ታ ህንተራ ደእያ ግሾ ያዮፍተ።

\VS{12}ታ ህንተዉ ቃታና፤ ያታዳ እ ህንተዉ ቃትድ፥ ህንተና ህንተ ቢታ ዛራና መላ ኦꬃና’ ያጌስ ጎዳይ።


\par }{\PP \VS{13}“ግዶሽን፥ ህንተ ጎዳስ፥ ህንተ ፆሳስ ኪተቶና እፅድ፥ ሀ ቢታን ኡቶኮ ጊኮ፥

\VS{14}ቃስ ህንተ፥ ‘ኦላ ዎረነ ኦላስ ፑንያ ሞይዘ ስኦናነ ኮሽ ባይና ግብፀ ብድ፥ ያን ዳና’ ጊኮ፥

\VS{15}ህንተኖ፥ ይሁዳን አትዳ አሳዉ፥ ጎዳይ ግያባ ስእተ። ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፦ ‘ህንተ ግብፀ ብድ፥ ያን ዳናዉ ቆፋ ቃችኮ፥

\VS{16}ህንተ ያይዳ ኦላይ ግብፀን ህንተና ኦይካና፤ ህንተ ህርግዳ ኮሻይ ህንተና ካልድ ባና፤ ህንተ ያን ግብፀን ሀይቃና።

\VS{17}ግብፀ ብድ ዳናዉ ቆፋ ቃችዳ አሳ ኡባይ ኦላን ዎይኮ ኮሻን ዎይኮ ቦሻን ሀይቃና። ታ ኤንታ ቦላ ኤህያ ኢታፐ እሶይካ ከስ ኤከና ዎይኮ አተና’ ያጌስ።


\par }{\PP \VS{18}“ኡባፈ ዎልቃማ ጎዳይ፥ እስራኤለ ፆሳይ፥ ‘የሩሳላመን ደኤይሳታ ቦላ ታ ሀንቆይነ ታ ይሎይ ጉክዳይሳዳ፥ ህንተ ግብፀ ገልያ ዎደ ህንተ ቦላ ታ ሀንቆይ ሄሳዳ ጉካና። ህንተ ዳጋማስ፥ ጫሻስ፥ ባደꬃስነ ሚቻስ አታና፤ ሀ በሳ ዛሪድ በኤከታ’ ያጌስ።


\par }{\PP \VS{19}“ይሁዳን አትዳይሳቶ፥ ጎዳይ ህንተኮ፥ ‘ግብፀ ቦፕተ!’ ያግስ። ታ ሀች ህንተኮ፥ ‘ናገትተ’ ገይሳ ስእተ።

\VS{20}ህንተ ታኮ፥ ‘ኑ ግሾ ጎዳ ኑ ፆሳ ዎሳ፤ እ ነዉ ኦድያባ ኡባ ኑስ ኦዳ፤ ኑ ኦꬃና’ ያግድ፥ ታና ጎዳኮ፥ ህንተ ፆሳኮ፥ ኪትደታ፤ ሄሳን ግታ ባላ ባልደታ።

\VS{21}ታ እ ግዳባ ኡባ ሀች ህንተዉ ኦዳስ። ሽን ጎዳይ ህንተ ፆሳይ ታ ባጋራ ህንተዉ ኪትዳ ቃላስ ኪተቶና እፅደታ።

\VS{22}ህዛ፥ ሀይሳ ስእተ፤ ህንተ ብድ ዳናዉ ኮይያ ቢታን ህንተ ኦላን፥ ኮሻንነ ቦሻን ሀይቅድ ዉራና” ያግስ።




\par }\Chap{43}{\SH ኤርምያስ ግብፀ ብስ
\par }
{\PP \VerseOne{1}ጎዳይ ኤንታ ፆሳይ ኪትዳ ቃላ ኡባ ኤርምያስ ኤንታዉ ኦድድ ዉርስዳፐ ጉየ፥

\VS{2}ሆሻያ ናአይ አዛርያስ፥ ቃራያ ናአይ ዮሃንነ ኦቶራንቾ አሳ ኡባይ ኤርምያሳኮ፥ “ነ ዎርዶ ኦዳሳ! ጎዳይ ኑ ፆሳይ ኑ ግብፀ ብድ ኡቶና መላ ድጋናዉ ነና ኑኮ ኪትቤና።

\VS{3}ሽን ባብሎነ አሳይ ኑና ዎꬋናዳ ዎይኮ ድእድ ባንታ ቢታ ኤፋናዳ ነ ኑና ኤንታ ኩሸን አꬃዳ እማና መላ ነና ኑ ቦላ ደንꬅዳይ ኔራ ናኣ ባሮካ” ያግዶሶና።


\par }{\PP \VS{4}ቃራያ ናአይ ዮሃን፥ ቶራ ሞጮናት ኡባይነ አሳ ኡባይ ይሁዳ ቢታን ዳና መላ ጎዳይ ኤንታ ኪትዳ ኪታ ፖሎና እፅዶሶና።

\VS{5}ቃራያ ናአይ ዮሃንነ ቶራ ሞጮናት ኡባይ ባንታ ላለትዳ ካዎተꬃታ ኡባፈ ይሁዳን ዳናዉ ስምዳ ይሁዳ አሳ ባንታራ ኤክድ ግብፀ ብዶሶና።

\VS{6}ካዋ ናገይሳታ ሀላቃይ ናቡዛርዳን ሳፋና ናኣ፥ አክቃማ ናኣ ጎዶልያራ ዳና መላ አሽዳ አደታ፥ ማጫሳ፥ ናይታነ ካዋ ማጫ ናይታ ኡባ ኤፍዶሶና። ቃስ ናብያ ኤርምያሳነ ኔራ ናኣ ባሮካ ኤፍዶሶና።

\VS{7}ኤንቲ ጎዳ ኪታ እፅድ፥ ግብፀ ቢታ ገልድ፥ ፃፍናሳ ካታማ ጋካናዉ ብዶሶና።


\par }{\PP \VS{8}ፃፍናሳን ጎዳ ቃላይ ኤርምያሳኮ ሀይሳዳ ያግድ ይስ።

\VS{9}“ግታ ሹቻታ ኤካዳ፥ ይሁዳ አሳይ በእሽን፥ ፃፍናሳን ደእያ ግብፀ ካዋ ጋꬎ ገልያ በሳን ስንꬃ ባጋራ ደእያ ባሱዋን ሞጋ።

\VS{10}ኤንታኮ፥ ‘ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ፤ ታ ኪታዳ፥ ታ አይልያ ባብሎነ ካዋ ናቡካዳናፆራ ኤህሳና። ሀ ሞገትዳ ሹቻታ ቦላ እያ ካዎተꬃ አራታ ዎꬃና። እ ባ ካዎተꬃ ዱንካንያ እያ ቦላ ኤሳና።

\VS{11}እ ይድ ግብፀ ቢታ ኦላና። ሀይቆስ በሰይሳት ሀይቃና፤ ድኤታናዉ በሰይሳት ድኤታና፤ ማሻን ሀይቃናዉ በሰይሳት ማሻን ሀይቃና።

\VS{12}ግብፀን ደእያ ኤቃ ፆሳታ ኬꬃ ታማ ኦይꬃና፤ ኤቃታ ፁጋና ዎይኮ ድአና። ሄንꬃንቾይ ባ እትያ ማኤይሳዳ፥ ግብፀ ቢታ ማአና። ያትድ፥ ያፐ ሳሮ ባና።

\VS{13}እ፥ ግብፀ ቢታን ሄልዮታ ካታማን ደእያ ሀዉልትያ መንረꬃና፤ ግብፀ ፆሳታ ኬꬃ ታማን ፁጋና’ ” ያግስ።




\par }\Chap{44}{\SH ኤቃ ጎይኖይ ካለꬅዳ መቶ
\par }
{\PP \VerseOne{1}ግብፀን ምግዶላ፥ ፃፍናሳ፥ መምፕሳነ ጳትሮሳ ቢታን ደእያ አይሁደታስ ጎዳ ቃላይ ኤርምያሳኮ ሀይሳዳ ያግድ ይስ።

\VS{2}“ኡባፈ ዎልቃማ ጎዳይ፥ እስራኤለ ፆሳይ፥ የሩሳላመ ቦላነ ይሁዳ ካታማ ኡባ ቦላ ታ ኤህዳ ꬋዮ ኡባ ህንተ፥ ህንተ አይፈን በእደታ። ኤንቲ ሀች ጋካናዉ ላለትድ አትዶሶና፤ ኦንካ ያን ዴና።

\VS{3}ሄስ ሀንዳይ፥ ኤንቲ ኢታ ኦሶ ኦꬅድ፥ ታና ሀንቀꬅዳ ግሾሳ። ኤንቲ ዎይኮ ህንተ ዎይኮ ህንተ ማይዛት ኤሮና ሀራ ፆሳታስ እፃነ ጩይስድ ኤንታዉ ጎይንዶሶና።

\VS{4}‘ታ እፅያ ሀይሳ መላ ኢታባ ኦꬆፕተ’ ያግድ ኦዳና መላ ዛራ ዛራ ታ አይለታ፥ ናበታ ኪታስ።

\VS{5}ግዶሽን፥ ኤንቲ ስኦና ዎይኮ አኬኮና እፅዶሶና። ሀራ ፆሳታስ እፃነ ጩይስያ ኢታ ኦሱዋ አጎና እፅዶሶና።

\VS{6}ሄሳ ጋሶን ታ ሱልያ ሀንቆይነ ይሎይ ይሁዳ ካታማታ ቦላነ የሩሳላመ ኦገታን ኤፅስ። ኤንቲ ሀች ህንተ በኤይሳዳ ላለትዶሶና፤ ባይሳ ግድዶሶና።


\par }{\PP \VS{7}“ሀእካ ጎዳይ፥ ኡባፈ ዎልቃማ ፆሳይ፥ እስራኤለ ፆሳይ፥ ሀይሳዳ ያጌስ፤ ህንተ ኮቻይ አቶና መላ፥ ማጫሳ፥ አደታ፥ ናይታነ ዮጋ ናይታ ይሁዳ ቢታፈ ꬋይሳናዳ ኢታባ ህንተ፥ ህንተ ቦላ አይስ ኦቲ?

\VS{8}ህንተ ዳናዉ ይዳ ግብፀ ቢታን ሀራ ፆሳታስ እፃነ ጩይስድ ታና አይስ ሀንቀቲ? ሳአን ደእያ ካዎተꬃታ ኡባ ግዶን ባደꬃስነ ቦረስ አትድ፥ ህንተና ꬋይሳናዉ አይስ ኮዬቲ?

\VS{9}ካሰ ህንተ አዋት፥ ይሁዳ ካዎትነ ኤንታ ማቸት፥ ህንተነ ህንተ ማቸት ይሁዳ ካታማታንነ የሩሳላመ ኦገታን ኦꬅዳ ኢታ ኡባ ዶግደትዬ?

\VS{10}ህንተ ሀች ጋካናዉ ህንተናተꬃ ካዉሽበከታ፤ ታና ቦንችቤከታ። ታ ህንተዉነ ህንተ ማይዛታስ እምዳ ህግያነ ዎጋ ካልበከታ።


\par }{\PP \VS{11}“ሄሳ ግሾ፥ ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፤ ታ ህንተና፥ ይሁዳ ዘርታ ኡባ ꬋይሳናዉ ቆፋ ቃቻስ።

\VS{12}ይሁዳን አትዳ አሳ ግዶፈ፥ ግብፀ ብድ፥ ያን ዳናዉ ቆፋ ቃችዳይሳታ ታ ꬋይሳና። ኤንቲ ኡባይ ግብፀን ዉራና፤ ኦላንነ ኮሻን ሀይቃና። ግታፐ ጉꬁ ጋካናዉ ደእያ ኡባይ ኦላንነ ኮሻን ꬋያና። ኤንቲ ዳጋማስ፥ ጫሻስ፥ ባደꬃስነ ሚቻስ አታና።

\VS{13}ታ የሩሳላመ፥ ኦላን፥ ኮሻንነ ቦሻን ሴርዳይሳዳ ግብፀ ቢታን ደኤይሳታ ሴራና።

\VS{14}አትዳ ይሁዳ አሳፐ ግብፀ ብድ ደኤይሳት ግብፀታ ኩሽያፐ ፖሎ ከስ ኤኮኮና። ኤንቲ ስሚድ ዳና ግድ አሞትያ ይሁዳ ቢታ አይ አስካ ስመና። ጉꬃ አሳፐ አትሽን፥ ኦንካ ስሚድ ዬና” ያግስ።


\par }{\PP \VS{15}ኤንታ ማቸት ሀራ ፆሳታስ እፃነ ጩይሰꬅ ኤርያ አደይ ኡባይ፥ ያን ደእያ ማጫሳ ኡባይነ ግታ ማባራ ግድድ፥ ግብፀንነ ጳትሮሳን ደእያ አሳ ኡባይ ኤርምያሳኮ ሀይሳዳ ያግዶሶና።

\VS{16}“ኔኒ ጎዳ ሱንꬃን ኑስ ኦድያባ ኡባ ኑ ስኦኮ።

\VS{17}ኑ ኦꬃና ግድ ቆፕዳባ ኡባ ኦꬃና። ኑኒ፥ ኑ ማይዛት፥ ኑ ካዎትነ ኑ ሀላቃት ይሁዳ ካታማታንነ የሩሳላመ ኦገታን ካሰ ኦꬅዳይሳዳ ሳሎ ካውዉ ጌተትያርስ ኑ ፆሴስ እፃነ ጩይሳና፤ ኡሻ ያርሹዋ እዉ ጉሳና። ኑ ካሰ ሄሳ ኦꬅያ ዎደ፥ ኑስ ዳሮ ካꬅ ደኤስ፤ ሄ ዎደ ኑስ ሳእ ኬሀ፤ ኑና አይብካ መትቤና።

\VS{18}ሽን ሳሎ ካዌስ እፃነ ጩይሰይሳነ ኡሻ ያርሾ ጉሰይሳ አግዳፐ ጉየ፥ ኑስ ኡባባይ ፓጭስ፤ ኑ ኦላንነ ኮሻን ዉርዳ” ያግዶሶና።


\par }{\PP \VS{19}ማጫሳት ጉጅድ፥ “ኑ ሳሎ ካዌስ ማላን ኡይꬁ ኡክያ ዎደ፥ እፃነ ጩይስያ ዎደነ ኡሻ ያርሾ እዉ ጉስያ ዎደ ኑ አዝናት ኤሮና ደእሽን፥ ኑ ኦꬅዳባይ አይብካ ባዋ” ያግዶሶና።


\par }{\PP \VS{20}ሀይሳዳ ያግድ ዛርዳ አሳ ኡባስ፥ ማጫሳስነ አደታስ፥ ኤርምያስ ሀይሳዳ ያግስ፤

\VS{21}“ህንተነ ህንተ ማይዛት፥ ህንተ ካዎትነ ህንተ ሀላቃት፥ ቢታን ደእያ አሳ ኡባይ፥ ይሁዳ ካታማታንነ የሩሳላመ ኦገታን እፃነ ጩይስዳይሳ ጎዳይ ኤረና ዎይኮ ዶግስ ግድ ቆፔቲ?

\VS{22}ህንተ ኦꬅያ ኢታነ ሻትያ ኦሱዋ ጎዳይ ስእ ጋናዉ ዳንዳእቦና ግሾ፥ ህንተ ቢታ ሀች ህንተ በኤይሳዳ ላለትዳ፥ ባይሳነ ባደትዳ ቢታ ኦꬅስ።

\VS{23}ሀ ꬋዮ ኡባይ ህንተና ጋክዳይ፥ ህንተ ሀራ ፆሳታስ እፃነ ጩይስዳ ግሾሳ፥ ጎዳ ቦላ ናጋራ ኦꬅዳ ግሾሳ፥ ጎዳ ቃላ ስኦና እፅዳ ግሾሳነ እያ ህግያ፥ እያ ዎጋነ አዋጁዋስ ኪተቶና እፅዳ ግሾሳ” ያግስ።


\par }{\PP \VS{24}ሄሳፈ ጉየ፥ ኤርምያስ አሳ ኡባስነ ማጫሳስ ሀይሳዳ ያግስ፤ “ህንተኖ፥ ይሁዳፐ ይድ፥ ግብፀ ቢታን ደእያ አሳዉ፥ ጎዳይ ግያባ ስእተ።

\VS{25}ኡባፈ ዎልቃማ ጎዳይ፥ እስራኤለ ፆሳይ፥ ሀይሳዳ ያጌስ፤ ህንተነ ህንተ ማቸት፥ ‘ኑኒ ሳሎ ካዌስ እፃነ ጩይሳና፤ ኡሻ ያርሹዋ እዉ ጉሳና’ ግድ ጫቅዳ ጫቁዋ ፖልድ፥ ኦሶን በስደታ። ህዛ፥ ጉየ ጎፕተ፤ ህንተ ጫቁዋ ፖልተ።


\par }{\PP \VS{26}“ግዶሽን፥ ህንተኖ፥ ግብፀ ቢታን ደእያ ይሁዳ አሳዉ፥ ጎዳይ ግያባ ስእተ! ጎዳይ ሀይሳዳ ያጌስ፤ ‘ህዛፐ ጉየ ግብፀ ቢታን ደእያ ይሁዳ አሳፐ እሶይካ ታ ሱንꬃን፥ “ኡባ ሃርያ ጎዳይ ኤሮ” ’ ግድ ጫቆና መላ ታ ግታ ሱንꬃን ጫቃስ።

\VS{27}ታ ኤንታ ቦላ ሎኦባ ግዶናሽን፥ ኢታባ ኤሀናዉ ምናይስ። ግብፀን ደእያ ይሁዳ አሳይ ዉራና ጋካናዉ ኦላንነ ኮሻን ሀይቃና።

\VS{28}ኦላፐ አትዳ ጉꬃ አሳት ግብፀፈ ይሁዳ ስማና። ሄ ዎደ ግብፀን ደእያ ይሁዳ አሳይ፥ ታ ቃላፐነ ኤንታ ቃላፐ አዉስ ቱሜኮ ኤራና።

\VS{29}ታ ህንተና ሀ በሳን ሴርያ ዎደ፥ ‘ታ ህንተ ቦላ ኢታባ ኤሀና’ ግዳይስ ቱማ ግደይሳስ ታ ህንተዉ ማላታ እማና።

\VS{30}ታ ይሁዳ ካዋ ሰደቅያሳ እያዉ ሞርከ ግድድ፥ እያ ዎꬋናዉ ኮይያ ባብሎነ ካዋ ናቡካዳናፆራስ አꬃዳ እምዳይሳዳ ግብፀ ካዋ ሆፍራ እያ ዎꬋናዉ ኮይያ እያ ሞርከታስ አꬃዳ እማና” ያጌስ ጎዳይ።




\par }\Chap{45}{\SH ባሮካስ ኦደትዳ ትንብተ
\par }
{\PP \VerseOne{1}እዮስያሳ ናአይ እዮአቄም ይሁዳን ካዎትዳ ኦይዳንꬆ ላይꬃን፥ ኔራ ናአይ ባሮክ ሀ ቃላታ ኤርምያስ ኦድን፥ ስእድ፥ ማፃፋን ፃፍስ። ሄ ዎደ ኤርምያስ እያዉ ኦድዳ ቃላይ ሀይሳ፦

\VS{2}“ባሮካ፥ ጎዳይ፥ እስራኤለ ፆሳይ ኔኮ ሀይሳዳ ያጌስ፦

\VS{3}ኔኒ፥ ‘ጎዳይ ታ ሳኩዋ ቦላ አዛኖ ጉጅዳ ግሾ ታኖሾ! ታኒ ኡንአን ዳቡራዳ ሸምፖ ꬋያስ’ ” ያጋዳሳ።


\par }{\PP \VS{4}ባሮካ፥ ጎዳይ ኔኮ ሀይሳዳ ያጌስ፦ “ታ ኬፅዳይሳ ታ ላላና፤ ታ ቶክዳይሳ ታ ሾዳና። ታ ሀይሳ ቢታ ኡባን ኦꬃና።

\VS{5}ያትን፥ ነ ነዉ ግታባ ኮያዬ? ሄሳ ኮዮፓ። አሳ ኡባ ቦላ ታ ꬋዮ ኤሀና። ሽን ነ ብዳ በሳ ኡባን ታ ነ ሸምፑዋ አሻና” ያጌስ ጎዳይ።




\par }\Chap{46}{\SH ግብፀስ ኦደትዳ ትንብተ
\par }
{\PP \VerseOne{1}ካዎተꬃታባ ጎዳይ ኤርምያሳስ ኦድዳ ቃላይ ሀይሳ።

\VS{2}እዮኣሳ ናአይ እዮአቄም ይሁዳን ካዎትዳ ኦይዳንꬆ ላይꬃን፥ ኤፍራፂሳ ሻፋ ማታን፥ ካርካምሻ ጌተትያ በሳን፥ ባብሎነ ካዎይ ናቡካዳናፆር ፆንዳ ግብፀ ካዋ ናኮ ኦላንቾታባ ጎዳይ ሀይሳዳ ያጌስ።


\par }{\Q \VS{3}ህንተ ቶራነ ጎንዳለ ጊግስተ፤

\par }{\QB ኦላስ ከይተ።


\par }{\Q \VS{4}ህንተ ፓራታ ብፃልድ ቶግተ፤

\par }{\QB ህንተ ሁጵያን ብራታ ባርኔፃ ዎꬅተ።

\par }{\Q ህንተ በሳ በሳ ኦይክተ፤

\par }{\QB ህንተ ቶራ ሌፍተ፤

\par }{\QB ህንተ ኦላ ማኡዋ ማእተ።


\par }{\Q \VS{5}“ሽን ሀይስ ታ በኤይ አይቤ?

\par }{\QB ኤንቲ ያይድ ጉየ ስምዶሶና።

\par }{\Q ዎልቃማት ፆነትዶሶና፤

\par }{\QB ጉየ ፄሎና ባቃትዶሶና፤

\par }{\QB ኤንታ ዩሾ ኡባን ዳጋም ደኤስ”

\par }{\MM ያጌስ ጎዳይ።


\par }{\Q \VS{6}ኤሶተይስ ከስ ኤከና፤

\par }{\QB ምኖይካ አታናዉ ዳንዳኤና።

\par }{\Q ፑደሀ ባጋን ኤፍራፂሳ ሻፋ ማታን፥

\par }{\QB ኡባይ ꬉበትድ ኩንድዶሶና።


\par }{\Q \VS{7}ሀይስ ናይለ ሻፋ ክፃዳ ደንደይ፥

\par }{\QB ድኦ ሃꬃዳ ጎገይ ኦኔ?


\par }{\Q \VS{8}ግብፀይ ናይለ ሻፋዳ ደንዴስ፤

\par }{\QB ድኦ ሃꬃዳ ጉፔስ።

\par }{\Q ግብፀይ፥ “ታኒ ክፃዳ፥ ቢታን ኤላና፤

\par }{\QB ካታማታነ እያን ደእያ አሳ ኡባ ꬋይሳና” ያጌስ።


\par }{\Q \VS{9}ፓራቶ፥ ጉፕድ ከይተ፤

\par }{\QB ፓራ ጋረቶ ዎፅተ።

\par }{\Q ጎንዳለ ኦይክዳ ቶጰነ ፑፃ አሳዉ፥

\par }{\QB ዶንገን ዱክያ ሉዳ አሳዉ፥

\par }{\QB ምኖ ኦላንቾቶ፥ ደንድድ ኦለትተ።


\par }{\Q \VS{10}ሄ ጋላሳይ ጎዳ ኡባፈ ዎልቃማ ጎዳ ጋላስ፥

\par }{\QB ጎዳይ ባ ሞርከታ ቦላ ሀሎ ከይያ ጋላስ።

\par }{\Q እያ ማሻይ ካላና ጋካናዉ ኤንታ ማና፤

\par }{\QB አላና ጋካናዉ ኤንታ ሱꬃ ኡያና።

\par }{\Q ጎዳይ፥ ኡባፈ ዎልቃማ ፆሳይ፥

\par }{\QB ፑደሀ ባጋን ኤፍራፂሳ ሻፋ ማታን፥

\par }{\QB ኤንታ ያርሾ ኦꬅድ ኤካና።


\par }{\Q \VS{11}ጌላኤ፥ ግብፀ ማጫ ናተ፥

\par }{\QB ጋላዳ ቢታ ባዳ ትየትያ ꬋለ ኤሀ።

\par }{\Q ግዶሽን፥ ነ ጮ ꬋለ ዳርሳሳፐ አትሽን፥

\par }{\QB ነዉ ፓፆይ ባዋ።


\par }{\Q \VS{12}ካዎተꬃት ነ ዬላ ስእዶሶና፤

\par }{\QB ነ ዬሆይ ቢታ ኡባ ኩማና።

\par }{\Q ነ ኦላንቾት እሶይ እሱዋን ꬉበትድ፥

\par }{\QB ኡባይ እስፈ ኩንድዶሶና።


\par }{\PP \VS{13}ባብሎነ ካዎይ ናቡካዳናፆር ግብፀ ኦላናዉ ያናይሳ፥ ጎዳይ ናብያ ኤርምያሳስ ኦድዳ ቃላይ ሀይሳ፦


\par }{\Q \VS{14}ሀይሳ ግብፀን ኦዳ፤

\par }{\QB ምግዶላን፥ መምፕሳንነ ፃፍናሳን አዋጃ።

\par }{\Q ህንተ በሳን በሳን ኤቅተ፤ ጊገትተ፤

\par }{\QB ህንተ ዩሹዋን ደእያ ኡባ ማሽ ማና።


\par }{\Q \VS{15}ህንተ ምኖ ኦላንቾት አይስ ኩንድዴ?

\par }{\QB ጎዳይ ኤንታ ሱግዳ ግሾ ግደኔ?


\par }{\Q \VS{16}ኦላንቾት ꬉበትድ ኩንድዶሶና፤

\par }{\QB እሶይ እሱዋ፥ “ደንድድ የꬍተ፤

\par }{\QB ሞርከ ማሻፈ አታናዉ፥

\par }{\QB ኑ አሳኮ፥ ኑ ቢታ ስሞስ” ያጎሶና።


\par }{\Q \VS{17}ኤንቲ ያን ግብፀ ካዋኮ፥

\par }{\QB “ባ ቃዳ ጎኤቶና ጮ ዉርስያ ኦዳንቾ” ግድ ሱንꬃና።


\par }{\Q \VS{18}“ኡባፈ ዎልቃማ ጎዳ” ጌተትያ

\par }{\QB ካዎይ ሀይሳዳ ያጌስ፦

\par }{\Q “ታኒ፥ ታ ሸምፑዋን ጫቃይስ፤

\par }{\QB ደረታ ግዶን ታቦረ ደረይ፥

\par }{\QB አባ ማታን ደእያ ቃርመሎሳ ደረይ፥

\par }{\QB አዱቀይሳዳ አዱቅያ ሞርከይ ህንተ ቦላ ያና።


\par }{\Q \VS{19}ህንተኖ፥ ግብፀን ደኤይሳቶ፥

\par }{\QB ድኤትድ ባናዉ ጊግተ።

\par }{\Q መምፕሳ ካታማይ ላለትድ፥

\par }{\QB ኦንካ ደኦና መላ ቢታ ግዳና።


\par }{\Q \VS{20}ግብፀይ ሎኦ ኡሳ መላ፤

\par }{\QB ሽን ፑደሀ ባጋ ቢታፈ ያ

\par }{\QB ቦፅያን እያ ሳፀታና።


\par }{\Q \VS{21}ሚሸይ ጭገትን ኦꬅያ ኦላንቾት

\par }{\QB ሞꬍዳ ዎፋኖ መላ።

\par }{\Q ኤንታ ꬋዮ ጋላሳይ ማትዳ ግሾ፥

\par }{\QB ኤንቲ ሴረትያ ዎደይ ጋክዳ ግሾ፥

\par }{\QB ኤንቲ እስፈ ጉየ ስሚድ ባቃትዶሶና፤

\par }{\QB ኤንቲ ባንታ በሳን ኤቅቦኮና።


\par }{\Q \VS{22}ሞርከይ ዎልቃን ሱግድ ያ ዎደ፥

\par }{\QB ግብፀ አሳይ ባቃትያ ሾሻዳ ኮልፃና።

\par }{\Q ሞርከት ምꬅ ቃንፅያ አሳዳ፥

\par }{\QB ካልታ ኤክድ እያ ቦላ ያና።


\par }{\Q \VS{23}አሳይ ስፅዳ ዎራ ቄፅድ ꬋይሰይሳዳ፥

\par }{\QB ግብፀ አሳ ቃንፅድ ዉርሳና

\par }{\Q ሞርከታ ታይቦይ ቦለፐ ዳሮ፤

\par }{\QB ኤንታ ታይባናዉ ዳንዳኤተና።


\par }{\Q \VS{24}ግብፀ ማጫ ናእያ ካዉያና፤

\par }{\QB ፑደሀ ባጋ አሳስ አꬋዳ እመታና።”


\par }{\PP \VS{25}ኡባፈ ዎልቃማ ጎዳይ፥ እስራኤለ ፆሳይ ሀይሳዳ ያጌስ። “ታኒ ተብሳ ፆሳ አሞነ፥ ካዋ ፓሮና፥ ግብፀ ቢታነ ግብፀ ፆሳታ፥ ግብፀ ካዎታነ ካዋ ፓሮና ቦላ ዘምፕያ ኡባ ሴራና።

\VS{26}ኤንታ ሸምፑዋ ኮይያ ባብሎነ ካዋ ናቡካዳናፆራ ኩሸንነ እያ ኦላንቾታ ኩሸን አꬃዳ እማና። ሄሳፈ ጉየ፥ ግብፀ ቢታይ ካሰይሳዳ አስ ደእያ ቢታ ግዳና” ያጌስ ጎዳይ።


\par }{\PP \VS{27}“ታ አይልያዉ፥ ያይቆባ ያዮፋ፤

\par }{\QB እስራኤለ፥ ዳጋሞፋ።

\par }{\Q ነና ሃሆ በሳፈ፥

\par }{\QB ነ ኮቻይ ድኤትድ ብዳ ቢታፈ አሻና።

\par }{\Q ያይቆብ ስሚድ፥ ሳሮን ዎፑ ግድ ዳና፤

\par }{\QB ኤንታ ያሽስያባይ ዴና።


\par }{\Q \VS{28}ታ አይልያዉ፥ ያይቆባ፥

\par }{\QB ታ ኔራ ደእያ ግሾ፥ ያዮፋ።

\par }{\Q ታ ነና ላልዳ ካዎተꬃታ ኡባ ꬋይሳና፤

\par }{\QB ሽን ነና ꬋይስከ።

\par }{\Q ታ ነና ፅሎ ፕርዳን ሴራና፤

\par }{\QB ሽን ሴር ባይና ነና ጮ አግከ” ያጌስ ጎዳይ።




\par }\Chap{47}{\SH ፍልስፄመስ ኦደትዳ ትንብተ
\par }
{\PP \VerseOne{1}ግብፀ ካዎይ ጋዛ ኦልድ ኦይካናፐ ካሰ፥ ፍልስፄመባ ጎዳፐ ናብያ ኤርምያሳኮ ይዳ ቃላይ ሀይሳ፦

\VS{2}ጎዳይ ሀይሳዳ ያጌስ፤

\par }{\Q “ሄኮ፥ ፑደሀ ባጋፈ ሃꬅ ꬉቃና፤

\par }{\QB ድኦይ ገልዳ ክፃ ሃꬃዳ ጎጋና።

\par }{\Q ቢታነ ቢታን ደእያባ ኡባ፥

\par }{\QB ካታማታነ ኤንታ ግዶን ደእያ አሳ ኡባ ሙካና።

\par }{\Q አሳይ ዋሳና፤

\par }{\QB ቢታን ደእያ ኡባይ ዬካና።


\par }{\Q \VS{3}ፓራታ ግርሳ፥

\par }{\QB ፓራ ጋረታ ኮሽንቻ፥

\par }{\QB ጋረታ ጎንዶርሳ ግርሳ ስአና።

\par }{\Q አዋታ ኩሸይ አርጋጭዳ ግሾ፥

\par }{\QB ባንታ ናይታ ማዳናዉ ጉየ ስሞኮና።


\par }{\Q \VS{4}ፍልስፄመ አሳ ꬋይሳናዉ፥

\par }{\QB ፅሮሳነ ስዶና ማዳናዉ አትያ

\par }{\QB አሳ ꬋይሳናዉ ዎደይ ጋክስ።

\par }{\Q ጎዳይ ፍልስፄመፐ አትዳይሳታ፥

\par }{\QB ሃꬃን ተቀትዳ ደእያ ካፍቶራፐ ይዳ ኮቻታ ꬋይሳና።


\par }{\Q \VS{5}ጋዝ ካዮታዳ ባ ሁጵያ ሜዳሱ፤

\par }{\QB አስቃሎን ባ ኩሽያ ዶና ቦላ ዎꬃሱ።

\par }{\Q ህንተኖ፥ አባ ጋፃን አትዳይሳቶ፥

\par }{\QB አዉደ ጋካናዉ ህንተ አሳተꬃ ጋረቲ?


\par }{\Q \VS{6}ህንተ፥ ‘ጎዳ ማሻዉ፥ ኔኒ ስእ ጎና እፀይ አዉደሴ?

\par }{\QB ነ በሳ ስማዳ ገላ፤

\par }{\QB ስእ ጋዳ ኡታ’ ያጌታ።


\par }{\Q \VS{7}ሽን ጎዳይ እያ ኪትን፥ እ ዋንድ ስእ ጋኔ?

\par }{\QB አስቃሎናነ አባ ጋፃን ደእያ ቢታ

\par }{\QB ኦላና መላ ኪታስ” ያግስ።




\par }\Chap{48}{\SH ሞአበስ ኦደትዳ ትንብተ
\par }
{\Q \VerseOne{1}ሞአበ ኡባፈ ዎልቃማ ጎዳይ፥

\par }{\QB እስራኤለ ፆሳይ ሀይሳዳ ያጌስ፤

\par }{\Q “እ ꬋያና ግሾ፥ ናቦ ካታማ አየ!

\par }{\QB ቅራታይማ ካታማይ ዬላታናነ፤ ኦይከታና፤

\par }{\QB ኤንታ ሚፃይ ካዉያና፤ መቀረታና።


\par }{\Q \VS{2}ህዛፐ ሞአበ ጬቆይ ꬋያና፤

\par }{\QB ሀሰቦና ካታማ አሳይ ሞአበ ቦላ፥

\par }{\QB ‘ሃይተ፥ ሀ ቢታ ꬋይሳና’

\par }{\MM ያግድ ኢታባ ማቀትስ።

\par }{\Q ነኖ፥ ማድማና ካታመ፥

\par }{\QB ማሽ ነና የደꬃና ግሾ ስእ ጋ።


\par }{\Q \VS{3}ሆሮናይማ አሳይ፥ ‘ꬋዮይነ ኩንደꬅ፥

\par }{\QB ጋክስ’ ግድ ዋስያ ዋሱዋ ስእተ!


\par }{\Q \VS{4}ሞአበይ መቀረታና፤

\par }{\QB እያ ናይት ዬክያ ዬሁዋ ስእተ!


\par }{\Q \VS{5}ኤንቲ ዬክሸ፥ ሉህታ ፑደ ከያና፤

\par }{\QB ሆሮናይማፐ ዱገ ዎꬍሸ፥

\par }{\QB ꬋዮ ዋሱዋ ስአና።


\par }{\Q \VS{6}እሶይ እሶይ፥ ‘ባቃትተ፤ ህንተ ሸምፕዉ አሽተ፤

\par }{\QB መላ ቢታን ደእያ አሮኤራዳ ዱማትተ፥

\par }{\QB ህንተ ሸምፑዋ አሽተ’ ያጋና።


\par }{\Q \VS{7}ኔኒ ነ ዎልቃንነ ነ ዱረተꬃን ጬቀትዳ ግሾ፥

\par }{\QB ነካ ድኤታና።

\par }{\Q ካሞሽካ ባ ካህነታራነ ሀላቃታራ፥

\par }{\QB ድኤትድ ባና።


\par }{\Q \VS{8}ጎዳይ ኦድዳይሳዳ፥

\par }{\QB ካታማ ኡባ ꬋይሰይስ ያና።

\par }{\Q እስ ካታምካ አተና፤

\par }{\QB ዛንጋራይነ ደምባ ኡባይ ꬋያና።


\par }{\Q \VS{9}ሞአበይ ፓልድ አታና መላ

\par }{\QB ቀፈ እምተ።

\par }{\Q እ ካታማይ ꬋያና

\par }{\QB ላትያ አስካ ደመና።


\par }{\Q \VS{10}ጎዳ ኦሱዋ ቀል ግድ ኦꬅያ

\par }{\QB ኡራይ ባደትዳይሳ ግዶ።

\par }{\Q ሱꬁ ጉሶና መላ ባ ማሻ ተቅያ

\par }{\QB ኡራይ ባደትዳይሳ ግዶ!


\par }{\PP \VS{11}“ሞአበይ ያላጋተꬃፈ ዶምድ፥ እንጀን ደእዳ አሳ መላ፤ እ ሀራ ቢታ ድኤትቤና። ሞአበይ ኦቶፐ ኦቶን ትገቶናነ ቃፆና፥ ማልኦይ ላመቶናነ ሳዎይ አጎና፥ ኡትድ ደእዳ ዎይነ ኡሻ መላ።

\VS{12}ታኒ ኦቱዋ ጉፓንይሳታ ኪትያ ዎደይ ያና። ኤንቲ እያ ጉሳና፤ ኦቱዋፐ ፂዞ ꬋይሳና፤ ኦቱዋ መንረꬃና።

\VS{13}እስራኤለ አሳይ ባ አማነትዳ፥ ቤተለን ደእያ ኤቃን ካዉይዳይሳዳ ሞአበይ ባ ፆሳ ካሞሻን ካዉያና።


\par }{\PP \VS{14}“ህንተ፥ ‘ኑ ዎልቃማ አስነ ምኖ ኦላንቾ’ ግድ አይስ ጬቀተቲ?

\VS{15}ሄኮ፥ ሞአበይነ ያን ደእያ ካታማት ꬋይዶሶና። እያ ያላጋ አደ ናይት ሹከታናዉ ዱገ ብዶሶና” ያጌስ፥ ካዎይ፥ ኡባፈ ዎልቃማ ጎዳይ።

\VS{16}ሞአበ ꬋዮይ ማታትስ፤ እያ ላለተꬃ ዎደይ ኤለስድ ጋክስ።


\par }{\PP \VS{17}እያ ዩሹዋን ደእያ አሳይ፥ እያ ግታተꬃ ኤርያ ኡባይ፥ “ምኖ ግድዳ ካዎተꬃ ፃምአይ ዋንድ መቅዴ?” ቦንቸትዳ ፃምአይ ዋንድ ትንቸትዴ? ያግድ ዘሌልተ።


\par }{\PP \VS{18}“ህንተኖ፥ ድቦና ካታማን ደኤይሳቶ፥ ህንተ ቦንቾ በሳፈ ዎꬍድ፥ መላ ቢታን ኡትተ። ሞአበ ꬋይሰይስ ህንተ ቦላ ያና፤ ህንተ ሚፃ ኡባ ላላና።

\VS{19}አሮኤራ ካታማን ደኤይሳቶ፥ ኦገ ዶናን ኤቅድ ፄልተ፤ ከስ ኤክድ ባቃትያ አደታነ ማጫሳ፥ ‘አይበ ከይዳይ?’ ያግድ ኦይችተ።

\VS{20}ኤንቲ፥ ‘ሞአበይ ኩንድዳ ግሾ ካዉይስ፤ እያዉ ዬክተነ ዘሌልተ። ሞአበ ꬋይዳይሳ ግሾ አርኖና ሻፋ ማታን አዋጅተ’ ” ያግድ ዛራና።


\par }{\PP \VS{21}“ገዘን ደእያ ሆሎና፥ ያሳ፥ መፋታ፥

\VS{22}ድቦና፥ ናቦ፥ ቤት-ድብላታይማ፥

\VS{23}ቅራታይማ፥ ቤት-ጋሙላ፥ ቤት-ማኦና፥

\VS{24}ቅርዮታነ፥ ባሶራ ካታማታ ቦላነ ማታንነ ሃሆን ደእያ ሞአበ ካታማታ ቦላ ፕርድ ይስ።

\VS{25}ሞአበ ካጨይ ቃንፀትስ፤ እያ ቀሰይ መቅስ።”


\par }{\PP \VS{26}ጎዳ ቦላ ኦቶርትዳ ግሾ፥ ሞአበ ኡሽድ ማꬆይተ። ባ ጮሻ ቦላ ጎንዶረቶ፤ አሳ ኡባይ እያ ቦላ ቀልቅሶ።

\VS{27}ካሰ ነ እስራኤለ ቦላ ቀልቅሳብኪ? እያባ ሃሳያ ዎደ ካꬋዳ ሁጰ ቃꬅዳይ እስራኤለይ ካይሶታራ ኦይከትዳ ግሾዬ?

\VS{28}ህንተኖ፥ ሞአበን ደኤይሳቶ፥ ካታማፐ ከይድ፥ ሹቻ ሆምኦን ደእተ። አፎ ዶናን ባዉ ኬ ኬፅያ ሆለ መላ ግድተ።

\VS{29}ሞአበይ ዳሮ ኦቶርትስ፤ ሞአበይ አይ መላ ባ ጋና ጋቢስዳኮ፥ ጬቀትያኮ፥ ኦቶርትያኮ፥ አይ መላ ባና ꬎቁ ኦꬅያኮ፥ ታ ስአስ።

\VS{30}ታ ኤንታ ጬቁዋ ኤራይስ፤ ሽን አይኮካ ማደና፤ ኤንታ ኦቶሮይ አይኮካ ኦና።

\VS{31}ሄሳ ግሾ፥ ታ ሞአበስ ዋሳስ፤ ቅር-ሄሬሳ አሳስ ካዮታዳ ዬካይስ።


\par }{\PP \VS{32}ህንተኖ፥ ሰባማ አሳዉ፥ ያእዜራ አሳስ ዬከይሳፈ አꬃዳ ህንተዉ ዬካይስ። ህንተ ታሸይ ዳይድ፥ ማፅነ አባ ፕንድ፥ ያእዜራ ጋክዳ ዎይነ መላ፤ ሽን ህንተ ዎይነ አይፍያነ ዉርጩዋ ቦንቀይሳት ይድ ꬋይስዶሶና።

\VS{33}ኡፋይስነ ሎኦባይ አይፍያ ሞአበ ቢታፈ ኤከትስ። ዎይነ ጉምእያ በሳፈ ዎይነይ ጎጎናዳ ተቃስ። ኦንካ እልልሸ ዎይነ ጉምኤና። ስኤትያ ግርስ ደእኮካ ኡፋይሳ ግርስ ግደና።


\par }{\PP \VS{34}ኤንቲ ሀሰቦናንነ ኤልያላን ዋስያ ዋሶይ ያሃፃ ጋካናዉ ስኤቴስ። ዞኣራፐ ብድ ሆሮናይማነ ኤግላት-ሻልሻ ጋካናዉ ስኤቴስ። ሀር አቶሽን፥ ንምርማ ሃꬃይ መልስ።


\par }{\PP \VS{35}ታኒ ሞአበፐ ꬎቃ በሳታን ጎይነሳታነ ባንታ ፆሳታስ እፃነ ጩይሰይሳታ ꬋይሳና።


\par }{\PP \VS{36}“ኤንቲ ካሰ ደምዳ ዱረተꬃይ ሀእ ꬋይዳ ግሾ፥ ታ ዎዛናይ ሞአበስነ ቅር-ሄሬሳ አሳስ ሱሱልኤዳ ዬካስ።

\VS{37}ኤንቲ ባንታ ሁጵያነ ባንታ ቡቻ ሜድዶሶና፤ ባንታ ኩሽያ ቃንፅድ ማዱንፅስዶሶና፤ ባንታ ፄሳን ካዮ ማኦ ዳንጭዶሶና።

\VS{38}ታኒ ሞአበ ኦንካ ኮዮና ኦቶዳ መንꬅዳ ግሾ፥ ሞአበታ ኬꬃ ቦላንነ ዳባባን ዬሆፐ አትሽን፥ ሀራባይ ባዋ” ያጌስ ጎዳይ።


\par }{\PP \VS{39}ሞአበይ አይብ መቆ መቅደ! እያ አሳይ አይብ ዋሶ ዋስ! ሞአበ ዋን ዬላትድ፥ ባ ዞኩዋ ዛርዴ? ሄሳ ግሾ፥ ሞአበይ ባ ዩሹዋን ደእያ ኡባስ ሚቻስነ ዳጋማስ አትስ።


\par }{\PP \VS{40}አርጋንꬅ ባ ቀፍያ ምጭድ የይሳዳ ሞርከይ ሞአበ ቦላ ያና።

\VS{41}እያ ካታማት ኦይከታና፤ እያ ሚፃት ኤከታና። ሄ ጋላስ ሞአበ ምኖ ኦላንቾታ ዎዛናይ እቀꬅ ኦይክዳ ማጫሳ ዎዛና መላ ኡንኤታና።

\VS{42}ሞአበ ታ ቦላ ማካልዳ ግሾ ꬋያና፤ ህዛፐ ጉየ ካዎተꬅ ግድድ ዴና።

\VS{43}ሞአበ አሳዉ፥ ያሽ፥ ኦልነ ፅሄይ ህንተና ናጌስ።

\VS{44}ዳጋንꬅያባፐ ባቃትያ ኦንካ ኦላን ኩንዳና፤ ኦላፈ ከይያ ኦንካ ፅሄን ኦይከታና። ታኒ ሞአበ ሴርያ ዎደ ሄሳ ኦꬃና።


\par }{\PP \VS{45}“ባቃትድ ብዳይሳት ዎልቃ ꬋይድ፥ ሀሰቦና ካታማ ኩያን ኤቅዶሶና። ሀሰቦና ካታማፐ ታም፥ ካዎይ ስሆነይ ደእዳ ኬꬃፈ ላጮይ ከይድ፥ ሞአበ ቢታነ ያን ደእያ ማካላንቾ አሳ ምስ።

\VS{46}ሞአበ አሳዉ፥ ህንተና አየ! ካሞሻ ጌተትያ ኤቃ ፆሳ ጎይነይሳት ꬋይዶሶና፤ ኤንታ አደ ናይትነ ማጫ ናይት ድኤትድ ብዶሶና።

\VS{47}ግዶሽን፥ ዉርሰꬃን ታኒ ሞአበ ዛራዳ ኦራꬃና” ያጌስ ጎዳይ።

\par }{\PP ሞአበ ቦላ ኦደትዳ ፕርዳይ ሀይሳን ዉርስ።




\par }\Chap{49}{\SH አሞነስ ኦደትዳ ትንብተ
\par }
{\PP \VerseOne{1}አሞነባ ጎዳይ ሀይሳዳ ያጌስ፤ “እስራኤለስ አደ ናእ ባዌ? እያ ላተይ ባዌ? ያትን፥ ሞሎካ ጌተትያ ኤቃ ፆሳ ጎይንያ አሳት ጋደ ቢታ አይስ ኦይክዶና? ኤንታ ካታማን አይስ ኡትዶና?

\VS{2}አሞነ ቢታን ራባ ካታማ ቦላ ኦላ ዋሶይ ስኤታና መላ ታ ኦꬃና ዎደይ ያና። ሄ ካታማይ ላለትድ ባይሳ ግዳና። እያ ዩሹዋን ደእያ ጉታት ታማን ፁገታና። እስራኤለይ ባና ባ ቢታፈ ጎድዳይሳታ ጎዳና” ያጌስ ጎዳይ።


\par }{\PP \VS{3}“ሀሰቦና አሳዉ፥ ጋየ ካታማይ ላለትዳ ግሾ ዘሌልተ። ራባ አሳዉ፥ ዬክተ፤ ካዮ ማኦ ማእድ ካዮትተ፤ ካታማ ግምብያ ግዶን ዎፀረትተ። ህንተ ፆሳይ ሞሎክ ባ ካህነታራነ ባ ሀላቃታራ ድኤትስ።

\VS{4}አማኖይ ባይና አሳዉ፥ ‘ኑና ኦላናይ ኦኔ?’ ያግድ ህንተ ዱረተꬃንነ ህንተ አራዳ ዛንጋራታን አይስ ጬቀተቲ?

\VS{5}ታ ነ ዩሹዋን ደኤይሳት ነና ዳጋንꬃና መላ ኦꬃና” ያጌስ ጎዳይ፥ ኡባፈ ዎልቃማ ፆሳይ። ህንተ ኡባይ ከይድ ባቃታና ግሾ ባቃትድ ብዳይሳታ ሺሽያ አስ ꬋያና።


\par }{\PP \VS{6}“ግዶሽን፥ ዉርሰꬃን ታ አሞነ አሳ ዛራዳ ኦራꬃና” ያጌስ ጎዳይ።


\par }{\SH ኤዶመስ ኦደትዳ ትንብተ
\par }
{\PP \VS{7}ኤዶመባ ኡባፈ ዎልቃማ ጎዳይ ሀይሳዳ ያጌስ፤ “ተማና አሳስ ደእያ ጭንጫተꬃይ አዉ ብዴ? ዞረይሳታፐ ዞረይ ꬋይዴ? ኤንታ ጭንጫተꬃይ ኤንታፈ ኤከትዴ?

\VS{8}ታኒ ኤሳዌ ኮቻ ሴርያ ዎደ እያ ቦላ ꬋዮ ኤሀና ግሾ፥ ዳዳነን ደኤይሳቶ፥ ባቃትድ አፎን ቆሰትተ።

\VS{9}ዎይነ ማፀይሳት ፖሽለ አሾኮና? ካይሶት ቃማ ገልኮ፥ ባንታዉ ኮያባ ፃላላ ኤኮኮና?

\VS{10}ሽን ታ ኤሳዋ ኮቻ ቃራዳ ካሎ አሻና፤ ኤንቲ ቆሰታናዉ ዳንዳኦና መላ፥ ኤንቲ ቆሰትያ በሳ ቃራዳ ቆንጨ በሲ ኦꬃና። ኤሳዌ ሼሻይ፥ እያ ዳቦትነ እያ ሾሮት ኡባይ ꬋያና፤ ኤንታፈ እሶይካ አተና።

\VS{11}ህንተ ግዶን ደእያ ይኦ ናይታ አጋግተ፤ ኤንታ ታ ድቻና። ህንተ አምኤትካ ታናን አማነቶ” ያጌስ።


\par }{\PP \VS{12}ጎዳይ ሀይሳዳ ያጌስ፤ “ህዛ ሴራ ኤካናዉ በሶና አሳስ ሴረተꬅ አቶናባ ግድኮ፥ ህንተ ዋንድ ሴረቶና አታኔ? ቱማ ህንተካ ሴራ ፁአፐ ኡዬታፐ አትሽን፥ ጮ አተከታ።

\VS{13}ባሶራ ካታማይ ባይሳ ግድድ አታና፤ እያ በእዳ አሳ ኡባስ ዳጋማስ፥ ቀልቅሰꬃስነ ባደꬃስ አታና። እያ ዩሹዋን ደእያ ጉታ ኡባይ መርናዉ ላለትድ አታና። ሀይሳ ታኒ ታ ሱንꬃን ጫቃይስ” ያጌስ ጎዳይ።


\par }{\PP \VS{14}ታኒ ጎዳፐ ይዳ እስ ኪታ ስአስ። ካዎተꬃታ ግዶ ኪተትዳይስ፥ “ኤዶመ ተቃናዉ ሺቅተ፤ እያራ ኦለታናዉ ደንድተ” ያግስ።


\par }{\PP \VS{15}“ህዛ፥ ታ ነና ካዎተꬃታ ግዶን ጉꬃና፤ አሳ ግዶን ካትዳ አስ ኦꬃና።

\VS{16}ሹቻ ቆጶንነ ደረ ቦላ ደኤይሶ፥ ነ ዳጋንꬆይነ ነ ኦቶሮይ ነና ጭምስ። ነ ኬꬃ አርጋንꬃዳ ꬎቃን ኬፅኮካ፥ ታ ነና ያፐ ዱገ ዎꬍሳና” ያጌስ ጎዳይ።


\par }{\PP \VS{17}“ኤዶመይ አሰ ዳጋንꬅያ ቢታ ግዳና። ያራ አꬍያ አሳ ኡባይ እያ ꬋዩዋ በእድ፥ ዳጋማና፤ ማላለታና።

\VS{18}ሶዶመይነ ጋሞር ባንታ ዩሹዋን ደእያ ካታማታራ ꬋይያ ዎደ ሀንዳይሳዳ ኦንካ ያን ዴና፤ አስ ያን ኡተና” ያጌስ ጎዳይ።


\par }{\PP \VS{19}“ዮርዳኖሰ ሻፋ ላንቀን ደእያ ዎራፐ ዶርሳት ሄመትያ ሎኦ ቆሮይ ደእያ በሳ፥ ቆፖና ከይያ ጋሞዳ፥ ታ ኤዶመ አሳታ ቆፖና ኤንታ ቢታፈ የደꬃና። ታ ዶርዳ አስ እያ ቦላ ሹማና። ታ መል ኦኔ? ታ ኦꬃና ግዳባ ተቃናዉ ዳንዳኤይ ኦኔ? ታራ ኤቀታናዉ ዳንዳእያ ሄንꬃንቾይ ኦኔ?


\par }{\PP \VS{20}“ታ ኤዶመ ቦላነ ተማና ካታማ ቦላ ኦꬃናዉ ሀልችዳባነ ቆፕዳባ ስእተ። ኤንታ ናይታ ዎልቃን ጎችድ ኤፋና፤ ሄሳ ጋሶን ኤንታ ሶ አሳይ ዳጋማና።

\VS{21}ኤዶመ ኩንደꬃ ግርሳይ ቢታ ቃꬃና፤ ኤዶመታ ዋሶይ ዞኦ አባ ጋካናዉ ስኤታና።

\VS{22}አርጋንꬅ ባ ቀፍያ ምጭድ ዱገ ፓልድ የይሳዳ፥ ሞርከይ ባሶራ ቦላ ያና። ሄ ዎደ ኤዶመ ኦላንቾት እቀꬅ ኦይክዳ ማጫሳዳ ህርጋና” ያጌስ።


\par }{\SH ዳማስቆስ ኦደትዳ ትንብተ
\par }
{\PP \VS{23}ዳማስቆባ ጎዳይ ሀይሳዳ ያጌስ፤ “ኢታ ኦዳ ስእዳ ግሾ፥ ሀማታነ አርፋዳ ካታማታን ደእያ አሳይ ዬላትስ፤ ያይስ። ዙለይ ሾጭዳ አባዳ ኤንታ ዎዛናይ ሸምፖ ደማናዉ ዳንዳእቤና።

\VS{24}ዳማስቆይ ዳቡርስ፤ ኤንቲ ዳጋማን ኮኮርድ ባቃትዶሶና፤ ማጫስ እቀꬅ ኦይከይሳዳ መቶይነ ኡንእ ኤንታ ኦይክስ።

\VS{25}ኡፋይስ ኩምዳ ኤረትዳ ካታማይ ዋንድ ባይሳ ግድዴ?

\VS{26}ሄ ዎደ ሄ ካታማን ደእያ ያላጋ አደት ካታማ ግዶ ኦገታን ሀይቃና፤ ኦላንቾት ኡባይ ዉራና።

\VS{27}ታኒ ዳማስቆ ካታማ ድርሳ ግምብያን ታማ የዳና፤ ሄ ታማይ ዎልደ-አዳራ ሚፃ ማና” ያጌስ ኡባፈ ዎልቃማ ጎዳይ።


\par }{\SH ቀዳረስነ ሀፆራስ ኦደትዳ ትንብተ
\par }
{\PP \VS{28}ባብሎነ ካዎይ ናቡካዳናፆር ኦልድ ፆንዳ ቀዳረነ ሀፆራ ካዎተꬃታባ ጎዳይ ሀይሳዳ ያጌስ፤ “ደንድድ፥ ቀዳረ አሳ ኦልተ፤ ዶሎሀ ባጋራ ደእያ አሳ ዉርስተ።

\VS{29}ኤንታ ዱንካነታነ ኤንታ ዉደታ ኤክተ። ኤንታ ገሸታ፥ ኤንታ ሻሉዋነ ኤንታ ግማለታ ኤክተ። ያትድ ኤንታዉ፥ ‘ህንተ ዩሹዋን ዳጋም ደኤስ’ ያግድ ኦድተ።

\VS{30}ሀፆራን ደኤይሳቶ፥ ባብሎነ ካዎይ ናቡካዳናፆር ህንተ ቦላ ኢታባ ኦꬃናዉ ማቀትድ ኡትዳ ግሾ፥ ባቃትተ፤ አፎን ቆሰትተ” ያጌስ ጎዳይ።


\par }{\PP \VS{31}“ደንዳዳ፤ ህርግ ባይና ሳሮ ደእያ ካዎተꬃታ ኦላ። ኤንታ ካታማ ግምብያስ እብꬅ ዎይኮ ኮበይ ባዋ፤ ኤንቲ ባንታርካ ደኦሶና።


\par }{\PP \VS{32}“ኤንታ ግማለት ቦንቀታና፤ ኤንታ ዉደይ ድኤታና። ባንታ ሁጵያ ጋፃ ሜደይሳታ ጫርኮን ላላና፤ ታ ኡባ በሳራ ኤንታ ቦላ ꬋዮ ኤሀና።

\VS{33}ሀፆር መርናዉ ዎርካናት ደእያ መላ ቢታ ግዳና። ኦንካ ያን ዴና፤ አስ ያን ኡተና” ያጌስ ጎዳይ።


\par }{\SH ኤላማስ ኦደትዳ ትንብተ
\par }
{\PP \VS{34}ይሁዳ ካዎይ ሰደቅያስ ኮይሮ ካዎትዳ ዎደ፥ ኤላማባ ጎዳፐ ኤርምያሳኮ ይዳ ቃላይ ሀይሳ፤

\VS{35}ኡባፈ ዎልቃማ ጎዳይ ሀይሳዳ ያጌስ፤ “ኤላማስ ዎልቃ ግድዳ ዶንገ ዱክያ አሳታ ታ ዎꬋና።

\VS{36}ኡባ በሳራ ታ ኤላማ ቦላ ጫርኮ ኤሀና፤ ኤንታ ሄ ጫርኩዋን ላላና። ሄሳ ግሾ፥ ኤላማ አሳይ ላለትድ ጋኮና ቢት ዴና።

\VS{37}ኤንታ ሞርከታ ስንꬃንነ ኤንታ ዎꬋናዉ ኮየይሳታ ስንꬃን ታ ኤላማ ዳጋንꬃና። ታ ግታ ሀንቁዋን ኤንታ ቦላ ꬋዮ ኤሀና። ታ ኤንታ ꬋይሳና ጋካናዉ ማሻን የደꬃና።

\VS{38}ታኒ ኤላማ ካዋነ ኤንታ ሀላቃታ ꬋይሳዳ ታ አራታ ያን ዎꬃና።

\VS{39}ግዶሽን፥ ዉርሰꬃ ዎደ ታኒ ኤላማ ዛራዳ ኦራꬃና” ያጌስ ጎዳይ።




\par }\Chap{50}{\SH ባብሎነስ ኦደትዳ ትንብተ
\par }
{\PP \VerseOne{1}ባብሎነነ ባብሎነ አሳባ ናብያ ኤርምያሳ ባጋራ ጎዳይ ኦድዳ ቃላይ ሀይሳ፦

\VS{2}“ካዎተꬃታ ግዶን ኦድተነ አዋጅተ። ባንድራ ꬎቁ ኦꬅ ኦይክድ፥ አይኮካ ቆሶና፥ ሀይሳዳ ያግድ ኦድተ። ‘ባብሎነይ ኩንድስ! ቤል ጌተትያ ኤቃይ ዬላትስ፤ ማርዱካ ጌተትያ ኤቃይ ካዉይስ። እያ ምስለት ዬላትዶሶና፤ እያ ኤቃት ካዉይዶሶና።

\VS{3}ፑደሀ ባጋፈ እስ ካዎተꬅ ይድ፥ ባብሎነ ቢታ ꬋይሳና። አሳይነ መሄይ ባቃታና፤ ኦንካ ያን ዴና’ ” ያግስ።


\par }{\PP \VS{4}“ሄ ዎደነ ሄ ጋላስ እስራኤለይነ ይሁድ እስፈ ዬክሸ ይድ ጎዳ ባንታ ፆሳ ኮያና።

\VS{5}ኤንቲ ፅዮነ ኤፍያ ኦግያ ኦይቻና፤ ባንታ ሶምኡዋ ያ ዛራና። ኤንቲ፥ ፖሎ ዶገቶና መርና ጫቁዋን ጎዳራ” ኦይከታና።


\par }{\PP \VS{6}“ታ አሳይ ꬋይዳ ዶርሳ መላ፤ ኤንታ ሄንꬃንቾት ኤንታ ባለꬅድ፥ ዙማ ቦላ ጉየ የድዶሶና። እስ ዙማፐ ሀራ ዙማ ቦላ ቶይላትድ ባንታ ግርብያ ዶግዶሶና።

\VS{7}ደምዳ ኡባይ ኤንታ ሻንካትስ። ኤንታ ሞርከት፥ ‘ኑ አይኮካ ባልቦኮ፤ ሀ መቶይ ኤንታ ጋክዳይ፥ ኤንቲ ጎዳ፥ ባንታ ሸምፖ በሳ፥ ባንታ ማይዛታ ኡፋይሳ ቦላ ናጋራ ኦꬅዳ ግሾሳ።’


\par }{\PP \VS{8}“እስራኤለ አሳዉ፥ ባብሎነፐ ባቃትተ፤ ባብሎነ ቢታፈ ከይተ፤ ዉደ ካለꬅያ ኮለ ዴሻ መላ ግድተ።

\VS{9}ታኒ ፑደሀ ባጋፈ ግታ ካዎተꬃታ ጩጋ ደንꬃዳ፥ ባብሎነ ቦላ ኤሀና ሀናይስ። ኤንቲ እያ ኦልድ ኦይካና፤ ኤንታ ዶንገይ ዱክድ፥ ባሎና ኦላንቾ መላ።

\VS{10}ባብሎነይ ቦንቀታና፤ እያ ቦንቅያ ኡባይ ካላና” ያጌስ ጎዳይ።


\par }{\PP \VS{11}ባብሎነ አሳዉ፥ ታ አሳ ቦንቀይሳቶ፥ ህንተ ኡፋይትድ ሀሹ ግደታ። ቆሮን ካልዳ ኡሳዳ ፔኑቅደታ፤ ኮርማ ፓራዳ ጫግደታ።

\VS{12}ሽን ሀእ ህንተ ግታ ካታማይ ዬላታናነ ካዉያና። ካዎተꬃታ ግዶን ባብሎነይ ኡባፈ ላፋ ግዳና፤ ሃꬅ ባይና መላ ቢታ ግዳና።

\VS{13}ጎዳ ሀንቁዋ ጋሶን፥ ባብሎነይ ꬋያና፤ ላለታና። እያ ማታራ አꬍያ ኡባይ እያ ቦላ ጋክዳ ቦሻ በእድ፥ ዳጋማናነ ማላለታና።


\par }{\PP \VS{14}“ዶንገ ዱከይሳቶ፥ ባብሎነ ኦላናዉ እያ ዩሹዋን ሳልፕተ፤ እ ጎዳ ቦላ ናጋራ ኦꬅዳ ግሾ ህንተ ዶንግያን እያ ዱክተ።

\VS{15}ኡባ ባጋራ ባብሎነ ቦላ ኦላ ዋሶ ዋስተ፤ ባብሎነይ ኩሸ እሚስ፤ እያ ግምበት ኩንድዶሶና፤ እያ ግምበ ድርሳይ ላለትስ። ጎዳይ እያ ቦላ ሀሎ ከይሸ ደእያ ግሾ፥ ህንተ እያ ቦላ ሀሎ ከይተ። እ ሀራታ ቦላ ኦꬅዳባ ህንተካ እያ ቦላ ኦꬅተ።

\VS{16}ዘረꬅ ዘረይሳነ ጫካ ዎደ ባጫራ ከየይሳ ባብሎነፐ ꬋይስተ። ꬋይሰይሳታ ማሻ ያይዳ ግሾ፥ ሄ ቢታን ደእያ አሳ ኡባይ ባ ያራኮ ያራኮ ስሚድ ባ ቢታ ቢታ ባቃታና።


\par }{\PP \VS{17}“እስራኤለይ ጋሞይ የደꬅድ ላልዳ ዶርሳ መላ። ኮይሮ አሶረ ካዎይ እያ አሹዋ ምስ፤ ዉርሰꬃን ባብሎነ ካዎይ ናቡካዳናፆር እያ መቀꬃ ꬎግስ።”


\par }{\PP \VS{18}ሄሳ ግሾ፥ ኡባፈ ዎልቃማ ጎዳይ፥ እስራኤለ ፆሳይ፥ “አሶረ ካዋ ታ ሴርዳይሳዳ ባብሎነ ካዋነ እያ ቢታ ሴራና።

\VS{19}ሽን እስራኤለ፥ እያ ሄንꬃ በሳ ዛራና፤ ቃርመሎሳነ ባሳነ ደረታን እ ሄመታና። እ ኤፍሬማነ ጋላዳ ገዘ ቢታን ካልድ ማና።

\VS{20}ሄ ዎደ፥ ሀይቆፐ ታ አሽዳ እስራኤለ አሳ ናጋራ ታ አቶ ጋና ግሾ፥ አሳይ እስራኤለን ናጋራ ኮያና፥ ሽን ደሞኮና። ይሁዳን ናጋራ ኮያና፥ ሽን በንተና” ያጌስ ጎዳይ።


\par }{\PP \VS{21}“ምራታይማ ቢታንነ ፕቆዳን ደእያ አሳ ቦላ ደንድድ ኤንታ ኦልተ፤ ዎꬍተ፤ ኤንታ ፖሎ ꬋይስተ። ታ ህንተና ኪትያ ኡባ ኦꬅተ” ያጌስ ጎዳይ።

\VS{22}ቢታ ቦላ ኦላ ዋሶይ ስኤቴስ፤ ግታ ꬋዮይ ጋክስ።

\VS{23}ቢታ ኡባ ሊቅስያ ናርቃይ ዋንድ መቅደ! ዋንድ ሊቅደ! ካዎተꬃታ ኡባ ግዶን ባብሎነይ ዋንድ ዳጋንꬅያባ ግድደ!

\VS{24}ነኖ፥ ባብሎነ፥ ታ ነና ኦይካናዉ ፅሄ ዎꬃስ፤ ኔኒ ኤሮናሽን ገላዳ ኦይከታዳሳ። ኔኒ ጎዳራ ኤቀትዳ ግሾ ኦይከታዳሳ።

\VS{25}ታኒ ታ ኦላ ሚሽያ ዎꬅያ ኬꬃ ዶያዳ፥ ታ ይሉዋን ኦላ ሚሽያ ያፐ ከሳስ። ሄሳ ኦꬅዳይ፥ ጎዳይ፥ ኡባፈ ዎልቃማ ጎዳይ ባብሎነ ቢታን ኦꬅያ ኦሶይ ደእያ ግሾሳ።

\VS{26}ያራ ሃራ እያ ቦላ ደንድተ፤ ካꬃይ ደእያ እያ ሻልያ ዶይተ፤ ድኡዋ ካꬃዳ ዶርተ፤ አይብባካ አሾና ዉርስድ ꬋይስተ።

\VS{27}ቦሩ ሹከይሳዳ ኤንታ ኦላንቾታ ዎꬍተ። ባብሎነ አሳይ ሴረትያ ዎደይ ጋክዳ ግሾ ኤንታ አየ!


\par }{\PP \VS{28}“ድኤትዳ አሳይ ባብሎነፐ ከስ ኤክድ፥ የሩሳላመ ባቃታና። ባብሎነ አሳይ ፆሳ ኬꬃ ቦላ ኦꬅዳባስ ጎዳይ፥ ኤንታ ፆሳይ ሀሎ ከያናይሳ ኤንቲ ፅዮነን ኦዳና።

\VS{29}ባብሎነ ኦላናዉ ዶንገ ዱክያ ኡባ ፄግተ፤ እሶይካ ከስ ኤኮናዳ እያ ዩሹዋ ተቆ። ጎዳ ቦላ፥ እስራኤለ ጌሻ ቦላ፥ እ ኦቶርትዳ ግሾ፥ እያ ኦሱዋዳ እያዉ ዛርተ። እ ሀራታ ቦላ ኦꬅዳይሳዳ እያ ቦላ ኦꬅተ።

\VS{30}ሄሳ ግሾ፥ እያ ያላጋ አደት ካታማ ግዶ ኦግያን ሀይቃና፤ ሄ ጋላስ እያ ኦላንቾት ኡባይ ꬋያና” ያጌስ ጎዳይ።


\par }{\PP \VS{31}ጎዳይ፥ ኡባፈ ዎልቃማ ጎዳይ፥ “ኔኒ ሴረትያ ዎደይ ጋክዳ ግሾ፥ ነኖ፥ ኦቶራንቹዋዉ፥ ታ ነ ቦላ ደንዳስ።

\VS{32}ኦቶራንቾይ ꬉበትድ ኩንዳና፤ እያ ደንꬅያ አስ ዴና። ታ እያ ካታማታ ታማን ኦይꬃና፤ ሄ ታማይ ዩሹዋን ደእያ ኡባ ꬋይሳና” ያጌስ።


\par }{\PP \VS{33}ኡባፈ ዎልቃማ ጎዳይ ሀይሳዳ ያጌስ፦ “እስራኤለ አሳይነ ይሁዳ አሳይ ኡንኤትዶሶና። ኤንታ ድእድ ኤፍዳይሳት ኤንታ ምንꬅድ ኦይክዶሶና፤ ኤንታ የደናዉ ኮይቦኮና።

\VS{34}ሽን ኤንታ ዎዘይስ ምኖ፤ እያ ሱንꬃይ ኡባፈ ዎልቃማ ጎዳ። እ፥ ኤንታ ቢታስ ሸምፖ እማናዉ ኤንታ ግሾ ሞተቴስ። ሽን ባብሎነ ቢታን ደኤይሳታ ቦላ ዳጋማ የዳና።

\VS{35}ባብሎነይ፥ ባብሎነን ደኤይሳት፥ እያ ሀላቃትነ እያ ጭንጫት ማሻን ሀይቃና” ያጌስ ጎዳይ።


\par }{\PP \VS{36}“እያ ኤያ ዎርዶ ናበት ማሻን ሀይቆና። ዳጋምያ እያ ዎልቃማ ኦላንቾት ማሻን ሀይቃና።

\VS{37}እያ ፓራታ ቦላ፥ እያ ፓራ ጋረታ ቦላነ ማጫሳ መላ ግድዳ እያ አላጋ ኦላንቾታ ቦላ ማሽ ዮ። እያ ሻሉዋ ምንጅያ ኬꬃ ቦላ ማሽ ዮ፤ እያ ቡቁራ ኡባይ ቦንቀታና።

\VS{38}ባብሎነን ኤቅ ኩምዳ ግሾነ ዳጋማን ኮኮርያ ኤቃት ደእያ ግሾ፥ እያ ሃꬃይ መሎ፤ እያ ቦላ ኮሽ ዮ።


\par }{\PP \VS{39}“ሄሳ ግሾ፥ ባብሎነይ ባዞ ዶአትነ ዎርካናት ደእያ በሲ ግዳና፤ ቃስ ያንቾት ያን ዳና። ያን መርናዉ አስ ዴና፤ የለታፐ የለታ ጋካናዉ አስ ደእያ በሲ ግደና።

\VS{40}ፆሳይ በን ሶዶመነ ጋሞራ ኤንታ ዩሹዋን ደእያ ካታማታራ ꬋይስዳይሳዳ ባብሎነን ኦንካ ዴና፤ አስ ያን ኡተና” ያጌስ ጎዳይ።


\par }{\PP \VS{41}“ሄኮ፥ አሳይ ፑደሀ ባጋፈ ያና፤ ምኖ ካዎተꬃትነ ዳሮ ካዎት ሳኣ ጋፃፐ ያናዉ ደንድዶሶና።

\VS{42}ኤንቲ ባንታ ዶንግያነ ቶራ ኦይክዶሶና፤ ኤንቲ ዎዛና ምኖነ የድ ማሮና አስ። ኤንቲ ባንታ ፓራ ቶግድ ብያ ዎደ፥ ቤታይ ሾጭያ አባ ጉንꬃዳ ሀኔስ። ነኖ፥ ባብሎነ፥ ኤንቲ ኡባይ ኦላስ ጊግዳ አስ ግድድ ነ ቦላ ሳልፕዶሶና።


\par }{\PP \VS{43}“ባብሎነ ካዎይ ሄሳ ስእያ ዎደ እያ ኩሸይ ዳቡርድ ስልስ፤ እቀꬅ ኦይክዳ ማጫሳዳ ኡንኤትስ።


\par }{\PP \VS{44}“ዮርዳኖሰ ሻፋ ላንቀን ደእያ ዎራፐ፥ ሎኦ ቆሮይ ደእያ በሳፈ ቆፖና ከይያ ጋሞዳ፥ ታ ያዳ፥ ባብሎነ አሳ ኤንታ ቢታፈ የደꬃና። ሄሳፈ ጉየ፥ ታ ዶርዳ አስ እያ ቦላ ሹማና፤ ያትን ታ መል ኦኔ? ታ ኦꬃና ግዳባ ተቃናይ ኦኔ? አይ ሄንꬃንቾይ ታራ ኤቀታናዉ ዳንዳኢ?

\VS{45}ሄሳ ግሾ፥ ጎዳይ ባብሎነ ቦላነ ባብሎነ ቢታ ቦላ ሀልችዳባነ ቆፕዳባ ስእተ። ኤንታ ናይታ ዎልቃን ጎችድ ኤፋና፤ ሄሳ ጋሶን ኤንታ ሶ አሳ ኡባይ ዳጋማና።

\VS{46}ባብሎነ ኩንደꬃ ግርሳይ ቢታ ቃꬃና፤ ባብሎነ ዋሶይ ካዎተꬃታ ኡባን ስኤታና” ያጌስ።




\par }\Chap{51}{\PP \VerseOne{1}ባብሎነ አሳነ ባብሎነ ቢታ ꬋይስያ ጫርኮ ኪታና።

\VS{2}ታኒ ባብሎነ ቦላ ጫርኮዳ ፑንያ አላጋታ ኪታና። እያ ꬋዩዋ ጋላስ ኤንቲ ኡባ በሳራ እያ ኡንኤꬃና።

\VS{3}እያ ኦላንቾት ዶንግያ ዱካና ጋካናዉ ዎይኮ ባንታ ኦላ ሚሽያ ዳንጫና ጋካናዉ ናጎፕተ። እያ ያላጋ አደታስ ምሸቶፕተ፤ እያ ኦላንቾታ ፖሎ ꬋይስተ።

\VS{4}ኤንቲ ባብሎነ ቢታን ሹከታና፤ እ ዳባባን ጫደትድ ኩንዳና።

\VS{5}ኤንቲ ቢታ ናጋራን ኩንꬅኮካ፥ ፆሳይ፥ ኡባፈ ዎልቃማ ጎዳይ፥ እስራኤለ ጌሻይ፥ እስራኤለነ ይሁዳ አምእዳ የግድ አግቤና።

\VS{6}ባብሎነፐ ባቃትተ፤ እሶይ እሶይ ባ ሸምፑዋ አሾ። እ ኦꬅዳ ናጋራ ጋሶን ህንተ ዉሮፕተ። ሀ ዎደይ ታኒ ጎዳይ ሀሎ ከይያ ዎደ።

\VS{7}ባብሎነይ ሳአን ደእያ አሳ ኡባይ ኡይድ ማꬆትያ፥ ዎይነ ኡሽ ትገትያ፥ ታ ኩሸን ደእያ ዎርቃ ዋንጫ መላ። ካዎተꬃት ኡባይ ሄ ዎይነ ኡሻ ኡይድ ጎይዶሶና።

\VS{8}ባብሎነይ ቆፖና ኩንድድ መቅስ። ሄሳ ግሾ፥ እያዉ ዬክተ፤ እ ፓፃነኮ ኦን ኤር እያ ማዱንꬃስ ꬋለ እምተ።

\VS{9}ባብሎነን ደእያ አላጋ አሳይ፥ “ኑ ባብሎነ ፓꬃናዉ ኮይዳ፤ ሽን ፓፃናዉ ዳንዳእቤና። እያ ፕርዳይ ሃክድ ሳሎ ጋክዳ ግሾነ ሻራ ጋካናዉ ꬎቁ ግዳ ግሾ እያ አግድ ኑ ቢታ ስሞስ” ያግዶሶና።


\par }{\PP \VS{10}እስራኤለ አሳይ፥ “ጎዳይ ኑስ ፕርድዳ ግሾ፥ ፅዮነ ብድ፥ ጎዳይ ኑ ፆሳይ ኦꬅዳባ ኦዳና” ያጋና።


\par }{\PP \VS{11}“ጎዳይ ባብሎነ ꬋይሳናዉ ቆፋ ቃችዳ ግሾ፥ ሜዶና ካዎታ ደንꬅስ። እ ባ ኬꬃ ግሾ ሀሎ ከያናዉ ቆፕስ። ሜዶና ሀላቃት፥ ‘ዶንገ ቶራ ሌፍተ፤ ጎንዳለ ኦይክተ።

\VS{12}ባብሎነ ቦላ ኦላ ባንድራ ደንꬅተ፤ ምንꬅድ ናግተ። ዎቸይሳታ ኤንታ በሳን በሳን ዎꬅተ፤ ዙግድ ጫድያ ኦላንቾታ ጊግስተ’ ” ያግዶሶና። ጎዳይ ባብሎነ አሳ ቦላ ቆፕዳባነ ባ ግዳባ ኦꬃና።


\par }{\PP \VS{13}ባብሎነ፥ ኔኒ ዳሮ ሻፋትነ ዱረተꬅ ኩምዳ ቢታ፥ ሽን ነ ዉርሰꬃይ ጋክስ፤ ኔኒ በሶና ኦገን ሺሽያ ጎአይ አትስ።

\VS{14}ኡባፈ ዎልቃማ ጎዳይ፥ “ቦለይ ቢታ ኩመይሳዳ ታኒ አሳ ነ ቢታን ኩንꬃና፤ ኤንቲ ነና ፆንዳ ኡፋይሳን ባንታ ቃላ ꬎቁ ኦꬅድ ነ ቦላ ጋይራና” ያግድ ባ ሱንꬃን ጫቅስ።


\par }{\Q \VS{15}ጎዳይ ባ ዎልቃን ሳኣ መꬍስ፤

\par }{\QB ባ ጭንጫተꬃን ቢታ ባስስ፤

\par }{\QB ሳሎታ ባ አኬካን ምጭስ።


\par }{\Q \VS{16}እ ኪትያ ዎደ፥

\par }{\QB ሳሎን ደእያ ሃꬃት ጉሞሶና።

\par }{\Q ሻራታ ሳኣ ጋፃፐ ኤሄስ፤

\par }{\QB እር ቡክያ ዎደ ዎልአንꬅ ዎልአሜስ፤

\par }{\QB ባ ምንጃ በሳፈ ጫርኩዋ ከሴስ።


\par }{\Q \VS{17}አስ ኡባይ ኤያነ አኬክ ባይናይሳ፤

\par }{\QB ኤንታ ምስለት ዎርዶነ

\par }{\QB ሸምፖይ ባይናይሳታ ግድያ ግሾ፥

\par }{\QB ዎርቃ ሼሽድ ኤቃ መይሳት ዬላትዶሶና።


\par }{\Q \VS{18}ሄ ምስለት ፓꬆናይሳታነ ከትዳይሳታ፤

\par }{\QB ኤንታ ቦላ ፆሳይ ፕርድያ ዎደ ኤንቲ ꬋያና።


\par }{\Q \VS{19}ሽን ያይቆባ ፆሳይ ኤንታ መላ ግደና፤

\par }{\QB ኡባባ መꬍዳይ እያ።

\par }{\Q እ ባዉ ዶርዳ ኮቻይ እስራኤለ አሳ፤

\par }{\QB እያ ሱንꬃይ ኡባፈ ዎልቃማ ጎዳ።


\par }{\SH ጎዳ ናርቃ
\par }
{\Q \VS{20}“ባብሎነ፥ ነ ታ ናርቃነ ታ ኦላ ሚሸ፤

\par }{\QB ነና ጎኤታዳ ታኒ ቢታታ መንረꬃስ፤

\par }{\QB ካዎተꬃታ ꬋይሳስ።


\par }{\Q \VS{21}ነና ጎኤታዳ ፓራታነ ፓራ ቶገይሳታ፤

\par }{\QB ፓራ ጋረታነ ኤንታ ላገይሳታ መንረꬃስ።


\par }{\Q \VS{22}ነና ጎኤታዳ ማጫነ አደ፥

\par }{\QB ጭማነ ናይታ ፓንꬅነ ጌላኦ መንረꬃስ።


\par }{\Q \VS{23}ሄንꬃንቹዋነ እያ ዉድያ፥

\par }{\QB ጎየይሳነ እያ ዋꬃ ቦራታ፥

\par }{\QB ደርያ ሃረይሳታነ ሀላቃታ

\par }{\QB ነና ጎኤታዳ መንረꬃስ” ያጌስ ጎዳይ።


\par }{\PP \VS{24}“ባብሎነይነ ባብሎነ አሳይ ፅዮነ ቦላ ኦꬅዳ ኢታ ኦሱዋ ግሾ ህንተ ፄልሽን ታ ሀሎ ከያና” ያጌስ ጎዳይ።


\par }{\PP \VS{25}“ነኖ፥ ባብሎነ፥ ነ ቢታ ꬋይስያ ዙማ መላ፤ ሽን ታ ጎዳይ ነና እፃስ። ታኒ ታ ኩሽያ የዳዳ፥ ነና ዙማ ቦላፈ ዱገ ጎንዶርሳና፤ ኔኒ ፁገትዳ ዙማ ግዳዳ አታና።

\VS{26}ኔፐ ባሶን የግያ ዎይኮ ግምቤስ ኤከትያ ሹች ዴና፤ ነ መርናዉ ባይሳ ግዳና” ያጌስ ጎዳይ።


\par }{\PP \VS{27}“ባብሎነ ቦላ ኦላ ባንድራ ደንꬅተ፤ አሳ ግዶን ሞይዘ ፑንተ። እያ ኦላናዉ አሳ ኡባ ጊግስተ፤ አራራተ፥ ምናነ አስካናዛ ካዎተꬃታ ፄግተ። ኦላ ሀላቃታ ሹምተ፤ ቦለ መላ ዳሮ ፓራታ ኤህተ።

\VS{28}ባብሎነ ኦላናዉ ካዎተꬃታ ኡባ ጊግስተ፤ ሜዶና ካዎታ፥ ኤንታ ሀላቃታ፥ ደርያ ሃረይሳታነ ኤንቲ ሃርያ ቢታ አሳ ኡባ ደንꬅተ።


\par }{\PP \VS{29}“ባብሎነይ ኦንካ ዶና ባይሳ ኦꬃናዉ ጎዳይ ሀልችዳ ሀልቹዋ ፖልያ ግሾ፥ ቢታ ኡባይ ኮኮረስነ ፖርቃቴስ።

\VS{30}ባብሎነ ኦላንቾት ኦላ አግድ፥ ባንታ ሚፃን ኡትዶሶና። ኤንታ ዎልቃይ ላፍን፥ ማጫሳ መላ ግድዶሶና። ኤንታ ኬꬃት ፁገትዶሶና፤ ካታማ ፐንግያ ኮበ ምꬃት መቅዶሶና።

\VS{31}ሀ ጋፃፐ ህን ጋፃ ጋካናዉ፥ ካታማይ ሞርከን ኦይከትዳይሳ ባብሎነ ካዋስ ኦዳናዉ፥ ዎፀይስ ዎፀይሳ ካልድ፥ ኪተትዳይስ ኪተትዳይሳ ካልድ ቦሶና።

\VS{32}ሻፋራ ፕንያ በሳት ኦይከትዳይሳ፥ ሃꬃ ጋፃን ደእያ ዎራይ ፁገትዳይሳነ ኦላንቾት ዳጋምዳይሳ ኤንቲ ካዋስ ኦዳናዉ ዎፆሶና” ያጌስ ጎዳይ።


\par }{\PP \VS{33}“ባብሎነ ቢታይ ካꬅ ቡክያ ዉዱማ ግዳና፤ ጉꬃ ዎደፐ ጉየ እ ጫከትያ ዎደይ ያና” ያጌስ ኡባፈ ዎልቃማ ጎዳይ፥ እስራኤለ ፆሳይ።


\par }{\SH ጎዳይ እስራኤለ ማዳና
\par }
{\PP \VS{34}ባብሎነ ካዎይ ናቡካዳናፆር ኑና ዉርስድ ምስ፤ ኑ ካታማ ካይሳ ኦቶ ከስስ። ዳወይ ምተይሳዳ እያ ምትስ፤ ማልኦባ ምድ ኩንይሳዳ እ ኑ ሻሉዋን ባ ጋንጅያ ኩንꬅስ፤ አትዳይሳ ሙጭድ ጩትስ።

\VS{35}ፅዮነይ፥ “ባብሎነይ ኑ ቦላ ኦꬅዳ ኢታባ ኡባይ እያ ቦላ ስሞ” ያጎሶና። የሩሳላመይ፥ “ኑ ሱꬃ አጮይ ባብሎነ አሳ ኦይኮ” ያጎሶና።


\par }{\PP \VS{36}ሄሳ ግሾ፥ ጎዳይ የሩሳላመ አሳ ሀይሳዳ ያጌስ፦ “ታ ነ ግሾ ሞተታና፤ ነ ሃሉዋ ታ ከያና። ታኒ ባብሎነ ሃꬃነ ፑልቶታ መልሳና።

\VS{37}ባብሎነይ ላለꬃ ዶረነ ዎርካናት ጉፕያ በሲ ግዳና። እያ በእያ ኡባይ ዳጋማናነ ቀልቅሳና፤ ያን እስ አስካ ዴና።

\VS{38}ባብሎነ አሳ ኡባይ ጋሞዳ ጉዶሶና፤ ጋሞ ማራዳ ዳሮሶና።

\VS{39}ኤንታ አሳተꬃይ ሆእያ ዎደ፥ ታ ኤንታዉ ኡሻ ግብራ ጊግሳና። ኤንቲ ማꬆታና ጋካናዉ ታ ኤንታ ኡሻና፤ ኤንቲ ዛሪድ ደንዶና መላ መርናዉ ꬍስካና” ያጌስ ጎዳይ።

\VS{40}ሹካናዉ ኤፍያ ኡርገዳ፥ ማራዘዳነ ኮለዳ ታኒ ኤንታ ሹካ በሲ ኤፋና።


\par }{\PP \VS{41}“አሳ ኡባይ ሳቢያ ባብሎነይ ዋንድ ኦይከትደ! ባብሎነይ ካዎተꬃታ ግዶን ዋንድ ዳጋንꬅያባ ግድደ!

\VS{42}ባብሎነ ሞርከት አባ ቤታይ ደንደይሳዳ ደንድድ ካታማን ኤልዶሶና።

\VS{43}እያ ካታማት ላለትድ፥ ዳጋንꬅያባ ግድዶሶና፤ ሃꬅ ባይና መላ ቢታ ዳንዶሶና፤ አስ ዶና በስነ ኦንካ ካንꬅድ አꬎና በሲ ግድዶሶና።

\VS{44}ቤላ ጌተትያ ባብሎነ ኤቃ ታ ሴራና፤ እ ምትዳባ እያ ኡሉዋፐ ከሳና። ህዛፐ ጉየ፥ ካዎተꬃት እያኮ ጎገይሳ አጋና፤ ባብሎነ ግምበይ ኩንዳና።


\par }{\PP \VS{45}“ታ አሳዉ፥ እያ ግዶፈ ከይተ! ህንተ፥ ጎዳ ሀንቆ ሱሉዋፐ ህንተና አሽተ!

\VS{46}ቢታን ኦደትያ ኦዳ ስእያ ዎደ ኡፋይስ ቃንፆፍተነ ያዮፍተ። ላይꬃን ላይꬃን ኦድ ካልድ ካልድ ያና። ሄ ዎደ ካዎይ ካዋ ቦላ ደንድያ ማካላ ኦድ ቢታን ስኤታና።”


\par }{\PP \VS{47}“ሄሳ ግሾ፥ ታኒ ባብሎነ ኤቃ ምስለታ ሴርያ ጋላስ ያና። ቢታ ኡባይ ዬላታና፤ ሀይቅዳይሳት ኡባይ ካታማ ግዶን ኩንዳና።

\VS{48}ፑደሀ ባጋፈ ያና ꬋይሰይሳታ ኩሸን ባብሎነይ ገልያ ዎደ ሳሎንነ ሳአን ደእያ ኡባባይ እልላና።

\VS{49}ባብሎነይ፥ እስራኤለ አሳነ ሳአን ደእያ አሳ ኡባ ዎꬍዳይሳዳ ባብሎነ አሳይ ሀይቃናዉ ኮሼስ።

\VS{50}ታ አሳዉ፥ ኦላፐ ከስ ኤክዳይሳቶ፥ ቢተ፤ ሀይሳን ኤቆፍተ። ህንተ ደእያ ሃሆ ቢታን ታና ጎዳ ሀሳይተ፤ የሩሳላመ ቆፕተ።”


\par }{\PP \VS{51}ህንተ፥ “ኑኒ ጫየትዳ ግሾ ካዉይዳ፤ አላጋት ፆሳ ኬꬃን ደእያ ጌሻ በሳታ ገልዳ ግሾ፥ ኑ ዬላ ማእዳ” ያግደታ።


\par }{\PP \VS{52}ሽን “ታኒ ጎዳይ ባብሎነ ኤቃታ ሴርያ ዎደይ ያና። ማዱንፅዳይሳት ቢታ ኡባን ኦላና።

\VS{53}ባብሎነይ ሳሎ ፑደ ከይድ፥ ያን ሚፃ መꬋናዉ ዳንዳእያኮካ፥ ያ ጋካናዉ ከይድ፥ እያ ያን ꬋይስያ አስ ታኒ ኪታና” ያጌስ ጎዳይ።


\par }{\Q \VS{54}“ባብሎነን ዋሶይ፥

\par }{\QB ባብሎነ ቢታን ግታ ꬋዮ ግርስ ስኤታና።


\par }{\Q \VS{55}ጎዳይ ባብሎነ ꬋይሳና፤

\par }{\QB እያ ዎልቃማ ግርሳ ስእ ኦꬃና።

\par }{\Q አባ ቤታዳ ጉምያ ሞርከት

\par }{\QB ኦልሸ ጬቀታና።


\par }{\Q \VS{56}ꬋይሰይሳት ባብሎነ ቦላ ያና፤

\par }{\QB እያ ኦላንቾት ኦይከታና፤

\par }{\QB ኤንታ ዶንገይ መቃና።

\par }{\Q ታኒ ጎዳይ ሀሎ ከይያ ፆሰ ግድያ ግሾ፥

\par }{\QB ኤንታ ኦሱዋዳ ኤንታዉ ዛራና።


\par }{\Q \VS{57}እያ ሀላቃታ፥ እያ ጭንጫ አሳታ፥ እያ ደርያ ሃረይሳታ፥

\par }{\QB እያ ቶራ ሞጮናታነ እያ ኦላንቾታ ማꬆያና።

\par }{\QB ኤንቲ ዛሪድ ደንዶና መላ መርናዉ ꬍስካና”

\par }{\Q ታኒ ካዎይ፥

\par }{\QB ኡባፈ ዎልቃማ ጎዳ ጌተተይስ

\par }{\QB ሀይሳ ኦዳይስ።


\par }{\Q \VS{58}“ግታ ባብሎነ ግምበይ ኩንዳና፤

\par }{\QB እያ አዱሳ ፐንገት ታማን ፁገታና።

\par }{\Q አሳይ ኦꬅዳባ ኡባይ ሀዳ፤

\par }{\QB ካዎተꬃት ዳቡርያባይ ታማሳ” ያጌስ ኡባፈ ዎልቃማ ጎዳይ።


\par }{\PP \VS{59}ማሰያ ናኣ፥ ኔራ ናአይ ሳራይ ካዋ ሰደቅያሳ ሹማ። ሰደቅያስ ይሁዳን ካዎትዳ ኦይዳንꬆ ላይꬃን፥ ሳራይ እያራ ባብሎነ ብያ ዎደ ኤርምያስ ሳራያ ቦላ ኪታ የድስ።

\VS{60}ባብሎነ ቦላ ጋካናዉ ደእያ ኢታባ ኡባነ ባብሎነ ፄልያ ሀራባ ኡባ ኤርምያስ ማፃፋን ፃፍስ።

\VS{61}ሳራያኮ፥ “ኔኒ ባብሎነ ጋክዳ ዎደ ነ ቃላ ꬎቁ ኦꬃዳ አሳስ ሀ ማፃፋ ናባባ።

\VS{62}ቃስ ሀይሳዳ ያጋዳ ዎሳ፦ ‘አቤት ጎዳዉ፥ ኔኒ ሀ በሳ ꬋይሳና፤ ሀ በሳን ሸምፖራ ደእያ መተꬅ፥ አስነ መሄይ ዴና፤ ሀ በሳይ መርናዉ መላ ቢታ ግዳና’ ያጋ።

\VS{63}ሀ ማፃፋ ናባባ ዉርስዳፐ ጉየ፥ ማፃፋ ሹቻራ ጋꬃ ቃቻዳ፥ ኤፍራፂሳ ሻፋን ሆላ።

\VS{64}ታኒ ጎዳይ እያ ቦላ ኤህያ ꬋዩዋ ጋሶን፥ ባብሎነይ ዛሪድ ደንዶና መላ ሀይሳዳ ሙከታና” ያጋ።

\par }{\PP ኤርምያስ ኦድዳ ቃላይ ሀይሳን ዉርስ።




\par }\Chap{52}{\SH የሩሳላመ ኩንደꬃ
\par }
{\R (2 ካዎ 24:18—25:7፤ ኤርም 39:1-10)

\par }{\PP \VerseOne{1}ሰደቅያስ ካዎትያ ዎደ፥ እያዉ ላይꬅ ላታማነ እስኖ፤ እ የሩሳላመን ታማነ እስ ላይꬅ ካዎትስ። እያ አየ ሱንꬃይ አምፃሎ፤ እያ ልብና ካታማን ደእያ ኤርምያሳ ናአ።

\VS{2}እዮአቄም ኦꬅዳይሳዳ ሰደቅያስ ጎዳ ስንꬃን ኢታባ ኦꬅስ።

\VS{3}ጎዳይ የሩሳላመ ቦላነ ይሁዳ ቦላ ሀንቀትዳ ግሾ ኤንታ ባ ስንꬃፈ ድግስ።

\par }{\PP ሰደቅያስ ባብሎነ ካዋ ቦላ ማካልስ።

\VS{4}ሰደቅያስ ካዎትዳ ኡዱፉንꬆ ላይꬃን፥ ታማንꬆ አጌናን፥ ታማንꬆ ጋላሳን ባብሎነ ካዎይ ናቡካዳናፆር ባ ኦላንቾታ ኡባ ኤክድ፥ የሩሳላመ ተቅስ። ኤንቲ እያ ዩሹዋን ቢታ ዶርዶሶና።

\VS{5}ሰደቅያስ ካዎትዳ ታማነ እስንꬆ ላይꬅ ጋካናዉ፥ የሩሳላመይ ተቀትድ ጋምእስ።


\par }{\PP \VS{6}ሄ ላይꬅ ኦይዳንꬆ አጌናን፥ ኡዱፉንꬆ ጋላሳን፥ ኮሽ ሱልን፥ አሳይ ምያባ ꬋይስ።

\VS{7}ካታማ ግምበይ እስ ባጋራ መቅስ። ባብሎነ አሳይ ካታማ ዩሹዋ ናግኮካ፥ ይሁዳ ካዋ ኦላንቾት ኡባይ ቃማ ካዎ አታክልተ በሳ ኤፍያ ኦግያ ኦይክድ፥ ናምኡ ድርሳ ግምበታ እስፈ ጋꬅያ ፐንግያራ ከይድ ባቃትዶሶና። ኤንቲ ዮርዳኖሰ ዛንጋራኮ ስሚድ ብዶሶና።

\VS{8}ሽን ባብሎነ ኦላንቾት ካዋ ሰደቅያሳ የደꬅድ፥ እያርኮ ደምባ ጋꬅሸ ኦይክዶሶና። እያ ኦላንቾት ኡባይ እያ ካድድ ላለትዶሶና።

\VS{9}ሄሳፈ ጉየ፥ እያ ሀማታ ቢታን፥ እርብላ ካታማን ደእያ ባብሎነ ካዋኮ ኤፍዶሶና። ያን ናቡካዳናፆር ሰደቅያሳ ቦላ ፕርድስ።

\VS{10}ሰደቅያሳ አደ ናይታ ሰደቅያስ ፄልሽን፥ ባብሎነ ካዎይ ዎꬍስ። ይሁዳ ሀላቃታ ኡባ ያን እርብላ ካታማን ዎꬍዶሶና።

\VS{11}ሰደቅያሳ አይፈታ ዎጭድ፥ ሳንꬃላታን ቃችድ፥ ባብሎነ ኤፍዶሶና። እ ሀይቃና ጋካናዉ፥ ያን ቃሾ ኬꬃን እያ ዎꬅዶሶና።


\par }{\PP \VS{12}ናቡካዳናፆር ባብሎነን ካዎትዳ ታማነ ኡዱፉንꬆ ላይꬃን፥ እቻሻንꬆ አጌናን፥ ታማንꬆ ጋላሳን፥ ካዋ ሞርናይ፥ ካዋ ናገይሳታ ሀላቃይ ናቡዛርዳን የሩሳላመ ገልስ።

\VS{13}ፆሳ ኬꬃ፥ ካዎ ጋꬎነ የሩሳላመን ደእያ ኬꬃታ ኡባ ታማን ፁግስ፤ ቃስ ግታ ኬꬃታ ኡባ ፁግስ።

\VS{14}ባብሎነ ኦላንቾት ኡባይ ካዋ ናገይሳታ ሀላቃ ኪታን፥ የሩሳላመ ካታማ ዩሹዋን ደእያ ድርሳ ግምብያ ኡባ ላልዶሶና።

\VS{15}ናቡዛርዳን ጉꬃ ማንቆታ፥ ካታማን አትዳ አሳታ፥ ካድድ ባብሎነ ኦላንቾታን ገልዳ አሳታነ ኩሸ ሂላንቾታ ድእድ ባብሎነ ኤፍስ።

\VS{16}ሽን ናቡዛርዳን ማንቆታፐ ጉꬃ አሳ ዎይነ ቶካናዳነ ጋደ ጎያናዳ ይሁዳን አግስ።


\par }{\PP \VS{17}ባብሎነት ፆሳ ኬꬃ ካረን ኤቅዳ ናሰ ብራታ ቱቀታ፥ ጫና ጋረታነ ግታ ከረታ መንረꬅድ፥ ናሰ ብራታ ኡባ ባብሎነ ኤፍዶሶና።

\VS{18}ከረታ፥ አካፋታ፥ ፆምፐ ሻሉዋ ፄራ ፕትያባታ፥ ፃሮታ፥ እፃነ ሳነታነ ያርሾ ዎደ ጎኤትያ ናሰ ብራታ ሚሸታ ኡባ ኤፍዶሶና።

\VS{19}ካዋ ናገይሳታ ሀላቃይ ናቡዛርዳን ዎርቃፈነ ብራፐ ኦሰትዳ ድስተታ፥ ታማ ኤክያ ሚሸታ፥ ፃሮታ፥ ላፋ ከረታ፥ ፆምፐ ዎꬅያ ኮጫታ፥ እፃነ ሳነታነ ኡሻ ያርሾስ ጎኤትያ ኦቶታ ኤፍስ።

\VS{20}ካዎይ ሶሎሞነይ ፆሳ ኬꬃን ኦሰትያባስ መꬍዳ ናምኡ ቱሳት፥ ግታ ከረታ፥ ታማነ ናምኡ ኮርማታ ምስለትነ ጫና ጋረት መትዳ ናሰ ብራታት ምዛነን ልካናዉ ዳንዳኤተና።

\VS{21}ናምኡ ቱሳት እስ መላ ግድድ፥ እሶይ እሶይ ታማነ ሆስፑን ዋꬋ አዱሰ። ኤንታ ኡባይ ታማነ ናምኡ ዋꬋ። ኤንታዉ ግዶይ ካይስ ግድድ፥ ብራታይ ኦይዱ ብራ ኬና ኦርደ።

\VS{22}ናምኡ ቱሳታ ሁጵያን ናሰፐ ኦሰትዳ ጉምቦት ደኦሶና። እስ ጉምቡዋ ጌሳይ እቻሹ ዋꬋ ግድድ፥ ዩሾይ ግተ ምስለንነ ኦሮማነ ምስለን አሌቀትድ ኡትስ። ናምአንꬆ ጉምቦይካ እያ መላ።

\VS{23}ጉምቦታስ ምየን ምየን ደእያ ኦሮማነታ ምስለት ኡዱፉን ታማነ ኡሱፑና፤ ዩሹዋን ደእያ ግተ ምስለታፐ ቦላ ባጋራ ደእያ ኦሮማነ ምስለት እስ ፄታ።


\par }{\SH ይሁዳ አሳይ ባብሎነ ድኤትስ
\par }
{\R (2 ካዎ 25:18-21፥ 27-30)

\par }{\PP \VS{24}ካዋ ናገይሳታ ሀላቃይ ናቡዛርዳን ካህነ ሀላቃ ሳራያ፥ እያ ካልያ ካህንያ ሶፎንያሳነ ፐንገ ናግያ ሄꬑ አሳታ ኦይክስ።

\VS{25}ካታማን ደእያ አሳፐ ቶራ ሞጮና፥ ካዋ ዞረይሳታፐ ላፑን አሳታ ኤፍስ። ቶራ ሞጮና፥ ፃፍያ፥ አሳ ኦላንቾታ ዶርያ ሀላቃነ ሀራ ኡሱፑን ታሙ አሳታ ኤፍስ።

\VS{26}ናቡዛርዳን ኤንታ ኡባ ኤክድ፥ ባብሎነ ካዋኮ፥ እርብላ ካታማ ኤፍስ።

\VS{27}ሀማታ ቢታን፥ እርብላ ካታማን፥ ባብሎነ ካዎይ ኤንታ ኡባ ዎꬍስስ። ሄሳዳ ሀንድ፥ ይሁዳ አሳይ ባንታ ቢታፈ ድኤትድ ብዶሶና።


\par }{\PP \VS{28}ናቡካዳናፆር ካዎትዳ ላፑንꬆ ላይꬃን፥ ሄꬑ ሙኩሉነ ላታማነ ሄꬑ አሳይ ይሁዳፐ ድኤትስ።

\VS{29}ታማነ ሆስፑንꬆ ላይꬃን ሆስፑን ፄታነ ሀስታማነ ናምኡ አሳይ የሩሳላመፐ ድኤትስ።

\VS{30}ናቡካዳናፆር ካዎትዳ ላታማነ ሄꬓንꬆ ላይꬃን ካዋ ናገይሳታ ሀላቃይ ናቡዛርዳን ላፑን ፄታነ ኦይታማነ እቻሹ አሳ ድእስ። ድኤትዳ አሳ ታይቦይ ኦይዱ ሙኩሉነ ኡሱፑን ፄታ።


\par }{\SH ዮአክና ብለተꬃ
\par }
{\PP \VS{31}ዮአክን ድኤትዳ ሀስታማነ ላፑንꬃ ላይꬃን፥ ታማነ ናምአንꬆ አጌናን፥ ላታማነ እቻሻንꬆ ጋላሳን፥ ዮር-ማሮዳክ ካዎትዳ ላይꬅ ይሁዳ ካዋ ዮአክና ቦንችድ፥ ቃሾፐ ብርሽስ።

\VS{32}ዮር-ማሮዳክ ዮአክናራ ማልኦ ቃላ ኦደትድ፥ ባብሎነን ድኦን ደእያ ሀራ ካዎታ ኡባፈ አꬅድ እያ ቦንችስ።

\VS{33}ሄሳ ግሾ፥ ዮአክን ቃሾ ኬꬃን ማእያ ማኡዋ ላምድ፥ ባ ደኦ ላይꬃ ኡባን ካዎ ጋይታፐ ምሸ ደእስ።

\VS{34}ዮአክን ሀይቃና ጋካናዉ፥ ጋላስ ጋላስ እያዉ ኮሽያባ ኡባ ባብሎነ ካዎይ እሚስ።


\par }