\NormalFont\ShortTitle{2 ሳሜላ ማፃፋ}

{\MT 2 ሳሜላ ማፃፋ

\par }{\IMT ጋꬃ ቆፋ

\par }{\IP ናምአንꬆ ሳሜላ ማፃፋይ ኮይሮ ሳሜላ ማፃፋ ካሌስ። ሀ ማፃፋይ ዳዊቲ ኮይሮ ዱገሀ ባጋን ደእያ ይሁዳ ካዎ ግድድ (ሸም 1-4)፥ ጉꬁ ጋምእድ፥ ፑደሀ ባጋን ደእያ እስራኤለ ጉጅድ ኩመꬃ ቢታ ካዎ ግድድ ሃርዳ ታርከታ ኦዴስ (ሸም 5-24)። ሀ ማፃፋይ ዳዊቲ ባ ካዎተꬃ ዳልግሳናዉነ ባ ማታ ምንꬃናዉ፥ ሶራነ ካረራ ደእያ ሞርከታራ ኦለትዳ ኦላ ሎይꬅድ ቆንጭሴስ።

\par }{\IP ዳዊቲ ፆሳ ኬꬅ ኬፃናዉ ኮይስ፥ ሽን እ ሄሳ ኦꬃና መላ ፆሲ ዶስቤና ዎይኮ ኮይቤና (7:1-3)።

\par }{\IP ፆሲ ዳዊታራ ጫቅዳባ ግድኮካ፥ እ ኦርዮ ማቸ በርሳብራ ላይማትዳ ዎደ እያ ካዎተꬃይነ እያ ሶ አሳይ መቶ ቦላ ዎꬍዶሶና (ሸም 13-18፤ 20-21)። ሄሳ ጋሶን እያ ሶ አሳ ግዶን ኢታባይ መትስ፤ እያ ናይታፐ ዳሮት ሀይቅዶሶና።

\par }{\IP ዳዊቲ ኦꬅዳ ግታ ኦሶታፐ ጉꬃት፥ እስራኤለ ካዎተꬃ ሀራ ካዎተꬃት ቆሆና መላ ናግስ (1 ሳሜ 31)፤ ታማነ ናምኡ እስራኤለ ኮቻት እስፈ ዳና መላ ኦꬅስ፤ ካዎተꬃ አቆ ዎጋ ዎꬅስ (2 ሳሜ 8:15-18)። ዳዊቲ ባ ዱሳን ናጋር ዎይኮ ቦረይ ባይና አስ ግደና፥ ሽን እስ ቱማ ፆሳፈ አትሽን ሀራ ፆሲ ጎይንቤና። ይሁዳ ካዎተꬃይ ኤቅድ ደእዳ ዎደ ኡባን፥ ፆሳይ ዳዊታስ ጫቅዳ ጫቁዋ ናግስ።

\par }{\IOT ማፃፋ አይፈ ቆፋታ

\par }{\IO ዳዊቲ ሳኦላስ ዬሁዋ ({\IOR{1:1-27}})

\par }{\IO ዳዊቲ ይሁዳ ቦላ ካዎቱዋ ({\IOR{2:1—4:12}})

\par }{\IO ዳዊቲ እስራኤለ ኡባ ቦላ ካዎቱዋ ({\IOR{5:1—6:23}})

\par }{\IO ፆሳይ ዳዊታስ ጫቅዳ ጫቁዋ ({\IOR{7:1-29}})

\par }{\IO ዳዊቲ ኦለትዳ ኦላ ({\IOR{8:1—10:19}})

\par }{\IO ዳዊታነ በርሳቦ ({\IOR{11:1—12:31}})

\par }{\IO ዳዊታ ሶን መትዳ ጌላተꬃ ({\IOR{13:1—14:33}})

\par }{\IO አበሰሎመ ጌላተꬃነ ሀራ ሀኖታታ ({\IOR{15:1—21:22}})

\par }{\IO ናምኡ ዳዊታ ማዝሙረታ ({\IOR{22:1—23:7}})

\par }{\IO ዳዊታ ቶራ ሞጮናታ ({\IOR{23:8-39}})

\par }{\IO ዳዊቲ እስራኤለ አሳ ታይቡዋ ({\IOR{24:1-25}})



\par }\ChapOne{1}{\SH ዳዊቲ ሳኦላ ሀይቁዋ ስእስ
\par }
{\PP \VerseOne{1}ሳኦል ሀይቅዳፐ ጉየ፥ ዳዊቲ አማለቃታ ፆን ስሚድ ፅቅላጋን ናምኡ ጋላስ ጋምእስ።

\VS{2}ሄꬓንꬆ ጋላስ እስ አደይ ባ ማኡዋ ዳክድ፥ ባ ሁጰን ባና ቆልድ፥ ሳኦል ዱንካንዳ ጉታፐ ይስ። እ ዳዊታኮ ይድ ሳአን ጉፋንድ ዝግስ።

\VS{3}ዳዊቲ፥ “ኔኒ አዋፐ ያዲ?” ያግድ ኦይችስ።

\par }{\PP እ ዛሪድ፥ “ታኒ እስራኤለት ዱንካንዳ ጉታፐ ከሳ ኤካዳ ያስ” ያግስ።


\par }{\PP \VS{4}ዳዊቲ፥ “አነ ሀንዳባ ታዉ ኦዳ” ያግስ።

\par }{\PP እ ዛሪድ፥ “ኑ ኦላንቾት ኦላፐ ባቃትዶሶና፤ ኑ አሳፐ ዳሮት ሀይቅዶሶና፤ ሳኦልነ እያ ናአይ ዮናታን ሀይቅዶሶና” ያግስ።


\par }{\PP \VS{5}ዳዊቲ እያዉ ኦድዳ ፓንꬃ፥ “ሳኦልነ እያ ናኣ ዮናታን ሀይቅዳይሳ ኔኒ አይብን ኤራይ?” ያግድ ኦይችስ።


\par }{\PP \VS{6}ፓንꬃይ፥ “ታኒ ግልቦአ ደርያ ቦላ ደእሽን፥ ሳኦል ባ ቶራ ጉፈትድ ኤቅዳይሳ በአስ፤ ፓራ ጋረትነ ፓራ አሳት ሳኦላኮ ማታትዶሶና።

\VS{7}ሄ ዎደ ሳኦል ጉየ ስሚድ ታና ደምድ ፄግስ። ታኒ፥ ‘ዬ’ ያጋዳ ኮያስ።

\VS{8}ሳኦል፥ ‘ኔኒ ኦኔ?’ ያግድ ኦይችን፥ ‘ታኒ አማለቃ አስ’ ያጋዳ ዛራስ።

\VS{9}ሄሳፈ ጉየ ሳኦል፥ ‘ታኒ ማዱንፃዳ፥ ሀይቆስ ጋካስ፤ ኔኒ ታ ቦላ ከይያ ኤቃዳ ታና ዎꬋ’ ያግስ።

\VS{10}እ ኩንድዳፐ ጉየ ሀይቆፐ አቶናይሳ ኤርዳ ግሾ ታኒ እያ ቦላ ከያ ኤቃዳ እያ ዎꬋስ። እያ ሁጰን ደእያ ካላቻነ እያ ቀሰን ደእያ አምባርያ ኤካዳ ኔኮ ታ ጎዳኮ ያስ” ያግስ።


\par }{\PP \VS{11}ዳዊቲነ ዳዊታ አሳይ ካዮትድ፥ ባንታ ማኡዋ ዳክዶሶና።

\VS{12}ኤንቲ ሳኦል፥ ዮናታን፥ ጎዳ ኦላንቾትነ እስራኤለ አሳይ ኦላን ዉርዳ ግሾ ኦማርስ ጋካናዉ ካዮትዶሶና፤ ዬክዶሶና፤ ፆምዶሶና።


\par }{\PP \VS{13}ዳዊቲ ሄሳ ኤንታዉ ኤህዳ ፓንꬃ፥ “ነ አዉፐ ያዲ?” ያግድ ኦይችስ።

\par }{\PP እ ዛሪድ፥ “ታኒ በተ አስ ግድድ ደእያ አማለቃ አድያ ናአ” ያግስ።


\par }{\PP \VS{14}ዳዊቲ፥ “ጎዳይ ትይዳ ካዋ ዎꬋናዉ ነ ኩሽያ ደንꬃሸ ዋናዳ ያያብኪ?” ያግስ።

\VS{15}ዳዊቲ ባ አሳታፐ እሱዋ ፄግድ፥ “እያ ዎꬋ” ያግን፥ እ አማለቃ ፓንꬃ ጫድድ ዎꬍስ።

\VS{16}ዳዊቲ አማለቃ አድያኮ፥ “ጎዳይ ትይዳ ካዋ ታኒ ዎꬋስ” ያጋዳ “ኔኒ ነ ዶናን ማርካትዳ ግሾ ነ ሱꬃ ጎመይ ነና ኦይኮ” ያግስ።


\par }{\SH ዳዊቲ ሳኦላስነ ዮናታናስ ዬክስ
\par }
{\PP \VS{17}ዳዊቲ ሳኦላስነ እያ ናኣ ዮናታናስ ሀይሳዳ ያግድ ዘሌልስ።

\VS{18}ይሁዳ አሳይ፥ “ዶንገ ዬሆ” ጌተትያ ሀ ዘለልሳ ታማራና መላ ኪትስ፤ ሀ ዘለልሳይ ያሻራ
\FTNT{*}{{\FR 1:18 }{\FQ{ያሻራ፦
}}{\FT{ፅሎታ ማፃፋ ጉሱ
}}} ማፃፋን ፃፈትስ።


\par }{\Q \VS{19}“ነኖ እስራኤለ፥ ነ ሀላቃት፥

\par }{\QB ꬎቃ በሳን ሀይቅዶሶና።

\par }{\QB ዎልቃማት ዋንድ ኩንድዶና!


\par }{\Q \VS{20}ፍልስፄመ ማጫ ናይት ሄሳ ስእድ ኡፋይቶና መላ፥

\par }{\QB ቃፃረትቦና አሳ ማጫ ናይት ሀሹ ጎና መላ፥

\par }{\QB ሀይሳ ጋተ ካታማን ኦዶፕተ

\par }{\QB አስቃሎና ኦገታን አዋጆፍተ።


\par }{\Q \VS{21}ህንተኖ ግልቦአ ደረቶ፥

\par }{\QB ህንተ ቦላ እር ቡኮፎ፤ አክ ዎꬎፎ።

\par }{\Q ሄ በሳን ዎልቃማታ ጎንዳለይ ቱንዳ ግሾ፥

\par }{\Q ሳኦላ ጎንዳለይ ዛይተን ቁሸትቦና ግሾ፥

\par }{\QB ሄ ጋድያን ካꬅ ዶሎፖ።


\par }{\Q \VS{22}ጎይረትዳይሳታ ሱꬃፈ፥

\par }{\QB ዎልቃማታ ሞꬉዋፈ፥

\par }{\Q ዮናታና ዶንገይ ጉየ ግቤና፤

\par }{\QB ሳኦላ ማሻይ ካሎና ስምቤና።


\par }{\Q \VS{23}ሳኦልነ ዮናታን ዶሰተይሳታ፤

\par }{\QB ሀይቆንነ ፓፃን ሻከትቦኮና።

\par }{\Q ኤንቲ አርጋንꬃፈ አꬍድ ኤሶ፤

\par }{\QB ጋሞፈ አꬍድ ምኖ።


\par }{\Q \VS{24}ህንተኖ እስራኤለ ማጫሳዉ፥

\par }{\QB ዞኦነ አሌቆ ማኦ ማይዝዳይሳስ፥

\par }{\QB ህንተ ማኡዋ ዎርቃን አሌቅስዳ ሳኦላስ ዬክተ።


\par }{\Q \VS{25}ዎልቃማት ኦላን ዋንድ ኩንድዶና?

\par }{\QB ዮናታን ꬎቃ በሳን ሀይቅስ።


\par }{\Q \VS{26}ታ እሻ ዮናታና፥ ታ ነዉ አዛናይስ፤

\par }{\QB ነ ታዉ ዳሮ አልኦ።

\par }{\Q ኔኒ ታና ዶስያ ዶሶይ ማላልሴስ፤

\par }{\QB ማጫ ሲቆፐካ አꬌስ።


\par }{\Q \VS{27}ዎልቃማት ዋንድ ኩንድዶና?

\par }{\QB ኦላ ሚሸይካ ዋንድ ꬋይዴ?”

\par }{\MM ያግድ ዳዊቲ ዘሌልስ።




\par }\Chap{2}{\SH ዳዊቲ ይሁዳ ቦላ ካዎትስ
\par }
{\PP \VerseOne{1}ሄሳፈ ጉየ፥ ዳዊቲ፥ “ይሁዳ ካታማታፐ እሱዋ ቦ?” ያግድ ጎዳ ኦይችስ።

\par }{\PP ጎዳይ፥ “ኤ፥ ባ” ያግስ።

\par }{\PP ዳዊቲ፥ “አዉ ቦ” ያግድ ኦይችስ።

\par }{\PP ጎዳይ፥ “ከብሮና ባ” ያግድ ዛርስ።


\par }{\PP \VS{2}ዳዊቲ ባ ናምኡ ማቸታ፥ እዝራኤለ አክናሆማነ ካሰ ናባላ ማችዉ ቃርመሎሳ አብግያ ኤክድ ከብሮና ካታማ ብስ።

\VS{3}ዳዊቲ ባራ ደእያ አሳታነ ኤንታ ሶ አሳ ኡባ ኤህን፥ ከብሮናንነ እያ ሄራን ደእያ ካታማታን ደእዶሶና።

\VS{4}ይሁዳ አሳት ከብሮና ካታማ ይድ፥ ዳዊታ ትይድ ይሁዳ ቦላ ካዎꬅዶሶና።

\par }{\PP ዳዊቲ ያበሳ ጋላዳ አሳይ ሳኦላ ሞግዳይሳ ስእዳ ዎደ፥

\VS{5}እ አሰ ኪትድ፥ “ህንተ ህንተ ጎዳ ሳኦላ ሞግዳ ግሾ ሄ ኬሀተꬃስ ጎዳይ ህንተና አንጆ።

\VS{6}ጎዳይ ሲቁዋነ ቱማተꬃ ህንተዉ ቆንጭሶ፤ ታንካ ሀ ኬሀተꬃ ግሾ ህንተዉ ሎኦ ኩሸ ዛራና።

\VS{7}ህዛ ምንተ፤ ፃልተ፤ ህንተ ጎዳይ ሳኦል ሀይቅስ። ይሁዳ አሳይ ታና ትይድ፥ ባንታ ቦላ ካዎꬅዶሶና” ያግስ።


\par }{\SH ናምኡ ኬꬃታ ግዶን ደእያ ኦላ
\par }
{\PP \VS{8}ሳኦላ ቶራ ሞጮናይ ኔራ ናአይ አበኔር ሳኦላ ናኣ እያቡስተ ኤክድ፥ ማህናይማ ጌተትያ በሳ ኤፍስ።

\VS{9}እያ ጋላዳን፥ አሴራን፥ እዝራኤላን፥ ኤፍሬማን፥ ብንያመንነ እስራኤለ ቢታ ኡባን ካዎꬅስ።

\VS{10}ሳኦላ ናአይ፥ እያቡስተይ እስራኤለ ቦላ ካዎትያ ዎደ እያዉ ኦይታሙ ላይꬅ፤ እ ናምኡ ላይꬅ ካዎትስ። ግዶሽን፥ ይሁዳ አሳይ ዳዊታ ካልዶሶና።

\VS{11}ዳዊቲ ከብሮናን ይሁዳ ቦላ ላፑን ላይꬅነ ባጋ ካዎትስ።


\par }{\PP \VS{12}ኔራ ናአይ አበኔርነ ሳኦላ ናአይ እያቡስተ አሳይ ማህናይማፐ ጋባኦና ብዶሶና።

\VS{13}ፃሩያ ናአይ እዮኣብነ ዳዊታ አሳይ ጋባኦና ኦላ ሃꬃ ማታን ኤንታራ ጋሄትዶሶና። እስ ጩጋይ ኦላ ሃꬃፈ ሄፍንꬃን ኡትን፥ እስ ጩጋይ ሀፍንꬃን ኡትስ።

\VS{14}አበኔር እዮኣባኮ፥ “አነ ህንተፈነ ኑፐ ፓንꬃት ደንድድ፥ ኑ ስንꬃን ኦለቶ” ያግስ።

\par }{\PP እዮኣብ፥ “ኤሮ፥ ደንድድ ኦለቶ” ያግስ።

\VS{15}ሄሳ ግሾ፥ ብንያመፐ ሳኦላ ናኣ እያቡስተስ ታማነ ናምኡ አሳት ከይድ፥ ዳዊታስ ኤቅዳ ታማነ ናምኡ አሳታራ ኦላ ጋሄትዶሶና።

\VS{16}እሶይ እሶይ ባ ሞርክያ ሁጵያ ኦይክድ፥ ማሻን ምየን ጫድስ፤ ሄሳዳ ሀንድ ላታማነ ኦይዳይ ሀይቅዶሶና። ሄሳ ግሾ ጋባኦናን ደእያ ሄ በሳይ ማሻ ቢታ ጌተትስ።

\VS{17}ሄ ጋላስ ዎልቃማ ኦላ ኦለትድ፥ ዳዊታ አሳይ አበኔራነ እስራኤለ አሳ ፆንስ።


\par }{\PP \VS{18}ፃሩያ ናይት ሄꬓይ እዮኣብ፥ አብስነ አሳሄል ሄ በሳን ደኦሶና፤ አሳሄል ዎሽኤዳ ኤሶን ዎፅድ፥

\VS{19}አሳሄል አበኔራ ኡሻች ዎይኮ ሀድርስ ጎና የደꬅስ።

\VS{20}አበኔር ጉየ ስሚድ፥ “አሳሄላ፥ ነኔ?” ያግድ ኦይችስ።

\par }{\PP አሳሄል፥ “ኤ ታና” ያግስ።


\par }{\PP \VS{21}አበኔር፥ “ኡሻች ዎይኮ ሀድርስ ስማዳ፥ አሳታፐ እሱዋ ኦይካዳ እያ ኦላ ሚሽያ ኤካ” ያግስ። ሽን አሳሄል እያ የደይሳ አጎና እፅስ።


\par }{\PP \VS{22}ቃስካ አበኔር፥ “ታኒ ነና ሳአራ ጋꬃዳ ኦይꬆና ደእሽን፥ ታና የደይሳ አጋ! ነና ዎꬋዳ ታኒ ነ እሻ እዮኣባ ሶምኡዋ ዋታዳ ፄላኔ?” ያግድ ዋስስ።

\VS{23}ሽን አሳሄል እያ የደይሳ አጎና እፅስ። ሄሳ ግሾ፥ አበኔር ቶራ ጉየ የድድ፥ አሳሄላ ኡሉዋ ጫድን ቶራይ ዞኮራ ካንꬅድ ከይስ። አሳሄል ሄ በሳን ኩንድድ ሀይቅስ፤ አሳሄል ሀይቅዳ በሳ ጋክዳ አሳ ኡባይ ያን ኤቅስ።


\par }{\PP \VS{24}ሽን እዮኣብነ አብስ አበኔራ ጎድዶሶና፤ አው ዉልያ ዎደ ጋባኦና መላ ቢታኮ ኤፍያ ኦግያን ጋዳፐ ስንꬃ ባጋራ ደእያ አማ ዙማኮ ጋክዶሶና።

\VS{25}ብንያመ አሳይ አበኔራኮ ሺቅዶሶና፤ እስ ጩጋ መꬍድ እስ ዙማ ቦላ ኤቅዶሶና።

\VS{26}አበኔር እዮኣባ ፄግድ፥ “መርናዉ ኦለትሸ ዳነዬ? ሀይሳ ዉርሰꬃይ ጫሞ ግዳናይሳ ኔኒ ኤርኪ? ነ አሳይ፥ ባንታ እሻታ ጎደይሳ አጋና መላ አይስ ኦድኪ?” ያግስ።


\par }{\PP \VS{27}እዮኣብ፥ “ደኦ ፆሳይ ኤሮ! ኔኒ ኦዶናባ ግድያኮ ታ አሳይ ባ እሻታ ሳእ ዎንታና ጋካናዉ ጎዳ አጎኮና” ያግስ።

\VS{28}እዮኣብ ሞይዘ ፑንን አሳ ኡባይ ኤስስ። እስራኤለታ ዛር ጎድቦኮና ዎይኮ ኦልቦኮና።

\VS{29}አበኔርነ እያ አሳይ ሄ ቃማ ኩመꬅ ሄመትድ አራባ ጋꬋ ጋክዶሶና። ዮርዳኖሰ ሻፋ ፕንድ፥ በትሮና ካንꬅድ ማህናይመ ይዶሶና።


\par }{\PP \VS{30}እዮኣብ አበኔራ ጎደይሳ አግድ፥ ባ አሳ ኡባ እስ በሲ ሺሽድ ፄልያ ዎደ፥ አሳሄላ ጉጆና ዳዊታ አሳፐ ታማነ ኡዱፉን አስ ፓጭስ።

\VS{31}ሽን ዳዊታ አሳይ አበኔራራ ደእያ ብንያመ ኮቻታፐ ሄꬑ ፄታነ ኡሱፑን ታሙ አስ ዎꬍዶሶና።

\VS{32}አሳሄላ አሀ ኤክድ፥ ቤተለመ ካታማን ደእያ እያ አዋ ዱፎን ሞግዶሶና። እዮኣብነ እያ አሳይ ቃማ ኩመꬅ ሄመትድ ሳእ ዎንትያ ዎደ ከብሮና ጋክዶሶና።




\par }\Chap{3}{\PP \VerseOne{1}ሳኦላ ሶ አሳይነ ዳዊታ አሳይ ዳሮ ዎደ ኦለትዶሶና፤ ዳዊቲ ኦላን ምን ምን ብያ ዎደ ሳኦላ አሳይ ዳቡር ዳቡር ብስ።


\par }{\PP \VS{2}ከብሮናን ዳዊታስ ናይት የለትዶሶና፤ እዝራኤለ አክናሆማ የልዳ ባይራ ናአይ አምኖና፤

\VS{3}ቃርመሎሳ አብግያ ካሰ ናባላ ማችያ የልዳ ክልኣብ ናምአንꬆ ናአ። ጋሹራ ካዋ ታልማያ ናእያ ማእካ የልዳ አበሰሎመይ ሄꬓንꬆ ናአ።

\VS{4}ኦይዳንꬆይ ሃግታ ናኣ አዶና፤ እቻሻንꬆይ አብፃላ ናኣ ሳፋፃ።

\VS{5}ኡሱፑንꬆይ ዳዊታ ማቸ ኤግል ናኣ ይትራኣማ፤ ሀ ናይት ኡባይ ከብሮናን የለትዶሶና።


\par }{\SH አበኔር ዳዊታራ ጫቅስ
\par }
{\PP \VS{6}ሳኦላ ሶ አሳራነ ዳዊታ ሶ አሳራ ኦለትያ ዎደ አበኔር ሳኦላ አሳ ቦላ ምን ምን ብስ።

\VS{7}ሳኦላስ እዮሄላ ናአ ግድዳ እርፅፎ ጌተትያ እስ ላገꬅያ ደአዉሱ፤ እያቡስተይ አበኔራኮ፥ “ታ አዋ ላገራ አይስ አቃዲ?” ያግድ ኦይችስ።


\par }{\PP \VS{8}አበኔር እያ ኦዳን ዳሮ ይሎትድ፥ “ታና ኔኒ ይሁዳኮ ስምዳ ጋታ ካና ጋድዬ? ታኒ ነ አዋ ሳኦላስ፥ እያ እሻታስነ እያ ዳቦታስ አማነታዳ ደአስ፤ ነናካ ዳዊታስ አꬃዳ እማብከ። ሽን ሀእ ኔኒ ታና ሀ ማጫሰ ግሾ ሞታሳ!

\VS{9}ፆሳይ ዳዊታስ ኦꬃና ግድ ጫቅዳ ቃላ ታኒ ፖሎና እፅኮ፥ ፆሲ ታና ፕርዶ።

\VS{10}ሳኦላ ኮቻፈ ካዎተꬃ ዎስስድ፥ ዳነፐ በርሳበ ጋካናዉ እስራኤለ ቦላነ ይሁዳ ቦላ፥ ዳዊታ አራታ ምንꬃናዉ ጎዳይ ጫቅስ” ያግስ።

\VS{11}እያቡስተይ አበኔራስ ያይዳ ግሾ ሀራ ቃላ ፖግቤና።


\par }{\PP \VS{12}አበኔር ዳዊታኮ፥ “ቢታይ ኦሴ? ኔኒ ታራ ጫቃ፤ እስራኤለ አሳ ኡባይ ኔኮ ስማና መላ ታ ነና ማዳና” ያግድ አሰ ኪትስ።


\par }{\PP \VS{13}ዳዊቲ፥ “ሎኦ! ታ ኔራ ጫቃና። ሽን ታኒ ነና እስባ ኦይቻይስ፤ ኔኒ ታና በአናዉ ያ ዎደ ሳኦላ ናእዉ መልኮሎ ኤኮና ዮፓ” ያግስ።

\VS{14}ሄሳፈ ጉየ፥ ዳዊቲ ሳኦላ ናአ እያቡስተኮ፥ “ፄቱ ፍልስፄመታ ቃራታዳ ኮይታ ኦꬃዳ እምዳ ታ ማችዉ መልኮሎ ታዉ እማ” ያግድ አሰ ኪትስ።

\VS{15}እያቡስተይ አሰ ኪትድ እ አዝና ላዉሻ ናአ ፓልፅኤላፐ ከስ ኤክስ።

\VS{16}እ አዝናይ ብራቅማ ካታማ ጋካናዉ ዬክሸ እ ጌዶ ካልስ። አበኔር እያኮ፥ “ጉየ ሶ ባ” ያግን አደይ ጉየ ስሚድ ብስ።


\par }{\PP \VS{17}አበኔር እስራኤለ ጭማታኮ ብድ፥ “ዳዊቲ ህንተ ቦላ ካዎታና መላ ዳሮ ዎደ አሞትደታ።

\VS{18}ሀእ ፖልተ! ጎዳይ፥ ‘ታ አሳ እስራኤለ፥ ፍልስፄመታ ኩሸፐነ ኤንታ ሞርከታ ኡባ ኩሸፐ ታ አይልያ ዳዊታ ባጋራ አሻና’ ግዳይሳ ሀሳይተ” ያግስ።

\VS{19}አበኔር ብንያመ ኮቻታስ ሄሳ ኦድስ። እስራኤለ አሳይነ ብንያመ አሳ ኡባይ ኦꬃናዉ ኮይዳ ኡባ ዳዊታስ ኦዳናዉ አበኔር ከብሮና ብስ።


\par }{\PP \VS{20}አበኔር ባራ ላታሙ አስ ኤክድ፥ ከብሮና ብን፥ ዳዊቲ እያዉነ እያ አሳስ ግብራ ጊግስስ።

\VS{21}አበኔር ዳዊታኮ፥ “ኤንቲ ኔራ ጫቃና መላነ ነ ዎዛናይ አሞትያ ኡባ ነ ሃራና መላ ታ ባዳ እስራኤለ አሳ ካዋስ ታ ጎዳስ ሺሻና” ያግስ። ያግን ዳዊቲ አበኔራ ሞይዝድ ሳሮ የድስ።


\par }{\SH እዮኣብ አበኔራ ዎꬍስ
\par }
{\PP \VS{22}ሄ ዎደ ዳዊታ አሳይነ እዮኣብ ኦላፐ ዳሮባ ድእድ ስምዶሶና። ሽን ዳዊቲ እያ ሳሮ ባ ግድ የድዳ ግሾ፥ አበኔር ከብሮናን ዳዊታራ ዴና።

\VS{23}እዮኣብነ እያራ ደእያ ኦላንቾት ጋክያ ዎደ አሳይ፥ “ኔራ ናኣ አበኔር ካዋ ዳዊታኮ ይን፥ ካዎይ እያ የድን ሳሮ ብስ” ያግድ ኦድዶሶና።


\par }{\PP \VS{24}ሄሳ ግሾ፥ እዮኣብ ካዋኮ ብድ፥ “ሄስ ዋንድ ሀንዴ? አበኔር ኔኮ ይን፥ አይስ የዳዲ? ሄኮ እ ብክችስ!

\VS{25}ኔራ ናአይ አበኔር ነና ጭማናዉ፥ ኔኒ ገልያሶነ ከያሶ በአናዉነ ኔኒ ኦꬅያ ኡባ ኤራናዉ ይስ” ያግስ።


\par }{\PP \VS{26}እዮኣብ ዳዊታ ስንꬃፈ ከይድ፥ አበኔራ ጌዶ ኪታ የድን፥ ኤንቲ እያ ሲራ ኦላ ሃꬃ ማታፐ ጉየ ዛርዶሶና፤ ሽን ዳዊቲ ሄሳ ኤረና።

\VS{27}አበኔር ከብሮና ስሚድ ይዳ ዎደ እዮኣብ እያራ ዱማ ኦደታናዉ ኮይዳ ዳንስድ ድርሳ ፐንግያኮ ደእያ ክፍልያነ እያ ኤፍስ። ባ እሻ አሳሄላ ሱꬃ ዛራናዉ አበኔራ ኡሎን ጫድን አበኔር ሄ በሳን ሀይቅስ።


\par }{\PP \VS{28}ዳዊቲ ጉየፐ ሄሳ ስእዳ ዎደ፥ “ታንነ ታ ካዎተꬃይ ኔራ ናኣ አበኔራ ሱꬃ ግሾ ጎዳ ስንꬃን መርናዉ ኦይሸቶኮ።

\VS{29}እያ ሱꬃይ እዮኣባነ እያ አዋ ሶ አሳ አቾ፤ ማዱንꬅ ደእያ አስ ዎይኮ ጎጋ ሀርገይ ደእያ አስ ዎይኮ ዎበ አስ ዎይኮ ማሻን ሀይቅያ አስ ዎይኮ ኮሻትያ አስ እዮኣባ ኮቻን ꬋዮፖ” ያግስ።

\VS{30}ጋባኦናን ከይዳ ኦላን ባንታ እሻ አሳሄላ አበኔር ዎꬍዳ ግሾ፥ እዮኣብነ እያ እሻ አብስ አበኔራ ዎꬍዶሶና።


\par }{\PP \VS{31}ዳዊቲ እዮኣባነ እያራ ደእያ አሳ፥ “ህንተ ማኡዋ ዳክተ፤ ባና ቆልተ፤ አበኔራ ሀላ ስንꬃን ዬክተ” ያግስ። ካዎ ዳዊቲ ሀላ ካልድ ዱፎ ብስ።

\VS{32}አበኔር ከብሮናን ሞገትስ፤ ካዎይ ባ ቃላ ꬎቁ ኦꬅድ ዱፎን ዬክስ፤ አሳ ኡባይ ዬክዶሶና።

\VS{33}ካዎይ አበኔራስ፥

\par }{\Q “አበኔር ኤያ አሳዳ ሀይቃናዉ በሲ?


\par }{\Q \VS{34}ነ ኩሸይ ቃሸትቤና፤

\par }{\QB ነ ቶሆይ ሳንꬃላታን ኦይከትቤና።

\par }{\Q አስ ኢታ አሳ ኩሸን ሀይቀይሳዳ ሀይቅስ”

\par }{\MM ያግድ ዘሌልስ። አሳ ኡባይ አበኔራስ ዛሪድ ዬክዶሶና።


\par }{\PP \VS{35}ሄ ጋላስ ዳዊቲ ካꬅ ማና መላ አሳይ እያ ሾቢዶሶና። ሽን ዳዊቲ፥ “አዋ አይፈይ ደእሽን፥ ካꬅ ዎይኮ ሀራባ ባርኮ ፆሲ ታና ፕርዶ” ያግድ ጫቅስ።

\VS{36}ካዎይ ኦꬅዳባ አሳ ኡባይ በእድ ኡፋይትዶሶና፤ ቱማካ ካዎይ ኦꬅዳባ ኡባይ አሳ ኡፋይስስ።

\VS{37}ሄሳ ግሾ፥ ሄ ጋላስ ዳዊታ አሳይነ እስራኤለ አሳ ኡባይ ካዎይ ኔራ ናኣ አበኔራ ዎꬍስቦናይሳ ኤርዶሶና።


\par }{\PP \VS{38}ካዎይ ባ አይለታኮ፥ “እስራኤለ ቢታን ግታ አስነ ሀላቅ ሀይቅዳይሳ ህንተ አኬከከቲ?

\VS{39}ታኒ ፆሳይ ትይዳ ካዎ ግድኮካ፥ ታኒ ዳቡራንቾ፤ ሀይሳቲ ፃሩያ ናይት ታ ቦላ ምንዶሶና፤ ኢታ ኦꬅዳይሳታስ ጎዳይ ኤንታ ኦሱዋዳ ዛሮ” ያግስ።




\par }\Chap{4}{\SH እያቡስተ ሀይቁዋ
\par }
{\PP \VerseOne{1}ሳኦላ ናአይ እያቡስተይ አበኔር ከብሮናን ሀይቅዳይሳ ስእዳ ዎደ እያ ዎዛናይ ትልእስ፤ እስራኤለ አሳ ኡባይካ ዳጋምስ።

\VS{2}ሳኦላ ናኣ እያቡስተስ ኦላ ካለꬅያ ናምኡ ሀላቃት ደኦሶና፤ እሱዋ ሱንꬃይ ባአና፤ ሀንኮይ ቃስ ራካባ። ኤንቲ ብንያመ ኮቸ ግድዳ ባኣሮተ አድያ እርሞና ናይታ። ባኣሮተይ ብንያመ ባጋዳ ታይበቴስ።

\VS{3}ባኣሮታን ደእዳ ኮይሮ አሳት ግታይማ ቢታ ባቃትድ፥ ሀች ጋካናዉ በተ አሳዳ ያን ደእዶሶና።


\par }{\PP \VS{4}ሳኦላ ናኣ ዮናታናስ ናምኡ ቶሆይ ስልዳ ናእ ደኤስ፤ ሳኦላነ ዮናታና ሀይቁዋ ዎረይ እዝራኤለፐ ስኤትያ ዎደ እ እቻሹ ላይꬃ ናአ። ሄ ናኣ ድችያራ እያ ኤካዳ ባቃትሽን ናአይ ኩንድን እያ ቶሆይ ስልስ፤ ሄ ናኣ ሱንꬃይ መምፕቦስተ።


\par }{\PP \VS{5}ባኣሮተ አድያ እርሞና ናይት ረካብነ ባኣን እያቡስተ ሶ ብድ ሴታ ጋላስ ጋክዶሶና። ኤንቲ ጋክያ ዎደ እ ሸምፓናዉ አልጋ ቦላ ዝንእስ።

\VS{6}ኤንቲ ግስተ ኮይያ አሳዳ ሀንድ ሶ ገልድ፥ እያ ኡሉዋን ጫድዶሶና። ረካብነ እያ እሻ ባኣን ለፓራ ከይድ ብዶሶና።


\par }{\PP \VS{7}እያቡስተይ ቆልአን አርሳን ዝንእዳይሳ ደምድ፥ እያዉ ኡሉዋን ጫድድ ዎꬍዶሶና፤ እያ ሁጵያ ቃንፅ ኤክድ፥ አራባ ጋꬋ ኤፍያ ኦግያ ኦይክድ፥ ቃማራ ብዶሶና።

\VS{8}እያቡስተ ሁጵያ ከብሮናን ደእያ ዳዊታስ ኤህዶሶና። ካዋ፥ “ነና ዎꬋናዉ ኮይያ ነ ሞርክያ ሳኦላ ናኣ እያቡስተ ሁጵያ ሀይሳ በአ። ሳኦላ ቦላነ እያ ናይታ ቦላ ካዋ ኑ ጎዳ ግሾ ፆሳይ ሀች ሀሎ ከይስ” ያግዶሶና።


\par }{\PP \VS{9}ሽን ባኣሮተ አድያ እርሞና ናይታ ረካባነ እያ እሻ ባአና ዳዊቲ ሀይሳዳ ያግስ፤ “መቶ ኡባፈ ታና አሽዳ ደኦ ጎዳይ ኤርያ መላ።

\VS{10}ታዉ ምሽራቾ ኦድያ አሳዳ፥ ‘ሳኦል ሀይቅስ’ ያግድ ታዉ ኦድን፥ ታኒ እያ ፅቅላጋን ኦይካዳ ዎꬋስ፤ ታኒ እያ ምሽራቹዋስ እምዳ ዎይቶይ ሀይሳ።

\VS{11}ባ ሶን ባ አርሳን ዝንእዳ ፅሎ አድያ ዎꬍዳ ኢታ አሳታስ እያ ሃሉዋ ከየይስ አይ መላ ኢታንደሻ! እያ ሱꬃ ታኒ ህንተ ኩሸፐ አቻና፤ ህንተና ታኒ ቢታ ቦላፈ ꬋይሳና!” ያግስ።


\par }{\PP \VS{12}ረካባነ ባአና ዎꬋና መላ ዳዊቲ ባ ኦላንቾታ ኪትን፥ ኦላንቾት ኤንታ ዎꬍዶሶና። ኤንታ ኩሽያነ ቶሁዋ ቃንፅድ፥ ከብሮናን ኦላ ሃꬃ ማታን ካቅዶሶና። እያቡስተ ሁጵያ ኤፍድ፥ አበኔራ ዱፎን ከብሮናን ሞግዶሶና።




\par }\Chap{5}{\SH ዳዊቲ እስራኤለ ቦላ ካዎትስ
\par }
{\R (1 ታር 11:1-9፤ 14:1-7)

\par }{\PP \VerseOne{1}እስራኤለ ዛረ ኡባይ ዳዊታኮ ከብሮና ይድ፥ “ኑኒ ነ አሾነ ነ ሱꬁ።

\VS{2}ካሰ ሳኦል ኑስ ካዎ ግድድ ደእያ ዎደካ እስራኤለ አሳ ኦላስ ካለꬅዳይ ነና። ጎዳይ ነና፥ ‘ኔኒ ታ አሳ እስራኤለ ሄማና፤ ኤንታ ቦላ ካዎታና’ ያግድ ቃላ ገልስ” ያግዶሶና።

\VS{3}እስራኤለ ጭማት ኡባይ ካዋ ዳዊታኮ ከብሮና ይዶሶና፤ እ ኤንታራ ከብሮናን ጎዳ ስንꬃን ጫቅስ፤ እስራኤለ ቦላ ካዎታና መላ ዳዊታ ትይዶሶና።


\par }{\PP \VS{4}ዳዊቲ ካዎትያ ዎደ እያዉ ሀስታሙ ላይꬅ፤ እ ኦይታሙ ላይꬅ ካዎትስ።

\VS{5}ከብሮናን ይሁዳ ቦላ ላፑን ላይꬅነ ኡሱፑን አጌና ካዎትስ፤ የሩሳላመን እስራኤለ ቦላነ ይሁዳ ቦላ ሀስታማነ ሄꬑ ላይꬅ ካዎትስ።


\par }{\PP \VS{6}የሩሳላመን ደእያ ያቡሰ አሳ ኦላናዉ ዳዊቲነ እያ አሳይ ብዶሶና። ያቡሰ አሳይ፥ “ዳዊቲ ሀ ካታማ ገላናዉ ዳንዳኤና” ግድ ቆፕዳ ግሾ ሀር አቶሽን፥ “ቆቀትነ ዎበት ነና ተቃናዉ ዳንዳኦሶና፤ ነ ሀ ካታማ ገላካ” ያግዶሶና።

\VS{7}ግዶሽን፥ ዳዊቲ ፅዮነን ደእያ ኤንታ ሚፃ ኦይክን፥ እያ ዳዊታ ካታማ ግዳሱ።


\par }{\PP \VS{8}ሄ ጋላስ ዳዊቲ፥ “ያቡሰ አሳ ኦልድ ኦይክያ ኦንካ ዳዊታ ሞርከ ግድዳ ዎበትነ ቆቀት ደእያ በሳ ጋካናዉ ሻፋራ ፑደ ከያናዉ ኮሼስ” ያግስ። ሄሳ ግሾ፥ “ቆቀትነ ዎበት ጋꬎ ገሎኮና” ጌተትስ።

\VS{9}ዳዊቲ ሄ ሚፃ ኦይክድ፥ ያን ደእስ፤ ሄ ሚፃ ዳዊታ ካታማ ያግድ ሱንꬅስ። ዳዊቲ ሚሎፐ ዶምድ ሄ ካታማ ዩሽድ ግምብስ።

\VS{10}ኡባፈ ዎልቃማ ጎዳይ ፆሳይ እያራ ደእያ ግሾ ዳዊቲ ምን ምን ብስ።


\par }{\PP \VS{11}ፅሮሳ ካዎይ ክራም ዳዊታስ ካዎ ጋꬎ ኬፃና መላ ዝጋ ምꬅ፥ አናፀታነ ሹቹ ማሰይሳታ የድን፥ ኤንቲ እያዉ ኬ ኬፅዶሶና።

\VS{12}ጎዳይ እስራኤለ ቦላ እያ ካዎ ኦꬅድ ምንꬅዳይሳነ ባ አሳ እስራኤለ ግሾ እያ ካዎተꬃ ꬎቁ ኦꬅድ ቦንችዳይሳ ዳዊቲ ኤርስ።


\par }{\PP \VS{13}ዳዊቲ ከብሮናፐ የሩሳላመ ይዳፐ ጉየ፥ ሀራ ላገꬆታነ ማቸታ ጉጅድ ኤክን፥ ሀራ ማጫ ናይትነ አደ ናይት እያዉ የለትዶሶና።

\VS{14}የሩሳላመን እያዉ የለትዳ አደ ናይታ ሱንꬃይ ሳሙአ፥ ሾባባ፥ ናታና፥ ሶሎሞነ፥

\VS{15}ይብሃራ፥ ኤልሹአ፥ ነፈጋ፥ ያፍአ፥

\VS{16}ኤልሻማአ፥ ኤልያዳነ ኤልፋላፃ።


\par }{\SH ዳዊቲ ፍልስፄመታ ፆንስ
\par }
{\R (1 ታር 14:8-17)

\par }{\PP \VS{17}ዳዊቲ እስራኤለ ቦላ ካዎ ግድድ ትየትዳይሳ ፍልስፄመት ስእዳ ዎደ ኤንቲ ኡባይ ዳዊታ ኮያናዉ ከይዶሶና፤ ሽን ዳዊቲ ሄሳ ስእድ ሚፃን ብድ ገልስ።

\VS{18}ፍልስፄመት ብድ፥ ራፋይመ ዛንጋራን ላለትድ ኡትዶሶና።

\VS{19}ሄሳ ግሾ፥ ዳዊቲ፥ “ታኒ ባዳ ፍልስፄመታ ኦሎ? ኔኒ ኤንታ ታዉ አꬃዳ እማኔ?” ያግድ ጎዳ ኦይችስ።

\par }{\PP ጎዳይ፥ “ኤ ኦላ፤ ቱማ ታ ኤንታ ነዉ አꬃዳ እማና” ያግስ።


\par }{\PP \VS{20}ዳዊቲ ባአል-ፓራስመ ጌተትያ በሳ ብድ፥ ያን ኤንታ ፆንስ። እ፥ “ድኦ ሃꬅ መንꬅድ ከየይሳዳ ጎዳይ ታ ሞርከታ ታ ስንꬃን መንረꬅስ” ያግስ። ሄሳ ግሾ፥ ሄ በሳ ሱንꬃይ ባአል-ፓራስመ\FTNT{*}{{\FR 5:20 }{\FQ{ባአል-ፓራስመ፦
}}{\FT{ሀ ሱንꬃ ብርሸꬃይ “መንꬅድ ገልዳ ጎዳ” ጉሱ።
}}} ጌተትስ።

\VS{21}ፍልስፄመት ባንታ ኤቃታ ሄ በሳን የግድ ብን፥ ዳዊቲነ እያ አሳይ ሄ ኤቃታ ኤክድ ብዶሶና።


\par }{\PP \VS{22}ፍልስፄመት ጉየ ብድ፥ ናምአንꬆ ራፋይመ ዛንጋራን ላለትድ ኡትዶሶና።

\VS{23}ዳዊቲ ጎዳ ናምአንꬆ ኦይችን፥ ጎዳይ፥ “ኤንታ ጉየ ባጋራ ተቃዳ ዎላ ስንꬃን ኤንታ ኦላ፥ ሽን ኤንታዉ ሶምኦን ከዮፓ።

\VS{24}ዎላ ምꬃ ፄራን ሳልፐ ቃላ ኔኒ ስእያ ዎደ ፍልስፄመ ኦላንቾታ ሾጫናዉ ጎዳይ ኔፐ ስን አꬍዳይሳ ኤራዳ ኤለሳ” ያግስ።

\VS{25}ዳዊቲ ጎዳይ ኪትዳይሳዳ ኦꬅስ፤ ጌባፐ ገዘራ ጋካናዉ ፍልስፄመ ኦላንቾታ ዎꬍስ።




\par }\Chap{6}{\SH ታቦተይ የሩሳላመ ስምስ
\par }
{\R (1 ታር 13:1-14፤ 15:25—16:6)

\par }{\PP \VerseOne{1}እስራኤለ ግዶፈ ዶረትዳ ሀስታሙ ሙኩሉ አሳታ ዳዊቲ ዛሪድ ሺሽስ።

\VS{2}ዳዊቲነ እያ አሳ ኡባይ ይሁዳ ባላ
\FTNT{*}{{\FR 6:2 }{\FQ{ይሁዳ ባላ፦
}}{\FT{ቅርያት ይኣርመ ጉሱ።
}}} ካታማፐ ደንድድ፥ ክሩበታፐ ግዶን ባ ካዎተꬃ አራታ ቦላ ኡትዳ ኡባፈ ዎልቃማ ጎዳ ሱንꬃን ፄገትዳ ፆሳ ታቦትያ ኤሀናዉ ብዶሶና።

\VS{3}ኤንቲ ፆሳ ታቦትያ ኦራꬃ ጋረን ዎꬅድ፥ ደረ ሁጰን ደእያ አምናዳበ ሶፐ ኤህዶሶና። አምናዳበ ናይት ኦዝነ አህዮይ ኦራꬃ ጋርያ ካለꬆሶና።

\VS{4}ደረ ሁጰን ደእያ አምናዳበ ሶፐ ፆሳ ታቦትያ ኤህያ ዎደ አህዮይ ታቦትያፐ ስንꬃራ ሄመቴስ።

\VS{5}ዳዊቲነ እስራኤለ አሳ ኡባይ ዲꬃን፥ ማስንቆን፥ ካራቦን ዳላንነ ሻሾተን ካእሸ ባንታ ኩመꬃ ዎልቃን ጎዳ ስንꬃን ኡፋይትድ ቦንቾሶና።


\par }{\PP \VS{6}ናኮን ካꬃ ቡክያ ዉዱማ ጋክያ ዎደ ቦራት ꬉበትን፥ ኦዝ ባ ኩሽያ የድድ፥ ፆሳ ታቦትያ ኦይክስ።

\VS{7}ኦዝ ታቦትያ ቦችዳ ግሾ ጎዳ ሀንቆይ እያ ቦላ ኤፅስ። ፆሳይ እያ ሾጭን ሄ በሳን ፆሳ ታቦትያ ማታን ሀይቅስ።

\VS{8}ጎዳ ሀንቆይ ኦዛ ሾጭዳ ግሾ ዳዊቲ አዛንስ። ሄ በሳይ ሀች ጋካናዉ ኦዝ ሾጨትዳ በሳ ጌተቴስ።


\par }{\PP \VS{9}ሄ ጋላስ ዳዊቲ ጎዳ ያይዳ ግሾ “ጎዳ ታቦተይ ታኮ ዋንድ ያኔ?” ያግስ።

\VS{10}ሄሳ ግሾ፥ እ ጎዳ ታቦትያ ባራ ዳዊታ ካታማ ኤሀናዉ ኮይቤና። ሄሳ አግድ ጋተ አድያ አብዳራ ሶ ኤፍስ።

\VS{11}ጎዳ ታቦተይ አብዳራ ሶን ሄꬑ አጌና ጋምእስ፤ ጎዳይ አብዳራነ እያ ሶ አሳ ኡባ አንጅስ።


\par }{\PP \VS{12}ፆሳ ታቦትያ ግሾ ጎዳይ አብዳራ ሶ አሳነ እያዉ ደእያ ኡባ አንጅዳይሳ ካዎይ ዳዊቲ ስእስ። ሄሳ ግሾ፥ ዳዊቲ አብዳራ ሶ ብድ፥ ፆሳ ታቦትያ ዳዊታ ካታማ ኡፋይሳን ኤህስ።

\VS{13}ዳዊቲ ጎዳ ታቦትያ ቶክዳ አሳት ኡሱፑና ታንጎ ታንግዳ ዎደ ኤንታ ኤስድ፥ እስ ኮርማነ እስ አንቃራ ማር ያርሽስ።

\VS{14}ዳዊቲ ሊኖፐ ኦሰትዳ ኤፉደ ማእድ፥ ባዉ ደእያ ዎልቃ ኡባን ጎዳ ስንꬃን ዱርስ።

\VS{15}ዳዊቲነ እስራኤለ አሳ ኡባይ ኡፋይሳን እልልሸነ ሞይዘ ፑንሸ ጎዳ ታቦትያ ዳዊታ ካታማ ኤህዶሶና።


\par }{\PP \VS{16}ጎዳ ታቦተይ ዳዊታ ካታማ ገልያ ዎደ ሳኦላ ናእያ መልኮላ ማስኮተራ ፄላዳ፥ ካዎይ ዳዊቲ ጎዳ ስንꬃን ጉፕሽንነ ዱርሽን በአዳ ባ ዎዛናን ካꬋሱ።


\par }{\PP \VS{17}ዳዊቲ ጎዳ ታቦትያ ዎꬃናዉ ቶልዳ ዱንካንያ ግዶን ታቦትያ ዎꬅን፥ ዳዊቲ ፁሳ ያርሾነ እስፈተꬃ ያርሾ ጎዳስ ያርሽስ።

\VS{18}ዳዊቲ ፁሳ ያርሾነ እስፈተꬃ ያርሾ ያርሽዳፐ ጉየ ኡባፈ ዎልቃማ ጎዳ ሱንꬃን አሳ አንጅስ።

\VS{19}እስራኤለ አሳ ኡባስ፥ ማጫስ አደስ ሁጰን ሁጰን እስ እስ ኡይꬅ፥ እስ እስ ቃንፆ አሾነ እስ እስ ዎይነ ኑካ ግሽስ። ሄሳፈ ጉየ አሳ ኡባይ ባ ሶ ሶ ስምስ።


\par }{\PP \VS{20}ዳዊቲ ባ ሶ አሳ አንጃናዉ ሶ ስምዳ ዎደ ሳኦላ ናእያ መልኮላ እያ ሞካናዉ ከያዳ፥ “ፓꬆና አሳት ካሎ ሄመተይሳዳ ሀች እስራኤለ ካዎይ ባ ማጫ አይለታ ስንꬃን ካሎትድ አይ መላ ቦንቸትደ!” ያጋሱ።


\par }{\PP \VS{21}ዳዊቲ፥ “ነ አዋፐነ እያ ሶ አሳፐ አꬅድ ባ አሳ እስራኤለ ካለꬃና መላ ታና ዶርዳ ጎዳ ስንꬃን ዱራስ። ታኒ ጎዳ ቦንቾስ ዱርሳ አግከ።

\VS{22}ታኒ ሀይሳፈ አꬃዳ ቡሮ ታና ቶቻና፤ ታናተꬃ ዝቅ ኦꬃና። ሽን ኔኒ ግዳ ማጫ አይለታ ስንꬃን ታ ቦንቸታና” ያግስ።


\par }{\PP \VS{23}ሳኦላ ናእያ መልኮላ ሀይቃና ጋካናዉ ናአ የላቡኩ።




\par }\Chap{7}{\SH ፆሳይ ዳዊታስ ገልዳ ቃላ
\par }
{\R (1 ታር 17:1-15)

\par }{\PP \VerseOne{1}ካዎይ ባ ጋꬎን ዎፑ ግድ ኡትዳፐነ ጎዳይ እያ ዩሹዋን ደእያ እያ ሞርከታፐ ሸምፕስዳፐ ጉየ፥

\VS{2}ናብያ ናታናኮ፥ “ታኒ ዝጋፐ ኬፀትዳ ኬꬃን ደአይስ፥ ሽን ፆሳ ታቦተይ ዱንካነን ደኤስ” ያግስ።


\par }{\PP \VS{3}ናታን፥ “ኦꬃናዉ ነ ዎዛናን ቆፕዳባ ኡባ ኦꬃ፤ ጎዳይ ኔራ ደኤስ” ያግስ።


\par }{\PP \VS{4}ሽን ሄ ቃማ ጎዳ ቃላይ ናታናኮ ይድ፥

\VS{5}“ባዳ ታ አይልያ ዳዊታ ሀይሳዳ ያጋ፤ ‘ታኒ ዳና ኬꬃ ኬፃናይ ነና ግዳካ።

\VS{6}ታኒ እስራኤለታ ግብፀ ቢታፈ ከስዳ ዎደፐ ዶማዳ ሀች ጋካናዉ ኬꬃን ደአብከ፤ ታኒ ዱንካነን ያነ ሃነ ዩያሸ ደአስ።

\VS{7}ታኒ እስራኤለ አሳራ ዩይዳ በሳ ኡባን ታ አስ እስራኤለ ሄማና መላ ታኒ ሹምዳ፥ “ታዉ ዝጋ ምꬃን አይስ ኬ ኬፃብኪ?” ጋዳ ኦይቻብከ’ ያግስ።


\par }{\PP \VS{8}“ህዛ፥ ታ አይልያ ዳዊታስ ኦዳ፤ ‘ኡባፈ ዎልቃማ ጎዳይ ኔኮ ሀይሳዳ ያጌስ፤ ታኒ ነና ሄንꬃ በሳፈ፥ ዶርሰ ሄምያ ሶፐ ደንꬃዳ ታ አሳ እስራኤለ ካለꬃና መላ ኦꬃስ።

\VS{9}ኔኒ ብዳ በሳ ኡባን ታኒ ኔራ ግዳስ፤ ነ ሞርከታ ኡባ ነ ስንꬃፈ ꬋይሳስ። ሀእ ዛራዳ ታኒ ሀ ሳአን ኤረትዳ ግታ አሳታዳ ነ ሱንꬃ ግታያና።

\VS{10}ታኒ ታ አሳ እስራኤለስ በሰ እማዳ፥ ኤንታ ሄ በሳን ቶካና። ኤንቲ ባንታ በሳን ዳና፤ ናምአንꬆ ዳጋሞኮና። ካሰ ዳይናታ ዎደፐ ዶምድ ሀንዳይሳዳ ህዛፐ ጉየ ኤንታ ኢታ አስ ሃረና።

\VS{11}ታኒ ነና ነ ሞርከታ ኡባፈ ሸምፕሳና።

\par }{\PP “ ‘ሄሳ ቦላ ጉጅድ ጎዳይ ባ ሁጰን ታኒ ነዉ ኬ ኬፃና
\FTNT{*}{{\FR 7:11 }{\FT{ነ አራታን ኡትያ ሼሽ እማና።
}}} ያግድ ኦድስ።

\VS{12}ነ ባረይ ዉርን፥ ሀይቃዳ ነ ማይዛታ ነ ጋክያ ዎደ ነ ጉልባታፐ ከይዳ ናአ ታኒ ደንꬃና፤ እያ ካዎተꬃ ምንꬃና።

\VS{13}ታ ሱንꬃስ ኬ ኬፃናይ እያ፤ ታኒ እያ አራታ መርናዉ ምንꬃ ኤሳና።

\VS{14}ታኒ እያዉ አዋ ግዳና፤ እካ ታዉ ናአ ግዳና። እ ባልያ ዎደ ታኒ እያ አሳ ፃምአን፥ አስ ሾጭያ ልሶን ሴራና።

\VS{15}ሽን ታኒ ነ ስንꬃፈ ድግዳ ሳኦላፐ ታ ኬሀተꬃይ ኤከትዳይሳዳ እያፐ ኩምꬅ ኤከተና።

\VS{16}ነ ኮቻትነ ነ ካዎተꬃይ ታ ስንꬃን መርናዉ ዳና፤ ነ አራታይ መርናዉ ምንድ ኤቃና’ ” ያጋ።


\par }{\PP \VS{17}ናታን ጎዳይ እያዉ ቆንጨꬃን በስዳ ቃላ ኡባ ዳዊታስ ኦድስ።


\par }{\SH ዳዊታ ዎሳ
\par }
{\R (1 ታር 17:16-27)

\par }{\PP \VS{18}ሄሳፈ ጉየ፥ ካዎይ ዳዊቲ ግዶ ገልድ ጎዳ ስንꬃን ኡትድ ሀይሳዳ ያግድ ዎስስ። “አቤት ታ ጎዳ ፆሳዉ፥ ሀች ጋካናዉ ኔኒ ሀይሳ ኡባ ኦꬃናዉ ታ ኦኔ? ታ ሶ አሳይካ አይቤ?

\VS{19}አቤት ታ ጎዳዉ፥ ፆሳዉ፥ ሀይስ ነ አይፈ ስንꬃን ጉꬃ ዳንን፥ ስንꬃፈ ነ አይልያ ኮቻታስ ኦꬃናባ ኦዳዳሳ። ታ ጎዳ ፆሳዉ፥ ኔኒ አሳራ ኦደትያ ኦገይ ሀይሴ?


\par }{\PP \VS{20}“ሀይሳፈ አꬍያባ ታኒ፥ ዳዊቲ አይ ጋናዉ ዳንዳእያና? ታ ጎዳ ፆሳዉ፥ ኔኒ ታና ነ አይልያ ኤራሳ።

\VS{21}ኔኒ ነ ቃላ ግሾ፥ ነ ዎዛና ቆፋዳ ሀ ግታባ ኦꬃዳ ታና ነ አይልያ በሳዳሳ።


\par }{\PP \VS{22}“አቤት ታ ጎዳ ፆሳዉ፥ ኔኒ ግታ። ነ መል ባዋ፤ ኑኒ ኑ ሀይꬃን ስእዳይሳዳ ኔፐ አትሽን፥ ሀራ ፆሲ ባዋ።

\VS{23}ነ አሰ ኦꬃናዉ ግብፀፈ ዎዝዳ ነ አሳ እስራኤለ ዳንያ ሀራ ካዎተꬅ ሳአ ቦላ ባዋ። ኔኒ ኤንታዉ ኦꬅዳ ግታነ ማላልስያ ኦሶታ ጋሶን ነ ሱንꬃይ ቢታን ኤረትስ። ኔኒ ነ አሳ ስንꬃፈ ሀራ ካዎተꬃታነ ኤንታ ፆሳታ ጎዳ ከሳዳሳ።

\VS{24}ነ አሳ እስራኤለ መርናዉ ነባ ኦꬃዳሳ፤ ምንꬃዳሳ። አቤት ጎዳዉ፥ ነ ኤንታ ፆሳ ግዳዳሳ።


\par }{\PP \VS{25}“አቤት ታ ጎዳዉ፥ ፆሳዉ፥ ኔኒ ነ አይልያስነ እያ ኬꬃስ ኦꬃና ጋዳ ገልዳ ቃላ መርናዉ ናጋ፤ ነ ቃላꬆ ኦꬃ።

\VS{26}ሄሳን ነ ሱንꬃይ መርናዉ ግታ ግዳና። አሳይ ነና፥ ‘ኡባፈ ዎልቃማ ጎዳይ እስራኤለ ፆሳ’ ያጋና። ነ አይልያ ዳዊታ ኮቻትካ ነ ስንꬃን ምንድ ኤቃና።


\par }{\PP \VS{27}“አቤት ኡባፈ ዎልቃማ ጎዳዉ፥ እስራኤለ ፆሳዉ፥ ኔኒ፥ ‘ነ ኮቻት መርናዉ ካዎታና’ ያጋዳ ታዉ ነ አይልያስ ጫቃዳሳ። ሄሳ ግሾ፥ ታኒ ነ አይለይ ሀ ዎሳ ዎሳናዉ ፃላስ።

\VS{28}አቤት ታ ጎዳ ፆሳዉ፥ ኔኒ ፆሰ! ነ ቃላይ ቱማ፤ ኔኒ ሀ ሎኦባታ ኦꬃና ጋዳ ታዉ ነ አይልያስ ኦዳዳሳ።

\VS{29}ነ ስንꬃን መርናዉ ዳና መላ ነ አይልያ ኮቻ አንጃ። አቤት ታ ጎዳ ፆሳዉ ነ ግዳይሳዳ ነ አንጅኮ ነ አይልያ ኬꬃይ መርናዉ አንጀታና” ያግድ ዎስስ።




\par }\Chap{8}{\SH ዳዊታ ፆኖታ
\par }
{\R (1 ታር 18:1-17)

\par }{\PP \VerseOne{1}ሄሳፈ ጉየ፥ ካዎይ ዳዊቲ ፍልስፄመታ ፆንድ ሃርስ፤ ያትድ መተግ-አማ ካታማ
\FTNT{*}{{\FR 8:1 }{\FQ{መተግ-አማ፦
}}{\FT{1 ታርከ ማፃፋን ፃፈትዳይሳዳ ጋተነ እያ ሄራን ደእያ ጉታታ በሴስ።
}}} ፍልስፄመታ ኩሸፐ ኤክስ።


\par }{\PP \VS{2}ዳዊቲ ቃስ ሞአበታ ፆንስ። እ ኤንታ ቢታን ዝንእስድ ኩሸን ዋꬍስ፤ ኤንታፈ ናምኡ ኩሽያ ዎꬍድ፥ ሄꬓንꬆ ኩሽያ ፓፃ አግስ። ያትን ሞአበት ዳዊታስ ሃረትድ ጊርዶሶና።


\par }{\PP \VS{3}ረሆባ ናአይ፥ ሱባ ካዎይ፥ አድራዛር ኤፍራፂሳ ሻፋ ማታን ደእያ ባ ዛዋ ዛራናዉ ብዳ ዎደ ዳዊቲ እያ ኦልድ ፆንስ።

\VS{4}ዳዊቲ እያ አሳፐ እስ ሙኩሉነ ላፑን ፄቱ ፓራ አሳታነ ላታሙ ሙኩሉ ቶሆ አሳታ ድእስ። ዳዊቲ ጋረታ ጎቻናዉ ፄቱ ፓራታ አሽድ ሀራ ፓራታ ኡባስ ጋድያ ግልዳይስ።


\par }{\PP \VS{5}ዳማስቆን ደእያ ሶረ ኦላንቾት ሱባ ካዋ አድራዛራ ማዳናዉ ይዳ ዎደ ዳዊቲ ኤንታፈ ላታማነ ናምኡ ሙኩሉ አሳ ዎꬍስ።

\VS{6}ዳዊቲ ሶረ ካዎተꬃን፥ ዳማስቆን፥ ኦላንቾታስ ሚፃ መꬍስ። ያትን ሶረ አሳይ ዳዊታስ ሃረትድ ጊርዶሶና። ዳዊቲ ብዳ በሳ ኡባን ጎዳይ እያዉ ፆኖ እሚስ።


\par }{\PP \VS{7}አድራዛራ ቶራ ሞጮናት ኦይክያ ዎርቃ ጎንዳልያ ዳዊቲ ኤክድ የሩሳላመ ኤህስ።

\VS{8}በፃሀነ በሮታ ጌተትያ አድራዛራ ካታማታፐ ካዎይ ዳዊቲ ዳሮ ናሰ ብራታ ኤክስ።


\par }{\PP \VS{9}አድራዛራ ኦላንቾታ ኡባ ዳዊቲ ፆንዳይሳ ሀማታ ካዎይ ቶእ ስእስ።

\VS{10}ዳዊቲ አድራዛራ ኦልድ ፆንዳ ዎደ ሀዳድዘር ቶአራራ ኦለትሸ ጋምእዳ ግሾ እያ ሀሹ ጋናዉነ ሳሮꬃናዉ ባ ናኣ ዮራማ ዳዊታኮ ኪትስ። ዮራም ዎርቃፈ፥ ብራፐነ ናሰ ብራታፐ ኦሰትዳ እሞታታ ዳዊታስ ኤህስ።

\VS{11}ካዎይ ዳዊቲ ካሰ ጊርስያ ካዎተꬃታ ኡባፈ ኤክዳ ዎርቃነ ብራ ኦꬅዳይሳዳ ሀ እሞታታካ ጎዳስ ዱማይስ።

\VS{12}እ ፆንዳ ካዎተꬃት ኤዶመ፥ ሞአበ፥ አሞነ፥ ፍልስፄመነ አማለቃ። ሄሳዳካ ረሆባ ናኣ፥ ሱባ ካዋ አድራዛራ ኤክዳ ዲኡዋ ጎዳስ ዱማይስ።


\par }{\PP \VS{13}ማፅነ ዛንጋራን ታማነ ሆስፑን ሙኩሉ ኤዶመ
\FTNT{†}{{\FR 8:13 }{\FT{አራመ ዎይኮ ሶረ ጉሱ።
}}} አሳታ ዳዊቲ ዎꬍድ ስምዳፐ ጉየ እያ ሱንꬃይ ከይስ።

\VS{14}ዳዊቲ ኤዶመ ቢታን ኦላንቾታ ሚፃ መꬍስ፤ ሄ ቢታይ ዳዊታስ ሃረትስ። ዳዊቲ ብዳ በሳ ኡባን ጎዳይ እያዉ ፆኖ እሚስ።


\par }{\SH ዳዊታ ሞርናታ
\par }
{\PP \VS{15}ዳዊቲ እስራኤለ ኡባ ቦላ ካዎትስ፤ ባ አሳ ኡባ ፅሎተꬃንነ ሱረ ፕርዳን አይስስ።

\VS{16}ፃሩያ ናአይ እዮኣብ ቶራ ሞጮና ግድሽን፥ አህሉዳ ናአይ እዮሳፈፅ ታርከ ፃፈ።

\VS{17}አህፁባ ናአይ ሳዶቅነ አብያታራ ናአይ አብመለከ ካህነ ግድሽን፥ ሳራይ ቃስ ፃፈ።

\VS{18}ዮዳሄ ናአይ ባናያስ ካዋ ናገይሳታ
\FTNT{‡}{{\FR 8:18 }{\FQ{ካዋ ናገይሳታ፦
}}{\FT{ከርታወታነ ከልታወታ ጌተቶሶና።
}}} ሀላቃ ግድሽን፥ ዳዊታ አደ ናይት ካዋ ዞረይሳታ።
\FTNT{§}{{\FR 8:18 }{\FQ{ካዋ ዞረይሳታ፦
}}{\FT{ዎይኮ ካህነታ
}}}




\par }\Chap{9}{\SH ዳዊታነ መምፕቦስተ
\par }
{\PP \VerseOne{1}ዳዊቲ፥ “ዮናታና ግሾ ታኒ እያዉ ኬሀተꬅ ኦꬃናዉ ሳኦላ ኬꬃፈ አትዳ አስ ደእሻ?” ያግድ ኦይችስ።


\par }{\PP \VS{2}ሄ ዎደ ሲባ ጌተትያ እስ አይለይ ሳኦላ ሶን ደኤስ። እ ዳዊታ ስን ያና መላ ፄግን፥ ካዎይ፥ “ኔኒ ሲቤ?” ያግድ ኦይችስ።

\par }{\PP ሲብ፥ “ኤ፥ ታኒ ነ አይልያ ሲባ” ያግስ።


\par }{\PP \VS{3}ካዎይ፥ “ፆሳ ኬሀተꬅ ታኒ በሳና መላ ሳኦላ ኬꬃፈ አትዳ አስ ባዌ?” ያግስ።

\par }{\PP ሲብ፥ “ናምኡ ቶሆይ ስልዳ ዮናታና ናይታፐ እሶይ ሀኖ ጋካናዉ ፓፃ ደኤስ” ያግስ።


\par }{\PP \VS{4}ካዎይ፥ “እ አዉን ደኢ?” ያግስ።

\par }{\PP ሲብ፥ “ሎዶባራ ጌተትያ በሳን አምኤላ ናኣ ማክራ ሶን ደኤስ” ያግስ።


\par }{\PP \VS{5}ካዎይ ዳዊቲ ሎዶባራፐ አምኤላ ናኣ ማክራ ሶፐ መምፕቦስተ ኤህስስ።


\par }{\PP \VS{6}ሳኦላ ናኣ ዮናታና ናአይ መምፕቦስተይ ዳዊታኮ ይድ፥ ዳዊታ ስንꬃን ዝግድ ቦንችስ።

\par }{\PP ዳዊቲ፥ “መምፕቦስተ” ያግድ ፄግስ።

\par }{\PP እ፥ “አበ ታ ጎዳዉ፥ ታ ነ አይልያ” ያግስ።


\par }{\PP \VS{7}ዳዊቲ፥ “ያዮፋ፤ ነ አዋ ዮናታና ግሾ ታኒ ነዉ ኬሀና። ነ አዋ አዋ ሳኦላ ጋድያ ኡባ ታኒ ነዉ ዛራና፤ ቃስ ኔኒ ኡባ ዎደ ታ ጋይታፐ ማና” ያግስ።


\par }{\PP \VS{8}መምፕቦስተይ ዝግድ፥ “ሀይቅዳ ካና ዳንያ ታና ኔኒ ዉዳዳ ፄላናዉ ነ አይለይ ታኒ ኦኔ?” ያግስ።


\par }{\PP \VS{9}ካዎይ ሳኦላ አይልያ ሲባ ፄግድ፥ “ሳኦላባነ እያ ሶ አሳባ ግድዳባ ኡባ ታኒ ነ ጎዳ ናኣ ናኣስ እማስ።

\VS{10}ነ ጎዳ ናኣ ናአይ ማና መላ ኔኒ፥ ነ ናይትነ ነ አይለት እያ ጋድያ ጎይድ፥ ካፅዳ ካꬃ እያዉ ኤህተ። ግዶሽን፥ ነ ጎዳ ናኣ ናአይ መምፕቦስተይ ኡባ ዎደ ታ ጋይታፐ ማና” ያግስ። ሲባስ ታማነ እቻሹ አደ ናይትነ ላታሙ አይለት ደኦሶና።


\par }{\PP \VS{11}ሲብ፥ “ኔኒ ታ ጎዳይ፥ ካዎይ ነ አይልያ ኪትዳ ኡባ ታኒ ነ አይለይ ኦꬃና” ያግስ። ሄሳ ግሾ፥ መምፕቦስተይ ካዋ ናይታፐ እሱዋ መላ ካዎ ጋይታፐ ሜስ።


\par }{\PP \VS{12}መምፕቦስተስ ምካ ጌተትያ ጉꬃ ናእ ደኤስ። ሲባ ሶን ደእያ አሳ ኡባይ መምፕቦስተስ አይለ ግድዶሶና።

\VS{13}ናምኡ ቶሆት ስልዳ መምፕቦስተይ ኡባ ዎደ ካዋ ጋይታፐ ምሸ የሩሳላመን ደእስ።




\par }\Chap{10}{\SH ዳዊቲ ሶረታነ አሞነታ ፆንስ
\par }
{\R (1 ታር 19:1-19)

\par }{\PP \VerseOne{1}ሄሳፈ ጉየ፥ አሞነታ ካዎይ ሀይቅን እያ ናአይ ሀኑኒ እያ በሳን ካዎትስ።

\VS{2}ዳዊቲ፥ “እያ አዋይ ታዉ ኬህዳይሳዳ ናኦሳ ናኣ ሀኑናስ ታካ ኬሀና” ያግስ። ሄሳ ግሾ፥ እያ ምንꬃናዉ ዳዊቲ አሰ እያኮ ኪትስ።

\par }{\PP ዳዊቲ ኪትዳ አሳይ አሞነ ቢታ ጋክዳ ዎደ፥

\VS{3}አሞነ ሀላቃት ባንታ ጎዳ ሀኑናኮ፥ “ዳዊቲ ሀ አሳ ኪትዳይ ነ አዋ ቦንችድ ነና ምንꬃናዉ ኮይዳ ግሾ ዳኒ? እ አሰ ኪትዳይ ሀ ካታማ ዎች በእድ ኦላናሳ” ያግዶሶና።

\VS{4}ሀኑኒ ዳዊቲ ኪትዳ አሳታ ኦይክድ፥ ኤንታ ቡቻፈ ባጋ ሜድስ፤ ኤንታ ማኡዋ ጋርሳፈ ዱለ ጋካናዉ ቃንፅድ ኤንታ የድስ።


\par }{\PP \VS{5}ዳዊቲ ሄሳ ስእድ፥ ኤንቲ ዬላትዳ ግሾ፥ “ህንተ ቡቻይ ድጫና ጋካናዉ እያርኮን ደእሽተ፤ ሄሳፈ ጉየ ሃ ዪተ” ያግድ አሰ ኪትስ።


\par }{\PP \VS{6}አሞነት ዳዊቲ ኤንታ ሞርክዳይሳ ኤርዳ ዎደ ቤት-ረሆባነ ሱባን ደእያ አራመ አሳፐ ላታሙ ሙኩሉ ቶሆ ኦላንቾታ፥ ፆባፐ ታማነ ናምኡ ሙኩሉ አሳታነ ማካ ካዉዋፐ እስ ሙኩሉ አሳታ ሻምዶሶና።


\par }{\PP \VS{7}ዳዊቲ ሄሳ ስእዳ ዎደ እዮኣባ ኩመꬃ ኦላንቾታራ ኤንታ ቦላ የድስ።

\VS{8}አሞነት ከይድ፥ ካታማ ፐንግያን ኦላስ ሳልፕዶሶና፤ ሱባፈነ ረሆባፐ ይዳ አራመ አሳት፥ ፆባ አሳትነ ማካ አሳት ደንባን ዱማ ሳልፕዶሶና።


\par }{\PP \VS{9}እዮኣብ ባና ኦል ስንꬃራነ ጉየራ ተቅዳይሳ በእድ፥ እስራኤለ ኦላንቾታፐ ምኖታ ዶርድ ሶረ አሳታ ስንꬃን ኤስስ።

\VS{10}አትዳ አሳታ ባ እሻ አብስ ኪታና መላ ኦꬅድ አሞነታ ስንꬃን ሳልፕስስ።

\VS{11}እዮኣብ አብሳኮ፥ “ሶረ አሳት ታ ቦላ ዎልቃምኮ ነ ያዳ ታና ማዳ፤ አሞነ አሳት ነ ቦላ ዎልቃምኮ ታ ባዳ ነና ማዳና።

\VS{12}ህዛ ምና! ኑ አሳ ግሾነ ኑ ፆሳ ካታማታ ግሾ፥ አነ ምን ኦለቶስ። ጎዳይ ባና ሎእያባ ኦꬆ” ያግስ።


\par }{\PP \VS{13}እዮኣብነ እያራ ደእያ ኦላንቾት ሶረ አሳታ ኦላናዉ ከይዶሶና፤ ሶረ አሳት እያ ስንꬃፈ ባቃትዶሶና።

\VS{14}ሶረ አሳት ባቃትዳይሳ አሞነ አሳት በእዳ ዎደ ኤንትካ አብሳ ስንꬃፈ ባቃትድ፥ ካታማ ገልዶሶና። እዮኣብ አሞነታ ኦለይሳ አግድ፥ የሩሳላመ ስምስ።


\par }{\PP \VS{15}ሶረ አሳት እስራኤለ አሳይ ኤንታ ፆንዳይሳ ኤርዳ ዎደ ባንታ ኦላንቾታ ኡባ ሺሽዶሶና።

\VS{16}ካዎይ ሀዳድዘር ሶረ አሳታ ኤፍራፂሳ ሻፋ ሄፍንꬃፈ ኪትድ ኤህስን፥ ኤላማ ብዶሶና። አድራዛራ ቶራ ሞጮናይ ሾባክ ኤንታ ካለꬄስ።


\par }{\PP \VS{17}ዳዊቲ ሄሳ ስእዳ ዎደ፥ እስራኤለ ኦላንቾታ ሺሽድ፥ ዮርዳኖሰ ሻፋ ፕንድ ኤላማ ጋክስ። ሶረ አሳት በሰ ኦይክድ፥ ጊግድ፥ ዳዊታራ ኦለትዶሶና።

\VS{18}ሽን ሶረ አሳት እስራኤለታ ስንꬃፈ ባቃትዶሶና። ዳዊቲይ ሶረ ኦላንቾታፐ ፓራ ጋረ ላግያ ላፑን ፄቱ አሳታነ ኦይታሙ ሙኩሉ ቶሆ ኦላንቾታ ዎꬍስ። ኤንታ ቶራ ሞጮና ሾባክካ ሄ በሳን ሾጨትድ ሀይቅስ።

\VS{19}አድራዛራስ ሃረትድ ደእያ ካዎት እስራኤለት ኤንታ ፆንዳይሳ ኤርዳ ዎደ እስራኤለታራ ስገትድ፥ ኤንታዉ ሃረትዶሶና። ሄሳፈ ስምን፥ ሶረ አሳት አሞነ አሳታ ማዳናዉ ያይዶሶና።




\par }\Chap{11}{\SH ዳዊታነ በርሳቦ
\par }
{\PP \VerseOne{1}ላይꬃ ላመን
\FTNT{*}{{\FR 11:1 }{\FQ{ላይꬃ ላመ፦
}}{\FT{እስራኤለ ላይꬃ ላመይ ማጋብተፐነ ማዘፐ ግዶን ደእያ ቃማ።
}}} ካዎት ኦላስ ከይያ ዎደ ዳዊቲ ባ አሳራነ እስራኤለ ኦላንቾታራ እስፈ እዮኣባ ኦላስ የድስ። ኤንቲ አሞነ ኦልድ፥ ራባ ካታማ ተቅዶሶና። ሽን ዳዊቲ የሩሳላመን አትስ።


\par }{\PP \VS{2}እስ ጋላስ ኦማርስ ዳዊቲ ባ ሂፃፐ ደንድድ፥ ኬꬃ ቦላ ደእያ በሳ ከይድ ሄመትሸ ቦላ ሜጨትያ እስ ማጫስ በእስ፤ ሄ ማጫስያ ዳሮ ማላ ሎኦ።

\VS{3}ዳዊቲ እያ ኦነኮ ኤራናዉ ኮይድ አሰ ኪትስ። ኪተትዳ አደይ፥ “እያ ኤልያባ ናእዉ፥ ህተ አድያ ኦርዮና ማችዉ በርሳቦ” ያግስ።

\VS{4}ዳዊቲ አሰ ኪትድ፥ እዮ ኤህስስ፤ ኢራ አቅስ። ሄ ዎደ እያ ኩሸ መቶይ አꬍን፥ ጌያዳ ደአዉሱ። እያ ባ ሶ ስማዳ ባሱ።

\VS{5}ጉየፐ እያ ቃንꬃትዳይሳ ኤርዳ ዎደ ዳዊታኮ፥ “ነዉ ቃንꬃታስ” ያጋሱ።


\par }{\PP \VS{6}ዳዊቲ፥ “ህተ አድያ ኦርዮና ሃ የዳ” ያግድ እዮኣባኮ ኪትስ። እዮኣብ ኦርዮና ዳዊታኮ የድስ።

\VS{7}ኦርዮን ይን ዳዊቲ፥ “እዮኣብ አይ መሌ? ኦላንቾት አይ መሌ? ኦላይ ዋኒ?” ያግድ ኦይችስ።

\VS{8}ዳዊቲ ኦርዮናኮ፥ “ሶ ባዳ ሸምፓ” ያግን፥ ኦርዮን ካዎ ጋꬎፐ ከይድ ብስ። ካዎይ ኦርዮና ጉየራ ካꬅ የድስ።

\VS{9}ሽን ኦርዮን ሶ ቦና ካዎ ጋꬎ ድርሳ ፐንግያን ባ ጎዳ አይለታራ አቅስ።


\par }{\PP \VS{10}ኦርዮን ባ ሶ ቦናይሳ ዳዊቲ ስእድ፥ “ኔኒ ሃሆሶፐ ያዳሳ ግድኪ? ነ ሶ አይስ ባብኪ?” ያግድ ኦይችስ።


\par }{\PP \VS{11}ኦርዮን ዳዊታኮ፥ “ታቦተይ፥ እስራኤለ አሳይ፥ ይሁዳ አሳይ፥ ታ ሀላቃይ እዮኣብነ ካዋ አሳይ ደንባን ዱንካነን ደኦሶና። ያትን ታ ዋናዳ ሶ ባዳ ሞ፥ ኡዮ፥ ቃስ ታ ማቸራ ዋናዳ አቆ? ነ ሸምፖይ ኤሮ! ታኒ ሀይሳ መላባ ኦꬅከ” ያግድ ዛርስ።


\par }{\PP \VS{12}ዳዊቲ፥ “እስ ጋላስ ሀይሳን ጋምአ፤ ዎንቶ ነና ጉየ የዳና” ያግስ። ኦርዮን ሄ ጋላስነ ዎንተꬃ ጋላስ የሩሳላመን ጋምእስ።

\VS{13}ዳዊቲ ሾቢን ኦርዮን እያራ ምስ፤ እ ማꬆታና ጋካናዉ ዳዊቲ እያ ኡሽስ። ሽን ሄ ዎደ ኦማርስ ኦርዮን ባ ሶ ቦና፥ ባ ሂፃ ሂፅድ ባ ጎዳ አይለታራ አቅስ።


\par }{\PP \VS{14}ዎንተ ዳዊቲ እዮኣባስ ዳብዳበ ፃፍድ፥ ኦርዮና ቦላ የድስ።

\VS{15}ዳዊቲ ባ ዳብዳብያን፥ “ኦርዮና ኦላይ ጎብያ በሳን ስንꬃ ባጋ አꬃ። እ ሾጨትድ ሀይቃና መላ እያ ማታፐ ሃክተ” ያግስ።


\par }{\PP \VS{16}እዮኣብ ሄ ካታማ ተቅዳ ዎደ እ ኤርያ ምኖ ሞርከ ኦላንቾት ደእያ በሳን ኦርዮና ኤስስ።

\VS{17}ካታማ አሳት ከይድ እዮኣባራ ኦለትዶሶና። ዳዊታ ኦላንቾታፐ ጉꬃ አሳት ሀይቅዶሶና፤ ኦርዮን ህተ አደይካ ሀይቅስ።


\par }{\PP \VS{18}እዮኣብ ኦላን ሀንዳባ ኡባ ዳዊታስ ኪትስ።

\VS{19}እዮኣብ ኪተትድ ብያ አድያኮ፥ “ኦላን ሀንዳባ ነ ካዋስ ኦዳ ዉርስዳ ዎደ፥

\VS{20}ካዎይ ሸነትድ፥ ‘ህንተ ኤንታራ ኦለታናዉ ካታማኮ አይስ ሺቅደቲ? ኤንቲ ግምብያ ቦላ ኤቅድ ዶንገን ዱካናይሳ ኤረከቲ?

\VS{21}ገድዮና ናአይ አብመለከይ ዋንድ ሀይቅዳኮ አኬከከቲ? ማይደ ግምብያ ቦላራ ዱገ ሆላዳ ተበሳ ጌተትያ በሳን ዎꬍዳይ እስ ማጫስ ግደኬ? ያትን፥ ህንተ ግምብያኮ አይስ ሺቅደቲ?’ ያግድ ኦይችኮ፥ ኔኒ፥ ‘ነ አይለይ፥ ህተ አደይ ኦርዮንካ ሀይቅስ’ ” ያጋ።


\par }{\PP \VS{22}ኪተትዳይስ ብድ እዮኣብ ኪትዳባ ኡባ ዳዊታስ ኦድስ።

\VS{23}አደይ፥ “ኑ ሞርከት ኑፐ ዎልቃምዶሶና፤ ኑራ ኦለታናዉ ካታማ ጋፃን ደእያ ደምባ በሳ ከይዶሶና። ሽን ኑ ኤንታ ካታማ ፐንግያ ጋካናዉ ጉየ ዛሪድ የደꬅዳ።

\VS{24}ሄሳፈ ጉየ፥ ዶንገን ዱከይሳት ግምብያ ቦላ ግድድ ነ አይለታ ዶንገን ዱክዶሶና። ካዋዉ፥ ነ አሳታፐ ጉꬃት ሀይቅዶሶና፤ ነ አይለይ፥ ህተ አደይ ኦርዮንካ ሀይቅስ” ያግስ።


\par }{\PP \VS{25}ዳዊቲ ኪተትዳይሳኮ፥ “ኔኒ እዮኣባኮ ሀይሳዳ ያጋ፤ ‘ቶሪ ገደካ ሃካ ምያ ግሾ ሀይሳስ አዛኖፓ፤ ካታማ ኦላዳ ኦይካናዉ ምና’ ያጋዳ እያ ምንꬃ” ያግስ።


\par }{\PP \VS{26}ኦርዮና ማችያ ባ አዝናይ ሀይቅዳይሳ ስእዳ ዎደ እያዉ ዬካሱ።

\VS{27}እያ ካዮ ዎꬃ ስምን፥ ዳዊቲ ኪትድ እዮ ባ ሶ ኤህስ። እያ እያዉ ማቾ ግዳዳ አደ ናአ የላሱ። ሽን ዳዊቲ ኦꬅዳ ኦሶይ ኢታ ግድያ ግሾ ጎዳይ ኡፋይትቤና።




\par }\Chap{12}{\SH ናታን ዳዊታ ሀንቀትስ
\par }
{\PP \VerseOne{1}ጎዳይ ናብያ ናታና ዳዊታኮ ኪትን፥ ናታን እያኮ ይድ፥ “እስ ካታማን ናምኡ አሳት ደኦሶና፤ ኤንታፈ እሶይ ዱረ፤ ቃስ ሀንኮይ ማንቆ።

\VS{2}ዱረ አድያስ ዳሮ ዶርስነ መሄይ ደኤስ።

\VS{3}ሽን ማንቆ አድያስ ሻምድ ሄምያ እስ ዶርሳ ማሬፐ አትሽን፥ ሀር ባዋ። ሄ ዶርስያ እያ ሶን እያ ናይታራ እስፈ ድጫሱ። እ ባ ምያ ካꬃፈ ሙዜስ፤ ባ ኡያ ኡሻፈ ኡሼስ፤ እያ እያ ክኦነ ዝንአዉሱ። ሄ ዶርስያ እያዉ ማጫ ናአ መላ።


\par }{\PP \VS{4}“እስ ጋላስ እስ እማꬅ ዱርያ ሶ ይስ። ዱረይ ባ ዶርሳፈ ዎይኮ ባ መሄፐ ሹክድ፥ እማ ሞካናዉ ኮይቤና። ሽን እ ሄ ማንቆ አድያ ዶርስዉ ኤክድ፥ ሄ እማꬃስ ምያባ ጊግስስ” ያግስ።


\par }{\PP \VS{5}ዳዊቲ ሄ ዱረ አድያ ቦላ ሸነ ኤፅድ፥ “ደኦ ጎዳይ ኤርያ መላ፥ ሀይሳ ኦꬅዳ አደይ ሀይቃናዉ በሴስ።

\VS{6}ቃስ ቃይ ባይና እ ሄሳ ኦꬅዳ ግሾ፥ ሄ ዶርሳ ማረ ግሾ ኦይዱ ኩሸ ዛራናዉ ኮሼስ” ያግስ።


\par }{\PP \VS{7}ናታን ዳዊታኮ፥ “ሄ አደይ ነና! ጎዳይ እስራኤለ ፆሳይ ሀይሳዳ ያጌስ፤ ‘ታኒ ነና እስራኤለ ቦላ ትያዳ ካዎꬃስ፤ ሳኦላ ኩሽያፐ ነና አሻስ።

\VS{8}ታኒ ነ ጎዳ፥ ሳኦላ ኬꬃ ነዉ እማስ፤ ነ ጎዳ ማቸታ ነ ክኦን የጋስ። እስራኤለ አሳነ ይሁዳ አሳ ታኒ ነዉ እማስ። ሀ ኡባይ ጉፅስ ጊኮ፥ ታኒ ነዉ ሀራ ጉጃ እማናሽን።

\VS{9}ሀይሳ መላ ኢታባ ጎዳ ስንꬃን ኦꬃዳ፥ አይስ ጎዳ ቃላ ካꬋዲ? ህተ አድያ ኦርዮና ማሻን ዎꬋዳሳ፤ እያ ማችዉ ነው ኤካዳሳ። አሞነ አሳታ ማሻን እያ ዎꬋዳሳ።

\VS{10}ኔኒ ታና ካꬋዳ፥ ህተ አድያ ኦርዮና ማችዉ ኤክዳ ግሾ ነ ሶ አሳፐ ማሽ ሻከተና’ ” ያጌስ።


\par }{\PP \VS{11}ጎዳይ ሀይሳዳ ያጌስ፤ “ታኒ ነ ሶ አሳ ግዶፈ ነ ቦላ ኢታ ኤሀና፤ ነ ማቸታ ኔኒ ፄልሽን ደንꬃዳ፥ ነዉ ማትያ አድያስ እማና፤ ሴታ ጋላስ ሄ አደይ ነ ማቸታራ ዝንአና።

\VS{12}ኔኒ ሄሳ ጌማን ኦꬃዳሳ፤ ሽን ታኒ ሴታ ጋላስ እስራኤለ አሳ ኡባ ስንꬃን ኦꬃና” ያግስ።


\par }{\PP \VS{13}ያትን፥ ዳዊቲ፥ “ታኒ ጎዳ ቦላ ናጋራ ኦꬃስ” ያግስ።

\par }{\PP ናታን፥ “ጎዳይ ነ ናጋራ አቶ ግስ፤ ኔኒ ሀይቃካ።

\VS{14}ሽን ነ ሀይሳ ኦꬃዳ፥ ጎዳ ሞርከት እያ ካꬋና መላ ኦꬅዳ ግሾ የለትዳ ናአይ ቱማ ሀይቃና” ያግስ።


\par }{\PP \VS{15}ናታን ባ ሶ ብዳፐ ጉየ፥ ኦርዮና ማችያ ዳዊታስ የልዳ ናኣ ጎዳይ ሾጭን እ ሀርግስ።

\VS{16}ዳዊቲ ባ ናኣ ግሾ ፆሳ ዎስስ፤ ዳዊቲ ፆምስ፤ ባ ክፍልያ ገልድ ቃማ ቃማ ሳአን ዝንእ አቄስ።

\VS{17}እያ ሶ ጭማት እያ ሳአፐ ደንዳና መላ እያ ማታን ኤቅድ ዎስዶሶና፤ ሽን እ ደንዶና እፅስ፤ እ ኤንታራ ካꬅ ምቤና።


\par }{\PP \VS{18}ላፑንꬃ ጋላስ ናአይ ሀይቅስ። ዳዊታ አይለት ናኣ ሀይቁዋ ኦዳናዉ ያይድ፥ “ናአይ ፓፃ ደእሽን ኑኒ ዳዊታስ ኦድን፥ ስኦና እፅስ። ያትን፥ ናአይ ሀይቅዳይሳ ኑኒ ዋትድ እያዉ ኦዳኔ? ኦን ኤር፥ እ ባና ቆሀነኮሺ?” ያግዶሶና።


\par }{\PP \VS{19}ባ አይለት እሶይ እሱዋራ ካልካሸይሳ ዳዊቲ ስእዳ ዎደ ናአይ ሀይቅዳይሳ ኤርስ። ዳዊቲ፥ “ናአይ ሀይቅዴ?” ያግድ ኦይችስ።

\par }{\PP ኤንቲ፥ “ኤ ሀይቅስ” ያግዶሶና።


\par }{\PP \VS{20}ያትን፥ ዳዊቲ ሳአፐ ደንድድ ሜጨትስ፤ ቅባተ ትየትስ፤ ባ ማኡዋ ላምድ፥ ጎዳ ኬꬅ ገልድ ጎይንስ። ሄሳፈ ጉየ ባ ሶ ብድ፥ ካꬅ ኦይችን፥ ኤንቲ እያ ስን አꬅን ምስ።


\par }{\PP \VS{21}እያ አይለት፥ “ኔኒ ሀይሳዳ አይስ ሀናዲ? ናአይ ፓፃ ደእሽን ፆማዳሳነ ዬካዳሳ፤ ሽን ናአይ ሀይቅን ደንዳዳ፥ ካꬅ ማዳሳ” ያግዶሶና።


\par }{\PP \VS{22}ዳዊቲ፥ “ናአይ ፓፃ ደእሽን ታኒ ፆማስነ ዬካስ፤ ጎዳይ ታና ማርን፥ ናአይ ፓፃነኮነ” ጋዳ ቆፓስ።

\VS{23}ሽን፥ “ናአይ ሀይቅን፥ ታኒ አይስ ፆሞ? ታኒ ናኣ ጉየ ዛራናዉ ዳንዳእያና? ታኒ እያኮ ባናፐ አትን፥ እ ታኮ ዬና” ያግስ።


\par }{\PP \VS{24}ሄሳፈ ጉየ፥ ዳዊቲ ባ ማችዉ በርሳቦ ምንꬅስ። ዳዊቲ ኢኮ ገልድ ኢራ አቅስ፤ እያ እያዉ አደ ናአ የላሱ። ናኣ ሶሎሞነ ግድ ሱንꬅስ፤ ጎዳይ ሄ ናኣ ዶስስ።

\VS{25}ጎዳይ ናኣ ዶስዳ ግሾ፥ እያ ሱንꬃ “ይድድያ” ግድ ሱንꬃና መላ ናብያ ናታና ኪትስ።


\par }{\PP \VS{26}ሄ ዎደ እዮኣብ አሞነታ ካታማ ራባ ኦልድ ካዎ ሚፃ ኦይክስ።

\VS{27}እዮኣብ ዳዊታኮ፥ “ታኒ ራባ ካታማ ኦላዳ፥ ሃ ዱቅያ በሳ ኦይካስ።

\VS{28}ሀእ አትዳ ኦላንቾታ ሺሻዳ ካታማ ኦላዳ ኦይካ። ሄስ ሀኖና እፅኮ፥ ታኒ ካታማ ኦይካዳ ታ ሱንꬃን ፄገታና መላ ኦꬃና” ያግስ።


\par }{\PP \VS{29}ዳዊቲ ባ ኦላንቾታ ኡባ ሺሽድ፥ ራባ ካታማ ብድ፥ ኦልድ ኦይክስ።

\VS{30}ኤንታ ካዋ ካላቻ እያ ሁጰፐ ኤክስ። ሄ ዎርቃ ካላቻይ ሀስታማነ እቻሹ ክሎ ግራመ ዴፄስ። እያ ግዶን እንቆ ጌተትያ አልኦ ሹች ደኤስ። ሄ ካላቻ ዳዊቲ ባ ሁጰን ዎꬅስ። ዳዊቲ ካታማፐ ዳሮ ድኦ ድእስ።

\VS{31}ሄ ካታማን ደእያ አሳ ከስድ፥ ማጋዘን፥ ብራታ ኮንተንነ ብራታ ካልታን ኦꬃና መላ ኦꬅስ። ቃስ ኤንቲ ፁበ መꬋና መላ ኦꬅስ። አሞነ ካታማ ኡባን ደእያ አሳ እ ሀይሳዳ ኦꬅስ። ሄሳፈ ጉየ፥ ዳዊቲነ እያ ኦላንቾት የሩሳላመ ስምዶሶና።




\par }\Chap{13}{\SH አምኖናነ ትማሮ
\par }
{\PP \VerseOne{1}እስ ዎደ ሀይሳዳ ሀንስ። ዳዊታ ናኣ አበሰሎመስ ትማሮ ጌተትያ እስ ማላ ሎኦ ምቻ ደአዉሱ። ዳዊታ ናአይ አምኖን ትማሮ ዶስስ።

\VS{2}አምኖን ባ ምችዉ ትማሮ ዶስዳ ግሾ እዮ ቆፕሸ ዳሮ ግልቅስ። እያ ጌላኦ ግድዳ ግሾ እዮ አይኮካ ኦꬃናዉ ዳንዳኤቶናባ እያዉ ዳንስ።


\par }{\PP \VS{3}ሽን አምኖናስ ዳዊታ እሻ ሳማ ናኣ እዮናዳባ ጌተትያ ላገይ ደኤስ፤ እዮናዳብ ዳሮ ኤጫ አስ።

\VS{4}እዮናዳብ፥ “ኔኒ ካዎ ናአ ግዳሸ ዎንታ ዎንታ አይስ ግልቃይ? ኔኒ ታዉ አይስ ኦድኪ?” ያግድ አምኖና ኦይችስ።

\par }{\PP አምኖን፥ “ታ እሻ አበሰሎመ ምችዉ ትማሮ ታኒ ዶሳስ” ያግስ።


\par }{\PP \VS{5}እዮናዳብ፥ “ሀርገትያ አሳዳ ሀናዳ ሂፃን ዝንአ። ነ አዋይ ነና በአናዉ ያ ዎደ፥ ‘ታ ምችያ ትማራ ያዳ ታዉ ምያባ እሞ፤ ታኒ እዮ በእሽን ታ ስንꬃን ካꬃዳ ታና ባርሶ’ ያጋዳ ኦይቻ” ያግስ።


\par }{\PP \VS{6}አምኖን ሀርገትዳ አሳዳ ሀንድ ሂፃን ዝንእስ። ካዎይ እያ በአናዉ ያ ዎደ አምኖን፥ “ታ ምችያ ትማራ ያዳ፥ ታ በእሽን ታ ስንꬃን ኡይꬅ ኡካዳ ታና ባ ኩሸራ ባርሶ” ያግስ።


\par }{\PP \VS{7}ዳዊቲ፥ ካዎ ጋꬎን ደእያ ትማርኮ ኪትድ፥ “ነ እሻ አምኖና ሶ ባዳ እያዉ ካꬅ ካꬃ” ያግስ።

\VS{8}ትማራ ባ እሻ አምኖና ሶ ባሱ፤ ሄ ዎደ እ ሂፃን ዝንእስ። ትማራ ጉꬃ ꬊለ ሙኑቃዳ አምኖን በእሽን ኡይꬅ ኡካሱ።

\VS{9}ትማራ ኡይꬃ ባሸፐ ከሳዳ እያዉ አꬃሱ፤ ሽን እ ሞና እፅስ።

\par }{\PP አምኖን፥ “አሳ ኡባ ካረ ከስተ” ያግን፥ አሳ ኡባይ እያ ማታፐ ከይስ።

\VS{10}ሄሳፈ ጉየ አምኖን፥ “ታኒ ነ ኩሸፐ ማና መላ ካꬃ ሃ ቆልአ ኤካዳ ያ” ያግስ። ትማራ ባ ኡክዳ ኡይꬃ ኤካዳ፥ ባ እሻ አምኖና ስን ሺሻሱ።

\VS{11}ትማራ ካꬃ እያኮ ሺሽያ ዎደ እዮ ኦይክድ፥ “ታ ምቸ፥ ሃያ! ታራ ዝንአ” ያግስ።


\par }{\PP \VS{12}እያ፥ “ታ እሻዉ፥ አካይ ሀነና! ታና ዎልቃንꬆፋ! ሀይሳ መላባይ እስራኤለን ሀን ኤረና፤ ሀይሳ መላ ቦርሶባ ኦꬆፋ።

\VS{13}ታ ፖኩዋ ታኒ ዋታዳ ገንꬃናዉ ዳንዳእያና? ቃስ ነካ እስራኤለ ግዶን ካዉሻ አስ ግዳና። ሀያና ካዋ ኦይቻ፤ ታኒ ነና ገላናይሳ እ ድገና” ያጋሱ።

\VS{14}ሽን እ እዮ ስኦና እፅስ። እ ዎልቃማ ግድያ ግሾ፥ እዮ ዎልቃን ኦይክድ ኢስስ።


\par }{\PP \VS{15}ሄሳፈ ጉየ፥ አምኖን እዮ ዳሮ እፅስ፤ ካሰ እዮ ዶስዳይሳፈ አꬅድ እፅስ። አምኖን፥ ደንዳ፥ “ከያ! ከያዳ ባ!” ያግስ።


\par }{\PP \VS{16}እያ፥ “ኔኒ ታና ከያዳ ባ ገይስ ካሰ ነ ታ ቦላ ኦꬅዳ ኢታፐ አꬌስ” ያጋሱ።

\par }{\PP ሽን እ እዮ ስኦና እፅስ።

\VS{17}አምኖን ባ አይልያ ፄግድ፥ “ሀ ማጫስዉ ታ ስንꬃፈ ከሳ፤ እዮ ካረ ከሳዳ ዉላ ጎርዳ” ያግስ።

\VS{18}አይለይ እዮ ካረ ከስድ ዉላ ጎርድስ።

\par }{\PP ጌላኦ ግድዳ ካዎ ማጫ ናይት ማእያ አሌቆ ማኦ ማአሱ።

\VS{19}ትማራ ብዶ ባ ሁጰን ቆላዳ፥ ባ ማእዳ አሌቆ ማኡዋ ዳካዳ፤ ባ ሁጵያ ኦይካዳ፥ ዋሶ ጎቻሸ ባሱ።


\par }{\PP \VS{20}እ እሻ አበሰሎመይ እዮ በእዳ ዎደ፥ “ነ እሻይ አምኖን ነና ኢስዴ? ታ ምቸ፥ ኔኒ ሀእ ስእ ጋ። እ ነ እሻ፤ ሀ ኦዳ ነ ኡሎን ኦይኮፋ” ያግስ። ያትን፥ ትማራ አዛናሸ፥ አሳን ከዮና ባ እሻ አበሰሎመ ሶን ደአሱ።


\par }{\PP \VS{21}ካዎይ ዳዊቲ ሀ ኦዳ ስእዳ ዎደ ዳሮ ይሎትስ።

\VS{22}አበሰሎመይ አምኖናኮ ጫማ ማልአ ፖግቤና። ባ ምችዉ ትማሮ ኢስዳ ግሾ አምኖና ሞርክስ።


\par }{\SH አበሰሎመይ አምኖና ዎꬍስ
\par }
{\PP \VS{23}ናምኡ ላይꬃፈ ጉየ፥ ኤፍሬማ ዛዋ ማታን ሀፆራ ጌተትያ በሳነ አበሰሎመይ ዶርሳ እክሰ ሜዴስ። ካዋ አደ ናይት ኡባይ ሄ በሳ ያና መላ አበሰሎመ ኤንታ ፄግስ።

\VS{24}አበሰሎመይ ካዋኮ ብድ፥ “ታኒ ነ አይለይ ታ ዶርሳታ እክስያ ሜድሳይስ፤ ነነ ነ ሞርናት ኑራ የርከቲ?” ያግስ።


\par }{\PP \VS{25}ካዎይ፥ “አካይ፥ ታ ናአዉ! ኑ ኡባይ ቢኮ፥ ነዉ ቶሆ ግዳና” ያግስ። አበሰሎመይ ካዋ ዳሮ ሾቢንካ ካዎይ ቦና እፅስ፤ ሽን አበሰሎመ አንጅስ።


\par }{\PP \VS{26}አበሰሎመይ፥ “ኔኒ ቦና እፅኮ፥ ታ እሻ አምኖን ኑራ ቦ” ያግስ።

\par }{\PP ካዎይ፥ “እ ኔራ አይስ ቢ?” ያግስ።

\VS{27}ሽን አበሰሎመይ ሾቢድ አጎና እፅን፥ ዳዊቲ አምኖናነ ባ አደ ናይታ እያራ የድስ።


\par }{\PP \VS{28}አበሰሎመይ ባ አይለታኮ፥ “አምኖን ዎይነ ኡይድ ማꬆትያ ዎደ ታኒ ህንተና፥ ‘አምኖና ሾጭተ’ ያጋዳ ኪትያ ዎደ እያ ዎꬍተ። ያዮፍተ! ህንተና ኪተይ ታና። ምንተ! ፃልተ!” ያግድ ኪትስ።

\VS{29}አበሰሎመ አይለት እ ኪትዳይሳዳ አምኖና ዎꬍዶሶና። ሄሳፈ ጉየ፥ ካዋ አደ ናይት ኡባይ ደንድድ፥ ባንታ ባቁሉዋ ባቁሉዋ ቶግድ ባቃትዶሶና።


\par }{\PP \VS{30}ኤንቲ ቡሮ ኦገ ቦላ ደእሽን፥ “አበሰሎመየ ካዋ ናይታ ኡባ ዉርስስ፤ ኤንታፈ እሶይካ አትቤና” ጌተትያ ዎረይ ዳዊታ ጋክስ።

\VS{31}ካዎይ ደንድ ኤቅድ፥ አዛንድ፥ ባ ማኡዋ ዳክድ ቢታን ዝንእስ። እያ አይለት ኡባይ ባንታ ማኡዋ ዳክድ፥ እያ ማታን ኤቅዶሶና።


\par }{\PP \VS{32}ዳዊታ እሻ ሳማ ናአይ እዮናዳብ፥ “ታ ጎዳዉ፥ ካዎ ናይት ኡባይ ሀይቅዶሶና ጋዳ ቆፖፋ፤ አምኖና ፃላል ሀይቅስ። አምኖን ባ ምችዉ ትማሮ ኢስዳ ጋላሳፐ ዶምን፥ አበሰሎመይ እያ ቦላ ኦꬃናዉ ቆፕዳባይ ሀንስ።

\VS{33}ህዛ ሀይቅዳይ አምኖና ፃላላ ግድያ ግሾ፥ ‘ካዋ አደ ናይት ኡባይ ሀይቅዶሶና’ ግያ ዎርያ ካዎይ ቱማ ጎፖ” ያግስ።


\par }{\PP \VS{34}ሄ ዎደ አበሰሎመይ ባቃትስ።

\par }{\PP ናግያ አደይ ꬎቁ ግድ ፄልያ ዎደ ዉሎሀ ባጋራ ደእያ ኦግያራ ደረ ላንቅያ ኦይክድ ዳሮ አሳይ የይሳ በእድ ካዋስ ኦድስ።

\VS{35}ሄ ዎደ እዮናዳብ፥ “ሄኮ፥ ታኒ ነ አይለይ ኦድዳይሳዳ ካዋ አደ ናይት ይዶሶና” ያግስ።


\par }{\PP \VS{36}እ ኦድ ዉርስያ ዎደ ካዋ አደ ናይት ገልድ ባንታ ቃላ ꬎቁ ኦꬅድ ዋስዶሶና። ቃስ ካዎይነ እያ ሞርናት ኡባይ ይባታ ዬሆ ዬክዶሶና።


\par }{\PP \VS{37}አበሰሎመይ ባቃትድ፥ ገሹራ ካዎ ግድዳ አምሁዳ ናኣ ታልማያኮ ብስ። ሽን ካዎይ ዳዊቲ ባ ናኣስ ዳሮ ጋላስ ዬክስ።


\par }{\PP \VS{38}አበሰሎመይ ባቃትድ ገሹራ ቢታ ብዳፐ ጉየ ያን ሄꬑ ላይꬅ ደእስ።

\VS{39}ካዎይ ዳዊቲ አምኖና ሀይቁዋን ጋክዳ አዛንያፐ ምንዳ ግሾ፥ አበሰሎመ በአናዉ ላሞትስ።




\par }\Chap{14}{\SH አበሰሎመይ የሩሳላመ ስምስ
\par }
{\PP \VerseOne{1}ፃሩያ ናአይ እዮኣብ ካዎይ ዳዊቲ አበሰሎመ ላሞትዳይሳ ኤርስ።

\VS{2}ሄሳ ግሾ፥ እዮኣብ ተቁሄ ካታማ ኪትድ፥ እስ ጭንጫ ማጫስ ኤህስስ። ኢኮ፥ “ኔኒ ካዮትያ አሳዳ ሀና፤ ካዮ ማኦ ማአ፤ ቅባተ ትየቶፋ፤ ዳሮ ዎደፐ ዶምድ፥ ሀይቅዳ አሳስ ካዮትያ ማጫሳዳ ሀና።

\VS{3}ካዋኮ ባዳ ሀ ቃላ እያዉ ኦዳ” ያግስ። እዮኣብ እያ ካዋስ ኦዳናባ እዉ ኦድስ።


\par }{\PP \VS{4}ተቁሄ ማጫስያ ካዋኮ ባዳ ቢታን ጉፋናዳ፥ “ካዋዉ፥ ታና ማዳርክ!” ያጋሱ።


\par }{\PP \VS{5}ካዎይ፥ “ነና አይበ መትዳይ?” ያግድ ኦይችስ።

\par }{\PP እያ፥ “ታኒ አዝን ሀይቅዳ ማጫስ።

\VS{6}ታዉ ነ አይሌስ ናምኡ አደ ናይት ደኦሶና። ኤንቲ እሶይ እሱዋራ ደንባን ዋትዶሶና፤ ኤንታ ሻካናዉ አስ ꬋይን፥ እሶይ እሱዋ ሾጭድ ዎꬍስ።

\VS{7}ታ ዳቦት ኡባይ ታ ቦላ ደንድድ፥ ‘ባ እሻ እ ዎꬍዳ ግሾ ኑኒ እያ ዎꬋና መላ ባ እሻ ዎꬍዳ ኡራ ኑስ ሀማ፤ ያትድ ኑኒ ላትያ አስ ꬋይሳና’ ያግዶሶና። ኤንቲ ታዉ ላታስ አትዳ እስ ዱንቻ ቶይሶሶና፤ ታ አዝና ሱንꬃነ እያ ኮቻ ቢታፈ ꬋይሶሶና” ያጋሱ።


\par }{\PP \VS{8}ካዎይ ማጫሴኮ፥ “ነ ሶ ባ፤ ታ ነ ግሾ ኪታና” ያግስ።


\par }{\PP \VS{9}ሽን ተቁሄ ማጫስያ፥ “ታ ጎዳዉ፥ ካዋዉ፥ ጎመይ ታናነ ታ አዋ ሶ አሳ ኦይኮ፤ ሽን ካዎይነ እያ አራታይ ጌሽ ግዶ” ያጋሱ።


\par }{\PP \VS{10}ካዎይ፥ “ነ ቦላ ዶና ፖግያ ኦናካ ታኮ ኤሀ፤ እ ነና ናምአንꬆ ቦቸና” ያግስ።


\par }{\PP \VS{11}ማጫስያ፥ “ሱꬁ ዛርያ ኡራይ ቆሆ ቦላ ቆሆ ኤሆናዳነ ታ ናኣካ ዎꬎናዳ ካዎይ ጎዳ፥ ባ ፆሳ ሱንꬃን ታዉ ጫቆ” ያጋሱ።

\par }{\PP ካዎይ፥ “ደኦ ጎዳይ ኤርያ መላ፥ ነ ናኣ ብናናፐ እሶይካ ሳአን ዎና” ያግስ።


\par }{\PP \VS{12}ማጫስያ ዛራዳ፥ “ታ ጎዳዉ፥ ታ ካዋዉ፥ ታ እስባ ኦደቶ” ያጋሱ።

\par }{\PP ካዎይ፥ “ሃሳያ” ያግስ።


\par }{\PP \VS{13}ማጫስያ፥ “ያትን፥ ኔኒ ፆሳ ደርያ ቦላ ሀይሳ መላ ቆሆ አይስ ኦꬃዲ? ካዎይ ꬋይዳ ባ ናኣ ጉየ ዛርቤና። ባ ኦድዳ ቃላን ካዎይ ባላ ግደኔ?

\VS{14}ኑ ኡባይ ሀይቃና፤ ጉክዳ ሃꬅ ስሞናይሳዳ ኑ ስሞኮ። ሽን ፆሳይ ሸምፖ ꬋዮ ዶሰና፤ ዶገትዳ አስ ኩመꬅ ꬋዮና መላ እያዉ ኦገ ጊግሴስ።


\par }{\PP \VS{15}“ታና አሳይ ያሽስያ ግሾ ታ ጎዳ፥ ካዋስ፥ ሀይሳ ኦዳናዉ ሀእ ያስ። ‘ታኒ ነ አይልያ፥ ታኒ ካዋስ ኦዳና፤ ኦን ኤር፥ ታኒ እያ አይልያ ኦይችዳባ ካዎይ ኦꬆና አገና።

\VS{16}ካዎይ ስእድ፥ ፆሳይ ኑስ እምዳ ላታፐ ታናነ ታ ናኣ ꬋይሳናዉ ኮይያ አሳ ኩሸፐ አሻና’ ጋዳ ቆፓስ።

\VS{17}ሄሳዳካ ካዎይ ሎኦነ ኢታ ሻካናዉ ፆሳ ኪታንቾ መላ ግድያ ግሾ፥ ታ ጎዳ ካዋ ነ ቃላይ ታና ሸምፕሶ። ጎዳይ፥ ነ ፆሳይ ኔራ ግዶ” ያጋሱ።


\par }{\PP \VS{18}ካዎይ፥ “ታኒ ነና ኦይቻና፤ ኔኒ ታፐ ቆቶፋ” ያግስ።

\par }{\PP ማጫስያ፥ “ታ ጎዳይ፥ ካዎይ ኦደቶ” ያጋሱ።


\par }{\PP \VS{19}ካዎይ ማጫስዉ፥ “ሀይሳ ኡባን እዮኣባ ኩሸይ ኔራ ደኢ?” ያግድ ኦይችስ።

\par }{\PP ማጫስያ፥ “ታ ጎዳዉ፥ ካዋዉ፥ ነ ሸምፖይ ኤሮ! ኔኒ ታ ጎዳይ፥ ካዎይ፥ ኦድዳ ኡባፈ ኡሻች ዎይኮ ሀድርስ ጋናዉ ዳንዳእያ አስ ባዋ። ኤ፥ ሀይሳ ታና ኪትዳይ፥ ነ አይለ ዶናን ሀይሳ ዎꬅዳይ ነ አይልያ እዮኣባ።

\VS{20}ነ አይለይ እዮኣብ ሀይሳ ኦꬅዳይ ሀእ ደእያ ሀኖታ ላማናሳ። ካዋዉ፥ ነ ፆሳ ኪታንቾ መላ ጭንጫ ግድያ ግሾ ቢታን ሀንያባ ኡባ ኤራሳ” ያጋሱ።


\par }{\PP \VS{21}ካዎይ እዮኣባኮ፥ “ሎኦ! ታኒ ሀይሳ ኦꬃና! ባዳ ሄ ናአተꬃ አበሰሎመ ኤካዳ ያ” ያግስ።


\par }{\PP \VS{22}እዮኣብ ካዋ ስንꬃን ጉፋንድ፥ “ታ ጎዳዉ፥ ካዋዉ፥ ባ አይለይ ኦይችዳባ ኦꬃናዉ ኤሮ ግዳ ግሾ፥ ነ ስንꬃን ሳባ ደምዳይሳ ነ አይለይ ሀች ኤርስ” ያግስ።


\par }{\PP \VS{23}ሄሳፈ ጉየ፥ እዮኣብ ደንድድ ገሹራ ብድ አበሰሎመ የሩሳላመ ኤክድ ይስ።

\VS{24}ሽን ካዎይ፥ “አበሰሎመይ ባ ሶ ባናዉ በሴስ፤ እ ታ ሶምኦን ከዮፖ” ያግስ። አበሰሎመይ ባ ሶ ብስ፤ ካዋ ሶምኡዋ በእቤና።


\par }{\PP \VS{25}እስራኤለ ግዶን ማላ ሎኦተꬃን አበሰሎመ መላ ሳበትዳ አስ ባዋ። ሁጰፐ ቶሆ ጋካናዉ እያን ቦርያባይ ባዋ።

\VS{26}እ ባና ዴፅያ ዎደ ባ ሁጵያ ቃንፅሴስ። ባ ሁጵያ ቃንፅስያ ዎደ ኡባን ምዛነን ማዛኔስ፤ እያ ብናናይ ካዎ ምዛነ ልከን ናምኡ ክሎ ግራመፐ አꬌስ።

\VS{27}አበሰሎመስ ሄꬑ አደ ናእነ እስ ማጫ ናእ የለትዶሶና፤ ማጫ ናኤ ሱንꬃይ ትማሮ፤ እያ ማላ ሎኦ ናአ።


\par }{\PP \VS{28}አበሰሎመይ ናምኡ ላይꬅ ኩመꬅ ካዋ ሶምኦ በኦና የሩሳላመን ደእስ።

\VS{29}አበሰሎመይ፥ “ታኒ ነና ካዋኮ ኪታናዉ ኮይያ ግሾ ታኮ ሃያ” ያግድ እዮኣባኮ ኪትስ፤ ሽን እዮኣብ ዮና እፅስ። ናምአንꬆ ኪትስ፤ ሽን እዮኣብ ሀእካ ዮና እፅስ።

\VS{30}አበሰሎመይ ባ አይለታኮ፥ “ሄኮ፥ ታ ጋድያ ማታን እዮኣባስ ጋደይ ደኤስ፤ እያን ባንግ ደኤስ። ብድ እያን ታማ የድተ” ያግስ። አበሰሎመ አይለት እዮኣባ ባንጋን ታማ የድዶሶና።


\par }{\PP \VS{31}እዮኣብ አበሰሎመ ሶ ብድ፥ “ነ አይለት ታ ባንጋን አይስ ታማ የድዶና?” ያግድ ኦይችስ።


\par }{\PP \VS{32}አበሰሎመይ፥ “ታ ፄግን ነ ዮና እፅዳ ግሾሳ። ኔኒ ካዋኮ ባዳ፥ ‘ታኒ ገሹራፐ አይስ ያድና? ታኒ ሀኖ ጋካናዉ ያን ደእዳኮ ሎኦሽን’ ያጌስ ጋዳ ታዉ ኦይቻና መላ ኮያስ። ሀእ ታኒ ካዋ ሶምኦ በአናዉ ኮያይስ፤ ታኒ ባላ ግድኮ፥ እ ታና ዎꬎ” ያግስ።


\par }{\PP \VS{33}እዮኣብ ካዋኮ ብድ፥ አበሰሎመይ ግዳይሳ ኦድስ። ካዎይ አበሰሎመ ፄግስስ፤ አበሰሎመይ ሶ ገልድ፥ ካዋ ስንꬃን ጉፋንድ ዝግስ፤ ካዎይ አበሰሎመ ዬርስ።




\par }\Chap{15}{\SH አበሰሎመ ማቁዋ
\par }
{\PP \VerseOne{1}ሄሳፈ ጉየ፥ አበሰሎመይ እስ ፓራ ጋረ፥ ፓራታነ ባ ስንꬃን ዎፃናዉ እሻታሙ አሳታ ጊግስስ።

\VS{2}አበሰሎመይ ጉራ ደንድድ፥ ካታማ ፐንግያን ኤቄስ። ሞቶይ ደእያ አይ አስካ ካዋ ስን ፕርዳስ ብያ ዎደ አበሰሎመይ ፄግድ፥ “ኔኒ አዉ ካታማፐ ያይ?” ያግድ ኦይቼስ። ሄ ኡራይ፥ “ታ ነ አይለይ እስራኤለ ዛረ እሱዋፈ ያስ” ያግድ እያዉ ዛሬስ።

\VS{3}አበሰሎመይ፥ “ሄኮ፥ ነ ኦዳይ ሎኦነ ሱረ፤ ሽን ካዋ ባጋፈ ነና ስአናይ ባዋ” ያጌስ።

\VS{4}አበሰሎመይ ጉጅድ፥ “ታ እስራኤለ ቦላ ፕርዳናዉ ሹመትዳባ ግዳርክናሽን። ሄስ ሀንዳኮ፥ ሞቶይ ዎይኮ ኦድ ደእያ ኦንካ ታኮ ይን፥ ታኒ እያዉ ሱረ ፕርዳ ፕርዳናሽን” ያጌስ።


\par }{\PP \VS{5}ኦንካ እያኮ ይድ እያዉ ዝግያ ዎደ አበሰሎመይ ባ ኩሽያ የድድ ሄ አድያ ኦይክድ ዬሬስ።

\VS{6}ፕርደታናዉ ካዋኮ ያ እስራኤለ ኡባስ አበሰሎመይ ሄሳዳ ሀንድ እስራኤለ አሳ ዎዛና ኤክስ።


\par }{\PP \VS{7}ኦይዱ ላይꬃፈ ጉየ፥ አበሰሎመይ፥ “ታኒ ጎዳስ ቃንግዳ ቃንገꬃ ጋꬃናዉ ከብሮና ባና።

\VS{8}ታኒ ነ አይለይ ሶረ ቢታን ገሹራ ካታማን ደአሸ፥ ‘ታና ጎዳይ የሩሳላመ ጉየ ዛርኮ፥ ጎዳስ ጎይናና’ ያጋዳ ቃንጋስ” ያግስ።


\par }{\PP \VS{9}ካዎይ፥ “ሳሮ ባ” ግን፥ እ ደንድድ ከብሮና ካታማ ብስ።


\par }{\PP \VS{10}ሽን አበሰሎመይ እስራኤለ ዛረ ኡባስ ቆሳን ኪታ የድድ፥ “ሞይዘ ፑኖ ህንተ ስእዳ ዎደ፥ ‘አበሰሎመይ ከብሮናን ካዎትስ’ ያግተ” ያግስ።

\VS{11}አበሰሎመይ ፄግን፥ የሩሳላመፐ እያራ ብዳ አሳታ ታይቦይ ናምኡ ፄታ። ኤንቲ ሄ ሀኖታባ አይኮካ ኤሮና አሽከተꬃን ብዶሶና።

\VS{12}አበሰሎመይ ያርሾ ያርሽያ ዎደ ዳዊታ ዞርያ አሳፐ እሱዋ አክፆፈላ ግሎ ካታማፐ ፄግስስ። ካዋ ቦላ ደንድዳ ማቆይ ጎብስ፤ አበሰሎመ ካልያ አሳ ታይቦይ ጉጅ ጉጅ ብስ።


\par }{\SH ዳዊቲ ባቃትስ
\par }
{\PP \VS{13}እስ ኪተትዳ አስ ይድ ዳዊታኮ፥ “እስራኤለ አሳ ዎዛናይ አበሰሎመራ ደኤስ” ያግስ።


\par }{\PP \VS{14}ዳዊቲ ባራ የሩሳላመን ደእያ ባ ሞርናታኮ፥ “ደንድተ! ኑኒ ባቃቶስ! ያኖና እፅኮ፥ ኑ ግዶፈ አይ አስካ አበሰሎመፐ ከስ ኤከና። ኑኒ ኤለስድ ባናዉ ኮሼስ፤ ሀንኮደ፥ እ ኤለስ ይድ ኑና ꬋይሳና፤ ኑ ካታማ ማሻን ቡꬃና” ያግስ።


\par }{\PP \VS{15}ካዋ ሞርናት፥ “ኑ ጎዳይ፥ ካዎይ ዶርዳ ኡባ ኑኒ ነ አይለት ኦꬃናዉ ጊግድ ኡትዳ” ያግዶሶና።


\par }{\PP \VS{16}ካዎይ ከይድ ቶሆራ ብስ፤ እያ ሶ አሳይነ እያ ሞርናት ኡባይ እያራ ብስ፤ ሽን ባ ጋꬉዋ ናጋና መላ ታሙ ላገꬆታ ሶን አሽስ።

\VS{17}ካዎይ ከይን አሳ ኡባይ እያራ ሃሆን ደእያ እስ ኬꬃ ማታን ኤቅዶሶና።

\VS{18}እያ አሳት ኡባይ እያፐ ስንꬃራ ሳልፕድ አꬍዶሶና፤ ኤንታ ካልድ ካዋ ናገይሳት ሳልፕዶሶና። ቃስ ኤንታ ካልድ ጋተ ካታማፐ ይዳ ኡሱፑን ፄቱ አሳት፥ ካዋ ስንꬃራ ሳልፕድ አꬍዶሶና።


\par }{\PP \VS{19}ካዎይ ጋተ አድያ እታያኮ፥ “ኔኒ ኑራ አይስ ያይ? ጉየ ስማዳ፥ ካዋ አበሰሎመራ ደኣሻ። ኔኒ አሳ ቢታ አስ፤ ነ ድኤታዳ ይዳ አስ።

\VS{20}ኔኒ ዝነ ያዳሳ፤ ታኒ ታ ሁጰን ብያ ሶ ኤሮና ደአሸ፥ ነና ዋታዳ ዳቡርሶ? ጉየ ስማ፤ ነ ቢታ አስ ኔራ ኤፋ። ጎዳይ ነዉ ኬሆነ አማነቶ!” ያግስ።


\par }{\PP \VS{21}ሽን እታይ፥ “ደኦ ጎዳይ ኤርያ መላ፥ ታ ጎዳይ ካዎይ ኤርያ መላ፥ ታ ጎዳይ ካዎይ ደእያ አዉንካ፥ ፓፃን ግድን ሀይቆን ታኒ ነ አይለይ ኔፐ ሻከትከ” ያግስ።


\par }{\PP \VS{22}ዳዊቲ፥ “ሎኦ! ባ፥ አꬋ” ያግስ። ጋተ አደይ እታይ አሳራነ ናይታራ አሳ ኡባራ ብስ።


\par }{\PP \VS{23}ሄ አሳ ኡባይ ብያ ዎደ ሄ ቢታ አሳይ ባንታ ቃላ ꬎቁ ኦꬅድ ዬክዶሶና። ካዎይ ቀድሮና ዛንጋራ ፕንስ፤ አሳ ኡባይ መላ ቢታኮ ስሚድ ብስ።


\par }{\PP \VS{24}ካህነይ ሳዶቅ ሄ በሳን ደኤስ፤ ፆሳ ጫቆ ታቦትያ ቶክያ ሌወትነ ካህንያ አብያታር ያን ደኦሶና። አሳ ኡባይ ካታማፐ ከይድ ዉራና ጋካናዉ ፆሳ ታቦትያ ሳአን ሸምፕስዶሶና።


\par }{\PP \VS{25}ሄሳፈ ጉየ ካዎይ ሳዶቃኮ፥ “ፆሳ ታቦትያ ካታማ ጉየ ዛራ። ጎዳይ ታናን ኡፋይትያባ ግድኮ፥ እስ ጋላስ ጉየ ዛሪድ ባ ታቦትያነ ባ ኬꬃ በሳና።

\VS{26}ሽን እ፥ ‘ነናን ኡፋይትከ’ ጊኮ፥ እ ባና ሎእያባ ኦꬆ፤ ታኒ ጊገታ ኡታስ” ያግስ።


\par }{\PP \VS{27}ቃስ ካዎይ ካህንያ ሳዶቃኮ፥ አነ አኬካ “ኔኒ ነ ናኣ አክማሳነ አብያታራ ናኣ ዮናታና ኤክዳ ካታማ ሳሮ ባ።

\VS{28}ህንተ ታዉ ኪታና ጋካናዉ ታኒ መላ ቢታን ደእያ ሻፋ ፕኑዋን ደአሻና” ያግስ።

\VS{29}ሄሳ ግሾ፥ ሳዶቅነ አብያታር ፆሳ ታቦትያ የሩሳላመ ጉየ ኤፍድ ያን ደእዶሶና።


\par }{\PP \VS{30}ሽን ዳዊቲ ዬክሸ ሻማሆ ደርያ ቦላ ከይስ። እ አዛኖን ባ ሁጵያ ጉሉንትድ መላ ቶሆን ሄመትስ፤ እያራ ደእያ አሳት ጉሉንትድ ዬክሸ ፑደ ከይዶሶና።

\VS{31}አክፆፈል አበሰሎመራ ማቀትዳይሳ ዳዊቲ ስእዳ ዎደ “ጎዳዉ፥ አክፆፈላ ዞርያ ኤያተꬅ ላማ” ያግድ ዎስስ።


\par }{\PP \VS{32}ዳዊቲ አሳይ ፆሳ ጎይንያ ዙማ ሁጰ ጋክዳ ዎደ፥ አርካያ አድያ
\FTNT{*}{{\FR 15:32 }{\FT{አርካያ አድያ ገይስ በሰ ግዶናሽን ኮቸ ግዳናዉ ዳንዳኤስ።
}}} ኩስ ባ ማኡዋ ዳክድ፥ ባ ሁጵያን ባና ቆልድ፥ ዳዊታራ ጋሄታናዉ ይስ።

\VS{33}ዳዊቲ፥ “ኔኒ ታራ ቢኮ ታዉ ቶሆ ግዳና።

\VS{34}ሽን ኔኒ ካታማ ጉየ ስማዳ አበሰሎመኮ፥ ‘ካዋዉ፥ ሀይሳፈ ካሰ ታኒ ነ አዋ አይለ ግድዳይሳዳ ሀእ ነዉካ አይለ ግዳና’ ያግኮ፥ አክፆፈላ ዞርያ ላላዳ ታና ማዳና።

\VS{35}ካህነት ሳዶቅነ አብያታር ኔራ ያን ደኦሶና ግዶኮና? ኔኒ ካዎ ጋꬎን ስእያባ ኡባ ኤንታዉ ኦዳ።

\VS{36}ሳዶቃ ናኣ አክማስነ አብያታራ ናኣ ዮናታን ያን ኤንታራ ደኦሶና፤ ኔኒ ስእያባ ኡባ ኤንታ ቦላ ታዉ ኪታ” ያግስ።


\par }{\PP \VS{37}አበሰሎመይ የሩሳላመ ገልሽን፥ ዳዊታ ላገይ ኩስ ካታማ ጋክስ።




\par }\Chap{16}{\SH ዳዊታነ ሲባ
\par }
{\PP \VerseOne{1}ዳዊቲ ደርያ ሁጵያራ ሄፍንꬅ አꬍሽን፥ ሲባ ጌተትያ መምፕቦስተ አይለይ እያራ ጋሄትስ። ናምኡ ፄቱ ኡይꬁ፥ እስ ፄቱ ዛብበ ኑካ፥ እስ ፄቱ ትያ አይፈ፥ እስ ኦጎሮ ዎይነ ኡሹ ናምኡ ሀረታን ጫንስ።


\par }{\PP \VS{2}ካዎይ፥ “ሀይሳ አይስ ኤሀዲ?” ያግድ ኦይችስ።

\par }{\PP ሲብ፥ “ሀረታ፥ ካዋ ሶ አሳይ ቶጋና መላ፥ ኡይꬃነ ትይያ አይፍያ አሳይ ማና መላነ ዎይነ ኡሻይ ባዞን ዳቡርያ አሳት ኡያና መላሳ” ያግስ።


\par }{\PP \VS{3}ካዎይ፥ “ነ ጎዳ ናኣ ናአይ አዉን ደኢ?” ያግድ ኦይችስ።

\par }{\PP ሲብ፥ “ ‘እስራኤለ አሳይ ታ አዋ ካዎተꬃ ሀች ታዉ ዛር እማና’ ያግድ የሩሳላመን ኡትስ” ያግስ።


\par }{\PP \VS{4}ካዎይ፥ “መምፕቦስተስ ደእያባ ኡባይ ነዉ ግዶ” ያግስ።

\par }{\PP ሲብ፥ “አቤት ጎዳዉ፥ ካዋዉ! ታኒ ነ ስንꬃን ቴሞ ደማይስ” ያግድ ቢታን ጉፋንዳ ዝጋይስ።


\par }{\SH ዳዊታነ ሳም
\par }
{\PP \VS{5}ካዎይ ዳዊቲ ብራቅማ ካታማ ያ ዎደ ሳኦላ ዳቦ ግድዳ እስ አደይ ያፐ ከይስ። እያ ሱንꬃይ ጌራ ናኣ ሳም። እ ዳዊታ ባድሸ ከይስ።

\VS{6}ኦላንቾትነ ካዋ ናገይሳት ኡሻቻራነ ሀድርሳራ ዳዊታ ተቅድ ደእሽን፥ ሳም ዳዊታ ቦላነ ካዋ ሞርናታ ቦላ ሹቹ ሆልስ።

\VS{7}ሳም ዳዊታ ባድሸ፥ “ክቻ፤ ሀ ኢታይ ክቻ! አሳ ሱꬁ ጉስያ ሀ ፓꬆናይስ ክቻ።

\VS{8}ኔኒ ሳኦላ በሳን ካዎታዳሳ፤ ኔኒ ጉስዳ ሳኦላ ሶ አሳ ሱꬃ ኡባ ጎዳይ ነ ቦላ ዛርስ። ጎዳይ ካዎተꬃ ነ ናኣ አበሰሎመስ እሚስ፤ ኔኒ ሱꬁ ጉስዳ አስ ግድያ ግሾ፥ ነዉ ꬋዮ ዎደይ ጋክስ” ያግስ።


\par }{\PP \VS{9}ሄሳፈ ጉየ፥ ፃሩያ ናአይ አብስ፥ ካዋኮ፥ “ሀ ባዉታ ካናይ፥ ታ ጎዳ ካዋ አይስ ባዲ? ታኒ ባዳ እያ ቆꬍያ ቃንፃና” ያግስ።


\par }{\PP \VS{10}ካዎይ፥ “ህንተኖ፥ ፃሩያ ናይቶ፥ ህንተራ ታራ አይብ ጋꬂ? ጎዳይ፥ ‘ዳዊታ ባዳ’ ያግዳ ግሾ እ ባድያባ ግድኮ፥ ‘ኔኒ አይስ ሄሳ ኦꬃይ?’ ያግድ ኦይቻናዉ ዳንዳኤይ ኦኔ?” ያግስ።


\par }{\PP \VS{11}ሄሳፈ ጉየ፥ ዳዊቲ አብሳነ ባ ሞርናታ፥ “ታ ናአይ፥ ታ አሾይ፥ ታና ዎꬋናዉ ኮዬስ፤ ያትን፥ ሀ ብንያመ አደይ ዋት አጋነ! ጎዳይ እያ ኪትዳ ግሾ እ ባዴስ፥ እያ ቦቾፍተ።

\VS{12}ኦን ኤር፥ ጎዳይ ታ መቱዋ በእድ፥ ታኒ ሀች ኤክያ ባደꬃ ግሾ ታዉ ኬሀ ቆፓኔኮ” ያግስ።


\par }{\PP \VS{13}ሄሳፈ ጉየ፥ ዳዊቲነ እያ አሳይ ኦግያ ኦይክድ ቦሶና። ሳም ዙማ ምያራ ብሸ ዳዊታ ባዴስ፤ ሹቹ ሆሌስ፤ እያ ቦላ ቢታ ላሌስ።

\VS{14}ካዎይነ እያራ ደእያ አሳት ባንታ ብያ በሳ ዳቡርድ ጋክን ካዎይ ያን ሸምፕስ።


\par }{\SH አበሰሎመነ እያ ሞርናታ
\par }
{\PP \VS{15}አበሰሎመይነ እስራኤለ አሳ ኡባይ የሩሳላመ ገልዶሶና፤ አክፆፈል ኤንታራ ደኤስ።

\VS{16}ዳዊታ ላገይ አርካያ ኮቻይ ኩስ አበሰሎመኮ ይድ፥ “ካዎይ ብራታ ቱሱ ግዶ! ካዎይ ሙኩሉ ላይꬅ ካዎቶ!” ያግስ።


\par }{\PP \VS{17}አበሰሎመይ፥ “ኔኒ ነ ላግያ ዶስያ ዶሶይ ሀይሴ? ነ ላግያራ አይስ ባብኪ?” ያግስ።


\par }{\PP \VS{18}ኩስ፥ “አካይ! ጎዳይ፥ ሀ አሳይነ እስራኤለ አሳይ ዶርዳይሳስ ታኒ አቃና፤ ታኒ እያራ አታና።

\VS{19}ህዛ ታኒ ታ ጎዳ ናኣስ ኦꬆና ኦደስ ኦꬃኔ? ታኒ ነ አዋስ ኦꬅዳይሳዳ ሀእ ነዉካ ኦꬃና” ያግስ።


\par }{\PP \VS{20}አበሰሎመይ አክፆፈላኮ፥ “ኔኒ አነ ኑና ዞራ፤ ኑኒ አይ ኦꬅኖ?” ያግስ።


\par }{\PP \VS{21}አክፆፈል፥ “ካዎ ጋꬎ ናጋናዉ ሶን አትዳ ነ አዋ ላገꬆታራ ባዳ ዝንአ። ኔኒ ነ አዋ ካዉሽዳይሳ እስራኤለ አሳ ኡባይ ስአና፤ ኔራ ደእያ ኡባ ኩሸይ ምናና” ያግስ።

\VS{22}ካዎ ኬꬃ ፖቅያ ቦላ አበሰሎመስ ዱንካነ ቶክዶሶና፤ አሳ ኡባይ ፄልሽን አበሰሎመይ ገልድ ባ አዋ ላገꬆታራ ዝንእስ።


\par }{\PP \VS{23}ሄ ዎደ አክፆፈል ዞርያ ዞረይ እስ አስ ጎዳ ኦይችድ ኤክያ ዞረ መላ። ዳዊቲነ አበሰሎመይ አክፆፈላ ዞርያ ሄሳዳ ኦꬅድ ኤክዶሶና።




\par }\Chap{17}{\PP \VerseOne{1}ሄሳፈ ጉየ አክፆፈል፥ “ሀች ቃማ ታኒ ታማነ ናምኡ ሙኩሉ አሳታ ዶራዳ ዳዊታ የደꬃዳ ኦይካና።

\VS{2}እ ዳቡርድ ዎልቃ ꬋይድ ደእሽን ታኒ እያ ቦላ ዎꬋና። ታኒ እያ ዳጋንꬃና፤ ያን እያራ ደእያ አሳ ኡባይ ባቃትያ ዎደ ታኒ ካዋ ፃላላ ሾጫና።

\VS{3}ያታዳ ታኒ አሳ ኡባ ኔኮ ዛራና። ኔኒ እስ አሳ ፃላላ ዎꬋናዉ ኮያሳ፤ ሀንኮ አሳይ ሳሮ አታና” ያግስ።

\VS{4}አክፆፈላ ዞረይ አበሰሎመነ እስራኤለ ጭማታ ኡባ ኡፋይስስ።


\par }{\PP \VS{5}አበሰሎመይ፥ “ቃስ አርካያ ኮቻ ኩሳ ፄግተ፤ እ ግያባ አነ ስኦስ” ያግስ።

\VS{6}ኩስ እያኮ ይዳ ዎደ አበሰሎመይ፥ “አክፆፈል ዞርዳ ዞረይ ሀይሳ፤ ኑኒ እ ግያባ ኦꬃናዉ በሲ? በሶናባ ግድኮ፥ ነ ቆፋይ አይቤ?” ያግስ።


\par }{\PP \VS{7}ኩስ፥ “አክፆፈል ዞርዳ ዞረይ ሀ ዎድያን ሎኦ ግደና።

\VS{8}ነ አዋይነ ነ አዋ አሳት ምኖ ኦላንቾታ ግደይሳነ ባ ማራታ ቦንቀትዳ ማሄ መላ ያሸይሳታ ግደይሳ ኔኒ ኤራሳ። ነ አዋይ ኦላ ሜዘትዳ አስ፤ እ ቃማ ባ ኦላንቾታራ አቀና።

\VS{9}እ ሀኖደ ጎንጎሎ ግዶን ዎይኮ ሀራ በሳን ቆሰትድ ኡትስ። እ ህንተ ጩጋታ ኮይሮትድ ቆህኮ፥ ሄሳ ስእዳ ኦንካ፥ ‘አበሰሎመ ካልድ ብዳ አሳይ ሾጨትዶሶና’ ያጋና።

\VS{10}ነ አዋይ ቶራ ቃራ ግደይሳነ እያራ ደእያ አሳይ ምኖ ግደይሳ እስራኤለ አሳ ኡባይ ኤርያ ግሾ፥ ሀር አቶሽን ጋሞዳ ምኖታ ዎዛናይ ትልአና።


\par }{\PP \VS{11}“ሽን ታኒ ነና ዞረይ ሀይሳ፤ አባ ጋፃን ደእያ ሻፈ መላ ዳርዳ፥ ዳነፐ በርሳበ ጋካናዉ ደእያ እስራኤለ ኡባ ኔኮ ሺሻ፤ ያታዳ ኔኒ ኤንታ ኦላስ ካለꬃ።

\VS{12}ኑኒ እያ ደምዳ በሳ አዉንካ ሾጫና፤ አክ ሳአን ዎꬍያዳ ኑኒ እያ ቦላ ዎꬋና። እያ ግድን ዎይኮ እያራ ደእያ አሳ ግድን እሶይካ ፓፃ አተና።

\VS{13}እ ካታማ ገልኮካ፥ እስራኤለ አሳ ኡባይ ዎዶሮ ኤህድ፥ ካታማ ግዶን እስ ሹች አጎና ሄ ካታማ ጎችድ ዛንጋራን የጋና” ያግስ።


\par }{\PP \VS{14}አበሰሎመይነ እስራኤለ አሳ ኡባይ፥ “አርካያ ኮቻ ኩሳ ዞረይ አክፆፈላ ዞርያፐ ሎኦ” ያግዶሶና። ጎዳይ አበሰሎመ ቦላ ኢታባ ኤሀናዉ ቆፕዳ ግሾ አክፆፈላ ዞርያ ኤኮናዳ ኦꬅስ።


\par }{\PP \VS{15}ኩስ ካህነታ ሳዶቃነ አብያታራ፥ “አክፆፈል አበሰሎመነ እስራኤለ ጭማታ ሀይሳ ሀይሳ ግድ ዞርስ፤ ታንካ ኤንታ ሀይሳ ሀይሳ ጋዳ ዞራስ።

\VS{16}ሀእ ዳዊታኮ ኤሶን ኪትድ፥ ‘ባዞን ደእያ ሻፋ ጋፃን ሀች ቃማ አቆፓ፤ ሄፍንꬅ ፕና ክቻ! ሄስ ሀኖና እፅኮ፥ ካዎይነ እያራ ደእያ አሳ ኡባይ ꬋያና’ ያግድ ኦድተ” ያግስ።


\par }{\PP \VS{17}ዮናታንነ አክማስ ቆንጨን ካታማ ገልሽን ኤንታ አስ በኦና መላ አይኖጌላ ጌተትያ በሳን ኡትድ ናጎሶና። እስ ማጫ አይልያ ያዳ ኤንታዉ ኦድን፥ ኤንቲ ብድ ካዋ ዳዊታስ ኦዶሶና።

\VS{18}ሽን እስ ፓንꬃይ ኤንታ በእድ አበሰሎመስ ኦድስ። ሄሳ ግሾ፥ ኤንቲ ናምአይ ሄ በሳፈ ኤሶን ክችድ ብራቅማ ካታማን እስ አድያ ሶ ጋክዶሶና። ሄ አድያ ሶ ማታን ሃꬃ ኦል ደኤስ፤ ኤንቲ ሄ ኦላን ገልዶሶና።

\VS{19}ሄ አድያ ማችያ ኦንካ ኤሮናዳ ኦላ ዶና ካማዳ እያ ቦላ ካꬅ ምጫሱ።


\par }{\PP \VS{20}አበሰሎመ አይለት አድያ ሶ ይድ ማችዉ፥ “አክማስነ ዮናታን አዉን ደኦና?” ያግድ ኦይችዶሶና።

\par }{\PP ማችያ፥ “ኤንቲ ሻፋ ፕንድ ብዶሶና” ያጋሱ። ኤንቲ ኮይን፥ በንቶና እፅን፥ የሩሳላመ ስምዶሶና።


\par }{\PP \VS{21}ሄ አሳት ብዳፐ ጉየ፥ ናምኡ አሳት ኦላፈ ከይድ፥ ካዋ ዳዊታስ ኦዳናዉ ብዶሶና። ዳዊታኮ፥ “አክፆፈል ህንተ ቦላ ሀይሳ ሀይሳ ኦꬃና ግድ ዞር ዎꬅዳ ግሾ ኤሶን ደንድድ፥ ሻፋ ፕንተ” ያግዶሶና።

\VS{22}ዳዊቲነ እያራ ደእያ አሳ ኡባይ ዮርዳኖሰ ፕንድ ብዶሶና። ሳእ ዎንትያ ዎደ ኡባይ ፕንድ ዉርዶሶና።


\par }{\PP \VS{23}አክፆፈል ባ ዞረይ ኤከትቦናይሳ ኤርዳ ዎደ ባ ሀርያ ኮርድ ባ ደእያ ካታማ ብስ። አክፆፈል ባ ሶ ጊግስድ ሱለትድ፥ ሀይቅድ ባ አዋ ዱፎን ሞገትስ።


\par }{\PP \VS{24}አበሰሎመይነ እያራ ደእያ አሳ ኡባይ ዮርዳኖሰ ፕንያ ዎደ ዳዊቲ ማሀናይማ ካታማ ጋክስ።

\VS{25}አበሰሎመይ ባ ኦላንቾታ ቦላ እዮኣባ በሳን አማሳያ ሹምስ። አማሳይ እስራኤለ አድያ ዮቶራ ናአ። ዮቶር ናኦሳ ናእዉ፥ እዮኣባ አይዉ ፃሩያ ምችዉ አብግያ ኤክስ።

\VS{26}እስራኤለትነ አበሰሎመይ ጋላዳ ቢታን ዱንካንዶሶና።


\par }{\PP \VS{27}ዳዊቲ ማሀናይማ ካታማ ጋክያ ዎደ አሞነ ቢታን ራባፐ ይዳ ናኦሳ ናአይ ሾብ፥ ሎዶባራ ካታማፐ ይዳ አምኤላ ናአይ ማክርነ ኦሮጋልማ ካታማፐ ይዳ ጋላዳ አደይ ባርዝለይ፥

\VS{28}ሂፅያባታ፥ ከረታነ ሻተታ ኤህዶሶና። ቃስ ኤንቲ ግስተ፥ ባንጋ፥ ꬊለ፥ ሻሽ፥ ቆምኦሎነ ምስረ፥

\VS{29}ኤስ፥ ፕላ፥ መቃ ማꬅነ ዶርሰ ዳዊታነ እያ አሳይ ማና መላ ኤክድ ይዶሶና። ሄሳ ኤንቲ ኤህዳይ፥ “አሳይ ባዞን ኮሻትስ፥ ዳቡርስ፥ ሳሞትስ” ግድ ቆፕዳ ግሾሳ።




\par }\Chap{18}{\SH አበሰሎመ ሀይቁዋ
\par }
{\PP \VerseOne{1}ዳዊቲ ባራ ደእያ አሳ ታይብድ ሻላቃታነ ማቶ ሀላቃታ ኤንታ ቦላ ሹምስ።

\VS{2}ዳዊቲ አሳ ሄꬑ ጩጋን ሻክስ፤ እስ ጩጋ እዮኣብ፥ ናምአንꬆ ጩጋ እዮኣባ እሻይ፥ ፃሩያ ናአይ አብስ፥ ሄꬓንꬆ ጩጋ ጋተ አደይ እታይ ኪቴስ። ካዎይ አሳኮ፥ “ቱማ ታ ህንተራ እስፈ ባና” ያግስ።


\par }{\PP \VS{3}ሽን አሳይ፥ “ኔኒ ባናዉ በሰና! ኑኒ ባቃትያኮ ኤንቲ ኑና ኮዮኮና፤ ሀር አቶሽን ኑፐ ባጋይ ሀይቅያኮካ ኑባ ዉዳ ጎኮና። ሽን ኔኒ ነ ፃላላ ታሙ ሙኩሉፐ ዳራሳ። ሄሳ ግሾ፥ ኔኒ ካታማን ኡታዳ ኑስ ማዶ ኪትኮ ሎኦ” ያግስ።


\par }{\PP \VS{4}ካዎይ፥ “ህንተና ሎእያባ ታ ኦꬃና” ያግስ።

\par }{\PP ዳዊቲ ድርሳ ፐንግያ ማታን ኤቅድ፥ አሳ ኡባይ ፄታንነ ሙኩላን ሳልፕድ ከይሽን በእስ።

\VS{5}ካዎይ እዮኣባ፥ አብሳነ እታያ፥ “ታ ግሾ ግድ፥ ሄ ናአተꬃ አድያ አበሰሎመ ቆሆፕተ” ያግድ ኪትስ። ካዎይ ሄሳ ሀላቃታስ ኦድያ ዎደ ኦላንቾት ኡባይ ስእዶሶና።


\par }{\PP \VS{6}ዳዊታ ኦላንቾት እስራኤለታራ ኦለታናዉ ኤፍሬማ ዎራን ሳልፕዶሶና።

\VS{7}ሄ በሳን ዳዊታ ኦላንቾት እስራኤለ ኦላንቾታ ፆንዶሶና። ሄ ጋላስ ዳሮ አስ ዉርስ፥ ላታሙ ሙኩሉ አስ ሀይቅስ።

\VS{8}ኦላይ ጋፃረ ኡባ ጋክስ፤ ሄ ጋላስ ዎር ዉርስዳ አሳይ ማሽ ዉርስዳ አሳፐ ዳሮ።


\par }{\PP \VS{9}አበሰሎመይ ቆፖና ደእሸ ዳዊታ አሳራ ጋሄትስ። አበሰሎመይ ባ ባቁሉዋ ቶግዳሽን ዳሻ ዎላ ጋርስ ባቁሎይ ገልን፥ አበሰሎመ ሁጰይ ምꬃን ኦይከትስ። እ ቶግዳ ባቁሎይ እያ ቶሁዋ ጋርሳፈ ብን፥ አበሰሎመይ ጫርኮ ቦላ ካቃትድ አትስ።

\VS{10}አሳፐ እሶይ ሄሳ በእድ፥ “አበሰሎመይ እስ ዎላ ቦላ ካቀትዳይሳ ታ በአስ” ያግድ እዮኣባስ ኦድስ።


\par }{\PP \VS{11}እዮኣብ ባዉ ኦድዳ አድያ፥ “ዬ፥ በአስ ጋይ? ያትን አይስ እያ ዎꬋብኪ? ነ ሄሳ ኦꬅዳባ ግድያኮ፥ ታኒ ነዉ ታሙ ብራ ሳንትመነ እስ ሳቀ እማናሽን” ያግስ።


\par }{\PP \VS{12}አደይ ዛሪድ፥ “ኔኒ ሙኩሉ ብራ ሳንትመ ታ ኩሸን ዎꬅያኮካ ታኒ ካዋ ናኣ ቦላ ታ ኩሽያ ደንꬅከ! ኑኒ ኡባይ ስእሽን፥ ካዎይ ነና፥ አብሳነ እታያ፥ ‘ታ ግሾ ግድ፥ ናአተꬃ አበሰሎመ ቆሆፕተ’ ያግድ ኪትስ።

\VS{13}ታኒ ካዋ እፃዳ አበሰሎመ ዎꬍዳባ ግድያኮ፥ ካዎይ ኡባ ስኤይሳዳ ሄሳ ስአናይስ አተና። ሄ ዎደ ኔኒ ሃክ ኤቅያ አሳፐ እሱዋ ግዳና” ያግስ።


\par }{\PP \VS{14}እዮኣብ፥ “ታኒ ኔራ ኦደታሸ ዎደ ዉርስከ” ያግድ ሄꬑ ቶራ ኤክድ፥ አበሰሎመይ ዎላ ቦላ ካቀትድ፥ ፓፃ ደእሽን ዎዛና አይፈን ጫድስ።

\VS{15}እዮኣባ ኦላ ሚሽያ ቶክያ ታሙ አሳት አበሰሎመ ዩሹዋ ተቅድ እያ ሾጭድ ዎꬍዶሶና።


\par }{\PP \VS{16}ሄሳፈ ጉየ፥ እዮኣብ ኦላ ኤሳናዉ ሞይዘ ፑንን አሳይ እስራኤለታ የደይሳ አግስ።

\VS{17}ኤንቲ አበሰሎመ ኤፍድ ዎራን ደእያ ግታ ኦላን የግድ፥ ግታ ሹቹ እያ ቦላ ዶርዶሶና። ሄ ዎደ እስራኤለ አሳ ኡባይ ባ ሶ ሶ ባቃትስ።


\par }{\PP \VS{18}አበሰሎመይ ፓፃ ደእሸ፥ “ታ ሱንꬃን ፄገትያ አደ ናእ ታዉ ባዋ” ያግድ፥ ባና ቆፍስያ ሹቹ ማስዳ ሀዉልተ ካዎ ዛንጋራን ኤስድ ሄ ሀዉልትያ ባ ሱንꬃን ፄግስ። ሀች ጋካናዉ ሄ ሀዉልተይ “አበሰሎመ ሀዉልትያ” ጌተቴስ።


\par }{\SH ዳዊቲ አበሰሎመስ ዬክስ
\par }
{\PP \VS{19}ሄሳፈ ጉየ፥ ሳዶቃ ናኣ አክማስ እዮኣባኮ፥ “እያ ሞርከታ ኩሸፐ ጎዳይ እያ አሽዳ ምሽራቹዋ ስሳናዉ ታኒ ካዋኮ ዎፃ ባዳ ኦዳና” ያግስ።


\par }{\PP \VS{20}እዮኣብ፥ “አካይ! ሀች ኔኒ ምሽራቾ ኦድያ ጋላስ ግደና፤ ሀራ ጋላስ ኦዳናዉ ዳንዳኣሳ። ካዋ ናአይ ሀይቅዳ ግሾ ሀች ኦዳናዉ ኮሸና” ያግስ።


\par }{\PP \VS{21}እዮኣብ ቶጰ አስ ግድዳ እስ አድያ ፄግድ፥ “ባዳ፥ ነ በእዳባ ካዋስ ኦዳ” ያግስ። ሄ አደይ እዮኣባስ ጉፋን ዝግድ ዎፅስ።


\par }{\PP \VS{22}ሳዶቃ ናአይ አክማስ ናምአንꬆ እዮኣባኮ፥ “አይብካ ሀኖ፤ ታኒ ሀ ቶጰ አድያ ጌዶ ዎፃና” ያግስ።

\par }{\PP እዮኣብ፥ “ታ ናአዉ፥ ነዉ ዎይቶይ ባይናባን አይስ ዎፃናዉ ኮያይ?” ያግስ።


\par }{\PP \VS{23}አክማስ፥ “አይብካ ሀኖ፤ ታኒ ዎፃናዉ ኮያይስ” ያግስ።

\par }{\PP እዮኣብ፥ “ያኮ ዎፃ” ያግስ። ሄሳ ግሾ፥ አክማስ ደምባ ኦግያ ኦይክድ ዎፅሸ ብድ ቶጰ አድያ የግድ አꬍስ።


\par }{\PP \VS{24}ዳዊቲ ሶ ፐንግያፈነ ካረ ፐንግያፈ ግዶን ኡትዳሽን፥ ናግያ ኡራይ ኬꬃ ቦላ ከይድ፥ እስ አደይ ባርካ ዎፅሸ የይሳ በእስ።

\VS{25}ናግያ ኡራይ ካዋ ፄግድ ኦድስ።

\par }{\PP ካዎይ፥ “እ ባርካ ደእኮ፥ ምሽራቾ ኤክድ ዬስ” ያግስ። ዎፅያ አደይ ኤንታኮ ማትሸ ይስ።


\par }{\PP \VS{26}ናገይስ ሀራ ዎፅያ አስ በእድ ፐንግያ ናግያ አድያኮ፥ “ሀራ አስካ ባርካ ዎፅሸ ዬስ” ያግስ።

\par }{\PP ካዎይ፥ “ሀ አደይካ ቃስ ምሽራቾ ኤክድ ዬስ” ያግስ።


\par }{\PP \VS{27}ናገይስ፥ “ኮይሮ አድያ ዎꬃይ ሳዶቃ ናኣ አክማሳ ዎꬃ ታዉ ዳኔስ” ያግስ።

\par }{\PP ካዎይ፥ “እ ሎኦ አስ፤ እ ሎኦ ኦዳራ ዬስ” ያግስ።


\par }{\PP \VS{28}አክማስ ካዋ ፄግድ፥ “ኡባባይ ሎኦ!” ያግስ። ካዋ ስንꬃን ጉፋን ዝግድ፥ “ታ ጎዳ፥ ካዋ ቦላ ባንታ ኩሽያ ደንꬅዳ አሳታ ነዉ አꬅድ እምዳ ጎዳይ፥ ነ ፆሳይ ጋላተቶ” ያግስ።


\par }{\PP \VS{29}ካዎይ፥ “ናአተꬃይ፥ አበሰሎመይ ሳሮ?” ያግድ ኦይችስ።

\par }{\PP አክማስ፥ “እዮኣብ ታና ኪታና ሀንያ ዎደ ዎልቃማ ዋሶ ስአስ፥ ሽን እ አይበኮ ታኒ ኤራብከ” ያግስ።


\par }{\PP \VS{30}ካዎይ፥ “ያ ሺቃ ኤቃ” ያግን እ ሃክድ ኤቅስ።


\par }{\PP \VS{31}ሄሳፈ ጉየ፥ ቶጰ አደይ ጋክድ፥ “ታ ጎዳዉ፥ ካዋዉ፥ ታ ነዉ ምሽራቾ ኦዳይስ! ነ ቦላ ደንድያ ኡባ ኩሸፐ ጎዳይ ሀች ነና አሽስ” ያግስ።


\par }{\PP \VS{32}ካዎይ ቶጰ አድያኮ፥ “ናአተꬃ አደይ አበሰሎመይ ሳሮ?” ያግድ ኦይችስ።

\par }{\PP ቶጰ አደይ፥ “ታ ጎዳዉ፥ ካዋዉ፥ ነ ሞርከትነ ነ ቦላ ኢታባ ኦꬃናዉ ደንደይሳት ኡባይ ሄ ናአተꬃ አድያዳ ሀኖና” ያግስ።


\par }{\PP \VS{33}ካዎይ ዳሮ አዛንስ፤ ፐንግያፈ ቆሞ ባጋን ደእያ ኬꬃ ገልድ ዬክስ። ካዎይ፥ “ዪ፥ ታ ናአዉ አበሰሎመ ታሳ! ታ ናአዉ ታሳ! ነ ግሾ ታ ሀይቃርክና! ዪ፥ ታ ናአዉ አበሰሎመ ታሳ!” ያግድ ዬክስ።




\par }\Chap{19}{\PP \VerseOne{1}ካዎይ፥ “ባ ናኣ አበሰሎመስ ዬከስነ ዘሌለስ” ያግድ እዮኣባስ ኦድዶሶና።

\VS{2}ካዎይ ባ ናኣስ ዬከይሳ ስእዳ ግሾ፥ ሄ ጋላስ ኤንቲ ኡባይ ፆንዳ ፆኖይ ዬሆን ላመትስ።

\VS{3}ኦላፐ ባቃትድ ዬላን ጉየ ስምዳ ኦላንቾዳ ሄ ጋላስ አሳይ ዶና ፖጎና ካታማ ገልዶሶና።

\VS{4}ካዎይ ጉሉንትድ፥ ባ ቃላ ꬎቁ ኦꬅድ፥ “ዪ፥ ታ ናአዉ አበሰሎመ! ዪ፥ ታ ናአዉ! አበሰሎመ ዪ!” ያግድ ዘሌልስ።


\par }{\PP \VS{5}ሄሳፈ ጉየ፥ እዮኣብ ካዋ ሶ ብድ፥ “ነና፥ ነ አደ ናይታ፥ ነ ማጫ ናይታ፥ ነ ማቸታነ ነ ላገꬆታ አሽዳ ነ አሳ ኡባ ሀች ኔኒ ካዉሻዳሳ።

\VS{6}ነና እፀይሳታ ኔኒ ዶሳሳ፤ ነና ዶሰይሳታ ኔኒ እፃሳ። ነ ኦላንቾትነ ኤንታ ሀላቃት ነዉ አይኮካ ግዶናይሳ ኔኒ ሀች ቆንጭሳዳሳ። ኑኒ ኡባይ ሀይቅን፥ አበሰሎመይ ሀች ፓፃ አትዳኮ ኔኒ ኡፋይታናይሳ ታ በአስ።

\VS{7}ሀእ ደንዳ! ካረ ከያዳ ነ አሳ ምንꬃ። ታ ጎዳ ሱንꬃን ጫቃይስ፤ ኔኒ ከዮና እፅኮ፥ ሀች ቃማ ኔራ እስ አስካ አተና። ናአተꬃፈ ሀች ጋካናዉ ነና ጋክዳ ኢታ ኡባፈ ሀይስ ነዉ አꬍዳ ኢታ ግዳና” ያግስ።


\par }{\SH ዳዊቲ የሩሳላመ ስምስ
\par }
{\PP \VS{8}ሄሳ ግሾ፥ ካዎይ ደንድድ ፐንግያ ማታን ኡትስ። ካዎይ ፐንገን ኡትዳይሳ አሳ ኡባይ ስእዳ ዎደ ካዋኮ ይዶሶና።

\par }{\PP ሄ ዎደ እስራኤለ አሳ ኡባይ ባንታ ሶ ሶ ባቃትዶሶና።

\VS{9}እስራኤለ ኮቻት ኡባይ እሶይ እሱዋራ ሀይሳዳ ያግድ ፓላምዶሶና፤ “ካዎይ ዳዊቲ ኑና ኑ ሞርከታ ኩሸፐ አሽስ፤ ኑና ፍልስፄመታ ኩሸፐ ዎስስስ፤ ሽን እ ሀእ አበሰሎመ ጋሶን ቢታ አግድ ባቃትስ።

\VS{10}ኑ ቦላ ካዎታናዳ ኑኒ ትይዳ አበሰሎመይ ኦላን ሀይቅስ። ያትን፥ ካዋ ጉየ ኤሀናባ ህንተ አይስ ስእ ግደቲ?” ያግዶሶና።


\par }{\PP \VS{11}ካዎይ ዳዊቲ ካህነታ ሳዶቃነ አብያታራ ኪትድ፥ ይሁዳ ጭማታኮ ሀይሳዳ ያግስ፤ “እስራኤለ አሳ ኡባይ ኦደትያ ኦዳይ ካዋ ጋክስ። ያትን፥ ካዋ እያ ጋꬎ ዛር ኤሀናዉ ህንተ አይስ ጉየ አቴቲ?

\VS{12}ህንተ ታ እሻታ፤ ህንተ ታ አሾነ ታ ሱꬁ። ያትን፥ ካዋ ጉየ ዛር ኤሀናዉ ህንተ አይስ ሀራታፐ ጉየ አቴቲ?” ያግስ።

\VS{13}ቃስ ዳዊቲ አማሳኮ፥ “ኔኒ ታ አሾነ ታ ሱꬁ ግድኪ? ሀችፈ ዶምን፥ ታኒ ነና እዮኣባ በሳን ታ ቶራ ሞጮና ኦꬆና እፅኮ፥ ፆሲ ታና ፕርዶ” ያግስ።


\par }{\PP \VS{14}እ ይሁዳ አሳ ኡባ ዎዛና እስኖ ኦꬅድ ሻምስ። ሄሳ ግሾ፥ ኤንቲ ካዋኮ ኪትድ፥ “ኔራ ነ አሳራ ኡባይ ሃ ስምተ” ያግዶሶና።

\VS{15}ካዎይ ስሚድ፥ ዮርዳኖሰ ሻፋ ጋካናዉ ይስ። ይሁዳ አሳይ ካዋ ዮርዳኖሰ ሻፋ ፕንꬃናዉ ጋልጋላ ብዶሶና።


\par }{\PP \VS{16}ብራቅማ አደይ፥ ብንያመ ኮቻይ፥ ጌራ ናአይ ሳም ዳዊታ ሞካናዉ ኤለስድ ይሁዳ አሳራ ብስ።

\VS{17}እያራ ብንያመ ኮቸ ግድዳ ሙኩሉ አሳይ፥ ሳኦላ አይለይ ሲብ፥ ታማነ እቻሹ እያ ናይትነ ላታሙ አይለት እያራ ደኦሶና። ኤንቲ ካዎይ ደእያ በሳ ዮርዳኖሰ ሻፋ ድርግሸ ብዶሶና።

\VS{18}ካዋ ሶ አሳ ኤሀናዉነ ካዋ ኡፋይስያባ ኦꬃናዉ ፕንያ በሳራ ፕንዶሶና።

\par }{\PP ጌራ ናአይ ሳም ዮርዳኖሰ ሻፋ ፕንዳ ዎደ ካዋ ስንꬃን ጉፋንድ፥

\VS{19}“ካዋዉ ታ ናጋራ ታይቦፓ። ታ ጎዳይ፥ ካዎይ፥ የሩሳላመፐ ከይያ ዎደ ታኒ ነ አይለይ ቆህዳ ቆሁዋ ሀሳዮፓ። ሄሳ ነ ኡሎን ኦይኮፋ።

\VS{20}ነ አይለይ ታኒ ናጋራ ኦꬅዳይሳ ኤራይስ፤ ሽን ታ ጎዳ፥ ካዋ ሞካናዉ ዮሰፋ ሶ አሳ
\FTNT{*}{{\FR 19:20 }{\FT{ዎይኮ ፑደሀ ባጋን ደእያ እስራኤለ ዘረꬃ ኡባፈ ጉሱ።
}}} ኡባፈ ኮይሮታዳ ታኒ ሀች ያስ” ያግስ።


\par }{\PP \VS{21}ፃሩያ ናአይ አብስ፥ “ሳም ጎዳይ ትይዳ ካዋ ባድዳ ግሾ ሀይቃናዉ በሰነዬ?” ያግስ።


\par }{\PP \VS{22}ዳዊቲ አብሳኮ፥ “ህንተኖ፥ ፃሩያ ናይቶ፥ ህንተና ጋꬅያባይ አይቤ? ህንተ ሀች ታዉ ሞርከ ግዴት! ሀች እስራኤለን አይ አስካ ሀይቀና! ሀች እስራኤለ ካዎይ ታና!” ያግስ።


\par }{\PP \VS{23}ካዎይ ሳም፥ “ነ ሀይቃካ” ያግድ ጫቅስ።


\par }{\PP \VS{24}ቃስ ሳኦላ ናአይ መምፕቦስተይ ካዋ ሞካናዉ ዱገ ዎꬍስ። ካዎይ ብዳ ጋላሳፐ ዶምድ እ ሳሮን ጉየ ስምያ ጋላስ ጋካናዉ መምፕቦስተይ ባ ቶሁዋነ ባ ማኡዋ ሜጭቤና፤ ባ ቡቻ ሜድቤና።

\VS{25}መምፕቦስተይ ካዉዋራ ጋሄታናዉ የሩሳላመፐ ይዳ ዎደ ካዎይ፥ “መምፕቦስተ፥ ኔኒ ታራ አይስ ባብኪ?” ያግድ ኦይችስ።


\par }{\PP \VS{26}መምፕቦስተይ፥ “ታ ጎዳዉ ካዋዉ፥ ታኒ ነ አይለይ ስላ ግድያ ግሾ ‘ታኒ ቶጋዳ ካዉዋራ ባና መላ ታ ሀርያ ኮራ’ ያጋስ። ሽን ታ አይለይ ሲብ ታና ጭምስ።

\VS{27}ታ ጎዳ፥ ካዋስ ዎርዶ ኦድድ ታ ሱንꬃ ኢስስ። ኔኒ ታ ጎዳይ፥ ካዎይ ፆሳ ኪታንቾ መላ ግድያ ግሾ ነና ሎእዳባ ኦꬃ።

\VS{28}ታ አዋ ሶ አሳ ኡባይ ሀይቃናዉ በሴስ፥ ሽን ታኒ ነ አይለይ ነ ጋይታፐ መይሳታራ ማና መላ ታዉ በሰ እማዳሳ። ያትን፥ ሄሳፈ አꬍያባ ካዋ ኦይቻናዉ ታዉ አይ ማት ደኢ?” ያግስ።


\par }{\PP \VS{29}ካዎይ ዛሪድ፥ “ኔኒ ዳሮባ ኦደታናዉ ኮሸና። ኔራ ሲባራ ጋድያ ሻከትድ ኤካና መላ ኪታስ” ያግስ።

\VS{30}መምፕቦስተይ፥ “ታ ጎዳይ፥ ካዎይ ሳሮ ሶ ስማፈ አትሽን፥ ኡባይ ሲባስ ግዶ” ያግስ።


\par }{\PP \VS{31}ጋላዳ አደይ ባርዝለይ ካዉዋራ እስፈ ዮርዳኖሰ ፕንድ እያ ሞይዛናዉ ሮጋልማፐ ይስ።

\VS{32}ባርዝለይ ላይꬅ ሆስፑን ታሙ ግድዳ ጭማ አስ። እ ዳሮ ዱረ ግድያ ግሾ ካዎይ ማሀናይማ ካታማን ደእያ ዎደ ካዋስ ኮሽያባ እሚስ።

\VS{33}ካዎይ እያኮ፥ “ኔኒ ታራ የሩሳላመ የꬋ፤ ታኒ ነዉ ኮሽያባ እማና” ያግስ።


\par }{\PP \VS{34}ሽን ባርዝለይ፥ “ታኒ ህዛፐ ዳሮ ላይꬅ ደእከ፤ ታኒ ካዉዋራ የሩሳላመ አይስ ቦ?

\VS{35}ታኒ ሀእ ሆስፑን ታሙ ላይꬃ አስ፤ ታኒ ኢታነ ሎኦ ሻካዳ ኤራናዉ ዳንዳእያና? ታኒ ነ አይለይ ታ ምያባነ ኡያባ ማልኡዋ ሻካዳ ኤራናዉ ዳንዳእያና? ታኒ አደነ ማጫ የꬅ ሻካዳ ስአናዉ ዳንዳእያና? ያትን፥ ታኒ ነ አይለይ፥ ታ ጎዳዉ ካዋዉ አይስ ቶሆ ግዶ?

\VS{36}ታኒ ነ አይለይ ነና ዮርዳኖሰ ፕንꬃና። ሽን ካዎይ ታዉ ኩሸ ዛራናዉ አይስ ኮሺ?

\VS{37}ታኒ ታ አዋነ ታ አየ ዱፉዋ ማታን ታ ካታማን ሀይቃና መላ ስማይስ። ነ አይለይ ክምሃም ሀይስሽ፤ ታ ጎዳ፥ ካዉዋራ እ ቦ፤ ነና ኡፋይስያባ እያዉ ኦꬃ” ያግስ።


\par }{\PP \VS{38}ካዎይ፥ “ክምሃም ታራ ፕኖ፤ ነና ኡፋይስያባ ታኒ እያዉ ኦꬃና። ቃስ ኔኒ ታና ኦይችያባ አይባ ግድኮካ ታኒ ነዉ ኦꬃና” ያግስ።

\VS{39}ሄሳፈ ጉየ፥ አሳ ኡባይ ዮርዳኖሰ ፕንዶሶና፤ ካዎይካ ፕንስ። ካዎይ ባርዝለ ዬርድ አንጅስ፤ ባርዝለይ ባ ሶ ስምስ።


\par }{\PP \VS{40}ካዎይ ዮርዳኖሰ ፕንድ ጋልጋላ ብያ ዎደ ክምሃም እያራ እስፈ ብስ። ይሁዳ ኦላንቾት ኡባይነ እስራኤለ ኦላንቾታፐ ባጋት ካዉዋራ ብዶሶና።


\par }{\PP \VS{41}እስራኤለ ኡባይ ካዋኮ ብድ፥ “ኑ እሻት፥ ይሁዳ አሳይ ካዋነ እያ ሶ አሳ ቆስድ፥ እያ አሳራ እስፈ ዮርዳኖሰ አይስ ፕንꬅዶና?” ያግዶሶና።


\par }{\PP \VS{42}ይሁዳ አሳይ፥ “ኑኒ ሄሳ ኦꬅዳይ ካዎይ ኑስ ማታ ዳቦ ግድያ ግሾሳ። ያትን፥ ህንተ ሄሳስ አይስ ይሎተቲ? ኑኒ ካዉዋፐ አይኮ ምዶ? ዎይኮ ኑኒ እያፐ አይኮ ኤክዶ?” ያግዶሶና።


\par }{\PP \VS{43}እስራኤለ አሳይ፥ “ካዉዋፐ ታሙ ኩሸይ ኑሳ፤ ዳዊታ ማታን ኑስ ህንተፈ አꬎ ማት ደኤስ! ያትን፥ ህንተ ኑና አይስ ካꬍደቲ? ካዋ ጉየ ዛሪድ ኤሀናዉ ኮይሮትድ ኦድዳይ ኑና ግዶኮ?” ያግዶሶና።

\par }{\PP ሽን እስራኤለ አሳፐ ይሁዳ አሳይ ዳሮ ዎልቃንꬅድ ሃሳይዶሶና።




\par }\Chap{20}{\SH ሳበእ ዳዊታ ቦላ ደንድስ
\par }
{\PP \VerseOne{1}ብንያመ ኮቸ ግድዳ ብክራ ናአይ ሳበአ ጌተትያ መቶ መꬍያ አደይ ያን ደኤስ። ሄ አደይ ሞይዘ ፑንድ፥ “ኑስ ዳዊታራ ግሾይ ባዋ! እሰየ ናኣራ ኑስ ላት ባዋ! እስራኤለ አሳዉ፥ ኡባይ ህንተ ሶ ሶ ገልተ!” ያግስ።

\VS{2}እስራኤለ አሳ ኡባይ ዳዊታ አግድ፥ ብክራ ናኣ ሳበኤራራ ብዶሶና። ሽን ይሁዳ አሳይ ዮርዳኖሰፐ የሩሳላመ ጋካናዉ አጎና ባንታ ካዋ ካልዶሶና።


\par }{\PP \VS{3}ዳዊቲ የሩሳላመን ደእያ ባ ጋꬎ ስምዳ ዎደ፥ ካዎ ጋꬎ ናጋና መላ አሽዳ ታሙ ላገꬆታ ኤፍድ እስ ኬꬃን ናግስድ ዎꬅስ። ኤንታዉ ኮሽያባ እሚስ፥ ሽን ኤንታራ አቅቤና። ኤንቲ ሄ ኬꬃን ናገትድ፥ ሀይቃና ጋካናዉ አምኦ ግድድ ደእዶሶና።


\par }{\PP \VS{4}ካዎይ አማሳኮ፥ “ይሁዳ አሳ ኡባ ሄꬑ ጋላሳን ታዉ ፄጋዳ ሺሻ፤ ነካ ኤንታራ ሺቃ” ያግስ።

\VS{5}አማስ ይሁዳ አሳ ፄጋናዉ ብስ፤ ሽን ካዎይ ግዳ ጋላሳን ስማናዉ ዳንዳእቤና።


\par }{\PP \VS{6}ዳዊቲ አብሳኮ፥ “ሀእ ብክራ ናኣ ሳበእ አበሰሎመፐ አꬅድ ኑና ቆሀና። ነ ጎዳ ኦላንቾታ ኤካዳ ኔኒ እያ ጌዶ ካላ። ሄስ ሀኖና እፅኮ እ ግምበትዳ ካታማታ ደምድ ኑፐ ከስ ኤካና” ያግስ።

\VS{7}እዮኣባ አሳይ፥ ካዋ ናገይሳትነ ምኖ ኦላንቾት ኡባይ አብሳራ ብክራ ናኣ ሳበአ ጌዶ ካላናዉ የሩሳላመፐ ከይድ ብዶሶና።


\par }{\PP \VS{8}ኤንቲ ብድ ጋባኦናን ደእያ ዎጋ ዛላ ጋክያ ዎደ አማስ ኤንታራ ጋሄታናዉ ይስ። እዮኣብ ኦላ ማኡዋ ማእ ኡትስ፤ ባ ፄሳን ማሻ ዳንጭስ። እ ታንግሽን እያ ማሻይ ሾሁዋፐ ከስ ኤክድ ዎꬍስ።


\par }{\PP \VS{9}እዮኣብ፥ “ታ እሻዉ፥ ነ ሳሮ ደአይ?” ያግድ፥ አማሳ ዬራናዉ ባ ኡሻቻ ኩሽያን እያ ቡቻ ኦይክስ።

\VS{10}ሽን አማስ እዮኣባ ሀድርሳ ኩሽያን ደእያ ማሻ በእቦና ግሾ፥ እያፐ ናገትቤና። እዮኣብ እያ ኡሉዋን ጫድድ ማራጭያ ቢታን ዛዝስ። አማስ እስ ጫቻን ሀይቅዳ ግሾ ዛር ጫድቤና።

\par }{\PP እዮኣብነ እያ እሻ አብስ ብክራ ናኣ ሳበአ ጌዶ ካልዶሶና።

\VS{11}እዮኣባ አሳፐ እሶይ አማሳ አሀ ማታን ኤቅድ፥ “እዮኣባ ዶሰይነ ዳዊታባ ግድያ ኦንካ እዮኣባ ካሎ” ያግስ።

\VS{12}አማስ ሱꬃን ኢትድ ኦግያስ ግዶን ኩንድድ ዝንእስ። ኦላንቾት ኡባይ ይድ፥ ሄ በሳን ኤቅዳይሳ ሄ አደይ በእድ፥ አማሳ አሀ ኦግያፐ ሾቃን ጎች ከስድ፥ እያ ቦላ ማኦ የግስ።

\VS{13}አማሳ ኦገፐ ድግዳፐ ጉየ፥ ብክራ ናኣ ሳበአ ጌዶ ካላናዉ ኦላንቾት ኡባይ እዮኣባራ ብዶሶና።


\par }{\PP \VS{14}ሳበእ እስራኤለ ኮቻታ ቢታራ ካንꬅድ፥ አቤል-ቤት-ማእካ ካታማ ጋክስ። በራታ ቢታራ ካንꬅሽን፥ አሳ ኡባይ ሺቅድ እያ ካልዶሶና።

\VS{15}እዮኣባራ ደእያ አሳይ ጋክድ፥ ሳበእ ደእያ አቤል-ቤት-ማእካ ካታማ ተቅዶሶና። ኤንቲ ካታማ ግምብያስ ጉየ ባጋራ ቢታ ዶርዶሶና። እዮኣባራ ደእያ አሳይ ግምብያ ላላናዉ ቆፆሶና። ኤንቲ ቆፅሽን፥

\VS{16}ካታማፐ እስ ጭንጫ ማጫስ ኤንታ ፄጋዳ፥ “ስእተ! ስእተ! ብድ፥ እዮኣባ ፄግተ። ታኒ እያዉ ኦዳናባይ ደኤስ” ያጋሱ።

\VS{17}እ ማጫሴኮ ይን፥ እያ፥ “ኔኒ እዮኣቤ?” ያጋዳ ኦይቻሱ።

\par }{\PP እዮኣብ፥ “ኤ፥ ታና” ያግስ።

\par }{\PP ማጫስያ፥ “ታኒ ነ አይልያ ግያባ ስአ” ያጋሱ።

\par }{\PP እዮኣብ፥ “ታኒ ስአይስ” ያግስ።


\par }{\PP \VS{18}ማጫስያ፥ “በን ዎደ አሳይ፥ ‘ነ ኦይሻስ አብኤላ ካታማ ባ’ ጊኮ ኦድ ዉሬስ።

\VS{19}እስራኤለ ግዶን ሳሮነ አማንꬅያ አስ ኑና። እስራኤለ ቢታን አዮ ግድዳ ካታምዉ ኔኒ ꬋይሳናዉ ቆፓሳ። ኔኒ ጎዳ ላታ ቢታ አይስ ꬋይሳናዉ ኮያይ?” ያጋሱ።


\par }{\PP \VS{20}እዮኣብ፥ “ሄስ ታፐ ሃኮ! ካታማ ꬋይሶይ ዎይኮ ላለꬅ ታፐ ሃኮ!

\VS{21}ኑ ቆፋይ ሄሳ ግደና። ደረይ ዳርያ ኤፍሬማ ቢታን ብክራ ናኣ ሳበአ ጌተትያ አደይ ካዋ ዳዊታ ቦላ ደንድስ። ሄ አድያ ታዉ እምተ፤ ታኒ ካታማ የዳዳ ባና” ያግስ።

\par }{\PP ማጫስያ፥ “እያ ሁጵያ ግምብያ ቦላራ ነዉ ሆላና” ያጋሱ።


\par }{\PP \VS{22}ሄሳፈ ጉየ፥ ማጫስያ ባ ጭንጫ ዞርያራ አሳኮ ባሱ። አሳይ ብክራ ናኣ ሳበአ ቆፐ ቃንፅድ ሁጵያ እዮኣባስ ሆልዶሶና። ያትን፥ እዮኣብ ሞይዘ ፑንን አሳ ኡባይ ካታማፐ ከይድ፥ ባ ሶ ሶ ብን፥ እዮኣብ ካዋኮ የሩሳላመ ስምስ።


\par }{\PP \VS{23}እዮኣብ እስራኤለ ኦላንቾታ ኡባ ሀላቃ ግድሽን፥ ዮዳሄ ናአይ ባናያስ ዳዊታ ናገይሳታ ሀላቃ።

\VS{24}አዶንራም ዎልቃ ኦሶ ኦይሳታ ሀላቃ ግድሽን፥ አህሉዳ ናአይ እዮሳፍፅ ሀንዳባ ፃፈይሳ።

\VS{25}ሱስ ዋና ፃፈ ግድሽን፥ ሳዶቅነ አብያታር ካህነ።

\VS{26}ቃስ ያእራ አደይ እርክ ዳዊታ ካህነታፔ እሱዋ።




\par }\Chap{21}{\SH ጋባኦናታ ሀሎ ከሳ
\par }
{\PP \VerseOne{1}ዳዊታ ካዎተꬃ ላይꬃን ቢታይ ሄꬑ ላይꬅ ኩመꬅ ኮሻትስ። ሄሳ ግሾ፥ ዳዊታ ጎዳ ኦይችን፥ ጎዳይ፥ “ሄስ ሀንዳይ ሳኦልነ እያ ሶ አሳይ ጋባኦና አሳ ዎꬍዳ ግሾ ሱꬃ ጎመይ ኤንታ ጋክስ” ያግስ።


\par }{\PP \VS{2}ያትን ካዎይ ጋባኦና አሳ ፄግድ ኦድስስ። ጋባኦና አሳት እስራኤለ ዛረ ግዶናሽን፥ ኤንቲ አሞረ አሳፐ አትዳይሳታ። እስራኤለት ኤንታ አሻናዉ ኤንታራ ጫቅዶሶና፤ ሽን ሳኦል እስራኤለስነ ይሁዳስ ምሸትዳ ግሾ፥ ኤንታ ኩመꬅ ꬋይሳናዉ ኮይስ።

\VS{3}ዳዊቲ ጋባኦና አሳ፥ “ታኒ ህንተዉ አይ ኦꬆ? ጎዳ ላታ ህንተ አንጃና መላ ታኒ ህንተና አይ አጮ?” ያግስ።


\par }{\PP \VS{4}ኤንቲ ዛሪድ፥ “ኑኒ ሳኦላፐ ዎይኮ እያ ሶ አሳፐ ዎርቃ ዎይኮ ብራ ኦይቾኮ። ቃስ እስራኤለ ግዶፈ እስ አስካ ዎꬋናዉ ኑስ ማት ባዋ” ያግዶሶና።

\par }{\PP ዳዊቲ፥ “ያትን፥ ታኒ ህንተዉ አይ ኦꬃና መላ ኮዬቲ?” ያግድ ኦይችስ።


\par }{\PP \VS{5}ኤንቲ፥ “ሳኦል ኑና ꬋይስስ፤ ኑፐ አይ አስካ እስራኤለ ቢታን አዉንካ ፓፃ ዶና መላ ማቀትስ።

\VS{6}ሄሳ ግሾ፥ ሳኦላ ኮቻፈ ላፑን አደታ ኑስ እማ። ጎዳይ ዶርድ እያ ካዎꬅዳ ሳኦላ ካታማን፥ ግብአን፥ ጎዳ ስንꬃን ኑኒ ኤንታ ካቃና” ያግዶሶና።

\par }{\PP ካዎይ፥ “ታኒ ኤንታ ህንተዉ አꬃዳ እማና” ያግስ።


\par }{\PP \VS{7}ሳኦላ ናአይ ዮናታንነ ዳዊቲ ጎዳ ስንꬃን ጫቅዳ ጫቁዋ ግሾ፥ ሳኦላ ናኣ፥ ዮናታና ናኣ መምፕቦስተ ካዎይ አሽስ።

\VS{8}ሽን ካዎይ ዳዊቲ እዮሄላ ናእያ ራፅፋ ሳኦላስ የልዳ ናምኡ አደ ናይታ፥ አርሞናነ መምፕቦስተ፥ ቃስ ሳኦላ ናእያ መሮባ፥ ማሆላ አድያ ባርዝለ ናኣ አድርኤላስ የልዳ እቻሹ አደ ናይታ ኤክስ።

\VS{9}ጋባኦና አሳስ አꬅድ እምን፥ ኤንቲ ጎዳ ስንꬃን ዙማ ሁጰን ካቅዶሶና፤ ላፑናይ እስፈ ሀይቅዶሶና። ኤንቲ ባንጋ ጫካ ዶምያ ዎደ ሀይቅዶሶና።


\par }{\PP \VS{10}እዮሄላ ናእያ ራፅፋ ካዮ አፍላ ኤካዳ ዛላ ቦላ ባዉ ሂፃዳ፥ ካꬅ ጫክያ ዎድያፐ ብድ አሀታ ቦላ እር ቡካና ጋካናዉ ጋላስ ካፎይ፥ ቃማ ዶእ ቦቾናዳ ናጋሱ።


\par }{\PP \VS{11}ሳኦላ ላገꬅያ፥ እዮሄላ ናእያ ራፅፋ ኦꬅዳይሳ ዳዊቲ ስእስ።

\VS{12}ዳዊቲ ብድ፥ ሳኦላ መቀꬃነ እያ ናኣ ዮናታና መቀꬃ ጋላዳን ደእያ ያበሳ አሳፐ ኤክስ። ፍልስፄመት ሳኦላነ እያ ናይታ ግልቦአ ደርያ ቦላ ዎꬍድ፥ ቤት-ሳና ጉታራፐ ያበሳ አሳይ ካይሶትድ ኤክዶሶና።

\VS{13}ዳዊቲ ሳኦላ መቀꬃነ እያ ናኣ ዮናታና መቀꬃ ሄ በሳፈ ኤህስ። ቃስ ካቀትዳ ላፑን አሳታ መቀꬃካ ሺሽስ።

\VS{14}ሳኦላ መቀꬃነ እያ ናኣ ዮናታና መቀꬃ ብንያመ ቢታን ፀላ ካታማን እያ አዋ ቂሳ ዱፉዋን ሞግዶሶና። ካዎይ ኪትዳባ ኡባ ኤንቲ ፖልዶሶና። ሄሳፈ ጉየ፥ ኤንቲ ሄ ቢታ ግሾ ዎስዳ ዎሳ ፆሳይ ስእስ።


\par }{\SH ፍልስፄመታራ ኦለትዳ ኦላ
\par }
{\R (1 ታር 20:4-8)

\par }{\PP \VS{15}ፍልስፄመታ ግዶንነ እስራኤለ አሳ ግዶን ዛሪድ ኦል ደንድን፥ ዳዊቲ ባ አሳራ ብስ። ፍልስፄመታራ ኦለትድ ዳዊቲ ዳቡርስ።

\VS{16}ራፋያ ያራፐ ይሽብብኖባ ጌተትያ አደይ ደኤስ። ናሰ ብራታፐ ኦሰትዳ እ ኦይክያ ቶራይ ሄꬑ ክሎ ግራመነ ባጋ፤ እ ኦራꬃ ማሽ ዳንጭድ፥ ዳዊታ ዎꬋናዉ ቆፕድ ደኤስ።

\VS{17}ሽን ፃሩያ ናአይ አብስ ዳዊታ አሽስ፤ እ ፍልስፄመ አድያ ዎꬍስ። ሄሳፈ ጉየ፥ ዳዊታ አሳይ፥ “እስራኤለ ፆምፐይ ቶኦናዳ ኔኒ ዛራዳ ኑራ ኦላ ባካ” ያግድ ጫቅዶሶና።


\par }{\PP \VS{18}ጎባ ጌተትያ በሳን ፍልስፄመታራ ሀራ ኦል ደንድስ። ሄ ዎደ ኩሳታ አደይ ሳባክ፥ ራፋ ያራ ግድዳ ሳፋ ጌተትያ ኡራ ዎꬍስ።

\VS{19}ቃስካ ሄ በሳን ፍልስፄመታራ ሀራ ኦል ደንድን፥ ቤተለመፐ ይዳ ያእራ ናኣ፥ ኤልሀናን፥ ቶራ ቶማይ ዋንዳራሸ መላ ግድዳ ጋተ አድያ ጎልያዳ ዎꬍስ።


\par }{\PP \VS{20}ቃስካ ጋተን ሀራ ኦል ደንድስ። ሄ በሳን እስ አዱሳ አደይ ደኤስ። ሄ አድያስ እስ እስ ኩሽያንነ እስ እስ ቶሁዋን ኡሱፑን፥ ዎል ቦላ ላታማነ ኦይዱ ብራት ደኦሶና። እካ ራፋያ ያራፐ ግድዳ አስ።

\VS{21}ሄ አደይ እስራኤለ ቡሻይዳ ዎደ ዳዊታ እሻ ሳማ ናአይ ዮናታን እያ ዎꬍስ።


\par }{\PP \VS{22}ሀ ኦይዳት ጋተን ደእያ ራፋያ ያራታ። ኤንታ ዳዊቲነ እያ አሳይ ዎꬍዶሶና።




\par }\Chap{22}{\SH ዳዊታ ፆኖ ማዝሙረ
\par }
{\R (ማዝ 18:1-50)

\par }{\PP \VerseOne{1}ጎዳይ ሳኦላ ኩሸፐነ እያ ሞርከታ ኡባ ኩሸፐ አሽዳ ጋላስ ዳዊቲ ጎዳስ ሀ ማዝሙርያ የፅስ።


\par }{\Q \VS{2}ጎዳይ ታ ዛላ፤

\par }{\QB ታዉ ሚፃ፤

\par }{\QB እ ታና አሸይሳ።


\par }{\Q \VS{3}ታ ፆሳይ ታኒ ባቃታዳ አትያ ዛላ፤

\par }{\QB እ ታ ጎንዳልያ፤

\par }{\QB እ ታ አቶተꬃ ዎልቃ።

\par }{\Q እ ታኒ ባቃታዳ አትያ በሲ፤

\par }{\QB ነ ታና ማካላንቾታ ኩሸፐ አሻሳ።


\par }{\Q \VS{4}ጋላት በሲያ ጎዳ ታኒ ፄጋና፤

\par }{\QB ታኒ ታ ሞርከታፐ አታና።


\par }{\Q \VS{5}ሀይቆ ዙለይ ታና ተቅስ፤

\par }{\QB ꬋዮ ድኦይ ታና ዳጋንꬅስ።


\par }{\Q \VS{6}ስኦለ ዎዶሮይ ታና ቃቻና ሀኔስ፤

\par }{\QB ሀይቆይ ፅሄዳ ታና ኦይክስ።


\par }{\Q \VS{7}ታና መቶይ ኡንኤꬅን ጎዳ ፄጋስ፤

\par }{\QB ታና ማዳና መላ ታ ፆሳኮ ዋሳስ።

\par }{\Q እ ባ ኬꬃን ታ ቃላ ስእስ፤

\par }{\QB ታ ዋስዳ ዋሶይ እያ ሀይꬃን ዎꬍስ።


\par }{\Q \VS{8}ፆሳይ ሀንቀትዳ ግሾ፥

\par }{\QB ቢት ቃፅስ፤ ቡቀትስ፤

\par }{\QB ሳሎታ ፃጶይ ኮኮርስ፤ ቃፅስ


\par }{\Q \VS{9}እያ ሲꬍያፐ ጩያይ ከይስ፤

\par }{\QB እያ ዶናፐ ታማ ላጮይነ

\par }{\QB ፁግያ ቦንቆይ ከይስ።


\par }{\Q \VS{10}ሳሉዋ ጳልቅድ ዱገ ዎꬍስ፤

\par }{\QB እያ ቶሁዋፐ ጋርሳራ ሳካና ꬉም ደኤስ።


\par }{\Q \VS{11}ክሩበታን ኡትድ ፓልስ፤

\par }{\QB ጫርኮ ቀፍያ ቦላ ኡትድ ብስ።


\par }{\Q \VS{12}ባና ꬉማን ተቅስ፤

\par }{\QB እያ ዱንካነይ እራራ ስከትዳ ሻራ።


\par }{\Q \VS{13}እያ ስንꬃን ደእያ ፖኡዋፐ

\par }{\QB ታማ ቦንቆይ ከዬስ።


\par }{\Q \VS{14}ጎዳይ ሳሎፐ ጉምስ፤

\par }{\QB ኡባፈ ꬎቃ ፆሳይ ባ ቃላ ስስስ።


\par }{\Q \VS{15}ባ ዶንግያ ዱክድ፥ ባ ሞርከታ ላልስ፤

\par }{\QB ዎልአንꬃ ፖኦ ኪትድ፥ ኤንታ የደꬅስ።


\par }{\Q \VS{16}ጎዳይ ሴርዳ ዎደነ

\par }{\QB ሀንቀትድ ፔኑቅዳ ዎደ፥

\par }{\QB አባ ግዶን ቢታይ በንትስ፤

\par }{\Q ሳኣ ባሶይካ ቆንጭስ።


\par }{\Q \VS{17}ጎዳይ ቦላፈ ኩሸ የድድ፥

\par }{\QB ታና ኦይክስ፤

\par }{\QB ጪሞ ሃꬃፈ ታና ከስስ።


\par }{\Q \VS{18}እ ታና ታ ዎልቃማ ሞርከታፐ፥

\par }{\QB ታ ዎልቃፈ ቦላ ግድዳ ታና እፀይሳታፐ አሽስ።


\par }{\Q \VS{19}ታ መቱዋ ጋላስ ኤንቲ ታ ቦላ ደንድዶሶና፤

\par }{\QB ሽን ጎዳይ ታና ዘምፕሰይሳ።


\par }{\Q \VS{20}እ ታና ዳልጋ በሲ ከስስ፤

\par }{\QB ታናን ኡፋይትዳ ግሾ ታና አሽስ።


\par }{\Q \VS{21}ታ ፅሎተꬃዳ ጎዳይ ታዉ ቃንፅስ፤

\par }{\QB ታ ኩሸ ጌሻተꬃዳ ታዉ ዛርስ።


\par }{\Q \VS{22}አይስ ጊኮ ታኒ ጎዳ ኦግያ ካላስ፤

\par }{\QB ቃስ ታ ፆሳ አጋዳ ኢታ ኦꬃብከ።


\par }{\Q \VS{23}ታኒ እያ ህግያ ኡባ ናጋስ፤

\par }{\QB እያ ዎጋ ፖላናይሳ አጋብከ።


\par }{\Q \VS{24}ታኒ እያ ስንꬃን ሱረ ደአስ፤

\par }{\QB ታና ናጋራፐ ናጋስ።


\par }{\Q \VS{25}ጎዳይ ታዉ ታ ፅሎተꬃዳነ

\par }{\QB ታ ጌሻተꬃዳ ዛርስ።


\par }{\Q \VS{26}ኔኒ ኬሀታስ ኬሀ፤

\par }{\QB ሱረታስ ኔኒ ሱረ።


\par }{\Q \VS{27}ጌሻታስ ኔኒ ጌሽ፤

\par }{\QB ሽን ጌላታስ ኔኒ ሞርከ።


\par }{\Q \VS{28}ባንታና ካዉሸይሳታ አሻሳ፤

\par }{\QB ሽን ኦቶራንቾታ ካዉሻሳ።


\par }{\Q \VS{29}አቤት ጎዳዉ፥ ታ ፆምፐይ ነና፤

\par }{\QB ጎዳይ ታ ꬉማ ፖእስስ።


\par }{\Q \VS{30}ነ ማዱዋን ታ ሞርከታ የꬋዳ ባና፤

\par }{\QB ታ ፆሳን ግምበ ድርሳ ጉፓ አꬋና።


\par }{\Q \VS{31}ፆሳ ኦገይ ሱረ፤

\par }{\QB ጎዳ ቃላይ ጌሽ፤

\par }{\QB እያኮ ባቃትያ ኡባስ እ ጎንዳለ።


\par }{\Q \VS{32}ጎዳይ አትሽን፥ ሀራ ፆሲ ኦኔ?

\par }{\QB ኑ ፆሳይ አትሽን፥ ሀራ ዛል ኦኔ?


\par }{\Q \VS{33}ፆሳይ ታዉ ምኖ ሚፃ፤

\par }{\QB እ ታ ኦግያ ፖሎ ኦꬄስ።


\par }{\Q \VS{34}እ ታ ቶሁዋ ገንኤ ቶሆዳ ምንꬄስ፤

\par }{\QB ታና ꬎቃ በሳን ምንꬅድ ኤሴስ።


\par }{\Q \VS{35}እ ታ ኩሽያ ኦላስ ሎህሴስ፤

\par }{\QB ታ ቀሰይ ናሰ ብራታ ዶንገ ዱኬስ።


\par }{\Q \VS{36}ታና አሽያ ነ ጎንዳልያ ታዉ እማዳሳ፤

\par }{\QB ነ ካትሶይ ታና ግታዬስ።


\par }{\Q \VS{37}ታ ሄመꬃ ዳልግሳሳ፤

\par }{\QB ታ ጋድያ ምንꬃሳ።


\par }{\Q \VS{38}ታ ሞርከታ የደꬃዳ መንረꬃስ፤

\par }{\QB ኤንቲ ꬋዮና ደእሽን ጉየ ስምከ።


\par }{\Q \VS{39}ኤንቲ ዛሪድ ደንዶና መላ ሾጫስ፤

\par }{\QB ታ ቶሁዋፐ ጋርሳን ኩንድዶሶና።


\par }{\Q \VS{40}ኦላስ ታዉ ዎልቃ ዳንጭሳዳሳ፤

\par }{\QB ታ ሞርከታ ታዉ ጉልባትሳዳሳ።


\par }{\Q \VS{41}ታ ሞርከታ ታ ስንꬃፈ ባቃትሳዳሳ፤

\par }{\QB ታና እፀይሳታ ꬋይሳስ።


\par }{\Q \VS{42}ማደ ኮይድ ዋስዶሶና፤

\par }{\QB ሽን ኦንካ ኤንታ አሽቤና።

\par }{\Q ጎዳ ኤንቲ ፄግዶሶና፤

\par }{\QB ሽን እ ኤንታዉ ኮይቤና።


\par }{\Q \VS{43}ታኒ ኤንታ ባናዳ ሊቅሳስ፤

\par }{\QB ኦገ ኡርቃዳ ኤንታ የꬋስ።


\par }{\Q \VS{44}ማካላ ታ አሳፐ ታና አሻዳሳ፤

\par }{\QB ካዎተꬃታ ቦላ ታና ሹማዳሳ፤

\par }{\QB ታ ኤሮና አሳይ ታዉ ሃረትስ።


\par }{\Q \VS{45}አላጋ ደረይ ታና አዳሼስ፤

\par }{\QB ታ ዎርያ ስእድ ታዉ ኪተቶሶና።


\par }{\Q \VS{46}ኤንቲ ዎልቃ ꬋይዶሶና፤

\par }{\QB ባንታ ሚፃፐ ኮኮርሸ ከይድ ዮሶና።


\par }{\Q \VS{47}ጎዳይ ደኦን ደኤስ! ታ ዛላይ አንጀቶ።

\par }{\QB ታና አሽያ ዛላይ ꬎቁ ꬎቁ ጎ።


\par }{\Q \VS{48}እ ታ ሃሉዋ ከይያ ፆሳ፤

\par }{\QB ካዎተꬃታ ታፐ ጋርሳን ሃርሴስ።


\par }{\Q \VS{49}ታ ሞርከታፐ ታና አሼስ፤

\par }{\QB ታ ሞርከታ ቦላ ታና ꬎቁ ꬎቁ ኦꬃሳ፤

\par }{\QB ኦዳ መꬍያ አሳፐ ታና አሻሳ።


\par }{\Q \VS{50}አቤት ጎዳዉ ታኒ ካዎተꬃታ ግዶን ነና ጋላታና፤

\par }{\QB ነ ሱንꬃ የፃና።


\par }{\Q \VS{51}ፆሳይ ባ ካዋስ ግታ ፆኖ እሜስ፤

\par }{\QB ባ ትይዳ ዳዊታስነ እያ ኮቻስ፥

\par }{\QB መርና ሲቁዋ በሴስ።




\par }\Chap{23}{\SH ዳዊታ ዉርሰꬃ ሃሳያ
\par }
{\PP \VerseOne{1}ሀይስ ዳዊታ ዉርሰꬃ ሃሳያ።

\par }{\Q እሰየ ናኣ ዳዊታ ዉረሰꬃይ ሀይሳ፤

\par }{\QB እ ያይቆባ ፆሳን ትየትዳይሳ፤

\par }{\QB ፆሳይ እያ ꬎቁ ꬎቁ ኦꬅዳይሳ፤

\par }{\QB እስራኤለን ሎኦ ማዝሙረ የፀይሳ።


\par }{\Q \VS{2}“ጎዳ አያናይ ታ ባጋራ ኦዴስ፤

\par }{\QB እያ ቃላይ ታ እንፃርሳን ደኤስ።


\par }{\Q \VS{3}እስራኤለ ፆሳይ ታዉ ኦድስ፤

\par }{\QB እስራኤለ ዛላይ ሀይሳዳ ያግስ።

\par }{\Q ‘ፅሎተꬃን ሃርያ ካዎይ፥

\par }{\QB ፆሳ ያሻን አይስያ ካዎይ፥


\par }{\QB \VS{4}እ ሻር ባይና ጉራ ዶልያ

\par }{\QB ፃልቀ ፖኦ መላ።

\par }{\Q እ እር ቡክድ አꬍን፥

\par }{\QB ቢታፈ ማታ ዶልስያ ቦቃልሳ መላ።’


\par }{\Q \VS{5}ቱማ ታ ኬꬃ አሳይ ፆሳ ስንꬃን ሱረ፤

\par }{\QB እ ታራ መርናዉ ጫቅስ፤

\par }{\QB ሀ ጫቆይ ጊግድ፥ ምንድነ ናገትድ ደኤስ።

\par }{\Q ፆሳይ ታዉ ፆኖ እማና፤

\par }{\QB ታ አሞትዳባ ኡባ እ ቱማ ፖላና።


\par }{\Q \VS{6}ሽን ኢታ አሳት ኡባይ

\par }{\QB ኩሸን ሺሻናዉ ሀኖና አጉንꬃዳ ዎራ ሆለታና።


\par }{\Q \VS{7}አጉንꬁ ቦችያ ኦንካ

\par }{\QB ዋለ ዎይኮ ፃምአ ባ ኩሸን ኦይካናዉ ኮሼስ፤

\par }{\QB ሄስ ባ ደእያ በሳን ኤፃና” ያግስ።


\par }{\SH ዳዊታራ ደእያ ምኖ አሳታ
\par }
{\R (1 ታር 11:10-41)

\par }{\PP \VS{8}ምኖ ዳዊታ አሳታ ሱንꬃይ ሀይሳፈ ካልድ ደኤይሳታ። ኮይሮይ፥ ታክሞና የለታ ግድዳ ዮሴብ-በስትቤተ ጌተቴስ፤ እ ሄꬓታ ሀላቃ፤ እስ ቶሆ ኦላን ባ ቶራን ሆስፑን ፄቱ አስ ዎꬍስ።


\par }{\PP \VS{9}ሄꬓታፐ እሶይ፥ እያ ካልያ ናምአንꬆይ፥ አሆሀ ሼሽ ግድዳ ዶዶ ናኣ አላዛራ። እስ ጋላስ እነ ዳዊቲ ኦላስ ሺቅዳ ፍልስፄመታ ማንድዶሶና፤ እስራኤለ አሳይ ጉየ ስምስ።

\VS{10}ሽን እ ባ በሳን ምን ኤቅድ፥ እያ ኩሸይ አርጋጭድ ማሻራ ኦይከታና ጋካናዉ ፍልስፄመታ ሾጭስ። ሄ ጋላስ ጎዳይ ግታ ፆኖ እሚስ። ኦላይ ኤቅን፥ ኦላንቾት አላዛራኮ ስሚድ ይዶሶና፤ ሽን ኤንቲ ሀይቅዳ ፍልስፄመታፐ ኦላ ማኦ ቃርዶሶናፐ አትሽን፥ ሀራባ ኦꬅቦኮና።


\par }{\PP \VS{11}እያፐ ካለይ ቃስ አሮዳ የለታ ግድዳ አጋ ናኣ ሳማ። እስ ጋላስ ፍልስፄመት ምስረይ ኩምዳ ሾቃን፥ ሌህ ጌተትያ በሳን ሺቅን፥ እስራኤለት ኤንታ ስንꬃፈ ባቃትዶሶና።

\VS{12}ሽን ሳም ሾቃ ግዶን ሙርት ኤቅድ ኦለትስ። ፍልስፄመታ ዎꬍስ፤ ሄ ጋላስ ጎዳይ ዎልቃማ ፆኖ እሚስ።


\par }{\PP \VS{13}ካꬃ ጫካ ዎደ ሀስታሙ ምኖ አሳታፐ ሄꬓት አዱላማ ጎንጎሉዋ ዳዊታኮ ብዶሶና። ሄ ዎደ ፍልስፄመ ኦላንቾት ራፋይመ ዛንጋራን ዱንካንዶሶና።

\VS{14}ሄ ዎደ ዳዊቲ ሚፃን ደኤስ፤ ፍልስፄመ ኦላንቾታ ጩጋይ ቃስ ቤተለመን ኦላ ካምበ ደኤስ።

\VS{15}ዳዊቲ ሃ ኡያናዉ አሞትድ፥ “ቤተለመ ካታማ ፐንግያ ማታን ደእያ ኦላፐ ሃ ታና ኦነ ኡሻናይ” ያግስ።

\VS{16}ሀ ሄꬑ ምኖ አሳት ፍልስፄመ ኦላንቾታ ጉታ ካንꬅድ፥ ቤተለመ ካታማ ፐንገን ደእያ ኦላፈ ሃ ዱቅድ ዳዊታስ ኤህዶሶና። ሽን እ ኡዮና እፅድ፥ ጎዳ ስንꬃን ትግድ፥

\VS{17}“አቤት ጎዳዉ፥ ሀይሳ ኡያናይስ ታፐ ሃኮ! ሀ ሃꬃ ባንታ ሸምፑዋ ባይዝድ ኤህዳ አሳታ ሱꬁ ግደኔ?” ያግድ ኡዮና እፅስ።

\par }{\PP ሀ ሄꬑ ምኖ አሳት ሀይሳ ኦꬅዶሶና።


\par }{\PP \VS{18}ፃሩያ ናኣ እዮኣባ እሻይ አብስ ሀስታማታ ሀላቃ፤ እ ሄꬑ ፄቱ አሳታ ባ ቶራን ኦልድ ዎꬍስ፤ እካ ሄꬓታዳ ኤረትስ።

\VS{19}እ ሀስታማታፐ አꬍድ ቦንቸትዳ አስ፤ እ ሄꬓታ መላ ኤረትዳ አስ ግዶና እፅኮካ ሀስታማታስ ሀላቃ።


\par }{\PP \VS{20}ቃብፅኤላ የለታ ግድዳ ዮዳሄ ናአይ ባናያስ ምኖ ኦሶ ኦꬅዳ ግታ አስ። እ ናምኡ ኤረትዳ ሞአበ አሳታ ዎꬍስ። እስ ዎደ ሻች ዎꬍያ ጋላስ ኦላን ዎꬍድ ጋሞ ዎꬍስ።

\VS{21}ቃስ እስ ግታ ግብፀ አድያ ዎꬍስ፤ ግብፀ አደይ ቶራ ኦይክስ፤ ሽን እ ፃምአ ኦይክድ እያኮ ብድ፥ እያ ኩሸፐ ቶራ ዳፍ ኤክድ፥ እያ ቶራራ እያ ዎꬍስ።

\VS{22}ዮዳሄ ናአይ ባናያስ ሀይሳ ኦꬅስ፤ እያ ሱንꬃይ ሄꬓታይሳዳ ኤረትስ።

\VS{23}እ ሀስታማታ ግዶን ዳሮ ቦንቸትዳ አስ፥ ሽን እ ሄꬓታ ታይቡዋን ዴና። ዳዊቲ እያ ባና ናግያ ዎታዳረታስ ቶራ ሞጮና ኦꬅስ።


\par }{\PP \VS{24}ሄ ሀስታማታ ግዶን ደኤይሳት፥ እዮኣባ እሻ አሳሄላ፥ ቤተለመ የለታ ግድዳ ዶዳ ናኣ ኤልያና፥

\VS{25}አሮዳ የለታ ግድዳ ሳማነ ኤልቃ፥

\VS{26}ፋልፃ ያራ ግድዳ ሰለሳ፥ ታቆሀ አድያ ኤስካ ናኣ እራሳ፥

\VS{27}አናቶተ የለታ ግድዳ አብኤዘራ፥ ኩሳ የለታ ግድዳ ማቡናያ፥

\VS{28}አሆሀ ያራ ግድዳ ፃልሞና፥

\VS{29}ናፆፋ የለታ ግድዳ ማህራያነ ባአና ናኣ ሄለባ። ብንያመ ቢታን፥ ግብአ የለታ ግድዳ ርባያ ናኣ እታያ፥

\VS{30}ጵርአቶና የለታ ግድዳ ባናያ፥ ጋኣሳ ዛንጋራ ማታፐ ይዳ ህዳያ፥

\VS{31}አራባ የለታ ግድዳ አባልቦና፥ ባርሁማ አድያ አዝሞታ፥

\VS{32}ሻአልቦና የለታ ግድዳ ኤልያባ፥ አሳና ናይታ፥ ዮናታና፥

\VS{33}አሮዳ የለታ ግድዳ ሳማነ ሻራ ናኣ አህኣማ፥

\VS{34}ማእካ የለታ ግድዳ አሀስባያ ናኣ ኤልፋላፃ፥ ግሎ የለታ ግድዳ አክፆፈላ ናኣ ኤልኣማ፥

\VS{35}ቃርመሎሳ የለታ ግድዳ ሄፅራ፥ አራባ የለታ ግድዳ ፓኣራ፥

\VS{36}ሱባ የለታ ግድዳ ናታና ናኣ ይግኣላ፥ ጋደ የለታ ግድዳ ባና፥

\VS{37}አሞነ የለታ ግድዳ ሰለቃ፥ ፃሩያ ናኣ እዮኣባ ኦላ ሚሽያ ቶክያ ባኤሮታ የለታ ግድዳ ናህራያ፥

\VS{38}ያትራ ያራ ግድያ እራያነ ጋሬባ፥

\VS{39}ህተ አድያ ኦርዮና። ኤንቲ ኩመꬅ ሀስታማነ ላፑና።




\par }\Chap{24}{\SH ዳዊቲ አሳ ታይብስ
\par }
{\R (1 ታር 21:1-27)

\par }{\PP \VerseOne{1}ጎዳ ሀንቆይ ቃስካ እስራኤለ ቦላ ኤፅስ፤ ጎዳይ ዳዊታ ኤንታ ቦላ ደንꬅድ፥ “ባዳ እስራኤለነ ይሁዳ አሳ ታይባ” ያግስ።

\VS{2}ሄሳ ግሾ፥ ካዎይ ቶራ ሞጮናታ እዮኣባነ ባራ ደኤይሳታኮ ሀይሳዳ ያግስ፤ “እስራኤለ ኮቻታ ዳነፐ በርሳበ ጋካናዉ ታኒ ኤራና መላ እስራኤለ አሳ ብድ ታይብተ” ያግስ።


\par }{\PP \VS{3}ሽን እዮኣብ፥ “ጎዳይ ነ ፆሳይ ሀ ደእያ አሳ ቦላ ፄቱ ኩሸ ጉጆ! ሄሳ ታ ጎዳ፥ ካዋ አይፈይ በኦ! ሽን ታ ጎዳይ፥ ካዎይ አይስ ሄሳ መላባ ኦꬃናዉ ኮዪ?” ያግስ።

\VS{4}ሽን ካዋ ቃላይ እዮኣባነ ቶራ ሞጮናታ ፆንን፥ ኤንቲ ካዋ ስንꬃፈ ከይድ፥ እስራኤለ አሳ ታይባናዉ ብዶሶና።


\par }{\PP \VS{5}ኤንቲ ዮርዳኖሰ ፕንድ ዱገሀ ባጋን ደእያ፥ ዛንጋራ ግዶን ደእያ አሮኤራ ካታማን ዱንካንዶሶና፤ ያፐ ጋደ ካንꬅድ እያዜራ ጋክዶሶና።

\VS{6}ያፐ ኤንቲ ጋላዳነ ህተታ ቢታን ደእያ ቃደሳ ብዶሶና፤ ያፐ ቃስ ዳነ ብዶሶና፤ ያራ ስዶና ጋክዶሶና።

\VS{7}ያፐ ደንድድ፥ ፅሮሳ ሚፃነ ህወታነ ካናነታ ካታማ ኡባ ብዶሶና። ዉርሰꬃን ይሁዳ ነገባን ደእያ በርሳበ ብዶሶና።


\par }{\PP \VS{8}ኤንቲ ቢታ ኡባ ዩይሸ ኡዱፉን አጌናነ ላታሙ ጋላስ ጋምእድ፥ የሩሳላመ ስምዶሶና።


\par }{\PP \VS{9}እዮኣብ አሳ ታይቡዋ ካዋ ኤርስስ፤ እስራኤለን ማሻን ኦለታናዉ ዳንዳእያ ሆስፑን ፄቱ ሙኩሉ ምኖ ኦላንቾት፥ ይሁዳን ቃስ እቻሹ ፄቱ ሙኩሉ ኦላንቾት ደኦሶና።


\par }{\PP \VS{10}አሳ ታይብዳፐ ጉየ፥ ዳዊታ ዎዛናይ ህርግን፥ ዳዊቲ፥ “ታኒ ሀ ኦሱዋን ግታ ናጋራ ኦꬃስ። ሽን ሀእ አቤት ጎዳዉ፥ ታኒ ነና ዎሳይስ፤ ታ ናጋራ፥ ነ አይልያ ናጋራ አቶ ጋ። ታኒ ዳሮ ቦዛባ ሀናስ” ያግስ።


\par }{\PP \VS{11}ዎንተꬃ ጋላስ ዳዊቲ ሂፃፐ ደንድያ ዎደ ዳዊታስ ቆንጨꬅ በእያ፥ ናብያ ጋደኮ ጎዳ ቃል ይስ።

\VS{12}“ባዳ፥ ዳዊታኮ፥ ‘ታኒ ነና ሄꬑባፐ እሱዋ ዶራና መላ በሳይስ፤ ታኒ ነ ቦላ ፖላናዉ ኤንታፈ እሱዋ ዶራ’ ያጌስ ጎዳይ” ያግስ።


\par }{\PP \VS{13}ጋድ ዳዊታኮ ብድ፥ “ሄꬑ ላይꬅ ነ ቢታ ቦላ ኮሻ ኤሆዬ? ዎይኮ ነ ሞርከት ነና የደꬅን፥ ሄꬑ አጌና ኤንታ ስንꬃፈ ባቃታነዬ? ዎይኮ ነ ቢታ ቦላ ሄꬑ ጋላስ ጋዶይ ያናይሳ ዶራይ? አነ ሀእ ቆፓዳ ታኒ ታና ኪትዳይሳስ ዛራናባ ኦዳ” ያግስ።


\par }{\PP \VS{14}ዳዊቲ ጋደኮ፥ “ታኒ ዳሮ ኡንኤታስ። ጎዳ ማሮታይ ግታ ግድያ ግሾ፥ ኑኒ እያ ኩሸን ኩንዳና፤ ታና አሳ ኩሸን የጎፎ” ያግስ።


\par }{\PP \VS{15}ሄሳ ግሾ፥ ዎንታፈ ብድ እ ግዳ ጋላሳይ ጋካናዉ ጎዳይ እስራኤለ ቢታን ጋዶ ኪትስ። እስራኤለ ቢታን ዳነፐ ብድ በርሳበ ጋካናዉ ላፑን ታሙ ሙኩሉ አስ ሀይቅስ።

\VS{16}የሩሳላመ ꬋይሳናዉ ኪታንቾይ ባ ኩሽያ ምጭዳ ዎደ አሳ ቦላ ጋክዳ ጋዶይ ጎዳ አዛንꬅዳ ግሾ፥ አሳ ሾጭያ ኪታንቹዋኮ፥ “ግዳና! ነ ኩሽያ ዛራ” ያግስ። ጎዳ ኪታንቾይ ሄ ዎደ ያቡሰ አድያ ኦርና ዉዱማን ደኤስ።


\par }{\PP \VS{17}አሳ ሾጭያ ኪታንቹዋ ዳዊቲ በእዳ ዎደ ጎዳኮ፥ “ናጋራ ኦꬅዳይ ታና፤ ታ ባላስ! ሀ ዶርሳት አይ ኦꬅዶና? ሀያና፥ ታናነ ታ አዋ ሶ አሳ ነ ሴራና መላ ታኒ ዎሳይስ” ያግስ።


\par }{\SH ዳዊቲ ያርሾ በሲ ጊግስስ
\par }
{\PP \VS{18}ሄ ጋላስ ጋድ ዳዊታኮ ይድ፥ “ባዳ፥ ያቡሰ አድያ ኦርና ዉዱማን ጎዳስ ያርሾ በሲ ጊግሳ” ያግስ።

\VS{19}ዳዊቲ፥ ጎዳይ ጋደ ባጋራ ኪትዳይሳዳ ኦꬃናዉ ፑደ ብስ።

\VS{20}ኦርን ዱገ ፄልያ ዎደ፥ ካዎይነ እያ አሳት ባኮ የይሳ በእስ። እ ጋፃ ከይድ፥ ጉፋንድ ካዋስ ዝግስ።


\par }{\PP \VS{21}ኦርን፥ “ታ ጎዳይ ካዎይ ባ አይልያኮ፥ አይስ ይዴ?” ያግስ።

\par }{\PP ዳዊቲ፥ “አሳ ቦላፈ ጋዶይ ስማና መላ ታኒ ጎዳስ ያርሾ በሲ ጊግሳናዉ ነ ዉዱማ ሻማናዉ ያስ” ያግስ።


\par }{\PP \VS{22}ኦርን፥ “ታ ጎዳይ፥ ካዎይ ባ ኮይዳባ ኤክድ ያርሾ! ፁሳ ያርሾስ ቦራት ደኦሶና፤ ኤሶ ምꬃስ ቃስ ካꬅ ቡክያ ሚሸይነ ቦራ ቃምባር ደኤስ።

\VS{23}ካዋዉ፥ ሀይሳ ኡባ ኦርን ካዋስ እምስ” ያግስ። ጉጅድ ኦርን፥ “ጎዳይ ነ ፆሳይ ነ ያርሹዋ ኤኮ” ያግስ።


\par }{\PP \VS{24}ሽን ካዎይ፥ “አካይ፥ ታኒ ታ ሚሸን ሻማና። ታ ጎዳ፥ ፆሳስ ፁሳ ያርሾ ጋተይ ባይና ያርሽከ” ያግስ።

\par }{\PP ሄሳ ግሾ፥ ካዎይ ዉዱማነ ቦራታ ኦርናፈ እሻታሙ ብራ ሳንትመን ሻምስ።

\VS{25}ዳዊቲ ሄ በሳን ያርሾ በሲ ጊግስድ ፁሳ ያርሾነ እስፈተꬃ ያርሾ ጎዳስ ያርሽስ። ጎዳይ ቢታ ግሾ ዎሰትዳ ዎሳ ስእድ፥ ጋዱዋ እስራኤለፐ ድግስ።


\par }