\NormalFont\ShortTitle{አስትር ማፃፋ}

{\MT አስትር ማፃፋ

\par }{\IMT ጋꬃ ቆፋ

\par }{\IP አስትር ማፃፋን ፃፈትዳ ታርከት ፖለትዳይ፥ ፋርሰ ካዎይ፥ ሱሳ ካታማን ባ ካዎ ጋꬎን ደእሽና። ሄ ማፃፋይ ናምኡ ግታ ቆፋታ ኦይክስ፤

\par }{\IPI 1. ባ ፃላተꬃንነ ባ አሳስ ደእያ ግታ ምሻን፥ ሞርከት ኤንታ ꬋይሳና ሀንያ ዎደ ባ አሳ አሽዳ፥ አስትሮ ጌተትያ አይሁደ ማጫሰ ታርከ ኦዴስ።

\par }{\IPI 2. አይሁደት ቦንችያ፥ ፑርማ ጌተትያ ባለይ ቦንቸትያ ጋሱዋ ቆንጭሴስ።

\par }{\IP አስትር ማፃፋን ዳሮ ቆንጭድ ኤረትዳ እቻሹ አሳት ደኦሶና። ኤንትካ፥ (1) ፋርሰ ካዋ አርፀክስሳ፤ (2) እያ ሹማ ሃማ፤ (3) ጎዳትዉ አስፂኖ፤ (4) አይሁደ ማጫስዉ አስትሮ፤ (5) አስትር አዋ እሻ ማርድክዮሳ።

\par }{\IP ሀ ማፃፋን ፆሳ ሱንꬅ ፄገቶና እፅኮካ፥ እያ ኦሶይ፥ ማሮተꬃይ፥ እያ ኬሀተꬃይነ ሲቆይ ቆንጭዳ ማፃፋ።

\par }{\IOT ማፃፋ አይፈ ቆፋታ

\par }{\IO አስትራ ካዎ ማቾ ግዳሱ ({\IOR{1:1—2:23}})

\par }{\IO ሃም አይሁደ ꬋይሳናዉ ቆፕስ ({\IOR{3:1-15}})

\par }{\IO ማርድክዮስ አስትሮ ማደ ኦይችስ ({\IOR{4:1-17}})

\par }{\IO ማርድክዮስ ደምዳ ቦንቹዋ ({\IOR{5:1—6:14}})

\par }{\IO ሃማ ቦላ ሀይቆ ፕርዳ ({\IOR{7:1-10}})

\par }{\IO አይሁደት ባንታ ሞርከታ ꬋይሱዋ ({\IOR{8:1—9:19}})

\par }{\IO ፑርማ ባኣለ ቦንቹዋ ({\IOR{9:20-32}})

\par }{\IO አርፀክስሳነ ማርድክዮሳ ሹማተꬃ ({\IOR{10:1-3}})



\par }\ChapOne{1}{\SH ካዋ ግብራ
\par }
{\PP \VerseOne{1}ካዎይ አርፀክስስ ህንደ ቢታፈ ቶጰ ቢታ ጋካናዉ ደእያ፥ ፄታነ ላታማነ ላፑን ቢታ አይስያ ዎደ ሀንዳባ።

\VS{2}ካዎይ ባ አራታን ኡትድ አይስያ ዋና ካታማይ ሱሳ ጌተቴስ።


\par }{\PP \VS{3}እ ካዎትዳ ሄꬓንꬆ ላይꬃን፥ ባፐ ጋርሳራ ዳይናታስነ ቢታ አይሰይሳታስ ግታ ግብራ ጊግስስ። ሄ ግብራ በሳን ሜዶናነ ፋርሰ ቶራ ሞጮናት፥ ቢታ ሃረይሳትነ አይሰይሳት በንትዶሶና።

\VS{4}ካዎይ እስ ፄታነ ሆስፑን ታሙ ጋላስ ኩመꬅ ባ ካዎተꬃ ዱረተꬃነ ባ ያሽያ ቦንቹዋ ኡባ ኤንታ በስስ።


\par }{\PP \VS{5}ሄ ጋላሳታፐ ጉየ፥ ካዎይ ቃስ ሀራ ላፑን ጋላስ ጋምእያ ግብራ፥ ሱሳ ካታማን፥ ዱረፐ ማንቆ ጋካናዉ ደእያ አሳ ኡባስ ጊግስስ። ሄ ግብራይ ካዎ ጋꬎይ ደእያ አታክልተ በሳን ጊግስ።

\VS{6}ሄ በሳን ደእያ ዳባባይ፥ ሊኖፐ ኦሰትዳ ቦꬅነ ካሎሰ ገሸታን አሌቅስ። ገሸት ኦቻ ቴራ ዳንያ አልኦ ሊኖ ክረን አꬅን፥ እብነባራደ ጌተትያ ሹቻፈ ኦሰትዳ ቱቅያ ቦላ ደእያ ብራ ምግዶታን ካቀትድ ኡትዶሶና። ቃስ ዎርቃፈነ ብራፐ ኦሰትዳ አርሳት፥ ዱማ ዱማ ማል ደእያ አልኦ ሹቻታፐ ኦሰትዳ ባሱዋን ማራን የገትዶሶና።

\VS{7}እሶይ እሱዋፈ ዱማ ግድዳ ዎርቃ ቡርጩኮን ዎይነ ኡሽ አሳ ኡባስ እመትስ። ካዎይ ዳሮ ኬሀ ግድዳ ግሾ፥ ዎይነ ኡሻስ ዛው ባዋ።

\VS{8}እስ እስ አስ ባ ኮይዳ መላ ኡዬስ፤ ሄሳ ካዎይ ኮይሮትድ ባ አይለታስ ኦድስ።


\par }{\PP \VS{9}ሄ ዎደ ካውያ አስፂና ማጫሳ ኡባስ ግብራ ካዎ ጋꬎን ጊግሳሱ።


\par }{\PP \VS{10}ግብራይ ዶመትዳ ላፑንꬃ ጋላስ፥ ካዎይ አርፀክስስ ዎይነ ኡሻ አልድ ኡፋይትዳ ዎደ፥ ባ አይለታ መሁማና፥ ብዝታ፥ ሀርቦና፥ ብግታ፥ አባግታ፥ ዛታራነ ካርካሳ ጌተትያ ላፑን ሹፋታ ፄግድ፥

\VS{11}“ካውዉ አስፂኖ ካዎተꬃ ካላቻ ዎꬅድ ሃ ኤክድ ዪተ” ያግድ ኪትስ። እያ ዳሮ ማላ ሎኦ ግድያ ግሾ፥ ሀላቃትነ አሳ ኡባይ እዮ በአና መላ ካዎይ ኮይስ።

\VS{12}ሽን ካዋ ኪታ እዉ ኦድን፥ ካውያ አስፂና ካዋ ስን ዮና እፃሱ። ሄስ ካዋ ዳሮ ሀንቀꬅስ።


\par }{\PP \VS{13}ሄ ቢታ ህግያነ ደኦ ዎጋ ኤርያ አሳ ዞረ ኦይሾይ ካዋ ማታን ሜዘትዳባ ግድያ ግሾ፥ ዎድያባ ሻክድ ኤርያ ጭንጫ አሳታራ ኦደትስ።

\VS{14}ካዎይ ግታ ማት ደእያ ላፑን ፋርሰነ ሜዶና ሹማታ፥ አርቀስዮሳ፥ ሸታራ፥ አድማታ፥ ታርሸሻ፥ ማሬሳ፥ ማርሳናነ መሙካና ፄግስስ።

\VS{15}ካዎይ ኤንታ፥ “ታኒ፥ ካዎይ አርፀክስስ፥ ታ ሹፋታ ኪትን፥ ካውያ አስፂና ታ ኪታ ፖሎና እፃሱ። ሄሳ ግሾ፥ ህገይ ኦድያ ማራን እዮ ዋታናዉ በሲ?” ያግድ ኦይችስ።


\par }{\PP \VS{16}ኤንታፈ እሶይ፥ መሙካን ካዋ ስንꬃንነ ሀላቃታ ስንꬃን ሀይሳዳ ያግስ፤ “ካውያ አስፂና ካዋ ፃላላ ግዶናሽን፥ እያ ሀላቃታ ኡባነ እያ ካዎተꬃ ግዶን ደእያ አሳ ኡባ ናቃሱ።

\VS{17}ሀ ካዎተꬃ ግዶን ደእያ ማጫስ ኡባይ ካውያ አስፂና ኦꬅዳይሳ ስእድ፥ ባንታ አዝናታ ካꬎ ዶማና። ኤንቲ፥ ‘ካዎይ አርፀክስስ ባኮ ያና መላ ፄግስን፥ ካውያ አስፂና እፃበከዬ?’ ያጋና።

\VS{18}ሄሳ ፃላላ ግዶናሽን፥ ፋርሰነ ሜዶና ሀላቃታ ማጫሳይ ሄሳ ስእዳ ዎደ፥ ሀች አው ዉላና ጋካናዉ ባንታ አዝናታ ሄሳዳ ግድ ካꬋና። ሄሳ ጋሶን ማቸታ ግዶንነ አዝናታ ግዶን ኦሽ ከያና።

\VS{19}ሄሳ ግሾ ካዋዉ፥ ኔኒ ዶስኮ፥ ካውያ አስፂና ናምአንꬆ ነ ስን አꬎና መላ ተቅያ አዋጆ ከሳ። ሄ አዋጆይ ናምአንꬆ ላመቶና መላ ፋርሰነ ሜዶና ህግያ ግዶን ፃፈቶ። ሄሳፈ ጉየ፥ ካዎተꬃ ቦንቹዋ ኢፐ ኤካዳ ሀራ ሎኦ ማጫሳስ እማ።

\VS{20}ሀ ኔኒ አꬅዳ አዋጆይ ሀ ግታ ካዎተꬃ ኡባን ኦደትያ ዎደ እስ እስ ማጫስ ዱረ ግድን ማንቆ ግድን፥ ሻኮና ባ አዝና ቦንቻና” ያግስ።


\par }{\PP \VS{21}ካዎይነ እያ ሀላቃት ሀ ዞርያን ኡፋይትዶሶና። ሄሳ ግሾ፥ መሙካን ግዳይሳዳ ካዎይ ኦꬅስ።

\VS{22}እ ባ ካዎተꬃ ግዶን ደእያ ዱማ ዱማ ቢታታስ ኤንታ ፕዳለንነ ኤንታ ዶናን ፃፍድ፥ ዳብዳበ የድስ። ሄ አዋጆይ፥ እስ እስ አዝን ባ ኬꬃ ኬꬃ አይስያ ሀላቃ ግደይሳ ኦዴስ።




\par }\Chap{2}{\SH አስትራ ካዎ ማቾ ግዳሱ
\par }
{\PP \VerseOne{1}ሄሳፈ ጉየ፥ ካዋ አርፀክስሳ ሀንቆይ ዶችን፥ ካውያ አስፂና ኦꬅዳባነ እ ቦላ ከይዳ አዋጁዋባ ቆፕስ።

\VS{2}ሄ ዎደ ካዋ ማታን ሀጋዝያ ናአተꬃታ አደት ሀይሳዳ ያግዶሶና፤ “ማላ ሎኦ ጌላኦታ ኮይድ፥ ካዋስ ኤሀና መላ፥

\VS{3}ነ ካዎተꬃ ግዶን ደእያ ቢታ ኡባን ሀላቃታ ሹማ። ኤንቲ ማላ ሎኦ ጌላኦ ዶርድ፥ ሱሳ ካታማ ኤህድ፥ ማጫሳስ ጊግዳ ኬꬃን ዎꬆ። ያን ሄ ማጫሳ ኬꬃስ ካፖ ግድዳ ካዎ ሹፋ ሄጋያ ኩሸን ኤንቲ ደእሽን፥ ኤንታ ማላ ሎይꬅያባ ኡባይ ኤንታዉ እመቶ።

\VS{4}ሄሳፈ ጉየ፥ ኡባፈ አꬋዳ ካዋ ኡፋይስያ ጌላእያ አስፂን በሳን ካዎ ማቾ ግዶ” ያግዶሶና። ሀ ዞረይ ካዋ ኡፋይስዳ ግሾ፥ ካዎይ ሄሳዳ ኦꬅስ።


\par }{\PP \VS{5}ያን ሱሳ ካታማን እስ ማርድክዮሳ ጌተትያ አይሁደ አስ ደኤስ። እ ያእራ ናአ፤ ያእር ሳመአ ናአ፤ ሳመእ ብንያመ ኮቸ ግድዳ ቂሳ ናአ።

\VS{6}ባብሎነ ካዎይ ናቡካዳናፆር ይሁዳ ካዋ ዮአክናነ ሀራ አይሁደ አሳ ኦላን ድእድ ኤፍዳ ዎደ ማርድክዮስ ኤንታራ ብስ።

\VS{7}እ ባ አዋ እሻ ናእዉ፥ እብራወꬆ ዶናን ሀዳሶ ጌተትያ አስትሮ ባራ ዎꬅድ ድቼስ። አስትራ መꬎንነ ጌሳን ዳሮ ማላ ሎኦ። እ አዋይነ አይያ ሀይቅዳፐ ጉየ፥ ማርድክዮስ እዮ ኤፍድ፥ ባ ናአ ኦꬅድ ድችስ።


\par }{\PP \VS{8}ካዎይ ከስዳ አዋጁዋነ ኪታ ማራን፥ ሱሳ ካታማ ይዳ ዶረትዳ ዳሮ ጌላኦታፐ እስንያ አስትሮ። እያ ያዳ፥ ማጫሳስ ጊግዳ ኬꬃ ካፖ ግድዳ ሄጋ አዋተꬃ ጋርሳን ደአሱ።

\VS{9}ሄግ አስትሮ በእዳ ዎደ እን ዳሮ ኡፋይትስ፤ እዮ ዱማ ፄልስ። ኤለስድ ማናዉ ዱማ ካꬅነ ቦላ ትየትያባ እዉ እሚስ። ቃስ እዮ ማታን ሀጋዛና መላ ካዎ ጋꬎፐ ዶረትዳ ላፑን ናአተꬅ፥ ማጫሳታ ጊግዳ ኬꬃን፥ ክፍለ ኡባፈ አꬍድ ሎእያ ክፍለን እዮነ ኤንታና ዎꬅስ።


\par }{\PP \VS{10}ማርድክዮስ እዉ ኮይሮትድ ኦድዳይሳዳ፥ አስትራ አይሁደ አስ ግደይሳ ኦደስካ ኦዳቡኩ።

\VS{11}ቃስ ማርድክዮስ አስትራ ዋና ደእያኮነ እዉ ሀንያባ በአናዉ፥ ማጫሳ ኬꬃ ስንꬃራ ጋላስ ጋላስ ገደነ ሃ ሄመቴስ።


\par }{\PP \VS{12}ጌላኦት ካዋኮ ገላናፐ ኮይሮትድ፥ እስ ላይꬅ ኩመꬅ ባንታ ማላ ሎይꬅሸ ጋምኦሶና። ሄስካ፥ ኮይሮ ኡሱፑን አጌና ካርበ ዛይተን ጎርፐትሸ ጋምእድ፥ ናምአንꬆ ኡሱፑን አጌና ቃስ፥ ሎኦ ሳውያ ሽቶን ጎርፐቶሶና።

\VS{13}ሄሳፈ ጉየ፥ እስ ጌላእያ ካዋኮ ገልያ ዎደይ ጋክያ ዎደ፥ ባ ኮይዳ ማኡዋ ማአ ሎአዳ፥ ማጫሳ ኬꬃፈ ከያዳ፥ ካዎይ ደእያ በሳ ገላዉሱ።

\VS{14}ቃማ ገላዳ፥ ካዉዋራ አቅዳፐ ጉየ፥ ዎንታ ጉራ ከይኮ፥ ማጫሳት ደእያ ሀራ ኬꬅ እዮ ኤፎሶና። ሄ ኬꬃስ ካፖ ግድዳ ካዎ ሹፋይ ሻሻጋዝ እዮ ናጌስ። ካዎይ ዶስድ እ ሱንꬃ ፄግድ፥ “ኤበልቶ ኤህተ” ጎና እፅኮ፥ እያ ናምአንꬆ ካዋኮ ገላናዉ ዳንዳኡኩ።


\par }{\PP \VS{15}ሄስ ሀንሽን፥ ካዋኮ ገልያ ታር አስትሮ ጋክስ። አስትራ ማርድክዮሳ አዋ እሻ አብካላ ናእዉ፤ ማርድክዮስ ባ ናአ ኦꬅድ ድችዳሮ። እያ ማጫሳስ ጊግዳ ኬꬃስ ካፖ ግድዳ ካዎ ሹፋ ሄጋይ ዞርዳይሳዳ ማኦ ማአሱ። እዮ በእዳ ኡባይ እ ማላ ናሽስ።

\VS{16}አርፀክስስ ካዎትዳ ላፑንꬃ ላይꬃን፥ ተቤታ ጌተትያ ታማንꬆ አጌናን አስትራ ካዎይ ደእያ በሳ ገላሱ።


\par }{\PP \VS{17}እያ ገልዳ ዎደ፥ ካዎይ ሀራ ማጫሳ ኡባፈ አꬅድ፥ እዮ ዶስስ፤ ቃስ ሀራ ጌላኦታ ኡባፈ እን ኡፋይትስ። ሄሳ ግሾ፥ ካዎተꬃ ካላቻ እ ሁጰን ዎꬅድ፥ እዮ አስፂን በሳን ካዎ ማቾ ኦꬅስ።

\VS{18}ሄሳፈ ጉየ፥ ካዎይ አስትር ቦንቹዋስ ግታ ግብራ ጊግስድ፥ ሀላቃታነ ቢታ አይሰይሳታ ፄግስ። ቃስ ባ ካዎተꬃ ግዶን ኡፋይሳ ባለይ ቦንቸታና መላ አዋጅስ። ቢታ ኡባስ እስ ላይꬃ ጊራ ማርስ። እሞታካ ባ ኬሀተꬃ መላ ሁጰን ሁጰን እሚስ።


\par }{\SH ማርድክዮስ ማቁዋ ላልስ
\par }
{\PP \VS{19}ጌላኦት ናምአንꬆ ሺቅድ ደእሽን፥ ማርድክዮስ ካዋ ዳባባን ኡትያ አሳፐ እሱዋ ግድስ።

\VS{20}ማርድክዮስ፥ “ኔኒ አይሁደ ግደይሳ ኦደስካ ኦዶፓ” ግዳ ግሾ፥ አስትራ ሀእ ጋካናዉ ኦደስካ ኦዳቡኩ። ካሰ ናአተꬃን ኪተተይሳዳ፥ ሀእካ እያዉ ኪተታዉሱ።


\par }{\PP \VS{21}ማርድክዮስ ካዎ ኬꬃን ኦꬅሸ ደእያ ዎደ፥ ካዎይ ደእያ ክፍለታ ገልያ ፐንግያ ናግያ ካዎ ሹፋታፐ ናምአት፥ ጋባትነ ታር ካዋ አርፀክስሳ እፅድ፥ ዎꬋናዉ ማቀትዶሶና።

\VS{22}ኤንታ ማቁዋ ማርድክዮስ ስእድ፥ ካወ አስትርስ ኦድን፥ እያካ ማርድክዮሳ ሱንꬃን ካዋስ ኦዳሱ።

\VS{23}ካዎይ ሀንዳባ ፕልግድ ፄልያ ዎደ፥ ኦዳይ ቱማ ግድድ በንትን፥ ሄ ናምኡ አሳታ ካቅድ ዎꬍስ። ሀ ሀኖታይ ካዋ አርፀክስሳ ታርከ ፃፍያ ማፃፋን ፃፈትስ።




\par }\Chap{3}{\SH ሃም አይሁደታ ꬋይሳናዉ ማቅስ
\par }
{\PP \VerseOne{1}ሄሳፈ ጉየ፥ ካዎይ አርፀክስስ ሃማ ጌተትያ ባራ ኦይሳ ሹማተꬃ ꬎቅስድ፥ ባ ሀላቃታ ሀላቃ ኦꬅድ ሹምስ። ሃማ አዋይ ሀማዳት አጋጋ ኮቸ።

\VS{2}ካዎይ ኪትድ ዎꬅዳ ግሾ፥ ካዎ ጋꬎ ፐንገን ኦꬅያ ሀላቃት ኡባይ ሃም አꬍያ ዎደ ጉልባትድ እያ ቦንቾሶና። ግዶሽን፥ ማርድክዮስ ሃማስ ጉልባቶናነ እያ ቦንቾና እፅስ።

\VS{3}ሄ ዎደ ካዎ ጋꬎ ፐንገን ኦꬅያ ሀላቃት ማርድክዮሳ፥ “አይስ ካዋ ኪታ ፖሎና እፃይ?” ያግድ፥

\VS{4}ጋላስ ጋላስ እያዉ ኦዶሶና። ሽን እ ኤንቲ ኦደይሳ ስአናዉ ኮይቤና። ኡባ ቃስ፥ “ታኒ አይሁደ አስ ግድያ ግሾ፥ ሃማስ ጉልባታናዉነ እያ ቦንቻናዉ ዳንዳእከ” ያግስ።

\par }{\PP ሄሳፈ ጉየ፥ “ማርድክዮስ ኦድያ ጋሱዋ ስእድ፥ ሃም ዋናንዴሻ!” ያግድ እያዉ ኦድዶሶና።

\VS{5}ማርድክዮስ ባዉ ጉልባቶናይሳነ ባና ቦንቾናይሳ ሃም ኤርዳ ዎደ ሀንቆ ኤፅስ።

\VS{6}ሄሳ ቦላ ቃስ፥ ማርድክዮስ አይሁደ አስ ግደይሳ ኤርድ፥ እያ ፃላላ ዎꬎይ ላፋባ ግድ ቆፕዳ ግሾ፥ አርፀክስሳ ካዎተꬃን ደእያ አይሁደ ኮቻ ኡባ ꬋይሳናዉ ቆፕስ።


\par }{\PP \VS{7}አርፀክስስ ካዎትዳ ታማነ ናምአንꬆ ላይꬃን፥ ንሳነ ጌተትያ ኮይሮ አጌናን፥ አይሁደታ ዎꬍያ አጌናነ ጋላሳ ኤራናዉ፥ ፑርማ ጌተትያ ሳማ እያ ስንꬃን የጋና መላ ሃም ኪትስ። ሄ ሳማይ ዎꬍዳ ማራን፥ አዳረ ጌተትያ ታማነ ናምአንꬆ አጌናን፥ ታማነ ሄꬓንꬆ ጋላስ አይሁደት ዉርያ ጋላስ ግደይስ ቃሸትስ።


\par }{\PP \VS{8}ሄሳፈ ጉየ፥ ሃም ካዋ አርፀክስሳኮ ሀይሳዳ ያግስ፤ “ነ ካዎተꬃ ግዶን ኡባ በሳን ላለትድ ደእያ እስ ኮቻይ ደኤስ። ኤንታ ደኦ ማራይ ሀራ አሳይሳፈ ዱማ፤ ሄሳ ፃላላ ግዶናሽን፥ ኤንቲ ካዎ ህግያስ ሃረቶኮና። ሄሳ ግሾ፥ ኔኒ ኤንታ ደኦ ጋዳ ስእ ጊኮ፥ ሄስ ሎኦ ግደና።

\VS{9}ሄሳ ግሾ ካዋዉ፥ ሀ ቆፋይ ነና ኡፋይስኮ፥ ሀ አሳታ ዎꬍድ ꬋይሳና መላ አዋጆ ከሳ። ሄሳ ነ ኦꬅኮ፥ ታኒ ሄꬑ ፄታነ ኦይታሙ ሙኩሉ ክሎ ግራመ ብራ ካዎ ቡቁራ ምንጅያ ኬꬃ ገልሳናዳ፥ ነ ካዎተꬃ አይሰይሳታስ እማና” ያግስ።


\par }{\PP \VS{10}ካዎይ ባ ማታ ኤርሳናዉ አዋጁዋ ቦላ ዎꬅያ ምግዶ ማታመ ባ ብራꬍያፈ ከስድ፥ አይሁደታ ሞርከ ግድዳ፥ አጋጋ ኮቻስ፥ ሀማዳታ ናኣ ሃማስ እሚስ።

\VS{11}ካዎይ ሃማ፥ “ኔኒ እማና ግዳ ብራይ ነ ማታን ደኦ፤ ሽን ሀ አሳታ ቦላ ነ ዶስዳባ ኦꬃ” ያግስ።


\par }{\PP \VS{12}ሄሳ ግሾ፥ ኮይሮ አጌናን፥ ታማነ ሄꬓንꬆ ጋላሳን፥ ሃም ካዋ ፃፈታ ኡባ ፄግድ፥ ሄ አዋጆይ ቢታ ኡባን ደእያ አሳስ ዱማ ዱማ ዶናንነ ዱማ ዱማ ፕዳለን ፃፈትድ፥ ካዎፐ ጋርሳራ ቢታ ሃረይሳታስ፥ አዉራጃ ሃረይሳታስነ ደረ ሀላቃታ ኡባስ ኪተታናዳ ኪትስ። አዋጆይ ካዋ አርፀክስሳ ሱንꬃን ፃፈትድ፥ ምግዶ ማታመይ እያ ቦላ ዎሰትን፥

\VS{13}ኪተትዳይሳት እያ ካዎተꬃ ኡባ ጋꬃናዳ ኪተትዶሶና። ሄ አዋጆይ፥ “አዳረ ጌተትያ ታማነ ናምአንꬆ አጌናን ታማነ ሄꬓንꬆ ጋላሳን፥ አይሁደ ኡባ፥ ያላጋ፥ ጭማ፥ ማጫ፥ አድያነ፥ ናይታ አሾና እስ ጋላስ ዉርስድ ዎꬍድ፤ ኤንታ ሻሉዋካ ቦንቅተ” ያጌስ።

\VS{14}ሄሳ ግሾ፥ ሄ ቃሸትዳ ጋላሳይ ጋክያ ዎደ አስ ኡባይ ጊገታናዳ፥ ሄ አዋጆይ ቢታ ኡባ ኪተትስነ አሳ ኡባስ አዋጀትስ።


\par }{\PP \VS{15}ካዎይ ኪትዳይሳት ቢታ ኡባ ኪታ ጋꬅዶሶና። ቃስ ሱሳ ካታማንካ ኦደትስ። ያትን፥ ሱሳ ካታማ አሳ ኡባይ ዳጋምስ። ሽን ካዉዋራነ ሃማራ እስፈ ኡትድ፥ ዎይነ ኡሻ ኡዮሶና።




\par }\Chap{4}{\SH ማርድክዮስ አስትሮ ማደ ኦይችስ
\par }
{\PP \VerseOne{1}ማርድክዮስ ሀ ሀንዳባ ኡባ ስእዳ ዎደ፥ አዛንድ ባ ማኡዋ ፔꬍድ፥ ካዮ ማኦ ማእድ፥ ባ ሁጰን ብዶ ቆልስ። ባ ቃላ ꬎቁ ኦꬅድ፥ ይባታ ዬሆ ዬክሸ፥ ካታማ ግዶን ዩይስ።

\VS{2}ካዮ ማኦ ማእድ ካዎ ኬꬅ ገላናዉ ኦንካ ዳንዳኦና ግሾ፥ እ ካዎ ኬꬅ ገልያ ፐንግያ ጋካናዉ ብስ።

\VS{3}ካዋ አዋጆይ ስኤትዳ ቢታ ኡባን አይሁደታ ግዶን ግታ ካዮይ፥ ፆም፥ ዬሆይነ ዘለልስ ዶመትስ። ኤንታፈ ዳሮት ቃስ ካዮ ማኦ ማእድ፥ ካዮታናዉ ብዶ ቦላ ኡትዶሶና።


\par }{\PP \VS{4}አስትር ዳንግርፀትነ እዮ ናግያ ሹፋት ይድ፥ ማርድክዮሳባ እዉ ኦድዳ ዎደ እያ ዳሮ አዛናሱ። ማርድክዮስ ካዮ ማኡዋ ቃርድ፥ ሀራ ማኦ ማአና መላ እያዉ ማኦ የዳሱ፤ ሽን እ ኤኮና እፅስ።

\VS{5}ሄሳፈ ጉየ አስትራ፥ ካዎይ እዉ ኪተታና መላ ዎꬅዳ ሀታካ ጌተትያ ሹፋ ፄጋዳ፥ ማርድክዮሳ መቶይ አይበኮ ቃስ እ አይስ ካዮትያኮ ኤራና መላ እያኮ ኪታሱ።

\VS{6}ሀታክ ካዎ ኬꬅ ገልያ ፐንግያ ማታን ካታማ ዳባባን ደእያ ማርድክዮሳኮ ብስ።

\VS{7}ማርድክዮስ፥ ባ ቦላ ጋክዳባ ኡባ ቆንጭስድ፥ እያዉ ኦድስ። ቃስ አይሁደታ ኩመꬅ ዉርሳናዉ ሃም ካዎ ቡቁራ ምንጅያ ኬꬃስ እማናዉ ቆፕዳ ሚሽያ ልክያራ ኡባ አሾና ጌሽድ ኦድስ።

\VS{8}ሄሳ ፃላላ ግዶናሽን፥ አይሁደታ ዉርሳናዉ ሱሳ ካታማን ከይዳ አዋጆይ ፃፈትዳ ዎርቃትያ አስትርስ እማና መላነ ሀንያባ ኡባ እዉ ኦዳና መላ ኦድስ። ቃስ አስትራ ካዋኮ ገላዳ፥ ባ አሳይ ዉሮናዳ ጋናታና መላ ሀታካስ ኦድስ።


\par }{\PP \VS{9}ሀታክ ይድ፥ ማርድክዮስ ግዳባ ኡባ አስትርስ ኦድስ።

\VS{10}አስትራ፥ ሀታካ ዛራዳ፥ ማርድክዮሳኮ ሀይሳዳ ያጋዳ ኪታሱ።

\VS{11}“ማጫ ግድን፥ አደ ግድን፥ ኦንካ ፄገቶና ደእሸ፥ ካዉዋራ ጋሄታናዉ ካዎ ጋꬎስ ግዶ ዳባባ ገልኮ፥ ሀይቆ። ሽን እ ፄገቶና ካዋኮ ገልያ ዎደ ካዎይ ባ ዎርቃ ፃምኣ ፄራ እያኮ ዛሪድ በስኮ፥ ሄ ኡራ ፃላል ፓፃ አቴስ። ሀ ህግያ ካዋ ዞረይሳታፐ ብድ፥ ጮ አሳ ጋካናዉ ደእያ አስ ኡባይ ኤሬስ። ሽን ታኒ ሀስታሙ ጋላስ ግዶሳፐ ካዋኮ ገላናዉ ፄገታ ኤርከ” ያጋሱ።


\par }{\PP \VS{12}ማርድክዮስ አስትራ ኪትዳ ኪታ ስእዳፐ ጉየ፥

\VS{13}ሀይሳዳ ያግድ ኢኮ ኪትስ፤ “ታኒ ካዎ ጋꬎን ደእያ ግሾ፥ ሀራ አይሁደታፐ አትሽን፥ ታና ቦችያባይ ባዋ ጋዳ ቆፖፋ!

\VS{14}ኔኒ ሀይሳ መላ ዎደን ስእ ጊኮ፥ አይሁደታስ ማዶይ ሀራሶፐ ያና። ኤንቲ ቱማ አታና፤ ሽን ኔንነ ነ አዋ ኬꬃ አሳይ ሀይቃና። ኔኒ ካዎ ማቾ ግዳዳ ይዳይ ሀይሳ መላ ዎደሰኮ ኦን ኤሪ?” ያግስ።


\par }{\PP \VS{15}አስትራ ማርድክዮሳኮ ሀይሳዳ ያጋዳ ዛራዳ ኪታሱ፤

\VS{16}“ባዳ ሱሳ ካታማን ደእያ አይሁደታ ኡባ ሺሻ፤ ፆምድ ታዉ ዎስተ። ሄꬑ ጋላስነ ሄꬑ ቃም ዉራና ጋካናዉ፥ ካꬅ ሞፕተ፤ ሃ ኡዮፕተ። ታኒ ታና ሀጋዝያ ማጫታራ ሄሳዳ ፆማና። ሄሳፈ ጉየ፥ ህግያን ድገትዳባ ግድኮካ፥ ካዎይ ደእያ በሳ ታኒ ገላና። ታኒ ሀይቅኮካ ሀይቃና” ያጋሱ።


\par }{\PP \VS{17}ማርድክዮስ ብድ፥ አስትራ እያ ኪትዳይሳዳ ኡባ ኦꬅስ።




\par }\Chap{5}{\SH አስትራ ካዋ ኦይቻሱ
\par }
{\PP \VerseOne{1}ፆማይ ዶመትን ሄꬓንꬆ ጋላስ አስትራ ካዎተꬃ ማኦ ማአዳ፥ ካዎ ጋꬎን ግዶ ዳባባ ገላዳ ኤቃሱ። ካዎይ ካዎ ኬꬅ ገልያ ፐንግያን ደእያ ባ አራታን ኡትስ።

\VS{2}አስትራ ገላዳ፥ ግዶ ዳባባን ኤቅዳሮ ካዎይ በእድ እን ኡፋይትዳ ግሾ፥ ባ ዎርቃ ፃምኣ ኢኮ ምጭስ። እያ ሺቃዳ ፃምኣ ፄራ ቦቻሱ።

\VS{3}ካዎይ ኢኮ፥ “ካወ አስትረ፥ ኔኒ ታኮ አይስ ያዲ? ቃስ ኔኒ ታና ኦይችያባይ አይቤ? ሀር አቶሽን ታ ካዎተꬃፈ ባጋ ግድኮካ፥ ታ ነዉ እማና” ያግስ።


\par }{\PP \VS{4}አስትራ ዛራዳ፥ “ካዋዉ፥ ነና ኡፋይስያባ ግድኮ፥ ታኒ ነዉ ጊግስዳ ግብራ ማናዉ ኔራ ሃማራ ናምአይ ሀች ኦማርስ ያኮ ዶሳይስ” ያጋሱ።


\par }{\PP \VS{5}ሄሳፈ ጉየ ካዎይ፥ “ኑኒ አስትራ ጊግስዳ ግብራስ ባናዉ ሃማ ኤለስድ ኤህተ” ያግስ። ሄሳ ግሾ ናምአይ ሄ በሳ ብዶሶና።

\VS{6}ኤንቲ እስፈ ዎይነ ኡሻ ኡይሽን፥ ካዎይ ናምአንꬆ አስትሮ፥ “ኔኒ ታና ዎስያባይ አይቤ? ታኒ ነዉ እማና። ቃስ ኔኒ ታና ኦይችያባይ አይቤ? ሀር አቶሽን ታ ካዎተꬃፈ ባጋ ግድኮካ፥ ታ ነ ኦይሻ ፖላና” ያግስ።


\par }{\PP \VS{7}አስትራ ዛራዳ ታ ኦይቸይነ ታ ዎሰይ ሀይሳ፤

\VS{8}“ካዋዉ፥ ኔኒ ታናን ኡፋይትያባ ግድኮ፥ ቃስ ታኒ ዎስያባ እማናዉነ ታ ኦይሻ ፖላናዉ ኔኒ ዶስያባ ግድኮ፥ ዎንቶ ታ ጊግስያ ሀራ ግብራስ ኔራ ሃማራ ያና መላ ኦይቻይስ። ታኒ አይ ኮያኮ ሄ ዎደ ነዉ ቆንጭሳና” ያጋሱ።


\par }{\SH ሃም ማርድክዮሳ ዎꬍሳናዉ ማቅስ
\par }
{\PP \VS{9}ሃም ግብራ በሳፈ ከይድ ብያ ዎደ፥ ዳሮ ኡፋይትዳ ግሾ፥ ባ ዎዛናን ኡፋይስ ኖጩ ግሸ ብስ። ሽን እ ካዎ ኬꬅ ገልያ ፐንግያ ማታራ አꬍድ ብያ ዎደ ያን ኡትዳ ማርድክዮሳ በእስ። እያዉ ደንድቦናይሳነ ያይድ ኮኮርቦናይሳ በእድ ሃም ይሎ ኤፅስ።

\VS{10}ግዶሽን፥ ባ ይሉዋ ዳንዳእድ ብድ ባ ሶ ጋክስ።

\par }{\PP ሄሳፈ ጉየ፥ ባ ላገታነ ባ ማችዉ ዞሳራ ፄግስድ፥

\VS{11}ሃም ባ ዱረተꬃ ልክያ፥ ባ አደ ናይታ ታይቡዋ፥ ካዎይ ባና ቦንችዳ ቦንቹዋነ ሀራ ሀላቃታፐነ ካዎ ሞርናታፐ አꬍያ ሹማተꬅ እምድ፥ ዋትድ እያ ቦንችዳኮ ናሸትስ።

\VS{12}ጉጅድካ ሃም፥ “ሀር አቶሽን ካውያ አስትራካ ባ ጊግስዳ ግብራስ ካዉዋራ ባና መላ ታፐ አትሽን፥ ሀራ ኦናካ ፄጋቡኩ። ቃስ ዎንቶካ ካዉዋራ ባና መላ ታና ፄጋሱ።

\VS{13}ሽን አይሁደ ግድዳ ማርድክዮስ ካዎ ኬꬅ ገልያ ፐንገን ኡትዳይሳ በእያ ዎደ ሀ ኡባይካ ታና ኡፋይሰና” ያግስ።


\par }{\PP \VS{14}ሄ ዎደ እያ ማችያ ዞሳራነ እያ ላገት ኡባይ ሀይሳዳ ያግዶሶና፤ “ኔኒ እሻታሙ ዋꬋ ምꬅ ኤስሳዳ ዎንቶ ጉራ ማርድክዮስ ካቀታና መላ ካዋ ኦይቻ። ሄሳፈ ጉየ፥ ኡፋይታሸ ግብራ ማናዉ ባ” ያግዶሶና። ሃማ ሀ ቆፋይ ኡፋይስዳ ግሾ፥ ኤንቲ ግዳይሳዳ ካቃ ምꬅ ጊግስስ።




\par }\Chap{6}{\SH ማርድክዮስ ቦንቸትስ
\par }
{\PP \VerseOne{1}ሄ ዎደ ቃማ ካዋ ꬍስኮይ ኤኮና እፅስ። ሄሳ ግሾ፥ ካዎይ ካዎ ታርከ ፃፍያ ማፃፋ ኤህድ፥ ካሰ ሀንዳ ታርከታ እያዉ ናባባና መላ ኪትስ።

\VS{2}ናባበትዳ ታርከታፐ እሶይ ማርድክዮስ ኦꬅዳባ። ሄስካ፥ ካዎይ ደእያ ክፍልያ ናግያ፥ ጋባታነ ታራ ጌተትያ ናምኡ ሹፋት ካዋ ዎꬋናዉ ማቅዳ ማቁዋ ማርድክዮስ ቆንጭስስ።

\VS{3}ካዎይ፥ “ያትን፥ እ ሄሳ ኦꬅዳ ግሾ እያዉ እመትዳ ሹማተꬃይ ዎይኮ ዎይቶይ አይቤ?” ያግስ።

\par }{\PP ካዋ አይለት ዛሪድ፥ “እያዉ አይኮይ ኦሰትቤና” ያግዶሶና።


\par }{\PP \VS{4}ካዎይ ዛሪድ፥ “ካረ ዳባባን ደኤይ ኦኔ?” ያግስ። ሄ ዎደ ባ ጊግስዳ ምꬃን ማርድክዮሳ ካቃናዉ፥ ካዋ ኦይቻናዉ፥ ሃም ካረ ዳባባ ገልሸ ደኤስ።


\par }{\PP \VS{5}ካዋ አይለት፥ “ሃም ካረ ዳባባን ኤቅስ” ያግዶሶና።

\par }{\PP ካዎይ ዛሪድ፥ “ሃ ገላ ጊተ” ያግስ።


\par }{\PP \VS{6}ሃም ገልዳፐ ጉየ ካዎይ፥ “ካዎይ ቦንቻናዉ ዶስያ አሳስ አይ ኦꬃናዉ ኮሺ?” ያግድ ኦይችስ።

\par }{\PP ሃም፥ “ካዎይ ታፐ ሀራ ኦና ቦንቻናዉ ዶሲ?” ያግድ ባ ዎዛናን ቆፕስ።

\VS{7}ሄሳ ግሾ፥ ሃም ካዋስ ያግድ ዛርስ፤ “ካዎይ ቦንቻናዉ ዶስያ አሳስ፥

\VS{8}ካዎይ ባ ካዎተꬃ ማኡዋ ኤህሶ፤ ባ ቶግያ ፓራ ሁጰን ጉቸ ዎꬆ።

\VS{9}ሄሳፈ ጉየ፥ ካዎይ ባ ሞርናታፐ እስ ዳሮ ቦንቸትዳይሳ ፄግስድ፥ ካዎተꬃ ማኦ እያ ማይዛናዳነ ካዋ ፓራ ቦላ እያ ኡትስድ፥ ካታማ ዳባባ ከሳናዳ ኪቶ። ያትኮ ሄ ዳሮ ቦንቸትዳ ሞርናይ እያ ስንꬃን ሄመትሸ፥ ‘ካዎይ ቦንቻናዉ ዶስያ ኡራስ ሀይሳዳ ኦꬄስ’ ያግድ አዋጆ” ያግስ።


\par }{\PP \VS{10}ካዎይ ዛሪድ፥ ሃማ ሀይሳዳ ያግድ ኪትስ፤ “ህዛ ኤለሳ ደንዳዳ ካዎተꬃ ማኡዋነ ታ ፓራ ኤካዳ፥ ነ ግዳይሳዳ አይሁደ ግድዳ ማርድክዮሳስ ኦꬃ። እ ካዎ ኬꬅ ገልያ ፐንገን ደኤስ። ነ ግዳይሳፈ እስባካ አሾፋ” ያግስ።


\par }{\PP \VS{11}ሄሳ ግሾ፥ ሃም ማርድክዮሳ ካዎተꬃ ማኦ ማይዝድ፥ ካዋ ፓራ ቦላ ኡትስስ። ቃስ ካታማ ዳባባን እያፐ ስንꬃራ ሄመትሸ፥ “ካዎይ ቦንቻናዉ ዶስያ ኡራስ ሀይሳዳ ኦꬄስ” ያግድ አዋጅስ።


\par }{\PP \VS{12}ሄሳፈ ጉየ፥ ማርድክዮስ ካዎ ኬꬅ ፐንገ ጉየ ስሚድ ብስ። ሽን ሃም ዳሮ አዛንዳ ግሾ፥ ጉሉንትድ፥ ኤለስሸ ባ ሶ ብስ።

\VS{13}ባና ጋክዳባ ኡባ ባ ማቸ ዞሳርስነ ባ ላገታስ ኦድስ። ኤንቲ እያኮ፥ “እያ ስንꬃን ኔኒ ካዉያናዉ ዶምዳ ሀ አደይ፥ ማርድክዮስ፥ አይሁደ አስ ግድኮ፥ ነ እያራ ኤቀታዳ፥ እያ ፆናናዉ ዳንዳአካ፤ ቱማ እ ነና ꬋይሳና” ያግዶሶና።


\par }{\PP \VS{14}ኤንቲ ቡሮ ሄሳ ኦደትሽን፥ ካዋ ሹፋት ጋክድ፥ ሃማ አስትራ ጊግስዳ ግብራስ ኤለስድ ኤፍዶሶና።




\par }\Chap{7}{\SH ሃም ካቀትስ
\par }
{\PP \VerseOne{1}ካዎይነ ሃም አስትር ግብራ ማናዉ ብዶሶና።

\VS{2}ሄ ናምአንꬆ ጋላስ ግብራስ ብድ፥ ኤንቲ ዎይነ ኡሻ ኡይሽን፥ ካዎይ፥ “ካወ አስትረ፥ ኔኒ ዎስያባይ አይቤ? ታኒ ነዉ እማና። ኔኒ ታና ኦይችያባይ አይቤ? ሀር አቶሽን ታ ካዎተꬃፈ ባጋ ግድኮካ፥ ታኒ ነ ኦይሻ ፖላና” ያግድ ኦይችስ።


\par }{\PP \VS{3}ካውያ አስትራ ዛራዳ፥ “ካዋዉ፥ ኔኒ ታናን ኡፋይትዳባ ግድኮ፥ ቃስ ታ ኦይሻካ ፖላናዉ ዶስያባ ግድኮ፥ ታ ዎሳይነ ታ ኦይሻይ ታነ ታ አሳይ ሀይቆና አታና መላሳ።

\VS{4}ታነ ታ አሳይ እሶይካ አቶና ኡባይ ሀይቆስ ባይዘትዳ። ኑኒ ባይዘትዳይ ማጫ አይለነ አደ አይለ ግድድ ደአናሳ ግድያኮ፥ ታኒ ስእ ጋና። ሄሳ መላ መቶይ ካዋ ዋይሳናዉ በሲያባ ግደና” ያጋሱ።


\par }{\PP \VS{5}ካዎይ አርፀክስስ ዛሪድ፥ “ሄሳ ኦꬃናዉ ፃልታምዳይ ኦኔ? እ ሄ አደይ አዉን ደኢ?” ያግድ ካውዉ አስትሮ ኦይችስ።


\par }{\PP \VS{6}አስትራ፥ “ኑ ሞርከይ፥ ኑና ꬋይሳናዉ ኮየይ፥ ሀ ኢታ አድያ ሃማ” ያጋሱ።

\par }{\PP ሄ ዎደ ሃም ካዋ ስንꬃንነ ካወ ስንꬃን ዳሮ ዳጋምስ።

\VS{7}ካዎይ ዳሮ ሀንቀትድ፥ ባ ኡትዳ በሳፈ ደንድ፥ ካዎ ጋꬎ አታክልተ በሳ ብስ። ሽን ሃም ካዎይ እያ ቦላ ኢታባ ኤሀናዉ ቆፕዳይሳ ኤርዳ ግሾ፥ አስትራ እያ ሀይቆፐ አሻና መላ ዎሳናዉ ጉየ አትስ።


\par }{\PP \VS{8}ካዎይ አታክልተ በሳፈ ስሚድ ገልያ ዎደ፥ ሃም ካዊዉ አስትሮ ማሮታ ዎሳናዉ፥ እያ ኡትዳ አርሳ ቦላ ጉፋንዳይሳ በእስ። ካዎይ ይሎ ኤፅድ፥ ባ ቃላ ꬎቁ ኦꬅድ፥ “ላ ሀ አደይ ሀይሳን ካዎ ኬꬃን፥ ታ ስንꬃን፥ ካውዉ ካዉሻናዉ ኮይዬ?” ያግስ።

\par }{\PP ካዎይ ቡሮ ሄሳ ሃሳይሽን፥ ካዎ ሹፋት ይድ፥ ሃማ ሶምኡዋ ጎዝዶሶና።

\VS{9}ኤንታፈ እሶይ፥ ሀርቦና ጌተትያ ሹፋይ፥ “ካዋዉ፥ ሃም ነና ሀይቆፐ አሽዳ ማርድክዮሳ ካቃናዉ ኤስዳ እሻታሙ ዋꬋ ምꬅ እያ ሶን ደኤስ” ያግስ።

\par }{\PP ካዎይ ዛሪድ፥ “ሃማ ኤፍድ፥ ሄ ምꬃን ካቅተ” ያግድ ኪትስ።


\par }{\PP \VS{10}ሄሳ ግሾ፥ ማርድክዮሳ ካቃና ግድ ጊግስዳ ምꬃን ሃም ካቀትስ። ሄሳፈ ጉየ፥ ካዋ ሀንቆይ ዶችስ።




\par }\Chap{8}{\SH አይሁደታ ግሾ ከይዳ አዋጆ
\par }
{\PP \VerseOne{1}አይሁደታ ሞርከይ ሃም ካቀትዳ ጋላስ ካዎይ አርፀክስስ ሃማ ሻሉዋ ኡባ ካወ አስትርስ እሚስ። ቃስ ማርድክዮስ እዉ ማታ ዳቦ ግደይሳ አስትራ ካዋስ ኦዳሱ። ሄሳ ግሾ፥ ሄ ዎደፐ ዶምድ፥ ማርድክዮስ ካዋኮ ገላናዉ ዳንዳእስ።

\VS{2}ካዎይ ሃማፐ ጉየ ኤክዳ ባ ምግዶ ማታምያ ከስድ፥ ማርድክዮሳስ እሚስ። አስትራ ማርድክዮሳ ሃማ ሻሉዋ ቦላ አዋያዳ ሹማሱ።


\par }{\PP \VS{3}ሄሳፈ ጉየ፥ አስትራ ዬካሸ፥ ካዋ ቶሆ ቦላ ኩንዳዳ፥ አጋጋ ኮቸ ግድዳ ሃም አይሁደታ ቦላ ቱክዳ ኢታ ማቆይ ኦሶን ፔኦና መላ ካዋ ዎሳሱ።

\VS{4}ያትን፥ ካዎይ ባ ዎርቃ ፃምኣ እዉ ምጭን፥ እያ ደንዳ ኤቃዳ፥

\VS{5}“ካዋዉ፥ ኔኒ ታናን ኡፋይትዳባ ግድኮ፥ ቃስ ታ ኦይሻካ ፖላናዉ ኔኒ ዶስዳባ ግድኮ፥ ነ ካዎተꬃ ግዶን ደእያ አይሁደ ኡባ ኩመꬅ ዎꬋና መላ፥ አጋጋ ኮቸ ግድዳ ሀማዳታ ናአይ ሃም ከስዳ አዋጁዋ ሻርያ ሀራ አዋጆ ከሳናዳ ዎሳይስ።

\VS{6}ሀ ኡባ ꬋዮይ ታ አሳ ቦላነ ታ ዳቦታ ቦላ ጋክያ ዎደ ታኒ ስእ ጋዳ ዋና ፄሎ?” ያጋሱ።


\par }{\PP \VS{7}ሄሳፈ ጉየ፥ ካዎይ አርፀክስስ፥ ካውዉ አስትሮነ አይሁደ ግድዳ ማርድክዮሳ ሀይሳዳ ያግስ፤ “ሃም አይሁደታ ዎꬋናዉ አዋጆ ከስዳ ግሾ፥ ታኒ ምꬃን እያ ካቅስዳይሳነ እያ ሻሉዋ ኡባ ካወ አስትርስ እምዳይሳ ህንተ ኤሬታ።

\VS{8}ግዶሽን፥ ካዎ ጋꬎ ማታመ ዎꬅን፥ ካዋ ሱንꬃን ከይዳ አዋጆይ ላመታናዉ ዳንዳኤና። ሄሳ ግሾ፥ ህንተ ህንተ ባጋራ አይሁደታ ማዳናዉ ኮይዳባ ፃፍተ። ሄሳ ታ ሱንꬃን ፃፍድ፥ ካዎ ማታምያ እያ ቦላ ዎꬅተ” ያግስ።


\par }{\PP \VS{9}ንሳነ ጌተትያ ሄꬓንꬆ አጌናን፥ ላታማነ ሄꬓንꬆ ጋላሳን፥ ማርድክዮስ ካዋ ፃፈታ ኡባ ፄግድ፥ ህንደፈ ብድ ቶጰ ጋካናዉ ደእያ ፄታነ ላታማነ ላፑን ቢታታን ካዎፐ ጋርሳራ ሃረይሳታስ፥ አዉራጃ አይሰይሳታስነ ቢታ ሀላቃታስ የድያ አዋጆ ፃፍስስ። አዋጆይ ዱማ ዱማ ዶናንነ ዱማ ዱማ ፕዳለን ፃፈትስ፤ ቃስ አይሁደታስካ ኤንታ ዶናንነ ኤንታ ፕዳለን ፃፈትስ።

\VS{10}ማርድክዮስ ሄ አዋጁዋ ኡባ ካዋ አርፀክስሳ ሱንꬃን ፃፍስድ፥ ካዎ ማታመ ዎꬅድ፥ ካዎ ጋፃታን ꬊከትዳ፥ ኤሶትያ ፓራታ ቶግያ አሳታ ቦላ ቢታ ኡባ የድስ።


\par }{\PP \VS{11}ካዎይ ከስዳ አዋጆይ፥ ካታማታን ደእያ አይሁደት እስፈ ሺቃናዉነ ባንታ ቦላ ያባ ኦለትድ ዛራናዉ ዳንዳአና መላ ማታ እሜስ። ቃስ ኦላ ሚሽያ ኦይክድ፥ አይ ቢታፈካ፥ ኤንታ ኦላናዉ የይሳታ፥ ኤንታ ናይታራነ ኤንታ ማቸታራ ኡባ እሱዋካ አሾና ዎꬋናዉነ ኤንታ ሻሉዋ ቦንቅድ ኤካናዉ ማታ እሜስ።

\VS{12}አይሁደት ካዋ አርፀክስሳ ካዎተꬃን ሄሳ ኦꬃናዉ ቃችዳ ጋላሳይ፥ አዳረ ጌተትያ ታማነ ናምአንꬆ አጌናን፥ ታማነ ሄꬓንꬆ ጋላሳና።

\VS{13}ካዋ አዋጁዋ ቢታታ ኡባን ደእያ አሳይ ኤራናዳ፥ ህገ ግድድ አዋጀትስ። ሄስካ አይሁደት ባንታ ሞርከታ ቦላ ሀሎ ከያናዉ ባንታና ጊግሳናዉ ዳንዳእሴስ።

\VS{14}ኪተተይሳት ካዎ ኬꬃ ፓራታ ቶግድ፥ ካዋ ኪታ ጋꬃናዉ ኤለስድ ብዶሶና። ቃስ ሱሳ ካታማን ሀ አዋጆይ አሳ ኡባስ ኦደትስ።


\par }{\PP \VS{15}ማርድክዮስ ካሎሰነ ቦꬃ ካዎተꬃ ማኦ ማእድ፥ ኦቻ ቴራ ዳንያነ ሊኖፐ ኦሰትዳ ካባ ቦላራ ማእስ፤ ቃስ ግታ ዎርቃ ካላቻ ዎꬅድ፥ ካዋ ስንꬃፈ ከይስ። ሱሳ ካታማይ እልልሳንነ ኡፋይሳን ኖጩ ግስ።

\VS{16}ሄስ አይሁደታስ ግታ ኡፋይስ፥ እልልስነ ቦንቾ ዎደ ግድስ።

\VS{17}ሄሳ ግሾ፥ ካዋ አዋጆይ ናባበትዳ ቢታንነ ካታማ ኡባን ደእያ አይሁደት ግታ ባኣለ ከስድ፥ ኡፋይትሸነ ግብራ ምሸ ፔእዶሶና። ሄሳ ጋሶን አይሁደታስ ያይድ፥ ያን ደእያ ሀራ ዛረ አሳፐ ዳሮት አይሁደ ግድዶሶና።




\par }\Chap{9}{\SH አይሁደታ ፆኑዋ
\par }
{\PP \VerseOne{1}አዳረ ጌተትያ ታማነ ናምአንꬆ አጌናን ታማነ ሄꬓንꬆ ጋላሳይ ጋክስ። ሄ ጋላስ፥ ካዎይ ኮይሮ ከስዳ አዋጁዋ ማራን ሞርከት አይሁደታ ፆናና ግዳ ቆፕዳ ጋላሳ። ሽን ኦዳይ ሽረት ዎꬍን፥ አይሁደት ባንታ ሞርከታ ፆንዶሶና።

\VS{2}ካዋ አርፀክስሳ ካዎተꬃን ደእያ አይሁደት ኡባይ ባንታና ቆሀናዉ ኮይያ ኡባ ꬋይሳናዉ ባንታ ካታማን ካታማን እስፈ ሺቅዶሶና። ሀራ ዛረ ግድዳ አሳይ ኤንታዉ ያይዳ ግሾ፥ ኤንታራ አይ አስካ ኤቀታናዉ ዳንዳእቤና።

\VS{3}ኤንቲ ማርድክዮሳስ ያይዳ ግሾ፥ ካዎፐ ጋርሳራ ቢታ ሃረይሳት፥ አዉራጃ አይሰይሳትነ ቢታ ሀላቃት ኡባይ አይሁደታ ማድዶሶና።

\VS{4}ማርድክዮስ ካዎ ጋꬎን ግታ ማት እመትዳነ ዎልቃን ጉጅ ጉጅ ብያ አስ ግደይስ ሄ ካዎተꬃን ደእያ ቢታ ኡባን ኤረትስ።


\par }{\PP \VS{5}ሄ ጋላስ አይሁደት ባንታ ሞርከታ ኡባ ማሻን ጎይርድ ዉርስዶሶና፤ ባንታና እፅያ ኡባ ቦላ ኮይዳባ ኦꬅዶሶና።

\VS{6}ዋና ካታማ ግድዳ ሱሳ ፃላላን እቻሹ ፄቱ አሳ ዎꬍዶሶና።

\VS{7}ኤንቲ ፓርሻንዳታ፥ ዳልፎና፥ አስፓታ፥

\VS{8}ፖራታ፥ አዳላ፥ አርዳታ፥

\VS{9}ፓርማሽታ፥ አርሳያ፥ አርዳያነ ዋይዛታ ዎꬍዶሶና።

\VS{10}ኤንቲ አይሁደታ ሞርከ ግድዳ ሃማ ናይታ። ሽን ኤንቲ ኤንታ ሻሉዋ ቦንቅቦኮና።


\par }{\PP \VS{11}አይሁደት ሱሳ ካታማን ዎꬍዳ አሳ ታይቦይ አፑነኮ ሄ ጋላስ ካዋስ ኦደትስ።

\VS{12}ያትን፥ ካዎይ ካውዉ አስትሮ፥ “አይሁደት ዋና ካታማ ግድዳ ሱሳ ፃላላን እቻሹ ፄቱ አሳነ ታሙ ሃማ ናይታ ዎꬍዶሶና። ሄስ ሄሳ ግድኮ፥ ካዋ ቢታታን ኤንቲ ዎꬍዳይ አፑና ግዳንደሻ! ቃስ ሀእ ኔኒ ዎስያባይ አይቤ? ታኒ ነዉ እማና። ኔኒ ታና ኦይችያባይ ሀራባይ አይቤ? ታኒ ነዉ ፖላና” ያግስ።


\par }{\PP \VS{13}አስትራ ዛራዳ፥ “ካዋ ሀ ቆፋይ ኡፋይስኮ፥ ሱሳ ካታማን ደእያ አይሁደት ሀች ኦꬅዳይሳዳ ዎንቶካ ኦꬆ። ቃስ ታሙ ሃማ ናይታ አሃ ምꬃ ቦላ ካቃናዳ ኪታ” ያጋሱ።


\par }{\PP \VS{14}ካዎይ ሄሳ ኦꬃና መላ ኪትስ። አዋጆይ ሱሳ ካታማን ናምአንꬆ አዋጀትን፥ ታሙ ሃማ ናይታ አሀይ ኮጫ ቦላ ካቀትስ።

\VS{15}አዳረ ጌተትያ አጌናን ታማነ ኦይዳንꬆ ጋላሳን፥ ሱሳ ካታማን ደእያ አይሁደት እስፈ ሺቅድ፥ ሀራ ሄꬑ ፄቱ አሳ ዎꬍዶሶና፤ ሽን ሀእካ ኤንታ ሻሉዋ ቦንቅቦኮና።


\par }{\PP \VS{16}ሄ ዎደ ሱሳ ካታማፐ ጋፃራ ደእያ ካዋ ቢታታን ደእያ አይሁደት እስፈ ሺቅድ፥ ባንታ ሞርከታ ኡባ ኦልዶሶና። ኤንቲ ላፑን ታማነ እቻሹ ሙኩሉ አሳ ዎꬍዳፐ ጉየ ባንታ ሞርከታፐ ሸምፕዶሶና። ሽን ኤንታ ሻሉዋ ቦንቅቦኮና።

\VS{17}ሀይስ ኡባይ ሀንዳይ አዳረ ጌተትያ አጌናን ታማነ ሄꬓንꬆ ጋላሳና። ታማነ ኦይዳንꬆ ጋላሳን ኤንቲ ሸምፕዶሶና፤ ግብራ ምሸ፥ ኡይሸነ ኡፋይትሸ ፔእያ ጋላስ ኦꬅዶሶና።


\par }{\SH ፑርማ ባኣለ
\par }
{\PP \VS{18}ሽን ሱሳ ካታማን ደእያ አይሁደት ታማነ ሄꬓንꬆነ ታማነ ኦይዳንꬆ ጋላሳን ዎꬍሸ ፔእድ፥ ታማነ እቻሻንꬆ ጋላሳን ሸምፕዶሶና። ኤንቲ ሄ ጋላሳ ምሸ፥ ኡይሸነ ኡፋይትሸ ፔእያ ጋላስ ኦꬅዶሶና።


\par }{\PP \VS{19}ሄሳ ግሾ፥ ጉꬃ ካታማታን ደእያ አይሁደት ሀች ጋካናዉ አዳረ ጌተትያ አጌናን ታማነ ኦይዳንꬆ ጋላሳ ባኣለ ጋላስ ኦꬅድ ቦንቾሶና። ሄ ጋላሳን ሞሶናነ ኡዮሶና፤ ቃስ እሶይ እሱዋስ እሞታ እሞሶና።

\VS{20}ማርድክዮስ ሀ ሀንዳ ታርከ ኡባ ፃፍድ፥ ካዋ አርፀክስሳ ቢታ ኡባን፥ ሃሆንነ ማታን ደእያ አይሁደ ኡባስ የድስ።

\VS{21}ሄ ዳብዳብያን ማርድክዮስ አዳረ አጌናን ታማነ ኦይዳንꬆነ ታማነ እቻሻንꬆ ጋላሳታ፥ አይሁደት ላይꬃን ላይꬃን ባኣለ ጋላስ ኦꬅድ ቦንቻና መላ ኤንታዉ ኦድስ።

\VS{22}ሄ ጋላሳት አይሁደት ባንታ ሞርከታፐ ሸምፖ ደምዳ ጋላሳታ። ቃስ ሄ አጌናይ ኤንታ አዛኖይነ ዬሆይ ኡፋይሳንነ ግብራ ሙሳን ላመትዳ አጌና። ሄሳ ግሾ፥ ኤንቲ ሙሳንነ ኡሻን ኡፋይትሸ፥ እሶይ እሱዋስነ ማንቆታስ ካꬃ እሞታ እምሸ ቦንቻና መላ ኤንታዉ ኦድስ።


\par }{\PP \VS{23}አይሁደት ማርድክዮስ እምዳ ኪታ ኤክድ፥ ኤንቲ ቦንቻናዉ ዶምዳ ባልያ፥ ላይꬃን ላይꬃን አጎና ቦንቻናዉ ማእዶሶና።

\VS{24}አጋጋ ኮቻይ፥ ሀማዳታ ናአይ ሃም፥ አይሁደታ ኡባ ሞርከይ፥ ኤንታ ꬋይሳናዉ ካሰ ማቀትድ ኤንታ ዎꬍያ አጌናነ ጋላሳ ኤራናዉ ፑርማ ጌተትያ ሳማ የግስስ።

\VS{25}ሽን አስትራ ካዋኮ ገልዳፐ ጉየ፥ ሃም አይሁደታ ቦላ ማቅዳ ኢታ ማቆይ ኡባይ ጉየ ስሚድ፥ እያ ቦላ ፖለታናዳ ካዎይ ፁፈን ኪትስ። ያትን፥ ሃምነ እያ ታሙ ናይት አሀይ ምꬃን ካቀትስ

\VS{26}ሄሳ ግሾ፥ ሀ ናምኡ ጋላሳት ፑርማ ባኣለ ጌተቶሶና። ሀ ዳብዳብያን ኤንታዉ ፃፈትዳባ ኡባ ጋሶን፥ ኤንቲ ባንታ አይፈን በእዳባ ጋሶንነ ኤንታ ቦላ ጋክዳባ ጋሶን

\VS{27}አይሁደት ባንታዉ፥ ባንታ ኮቻታስነ አይሁደ ግዳናዉ ኮይያ ኡባስ፥ ሀ ባልያ ዎጋ ኦꬅድ ቦንችዶሶና። ሄስካ ላይꬃን ላይꬃን አጎና ሀ ናምኡ ጋላሳታ ቦንቻና መላሳ።

\VS{28}ሄ ጋላሳት የለታ ኡባን፥ ካታማታ ኡባን፥ አይሁደታ ኬꬃ ኡባንነ ቢታ ኡባን ቦንቸታና መላ ቃሸትስ። ሄስካ፥ አይሁደት አዉደ ግድኮካ፥ ሀ ፑርማ ጋላሳታ ቦንቻናዉነ ሄ ጋላሳታን ሀንዳባይ ኤንታ ኮቻን ዶገቶና መላ ቆፓናዉ በሴስ።


\par }{\PP \VS{29}ሄሳፈ ጉየ፥ አብካላ ናእያ፥ ካውያ አስትራነ አይሁደ አደይ ማርድክዮስ፥ ፑርማ ባልያባ ካሰ ፃፍዳ ዳብዳብያ ምንꬃናዉ ሀይሳ ናምአንꬆ ዳብዳብያ ኩመꬃ ማታን ፃፍዶሶና።

\VS{30}ሄ ዳብዳበት አርፀክስሳ ካዎተꬃን፥ ፄታነ ላታማነ ላፑን ቢታን ደእያ አይሁደታ ኡባስ ሳሮይነ ዎፓተꬅ ግዶ ግያ ሳሮታራ ፃፈትድ ኪተትዶሶና።

\VS{31}ቃስ ኤንቲ ካሰ ፆማናዉነ ካዮታናዉ ዎጋ ከስዳይሳዳ፥ ሀእ ኤንታ ግድን፥ ስንꬃፈ ያና ኤንታ ኮቻታ ግድን፥ ሀ ፑርማ ጋላሳታ ላይꬃን ላይꬃን ዎጋ ኦꬅድ ቦንቻና መላ ሄ ዳብዳበት ቆንጭሶሶና። ሄስ አይሁደ አደይ ማርድክዮስነ ካውያ አስትራ እስፈ ዞረትድ ከስዳ ኪታ።

\VS{32}ካወ አስትር ኪታይ ፑርማ ባኣለ ዎጋ ምንꬅስ፤ እካ ማፃፋን ፃፈትስ።




\par }\Chap{10}{\SH ማርድክዮሳ ግታተꬃ
\par }
{\PP \VerseOne{1}ካዎይ አርፀክስስ ባ ካዎተꬃን ጋፃፐ ጋፃ ጋካናዉ ደእያ አሳ ኡባይ ጊራ ቃንፃና መላ ዎልቃን ኪትስ።

\VS{2}እ ኦꬅዳ ግታነ ማላልስያ ኦሶት ኡባይ፥ ማርድክዮሳካ ꬎቁ ኦꬅድ ዋት ቦንችዳኮ ቆንጭስያ ታርከይ ሜዶናነ ፋርሰ ካዎተꬃ ታርከ ማፃፋን ፃፈትስ።

\VS{3}ማታን ግድኮ፥ ማርድክዮስ ካዋ አርፀክስሳፐ ናምአንꬆ። እ አይሁደታንካ ዳሮ ቦንቸትዳነ ዶሰትዳ አስ። እ ባ አሰ ግድዳ አይሁደት፥ ሳሮተꬃንነ ህርግ ባይና ዳና መላ ዳሮ ዳቡርዳ አስ።


\par }