\NormalFont\ShortTitle{ሀገ ማፃፋ}

{\MT ሀገ ማፃፋ

\par }{\IMT ጋꬃ ቆፋ

\par }{\IP ሀገ ማፃፋይ ፃፈትዳይ ክ.የ.ስ. 520 ላይꬃ ሄራና። ይሁዳ አሳይ ድኦፐ ስሚድ የሩሳላመን ዱሱ ዶምን፥ ጉꬃ ላይꬅ አꬍዳባ ግድኮካ፥ ቡሮ ፆሳ ኬꬃይ ላለትዳ መላ ደእሽና። ሄሳ ግሾ፥ ሀ ማፃፋ ኪታይ አሳ ካለይሳት፥ ፆሳ ኬꬃ ኬፃና መላ ኤንታ ደንꬃናሳ።

\par }{\IP ሀገ ማፃፋይ ኦይዱ ኪታታ ኦይክስ። እስ ኪታይ “ጎዳ ቃላይ” ሀገ ባጋራ ያግድ ቆንጭስ ግድ ኦዴስ (1:1፤ 2:1፤ 2:10፤ 2:20)።

\par }{\IPI 1. ድኦፐ ስምዳ ኮይሮ አሳይ ፆሳ ኬꬃይ ላለትድ ደእሽን፥ ኤንቲ ሎኦ ኬꬃን ደኤይሳ ቦርስ (1:4)። ኤንታ ሀኖታፐ ደንዶይሳን ፆሳይ ኤንታ አንጁዋ ተቅዳይሳነ (1:9-11)፤ አሳይ ባንታ ሀኖታ ጉየ ስሚድ ፄላና መላ ኤንታ ዞርስ (1:5፥ 7)።

\par }{\IPI 2. ኮይሮ ፆሳ ኬꬃ ቦንቹዋ በእዳ አሳይ ሀንያባ በእድ ኡፋይስ ቃንፅዶሶና (2:3)።

\par }{\IPI 3. አሳይ ጌሻተꬃን ፆሳስ ኪተታና መላ ዞሬስ (2:10-19)።

\par }{\IPI 4. ዛሩባበላስ እመትዳ ኡፋይሳ ቃላ ኦዴስ (2:20-23)።

\par }{\IP ዉርሰꬃን፥ አሳይ ኦራፅኮነ ጌሻተꬃን ደእኮ፥ ፆሳይ ኤንታዉ ሳሮነ ዱረተꬅ እማናዉ ደኤይሳ ኦድድ ኩዬስ።

\par }{\IOT ማፃፋ አይፈ ቆፋታ

\par }{\IO ፆሳ ኬꬃይ ኬፀቶ ({\IOR{1:1-15}})

\par }{\IO ግታ ቦንቾ ኡፋይሳ ቃላ ({\IOR{2:1-9}})

\par }{\IO አንጆስነ ጌሻተꬃስ ፄገተꬅ ({\IOR{2:10-19}})

\par }{\IO ዛሩባበላስ እመትዳ ኡፋይሳ ቃላ ({\IOR{2:20-23}})



\par }\ChapOne{1}{\SH ፆሳ ኬꬃይ ኬፀታና መላ እመትዳ ኪታ
\par }
{\PP \VerseOne{1}ካዎይ ዳርዮስ ካዎትዳ ናምአንꬆ ላይꬃን፥ ኡሱፑንꬆ አጌናን ኮይሮ ጋላሳን፥ ጎዳ ቃላይ ናብያ ሀገ ባጋራ ይሁዳ ቢታ ሃርያ ሳላትያላ ናኣ፥ ዛሩባበላኮነ ካህነ ሀላቃ ግድዳ እዮሳደቃ ናኣ፥ እያሱኮ ሀይሳዳ ያግድ ይስ።

\VS{2}ኡባፈ ዎልቃማ ጎዳይ፥ “ሀ አሳይ ጎዳ ኬꬃ ዛሪድ ኬፅያ ዎደይ ቡሮ ጋክቤና” ያጌስ።


\par }{\PP \VS{3}ያትን፥ ጎዳ ቃላይ ናብያ ሀገ ባጋራ ሀይሳዳ ያግስ:

\VS{4}“ታ አሳዉ፥ ታ ኬꬃይ ላለትድ ኡትን፥ ህንተ፥ ህንተ አሌቀትዳ ኬꬃታን ዳናዉ ሀይስ ህንተዉ ዎዴ?” ያግስ።


\par }{\PP \VS{5}ሄሳ ግሾ፥ ኡባፈ ዎልቃማ ጎዳይ፥ “አነ ህንተ ህንተና ጋክሸ ደእያባ ቆፕተ።

\VS{6}ህንተ ዳሮ ዘርደታ፥ ሽን ጉꬁ ሺሽደታ። ሜታ፥ ሽን ካለከታ፤ ኡዬታ፥ ሽን አለከታ። ማኤታ፥ ሽን ህንተና ሆኤና። ዳሞዘ ኤኬታ፥ ሽን ፔꬃ ኪሰን የግያዳ ጮ ꬋዬስ” ያጌስ።


\par }{\PP \VS{7}ኡባፈ ዎልቃማ ጎዳይ፥ “አነ ህንተ ህንተና ጋክሸ ደእያባ ቆፕተ።

\VS{8}ህዛ ደርያ ቦላ ከይድ፥ ምꬅ ቃንፅድ ኤህተ፤ ታኒ እያን ኡፋይታና መላነ ቦንቸታና መላ ፆሳ ኬꬃ ዛሪድ ኬፅተ።

\VS{9}ህንተ ዳሮ ካꬅ ሺሻናዉ ቆፕደታ፥ ሽን ጉꬃ ግድስ። እያ ህንተ ሶ ገልስያ ዎደ ታ ፑንን ꬋይ አግስ። ሀይስ አይብስ ሀንዴ? ታኒ ሀይሳ ኦꬅዳይ ህንተ ኡባይ ህንተ ኬꬃ ኬꬃ ኬፅሽን፥ ታ ኬꬃይ ላለትድ አትዳ ግሾሳ።

\VS{10}ሄሳ ግሾ፥ ሳሎይ እራ ድግስ፥ ሳእ ካꬅ እሞና እፅስ።

\VS{11}ታኒ ቢታነ ዙማ ቦላ፥ ካꬃ ቦላ፥ ዎይንያነ ዛይትያ ቦላ፥ ቢት ዶልስያባ ኡባ ቦላ፥ አሳነ መህያ ቦላነ ህንተ ዳቡራ ኡባ ቦላ ኮሻ ፄጋስ” ያጌስ።

\VS{12}ሀይሳፈ ጉየ፥ ሳላትያላ ናአይ ዛሩባበል፥ ካህነ ሀላቃ ግድዳ እዮሳደቃ ናአይ፥ እያሱይነ ድኤተꬃፈ ስምዳ አሳ ኡባይ፥ ጎዳ ባንታ ፆሳ ቃላስነ ጎዳይ ኤንታ ፆሳይ ኪትዳ ናብያ ሀገ ቃላስ፥ ኪተትዶሶና፤ አሳይ ጎዳ ያይዶሶና።

\VS{13}ያትን፥ ጎዳይ ኪትዳ ሀገይ አሳኮ፥ “ ‘ታኒ ህንተራ ደአይስ’ ያጌስ” ያግድ ጎዳ ኪታ አሳስ ኦድስ።

\VS{14}ያትን፥ ጎዳይ፥ ይሁዳ ቢታ ሃርያ ሳላትያላ ናኣ፥ ዛሩባበላ፥ ካህነ ሀላቃ ግድዳ እዮሳደቃ ናኣ፥ እያሱነ ድኤተꬃፈ ስምዳ አሳ ኡባ ደንꬅስ። ኤንቲ ኡባፈ ዎልቃማ ጎዳ፥ ባንታ ፆሳ ኬꬃ ኬፆ ዶምዶሶና።

\VS{15}ሀይስ ሀንዳይ ካዎይ ዳርዮስ ካዎትዳ ናምአንꬆ ላይꬃን፥ ኡሱፑንꬆ አጌናን ላታማነ ኦይዳንꬆ ጋላሳና።




\par }\Chap{2}{\SH ኦራꬃ ኬꬃ ቦንቹዋ
\par }
{\PP \VerseOne{1}ዳርዮስ ካዎትዳ ናምአንꬆ ላይꬃን፥ ላፑንꬃ አጌናን ላታማነ እስንꬆ ጋላሳን፥ ጎዳ ቃላይ ናብያ ሀገ ባጋራ ሀይሳዳ ያግስ።

\VS{2}“ይሁዳ ሃርያ፥ ሳላትያላ ናኣ፥ ዛሩባበላስ፥ ካህነ ሀላቃ ግድዳ እዮሳደቃ ናኣ፥ እያሱስነ ድኤተꬃፈ ስምዳ አሳስ ሀይሳዳ ያጋዳ ኦዳ:

\VS{3}ሀ ፆሳ ኬꬃ ካሰ ቦንቾይ አይ መለኮ በእዳ አሳፐ ህንተ ግዶን አትዳ አስ ደኢ? ሀች ህንተ በእያ ዎደ አይ ዳኒ? ህንተ አይፍያ ስንꬃን ባይናባ ዳነኔ?

\VS{4}ግዶሽን፥ ዛሩባበላ፥ ሀእ ምና! ካህነ ሀላቃ ግድዳ እዮሳደቃ ናአዉ፥ እያሱ ምና! ቢታን ደእያ አሳዉ ህንተ ምንድ ኦꬅተ! ታኒ ህንተራ ደአይስ። ታኒ ኡባፈ ዎልቃማ ጎዳይ ሀይሳ ኦዳይስ።

\VS{5}ህንተ ግብፀፈ ከይያ ዎደ ታኒ ህንተራ ግዳና ጋዳ ጫቅዳይሳዳ ታ አያናይ ህንተራ ደእያ ግሾ ያዮፍተ!” ያግስ።


\par }{\PP \VS{6}ኡባፈ ዎልቃማ ጎዳይ፥ “ታኒ ቃንꬃ ዎደን እስ ቶሆ ጉጃዳ ሳሎታነ ሳኣ፥ አባነ ቢታ ቃꬃና።

\VS{7}ካዎተꬃታ ኡባ ቃꬃዳ ካዎተꬃታ ኡባን ደእያ ሻሎይ ሃ ያና መላ ኦꬃና። ሀ ፆሳ ኬꬃ ቦንቾን ኩንꬃና።

\VS{8}ብራይ ታባ፤ ዎርቃይ ታባ።

\VS{9}ኮይሮ ቦንቹዋፈ ሀ ናምአንꬆ ፆሳ ኬꬃ ቦንቾይ አꬋና። ታኒ ኡባፈ ዎልቃማ ጎዳይ ሀ በሳን ሳሮተꬅ እማና ያጋዳ ኦዳ” ያግስ።


\par }{\SH ሀንቆነ አንጆ
\par }
{\PP \VS{10}ዳርዮስ ካዎትዳ ናምአንꬆ ላይꬃን፥ ኡዱፉንꬆ አጌናን ላታማነ ኦይዳንꬆ ጋላሳን፥ ጎዳ ቃላይ ናብያ ሀገ ባጋራ ሀይሳዳ ያግድ ይስ።

\VS{11}ኡባፈ ዎልቃማ ጎዳይ፥ “ህገይ ዎይግያኮ ኤራናዉ ካህነታ ኦይቻ።

\VS{12}‘እስ አስ ጌሻ አሹዋ ባ አፍላ ማጫራን ቃችድ ኤክ ብሽን፥ ሄ አፍላ ማጫራይ፥ ኡይꬃ ዎይኮ ዎፅያ ዎይኮ ዎይንያነ ዛይትያ ዎይኮ ሀራ አይ ቆሞ ካꬅ ቦችኮ፥ ሄ ቦሸትዳ ካꬃይ ጌሽ ግዳናዉ ዳንዳኢ?’ ያጋዳ ኦይቻ” ያግስ።

\par }{\PP ካህነይ ዛሪድ፥ “ጌሽ ግዳናዉ ዳንዳኤና” ያግስ።


\par }{\PP \VS{13}ሀገይ ዛሪድ፥ “አሀ ቦችድ ቱንዳ እስ አስ ሀይሳታፐ እስ ቆሞ ካꬃ ቦችኮ ሄ ካꬃይ ቱና ግዳኔ?” ያግድ ኦይችስ።

\par }{\PP ካህነይ፥ “ኤ ቱናና” ያግድ ዛርስ።


\par }{\PP \VS{14}ሀገይ ዛሪድ፥ “ሀ አሳይነ ሀ ካዎተꬃይ ታ ስንꬃን ሄሳ መላ። ኤንቲ ኦꬅያ ኦሶይነ ኤንቲ እምያ እሞታይ ኡባይ ሄሳ መላ ቱና” ያጌስ ጎዳይ።

\VS{15}“ሀችፈ ዶምድ፥ ህንተ ቦላ ጋክዳባ አኬክተ! ጎዳ ኬꬃ ኬፆ ዶማናፐ ካሰ፥

\VS{16}ህንተ ናምኡ ኩንታለ ካꬅ ኤካና ግድ፥ ካꬅ ዎꬅዳ በሳ ብደታ፥ ሽን እስ ኩንታለ ፃላላ ደምደታ። እስ ፄቱ ልትሮ ዎይነ ኤካናዉ ዎይነ ጉምእያ ኦላ ብደታ፥ ሽን ህንተ ኦይታሙ ልትሮ ፃላላ ዎይነ ደምደታ።

\VS{17}ታኒ ህንተ ኩሸ ኦሶ ኡባ ቦላ መልስያ ጫርኮ፥ ካꬃ ሀርገነ ሻች የዳዳ ꬋይሳስ። ሽን ህንተ ሀ ኡባን ታኮ ስምበከታ” ያጌስ ጎዳይ።


\par }{\PP \VS{18}“ሀች ጋላሳፐ፥ ሀ ኡዱፉንꬆ አጌናን ላታማነ ኦይዳንꬆ ጋላሳፐ ዶምድ አነ አኬክተ። ጎዳ ኬꬃ ባሶይ ባሰትዳ ጋላሳፐ ዶምድ ቆፕተ።

\VS{19}ሀእ ዘረꬃስ ሀንያ ካꬅ ህንተ ሻለን ꬋይኮ፥ ዎይነይ፥ ባላሰይ፥ ኦሮማነይነ ሻማሆይ ሀች ጋካናዉ አይፎና እፅኮካ፥ ሀችፈ ዶማዳ ታኒ ህንተና አንጃና” ያጌስ ጎዳይ።


\par }{\SH ዛሩባበላስ እመትዳ ኡፋይሳ ቃላ
\par }
{\PP \VS{20}ሄ አጌናን ላታማነ ኦይዳንꬆ ጋላሳን ጎዳ ቃላይ ናምአንꬆ ሀገኮ ሀይሳዳ ያግስ።

\VS{21}ይሁዳ ሃርያ ዛሩባበላስ ሀይሳዳ ያጋዳ ኦዳ: “ታኒ ሳሎታነ ሳኣ ቃꬃና።

\VS{22}ካዎተꬃታ አራታ ሽራ የጋና፤ ኤንታ ዎልቃ ꬋይሳና። ፓራ ጋረታ ኤንታ ላገይሳታራ ሽራ የጋና፤ ኤንታ ፓራት ዉራና፤ ፓራ አሳት ዎሉ ዎꬋና።

\VS{23}‘ታ አይልያዉ፥ ሳላትያላ ናአ ዛሩባበላ፥ ታኒ ኡባፈ ዎልቃማ ጎዳይ ነና ሄ ጋላስ ኤካና። ታኒ ነና ታ ምግዶ ማታመ መላ ኦꬃና። ታኒ ነና ዶራስ’ ያጌስ” ያጋዳ ኦዳ።


\par }