\NormalFont\ShortTitle{ዳነላ ማፃፋ}

{\MT ዳነላ ማፃፋ

\par }{\IMT ጋꬃ ቆፋ

\par }{\IP ዳነላ ጌተትያ ሱንꬃ ብርሸꬃይ ፆሳይ ታዉ ዳይና ዎይኮ ታዉ ፕርደይሳ ጉሱ። ዳነል ባብሎነ ቢታን ኤረታናዉ ጋሶ ግድዳይ፥ እያ ሎኦ ካንዱዋ፥ ትንብተ እሞታ፥ ፆሳይ እያ ደኡዋን ኦꬅዳ ኦሱዋ፥ ባ እመትዳ ማታን ኤህዳ ላምያነ ድቻ (2:46-49፤ 6:1-3)።

\par }{\IP ዳነል፥ ክ.የ.ስ. 605 ላይꬃን ድኤትድ ባብሎነ ብዳ ኮይሮ አሳራ ደኤስ (1:1-2)። ዳነል ካዋ ናቡካዳናፆራ ካዎ ጋꬎን ኦꬃና መላ ዶረትዳ ናአተꬃታፐ እሱዋ። ዳነል ኢታ ካዎተꬃታ ዎደ ኡባን ባ ፆሳስ አማነትድ ደእስ። ዳነላ ማፃፋን ኤረትዳ ታርከት፥ ላፅያ እቶነ ታማ፥ ጋሞ ኦላነ ጎዳ ቦላ ፃፈትዳ ፁፍያ። ዳነል አሙሆ በኦንነ አሙሆ ብለꬃን ኤረትዳ አስ።

\par }{\IP ዳነላ ማፃፋይ ፃፈትዳ ዋና ጋሶት ናምአ። ሄሳትካ:-

\par }{\IPI 1. አይሁደ ግዶና ደርያን ድኤትድ አይለ ግድድ አላጋ ቢታን ዱስ፣ እስራኤለ አሳስ ዉርሰꬃ ቃዳ ግዶናይሳ አኬክስድ፥ ኤንታ ዛሪድ ምንꬃናሳ።

\par }{\IPI 2. ታርከ ግዶን ሀንዳ ትንብተ ቆንጨꬃን፥ ፆሲ ካዎተꬃታ ኡባ ቦላ ጎዳ ግደይሳነ እያ ካዎተꬃይ ፆነይሳ ፆሳ ደርያ አኬክሳናሳ።

\par }{\IP ዳነላ ማፃፋይ ናምኡ ግታ ክፍለታን ሻከቴስ።

\par }{\IPI 1. ዳነል ደእዳ ዎደ ሀንዳ ታርከታ ኦድያ ክፍልያ (ሸም 1-6)። ሄ ዎደ ደንድዳ ካዎተꬃታነ ፆሳይ ዳነላነ እያ ላገታ ዋትድ አሽዳኮ ኦዴስ።

\par }{\IPI 2. ዳነል በእዳ ዱማ ዱማ ቆንጨꬃታ ኦድያ ክፍልያ (ሸም 7-12)። ሀ ክፍልያን ካዎተꬃታ ደንዶይነ ኩንደꬃይ ዱማ ዱማ ማላታንነ ሌምሶታን ቆንጭስ።

\par }{\IOT ማፃፋ አይፈ ቆፋታ

\par }{\IO ዳነልነ እያ ላገት ካዎ ጋꬎን ({\IOR{1:1-21}})

\par }{\IO ፆሲ ካዎተꬃታ ኡባ ቦላ ጎዳ ({\IOR{2:1—6:28}})

\par }{\IOB ናቡካዳናፆራ አሙሁዋ ({\IOR{2:1-49}})

\par }{\IOB ዎርቃ ምስለነ ላፅያ እቶነ ታማ ({\IOR{3:1-30}})

\par }{\IOB ናቡካዳናፆራ ጎየꬃ ({\IOR{4:1-37}})

\par }{\IOB ብልፃሶራነ ጎዳ ቦላ ፁፍያ ({\IOR{5:1-31}})

\par }{\IOB ዳነል ጋሞፈ አትስ ({\IOR{6:1-28}})

\par }{\IO ዳነል በእዳ ቆንጨꬃታ ({\IOR{7:1—12:13}})

\par }{\IOB ኦይዱ ዶአታ ቆንጨꬅ ({\IOR{7:1—8:27}})

\par }{\IOB ዳነል ባ አሳስ ዎስዳ ዎሳ ({\IOR{9:1-27}})

\par }{\IOB ፀግሮሳ ሻፋ ማታን በእዳ ቆንጨꬃ ({\IOR{10:1—12:13}})



\par }\ChapOne{1}{\SH ዳነልነ እያ ላገት ባብሎነን
\par }
{\PP \VerseOne{1}ይሁዳ ካዎይ እዮአቄም ካዎትዳ ሄꬓንꬆ ላይꬃን ባብሎነ ካዎይ ናቡካዳናፆር የሩሳላመ ካታማ ቦላ ደንድ ካታማ ተቅስ።
\XREF{}{{\XO 1:1 }{\XT{2 ካዎ 24:1፤ 2 ታር 36:5-7.}}}

\VS{2}ጎዳይ ይሁዳ ካዋ እዮአከመነ ፆሳ ኬꬃን ደእያ ሚሸታፐ ባጋ፥ እያ ኩሸን አꬅድ እሚስ። እ ሄ ሚሸታ ሳናኦራ ቢታን ደእያ ባ ኤቃ ፆሳታ ኬꬅ ኤፍድ፥ ሚሸ ምንጅያ ኬꬃን ዎꬅስ።\XREF{}{{\XO 1:2 }{\XT{2 ካዎ 20:17፤ 24:10-16፤ 2 ታር 36:10፤ እሳ 39:7-8.}}}


\par }{\PP \VS{3}ካዎይ፥ አስፋናዛ ጌተትያ ባ ኦሳንቾታ ሀላቃ ሀይሳዳ ያግድ ኪትስ፦ “እስራኤለ አሳ ግዶፈ ካዎ ኮቸ ግድዳይሳታነ ግታ አሳታ ኮቸ ግድዳይሳታ ዶራ።

\VS{4}ዶረታና ናአተꬃት፥ ቦረይ ባይናይሳታ፥ ማላ ሎኦታ፥ ትምርተ ኤለስድ ኤካናዉ ዳንዳኤይሳታ፥ አኬካንቾታ፥ ኤራተꬅ ኩምዳይሳታነ ካዎ ጋꬎን ኦꬃናዉ ዳንዳኤይሳታ ግዳናዉ በሴስ። ኤንታ ባብሎነ ዶናነ ፃፎ ታማርሳ” ያግስ።

\VS{5}ኤንቲ ማና ካꬃነ ኡያና ዎይነ ኡሻ ካዋ ካꬃፈነ ኡሻፈ ጋላስ ጋላስ እማና መላ ካዎይ ኪትስ። ሄꬑ ላይꬅ ሎህዳፐ ጉየ ካዋ ስን ሺቅድ ኦሶ ዶማና መላ ቆፋ ኩይስ።


\par }{\PP \VS{6}ዶረትዳይሳታ ግዶፈ ይሁዳ ኮቸ ግድዳ ዳነላ፥ አናና፥ ምሳኤላነ አዛራ ጌተተይሳት ደኦሶና።

\VS{7}ካዋ ኦሳንቾታ ሀላቃይ ኤንታ ሱንꬃ ላምድ፥ ዳነላ ብልፃሶራ፥ አናና ስድራቃ፥ ምሳኤላ ምሳቃ፥ አዛራ አብዳናጎ ግድ ሱንꬅስ።


\par }{\PP \VS{8}ዳነል ካዋ ካꬃ ምድነ ዎይነ ኡሻ ኡይድ፥ ባና ቱንሶና መላ ባ ዎዛናን ቆፋ ቃችድ፥ ሄ ቆፋ ኤካናዳ፥ ካዋ ኦሳንቾታ ሀላቃ ዎስስ።

\VS{9}ፆሳይ፥ ኦሳንቾታ ሀላቃ ስንꬃን ዳነላስ ሳባነ ቃ እሚስ።

\VS{10}ግዶሽን፥ ኦሳንቾታ ሀላቃይ ዳነላኮ፥ “ህንተዉ ሀ ካꬃነ ኡሻ ኪትዳ ታ ጎዳ፥ ካዋ ያያይስ። ህንተ ላገ ግድዳ ናአተꬃታ ሶምኡዋፈ ህንተ ሶምኦይ ግልቅድ በንትኮ፥ ህንተ ጋሶን ካዎይ ታና ዎꬋና” ያግስ።


\par }{\PP \VS{11}ኦሳንቾታ ሀላቃይ ሹምን ዳነላ፥ አናና፥ ምሳኤላነ አዛራ ናግያ አድያኮ፥ ዳነል ሀይሳዳ ያግስ፦

\VS{12}“ማናዉ ኑስ አታክልተ፥ ኡያናዉ ሃꬃ ፃላላ እማዳ፥ ኑና ነ አይለታ ታሙ ጋላስ ፓጫ።

\VS{13}ያታዳ፥ ኑ ሶምኡዋነ ካዎ ካꬃ ምያ ናአተꬃታ ሶምኡዋ ፄላዳ፥ ኑና ነ አይለታ ነዉ በንትዳይሳዳ ኦꬃ” ያግስ።


\par }{\PP \VS{14}እ፥ ሄሳ ኤክድ ታሙ ጋላስ ኤንታ ፓጭስ።

\VS{15}ታሙ ጋላሳፐ ጉየ፥ ካዋ ካꬃ ምዳ ናአተꬃታ ኡባፈ ኤንታ ሶምኦይ ጪይን፥ ሞꬍድ በንትዶሶና።

\VS{16}እ፥ ኤንታዉ ጊግዳ ካꬃነ ዎይነ ኡሻ ድግድ አታክልተ እሚስ።


\par }{\PP \VS{17}ሀ ኦይዱ ናአተꬃታስ ፆሳይ ኤራነ ኡባ ቆሞ ፁፈነ ትምርተ ኤክያ አኬካ እሚስ። ዳነል ቆንጨꬅነ አሙሆ ብርሸꬅ ኤሬስ።


\par }{\PP \VS{18}ካዎይ፥ ናአተꬃት ባኮ ገላናዳ ኪትዳ ዎደይ ጋክን፥ ኦሳንቾታ ሀላቃይ ኤንታ ናቡካዳናፆራ ስን ኤህስ።

\VS{19}ካዎይ፥ ኤንታ ኦድስያ ዎደ ዳነላ፥ አናና፥ ምሳኤላነ አዛራ መላ አስ ኤንታ ግዶን በንትቤና። ያትን፥ ኤንቲ ካዋስ ኦꬃናዉ ገልዶሶና።

\VS{20}ካዎይ ኤንታ ኦይችዳ አይ ጭንጫተꬃነ አኬካ ኦይሻን፥ እያ ካዎተꬃን ደእያ ማሮታፐነ ብታንቾታፐ ኤንቲ ታሙ ኩሸ አꬍድ በንትዶሶና።

\VS{21}ዳነል፥ ካዎይ ቅሮስ ካዎትዳ ኮይሮ ላይꬃ ጋካናዉ ጋምእስ።




\par }\Chap{2}{\SH ናቡካዳናፆራ አሙሁዋ
\par }
{\PP \VerseOne{1}ናቡካዳናፆር ካዎትዳ ናምአንꬆ ላይꬃን አሙሆ አሙህስ። ሄ አሙሆይ እያ ዳጋንꬅን፥ ꬍስኮይ እያ ኤኮና እፅስ።

\VS{2}ሄሳ ግሾ፥ እ አሙህዳ አሙሁዋ እያዉ ኦዳና መላ ማሮት፥ ብታንቾት፥ ሙሩነይሳትነ ፆልንቶ ታይበይሳት ያና መላ ካዎይ ኪትስ። ኤንቲ ይድ እያ ስንꬃን ኤቅዶሶና።

\VS{3}ካዎይ ኤንታኮ፥ “ታና ዳጋንꬅያ አሙሆ አሙሀስ፤ ሄ አሙሆይ አይበኮ ኤራናዉ ኮያይስ” ያግስ።


\par }{\PP \VS{4}ፆልንቶ ታይበይሳት ሶረ ዶናን፥ “ካዋዉ፥ መርናዉ ካዎታ! ነ አሙሁዋ ኑስ ነ አይለታስ ኦዳ፤ ኑ ነዉ እያ ብርሸꬃ ኦዳና” ያግዶሶና።


\par }{\PP \VS{5}ካዎይ ኤንታኮ፥ “ህንተ ሀ አሙሁዋነ እያ ብርሸꬃ ታና ኤርሶና እፅኮ፥ ታ ህንተና ቃንፃና፤ ህንተ ኬꬃይ ቡረ የግያ በሲ ግዳናይሳ ታ ህንተዉ ምንꬃዳ ኦዳይስ።

\VS{6}ሽን ህንተ አሙሁዋነ እያ ብርሸꬃ ታዉ ኦድኮ፥ እሞታ፥ ዎይቶነ ዳሮ ቦንቾ ታፐ ደማና። ሄሳ ግሾ፥ አነ አሙሁዋነ እያ ብርሸꬃ ታና ኤርስተ” ያግስ።


\par }{\PP \VS{7}ኤንቲ ዛሪድ፥ “ካዎይ አሙሁዋ ኑስ ባ አይለታስ ኦዶ፤ ኑ እያ ብርሸꬃ ኤርሳና” ያግዶሶና።


\par }{\PP \VS{8}ካዎይ ዛሪድ፥ “ታ ምኖ ቆፋ ህንተ ኤርያ ግሾ ዎደ አዱሳናዉ ህንተ ኮየይሳ ታ ኤራይስ።

\VS{9}ህንተ አሙሁዋ ታዉ ኦዶና እፅኮ፥ እስ ፕርድ ህንተና ናጌስ። ሀኖታይ ላመታና ግድ ህንተ ኡፋይስ ኦꬅያ ግሾ ታዉ ዎርዶነ ገነ ቃላ ኦዳናዉ ማቀትደታ። ሄሳ ግሾ፥ አሙሁዋ ታዉ ኦድተ። ያትኮ፥ ህንተ እያ ብርሸꬃ ኤርሳናዉ ዳንዳኤይሳ ታ ኤራና” ያግስ።


\par }{\PP \VS{10}ፆልንቶ ታይበይሳት ዛሪድ፥ “ካዎይ ኦይችያ ኦይሻ ዛራናዉ ዳንዳእያ እስ አስካ ቢታን ባዋ። አይ ግታነ ዎልቃማ ካዎይ ማሮታ፥ ብታንቾታነ ፆልንቶ ታይበይሳታ ሄሳ መላባ ኦይችድ ኤረና።

\VS{11}ካዎይ ኦይችዳ ኦይሾይ ዴፆ፤ አሳ ግዶን ዶና ፆሳታፐ አትሽን፥ ሄሳ ካዋስ ቆንጭሳናዉ ዳንዳኤይ ባዋ” ያግዶሶና።


\par }{\PP \VS{12}ካዎይ ዳሮ ይሎትድ፥ ባብሎነን ደእያ ጭንጫታ ኡባ ዎꬋናዳ ኪትስ።

\VS{13}ጭንጫታ ዎꬋናዉ አዋጆይ ከይስ፤ ዳነላነ እያ ላገታ ዎꬋናዉ አስ ኪተትስ።


\par }{\PP \VS{14}ካዋ ናገይሳታ ሀላቃይ አርዮክ፥ ባብሎነን ደእያ ጭንጫታ ዎꬋናዉ ከይያ ዎደ ዳነል እያ ጭንጫተꬃንነ ሂላን ኦድስስ።

\VS{15}እ ካዋ ናገይሳታ ሀላቃ አርዮካ፥ “ካዎይ ሀይሳ መላ ኢታ አዋጆ አይስ ከስዴ?” ግድ ኦይችስ። አርዮክ ሀኖታ ዳነላስ ኦድስ።

\VS{16}ዳነል ካዋኮ ገልድ፥ አሙሁዋ ብርሸꬃ ኤርሳናዉ ባዉ ዎደይ እመታና መላ ዎስስ።


\par }{\PP \VS{17}ሄሳፈ ጉየ ዳነል ባ ሶ ስሚድ፥ ባ ሄꬑ ላገታስ፥ አናንያስ፥ ምሳኤላስነ አዛርያስ ሀኖታ ኦድስ።

\VS{18}ኤንቲ ባብሎነን ደእያ ሀንኮ ጭንጫታራ እስፈ ሀይቆናዳ፥ ሳሎ ፆሳይ ማሮታ ኦꬅድ፥ ሀ ፁራ ኤንታዉ ቆንጭሳናዳ ዎሳና መላ ኤንታዉ ኦድስ።


\par }{\PP \VS{19}ሄ ቃማ ፁራይ ዳነላስ ቆንጭስ። ዳነል ሳሎ ፆሳ ሀይሳዳ ያግድ ጋላትስ፤


\par }{\Q \VS{20}“ጭንጫተꬅነ ዎልቅ ፆሳሳ ግድያ ግሾ፥

\par }{\QB እያ ሱንꬃይ መርናፐ መርና ጋካናዉ ጋላተቶ።


\par }{\Q \VS{21}እ ዎደታነ አጌናታ ላሜስ፤

\par }{\QB ካዎታ አራታን ኡትሴስ፤ አራታፐ ድጌስ።

\par }{\Q ጭንጫታስ ጭንጫተꬅ እሜስ፤

\par }{\QB አኬካንቾታስ ኤራ እሜስ።


\par }{\Q \VS{22}እ ፁራነ ጌምዳባ ቆንጭሴስ፤

\par }{\QB እ ꬉማን ደእያባ ኤሬስ፤

\par }{\QB ፖኦይ እያራ ደኤስ።


\par }{\Q \VS{23}ታ ማይዛታ ፆሳዉ፥

\par }{\QB ታ ነና ጋላታይስ፤ ሳባይስ።

\par }{\Q ነ ታዉ ጭንጫተꬅነ ዎልቃ እማዳሳ፤

\par }{\QB ኑኒ ነና ኦይችዳባ ታና ኤርሳዳሳ፤

\par }{\QB ካዋ አሙሁዋ ኑና ኤርሳዳሳ”

\par }{\MM ያግስ።


\par }{\SH ዳነል አሙሆ ብርሽስ
\par }
{\PP \VS{24}ሄሳፈ ጉየ፥ ዳነል ባብሎነን ደእያ ጭንጫታ ዎꬍሳናዉ ካዉዋፐ ኪታ ኤክዳ፥ አርዮካኮ ብድ፥ “ጭንጫታ ዎꬎፓ፤ ታና ካዋኮ ገልሳ፤ ታኒ እያ አሙሁዋ ብርሸꬃ እያ ኤርሳና” ያግስ።


\par }{\PP \VS{25}አርዮክ ኤለስድ ዳነላ ካዋኮ ገልስድ፥ ካዋኮ፥ “ይሁዳፐ ድኤትድ ይዳ አሳፐ ካዋ አሙሁዋ ብርሸꬃ ኤርሳናዉ ዳንዳእያ አሰ ደማስ” ያግስ።


\par }{\PP \VS{26}ካዎይ ብልፃሶራ ጌተትያ ዳነላ፥ “ታ አሙህዳ አሙሁዋነ እያ ብርሸꬃ ታና ኤርሳናዉ ዳንዳአይ?” ግድ ኦይችስ።


\par }{\PP \VS{27}ዳነል ሀይሳዳ ያግድ ዛርስ፦ “ካዋዉ፥ ነ ኦይችዳ ፁራ ቆንጭሳናዉ ዳንዳእያ ጭንጫ አስ፥ ማሮይ፥ ብታንቾይነ፥ ሙሩንያ አስ ባዋ።

\VS{28}ሽን ፁራ ቆንጭስያ እስ ፆሲ ሳሎን ደኤስ። ዉርሰꬃ ዎደታን ሀናናባ እ፥ ነና በስስ። ነ አርሳን ዝንአዳ፥ ነ በእዳ አሙሆይነ ቆንጨꬃይ ሀይሳ።


\par }{\PP \VS{29}“ካዋዉ፥ ነ አርሳን ዝንአዳ፥ ስንꬃፈ ያናባ ቆፓዳሳ። ሄ ዎደ ፁራ ቆንጭስያ ፆሳይ ስንꬃፈ ሀናናባ ነና በስስ።

\VS{30}ሀ ፁራይ ታዉ ቆንጭዳይ፥ ታ ሀራ አሳፐ ጭንጫ ግድዳ ግሾ ግደና። ሽን ኔኒ ካዎይ፥ አሙሁዋ ብርሸꬃ ኤራናዳነ ነ ሁጰን ስመረትያ ቆፋ አኬካና መላሳ።


\par }{\PP \VS{31}“ካዋዉ፥ ነ ዳሮ ግታ፥ ጶልያነ ፄላናዉ ያሽያ ምስለይ ነ ስንꬃን ኤቅዳይሳ በአዳሳ።

\VS{32}ሄ ምስልያ ሁጰይ፥ ዋላህ ባይና ዎርቃፈ፥ እያ ትራይነ ኩሸት ብራፐ፥ ኡሎይነ ዎድረት ናሰ ብራታፐ፥

\VS{33}ሱይለይ ብራታፐነ ቶሆ ያቻ ባጋይ ብራታፐ ባጋይ ቢታፈ መትስ።

\VS{34}ኔኒ ምስልያ ፄልያ ዎደ፥ እስ ሹች አሳ ኩሸይ ቦቾና ꬎቆለትድ፥ ብራታፐነ ቢታፈ መትዳ ምስልያ ቶሆ ያቻ ቦላ ዎꬍድ ጋጭስ።

\VS{35}ሄ ዎደ ብራት፥ ኡርቅ፥ ናሰ ብራታይ፥ ብርነ ዎርቀይ ኡባይ ጋጨትድ፥ ቦነን ዉዱማን ደእያ ሱላ መላ ግድን፥ አይኮይካ አቶናሽን ጫርኮይ ፕትድ ኤፍስ። ሽን ምስልያ ቦላ ዎꬍዳ ሹቻይ ዙማ ግድድ ሳኣ ኩምስ።


\par }{\PP \VS{36}“አሙሆይ ሀይሳ፤ ሀእ ብርሸꬃ ኑኒ ነዉ ኦዳና።

\VS{37}ካዋዉ፥ ኔኒ ካዎታ ካዎ። ሳሎ ፆሳይ ነዉ ካዎተꬅነ ዎልቃ፥ ምኖተꬅነ ቦንቾ እሚስ።

\VS{38}ኔኒ ቢታ ኡባ ሃራናዳ ኦꬅስ፤ አሰ፥ ዶአነ ሳሎ ካፎ ነ ኩሸን ዎꬅስ። ሄሳ ግሾ፥ ዎርቃ ሁጰይ ነና።


\par }{\PP \VS{39}“ኔፐ ጉየ፥ ምኖተꬃን ነና ጋኮና ሀራ ካዎተꬅ ደንዳና። ካልድ፥ ቢታ ኡባ ሃርያ፥ ናሰ ብራታ ግድያ፥ ሄꬓንꬆ ካዎተꬅ ደንዳና።

\VS{40}ዉርሰꬃን ኡባ ጋጭድ ሊቅስያ ብራታዳ ምንዳ ኦይዳንꬆ ካዎተꬅ ደንዳና። ብራት ኡባ ጋጭድ ሊቅሰይሳዳ እ፥ ባፐ ካሰ ደንድዳ ካዎተꬃታ ጋጭድ ሊቅሳና።


\par }{\PP \VS{41}“ቶሆትነ ቶሆ ብራት ባጋይ ብራታፐ፥ ባጋይ ቢታፈ መትዳይሳ ነ በእዳይሳዳ፥ ሄ ካዎተꬃይ ሻከትዳ ካዎተꬅ ግዳና። ብራት ቢታራ ዋላከትን፥ ኔኒ በእዳይሳዳ ባጋይ ብራታዳ ምኖ ግዳና።

\VS{42}ቶሆ ብራት ባጋይ ብራታ፥ ባጋይ ቢታ ግድዳይሳዳ፥ ሀ ካዎተꬃስ ባጋይ ምኖ፥ ባጋይ ሹጎ ግዳና።

\VS{43}ብራት ቢታራ ዋላከትን ኔኒ በእዳይሳዳ ሄ ናምኡ ባጋ አሳይ ገሎንነ ኤኮን ዋላከታና። ሽን ብራት ቢታራ ዋላከታናዉ ዳንዳኦናይሳዳ ኤንቲ እስኖ ግድድ ጋምአናዉ ዳንዳኦኮና።


\par }{\PP \VS{44}“ሄ ካዎታ ላይꬃን፥ ሳሎ ፆሳይ ኩንዶና፥ ሀራ አሳስ አꬍድ እመቶና ካዎተꬃ ኤሳና። ሄ ኤቅዳ ካዎተꬃይ፥ ሄ ካዎተꬃታ ኡባ ጋጭድ ꬋይሳና፤ ሽን እ መርናዉ ኤቅድ ዳና።

\VS{45}አሳ ኩሸይ ቦቾና ዙማፐ ꬎቆለትድ፥ ዎꬍድ፥ ብራታፐ፥ ናሰ ብራታፐ፥ ቢታፈ፥ ብራፐነ ቢታፈ መትዳ ምስልያ ጋጭዳ ሹቻ ብርሸꬃይ ሄ ካዎተꬃ።

\par }{\PP “ግታ ፆሳይ ስንꬃፈ ሀናናባ ካዋ በስስ። አሙሆይ ቱማ፤ ብርሸꬃይካ አማነትዳይሳ” ያግድ ዛርስ።


\par }{\PP \VS{46}ሄሳፈ ጉየ፥ ካዎይ ናቡካዳናፆር ዳነላ ቦንችድ፥ ጉፋንስ፤ አሳይ እያ ስንꬃን ያርሾ ያርሻና መላነ እፃነ ጩይሳና መላ ኪትስ።

\VS{47}ካዎይ ዳነላ፥ “ቱማ ነ ፆሳይ ፆሳታ ፆሰ፥ ካዎታ ጎዳነ ፁራ ቆንጭስያ ፆሰ። ኔኒ ሀ ፁራ ቆንጭሳናዉ ዳንዳእዳይ ሄሳ ግሾሳ” ያግስ።


\par }{\PP \VS{48}ሄሳፈ ጉየ፥ ካዎይ ዳነላ አꬅድ ቦንችስ፤ ዳሮነ አልኦ እሞታታ እያዉ እሚስ። ባብሎነ ቢታ ሃርያ አሰ ኦꬅስ፤ ባብሎነን ደእያ ጭንጫታ ኡባ ቦላ ሀላቃ ኦꬅድ ሹምስ።

\VS{49}ዳነል ኦይሻን፥ ካዎይ ስድራቃ፥ ምሳቃነ አብዳናጎ ባብሎነ ቢታ አይሰይሳታ ኦꬅድ ሹምስ፤ ሽን ዳነል ካዎ ኬꬃን ጋምእስ።




\par }\Chap{3}{\SH ዎርቃ ምስለነ እቶነ ታማ
\par }
{\PP \VerseOne{1}ካዎይ ናቡካዳናፆር አዱሳተꬃይ ኡሱፑን ታሙ ዋꬋ፥ ጎምፓይ ኡሱፑን ዋꬋ ግድያ ምስለ ዎርቃፈ መꬍድ፥ ባብሎነ ቢታን ዱራ ደምባን ኤስስ።

\VS{2}ሄ ምስልያ አንጅሳናዉ ያና መላ፥ ካዎ ሞርናታ፥ ሹማታ፥ ቢታ አይሰይሳታ፥ ካዋ ዞረይሳታ፥ ሚሸ ኬꬃን ኦይሳታ፥ ፕርዳ ዳይናታ፥ ህገ ኤራንቾታነ አዉራጃ ሹማታ ፄግስ።

\VS{3}ሄ ዎደ ካዎ ሞርናት፥ ሹማት፥ ቢታ አይሰይሳት፥ ካዋ ዞረይሳት፥ ሚሸ ኬꬃን ኦይሳት፥ ፕርዳ ዳይናት፥ ህገ ኤራንቾትነ አዉራጃ ሹማት ሺቅድ፥ ካዎይ ናቡካዳናፆር ኤስዳ ምስልያ ስንꬃን ኤቅዶሶና።

\VS{4}ሄ ዎደ አዋጅያ አደይ ባ ቃላ ꬎቁ ኦꬅድ፥ ሀይሳዳ ያግስ፦ “ህንተኖ፥ አሳዉ፥ ካዎተꬃቶ፥ ዱማ ዱማ ዶና ኦደተይሳቶ፥

\VS{5}ኡባይ ሞይዘ፥ ሱሱልኤ፥ ማስንቆ፥ ዲꬅ፥ ዛየነ ሀራ የꬃ ሚሸ ግርስ ስእያ ዎደ፥ ካዎይ ናቡካዳናፆር ኤስዳ ዎርቃ ምስልያስ ጉፋንድ ጎይንተ።

\VS{6}ምስልያ ስንꬃን ጉፋንድ ጎይኖና ኦንካ፥ ሄ ሳትያን ኤፅያ እቶነ ታማን ሆለታና” ያግስ።


\par }{\PP \VS{7}ሄሳ ግሾ፥ አሳይ፥ ካዎተꬃትነ ዱማ ዱማ ዶና ኦደትያ ኡባይ ሞይዘ፥ ሱሱልኤ፥ ማስንቆ፥ ዲꬅ፥ ዛየነ ሀራ የꬃ ሚሸ ግርስ ስእዳ ዎደ ቢታን ጉፋንድ፥ ካዎይ ናቡካዳናፆር ኤስዳ ዎርቃ ምስልያስ ጎይንዶሶና።


\par }{\PP \VS{8}ሄ ዎደ ባብሎነ አሳታፐ እሶት እሶት አይሁደታ ሞትዶሶና።

\VS{9}ኤንቲ ካዋ ናቡካዳናፆራኮ ሀይሳዳ ያግዶሶና፤ “ካዋዉ፥ መርናዉ ካዎታ።

\VS{10}ካዋዉ፥ ነ ሞይዘ፥ ሱሱልኤ፥ ማስንቆ፥ ዲꬅ፥ ዛየነ ሀራ የꬃ ሚሸ ግርስ ስእያ ኦንካ ጉፋንድ፥ ዎርቃ ምስልያስ ጎይናና መላ፥

\VS{11}ቢታን ጉፋንድ ጎይኖና አስ ደእኮ፥ እቶነ ታማን ሆለታና መላ አዋጆ ከሳዳሳ።

\VS{12}ሽን ካዋዉ፥ ኔኒ ባብሎነ ቢታን ሹምዳ አይሁደት፥ ስድራቅ፥ ምሳቅነ አብዳናጎይ ነ ኪታ እፅዶሶና። ነ ፆሳታስ ኦꬆኮና፤ ቃስ ነ ኤስዳ ዎርቃ ምስልያካ ጎይኖኮና” ያግዶሶና።

\VS{13}ናቡካዳናፆር ሄሳ ስእዳ ዎደ፥ ይሎ ኤፅድ፥ ስድራቃ፥ ምሳቃነ አብዳናጎ ኤሀና መላ ኪትስ፤ ኤንታ ካዋ ስን ኤህዶሶና።

\VS{14}ናቡካዳናፆር ኤንታ ሀይሳዳ ያግስ፦ “ስድራቃ፥ ምሳቃ፥ አብዳናጎ፥ ህንተ ታ ፆሳታስ ኦꬅቦናይስነ ታ ኤስዳ ዎርቃ ምስልያ ጎይንቦናይስ ቱሜ?

\VS{15}ሀእ ሞይዘ፥ ሱሱልኤ፥ ማስንቆ፥ ዲꬅ፥ ዛየነ ሀራ የꬃ ሚሸ ግርስ ስእያ ዎደ ታ ኤስዳ ምስልያስ ጉፋንድ ጎይንኮ ሎኦ። ሽን ህንተ ጎይኖና እፅኮ፥ ኤለስድ ኤፅያ እቶነ ታማን ሆለታና። አይ ፆስካ ህንተና ታ ኩሸፐ አሸና” ያግስ።


\par }{\PP \VS{16}ስድራቅ፥ ምሳቅነ አብዳናጎይ ዛሪድ፥ “ካዋዉ፥ ናቡካዳናፆራ፥ ሀይሳስ ኑ ነዉ ዛሮ እማናዉ በሰና።

\VS{17}ካዋዉ፥ ኑ ኤፅያ እቶነ ታማን ሆለትያኮካ፥ ኑ እያዉ ኦꬅያ ፆሳይ ታማፐ ኑና አሻናዉ ዳንዳኤስ። ቃስ ካዋዉ፥ እ ኑና ነ ኩሸፐ አሻና።

\VS{18}ሽን ካዋዉ፥ እ ኑና አሾና እፅኮካ፥ ኑኒ ነ ፆሳታስ ኦꬆናይሳነ ነ ኤስዳ ዎርቃ ምስልያ ጎይናናይሳ ኤራ” ያግዶሶና።


\par }{\PP \VS{19}ሄ ዎደ ናቡካዳናፆር ስድራቃ፥ ምሳቃነ አብዳናጎ ቦላ ይሎ ኤፅን፥ እያ ሶምኦይ ላመትስ። ታማይ ካሰ ኤፀይሳፈ ላፑን ኩሸ አꬍድ ኤፃና መላ ኪትስ።

\VS{20}ስድራቃ፥ ምሳቃነ አብዳናጎ ቃችድ፥ ኤፅያ እቶነ ታማን ሆላና መላ፥ ባ ኦላንቾታ ግዶፈ ምኖ አሳታ ኪትስ።

\VS{21}ኤንቲ ባንታ አፍላራ፥ ሱርያራ፥ ሁጰ ፃꬃራነ ሀራ ማኦ ኡባራ ደእሽን፥ ኤፅያ እቶነ ታማን ሆልዶሶና።

\VS{22}ካዋ ኪታይ ዳሮ ኤሶ ግድዳ ግሾነ እቶነ ታማይ ካሰፐ አꬍድ ኤፅያ ግሾ፥ ስድራቃ፥ ምሳቃነ፥ አብዳናጎ ታማን ሆልዳ፥ ምኖ አሳታ ታማ ላጮይ ዎꬍስ።

\VS{23}ሀ ሄꬑ ቃሸትዳ አሳት፥ ስድራቅ፥ ምሳቅነ አብዳናጎይ፥ ኤፅያ እቶነ ታማን ዎꬍዶሶና።


\par }{\PP \VS{24}ሄሳፈ ጉየ፥ ካዎይ ናቡካዳናፆር ማላለትድ፥ ኤሶን ደንድ ኤቅድ፥ “ኑ ቃችድ ኤፅያ እቶነ ታማን የግዳ አሳት ሄꬓ ግዶኮናዬ?” ያግድ ባና ዞረይሳታ ኦይችስ።

\par }{\PP ኤንቲ፥ “ካዋዉ፥ ኤ፥ ቱማ ሄꬓ” ያግድ ዛርዶሶና።


\par }{\PP \VS{25}ካዎይ ዛሪድ፥ “ቃሾፐ ብርሸትድ፥ ታማ ግዶን ያነ ሃነ ሄመትያ፥ ታማይ አይኮካ ቦቾና ኦይዱ አሳታ በአይስ፤ ኦይዳንꬆይ ፆሳታ ናአ ዳኔስ” ያግስ።


\par }{\PP \VS{26}ናቡካዳናፆር ኤፅያ እቶነ ታማ ማታ ሺቅድ፥ ባ ቃላ ꬎቁ ኦꬅድ፥ “ኡባፈ ꬎቃ ፆሳ ኦሳንቾቶ፥ ስድራቃ፥ ምሳቃ፥ አብዳናጎ፥ ከይድ ሃ ዪተ!” ያግድ ፄግስ። ስድራቅ፥ ምሳቅነ አብዳናጎይ ታማ ግዶፈ ከይዶሶና።

\VS{27}ካዉዋፐ ጋርሳራ ቢታ አይሰይሳት፥ ሞርናት፥ ሹማትነ ካዋ ዞረይሳት ኤንታኮ ሺቅዶሶና። ታማይ ኤንታ አሳተꬃ ቦችቦናይሳ፥ ኤንታ ሁጰ ብናናፐ እሶይካ ፁገትቦናይሳ፥ ኤንታ ማኦይካ ሜተትቦናይሳነ ታማ ፔኖይ ኤንታ ቦላ ባይናይሳ በእዶሶና።


\par }{\PP \VS{28}ሄሳፈ ጉየ፥ ናቡካዳናፆር ሀይሳዳ ያግስ፦ “ስድራቃ፥ ምሳቃነ አብዳናጎ ፆሳይ ጋላተቶ። እ፥ ባ ኪታንቹዋ ኪትድ፥ ባናን አማነትዳ፥ ባ አይለታ አሽስ። ኤንቲ ካዋ ኪታ እፅድ፥ ባንታ ፆሳፈ አትሽን፥ ሀራ ፆሰ ጎይናናፐ ሀይቃናዉ ዶስዶሶና።

\VS{29}ሄሳ ግሾ፥ ሀራ አይ ፆስካ ሀይሳዳ ኦꬅድ አሰ አሾና ግሾ፥ ስድራቃ፥ ምሳቃነ አብዳናጎ ፆሳ ቶችድ ኦደትያ አይ አስካ፥ ዎይኮ አይ ካዎተꬅካ፥ ዎይኮ ዱማ ዱማ ዶናን ኦደትያ አይ ኮቻይካ ቃንፀታና መላ ኤንታ ኬꬃይካ ላለትድ፥ ፕቶ ዶረ ግዳና መላ ታኒ ኪታስ” ያግስ።


\par }{\PP \VS{30}ካዎይ ስድራቃ፥ ምሳቃነ አብዳናጎ ባብሎነ ቢታን ꬎቁ ꬎቁ ኦꬅድ ሹምስ።




\par }\Chap{4}{\SH ናቡካዳናፆራ ናምአንꬆ አሙሁዋ
\par }
{\PP \VerseOne{1}ካዎይ ናቡካዳናፆር፥

\par }{\PI አሳስ፥ ካዎተꬃታስ፥ ዱማ ዱማ ዶናን ኦደትያ ኮቻታስ ሀይሳዳ ያግድ ዳብዳበ ፃፍስ፦

\par }{\PI ሳሮይ ህንተዉ ግዶ፥


\par }{\PI \VS{2}ኡባፈ ꬎቃ ፆሳይ ታዉ ኦꬅዳ፥ ማላልስባነ ኦራꬃባ ታ ህንተዉ ኦዳናዉ ኮያይስ።


\par }{\Q \VS{3}እያ ማላታይ አይባ ግተ!

\par }{\QB እ ኦꬅያ ኦራꬃባይ አይባ ምኖ!

\par }{\Q እያ ካዎተꬃይ መርና ካዎተꬅ፤

\par }{\QB እ የለታፐ የለታ ጋካናዉ ሃሬስ።


\par }{\PP \VS{4}ታኒ፥ ናቡካዳናፆር ታ ኬꬃን እንጀትን፥ ታ ካዎ ጋꬎን ሚኮትን ደአይስ።

\VS{5}እስ ጋላስ ታኒ ያሽያ አሙሆ በአስ። ታኒ ታ አርሳን ዝንአዳ፥ በእዳ አሙሆይነ ቆንጨꬃይ ታና ዳጋንꬅስ።

\VS{6}ሄሳ ግሾ፥ አሙሁዋ ብርሸꬃ ታና ኤርሳና መላ ባብሎነን ደእያ ጭንጫታ ኡባ ታኮ ኤሀና መላ ኪታስ።

\VS{7}ሄ ዎደ ማሮት፥ ሙራንቾት፥ ፆልንቶ ታይበይሳትነ ብታንቾት ታኮ ይን፥ ታ አሙሁዋ ኤንታዉ ኦዳስ፤ ሽን ኤንቲ ብርሸꬃ ታና ኤርሳናዉ ዳንዳእቦኮና።

\VS{8}ዉርሰꬃን ታ ፆሳ ሱንꬃን ብልፃሶራ ጌተትድ ፄገትያ፥ ጌሻ ፆሳታ አያን እያን ደእያ፥ ዳነል ታኮ ገልን፥ እያዉ ታ አሙሁዋ ኦዳስ።


\par }{\PP \VS{9}ጭንጫታ ሀላቃ ግድዳ ብልፃሶራ፥ ጌሻ ፆሳታ አያን ነናን ደኤይሳነ አይባ ፁርካ ኔፐ ጌሞናይሳ ታኒ ኤራይስ። ታኒ በእዳ አሙሆይ ሀይሳ፤ አነ ታዉ እያ ብርሸꬃ ኦዳ።

\VS{10}ታኒ ታ አርሳን ዝንአዳ፥ ቢታስ ግድ ዛዋን እስ ግታ ምꬅ ኤቅዳይሳ ቆንጨꬃን በአስ።

\VS{11}ሄ ምꬃይ ድጭድ ግታትስነ ምንስ። እያ ፄራይ ሳሎ ጋኬስ፤ ሳኣ ጋፃፐ ጋፃ ጋካናዉ በንቴስ።

\VS{12}ሄ ምꬃ ሀይꬃይ ፄላናዉ ሎኤስ፤ እያ አይፈይካ ዳሮ፤ እያ ቦላ ኡባስ ሜተትያባይ ደኤስ። ሳአ ዶአት እያ ኩያን ሸምፖሶና፤ ሳሎ ካፎት እያ ታሽያ ቦላ ኬፅድ ደኦሶና። ደኦራ ደእያ ኡባይ እያፐ ሜስ።


\par }{\PP \VS{13}“ታኒ ታ አርሳን ዝንአዳ፥ ጌሻ ኪታንቾይ ሳሎፐ ዎꬍሽን ቆንጨꬃን በአስ።

\VS{14}እካ ባ ቃላ ꬎቁ ኦꬅድ፥ ሀይሳዳ ያግስ፦ ‘ሀ ምꬃ ቃንፅተ፤ እያ ታሽያ ካርተ፤ እያ ሀይꬃ ዱꬅተ፤ እያ አይፍያ ላልተ። እያ ጋርሳን ደእያ ዶአትነ እያ ታሽያን ኡትያ ካፎት ኡባይ ባቃቶ።

\VS{15}ሽን ዱሩማነ እያ ፃጱዋ ብራታንነ ናሰ ብራታ ሳንꬃላታን ቃችድ፥ ቢታን፥ ማታ ግዶን አጋግተ። ሳሎ አካን ላኮ፤ ባዞን ማታ ግዶን ዶአራ ደኦ።

\VS{16}እያ ካሀይ አሳፐ ዶአይሳን ላመቶ፤ ሄሳዳ ሀንድ ላፑን ላይꬅ ደኦ።

\VS{17}ኡባፈ ꬎቃ ፆሳይ አሳ ናይታ ካዎተꬃ ኡባ ሃረይሳ፥ ካዎተꬅ ኮይያ አሳስ እመይሳነ ሀር አቶሽን ቦረትዳይሳ ሹመይሳ ደኦን ደእያ አስ ኡባይ ኤራና መላ፥ ሄሳ ኪታንቾት አዋጅዶሶና፤ ጌሻት ፕርዳ ኤህዶሶና’ ” ያግስ።


\par }{\PP \VS{18}“ታኒ፥ ካዎይ ናቡካዳናፆር በእዳ አሙሆይ ሀይሳ፦ ሀእ፥ ብልፃሶራ፥ ታዉ እያ ብርሸꬃ ኦዳ። ታ ካዎተꬃን ደእያ ጭንጫታፐ እሶይካ ታና ብርሸꬃ ኤርሳናዉ ዳንዳእቤና። ሽን ጌሻ ፆሳታ አያን ነናን ደእያ ግሾ፥ ኔኒ ዳንዳኣሳ” ያጋስ።


\par }{\SH ዳነል አሙሆ ብርሸꬃ
\par }
{\PI \VS{19}ሄ ዎደ ብልፃሶራ ጌተትያ ዳነል ዳጋምድ፥ ሀንያባ ꬋይስ። እ ዳጋምዳ ግሾ ጉꬃ ዎደ ስእ ግድ ጋምእስ። ያትን፥ ካዎይ፥ “ብልፃሶራ፥ ሀ አሙሆይነ እያ ብርሸꬃይ ነና ዳጋንꬆፎ” ያግስ።

\par }{\PI ብልፃሶር ዛሪድ፥ “ታ ጎዳዉ፥ ሀ አሙሆይ ነና እፀይሳታስ፥ እያ ብርሸꬃይ ነ ሞርከታስ ግዶ።

\VS{20}ነ አሙሆን በእዳ ምꬃይ፥ ድጭድ ምንዳይ፥ ዳይድ ሳሎ ጋክዳይ፥ ሳአ ጋፃፐ ጋፃ ጋካናዉ በንትዳይ፥

\VS{21}ሀይꬃይ ፄላናዉ ሎኤይ፥ አይፈይ ዳርዳይ፥ እያ ቦላ ኡባስ ምያባይ ደኤይ፥ ዶአት እያ ኩያን ሸምፕዳይነ ሳሎ ካፎት እያ ታሽያን ኬፅድ ደኤይ፥

\VS{22}ካዋዉ፥ ሄ ምꬃይ ነና። ኔኒ ግታታዳሳ፤ ምናዳሳ፤ ነ ግታተꬃይ ድጭድ፥ ሳሎ ጋክስ፤ ነ ማታይ ሳኣ ጋፃፐ ጋፃ ጋክስ።”


\par }{\PI \VS{23}“ካዋዉ፥ ጌሻ ኪታንቾይ ሳሎፐ ዎꬍድ፥ ‘ሀ ምꬃ ቃንፅድ ꬋይስተ፤ ሽን እያ ዱሩማነ እያ ፃጱዋ ብራታንነ ናሰ ብራታ ሳንꬃላታን ቃችድ፥ ቢታን፥ ማታ ግዶን አጋግተ። እ ሳሎ አካን ላኮ፤ ላፑን ላይꬅ ጋካናዉ ዎራን ዶአዳ ደኦ’ ” ግያ ዎደ በአዳሳ።


\par }{\PI \VS{24}“ካዋዉ፥ ብርሸꬃይ ሀይሳ፦ ሀይስ ኡባፈ ꬎቃ ፆሳይ ታ ጎዳ፥ ካዋ ቦላ ፖላናዉ ኪትዳ ፕርዳ።

\VS{25}ኔኒ አሳ ግዶፈ ጎደታዳ ዶአታራ እስፈ ዳና። ኔኒ ቦራዳ ማታ ማናነ ሳሎ አካን ላካና። ቃስ ኡባፈ ꬎቃ ፆሳይ፥ አሳ ናይታ ካዎተꬃ ኡባ ሃረይሳነ ካዎተꬅ ባ ኮይዳ አሳስ እመይሳ ነ ኤራና ጋካናዉ፥ ላፑን ላይꬅ ነ ቦላራ አꬋና።

\VS{26}ዱሩማይ ፃጶራ ቢታን አታናዳ ኪተትዳይስ፥ ሳሎ ፆሳይ ቢታ ኡባ ሃረይሳ ኔኒ ኤርያ ዎደ፥ ነ ካዎተꬃይ ነዉ ስማናይሳ በሴስ።

\VS{27}ካዋዉ፥ ታ ዞርያ ኤካ። ናጋራ ኦሶ አጋዳ ሱረባ ኦꬃ፤ ኡንኤትዳይሳታ ናቆ አጋዳ ኤንታዉ ቃታ። ኦን ኤር ኔኒ ሳሮ ዳና ዎደይ አዱቆና አገና” ያግስ።


\par }{\SH አሙሆይ ፖለትስ
\par }
{\PP \VS{28}ሀ ኡባይ ካዋ ናቡካዳናፆራ ቦላ ጋክስ።

\VS{29}ታማነ ናምኡ አጌናፐ ጉየ፥ ካዎይ ባብሎነን ደእያ ካዎ ጋꬎ ቦላ ደእያ በሳን ስመረቴስ።

\VS{30}ካዎይ፥ “ታኒ፥ ታ ግታ ዎልቃን፥ ታ ግታ ቦንቹዋስ ካዎይ ዳና መላ ታ ኬፅዳ ዎልቃማ ባብሎነ ካታማይ ሀይሳ ግደኔ?” ያግስ።


\par }{\PP \VS{31}እ፥ ባ ኦዳ ዉርሶና ደእሽን፥ ሳሎፐ ሀይሳዳ ግያ ቃል ይድ፥ “ካዋ ናቡካዳናፆራ፥ ነ ቦላ ፕርደትዳ ፕርዳይ ሀይሳ፦ ነ ካዎተꬃይ ኔፐ ኤከትስ።

\VS{32}ኔኒ አሳ ግዶፈ ጎደታዳ፥ ባዞ ዶአታራ ዳና፤ ነ ቦራዳ ማታ ማና። ኡባፈ ꬎቃ ፆሳይ አሳ ናይታ ካዎተꬃ ኡባ ሃረይሳነ እ ባ ኮይዳ አሳስ ካዎተꬅ እመይሳ ኔኒ ኤራና ጋካናዉ ላፑን ላይꬅ ነ ቦላራ አꬋና” ያግስ።


\par }{\PP \VS{33}ናቡካዳናፆራ ቦላ ጌተትዳባይ ኤለስድ ፖለትስ። አሳ ግዶፈ ጎደትድ፥ ቦራዳ ማታ ምስ። እያ አሳተꬃይ ሳሎ አካን ላክስ። እያ ብናናይ አንኮ ባለዳ፥ እያ ፁጉንꬃይካ ካፎ ፁጉንꬃዳ ድጭስ።


\par }{\PP \VS{34}“ሄ ላፑን ላይꬃይ ዉርዳፐ ጉየ፥ ታኒ ናቡካዳናፆር ꬎቁ ጋዳ ሳሎ ፄላስ። ታ ካሀይ ስምን፥ ኡባፈ ꬎቃ ፆሳ ጋላታስ፤ መርና ፆሳ ቦንቻስ፤ ሳባስ።

\par }{\Q “እ መርናፐ መርናዉ ሃሬስ፤

\par }{\QB እያ ካዎተꬃይ የለተꬃፈ የለተꬃ ጋካናሳ።


\par }{\Q \VS{35}ሳአን ደእያ አሳ ኡባይ

\par }{\QB እያ ስንꬃን ላፋባ።

\par }{\Q ሳሎ መተꬃታ ቦላነ

\par }{\QB ሳአን አሳ ቦላ እ ዶስዳባ ኦꬄስ።

\par }{\Q እያ ኩሽያ ተቃናዉ ዳንዳኤይ ባዋ፥

\par }{\QB እያ፥ ‘አይ ኦꬃይ?’ ያግድ ኦይቸይ ዴና።


\par }{\PP \VS{36}ታ ካሀይ ስምን፥ ታ ካዎተꬃ ቦንቾይነ ታ ቴማይ ታዉ ስምስ። ካሰ ታና ዞረይሳትነ ታ ሞርናት ታና ኮይዶሶና። ታኒ ታ አራታን ምናስ፤ ታዉ ካሰይሳፈ አꬍያ ግታተꬅ ጉዠትስ።

\VS{37}ህዛ፥ ታኒ ናቡካዳናፆር ሳሎ ካዋ ጋላታይስ፤ እያ ꬎቁ ꬎቁ ኦꬃይስ፤ እያ ቦንቻይስ። እ ኦꬅያባ ኡባይ ልከ፤ እያ ኦገ ኡባይ ሱረ፤ እ ኦቶሮን ሄመተይሳታ ካዉሻናዉ ዳንዳኤስ” ያግስ።




\par }\Chap{5}{\SH ካዋ ብልፃሶራ ግብራ
\par }
{\PP \VerseOne{1}እስ ጋላስ ካዎይ ብልፃሶር ሙኩሉ ግድያ ባ ሹማታስ ግብራ ጊግስድ፥ ኤንታራ እስፈ ዎይነ ኡሻ ኡይስ።

\VS{2}ብልፃሶር ዎይነ ኡሻ ኡይድ ማꬆትዳ ዎደ፥ እያ አዋይ ናቡካዳናፆር የሩሳላመን ደእያ ፆሳ ኬꬃፈ ኤህዳ ዎርቃፈነ ብራፐ ኦሰትዳ ኡሻ ሚሸታ ኤሀና መላ ኪትስ። እ ሄሳ ኦꬅዳይ እ፥ እያ ሹማታስ፥ እያ ማቸትነ እያ ላገꬆት ኡሻ ሄ ሚሸታን ኡያናዉ ኮይዳ ግሾሳ።

\VS{3}ኤንቲ የሩሳላመን ደእያ ፆሳ ኬꬃፈ ኤህዳ ዎርቃፈ ኦሰትዳ ኡሻ ሚሸታ ካዋስ ኤህዶሶና። ያትን ካዎይ፥ እያ ሹማት፥ እያ ማቸትነ እያ ላገꬆት ሄ ሚሸታን ትገትዳ ዎይነ ኡሻ ኡይዶሶና።

\VS{4}ኤንቲ ሄ ዎይነ ኡሻ ኡይሸ፥ ዎርቃፈ ብራፐ፥ ናሰ ብራታፐ፥ ብራታፐ፥ ምꬃፈነ ሹቻፈ ኦሰትዳ ፆሳታ ጋላትዶሶና።


\par }{\PP \VS{5}ሄ ዎደ ቆፖና ደእሽን፥ አሳ ኩሸ ብራት ከይድ፥ ፆምፐ ዎꬅያ ኮጫ ስንꬃን፥ ሜሸትዳ ካዎ ጋꬎ ጎዳ ቦላ ፃፍዶሶና። ሄ ኩሸይ ፃፍያ ዎደ ካዎይ በእስ።

\VS{6}ሄ ዎደ እያ ሶምኦይ ላመትድ፥ ብዶ ግድስ፤ ያሻን እያ ጋደይ ኮኮርስ፤ እያ ጉልባታይ እፅስ።


\par }{\PP \VS{7}ካዎይ ባ ቃላ ꬎቁ ኦꬅድ፥ ሙራንቾታ፥ ማሮታነ ፆልንቶ ፓይደይሳታ ኤሀና መላ ኪትስ። እ፥ ባብሎነ ጭንጫታኮ ሀይሳዳ ያግስ፦ “ሀ ፁፍያ ናባብድ፥ እያ ብርሸꬃ ታዉ ኦድያ ኦንካ፥ ኦቻ ቴራ ዳንያ ማኡዋ ማአና፤
\FTNT{*}{{\FR 5:7 }{\FQ{ኦቻ ቴራ ዳንያ ማኡዋ ማአና፦
}}{\FT{ሀ ማኦይ ዳሮ አልኦነ በን ዎደ ካዎት ማእያ ማኦ።
}}} እያ ቆን ዎርቃ አꬃና፤ እ፥ ታ ካዎተꬃ ሃርያ ሄꬓንꬆ አስ ግዳና” ያግስ።


\par }{\PP \VS{8}ባብሎነ ጭንጫት ኡባይ እያ ስን ይዶስና፤ ሽን ኤንታፈ ኦንካ ሄ ፁፍያ ናባባናዉ ዎይኮ እያ ብርሸꬃ ኦዳናዉ ዳንዳእቤና።

\VS{9}ካዎይ ብልፃሶር ካሰይሳፈ አꬍድ ዳጋምን፥ እያ ሶምኦይ ካሰይሳፈ አꬍድ ብዶ ግድስ። እያ ሹማት ሀንያባ ꬋይዶሶና።


\par }{\PP \VS{10}እያ አይያ፥ ካዋነ እያ ሹማታ ፓላማ ስአዳ፥ ኤንቲ ግብራ ምያ ኬꬃ ገላዳ፥ ሀይሳዳ ያጋሱ፦ “ካዋዉ፥ መርናዉ ካዎታ! ሀ ቆፋን ዳሮ ዳጋሞፋ፤ ነ ሶምኦይ ላመቶፎ።

\VS{11}ጌሻ ፆሳታ አያን እያ ቦላ ደእያ፥ እስ አስ ነ ካዎተꬃ ግዶን ደኤስ። እያዉ ኤራተꬅ፥ አኬክነ ጭንጫተꬅ ደኤስ። ካሰ ነ አዋይ፥ ካዎይ ናቡካዳናፆር እያ፥ ማሮታ፥ ሙራንቾታ፥ ብታንቾታነ ፆልንቶ ፓይደይሳታ ሀላቃ ኦꬅድ ሹምስ።

\VS{12}እ፥ ሎኦ አያን፥ ኤርነ አኬክ ደእያ አሰ። እ አሙሆ ብርሻናዉ፥ ቃንእሸ ኦዳናዉነ ፁራ ቆንጭሳናዉ ዳንዳኤስ። ካዎይ ብልፃሶራ ግድ ሱንꬅዳ ዳነላ ፄጋ። እ ነዉ ፁፍያ ብርሸꬃ ኦዳና” ያጋሱ።


\par }{\PP \VS{13}ሄ ዎደ ዳነላ ካዋኮ ኤህን፥ ካዎይ እያኮ ሀይሳዳ ያግስ፦ “ዳነል ነኔ? ታ አዋይ፥ ካዎይ ይሁዳፐ ድእድ ኤህዳይሳታፐ እሶይ ነኔ?

\VS{14}ፆሳታ አያን ነናን ደኤይሳ፥ ኤር፥ አኬክነ ጭንጫተꬅ ነዉ ደኤይሳ ታ ስአስ።

\VS{15}ሀ ፁፍያ ናባባናዉነ እያ ብርሸꬃ ታዉ ኦዳናዉ ሙራንቾትነ ጭንጫት ይዶሶና፤ ሽን ኤንቲ ታዉ ብርሸꬃ ኦዳናዉ ዳንዳእቦኮና።

\VS{16}ኔኒ ብርሸꬃ ኦዳናዉነ ዴፆ ኦይሻ ኡባ ዛራናዉ ዳንዳኤይሳ ታ ስአስ። ህዛ ነ ሀ ፁፍያ ናባባናዉነ እያ ብርሸꬃ ታዉ ኦዳናዉ ዳንዳእኮ፥ ኦቻ ቴራ ዳንያ ማኡዋ ማይዛና፤ ነ ቆን ዎርቃ አꬃና፤ ኔኒ፥ ካዎተꬃ ሃርያ ሄꬓንꬆ አሰ ግዳና።”


\par }{\PP \VS{17}ዳነል ካዋስ ዛሪድ፥ “ነ እሞይ ነዉ ግዶ፤ ነ ዎይቱዋ ሀራ አሳስ እማ። ግዶሽን፥ ታኒ ፁፍያ ካዋስ ናባባና፤ ብርሸꬃካ ኦዳና።”


\par }{\PP \VS{18}“ካዋዉ፥ ኡባፈ ꬎቃ ፆሳይ ነ አዋ ናቡካዳናፆራስ ካዎተꬅ፥ ግታተꬅ፥ ቦንቾነ ቴማ እሚስ።

\VS{19}እያ ግታተꬃ ጋሶን ደረይ፥ ካዎተꬃትነ ዱማ ዱማ ዶናን ኦደትያ ኮቻት እያዉ ያሻን ኮኮርዶሶና። እ ዎꬋናዉ ኮየይሳ ዎꬌስ፤ አሻናዉ ኮየይሳ አሼስ፤ ሹማናዉ ኮየይሳ ሹሜስ፤ ካዉሻናዉ ኮየይሳ ካዉሼስ።

\VS{20}ሽን እ ኦቶርትዳ ዎደነ እያ ዎዛናይ ሙምዳ ዎደ፥ ባ አራታፐ ዎꬍስ፤ እያ ቦንቾይካ ቃረትስ።

\VS{21}አሳ ግዶፈ ጎደትስ፤ እያ ካሀይ ላመትን ዶአ ግድስ። ቦራዳ ማታ ምሸ ደምባ ሀረታራ እስፈ ደእስ። እያ አሳተꬃይ ሳሎ አካን ላክስ። ሄስ ሀንዳይ፥ ኡባፈ ꬎቃ ፆሳይ አሳ ናይታ ካዎተꬃ ኡባ ሃረይሳነ ባ ኮይዳይሳስ እመይሳ እ ኤራና መላሳ።


\par }{\PP \VS{22}“ሽን ብልፃሶራ፥ ኔኒ እያ ናአይ፥ ሀ ኡባ ኤራሸ ነ ነናተꬃ ካዉሻባካ።

\VS{23}ቃስ ሳሎ ጎዳ ቦላ ኦቶርታዳ፥ ነናተꬃ ꬎቁ ꬎቁ ኦꬃዳሳ። እያ ኬꬃፈ ቦንቀትድ ይዳ ዎርቃ ሚሸታን ኔኒ፥ ነ ሹማት፥ ነ ማቸትነ ነ ላገꬆት፥ ዎይነ ኡሻ ኡይደታ። ቃስ ፄላናዉ፥ ስአናዉነ ኤራናዉ ዳንዳኦና ብራፐ፥ ዎርቃፈ፥ ናሰ ብራታፐ፥ ብራታፐ፥ ምꬃፈነ ሹቻፈ ኦሰትዳ ፆሳታ ጋላትደታ። ነ ደኡዋነ ነ ኦግያ ባ ኩሸን ኦይክዳ ፆሳ ቦንቻባካ።

\VS{24}ሄሳ ግሾ፥ ኩሸ ብራት እያፐ ኪተትን፥ ሀ ፁፈይ ፃፈትስ።


\par }{\PP \VS{25}“ፁፈይ፥

\par }{\LI ‘ማነ፥ ማነ፥ ተቀል፥ ፓረስ’ ያጌስ።


\par }{\PP \VS{26}“አራምከ ዶናን እያ ብርሸꬃይ ሀይሳ።

\par }{\LI ማነ፦ (ታይበትስ) ‘ፆሳይ ነ ካዎታ ላይꬃ ታይብድ ዉራናዳ ኦꬅስ’ ጉሱ።


\par }{\LI \VS{27}ተቀል፦ (ማዛነትስ) ‘ምዛነን ማዛነታዳ፥ ካዉያዳ በንታዳሳ’ ጉሱ።


\par }{\LI \VS{28}ፓረስ፦ (ሻከትስ) ‘ነ ካዎተꬃይ ሻከትድ ሜዶናስነ ፋርሰስ እመትስ’ ” ጉሱ።


\par }{\PP \VS{29}ሄ ዎደ፥ ብልፃሶራ ኪታን፥ ኦቻ ቴራ ዳንያ ማኡዋ ዳነላ ማይዝዶሶና፤ እያ ቆን ዎርቃ አꬅዶሶና፤ ቃስ ካዎተꬃ ሃርያ ሄꬓንꬆ አስ ግዳና መላ አዋጅዶሶና።


\par }{\PP \VS{30}ሄ ዎደ ቃማ ሞርከት ገልድ፥ ባብሎነ ካዋ ብልፃሶራ ዎꬍዶሶና።

\VS{31}እያ ካዎተꬃ፥ ላይꬅ ኡሱፑን ታማነ ናምአ ግድዳ ሜዶና አደይ ዳርዮስ ኤክስ።




\par }\Chap{6}{\SH ዳነል ጋሞ ኦላን
\par }
{\PP \VerseOne{1}ካዎይ ዳርዮስ ባ ካዎተꬃ ኡባ ግዶን ባፐ ጋርሳራ ቢታ ሃርያ ፄታነ ላታሙ አሳታ ሹማናዉ ቆፕስ።

\VS{2}ካዋስ አይብካ ፓጮና መላ ሹማታ አዋተꬃን ፄላና መላ ሄꬑ አሳታ ሀላቃ ኦꬅድ ዶርስ፤ ዶረትዳይሳታፐ እሶይ ዳነላ።

\VS{3}ዳነል ኦሶ ኦꬃናዉ ባዉ ደእያ ዱማ ኤራን ሀራ ሀላቃታፐነ ሹማታፐ አꬍድ በንትስ። ሄሳ ግሾ፥ ካዎይ እያ ባ ኩመꬃ ካዎተꬃ ቦላ ሹማናዉ ቆፕስ።


\par }{\PP \VS{4}ቢታ ሹማትነ ሀላቃት ዳነላ ሞታናዉ፥ እ አይስያ አይሱዋ ቦላ ባላ ደማናዉ ኮይዶሶና። ሽን እ፥ ባና ናግያነ አማነትዳ አስ ግድያ ግሾ፥ እያ ሞታናዉ እያ ቦላ አይ ባላካ ደምቦኮና።

\VS{5}ዉርሰꬃን ኤንቲ፥ “እያ ፆሳ ህግያ ባጋራ ግዶና እፅኮ፥ ሀራ ባጋራ ዳነላ ሞትያባ ደሞኮ” ያግዶሶና።


\par }{\PP \VS{6}ሄሳፈ ጉየ፥ ቢታ ሹማትነ ሀላቃት እስፈ ካዋኮ ብድ፥ ሀይሳዳ ያግዶሶና፦ “ካዋዉ ዳርዮሳ፥ መርናዉ ካዎታ!

\VS{7}ኑኒ ነ ካዎተꬃ ኦሶ ኦꬅያ ሀላቃት፥ ሹማት፥ አይሰይሳት፥ ዞረይሳትነ ቢታ ሃረይሳት ኡባይ ዞረትዳ እስ ዞረይ ደኤስ። ሄስካ ሀስታሙ ጋላስ ጋካናዉ፥ አይ አስካ ካዋ ዎሳናፐ አትሽን፥ ሀራ አይ አስ ዎይኮ አይ ፆሰ ዎሶናዳ፥ ኔኒ አዋጆ ከሳና መላሳ። ሄ አዋጁዋ ኤኮናይ ጋሞ ኦላን የገታና መላ ኔኒ ኪታ።

\VS{8}ህዛ ካዋዉ፥ ሀ አዋጆይ ሻረቶና ሜዶናነ ፋርሰ ህገዳ ምኖነ ላመቶናይሳ ግዳና መላ ፓራማ” ያግዶሶና።

\VS{9}ሄሳ ግሾ፥ ካዎይ ዳርዮስ አዋጁዋ ፃፍድ ፓራምስ።


\par }{\PP \VS{10}ዳነል አዋጆይ ፓራመትድ ከይዳይሳ ኤርዳ ዎደ ባ ሶ ብስ፤ ፖቀ ቦላ ደእያ ክፍልያ ገልስ። ሄ ክፍልያ ማስኮተይ የሩሳላመ ባጋ ስሚድ ዶየትድ ደእሽን፥ ካሰ ዎሰይሳዳ ጉልባትድ፥ ባ ፆሳ ጋላትሸ፥ እስ ጋላሳን ሄꬑ ቶሆ ዎሴስ።


\par }{\PP \VS{11}ሄ አሳት እስፈ ብድ፥ ዳነል ባ ፆሳ ዎስሽንነ ባ ጎዳ ማዶ ኦይችሽን ደምዶሶና።

\VS{12}ኤንቲ ካዋኮ ብድ፥ “ካዋዉ፥ ሀስታሙ ጋላሳታ ግዶን ነ አትሽን፥ ሀራ አይ አሰ ዎይኮ አይ ፆሰ ዎስያ ኦንካ ጋሞ ኦላን የገታና መላ አዋጆ ከሳብኪ?” ያግዶሶና።

\par }{\PP ካዎይ ዛሪድ፥ “ኤ አዋጃይ ከይስ፤ ሻረቶና ሜዶናነ ፋርሰ ህገዳ ምንዳይሳ” ያግስ።


\par }{\PP \VS{13}ኤንቲ፥ “ካዋዉ፥ ሄኮ ይሁዳፐ ድኤትድ፥ ይዳ አሳፐ እሶይ፥ ዳነል፥ ነዉ ግድን ነ ፓራማዳ ከስዳ ነ አዋጁዋካ ኪተተና። እ ሀእ ጋካናዉ ጋላሳን ሄꬑ ቶሆ ባ ፆሳ ዎሴስ” ያግዶሶና።


\par }{\PP \VS{14}ካዎይ ሄሳ ስእዳ ዎደ ዳሮ አዛንስ፤ ዳነላ አሻናዉ ቆፕድ፥ አው ዉላና ጋካናዉ እያ አሻና ኦገ ኡባ ኮይስ።

\VS{15}ሄ ዎደ አሳት እስፈ ካዋኮ ብድ፥ “ካዋዉ፥ ሜዶናነ ፋርሰ ህግያዳ፥ ካዎይ አዋጅዳ አዋጆይ ዎይኮ ኪታይ ላመቶናይሳ ኤራ” ያግዶሶና።


\par }{\PP \VS{16}ካዋ ኪታን፥ ዳነላ ኤህድ፥ ጋሞ ኦላን የግዶሶና። ካዎይ ዳነላኮ፥ “ነ ኡባ ዎደ ጎይንያ ፆሳይ ነና አሾ” ያግስ።

\VS{17}ኤንቲ ሹቹ ኤህድ፥ ኦላ ዶና ጎርድዶሶና። ኦንካ ዳነላ ቦላ ኦሰትዳባይ ላመቶና መላ፥ ካዎይ ባ ማታመነ ባ ሞርናታ ማታመ ሹቻ ቦላ ዎꬅስ።

\VS{18}ካዎይ ባ ጋꬎ ስሚድ፥ ካꬅ ሞናነ ኡፋይስያባ ባኮ ሺሾና፥ ꬍስኮ ꬋይድ አቅስ።


\par }{\PP \VS{19}ካዎይ ዎንታ ጉራ ደንድድ፥ ኤለስድ ጋሞ ኦላኮ ብስ።

\VS{20}እ አዛንሸ ያ ጋክድ፥ “ደኦ ፆሳ አይልያዉ፥ ዳነላ፥ ኔኒ ኡባ ዎደ ጎይንያ ነ ፆሳይ፥ ነና ጋሞታፐ አሻናዉ ዳንዳእዴ?” ያግድ ፄግስ።


\par }{\PP \VS{21}ዳነል ዛሪድ፥ “ካዋዉ፥ መርናዉ ካዎታ!

\VS{22}ታ ፆሳይ ባ ኪታንቹዋ ኪትድ፥ ጋሞታ ዶና ጎርድስ፤ ኤንቲ ታና ቦችቦኮና። ታኒ እያ ስንꬃን ፅሎ፤ ቃስ ካዋዉ፥ ነ ስንꬃንካ ባላ ኦꬃብከ” ያግስ።


\par }{\PP \VS{23}ካዎይ ዳሮ ኡፋይትድ፥ ዳነላ ኦላፈ ከሳና መላ ኪትስ። ዳነል ኦላፈ ከይስ፤ እ ባ ፆሳን አማነትዳ ግሾ፥ እያ አሳተꬃ ቦላ ቆሆይ በንትቤና።

\VS{24}ካዎይ ዳነላ ሞትዳ አሳታ ኤሀና መላ ኪትስ። ኤንቲ ኦይከትድ፥ ባንታ ማቸታራነ ባንታ ናይታራ ይድ፥ ኡባይ ጋሞ ኦላን የገትዶሶና። ኤንቲ ኦላ ዉርሰꬃ ጋኮና ደእሽን፥ ጋሞት ጉፕ ኤክድ፥ ኤንታ መቀꬃ መንረꬅ አግዶሶና።


\par }{\PP \VS{25}ካዎይ ዳርዮስ አሳስ፥ ካዎተꬃታስነ ዱማ ዱማ ዶናን ኦደትያ ኮቻታስ ሀይሳዳ ያግድ ፃፍስ፦

\par }{\PP “ሳሮይ ህንተዉ ግዶ!


\par }{\PP \VS{26}“ታ ካዎተꬃን ደእያ አሳ ኡባይ ዳነላ ፆሳ ያያና መላነ ኮኮራና መላ ታኒ አዋጆ ከሳስ።

\par }{\Q “እ መርናዉ ደእያ ደኦ ፆሳ፤

\par }{\QB እያ ካዎተꬃይ ፖሎ ꬋየና፤

\par }{\QB እያ ካዎተꬃስ ዛው ባዋ።


\par }{\Q \VS{27}እ፥ አሼስ፤ መቶፐ ከስድ ኤኬስ፤

\par }{\QB ሳሎንነ ሳአን ማላታነ ማላታታ ኦꬄስ፤

\par }{\QB እ፥ ዳነላ ጋሞታ ዶናፐ አሽስ” ያግስ።


\par }{\PP \VS{28}ዳነል ዳርዮሳ ካዎተꬃ ዎደነ ፋርሰ ካዋ ቅሮሳ ካዎተꬃ ዎደ ኡባን እንጀትን ደእስ።




\par }\Chap{7}{\SH ኦይዱ ዶአታ ቆንጨꬅ
\par }
{\PP \VerseOne{1}ባብሎነ ካዎይ ብልፃሶር ካዎትዳ ኮይሮ ላይꬃን፥ ዳነል ባ አርሳን ዝንእድ፥ አሙሆነ ቆንጨꬅ በእስ። ባ አሙሁዋን በእዳ አይፈ ቆፋታ ፃፍስ።


\par }{\PP \VS{2}ዳነል ሀይሳዳ ያግስ፦ “ሳሎፐ ይዳ ኦይዱ ጫርኮት ግታ አባ ቡቅሽን ታ ቃማ ቆንጨꬃን በአስ።

\VS{3}እሶይ እሱዋፈ ዱማ ግድዳ ኦይዱ ግታ ዶአት አባፈ ከይዶሶና።
\XREF{}{{\XO 7:3 }{\XT{ቆን 13:1፤ 17:8.}}}


\par }{\PP \VS{4}“ኮይሮ ዶአይ ጋሞ ዳኔስ፤ እያዉ አርጋንꬃ ቀፈይ ደኤስ። ታ በእሽን፥ እያ ቀፈይ ሾደትን፥ ሳአፐ ደንድድ፥ አሳዳ ናምኡ ቶሆን ኤቃናዳ ኦሰትስ፤ እያዉ አሳ ዎዛን እመትስ።


\par }{\PP \VS{5}“ናምአንꬆ ዶአይ እስ ባጋ ꬎቁ ግድ ኤቅዳ ባባንꬅ ጌተትያ ዶአ ዳኔስ። ሄ ዶአይ ሄꬑ ጋይለ መቀꬅ ባ ዶናን ባርድ፥ ባ አቻን ሳፅድ ኦይክስ። እካ፥ ‘ደንዳ፤ ካላና ጋካናዉ አሾ ማ’ ጌተትስ።


\par }{\PP \VS{6}“ሄሳፈ ካላዳ፥ ማሄ ዳንያ ሀራ ዶአ በአስ። እያ ዞኮን ካፎ ቀፈ ዳንያ ኦይዱ ቀፈት ደኦሶና። እያዉ ኦይዱ ሁጰት ደኦሶና፤ እያዉ ሃሮ ማት እመትስ።


\par }{\PP \VS{7}“ሄሳፈ ጉየ፥ ቃማ ቆንጨꬃን ያሽያ፥ ዳጋንꬅያነ ዳሮ ምኖ ግድዳ ኦይዳንꬆ ዶአ በአስ። እያዉ ግታ ብራታ አች ደኤስ። እ ባናን ጋሄትያ ኡባ ኤንታን መንረꬅድ ሜስ፤ አትዳይሳታ ባ ቶሁዋን የረꬄስ። ካሰ ታ በእዳ ዶአታ ኡባፈ እ ዱማቴስ፤ እያዉ ታሙ ካጨይ ደኤስ።
\XREF{}{{\XO 7:7 }{\XT{ቆን 12:3፤ 13:1.}}}

\VS{8}ታኒ ሄ ካጨታባ ቆፕሽን፥ ኤንታ ግዶፈ ሀራ እስ ጉꬃ ካጨይ ከይሽን በአስ። ሄ ካጨይ ሀንኮ ካጨታፐ ሄꬓታ ꬎቆልድ ሆልስ። ሄ ቃጭያስ አሳ አይፈ ዳንያ አይፈይነ ኦቶሮን ኦደትያ እንፃርስ ደኤስ።
\XREF{}{{\XO 7:8 }{\XT{ቆን 13:5-6.}}}


\par }{\PP \VS{9}“ታኒ ሄሳ በእሽን፥ አራታት ኡተꬃስ ጊግዶሶና። መርናዉ ደኤይስ ባ አራታን ኡትስ፤ እያ ማኦይ ሻቻዳ፥ እያ ሁጰ ብናናይ ሙቃዳዳ ቦꬁ። እያ አራታይነ አራታ ገርቶይ ታማዳ ሎጬስ።
\XREF{}{{\XO 7:9 }{\XT{ቆን 20:4፤ 1:14.}}}

\VS{10}እያ አራታ ግዶፈ ታማ ሻፍ ፑልትድ፥ ከዬስ። ሙኩሉ ቶሆ ሙኩላን ታይበተይሳት እያዉ ኦꬆሶና፤ ታሙ ሙኩሉ ቶሆ ታሙ ሙኩላን ታይበተይሳት እያ ስንꬃን ኤቆሶና። ፕርድ ዶመትስ፤ ማፃፋት ዶየትዶሶና።
\XREF{}{{\XO 7:10 }{\XT{ቆን 5:11፤ 20:12.}}}


\par }{\PP \VS{11}“ካጨይ ኦደትያ ኦቶሮ ቃላ ታኒ ስእዳ ግሾ፥ እያ ጫዳ ፄላስ። ታኒ በእሽን ዶአይ ሀይቅድ፥ ኤፅያ ታማን የገትድ፥ ꬋይስ።

\VS{12}ሀንኮ ሄꬑ ዶአታ ማታይ ኤከትስ፤ ሽን ኤንቲ ጉꬃ ዎደ ደኦን ዳና መላ ኤንታዉ እመትስ።


\par }{\PP \VS{13}“ታኒ፥ ቃማ ቆንጨꬃን፥ አሳ ናአ ዳነይስ ሳሎፐ ሻራራ ይሽን በአስ። መርናዉ ደኤይሳኮ ሺቅን፥ እያ ስን አꬅዶሶና።\XREF{}{{\XO 7:13 }{\XT{ማቶ 24:30፤ 26:64፤ ማር 13:26፤ 14:62፤ ሉቃ 21:27፤ ቆን 1:7፥ 13፤ 14:14.}}}

\VS{14}እያዉ ማት፥ ቦንቾይነ ካዎተꬅ እመትስ፤ ደረይ፥ ካዎተꬃትነ ዱማ ዱማ ዶናን ኦደትያ ኡባይ ሃረትዶሶና። እያ ማታይ መርናዉ ሻረቶና ማታ፤ እያ ካዎተꬃስ ዛው ባዋ።


\par }{\SH ቆንጨꬃ ብርሸꬅ
\par }
{\PP \VS{15}“ታኒ፥ ዳነል፥ ታ በእዳባን ዳጋማስ፤ ቆንጨꬃይ ታና ህርግስስ።

\VS{16}ታኒ ያን ኤቅዳይሳታፐ እሱዋኮ ሺቃዳ፥ ሀ ኡባስ ቱማ ብርሸꬃይ አይበኮ ኦይቻስ። እ ታዉ እያ ብርሸꬃ ኡባ ሀይሳዳ ያግድ ኦድስ፦

\VS{17}‘ሀ ኦይዱ ግታ ዶአት ሳአን ስንꬃፈ ደንዳና ኦይዱ ካዎተꬃታ።

\VS{18}ሽን ኡባፈ ꬎቃ ፆሳ ጌሻት እያ ካዎተꬃ ኤክድ፥ መርናዉ ባንታባ ኦꬃና፤ መርናዉ ካዎተꬃ ኤንቲ ላታና’ ያግስ።


\par }{\PP \VS{19}“ሄሳፈ ጉየ፥ ታኒ ሀራ ዶአታ ኡባፈ ዱማ ግድዳ ያሽያ ኦይዳንꬆ ዶኣስ ደእያ ቱማ ብርሸꬃ ኤራናዉ ኮያስ። ሄ ዶኣስ ብራታ አችነ ናሰ ብራታ ፁጉንꬅ ደኤስ፤ እ ባናን ጋሄትያ ኡባ መንረꬅድ ሜስ፤ አትዳይሳ ባ ቶሁዋን የረꬄስ።

\VS{20}ሄ ዶኣ ሁጰን ደእያ ታሙ ካጨታባነ ጉየፐ ከይድ፥ ኤንታፈ ሄꬓታ ꬎቆልድ የግዳ ጉꬃ ካጭያባ ኤራናዉ ኮያስ። ሄ ጉꬃ ቃጭያስ አይፈይነ ኦቶሮ ቃላ ኦደትያ እንፃርስ ደኤስ። ሄ ካጨይ ሀንኮታፐ አꬍድ ያሼስ።

\VS{21}ታኒ በእያ ዎደ ሄ ካጨይ ጌሻታራ ኦለትድ፥ ኤንታ ፆንስ።

\VS{22}ሄስ ሀንዳይ፥ መርናዉ ደኤይስ ያና ጋካናዉነ ኡባፈ ꬎቃ ፆሳ ጌሻታስ ፕርዳና ጋካናሳ፤ ኤንቲ ካዎተꬃ ላትያ ዎደይ ጋክስ።
\XREF{}{{\XO 7:22 }{\XT{ቆን 20:4.}}}


\par }{\PP \VS{23}“እ ብርሸꬃ ታዉ ሀይሳዳ ያግድ ኦድስ፤ ‘ኦይዳንꬆ ዶአይ ሀ ሳአን ስንꬃፈ ደንዳና ኦይዳንꬆ ካዎተꬃ። ሄ ካዎተꬃይ ሀራ ካዎተꬃ ኡባፈ ዱማ፤ እ፥ ቢታ ኡባ ማና፥ የꬋናነ መንረꬃና።

\VS{24}ታሙ ካጨት ሀ ካዎተꬃፈ ደንዳና ታሙ ካዎታ። ሄሳፈ ጉየ፥ ካሰ ታሙ ካዎታፐ ዱማ ግድዳ ሀራ ካዎይ ደንዳና። እ፥ ኤንታፈ ሄꬑ ካዎታ ፆንድ ሃራና።
\XREF{}{{\XO 7:24 }{\XT{ቆን 17:12.}}}

\VS{25}እ፥ ኡባፈ ꬎቃ ፆሳ ቦላ ኦቶሮን ኦደታና፤ ኡባፈ ꬎቃ ፆሳ ጌሻታ ኡንኤꬃና። ቃስ ዎደታነ ህግያ ላማናዉ አሞታና። ዎደይ፥ ዎደትነ ዎደ ባጋይ ጋካናዉ፥ ጌሻት እያ ማታፐ ጋርሳን ሃረታና።

\VS{26}ሽን ፕርድ ዶመታና፤ እያ ማታይ ኩመꬅ ኤከታና፤ እ መርናዉ ꬋያና።

\VS{27}ሳሎፐ ጋርሳን ደእያ ካዎተꬃታ ማታይ፥ ዎልቃይነ ግታተꬃይ፥ ኡባፈ ꬎቃ ፆሳ ጌሻታስ እመታና። እያ ካዎተꬃይ መርናዉ ዳና፤ ቢታ ሃረይሳት እያዉ ኪተታና፤ እያ ጎይናና’ ” ያግስ።
\XREF{}{{\XO 7:27 }{\XT{ቆን 20:4፤ 22:5.}}}


\par }{\PP \VS{28}ታ ቆንጨꬃባይ ሀይሳን ዉርስ። ታኒ፥ ዳነል፥ ታ ቆፋን ዳሮ ዳጋማስ፤ ታ ሶምኦይ ብዶ ግድስ። ሽን ኡባባ ታኒ ታ ዎዛናን ዎꬃስ።




\par }\Chap{8}{\SH ዳነል በእዳ ዶርሰነ ዴሸ
\par }
{\PP \VerseOne{1}ብልፃሶር ካዎትዳ ሄꬓንꬆ ላይꬃን፥ ታኒ፥ ዳነል፥ ካሰ በእዳ ቆንጨꬃፈ ሀራ ቆንጨꬅ በአስ።

\VS{2}ሄ ቆንጨꬃን፥ ኤላማ ቢታን፥ ሱሳ ካታማን፥ ኡባላ ሻፋ ማታን ኤቃዳ ታና ደማስ።

\VS{3}ሄ ሻፋ ማታን ናምኡ አዱሳ ካጨት ደእያ ዶርስ ኤቅስ። ናምኡ ካጨታፐ እሶይ ጉየፐ ዶልስ፤ ሽን ኮይሮ ዶልዳይሳፈ አዱሰ።

\VS{4}ሄ ዶርሳይ ባ ካጭያን ቃይጫናዉ፥ ዉሎሀ፥ ፑደሀነ ዱገሀ ባጋ ኮልሽን በአስ። እያራ ኤቀታናዉነ እያ ዎልቃፈ ከስ ኤካናዉ አይ መሄይካ ዳንዳእቤና። እ፥ ባ ኮይዳባ ኦꬄስ፤ ያትድ ግታ ግድስ።


\par }{\PP \VS{5}ታኒ ሀ ቆንጨꬃባ ቆፕሽን፥ እስ ዴሽ ዉሎሀ ባጋፈ ከይድ፥ ቢታ ካንꬅድ፥ ቶሆይ ሳአ የꬎና ይስ። እያ ናምኡ አይፈታፐ ግዶን እስ ግታ ካጨይ ደኤስ።

\VS{6}እ፥ ዳሮ ይሎራ፥ ሻፋ ማታን ታኒ በእዳ ናምኡ ካጨራ ደእያ ዶርሳኮ ይስ።

\VS{7}እ፥ ዳሮ ይሎትድ፥ ታ በእሽን፥ ዶርሳ ካጨት ናምአይ መቃና ጋካናዉ፥ ኢታ ዶምኤ ዶምእስ። ዶርሳይ እያራ ኤቀታናዉ ዎልቅ ꬋይስ፤ ዴሻይ እያ ሳአን የግድ የꬍድ ኤቅስ። ዴሻ ዎልቃፈ ሄ ዶርሳ አሽያባይ ባዋ።

\VS{8}ሄ ዴሻይ ዳሮ ዎልቃምስ፤ ሽን እያ ዎልቃይ ዳርሸ ብን፥ እያ ግታ ካጨይ መቅስ። እያ በሳን ኦይዱ ግታ ካጨት ቢታ ኦይዱ ባጋ ስሚድ ድጭዶሶና።


\par }{\PP \VS{9}ሀ ኦይዱ ካጨታፐ እሱዋ ቦላ ሀራ ጉꬃ ካጨይ ዶልድ፥ ዱገሀ፥ ዶሎሀነ እስራኤለ ቢታኮ ስሚድ ዎልቃራ ድጭስ።

\VS{10}እ፥ ብድ ሳሎን ደእያ ኦላንቾታ ጋካናዉ ድጭድ፥ ሳሎ ፆልንቶታፐ ጉꬃታ ሳአን የግድ ኤንታ የꬍስ።\XREF{}{{\XO 8:10 }{\XT{ቆን 12:4.}}}

\VS{11}ሳሎ ቶራ ሞጮና ግድዳ ፆሳራ ባና ልክሳና ጋካናዉ ꬎቁ ꬎቁ ግስ። እያዉ ጋላስ ጋላስ ያርሸትያ ያርሹዋ ድግስ፤ እያ ኬꬃካ ቱንስስ።

\VS{12}ናጋራ ጋሶን ኦላንቾትነ ጋላስ ጋላስ ያርሸትያ ያርሾይ ሄ ካጭያስ እመትስ። ቱም ሳአን ሆለትስ፤ ሄ ካጨይ ኦꬅያባ ኡባይ እያዉ እንጀትስ።


\par }{\PP \VS{13}ሄሳፈ ጉየ፥ እስ ጌሻ ኪታንቾይ፥ ሀራ ጌሻ ኪታንቹዋራ ኦደትሽን ታኒ ስአስ። እሶይ እሱዋ፥ “ጋላስ ጋላስ ያርሸትያ ያርሹዋባ፥ ꬋዮ ኤህያ ማካላተꬃባ፥ ሳሎ ኦላንቾትነ ፆሳ ኬꬃይ የትሸ ዳናባ ኦድያ፥ ቆንጨꬃይ አዉደ ፖለታኔ?” ያግድ ኦይችስ።


\par }{\PP \VS{14}እ ዛሪድ፥ “ናምኡ ሙኩሉነ ሄꬑ ፄቱ ዎንታነ ኦማርስ ጋካናዉ ጋምአና፤ ሄሳፈ ጉየ፥ ፆሳ ኬꬃይ ጌያና” ያግድ ኦድሽን ስአስ።


\par }{\SH ቆንጨꬃ ብርሸꬅ
\par }
{\PP \VS{15}ታኒ፥ ዳነል፥ ሀ ቆንጨꬃ በአሸነ እያ ብርሸꬃ ኤራናዉ ቆፓሸ ደእሽን፥ እስ አሰ ዳንያባይ ታ ስንꬃን ኤቅዳይሳ በአስ።

\VS{16}ኡባላ ሻፋፐ፥ “ጋብሬላ፥ ሀ አድያስ ሀ ቆንጨꬃ ብርሸꬃ ኦዳ” ግያ ግርስ ስአስ።


\par }{\PP \VS{17}እ፥ ይድ ታ ማታን ኤቅዳ ዎደ፥ ታኒ ዳጋማዳ፥ ሳአን ኩንዳስ። እ ታኮ፥ “አሳ ናአዉ፥ ሀ ቆንጨꬃይ ዉርሰꬃ ዎድያባ ኦደይሳ አኬካ” ያግስ።


\par }{\PP \VS{18}እ ታራ ኦደትያ ዎደ፥ ታኒ ሳአን ታ ሶምኡዋራ ጉፋናዳ፥ ታና ባላ አጋስ። እ ታና ሳኣፐ ደንꬅድ፥ ታ ቶሁዋን ኤስስ።

\VS{19}እ ታኮ፥ “ሀ ቆንጨꬃይ ዉርሰꬃ ዎድያባ በሲያ ግሾ፥ ጎዳ ሀንቆ ጋላሳን ሀናናዉ ደእያባ ታ ነዉ ኦዳና።

\VS{20}ኔኒ በእዳ ናምኡ ካጨራ ደእያ ዶርሳይ፥ ሜዶናነ ፋርሰ ካዎታ ሌምሶ።

\VS{21}ዴሻይ ግርከ ካዋ ሌምሶ፤ እያ ናምኡ አይፍያፐ ግዶን ደእያ ግታ ካጨይ ግርከ ካዋ።

\VS{22}ካጨ መቅን እያ በሳን ዶልዳ ኦይዱ ካጨት እያ ካዎተꬃፈ ሻከትድ ከያና ኦይዱ ካዎተꬃታ ሌምሶ። ሽን ኤንታ ዎልቃይ ኮይሮ ካዋ ዎልቃ ጋከና።


\par }{\PP \VS{23}“ኤንታ ካዎተꬃ ዉርሰꬃን፥ ኤንታ ናጋራይ ዛዋ ጋክያ ዎደ፥ ኢታነ ጭምያ ካዎይ ደንዳና።

\VS{24}እ ዳሮ ምኖ ግዳና፤ ሽን ባ ዎልቃን ግደና። እ ዳጋንꬅያ ꬋዮ ꬋይሳና፤ እ ኦꬅያባ ኡባይ እያዉ እንጀታና። እ ምኖ አሳታነ ጌሻ አሳታ ꬋይሳና።

\VS{25}እ ጭምያ ግሾ እያዉ እንጀታና፤ እ ባና ኡባፈ ꬎቁ ꬎቁ ኦꬃና። ኤንቲ ሳእ ሳሮ ግድ ደእሽን፥ ኤንታፈ ዳሮታ ዎꬋና። እ ሀላቃታ ሀላቃራ ኤቀታና፥ ሽን እ፥ አስ ቦቾና ባዉ ꬋያና።


\par }{\PP \VS{26}“ነዉ ኦደትዳ ናምኡ ሙኩሉነ ሄꬑ ፄቱ ዎንታነ ኦማርሳ ቆንጨꬃይ ቱማ። ሽን ሀ ቆንጨꬃይ ዳሮ ዎደፐ ጉየ ፖለታናዉ ደእያ ግሾ፥ ማታመ እያ ቦላ ዎꬃዳ ጎርዳዳ ናጋ” ያግስ።


\par }{\PP \VS{27}ታኒ ዳነል፥ ዳሮ ዳቡርዳ ግሾ፥ ሳከታዳ ዳሮ ጋላስ ዝንአስ። ሄሳፈ ጉየ ደንዳዳ፥ ካዋ ኦሶስ ባስ። ሀ ቆንጨꬃን ታኒ ዳሮ ዳጋማስ፤ አኬካናዉ ዳንዳአብከ።




\par }\Chap{9}{\SH ዳነላ ዎሳ
\par }
{\PP \VerseOne{1}ሜዶና አስ ግድዳ አርፀክስሳ ናአይ፥ ዳርዮስ ባብሎነን ካዎትስ።

\VS{2}እ ካዎትዳ ኮይሮ ላይꬃን፥ ታኒ ዳነል፥ ጌሻ ማፃፋታ ናባባሸ፥ ናበይ ኤርምያስ ኦድዳይሳዳ፥ የሩሳላመይ ላፑን ታሙ ላይꬅ ላለትድ ጋምአናዉ ደኤይሳ አኬካስ።
\XREF{}{{\XO 9:2 }{\XT{ኤርም 25:11፤ 29:10.}}}

\VS{3}ሄሳ ግሾ፥ ካዮ ማኦ ማአዳ፥ ብዶ ታ ሁጰን ቆላዳ፥ ፆማሸነ ዎሳሸ ታ ጎዳ ፆሳኮ ታ ሶምኡዋ ዛራስ።


\par }{\PP \VS{4}ታ ናጋራ ፓፃሸ፥ ጎዳ፥ ታ ፆሳ ሀይሳዳ ያጋዳ ዎሳስ፦ “አቤት ጎዳዉ፥ ዎልቃማነ ያሽያ ፆሳዉ፥ ነና ዶሰይሳታስነ ነዉ ኪተተይሳታስ ነ መርና ሲቁዋነ ጫቁዋ ናገይሶ፥

\VS{5}ኑ ናጋራ ኦꬅዳ ባልዳ። ኑ ኢታባ ሀንዳ፤ ማካልዳ፤ ነ ኪታፐነ ነ ህግያፈ ካረ ከይዳ።

\VS{6}ኑ ካዎታስ፥ ኑ ሀላቃታስ፥ ኑ አዋታስነ ቢታን ደእያ አሳ ኡባስ ነ ሱንꬃን ትንብተ ኦድዳ ነ ናበታ ስኦና እፅዳ።


\par }{\PP \VS{7}“አቤት ጎዳዉ፥ ነ ፅሎ፤ ሽን ኑኒ ሀች ዬላ ማእዳ። ይሁዳንነ የሩሳላመን ደእያ አሳ ኡባይ ነዉ አማነቶና እፅን፥ ነ ሃሆ ቢታንነ ማታ ቢታን ላልዳ እስራኤለ አሳ ኡባይ ዬላትዳ።

\VS{8}አቤት ጎዳዉ፥ ኑኒ፥ ኑ ካዎት፥ ኑ ሀላቃትነ ኑ አዋት ነና ናቅዳ ግሾ ዬላ ማእዳ።

\VS{9}ሽን ኑ እያ ቦላ ማካልኮካ፥ ጎዳይ ኑ ፆሳይ ማርያነ አቶ ግያ ፆሲ።

\VS{10}ኑኒ ኑ ጎዳ፥ ኑ ፆሳ፥ ኪተትቦኮ፤ ቃስ ባ ናበታ ባጋራ እምዳ እያ ህግያ ናግቦኮ።

\VS{11}እስራኤለ አሳ ኡባይ ነ ህግያ መንꬅድ፥ ካረ ከይዶሶና፤ ነዉ ኪተትቦኮና።

\par }{\PP “ኑ ነ ቦላ ናጋራ ኦꬅዳ ግሾ፥ ፆሳ አይልያ ሙሰ ህገ ማፃፋን ፃፈትዳ ባደꬃይነ ፕርዳይ ኑ ቦላ ጋክስ።

\VS{12}ቃስ ኑ ቦላነ ኑና ካለይሳታ ቦላ ግታ መቶ ኤሀናዉ ነ ኦድዳ ቃላ ኑ ቦላ ፖላዳሳ። የሩሳላመ ቦላ ጋክዳ መቱዋ መል ሳሎፐ ጋርሳን ሀራ ቢታ ቦላ ጋክቤና።

\VS{13}ሙሰ ህግያን ፃፈትዳይሳዳ፥ ሀ ꬋዮ ኡባይ ኑ ቦላ ጋክስ። ኑኒ ኑ ናጋራፐ ስምቦኮ፤ ነ ቱማ ስእቦኮ፤ ነና፥ ጎዳ፥ ኑ ፆሳ ማሮታ ኦይችቦኮ።

\VS{14}ጎዳይ ሀ ꬋዩዋ ኑ ቦላ ኤሀናዉ ጉየ ግቤና። ጎዳይ፥ ኑ ፆሳይ ባ ኦꬅያባ ኡባን ፅሎ፥ ሽን ኑ እያዉ ኪተቶና እፅዳ።


\par }{\PP \VS{15}“አቤት ጎዳዉ፥ ኑ ፆሳዉ፥ ካሰ ነ አሳ፥ ነ ምኖ ኩሽያን ግብፀፈ ከሳዳ፥ ሀች ጋካናዉ ነ ሱንꬃ ፄግሳዳሳ፤ ኑኒ ናጋራ ኦꬅዳ፤ ባልዳ።

\VS{16}አቤት ጎዳዉ፥ ኔኒ ካሰ ነ ፅሎ ኦሶ ኡባ ኦꬅዳይሳዳ፥ ሀእ ነ ሀንቁዋነ ነ ጋዱዋ ነ ካታማፐ፥ የሩሳላመፐ፥ ነ ጌሻ ዙማፐ ደንꬃ። ኑኒ ኦꬅዳ ናጋራይነ ኑ አዋት ኦꬅዳ ባላይ የሩሳላመነ ነ አሳ ኑ ዩሹዋን ደእያ ኡባ ስንꬃን ካዉሽስ።


\par }{\PP \VS{17}“ህዛ ኑ ፆሳዉ፥ ታኒ ነ አይለይ ዎስያ ዎሳነ ማጋኑዋ ስአ። ጎዳዉ፥ ነ ሱንꬃ ግሾ ጋዳ፥ ሀ ላለትዳ ነ ኬꬃ፥ ነ ኬሀ አይፍያን ፄላ።

\VS{18}አቤት ታ ፆሳዉ፥ ነ ሀይꬃ ኑኮ ዛራ፤ ነ አይፍያ ዶያዳ፥ ነ ሱንꬃይ ፄገትዳ ካታማ ꬋዩዋ በአ። ኑኒ፥ ነና ዎሰይ፥ ኑ ፅሎተꬃ ግሾ ግዶናሽን፥ ነ ግታ ማሮተꬃ ግሾሳ።

\VS{19}አቤት ጎዳዉ፥ ስአ! አቤት ጎዳዉ፥ አቶ ጋዳ! አቤት ጎዳዉ፥ ነ ኦሱዋ ቆንጭሳ! ነ ካታማይነ ነ አሳይ ነ ሱንꬃን ፄገትዳ ግሾ፥ አቤት ታ ፆሳዉ፥ ነ ሱንꬃ ግሾ ጋምኦፋ።”


\par }{\SH ጋብሬለይ ስንꬃፈ ሀናናባ ኦድስ
\par }
{\PP \VS{20}ታኒ ዎሳሸ፥ ታ ናጋራነ ታ አሳ እስራኤለ ናጋራ ፓፃሸነ ታ ፆሳ ጌሻ ዙማባ፥ የሩሳላመባ ጎዳ፥ ታ ፆሳስ ኦዳሸ ጋምአስ።

\VS{21}ታኒ ዎሳ ቦላ ደእሽን፥ ካሰ ቆንጨꬃን ታ በእዳ ጋብሬለይ፥ ታኮ ኤሶን ፕራꬍሸ፥ ኦማርሳ ያርሾ ያርሽያ ዎደ ፑቱ ግስ።
\XREF{}{{\XO 9:21 }{\XT{ሉቃ 1:19፥ 26.}}}

\VS{22}እ ሀይሳዳ ያግድ፥ ታዉ ኦድስ፦ “ዳነላ፥ ታ ነዉ ኤራነ አኬካ እማናዉ ሀእ ያስ።

\VS{23}ኔኒ ቡሮ ዎሳ ዶምዳ ዎደ ነ ዎሳ ዛሮይ እመትስ፤ ታ ሄሳ ነዉ ኦዳናዉ ያስ። ፆሳይ ነና ዳሮ ዶሴስ። ሄሳ ግሾ፥ ታ ኦደይሳ ቆፓ፤ ቆንጨꬃ አኬካ።


\par }{\PP \VS{24}“ፆሳይ ነ አሳስነ ነ ጌሻ ካታማስ ቃችዳ ዎደይ፥ ላፑን ቶሆ ላፑን ታሙ ላይꬅ። ሄ ዎደ ናቆይ ዉራና፤ ናጋራ ኦሶይ አታና፤ ቆሆይ አቶ ጌተታና፤ መርና ፅሎተꬅ ካዎታና፤ ቆንጨꬅነ ትንብተይ ፖለታና
\FTNT{*}{{\FR 9:24 }{\FQ{ቆንጨꬅነ ትንብተይ ፖለታና፦
}}{\FT{እብራወꬆ ዶናን ቆንጨꬃይነ ትንብተይ ቱማ ግደይስ አታመታና ጌስ።
}}} ኡባፈ ጌሻ በሳይ ትየታና።


\par }{\PP \VS{25}“ሀይሳ ኤራ፤ አኬካ። የሩሳላመ ኦራꬃናዉነ ኬፃናዉ ኪት ከይዳ ጋላሳፐ ብድ ትየትዳ ሀላቃይ ያና ጋካናዉ፥ ላፑን ቶሆ ላፑናነ ኡሱፑን ታማነ ናምኡ ቶሆ ላፑን ላይꬅ አꬋና። ሄ ዎደ የሩሳላመ ካታማይ ኦራፃና፤ ኦገትነ ዩሾ ግምበት ኦሰታና፤ ሽን ግምበትያ ዎደይ፥ መቶ ዎደ ግዳና።

\VS{26}ኡሱፑን ታማነ ናምኡ ቶሆ ላፑን ላይꬃፈ ጉየ ትየትዳይስ ሀይቃና፤ እያዉ አይኮይካ አትቤና። ያና ሀላቃ ኦላንቾት ካታማነ ፆሳ ኬꬃ ላላና። ሄ ካታማ ዉርሰꬃይ ድኦዳ አኬኮና ያና። ሄ ዎደፐ ብድ ዉርሰꬅ ጋካናዉ ኦልነ ꬋዮይ አዋጀትስ።

\VS{27}ላፑን ላይꬃ ግዶን፥ ሄ ሀላቃይ አሳራ ምኖ ጫቆ ጫቀታና። ሄ ላፑን ላይꬃታ ባጋ ዛዋን ያርሾነ እሞታ ድጋና። አዋጀትዳ ፕርዳይ፥ እያ ቦላ ትገታና ጋካናዉ፥ እ ꬋዮ ኤህያ ቱናተꬃ ፆሳ ኬꬃን ኤሳና”\XREF{}{{\XO 9:27 }{\XT{ዳነ 11:31፤ 12:11፤ ማቶ 24:15፤ ማር 13:14.}}} ያግስ።




\par }\Chap{10}{\SH ዳነል አሙሆን በእዳ አድያ
\par }
{\PP \VerseOne{1}ፋርሰ ካዎይ ቅሮስ ካዎትዳ ሄꬓንꬆ ላይꬃን፥ ብልፃሶራ ጌተትያ ዳነል ሀራ ቆንጨꬅ በእስ። ሄ ቆንጨꬃይ ቱማ፤ ቆንጭዳባይ ዎልቃማ ኦላባ። ሄ ቆንጨꬃ ኤራና መላ አኬክ እያዉ እመትስ።


\par }{\PP \VS{2}ሄ ዎደ ታኒ፥ ዳነል፥ ሄꬑ ሳምንታ ዬካስ።

\VS{3}ሄꬑ ሳምንታይ ዉራና ጋካናዉ ካꬅ ማብከ፤ አሾይ ዎይኮ ዎይነ ኡሽ ታ ዶናኮ ሺቅበና፤ ታ ሁጵያ ትየታብከ

\VS{4}ኮይሮ አጌናን ላታማነ ኦይዳንꬆ ጋላሳን፥ ግታ ፀግሮሳ ሻፋ ማታን ኤቃስ።

\VS{5}ታኒ ፄልያ ዎደ ሊኖ ማኦ ማእዳ እስ አድያ በአስ። እ ባ ፄሳን አፌዛ ዎርቃፈ ኦሰትዳ ዳንጮ ዳንጭስ።

\VS{6}እያ አሳተꬃይ ጶልያ አልኦ ሹቹ ዳኔስ፤ እያ ሶምኦይ ዎልአንꬃ መላ ዎልአሜስ፤ እያ አይፈይ ታማ ላጮ ዳኔስ፤ እያ ኩሸይነ እያ ቶሆይ ቁሸትዳ ናሰ ብራታዳ ፖኤስ፤ እያ ቃላይ ዳሮ አሳ ግርሳዳ ኮሽሜስ።


\par }{\PP \VS{7}ሀ ቆንጨꬃ ታኒ፥ ዳነል ታርካ በአስ። ታራ ደእያ አሳይ በእቦኮና፤ ኤንቲ ዳሮ ዳጋምዳ ግሾ ባቃትድ ቆሰትዶሶና።

\VS{8}ታኒ ሀ ግታ ቆንጨꬃ በአሸ፥ ታርካ አታስ። ታዉ ዎልቅ እፅን ዳቡራስ፤ ታ ሶምኦይ ቡላትስ።

\VS{9}ታኒ እያ ኮሽንቻ ስእዳ ዎደ ሳአን ታ ሶምኡዋራ ጉፋናዳ፥ ታና ባላ አጋስ።


\par }{\PP \VS{10}ሄሳፈ ጉየ፥ እስ ኩሸይ ታና ቦችስ፤ ታኒ ኮኮራሽን፥ ታ ኩሽያንነ ታ ጉልባታን ታና ደንꬅድ ኤስስ።

\VS{11}እ ታኮ፥ “ዳሮ ዶሰትዳ ዳነላ፥ ታኒ ነዉ ኦድያ ቃላ ሎይꬃዳ አኬካ፤ ደንዳ ኤቃ። ታኒ ኪተታዳ ኔኮ ያስ” ያግስ። እ ታኮ ሀይሳዳ ግን፥ ታኒ ኮኮራሸ ደንዳ ኤቃስ።


\par }{\PP \VS{12}ቃስካ፥ “ዳነላ፥ ያዮፋ! ኔኒ አኬካ ደማናዉ ቆፓዳ፥ ነ ፆሳ ስንꬃን ነናተꬃ ካዉሽዳ ኮይሮ ጋላሳፐ ዶምድ፥ ነ ዎሳይ ስኤትስ፤ ታ ነዉ ዛሮ ኤካዳ ያስ።

\VS{13}ሽን ፋርሰ ካዎተꬃ ሀላቃ ግድዳ አያናይ ላታማነ እስ ጋላስ ታና ተቅስ። ታኒ፥ ታርካ ፋርሰ ካዎተꬃ ሀላቃራ ያን አትዳ ግሾ፥ ኪታንቾታ ሀላቃታፐ እሶይ፥ ምካኤል፥ ታና ማዳናዉ ይስ።
\XREF{}{{\XO 10:13 }{\XT{ቆን 1:13-15.}}}

\VS{14}ሀ ቆንጨꬃይ ስንꬃፈ ሀናናባ በሲያ ግሾ፥ ታኒ ኔኮ ይዳይ፥ ዉርሰꬃ ጋላሳን ነ አሳ ቦላ ሀናናዉ ደእያባ ነዉ ቆንጭሳናሳ” ያግስ።


\par }{\PP \VS{15}እ ሄሳ ታዉ ኦድያ ዎደ፥ ታኒ ሳአን ጉፋናዳ፥ ጋናባ ꬋያስ።

\VS{16}ሄሳፈ ጉየ፥ አሰ ዳንያ እሶይ ታ መተርሻ ቦችስ፤ ታ ዶናይ ዶየትን፥ ኦደተꬅ ዶማስ። ታ ስንꬃን ኤቅዳይሳኮ፥ “ታ ጎዳዉ፥ ሀ ቆንጨꬃይ ታና ዳሮ ዳጋንꬅዳ ግሾ ዳሮ ዳቡራስ።

\VS{17}ታኒ ነ አይለይ፥ ኔራ፥ ታ ጎዳራ ዋናዳ ኦደታናዉ ዳንዳአይና? ታ ዎልቃይ ዉርስ፤ ሸምፓናዉካ ታዉ እፀትስ” ያጋስ።


\par }{\PP \VS{18}ሄ አሰ ዳንያ እሶይ ናምአንꬆ ታና ቦችድ፥ ታዉ ዎልቃ እሚስ።

\VS{19}እ ታኮ፥ “ዳሮ ዶሰትዳ አድያዉ ያዮፋ! ሳሮይ ነዉ ግዶ። ምና፤ ፃላ” ያግስ።

\par }{\PP እ ሄሳ ግድ ታና ምንꬅን፥ ታኒ ምናዳ፥ “ታ ጎዳዉ፥ ኔኒ ታና ምንꬅዳ ግሾ ታዉ ኦዳ” ያጋስ።


\par }{\PP \VS{20}እ ዛሪድ፥ “ታኒ ኔኮ አይስ ይዳኮ ነ ኤራይ? ሀእ ታ ስማዳ ፋርሰ ሀላቃ ግድዳ አያናራ ኦለታናዉ ባና፤ ታኒ ቢኮ ግርከ ሀላቃ ግድዳ አያናይ ያና።

\VS{21}ሽን ቱማ ማፃፋን ፃፈትዳባ ታኒ ነዉ ኦዳና። ታኒ ኤንታራ ኦለትያ ዎደ፥ ህንተ ሀላቃ ምካኤላፐ አትሽን፥ ታና ማድያ ሀር ባዋ።”




\par }\Chap{11}{\PP \VerseOne{1}“ሜዶና አስ ግድዳ ዳርዮስ፥ ካዎትዳ ኮይሮ ላይꬃን፥ ታኒ እያ ማዳናዉነ ምንꬃናዉ እያ ምየን ኤቃስ።”


\par }{\SH ፑደሀነ ዱገሀ ካዎታ
\par }
{\PP \VS{2}“ህዛ ታ ነዉ ቱማ ኦዳይስ። ሀራ ሄꬑ ካዎት ፋርሰ ቢታን ካዎታና፤ ኤንታፈ ጉየ ካዎትያ ኦይዳንꬆ ካዎይ፥ ሀንኮታፐ አꬍዳ ዱረ ግዳና። እ ባ ዱረተꬃ ጋሶን ዎልቃ ደምያ ዎደ፥ አሳ ኡባይ ግርከ ካዎተꬃራ ኦለታና መላ ደንꬃና።


\par }{\PP \VS{3}“ሄሳፈ ጉየ፥ ዎልቃን ሃርያ ምኖ ካዎይ ደንድድ፥ ባ ኮይዳባ ኡባ ኦꬃና።

\VS{4}እ ዎልቃን ምንዳ ዎደ እያ ካዎተꬃይ ላለትድ፥ ኦይዱ በሳን ሻከታና። እያ ኮቻት እያ ካዎተꬃ ላቶኮና፤ ካዎተꬃይ እ ካሰ አይሰይሳዳ ዎልቃማ ግደና፤ እያ ካዎተꬃይ እያፐ ኤከትድ፥ ሀራታስ እመታና።


\par }{\PP \VS{5}“ዱገሀ ቢታ ካዎይ ምኖ ግዳና፤ ሽን እያ ሹማታፐ እሶይ እያፐ ዳሮ ምንድ፥ ሄ ግታ ካዎተꬃ ሃራና።

\VS{6}ጉꬃ ላይꬃፈ ጉየ፥ ዱገሀ ቢታ ካዎይነ ፑደሀ ቢታ ካዎይ ባንታ ግዶን ዳቦተꬃ ጫቆ ጫቀታና። ዱገሀ ቢታ ካዋ ናእያ ፑደሀ ቢታ ካዋ ገላና፤ ሽን እ ዎልቃይ ምነና፤ ቃስ እካ እያ ዎልቃይካ ዳሮ ዎደ ጋምኤና። ሄ ዎደ፥ ኢራ እስፈ፥ እዮ ማደይሳት፥ እ ናአይነ እ አዝናይ፥ ኡባይ አꬍድ እመታና።


\par }{\PP \VS{7}“ጉꬃ ዉደፐ ጉየ፥ እ ዳቦታፐ እሶይ ዱገሀ ቢታን ካዎታና። ፑደሀ ቢታ ካዋ ቦላ ደንዳና፤ እያ ሚፃ መንꬅ ገልድ እያ ፆናና።

\VS{8}ቃስ ኤንታ ፆሳታ፥ ምስለታነ ብራፐነ ዎርቃፈ ኦሰትዳ ሚሸታ ኤክድ፥ ግብፀ ኤፋና። ጉꬃ ዎደስ ፑደሀ ቢታ ካዋ ኦላናዉ ደንደና።

\VS{9}ፑደሀ ቢታ ካዎይ ዱገሀ ቢታ ካዋ ቦላ ደንዳና፤ ሽን ባ ይዳ ኦግያራ ጉየ ስማና።


\par }{\PP \VS{10}“ፑደሀ ቢታ ካዋ አደ ናይት ኦላስ ጊግድ፥ ዳሮ ኦላንቾታ ሺሻና። ኤንታራ ጋሄትያባ ኡባ ሜጭድ ኤፍያ ዎልቃማ ድኦዳ ካንꬅድ አꬋና፤ ዛር ኦልድ ዱገሀ ካዋ ሚፃ ጋካናዉ ባና።

\VS{11}ሄ ዎደ ዱገሀ ቢታ ካዎይ ዳሮ ሀንቀትድ፥ ፑደሀ ቢታ ካዋ ኦላናዉ ደንዳና። ፑደሀ ቢታ ካዎይ ሺሽዳ ዳሮ ኦላንቾታራ ኦለትድ፥ ኤንታ ፆናና።

\VS{12}ዳሮ ኦላንቾታ ድእዳፐ ጉየ፥ ኦቶሮን ፑነታና። ዳሮ ሙኩሉ አሳ ዎꬋና፤ ሽን እያ ፆኖይ እያራ ጋምኤና።


\par }{\PP \VS{13}“ፑደሀ ቢታ ካዎይ ካሰይሳፈ አꬍያ ሀራ ኦላንቾታ ጊግሳና። ጉꬃ ላይꬅ ጋምእዳፐ ጉየ፥ ኩመꬃ ኦላ ሚሸ ኦይክዳ፥ ኦላንቾታ ኤክድ ኦላስ ከያና።

\VS{14}ሄ ዎደ ዳሮ አሳይ ዱገሀ ቢታ ካዋ ቦላ ደንዳና። ቆንጨꬃይ ፖለታና መላ ነ አሳፐ እስ እስ ማካላንቾት ደንዳና፥ ሽን ኤንቲ ፆኖኮና።

\VS{15}ፑደሀ ቢታ ካዎይ ዱገሀ ቢታ ይድ፥ ዩሾይ ግምበትዳ እስ ካታማ ኦልድ ኦይካና። ዱገሀ ቢታ ካዋ ኦላንቾት ዎልቃ ꬋያና፤ ሀር አቶሽን፥ ኤንታፈ ምኖ ኦላንቾትካ ኤንታራ ኤቀታናዉ ዳንዳኦኮና።

\VS{16}እያራ ኤቀታናዉ ዳንዳኤይ ባይና ግሾ ፑደሀ ቢታ ካዎይ ባ ኮይዳባ ኡባ ኦꬃና። እ ዶረትዳ ቢታን ምን ኤቅድ፥ እያ ꬋይስያ ዎልቃ ደማና።

\VS{17}እ ባ ካዎተꬃን ደእያ ዎልቃ ኡባ ኤክድ ያናዉ ሀልቻና፤ ዱገሀ ቢታ ካዉዋራ ዳቦተꬃ ጫቆ መꬋና። ሄ ካዎተꬃ ꬋይሳናዉ ሀልችድ፥ ባ ናእዉ እያዉ እማና፥ ሽን እያ ሀልቾይ ፖለተና።

\VS{18}ባ ሶምኡዋ ዩሾይ አባን ተቀትዳ ቢታታኮ ዛሪድ፥ ኤንታፈ ዳሮታ ኦልድ ባዉ ኤካና። ሽን እስ ቶራ ሞጮናይ እያ ፆንድ እያ ኦቶሩዋ ጊሻና፤ እያ ኦቶሮ ኦዳ እያ ቦላ ዛራና።

\VS{19}ፑደሀ ቢታ ካዎይ ባ ቢታ፥ ባ ሚፃኮ ስማና። ሽን እ ꬉበትድ ኩንዳና፤ እያ ናምአንꬆ ኦንካ በኤና።


\par }{\PP \VS{20}“እያ በሳን ካዎትያ ሀራ ካዎይ ባ ካዎተꬃ ቦንቹዋ ናጋናዉ ጊራ ጊርስያ አሰ ካዎተꬃ ግዶ ኪታና። ግዶሽን፥ ጉꬃ ዎደፐ ጉየ፥ ቆንጨን ዎይኮ ኦላን ግዶናሽን፥ እ ጮ ሀይቅድ ꬋያና።


\par }{\PP \VS{21}“እያ በሳን እስ ካትዳ አስ ደንዳና፤ ሽን ኤንቲ እያዉ ካዎተꬃ ቦንቾ እሞኮና። አሳይ ሳእ ሳሮ ግድ ኡትዳሽን፥ ጭምድ ካዎተꬃ ኦይካና።

\VS{22}ዳሮ ኦላንቾት እያ ስንꬃፈ ፕተትድ ꬋያና፤ ጫቆ ሀላቃይካ ሀይቃና።

\VS{23}እያራ ጫቁዋ ጫቅ ስሚድ፥ ባ ኦꬅያባ ጭሞን ኦꬃና፤ ጉꬃ አሳታ ፃላላራ እ ምናና።

\VS{24}አሳይ ሳእ ሳሮ ግድ ኡትዳሽን፥ ሄ ቢታን እ፥ ዳሮ ዱረ ግድዳ እስ ባጋ ኦይካና። ካሰ እያ አዋይ ዎይኮ እያ ማይዛይ ኦꬅቦናባ ኦꬃና፤ እ ድእድ ሺሽዳ ዱረተꬃነ አቁዋ ባና ካለይሳታስ ግሻና። እ ሚፃታ ላላናዉ ሀልቻና፤ ሽን ሄስ ሀናናይ ጉꬃ ዎደሳ።

\VS{25}ባ ዎልቃ ምንꬅድ፥ ዳሮ ኦላንቾታራ ዱገሀ ቢታ ካዋ ቦላ ደንዳና። ዱገሀ ቢታ ካዎይ ዳሮነ ዎልቃማ ኦላንቾታራ ኦላስ ደንድድ፥ እያራ ኦለታና። ሽን እያ ቦላ ኤንቲ ማቅዳ ማቁዋ ጋሶን፥ እ ኤንታራ ኤቀታናዉ ዳንዳኤና።

\VS{26}ካዉዋራ እስ ጋይታን መይሳት እያ ꬋይሳና፤ እያ ኦላንቾት ፕተታና፤ ዳሮት ኦላን ሀይቃና።

\VS{27}ሀ ናምኡ ካዎት ባንታ ዎዛናን ኢታ ቆፋ ኦይክድ፥ እስፈ እስ ጋይታ ቦላ ኡታና፤ እሶይ እሱዋ ጭማናዉ ዎርዶ ኦደታና። ሽን ቃመትዳ ዎደይ ቡሮ ጋክቦና ግሾ ኤንቲ ኦꬃና ግድ ቆፕያባይ ኤንታዉ እንጀተና።

\VS{28}ፑደሀ ቢታ ካዎይ ዳሮ ዱረተꬃራ ባ ቢታ ስማና። ሽን እ ባ ዎዛናን ጌሻ ጫቁዋ እፃና። ጌሻ ጫቁዋ ቆሀናዉ እያ ቦላ እስባ ኦꬅድ፥ ባ ቢታ ስማና።


\par }{\PP \VS{29}“ቃመትዳ ዎደይ ጋክን፥ እ ዛሪድ ዱገሀ ቢታ ቦላ ደንዳና፥ ሽን እያዉ ካሰይሳዳ እንጀተና።

\VS{30}ክፅማፐ ያ ኦላ ማርካበት እያ ዳጋንꬃና። ጉየ ስሚድ፥ ጌሻ ጫቁዋ ቦላ ሀንቀታና። ቃስ ያፐ ስሚድ፥ ጌሻ ጫቁዋ አግዳይሳታራ ዳቦታና።


\par }{\PP \VS{31}“እያ ኦላንቾት ፆሳ ኬꬃነ እያ ዩሹዋ ቱንሳና፤ ጋላስ ጋላስ ያርሸትያ ያርሹዋ ድጋና። ያትድ፥ ꬋዮ ቱናተꬃ ያን ኤሳና።
\XREF{}{{\XO 11:31 }{\XT{ዳነ 9:27፤ 12:11፤ ማቶ 24:15፤ ማር 13:14.}}}

\VS{32}እ ጫቆ ቃላ መንይሳታ፥ ጭሞ ቃላን ባ ባጋ ዛራና፤ ሽን ባንታ ፆሳ ኤርያ አሳይ ምናናነ እያራ ኤቀታና።


\par }{\PP \VS{33}“አሳ ግዶን ደእያ ጭንጫት ዳሮ አሳ ታማርሳና። ሽን ጉꬃ ዎደን ሄ አሳት ማሻን ሀይቃና፥ ታማን ፁገታና፥ ድኤታና ዎይኮ ቦንቀታና።

\VS{34}ሄ መቱዋ ግዶን ደእሸ፥ ኤንቲ ጉꬃ ማዶ ደማና፤ ዳሮ አሳይ ኤንታ ባጋ ዳንድ፥ ኤንታኮ ስማና፤ ሽን ቱማ ዎዛናፐ ግደና።

\VS{35}ጭንጫታፐ እሶት እሶት ꬉበታና። ቃመትዳ ዎደይ ቡሮ ጋክቦና ግሾ፥ ኤንቲ ሄሳዳ ሀንድ፥ ዉርሰꬃ ዎደይ ጋካናዉ፥ ፓጨትድ ከያና፥ ጌያናነ ቦረይ ባይናይሳታ ግዳና።”


\par }{\SH ባና ꬎቁ ኦꬅያ ካዋ
\par }
{\PP \VS{36}“ካዎይ ባና ሎእዳባ ኦꬃና፤ ባና ፆሳታ ኡባፈ ꬎቁ ኦꬅድ ግታያና፤ ፆሳታ ፆሳ ቦላ ካሰ ስኤትድ ኤሮና ኢታ ቃላ ኦደታና። ሀናናዉ ደእያባይ ሀናናዉ በሲያ ግሾ፥ ፆሳ ሀንቆይ ፖለታና ጋካናዉ እ ኦꬅያባ ኡባይ እያዉ እንጀታና።
\XREF{}{{\XO 11:36 }{\XT{2 ታሰ 2:3-4፤ ቆን 13:5-6.}}}

\VS{37}እ፥ ባ ማይዛታ ፆሳታ ዎይኮ ማጫሳይ ዶስያ ፆሳታ ካꬋና። እ ባና ኡባፈ አꬅድ ꬎቁ ኦꬅያ ግሾ፥ ሀራ ፆሳታ ኤከና።

\VS{38}እ ኤንታ ቦንቾ አግድ ሚፃታ ፆሳ ቦንቻና፤ እያ ማይዛት ኤሮና ፆሰ፥ ዎርቃ፥ ብራ፥ አልኦ ሹችነ ሎኦ እሞታ እምድ ቦንቻና።

\VS{39}እማꬃ ፆሳን ማደትድ፥ እ ምኖ ሚፃታ ቦላ ደንዳና። ቃስ እያ ማታ ኤርያ አሳ ዳሮ ቦንቻና። እ ኤንታ፥ አሳ ቦላ ሹማና፤ ቢታ ዎይቶ ኦꬅድ ኤንታዉ ሻክ ሻክ እማና።


\par }{\PP \VS{40}“ዉርሰꬃ ዎደይ ጋክን፥ ዱገሀ ቢታ ካዎይ ደንድድ፥ ፑደሀ ቢታ ካዋ ኦላና። ሽን ፑደሀ ቢታ ካዎይ ፓራ ጋረታ፥ ፓራ አሳታነ ዳሮ ማርካበታ ኤክድ፥ እያ ቦላ ጎተዳ ያና። ዳሮ ቢታ ኦይክድ፥ ድኦዳ ሜጭድ ኤፋና።

\VS{41}እ ጌሻ ቢታ ቦላ ደንዳና፤ ዳሮ ቢታት እያ ኩሸን ኩንዳና። ሽን ኤዶመይ፥ ሞአበይነ አሞነፐ ዳርያ ባጋይ እያ ኩሸፐ አታና።

\VS{42}እ ዳሮ ቢታታ ቦላ ደንድያ ዎደ፥ ግብፀይካ እያፐ ከስ ኤከና።

\VS{43}ግብፀ ዎርቃ፥ ብራነ ዱረተꬃ ኡባ፥ ባ ኩሸን አꬃና። ሊበነ ቶጰ አሳይ እያዉ ሃረታና።

\VS{44}ሽን ዶሎሀ ባጋፈነ ፑደሀ ባጋፈ ያ ኦዳይ፥ እያ ዳጋንꬃና። ሀንቆ ኤፅ ከይድ፥ ዳሮታ ዎꬋናነ ꬋይሳና።

\VS{45}እ ባ ካዎታ ዱንካንያ አባፈነ ሎኦ ጌሻ ዙማፐ ግዶን ቶካና። ሽን እ፥ ዉርሰꬃን ባዉ ꬋያና፤ እያ ማድያ ኦንካ በንተና።”




\par }\Chap{12}{\SH ዎደ ዉርሰꬅ
\par }
{\PP \VerseOne{1}“ሄ ዎደ ነ አሳ ናግያ ግታ ሀላቃይ፥ ምካኤል ደንዳና። ካዎተꬅ መትዳ ዎድያፐ ዶምድ፥ ሀን ኤሮና መቶ ዎደይ ያና። ግዶሽን፥ ኤንታ ሱንꬃይ ፆሳ ማፃፋን ፃፈትዳ ነ አሳ ኡባይ ሄ ዎደ አታና።
\XREF{}{{\XO 12:1 }{\XT{ማቶ 24:21፤ ማር 13:19፤ ቆን 7:14፤ 12:7.}}}

\VS{2}ሀይቅዳ አሳፐ ዳሮት ደንዳና። ኤንታፈ ባጋት መርና ደኦስ፥ ባጋት ቃስ ዬላስነ መርና ካዉሻስ ደንዳና።
\XREF{}{{\XO 12:2 }{\XT{እሳ 26:19፤ ማቶ 25:46፤ ዮሀ 5:29.}}}

\VS{3}ጭንጫት ሳሎ ፖኦዳ ቃስ ዳሮታ ፅሎተꬃ ኦገ ካለይሳት መርናዉ ፆልንቶዳ ፖአና።

\VS{4}ሽን ነኖ ዳነላ፥ ነ ዉርሰꬃ ዎደይ ጋካናዉ፥ ሀ ማፃፋ ጎርዳዳ፥ ማታመ ዎꬃ። ዳሮት ኤራተꬅ ደማናዉ ያነ ሃነ ዎፀረታና” ያግስ።
\XREF{}{{\XO 12:4 }{\XT{ቆን 22:10.}}}


\par }{\PP \VS{5}ታኒ፥ ዳነል፥ ናምኡ አሳታ፥ እሶይ ሻፋፐ ሀፍንꬃ፥ እሶይ ሻፋፐ ሄፍንꬃን ኤቅዳይሳታ በአስ።

\VS{6}ኤንታፈ እሶይ ሊኖ ማእድ፥ ሻፋፐ ቦላ ባጋራ ኤቅዳ ኪታንቹዋ፥ “ሀ ማላታት ፖለታናዉ አይ መላ ዎደ ጋምአኔ?” ያግድ ኦይችስ።


\par }{\PP \VS{7}ሊኖ ማእድ፥ ሻፋፐ ቆሞ ባጋራ ኤቅዳ ኪታንቾይ፥ ባ ኡሻቻ ኩሽያነ ባ ሀድርሳ ኩሽያ ሳሎ ደንꬅድ፥ መርናዉ ደኤይሳ ሱንꬃን ሀይሳዳ ያግድ ጫቅስ፦ “ሀይስ፥ ዎደይ፥ ዎደትነ ዎደ ባጋይ ጋካናዉ ጋምአና፤ ጌሻ አሳታ ዎልቃይ ዉርያ ዎደ ሀ ኡባይ ፖለታና”\XREF{}{{\XO 12:7 }{\XT{ቆን 10:5፤ 12:14.}}} ያግስ።


\par }{\PP \VS{8}ሀ ኡባ ታኒ ስአስ፥ ሽን ታዉ ገልቤና። ያትን፥ ታኒ፥ “ታ ጎዳዉ፥ ሀ ኡባስ ዉርሰꬃይ አይ ግዳንዴ?” ጋዳ ኦይቻስ።


\par }{\PP \VS{9}እ ዛሪድ፥ “ዳነላ፥ ሀ ቃላይ ዉርሰꬃ ዎደይ ጋካናዉ ጎርደትዳነ አታመትዳ ግሾ ኔኒ ባ፤

\VS{10}ዳሮት ፓጨትድ ከያና፥ ጌያናነ ቦረይ ባይናይሳታ ግዳና፤ ሽን ኢታት፥ ኢታባ ኦꬃና። ኢታታፐ እስ አስካ አኬከና፤ ሽን ጭንጫት አኬካና።
\XREF{}{{\XO 12:10 }{\XT{ቆን 22:11.}}}


\par }{\PP \VS{11}“ጋላስ ጋላስ ያርሸትያ ያርሾይ ድገትዳፐነ ꬋዮ ቱናተꬃይ ሄ በሳን ኤቅዳፐ ስምን፥ 1,290 ጋላስ።
\XREF{}{{\XO 12:11 }{\XT{ዳነ 9:27፤ 11:31፤ ማቶ 24:15፤ ማር 13:14.}}}

\VS{12}ገንጭድ 1,335 ጋላስ ጋካናዉ ናግያ አስ አንጀትዳይሳ።


\par }{\PP \VS{13}“ኔኒ ዉርሰꬅ ጋካናዉ ባ። ነ ሸምፓና፤ ዉርሰꬃን ነና ጋክያ ላታ ኤካናዉ ደንዳና” ያግስ።


\par }