\NormalFont\ShortTitle{ኤፈሶና ኪታ}

{\MT ጳዉሎስ ኤፈሶና አሳስ

\par }{\MTB ፃፍዳ ኪታ

\par }{\IMT ጋꬃ ቆፋ

\par }{\IP ጳዉሎስ ኤፈሶናን ደእያ አማንያ አሳስ ፃፍዳ ኪታን ኡባፈ አꬅድ በሰይ፥ “ዎደይ ጋክያ ዎደ ፆሳይ ፖላናዉ ቆፕዳ ቆፋይ፥ ሳሎንነ ሳአን ደእያ መተꬃ ኡባይ ክርስቶሳፐ ጋርሳን ግዳና መላሳ” ግያ ቆፋ (1:10)። የሱስ ክርስቶሳራ ደእያ እስፈተꬃን፥ አሳ ኮች ኡባይ እስኖ ግዳና መላ ሀ ግታ ቆፋ ኦሶን ፔሻና መላ ፆሳ አሳ አኬክሴስ።

\par }{\IP ኤፈሶና ኪታን፥ ኮይሮ ሻሁዋን፥ ፃፈይ ካራ ቆፋ ግድዳ እስፈተꬃባ ፃፋናዉ ዶምዳይሳ ዳልግስድ፥ ፆሳ አዋይ ባ አሳ ዋትድ ዶርዳኮ፥ ኤንትካ እያ ናኣ፥ የሱስ ክርስቶሳን ባንታ ናጋራፐ ማሮታ ደምድ ዋንድ ላአ ከይዳኮነ፥ ፆሳ ግታ ኡፋይሳ ቃላይ ጌሻ አያና ባጋራ ቱማ ግደይስ ዋንድ ኤረትዳኮ ኦዴስ። ናምአንꬆ ሻሁዋን ቃስ፥ ፃፈይ ሀ ኪታ ናባብያ አሳይ፥ ክርስቶሳን ኤንታዉ ደእያ እስፈተꬃይ ቱማ ግዳና መላ ኤንቲ ዋንድ ዳናዉ በሲያኮ ቆፍሴስ።

\par }{\IP አሳይ ክርስቶሳን ደእያ እስፈተꬃን ዋንድ ዳናዉ በሲያኮ ዱማ ዱማ ሌምሶን ቆንጭስ። ዎሳ ኬꬅ አሳተꬃ ሌምሶ ግድያ ዎደ ክርስቶስ ሄ አሳተꬃስ ሁጰ። ዎሳ ኬꬅ ግምበ ኬꬃን ሌምሰትያ ዎደ ክርስቶስ ኬꬃ ምንꬅያ ማዛነ ሹቹ። ዎሳ ኬꬅ ማችን ሌምሰትያ ዎደ ክርስቶስ አዝናን ሌምሰትስ። ፃፈይ ክርስቶሳ ባጋራ ቆንጭዳ ፆሳ አꬎ ኬሀተꬃ ዳሮ ናሽድ ኦድሸ፥ ቆፋይ ጪሞ ግድዳ ኦዳ ኦድስ። ጳዉሎስ፥ ኡባባ ክርስቶሳ ሲቁዋ፥ እያ ያርሸተꬃ፥ እ እምዳ ናጋራ አቶተꬃ፥ እያ አꬎ ኬሀተꬃነ እያ ጌሻተꬃ ባጋራ ፄሌስ።

\par }{\IOT ማፃፋ አይፈ ቆፋታ

\par }{\IO ሳሮꬆ ({\IOR{1:1-2}})

\par }{\IO ክርስቶሳነ ዎሳ ኬꬅ ({\IOR{1:3—3:21}})

\par }{\IO ክርስቶሳን ደእያ ኦራꬃ ደኡዋ ({\IOR{4:1—6:20}})

\par }{\IO አኬክሶነ ሳሮꬆ ({\IOR{6:21-24}})



\par }\ChapOne{1}{\PP \VerseOne{1}ፆሳ ሸነን ክርስቶስ የሱሳ ሀዋረ ግድዳ ጳዉሎሳፐ፥ ኤፈሶናን ደእያ ጌሻታስነ ክርስቶስ የሱሳ አማነይሳታስ ፃፈትዳ ኪታ።
\XREF{}{{\XO 1:1 }{\XT{ሀዋ 18:19-21፤ 19:1.}}}


\par }{\PP \VS{2}ፆሳ ኑ አዋፐነ ጎዳ የሱስ ክርስቶሳፐ አꬎ ኬሀተꬃይነ ሳሮተꬃይ ህንተዉ ግዶ።


\par }{\SH ክርስቶሳን ደእያ አያና አንጁዋ
\par }
{\PP \VS{3}ሳሎን ደእያ አያና አንጆ ኡባን ክርስቶሳ ባጋራ ኑና አንጅዳ፥ ኑ ጎዳ የሱስ ክርስቶሳ አዋይ፥ ፆሳይ ጋላተቶ።

\VS{4}ኑኒ እያ ስንꬃን ጌሻታነ ቦረይ ባይናይሳታ ግዳና መላ ፆሳይ አላመይ መታናፐ ካሰ ክርስቶሳ ባጋራ ባ ሲቁዋን ኑና ዶርስ።

\VS{5}ፆሳይ ባ ሸንያን ባ ዶስዳይሳዳ የሱስ ክርስቶሳ ባጋራ ኑና ባ ናይታ ኦꬃናዉ ካሰትድ ቆፕ ዎꬅስ።

\VS{6}ፆሳይ ባ ሲቅያ ናኣ ባጋራ ኑስ ጮ እምዳ አꬎ ኬሀተꬃይ ቦንቸታና መላ ሄሳ ኦꬅስ።


\par }{\PP \VS{7}ፆሳ አꬎ ኬሀተꬃ ዱረተꬃዳ ክርስቶሳ ሱꬃን ዎዘትድ ናጋራ አቶተꬃ ደምዳ።

\VS{8}ባ አꬎ ኬሀተꬃ ጭንጫተꬃንነ ኤራተꬃን ኩንꬅድ ኑስ እሚስ።
\XREF{}{{\XO 1:8 }{\XT{ቆላ 1:14.}}}

\VS{9}ፆሳይ ባ ዶስዳይሳዳ ክርስቶሳ ባጋራ እያ ሸንያ ፁራ ኑ ኤራና መላ ኦꬅስ።

\VS{10}ዎደይ ጋክያ ዎደ ፆሳይ ፖላናዉ ቆፕዳ ቆፋይ፥ ሳሎንነ ሳአን ደእያ መተꬃ ኡባይ ክርስቶሳፐ ጋርሳን ግዳና መላሳ።


\par }{\PP \VS{11}ኡባባ ባ ሸንያዳ ኦꬅያ ፆሳይ፥ ካሰትድ ሀልችዳይሳ ክርስቶሳ ባጋራ ኑኒ እያባ ግዳና መላ ኑና ዶርስ።

\VS{12}ሄሳ እ ኦꬅዳይ፥ ክርስቶሳን ኡፋይስ ዎꬅድ ናጎን ኮይሮ ግድዳ ኑኒ ፆሳ ቦንቹዋ ጋላታን ቆንጭሳና መላሳ።

\VS{13}ህንተካ ህንተ አቶተꬃ ዎንገላ፥ ሄስካ ቱማ ቃላ ስእዳ ዎደ ክርስቶሳ አማንደታ። ፆሳይ ህንተዉ እማና ግዳ ጌሻ አያናን ህንተ አታመትደታ።

\VS{14}ፆሳ ቦንቾይ ጋላተታና መላ ፆሳይ ባ አሳ ዎዛና ጋካናዉ ጌሻ አያና ኑስ ኦይꬁ ኦꬅድ እሚስ።


\par }{\SH ጳዉሎሳ ዎሳ
\par }
{\PP \VS{15}ሄሳ ግሾ፥ ጎዳ የሱሳ ህንተ አማነይሳነ ጌሻታ ኡባ ህንተ ሲቀይሳ ታ ስእዳ ዎደ

\VS{16}ታ ዎሳን ህንተና ቆፓሸ ህንተ ግሾ ፆሳ ጋላተይሳ አጋብከ።

\VS{17}ጎዳ የሱስ ክርስቶሳ ፆሳይ፥ ቦንቾ አዋይ፥ ፆሳ ህንተ አꬅድ ኤራናዳ ጭንጫተꬃነ ቆንጨꬃ አያና ህንተዉ እማናዳ ታኒ ፆሳ ዎሳይስ።

\VS{18}ፆሳይ ህንተና ፄግዳ ኡፋይሳይነ ጌሻት ላትያ ቦንቾ ላታይ አይ መላ ዳሮኮ ህንተ ኤራና መላ ፆሳይ ህንተ ዎዛና አይፍያ ዶያና መላ ታኒ ፆሳ ዎሳይስ።


\par }{\PP \VS{19}ቃስ እያ አማንያ ኑናን ኦꬅያ እያ ዎልቃይ አይ መላ አꬍዳ ግቴኮ ህንተ ኤራና መላ ዎሳይስ። ሄ ዎልቃይ ፆነቶናነ ዳቡሮና ዎልቃ። ሀ ኑናን ደእድ ኦꬅያ ዎልቃይነ፥

\VS{20}ክርስቶሳ ሀይቆፐ ደንꬅድ፥ ሳሎን ፆሳፈ ኡሻቻ ባጋራ ኡትስዳ ግታ ዎልቃይ እስኖ።
\XREF{}{{\XO 1:20 }{\XT{ማዝ 110:1.}}}

\VS{21}እያ ሱንꬃይ፥ አይሰይሳታፐነ ማታ አዋታፐ፥ ሃረይሳታፐነ ጎዳታፐ፥ ቦላ ግድድ ሀ አላምያ ፃላላን ግዶናሽን፥ ስንꬃፈ ያና አላምያንካ ሀራ ሱንꬃታ ኡባፈ ꬎቃ።

\VS{22}ፆሳይ ኡባ ክርስቶሳ ቶሆፐ ጋርሳን ሃርስስ፤ ቃስ ዎሳ ኬꬃን፥ ኡባባን ጎዳ ግዳና መላ እያ ሹምስ።
\XREF{}{{\XO 1:22 }{\XT{ማዝ 8:6፤ ቆላ 1:22-23፤ 1:18.}}}

\VS{23}ዎሳ ኬꬅ ክርስቶሳ ኩመꬅ ኦꬅያ እያ አሳተꬅ። መተꬃይ ደእያ በሳ ኡባን ክርስቶስ ባ ሁጰን ኡባባ ኩንይሳ።




\par }\Chap{2}{\SH ክርስቶሳን ሀይቆፐ ደኦ ፕነꬅ
\par }
{\PP \VerseOne{1}ሀይሳፈ ካሰ ህንተ፥ ህንተ ናጋራነ ህንተ ቆሁዋ ጋሶን ሀይቅዳይሳታ።
\XREF{}{{\XO 2:1 }{\XT{ቆላ 2:13.}}}

\VS{2}ሄ ዎደ ህንተ ሀ አላምያ ኢታ ኦግያ ካልደታ። ጫርኩዋ ቦላ ደእያ አያና ዎልቃታ ሀላቃስነ ሀእካ ፆሳስ ኪተቶና አሳ ሃርያ አያናስ ኪተትደታ።

\VS{3}ኑ ኡባይካ ካሰ ሄ አሳታ ግዶን ኑ አሾ አሙዋነ ኑ ዎዛና ሸንያ ካልድ ደእዳ። ኑካ ሀራታ መላ ኑ መተꬃን ፆሳ ሀንቁዋ ኤካናዉ ደኤይሳታ።


\par }{\PP \VS{4}ሽን ፆሳ ግታ ማሮተꬃፈነ ኑስ ደእያ ግታ ሲቁዋፐ ደንድዳይሳን፥

\VS{5}ሀር አቶሽን ኑኒ ኑ ቆሁዋን ሀይቅድ ደእሽን ክርስቶሳ ባጋራ ኑስ ደኦ እሚስ። ህንተካ አትዳይ ፆሳ አꬎ ኬሀተꬃና።

\VS{6}ፆሳይ ኑና ክርስቶሳራ እስፈ ሀይቆፐ ደንꬅድ ሳሎን እያራ እስፈ ዎꬅስ።

\VS{7}እ ሄሳ ኦꬅዳይ፥ ክርስቶስ የሱሳ ባጋራ ኑስ ቆንጭስዳ ባ ኬሀተꬃነ ዛው ባይና ባ አꬎ ኬሀተꬃ ዱረተꬃ ያና ላይꬃን ኑና በሳናሳ።

\VS{8}ህንተ አꬎ ኬሀተꬃን አማኖን አትደታ። ሄስካ፥ ፆሳ እሞታፐ አትሽን፥ ህንተ ኦሶን በንትዳባ ግደና።

\VS{9}ኦንካ ጬቀቶና መላ አቶተꬃይ በንትዳይ ኦሶን ግደና።

\VS{10}ኑኒ ፆሳ መተꬅ፤ እ ኑስ ካሰትድ ጊግስ ዎꬅዳ ሎኦ ኦሶታ ኦꬃና መላ ክርስቶስ የሱሳ ባጋራ ኦራꬅ መትዳ።


\par }{\SH ክርስቶሳራ ደእያ እስፈተꬃ
\par }
{\PP \VS{11}ሄሳ ግሾ፥ ህንተኖ የለታን አይሁደ ግዶናይሳቶ፥ አይሁደት ባንታዉ አሳ ኩሸን ቃፃረትድ፥ ህንተና ቃስ ቃፃረትቦናይሳታ ግድ ፄገይሳ አኬክተ።

\VS{12}ሄ ዎደ ህንተ ክርስቶሳፐ ሻከት ደእዳይሳ፥ እስራኤለ አሳስ አላጋ ግድድ ደእዳይሳ፥ ፆሳ ኡፋይሳ ቃላፐ ሃክድ ደእዳይሳነ ሀ አላምያን ኡፋይስነ ፆሲ ባይና ደእዳይሳ አኬክተ።

\VS{13}ሽን ህንተ ካሰ ሃክድ ደእዳይሳት፥ ሀእ ክርስቶስ የሱሳን ደእድ ክርስቶሳ ሱꬃን ማታ ሺቅደታ።


\par }{\PP \VS{14}ክርስቶስ ኑ ሳሮተꬃ፤ እ አይሁደነ አይሁደ ግዶና አሳ ትምድ፥ ናምኣ ሻክ ዎꬅዳ ሞርከተꬃ ጎዳ ላልስ።

\VS{15}እ ባናን ሀ ናምኡ ኮቻታፐ እስ ኦራꬃ አሰ መꬍድ፥ ህግያ እያ ኪታራነ ዎጋታራ እስፈ ባ አሳተꬃን ꬋይስድ ሳሮተꬅ እሚስ።
\XREF{}{{\XO 2:15 }{\XT{ቆላ 2:14.}}}

\VS{16}ክርስቶስ ማስቃልያ ቦላ ሀይቅድ ሞርከተꬃ ꬋይስስ፤ ቃስ ናምኡ ኮቻታ እስ አሳተꬅ ኦꬅድ ፆሳራ ስገꬅስ።\XREF{}{{\XO 2:16 }{\XT{ቆላ 1:20.}}}

\VS{17}ክርስቶስ ይድ፥ ፆሳፈ ሃክድ ደእያ ህንተዉ፥ ቃስ ማትድ ደእያ ኤንታዉ ሳሮተꬃ ዎንገላ ኦድስ።
\XREF{}{{\XO 2:17 }{\XT{እሳ 57:19.}}}

\VS{18}ኑ ኡባይ እያ ባጋራ እስ አያናን አዋ ስን ሺቃናዉ ዳንዳኦስ።


\par }{\PP \VS{19}ህዛፐ ህንተ አላጋ ዎይኮ እማ ግደከታ፥ ሽን ህንተ ሀእ ጌሻታ ቢታ አስነ ፆሳ ሶ አስ።

\VS{20}ህንተ ሀዋረትነ ናበት ባስዳ ባሱዋ ቦላ ኬፀትደታ። ጎዳ ፃጱዋ ምንꬅያ ሹቻይ ክርስቶስ የሱሳ።

\VS{21}እያን ኬꬃ ኡባይ እስፈ ኦይከትድ ጎዳን ጌሻ ፆሳ ኬꬅ ግዳናዉ ድጬስ።

\VS{22}ህንተ ቃስ ፆሳይ ባ አያናን ደእያ ኬꬅ ግዳናዉ ክርስቶሳን እስፈ ኬፀተታ።




\par }\Chap{3}{\SH አይሁደ ግዶና አሳስ ሀዋረ ግድዳ ጳዉሎሳ
\par }
{\PP \VerseOne{1}ሄሳ ግሾ፥ ታኒ፥ ጳዉሎስ፥ አይሁደ ግዶና ህንተ ግሾ ክርስቶስ የሱሳን ቃሾ አስ ግዳስ።

\VS{2}ታ ህንተና ማዳና መላ ፆሳይ ባ አꬎ ኬሀተꬃን ታዉ እምዳ ሀ ኦሱዋባ ህንተ ሎይꬅ ስእደታ።

\VS{3}ታ ህንተዉ ካሰ ቃንꬃን ፃፍዳይሳዳ ፆሳይ ባ ፁራ ቆንጨꬃን ታዉ ቆንጭስስ።

\VS{4}ታ ፃፍዳይሳ ህንተ ናባብያ ዎደ ክርስቶሳ ፁራ ታ አይ መላ ኤርዳኮ ህንተ አኬካናዉ ዳንዳኤታ።
\XREF{}{{\XO 3:4 }{\XT{ቆላ 1:26-27.}}}

\VS{5}ሀ ፁራይ ጌሻ ሀዋረታስነ ናበታስ ሀእ አያና ባጋራ ቆንጭዳይሳዳ በን ዎደ አሳስ ሄሳዳ ቆንጭስቤና።

\VS{6}ፁራይ ሀይሳ: አይሁደ ግዶና አሳይ ዎንገላ ባጋራ እስራኤለታራ እስፈ ፆሳ አንጁዋ ላቶሶና። እስራኤለታራ እስ ኬꬃ አስ ግዶሶና፤ ክርስቶስ የሱሳ ባጋራ ፆሳ ኡፋይሳ ቃላ ኤኮሶና።


\par }{\PP \VS{7}ፆሳይ ባ ኦꬅያ ዎልቃ ባጋራ ታዉ እምዳ አꬎ ኬሀተꬃን ሀ ዎንገላስ ኦሳንቾ ግዳስ።

\VS{8}ታኒ ጌሻታ ኡባፈ ላፋ ግድኮካ አይሁደ ግዶና አሳስ ዛው ባይና ክርስቶሳ ዱረተꬃ ዎንገላ ኦዳና መላ ሀ አꬎ ኬሀተꬃይ ታዉ እመትስ።

\VS{9}ቃስ ካሰ ዎድያን ኡባ መꬍዳ ፆሳን ቆሰትድ ደእያ ፁራስ፥ ፆሳ ቆፋይ አይበኮ ቆንጭሳናዉ አꬎ ኬሀተꬃይ ታዉ እመትስ።

\VS{10}ፆሳይ ሄሳ ኦꬅዳይ ሀእ ዎድያን ዎሳ ኬꬃ ባጋራ ሳሎን ደእያ ሀላቃታስነ ሃረይሳታስ ባ ዱማ ዱማ ቆንጨꬃ ኤርሳናሳ።

\VS{11}ፆሳይ ባ መርና ቆፋ ኑ ጎዳ ክርስቶስ የሱሳ ባጋራ ፖላናዉ ሄሳ ኦꬅስ።

\VS{12}ኑ አማኖን ያሽ ባይና ፆሳኮ ሺቃና መላ ክርስቶስ ኑስ ምኖተꬅነ ላአተꬅ እሚስ።


\par }{\PP \VS{13}ታኒ ህንተ ግሾ ዋየ ኤክያ ግሾ፥ ህንተ ታ ዋያን ዬላቶናዳ ህንተና ዎሳይስ፤ ታኒ ህንተ ቦንቹዋስ ዋየታይስ።


\par }{\SH ኤፈሶና አሳስ ዎሰትዳ ዎሳ
\par }
{\PP \VS{14}ታኒ አዋ ስንꬃን ጉልባታዳ ዎሰይ ሄሳ ግሾሳ።

\VS{15}ሳሎንነ ሳአን ደእያ እስ እስ ሶ አሳይ እያን ሱንቴስ።

\VS{16}ፆሳይ ባ ቦንቾ ዱረተꬃፈ ህንተ ጋርሳ አሳተꬃ ምንꬅያ ዎልቃ ባ አያና ባጋራ እማና መላ ህንተዉ ዎሳይስ።

\VS{17}ቃስ አማኖን ክርስቶስ ህንተ ዎዛናን ዳና መላነ ህንተ ሲቆን ፃጶ የድድ ምንድ ዳና መላ ዎሳይስ።

\VS{18}ሄሳዳካ፥ ክርስቶሳ ሲቆይ አይ መላ ዳልገኮ፥ አዱሰኮ፥ ꬎቀኮነ ጪሞኮ ጌሻታ ኡባራ፥ ህንተ አኬካና ዎልቃ ደማና መላ ዎሳይስ።

\VS{19}ኤራተꬃፈ አꬍያ ክርስቶሳ ሲቁዋ ህንተ ኤራና መላ ቃስ ደኦ እምያ ፆሳ ዎልቃን ህንተ ኩማና መላ ታ ዎሳይስ።


\par }{\PP \VS{20}ህዛ፥ ኑ ግዶን ኦꬅያ ባ ዎልቃ ባጋራ ኑኒ ዎሰይሳፈ ዎይኮ ቆፐይሳፈ አꬅድ ኦꬃናዉ ዳንዳእያ ፆሳስ፥

\VS{21}ዎሳ ኬꬃንነ ክርስቶስ የሱሳን ዎደ ኡባን መርናፐ መርና ጋካናዉ ቦንቾይ ግዶ። አምንእ።




\par }\Chap{4}{\SH ኑኒ ክርስቶሳን እስኖ
\par }
{\PP \VerseOne{1}ህዛ፥ ጎዳ ግሾ ቃሸትዳ ታኒ፥ ህንተ ፄገትዳ ፄሳስ በሲያ ደኦ ዳና መላ ህንተና ዎሳይስ።

\VS{2}ህንተ ኡባ ዎደ አዳታነ ሀዮ ግድተ፤ እሶይ እሱዋ ዳንዳእተነ ሲቆን ደእተ።
\XREF{}{{\XO 4:2 }{\XT{ቆላ 3:12-13.}}}

\VS{3}ሳሮተꬃን ቃሸትድ አያናይ እምያ እስፈተꬃ ናጋናዉ ምንተ።

\VS{4}ፆሳይ ህንተና ፄግዳ ዎደ እስ ኡፋይሳስ ፄግዳይሳዳ እስ አሳተꬅነ እስ አያን ደኤስ።

\VS{5}እስ ጎዳይ፥ እስ አማኖይነ እስ ፅንቃተይ ደኤስ።

\VS{6}ኡባፈ ቦላ ግድዳ፥ ኡባ ባጋራ ኦꬅያነ ኡባ ግዶን ደእያ እስ ፆሳይ፥ ኡባ አዋይ ደኤስ።


\par }{\PP \VS{7}ሽን ክርስቶስ እማናዉ ኮይዳይሳዳ ኑ እሶይ እሶይ ዱማ ዱማ እሞታ ኤክዳ።

\VS{8}ሄሳ ግሾ፥ ፆሳ ቃላይ፥

\par }{\Q “እ ፑደ ከይዳ ዎደ

\par }{\QB ድኤትዳ ዳሮታ ባራ ኤክድ ብስ፤

\par }{\QB አሳስካ እሞታ እሚስ”

\par }{\MM ያጌስ።\XREF{}{{\XO 4:8 }{\XT{ማዝ 68:18.}}}

\VS{9}ያትን፥ “ፑደ ከይስ” ጉሳይ ዎይ ጉሴ? እ ኮይሮ ዱገ፥ ሳኣ ዝቃ በሳ ዎꬍስ ጉሱ ግዶና እፅኮ አይ ጉሴ?

\VS{10}ሀ ዱገ ዎꬍዳይስ፥ ኡባ በሳን በንታናዉ ኡባፈ ꬎቃ ሳሉዋ ከይዳይስ እያ።


\par }{\PP \VS{11}እ እሶታ እሶታ ሀዋረታ፥ እሶታ እሶታ ናበታ፥ እሶታ እሶታ ዎንገላ ሳባከታ፥ እሶታ እሶታ ዎሳ ኬꬅ ሄመይሳታ፥ እሶታ እሶታ አስታማረታ ኦꬅድ እሚስ።

\VS{12}እ ሄሳ ኦꬅዳይ ክርስቶሳ አሳተꬅ ግድዳ ዎሳ ኬꬅ ድቻናዉነ አማንያ አሳ ፆሳ ኦሶስ ጊግሳናሳ።

\VS{13}ሄሳዳካ፥ ኑ ኡባይ ፆሳ ናኣ ኤርድ አማኖን በንትያ እስፈተꬃኮ ጋክድ፥ ክርስቶሳ አያና ደኡዋ ኩመꬅ ጋክድ ድጫና መላሳ።


\par }{\PP \VS{14}ህዛፐ ጉየ፥ አሳ ገነ ጭሞን ጊግዳ ባለꬅያ ዎርዶ ትምርተ ጫርኮንነ ሆበን ገደነ ሃ ኩሎ ካእያ ናይታ መላ ግዳናዉ በሰና።

\VS{15}ሽን ኑኒ ቱማ ሲቆን ኦድሸ፥ አሳተꬃስ ሁጰ ግድያ ክርስቶሳራ ደእያ እስፈተꬃ ጉጅ ጉጅ ድቾስ።

\VS{16}ኩመꬃ አሳተꬃይ ክርስቶሳ ቦላ ዘምፔስ ቃስ ዱማ ዱማ አሳተꬃ ብልተት እሶይ እሱዋራ ኦይከትድ ኡትስ። እስ እስ አሳተꬃ ክፍለይ ባ ኦሱዋ ኦꬅያ ዎደ ኩመꬃ አሳተꬃይ ሲቆን ድጬስ።
\XREF{}{{\XO 4:16 }{\XT{ቆላ 2:19.}}}


\par }{\SH ጋልአ ደኦነ ኦራꬃ ደኦ
\par }
{\PP \VS{17}ሄሳ ግሾ፥ ታኒ ሀይሳ ህንተዉ ጎዳ ሱንꬃን ኦዳይስነ ማርካታይስ። ጎእ ባይና ቆፋ ቆፕያ አይሁደ ግዶና አሳታዳ ደኦፕተ።

\VS{18}ኤንታ ቆፋይ ꬉምስ፤ ባንታ ዎዛና ሙምስዶሶና። ኤንቲ ኤራተꬃ ꬋዮንነ እፃስ ግድ ፆሳይ እምያ ደኡዋፐ ሃክዶሶና።

\VS{19}ኤንቲ ዬላ ግያባ ኤሮኮና፤ ኤንቲ ላይማተꬃስ ባንታና አꬅድ እምዶሶና፤ ቃስ ቱናባ ኡባ ጉየ ጎና ኦꬆሶና።


\par }{\PP \VS{20}ሽን ህንተ ክርስቶሳ ኤርዳይ ሄሳ መላ ኦገን ግደና።

\VS{21}እያባ ቱማ ስእደታ። ቃስ የሱሳን ደእያ ቱማ መላ እያፐ ታማርደታ።

\VS{22}ህንተ ካሰ ደእዳ ደኦ ኦግያ አግተ። ቃስ ባ ጭምያ አሞን ꬋይያ ህንተ ጬጋ አሳተꬃ ድግተ።
\XREF{}{{\XO 4:22 }{\XT{ቆላ 3:9.}}}

\VS{23}ህንተ ዎዛና ቆፋን ኦራፅተ።

\VS{24}ቱማ ፅሎተꬃንነ ጌሻተꬃን ፆሳ ሌምሶን መትዳ ኦራꬃ አሳተꬃ ማእተ።
\XREF{}{{\XO 4:24 }{\XT{መ 1:26፤ ቆላ 3:10.}}}


\par }{\PP \VS{25}ህዛ፥ ዎርዶ ኦደቶፍተ። ኑኒ ኡባይ ክርስቶሳ አሳተꬃ ብልተታ ግድያ ግሾ አሳ ኡባራ ቱማ ኦደትተ።
\XREF{}{{\XO 4:25 }{\XT{ዛካ 8:16.}}}

\VS{26}ሀንቀትተ፥ ሽን ህንተ ሀንቁዋን ናጋራ ኦꬆፍተ። ህንተ ሀንቀት ደእሽን አው ዉሎፎ።
\XREF{}{{\XO 4:26 }{\XT{ማዝ 4:4.}}}

\VS{27}ፃላሄስ በሰ እሞፍተ።

\VS{28}ካይሶትያ ኡራይ ህዛፐ ጉየ ካይሶቶፖ። ሽን ማንቆታ ማድያባይ እያዉ ዳና መላ ባ ኩሸን ሎኦባ ኦꬆ።


\par }{\PP \VS{29}ህንተ ዶናፐ ኢታ ቃል ከዮፖ። ሽን ስኤይሳታ ጎአና መላነ ሀራታ ምንꬅያ ኮሽያ ሎኦ ቃል ህንተ ዶናፐ ከዮ።

\VS{30}ፆሳይ ህንተና ዎዝያ ጋላሳስ ህንተና አታምድ ዎꬅዳ ፆሳ አያና አዛንꬆፍተ።

\VS{31}ጫመተꬅ፥ ይሎ፥ ሀንቆ፥ ዋሶ፥ ጫሸነ ኢታ ኡባ ህንተፈ ሃስተ።

\VS{32}አꬅድ እሶይ እሱዋስ ኬሀነ ቃተይሳታ ግድተ። ፆሳይ ክርስቶሳ ባጋራ ህንተዉ አቶ ግዳይሳዳ ህንተካ ዎልስ አቶ ጊተ።
\XREF{}{{\XO 4:32 }{\XT{ቆላ 3:13.}}}


\par }{\BB \par }


\Chap{5}{\PP \VerseOne{1}ህዛ፥ ፆሳይ ዶስያ ናይታዳ እያ ዳንተ።

\VS{2}ክርስቶስ ኑና ዶስድ ባና ኑ ግሾ ፆሳስ ሳውያ እሞነ ያርሾ ኦꬅድ እምዳይሳዳ ህንተካ ሲቆን ደእተ።
\XREF{}{{\XO 5:2 }{\XT{ከሳ 29:18፤ ማዝ 40:6.}}}


\par }{\PP \VS{3}ሽን ላይማተꬅ፥ ቱናተꬅነ ኡዘተꬅ አማንያ አሳስ በሶና ግሾ ህንተ ግዶን ኡባራካ ስኤቶፎ።

\VS{4}ፆሳ ጋላትተፐ አትሽን፥ ዬላያባይነ ኤያ ኦድ ዎይኮ ቅይ ህንተዉ በሶና ግሾ ህንተ ግዶን ኡባካ ደኦፖ።

\VS{5}ሀይሳ ኤርተ፤ ኦንካ ላይማተይ ዎይኮ ቱናባ ኦይ ዎይኮ ኡዘተይ ክርስቶሳ ካዎተꬃነ ፆሳ ካዎተꬃ ላታናዉ ዳንዳኤና። ኡዘተꬅ ኤቃ ጎይኖ መላ።


\par }{\PP \VS{6}ሀይሳታ ጋሶን ፆሳ ሀንቆይ ኪተቶና አሳ ቦላ ያና ግሾ ኦንካ ህንተና ፓꬆና ኦዳን ጭሞፎ።

\VS{7}ሄሳ መላ አሳራ እስፈተꬅ ኦꬆፍተ።

\VS{8}ካሰ ህንተ ꬉማን ደእደታ፥ ሽን ሀእ ጎዳ ባጋራ ፖኦን ደኤታ። ህዛ፥ ፖኦ አሳዳ ፖኦን ስመረትተ።

\VS{9}ፖኦይ ሎኦተꬅ፥ ፅሎተꬅነ ቱማተꬅ አይፌስ።


\par }{\PP \VS{10}ጎዳ ኡፋይስያባ ኦꬃናዉ ኮይተ።

\VS{11}ጎእ ባይና ꬉማ ኦሶ ቆንጭስተፐ አትሽን፥ እያራ እስፎፕተ።

\VS{12}ኤንቲ ጌማን ኦꬅያ ኦሱዋ ሀር አቶሽን ኦዳናዉካ ዬላዬስ።

\VS{13}ሽን ኡባባይ ፖኦን ከይያ ዎደ ቆንጨን በንቴስ።

\VS{14}ፖኦይ ኡባባ ቆንጨን በሴስ። ሄሳ ግሾ፥

\par }{\Q “ነኖ ꬍስከይሶ ባርካ፤

\par }{\QB ሀይቆፐ ደንዳ፤

\par }{\Q ክርስቶስ ነ ቦላ ፖአና” ያገትስ።


\par }{\PP \VS{15}ህዛ፥ ህንተ ዋንድ ደእያኮ አኬክ በእተ። ጭንጫታ ግድተፐ አትሽን፥ ኤያታ ግዶፕተ።

\VS{16}ላይꬃይ ኢታ ግድያ ግሾ እንጀትያ ዎደ ኡባ ጎኤትተ።
\XREF{}{{\XO 5:16 }{\XT{ቆላ 4:5.}}}

\VS{17}ሄሳ ግሾ፥ ጎዳ ሸነይ አይበኮ አኬክተፐ አትሽን፥ ኤዮፕተ።


\par }{\PP \VS{18}ጌሻ አያናን ጋላስ ጋላስ ኩምተፐ አትሽን፥ ꬋዮኮ ህንተና ካለꬅያ ግሾ ዎይነ ኡሻን ማꬆቶፍተ።

\VS{19}ማዝሙረን፥ ሳባንነ አያና የꬃን፥ እሶይ እሱዋራ ኦደትተ። ቃስ ህንተ ዎዛናን የፅሸነ ሳቢሸ ጎዳ ጋላትተ።
\XREF{}{{\XO 5:19 }{\XT{ቆላ 3:16-17.}}}

\VS{20}ኑ ጎዳ የሱስ ክርስቶሳ ሱንꬃን ኡባ ዎደ ፆሳ አዋ ኡባባስ ጋላትተ።


\par }{\PP \VS{21}ክርስቶሳ ቦንቹዋስ ግድ እሶይ እሱዋስ ሃረትተ።


\par }{\SH አዝናባነ ማችባ
\par }
{\PP \VS{22}ማቸቶ፥ ጎዳስ ሃረተይሳዳ ህንተ አዝናታስ ሃረትተ።
\XREF{}{{\XO 5:22 }{\XT{ቆላ 3:18፤ 1 ጰፅ 3:1.}}}

\VS{23}ክርስቶስ ዎሳ ኬꬃስ ሁጰ ግደይሳዳ አዝንካ ባ ማቼስ ሁጰ። ቃስ ክርስቶስ ባ አሳተꬅ ግድዳ ዎሳ ኬꬃ አሸይሳ።

\VS{24}ሽን ዎሳ ኬꬃይ ክርስቶሳስ ሃረተይሳዳ ማቸት ባንታ አዝናታስ ኡባባን ሃረታናዉ በሴስ።


\par }{\PP \VS{25}አዝናቶ፥ ክርስቶስ ዎሳ ኬꬃ ዶስድ ባና እዉ እምዳይሳዳ ህንተካ ህንተ ማቸታ ዶስተ።
\XREF{}{{\XO 5:25 }{\XT{ቆላ 3:19፤ 1 ጰፅ 3:7.}}}

\VS{26}እ ዎሳ ኬꬃ ባ ቃላ ባጋራ ሃꬃን ሜጭድ ጌሽስ።

\VS{27}ክርስቶስ ዎሳ ኬꬃ ቅት ዎይኮ ሶምኦ ቱስ ዎይኮ ሄሳ መላባይ ባይና እ ኩመꬃ ቦንቹዋራ ጌሽነ ቦረቶናሮ ኦꬅድ ባኮ ሺሻናዉ ኮይድ ሄሳ ኦꬅስ።

\VS{28}ሄሳዳካ፥ አዝናት ባንታና ዶሰይሳዳ ባንታ ማቸታ ዶሳናዉ በሴስ። ባ ማችዉ ዶሰይስ ባና ዶሴስ።

\VS{29}ባና እፅያ አስ ኦንካ ባዋ፥ ሽን ክርስቶስ ዎሳ ኬꬃስ ኦይሳዳ ባ አሳተꬃ ሙዜስነ ናጌስ።

\VS{30}ኑኒ ክርስቶሳ አሳተꬃ ብልተታ።


\par }{\PP \VS{31}ፆሳ ቃላይ፥ “ሄሳ ግሾ፥ አስ ባ አዋነ ባ አይዉ አግድ፥ ባ ማቸራ እስፈ ዳና፤ ኤንቲ ናምአይካ እስ አሾ ግዳና” ያጌስ።
\XREF{}{{\XO 5:31 }{\XT{መ 2:24.}}}

\VS{32}ሀይስ ግታ ፁራ፥ ሽን ታኒ ሄሳ ክርስቶሳባነ ዎሳ ኬꬃባ ሌምሶ ኦꬃዳ ኦዳይስ።

\VS{33}ግዶሽን፥ ህንተ እሶይ እሶይ ህንተ ማቸታ ህንተ፥ ህንተና ዶሰይሳዳ ዶስተ። እስ እስ ማቻ ባ አዝና ቦንቻናዉ በሴስ።




\par }\Chap{6}{\SH ናይታነ ኤንታ የልዳይሳታ
\par }
{\PP \VerseOne{1}ናይቶ፥ ህንተ ጎዳባ ግድያ ግሾ ህንተና የልዳይሳታስ ኪተትተ። ሄስ ህንተዉ በሲያባ።
\XREF{}{{\XO 6:1 }{\XT{ቆላ 3:20.}}}

\VS{2}“ነ አይዉነ ነ አዋ ቦንቻ።” ሄስ ኡፋይሳ ቃል ደእያ ኮይሮ ኪታ።
\XREF{}{{\XO 6:2 }{\XT{ከሳ 20:12፤ ዛረ 5:16.}}}

\VS{3}“ነ ሄሳ ፖልያባ ግድኮ ኡባይ ነዉ እንጀታና፤ ነ ላይꬃይ ሳአ ቦላ አዱቃና።”


\par }{\PP \VS{4}አዋቶ፥ ህንተ ናይታ ጎዳ ቃላ ታማርሶንነ ኤንታ ካለሶን ድችተፐ አትሽን፥ ኤንታና ጫምሶፕተ።
\XREF{}{{\XO 6:4 }{\XT{ቆላ 3:21.}}}


\par }{\SH ጎዳታነ አይለታ
\par }
{\PP \VS{5}አይለቶ፥ ክርስቶሳስ ኪተተይሳዳ ህንተ ሳአ ጎዳታስ ያሻን፥ ቦንቾንነ ሱረ ዎዛናን ኪተትተ።
\XREF{}{{\XO 6:5 }{\XT{ቆላ 3:22-25.}}}

\VS{6}ኤንታ ስንꬃን ሳባ ደማናዉ ኤንቲ በእያ ዎደ ፃላላ ኦꬆፍተ። ሽን ክርስቶሳ አይለታዳ ፆሳ ሸንያ ዎዛናፐ ፖልተ።

\VS{7}አሳስ ግዶናሽን፥ ጎዳስ ግድ ህንተ ኩመꬃ ዎዛናፐ ኦꬅተ።

\VS{8}አይለ ግድን ዎይኮ ጎዳ ግድን እሶይ እሶይ ባ ኦꬅዳ ሎኦ ኦሱዋስ ጎዳፐ ዎይቶ ኤካናይሳ ኤሬታ።


\par }{\PP \VS{9}ጎዳቶ፥ አሳ ሶምኦ በእድ ማዶና ጎዳይ፥ ሳሉዋን ደኤይሳ ኤሬታ። ሄሳ ግሾ፥ ህንተ አይለታ ማንደይሳ አግድ ኤንቲ ህንተዉ ቦንቾን ኪተተይሳ መላ ህንተ ኤንታዉ ሎኦባ ኦꬅተ።\XREF{}{{\XO 6:9 }{\XT{ቆላ 4:1፤ ዛረ 10:17፤ ቆላ 3:25.}}}


\par }{\SH ፆሳ ኦላ ሚሸ
\par }
{\PP \VS{10}ዉርሰꬃን፥ ጎዳንነ እያ ግታ ዎልቃን ምንተ።

\VS{11}ፃላሄ ጭሙዋ ኤቀታናዉ ዳንዳአና መላ ፆሳይ ህንተዉ እምዳ ኦላ ሚሽያ ኡባ ማእተ።

\VS{12}ኑ ኦላይ አሳራ ግዶናሽን፥ ሳሎን ደእያ ቱና አያና ኦላንቾታራ፥ ማታ አዋታራ፥ ሃረይሳታራነ ሀ ꬉማ አላምያ ዎልቃታራ።


\par }{\PP \VS{13}ሄሳ ግሾ፥ ኢታ ጋላሳ ተቃናዉነ ኡባ ፖልድ፥ ምንድ ኤቃናዉ ህንተ ዳንዳአና መላ ፆሳ ኦላ ሚሸታ ኡባ ማእተ።

\VS{14-15}ቱማ ፄሳን ዳንጮዳ ዳንጭድ፥ ፅሎተꬃ ፁሩረዳ ትራን ዎꬅድ፥ ሳሮተꬃ ዎንገላ ህንተ ቶሁዋን ጫማዳ አꬅድ ምንድ ኤቅተ።
\XREF{}{{\XO 6:14-15 }{\XT{እሳ 11:5፤ እሳ 59:17፤ 52:7.}}}

\VS{16}ሄ ኡባፈ አꬅድ፥ ፃላሄይ የድያ ላፅያ ታማ ዶንገ ኡባ ቶይሳናዉ ዳንዳእያ አማኑዋ ኡባ ዎደ ጎንዳለዳ ኦይክተ።

\VS{17}ፆሳ አቶተꬃ ብራታ ባርኔፃዳ ህንተ ሁጰን ዎꬅተ፤ ቃስ ጌሻ አያና ማሻ እካ፥ ፆሳ ቃላ ኦይክተ።
\XREF{}{{\XO 6:17 }{\XT{እሳ 59:17.}}}

\VS{18}ዎሳ አጎፍተ፤ ሀራታስካ ጋናትተ፤ ኡባ ዎደ አያናን ዎስተ። ሄሳን፥ ጌሻታስ ሳለቶና ምንድ ኡባ ዎደ ዎስተ።
 

\par }{\PP \VS{19}ታኒ ዎንገላ ፁራ ያሽ ባይና ቆንጭሳዳ ኦዳና መላ ፆሳይ ታዉ ቃላ እማና መላ ዎስተ።

\VS{20}ታኒ ሄሳ ኦꬃናዉ ኪተታስ ሀእካ ቃሾን ደኤይ ሄ ዎንገላ ግሾሳ። ያንያ ግሾ፥ ታኒ ያሽ ባይና በሰይሳዳ ኦዳና መላ ታዉ ዎስተ።


\par }{\SH ሳሮꬆ
\par }
{\PP \VS{21}ታኒ ዋና ደእያኮነ አይ ኦꬅያኮ ህንተ ኤራና መላ ኑ ሲቆ እሻይ፥ ጎዳ ኦሱዋን አማነትዳ ኦሳንቾይ፥ ትክቆስ፥ ታባ ኡባ ህንተዉ ኦዳና።
\XREF{}{{\XO 6:21 }{\XT{ሀዋ 20:4፤ 2 ፅሞ 4:12፤ ቆላ 4:7-8.}}}

\VS{22}ኑኒ ኡባይ ዋንድ ደእያኮ ህንተዉ ኦዳና መላነ ህንተና ምንꬃና መላ ታኒ እያ ህንተኮ ኪታስ።
\XREF{}{{\XO 6:22 }{\XT{መ 21:10.}}}


\par }{\PP \VS{23}ፆሳ አዋፐ፥ ጎዳ የሱስ ክርስቶሳፐ ሳሮተꬃይነ ሲቆይ አማኖራ እስፈ አማንያ ኡባስ ግዶ።

\VS{24}እርፆና ሲቆን ኑ ጎዳ የሱስ ክርስቶሳ ሲቅያ ኡባራ ፆሳ አꬎ ኬሀተꬃይ ግዶ።


\par }