\NormalFont\ShortTitle{2 ካዎታ ማፃፋ}

{\MT 2 ካዎታ ማፃፋ

\par }{\IMT ጋꬃ ቆፋ

\par }{\IP ናምአንꬆ ካዎታ ማፃፋይ፥ 1 ካዎታ ማፃፋፔነ ሳሜላ ማፃፋፔ ካልድ ፃፈትዳ ማፃፋ። ሀ ማፃፋን ኤልሳነ ኤልያሳ ታርከይ ዳሮ ቆንጭድ ፃፈትስ። ሀ ማፃፋይ፥ ይሁዳ ታርከ ዳርስድ ኦድኮካ፥ እስራኤለይ ኩመꬅ ꬋያና ጋካናዉ ይሁዳነ እስራኤለ ካዎታ ታርከ አꬅ አꬅ ደንꬅድ ኦዴስ።

\par }{\IP 2 ካዎታ ማፃፋ ናምኡ ዋና ዋና ክፍለታን ሻክድ በአናዉ ዳንዳኤቴስ።

\par }{\IPI 1. ክርስቶስ የለታናፐ ስን 900 ላይꬃ ባጋፈ ዶምድ፥ ክርስቶስ የለተናፐ ስን 722 ላይꬃን ፑደሀ ባጋ ካዎተꬃይ ኩንዳና ጋካናዉ ደእያ ናምኡ ካዎተꬃታ ታርከ (ሸም 1-17)።

\par }{\IPI 2. እስራኤለ ካዎተꬃ ኩንደꬃፔ ብድ፥ ክርስቶስ የለታናፔ ስን 586 ላይꬃን ካዎይ ናቡካዳናፆሬይ የሩሳላመ ካታማ ኦይክድ ꬋይስዳ ዎደ ጋካናዉ ደእያ ይሁዳ ካዎተꬃ ታርከ (ሸም 18-25)።

\par }{\IP ሀ ꬋዮ ኡባይ እስራኤለ ቦላ ይዳ ጋሶይ፥ ይሁዲነ እስራኤለ አሳይ ሄሳዳካ ኤንታ ካዎት ፆሳስ አማነተꬃ አግዳ ግሾሳ። የሩሳላመ ካታማይ ላለትዳይነ ይሁዳ አሳፐ ዳሮ ባጋይ ባንታ ቢታፈ በትዳይ ሄሳ ጋሶና።

\par }{\IMQ “ጎዳይ ሀንቀትዳ ግሾ፥ የሩሳላመ አሳ ቦላነ ይሁዳ አሳ ቦላ ሀይስ ሀንስ፤ ዉርሰꬃን እ፥ ኤንታ ባ ስንꬃፈ ድግስ።”

\par }{\IP 2 ካዎታ ማፃፋ ዳሮ ኤረትዳ ናበይ፥ ኤልያሳ በሳን ደንድዳ ኤልሳ።

\par }{\IOT ማፃፋ አይፈ ቆፋታ

\par }{\IO ኤልያስ እስራኤለ ካዋ አካዛ ቦርስ ({\IOR{1:1-18}})

\par }{\IO ናብያ ኤልሳ ({\IOR{2:1—8:15}})

\par }{\IO ይሁዳነ እስራኤለ ካዎታ ({\IOR{8:16—16:20}})

\par }{\IO እስራኤለ ካዋ ሆሰነ ፑደሀ ካዎተꬃ ኩንደꬃ ({\IOR{17:1-41}})

\par }{\IO ይሁዳ ካዋ ህዝቅያሳነ አሶረ ኦይከተꬃ ({\IOR{18:1—20:21}})

\par }{\IO ኢታ ግድዳ ይሁዳ ካዎ ምናሰነ አሞፀ ({\IOR{21:1-26}})

\par }{\IO እዮስያሳ አይሱዋነ ህገ ማፃፋ ({\IOR{22:1—23:30}})

\par }{\IO ዉርሰꬃ ይሁዳ ካዎታ ({\IOR{23:31—24:20}})

\par }{\IO ባብሎነ ድኡዋነ የሩሳላመ ኩንደꬃ ({\IOR{25:1-30}})



\par }\ChapOne{1}{\SH ኤልያሳነ ካዋ አካዝያሳ
\par }
{\PP \VerseOne{1}አካብ ሀይቅዳፐ ጉየ፥ ሞአበ አሳይ እስራኤለ ቦላ ደንድዶሶና።


\par }{\PP \VS{2}ሄ ዎደ ካዎይ አካዝያስ ሳማረ ካታማ ቦላ ደእያ ፖቅያ ባራንዳፈ ኩንድድ ደሸትስ። ሄሳ ግሾ አሳታኮ፥ “ብድ፥ ታኒ ሀ ሀርግያፈ ፓፃነኮ ፓፆናኮ ኤቅሮና ፆሳ ብኤል-ዘቡላ አነ ኦይችተ” ያግድ ኪትስ።


\par }{\PP \VS{3}ሽን ጎዳ ኪታንቾይ ተስባ አድያ ኤልያሳ ሀይሳዳ ያግስ፤ “ፑደ ባዳ፥ ሳማረ ካዎይ ኪትዳ አሳታራ ጋሄታዳ፥ ‘ህንተ ኤቅሮና ፆሳ ብኤል-ዘቡላ ኦይቻናዉ ብዳይ፥ እስራኤለን ፆሲ ꬋይነዬ?’

\VS{4}ጎዳይ ሀይሳዳ ያጌስ፤ ‘ካዋዉ፥ ኔኒ ሀይቃናፐ አትሽን፥ ሀ ዝንእዳ ሂፃፐ ደንዳካ’ ያጌስ” ያጋ። ሄሳ ግሾ፥ ኤልያስ ብድ ኤንታዉ ኦድስ።


\par }{\PP \VS{5}ኪተትዳ አሳት ካዋኮ ጉየ ስምን፥ “አይስ ስምደቲ?” ያግድ ኤንታ ኦይችስ።


\par }{\PP \VS{6}ኤንቲ፥ “እስ አደይ ኑራ ጋሄታናዉ ይድ፥ ህንተና ኪትዳ ካዋኮ ስሚድ፥ ሀይሳዳ ያግድ ኦድተ። ጎዳይ ኔኮ፥ ‘ኤቅሮና ፆሳ ብኤል-ዘቡላ ኦይቻናዉ ኔኒ አሰ ኪተይ፥ እስራኤለን ፆሲ ꬋይነዬ? ሄሳ ግሾ፥ ኔኒ ሀይቃናፐ አትሽን፥ ሀ ዝንእዳ ሂፃፐ ደንዳካ’ ያጌስ” ያግዶሶና።


\par }{\PP \VS{7}ካዎይ፥ “ህንተራ ጋሄታናዉ ይድ፥ ሀይሳ ህንተዉ ኦድዳ አደይ አይ መላ አሴ?” ያግድ ኦይችስ።


\par }{\PP \VS{8}ኤንቲ፥ “እክሰፐ ኦሰትዳ ማኦ ማእድ፥ ባ ፄሳን ዳፎ ዳንጬስ” ያግድ ዛርዶሶና።

\par }{\PP ካዎይ፥ “ሄስ ተስባ አድያ ኤልያሳ” ያግስ።


\par }{\PP \VS{9}ሄሳፈ ጉየ፥ ካዎይ እስ ቶራ ሞጮና እሻታሙ ዎታዳረታራ ኪትስ። ቶራ ሞጭናይ ደረ ሁጰን ኡትዳ ኤልያሳኮ ከይድ፥ “ፆሳ አሶ፥ ካዎይ ነና፥ ዱገ ዎꬋዳ ሃያ” ያጌስ።


\par }{\PP \VS{10}ሽን ኤልያስ ቶራ ሞጮናኮ፥ “ታኒ ፆሳ አስ ግድኮ፥ ታም ሳሎፐ ዎꬍድ፥ ነናነ ነ ዎታዳረታ ሞ” ያግድ ዛርስ። ታም ሳሎፐ ዎꬍድ፥ እያነ እያ ዎታዳረታ ምስ።


\par }{\PP \VS{11}ካዎይ ሀራ ቶራ ሞጮና እሻታሙ ዎታዳረታራ ኤልያሳኮ ኪትስ። ቶራ ሞጮናይ ኤልያሳኮ፥ “ፆሳ አሶ፥ ካዎይ ነና ዱገ ዎꬋዳ ሃያ” ያጌስ።


\par }{\PP \VS{12}ኤልያስ፥ “ታኒ ፆሳ አስ ግድኮ፥ ታም ሳሎፐ ዎꬍድ፥ ነናነ ነ ዎታዳረታ ሞ” ያግስ። ፆሳ ታም ሳሎፐ ዎꬍድ፥ እያነ እያ ዎታዳረታ ምስ።


\par }{\PP \VS{13}ካዎይ ሄꬓንꬆ ሀራ ቶራ ሞጮና እሻታሙ ዎታዳረታራ ኤልያሳኮ ኪትስ። ቶራ ሞጮናይ ኤልያሳኮ ብድ፥ እያ ስንꬃን ጉልባትድ፥ “ፆሳ አሶ፥ ሀያና ታውነ ታራ ደእያ አሳስ ቃታ፤ ኑ ሸምፑዋ ሀይቆፐ አሻ።

\VS{14}ሄኮ፥ ታም ሳሎፐ ዎꬍድ፥ ካሰ ናምኡ ቶራ ሞጮናታነ ኤንታ ዎታዳረታ ምስ። ሽን ሀእ ታዉ ቃታ!” ያግድ ዎስስ።


\par }{\PP \VS{15}ጎዳ ኪታንቾይ ኤልያሳኮ፥ “ያዮፋ! እያራ ዱገ ዎꬋ” ያግስ።

\par }{\PP ኤልያስ ደንድድ፥ እያራ ካዋኮ ዱገ ብስ።

\VS{16}“ጎዳይ ሀይሳዳ ያጌስ፤ ‘እስራኤለን ፆሲ ꬋይነ፥ ኔኒ ኤቅሮና ፆሳ ብኤል-ዘቡላ ኦይቻናዉ አሰ ኪትዳይ? ኔኒ ሀይሳ ኦꬅዳ ግሾ፥ ሀይቃና! ነ ዝንእዳ ሂፃፐ ደንዳካ’ ” ያጌስ።


\par }{\PP \VS{17}ኤልያስ ኦድዳ ፆሳ ቃላዳ አካዝያስ ሀይቅስ፤ አካዝያሳስ አደ ናእ ባይና ግሾ፥ እያ እሻይ እዮራም እያ በሳን ካዎትስ። ሄስ ሀንዳይ እዮሳፈፃ ናአይ እዮራም ይሁዳን ካዎትዳ ናምአንꬆ ላይꬃና።

\VS{18}አካዝያስ ኦꬅዳ ሀራባ ኡባይ እስራኤለ ካዎታ ታርከ ማፃፋን ፃፈትድ ደኤስ።




\par }\Chap{2}{\SH ኤልያስ ሳሎ ኤከትስ
\par }
{\PP \VerseOne{1}ጎዳይ ኤልያሳ ጎተን ሳሎ ኤፋናዉ ሀንያ ዎደ፥ ኤልያስነ ኤልስ ጋልጋላፐ ደንድድ ብዶሶና።

\VS{2}ኤልያስ ኤልሳኮ፥ “ጎዳይ ታና ቤተለ ኪትዳ ግሾ፥ ሀያና ኔኒ ሀይሳን ጋምኣሻ” ያግስ።

\par }{\PP ሽን ኤልስ፥ “ጎዳይ ኤርያ መላ፥ ነ ሸምፖይ ኤሮ! ታኒ ኔፐ ሻከትከ” ያግስ። ኤንቲ ዱገ ቤተለ ዎꬍዶሶና።


\par }{\PP \VS{3}ቤተለን ደእያ ናበታ ጩጋይ ኤልሳኮ ከይድ፥ “ጎዳይ ሀች ነ ጎዳ ኔፐ ሻክድ ኤፋና ሀነይሳ ኤራይ?” ያግድ ኦይችዶሶና።

\par }{\PP ኤልስ፥ “ኤ ኤራይስ፤ ሽን ህንተ ስእ ጊተ” ያግድ ዛርስ።


\par }{\PP \VS{4}ኤልያስ ኤልሳኮ፥ “ጎዳይ ታና እያርኮ ኪትዳ ግሾ፥ ሀያና ኔኒ ሀይሳን ጋምኣሻ” ያግስ።

\par }{\PP ሽን ኤልስ፥ “ጎዳይ ኤርያ መላ፥ ነ ሸምፖይ ኤሮ! ታኒ ኔፐ ሻከትከ” ያግድ ዛርስ። ሄሳ ግሾ፥ ኤንቲ እያርኮ ብዶሶና።


\par }{\PP \VS{5}እያርኮን ደእያ ናበታ ጩጋይ ኤልሳኮ ከይድ፥ “ጎዳይ ሀች ነ ጎዳ ኔፐ ሻክድ ኤፋና ሀነይሳ ኤራይ?” ያግድ ኦይችዶሶና።

\par }{\PP እ፥ “ኤ ኤራይስ፤ ሽን ህንተ ስእ ጊተ” ያግድ ዛርስ።


\par }{\PP \VS{6}ኤልያስ ኤልሳኮ፥ “ጎዳይ ታና ዮርዳኖሰ ሻፋ ኪትዳ ግሾ፥ ሀያና ኔኒ ሀይሳን ጋምኣሻ” ያግስ።

\par }{\PP ኤልስ፥ “ጎዳይ ኤርያ መላ፥ ነ ሸምፖይ ኤሮ! ታኒ ኔፐ ሻከትከ” ያግስ። ኤንቲ ናምአይ እስፈ ብዶሶና።


\par }{\PP \VS{7}ናበታፐ እሻታሙ አሳት ኤንታ ካልድ፥ ዮርዳኖሰ ሻፋ ጋካናዉ ብዶሶና። ኤልያስነ ኤልስ ሻፋ ዶናን ኤቅዳሽን፥ ናበት ኤንታፈ ጉꬁ ሃክድ ኤቅዶሶና።

\VS{8}ሄ ዎደ ኤልያስ ባ አፍላ ኤክድ ፃፅድ፥ እያራ ሃꬃ ሾጭን፥ ሃꬃይ ያነ ሃነ ሻከትን መላ ቢታራ ፕንዶሶና።

\VS{9}ኤልያስ ኤልሳኮ፥ “ታኒ ኔፐ ኤከታናፐ ስን፥ ነዉ አይ ኦꬃና መላ ኮያይ?” ያግስ።

\par }{\PP ኤልስ፥ “ነ አያናይ ታ ቦላ ናምኡ ኩሸ ግዳና መላ፥ ታኒ ነና ዎሳይስ” ያግድ ዛርስ።


\par }{\PP \VS{10}ኤልያስ፥ “ኔኒ ዋይስያ ኦይሾ ኦይቻዳሳ። ሽን ታኒ ኔፐ ኤከትያ ዎደ ኔኒ ታና ፄልያባ ግድኮ፥ ሄስ ነዉ ሀናና። ነ በኦና እፅኮ ሀነና” ያግስ።


\par }{\PP \VS{11}ኤንቲ እስፈ ኦደትሸ ሄመትሽን፥ ታማ ፓራትነ ታማ ጋረት ኤንታ ናምኣፈ ግዶን ገልድ፥ ሻክስ። ኤልያስ ጎተን ሳሎ ከይስ።

\VS{12}ኤልስ ሄሳ በእድ፥ “ታ አዋዉ፥ ታ አዋዉ! እስራኤለ ፓራቶነ ፓራ ጋረቶ!” ያግድ ዋስስ። ሄሳፈ ስምን፥ እ ኤልያሳ ዛሪድ በእቤና።

\par }{\PP ኤልስ አዛንድ፥ ባ ማኡዋ ናምአ ከስድ፥ ዳክስ።

\VS{13}ኤልያሳፐ ዎꬍዳ ማኡዋ ደንꬅድ፥ ጉየ ስሚድ፥ ዮርዳኖሰ ሻፋ ዶናን ኤቅስ።

\VS{14}ኤልያሳፐ ዎꬍዳ ማኡዋ ኤክድ፥ እያራ ሃꬃ ሾጭድ፥ “ጎዳይ ኤልያሳ ፆሳይ አዉን ደኢ?” ያግስ። ኤልስ ሃꬃ ሾጭዳ ዎደ፥ ሃꬃይ ያነ ሃነ ሻከትን፥ ሻፋ ፕንስ።


\par }{\PP \VS{15}እያርኮ ይዳ ናበታ ጩጋይ ኤልሳ በእዳ ዎደ፥ “ኤልያሳ አያናይ ኤልሳ ቦላ ሸምፕስ” ያግዶሶና። ኤንቲ እያራ ጋሄታናዉ ይድ፥ እያ ስንꬃን ጉፋንዶሶና።

\VS{16}ኤንቲ፥ “ኑኒ ነ አይለት እሻታሙ ምኖ አሳት ሀይሳን ደኦስ። ሀያና ኑኒ ነ ጎዳ ኮያናዉ ባና። ኦን ኤር፥ ጎዳ አያናይ እያ ኤክድ፥ እስ ዙማ ሁጰን ዎይኮ ዛንጋራ ግዶን የጎና አገና” ያግዶሶና።

\par }{\PP ኤልስ፥ “አካይ፥ ቦፕተ” ያግስ።

\VS{17}ሽን አካይ ጉሳይ እያ ዬላያና ጋካናዉ፥ ኤንቲ እያ ዎስድ አጎና እፅን፥ “ቢተ” ያግስ። ኤንቲ እሻታማይ ብድ ሄꬑ ጋላስ ኩመꬅ ኮይድ፥ እያ ደምቦኮና።

\VS{18}ኤልስ እያርኮን ደእሽን፥ ኤንቲ እያኮ ስሚድ ይዶሶና። እ፥ “ታኒ ህንተና ‘ቦፕተ’ ያጋብክና?” ያግስ።


\par }{\PP \VS{19}ሄሳፈ ጉየ፥ እያርኮን ደእያ አሳት ኤልሳ፥ “ኔኒ ኑ ጎዳይ በኤይሳዳ ሀ ካታማይ ዱሳስ ሎኦ። ሽን ሃꬃይ ኢታ፤ ቃስ ቢታይካ አይፈና” ያግዶሶና።


\par }{\PP \VS{20}እ፥ “አነ ኦራꬃ ከረን ማፅነ የግድ፥ ኤክ ዪተ” ያግድ ኪትን፥ እያዉ ኤህዶሶና።

\VS{21}ኤልስ ፑልቱዋኮ ብድ፥ ማፅንያ እያን የግድ፥ “ጎዳይ፥ ‘ታኒ ሀ ሃꬃ ፓꬃስ፤ ህዛፐ ሀ ሃꬃይ ሀይቆስ ጋሶ ግደና፤ ቢታይካ አይፋና’ ያጌስ” ያግስ።

\VS{22}ኤልስ ኦድዳይሳዳ ሀች ጋካናዉ፥ ሄ ሃꬃይ ፅሎ ግድስ።


\par }{\PP \VS{23}ኤልስ ያፐ ደንድድ፥ ፑደ ቤተለ ከይስ። እ ኦገ ቦላ ደእሽን፥ ያላጋ አደ ናይት ካታማፐ ከይድ፥ “ላ ሀ ቦአዉ፥ ከያ! ላ ሀ ቦአዉ፥ ከያ” ያግድ እያ ቀልቅስዶሶና።


\par }{\PP \VS{24}ኤልስ ጉየ ስም ፄልድ፥ ኤንታ ጎዳ ሱንꬃን ባድስ። ያትን፥ ናምኡ ማጫ ባባንꬃት ከይድ፥ ናይታፐ ኦይታማነ ናምኡ ያላጋታ ፑዘረꬅድ ዎꬍዶሶና። 
\VS{25}ኤልስ ያፐ ደንድድ፥ ቃርመሎሳ ዙማ ቦላ ከይስ፤ ያፐ ቃስ ሳማረ ስምስ።




\par }\Chap{3}{\SH ሞአበይ እስራኤለ ቦላ ደንድስ
\par }
{\PP \VerseOne{1}ይሁዳ ካዎይ እዮሳፈፅ ካዎትዳ ታማነ ሆስፑንꬆ ላይꬃን፥ አካባ ናአይ እዮራም ሳማረን እስራኤለ ቦላ ካዎትስ፤ እ ታማነ ናምኡ ላይꬅ ካዎትስ።

\VS{2}እ፥ ጎዳ ስንꬃን ኢታባ ኦꬅስ። ሽን ባ አዋነ ባ አየ ኤልዛቤል መላ ኢታ ግደና፤ እያ አዋይ ኦꬅዳ ባኣለ ኤቃ ድግስ።

\VS{3}ናባፃ ናአይ እዮርባም እስራኤለ አሳ ኦስስዳ ናጋራን ኦይከትስ፤ እያፐ ሃክቤና።


\par }{\PP \VS{4}ሞአበ ካዎይ ሞስ ዶርሰ ሄምያ አስ። እ እስራኤለ ካዋስ 100,000 አንቃራ ዶርሳታነ 100,000 ኡርገ ዶርሳታ እክስያ ላይꬃን ላይꬃን ጊሬስ።

\VS{5}ሽን እስራኤለ ካዎይ አካብ ሀይቅዳፐ ጉየ፥ ሞአበ ካዎይ ሞስ እስራኤለ ቦላ ማካልስ።


\par }{\PP \VS{6}ሄ ዎደ ካዎይ እዮራም ሳማረ ከይድ፥ እስራኤለ ኡባ ሺሽስ።

\VS{7}ይሁዳ ካዋ እዮሳፈፅ ኪታ የድድ፥ “ሞአበ ካዎይ ታ ቦላ ማካልስ፤ ሞአበራ ኦለታናዉ ኔኒ ታራ ባኔ?” ያግስ።

\par }{\PP እዮሳፈፅ፥ “ኤ ባና፤ ታኒ ነና፤ ታ አሳይ ነ አሰ፤ ታ ፓራይ ነ ፓራ ያግድ” ዛርስ።

\VS{8}እዮሳፈፅ፥ “ኑኒ አዉራ ብድ ኤንታ ኦላኔ?” ያግድ ኦይችስ።

\par }{\PP ካዋ እዮራም፥ “ኤዶመ መላ ቢታ ኦግያራ ካንꬅ ብድ ኦላና” ያግድ ዛርስ።


\par }{\PP \VS{9}ሄሳ ግሾ፥ እስራኤለ ካዎይ፥ ይሁዳ ካዎይነ ኤዶመ ካዎይ ኦላስ ከይዶሶና። ኤንቲ ላፑን ጋላሳ ኦገ ዩይድ ብዳፐ ጉየ፥ ኦላንቾታስነ ኤንታ መህያስ አይብ ሃꬅ አትቤና።

\VS{10}ሄ ዎደ እስራኤለ ካዎይ፥ “ጎዳይ ኑና ሀ ሄꬑ ካዎታ እስፈ ሞአበ ካዋስ አꬅድ እማናዉ ፄግዳ ግሾ ኑና አየ!” ያግስ።

\VS{11}ሽን እዮሳፈፅ፥ “ኑኒ እያ ባጋራ ጎዳ ኦይቻናዉ ሀይሳን ናበይ ባዌ?” ያግድ ኦይችስ።

\par }{\PP እስራኤለ ካዋ ቶራ ሞጮናታፐ እሶይ፥ “ኤልያሳ ኩሸን ሃ ቆልያ ሳፋፃ ናአይ ኤልስ ሀይሳን ደኤስ” ያግድ ዛርስ።

\VS{12}እዮሳፈፅ፥ “ኤ፥ እ ቱማ ናበ” ያግስ። እስራኤለ ካዎይ፥ እዮሳፈፅ፥ ኤዶመ ካዎይነ ኤልሳኮ ብዶሶና።


\par }{\PP \VS{13}ኤልስ እስራኤለ ካዋኮ፥ “ታናነ ነና ጋይ አይቤ? ባዳ ነ አዋይነ ነ አይያ ኦይችዳ ናበታ ኦይቻ” ያግስ።

\par }{\PP እስራኤለ ካዎይ ዛሪድ፥ “አካይ፥ ሀ ሄꬑ ካዎታ እስፈ ሞአበ ካዋስ አꬅድ እማናዉ ኑና ፄግዳይ ጎዳባይ!” ያግስ።


\par }{\PP \VS{14}ኤልስ፥ “ታኒ እያዉ ኦꬅያ ደኦ ጎዳይ ኤሮ! ይሁዳ ካዋ እዮሳፈፃ ግሾ ጎናኮ ታኒ ነና አይፈንካ ፄልከሽን።

\VS{15}አነ ሀእ ታዉ ዲꬅ ዲፅያ አስ ኤህተ” ያግስ።

\par }{\PP ዲፀይስ ዲፅሽን፥ ጎዳ ዎልቃይ እያ ቦላ ዎꬍስ።

\VS{16}ኤልስ፥ “ሀ መላ ዛንጋራ ኡባን ኦላ ቦክተ።

\VS{17}ጎዳይ፥ ‘ጫርኮ ዎይኮ እራ በኤከታ፥ ሽን ሀ ቦክዳ ዛንጋራን ሃꬅ ኩማና፤ ህንተ፥ ህንተ መሄይነ ህንተ ጫና መሄይ ኡያና’ ያጌስ።

\VS{18}ሀይስ ፆሳ ስንꬃን ላፋባ፤ ቃስ እ ሞአበ ህንተዉ አꬅድ እማና።

\VS{19}ግምበትዳ ካታማታነ ግታ ካታማታ ኡባ ህንተ ፆናና። ሎኦ ምꬃታ ኡባ ቃንፃና፤ ሃꬃ ፑልቶታ ኡባ ህንተ ባራና፤ አራዳ ሾቃታ ኡባ ኢስድ ሹች ኩምዳ ቢታ ኦꬃና” ያግስ።


\par }{\PP \VS{20}ዎንተꬃ ጋላስ ዎንታ ያርሾ ያርሽያ ዎደይ ጋክን፥ ኤዶመ ባጋራ ሃꬅ ጎግድ፥ ቢታን ኤልስ።


\par }{\PP \VS{21}ሞአበ አሳይ፥ ሄꬑ ካዎት ኤንታ ኦላናዉ ይዳይሳ ስእድ፥ ናአተꬅ፥ ጭም፥ ኦላ ሚሸ ቶካናዉ ዳንዳእያ አሳ ኡባይ ፄገትድ፥ ባንታ ቢታ ዛዋ ናግዶሶና።

\VS{22}ኤንቲ ጉራ ደንድያ ዎደ ሃꬃ ቦላ ዎꬍዳ ፃልቀይ ዞእድ፥ ኤንታዉ ሱꬁ ዳንድ በንትስ።

\VS{23}ኤንቲ፥ “ሀይሳ ሱꬃ በእተ! ካዎት ባንታ ግዶን እሶይ እሱዋራ ኦለትድ፥ ሀይቅ ዉርዶሶና። ሞአበ ብድ፥ አነ ኤንታ ሚፃ ቆጭሮስ” ያግዶሶና።


\par }{\PP \VS{24}ሞአበ አሳይ እስራኤለ ሚፃ ብን፥ እስራኤለት ደንድድ፥ ኤንታ ሾጭዶሶና። ሾጭድ ኤንታ ቢታ ኦይክድ፥ ሞአበ አሳ ዎꬍዶሶና።

\VS{25}ካታማታ ኦልድ ꬋይስዶስና። አሳ ኡባይ ሁጰን ሁጰን እስ እስ ሹቹ ኤክድ፥ አራዳ ሾቃት ኡባይ ካመታና ጋካናዉ፥ ኤንታ ቦላ ሆልዶሶና። ፑልቶ ኡባ ባርድ፥ ሎኦ ምꬃ ኡባ ቃንፅዶሶና። ቅር-ሄሬሰራ ካታማ ግምብያ ፃላል አትስ፤ ሽን ያምባርሻን ኦልያ አሳት ሄ ካታማ ሾጭዶሶና።


\par }{\PP \VS{26}ሞአበ ካዎይ ኦላይ ባ ቦላ ጎብዳይሳ በእዳ ዎደ ማሻ ዳንጭዳ ላፑን ፄቱ አሳታ ኤክስ። ኦላ ግዱዋ ዳክድ፥ ኤዶመ ካዋኮ ፕናናዉ ደንድስ፤ ሽን እያዉ ሀኖና እፅስ።

\VS{27}ሄሳፈ ጉየ፥ ባ በሳን ካዎታናዉ ደእያ ባ ባይራ ናኣ ኤክድ፥ ካታማ ግምብያ ቦላ ታማን ፁግድ ያርሽስ። ሞአበት እስራኤለታ ቦላ ሀንቆ ሱልዶሶና። እስራኤለት ሄ ካታማ አግድ፥ ባንታ ቢታ ስምዶሶና።




\par }\Chap{4}{\SH አምኤ ዛይተ
\par }
{\PP \VerseOne{1}ናበታፐ እሱዋ ማችያ ኤልሳኮ ባዳ፥ “ነ አይለይ፥ ታ አዝናይ ሀይቅስ። እ ጎዳ ያይያ አስ ግደይሳ ኔኒ ኤራሳ። ሽን ሀእ እያ አጮ አዋይ ታ ናይታ ናምአ ባዉ አይለ ኦꬃናዉ ኮዬስ” ያጋዳ እያዉ ኦዳሱ።


\par }{\PP \VS{2}ኤልስ፥ “ያትን ታኒ ነዉ አይ ኦꬆ? ነ ሶን አይበ ደኤይ? አነ ታዉ ኦዳ” ያግስ።

\par }{\PP ማጫስያ፥ “ታዉ፥ ነ አይሌስ ጉꬃ ፃሮን ደእያ ዛይተፐ አትሽን፥ ሀራባይ አይብካ ባዋ” ያጋሱ።


\par }{\PP \VS{3}ኤልስ፥ “ባዳ ነ ሾሮታ ኡባፈ ካይሳ ኦቶታ ጋርፃ። ጋርፃሸ ጉꬁ ጋርፆፋ።

\VS{4}ሄሳፈ ጉየ፥ ሶ ገላዳ፥ ነ ቦላነ ነ ናይታ ቦላ ካርያ ጎርዳ። ኦቶ ኡባን ዛይተ ትጋ፤ ዛይተይ ኩምዳ ኦቶታ እስ ባጋ አꬃ” ያግስ።


\par }{\PP \VS{5}ማጫስያ ባዳ፥ ካርያ ባ ቦላነ ባ ናይታ ቦላ ጎርዳሱ። ኤንቲ እዉ ኦቶታ ሺሽን፥ እያ ዛይትያ ትገꬅ ኦይካሱ።

\VS{6}ኦቶ ኡባይ ኩምዳ ዎደ፥ ማጫስያ ባ ናኣኮ፥ “አነ ታዉ ሀራ ኦቶ ኤካዳ ያ” ያጋሱ።

\par }{\PP ሽን ናአይ ዛሪድ፥ “ሀር እስ ኦቶይካ ዴና” ያግስ። ሄሳፈ ጉየ፥ ዛይተይ ጎገይሳ አጋግስ።


\par }{\PP \VS{7}ማጫስያ ስማ ባዳ ኤልሳስ ኦዳሱ። እ፥ “ባዳ ዛይትያ ባይዛዳ፥ ነ አጩዋ ቃንፃ። አትዳይሳ ኔንነ ነ ናይት ጎኤትድ ዳናዉ ዳንዳኤታ” ያግስ።


\par }{\PP \VS{8}እስ ጋላስ ኤልስ እስ ዱረ ማጫስያ ደእያ ሱኔማ ካታማ ብን፥ ማጫስያ ሾባዳ፥ እያ ካꬅ ሙዛሱ። ሄ ጋላሳፐ ዶምን፥ እ ያራ አꬍያ ዎደ ኡባን ካꬅ ማናዉ እ ሶ ገሌስ።

\VS{9}እያ ባ አዝናኮ፥ “ሄኮ፥ ኡባ ዎደ ኑ ማታራ አꬍያ አደይ ፆሳ አስ ግደይሳ ታኒ ኤራይስ።

\VS{10}አነ እስ ጉꬃ ክፍለ ፖቅያ ቦላ እያዉ ኬፆስ፤ እያ ግዶን አርስ፥ ኦይደ፥ ፃርጴዛነ ፆምፐ ዎꬆስ። እ ኑኮ ይዳ ዎደ ኡባን ያ ገላናዉ ዳንዳኤስ” ያጋሱ።


\par }{\PP \VS{11}እስ ጋላስ ኤልስ ሱናማ ካታማ ይድ፥ ባ ክፍልያ ፑደ ከይድ ያን ሸምፕስ።

\VS{12}ባ አይልያ ግያዛኮ፥ “ባዳ ማጫስዉ ፄጋ” ያግን፥ ግያዝ ፄግን፥ እያ ያዳ ኤልሳ ስንꬃን ኤቃሱ።

\VS{13}ኤልስ ግያዛኮ፥ “ሀ ማጫስያ ሀ ኡባ ኑስ ኦꬃሱ። ኑኒ ነዉ አይ ኦꬅኖ? ኑኒ ብድ፥ ካዋ ዎይኮ ቶራ ሞጮና ኦድሳናባይ አይብ ደእያኮ እዮ ኦይቻ” ያግስ።

\par }{\PP ማጫስያ፥ “ታኒ ሀይሳን ታ አሳ ግዶን ደአይስ” ያጋሱ።


\par }{\PP \VS{14}ኤልስ ግያዛ፥ “ያትን፥ ታኒ እዉ አይ ኦꬆ?” ያግድ ኦይችስ።

\par }{\PP ግያዝ፥ “እዉ ናእ ባዋ፤ እ አዝናይ ጭምስ” ያግስ።


\par }{\PP \VS{15}ኤልስ፥ “ማጫስዉ ፄጋ” ያግስ። ግያዝ እዮ ፄግስ፤ እያ ያዳ፥ ፐንገን ኤቃሱ።

\VS{16}ኤልስ፥ “ዎንቶ ላይꬅ ሀኖደ ኔኒ አደ ናአ እድማና” ያግስ።

\par }{\PP ማጫስያ፥ “አካይ፥ ታ ጎዳዉ፥ ኔኒ ፆሳ አስ ግድክ፥ ታዉ ዎርዶቶፓ” ያጋሱ።


\par }{\PP \VS{17}ሽን ማጫስያ ቃንꬃታሱ፤ ኤልስ እዉ ኦድዳይሳዳ፥ ካልያ ላይꬅ አደ ናአ የላሱ።


\par }{\PP \VS{18}ናአይ ድጭስ፤ እስ ጋላስ ካꬃ ጫክያ አሳታራ ደእያ ባ አዋኮ ብስ።

\VS{19}ባ አዋኮ፥ “ዎ ታና ሁጰይ ዎꬌስ! ዎ ታና ሁጰይ ዎꬌስ!” ያግስ።

\par }{\PP እያ አዋይ እስ አይልያ፥ “ቶካዳ አየኮ ኤፋ” ያግድ ኪትስ።


\par }{\PP \VS{20}አይለይ ናኣ ኤክድ፥ አየኮ ኤፍስ። ሴታ ጋላስ ግዳና ጋካናዉ፥ ናአይ ባ አየ ክኦን ኡትስ፤ ሄሳፈ ጉየ፥ ናአይ ሀይቅ አግስ።

\VS{21}ማጫስያ ናኣ ፑደ ኤፋዳ፥ ፆሳ አድያ አርሳን ዝንእሳሱ። ያታዳ እያ ቦላ ካረ ጎርዳዳ ባሱ።


\par }{\PP \VS{22}ባ አዝና ፄጋዳ፥ “ታኒ ፆሳ አድያኮ ኤለ ባዳ ያና መላ፥ አይለታፐ እሱዋነ ሀረታፐ እሱዋ ታዉ የዳ” ያጋሱ።


\par }{\PP \VS{23}እ፥ “ሀች አጌና ፄሮ ጋላስ ዎይኮ ሳምባታ ግደና፤ ነና እያኮ ኤፈይ አይቤ?” ያግስ።

\par }{\PP እያ ዛራዳ፥ “አይብካ ባዋ” ያጋሱ።

\VS{24}እያ ሀረ ጫናዳ፥ ባ አይልያ፥ “ሀርያ ላጋ! ታኒ ነዉ ኦዳና ጋካናዉ፥ ለፕ ኦꬃዳ ላጎፋ” ያጋሱ።

\VS{25}ማጫስያ ያፐ ደንዳዳ፥ ቃርመሎሳ ዙማን ደእያ ፆሳ አድያኮ ባሱ።

\par }{\PP ኤልስ ማጫስው ሃሆን በእድ፥ ባ አይልያ ግያዛ፥ “በአ፥ ሱናማን ደእያ ማጫስያ ያዉሱ።

\VS{26}እዮ ሞካናዉ ዎፃ ባዳ፥ ‘ኔኒ ሳሮ? ነ አዝናይ ሳሮ? ነ ናአይ ሳሮ?’ ያጋዳ ኦይቻ” ያግስ።

\par }{\PP ማጫስያ፥ “ኑኒ ኡባይካ ሳሮ” ያጋሱ።


\par }{\PP \VS{27}ማጫስያ ዙማ ቦላ ደእያ ፆሳ አድያኮ ጋክዳ ዎደ፥ ሆካዳ እያ ቶሁዋ ኦይካሱ።

\par }{\PP ግያዝ ማጫስዉ ድጋናዉ ሺቅስ፤ ሽን ፆሳ አደይ፥ “አጋ! እያ ግታ መቶን ደአዉሱ፤ ሽን ጎዳይ ታፐ ሄሳ ገንꬅስ። እ መቱዋ ታዉ ኦድቤና” ያግስ።


\par }{\PP \VS{28}ማጫስያ፥ “ታ ጎዳዉ፥ ኔኒ ታዉ ናአ እማና መላ ታኒ ነና ኦይቻድና? ታኒ ነና፥ ‘ታና ጮ ጭሞፋ ያጋብክና?’ ” ያጋሱ።


\par }{\PP \VS{29}ኤልስ ግያዛኮ፥ “ነ አዱሳ ማኡዋ ነ ሳቅያን ስርቃ፤ ታ ፃምአ ኤካዳ ኤለሳ። ኦገን ኦደራካ ጋሄትኮ፥ ሳሮꬆፋ፤ ኦንካ ነና ሳሮትኮ፥ ዛራዳ ሳሮ ጎፓ። ታ ፃምአ ናኣ ሶምኡዋ ቦላ ዎꬃ” ያግስ።


\par }{\PP \VS{30}ሽን ናኣ አይያ፥ “ደኦ ጎዳይ ኤርያ መላ፥ ነ ሸምፖይ ኤሮ! ታኒ ነና የጋዳ ቢከ” ያጋሱ። ኤልስ ደንድድ፥ እዮ ካልስ።

\VS{31}ግያዝ ኤንታፈ ስንꬃትድ ብድ፥ ፃምአ ናኣ ሶምኡዋ ቦላ ዎꬅስ። ሽን ግርስ ዎይኮ ሸምፖይ ባዋ። ያትን ግያዝ ኤልሳራ ጋሄታናዉ ስም ይድ፥ “ናአይ ባርክቤና” ያግድ ኦድስ።


\par }{\PP \VS{32}ኤልስ ሶ ገልድ፥ ሄኮ፥ ናኣ አሀይ እያ አርሳን ዝንእዳይሳ በእስ።

\VS{33}ባ ቦላነ ናኣ ቦላነ ካርያ ጎርድድ፥ ጎዳ ዎስስ።

\VS{34}ናኣ አሀ ቦላ ከይድ፥ ባ ዶና እያ ዶናን፥ ባ አይፍያ እያ አይፍያን፥ ባ ኩሸታ እያ ኩሸታራ ጋꬅድ ዝንእስ፤ ናኣ አሳተꬃይ ሆእስ።

\VS{35}ኤልስ ደንድድ፥ ሶ ግዶን ያ ሃ ስመረትስ። ናምአንꬆ ስሚድ፥ ናኣ ቦላ ዝንእስ፤ ናአይ ላፑን ቶሆ ሀꬍሽዳፐ ጉየ ፄልስ።


\par }{\PP \VS{36}ኤልስ ግያዛ ፄግድ፥ “ሱናማ ማጫስዉ ፄጋ” ያግስ። ግያዝ እዮ ፄግን፥ እያ ይዳ ዎደ፥ ኤልስ፥ “ነ ናኣ ኤካ” ያግስ።

\VS{37}ማጫስያ ኤልሳ ቶሁዋ ቦላ ኩንዳዳ፥ ሳአን ጉፋናሱ፤ ባ ናኣ ኤካዳ ካረ ከያሱ።


\par }{\PP \VS{38}ኤልስ ጋልጋላ ስሚድ ይዳ ዎደ፥ ቢታን ኮሽ ደኤስ። ናበታ ጩጋይ እያ ስንꬃን ኡትድ ደእሽን፥ እ ባ አይልያ፥ “ዎጋ ኦቶ ታማ ቦላ ዎꬃዳ፥ ናበታስ ዎፀ ካꬃ” ያግስ።

\VS{39}ኤንታፈ እሶይ ቦንጮ ማፅድ ኤሀናዉ ዎራ ብድ፥ ኤጨረ ሌሄ ዳንያባ ደምስ። ቶካናዉ ዳንዳኤይሳ ኬና ዳሮ ኤጨረ ሌሄ ኤክድ ይስ፤ እ አይበኮ ኤሮና አንጭድ፥ ኦቱዋን የግስ።

\VS{40}አሳይ ማና መላ ዎፅያ ከስዶሶና፤ ኤንቲ ዎፅያ ቱሽ ባሪ በእድ፥ “ናብያዉ፥ ሀ ኦቱዋን ዎꬍያባይ ደኤስ” ያግድ ዋስዶሶና። አሳይ ማናዉ ዳንዳእቦኮና።


\par }{\PP \VS{41}ኤልስ፥ “አነ ታዉ ꬊለ ኤክድ ዪተ” ያግስ። ሄ ꬊልያ ኦቱዋን ቆልድ፥ “አሳይ ማናዳ ዎፅያ ትግተ” ያግስ። ሄሳፈ ጉየ፥ ኦቱዋን ኢታባይ በንትቤና።


\par }{\PP \VS{42}ኮይሮ ጋክዳ ካꬃፈ ኡከትዳ ላታሙ ባንጋ ዳቡዋ፥ ትያ ካꬃራ እስፈ ባ ኦጎሩዋን የግድ፥ ፆሳ አድያስ ኤህያ እስ አደይ ባኣል-ሻልሻፔ ይስ። ኤልስ ባ አይልያ፥ “ማና መላ አሳስ አꬃ” ያግስ።


\par }{\PP \VS{43}እያ አይለይ፥ “ታኒ ፄቱ አሳ ስን ሀይሳ ዋታዳ አꬆ?” ያግድ ኦይችስ።

\par }{\PP ሽን ኤልስ፥ “ማና መላ አሳስ አꬃ፤ ጎዳይ ‘ኤንቲ ምድ ካልን፥ ቲፈይ አታና’ ” ያግስ።

\VS{44}ሄሳ ግሾ፥ አይለይ ኤንታ ስን አꬅን፥ ኤንቲ ምዶሶና፤ ጎዳይ ግዳይሳዳ ቲፈይ አትስ።




\par }\Chap{5}{\SH ንእማን ጎጋ ሀርገፈ ፓፁዋ
\par }
{\PP \VerseOne{1}አራመ ካዋስ ምኖ ቶራ ሞጮና ግድዳ ንእማን፥ ባ ጎዳን ዳሮ ዶሰትዳነ ቦንቸትዳ አስ። እያ ባጋራ ጎዳይ አራመ ኦላንቾታስ ፆኖ እሚስ። ንእማኔይ ቶራ ቃራ፤ ሽን ጎጋ ሀርገይ እያ ቦላ ደኤስ።


\par }{\PP \VS{2}እስ ዎደ አራመ ቢታፈ ፓኖት እስራኤለ ቢታ ብድ፥ እስ ማጫ ናአ እስራኤለፐ ድእዶሶና። ሄ ናእያ ንእማነ ማቼስ አይለ ግዳሱ።

\VS{3}ሄ ናእያ ባ ጎዳተኮ፥ “ታ ጎዳይ ሳማረን ደእያ ናብያኮ ብዳ ግድያኮ፥ እ ፓፃናሽን” ያጋሱ።


\par }{\PP \VS{4}ንእማን ባ ጎዳኮ ብድ፥ እስራኤለፐ ይዳ ናእያ ግዳይሳ እያዉ ኦድስ።

\VS{5}አራመ ካዎይ ንእማነኮ፥ “ባ፥ ታኒ እስራኤለ ካዋስ ዳብዳበ ፃፋና” ያግስ። ንእማን 3,000 ብራ ሳንትመ፥ 6,000 ዎርቃ ሳንትመ ታሙ ኩመꬃ ማኦ ኤክድ ብስ።

\VS{6}እ፥ ኤክድ ብዳ ዳብዳበይ፥ “ሀ ጎጋ ሀርግያፈ ኔኒ ታ አይልያ፥ ንእማነ ፓꬃና መላ ሀ ዳብዳብያራ ታኒ እያ ኔኮ የዳስ” ያግስ።


\par }{\PP \VS{7}እስራኤለ ካዎይ ዳብዳብያ ናባብዳ ዎደ፥ ባ ማኡዋ ዳክድ፥ “ታኒ እያ ዎꬋናዉነ ፓꬃናዉ ፆሰዬ? ታኒ እስ አስ እያ ጎጋ ሀርገፈ ፓꬃና መላ ሀ አደይ ታኮ አይስ ኪትዴ? እ ታራ ኦየታናዉ ጋሶ ኮየይሳ በእተ” ያግስ።


\par }{\PP \VS{8}ፆሳ አስ ግድዳ ኤልስ እስራኤለ ካዎይ ባ ማኡዋ ዳክዳይሳ ስእዳ ዎደ አሰ ኪትድ፥ “ነ ማኡዋ አይስ ዳካዲ? እያ ሃ ታኮ የዳ፤ እስራኤለን ናበይ ደኤይሳ ታኒ እያ ኤርሳና” ያግስ።


\par }{\PP \VS{9}ንእማን ባ ፓራታነ ፓራ ጋረታራ ብድ፥ ኤልሳ ካረን ኤቅስ።

\VS{10}ኤልስ፥ “ባዳ ዮርዳኖሰ ሻፋን ላፑን ቶሆ ሜጨታ፤ ነ ሀርግያፈ ኔኒ ፓፃናነ ጌያና” ያግድ ኦዳና መላ ባ አይልያ እያኮ ኪትስ።


\par }{\PP \VS{11}ሽን ንእማን ሀንቀትድ፥ “እ ታኮ ይድ፥ ጎዳ ባ ፆሳ ሱንꬃ ፄግድ፥ ባ ኩሽያ ታ ማዱንꬃ ቦላ ዎꬅድ፥ ታና ሀ ጎጋ ሀርግያፈ ፓꬄስ ጋዳ ቆፓስ።

\VS{12}ዳማስቆ ሻፋት፥ አባንነ ፋርፋር እስራኤለን ደእያ ሻፋታፐ አꬎኮናዬ? ያትን ታኒ ኤንታን ሜጨታዳ ጌይክና?” ያግድ ሀንቀትድ፥ ጉየ ስምስ።


\par }{\PP \VS{13}እያ አይለት እያኮ ሺቅድ፥ “ኑ ጎዳዉ፥ ናበይ ግታባ ኦꬃና መላ ነዉ ኦድዳኮ፥ ኔኒ ኦꬅክዬ? እ ነና፥ ‘ባዳ ሜጨታዳ ጌይያ’ ግዳይስ አይስ ዴፅዴ?” ያግዶሶና።

\VS{14}እ ዱገ ዎꬍድ፥ ፆሳ አደይ እያዉ ኦድዳይሳዳ ዮርዳኖሰ ሻፋን ላፑን ቶሆ ሙከትድ ሜጨትስ። እያ አሳተꬃይ ናአ አሳተꬃዳ ሀንስ፤ ፓፅድ ጌይስ።


\par }{\PP \VS{15}ሄሳፈ ጉየ፥ ንእማንነ እያራ ይዳ አሳ ኡባይ ኤልሳኮ ጉየ ብዶሶና። ንእማን እያ ስንꬃን ኤቅድ፥ “ሄኮ፥ እስራኤለ ፆሳፈ አትሽን፥ ሀራ ፆሲ ባይናይሳ ታኒ ሀእ ኤራስ። ሀያና ሀእ ታኒ፥ ነ አይለይ እምያ እሞታ ኤካ” ያግስ።


\par }{\PP \VS{16}ኤልስ፥ “ታኒ እያዉ ኦꬅያ ጎዳይ ኤርያ መላ፥ ታኒ ኔፐ አይባካ ኤክከ” ያግስ። ኤልስ እሞታ ኤካናዳ ንእማን ዎስን እፅስ።


\par }{\PP \VS{17}ንእማን፥ “ኔኒ ኤኮና እፅኮ፥ ታዉ ናምኡ ባቁሎ ጫና ቢታ እማና መላ ታኒ ነና ዎሳይስ። ታኒ ነ አይለይ ሀችፈ ዶማዳ ፁሳ ያርሾ ነ ፆሳ ያርሻናፐ አትሽን፥ ሀራ ፆሳታስ ያርሽከ።

\VS{18}ሽን ጎዳይ ታዉ ነ አይልያስ እስባ አቶ ጎ። ታ ካዎይ እርሞና ኤቃ ጎይናናዉ ገልያ ዎደ፥ ታንካ እያ አጃባዳ ገላዳ ጎይናናዉ ኮሼስ። ጎዳይ ታዉ ነ አይልያስ ሄሳ አቶ ጎ” ያግስ።


\par }{\PP \VS{19}ኤልስ፥ “ሳሮ ጋካ!” ያግስ። ንእማን ደንድድ ብስ።

\par }{\PP እ ጉꬁ ሃክድ ብሽን፥

\VS{20}ፆሳ አስ ግድዳ ኤልሳ አይለይ ግያዝ፥ “ታ ጎዳይ፥ ኤልስ ሶረ ንእማን ኤህዳባፐ አይባካ ኤኮና ጮ የድስ። ጎዳይ ኤርያ መላ፥ ታኒ እያ ጌዶ ዎፃ ባዳ፥ እያፐ እስባ ኤካና” ያግድ ቆፕስ።

\VS{21}ሄሳ ግሾ፥ ግያዝ ንእማነ ካልስ። ባ ጌዶ ዎፅያ ንእማነ በእድ፥ እያራ ጋሄታናዉ ፓራ ጋርያፐ ዎꬍድ፥ “አይበ፥ ሳሮ ግደኔ?” ያግድ ኦይችስ።


\par }{\PP \VS{22}ግያዝ፥ “አይኮይ ባዋ፤ ሳሮ! ሽን ታና ታ ጎዳይ፥ ‘ደረይ ዳርያ ኤፍሬማ ቢታፈ ናበታ ባጋ ግድዳ ናምኡ ፓንꬃት ታኮ ይዶሶና። ሀያና ኤንታዉ ሄꬑ ሙኩሉ ብራ ሳንትመነ ናምኡ ኩመꬃ ማኦ እማ’ ያግድ ኪትስ” ያግስ።


\par }{\PP \VS{23}ንእማን፥ “ህዛ ሀያና ኡሱፑን ሙኩሉ ብራ ሳንትመ ኤካ” ያግስ። ንእማን ግያዛ ሾቢድ፥ ብራ ናምኡ ካርፂታን የግድ፥ ናምኡ ኩመꬃ ማኦነ ናምኡ አይለታ ቶስድ፥ ግያዛፐ ስን የድስ።

\VS{24}ግያዝ ደእያ ዙማ ኤንቲ ጋክዳ ዎደ፥ ብራነ ማኡዋ ኤንታፈ ኤክድ፥ ሶ ገልስስ። ያትድ ኤንታ ሞይዝን፥ ኤንቲ ብዶሶና።


\par }{\PP \VS{25}ሄሳፈ ጉየ፥ ሶ ገልድ፥ ባ ጎዳ ኤልሳ ስንꬃን ኤቅስ። ኤልስ፥ “አዉ ባዲ?” ያግድ ኦይችስ።

\par }{\PP ግያዝ፥ “ታኒ ነ አይለይ አዉካ ባብከ” ያግድ ዛርስ።


\par }{\PP \VS{26}ሽን ኤልስ፥ “አደይ ኔራ ጋሄታናዉ ፓራ ጋርያፐ ዎꬍያ ዎደ፥ ታ አያናይ ኔራ ደኤስ ግደኔ? ሀ ዎደይ፥ ሚሸነ ማኦ፥ ዎይኮ ሻማሆነ ዎይነ ጋደ፥ ዎይኮ ዶርሳ ዉደነ ሚዛ ዉደ፥ ዎይኮ አደነ ማጫ አይለ ኤክያ ዎዴ?

\VS{27}ሄሳ ግሾ፥ ንእማነ ኦይክዳ ጎጋ ሀርገይ ነናነ ነ ኮቻ ኡባ መርናዉ ኦይካና” ያግስ። ግያዝ ኤልሳ ስንꬃፈ ከይድ ብሽን፥ ሄ ሀርገይ እያ ኦይክን፥ እያ ጎጋይ ሻቻዳ ቦፅስ።




\par }\Chap{6}{\SH ሃꬃን ዎꬍዳ ቤፀ አይፈ
\par }
{\PP \VerseOne{1}ናበታ ጩጋይ፥ ኤልሳኮ፥ “ሄኮ፥ ኑኒ ደእያ በሳይ ኑስ ዳሮ ፁምስ።

\VS{2}ኑኒ ኡባይ ምꬅ ቃንፃናዉ ዮርዳኖሰ ሻፋ ቦስ። ያን ኑስ ዱሳ በሲ ኬፆስ” ያግዶሶና። ኤልስ፥ “ቢተ” ያግስ።


\par }{\PP \VS{3}ናበታፐ እሶይ፥ “ሀያና ኔንካ ኑራ ነ አይለታራ የꬋርኪ?” ያግስ። ኤልስ፥ “ኤሮ ባና” ያግድ ዛርስ፤

\VS{4}ኤንታራ እስፈ ብስ። ኤንቲ ዮርዳኖሰ ጋክዳ ዎደ ምꬅ ቃንፆ ዶምዶሶና።

\VS{5}ሽን ኤንታፈ እሶይ ምꬅ ቃንፅሽን፥ ቤፅያ አይፈይ ከስ ኤክድ፥ ሃꬃን ዎꬍስ። ሄ አደይ፥ “ታ ጎዳዉ፥ ታኒ ጋርፃ ኤክዳ ቤፀ፤ ታኒ ህዛ ዋኖ!” ያግድ ዋስስ።


\par }{\PP \VS{6}ኤልስ፥ “አዉን ገልዴ?” ያግድ ኦይችስ፤ አደይ ገልዳ በሳ በስስ። ኤልስ ፃምአ ቃንፅድ፥ ሃꬃን ሆልስ፤ ቤፅያ አይፈይ ሃꬃ ቦላ ቶከትስ።

\VS{7}ኤልስ አድያ፥ “ከሳዳ ኤካ” ያግስ። አደይ ባ ኩሽያ የድድ ኤክስ።


\par }{\SH አራመ ኦላንቾታ
\par }
{\PP \VS{8}አራመ ካዎይ እስራኤለታራ ኦለትሸ ደኤስ። እ ባ ቶራ ሞጮናታራ፥ “ታኒ ዱማ ዱማ በሳን ሚፃ መꬋና” ያግስ።


\par }{\PP \VS{9}ኤልስ፥ “አራመ አሳይ ሄ በሳን ቆሰትዳ ግሾ፥ ሄ በሳራ ያ ቦፓ” ያግድ እስራኤለ ካዋስ ኪታ የድስ።

\VS{10}ሄሳ ግሾ፥ እስራኤለ ካዎይ ፆሳ አስ ማልዳ በሳ አሰ ኪትድ፥ ያን ደእያ አሳይ ናገታና መላ ኦድስ። ካዎይ ናገታና መላ ኤልስ ዎደን ዎደን ኦዴስ።


\par }{\PP \VS{11}ሀ ሀኖታይ አራመ ካዋ ዳሮ ሀንቀꬅን፥ ባ ቶራ ሞጮናታ ፄግድ፥ “ኑ ግዶን እስራኤለ ካዋ ባጋ ግድድ ደኤይ ኦነኮ አነ ታዉ ኦድተ” ያግድ ኦይችስ።


\par }{\PP \VS{12}እያ ቶራ ሞጮናታፐ እሶይ፥ “ታ ጎዳዉ፥ ካዋዉ፥ ኑ ግዶን ሄሳ ኦꬅያ ኦንካ ባዋ። ሽን ኔኒ ነ ቆልአን ኦደትያባ ኡባ እስራኤለን ደእያ ናበይ ኤልስ እስራኤለ ካዋስ ኦዴስ” ያግስ።


\par }{\PP \VS{13}ካዎይ፥ “ታኒ አሰ ኪታዳ እያ ድአና መላ ብድ አዉን ደእያኮ ኮይተ” ያግስ። ኤንቲ፥ “ሄኮ፥ እ፥ ዶታነን ደኤስ” ያግድ ኦድዶሶና።


\par }{\PP \VS{14}ካዎይ ዳሮ ኦላንቾታ ፓራታራነ ፓራ ጋረታራ ያ የድስ። እ የድዳ አሳት ቃማ ይድ፥ ካታማ ተቅዶሶና።

\VS{15}ኤልሳ አይለይ ዎንተꬃ ጋላስ ጉራ ደንድድ፥ ካረ ከይያ ዎደ፥ ኦላንቾት ፓራታራነ ፓራ ጋረታራ ካታማ ተቅዶሶና። ሄ አይለይ፥ “ሄኮ፥ ኑኒ ꬋይዳ! ታ ጎዳዉ፥ ኑ ዋንኖ?” ያግድ ኦይችስ።


\par }{\PP \VS{16}ኤልስ፥ “ያዮፋ! ኑራ ደኤይሳት ኤንታራ ደኤይሳታፐ አꬎሶና” ያግድ ዛርስ።


\par }{\PP \VS{17}ሄሳፈ ጉየ፥ ኤልስ፥ “አቤት ጎዳዉ፥ እ በአና መላ እያ አይፍያ ዶያ” ያግድ ዎስስ። ጎዳይ ኤልሳ አይልያ አይፍያ ዶይን፥ ሄኮ፥ ኤልሳ ዩሾ ኡባን ደእያ ታማ ፓራትነ ፓራ ጋረት ዙማ ማእስ።


\par }{\PP \VS{18}ሶረት እያ ተቅዳ ዎደ ኤልስ፥ “ሀ አሳታ አይፍያ ቆቅሳርክ” ያግድ ጎዳ ዎስስ። ኤልስ ዎስዳይሳዳ ጎዳይ ኤንታ አይፍያ ቆቅስስ።

\VS{19}ሄሳፈ ጉየ፥ ኤልስ፥ “ኦገይ ሀይሳራ ዴና፤ ካታማይ ሀይሳ ግደና። ህንተ ኮይያ ኡራ ታ ህንተና በሳና፤ ታና ካልተ” ያግድ፥ ኤንታ ካለꬅድ፥ ሳማረ ካታማ ኤፍስ።


\par }{\PP \VS{20}ኤንቲ ሳማረ ካታማ ገልዳ ዎደ ኤልስ፥ “አቤት ጎዳዉ፥ ሀ አሳት ፄላና መላ ኤንታ አይፍያ ዶያ” ያግስ። ጎዳይ ኤንታ አይፍያ ዶይን፥ ሄኮ፥ ኤንቲ ሳማረ ግዶን ደኤይሳ በእዶሶና።

\VS{21}እስራኤለ ካዎይ ኤንታ በእዳ ዎደ፥ “ታ አዋዉ፥ ታኒ ኤንታ ዎꬎ? ታኒ ኤንታ ዎꬎ?” ያግድ ኦይችስ።


\par }{\PP \VS{22}ኤልስ፥ “አካይ፥ ዎꬎፓ! ሀር አቶሽን፥ ኔኒ ነ ማሻንነ ነ ዶንግያን ድእዳይሳታካ ዎꬋናዉ በሰና። ኤንቲ ምድ ኡይድ ባንታ ጎዳኮ ባና መላ ካꬅ ኤንታ ሙዛ” ያግስ።

\VS{23}ሄሳ ግሾ፥ እስራኤለ ካዎይ ኤንታዉ ግብራ ጊግስን፥ ኤንቲ ምዳፐነ ኡይዳፐ ጉየ፥ ኤንታ የድን፥ ባንታ ጎዳኮ ስምዶሶና። ሄ ዎደፐ ዶምን፥ አራመት እስራኤለታ ቦላ ደንደይሳ አጋግዶሶና።


\par }{\PP \VS{24}ሄሳፈ ጉየ፥ አራመ ካዎይ ዎልደ-አዳር ባ ኦላንቾታ ኡባ ሺሽድ፥ ሳማረ ካታማ ተቅስ።

\VS{25}ሄሳ ጋሶን ሳማረ ካታማን ግታ ኮሽ ገልን፥ እስ ሀረ ሁጰይ ሆስፑን ታሙ ብራ ሳንትመን፥ ናምኡ ፄቱ ግራመ ግድያ ሆለ ሽእ እቻሹ ብራ ሳንትመን ባይዘትስ።


\par }{\PP \VS{26}እስራኤለ ካዎይ ካታማ ድርሳ ግምብያ ቦላራ አꬍሽን፥ እስ ማጫስያ፥ “ታ ጎዳዉ፥ ካዋዉ፥ ታና ማዳርክ” ያጋዳ ዋሳሱ።


\par }{\PP \VS{27}ካዎይ፥ “ነና ጎዳይ ማዶና እፅኮ፥ ታኒ ነዉ ማዶ አዉፐ ኤሀኔ? ካꬃ ቡክያ ዉዱማፈየ፥ ዎይነ አይፍያ ጉምእያ በሳፌ?” ያግስ።

\VS{28}ካዎይ፥ “ነ መቶይ አይቤ?” ያግድ ኦይችስ።

\par }{\PP ማጫስያ ዛራዳ፥ “ሀ ማጫስያ፥ ‘ሀች ማናዉ ነ ናአ ኤካዳ ያ፤ ቃስ ዎንቶ ታ ናኣ ማና’ ያጋሱ።

\VS{29}ያትን፥ ታ ናኣ ካꬅድ ምዳ፤ ዎንተꬃ ጋላስ ታኒ፥ ‘ኑኒ ማናዉ ነ ናኣ ኤካዳ ያ’ ያጋስ። ሽን እያ ባ ናኣ ቆሳሱ” ያጋሱ።


\par }{\PP \VS{30}ካዎይ ማጫስያ ኦድዳይሳ ስእድ፥ ባ ማኡዋ ዳክስ። እ ግምብያ ቦላራ አꬍሽን፥ አሳይ ጋርሳ ባጋራ እ ማእዳ ካዮ ማኡዋ በእዶሶና።

\VS{31}ካዎይ፥ “ሳፋፃ ናኣ ኤልሳ ጉገይ እያ ቦላ ሀች ፔእኮ፥ ፆሲ ታና ፕርዶ!” ያግስ።


\par }{\PP \VS{32}ሄ ዎደ ኤልስ ባ ሶን ኡትስ፤ ጭማትካ እያራ እስፈ ደኦሶና። ካዎይ ባፐ ስን አሰ ኪትስ፤ ሽን ሄ አደይ ጋካናፐ ስን፥ ኤልስ ጭማታኮ፥ “ሀ ሸምፖ ዎይስ ታ ቆꬍያ ሙጭሳናዉ አሰ ኪትዳይሳ ህንተ በኤቲ? ሄ ኪተትዳይስ ይዳ ዎደ እብ ጎርድድ ገልሶፍተ፤ እያ ጎዳይካ እያ ካልድ ይሸ ደኤስ” ያግስ።

\VS{33}እ ጭማታራ ኦደትሽን፥ ሄኮ፥ ኪተትዳይስ ጋክ ዎꬍስ፤ እ፥ “ሀ መቶይ ጎዳፐ ይስ። ያትን፥ ታኒ ጎዳ አይስ ናግያና?” ያግስ።




\par }\Chap{7}{\PP \VerseOne{1}ኤልስ፥ “ጎዳ ቃላ ስአ! ጎዳይ ሀይሳዳ ያጌስ። ዎንቶ ሀኖደ ሄꬑ ክሎ ግራመ ግስተ ꬊለይ ዎይኮ ኡሱፑን ክሎ ግራመ ባንግ ሳማረ ካታማ ፐንገን እስ ብራ ሳንትመን ባይዘታና” ያግስ።

\VS{2}ካዋስ ማታትያ ሀላቃይ ፆሳ አድያኮ፥ “ጎዳይ ሳሎ ማስኮተታ ዶያኮካ ሄስ ሀነና” ያግስ። ሽን ኤልስ ዛሪድ፥ “ኔኒ ሄሳ ነ አይፍያን በአና፤ ሽን እያፐ ማካ” ያግስ።


\par }{\PP \VS{3}ካታማ ገልያ ፐንግያን ግታ ጎጋ ሀርገይ ኦይክዳ ኦይዱ አሳት ደኦሶና። ኤንቲ እሶይ እሱዋኮ፥ “ኑኒ ሀይቃና ጋካናዉ፥ ሀይሳን አይስ ጋምአኔ?

\VS{4}ኑኒ ካታማ ገልኮ፥ ኮሽ ደእያ ግሾ፥ ኑኒ ያን ሀይቃና። ቃስ ሀይሳን ጋምእኮካ ሀይቃና። ሄሳ ግሾ፥ አራመታ ሚፃ አነ ቦስ። ኤንቲ ኑና አሽኮ አታና፤ ኤንቲ ዎꬍኮ ሀይቃና” ያግዶሶና።

\VS{5}ሳእ ꬉምያ ዎደ ደንድድ፥ አራመታ ሚፃ ብዶሶና። ኤንቲ ብድ ሚፃ ጋክያ ዎደ፥ ሄኮ፥ እስ አስካ ያን ባዋ።

\VS{6}ሄስ ሀንዳይ፥ ጎዳይ ፓራ ጋረታ፥ ፓራታነ ዳሮ ኦላንቾታ ቃላ አራመ አሳ ስስስ። ያትን ኤንቲ እሶይ እሱዋኮ፥ “ሄኮ፥ እስራኤለ ካዎይ ኑና ኦልሳናዉ፥ ህተነ ግብፀ ካዎታ ኡነይድ ኤህስ” ያግዶሶና።

\VS{7}ሄሳ ግሾ፥ ኤንቲ ደንድድ፥ ባንታ ሚፃ፥ ባንታ ዱንካንያ፥ ባንታ ፓራታነ ባንታ ሀረታ ኩመꬅ የግ አግድ፥ ሳእ ꬉማ ደእሽን፥ ባንታ ሸምፑዋ አሻናዉ ባቃትዶሶና።


\par }{\PP \VS{8}ሄ ግታ ጎጋ ሀርገይ ኦይክዳ አሳት አራመታ ሚፃ ጋክድ፥ ኤንታ ዱንካነታፐ እሱዋ ገልድ፥ ምዶሶናነ ኡይዶሶና፤ ብራ፥ ዎርቃነ ማኦ ኤክድ ቆትዶሶና። ናምአንꬆ ስሚድ፥ ሀራ ዱንካንያ፥ ገልድ እያፐ ኤክዳይሳ ቆትዶሶና።


\par }{\PP \VS{9}ሄሳፈ ጉየ፥ ኤንቲ እሶይ እሱዋ፥ “ኑኒ ሎኦባ ኦꬅቦኮ። ሀች ምሽራቾ ጋላስ፤ ሽን ኑኒ ስእ ግዳ። ሳእ ዎንታና ጋካናዉ፥ ስእ ግድ ኡትኮ፥ ኑኒ ሴረታና። አነ፥ ሀእ ብድ፥ ካዎ ጋꬎን ደእያ አሳስ ኦዳና” ያግዶሶና።

\VS{10}ሄሳ ግሾ፥ ኤንቲ ብድ፥ ካታማ ፐንግያ ናገይሳታ ፄግድ፥ “ኑኒ አራመ ሚፃ ብዳ፤ ሽን፥ ሄኮ፥ እስ አስ ዎይኮ አሳ ግርስ ሄ በሳን ባዋ። ቃሸትዳ ፓራታ ፃላልነ ሀረት ደኦሶና፤ ቃስ ኤንቲ አግድ ብዳ ዱንካነት ደኦሶና” ያግዶሶና።

\VS{11}ፐንግያ ናገይሳት ፄግድ፥ ካዎ ጋꬎን ደእያ አሳስ ኦድዶሶና።

\VS{12}ካዎይ ቃማ ደንድድ፥ “አራመት ኑና ኦꬅዳባ ታኒ ህንተዉ ኦዳና። ኑኒ ኮሻትዳይሳ ኤንቲ ኤሮሶና። ሄሳ ግሾ፥ ባንታ ሄራፐ ከይድ፥ ጋፃርያን ቆሰትድ፥ ኤንቲ ካታማፐ ካረ ከይን፥ ኑኒ ኤንታ ፓፃ ኦይክድ፥ ካታማ ገላና ያግድ ቆፕዶሶና” ያግድ ባ ሹማታስ ኦድስ።


\par }{\PP \VS{13}ካዋ ሀላቃታፐ እሶይ፥ “ሀ ካታማን አትዳ አሳይ ካሰ ሀይቅዳ አሳ መላ ሀይቆፐ አተና። ሄሳ ግሾ፥ ሀንዳባ ኤራናዉ አነ አሳ ዶሮስ። አትዳ እቻሹ ፓራታራ አነ ኤንታ ሶረታ ሚፃ የዶስ” ያግስ።

\VS{14}ጉꬃ አሳታነ ናምኡ ፓራ ጋረታ ዶርዶሶና። ካዎይ ኤንታ ሶረ ኦላንቾታ ጌዶ የድድ፥ “ብድ ሀንያባ በእተ” ያግድ ኪትስ።

\VS{15}አሳት ኤንታ ጌዶ ካልድ፥ ዮርዳኖሰ ሻፋ ጋካናዉ ብዶሶና። አራመ አሳት ባቃትሸ የግዳ ማኦይነ ኦላ ሚሸይ ኦግያን ኩምስ። ኪተትዳ አሳት ጉየ ስሚድ፥ ካዋስ ኦድዶሶና።


\par }{\PP \VS{16}አሳይ ብድ፥ አራመታ ሚፃ ቦንቅዶሶና። ጎዳይ ግዳይሳዳ ሄꬑ ክሎ ግራመ ግስተ ꬊለይ ዎይኮ ኡሱፑን ክሎ ግራመ ባንግ እስ ብራ ሳንትመን ባይዘትስ።

\VS{17}ካዎይ ባዉ ማትያ ሀላቃ ፐንገ ናገይሳታ ሀላቃ ኦꬅድ ሹምስ፤ ሽን አሳይ እያ ፐንገን የꬍስ። ካዎይ ኤልሳኮ ብዳ ዎደ፥ ኤልስ ሀ ሀላቃ ቦላ ኦድዳይሳዳ አደይ ሀይቅስ።

\VS{18}ፆሳ አስ ግድዳ ኤልስ ካሰ ካዋስ፥ “ዎንቶ ሀኖደ ሄꬑ ክሎ ግራመ ግስተ ꬊለይ ዎይኮ ኡሱፑን ክሎ ግራመ ባንግ ሳማረ ካታማን እስ ብራ ሳንትመን ባይዘታና” ያግስ።


\par }{\PP \VS{19}ሄ ዎደ ሀላቃይ ኤልሳኮ፥ “ጎዳይ ሳሎ ማስኮተታ ዶያኮካ ሄስ ሀነና” ያግስ። ኤልስ፥ “ሄኮ፥ ኔኒ ሄሳ ነ አይፈን በአና፤ ሽን እያፐ ማካ” ያግድ ዛርስ።

\VS{20}ኤልስ ኦድዳይሳዳ፥ ሄ አደይ፥ አሳይ ፐንገን የꬍን ሀይቅስ።




\par }\Chap{8}{\SH ሱናማ ማጫስዉ
\par }
{\PP \VerseOne{1}ኤልስ፥ ሀይቅዳ እ ናኣ ፓꬅዳ ማጫስዉ፥ “ነ ሶ አሳ ኤካዳ ሀይሳፈ ባዳ ኔኒ ዳንዳእያ በሳን አዉንካ ደአ። ጎዳይ ላፑን ላይꬃ ኮሻ ሀ ቢታ ቦላ የድስ” ያግስ።

\VS{2}ማጫስያ ኤልስ ኦድዳይሳዳ ባ ሶ አሳራ ባዳ፥ ፍልስፄመ ቢታን ላፑን ላይꬅ ደአሱ።

\VS{3}ላፑንꬃ ላይꬃ ዉርሰꬃን ማጫስያ ፍልስፄመ ቢታፈ ስማሱ። ባ ኬꬃነ ባ ጋድያ ኦይቻናዉ ካዋኮ ባሱ።


\par }{\PP \VS{4}ሄ ዎደ ካዎይ ፆሳ አስ ግድዳ ኤልሳ አይልያ ግያዛራ ኦደትሸ፥ “ኤልስ ኦꬅዳ ግታ ኦሶ ኡባ አነ ታዉ ኦዳ” ያግስ።

\VS{5}ኤልስ ሀይቅዳ ናኣ ዋትድ ፓꬅዳኮ፥ ግያዝ ካዋስ ኦድሽን፥ ሄኮ፥ ኤልስ እ ናኣ ፓꬅዳ ማጫስያ ባ ኬꬃነ ባ ጋድያ ኦይቻናዉ ያሱ። ግያዝ፥ “ታ ጎዳዉ፥ ካዋዉ፥ ማጫስያ ሀናሹ፤ ኤልስ ሀይቆፐ ፓꬅዳ እ ናአይካ ሀይስሽ” ያግስ።

\VS{6}ካዎይ ማጫስዉ ኦይችን፥ እያዉ ኦዳሱ። ሄሳ ግሾ፥ ካዎይ ሀላቃ ፄግድ፥ “ሀ ማጫሴባ ግድዳ ኡባነ እያ አጋ ብዳ ዎድያፐ ሀች ጋካናዉ እ ጋደን ሞክዳ ኡባ እዉ ዛራ” ያግድ ኪትስ።


\par }{\PP \VS{7}ኤልስ ዳማስቆ ካታማ ብድ ጋክያ ዎደ፥ ሶረ ካዎይ ዎልደ-አዳር ሳከቴስ። እ፥ “ፆሳ አስ ሀይሳ ይስ” ግያ ዎረ ስእስ።


\par }{\PP \VS{8}ካዎይ አዛሄላኮ፥ “እምያባ ኤካዳ ፆሳ አድያራ ጋሄታናዉ ባዳ፥ ‘ታኒ ሀ ሀርግያፈ ፓፃኔ?’ ያጋዳ ጎዳ ኦይቻ” ያግስ።


\par }{\PP \VS{9}ሄሳ ግሾ፥ አዛሄል ዳማስቆን ደእያ ዱማ ዱማ ቆሞ ሙሩታፐ ኦይታሙ ግማለን ጫንድ፥ ኤልሳራ ጋሄታናዉ ብስ። ኤልሳ ስንꬃን ኤቅድ፥ “ነ ናአይ አራመ ካዎይ ዎልደ-አዳር፥ ‘ታኒ ሀ ሀርግያፈ ፓፃኔ?’ ያግድ፥ ነና ኦይቻናዳ ታና ኔኮ ኪትስ” ያግስ።


\par }{\PP \VS{10}ኤልስ አዛሄላኮ፥ “ኔኒ ባዳ እያኮ፥ ‘ቱማ ኔኒ ፓፃና’ ያጋ። ሽን እ ቱማ ሀይቃናይሳ ታና ጎዳይ በስስ” ያግስ።

\VS{11}አዛሄል ዬላታና ጋካናዉ፥ ኤልስ እያ ትሽ ኦꬅድ ፄልድ ዬክስ።


\par }{\PP \VS{12}ያትን፥ አዛሄል፥ “ታ ጎዳይ አይስ ዬኪ?” ያግድ ኦይችስ።

\par }{\PP ኤልስ፥ “ኔኒ እስራኤለ አሳ ቦላ ኦꬃና ኢታባ ታኒ ኤርያ ግሾ ዬካይስ። ኤንታ ሚፃ ኔኒ ታማን ፁጋና፤ ኤንታ ፓንꬃታ ኔኒ ማሻን ዎꬋና። ቃስ ኤንታ ዮጋ ናይታካ ኔኒ ሹቻን መንረꬃና፤ ኤንታ ቃንꬃ ማጫሳታ ኡሉዋ ኔኒ ዳካና” ያግድ ዛርስ።


\par }{\PP \VS{13}አዛሄል ዛሪድ፥ “ታኒ ነ አይለይ፥ ፓና ካናይ፥ ሀይሳ መላ ግታባ ዋታዳ ኦꬃናዉ ዳንዳእያና?” ያግስ። ኤልስ ዛሪድ፥ “ኔኒ አራመ ቢታን ካዎታናይሳ ታና ጎዳይ በስስ” ያግስ።


\par }{\PP \VS{14}ሄሳፈ ጉየ፥ አዛሄል ኤልሳፈ ሻከትድ፥ ባ ጎዳኮ ስምስ። ዎልደ-አዳር፥ “ኤልስ ነና ዎይግዴ?” ያግድ ኦይችስ። አዛሄል፥ “ኔኒ ቱማ ፓፃና” ያግስ።


\par }{\PP \VS{15}ሽን ዎንተꬃ ጋላስ አዛሄል ቡሉኮ ኤክድ፥ ሃꬃን ሙክድ፥ ካዋ እያራ ቱጭን፥ ካዎይ ሀይቅስ። አዛሄል እያ በሳን ባዉ ካዎትስ።


\par }{\SH ይሁዳ ካዋ እዮራማ
\par }
{\R (2 ታር 21:1-20)

\par }{\PP \VS{16}አካባ ናአይ፥ እስራኤለ ካዎይ እዮራም ካዎትዳ እቻሻንꬆ ላይꬃን፥ ይሁዳ ካዋ እዮሳፈፃ ናአይ እዮራም ይሁዳን ካዎትስ።

\VS{17}እዮራም ካዎትያ ዎደ እያዉ ላይꬃይ ሀስታማነ ናምአ፤ እ የሩሳላመን ሆስፑን ላይꬅ ካዎትስ።

\VS{18}እዮራም አካባ ናእዉ ማቾ ኤክዳ ግሾ፥ አካባ ሶ አሳይ ሄመትዳይሳዳ ካሰ እስራኤለ ካዎታ ኦግያን ሄመትስ፤ ጎዳ ስንꬃን ኢታባ ኦꬅስ።

\VS{19}ግዶሽን፥ ባ አይልያ ዳዊታ ግሾ፥ ጎዳይ ይሁዳ ꬋይሳናዉ ኮይቤና፤ ዳዊታ ኮቻይ መርናዉ ካዎታናዉ ደኤይሳ ጎዳይ ኡፋይሳ ቃላ እሚስ።


\par }{\PP \VS{20}እዮራም ካዎትዳ ዎደ፥ ኤዶመ አሳይ ይሁዳ ካዋ ቦላ ማካልድ፥ ባንታዉ ካዎ ካዎይዶሶና።

\VS{21}ሄሳ ግሾ፥ እዮራም ባ ፓራ ጋረታ ኡባራ ፃእራ ጌተትያ በሳ ብስ። ኤዶመ አሳት እያነ እያ ፓራ ጋረታ ሀላቃታ ተቅዶሶና፤ ሽን እዮራም ቃማ ደንድድ፥ ከስ ኤክድ ብስ። እያ ኦላንቾት ባቃትድ፥ ጉየ ሶ ስምዶሶና።

\VS{22}ሄ ዎደፐ ዶምድ ሀች ጋካናዉ፥ ኤዶመ አሳይ ይሁዳ አሳስ ሃረትቦኮና። ልብና አሳይ ቃስ ሄ ዎደ ማካልስ።


\par }{\PP \VS{23}እዮራም ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{24}እዮራም ሀይቅድ፥ ባ ማይዛታን ጋሄትስ። ባ ማይዛ ዳዊታ ካታማን ሞገትስ፤ እያ በሳን እያ ናአይ አካዝያስ ካዎትስ።


\par }{\SH ይሁዳ ካዋ አካዝያሳ
\par }
{\R (2 ታር 22:1-6)

\par }{\PP \VS{25}አካባ ናአይ፥ እስራኤለ ካዎይ እዮራም ካዎትዳ ታማነ ናምአንꬆ ላይꬃን፥ ይሁዳ ካዋ፥ እዮራማ ናአይ አካዝያስ ይሁዳን ካዎትስ።

\VS{26}አካዝያስ ካዎትዳ ዎደ፥ እያዉ ላይꬅ ላታማነ ናምአ፤ እ የሩሳላመን እስ ላይꬅ ካዎትስ። እያ አየ ሱንꬃይ ጎቶሎ፤ እያ እስራኤለ ካዋ ኦምራ ናኣ ናእዉ።

\VS{27}እ ኤንታዉ ቦሎ ግድዳ ግሾ፥ አካባ ሶ አሳ ኦግያን ሄመትስ፤ አካባ ሶ አሳይ ኦꬅዳይሳዳ፥ እ ጎዳ ስንꬃን ኢታባ ኦꬅስ።


\par }{\PP \VS{28}አካዝያስ አራመ ካዋ አዛሄላራ ጋላዳን ደእያ ራሞታ ካታማን ኦለታናዉ ብድ፥ አካባ ናኣ እዮራማራ እስፈ ብን፥ አራመ አሳት እዮራማ ጫድዶሶና።

\VS{29}እዮራም አራመ ካዋ አዛሄላራ ኦለትያ ዎደ፥ አራመ አሳት ጫድዳ ጫቻፈ ፓፃናዉ እዝራኤለ ስምስ። እዮራማ ናአይ፥ ይሁዳ ካዎይ አካዝያስ፥ ጫደትዳ አካባ ናኣ እዮራማ ኦይቻናዉ ዱገ እዝራኤለ ብስ።




\par }\Chap{9}{\SH እዩ ትየተꬃ
\par }
{\PP \VerseOne{1}ናበይ ኤልስ ናበታ ጩጋፐ እስ አስ ፄግድ፥ “ነ ማኡዋ ማአዳ፥ ፃሮ ዛይትያ ነ ኩሸን ኦይካዳ፥ ጋላዳን ደእያ ራሞታ ባ።

\VS{2}ያ ጋካዳ፥ እዮሳፈፃ ናኣ፥ ናምሳ ናኣ ናኣ እዩ ኮያ። እያ ደማዳ፥ እያ ላገታፐ እያ ሻካዳ ቆልአ ገልሳ።

\VS{3}ሄሳፈ ጉየ፥ ፃሮ ዛይትያ ኤካዳ፥ እያ ሁጵያን ትጋዳ፥ ‘ነና እስራኤለ ቦላ ካዎ ኦꬃ ትያና መላ ጎዳይ ታና ኪትስ’ ያጋ። ያታዳ ፐንግያ ዶያዳ፥ ኤለሳዳ ባቃታ” ያግስ።


\par }{\PP \VS{4}ሄሳ ግሾ፥ ፓንꬃ ናበይ ጋላዳን ደእያ ራሞታ ብስ።

\VS{5}እ ያ ጋክዳ ዎደ ቶራ ሞጮናይ እስፈ ዞረትሽን ደምድ፥ “ጎዳዉ፥ ታኒ ነዉ ኦድያባይ ደኤስ” ያግስ።

\par }{\PP እዩይ፥ “ኑ ግዶፈ ኦደስ ኦዳኔ?” ያግድ ኦይችስ።

\par }{\PP ናበይ፥ “ጎዳዉ፥ ነዉ ኦዳና” ያግድ ዛርስ።

\VS{6}እዩይ ደንድድ ሶ ገልን፥ ናበይ እያ ሁጰን ዛይተ ትግድ፥ “ጎዳይ እስራኤለ ፆሳይ፥ ነና ሀይሳዳ ያጌስ፥ ‘ኔኒ ጎዳ ደርያ፥ እስራኤለ ቦላ ካዎታና መላ ታኒ ነና ትያስ።

\VS{7}ኔኒ ነ ጎዳ አካባ ኮቻ ꬋይሳና። ታኒ ኤልዛቤላ ጉስዳ ናበታ፥ ታ አይለታ ሱꬃነ ታ ሀራ አይለታ ሱꬃ ሃሉዋ ከሳና።

\VS{8}አካባ ኮቻ ኡባይ ꬋያና፤ ታኒ እስራኤለን አካባ ኮቻፈ አይለ ግድን፥ ዎማኖ ግድን፥ አደ ኡባ ꬋይሳና።

\VS{9}አካባ ኮቻ ናባፃ ናኣ እዮርባማ ኮቻዳነ አክያ ናኣ ባኦሳ ኮቻዳ ኦꬃና።

\VS{10}ኤልዛቤሎ፥ እዝራኤላ ጎሻን ካናት ማና፤ ኦንካ እዮ ሞገና’ ” ያግስ። ሄሳ ኦድዳፐ ጉየ፥ ፐንግያ ዶይድ ባቃትስ።


\par }{\PP \VS{11}እዩይ ባ ላገ ግድዳ ቶራ ሞጮናታኮ ብዳ ዎደ፥ ኤንቲ፥ “ሳእ ሳሮ? ሀ ጎሻይ ኔኮ አይስ ይዴ?” ያግድ ኦይችስ።

\par }{\PP እዩይ፥ “ሀ አድያባነ እያ ኦዳ ህንተ ኤሬታ” ያግስ።


\par }{\PP \VS{12}ኤንቲ፥ “ሀይስ ዎርዶ። አነ ኔኒ ኑስ ኦዳ” ያግዶሶና።

\par }{\PP እዩይ፥ “ኔኒ እስራኤለ ቦላ ካዎ ግዳና መላ ታኒ ነና ትያናዳ ጎዳይ ታና ኪትስ” ያግስ።


\par }{\PP \VS{13}ሄ ዎደ ኤንቲ ባንታ ማኡዋ ቃርድ፥ እዩይ የꬍድ ከይያ ደꬃን ሂፅድ፥ ሞይዘ ፑንዶሶና። ባንታ ቃላ ꬎቁ ኦꬅድ፥ “እዩይ ካዎትስ” ያግዶሶና።


\par }{\SH ካዋ እዮራማ ሀይቁዋ
\par }
{\PP \VS{14}እዮሳፈፃ ናአይ፥ ናምሳ ናኣ ናአይ እዩይ፥ እዮራማ ቦላ ማቀትስ። ሄስ ሀንያ ዎደ፥ እስራኤለ አሳ ኡባይ አራመ ካዋ አዛሄላ ጋላዳን ደእያ ራሞታን ናጋናዉ ብዶሶና።

\VS{15}ሽን ኤንታፈ ካዎይ እዮራም ሶረ ካዋ አዛሄላራ ኦለትዳ ዎደ፥ አራመ ቢታ አሳይ እያ ጫድዳ ጫቻስ እዝራኤለ ይስ።

\par }{\PP እዩይ ሀላቃታ፥ “ህንተ ቆፋይ ሄሳ ግድኮ፥ ሀ ካታማፐ እስ አስካ ከይድ፥ እዝራኤለ ካታማን ሀ ኦዳ ኦዶናዳ ተቅተ” ያግስ።

\VS{16}ሄሳፈ ጉየ፥ እዩይ ፓራ ጋርያን ከይድ፥ እዝራኤለ ብስ። እዮራም ፓፅቦናይስ ያን ሸምፔስ። ቃስ ይሁዳ ካዎይ አካዝያስ እያ ኦይቻናዉ ያ ዱገ ብስ።


\par }{\PP \VS{17}እዝራኤላ ግምብያ ቦላ ኤቅድ ዎቸይሳ ፄግድ፥ “እስ ጩጋ የይሳ ታዉ በንቴስ” ያግስ።

\par }{\PP እዮራም፥ “ኤንታራ ጋሄታናዳ እስ ፓራ የዳ። ፓራዋይ ብድ፥ ‘ሳእ ሳሮ?’ ያጎ” ያግስ።


\par }{\PP \VS{18}ፓራዋይ እዩራ ጋሄታናዉ ብድ፥ “ካዎይ ነና፥ ‘ሳአይ ሳሮ?’ ያጌስ” ያግስ።

\par }{\PP እዩይ፥ “ሳሮባን ነና ጋꬅያባይ ባዋ። ታ ጉየ አꬋዳ ታና ካላ” ያግድ ዛርስ።

\par }{\PP ዎቸይስ ካዋ፥ “ኪተትዳይስ ኤንታኮ፥ ጋክስ፤ ሽን ጉየ ስምቤና” ያግድ ኦድስ።


\par }{\PP \VS{19}ሄሳ ግሾ፥ ካዎይ ናምአንꬆ ፓራዋ ኤንታኮ ኪትስ። እ ኤንታኮ ይድ፥ “ካዎይ ህንተና፥ ‘ሳእ ሳሮ?’ ያጌስ” ያግስ።

\par }{\PP እዩይ፥ “ነዉ ሳሮራ አይ ጋሄተꬅ ደኢ? ታ ጉየ አꬋዳ ታና ካላ” ያግስ።


\par }{\PP \VS{20}ዎቸይስ፥ “ናምአንꬆ ፓራዋይ ኤንታኮ ጋክስ፤ ሽን ጉየ ስሚድ ይቤና። ቃስ ጋርያ ላጎይ ናምሳ ናኣ ናኣ እዩ ላጉዋ መላ፤ እ ጎያ አሳዳ ላጌስ” ያግድ ኦድስ።


\par }{\PP \VS{21}ካዎይ እዮራም፥ “ታዉ ፓራ ጋረ ጊግስተ” ያግድ ኪትስ። ኤንቲ ፓራ ጋረ ጊግስዶሶና፤ እስራኤለ ካዎይ እዮራም ይሁዳ ካዎይ አካዝያስ ባንታ ጋርያን ጋርያን ኡትድ፥ እዩራ ጋሄታናዉ ብድ፥ እዝራኤለ ናቡተ ጋደን እያ ደምዶሶና።

\VS{22}እዮራም እዩ በእዳ ዎደ፥ “እዩ፥ ሳእ ሳሮ?” ያግድ ኦይችስ።

\par }{\PP እዩይ፥ “ነ አየ ኤልዛቤል ላይማተꬃይነ ብታይ ደእሽን፥ ሳሮይ አዉን ደኢ?” ያግድ ዛርስ።


\par }{\PP \VS{23}እዮራም ባ ፓራ ጋርያ ጉየ ዛሪድ ባቃትድ፥ አካዝያሳ ፄግድ፥ “አካዝያሳ፥ ሀይስ ማካላ” ያግስ።

\VS{24}እዩይ፥ ባ ዶንግያ ባ ኩመꬃ ዎልቃን ዳፍድ፥ እዮራማ ናምኡ ካትሶታፐ ግዶን ዱክስ። ዶንገ ቶራይ እያ ዎዛናራ ካንꬅድ ከይን፥ ባ ጋርያ ግዶን ኩንድስ።

\VS{25}እዩይ ቶራ ሞጮና ብድቃራኮ፥ “እዮራማ ደንꬃዳ፥ ናቡተ ጋደን ኦላ። ኔራ ታራ እስፈ እዮራማ አዋ አካባ ካልድ ቶግድ ብሽን፥ ጎዳይ እያ ቦላ ትንብተ ኦድዳይስ አኬካ።

\VS{26}ሄ ዎደ ጎዳይ፥ ‘ናቡተ ሱꬃነ እያ አደ ናይታ ሱꬃ ታኒ ዝነ በአስ፤ ሄሳ አጩዋ ታኒ ነና ቱማ ሀ ጋደን ቃንፅሳና’ ያግስ። ሀእ ስሚድ ጎዳይ ግዳይሳዳ፥ እዮራማ ደንꬃዳ፥ ሀ ጋደን ሆላ” ያግስ።


\par }{\PP \VS{27}ይሁዳ ካዎይ አካዝያስ ሄሳ በእዳ ዎደ፥ ቤት-ሀጋና ባቃትስ። እዩይ እያ ካልድ የደꬅድ፥ “እያካ ዎꬍተ” ያግስ። ኤንቲ እያ ካልድ፥ ይብላማ ማታን ደእያ ጉራ ፑደꬃን እያ ጋርያ ቦላ ጫድዶሶና። እ ማግዶ ባቃትድ፥ ያን ሀይቅስ።

\VS{28}እያ አይለት ጋርያን እያ ኤክድ፥ የሩሳላመ ኤፍዶሶና፤ እያ ማይዛታ ማታን ዳዊታ ካታማን ሞግዶሶና።


\par }{\PP \VS{29}አካባ ናአይ እዮራም ካዎትዳ ታማነ እስንꬆ ላይꬃን አካዝያስ ይሁዳን ካዎትስ።


\par }{\SH ኤልዛቤል ሀይቁዋ
\par }
{\PP \VS{30}ሄሳፈ ጉየ፥ እዩይ እዝራኤላ ብስ። ኤልዛቤላ ሄሳ ስእዳ ዎደ፥ ባ አይፍያ ትያዳ፥ ባ ሁጵያ ፕፃዳ፥ ማስኮትያራ ዱገ ኦግያ ፄላሱ።

\VS{31}እዩይ ፐንገራ ገልሽን፥ “ላ ነ ጎዳ ዎꬍዳ ዘምራ ሀይሳ ሳሮ ያዲ?” ያጋሱ።


\par }{\PP \VS{32}እዩይ ፑደ ማስኮትያኮ ፄልድ፥ “ታ ባጋ ግዳናይ ኦኔ? ኦኔ?” ያግስ። ናምኡ ዎይኮ ሄꬑ ሹፋት እያ ፄልዶሶና።

\VS{33}እዩይ፥ “እዮ ዱገ ሆልተ” ያግስ። ኤንቲ እዮ ዱገ ሆልዶሶና። እ ሱꬃይ ጎዳ ቦላነ ፓራታ ቦላ ꬋርጨትስ፤ ፓራት ባንታ ቶሁዋን እዮ የꬍዶሶና።


\par }{\PP \VS{34}እዩይ ካዋ ኬꬅ ገልድ፥ ምስነ ኡይስ። እ፥ “ሀ ባደትዳ ማጫስዉ ኤፍድ ሞግተ፤ አይ ግድኮካ እያ ካዎ ናአ” ያግስ።

\VS{35}ሽን ኤንቲ እዮ ሞጋናዉ ብድ፥ እ ጉግያፈ፥ ቶሆታፐነ ኩሸታፐ አትሽን፥ ሀራባ ደምቦኮና።


\par }{\PP \VS{36}ኤንቲ ስሚድ፥ እያዉ ኦድዶሶና፤ እ፥ “ጎዳይ ባ አይልያ ትስባ ኤልያሳ ባጋራ፥ ‘እዝራኤለ ጋደን ኤልዛቤል አሹዋ ካናት ማና።

\VS{37}አትዳይስ እዝራኤላን ፕቶ መላ የገታና። ሄሳ ግሾ ኦንካ፥ “ሀና ኤልዛቤሎ” ጋናዉ ዳንዳኤና’ ያግድ ኦድዳ ቃላይ ሀይሳ” ያግስ።




\par }\Chap{10}{\SH አካባ ኮቻ ኡባይ ሀይቅስ
\par }
{\PP \VerseOne{1}አካባስ ሳማረ ካታማን ላፑን ታሙ አደ ናይት ደኦሶና። እዩይ ሳማረ ካታማ ሀላቃታስ፥ ጭማታስነ አካባ ኮቻታ ድቸይሳታስ ሀይሳዳ ያግድ ዳብዳበ ፃፍስ።

\VS{2}“ህዛ ህንተ ጎዳ ኮቻት፥ ፓራት፥ ፓራ ጋረት፥ ዩሾይ ግምበትዳ ካታማትነ ኦላ ሚሸት ህንተዉ ደእያ ግሾ፥ ሀ ዳብዳበይ ህንተና ጋክዳ መላ፥

\VS{3}ህንተ ጎዳ ናይታፐ ሎኦ ግድዳይሳ ዶርድ፥ እያ አዋ አራታን ኡትስተ፤ ህንተ ጎዳ ኬꬃስ ኦለትተ” ያግስ።


\par }{\PP \VS{4}ሽን ኤንቲ ዳሮ ያይድ፥ “ሄኮ፥ ናምኡ ካዎት እያ ስንꬃን ኤቃናዉ ዳንዳእቦኮና፥ ሽን ኑኒ ዋንድ ኤቃኔ?” ያግዶሶና።

\VS{5}ሄሳ ግሾ፥ ካዎ ጋꬎ አዋተꬃን አይሰይስ፥ ካታማ ሀላቃይ፥ ጭማትነ አካባ ኮቻታ ድቸይሳት፥ እዩኮ ሀይሳዳ ያግድ ኪትዶሶና፤ “ኑኒ ነ አይለታ፤ ኔኒ ግያባ ኡባ ኑኒ ኦꬃና። ኑ ቦላ ኦናካ ካዎዮኮ። ነና ሎእዳባ አይባካ ኦꬃ” ያግድ ኪትዶሶና።


\par }{\PP \VS{6}እዩይ ኤንታዉ ናምአንꬆ ዳብዳበ ፃፍሸ፥ “ህንተ ታ ባጋ ግድድ፥ ታዉ ኪተታናዉ ጊግዳባ ግድኮ፥ ህንተ ጎዳ ናይታ ቆꬍያ ሙጭተ፤ ኤንታ ጉግያ ኤክድ፥ ዎንቶ ሀኖደ እዝራኤለ ዪተ” ያግስ። ላፑን ታሙ ካዋ ኮቻት ባንታና ድችያ፥ ካታማን ኤረትዳ አሳታራ ደኦሶና።

\VS{7}ሄ ካዋ ኮቻታ ድችያ አሳታኮ ዳብዳበይ ጋክዳ ዎደ፥ ላፑን ታሙ ካዋ ኮቻታ ዎꬍዶሶና። ኤንታ ቆꬍያ ሙጭድ፥ ኤንታ ጉግያ ኬሸን ኤክድ፥ እዝራኤላን ደእያ እዩስ የድዶሶና።


\par }{\PP \VS{8}ኪተትዳ አሳይ፥ “ኤንቲ ካዋ ኮቻታ ጉግያ ኤክድ ይዶሶና” ያግድ እዩስ ኦድዶሶና።

\par }{\PP እዩይ፥ “ዎንቶ ዎንታ ጋካናዉ፥ ካታማ ገልያ ፐንግያን ኤንታ ናምኡ በሳን ዶርድ ዎꬅተ” ያግድ ኪትስ።


\par }{\PP \VS{9}ዎንተꬃ ጋላስ ዎንታ እዩይ ካረ ከይድ፥ አሳ ኡባ ስንꬃን ኤቅድ፥ “ህንተ ፅሎ፤ ሄኮ፥ ታ ጎዳ ቦላ ማቀታዳ ዎꬍዳይ ታና። ሽን ሀይሳታ ኡባ ዎꬍዳይ ኦኔ?

\VS{10}ጎዳይ አካባ ኮቻታ ቦላ ኦድዳ ቃላፐ እሶይካ ሳአን ዎꬎናይሳ ህንተ ኤርተ። ጎዳይ ባ አይልያ ኤልያሳ ባጋራ ኦድዳባ ፖልስ” ያግስ።

\VS{11}ሄሳ ግሾ፥ እዩይ እዝራኤላን አትዳ አካባ ኮቻታ፥ እያ ግታ አሳታ፥ እያ ላገታነ እያ ካህነታ ኡባ፥ እሶይካ አቶና ዎꬍስ።\XREF{}{{\XO 10:11 }{\XT{ሆሰ 1:4.}}}


\par }{\PP \VS{12}ሄሳፈ ጉየ፥ እዩይ ደንድድ፥ ሳማረ ብድ ሄንꬃንቾታ ሞꬁ ጋክድ፥

\VS{13}ይሁዳ ካዋ አካዝያሳ ዳቦታራ ጋሄትድ፥ “ህንተ ኦኔ?” ያግድ ኦይችስ።

\par }{\PP ኤንቲ፥ “ኑኒ አካዝያሳ ዳቦታ፤ ካዋ ኮቻታነ ካወ ኤልዛቤል ናይታ ሳሮꬃናዉ ቦስ” ያግዶሶና።


\par }{\PP \VS{14}እዩይ ባ አሳታ፥ “ኤንታ ፓፃ ኦይክተ” ያግድ ኪትን፥ ኤንታ ፓፃ ኦይክድ፥ ሄንꬃንቾታ ሞꬃን ደእያ ሃꬃ ኦላ ማታን ኤንታ ኦይታማነ ናምአታ ዎꬍዶሶና፤ እ ኤንታፈ እሱዋካ አሽቤና።


\par }{\PP \VS{15}እዩይ ሄ በሳፈ ደንድድ፥ ራካባ ናኣ እዮናዳባራ ጋሄትድ፥ እያ ሳሮꬅድ፥ “ታ ቆፋይነ ነ ቆፋይ እስኖ። ኔኒ ታ ባጋ ግዳኔ?” ያግስ።

\par }{\PP እዮናዳብ፥ “ኤ ግዳና” ያግድ ዛርስ።

\par }{\PP እ “አነ ታ ኩሽያ ኦይካ” ያግስ። እያ ኩሽያ ኦይክን ፑደ ጋርያ ቦላ ከስስ።

\VS{16}“ታራ የꬋ፤ ታኒ ጎዳስ ዋናዳ ምሸትያኮ በአ” ያግስ፤ እያ ባ ጋርያ ቦላ ኡትስስ።

\VS{17}እዩይ ሳማረ ይዳ ዎደ፥ አካባ ኮቻፈ አትዳ ኡባ ዎꬍስ፤ ጎዳይ ኤልያሳስ ኦድዳ ቃላዳ ኤንታ ꬋይስስ።


\par }{\SH ባኣለ ናበታ ሀይቁዋ
\par }
{\PP \VS{18}ሄሳፈ ጉየ፥ እዩይ አሳ ኡባ እስፈ ሺሽድ፥ “አካብ ባኣለ ኤቃ ጉꬃራ ጎይንስ፤ ሽን ታኒ እያፐ ዳሮ ጎይናና።

\VS{19}ሀእ ባኣለ ናበታ፥ እያ ጎይነይሳታ፥ እያ ካህነታ ኡባ ፄግድ ሺሽተ። ኤንታፈ እስ አስካ ፓጮናዳ ናግተ። ታኒ ባኣለ ኤቃስ ዳሮ ያርሾ ያርሻና ሀናይስ። ሄ በሳ ዮና አስ ፓፃ አተና” ያግስ። ሽን እዩይ ባኣለ ኤቃ ጎይነይሳታ ጭምድ ꬋይሳናዉ ሄሳ ኦꬅስ።


\par }{\PP \VS{20}እዩይ፥ “ባኣለ ኤቃ ጎይናና ጋላሳ አዋጅተ” ያግን፥ ኤንቲ አዋጅዶሶና።

\VS{21}ሄሳፈ ጉየ፥ እዩይ እስራኤለ ቢታ ኡባ ኪትን፥ ባኣለ ኤቃ ጎይነይሳታፐ እስ አስካ አቶና ኡባይ ይዶሶና። ኡባይ ባኣለ ኤቃ ኬꬃ ጋፃፐ ጋፃ ጋካናዉ ቅልፅ ግድ ኩምስ።


\par }{\PP \VS{22}እዩይ፥ ማኦ ኬꬃ ናግያ አድያኮ፥ “ባኣለ ጎይነይሳታ ኡባስ ማኦ ከሳ” ያግስ። አደይ ኤንታዉ ማኦ ኤህስ።


\par }{\PP \VS{23}ሄሳፈ ጉየ፥ “እዩይነ ራካባ ናአይ እዮናዳብ ባኣለ ኤቃ ኬꬃ ገልዶሶና። እዩይ፥ ባኣለ ኤቃ ጎይነይሳታፐ አትሽን፥ ጎዳ አይለታፐ እስ አስካ ህንተ ግዶን ዶናዳ ፄልተ” ያግስ።

\VS{24}ሄሳፈ ጉየ፥ ኤንቲ ፁሳ ያርሾታነ ሀራ ያርሾታ ያርሻናዉ ግዶ ገልዶሶና።

\par }{\PP እዩይ ባኣለ ኤቃ ኬꬃፈ ካረራ ሆስፑን ታሙ አሳታ ጊግስድ ዎꬅስ። ኤንታኮ፥ “ህንተፈ እስ አደይ ታኒ ህንተ ኩሸን እምያ አሳፐ እሱዋ የድኮ፥ እያ ሸምፖይ ሄ አድያ ሸምፑዋ በሳን ገላና” ያግስ።


\par }{\PP \VS{25}እዩይ ፁሳ ያርሹዋ ፖልዳፐ ጉየ፥ ናገይሳታነ ሀላቃታ፥ “ግዶ ገልድ፥ ኤንታ ዎꬍተ። ኤንታፈ እስ አስካ ከስ ኤኮና መላ” ያግድ ኪትን፥ ኤንታ ማሻን ዉርስዶሶና። ኤንታ አሀ ካረ ጎችድ ከስዶሶና፤ ባኣለ ኤቃ ኬꬃ ቆልአ ገልዶሶና።

\VS{26}ባኣለ ኤቃ ኬꬃፈ ኤቃ ቱሳታ ከስድ ፁግዶሶና።

\VS{27}ባኣለ ኤቃ ሹቻታ ትንቸረꬅዶሶና፤ ባኣለ ኤቃ ኬꬃካ ላልዶሶና። ሄ በሳ ሼሻ ኬꬅ ከስዶሶና፤ ሀች ጋካናዉ ሄ በሳይ ሼሻ ኬꬅ ግድድ አትስ።


\par }{\PP \VS{28}ሄሳዳ ኦꬅድ፥ እዩይ ባኣለ ኤቃ እስራኤለፐ ꬋይስስ።

\VS{29}ግዶሽን፥ ናባፃ ናአይ እዮርባም እስራኤለ አሳ ኦስስዳ ናጋራ ኦሶ አግቤና። ቤተለንነ ዳነን እዮርባም ኤስዳ ዎርቃ ማራ ምስለታ ጎይንስ።
\XREF{}{{\XO 10:29 }{\XT{1 ካዎ 12:28-30.}}}


\par }{\PP \VS{30}ጎዳይ እዩኮ፥ “ኔኒ ታ ስንꬃን ሱረባ ኦꬅዳ ግሾነ ታ ቆፋን ደእያባ ኡባ ኔኒ አካባ ኮቻታ ቦላ ፖልዳ ግሾ፥ ነ ኮቻት ኦይዳንꬆ የለታ ጋካናዉ፥ እስራኤለ አራታን ኡታና” ያግስ።

\VS{31}እዩይ ጎዳ እስራኤለ ፆሳ ህግያ ባ ኩመꬃ ዎዛናፐ ምንꬅድ ናግቤና፤ ቃስ እስራኤለ አሳ ናጋራ ኦስስዳ እዮርባማ ናጋራፐ ሃክቤና።


\par }{\SH እዩ ሀይቁዋ
\par }
{\PP \VS{32}ሄ ዎደ ጎዳይ እስራኤለ ቢታፈ ባጋ ሻኮ ዶምስ። አራመ ካዎይ አዛሄል እስራኤለ ቢታፈ ዳሮ በሳታ ፆንድ ኦይክስ።

\VS{33}ዮርዳኖሰ ሻፋፐ ዶሎሀ ባጋራ ደእያ ጋላዳነ ባሳነ ቢታ ኡባ ኦይክስ። ሄ ቢታይ አርኖና ሻፋ ማታን ደእያ አሮኤራ ካታማፐ ዶምድ፥ ሮቤላ ቢታ፥ ጋደ ቢታነ ምናሰ ቢታ ጋኬስ።


\par }{\PP \VS{34}እዩይ ሀንዳ ሀራባይ፥ ኦꬅዳባ ኡባይነ እያ ምኖተꬃይ ኡባይ እስራኤለ ካዎታ ታርከ ማፃፋን ፃፈትስ።

\VS{35}ሄሳፈ ጉየ፥ እዩይ ሀይቅድ፥ ባ ማይዛታን ጋሄትስ፤ እ ሳማረን ሞገትስ። እያ በሳን እያ ናአይ እዮአካዝ ካዎትስ።

\VS{36}እዩይ ሳማረን ኡትድ እስራኤለ ቦላ ላታማነ ሆስፑን ላይꬅ ካዎትስ።




\par }\Chap{11}{\SH ይሁዳ ካውዉ ጎቶሎ
\par }
{\R (2 ታር 22:10—23:15)

\par }{\PP \VerseOne{1}አካዝያሳ አይያ ጎቶላ ባ ናአይ ሀይቅዳይሳ በእዳ ዎደ፥ ደንዳዳ ካዋ ኮቻ ኡባ ꬋይሳሱ።

\VS{2}ሽን ካዋ እዮራማ ናእያ፥ አካዝያሳ ምችያ ዮሳቤታ፥ ሀይቃናዉ ደእያ ካዋ ናይታ ግዶፈ አካዝያሳ ናኣ እዮኣሳ ካይሳዳ ኤካሱ። እያነ እያ ድችያሮ ኤፋዳ ኬꬃን ቆሳዳ፥ ጎቶላ ዎꬎናዳ አሻሱ።

\VS{3}ጎቶላ ቢታ ሃርያ ዎደ ኡባን፥ ናአይ ዮሳቤት ማታን፥ ፆሳ ኬꬃን ኡሱፑን ላይꬅ ቆሰትድ ደእስ።


\par }{\PP \VS{4}ላፑንꬃ ላይꬃን ዮዳሄይ ካዋ ናገይሳታነ ካዎ ጋꬎ ናገይሳታ ሀላቃታስ ኪትድ፥ ባኮ ፆሳ ኬꬅ ኤህስ። ኤንታራ ጫቅድ፥ ኤንታ ፆሳ ኬꬃን ጫቅስስ፤ ኤንታ ካዋ ናኣ እዮኣሳ በስስ።

\VS{5}እ ኤንታ፥ “ህንተ ኦꬃናባይ ሀይሳ፤ ሳምባታን ናጋናዉ ገልያ ማራይ ጋክዳ ህንተ ሄꬑ ጩጋፐ እስ ጩጋ ካዋ ኬꬃ ናጎ።

\VS{6}እስ ጩጋይ ሱራ ፐንግያ ናጎ፤ እስ ጩጋ ናገይሳታፐ ጉየ ባጋራ ደእያ ፐንግያ ናጎ።

\VS{7}ሳምባታ ጋላስ ናጎፐ ከይያ ሀንኮ ናምኡ ጩጋይ ኩመꬅ ካዋ ቦላ መቶይ ጋኮና መላ ፆሳ ኬꬃ ናጎ።

\VS{8}ኦላ ሚሸ ኦይክድ፥ ካዋ ግዶን ዎꬅድ፥ ካዎይ ከይያ ዎደነ ገልያ ዎደ ኡባን እያራ እስፈ ደኦ። ህንተኮ ሺቅያ ኦናካ ዎꬍተ” ያግስ።


\par }{\PP \VS{9}ሄ ሀላቃት፥ ካህነይ ዮዳሄ ኪትዳባ ኡባ ኦꬅዶሶና። ኤንቲ ኡባይ ሳምባታ ጋላሳን ናጎ ማራይ ጋክዳይሳታነ ናጉዋ ማራ ፖልዳይሳታ ኤክድ፥ ካህንያ ዮዳሄኮ ይዶሶና።

\VS{10}ካህነይ ፆሳ ኬꬃን ደእያ፥ በን ካዋ ዳዊታ ጎንዳለታነ ቶራታ ኡባ ሀላቃታስ እሚስ።

\VS{11}ናገይሳት እሶይ እሶይ ኦላ ሚሸታ ባንታ ኩሸን ኦይክድ፥ ፆሳ ኬꬃፈ ሀድርሳ ባጋፈ ዶምድ፥ ኡሻቻ ባጋ ጋካናዉ፥ ያርሾ በሳ ማታንነ ፆሳ ኬꬃ ማታን ካዋ ዩሹዋን ኤቅዶሶና።

\VS{12}ዮዳሄይ ካዋ ናኣ ካረ ከስድ፥ እያ ሁጰን ካላቻ ዎꬅስ። ህገ ማፃፋ እያዉ እምድ፥ ትይድ፥ እያ ካዎꬅስ። አሳይ ኩሸ ባቅድ፥ ባ ቃላ ꬎቁ ኦꬅድ፥ “ካዎይ ብራታ ቱሱ ግዶ!” ያግስ።


\par }{\PP \VS{13}ካውያ ጎቶላ ናገይሳታ ዎጫማነ አሳ ዎጫማ ስእዳ ዎደ፥ አሳኮ ፆሳ ኬꬅ ባሱ።

\VS{14}ካዎይ ካሰ ካዎት ሀነይሳዳ ቱሳ ማታን ኤቅድይሳ በአሱ። ሀላቃትነ ሞይዘ ፑነይሳት ካዋ ማታን ደኦሶና። ሄ ቢታ አሳ ኡባይ ኡፋይትድ፥ ሞይዘ ፑንን፥ ጎቶላ ባ ማኡዋ ዳካዳ፥ “ሄኮ፥ ሀይስ ማካላ! ሀይስ ማካላ!” ያጋዳ ዋሳሱ።
\XREF{}{{\XO 11:14 }{\XT{2 ካዎ 23:3.}}}


\par }{\PP \VS{15}ካህነይ ዮዳሄይ ቶራ ሞጮናታኮ፥ “ጎቶሎ ፆሳ ኬꬃን ዎꬎፕተ! ኢፐ ያራነ ሃራ ሳልፕዳ ሳልፐታ ግዶን ዎꬅተ፤ እዮ አሻናዉ ቆፕያ አስ ደእኮ ዎꬍተ!” ያግስ።

\VS{16}ኤንቲ እዮ ኦይክድ፥ ካዎ ጋꬎ ኤፍድ፥ ፓራ ፐንግያን እዮ ዎꬍዶሶና።


\par }{\PP \VS{17}አሳይ ጎዳ አስ ግዳና መላ፥ ካዎይ ዮዳሄይነ አሳይ ጎዳራ ጫቃና መላ ኦꬅስ። ቃስ ካዋፐነ አሳፐ ግዱዋን ጫቅስስ።

\VS{18}ሄ ዎደ ይሁዳ አሳ ኡባይ ባኣለ ኤቃ ኬꬅ ብድ፥ ሄ ኬꬃ ላልስ፤ ያርሾ በሳታነ እያ ምስለታ ትንቸረꬅስ። ባኣለ ኤቃ ካህንያ ማታና ያርሾ በሳታ ስንꬃን ዎꬍዶሶና።

\par }{\PP ሄሳፈ ጉየ፥ ካህንያ ዮዳሄይ ፆሳ ኬꬃን ናገይሳታ ዎꬅስ።

\VS{19}ባራ ቶራ ሞጮናታ፥ ካዋ ናገይሳታ፥ ካዎ ጋꬎ ናገይሳታነ ይሁዳ አሳ ኡባ ኤክን፥ ኤንቲ ካዋ ፆሳ ኬꬃፈ ዱገ ኤህስ። ናገይሳታ ፐንግያ ባጋራ ካዎ ኬꬅ እስፈ ገልድ፥ ካዎይ ባ አራታን ኡትስ።

\VS{20}ይሁዳ አሳ ኡባይ ኡፋይትዶሶና፤ ጎቶላ ካዎ ጋꬎን ማሻን ሀይቅዳፐ ጉየ ካታማይ ዎፑ ግስ።


\par }{\PP \VS{21}እዮኣስ ካዎትያ ዎደ ላፑን ላይꬃ ናአ።




\par }\Chap{12}{\SH ይሁዳ ካዋ እዮኣሳ
\par }
{\R (2 ታር 24:1-16)

\par }{\PP \VerseOne{1}እዩይ፥ እስራኤለ ቢታን ካዎትዳ ላፑንꬆ ላይꬃን፥ እዮኣስ ይሁዳን ካዎትስ፤ እ የሩሳላመን ኦይታሙ ላይꬅ ካዎትስ። እያ አየ ሱንꬃይ ሳቦ፤ እያ በርሳበ ማጫስ።

\VS{2}ካህነይ ዮዳሄይ፥ እያ ታማርስዳነ ዞርዳ ግሾ፥ እ ደእዳ ላይꬃ ኡባን እዮኣስ ጎዳ ስንꬃን ሱረባ ኦꬅስ።

\VS{3}አሳይ ሄ በሳን ያርሾነ እፃነ ጩይሰꬅ አግቦና ግሾ፥ ꬎቃ ጎይኖ በሳታ ꬋይስቤና።


\par }{\PP \VS{4}እዮኣስ ካህነታ ፄግድ፥ “ፆሳ ኬꬃ ያ ጌሻ ሚሸ ኡባ ሺሽተ። ሄስካ ሁጰ ታይቡዋ ዎደ እመትያ ሚሽያነ አሳይ ባ ሸነን ፆሳ ኬꬅ ኤህያ ሚሽያ።
\XREF{}{{\XO 12:4 }{\XT{ከሳ 30:11-16.}}}

\VS{5}ካህነት ኡባይ ሄ ሚሽያ ኤህያ አሳፐ ባንታ ግሹዋ ግሹዋ ኤክድ፥ ፆሳ ኬꬃ ግዶን ኢትዳ ኡባ ሎይꬃና” ያግስ።


\par }{\PP \VS{6}ሽን ካዎይ እዮኣስ ካዎትዳ ላታማነ ሄꬓንꬆ ላይꬅ ጋካናዉ፥ ካህነት ፆሳ ኬꬃ ኦራꬅቦኮና።

\VS{7}ካዎይ እዮኣስ ካህንያ ዮዳሄነ ሀራ ካህነታ ፄግድ፥ “ፆሳ ኬꬃ ግዶን ኢትዳ በሳታ አይስ ኦራከቲ? ሚሸ ፆሳ ኬꬃ ኦራꬃናዉ እምተፐ አትሽን፥ ህንተዉ እመትያ ሚሽያ ህንተ ኩሸን ኦይኮፍተ” ያግስ።


\par }{\PP \VS{8}ካህነት፥ “አሳፐ ሀራ ሚሸ ኤኮኮ፤ ፆሳ ኬꬃ ግዶን ኢትዳ በሳ ኦራꬃና” ያግድ ዛርዶሶና።


\par }{\PP \VS{9}ያትን፥ ካህንያ ዮዳሄይ እስ ሳፅነ ኤክድ፥ እያ ካማ ሉክድ፥ ያርሾ በሳ ማታን ፆሳ ኬꬅ ገልያ ፐንግያ ኡሻቻ ባጋራ ዎꬅስ። ፐንግያ ናግያ ካህነት ፆሳ ኬꬃ ይዳ ሚሽያ ኡባ ሳፅንያን የጎሶና።

\VS{10}ኤንቲ ሳፅንያን ዳሮ ሚሸይ ዳጋየትዳይሳ በእዳ ዎደ ኡባን፥ ካዎ ፃፈይነ ካህነ ሀላቃይ ይድ፥ ሚሽያ ታይብድ፥ ካርፂታን ቆሎሶና።


\par }{\PP \VS{11}ታይበትዳ ሚሽያ ሳላእዳፐ ጉየ፥ ፆሳ ኬꬃ ኦሱዋ ፄላና መላ ሱንትዳ አሳስ እሞሶና። ኤንቲ ሚሽያ ኤክድ፥ ፆሳ ኬꬃን አናፀታስነ ግምበይሳት እሞሶና።

\VS{12}ሚሽያ ሹቹ ማሰይሳታስነ ቆኤይሳታስ ቃንፃናዉ፥ ፆሳ ኬꬃ ኦራꬃናዉ፥ ሳንቃ፥ ሹቹነ ኮሽያ ሀራባታ ሻማናዉ ጎኤቶሶና።

\VS{13}ፆሳ ኬꬃ ይዳ ሚሽያፐ ፆሳ ኬꬃ ብራ ቡርጩኮታ፥ ቃጰታ፥ ከረታነ ሞይዘታ ዎይኮ ዎርቃነ ብራ ሚሸታ ኦꬃናዉ ከስቦኮና።

\VS{14}ሄ ሚሸ ኡባይ ፆሳ ኬꬃ ኦራꬅያ አሳስ ቃንፀትስ።

\VS{15}ፆሳ ኬꬃ ኦሱዋ ፄላናዉ ሱንትዳ አሳት አማነትዳ አስ ግድዳ ግሾ፥ “ሚሽያን አይ አይ ኦꬅደቲ?” ያግድ ኦይችዳ አስ ኦንካ ባዋ።
\XREF{}{{\XO 12:15 }{\XT{2 ካዎ 22:7.}}}

\VS{16}ናቆ ያርሾነ ናጋራ ያርሾስ ቃንፀትያ ሚሸይ ካህነታስ ገለስፐ አትሽን፥ ፆሳ ኬꬃ ኦራꬅያ ሚሸ ሳፅንያን ገለና።
\XREF{}{{\XO 12:16 }{\XT{ሌወ 7:7.}}}


\par }{\PP \VS{17}ሄ ዎደ አራመ ካዎይ አዛሄል ብድ፥ ጋተ ካታማ ኦልድ ኦይክስ። ካልድ የሩሳላመ ኦላናዉ ስምስ።

\VS{18}ሽን ይሁዳ ካዎይ እዮኣስ እያፐ ካሰ ካዎትዳ ይሁዳ ካዎት እዮሳፈፅ፥ እዮራምነ አካዝያስ ጎዳስ ዱማይዳ ሚሸታ፥ ባ እሞታ፥ ፆሳ ኬꬃ እሞታነ ካዎ ጋꬎ ሻሎ ምንጅያ በሳን ደእያ ዎርቃ ኡባ ኤክስ። አራመ ካዋስ አዛሄላስ የድን፥ አዛሄል የሩሳላመ ኦላናዉ ደንዶይሳ አጋግስ።


\par }{\PP \VS{19}ካዎይ እዮኣስ ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{20}ሄሳፈ ጉየ፥ እያ ሞርናት እያ ቦላ ማቀትድ፥ ሲላ ኤፍያ ኦግያን ሚሎ ጌተትያ ኬꬃን ዎꬍዶሶና።

\VS{21}እያ ዎꬍዳ ኦሳንቾት ስምአታ ናኣ ዮዛካራነ ሾሜራ ናኣ ዮዛባታ። እዮኣስ ዳዊቲ ካታማን ባ ማይዛታ ዱፎን ሞገትስ፤ እያ በሳን እያ ናአይ አማስያስ ካዎትስ።




\par }\Chap{13}{\SH እስራኤለ ካዋ እዮአካዛ
\par }
{\PP \VerseOne{1}አካዝያሳ ናአይ፥ ይሁዳ ካዎይ እዮኣስ ካዎትዳ ላታማነ ሄꬓንꬆ ላይꬃን፥ እዩ ናአይ እዮአካዝ እስራኤለ ቦላ ካዎትስ፤ እ ሳማረን ኡትድ ታማነ ላፑን ላይꬅ ካዎትስ።

\VS{2}እ፥ እስራኤለ አሳ ባለꬅዳ እዮርባማ ሶ አሳ ናጋራ ካልድ፥ ጎዳ ስንꬃን ኢታባ ኦꬅስ፤ እ ሄ ናጋራ ኦሶ አግቤና።

\VS{3}ሄሳ ግሾ፥ ጎዳ ሀንቆይ እስራኤለ ቦላ ሱልስ፤ ጎዳይ ኤንታ ዳሮ ዎደ አራመ ካዋ አዛሄላ፥ ሄሳዳካ እያ ናኣ ዎልደ-አዳራ ኩሸን አꬅድ እሚስ።


\par }{\PP \VS{4}ሄሳፈ ጉየ፥ እዮአካዝ ጎዳ ዎስስ። ጎዳይ እያ ዎሳ ስእስ፤ ሶረ ካዎይ እስራኤለ አይ መላ ኢታ መቶን ኡንኤꬅዳኮ ጎዳይ በእስ።

\VS{5}እስራኤለ አሳ አሽያ አስ እምን፥ ኤንታ አራመ ኩሸፐ ከስ ኤክዶሶና። እስራኤለ አሳይ ካሰይሳዳ ባንታ ሶን ሳሮን ደእዶሶና።

\VS{6}ሄስ ሀንንካ እስራኤለ አሳ ባለꬅዳ እዮርባማ ሶ አሳ ናጋራፐ ስምቦኮና፤ ኤንቲ ሄ ናጋራ ኦሶ አግቦኮና። ቃስ አሼራ ጌተትያ ፆሰ ኤቃ ምስለይ ሳማረን ኤቅድ ደኤስ።

\VS{7}እዮአካዛስ እሻታሙ ፓራ አሳታ፥ ታሙ ጋረታ፥ 10,000 ቶሆ ኦላንቾታ፥ ሀራ ኦላንቾታ ፃላል አትዶሶና። አራመ ካዎይ ኤንታ ꬋይስስ፤ እ ኤንታ ዉዱማን ደእያ ሱላዳ ኦꬅስ።


\par }{\PP \VS{8}እዮአካዝ ሀንዳ ሀራባይ፥ እ ኦꬅዳባ ኡባይነ እያ ምኖተꬃይ እስራኤለ ካዎታ ታርከ ማፃፋን ፃፈትስ።

\VS{9}እዮአካዝ ሀይቅድ፥ ባ ማይዛታ ጋክስ፤ እያ በሳን እያ ናአይ ዮኣስ ካዎትስ።


\par }{\SH እስራኤለ ካዋ ዮኣሳ
\par }
{\PP \VS{10}ይሁዳ ካዎይ እዮኣስ ካዎትዳ ሀስታማነ ላፑንꬆ ላይꬃን፥ እዮአካዛ ናአይ ዮኣስ ሳማረን እስራኤለ ቦላ ካዎትስ፤ እ ታማነ ኡሱፑን ላይꬅ ካዎትስ።

\VS{11}ዮኣስ ጎዳ ስንꬃን ኢታባ ኦꬅስ። እስራኤለ አሳ ባለꬅዳ ናባፃ ናኣ እዮርባማ ናጋራፐ እሱዋካ አሾና ኦꬅስ፤ እ ሄ ናጋራ ኦሶ አግቤና።


\par }{\PP \VS{12}ዮኣስ ሀንዳ ሀራባይ፥ እ ኦꬅዳባ ኡባይነ ይሁዳ ካዋ አማስያሳራ ኦለትዳ ኦላይ እስራኤለ ካዎታ ታርከ ማፃፋን ፃፈትስ።

\VS{13}ዮኣስ ሀይቅድ፥ ባ ማይዛታ ጋክስ፤ ሳማረን እስራኤለ ካዎታራ ሞገትስ። እያ በሳን እያ ናአይ እዮርባም ካዎትስ።


\par }{\SH ኤልሳ ሀይቁዋ
\par }
{\PP \VS{14}ኤልስ ሀይቆስ ጋꬅያ ሀርገ ሀርገትስ፤ እስራኤለ ካዎይ ዮኣስ እያ በአናዉ ብድ፥ “ታ አዋዉ፤ ታ አዋዉ፥ ኔኒ እስራኤለ አሳስ ዎልቃነ ጎንዳለ!”\XREF{}{{\XO 13:14 }{\XT{2 ካዎ 2:12.}}} ያግድ ዬክስ።


\par }{\PP \VS{15}ኤልስ፥ “ዶንገነ ዶንገ ቶራ ኤካዳ ያ” ያግን፥ ዮኣስ ኤህስ።


\par }{\PP \VS{16}ኤልስ ካዋኮ፥ “ዶንግያ ጊግሳ ኦይካ” ያግስ፤ እ ዶንግያ ጊግስድ ኦይክዳሽን፥ ኤልስ ባ ኩሽያ ካዋ ኩሽያ ቦላ ዎꬅስ።


\par }{\PP \VS{17}ኤልስ፥ “ዶሎሀ ባጋ ማስኮትያ ዶያ” ያግስ። እ ዶይን፥ ኤልስ፥ “ዶንገ ቶራን ዱካ” ያግስ። እ ዱክን ኤልስ፥ “ሀይስ ጎዳ ዶንገ! ሀይስ አራመ አሳ ፆንያ ዶንገ! ኔኒ አራመ አሳ አፌቃን ፆናና ጋካናዉ ኦላና” ያግስ።


\par }{\PP \VS{18}ሄሳፈ ጉየ፥ ኤልስ ካዋኮ፥ “ዶንገ ቶራታ ኤካ” ያግስ። እ ኤክን፥ ኤልስ፥ “ቢታ ጫዳ” ያግስ። እ ሄꬑ ቶሆ ቢታ ጫድድ አጋግስ።

\VS{19}ፆሳ አደይ፥ ካዋ ቦላ ሀንቀትድ፥ “እቻሹ ቶሆ ዎይኮ ኡሱፑን ቶሆ ቢታ ጫድዳባ ግድያኮ፥ ኔኒ አራመ አሳ ፆናዳ ኩመꬅ ꬋይሳናሽን! ኔኒ ሀእ ኤንታ ሄꬑ ቶሆ ፃላላ ፆናና” ያግስ።


\par }{\PP \VS{20}ኤልስ ሀይቅድ ሞገትስ። ሞአበ ፓኖት እስራኤለ ቢታ ቦላ ላይꬃን ላይꬃን ደንዶሶና።

\VS{21}እስ ጋላስ ጉꬃ እስራኤለ አሳት እስ ኡራ አሀ ሞግሸ፥ ሄኮ፥ ሞአበ ፓኖታ በእዶሶና። ኡራ አሀ ኤልሳ ዱፉዋ ግዶ ሆልድ ባቃትዶሶና። አሀይ ኤልሳ መቀꬃ ቦላ ዎꬍድ፥ ፓፅድ ደንድ ኤቅስ።


\par }{\PP \VS{22}እዮአካዝ ካዎትዳ ላይꬃ ኡባን ሶረ ካዎይ አዛሄል እስራኤለ ኡንኤꬅስ።

\VS{23}ሽን ጎዳይ አብራሃመራ፥ ይሳቃራነ ያይቆባራ ጫቅዳ ጫቁዋ ግሾ፥ ኤንታዉ ኬህስ፥ ቃትስ፥ ቆፕስ። ሀች ጋካናዉ እ ኤንታ ꬋይስቤና ዎይኮ ባ ስንꬃፈ ድግቤና።


\par }{\PP \VS{24}አራመ ካዎይ አዛሄል ሀይቅን፥ እያ በሳን እያ ናአይ ዎልደ-አዳር ካዎትስ።

\VS{25}አዛሄል እያ አዋ እዮአካዝ ኦላን ኦይክዳ ካታማታ፥ እዮአካዛ ናአይ ዮኣስ አዛሄላ ናኣ ዎልደ-አዳራፐ ኤክስ። ዮኣስ እያ ሄꬑ ቶሆ ፆንድ፥ እስራኤለ ካታማታ ዛርስ።




\par }\Chap{14}{\SH ይሁዳ ካዋ አማስያሳ
\par }
{\R (2 ታር 25:1-24)

\par }{\PP \VerseOne{1}እዮአካዛ ናአይ፥ እስራኤለ ካዎይ ዮኣስ ካዎትዳ ናምአንꬆ ላይꬃን፥ ይሁዳ ካዋ እዮኣሳ ናአይ አማስያስ ካዎትስ።

\VS{2}እ ካዎትያ ዎደ ላይꬅ እያዉ ላታማነ እቻሻ፤ እ የሩሳላመን ላታማነ ኡዱፉን ላይꬅ ካዎትስ። እያ አየ ሱንꬃይ ዮዳኖ፤ እያ የሩሳላመ ማጫስ።

\VS{3}አማስያስ ጎዳ ስንꬃን ሱረባ ኦꬅስ፤ ሽን እያ ማይዛይ ዳዊቲ ኦꬅዳይሳዳ ግዶናሽን፥ ባ አዋ እዮኣሳ ኦግያ ካልስ።

\VS{4}አሳይ ꬎቃ ጎይኖ በሳታ ꬋይስቤና፤ አሳይ ሄ በሳን ያርሾ ያርሸይሳነ እፃነ ጩይሰይሳ አግቦኮና።


\par }{\PP \VS{5}አማስያስ ካዎተꬃ ምንꬅድ ኦይክዳፐ ጉየ፥ ካሰ ካዋ፥ ባ አዋ እዮኣሳ ዎꬍዳ ሹማታ ዎꬍስ።

\VS{6}ሙሰ ህገ ማፃፋን ፃፈትዳይሳዳ፥ ጎዳይ፥ “ናይት ኦꬅዳ ናጋራ ግሾ፥ አዋታ ዎꬋናዉ በሰና፤ ቃስ አዋት ኦꬅዳ ናጋራ ግሾ፥ ናይታ ዎꬋናዉ በሰና። አስ ኡባይ ባ ኦꬅዳ ናጋራን ናጋራን ሀይቃናዉ በሴስ”\XREF{}{{\XO 14:6 }{\XT{ዛረ 24:16.}}} ያግድ ኪትዳይሳዳ ባ አዋ ዎꬍዳ አሳ ናይታ ዎꬍቤና።

\VS{7}አማስያስ ማፅነ ዛንጋራን ታሙ ሙኩሉ ኤዶመ አሳ ዎꬍድ፥ ሴላ ካታማ ኦላን ኦይክድ፥ ሄ በሳ ዮቅትኤላ ግድ ሱንꬅስ፤ ሀች ጋካናዉ ሄ ሱንꬃን ፄገቴስ።


\par }{\PP \VS{8}ሄሳፈ ጉየ፥ አማስያስ እዩ ናኣ ናኣ፥ እዮአካዛ ናኣ፥ ዮኣሳኮ፥ “ሃያ፤ አነ ናምአይ ኦላ ጋሄቶስ” ያግድ አሰ ኪትድ ማንድስ።

\VS{9}ሽን እስራኤለ ካዎይ ዮኣስ፥ ይሁዳ ካዋ አማስያሳኮ፥ “ልባኖሰን ደእያ ክንቾተይ፥ ልባኖሰን ደእያ ዝጋኮ፥ ‘ነ ናእዉ ታ ናኣስ እማ’ ያግስ። ሽን ልባኖሰን ደእያ እስ ዶአይ ያራ ካንꬅድ፥ ሄ ክንቾትያ የꬍስ።

\VS{10}ኤ፥ ኔኒ ቱማ ኤዶመ ቢታ ፆናዳሳ፤ ሀእ ኦቶርታዳሳ። ኔኒ ነ ፆኑዋን ኡፋይታዳ፥ ነ ሶን ዎፑ ጋዳ ኡታ። ነ ቦላነ ነ ቢታ ይሁዳ ቦላ መቶነ ꬋዮ ኤህያባ አይስ ደንꬃይ?” ያግድ ዛርስ።


\par }{\PP \VS{11}ሽን አማስያስ እያ ስእቤና። እስራኤለ ካዎይ ዮኣስ ኦላስ ከይን፥ እነ ይሁዳ ካዎይ አማስያስ ይሁዳን ደእያ ቤት-ሳሜሳ ካታማን ኦላ ጋሄትዶሶና።

\VS{12}እስራኤለይ ይሁዳ ፆንን፥ ይሁዳ አሳ ኡባይ ባቃትድ፥ ባንታ ሶ ባንታ ሶ ብዶሶና።

\VS{13}እስራኤለ ካዎይ ዮኣስ አካዝያሳ ናኣ ናኣ፥ እዮኣሳ ናኣ፥ ይሁዳ ካዋ አማስያሳ ቤት-ሳሜሳ ካታማን ድእስ። የሩሳላመ ድርሳ ግምብያ፥ ኤፍሬማ ፐንግያፈ ብድ፥ ማዛነ ፐንግያ ጋካናዉ ደእያ ኦይዱ ፄቱ ዋꬋ ግድያ በሳ ላልስ።

\VS{14}ፆሳ ኬꬃንነ ካዎ ጋꬎን ሻሎ ምንጅያ ኬꬃን ደእያ ዎርቃ፥ ብራነ ሚሸ ኡባ ኤክስ፤ ቃስ ኦይꬅ ግድድ ድኤትዳ አሳካ ኤክድ፥ ሳማረ ስምስ።


\par }{\PP \VS{15}ዮኣስ ሀንዳ ሀራባይ፥ እ ኦꬅዳባይ፥ እያ ምኖተꬃይነ ይሁዳ ካዋ አማስያሳራ ኦለትዳባይ እስራኤለ ካዎታ ታርከ ማፃፋን ፃፈትስ።

\VS{16}ዮኣስ ሀይቅድ፥ ባ ማይዛታ ጋክስ፤ ሳማረን እስራኤለ ካዎታራ ሞገትስ። እያ በሳን እያ ናአይ እዮርባም ካዎትስ።


\par }{\PP \VS{17}እዮአካዛ ናአይ፥ እስራኤለ ካዎይ ዮኣስ ሀይቅዳፐ ጉየ፥ ዮኣሳ ናአይ፥ ይሁዳ ካዎይ አማስያስ ታማነ እቻሹ ላይꬅ ደእስ።

\VS{18}አማስያስ ሀንዳ ሀራባይ ይሁዳ ካዎታ ታርከ ማፃፋን ፃፈትስ።


\par }{\PP \VS{19}አማስያሳ ዎꬋናዉ አሳይ የሩሳላመን ማቀትስ፤ ያትን እ ላክሶ ካታማ ባቃትስ። ሽን ኤንቲ እያ ጌዶ ላክሶ ካታማ አሰ ኪትን፥ እያ ያን ዎꬍዶሶና።

\VS{20}ዎꬍድ እያ አሀ ፓራን ጫን ኤህድ፥ ዳዊታ ካታማን የሩሳላመን እያ ማይዛታራ ሞግዶሶና።

\VS{21}ሄሳፈ ጉየ፥ ይሁዳ አሳ ኡባይ ታማነ ኡሱፑን ላይꬃ ናኣ አዛርያሳ እያ አዋ አማስያሳ በሳን ካዎꬅዶሶና።

\VS{22}እያ አዋይ አማስያስ ሀይቅዳፐ ጉየ፥ አዛርያስ ኤላታ ካታማ ዛር ኬፅድ፥ ይሁዳን ጋꬅስ።


\par }{\SH እስራኤለ ካዋ ናምአንꬆ እዮርባማ
\par }
{\PP \VS{23}እዮኣሳ ናአይ፥ ይሁዳ ካዎይ አማስያስ ካዎትዳ ታማነ እቻሻንꬆ ላይꬃን፥ እስራኤለ ካዋ ዮኣሳ ናአይ እዮርባም ሳማረን ካዎትስ፤ እ ኦይታማነ እስ ላይꬅ ካዎትስ።

\VS{24}ናምአንꬆ እዮርባም ጎዳ ስንꬃን ኢታባ ኦꬅስ፤ እስራኤለ አሳ ናጋራ ኦስስዳ ናባፃ ናኣ እዮርባም ኦግያፐ ሃክቤና።

\VS{25}ጋት-ሄፈራ አድያ አማተ ናኣ ናብያ፥ ባ አይልያ ዮናሳ ባጋራ ጎዳይ እስራኤለ ፆሳይ ባ ቃላን ኦድዳይሳዳ፥ ሀማታ ፕኑዋ ጌተትያ በሳፈ ዶምድ፥ ማፅነ አባ ጋካናዉ ደእያ እስራኤለ ዛዋ ዮኣሳ ናአይ እዮርባም ፆንድ ዛርስ።
\XREF{}{{\XO 14:25 }{\XT{ዮና 1:1.}}}

\VS{26}እስራኤለን አሳ ኡባይ አይለ ግድን፥ ዎማኖ ግድን፥ አይ መላ ኡንኤትዳኮ፥ ጎዳይ በእስ፤ ኤንታ ማድያ ኦንካ ባዋ።

\VS{27}ጎዳይ እስራኤለ አሳ ሱንꬃ ሳሎፐ ጋርሳን ቁቻና ግቤና። ሄሳ ግሾ፥ ጎዳይ ኤንታ ዮኣሳ ናኣ እዮርባማ ባጋራ አሽስ።


\par }{\PP \VS{28}እዮርባም ሀንዳ ሀራባይ፥ እ ኦꬅዳባ ኡባይ፥ ኦለትዳባይነ ይሁዳ ባጋ ግድዳ ዳማስቆነ ሀማታ ካታማታ እስራኤለስ ዛርዳባይ እስራኤለ ካዎታ ታርከ ማፃፋን ፃፈትስ።

\VS{29}እዮርባም ሀይቅድ፥ ባ ማይዛታ፥ እስራኤለ ካዎታ ጋክስ፤ እያ በሳን እያ ናአይ ዛካርያስ ካዎትስ።




\par }\Chap{15}{\SH ይሁዳ ካዋ አዛርያሳ
\par }
{\R (2 ታር 26:1-23)

\par }{\PP \VerseOne{1}እስራኤለ ካዎይ እዮርባም ካዎትዳ ላታማነ ላፑንꬃ ላይꬃን፥ ይሁዳ ካዋ አማስያሳ ናአይ አዛርያስ ካዎትስ።

\VS{2}እ ካዎትዳ ዎደ፥ እያዉ ላይꬅ ታማነ ኡሱፑና፤ እ የሩሳላመን እሻታማነ ናምኡ ላይꬅ ካዎትስ። እያ አየ ሱንꬃይ ይኮሎ፤ እያ የሩሳላመ ማጫስ።

\VS{3}እያ አዋይ አማስያስ ኦꬅዳይሳዳ፥ እካ ጎዳ ስንꬃን ሱረባ ኦꬅስ።

\VS{4}ግዶሽን፥ ሄ በሳን ያርሾ ያርሸይሳነ እፃነ ጩይሰይሳ አሳይ አግቦና ግሾ፥ ꬎቃ ጎይኖ በሳታ ꬋይስቤና፤

\VS{5}ጎዳይ አዛርያሳ ጉꬃ ጎጋ ሀርገን ኦይꬅስ፤ ሀይቃና ጋካናዉ ሄ ሀርገይ እያ የድቦና ግሾ፥ ዱማ ኬꬃን ባርካ ደእስ። ሄ ዎደ ካዋ ናአይ እዮአታም ካዎ ጋꬎን ደእድ፥ ቢታ ሃርስ።


\par }{\PP \VS{6}አዛርያስ ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{7}አዛርያስ ሀይቅድ፥ ባ ማይዛታ ጋክስ፤ ዳዊታ ካታማን ባ ማይዛታራ ሞገትስ። እያ በሳን እያ ናአይ እዮአታም ካዎትስ።
\XREF{}{{\XO 15:7 }{\XT{እሳ 6:1.}}}


\par }{\SH እስራኤለ ካዋ ዛካርያሳ
\par }
{\PP \VS{8}ይሁዳ ካዎይ አዛርያስ ካዎትዳ ሀስታማነ ሆስፑንꬆ ላይꬃን፥ እዮርባማ ናአይ ዛካርያስ እስራኤለ ቦላ ሳማረን ካዎትስ፤ እ ኡሱፑን አጌና ካዎትስ።

\VS{9}እያ ማይዛት ኦꬅዳይሳዳ፥ እካ ጎዳ ስንꬃን ኢታባ ኦꬅስ፤ ናባፃ ናአይ እዮርባም እስራኤለ አሳ ኦስስዳ ናጋራ ኦሶ አግቤና።

\VS{10}እያቤሳ ናአይ ሳሎም ዛካርያሳ ቦላ ማቀትድ፥ ይብላማ ጌተትያ በሳን ዎꬍድ እያ በሳን ባዉ ካዎትስ።


\par }{\PP \VS{11}ዛካርያስ ሀንዳ ሀራባይነ እ ኦꬅዳባ ኡባይ እስራኤለ ካዎታ ታርከ ማፃፋን ፃፈትስ።

\VS{12}ሄሳዳ ሀንድ፥ ጎዳይ እዩስ፥ “ነ ኮቻይ ኦይዳንꬆ የለታ ጋካናዉ፥ እስራኤለ ካዎተꬃ አራታን ኡታና” ያግድ ኦድዳ ቃላይ ፖለትስ።
\XREF{}{{\XO 15:12 }{\XT{2 ካዎ 10:30.}}}


\par }{\SH እስራኤለ ካዋ ሳሎማ
\par }
{\PP \VS{13}ይሁዳ ካዎይ ኦዝያን ካዎትዳ ሀስታማነ ኡዱፉንꬆ ላይꬃን፥ ያበሳ ናአይ ሳሉም ካዎትስ፤ እ ሳማረን እስ አጌና ካዎትስ።

\VS{14}ጋደ ናአይ ምናሄም ትርሳ ካታማፐ ሳማረ ብስ። ሳማረን ደእያ ያበሳ ናኣ ሳሉማ ዎꬍድ እያ በሳን ባዉ ካዎትስ።


\par }{\PP \VS{15}ሳሉም ሀንዳ ሀራባይነ እ ማቀትዳ ማቆይ እስራኤለ ካዎታ ታርከ ማፃፋን ፃፈትስ።

\VS{16}ሄ ዎደ ምናሄም ትርሳፈ ደንድድ፥ ትፍሳነ፥ ያን ደእያ አሳነ ካታማ ሄራን ደእያ ቢታታ ኡባ ኦልስ። ኤንቲ ባንታ ካታማ ድርሳ ፐንግያ እያዉ ዶዮና እፅዳ ግሾ፥ ትፍሳ ኦልድ ꬋይስስ፤ ቃስ ያን ደእያ ቃንꬃ ማጫሳ ኡባ ኡሉዋ ዳክስ።


\par }{\SH እስራኤለ ካዋ ምናሄማ
\par }
{\PP \VS{17}ይሁዳ ካዎይ አዛርያስ ካዎትዳ ሀስታማነ ኡዱፉንꬆ ላይꬃን፥ ጋደ ናአይ ምናሄም እስራኤለ ቦላ ካዎትስ፤ እ ሳማረን ታሙ ላይꬅ ካዎትስ።

\VS{18}እ ጎዳ ስንꬃን ኢታባ ኦꬅስ፤ ናባፃ ናአይ እዮርባም እስራኤለ አሳ ኦስስዳ ናጋራፐ ሃክቤና።


\par }{\PP \VS{19}ሄሳፈ ጉየ፥ አሶረ ካዎይ ተልገልተልፈልሶር እስራኤለ ቦላ ደንድስ። ካዎተꬃን ባና ምንꬃና መላነ ማዳና መላ፥ ምናሄም ተልገልተልፈልሶራስ 34,000 ክሎ ግራመ ብራ ሳንትመ እሚስ።

\VS{20}ምናሄም ሄ ሚሽያ እስራኤለ አሳ ዎልቃን ከስስ፤ አሶረ ካዋስ እማናዉ ዱረ አስ ኡባይ እሶይ እሶይ እሻታሙ ብራ ሳንትመ ከስዶሶና። ሄሳዳ ኦꬅን፥ አሶረ ካዎይ እስራኤለ ቢታ አግድ፥ ባ ቢታ ስምስ።


\par }{\PP \VS{21}ምናሄም ሀንዳ ሀራባይነ እ ኦꬅዳባ ኡባይ እስራኤለ ካዎታ ታርከ ማፃፋን ፃፈትስ።

\VS{22}ምናሄም ሀይቅድ፥ ባ ማይዛታን ጋሄትስ፤ እያ በሳን እያ ናአይ ፓቅስያስ ካዎትስ።


\par }{\SH እስራኤለ ካዋ ፋቅስያሳ
\par }
{\PP \VS{23}ይሁዳ ካዎይ አዛርያስ ካዎትዳ እሻታማንꬆ ላይꬃን፥ ምናሄማ ናአይ ፓቅስያስ እስራኤለ ቦላ ሳማረን ካዎትስ፤ እ ናምኡ ላይꬅ ካዎትስ።

\VS{24}ፓቅስያስ ጎዳ ስንꬃን ኢታባ ኦꬅስ፤ ናባፃ ናአይ እዮርባም እስራኤለ አሳ ኦስስዳ ናጋራ ኦሶ አግቤና።

\VS{25}እያ ቶራ ሞጮናታፐ እሶይ፥ ራማላ ናአይ ፓቁሄይ እያ ቦላ ማቀትድ ደንድስ። ጋላዳ አሳፐ እሻታሙ አደታ ባራ ኤክድ፥ ሳማረን ካዎ ጋꬎን ደእያ ሚፃ ገልስ። ፓቁሄይ፥ ፓቅስያሳ፥ አርጎባነ አርያ እስፈ ዎꬍድ እያ በሳን ባዉ ካዎትስ።


\par }{\PP \VS{26}ፓቅስያስ ሀንዳ ሀራባይነ ኦꬅዳባ ኡባይ እስራኤለ ካዎታ ታርከ ማፃፋን ፃፈትስ።


\par }{\SH እስራኤለ ካዋ ፋቁሄ
\par }
{\PP \VS{27}ይሁዳ ካዎይ አዛርያስ ካዎትዳ እሻታማነ ናምአንꬆ ላይꬃን፥ ራማላ ናአይ ፓቁሄይ እስራኤለ ቦላ ሳማረን ካዎትስ፤ እ ላታሙ ላይꬅ ካዎትስ።

\VS{28}ፓቁሄይ ጎዳ ስንꬃን ኢታባ ኦꬅስ፤ ናባፃ ናአይ እዮርባም እስራኤለ አሳ ኦስስዳ ናጋራፐ ሃክቤና።


\par }{\PP \VS{29}እስራኤለ ካዋ ፓቁሄ ዎድያን አሶረ ካዎይ ተልገልተልፈልሶር ይድ፥ እዮና፥ አቤል-ቤት-ማእካ፥ ያኖሀ፥ ቃደሳነ ሀፆራ ኦልድ ኦይክስ፤ ቃስ ጋላዳ፥ ጋልላነ ንፍታለመ ቢታ ኡባ ኦልድ፥ አሳ ድእድ አሶረ ቢታ ኤፍስ።


\par }{\PP \VS{30}አዛርያሳ ናአይ እዮአታም ካዎትዳ ላታማንꬆ ላይꬃን፥ ኤላ ናአይ ሆሰይ ራማላ ናኣ ፓቁሄ ቦላ ማቀትድ ዎꬍድ፥ እያ በሳን ባዉ ካዎትስ።


\par }{\PP \VS{31}ፓቁሄይ ሀንዳ ሀራባይነ ኦꬅዳባ ኡባይ እስራኤለ ካዎታ ታርከ ማፃፋን ፃፈትስ።


\par }{\SH ይሁዳ ካዋ እዮአታማ
\par }
{\R (2 ታር 27:1-9)

\par }{\PP \VS{32}ራማላ ናአይ፥ እስራኤለ ካዎይ ፓቁሄይ ካዎትዳ ናምአንꬆ ላይꬃን፥ ይሁዳ ካዋ አዛርያስ ናአይ እዮአታም ካዎትስ።

\VS{33}እዮአታም ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ታማነ ኡሱፑን ላይꬅ ካዎትስ። እያ አየ ሱንꬃይ ያሩሾ፤ ያሩሻ ሳዶቃ ናእዉ።

\VS{34}ባ አዋይ አዛርያስ ኦꬅዳይሳዳ፥ እዮአታም ጎዳ ስንꬃን ሱረባ ኦꬅስ።

\VS{35}ግዶሽን፥ ሄ በሳን ያርሾነ እፃነ ጩይሰꬅ አግቦና ግሾ፥ አሳይ ꬎቃ ጎይኖ በሳታ ꬋይስቤና። እዮአታም ፆሳ ኬꬃ ገልያ ቆሞ ባጋ ፐንግያ ዛሪድ ኬፅስ።


\par }{\PP \VS{36}እዮአታም ሀንዳ ሀራባይነ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{37}ሄ ዎደ ጎዳይ አራመ ካዋ ራአሶናነ ራማላ ናኣ፥ እስራኤለ ካዋ ፓቁሄ ይሁዳ ቢታ ኦላና መላ ደንꬅስ።

\VS{38}እዮአታም ሀይቅድ፥ ባ አዋ ዳዊታ ካታማን ባ ማይዛታራ ሞገትስ፤ እያ በሳን እያ ናአይ አካዝ ካዎትስ።




\par }\Chap{16}{\SH ይሁዳ ካዋ አካዛ
\par }
{\R (2 ታር 28:1-27)

\par }{\PP \VerseOne{1}ራማላ ናአይ ፓቁሄይ ካዎትዳ ታማነ ላፑንꬆ ላይꬃን፥ እዮአታማ ናአይ አካዝ ይሁዳን ካዎትስ።

\VS{2}እ ካዎትያ ዎደ ላይꬅ እያዉ ላታማ፤ የሩሳላመን ታማነ ኡሱፑን ላይꬅ ካዎትስ። እያ ማይዛይ ዳዊቲ ሱረባ ኦꬅዳይሳዳ፥ ጎዳ ባ ፆሳ ስንꬃን ሱረባ ኦꬅቤና።

\VS{3}እ ካሰ ደእዳ እስራኤለ ካዎታ ኦግያን ሄመትስ። ቃስ ጎዳይ እስራኤለ አሳ ስንꬃፈ ጎድድ ከስዳ አሳታ ዎጋ፥ እፀትዳ ኦግያ ካልድ፥ ባ አደ ናኣ ታማራ አꬅድ ያርሽስ።
\XREF{}{{\XO 16:3 }{\XT{ዛረ 12:31፤ 18:10.}}}

\VS{4}አካዝ ꬎቃ ጎይኖ በሳታን፥ ዙማታ ቦላነ ዳሻ ምꬃታ ኡባ ጋርሳን ያርሾ ያርሽስ፤ እፃነ ጩይስስ።


\par }{\PP \VS{5}ሄሳፈ ጉየ፥ አራመ ካዎይ ራአሶንነ ራማላ ናአይ፥ እስራኤለ ካዎይ ፓቁሄይ የሩሳላመ ኦላናዉ ይድ ተቅዶሶና፤ ሽን አካዛ ፆናናዉ ዳንዳእቦኮና።
\XREF{}{{\XO 16:5 }{\XT{እሳ 7:1.}}}

\VS{6}ሄ ዎደ አራመ ካዎይ ራአሶን ኤላታ ካታማ ዛር ኤክድ፥ ይሁዳ አሳ ጎድድ ከስስ። ያትን ኤዶመ አሳት ኤላታ ካታማ ይድ፥ ሀች ጋካናዉ ያን ደኦሶና።


\par }{\PP \VS{7}ሄሳ ግሾ፥ አካዝ አሶረ ካዋ ተልገልተልፈልሶራኮ ኪታ የድድ፥ “ታኒ ነ ናአነ ነ አይለ። ሀያና ሃያ፤ ታና ኦልያ አራመ ካዋ ኩሸፐነ እስራኤለ ካዋ ኩሸፐ አሻ” ያግስ።

\VS{8}ቃስ አካዝ ፆሳ ኬꬃነ ካዎ ጋꬎን ሻሎ ምንጅያ በሳን ደእያ ብራነ ዎርቃ ኤክድ፥ አሶረ ካዋስ እሞታ ኦꬅድ የድስ።

\VS{9}አካዛ ኦይሻ ኤክድ፥ አሶረ ካዎይ ዳማስቆ ካታማ ኦል ኦይክድ፥ አሳ ድእድ፥ ቂራ ኤፍስ፤ ካዋ ራአሶናካ ዎꬍስ።


\par }{\PP \VS{10}ካዎይ አካዝ አሶረ ካዋ ተልገልተልፈልሶራራ ጋሄታናዉ ዳማስቆ ብስ። ዳማስቆን ደእያ ያርሾ በሳ በእድ፥ እያ ዳንያ ያርሾ በሲ ኬፃና መላ፥ ሄ ያርሾ በሳ ምስልያነ ኬፅያ ሀኖታ ካህንያ ኡራያ ኪትስ።

\VS{11}ካዎይ አካዝ ዳማስቆፈ ስሚድ ያናስ፥ ካህነይ ኡራይ እያ ዳንያ ያርሾ በሲ ጊግስስ።


\par }{\PP \VS{12}ካዎይ ዳማስቆፈ ስምዳ ዎደ፥ ያርሾ በሳይ ኦሰትድ ፖለትዳይሳ በእድ፥ ያርሾ በሳኮ ሺቅድ፥

\VS{13}ፁሳ ያርሾነ ካꬃ ያርሾ ያርሽስ። ቃስ ኡሻ ያርሹዋ ጉስስ፤ እስፈተꬃ ያርሾ ሱꬃካ ያርሾ በሳ ቦላ ꬋርጭስ።

\VS{14}ናሰ ብራታፐ ኦሰትድ፥ ጎዳስ ዱማትድ ኡትዳ ያርሾ በሳይ፥ ኦራꬃ ያርሾ በሳፈነ ፆሳ ኬꬃፈ ግዶን ደኤስ። አካዝ ሄ ጋልአ ያርሾ በሳ ደንꬅድ፥ ባ ኦስስዳ ኦራꬃ ያርሾ በሳፈ ፑደሀ ባጋን ዎꬅስ።\XREF{}{{\XO 16:14 }{\XT{ከሳ 27:1-2፤ 2 ታር 4:1.}}}


\par }{\PP \VS{15}ካዎይ አካዝ ካህንያ ኡራያ ሀይሳዳ ያግድ ኪትስ፤ “ሀ ግታ ያርሾ በሳን ዎንታ ፁሳ ያርሾ፥ ኦማርስ ሺሽያ ካꬃ ያርሾ፥ ካዎይ ሺሽያ ፁሳ ያርሾነ ካꬃ ያርሾ፥ አሳ ኡባይ ሺሽያ ፁሳ ያርሾ፥ ካꬃ ያርሹዋነ ኡሻ ያርሹዋ ያርሾ በሳን ሺሻ። ናሰፐ ኦሰትዳ ሀንኮ ያርሾ በሳ ታኒ ታዉ ኦይችያ በሲ ኦꬃና” ያግስ።

\VS{16}ኡራይ ካዎይ አካዝ ኪትዳይሳዳ ኦꬅስ።


\par }{\PP \VS{17}ካዎይ አካዝ ፆሳ ኬꬃ ግዶን ጎኤትያ፥ ናሰ ብራታፐ ኦሰትዳ ጋረታ ሎቸ ብራታ ቃንፅድ፥ ምየፐ ድግድ ሜጨትያ ከረታ ጋረታ ቦላፈ ደንꬅስ። ቃስ ግታ ከረታ፥ እያ ዘምፕስዳ ናሰ ብራታ ቦራ ምስለታ ቦላፈ ደንꬅድ፥ ሹቻ ባሱዋ ቦላ ዎꬅስ።\XREF{}{{\XO 16:17 }{\XT{1 ካዎ 7:23-39፤ 2 ታር 4:2-6.}}}

\VS{18}አሶረ ካዋ ግሾ፥ አካዝ ሳምባታ ጋላስ ፆሳ ኬꬃ ግዶን ካዋ አራታይ ምጨትያ ꬎቁ ግዳ በሳነ ካዎይ ፆሳ ኬꬅ ገልያ ካረ ኦግያ ጎርድድ፥ ዩይ አꬍድ ገላና መላ ኦꬅስ።


\par }{\PP \VS{19}ካዎይ አካዝ ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{20}አካዝ ሀይቅድ፥ ባ ማይዛታን ጋሄትስ፤ ዳዊታ ካታማን ባ ማይዛታራ ሞገትስ፤ እያ በሳን እያ ናአይ ህዝቅያስ ካዎትስ።
\XREF{}{{\XO 16:20 }{\XT{እሳ 14:28.}}}




\par }\Chap{17}{\SH እስራኤለ ካዋ ሆሰ
\par }
{\PP \VerseOne{1}ይሁዳ ካዎይ አካዝ ካዎትዳ ታማነ ናምአንꬆ ላይꬃን፥ ኤላ ናአይ ሆሰይ እስራኤለ ቦላ ሳማረን ካዎትስ፤ እ ኡዱፉን ላይꬅ ካዎትስ።

\VS{2}እ፥ ጎዳ ስንꬃን ኢታባ ኦꬅስ፤ ግድኮካ፥ እያፐ ካሰ ደእዳ እስራኤለ ካዎት ኦꬅዳይሳ መላ ኢታባ ኦꬅቤና።


\par }{\PP \VS{3}አሶረ ካዎይ ሳልምናሶር ይድ፥ እያራ ኦላ ጋሄትን፥ ሆሰይ ፆነትድ፥ እያዉ ጊርስ።

\VS{4}ሽን ጉꬃ ላይꬃፈ ጉየ፥ ካዎይ ሆሰይ፥ ግብፀ ካዋ ሰጎራስ ኪታ የድድ፥ ባና ማዳና መላ ኦይችስ። ካሰይሳዳ አሶረ ካዋስ ጊራ እመይሳ አጋግስ። ካዎይ ሳልምናሶር ሄሳ ስእዳ ዎደ እያ ኦይꬅድ፥ ቃሾ ኬꬅ ገልስስ።


\par }{\PP \VS{5}አሶረ ካዎይ እስራኤለ ቢታ ኡባ ቦላ ደንድድ፥ ሄꬑ ላይꬅ ጋካናዉ ሳማረ ካታማ ተቅስ።

\VS{6}ሆሰይ ካዎትዳ ኡዱፉንꬆ ላይꬃን አሶረ ካዎይ ሳማረ ካታማ ኦይክስ፤ እስራኤለ አሳ ኤክድ፥ አሶረ ቢታ ኤፍስ። ኤንታፈ ባጋ አላሀንነ አቦራን፥ ባጋ ቃስ ጎዛና ሻፋ ማታን፥ አትዳይሳታ ሜዶና ካታማታን ዎꬅስ።


\par }{\SH ኤቃ ጎይኖ ጋሶን ድኤተꬅ
\par }
{\PP \VS{7}ሀይስ ኡባይ ሀንዳይ፥ እስራኤለ አሳይ ጎዳ ባንታ ፆሳ ቦላ፥ ኤንታ ግብፀፈ፥ ግብፀ ካዋ ኩሸፐ ከስዳይሳ ቦላ ናጋራ ኦꬅዳ ግሾሳ። ቃስ ኤንቲ ሀራ ፆሳታስ ጎይንድ፥

\VS{8}ጎዳይ ኤንታ ስንꬃፈ ጎድድ ከስዳ ሀራ ካዎተꬃታ ዎጋ ካልዳ ግሾሳ። ሄሳ ቦላ ቃስ እስራኤለ ካዎት ዶምዳ ኢታ ዎጋ ካልዳ ግሾሳ።

\VS{9}እስራኤለ አሳይ ጎዳ ባንታ ፆሳ ቦላ ጌማን ኢታባ ኦꬅዶሶና፤ ጉꬃ ሞꬃፈ ብድ፥ ግታ ካታማ ጋካናዉ ደእያ በሳ ኡባን ባንታዉ ꬎቃ ጎይኖ በሳታ መꬍዶሶና።

\VS{10}ቃስ ኤንቲ ኤቃ ሹቻታነ አሼራ ጌተትያ ፆሰ ምስለታ ዙማ ሁጰ ኡባንነ ዳሻ ምꬃ ኡባ ጋርሳን ኤስዶሶና።

\VS{11}ጎዳይ በን ኤንታ ስንꬃፈ ጎድድ ከስዳ አላጋ አሳይ ኦꬅዳይሳዳ፥ ꬎቃ በሳ ኡባን እፃነ ጩይስዶሶና። ኤንቲ ኢታባ ኦꬅድ ጎዳ ሀንቀꬅዶሶና።

\VS{12}ጎዳይ ኤንታ፥ “ጎይኖፍተ” ያግዳ ኤቃ ጎይንዶሶና።

\VS{13}ጎዳይ እስራኤለ አሳነ ይሁዳ አሳ ባ ናበታ ባጋራነ ቆንጨꬅ በእያ ኡባ ባጋራ፥ “ህንተ ኢታ ኦግያፐ ስምተ፤ ታኒ ናበታ፥ ታ አይለታ ባጋራ፥ ህንተ አዋት ኪተታናዳ እምዳ ህግያን ፃፈትዳ ዎጋነ አዋጁዋ ናግተ” ያግስ።

\VS{14}ሽን ኤንቲ ስኦና እፅዶሶና። ጎዳ ባንታ ፆሳ አማነትቦና ባንታ አዋታዳ ሞርገ ምንꬅዶሶና።

\VS{15}ኤንቲ እያ ዎጋ፥ እ ኤንታ አዋታራ ጫቅዳ ጫቁዋነ እያ ናግሱዋ ካꬍዶሶና። ኤንቲ ላፋ ኤቃታ ጎይንድ፥ ባንታ ሁጰንካ ላፋ ግድዶሶና።

\par }{\PP ጎዳይ ኤንታ፥ “ህንተ ዩሹዋን ደእያ አላጋ አሳይ ኦይሳዳ ኦꬆፍተ” ያግዳ ኪታ እፅድ፥ ኤንታ ደኡዋ ዎጋ ካልዶሶና።

\VS{16}ጎዳ ባንታ ፆሳ ኪታ ኡባ አጋግዶሶና። ማር ዳንያ፥ ናምኡ ጎይኖ ምስለታነ አሼራ ጌተትያ ኤቃ ምስልያ መꬍዶሶና። ሳሎን ደእያ ፆልንቶ ኡባ ጎይንዶሶናነ ባኣለ ኤቃ ሀጋዝዶሶና።

\VS{17}ኤንቲ ባንታ አደ ናይታነ ማጫ ናይታ ታማ ግዶራ አꬅዶሶና። ማሮታነ ሞይትለ ፄገይሳታ ዞረ ኦይችዶሶና። ሄሳ መላ ኢታባ ኦꬃናዉ ባንታና ባይዝድ፥ ጎዳ ሀንቀꬅዶሶና።

\VS{18}ሄሳ ግሾ፥ ጎዳይ እስራኤለ ቦላ ሀንቀትድ ኤንታ ባ ስንꬃፈ ድግን፥ ይሁዳ ኮቻ ፃላል አትስ።


\par }{\PP \VS{19}ቃስ ይሁዳ አሳይካ፥ ጎዳ ባንታ ፆሳ ኪታ ናግቦኮና፤ ኤንቲ እስራኤለ አሳ ዎጋ ካልዶሶና።

\VS{20}ሄሳ ጋሶን፥ ጎዳይ እስራኤለ ኮቻታ ኡባ አጋግስ። እ ኤንታ ኡንኤꬅድ፥ ባ ስንꬃፈ ድጋና ጋካናዉ፥ ቦንቅያ አሳ ኩሸን የግስ።


\par }{\PP \VS{21}ጎዳይ እስራኤለ አሳ ዳዊታ ኮቻ ካዎተꬃፈ በን ሻክዳ ዎደ፥ እስራኤለ አሳይ ናባፃ ናኣ እዮርባማ ባንታዉ ካዎꬅዶሶና። ሄሳፈ ጉየ፥ እስራኤለ አሳይ ጎዳ ካሎናዳ እዮርባም ድግስ፤ እ ኤንታ ግታ ናጋራ ኦስስስ።

\VS{22}እስራኤለ አሳይ እዮርባም ኦꬅዳ ናጋራ ኡባ ኦꬅዶሶና፤ እያፐ ስምቦኮና።

\VS{23}ጎዳይ ናበታ፥ ባ አይለታ ኡባ ባጋራ ካሰ ኦድዳይሳዳ ኤንታ ባ ስንꬃፈ ድግስ። እስራኤለ አሳይ ባንታ የለትዳ ቢታፈ ድኤትድ፥ አሶረ ቢታ ብድ፥ ሀች ጋካናዉ ያን ደእዶሶና።


\par }{\SH አሶረት እስራኤለ ቢታን
\par }
{\PP \VS{24}አሶረ ካዎይ ባብሎነ ቢታን ደእያ ኩታ፥ አዋና፥ ሀማታነ ሳፋርዋይማ ካታማታን ደእያ አሳ ኤህድ፥ እስራኤለ አሳ በሳን፥ ሳማረ ካታማታን ዎꬅስ። ኤንቲ ሄ ካታማታ ኦይክድ፥ ያን ደእዶሶና።


\par }{\PP \VS{25}ኤንቲ ኮይሮ ያን ዱሱ ዶምዳ ዎደ፥ ጎዳ ጎይንቦኮና። ሄሳ ጋሶን፥ ጎዳይ ኤንታ ግዶ ጋሞታ የድን፥ ጋሞት ኤንታ ግዶፈ ባጋታ መንረꬅድ ዎꬍዶሶና።

\VS{26}ያትን፥ አሶረ ካዋስ፥ “ኔኒ ኤሀዳ ሳማረ ካታማታን ዎꬅዳ አሳይ፥ ሀ ቢታ ፆሳ ዎጋ ኤሮኮና። ሄኮ፥ ያትን፥ ኤንታ መንረꬅ ዎꬍያ ጋሞታ ኤንታ ቦላ የድስ” ያግድ ኦድዶሶና።


\par }{\PP \VS{27}አሶረ ካዎይ፥ “ህንተ ሳማረፐ ድእድ ኤህዳ ካህነታፐ እሱዋ ዛሪድ፥ ያ የድተ። እ ያ ብድ፥ ሄ ቢታ ፆሳ ዎጋ ኤንታ ታማርሶ” ያግድ ኪትስ።

\VS{28}ሄሳ ግሾ፥ ሳማረፐ ድእድ ኤህዳ ካህነታፐ እሶይ ቤተለን ዳናዉ ይድ፥ ጎዳ ጎይኖ ዎጋ ኤንታ ታማርስስ።


\par }{\PP \VS{29}ግዶሽን፥ ሳማረን ኡትዳ አሳይ ባንታዉ ጎይንያ ኤቃ ምስለታ ባ ደእያ በሳን በሳን መꬍዶሶና። ኤንቲ ደእያ ካታማታን፥ ካሰ ባንታዉ ኬፅዳ ꬎቃ ጎይኖ በሳታን ኤፍድ ዎꬅዶሶና።

\VS{30}ሄሳዳ ኦꬅድ፥ ባብሎነ አሳይ ሱኮት-ባኖባ ጌተትያ ኤቃ ምስለታ መꬍዶሶና። ኩታ አሳይ አርጋላ ጌተትያ ኤቃ ምስለታ መꬍዶሶና። ሀማታ አሳይ እስማታ ጌተትያ ኤቃ ምስለታ መꬍዶሶና።

\VS{31}አዋዋ አሳይ አልባዛራነ ታርታቃ ጌተትያ ኤቃ ምስለታ መꬍዶሶና። ሳፋርዋይማ አሳይ ቃስ አድራመለክነ አናመለካ ጌተትያ ባንታ ፆሳታስ ባንታ ናይታ ታማን ፁግድ ያርሽዶሶና።

\VS{32}ኤንቲ ጎዳ ጎይንዶሶና፤ ሽን ባንታ ግዶፈ ዱማ ዱማ አሳ ዶርድ፥ ꬎቃ ጎይኖ በሳታን ካህነ ኦꬅድ ሹምዶሶና።

\VS{33}ኤንቲ ጎዳ ጎይንዶሶና፤ ግድኮካ፥ ባንታ ይዳ ቢታ ቢታ አሳ ሜዝያ ካልድ፥ ባንታ ፆሳታካ ጎይንዶሶና።

\VS{34}ኤንቲ ሀች ጋካናዉ ካሰ ሜዘትዳይሳዳ ኦꬆሶና።\XREF{}{{\XO 17:34 }{\XT{መ 32:28፤ 35:10.}}}

\par }{\PP ኤንቲ ቱማ ጎዳ ጎይኖኮና ዎይኮ ጎዳይ እስራኤለ ግድ ሱንꬅዳ ያይቆባ ዘረꬃስ እምዳ አዋጁዋነ ዎጋ፥ ህግያነ ኪታ ናጎኮና።

\VS{35}ጎዳይ እስራኤለ አሳራ በን ጫቅዳ ዎደ፥ ኤንታ ሀይሳዳ ያግድ ኪትስ፤ “ሀራ ፆሳታ ጎይኖፍተ፤ ኤንታዉ ጉልባቶፕተ፤ ኤንታዉ ኦꬆፍተ ዎይኮ ኤንታዉ ያርሾፍተ።
\XREF{}{{\XO 17:35 }{\XT{ከሳ 20:5፤ ዛረ 5:9.}}}

\VS{36}ሽን ግብፀፈ ህንተና ባ ግታ ዎልቃንነ ባ ምጨትዳ ኩሸን ከስዳ ጎዳስ ኦꬅተ፤ እያዉ ጉልባትተ፤ እያዉ ያርሾ ያርሽተ።
\XREF{}{{\XO 17:36 }{\XT{ዛረ 6:13.}}}

\VS{37}ጎዳይ ህንተዉ ፃፍዳ አዋጁዋነ ዎጋ፥ ህግያነ ኪታ ኡባ ዎደ ናግተ፤ ሀራ ፆሳታ ጎይኖፍተ።

\VS{38}ታኒ ህንተራ ጫቅዳ ጫቁዋ ዶጎፕተ፤ ሀራ ፆሳታ ጎይኖፍተ።

\VS{39}ሄሳ አግድ፥ ጎዳ ህንተ ፆሳ ጎይንተ። ህንተ ሞርከታ ኡባፈ ህንተና አሻናይ ታና” ያግድ ኪትስ።

\VS{40}ሽን ኤንቲ እያዉ ኤሮ ጎና እፅድ፥ ካሰ ባንታ ሜዝያ ካልዶሶና።

\VS{41}ሄ አሳት ጎዳ ጎይንሸካ፥ እስ ባጋራ ባንታ ኤቃ ምስለታ ጎይኖሶና። ሀች ጋካናዉ ኤንታ ኮቻይ ኤንታ አዋት ጎይነይሳዳ ጎይንሸ ደኦሶና።




\par }\Chap{18}{\SH ይሁዳ ካዋ ህዝቅያሳ
\par }
{\R (2 ታር 29:1-2፤ 31:1)

\par }{\PP \VerseOne{1}ኤላ ናአይ ሆሰይ እስራኤለን ካዎትዳ ሄꬓንꬆ ላይꬃን፥ ይሁዳ ካዋ አካዛ ናአይ ህዝቅያስ ይሁዳን ካዎትስ።

\VS{2}እ ካዎትያ ዎደ ላይꬅ እያዉ ላታማነ እቻሻ፤ የሩሳላመን ላታማነ ኡዱፉን ላይꬅ ካዎትስ። እያ አየ ሱንꬃይ አብያ ጌተቴስ፤ እያ ዛካርያሳ ናእዉ።

\VS{3}እያ ማይዛይ ዳዊቲ ኦꬅዳይሳዳ፥ ህዝቅያስ ጎዳ ስንꬃን ሱረባ ኦꬅስ።

\VS{4}አሳይ ꬎቃ ጎይኖ በሳታ ድግስ። ኤቃ ቱሳታ መንረꬅስ። አሼራ ጌተትያ ፆሰ ምስልያ ቃንፅ የግስ። ቃስ ሙሰይ ናሰ ብራታፐ መꬍዳ፥ ናሁሽታና ጌተትያ ሾሻ ምስልያ መንረꬅስ። ሄ ዎደይ ጋካናዉ እስራኤለ አሳይ እያዉ እፃነ ጩይስሸ ጋምእስ።


\par }{\PP \VS{5}ህዝቅያስ ጎዳ እስራኤለ ፆሳ አማንስ፤ ይሁዳ ካዎታ ኡባ ግዶን እያ መላ ካዎይ እያፐ ካሰ ግድን፥ እያፐ ጉየ ግድን በንትቤና።

\VS{6}እ ጎዳራ ኦይከትስ፤ ጎዳ ካሎ አግቤና፤ ጎዳይ ሙሰ ኪትዳ ኪታታ ናግስ።

\VS{7}ጎዳይ እያራ ግድስ፤ እ ኦꬅያባ ኡባይ እያዉ እንጀትስ። እ አሶረ ካዋ ቦላ ማካልድ፥ እያዉ ሃረቶና እፅስ።

\VS{8}እ፥ ፍልስፄመ አሳ ኦልድ ጉꬃ ሞꬃታፐ ብድ፥ ግታ ካታማ ጋካናዉ፥ ጋዛነ እያ ዩሾን ደእያ ቢታት አቶና ኤንቲ ደእያ በሳታ ኡባ ፆንስ።


\par }{\PP \VS{9}ካዎይ ህዝቅያስ ካዎትዳ ኦይዳንꬆ ላይꬃን፥ ኤላ ናአይ እስራኤለ ካዎይ፥ ሆሰይ ካዎትዳ ላፑንꬆ ላይꬃን፥ አሶረ ካዎይ ሳልምናሶር እስራኤለ ቦላ ደንድድ፥ ሳማረ ካታማ ተቅስ።

\VS{10}ሄꬓንꬆ ላይꬅ ሳማረ ካታማ ፆንስ። ያትን፥ ህዝቅያስ ካዎትዳ ኡሱፑንꬆ ላይꬃን፥ እስራኤለ ካዎይ ሆሰይ ካዎትዳ ኡዱፉንꬆ ላይꬃን፥ ሳማረ ካታማይ ፆነትስ።

\VS{11}አሶረ ካዎይ እስራኤለ አሳ አሶረ ቢታ ኤፍድ፥ ኤንታፈ ባጋ አላሀንነ አቦራ ካታማታን፥ ባጋ አጎዛ ሻፋ ማታን ባጋ ቃስ ሜዶና ካታማታን ዎꬅስ።

\VS{12}ሄስካ ኤንቲ ጎዳስ ባንታ ፆሳስ ኪተቶና እፅድ፥ ጎዳ ጫቁዋ፥ ጎዳ አይለይ፥ ሙሰይ ኪትዳ ኪታ ኡባ መንꬅዳ ግሾሳ። ኤንቲ እያ ኪታ ስአናዉነ ኪተታናዉ ኮይቦኮና።


\par }{\SH አሶረ ማንደꬃ
\par }
{\R (2 ታር 32:1-19፤ እሳ 36:1-22)

\par }{\PP \VS{13}ካዎይ ህዝቅያስ ካዎትዳ ታማነ ኦይዳንꬆ ላይꬃን፥ አሶረ ካዎይ ሳናክሬም ግምበትዳ ይሁዳ ካታማታ ኡባ ኦልድ ኦይክስ።

\VS{14}ያትን፥ ይሁዳ ካዎይ ህዝቅያስ ላክሶ ካታማን ደእያ አሶረ ካዋ ሳናክሬማስ ኪታ የድድ፥ “ታኒ ባላስ፤ ሀያና ታ ቢታ የዳዳ ከያ። ኔኒ ታና ኦይችዳባ አይባካ ታ ነዉ እማና” ያግስ።

\par }{\PP አሶረ ካዎይ፥ ይሁዳ ካዋ ህዝቅያሳኮ፥ “ኔኒ 10,000 ክሎ ግራመ ብራነ 1,000 ክሎ ግራመ ዎርቃ ታዉ የዳ” ያግስ።

\VS{15}ህዝቅያስ ፆሳ ኬꬃን፥ ካዎ ጋꬎን ሻሎ ምንጅያ በሳን ደእያ ብራ ኡባ እያዉ የድስ።

\VS{16}ሄ ዎደ ይሁዳ ካዎይ ህዝቅያስ፥ ፆሳ ኬꬃ ፐንግያ ሳንቃታ ትይዳ ዎርቃነ እ ባ ሁጰን ፐንገ ቱቀታ ትይዳ ዎርቃ ቃርድ፥ አሶረ ካዋስ የድስ።


\par }{\PP \VS{17}አሶረ ካዎይ፥ ታርታና፥ ራፌሳነ ራስፋቅሳ ጌተትያ ሄꬑ ቶራ ሞጮናታ፥ ዳሮ ኦላንቾታራ ላክሶ ካታማፐ ካዋ ህዝቅያሳኮ የሩሳላመ የድስ። ኤንቲ ብድ፥ የሩሳላመ ጋክድ፥ ማኦ ሜጭያ አድያ ጋደ ኤፍያ ኦግያፐ ቆሞ ባጋራ ደእያ፥ ዳጋትዳ ሃꬃይ ጎግያ ዛራ ላንቀን ኤቅዶሶና።

\VS{18}ኤንቲ ካዋ ፄግን፥ ካዎ ጋꬎ አዋተꬃን አይስያ ካልቀ ናአይ ኤልያቄም፥ ዋና ፃፈይ ሳምናስነ አሳፋ ናአይ ታርከ ፃፈይ ዮኣስ እያኮ ካረ ከይዶሶና።


\par }{\PP \VS{19}አሶረታ ሀላቃይ፥ “ህዝቅያሳስ ሀይሳዳ ያግድ ኦድተ። አሶረ ካዎይ፥ ዎልቃማይ ነና ሀይሳዳ ያጌስ፤ ‘ኔኒ አይብን አማነታዲ?

\VS{20}ኦላ ኦለታናዉ ነዉ ጭንጫተꬅነ ዎልቅ ደኤስ ያጋሳ። ሽን ኔኒ አይብን አማነታዳ ታ ቦላ ሀይሳ ማካላዲ?

\VS{21}ሄኮ፥ ኔኒ ግብፀ ካዎይ ማዳና ጋዳ ቆፕያባ ግድኮ፥ መቅዳ ማይረ ፃምአን ካትያ አሳ መላ። ፃምአይ መቅን፥ ፕንጮይ ኩሸ ጫደስነ ማዱንፅሴስ። ግብፀ ካዎይ ባናን አማነትያ አሳ ኡባስ ሄሳ መላ’ ” ያግስ።


\par }{\PP \VS{22}ሽን ኔኒ፥ “ኑኒ ጎዳን ኑ ፆሳን አማነቶስ” ያግኮ፥ ህዝቅያስ፥ ይሁዳ አሳነ የሩሳላመ አሳ፥ “ህንተ የሩሳላመን ደእያ ያርሾ በሳን ጎይናናዉ ኮሼስ” ግድ፥ ꬎቃ ጎይኖ በሳታነ ያርሾ በሳታ ድግዳይ እያ ግደኔ?


\par }{\PP \VS{23}ሀእ ሃያ፤ ታ ጎዳ አሶረ ካዉዋራ ማንደታ። ኔኒ ቶጋናዉ ዳንዳእያ፥ ግድያ አስ ደምኮ፥ ናምኡ ሙኩሉ ፓራታ ታኒ ነዉ እማና።

\VS{24}ኔኒ፥ “ግብፀት ፓራ አሳታነ ፓራ ጋረታ ታዉ የዳና” ጋዳ አማንኮ፥ ታ ጎዳ ቶራ ሞጮናታፐ እስ ጉꬃካ ዛራናዉ ዳንዳአካ።

\VS{25}ሄሳ ቦላ ቃስ፥ ታኒ ሀእ ቱማ ጎዳ ኪት ባይና ሀ ቢታ ꬋይሳናዉ ኮያድና? ጎዳይ ባ ሁጰን ታና፥ “ሄ ቢታ ባዳ፥ ኦላዳ ꬋይሳ” ያግስ።


\par }{\PP \VS{26}ሄሳፈ ጉየ፥ ካልቀ ናአይ ኤልያቄም፥ ሳምናስነ ዮኣስ አሶረታ ቶራ ሞጮናኮ ሀይሳዳ ያግዶሶና፤ “ኑኒ ብርሸꬅ ኤርያ ግሾ፥ ሀያና ኑስ ነ አይለታስ አራምከ ዶናን ኦዳ። ድርሳ ግምብያ ሁጰ ሶን ደእያ አሳይ ስኦና መላ፥ እብራወꬆ ዶናን ኦዶፓ” ያግዶሶና።

\VS{27}ሽን ቶራ ሞጮናይ ዛሪድ፥ “ሀ ቃላ ታኒ ህንተዉነ ህንተ ጎዳ ፃላላስ ኦዳናዉ ታ ጎዳይ ታና ኪትደዬ? ህንተራ እስፈ ባንታ ሽአ ማናዉነ ባንታ ሼሻ ኡያናዉ ደእያ፥ ሀ ድርሳ ግምብያ ቦላ ኡትዳ አሳ ኡባሳ ግደነዬ?” ያግስ።


\par }{\PP \VS{28}አሶረ ቶራ ሞጮናይ ደንድ ኤቅድ፥ ባ ቃላ ꬎቁ ኦꬅድ፥ እብራወꬆ ዶናን ሀይሳዳ ያግስ፤ “አሶረ ካዎይ ዎልቃማይ ህንተና ግያባ ስእተ!

\VS{29}ካዎይ ህንተኮ ሀይሳዳ ያጌስ፤ ‘ህዝቅያስ ህንተና ጭሞፎ፤ እ ህንተና ታ ኩሸፐ ከስ ኤካናዉ ዳንዳኤና።

\VS{30}ጎዳይ ቱማ ኑና አሻና፤ ሀ ካታማይካ አሶረ ካዋ ኩሸን ገለና’ ያግድ ህንተ ጎዳን አማነታና መላ ኦꬆፎ” ያጌስ።


\par }{\PP \VS{31}ህንተ ህዝቅያስ ኦድያባ ስኦፕተ። አሶረ ካዎይ፥ “ታራ ስገትተ፤ ሃ ታኮ ከይተ። ህንተ ኡባይ ህንተ ዎይንያፐነ ህንተ ባላስያፐ ማና፤ ህንተ ቦክዳ ኦላፈ ሃ ኡያና።

\VS{32}ታኒ ያዳ፥ ህንተና ህንተ ቢታ ዳንያ ቢታ ኤፋና። ሄ ቢታይ ካꬅነ ዎይነይ፥ ኡይꬅነ ዎይነ ጋደይ ኩምዳ ቢታ፤ ሻማሆ ዛይተይነ ኤስ ኩምዳ ቢታ። ህንተ ታዉ ኪተትኮ፥ ደኦን ዳና፤ ሀይቀከታ። ህዝቅያስ፥ ‘ጎዳይ ኑና አሻና’ ያግድ ህንተና ጭመይሳ ስኦፕተ።

\VS{33}ሀራ ካዎተꬃታ ፆሳታፐ ባ ቢታ አሶረ ካዋ ኩሸፐ አሽዳ ፆሲ ደኢ?

\VS{34}ሀማታ ፆሳትነ አርፋዳ ፆሳት አዉን ደኦና? ሳፋርዋይማ፥ ሄናነ እዋ ፆሳት አዉን ደኦና? ኤንቲ ሳማረ ታ ኩሸፐ ከስ ኤክዶና?

\VS{35}ሀ ቢታታ ፆሳታ ኡባ ግዶን፥ ባ ቢታ ታ ኩሸፐ አይ ፆሲ አሽዳሽን፥ ጎዳይ የሩሳላመ ታ ኩሸፐ አሻኔ?” ያግስ።


\par }{\PP \VS{36}ካዎይ ካሰ፥ “ኤንታዉ አይኮካ ዛሮፕተ” ያግድ ኦድዳ ግሾ፥ አሳይ እስ ቃላካ ዛሮና ስእ ግዶሶና።

\VS{37}ካልቀ ናአይ ካዎ ጋꬎ አዋተꬃን አይስያ ኤልያቄም፥ ዋና ፃፈይ ሳምናስነ ታርከ ፃፈይ አሳፋ ናአይ ዮኣስ ባንታ ማኡዋ ዳክድ፥ ህዝቅያሳኮ ብድ፥ አሶረታ ቶራ ሞጮናይ ግዳባ ኡባ እያዉ ኦድዶሶና።




\par }\Chap{19}{\SH ህዝቅያስ እሳያሳ ዞረ ኦይችስ
\par }
{\R (እሳ 37:1-7)

\par }{\PP \VerseOne{1}ካዎይ ህዝቅያስ ሄሳ ስእዳ ዎደ፥ ባ ማኡዋ ዳክድ፥ ካዮ ማኦ ማእድ፥ ፆሳ ኬꬅ ገልስ።

\VS{2}ካዎ ጋꬎ አዋተꬃን አይስያ ኤልያቄም፥ ዋና ፃፈይ ሳምናስነ ጭማ ካህነት ካዮ ማኦ ማእድ፥ አሞፀ ናኣ ናብያ እሳያሳኮ ባና መላ ኪትስ።

\VS{3}ኤንቲ እሳያሳኮ ብድ፥ “ህዝቅያስ ሀይሳዳ ያጌስ፤ ‘ሀች ጋላሳይ መቶ ጋላስ፥ ሴራ ጋላስነ ዬላ ጋላስ። ሄስካ ናእ የለታናዉ ዎደይ ጋክን፥ ባናካዳ የላናዉ ዎልቅ ꬋይዳ ማጫሳ መላ።

\VS{4}ደኦ ፆሳ ጫያና መላ፥ እያ ጎዳይ፥ አሶረ ካዎይ፥ ኪትዳ ቶራ ሞጮና ቃላ ኡባ፥ ጎዳይ ነ ፆሳይ ስኦና አገና። ቃስ ጎዳይ፥ ነ ፆሳይ ሄ ስእዳ ቃላ ጋሶን እያ ሴሮና አገና። ሄሳ ግሾ፥ ኑ አሳ ግዶፈ ፓላህድ አትዳይሳታስ ዎሳ’ ” ያግዶሶና።


\par }{\PP \VS{5}ካዋ ህዝቅያሳ አይለት እሳያሳኮ ብዳ ዎደ፥

\VS{6}እሳያስ ኤንታ ሀይሳዳ ያግስ፤ “ህንተ ጎዳስ ሀይሳዳ ያግድ ኦድተ፤ ‘አሶረ ካዋ አይለት ታና ጫይሽን፥ ኔኒ ስእዳ ጫሻ ቃላስ ያዮፋ።

\VS{7}ሄኮ፥ ታኒ እያ ግዶ እስ አያና የዳና፤ እ ሄ ዎርያ ስእድ ባ ቢታ ስማና። እ ባ ቢታ ብድ፥ ያን ማሻን ሀይቃናዳ ኦꬃና’ ” ያግስ።


\par }{\PP \VS{8}አሶረ ካዎይ ላክሶ ካታማፐ ደንድድ ብዳይሳ አሶረታ ቶራ ሞጮናይ ስእድ፥ ጉየ ስሚድ ካዎይ ልብና ካታማን ኦለተይሳ ደምስ።


\par }{\PP \VS{9}ካዎይ ሳናክሬም፥ “ሄኮ፥ ቶጰ ካዎይ ትርሃቅ ነና ኦላናዉ ይስ” ግያ ዎርያ ስእድ፥ ህዝቅያሳስ ሀይሳዳ ያግድ ኪትስ።

\VS{10}“ይሁዳ ካዋዉ ህዝቅያሳ፥ ኔኒ አማነትያ ፆሳይ፥ ‘የሩሳላመይ አሶረ ካዋ ኩሸን ገለና’ ያግድ ጭሞፎ።

\VS{11}አሶረ ካዎት ቢታ ኡባ ꬋይስድ፥ ኦꬅዳባ ኔኒ ስአዳሳ። ያትን፥ ኔኒ አታና ዳኒ?

\VS{12}በን ታ ማይዛት ꬋይስዳ ቢታ ፆሳት፥ ሄሳትካ፥ ጎዛና፥ ካራነነ ራፌሳ ቢታ ፆሳትነ ታላሳራን ደእያ ኤደነ ፆሳት ሄ ቢታ ꬋዮፐ አሽዶና?

\VS{13}ሀማታ ካዎይ፥ አርፋዳ ካዎይ፥ ሳፋርዋይማ ካዎይ፥ ሄና ካዎይነ እዋ ካዎይ አዉን ደኦና?” ያግድ ኪትስ።


\par }{\PP \VS{14}ህዝቅያስ ዳብዳብያ ኪተትዳ አሳፐ ኤክድ ናባብስ። ዳብዳብያ ፆሳ ኬꬅ ኤፍድ፥ ጎዳ ስንꬃን ምጭስ።

\VS{15}ያትድ፥ ጎዳ ሀይሳዳ ያግድ ዎስስ፤ “አቤት ጎዳዉ፥ ክሩበታፐ ግዶን ኡትያ እስራኤለ ፆሳዉ፥ ሳኣ ካዎተꬃታ ኡባ ቦላ ነ ፃላል ፆሰ፤ ሳሉዋነ ሳኣ ኔኒ መꬋዳሳ።\XREF{}{{\XO 19:15 }{\XT{ከሳ 25:2.}}}

\VS{16}አቤት ጎዳዉ፥ ነ ሀይꬃ ሃ ዛራዳ ስአ። አቤት ጎዳዉ፥ ነ አይፍያ ዶያዳ ፄላ። ነና፥ ደኦ ፆሳ ጫያናዉ ሳናክሬም የድዳ ቃላ ስአ።

\VS{17}አቤት ጎዳዉ፥ አሶረ ቢታ ካዎት ካዎተꬃታነ ኤንታ ቢታ ꬋይሰይስ ቱማ።

\VS{18}ኤንታ ፆሳታ ታማን ፁግድ ꬋይስዶሶና፤ ኤንታ ፆሳት ካሰካ አሳ ኩሸይ ማስድ ከስዳ ምꬅነ ሹቹ ግድያ ግሾ፥ ቱማ ፆሳታ ግዶኮና፤ ሄሳ ግሾ፥ ኤንቲ ኤንታ ꬋይስዶሶና።

\VS{19}አቤት ጎዳዉ፥ ነ ፃላል ፆሰ ግደይሳ ሳኣ ካዎተꬃት ኡባይ ኤራና መላ፥ ሀእ ዛራዳ፥ ጎዳዉ፥ ኑ ፆሳዉ፥ ኔኒ ኑና እያ ኩሸፐ አሻ” ያግድ ዎስስ።


\par }{\SH እሳያስ ካዋስ የድዳ ኪታ
\par }
{\R (እሳ 37:21-38)

\par }{\PP \VS{20}ሄሳፈ ጉየ፥ አሞፀ ናአይ እሳያስ ህዝቅያሳኮ ሀይሳዳ ያግድ ኪትስ፤ “ጎዳይ እስራኤለ ፆሳይ ሀይሳዳ ያጌስ። ኔኒ አሶረ ካዋ ሳናክሬማ ጋሶን ታና ዎስዳ ዎሳ ስአስ።”


\par }{\PP \VS{21}ጎዳይ ሳናክሬማባ ሀይሳዳ ያጌስ።

\par }{\Q “ፅዮነ ጌላእያ ነና ካꬋዉሱ፤

\par }{\QB ነና ቦራዉሱ፤

\par }{\QB የሩሳላመ ማጫ ናእያ

\par }{\QB ባ ሁጵያ ቃꬅዳ ነና ቀልቅሳዉሱ።


\par }{\Q \VS{22}ኔኒ ጫይዳይነ

\par }{\QB ቶችዳይ ኦኔ?

\par }{\Q ኔኒ ነ ቃላ ኦደ ቦላ ꬎቁ ኦꬃዲ?

\par }{\QB ኦቶሮን ꬎቁ ጋዳ ኦና ፄላዲ?

\par }{\Q ሄሳ ኔኒ ኦꬅዳይ ታ ቦላ፥

\par }{\QB እስራኤለ ጌሻ ቦላ ግደነ!


\par }{\Q \VS{23}ኔኒ ኪትዳ አሳ ባጋራ ጎዳ ጫያዳሳ።

\par }{\Q ቃስ ሀይሳዳ ያጋዳሳ፤

\par }{\QB ታኒ ታዉ ደእያ ዳሮ ፓራ ጋረታን

\par }{\QB ꬎቃ ደረታ ሁጰ፥

\par }{\QB ልባኖሰ ዙማ ሁጵያ ከያስ።

\par }{\Q ከያዳ ኡባፈ አዱቅያ ዝጋታነ

\par }{\QB ኡባፈ ሎእያ ፂዳታ ቃንፃስ።

\par }{\Q ታኒ እያዉ ዉርሰꬃ ጋፃነ

\par }{\QB ስክዳ ዎራ ጋካስ።


\par }{\Q \VS{24}ታኒ አላጋ ቢታታን ሃꬃ ኦላ

\par }{\QB ቦካዳ፥ ሃꬃ ያፐ ኡያስ።

\par }{\Q ግብፀ ቢታን ጎግያ ሃ ኡባ

\par }{\QB ታኒ ታ ቶሁዋን የꬋዳ መልሳስ” ያጋዳሳ።


\par }{\BB \par }
{\Q \VS{25}“ዳሮ ዎደፐ ካሰ ኔኒ

\par }{\QB ግምበትዳ ካታማታ ላላዳ፥

\par }{\QB ላለꬃ ዶረ ከሳና መላ፥

\par }{\QB ታኒ ቆፋ ቃችዳይሳ ኔኒ ስአብኪ?

\par }{\Q ታኒ ሀእ ፖልያ ሀልቾታ

\par }{\QB በን ሀልቻ ዎꬃስ።


\par }{\Q \VS{26}ሄሳ ግሾ፥ ኤንታ አሳስ ዎልቅ እፅን፥

\par }{\QB ኤንቲ ካዉይዶሶናነ ዬላትዶሶና።

\par }{\Q ኤንቲ ጋደ ማታ መላ፤

\par }{\QB ጎሻን ሞክዳ ጫርሻ መላ።

\par }{\Q ኤንቲ ኬꬃ ሁጰን ዶልያ ሻራፋ መላ

\par }{\QB ካፆና ደእሽን፥

\par }{\QB ሌገይ ምዳ ካꬃዳ ሀንዶሶና።


\par }{\Q \VS{27}ሽን ኔኒ ኡትያ በሳ፥

\par }{\QB ከይያነ ገልያ በሳ፥

\par }{\QB ታ ቦላ ኔኒ ሸነትዳ ሸንያ ታኒ ኤራይስ።


\par }{\Q \VS{28}ኔኒ ታ ቦላ ይሎትዳ ግሾነ

\par }{\QB ነ ኦቶሩዋካ ታኒ ስእዳ ግሾ፥

\par }{\QB ታኒ ነ ሲꬍያን ዳፎ አꬃና፤

\par }{\QB ነ ዶናን ብፃላ ባርሳና።

\par }{\Q ያታዳ ነ ይዳ ኦግያራ

\par }{\QB ታኒ ነና ጉየ ዛራና” ያግስ።


\par }{\PP \VS{29}እሳያስ ካዋ ህዝቅያሳኮ ሀይሳዳ ያግስ፤ “ሀይስ ፖለታናይሳስ ማላታይ ሀይሳ፤ ሀ ላይꬅ ህንተ አሰቦ ካፅዳ ካꬅ ማና፤ ላይꬅ ቃስ ሀ ላይꬅ ካፅዳ አሰቦ ማና። ሽን ካልያ ላይꬅ ህንተ፥ ህንተዉ ዘርተነ ጫክተ፤ ዎይነ ቶክተነ እያ ሚተ።

\VS{30}ይሁዳ አሳፐ አትዳይሳት ፃጶ የድድ፥ አይፈ አይፍያ ምꬃ መላ ግዳና።

\VS{31}አትዳይሳት የሩሳላመፐ ከያና፥ ፓላህዳይሳት ፅዮነፐ ያና። ኡባፈ ዎልቃማ ጎዳ ምሻይ ሄሳ ኦꬃና።


\par }{\PP \VS{32}“ሄሳ ግሾ፥ አሶረ ካዉዋባ ጎዳይ ሀይሳዳ ያጌስ፤ ‘አሶረ ካዎይ ሀ ካታማ ገለና፤ ዎይኮ ሀይሳን ባ ዶንገ ዱከና። እ ባ ጎንዳልያ ኦይክድ፥ ሀ ካታማ ስን አና፤ ዎይኮ ካታማ ዩሹዋ ቢታ ዶረን ተቀተና።

\VS{33}አሶረ ካዎይ ባ ይዳ ኦግያራ ጉየ ስማና፤ እ ሀ ካታማ ገለና። ታኒ ጎዳይ ሀይሳ ኦዳስ።’

\VS{34}ታኒ ታ ቦንቹዋ ግሾነ ታ አይልያ ዳዊታ ግሾ፥ ሀ ካታማ ተቃዳ አሻና” ያግስ።


\par }{\PP \VS{35}ሄ ቃማ ጎዳ ኪታንቾይ ከይድ፥ አሶረ አሳይ ዱንካንዳ በሳን እስ ፄታነ ሆስፑን ታማነ እቻሹ ሙኩሉ አደታ ዎꬍስ። ያትን አሳይ ዎንታ ደንድድ በእያ ዎደ፥ ሄኮ፥ አህ ሄራን ኩምስ።

\VS{36}አሶረ ካዎይ ሳናክሬም ደንድድ፥ ጉየ ስም ብድ፥ ናናወ ካታማን ኡትስ።

\VS{37}እስ ጋላስ ሳናክሬም ባ ፆሳ ናሳራካ ኤቃ ኬꬃን ጎይንሽን፥ እያ ናይት አድራመለክነ ሳርሳር ማሻን እያ ዎꬍድ፥ አራራተ ቢታ ባቃትዶሶና። እያ ናአይ አስራዶን እያ በሳን ካዎትስ።




\par }\Chap{20}{\SH ካዋ ህዝቅያሳ ፓፁዋ
\par }
{\R (2 ታር 32:24-26፤ እሳ 38:1-8፥ 21-22)

\par }{\PP \VerseOne{1}ሄ ዎደ ካዎይ ህዝቅያስ ሀርግድ፥ ሀይቃናዉ ማትስ። አሞፀ ናአይ ናበይ እሳያስ እያኮ ብድ፥ “ጎዳይ፥ ‘ኔኒ ነ ሀርግያፈ ፓፃካ፤ ነ ሀይቃና፤ ሄሳ ግሾ፥ ነ ኬꬃ ጊግሳ’ ” ያግስ።


\par }{\PP \VS{2}ህዝቅያስ ጎዳኮ ስሚድ፥ ፆሳ ዎስስ።

\VS{3}“አቤት ጎዳዉ፥ ታኒ ነ ስንꬃን ቱማተꬃን፥ ኩመꬃ ዎዛናን ሄመትዳይሳነ ነና ኡፋይስያባ ኦꬅዳይሳ ኔኒ ቆፓና መላ ታኒ ነና ዎሳይስ” ያግድ፥ ዳሮ ጫመትድ፥ ዬክድ ዎስስ።


\par }{\PP \VS{4}እሳያስ ካዋ ስንꬃፈ ከይድ፥ ካዎ ጋꬎ ዳባባ ካንꬅድ ቦና ደእሽን፥ ጎዳ ቃላይ ሀይሳዳ ያግሸ እያኮ ይስ።

\VS{5}“ጉየ ስማዳ ባዳ ታ አሳ ካለꬅያ ህዝቅያሳስ ሀይሳዳ ያጋዳ ኦዳ። ጎዳይ፥ ነ ማይዛ ዳዊታ ፆሳይ ሀይሳዳ ያጌስ፤ ‘ታኒ ነ ዎሳ ስአስ፤ ነ አፉꬃ በአስ። ሄኮ፥ ታኒ ነና ፓꬃና፤ ሄꬑ ጋላሳፐ ጉየ፥ ኔኒ ፆሳ ኬꬅ ባና።

\VS{6}ነ ላይꬃ ቦላ ታኒ ነዉ ታማነ እቻሹ ላይꬅ ጉጃና። ታኒ ነናነ ሀ ካታማ አሶረ ካዋ ኩሸፐ አሻና። ታኒ ታ ቦንቹዋ ግሾነ ታ አይልያ ዳዊታ ግሾ፥ ሀ ካታማስ ኦለታዳ አሻና’ ያጌስ” ያግስ።

\VS{7}እሳያስ፥ “ባላሰ ቴራ ዳፅድ፥ እያ ክፃ ቦላ ዎꬅተ፤ እ ፓፃና” ያግስ።


\par }{\PP \VS{8}ህዝቅያስ እሳያሳ፥ “ጎዳይ ታና ፓꬃናይሳነ ታኒ ሄꬓንꬆ ጋላስ ፆሳ ኬꬃ ባናይሳስ ማላታይ አይቤ?” ያግድ ኦይችስ።


\par }{\PP \VS{9}እሳያስ፥ “ጎዳይ ባ ግዳ ቃላ ፖላናዉ ነዉ ማላታ እማና። ህዛ ኔኒ ሀይሳታፐ አዉሳ ዶራይ? ኩያይ ታሙ ደꬃ ስንꬃ ባና መላ ኮያዬ? ታሙ ደꬃታ ጉየ ባና መላ ኮያይ?” ያግድ ኦይችስ።


\par }{\PP \VS{10}ህዝቅያስ፥ “ኩያይ ስን ባናይስ መተና፤ ኩያይ ጉየ ስማናዳ ኦꬃ” ያግስ።

\VS{11}ናበይ እሳያስ ጎዳ ዎስን፥ ጎዳይ ካዎይ አካዝ ግምብስዳ ደꬃ ቦላ ሸምፕዳ ኩያይ ታሙ ደꬃ ጉየ ዛርስ።


\par }{\SH ባብሎነፐ ኪተትዳ አሳታ
\par }
{\R (እሳ 39:1-8)

\par }{\PP \VS{12}ሄ ዎደ ባልዳና ናአይ፥ ባብሎነ ካዎይ፥ ማሮዳክ ባልዳን ህዝቅያስ ሀርግዳይሳ ስእዳ ግሾ፥ ዳብዳበነ እሞታ ህዝቅያሳስ የድስ።

\VS{13}ህዝቅያስ ኪተትድ ይዳ አሳታ ሞክስ። ባ ሻሎ ምንጅያ ኬꬃን ደእያ ብራ፥ ዎርቃ፥ ሳዉዋ፥ አልኦ ዛይትያ፥ ባ ኦላ ሚሽያነ ባ ሻሎ ምንጅያ ኬꬃን ደእያባ ኡባ ኤንታ በስስ። ባ ሶን ዎይኮ ባ ጋꬎን ደእያባ ኡባፈ ህዝቅያስ ኤንታ በሶና አግዳባይ አይብካ ባዋ።


\par }{\PP \VS{14}ናበይ እሳያስ ካዋ ህዝቅያሳኮ ብድ፥ “ሀ አሳት ዎይግዶና? ኤንቲ አዉፐ ይዶና?” ያግድ ኦይችስ።

\par }{\PP ህዝቅያስ፥ “ኤንቲ ታኮ ሃሆ ቢታፈ፥ ባብሎነፐ ይዶሶና” ያግስ።


\par }{\PP \VS{15}እሳያስ፥ “ኤንቲ ነ ሶን አይ አይ በእዶና?” ያግስ።

\par }{\PP ህዝቅያስ፥ “ኤንቲ ታ ጋꬎን ደእያ ኡባ በእዶሶና፤ ታ ሻሎ ምንጅያ ኬꬃን ደእያባፐ ታኒ ኤንታ በሳቦናባይ ባዋ” ያግስ።


\par }{\PP \VS{16}እሳያስ ህዝቅያሳኮ፥ “ጎዳይ ግያባ ስአ።

\VS{17}‘ሄኮ፥ ነ ጋꬎን ደእያባ ኡባይነ ነ ማይዛት ሀች ጋካናዉ ሺሽዳባ ኡባይ ድኤትድ፥ ባብሎነ ቢታ ባና ጋላስ ያና፤ እያፐ አይብካ አተና።

\VS{18}ቃስ ነዉ የለታና፥ ነ አሾነ ነ ሱꬁ ግድዳ ነ አደ ናይት ድኤትድ ብድ፥ ባብሎነ ካዎ ጋꬎን ሹፋ ግድድ ኦꬃና’ ” ያግስ።


\par }{\PP \VS{19}ህዝቅያስ ዛሪድ፥ “ኔኒ ኦድዳ ጎዳ ቃላይ ሎኦ” ያግስ። ህዝቅያስ፥ “ታኒ ደእዳ ላይꬃን ሳሮይነ ዎፓተꬅ ዳና ግደነ” ያግድ ቆፕስ።


\par }{\SH ህዝቅያሳ ሀይቁዋ
\par }
{\R (2 ታር 32:32-33)

\par }{\PP \VS{20}ህዝቅያስ ሀንዳ ሀራባይ፥ እያ ምኖተꬃይነ ሃꬃ ዜርድ፥ ቢታ ግዶራ ሃ ካታማ ገልስዳባይ ይሁዳ ካዎታ ታርከ ማፃፋን ፃፈትስ።

\VS{21}ህዝቅያስ ሀይቅድ፥ ባ ማይዛታን ጋሄትስ፤ እያ በሳን እያ ናአይ ምናሰይ ካዎትስ።




\par }\Chap{21}{\SH ይሁዳ ካዋ ምናሰ
\par }
{\R (2 ታር 33:1-20)

\par }{\PP \VerseOne{1}ምናሰይ ካዎትያ ዎደ እያዉ ላይꬅ ታማነ ናምአ፤ እ የሩሳላመን እሻታማነ እቻሹ ላይꬅ ካዎትስ፤ እያ አየ ሱንꬃይ ሄፍሴቦ።


\par }{\PP \VS{2}ጎዳይ እስራኤለ አሳ ስንꬃፈ ጎድድ ከስዳ አሳታ ደኡዋ ዎጋ ካልድ፥ ምናሰይ ጎዳ ስንꬃን ኢታባ ኦꬅስ።

\VS{3}እያ አዋይ ህዝቅያስ ላልዳ፥ ꬎቃ ጎይኖ በሳታ እ ዛረድ ኬፅስ፤ እስራኤለ ካዎይ አካብ ኦꬅዳይሳዳ፥ ባኣለ ፆሳስ ያርሾ በሳታነ አሼራ ፆሰ ምስለታ መꬍስ። ቃስ ሳሎ ፆልንቶታ ኡባ ጎይንስ፤ ኤንታና ሀጋዝስ።

\VS{4}ጎዳይ፥ “ታኒ ታ ሱንꬃ የሩሳላመን ፄግሳና” ያግድ ኦድዳ ፆሳ ኬꬃን ሀራ ፆሳታስ ያርሾ በሳታ ጊግስስ።

\VS{5}ፆሳ ኬꬃን ደእያ ናምኡ ዳባባታን ሳሎ ፆልንቶታ ኡባስ ያርሾ በሳታ ጊግስስ።

\VS{6}ባ ናኣ ታማ ግዶራ አꬅስ። እ ባ ሁጰን ብታንቾነ ሙሩንያ አስ ግድድ፥ ማሮታነ ሞይትለታ ዞረ ኦይችስ። ጎዳ ስንꬃን ዳሮ ኢታባ ኦꬅድ፥ እያ ሀንቀꬅስ።


\par }{\PP \VS{7}ማሰትድ ከይዳ አሼራ ፆሰ ምስልያ ኤህድ፥ ፆሳ ኬꬃ ግዶን ኤስስ። ሄ ፆሳ ኬꬃይ፥ ጎዳይ ዳዊታነ እያ ናኣ ሶሎሞነ፥ “እስራኤለ ዛረ ኡባ ግዶፈ ታኒ ዶርዳ ሀ ፆሳ ኬꬃን የሩሳላመን ታኒ ታ ሱንꬃ መርናዉ ፄግሳና።

\VS{8}እስራኤለ አሳ ታኒ ኪትዳ ኪታ ኡባነ ታ አይለይ ሙሰይ ኤንታዉ እምዳ ህግያ ኡባ ናግድ ኦꬅኮ፥ ታኒ ኤንታ ማይዛታስ እምዳ ቢታፈ ኤንታ ደንꬃዳ ꬋይስከ” ያግዳ ፆሳ ኬꬃ።

\VS{9}ሽን አሳይ ስኦናን እፅስ፤ ጎዳይ እስራኤለ አሳ ስንꬃፈ ꬋይስዳ ሀራ ካዎተꬃታፐ አꬍድ ኢታ ኦꬃና መላ ምናሰይ ኤንታ ባለꬅስ።


\par }{\PP \VS{10}ጎዳይ ባ አይለ ግድዳ ናበታ ባጋራ ሀይሳዳ ያግስ፤

\VS{11}“ይሁዳ ካዎይ ምናሰይ ሀ ቱና ኦሱዋ ኦꬅስ፤ ባፐ ካሰ ደእዳ አሞረ አሳ ኡባ ናጋራፐ አꬍያ ኢታ ናጋራ ኦꬅስ። ይሁዳ አሳ ባ መꬍዳ ኤቃ ምስልያ ጎይንስድ፥ ናጋራ ኦስስስ።

\VS{12}ጎዳይ፥ እስራኤለ ፆሳይ ሀይሳዳ ያጌስ፤ ‘ሄኮ፥ ስእያ አሳ ኡባ ሀይꬃስ ኢትያ ꬋዮ የሩሳላመ ቦላነ ይሁዳ ቦላ ኤሀና ሀናይስ።

\VS{13}ሳማረ ቦላ የግዳ ዋꬋ ዎዶሩዋ፥ የሩሳላመ ቦላ የጋና፤ አካባ ሶ አሳ ቦላ የድዳ ቱምብያ፥ የሩሳላመ ቦላ የዳና። እስ አስ ከረ ሜጭድ ጉፋንꬅድ መልሰይሳዳ፥ ታኒ የሩሳላመ ቁቻዳ ጉፋንꬃና።

\VS{14}ታ አሳፐ አትዳይሳታ ታኒ የጋ አጋና፤ ታኒ ኤንታ ኤንታ ሞርከታ ኩሸን አꬃዳ እማና። ኤንታ ሞርከት ኡባይ ኤንታ ኦይካናነ ቦንቃና።

\VS{15}ኤንታ ማይዛት ግብፀፈ ከዮሶፐ ሀች ጋካናዉ፥ ኤንቲ ታ ስንꬃን ኢታባ ኦꬅዳ ግሾነ ታና ሀንቀꬅዳ ግሾ፥ ታኒ ሀይሳ ኦꬃና’ ” ያግስ።


\par }{\PP \VS{16}ምናሰይ ይሁዳ አሳ፥ ጎዳ ስንꬃን ናጋራ ኦስስዳይሳ ቦላ ጉጅድ፥ ፅሎ አሳ ዎꬍስ፤ የሩሳላመ ጋፃፐ ጋፃ ጋካናዉ፥ ሱꬃን ኩንꬅስ።


\par }{\PP \VS{17}ምናሰይ ሀንዳ ሀራባይ፥ እ ኦꬅዳባይ፥ እ ኦꬅዳ ናጋራይ ይሁዳ ካዎታ ታርከ ማፃፋን ፃፈትስ።

\VS{18}ምናሰይ ሀይቅድ፥ ባ ማይዛታን ጋሄትስ፤ ባ ጋꬉዋ ማታን ደእያ ኦዛ ጋደን ሞገትስ፤ እያ በሳን እያ ናአይ አሞን ካዎትስ።


\par }{\SH ይሁዳ ካዋ አሞነ
\par }
{\R (2 ታር 33:21-25)

\par }{\PP \VS{19}አሞን ካዎትያ ዎደ፥ እያዉ ላይꬅ ላታማነ ናምአ፤ እ የሩሳላመን ናምኡ ላይꬅ ካዎትስ። እያ አየ ሱንꬃይ ማሱላሞ፤ እያ ዮፅባ አድያ ሀሩሰ ናአ።

\VS{20}እያ አዋይ፥ ምናሰይ ኦꬅዳይሳዳ፥ አሞነይካ ጎዳ ስንꬃን ኢታባ ኦꬅስ።

\VS{21}እ ባ አዋይ ሄመትዳ ኦግያን ሄመትስ፤ ባ አዋይ ኦꬅዳ ኤቃታስ እካ ኦꬅስ፤ ኤንታ ጎይንስ።

\VS{22}ጎዳ፥ ባ ማይዛታ ፆሳ አግስ፤ ጎዳ ኦግያን እ ሄመትቤና።


\par }{\PP \VS{23}አሞነ ሹማት እያ ቦላ ማቀትድ፥ ካዎ ጋꬎን እያ ዎꬍዶሶና።

\VS{24}ሄሳፈ ጉየ፥ ይሁዳ አሳይ ካዋ አሞነ ቦላ ማቀትዳ ኡባታ ዎꬍዶሶና። አሞነ በሳን እያ ናኣ እዮስያሳ ካዎꬅዶሶና።


\par }{\PP \VS{25}አሞን ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{26}አሞን ኦዛ ጋደን ባ ዱፉዋን ሞገትስ፤ እያ በሳን እያ ናአይ እዮስያስ ካዎትስ።




\par }\Chap{22}{\SH ይሁዳ ካዋ እዮስያሳ
\par }
{\R (2 ታር 34:1-2)

\par }{\PP \VerseOne{1}እዮስያስ ካዎትያ ዎደ፥ እያዉ ላይꬅ ሆስፑና፤ እ የሩሳላመን ሀስታማነ እስ ላይꬅ ካዎትስ። እያ አየ ሱንꬃይ ይድዳ፤ እያ ባፁሮታ አድያ አዳያ ናአ።
\XREF{}{{\XO 22:1 }{\XT{ኤርም 3:6.}}}

\VS{2}እዮስያስ ጎዳ ስንꬃን ሱረባ ኦꬅስ፤ ኡሻች ሀድርስ ጎና ባ ማይዛ ዳዊታ ኦግያን ሄመትስ።


\par }{\SH ህገ ማፃፋይ በንትስ
\par }
{\R (2 ታር 34:8-28)

\par }{\PP \VS{3}ካዎይ እዮስያስ ባ ካዎትዳ ታማነ ሆስፑንꬆ ላይꬃን፥ ማሱላማ ናኣ ናኣ፥ ኤዛላሳ ናኣ፥ ዋና ፃፍያ ሳፋና፥ ፆሳ ኬꬃን ሀይሳዳ ያግድ ኪትስ።

\VS{4}“አሳይ ፆሳ ኬꬅ ኤህን፥ ፆሳ ኬꬃ ፐንግያ ናገይሳት አሳፐ ሺሽዳ ሚሽያ ታይባናዳ፥ ካህነ ሀላቃ ካልቀኮ ባ።

\VS{5}ካህነ ሀላቃይ ሚሽያ ፆሳ ኬꬃ ኦራꬃናዉ ሀላቃታስ እማና መላ ኦዳ። ኤንትካ ፆሳ ኬꬃ ኦራꬅያ ኦሳንቾታስ፥

\VS{6}አናፀታስ፥ ግምበይሳትስነ ሹቹ ማሰይሳታስ ቃንፆ። ቃስ ፆሳ ኬꬃ ኦራꬃናዉ፥ ምꬅነ ቆኤትዳ ሹቹ ሻመይሳታስ ቃንፆ።

\VS{7}ኦሱዋ አዋተꬃን ፄለይሳት አማንꬅያ አስ ግድያ ግሾ፥ ኤንታ ኩሸን ገልዳ ሚሽያን አይ አይ ኦꬅዳኮ፥ ኤንታ ኦይቻናዉ ኮሸና”\XREF{}{{\XO 22:7 }{\XT{2 ካዎ 12:15.}}} ያግስ።


\par }{\PP \VS{8}ሄሳፈ ጉየ፥ ካህነ ሀላቃይ ካልቀይ ዋና ፃፍያ ሳፋናኮ፥ “ህገ ማፃፋ ፆሳ ኬꬃን ደማስ” ያግስ። ማፃፋ ሳፋናስ እምን ሳፋን ኤክድ ናባብስ።


\par }{\PP \VS{9}ዋና ፃፈይ ሳፋን ካዋኮ ብድ፥ “ፆሳ ኬꬃን ደእያ ሚሽያ ነ ሹማት ኤክድ፥ ፆሳ ኬꬃ ኦራꬃናዉ ሀላቃታስ እምዶሶና” ያግስ።

\VS{10}ካልድ፥ ዋና ፃፈይ ሳፋን፥ “ካህነይ ካልቀይ ታዉ እምዳ ማፃፋ ሀይሳ በአ” ያግድ ካዋ ስንꬃን ማፃፋ ናባብስ።


\par }{\PP \VS{11}ናባብን ካዎይ ህገ ማፃፋን ደእያ ቃላ ስእዳ ዎደ፥ አዛንድ ባ ማኡዋ ዳክስ።

\VS{12}ካዎይ፥ ካህንያ ካልቀ፥ ሳፋና ናኣ አክቃማ፥ ምክያሳ ናኣ አክቦራ፥ ዋና ፃፍያ ሳፋናነ ካዋ ኦሳንቹዋ አሳያ ሀይሳዳ ያግድ ኪትስ።

\VS{13}“ብድ፥ ታ ግሾ፥ ሀ አሳ ግሾነ ይሁዳ ኡባ ግሾ፥ ሀ በንትዳ ማፃፋ ቃላባ አነ ጎዳ ኦይችተ። ኑኒ ፃፈትዳ ኡባባ ኦꬃናዉ፥ ኑ ማይዛት ሀ ማፃፋ ቃላስ ኪተትቦና ግሾ፥ ኑ ቦላ ሱልዳ ጎዳ ሀንቆይ ዳሮ” ያግስ።


\par }{\PP \VS{14}ያግን ካህነይ ካልቅያስ፥ አክቃም፥ አክቦር፥ ሳፋንነ አሳይ ማጫ ናብዉ ህልዳና ኦይቻናዉ ብዶሶና። ህልዳና ሀርሃሳ ናኣ ትቅዋ ናአ፥ ፆሳ ኬꬃ ማኡዋ ናግያ ሳሌማ ማቾ። እያ የሩሳላመን ናምአንꬆ ጉታን ደአውሱ። ሄ ብዳ አሳት ኢራ ኦደትዶሶና።


\par }{\PP \VS{15}ህልዳና፥ “ጎዳይ እስራኤለ ፆሳይ ሀይሳዳ ያጌስ፤ ህንተና ታኮ ኪትዳ አድያስ ኦድተ።

\VS{16}ጎዳይ ሀይሳዳ ያጌስ፤ ‘ይሁዳ ካዎይ ናባብዳ ማፃፋን ፃፈትዳ ኢታ ቃላ ኡባ ታኒ ሀ በሳኒኔ ኢያን ደእያ አሳ ቦላ ኤሀና ሀናይስ።

\VS{17}ኤንቲ ታና አግድ፥ ሀራ ፆሳታስ እፃነ ጩይስዶሶና፤ ኤንቲ ባንታ ኩሸን ኦꬅዳባ ኡባን ታና ሀንቀꬅዶሶና። ሄሳ ግሾ፥ ታ ሀንቆይ ሀ በሳ ቦላ ኤፅስ፤ ቶአናዉ ዳንዳኤና’ ያጌስ።

\VS{18}ጎዳ ኦይቻናዉ ህንተና ኪትዳ ካዋኮ ሀይሳዳ ያግተ፤ ‘ጎዳይ እስራኤለ ፆሳይ ኔኒ ስእዳ ቃላባ ሀይሳዳ ያጌስ።

\VS{19}ታኒ ሀ በሳኒኔ ኢያን ደእያ አሳ ባደꬃስነ ꬋዮስ አꬃዳ እማና ግዳ ቃላ ስእዳ ዎደ፥ ነ ዎዛናይ ሹግን፥ ታ ስንꬃን ነና ካዉሽዳ ግሾነ ነ ማኡዋ ዳካዳ፥ ታ ስንꬃን ዬክዳ ግሾ፥ ታኒ ነ ዎሳ ስአስ።

\VS{20}ሄሳ ግሾ፥ ታኒ ነና ሳሮን ነ ማይዛታን ጋꬃና፤ ኔኒ ሳሮ ሞገታና። ታኒ ሀ በሳኒኔ ኢያን ደእያ አሳ ቦላ ኤሀና ኢታባ ነ አይፈይ በኤና’ ያጌስ” ያጋሱ። ኤንቲ ብድ፥ ሀ ኦደትዳባ ካዋስ ኦድዶሶና።




\par }\Chap{23}{\SH እዮስያስ ኤቃ ጎይኖ ꬋይስስ
\par }
{\R (2 ታር 34:3-7፥ 29-33)

\par }{\PP \VerseOne{1}ካዎይ እዮስያስ ይሁዳ ጭማታነ የሩሳላመ ጭማታ ኡባ ሺሽስ።

\VS{2}ካዎይ ፑደ ፆሳ ኬꬅ ከይስ፤ ይሁዳ አሳይ፥ የሩሳላመን ደእያ አሳይ፥ ካህነትነ ናበት፥ ጉꬃፈ ግታ ጋካናዉ ኡባይ እያራ እስፈ ፑደ ፆሳ ኬꬅ ከይዶሶና። ፆሳ ኬꬃፈ በንትዳ ጫቆ ቃላ ማፃፋ ኡባ ካዎይ ኤንታዉ ናባብስ።

\VS{3}ካዎይ ቱሳ ማታን ኤቅድ፥ ኤንቲ ጎዳ ኦግያን ሄመታናነ፥ እያ ህግያ፥ እያ ዎጋነ እያ ኪታ ኩመꬃ ዎዛናንነ ኩመꬃ ቆፋን ናጋናዉ፥ ቃስ ሀ ማፃፋን ፃፈትዳ ጫቁዋ ኦꬃናዉ ጎዳ ስንꬃን ጫቅስ። አሳ ኡባይካ እያራ ጫቅዶሶና።


\par }{\PP \VS{4}ካዎይ ካህነ ሀላቃ ካልቀ፥ እያፐ ጋርሳራ ደእያ ካህነታነ ፐንገ ናገይሳታ ባኣለ፥ አሼራነ ሳሎ ፆልንቶታ ጎይናናዉ ጊግስዳ ሚሸታ ኡባ ፆሳ ኬꬃፈ ከሳናዳ ኪትስ። ካዎይ ሄሳታ የሩሳላመፐ ጋፃ ከስድ፥ ቀድሮና ዛንጋራን ፁግድ፥ ብዱዋ ቤተለ ኤፍስ።


\par }{\PP \VS{5}ይሁዳ ካታማታንነ የሩሳላመ ዩሹዋን ደእያ ꬎቃ ጎይኖ በሳ ኡባን እፃነ ጩይሳናዉ ይሁዳ ካዎት ሱንꬅዳ ኤቃታ ካህነታ ኡባ ኦሶፐ ከስስ። ባኣለስ፥ አዋስ፥ አጌናስ፥ ፆልንቶታስነ ሳሎን ደእያ ሀራ መተꬃታስ እፃነ ጩይሰይሳታ ኡባ ድግስ።


\par }{\PP \VS{6}አሼራ ፆሰ ምስልያ ፆሳ ኬꬃፈ ከስድ፥ የሩሳላመ ካታማፐ ጋፃ ኤፍድ፥ ቀድሮና ዛንጋራ ኤፍድ፥ ያን ፁግስ። ፁገትዳይስ ጋጭድ፥ ꬊለ ከስስ፤ ባና ደርያ ዱፎ ቦላ ላልስ።


\par }{\PP \VS{7}ፆሳ ኬꬃ ግዶን ጎይኖ ዎጋ ኦꬅድ፥ አደይ አደራ ላይማትያ ኬꬃታ ላልስ፤ ሄ ኬꬃታን ማጫሳት አሼራ ኤቄስ ገሸ ሱቆሶና።


\par }{\PP \VS{8}እዮስያስ ካህነታ ኡባ ይሁዳ ካታማታፐ ኤህድ፥ ካሰ ካህነት እፃነ ጩይስያ ꬎቃ ጎይኖ በሳታ፥ ግብአፐ ብድ በርሳበ ጋካናዉ ደኤይሳታ ቱንስስ። ካታማ ሃርያ እያሱ ፐንግያፈ ሀድርሳ ባጋራ ደእያ ꬎቃ ጎይኖ በሳካ ላልስ።

\VS{9}ꬎቃ ጎይኖ በሳ ካህነት የሩሳላመን ጎዳ ያርሾ በሳ ፑደ ዮኮና፤ ሽን ኤንቲ ሀራ ካህነታራ እስፈ እርሾይ ገልቦና ዳቦ ሞሶና።


\par }{\PP \VS{10}ካዎይ እዮስያስ ሄኖማ ዛንጋራን ደእያ ቶፈታ ያርሾ በሳ ቱንስስ። ሞሎካ ፆሳስ እስ አስካ ባ አደ ናኣ ዎይካ ማጫ ናአ ታማ ግዶራ አꬆና መላ ድግስ።
\XREF{}{{\XO 23:10 }{\XT{ሌወ 18:1፤ ኤርም 7:31፤ 19:1-6፤ 32:35.}}}


\par }{\PP \VS{11}ይሁዳ ካዎት ፆሳ ኬꬃ ገልያ ፐንግያን አዋስ ዱማይድ ዎꬅዳ ፓራታ ድግስ። አዋ ፓራት ናታን-መለካ ሀላቃ ክፍልያ ማታን ደእያ ዳባባን ደኦሶና። ሄሳፈ ጉየ፥ አዋስ ዱማይድ ዎꬅዳ ፓራ ጋረታ እዮስያስ ታማን ፁግስ።


\par }{\PP \VS{12}አካዛ ኬꬃ ፖቅያ ቦላ ይሁዳ ካዎት ጊግስዳ ያርሾ በሳታን ምናሰይ ፆሳ ኬꬃን ደእያ ናምኡ ዳባባታ ግዶን ጊግስዳ ያርሾ በሳታ ካዎይ እዮስያስ ላልስ። ኤንታ ሄ በሳፈ ድግድ ትንቸረꬅድ፥ ቀድሮና ዛንጋራን ሆልስ።
\XREF{}{{\XO 23:12 }{\XT{2 ካዎ 21:5፤ 2 ታር 33:5.}}}


\par }{\PP \VS{13}ካዎይ የሩሳላመ ካታማፐ ዶሎሀ ባጋራ፥ ቱናተꬃ ዙማፐ ዱገሀ ባጋን ደእያ ꬎቃ ጎይኖ በሳታ ቱንስስ። ሄ ꬎቃ በሳት እስራኤለ ካዎይ ሶሎሞነይ፥ ቱና ፆሳታ፥ ስዶና ፆሰ አስታሮቶ፥ ሞአበ ፆሳ ካሞሻነ አሞነ ፆሳ ሞሎካ ጎይናናዉ ጊግስዳ ꬎቃ በሳታ።

\VS{14}ካዎይ እዮስያስ ጎይኖ ሹቻ ቱሳታካ መንረꬅድ፥ አሼራ ፆሰ ምስለታካ ቃንፀረꬅስ። ኤንቲ ኤቅዳ በሳን ሀይቅዳ አሳ መቀꬅ ኩንꬅስ።


\par }{\PP \VS{15}እስራኤለ አሳ፥ ናጋራ ኦስስዳ ናባፃ ናአይ እዮርባም ቤተለን ꬎቃ በሳን ጊግስዳ ያርሾ በሳ ካዎይ እዮስያስ ላልስ። ላልድ ሄ ያርሾ በሳ ሹቻታካ መንረꬅድ፥ ꬊለ ከስስ፤ አሼር ምስልያካ ፁግስ።

\VS{16}ሄሳፈ ጉየ፥ እዮስያስ ዩሹዋ ፄልድ፥ ዙማ ላንቀን ደእያ ዱፎታ በእስ፤ መቀꬃታ ዱፎታፐ ከስድ፥ ያርሾ በሳ ቦላ ዎꬅድ፥ ታማን ፁግስ። ያትድ ያርሾ በሳ ቱንስስ። ሄስ ሀንዳይ ፆሳ አስ ካሰ አዋጅዳ ጎዳ ቃላ ማራና።

\VS{17}ሄሳፈ ጉየ ካዎይ፥ “ሀ በንተይስ ኦደ ዱፎ?” ያግድ ኦይችስ።

\par }{\PP ቤተለ አሳይ፥ “ይሁዳፐ ይድ፥ ቤተለ ያርሾ በሳ ቦላ ሀእ ኔኒ ኦꬅዳባይ ፖለታናይሳ ካሰትድ ኦድዳ ናብያ ዱፎ” ያግዶሶና።
\XREF{}{{\XO 23:17 }{\XT{1 ካዎ 13:30-32.}}}


\par }{\PP \VS{18}ካዎይ፥ “ደኦ ጊተ፤ ኦንካ እያ መቀꬃ ሀይሳፈ ቃꬆፎ” ያግስ። ሄሳ ግሾ፥ ሳማረፐ ይዳ ናበት አድያ መቀꬃራ እስፈ እያ መቀꬃ ቦቾና አጋግዶሶና።


\par }{\PP \VS{19}እስራኤለ ካዎት ሳማረ ካታማታን ኦስስድ፥ ጎዳ ሀንቀꬅዳ፥ ꬎቃ ጎይኖ በሳታ እዮስያስ ድግስ፤ ቤተለን ኦꬅዳይሳዳ፥ ኤንታ ቦላካ ኦꬅስ።

\VS{20}እ ጎይኖ ꬎቃ በሳን ኦꬅያ ካህነታ ኡባ ያርሾ በሳ ቦላ ዎꬍስ፤ ቃስ ሄ ያርሾ በሳ ቦላ አሳ መቀꬃ ፁግስ። ሄሳ ኡባ ኦꬅድ፥ የሩሳላመ ስምስ።


\par }{\SH እዮስያስ ፓስካ ባኣለ ቦንችስ
\par }
{\R (2 ታር 35:1-19)

\par }{\PP \VS{21}ካዎይ አሳ ኡባ፥ “ሀ ጫቆ ማፃፋን ፃፈትዳይሳዳ ጎዳስ፥ ህንተ ፆሳስ ፓስካ ባኣለ ቦንችተ” ያግድ ኪትስ።

\VS{22}እስራኤለ ሃርያ ዳይናታ ዎደፐ ዶምድ፥ እስራኤለ ካዎታ ዎደነ ይሁዳ ካዎታ ዎደ ኡባን ሀይሳ መላ ፓስካ ባኣለ ኩመꬅ ቦንቸት ኤረና።

\VS{23}ሽን ካዎይ እዮስያስ ካዎትዳ ታማነ ሆስፑንꬆ ላይꬃን የሩሳላመ ካታማን ጎዳ ቦንቻናዉ ፓስካ ባለይ ቦንቸትስ።


\par }{\PP \VS{24}ካህነ ሀላቃይ ካልቅያስ ፆሳ ኬꬃን በንትዳ ማፃፋን ፃፈትዳ ህግያ ቃላ ምንꬃናዳ፥ ቱና አያና ፄገይሳታነ ማሮታ፥ ሶ ግዶ ኤቃ ምስለታ፥ ኤቃ ሚሸታነ ይሁዳ ቢታንነ የሩሳላመ ካታማን በንትዳ ሀራ እፀትዳባታ ኡባ እዮስያስ ꬋይስስ።

\VS{25}ሙሰ ህግያዳ ባ ኩመꬃ ዎዛናን፥ ባ ኩመꬃ ሸምፑዋንነ፥ ባ ኩመꬃ ዎልቃን ጎዳኮ ስምዳ እዮስያሳ መላ ካዎይ፥ እያፐ ካሰ ግድን፥ እያፐ ጉየ ደንድቤና።


\par }{\PP \VS{26}ምናሰይ ጎዳ ሀንቀꬃናዉ ኦꬅዳ ኢታ ኦሶ ኡባ ግሾ፥ ጎዳይ ይሁዳ ቦላ ሀንቀትዳ ባ ሸንያፐ ስምቤና።

\VS{27}ጎዳይ፥ “ታኒ እስራኤለ ታ ስንꬃፈ ድግዳይሳዳ፥ ይሁዳካ ታ ስንꬃፈ ድጋና፤ ታኒ ዶርዳ ካታማ፥ የሩሳላመነ ‘ታ ሱንꬃይ ሀይሳን ዳና’ ግዳ ሀ ኬꬃ ድጋና” ያግስ።


\par }{\SH እዮስያሳ ካዎተꬃ ዉርሰꬃ
\par }
{\R (2 ታር 35:20—36:1)

\par }{\PP \VS{28}እዮስያስ ሀንዳ ሀራባይነ እ ኦꬅዳባይ ኡባይ ይሁዳ ካዎታ ታርከ ማፃፋን ፃፈትስ።

\VS{29}እዮስያሳ ዎደ ግብፀ ካዎይ ናኮይ፥ አሶረ ካዋ ኦላን ማዳናዉ ኤፍራፂሳ ሻፋ ብስ። ካዎይ እዮስያስ እያራ ኦለታናዉ ባ ኦላንቾታ ኤክድ ከይስ። ሽን ካዎይ ናኮይ እያራ ማግዶን ጋሄትድ፥ እያ ዎꬍስ።

\VS{30}አይለት እያ አሀ ፓራ ጋረ ቦላ ዎꬅድ፥ ማግዶፐ የሩሳላመ ኤህድ፥ እያ ቡዞ ዱፉዋን ሞግዶሶና። ሄ ቢታ አሳይ እዮስያሳ ናኣ እዮአካዛ ዶርድ፥ እያ አዋ በሳን እያ ትይድ ካዎꬅዶሶና።


\par }{\SH ይሁዳ ካዋ እዮአካዛ
\par }
{\R (2 ታር 36:2-4)

\par }{\PP \VS{31}እዮአካዝ ካዎትያ ዎደ፥ ላይꬅ እያዉ ላታማነ ሄꬓ፤ እ የሩሳላመን ሄꬑ አጌና ካዎትስ። እያ አየ ሱንꬃይ ሀሙፃሎ፤ እያ ልብና ካታማ ደእያ ኤርምያሳ ናአ።

\VS{32}እያ ማይዛት ኦꬅዳይሳዳ፥ እዮአካዝ ጎዳ ስንꬃን ኢታባ ኦꬅስ።

\VS{33}እዮአካዝ የሩሳላመን ካዎተናዳ ግብፀ ካዎይ ናኮይ ሀማታ ቢታን እርብላን እያ ቃችድ ሄꬑ ሙኩሉነ ኦይዱ ፄቱ ክሎ ግራመ ዴፅያ ብራነ ሀስታማነ ኦይዱ ክሎ ግራመ ዴፅያ ዎርቃ ይሁዳ አሳ ጊርስስ።

\VS{34}ካዎይ ናኮይ እዮስያሳ ናኣ ኤልያቄመ እያ አዋ በሳን ካዎꬅስ፤ እያ ሱንꬃ እዮአቄማ ያግድ ላምስ። ሽን እዮአካዛ ግብፀ ኤፍን፥ እ ያን ሀይቅስ።
\XREF{}{{\XO 23:34 }{\XT{ኤርም 22:11-12.}}}


\par }{\SH ይሁዳ ካዋ እዮአቄማ
\par }
{\R (2 ታር 36:5-8)

\par }{\PP \VS{35}እዮአቄም፥ ካዎይ ናኮይ ኦይችዳ ብራነ ዎርቃ ጊራ እያዉ እሚስ። ሄ ጊራ ቃንፃናዉ እዮአቄም ሄ ቢታ አሳይ ደምያ ኬና ብራፐነ ዎርቃፈ ጊራ ሺሽስ።


\par }{\PP \VS{36}እዮአቄም ካዎትያ ዎደ ላይꬅ እያዉ ላታማነ እቻሻ፤ እ የሩሳላመን ታማነ እስ ላይꬅ ካዎትስ። እያ አየ ሱንꬃይ ዛብዶ፤ እያ ሩማ ካታማን ደእያ ፓዳያ ናአ።
\XREF{}{{\XO 23:36 }{\XT{ኤርም 22:18-19፤ 26:1-6፤ 35:1-19.}}}

\VS{37}እዮአቄም ባ ማይዛት ኦꬅዳይሳዳ፥ ጎዳ ስንꬃን ኢታባ ኦꬅስ።




\par }\Chap{24}{\PP \VerseOne{1}እዮአቄማ ዎደ ባብሎነ ካዎይ ናቡካዳናፆር ይሁዳ ቦላ ደንድስ። እዮአቄም እያዉ ሄꬑ ላይꬃ ሃረትዳፐ ጉየ፥ ናቡካዳናፆራ ቦላ ማካልስ።
\XREF{}{{\XO 24:1 }{\XT{ኤርም 25:1-38፤ ዳነ 1:1-2.}}}

\VS{2}ጎዳይ ካልዳወታ ፓኖታ፥ ሶረ ፓኖታ፥ ሞአበ ፓኖታነ አሞነ ፓኖታ እዮአቄማ ቦላ የድስ፤ ባ አይለታ ናበታ ባጋራ ጎዳይ ካሰ ኦድዳይሳዳ፥ ይሁዳ ቢታ ꬋይሳናዳ ሀይሳታ የድስ።

\VS{3}ካዎይ ምናሰይ ኦꬅዳ ናጋራ ጋሶን ጎዳይ ይሁዳ አሳ ባ ስንꬃፈ ድጋናዉ ሀ ꬋዩዋ የድስ።

\VS{4}እ ፅሎ አሳ ሱꬁ ጉስድ፥ የሩሳላመን ኩንꬅዳ ግሾ፥ ጎዳይ ምናሰስ ሄ ናጋራ አቶ ጋናዉ ኮይቤና።


\par }{\PP \VS{5}እዮአቄም ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ።

\VS{6}እዮአቄም ሀይቅድ፥ ባ ማይዛታ ጋክስ፤ እያ በሳን እያ ናአይ ዮአክን ካዎትስ።

\VS{7}ግብፀ ካዎይ ናምአንꬆ ባ ቢታፈ ደንድድ፥ ኦላስ ይቤና፤ ግብፀ ሻፋፐ ዶምድ፥ ብድ ኤፍራፂሳ ሻፋ ጋካናዉ፥ ግብፀ ካዎይ ሃርዳ ቢታ ኡባ ባብሎነ ካዎይ ኤክስ።


\par }{\SH ይሁዳ ካዋ ዮአክና
\par }
{\R (2 ታር 36:9-10)

\par }{\PP \VS{8}ዮአክን ካዎትያ ዎደ ላይꬅ እያዉ ታማነ ሆስፑና፤ ዮአክን፥ የሩሳላመን ሄꬑ አጌና ካዎትስ። እያ አየ ሱንꬃይ ናስታ፤ እያ የሩሳላመ አድያ ኤልናታና ናአ።

\VS{9}ዮአክን ባ አዋይ ኦꬅዳይሳዳ፥ ጎዳ ስንꬃን ኢታባ ኦꬅስ።


\par }{\PP \VS{10}ሄ ዎደ ባብሎነ ካዋ ናቡካዳናፆራ ኦላንቾት የሩሳላመ ይድ፥ ካታማ ተቅዶሶና።

\VS{11}ባብሎነ ካዎይ ናቡካዳናፆር ሄ ካታማ ይስ።

\VS{12}ይሁዳ ካዎይ እዮአክና፥ እያ አይያ፥ እያ አይለት፥ እያ ሀላቃትነ ካዎ ጋꬎ ሹማት ኡባይ ባብሎነ ካዋስ ኩሸ እምዶሶና።
\XREF{}{{\XO 24:12 }{\XT{ኤርም 22:24-30፤ 24:1-10፤ 29:1-2.}}}

\par }{\PP ዮአክን ካዎትዳ ሆስፑንꬆ ላይꬃን፥ ባብሎነ ካዎይ ዮአክና ቃችስ።

\VS{13}ፆሳ ኬꬃነ ካዎ ጋꬎን ደእያ ሻሉዋ ኡባ ሄ በሳፈ ደንꬅድ ኤፍስ። ጎዳይ ካሰ ኦድዳይሳዳ ካዎይ ሶሎሞነይ ፆሳ ኬꬃን ጊግስዳ ዎርቃ ሚሸታ ኡባ ባብሎነ ካዎይ ቃንፀረꬅስ።

\VS{14}ናቡካዳናፆር የሩሳላመ አሳ፥ ሀላቃታ ኡባ፥ ኦላንቾታ ኡባ፥ ኩሸ ሂላንቾታነ ብራታ ቆፀይሳታ ኡባ፥ 10,000 አሳ የሩሳላመፐ ድእድ ኤፍን፥ ቢታን ማንቆ አሳ ፃላል አትስ።


\par }{\PP \VS{15}ናቡካዳናፆር እዮአክና ድእድ፥ እያ አይዉ፥ እያ ማቸታ፥ እያ ሞርናትነ ቢታን ደእያ ግታ አሳ ኡባ ባብሎነ ኤፍስ።
\XREF{}{{\XO 24:15 }{\XT{ህዝ 17:12.}}}

\VS{16}ሄ አሳፐ 7,000 አሳት ኦላንቾታ፤ 1,000 አሳት ዱማ ዱማ ኩሸ ሂላንቾታ፤ ኤንቲ ኡባይ ምኖነ ኦላ ኦለታናዉ ዳንዳኤይሳታ።

\VS{17}ሄሳፈ ጉየ፥ ባብሎነ ካዎይ ዮአክና በሳን እያ አዋ እሻ ማታና ካዎꬅስ፤ እያ ሱንꬃ ሰደቅያሳ ያግድ ላምስ።
\XREF{}{{\XO 24:17 }{\XT{ኤርም 37:1፤ ህዝ 17:13.}}}


\par }{\SH ይሁዳ ካዋ ሰደቅያሳ
\par }
{\R (2 ታር 36:11-12፤ ኤርም 52:1-3)

\par }{\PP \VS{18}ሰደቅያስ ካዎትያ ዎደ፥ ላይꬅ እያዉ ላታማነ እስኖ፤ እ ታማነ እስ ላይꬅ የሩሳላመን ካዎትስ። እያ አየ ሱንꬃይ አምፃሎ፤ እያ ልባና ካታማን ደእያ ኤርምያሳ ናአ።
\XREF{}{{\XO 24:18 }{\XT{ኤርም 27:1-22፤ 28:1-17.}}}

\VS{19}እዮአቄም ኦꬅዳይሳዳ፥ ሰደቅያስ ጎዳ ስንꬃን ኢታባ ኦꬅስ።

\VS{20}ጎዳይ ሀንቀትዳ ግሾ፥ የሩሳላመ አሳ ቦላነ ይሁዳ አሳ ቦላ ሀይስ ሀንስ፤ ዉርሰꬃን ኤንታ እ ባ ስንꬃፈ ድግስ።

\par }{\PP ሰደቅያስ ባብሎነ ካዋ ቦላ ማካልስ።
\XREF{}{{\XO 24:20 }{\XT{ህዝ 17:15.}}}




\par }\Chap{25}{\PP \VerseOne{1}ሰደቅያስ ካዎትዳ ኡዱፉንꬆ ላይꬅ፥ ታማንꬆ አጌናን፥ ታማንꬆ ጋላስ፥ ባብሎነ ካዎይ ናቡካዳናፆር ባ ኦላንቾታ ኡባ ኤክድ፥ የሩሳላመ ተቅስ፤ እያ ዩሹዋን ቢታ ዶርድ ተቅስ።
\XREF{}{{\XO 25:1 }{\XT{ኤርም 21:1-10፤ 34:1-5፤ ህዝ 24:2.}}}

\VS{2}ሰደቅያስ ካዎትዳ ታማነ እስንꬆ ላይꬅ ጋካናዉ፥ ካታማይ ተቀትድ ጋምእስ።


\par }{\PP \VS{3}ሄሳ ጋሶን ቢታን ኮሽ ሱልን፥ ሄ ላይꬅ ኦይዳንꬆ አጌናን፥ ኡዱፉንꬆ ጋላሳን አሳስ ምያባይ ꬋይስ።

\VS{4}ካታማ ዩሾ ግምበይ እስ ባጋራ መቅን፥ ካልዳወት ዩይ አꬍድ ናግኮካ፥ ይሁዳ ካዋ ኦላንቾት ኩመꬅ ቃማ ካዎ ጋደ ኤፍያ ኦግያ ኦይክድ፥ ናምኡ ድርሳ ግምበት ጋሄትያ ፐንግያራ ከይድ ባቃትዶሶና። ኤንቲ ዮርዳኖሰ ድልባኮ ስሚድ ባቃትዶሶና።
\XREF{}{{\XO 25:4 }{\XT{ህዝ 33:21.}}}

\VS{5}ሽን ባብሎነ ኦላንቾት ካዋ የደꬅድ፥ እያርኮ ደምባ ጋꬅሸ ኦይክዶሶና። እያ ኦላንቾት ኡባይ እያፐ ሻከትድ ላለትዶሶና።

\VS{6}ሄሳፈ ጉየ፥ ኤንቲ እያ ራብላ ካታማን ደእያ ናቡካዳናፆራኮ ኤፍዶሶና። ባብሎነ ካዎይ ሰደቅያሳ ቦላ ፕርድስ።

\VS{7}ሰደቅያሳ ናይታ፥ ሰደቅያስ ፄልሽን ዎꬍዶሶና። እያ አይፈታ ዎጭ ከስድ፥ ሳንꬃላታን ቃችድ፥ ባብሎነ ቢታ ኤፍዶሶና።
\XREF{}{{\XO 25:7 }{\XT{ህዝ 12:13.}}}


\par }{\SH ፆሳ ኬꬃ ላለተꬅ
\par }
{\R (ኤርም 52:12-33)

\par }{\PP \VS{8}ናቡካዳናፆር ባብሎነን ካዎትዳ ታማነ ኡዱፉንꬆ ላይꬃን፥ እቻሻንꬆ አጌናን፥ ላፑንꬆ ጋላሳን፥ ካዋ ሞርናታፐ እሶይ፥ ካዋ ናገይሳታ ሀላቃይ ናቡዛርዳን የሩሳላመ ገልስ።

\VS{9}ፆሳ ኬꬃ፥ ካዎ ጋꬎነ የሩሳላመን ደእያ ኬꬃ ኡባ፥ ግታ ኬꬅ ጌተትያ ኡባ ፁግስ።

\VS{10}ባብሎነ ኦላንቾት ኡባይ ካዋ ናገይሳታ ሀላቃ ኪታን የሩሳላመ ካታማ ዩሹዋን ደእያ ድርሳ ግምብያ ኡባ ላልዶሶና።

\VS{11}ናቡዛርዳን ካታማንነ ይሁዳን አትዳ አሳታ፥ ካድድ ባብሎነ ኦላንቾታን ጋሄትዳ አሳታ ኡባ ኦይክድ፥ ድእድ ኤፍስ።

\VS{12}ሽን ናቡዛርዳን ዉርሰꬃ ማንቆታፐ ጉꬃታ ዎይነ ቶካናዳነ ጋደ ጎያናዳ ይሁዳን አሽስ።


\par }{\PP \VS{13}ባብሎነ አሳት ፆሳ ኬꬃን ደእያ ናሰ ብራታፐ መꬍዳ ቱሳታ፥ ጫና ጋረታነ ግታ ከረታ መንረꬅዶሶና፤ ናሰ ብራታ ኡባ ባብሎነ ኤፍዶሶና።
\XREF{}{{\XO 25:13 }{\XT{1 ካዎ 7:15-26፤ 2 ታር 3:15-17.}}}

\VS{14}ከረታ፥ አካፋታ፥ ፆምፐ ፄራ ፕትያባታ፥ ጭልፓታነ ያርሾ ዎደ ጎኤትያ ናሰ ብራታ ሚሸታ ኡባ ኤፍዶሶና።
\XREF{}{{\XO 25:14 }{\XT{1 ካዎ 7:45፤ 2 ታር 4:16.}}}

\VS{15}ካዋ ናገይሳታ ሀላቃይ ናቡዛርዳን ዎርቃፈ ኦሰትዳ ሚሸታ ዎርቃꬆ፥ ብራፐ ኦሰትዳ ሚሸታ ብራꬆ ኦꬅ ኤክድ፥ እፃነ ጩይስያ ሻተታነ ፃሮታ ኡባ ኤፍስ።

\VS{16}ካዎይ ሶሎሞነይ ፆሳ ኬꬃ ኦሶስ ጊግስዳ ናምኡ ቱሳታ፥ ግታ ከረታነ ጫና ጋረታ፥ ናሰ ብራታ ምዛነን ልካናዉ ዳንዳኤትቤና።

\VS{17}ናምኡ ቱሳት እስ መላ ግድድ፥ እሱዋ እሱዋ ጌሳይ ታማነ ሆስፑን ዋꬋ፤ ቃስ እስ እስ ቱሳ ሁጰን ደእያ ጉምቦት ሄꬑ ዋꬋ አዱሰ። ሄ ጉምቦታ ዩሾይ ናሰ ብራታ ግተንነ ኦሮማነ ቴራ ምስለን አሌቀትስ።


\par }{\SH ይሁዳ አሳ ድኤተꬅ
\par }
{\R (ኤርም 52:24-27)

\par }{\PP \VS{18}ካዋ ናገይሳታ ሀላቃይ ናቡዛርዳን፥ ካህነ ሀላቃ ሳራያ፥ እያ ካልያ ካህንያ ሶፎንያሳነ ፐንገ ናግያ ሀራ ሄꬑ አሳታ ኦይክስ።

\VS{19}ሄ ዎደይ ጋካናዉ፥ ካታማን ደእያ አሳፐ ይሁዳ ቶራ ሞጮና፥ ካዋ ዞረይሳታፐ እቻሹ አሳታ፥ ቶራ ሞጮናታ ፃፍያ፥ ኦላንቾታ ዶርያ ሀራ ኡሱፑን ታሙ አሳታ ኤፍስ።

\VS{20}ሀላቃይ ናቡዛርዳን ኤንታ ኡባ፥ ባብሎነ ካዋኮ ራብላ ካታማ ኤፍስ።

\VS{21}ባብሎነ ካዎይ ኤንታ ኡባ ሀማታ ቢታን ራብላ ካታማን ዎꬍስ። ሄሳዳ ሀንድ፥ ይሁዳ አሳይ ባንታ ቢታፈ ድኤትድ ብዶሶና።


\par }{\PP \VS{22}ካዎይ ናቡካዳናፆር ሳፋና ናኣ ናኣ፥ አክቃማ ናኣ ጎዶልያ ይሁዳን አትዳ አሳ ቦላ ሹምስ።

\VS{23}ኩሸ እምቦና ይሁዳ ቶራ ሞጮናትነ ኦላንቾት ሄሳ ስእዳ ዎደ፥ ምፅጳን ደእያ ጎዶልያራ ጋሄትዶሶና። ሄ ሀላቃት ናታና ናኣ እስማኤላ፥ ቃረያ ናኣ ዮሃና፥ ናፆፋ አድያ ታንሁመታ ናኣ ሳራያነ ማካታ አድያ ያዛና ናኣ።

\VS{24}ጎዶልያ ኤንታዉነ ኤንታ ኦላንቾታስ “ሀይሳታስነ ኤንታ ሀላቃታስ ያዮፍተ። ሀ ቢታን ደእተ፤ ባብሎነ ካዋስ ሃረትተ፤ ሄሳ ህንተ ኦꬅኮ ኡባባይ ህንተዉ እንጀታና” ያግድ ኤንታዉ ጫቅስ።


\par }{\PP \VS{25}ሽን ላፑንꬆ አጌናን፥ ካዎ ኮች ግድዳ ኤልሳማ ናኣ ናታና ናአይ እስማኤል ታሙ አሳራ ምፅጳ ብድ፥ ጎዶልያ፥ ይሁዳ አሳነ እያራ ደእያ ባብሎነ አሳ ኡባ ዎꬍስ።

\VS{26}ሄሳፈ ጉየ፥ ባብሎነ አሳስ ያይድ፥ ይሁዳ አሳይ፥ ጉꬅ ግት አቶናሽን፥ ቶራ ሞጮናት ኡባይ ግብፀ ቢታ ባቃትዶሶና።


\par }{\SH ዮአክን ቃሾፐ ብለተꬃ
\par }
{\R (ኤርም 52:31-34)

\par }{\PP \VS{27}ዮአክን ድኤትድ ብዳ ሀስታማነ ላፑንꬆ ላይꬃን፥ ታማነ ናምአንꬆ አጌናን፥ ላታማነ ላፑንꬆ ጋላሳን፥ ዮር-ማሮዳክ\FTNT{*}{{\FR 25:27 }{\FQ{ዮር-ማሮዳካ፦
}}{\FT{ሀራ ሱንꬃይ አመል-ማሮዳካ ጌተቴስ።
}}} ካዎትዳ ላይꬅ፥ ይሁዳ ካዋ ዮአክና ማርድ ቃሾፐ ብልስ።

\VS{28}ዮር-ማሮዳክ፥ ዮአክናራ ሎኦ ቃላ ኦደትድ፥ ባብሎነን ድኦን ደእያ ሀራ ካዎታ ኡባፈ አꬅድ፥ እያ ቦንችስ።

\VS{29}ሄሳ ግሾ፥ ዮአክን ቃሾ ኬꬃን ማእዳ ማኡዋ ላምድ፥ አትዳ ባ ደኦ ላይꬃ ኡባን ካዎ ጋይታፐ ምስ።

\VS{30}ጋላስ ጋላስ እያዉ ኮሽያባ ኡባ ባብሎነ ካዎይ እሚስ።


\par }