\NormalFont\ShortTitle{አይሰይሳታ ማፃፋ}

{\MT አይሰይሳታ ማፃፋ

\par }{\IMT ጋꬃ ቆፋ

\par }{\IP አይሰይሳታ ማፃፋይ ፃፈትዳይ፥ ፆሳይ እማና ግድ ጫቅዳ ቢታ ገልዳ እስራኤለ አሳይ ካናነ ቢታን ዋንድ ደእዳኮ፥ እያሱፐ ዶምድ ሳሜላ ሀይቁዋ ጋካናዉ ደእያ ዋና ዋና ታርከታ ቆንጭስድ በሳናሳ። እስራኤለ አሳይ ፆሳይ ኤንታዉ እምዳ ቢታን፥ ፆሳራ ኤንቲ ገልዳ ጫቁዋ መንꬅድ፥ ኤቃ ጎይኖን ባንታና ቱንስድ፥ አይ መላ ኢትዳ ደኦ ደእዳኮ ማፃፋይ ሎይꬅድ በሴስ።

\par }{\IP ሄ ዎደይ እስራኤለ አሳ ታርከን ህገይ ባይና ዎደ። ሀ ታርከት “አይሰይሳታ” ጌተትያ ምኖ አሳት ኦꬅዳባ በሶሶና። ሀ አይሰይሳታፐ ዳሮ ባጋይ ኦላ ካለꬅያ አሳታ። ኤንታፈ ዳሮ ኤረትዳይሳት፥ ድቦራ (4:1—5:31)፤ ገድዮና (6:1—6:35)፤ ሳምሶና (13:1—16:31)።

\par }{\IP ሀ ማፃፋፐ ኑኒ ደምያ ትምርተይ፥ እስራኤለ አሳይ ፆሳ ስንꬃን ሳሮ ደኤይ ኤንቲ ፆሳስ አማነትድ ደእዳ ዎደ ፃላላና። ኤንቲ እያዉ አማነቶና እፅያ ዎደ ኡባን፥ ኤንታ ቦላ ቆሆይነ ꬋዮይ ዬስ። ኤንቲ ፆሳ ቦላ ዞኮ ዛሮሶና፤ ፆሳይ አላጋ ካዎተꬃታስ ኤንታ አꬅድ እሜስ፤ ኤንቲ ባንታና አሻና መላ ፆሳኮ ዋሶሶና፤ ፆሳይ ኤንታ ግሾ ኦለትያነ ኤንታ አሽያ አሰ ደንꬄስ። ሄሳፈ ኑኒ በእያባይ፥ አሳይ ፆሳስ አማነቶና እፅዳ ጋሶን ኤንታ ቦላ ቆሆይነ ꬋዮይ ጋክኮካ፥ ኤንቲ ባንታ ናጋራ ፓፅድ እያኮ ስምዳ ዎደ ኡባን፥ ፆሳይ ኤንታ አሻናዉ ጊግድ ኡትስ።

\par }{\IOT ማፃፋ አይፈ ቆፋታ

\par }{\IO እስራኤለ አሳይ ቢታስ ባጋ ፃላላ ኦይከꬃ ({\IOR{1:1-36}})

\par }{\IO ፆሳይ አይሰይሳታ እስራኤለ አሳስ ዶሩዋ ({\IOR{2:1—3:6}})

\par }{\IO ጎቶንያላ፥ ናኦዳነ ሳምጋራ ({\IOR{3:7-31}})

\par }{\IO ድቦራ፥ ባራቃነ ያብና ({\IOR{4:1—5:30}})

\par }{\IO ገድዮና ({\IOR{5:31—8:35}})

\par }{\IO አብመለከ ({\IOR{9:1-57}})

\par }{\IO ቶላ፥ ያእራነ ዮፍታሄ ({\IOR{10:1—12:7}})

\par }{\IO እብፃና፥ ኤሎና፥ አብዶና ({\IOR{12:8-15}})

\par }{\IO ሳምሶና ({\IOR{13:1—16:31}})

\par }{\IO ዳነ ኮቻነ ኤንታ ጎይኖ በሳ ({\IOR{17:1—18:31}})

\par }{\IO ብንያመ ኮቻ ቦላ ደንድዳ ኦላ ({\IOR{19:1—21:25}})



\par }\ChapOne{1}{\SH አትዳ ቢታ ኦልድ ኦይከꬃ
\par }
{\PP \VerseOne{1}እያሱይ ሀይቅዳፐ ጉየ እስራኤለ አሳይ፥ “ካናነ ቢታ ኦላናዉ ኑ ኮቻታፐ ኮይሮትድ ከያናይ ኦኔ?” ያግድ ጎዳ ኦይችዶሶና።


\par }{\PP \VS{2}ጎዳይ፥ “ይሁዳ ኮቻይ ኮይሮትድ ከዮ። ታኒ ቢታ እያ ኩሸን አꬃዳ እማስ” ያግስ።


\par }{\PP \VS{3}ይሁዳ አሳይ ባንታ እሻታ፥ ስሞና ኮቻታ፥ “ኑኒ ካናነታ ኦላና መላ ኑና ግሾን ጋክዳ ቢታ ኑራ የꬍተ። ኑካ ህንተና ግሾን ጋክዳ ቢታ ህንተራ ባና” ያግስ። ስሞና ኮቻይ ይሁዳ ኮቻራ እስፈ ኦላናዉ ብስ።

\VS{4}ጎዳይ ካናነታነ ፓርዘታ ኤንታ ኩሸን አꬅድ እምን፥ ቤዘቃ ካታማን ታሙ ሙኩሉ አሳ ዎꬍዶሶና።

\VS{5}ቤዘቃ ካታማን ካዋ አዶን-ቤዘቃ ደምድ፥ እያራ ኦለትድ ካናነታነ ፓርዘታ ፆንዶሶና።

\VS{6}አዶን-ቤዘቅ ባቃትያ ዎደ ኤንቲ የደꬅ ኦይክድ፥ እያ ኩሽያነ እያ ቶሁዋ ዎጋ ብራታ ቃንፅዶሶና።


\par }{\PP \VS{7}አዶን-ቤዘቅ፥ “ኩሸነ ቶሆ ዎጋ ብራታ ታኒ ቃንፅዳ ላፑን ታሙ ካዎት ታ ጋይታፐ ዎꬍዳ ቲፍያ ማፅድ ሞሶና። ታኒ ኤንታ ቦላ ኦꬅዳይሳዳ ፆሳይ ታ ቦላ ኦꬅስ” ያግስ። እያ የሩሳላመ ኤህን ያን ሀይቅስ።


\par }{\PP \VS{8}ይሁዳ አሳይ የሩሳላመ ኦል ኦይክድ አሳ ማሻን ዎꬍድ፥ ካታማ ታማን ፁግዶሶና።

\VS{9}ሄሳፈ ጉየ፥ ይሁዳ አሳይ ደረይ ዳርያ ቢታን፥ ነገባ መላ ቢታንነ ጋꬋን ደእያ ካናነታ ኦላናዉ ብዶሶና።

\VS{10}ካሰ ቅርያት-አርባ ጌተትያ ከብሮና ካታማን ደእያ ካናነታ ኦልድ ሰሳያ፥ አክማናነ ታልማያ ጌተትያ ኮቻታ ፆንዶሶና።


\par }{\PP \VS{11}ያፐ ደንድድ ይሁዳ አሳይ ደብራ ካታማን ደእያ አሳ ኦላናዉ ብዶሶና። ደብራ ካታማይ ካሰ ቅርያት-ሰፈራ ጌተቴስ።

\VS{12}ካለብ፥ “ቅርያት-ሰፈራ ኦልድ ኦይክያ ኡራስ ታኒ ታ ናእዉ አክሶ እማና” ያግስ።

\VS{13}ካለባ ካሎ እሻ ቃናዛ ናአይ ጎቶንያል ሄ ካታማ ኦልድ ኦይክን፥ ካለብ ባ ናእዉ አክሶ እያዉ እሚስ።


\par }{\PP \VS{14}አክሳ ጎቶንያላ ገልያ ዎደ፥ እ አዋይ እዉ ጋደ እማናዳ ዎሳና መላ ጎቶንያል እዮ ዞርስ። እያ ባቁሎ ቦላፈ ዎꬍሽን ካለብ ታ ናተ፥ “አይ ኮያይ?” ያግድ ኦይችስ።


\par }{\PP \VS{15}እያ፥ “ታዉ ዎይቶ እማ። ኔኒ ካሰ ታዉ እምዳ ቢታይ ቃኤ ግድዳ ግሾ ሃꬃ ፑልቶታ ታዉ እማርክ” ያጋሱ። ካለብ ቆሞ ፑልቱዋነ ጋርሳ ፑልቱዋ እዉ እሚስ።


\par }{\PP \VS{16}ሙሰይ ቦሉዋ ቀናት ኮቻት ይሁዳ አሳራ ዛምባ ካታማ ጌተትያ እያርኮ ካታማፐ ደንድድ አራዳ ካታማፐ ዱገሀ ባጋራ፥ ነገባን ደእያ ይሁዳ መላ ቢታ ብድ ያን ደእያ አሳ ግዶን ኡትዶሶና።

\VS{17}ይሁዳ አሳይ ስሞና አሳራ እስፈ ብድ፥ ፃፋታ ካታማን ደእያ ካናነታ ፆንድ ካታማ ኩመꬅ ꬋይስድ፥ ሄ ካታማ ሆርማ
\FTNT{*}{{\FR 1:17 }{\FQ{ሆርማ፦
}}{\FT{ሀ ሱንꬃ ብርሸꬃይ ꬋይሶ ጉሱ።
}}} ግድ ሱንꬅዶሶና።

\VS{18}ይሁዳ አሳይ ጉጅድ ጋዛ፥ አስቃሎና፥ ኤቅሮናነ ኤንታ ዩሹዋን ደእያ ጉታታ ኦይክዶሶና።

\VS{19}ጎዳይ ይሁዳ አሳራ ደእያ ግሾ፥ ደረይ ዳርያ ቢታ ላትዶሶና። ሽን ደምባ ቢታን ደእያ አሳታስ ብራታፐ ኦሰትዳ ኦላ ፓራ ጋረት ደእያ ግሾ፥ ይሁዳ አሳይ ኤንታ ጎድድ ከሳናዉ ዳንዳእቦኮና።

\VS{20}ሙሰይ ኪትዳይሳዳ፥ ከብሮና ካታማ ካለባስ እምን ካለብ አናቀ ኮቸ ግድዳ ሄꬑ ኮቻታ ጎድድ ከስስ።

\VS{21}ሽን ብንያመ ኮቻት የሩሳላመን ደእያ ያቡሰታ ጎድድ ከስቦኮና። ሄ ዎደፐ ዶምን ያቡሰት ብንያመ ኮቻታራ እስፈ የሩሳላመን ደእዶሶና።


\par }{\PP \VS{22}ቃስ ዮሰፋ ኮቻት ቤተለ ካታማ ኦልዶሶና፤ ፆሳይ ኤንታራ ደኤስ።

\VS{23}ዮሰፋ ኮቻት ካሰ ሎዛ ጌተትያ ቤተለ ካታማ ዎችያ አሳታ ኪትዶሶና።

\VS{24}ኤንቲ ካታማፐ ከይያ እስ አድያ ደምድ፥ “ካታማ ግዶ ዋንድ ገላናዉ ዳንዳኤትያኮ ኑና በሳ፤ ኑኒ ነዉ ኬሀና” ያግዶሶና።

\VS{25}እ ኤንታ በስን ካታማን ደእያ አሳ ማሻን ቡꬅዶሶና፤ ሽን ሄ አድያነ እያ ሶ አሳ ኡባ አሽዶሶና።

\VS{26}ጉይፐ ሄ አደይ ህተታ ቢታ ብድ፥ ያን ካታማ ኬፅድ ሎዛ ግድ ሱንꬅስ። ሀች ጋካናዉ ሄ ካታማይ ሄ ሱንꬃን ፄገቴስ።


\par }{\PP \VS{27}ምናሰ ኮቻት ቤት-ሳና፥ ታናካ፥ ዶራ፥ ይብላማ ማግዶነ ኤንታ ዩሹዋን ደእያ ጉታታን ደእያ አሳታ ጎድድ ከስቦኮና። ያትን፥ ካናነት ያን ዱሱ ኦይክዶሶና።

\VS{28}እስራኤለ አሳይ ምንዳ ዎደ ካናነታ ባንታዉ ዎልቃን ኦስስዶሶና፤ ሽን ኤንታ ኩመꬅ ቢታፈ ከስድ ጎድቦኮና።

\VS{29}ኤፍሬማ ኮቻትካ ገዘራ ካታማን ደእያ ካናነታ ጎድድ ከስቦኮና፤ ያትን፥ ካናነት ያን ኤንታራ ደእዶሶና።

\VS{30}ዛብሎና ኮቻት ቅትሮናንነ ናህላላን ደእያ አሳታ ጎድድ ከስቦኮና፤ ያትን፥ ካናነት ያን ኤንታራ እስፈ ደእዶሶና። ሽን ዛብሎና ኮቻት ኤንታ ባንታዉ ዎልቃን ኦስስዳሶና።

\VS{31}አሴራ ኮቻት አኮን፥ ስዶናን፥ አህላባን፥ አክዚባን፥ ሄልባን፥ አፌቃንነ ረሆባን ደእያ አሳታ ጎድ ከስቦኮና።

\VS{32}ካናነት ከዮና አትዳ ግሾ አሴራ ኮቻት ኤንታራ ያን እስፈ ደእዶሶና።

\VS{33}ንፍታለመ ኮቻት ቤት-ሳሜሳንነ ቤት-አናታን ደእያ አሳታ ጎድ ከስቦኮና፤ ሽን ካናነታራ ያን እስፈ ደእዶሶና። ቤት-ሳሜሳነ ቤት-አናታ አሳታ ባንታዉ ዎልቃን ኦስስዶሶና።

\VS{34}አሞረት ዳነ ኮቻታ ደረይ ዳርያ ቢታ የደꬅዶሶና፤ ኤንቲ ደምባ ቢታ ዎꬎና መላ ተቅዶሶና።

\VS{35}አሞረት ሄሬሳ ደርያን፥ ኤሎናንነ ሻአልብማን ዱሱ ኦይክዶሶና፤ ሽን ዮሰፋ ኮቻት ምን ምን ብድ ባንታዉ ዎልቃን ኦስስዶሶና።

\VS{36}አሞረታ ቢታ ዛዋይ ሰላአ ማታን ደእያ አክራብማ ፑደꬃ ከዬስ።




\par }\Chap{2}{\SH ጎዳ ኪታንቾይ ቦክማን
\par }
{\PP \VerseOne{1}ጎዳ ኪታንቾይ ጋልጋላፐ ቦክማ ብድ፥ እስራኤለ አሳኮ ሀይሳዳ ያግስ፤ “ታኒ ህንተና ግብፀፈ ከሳዳ በን ህንተ ማይዛታስ እማና ጋዳ ጫቅዳ ቢታ ህንተና ገልሳዳ፥ ‘ታኒ ህንተራ ጫቅዳ ጫቁዋ መንꬅከ፤

\VS{2}ህንተ ሀ ቢታን ደእያ አሳታራ ጫቆፍተ፤ ኤንታ ያርሾ በሳ ላልተ’ ያጋስ። ሽን ህንተ ታዉ ኪተትበከታ፤ አይስ ሄሳ ሀንደቲ?

\VS{3}ሄሳ ግሾ፥ ታኒ ኤንታ ህንተ ስንꬃፈ ጎድከ፤ ኤንቲ ህንተዉ ሞርከ ግዳና፤ ኤንታ ፆሳት ህንተዉ ፅሄ ግዳና” ያግስ።

\VS{4}ጎዳ ኪታንቾይ እስራኤለ አሳስ ሄሳ ኦድዳ ዎደ አሳይ ባንታ ቃላ ꬎቁ ኦꬅድ ዬክዶሶና።

\VS{5}ያትድ ሄ በሳ ቦክማ
\FTNT{*}{{\FR 2:5 }{\FQ{ቦክማ፦
}}{\FT{እብራወꬆ ዶናን ሀ ሱንꬃ ብርሸꬃይ ዬከይሳታ ጉሱ።
}}} ያግድ ሱንꬅድ ያን ጎዳስ ያርሽዶሶና።


\par }{\SH ኪተተꬃ እፆይ ኤህያ መቶ
\par }
{\PP \VS{6}እያሱይ እስራኤለ አሳ የድዳፐ ጉየ፥ አሳይ እሶይ እሶይ ባና ጋክዳ ላታ ቢታ ኤካናዉ ብስ።

\VS{7}እያሱይ ፓፃ ደእያ ላይꬃንነ ጎዳይ እስራኤለ አሳስ ኦꬅዳ ግታ ኦሶ ኡባ በእዳ ጭማት ደእያ ዎደ አሳይ ጎዳስ ኪተትዶሶና።


\par }{\PP \VS{8}ጎዳ አይለይ፥ ናወ ናአይ እያሱይ ላይꬃይ ፄታነ ታማ ግድን ሀይቅስ።

\VS{9}ኤንቲ እያ ጋኣሳ ዙማፐ ፑደሀ ባጋን፥ ኤፍሬማ ገዘ ቢታን፥ ትምናት-ሳራሀ ጌተትያ በሳን እያ ላታ ቢታን ሞግዶሶና።

\VS{10}ሄ የለተꬃ ኡባይ ሀይቅድ ባንታ ማይዛታን ጋሄትዶሶና። ሄሳፈ ጉየ ጎዳ ዎይኮ ጎዳይ እስራኤለ አሳስ ኦꬅዳባ ኤሮና ሀራ የለተꬅ ደንድስ።


\par }{\PP \VS{11}ሄሳፈ ጉየ፥ እስራኤለ አሳይ ጎዳ ስንꬃን ኢታባ ኦꬅዶሶና፤ ባኣለ ኤቃ ምስለታ ጎይንዶሶና።

\VS{12}ግብፀ ቢታፈ ኤንታ ከስዳ ጎዳ፥ ባንታ ማይዛታ ፆሳ አግዶሶና። ኤንታ ዩሹዋን ደእያ አሳ ኤቃታኮ ስሚድ፥ ኤንታዉ ጎይንዶሶና፤ ሄሳን ጎዳ ሀንቀꬅዶሶና።

\VS{13}ቃስ ጎዳ አግድ፥ ባኣለነ አስታሮተ ኤቃ ጎይንዶሶና።

\VS{14}ያትን፥ ጎዳ ሀንቆይ እስራኤለ አሳ ቦላ ኤፅስ፤ ቦንቀይሳት ኤንታ ቦንቃና መላ ኦꬅስ። ኤንታ ዩሹዋን ደእያ ሞርከታስ አꬅድ እሚስ። ያትን፥ ኤንቲ ባንታ ሞርከታራ ኤቀታናዉ ዳንዳእቦኮና።

\VS{15}ኤንቲ ኦለታናዉ ከይያ ዎደ ኡባን፥ ጎዳይ ካሰ ኤንታዉ ኦድዳይሳዳነ ጫቅዳይሳዳ ኤንቲ ፆነታና መላ እ ኤንታ ቦላ ደንድስ። ያትን፥ ኤንቲ ዳሮ ኡንኤትዶሶና።


\par }{\PP \VS{16}ያትን፥ ጎዳይ አይሰይሳታ ኤንታዉ ደንꬅን፥ ኤንቲ እስራኤለ አሳ ቦንቀይሳታ ኩሸፐ አሽዶሶና።

\VS{17}ግዶሽን እስራኤለ አሳይ ሃረይሳታስ ኪተትቦኮና፤ ጎዳስ አማነቶና እፅድ ሀራ ፆሳታ ጎይንዶሶና። ኤንታ አዋት ጎዳስ ኪተትድ ሄመትዳ ኦግያ አግድ ሀራ ሶ ስምዶሶና።

\VS{18}ጎዳይ ኤንታዉ አይሰይሳታ ደንꬅዳ ዎደ ኡባን እ አይሰይሳታራ እስፈ ግድድ ሄ አይሰይስ ፓፃ ደእያ ላይꬃ ኡባን ኤንታ ሞርከታ ኩሸፐ አሽስ። ኤንቲ ኡንአንነ መቶን ግድድ ጎዳኮ ዋስያ ዎደ ኡባን ጎዳይ ኤንታዉ ቃቴስ።

\VS{19}ሽን አይሰይስ ሀይቅዳፐ ጉየ፥ አሳይ ጉየ ስሚድ፥ ካሰ ኤንታ አዋት ኦꬅዳ ኢታፐ አꬍዳ ኢታ ኦꬅዶሶና። ኤንቲ ሀራ ፆሳታኮ ስሚድ፥ ኤንታዉ ጎይንዶሶና። ባንታ ኢታ ኦሱዋነ ጌላ ኦግያ አጎና እፅዶሶና።

\VS{20}ጎዳይ እስራኤለ አሳ ቦላ ይሎ ኤፅድ፥ “ሀ አሳይ ታኒ ኤንታ ማይዛታስ ጫቅዳ ጫቁዋ መንꬅዳ ግሾነ ታዉ ኪተቶና እፅዳ ግሾ፥

\VS{21}እያሱይ ሀይቅያ ዎደ ቢታ ቦላ አትዳ ካዎተꬃታፐ እሱዋካ ታኒ ኤንታ ስንꬃፈ ጎዳዳ ከስከ።

\VS{22}እስራኤለ አሳይ ካሰ ባንታ ማይዛታዳ ታ ኦግያ ካልያኮነ ካሎናኮ ፓጫናዉ ታኒ ሀ አትዳ ካዎተꬃታ ጎኤታና” ያግስ።

\VS{23}ሄሳ ግሾ፥ ጎዳይ ሄ ካዎተꬃት ቢታፈ ጎደቶና ጋምአና መላ ኦꬅስ። እ ኤንታ ኤለስድ ጎድ ከስቤና፤ ኤንታ እያሱስ አꬅድ እምቤና።




\par }\Chap{3}{\PP \VerseOne{1}ካናነን ኦላ ሜዘትቦና እስራኤለ አሳ ፓጫናዉ ጎዳይ ካናነን አሽዳ አሳይ ሀይሳታ።

\VS{2}እ ሄሳ ኦꬅዳይ ሀይሳፈ ካሰ ኦላ ሜዘትቦና እስራኤለ የለተꬃ ኦላ ሂላ ታማርሳናሳ።

\VS{3}ሄሳትካ እቻሹ ፍልስፄመ ሀላቃታ፥ ካናነታ፥ ስዶናታነ ባኣል-አርሞና ዙማፐ ዶምድ ሀማታ ጋካናዉ ልባኖሰ ዙማ ቦላ ደእያ ህወታ።

\VS{4}ጎዳይ ሙሰ ባጋራ ካሰ እስራኤለ ማይዛታስ እምዳ ኪታ ኤንቲ ኪተትያኮነ ኪተቶናኮ ፓጫናዉ ኤንታ ከሶና አግስ።

\VS{5}ያትን፥ እስራኤለ አሳይ ካናነታራ፥ ህተታራ፥ አሞረታራ፥ ፓርዘታራ፥ ህወታራነ ያቡሰታራ እስፈ ደእዶሶና።

\VS{6}ኤንታ ማጫ ናይታ ባንታዉ ኤክዶሶና፤ ባንታ ማጫ ናይታ ኤንታ አደ ናይታስ እምዶሶና። ያትድ ኤንታ ፆሳታ ጎይንዶሶና።


\par }{\SH ጎቶንያላ
\par }
{\PP \VS{7}እስራኤለ አሳይ ጎዳ ስንꬃን ኢታባ ኦꬅዶሶና። ኤንቲ ጎዳ ባንታ ፆሳ ዶግድ፥ ባኣለነ አሼራ ጌተትያ ፆሳታ ጎይንዶሶና።

\VS{8}ሄሳ ግሾ፥ ጎዳ ሀንቆይ እስራኤለ አሳ ቦላ ኤፅስ። ጎዳይ ማሰጰፆመ ካዋ ኩሻን-ርሻታይም ኤንታ ሃራና መላ አꬅድ እምን፥ ኤንቲ እያዉ ሆስፑን ላይꬅ ሃረትዶሶና።


\par }{\PP \VS{9}ሽን እስራኤለ አሳይ ጎዳኮ ዋስዳ ዎደ ኤንታ አሽያ፥ ካለባ ካሎ እሻ ቃናዘ ናኣ ጎቶንያላ ደንꬅስ።

\VS{10}ጎዳ አያናይ እያ ቦላ ዎꬍን፥ እ እስራኤለ ቦላ ፕርደይሳ ግድስ። እ ኦላስ ከይዳ ዎደ ጎዳይ ማሰጰፆመ ካዋ ኩሻን-ርሻታይማ እያዉ አꬅድ እምን ፆንስ።

\VS{11}ያትን፥ ቢታይ ኦይታሙ ላይꬅ ዎፑ ግድ ደእስ። ሄሳፈ ጉየ፥ ቃናዘ ናአይ ጎቶንያል ሀይቅስ።


\par }{\SH ናኦዳ
\par }
{\PP \VS{12}እስራኤለ አሳይ ዛሪድ ጎዳ ስንꬃን ኢታባ ኦꬅዶሶና። ሄሳ ግሾ፥ ጎዳይ ሞአበ ካዎይ ኤግሎን እስራኤለ ቦላ ዎልቃታናዳ ኦꬅስ።

\VS{13}ኤግሎን አሞነታነ አማለቃታ ሺሽድ እስራኤለ አሳ ኦል ፆንድ፥ ዛምባ ካታማ እያርኮ ኦይክስ።

\VS{14}ያትን፥ እስራኤለ አሳይ ሞአበ ካዋ ኤግሎናስ ታማነ ሆስፑን ላይꬅ ሃረትዶሶና።


\par }{\PP \VS{15}ሽን እስራኤለ አሳይ ጎዳኮ ዋስዳ ዎደ ኤንታ አሽያ፥ ብንያመ ኮቸ ግድዳ ጌራ ናኣ ናኦዳ፥ ሀድርሳ ኩሸን ኦይሳ ደንꬅስ። እስራኤለ አሳይ ናኦዳ ሞአበ ካዋ ኤግሎናኮ ጊራራ ኪትስ።

\VS{16}ናኦድ ናምኡ ባጋራ ቃራትዳ እስ ዋꬋ ማሸ ጊግስድ ኡሻቻ ባጋን ባ ማኡዋ ጋርሳን ዳንጭስ።

\VS{17}ሄሳፈ ጉየ፥ ዳሮ ኦርደ ግድዳ ሞአበ ካዋ ኤግሎናስ ጊራ ኤፍድ እሚስ።

\VS{18}ናኦድ ጊራ ካዋስ እምዳፐ ጉየ፥ ጊራ ቶክድ ብዳ አሳ ሞይዝስ።

\VS{19}ሽን ናኦድ ጋልጋላ ማታን ደእያ ማሰትዳ ሹቻታ ማታፐ ኤግሎናኮ ጉየ ስም ብድ፥ “ካዋዉ፥ ታ ነዉ ኦድያ እስ ፁር ደኤስ” ያግስ።

\par }{\PP ካዎይ፥ “ስእ ጋ” ያግስ። እያ ናገይሳት ኡባይ ካረ ከይዶሶና።


\par }{\PP \VS{20}ሄ ዎደ ካዎይ ፖቅያ ቦላ እስ ክፍልያን ባርካ ኡትዳሽን፥ ናኦድ እያኮ ሺቅድ፥ “ፆሳይ ነዉ ኪትዳባይ ደኤስ” ያግን፥ ካዎይ ባ ኡትዳ በሳፈ ደንድ ኤቅስ።

\VS{21}ናኦድ ባ ሀድርሳ ኩሽያ የድድ፥ ኡሻቻ ባጋ ፄሳን ደእያ ማሻ ሾድድ፥ ካዋ ኡሉዋን ድርግም ኦꬅስ።

\VS{22}ማሻ ቱይተይ አቶና ኡሎ ግዶ ገልድ፥ ዞኩዋራ ካንꬅ ከይስ። ሞꬎይ ካምዳ ግሾ ናኦድ ማሻ ካዋ ኡሉዋፐ ሾድቦና።

\VS{23}ሄሳፈ ጉየ፥ ናኦድ ካረ ከይድ፥ ክፍልያ ፐንግያ ጎርድድ እያ ቦላ ቁልፕስ።


\par }{\PP \VS{24}ናኦድ ብዳፐ ጉየ አይለት ይድ፥ ፐንገይ ጎርደትዳይሳ በእድ፥ “ካዎይ ግዶ ክፍልያን ሼሻስ ኡቶና አገና” ያግድ ቆፕዶሶና።

\VS{25}ኤንቲ ሳለታና ጋካናዉ ናግዶሶና። ሽን ካዎይ ፐንግያ ዶዮና እፅን፥ ቁልፐ ኤክድ ፐንግያ ዶይድ፥ ባንታ ጎዳይ ሀይቅድ፥ ዉይገን ኩንድዳይሳ በእዶሶና።


\par }{\PP \VS{26}ኤንቲ ያን ኤቅድ ናግሽን፥ ናኦድ ከስ ኤክድ ኤቃ ሹቻታ ማታራ አꬍድ ሳኢራ ባቃትስ።

\VS{27}እ ብድ ደረይ ዳርያ ኤፍሬማ ቢታ ጋክዳ ዎደ እስራኤለ አሳይ ኦላስ ሺቃና መላ ሞይዘ ፑንን፥ አሳይ እያ ካልድ ዱገ ዎꬍዶሶና።

\VS{28}እ ኤንታኮ፥ “ታና ካልተ፤ ጎዳይ ህንተ ሞርከታ፥ ሞአበታ ህንተ ኩሸን አꬅድ እሚስ” ያግስ። ኤንቲ እያ ካል ዎꬍድ፥ ዮርዳኖሰ ሻፋ ፕንያ በሳ ኦይክዶሶና። ሞአበ አሳፐ እስ አስካ ያራ አꬎና መላ ተቅዶሶና።

\VS{29}ሄ ዎደ ሞአበ አሳፐ ታሙ ሙኩሉ ግድያ ዶረትዳ ምኖ ኦላንቾታ ዎꬍዶሶና፤ እስ አስካ ከስ ኤክቤና።

\VS{30}ሄ ጋላስ እስራኤለ አሳይ ሞአበ አሳ ፆንዶሶና። ቢታይ ሆስፑን ታሙ ላይꬅ ዎፑ ግድ ደእስ።


\par }{\SH ሳምጋራ
\par }
{\PP \VS{31}ናኦዳፐ ጉየ፥ አናታ ናአይ ሳምጋር ደንድድ፥ ፍልስፄመ አሳፐ ኡሱፑን ፄቱ አሳ ቦሩ ላግያ ብራታ ፃምአን ዎꬍድ እስራኤለ አሳ አሽስ።




\par }\Chap{4}{\SH ድቦራነ ባራቃ
\par }
{\PP \VerseOne{1}ናኦድ ሀይቅዳፐ ጉየ እስራኤለ አሳይ ጎዳ ስንꬃን ዛሪድ ኢታባ ኦꬅዶሶና።

\VS{2}ሄሳ ግሾ፥ ጎዳይ ሀፆራ ካታማን ደእያ ካናነ ካዋ እያብሳስ ኤንታ አꬅድ እሚስ። እያ ቶራ ሞጮናይ ሀሮሴት ሀጎይማ ካታማን ደእያ ስሳራ።

\VS{3}እያብሳስ ኡዱፉን ፄቱ ብራታ ፓራ ጋረት ደእያ ግሾነ እ እስራኤለ አሳ ቃይ ባይና ላታሙ ላይꬅ ኡንኤꬅዳ ግሾ ኤንቲ ማዶ ደማናዉ ጎዳኮ ዋስዶሶና።


\par }{\PP \VS{4}ሄ ዎደ ላፍዶታ ማችያ፥ ናብያ ድቦራ እስራኤለ አሳ ካለꬃዉስ።

\VS{5}ድቦራ ደረይ ዳርያ ኤፍሬማ ቢታን፥ ራማፐነ ቤተለፐ ግዶን ደእያ ድቦራ ዛምባ ጋርሳን ኡታዳ ፕርዳዉሱ። እስራኤለ አሳይ ፕርዳ ደማናዉ ኢኮ ዮሶና።

\VS{6}እስ ጋላስ ድቦራ አብኖማ ናኣ ባራቃ ንፍታለመ ቢታን ደእያ ቃደሳፐ ፄግሳዳ፥ “ጎዳይ እስራኤለ ፆሳይ ነና ሀይሳዳ ያግድ ኪትስ፤ ‘ንፍታለመነ ዛብሎና ዛርያፐ ታሙ ሙኩሉ አሳ ኤካዳ ታቦረ ዙማ ቦላ ከያ።

\VS{7}ታኒ ያብና ቶራ ሞጮናታ ስሳር ፓራ ጋረታነ ኦላንቾታ ኤክድ፥ ቅሶና ሻፋን ነና ኦላናዉ ያና መላ ኦꬃና። ያን ታኒ ነዉ እያ አꬃዳ እማና’ ያጌስ” ያጋሱ።


\par }{\PP \VS{8}ባራቅ፥ “ኔኒ ታራ ቢኮ ታኒ ባና፤ ሽን ኔኒ ታራ ቦና እፅኮ ታኒ ቢከ” ያግስ።


\par }{\PP \VS{9}እያ ዛራዳ፥ “ኤሮ፥ ታኒ ኔራ ባና፤ ሽን ጎዳይ ስሳራ ማጫሳ ኩሸን አꬅድ እማና ግሾ ታ ቡሳይ ነዉ ቦንቾ ግደና” ያጋሱ። ሄሳ ግሾ ድቦራ ደንዳዳ፥ ባራቃራ ቃደሳ ባሱ።

\VS{10}ባራቅ ንፍታለመነ ዛብሎና ኮቻታ ቃደሳ ፄግን፥ ታሙ ሙኩሉ አስ እያ ካልድ ከይስ፤ ድቦራካ እያራ ባሱ።


\par }{\PP \VS{11}ሄ ዎደ ቄና አስ ግድዳ ሄቤር፥ ሙሰ ቦሎይ፥ ሆባባ ያራይ ሀራ ቄናታፐ ሻከትድ ቃደሳ ማታን ዘናንመን ደእያ ዎላ ማታን ባ ዱንካንያ ቶክስ።


\par }{\PP \VS{12}አብኖማ ናአይ ባራቅ ታቦረ ዙማ ብዳይሳ ስሳር ስእዳ ዎደ፥

\VS{13}ኡዱፉን ፄቱ ብራታ ፓራ ጋረታነ ባራ ደእያ አሳ ኡባ ፄግስድ፥ ሀሮሴት-ሀጎይማፐ ቅሶና ሻፋ ሺሽስ።


\par }{\PP \VS{14}ያትን ድቦር ባራቃኮ፥ “ሀች ጎዳይ ስሳራ ነ ኩሸን አꬅድ እምያ ጋላስ ግድያ ግሾ ደንዳ። ሄኮ፥ ጎዳይ ነዉ ስን አꬍስ” ያጋሱ። ባራቅ ታሙ ሙኩሉ ኦላንቾታ ካለꬅድ፥ ታቦረ ዙማፐ ዎꬍስ።

\VS{15}ጎዳይ ስሳራ፥ እያ ፓራ ጋረታነ እያ ኦላንቾታ ኡባ ባራቃ ማሻስ አꬅድ እሚስ። ያትን፥ ስሳር ባ ፓራ ጋርያፐ ዎꬍድ ቶሆን ባቃትስ።

\VS{16}ባራቅ ፓራ ጋረታነ ኦላንቾታ ሀሮሴት-ሀጎይማ ጋካናዉ የደꬅስ። ስሳራ ኦላንቾት ኡባይ ማሻን ሀይቅዶሶና፤ እስ አስካ አትቤና።


\par }{\PP \VS{17}ሄ ዎደ ሀፆራ ካዎይ ያብን ሄቤራ ኬꬃ አሳራ ሳሮ ደኤስ። ሄሳ ግሾ፥ ስሳር ቶሆን ባቃትድ፥ ቄና አስ ግድዳ ሄቤራ ማቸ ያኤል ዱንካንያ ጋክስ።

\VS{18}ያኤላ ስሳራ ሞካናዉ ከያዳ፥ “ታ ጎዳዉ፥ ገላ፤ ሃ ገላ፤ ያዮፋ” ያጋሱ። እ ዱንካንያ ግዶ ኢኮ ገልን እያ አፍላራ ካማስ።


\par }{\PP \VS{19}ስሳር፥ “ታና ሳሜስ፤ ሃ ታና ኡሻርክ” ያግስ። እያ ማꬃ ኦጎሮ ዶያዳ ኡሻሱ፤ ያታዳ ዛራዳ ካማሱ።

\VS{20}ሄሳፈ ጉየ፥ እ፥ “ዱንካንያ ፐንገን ኤቃ። አይ አስካ ይድ፥ ‘ሀይሳን አስ ደኢ?’ ያግድ ኦይችኮ፥ ‘ባዋ’ ያጋ” ያግስ።


\par }{\PP \VS{21}ስሳር ዳሮ ዳቡርዳ ግሾ ꬍስኮ ሀይቅ አግስ። ሄቤራ ማችያ ያኤላ ናርቃነ ዱንካነ ꬍሸ ኤካዳ፥ ሎዳራ እያኮ ሺቃዳ ꬍሽያ ሀይꬃ ካረን ꬍሻዳ፥ ሳአራ ኦይꬅን ስሳር ሀይቅስ።


\par }{\PP \VS{22}ባራቅ ስሳራ ኮይሸ ይን፥ ያኤላ እያ ሞካናዉ ካረ ከያዳ፥ “ሃያ፤ ነ ኮይያ አድያ ታኒ ነና በሳና” ያጋሱ። ሄሳ ግሾ፥ ኢራ ዱንካንያ ግዶ ገልድ፥ ስሳራ ሀይꬃ ካረን ꬍሸይ ገልን እያ አሀይ ሳአን ዝንእዳይሳ በእስ።


\par }{\PP \VS{23}ሄ ጋላስ ፆሳይ እስራኤለ አሳይ ካናነ ካዋ ያብና ፆናና መላ ኦꬅስ።

\VS{24}ያብና ካዋ ꬋይሳና ጋካናዉ እስራኤለ አሳይ እያ ቦላ ምን ምን ብስ።




\par }\Chap{5}{\SH ፆኖ ገረርስ
\par }
{\PP \VerseOne{1}ሄ ጋላስ ድቦራነ አብኖማ ናአይ ባራቅ ሀ ማዝሙርያ የፅዶሶና።


\par }{\Q \VS{2}ሀላቃት እስራኤለ አሳ ካለꬅዳ ግሾ፥

\par }{\QB አሳይካ ባና አꬅድ እምዳ ግሾ፥

\par }{\QB ጎዳ ጋላትተ።


\par }{\Q \VS{3}ህንተኖ ካዎቶ፥ ስእተ፤

\par }{\QB ህንተኖ ሃረይሳቶ፥ ሀይዝተ፤

\par }{\Q ታኒ ጎዳስ የፃና።

\par }{\QB እስራኤለ ፆሳ ጋላታና።


\par }{\Q \VS{4}አቤት ጎዳዉ፥ ኔኒ ሳይረ ዙማፐ ደንድያ ዎደ፥

\par }{\QB ኤዶመ ቢታፈ ነ ከይያ ዎደ፥

\par }{\QB ቢት ቃፅስ፤ ሳሎፐ እር ቡክስ፤

\par }{\QB ሃꬅ ሻራፐ ጎግስ።


\par }{\Q \VS{5}ሲና ጎዳ፥

\par }{\QB እስራኤለ ፆሳ ስንꬃን፥

\par }{\QB ደረት ቃፅዶሶና፤


\par }{\Q \VS{6}አናታ ናኣ ሳምጋራ ዎደነ

\par }{\QB ያኤላ ዎደ ኦገይ ዶገትስ፤

\par }{\QB ዛልአንቾት ዩሾ ኦገራ ቦሶና።


\par }{\Q \VS{7}ድቦር እስራኤለ አሳስ፥

\par }{\QB አዮ ግዳዳ ደንዳና ጋካናዉ፥

\par }{\QB እስራኤለ ጉታት ባይሳትዶሶና፤


\par }{\Q \VS{8}እስራኤለ አሳይ አላጋ ፆሳታ ዶርዳ ዎደ፥

\par }{\QB ቢታ ቦላ ኦል ደንድስ።

\par }{\Q ኦይታሙ ሙኩሉ እስራኤለ ኦላንቾታ ግዶን፥

\par }{\QB እስ ጎንዳለይ ዎይኮ እስ ቶር በንትቤና።


\par }{\Q \VS{9}ታ ዎዛናይ እስራኤለ ቶራ ሞጮናታራ፥

\par }{\QB አሳ ግዶፈ ዶሳን ባንታና አꬅድ፥

\par }{\QB እምዳይሳታራ ደኤስ።

\par }{\Q ጎዳ ጋላትተ፤


\par }{\Q \VS{10}ህንተኖ፥ ቦꬃ ሀረታ ቶገይሳቶ፥

\par }{\QB ሎኦ ግላስያ ቦላ ኡትድ ድንጫከተይሳቶ፥

\par }{\QB ኦገ ጋፃራ ሄመተይሳቶ ሀይሳ ስእተ።


\par }{\Q \VS{11}ሃꬃ ኦላታ ማታን፥

\par }{\QB ሺቅዳ አሳ የꬃ ስእተ።

\par }{\Q ኤንቲ ጎዳ ፆኑዋ የፆሶና፤

\par }{\QB እስራኤለ አሳ ፆኑዋ ኦዶሶና።

\par }{\Q ሄሳፈ ጉየ፥ ጎዳ አሳይ

\par }{\QB ካታማ ፐንገታኮ ዎꬍዶሶና።


\par }{\Q \VS{12}ድቦራ፥ ደንዳ! ደንዳ!

\par }{\QB ደንዳ! ደንዳዳ ማዝሙረ የፃ።

\par }{\Q አብኖማ ናአዉ፥ ባራቃ፥ ደንዳ!

\par }{\QB ነ ድእዳባ ኤካዳ ያ።


\par }{\Q \VS{13}ሄሳፈ ጉየ፥ አትዳ አሳት፥

\par }{\QB ሀላቃታኮ ዎꬍዶሶና።

\par }{\Q ጎዳ አሳት ኦለታናዉ ጊግድ

\par }{\QB ባራቃኮ ይዶሶና።


\par }{\Q \VS{14}አማለቃ ኮቻት በን ደእዳ በሳን

\par }{\QB ደእያ ኤፍሬማ አሳት ይዶሶና።

\par }{\QB ብንያመ አሳት ኤንታ ካልዶሶና።

\par }{\Q ማክራፐ ሀላቃት፥

\par }{\QB ዛብሎናፐ ካዎተꬃ

\par }{\QB ፃምአ ኦይከይሳት ይዶሶና።


\par }{\Q \VS{15}ይሳኮራ ሀላቃት ድቦራራ ደኦሶና፤

\par }{\QB ኤ፥ ይሳኮረ አሳይ ባራቃራ ይዶሶና፤

\par }{\QB ኤንቲ እያ ካልድ፥ ዛንጋራ ገልዶሶና።

\par }{\Q ሽን ሮቤላ ኮቻት ቆፋን ሻከትድ፥

\par }{\QB ባንታ ዎዛናን ሄትዶሶና።


\par }{\Q \VS{16}ኤንቲ አይስ አትዶና?

\par }{\QB ዶርሳታ ሄማናሰዬ?

\par }{\Q ሮቤላ ኮቻት ቆፋን ሻከትድ፥

\par }{\QB ባንታ ዎዛናን ሄትዶሶና።


\par }{\Q \VS{17}ጋደ ኮቻት ዮርዳኖሰ ፕንꬃን አትስ፥

\par }{\QB ዳና ኮቻት ማርካበታን አትዶሶና።

\par }{\Q አሴራ ኮቻት ባንታ ደእያሶን፥

\par }{\QB አባ ጋፃን አትዶሶና።


\par }{\Q \VS{18}ዛብሎና ኮቻት፥

\par }{\QB ባንታና ሀይቆስ አꬅድ እምዶሶና።

\par }{\Q ንፍታለመ ኮቻት፥

\par }{\QB ቶራ ደንባን ባንታና አꬅድ እምዶሶና።


\par }{\Q \VS{19}ማግዶ ፑልቶታ ማታን ታናካን፥

\par }{\QB ካዎት ኦለትዶሶና።

\par }{\Q ካናነ ካዎት ያን ኦለትድ፥

\par }{\QB ብራ ዎይኮ ሀራባ ድእቦኮና።


\par }{\Q \VS{20}ሳሎፐ ፆልንቶት ኦለትዶሶና፤

\par }{\QB ባንታ ዩሻን ስሳራ ኦልዶሶና።


\par }{\Q \VS{21}ቅሶና ሻፋይ ኤንታ ኤፍስ፤

\par }{\QB በንፐ ደእያ ቅሶን ኤንታ ሾክስ።

\par }{\Q ታ ሸምፐ፥ ምና፤ ስን ሆርዶፋ።


\par }{\Q \VS{22}ፓራት አዳርስሸ ይዶሶና፥

\par }{\QB ባንታ ቶሁዋን ቢታ ጊርሶሶና።


\par }{\Q \VS{23}ጎዳ ኪታንቾይ ሀይሳዳ ያግስ፤

\par }{\QB “መሮዛ ባድተ!

\par }{\QB ያን ደእያ አሳ ኢስድ ባድተ!

\par }{\Q ኤንቲ ጎዳ ማዳናዉ ይቦኮና፤

\par }{\QB እያ ዎልቃማ ሞርከታ ኦላናዉ ከይቦኮና።”


\par }{\Q \VS{24}ቄና አስ ግድዳ ሄቤራ ማችያ፥

\par }{\QB ያኤል ማጫሳ ኡባፈ አንጀትዳሮ ግዶ።

\par }{\Q ዱንካነን ደእያ ማጫሳ ኡባፈ፥

\par }{\QB እያ አንጀትዳሮ ግዶ።


\par }{\Q \VS{25}ስሳር እዮ ሃ ኦይችን ማꬅ እማሱ፤

\par }{\QB ሎኦ ኦጎሮን መቅዳ ማꬅ ኤሀሱ።


\par }{\Q \VS{26}ባ ሀድርሳ ኩሸን ዱንካነ ꬍሸ፥

\par }{\QB ባ ኡሻቻ ኩሸን

\par }{\QB ኦሳንቾታ ናርቃ ኦይካሱ።

\par }{\Q ስሳራ ሁጰን ꬍሻሱ፤

\par }{\QB እያ ሀይꬃ ካረራ ካንꬃ ከሳሱ።


\par }{\Q \VS{27}እ ቶሁዋ ጋርሳን ኩንድስ፤

\par }{\QB እ ቶሁዋ ማታን ዞሄትስ።

\par }{\Q እ ቶሁዋ ጋርሳን ኩንድስ፤

\par }{\QB ሄ ኩንድዳ በሳን ሀይቅስ።


\par }{\Q \VS{28}ስሳራ አይያ ማስኮተራ ካረ ፄላሱ፤

\par }{\QB “ታ ናኣ ፓራ ጋረይ አይስ ጋምእዴ?

\par }{\Q ፓራት አይስ ኤለስድ ስምቦኮና?”

\par }{\QB ያጋዳ ባና ኦይቻሱ።


\par }{\Q \VS{29}እ ጭንጫ ማጫሳት እ ኦይሻ ዛርዶሶና፤

\par }{\QB ሽን እያ ባ ቆፋን ዛራ ዛራዳ ያጋሱ።


\par }{\Q \VS{30}“ኤንቲ ድኦ ደምድ ሻከቶና አጎኮና፤

\par }{\QB እስ እስ አደስ ኢስ ገላኦይ ዎይኮ

\par }{\QB ናምኡ ጌላኦት ጋኮና አገና።

\par }{\Q ኤንቲ ስሳራስ ሎእያ ማኦ እማና፤

\par }{\QB ታዉካ ቆን ማእያ፥

\par }{\QB አሌቀትዳ ማኦ ኤሀና” ያጋሱ።


\par }{\Q \VS{31}አቤት ጎዳዉ፥ ነ ሞርከት ኡባይ ሀይሳዳ ሀይቆ፤

\par }{\QB ሽን ነና ዶሰይሳት ዎንታ ፃልቀዳ ጶሎ።

\par }{\PP ሄሳፈ ጉየ፥ ቢታይ ኦይታሙ ላይꬅ ዎፑ ግድ ደእስ።




\par }\Chap{6}{\SH ገድዮና
\par }
{\PP \VerseOne{1}እስራኤለ አሳይ ጎዳ ስንꬃን ዛሪድ ኢታባ ኦꬅዶሶና። ሄሳ ግሾ፥ ጎዳይ ኤንታ ምድያመ አሳስ አꬅድ እምን ላፑን ላይꬅ ኤንታ ሃርዶሶና።

\VS{2}ምድያመ አሳይ እስራኤለ አሳ ኡንኤꬅን፥ ኤንታፈ አታናዉ ደረ ቦላ፥ ጎንጎሎንነ ሆምኦን ባንታ ካꬃ ቆስዶሶና።

\VS{3}እስራኤለ አሳይ ካꬅ ዘርያ ዎደ ኡባን፥ ምድያመ አሳይ አማለቃ አሳራነ ዶሎሀ ባጋ አሳራ ይድ ኤንታ ኦሎሶና።

\VS{4}ኤንቲ ሄ ቢታን ዱንካንድ፥ ጋዛ ጋካናዉ፥ ቢታ ቦላ ዶልዳባ ኡባ ꬋይሶሶና። ዶርሰ፥ መሄነ ሀረ ላግድ ኤፍያ ግሾ፥ እስራኤለ አሳስ አይባካ አሾኮና።

\VS{5}ባንታ መህያነ ባንታ ዱንካንያ ኤክድ፥ ቦለይ ያዳ ዳርድ ዮሶና። ኤንታነ ኤንታ ግማለታ ታይባናዉ ዳንዳኤተና፤ ኤንቲ ይሸ ቢታ ꬋይሶሶና።

\VS{6}እስራኤለ አሳይ ምድያመታ ጋሶን ዳሮ መቶትዶሶና፤ ማደ ደማናዉ ጎዳኮ ዋስዶሶና።


\par }{\PP \VS{7}ምድያመታ ጋሶን እስራኤለ አሳይ ጎዳኮ ዋስዳ ዎደ፥

\VS{8}ጎዳይ ኤንታዉ እስ ናበ ኪትን፥ ናበይ ኤንታኮ፥ “ጎዳይ እስራኤለ ፆሳይ ሀይሳዳ ያጌስ፤ ግብፀፈ፥ አይለተꬃ ቢታፈ ታ ህንተና ከሳስ።

\VS{9}ታኒ ህንተና ግብፀ አሳ ኩሸፐነ ኡንኤꬅያ አሳ ኡባ ኩሸፐ አሻስ። ህንተ ስንꬃፈ ኡንኤꬅያ አሳ ጎዳዳ ኤንታ ቢታ ህንተዉ እማስ።

\VS{10}ታኒ ህንተና፥ ‘ታኒ ጎዳ ህንተ ፆሳ፤ ህንተ ኤንታ ቢታ ላትዳ አሞረታ ፆሳታ ጎይኖፍተ’ ያጋስ። ሽን ህንተ ታ ቃላ ስኦና እፅደታ” ያግስ።


\par }{\PP \VS{11}ሄሳፈ ጉየ፥ ጎዳ ኪታንቾይ ኦፍራ ጌተትያ በሳን ደእያ አበዜራ አድያ እዮኣሳ ዎላ ጋርሳን ኡትስ። ሄ ዎደ እዮኣሳ ናአይ ገድዮን ምድያመ አሳፐ ቆሰተድ ዎይነ ጉምእያ በሳን ግስተ ቡኬስ።

\VS{12}ያን ጎዳ ኪታንቾይ እያዉ ቆንጭድ፥ “ላ ነኖ፥ ምኖ ኦላንቻዉ፥ ጎዳይ ኔራ ደኤስ” ያግስ።


\par }{\PP \VS{13}ገድዮን፥ “ታ ጎዳዉ፥ ጎዳይ ኑራ ደእያባ ግድኮ ሀ መቶ ኡባይ ኑና አይስ ጋክዴ? ኑ አዋት፥ ‘ጎዳይ ኑና ግብፀ ቢታፈ ከስስ’ ያግድ ኑስ ኦድዳ ማላልስያ እያ ኦሶት ኡባይ አዉን ደኢ? ሽን ሀእ ጎዳይ ኑና ኩመꬅ አግስ፤ ምድያመ አሳስ አꬅድ እሚስ” ያግስ።


\par }{\PP \VS{14}ሄሳፈ ጉየ ጎዳይ እያኮ ስሚድ፥ “ነዉ ደእያ ሀ ዎልቃን ባዳ እስራኤለ አሳ ምድያመ ኩሸፐ አሻ። ነና ኪተይ ታና” ያግስ።


\par }{\PP \VS{15}ገድዮን ዛሪድ፥ “አቤት ጎዳዉ፥ ታኒ እስራኤለ አሳ ዋታዳ አሾ? ታ ያራይ ምናሰ ኮቻ ኡባፈ አꬍዳ ላፋ፤ ታኒ ታ አዋ ሶ አሳ ኡባፈ ጉꬃ” ያግስ።


\par }{\PP \VS{16}ጎዳይ፥ “ታኒ ኔራ ግዳና፤ እስ አስ ሾጭያ መላ ኔኒ ምድያመ አሳ ሾጫዳ ፆናና” ያግስ።


\par }{\PP \VS{17}ገድዮን፥ “ኔኒ ታናን ኡፋይትያባ ግድኮ፥ ቱማ ታራ ኦደተይ ኔኒ ጎዳ ግድኮ፥ ነና ኤርስያ ማላ ታና በሳ።

\VS{18}ታኒ ጉየ ስማ ባዳ ታ ያርሹዋ ኤሀና ጋካናዉ ሀያና ሀይሳፈ ቦፓ” ያግስ።

\par }{\PP ጎዳይ፥ “ኔኒ ስማና ጋካናዉ ታኒ ሀይሳን ናጋና” ያግስ።


\par }{\PP \VS{19}ገድዮን ሶ ገልድ፥ ኡርገ ዴሽ ሹክድ ካꬅስ፤ ታሙ ክሎ ግራመ ግድያ ꬊለ ኤክድ ኡይꬅ ኡክስ። አሹዋ ጋይታን ዎꬅድ፥ ጫምባ ሻተን ትግድ፥ ዎላ ጋርሳን ኡትዳ ጎዳ ኪታንቹዋስ ሺሽስ።

\VS{20}ፆሳ ኪታንቾይ፥ “አሹዋነ ኡይꬃ ሀ ሹቻ ቦላ ዎꬃ፤ ጫምባ እያ ቦላ ትጋ” ያግስ። ገድዮን ኪተትዳይሳዳ ኦꬅስ።

\VS{21}ጎዳ ኪታንቾይ ባ ኩሸን ኦይክዳ ፃምኣ ፄራን አሹዋነ ኡይꬃ ቦችን ታም ሹቻ ግዶፈ ከይድ፥ አሹዋነ ኡይꬃ ምስ። ሄሳፈ ጉየ፥ ጎዳ ኪታንቾይ እያ ስንꬃፈ ጌምስ።


\par }{\PP \VS{22}ገድዮን በእዳይ ጎዳ ኪታንቹዋ ግደይሳ አኬክዳ ዎደ፥ “ጎዳ ፆሳዉ ታና አየ! ታኒ ጎዳ ኪታንቹዋ ታ አይፈን በአስ” ያግስ።


\par }{\PP \VS{23}ሽን ጎዳይ፥ “ሳሮይ ነዉ ግዶ፤ ያዮፋ! ነ ሀይቃካ” ያግስ።

\VS{24}ገድዮን ጎዳስ ያርሾ በሲ ያን ጊግስድ፥ “ጎዳይ ሳሮ ፆሲ” ያግድ ፄግስ። ሄ ያርሾ በሳይ አብኤዜራ ኮቻባ ግድዳ ኦፍራን ሀች ጋካናዉ ኤቅድ ደኤስ።


\par }{\PP \VS{25}ሄ ቃማ ጎዳይ ገድዮናኮ፥ “ነ አዋ ኮርማታፐ ላፑን ላይꬅ ግድዳ ሎኦ ኮርማ ኤካ። ነ አዋይ ባኣለ ኤቃስ ያርሽያ በሳ ላላ፤ እያ ማታን ደእያ አሼራ ኤቃ ምስልያ መንረꬃ የጋ።

\VS{26}ሀ ዙማ ሁጰን ጎዳስ ነ ፆሳስ፥ ሹቻን ያርሾ በሲ ሎይꬃዳ ጊግሳ። ሄሳፈ ጉየ፥ ኔኒ መንረꬅዳ አሼራ ኤቃ ምስልያ ቀረꬃ ኤꬃዳ፥ ሄ ኮርማ ፁሳ ያርሾ ኦꬃዳ ያርሻ” ያግስ።

\VS{27}ገድዮን ባ ኦሳንቾታፐ ታማታ ኤክድ፥ ጎዳይ እያዉ ኦድዳይሳዳ ኦꬅስ። ሽን እ ባ አዋ ሶ አሳስነ ካታማን ደእያ አሳስ ያይዳ ግሾ ጋላስ ኦꬃናይሳ አግድ ቃማ ኦꬅስ።


\par }{\PP \VS{28}ዎንታ ጉራ ካታማ አሳይ ደንድያ ዎደ ባኣለ ኤቃ ያርሾ በሳይ ላለትን፥ እያ ማታን ደእያ አሼራ ምስለይ መቅድ ዎꬍዳይሳ በእዶሶና። ቃስ ሄ በሳን ያርሾ በሲ ጊግዳይሳነ እያ ቦላ ኮርማ ያርሽዳይሳ በእዶሶና።

\VS{29}ኤንቲ እሶይ እሱዋ፥ “ላ ሀይሳ ኦꬅዳይ ኦኔ?” ያግድ ኦይችዶሶና። ኤንቲ ሄሳ ፕልግድ በእዳ ዎደ ሄሳ ኦꬅዳይ እዮኣሳ ናኣ ገድዮና ግደይሳ ኤርዶሶና።

\VS{30}ሄሳፈ ጉየ፥ ካታማ አሳይ እዮኣሳኮ፥ “ባኣለ ያርሾ በሳ ላልዳ ግሾነ እያ ማታን ደእያ አሼራ ምስልያ መንረꬅድ የግዳ ግሾ ነ ናኣ ሃ ከሳ፤ ኑ እያ ዎꬋና” ያግዶሶና።


\par }{\PP \VS{31}ሽን እዮኣስ ባ ቦላ ደንድዳ አሳኮ፥ “ህንተ ባኣለስ ሞተተቲ? ዎይኮ ህንተ እያ አሻናዉ ኮዬቲ? ህንተ ግዶፈ እያዉ ሞተትያ አስ ደእኮ፥ ሳእ ዎንታናዉ እ ሀይቆ። ባኣለይ ፆሰ ግድኮ ባ ያርሾ በሳ ላልዳይሳራ እ ባዉ ሞተቶ” ያግስ።

\VS{32}ሄ ጋላስ እዮኣስ፥ “ላለትዳይ እያ ያርሾ በሳ ግድያ ግሾ እያራ ባኣለይ ሞተቶ” ያግድ ገድዮና የሩባኣላ ግድ ሱንꬅስ።


\par }{\PP \VS{33}ሄሳፈ ጉየ፥ ምድያመ፥ አማለቃነ ዶሎሀ ባጋ ቢታ አሳይ እስፈ ሺቅድ፥ ዮርዳኖሰ ሻፋ ፕንድ እዝራኤላ ዛንጋራን ዱንካንዶሶና።

\VS{34}ጎዳ አያናይ ገድዮና ቦላ ዎꬍን አብኤዘራ ኮች ግድዳ አሳ ኡባይ ባና ካላና መላ ኤንታ ፄጋናዉ ሞይዘ ፑንስ።

\VS{35}ምናሰ ኮቻ ኡባስ ኪታ የድድ፥ ባና ካላና መላ ኤንታ ፄግስስ። ቃስ አሴራ፥ ዛብሎናነ ንፍታለመ ኮቻታስ ኪታ የድን፥ ኤንቲ እያራ ኦላስ ባናዉ ከይዶሶና።


\par }{\PP \VS{36}ገድዮን ፆሳኮ፥ “ነ ታዉ ቃላ ገልዳይሳዳ እስራኤለ አሳ አሻናዉ ታና ዶርዳባ ግድኮ፥

\VS{37}ሄኮ፥ ታኒ ግስተ ቡክያ ዉዱማን ፓደትዳ ዶርሰ እክሰ ዎꬃና። ሀራ ቢታ ኡባይ መላ ግድድ ሄ እክስያ ቦላ ፃላላ አክ ዎꬍኮ ነ ኦድዳይሳዳ እስራኤለ አሳ ታ ኩሸን አሻናይሳ ታ ኤራና” ያግስ።

\VS{38}እ ግዳይሳዳ ሀንስ። ዎንተꬃ ጋላስ ዎንታ ጉራ ደንድድ፥ ዶርሳ እክስያ ጉምእዳ ዎደ እስ ፃሮ ግድያ ሃꬅ እያፐ ከይስ።


\par }{\PP \VS{39}ቃስ ገድዮን፥ “ሀያና ሀንቀቶፋ፤ ታኒ ነና ጉጃዳካ ሀራ ኦይሾ ኦይቻና። ዶርሳ እክስያ ቦላ ሀራ ማላ በሳና መላ ኦይቻይስ። ሀእ ዶርሳ እክሰይ መላ ግድን ዩሹዋን ደእያ ቢታይ አካትድ ላካናዳ ኦꬃ” ያግስ።

\VS{40}ሄ ቃማ ፆሳይ ሄ ማላ ኦꬅስ። ዎንተꬃ ጋላስ ዶርሳ እክሰይ መላ ግድን ቢታ ኡባይ አካትድ ላክስ።




\par }\Chap{7}{\SH ገድዮን ምድያመ ፆኑዋ
\par }
{\PP \VerseOne{1}ዎንተꬃ ጋላስ የሩባኣላ ጌተትያ ገድዮንነ እያራ ደእያ አሳ ኡባይ ዎንታ ጉራ ደንድድ ብድ፥ ሀሮዳ ፑልቱዋ ማታን ዱንካንዶሶና። ምድያመ አሳይ ኤንታፈ ፑደሀ ባጋራ ሞረ ዙማ ማታን ደእያ ዛንጋራን ዱንካንዶሶና።

\VS{2}ጎዳይ ገድዮናኮ፥ “ኔራ ደእያ አሳይ ዳሮ ግድያ ግሾነ እስራኤለ አሳይ፥ ‘ኑኒ ኑ ዎልቃን ፆንዳ’ ግድ ታ ቦላ ጬቀቶና መላ ታኒ ምድያመታ ህንተ ኩሸን አꬃዳ እምከ።

\VS{3}ሄሳ ግሾ፥ አሳኮ፥ ‘ያይያ አስ ደእኮ ጋላዳ ዙማፐ ስሚድ ጉየ ባ ሶ ሶ ቦ’ ያጋዳ አዋጃ” ያግስ። ያትን፥ ላታማነ ናምኡ ሙኩሉ አሳይ ጉየ ስምን ታሙ ሙኩሉ አስ አትስ።


\par }{\PP \VS{4}ግዶሽን፥ ጎዳይ ገድዮናኮ፥ “ሀእካ አሳይ ዳሮ። ነ ኤንታ ኤካዳ ዱገ ሻፋ ዎꬋ፤ ታኒ ኤንታ ያን ፓጫና። ታኒ፥ ‘ሀይስ ኔራ ቦ’ ገይስ ኔራ ቦ፤ ታኒ፥ ‘ሀይስ ኔራ ቦፖ’ ገይስ ቦፖ” ያግስ።


\par }{\PP \VS{5}ገድዮን አሳ ሻፉ ኤክድ ብስ። ጎዳይ እያኮ፥ “ሀ አሳ ግዶፈ ጉልባትድ ሃ ኡየይሳታነ ካናዳ ሃ እንፃርሳን ኡየይሳታ ሻካ” ያግስ።

\VS{6}ባንታ ኩሸን ሃ ኡየይሳታ ታይቦይ ሄꬑ ፄታ፤ ሽን አትዳይሳት ኡባይ ሃ ጉልባትድ ኡይዶሶና።


\par }{\PP \VS{7}ጎዳይ ገድዮናኮ፥ “ባንታ ኩሸን ሃ ኮጰትድ ኡይዳ ሄꬑ ፄቱ አሳታን ታኒ ህንተና አሻና፤ ምድያመታ ህንተዉ አꬃዳ እማና። ሽን አትዳ አሳ ኡባይ ባ ሶ ሶ ስሞ” ያግስ።

\VS{8}ሄሳ ግሾ፥ ገድዮን አሳታ ሽንቅያነ ኤንታ ሞይዝያ ኤክዳ ሄꬑ ፄቱ አሳታ ባራ አሽድ፥ ሀንኮ አሳ ኡባ ኤንታ ሶ ሶ የድስ። ሀ ኡባይ ሀንያ ዎደ ምድያመ ኦላንቾት ኤንታፈ ጋርሳ ባጋራ ደእያ ዛንጋራን ዱንካንድ ኡትዶሶና።

\VS{9}ሄ ቃማ ጎዳይ ገድዮናኮ፥ “ታኒ ነዉ አꬃዳ እምዳ ግሾ ደንዳዳ ኤንቲ ዱንካንዳ በሳን ደእሽን ኦላ።

\VS{10}ኔኒ ኤንታ ኦላናዉ ያይኮ ነ ኦሳንቹዋ ፑራ ኤካዳ ኤንቲ ዱንካንዳ በሳ ዱገ ዎꬋ።

\VS{11}ኤንቲ ግያባ ስአ። ሄሳፈ ጉየ፥ ኔኒ ኤንታ ኦላናዉ ምኖተꬅ ደማና” ያግስ።

\par }{\PP ገድዮንነ እያ አይለይ ፑር፥ ምድያመት ዱንካንዳ በሳ ማታን ናግያ ኦላንቾታኮ ብዶሶና።

\VS{12}ሄ ዎደ ቦለዳ ዳርዳ ምድያመት፥ አማለቃትነ ዶሎሀ ባጋ አሳ ኡባይ ዛንጋራን ዱንካንድ ኡትዶሶና። ኤንታ ግማለት አባ ጋፃን ደእያ ሻፈ መላ ታይባናዉ ዳንዳኤተና።


\par }{\PP \VS{13}ገድዮን ያ ጋክያ ዎደ እስ አደይ ባ አሙሁዋ ባ ላግያስ ኦድሽን ስእስ። ሄስካ፥ “እስ ባንጋ ኡይꬅ ኦኮለት ጋክድ ምድያመታ ዱንካንያ ዶምእስ፤ ዱንካነይ ሽረት ዎꬍድ ምጨትስ” ያግስ።


\par }{\PP \VS{14}እያ ላገይ ዛሪድ፥ “ሄስ እስራኤለ አድያ፥ እዮኣሳ ናኣ ገድዮና ማሻፈ አትሽን፥ ሀራባ ግደና። ፆሳይ ምድያመነ ምድያመታራ ደእያ ኦላንቾታ ኡባ ገድዮናስ አꬅድ እሚስ” ያግስ።


\par }{\PP \VS{15}ገድዮን ሄ አሙሁዋነ እያ ብርሸꬃ ስእዳ ዎደ ጉልባትድ ፆሳ ጎይንስ። እስራኤለ አሳይ ዱንካንዳ በሳ ጉየ ስሚድ፥ “ደንድተ፤ ጎዳይ ምድያመ ኦላንቾታ ህንተ ኩሸን አꬅድ እሚስ” ያግስ።

\VS{16}ሄꬑ ፄቱ አሳታ ሄꬑ ጩጋን ሻክድ ኤንታዉ ሁጰን ሁጰን እስ እስ ሞይዘነ ግዶን ኤፅያ ፆምፐይ ደእያ እስ እስ ፃሮ እሚስ።

\VS{17}ገድዮን ኤንታኮ፥ “ታና ፄልተ፤ ታኒ ኤንቲ ዱንካንዳ በሳ ጋክያ ዎደ ኦይሳዳ ህንተካ ኦꬅተ።

\VS{18}ታነ ታራ ደኤይሳት ኡባይ ሞይዘ ፑንይ ዎደ ህንተካ ኤንቲ ዱንካንዳ በሳ ዩሹዋን ኤቅድ ሞይዘ ፑንሸ፥ ‘ጎዳሳነ ገድዮናሳ’ ያግድ ዋስተ” ያግስ።


\par }{\PP \VS{19}ግድ ብላሄ ግድያ ዎደ ናገይሳት ላመትዳፐ ጉየ ገድዮንነ እያራ ደእያ ፄቱ አሳት ብድ፥ ምድያመት ዱንካንዳ በሳ ጋክድ ባንታ ሞይዝያ ፑንዶሶና፤ ኦይክዳ ፃሩዋ መንꬅዶሶና።

\VS{20}ሀራ ባጋራ ደእያ ናምኡ ጩጋይ ሄሳዳ ኦꬅዶሶና። ባንታ ሀድርሳ ኩሸን ኤፅያ ፆምፐ፥ ባንታ ኡሻቻ ኩሸን ሞይዘ ኦይክድ፥ “ጎዳነ ገድዮና ማሻ” ያግድ ዋስዶሶና።

\VS{21}አሳ ኡባይ ምድያመት ዱንካንዳ በሳ ዩሾን ባ በሳን በሳን ኤቅዳሽን፥ ምድያመ ኦላንቾት ኡባይ ዋስሸ ባቃትዶሶና።

\VS{22}ሄꬑ ፄቱ አሳይ ባንታ ሞይዝያ ፑንዳ ዎደ ሞርከ ኦላንቾት ባንታ ማሻ እሶይ እሱዋ ቦላ ደንꬃና መላ ጎዳይ ኦꬅስ። አትዳ ኦላንቾት ፃራራኮ ስሚድ ቤት-ሽፃ ጋካናዉ፥ ያፐ አꬍድ፥ ፃባታ ማታን ደእያ አቤል-ማሆላ ጋካናዉ ባቃትዶሶና።

\VS{23}ሄሳፈ ጉየ ንፍታለመ፥ አሴራነ ምናሰ ኮቻት ፄገትድ፥ ሺቅድ ምድያመታ የደꬅዶሶና።

\VS{24}ደረይ ዳርያ ኤፍሬማ ቢታን ደእያ አሳኮ ገድዮን ኪትድ፥ “ምድያመታ ኦላናዉ ዱገ ዎꬍድ ቤት-ባራ ጋካናዉ ደእያ ዮርዳኖሰን ገልያ ሻፋታ ኤንታፈ ካሰትድ ኦይክተ” ያግስ። ኤፍሬማ አሳ ኡባይ ፄገትድ፥ ሺቅድ ቤት-ባራ ጋካናዉ ዮርዳኖሰን ገልያ ሻፋታ ኦይክዶሶና።

\VS{25}ኤንቲ ኦሬባነ ዘባ ጌተትያ ናምኡ ምድያመ ሀላቃታ ድእዶሶና። ኦሬባ፥ “ኦሬባ ዛላ” ጌተትያ በሳን፥ ቃስ ዘባ፥ “ዘባ ዎይነ ጉምእያ በሲ” ጌተትያ በሳን ዎꬍዶሶና። ሄሳፈ ጉየ፥ አትዳ ምድያመታ የደꬅድ፥ ኦሬባነ ዘባ ቆꬍያ ቃንፅድ ኤንታ ሁጵያ፥ ዮርዳኖሰ ሻፋፐ ሄፍንꬃን ደእያ ገድዮናኮ ኤህዶሶና።




\par }\Chap{8}{\SH ዛብሄላነ ስልማና
\par }
{\PP \VerseOne{1}ኤፍሬማ አሳይ ገድዮናኮ፥ “ምድያመታ ኦላናዉ ባሸ ኑና አይስ ፄጋብኪ? ኑ ቦላ ሄሳ መላባ አይስ ኦꬃዲ?” ያግድ ይሎትዶሶና።


\par }{\PP \VS{2}ሽን ገድዮን፥ “ህንተ ኦꬅዳይስ ታ ኦꬅዳይሳፈ አኔ? ታ ኮቻይ አብኤዘር ሺሽዳ ካꬃፈ ህንተ ኤፍሬማ ኮቻት ቆርዳ ቡይ አኔ?

\VS{3}ምድያመ ሀላቃታ፥ ኦሬባነ ዘባ ፆሳይ ህንተ ኩሸን አꬅድ እሚስ። ህንተ ኦꬅዳይሳ መላ ታኒ አይ ኦꬃናዉ ዳንዳእያና?” ያግስ። እ ያግን ኤንቲ ዛርብዶሶና።


\par }{\PP \VS{4}ገድዮንነ እያራ ደእያ ሄꬑ ፄቱ አሳይ ዮርዳኖሰ ሻፋ ፕንዶሶና። ኤንቲ አይ ዳቡርኮካ ባንታ ሞርከታ የደꬆ አግቦኮና።

\VS{5}ኤንቲ ሱኮታ ጋክዳ ዎደ ገድዮን ሄ ካታማ አሳኮ፥ “ታ አሳይ ዳቡርዳ ግሾ፥ ሀያና ጉꬃ ካꬅ እመርከት። ታኒ ምድያመ ካዎታ ዘባነ ሳልሞና የደꬃሸ ደአይስ” ያግስ።


\par }{\PP \VS{6}ሱኮታ ካታማ ሀላቃት፥ “ዘባነ ሳልሞና ኔኒ ድአባካሽን ነ ኦላንቾታስ አይስ ካꬅ እማኔ?” ያግዶሶና።


\par }{\PP \VS{7}ገድዮን፥ “ሎኦ አይኮይ ባዋ፤ ጎዳይ ዘባነ ሳልሞና ታ ኩሸን አꬅድ እምያ ዎደ ታኒ ባዞ አጉንꬃንነ ፁንዱቀን ህንተና ዋꬋና” ያግስ።

\VS{8}ያፐ ደንድድ ፓኑኤላ ብድ፥ ያን ደእያ አሳካ ሄ ኦይሻ ኦይችን፥ ፓኑኤላ አሳይ ሱኮታ አሳይ ዛርዳይሳዳ ዛርዶሶና።

\VS{9}እ ፓኑኤላ አሳኮ፥ “ታኒ ፆናዳ ሳሮ ስምያ ዎደ ህንተ ካታማ ናግያ ሀ አዱሳ ግምብያ ላላና” ያግስ።


\par }{\PP \VS{10}ሄ ዎደ ዘብነ ሳልሞን ዶሎሀ ባጋፈ ይዳ ኦላንቾታፐ አትዳ 15,000 ኦላንቾታራ ቃርቆራን ደኦሶና። ኤንታፈ 120,000 ኦላንቾት ኦላን ሀይቅዶሶና።

\VS{11}ገድዮን ኖባፐነ ዮግባፐ ዶሎሀ ባጋን ደእያ ባዞ ኦግያራ ብድ፥ ያን ደእያ ኦላንቾት ቆፖና ደእሽን ኦላ ደንꬅስ።

\VS{12}ናምኡ ምድያመ ካዎት ዘብነ ሳልሞን ባቃትዶሶና፤ ሽን ገድዮን ኤንታ የደꬅ ጋክድ ድእስ። ኤንታ ኦላንቾት ኡባይ ዎልቃማ ዳጋማን ኩንድዶሶና።

\VS{13}እዮኣሳ ናአይ ገድዮን ሄሬሳ ባጋራ ኦላፐ ስምስ።

\VS{14}ሱኮታፐ እስ ናአተꬃ ናኣ ኦይክድ ኦይችስ። ሄ ናአይ ላፑን ታማነ ላፑን ሱኮታ ሀላቃታነ ጭማታ ሱንꬃ ፃፍድ እያዉ እሚስ።

\VS{15}ሄሳፈ ጉየ፥ ገድዮን ሱኮታ ይድ፥ “ ‘ዘባነ ሳልሞና ኔኒ ድአባካሽን፥ ዳቡርዳ ነ አሳስ አይስ ካꬅ እማኔ?’ ግድ ታ ቦላ ቀልቅስደታ፤ ሽን ዘባነ ሳልሞና ሀይሳ በእተ” ያግስ።

\VS{16}ገድዮን ባዞ አጉንꬅነ ፁንዱቀ ኤክድ ሱኮታ ሀላቃታ ዋꬍስ።

\VS{17}ቃስ ፓኑኤላን ካታማ አዱሳ ግምበ ሻኩዋ ላልድ ካታማን ደእያ አደታ ዎꬍስ።


\par }{\PP \VS{18}ያትድ ገድዮን ዘባነ ሳልሞና፥ “ህንተ ታቦረን አይ መላ አስ ዎꬍደቲ?” ያግድ ኦይችስ።

\par }{\PP ኤንቲ፥ “ነ መላ አስ፤ ኤንቲ ካዎ ናአ ዳኖሶና” ያግድ ዛርዶሶና።


\par }{\PP \VS{19}ገድዮን፥ “ኤንቲ ታ እሻታ፤ ኤንቲ ታ አየ ናይታ። ደኦ ፆሲ ኤርያ መላ ኤንታ ህንተ ዎꬎናባ ግድያኮ ታ ህንተና ዎꬍከሽን” ያግስ።

\VS{20}ባ ባይራ ናኣ የተራኮ፥ “ደንዳዳ፥ ሀይሳታ ዎꬋ” ያግስ። የተር ቡሮ ዮጋ ግድያ ግሾ ያይድ ባ ማሻ ሾድቤና።


\par }{\PP \VS{21}ዘብነ ሳልሞን ገድዮናኮ፥ “ህዛ ነ ኑና ዎꬋ፤ አደ ኦሶ ኦꬃናዉ አደ ኮሼስ” ያግዶሶና። ያትን፥ ገድዮን ኤንታ ዎꬍስ፤ ኤንታ ግማለታ ቆን ደእያ አሌቆ ኡባ ኤክስ።


\par }{\PP \VS{22}እስራኤለ አሳይ ገድዮናኮ፥ “ኔኒ ኑና ምድያመታፐ አሽዳ ግሾ ኔኒ፥ ነ ናአይነ ነ ናኣ ናአይ ኑና ሃርተ” ያግስ።


\par }{\PP \VS{23}ሽን ገድዮን፥ “ታኒ ህንተና ሃርከ፤ ታ ናአይካ ህንተና ሃረና፤ ጎዳይ ህንተና ሃራና” ያግስ።

\VS{24}እ ኤንታኮ፥ “ታ ህንተና እስባ ኦይቻይስ፤ ህንተ ኡባይ ድእድ ኤህዳ ሀይꬃ ዎርቅያፈ ታዉ እምተ” ያግስ። (እስማኤላ አሳስ ሀይꬃን ዎርቃ አሶይ ዎጋ።)


\par }{\PP \VS{25}እስራኤለ አሳይ ዛሪድ፥ “ኤሮ፥ ኡፋይትድ እማና” ያግዶሶና። አፍላ ሂፅድ፥ አሳ ኡባይ ድእድ ኤህዳ ሀይꬃ ዎርቅያ የግዶሶና።

\VS{26}ገድዮን ኤክዳ ሀይꬃ ዎርቀይ ላታሙ ክሎ ግራመ ዴፄስ። ሄስካ፥ ሀራ አሌቆታ፥ ቆን አꬅያ ጎዝዳታ፥ ምድያመ ካዎት ማእያ ኦቻ ቴራ ዳንያ ማኦታነ ኤንታ ግማለታ ቆꬍያፐ ኤከትዳ አሌቆታ ጉጆናሽና።

\VS{27}ገድዮን ዎርቃ ኤቃ ምስልያ ጊግስድ፥ ባ ደእያ ኦፍራ ካታማን ዎꬅስ። እስራኤለ አሳ ኡባይ ጎዳ አግድ ሄ ኤቃ ምስልያ ጎይንዶሶና፤ ሄስ ገድዮናስነ እያ ሶ አሳስ ፅሄ ግድስ።


\par }{\PP \VS{28}ሄሳዳ ሀንድ፥ ምድያመ አሳይ እስራኤለ አሳስ ሃረትስ፤ ኤንቲ እስራኤለ አሳ ቦላ ናምአንꬆ ደንድቦኮና። ገድዮን ሀይቃና ጋካናዉ ኦይታሙ ላይꬅ ቢታይ ዎፑ ግድ ደእስ።


\par }{\SH ገድዮና ሀይቁዋ
\par }
{\PP \VS{29}የሩባኣላ ጌተትያ ገድዮን፥ እዮኣሳ ናአይ ባ ሶ ስሚድ ደእስ።

\VS{30}ገድዮን ዳሮ ማቾ ኤክዳ ግሾ፥ እያዉ ላፑን ታሙ አደ ናይት የለትዶሶና።

\VS{31}ሴከማን ደእያ ላገꬅያ እያዉ አደ ናኣ የልን፥ እያ ሱንꬃ አብመለከ
\FTNT{*}{{\FR 8:31 }{\FQ{አብመለከ፦
}}{\FT{ሀ ሱንꬃ ብርሸꬃይ ታ አዋይ ካዎ ጉሱ።
}}} ያግድ ሱንꬅስ።

\VS{32}እዮኣሳ ናአይ ገድዮን ሎኦ ጭምድ ሀይቅስ፤ ባ አዋ እዮኣሳ ዱፎን ሞገትስ። ሄ ዱፎይ አበዜራ ኮቻት ደእያ ኦፍራን ደኤስ።


\par }{\PP \VS{33}ገድዮን ሀይቅዳፐ ጉየ፥ እስራኤለ አሳይ ጎዳ አግድ ባኣለ ፆሳታ ጎይንዶሶና። ባኣል-ብሪታ\FTNT{†}{{\FR 8:33 }{\FQ{ባኣል-ብሪታ፦
}}{\FT{ሀ ሱንꬃ ብርሸꬃይ ባኣለ ጫቆ ጉሱ።
}}} ጌተትያ ኤቃ ባንታዉ ፆሰ ኦꬅዶሶና።

\VS{34}እስራኤለ አሳይ ባንታ ዩሹዋን ደእያ ሞርከታ ኡባፈ ኤንታ አሽዳ ጎዳ ባንታ ፆሳ ሀሳይቦኮና።

\VS{35}እስራኤለ አሳስ ኦꬅዳ ሎኦ ኦሱዋ ግሾ የሩባኣላ ጌተትያ ገድዮና ሶ አሳስ ሎኦ ኩሸ ዛርቦኮና።




\par }\Chap{9}{\SH አብመለከ
\par }
{\PP \VerseOne{1}ገድዮና ናአይ፥ አብመለከይ ሴከማን ደእያ ባ አየ ዳቦታኮ ብድ፥ ኤንታነ ባ አየ ኮቻታ ሀይሳዳ ያግስ፤

\VS{2}“ሴከማን ደእያ አሳ፥ ‘ገድዮና ላፑን ታሙ ናይት ኡባይ ህንተና ሃርኮ ሎኦዬ? ዎይኮ እስ አስ ሃርኮ ሎኦ?’ ያግድ ኦይችተ። ታኒ ህንተ አሾነ ህንተ መቀꬅ ግደይሳ ዶጎፕተ” ያግስ።


\par }{\PP \VS{3}እያ አየ ዳቦት ሀ ቃላ ኡባ እያ ግሾ ሴከማ አሳስ ኦድን፥ አብመለከይ ኤንታዉ ዳቦ ግድዳ ግሾ ሴከማ አሳይ እያ ካላናዉ ዶስዶሶና።

\VS{4}ኤንቲ ባኣል-ብሪታ ኤቃ ኬꬃፈ ላፑን ታሙ ብራ ሳንትመ ኤክድ እያዉ እምዶሶና።

\par }{\PP አብመለከይ ሄ ብራን ኢታ አሳታነ ቦንቀይሳታ ሻምድ ባና ካላናዳ ኦꬅስ።

\VS{5}ኦፍራን ደእያ ባ አዋ ሶ ብድ፥ ላፑን ታሙ ባ እሻታ ገድዮና ናይታ፥ እስ ሹቻ ቦላ ጎይርስ። ሽን ገድዮና ናአይ፥ ተሾይ፥ እዮአታም ቆሰትድ ሀይቆና አትስ።

\VS{6}ሄሳፈ ጉየ፥ ሴከማ አሳይነ ቤት-ምሎ አሳይ እስፈ ሺቅድ፥ ሴከማን ኤቃ ቱሳ ማታን ደእያ ጎይኖ ዎላኮ ብድ ያን አብመለከ ካዎꬅዶሶና።


\par }{\PP \VS{7}እዮአታም ሄሳ ስእዳ ዎደ ጋርዛና ደርያ ቦላ ከይድ ባ ቃላ ꬎቁ ኦꬅድ፥ “ህንተኖ ሴከማ አሳዉ፥ ፆሳይ ህንተና ስአና መላ ታ ኦደይሳ ስእተ።

\VS{8}እስ ጋላስ ምꬃት ኡባይ ሺቅድ፥ ባንታ ቦላ ካዎ ካዎꬃናዉ ብድ ሻማሆ፥ ‘ሃያ፥ ኑ ቦላ ካዎታ’ ያግዶሶና።

\VS{9}ሽን ሻማሆይ፥ ‘ፆሳታነ አሳታ ቦንችስያ ዛይተ እመይሳ አጋዳ ምꬃታ ቦላ ካዎቶ?’ ያግድ ዛርስ።


\par }{\PP \VS{10}“ያትን፥ ምꬃት ባላሰ ምꬃ፥ ‘ሃያ፥ ኑ ቦላ ካዎታ’ ያግዶሶና።

\VS{11}ሽን ባላሰይ፥ ‘ማልኦነ ሎኦ ግድዳ አይፈ እመይሳ አጋዳ ምꬃታ ቦላ ካዎታናዉ ቦ?’ ያግድ ዛርስ።


\par }{\PP \VS{12}“ያትን፥ ምꬃት ዎይነኮ፥ ‘ሃያ፥ ኑ ቦላ ካዎታ’ ያግዶሶና።

\VS{13}ሽን ዎይነይ፥ ‘ፆሳታነ አሳታ ኡፋይስያ ኡሻ እመይሳ አጋዳ ምꬃታ ቦላ ካዎታናዉ ቦ?’ ያግድ ዛርስ።


\par }{\PP \VS{14}“ያትን፥ ዉርሰꬃን ምꬃት ኡባይ ፁንዱቀኮ፥ ‘ሃያ፥ ኑ ቦላ ካዎታ’ ያግዶሶና።

\VS{15}ፁንዱቀይ፥ ‘ህንተ ቱማ ታና ህንተ ቦላ ካዎꬃናዉ ኮይኮ፥ ሃ ይድ ታ ኩያን ሸምፕተ። ሄሳ ህንተ እፅኮ፥ ፁንዱቀ ታሽያፐ ታም ከይድ ልባኖሰ ዝጋ ሞ’ ያግስ።


\par }{\PP \VS{16}“ህንተ አብመለከ ካዎꬅዳይ ቱማተꬃንነ ሱረተꬃኔ? ገድዮን ህንተዉ ኦꬅዳባ አኬክድ እያ ሶ አሳስ ሎኦ ኩሸ ዛርደቲ?

\VS{17}ታ አዋይ ህንተዉ ኦለትዳይሳ አኬክተ፤ ምድያመ አሳፐ ህንተና አሻና ያግድ፥ ባና ሀይቆስ አꬅድ እሚስ።

\VS{18}ሽን ህንተ ሀች ታ አዋ ሶ አሳ ቦላ ደንድድ፥ እያ ላፑን ታሙ ናይታ እስ ሹቻ ቦላ ጎይርደታ። ገድዮና አይለፈ የለትዳ አብመለከይ ህንተዉ ዳቦ ግድዳ ግሾ ሴከማን ካዎꬅደታ።

\VS{19}ሀእ ስሚድ ገድዮናስነ እያ ሶ አሳስ ህንተ ኦꬅዳ ኦሶይ ቱማተꬃንነ ሱረተꬃን ግድኮ አብመለከራ ኡፋይትተ፤ እካ ህንተራ ኡፋይቶ።

\VS{20}ሽን ሄስ ሀኖና እፅኮ አብመለከፐ ታም ከይድ ሴከማነ ቤት-ምሎ አሳ ሞ። ቃስ ሴከማ አሳፐነ ቤት-ምሎ አሳፐ ታም ከይድ አብመለከ ሞ” ያግስ።

\VS{21}እዮአታም ባ እሻ አብመለከስ ያይዳ ግሾ ባቃትድ ቤራ ብድ ያን ደእስ።


\par }{\PP \VS{22}አብመለከይ እስራኤለ ቢታን ሄꬑ ላይꬅ ካዎትስ።

\VS{23}ሄሳፈ ጉየ፥ ፆሳይ አብመለከ ግዶንነ ሴከማ አሳ ግዶን ኢታ አያና ኪትን ሴከማ አሳይ አብመለከ ቦላ ማካልዶሶና።

\VS{24}ፆሳይ ሄሳ ኦꬅዳይ፥ አብመለከይ ባ እሻታ ዎꬍዳ ግሾነ ኤንታ ዎꬋና መላ ሴከማ አሳይ እያ ምንꬅዳ ግሾሳ።

\VS{25}ሴከማ አሳይ ጉꬃ አስ ዶርድ ደርያ ሁጵያን ኡትድ አብመለከ ቦላ ሞርከተꬃን ደንዳና መላ ኦꬅዶሶና። ኤንቲ ኦገራ አꬍያ አሳ ኡባ ቦንቅዶሶና፤ አብመለከይ ሄሳ ስእስ።


\par }{\PP \VS{26}ሄ ዎደ ኤቤዳ ናአይ ጋል ባ እሻታራ ሴከማ ይን፥ ሴከማ አሳይ እያን አማነትዶሶና።

\VS{27}ኡባይ ባንታ ጋደ ብድ ዎይነ ማፅዶሶና፤ ዎይንያ አግድ ግታ ግብራ ጊግስዶሶና። ባንታ ኤቃ ኬꬃ ገልድ ያን ምሸነ ኡይሸ አብመለከ ጫይዶሶና።

\VS{28}ኤቤዳ ናአይ ጋል፥ “ኑኒ ሴከማ አሳይ እያዉ ሃረታናዉ አብመለከይ ኦኔ? እ የሩባኣላ ናኣ ግደኔ? ዛቡል ሀ ካታማ ሃራና መላ አብመለከይ ሹምዳይሳ ግደኔ? ሄሳፈ ሴከማ ሼሽ ግድዳ ሀሞረ አሳስ ሃረታና።

\VS{29}ሀ አሳ ካለይ ታና ግድያኮ አብመለከ ድጋናሽን። አብመለከ ፄጋዳ፥ ‘ነ ኦላንቾታ ዳርሳ ኤካዳ ኦለታናዉ ሃያ’ ያጋናሽን” ያግስ።


\par }{\PP \VS{30}ኤቤዳ ናአይ ጋል ግዳይሳ ካታማ ሃርያ ዛቡል ስእዳ ዎደ ዳሮ ይሎትስ።

\VS{31}ቆሳን አብመለከኮ አሰ ኪትድ፥ “ኤቤዳ ናአይ ጋልነ እያ እሻት ሴከማ ይድ ያን ደእያ አሳ ነ ቦላ ደንꬆሶና።

\VS{32}ሄሳ ግሾ፥ ኔንነ ኔራ ደእያ አሳይ ቃማ ደንድድ እስ በሳን ዙግድ ናግተ።

\VS{33}ዎንተꬃ ጋላስ አው ዶልያ ዎደ ኤንቲ ቆፖና ካታማ ኦልተ። ጋልነ እያራ ደእያ አሳይ ህንተና ኦላናዉ ከይያ ዎደ ህንተ ኮይዳ መላ ኤንታ ቦላ ኦꬅተ” ያግስ።


\par }{\PP \VS{34}አብመለከይነ እያራ ደእያ አሳ ኡባይ ቃማ ደንድድ ሴከማፐ ካረራ ኦይዱ ጩጋን ሻከትድ ዙግዶሶና።

\VS{35}አብመለከይነ እያራ ደእያ አሳይ ኤቤዳ ናአይ ጋል ከይድ ካታማ ፐንግያን ኤቅዳይሳ በእድ ቆሰትዳ በሳፈ ከይዶሶና።

\VS{36}ጋል አሳ በእዳ ዎደ ዛቡላኮ፥ “ሄኮ፥ አሳይ ደርያ ሁጵያፐ ዎꬌስ” ያግስ።

\par }{\PP ዛቡል፥ “ሀይስ ደርያ ኤሾፐ አትሽን፥ አሰ ግደና” ያግድ ዛርስ።


\par }{\PP \VS{37}ጋል ዛሪድ፥ “ሄኮ፥ አሳይ ደርያስ ግዱዋ ኦይክድ ዎꬌስ፤ ሀራ ጩግ ቃስ ማሮታ ዎላይ ደእያ ኦግያራ ዬስ” ያግስ።


\par }{\PP \VS{38}ዛቡል ጋላኮ፥ “ ‘ኑኒ እያዉ ሃረታናዉ አብመለከይ ኦኔ?’ ያግዳ ነ ዶናይ ሀእ አዉ ብዴ? ሀይሳቲ ኔኒ ካꬍዳ አሳ ግዶኮናዬ? ሀእ ከያዳ ኤንታራ ኦለታ” ያግስ።

\VS{39}ጋል ሴከማ አሳ ካለꬅ ከይድ አብመለከራ ኦለትስ።

\VS{40}አብመለከይ የደꬅን ጋል ባቃትስ፤ ካታማ ፐንግያ ጋካናዉ ዳሮት ደሸትድ ኩንድዶሶና።

\VS{41}አብመለከይ አሩማን ደእን፥ ዛቡል ጋላነ እያ እሻታ ሴከማፐ የደꬅድ ከስስ።


\par }{\PP \VS{42}ዎንተꬃ ጋላስ ሴከማ አሳይ ጎሻስ ብዳይሳ አብመለከይ ስእስ።

\VS{43}እ ባ አሳ ኤክድ ሄꬑ ጩጋን ሻክድ፥ እስ በሳን ዙግድ ናጋናዳ ኦꬅስ። አሳይ ካታማፐ ከየይሳ በእዳ ዎደ ኤንታ ዎꬋናዉ ቆሰትዳ በሳፈ ከይስ።

\VS{44}አብመለከይነ እያራ ደእያ ጩጋይ ስን ዎፅ ብድ፥ ካታማ ፐንግያን ኤቅዶሶና። አትዳ ናምኡ ጩጋይ ጎሻን ደእያ አሳ ኦልድ ዎꬍዶሶና።

\VS{45}ጋላስ ኩመꬅ አብመለከይ አሳራ ኦለትድ ኦይክዳፐ ጉየ ካታማን ደእያ አሳ ኡባ ዎꬍስ፤ ካታማ ꬋይስስ፤ ቢታ ቦላ ማፅነ ላልስ።


\par }{\PP \VS{46}ሴከማ አዱሳ ግምብያ ግዶን ደእያ አሳ ኡባይ ሄሳ ስእዳ ዎደ ባኣል-ባርታ ኤቃ ኬꬃን ደእያ ጎንጎሉዋን ቆሰትዶሶና።

\VS{47}አብመለከይ ኤንቲ ያን ሺቅዳይሳ፥

\VS{48}ስእድ እነ እያራ ደእያ አሳ ኡባይ ሳልሞና ደርያ ከይዶሶና። አብመለከይ ካልታ ኤክድ ምꬃ ታሸ ቃንፅድ፥ ባ ሀሽያን ቶክስ። ባራ ደእያ አሳኮ፥ “ታኒ ኦꬅሽን በእዳይሳዳ ህንተ ኤለስድ ኦꬅተ” ያግስ።

\VS{49}አሳ ኡባይ ምꬃ ታሸ ቃንፅ ኤክድ፥ አብመለከ ካልስ። ሄ ታሸታ ሳአ ኬꬃ ቦላ ዶርድ አሳይ እያ ግዶን ደእሽን ታማ ኦይꬅዶሶና። እያን ደእያ አሳ ኡባይ ሀይቅዶሶና። ሀይቅዳ አደይነ ማጫሳ ታይቦይ እስ ሙኩሉ ግዳና።


\par }{\PP \VS{50}አብመለከይ ተሜሳ ብድ ካታማ ተቅድ ኦይክስ።

\VS{51}ሄ ካታማ ግዶን እስ ምኖ አዱሳ ግምበይ ደኤስ። ካታማ አሳይ ማጭ፥ አደይ፥ ካለይሳትነ ሀራ አሳ ኡባይ አቶና ዎፅድ አዱሳ ግምብያ ግዶ ገልዶሶና። ፐንግያ ጎርድድ ግምብያ ሁጰ ከይዶሶና።

\VS{52}አብመለከይ ኦልሸ አዱሳ ግምብያ ጋክድ ታማን ፁጋናዉ ፐንግያኮ ሺቅስ።

\VS{53}ሽን እስ ማጫስያ አብመለከ ሁጰን ዎፃ ማይደ ሆላዳ እያ ጉግያ ጳልቃ የጋሱ።

\VS{54}እያ ኦላ ሚሽያ ቶክያ ናአተꬃ ኤለስ ፄግድ፥ “አብመለከ ማጫስ ዎꬍስ ጎናዳ ነ ማሻ ሾዳዳ ታና ዎꬋ” ያግስ። ያግን ናአተꬃይ ጫድን እ ሀይቅስ።

\VS{55}እስራኤለ አሳ ኡባይ አብመለከይ ሀይቅዳይሳ በእድ ባ ሶ ሶ ብስ።


\par }{\PP \VS{56}አብመለከይ ላፑን ታሙ ባ እሻታ ዎꬍድ፥ ባ አዋ ቦላ እ ኦꬅዳ ጎምያ ፆሳይ እያ ቦላ ዛርስ።

\VS{57}ፆሳይ ሴከማ አሳ ኢታተꬃ ኡባ ኤንታ ቦላ ዛርስ። ሄሳዳ ሀንድ ገድዮና ናአይ እዮአታም ባድዳ ባደꬃይ ኤንታ ጋክስ።




\par }\Chap{10}{\SH ቶላ
\par }
{\PP \VerseOne{1}አብመለከይ ሀይቅዳፐ ጉየ፥ ይሳኮራ ኮቸ ግድዳ ዶዳ ናኣ፥ ፑሀ ናአይ ቶል፥ እስራኤለ አሳ አሻናዉ ደንድስ። እ ደረይ ዳርያ ኤፍሬማ ቢታን ሳምራን ደእስ።

\VS{2}ቶል እስራኤለ አሳ ላታማነ ሄꬑ ላይꬅ አይስስ። ቶል ሀይቅድ፥ ሳምራን ሞገትስ።


\par }{\SH ያእራ
\par }
{\PP \VS{3}ቶላፐ ካልድ፥ ጋላዳ አደይ ያእር ደንድስ። እ እስራኤለ አሳ ላታማነ ናምኡ ላይꬅ አይስስ።

\VS{4}እያዉ ሀስታሙ ባቁሎ ቶግያ ሀስታሙ አደ ናይት ደኦሶና። ኤንታዉ ጋላዳ ቢታን ሀስታሙ ካታማት ደኦሶና። ሄ ካታማት ሀች ጋካናዉ ያእራ ካታማታ ጌተትድ ፄገቶሶና።

\VS{5}ያእር ሀይቅድ ቃሞናን ሞገትስ።


\par }{\SH ዮፍታሄ
\par }
{\PP \VS{6}ቃስካ እስራኤለ አሳይ ጎዳ ስንꬃን ኢታባ ኦꬅዶሶና። ኤንቲ ባኣለነ አስታሮታ ኤቃታ፥ ሶረ ፆሳታ፥ ስዶና ፆሳታ፥ ሞአበ ፆሳታ፥ አሞነ ፆሳታነ ፍልስፄመ ፆሳታ ጎይንዶሶና። ኤንቲ ጎዳ አጋግዶሶና፤ እያ ጎይንቦኮና።

\VS{7}ጎዳይ እስራኤለ አሳ ቦላ ሀንቀትድ፥ ኤንታ ፍልስፄመ አሳስነ አሞነ አሳስ አꬅድ እሚስ።

\VS{8}ሄ ላይꬅ ፍልስፄመትነ አሞነት እስራኤለ አሳ ኡንኤꬅዶሶና። ዮርዳኖሰ ሻፋፐ ዶሎሀ ባጋን፥ አሞረት ካሰ ደእዳ ጋላዳ ቢታን ደእያ እስራኤለ አሳ ኤንቲ ታማነ ሆስፑን ላይꬅ ሃርዶሶና።

\VS{9}ቃስካ አሞነ አሳይ ይሁዳ፥ ብንያመነ ኤፍሬማ ኮቻታ ኦላናዉ ዮርዳኖሰ ሻፋ ፕንዶሶና፤ እስራኤለ አሳይ ዳሮ ኡንኤትዶሶና።


\par }{\PP \VS{10}ሄሳፈ ጉየ፥ እስራኤለ አሳይ፥ “ኑኒ ነና ኑ ፆሳ አግድ፥ ባኣለ ጎይንድ፥ ናጋራ ኦꬅዳ” ያግድ ጎዳኮ ዋስዶሶና።


\par }{\PP \VS{11}ጎዳይ ኤንታኮ፥ “ግብፀት፥ አሞረት፥ አሞነት፥ ፍልስፄመት፥

\VS{12}ስዶናት፥ አማለቃትነ ሞኣነት ህንተና ኡንኤꬅን፥ ህንተ ታኮ ዋስን፥ ታኒ ህንተና ኤንታ ኩሸፐ አሻብክና?

\VS{13}ሽን ህንተ ታና አግድ ሀራ ፆሳታ ጎይንደታ፤ ህዛፐ ታኒ ህንተና አሽከ።

\VS{14}ብድ ህንተ ዶርዳ ፆሳኮ ዋስተ። ህንተና መቶይ ጋክያ ዎደ አነ ኤንቲ አሾ” ያግድ ዛርስ።


\par }{\PP \VS{15}ሽን እስራኤለ አሳይ ዛሪድ ጎዳኮ፥ “ኑኒ ናጋራ ኦꬅዳ። ነ ኮይዳባ ኑ ቦላ ኦꬃ፤ ሽን ሀያና ሀች ኑና አሻ” ያግዶሶና።

\VS{16}አላጋ ፆሳታ ባንታ ግዶፈ ድግድ፥ ጎዳ ጎይንዶሶና። ጎዳይ እስራኤለ አሳ ኡንኤተꬃ በእድ ምሸትስ።


\par }{\PP \VS{17}ሄሳፈ ጉየ፥ አሞነ ኦላንቾት ኦላስ ጊግድ፥ ጋላዳን ሺቅዶሶና። እስራኤለ አሳይ እስፈ ሺቅድ ጋላዳን ምፅጳን ዱንካንዶሶና።

\VS{18}ጋላዳ ቢታ ሀላቃት ባንታ ግዶን፥ “አሞነ ኦላንቾታራ ኮይሮትድ ኦላ ጋሄታናይ ኦኔ? ሄ አደይ ጋላዳ ቢታን ደእያ አሳ ኡባስ ሀላቃ ግዳና” ያግዶሶና።




\par }\Chap{11}{\PP \VerseOne{1}ጋላዳ ቢታን ደእያ ዮፍታሄይ ምኖ ኦላንቾ። እያ አዋ ሱንꬃይ ጋላዳ፤ ሽን እያ አይያ ላይማ ማጫስ።

\VS{2}ጋላዳ ማችያ እያዉ አደ ናይታ የላሱ። ኤንቲ ድጭድ ጋክዳ ዎደ ባንታ እሻ ዮፍታሄ፥ “ኔኒ ሀራ ማጫሳፐ የለትዳ ናአ ግድያ ግሾ ኑ አዋ አቁዋፐ አይኮካ ላታካ” ያግድ ሶፐ የደꬅዶሶና።

\VS{3}ያትን፥ ዮፍታሄይ ባ እሻታፐ ባቃትድ፥ ቶባ ቢታን ደእስ። ያን እ ደእሽን ጉꬃ ዎራንꬖት እያኮ ሺቅድ እያ ካልዶሶና።


\par }{\PP \VS{4}ጉꬃ ዎደፐ ጉየ አሞነት እስራኤለታራ ኦለትዶሶና።

\VS{5}አሞነት እስራኤለታራ ኦለትዳ ዎደ ጋላዳ ቢታ ጭማት ቶባፐ ዮፍታሄ ዛሪድ ኤሀናዉ ብዶሶና።

\VS{6}ኤንቲ እያኮ፥ “አሞነታ ኑኒ ኦላና መላ ያዳ ኑስ ሀላቃ ግዳ” ያግዶሶና።


\par }{\PP \VS{7}ሽን ዮፍታሄይ፥ “ታና እፅድ፥ ታ አዋ ኬꬃፈ የደꬅቤከቲ? ሀእ ህንተና መቶይ ጋክን ታኮ አይስ ይደቲ?” ያግስ።


\par }{\PP \VS{8}ጋላዳ ጭማት፥ “ግዶሽን ሀእ ኑኒ ኔኮ ስምዳ፤ ኔኒ ኦላ ካለꬃዳ አሞነታ ኑስ ኦላና መላነ ጋላዳ ቢታስ ሀላቃ ግዳና መላ ኮዮስ” ያግዶሶና።


\par }{\PP \VS{9}ዮፍታሄይ፥ “አሞነታራ ኦለታና መላ ህንተ ታና ጉየ ዛርን፥ ጎዳይ ኤንታ ታ ኩሸን አꬅድ እምኮ፥ ህንተ ቱማ ታና ሀላቃ ኦꬃኔ?” ያግስ።


\par }{\PP \VS{10}ጋላዳ ጭማት፥ “ጎዳይ ኑ ግዶን ማርካ፤ ኔኒ ግያባ ኑ ኦꬃና” ያግዶሶና።

\VS{11}ዮፍታሄይ ጋላዳ ጭማታራ ብስ፤ ኤንቲ እያ ባንታ ሀላቃነ ካለይሳ ኦꬅዶሶና። ዮፍታሄይ ምፅጳን ጎዳ ስንꬃን ዛሪድ ቃላ ገልስ።


\par }{\PP \VS{12}ዮፍታሄይ አሞነ ካዋኮ አሰ ኪትድ፥ “ኔኒ ኑ ቢታ ኦላና መላ ኑኒ ነዉ አይ ኦꬅዶ?” ያግድ ኦይችስ።


\par }{\PP \VS{13}አሞነ ካዎይ ዮፍታሄይ ኪትዳ አሳኮ፥ “እስራኤለ አሳይ ግብፀፈ ከይዳ ዎደ አርኖና ሻፋፐነ ያቦቃ ሻፋፐ ግዶን፥ ዮርዳኖሰ ሻፋ ጋካናዉ ደእያ ታ ቢታ ኤክዶሶና። ሀእ ታ ቢታ ታዉ ሳሮን ዛርተ” ያግድ ዛርስ።


\par }{\PP \VS{14}ዮፍታሄይ ናምአንꬆ አሞነ ካዋኮ አሰ ኪትስ።

\VS{15}ኪተትዳ አሳይ፥ “እስራኤለ አሳይ ሞአበ ቢታ ዎይኮ አሞነ ቢታ ኤክቤና።

\VS{16}እስራኤለ አሳይ ግብፀፈ ከይዳ ዎደ ባዞ ካንꬅ ብድ፥ ዞኦ አባ ጋክስ፤ ያፐ ቃደሳ ብስ።

\VS{17}እስራኤለ አሳይ ኤዶመ ካዋኮ፥ ‘ነ ቢታራ ኑና አꬃርኪ?’ ያግድ አሰ ኪትስ፤ ሽን ኤዶመ ካዎይ አꬆና እፅስ። ሄሳዳካ፥ ሞአበ ካዋኮ ኪትን፥ እካ አꬆና እፅስ፤ ያትን፥ እስራኤለ አሳይ ቃደሳን ጋምእስ።


\par }{\PP \VS{18}“ዉርሰꬃን ኤንቲ ባዙዋ ካንꬅድ፥ ኤዶመነ ሞአበ ቢታ ጋፃ ኦይክድ፥ ሞአበ ቢታፈ ዶሎሀ ባጋራ ይድ አርኖና ሻፋፐ ሄፍንꬃ ባጋን ዱንካንዶሶና። ሽን አርኖና ሻፋይ ሞአበ ዛዋ ግድዳ ግሾ ሞአበ ባጋ ፕንቦኮና።


\par }{\PP \VS{19}“ሄሳፈ ጉየ፥ እስራኤለ አሳይ ሀሰቦና ካታማን ደእያ አሞረታ ካዋ ስሆናኮ አሰ ኪትድ፥ ‘ሀያና፥ ነ ቢታራ ኑና አꬃርክ’ ያግድ ኦይችስ።

\VS{20}ሽን ስሆነይ እስራኤለ አሳ አማነቶና ግሾ አꬃናዉ ኮይቤና። እ ባ ኦላንቾታ ኤክድ ያሃፃን ዱንካንድ እስራኤለ አሳ ኦልስ።

\VS{21}ጎዳይ እስራኤለ ፆሳይ ስሆናነ እያ ኦላንቾታ እስራኤለ አሳ ኩሸን አꬅድ እምን፥ ኤንታ ፆንዶሶና። ያን ደእያ አሞረታ ቢታ ኡባ ላትዶሶና።

\VS{22}አርኖና ሻፋፐ ብድ ያቦቃ ሻፋ ጋካናዉ፥ ባዙዋፈ ብድ ዮርዳኖሰ ሻፋ ጋካናዉ ደእያ አሞረታ ቢታ ኡባ ኤክዶሶና።


\par }{\PP \VS{23}“ሄሳዳ ኦꬅድ ጎዳይ፥ እስራኤለ ፆሳይ ባ አሳ እስራኤለ ስንꬃፈ አሞረታ የደꬅድ ꬋይስስ። ያትን፥ ኔኒ ዛራዳ ነዉ ኤካናዉ ዋታ ቆፓይ?

\VS{24}ኔኒ ነ ፆሳይ ካሞሽ ነዉ እመይሳ ኤክኪ? ሽን ኑኒ፥ ጎዳይ ኑ ፆሳይ ኑስ እምዳባ ኡባ ላትድ ዳና።

\VS{25}ግዶሽን ኔኒ ስፎራ ናኣ፥ ሞአበ ካዋ ባላቃፐ ምናይ? እ እስራኤለ አሳራ ኦየትደ ዎይኮ ኦለትዴ?

\VS{26}እስራኤለ አሳይ ሀሰቦና፥ አሮኤራነ ኤንታ ዩሹዋን ደእያ ጉታታ ኡባ፥ ቃስ አርኖና ሻፋ ማታን ደእያ ካታማታ ኡባ ላትድ ሄꬑ ፄቱ ላይꬅ ደእስ። ያትን፥ ሄ ዎደ አይስ ዎꬃ ኤካብኪ?

\VS{27}ታኒ ህንተና አይኮካ ቆሀብከ፤ ሽን ታና ኦላናዉ ደንዳዳ ናቀይ ነና። ፕርድያ ጎዳይ ሀች እስራኤለፐነ አሞነፐ ግዶን ፕርዶ” ያግስ።


\par }{\PP \VS{28}ሽን ዮፍታሄይ ኪትዳ ኪታ አሞነታ ካዎይ ስኦና እፅስ።


\par }{\PP \VS{29}ሄ ዎደ ጎዳ አያናይ ዮፍታሄ ቦላ ዎꬍን፥ ጋላዳነ ምናሰ ቢታ ካንꬅ ብድ፥ ጋላዳ ቢታን ደእያ ምፅጳ ስምስ። ያፐ ኦላንቾታ ካለꬅድ አሞነ ቢታ ብስ።

\VS{30}ዮፍታሄይ ጎዳስ ቃንገትድ፥ “ኔኒ አሞነታ ታ ኩሸን አꬃዳ እምኮ፥

\VS{31}ታኒ ኦላ ፆናዳ ሶ ስምያ ዎደ ታና ሞካናዉ ታ ሶፐ ከይያ አይብካ ኔሳ፤ ታኒ እያ ፁግያ ያርሾ ኦꬃዳ ነዉ ሺሻና” ያግስ።


\par }{\PP \VS{32}ሄሳፈ ጉየ፥ ዮፍታሄይ አሞነታ ኦላናዉ ዛዋ ብን፥ ጎዳይ ኤንታ እያ ኩሸን አꬅድ እሚስ።

\VS{33}አሮኤራፐ ብድ ምንታነ አቤል-ክራምማ ጋካናዉ ደእያ ላታሙ ካታማታ ኦልድ ꬋይስስ፤ ዳሮ አሳ ዎꬍስ። ሄሳፈ ጉየ፥ አሞነት እስራኤለታስ ሃረትዶሶና።


\par }{\PP \VS{34}ዮፍታሄይ ባ ሶ ምፅጳ ስምያ ዎደ እያ ናእያ ካራቦ ኦይካዳ የፃሸነ ዱራሸ እያ ሞካናዉ ከያሱ። እያዉ ኢፐ አትሽን፥ ሀራ ናእ ባዋ።

\VS{35}እ እዮ በእዳ ዎደ አዛንድ ባ ማኡዋ ዳክድ፥ “ሀይ ታ ናተ! ታና ካዉሻዳሳ፤ ታና መቶን የጋዳሳ። ታኒ ጎዳስ ቃንጋስ፤ ጋꬆና አጋናዉ ዳንዳእከ” ያግስ።


\par }{\PP \VS{36}ናእያ፥ “ታ አዋዉ፥ ኔኒ ጎዳስ ቃንግዳባ ግድኮ፥ ጎዳይ ነ ሞርከታ፥ አሞነታ ቦላ ኔኒ ሀሎ ከይዳ ግሾ ነ ቃንግዳባ ታ ቦላ ፖላ” ያጋሱ።

\VS{37}ሽን እያ ባ አዋኮ፥ “ታዉ እስባ ኦꬃርክ። ታኒ አዝና ገሎና አትያ ግሾ፥ ታ ላገታራ ባዳ ዙማ ቦላ ታ ጌላኦተꬃስ ዬካና መላ ናምኡ አጌናስ ታና የዳርክ” ያጋዳ ኦይቻሱ።


\par }{\PP \VS{38}እ፥ “ባ” ያግድ፥ ናምኡ አጌናስ እዮ የድስ። እያ ባ ላገታራ ዙማ ቦላ ከያዳ ባ ጌላኦተꬃስ ኤንታራ ዬካሱ።

\VS{39}ናምኡ አጌናፐ ጉየ፥ ባ አዋኮ ስማዳ ያሱ። እ አዋይ ጎዳስ ቃንግዳ ባ ቃንገꬃ ጋꬅስ፤ እያ ጌላኦሽን ሀይቃሱ።

\par }{\PP ሄ ዎደፐ ዶምድ፥

\VS{40}እስራኤለ ማጫ ናይት ላይꬃን ላይꬃን ኦይዱ ጋላስ ባንታ ሶፐ ሃክ ብድ፥ ጋላዳ አድያ ዮፍታሄ ናኤስ ዬከይስነ ካዮተይስ ሜዘ ግድስ።




\par }\Chap{12}{\SH ዮፍታሄነ ኤፍሬማ አሳ
\par }
{\PP \VerseOne{1}ኤፍሬማ አሳይ ኦላ ባናዉ ፄገትድ፥ ዮርዳኖሰ ሻፋ ፕንድ፥ ፃፎና ጋክዳ ዎደ ዮፍታሄኮ፥ “አሞነታ ኦላናዉ ዛዋ ፕናዳ ባሸ ኑኒ ኔራ ባና መላ አይስ ፄጋብኪ? ኑኒ ነ ቦላ ጎርድድ ነ ኬꬃን ታማ የዳና” ያግዶሶና።


\par }{\PP \VS{2}ዮፍታሄይ ኤንታኮ፥ “ታንነ ታ አሳይ አሞነታራ ዳሮ ባፀን ገልዳ ዎደ ህንተና ፄጋስ፤ ሽን ህንተ ታና ኤንታፈ አሽበከታ።

\VS{3}ህንተ ታና አሾናይሳ በእዳ ዎደ ዛዋ ፕናዳ ታ ሸምፑዋስ ቃቶና አሞነታ ኦላናዉ ባስ፤ ጎዳይ ኤንታ ታ ኩሸን አꬅድ እሚስ። ያትን፥ ህንተ ሀች አይስ ታና ኦላናዉ ይደቲ?” ያግስ።


\par }{\PP \VS{4}ዮፍታሄይ ጋላዳ አሳ ኡባ ሺሽድ፥ ኤፍሬማ አሳራ ኦለትን ጋላዳ አሳይ ፆንዶሶና። ኤፍሬማ አሳይ ካሰ ኤንታ፥ “ህንተ ጋላዳ አሳይ ካሰ ኤፍሬማነ ምናሰ ኮቻታ ካድድ ይዳይሳታ ግደከቲ?” ያጎሶና።


\par }{\PP \VS{5}ኤፍሬማ አሳይ ከስ ኤኮናዳ ዮርዳኖሰ ሻፋ ፕኑዋ ኡባ ጋላዳት ኦይክዶሶና። ከስ ኤካናዉ ኮይያ ኤፍሬማ አስ ፕናናዉ ኦይችያ ዎደ ጋላዳት፥ “ኔኒ ኤፍሬማ አሴ?” ያግድ ኦይቾሶና። እ፥ “ግድከ” ጊኮ፥

\VS{6}ኤንቲ፥ “አነ፥ ‘ሽቦሌተ’ ጋ” ያጎሶና። ሽን እ፥ “ሽ” ጌተትያ ፕዳልያ ሎይꬅ ፄጋናዉ ዳንዳኦና ግሾ፥ “ስቦሌተ” ያጌስ። እ ሄሳ ግያ ዎደ ኦይክድ፥ ዮርዳኖሰ ሻፋ ፕንያ በሳን ዎꬎኦሶና። ሄ ዎደ ያን ኤፍሬማ አሳፐ ኦይታማነ ናምኡ ሙኩሉ አሳይ ሀይቅስ።


\par }{\PP \VS{7}ዮፍታሄይ እስራኤለ አሳ ኡሱፑን ላይꬅ አይስስ። ጋላዳ አደይ ዮፍታሄይ ሀይቅድ ጋላዳን ደእያ እስ ካታማን ሞገትስ።


\par }{\SH እብፃና፥ ኤሎና፥ አብዶና
\par }
{\PP \VS{8}ዮፍታሄፐ ካልድ፥ ቤተለመን እብፃን እስራኤለ አሳ ሃርስ።

\VS{9}እብፃናስ ሀስታሙ አደ ናይትነ ሀስታሙ ማጫ ናይት ደኦሶና። እ ባ ማጫ ናይታ ባ ኮቸ ግዶና አደ ናይታስ እሚስ፤ ባ አደ ናይታስ ባ ኮቸ ግዶና ማጫ ናይታ ጊግስድ እሚስ። እብፃን እስራኤለ ላፑን ላይꬅ አይስስ።

\VS{10}ሄሳፈ ጉየ፥ እብፃን ሀይቅድ ቤተለመን ሞገትስ።


\par }{\PP \VS{11}እብፃናፐ ካልድ ዛብሎና ኮቸ ግድዳ ኤሎን እስራኤለ አሳ ታሙ ላይꬅ ሃርስ።

\VS{12}ሄሳፈ ጉየ ኤሎን ሀይቅድ ዛብሎና ቢታን ደእያ አያሎናን ሞገትስ።


\par }{\PP \VS{13}ኤሎናፐ ካልድ፥ ፕራቶና አደይ፥ ህላላ ናአይ አብዶን እስራኤለ አይስስ።

\VS{14}አብዶናስ ላፑን ታሙ ባቁሎታ ቶግያ ኦይታሙ አደ ናይትነ ሀስታሙ ናአ ናእ ደኤስ። አብዶን እስራኤለ ሆስፑን ላይꬅ አይስስ።

\VS{15}ሄሳፈ ጉየ፥ ህላላ ናአይ አብዶን ሀይቅድ ደረይ ዳርያ አማለቃን፥ ኤፍሬማ ቢታን፥ ፕራቶና ጌተትያ ዱፎን ሞገትስ።




\par }\Chap{13}{\SH ሳምሶና የለተꬃ
\par }
{\PP \VerseOne{1}እስራኤለ አሳይ ጎዳ ስንꬃን ቃስካ ኢታባ ኦꬅዶሶና። ያትን፥ ጎዳይ ኤንታ ኦይታሙ ላይꬅ ፍልስፄመ አሳ ኩሸን አꬅድ እሚስ።


\par }{\PP \VS{2}ሄ ዎደ ፆርአ ካታማን ማኑሄ ጌተትያ እስ አደይ ደኤስ። እ ዳነ ኮቸ፤ እያ ማችያ ማይንꬅ ግድዳ ግሾ እያዉ ናአ የላቡኩ።

\VS{3}እስ ጋላስ ጎዳ ኪታንቾይ ሄ ማጫሴስ ቆንጭድ፥ “ኔኒ ማይንꬅ፤ ነዉ ናእ ባዋ፤ ሽን ነ ቃንꬃታና፤ አደ ናአካ የላና።

\VS{4}ሄሳ ግሾ፥ ዎይነ ዎይኮ ማꬆይያ ኡሽ ኡዮና መላነ ቱናባ አይባካ ሞና መላ ናገታ።

\VS{5}ነ ቃንꬃታዳ አደ ናአ የላና። ናአይ የለትዳ ዎድያፐ ዶምድ ፆሳስ ዱማትዳ ናዝራወ ግድያ ግሾ እያ ሁጵያ ሜዶፓ። እ እስራኤለ ፍልስፄመታ ኩሸፐ አሾ ዶማና” ያግስ።


\par }{\PP \VS{6}ማጫስያ ባዳ፥ ባ አዝናስ ሀይሳዳ ያጋዳ ኦዳሱ፤ “እስ ፆሳ አስ ታኮ ይስ፤ እያ መꬎይ ፆሳ ኪታንቾ መላ ዳሮ ያሼስ። እ አዉፐ ይዳኮ ታኒ እያ ኦይቻብከ፤ እካ ባ ሱንꬃ ታዉ ኦድቤና።

\VS{7}ሽን እ ታኮ፥ ‘ነ ቃንꬃታና፤ አደ ናአ የላና። ናአይ የለትዳ ዎደፐ ዶምድ ሀይቃና ጋካናዉ ፆሳስ ዱማትዳ ናዝራወ ግድያ ግሾ ዎይነ ዎይኮ ማꬆይያ ኡሽ ኡዮፓ፤ ቱናባካ ሞፓ’ ያግስ” ያጋሱ።


\par }{\PP \VS{8}ሄሳፈ ጉየ፥ ማኑሄይ፥ “አቤት ጎዳዉ፥ ናአይ የለትያ ዎደ አይ ኦꬃናዉ ኮሽያኮ ኤርሳና መላ ኔኒ ኪትዳ ፆሳ ኡራይ ኑኮ ስሚድ ያና መላ ኦꬃርክ” ያግድ ጎዳ ዎስስ።


\par }{\PP \VS{9}ፆሳይ ማኑሄ ዎሳ ስእስ። ማችያ ጋደን ኡትዳሽን ፆሳ ኪታንቾይ ናምአንꬆ ይስ፤ ሽን ሄ ዎደ እ አዝናይ ማኑሄይ ኢራ ዴና።

\VS{10}ማችያ ኤለሳዳ ባ አዝናኮ ባዳ፥ “ሄደ ታኮ ይዳ አደይ ሀች ታዉ ቆንጭስ” ያጋሱ።


\par }{\PP \VS{11}ማኑሄይ ኡትዳ በሳፈ ደንድድ፥ ባ ማችዉ ካል ብድ ኡራኮ፥ “ታ ማቸራ ኦደትዳይ ነኔ?” ያግድ ኦይችስ።

\par }{\PP ኡራይ፥ “ኤ፥ ታና” ያግስ።


\par }{\PP \VS{12}ማኑሄይ፥ “ኔኒ ኦድዳ ቃላይ ፖለትያ ዎደ የለታና ናኣ ደኡዋስነ ኦሱዋስ ዎጋይ አይቤ?” ያግድ እያ ኦይችስ።


\par }{\PP \VS{13}ጎዳ ኪታንቾይ፥ “ነ ማችያ ታኒ ኦድዳ ኡባፈ ናገቶ።

\VS{14}ዎይነ ምꬃፈ በንትያባ አይባካ ሞፖ፤ ዎይነ ዎይኮ ማꬆይያ ኡሽ ኡዮፖ፤ ቱና ግድዳባ ሞፖ። ታኒ እዉ ኦድዳ ኡባ ኦꬆ” ያግስ።


\par }{\PP \VS{15}ማኑሄይ ጎዳ ኪታንቹዋኮ፥ “ኑኒ ነዉ እስ ኡርገ ዴሽ ሹክድ ጊግሳና ጋካናዉ ሀያና ጉꬁ ጋምአርክ” ያግስ።


\par }{\PP \VS{16}ጎዳ ኪታንቾይ፥ “ታኒ ጋምእያኮካ ነ ካꬃ ሚከ። ሽን ኔኒ ፁሳ ያርሾ ጊግሳናዉ ኮይኮ፥ ጎዳስ ያርሻናዉ ዳንዳኣሳ” ያግስ። እ ጎዳ ኪታንቾ ግደይሳ ማኑሄይ ኤርቤና።


\par }{\PP \VS{17}ማኑሄይ ጎዳ ኪታንቹዋኮ፥ “ኔኒ ኦድዳ ቃላይ ፖለትያ ዎደ ኑኒ ነና ቦንቻና መላ ነ ሱንꬃይ ኦኔ?” ያግድ ኦይችስ።


\par }{\PP \VS{18}ጎዳ ኪታንቾይ፥ “ነ ታ ሱንꬃ አይስ ኦይቻይ? ታ ሱንꬃይ ማላልሰይሳ”\FTNT{*}{{\FR 13:18 }{\FQ{ማላልሰይሳ፦
}}{\FT{ታ ሱንꬃ ነ ኤራናዉ ዎይኮ ኦይካናዉ ዳንዳኦና ግሾ ታ ሱንꬃይ ማላልሰይሳ ያግድ እያ ሱንꬃይ ማላልስያ ኦሶን ቆንጨይሳ በስስ።
}}} ያግድ ዛርስ።


\par }{\PP \VS{19}ማኑሄይ ኡርገ ዴሽነ ካꬃ ያርሹዋ ኤክድ ሹቻ ቦላ ጎዳስ ያርሽስ። ማኑሄይነ እያ ማችያ ፄልሽን፥ ጎዳይ ማላልስያባ ኦꬅስ።

\VS{20}ያርሾ በሳፈ ታማ ላጮይ ፑደ ላፅድ ከይሽን፥ ጎዳ ኪታንቾይ ታማ ላጩዋ ግዶራ ሳሎ ከይስ። ማኑሄይነ እያ ማችያ ሄሳ በእድ ሶምኦራ ሳአን ጉፋንዶሶና።

\VS{21}ጎዳ ኪታንቾይ ማኑሄስነ እያ ማቼስ ዛር በንቶና አግን፥ ማኑሄይ እ ጎዳ ኪታንቾ ግድዳይሳ ሄ ዎደ አኬክስ።


\par }{\PP \VS{22}ማኑሄይ ባ ማቸኮ፥ “ኑኒ ፆሳ በእዳ ግሾ ሀይቃና” ያግስ።


\par }{\PP \VS{23}ሽን እያ ማችያ፥ “ጎዳይ ኑና ዎꬋናዉ ኮይዳባ ግድያኮ፥ ፁሳ ያርሹዋነ ካꬃ ያርሹዋ ኑፐ ኤከና ዎይኮ ሀ ኡባ ኑና በሰና ዎይኮ ሀይሳ ኑስ ኦደና” ያጋዳ ዛራሱ።


\par }{\PP \VS{24}ማችያ አደ ናአ የላሱ፤ እያ ሱንꬃ ሳምሶና ጋዳ ፄጋሱ። ናአይ ድጭስ፤ ጎዳይካ እያ አንጅስ።

\VS{25}ናአይ ፆርአፈነ ኤሽታኦላፐ ግዶን ደእያ ዳነ ጉታን ደእሽን ጎዳ አያናይ እያ ደንꬆ ዶምስ።




\par }\Chap{14}{\SH ሳምሶን ማቾ ኤኩዋ
\par }
{\PP \VerseOne{1}እስ ጋላስ ሳምሶን ትምና ዎꬍስ፤ ያን እስ ፍልስፄመ ጌላእዉ በእስ።

\VS{2}እ ሶ ስሚድ ባ አዋነ ባ አይዉ፥ “ታኒ ትምናን እስ ፍልስፄመ ጌላእዉ በአስ፤ ሀእ እዮ ታዉ ኦይችድ እምተ” ያግስ።


\par }{\PP \VS{3}ሽን እያ አዋነ አይያ፥ “ማቾ ኦይቻናዉ ሀ ቃፃረትቦና ፍልስፄመታኮ ባናዉ ነና አይ ኮሽዴ? ኑ ኮቻ ግዶን ዎይኮ ኑ አሳ ኡባ ግዶን ነዉ ሀንያ ማጫ ናአ ደማናዉ ዳንዳአብኪ?” ያግድ ኦይችዶሶና።

\par }{\PP ሽን ሳምሶን ባ አዋኮ፥ “ታኒ እዮ ዶስዳ ግሾ፥ እዮ ኦይቻዳ ታዉ እማ” ያግስ።

\VS{4}ፍልስፄመታ ኦላናዉ ጎዳይ ጋሶ ኮይድ፥ ሄሳ ኤንታ ቦላ ኦይሳ ሳምሶና አዋይነ አይያ ኤርቦኮና። ሄ ዎደ ፍልስፄመት እስራኤለታ ሃሮሶና።


\par }{\PP \VS{5}ሳምሶን ባ አዋራነ ባ አየራ ትምና ዎꬍስ። ኤንቲ ትምና ዎይነ ጋደ ማታራ ካንꬅድ አꬍያ ዎደ እስ ዎዳላ ጋሞይ ጉድሸ እያ ቦላ ከይስ።

\VS{6}ሄ ዎደ ጎዳ አያናይ ሳምሶና ቦላ ዎልቃን ዎꬍስ፤ እ ዴሻ ማር ዱሰረይሳዳ ባ ኩሸን አይኮካ ኦይኮና ጋሙዋ ዱሰረꬅ የግስ። ባ ኦꬅዳይሳ ባ አዋስነ ባ አየስ ኦድቤና።

\VS{7}ሄሳፈ ጉየ ብድ ጌላእዉ ኦድስስ፤ እዮ ዶስስ።


\par }{\PP \VS{8}ጉꬃ ዎደፐ ጉየ እዮ ኤካናዉ ያ ስሚድ ብስ። ኦግያ ብሸ ባ ዎꬍዳ ጋሞ ባዉታ በአናዉ ኦገፐ ጋፃ ከይድ ብያ ዎደ ጋሞ ባዉታ ግዶን ማꬅ ኤስ ኤስዳይሳ በእስ።

\VS{9}ሄ ኤሳፈ ጉꬃራ ቃንፅ ኤክድ ምሸ ኦግያ ብስ። ባ አዋነ ባ አይዉ ጋክድ፥ ባ ኦይክዳ ኤሳፈ ጉꬃራ እምን፥ ኤንትካ ምዶሶና። ሽን ሳምሶን ሄ ኤሳ ጋሞ ባዉታ ግዶፈ ኤክዳይሳ ኤንታዉ ኦድቤና።


\par }{\PP \VS{10}እያ አዋይ ጌላእዉ በአናዉ እ ሶ ብን፥ ሳምሶን ያን ግብራ ጊግስስ። ሄሳ መላ ግብራይ ያጋኖን ናአተꬃት ኦꬅያ ሜዘትዳ ዎጋ።

\VS{11}ፍልስፄመ አሳይ እያ በእዳ ዎደ እያራ ጋምአና መላ ሀስታሙ ናአተꬃታ ዶርድ የድዶሶና።

\VS{12}ሳምሶን ኤንታ፥ “አነ ህንተ ኤርያኮ እስ ቃንእሸ ታ ህንተና ኦይቻና። ያጋኖይ ቦንቸትያ ላፑን ጋላሳ ግዶን ሀ ቃንእሽያ ብርሸꬃ ታዉ ህንተ ኦድያባ ግድኮ ታኒ ህንተዉ ሀስታሙ ሊኖ አፍላነ ሀስታሙ ኩመꬃ ማኦ እማና።

\VS{13}ሽን ህንተ ታዉ ብርሸꬃ ኦዳናዉ ዳንዳኦና እፅኮ ህንተ ታዉ ሀስታሙ ሊኖ አፍላነ ሀስታሙ ኩመꬃ ማኦ እሜታ” ያግድ ኦይችስ።

\par }{\PP ኤንቲ፥ “ኤሮ፥ ነ ቃንእሽያ ኑስ ኦዳ” ያግዶሶና።


\par }{\PP \VS{14}እ፥

\par }{\Q “መይሳፈ ሜተትያባይ በንትስ፤

\par }{\QB ምኑዋ ጋርሳፈ ማልእያባይ ከይስ” ያግስ።

\par }{\MM ሄꬑ ጋላስ ጋካናዉ ኤንቲ ቃንእሽያ ብርሻናዉ ዳንዳእቦኮና።


\par }{\PP \VS{15}ኦይዳንꬆ ጋላስ ኤንቲ ሳምሶና ማችዉ፥ “ነ አዝና ጭማዳ ቃንእሽያ ብርሸꬃ እ ኑስ ኦዳና መላ ኦꬃ። ሄስ ሀኖና እፅኮ፥ ኑኒ ነናነ ነ አዋ ኬꬃ ታማን ፁጋና። ህንተ ኑና ፄግዳይ ኑና ማንቅሳናሴ?” ያግዶሶና።


\par }{\PP \VS{16}ያትን፥ ሳምሶና ማችያ ዬካሸ እያኮ ሺቃዳ፥ “ኔኒ ታና ዶሳካ፤ ነ ታና ዳሮ እፃሳ። ኔኒ ታ ቢታ አሳ ቃንእሸ ኦይቻዳ ብርሸꬃ ታዉ ኦዳባካ” ያጋሱ።

\par }{\PP እ ዛሪድ፥ “ሄሳ ታኒ ታ አዋስነ ታ አየስ ኦዳብከ። ያትን፥ ነዉ አይስ ኦዶ?” ያግስ።

\VS{17}ያጋኖይ ቦንቸትያ ላፑን ጋላሳ ኡባን ዬካዳ ሸምፖ ድጋሱ። ላፑንꬃ ጋላስ ቃንእሽያ ብርሸꬃ እዉ ኦድስ፤ እያ ባዳ ባ ቢታ አሳስ ኦዳሱ።


\par }{\PP \VS{18}ያትን፥ ላፑንꬃ ጋላስ አው ዉላናፐ ስን ካታማ አሳይ፥

\par }{\Q “ኤሳፈ አꬍድ ማልእያባይ፥

\par }{\QB ጋሞፈ አꬍድ ምንያባይ አይቤ?”

\par }{\MM ያግድ ቃንእሽያ ብርሸꬃ ኦድዶሶና።

\par }{\PP ሳምሶን ኤንታኮ፥ “ህንተ ታ ኡሰን ጎዮናባ ግድያኮ፥ ታ ቃንእሽያ ብርሸꬃ ኤረከታሽን” ያግስ።


\par }{\PP \VS{19}ሄሳፈ ጉየ፥ ጎዳ አያናይ እያ ቦላ ዎልቃን ዎꬍን፥ አስቃሎና ዎꬍድ፥ ሀስታሙ አስ ዎꬍስ። ኤንታ ማኡዋ ቃር ኤክድ ቃንእሽያ ብርሽዳ አሳስ እሚስ። ሀንዳባ ኡባን ዳሮ ሸነትድ ባ አዋ ሶ ስምስ።

\VS{20}ሳምሶና ማችያ ዋና ላዛንꬅ ግድዳ እያ ላግያስ እመታሱ።




\par }\Chap{15}{\SH ሳምሶን ፍልስፄመታ ሀሎ ከይስ
\par }
{\PP \VerseOne{1}ጉꬃ ዎደፐ ጉየ፥ ግስተ ጫካ ዎደ ሳምሶን ባ ማችዉ በአናዉ እስ ኡርገ ኮለ ኤክድ ብስ። ናኤ አዋኮ፥ “ታኒ ታ ማችያ ደእያ ክፍልያ ገላናዉ ኮያይስ” ያግስ።

\par }{\PP ሽን እ አዋይ እ ገሎናዳ ድግስ።

\VS{2}እ አዋይ ሳምሶናኮ፥ “ኔኒ እዮ እፅዳባ ዳንን እዮ ነ ላዛንꬃስ እማስ። ሽን እ፥ ካሎ ምችያ ኢፐ አꬋዳ ማላ ሎኦ ግደኬ? እዮ ኤካ” ያግስ።


\par }{\PP \VS{3}ሳምሶን፥ “ታኒ ሀእ ፍልስፄመ አሳ ቦላ ኢታባ ኦꬅኮ ባላ ግድከ” ያግስ።

\VS{4}ሄሳፈ ጉየ፥ ብድ ሄꬑ ፄቱ ዎርካናታ ኦይክድ ናምኣ ናምአ ጎይና እስፈ ጋꬅ ቃችድ ጎይናታፐ ግዶን ፆምፐ ዎꬅድ ቃችስ።

\VS{5}ፆምፕያን ታማ ኦይꬅድ ቡሮ ጫከትቦና ፍልስፄመታ ካꬃ ግዶ ዎርካናታ የድስ። ታማይ ጫከትዳ ካꬃ፥ ኤቆን ደእያ ካꬃ፥ ዎይንያነ ሻማሁዋ ምስ።


\par }{\PP \VS{6}ፍልስፄመት፥ “ሀይሳ ኦꬅዳይ ኦኔ?” ያግድ ኦይችዶሶና።

\par }{\PP አሳይ፥ “ሄሳ ኦꬅዳይ ሳምሶና። ትምና አስ ግድዳ እያ ቦሎይ፥ እያ ማችዉ እያ ላዛንꬃስ እምዳ ግሾ ሄሳ ኦꬅስ” ያግዶሶና። ፍልስፄመት ብድ እዮነ እ አዋ ታማን ፁግዶሶና።


\par }{\PP \VS{7}ሳምሶን ኤንታኮ፥ “ህንተ ሄሳ ኦꬅዳ ግሾ ታ ሀሎ ከዮና አግከ” ያግስ።

\VS{8}እ ኤንታ ዎልቃማ ኢታ ሾች ሾጭድ ዳሮታ ዎꬍስ። ሄሳፈ ጉየ ብድ፥ ኤታማ ጎንጎሉዋን ደእስ።


\par }{\PP \VS{9}ፍልስፄመ አሳይ ይድ ይሁዳን ዱንካንድ ለሀ ካታማ ኦልስ።

\VS{10}ይሁዳ አሳይ፥ “አይስ ኑና ኦላናዉ ይደቲ?” ያግድ ኦይችዶሶና።

\par }{\PP ኤንቲ፥ “ኑኒ ሳምሶና ኦይክድ ቃቻናዉነ እ ኑ ቦላ ኦꬅዳይሳዳ እያ ቦላ ኦꬃናዉ ይዳ” ያግድ ዛርዶሶና።

\VS{11}ያትን፥ ይሁዳፐ ሄꬑ ሙኩሉ አሳይ ኤታማ ጎንጎሉዋ ብድ፥ ሳምሶና፥ “ኑና ሃረይ ፍልስፄመ ግደይሳ ኤርኪ? ያትን፥ ኑ ቦላ ሀይሳ መላ ፓላባ አይስ ኦꬃይ?” ያግዶሶና።

\par }{\PP እ ዛሪድ፥ “ኤንቲ ታ ቦላ ኦꬅዳይሳዳ ታንካ ኤንታ ቦላ ኦꬃስ” ያግስ።


\par }{\PP \VS{12}ኤንቲ ዛሪድ፥ “ኑኒ ይዳይ ነና ቃችድ፥ ፍልስፄመታስ አꬅድ እማናሳ” ያግዶሶና።

\par }{\PP ሳምሶን ዛሪድ፥ “ህንተ ኑ ነና ዎꬎኮ ግድ ታዉ ጫቅተ” ያግስ።


\par }{\PP \VS{13}ኤንቲ፥ “ኤሮ፥ ኑኒ ነና ቃችድ ኤንታዉ አꬅድ እማናፐ አትሽን፥ ዎꬎኮ” ያግድ ዛርዶሶና። ሄሳ ግሾ፥ ናምኡ ኦራꬃ ዎዶሮን ቃችድ ጎንጎሉዋፐ ከስድ ኤፍዶሶና።


\par }{\PP \VS{14}ሳምሶን ለሀ ብዳ ዎደ ፍልስፄመት ቡራቅሸ እያኮ ይዶሶና። ጎዳ አያናይ እያ ቦላ ዎልቃን ዎꬍስ። እያ ኩሸይ ቃሸትዳ ዎዶሮይ ሻሎይ ታማ በእድ ዱፀረተይሳዳ ዱፀረት ዎꬍስ።

\VS{15}ማታ ዎደ ሀይቅዳ ሀረ ጋጮ ደምድ፥ እያራ ሙኩሉ አስ ዎꬍስ።

\VS{16}ሳምሶን፥

\par }{\Q “ሀረ ጋጮን፥

\par }{\QB አሀ ቦላ አሀ ዶራስ።

\par }{\Q ሀረ ጋጮን

\par }{\QB ሙኩሉ አስ ዎꬋስ” ያግስ።

\VS{17}ሃሳያ ዉርስዳፐ ጉየ፥ ባ ኦይክዳ ጋጩዋ ሆልድ ሄ በሳ ራማት-ለሀ\FTNT{*}{{\FR 15:17 }{\FQ{ራማት-ለሀ፦ ሀ ሱንꬃ ብርሸꬃይ “ጋፓታ ደረ” ጉሱ።
}}} ያግድ ፄግስ።


\par }{\PP \VS{18}ሳምሶን ዳሮ ሳሞትድ፥ “ኔኒ ሀይሳ መላ ግታ ፆኖ ታዉ ነ አይልያስ እማዳሳ። ያትን፥ ታኒ ሀእ ሳሞን ሀይቆ? ሀ ቃፃረቶና አሳ ኩሸን ዎꬎ?” ያግድ ፆሳኮ ዋስስ።

\VS{19}ፆሳይ ለሀን ደእያ አፎ ካካ ጳልቅን እያፐ ሃꬅ ከይስ። ሳምሶን ሄ ሃꬃ ኡይድ አልዳ ዎደ እያዉ ሸምፖይ ስምስ። ሄሳ ግሾ፥ ሄ በሳ አይን-ሀቆረ\FTNT{†}{{\FR 15:19 }{\FQ{አይን-ሀቆረ፦
}}{\FT{ሀ ሱንꬃ ብርሸꬃይ ፄገይሳታ ፑልቶ ጉሱ።
}}} ያግድ ፄግስ። ሄ በሳይ ሀች ጋካናዉ ለሀን ደኤስ።


\par }{\PP \VS{20}ፍልስፄመት ቢታ ሃርያ ዎደ ሳምሶን እስራኤለ ላታሙ ላይꬅ አይስስ።




\par }\Chap{16}{\SH ሳምሶናነ ዳልላ
\par }
{\PP \VerseOne{1}እስ ጋላስ ሳምሶን ፍልስፄመ ካታማ ግድዳ ጋዛ ካታማ ብስ፤ ያን እስ ላይማ ማጫስ በእድ ኢራ አቃናዉ እ ሶ ገልስ።

\VS{2}ጋዛ ካታማ አሳይ ሳምሶን ኤንታ ካታማ ይዳይሳ ስእድ ኬꬃ ተቅድ ቃማ ኩመꬅ ናግሸ ካታማ ፐንግያን አቅዶሶና። ሳእ ዎንትኮ ዎꬋና ግድ ናግሸ ዶና ጱቆና አቅዶሶና።

\VS{3}ሽን ሳምሶን ያን ግድ ብላሄ ጋካናዉ ጋምእስ። ብላሄ ደንድድ ካታማ ድርሳ ፐንግያ፥ ፐንግያ ኦይክያ ናምኡ ቱሳታነ ኮበ ብራታታ እስፈ ሾድስ። ሄ ኡባ ሀሸን ቶክድ ከብሮናፐ ስንꬃ ባጋራ ደእያ ዙማ ሁጰ ከስስ።


\par }{\PP \VS{4}ጉꬃ ዎደፐ ጉየ ሳምሶን ሶረቃ ዛንጋራን ደእያ እስ ዳልሎ ጌተትያ ማጫስዉ ዶስስ።

\VS{5}ፍልስፄመ ሀላቃት ኢኮ ብድ፥ “ኔኒ እያ ጭማዳ፥ ሄ ዎልቃ ኡባ እ አዉፐ ደምያኮነ ኑኒ እያ ዋት ፆንድ ቃቻናዉ ዳንዳእያኮ ኦይቻ። ኑኒ እሶይ እሶይ ነዉ ታማነ እስ ክሎ ግራመ ብራ ሳንትመ እማና” ያግዶሶና።


\par }{\PP \VS{6}ሄሳ ግሾ ዳልላ ሳምሶናኮ፥ “ሀይሳ መላ ምኖተꬅ ነ አዉፐ ደምዳኮ፥ ሀያና ታዉ ኦዳርኪ። አስ ነና ቃችድ ዋትድ ነ ዎልቃ ዳቡርሳናዉ ዳንዳኢ?” ያጋሱ።


\par }{\PP \VS{7}ሳምሶን፥ “ታና ላፑን እርፃ ዳፎራ አስ ቃችኮ ዳቡራዳ ሀራ አሳዳ ሀናና” ያግድ ዛርስ።


\par }{\PP \VS{8}ፍልስፄመ ሀላቃት ዳልላስ ላፑን እርፃ ዳፎታ ኤህን እያ ሳምሶና ቃቻሱ።

\VS{9}ቆልአን አሰ ቆታ ዎꬃዳ፥ “ሳምሶና፥ ፍልስፄመት ይዶሶና” ጋዳ ፄጋሱ። ሽን ሻሎይ ታም ኦይክን ዱፀረተይሳዳ ዳፎታ ዱሰረꬅ የግስ። ሀእካ እያ ምኖተꬃ ፁራይ ኤረትቤና።


\par }{\PP \VS{10}ዳልላ ሳምሶናኮ፥ “ኔኒ ታና ኤያ ኦꬃሳ፤ ነ ታዉ ዎርዶ ኦዳዳሳ። ሀእካ ነና ዋት ቃቻናዉ ዳንዳኤትያኮ ሀያና ታዉ ኦዳ” ያጋሱ።


\par }{\PP \VS{11}እ ዛሪድ፥ “አስ ጎኤትቦና ኦራꬃ ዎዶሮን ታና ቃችኮ ዳቡራዳ ሀራ አሳዳ ሀናና” ያግስ።


\par }{\PP \VS{12}ዳልላ ኦራꬃ ዎዶሮ ኤካዳ ሳምሶና ቃቻሱ። ቆልአን አሰ ቆታ ዎꬃዳ፥ “ሳምሶና፥ ፍልስፄመት ይዶሶና” ያጋሱ። ሽን እ ዎዶሩዋ ባ ቀስያፐ ሻሎዳ ዱሰረꬅ የግስ።


\par }{\PP \VS{13}ዳልላ ሳምሶናኮ፥ “ሀእ ጋካናዉ ነ ታና ጭማሳ፤ ኔኒ ታዉ ዎርዶ ኦዳዳሳ። ሀእካ ነና ዋትድ ቃቻናዉ ዳንዳኤትያኮ ሀያና ታዉ ኦዳ” ያጋሱ።

\par }{\PP እ ዛሪድ፥ “ታ ሁጵያ ላፑን ብናና ዳꬃታ ቃጭናራ ጋꬃዳ፥ ቁፃራዳ ዳድኮ፥ ታኒ ዳቡራዳ ሀራ አሳዳ ሀናና” ያግስ።


\par }{\PP \VS{14}ሄሳፈ ጉየ፥ ሳምሶን ꬍስክዳሽን፥ ዳልላ እያ ሁጵያ ላፑን ብናና ዳꬃታ ቃጭናራ ጋꬃዳ ዶቃሱ። ሄሳፈ ጉየ፥ “ሳምሶና፥ ፍልስፄመት ይዶሶና” ያጋሱ። እ ꬍስኮፈ ባርክድ፥ ባ ብናናይ ዶቀትድ ቶለትዳ በሳፈ ሾድ ኤክስ።


\par }{\PP \VS{15}ያትን እያ፥ “ነ ዎዛናይ ታራ ዴና፥ ‘ዎይጋዳ ታ ነና ዶሳይስ’ ጋይ? ሄꬑ ቶሆ ታና ጭማዳሳ። ኔኒ ሀ ምኖተꬃ አዉፐ ደምያኮ ታዉ ኦዳ” ያጋሱ።

\VS{16}ጋላስ ጋላስ ኦይቻዳ እ ሀይቆ አሞታና ጋካናዉ እያ ዋይሳሱ።


\par }{\PP \VS{17}ዉርሰꬃን ሳምሶን፥ “ታ አየ ኡሎፐ ዶምን ታኒ ፆሳስ ዱማትዳ ናዝራወ ግድዳ ግሾ፥ ታ ሁጰ ብናናይ ሜደትድ ኤረና። ታ ብናናይ ሜደትኮ፥ ታ ዎልቃይ ታፐ ኤከትን፥ ታኒ ዳቡራዳ ሀራ አሳዳ ሀናና” ያግድ፥ ባ ፁራ ኡባ እዉ ኦድስ።


\par }{\PP \VS{18}ባ ዎዛናን ደእያባ ኡባ እ ኦድዳይሳ ዳልላ በእዳ ዎደ፥ “ባ ዎዛናን ደእያባ ኡባ ታዉ ኦድዳ ግሾ፥ አነ እስ ቶሆ ስሚድ ዪተ” ያጋዳ ፍልስፄመ ሀላቃታስ ኪታ የድን ኤንቲ ብራ ኤክድ ኢኮ ይዶሶና።

\VS{19}ዳልላ ሳምሶና ባ ዎድረ ቦላ ꬍስክሳዳ እስ አስ ፄግን ይድ፥ እያ ሁጵያ ላፑን ዳꬃ ብናና ሜድን እያ ዎልቃይ እያፐ ꬋይስ። ሄሳፈ ጉየ፥ እያ ዋይሶ ዶማሱ።

\VS{20}እያ፥ “ሳምሶና፥ ፍልስፄመት ይዶሶና” ያጋሱ።

\par }{\PP እ ꬍስኮፈ ባርክድ፥ ካሰይሳዳ ዱሰረꬃዳ ባና ያግድ ቆፕስ፤ ሽን ጎዳይ እያፐ ሻከትዳይሳ ኤርቤና።


\par }{\PP \VS{21}ፍልስፄመት እያ ኦይክዳፐ ጉየ፥ እያ ናምኡ አይፈታ ዎጭ ከስዶሶና። ጋዛ ካታማ ኤፍድ ናሰ ብራታ ሳንꬃላታን ቃችድ ቃሾ ኬꬃን ካꬅ ጋጭስዶሶና።

\VS{22}ኤንቲ እያ ሁጵያ ብናና ሜድዳፐ ጉየ፥ ብናናይ ስሚድ ዶሎ ዶምስ።


\par }{\SH ሳምሶና ሀይቁዋ
\par }
{\PP \VS{23}ፍልስፄመ ሀላቃት፥ “ኑ ፆሳይ ኑ ሞርክያ ሳምሶና ኑ ኩሸን አꬅድ እሚስ” ያግድ ባንታ ፆሳ ዳጎናስ ያርሾ ያርሻናዉነ ኡፋይታናዉ እስፈ ሺቅዶሶና።


\par }{\PP \VS{24}አስ ኡባይ እያ በእዳ ዎደ፥ “ኑ ቢታ ꬋይስዳነ ኑፐ ዳሮታ ዎꬍዳ ኑ ሞርክያ፥ ኑ ፆሳይ ኑ ኩሸን አꬅድ እሚስ” ያግድ ባንታ ፆሳ ጋላትዶሶና።

\VS{25}ኤንቲ ዳሮ ኡፋይትዳ ግሾ፥ “ዱርድ ኑና ኡፋይሳና መላ ሳምሶና ፄግተ” ያግዶሶና። ሳምሶና ቃሾ ኬꬃፈ ፄግድ ኤህን፥ እ ኤንታ ስንꬃን ዱርዳፐ ጉየ ቱሳታፐ ግዶን ኤስዶሶና።


\par }{\PP \VS{26}ሳምሶን ባ ኩሽያ ኦይክድ ካለꬅያ ናኣኮ፥ “ታኒ ኤንታን ዘምፓዳ ኤቃና መላ ኬꬃ ቶክዳ ቱሳታ ታና ኦይꬃ” ያግስ።

\VS{27}ኬꬃ ግዶን አደይነ ማጫስ፥ ሄሳዳካ ፍልስፄመ ሀላቃት ኡባይ ኩምድ ደኦሶና። ሳምሶን ዱርሽን፥ ፖቅያ ቦላ ኡትድ በእያ ሄꬑ ሙኩሉ ግድያ አደይነ ማጫስ በኦሶና።


\par }{\PP \VS{28}ሄ ዎደ ሳምሶን፥ “አቤት ኡባ ሃርያ ጎዳዉ፥ ታና ቆፓርክ። አቤት ፆሳዉ፥ ፍልስፄመት ታ ናምኡ አይፈታ ከስዳ ግሾ፥ ሀሎ ከያና መላ ታና እስ ቶሆ ምንꬃርክ!” ያግድ ጎዳ ዎስስ።

\VS{29}ሳምሶን ኬꬃ ቶክዳ ግዶ ቱሳታ ናምኣካ ኦይክስ። እሱዋ ኡሻቻ ኩሸን፥ እሱዋ፥ ሀድርሳ ኩሸን ኦይክዳፐ ጉየ፥

\VS{30}“ታኒ ፍልስፄመታራ እስፈ ሀይቃና” ያግድ ዋስስ። ባዉ ደእያ ዎልቃ ኡባን ሱግን፥ ኬꬃይ ሀላቃታ ቦላነ ጋርሳን ደእያ አሳ ኡባ ቦላ ኩንድስ። ሳምሶን ፓፃ ደእሸ ዎꬍዳ አሳፐ ሀይቅሸ ዎꬍዳ አሳይ ዳሮ።


\par }{\PP \VS{31}እያ እሻትነ እያ ዳቦት ኡባይ ይድ፥ እያ አሀ ኤክዶሶና። ፆርአፈነ ኤሽታኦላፐ ግዶን እያ አዋ ማኑሄ ዱፉዋን ሞግዶሶና። ሳምሶን እስራኤለ ላታሙ ላይꬅ አይስስ።




\par }\Chap{17}{\SH ምካ ኤቃታ
\par }
{\PP \VerseOne{1}ደረይ ዳርያ ኤፍሬማ ቢታን ምካ ጌተትያ እስ አደይ ደኤስ።

\VS{2}እስ ጋላስ ሚክ ባ አይዉ፥ “ኔፐ አስ ታማነ እስ ክሎ ግራመ ብራ ሳንትመ ካይስን ኔኒ ሄ ካይስዳ አድያ ባድሽን ታ ስአስ። ሄ ሚሸይ ታ ማታን ደኤስ፤ ታኒ ኤካስ” ያግስ።

\par }{\PP እያ አይያ፥ “ታ ናአዉ፥ ነና ጎድ አንጆ” ያጋሱ።

\VS{3}ናአይ ታማነ እስ ክሎ ግራመ ብራ ሳንትመ አየስ ዛርስ። እያ አይያ፥ “ባደꬃይ ታ ናኣ ጋኮና መላ ታኒ ሀ ሚሽያ ጎዳስ ዱማያና። ብራ ሼሽድ፥ ምꬃፈ ኦሰትዳ ኤቃ ምስልያ ትያናዉ ጎኤታና፤ ብራ ታ ነዉ ዛራና” ያጋሱ።


\par }{\PP \VS{4}ናአይ ሚሽያ ባ አየስ ዛርን፥ እያ ሄ ብራፐ ናምኡ ፄቱ ብራ ሳንትመ ኤካዳ፥ ምꬅ ማስድ፥ ብራ ሼሽ ትይድ፥ ኤቃ ምስለ መꬍያ፥ እስ ሂላስ እማሱ። እ ኦꬅዳ ምስለይ ምካ ሶን ኡትስ።


\par }{\PP \VS{5}ምካስ ኤቃ ጎይንያ ኬꬅ ደኤስ። እ ኤፉደነ ሶ ግዶ ኤቃ ምስለታ ጊግስድ፥ ሄ ኬꬃን ባ ናይታፐ እሱዋ ካህነ ኦꬅድ ሹምስ።

\VS{6}ሄ ዎደ እስራኤለ ቢታን ካዎይ ባዋ፤ አስ ኡባይ ባዉ ሎኦ ዳንዳባ ኦꬄስ።


\par }{\PP \VS{7}ሄ ዎደ ይሁዳ ቢታን ቤተለመ ካታማን ሌወ ኮቸ ግድዳ እስ ናአተꬃይ ደኤስ።

\VS{8}ሀ አደይ ባዉ ደእያ በሲ ኮያናዉ ቤተለመ ካታማፐ ደንድድ ደረይ ዳርያ ኤፍሬማ ቢታን ደእያ ምካ ሶ ጋክስ።

\VS{9}ምክ፥ “አዉፐ ያዲ?” ያግድ ኦይችስ።

\par }{\PP አደይ፥ “ታኒ ይሁዳ ቢታ ቤተለመ ካታማፐ ያስ፤ ታኒ ሌወ ኮቸ። ሀእ ታኒ ደእያ በሲ ኮያይስ” ያግድ ዛርስ።


\par }{\PP \VS{10}ሚክ እያኮ፥ “ታራ ደአ፤ ታዉ አዋነ ካህነ ግዳ። ታኒ ነዉ ላይꬃን ላይꬃን ታሙ ብራ ሳንትመ፥ ኩመꬃ አፍላነ ምያባ እማና” ያግስ።

\VS{11}ናአተꬃ ሌወይ ምካራ እስፈ ዳናዉ ገልስ፤ ምካስ የልዳ ናአዳ ሀንስ።

\VS{12}ሚክ እያ ባ ካህነ ኦꬅድ ሹምን እያ ሶን ደእስ።

\VS{13}ሚክ፥ “እስ ሌወይ ታዉ ካህነ ግድዳ ግሾ ጎዳይ ታባ ሎይꬃናይሳ ኤራይስ” ያግስ።




\par }\Chap{18}{\SH ምካነ ዳነ ኮቻ
\par }
{\PP \VerseOne{1}ሄ ዎደ እስራኤለ ቢታን ካዎይ ባዋ። ሄ ዎደይ ጋካናዉ ዳነ ኮቻት እስራኤለ ኮቻታ ግዶን ላትዳ ቢት ባዋ። ኤንቲ ባንታዉ ደእያ ቢታ ኮይሸ ደኦሶና።

\VS{2}ሄሳ ግሾ፥ ዳነ ኮቻት ባንታ ግዶፈ እቻሹ ምኖ ኦላንቾታ ዶርድ ቢታ ዎቻና መላ ፆርአፈነ ኤሽታኦላፐ ኤንታ ኪትዶሶና።

\par }{\PP ኤንቲ ደረይ ዳርያ ኤፍሬማ ቢታ ጋክድ ምካ ሶን አቅዶሶና።

\VS{3}ኤንቲ ምካ ሶን ደእያ ዎደ ሌወ ኮቸ ግድዳ ናአተꬃ እያ ኦዳን ኤርዶሶና። ኤንቲ እያኮ ሺቅድ፥ “ነና ሀይሳ ኤህዳይ ኦኔ? ሀይሳ አይስ ያዲ?” ያግድ ኦይችዶሶና።


\par }{\PP \VS{4}እ ዛሪድ፥ “ሚክ ታዉ ዳሞዘ ቃንፅን፥ ታኒ እያዉ ካህነ ግዳዳ ኦꬃይስ” ያግስ።


\par }{\PP \VS{5}ኤንቲ፥ “ኑኒ ብያ ኦገይ ኑስ ሱራነ፥ ሱረነ ሀያና ኑስ ፆሰ ኦይቻ” ያግዶሶና።


\par }{\PP \VS{6}ካህነይ፥ “ሳሮ ቢተ፤ ህንተ ብያ ኦግያን ጎዳይ ህንተራ ግዳና” ያግስ።


\par }{\PP \VS{7}ሄሳፐ ጉየ፥ እቻሹ አሳት ያፐ ደንድድ፥ ላይሻ ካታማ ጋክዶሶና። ያን ደእያ አሳይ ስዶና ቢታ አሳዳ ሳሮን ደኤይሳ በእዶሶና፤ አሳት ኦንካ ስꬎና ዎፑ ግዳ አስ፤ ኤንታዉ አይኮይካ ፓጮና ኡባባይ ኩምዳ አስ። አይ አሳራካ ጋሄቶና ስዶና አሳፐ ሃክድ ባንታዉ ዱማ ደኦሶና።


\par }{\PP \VS{8}እቻሹ አሳት ፆርአንነ ኤሽታኦላን ደእያ ባንታ እሻታኮ ስምዶሶና፤ ኤንታ እሻት፥ “አይ ዎረ ኤክድ ይደቲ?” ያግዶሶና።


\par }{\PP \VS{9}ኤንቲ ዛሪድ፥ “ቢታይ ዳሮ አራዳ ግደይሳ ኑ በእዳ። አነ ደንድድ ላይሻ ኦሎስ። ሀይሳን ኦሶ ꬋይድ ጮ ኡቶፍተ፤ ኤለ ብድ ኦይክተ።

\VS{10}ህንተ ያ ብድ፥ ኦናነ ስꬎና ኡትዳ አሳኮ ጋካና። ቢታይ ዳልጋ፤ አሳስ ኮሽያ ኡባባይ ሄ ቢታን ደኤስ። ፆሳይ ሄ ቢታ ህንተዉ እሚስ” ያግዶሶና።


\par }{\PP \VS{11}ያትን፥ ዳነ ኮቻፈ ቶራ ዳንጭዳ ኡሱፑን ፄቱ አሳት ፆርአፐነ ኤሽታኦላፐ ደንድድ ብዶሶና።

\VS{12}ይሁዳ ቢታን ቅርያት-ይኣርማፐ ዉሎሀ ባጋራ ኡትዶሶና። ሄሳ ግሾ፥ ሄ በሳይ ሀች ጋካናዉ ዳነ ጉታ ጌተትድ ፄገቴስ።

\VS{13}ያፐ ደንድድ ደረይ ዳርያ ኤፍሬማ ቢታን ደእያ ምካ ሶ ይዶሶና።


\par }{\PP \VS{14}ላይሻ ቢታ ዎቻናዉ ብዳ እቻሹ አሳት ባንታ እሻታኮ፥ “ሀ በሳን፥ ሀ ኬꬃታፐ እሱዋን ኤፉደይ፥ ሶ ግዶ ኤቃ ምስለትነ ምꬃፈ ኦꬅድ ብራ ሼሽድ ትይዳ ምስለይ ደኤይሳ ኤሬቲ? አነ አይ ኦꬃናዉ ኮሽያኮ ቆፕተ” ያግዶሶና።

\VS{15}ኤንቲ ኦግያፐ ስሚድ፥ ሌወ ኮቸ ግድዳ ናአተꬃ ካህነይ ደእያ ምካ ሶ ብድ እያ ሳሮꬅዶሶና።

\VS{16}ሄ ዎደ ኡሱፑን ፄቱ ዳነ ኦላንቾት ኦላ ሚሸ ኦይክድ ፐንገ ቦላ ኤቅዶሶና።

\VS{17}ኤንቲ ሄ ካህንያራ ያን ኤቅዳሽን፥ ቢታ ዎችያ እቻሹ አሳት ምካ ሶ ገልድ፥ ምꬃፈ ኦꬅድ፥ ብራ ሼሽድ፥ ትይዳ ኤቃ ምስልያ፥ ኤፉድያነ ሶ ግዶ ኤቃ ምስለታ ኤክዶሶና።


\par }{\PP \VS{18}ሄ ዎደ ካህነይ ኤንታ፥ “ዋተቲ?” ያግድ ኦይችስ።


\par }{\PP \VS{19}ኤንቲ እያ፥ “ሀይዛ፥ እስ ቃላካ ፖጎፓ። ኑራ ባዳ ኑስ አዋነ ካህነ ግዳ። እስ ኬꬃ አሳስ ካህነ ግደይሳፈ እስራኤለ ግድያ እስ ኮቻስ ካህነ ግደይስ ነዉ ሎኤኔ?” ያግዶሶና።

\VS{20}ካህነይ ሄሳ ስእድ ኡፋይትድ ኤፉድያ፥ ሶ ግዶ ኤቃ ምስለታነ ምꬃፈ ኦꬅድ ብራ ሼሽድ ትይዳ ምስልያ ኤክድ ኤንታራ ብስ።


\par }{\PP \VS{21}ያፐ ደንድድ፥ ባንታ ናይታ፥ ባንታ መህያነ ባንታዉ ደእያባ ኡባ ስን አꬅድ ብዶሶና።

\VS{22}ኤንቲ ምካ ሶፐ ሃክድ ብዳፐ ጉየ፥ ሚክ ባ ሾሮታ ፄግን፥ ዳነ አሳታ ካልድ ጋክዶሶና።

\VS{23}ኤንታ ጋክድ ዋስን፥ ዳነ አሳት ጉየ ስሚድ፥ “ዋናዲ? ሀ አሳ ኡባ አይስ ሺሻዲ?” ያግድ ምካ ኦይችዶሶና።


\par }{\PP \VS{24}ሚክ ዛሪድ፥ “ታኒ መꬍዳ ታ ፆሳታነ ታዉ ኦꬅያ ካህንያ ቦንቅደታ። ያትን ታዉ አትዳባይ አይቤ? ታና፥ ‘ዎይግድ ዋናድ፥ ጌቲ?’ ” ያግስ።


\par }{\PP \VS{25}ዳነ አሳት፥ “አነ ዶና ፖጋዳ ነና ኤራ! ሀ ሸነራ ደእያ አሳ ኔኒ ደንꬅኮ፥ ኤንቲ ነ ቦላ ደንዳና፤ ነናነ ሶ አሳ ኡባ ꬋይሳና” ያግዶሶና።

\VS{26}ዳነ አሳት ባንታ ኦግያ ብዶሶና። ምክካ ኤንቲ ባፐ ዳሮ ምኖ ግደይሳ በእድ ባ ሶ ስምስ።


\par }{\PP \VS{27}ዳነ አሳት ሚክ መꬍዳ ፆሳታነ እያ ካህንያ ኤክድ፥ ሌሳን ኦናካ ስꬎና ሳሮ ደእያ አሳታኮ ብድ፥ አሳ ኡባ ማሻን ዎꬍድ ካታማ ታማን ፁግዶሶና።

\VS{28}ላይሻ ካታማይ ስዶናፐ ሃክድ ደእያ ግሾነ ኤንቲ ሀራ አሳራ ጋሄትድ ኤሮና ግሾ ኤንታ አሻናዉ ኦንካ ዳንዳእቤና። ላይሻ ካታማይ ቤት-ረሆባ ጌተትያ በሳ ማታን ደእያ ዛንጋራን ደኤስ።

\par }{\PP ዳነ አሳት ካታማ ዛር ኬፅድ ያን ደእዶሶና።

\VS{29}ካታማ ሱንꬃ በን ባንታ ማይዛ ያይቆባ ናኣ ዳነ ሱንꬃን ላምድ፥ ዳነ ያግድ ሱንꬅዶሶና፤ ሽን ኮይሮ ሄ ካታማይ ላይሻ ጌተቴስ።

\VS{30}ዳነ አሳት ባንታዉ ኤቃ ምስልያ ያን ዎꬅድ፥ ሙሰ ናኣ ገድሶናፐ የለትዳ ዮናታና ባንታ ካህነ ኦꬅዶሶና። እያ ኮቻት አሳይ ድኤትድ ብዳ ዎደ ጋካናዉ ያን ካህነ ግድዶሶና።

\VS{31}ሄሳዳ ሀንድ፥ ጌሻ ዱንካነይ ሴሎን ደእዳ ላይꬃ ኡባን ሚክ ኦꬅዳ ምስለት ያን ጋምእዶሶና።




\par }\Chap{19}{\SH እስ ሌወነ እያ ላገꬅዉ
\par }
{\PP \VerseOne{1}እስራኤለ ቢታን ካዎይ ባይና ዎደ ደረይ ዳርያ ኤፍሬማ ቢታን፥ ሃሆ በሳን፥ ሌወ ኮቸ ግድዳ እስ ኡራይ ደኤስ። ሄ ኡራይ ይሁዳ ቢታን፥ ቤተለመ ካታማፐ እስ ላገꬆ ባዉ ኤህስ።

\VS{2}ሽን እያራ ኦየታዳ ይሁዳ ቢታን ቤተለመ ካታማን ደእያ ባ አዋ ሶ ባዳ ያን ኦይዱ አጌና ኡታሱ።

\VS{3}እ አዝናይ እዮ ጭማትድ ሶ ዛራናዉ ባ አይልያነ ናምኡ ሀረታ ኤክድ ብስ። እ ያ ጋክያ ዎደ እያ ሞካ ኤካዳ ባ አዋ ሶ ገልሳሱ፤ እ አዋይ እያ በእዳ ዎደ ኡፋይትድ ሞክስ።

\VS{4}ናኤ አዋይ እያ የዶና እፅን፥ ያን እያራ ምሸነ ኡይሸ ሄꬑ ጋላስ ጋምእስ።

\VS{5}ኦይዳንꬆ ጋላስ ዎንታ ጉራ ደንድድ፥ ባናዉ ጊግዶሶና። ሽን ናኤ አዋይ ባ ናኤ አዝናኮ፥ “ጉꬃ ካꬅ ማዳ ጋሽታዳ ባ” ያግስ።

\VS{6}ናምኡ አሳት ኡትድ እስፈ ምዶሶናነ ኡይዶሶና። ሄሳፈ ጉየ ናኤ አዋይ እያኮ፥ “ሀያና፥ ሀች ኡፋይታዳ ሀይሳን አቃ” ያግስ።

\VS{7}ሌወይ ባናዉ ደንድን፥ ናኤ አዋይ ቦና መላ ዎስን ቃስካ ያን አቅስ።


\par }{\PP \VS{8}እቻሻንꬆ ጋላስ ዎንታ ጉራ ባናዉ ደንድን፥ ናኤ አዋይ፥ “ሀያና፥ ጉꬃ ካꬅ ማዳ፥ ጋሽታዳ ኦማርስ ባ” ያግስ። ኤንቲ ናምአይካ እስፈ ካꬅ ምዶሶና።


\par }{\PP \VS{9}ሌወይ ባ ላገራነ ባ አይልያራ ባናዉ ከይን፥ ናኤ አዋይ፥ “ሄኮ፥ ሳእ ቃምስ፤ ሀእካ አቅተ፤ ዎንታ ጉራ ደንድድ ህንተ ሶ ቢተ” ያግስ።


\par }{\PP \VS{10}ሽን እ ያን አቃናዉ ኮይቦና ግሾ ባ ላገꬅዉ፥ ባ አይልያነ ናምኡ ጫነትዳ ሀረታ ኤክድ ያቡሰ ጌተትያ የሩሳላመ ካታማ ጋክዶሶና።

\VS{11}ኤንቲ ያቡሰ ማትያ ዎደ ሳእ ዳሮ ኦማርስን፥ አይለይ፥ “ሀይሳን፥ ያቡሰታ ካታማን አቅኮ ዋናኔ?” ያግድ ባ ጎዳ ኦይችስ።


\par }{\PP \VS{12}ሽን እያ ጎዳይ፥ “ሀይሳን፥ እስራኤለ አስ ባይና አላጋ ካታማ ቦኮ። ግብአ ካታማ ጋካናዉ ባና” ያግስ።

\VS{13}ቃስካ ባ አይልያኮ፥ “ሃያ፥ ኑኒ ግብአን ዎይኮ ራማን አቅያ በሲ ደማና” ያግስ።

\VS{14}ሄሳ ግሾ ባንታ ኦግያ ኦይክድ ብዶሶና። ብንያመ ቢታን ግብአ ካታማ ኤንቲ ማትያ ዎደ አው ዉልስ።

\VS{15}ኤንቲ ግብአ ካታማ ገልድ አቃናዉ ያ ብዶሶና። ሄ ካታማ አሳይ ዱላታ ኡትያ በሳን ኡትዶሶና፤ ሽን ኤንታ ባ ሶ ኤፍድ አይስያ አስ በንትቤና።


\par }{\PP \VS{16}ኤንቲ ያን ኡትዳሽን፥ ሳእ ኦማርስን ጋደፐ ባ ሶ ስምያ እስ ጭማ አደይ ኤንታ ማታራ አꬍስ። ሀ አደይ ካሰ ደረይ ዳርያ ኤፍሬማ ቢታፈ ይዳ አስ፤ ሽን ሀእ ግብአ ካታማን ደኤስ። ሄ ቢታን ብንያመ ኮቻፈ የለትዳ አሳይ ደኦሶና።

\VS{17}ሄ ጭማ አደይ፥ ካታማ አሳይ ዱላታ ኡትያ በሳን ኡትዳ አድያ በእድ፥ “አዉፐ ያዲ? አዉ ባይ?” ያግድ ኦይችስ።


\par }{\PP \VS{18}ሌወይ ዛሪድ፥ “ኑኒ ይሁዳ ቢታን ቤተለመ ካታማፐ ይዳ። ሀእ ደረይ ዳርያ ኤፍሬማ ቢታን፥ ሃሆ በሳን ደእያ ፆሳ ኬꬅነ ኑ ሶ ቦስ። ኑና ባ ሶ ኤፍድ አይስያ አስ ደምቦኮ።

\VS{19}ኑ ሀረታስ ኡቱልነ ካለይ ደኤስ፤ ታዉ፥ ታ ላገስነ ታ አይልያስ ግድያ ካꬅነ ዎይነ ኡሽ ደኤስ፤ ኑስ ኮሽያባ ኡባ ኦይክዳ” ያግስ።


\par }{\PP \VS{20}ጭማ አደይ፥ “ሳሮይ ህንተዉ ግዶ፤ ታ ሶ የꬍተ፤ ታ ሶን አቅተ፤ ህንተ ኮያባ ኡባ ታ ህንተዉ እማና። ሀ ካታማ ዳባባን ህንተ አቃናዉ በሰና” ያግስ።

\VS{21}ኤንታ ባ ሶ ኤፍስ፤ ኤንታ ሀረታስ ምያባ የግስ። እማꬃት ባንታ ቶሁዋ ሜጨትድ ካሆ ምዶሶና።


\par }{\PP \VS{22}ኤንቲ ኡፋይትሽን፥ ካታማፐ ኢታ አሳት ይድ፥ ኬꬃ ተቅድ፥ ፐንግያ ቆፀꬅ ዶምዶሶና። ኤንቲ ጭማ አድያኮ፥ “ሀ ነ ሶ ገልዳ አድያ ሃ ከሳ፤ ኑኒ እያራ ጋሄታናዉ ኮዮስ” ያግዶሶና።


\par }{\PP \VS{23}ሄ ኬꬃ ጎዳይ፥ “ሀነና፤ ታ እሻቶ፥ ሄሳ መላ ፓላባ ኦꬆፕተ፤ ሀ አደይ ታ እማ።

\VS{24}ሄኮ፥ ታ ጌላኦ ናእያነ እያ ላገꬅያ ሀይሳን ደኦሶና። ታኒ ኤንታ ህንተዉ ካረ ከሳና፤ ህንተ ኤንታ ቦላ ኮይዳባ ኦꬅተ፤ ሽን ሀ አድያ ቦላ ሄሳ መላ ኢታባ ኦꬆፍተ” ያግስ።


\par }{\PP \VS{25}ሽን አሳት እ ግዳይሳ ስኦና እፅዶሶና። ሌወይ ባ ላገꬅዉ ካረ ሆልስ። ሳእ ዎንታና ጋካናዉ ቃማ ኩመꬅ ታራን ታራን ኢራ ዎልቃን ጋሄትድ፥ እዮ ፓፃ ካእሸ አይስዶሶና፤ ሳእ ዎንታና ሀንሽን እዮ የድ አግዶሶና።

\VS{26}ዎንታናዉ ጎንተይ ዞእያ ዎደ ያዳ፥ እ ጎዳይ አቅዳ ጭማ አድያ ኬꬃ ፐንገን ኩንዳሱ፤ ፃልቀይ ዶላና ጋካናዉ ያን ዝንአሱ።


\par }{\PP \VS{27}ዎንታ እ ጎዳይ ደንድድ፥ ባ ኦግያ ባናዉ ፐንግያ ዶይድ ከይያ ዎደ እያ ላገꬅያ ኬꬃ ፐንገን ባ ኩሽያ ምጫዳ ጉፋንዳሮ በእስ።

\VS{28}እ ጎዳይ፥ “ደንዳ፤ አነ ቦስ” ያግስ። ሽን እያ አይኮካ ዛራቡኩ። ያትን፥ እ አሀ ሀረን ጫንድ ባ ሶ ብስ።

\VS{29}እ ባ ሶ ጋክዳ ዎደ ማሻ ኤክድ፥ ባ ላገ አሀ ታማነ ናምኡ በሳን ቃንፀረꬅድ፥ እስ እስ ቃንፁዋ ታማነ ናምኡ እስራኤለ ኮቻታስ የድስ።


\par }{\PP \VS{30}ሄሳ በእዳ ኡባይ፥ “እስራኤለ አሳይ ግብፀ ቢታፈ ከዮደፐ ሀች ጋካናዉ ሀይሳ መላባይ ሀንቤና፤ ኑካ በእቦኮ። አነ ሀይሳ ቆፕ በእድ፥ አኬካን ዞረትድ፥ አይ ኦꬃነኮ ኑስ ኦድተ” ያግዶሶና።




\par }\Chap{20}{\SH እስራኤለት ኦላስ ጊገተꬅ
\par }
{\PP \VerseOne{1}ዳነፐ በርሳበ ጋካናዉ ጋላዳን ደእያ እስራኤለ አስ ኡባይ እስ አሳዳ ምፅጳን ጎዳ ስንꬃን እስፈ ሺቅዶሶና።

\VS{2}ሄ ሺቅዳ ፆሳ አሳራ፥ እስራኤለ ዛረ ኡባ ሀላቃት ደኦሶና። ኤንታ ግዶን ማሸ ዳንጭድ ኦለታናዉ ዳንዳእያ 400,000 ኦላንቾት ደኦሶና።

\VS{3}ሄ ዎደ እስራኤለ አሳይ ምፅጳን ሺቅዳይሳ ብንያመ አሳይ ስእዶሶና።

\par }{\PP እስራኤለ አሳይ፥ “ሀ ኢታባይ ዋንድ ሀንዳኮ ኑስ ኦድተ” ያግዶሶና።


\par }{\PP \VS{4}ሀይቅዳ ላገ አዝናይ፥ ሌወይ፥ ሀይሳዳ ያግድ ዛርስ፤ “ታንነ ታ ላገꬅያ ሳእ ቃምን አቃናዉ ብንያመ ቢታን ደእያ ግብአ ካታማ ይዳ።

\VS{5}ግብአ ካታማ አሳት ታና ዎꬋናዉ ይድ፥ ኬꬃ ዩሹዋ ተቅዶሶና። ሽን ጉየፐ ታ ላገራ ዎልቃን፥ ታራን ታራን ጋሄትድ እዮ ዎꬍዶሶና።

\VS{6}ታኒ እ አሀ ኤካዳ ቃንፀረꬃስ፤ ኤንቲ ሀ ኢታባነ ዬላባ እስራኤለን ኦꬅዳ ግሾ እስራኤለ አሳይ ደእያ ቢታ ኡባ እስ እስ ቃንፆ የዳስ።

\VS{7}ህዛ፥ ህንተ ኡባይ እስራኤለ አስ፤ ዞረትድ በሲያ ፕርዳ እምተ” ያግስ።


\par }{\PP \VS{8}አሳ ኡባይ እስፈ ደንድድ፥ “ኑ ግዶፈ ኦንካ ባ ዱንካንያ ዎይኮ ባ ኬꬃ ጉየ ስመና።

\VS{9}ኑኒ ግብአ ቦላ ሀይሳ ኦꬃና፤ ሳማ የግድ፥ ግብአ ካታማ ኦላናዉ ባና አሳታ ዶራና።

\VS{10}እስራኤለ ዛረ ኡባፈ ኦላ ብያ አሳስ ሽንቀ ጊግሳና መላ ፄታፐ ታማ፥ ሙኩላፐ ፄታ፥ ታሙ ሙኩላፐ እስ ሙኩላ ዶርድ ኤካና። አትዳ ኦላንቾት ብንያመ ቢታን ደእያ ግብአ ብድ፥ እስራኤለ ቦላ ሀይሳ መላ ኢታባ ኦꬅዳ አሳ ቦላ ሀሎ ከያናዉ ቦ” ያግዶሶና።

\VS{11}እስራኤለ አሳ ኡባይ ካታማ ኦላናዉ እስፈ ሺቅዶሶና።


\par }{\PP \VS{12}እስራኤለ ኮቻት ብንያመ ኮቻ ኡባስ ሀይሳዳ ያግድ አሰ ኪትዶሶና፤ “ህንተ ግዶን ሀንዳ ሀ ኢታባይ አይቤ?

\VS{13}ኑኒ ኤንታ ዎꬍድ፥ እስራኤለፐ ኢታባ ꬋይሳና መላ ግብአን ደእያ ሄ ኢታ አሳታ ከስድ ኑስ እምተ” ያግዶሶና።

\par }{\PP ሽን ብንያመት እስራኤለ አሳይ ኦድዳይሳ ስኦና እፅዶሶና።

\VS{14}ኤንቲ እስራኤለ አሳራ ኦለታናዉ ባንታ ካታማታፐ ከይድ እስፈ ግብአን ሺቅዶሶና።

\VS{15}ሄ ጋላስ ብንያመ ካታማታፐ ይዳ ማሻን ኦለትያ ላታማነ ኡሱፑን ሙኩሉ ኦላንቾታ ሺሽዶሶና። ሄስካ ግብአን ደእያ አሳ ግዶፈ ዶረትዳ ላፑን ፄቱ አሳፐ ሀራ።

\VS{16}ሀ ኦላንቾታ ግዶፈ ላፑን ፄቱ አሳት ሀድርሳ ኩሸን ኦይሳታ፤ ኤንቲ ያምባርሻን ሹቹ ሆልድ፥ ሀር አቶሽን እስ ብናናካ ባሎኮና።

\VS{17}ብንያመ አሳ ጉጆና፥ እስራኤለ አሳይ ማሻን ኦለትያ 400,000 ኦላንቾታ ሺሽዶሶና።


\par }{\PP \VS{18}እስራኤለ አሳይ ደንድድ፥ ቤተለ ብድ፥ “ብንያመ አሳ ኦላናዉ ኑፐ ስንꬃትድ ከያናይ ኦኔ?” ያግድ ፆሳ ኦይችዶሶና።

\par }{\PP ጎዳይ፥ “ይሁዳ ኮቻይ ስንꬃትድ ከዮ” ያግስ።


\par }{\PP \VS{19}ዎንተꬃ ጋላስ ዎንታ ጉራ እስራኤለ አሳይ ደንድድ ግብአ ካታማ ማታን ሺቅዶሶና።

\VS{20}ሄሳፈ ጉየ እስራኤለ አሳይ ብንያመ አሳ ኦላናዉ ብድ ግብአ ካታማ ማታን ሳልፕዶሶና።

\VS{21}ሄ ጋላስ ብንያመ አሳይ ግብአፐ ከይድ፥ እስራኤለ አሳፐ 22,000 ኦላንቾታ ዎꬍዶሶና።

\VS{22}እስራኤለ አሳይ እሶይ እሱዋ ምንꬅን፥ ኮይሮ ጋላስ ኤንቲ ኦላስ ሳልፕዳ በሳን ናምአንꬆ ሳልፕዶሶና።

\VS{23}እስራኤለ አሳይ ብድ ሳእ ቃማና ጋካናዉ ጎዳ ስንꬃን ዬክዶሶና። ኤንቲ፥ “ኑ እሻታራ፥ ብንያመ አሳታራ ኦለታናዉ ናምአንꬆ ከይኖ?” ያግድ ጎዳ ኦይችዶሶና።

\par }{\PP ጎዳይ፥ “ኤ፥ ኤንታራ ኦለታናዉ ከይተ” ያግስ።


\par }{\PP \VS{24}እስራኤለ አሳይ ብንያመ አሳራ ኦለታናዉ ናምአንꬆ ሺቅዶሶና።

\VS{25}ናምአንꬆ ጋላስካ ብንያመ አሳይ ግብአ ካታማፐ ከይድ፥ እስራኤለ ኦላንቾታፐ ማሻን ኦለትያ 28,000 አሳ ዎꬍዶሶና።


\par }{\PP \VS{26}ሄሳፈ ጉየ፥ እስራኤለት ኡባይ ቤተለ ብድ ዬክዶሶና፤ ያን ፆምሸ ሳእ ቃማና ጋካናዉ፥ ጎዳ ስንꬃን ኡትዶሶና። ጎዳ ስንꬃን ፁሳ ያርሾነ እስፈተꬃ ያርሾ ሺሽዶሶና።

\VS{27}ሄ ዎደ ፆሳ ጫቆ ታቦተይ ቤተለ ካታማን ደእያ ግሾ እስራኤለ አሳይ ጎዳ ኦይችዶሶና።

\VS{28}ሄ ዎደ አሮና ናአይ፥ አላዛራ ናአይ ፍንሃስ ካህነተꬃን ኦꬄስ። እስራኤለ አሳይ፥ “ኑ እሻ ግድዳ ብንያመ አሳራ ኦለታናዉ ከይኖየ አትኖ” ያግድ ጎዳ ኦይችዶሶና።

\par }{\PP ጎዳይ፥ “ብድ ኦለትተ፤ ታኒ ኤንታ ዎንቶ ህንተ ኩሸን አꬃዳ እማና” ያግስ።


\par }{\PP \VS{29}እስራኤለ አሳይ ጉꬃ ኦላንቾት ግብአ ካታማ ዩሹዋን ዙግድ ናጋና መላ ኦꬅዶሶና።

\VS{30}ሄꬓንꬆ ጋላስ እስራኤለ ኦላንቾት ካሰይሳዳ ብንያመ ኦላንቾታ ኦላናዉ ብድ፥ ግብአ ካታማፐ ስንꬃ ባጋራ ሳልፕዶሶና።

\VS{31}ብንያመ አሳይ ኤንታራ ኦለታናዉ ካታማፐ ከይድ፥ ኤንታ ካል ከይድ ሃክድ ብዶሶና። ካሰይሳዳ ቤተለነ ግብአ ኤፍያ ዳልጋ ኦገታንነ ደምባታን እስራኤለ አሳፐ ሀስታሙ ግድያ አሳ ዎꬍዶሶና።

\VS{32}ብንያመ አሳይ፥ “ኑኒ ካሰይሳዳ ኤንታ ፆንዳ!” ያግዶሶና።

\par }{\PP ሽን እስራኤለ አሳይ፥ “ኤንቲ ካታማፐ ሃክድ፥ ኦግያ ቦላ ከያና መላ አነ ኑኒ ባቃቶስ” ያግድ ዎፅዶሶና።

\VS{33}እስራኤለ አሳ ኡባይ ባንታ በሳፈ ደንድድ፥ ባኣል-ታማራ ጌተትያ በሳን ሳልፕያ ዎደ ግብአ ደንባን ዙግድ ኡትዳ እስራኤለት ከይዶሶና።

\VS{34}እስራኤለ አሳፐ ዶረትዳ ታሙ ሙኩሉ አሳይ ግብአ ቦላ ኦላ ደንꬅዶሶና፤ ኦላይ ዳሮ ዎልቃምስ። ሄ ኡባይ ሀንያ ዎደ ብንያመ አሳስ ꬋዮይ ማትዳይሳ ኤርቦኮና።

\VS{35}እስራኤለት ብንያመ አሳ ቦላ ፆኖ ደማና መላ ጎዳይ ኦꬅስ። ሄ ጋላስ እስራኤለ አሳይ ብንያመ አሳፐ ማሻን ኦለትያ ላታማነ እቻሹ ሙኩሉነ እስ ፄቱ ኦላንቾታ ዎꬍዶሶና።

\VS{36}ሄሳፈ ጉየ፥ ብንያመ አሳይ ፆነትዳይሳ ኤርዶሶና።

\par }{\PP እስራኤለ አሳይ ግብአ ካታማ ዩሹዋን ዙግድ ኡትዳ ኦላንቾታን አማነትዳ ግሾ፥ ብንያመ አሳን ፆነትዳባ ዳንድ ጉየ ሺቅዳ ግሾሳ።

\VS{37}ቆሰትድ ናግያ ኦላንቾት ግብአ ካታማ ኤለስ ዎፅ ገልድ ካታማ ግዶን ደምዳ ኡባ ዎꬍዶሶና።

\VS{38}ቆሰትድ ናግያ አሳትነ እስራኤለ አሳይ ጩያ ሻራዳ ደንꬃና መላ ካሰ ዞረት ኡትዶሶና።

\VS{39}ኦላ ደንባን ደእያ እስራኤለ አሳይ ባቃተይሳ አግድ፥ ጉየ ስሚድ፥ ኤንታ ኦልዶሶና።

\par }{\PP ብንያመ አሳይ እስራኤለ አሳፐ ሀስታሙ ግድያ አሳ ዎꬍድ፥ “ካሰይሳዳ ሀእካ ኑ ኤንታ ፆንዳ” ያግዶሶና።

\VS{40}ሽን ማላ ጩያይ ካታማፐ ፑደ ከስ ዶምስ። ብንያመ አሳይ ጉየ ፄልያ ዎደ ካታማይ ታማን ፁገትን፥ ጩያይ ፑደ ከየይሳ በእዶሶና።

\VS{41}ሄሳፈ ጉየ፥ እስራኤለት ብንያመ አሳ ቦላ ጉየ ስምዶሶና። ብንያመ አሳይ ዉራና ሀነይሳ ኤርዳ ግሾ ዳጋምዶሶና።

\VS{42}ሄሳ ግሾ፥ ኤንቲ እስራኤለ አሳ ስንꬃፈ ባዞ ስሚድ ባቃትዶሶና፤ ሽን ከስ ኤካናዉ ዳንዳእቦኮና። ካታማታፐ ከይዳ እስራኤለ ኦላንቾት ግዱዋን ኤንታ ዎꬍ ዉርስዶሶና።

\VS{43}እስራኤለት ብንያመ አሳ ተቅድ፥ ግብአ ካታማፐ ዶሎሀ ባጋራ ደእያ በሳ ጋካናዉ የደꬅድ ዳሮታ ዎꬍዶሶና።

\VS{44}ያን ብንያመ አሳፐ ታማነ ሆስፑን ሙኩሉ ምኖ ኦላንቾት ሀይቅዶሶና፤

\VS{45}ኤንታፈ አትዳይሳት ጉየ ስሚድ፥ ባዙዋ ካንꬅድ፥ እርሞና ዛላኮ ባቃትዶሶና። እስራኤለት ኤንታፈ እቻሹ ሙኩሉ አሳ ኦገ ቦላ ዎꬍዶሶና። ኤንታፈ አትዳይሳታ ግዶማ ጋካናዉ የደꬅድ ናምኡ ሙኩሉ አሳ ዎꬍዶሶና።

\VS{46}ሄ ጋላስ ብንያመ አሳፐ ማሻን ኦለትያ ላታማነ እቻሹ ሙኩሉ ምኖ ኦላንቾት ሀይቅዶሶና።


\par }{\PP \VS{47}ሽን ኡሱፑን ፄቱ አሳት ባዙዋ ካንꬅድ፥ እርሞና ዛላኮ ባቃትድ፥ ያን ኦይዱ አጌና ጋምእዶሶና።

\VS{48}እስራኤለ አሳይ አትዳ ብንያመ አሳኮ ጉየ ስሚድ፥ አደነ ማጫ፥ ናይታነ መህያ ኡባ ዎꬍዶሶና፤ ሄራን ደእያ ካታማታ ኡባ ታማን ፁግዶሶና።




\par }\Chap{21}{\SH ብንያመ ኮቻስ ማቾ ኮሽ
\par }
{\PP \VerseOne{1}እስራኤለ አሳይ ምፅጳን ሺቅዳ ዎደ፥ “ኑ ግዶፈ ኦንካ ብንያመ አሳስ ባ ናአ ማቾ እሞፎ” ያግድ ጫቅ ኡትዶሶና።

\VS{2}እስራኤለት ቤተለ ካታማ ብድ፥ ያን ሳእ ቃማና ጋካናዉ ፆሳ ስንꬃን ኡትድ፥ ባንታ ቃላ ꬎቁ ኦꬅድ ዬክዶሶና።

\VS{3}ኤንቲ፥ “አቤት ጎዳዉ፥ እስራኤለ ፆሳዉ፥ ሀይስ እስራኤለን አይስ ሀንዴ? ሀች እስራኤለ አሳ ግዶፈ እስ ኮቻይ አይስ ፓጭዴ?” ያግዶሶና።


\par }{\PP \VS{4}ዎንተꬃ ጋላስ ጉራ ደንድድ፥ ያርሾ በስ ጊግስድ፥ ፁሳ ያርሾነ እስፈተꬃ ያርሾ ሺሽዶሶና።

\VS{5}እስራኤለት፥ “እስራኤለ ዛረ ኡባፈ ጎዳ ስንꬃን ሺቅያ በሳ ዮና ኮቻይ ኦኔ?” ያግድ ኦይችዶሶና። ኤንቲ ሄሳ ኦይችዳ ጋሶይ፥ “ምፅጳ ካታማን ጎዳ ስንꬃን ሺቃናዉ ይቦና አስ ኦንካ ሀይቆ” ያግድ ካሰ ጫቅዳ ግሾሳ።


\par }{\PP \VS{6}እስራኤለ አሳይ ባንታ እሻታስ፥ ብንያመ ኮቻታስ ቃትድ፥ “ሀች እስራኤለፐ እስ ኮቻይ ꬋይስ።

\VS{7}ኑኒ ኑ ማጫ ናይታ ኤንታዉ እሞና መላ ጎዳን ጫቅዳ ግሾ ሀይቆፐ አትዳ ብንያመ ኮቻት ማቾ ኤካና መላ ኑኒ አይ ኦꬅኖ?” ያግዶሶና።

\VS{8}ቃስካ ኤንቲ፥ “እስራኤለ ኮቻታፐ ምፅጳን ጎዳ ስን ዮናይ ኦኔ?” ያግድ ኦይችዶሶና። ጋላዳን ደእያ ያበሳ ካታማፐ እስ አስካ ቃንገꬅ ጋꬃናዉ ዮናይሳ በእዶሶና።

\VS{9}ኤንቲ አሳ ታይብዳ ዎደ ጋላዳን ደእያ ያበሳፐ እስ አስካ በንትቤና።


\par }{\PP \VS{10}ሄሳ ግሾ፥ ማባራይ 12,000 ምኖ ኦላንቾታ ጋላዳን ደእያ ያበሳ ካታማ ኪትዶሶና። ብድ፥ “ያበሳን ደእያ ማጫሳነ ናይታ እሱዋካ አሾና ማሻን ቡꬅተ።

\VS{11}ሄሳዳ ኦꬅድ፤ አደነ አደራ አቅዳ ማጫ ኡባ ዎꬍተ” ያግድ ኪትዶሶና።

\VS{12}ያበሳ ካታማን ደእያ አሳ ግዶፈ አደራ አቅቦና ኦይዱ ፄቱ ጌላኦ ማጫ ናይታ ደምዶሶና። ኤንታ ካናነ ቢታን፥ ሴሎን ዱንካንዳ ጉታ ኤክድ ይዶሶና።


\par }{\PP \VS{13}ሄሳፈ ጉየ፥ ኩመꬃ ማባራይ እርሞና ዛላ ማታን ደእያ ብንያመ አሳራ ስገታናዉ ጭማ የድዶሶና።

\VS{14}ብንያመ አሳት ስሚድ ይዶሶና። እስራኤለ አሳይ ያበሳ ካታማፐ ዎꬎና ኤህዳ ጌላኦ ናይታ ኤንታዉ እምዶሶና። ሽን ጌላኦታ ታይቦይ አደታ ታይቡዋራ ግንቤና።


\par }{\PP \VS{15}እስራኤለ ኮቻታ ግዶን ደእያ እስፈተꬃይ ዱፃና መላ ጎዳይ ኦꬅዳ ግሾ አሳይ ብንያመታስ ዳሮ ቃትዶሶና።

\VS{16}ማባራ ጭማት፥ “ብንያመ ኮቻታፐ ማጫስ ሀይቅድ ዉርዳ ግሾ፥ ሀይቆፐ አትዳ አደታስ ኑኒ ማጫስ ዋትድ ደማኔ?

\VS{17}እስራኤለ አሳ ግዶፈ ቁሸትድ ꬋዮና መላ ብንያመ ኮቻታፐ አትዳይሳታ ላትያ ናእ ዳናዉ ኮሼስ።

\VS{18}ግዶሽን፥ ኑኒ ኑ ማጫ ናይታፐ ኤንታዉ እማናዉ ዳንዳኦኮ። እስራኤለ አሳይ ካሰ፥ ‘ባ ናአ ብንያመ ኮቻስ እምያ ኡራይ ባደትዳይሳ ግዶ’ ያግድ ጫቀትድ ኡትዶሶና” ያግዶሶና።


\par }{\PP \VS{19}ያትን፥ ጭማት፥ “ሄኮ፥ ላይꬃን ላይꬃን ሴሎን ጎዳ ቦንችያ ባለይ ማትስ” ያግዶሶና። ሴሎይ ቤተለፐ ፑደሀ ባጋራ፥ ላቦናፐ ዱገሀ ባጋራ፥ ቤተለፐ ሴከማ ኤፍያ ኦግያፐ ዶሎሀ ባጋራ ደኤስ።

\VS{20}ሄሳ ግሾ፥ ጭማት፥ ብንያመ አሳታ ሀይሳዳ ያግድ ኪትዶሶና፤ “ብድ ዎይነ ጋደ ግዶን ቆሰትድ፥

\VS{21}ናግተ። ሴሎ ካታማ ማጫ ናይት ባኣለ ጋላስ ካራቦ ኦይክድ፥ የፅሸነ ዱርሸ ያ ዎደ ህንተ ዎይነ ጋደ ግዶፈ ከይተ። ሴሎ ማጫ ናይታፐ ዳፍ ኤክድ፥ ብንያመ ቢታ ኤፍተ።

\VS{22}ኤንታ አዋት ዎይኮ ኤንታ እሻት ኑኮ ማጋናናዉ ያ ዎደ ኑኒ ኤንታኮ፥ ‘ሀያና፥ ኤንታ ኑስ እምተ፤ ኑኒ ኤንታ ኦላ በሳፈ ኡንኤꬅድ ኤክቦኮ። ህንተ ዶስድ እምቦና ግሾ ባላ ግደከታ’ ያጋና” ያግዶሶና።


\par }{\PP \VS{23}ብንያመ አሳይ እስራኤለ ጭማት ግዳይሳዳ ኦꬅዶሶና። እሶይ እሶይ ሴሎን የፅያ ማጫ ናይታፐ ባዉ ማቾ ዳፍድ ኤክስ። ኤንቲ ባንታ ላታ ቢታ ስሚድ፥ ካታማታ ዛር ኬፅድ ያን ደእዶሶና።

\VS{24}ሄ ዎደ እስራኤለ አሳይ ያፐ ላለትድ፥ እሶይ እሶይ ባ ኮቻኮ፥ ባ ኮቻኮነ ባ ሶ አሳኮ ብስ።


\par }{\PP \VS{25}ሄ ዎደ እስራኤለ ቢታን ካዎይ ባዋ፤ አስ ኡባይ ባዉ ሎኦ ዳንዳባ ኦꬄስ።

\par }