\NormalFont\ShortTitle{ከሳ ማፃፋ}

{\MT ከሳ ማፃፋ

\par }{\IMT ጋꬃ ቆፋ

\par }{\IP ሀ ማፃፋ ሱንꬃ ብርሸꬃይ “ከይድ ቡሱ” ዎይኮ “ከስ” ጉሱ። ሀ ማፃፋይ፥ እስራኤለ አሳይ ግብፀ ቢታ አይለተꬃ ዱሳፈ ዋንድ ከይዳኮ ቆንጭሴስ። ሀ ማፃፋይ ኦይዱ ግታ ቆፋታን ሻከቴስ።

\par }{\IPI 1. እስራኤለ አሳይ አይለተꬃፈ ላአ ከስ

\par }{\IPI 2. እስራኤለ አሳይ ሲና ዙማ ጋካናዉ ብዳ ቡሳ

\par }{\IPI 3. ፆሳይ ባ አሳራ ጫቅዳ ጫቁዋነ እምዳ ዱማ ዱማ ህገታ

\par }{\IPI 4. ጌሻ ዱንካንያ ኬፆ፥ እያ ግዶን ጎኤትያ ሚሸታነ ካህነታ ማኦ።

\par }{\IP ሀ ማፃፋይ፥ ፆሳይ ባ አሳ አይለተꬃፈ ከስያ ዎደ አይ ኦꬅዳኮ፥ ቃስ ኡፋይሳ ቃላ እምዳ ደረ ዋትድ ኦꬅዳኮ ቆንጭስድ በሴስ።

\par }{\IP ፆሳይ ያይቆባ ሼሽ ግድዳ እስራኤለ አሳ ግብፀ ቢታፈ ከስያ ዎደ ኤንታ ካለꬃና መላ ፆሳይ ፄግዳ አደይ ሙሰ።

\par }{\IOT ማፃፋ አይፈ ቆፋታ

\par }{\IO እስራኤለ አሳ አይለተꬃ ዱሳ ({\IOR{1:1-22}})

\par }{\IO ሙሰ የለተꬅነ ናአተꬃ ዎድያ ({\IOR{2:1-25}})

\par }{\IO ሙሰይነ አሮን ግብፀ ካዉዋ ስንꬃን ({\IOR{3:1—6:30}})

\par }{\IO ታሙ ጋዶታነ ፓስካ ባኣለ ({\IOR{7:1—13:22}})

\par }{\IO እስራኤለ አሳይ ዞኦ አባ ፕነꬅ ({\IOR{14:1—15:21}})

\par }{\IO ዞኦ አባፈ ሲና ዙማ ጋካናዉ ({\IOR{15:22—18:27}})

\par }{\IO ታሙ ኪታታነ ሀራ ህገታ ({\IOR{19:1—24:18}})

\par }{\IO ጌሻ ዱንካንያነ እያ ግዶን ጎኤትያ ሚሸታ ({\IOR{25:1—27:21}})

\par }{\IO ካህነታስ እመትዳ ኪታ፥ ያርሾነ ሳምባታ ({\IOR{28:1—31:18}})

\par }{\IO እስራኤለ አሳይ ባንታዉ ኤቃ መꬍዶሶና ({\IOR{32:1-35}})

\par }{\IO ፆሳይ ባ ጫቁዋ ኦራꬅድ ሀራ ህገታ እሚስ ({\IOR{33:1—35:3}})

\par }{\IO ጌሻ ዱንካንያስ እመትዳ እሞታነ ካህነታ ማኦ ({\IOR{35:4—36:7}})

\par }{\IO ጌሻ ዱንካንያ ኬፅዳ ሂላንቾታ ({\IOR{36:8—38:31}})

\par }{\IO ካህነታ ማኦነ ጌሻ ዱንካንያ ኤሶ ({\IOR{39:1—40:30}})



\par }\ChapOne{1}{\SH እስራኤለ አሳ ኡንኤተꬃ
\par }
{\PP \VerseOne{1}ባንታ ሶ አሳ ኡባ ኤክድ፥ ያይቆባራ ግብፀ ብዳ እስራኤለ አደ ናይታ ሱንꬃይ ሀይሳፈ ካልድ ፃፈትዳይሳ፤

\VS{2}ኤንትካ ሮቤላ፥ ስሞና፥ ሌወ፥ ይሁዳ፥

\VS{3}ይሳኮራ፥ ዛብሎና፥ ብንያመ፥

\VS{4}ዳነ፥ ንፍታለመ፥ ጋደነ አሴራ።

\VS{5}ያይቆባ ሼሻት ኡባይ ላፑን ታማ። ዮሰፍ ካሰካ ግብፀን ደኤስ።

\VS{6}ዎደፐ ጉየን ዮሰፍ፥ እያ እሻትነ ሄ የለተꬃ ኡባይ ሀይቅዶሶና።

\VS{7}ሽን እስራኤለ ሼሻይ የለትድ ግብፀ ቢታ ኩማና ጋካናዉ ታይቦን ዳርዶሶናነ ምንዶሶና።


\par }{\PP \VS{8}ሄሳፈ ጉየ፥ ዮሰፋ ኤሮና ሀራ ካዎይ ግብፀ ቢታን ካዎትስ።

\VS{9}ሄ ካዎይ ባ አሳ፥ “ሄኮ፥ ሀ እስራኤለት ኑፐ አꬍድ የለተꬃንነ ዎልቃን ዳርዶሶና።

\VS{10}ኑኒ ሂላቶና እፅኮ ኤንቲ ታይቦን ካሰይሳፈ ሃ ዳራና። ቆፖና ኦል ደንድኮ ኤንቲ ኑ ሞርከታራ እስፍድ ኑና ኦልድ፥ ቢታ የግድ ባናዉ ዳንዳኦሶና” ያግስ።

\VS{11}ሄሳ ግሾ ዴፆ ኦሶን ኤንታ ኡንኤꬃና መላ ኤንታ ቦላ ኢታ ካፖታ ዎꬅዶሶና። ኤንቲ ፕቶማነ ራምሰ ጌተትያ ሻሎ ዎꬅያ ካታማታ ካዋስ ኬፅዶሶና።

\VS{12}ሽን ግብፀት ኤንታ ዳርስ ኡንኤꬅንካ ኤንቲ ሃ ዳርድ የለትዶሶናነ ቢታ ጋክዶሶና። ግብፀት እስራኤለታ እፅዳ ግሾ ያይዶሶና።

\VS{13}ኤንታና ኢታ ኦሶ ኦስስዶሶና።

\VS{14}ኡርቃ የꬍሶን፥ ስምንቶን ፁበ መꬎን ቃስ ጋደ ኦስሶን ኤንታ ደኡዋ ጫምስዶሶና። ቃይ ባይና ዴፆ ኦሶ ኡባ ኤንታ ኦስስዶሶና።


\par }{\PP \VS{15}ግብፀ ካዎይ ቃንꬃ እብራወ ማጫሳታ ኡሎ ፕትያ ስፖሮነ ፑሆ ጌተትያ ናምኡ ማጫሳታኮ ሀይሳዳ ያግስ፤

\VS{16}“እብራወ ማጫሳት የልያ ዎደ የለትዳ ናአይ አደ ግድኮ ዎꬍተ፥ ሽን ማጫ ግድኮ ፓፃ አግተ” ያግስ።

\VS{17}ሽን ኡሎ ፕተይሳት ፆሰ ባቢድ፥ ግብፀ ካዎይ ኪትዳይሳዳ ኦꬅቦኮና። ኤንቲ አደ ናይታ ፓፃ አግዶሶና።

\VS{18}ሄሳፈ ጉየ፥ ግብፀ ካዎይ ሄ ኡሎ ፕተይሳታ ፄግድ፥ “ህንተ አይስ ሀይሳ ኦꬅደቲ? አደ ናይታ አይስ ፓፃ አገቲ?” ያግድ ኤንታ ኦይችስ።


\par }{\PP \VS{19}ኡሎ ፕተይሳት ዛሪድ፥ “እብራወ ማጫሳት ግብፀ ማጫሳታ መላ ግዶኮና። ኤንቲ ምኖ ግድያ ግሾ ኡሎ ፕተይሳት ጋካናፐ ስንꬃትድ የሎሶና” ያግዶሶና።


\par }{\PP \VS{20}ሄሳ ግሾ ፆሳይ ኡሎ ፕተይሳታስ ኬህስ። እስራኤለ አሳይ ካሰይሳፈ ሃ ዳርሸነ ምንሸ ብዶሶና።

\VS{21}ቃስ ኡሎ ፕተይሳት ፆሳስ ያይዳ ግሾ ፆሳይ ኤንታዉ ኤንታ ሶ አስ እሚስ።

\VS{22}ሄሳፈ ጉየ ካዎይ ባ አሳ ኡባኮ፥ “እብራወታፐ የለትያ አደ ኡባ ናይለ ሻፋን የግተ፤ ሽን ማጫ ናእ የለትኮ ፓፃ አግተ” ያግድ ኪትስ።




\par }\Chap{2}{\SH ሙሰ የለተꬃ
\par }
{\PP \VerseOne{1}ሄ ዎደ ሌወ ቆሞ ግድዳ እስ ኡራይ ሌወ ማጫስ እስዉ ኤክስ።

\VS{2}ሄ ማጫስያ አደ ናአ የላሱ። ናአይ ማላ ሎኦ ግደይሳ በአዳ ሄꬑ አጌና ቆሳሱ።

\VS{3}ሽን እያ ሄሳፈ ዳሮ ቆሳናዉ ዳንዳኦናይሳ ኤራዳ፥ ማቃፈ ዳቾ ዳዳዳ፥ ማደ መላባ ትያዳ ናኣ እያን ዎꬃሱ። ያታዳ ናይለ ሻፋ ጋፃን ማይጫ ግዶን ዎꬃሱ።

\VS{4}እያ ምችያ እያ ጋክያባ በአናዉ ሃሆን ኤቃሱ።


\par }{\PP \VS{5}ግብፀ ካዉዋ ናእያ ቦላ ሜጨታናዉ ናይለ ሻፋ ዎꬋሱ። እ ማጫ አይለት ሃꬃ ዶናን ይያ ሃ ስመረቶሶና። እያ ዳቾ ማይጫ ግዶን ደማዳ፥ ባ አይልዉ ባዳ ኤሀና መላ ኪታሱ።

\VS{6}ዳቾ ዶያዳ ሄ ጉꬃ ናኣ በአሱ። እ ዬከይሳ በአዳ ቃታዳ፥ “ሀይስ እብራወታ ጉꬃ ናይታፐ እሱዋ” ያጋሱ።


\par }{\PP \VS{7}ሄ ዎደ እያ ምችያ ካዉዋ ናኤኮ፥ “ሀ ናኣ ꬋንꬃና መላ እብራወ ማጫስ ነዉ ኤሆ?” ያጋዳ ኦይቻሱ።


\par }{\PP \VS{8}እያ፥ “ኤ፥ ኤሀ” ያጋሱ። ናእያ ባዳ ናኣ አይዉ ኤሀሱ።

\VS{9}ካዉዋ ናእያ ማጫስዉ፥ “ሀ ናኣ ኤፋዳ፥ ታዉ ꬋንꬃ፤ ድቻ፤ ታኒ ነዉ ዳሞዘ ቃንፃና” ያጋሱ። ማጫስያ ናኣ ኤፋዳ ꬋንꬃሱ።

\VS{10}ናአይ ድጭን፥ ካዉዋ ናኤኮ ኤሀሱ፤ እ እዉ ናአ ግድስ። “ታኒ ሃꬃፈ እያ ከሳ ኤካስ” ጋዳ፥ እያ ሙሰ
\FTNT{*}{{\FR 2:10 }{\FQ{ሙሰ:
}}{\FT{እብራወꬆ ዶናን ሙሰ ጉሳይ “ከሶ” ጉሱ
}}} ጋዳ ሱንꬃሱ።


\par }{\SH ሙሰይ ምድያመ ቢታን
\par }
{\PP \VS{11}ሙሰይ ድጭዳፐ ጉየ እስ ጋላስ ባ አሳ በአናዉ ብድ፥ ኤንቲ ዴፆ ኦሶ ኦꬅሽን ኤንታ በእስ። ግብፀ አስ እሶይ እብራወታፐ እሱዋ ባ ያራ ዋꬍሽን በእስ።

\VS{12}እ ይያ ሃ ፄልን፥ ኦንካ ባይናይሳ በእድ፥ ሄ ግብፀ ኡራ ዎꬍድ ሻፈን ቆስስ።

\VS{13}ዎንተꬃ ጋላስ ከይድ፥ ናምኡ እብራወት ዋትሽን በእስ። ቆሄይሳኮ፥ “ኔኒ ነ ዳቡዋ አይስ ሾጫይ?” ያግድ ኦይችስ።


\par }{\PP \VS{14}ሄ ኡራይ፥ “ነና ኑ ቦላ ሃረይሳነ ዳይና ኦꬅዳይ ኦኔ? ኔኒ ዝነ ግብፀ ኡራ ዎꬍዳይሳዳ፥ ታናካ ዎꬋናዉ ኮያይ?” ያግስ። ሙሰይ ሄ ዎደ፥ “ታኒ ኦꬅዳባይ አሳን ኤረትስ” ያግ ቆፕድ ያይስ።


\par }{\PP \VS{15}ካዎይ ሄሳ ስእዳ ዎደ፥ ሙሰ ዎꬍሳናዉ ኮይስ። ሽን ሙሰይ በትድ፥ ምድያመ ቢታን ደአናዉ ብስ።

\par }{\PP እስ ጋላስ እ ሃꬃ ኦላ ዶናን ኡትስ።


\par }{\PP \VS{16}ሄ ዎደ ምድያመ ካህነ እሱዋስ ላፑን ማጫ ናይት ደኦሶና። ኤንቲ ባንታ አዋ ዶርሳታ ጎንገን ሃ ዱቅ ኡሻናዉ ይዶሶና።

\VS{17}ሄንꬃንቾት ይድ ማጫ ናይታ ጎድዶሶና። ሽን ሙሰይ ኤንታ ማድድ ኤንታ ዶርሳታ ሃ ኡሽስ።


\par }{\PP \VS{18}ኤንቲ ባንታ አዋ የቶራኮ ይዳ ዎደ፥ “ሀች ዋን ኤለስ ይደቲ?” ያግድ ኦይችስ።


\par }{\PP \VS{19}ኤንቲ ዛሪድ፥ “ግብፀ አስ እሶይ ኑና ሄንꬃንቾታፐ አሽስ። ሃ ዱቅድ ዶርሳታ ኡሽስ” ያግዶሶና።


\par }{\PP \VS{20}እ ባ ማጫ ናይታ፥ “ያትን እ አዉን ደኢ? ህንተ ሄ ኡራ አይስ አግድ ይደቲ? ኑራ ካꬅ ማና መላ አነ እያ ፄግተ” ያግስ።


\par }{\PP \VS{21}ሙሰይ ሄ አድያራ ያን ደአናዉ ቆፋ ቃችስ። ዮቶር ባ ናእዉ ስፖሮ ሙሰስ ማቾ ኦꬅድ እሚስ።

\VS{22}ስፖራ አደ ናአ የልን፥ ሙሰይ እያ፥ “ታኒ ሀ ቢታን በተ አስ” ግድ ገርሳማ ግድ ሱንꬅስ።


\par }{\PP \VS{23}ዳሮ ላይꬃፈ ጉየ ግብፀ ካዎይ ሀይቅስ። ሽን እስራኤለት ባንታ አይለተꬃን ኡንኤትድ ዋስዶሶና። ባንታ አይለተꬃን ኤንቲ ዋስዳ ዋሶይ ፆሳኮ ጋክስ።

\VS{24}ፆሳይ ኤንታ ዋሱዋ ስእድ፥ እ አብራሃመራ፥ ይሳቃራነ ያይቆባራ ጫቅዳ ጫቁዋ ሀሳይስ።

\VS{25}ፆሳይ እስራኤለታ አይለተꬃ ኡንኣ በእድ ኤንታና ቆፕስ።




\par }\Chap{3}{\SH ሙሰ ፄገተꬃ
\par }
{\PP \VerseOne{1}እስ ዎደ ሙሰይ ምድያመ ቢታ ካህንያ፥ ባ ቦሉዋ ዮቶራ ዶርሳነ ዴሻ ሄሜስ። እ ሄ ዉድያ ላግ ኤክድ መላ ቢታ ጋፃን ፆሳ ዙማ ጌተትድ ፄገትያ ኮሬባ
\FTNT{*}{{\FR 3:1 }{\FQ{ኮሬባ:
}}{\FT{ኮሬባ ዙማስ ሀራ ሱንꬃይ ሲና ዙማ።
}}} ዙማ ቦላ ኤፍስ።

\VS{2}ሄ በሳን ጎዳ ኪታንቾይ
\FTNT{†}{{\FR 3:2 }{\FQ{ጎዳ ኪታንቾይ:
}}{\FT{ሀ በሳን ጎዳ ኪታንቾ ጌተትዳይ አሳስ ቆንጭያ ጎዳ ዎይኮ ፆሳ ጉሱ።
}}} ቱሽያን ኤፅያ ታማ ላጩዋ ግዶን እያዉ በንትስ። ሙሰይ ቱሸይ ታማን ኦይከትንካ ታማይ ቱሽያ ሞናይሳ በእድ፥

\VS{3}“ታኒ ይያ ባዳ፥ ቱሸይ አይስ ታማን ሜተቶናኮ ሄ ኦራꬃባ ሺቃዳ በአና” ግድ ቆፕስ።


\par }{\PP \VS{4}እ በአናዉ ሺቅዳይሳ ጎዳይ በእድ፥ ቱሽያ ግዶፈ፥ “ሙሰ! ሙሰ!” ግድ ፄግስ።

\par }{\PP ሙሰይ፥ “ሄኮ፥ አበ ጎዳዉ” ግድ ኮይስ።


\par }{\PP \VS{5}ፆሳይ እያኮ፥ “ሃ ሺቆፓ። ኔኒ ኤቅዳ ቢታይ ጌሽ ግድያ ግሾ፥ ነ ቶሁዋን ደእያ ጫማ ከሳ” ያግስ።

\VS{6}ጎዳይ እያኮ፥ “ታኒ ነ አዋታ፥ አብራሃመ፥ ይሳቃነ ያይቆባ ፆሳ” ያግስ። ሙሰይ ፆሳ ባአናዉ ያይዳ ግሾ፥ ባ ሶምኡዋ ካምስ።


\par }{\PP \VS{7}ጎዳይ ቃስካ ሀይሳዳ ያግስ፤ “ታኒ ግብፀን ደእያ ታ አሳይ አይ መላ ዋያኮ በአስ። ኤንቲ ባንታና ኡንኤꬅድ ሃረይሳታፐ አሻና መላ ታኮ ዋስያ ዋሱዋ ስአስ። ኤንታ ዋያካ ኤራይስ።

\VS{8}ሄሳ ግሾ፥ ታኒ ኤንታ ግብፀ አሳ ኩሸፐ አሻናዉነ ሄ ቢታፈ ኤንታ ከሳዳ፥ ሀእ ካናነት፥ ህተት፥ አሞረት፥ ፓርዘት፥ ህወትነ ያቡሰት ደእያ ቢታ፥ ማꬅነ ኤስ ኩምዳ ሎኦ ቢታ ኤሀናዉ ዎꬋስ።

\VS{9}ታ ደርያ ዋሶይ ሀእ ታና ጋክስ። ግብፀ አሳት ኤንታ ቆህዳ ቆሁዋ ታኒ በአስ።

\VS{10}ሄሳ ግሾ ሀእ ኔኒ ታ አሳ እያ ቢታፈ ከሳና መላ ግብፀ ካዋኮ ታኒ ነና ኪታይስ” ያግስ።


\par }{\PP \VS{11}ሽን ሙሰይ፥ “ካዋኮ ባናዉነ እስራኤለታ ግብፀፈ ከሳናዉ ታኒ ኦኔ?” ያግስ።


\par }{\PP \VS{12}ፆሳይ ዛሪድ፥ “ታኒ ኔራ ግዳና። ቃስ ታኒ ነና ኪትዳይሳስ ማላይ ሀይሳ፤ ኔኒ ታ አሳ ግብፀፈ ከስያ ዎደ ሀ ዙማ ቦላ ህንተ ታና ጎይናና” ያግስ።


\par }{\PP \VS{13}ሙሰይ ፆሳኮ፥ “ግዶሽን፥ ታኒ እስራኤለታኮ ባዳ ኤንታኮ፥ ‘ህንተ አዋታ ፆሳይ ታና ህንተኮ ኪትስ’ ያግኮ፥ ኤንቲ ታና፥ ‘እያ ሱንꬃይ ኦኔ?’ ያግድ ኦይችኮ፥ ታኒ ኤንታዉ ዎይጋዳ ዛሮ” ያግስ።


\par }{\PP \VS{14}“ፆሳይ ሙሰኮ፥ ‘ደኤይስነ ዳናይስ፥ ታና’ ኔኒ እስራኤለታኮ፥ ‘ታን ታና ግድዳይስ’ ታና ህንተኮ ክትስ ያጋ” ያግስ።


\par }{\PP \VS{15}ፆሳይ ዛሪድ፥ “ኔኒ እስራኤለታ ጎዳይ ህንተ አዋታ፥ አብራሃመ፥ ይሳቃነ ያይቆባ ፆሳይ፥ ታና ህንተኮ ኪትስ። ሀይስ ታ መርና ሱንꬃ፤ ያና የለተꬃ ኡባይ ሀ ሱንꬃን ታና ፄጋና።


\par }{\PP \VS{16}“ባዳ እስራኤለ ጭማታ ሺሻዳ፥ ጎዳይ ህንተ አዋታ ፆሳይ፥ አብራሃመ፥ ይሳቃነ ያይቆባ ፆሳይ ነዉ ቆንጭዳይሳ ኦዳ። ግብፀን ኤንቲ ዋየትያ ዋይያ ታኒ ፆሞሳዳ በእዳይሳ ኤንታዉ ኦዳ።

\VS{17}ታኒ ኤንታና ግብፀ ዋያፐ ከሳዳ ማꬅነ ኤስ ኩምዳ፥ ካናነታ፥ ህተታ፥ አሞረታ፥ ፓርዘታ፥ ህወታነ ያቡሰታ ቢታ ኤፋናዉ ቃላ ገላስ።


\par }{\PP \VS{18}“እስራኤለ ጭማት ነ ግያባ ስአና። ሄሳፈ ጉየ ኔንነ እስራኤለ ጭማት ግብፀ ካዋኮ ብድ፥ ‘ጎዳይ፥ እብራወታ ፆሳይ፥ ኑስ ቆንጭስ። ሀእ ኑኒ ሄꬑ ጋላሳ ኦገ መላ ቢታ ብድ፥ ጎዳስ፥ ኑ ፆሳስ ያርሾ ያርሻና መላ ኑና የዳ’ ያግተ።

\VS{19}ሽን ዎልቃን ግዶና እፅኮ፥ ግብፀ ካዎይ ህንተና የዶናይሳ ታኒ ኤራይስ።

\VS{20}ሄሳ ግሾ ታኒ ታ ዎልቃን ዱማ ዱማ ማላታታ ኦꬃዳ ግብፀታ ሾጫና። ሄሳፈ ጉየ እ ህንተና የዳና።


\par }{\PP \VS{21}“ቃስ ታኒ ግብፀ አሳ ስንꬃን ቴሞ ህንተዉ እማና። ያንያ ግሾ ህንተ ከይያ ዎደ መላ ኩሸ ከየከታ።

\VS{22}እብራወ ማጫስ ኡባይ ባ ሾሮን ደእያ ግብፀ ማጫሳኮነ ባ ሶን ደእያ ግብፀ ማጫሳኮ ብድ፥ ብራ አሌቆ፥ ዎርቃነ ማኦ እምተ ግድ ኦይቻና። ህንተ ሄሳ ኤክድ ህንተ ናይታ ማይዛና። ሄሳዳ ኦꬅድ ህንተ ግብፀ ሻሎ ኡባ ኤክድ ባና” ያግስ።




\par }\Chap{4}{\SH ፆሳይ ሙሰስ እምዳ ዎልቃ
\par }
{\PP \VerseOne{1}ሙሰይ፥ “ኤንቲ ታና አማኖና እፅድ፥ ዎይኮ ታኒ ግያባ ስኦና እፅድ፥ ‘ጎዳይ ነዉ ቆንጭቤና’ ጊኮ ዎይጎ?” ያግድ ኦይችስ።


\par }{\PP \VS{2}ጎዳይ ሙሰኮ፥ “ነ ኩሽያን ደኤይስ አይቤ?” ያግድ ኦይችስ።

\par }{\PP “ፃምአ” ያግስ።


\par }{\PP \VS{3}ጎዳይ እያኮ፥ “አነ ሳአን የጋ” ያግስ። ሙሰይ ሄ ፃምኣ ሳአን የግን፥ ሾሽ ግድን፥ ሙሰይ እያፐ ዎፅስ።

\VS{4}ሄሳፈ ጉየ ጎዳይ፥ “ነ ኩሽያ የዳዳ እያ ጎይና ኦይካ” ያግስ። ሙሰይ ባ ኩሽያ የድድ ሾሻ ኦይክ ደንꬅን ሾሻይ እያ ኩሸን ስሚድ፥ ፃምአ ግድስ።

\VS{5}ጎዳይ፥ “ነ አዋታ ፆሳይ፥ አብራሃመ፥ ይሳቃነ ያይቆባ ፆሳይ ነዉ ቆንጭዳይሳ ኤንቲ አማናና መላ ሀይሳ ኦꬃ” ያግስ።


\par }{\PP \VS{6}ካልድ ጎዳይ ሙሰኮ፥ “ነ ኩሽያ ነ ሾጰን ናቃ” ያግስ። ሙሰይ ባ ኩሽያ ሾጰን ናቅስ። እ ከስያ ዎደ እያ ኩሸይ ባሮ ሀርገን ኦይከትዳዳ ቦፅስ።

\VS{7}ጎዳይ እያኮ፥ “ነ ኩሽያ ነ ሾጰን ዛራዳ ናቃ” ያግስ። ሙሰይ ባ ኩሽያ ባ ሾጰን ዛር ናቅድ ከስያ ዎደ እያ ኩሸይ ስሚድ ሀንኮ አሳተꬃ መላ ግድስ።


\par }{\PP \VS{8}ጎዳይ፥ “ኤንቲ ነና ዎይኮ ኮይሮ ማላታ አማኖና እፅኮ፥ ናምአንꬆ ማላታ አማናና።

\VS{9}ሽን ኤንቲ ሀ ናምኡ ማላታታ አማኖና እፅኮ፥ ዎይኮ ኔኒ ግያባ ስኦና እፅኮ፥ ናይለ ሻፋፐ ሃ ኤካዳ፥ መላ ቢታ ቦላ ጉሳ። ሄ ሃꬃይ ቢታ ቦላ ሱꬃን ላመታና” ያግስ።


\par }{\PP \VS{10}ሙሰይ ጎዳኮ፥ “አቤት ጎዳዉ፥ ካሰካ ዎይኮ ሀእ ነ ታና ኦድሶ ኦይክዳይሳፈ ዶምን ኦድድ አማንꬆይ ታዉ ሀነና። ታ ጌሻዳ ኦደታናዉ ዳንዳእከ፤ ታ እንፃርሳይ ሉፋ” ያግስ።


\par }{\PP \VS{11}ጎዳይ እያኮ፥ “አሳስ ዶና እምዳይ ኦኔ? ሙመ ዎይኮ ቱለ ኦይ ኦኔ? ፄልሰይነ ቆቅሰይ ኦኔ? ታና ጎዳ ግድክናዬ?

\VS{12}ሀእ ኔኒ ባ፤ ኔኒ ኦደታና መላ ታ ነና ማዳና። ነ ጋናባ ታ ነዉ እማና” ያግስ።


\par }{\PP \VS{13}ሽን ሙሰይ፥ “ጎዳዉ፥ ሀያና፥ ሀራ አስ ኪታ” ያግስ።


\par }{\PP \VS{14}ሄሳፈ ጉየ ጎዳይ ሙሰ ቦላ ዳሮ ሀንቀትድ እያኮ፥ “ሌወ ግድዳ ነ እሻ አሮን ባዌ? እ ኦዳ ሎይꬅድ ኤረይሳ ታ ኤራይስ። ሀእ እ ኔራ ጋሄታናዉ ይሸ ኦገ ቦላ ደኤስ፤ እ ነና በእያ ዎደ ዎዛናፐ ኡፋይታና።

\VS{15}ኔኒ፥ ‘ያጋ’፥ ጋዳ እያዉ ኦዳና። ታኒ ህንተ ናምአይካ ዎይግ ኦዳነኮነ ዋትድ ኦꬃነኮ ህንተና ታማርሳና።

\VS{16}እ ነ ዶና ግድድ አሳስ ነ ግሾ ኦዳና። ኔኒ ፆሳ በሳን ግዳዳ እ ጋናባ እያዉ ኦዳና።

\VS{17}ሀ ፃምአ ኤካ ባዳ እያራ ማላታ ኦꬃዳ በሳ” ያግስ።


\par }{\SH ሙሰይ ግብፀ ስሙዋ
\par }
{\PP \VS{18}ሄሳፈ ጉየ ሙሰይ ባ ቦሉዋ ዮታራኮ ስም ብድ፥ “ሀኖ ጋካናዉ አሳይ ፓፃ ደእያኮ በአናዉ፥ ታኒ ጉየ ግብፀ ታ አሳኮ ቦ?” ያግስ። ዮቶር ሙሰኮ፥ “ኤ ባ፤ ሳሮ ጋካ” ያግስ።


\par }{\PP \VS{19}ሙሰይ ምድያመ ቢታን ደእሽን ጎዳይ እያኮ፥ “ነና ዎꬋናዉ ኮይዳ አሳት ኡባይ ሀይቅዳ ግሾ ጉየ ግብፀ ስማዳ ባ” ያግስ።

\VS{20}ሙሰይ ባ ማችዉነ ባ አደ ናይታ ሀረ ቶግስድ ጉየ ግብፀ ስምስ። ሙሰይ ፆሳ ፃምአ ባ ኩሸን ኦይክድ ብስ።


\par }{\PP \VS{21}ጎዳይ ሙሰ፥ “ኔኒ ግብፀ ስማዳ ብያ ዎደ፥ ታኒ ነዉ እምዳ ዎልቃን ግብፀ ካዉዋ ስንꬃን ማላታታ ኦꬃናይሳ ባሎፓ። ሽን ሄሳንካ እ አሳ የዶና መላ ታኒ እያ ዎዛና ሙምሳና።

\VS{22}ሄ ዎደ ታኒ ጎዳይ ግያባ ካዋስ ሀሳዳ ያጋዳ ኦዳ። ‘እስራኤል ታ ባይራ ናአ።

\VS{23}እ ታዉ ጎይናና መላ እያ የዳ ጋዳ ታኒ ነዉ ኦዳስ። ሽን ኔኒ የዶና እፃዳሳ። ሄሳ ግሾ፥ ታኒ ነ ባይራ አደ ናኣ ዎꬋና’ ያጌስ ጋዳ ኦዳ” ያግስ።


\par }{\PP \VS{24}ኦገን ሸምፖ በሳን ጎዳይ ሙሰራ ጋሄትድ እያ ዎꬋናዉ ኮይስ።

\VS{25}እያ ማችያ ስፖራ ቃራ ሹቹ ኤካዳ፥ ባ ናኣ ቃፃራሱ። ቃፃራ ሾሁዋራ ሙሰ ቶሁዋ ቦቻሱ። እያ ሙሰኮ፥ “ኔኒ ታዉ ቱማ ሱꬃ መዳ” ያጋሱ።

\VS{26}ሄሳ ግሾ፥ ጎዳይ እያ ዎꬎና አግስ። ሄ ዎደ እያ ሙሰኮ፥ “ሀ ቃፃሩዋ ጋሶን ኔኒ አታዳሳ” ያጋሱ።


\par }{\PP \VS{27}ሄ ዎደ ጎዳይ አሮናኮ፥ “ሙሰራ ጋሄታናዉ መላ ቢታ ባ” ያግስ። እ ብድ፥ ፆሳ ዙማ ቦላ ሙሰራ ጋሄትድ እያ ዬርስ።

\VS{28}ሙሰይ ግብፀ ብድ ጋናባነ ኦꬃና ማላታታ ኡባ ጎዳይ እያ ኪትዳይሳ አሮናስ ኦድስ።

\VS{29}ሙሰራነ አሮናራ ግብፀ ብድ፥ እስራኤለ ጭማታ ኡባ ሺሽዶሶና።

\VS{30}አሮን ጎዳይ ሙሰስ ኦድዳ ቃላ ኡባ ኤንታዉ ኦድስ። ቃስ ሙሰይ ማላታታ ሄ አሳ ስንꬃን ኦꬅስ።

\VS{31}ኤንትካ አማንዶሶና። ጎዳይ ኤንታዉ ቆፕዳይሳነ ኤንታ ዋይያ በእዳይሳ ስእዳ ዎደ ጉፋንድ ጎይንዶሶና።




\par }\Chap{5}{\SH ሙሰይነ አሮን ግብፀ ካዉዋ ስንꬃን
\par }
{\PP \VerseOne{1}ሄሳፈ ጉየ ሙሰይነ አሮን ግብፀ ካዋኮ ብድ፥ “ጎዳይ፥ እስራኤለ ፆሳይ፥ ‘ታ አሳይ ታና ቦንቻናዉ መላ ቢታን፥ ባኣለ ኦꬃና መላ ኤንታ የዳ’ ያጌስ” ያግዶሶና።


\par }{\PP \VS{2}ካዎይ፥ “ታኒ እያዉ ኪተታዳ እስራኤለ የዳናዉ እ፥ ጎዳይ ኦኔ? ታኒ ጎዳ ኤርከ፤ እስራኤላካ የድከ” ያግስ።


\par }{\PP \VS{3}ኤንቲ ዛሪድ፥ “እብራወታ ፆሳይ ኑስ ቆንጭስ። ሀእ ኑኒ ጎዳስ፥ ኑ ፆሳስ፥ ያርሾ ያርሻናዉ ሄꬑ ጋላሳ ኦገ መላ ቢታ ባና መላ ኑና የዳርክ። ሄሳ ኑ ኦꬆና እፅኮ እ ኑና ሀርገን ዎይኮ ኦላን ꬋይሳና” ያግዶሶና።


\par }{\PP \VS{4}ሽን ግብፀ ካዎይ፥ “ሙሰ፥ አሮና፥ አሳ አይስ ኦሶ ድገቲ? ጉየ ብድ ህንተ ኦሱዋ ኦꬅተ።

\VS{5}ሄኮ፥ ሀ ቢታን ህንተ ዳርደታ፤ ቃስ ህንተ አሳ ኦሶ ድገታ” ያግስ።


\par }{\PP \VS{6}ካዎይ ሄ ጋላስ ግብፀ ካፖታነ እስራኤለታ ኦስሰይሳታ ሀይሳዳ ያግድ ኪትስ፤

\VS{7}“ካሰይሳዳ ፁበ ኦꬃናው አሳስ ኡቱላ እሞፍተ። ኤንቲ ኡቱላ ባንታዉ ኮይድ ሺሾ።

\VS{8}ሽን ካሰይሳፈ ታይቡዋ ጉꬆና ኤንቲ ፁበ መꬍድ ሺሻና መላ ኪትተ፤ እስኖካ ፓጭሶፕተ። ኤንቲ፥ ‘ኑኒ ኑ ፆሳስ ያርሾ ያርሻና መላ ኑና የዳ’ ያግድ ታና ኦይቸይ ኤንታዉ ኦሶይ ጉፅዳ ግሾሳ።

\VS{9}ኤንቲ ኦሶን ጉንዳና መላነ ዎርዶ ኦዳ ስኦናዉ ኤንታዉ ዎደይ ዶና መላ ኦሶ ዴፅስተ” ያግድ ኪትስ።


\par }{\PP \VS{10}ግብፀ ካፖትነ እስራኤለታ ኦስሰይሳት ከይድ፥ አሳኮ፥ “ካዎይ፥ ‘ታኒ ህንተዉ ኡቱላ እምከ።

\VS{11}ህንተ ብድ አዉፐካ ኮይድ ደምተ። ሽን ህንተ ኦꬅያ ፁበ ታይቡዋፐ እሶይካ ፓጨና’ ያግስ” ያግዶሶና።

\VS{12}ሄሳ ግሾ አሳይ ኡቱላ ኮያናዉ ግብፀ ቢታ ኡባን ላለትዶሶና።

\VS{13}ግብፀ ካፖት ኤንታዉ ኡቱል እመትን ኤንቲ ኦꬅያ ፁበ ታይቡዋ ኬና ኦꬅድ ሺሻና መላ ኤንታ ኡንኤꬅዶሶና።

\VS{14}ግብፀ ካፖት ባንታፈ ጋርሳራ ደእያ እስራኤለ ካፖታ፥ “ህንተ ካሰ ኦꬅያ ፁበ ኬና አይስ ኦꬅ ሺሽበከቲ?” ያግድ ዋꬍዶሶና።


\par }{\PP \VS{15}ሄሳፈ ጉየ እስራኤለ ካፖት ካዋኮ ብድ፥ “አቤት ጎዳዉ፥ ኔኒ ነ አይለታ ሀይሳዳ አይስ ኦꬃይ? ያግድ ማጋንዶሶና።

\VS{16}ነ አይለታስ ኡቱል እመተና፥ ሽን ፁበ ኦꬃና መላ ኪተትዳ። ሄሳ ቦላ ኑና ዋꬎሶና፤ ሽን ባላይ ነ አሳ ቦላና” ያግዶሶና።


\par }{\PP \VS{17}ሽን ካዎይ፥ “ህንተ ኦሶ ዶሶና አዛላታ፤ ህንተ ዎራ ዎꬍዳ አዛላታ። ህንተ፥ ‘ኑኒ ጎዳስ ያርሻናዉ ባና፤ ኑና የዳ’ ያግድ ዛር ዛር ታና ኦይቸይ ሄሳ ግሾሳ።

\VS{18}ሀእ ጉየ ብድ ኦꬅተ። ህንተዉ አይባ ኡቱልካ እመተና፥ ሽን ህንተ ካሰይሳ ኬና ፁበ ኦꬃናዉ በሴስ” ያግስ።


\par }{\PP \VS{19}እስራኤለ ካፖት፥ ኤንቲ ካሰይሳ ኬና ፁበ ኦꬃና መላ ኪተትዳ ዎደ ኤንቲ መቶን ገልዳይሳ ኤርዶሶና።


\par }{\PP \VS{20}ኤንቲ ካዉዋ ማታፐ ከይድ፥ ባንታና ካረን ናግያ ሙሰኮነ አሮናኮ ብዶሶና።

\VS{21}ኤንቲ ሙሰኮነ አሮናኮ፥ “ህንተ ኑና ካዎይነ እያ ሞርናት እፃና መላነ ዎꬋና መላ ህንተ ኦꬅዳይሳ ፆሳይ ፄሎ፤ እ ፕርዶ” ያግዶሶና።


\par }{\SH ሙሰ ዎሳ
\par }
{\PP \VS{22}ሙሰይ ጎዳኮ ስሚድ፥ “ጎዳዉ፥ ኔኒ ሀ አሳ ቦላ መቶ አይስ ኤሀዲ? ኔኒ ታና ኪትዳይ ሄሳሴ?

\VS{23}ታኒ ነ ሱንꬃን ካዋስ ኦዳናዉ ብዳ ዎደፐ ዶምን እ ሀ አሳ ቦላ መቶ ሀ ዳርስስ። ቃስ ነካ ነ አሳ አሻባካ” ያግስ።




\par }\Chap{6}{\PP \VerseOne{1}ሄሳፈ ጉየ ጎዳይ ሙሰኮ፥ “ታኒ ግብፀ ካዉዋ ቦላ ኦꬃናባ ሀእ ኔኒ በአና። እ ታ ደርያ የዳና መላ ታኒ ታ ዎልቃ እያ በሳና። እ ኤንታ ባ ቢታፈ ጎድድ ከሳና” ያግስ።


\par }{\PP \VS{2}ፆሳይ ሙሰ፥ “ታኒ ጎዳ።

\VS{3}ታኒ አብራሃመስ፥ ይሳቃስነ ያይቆባስ ኡባ ዳንዳእያ ፆሳ ግዳዳ ቆንጫስ። ሽን ታኒ፥ ‘ጎዳ’ ጌተትያ ታ ሱንꬃን ታናተꬃ ኤንታ ኤርሳብከ።

\VS{4}ቃስ ታኒ ኤንቲ በተተꬃን ደእዳ ካናነ ቢታ እማና ጋዳ ኤንታራ ጫቃስ።

\VS{5}ቃስካ ግብፀ አሳት አይለይያ እስራኤለታ ዋሱዋ ታኒ ስአስ፤ ታ ጫቁዋካ ቆፓስ።


\par }{\PP \VS{6}“ሄሳ ግሾ ኔኒ እስራኤለታኮ፥ ‘ታኒ ጎዳ። ታኒ ህንተና ግብፀ አይለተꬃፈ አሻዳ ከሳና። ታኒ ኤንታ ታ ምኖ አፃን ኢታ ፕርዳ ፕርዳዳ ህንተና ዎዛና።

\VS{7}ታኒ ህንተና ታ ደረ ኦꬃና፤ ታኒ ህንተ ፆሳ ግዳና። ግብፀ አይለተꬃፈ ታኒ ህንተና ከስዳ ዎደ፥ ታኒ ጎዳ ህንተ ፆሳ ግደይሳ ህንተ ኤራና።

\VS{8}ታኒ አብራሃመስ፥ ይሳቃስነ ያይቆባስ እማና ጋዳ ጫቅዳ ቢታ ህንተና ኤሀና። ሄ ቢታ ታኒ ህንተዉ ላታ ቢታ ኦꬃዳ እማና። ታኒ ጎዳ’ ያጋ” ያግስ።


\par }{\PP \VS{9}ሙሰይ ሄሳ እስራኤለታስ ኦድስ፥ ሽን ኤንቲ አይለተꬃ ኡንአፈ ደንዶይሳን ኡፋይስ ቃንፅዳ ግሾ እ ግያባ ስእቦኮና።


\par }{\PP \VS{10}ሄሳፈ ጉየ ጎዳይ ሙሰ፥

\VS{11}“ባዳ ግብፀ ካዋስ፥ ‘እስራኤለታ ነ ቢታፈ የዳ’ ያጋዳ ኦዳ” ያግስ።


\par }{\PP \VS{12}ሽን ሙሰይ፥ “ታ እንፃርሳይ ሉፋ። እስራኤለት ታና ስእቦኮና፥ ሽን ግብፀ ካዎይ ታና ዋንድ ስአኔ?” ያግስ።


\par }{\PP \VS{13}ጎዳይ ሙሰነ አሮና፥ “ብድ፥ እስራኤላ አሳ ግብፀፈ ከሳና መላ፥ ታኒ ህንተና ኪትዳይሳ እስራኤለታስነ ግብፀ ካዋስ ኦድተ” ያግስ።


\par }{\SH ሙሰነ አሮና የለታ
\par }
{\PP \VS{14}ሀይሳፈ ካልድ ፃፈትዳይሳት ኤንታ ማይዛታ፤ ያይቆባ ባይራ ናኣ ሮቤላ አደ ናይት፥ ሄኖከ፥ ፋሉ፥ ኤስሮመነ ካርማ። ሀይሳቲ ሮቤላ ሶ አሳስ ማይዛታ።


\par }{\PP \VS{15}ስሞና አደ ናይት፥ ያሙኤላ፥ ያምና፥ ኦሀዳ፥ ያክና፥ ዞሃራነ ካናነ ቢታ ማጫሴፐ የለትዳ ሳኡላ። ሀይሳቲ ስሞና ሶ አሳስ ማይዛታ።


\par }{\PP \VS{16}ሌወ አደ ናይት ገድሶና፥ ቃሃታነ ማራራ። ሌወይ ፄታነ ሀስታማነ ላፑን ላይꬅ ደእስ።


\par }{\PP \VS{17}ገድሶና አደ ናይት ልብናነ ሳመአ ጌተቶሶና። ሀይሳቲ ባንታ ሶ አሳስ ማይዛታ።


\par }{\PP \VS{18}ቃሃታ አደ ናይት አምራማ፥ እዛራ፥ ከብሮናነ ኡዝኤላ። ቃሃት ፄታነ ሀስታማነ ሄꬑ ላይꬅ ደእስ።


\par }{\PP \VS{19}ማራራ አደ ናይት ማህላነ ሙሰ።

\par }{\PP ባንታ የለተꬃ ማራን ሀይሳፈ ቆሞን ፃፈትዳይሳት ሌወ ሼሻታ።


\par }{\PP \VS{20}አምራም ባ አዋ ምችዉ ዮከቤዶ ማችስ። እያ አሮናነ ሙሰ እያዉ የላሱ። አምራም ፄታነ ሀስታማነ ላፑን ላይꬅ ደእስ።


\par }{\PP \VS{21}እዛራዳ ናይት፥ ቆረ፥ ነፈጋነ ዝክራ።


\par }{\PP \VS{22}ኡዝኤላ አደ ናይት፥ ምሳኤላ፥ ኤልዛፋናነ ስትራ።


\par }{\PP \VS{23}አሮን አምናዳበ ናእዉ፥ ናአሶና ምችዉ ኤልሰቦ ማችስ። እያ እያዉ ናዳበ፥ አብዮዳ፥ አላዛራነ እታማራ የላሱ።


\par }{\PP \VS{24}ቆረ አደ ናይት፥ አስራ፥ ኤልቃናነ አብያሳፋ።


\par }{\PP \VS{25}አሮና ናአይ አላዛር ፑትኤላ ናይታፐ እስንዉ ማችስ። እያ እያዉ ፕንሃሳ የላሱ።

\par }{\PP ሀይሳቲ ሌወ ሼሻታነ ኤንታ ማይዛታ።


\par }{\PP \VS{26}ጎዳይ፥ ሙሰነ አሮና እስራኤለ አሳ ያራን ያራን ኤንታ ሶ አሳራ ግብፀፈ ካለꬅድ ከሳና መላ ኪትስ።

\VS{27}እስራኤለታ ግብፀፈ ከስ የዳና መላ ግብፀ ካዋስ ኦድዳይ ኤንታ።

\VS{28}ጎዳይ ግብፀን ሙሰስ ኦድዳ ዎደ፥

\VS{29}“ታኒ ጎዳ፤ ታኒ ነዉ ኦድያባ ኡባ ግብፀ ካዋስ ኦዳ” ያግስ።


\par }{\PP \VS{30}ሽን ሙሰይ፥ “ታ ዶናይ ሉፋ ግደይሳ ነ ኤራሳ፥ ያትን ካዎይ ታኒ ኦድያባ ዋን ስአኔ?” ያግስ።




\par }\Chap{7}{\PP \VerseOne{1}ጎዳይ ሙሰኮ፥ “ሄኮ ታኒ ነና ግብፀ ካዋስ ፆሳ መላ ኦꬃስ። ነ እሻ አሮን ነ ናበ ግድድ እያዉ ኦዳና።

\VS{2}ታኒ ነና ኪትዳ ኪታ ኡባ አሮናስ ኦዳ። እ፥ እስራኤለታ ባ ቢታፈ ከስ የዳና መላ ካዋስ ኦዳና።

\VS{3}ሽን ታኒ ካዉዋ ዎዛና ሙምሳና። ታኒ ግብፀ ቢታን ማላታታነ ማላልስያባታ ኦꬅኮካ፥

\VS{4}እ ህንተ ኦድያባ ስኤና። ሄ ዎደ ታኒ ግብፀታ ፕርዳና፤ ታ ደርያ እስራኤለ ግብፀፈ ከሳና።

\VS{5}ሄስ ሀንያ ዎደ ታኒ ጎዳ ግድዳይሳ ግብፀት ኤራና” ያግስ።


\par }{\PP \VS{6}ሙሰይነ አሮን ጎዳይ ኪትዳይሳዳ ኦꬅዶሶና።

\VS{7}ኤንቲ ካዋስ ኦድያ ዎደ፥ ሙሰስ ሆስፑን ታሙ ላይꬅ፤ አሮናስ ቃስ ሆስፑን ታማነ ሄꬑ ላይꬅ።


\par }{\SH አሮና ፃምአ
\par }
{\PP \VS{8}ጎዳይ ሙሰነ አሮና፥

\VS{9}“ካዎይ ህንተና፥ ማላታ ኦꬅድ ታና በስተ ጊኮ፥ አሮን ባ ፃምአ ኤክድ ካዉዋ ስንꬃን የጋና መላ እያዉ ኦዳ፤ ሄ ፃምአይ ሾሽ ግዳና” ያግስ።

\VS{10}ሙሰይነ አሮን ካዋኮ ብድ ጎዳይ ኤንታ ኪትዳይሳዳ ኦꬅዶሶና። አሮን ባ ፃምኣ ካዉዋ ስንꬃንነ እያ ሞርናታ ስንꬃን የግን ፃምአይ ሾሹ ግድስ።

\VS{11}ሄሳፈ ጉየ ካዎይ ማሮታነ ብታንቾታ ፄግስስ። ኤንትካ ባንታ ብታን ሄሳዳ ኦꬅዶሶና።

\VS{12}ኤንቲ ኡባይ ባንታ ፃምኣ ሳአን የግዳ ዎደ ፃምአት ሾሽ ግድዶሶና። ሽን አሮና ፃምአይ ኤንታ ፃምአታ ምትስ

\VS{13}ግዶሽን ጎዳይ ግዳይሳ መላ ካዋ ዎዛናይ ሙምስ። እ ኤንቲ ገይሳ ስኦና እፅስ።


\par }{\SH ሃꬅ ሱꬁ ላመተꬃ
\par }
{\PP \VS{14}ጎዳይ ሙሰ፥ “ካዋ ዎዛናይ ሙምስ፤ እ አሳ የዶና እፅስ።

\VS{15}ዎንቶ ዎንታ ጉራ ሾሽ ላመትዳ ፃምኣ ኤካዳ፥ ናይለ ሻፋ ማታን ኤቃዳ፥ ካዉዋራ ጋሄታናዉ ናጋ።

\VS{16}እያኮ፥ ‘ጎዳይ፥ እብራወታ ፆሳይ ታ አሳይ መላ ቢታን ታዉ ጎይናና መላ የዳ’ ያግድ ታና ኔኮ ኪትስ። ሽን ኔኒ ሀኖ ጋካናዉ እፃዳሳ።

\VS{17}ጎዳይ፥ እ፥ ጎዳ ግደይሳ እ ኦꬅያባን ኔኒ ኤራና። ታኒ ናይለ ሻፋ ሃꬃ ታ ኩሸን ደእያ ፃምአን ሾጭኮ ሃꬃይ ሱꬅ ላመታና።

\VS{18}ናይለ ሻፋን ደእያ ሞሎይ ሀይቃና፤ ሻፋይካ ፅንቃና። ግብፀት ሄ ሻፋ ሃꬃ ኡያናዉ ዳንዳኦኮና” ያጋዳ ኦዳ።


\par }{\PP \VS{19}ጎዳይ ሙሰኮ፥ “አሮን ግብፀን ደእያ ሃꬃታ ቦላ፥ ሻፋታ ቦላ፥ ዛራ ሃꬃታ ቦላ፥ ተቀ ሃꬃ ቦላነ ዱቀትዳ ሃꬅ ኡባ ቦላ ባ ፃምኣ ደንꬃና መላ ኦዳ። ሄ ዎደ ሃꬃ ኡባይ ሱꬅ ላመታና። ሀር አቶሽን ግብፀ ቢታን ምꬃፈነ ሹቻፈ ኦሰትዳ ሃ ትክያ ሚሸታን ደእያ ሃꬃይ ኡባይ ሱꬅ ላመታና ያጋ” ያግስ።


\par }{\PP \VS{20}ሙሰይነ አሮን ጎዳይ ኪትዳይሳዳ ኦꬅዶሶና። ካዉዋ ስንꬃንነ እያ ሞርናታ ስንꬃን ባ ፃምኣ ደንꬅድ፥ ናይለ ሻፋ ሃꬃ ሾጭስ። ሃꬃ ኡባይ ሱꬅ ላመትስ።

\VS{21}ሄ ሻፋ ሃꬃን ደእያ ሞሎት ሀይቅዶሶና። ሻፋ ሃꬃይ ኢታ ፅንቅዳ ግሾ፥ ግብፀ አሳይ ኡያናዉ ዳንዳእቦኮና። ግብፀ ቢታ ኡባን ሱꬅ ኩምስ።

\VS{22}ሽን ግብፀ ብታንቾት ባንታ ብታን ሄሳዳ ኦꬅዶሶና። ጎዳይ ግዳይሳዳ ካዉዋ ዎዛናይ ሙምን፥ ሙሰይነ አሮን ኦድዳይሳ ስኦና እፅስ።

\VS{23}ካዎይ ሄ ሀንዳባ አይብንካ ታይቦና የግ አግድ ባ ጋꬎ ስሚድ ብስ።

\VS{24}ግብፀ አሳይ ናይለ ሻፋ ሃꬃ ኡያናዉ ዳንዳእቦና ግሾ፥ ኡይያ ሃꬅ ደማናዉ ሻፋ ጋፃን ኦላ ቦክዶሶና።


\par }{\PP \VS{25}ጎዳይ ሃꬃ ሾጭ ስምን ላፑን ጋላስ ግድስ።




\par }\Chap{8}{\SH ሾ ጋዶ
\par }
{\PP \VerseOne{1}ሄሳፈ ጉየ ጎዳይ ሙሰኮ፥ “ግብፀ ካዋኮ ባዳ፥ ‘ጎዳይ፥ ታዉ ጎይናና መላ ታ አሳ የዳ።

\VS{2}ኔኒ ኤንታ የዶና እፅኮ፥ ነ ቢታ ኡባን ሾ ጋዶ የዳና።

\VS{3}ናይለ ሻፋን ሾይ ኩማና። ኤንቲ ያፐ ከይድ ነ ካዎተꬃ፥ ነ ዝንእያ ክፍልያ፥ ነ ሂፃ፥ ነ ሞርናታ ኬꬃነ ነ ደርያ ኬꬃ ኡባን ገላና። ሄሳዳካ ነ ጮጨንነ ሙኑቃ ሚሸ ኡባን ገላና።

\VS{4}ሾት ነ ቦላ፥ ነ አሳ ቦላነ ነ ሹማታ ኡባ ቦላ ጉፓና ያጌስ’ ያጋዳ ኦዳ” ያግስ።


\par }{\PP \VS{5}ጎዳይ ሙሰኮ፥ “አሮን ግብፀን ደእያ ሃꬃታ ቦላ፥ ዛራ ሃꬃታ ቦላነ ተቀ ሃꬃ ኡባ ቦላ ባ ፃምኣ ደንꬃና መላ ኦዳ” ያግስ።


\par }{\PP \VS{6}አሮን ግብፀ ሃꬃታ ቦላ ባ ፃምኣ ደንꬅዳ ዎደ ሾት ከይድ፥ ግብፀ ቢታ ማእዶሶና።

\VS{7}ሽን ማሮትካ ባንታ ብታን ሄሳዳ ኦꬅድ ግብፀ ቢታን ሾ ከስዶሶና።


\par }{\PP \VS{8}ካዎይ ሙሰነ አሮና ፄግስድ፥ “ሀ ሾታ ታፐነ ታ አሳፐ ድጋና መላ ጎዳ ህንተ ዎስኮ ታ ህንተ አሳ ጎዳስ ያርሾ ያርሻና መላ የዳና” ያግስ።


\par }{\PP \VS{9}ሙሰይ ካዋኮ፥ “ሾት ኔፐ፥ ነ ሞርናታፐነ ነ አሳፐ ክቻና መላ ታ ዎሳናዉ ቃፃሮ እማ። ሄሳፈ ጉየ ሻፋ ሾት ኔፐነ ነ ኬꬃፈ ክችድ ናይለ ፃላላን ደአና” ያግስ።


\par }{\PP \VS{10}ካዎይ ዛሪድ፥ “ዎንቶ ግዶ” ያግስ።

\par }{\PP ሙሰይ፥ “ኑ ጎዳ ፆሳ መል ሀር ኦንካ ባይናይሳ ኔኒ ኤራና መላ ነ ግዳይሳዳ ኦꬃና።

\VS{11}ሾት ኔፐ፥ ነ ኬꬃፈነ፥ ነ ሞርናታፐ ክችድ ናይለ ሻፋ ፃላላን አታና” ያግስ።


\par }{\PP \VS{12}ሙሰይነ አሮን ካዉዋ ማታፐ ከይድ፥ ካዉዋ ቦላ ጎዳይ ኤህዳ ሾታ ድጋና መላ ሙሰይ ጎዳ ዎስስ።

\VS{13}ጎዳይ ሙሰይ ኦይችዳይሳዳ ኦꬅን ሶን፥ ካረንነ ጌሻን ደእያ ሾት ሀይቅዶሶና።

\VS{14}ግብፀ አሳይ ሀይቅዳ ሾታ ሺሽድ ዶርዶሶና፤ ቢታ ኡባይ ፅንቅስ።

\VS{15}ሽን ሾት ሀይቅዳይሳ ካዎይ በእዳ ዎደ እያ ዎዛናይ ዛር ሙምስ። ጎዳይ ግዳይሳ መላ እ ሙሰነ አሮና ስኦና እፅስ።


\par }{\SH ቦፀ ጋዶ
\par }
{\PP \VS{16}ሄሳፈ ጉየ፥ ጎዳይ ሙሰኮ “አሮን ባ ፃምአ ደንꬅድ ቢታ ባና ሾጫና መላ ኦዳ። ግብፀ ቢታ ኡባን ደእያ ባናይ ቦፀ ግዳና” ያግስ።

\VS{17}ኤንቲ ኪተትዳይሳዳ ኦꬅዶሶና። አሮን ፃምአራ ቢታ ባና ሾጭስ። ግብፀን ደእያ ባና ኡባይ ቦፀ ላመትድ መህያነ አሳ ማእስ።

\VS{18}ማሮትካ ባንታ ብታን ሄሳዳ ኦꬃናዉ ፓጭዶሶና፥ ሽን ፆነትዶሶና። ቦፀይ አሳ ቦላነ መህያ ቦላ ላለትስ።

\VS{19}ማሮት ካዋኮ፥ “ሀይስ ፆሳ ኦሶ” ያግዶሶና። ሽን ካዋ ዎዛናይ ሙምስ። ጎዳይ ግዳይሳ መላ እ ኤንታና ስኦና እፅስ።


\par }{\SH ኡዱንፀ ጋዶ
\par }
{\PP \VS{20}ጎዳይ ሙሰ፥ “ጉራ ደንዳዳ፥ ካዎይ ሻፋ ብሽን እያራ ጋሄታዳ፥ ‘ጎዳይ፥ ታና ጎይናና መላ ታ አሳ የዳ።

\VS{21}ኔኒ ታ አሳ የዶና እፅኮ፥ ታኒ፥ ነ ቦላ፥ ነ ሞርናታ ቦላነ፥ ነ አሳ ቦላ ኡዱንፀ ጋዶ የዳና። ግብፀታ ኬꬃነ ኤንቲ ደእያ ቢታ ኡባን ኡዱንፀይ ኩማና።

\VS{22}ሽን ሄ ጋላስ ታ አሳይ ደእያ ጌሳመ ቢታን ኡዱንፀይ ዶናዳ ኤንታ ተቃዳ አሻና። ታኒ ጎዳይ፥ ሄ ዎደ ሀ ቢታን ታኒ ጎዳይ ኦይሳ ኔኒ ኤራና።

\VS{23}ታኒ፥ ታ አሳነ ነ አሳ ሻካና፤ ሄ ግታ ማላታይ ዎንቶ ሀናና’ ያጌስ ጋዳ ኦዳ” ያግስ።


\par }{\PP \VS{24}ሄሳፈ ጉየ፥ ጎዳይ ግዳይሳዳ ኦꬅስ። ካዉዋ ጋꬎነ እያ ሞርናታ ሶ ዳሮ ኡዱንፀ ጋዶ የድስ። ኩመꬃ ግብፀ ቢታይ ኡዱንፀ ጋዶን ቆሄትስ።


\par }{\PP \VS{25}ሄ ዎደ ካዎይ ሙሰነ አሮና ፄግስድ፥ “ብድ፥ ሀ ቢታን ህንተ ፆሳስ ያርሾ ያርሽተ” ያግስ።


\par }{\PP \VS{26}ሽን ሙሰ ዛሪድ፥ “ሄስ ሀኖናባ። ኑኒ ጎዳስ፥ ኑ ፆሳስ ያርሽያ ያርሾይ ግብፀታ ማታን እፀትያ ግሾ፥ ሄሳ ኦꬆኮ። ኑ ያርሽሽን ኤንቲ በእኮ ኑና ሹቻን ጫዳና።

\VS{27}ኑና ኪትዳይሳ መላ፥ ኑኒ ጎዳስ፥ ኑ ፆሳስ ያርሾ ያርሻናዉ ሄꬑ ጋላስ ኦገ መላ ቢታ ባናዉ በሴስ” ያግስ።


\par }{\PP \VS{28}ካዎይ ዛሪድ፥ “ጎዳስ፥ ህንተ ፆሳስ መላ ቢታ ብድ ያርሻና መላ ታኒ ህንተና የዳና። ሽን ህንተ ሃክድ ቦፕተ፤ ታዉ ዎስተ” ያግስ።


\par }{\PP \VS{29}ሙሰይ ዛሪድ፥ “ታኒ ነ ማታፐ ከይዳ መላ ጎዳ ዎሳና። ሀ ኡዱንፀይ ዎንቶ ካዉዋፐ፥ እያ ሞርናታፐነ እያ አሳፐ ክቻና። ሽን ካዎይ አሳይ ጎዳስ ጎይናናይሳ ድግድ ዛር ኑና ጭሞፎ” ያግስ።


\par }{\PP \VS{30}ሄሳፈ ጉየ ሙሰይ ካዉዋ ማታፐ ከይድ፥ ጎዳ ዎስስ።

\VS{31}ጎዳይ ሙሰይ ኦይችዳይሳዳ ኦꬅስ። ኡዱንፀይ ካዉዋፐ፥ እያ ሞርናታፐነ እያ አሳፐ እሶይካ አቶና ክችስ።

\VS{32}ሽን ሀእካ ካዉዋ ዎዛናይ ሙምን አሳ የዶና እፅስ።




\par }\Chap{9}{\SH መሄ ቦላ ይዳ ጋዶ
\par }
{\PP \VerseOne{1}ጎዳይ ሙሰኮ፥ “ግብፀ ካዋኮ ባዳ፥ ጎዳይ፥ እብራወታ ፆሳይ ኔኮ፥ ‘ኤንቲ ታዉ ጎይናና መላ ታ አሳ የዳ።

\VS{2}ኔኒ የዶና ኤንታ እፅኮ፥

\VS{3}ታኒ ነ ፓራታ ቦላ፥ ነ ሀረታ ቦላ፥ ነ ግማለታ ቦላ፥ ነ መህያ ቦላ፥ ነ ዶርሳታ ቦላነ ነ ዴሻታ ቦላ ኢታ ጋዶ የጋና።

\VS{4}ሽን ታኒ ጎዳይ እስራኤለ አሳ መህያ ግዶንነ ግብፀ አሳ መህያ ግዶን ዱማተꬅ መꬋና። እስራኤለ አሳ መህያፐ እሶይካ ሀይቀና።

\VS{5}ዎንቶ ታኒ ሄሳ ኦꬃና ግድ ጎዳይ ዎደ ቃንፅስ’ ያጋ” ያግስ።


\par }{\PP \VS{6}ዎንተꬃ ጋላስ ጎዳይ ግዳይሳዳ ኦꬅስ። ግብፀ አሳ መሄ ኡባይ ሀይቅስ፥ ሽን እስራኤለ አሳ መህያፐ እሶይካ ሀይቅቤና።

\VS{7}ካዎይ ሀንዳባነ እስራኤለታ መህያፐ ሀር አቶሽን እሶይካ ሀይቆናይሳ አሰ ኪትድ፥ ኦይችድ ኤርስ። ሽን ሀእካ እያ ዎዛናይ ሙምዳ ግሾ አሳ የዶና እፅስ።


\par }{\SH ክፃ ጋዶ
\par }
{\PP \VS{8}ሄሳፈ ጉየ፥ ጎዳይ ሙሰነ አሮና፥ “ጮጨፐ ብዶ ኩጭ ኤክድ፥ ካዎይ በእሽን ቦላ ꬋርጭተ።

\VS{9}ሄስ ግብፀ ቢታ ኡባ ቦላ ባና ግድድ ላለታና። ግብፀ ቢታን ደእያ አሳ ቦላነ መሄይ ቦላ ክፃ ጋዶ ኤሀና” ያግስ።

\VS{10}ኤንቲ ጮጨፐ ጉꬃ ብዶ ኤክድ ካዉዋ ስንꬃን ኤቅዶሶና። ሙሰይ ሄሳ ቦላ ላልን፥ አሳ ቦላነ መህያ ቦላ ክፃ ጋዶይ ዎꬍ አግስ።

\VS{11}ግብፀ አሳ ቦላ ዎꬍዳ ክፃይ ማሮታ ቦላካ ዎꬍዳ ግሾ ሙሰ ስንꬃን ኤቃናዉ ዳንዳእቦኮና።

\VS{12}ሽን ጎዳይ ሙሰስ ግዳይሳ መላ፥ ካዎይ ባ ዎዛና ሙምስዳ ግሾ፥ ሙሰነ አሮና ስኦና እፅስ።


\par }{\SH ሻቻ ጋዶ
\par }
{\PP \VS{13}ሄሳፈ ጉየ፥ ጎዳይ ሙሰኮ፥ “ካዋኮ ጉራ ደንዳ ባዳ፥ ‘ጎዳይ፥ እብራወታ ፆሳይ፥ ታዉ ጎይናና መላ ታ አሳ የዳ።

\VS{14}ሀእ ነ እፃስ ጊኮ፥ ነ ሞርናታነ ነ አሳ ፃላላ ግዶናሽን ነ ቦላካ ኢታ ጋዶ ኤሀና። ሄ ዎደ አላመ ኡባን ጎድ ታ ፃላላ ግደይሳ ኔኒ ኤራና።

\VS{15}ታኒ ታ ኩሽያ ደንꬃዳ ነናነ ነ አሳ ጋዶን ሾጭዳባ ግድያኮ ሀእ ጋካናስ ህንተ ቢታ ቦላ ደኤከታሽን።

\VS{16}ሽን ታ ሱንꬃይ ቢታ ኡባን ኤረታና መላ ታኒ ታ ዎልቃ በሳናዉ ነና ደኦን ዎꬃስ።

\VS{17}ኔኒ ሀእካ ኦቶርታዳ ታ አሳ የዶና እፃዳሳ።

\VS{18}ታኒ ዎንቶ ሀኖደ ግብፀ ቢታይ መꬎቶሳፐ ሀች ጋካናዉ ቡክ ኤሮና ዎልቃማ ሻች ቡክሳና።

\VS{19}ሀእ ኔኒ ነ መህያነ ካረን ደእያባ ኡባ ኤለ ሶ ገልሳና መላ ኪታ። ሶ ገሎና አሳ ቦላነ መህያ ኡባ ቦላ ሻች ቡክድ፥ ኤንታ ዎꬋና ያጌስ’ ያጋ” ያግስ።

\VS{20}ካዉዋ ሞርናታፐ እሶት እሶት ጎዳይ ግዳይሳ ስእድ ያይዳ ግሾ፥ ባንታ አይለታነ ባንታ መሄታ ሶ ገልስዶሶና።

\VS{21}ሽን ሀራት ጎዳይ ግዳይሳ ስኦና እፅድ ባንታ አይለታነ ባንታ መህያ ካረን አጋግዶሶና።


\par }{\PP \VS{22}ሄሳፈ ጉየ፥ ጎዳይ ሙሰ፥ “ግብፀ ቢታ ኡባ ቦላ፥ አሳ ቦላ፥ መህያ ቦላነ ጋደን ደእያ ካꬃ ቦላ ሻች ቡካና መላ ነ ኩሽያ ሳሎ ደንꬃ” ያግስ።

\VS{23}ሙሰይ ባ ፃምኣ ሳሎ ደንꬅዳ ዎደ፥ ጎዳይ ዎልቃማ ደሾነ ዎልአንꬅ የድስ። ሄሳዳ ኦꬅድ ጎዳይ ግብፀን ሻች ቡክስስ።

\VS{24}ጎዳይ ገደራ ሃራ ዎልቃማ ዎልአንꬅ የድስ። ሄሳ መላባይ ግብፀ ቢታን አስ ዱሱ ኦይኮደፐ ሀን ኤረና።

\VS{25}ሄ ሻቻይ ግብፀን ደእያ አሳነ መህያ ሾጭስ። ጋደን ደእያባ፥ ምꬅነ ማታ ኡባ ꬋይስስ።

\VS{26}እስራኤለት ደእያ ጌሳመ ቢታ ፃላላን ሻች ቡክቤና።


\par }{\PP \VS{27}ካዎይ ሙሰነ አሮና ፄግስድ፥ “ታኒ ሀእ ናጋራ ኦꬃስ። ጎዳይ ቱማንቾ፤ ታንነ ታ አሳይ ባላ።

\VS{28}ደሾይነ ሻቻይ ኑ ቦላ ዳርድ ኡንኤꬅዳ ግሾ ኑስ ጎዳ ዎስተ። ታኒ ህንተና የዳና፤ ህዛፐ ህንተ ሀይሳን ጋምኤከታ” ያግስ።


\par }{\PP \VS{29}ሙሰይ እያኮ፥ “ታኒ ሀ ካታማፐ ከይዳ ዎደ ታ ኩሽያ ደንꬃዳ ጎዳ ዎሳና። ደሾይነ ሻቻይ ኤቅያ ዎደ ሳአይ ጎዳባ ግደይሳ ኔኒ ሄሳን ኤራና።

\VS{30}ሽን ነነ ነ ሞርናት ሀእካ ጎዳ ፆሳ ያዮናይሳ ታኒ ኤራይስ” ያግስ።


\par }{\PP \VS{31}ታልባይ ጪሸ፥ ባንጋይ ቆርፃ ግድያ ግሾ ኡባይ ሻቻን ꬋይስ።

\VS{32}ሽን ግስተይነ ሙርቃይ ጋክቦና ግሾ ሻቻን ꬋይቤና።


\par }{\PP \VS{33}ሙሰይ ካዉዋ ማታፐ ከይድ፥ ካታማፐ ጋፃ ብድ ባ ኩሽያ ደንꬅድ ጎዳ ዎስስ። ያትን ደሾይ፥ ሻቻይነ እራይ ኤለስድ ኤቅ አግስ።

\VS{34}ሽን ካዎይ ሄ ኡባይ ኤቅዳይሳ በእዳ ዎደ ዛሪድ ናጋራ ኦꬅስ። እያራነ እያ ሞርናታራ ባንታ ዎዛና ጉጅድ ምንꬅዶሶና።

\VS{35}ጎዳይ ሙሰ ባጋራ ኦድዳይሳ መላ ካዉዋ ዎዛናይ ሙምን፥ እስራኤለታ የዶና እፅስ።




\par }\Chap{10}{\SH ቦለ ጋዶ
\par }
{\PP \VerseOne{1}ሄሳፈ ጉየ፥ ጎዳይ ሙሰኮ፥ “ግብፀ ካዋኮ ባ። ታኒ ሀ ማላታታ ኤንታ ግዶን ኦꬃናዉ ኮያዳ ካዉዋ ዎዛናነ እያ ሞርናታ ዎዛና ሙምሳስ።

\VS{2}ታኒ ሄሳ ኦꬅዳይ ታ ማላታታን ዋታዳ ግብፀታ ሴርዳኮ ህንተ ህንተ ናይታስነ ህንተ ናይታ ናይታስ ኦዳና መላ ኮይዳ ግሾሳ። ሄ ዎደ ታኒ ጎዳ ግደይሳ ህንተ ኤራና” ያግስ።


\par }{\PP \VS{3}ሙሰይነ አሮን ካዋኮ ብድ፥ “ጎዳይ፥ እብራወታ ፆሳይ ኔኮ፥ ‘ኔኒ ታዉ ኪተተꬅ እፀይ አዉደ ጋካናሴ? ታዉ ጎይናና መላ ታ አሳ የዳ።

\VS{4}ኔኒ ኤንታ የዶ እፅኮ፥ ዎንቶ ነ ቢታ ቦላ ታኒ ቦለ የዳና።

\VS{5}ቦለይ ዳሮተꬃፈ ደንዶይሳን ቢታ ኡባ ካማና። ኤንቲ ሻቻ ጋዱዋፐ አትዳ ጉꬃባነ ምꬃ ሀይꬅ ኡባ ማና።

\VS{6}ነ ኬꬃ፥ ነ ሞርናታ ኬꬃነ ግብፀ አሳ ኡባ ኬꬃ ኤንቲ ኩማና። ሄስ ነ ማይዛት ሀ ቢታን ደኦሳፐ ሀኖ ጋካናዉ በእዳ ኢታባፐ አꬍያባ ግዳና’ ያጌስ” ያግዶሶና።

\par }{\PP ሄሳፈ ጉየ፥ ሙሰይ ካዉዋ ስንꬃፈ ከይድ ብስ።


\par }{\PP \VS{7}ካዋ ሞርናት ካዋኮ፥ “ሀ ኡራይ አዉደ ጋካናዉ ኑስ ፅሄ ግዳኔ? አሳይ ጎዳ፥ ባንታ ፆሳ ጎይናና መላ ኤንታ የዳ። ግብፀ ቢታይ ꬋየይሳ ኔኒ አኬክኪ?” ያግዶሶና።


\par }{\PP \VS{8}ካዎይ ሙሰነ አሮና ጉየ ፄግስድ፥ “ብድ ጎዳ፥ ህንተ ፆሳ ጎይንተ፥ ሽን በይሳት ኦናንቴ?” ያግስ።


\par }{\PP \VS{9}ሙሰይ፥ “ኑኒ ብያ በሳን ጎዳ ቦንቻናዉ ባኣለ ኦꬃና ግሾ፥ ኑኒ ኑ ጉꬃ ናይታ፥ ኑ ጭማታ፥ ኑ አደ ናይታ፥ ኑ ማጫ ናይታ፥ ኑ ዶርሳታነ ኑ ሚዛታ ኤክድ እስፈ ባና” ያግስ።


\par }{\PP \VS{10}ካዎይ፥ “ህንተ ህንተ ናይታነ ህንተ ማጫሳታ ኤክ ቦና መላ ታኒ ጎዳን ጫቅሳይስ። ህንተ ህንተ ዎዛናን ኢታባ ቆፕዳይስ ኤረቴስ።

\VS{11}ህንተ፥ ብድ ጎዳ ጎይናናዉ ኮያባ ግድኮ አደታ ፃላላ ኤክ ቢተ” ያግስ። ሄሳፈ ጉየ፥ ሙሰነ አሮና ካዉዋ ስንꬃፈ ጎደትድ ከይዶሶና።


\par }{\PP \VS{12}ጎዳይ ሙሰኮ፥ “ቦለይ ይድ ሻቻ ጋዱዋፐ አትዳ ኡባ ማና መላ ነ ኩሽያ ግብፀ ቢታ ቦላ ደንꬃ” ያግስ።


\par }{\PP \VS{13}ሙሰይ ባ ፃምኣ ግብፀ ቢታ ቦላ ደንꬅዳ ዎደ፥ ጎዳይ ዶሎሀ ባጋ ጫርኮ ሄ ቃማነ ጋላስ ኩመꬅ ቢታ ቦላ ጫርክስስ። ዎንትያ ዎደ ሄ ጫርኮይ ቦለ ኤህስ።

\VS{14}ቦለይ ግብፀ ቢታ ኡባ ጋክድ ማእስ። ሄሳ መላ ቦለ ጋዶይ ሄ ቢታን ካሰካ ሀንቤና፤ ስንꬃፈካ ሀነና።

\VS{15}ቢት ꬉማና ጋካናዉ ቦለይ ቢታ ኡባ ማእስ። ሄ ቦለይ ሻቻፈ አትድ ጋደን ድጭያባ ኡባነ ምꬃ አይፈ ኡባ ምዶሶና። ግብፀ ቢታን ደእያ ምꬃ ሀይꬅነ ጭልኦባ ኡባ ምድግስ።


\par }{\PP \VS{16}ካዎይ ሙሰነ አሮና ኤለስ ፄግስድ፥ “ታኒ ጎዳ ህንተ ፆሳነ ህንተና ናቃስ።

\VS{17}ህዛ ታ ናጋራ ታዉ እስ ቶሆ አቶ ጊተ። ሀ ꬋይስያ ጋዱዋ ታፐ ድጋና መላ ጎዳ ህንተ ፆሳ ዎስተ” ያግስ።


\par }{\PP \VS{18}ሙሰይ ካዉዋ ማታፐ ከይድ ጎዳ ዎስስ።

\VS{19}ጎዳይ ዉሎሀ ዎልቃማ ጫርኩዋ ኪትድ ቦልያ ቢታፈ ደንꬅድ፥ ዞኦ አባ የድስ። ግብፀ ቢታ ኡባን እስ ቦለይካ ሀይቅቤና።

\VS{20}ሽን ጎዳይ ካዉዋ ዎዛና ሙምስዳ ግሾ እስራኤለታ የዶና እፅስ።


\par }{\SH ሳካና ꬉማ
\par }
{\PP \VS{21}ጎዳይ ሙሰ፥ “ግብፀ ቢታን አስ ኦይክ በእያ ꬉም ꬉማና መላ ነ ኩሽያ ሳሎ ደንꬃ” ያግስ።

\VS{22}ሙሰይ ባ ኩሽያ ሳሎ ደንꬅስ። ግብፀ ቢታ ኡባን ሄꬑ ጋላስ ኩመꬅ ሳካና ꬉማይ ꬉምስ።

\VS{23}ሄ ሄꬑ ጋላሳታን ግብፀት እሶይ እሱዋ በእቦኮና ዎይኮ ኦንካ ባ ሶፐ ከይቤና። ሽን እስራኤለት ደእያ ጌሳመን ፖኦይ ደኤስ።


\par }{\PP \VS{24}ካዎይ ሙሰ ፄግስድ፥ “ብድ ህንተ ጎዳ ጎይንተ። ህንተ ማጫሳይነ ህንተ ናይት ህንተራ ባናዉ ዳንዳኦሶና። ህንተ ዶርሳ ዉድያነ ህንተ ሚዛ ዉድያ ፃላላ አግድ ቢተ” ያግስ።


\par }{\PP \VS{25}ሽን ሙሰይ፥ “ኑኒ ፁሳ ያርሾነ ሀራ ያርሾ ጎዳ ፆሳስ ያርሻና መላ መሄ ኔኒ ኑስ እማናዉ ኮሼስ።

\VS{26}እሶይካ ጉየ አቶና ኑ መሄይ ኑራ ባናዉ ኮሼስ። ጎዳ፥ ኑ ፆሳ ጎይናናዉ መህያፐ ዶራናዉ በሰይ ኑና። ኑኒ ያ ጋኮና ደእሸ አይ መሄ ያርሻነኮ ኤራናዉ ዳንዳኦኮ” ያግስ።


\par }{\PP \VS{27}ሽን ጎዳይ ካዉዋ ዎዛና ሙምስዳ ግሾ፥ እ ኤንታ የዳናዉ ኮይቤና።

\VS{28}ሄሳፈ ጉየ፥ ካዎይ ሙሰኮ፥ “ታ ስንꬃፈ ክቻ፤ ታ ስንꬃን ዛራ በንታዳ ነና ኤራ። ታ አይፍያ ነ በእዳ ጋላስ ሀይቃና” ያግስ።

\VS{29}ሙሰይ እያኮ፥ “ቱማካ ነ ግዳይሳዳ ኔኒ ታ አይፍያ ዛራዳ በአካ” ያግስ።




\par }\Chap{11}{\SH ባይራ ቦላ ይዳ ጋዶ
\par }
{\PP \VerseOne{1}ጎዳይ ሙሰኮ፥ “ታኒ ግብፀ ካዉዋ ቦላነ እያ አሳ ቦላ እስ ሀራ ጋዶ የዳና። ሄሳፈ ጉየ፥ እ ህንተና ከስ የዳና። እ ህንተና ኡባ ጎድድ ከሳና።

\VS{2}እስራኤለ አሳይ፥ አደይነ ማጫስ ባንታ ሾሮታፐ ብራነ ዎርቃ አሌቆ ኦይቻና መላ ኤንታዉ ኦዳ” ያግስ።

\VS{3}ጎዳይ እስራኤለ አሳስ ግብፀታ ስንꬃን ቴሞ እሚስ። ግብፀ ካዉዋ ሞርናትነ አሳይ ሙሰ ዳሮ ቦንቸትዳ አሳዳ ፄልዶሶና።


\par }{\PP \VS{4}ሙሰይ ካዋኮ፥ “ጎዳይ ሀይሳዳ ያጌስ፤ ‘ቃማ ብላሄ ታኒ ግብፀ ቢታ ግዶራ ካንꬃና።

\VS{5}ግብፀ ቢታን ደእያ ባይራ አደ ናእ ኡባይ፥ ካዋ አራታ ላታናዉ ደእያ ባይራ ናኣፐ ዶምድ፥ ዎፃን ጋጭያ ማጫ አይለ ባይራ ናአ ጋካናዉ፥ ባይራ የለትዳ መሄ ኡባይ ሀይቃና።

\VS{6}ግብፀ ቢታ ኡባን ሄሳፈ ካሰካ ስንꬃፈካ ሀኖና ግታ ዬሆይ ዬኬታና።

\VS{7}ሽን እስራኤለ አሳ ቦላ ዎይኮ ኤንታ መህያ ቦላ ካንካ ቦጨና።’ ሄ ዎደ ታኒ ጎዳይ ግብፀታ ግዶንነ እስራኤለ ግዶን ዱማተꬅ መይሳ ኔኒ ኤራና።

\VS{8}ነ ሞርናት ኡባይ ይድ ታ ስንꬃን ጉፋናና። ታ አሳ ኤካዳ ሀ ቢታፈ ከያና መላ ኤንቲ ታና ዎሳና። ሄሳፈ ጉየ፥ ታኒ ባና” ያግስ። ሙሰይ ሸነን ፁገትድ ካዋ ስንꬃፈ ከይድ ብስ።


\par }{\PP \VS{9}ጎዳይ ሙሰስ ካሰ፥ “ግብፀ ቢታን ታኒ ማላልስያባ ዳርሳዳ ኦꬃና ጋሶ ካዎይ ህንተና ስኤና” ያግድ ኦድ ዎꬅስ።

\VS{10}ሙሰይነ አሮን ማላልስያባ ኡባ ካዋ ስንꬃን ኦꬅዶሶና። ሽን ጎዳይ ካዉዋ ዎዛና ሙምስዳ ግሾ፥ እስራኤለታ ባ ቢታፈ የዶና እፅስ።




\par }\Chap{12}{\SH ፓስካ
\par }
{\PP \VerseOne{1}ጎዳይ ግብፀ ቢታን ሙሰነ አሮና ሀይሳዳ ያግስ፤

\VS{2}“ሀ አጌናይ ህንተዉ ላይꬃስ ኮይሮ አጌና ግዶ።

\VS{3}እስራኤለ አሳ ኡባስ ሀ ዎጋ ኦድተ። ሀ አጌናይ ገልዳ ታማንꬆ ጋላሳን፥ እስ አስ ባ ሶ አሳስ እስ ማራዘ ዎይኮ እስ ኮለ ኤኮ።

\VS{4}ሄ ኬꬃ አሳ ታይቦይ ሄ መህያ ዉርስድ ማናዉ ዳንዳኦና እፅኮ፥ እያራነ እያ ማታ ሾሩዋራ ባንታ ሶ አሳ ታይቡዋ መላነ እስ እስ አስ ምድ ዉርሳናዉ ዳንዳእያ ኬና ኤክድ ሄ መህያ ሹክድ እስፈ ሞና።

\VS{5}ህንተ ዶርያ መሄይ ዶርሰ ዎይኮ ዴሸ ግዳናዉ ዳንዳኤስ፥ ሽን እስ ላይꬅ ኩምዳይሳነ እያ ቦላ ቦረይ ባይና አደ ግዶ።

\VS{6}ሀ አጌናስ ታማነ ኦይዳንꬆ ጋላስ ጋካናዉ ኤንታ ሄምተ። ሄ ጋላስ ኦማርስ ላድያ ዎደ እስራኤለ አሳ ማባራ ኡባይ ኤንታ ሹካናዉ በሴስ።

\VS{7}አሳይ ሄ ሱꬃፈ ኤክድ ኤንቲ ምያ ኬꬃ ዉላ ጋርሳ፥ ቆሙዋነ ቦኮሉዋ ትዮ።

\VS{8}አሹዋ ሄ ጋላስ ቃማ ታማን ጫጭድ ጫምያ ቦንጮራነ ኡይꬃራ ሚተ።

\VS{9}አሹዋ ቃየ ዎይኮ ካꬅድ ሞፕተ። ሁጵያ፥ ገዳታነ ኡሎ አሾታ ኡባ ጫጭድ ሚተ።

\VS{10}ሄ አሹዋፐ ዎንታና ጋካናዉ አይኮካ አሾፍተ። ዎንታና ጋካናዉ አትኮ ሄሳ ፁግተ።

\VS{11}ኦገስ ጊግያ ማኦ ማእድ፥ ህንተ ጫማ አꬅድ፥ ህንተ ፃምኣ ኦይክድ ኤሶን ሚተ። ሄስ ታና ጎዳ ቦንችያ ፓስካ ባኣለ ህንተዉ ግዶ።


\par }{\PP \VS{12}“ታኒ ሄ ቃማ ግብፀራ ካንꬃዳ ባይራ የለትዳ ኡባ፥ አሳነ መህያ ዎꬋና። ግብፀ ኤቃታ ኡባ ፕርዳና፤ ታኒ ጎዳ።

\VS{13}ሄ ሱꬃይ ህንተ ደእያ ኬꬃ ኤርስያ ማላ ግዳና። ታኒ ግብፀታ ፕርድያ ዎደ ሄ ሱꬃ በአዳ ህንተና ቆሆና አጋ አꬋና።


\par }{\PP \VS{14}“ሀ ጋላሳይ ታኒ ጎዳይ ህንተዉ ኦꬅዳይሳ ላይꬃን ላይꬃን ቆፍስያ ጎዳ ቦንችያ ባኣለ ግዶ” ያግስ።


\par }{\PP \VS{15}“ላፑን ጋላስ ጋካናዉ እርሾይ ገሎና ኡይꬅ ሚተ። ኮይሮ ጋላስ እርሾ ህንተ ሶፐ ድግተ። ሄ ላፑን ጋላሳታን እርሾይ ደእያ ኡይꬅ ምያ አስ እስራኤለ አሳ ግዶፈ ዱፅድ ኩረቶ።

\VS{16}ኮይሮ ጋላሳንነ ላፑንꬃ ጋላሳን ጎይናናዉ ሺቅተ። ሄ ጋላሳታን አይብ ኦሶካ ኦꬆፍተ፥ ሽን ካꬅ ካꬃናዉ ዳንዳኤታ።


\par }{\PP \VS{17}“ታኒ እስራኤለ ደርያ ግብፀፈ ከስዳይ ሄ ጋላስ ግድያ ግሾ ሀ ኡይꬃ ባልያ ላይꬃን ላይꬃን ቦንችተ። ሄስ ህንተዉ መርና ዎጋ ግዶ።

\VS{18}ኮይሮ አጌናን፥ ታማነ ኦይዳንꬆ ጋላስ ኦማርሳፈ ዶምድ፥ ላታማነ እስንꬆ ጋላስ ኦማርስ ጋካናዉ እርሾይ ገልቦና ኡይꬃ ሚተ።

\VS{19}ላፑን ጋላስ ጋካናዉ እርሾይ ህንተ ሶን በንቶፎ። እርሾይ ገልዳባ ምያ ቢታ አዉ ናአ ግድን ዎይኮ አሳ ጋደ አስ ግድን፥ ሄ ኬꬃ አዋይ እስራኤለ ማባራ ግዶፈ ኩረቶ።

\VS{20}እርሾይ ገልዳባ አይኮካ ሞፕተ። ህንተ ደእያሶን አዉንካ እርሾይ ገልቦና ኡይꬁ ሚተፐ አትሽን፥ እርሾይ ገልዳ ኡይꬁ ሞፕተ” ያግስ።


\par }{\PP \VS{21}ሙሰይ እስራኤለ ጭማታ ኡባ ፄግስድ ሀይሳዳ ያግስ፤ “ህንተ እሶይ እሶይ ሶ ብድ ፓስካ ባኣለ ቦንቻናዉ ማራዘ ዎይኮ ኮለ ሹክተ።

\VS{22}ህሶጰ ምꬃ ሀይꬃፈ ዳንክ ኤክድ፥ ከረን ደእያ ሱꬃን የድ ኤክድ ዉላ ጋርሳ፥ ቆሙዋነ ቦኮሉዋ ትይተ። ዎንታና ጋካናዉ ህንተፈ እሶይካ ባ ኬꬃፈ ካረ ከዮፖ።

\VS{23}ጎዳይ ግብፀ ባይራታ ዎꬋናዉ ሄ ቢታራ ካንꬅያ ዎደ፥ ሄ ሱꬃ ዉላ ጋርሳ፥ ቆሙዋንነ ቦኮሉዋ ቦላ በእድ አግድ አꬋና። ሀይቆ ኤህያ ኪታንቾይ ህንተ ሶ ገልድ ህንተና ዎꬎና መላ ድጋና።
 

\par }{\PP \VS{24}“ህንተነ ህንተ ናይት ሀ ኪታ መርናዉ ናግተ።

\VS{25}ጎዳይ ካሰ እማና ግድ ቃላ ገልዳ ቢታ ህንተ ገልያ ዎደ ሀ ዎጋ ኦꬅተ።

\VS{26}ህንተ ናይት ህንተና፥ ‘ሀ ባልያ ኑ አይስ ቦንችዉ?’ ግድ ኦይችያ ዎደ፥

\VS{27}ህንተ ኤንታኮ፥ ‘ሀይስ ጎዳ ቦንችያ ፓስካ ያርሾ። ሄስካ ጎዳይ ግብፀ ቢታን እስራኤለ አሳ ኬꬃ አግድ፥ አꬍድ፥ ግብፀ ባይራታ ዎꬍድ፥ ኑና አሽዳ ግሾሳ’ ያግተ” ያግስ።

\par }{\PP ሄሳፈ ጉየ፥ እስራኤለት ጉልባትድ ጎይንዶሶና።

\VS{28}እስራኤለት፥ ጎዳይ ሙሰነ አሮና ኪትዳይሳዳ ኦꬅዶሶና።


\par }{\SH ግብፀን ባይራታ ሀይቁዋ
\par }
{\PP \VS{29}ግድ ብላሄ ጎዳይ ግብፀን ባይራ የለትዳ ኡባ፥ ካዉዋ አራታ ላታናዉ ደእያ ባይራ ናኣፐ ዶምድ፥ ቃሾ ኬꬃን ደእያ አሳታ ባይራ ናይታ ጋካናዉነ ባይራ የለትዳ መሄ ኡባይ ሀይቅዶሶና።

\VS{30}ካዎይ፥ እያ ሞርናትነ ግብፀ ቢታ አሳ ኡባይ ቃማ ደንድዶሶና። ግብፀ ቢታን አስ ሀይቅቦና እስ ኬꬅካ ባይና ግሾ፥ አሳይ ባንታ ቃላ ꬎቁ ኦꬅድ ግታ ዬሆ ዬክዶሶና።

\VS{31}ሄ ቃማ ካዎይ ሙሰነ አሮና ፄግስድ፥ “ህንተነ ህንተ እስራኤለት ታ ቢታፈ ከይድ ቢተ። ህንተ ታና ኦይችዳይሳዳ ብድ ህንተ ጎዳ ጎይንተ።

\VS{32}ህንተ ግዳይሳ መላ ህንተ ዶርሳነ መህያ ዉድያ ኤክድ ቢተ። ቃስ ህንተ ፆሳይ ታና አንጃና መላ ዎስተ” ያግስ።


\par }{\PP \VS{33}ግብፀ አሳይ፥ “እስራኤለት ባንታ ቢታፈ ኤለስድ ከያና መላ ድርግስዶሶና። ህንተ ከዮና እፅኮ ኑ ኡባይ ዉሮስ” ያግዶሶና።

\VS{34}ሄሳ ግሾ፥ እስራኤለ አሳይ እርሾይ ገልቦና ሙናቃ ከረን ኩንꬅድ፥ ባንታ ማኡዋን ካምድ፥ ባንታ ሀሸን ቶክዶሶና።

\VS{35}እስራኤለት ሙሰይ ኤንታ ኪትዳይሳዳ ግብፀታ፥ ብራ አሌቆ፥ ዎርቃ አሌቆነ ማኦ እማና መላ ኦይችዶሶና።

\VS{36}ጎዳይ፥ እስራኤለት ግብፀታ ስንꬃን ሳበታናዳ ኦꬅን፥ ግብፀት ኤንቲ ኦይችዳባ ኡባ እምዶሶና። ሄሳዳ ያትድ ኤንቲ ግብፀታ ሻሉዋ ቦንቅ ኤክድ ብዶሶና።


\par }{\SH እስራኤለ አሳይ ግብፀፈ ከሳ
\par }
{\PP \VS{37}እስራኤለት ራምሰ ካታማፐ ደንድድ ሱኮታ ጌተትያ በሲ ቶሆን ብዶሶና። አሳ ታይቦይ ናይታነ ማጫሳ ጉጆና ኡሱፑን ፄቱ ሙኩላ።

\VS{38}ቃስ ኤንታራ ሀራ ዳሮ ዋላካ አሳይ፥ መሄይነ ዶርሳ ዴሻ ዉደይ ላገትድ ብስ።

\VS{39}ግብፀፈ ኤንቲ ድርጎን ከይዳ ግሾ ካꬅ ካꬃናዉ ዎደ ꬋይዶሶና። ኤንቲ ከይሸ ኤክ ከይዳ እርሾይ ገልቦና ሙኑቃፐ ኤክድ ኡይꬅ ኡክዶሶና።


\par }{\PP \VS{40}እስራኤለት ግብፀ ቢታን ደእዳ ላይꬃይ ኦይዱ ፄታነ ሀስታማ።

\VS{41}ኦይዱ ፄታነ ሀስታሙ ላይꬃይ ዉርያ ሄ ዉርሰꬃ ጋላስ ጎዳ አሳ ኡባይ ግብፀ ቢታፈ ከይዶሶና።

\VS{42}ጎዳይ ባ አሳ ናግድ፥ ግብፀፈ ከስዳ ዎደ ሳእ ቃማ። ሄ ቃማይ የለተꬃፈ የለተꬃ ጋካናዉ እስራኤለ አሳይ ባርክድ ናግሸ አቅያ፥ ጎዳስ ዱማትዳ ቃማ።


\par }{\SH ፓስካ ባኣለ ቦንቾ ዎጋ
\par }
{\PP \VS{43}ጎዳይ ሙሰነ አሮና፥ “ፓስካ ጋላሳ ቦንችያ ዎጋይ ሀይሳ ያግስ፤ አሳ ጋደ አስ ፓስካ ካꬃፈ ሞፖ።

\VS{44}ህንተ ህንተ ሚሸን ሻምዳ አይለይ ቃፃረትዳፐ ጉየ ሞ።

\VS{45}ሽን ህንተራ ጋምእያ እማꬅነ ኡነ ኦꬅያ አስ እያፐ ሞፖ።


\par }{\PP \VS{46}“ሄ ፓስካ ካꬃይ ካፅዳ ኬꬃን ያን ሚተ። ሄ አሹዋፐ አይኮካ ካረ ከሶፍተ። መቀꬃታፐ እሱዋካ መንꬆፍተ።

\VS{47}እስራኤለ ማባራ ኡባይ ፓስካ ባኣለ ቦንቻናዉ ኮሼስ።


\par }{\PP \VS{48}“አሳ ጋደ አስ ግድድ ህንተ ግዶን ደእያ አስ ጎዳ ፓስካ ባኣለ ቦንቻናዉ ኮይኮ፥ እያራነ እያ ሶን ደእያ አደ ኡባይ ቃፃረቶ። ሄሳፈ ጉየ፥ እ ቢታ አዉ ናአዳ ታይበትድ ፓስካ ባኣለ ቦንቻናዉ ዳንዳኤስ። ሽን ቃፃረትቦና አስ እያፐ ሞፖ።

\VS{49}ሀ ዎጋይ ቢታ አዉ ናይታስነ ሀራ ቢታ አስ ግድድ ህንተ ግዶን ደእያ አሳስ እስኖ” ያግስ።


\par }{\PP \VS{50}እስራኤለ ኡባይ፥ ጎዳይ ሙሰነ አሮና ኪትዳይሳዳ ኦꬅዶሶና።

\VS{51}ሄ ጋላስ ጎዳይ እስራኤለታ ጩጋን ጩጋን ግብፀ ቢታፈ ከስስ።




\par }\Chap{13}{\SH ባይር ኡባይ ጎዳስ ዱማ
\par }
{\PP \VerseOne{1}ጎዳይ ሙሰኮ፥

\VS{2}“ባይራ የለትዳ አደ ኡባ ታዉ ዱማያ። እስራኤለ አሳ ግዶን ባይራ የለትዳ ኡባይ፥ አሰ ዎይኮ መሄ ግድን ኡባይ ታባ” ያግስ።


\par }{\PP \VS{3}ሄሳፈ ጉየ፥ ሙሰይ አሳኮ፥ “ሀ ጋላሳይ፥ ህንተ ግብፀ አይለተꬃፈ ከይዳ ጋላስ ግድያ ግሾ እያ ቆፕተ። ጎዳይ ባ ግታ ዎልቃን ህንተና ከስዳይ ሄ ጋላሳና ግድያ ግሾ፥ እርሾይ ገልዳባ አይኮካ ሞፕተ።

\VS{4}አቢባ አጌናን፥ ሀች ጋላሳን ህንተ ግብፀፈ ከይደታ።

\VS{5}ጎዳይ ካናነታ፥ ህተታ፥ አሞረታ፥ ህወታነ ያቡሰታ ቢታ ህንተና ላትሳናዉ ህንተ ማይዛታስ ጫቅስ። ጎዳይ ህንተና ማꬅነ ኤስ ኩምዳ ሄ ቢታ ጋꬅያ ዎደ ላይꬃን ላይꬃን ሀ ኮይሮ አጌናን ሀ ጋላሳ ቦንችተ።

\VS{6}ላፑን ጋላስ ኩመꬅ እርሾይ ገልቦና ኡይꬅ ሚተ። ላፑንꬃ ጋላሳይ ጎዳ ቦንችያ ባኣለ ግዳና።

\VS{7}ሄ ላፑን ጋላሳታን እርሾይ ገልቦና ኡይꬅ ሚተ። እርሾይ ዎይኮ እርሾይ ደእያባይ ህንተ ግዶንነ ህንተ ዛዋን በንቶፎ።

\VS{8}ሄ ጋላስ ኔኒ፥ ‘ታኒ ሀይሳ ኦይ ታኒ ግብፀፈ ከይያ ዎደ ጎዳይ ታዉ ኦꬅዳይሳ ቆፓናሳ’ ያጋዳ ነ ናይታስ ኦዳ።

\VS{9}ሀ ባለይ ህንተ ኩሸን ዎይኮ ህንተ ሶምኦን ቃሸትዳ ማላ ግድድ ህንተና ቆፍስያባ ግዳና። ጎዳይ ህንተና ባ ግታ ዎልቃን ግብፀፈ ከስዳ ግሾ፥ ጎዳ ዎጋይ ህንተ ዶናፐ ዎꬎና መላነ ሀራታስ ህንተ ኦዳና መላ ህንተና ቆፍሳና።

\VS{10}ሄሳ ግሾ፥ ህንተ ሀ ባልያ ላይꬃን ላይꬃን ባ ዎድያን ቦንችተ።


\par }{\PP \VS{11}“ጎዳይ ህንተዉነ ህንተ ማይዛታስ እማና ግድ ጫቅዳ ካናነታ ቢታ ገልስድ፥ ሄ ቢታ ህንተዉ እምያ ዎደ፥

\VS{12}ባይራ የለትዳ ኡባ ጎዳስ እማ። ነ መሄታን ባይራ የለትያ አደ ኡባይ ጎዳሳ።

\VS{13}ባይራ የለትያ ሀረ ማር ኡባ ዶርሳ ማራን ዎዛ። ዎዞና እፅኮ እያ ሞርግያ መንꬃ። ነ አደ ናይታ ግዶን ባይራ የለትዳ ኡባ ዎዛ።

\VS{14}ስንꬃራ ያና ላይꬃታን ነ ናይት ነና፥ ‘ሀይስ አይቤ?’ ግድ ኦይችኮ ኔኒ፥ ‘ጎዳይ ኑና ባ ግታ ዎልቃን ግብፀ አይለተꬃፈ ከስስ።

\VS{15}ግብፀ ካዎይ ባ ዎዛና ሙምስድ ኑና የዶና እፅን፥ ጎዳይ ግብፀ ቢታን ደእያ አሳፐ ዶምድ መሄ ጋካናዉ ባይራ ኡባ ዎꬍስ። ኑኒ ባይራ የለትዳ መሄ አደ ጎዳስ ያርሸይነ ባይራ አደ ናይታ ኑኒ ዎዘይ ሄሳሳ ያጋ።

\VS{16}ጎዳይ ኑና ባ ግታ ዎልቃን ግብፀፈ ከስዳ ግሾ፥ ሀ ባለይ ኑ ኩሸን ዎይኮ ኑ ሶምኦን ቃሸትዳ ማላ ግድድ ኑና ቆፍስያባ ግዳና’ ያጋ” ያግስ።


\par }{\SH ሻራነ ታማ ቱኡሱ
\par }
{\PP \VS{17}ካዎይ አሳ የድዳ ዎደ፥ ፆሳይ ኤንታ ማታ ግድዳ ፍልስፄመ ቢታራ ካንꬅስያ ኦግያራ ካለꬅቤና። ፆሳይ ሄሳ ኦꬅዳይ፥ “አሳ ኦል ጋክኮ፥ ባንታ ቆፋ ላምድ ጉየ ግብፀ ስማና” ያግድ ቆፕዳ ግሾሳ።

\VS{18}ሄሳ ግሾ፥ ፆሳይ አሳ መላ ቢታ ኦግያራ ዩሽድ፥ ዞኦ አባኮ
\FTNT{*}{{\FR 13:18 }{\FK{ዞኦ አባ
}}{\FT{እብራወꬆ ዶናን ሀ ቃላይ ማይረ አባ ጌተቴስ።
}}} ካለꬅስ። እስራኤለት ኦላስ ጊግድ ግብፀ ቢታፈ ከይዶሶና።


\par }{\PP \VS{19}ዮሰፍ፥ “ፆሳይ ቱማ ህንተና አሻናዉ ያና። ሄ ዎደ ህንተ ታ መቀꬃ ሀ ቢታፈ ኤክድ ቢተ” ያግድ እስራኤለታ ጫቅስድ ዎꬅዳ ግሾ ሙሰይ እያ መቀꬃ ባራ ኤክድ ብስ።


\par }{\PP \VS{20}ኤንቲ ሱኮታፐ ደንድድ መላ ቢታ ጋፃን ደእያ ኤታማን ኡትዶሶና።

\VS{21}ኤንቲ ጋላስነ ቃማ ሄመታና መላ ጋላስ ኤንታና ካለꬃናዉ ሻራ ቱሳን፥ ቃማ ፖእስድ ኤንታ ካለꬃናዉ ታማ ቱሳን ኤንታ ስንꬃን ብስ።

\VS{22}ጋላስ ሻራ ቱሳይ፥ ቃማ ታማ ቱሳይ አሳ ስንꬃፈ ክችቤና።




\par }\Chap{14}{\SH ዞኦ አባ ፕነꬅ
\par }
{\PP \VerseOne{1}ሄሳፈ ጉየ፥ ጎዳይ ሙሰኮ፥

\VS{2}“ኤንቲ ጉየ ስሚድ ምግዶላፐነ ዞኦ አባፈ ግዶን፥ ፕሀህሮታ ስንꬃን፥ ባኣል-ዛፎና ማታን ኡታና መላ ኦዳ።

\VS{3}ካዎይ፥ ‘እስራኤለት መላ ቢታ ከያናዉ ኦገ ꬋይድ ጮ ቶይላቶሶና’ ያግድ ቆፓና።

\VS{4}ታኒ ካዉዋ ዎዛና ሙምሳና፤ እ ኤንታ ጎዳና። ታኒ ካዋነ እያ ኦላንቾታ ኡባ ፆናዳ ቦንቸታና። ሄ ዎደ ግብፀት ታኒ ጎዳ ግደይሳ ኤራና” ያግስ። ሄሳ ግሾ እስራኤለት እ ኦድዳይሳዳ ኦꬅዶሶና።


\par }{\PP \VS{5}አሳይ ከስ ኤክዳይሳ ግብፀ ካዎይ ስእድ፥ እያራነ እያ ሞርናታራ ባንታ ቆፋ ላምድ፥ “ኑኒ አይስ ሄሳ ኦꬅዶ? ኑኒ እስራኤለታ የድድ፥ ኑና ሀጋዝያ አስ አይስ ꬋያነ” ያግዶሶና።

\VS{6}ሄሳ ግሾ እ ባ ፓራ ጋርያ ኮርድ፥ ባ ኦላንቾታ ኤክድ ደንድስ።

\VS{7}እ ኡሱፑን ፄቱ ዶረትዳ ፓራ ጋረታነ ግብፀ ቢታን ደእያ ሀራ ጋረታ ኡባ ኤንታ ሀላቃታራ ኤክድ ብስ።

\VS{8}ጎዳይ ግብፀ ቢታ ካዉዋ ዎዛና ሙምስዳ ግሾ ያሽ ባይና ከሳ ቦላ ደእያ እስራኤለ አሳ የደꬅስ።

\VS{9}ግብፀ ካዉዋ ፓራት፥ ፓራ ጋረትነ ኦላንቾት እስራኤለታ ካልድ ብድ፥ አባ ዶናን ባኣል-ዛፎናነ ፕሀህሮታ ማታን ኤንቲ ኡትዳሽን ደምዶሶና።


\par }{\PP \VS{10}ካዎይ ባ ኦላንቾታራ ይሽን እስራኤለት ደምድ ያይዶሶና፤ ባንታና ማዳና መላ ጎዳኮ ዋስዶሶና።

\VS{11}ኤንቲ ሙሰኮ፥ “ግብፀ ቢታን ኑስ ዱፎይ ꬋይዴ? ኑኒ መላ ቢታ ሀይቃና መላ ኑና ከስዳይ ሄሳሴ? ኑና ግብፀፈ አይስ ኤሀዲ?

\VS{12}ግብፀን ደእሸ ሀይስ ሀናናይሳ ኤርድ፥ ‘ኑና አጋ ኑኒ ግብፀታስ ሃረታና’ ያግድ ነዉ ኦድቦኮ? መላ ቢታን ሀይቃናፐ ኤንታዉ ሃረተይስ ኑስ ሎኦሽን” ያግዶሶና።


\par }{\PP \VS{13}ሽን ሙሰይ ዛሪድ፥ “ያዮፍተ፤ ምንድ ኤቅተ። ጎዳይ ሀች ህንተና አሽያ አሹዋ ህንተ በአና። ሀች ህንተ በእያ ግብፀታ ዛር በኤከታ።

\VS{14}ህንተ ስእ ጊተ፤ ጎዳይ ህንተ ግሾ ኦለታና” ያግስ።


\par }{\PP \VS{15}ጎዳይ ሙሰኮ፥ “ኔኒ አይስ ታኮ ዋሳይ? እስራኤለት ስን ሄመታና መላ ኦዳ።

\VS{16}ነ ፃምአ አባ ቦላ ደንꬃ፤ ሃꬃይ ሻከታና። እስራኤለት መላ ቢታራ አባ ፕንድ ባና።

\VS{17}ታኒ ግብፀታ ዎዛና ሙምሳና፤ ኤንቲ ህንተ ጌዶ ካልድ አባን ገላና። ታኒ ካዉዋ፥ እያ ኦላንቾታ፥ እያ ፓራ ጋርያነ እያ ፓራ ጋርያ ላገይሳታ ፆናዳ ቦንቸታና።

\VS{18}ታ ኤንታ ፆንዳ ዎደ፥ ታኒ ጎዳ ግደይሳ ግብፀት ኤራና” ያግስ።


\par }{\PP \VS{19}ፆሳ ኪታንቾይ፥ እስራኤለ ኦላንቾታፐ ስንꬃራ ሄመተይስ ኤንታፈ ጉየ አꬍድ ሄመትስ። ሻራ ቱሳይ ኤንታ ስንꬃፈ ጉየ ባጋ አꬍድ፥

\VS{20}ግብፀታስነ እስራኤለታስ ግዶን ኤቅስ። ሄ ሻራይ ግብፀታስ ꬉምስድ፥ እስራኤለታስ ፖእስስ። ያትን ቃማ ኩመꬅ ግብፀት እስራኤለታኮ ሺቅቦኮና።


\par }{\PP \VS{21}ሙሰይ አባ ቦላ ባ ኩሽያ ምጭስ። ጎዳይ ሄ ቃማ ዎልቃማ ዶሎሀ ጫርኮ የድድ መላ ቢት በንታና ጋሶ አባ ሾጭስ። ሃꬃይ ሻከትስ።

\VS{22}ሃꬃይ ሻከትድ ናምኡ ባጋን ጎዳዳ ኤቅን፥ እስራኤለት መላ ቢታራ ሄመትድ ፕንዶሶና።

\VS{23}ግብፀ ካዉዋ ፓራት፥ እያ ፓራ ጋረትነ እያ ፓራ ጋርያ ላገይሳት ኤንታና ካልድ፥ አባን ገልዶሶና።

\VS{24}ሳእ ዎንታና ሀንሽን ጎዳይ ታማነ ሻራ ቱሳን ግድድ ግብፀ ኦላንቾታ ዱገ ፄልድ፥ ኤንታዉ ሀናናባ ꬋይስስ።

\VS{25}ፓራ ጋረታ ገርቶይ ገንደረቶና መላ ጎዳይ ኤንታ ፓራ ጋረታ ገርቱዋ ሳአራ ኦይꬅስ። ግብፀት፥ “ጎዳይ እስራኤለታ ማድድ ኑና ኦልያ ግሾ፥ ኑኒ ኤንታ አግድ ባቃቶስ” ያግዶሶና።


\par }{\PP \VS{26}ጎዳይ ሙሰኮ፥ “ሃꬃይ ግብፀታ ቦላ፥ ኤንታ ፓራ ጋረታ ቦላነ ኤንታ ፓራ ጋርያ ላገይሳታ ቦላ ጉየ ስማና መላ ነ ኩሽያ አባ ቦላ ምጫ” ያግስ።
 
\VS{27}ሙሰይ ባ ኩሽያ አባ ቦላ ምጭን፥ ሳእ ዎንትያ ዎደ አባይ ባ ካሰ በሳ ጉየ ስምስ። ግብፀት ባቃታናዉ ኮይዶሶና፥ ሽን ጎዳይ ኤንታ አባን የግስ።

\VS{28}ሃꬃይ ጉየ ስሚድ፥ እስራኤለታ ካልድ አባን ገልዳ ፓራ ጋረታ፥ ፓራ ጋረታ ላገይሳታነ ግብፀ ኦላንቾታ ምትስ። ኤንታፈ እሶይካ አትቤና።

\VS{29}ሽን እስራኤለት አባ ግዶራ መላ ቢታራ ሄመትድ፥ ሃꬃይ ሻከትድ ጎዳዳ ኤቅዳሽን ፕንዶሶና።

\VS{30}ጎዳይ ሄ ጋላስ እስራኤለ አሳ ግብፀታ ኩሸፐ አሽስ። እስራኤለት ሀይቅድ ዝንእዳ ግብፀታ አባ ዶናን በእዶሶና።

\VS{31}እስራኤለት ጎዳይ ግብፀታ ቦላ በስዳ ግታ ዎልቃ በእዳ ዎደ ጎዳ ያይዶሶና። ጎዳነ እያ አይልያ ሙሰ አማንዶሶና።




\par }\Chap{15}{\SH ሙሰነ ማይራም ማዝሙረ
\par }
{\PP \VerseOne{1}ሄ ዎደ ሙሰይነ እስራኤለ አሳይ ሀ ማዝሙርያ ጎዳስ የፅዶሶና።

\par }{\BB \par }
{\Q እ ባ ግታ ፆኑዋን ቦንቸትዳ ግሾ፥

\par }{\QB ታኒ ታ ጎዳስ ጋላታ ማዝሙርያ የፃና።

\par }{\QB ፓራነ ፓራ ቶገይሳ አባን የግስ።


\par }{\Q \VS{2}ጎዳይ ታ ምኖተꬃነ ታ ማዝሙርያ ጋሱዋ፥

\par }{\QB እ ታና አሸይሳ።

\par }{\Q እ ታ ፆሳ፤ ታኒ እያ ሳባና።

\par }{\QB እ ታ አዋታ ፆሳ፤ ታኒ እያ ቦንቻና፤ ጋላታና።


\par }{\Q \VS{3}ጎዳይ ኦላንቾ፤

\par }{\QB እያ ሱንꬃይካ ጎዳ።


\par }{\Q \VS{4}ግብፀ ካዉዋ ፓራ ጋረታነ እያ ኦላንቾታ አባን የግስ።

\par }{\QB ግብፀ ካዉዋ፥ ኡባፈ አꬎ ግድዳ ቶራ ሞጮናታ፥ ዞኦ አባን ምትስስ።


\par }{\Q \VS{5}ኤንታና ጪሞ ሃꬃይ ምትስ፤

\par }{\QB ኤንቲ ሹቻዳ ጪሞን ምተትዶሶና።


\par }{\BB \par }
{\Q \VS{6}“አቤት ጎዳዉ፥ ነ ኡሻቻ ኩሸይ ዎልቃን ጎባ፤

\par }{\QB ነ ኩሸይ ሞርክያ መንረꬅስ።


\par }{\Q \VS{7}ነ ግታ ፆኑዋን፥

\par }{\QB ኔራ ኤቀተይሳታ ኦላዳሳ።

\par }{\Q ነ ሸነይ ታማዳ ኤፅድ፥

\par }{\QB ኤንታ ካፍለዳ ምስ።


\par }{\Q \VS{8}ነ ሀንቁዋን ነ አባ ፑንን፥

\par }{\QB ሃꬃይ ጎዳዳ ኤቅስ።

\par }{\QB አባ ጪሞት ጋርሳን ሹቻዳ ምንዶሶና።


\par }{\BB \par }
{\Q \VS{9}“ሞርከይ፥ ‘ታኒ ኤንታ የደꬃዳ ኦይካና፤

\par }{\QB ታኒ ኤንታ ሻሉዋ ሻካዳ፥

\par }{\QB ታ ኮይዳባ ኡባ ኤካና።

\par }{\QB ታኒ ታ ማሻ ሾዳዳ ኤንታ ꬋይሳና’ ያግድ ጬቀትስ።


\par }{\Q \VS{10}ሽን ኔኒ ኤንታ ፑንን፥ አባይ ኤንታ ምትስ።

\par }{\QB ኤንቲ አባ ጪሙዋን ብራታዳ ምተትዶሶና።


\par }{\Q \VS{11}አቤት ጎዳዉ፥ ፆሳታ ግዶን ነ ማል ኦኔ?

\par }{\QB ጌሻተꬃን ያሸይ ነ ማል ኦኔ?

\par }{\QB ቦንቾይ ዳጋንይነ ማላልስያባ ኦይ ነ ማል ኦኔ?


\par }{\Q \VS{12}ኔኒ ነ ኡሻቻ ኩሽያ ምጭዳ ዎደ፥

\par }{\QB ቢታይ ኤንታ ምትስ።


\par }{\BB \par }
{\Q \VS{13}“ኔኒ ዎዝዳ አሳ ነ መርና ሲቁዋን ካለꬃዳሳ።

\par }{\QB ኔኒ ነ ዎልቃን ኤንታ ነ ጌሻ ቢታ ገልሳዳሳ።


\par }{\Q \VS{14}ካዎተꬃት ሄሳ ስእድ ያሻን ኮኮርዶሶና።

\par }{\QB ፍልስፄመ ቢታ አሳትካ ኡንኤትዶሶና።


\par }{\Q \VS{15}ሄ ዎደ ኤዶመ ቢታ ሀላቃት ዳጋምዶሶና፤

\par }{\QB ሞአበ ቢታ ሃረይሳት ያሻን ኮኮርዶሶና፤

\par }{\Q ካናነ አሳት ዳጋማን ዳቡርዶሶና።


\par }{\Q \VS{16}ዳጋምነ ያሽ ኤንታ ኦይክስ።

\par }{\Q አቤት ጎዳዉ፥ ኤንቲ ነ ዎልቃ ግታተꬃ በእድ፥

\par }{\QB ነ አሳይ አꬋና ጋካናዉ፥

\par }{\QB ኔኒ ዎዝዳ አሳይ አꬋና ጋካናዉ፥

\par }{\QB ሹቻዳ ቶለትድ ኤቅዶሶና።


\par }{\Q \VS{17}ኔኒ ኤንታ ኤሀዳ፥ ነ ዙማ ሁጰን ቶካና።

\par }{\QB አቤት ጎዳዉ፥ ሄ በሳይ ኔኒ ነዉ ዳናዉ ዶርዳ በሲ፥

\par }{\QB ኔኒ ነ ኩሽያን ምንꬃዳ ኬፅዳ ነ ኬ።


\par }{\Q \VS{18}ጎዳይ መርና ጋካናዉ ካዎታና”

\par }{\QB ያግድ የፅዶሶና።


\par }{\PP \VS{19}እስራኤለት አባ ግዶራ መላ ቢታራ ፕንን፥ ግብፀ ካዉዋ ፓራት፥ እያ ፓራ ጋረትነ እያ ፓራ ቶገይሳት አባን ገልዳ ዎደ ጎዳይ ኤንታ ቦላ አባ ሃꬃ ዛርን ሃꬃይ ኤንታ ምትስ።

\VS{20}አሮና ምችያ፥ ናብያ ማይራማ ካራቦ ኤካሱ። ሀራ ማጫሳት ኡባይ ባንታ ካራቦ ኤክድ ባቅሸነ የፅሸ እዮ ካልዶሶና።

\VS{21}ማይራማ፥

\par }{\Q “እ ባ ግታ ፆኑዋን ቦንቸትዳ ግሾ፥

\par }{\QB ፓራነ ፓራ ቶገይሳታ እ አባን የግዳ ግሾ፥

\par }{\QB እያዉ ማዝሙርያ የፅተ” ያጋዳ ኤንታዉ የፃሱ።


\par }{\SH ጫሞ ሃꬅ
\par }
{\PP \VS{22}ሄሳፈ ጉየ፥ ሙሰይ ዞኦ አባ ማታፐ እስራኤለታ ደንꬅድ ሹራ መላ ቢታ ጋካናዉ ካለꬅስ። ሄ መላ ቢታን ኤንቲ ሄꬑ ጋላስ ሄመትዶሶና ሽን ሃ ደምቦኮና።

\VS{23}ኤንቲ ማራ ጌተትያ በሲ ጋክድ ሃ ደምዶሶና፥ ሽን ሃꬃይ ጫሞ ግድያ ግሾ ኡያናዉ ዳንዳእቦኮና። ሄሳ ግሾ ሄ በሳይ ማራ
\FTNT{*}{{\FR 15:23 }{\FQ{ማራ:
}}{\FT{ማራ ጉሳይ “ጫሞ” ጉሱ።
}}} ጌተትስ።

\VS{24}አሳይ፥ “ኑኒ አይ ኡያኔ?” ግድ ሙሰ ቦላ ዙዙምዶሶና።


\par }{\PP \VS{25}ያንን፥ ሙሰይ ጎዳኮ ዋስስ፤ ጎዳይ እያ እስ ምꬅ በስስ። ሙሰይ ሄ ምꬃ ሃꬃን የግን ሃꬃይ ማልእስ።

\par }{\PP ያን ጎዳይ ኤንታዉ ህገ እሚስ፤ ያን ጎዳይ ኤንታ ፓጭስ።

\VS{26}ሙሰይ ኤንታኮ፥ “ህንተ ህንተ ጎዳ ፆሳስ ኪተትተ፤ እ ኮያባ ኦꬅተ። ህንተ ታዉ ፖሎ ኪተትኮነ ታ ግያባ ስእኮ ግብፀታ ቦላ ታ የድዳ ሀርግያን ህንተና ፕርድከ። ታኒ ህንተና ፓꬅያ ጎዳ” ያግስ።


\par }{\PP \VS{27}ሄሳፈ ጉየ ኤንቲ ኤልማ ብዶሶና። ያን ታማነ ናምኡ ሃꬃ ፑልቶትነ ላፑን ታሙ ዛምባ ምꬃት ደኦሶና። ኤንቲ ያን ሃꬃ ዶናን ኡትዶሶና።




\par }\Chap{16}{\SH ማናነ ኩራቾ
\par }
{\PP \VerseOne{1}ግብፀፈ ከይዳ ናምአንꬆ አጌናን፥ ታማነ እቻሻንꬆ ጋላስ እስራኤለ አሳ ኡባይ ኤልማፐ ደንድድ፥ ኤልማፐነ ሲናፐ ግዶን ደእያ ሲነ ጌተትያ መላ ቢታ ይዶሶና።

\VS{2}እስራኤለ አሳ ኡባይ መላ ቢታን ሙሰ ቦላነ አሮና ቦላ ዙዙምዶሶና።

\VS{3}እስራኤለት ኤንታኮ፥ “ኑኒ ግብፀ ቢታን ጎዳ ኩሸን ሀይቅዳ ግዶርኮሽን። ሀር አቶ ኑኒ ያን ዎꬍ ኡትድ አሹዋነ ሀራ ካꬅ ኡባ ኑ ኮይዳ መላ ሞስ። ሽን ህንተ ኑና ኡባ ከስድ ሀ መላ ቢታ ኮሻን ዎꬍሴታ” ያግዶሶና።


\par }{\PP \VS{4}ጎዳይ ሙሰኮ፥ “ታኒ ህንተዉ ሳሎፐ ካꬅ ቡክሳና። አሳይ ጋላስ ጋላስ ከይድ፥ ሀችስ ግድያባ ማፃናዉ ኮሼስ። አሳይ ታው ኪተትያኮነ ኪተቶናኮ ታኒ ኤንታ ሄሳን ፓጫና።

\VS{5}ሳምንታን ሳምንታን ኡሱፑንꬆ ጋላስ ኤንቲ ካሰ ማፀይሳስ ናምኡ ኩሸ ማፅድ ካꬆ” ያግስ።


\par }{\PP \VS{6}ሄሳ ግሾ ሙሰይነ አሮን እስራኤለ አሳኮ፥ “ህንተና ግብፀ ቢታፈ ከስዳይ ጎዳ ግደይሳ ኦማርስ ህንተ ኤራና።

\VS{7}ህንተ ጎዳ ቦላ ዙዙምዳይሳ እ ስእዳ ግሾ፥ ዎንታ ጎዳ ቦንቹዋ ህንተ በአና። ህንተ ኑ ቦላ ዙዙማናዉ ኑኒ ኦኔ?” ያግዶሶና።

\VS{8}ሄሳፈ ጉየ ሙሰይ፥ “ህንተ ጎዳ ቦላ ዙዙምዳይሳ እ ስእዳ ግሾ፥ እ ህንተዉ ኦማርስ ማናዉ አሾ እመይነ ዎንታ ማናዉ ህንተ ኮይያ መላ ኡይꬁ እመይ ጎዳ ግደይሳ ህንተ ኤራና። ህንተ ኑ ቦላ ግዶናሽን ጎዳ ቦላ ዙዙመታ” ያግስ።


\par }{\PP \VS{9}ሙሰይ አሮናኮ፥ “ኔኒ እስራኤለ አሳ ኡባ፥ ‘ጎዳይ ህንተ ዙዙንꬃ ስእዳ ግሾ፥ ይድ ጎዳ ስንꬃን ኤቅተ’ ያጋ” ያግስ።

\VS{10}አሮን እስራኤለ አሳ ኡባስ ኦድዳ ዎደ ኤንቲ መላ ቢታ ስሚድ፥ ሻራ ግዶራ ቆንጭዳ ጎዳ ቦንቹዋ በእዶሶና።

\VS{11-12}ጎዳይ ሙሰኮ፥ “ታኒ እስራኤለታ ዙዙንꬃ ስአስ። ኔኒ ኤንታዉ ‘ኦማርስ አሾ ህንተ ማና፤ ዎንታ ህንተ ኮይዳ መላ ኡይꬁ ኤካና። ሄ ዎደ ህንተ ታኒ ጎዳ ህንተ ፆሳ ግደይሳ ኤራና’ ያጋዳ ኦዳ” ያግስ።


\par }{\PP \VS{13}ሄ ጋላስ ኦማርስ ኩራቾት ይድ፥ እስራኤለ አሳይ ደእያ በሳ ማእዶሶና። ዎንታ ኤንታ ሄራን አክ ቢታ ማእስ።
 
\VS{14}አካይ፥ ፅዝእዳ ዎደ ሌኦነ ላፋባይ መላ ቢታ ቦላ በንትስ። እካ ሻቻዳ ቦꬅ።

\VS{15}እስራኤለት ሄሳ በእዳ ዎደ እያ ኤሮና ግሾ፥ እሶይ እሱዋኮ፥ “ሀይስ አይቤ?” ያግዶሶና።

\par }{\PP ያትን ሙሰይ ኤንታኮ፥ “ህንተ ማና መላ ጎዳይ እምዳ ካꬃይ ሀይሳ።

\VS{16}ጎዳይ፥ ‘አሳይ እሶይ እሶይ ባዉ ኮሸይሳ መላ ሺሾ፤ ሶን ደእያ እስ እስ አስ ባ ሁጰን ናምኡ ልትሮ ኤኮ’ ያጋ” ያግድ ኪትስ።


\par }{\PP \VS{17}እስራኤለት ኪተትዳይሳዳ ኦꬅዶሶና፤ ባጋይ ዳርስድ፥ ባጋይ ጉꬅድ ሺሽዶሶና።

\VS{18}ኤንቲ ሺሽድ ልትሮን ማክያ ዎደ ዳርስ ሺሽዳይሳስ ፓላህቤና፤ ጉꬁ ሺሽዳይሳስካ ፓጭቤና። እሶይ እሶይ ባዉ ኮሸይሳ መላ ሺሽስ።

\VS{19}ሙሰይ ኤንታኮ፥ “ኦንካ እያፐ ዎንታስ አሾፎ” ያግድ ኪትስ።

\VS{20}ሽን ኤንታፈ እሶት እሶት ሙሰይ ኦድዳይሳ ስኦና እፅድ ዎንታስ ምንጅዶሶና። ኤንቲ ምንጅዳይስ ጉፁንትድ ፅንቅስ። ሄሳ ግሾ ሙሰይ ኤንታ ቦላ ሀንቀትስ።

\VS{21}ዎንታ ዎንታ አሳ ኡባይ ባንታዉ ኮሸይሳ መላ ሺሼስ። አዋይ ምችያ ዎደ ሳአን አትዳይስ ትልኤስ።


\par }{\PP \VS{22}ኡሱፑንꬆ ጋላስ ኤንቲ ካሰ ሺሽያ ናምኡ ልትሩዋ ቦላ እያ መላ ጉጅድ እስ እስ አሳስ ኦይዱ ልትሮ ሺሾ። ያትን እስራኤለ ሀላቃት ብድ ሄሳ ሙሰስ ኦድዶሶና።

\VS{23}ሙሰይ ዛሪድ፥ “ዎንቶይ ሸምፖ ጋላስ ግድድ ጎዳ ቦንችያ ጌሻ ሳምባታ። ሄሳ ግሾ፥ ህንተ ኡክያባ ኡክተ፤ ዶይስያባ ዶይስተ። ዎንቶስ ዎꬅተ” ያግስ።

\VS{24}ኤንቲ ሙሰይ ኪትዳይሳዳ ዎንቶስ ዎꬅን፥ ፅንቅቤና ዎይኮ ጉፁንትቤና።

\VS{25}ሙሰይ ኤንታኮ፥ “ሀይሳ ሀች ሚተ፤ ሀች ጎዳ ቦንችያ ሸምፖ ሳምባታ ግድያ ግሾ፥ ህንተ ሀች ደንባን ደመከታ።

\VS{26}ህንተ ካꬃ ኡሱፑን ጋላሳታን ሺሻናዉ ዳንዳኤታ፥ ሽን ላፑንꬃ ጋላሳይ ሸምፖ ጋላስ ግድያ ግሾ አይብ ካꬅካ ሄ ዎደ ዴና” ያግስ።


\par }{\PP \VS{27}ላፑንꬃ ጋላሳን እስ እስ አሳይ ሺሻናዉ ከይዶሶና፥ ሽን አይኮካ ደምቦኮና።

\VS{28}ያትን፥ ጎዳይ ሙሰኮ፥ “ታ ኪታነ ታ ህግያ ህንተ ናጎና እፀይ አዉደ ጋካናሴ?

\VS{29}ታኒ ህንተዉ ሳምባታ እምዳይሳ አኬክተ። ኡሱፑንꬆ ጋላሳን እ ህንተዉ ናምኡ ጋላሳ ካꬅ እመይ ሄሳ ግሾሳ። ላፑንꬃ ጋላሳን ኦንካ ካረ ከዮና ባ ሶን ባ ሶን ጋምኦ” ያግስ።

\VS{30}ሄሳ ግሾ፥ አሳይ ላፑንꬃ ጋላሳን ሸምፕስ።


\par }{\PP \VS{31}እስራኤለ አሳይ ሄ ካꬃ ማና
\FTNT{*}{{\FR 16:31 }{\FQ{ማና:
}}{\FT{እብራወꬆ ዶናን ማና ጉሳይ “ሀይስ አይበ” ጉሱ።
}}} ግድ ፄግዶሶና። ማናይ ዴቦ አይፈ መላ ግድድ ቦꬅ። እ ኤሳራ ኡክዳ ኡይꬃዳ ማልኤስ።


\par }{\PP \VS{32}“ታኒ ህንተና ግብፀ ቢታፈ ከስዳ ዎደ መላ ቢታን ሙዝዳይ ማና ግደይሳ ያና የለተꬃይ በአና መላ እያፐ ናምኡ ክሎ ግራመ ዎꬅተ” ያግድ ጎዳይ ኪትዳይሳ ሙሰይ እስራኤለ አሳስ ኦድስ።


\par }{\PP \VS{33}ሙሰይ አሮናኮ፥ “ናምኡ ክሎ ግራመ ማና ኤካዳ ፃሮን ቆላዳ ያና የለተꬃስ ጎዳይ ጎይነትያ በሳን ዎꬃ” ያግስ።


\par }{\PP \VS{34}ጎዳይ ሙሰ ኪትዳይሳዳ፥ አሮን ማና ጎዳ ስንꬃን ታቦትያ ግዶን ዎꬅስ።

\VS{35}እስራኤለት ባንታ ደእያ ካናነ ቢታ ዛዋ ይድ ጋካናዉ ኦይታሙ ላይꬅ ማና ምዶሶና።

\VS{36}ሄ ዎደ አሳይ ማክያ ሚሸይ ላታማነ ናምኡ ልትሮ ኦይኬስ።




\par }\Chap{17}{\SH ዛላፈ ፑልትዳ ሃ
\par }
{\PP \VerseOne{1}እስራኤለ አሳ ኡባይ ጎዳይ ኪትዳይሳዳ እስ በሳፈ ሀራ በሲ ዩይሸ፥ ሲን መላ ቢታፈ ደንድድ ራፍድማ ጌተትያ በሳን ኡትዶሶና። ሽን ኤንቲ ኡያናዉ ሃꬅ ሄ በሳን ꬋይስ።

\VS{2}ኤንቲ፥ “ኑስ ኡያናዉ ሃ እማ” ያግድ ሙሰራ ካጨትዶሶና።

\par }{\PP ሙሰይ ዛሪድ፥ “ህንተ ታራ አይስ ካጨቴቲ? ጎዳ አይስ ፓጨቲ?” ያግስ።


\par }{\PP \VS{3}ሽን አሳይ ያን ሃꬃ ሳሞትድ፥ “ኔኒ ኑና፥ ኑ ናይታነ ኑ መህያ ሳሞን ዎꬋናዉ ግብፀፈ ከሳዳ ሀይሳ አይስ ኤሀዲ?” ያግድ ሙሰ ቦላ ዛር ዛር ዙዙምዶሶና።


\par }{\PP \VS{4}ያትን ሙሰይ፥ “ታኒ ሀ አሳ ዋቶ? ኤንቲ ታና ሹቻን ጫዳና ሀኖሶና” ያግድ ጎዳ ዎስስ።


\par }{\PP \VS{5}ጎዳይ ሙሰኮ፥ “ኔኒ እስራኤለ አሳፐ ጭማታ ኔራ ኤካዳ አሳፐ ስን አꬋዳ ሄመታ። ቃስ ናይለ ሻፋ ሾጭዳ ፃምኣ ነ ኩሸን ኦይካዳ ባ።

\VS{6}ታኒ ኮሬባ ዙማን ዛላ ቦላ ነ ስንꬃን ኤቃና። ሄ ዛላ ሾጫ፤ አሳይ ኡያና ሃꬃይ እያፐ ከያና” ያግስ። ሙሰይ እስራኤለ ጭማታ ስንꬃን ሄሳ ኦꬅስ።


\par }{\PP \VS{7}እስራኤለት፥ “ቱማ ጎዳይ ኑራ ደኢ?” ያግድ ዙዙምዳ ግሾነ ጎዳ ፓጭዳ ግሾ ሄ በሳ ማሳሀነ ማርባ
\FTNT{*}{{\FR 17:7 }{\FQ{ማሳሀነ ማርባ:
}}{\FT{እብራወꬆ ዶናን ማሳሀ ጉሳይ “ፓጮ” ጉሱ፥ ቃስ ማርባ ጉሳይ “ዙዙንꬅ” ጉሱ።
}}} ግድ ሱንꬅስ።


\par }{\SH እስራኤለነ አማለቃ ኦላ
\par }
{\PP \VS{8}አማለቃት ይድ ራፍድማን እስራኤለታ ኦልዶሶና።

\VS{9}ሙሰ እያሱኮ፥ “ኔኒ ዎንቶ አማለቃታ ኦላናዉ ጉꬃ አስ ዶራ። ታኒ ፆሳ ፃምኣ ኦይካዳ ዙማ ሁጰን ኤቃና” ያግስ።


\par }{\PP \VS{10}ሙሰይ ኪትዳይሳዳ እያሱይ አማለቃታ ኦልስ። ሙሰይ፥ አሮንነ ሆር ዙማ ሁጰ ከይዶሶና።

\VS{11}ሙሰይ ባ ኩሽያ ደንꬅድ ጋምእያ ዎደ እስራኤለት ፆኖሶና፥ ሽን እ ባ ኩሽያ ዎꬅያ ዎደ አማለቃት ፆኖሶና።

\VS{12}ሙሰ ኩሸይ አርጋጭዳ ዎደ አሮናራነ ሁራራ ሹች ኤህድ ሙሰ እያ ቦላ ኡትስዶሶና። አሮንነ ሁር ኡሻቻራነ ሀድርሳራ ኤቅድ አዋይ ዉላና ጋካናዉ እያ ኩሽያ ካትስ ኦይክዶሶና።

\VS{13}ሄሳዳ ኦꬅድ እያሱይ አማለቃታ ማሻን ኦልድ ꬋይስስ።


\par }{\PP \VS{14}ሄሳፈ ጉየ ጎዳይ ሙሰኮ፥ “ሀይስ ኡባ ዎደ ሀሳየታና መላ ሀ ፆኑዋ ታርክያ ፃፋ። ታኒ አማለቃታ ቡርፆራ ꬋይሳናይሳነ ኤንቲ ዶገታናይሳ እያሱስ ኦዳ” ያግስ።

\VS{15}ሙሰይ ያርሾ በሲ ጊግስድ፥ “ጎዳይ ታ ፆኑዋ ባንድራ” ግድ ሱንꬅስ።

\VS{16}እ፥ “ጎዳ ፆኖ ባንድራ ꬎቁ ኦꬅድ ኦይክተ። ጎዳይ አማለቃታ መርናዉ ኦላና” ያግስ።




\par }\Chap{18}{\SH ዮቶር ሙሰ ፆሞሱዋ
\par }
{\PP \VerseOne{1}ምድያመ ቢታ ካህነይ፥ ሙሰ ቦሎይ ዮቶር፥ ጎዳይ ሙሰስነ ባ አሳ እስራኤለታስ ኦꬅዳባነ ኤንታና ግብፀፈ ከስዳባ ስእስ።


\par }{\PP \VS{2}ሄ ዎደ ሙሰ ቦሎይ ዮቶር፥ እያ ማታን ሙሰይ አግድ ብዳ እያ ማችዉ ስፖሮነ፥

\VS{3}እ ናምኡ ናይታ ኤክድ ይስ። ሙሰይ፥ “ታኒ አላጋ ቢታን በተ አስ ግዳስ” ግድ ባይራ ናኣ ገርሳማ ግድ ሱንꬅስ።

\VS{4}ካሉዋ ቃስ፥ “ታ አዋ ፆሳይ፥ ታና ግብፀ ካዉዋ ማሻፈ አሽስ” ግድ አላዛራ ግድ ሱንꬅስ።


\par }{\PP \VS{5}ሙሰ ቦሎይ ዮቶር፥ እያ ማችዉነ እ አደ ናይታ ባራ ኤክድ፥ መላ ቢታን፥ ፆሳ ዙማ ማታን ደእያ ሙሰኮ ይስ።

\VS{6}እ ባንታ ዩሳ ኤርሳናዉ ሙሰኮ ኪትስ።


\par }{\PP \VS{7}ሄሳ ግሾ፥ ሙሰይ ባ ቦሉዋ ሞካናዉ ከይድ፥ እያ ዝግ ሳሮꬅድ እያ ዬርስ። ኤንቲ እሶይ እሱዋ ሳሮꬅ ስሚድ ሙሰ ዱንካንያ ግዶ ገልዶሶና።

\VS{8}ጎዳይ እስራኤለታ አሻናዉ ግብፀ አሳ ቦላነ ኤንታ ካዉዋ ቦላ ኦꬅዳባ ኡባነ ኦገን ኤንታ ጋክዳ መቱዋ ኡባን ጎዳይ ዋት ማድዳኮ ሙሰይ ባ ቦሉዋስ ኦድስ።


\par }{\PP \VS{9}ዮቶር ጎዳይ እስራኤለ አሳ ግብፀታ ኩሸፐ አሻናዉ ኦꬅዳ ሎኦ ኦሶታባ ስእድ ኡፋይትስ።

\VS{10}እ፥ “ህንተና ግብፀታፐ ኤንታ ካዉዋ ኩሽያፐ አሽድ፥ ግብፀ አይለተꬃፈ ከስዳ ጎዳይ፥ እ ጋላተቶ።

\VS{11}ኦቶሮን ኤንታ ቦላ ኢታባ ኦꬅዳ ግብፀታፐ እስራኤለታ አሻናዉ ሄሳ ኦꬅዳ ግሾ፥ ጎዳይ ፆሳታ ኡባፈ ግታ ግደይሳ ታኒ ሀእ ኤራስ” ያግስ።

\VS{12}ሄሳፈ ጉየ ዮቶር፥ ሙሰ ቦሎይ፥ ፁሳ ያርሾነ ሀራ ያርሾ ፆሳስ ያርሽስ። አሮንነ እስራኤለ ጭማት ኡባይ ፆሳ ስንꬃን እያራ ጌሻ ካꬃ ማናዉ ይዶሶና።


\par }{\PP \VS{13}ዎንተꬃ ጋላስ ሙሰይ አሳስ ፕርዳናዉ ኡትስ። አሳይ ሙሰ ዩሹዋን ዎንታፈ ኦማርስ ጋካናዉ ኤቅድ ደኤስ።

\VS{14}ሙሰ ቦሎይ ሙሰይ አሳስ ኦይሳ ኡባ በእድ፥ “ኔኒ ነ ፃላላ ሀይሳ አይስ ኦꬃይ? አሳይ ዎንታፈ ኦማርስ ጋካናዉ ነ ዩሹዋን ኤሳዳ አይስ ነርካ ኦꬃይ?” ያግስ።


\par }{\PP \VS{15}ሙሰይ ባ ቦሉዋኮ፥ “አሳይ ፆሳ ሸንያ ኦይቻናዉ ኮይድ ታኮ ይያ ግሾሳ።

\VS{16}ኤንታ ግዶን ኦድ ደእኮ ታኮ ዮሶና። ታ ኤንታ ግዶን ባልነ ቱም ኦነኮ ሻካይስ፤ ፆሳ ኪታነ ህግያ ኤንታዉ ኦዳይስ” ያግስ።


\par }{\PP \VS{17}ሙሰ ቦሎይ፥ “ሀይስ ነ ኦይስ ሎኦ ግደና።

\VS{18}ነካ ኔኮ ይያ አሳ ኡባይ ዳቡረታ። ሀ ኦሶይ እስ አሳፐ ዳሮ ግድያ ግሾ፥ ኔኒ ነርካ ኦꬃናዉ ዳንዳአካ።

\VS{19}ሀእ ታኒ ነና ዞረይሳ ስአ፤ ፆሳይ ኔራ ግዳና። ኔኒ ሀ አሳ በሳን ግዳዳ ኤንታባ ፆሳስ ኦዳ።

\VS{20}ፆሳ ኪታነ ህግያ ኤንታ ታማርሳ። ኤንቲ ዋን ዳነኮነ አይ ኦꬃነኮ ኤንታ በሳ።

\VS{21}ቃስ አሳ ግዶን ኦዳ ሻክድ ኤርያ አሳታ፥ ፆሳ ያየይሳታ፥ አማንይሳታነ ዎꬋፈ ኤኮናይሳት ዶራ። ኤንታና አሳ ቦላ ሻላቃታ፥ ማቶ ሀላቃታ፥ ሀምሳላቃታነ አስራላቃታ ኦꬃዳ ሹማ።

\VS{22}ኤንቲ ኡባ ዎደ ካዉሻ ኦዳታ ባንታዉ ፕርዶ፥ ሽን ዴፆ ኦዳታ ኔኮ ኤሆ። ሄሳዳ ነ ኦꬅኮ ቶሆይ ነዉ ካዉያና።

\VS{23}ነ ኦꬃና መላ ፆሲ ኮየይ ሄሳ። ቃስ ነ ዳቡራካ ሀ አሳ ኡባይ ባ አላለይ ፖለትን ባ ሶ ባ ሶ ስማና” ያግስ።


\par }{\PP \VS{24}ሙሰይ ዮቶራ ዞርያ ስእስ፤ እ ግዳባ ኡባ ኦꬅስ።

\VS{25}ሙሰይ እስራኤለታ ግዶፈ ኦዳ ሻክ ኤርያ አሳታ ዶርስ። ኤንታና አሳ ቦላ ሻላቃታ፥ ማቶ ሀላቃታ፥ ሀምሳላቃታነ አስራላቃታ ኦꬅድ ሹምስ።

\VS{26}ሹማት ካዉሻ ኦዳታ ባንታዉ ፕርድዶሶና፥ ሽን ዴፆ ኦዳታ ሙሰኮ ኤሆሶና።


\par }{\PP \VS{27}ሄሳፈ ጉየ ሙሰይ ባ ቦሉዋ ሞይዝን፥ እ ባ ቢታ ስምስ።




\par }\Chap{19}{\SH ጎዳይ ሲና ዙማ ቦላ
\par }
{\PP \VerseOne{1}እስራኤለ አሳይ ግብፀፈ ከይዳ ሄꬓንꬆ አጌናስ ኮይሮ ጋላሳን ሲና መላ ቢታ ጋክዶሶና።

\VS{2}ኤንቲ ራፍድማፐ ደንድድ ብድ፥ ሲና ዙማ ስንꬃን ደእያ መላ ቢታን ኡትዶሶና።


\par }{\PP \VS{3}ሙሰይ ፆሳራ ጋሄታናዉ ዙማ ቦላ ከይስ። ጎዳይ ዙማ ሁጰፐ እያ ፄግድ፥ “ያይቆባ ሼሽ ግድዳ እስራኤለታስ ሀይሳዳ ያጋ፤

\VS{4}‘ታኒ ግብፀታ ቦላ ኦꬅዳባነ አርጋንꬅ ባ ናአ ባ ቀፍያን ቶከይስዳ ታ ህንተና ዋታ ቶካዳ ታኮ ኤህዳኮ ህንተ ህንተ ሁጰን በእደታ።

\VS{5}ሀእ ህንተ ታዉ ኪተትኮነ ታ ጫቁዋ ናግኮ፥ ቢታ ኩመꬃይ ታባ ግድኮካ ህንተ ታዉ ዶረትዳ ደረ ግዳና።

\VS{6}ህንተ ታዉ ጌሻ ደረ ግዳና፤ ህንተ ካዎተꬃን ካህነ ግድድ ታና ሀጋዛና።’ ኔኒ እስራኤለታስ ኦዳና ቃላይ ሀይሳ” ያግስ።


\par }{\PP \VS{7}ሙሰይ ጉየ ብድ፥ ዙማኮ ጭማታ ፄግ ሺሽድ፥ ጎዳይ ኦድዳ ቃላ ኡባ ኤንታዉ ኦድስ።

\VS{8}ኤንቲ፥ “ጎዳይ ግዳባ ኡባ ኑኒ ኦꬃና” ያግዶሶና። ሙሰይ ኤንቲ ግዳይሳ ጎዳስ ኦድስ።


\par }{\PP \VS{9}ጎዳይ ሙሰኮ “ታኒ ኔራ ሃሳይሽን አሳይ ስአናዳነ ኤንቲ ነና ኡባ ዎደ አማናናዳ ታኒ ሙምዳ ሻራራ ኔኮ ያና” ያግስ። ሄሳፈ ጉየ ሙሰይ አሳይ ግዳይሳ ጎዳስ ኦድስ።


\par }{\PP \VS{10}ጎዳይ ሙሰኮ “ኔኒ አሳኮ ባዳ ሀችነ ዎንቶ ታራ ጋሄታናዉ ባንታና ጌሻና መላ ኤንታዉ ኦዳ። ኤንቲ ባንታ ማኡዋ ሜጭድ፥

\VS{11}ሄꬓንꬆ ጋላሳስ ጊገቶ። ሄ ጋላስ አሳ ኡባይ ታና በእሽን ታኒ ሲና ዙማ ቦላ ዎꬋና።

\VS{12}ኔኒ ሀ ዙማ ዩሹዋን ዛዋ ዎꬃ። አሳይ ዙማ ከዮና ቦላ መላ ዎይኮ ዙማ ፃጱዋ ቦቾና መላ ኤንታዉ ኦዳ። ዙማ ቦችዳ ኦንካ ሀይቃና።

\VS{13}ሄ ኡራይ ሹቻን ጫደትድ ዎይኮ ዶንገን ዱከትድ ሀይቆ፤ እያ ኩሸን ኦንካ ቦቾፎ። መሄይ ዎይኮ አስ ሄሳዳ ሀይቆ። ሞይዘይ ፑነትያ ዎደ ኤንቲ ዙማ ቦላ ከያናዉ ዳንዳኦሶና” ያግስ።


\par }{\PP \VS{14}ሙሰይ ዙማ ቦላፈ ዎꬍድ፥ አሳይ ፆሳ ጎይናናዉ ባንታና ጊግሳና መላ ኦድስ። ኤንትካ ባንታ ማኡዋ ሜጭዶሶና።

\VS{15}ሙሰይ አሳኮ፥ “ሄꬓንꬆ ጋላሳስ ጊገትተ፤ ህንተ ማቸታራ አቆፕተ” ያግስ።


\par }{\PP \VS{16}ሄꬓንꬆ ጋላስ ዎንታ ጉራ ደሾይ ደችስ። ዎልአንꬅነ ሳካና ሻር ዙማ ማእድ በንትስ። ዎልቃማ ሞይዘ ዋሶይ ስኤትስ። አሳይ ዱንካንዳ በሳ ኡባን ያሻን ኮኮርዶሶና።

\VS{17}ሄሳፈ ጉየ፥ ሙሰይ አሳ ፆሳራ ጋꬃናዉ ኤንታና ዱንካንያፐ ከስድ ኤፍስ፤ ኤንቲ ዙማ ፃጶን ኤቅዶሶና።

\VS{18}ጎዳይ ሲና ዙማ ቦላ ታማ ላጮራ ዎꬍዳ ግሾ ሲና ደረይ ጩያን ካመትስ። ግታ ጮጨፐ ጩይ ከየይሳዳ እያፐ ጩይያ ዙለይ ሱረ ከይስ። አሳ ኡባይ ዳሮ ኮኮርዶሶና።

\VS{19}ሞይዝያ ዋሶይ ዳር ዳር ብዳ ዎደ ሙሰይ ኦድን፥ ፆሳይ ደሾን እያዉ ዛርስ።

\VS{20}ጎዳይ ሲና ዙማ ሁጰ ቦላ ዎꬍድ፥ ሙሰ ፑደ ዙማ ቦላ ፄግስ። ሙሰይ ዙማ ቦላ ከይስ።

\VS{21}ጎዳይ እያኮ፥ “ኔኒ ዱገ ባዳ አሳይ ታና በአና ግድ፥ ዛዋ አꬎና መላነ ኤንታፈ ዳሮይ ሀይቆና መላ ኤንታዉ ኦዳ።

\VS{22}ሀር አቶ ጎዳ ማት ሺቅያ ካህነትካ ባንታና ጌሾ። ኤንቲ ሄሳ ኦꬆና እꬅኮ ታ ኤንታ ሀንቃና” ያግስ።


\par }{\PP \VS{23}ሙሰይ ጎዳኮ፥ “ኔኒ ዙማ ዱማይዳ ግሾነ ዛዋ እምዳ ግሾ አሳይ ዙማ ሁጰ ከያናዉ ዳንዳኦኮና” ያግስ።


\par }{\PP \VS{24}ጎዳይ እያኮ፥ “ኔኒ ዱገ ባዳ አሮና ኔራ ኤካዳ ያ። ካህነትነ አሳይ ዛዋ ካንꬅድ ታኮ ይሸ ꬋዮና መላ ኤንታዉ ኦዳ” ያግስ።

\VS{25}ሄሳ ግሾ ሙሰይ አሳኮ ዎꬍድ ጎዳይ ግዳይሳ ኤንታዉ ኦድስ።




\par }\Chap{20}{\SH ታሙ ኪታታ
\par }
{\PP \VerseOne{1}ፆሳይ እስራኤለ አሳኮ ሀይሳዳ ያግስ፤

\VS{2}“ነና ግብፀፈ አይለተꬃፈ ከስዳ ጎዳይ ነ ፆሳይ ታና።


\par }{\PP \VS{3}“ታፐ አትሽን፥ ሀራ ፆሰ ጎይኖፋ።


\par }{\PP \VS{4}“ቦላ ሳሉዋን ደእያባ፥ ዎይኮ ጋርሳ ሳአን ደእያባ፥ ዎይኮ ሳአፐ ጋርሳን ሃꬃ ግዶን ደእያባ አይባካ ነዉ ጎይንያ ኤቃ ዳንሳዳ ኦꬆፋ።

\VS{5}ኤንታዉ ሆኮፋ ዎይኮ ኤንታ ጎይኖፋ። አይስ ጊኮ፥ ታኒ፥ ጎዳይ ነ ፆሳይ፥ ታ ቦንቹዋ ሀራ ፆሳታራ ኮፆና ፆሰ። ታና እፅያ አዋታ ናጋራ ግሾ ናይታ ሄꬓንꬆ ዎይኮ ኦይዳንꬆ የለተꬅ ጋካናዉ ሀንቃና።

\VS{6}ሽን ታና ሲቀይሳታነ ታ ኪታ ናገይሳታ ሼሻ ሙኩሉ የለተꬅ ጋካናዉ ኬሀና።


\par }{\PP \VS{7}“ፆሳ ነ ጎዳ ሱንꬃ ሀዳን ደንꬆፋ። ጎዳይ ባ ሱንꬃ ሀዳን ደንይሳታ ሴሮና አገና።


\par }{\PP \VS{8}“ሳምባታ ጌሻ ጋላስ ኦꬃዳ ናጋ።

\VS{9}ኔኒ ኦሶ ኦꬃናዉ በሲያ ኡሱፑን ጋላሳት ደኦሶና።

\VS{10}ሽን ላፑንꬃ ጋላሳይ ኔኒ ጎዳ ቦንችያ ሸምፖ ጋላስ። ሄ ጋላሳን አይባ ኦሶካ ኦꬆፋ። ኔኒ፥ ዎይኮ ነ ናይት፥ ዎይኮ ነ አይለት፥ ዎይኮ ነ መሄይ፥ ዎይኮ ነ ቢታን ደእያ አሳ ጋደ አሳት ሄ ጋላሳን ኦሶ ኦꬆፍተ።

\VS{11}ኡሱፑን ጋላሳ ግዶን ጎዳይ ሳሎታ፥ ሳኣ፥ አባነ ኤንታ ግዶን ደእያ ኡባ መꬍስ፥ ሽን ላፑንꬃ ጋላሳን ሸምፕስ። ሄሳ ግሾ ጎዳይ ሳምባታ ጋላሳ አንጅስነ ዱማይስ።


\par }{\PP \VS{12}“ጎዳይ ነ ፆሳይ ነዉ እምያ ቢታን ነ ላይꬃይ አዱቃና መላ ነ አዋነ ነ አይዉ ቦንቻ።


\par }{\PP \VS{13}“አሳ ዎꬎፓ።


\par }{\PP \VS{14}“ላሞፋ።


\par }{\PP \VS{15}“ካይሶቶፓ።


\par }{\PP \VS{16}“ነ ላግያ ቦላ ዎርዶ ማርካቶፋ።


\par }{\PP \VS{17}“ነ ላግያ ኬꬃ አሞቶፋ። ነ ላግያ ማችዉ፥ ዎይኮ እያ አይለታ፥ ዎይኮ እያ መህያ፥ ዎይኮ እያ ሀርያ፥ ዎይኮ እያዉ ደእያባ አይባካ አሞቶፋ” ያግስ።


\par }{\PP \VS{18}አሳ ኡባይ ደሾይ ደቸይሳነ ሞይዘይ ፑነተይሳ ስእድ፥ ዎልአንꬃይ ዎልአመይሳነ ደረይ ጩየይሳ በእድ ያሻን ኮኮርሸ ሃሆን ኤቅዶሶና።

\VS{19}ኤንቲ ሙሰኮ፥ “ኔኒ ኑስ ኦዳ፤ ኑኒ ስአና። ሽን ኑኒ ሀይቆና መላ ፆሳይ ኑስ ኦዶፖ” ያግዶሶና።

\VS{20}ሙሰይ አሳኮ፥ “ያዮፍተ፤ ፆሳይ ህንተና ፓጫናዉነ ህንተ እያዉ ኪተትድ ናጋራ ኦꬆና መላ እ ይስ” ያግስ።

\VS{21}አሳይ ባንታ ደእያሱዋን ሃክድ ኤቅዳሽን፥ ፆሳይ ደእያሱዋ ሙምዳ ሻራኮ ሙሰይ ሺቅስ።


\par }{\SH ያርሾ በሳታነ ኤቃታ
\par }
{\PP \VS{22}ሄሳፈ ጉየ፥ ጎዳይ ሙሰኮ “እስራኤለ አሳስ ሀይሳዳ ያጋዳ ኦዳ፤ ‘ሳሎፐ ታኒ ህንተዉ ኦድሽን ህንተ ታና ህንተ ሁጰን በእደታ።

\VS{23}ያንያ ግሾ፥ ብራ ኤቃ ዎይኮ ዎርቃ ኤቃ ህንተዉ ኦꬅድ ታ ቦላ ጉጅድ ጎይኖፍተ።

\VS{24}ነን ታዉ ያርሾ በሲ ኡርቃፈ ጊግሳ። ነ ዶርሳታፐነ ነ ቦራታፐ ኤካዳ ፁሳ ያርሾነ እስፈተꬃ ያርሾ እያ ቦላ ያርሻ። ህንተ ታና ጎይናና መላ ታኒ ዶርዳ በሳ ኡባን ህንተኮ ያዳ ህንተና አንጃና።

\VS{25}ህንተ ታዉ ያርሾ በሲ ሹቻፈ ኬፅያባ ግድኮ ማሰትዳ ሹቻፈ ኬፆፋ። ኔኒ ማስያ ሚሸን እያ ቦችኮ ቱንሳሳ።

\VS{26}ህንተ ከይሸ ካሎቶና መላ ታዉ ያርሾ በሲ ኮዶራ ከይያ በሳን ኬፆፋ’ ” ያግስ።




\par }\Chap{21}{\SH አይለ አይሶ ዎጋ
\par }
{\R (ታይቦ 15:12-18)

\par }{\PP \VerseOne{1}ጎዳይ ሙሰ ባጋራ ባ ደርያስ እምዳ ዎጋይ ሀይሳ፤

\VS{2}“ነ እብራወ አይለ ሻምኮ፥ እ ነዉ ኡሱፑን ላይꬅ ኦꬆ፥ ሽን ላፑንꬃ ላይꬃን አይኮካ ቃንፆና፥ አይለተꬃፈ ጮ የደቶ።

\VS{3}እ ማቾ ኤኮና ሻመትዳባ ግድኮ፥ ባርካ የደቶ። እ ማችድ፥ ሻመትዳባ ግድኮ፥ እያ ማችያካ እያራ የደቶ።

\VS{4}እያ ጎዳይ እያዉ ማቾ እምዳባ ግድኮነ ማችያ እያዉ አደ ናይታ ዎይኮ ማጫ ናይታ የልዳባ ግድኮ፥ እያ ማችያነ እ ናይት እያ ጎዳባ ግዶ፤ አደይ ባርካ የደቶ።

\VS{5}ሽን አይለይ፥ ‘ታኒ ታ ጎዳ፥ ታ ማችዉነ ታ ናይታ ዶሳይስ’ ግድ አይለተꬃፈ ከያናዉ ኮዮና እፅኮ፥

\VS{6}እያ ጎዳይ፥ ጎዳ ስን እያ አꬆ። ያትድ፥ ፐንገ ዎይኮ ፐንገ ዝዝግያ ማታን እያ ኤስድ፥ እያ ሀይꬃ ጎꬃን ሉኮ። ሄሳፈ ጉየ፥ እ ባ ደኦ ላይꬃ ኡባን እያዉ አይለ ግዶ።


\par }{\PP \VS{7}“እስ አስ ባ ማጫ ናእዉ አይለተꬃስ ባይዝኮ፥ አደ አይለታꬆ አይለተꬃፈ ከዮፖ።

\VS{8}እዮ ሻምድ ማቻናዉ ኤፍዳ ጎዳይ እዮ ዶሶና እፅኮ፥ እ ጎዳይ እዮ ደርያን ዎዝሶ። እ ጎዳይ እ ቦላ ኢታባ ኦꬅዳ ግሾ፥ እዮ አላጋስ ባይዛናዉ ዳንዳኤና።

\VS{9}እ እዮ ባ ናኣስ እማናዉ ኮይኮ፥ ባ ማጫ ናአꬆ ኦꬅድ ኤኮ።

\VS{10}እ ሀራ ማቾ እ ቦላ ኤክኮ፥ ኮይሮ ማቼስ ካꬅ፥ ማኦነ እንዳስ በሲያ ዎጋ እዉ ፓጭሶፖ።

\VS{11}እ ሀ ሄꬑባታ እዉ ኦꬆና እፅኮ፥ አይብ ሚሸካ ቃንፆና አይለተꬃፈ ከያዳ ቦ።”


\par }{\SH ኢታ አስ ሴሮ ዎጋ
\par }
{\PP \VS{12}“አሰ ሾጭድ ዎꬍያ ኦንካ ሀይቃናዉ በሴስ።

\VS{13}እ ዎꬋናዉ ቆፖና እያፐ ሀይቅያባ ግድኮ፥ እ ባቃትድ አታና በሲ ታኒ እያዉ ጊግሳና።

\VS{14}ሽን አስ ቆፕድ ሀራ አስ ዎꬍኮ፥ ሄ ኡራይ ታ ያርሾ በሲ ቢኮ ያፐ ድጋዳ ሀራ በሳን ዎꬋ።


\par }{\PP \VS{15}“ባ አዋ ዎይኮ ባ አይዉ ደችያ ኦንካ ሀይቆ።


\par }{\PP \VS{16}“አሰ ባይዛናዉ ዎይኮ ሃራናዉ ዎልቃን ኦይክያ አስ ሀይቃናዉ በሴስ።


\par }{\PP \VS{17}“ባ አዋ ዎይኮ ባ አይዉ ጫየይ ሀይቆ።


\par }{\PP \VS{18}“ናምኡ አሳት ኦየትድ፥ እሶይ እሱዋ ሹቻን ጫድድ ቆእኮ፥ ዎይኮ ዡልትኮ፥ ሄ ደሸትዳይስ ሀይቆና አትድ ሀርግድ ሂፃን ፔእኮ፥

\VS{19}ደንድድ ጉፈትድ ካረ ሄራን ሄመትኮ፥ ሄ ደችዳይስ ሀይቆፐ አቴስ። ግድኮካ እ እያ ኦሶፐ አሽዳ ግሾ፥ አጫናዉነ ፓፃና ጋካናዉ ሀርግሳናዉ ኮሼስ።


\par }{\PP \VS{20}“እስ አስ ባ አደ አይልያ ዎይኮ ማጫ አይልዉ ፃምአን ሾጭድ ዎꬍኮ ሴረታናዉ በሴስ።

\VS{21}ሽን ሄ አይለይ እስ ዎይኮ ናምኡ ጋላሳ ግዶን ሀይቆና እፅኮ፥ እያ ጎዳይ ሴረቶፎ። ሄ አይለይ እያ ሻሎ ግድያ ግሾ እያ ሀይቆይ ባዉ ሴራ።


\par }{\PP \VS{22}“ናምኡ አሳት እሶይ እሱዋራ ዋትድ ቃንፃትዳ ማጫስዉ ደችድ፥ እያ ቦሸታና መላ ኦꬅኮ፥ ሀራ ኢታ ቆሆ ጋꬆና እፅኮ፥ ሄ ደችዳ ኡራይ፥ ሄ ማቸ አዝናይ ኦይችያ አጫ ዳይናት ፕርድኮ ጭጎ።

\VS{23}ሽን ሄ ማጫሰ ደሸꬃይ ዳርኮ፥ ሸምፖ ግሾ ሸምፖ፥

\VS{24}አይፈ ግሾ አይፈ፥ አቻ ግሾ አቸ፥ ኩሸ ግሾ ኩሸ፥ ቶሆ ግሾ ቶሆ፥

\VS{25}ፁሳ ግሾ ፁስ፥ ማዱንꬃ ግሾ ማዱንꬅ፥ ቆኦ ግሾ ቆኦ ኤካናዉ ኮሼስ።


\par }{\PP \VS{26}“እስ አስ ባ አደ አይልያስ ዎይኮ ማጫ አይሌስ አይፈ ባቅድ ቶይስኮ፥ ሄ አይፍያ ግሾ አይለተꬃፈ ከስ የዶ።

\VS{27}ሄሳዳካ፥ ባ አይልያ አቸ ዎይኮ ባ አይለ አቸ መንꬅኮ፥ ሄ አቻ ግሾ አይለተꬃፈ ከስ የዶ።


\par }{\PP \VS{28}“ቦር አሰ ቃይጭድ ዎꬍኮ፥ ሄ ቦራይ ሹቻን ጫደት ሀይቆ። እያ አሾይ ሜተቶፎ፥ ሽን ቦራ ጎዳይ ሴረቶፎ።

\VS{29}ሽን ቦራይ ካሰካ ቃይጭያባ ግድኮነ ኮይሮትድ ቦራ ጎዳስ ኦደትን፥ እ ቃቾና እፅዳባ ግድኮ፥ ሄ ቦራይ አሰ ዎꬍኮ፥ ቦራይነ ቦራ ጎዳይ እስፈ ሹቻን ጫደትድ ሀይቆ።

\VS{30}ሽን ቦራ ጎዳይ አጫ ቃንፃና መላ ኦይሸትኮ፥ ኤንቲ ኦይችዳባ ቃንፅድ ባ ሸምፑዋ ዎዞ።

\VS{31}ቦራይ አደ ናአ ዎይኮ ማጫ ናአ ቃይጭድ ዎꬍኮ ፕርዳይ እያ መላ ግዶ።

\VS{32}ቦራይ አደ አይለ ዎይኮ ማጫ አይለ ቃይጭድ ዎꬍኮ፥ ቦራ ጎዳይ አይልያ ጎዳስ ሀስታሙ ብራ ሳንትመ ቃንፆ፤ ቦራይ ሹቻን ጫደትድ ሀይቆ።


\par }{\PP \VS{33}“እስ አስ ኦላ ቦክድ ካሞና አግኮ ዎይኮ ካማ ደንꬅን ቦር ዎይኮ ሀረይ ሄ ኦላን ዉልኮ፥

\VS{34}ሄ ኦላ ጎዳይ መህያ ጋትያ ቃንፆ። እ እያ ጎዳስ ጋትያ ቃንፅድ፥ ሀይቅዳ መህያ ባዉ ኤኮ።


\par }{\PP \VS{35}“እስ አሳ ቦር ሀራ አሳ ቦር ጫድድ ዎꬍኮ፥ ፓፃ ቦራ ባይዝድ፥ እያ ሚሽያነ ሀይቅዳ ቦራ አሹዋ ናምአይ ሻክ ኤኮ።

\VS{36}ሽን ሄ ቦራይ ካሰካ ቃይጭያባ ግደይሳ ኤርሸ፥ እያ ጎዳይ ቃቾና አግዳባ ግድኮ፥ ሄ ኡራይ እያዉ ቦር ቃንፆ። ያትድ፥ ሄ ሀይቅዳይሳ ባዉ ኤኮ።”




\par }\Chap{22}{\SH ሻሎ ናጎ ዎጋ
\par }
{\PP \VerseOne{1}“እስ አስ ቦር ዎይኮ ዶርሰ ካይስድ ሹክኮ፥ ዎይኮ ባይዝኮ፥ ቦራ ግሾ እቻሹ ቦራታ፥ ዶርሳ ግሾ ኦይዱ ዶርሳታ ጭጎ።


\par }{\PP \VS{2}“ካይሶይ ኬ ቦክሸ ኦይከትድ ሾጨትድ ሀይቅኮ፥ ሾጭ ዎꬍዳይስ ኦይሸተና።

\VS{3}ሽን ሄስ ሀንዳይ ጋላስ ግድኮ፥ እ ሄ ጉስዳ ሱꬃ አጩዋን ኦይሸቴስ። ካይሶይ ባ ካይስዳይሳ ዛሮ፥ ሽን እያዉ ዛራናባይ ꬋይኮ ባ ሁጰን አይለተꬃስ ባይዘቶ።

\VS{4}እ ካይስዳ መሄይ ፓፃ ደእሸ እያ ኩሸን በንትኮ፥ ቦር ዎይኮ ሀረ ዎይኮ ዶርሰ ግድኮ፥ እ ካይስዳይሳስ ናምኡ ኩሸ ጭጎ።


\par }{\PP \VS{5}“እስ አስ ባ መህያ ደንባን ዎይኮ ዎይነ ጋደን ሄምሽን፥ መሄይ ሀራ አሳ ካꬅ ሚኮ፥ እ ባ ካꬃፈ ዎይኮ ባ ዎይንያፐ ሎኡዋ አጫ ቃንፆ።


\par }{\PP \VS{6}“እስ አስ ባ ጋደን ታማ ፁግሽን ታማይ ቡርያ ካንꬅድ ሀራ አሳ ጋደን ድጭያ ካꬃነ ዶርያ ሚኮ፥ ታማ ኦይꬅዳ ኡራይ አጮ ቃንፆ።


\par }{\PP \VS{7}“እስ አስ ብራ ዎይኮ ሀራ አልኦ ሚሸ ባ ሾሩዋስ ሀዳራ እምን፥ ሄ ሾሩዋ ሶፐ ካይሶይ ሄ ሚሽያ ኤክኮነ ሄ ካይሶይ ኦይከትኮ፥ ሄ ካይሶይ ሚሽያ ናምኡ ኩሸ ጭጎ።

\VS{8}ሽን ካይሶይ በንቶና እፅኮ፥ ኡራይ ፆሳ ስን ሺቅድ፥ ባ ሾሩዋ ሚሽያ፥ እ ኤኮናይሳ ኤርሳናዉ ጫቆ።


\par }{\PP \VS{9}“ናምኡ አሳት ቦራ ጋሶን ዎይኮ ሀረ ጋሶን ዎይኮ ዶርሳ ጋሶን ዎይኮ ማኦ ጋሶን ዎይኮ ሀራ ꬋይዳባ ጋሶን ሞተትድ፥ ፆሳ ስን ሺቅኮ፥ ፆሳይ እያ ቦላ ፕርድዳይስ ናምኡ ኩሸ ጭጎ።


\par }{\PP \VS{10}“እስ አስ ሀረ ዎይኮ ቦር ዎይኮ ዶርሰ ዎይኮ ሀራ መሄ ሀዳራ እምዳሱዋን ሀይቅኮ ዎይኮ መእኮ ዎይኮ ኦንካ በኦና ካይሶተትኮ፥

\VS{11}ሀዳራ ኤክዳይስ ባ ላግያ መህያ ካይሶቶናይሳ ጎዳ ስንꬃን ጫቆ። ሄ መህያ ጎዳይ ጫቁዋ ኤኮ፤ መሄይ እያፐ ꬋይዳ ኡራይ ጭጋናዉ ኮሸና።

\VS{12}ሽን መሄይ ካይሶተትዳባ ግድኮ፥ መህያ ጎዳስ ጭጎ።

\VS{13}ሄ መህያ ዶእ ምዳባ ግድኮ፥ ማርካ ግዳናዳ ጋዉፃ ኤሆ፤ ዶእ ምዳባ ግድኮ እያዉ ጭጎፎ።


\par }{\PP \VS{14}“አስ ባ ሾሩዋፐ መሄ ዎስ ኤክኮ እያ ጎዳይ ባይና በሳን ሄ መሄይ ደሸትኮ ዎይኮ ሀይቅኮ፥ ሄ መህያስ ጭጋ እሞ።

\VS{15}ሽን እያ ጎዳይ እያራ ደእሽን ሄስ ሀንዳባ ግድኮ አጫ ቃንፆፎ። ሀሸ ኤክዳባ ግድኮ፥ ሄ ሀሸ ሚሸይ አጮ ጋተ ግዶ።


\par }{\SH ዱሳ ዎጋታ
\par }
{\PP \VS{16}“እስ አስ እስ ጌላእዉ ጭምድ፥ ኢራ ዝንኤትያባ ግድኮ፥ እዉ አጫ እምድ፥ ባዉ ማቾ ኦꬆ።

\VS{17}እ አዋይ እዮ እያዉ እማናዉ ኮዮና እፅኮ፥ ጌላኦ ኤክያ ኡራይ አጫ እምያ ሚሸ መላ እ አዋስ እምድ አጮ።


\par }{\PP \VS{18}“ብታ ብትያ ማጫስ ሀይቆ።
\XREF{}{{\XO 22:18 }{\XT{ዛረ 18:10-11.}}}


\par }{\PP \VS{19}“መሄራ ቱንያ ኦንካ ሀይቆ።
\XREF{}{{\XO 22:19 }{\XT{ሌወ 18:23፤ 20:15.}}}


\par }{\PP \VS{20}“ፆሳፈ ሀራ ጎዳታስ ያርሽያ ኦንካ ሀይቆ።

\VS{21}ህንተ ግብፀ ቢታን በተ አስ ግድድ፥ ደእዳ ግሾ፥ በተ አስ ቆሆፕተ ዎይኮ ኡንኤꬆፍተ።

\VS{22}አምኤታነ ይኦታ ኡንኤꬆፍተ።

\VS{23}ህንተ ኤንታ ኡንኤꬅኮ፥ ኤንቲ ታኮ ዋሳና፤

\VS{24}ታኒ ኤንታ ዋሱዋ ስአና። ሄ ዎደ ታ ህንተ ቦላ ሀንቀታዳ ህንተና ኦላን ዉርሳና። ህንተ ማቸት አምኦ፥ ህንተ ናይትካ አዉ ባይናይሳታ ግዳና።


\par }{\PP \VS{25}“ህንተ ግዶን ደእያ ማንቆ ግድዳ ታ አሳፐ ኦደስካ ሚሸ ታልእኮ፥ የሎን ታልእያ አሳዳ የሎ ኦይቾፍተ።

\VS{26}ኔኒ እስባ ግሾ፥ እያ ማኡዋ ኦይክዳ አስ ደእኮ፥ አው ዉሎና ደእሽን እያ ማኡዋ ዛራ።

\VS{27}እ ማእድ አቀይ እ ፃላላ። እ ሀራ አይ ማእድ አቃናዉ ዳንዳኢ? ታኒ ቃትያ ፆሲ ግድያ ግሾ፥ እ ታኮ ዋስያ ዎደ ስአና።


\par }{\PP \VS{28}“ፆሳ ቦላ
\FTNT{*}{{\FR 22:28 }{\FQ{ፆሳ ቦላ:
}}{\FT{“ዳይናታ ቦላ”}}} ጫሻ ቃላ ሃሳዮፓ፥ ዎይኮ ነ ደርያ አይሰይሳ ባዶፋ።

\VS{29}ነ ካꬃፈ፥ ነ ዎይነ ኡሻፈነ ነ ሻማሆ ዛይትያፐ ታዉ ያርሾ ያርሻ።

\par }{\PP “ባይራ ግድድ የለትዳ አደ ናኣ ታዉ እማ።

\VS{30}ነ ሚዛፐነ ነ ዶርሳፈ ባይራ የለትዳይሳ ታዉ እማ። ኤንቲ ላፑን ጋላስ ጋካናዉ፥ ባንታ አየታራ ጋምኦ፤ ሆስፑንꬆ ጋላሳን ኤንታ ታዉ እማ።


\par }{\PP \VS{31}“ህንተ ታዉ ጌሻ አስ ግዳናዉ ኮሼስ። ሄሳ ግሾ፥ ዶእ መንꬅድ ዎꬍዳ መሄ አሾ ሞፕተ፤ ሄሳ ካናስ የግተ።”




\par }\Chap{23}{\SH ሱረ ፕርዳ
\par }
{\PP \VerseOne{1}“ዎርዶ ኦዳ ጋሰꬆፋ፤ ዎርዶ ማርካታዳ ባላ አስ ማዶፋ።

\VS{2}ኢታባ ኦꬃናዉ ዳሮ አሳ ካሎፋ። ፕርዳ ዎብሳናዉ ዳሮ አሳራ እስፋዳ ማርካቶፋ።

\VS{3}ማንቆይ ፕርዳስ ሺቅያ ዎደ እያ ማንቆተꬃ በአዳ ማዶፋ።


\par }{\PP \VS{4}“ነ ሞርክያ ቦራይ ዎይኮ ሀረይ ꬋይን ደምኮ፥ ዛራዳ እያዉ ኤፋ።

\VS{5}ነና እፅያ ኡራ ሀረይ ጫናራ ኩንድን በአዳ፥ ኡራ ማዳዳ ደንꬆና አጋዳ አꬎፋ።\XREF{}{{\XO 23:5 }{\XT{ዛረ 22:1-4.}}}


\par }{\PP \VS{6}“ፕርዳ ዳባባን ማንቆይ ፕርዳስ ሺቅያ ዎደ እያ ፕርዳ ዎቢሶፓ።

\VS{7}ኦናካ ማልተን ሞቶፓ፤ ፅሉዋ ዎꬎፓ። ሄሳ መላባ ኦꬅዳይሳ ታኒ ፕርዶና አግከ።

\VS{8}ዎꬋፈ ኤኮፋ፤ ዎꬋፈይ ሱረ ፄልያ አሳ አይፈ ቆቅሴስ፥ ፅሎታ ፕርዳ ምርቄስ።


\par }{\PP \VS{9}“በታንቹዋ ናቆፋ። ህንተ ግብፀ ቢታን በተ አስ ግድድ ደእዳ ግሾ፥ አሳ ጋደ አስ ግዶይ አይ መላ ስኤትያኮ ኤሬታ።


\par }{\SH ላፑንꬆ ላይꬅነ ላፑንꬆ ጋላስ
\par }
{\PP \VS{10}“ኔኒ ነ ጋድያ ኡሱፑን ላይꬅ ጎያዳ ማ።

\VS{11}ላፑንꬃ ላይꬃን ጋድያ ጎዮና ሻቻ፤ እያን ዶልድ ካፅያባ ሺሾፓ። ነ አሳ ግዶን ደእያ ማንቆት እያፐ ሞ፤ ቃስ ኤንታፈ አትዳይሳ ዶአት ሞ። ነ ዎይነ ጋድያነ ነ ሻማሆ ጋድያ ሄሳዳ ኦꬃ።


\par }{\PP \VS{12}“ኔኒ ኡሱፑን ጋላስ ኦሶ ኦꬃ። ነ ቦራይነ ነ ሀረይ ሸምፓና መላነ ነ ሶን የለትዳ አይለይነ በተ አስ ሸምፓና መላ ላፑንꬃ ጋላሳን ኦሶ ኦꬆፋ።

\VS{13}ታኒ ህንተዉ ኦድዳባ ኡባ ምንꬅድ ኦꬅተ። ሀራ ፆሳታ ሱንꬃ ፄግድ ዎሶፍተ፤ ኤንታ ሱንꬃ ደንꬆፍተ።


\par }{\SH ግታ ባኣለ ጋላሳታ
\par }
{\R (ከሳ 34:18-26፤ ዛረ 16:1-17)

\par }{\PP \VS{14}“ታና ቦንቻናዉ ላይꬃን ሄꬑ ባኣለ ጋላሳት ህንተዉ ደኦ።

\VS{15}ህንተ ግብፀፈ ከይዳ አቢባ ጌተትያ አጌናን፥ ታኒ ህንተና ኪትዳይሳዳ ኡይꬃ ባኣለ ቦንችተ። ላፑን ጋላስ እርሾ የግድ ኡክዳ ኡይꬅ ሞፕተ። ታና ጎይናናዉ ይሸ መላ ኩሸ ዮፕተ።


\par }{\PP \VS{16}“ቃስ ህንተ፥ ህንተ ጋደን ዘርን፥ ኮይሮ ጋክዳ ካꬃ ጫክያ ዎደ ካꬃ ጫኮ ባኣለ ቦንችተ።

\par }{\PP “ላይꬃ ዉርሰꬃን፥ ዎይንያነ ሄሳ መላ ምꬃታ አይፍያ ህንተ ጋደፐ ማፅያ ዎደ ሻቃራ ባኣለ ቦንችተ።

\VS{17}ላይꬃን ላይꬃን ቦንቸትያ ሀ ሄꬑ ባለታን አደ ኡባይ ታና፥ ህንተ ጎዳ ጎይናናዉ ዮ።


\par }{\PP \VS{18}“ኔኒ ታዉ መሄ ያርሽያ ዎደ እርሾ የግድ ኡክዳ ኡይꬃራ ታዉ ያርሾፋ። ባኣለ ቦንችያ ጋላስ ያርሸትዳ ሞꬉዋፈ ዎንታስ አይብካ አቶፎ።

\VS{19}ህንተ ጋደን ባይራ ካፅዳ ካꬃ ኡባፈ ሎኡዋ ጎዳ፥ ህንተ ፆሳ ሶ ኤህተ። ዴሻ ማር ዎይኮ ዶርሳ ማር እያ አየ ማꬃን ዶይሶፓ።


\par }{\SH ኡፋይሳ ቃላታነ ዎጋታ
\par }
{\PP \VS{20}“ነ ኦግያን ነና ናጋና ማላነ ታኒ ነዉ ጊግስዳ በሳ ነና ኤፋና መላ ታኒ ኪታንቾ ነ ስንꬃን ኪታና።

\VS{21}እ ኦድያባ ስአዳ እያዉ ኪተታ፤ እያ ቦላ ማካሎፋ። ታ እያዉ ማታ እምዳ ግሾ፥ ህንተ ናጋራ ኦꬅያባ ግድኮ፥ ህንተ ናጋራ ማረና።

\VS{22}ህንተ እያዉ ኪተትኮነ ታ ኪታ ኡባ ፖልኮ፥ ህንተ ሞርከታ ኡባ ሞርካና፤ ህንተራ ኤቀተይሳታ ታኒ ኦላና።

\VS{23}ታ ኪታንቾይ ህንተ ስንꬃን ብድ፥ ህንተና አሞረታ፥ ህተታ፥ ፓርዘታ፥ ካናነታ፥ ህወታነ ያቡሰታ ቢታ ኤሀና። ታኒ ኤንታ ꬋይሳና።

\VS{24}ኤንታ ፆሳታስ ዝጎፍተ ዎይኮ ጎይኖፍተ፥ ዎይኮ ኤንታ አማኖ ዎጋ ካሎፍተ። ኤንታ ፆሳታ ꬋይስተ፥ ኤንታ ኤቃ ሹቻታ መንረꬅተ።

\VS{25}ጎዳ፥ ህንተ ፆሳ ታና፥ ጎይንተ። ሄሳዳ ህንተ ኦꬅኮ፥ ታኒ ህንተ ካꬃነ ህንተ ሃꬃ አንጃና፤ ሀርግያካ ህንተ ግዶፈ ድጋና።

\VS{26}ህንተ ቢታን ማጫሳይ ቦሸተና፤ ማይነና። ታኒ ህንተ ላይꬃ አዱሳና።


\par }{\PP \VS{27}“ታኒ ነ ሞርከታ ቦላ ታ ያሻ የዳና። ህንተራ ኤቀትያ ካዎተꬃታ ኡባ ዳጋንꬃና። ህንተ ሞርከት ኡባይ ህንተዉ ዞኮ ዛሪድ ባቃታና መላ ኦꬃና።

\VS{28}ታኒ ህንተ ሞርከታ ቦላ ካዠ የዳዳ ህወታ፥ ካናነታነ ህተታ ህንተ ስንꬃፈ ጎዳ ከሳና።

\VS{29}ሽን ቢታይ መላ አቶናዳነ ባዞ ዶእ ህንተና ዋይሶናዳ እስ ላይꬃን ኤንታ ጎድከ።

\VS{30}ሽን ህንተ ታይቦን ዳርድ፥ ምንድ፥ ሄ ቢታ ላታና ጋካናዉ ኤንታ ጉꬃራ ጉꬃራ ጎዳ ከሳና።

\VS{31}ታኒ ህንተ ዛዋ ዞኦ አባፈ ፍልስፄመ አባ፥ መላ ቢታፈ ብድ ኤፍራፂሳ ሻፋ ጋካናዉ ዳልግሳና። ሄ ቢታን ደእያ ኡባ ታኒ ህንተ ኩሸን አꬃዳ እማና፤ ህንተካ ኤንታ ጎድድ ከሳና።

\VS{32}ኤንታራ ዎይኮ ኤንታ ፆሳታራ ጫቆ ኦꬆፍተ።

\VS{33}ኤንታ ህንተ ቢታን ዎꬆፍተ። ሀንኮደ ኤንቲ ህንተና ታ ቦላ ናጋራ ኦስሳና። ኤንታ ፆሳታ ህንተ ጎይንኮ ህንተዉ ፅሄ ግዳና” ያግስ።




\par }\Chap{24}{\SH ፆሳይ ባ ጫቁዋ ምንꬅስ
\par }
{\PP \VerseOne{1}ጎዳይ ሙሰኮ፥ “ኔኒ፥ አሮን፥ ናዳብ አብዮዳነ እስራኤለ ጭማታፐ ላፑን ታሙ አሳት ታኮ ዙማ ቦላ ከይድ፥ ሃሆን ኤቅድ፥ ጉፋንድ፥ ታዉ ጎይንተ።

\VS{2}ሽን ኔኒ ነርካ ታኮ ሺቃ፤ ሀራት ታ ማት ሺቆፖ። ቃስ አሳይካ ኔራ ዙማ ቦላ ከዮፖ” ያግስ።


\par }{\PP \VS{3}ሙሰይ ብድ፥ ጎዳ ቃላነ ዎጋ ኡባ አሳስ ኦድን፥ አሳ ኡባይ እስ ቃላን፥ “ጎዳይ ግዳባ ኡባ ኑኒ ኦꬃና” ያግዶሶና።

\VS{4}ሙሰይ ጎዳይ ኦድዳባ ኡባ ፃፍስ።

\par }{\PP ዎንተꬃ ጋላስ ጉራ ደንድድ፥ ዙማ ጋርሳን ያርሾ በሰ ጊግስስ። ታማነ ናምኡ እስራኤለ ሼሻታ ሱንꬃን፥ ታማነ ናምኡ ሹቻ ቱስ ኤስስ።

\VS{5}እስራኤለ ፓንꬃታ እ ኪትን፥ ኤንቲ ብድ ፁሳ ያርሹዋነ እስፈተꬃ ያርሹዋስ ኮርማታ ሹክድ፥ ጎዳስ ያርሽዶሶና።

\VS{6}ሙሰይ መህያ ሱꬃፈ ባጋ ኤክድ ከርያን ትግስ፤ አትዳ ባጋ ሱꬃ ያርሾ በሳን ꬋርጭስ።

\VS{7}ሄሳፈ ጉየ ጫቆ ማፃፋ ኤክድ፥ አሳስ ናባብን፥ ኤንቲ፥ “ጎዳይ ግዳባ ኡባ ኑኒ ኦꬃና፤ ኑኒ እያ ኪታ ፖላና” ያግዶሶና።


\par }{\PP \VS{8}ሄሳፈ ጉየ፥ ሙሰይ ሄ ሱꬃ ኤክድ፥ አሳ ቦላ ꬋርጭድ፥ ኤንታ፥ “ጎዳይ ህንተዉ ሀ ኪታታ እምያ ዎደ ህንተራ ገልዳ ጫቁዋ ምንꬅያ ሱꬃይ ሀይሳ” ያግስ።


\par }{\PP \VS{9}ሙሰይ፥ አሮን፥ ናዳብ፥ አብዮዳነ እስራኤለ ጭማታፐ ላፑን ታማይ ዙማ ቦላ ከይድ፥

\VS{10}እስራኤለ ፆሳ በእዶሶና። እያ ቶሁዋፐ ጋርሳን ሳሎዳ ጌይዳ፥ ሳንፓረ ጌተትያ ሹቻፈ ኦሰትዳባ ዳንያ ደምባ በሲ ደኤስ።

\VS{11}ሽን ፆሳይ እስራኤለ አሳ ሀላቃታ ዎꬍቤና። ኤንቲ ፆሳ በእዶሶና፤ እያ ስንꬃን ምዶሶናነ ኡይዶሶና።


\par }{\SH ሙሰይ ሲና ዙማ ቦላ
\par }
{\PP \VS{12}ጎዳይ ሙሰኮ፥ “ኔኒ ታኮ ዙማ ቦላ ሃ ከያዳ፥ ሀይሳን ጋምአ። ታ አሳይ ታዉ ኪተታና መላ ናምኡ ሎቸ ሹቻታ ቦላ ታ ኩሸን ታ ፃፍዳ ህገታ ነዉ እማና” ያግስ።


\par }{\PP \VS{13}ሙሰይነ እያዉ ኪተትያ እያሱይ ባናዉ ደንድዶሶና፤ ሙሰይ ፆሳራ ጋሄታናዉ ዙማ ቦላ ከይስ።

\VS{14}ሙሰይ እስራኤለ ጭማታኮ፥ “ኑኒ ህንተኮ ስማና ጋካናዉ ሀይሳን ጋምእተ። አሮንነ ሁር ሀይሳን ህንተራ ደኦሶና፤ ኦድ ደእያ ኦንካ ኤንታኮ ቦ” ያግስ።


\par }{\PP \VS{15}ሙሰይ ዙማ ቦላ ከይዳ ዎደ ሻራይ ዙማ ማእስ።

\VS{16}ጎዳ ቦንቾይ ሲና ዙማ ቦላ ኡትስ። ሄ ሻራይ ኡሱፑን ጋላስ ዙማ ቦላ ማእስ፤ ላፑንꬃ ጋላስ ጎዳይ ሻራ ግዶን ግድድ ሙሰ ፄግስ።

\VS{17}ዙማ ቦላ ቆንጭዳ ጎዳ ቦንቾይ እስራኤለታስ ታማ ላጮ ዳንድ በንትስ።

\VS{18}ሄሳፈ ጉየ፥ ሙሰይ ዙማ ሁጵያ ከይድ ሻራ ግዶ ገልስ፤ ያን ኦይታሙ ጋላስነ ኦይታሙ ቃማ ጋምእስ።




\par }\Chap{25}{\SH ፆሳ ኬꬃስ እመትዳ እሙዋ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}“ታዉ እሞታ ኤሀና መላ እስራኤለታስ ኦዳ። እያ ዎዛን እያ እማ እማ ግዳባ እምያ እሞታ አሳ ኡባፈ ታዉ ኤካ።

\VS{3}ህንተ ኤንታፈ ኤካና እሞታይ፥ ዎርቃ፥ ብራ፥ ናሰ ብራታ፥

\VS{4}ካሎሰ ቃጭና፥ ኦቻ ቴራ ዳንያ ቃጭና፥ ዞኦ ቃጭናነ አልኦ ሊኖ፥ ዴሻ እክሰ፥

\VS{5}ሃሸትድ ዞኦ ቃላመን ትየትዳ ዶርሳ እተ፥ ሎኦ ዶአ እተ፥ ሶቃላ ምꬅ፥

\VS{6}ፆምፐስ ማድያ ሻማሆ ዛይተ፥ ሹማተꬃ ዛይትያንነ እፃንያን ጉዠትያ ሳዎታ፥

\VS{7}ካህነ ሀላቃይ ማእያ ኤፉደ ጌተትያ ማኡዋ ቦላነ እያ ትራን ዎሰትያ ማርግደ ጌተትያ አልኦ ሹቻነ ሀራ አሌቆ ሹቻታ ኤሆ።

\VS{8}ታኒ ኤንታ ግዶን ዳና መላ ኤንቲ ታና ጎይንያ በሲ ጊግሶ።”

\VS{9}ዱንካንያነ እያ ግዶን ደእያ ሚሸታ ኡባ ታ ነና በሲያ ማራን ኦꬃ።


\par }{\SH ጫቆ ታቦተ
\par }
{\R (ከሳ 37:1-9)

\par }{\PP \VS{10}“ሶቃላ ምꬃፈ፥ አዱሳተꬃይ ናምኡ ዋꬋነ ታካꬎ፥ ጎምፓይ እስ ዋꬋነ ታካꬎ፥ ጌሳይ እስ ዋꬋነ ታካꬎ ግድያ ሳፅነ ኦꬅተ።

\VS{11}ጋꬃነ ካርያ ዋላህ ባይና ዎርቃን ካማ፤ እያ ዩሹዋካ ዎርቃን ላንፃ።

\VS{12}ሄ ታቦትያስ ኦይዱ ዎርቃ ሳጋዮታ ኦꬃዳ፤ ኦይዱ ገዳታ ቦላ እስ ባጋራ ናምኡ ሳጋዮታ፥ ቃስ ሀንኮ ባጋራ ናምኡ ሳጋዮታ አꬃዳ ጋሰꬃ።

\VS{13}ታቦትያ ቶክያ ካሶ ምꬃታ ሶቃላ ምꬃፈ ከሳዳ ዎርቃን ላንፃ።

\VS{14}ታቦትያ ቶካናዉ እያ ምየን ደእያ ሳጋዮታን ካሶ ምꬃታ አꬃ።

\VS{15}ቶክያ ካሶ ምꬃት ታቦትያ ሳጋዮታ ግዶን ደኦ፤ ኤንቲ ያፐ ከዮፖ።

\VS{16}ታቦትያ ግዶን ታኒ ነዉ እምያ፥ ታሙ ኪታት ፃፈትዳ ናምኡ ሎቸ ሹቻታ ዎꬃ።


\par }{\PP \VS{17}“ዋላህ ባይና ዎርቃፈ አዱሳተꬃይ ናምኡ ዋꬋነ ታካꬎ፥ ጎምፓይ እስ ዋꬋነ ታካꬎ ግድያ ናጋራ አቶተꬃ ካማ ኦꬃ።

\VS{18}ቀፈራ ደእያ ናምኡ ክሩበታ ዎርቃፈ ቆፃዳ ኦꬃ።

\VS{19}እስ ክሩብያ እስ ባጋ ጋፃን፥ ናምአንꬆ ክሩብያ ሀንኮ ባጋ ጋፃን ዎꬃዳ ናምኣ ታቦትያ ጉጵያራ ኦይꬃዳ ኦꬃ።

\VS{20}ክሩበት ዎልኮ ስም ኡትድ፥ ባንታ ቀፍያ ደንꬅድ፥ አቶተꬃ ካማ ካሞ።

\VS{21}ታኒ ነዉ እምያ ሎቸ ሹቻ ቦላ ፃፈትዳ ታሙ ኪታታ ታቦትያ ግዶን ዎꬃ። ያታዳ፥ ጉጵያ ታቦትያ ቦላ ዎꬃ።

\VS{22}ታቦትያ ጉጵያ ቦላ ደእያ ናምኡ ክሩበታፐ ግዶን ግዳዳ ታኒ ኔራ ጋሄታና። እስራኤለ አሳስ እምያ ኪታ ኡባ ታኒ ያን ነዉ እማና።”


\par }{\SH ኡይꬃ ፃርጴዛ
\par }
{\PP \VS{23}“ሶቃላ ምꬃፈ አዱሳተꬃይ ናምኡ ዋꬋ፥ ጎምፓይ እስ ዋꬋ፥ ጌሳይ እስ ዋꬋነ ታካꬎ ግድያ እስ ፃርጴዛ ኦꬃ።

\VS{24}ያታዳ፥ ዋላህ ባይና ዎርቃን ላንፃ፤ እያ ዩሹዋካ ዎርቃን ላንፃ።

\VS{25}ሄሳዳካ፥ ጎምፓይ ታካꬎ ግድያ ጎሳ እያ ቦላ ዩሻ አꬃ። ያታዳ፥ እያ ዩሹዋ ዎርቃን ላንፃ።

\VS{26}ሄ ፃርጴዛስ ኦይዱ ዎርቃ ሳጋዮታ ኦꬃዳ፥ ፃርጴዛ ኦይዱ ቶሆታራ ኦይꬃ።

\VS{27}ፃርጴዛ ቶካናዉ ካሶ ምꬃታ አꬅያ ሳጋዮት ፃርጴዛ ጎሳ ማታን ሺቅድ ደኦ።

\VS{28}ሄ ቶክያ ካሶታ ሶቃላ ምꬃፈ ከሳዳ፥ ዎርቃን ላንፃ።

\VS{29}ሄሳዳካ፥ ሻተታነ ጭልፓታ፥ ዎይነ ያርሹዋ ዱቅያ ሚሸታነ ፁአታ ዋላህ ባይና ዎርቃፈ ኦꬃ።

\VS{30}ፃርጴዛይ ታቦትያስ ስንꬃ ባጋራ ኡቶ። ታ ስንꬃን ኡትያ ጌሻ ኡይꬃይ ኡባ ዎደ ፃርጴዛ ቦላፈ ꬋዮፖ።”


\par }{\SH ፆምፐ ዎꬅያ ኮጫ
\par }
{\R (ከሳ 37:17-24)

\par }{\PP \VS{31}“ፆምፐ ዎꬅያ ኮጫ ዋላህ ባይና ዎርቃፈ ኦꬃ። ሄ ኮጫይ ኤቅያ ቶሁዋነ ቶማ ዎርቃፈ ቆፃዳ ኦꬃ። አሌቆስ ኦሰትያ ዋላፃት፥ ጋምቡꬃትነ ጪሻት ኡባይ እስኖ ግድድ ኦሰታናዉ በሴስ።
 
\VS{32}ናምኡ ባጋራ፥ ሄꬑ ሄꬑ ታሸታ እያዉ ከሳ።

\VS{33}ኡሱፑን ታሸታስ ፄራን ፄራን ሄꬑ ሄꬑ አሌቆ ጋምቡꬃትነ ጪሻት ደእያ ላውዘ ምꬃ ጪሸ ዳንያባይ ደኦ።

\VS{34}ፆምፕያ ዎꬅያ ኮጫ ግዶን ደእያ ቶማ ፄራን ኦይዱ አሌቆ ጋምቡꬃትነ ጪሻት ደእያ ላዉዘ ምꬃ ጪሸ ዳንያባይ ደኦ።

\VS{35}ታሸታፐ ጋርሳን፥ ናምኡ ታሸት ጋሄትያ በሳን እስ እስ ጋምቡꬅ ደኦ።

\VS{36}ጋምቡꬃይ፥ ታሸይነ ፆምፕያ ዎꬅያ ኮጫይ እስኖ ግድድ፥ ዋላህ ባይና ዎርቃፈ ቆፀትድ ኦሰቶ።


\par }{\PP \VS{37}“ፆምፐ ዎꬅያ ኮጫ ቦላ ላፑን ፆምፐታ ጊግሳዳ፥ ኤንቲ ስን ፖአና መላ ꬎቁ ኦꬃዳ ዎꬃ።

\VS{38}ፆምፕያ ናጋናዉ ማድያ ቃጰታነ ኤንታ ዎꬅያባታ ዋላህ ባይና ዎርቃፈ ኦꬃ።

\VS{39}ፆምፐ ዎꬅያ ኮጫይነ እያ ሚሸት ኡባይ ሀስታማነ እቻሹ ክሎ ግራመ ግድያ ዋላህ ባይና ዎርቃፈ ኦሰቶ።

\VS{40}ታኒ ነና ዙማ ቦላ በስዳ ሌምሱዋ ካላዳ፥ አኬካዳ ኦꬃ።”




\par }\Chap{26}{\SH ጌሻ ዱንካነ
\par }
{\R (ከሳ 36:8-38)

\par }{\PP \VerseOne{1}“ዱንካንያ ጋꬃ ባጋስ አልኦ ሊኖፐ ኦሰትዳ፥ ታሙ ገሸ ጊግሳ። ኤንታ ካሎሰ፥ ኦቻ ቴራ ዳነይሳንነ ዞኦ ቃጭናን ዳዳዳ ክሩበታ ምስልያራ አሌቅሳ።

\VS{2}ገሸት ኡባይ እስ ልከ ግዶ፤ አዱሳተꬃይ ላታማነ ኦይዳ፥ ጎምፓይ ቃስ ኦይዱ ዋꬋ ግዶ።

\VS{3}እቻሹ ገሸታ እስፈ ጋꬃዳ ስካ፤ ሀንኮ አትዳ እቻሻታ ሄሳዳ ኦꬃ።

\VS{4}እስፈ ጋሄትድ ስከትዳ ናምኡ ገሸታስ እሱዋ እሱዋ ጋፃን ካሎሰ አፍላፐ ኦሰትዳ ሳጋዮታ ኦꬃ።

\VS{5}እስፈ ስከትዳ ኮይሮ ማጋራጁዋ ቦላ ኮይሮ ማራን ካሎሰ አፍላፐ ኦሰትዳ እሻታሙ ሳጋዮታ ኦꬃ፤ ሄሳዳካ ናምአንꬆ ማጋራጁዋ ቦላ ዉርሰꬃ ጋፃን እሻታሙ ሳጋዮታ ኦꬃ።

\VS{6}ጌሻ ዱንካነይ እስኖ ግዳና መላ ናምኡን ሻከት ስከትዳ ገሸታ ዎል ጋꬅድ ኦይሰꬃናዉ፥ እሻታሙ ዎርቃፈ ኦሰትዳ ኦይክያባታ ኦꬃ።


\par }{\PP \VS{7}“ጌሻ ዱንካንያ ቦላራ ካማና መላ ታማነ እስ ገሸታ ዴሻ እክሰፐ ኦꬃ።

\VS{8}ታማነ እስ ገሸት እስ ግና ግዶ፤ እስ እስ ማጋራጁዋ አዱሳተꬃይ ሀስታሙ ዋꬋ፥ ጎምፓይ ኦይዱ ዋꬋ ግዶ።

\VS{9}እቻሹ ገሸታ እስ ባጋራ፥ ኡሱፑን ገሸታ ሀንኮ ባጋራ ጋꬃዳ ስካ። ኡሱፑንꬆ ማጋራጆይ ዳኮየትድ፥ ዱንካንያስ ስንꬃ ባጋራ ዳቡለቶ።

\VS{10}ዎል ጋꬅ ስክዳ ገሸታፐ እስ ማጋራጁዋስ ማጫራ ቦላ እሻታሙ ሳጋዮታ ኦꬃ፤ ቃስ ሀንኮ ማጋራጁዋስ ማጫራ ቦላ እሻታሙ ሳጋዮታ ኦꬃ።

\VS{11}ናምኡን ሻከት ስከትዳ ገሸት እስ ካማ ግዳና መላ እሻታሙ ናሰ ብራታፐ ኦሰትዳ ኦይክያባታ ኦꬃ።

\VS{12}ሄ ዱንካንያ ገሸታፐ ፓላህዳ ባጋ ኤካዳ ጌሻ ዱንካንያስ ጉየ ባጋራ ካቃ።

\VS{13}ዱንካንያ ገሸታፐ አዱሳተꬃ ባጋራ ፓላህዳ ጎምፓይ እስ እስ ዋꬋ ግድዳ ገሸታ ጌሻ ዱንካንያስ ናምኡ ባጋራ ካቃ።


\par }{\PP \VS{14}“ዱንካንያስ ቦላ ባጋራ ዳቡልድ ካማናዉ ዞኦ ቃላመን ትየትዳ ማራዘ እተነ ሎኦ ዶአ እተ ኦꬃ።

\VS{15}ጌሻ ዱንካንያ ቱቀታ ሶቃላ ምꬃፈ ኦꬃ።

\VS{16}እስ እስ ቱቅያ አዱሳተꬃይ ታሙ ዋꬋ፥ ጎምፓይ እስ ዋꬋነ ባጋ ግዶ።

\VS{17}ናምኡ ቱቀት እስፈ ኦይከታና መላ እስ እስ ቱቅያስ ኦይሰꬅያባይ ደኦ። ጌሻ ዱንካንያ ቱቀታ ኡባ ሄሳዳ ኦꬃ።

\VS{18}ጌሻ ዱንካንያ ዉሎሀ ባጋራ ላታሙ ቱቀታ ኦꬃ።

\VS{19}ኤንታና ኤሳናዉ ኤንታ ጋርሳን ብራ ብራታፐ ኦሰትዳ ኦይታሙ ሉሆይ ደእያ ቶሆታ ኦꬃ። እስ እስ ቱቅያስ ናምኡ ናምኡ ቶሆ ከሳ።

\VS{20}ጌሻ ዱንካንያ ፑደሀ ባጋራ ላታሙ ቱቀታ ኦꬃ።

\VS{21}ኤንታና ኤሳናዉ ኤንታ ጋርሳን ብራ ብራታፐ ኦሰትዳ ኦይታሙ ሉሆይ ደእያ ቶሆታ ኦꬃ። እስ እስ ቱቅያስ ናምኡ ናምኡ ቶሆ ከሳ።

\VS{22}ጌሻ ዱንካንያስ ጉየራ ዉሎሀ ባጋራ ኡሱፑን ቱቀታ ኦꬃ።

\VS{23}ጉየ ባጋራ ደእያ ማዛነታስ ናምኡ ቱቀታ ኦꬃ።

\VS{24}ሄ ማዛንያን ደእያ ቱቀት ቶሆፐ ሁጰ ጋካናዉ ኦይከቶ። ናምኡ ማዛነታ መꬍያ ናምኡ ቱቀታ ሄሳꬆ ኦሰታናዉ በሴስ።

\VS{25}ሄሳዳካ ናምኡ ናምኡ ቶሆይ ደእያ ሆስፑን ቱቀታ ኦꬃዳ፥ ኤንታዉ ብራ ብራታፐ ኦሰትዳ ታማነ ኡሱፑን ሉሆይ ደእያ ቶሆታ ኦꬃ።


\par }{\PP \VS{26}“ቱኡቀታ ሳꬅድ ኦይꬅያ ሶቃላ ምꬃፈ ኦሰትዳ ታማነ እቻሹ ልዮታ ከሳ። ኤንታፈ እቻሻታ ጌሻ ዱንካንያስ እስ ባጋ ምየን ደእያ ቱቀታስ፥

\VS{27}ቃስ እቻሻታ ሀንኮ ባጋ ምየን ደእያ ቱቀታስ፥ ሄሳዳካ አትዳ እቻሻታ ዉሎሀ ባጋን ደእያ ቱቀታስ ኦꬃ።

\VS{28}ሀ ጋፃ ቱቅያፐነ ያ ጋፃ ቱቅያፐ ይያ ልዮት ግዶ ቱቅያራ ኦይከቶ።

\VS{29}ቱኡቀታ ዎርቃን ላንፃ፤ ልዮታ ኦይካናዉ ማድያ ሳጋዮታ ዎርቃፈ ኦꬃ፤ ቃስ ልዮታ ዎርቃን ላንፃ።

\VS{30}ጌሻ ዱንካንያ ዙማ ቦላ ታ ነና በስዳይሳዳ ኦꬃ።


\par }{\PP \VS{31}“አልኦ ሊኖፐ እስ ማጋራጆ ኦꬃዳ፥ እያ ካሎሰ፥ ኦቻ ቴራ ዳነይሳንነ ዞኦ ቃጭናን ዳዳዳ ክሩበታ ምስለን አሌቅሳ።

\VS{32}እያ ሶቃላ ምꬃፈ ኦꬃዳ፥ ዎርቃን ሜሸትዳ ኮጫታንነ ብራ ብራታፐ ኦሰትዳ ኦይዱ ቶሆይ ደእያ ቱሳታ ቦላ ካቃ።

\VS{33}ሄ ማጋራጁዋ ጌሻ ዱንካንያስ ካራን ደእያ ቃጰታፐ ጋርሳን ካቃ። ያታዳ ህገይ ፃፈትዳ ናምኡ ሎቸ ሹቻታ ኦይክዳ ጫቆ ታቦትያ ማጋራጁዋስ ጉየ ባጋን ዎꬃ። ሄ ገሸይ፥ ጌሻ በሳነ ኡባፈ ጌሻ በሳፈ ሻኬስ።

\VS{34}ናጋራ አቶተꬃ ካማን ጫቆ ታቦትያ ካማ።

\VS{35}ፃርጴዛ፥ ኡባፈ ጌሻ በሳፈ ካረራ፥ ጌሻ ዱንካንያፐ ፑደሀ ባጋን ዎꬃ፤ ፆምፐ ዎꬅያ ኮጫ ዱገሀ ባጋራ ዎꬃ።


\par }{\PP \VS{36}“ዱንካንያ ፐንገ ማጋራጁዋ፥ አልኦ ሊኖፐ ጊግሳዳ፥ ካሎሰ፥ ኦቻ ቴራ ዳነይሳንነ ዞኦ ቃጭናን ዳዳዳ አሌቅሳ።

\VS{37}ማጋራጁዋስ እቻሹ ቱሳታ ሶቃላ ምꬃፈ ኦꬃዳ ዎርቃን ላንፃ፤ ኮጫትካ ዎርቃፈ ኦሰትዳይሳታ ግዶ። ቱሳታስ ናሰ ብራታፐ እቻሹ ቶሆታ ጊግሳ።”




\par }\Chap{27}{\SH ያርሾ በሲ
\par }
{\PP \VerseOne{1}“ሶቃላ ምꬃፈ ያርሾ በሲ ኦꬃ። አዱሳተꬃይነ ጎምፓይ ኦይዱ ዋꬋነ ታካꬎ፥ ጌሳይ ሄꬑ ዋꬋ ግድዳ ኦይዱ ማዛነራ ደእያ ያርሾ በሲ ኦꬃ።

\VS{2}ኦይዱ ማዛነታ ቦላ ካጨ ዳንያባ ከሳ፤ ካጨት ያርሾ በሳራ እስኖ ግድድ ኦሰቶ። ያታዳ፥ ያርሾ በሳ ኡባ ናሰ ብራታን ላፃ።

\VS{3}እያዉ ጎኤትያ ሚሸታ፤ ብዶ ከስያ ከረታ፥ አካፋታ፥ ባልደታ፥ አሾ ቃጰታነ ጮጨታ ኡባ ናሰ ብራታፐ ኦꬃ።

\VS{4}ያታዳ፥ ናሰ ብራታፐ ዛርዛረ ዳንያባ ኦꬃዳ፥ እያዉ ኦይዱ ማዛነታ ቦላ ኦይዱ ሳጋዮታ ጊግሳ።

\VS{5}ሄ ዛርዛርያ ያርሾ በሳ ጎሳፈ ጋርሳን ያርሾ በሳስ ባጋ ዛዋ ጋꬃዳ ዎꬃ።

\VS{6}ሶቃላ ምꬃፈ ያርሾ በሳ ቶክያ ካሶ ምꬃታ ከሳዳ፥ ናሰ ብራታን ላንፃ።

\VS{7}ያርሾ በሳ ቶክያ ዎደ ማዳና መላ ሄ ካሶ ምꬃታ ናምኡ ምየራ ደእያ ሳጋዮታን አꬃ።

\VS{8}ታኒ ነና ዙማ ቦላ በስዳይሳዳ ያርሾ በሲ ፃዉላፐ ኦꬃዳ፥ ግዱዋ ካይስ ኦꬃ።”


\par }{\SH ጌሻ ዱንካነ ዳባባ
\par }
{\PP \VS{9}“ጌሻ ዱንካንያ ዳባባ ገቻናዉ አልኦ ሊኖፐ ማጋራጆ ጊግሳ። ገሸታስ አዱሳተꬃይ ዱገሀ ባጋራ ፄቱ ዋꬋ ግዶ።

\VS{10}እያዉ ካተ ግዳና መላ ናሰ ብራታፐ ኦሰትዳ ላታሙ ቱሳታነ ላታሙ ቶሆታ ኦꬃ። ኤንታ ቦላ ብራ ብራታፐ ኦሰትዳ ፃምአታነ ካጨታ ኦꬃ።

\VS{11}ዳባባስ ፑደሀ ባጋራካ ሄሳዳ ኦꬃ።


\par }{\PP \VS{12}“ዳባባስ ዉሎሀ ባጋ አዱሳተꬃይ እሻታሙ ዋꬋ ግድዳ ገሸት ኦሰትድ፥ ኤንታዉ ታሙ ቶሆይ ደእያ ቱሳት ደኦ።

\VS{13}ገልያ ዉላይ ደእያ፥ ዶሎሀ ባጋ ዳባባ ጎምፓይ እሻታሙ ዋꬋ ግዶ።

\VS{14}ዳባባ ፐንግያፈ እስ ባጋራ አዱሳተꬃይ ታማነ እቻሹ ዋꬋ ግድያ ገሸት ደኦ፤ ኤንታዉ ሄꬑ ቶሆይ ደእያ ሄꬑ ቱሳት ደኦ።

\VS{15}ሀንኮ ባጋራ ደእያ ገሸትካ ሄሳዳ ኦሰቶ።


\par }{\PP \VS{16}“ዳባባ ገልያ ዉላስ አዱሳተꬃይ ላታሙ ዋꬋ ግድያ፥ አልኦ ሊኖፐ ማጋራጆ ጊግሳዳ፥ ካሎሰ፥ ኦቻ ቴራ ዳነይሳንነ ዞኦ ቃጭናን ዳዳዳ አሌቅሳ። ኤንቲ እያን ዘምፓና መላ ኦይዱ ቶሆራ ደእያ ኦይዱ ቱሳታ ጊግሳ።

\VS{17}ዳባባ ዩሹዋን ደእያ ቱሳት ኡባይ ብራ ብራታፐ ኦሰትዳ ፃምአታን ኦይከቶ፤ ኤንታ ካጨት ብራ ብራታፐ፥ ኤንታ ቶሆት ናሰ ብራታፐ ኦሰቶ።

\VS{18}ዳባባ አዱሳተꬃይ ፄቱ ዋꬋ፥ ጎምፓይ ኦይታሙ ዋꬋ፥ ጌሳይ እቻሹ ዋꬋ ግዶ። ማጋራጆት አልኦ ሊኖፐ፥ ኤንታ ቶሆትካ ናሰ ብራታፐ ኦሰቶ።


\par }{\PP \VS{19}“ጌሻ ዱንካንያን ጎኤትያ ሚሸ ኡባይ፥ ዱንካንያነ ዳባባ ꬍሸት ኡባይ ናሰ ብራታፐ ኦሰቶ።


\par }{\SH ፆምፐ ዛይተ
\par }
{\PP \VS{20}“ፆምፐይ ቃማ ፖእሸ አቃና መላ ጉምእ ፅልስዳ ሻማሆ ዛይተ ነዉ ኤሀና መላ እስራኤለ አሳ ኪታ።

\VS{21}አሮንነ እያ ናይት፥ ፖኦይ፥ ጎዳ ስንꬃን ኦማርሳፈ ዎንታ ጋካናዉ ፖአና መላ ጌሻ ዱንካንያ ግዶን፥ ማርካ ታቦትያ ስንꬃን ደእያ ማጋራጁዋፈ ካረ ባጋራ ኤꬆ። ሄስ እስራኤለ አሳስ መርና ዎጋ ግድድ ደኦ።




\par }\Chap{28}{\SH ካህነታ ማኦ
\par }
{\PP \VerseOne{1}“ነ እሻ አሮናነ እያ ናይታ ናዳባ፥ አብዮዳ፥ አላዛራነ እታማራ ኔኮ ፄጋ። ኤንቲ ካህነ ግድድ ታዉ ሀጋዛና መላ እስራኤለ አሳ ግዶፈ ኤንታ ዱማያ።

\VS{2}እያዉ ቦንቾነ ቴማ እማና መላ ነ እሻ አሮናስ ቦንቾ ማኦታ ጊግሳ።

\VS{3}አሮን ካህነተꬃን ዱማትድ ታዉ ሀጋዛናዳ፥ ታኒ ሂላተꬅ እምዳ ኦሳንቾታ ኡባ ፄጋዳ፥ አሮናስ ማኦታ ጊግሳና መላ ኦዳ።

\VS{4}ኤንቲ ጊግሳና ማኦትካ ሀይሳታ፤ ትራን ማኤትያ ማኦ፥ ኤፉደ፥ አዱሳ ቃምሰ፥ አሌቀትድ ዳደትዳ ሻምዘ፥ ቃጨነ ዳንጮ። ነ እሻይ አሮንነ እያ ናይት ካህነ ግድድ ታዉ ሀጋዝሸ ማአና መላ ጌሻ ማኦታ ኤንታዉ ጊግሶ።

\VS{5}ኩሸ ሂላንቾት ሄ ማኦታ ዎርቃ ጫቻፈ፥ ካሎሰፐ፥ ኦቻ ቴራ ዳነይሳፈ ዞኦ ቃጭናፐነ አልኦ ሊኖፐ ጊግሶ።


\par }{\SH ኤፉደ
\par }
{\R (ከሳ 39:2-7)

\par }{\PP \VS{6}“ኤፉደ ጌተትያ ማኡዋ ዎርቃ ጫቻ ቃጭናፐ፥ ካሎሰፐ፥ ኦቻ ቴራ ዳነይሳፈ፥ ዞኦ ቃጭናፐነ አልኦ ሊኖፐ ኩሸ ሂላንቾት አሌቅስድ ጊግሶ።

\VS{7}ናምኡ ሀሽያራ ዎꬍድ፥ ናምኡ ባጋ ዎል ጋꬅድ ቃቻናዉ ማድያ ቃንጎት ደኦ።

\VS{8}ኤፉደይ ኦሰትዳባፐ ሂላን ኦሰትዳ ዳንጮይ ኤፉድያራ ዎላ ኦሰትዳባ ግድድ እስፈ ኦይከቶ።

\VS{9}ማርግደ ጌተትያ ናምኡ ሹቻታ ኤካዳ፥ ታማነ ናምኡ ያይቆባ ናይታ ሱንꬃ ኤንታ ቦላ ዎጫዳ ፃፋ።

\VS{10}ኤንታ የለታ ማራዳ እስ ሹቻ ቦላ ኡሱፑን ሱንꬃታ፥ ሀንኮ ሹቻ ቦላ አትዳ ኡሱፑን ሱንꬃታ ዎጫዳ ፃፋ።

\VS{11}ሀ ናምኡ ሹቻታ ቦላ ታማነ ናምኡ ያይቆባ ናይታ ሱንꬃ ዎጫድ ፃፋናዉ ሂላንቾ ደማ፤ ሄ ፃፈትዳ ሹቻታ ኤፉድያ ቦላ ኦይꬃናዉ እያ ዩሹዋ ዎርቃን ላንፃ።

\VS{12}ያታዳ ታማነ ናምኡ እስራኤለ ሼሻ ቆፍስያባ ግዳና መላ ሀ ናምኡ ሹቻታ ኤፉድያራ ኦይꬃዳ ሀሽያራ አꬍያ ቃንጉዋ ቦላ ዎꬃ። ታኒ፥ ጎዳይ፥ ታ አሳ ኡባ ዎደ ሀሳያና መላ አሮን ኤንታ ሱንꬃ ባ ሀሽያን ቶኮ።

\VS{13}ሄ ሹቻታ ኦይከይሳ ዎርቃፈ ኦꬃ።

\VS{14}ቃስ ዋላህ ባይና ዎርቃፈ ዎዶሮዳ ዶቀትዳ ናምኡ ሳንꬃላታ ሀሽያራ አꬍያ ቃንጉዋራ ኦይከታና መላ ኦꬃ።


\par }{\SH ትራን ማኤትያ ማኦ
\par }
{\PP \VS{15}“ጎዳ ሸንያ ኦይችድ ኤራናዉ፥ ትራን ማኤትያ ማኡዋ ኩሸ ሂላንቾን ኦስሳ። ሄ ትራን ማኤትያ ማኡዋ ዎርቃ ጫቻ ቃጭናፐ፥ ካሎሰፐ፥ ኦቻ ቴራ ዳነይሳፈ፥ ዞኦ ቃጭናፐነ አልኦ ሊኖፐ ኤፉድያዳ አሌቅስድ ጊግሶ። ካሎሰፐ ኦሰትዳባፐ ኦꬃዳ አሌቅሳ።

\VS{16}እያዉ ጌሳይነ ጎምፓይ እስ እስ ታካꬎ ግድድ ኦይዱ ማዛነይ ደኦ።

\VS{17}እያዉ ኦይዱ ማራን አልኦ ሹቻታ ዎꬃ። ኮይሮ ማራን ሳርድዮነ፥ ቶጳዘነ ጶልያ አልኦ ሹቻታ ዎꬃ።

\VS{18}ናምአንꬆ ማራን ባሉረ፥ ሳንፐረነ አልማዘ ጌተትያ አልኦ ሹቻታ ዎꬃ። 
\VS{19}ሄꬓንꬆ ማራን ያክንተ፥ ከልቀዶነነ አመተስፅኖሳ ጌተትያ አልኦ ሹቻታ ዎꬃ።

\VS{20}ኦይዳንꬆ ማራን ብረለ፥ ማርግደ፥ ያስጵደ ጌተትያ አልኦ ሹቻታ ዎꬃ። ሀይሳቲ ኡባይ ዎርቃ ካቁዋ ቦላ ዎሰቶ።

\VS{21}እስራኤለ ናይታስ ቆፍሶ ግዳና መላ ሀ ታማነ ናምኡ አልኦ ሹቻታ፥ እስ እስ ያይቆባ ናይታ ሱንꬃይ፥ እስ እስ ሹቻ ቦላ ዎጨትድ ፃፈቶ።


\par }{\PP \VS{22}“ትራን ማኤትያ ማኡዋስ ዋላህ ባይና ዎርቃፈ ዎዶሮዳ ዶቃዳ ሳንꬃላታ ኦꬃ።

\VS{23}ናምኡ ዎርቃ ምግዶታ ኦꬃዳ፥ ትራን ማኤትያ ማኡዋስ ቆሞ ጋፃ ማዛንያን ጋꬃዳ ኦይꬃ።

\VS{24}ሄ ናምኡ ዎርቃ ሳንꬃላታታ ምግዶታራ ጋꬃዳ ኦይꬃ።

\VS{25}ሀንኮ ባጋን ደእያ ናምኡ ሳንꬃላታ ጋፃ ናምኡ ቃንጎታራ ጋሰꬃ። ሄሳዳ ኦꬃዳ ስንꬃ ባጋራ፥ ሀሽያራ ዎꬍያ ኤፉድያ ቃንጉዋራ ጋሰꬃ።

\VS{26}ቃስ ናምኡ ዎርቃ ሳጋዮታ ኦꬃዳ፥ ኤፉድያፐ ጋꬃ ባጋራ ካልድ ደእያ ትራን ማኤትያ ማኡዋስ ናምኡ ማዛነታ ፄራን አꬃ።

\VS{27}ሄሳዳካ፥ ዎርቃፈ ሀራ ናምኡ ምግዶታ ኦꬃዳ፥ ኤፉድያስ ስንꬃ ባጋ ሀሽያራ ዎꬍያ ቃንጉዋስ ጋርሳ ባጋራ ጋሰꬃ። ኤፉድያ ስኩዋ ማታን ዳንጩዋፈ ቆሞ ባጋራ ኤንታ ጋሰꬃናዉ በሴስ።

\VS{28}ትራን ማኤትያ ማኡዋን ደእያ ምግዶታ ኤፉድያን ደእያ ምግዶታራ ጋꬃዳ ካሎሰ ቃጭናን ቃቻ። ሄሳዳ ኦꬅኮ፥ ትራን ማኤትያ ማኦይ ፄሳፈ ቆሞን ደእያ ግሾ፥ ቃሾይ ዶልኤና።


\par }{\PP \VS{29}“አሮን ጌሻ በሳ ገልያ ዎደ እስራኤለ ማይዛታ ሱንꬃ ኦይክዳ፥ ትራን ማኤትያ ማኡዋ ማኦ። ያንያ ግሾ፥ ታኒ፥ ጎዳይ ኡባ ዎደ ታ አሳ ቆፓና።

\VS{30}ቃስ ሳማ የግያ ናምኡ ጌሻ ሹቻታ ትራን ማኤትያ ማኡዋን የጋ።
\XREF{}{{\XO 28:30 }{\XT{ታይቦ 27:21፤ ዛረ 33:8፤ እዝ 2:63፤ ናህ 7:65.}}} አሮን ጌሻ ዱንካንያ ገልያ ዎደ ባ ትራን ኤንታ ቶክድ ገሎ። ታ ሸንያ እስራኤለ አሳ ኤርሳናዉ ታ ስን ገልያ ዎደ ኡባን ትራ ኪስያፐ ꬋይሶፎ።


\par }{\SH ሀራ ካህነ ማኦታ
\par }
{\PP \VS{31}“ኤፉድያፐ ቦላራ ማእያ አዱሳ ማኡዋ ኩመꬅ ካሎሰ አፍላፐ ጊግሳ።

\VS{32}ሄ አዱሰ ማኡዋስ ሁጰ አꬅያ ሉሆ መꬋ። ሄ ሉሆይ ፔቶና መላ ጉየ ቃላምአዳ ዩሻ አꬃዳ ስካ።

\VS{33}አዱሳ ማኡዋስ ዱገ ባጋ ማጫራ ዩሹዋን ካሎሰ፥ ኦቻ ቴራ ዳነይሳንነ ዞኦ ቃጭናፐ፥ ኦሮማነ ቴራ ምስለ መꬋ። ያታዳ ኤንታ ግዶን አꬃ አꬃ ዎርቃፈ ኦሰትዳ ዳላታ ኦꬃ።

\VS{34}ዎርቃ ዳላትነ ኦሮማነ ቴራ ምስለት ሄ አዱሰ ማኡዋስ ዱገ ባጋ ማጫራ ዩሹዋን አꬎ።

\VS{35}አሮን ካህነተꬃን ኦꬅያ ዎደ ሀ አዱሳ ማኡዋ ማኦ። ጎዳ ስን፥ ጌሻ በሳ ገልያ ዎደነ ከይያ ዎደ፥ ዳላይ ጊራና፤ እካ ሀይቀና።

\VS{36}ዋላህ ባይና ዎርቃፈ እስ አሌቆ ኦꬃዳ፥ እያ ቦላ ‘ጎዳስ ዱማትስ’ ያጋዳ ዎጫዳ ፃፋ።

\VS{37}ያታዳ ሁጵያ ቃጭያ ቦላ ካሎሰ ቃጭናራ ቃቻ።

\VS{38}አሮን እያ ባ ሶምኡዋን ዎꬆ። ሄሳን እስራኤለ አሳይ ጎዳስ እሞታ እምሸ ባልዳባይ ደእኮ፥ ሄ ባላ አሮን ቶኬስ። አሳይ ኤህያባ ጎዳይ ኤካና መላ እ ሄሳ ኡባ ዎደ ባ ሶምኡዋን ዎꬃናዉ ኮሼስ።


\par }{\PP \VS{39}“አሮና ሻምዝያነ ቃጭያ አልኦ ሊኖፐ ዳዳ። ቃስ ዳንጩዋካ አልኦ ሊኖፐ ዳዳዳ አሌቅሳ።

\VS{40}አሮና ናይታስ ቦንቾነ ፑላ እማና መላ ሻምዘታ፥ ዳንጮታነ ሁጰን ዎꬅያ ቆበታ ጊግሳ።

\VS{41}ኔኒ ሀ ማኦታ ነ እሻ አሮናነ እያ ናይታ ማይዛ። ኤንቲ ካህነተꬃን ታዉ ሀጋዛና መላ ኤንታ ሻማሆ ዛይተን ትያዳ ታዉ ዱማያ።

\VS{42}ኤንታ ካሎይ ካመታና መላ ጋርሳን ማእያ ማኡዋ ፄሳፈ ብድ ዎድረ ጋካናዉ ካምያባ አልኦ ሊኖፐ ጫርቀፈ ሱረ ጊግሳ።

\VS{43}አሮንነ እያ ናይት ጌሻ ዱንካንያ ገልያ ዎደ ዎይኮ ጌሻ በሳን ካህነተꬃን ሀጋዛናዉ ያርሾ በሲ ሺቅያ ዎደ ሀ ማኦታ ማኦ። ሄሳዳ ሀንኮ፥ ኤንቲ ባንታ ቦላ ሀይቆ ኤሆኮና። ሄስ አሮናስነ እያ ሼሻታስ መርና ዎጋ ግዶ።




\par }\Chap{29}{\SH ካህነታ ሹሞ ዎጋ
\par }
{\R (ሌወ 8:1-36)

\par }{\PP \VerseOne{1}“አሮንነ እያ ናይት ካህነተꬃን ታዉ ሀጋዛና መላ ኔኒ ኤንታ ዱማያናዉ ሀይሳዳ ኦꬃ፤ ቦረይ ባይና ዎፋኖነ ናምኡ ማራዘ ኤካ።

\VS{2}ጌሻ ግስተ ꬊለ ኤካዳ፥ እርሾ የጎና ሻማሆ ዛይተራ ግንዳዳ ኡይꬁ ኡካ። ቃስ ዛይተይ ገሎና ሀራ ኡይꬁ ኡካ፤ ሄሳዳካ፥ ሌኦ ኡይꬁ ኡካዳ ዛይተን ትያ።

\VS{3}ዎፋኑዋነ ናምኡ ማራዘታ ያርሽያ ዎደ ሄ ኡይꬃ ኡባ ጋይታን ዎꬃዳ ታዉ ሺሻ።


\par }{\PP \VS{4}“ያታዳ አሮናነ እያ ናይታ ጌሻ ዱንካንያ ፐንገ ኤሀዳ ሃꬃን ኤንቲ ሜጨታና መላ ኦዳ።

\VS{5}ሄሳፈ ጉየ፥ ካህነተꬃ ማኦታ፥ ሻምዝያ፥ ኤፉድያ፥ ኤፉድያ ቦላራ ማእያ አዱሳ ማኡዋነ ትራን ማኤትያ ማኡዋ አሮና ማይዛ፤ ዳንጩዋካ ዳንጭሳ።

\VS{6}ቃጭያ ቃጭሳ፤ እያ ቦላ፥ ‘ጎዳስ ዱማትስ’ ጌተትድ ፃፈትዳ ዎርቃ አሌቁዋ ዎꬃ።

\VS{7}ትሻ ዛይትያ ኤካዳ እያ ሁጵያን ትጋዳ ትያ።

\VS{8}እያ ናይታ ኤሀዳ ሻምዝያ ማይዛ።

\VS{9}ኤንታ ፄሳ ዳንጭሳ፤ ኤንታ ሁጵያንካ ቆበ ዎꬃ። አሮናነ እያ ናይታ ያታዳ ካህነተꬃን ሹማ። ሄስካ፥ ኤንታዉ መርና ዎጋ ግዶ።


\par }{\PP \VS{10}“ዎፋኑዋ ጌሻ ዱንካንያ ስን ኤሀዳ፥ አሮንነ እያ ናይት እያ ሁጵያን ባንታ ኩሽያ ዎꬃና መላ ኦꬃ።

\VS{11}ዎፋኑዋ ጌሻ ዱንካንያ ፐንግያን ጎዳ ስንꬃን ሹካ።

\VS{12}ዎፋኑዋ ሱꬃፈ ጉꬁ ኤካዳ ነ ብራꬍያን፥ ያርሾ በሳ ቦላ ደእያ ካጨታ ትያ። አትዳይሳ ያርሾ በሳፈ ጋርሳን ጉሳ።

\VS{13}ሄሳፈ ጉየ፥ ኡሎ አሹዋ ካምዳ ሞꬉዋ ኡባ፥ ትርያስ ሎኦ ባጋ፥ ናምኡ ክላሆታነ ኤንታ ካምዳ ሞꬉዋ ኤካዳ፥ ያርሾ በሳ ቦላ ዎꬃዳ ፁጋ።

\VS{14}ሽን ዎፋኑዋ ኡሎ አሹዋ፥ እያ ጋልባነ ማራጭያ ጉታፐ ጋፃ ከሳዳ ፁጋ። ሄስ ካህነታ ናጋራ ቁችያ ያርሾ።


\par }{\PP \VS{15}“ናምኡ ማራዘታፐ እሱዋ ኤካዳ፥ አሮንነ እያ ናይት ባንታ ኩሽያ እያ ሁጰን ዎꬃና መላ ኦꬃ።

\VS{16}ሄ ማራዝያ ሹካዳ፥ ሱꬃ ያርሾ በሳን ኦይዱ ማዛነታን ዉርፃ።

\VS{17}እያ አሹዋ ቃንፀረꬃዳ፥ ኡሎ አሹዋነ ገዳ ሜጫዳ፥ ሁጵያ ሀራ ቆሞ አሾታራ እስፈ ያርሾ በሳን ዎꬃ።

\VS{18}ሄሳፈ ጉየ፥ ኩመꬃ አሹዋ ያርሾ በሳን ፁጋ። ሄስካ ጎዳስ ፁሳ ያርሾ። ሄ ያርሹዋ ሳዎይ ጎዳ ኡፋይሴስ።


\par }{\PP \VS{19}“ቃስ ካህነተꬃ ዎጋስ ኤከትዳ ሀንኮ ማራዝያ ኤካዳ አሮንነ እያ ናይት ባንታ ኩሽያ እያ ሁጰን ዎꬃና መላ ኦዳ።

\VS{20}እያ ሹካዳ፥ ሱꬃፈ ጉꬁ ኤካዳ፥ አሮናስነ እያ ናይታስ ኡሻቻ ሀይꬃታስ ጋፃ፥ ኤንታ ኡሻቻ ኩሽያስነ ቶሁዋስ ዎጋ ብራታ ትያ። አትዳ ሱꬃ ያርሾ በሳ ኦይዱ ማዛነታን ዉርፃ።

\VS{21}ያርሾ በሳን ደእያ ሱꬃፈነ ትይያ ዛይትያፐ ጉꬁ ኤካዳ፥ አሮና ቦላነ እያ ማኡዋ ቦላ፥ ቃስካ እያ ናይታ ቦላነ ኤንታ ማኡዋ ቦላ ዉርፃ። ሄሳን አሮንነ እያ ናይት ባንታ ማኡዋራ ታዉ ዱማትዳይሳታ ግዳና።


\par }{\PP \VS{22}“ሄ ማራዘይ ካህነታ ሹማ ዎጋስ ኤከትያ ግሾ፥ ጎይና ሞꬉዋ፥ ኡሎ አሹዋ ካምዳ ሞꬉዋ፥ ትርያ ካምዳ ሞꬍያ፥ ናምኡ ክላሆታ፥ ኤንታ ካምዳ ሞꬍያነ ኡሻቻ ጉየ ገዳ ቃንፃዳ ሻካ።

\VS{23}ጎዳ ስንꬃን ዎꬅዳ ኡይꬃታፐ፥ ዛይተይ ገልቦና ኡይꬃ፥ ዛይተራ ኡክዳ ኡይꬃነ ሌኦ ኡይꬃፈ እሱዋ ኤካ።

\VS{24}ኔኒ ሀ ካꬃ ኡባ አሮና ኩሽያንነ እያ ናይታ ኩሽያን ዎꬃ። ኤንቲ እያ ዩሾ ያርሾ ኦꬅድ ጎዳስ እምያ ያርሾ ኦꬅድ ጎዳ ስንꬃን ሺሾ።

\VS{25}ሄሳፈ ጉየ፥ ኤንታ ኩሸፐ ኤካዳ ያርሾ በሳ ቦላ ዎꬃ፤ ፁሳ ያርሹዋራ ጋꬃዳ፥ ጎዳ ሳዋና መላ ያርሾ በሳ ቦላ ታማን ፁጋ።

\VS{26}አሮን ካህነ ግድድ ሹመትያ ዎደ ሹክዳ ማራዝያ አንጋሱዋ ኤካዳ፥ ጎዳ ስንꬃን ዩሾ ያርሾ ኦꬃ። ሄስ ህንተና ጋክያ ግሾ ግዳና።


\par }{\PP \VS{27}“ካህነይ ሹመትያ ዎደ፥ አሮናነ እያ ናይታ ካህነተꬃን ሹማናዉ ኤከትዳ አንጋሱዋነ ቶሆ አሹዋ ታዉ ዱማያ። ሄስካ፥ ካህነታ ጋክያ ግሾ ግዶ።

\VS{28}እስራኤለት ኡባይ ካህነ ሹማናዉ ዎይኮ አንጀታናዉ ጎዳስ አንጋሶነ ጉየ ቶሆ ያርሾ እምያ ዎደ አሾይ ታዉ ዱማትዳይሳ ግዶ። ሽን ግሾይ አሮናስነ እያ ናይታስ ጋኮ፤ ሄ ዎጋይ ላመቶፎ።


\par }{\PP \VS{29}“አሮን ሀይቅዳ ዎደ እያ ናይት እያ ካህነተꬃ ማኡዋ ላቶ። ኤንቲ ካህነተꬃን ሹመትዳፐ ጉየ ሄ ማኡዋ ማኦ።

\VS{30}እያ ናይታፐ እያ በሳን ካህነ ግድድ፥ ጌሻ በሳን ሀጋዛናዉ ጌሻ ዱንካንያ ይያ ናእ ሄ ማኡዋ ላፑን ጋላስ ማኦ።


\par }{\PP \VS{31}“አሮንነ እያ ናይት ካህነ ግድድ ሹመትያ ዎደ ሹከትዳ ማራዝያ አሹዋ ኤካዳ፥ ጌሻ በሳን ካꬃ።

\VS{32}አሮንነ እያ ናይት ማራዝያ አሹዋ ጋይታን አትዳ ኡይꬃራ ጌሻ ዱንካንያ ፐንገን ሞ።

\VS{33}ኤንቲ ካህነ ግድድ ሹመትያ ዎደ ናጋራ አቶተꬃስ ያርሸትዳ ሄ አሹዋ ሞና። ሽን ሄ ካꬃይ ጌሽ ግድዳ ግሾ፥ ካህነታ ፃላል ሞ፤ ሀራ አስ ኦንካ ሞፖ።

\VS{34}አሹዋፐነ ካꬃፈ ምሽን አትድ አቅኮ፥ ታማን ፁገቶ፤ ጌሽ ግድዳ ግሾ ሜተቶፎ።


\par }{\PP \VS{35}“አሮንነ እያ ናይት ካህነ ግድድ ሹመትያ ዎደ፥ ታ ነና ኪትዳ ኡባ ኦꬃ፤ ባለይ ላፑን ጋላሳን ፖለቶ።

\VS{36}ናጋራ አቶተꬃስ እስ እስ ጋላሳን እስ ዎፋኖ ሹካዳ ያርሻ። ሄስ ያርሾ በሳ ጌሼስ። ያታዳ ያርሾ በሳ ፖሎ ጌሻናዉ ሻማሆ ዛይተ ትያ።

\VS{37}ሄሳ ላፑን ጋላስ ጋካናዉ ጋላስ ጋላስ ኦꬃ። ያትኮ ያርሾ በሳይ ፖሎ ጌሽ ግዳና። እ ፖሎ ጌሽ ግድዳ ግሾ፥ እያ ቦችያ አስ ዎይኮ ሀራባ ኡባይ ጌያና።


\par }{\SH ጋላሳ ያርሾ
\par }
{\PP \VS{38}“ላይꬃን ላይꬃን ያርሾ በሳን ጋላስ ጋላስ እስ ላይꬅ ግድዳ ናምኡ ማራዘታ ያርሻ።

\VS{39}ማራዘታፐ እሱዋ ዎንታ፥ ቃስ ሀንኩዋ ኦማርስ ያርሻ።

\VS{40}ኮይሮ ማራዝያራ እስ ክሎ ግራመ ግድያ ጌሻ ሎኦ ግስተ ꬊለ፥ እስ ልትሮ ሻማሆ ዛይተራ ግንዳዳ ያርሻ። እስ ልትሮ ዎይነ ኡሻ ያርሾ ኦꬃዳ ጉሳ።

\VS{41}ሀንኮ ማራዝያ ኦማርስ ያርሻሸ ዎንታ ያርሾይሳ መላ ꬊለ፥ ዛይተነ ዎይነ ኡሻ ሺሻ። ሄስ ታዉ ያርሸትያ ካꬃ ያርሾ፤ እያ ሳዎይ ታና ኡፋይሰይሳ ግዳና።


\par }{\PP \VS{42}“ላይꬃን ላይꬃን ሄ ፁሳ ያርሾይ ጌሻ ዱንካንያ ፐንገን፥ ጎዳ ስንꬃን ፓጭ ባይና ያሸታናዉ በሴስ። ሄ በሳን ታኒ ታ ደርያራ ጋሄታና፤ ኔራካ ያን ኦደታና።

\VS{43}ያን ታኒ እስራኤለታራ ጋሄታና፤ ታ ቦንቾይ ሄ በሳ ዱማያና።

\VS{44}ታኒ ጌሻ ዱንካንያነ ያርሾ በሳ ዱማያና፤ ኤንቲ ታዉ ካህነ ግድድ ሀጋዛና መላ አሮናነ እያ ናይታ ዱማያና።

\VS{45}ያታዳ፥ ታኒ እስራኤለታ ግዶን ዳና፤ ኤንታ ፆሳ ግዳና።

\VS{46}ኤንታ ግዶን ዳናዉ ግብፀፈ ኤንታ ከስዳ ጎዳይ፥ ኤንታ ፆሳይ ታና ግደይሳ ኤንቲ ኤራና። ታኒ ጎዳ፥ ኤንታ ፆሳ።




\par }\Chap{30}{\SH እፃነ ያርሽያ በሲ
\par }
{\R (ከሳ 37:25-28)

\par }{\PP \VerseOne{1}“እፃነ ጩይስያ በሳ ሶቃላ ምꬃፈ መꬋ።

\VS{2}እያዉ ኦይዱ ማዛነይ ደኦ። አዱሳተꬃይነ ጎምፓይ እስ እስ ዋꬋ፥ ጌሳይ ናምኡ ዋꬋ ግዶ። ኦይዱ ማዛንያን ደእያ ካጨት እያራ ኦይከትድ ኦሰቶና።

\VS{3}እያዉ ቦላ ባጋ፥ እያ ኦይዱ ማዛነታነ እያ ካጨታ ዋላህ ባይና ዎርቃን ላንፃ። እያ ዩሹዋካ ዎርቃን ላንፃ።

\VS{4}ናምኡ ዎርቃ ሳጋዮታ ኦꬃዳ፥ ፃርጴዛ ቶካናዉ ማድያ ካሶ ምꬃታ አꬃናዉ ጎሳስ ናምኡ ባጋራ ኦይꬃ።

\VS{5}ካሶ ምꬃታ ሶቃላ ምꬃፈ ከሳዳ፥ ኤንታ ዎርቃን ላንፃ።

\VS{6}ሄ እፃነ ያርሾ ፃርጴዛ፥ ጫቆ ታቦትያ ስንꬃን ካቀትዳ ማጋራጁዋፈ ካረ ባጋራ ዎꬃ። ያን ታኒ ኔራ ጋሄታና።


\par }{\PP \VS{7}“አሮን ዎንታ ዎንታ ፆምፐታ ጊግሳናዉ ይያ ዎደ፥ ሳውያ እፃነ ያርሽያ በሳን ጩይሶ።

\VS{8}ሄሳዳ፥ አሮን ኦማርስ ፆምፐታ ፆምፕያ ዎደካ እፃነ ጩይሶ። ሄ እፃንያ ያርሾይ ያና ላይꬃ ኡባን ጎዳ ስንꬃን ጩዮ።

\VS{9}ሀ ያርሾ በሳን ሀራ ድገትዳ እፃነ፥ ካꬃ ያርሾ፥ መሄ ያርሾነ ዎይነ ያርሾ ያርሾፋ።

\VS{10}አሮን፥ ናጋራ አቶተꬃስ ላይꬃፈ እስ ቶሆ ሹከትያ መህያ ሱꬃፈ ኤክድ፥ ሄ ያርሾ በሳ ማዛነታ ቦላ ደእያ ካጨታ ዎꬅድ ጌሾ ዎጋ ፖሎ። ሀ ዎጋይ ስንꬃራ ያና ዎደ ኡባን ላይꬃን ላይꬃን ፖለቶ። ሄ ያርሾ በሳይ ጌሽ ግድያ ግሾ ጎዳስ ዱማትስ” ያግስ።


\par }{\SH ናጋራ አቶተꬃ ሚሸ
\par }
{\PP \VS{11}ሄሳፈ ጉየ፥ ጎዳይ ሙሰኮ ሀይሳዳ ያግስ፤

\VS{12}“ኔኒ እስራኤለ አሳ ታይብያ ዎደ፥ እስ እስ አስ ባ ሸምፑዋ ዎዛናዉ ጎዳስ ሚሸ ቃንፆ። ያትኮ ኔኒ ኤንታ ታይብያ ዎደ ጋዶይ ኤንታ ቦላ ዬና።

\VS{13}ታይቦን ገልያ አስ ኦንካ ሁጰን ሁጰን ጌሻ ዱንካነን ኤረትዳ ምዛነ ግናን ብራ ጭጎ። እስ እስ አስ ሄሳ ታዉ ያርሾ ኦꬅድ እሞ።

\VS{14}ታይቦን ገልያ አስ ኦንካ ላይꬅ ላታማነ እያፐ ቦላ ግድዳ ኡባይ ጎዳስ ሄሳ ኤሆ።

\VS{15}ኤንቲ ባንታ ሸምፑዋ ዎዛናዉ ጎዳስ እሞታ እምያ ዎደ፥ ዱረይካ ማንቆይካ እስ ግና እሞፈ አትሽን፥ ዱረይ ዳርስድ ዎይኮ ማንቆይ ጉꬅድ እሞፎ።

\VS{16}ሄ ሚሽያ እስራኤለ አሳፐ ኤካዳ፥ ጌሻ ዱንካንያ ናጋናዉ ፔሻ። ሄ ሚሸይ ኤንታ ሸምፑዋ ዎዛናዉነ ታ ኤንታ ናጋና መላ ቆፍስያባ ግዳና” ያግስ።


\par }{\SH ሜቻ ከረ
\par }
{\PP \VS{17}ጎዳይ ሙሰኮ ሀይሳዳ ያግስ፤

\VS{18}“ሜቻ ከርያነ እያ ቶሁዋ ናሰ ብራታፐ መꬋ። እያን ሃ ትጋዳ ጌሻ ዱንካንያፐነ ያርሾ በሳፈ ግዶን ዎꬃ።\XREF{}{{\XO 30:18 }{\XT{ከሳ 38:8.}}}

\VS{19}አሮንነ እያ ናይት ባንታ ኩሽያነ ባንታ ቶሁዋ ያን ሜጨቶ።

\VS{20}ኤንቲ ጌሻ ዱንካንያ ገላናፐነ ያርሾ ያርሻናፐ ስን ሄሳ ኦꬃናዉ በሴስ። ሄሳ ኤንቲ ኦꬅኮ ሀይቆፐ አቶሶና።

\VS{21}ኤንቲ ሀይቆና መላ፥ ባንታ ኩሽያነ ባንታ ቶሁዋ ሜጨታናዉ በሴስ። ሄስ አሮናስነ እያ ሼሻታስ፥ ይያ የለተꬃ ኡባስ መርና ዎጋ ግዳና” ያግስ።


\par }{\SH ሹማተꬃ ዛይተ
\par }
{\PP \VS{22}ጎዳይ ሙሰኮ ሀይሳዳ ያግስ፤

\VS{23}“ጌሻ ሳዎታ፥ ሄሳትካ፤ ኡሱፑን ክሎ ግራመ ጉክያ ካርበ፥ ሄꬑ ክሎ ግራመ ሳውያ ቃራፋ፥ ሄꬑ ክሎ ግራመ ሳውያ ማታ፥

\VS{24}ኡሱፑን ክሎ ግራመ ቡርጉደ ኤካ። ሄ ኡባይካ ጌሻ ዱንካነን ኤረትዳ ምዛንያ ግና ግዶ። ሄሳታ ቦላ ኦይዱ ልትሮ ዛይተ ጉጃ።

\VS{25}ሄሳታ ሽቶዳ ዋላካዳ፥ ሳውያ ጌሻ ዛይተ ኦꬃዳ፥

\VS{26}ጌሻ ዱንካንያነ ጫቆ ታቦትያ ትያ።

\VS{27}ፃርጴዛነ እያ ሚሸታ፥ ፆምፐ ዎꬅያ ኮጫነ እያ ሚሸታ፥ እፃነ ጩይስያ ፃርጴዛ፥

\VS{28}ፁሳ ያርሾ በስነ እያን ቦላ ደእያ ሚሸታ ኡባ፥ ሜቻ ከርያነ እያ ቶሁዋ ትያ።

\VS{29}ኤንቲ ፖሎ ጌሽ ግዳና መላ ኤንታ ዱማያ። ኤንታ ቦችያ ኦንካ ጌሽ ግዳና።


\par }{\PP \VS{30}“ሄሳፈ ጉየ፥ አሮንነ እያ ናይት ካህነ ግድድ ታዉ ሀጋዛና መላ ኤንታ ትያዳ ዱማያ።

\VS{31}እስራኤለ አሳስ፥ ‘ሀይስ ጌሻ ሹማተꬃ ዛይተይ ይያ የለተꬃስ ታና ሀጋዛናዉ ማድያ ዛይተ ግዶ።

\VS{32}ሄ ዛይትያ ጮ አሳ ቦላ ጉሶፋ፤ ቃስ አይ ዛይተካ እያ ኦꬅዳ ኦግያን ኦꬆፋ። ዛይተይ ጌሽ ግድዳ ግሾ፥ ህንተካ እያ ጌሻተꬃ ኤርተ።

\VS{33}ሄ ሽቱዋ ጊግስያ አስ፥ ዎይኮ ካህነ ግዶና ሀራ አስ ትይያ ኦንካ ታ አሳ ግዶፈ ህለቶ’ ያጋ” ያግስ።


\par }{\SH እፃነ
\par }
{\PP \VS{34}ጎዳይ ሙሰኮ ሀይሳዳ ያግስ፤ “ጌሻ ሳዎታ፥ ፆክያ ምꬃ ማደ፥ ꬋ ኬꬃን ደእያ ሽቶ፥ ሳውያ ማደነ ሳውያ እፃነ ኤካ፤ ኤንታ ኡባ ምዛነይ እስ ግና ግዶ።

\VS{35}ሽቶዳ ዋላሄትዳ እፃነ ኦꬃዳ ኤንታ ጎኤታ። ዋላህ ባይናነ ጌሽ ግዳና መላ እያን ማፅነ የጋ።

\VS{36}እያፐ ጉꬃራ ኤካዳ ሊቅሳ ጫዳዳ፥ ታኒ ኔራ ጋሄትያ ጌሻ ዱንካንያ ግዶን፥ ጫቆ ታቦትያ ስንꬃን ዉርፃ። ሄ እፃነይ ነዉ ፖሎ ጌሽ ግዶ።

\VS{37}ህንተዉ ጎኤታናዉ ሄ እፃንያ አይ ኦገንካ ጊግሶፕተ። ሄስ ታዉ ዱማትዳይሳ ግደይሳ ኤርተ።

\VS{38}ሄሳꬆ ኦꬅድ፥ እያ ሳዉዋ ስንግድ ኡፋይታናዉ ኮይያ ኦንካ፥ ታ አሳ ግዶፈ ꬋያና” ያግስ።




\par }\Chap{31}{\SH ባስልኤላነ ኤልያባ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}“ታኒ ይሁዳ ሼሻፐ ግድዳ ሁራ ናኣ ናኣ፥ ኡረ ናኣ፥ ባስልኤላ ዶራስ።

\VS{3}ታኒ እያ ታ አያናን ኩንꬃስ፤ ታኒ ሂላ፥ አኬካነ ኦሶ ኡባ ኦꬅያ ኤራ እያዉ እማስ።

\VS{4}ሄስካ፥ ሂላን ኦꬃና ኦሶታ ሀልችድ ዎርቃፈ፥ ብራፐነ ናሰ ብራታፐ ዱማ ዱማባ ከስድ ኦꬃናሳ።

\VS{5}ሄሳዳካ፥ አልኦ ሹቹ ማስድ ጊግሰይሳ፥ ምꬅ ማሰይሳነ ሀራ ኦሶ ኡባ ኦꬃና መላ ጭንጫተꬅ እማስ።

\VS{6}ቃስ እያ ማዳና መላ ዳነ ሼሽ ግድዳ አህሳማካ ናኣ ኤልያባ ዶራስ። ታኒ ነና ኪትዳባ ኡባ ኤንቲ ኦꬃና መላ ኩሸ ሂላ ኤርያ ሀራታ ኡባስ ግታ ኤራተꬅ እማስ።

\VS{7}ኤንቲ ኦꬃናባት፥ ጌሻ ዱንካንያ፥ ጫቆ ታቦትያ፥ እያ ቦላ ዎꬅያ ናጋራ አቶተꬃ ካማ፥ ዱንካንያ ግዶን ጎኤትያ ሚሸ ኡባ፥

\VS{8}ፃርጴዛነ እያ ሚሸታ፥ ዋላህ ባይና ዎርቃፈ ኦሰትዳ ፆምፐ ዎꬅያ ኮጫነ እያ ሚሸ ኡባ፥ እፃነ ጩይስያ ፃርጴዛ፥

\VS{9}ፁሳ ያርሾ በስነ እያ ሚሸ ኡባ፥ ሜቻ ከርያነ እያ ቶሁዋ፥

\VS{10}አሮንነ እያ ናይት ካህነተꬃን ሀጋዝሸ ማእያ ካህነተꬃ ማኡዋ፥

\VS{11}ሹማተꬃ ዛይትያነ ጌሻ በሳስ ሀንያ ሳውያ እፃንያ፥ ታኒ ነና ኪትዳይሳዳ ኤንቲ ኦꬃና” ያግስ።


\par }{\SH ሳምባታ
\par }
{\PP \VS{12}ጎዳይ ሙሰ ሀይሳዳ ያግድ ኪትስ፤

\VS{13}“እስራኤለ አሳ፥ ‘ታ ሳምባታ ናግተ። ሄስ ታኒ፥ ጎዳይ፥ ህንተና ታዉ ጌሻ ደረ ኦꬃዳ ዶርዳይሳ በሲያ ማላ ግድድ፥ ያና የለተꬃ ኡባስ ታፐነ ህንተፈ ግዶን ደኦ።

\VS{14}ሄ ጋላሳይ ጌሽ ግድያ ግሾ፥ እያ ቦንችተ። ሳምባታ ቦንቾናይነ ሄ ጋላሳን ኦሶ ኦꬅያ ኦንካ ታ አሳ ግዶፈ ꬋዮ ዎይኮ ሀይቆ።

\VS{15}ህንተ ኦሶ ኦꬃናዉ በሲያ ኡሱፑን ጋላሳት ደኦሶና። ሽን ላፑንꬃ ጋላሳይ ጎዳስ ዱማትዳ፥ ሸምፖ ጋላስ። ሳምባታ ጋላሳን ኦሶ ኦꬅያ ኦንካ ሀይቆ።

\VS{16}እስራኤለ የለተꬃ ኡባይ ሀ ሳምባታ ጋላሳ መርና ጫቆ ማላ ኦꬅድ ቦንቾ።

\VS{17}ታኒ ኡሱፑን ጋላሳን ሳሉዋነ ሳኣ መꬍዳ ግሾነ ላፑንꬃ ጋላሳን ኦሶ አጋዳ ሸምፕዳ ግሾ፥ ታ ግዶንነ እስራኤለታ ግዶን ሄስ መርናዉ ኤቅድ ደእያ ማላ ግዳና’ ያጋ” ያግስ።


\par }{\PP \VS{18}ጎዳይ ሙሰ ሲና ዙማ ቦላ ኦድሰይሳ ኦንግዳ ዎደ፥ እ ባ ብራን ፃፍዳ ታሙ ኪታታ ኦይክዳ ናምኡ ሎቸ ሹቻታ ሙሰስ እሚስ።




\par }\Chap{32}{\SH ዎርቃ ማራ ምስለ
\par }
{\PP \VerseOne{1}አሳይ፥ ሙሰይ ዙማ ቦላፈ ዎꬋናዉ ጋምእዳይሳ በእዳ ዎደ አሮናኮ ይድ፥ “ኑና ካለꬅሸ ናጋና ፆሳታ ኑስ ኦꬃ። ግብፀ ቢታፈ ኑና ከስዳ ሙሰይ ዋንዳኮ ኤሮኮ” ያግዶሶና።

\VS{2}አሮን ኤንታኮ፥ “ህንተ ማቸታ፥ ህንተ አደ ናይታነ ህንተ ማጫ ናይታ ሀይꬃን ደእያ ዎርቃ ከስድ፥ ታዉ ሃ ኤክድ ዪተ” ያግስ።

\VS{3}አሳ ኡባይ ባንታ ሀይꬃ ዎርቃ ከስድ፥ አሮናስ ኤህዶሶና።

\VS{4}እ ሄሳ ኤንታፈ ኤክድ፥ ታማን ሼሽዳፐ ጉየ፥ ቆፅድ፥ ዎርቃ ማራ ምስለ ኦꬅድ መꬍስ።

\par }{\PP ኤንቲ፥ “እስራኤለቶ፥ ኑና ግብፀ ቢታፈ ካለꬅድ ከስዳ ኑ ፆሳት ሀይሳታ” ያግዶሶና።

\VS{5}አሮን ሄሳ በእዳ ዎደ፥ ሄ ማራ ስንꬃን ያርሾ በሰ ጊግስድ፥ “ዎንቶ ጎዳ ቦንችያ ባኣለ ጋላስ ግዳና” ያግድ ኤርስስ።

\VS{6}ዎንተꬃ ጋላስ ጉራ አሳይ ደንድድ፥ ፁሳ ያርሾነ እስፈተꬃ ያርሾ ያርሽዶሶና። ያትድ፥ አሳይ ማናዉነ ኡያናዉ ኡትዶሶና። ም ኡይ ስሚድ፥ ዱራናዉነ ፖኮባ ሀናናዉ ደንድዶሶና።


\par }{\PP \VS{7}ጎዳይ ሙሰኮ፥ “ኔኒ ግብፀፈ ከሳዳ፥ ኤህዳ ነ አሳይ ናጋራ ኦꬅድ፥ ባንታና ቱንስዳ ግሾ ኤለሳዳ ዱገ ዎꬋ።

\VS{8}ታኒ ኤንታ ኪትዳ ኦግያፐ ኤንቲ ኤለስድ ሽረትዶሶና። ዎርቃ ሼሽድ ማራ ምስለ ኦꬅድ፥ ባንታዉ ኤቃ መꬍድ እያ ጎይንዶሶና። እያዉ ያርሽድ፥ ‘ኑና ግብፀ ቢታፈ ከስዳ ኑ ፆሳይ ሀይሳ’ ያግዶሶና።

\VS{9}ጎዳይ ሙሰኮ፥ ሀ አሳይ አይ መላ ዎዛና ሙመኮ ታ በአስ።

\VS{10}ሀእ ታ ሀንቆይ ኤንታ ቦላ ኤፅን፥ ታኒ ኤንታ ꬋይሳናዉ ጊገትዳ ግሾ፥ ኔኒ ታና ድጎፋ። ያታዳ፥ ታኒ ነና ግታ ደረ ኦꬃና” ያግስ።


\par }{\PP \VS{11}ሽን ሙሰይ ባ ጎዳ፥ ፆሳ ሀይሳዳ ያግድ ዎስስ፤ “አቤት ጎዳዉ፥ ኔኒ ነ ግታ ዎልቃንነ ነ ምኖ ኩሽያን ግብፀፈ ከሳዳ ኤህዳ ነ አሳ ቦላ ነ ሀንቆይ አይስ ኤፂ?\XREF{}{{\XO 32:11 }{\XT{ታይቦ 14:13-19.}}}

\VS{12}ነ ሄሳ ኦꬅያባ ግድኮ፥ ግብፀት፥ ‘ጎዳይ ኤንታና ደረታ ቦላ ዎꬋናዉነ ቢታፈ ፕትድ ꬋይሳናዉ ከስስ’ አይስ ጋኔ? ነ ያሽያ ሀንቁዋፈ ስማ። ነ አሳ ꬋይሳናዉ ቆፕዳይሳ አጋ።

\VS{13}ነ አይለታ አብራሃመ፥ ይሳቃነ ያይቆባ ሀሳያ። ኔኒ ኤንታዉ፥ ‘ታኒ ህንተ ሼሻ ሳሎ ፆልንቶዳ ዳርሳና፤ ታኒ ህንተዉ እማና ግዳ ሀ ቢታ ኡባ ህንተ ሼሻታስ እማና፤ ኤንቲ ሄ ቢታ መርናዉ ላታና’ ጋዳ ነ ሁጰን ነ ጫቅዳ ጫቁዋ ቆፓ” ያግስ።

\VS{14}ሄሳ ግሾ፥ ጎዳይ ባ ደርያ ቦላ ኢታባ ኤሀናዉ ቆፕዳይሳ አግድ፥ ኤንታ ማርስ።


\par }{\PP \VS{15}ሙሰይ ናምኡ ባጋራ ፃፈትዳ፥ ታሙ ኪታት ደእያ ናምኡ ሎቸ ሹቻታ ባ ኩሸን ኦይክድ፥ ዙማፐ ዱገ ዎꬍስ።

\VS{16}ሄ ማሰትዳ ሹቻታ ጊግስዳይ ፆሳ፤ ሹቻታ ቦላ ዎጭድ ፃፍዳይካ ፆሳ።


\par }{\PP \VS{17}እያሱይ አሳ ኮሽንቻ ስእዳ ዎደ፥ ሙሰኮ፥ “አሳይ ሲራትዳ በሳን ኦላ ዋሶይ ስኤቴስ” ያግስ።


\par }{\PP \VS{18}ሙሰይ ዛሪድ፥ “ሀይስ ፆንዳ አሳ ጬቆ ዎይኮ ፆነትዳ አሳ ዬሆ ግዶናሽን፥ የꬃ ዋሶ” ያግስ።


\par }{\PP \VS{19}ሙሰይ ጉታኮ ማትዳ ዎደ ማራነ ዱርሳ በእድ ዳሮ ሀንቀትስ። ሄ ዎደ ባ ኩሸን ኦይክድ ይዳ፥ ማሰትዳ ሹቻታ ዙማ ፃጶን ሆልድ መንረꬅስ።

\VS{20}ኤንቲ መꬍዳ ማራ ኤክድ፥ ታማን ፁግስ። ሄሳፈ ጉየ፥ ሊቃና ጋካናዉ ጋጭድ ሃꬃራ ማꬍድ፥ እስራኤለ አሳይ ኡያናዳ ኦꬅስ።


\par }{\PP \VS{21}ሙሰይ አሮናኮ፥ “ሀ አሳይ ነዉ አይ ኦꬅን፥ ኤንታ ሀይሳ መላ ኢታ ናጋራ ባንታ ቦላ ኦꬃና መላ ኦꬃዲ?” ያግስ።


\par }{\PP \VS{22}አሮን ዛሪድ፥ “ታ ጎዳዉ፥ ታና ሀንቀቶፋ። ሀ አሳይ ኢታባ ኦꬃናዉ አይ መላ ኮያኮ ነ ኤራሳ።

\VS{23}ኤንቲ፥ ‘ኑና ግብፀፈ ከስድ ኤህዳ፥ ሙሰይ ዋንዳኮ ኑ ኤሮኮ። ሄሳ ግሾ፥ ካለꬅያ ፆሳታ ኑስ ኦꬃ’ ያግዶሶና።

\VS{24}ታኒ ኤንታኮ፥ ‘ህንተ ሀይꬃን ደእያ ዎርቃ ከስድ፥ ሀምተ’ ያጋስ። ኤንቲ ታዉ እምዳ ዎርቃ ታኒ ታማን የግን፥ ሀ ማራ ምስለይ ከይስ” ያግስ።


\par }{\PP \VS{25}አሮን አሳ ጮ የድ አግን፥ አሳይ ባ ሞርከታ ስንꬃን ካዉይድ፥ ካትዳይሳ ሙሰይ በእስ።

\VS{26}ሄሳ ግሾ፥ ሙሰይ ጉታ ገልያ ፐንግያን ኤቅድ፥ “ጎዳ ባጋ ግድያ አስ ኦንካ ታኮ ዮ” ያግስ። ሄ ዎደ ሌወት ኡባይ እያኮ ሺቅዶሶና።


\par }{\PP \VS{27}እ፥ ኤንታኮ፥ “ጎዳይ፥ እስራኤለ ፆሳይ፥ ህንተ እሶይ እሶይ ህንተ ማሻ ሾድድ፥ ጉታስ ሀ ፐንገፈ ህን ፐንገ ጋካናዉ ብድ፥ ህንተ እሻታ፥ ህንተ ላገታነ ህንተ ሾሮታ ዎꬍተ” ያግስ።

\VS{28}ሌወት ሙሰይ ኪትዳይሳዳ ኦꬅድ፥ ሄ ጋላስ ሄꬑ ሙኩሉ ግድያ አሳ ዎꬍዶሶና።

\VS{29}ሙሰይ ሌወታኮ፥ “ሀች ህንተ፥ ህንተ ናይታነ ህንተ እሻታ ዎꬋናዉ ኪተትድ ህንተና ጎዳስ ዱማይደታ። ጎዳይ ህንተና አንጅስ” ያግስ።


\par }{\PP \VS{30}ዎንተꬃ ጋላስ ሙሰይ አሳኮ፥ “ህንተ ኢታ ናጋራ ኦꬅደታ፤ ሽን ሀእ ታኒ ጎዳኮ ዙማ ቦላ ከያዳ፥ ኦን ኤር ህንተ ናጋራስ አቶተꬅ ደሞና አግከ” ያግስ።

\VS{31}ያትን ሙሰይ ጎዳኮ ስሚድ ብድ፥ “ሀ አሳይ ኢታ ናጋራ ኦꬅዶሶና፤ ኤንቲ ባንታዉ ዎርቃፈ ፆሰ መꬍዶሶና።

\VS{32}ሽን ሀያና፥ ሀእ ኤንታ ናጋራ አቶ ያጋ። ሄስ ሀኖናባ ጊኮ፥ ነ አሳ ነ ፃፍዳ ማዝጋብያፐ ታ ሱንꬃ ቁቻ” ያግስ።


\par }{\PP \VS{33}ጎዳይ ዛሪድ ሙሰኮ፥ “ታኒ ታ ማዝጋብያፐ ቁቻና አሳ ሱንꬃይ፥ ታ ቦላ ናጋራ ኦꬅዳይሳታ ሱንꬃ።

\VS{34}ሀእ ባዳ፥ ሀ አሳ ታኒ ነዉ ኦድዳ በሳ ካለꬃ። ታ ኪታንቾይካ ነና ካለꬃናይሳ አኬካ፥ ሽን ታኒ ሀ አሳ ኤንታ ናጋራ ግሾ ሴራና ዎደይ ያናይስ አተና” ያግስ።


\par }{\PP \VS{35}አሮን ዎርቃፈ ማራ ምስልያ መꬋናዳ ኦꬅዳይ አሳ ግድያ ግሾ፥ ጎዳይ አሳ ቦላ ዎልቃማ ጋዶ የድስ።




\par }\Chap{33}{\SH እስራኤለ አሳይ ሲና ዙማፐ ደንዱዋ
\par }
{\PP \VerseOne{1}ሄሳፈ ጉየ፥ ጎዳይ ሙሰኮ፥ “ኔንነ ነ ግብፀፈ ከስዳ አሳይ ሀ በሳፈ ደንድድ፥ ታኒ አብራሃመስ፥ ይሳቃስ፥ ያይቆባስነ ኤንታ ሼሻታስ እማና ያጋዳ ጫቅዳ ቢታ ቢተ።

\VS{2}ታኒ ህንተ ስንꬃን ኪታንቹዋ ኪታና። ካናነታ፥ አሞረታ፥ ህተታ፥ ፓርዘታ፥ ህወታነ ያቡሰታ ታኒ ጎዳዳ ከሳና።

\VS{3}ማꬅነ ኤስ ጎግያ ሄ ቢታ ቢተ። ሽን ህንተ፥ ዎዛን ሙምዳ አስ ግድያ ግሾ ታ ህንተና ኦገን ꬋይሶና መላ ህንተራ ቢከ” ያግስ።


\par }{\PP \VS{4}አሳይ ሄ ያሽያ ኦዳ ስእድ ዬክዶሶና። ሄ ዎደፐ ዶምድ ኡባይ ባንታ አሌቁዋ አꬅቦኮና።

\VS{5}ጎዳይ ሙሰኮ፥ እስራኤለ አሳስ ሀይሳዳ ያጋዳ ኦዳ ያግስ፤ “ህንተ ዎዛና ሙመ አስ። ታኒ ህንተራ ሀር አቶሽን ጉꬃ ዎደስካ ቢኮ፥ ህንተ ታፐ ꬋያና። ሀእ ህንተ፥ ህንተ አሌቆታ ከስተ፤ ታኒ ህንተ ቦላ ኦꬃናባ በሳና ያጋ” ያግስ።

\VS{6}ሄ ዎደ እስራኤለት ኮሬባ ዙማ አግድ ብዳፐ ጉየ፥ ባንታ አሌቆታ አꬅቦኮና።


\par }{\SH ጋሄተꬃ ዱንካነ
\par }
{\PP \VS{7}እስራኤለ አሳይ ብሸ ሲራትያ ጉታ ኡባን ሙሰይ ዱንካንያ ጉታፐ ሃስድ ቶኬስ። ሄ ዱንካነይ፥ “ጎዳራ ጋሄትያ ዱንካነ” ጌተትድ ፄገትስ። ጎዳ ኦይቻናዉ ኮይያ ኡባይ ይያ ቤስ።

\VS{8}ሙሰይ ዱንካንያኮ ብያ ዎደ አሳ ኡባይ ባ ዱንካንያ ፐንገን ፐንገን ኤቅድ፥ ሙሰይ ይያ ገላና ጋካናዉ እያ በኦሶና።

\VS{9}ሙሰይ ይያ ገልዳፐ ጉየ፥ ሻራ ቱሳይ ዎꬍድ ዱንካንያ ፐንገን ኤቄስ። ጎዳይ ሻራ ግዶን ግድድ ሙሰራ ኦደቴስ።

\VS{10}አሳይ ሻራ ቱሳ ዱንካንያ ፐንግያን በእዳ ዎደ ኡባን፥ ባ ፐንገን ፐንገን ጉልባትድ ጎዳስ ጎይኖሶና።

\VS{11}አስ ባ ላገራ ኦደተይሳዳ ጎዳይ ሙሰራ ሶምኦን ኦደቴስ። ሄሳፈ ጉየ፥ ሙሰይ ጉታ ስሜስ። ሽን እያ ማድያ ናአተꬃይ፥ ናወ ናኣ እያሱይ፥ ጎዳራ ጋሄትያ ዱንካንያፐ ሻከተና።


\par }{\SH ጎዳይ ባ አሳስ ገልዳ ቃላ
\par }
{\PP \VS{12}ሙሰይ ጎዳኮ፥ “ኔኒ ታና፥ ሀ አሳ ታ ግዳ ቢታ ካለꬃ ያጋዳሳ። ሽን ታራ ባና መላ ኔኒ ኪተይ ኦነኮ፥ ታና ኤርሳባካ። ኔኒ፥ ታና ኤረይሳነ ታናን ኡፋይተይሳ ታዉ ቆንጭሳዳሳ።

\VS{13}ሄስ ቱማ ግድኮ፥ ታ ነና ሀጋዛና መላነ ጉጃ ኡፋይሳና መላ ነ ኦግያ ታና ታማርሳ። ሀ አሳይ ነ ደረ ግደይሳ በአ” ያግስ።


\par }{\PP \VS{14}ጎዳይ ዛሪድ፥ “ታኒ፥ ኔራ ባና መላነ ነዉ ሳሮ እማና መላ ኮያይ?” ያግስ።


\par }{\PP \VS{15}ሙሰይ ዛሪድ፥ “ኔኒ ኑራ ቦናባ ግድኮ፥ ሀይሳፈ ኑና ከሶፋ።

\VS{16}ኔኒ ኑራ ቦናባ ግድኮ፥ ታናንነ ነ አሳን ነ ኡፋይትዳይሳ አሳ ኡባይ ዋትድ ኤራኔ? ቢታ ኡባን ደእያ ሀራ አሳ ኡባፈ ታንነ ነ አሳይ ዱማተይ ነ ኑራ ደኤይሳን ግደነዬ?” ያግስ።


\par }{\PP \VS{17}ጎዳይ ሙሰኮ፥ “ታኒ ነና ኤርያ ግሾነ ነናን ኡፋይትዳ ግሾ፥ ነ ታና ኦይችዳይሳ ኡባ ኦꬃና” ያግስ።


\par }{\PP \VS{18}ሙሰይ ጎዳኮ፥ “ሀያና ነ ኩመꬃ ቦንቹዋ ታና በሳ?” ያግስ።


\par }{\PP \VS{19}ጎዳይ ዛሪድ፥ “ታኒ ታ ማሮታነ ታ ሎኦተꬃ ኡባ ነ ስንꬃራ አꬃና። ታ ጌሻ ሱንꬃ ነ ማታን አዋጃና። ታኒ ጎዳ፤ ታ ዶርዳይሳታ ማራናነ ኤንታዉ ቃታና።

\VS{20}ሽን ኦንካ ታ ሶምኡዋ በእድ ፓፃ ዶና ግሾ፥ ኔኒ ታ ሶምኡዋ በአካ” ያግስ።


\par }{\PP \VS{21}ሽን፥ “ኔኒ ዛላ ቦላ ኤቃናዉ ሀይሳን ታ ማታን በሲ ደኤስ።

\VS{22}ታ ቦንቾይ አꬍያ ዎደ ታኒ ዛእዳ ዛላ ግዶን ነና ዎꬃና። ታ አꬋና ጋካናዉ ታ ኩሽያን ነና ካማና።

\VS{23}ሄሳፈ ጉየ፥ ታኒ ታ ኩሽያ ደንꬃና፤ ኔኒ ታ ዞኩዋ በአና፥ ሽን ታ ሶምኡዋ በአካ” ያግስ።




\par }\Chap{34}{\SH ዛሪድ ኦሰትዳ ሎቸ ሹቻታ
\par }
{\R (ዛረ 10:1-5)

\par }{\PP \VerseOne{1}ጎዳይ ሙሰኮ፥ “ኮይሮይሳታ ዳንያ ናምኡ ሎቸ ሹቻታ ማሳዳ ጊግሳ። ታኒ ሄ ሹቻታ ቦላ ካሰ ኔኒ መንꬅዳ ሹቻታ ቦላ ደእያ ቃላታ ፃፋና።

\VS{2}ዎንቶ ዎንታ ጉራ ታራ ጋሄታናዉ ሲና ዙማ ሁጵያ ከያ።

\VS{3}ኔራ ኦንካ ከዮፖ ዎይኮ ዙማ ቦላ አዉንካ በንቶፎ። ሀር አቶሽን ዶርሳ ዎይኮ መሄ ዉደይ ዙማ ፃጶን ሄመቶፎ ዎይኮ ሞፖ” ያግስ።


\par }{\PP \VS{4}ሄሳ ግሾ፥ ሙሰይ ኮይሮ ሹቻታ ዳንያ ናምኡ ሹቻታ ማስድ፥ ጎዳይ ኪትዳይሳዳ፥ ሹቻታ ኦይክድ ዎንታ ጉራ ሲና ዙማ ቦላ ከይስ።

\VS{5}ጎዳይ ሻራራ ዎꬍድ፥ እያራ ያን ኤቅድ፥ “ታኒ ጎዳ” ያግድ ባ ጌሻ ሱንꬃ አዋጅስ።

\VS{6}ጎዳይ ሙሰ ስንꬃራ አꬍሸ ሀይሳዳ ያግድ አዋጅስ፤ “ታኒ ፆሳ፥ ታ ሱንꬃይ ጎዳ። ታኒ፥ ቃይነ ማሮታይ ኩምዳ ፆሳ። ታኒ ዳንዳአንነ መርና ሲቆን ኩምዳይሳነ ዳሮ አማንይሳ።

\VS{7}ታኒ፥ ታ አሳስ ገልያ ቃላ ሙኩሉ የለተꬅ ጋካናዉ ናገይሳነ ኢታተꬃ፥ ማካላነ ናጋራ አቶ ገይሳ። ሽን ሄꬓንꬆነ ኦይዳንꬆ የለተꬅ ጋካናዉ አዋታ ናጋራ ግሾ ናይታ ሴሮና አግከ” ያግስ።


\par }{\PP \VS{8}ሙሰይ ኤለስድ ቢታን ጉፋንድ ጎይንስ።

\VS{9}እ ዛሪድ፥ “አቤት ጎዳዉ፥ ኔኒ ታናን ኡፋይትያባ ግድኮ፥ ኑራ እስፈ የꬋ። ሀይስ አሳይ ስኦና አስ፤ ኑ ኢታተꬃነ ኑ ናጋራ አቶ ያጋዳ፥ ኑና ነ አሰ ኦꬃ” ያግስ።


\par }{\PP \VS{10}ጎዳይ ሙሰኮ፥ “ታኒ እስራኤለ አሳራ ጫቃና። ሀይሳፈ ካሰ ቢታ ቦላ አዉንካ ሀን ኤሮና ማላልስያባ ነ አሳ ስንꬃን ኦꬃና። ታኒ ጎዳይ፥ አይ መላ ማላልስያባ ኦꬅያኮ፥ ኔኒ ኤንታ ግዶን ደእያ አሳይ በአና።

\VS{11}ሀች ታኒ ህንተና ኪትያ ኪታ ናግተ። ህንተ ስንꬃፈ አሞረታ፥ ካናነታ፥ ህተታ፥ ፓርዘታ፥ ህወታነ ያቡሰታ ታኒ ጎዳና።

\VS{12}ኤንቲ ህንተዉ ፅሄ ግዶና መላ ህንተ ገልያ ቢታን ደእያ አሳራ ጫቆፍተ።

\VS{13}ኤንታ ያርሾ በሳታ ላልተ፤ ጎይኖ ቱሳታ መንረꬅተ። አሼራ ጌተትያ ማጫ ፆሰ ምስለ ቱሳታ ቃንፀረꬅተ።

\VS{14}ታኒ ጎዳይ፥ ታ ቦንቹዋ ሀራ ፆሳታራ ኮፆና ፆሰ ግድያ ግሾ፥ ታፐ ሀራ ፆሳታስ ጎይኖፍተ።

\VS{15}ሄ ቢታን ደእያ አሳታራ አይባ ጫቆካ ጫቆፍተ። ኤንቲ ባንታ ፆሳታ ጎይንያ ዎደነ ኤንታዉ ያርሽያ ዎደ፥ ኤንቲ ህንተና ባንታራ እስፋና መላ ኦይችኮ፥ ህንተ ኤንቲ ባንታ ፆሳታስ ያርሽያ ካꬃ ማናዉ ፓጨትድ፥ ታዉ አማነቶና እፃና።

\VS{16}ቃስ ህንተ ኤንታ ማጫ ናይታፐ ህንተ አደ ናይታስ እምኮ፥ ሄ ዎደ ሄ ማጫ ናይት ባንታ ፆሳታ ጎይንድ፥ ህንተ አደ ናይትካ ታዉ አማነቶና እፅድ፥ ባንታ ፆሳታ ጎይናና መላ ኦꬃና።


\par }{\PP \VS{17}“ብራታፐ ቆፀትድ፥ መትዳ ፆሳታ ጎይኖፍተ።


\par }{\PP \VS{18}“ኡይꬃ ባኣለ ቦንችተ። ህንተ ግብፀፈ ከይዳይ፥ አቢባ አጌናን ግድያ ግሾ፥ ታኒ ህንተና ኪትዳይሳዳ፥ ሄ አጌናን፥ ላፑን ጋላስ ጋካናዉ ኡይꬅ ሚተ።


\par }{\PP \VS{19}“ባይራ የለትያ አደ ናእ ኡባይነ ባይራ የለትያ መሄ አደ ኡባይ ታባ።

\VS{20}ኮይሮ የለትዳ ሀረ ማር ዶርሳ ማራራ ላማዳ ዎዛ። ዎዞና እፅኮ፥ እያ ሞርግያ መንꬃ። ባይራ የለትዳ አደ ናአ ኡባ ዎዛ።

\par }{\PP “ኦንካ እምያባ ኦይኮና መላ ኩሸ ታ ስንꬃን ሺቆፖ።


\par }{\PP \VS{21}“ኡሱፑን ጋላስ ኦꬅተ፥ ሽን ላፑንꬃ ጋላሳን ሸምፕተ። ዘርያ ዎደ ግድን ዎይኮ ካꬃ ጫክያ ዎደ ላፑንꬃ ጋላሳን ሸምፕተ።


\par }{\PP \VS{22}“ኮይሮ ህንተ ግስትያ ጫኮ ዶምያ ዎደ፥ ካꬃ ሺሾ ባኣለ ቦንችተ። ቃስ ላይꬃ ዉርሰꬃ ካꬃ ሺሽያ ዎደ፥ ሻቃራ ባኣለ ቦንችተ።

\VS{23}ላይꬃን ሄꬑ ቶሆ እስራኤለ አደ ኡባይ መተꬃ ጎዳ፥ እስራኤለ ፆሳ ጎይናናዉ ዮ።

\VS{24}ካዎተꬃታ ታኒ ህንተ ስንꬃፈ የደꬃ ከሳዳ ህንተ ዛዋ አሳና። ህንተ ታና ጎይናናዉ ላይꬃን ሄꬑ ቶሆ ይያ ዎደ፥ ኦንካ ህንተ ቢታ ኦልድ ኤካናዉ አሞተና።


\par }{\PP \VS{25}“ህንተ ታዉ መሄ ያርሽያ ዎደ፥ እርሾ የግድ ኡክዳ ኡይꬃራ ሽሾፕተ። ፓስካ ቦንችያ ጋላሳስ ያርሽዳ ያርሹዋፈ ዎንታስ አይባካ አሾፍተ።


\par }{\PP \VS{26}“ህንተ ጋደን ባይራ ካፅዳ ካꬃፈ ኮይሮ አይፍያ ጎዳ ህንተ ፆሳ ኬꬅ ኤህተ።

\par }{\PP “ዴሻ ማር እያ አየ ማꬃን ዶይሶፕተ” ያግስ።


\par }{\PP \VS{27}ጎዳይ ሙሰኮ፥ “ታኒ ኔራነ እስራኤለ አሳራ ጫቆ ገለይ ሀ ቃላታን ግድያ ግሾ፥ ሀ ቃላታ ፃፋ” ያግስ።

\VS{28}ሙሰይ ሞናነ ኡዮና፥ ኦይታሙ ጋላስነ ኦይታሙ ቃማ ጎዳራ ዙማ ቦላ ጋምእስ። እ፥ ጫቆ ቃላ ገልዳ ታሙ ኪታታ ሎቸ ሹቻታን ፃፍስ።


\par }{\SH ሙሰይ ሲና ዙማፐ ዎꬃ
\par }
{\PP \VS{29}ሙሰይ ጎዳራ ኦደትሸ ጋምእድ፥ ታሙ ኪታታ ኦይክዳ ናምኡ ሎቸ ሹቻታ ኤክድ ሲና ዙማፐ ዎꬍያ ዎደ እያ ሶምኦይ ጶሌስ፥ ሽን እ ሄሳ ኤርቤና።

\VS{30}አሮንነ እስራኤለ አሳ ኡባይ ሙሰ ፄልድ፥ እያ ሶምኦይ ጶለይሳ በእድ፥ እያኮ ሺቃናዉ ያይዶሶና።

\VS{31}ሽን ሙሰይ ኤንታ ፄግስ። አሮንነ እስራኤለ ሀላቃት ኡባይ እያኮ ሺቅን፥ እ ኤንታ ኦድስስ።

\VS{32}ሄሳፈ ጉየ፥ እስራኤለ አሳ ኡባይ እያኮ ሺቅን፥ ጎዳይ እያዉ ሲና ዙማ ቦላ እምዳ ኪታ ኡባ እ ኤንታዉ እሚስ።


\par }{\PP \VS{33}ሙሰይ ኤንታራ ኦደተይሳ ዉርስዳ ዎደ ባ ሶምኡዋ ላፃናን ካምስ።

\VS{34}ሽን ሙሰይ ጎዳ ስን፥ እያራ ኦደታናዉ ገልያ ዎደ ላፃና ባ ሶምኡዋፈ ቃሬስ። ያፐ ከይያ ዎደ፥ ጎዳይ እያ ኪትዳባ ኡባ እስራኤለ አሳስ ኦዴስ።

\VS{35}ሄ ኡባን ኤንቲ እያ ሶምኦይ ጶለይሳ በኦሶና። ሄሳ ግሾ፥ ሙሰይ ጎዳራ ኦደታናዉ ባና ጋካናዉ፥ ባ ሶምኡዋ ላፃናን ካሜስ።




\par }\Chap{35}{\SH ሳምባታ ቦንቾ ዎጋ
\par }
{\PP \VerseOne{1}ሙሰይ እስራኤለ አሳ ኡባ ፄግድ፥ “ህንተ ኦꬃና መላ ጎዳይ ኪትዳባይ ሀይሳ፤

\VS{2}ሳምንታ ግዶን ኡሱፑን ጋላሳ ፃላላን ኦሶ ኦꬅተ፤ ሽን ላፑንꬃ ጋላሳይ ህንተዉ ጌሻ ጋላስ፤ ጎዳስካ ዱማትዳ ሸምፖ ሳምባታ። ሄ ጋላሳን ኦሶ ኦꬅያ ኦንካ ሀይቃናዉ በሴስ።

\VS{3}ሳምባታ ጋላስ ህንተ ሶን ታማ ኤꬆፍተ” ያግስ።


\par }{\SH ጌሻ ዱንካንያስ እመትዳ እሙዋ
\par }
{\PP \VS{4}ሙሰይ እስራኤለ አሳኮ፥ “ጎዳይ ሀይሳዳ ያግድ ህንተና ኪትስ፤

\VS{5}ጎዳስ ህንተ ዎዛናይ እሞ ግያባ እማናዉ ኤህተ። ህንተ እማናዉ ኤህያባት ዎርቃ፥ ብራ፥ ናሰ ብራታ፥

\VS{6}ካሎሰ ቃጭና፥ ኦቻ ቴራ ዳንያ ቃጭና፥ ዞኦ ቃጭናነ አልኦ ሊኖ፥ ዴሻ እክሰ፥

\VS{7}ዞኦ ቃላመን የግ ከስዳ ዶርሳ እተ፥ ሎኦ ዶአ እተ፥ ሶቃላ ምꬅ፥

\VS{8}ፆምፐስ ሻማሆ ዛይተ፥ ሹማተꬃ ዛይተ፥ እያን የገትያ ሳዋነ እፃነ ሳዎ፥

\VS{9}ኤፉድያስነ ትራን ማኤትያ ማኡዋስ ሀንያ ማርግደ ጌተትያ ሹቻነ ሀራ አሌቆታ ኤሆ።


\par }{\SH ጌሻ ዱንካነን ጎኤትያ ሚሸታ
\par }
{\R (ከሳ 39:32-43)

\par }{\PP \VS{10}“ህንተ ግዶን ደእያ ኩሸ ሂላንቾ ኡባይ ይድ፥ ጎዳይ ኪትዳይሳ ኡባ ኦꬆ።

\VS{11}ጌሻ ዱንካንያ፥ እያ ጋꬃ ካማነ ካረ ካማ፥ ካቆታ፥ ቱቀታ፥ ልዮታ፥ ቱሳታነ ኤንቲ ኤቅያ ቶሆታ፤

\VS{12}ታቦትያነ እያ ቶክያ ካሶ ምꬃታ፥ ናጋራ አቶተꬃ ካማነ ታቦትያ ገንꬅያ ማጋራጁዋ፤

\VS{13}ፃርጴዛ፥ እያ ቶክያ ካሶ ምꬃታነ፥ እያ ሚሸታ ኡባነ ጎዳ ስንꬃን ዎꬅያ ጌሻ ኡይꬃ፤

\VS{14}ፆምፐ ዎꬅያ ኮጫ፥ እያ ሚሸታ፥ ፆምፕያነ ፆምፐ ዛይትያ፤

\VS{15}እፃነ ጩይስያ ፃርጴዛነ እያ ቶክያ ካሶታ፥ ሹማተꬃ ዛይትያነ ሳውያ እፃነ፥ ጌሻ ዱንካንያ ፐንገ ማጋራጁዋ፤

\VS{16}ፁሳ ያርሾ በስነ እያ ናሰ ብራታ ዛርዛርያ፥ እያ ቶክያ ካሶታነ እያ ሚሸታ ኡባ፥ ናሰ ብራታፐ ኦሰትዳ ሜቻ ከርያነ እያ ቶሁዋ፤

\VS{17}ዳባባ ጎዳ ገሸታ፥ ቱሳታነ ኤንታ ቶሆታ፥ ዳባባ ፐንገ ማጋራጁዋ፥

\VS{18}ጌሻ ዱንካንያነ ዳባባ ዱንካንያ ቶለ ꬍሸታነ ኤንታ ዎዶሮታ፤

\VS{19}አሮንነ እያ ናይት ጌሻ በሳን ሀጋዝሸ ማአናዉ አሌቀትድ ኦሰትዳ ቦንቾ ማኦታ ኦꬆ” ያግስ።


\par }{\SH አሳይ ኤህዳ እሙዋ
\par }
{\PP \VS{20}ሄሳፈ ጉየ፥ እስራኤለ አሳ ኡባይ ሙሰ ስንꬃፈ ከይዶሶና።

\VS{21}አሳ ኡባይ ባ ዎዛናን እሞ እሞ ግዳባ ጌሻ ዱንካንያስ፥ እያ ግዶን ኦሰትያ ኦሶ ኡባስነ ቦንቾ ካህነ ማኦታስ ኮሽያባ ኡባ ኤህዶሶና።

\VS{22}እማናዉ ኮይዳ ማጭ አደ ኡባይ ዎርቃ አሌቆታ፥ ሲ ዎርቃታ፥ ምግዶታ፥ ቆ ዎርቃ ኤህድ፥ ጎዳስ እሞ ኦꬅድ እምዶሶና።

\VS{23}ካሎሰ ቃጭና፥ ኦቻ ቴራ ዳንያ ቃጭና፥ ዞኦ ቃጭና፥ አልኦ ሊኖ፥ ዎይኮ ዴሻ እክሰ፥ ዎይኮ ዞኦ ቃላመን የግ ከስዳ ዶርሳ እተ ዎይኮ፥ ሎኦ ዶአ እተይ ደእያ አስ ኡባይ ኤህስ።

\VS{24}ብራ ዎይኮ ናሰ ብራታ እማናዉ ዳንዳእያ ኡባይ ባንታ እሞታ ጎዳስ እምዶሶና። ቃስ ሶቃላ ምꬅ ደእያ አስ ኡባይ ዱማ ዱማ ኦሱዋስ ኤህስ።


\par }{\PP \VS{25}ኩሸ ሂላ ማጫሳ ኡባይ ባንታ ኩሸን ሱቅዳ ካሎሰ ቃጭና፥ ኦቻ ቴራ ዳንያ ቃጭና፥ ዞኦ ቃጭናነ አልኦ ሊኖ ኤህዶሶና።

\VS{26}ቃስካ እሞታ እማናዉ ኮይዳ ማጫሳ ኡባይ ዴሻ እተፐ ዶቀትዳ ዎዶሮ ኤህዶሶና።

\VS{27}ሀላቃት ኤፉድያስነ ትራን ማኤትያ ማኡዋስ ሀንያ ማርግደነ ሀራ ሎኦ ሹቻታ፥

\VS{28}ቃስካ ኤንቲ እፃነን፥ ሹማተꬃስነ ፆምፐስ ማድያ ሻማሆ ዛይተን የገትያ ሳዎ ኤህዶሶና።

\VS{29}እስራኤለ አሳ ኡባይ፥ ኦꬃና መላ ጎዳይ ሙሰ ባጋራ ኪትዳ ኦሱዋስ ሀንያ እሞታታ ኡባ ባንታ ዶሳን ጎዳስ ኤህዶሶና።


\par }{\SH ኩሸ ሂላንቾታ
\par }
{\PP \VS{30}ሙሰይ እስራኤለ አሳኮ ሀይሳዳ ያግስ፤ “ጎዳይ ይሁዳ ሼሻፐ ግድዳ ሁራ ናኣ ናኣ፥ ኡረ ናኣ፥ ባስልኤላ ዶርስ።

\VS{31}ጎዳይ እያ ባ አያናን፥ ሂላን፥ አኬካንነ ኦሶ ኡባ ኦꬅያ ኤራን ኩንꬅስ።

\VS{32}ሄስካ፥ ሂላን ኦꬃና ኦሶታ ሀልችድ ዎርቃፈ፥ ብራፐነ ናሰ ብራታፐ ዱማ ዱማባ ከስድ ኦꬃናሳ።

\VS{33}ሄሳዳካ፥ አልኦ ሹቹ ማስድ ጊግሶ፥ ምꬅ ማሰꬅነ ሀራ ኦሶ ኡባ ኦꬃና መላ ጭንጫተꬅ እሚስ።

\VS{34}ቃስ እያስነ ዳነ ሼሽ ግድዳ አህሳማካ ናኣ ኤልያባስ፥ ባንታ ሂላ ሀራታ ታማርሳና መላ ኤራተꬅ እሚስ

\VS{35}ኤንቲ ዱማ ዱማ ኦሶ ኦꬃና መላ ኦሶ ሀልቾ ከሳና መላ፥ ካሎሰን፥ ኦቻ ቴራ ዳነይሳንነ ዞኦ ሱፈ ቃጭናን አልኦ ሊኖ አሌቅስድ፥ ዳድያ ሂላተꬅ እሚስ። ጎዳይ ኤንታ፥ ኤራተꬃን ኩንꬅስ። ኤንቲ ኡባይ ዱማ ዱማ ኦሶን ሉፅዳ ሂላንቾ ግድዶሶና።




\par }\Chap{36}{\PP \VerseOne{1}“ሄሳ ግሾ፥ ባስልኤል፥ ኤልያብነ ጌሻ ዱንካንያ ኬፃና መላ ጎዳይ ሂላነ ኤራተꬅ እምዳ አሳ ኡባይ፥ ጎዳይ ኪትዳይሳዳ ኡባባ ኦꬃና” ያግስ።


\par }{\SH እሙዋ ዳሮተꬃ
\par }
{\PP \VS{2}ሙሰይ ባስልኤላ፥ ኤልያባ፥ ጎዳይ ዱማ ኤራተꬅ እምዳይሳታነ ኦሶ ኦꬃናዉ ኮይያ ኡባ ፄግድ፥ ኦሱዋ ዶማና መላ ኪትስ።

\VS{3}ኤንቲ፥ እስራኤለ አሳይ ጌሻ ዱንካንያ ኦꬃናዉ ኤህዳ እሞ ኡባ ሙሰ ኩሸፐ ኤክዶሶና። ቃስ አሳይ ባ ዶሳን እምያ እሞታ ዎንታ ዎንታ ኤሁዋ አግቦኮና።

\VS{4}ያትን፥ ጌሻ ዱንካንያ ኦꬅያ ሂላንቾት ባንታ ኦሱዋ ኤስድ፥ ሙሰኮ ብድ፥

\VS{5}“አሳይ፥ ጎዳይ ኪትዳ ኦሱዋስ ኮሸይሳፈ አꬅድ ኤሆ ቦላ ደኦሶና” ያግዶሶና።


\par }{\PP \VS{6}ሙሰይ፥ “ጌሻ ዱንካንያ ኬፃናዉ ኦንካ እምያባ ኤሆፖ” ያግድ ኪትን፥ አሳይ ኤሄይሳ አጋግዶሶና።

\VS{7}ኤንቲ ኤህዳ እሞታይ ኦሶ ኡባ ኦꬅ ፖላናዉ ግድድ ፓላሄስ።


\par }{\SH ጌሻ ዱንካነ ኦሱዋ
\par }
{\R (ከሳ 26:1-37)

\par }{\PP \VS{8}ኦሱዋ ኦይሳታፐ ሂላን አይሳት ጌሻ ዱንካንያ ኦꬅዶሶና። ኤንቲ እያ አልኦ ሊኖፐ፥ ካሎሰን ኦቻ ቴራ ዳነይሳንነ ዞኦ ቃጭናን አሌቅስድ ዳድዳ ታሙ ገሸታ ጊግስድ፥ እያ ቦላ ክሩበታ ምስልያ ስክዶሶና።

\VS{9}ማጋራጆት ኡባይ እስ ግና ግድድ፥ አዱሳተꬃይ ላታማነ ኦይዱ ዋꬋ፥ ጎምፓይ ኦይዱ ዋꬋ።

\VS{10}እቻሹ ገሸታ እስፈ ጋꬅድ ስክዶሶና፤ ቃስ ሀንኮ አትዳ እቻሹ ገሸታካ ሄሳዳ ኦꬅዶሶና።

\VS{11}እስፈ ጋꬅድ ስክዳ ገሸታፐ እስ ማጋራጁዋስ ዉርሰꬃ ጋፃን ካሎሰ አፍላፐ ኦሰትዳ ሳጋዮታ መꬍዶሶና። ቃስ እስፈ ጋꬅድ ስክዳ ሀንኮ ገሸታፐ እሱዋ ጋፃንካ ሄሳዳ ኦꬅዶሶና።

\VS{12}ኤንቲ እስፈ ስከትዳ ኮይሮ ማጋራጁዋ ቦላ ኮይሮ ማራን ካሎሰ አፍላፐ ኦሰትዳ እሻታሙ ሳጋዮታ፥ ሄሳዳካ ናምአንꬆ ማጋራጁዋ ቦላ ዉርሰꬃ ማራን፥ ሀንኮ ሳጋዮታ ግናን፥ እሻታሙ ሳጋዮታ ኦꬅዶሶና።

\VS{13}ኤንቲ ናምኡ ባጋን ደእያ ገሸታ ጋሰꬅድ እስኖ ኦꬃናዉ ዎርቃፈ እሻታሙ ኦይክያ በሳታ መꬍዶሶና።


\par }{\PP \VS{14}ጌሻ ዱንካንያ ቦላራ ካማናዉ ታማነ እስ ገሸታ ዴሻ እክሰፐ ዳድዶሶና።

\VS{15}ታማነ እስ ገሸታ አዱሳተꬃ ላታማነ ኡሱፑን ዋꬋ፥ ጎምፓ ኦይዱ ዋꬋ ኦꬅድ መꬍዶሶና።

\VS{16}እቻሹ ገሸታ እስ ባጋራ፥ ቃስ ኡሱፑን ገሸታ ሀንኮ ባጋራ ጋꬅድ ስክዶሶና።

\VS{17}ዎል ጋꬅድ ስክዳ ገሸታፐ ዉርሰꬃ ማጋራጁዋ ማጫራን እሻታሙ ሳጋዮታ፥ ቃስ ዎል ጋꬅድ ስክዳ ሀንኮ ገሸታፐ ዉርሰꬃ ማጋራጁዋ ማጫራን እሻታሙ ሳጋዮታ መꬍዶሶና።

\VS{18}ናምኡ ባጋራ ደእያ ገሸታ ጋሰꬅድ እስ ካማ ኦꬃናዉ ናሰ ብራታፐ እሻታሙ ኦይክያ በሳታ መꬍዶሶና።

\VS{19}ዱንካንያ ካማናዉ ዞኦ ቃላመን የግ ከስዳ ዶርሳ እተ፥ ቃስ እያ ቦላራ ካማናዉ ሎኦ ዶአ እተ ጊግስዶሶና።


\par }{\PP \VS{20}ጌሻ ዱንካንያ ቱቀታ ሶቃላ ምꬃፈ ከስዶሶና።

\VS{21}እስ እስ ቱቅያ አዱሳተꬃይ ታሙ ዋꬋ፥ ጎምፓይ እስ ዋꬋነ ታካꬎ።

\VS{22}እስ ቱቅያ እሱዋራ ጋሰꬃናዉ ናምኡ ሉሆት ደኦሶና። ጌሻ ዱንካንያ ቱቀታ ኡባ ሄሳዳ ኦꬅዶሶና።

\VS{23}ጌሻ ዱንካንያስ ዱገሀ ባጋራ ላታሙ ቱቀታ መꬍዶሶና።

\VS{24}እስ እስ ቱቀታስ ናምኡ ቶሆ መꬍድ፥ ሄ ቶሆታ ኦይꬃናዉ ኦይታሙ ሉሆታ ብራታፐ ጊግስዶሶና።

\VS{25}ጌሻ ዱንካንያስ ፑደሀ ባጋራ ላታሙ ቱቀታ መꬍዶሶና።

\VS{26}እስ እስ ቱቀታስ ናምኡ ቶሆ መꬍድ፥ ሄ ቶሆታ ኦይꬃናዉ ኦይታሙ ሉሆታ ብራታፐ ጊግስዶሶና።

\VS{27}ጌሻ ዱንካንያስ ጉየ ባጋን፥ ዉሎሀ ባጋራ ኡሱፑን ቱቀታ መꬍዶሶና።

\VS{28}ጌሻ ዱንካንያ ጉየ ባጋን ደእያ ማዛነታስ ናምኡ ቱቀታ ጊግስዶሶና።

\VS{29}ሄ ናምኡ ማዛነ ቱቀት ፃጶፐ ፄራ ጋካናዉ ኦይከት ብዶሶና። ናምኡ ማዛንያን ደእያ ናምኡ ቱቀት ሄሳዳ ሀንድ ኦሰትዶሶና።

\VS{30}ሄሳ ግሾ፥ እስ እስ ቱቅያስ ጋርሳን ናምኡ ናምኡ ቶሆት ደኦሶና። ሆስፑን ቱቀታስ ብራታፐ ኦሰትዳ ታማነ ኡሱፑን ቶሆት ደኦሶና።


\par }{\PP \VS{31}ቃስ ኤንቲ ሶቃላ ምꬃፈ ታማነ እቻሹ ልዮታ ከስዶሶና። እቻሹ ልዮት ጌሻ ዱንካንያ እስ ባጋ ምየን፥

\VS{32}ቃስ እቻሹ ልዮታ ሀንኮ ባጋ ምየን፥ ሄሳዳካ እቻሹ ልዮታ ጉየ ባጋራ ዉሎሀ ባጋን ዎꬅዶሶና።

\VS{33}ቱኡቀታስ ምየ ባጋራ ግዶን ደእያ ልዮይ፥ ሀ ጋፃፐ ያ ጋፃ ጋካናዉ ካንꬅ ከያና መላ ኦꬅዶሶና።

\VS{34}ቱኡቀታነ ልዮታ ዎርቃን ላንፅዶሶና። ልዮት ኤንታ ግዶራ ካንꬅ አꬋና መላ ዎርቃ ሳጋዮታ ቱቀታራ ኦይሰꬅዶሶና።


\par }{\PP \VS{35}ማጋራጁዋ አልኦ ሊኖፐ ካሎሰን፥ ኦቻ ቴራ ዳነይሳንነ፥ ዞኦ ቃጭናን አሌቅስድ ኦꬅዶሶና። ሄ ማጋራጁዋ ቦላ ክሩበ ምስለታ ስክዶሶና።

\VS{36}ማጋራጁዋ ካቃናዉ ኦይዱ ቱሳታ ሶቃላ ምꬃፈ ጊግስድ፥ ዎርቃን ላንፅዶሶና። ያትድ ዎርቃ ሳጋዮታ ኤንታስ ጊግስዶሶና። ቃስ ቱሳታ ኤስያ ኦይዱ ቶሆታ ብራ ብራታፐ መꬍዶሶና።

\VS{37}ጌሻ ዱንካንያ ፐንግያስ አልኦ ሊኖፐ ካሎሰን፥ ኦቻ ቴራ ዳነይሳፈነ ዞኦ ቃጭናን አሌቅስድ ማጋራጆ ጊግስዶሶና።

\VS{38}ቃስ እያዉ ኮጫት ደእያ እቻሹ ቱሳታ መꬍድ፥ ኤንታዉ ፄራነ ቶሁዋ ዎርቃን ላንፅዶሶና። ቱሳታስ ናሰ ብራታፐ ኦሰትዳ እቻሹ ቶሆታ ጊግስዶሶና።




\par }\Chap{37}{\SH ታቦተ
\par }
{\R (ከሳ 25:10-22)

\par }{\PP \VerseOne{1}ባስልኤል ታቦትያ ሶቃላ ምꬃፈ ጊግስስ። ታቦትያ አዱሳተꬃይ ናምኡ ዋꬋነ ባጋ፥ ጎምፓይነ ጌሳይ እስ ዋꬋነ ባጋ።

\VS{2}ታቦትያ ጊግስድ፥ ጋꬃነ ካርያ ዋላህ ባይና ዎርቃን ላንፅስ። እያ ዩሹዋ ቦላካ ዎርቃን ላንፅስ።

\VS{3}ኦይዱ ዎርቃ ሳጋዮታ ታቦትያስ ኦይዱ ገዳታ ቦላ፥ እስ ባጋራ ናምኡ ሳጋዮታ፥ ቃስ ሀንኮ ባጋራ ናምኡ ሳጋዮታ አꬅስ።

\VS{4}ያትድ ሶቃላ ምꬃፈ ኦሰትዳ ካሶታ ከስድ ኤንታ ዎርቃን ላንፅስ።

\VS{5}ታቦትያ ቶካናዉ፥ ታቦትያስ ምይያን ደእያ ሳጋዮታን ካሶታ አꬅስ።


\par }{\PP \VS{6}ዋላህ ባይና ዎርቃፈ፥ አዱሳተꬃይ ናምኡ ዋꬋነ ባጋ፥ ጎምፓይ እስ ዋꬋነ ባጋ ግድዳ ናጋራ አቶተꬃ ካማ ኦꬅስ።

\VS{7}ቀፈይ ደእያ ናምኡ ክሩበታ ቆፀትዳ ዎርቃፈ ኦꬅድ፥

\VS{8}እስ ክሩብያ እስ ባጋን፥ ሀንኮ ክሩብያ ሀንኮ ባጋን ዎꬅድ፥ አቶተꬃ ካሙዋራ እስኖ ኦꬅድ መꬍስ።

\VS{9}ክሩበት ባንታ ቀፍያ ምጭድ፥ አቶተꬃ ካሙዋ ካምድ፥ እሶይ እሱዋ ፄሎሶና።


\par }{\SH ዳቦ ፃርጴዛ
\par }
{\R (ከሳ 25:23-30)

\par }{\PP \VS{10}አዱሳተꬃይ ናምኡ ዋꬋ፥ ጎምፓይ እስ ዋꬋ፥ ጌሳይ እስ ዋꬋነ ባጋ ግድዳ ፃርጴዛ ሶቃላ ምꬃፈ መꬍስ።

\VS{11}ዋላህ ባይና ዎርቃን እያ ላንፅድ፥ ዩሹዋካ ዎርቃን ላንፅስ።

\VS{12}ሄሳዳካ፥ ጎምፓይ ታካꬎ ግድያ ጎሰ ኦꬅድ፥ እያ ዎርቃን ዩሽ አꬅድ ላንፅስ።

\VS{13}ታቦትያ ቶካናዉ ማድያ ኦይዱ ዎርቃ ሳጋዮታ መꬍድ፥ ኦይዱ ገዳታ ኦይዱ ማዛነታ ቦላ ዎꬅስ።

\VS{14}ፃርጴዛ ቶካናዉ ካሶታ አꬅያ ሳጋዮት ፃርጴዛ ጎሳ ማታን ኦሰትዶሶና።

\VS{15}ፃርጴዛ ቶክያ ካሶ ምꬃታ ሶቃላ ምꬃፈ ከስድ፥ ዎርቃን ላንፅስ።

\VS{16}ሄሳዳካ፥ ፃርጴዛ ቦላ ዎꬅያ ዱማ ዱማ ሚሸታ ዋላህ ባይና ዎርቃፈ መꬍስ። ሄሳትካ ሳነታ፥ ጭልፓታ፥ ከረታ፥ ዎይነ ያርሾ ትግያ ፁአታ።


\par }{\SH ፆምፐ ዎꬅያ ኮጫ
\par }
{\R (ከሳ 25:1-40)

\par }{\PP \VS{17}ሄሳፈ ጉየ፥ ባስልኤል ፆምፐ ዎꬅያ ኮጫ ዋላህ ባይና ዎርቃፈ ኦꬅስ። ኮጫ ኤስያ ቶሁዋነ ቶማ ቆፀትዳ ዎርቃፈ ጊግስስ። አሌቆስ ኦሰትያ፥ እያ ጋምቡꬃታ፥ እያ ዋላፃታነ እያ ጪሻታ ኡባ እያራ እስፈ ኦይꬅድ መꬍስ።

\VS{18}እስ ባጋራ ሄꬑ ታሸት፥ ቃስ ሀንኮ ባጋራ ሄꬑ ታሸት ደእያ ኡሱፑን ታሸታ እያ ምይያን መꬍስ።

\VS{19}ኡሱፑን ታሸታስ ፄራን ፄራን ሄꬑ ሄꬑ አሌቆ ጋምቡꬃትነ ጪሻት ደእያ ላዉዘ ምꬃ ጪሸ ዳንያባ መꬍስ።

\VS{20}ፆምፐ ዎꬅያ ኮጫ ግዶን ደእያ ቶማ ፄራን ኦይዱ አሌቆ ጋምቡꬃትነ ጪሻት ደእያ ላዉዘ ምꬃ ጪሸ ዳንያባ መꬍስ።

\VS{21}ዋꬃን ደእያ ሄꬑ ሄꬑ ታሸታፐ ጋርሳን እስ እስ ጋምቡꬅ ኦሰትስ።

\VS{22}ጋምቡꬃት፥ ታሸትነ ፆምፐ ዎꬅያ ኮጫይ እስኖ ግድድ፥ ዋላህ ባይና ዎርቃፈ ቆፀትድ ኦሰትዶሶና።


\par }{\PP \VS{23}ፆምፐ ዎꬅያ ኮጫስ ላፑን ፆምፐታ፥ ፆምፐ ቶይስያ ቃጰታነ ኤንታ ዎꬅያባታ ዋላህ ባይና ዎርቃፈ ኦꬅስ።

\VS{24}ፆምፐ ዎꬅያ ኮጫነ እያዉ ጎኤትያ ሚሸ ኡባ ኦꬃናዉ ሀስታማነ እቻሹ ክሎ ግራመ ግድያ፥ ዋላህ ባይና ዎርቃ ኦንግስ።


\par }{\SH እፃነ ፃርጴዛ
\par }
{\R (ከሳ 30:1-5)

\par }{\PP \VS{25}ባስልኤል እፃነ ጩይስያ ፃርጴዛ ሶቃላ ምꬃፈ ጊግስስ። እያዉ ኦይዱ ማዛነይ ደኤስ። ሄ ፃርጴዛስ አዱሳተꬃይነ ጎምፓይ እስ ዋꬋ፤ ቃስ ጌሳይ ናምኡ ዋꬋ። ኦይዱ ማዛንያን ደእያ ካጨት እያራ እስኖ ግድ ኦይከትድ ኦሰትዶሶና።

\VS{26}እያዉ ቦላ ባጋ፥ ኦይዱ ምያነ ካጨታ ዋላህ ባይና ዎርቃን ላንፅስ፥ እያ ዩሹዋካ ዎርቃን ላንፅድ ዩሽ አꬅስ።

\VS{27}እያዉ ጋፃ ቦላ ቶካናዉ ማድያ ናምኡ ዎርቃ ሳጋዮታ መꬍድ፥ ናምኡ ባጋ ምይያን ዎꬅስ። ኤንቲ እፃነ ፃርጴዛ ቶክያ ዎደ ካሶ ምꬃታ አꬃናዉ ማደይሳታ።

\VS{28}ካሶ ምꬃታ ሶቃላ ምꬃፈ ከስድ፥ ዎርቃን ላንፅስ።


\par }{\PP \VS{29}ጌሻ ሹማተꬃ ዛይትያነ ሳውያ ሎኦ እፃነ ሽቶዳ ዋላክድ ኦꬅስ።




\par }\Chap{38}{\SH ፁሳ ያርሾ በሲ
\par }
{\PP \VerseOne{1}ሶቃላ ምꬃፈ ፁሳ ያርሾ በሲ ኦꬅስ። ሄ ያርሾ በሳ አዱሳተꬃይነ ጎምፓይ፥ እቻሹ እቻሹ ዋꬋ፥ ቃስ ጌሳይ ናምኡ ዋꬋነ ታካꬎ። እያዉ ኦይዱ ማዛነይ ደኤስ።

\VS{2}ኦይዱ ማዛነታራ ኦይከትድ ኦሰትዳ ካጨታ መꬍስ። ያትድ፥ ሄ ያርሾ በሳ ናሰ ብራታን ላንፅስ።

\VS{3}ሄ ያርሾ በሳን ጎኤትያ ሚሸታ፥ ድስተታ፥ ባልደታ፥ አካፋታ፥ አሹዋ ቃጵያ ቃጰታነ ታማ ጮጨታ ኡባ ናሰ ብራታፐ መꬍስ።

\VS{4}ናሰ ብራታፐ ግተ ዳንያ ተቀ ያርሾ በሳስ ጊግስድ፥ ያርሾ በሳስ ግዶ ዛዋ ዩሽ አꬅድ ዎꬅስ።

\VS{5}ቶካናዉ ማድያ ካሶታ አꬃናዉ፥ ኦይዱ ሳጋዮታ መꬍድ፥ ኦይዱ ማዛነታ ቦላ ዎꬅስ።

\VS{6}ሶቃላ ምꬃፈ ያርሾ በሳ ቶክያ ካሶ ምꬃታ ከስድ፥ ናሰ ብራታን ላንፅስ።

\VS{7}ሀ ካሶታ ናምኡ ምየን ደእያ ሳጋዮታን አꬅስ። ያርሾ በሳ ፃዉላፐ ጊግስድ፥ ግዱዋ ካይስ ኦꬅስ።


\par }{\SH ሜቻ ከረ
\par }
{\PP \VS{8}ናሰ ብራታፐ ሜቻ ከረነ እያ ዎꬅያ ቶሆ መꬍስ። ሄ ናሰ ብራታይ፥ ጌሻ ዱንካንያ ፐንገን ኦꬅያ ማጫሳት ኤህዳ ማስቶትያፐ ኤከትስ።


\par }{\SH ጌሻ ዱንካነ ዳባባ
\par }
{\PP \VS{9}ጌሻ ዱንካንያስ ዳባባ ባጋ ገቻናዉ አልኦ ሊኖፐ ማጋራጆ ኦꬅስ። ዱገሀ ባጋ ገሸታስ አዱሳተꬃይ ፄቱ ዋꬋ።

\VS{10}ገሸታስ ካተ ግዳና መላ ላታሙ ቱሳታነ ኤንቲ ኤቅያ ቶሆታ ናሰ ብራታፐ ኦꬅስ። ኤንታ ፃምአታነ ካጨታ ብራ ብራታፐ ኦꬅስ።

\VS{11}ፑደሀ ባጋ ዳባባይካ ሄሳዳ ሀንድ ኦሰትስ።

\VS{12}ዉሎሀ ባጋ ገሸታ አዱሳተꬃይ እሻታሙ ዋꬋ። ኤንታዉ ታሙ ቱሳትነ ቱሳት ኤቅያ ታሙ ቶሆት ደኦሶና። ቱሳታስ ብራ ብራታፐ ኦሰትዳ ፃምአትነ ካጨት ደኦሶና።

\VS{13}ዳባባ ገልያ ፐንገይ ደእያ፥ ዶሎሀ ባጋ ማጋራጁዋ ጎምፓይ እሻታሙ ዋꬋ።

\VS{14}እስ ባጋራ ደእያ ማጋራጁዋ አዱሳተꬃይ ታማነ እቻሹ ዋꬋ። እያዉ ሄꬑ ቱሳትነ ቱሳት ኤቅያ ቶሆት ደኦሶና።

\VS{15}ሀንኮ ባጋራ ደእያ ማጋራጁዋ አዱሳተꬃይ ታማነ እቻሹ ዋꬋ። እያዉ ሄꬑ ቱሳትነ ቱሳት ኤቅያ ቶሆት ደኦሶና።

\VS{16}ዳባባ ዩሹዋን ደእያ ገሸት ኡባይ አልኦ ሊኖፐ ኦሰትዶሶና።

\VS{17}ቱኡሳት ኤቅያ ቶሆት ናሰ ብራታፐ ኦሰትዶሶና። ፃምአት፥ ካጨትነ ቱሳታ ፄራ ጎሳት ብራ ብራታፐ ኦሰትዶሶና። ዳባባ ዩሹዋን ደእያ ቱሳት ኡባይ ብራ ፃምአታን ኦይከትዶሶና።

\VS{18}ዳባባ ፐንግያን ደእያ ማጋራጁዋ አልኦ ሊኖፐ ኦꬅድ፥ ካሎሰን ኦቻ ቴራ ዳነይሳንነ ዞኦ ቃጭናን ዳድድ አሌቅስስ። እያዉ ሀንኮ ዳባባ ገሸታዳ አዱሳተꬃይ ላታሙ ዋꬋ፤ ቃስ ጌሳይ እቻሹ ዋꬋ።

\VS{19}እያ፥ ኦይዱ ቶሆት ደእያ ኦይዱ ቱሳታ ቦላ ካቅስ። ካጨት፥ ፃራ ካመይሳትነ ፃምአት ብራ ብራታፐ ኦሰትዶሶና።

\VS{20}ጌሻ ዱንካንያ ꬍሸትነ እያ ዩሹዋን ደእያ ገሸታ ꬍሸት ኡባይ ናሰ ብራታፐ ኦሰትዶሶና።


\par }{\SH ጌሻ ዱንካነን ጎኤትያ ብራታ ሚሸታ
\par }
{\PP \VS{21}ታሙ ኪታታ ኦይክዳ ናምኡ ሎቸ ሹቻት ደእያ በሳን፥ ጌሻ ዱንካንያን፥ ጎኤትያ ሚሸታ ማዝጋበይ ሀይሳ። ሄ ሚሸታ ማዝጋባና መላ ካህንያ አሮና ናአ እታማራ አዋተꬃ ጋርሳን ደእያ ሌወታ ሙሰይ ኪትስ።


\par }{\PP \VS{22}ይሁዳ ሼሻፐ ግድዳ ሁራ ናኣ ናኣ፥ ኡረ ናኣ፥ ባስልኤል፥ ጎዳይ ኪትዳይሳዳ ኡባባ ኦꬅስ።

\VS{23}ዳነ ሼሻፐ ግድዳ አህሳማካ ናኣ ኤልያብ፥ ኩሸ ሂላንቾይ፥ ኦꬅያባስ ኮይሮ ሀልቾ ከስያ አስ፤ እ፥ ካሎሰ፥ ኦቻ ቴራ ዳነይሳነ ዞኦ ቃጭናን አልኦ ሊኖ ዳድድ አሌቅስያ አስ።

\VS{24}ጌሻ ዱንካንያ ኦሱዋስ ሀናና መላ ጎዳስ እመትዳ ዎርቃይ ጌሻ ዱንካነን ኤረትዳ ምዛነን እስ ሙኩሉ ክሎ ግራመ ግድስ።

\VS{25}ታይቦን ደእያ አሳፐ ኤከትዳ ብራይ ጌሻ ዱንካነን ኤረትዳ ምዛነን፥ ሄꬑ ሙኩሉነ ኦይዱ ፄታነ ሀስታሙ ክሎ ግራመ ግድስ።

\VS{26}ሄስካ፥ ታይቦን ገልዳ አደ አሳይ፥ እሶይ እሶይ ጌሻ ዱንካነን ኤረትዳ ምዛንያ ልከን ኮየትያ ኡባ እምዶሶና። ላታሙ ላይꬅነ እያፐ ቦላ ግድዳ፥ ማዝጋበን ገልዳ፥ አደ አሳ ታይቦይ ኡሱፑን ፄታነ ሄꬑ ሙኩሉነ እቻሹ ፄታነ እሻታማ።

\VS{27}ጌሻ ዱንካንያነ ማጋራጆታ ኤሳናዉ ማድያ ፄቱ ቶሆታ ኦꬃናዉ 3,400 ክሎ ግራመ ብራ ብራታ ኤክዶሶና። ሄስካ፥ እስ እስ ቶሆይ ሀስታማነ ኦይዱ ክሎ ግራመ ብራ ብራታ ኤክስ።

\VS{28}ባስልኤል፥ አትዳ ሀስታሙ ክሎ ግራመ ብራ ብራታን ፃምአታ፥ ካጨታነ ቱሳታስ ፄራ ጎሳታ ኦꬅስ።

\VS{29}አሳይ ጎዳስ እምዳ ናሰ ብራታይ 2,425 ክሎ ግራመ።

\VS{30}ሄ ናሰ ብራታን ጌሻ ዱንካንያ ፐንግያ ኤስያ ቶሆታ፥ ግተ ዳንያባራ ናሰ ብራታ ያርሾ በሳነ እያ ግዶን ጎኤትያ ዱማ ዱማ ሚሸታ መꬍስ።

\VS{31}ቃስ ዳባባ ዩሹዋን ደእያ ድርሳ ቶሆትነ ፐንግያ ቦላ ኤቅዳ ቶሆት፥ ጌሻ ዱንካነይነ እያ ዩሹዋን ደእያ ዳባባ ድርሳ ꬍሸት ኡባይ ሄ ናሰ ብራታፐ ኦሰትዶሶና።




\par }\Chap{39}{\SH ካህነታ ማኦ
\par }
{\R (ከሳ 28:1-14)

\par }{\PP \VerseOne{1}ካህነት ጌሻ ዱንካንያን ኦꬅያ ዎደ ማአና ቦንቾ ማኦታ፥ ካሎሰን፥ ኦቻ ቴራ ዳንያ ቃጭናፐነ ዞኦ ቃጭናን ዳድዶሶና። አሮን ማእያ ካህነተꬃ ማኡዋ ጎዳይ ሙሰ ኪትዳይሳዳ ኦꬅዶሶና።


\par }{\PP \VS{2}ቃስ ኤፉድያ፥ ዎርቃፈ፥ ካሎሰፐ፥ ኦቻ ቴራ ዳንያ ቃጭናፐ፥ ዞኦ ቃጭናፐነ አልኦ ሊኖፐ ዳድዶሶና።

\VS{3}ኤንቲ ዎርቃ ቆፅድ፥ ሌእስድ፥ እያ ቃራርድ፥ ቃጭናዳ ከስዶሶና። ያትድ ካሎሰን፥ ኦቻ ቴራ ዳነይሳን፥ ዞኦ ቃጭናንነ አልኦ ሊኖን አሌቅስድ ዳድዶሶና።

\VS{4}ኤንቲ ናምኡ ሀሽያራ ዎꬍድ፥ ናምኡ ባጋ ዎል ጋꬅድ ኦይሰꬃናዉ ማድያ ቃንጎታ ኤፉድያስ ኦꬅዶሶና።

\VS{5}ጎዳይ ሙሰ ኪትዳይሳዳ፥ ሂላንቾይ አሌቅስዳ ዳንጮይካ ኤፉደይ ኦሰትዳይሳታፐ ኦሰትድ፥ ዎርቃን፥ ካሎሰን፥ ኦቻ ቴራ ዳነይሳን፥ ዞኦ ቃጭናንነ አልኦ ሊኖን ዳደትስ።

\VS{6}ኤንቲ ማርግደ ጌተትያ ሹቻታ ጊግስድ፥ ዎርቃፈ ኦሰትዳ ካቁዋ ቦላ ዎꬅዶሶና። ማታመ ቦላ ዎጭድ ፃፈይሳዳ፥ ሄ ሹቻታ ቦላ እስራኤለ ናይታ ሱንꬃ ዎጭድ ፃፍዶሶና።

\VS{7}ጎዳይ ሙሰ ኪትዳይሳዳ፥ ታማነ ናምኡ እስራኤለ ናይታ ቆፍስያባ ግዳና መላ ኤንታ፥ ኤፉድያ ቃንጎታን ዎꬅዶሶና።


\par }{\SH ትራን ማኤትያ ማኦ
\par }
{\R (ከሳ 28:15-30)

\par }{\PP \VS{8}ኤንቲ፥ ትራን ማኤትያ ማኡዋ ኤፉደይ ኦሰትዳይሳታፐ ኦꬅድ፥ ኤፉድያዳ አሌቅስዶሶና።

\VS{9}እያዉ ኦይዱ ማዛነት ደኦሶና፤ ጌሳይነ ጎምፓይ እስ እስ ታካꬎ ግድድ፥ ዳኮየቴስ።

\VS{10}እያ ቦላ ኦይዱ ማራን እንቆ ጌተትያ አልኦ ሹቻታ ዎꬅዶሶና። ኮይሮ ማራን ሳርድዮነ፥ ቶጳዘነ ጶልያ አልኦ ሹቻታ፤

\VS{11}ናምአንꬆ ማራን ባሉረ፥ ሳንፓረነ አልማዘ ጌተትያ አልኦ ሹቻታ፤

\VS{12}ሄꬓንꬆ ማራን ያክንተ፥ ከልቀዶነነ አመተስፅኖሳ ጌተትያ አልኦ ሹቻታ፤

\VS{13}ኦይዳንꬆ ማራን ብርለ፥ ማርግደነ ያስጵደ ጌተትያ አልኦ ሹቻታ ዎꬅዶሶና። ሄሳታ ኡባ ዎርቃፈ ኦሰትዳ ካቁዋ ቦላ ዎꬅዶሶና።

\VS{14}ታማነ ናምኡ ሹቻታ ቦላ እስ እስ እስራኤለ ናይታ ሱንꬃይ ዎጨትድ ፃፈትስ።


\par }{\PP \VS{15}ትራን ማኤትያ ማኡዋስ ዋላህ ባይና ዎርቃፈ ዎዶሮዳ ዶቃዳ ሳንꬃላታ ኦꬃ።

\VS{16}ናምኡ ዎርቃ ካቆታነ ናምኡ ዎርቃ ሳጋዮታ መꬍድ፥ ናምኡ ዎርቃ ሳጋዮታ ትራን ማኤትያ ማኡዋስ ቆሞ ባጋን ደእያ ማዛነታራ ጋꬅድ ኦይሰꬅዶሶና።

\VS{17}ሄ ናምኡ ዎርቃ ሳንꬃላታታ ናምኡ ዎርቃ ሳጋዮታራ ጋꬅድ ኦይሰꬅዶሶና።

\VS{18}ሄ ሳንꬃላታታ፥ ሀንኮ ባጋ ፄራ፥ ናምኡ ካቆታራ ጋሰꬅዶሶና። ያትድ፥ ኤፉድያስ ስንꬃ ባጋራ፥ ሀሽያራ ዎꬍያ ቃንጎታራ ጋꬅድ ቃችዶሶና።

\VS{19}ቃስ ናምኡ ዎርቃ ሳጋዮታ መꬍድ፥ ኤፉድያስ ስንꬃ ባጋራ ደእያ ትራን ማኤትያ ማኡዋስ፥ ጋꬃ ባጋራ ደእያ ናምኡ ማዛነታ ፄራን አꬅዶሶና።

\VS{20}ሄሳዳካ፥ ዎርቃፈ ሀራ ናምኡ ምግዶታ ኦꬃዳ፥ ኤፉድያስ ስንꬃ ባጋ ሀሽያራ ዎꬍያ ቃንጉዋስ ጋርሳ ባጋራ፥ ስኩዋ ማታን ዳንጩዋፈ ቆሞ ባጋራ ኦይሰꬅዶሶና።

\VS{21}ጎዳይ ሙሰ ኪትዳይሳዳ፥ ትራን ማኤትያ ማኡዋ ቦላ ደእያ ምግዶታ ኤፉድያን ደእያ ምግዶታራ ጋꬅድ፥ ካሎሰ ቃጭና ቃችዶሶና። ትራን ማኤትያ ማኦይ ፄሳፈ ቆሞን ፔእያ ግሾ ቃሾይ ዶልኤና።


\par }{\SH ሀራ ካህነ ማኦታ
\par }
{\R (ከሳ 28:31-43)

\par }{\PP \VS{22}ኤፉድያፐ ቦላራ ማኤትያ አዱሳ ማኦይ ኩመꬅ ካሎሰ አፍላፐ ጊግስዶሶና።

\VS{23}ሄ አዱሳ ማኡዋስ ሁጰ አꬅያ ሉሆ መꬍድ፥ ፔቶና መላ ጉየ ቃላምእድ፥ ዩሽ አꬅድ ስክዶሶና።

\VS{24}አዱሳ ማኡዋስ ዱገ ባጋ ማጫራ ዩሹዋን ካሎሰን፥ ኦቻ ቴራ ዳንያ ዞኦ ቃጭናንነ አልኦ ሊኖን፥ ኦሮማነ ቴራ ምስለታ መꬍዶሶና።

\VS{25}ኤንቲ ዋላህ ባይና ዎርቃፈ ዳላታ መꬍድ፥ አዱሳ ማኡዋስ ዱገ ባጋ ጋፃን፥ ኦሮማነ ምስለታ ግዶን ዎꬅዶሶና።

\VS{26}ጎዳይ ሙሰ ኪትዳይሳዳ፥ ኦሮማነ ቴራ ምስለታ፥ አዱሳ ማኡዋስ ዱገ ባጋ ማጫራ ዩሹዋን አꬅዶሶና።


\par }{\PP \VS{27}ኤንቲ፥ ጎዳይ ሙሰ ኪትዳይሳዳ፥ አሮናስነ እያ ናይታስ፥ ሻምዘታ፥

\VS{28}ሁጰ ቃጨታ፥ ኡከታነ ጋꬃ ሱረታ አልኦ ሊኖፐ ዳድድ ጊግስዶሶና።

\VS{29}ቃስ ዳንጩዋ ካሎሰን፥ ኦቻ ቴራ ዳንያ ቃጭናን፥ ዞኦ ቃጭናንነ አልኦ ሊኖን አሌቅስድ፥ ጊግስዶሶና።


\par }{\PP \VS{30}ኤንቲ፥ ጌሻ ካላቻ ምስልያ ዋላህ ባይና ዎርቃፈ መꬍድ፥ እያ ቦላ፥ “ጎዳስ ዱማትስ” ግያ ቃላ ዎጭድ ፃፍዶሶና።

\VS{31}ያትድ፥ ጎዳይ ሙሰ ኪትዳይሳዳ፥ ሁጰ ቃጭያ ቦላ ካሎሰ ቃጭናራ ቃችዶሶና።


\par }{\SH ኦሶይ ጋፃ ጋከꬃ
\par }
{\R (ከሳ 35:10-19)

\par }{\PP \VS{32}ጌሻ ዱንካንያ ኦሶ ኡባይ ኩመꬅ ፖለትስ። እስራኤለ አሳይ፥ ጎዳይ ሙሰ ኪትዳይሳዳ ኦꬅዶሶና።

\VS{33}ሄሳፈ ጉየ፥ ኤንቲ ጌሻ ዱንካንያነ እያ ሚሸታ ሙሰኮ ኤህዶሶና። ሄሳትካ፥ ካጨታ፥ ቱሳታ፥ ልዮታ፥ ቱቀታነ ኤንቲ ኤቅያ ቶሆታ።

\VS{34}ቦላ ካማስ፥ ዞኦ ቃላመን የግድ ከስዳ ዶርሳ እተ፥ ሃሸትዳ ዶአ እተ፥ ማጋራጁዋ፥

\VS{35}ታሙ ኪታታ ኦይክዳ ታቦትያ፥ እያ ቶክያ ካሶ ምꬃታነ ናጋራ አቶተꬃ ካማ፥

\VS{36}ፃርጴዛነ እያ ሚሸታ ኡባ፥ ጎዳ ስንꬃን ደእያ ጌሻ ዳቡዋ፥

\VS{37}ዋላህ ባይና ዎርቃፈ ኦሰትዳ ፆምፐ ዎꬅያ ኮጫ፥ እያ ቦላ ደእያ ፆምፐታ፥ እያ ሚሸታ ኡባነ ፆምፐ ዛይተ፥

\VS{38}ዎርቃፈ ኦሰትዳ ያርሾ በሲ፥ ሹማተꬃ ዛይተ፥ ሳውያ እፃነ፥ ጌሻ ዱንካንያ ፐንገ ማጋራጁዋ፥

\VS{39}ናሰ ብራታፐ ኦሰትዳ ያርሾ በሲ፥ ናሰ ብራታ ተቅያ፥ ቶሆ ካሶ ምꬃታነ እያ ሚሸታ ኡባ፥ ሜቻ ከረነ እያ ዎይሳ፥

\VS{40}ዳባባ ገልያ ፐንገ ማጋራጁዋ፥ ቱሳታነ፥ ኤንቲ ኤቅያ ቶሆታ፥ ዳባባ ማጋራጁዋ፥ ቶለ ዎዶሮታ፥ ꬍሸታ፥ ጌሻ ዱንካንያን ጎኤትያ ሚሸታ ኡባ፥

\VS{41}ካህነት ጌሻ በሳን ማእያ ቦንቾ ማኦታ፥ አሮንነ እያ ናይት ማእያ ካህነተꬃ ማኦታ።


\par }{\PP \VS{42}እስራኤለ አሳይ ኦሶ ኡባ፥ ጎዳይ ሙሰ ኪትዳይሳዳ ኦꬅዶሶና።

\VS{43}አሳይ፥ ኦሶ ኡባ፥ ጎዳይ ኪትዳይሳዳ ኦꬅዳይሳ ሙሰይ በእስ። ሄሳ ግሾ፥ ሙሰይ ኤንታ አንጅስ።




\par }\Chap{40}{\SH ጌሻ ዱንካነ ቶከꬅ
\par }
{\PP \VerseOne{1}ጎዳይ ሙሰኮ ሀይሳዳ ያግስ፤

\VS{2}“ኮይሮ አጌናን፥ ኮይሮ ጋላሳን፥ ጌሻ ዱንካንያ ቶካ።

\VS{3}ታሙ ኪታታ ኦይክዳ ጫቆ ታቦትያ እያ ግዶን ዎꬃዳ፥ እያ ስንꬃን ማጋራጁዋ ካቃ።

\VS{4}ፃርጴዛ ጋꬅ ገልሳዳ፥ ኮሽያ ሚሸታ ኡባ እያ ቦላ ዎꬃ። ፆምፐ ዎꬅያ ኮጫ ገልሳዳ እያ ቦላ ፆምፐታ ዎꬃ።

\VS{5}እፃነ ጩይስያ ዎርቃ ፃርጴዛ ጫቆ ታቦትያ ስንꬃን ዎꬃ። ጌሻ ዱንካንያ ፐንገ ማጋራጁዋ ካቃ።

\VS{6}ፁሳ ያርሾ በሲ ጌሻ ዱንካንያ ስንꬃን ዎꬃ።

\VS{7}ሜቻ ከርያ ጌሻ ዱንካንያፐነ ያርሾ በሳፈ ግዶን ዎꬃዳ፥ እያን ሃ ኩንꬃ።

\VS{8}ጌሻ ዱንካንያፐ ካረራ ዳባባ ዩሻ አꬃ ጊግሳዳ፥ ማጋራጁዋ ዱንካንያ ፐንገ ቦላ ካቃ።


\par }{\PP \VS{9}“ያታዳ፥ ጌሻ ዛይትያ ኤካዳ፥ ጌሻ ዱንካንያነ እያ ግዶን ደእያ ኡባባ ትያዳ፥ ዱማያ፤ እ ጌሽ ግዳና።

\VS{10}ካላዳ፥ ፁሳ ያርሾ በስነ እያን ጎኤትያ ሚሸ ኡባ ትያዳ፥ ዱማያ፤ እ ፖሎ ጌሽ ግዳና።

\VS{11}ሜቻ ከርያነ እያ ዎꬅያ ሚሸታ ትያዳ፥ ዱማያ።


\par }{\PP \VS{12}“አሮናነ እያ ናይታ ጌሻ ዱንካንያ ፐንገ ኤሀዳ ሃꬃን ኤንታ ሜጫ።

\VS{13}ካህነ ማኡዋ አሮና ማይዛዳ፥ እ ታዉ ካህነተꬃን ኦꬃና መላ እያ ትያዳ፥ ዱማያ።

\VS{14}እያ አደ ናይታካ ኤሀዳ ሻምዘ ማይዛ።

\VS{15}ኤንቲ ታዉ ካህነተꬃን ኦꬃና መላ፥ ኤንታ አዋይ ትየትዳይሳዳ፥ ኤንታካ ትያ። ሄ ትሻ ጋሶን፥ ያና ላይꬃ ኡባን፥ ኤንቲ ታዉ ካህነ ግድድ ኦꬃና” ያግስ።


\par }{\PP \VS{16}ሙሰይ፥ ኡባባ ጎዳይ ኪትዳይሳዳ ኦꬅስ።


\par }{\PP \VS{17}ሄሳ ግሾ፥ ኤንቲ ግብፀፈ ከይዳ ናምአንꬆ ላይꬃን፥ ኮይሮ አጌናን፥ ኮይሮ ጋላሳን ጌሻ ዱንካንያ ቶክስ።

\VS{18}ሙሰይ፥ ዱንካንያ ቶሆታ ኤስስ፥ ቱቀታ፥ ልዮታነ ቱሳታ አꬅስ።

\VS{19}ጎዳይ ኪትዳይሳዳ፥ ሙሰይ፥ ጋርሳ ካማነ ቦላ ካማ ዱንካንያ ቦላ ካምስ።


\par }{\PP \VS{20}ያትድ፥ ታሙ ኪታታ ኦይክዳ ናምኡ ሎቸ ሹቻታ፥ ታቦትያ ግዶን ዎꬅስ። ቶሆ ካሶ ምꬃታ ታቦትያ ሳጋዮታን አꬅስ፤ ናጋራ አቶተꬃ ካማካ ታቦትያ ቦላ ዎꬅስ።

\VS{21}ታቦትያ ጌሻ ዱንካንያ ግዶ ገልስድ፥ ገሸ ማጋራጁዋ ካቅስ። ያትድ፥ ጎዳይ ኪትዳይሳዳ፥ ጫቆ ታቦትያ ካምስ።


\par }{\PP \VS{22}ሙሰይ፥ ፃርጴዛ ጌሻ ዱንካንያ ግዶ ገልስድ፥ ማጋራጁዋፈ ካረራ፥ ፑደሀ ባጋን ዎꬅስ።

\VS{23}ጎዳይ ኪትዳይሳዳ፥ ጎዳ ስንꬃን ዎꬅያ ጌሻ ዳቡዋ እያ ቦላ ዎꬅስ።


\par }{\PP \VS{24}ፆምፐ ዎꬅያ ኮጫ፥ ጌሻ ዱንካንያ ግዶ ገልስድ፥ ፃርጴዛፐ ስንꬃ ባጋራ ጌሻ ዱንካንያስ ዱገሀ ባጋን ዎꬅስ።

\VS{25}ጎዳይ ኪትዳይሳዳ፥ ሙሰይ፥ ጎዳ ስንꬃን ፆምፐታ ኦይꬅስ።

\VS{26}ሙሰይ፥ ዎርቃ ያርሾ በሳ ጌሻ ዱንካንያ ግዶ ገልስድ፥ ማጋራጁዋፈ ስንꬃ ባጋራ ዎꬅስ።

\VS{27}ጎዳይ ኪትዳይሳዳ፥ ሳውያ እፃነ እያ ቦላ ጩይስስ።

\VS{28}ጌሻ ዱንካንያ ፐንገን ማጋራጁዋ ካቅስ።


\par }{\PP \VS{29}ፁሳ ያርሾ በሲ፥ ጌሻ ዱንካንያ ፐንገ ስንꬃን ዎꬅስ። ጎዳይ ኪትዳይሳዳ፥ እያ ቦላ ፁሳ ያርሾነ ካꬃ ያርሾ ያርሽስ።


\par }{\PP \VS{30}ሜቻ ከርያ ጌሻ ዱንካንያፐነ ያርሾ በሳፈ ግዶን ዎꬅድ፥ እያን ሃ ኩንꬅስ።

\VS{31}ሙሰይ፥ አሮንነ እያ ናይት ባንታ ኩሽያነ ቶሁዋ እያን ሜጨትዶሶና።

\VS{32}ጎዳይ ኪትዳይሳዳ፥ ኤንቲ ጌሻ ዱንካንያ ገልያ ዎደ ዎይኮ ያርሾ በሲ ሺቅያ ዎደ ሄሳ ኦꬆሶና።


\par }{\PP \VS{33}ጌሻ ዱንካንያነ ያርሾ በሳ ዩሽ አꬅድ ዳባባ ጊግስድ፥ ሄ ዳባባ ፐንገን ማጋራጆ ካቅስ። ሄሳዳ ኦꬅድ፥ ሙሰይ ኦሱዋ ፖልስ።


\par }{\SH ጎዳ ቦንቹዋ
\par }
{\R (ታይቦ 9:15-23)

\par }{\PP \VS{34}ሄሳፈ ጉየ፥ ሻራይ ጌሻ ዱንካንያ ካምስ፤ ጎዳ ቦንቾይካ እያ ኩምስ።
\XREF{}{{\XO 40:34 }{\XT{1 ካዎ 8:10-11፤ እሳ 6:4፤ ህዝ 43:4-5፤ ቆን 15:8.}}}

\VS{35}ሻራይ ጌሻ ዱንካንያ ካምዳ ግሾነ ጎዳ ቦንቾይ እያን ኩምዳ ግሾ፥ ሙሰይ እያ ግዶ ገላናዉ ዳንዳእቤና።


\par }{\PP \VS{36}እስራኤለት ባንታ ደእያ በሳ የድድ፥ ባናዉ ደንደይ፥ ሄ ሻራይ ዱንካንያፐ ደንድያ ዎደና።

\VS{37}ሽን ሻራይ ደንዶና እፅኮ፥ ኤንቲ ባንታ ደእያ በሳ የድድ ቦኮና።

\VS{38}ጎዳ ሻራይ ጋላስ ጋላስ ጌሻ ዱንካንያ ካሜስ፥ ቃማ ቃማ ቃስ ሻራ ግዶን ታማይ ኤፄስ። እስራኤለ አሳይ ብያ ዎደ ኡባን ሄ ሻራ በኦሶና።


\par }