\NormalFont\ShortTitle{ዮሃንሳ ቆንጨꬅ}

{\MT ዮሃንሳ ቆንጨꬅ

\par }{\IMT ጋꬃ ቆፋ

\par }{\IP ዮሃንሳ ቆንጨꬃይ ፃፈትዳይ፥ አማንያ አሳይ የሱስ ክርስቶሳ ባንታዉ ጎዳ ኦꬅድ፥ ጌሻተꬃን ደእዳ ግሾ፥ መቶይነ ዋየይ ጋክዳ ዎደና። ፃፈይ ዉድድ ፄልዳ አይፈ ቆፋይ፥ አማንያ አሳ ኡፋይሳይ ኩመꬅ ግዳና መላ ኤንታ ምንꬅድ፥ ኤንታ ጋክዳ ጎዳነ መቱዋ ግዶን ባንታ አማኑዋን ምንድ ኤቃና መላ ደንꬃናሳ።

\par }{\IP ማፃፋን ዳርያ ክፍለይ ዳሮነ ካል ካልድ ይዳ ቆንጨꬃታ ኦይኬስ። ሀ ቆንጨꬃት ሄ ዎደ ደእያ አሳስ ገሌስ፥ ሽን ሀራታስ ፁራ ግድድ ጋምእስ። ኤንቲ ኦደትዳይነ ቆንጭዳይ ሌምሶ ኦዳና። ሀ ማፃፋን ደእያ ታይቦት፥ ማካ ሚሸትነ ዶአት ደረታነ አያና መተꬃታ ሌምሶ። ማዝሙረ አዝማቸይ ስም ስሚድ የፀተይሳዳ፥ ሀ ማፃፋን ደእያ ሁጰ ቆፋት ዱማ ዱማ ቆንጨꬃታ ባጋራ ዱማ ዱማ ኦገን ስም ስም ሺቅዶሶና። ሀ ማፃፋ ብርሸꬃስ ዱማ ዱማ ቆፋይ ደእኮካ፥ እያዉ ሁጰ ቆፋይ ቆንጨ። ሄስካ፥ “ፆሳይ ጎዳ ክርስቶሳ ባጋራ ዛረꬆና ኦገን ባ ሞርከታ፥ ፃላሄራ ጉጅድ፥ እስቶሆነ ዉርሰꬅ ፆናና። ሄ ፆኑዋፐ ጉየ፥ እያዉ አማነትድ ደእዳ ባ አሳ ኦራꬃ ሳሎነ ኦራꬃ ሳአ አንጆ ላትሳና” ያጌስ።

\par }{\IOT ማፃፋ አይፈ ቆፋታ

\par }{\IO ዮሃንሳ ሃሳያ ({\IOR{1:1-8}})

\par }{\IO የሱሲ ላፑን ዎሳ ኬꬃታ ግዶን ({\IOR{1:9-20}})

\par }{\IO ላፑን ዎሳ ኬꬃታስ ፃፈትዳ ኪታ ({\IOR{2:1—3:22}})

\par }{\IO ሳሎን ሀንዳ ጎይኖ ቆንጨꬃ ({\IOR{4:1-11}})

\par }{\IO ፃꬃ ማፃፋነ ላፑን ማታመታ ({\IOR{5:1—6:17}})

\par }{\IO ፆሳ አራታ ስንꬃን ጎይኖ ማራ ({\IOR{7:1-17}})

\par }{\IO ላፑን ሞይዘታ ({\IOR{8:2—11:19}})

\par }{\IO ዳውያነ ናምኡ ዶአታ ({\IOR{12:1—13:18}})

\par }{\IO ዱማ ዱማ ቆንጨꬃታ ({\IOR{14:1—15:8}})

\par }{\IO ላፑን ሀንቆ ፁአታ ({\IOR{16:1-21}})

\par }{\IO ባብሎነ ኩንደꬅ፥ ዶአነ ዎርዶ ናበ ({\IOR{17:1—20:10}})

\par }{\IO ዉርሰꬃ ፕርዳ ({\IOR{20:11-15}})

\par }{\IO ኦራꬃ ሳሎነ ሳአ ({\IOR{21:1-8}})

\par }{\IO ኦራꬃ የሩሳላመ ({\IOR{21:9—22:5}})

\par }{\IO ክርስቶስ ስሚድ ያና ({\IOR{22:6-21}})



\par }\ChapOne{1}{\PP \VerseOne{1}ኤሶን ሀናናዉ ደእያባ ባ አይለታ በሳና መላ ፆሳይ እያዉ እምዳ የሱስ ክርስቶሳ ቆንጨꬃይ ሀይሳ። የሱሲ ባ ኪታንቹዋ ኪትድ፥ ባ አይልያ ዮሃንሳስ ቆንጭስስ።

\VS{2}ዮሃንስ ፆሳ ኪታ፥ የሱስ ክርስቶሲ ኦꬅዳባነ ኦድዳባ ኡባ ማርካትስ።

\VS{3}ሀ ኡባይ ሀናናዉ ዎደይ ማትዳ ግሾ፥ ሀ ትንብተ ቃላ ናባብያ ኦንካ አንጀትዳይሳ፤ ቃስ ሀ ቃላ ስኤይሳትነ ፃፈትዳ ኪታ ናግያ ኡባይ አንጀትዳይሳታ።


\par }{\SH ዎሳ ኬꬃታስ ኪተትዳ ሳሮꬆ
\par }
{\PP \VS{4-5}ሀ ዳብዳበይ፥ ዮሃንሳፐ፥ ኢሰ ቢታን ደእያ ላፑን ዎሳ ኬꬃታስ ፃፈትስ። ካሰካ፥ ሀእካ ደእያ፥ ስንꬃፈካ ያናዉ ደእያ ፆሳፈ፥ ቃስ እያ አራታ ስንꬃን ደእያ ላፑን አያናታፐ፥ ሄሳዳካ፥ ሀይቆፐ ደንዶን ኮይሮ ግድዳይሳፈ፥ ሳኣ ካዎታ ሃርያ አማነትያ ማርካ ግድዳ የሱስ ክርስቶሳፐ፥ አꬎ ኬሀተꬃይነ ሳሮተꬃይ ህንተዉ ግዶ።
\XREF{}{{\XO 1:4-5 }{\XT{ከሳ 3:14፤ ቆን 4:5.}}}

\par }{\PP የሱሲ ኑና ሲቄስ፥ ቃስ ባ ሱꬃን ናጋራ አይለተꬃፈ ኑና ላአ ከስስ።
\XREF{}{{\XO 1:4-5 }{\XT{እሳ 55:4፤ ማዝ 89:27.}}}

\VS{6}ኑኒ ፆሳ እያ አዋስ ኦꬃና መላ ኑና ካዎተꬃ ካህነ ኦꬅስ። እያዉ መርናፐ መርና ጋካናዉ ቦንቾይነ ዎልቃይ ግዶ። አምንእ።
\XREF{}{{\XO 1:6 }{\XT{ከሳ 19:6፤ ቆን 5:10.}}}


\par }{\PP \VS{7}ሄኮ፥ የሱሲ ሻራራ ዬስ። አሳ ኡባይ ሀር አቶሽን፥ እያ ጫድዳ አሳይካ እያ በአና። ሳአን ደእያ አሳ ኡባይ እያ ግሾ ዬካና። ሄስ ቱማ ሀናና! አምንእ።
\XREF{}{{\XO 1:7 }{\XT{ዳነ 7:13፤ ማቶ 24:30፤ ማር 13:26፤ ሉቃ 21:27፤ 1 ተሰ 4:17፤ ዛካ 12:10፤ ዮሀ 19:34.}}}


\par }{\PP \VS{8}“ካሰካ፥ ሀእካ ደኤይስ፥ ስንꬃፈካ ያና ጎዳይ፥ ኡባፈ ዎልቃማ ፆሳይ፥ አልፋነ ኦመግ ታና”\FTNT{*}{{\FR 1:8 }{\FQ{አልፋነ ኦመጋ፦
}}{\FT{ግርከ ዶናን አልፋነ ኦመግ ኮይሮነ ዉርሰꬃ ፕዳለታ፤ ብርሸꬃይካ ኮይሮነ ዉርሰꬅ ጉሱ።
}}} ያጌስ ጎዳ ፆሳይ።
\XREF{}{{\XO 1:8 }{\XT{ቆን 22:13፤ ከሳ 3:14.}}}


\par }{\SH ጎዳ ቆንጨꬅ
\par }
{\PP \VS{9}ታኒ፥ ዮሃንስ፥ ህንተ እሻይ፥ ህንተራ እስፈ የሱሳን ዋይያ፥ እያ ካዎተꬃነ እያ ዳንዳኣ በአስ። ታኒ ፆሳ ቃላ ግሾነ የሱሳባ ማርካትዳ ግሾ፥ ዩሾይ አባን ተቀትዳ ቢታን፥ ፓፅሞን ደአይስ።

\VS{10}ጎዳ ጋላሳን ታ ጌሻ አያናን ሃረታዳ ደአይስ፤ ታፐ ጉየራ ሞይዘ ፑኖ መላ ግታ ግርስ ስአስ።

\VS{11}ሄ ግርሳይ ታና፥ “ነ በኤይሳ ማፃፋን ፃፋዳ፥ ኢሰን ደእያ ላፑን ዎሳ ኬꬃታስ:- ኤፈሶና፥ ሳምርኔሳ፥ ጳርጋሞና፥ ትያትሮና፥ ሳርዴሳ፥ ፍላደልፍያነ ሎዶቀ የዳ” ያግስ።


\par }{\PP \VS{12}ታኒ ታዉ ኦድያ ግርሳ በአናዉ ጉየ ስማዳ ፆምፐ ዎꬅያ ላፑን ዎርቃ ኮጫታ በአስ።

\VS{13}ሄ ኮጫታ ግዶን አሳ ናአ ዳነይሳ በአስ። እ አዱሳ አፍላ ባ ቶሁዋ ጋꬅ ማእስ፥ ዎርቃ ዳንጮን ባ ትራ ዳንጭስ።
\XREF{}{{\XO 1:13 }{\XT{ዳነ 7:13፤ ዳነ 10:5.}}}

\VS{14}እያ ሁጰይነ እያ ብናናይ ቦꬃ ዶርሳ እክሰ መላ ዎይኮ ሻቻ መላ ቦꬅ፤ እያ አይፈይ ታማ ላጮ ዳኔስ።
\XREF{}{{\XO 1:14 }{\XT{ዳነ 7:9.}}}\XREF{}{{\XO 1:14 }{\XT{ዳነ 10:6.}}}

\VS{15}እያ ቶሆይ ታማን ሴርድ ዞእዳ ናሰ ብራታ ዳኔስ፤ እያ ግርሳይካ ግታ ሻፋ ኮሽንቻ መላ።
\XREF{}{{\XO 1:15 }{\XT{ህዝ 1:24፤ 43:2.}}}

\VS{16}እ ባ ኡሻቻ ኩሸን ላፑን ፆልንቶታ ኦይክስ። እያ ዶናፐ ናምኡ ባጋራ ቃራትዳ ማሻይ ከዬስ። እያ ሶምኦይ ሴታ ጋላሳ አዋ አይፈ ዳኔስ።


\par }{\PP \VS{17}ታኒ እያ በእዳ ዎደ ሀይቅዳ አሳዳ ሀናዳ እያ ቶሁዋ ማታን ኩንዳስ። እ ባ ኡሻቻ ኩሽያ ታ ቦላ ዎꬅድ፥ “ያዮፋ፤ ኮይሮይነ ዉርሰꬃይ ታና።
\XREF{}{{\XO 1:17 }{\XT{እሳ 44:6፤ 48:12፤ ቆን 2:8፤ 22:13.}}}

\VS{18}ታኒ ደኦን ደአይስ፤ ታኒ ሀይቃስ፥ ሽን ሄኮ መር መርናዉካ ደኦን ደአይስ። ሀይቆነ ስኦለ ቁልፐይ ታ ኩሸና።

\VS{19}ህዛ፥ ሀእ ሀንያባነ ስንꬃፈ ሀናናባ ነ በእዳባ ፃፋ።

\VS{20}ኔኒ ታ ኡሻቻ ኩሸን በእዳ ላፑን ፆልንቶታነ ላፑን ዎርቃ ኮጫታ ብርሸꬃይ ሀይሳ፦ ላፑን ፆልንቶት ላፑን ዎሳ ኬꬃታ ኪታንቾታ፤ ላፑን ዎርቃ ኮጫት ላፑን ዎሳ ኬꬃታ።”




\par }\Chap{2}{\SH ኤፈሶና ዎሳ ኬꬅ
\par }
{\PP \VerseOne{1}“ኤፈሶና ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI ባ ኡሻቻ ኩሸን ላፑን ፆልንቶታ ኦይክዳይስነ ላፑን ዎርቃ ኮጫታ ግዶራ ሄመተይስ ሀይሳዳ ያጌስ፦

\VS{2}ታኒ ነ ኦሱዋ፥ ነ ዳቡራነ ነ ገንጫ ኤራይስ። ኔኒ ኢታ አሳታባ ገንጫናዉ ዳንዳአቦናይሳ ኤራይስ። ቃስ ሀዋረ ግዶናሽን ባንታና፥ ሀዋረ ገይሳታ ፕልጋ ኤራዳ ኤንቲ ዎርዳንቾ ግደይሳ ደምዳይሳ ታ ኤራይስ።

\VS{3}ኔኒ ገንጫዳሳ፤ ታ ሱንꬃ ግሾ መቶ ዳንዳአዳሳ፤ ፆነታባካ።

\VS{4}ግዶሽን፥ ሀእ ታ ነና ቦርያባይ ደኤስ፤ ሄስካ ኔኒ፥ ነ ኮይሮ ሲቁዋ አጋዳሳ።

\VS{5}ህዛ፥ ነ አይ መላ ꬎቃ በሳፈ ኩንድዳኮ አኬካ! ነ ናጋራፐ ስማ፤ ኔኒ ካሰ ኦꬅያ ኦሱዋ ኦꬃ። ኔኒ ነ ናጋራፐ ስሞና እፅኮ፥ ነ ፆምፐ ዎꬅያ ኮጫ እያ በሳፈ ኤካና።

\VS{6}ሀእ ታ ነና ናሽያ እስባይ ደኤስ፤ ታ እፅያ ንቆላዌታ ኦሱዋ ነካ እፃዳሳ።


\par }{\PI \VS{7}ጌሻ አያናይ ዎሳ ኬꬃታስ ግያባ ስአናዉ ሀይꬅ ደእያ ኦንካ ስኦ። ፆንያ ኦንካ ፆሳ ጋናትያን ደእያ ደኦ ምꬄ አይፈፐ ማና መላ ማታ እማና።”\XREF{}{{\XO 2:7 }{\XT{መ 2:9፤ ቆን 22:2፤ ህዝ 28:13፤ 31:8.}}}


\par }{\SH ሳምርኔሳ ዎሳ ኬꬅ
\par }
{\PP \VS{8}ሳምርኔሳ ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI “ኮይሮይነ ዉርሰꬃይ፥ ሀይቅዳይስነ ሀይቆፐ ደንድዳይስ ሀይሳዳ ያጌስ፦
\XREF{}{{\XO 2:8 }{\XT{እሳ 44:6፤ 48:12፤ ቆን 1:17፤ 22:13.}}}


\par }{\PI \VS{9}ታኒ ነ ዋያነ ነ ማንቆተꬃ ኤራይስ፤ ግዶሽን ኔኒ ዱረ። አይሁደ ግዶናሽን ባንታና አይሁደ ገይሳት ጫይያ ጫሻ ታ ኤራይስ፥ ሽን ኤንቲ ፃላሄ ማባራን ደኦሶና።

\VS{10}ኔኒ ኤካናዉ ደእያ ዋይያ ባቦፋ። ፃላሄይ ህንተፈ እሶታ እሶታ ፓጫናዉ ቃሾ ኬꬃን የጋና፤ ታሙ ጋላስ ጋካናዉ ህንተ ዋየታና። ሀይቃና ጋካናዉ አማነትዳይሳ ግዳ፤ ታ ነዉ ደኦ ካላቻ እማና።”


\par }{\PI \VS{11}“ጌሻ አያናይ ዎሳ ኬꬃታስ ግያባ ስአናዉ ሀይꬅ ደእያ ኦንካ ስኦ። ፆንያ ኦንካ ናምአንꬆ ሀይቁዋን ቆሄተና።”\XREF{}{{\XO 2:11 }{\XT{ቆን 20:14፤ 21:8.}}}


\par }{\SH ጳርጋሞና ዎሳ ኬꬅ
\par }
{\PP \VS{12}“ጳርጋሞና ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI ናምኡ ባጋራ ቃራትዳ ማሻይ ደኤይስ ሀይሳዳ ያጌስ፦

\VS{13}ታኒ ነ ደእያ በሳ ኤራይስ፤ ኔኒ ፃላሄ አራታይ ደእያ በሳን ደኣሳ፤ ታ ሱንꬃ ምንꬃ ናጋዳሳ። ሀር አቶሽን፥ ፃላሄይ ደእያ ህንተ ካታማን ሀይቅዳ ታ አማነትዳ ማርካይ፥ አንትጳስ፥ ደእያ ዎደካ አማኑዋ አጋባካ።


\par }{\PI \VS{14}ግዶሽን፥ ታ ነና ቦርያ ጉꬃባት ደኦሶና። ሄስካ እስራኤለ አሳይ ኤቃስ ያርሸትዳ ካꬃ ምድ ቱናና መላነ ላይማተꬃ ናጋራ ኦꬃና መላ ባላቃ ታማርስዳ ባላማ ትምርትያ ኤክዳ እስ እስ አሳት ኔራ ደኦሶና።
\XREF{}{{\XO 2:14 }{\XT{ታይቦ 22:5.}}}

\VS{15}ሄሳዳካ፥ ንቆላዌታ ትምርትያ ታማርያ አሳት ኔራ ደኦሶና።

\VS{16}ሄሳ ግሾ፥ ኔኒ ነ ናጋራፐ ስማ። ሄስ ሀኖና እፅኮ፥ ታ ኔኮ ኤለሳ ያዳ ሄ አሳታ ታ ዶናፐ ከይያ ማሻን ኦላና።”


\par }{\PI \VS{17}ጌሻ አያናይ ዎሳ ኬꬃታስ ግያባ ስአናዉ ሀይꬅ ደእያ ኦንካ ስኦ። ፆንያ ኦደስካ ቆሰትድ ደእያ ማናፈ
\FTNT{*}{{\FR 2:17 }{\FQ{ማና፦
}}{\FT{እስራኤለ አሳይ መላ ቢታን ሄመትያ ዎደ ሳሎፐ ፆሳይ ኤንታዉ እምዳ ዱማ ካꬅ ዎይኮ ኪታንቾ ካꬅ።}}} እማና። ቃስ ኤክያ ኡራፐ አትሽን፥ ሀራ አስ ኤሮና ኦራꬃ ሱንꬃይ ፃፈትዳ ቦꬃ ሹቹ ታኒ እያዉ እማና።
\XREF{}{{\XO 2:17 }{\XT{ከሳ 16:14.}}}


\par }{\SH ትያትሮና ዎሳ ኬꬅ
\par }
{\PP \VS{18}“ትያትሮና ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI ታማ ላጮ ዳንያ አይፈይ ደኤይስ፥ ቃስ ታማን ሴርዳ ናሰ ብራታ ዳንያ ቶሆይ ደኤይስ፥ ፆሳ ናአይ፥ ሀይሳዳ ያጌስ፦

\VS{19}ታኒ ነ ኦሱዋ፥ ነ ሲቁዋ፥ ነ አማኑዋ፥ ነ ኦሱዋነ ነ ገንጫ ኤራይስ። ኔኒ ኮይሮ ኦይሳፈ ሀእ አꬃዳ ኦይሳካ ኤራይስ።


\par }{\PI \VS{20}ግዶሽን፥ ታ ነና ቦርያ እስባይ ደኤስ፤ ባና ናበ ግያ ማጫስዉ፥ ኤልዛቤሎ፥ አይኮካ ጋባካ። ሄ ማጫስያ ኤቃስ ያርሸትዳ ካꬃ ምድ ቱናናዳነ ላይማታናዳ ኦꬃዳ ታ አይለታ ባለꬃሱ።\XREF{}{{\XO 2:20 }{\XT{1 ካዎ 16:31፤ 2 ካዎ 9:22.}}}

\VS{21}እያ ባ ናጋራፐ ስማና መላ ታ እዉ ዎደ እማስ፥ ሽን እያ ስማናዉ ኮያቡኩ።

\VS{22}ኤንቲ እ ባላ ኦግያፐ ስሞና እፅኮ፥ ታ እዮ ኢታ ሀርገን የጋና፤ ኢራ ላይማተይሳትካ ኢታ ዋየ ዋየታና።

\VS{23}ታኒ እ ናይታ ዎꬋና፤ ቃስ ዎሳ ኬꬃ ኡባይ ታ አሳ ቆፋነ አሳ ዎዛና ኤረይሳ ግደይሳ ኤራና። ታ እሱዋስ እሱዋስ ህንተ ኦሱዋዳ ኦሱዋዳ እማና።”\XREF{}{{\XO 2:23 }{\XT{ማዝ 7:9፤ ኤርም 17:10፤ ማዝ 62:12.}}}

\VS{24}ሽን ትያትሮናን ደእያ ሀራታ፥ ሄ ኢታ ትምርትያ ኤክቦናይሳታነ፥ “ፃላሄ ግታ ፁራ” ጌተትያ ሀ ትምርትያ ታማርቦና ህንተና ሀራ ዴፆ ቶሆ ቶስከ።

\VS{25}ግዶሽን፥ ታ ያና ጋካናዉ ህንተዉ ደእያባ ምንꬅ ናግተ።


\par }{\PI \VS{26}ፆነይሳስነ ዉርሰꬅ ጋካናዉ ታዉ ኪተትያ ኦደስካ ካዎተꬃታ ሃራና መላ ማታ እማና።
\XREF{}{{\XO 2:26 }{\XT{ማዝ 2:8-9.}}}


\par }{\Q \VS{27}“እ ኤንታ ብራታ ፃምአን ሃራና፤

\par }{\QB መቃ ሚሸዳካ መንረꬃና።”

\par }{\PI ሄ ማታይ ታኒ ታ አዋፐ ኤክዳ ማታ መላ።

\VS{28}ቃስ ታ እያዉ ባካላ ፆልንቶ እማና።

\VS{29}ጌሻ አያናይ ዎሳ ኬꬃታስ ግያባ ስእያ ሀይꬅ ደእያ ኦንካ ስኦ።
 



\par }\Chap{3}{\SH ሳርዴሳ ዎሳ ኬꬅ
\par }
{\PP \VerseOne{1}“ሳርዴሳ ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI ላፑን ፆሳ አያናታነ ላፑን ፆልንቶታ ኦይክዳይስ ሀይሳዳ ያጌስ፦ ታኒ ነ ኦሱዋ ኤራይስ፤ አስ ነና ፓፃ ደኤስ ጊኮካ፥ ነ ሀይቃዳሳ።

\VS{2}ባርካ፤ አትዳ ጉꬃባነ ሀይቃናዉ ማትዳባ ምንꬃ። ነ ኦሶይ ፆሳ ስንꬃን ፖሎ ግዶናይሳ ደማስ።

\VS{3}ህዛ፥ ነ ኤክዳባነ ስእዳባ አኬካ፤ ናጋ፤ ነ ናጋራፐ ስማ። ኔኒ ባርኮና እፅኮ ታ ካይሶዳ ያና፤ ታ አይ ዎደ ያነኮ ነ ኤራካ።
\XREF{}{{\XO 3:3 }{\XT{ማቶ 24:43.}}}


\par }{\PI \VS{4}ሽን ባንታ ማኡዋ ቅታዮና ጉꬃ አሳት ሳርዴሳን ደኦሶና። ኤንታዉ በሲያባ ግድያ ግሾ ቦꬃ ማኦ ማእድ ኤንቲ ታራ ሄመታና።

\VS{5}ፆንያ ኦንካ ኤንታይሳዳ ቦꬃ ማኦ ማአና። ታኒ እያ ሱንꬃ ደኦ ማፃፋፐ ቁችከ። ታኒ ታ አዋ ስንꬃንነ እያ ኪታንቾታ ስንꬃን እ ታባ ግደይሳ ማርካታና።
\XREF{}{{\XO 3:5 }{\XT{ከሳ 32:32.}}}

\VS{6}ጌሻ አያናይ ዎሳ ኬꬃታስ ግያባ ስእያ ሀይꬅ ደእያ ኦንካ ስኦ።


\par }{\SH ፍላደልፍያ ዎሳ ኬꬅ
\par }
{\PP \VS{7}“ፍላደልፍያ ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\PI ጌሻይነ ቱማንቾይ፥ ዳዊታ ቁልፕያ ባ ኩሸን ኦይክዳይስ፥ ሀይሳዳ ያጌስ፦ እ ጎርድን ኦንካ ዶያናዉ ዳንዳኤና፤ ቃስ እ ዶይን ኦንካ ጎርዳናዉ ዳንዳኤና።
\XREF{}{{\XO 3:7 }{\XT{እሳ 22:22፤ እዮ 12:14.}}}

\VS{8}ታኒ ነ ኦሱዋ ኤራስ፤ ሄኮ ታ ነ ስንꬃን ኦንካ ጎርዳናዉ ዳንዳኦና ዶያ ፐንገ ዎꬃስ። ነ ዎልቃይ ጉꬃ ግድኮካ፥ ታ ቃላ ናጋዳሳ፤ ታና ካዳባካ።

\VS{9}አይሁደ ግዶናሽን፥ ባንታና አይሁደ ግያ ዎርዶታነ ፃላሄ ባጋታ ኔኮ ኤሀናነ ነ ስንꬃን ጉልባትሳና። ታ ነና ዶሰይሳ ኤንታና ኤርሳና።
\XREF{}{{\XO 3:9 }{\XT{እሳ 49:23፤ 60:14፤ እሳ 43:4.}}}

\VS{10}ኔኒ፥ ‘ገንጫ’ ጋዳ ታ ኪትዳ ኪታ ናግዳ ግሾ፥ ኩመꬃ አላምያ ፓጫናዉ ያ ዋየ ዎድያፐ ታኒ ነና ናጋና።


\par }{\PI \VS{11}ታኒ ኤለሳዳ ያና፤ ኦንካ ነ ካላቻ ኤኮና መላ ነዉ ደእያባ ምንꬃዳ ኦይካ።

\VS{12}ፆንዳይሳ ታ ፆሳ ኬꬃን ቱሱ ኦꬃና፤ እ ያን መርናዉ ዳና። ታኒ ታ ፆሳ ሱንꬃነ ታ ፆሳ ካታማ ሱንꬃ እያ ቦላ ፃፋና፤ እያካ ታ ፆሳ ማታፐ ዎꬍያ ኦራꬃ የሩሳላመ። ቃስ ታኒ ታ ኦራꬃ ሱንꬃካ እ ቦላ ፃፋና።
\XREF{}{{\XO 3:12 }{\XT{ቆን 21:2፤ እሳ 62:2፤ 65:15.}}}

\VS{13}ጌሻ አያናይ ዎሳ ኬꬃታስ ግያባ ስእያ ሀይꬅ ደእያ ኦንካ ስኦ።


\par }{\SH ሎዶቀ ዎሳ ኬꬅ
\par }
{\PP \VS{14}“ሎዶቀ ዎሳ ኬꬃ ኪታንቹዋስ ሀይሳዳ ያጋዳ ፃፋ።

\par }{\BB \par }
{\PI አምንእ ግድዳ አማነትዳ ቱማ ማርካይ፥ ፆሳ መተꬃ ሃረይስ ሀይሳዳ ያጌስ፦
\XREF{}{{\XO 3:14 }{\XT{ሌም 8:22.}}}

\VS{15}ታኒ ነ ኦሱዋ ኡባ ኤራይስ፤ ኔኒ እርፃ ዎይኮ ምሻ ግዳካ፤ ኔኒ ናምኣፈ እሱዋ ግድኮ ሎኦ!

\VS{16}ኔኒ እርፃ ዎይኮ ምሻ ግዶናሽን፥ ቦልኦ ግድያ ግሾ ታ ነና ታ ዶናፐ ጩታና ሀናይስ።

\VS{17}ህዛ፥ ኔኒ፥ ‘ታኒ ዱረ፥ ሻሎራ ደአይስ፥ ታዉ አይብባይካ ፓጭቤና’ ያጋሳ። ሽን ኔኒ መቶታንቾ፥ ማንቆ፥ ቆቀነ ካሎትዳ አስ ግደይሳ ኤራካ።

\VS{18}ሄሳ ግሾ፥ ነ ዱረታናዉ ታማን ጌይዳ ዎርቃ፥ ነ ዬላ ካሉዋ ካማናዉ ቦꬃ ማኦነ ሎይꬃ ፄላናዉ ዳንዳእስያ አይፈ ꬋለ ታፐ ሻማና መላ ነና ታ ዞራይስ።


\par }{\PI \VS{19}ታ ዶሰይሳ ሴራይስነ ሀንቃይስ፤ ህዛ ምና፤ ነ ናጋራፐ ስማ።
\XREF{}{{\XO 3:19 }{\XT{ሌም 3:12፤ እብራ 12:6.}}}

\VS{20}ሄኮ፥ ታ ካረን ኤቃዳ ፄጋይስ። ኦንካ ታ ፄሳ ስእድ፥ ዉላ ዶይኮ፥ እያኮ ገላና፤ እያራ እስፈ ካꬅ ማና፤ እካ ታራ እስፈ ማና።


\par }{\PI \VS{21}ታ ፆናዳ ታ አዋራ እያ አራታን ኡትዳይሳዳ ፆንዳይ ታራ ታ አራታን ኡታና መላ ማታ እማና።

\VS{22}ጌሻ አያናይ ዎሳ ኬꬃታስ ግያባ ስእያ ሀይꬅ ደኤይ ኦንካ ስኦ” ያግስ።




\par }\Chap{4}{\SH ሳሎን ደእያ አራታ
\par }
{\PP \VerseOne{1}ሄሳፈ ጉየ፥ ታኒ ሳሎ ፄልያ ዎደ ዶየትዳ ፐንገ በአስ። ቃስ ታ ካሰ ስእዳ ሞይዘ ግርሳ መላይ ታኮ፥ “ሀ ከያ፤ ሀይሳፈ ጉየ፥ ሀናናዉ ደእያባ ታ ነና በሳና” ያግስ።

\VS{2}ሄ ዎደ ታ አያናን ሃረታዳ ደአይስ። ሄኮ፥ ሳሉዋን አራታ ቦላ እሶይ ኡትዳይሳ በአስ።
\XREF{}{{\XO 4:2 }{\XT{ህዝ 1:26-28፤ 10:1.}}}

\VS{3}ሄ ኡትዳይሳ ማላይ ያስጰደነ ሳርድዮነ አልኦ ሹቻ መላ። እያ አራታ ዩሹዋን አልኦ ማርግደ ሹች ዳንያ ዙል ደኤስ።

\VS{4}ሄ አራታ ዩሹዋን ላታማነ ኦይዱ አራታት ደኦሶና፤ ኤንታ ቦላ ቦꬃ ማኦ ማእድ፥ ሁጰን ዎርቃ ካላቻ ዎꬅዳ ላታማነ ኦይዱ ጭማት ኡትዶሶና።

\VS{5}አራታፐ ዎልአንꬅ፥ ጉንꬅነ ደሾይ ከዬስ። አራታ ስንꬃን ላፑን ፖእያ ፆምፐት ደኦሶና፤ ኤንቲ ላፑን ፆሳ አያናታ።
\XREF{}{{\XO 4:5 }{\XT{ከሳ 19:16፤ ቆን 1:4፤ ቆን 8:5፤ 11:19፤ 16:18፤ ህዝ 1:13፤ ዛካ 4:2.}}}

\VS{6}አራታ ስንꬃን ብርለ ዳንያ ጶልያ ቡርጩኮ አባይ ደኤስ።
\XREF{}{{\XO 4:6 }{\XT{ህዝ 1:22.}}}\XREF{}{{\XO 4:6 }{\XT{ህዝ 1:5-10፤ 10:14.}}}

\par }{\PP ስንꬃራነ ጉየራ አይፈይ ደእያ ኦይዱ ደኦራ ደእያ መተꬃት አራታ ዩሹዋንነ አራታ ግዶን ደኦሶና።

\VS{7}ኮይሮ መተꬃ መꬎይ ጋሞ ዳኔስ፤ ናምአንꬆይ ቦር ዳኔስ፤ ሄꬓንꬆይ አሰ ዳኔስ፤ ቃስ ኦይዳንꬆይ ፕራꬍያ አርጋንꬅ ዳኔስ።

\VS{8}ኦይዱ መተꬃታ ኡባስ ኡሱፑን ቀፈይ ደኤስ፤ ኤንታ አሳተꬃ ኡባይ አይፈን ኩምስ።
\XREF{}{{\XO 4:8 }{\XT{ህዝ 1:18፤ 10:12፤ እሳ 6:2.}}} ኤንቲ ቃማነ ጋላስ ቃንፆና፥

\par }{\PC “ጌሻዉ፥ ጌሻዉ፥ ጌሻዉ፥

\par }{\PC ጎዳዉ፥ ኡባፈ ዎልቃማ ፆሳዉ፥

\par }{\PC ካሰካ፥ ሀእካ ደኤይሶ፥ ስንꬃፈ ያናይሶ”

\par }{\MM ያጎሶና።

\VS{9}ሄ መተꬃት አራታን ኡትዳይሳስነ መርናዉ ደኤይሳስ ሳባ፥ ቦንቾነ ጋላታ እምዳ ዎደ፥

\VS{10}ላታማነ ኦይዱ ጭማት አራታን ኡትዳይሳነ መርናዉ ደኤይሳ ስንꬃን ጉፋንድ ጎይንዶሶና፤ ባንታ ካላቻ አራታ ስንꬃን ዎꬅድ፥


\par }{\Q \VS{11}“ኑ ጎዳዉ፥ ኑ ፆሳዉ፥

\par }{\QB ኔኒ ቦንቾ፥ ሳባነ ዎልቃ ኤካናዉ በሳሳ።

\par }{\Q ኔኒ ኡባ መꬋዳሳ፤

\par }{\QB ኡባባይ ነ ሸንያዳ ሀንስ፥ መትስ”

\par }{\MM ያግዶሶና።




\par }\Chap{5}{\SH ዶርሳነ ፃꬃ ማፃፋ
\par }
{\PP \VerseOne{1}ሄሳፈ ጉየ፥ አራታ ቦላ ኡትዳይሳ ኡሻቻ ኩሸን ግዶራነ ካረራ ፃፈትዳ ላፑን ማታመን ጎርደትዳ ፃꬃ ማፃፋ በአስ።
\XREF{}{{\XO 5:1 }{\XT{ህዝ 2:9.}}}

\VS{2}እስ ምኖ ኪታንቾይ ባ ቃላ ꬎቁ ኦꬅድ፥ “ማታምያ ብላናዉነ ማፃፋ ዶያናዉ በሰይ ኦኔ?” ያግድ አዋጅሽን በአስ።

\VS{3}ሽን ሳሎን ግድን ሳአን ዎይኮ ሳአፐ ጋርሳን ግድን ሄ ፃꬃ ማፃፋ ብላናዉነ ግዱዋ በአናዉ ዳንዳኤይ ኦንካ በንትቤና።

\VS{4}ፃꬃ ማፃፋ ብላናዉነ እያ ግዱዋ በአናዉ በሲያ አስ ꬋይዳ ግሾ ታ ዳሮ ዬካስ።

\VS{5}ያትን፥ ጭማታፐ እሶይ ታኮ፥ “ዬኮፋ! ሄኮ፥ ይሁዳ ኮቸ ግድያ ጋሞይ፥ ዳዊታ ሼሻይ፥ ላፑን ማታመታ ብላናዉነ ማፃፋ ዶያናዉ ዳንዳእስ” ያግስ።
\XREF{}{{\XO 5:5 }{\XT{መ 49:9፤ እሳ 11:1.}}}


\par }{\PP \VS{6}ሄሳፈ ጉየ፥ ሹከትዳ ዶርሳይ አራታስ፥ ኦይዱ ደኦን ደእያ መተꬃታስነ ጭማታስ ግዶን፥ ኤቅዳይሳ በአስ። እያዉ ላፑን ካጨትነ ላፑን አይፈት ደኦሶና። ሄሳት ሳአ ኡባ ኪተትዳ ፆሳ ላፑን አያናታ።
\XREF{}{{\XO 5:6 }{\XT{እሳ 53:7፤ ዛካ 4:10.}}}

\VS{7}ሄ ዶርሳይ ብድ፥ አራታ ቦላ ኡትዳይሳ ኡሻቻ ኩሸፐ ፃꬃ ማፃፋ ኤክስ።

\VS{8}እ ሄ ፃꬃ ማፃፋ ኤክዳ ዎደ፥ ደኦን ደእያ ኦይዱ መተꬃትነ ላታማነ ኦይዱ ጭማት ዶርሳ ስንꬃን ኩንድዶሶና። ኤንቲ እሶይ እሶይ ዲꬅነ ጌሻታ ዎሳ ግድዳ እፃነይ ኩምዳ ዎርቃ ሻተ ኦይክዶሶና።
\XREF{}{{\XO 5:8 }{\XT{ማዝ 141:2.}}}

\VS{9}ኤንቲ፥

\par }{\Q “ፃꬃ ማፃፋ ኤካናዉ፥

\par }{\QB ማታመታ ብላናዉ ነዉ በሴስ።
\XREF{}{{\XO 5:9 }{\XT{ማዝ 33:3፤ 98:1፤ እሳ 42:10.}}}

\par }{\Q አይስ ጊኮ፥ ኔኒ ሹከታዳሳ፤

\par }{\QB ኮቸ ኡባፈ፥ ዱማ ዱማ ዶናፐ፥

\par }{\QB ያራታፐነ ካዎተꬃታ ኡባፈ

\par }{\QB ነ ሱꬃን ፆሳስ ዎዛዳሳ።


\par }{\Q \VS{10}ኤንቲ እያ ፆሳ አዋስ ኦꬃና መላ

\par }{\QB ኤንታና ካህነ ካዎተꬅ ኦꬃዳሳ።

\par }{\Q ኤንትካ ቢታ ኡባ ሃራና”

\par }{\MM ያግድ ኦራꬃ ማዝሙረ የፅዶሶና።
\XREF{}{{\XO 5:10 }{\XT{ከሳ 19:6፤ ቆን 1:6.}}}


\par }{\PP \VS{11}ታ በእያ ዎደ ሙኩሉ ቶሆ ሙኩሉነ ታሙ ሙኩሉ ቶሆ ታሙ ሙኩሉ ግድያ ኪታንቾታ ግርሳ ስአስ። ኤንትካ አራታ፥ ኦይዱ ደኦን ደእያ መተꬃታነ፥ ጭማታ ዩሹዋን ኤቅዶሶና።
\XREF{}{{\XO 5:11 }{\XT{ዳነ 7:10.}}}

\VS{12}ሄ ኪታንቾት ꬎቁ ግዳ ቃላን፥

\par }{\Q “ሹከትዳ ዶርሳይ ዎልቃ፥ ዱረተꬅ፥

\par }{\QB ጭንጫተꬅነ ምኖተꬅ፥

\par }{\QB ቦንቾ፥ ሳባነ ጋላታ ኤካናዉ በሴስ”

\par }{\MM ያግዶሶና።


\par }{\PP \VS{13}ሄሳፈ ጉየ፥ ሳአን፥ ሳሎን፥ ሳአፐ ጋርሳንነ አባ ግዶን ደእያ መተꬅ ኡባይ፥

\par }{\Q “አራታ ቦላ ኡትዳይሳስነ ዶርሳስ፥

\par }{\QB ጋላታይ፥ ቦንቾይ፥ ሳብነ ዎልቅ፥

\par }{\QB መር መርናዉ ግዶ”

\par }{\MM ያግድ የፅሽን ስአስ።


\par }{\PP \VS{14}ኦይዱ ደኦን ደእያ መተꬃት፥ “አምንእ” ያግዶሶና፤ ቃስ ጭማት ጉፋንድ ጎይንዶሶና።




\par }\Chap{6}{\SH ላፑን ማታመታ ዶየተꬅ
\par }
{\PP \VerseOne{1}ዶርሳይ ላፑን ማታመታፐ እሱዋ ዶይሽን በአስ። ቃስ ኦይዱ ደኦን ደእያ መተꬃታፐ እሶይ፥ ዳዳ ደሾ ዳንያ ግርሳን፥ “ሃያ!” ያግሽን ስአስ።

\VS{2}ሄኮ ቦꬃ ፓራ በአስ። ሄ ፓራ ቶግዳይስ ዶንገ ኦይክስ፤ እያ ሁጰን ካላች ደኤስ። እካ ፆንሸ ፆናናዉ ከይስ።
\XREF{}{{\XO 6:2 }{\XT{ዛካ 1:7.}}}


\par }{\PP \VS{3}ቃስ ዶርሳይ ናምአንꬆ ማታምያ ዶይዳ ዎደ ደኦን ደእያ ናምአንꬆ መተꬃይ፥ “ሃያ!” ያግሽን ስአስ።

\VS{4}ቃስ ሀራ ስሀ ዞኦ ፓር ከይስ። ሄ ፓራ ቶግዳይሳስ ሳአፐ ሳሮ ꬋይሳና መላነ አሳይ ዎል ዉርሳና መላ ማትነ ግታ ማሻይ እመትስ።
\XREF{}{{\XO 6:4 }{\XT{ዛካ 1:7.}}}


\par }{\PP \VS{5}ዶርሳይ ሄꬓንꬆ ማታምያ ዶይዳ ዎደ ደኦን ደእያ ሄꬓንꬆ መተꬃይ፥ “ሃያ!” ያግሽን ስአስ። ሄኮ ካሬꬃ ፓራ በአስ፤ እካ ባ ኩሸን ምዛነ ኦይክስ።
\XREF{}{{\XO 6:5 }{\XT{ዛካ 6:2.}}}

\VS{6}ኦይዱ ደኦን ደእያ መተꬃታ ግዶፈ፥ “እስ ጋላሳ ኦሶስ ዳሞዘ፥ ባጋ ክሎ ግስተ፤ ቃስ እስ ጋላሳ ኦሶስ ዳሞዘ፥ እስ ክሎነ ባጋ ባንጋ ግዶ። ሽን ዛይትያነ ዎይንያ ቆሆፓ” ያግሽን ስአስ።


\par }{\PP \VS{7}ዶርሳይ ኦይዳንꬆ ማታምያ ዶይዳ ዎደ ኦይዳንꬆ ደኦን ደእያ መተꬃይ፥ “ሃያ!” ያግሽን ስአስ።

\VS{8}ሄኮ ዋንጮ ፓራ በአስ። ሄ ፓራ ቶግዳይሳ ሱንꬃይ ሀይቆ፤ እያ ጌዶ ስኦለይ ካሌስ። ኤንታዉ አላመፐ ኦይዳንꬆ ኩሽያ ኦላን፥ ኮሻን፥ ጋዶንነ ዶአን ዎꬍሳና መላ ማት እመትስ።
\XREF{}{{\XO 6:8 }{\XT{ህዝ 14:21.}}}


\par }{\PP \VS{9}ዶርሳይ እቻሻንꬆ ማታምያ ዶይዳ ዎደ ኤንቲ ፆሳ ቃላ ኦድዳ ግሾነ ባንታ ማርካተꬃን አማነትዳ ግሾ ሹከትዳ አሳ ሸምፖታ ያርሾ በሳፈ ጋርሳን በአስ።

\VS{10}ኤንቲ ባንታ ቃላ ꬎቁ ኦꬅድ፥ “ኡባ ሃርያ ጎዳዉ፥ ጌሻዉ፥ ቱማንቹዋዉ፥ ሳአን ደእያ አሳ ቦላ ነ ፕርዳናይነ ኑ ሱꬃ ግሾ ሀሎ ከያናይ አዉዴ?” ያግዶሶና።

\VS{11}ኤንታ እሱዋስ እሱዋስ ቦꬃ ማኦይ እመትስ። ኤንታይሳዳ ሀንድ ሀይቃናዉ በሲያ ኤንታ ላገታ ታይቦይ ኩማና ጋካናዉ ጉꬃ ዎደ ሸምፓና መላ ኤንታዉ ኦደትስ።


\par }{\PP \VS{12}ዶርሳይ ኡሱፑንꬆ ማታምያ ዶይዳ ዎደ ታ በአስ፤ ዎልቃማ ቢታ ቃፆይ ሀንስ። አዋ አይፈይ ካሬፅድ ካዮ ማኦ መላ ግድስ። አጌናይካ ዞእድ ሱꬁ ዳንስ።
\XREF{}{{\XO 6:12 }{\XT{ቆን 11:13፤ 16:18፤ እሳ 13:10፤ ኤርም 2:10.}}}

\VS{13}ዎልቃማ ጫርኮይ ጫርክድ ባላሰ ምꬃ ቃዉኤ አይፍያ ቆቆፈይሳዳ ሳሉዋ ፆልንቶት ሳአን ቆቆፈትዶሶና።
\XREF{}{{\XO 6:13 }{\XT{እሳ 34:4.}}}

\VS{14}ሳሎይ ፃꬃ ማፃፋዳ ፃፀትድ አꬍስ፤ ዙማይነ ዩሾይ አባን ተቀትዳ ቢታት ባንታ በሳፈ ꬋይዶሶና።\XREF{}{{\XO 6:14 }{\XT{ቆን 16:20.}}}

\VS{15}ቢታ ካዎት፥ ደርያ ሃረይሳት፥ ኦላ ካለይሳት፥ ዱረት፥ ዎልቃማት፥ አይለትነ፥ ዎማኖት ጎንጎሎንነ ደረ ቦላ ደእያ ዛላ ሆምኦን ቆሰትዶሶና።
\XREF{}{{\XO 6:15 }{\XT{እሳ 2:19.}}}

\VS{16}ኤንትካ ዙማኮነ ዛላኮ፥ “ኑ ቦላ ዎꬍተ፤ ኑና ቆስተ፤ አራታን ኡትዳይሳ አይፍያፐነ ዶርሳ ሀንቁዋፈ ኑና ገንꬅተ።\XREF{}{{\XO 6:16 }{\XT{ሆሰ 10:8፤ ሉቃ 23:30.}}}

\VS{17}ህዛ፥ ግታ ሀንቆ ጋላሳይ ጋክስ፤ ዳንዳእድ ኤቃናይ ኦኔ?” ያግዶሶና።
\XREF{}{{\XO 6:17 }{\XT{ኤርም 2:11፤ ምልክ 3:2.}}}




\par }\Chap{7}{\SH 144,000 አሳት ማለትዶሶና
\par }
{\PP \VerseOne{1}ሄሳፈ ጉየ፥ ኦይዱ ኪታንቾት ኦይዱ ሳኣ ጋፃን ኤቅዳይሳታ በአስ። ሄ ኪታንቾት ሳአ ቦላ ዎይኮ አባ ቦላ ዎይኮ አይ ምꬃ ቦላ ጫርኮይ ኦይዱ ሳኣ ጋፃፐ ጫርኮና መላ ተቅዶሶና።
\XREF{}{{\XO 7:1 }{\XT{ኤርም 49:36፤ ዳነ 7:2፤ ዛካ 6:5.}}}

\VS{2}ቃስ ደኦ ፆሳ ማታምያ ኦይክዳ ሀራ ኪታንቾይ ዶሎሀ ባጋፈ ከየይሳ በአስ። ሄ ኪታንቾይ ባ ቃላ ꬎቁ ኦꬅድ፥ ሳኣነ አባ ቆሀናዉ ዎልቅ እመትዳ ኦይዱ ኪታንቾታ፥

\VS{3}ፄግድ፥ “ኑኒ ፆሳ አይለታ ሶምኦን ማታምያ ዎꬃና ጋካናዉ ቢታ ዎይኮ አባ ዎይኮ ምꬃ ቆሆፕተ” ያግስ።
\XREF{}{{\XO 7:3 }{\XT{ህዝ 9:4.}}}


\par }{\PP \VS{4}ያትን፥ ታኒ ፆሳ ማታመይ ሶምኦን ዎሰትዳይሳታ ፓይዱዋ ስአስ። እስራኤለ ማይዛታ ኡባፈ 144,000 አሳስ ሶምኦን ማታመ ዎꬅስ።


\par }{\Q \VS{5}ይሁዳ ኮቻፈ ታማነ ናምኡ ሙኩሉ፥

\par }{\Q ሮቤላ ኮቻፈ ታማነ ናምኡ ሙኩሉ፥

\par }{\Q ጋደ ኮቻፈ ታማነ ናምኡ ሙኩሉ፥


\par }{\Q \VS{6}አሴራ ኮቻፈ ታማነ ናምኡ ሙኩሉ፥

\par }{\Q ንፍታለመ ኮቻፈ ታማነ ናምኡ ሙኩሉ፥

\par }{\Q ምናሰ ኮቻፈ ታማነ ናምኡ ሙኩሉ፥


\par }{\Q \VS{7}ስሞና ኮቻፈ ታማነ ናምኡ ሙኩሉ፤

\par }{\Q ሌወ ኮቻፈ ታማነ ናምኡ ሙኩሉ፥

\par }{\Q ይሳኮራ ኮቻፈ ታማነ ናምኡ ሙኩሉ፥


\par }{\Q \VS{8}ዛብሎና ኮቻፈ ታማነ ናምኡ ሙኩሉ፥

\par }{\Q ዮሰፋ ኮቻፈ ታማነ ናምኡ ሙኩሉ፥

\par }{\Q ብንያመ ኮቻፈ ታማነ ናምኡ ሙኩሉ፥

\par }{\MM አሳ ሶምኦን ማታመ ዎꬅስ።


\par }{\SH ቦꬃ ማኦ ማእዳ አሳታ
\par }
{\PP \VS{9}ሄሳፈ ጉየ፥ ኮቸ ኡባፈ፥ ካዎተꬃ ኡባፈ፥ ያራ ኡባፈነ ዱማ ዱማ ዶናፐ ዛው ባይና ዳሮ አሳ በአስ። ሄ አሳይ ቦꬃ ማኦ ማእድ፥ ዛምባ ሀይꬅ ባንታ ኩሸን ኦይክድ፥ አራታ ስንꬃንነ ዶርሳ ስንꬃን ኤቅዶሶና።

\VS{10}ኤንቲ ባንታ ቃላ ꬎቁ ኦꬅድ፥ “አቶተꬃይ አራታን ኡትዳ ኑ ፆሳፈነ ዶርሳፈ ዬስ” ያግዶሶና።


\par }{\PP \VS{11}ኪታንቾት ኡባይ አራታ፥ ጭማታነ ኦይዱ መተꬃታ ዩሹዋን ኤቅዶሶና። ኤንቲ አራታ ስንꬃን ጉፋንድ ፆሳ ጎይንዶሶና።


\par }{\Q \VS{12}“አምንእ!

\par }{\QB አንጆይ፥ ቦንቾይ፥ ጭንጫተꬅ፥ ጋላት፥ ሳብ

\par }{\QB ዎልቅ፥ ምኖተꬅ መር መርናዉ ኑ ፆሳስ ግዶ።

\par }{\Q አምንእ!”

\par }{\MM ያግዶሶና።


\par }{\PP \VS{13}ጭማታፐ እሶይ ታኮ፥ “ሀ ቦꬃ ማኡዋ ማእዳ አሳት ኦናንቴ? ኤንቲ አዉፐ ይዶና?” ያግድ ኦይችስ።


\par }{\PP \VS{14}ታኒ ዛራዳ፥ “ጎዳዉ፥ ነ ኤራሳ” ያጋስ።

\par }{\PP እካ ታኮ፥ “ሀይሳቲ ዳሮ ዋየ ዋይድ አꬍዳይሳታ። ኤንቲ ባንታ ማኡዋ ዶርሳ ሱꬃን ሜጭድ ጌሽዶሶና።
\XREF{}{{\XO 7:14 }{\XT{ዳነ 12:1፤ ማቶ 24:21፤ ማር 13:19.}}}

\VS{15}ሄሳ ግሾ፥

\par }{\QB ኤንቲ ፆሳ አራታ ስንꬃን ግድድ

\par }{\QB ቃማነ ጋላስ እያ ኬꬃን ኦꬆሶና፤

\par }{\QB አራታ ቦላ ኡትዳይስ ኤንታዉ ኩያ ግዳና።


\par }{\Q \VS{16}ህዛፐ ጉየ፥ ኤንቲ ኮሻቶኮና፥ ሳሞቶኮና።

\par }{\QB አው ዎይኮ ምሽ ኤንታ ሜና።
\XREF{}{{\XO 7:16 }{\XT{እሳ 49:10.}}}


\par }{\Q \VS{17}አራታ ግዶን ኡትዳ ዶርሳይ ኤንታ ሄማና።

\par }{\QB ደኦ ፑልቶ ሃꬃኮ ኤንታ ካለꬃና።\XREF{}{{\XO 7:17 }{\XT{ማዝ 23:1፤ ህዝ 34:23፤ ማዝ 23:2፤ እሳ 49:10፤ እሳ 25:8.}}}

\par }{\Q ፆሳይ ኤንታ አይፈፐ አፉꬃ ኡባ ቁቻና”

\par }{\MM ያግስ።




\par }\Chap{8}{\SH ላፑንꬃ ማታመይ ዶየትስ
\par }
{\PP \VerseOne{1}ዶርሳይ ላፑንꬃ ማታምያ ዶይዳ ዎደ ባጋ ሳተ ግደይሳ መላ ሳሎይ ስእ ግስ።


\par }{\PP \VS{2}ሄሳፈ ጉየ፥ ታኒ ላፑን ሞይዘት እመትዳ ላፑን ኪታንቾታ ፆሳ ስንꬃን ኤቅዳይሳታ በአስ።


\par }{\PP \VS{3}እፃነ ጩይስያ ዎርቃ ሻተ ኦይክዳ ሀራ ኪታንቾይ ይድ፥ ያርሾ በሳ ማታን ኤቅስ። እ አራታ ስንꬃን ደእያ ዎርቃ ያርሾ በሳ ቦላ ጌሻታ ኡባ ዎሳራ ጉጅድ ያርሻና መላ እያዉ ዳሮ እፃነይ እመትስ።

\VS{4}እፃንያ ጩያይ ጌሻታ ዎሳራ እስፈ ኪታንቹዋ ኩሸፐ ፑደ ፆሳኮ ከይስ።

\VS{5}ሄሳፈ ጉየ፥ ኪታንቾይ እፃነ ጩይስያ ሻትያ ኤክድ፥ እያን ያርሾ በሳፈ ቦንቆ ታማ ኩንꬅድ ሳአ ዱገ ሆልስ። ያትን ደሾይ፥ ዎልአንꬅ፥ ግርስነ ቢታ ቃፆይ ሀንስ።
\XREF{}{{\XO 8:5 }{\XT{ሌወ 16:12፤ ህዝ 10:2፤ ከሳ 19:16፤ ቆን 11:19፤ 16:18.}}}


\par }{\SH ላፑን ሞይዘታ
\par }
{\PP \VS{6}ሄሳፈ ጉየ፥ ላፑን ኪታንቾት ባንታ ሞይዝያ ፑናናዉ ጊገትዶሶና።


\par }{\PP \VS{7}ኮይሮ ኪታንቾይ ባ ሞይዝያ ፑንያ ዎደ ሻችነ ሱꬃራ ዋላከትዳ ታም ሳሎፐ ቡክስ። ሳኣፐ ስኮይ ፁገትስ፤ ምꬃፈ ስኮይ ፁገትስ፤ ጭልኦ ማታ ኡባይ ፁገትስ።
\XREF{}{{\XO 8:7 }{\XT{ከሳ 9:23-25፤ ህዝ 38:22.}}}


\par }{\PP \VS{8}ናምአንꬆ ኪታንቾይ ባ ሞይዝያ ፑንዳ ዎደ ዎልቃማ ዙማ ዳንያባይ ታማን ኤፅሸ አባን የገትስ። ያትን፥ አባፈ ስኮይ ሱꬁ ግድስ።

\VS{9}አባን ደኦን ደእያ መተꬃፈ ስኮይ ሀይቅስ፤ ማርካበታፐ ስኮይ ꬋይስ።


\par }{\PP \VS{10}ሄꬓንꬆ ኪታንቾይ ባ ሞይዝያ ፑንዳ ዎደ ፆምፐዳ ኤፅያ ዎልቃማ ፆልንቶይ ሻፋፐ ስኩዋ ቦላነ ፑልቶታ ቦላ ሳሎፐ ዎꬍስ።\XREF{}{{\XO 8:10 }{\XT{እሳ 14:12.}}}

\VS{11}ሄ ፆልንቱዋ ሱንꬃይ ጫሞ ጌተቴስ። ሃꬃፈ ስኩዋ ጫምስስ፤ ሃꬃይ ጫምዳ ግሾ፥ ዳሮ አሳይ ሄ ሃꬃ ኡይድ ሀይቅዶሶና።
\XREF{}{{\XO 8:11 }{\XT{ኤርም 9:15.}}}


\par }{\PP \VS{12}ኦይዳንꬆ ኪታንቾይ ባ ሞይዝያ ፑንስ። አዋፐ፥ አጌናፐነ ፆልንቶታፐ ስኩዋ ደችስ፤ ኤንታ ፖኡዋፐ ስኮይ ꬉምስ። ጋላሳፐ ስኮይ፥ ቃማፈካ ስኮይ ꬉምስ።\XREF{}{{\XO 8:12 }{\XT{እሳ 13:10፤ ህዝ 32:7፤ እዩ 2:10.}}}


\par }{\PP \VS{13}እስ አርጋንꬅ ሳሎ ꬎቁ ግድ፥ ፕራꬍሽን በአስ። ሄ አርጋንꬃይ ባ ቃላ ꬎቁ ኦꬅድ፥ “አትዳ ሄꬑ ኪታንቾት ባንታ ሞይዝያ ፑናናዉ ደእያ ግሾ፥ ሳአን ደእያ አሳ አየ! አየ! አየ!” ያግሽን ስአስ።


\par }{\BB \par }


\Chap{9}{\PP \VerseOne{1}ሄሳፈ ጉየ፥ እቻሻንꬆ ኪታንቾይ ባ ሞይዝያ ፑንን ሳሎፐ ዱገ ሳአ ኩንድዳ ፆልንቶ በአስ። ሄ ፆልንቱዋስ ዎልቃማ ኦላ ቁልፐይ እመትስ።

\VS{2}ፆልንቶይ ኦላ ዶይዳ ዎደ ዳልጋ ጮጨፐ ከይያ ጩያ መላ ጩያይ ሄ ኦላፈ ከይስ። ሄ ኦላፈ ከይዳ ጩያን አውነ ሳሎይ ꬉምዶሶና።\XREF{}{{\XO 9:2 }{\XT{መ 19:28.}}}


\par }{\PP \VS{3}ሄ ጩያፐ ቦለይ ከይድ ሳአን ዎꬍስ። ሳአን ደእያ ኮርነታስ ደእያ ዎልቃ መላ ዎልቃይ ቦለታስ እመትስ።
\XREF{}{{\XO 9:3 }{\XT{ከሳ 10:12.}}}

\VS{4}ፆሳ ማታመይ ሶምኦን ባይና አሳ ፃላላፐ አትሽን፥ ሳአን ደእያ ማታ ዎይኮ ምꬅ ዎይኮ አይ ጭልኦባ ግድን ቆሆና መላ ቦለታስ ኦደትስ።
\XREF{}{{\XO 9:4 }{\XT{ህዝ 9:4.}}}

\VS{5}ቦለት አሳ እቻሹ አጌና ጋካናዉ ፓፃ ካአና መላ ማት እመትስፐ አትሽን፥ አሳ ዎꬋና መላ ግደና። ኮርነይ አሰ ዱክን ዛመይሳ መላ ቦለይ ዱክድ ዛምሴስ።

\VS{6}ሄ ጋላሳታን አሳይ ሀይቆ ኮያና፥ ሽን ደመና። ኤንቲ ሀይቃናዉ አሞታና፥ ሽን ሀይቆይ ኤንታፈ ሃካና።
\XREF{}{{\XO 9:6 }{\XT{እዮ 3:21፤ ኤርም 8:3.}}}


\par }{\PP \VS{7}ቦለይ ኦላስ ጊግድ ኡትዳ ፓራ ዳኔስ። ቦልያ ሁጰን ዎርቃ ካላች ደኤስ፤ ኤንታ ሶምኦይካ አሳ ሶምኦ ዳኔስ።
\XREF{}{{\XO 9:7 }{\XT{እዩ 2:4.}}}

\VS{8}እያ ብናናይ ማጫሳ ብናና መላ አዱሰ። ኤንታ አቻይካ ጋሞ አች ዳኔስ።
\XREF{}{{\XO 9:8 }{\XT{እዩ 1:6.}}}

\VS{9}ኤንታዉ ትራ ቦላ ዎꬅያ ብራታ ፁሩረይ ደኤስ፤ ኤንታ ቀፍያ ግርሳይ ኦለታናዉ ጋላብያ ፓራነ ፓራ ጋርያ ግርሳ መላ።
\XREF{}{{\XO 9:9 }{\XT{እዩ 2:5.}}}

\VS{10}ኤንታዉ ኮርነ ጎይና ዳንያ ጎይንነ ዱክያ ዪሽ ደኤስ። ሄ ጎይናን እቻሹ አጌና አሳ ቆሀና መላ ማት እመትስ።

\VS{11}ኤንታና ሃርያ ካዎይ ደኤስ፤ ሄ ካዎይ ኦላ ኪታንቹዋ። እያ ሱንꬃይ እብራወꬆ ዶናን አብዶና፤ ቃስ ግርከ ዶናን አጶልዮና ጌተቴስ። እያ ሱንꬃ ብርሸꬃይ “ꬋይሰይሳ” ጉሱ።


\par }{\PP \VS{12}ኮይሮ አየይ አꬍስ፤ ሄኮ፥ ቡሮ ሀራ ናምኡ አየት ኤሶን ሀናና።


\par }{\PP \VS{13}ኡሱፑንꬆ ኪታንቾይ ባ ሞይዝያ ፑንስ። ፆሳ ስንꬃን ኤቅዳ፥ ዎርቃ ያርሾ በሳን ደእያ ኦይዱ ካጨታፐ እስ ግርስ ስአስ።
\XREF{}{{\XO 9:13 }{\XT{ከሳ 30:1.}}}

\VS{14}ሄ ግርሳይ ሞይዘ ኦይክዳ ኡሱፑንꬆ ኪታንቹዋኮ፥ “ኤፍራፂሳ ጌተትያ ግታ ሻፋን ቃሸትዳ ኦይዱ ኪታንቾታ ብርሻ” ያግስ።

\VS{15}ቢታ ቦላ ደእያ አሳፐ ስኩዋ ዎꬋና መላ ሄ ሳትያስ፥ ሄ ጋላሳስ፥ ሄ አጌናስነ ሄ ላይꬃስ ጊግድ ኡትዳ ኦይዱ ኪታንቾት ብርሸትዶሶና።

\VS{16}ኦላ ፓራ ቶግያ ኦላንቾታ ፓይዶይ ዳሮ ፄቱ ምሎነ ግደይሳ ስአስ።


\par }{\PP \VS{17}ቃስ ታ ቆንጨꬃን ፓራታነ ሄ ፓራታ ቶግዳ አሳ በአስ። ሄ አሳይ ትራን ዎꬅያ ብራታ ፁሩረይ ታማ ቦንቆ መላ ዞኦ፥ ያክንተ መላ፥ ካሬꬃ ካሎሰ መላነ ዲነ መላ ጭሊሎ። ፓራታ ሁጰይ ጋሞ ሁጰ መላ፤ ኤንታ ዶናፐ ታም፥ ጩይነ ዲነይ ከይስ።

\VS{18}ፓራታ ዶናፐ ከይዳ ታማን፥ ጩያንነ ዲንያን ሄ ሄꬑ ጋዶታን ሳአን ደእያ አሳፐ ስኮይ ሀይቅስ።

\VS{19}ሄ ፓራታ ዎልቃይ ኤንታ ዶና ግዶንነ ጎይናን ደኤስ። ኤንታ ጎይናይካ ሾሻ ሁጰ መላ፤ ኤንቲ እያራ አሳ ቆሆሶና።


\par }{\PP \VS{20}ሀ ጋዶታፐ አትዳይሳት ባንታ ኩሸ ኦሱዋፐ ስምቦኮና። ኤንቲ ቱና አያናን ዎርቃፈ፥ ብራፐ፥ ናሰ ብራታፐነ ሹቻፈ ኦሰትዳ ኤቃስ ጎይኖሶና።
\XREF{}{{\XO 9:20 }{\XT{ማዝ 115:4.}}} ፄላናዉ፥ ስአናዉ፥ ሄመታናዉ ዳንዳኦና ኤቃታስ ጎይነይሳ አግቦኮና።

\VS{21}አሳይ ዎይሳ፥ ብተይሳ፥ ላይማተይሳነ ካይሰይሳ አግድ ማሮታ ኦይችቦኮና።




\par }\Chap{10}{\SH ኪታንቾነ ጉꬃ ማፃፋ
\par }
{\PP \VerseOne{1}ሄሳፈ ጉየ፥ ታ ሀራ ዎልቃማ ኪታንቾይ ሳሎፐ ሳአ ዎꬍሽን በአስ። እ ሻራ ማእስ፤ እያ ሁጵያ ቦላ ዙል ደኤስ። እያ ሶምኦይ አዋ መላ፤ እያ ቶሆይ ታማ ቱሳ መላ።

\VS{2}ሄ ኪታንቾይ ዶያ ደእያ እስ ጉꬃ ፃꬃ ማፃፋ ባ ኩሸን ኦይክድ፥ ባ ኡሻቻ ቶሁዋ አባ ቦላ፥ ባ ሀድርሳ ቶሁዋ ቢታ ቦላ ኤስስ።

\VS{3}ጉድያ ጋሞዳ ባ ቃላ ꬎቁ ኦꬅድ ዋስስ። እ ዋስዳ ዎደ ላፑን ዳዳት ባንታ ጉንꬃ ስስዶሶና።


\par }{\PP \VS{4}ላፑን ዳዳት ኦደትዳ ዎደ ታ ፃፋናዉ ጊገታስ። ሽን ሳሎፐ፥ “ላፑን ዳዳት ኦድዳይሳ ማታመን ጎርዳፈ አትሽን፥ ፃፎፓ” ግያ ግርሳ ስአስ።


\par }{\PP \VS{5}ያትድ፥ አባ ቦላነ ቢታ ቦላ ኤቅዳ፥ ታ በእዳ ኪታንቾይ፥ ባ ኡሻቻ ኩሽያ ሳሎ ፑደ ምጭስ።
\XREF{}{{\XO 10:5 }{\XT{ከሳ 20:11፤ ዛረ 32:40፤ ዳነ 12:7፤ አሞ 3:7.}}}

\VS{6}እ ምጭድ ሳሎንነ እያ ግዶን ደእያ ኡባ፥ ሳአንነ እያ ግዶን ደእያ ኡባ፥ አባነ እያ ግዶን ደእያ ኡባ መꬍዳ፥ መርናዉ ደእያ ፆሳ ሱንꬃን ጫቅድ፥ “ህዛፐ ጉየ፥ ፆሳይ ጋምኤና።

\VS{7}ሽን ላፑንꬃ ኪታንቾይ ባ ሞይዝያ ፑንያ ዎደ ፆሳይ ባ አይለ ግድዳ ናበታ ባጋራ ቆንጭስዳ ፁራ ቆፋይ ፖለታና” ያግስ።


\par }{\PP \VS{8}ሄሳፈ ጉየ፥ አባ ቦላነ ቢታ ቦላ ኤቅድ፥ “እያ ኩሸን ዶየትድ ደእያ ፃꬃ ማፃፋ ኪታንቹዋ ኩሸፐ ኤካ” ያግድ ናምአንꬆ ታዉ ኦድሽን ስአስ።
\XREF{}{{\XO 10:8 }{\XT{ህዝ 2:8—3:3.}}}


\par }{\PP \VS{9}ታኒ ሄ ኪታንቹዋኮ ባዳ፥ ጉꬃ ፃꬃ ማፃፋ እማ ጋዳ ኦይቻስ። እ ታኮ፥ “ኤካዳ ማ፤ እ ነ ኡሎን ጫማና፥ ሽን ነ ዶናን ኤሳዳ ማልአና” ያግስ።


\par }{\PP \VS{10}ታኒ ኪታንቹዋ ኩሸፐ ሄ ጉꬃ ፃꬃ ማፃፋ ኤካዳ ማስ፤ ታ ዶናን ኤሳዳ ማልእስ፥ ሽን ታ ኡሎን ጫምስ።

\VS{11}ሄሳፈ ጉየ፥ ታኮ፥ “ኔኒ ያራ ኡባስ፥ ደረ ኡባስ፥ ዱማ ዱማ ዶናን ኦደተይሳታስነ ካዎታስ ትንብተ ዛራ ኦዳናዉ በሴስ” ያግስ።




\par }\Chap{11}{\SH ናምኡ ማርካታ
\par }
{\PP \VerseOne{1}ሄሳፈ ጉየ፥ ታዉ ዋꬋ ፃምአ እምድ፥ “ባዳ ፆሳ ኬꬃነ ያርሾ በሳ ዋꬋ፤ ያን ጎይንያ አሳታካ ፓይዳ።
\XREF{}{{\XO 11:1 }{\XT{ህዝ 40:3፤ ዛካ 2:1.}}}

\VS{2}ሽን ፆሳ ኬꬃ ካረ ዳባባይ አይሁደ ግዶና አሳስ እመትዳ ግሾ ዋꬎና አጋጋ። አይሁደ ግዶና አሳይ ጌሻ ካታማ ኦይታማነ ናምኡ አጌና ሃራና።
\XREF{}{{\XO 11:2 }{\XT{ሉቃ 21:24.}}}

\VS{3}ታኒ ካዮ ማኦ ማእዳ ታ ናምኡ ማርካታ ኪታና፤ ኤንቲ 1,260 ጋላስ ትንብተ ኦዳና” ያግስ።


\par }{\PP \VS{4}ሄ ናምኡ ማርካት አላምያ ጎዳ ስንꬃን ኤቅያ ናምኡ ሻማሆ ምꬃታነ ናምኡ ፆምፐ ዎꬅያ ኮጫታ።
\XREF{}{{\XO 11:4 }{\XT{ዛካ 4:3.}}}

\VS{5}ኦንካ ኤንታ ቆሀናዉ ኮይኮ ኤንታ ዶናፐ ታም ከይድ፥ ኤንታ ሞርከታ ꬋይሴስ። ኤንታ ቆሀናዉ ኮይያ ኦንካ ሄሳዳ ሀይቃና።

\VS{6}ኤንቲ ትንብተ ኦድያ ዎደ እር ቡኮና መላ ሳሉዋ ጎርዳናዉ ኤንታዉ ማት ደኤስ። ኤንታዉ ሃ ሱꬅ ከሳናዉ፥ ቃስ ኤንቲ ኮይዳ መላ ቢታ ዱማ ዱማ ጋዶን ꬋይሳናዉ ኤንታዉ ማት ደኤስ።
\XREF{}{{\XO 11:6 }{\XT{1 ካዎ 17:1፤ ከሳ 7:17.}}}


\par }{\PP \VS{7}ኤንቲ ባንታ ማርካተꬃ ኦንግዳፐ ጉየ፥ ኦላፈ ከይያ ዶአይ ኤንታና ኦላና። ሄ ዶአይ ኤንታ ፆናና፤ ዎꬋና።\XREF{}{{\XO 11:7 }{\XT{ዳነ 7:7፤ ቆን 13:5.}}}

\VS{8}ኤንታ ጎዳይ ማስቃልያ ቦላ ካቀትዳ ግታ ካታማ ኦግያ ቦላ ኤንታ አሀይ የገታና። ሄ ካታማይ ሌምሶን ሶዶመ ዎይኮ ግብፀ ጌተትድ ፄገቴስ።
\XREF{}{{\XO 11:8 }{\XT{እሳ 1:9.}}}

\VS{9}ቃስ ኮቸ ኡባፈ፥ ያራ ኡባፈ፥ ዱማ ዱማ ዶናፐነ ካዎተꬅ ኡባፈ ይዳ አሳይ ኤንታ አሀ ሄꬑ ጋላስነ ባጋ ጋካናዉ በአና። ኤንታ አሀይ ሞገቶና መላ አሳይ ድጋና።

\VS{10}ሀ ናምኡ ናበት ሳአን ደእያ አሳ ዋይስዳ ግሾ አሳይ ኤንታ ሀይቁዋን ኡፋይታና። ባንታ ኡፋይሳ በሳናዉ እሶይ እሱዋስ እሞታ እማና።


\par }{\PP \VS{11}ሄꬑ ጋላስነ ባጋፈ ጉየ፥ ደኦ አያናይ ፆሳ ማታፐ ይድ ኤንታን ገልን፥ ኤንቲ ደንድ ኤቅዶሶና። ኤንታ በእዳ ኡባይ ግታ ያሽ ያይዶሶና።
\XREF{}{{\XO 11:11 }{\XT{ህዝ 37:10.}}}

\VS{12}ሄሳፈ ጉየ፥ ሄ ናምኡ ናበት፥ “ሃ ፑደ ከይተ” ግያ ቃላ ሳሎፐ ስእዶሶና። ኤንታ ሞርከት ኤንታና በእሽን፥ ኤንቲ ሻራን ገልድ ፑደ ሳሎ ብዶሶና።
\XREF{}{{\XO 11:12 }{\XT{2 ካዎ 2:11.}}}


\par }{\PP \VS{13}ሄ ሳትያን ቢታይ ዎልቃማ ቃፆ ቃፅን፥ ካታማፐ ታማንꬆ ኩሸይ ꬋይስ። ቃስ ቢታ ቃፆን ላፑን ሙኩሉ አሳይ ሀይቅስ። አትዳ አሳይ ዳሮ ኮኮርድ ባብድ፤ ሳሎ ፆሳስ ቦንቾ እምዶሶና።
\XREF{}{{\XO 11:13 }{\XT{ቆን 6:12፤ 16:18.}}}


\par }{\PP \VS{14}ናምአንꬆ አየይ አꬍስ፥ ሽን ሄኮ ሄꬓንꬆ አየይ ኤሶን ያና።


\par }{\SH ላፑንꬃ ሞይዘ
\par }
{\PP \VS{15}ላፑንꬃ ኪታንቾይ ባ ሞይዝያ ፑንስ። ሳሎፐ፥ “ሳኣ ካዎተꬃይ ኑ ጎዳስነ ክርስቶሳስ ግድስ፤ እ መርናፐ መርና ጋካናዉ ሃራና” ግያ ዎልቃማ ቃላይ ስኤትስ።
\XREF{}{{\XO 11:15 }{\XT{ከሳ 15:18፤ ዳነ 2:44፤ 7:14.}}}

\VS{16}ያትን፥ ፆሳ ስንꬃን፥ ባንታ አራታን ኡትዳ ላታማነ ኦይዱ ጭማት ጉፋንድ፥ ፆሳስ ጎይንድ፥


\par }{\Q \VS{17}“ሀእካ ካሰካ ደኤይሶ፥

\par }{\Q ጎዳዉ፥ ኡባፈ ዎልቃማ ፆሳዉ፥

\par }{\QB ኔኒ ግታ ዎልቃ ኦይካዳሳ።

\par }{\Q ኔኒ ሃራናዉ ዶምዳ ግሾ፥

\par }{\QB ኑኒ ነና ጋላቶስ።
\XREF{}{{\XO 11:17 }{\XT{ከሳ 3:14.}}}


\par }{\Q \VS{18}አይሁደ ግዶና አሳይ ሀንቀትዶሶና፥

\par }{\QB ሽን ነ ሀንቆይ ይስ።
\XREF{}{{\XO 11:18 }{\XT{ማዝ 2:5፤ 110:5፤ 115:13.}}}

\par }{\Q ሀይቅዳይሳታ ቦላ ነ ፕርድያ ዎደይ ጋክስ፤

\par }{\QB ኔኒ ነ አይለታ፥ ናበታስ

\par }{\QB ጌሻታስነ ነ ሱንꬃስ ያየይሳታስ፥

\par }{\QB ጉꬃታስነ ግታታስ፥ ኤንታ ኦሱዋዳ እምያ ዎደይ ጋክስ።

\par }{\Q አላምያ ꬋይሰይሳታ ꬋይስያ ዎደይ ይስ”

\par }{\MM ያግዶሶና።


\par }{\PP \VS{19}ሳሎን ደእያ ፆሳ ኬꬃይ ዶየትስ፤ እያ ግዶን ፆሳ ጫቆ ታቦተይ በንትስ። ቃስ ዎልአንꬅ ዎልአምስ፥ ደሾይ ደችስ፤ ዳዳይ ꬉቅስ፤ ቢት ቃፅስ፤ ሻች ቡክስ።
\XREF{}{{\XO 11:19 }{\XT{ቆን 8:5፤ 16:18፥ 21.}}}




\par }\Chap{12}{\SH ማጫስዉነ ዳውያ
\par }
{\PP \VerseOne{1}ሄሳፈ ጉየ፥ ሳሎን ዎልቃማ ማላት በንትስ። አዋ ማአዳ፥ አጌና ቦላ ኤቃዳ፥ ታማነ ናምኡ ፆልንቶ ካላቻ ባ ሁጰን ዎꬅዳ ደእያ፥ እስ ማጫስያ በንታሱ።

\VS{2}ሄ ማጫስያ ቃን፤ ሽን እዮ እቀꬅ ኦይክን ኡንኤታዳ ዋሳሱ።


\par }{\PP \VS{3}ቃስ ሀራ ማላት ሳሎን በንትስ። ላፑን ሁጰትነ ታሙ ካጨት ደእያ ግታ ዞኦ ዳወይ በንትስ። እ ባ ሁጰታ ቦላ ላፑን ካላቻ ዎꬅስ።\XREF{}{{\XO 12:3 }{\XT{ዳነ 7:7.}}}

\VS{4}ሄ ዳወይ ባ ጎይናን ፆልንቶታፐ ስኩዋ ሳሎፐ ዳፍድ ሳአን የግስ። ሄ ዳወይ ናአይ የለት ዎꬍዳ መላ ምታናዉ ኮይድ፥ የላናዉ ኤቀትያ ማጫሰ ስንꬃን ኤቅስ።
\XREF{}{{\XO 12:4 }{\XT{ዳነ 8:10.}}}


\par }{\PP \VS{5}ሄ ማጫስያ ካዎተꬃ ኡባ ብራታ ፃምአን ሃራናዉ ደእያ አደ ናአ የላሱ። ናአይ ፆሳኮነ እያ አራታኮ ፑደ ኤከትስ።
\XREF{}{{\XO 12:5 }{\XT{እሳ 66:7፤ ማዝ 2:9.}}}

\VS{6}ማጫስያ 1,260 ጋላስ ጋካናዉ እዮ ናጋና መላ ፆሳይ እዉ ጊግስ ዎꬅዳ በሳ መላ ቢታ ባቃታሱ።


\par }{\PP \VS{7}ሳሎን ኦል መትስ። ምካኤል ባ ኪታንቾታራ ዳውያራ ኦለትስ፤ ዳወይ ባ ኪታንቾታራ ግድድ ዛር ኦለትስ።
\XREF{}{{\XO 12:7 }{\XT{ዳነ 10:13.}}}

\VS{8}ሽን ዳወይ ፆነትድ ሳሎን ኤንታዉ ደእያ በሲ ꬋይዶሶና።

\VS{9}ግታ ዳወይ፥ በን ሾሻይ፥ ሳአን የገትስ። እካ ዳቡሎሳ ዎይኮ ፃላሄ ጌተትያ አላምያ ባለይሳ። እ ባ ኪታንቾታራ እስፈ ዱገ አላምያ የገትስ።
\XREF{}{{\XO 12:9 }{\XT{መ 3:1፤ ሉቃ 10:18.}}}


\par }{\PP \VS{10}ሄሳፈ ጉየ፥ ሳሎን ሀይሳዳ ግያ ቃላ ስአስ።

\par }{\Q “ሀእ አቶተꬃይ፥ ዎልቃይነ ካዎተꬃይ፥ ኑ ፆሳሳ፤

\par }{\QB ማታይ ክርስቶሳስ ግድስ።

\par }{\Q ህዛ፥ ቃማነ ጋላስ ፆሳ ስንꬃን፥

\par }{\QB ኑ እሻታ ሞተይስ ሳሎፐ ዱገ ሆለትስ።
\XREF{}{{\XO 12:10 }{\XT{እዮ 1:9.}}}


\par }{\Q \VS{11}ኤንቲ ዶርሳ ሱꬃንነ ባንታ ማርካተꬃ ቃላን፥

\par }{\QB እያ ኦልድ ፆንዶሶና።

\par }{\Q ኤንቲ ባንታ ሸምፑዋስ ምሸቶና

\par }{\QB ባንታና ሀይቆስ አꬅድ እምዶሶና።


\par }{\Q \VS{12}ሄሳ ግሾ፥ ሳሎንነ እያ ግዶን ደኤይሳቶ ኡፋይትተ።

\par }{\QB ሽን ቢታነ አባ አየ!

\par }{\Q ህዛ፥ ፃላሄይ ባዉ ጉꬃ ዎደይ አትዳይሳ ኤርዳ ግሾ፥

\par }{\QB ዎልቃማ ሀንቆን ህንተኮ ዎꬍስ”

\par }{\MM ያግስ።


\par }{\PP \VS{13}ቃስ ዳወይ ባና ሳአ የግዳይሳ በእዳ ዎደ አደ ናአ የልዳ ማጫስዉ ጎድስ።

\VS{14}ማጫስዉ ሾሻይ ቆሆና መላ ሄꬑ ላይꬅነ ባጋ ማሸነ ኡያሸ እያ ናገትያ በሲ መላ ቢታ ፕራꬋዳ ባና መላ ናምኡ ዎልቃማ አርጋንꬃ ቀፈይ እዉ እመትስ።
\XREF{}{{\XO 12:14 }{\XT{ዳነ 7:25፤ 12:7.}}}


\par }{\PP \VS{15}ያትድ፥ ማጫስዉ ድኦይ ድእድ ኤፋና መላ ዳወይ ሻፋ ሃꬃ መላ ባ ዶናፐ ማጫሰ ጉየራ ጮይስ።

\VS{16}ሽን ቢታይ ማጫስዉ ማድስ፤ ቢታይ ባ ዶና ዶይድ ዳውያ ዶናፐ ከይዳ ሃꬃ ምትስ።

\VS{17}ሄ ዳወይ ማጫሰ ቦላ ዳሮ ሀንቀትድ፥ እ ኮቻታ፥ ፆሳ ኪታ ናገይሳታነ የሱሲ ቆንጭስዳ ቱማስ አማነትዳይሳታ ኦላናዉ ብድ።

\VS{18}አባ ጋፃን ደእያ ሻፍያን ኤቅስ።




\par }\Chap{13}{\SH ናምኡ ዶአታ
\par }
{\PP \VerseOne{1}ሄሳፈ ጉየ፥ እስ ዶአይ አባፈ ከይሽን በአስ። እያዉ ታሙ ካጨይነ ላፑን ሁጰይ ደኤስ። ሄ ታሙ ካጨታ ቦላ ታሙ ካላቻት ደኦሶና። ሄ ሁጰታ ቦላ ፆሳ ጫሻ ሱንꬃት ፃፈትድ ኡትስ።
\XREF{}{{\XO 13:1 }{\XT{ዳነ 7:3፤ ቆን 17:3.}}}

\VS{2}ታ በእዳ ዶአይ ማሄ ዳኔስ፤ እያ ቶሆይ ባባንꬃ ቶሆ መላ፤ እያ ዶናይካ ጋሞ ዶና ዳኔስ። ዳወይ ባ ዎልቃ፥ ባ አራታነ ባ ግታ ማታ ሄ ዶኣስ እሚስ።
\XREF{}{{\XO 13:2 }{\XT{ዳነ 7:4.}}}


\par }{\PP \VS{3}ሄ ዶኣ ሁጵያፐ እሱዋ ቦላ ሀይቆስ ጋꬅያ ማዱንꬅ በአስ፥ ሽን ሄ ማዱንꬃይ ፓፅስ። አላምያ አሳ ኡባይ ማላለትድ ሄ ዶኣ ካልስ።

\VS{4}ዳወይ ባ ማታ ዶኣስ እምዳ ግሾ አሳ ኡባይ ዳውያ ጎይንዶሶና። ቃስ አሳይ፥ “ዶኣ መል ኦኔ? እያራ ኦለታናዉ ዳንዳኤይ ኦኔ?” ያግድ ዶኣስ ጎይንዶሶና።


\par }{\PP \VS{5}ሄ ዶኣስ ኦቶርታና መላነ ጫያና መላ ዶን እመትስ፤ ኦይታማነ ናምኡ አጌና ሃራና መላ ማት እያዉ እመትስ።
\XREF{}{{\XO 13:5 }{\XT{ዳነ 7:8፥ 25፤ 11:36.}}}

\VS{6}ሄ ዶአይ ፆሳ፥ እያ ሱንꬃ፥ እ ደእያ በሳነ ሳሎን ደእያ ኡባ ባደꬅ ኦይክስ።

\VS{7}ሄ ዶአይ ጌሻታራ ኦለትድ፥ ኤንታና ፆናና መላ ዎልቅ እያዉ እመትስ። ያራ ኡባ፥ ደረ ኡባ፥ ዱማ ዱማ ዶና ኡባ ቦላነ ኮቸ ኡባ ቦላ ማት እያዉ እመትስ።
\XREF{}{{\XO 13:7 }{\XT{ዳነ 7:21.}}}

\VS{8}አላመይ መቶሳፐ ዶምድ፥ ሹከትዳ ዶርሳ ደኦ ማፃፋን ኤንታ ሱንꬃይ ፃፈቶና ሀ ሳአን ደእያ አሳ ኡባይ ሄ ዶኣስ ጎይናና።
\XREF{}{{\XO 13:8 }{\XT{ማዝ 69:28.}}}


\par }{\PP \VS{9}ስእያ ሀይꬅ ደእያ አስ ስኦ።

\VS{10}ኦንካ ድኤታናዉ ደኤይ ድኤቴስ። ማሻን ሀይቃናዉ ደኤይ ማሻን ሹከታና። ሄሳንካ ጌሻታ ዳንዳአይነ አማኖይ ኤረታና።
\XREF{}{{\XO 13:10 }{\XT{ኤርም 15:2፤ 43:11.}}}


\par }{\PP \VS{11}ቃስካ፥ ሀራ ዶእ ሳአፐ ከይሽን በአስ። እያዉ ዶርሳ ካጨ ዳንያ ናምኡ ካጨይ ደኤስ፤ እያ ኦዳይ ዳወ ኦዳ መላ።

\VS{12}ሄ ዶአይ ኮይሮ ዶኣ በሳን፥ እያ ማታን ኦꬄስ። እካ ሀይቆስ ጋꬅያ ማዱንꬃፈ ፓፅዳ ኮይሮ ዶኣስ፤ ቢታን ደእያ አሳ ኡባይ ጎይናና መላ ኦꬄስ።

\VS{13}ሄ ናምአንꬆ ዶአይ ሀር አቶሽን፥ ታማ ሳሎፐ አሳ ኡባ ስንꬃን ዎꬍሳና ጋካናዉ ግታ ማላታታ ኦꬅስ።

\VS{14}ኮይሮ ዶኣ በሳን ኦꬃና መላ፥ እያዉ እመትዳ ማላታታን ሳአን ደእያ አሳ ኡባ እ ባለꬅስ። ማሻን ማዱንፅድ ፓፅዳ ዶኣ ቦንቾስ ምስለ ጊግሳና መላ ኤንታና ኪትስ።

\VS{15}ናምአንꬆ ዶአይ ኮይሮ ዶኣ ምስልያስ ሸምፖ እምድ ኦደታና መላነ እያዉ ጎይኖናይሳት ሀይቃና መላ ኦꬅያ ማት እመትስ።


\par }{\PP \VS{16}ሄ ናምአንꬆ ዶአይ ግትነ ጉꬅ፥ ማንቆይነ ዱረይ፥ ዎማኖይነ አይለይ ባ ኡሻቻ ኩሸን ዎይኮ ባ ሶምኦን ማላ ዎꬃና መላ ኦꬅስ።

\VS{17}ሄ ዶኣ ሱንꬃይ ዎይኮ እያ ሱንꬃ ፓይዱዋ ማላይ ባይና አስ ኦንካ ባይዛናዉነ ሻማናዉ ዳንዳኤና።


\par }{\PP \VS{18}ጭንጫተꬅ ኮሸይ ሄሳና። ኤራተꬅ ደእያ ኦንካ ሄ ዶኣ ፓይዱዋ ብርሸꬃ ኤሮ፤ ሄ ፓይዶይ አሳ ሱንꬅ። ሄ ፓይዶይ ኡሱፑን ፄታነ ኡሱፑን ታማነ ኡሱፑና።




\par }\Chap{14}{\SH ዶርሳነ 144,000 አሳታ
\par }
{\PP \VerseOne{1}ሄሳፈ ጉየ፥ ዶርሳይ ፅዮነ ዙማ ቦላ ኤቅዳይሳ በአስ። እያራ እያ ሱንꬃይነ እያ አዋ ሱንꬃይ ኤንታ ሶምኦን ፃፈትዳ፥ 144,000 አሳይ ደኤስ።
\XREF{}{{\XO 14:1 }{\XT{ህዝ 9:4፤ ቆን 7:3.}}}

\VS{2}ሳሎፐ ግታ ሃꬃ ጉንꬁነ ዳዳ ጉንꬁ ዳንያ ዎልቃማ ግርስ ስአስ። ቃስ ታ ስእዳ ግርሳይ ዲꬅ ዲፅሽን ስኤትያ ግርሳ መላ።

\VS{3}144,000 አሳይ አራታ ስንꬃን፥ ኦይዱ ደኦን ደእያ መተꬃታ ስንꬃንነ ጭማታ ስንꬃን ኤቅድ ኤንታፈ ሀራ ኦንካ ታማራናዉ ዳንዳኦና ኦራꬃ ማዝሙረ የፅዶሶና።

\VS{4}ሀይሳቲ ማጫሳራ ባንታና ቱንሶና ናግዳ ጌሻታ። ኤንቲ ዶርሳይ ብያ በሲ ኡባ ካሎሶና። ኤንቲ ፆሳስነ ዶርሳስ ባይራ ግድድ፥ ሺቃናዉ ሳአ አሳ ግዶፈ ዎዘትዶሶና።

\VS{5}ኤንቲ ዎርዶይነ ቦረይ ባይና አሳታ።
\XREF{}{{\XO 14:5 }{\XT{ሶፎ 3:13.}}}


\par }{\SH ሄꬑ ኪታንቾታ
\par }
{\PP \VS{6}ሄሳፈ ጉየ፥ መርና ዎንገላ ሳአ ቦላ ደእያ ካዎተꬃ ኡባስ፥ ኮቸ ኡባስ፥ ያራ ኡባስነ ዱማ ዱማ ዶና ኡባስ ማርካታናዉ ሳሎራ ፕራꬍያ ሀራ ኪታንቾ በአስ።

\VS{7}ሄ ኪታንቾይ ባ ቃላ ꬎቁ ኦꬅድ፥ “ፆሳይ አላምያ ፕርድያ ሳተይ ጋክዳ ግሾ ፆሳስ ያይተ፤ እያ ቦንችተ። ሳሎ፥ ሳኣ፥ አባነ ፑልቶ ሃꬃ መꬍዳ ፆሳ ጎይንተ” ያግስ።


\par }{\PP \VS{8}ኮይሮይሳ ካልድ ሀራ ናምአንꬆ ኪታንቾይ፥ “ደረ ኡባ ቱናነ ማꬆይያ ዎይነ ኡሽዳ፥ ግታ ባብሎነይ ኩንዳሱ! ኩንዳሱ!” ያግድ ዋስስ።
\XREF{}{{\XO 14:8 }{\XT{እሳ 21:9፤ ኤርም 51:8፤ ቆን 18:2.}}}


\par }{\PP \VS{9}ሄꬓንꬆ ኪታንቾይ ኤንታ ካልድ፥ ባ ቃላ ꬎቁ ኦꬅድ፥ “ዶኣነ እያ ምስልያ ጎይንያ ቃስ እያ ማላ ባ ሶምኦን ዎይኮ ባ ኩሸን ዎꬅያ ኦንካ ደእኮ፥

\VS{10}እያ ሀንቆ ፁአን ኩምዳ ፆሳ ሀንቆ ዎይንያ ኡያና። ኤንቲ ጌሻ ኪታንቾታ ስንꬃንነ ዶርሳ ስንꬃን ኤፅያ ዲነ ታማን ዋየታና።
\XREF{}{{\XO 14:10 }{\XT{እሳ 51:17፤ መ 19:24፤ ህዝ 38:22.}}}

\VS{11}ኤንታ ዋይያ ጩያይ መር መርናዉ ጩይሸ ዳና። ዶኣነ እያ ምስልያ ጎይነይ ቃስ ሄ ዶኣ ሱንꬃ ማላይ ደእያ ኦንካ ቃማነ ጋላስ ሸምፖይ ባይና ካኤታና” ያግስ።
\XREF{}{{\XO 14:11 }{\XT{እሳ 34:10.}}}


\par }{\PP \VS{12}ፆሳ ኪታ ናገይሳትነ የሱሳ አማነተይሳት ገንጭያ ምኖተꬃይ ቆንጭያ ዎደይ ሄሳ።


\par }{\PP \VS{13}ሄሳፈ ጉየ፥ “ህዛፐ ጎዳን ሀይቀይሳት አንጀትዳይሳታ” ግያ ቃላ ሳሎፐ ስአስ።

\par }{\PP አያናይ፥ “ኤ ቱማ፥ ኤንታ ኦሶይ ኤንታ ካልያ ግሾ፥ ኤንቲ ባንታ ዳቡራፐ ሸምፓና” ያጌስ።


\par }{\SH ካꬅ ሺሾ ዎደ
\par }
{\PP \VS{14}ሄሳፈ ጉየ፥ ቦꬃ ሻራ ቦላ ኡትዳ አሳ ናአ ዳነይሳ በአስ። እ ባ ሁጰን ዎርቃ ካላቻ ዎꬅስ፤ ቃስ ባ ኩሸን ባጫ ኦይክስ።
\XREF{}{{\XO 14:14 }{\XT{ዳነ 7:13-14.}}}

\VS{15}ሀራ ኪታንቾይ ፆሳ ኬꬃፈ ከይድ፥ ሻራ ቦላ ኡትዳይሳኮ ባ ቃላ ꬎቁ ኦꬅድ፥ “ካꬃ ሺሾ ዎደይ ጋክዳ ግሾ ነ ባጫ የዳዳ ካꬃ ጫካ፤ ሳአን ደእያ ካꬃይ ጋክስ” ያግስ።
\XREF{}{{\XO 14:15 }{\XT{እዩ 3:13.}}}

\VS{16}ያትን ሻራ ቦላ ኡትዳይስ ባ ባጫ ሳአ የድድ፥ ሳአን ደእያ ካꬃ ጫክስ።


\par }{\PP \VS{17}ቃስካ ሳሎን ደእያ ፆሳ ኬꬃፈ ሀራ ኪታንቾይ ከይስ፤ እያዉካ ኦጮ ባጭ ደኤስ።


\par }{\PP \VS{18}ታማ ቦላ ማት ደእያ ሀራ ኪታንቾይ ያርሾ በሳፈ ከይስ። እ ባ ቃላ ꬎቁ ኦꬅድ ኦጮ ባጫ ኦይክዳ ኪታንቹዋኮ፥ “ዎይነ አይፈይ ቴርዳ ግሾ ኔኒ ኦጮ ባጫ የዳዳ፥ ሳአን ደእያ ዎይንያፐ ቃንፃ” ያግስ።

\VS{19}ሄ ኪታንቾይ ባ ባጫ የድድ፥ ሳአን ደእያ ዎይንያፐ ቃንፅድ፥ ፆሳ ግታ ሀንቁዋ ጉምእያ በሳን የግስ።

\VS{20}ኤንቲ ካታማፐ ጋፃን ደእያ ዎይነ አይፈ ጉምእያ በሳን የትዶሶና። ሱꬅ ዎይነ ጉምእያ በሳፈ ከይድ እስ ሙኩሉነ ኡሱፑን ፄቱ ክሎ ምትረ መላ ሃክድ፥ ፓራ ፑሎ ጋክድ፥ ꬎቁ ግድ ኤልስ።
\XREF{}{{\XO 14:20 }{\XT{እሳ 63:3፤ ምላ 1:15፤ ቆን 19:15.}}}




\par }\Chap{15}{\SH ዉርሰꬃ ቦሻታ
\par }
{\PP \VerseOne{1}ታኒ ሳሎን ሀራ ግታነ ማላልስያ ማላታ በአስ። ፆሳ ዉርሰꬃ ሀንቁዋ ቆንጭስያ ላፑን ቦሻታ ኦይክዳ ላፑን ኪታንቾት ደኦሶና።


\par }{\PP \VS{2}ቃስ ታማራ ዋላከትዳ ቡርጩኮ አባ ዳነይሳ በአስ። ሄ አባ ጋፃን ዶኣ፥ እያ ምስልያነ እያ ሱንꬃ ታይቡዋ ፆንዳይሳታ በአስ። ፆሳይ ኤንታዉ እምዳ ዲꬃ ኦይክድ ኤቅዶሶና።

\VS{3}ኤንቲ ፆሳ አይልያ ሙሰ ማዝሙርያነ ዶርሳ ማዝሙርያ ሀይሳዳ ያግድ የፆሶና።

\par }{\Q “ጎዳዉ፥ ኡባፈ ዎልቃማ ፆሳዉ፥

\par }{\QB ነ ኦሶይ ግታነ ማላልስያባ።

\par }{\Q ደረ ኡባ ካዋዉ፥

\par }{\QB ነ ኦገይ ፅሎነ ቱማ።
\XREF{}{{\XO 15:3 }{\XT{ከሳ 15:1.}}}


\par }{\Q \VS{4}ጌሽ ነ ፃላላ ግድያ ግሾ፥

\par }{\QB ጎዳዉ፥ ነዉ ያዮናይነ

\par }{\QB ነ ሱንꬃ ቦንቾናይ ኦኔ?

\par }{\Q ነ ፅሎ ኦሶይ አሳ ኡባስ ቆንጨ ግድያ ግሾ፥

\par }{\QB ካዎተꬅ ኡባይ ነ ስን ይድ ጎይናና”

\par }{\MM ያግድ የፆሶና።
\XREF{}{{\XO 15:4 }{\XT{ኤርም 10:7፤ ማዝ 86:9.}}}


\par }{\PP \VS{5}ሄሳፈ ጉየ፥ ሳሎን ዶየትድ ደእያ ፆሳ ኬꬃ፥ እካ ማርካተꬃ ዱንካንያ በአስ።
\XREF{}{{\XO 15:5 }{\XT{ከሳ 38:21.}}}

\VS{6}ላፑን ቦሻታ ኦይክዳ ላፑን ኪታንቾት ፆሳ ኬꬃፈ ከይዶሶና። ኤንቲ ጌሽነ ጶልያ ሊኖ ማኦ ማእዶሶና፤ ባንታ ትራን ዎርቃ ዳንጮ ዳንጭዶሶና።

\VS{7}ኦይዱ መተꬃታፐ እሶይ፥ መርናዉ ደእያ ፆሳ ሀንቆይ ኩምዳ ላፑን ዎርቃ ፁአታ ላፑን ኪታንቾታስ እሚስ።

\VS{8}ፆሳ ቦንቹዋፈነ እያ ዎልቃፈ ደንዶይሳን ፆሳ ኬꬃይ ጩያን ኩምስ። ላፑን ኪታንቾት ኦይክዳ ላፑን ቦሻት ፖለታና ጋካናዉ ፆሳ ኬꬃ ኦንካ ገላናዉ ዳንዳእቤና።
\XREF{}{{\XO 15:8 }{\XT{ከሳ 40:34፤ 1 ካዎ 8:10.}}}




\par }\Chap{16}{\SH ፆሳ ሀንቆይ ኩምዳ ፁአታ
\par }
{\PP \VerseOne{1}ሄሳፈ ጉየ፥ ፆሳ ኬꬃፈ ላፑን ኪታንቾታኮ፥ “ብድ ፆሳ ሀንቁዋ ላፑን ፁአታፐ ሳአን ጉስተ” ያግድ፥ ኦድያ ዎልቃማ ቃላ ስአስ።


\par }{\PP \VS{2}ኮይሮ ኪታንቾይ ብድ፥ ባ ፁአን ደኤይሳ ሳአን ጉስን፥ ዶኣ ማላይ ደኤይሳታ ቦላነ እያ ምስልያ ጎይንዳይሳታ ቦላ ኢታነ ዛምያ ማዱንꬅ ከይስ።
\XREF{}{{\XO 16:2 }{\XT{ከሳ 9:10.}}}


\par }{\PP \VS{3}ናምአንꬆ ኪታንቾይ ባ ፁአን ደኤይሳ አባን ጉስን፥ አባይ ሀይቅዳ አሳ ሱꬅ ዳንስ። ቃስ አባን ደእያ መተꬃ ኡባይ ሀይቅስ።


\par }{\PP \VS{4}ሄꬓንꬆ ኪታንቾይ ባ ፁአን ደኤይሳ ሻፋታንነ ፑልቶ ሃꬃታን ጉስን፥ ሃꬃት ሱꬅ ግድዶሶና።
\XREF{}{{\XO 16:4 }{\XT{ከሳ 7:17.}}}

\VS{5}ሄሳፈ ጉየ፥ ሃꬃ ቦላ ማት ደእያ ኪታንቾይ ሀይሳዳ ያግሽን ስአስ።

\par }{\Q “ሀእካ በንካ ደእያ ጌሻዉ፥
\XREF{}{{\XO 16:5 }{\XT{ከሳ 3:14.}}}

\par }{\QB ሀይሳዳ ነ ፕርድዳ ግሾ ኔኒ ፅሎ።


\par }{\Q \VS{6}ኤንቲ ጌሻታ ሱꬃነ ናበታ ሱꬃ ጉስዳ ግሾ፥

\par }{\QB ኤንቲ ሱꬁ ኡያና መላ ኦꬃዳሳ።

\par }{\Q ኤንቲ ባንታዉ በሲያባ ኤክዶሶና”

\par }{\MM ያግስ።

\VS{7}ያርሾ በሳፈ፥

\par }{\Q “ጎዳዉ፥ ኡባፈ ዎልቃማ ፆሳዉ፥

\par }{\QB ነ ፕርዳይ ቱማነ ፅሎ”

\par }{\MM ግያ ቃላ ስአስ።


\par }{\PP \VS{8}ኦይዳንꬆ ኪታንቾይ ባ ፁአን ደኤይሳ አዋ ቦላ ጉስን፥ አዋይ ባ ሴላን አሳ ፁጋና መላ አዋስ ዎልቅ እመትስ።

\VS{9}አሳይ ዎልቃማ ሴላን ፁገትድ፥ ሄ ቦሻታ ቦላ ማት ደእያ ፆሳ ሱንꬃ ባድዶሶና፤ ባንታ ናጋራፐ ስሚድ ፆሳ ቦንችቦኮና።


\par }{\PP \VS{10}እቻሻንꬆ ኪታንቾይ ባ ፁአን ደኤይሳ ዶኣ አራታ ቦላ ጉስን፥ ሄ ዶኣ ካዎተꬃይ ꬉምስ። አሳይ ኡንኣ ግሾ፥ ባንታ እንፃርሳ ሳፆሶና።
\XREF{}{{\XO 16:10 }{\XT{ከሳ 10:21.}}}

\VS{11}ቃስ አሳይ ኡንኣ ግሾነ ማዱንꬃ ግሾ፥ ሳሎ ፆሳ ባድዶሶና፤ ባንታ ኦꬅዳ ናጋራፐ ስምቦኮና።


\par }{\PP \VS{12}ኡሱፑንꬆ ኪታንቾይ ባ ፁአን ደኤይሳ ግታ ኤፍራፂሳ ሻፋን ጉስን፥ ዶሎሀ ባጋፈ ያና ካዎታስ ኦገይ ጊጋና መላ ሃꬃይ መልስ።
\XREF{}{{\XO 16:12 }{\XT{እሳ 11:15.}}}

\VS{13}ሄሳፈ ጉየ፥ ሾ ዳንያ ሄꬑ ቱና አያናት ዳውያ ዶናፐ፥ ዶኣ ዶናፐነ ዎርዶ ናብያ ዶናፐ ከይሽን በአስ።

\VS{14}ኤንቲ ማላታታ ኦꬅያ ቱና አያናታ። ሄ ሄꬑ ቱና አያናት ኡባፈ ዎልቃማ ፆሳ ግታ ጋላሳን ሀናናዉ ደእያ ኦላስ ሺሻናዉ አላመ ካዎታ ኡባኮ ባና።


\par }{\PP \VS{15}“ሄኮ፥ ታ ካይሶዳ ያና! አሳ ስንꬃን ካሎቶናዳነ ዬላቶናዳ ባርክድ፥ ባ ማኡዋ ናግያ ኡራይ አንጀትዳይሳ!” ያግስ።
\XREF{}{{\XO 16:15 }{\XT{ማቶ 24:43.}}}


\par }{\PP \VS{16}ሄ ቱና አያናት ካዎታ እብራወꬆ ዶናን አርማገዶነ ጌተትያ በሳን ሺሽዶሶና።
\XREF{}{{\XO 16:16 }{\XT{2 ካዎ 23:29፤ ዛካ 12:11.}}}


\par }{\PP \VS{17}ላፑንꬃ ኪታንቾይ ባ ፁአን ደኤይሳ ጫርኮ ቦላ ጉስን፥ ፆሳ ኬꬃን ደእያ አራታፐ፥ “ፖለትስ” ግያ ዎልቃማ ቃላይ ይስ።

\VS{18}ሄሳፈ ዎልአንꬅ ዎልአምስ፤ ዳዳይ ꬉቅስ፥ ቢታይ ቃፅስ። አስ ሳአን መቶሳፐ ቢት ሄሳ መላ ቃፆ ቃፅቤና። ሄስ ኡባፈ አꬍዳ ቃፆ።
\XREF{}{{\XO 16:18 }{\XT{ቆን 8:5፤ 11:13.}}}

\VS{19}ግታ ካታማይ ሄꬓ ከይድ ሻከትስ፤ ቢታ ኡባን ደእያ ካታማት ꬋይዶሶና። ፆሳይ ግታ ካታማ ባብሎነ ቆፕድ፥ ባ ኢታ ሀንቆ ዎይነ ኡሻይ ኩምዳ ፁኣ እዉ እሚስ።
\XREF{}{{\XO 16:19 }{\XT{እሳ 51:17.}}}

\VS{20}ዩሾይ አባን ተቀትዳ ቢታት ꬋይዶሶና፤ ደረትካ በንትቦኮና።
\XREF{}{{\XO 16:20 }{\XT{ቆን 6:14.}}}

\VS{21}አሳ ቦላ ኦይታማነ እቻሹ ክሎ ግራመ መላ ዴፅያ ዎልቃማ ሻች ሳሎፐ ቡክስ። ቦሻይ ዳሮ ኢታ ግድያ ግሾ አሳይ ሻቻ ቦሻ ግሾ ፆሳ ባድዶሶና።
\XREF{}{{\XO 16:21 }{\XT{ከሳ 9:23.}}}




\par }\Chap{17}{\SH ግታ ላይማ ማጫስዉ
\par }
{\PP \VerseOne{1}ላፑን ፁአታ ኦይክዳ ላፑን ኪታንቾታፐ እሶይ ታኮ ይድ፥ “ሃያ፤ ዳሮ ሃꬃታ ቦላ ኡትዳ ግታ ላይማትያ ማጫሰ ቦላ ያናዉ ደእያ ፕርዳ ታ ነና በሳና።
\XREF{}{{\XO 17:1 }{\XT{ኤርም 51:13.}}}

\VS{2}አላምያ ካዎት ኢራ ላይማትዶሶና፤ አላመን ደእያ አሳይካ እ ላይማተꬃ ዎይንያ ኡይድ ማꬆትዶሶና” ያግስ።
\XREF{}{{\XO 17:2 }{\XT{እሳ 23:17፤ ኤርም 51:7.}}}


\par }{\PP \VS{3}ሄ ኪታንቾይ ታና ጌሻ አያናን መላ ቢታ ኤፍስ። ያን እስ ማጫስያ ጫሻ ሱንꬃይ እ ቦላ ኡባን ፃፈትድ ኡትዳ፥ ዞኦ ዶኣ ቶግዳሮ በአስ፤ ሄ ዶኣስ ላፑን ሁጰይነ ታሙ ካጨይ ደኤስ።
\XREF{}{{\XO 17:3 }{\XT{ቆን 13:1.}}}

\VS{4}ሄ ማጫስያ ካሎሰ ማኦነ ዞኦ ማኦ ማአሱ፤ እያ ዎርቃን፥ ቦንቾ ሹቻንነ እንቆ ጌተትያ አልኦ ሹቻን አሌቀታሱ። እያ ባ ኩሸን ቦርስያባነ ላይማተꬃ ቱናተꬃን ኩምዳ ዎርቃ ፁአ ኦይካሱ።
\XREF{}{{\XO 17:4 }{\XT{ኤርም 51:7.}}}

\VS{5}እ ሶምኦን ፁራ ኦሶ ብርሸꬃይ ደእያ ሱንꬃይ፥ “ግታ ባብሎነይ፥ ላይማተꬃስነ ሳአን ደእያ ቱናባ ኡባስ አዮ” ግያ ፁፈይ ፃፈትድ ኡትስ።

\VS{6}ቃስ ሄ ማጫስያ ጌሻታ ሱꬃነ የሱሳስ ማርካትሸ ሀይቅዳይሳታ ሱꬃ ኡያዳ ማꬆትዳሮ ታ በአዳ ማላለታስ።


\par }{\PP \VS{7}ኪታንቾይ ታኮ፥ “ኔኒ አይስ ማላለታይ? ታኒ ነዉ ማጫሰ ፁራ ኦዳነ እያ ቶክዳ ላፑን ሁጰይነ ታሙ ካጨይ ደእያ ዶኣ ፁራ ኦዳ ኦዳና።

\VS{8}ኔኒ በእዳ ዶአይ ኮይሮ ደኤስ፥ ሽን ሀእ ባዋ። ሄ ዶአይ ጪሞ ኦላፈ ከይድ ꬋዮስ ባና። ሳእ መቶሳፐ ዶምድ፥ ደኦ ማፃፋን ኤንታ ሱንꬃይ ፃፈትቦና ሳአን ደእያ አሳይ፥ ዶኣ በእድ ማላለታና። ህዛ፥ እ ካሰ ደኤስ፤ ሀእ ባዋ፥ ሽን ስንꬃፈ ያና።
\XREF{}{{\XO 17:8 }{\XT{ዳነ 7:7፤ ቆን 11:7፤ ማዝ 69:28.}}}


\par }{\PP \VS{9}“ሀይስ ጭንጫተꬅነ አኬካ ኮዬስ። ላፑን ሁጰት ማጫስያ ኡትያ ላፑን ደረታ፤ ሄሳት ቃስ ላፑን ካዎታ።

\VS{10}ኤንታፈ እቻሹ ካዎት ኩንድዶሶና። እሶይ ሀእ ጋካናዉ ሃሬስ፤ ሀንኮ ካዎይ ይቤና። እ ይድ ጉꬃ ዎደ ታካናዉ በሴስ።

\VS{11}ስን ደእዳ ዶአይ፥ ሀእ ባይናይስ፥ እ ባ ሁጰን ሆስፑንꬆ ዶኣ። እ ላፑን ዶአታፐ እሱዋ፤ እ ꬋያናዉ ቤስ።


\par }{\PP \VS{12}“ኔኒ በእዳ ታሙ ካጨት ሃሮ ዶምቦና ታሙ ካዎታ። ሽን ኤንቲ ዶኣራ እስፈ እስ ሳተ ካዎትድ ሃራናዉ ኤንታዉ ማት እመታና።
\XREF{}{{\XO 17:12 }{\XT{ዳነ 7:24.}}}

\VS{13}ኤንታ ኡባስ እስ ቆፋይ ደኤስ፤ ኤንቲ ባንታ ዎልቃነ ባንታ ማታ ዶኣስ እማና።

\VS{14}ኤንቲ ዶርሳራ ኦለታና፥ ሽን ዶርሳይ ጎዳታ ጎዳነ ካዎታ ካዎ ግድያ ግሾ፥ እ ፄግዳይሳት፥ ዶርዳይሳትነ አማነትዳይሳት ሄ ካዎታ ፆናና” ያግስ።


\par }{\PP \VS{15}ኪታንቾይ ቃስካ ታኮ፥ “ላይማትያራ ኡትዳ ሄ ኔኒ በእዳ ሃꬃት ያራታ፥ ካዎተꬃታ፥ ዘረꬃታነ ዱማ ዱማ ዶናን ኦደተይሳታ።

\VS{16}ቃስ ኔኒ በእዳ ታሙ ካጨይነ ዶአይ ላይማትያሮ እፃና። ኤንቲ እዉ ደእያ ኡባባ ኤካና። ቃስ እዮ ካሎ አሻናነ እ አሹዋ ምድጋና፤ ያትድ ኤንቲ እዮ ታማን ፁጋና።

\VS{17}ህዛ፥ ፆሳ ቃላይ ፖለታና ጋካናዉ ኤንታ ቆፋይ እስኖ ግዳና መላ ኤንቲ ባንታ አይስያ ዎልቃ ዶኣስ እማናዳነ ፆሳይ ቆፕዳይሳ ኤንቲ ኦꬃናዳ ኤንታ ዎዛናን ፆሳይ አሞ ዎꬅስ።

\VS{18}ሄ ኔኒ በእዳ ማጫስያ ሳአ ካዎታ ሃርያ ግታ ካታምዉ” ያግስ።




\par }\Chap{18}{\SH ባብሎነ ኩንደꬃ
\par }
{\PP \VerseOne{1}ያትድ፥ ግታ ማት ደእያ ሀራ ኪታንቾይ ሳሎፐ ዎꬍሽን ታ በአስ። ሄ ኪታንቹዋ ቦንቾይ ሳአ ፖእስስ።

\VS{2}ሄ ኪታንቾይ ባ ቃላ ꬎቁ ኦꬅድ፥

\par }{\Q “እያ ኩንዳሱ! ግታ ባብሎነይ ኩንዳሱ!

\par }{\QB ባብሎነይ ቱና አያናት አቅያ በሲ ግዳሱ።

\par }{\Q ዱማ ዱማ ኢታባታስ ኬ ግዳሱ፤

\par }{\QB ቱና ካፎትነ ዶአት ሸምፕያ በሲ ግዳሱ።
\XREF{}{{\XO 18:2 }{\XT{እሳ 21:9፤ ኤርም 51:8፤ ቆን 14:8፤ እሳ 13:21፤ ኤርም 50:39.}}}


\par }{\Q \VS{3}አሳ ኮቸ ኡባ ባ ላይማተꬃ ዎይንያ ኡሻሱ።

\par }{\QB ሳኣ ካዎት ኢራ ላይማትዶሶና።

\par }{\Q እ ሚኮተꬃፈ ደንዶይሳን

\par }{\QB ቢታን ደእያ ዛልአንቾት ዱረትዶሶና”

\par }{\MM ያግስ።\XREF{}{{\XO 18:3 }{\XT{እሳ 23:17፤ ኤርም 51:7.}}}


\par }{\PP \VS{4}ሄሳፈ ጉየ፥ ታ ሳሎፐ ሀይሳዳ ግያ ሀራ ቃላ ስአስ።

\par }{\Q “እ ናጋራ ኢራ ኮፆና መላነ፥

\par }{\QB እያ ኤካናዉ ደእያ ሴራ ህንተ ኤኮና መላ፥

\par }{\QB ታ ደርያዉ ኢፐ ከይተ።
\XREF{}{{\XO 18:4 }{\XT{እሳ 23:17፤ ኤርም 51:7.}}}


\par }{\Q \VS{5}ህዛ፥ እ ናጋራይ ሳሎ ጋካናዉ ዶረትስ።

\par }{\QB ፆሳይ እ ናቁዋ አኬክስ።
\XREF{}{{\XO 18:5 }{\XT{መ 18:20.}}}


\par }{\Q \VS{6}እያ እምዳይሳ መላ ዛሪድ እዉ እምተ።

\par }{\QB እያ ኦꬅዳ ኦሱዋስ ናምኡ ኩሸ እዉ ዛርተ።

\par }{\QB እያ ጊግስዳ ኡሻ ቦላ ህንተ ናምኡ ኩሸ ማꬆይያ ኡሻ እ ፁአን ኩንꬅተ።\XREF{}{{\XO 18:6 }{\XT{ማዝ 137:8፤ ኤርም 50:29.}}}


\par }{\Q \VS{7}እያ ባዉ ቦንቸትዳይሳዳነ እዉ እንጀትዳይሳ መላ፥

\par }{\QB እዮ መቶꬅተነ ካዮይተ።

\par }{\Q እያ ባ ዎዛናን፥

\par }{\QB ‘ታኒ ካዌዳ ኡታስ፤ ታ አዝን ባይና ማጫስ ግድከ፤

\par }{\QB ታኒ ኡባካ ካዮትከ’ ያጋሱ።


\par }{\Q \VS{8}ሄሳ ግሾ፥ ቦሻ ኡባይ፥

\par }{\QB ሀርገይ፥ ካዮይነ ኮሽ እዮ እስ ጋላስ ኦይካና።

\par }{\Q ቃስ እያ ታማን ፁገታና፤

\par }{\QB አይስ ጊኮ፥ እ ቦላ ፕርድያ ፆሳይ ዎልቃማ”

\par }{\MM ያግስ።\XREF{}{{\XO 18:8 }{\XT{እሳ 47:7-9.}}}


\par }{\PP \VS{9}“ኢራ ላይማትዳይሳትነ እ ሚኮተꬃን ደእዳ፥ አላምያ ካዎት ሄ ካታምያ ፁገትን ከይያ ጩያ በእዳ ዎደ እዉ ዋስድ ዬካና።
\XREF{}{{\XO 18:9 }{\XT{ህዝ 26:16-17.}}}

\VS{10}ኤንቲ ሄ ካታመ ዋይያ በእድ ያይዳ ግሾ፥ ሃክ ኤቅድ፥

\par }{\Q “ ‘ሀ ግታ ካታመ! ዎልቃማ ካታመ!

\par }{\QB ባብሎነ፥ ነና አየ!

\par }{\Q ኔኒ እስ ሳተ ግዶን ነ ፕርዳ ኤካዳሳ’ ያጋና።


\par }{\PP \VS{11}“ኤንታ ማርካብያ ጫና ህዛፐ ሻምያ አስ ባይና ግሾ፥ ሳአን ደእያ ዛልአንቾት ሄ ካታማስ ዋሳናነ ካዮታና።
\XREF{}{{\XO 18:11 }{\XT{ህዝ 27:31.}}}

\VS{12}ኤንታ ዎርቃ፥ ብራ፥ ቦንቾ ሹቹ፥ አልኦ ሹቻ፥ ካሎሰ ማኦ፥ ሊኖ ማኦ፥ ሃረ ማኦ፥ ዞኦ ማኦ፥ ዱማ ዱማ ሳዎ ምꬅ፥ ዳንጋርሳ ዛለ፥ አልኦ ምꬅ፥ ናሰ ብራታ፥ ጎለ ሹቹ፥
\XREF{}{{\XO 18:12 }{\XT{ህዝ 27:12-13፥ 22.}}}

\VS{13}ቃራፋ፥ ቅማመ፥ እፃነ፥ ካርበ፥ ሽቶ፥ ዎይነ፥ ዛይተ፥ ሎኦ ꬊለ፥ ግስተ፥ መሄ፥ ዶርሰ፥ ፓራ፥ ፓራ ጋረ፥ አይለታነ ሀራ አሳታ ሻምያ ኦንካ ባዋ።


\par }{\PP \VS{14}“ዛልአንቾት ማጫሴኮ፥ ‘ኔኒ አሞትዳ ሎኦባ ኡባይ ኔፐ ꬋይስ። ነ አቆይነ አሌቀትዳባ ኡባይ ኔፐ ሃክስ። ኔኒ ዛራዳ ኤንታ ኡባ ደማካ’ ያግዶሶና።

\VS{15}ሄ ካታማን ዛልእድ ዱረትዳ ዛልአንቾት እ መቱዋ ባብድ ኢፐ ሃክድ ኤቃና። ኤንቲ ዬካናነ ካዮታና።
\XREF{}{{\XO 18:15 }{\XT{ህዝ 27:31.}}}

\VS{16}ቃስ፥

\par }{\Q “ ‘ሊኖ፥ ካሎሰ ማኦነ ዞኦ ማኦ ማአዳ፥

\par }{\QB ዎርቃን፥ ቦንቾ ሹቻንነ እንቆ ጌተትያ አልኦ ሹቻን አሌቀትዳ፥

\par }{\QB ሄ ግታ ካታሜስ አየ!

\VS{17}ሀይሳ መላ ግታ ሻሎ ኡባይ እስ ሳተ ግዶን ꬋይስ’ ያግዶሶና።

\par }{\PP “ማርካብያ ላግያ ኡባይ፥ ማርካብያን ብያ ኡባይ፥ ማርካብያ ቦላ ኦꬅያ ኡባይነ አባን ዛልእያ ኡባይ ሃክ ኤቅዶሶና።
\XREF{}{{\XO 18:17 }{\XT{እሳ 23:14፤ ህዝ 27:26.}}}

\VS{18}ሄ ካታምያ ፁገትን ከይያ ጩያ በእዳ ዎደ፥ ‘ሀ ግታ ካታምዉ ዳንያ ሀራ ካታም ደእሻ?’ ያግዶሶና።
\XREF{}{{\XO 18:18 }{\XT{ህዝ 27:32.}}}

\VS{19}ኤንቲ ባንታ ሁጰን ባና ቆልድ፥ ዋስዶሶናነ ካዮትዶሶና።

\par }{\Q “ ‘አባ ቦላ ማርካበት ደእያ ኡባይ፥

\par }{\QB እ ሻሉዋን ዱረትዳ ኡባይ፥

\par }{\QB ሄ ካታምያ እስ ሳተን ꬋይዳ ግሾ፥

\par }{\QB አየ! አየ!


\par }{\Q \VS{20}ሳሉዋዉ፥ እ ꬋዩዋን ኡፋይታ!

\par }{\QB ጌሻቶ፥ ሀዋረቶ፥ ናበቶ፥

\par }{\Q ፆሳይ ህንተ ግሾ እ ቦላ ፕርድዳ ግሾ ኡፋይትተ’ ያግዶሶና።”\XREF{}{{\XO 18:20 }{\XT{ህዝ 27:30፤ ዛረ 32:43፤ ኤርም 51:48.}}}


\par }{\PP \VS{21}ያትን፥ ምኖ ኪታንቾይ ዎፃ ዳንያ ግታ ሹቹ ደንꬅድ አባን ሆልሸ፥ “ግታ ካታምያ ባብሎነይ ዎልቃን ሆለታዳ ሀይሳዳ ኩንዳና፤ እያ ሀችፈ ጉየ ኡባካ በንቱኩ።
\XREF{}{{\XO 18:21 }{\XT{ኤርም 51:63.}}}

\VS{22}ዲꬅ ዲፀይሳትነ የፀይሳት፥ ሱሱልኤነ ሞይዘ ፑነይሳት፥ ህዛፐ ጉየ ነ ግዶን ኡባካ ስኤቶኮና። አይ ኮቻ ዛልኤ ዛልእያ አስካ ነ ግዶን በንተና። ዎፃ ግርስ ህዛፐ ጉየ ነ ግዶን ስኤተና።
\XREF{}{{\XO 18:22 }{\XT{እሳ 24:8፤ ህዝ 26:13.}}}\XREF{}{{\XO 18:22 }{\XT{ኤርም 7:34፤ 25:10.}}}

\VS{23}ፆምፐ ፖኦይ ዛሪድ ነ ግዶን ፖኤና። ማቾ ኤከይስነ አዝና ገልያር ቃል ህዛፐ ጉየ ነ ግዶን ስኤተና። ነ ዛልአንቾት ቢታ ኡባን ኤረትዳ ዎልቃማታ። ነ ብታን ካዎተꬃታ ኡባ ጭማዳሳ” ያግስ።


\par }{\PP \VS{24}ናበታ ሱꬃይ፥ ጌሻታ ሱꬃይነ ቢታ ቦላ ሀይቅዳ አሳ ኡባ ሱꬃይ እ ግዶን በንትዳ ግሾ ባብሎነይ ፕርደታሱ።
\XREF{}{{\XO 18:24 }{\XT{ኤርም 51:49.}}}


\par }{\BB \par }


\Chap{19}{\PP \VerseOne{1}ያትን፥ ሳሎን ዳሮ አሳይ፥

\par }{\Q “ፆሳይ ጋላተቶ!

\par }{\QB አቶተꬃይ፥ ቦንቾይነ ዎልቃይ ኑ ፆሳስ ግዶ።


\par }{\Q \VS{2}እያ ፕርዳይ ቱማነ ፅሎ።

\par }{\QB ሳኣ ቱንስዳ ኢታ ላይምዉ ፆሳይ ፕርድስ።

\par }{\Q ፆሳይ ባ አይለታ ሱꬃ ኢፐ አችስ”

\par }{\MM ያግሽን ስአስ።
\XREF{}{{\XO 19:2 }{\XT{ዛረ 32:43፤ 2 ካዎ 9:7.}}}


\par }{\PP \VS{3}ሄ አሳይ ዛሪድ ባንታ ቃላ ꬎቁ ኦꬅድ፥

\par }{\Q “ፆሳ ጋላት ጋኮ።

\par }{\QB ሄ ካታምያ መርናዉ ጩያሸ ዳና”

\par }{\MM ያግዶሶና።\XREF{}{{\XO 19:3 }{\XT{እሳ 34:10.}}}


\par }{\PP \VS{4}ላታማነ ኦይዱ ጭማትነ ደኦን ደእያ ኦይዱ መተꬃት አራታን ኡትዳ ፆሳስ ጉፋንድ፥

\par }{\Q “አምንእ! ፆሳ ጋላት ጋኮ”

\par }{\MM ያግድ ጎይንዶሶና።


\par }{\PP \VS{5}ያትን፥

\par }{\Q “ፆሳ አይለት፥

\par }{\QB ፆሰ ያይያ ጉꬅነ ግት ኡባይ፥

\par }{\QB ኑ ፆሳ ጋላትተ”

\par }{\MM ግያ ቃላይ አራታፐ ከይስ።
\XREF{}{{\XO 19:5 }{\XT{ማዝ 115:13.}}}


\par }{\PP \VS{6}ያትን፥ ዳሮ አሳዳ ዎጫምያ፥ ዎልቃማ ሻፋዳ ጉምያ፥ ዳዳዳ ደችያ ግርሳይ፥

\par }{\Q “ፆሳ ጋላት ጋኮ፤

\par }{\QB ኑ ጎዳይ፥ ኡባፈ ዎልቃማ ፆሳይ ካዎትስ።
\XREF{}{{\XO 19:6 }{\XT{ህዝ 1:24፤ ማዝ 93:1፤ 97:1፤ 99:1.}}}


\par }{\Q \VS{7}ዶርሳ ያጋኖይ ጋክዳ ግሾነ እያ ገልያራ ጊግዳ ግሾ፥

\par }{\QB ኑ ኡፋይቶስ፥ ጋላቶስነ ዶርሳ ቦንቾስ።


\par }{\Q \VS{8}ገሎስ ጊግዳራ ጶልያነ ጌሽ ግድዳ

\par }{\QB ሊኖ ማአና መላ እዉ እመትስ”

\par }{\MM ያግሽን ታ ስአስ። (ሊኖ ማኦይ ጌሻታ ፅሎ ኦሶ ሌምሶ።)


\par }{\PP \VS{9}ሄሳፈ ጉየ፥ ኪታንቾይ ታኮ፥ “ዶርሳ ያጋኖ ፄገትዳይሳት አንጀትዳይሳታ” ጋዳ ፃፋ። ሄ ኪታንቾይ ጉጅድ፥ “ሀይስ ፆሳ ቱማ ቃላ” ያግስ።
\XREF{}{{\XO 19:9 }{\XT{ማቶ 22:2.}}}


\par }{\PP \VS{10}ሄ ዎደ ታ እያ ጎይናናዉ እያ ቶሁዋ ቦላ ኩንዳስ። ሽን እ፥ “ሄሳ ኦꬆፋ! ታኒ የሱሳባ ማርካትያ ነ መላነ ነ እሻታ መላ። ነ ፆሳ ጎይና” ያግስ። ህዛ፥ የሱሳባ ማርካትዳይሳታስ ናበተꬃ አያን ደኤስ።


\par }{\SH ቦꬃ ፓራ ቶግዳይሳ
\par }
{\PP \VS{11}ያትን፥ ሳሎይ ዶየትን፥ ያን ቦꬃ ፓር ደኤይሳ በአስ። ሄ ፓራ ቶግዳይስ አማነትዳይሳነ ቱማንቾ ጌተቴስ። እ ፅሎተꬃን ፕርደስነ ኦለቴስ።
\XREF{}{{\XO 19:11 }{\XT{ህዝ 1:1.}}}

\VS{12}እያ አይፈይ ታማ ላጮ ዳኔስ፤ እያ ሁጰን ዳሮ ካላች ደኤስ። እያ ቦላ እ አትሽን፥ ሀር ኦንካ ኤሮና ፃፈትዳ ሱንꬅ ደኤስ።
\XREF{}{{\XO 19:12 }{\XT{ዳነ 10:6.}}}

\VS{13}እ ሱꬃን ሙከትዳ ማኦ ማእስ፤ እያ ሱንꬃይካ ፆሳ ቃላ።

\VS{14}ጶልያነ ጌሽ ግድዳ ሊኖ ማእዳ ሳሎ ኦላንቾት ቦꬃ ፓራታ ቶግድ እያ ጌዶ ካሎሶና።

\VS{15}ካዎተꬃታ ቃንፅያ ቃራ ማሻይ እያ ዶናፐ ከዬስ። እ ብራታ ፃምአን አሳ ሃራና። ኡባፈ ዎልቃማ ፆሳ ሀንቆ ዎይነ ኡሻ ጉምእያ በሳ እ የꬋና።\XREF{}{{\XO 19:15 }{\XT{ማዝ 2:9፤ እሳ 63:3፤ እዩ 3:13፤ ቆን 14:20.}}}

\VS{16}እያ ማኡዋ ቦላነ እያ ዎድርያ ቦላ፥ “ካዎታ ካዋነ ጎዳታ ጎዳ” ግያ ሱንꬃይ ፃፈትስ።


\par }{\PP \VS{17}ሄሳፈ ጉየ፥ እስ ኪታንቾይ አዋ ቦላ ኤቅዳይሳ በአስ። ሄ ኪታንቾይ ሳሎራ ፕራꬍያ ካፎ ኡባስ ባ ቃላ ꬎቁ ኦꬅድ፥ “ሃ ዪተ! ፆሳ ግብራ ማናዉ እስ በሲ ሺቅተ።
\XREF{}{{\XO 19:17 }{\XT{ህዝ 39:17-20.}}}

\VS{18}ይድ ካዎታ አሹዋ፥ ሻላቃታ አሹዋ፥ ዎታዳረታ አሹዋ፥ ፓራታ አሹዋ፥ ፓራታ ቶገይሳታ አሹዋ፥ አሳ ኡባ አሹዋ፥ አይለታ አሹዋ፥ ዎማኖታ አሹዋ፥ ግታታነ ጉꬃታ አሹዋ ሚተ” ያግስ።


\par }{\PP \VS{19}ዶአይ፥ ፓራ ቶግዳይሳራነ እያ ኦላንቾታራ ኦለታናዉ ሳአ ካዎትነ ኤንታ ኦላንቾት እስ በሲ ሺቅዳሽን በአስ።

\VS{20}ሽን ሄ ዶአይነ እያ ሱንꬃን ማላታታ ኦꬅዳ ዎርዶ ናበይ እያራ እስፈ ኦይከትስ። ሄ ማላታታን ዶኣ ማላይ ደኤይሳታነ እያ ምስልያ ጎይነይሳታ እ ባለꬅስ። ዶአይነ ዎርዶ ናበይ ናምአይካ ዲነን ኤፅያ ታማ አባን ፓፃ የገትዶሶና።
\XREF{}{{\XO 19:20 }{\XT{ቆን 13:1-18.}}}

\VS{21}አትዳይሳት ፓራ ቶግዳይሳ ዶናፐ ከይያ ማሻን ሀይቅዶሶና። ካፎት ኡባይ ኤንታ አሹዋ ምድ ካልዶሶና።




\par }\Chap{20}{\SH ሙኩሉ ላይꬅ
\par }
{\PP \VerseOne{1}ዛው ባይና ኦላ ቁልፕያነ ግታ ሳንꬃላታ ባ ኩሸን ኦይክዳ እስ ኪታንቾይ ሳሎፐ ዎꬍሽን በአስ።

\VS{2}እ ዳውያ ኦይክድ ሙኩሉ ላይꬃስ ቃችስ። ሄ ዳወይ ኮይሮ ሾሻ፥ ዳቡሎሳ ዎይኮ ፃላሄ።
\XREF{}{{\XO 20:2 }{\XT{መ 3:1.}}}

\VS{3}ኪታንቾይ ዛው ባይና ኦላን እያ የግድ፥ ሙኩሉ ላይꬅ ዉራና ጋካናዉ ካዎተꬃታ ዛር ባለꬆና መላ ቁልፐን ጎርድድ አታምስ። ሄሳፈ ጉየ፥ ዳወይ ጉꬃ ዎደስ ብለታናዉ በሴስ።


\par }{\PP \VS{4}ሄሳፈ ጉየ፥ አራታታነ አራታታ ቦላ ኡትድ ፕርዳና መላ ማት እመትዳይሳታ በአስ። የሱሳስ ማርካትዳ ግሾነ ፆሳ ቃላ ኦድዳ ግሾ ባንታ ቆꬍያ ጎይረትዳ አሳ ሸምፑዋ በአስ። ኤንቲ ዶኣ ዎይኮ ዶኣ ምስልያ ጎይንቦኮና። ኤንቲ ዶኣ ማላ ባንታ ሶምኦን ዎይኮ ባንታ ኩሸን ዎꬅቦኮና። ኤንቲ ሀይቆፐ ደንድድ ክርስቶሳራ እስፈ ሙኩሉ ላይꬅ ሃርዶሶና።
\XREF{}{{\XO 20:4 }{\XT{ዳነ 7:9.}}}

\VS{5}ሀይስ ኮይሮ ደንዱዋ፤ አትዳ ሀንኮ ሀይቅዳይሳት ሙኩሉ ላይꬃይ ዉራና ጋካናዉ ሀይቆፐ ደንድቦኮና።

\VS{6}ኮይሮ ደንዱዋስ ቃድ ደኤይሳት አንጀትዳይሳታነ ጌሻታ። ኤንታ ቦላ ናምአንꬆ ሀይቁዋስ ዎልቅ ባዋ። ኤንቲ ፆሳስነ ክርስቶሳስ ካህነ ግዳና፤ እያራ እስፈ ሙኩሉ ላይꬅ ሃራና።


\par }{\SH ፃላሄ ፆነተꬅ
\par }
{\PP \VS{7}ሙኩሉ ላይꬃይ ዉርዳፐ ጉየ ፃላሄይ ቃሾፐ ብለታና።

\VS{8}እ ሳኣ ጋፃፐ ጋፃ ጋካናዉ ደእያ ካዎተꬃታ፥ ኤንትካ፥ ጎገነ ማጎገ ጌተተይሳታ ባለꬅድ ኦላስ ሺሻናዉ ከያና። ኤንታ ፓይዶይ አባ ጋፃን ደእያ ሻፈ መላ።
\XREF{}{{\XO 20:8 }{\XT{ህዝ 38:2.}}}

\VS{9}ኤንቲ ቢታ ኡባን ላለትድ፥ ጌሻታ ሄራነ ፆሳይ ዶስያ ካታማ ተቅዶሶና። ሽን ታም ሳሎፐ ዎꬍድ ኤንታና ምስ።


\par }{\PP \VS{10}ኤንታ ባለꬅዳ ፃላሄይ፥ ዶአይነ ዎርዶ ናበይ የገትዳ ኤፅያ ዲነ ታማ አባን የገትስ። ኤንቲ ቃማነ ጋላስ መርናዉ ፓፃ ካኤታና።


\par }{\SH ዉርሰꬃ ፕርዳ
\par }
{\PP \VS{11}ሄሳፈ ጉየ፥ ግታ ቦꬃ አራታ ቦላ ኡትዳይሳ በአስ። ሳእነ ሳሎይ እያ ስንꬃፈ ባቃትዶሶና፤ ኤንቲ ዛር በንትቦኮና።
\XREF{}{{\XO 20:11 }{\XT{ዳነ 7:9-10.}}}

\VS{12}ሀይቅዳይሳት፥ ግታትነ ጉꬃት አራታ ስንꬃን ኤቅዳይሳታ በአስ፤ ማፃፋት ዶየትዶሶና፤ ቃስ ደኦ ማፃፋ ግድዳ ሀራ ማፃፍ ዶየትስ። ሀይቅዳይሳት ማፃፋን ፃፈትዳ ባንታ ኦሱዋዳ ፕርዳ ኤክዶሶና።

\VS{13}አባይ ባ ግዶን ደእያ ሀይቅዳይሳታ እሚስ፤ ሀይቆይነ ስኦለይ ባንታ ግዶን ደእያ ሀይቅዳይሳታ እምዶሶና። እስ እስ አስ ባ ኦሱዋዳ ፕርዳ ኤክስ።

\VS{14}ያትን፥ ሀይቆይነ ስኦለይ ታማ አባን የገትዶሶና። ሄ ታማ አባይ ናምአንꬆ ሀይቆ።

\VS{15}ደኦ ማፃፋን እያ ሱንꬃይ ፃፈትቦና አስ ኦንካ ታማ አባን የገትስ።




\par }\Chap{21}{\SH ኦራꬃ ሳሎነ ኦራꬃ ሳአ
\par }
{\PP \VerseOne{1}ታኒ ኦራꬃ ሳሎነ ኦራꬃ ሳአ በአስ። ኮይሮ ሳሎይነ ኮይሮ ሳእ ꬋይስ፤ አባይካ ꬋይስ።\XREF{}{{\XO 21:1 }{\XT{እሳ 65:17፤ 66:22፤ 2 ጰፅ 3:13.}}}

\VS{2}ጌሻ ካታምያ፥ ኦራꬃ የሩሳላመይ፥ አዝና ገላናዉ አሌቀታዳ ጊጋዳ ደእያ ማጫሳዳ ሳሎፐ ፆሳ ማታፐ ዱገ ዎꬍሽን በአስ።
\XREF{}{{\XO 21:2 }{\XT{እሳ 52:1፤ ቆን 3:12፤ እሳ 61:10.}}}


\par }{\PP \VS{3}አራታፐ ሀይሳዳ ያግድ፥ ኦድያ ግታ ቃላ ስአስ፤ “ፆሳ ኬꬃይ አሳራ ደኤስ፤ ፆሳይ ባ ቦንቹዋራ አሳራ እስፈ ዳና። ኤንቲ እያ ደረ ግዳና፤ ፆሳይ ባ ሁጰን ኤንታራ ዳና፤ እ ኤንታ ፆሳ ግዳና።
\XREF{}{{\XO 21:3 }{\XT{ህዝ 37:27፤ ሌወ 26:11.}}}

\VS{4}ፆሳይ ኤንታ አይፈፐ አፉꬃ ኡባ ቁቻና። ህዛፐ ሀይቆይ ዎይኮ ካዮይ ዎይኮ ዋሶይ ዎይኮ ዋየይ ዴና። ጋልአይ ኡባይ አꬍስ” ያግስ።
\XREF{}{{\XO 21:4 }{\XT{እሳ 25:8፤ እሳ 35:10፤ 65:19.}}}


\par }{\PP \VS{5}አራታ ቦላ ኡትዳይስ፥ “ታኒ ኡባ ኦራꬅ ኦꬃና” ያግስ። ቃስ ዛሪድ ታኮ፥ “ታኒ ኦደይስ አማንይሳነ ቱማ ግድያ ግሾ ፃፋ” ያግስ።

\VS{6}ቃስ ታኮ፥ “ፖለትስ! ታኒ አልፋነ ኦመጋ፤ ዶመꬅነ ፖሎ።
\XREF{}{{\XO 21:6 }{\XT{እሳ 55:1.}}} ሳሞትዳ ኦናካ ደኦ ሃꬃ ፑልቶፈ ጋተ ቃንፆና ጮ ኡሻና።

\VS{7}ፆንያ ኦንካ ሄሳ ኡባ ላታና፤ ታኒ እያዉ ፆሳ ግዳና፤ እካ ታ ናአ ግዳና።
\XREF{}{{\XO 21:7 }{\XT{2 ሳሜ 7:14፤ ማዝ 89:26.}}}

\VS{8}ሽን ያሻንቾታ፥ አማነቶናይሳታ፥ ቱናታ፥ ሸምፖ ዎይሳታ፥ ላይማተይሳታ፥ ብተይሳታ፥ ኤቃ ጎይነይሳታነ ዎርዳንቾታ ቃዳይ ዲነይ ኤፅያ ታማ አባን ግዳና። ሄስ ናምአንꬆ ሀይቆ” ያግስ።


\par }{\PP \VS{9}ላፑን ዉርሰꬃ ቦሻት ኩምዳ ላፑን ፁአታ ኦይክዳ ላፑን ኪታንቾታፐ እሶይ ታኮ ይድ፥ “ሃያ፥ ታኒ ነና ገሎስ ጊግዳ ዶርሳ ማችዉ በሳና” ያግስ።

\VS{10}ኪታንቾይ ታና ዙማ ሁጰ ጌሻ አያናን ከስድ፥ ጌሻ ካታማይ፥ የሩሳላመይ፥ ሳሎፐ ፆሳ ማታፐ ዱገ ዎꬍሽን በስስ።
\XREF{}{{\XO 21:10 }{\XT{ህዝ 40:1.}}}

\VS{11}ሄ ካታማይ ፆሳ ቦንቾን ፖኤስ። ሄ ካታማ ፖኦይ ያስጵደ ጌተትያ አልኦ ሹቻ መላ፤ ጌሻ ብርለዳ ጶሌስ።

\VS{12}ሄ ካታማ ድርሳይ ዎልቃማነ አዱሰ። እያዉ ታማነ ናምኡ ፐንገትነ ሄ ፐንገታ ናግያ ታማነ ናምኡ ኪታንቾት ደኦሶና። ፐንገታ ቦላ ታማነ ናምኡ እስራኤለ ዘረꬃታ ሱንꬃይ ፃፈትስ።
\XREF{}{{\XO 21:12 }{\XT{ህዝ 48:30-35.}}}

\VS{13}ዶሎሀ ባጋራ ሄꬑ ፐንገት፥ ፑደሀ ባጋራ ሄꬑ ፐንገት፥ ዱገሀ ባጋራ ሄꬑ ፐንገትነ ዉሎሀ ባጋራ ሄꬑ ፐንገት ደኦሶና።

\VS{14}ካታማ ግምበ ድርሳይ ታማነ ናምኡ ሹቻ ባሶታ ቦላ ኤቅስ። ኤንታ ቦላ ታማነ ናምኡ ዶርሳ ሀዋረታ ሱንꬃይ ፃፈትስ።


\par }{\PP \VS{15}ታዉ ኦድያ ኪታንቹዋስ፥ ካታማ፥ እያ ፐንገታነ እያ ድርሳ ዋꬍያ ዎርቃ ፃምአይ ደኤስ።
\XREF{}{{\XO 21:15 }{\XT{ህዝ 40:3.}}}

\VS{16}ካታማስ ኦይዱ ማዛነት ደኦሶና፤ ካታማ ጌሳይነ ጎምፓይ እስ ግና። ኪታንቾይ ካታማ ባ ፃምአን ዋꬍን፥ ካታማይ ታማነ ናምኡ ሙኩሉ ክሎ ምትረ ግድስ፤ ካታማ ጌሳይ፥ ጎምፓይነ ꬎቃተꬃይ እስ ግና።

\VS{17}ኪታንቾይ ቃስ ድርሳ ዋꬍን፥ ኪታንቾይ ጎኤትያ አሳ ኩሸን እስ ፄታነ ኦይታማነ ኦይዱ ዋꬋ ግድስ።


\par }{\PP \VS{18}ካታማ ድርሳይ ያስጵደ ጌተትያ ሹቻን ድረትስ። ካታማይ ማስቶተዳ ጶልያ ዋላህ ባይና ዎርቃን ኦሰትስ።

\VS{19}ካታማ ድርሳ ባሶይ ኡባ ቆሞ ቦንቸትዳ ሹቻን አሌቀትስ። ኮይሮ ሂፀትዳ ሹቻይ ያስጵደ፥ ናምአንꬆይ ሳንፓረ፥ ሄꬓንꬆይ ከልቀዶነ፥ ኦይዳንꬆይ ባሉረ፥

\VS{20}እቻሻንꬆይ ሳርዶንክሳ፥ ኡሱፑንꬆይ ሳርድዮነ፥ ላፑንꬆይ ክርስትሎበ፥ ሆስፑንꬆይ ብርለ፥ ኡዱፉንꬆይ ቶጳዘ፥ ታማንꬆይ ክርስጵራስሰ፥ ታማነ እስንꬆይ ያክንተ፥ ታማነ ናምአንꬆይ አመተስፅኖሳ።


\par }{\PP \VS{21}ታማነ ናምኡ ፐንገታስ ታማነ ናምኡ አልኦ ሹች ደኤስ። እስ እስ ፐንገይ እስ አልኦ ሹቻን ኦሰትስ። ካታማ ዎጋ ኦገይ ማስቶተዳ ጶልያ ዋላህ ባይና ዎርቃፈ ኦሰትስ።
\XREF{}{{\XO 21:21 }{\XT{እሳ 54:11-12.}}}


\par }{\PP \VS{22}ጎዳይ፥ ኡባፈ ዎልቃማ ፆሳይነ ዶርሳይ ካታማስ ኬ ግድያ ግሾ፥ ታ ሄ ካታማን ፆሳ ኬꬅ በአብከ።

\VS{23}ፆሳ ቦንቾይ ሄ ካታማስ ፖእያ ግሾነ ዶርሳይ እያዉ ፆምፐ ግድያ ግሾ ካታማስ አዋ ዎይኮ አጌና ፖኦ ኮሸና።
\XREF{}{{\XO 21:23 }{\XT{እሳ 60:19.}}}

\VS{24}ካዎተꬃት ሄ ካታማ ፖኦን ሄመታና፤ ካዎትካ ባንታ ቦንቹዋ ያ ኤሀና።
\XREF{}{{\XO 21:24 }{\XT{እሳ 60:3.}}}

\VS{25}ቃም ያን ባይና ግሾ ካታማ ፐንገት ኡባ ጋላስ ዶያ ግዳና፤ ኡባራካ ጎርደቶኮና።
\XREF{}{{\XO 21:25 }{\XT{እሳ 60:11.}}}

\VS{26}ካዎተꬃታ ግታተꬃይነ ቦንቾይ ሄ ካታማ ያና።

\VS{27}ዶርሳ ደኦ ማፃፋን ሱንꬃይ ፃፈትዳይሳታ ፃላል አትሽን፥ ቱናባ ዎይኮ ዬላያባ ኦይ ዎይኮ ዎርዶተይ ኦንካ ሄ ካታማ ገለና።
\XREF{}{{\XO 21:27 }{\XT{እሳ 52:1፤ ህዝ 44:9.}}}


\par }{\BB \par }


\Chap{22}{\PP \VerseOne{1}ያትድ፥ ኪታንቾይ ታና ፆሳ ካዎተꬃ አራታፐነ ዶርሳ ካዎተꬃ አራታፐ ጎግያ ማስቶተዳ ጶልያ ደኦ ሃꬃ ሻፋ በስስ።
\XREF{}{{\XO 22:1 }{\XT{ህዝ 47:1፤ ዛካ 14:8.}}}

\VS{2}ሄ ሻፋይ ካታማ ኦግያ ግዶራ ዱገ ጎጌስ። ሻፋፐ ሄፍንꬃ ባጋራነ ሀፍንꬃ ባጋራ አጌናን እስ ቶሆ፤ ላይꬃን ታማነ ናምኡ ቶሆ አይፍያ ደኦ ምꬅ ደኤስ። ሄ ምꬃ ቦንጮይ ካዎተꬃታ ኡባ ሀርገፈ ፓꬄስ።\XREF{}{{\XO 22:2 }{\XT{መ 2:9.}}}


\par }{\PP \VS{3}ሄ ካታማን አይብ ባደꬅካ ዴና። ፆሳ ካዎተꬃ አራታይነ ዶርሳ ካዎተꬃ አራታይ ሄ ካታማን ዳና። ፆሳ አይለት ፆሳስ ኦꬃና።\XREF{}{{\XO 22:3 }{\XT{ዛካ 14:10.}}}

\VS{4}ኤንቲ እያ ሶምኡዋ በአና፤ እያ ሱንꬃይ ኤንታ ሶምኦን ፃፈታና።

\VS{5}ህዛፐ ቃም ዴና፤ ጎዳ ፆሳይ ኤንታዉ ፆምፐ ግድያ ግሾ ኤንታዉ ፆምፐ ዎይኮ አዋ ፖኦ ኮሸና። ኤንቲ መር መርናዉ ካዎታና።
\XREF{}{{\XO 22:5 }{\XT{እሳ 60:19፤ ዳነ 7:18.}}}


\par }{\SH የሱሳ ዩሳ
\par }
{\PP \VS{6}ኪታንቾይ ታኮ፥ “ሀ ታ ኦድያ ቃላይ ቱማነ አማንይሳ። ጎዳይ፥ ናበታ ባ ጌሻ አያናን ኪትያ ፆሳይ፥ ማታን ሀናናባ ባ አይለታ በሳናዉ ባ ኪታንቹዋ ኪትስ” ያግስ።

\VS{7}የሱሲ፥ “ሄኮ ታ ኤለሳዳ ያና፤ ሀ ማፃፋን ደእያ ትንብተ ቃላ ናግያ ኦንካ አንጀትዳይሳ” ያግስ።


\par }{\PP \VS{8}ታኒ፥ ዮሃንስ፥ ሄ ኡባባ ስአስ፤ በአስ። ታኒ ሄሳ ስእዳ ዎደነ በእዳ ዎደ ሄሳ ታና በስዳ ኪታንቹዋ ጎይናናዉ እያ ቶሁዋ ቦላ ኩንዳስ።

\VS{9}ሽን ኪታንቾይ ታኮ፥ “ሄሳ ኦꬆፋ! ታኒ ኔዳ፥ ናበታዳ ነ እሻታዳነ ሀ ማፃፋን ደእያ ኡባ ኪተትያ አይለታ መላ፤ ፆሳ ጎይና” ያግስ።


\par }{\PP \VS{10}ኪታንቾይ ዛሪድ፥ “ሀ ኡባይ ፖለትያ ዎደይ ማታትዳ ግሾ ሀ ማፃፋን ፃፈትዳ ትንብተ ቃላ ማታመን ጎርዶፋ።

\VS{11}ኢታ ኦይ ጉጅድ ኢታ ኦꬆ፤ ቱነይ ጉጅድ ቱኖ። ሎኦ ኦይ ጉጅድ ሎኦ ኦꬆ፤ ጌየይ ጉጅድ ጌዮ” ያግስ።
\XREF{}{{\XO 22:11 }{\XT{ዳነ 12:10.}}}


\par }{\PP \VS{12}የሱሲ፥ “ሄኮ፥ ታኒ ኤለሳዳ ያና። እሱዋስ እሱዋስ እያ ኦሱዋዳ እማናዉ ታ ዎይቶይ ታራ ደኤስ።
\XREF{}{{\XO 22:12 }{\XT{እሳ 40:10፤ 62:11፤ ማዝ 28:4፤ ኤርም 17:10.}}}

\VS{13}ታኒ አልፋነ ኦመጋ፤ ኮይሮነ ዉርሰꬅ፤ ዶመꬅነ ፖሎ።
\XREF{}{{\XO 22:13 }{\XT{ቆን 1:8፥ 17፤ 2:8፤ እሳ 44:6፤ 48:12.}}}


\par }{\PP \VS{14}“ባንታ ማኡዋ ሜጭድ ጌሸይሳት አንጀትዳይሳታ። ደኦ ምꬄ አይፍያ ማናዉነ ካታማ ፐንግያራ ገላናዉ ኤንታዉ ማት እመትስ።
\XREF{}{{\XO 22:14 }{\XT{መ 2:9፤ 3:22.}}}

\VS{15}ሽን ካናት፥ ብተይሳት፥ ላይማተይሳት፥ ሸምፖ ዎይሳት፥ ኤቃ ጎይነይሳት፥ ዎርዶ ዶሰይሳትነ ኦይሳት ካረን ደኦሶና።


\par }{\PP \VS{16}“ታኒ፥ የሱሲ፥ ሀ ማርካተꬃ ህንተዉ፥ ዎሳ ኬꬃታስ ኦዳና መላ ታ ኪታንቹዋ ኪታስ። ታኒ ዳዊታ ሼሽነ ኮቸ። ታኒ ፖእያ ጉራ ባካላ” ያግስ።
\XREF{}{{\XO 22:16 }{\XT{እሳ 11:1.}}}


\par }{\PP \VS{17}ጌሻ አያናይነ ገላናዉ ጊግዳ ማጫስያ፥ “ሃያ” ያጎሶና። ቃስ ሀይሳ ስእያ ኦንካ፥ “ሃያ” ያጎ። ሳሞትዳ ኦንካ ሃዮ፤ ደኦ ሃꬃ ኮይያ ኦንካ ጮ ኤኮ።
\XREF{}{{\XO 22:17 }{\XT{እሳ 55:1.}}}


\par }{\PP \VS{18}ታኒ ሀ ማፃፋን ፃፈትዳ ትንብተ ቃላ ስእያ ኦናካ ዞራይስ። ኦንካ ሀ ቃላ ቦላ እስባ ጉጅኮ፥ ፆሳይ ሀ ማፃፋን ፃፈትዳ ቦሻ እያ ቦላ ጉጃና።
\XREF{}{{\XO 22:18 }{\XT{ዛረ 4:2፤ 12:32.}}}

\VS{19}ኦንካ ማፃፋን ደእያ ትንብተ ቃላፐ እስባ ፓጭስኮ፥ ፆሳይ ሀ ማፃፋን ፃፈትዳ ደኦ ምꬃ አይፍያፐነ ጌሻ ካታማፐ እያ ቃዳ ፓጭሳና።


\par }{\PP \VS{20}ሀ ኡባ ማርካተይስ፥ “ቱማ፥ ታኒ ኤለሳዳ ያና” ያጌስ።

\par }{\PP አምንእ፤ ጎዳ የሱሳ፥ ሃያ።


\par }{\PP \VS{21}ጎዳ የሱስ ክርስቶሳ አꬎ ኬሀተꬃይ ህንተ ኡባራ ግዶ። አምንእ።


\par }