\NormalFont\ShortTitle{ፍልሞና ኪታ}

{\MT ጳዉሎስ ፍልሞናስ

\par }{\MTB ፃፍዳ ኪታ

\par }{\IMT ጋꬃ ቆፋ

\par }{\IP ፍልሞን ኤረትዳ አማንያ አስ። እ ቆላስያሳ ዎሳ ኬꬃ አስ ግዶና አተና። ፍልሞናስ አናስሞሳ ጌተትያ አይለይ ደኤስ። ሄ አይለይ ባ ጎዳፐ በትድ ብዳ ዎደ ቃሾ ኬꬃን ደእያ ጳዉሎሳራ ጋሄትስ። አናስሞስ የሱሳ አማናና መላ ኦꬅዳይ ጳዉሎሳ። ጳዉሎስ፥ ፍልሞናስ ፃፍዳ ዳብዳበይ፥ ፍልሞን ጉየ ስሚድ፥ እያኮ ብያ ባ አይልያራ ስገታና መላ አኬክሴስ። ጉጅድካ ሀእ አናስሞስ አማንያ አስ ግድዳ ግሾ፥ ህዛፐ ጉየ፥ አማንያ እሻዳ እያ ሞክድ ኤካና መላፐ አትሽን፥ አይለዳ እያ ታይቦና መላ እያዉ ኦዴስ።

\par }{\IOT ማፃፋ አይፈ ቆፋታ

\par }{\IO ሳሮꬆ (1-3)

\par }{\IO አናስሞሳ ግሾ ጳዉሎስ ፍልሞና ዎሰይሳ (4-22)

\par }{\IO ሳሮꬆነ አንጆ (22-25)



\par }\OneChap {\PP \VerseOne{1}ታኒ ጳዉሎስ፥ የሱስ ክርስቶሳ ግሾ ቃሾን ደኤይስነ ኑ እሻ ፅሞትዮስ፥ ኑራ ኦꬅያ ኑኒ ዶስያ ፍልሞናስ፥

\VS{2}ነ ሶን ሺቅያ ዎሳ ኬꬃታስ፥ ኑ ምቸ አፍብያስነ ኑራ እስፈ ደእያ ዎታዳረ አርክጳሳስ ፃፍዳ ኪታ።
\XREF{}{{\XO 1:2 }{\XT{ቆላ 4:17.}}}


\par }{\PP \VS{3}ፆሳ ኑ አዋፐነ ኑ ጎዳ የሱስ ክርስቶሳፐ አꬎ ኬሀተꬃይነ ሳሮተꬃይ ህንተዉ ግዶ።


\par }{\SH ፍልሞና ሲቁዋነ አማኑዋ
\par }
{\PP \VS{4-5}ኔኒ ጌሻታ ዶሰይሳነ ጎዳ የሱሳ አማነይሳ ታኒ ስእያ ግሾ፥ ፆሳ ዎሳሸ ነና ቆፕያ ዎደ ኡባን ታ ፆሳ ጋላታይስ።

\VS{6}ኔኒ ነ አማኑዋ ሀራታስ ሻከይስ ኑስ ክርስቶስ የሱሳ ባጋራ ያ ሎኦባ ኡባ ኤርሳና መላ ታኒ ፆሳ ዎሳይስ።

\VS{7}ጌሻታ ዎዛናይ ነ ኦሱዋን ምንዳ ግሾ፥ ታ እሻዉ፥ ታኒ ነ ሲቁዋን ዳሮ ኡፋይስነ ምንꬆ ደማስ።


\par }{\SH ጳዉሎስ ፍልሞና ዎሴስ
\par }
{\PP \VS{8}ሄሳ ግሾ፥ ኔኒ ኦꬃናዉ በሲያባ ኦꬃና መላ ነና ኪታናዉ ክርስቶሳ ባጋራ ታዉ ምኖተꬃይ ደኤስ።

\VS{9}ታኒ፥ ጭማይ ጳዉሎስ፥ ክርስቶስ የሱሳስ ሀእካ ቃሾን ደኤይስ፥ ሲቆን ነና ዎሳይስ።

\VS{10}ታኒ ቃሾን ደአሸ እያዉ ዞርያ አዋ ግዳዳ ታ ናኣ አናስሞሳ ግሾ ነና ዎሳይስ።
\XREF{}{{\XO 1:10 }{\XT{ቆላ 4:9.}}}

\VS{11}እ ካሰ ነና ማደና፥ ሽን ሀእ ነናካ ታናካ ቱማ ማድያ አስ።


\par }{\PP \VS{12-13}ታኒ ዎዛናፐ ዶስያ አናስሞሳ ኔኮ የዳይስ። ታኒ ዎንገላ ግሾ ቃሸትዳሽን፥ ነ ግሾ ታዉ ኦꬅድ ታና ማዳና መላ ታ ማታን እያ አሻናዉ ኮያስ።

\VS{14}ሽን ነ ሸነዳ ኦꬃናዉ ኮያስፐ አትሽን፥ ኔራ ዞረቶና ዎልቃን አይኮካ ኦꬃናዉ ኮይከ።


\par }{\PP \VS{15}አናስሞስ ጉꬃ ዎደ ኔፐ ሻከትዳይስ፥ ኦን ኤር ስሚድ ኡባ ዎደ ኔራ ደኦና አገና።

\VS{16}ህዛ፥ ሀይሳፈ ጉየ አናስሞስ አይለ ግዶናሽን፥ አይለፈ እ ዳሮ አꬌስ። እ ታዉ አይ መላ ሲቆ እሸ! ቃስ እ ነዉ አሳ ባጋራካ ጎዳ ባጋራካ አꬍዳ እሻ።


\par }{\PP \VS{17}ህዛ፥ ኔኒ ታና ነ ላገ ግያባ ግድኮ ታና ሞከይሳዳ እያ ሞካ።

\VS{18}እ ነና ቆህዳባይ ዎይኮ እ አጮትዳባይ ደእኮ ታፐ ኤካ።

\VS{19}ሄ አጩዋ ታ ቃንፃና ጋዳ ታኒ ጳዉሎስ፥ ታ ኩሸን ፃፋይስ። ኔኒ ታዉ ነ ሸምፑዋ አጮታ ኡትዳይሳ ታኒ ነና አኬክሳናዉ ኮሸና።


\par }{\PP \VS{20}ታ እሻዉ፥ ጎዳ ባጋራ ኔፐ ማደ ደማናዉ ኮያይስ። ክርስቶሳ ባጋራ ታና ምንꬃ።

\VS{21}ታኒ ግዳይሳፈ ዳሮ ኔኒ ኦꬃናይሳ ኤራዳ ቃስ ነ ታዉ ኪተታናይሳ አማናዳ ሀይሳ ፃፋይስ።


\par }{\PP \VS{22}ፆሳይ ህንተ ዎሳ ስእድ ታና ህንተኮ ጉየ ዛራና ጋዳ ቆፕያ ግሾ፥ ታዉ እማꬅ ሸምፕያ ኬꬅ ጊግሳ።


\par }{\SH ሳሮꬆ
\par }
{\PP \VS{23}ክርስቶስ የሱሳ ግሾ ታራ ቃሾን ደእያ ኤጳፍር ነና ሳሮ ሳሮ ጌስ።
\XREF{}{{\XO 1:23 }{\XT{ቆላ 1:7፤ 4:12.}}}

\VS{24}ቃስ ታራ እስፈ ኦꬅያ ማርቆስ፥ አርስፅሮኮስ፥ ዴማስነ ሉቃስ ነና ሳሮ ጎሶና።
\XREF{}{{\XO 1:24 }{\XT{ሀዋ 12:12፥ 25፤ 13:13፤ 15:37-39፤ 19:29፤ 27:2፤ ቆላ 4:10፥ 14፤ 2 ፅሞ 4:10-11.}}}


\par }{\PP \VS{25}ጎዳ የሱስ ክርስቶሳ አꬎ ኬሀተꬃይ ህንተ አያናራ ግዶ።


\par }