\NormalFont\ShortTitle{ህዝቄላ ማፃፋ}

{\MT ህዝቄላ ማፃፋ

\par }{\IMT ጋꬃ ቆፋ

\par }{\IP ህዝቄል ክ.የ.ስ. 597 ላይꬃን ድኤትድ ባብሎነ ብዳ አሳፐ እሱዋ፥ ሽን እያ ዎደን ደእዳ ኤርምያስ ድኤትድ ቦና የሩሳላመን አትስ። ሄ ዎደ ካዎይ ዮአክን፥ ይሁዳፐ እያራ እስፈ ድኤትድ ብስ (2 ካዎ 24:11-16፤ ህዝ 1:2)። ባብሎነት እያ በሳን ሰደቅያሳ ካዎ ኦꬅድ ሹምዶሶና (2 ካዎ 24:17—25:21፤ ኤርም 1:3)። ናብያ ህዝቄል፥ የሩሳላመይ ላለታናፐ ስንነ ላለትዳፐ ጉየ፥ ድኤትድ ባብሎነን ደእስ። እ ትንብተ ኦድዳይ ባብሎነን ድኤትድ ደእያ አሳስነ የሩሳላመን ደእያ አሳሳ።

\par }{\IP ህዝቄል ግታ አማኖይ ደእያ አስነ ሃስድ ቆፕያ አስ። ስንꬃፈ ሀናናባ ኡባ ቆንጨꬃን በእስ። እያ ኪታፐ ዳሮ ባጋይ ቆንጭዳይ ሌምሶና። ህዝቄል፥ አስ ባ ጋꬃ አሳተꬃን፥ ባ ዎዛናንነ ባ አያናን ኦራፃናዉ ኮሸይሳነ እስ እስ አስ ባ ናጋራን ኦይሸታናዉ ደኤይሳ ፓድድ በስስ (36:22-38፤ 37:26፤ 18:19-20)። ህዝቄል ካህነነ ናበ ግድያ ግሾ፥ ፆሳ ኬꬃባነ ጌሻተꬃባ ዱማይድ በስስ። ህዝቄል ባዉ ዱማትዳ አስ፤ እ በእዳ ቆንጨꬃት አሳስ እማ፤ እ ባ ኪታ ኦዳናዉ ጎኤትዳ ኦገትካ እማ። እስራኤለነ ይሁዳ ሀኖታ በሳናዉ ባንታ አዝና አግድ ላይማታናዉ ከይዳ ጌላኦታ ሌምሶን በሴስ (ሸም 16፥ 23)።

\par }{\IP ህዝቄል ትንብተ ኦድዳይ ባንታ ቢታን ደእያ ይሁዳ አሳስ ግዶናሽን፥ እያራ እስፈ ድኤትድ ባብሎነን ዋየንነ መቶን ደእያ አሳሳ (ሸም 4-24)። እያ ኪታይ ፆሳ ቦንቾነ ጌሻተꬃ ቦላ ጫድድ ኦዴስ። እስራኤለይ ፆሳራ ገልዳ ጫቁዋ መንꬃሱ (ሸም 16-17)፤ ፆሳ ኬꬃ፥ የሩሳላመ ካታማነ ቢታ ኩመꬅ ቱንሳሱ። ሄሳ ግሾ፥ ፆሳይ ባ አሳ ላላናነ ፕርዳና፤ የሩሳላመ ካታማይ ꬋያና። የሩሳላመይ ተቀታናይስነ ꬋያናይስ እያዉ ኦደትያ ዎደ (24:1-14)፥ እያ ማችያ ሀይቃናይስካ እያዉ ኦደትስ። እ ባ ማቼስ ዬኮና መላ እያዉ ኦደትስ፤ ሄስካ ድኦን ደእያ አሳይ የሩሳላመይ ꬋይያ ዎደ ዬኮና መላ ኦዳናሳ (24:15-27)።

\par }{\IP ፆሳይ ባ ጫቁዋ ናግያ ግሾ፥ ባ ሱንꬃ ቦንችያ ግሾነ ባ አሳ አሻናዉ ኮያ ግሾ፥ እ ባ አሳ ጌሻናነ ዛሪድ ኤንታ፥ ኤንታ ቢታን ኤሳና።

\par }{\IP ህዝቄላ ማፃፋይ ኦይዱ ክፍለታን ሻከቴስ።

\par }{\IPI 1. ፆሳ ፕርዳይ አሳ ቦላ ያናዉ ማትዳይሳነ የሩሳላመ ኦይከተꬃይነ ላለተꬃይ ጋክዳይሳ ምንꬅድ ኤርስያ ክፍልያ (ሸም 1—3)።

\par }{\IPI 2. ፆሳይ ባ ደርያ ኡንኤꬅድ ሃርዳ ዱማ ዱማ ካዎተꬃታ ሴራናዉ ደኤይሳ ኦድያ ክፍልያ (ሸም 4—24)።

\par }{\IPI 3. የሩሳላመ ኩንደꬃፈ ጉየ እስራኤለ አሳ ምንꬃናዉ እመትዳ ኪታነ ስንꬃፈ ሎኦ ቃድ ደኤይሳ ኦድያ ኡፋይሳ ቃል ደእያ ክፍልያ (ሸም 25—32)።

\par }{\IPI 4. ፆሳ ኬꬃነ እስራኤለ ካዎተꬃይ በን ባ በሳ ስማናይሳ ህዝቄል ምስለን ቆንጭስዳ ክፍልያ (ሸም 33—48)።

\par }{\IOT ማፃፋ አይፈ ቆፋታ

\par }{\IO ህዝቄላ ፄገተꬃነ ቆንጨꬅ ({\IOR{1:1—3:27}})

\par }{\IO የሩሳላመነ ይሁዳ ቦላ ኦደትዳ ፕርዳ ({\IOR{4:1—24:27}})

\par }{\IOB ያና ፕርዳ በሲያ ማላታ ({\IOR{4:1—5:17}})

\par }{\IOB ያና ፕርዳ በሲያ ኪታታ ({\IOR{6:1—7:27}})

\par }{\IOB ያና ፕርዳ በሲያ ቆንጨꬃታ ({\IOR{8:1—11:25}})

\par }{\IOB ያና ፕርዳ በሲያ ሌምሶታ ({\IOR{12:1—24:27}})

\par }{\IO አላጋ ካዎተꬃታስ ኦደትዳ ፕርዳ ({\IOR{25:1—32:32}})

\par }{\IO ያና ኡፋይሳ ኦድያ ትንብተ ({\IOR{33:1—39:28}})

\par }{\IO ያና ኡፋይሳ በሲያ ቆንጨꬅ ({\IOR{40:1—48:35}})



\par }\ChapOne{1}{\SH ፆሳ ቦንቹዋ
\par }
{\PP \VerseOne{1}ሀስታማንꬆ ላይꬃን፥ ኦይዳንꬆ አጌናን፥ እቻሻንꬆ ጋላስ፥ ታኒ ኮቦራ ሻፋን ድኤትዳ አሳ ግዶን ደእሽን ሳሎት ዶየትን፥ ፆሳ ቆንጨꬅ በአስ።

\VS{2}ካዎይ ዮአክን ድኤትዳ እቻሻንꬆ ላይꬃን፥ ሄ አጌናን እቻሻንꬆ ጋላሳን፥

\VS{3}ካልዳወታ ቢታን ኮቦራ ሻፋ ማታን ደእያ ታኮ፥ ቡዛ ናኣ፥ ካህንያ ህዝቄላኮ፥ ጎዳ ቃላይ ይስ፤ ጎዳ ዎልቃይ ታና ሃርስ።


\par }{\PP \VS{4}ታ ፄልያ ዎደ ጎተይ ፑደሀ ባጋፈ ይሽን በአስ፤ ዎልቃማ ሻራ ግዶፈ ዎልአንꬅ በንቴስ፤ እያ ዩሹዋን ደእያ ሳሎይ ፖእስ። ታማ ግዶ ባጋይ ጶልያ ናሰ ብራታ ዳኔስ።

\VS{5}እያ ግዶን ኦይዱ ደኦን ደእያ መተꬃት ደኦሶና። ኤንታ ማላይ አሳ ማላ ዳኔስ።

\VS{6}ኤንታ እሱዋስ እሱዋስ ኦይዱ ኦይዱ ሶምኦይነ ኦይዱ ኦይዱ ቀፈይ ደኤስ።

\VS{7}ኤንታ ገዳይ ስት ግስ፤ ኤንታ ቶሆይ መሄ ቅንጫፍለ መላ፤ ሄ ቶሆት ቁችድ ጌሽዳ ናሰ ብራታዳ ጶሌስ።

\VS{8}ኤንታ ቀፍያፐ ጋርሳራ ኦይዱ ባጋራ አሳ ኩሸ ዳንያ ኩሸይ ደኤስ። ሄ ኦይዱ መተꬃታስ ሶምኦይነ ቀፈይ ደኤስ።

\VS{9}ኤንታ ቀፈይ እሶይ እሱዋ ቦቼስ፤ ኤንቲ ኡባይ ያ ሃ ስሞና ስት ግድ ስን ቦሶና።

\VS{10}ኤንታ እሱዋስ እሱዋስ ስንꬃ ባጋራ አሳ ሶምኦይ ደኤስ፤ ኡሻቻ ባጋራ ጋሞ ሶምኦይ ደኤስ፤ ሀድርሳ ባጋራ ቦራ ሶምኦይ ደኤስ፤ ጉየ ባጋራ አርጋንꬃ ሶምኦይ ደኤስ።

\VS{11}ኤንታ ቀፈይ ꬎቁ ግድ ምጨትድ ኡትስ፤ ኤንታ እሱዋ እሱዋ ናምኡ ቀፈይ ናምኡ ባጋራ ሀንኮ መተꬃታ ቀፈይ ቦቼስ፤ ናምኡ ቀፈይ ኤንታ አሳተꬃ ካሜስ።

\VS{12}ኤንቲ ኡባይ ስት ግድ ስን ቦሶና፤ ያ ሃ ስሞና፥ ፆሳ አያናይ ብያ ሶ አዉካ ቦሶና።

\VS{13}ሀ ደኦን ደእያ መተꬃታ ግዶን እስ ኤፅያ ታማ ቦንቆ ዳነይስ ደኤስ። ሄ ታማይ ስንነ ጉየ ቃፅያ፥ ኤፅያ ፆምፐ ዳኔስ፤ ሄ ታማይ ጶሌስ፤ እያ ግዶፈ ዎልአንꬅ ከዬስ።

\VS{14}ሀ ደኦን ደእያ መተꬃት ዎልአንꬃዳ ስንነ ጉየ ኤሶን ስመረቶሶና።


\par }{\PP \VS{15}ሄኮ፥ ሀ ኦይዱ መተꬃታ ታ በእያ ዎደ፥ ኤንታ ምየን፥ ሳአን ደእያ ገርቶታ በአስ፤ እስ እስ መተꬃ ምየን እስ እስ ገርቶይ ደኤስ።

\VS{16}ሀ ገርቶት አልኦ ሹቻዳ ጶሎሶና፤ ኤንቲ ኦይዳይ መꬎንነ ማላን እሶይ እሱዋ ዳኖሶና። እስ ገርቶይ ሀንኮ ገርቱዋ ግዶራ ካንꬅድ አꬍዳባ ዳኔስ።

\VS{17}ኤንቲ ብያ ዎደ ኦይዱ ባጋፈ አዉ ስሚድ ባነኮ ያ ሃ ስሞና ቦሶና።

\VS{18}ግታነ ያሽያ ኦይዱ ገርቶት ደኦሶና፤ ሄ ገርቶታስ ጋፅ ደኤስ፤ ሄ ጋፃ ዩሾይ አይፈን ኩምድ ኡትስ።


\par }{\PP \VS{19}ሀ መተꬃት ብያ ዎደ፥ ኤንታ ምየን ደእያ ገርቶት ገንደረቶሶና። ሄ መተꬃት ቢታፈ ፑደ ደንድያ ዎደ ገርቶትካ ደንዶሶና።

\VS{20}አያናይ ብያ አዉካ ኤንቲ ደንድድ ቦሶና። ሄስ ሀነይ፥ ደኦ አያናይ ገርቶታ ግዶን ደእያ ግሾሳ።

\VS{21}ደኦ አያናይ ገርቶታ ግዶን ደእያ ግሾ፥ መተꬃት ብያ ዎደ ገርቶት ቦሶና፤ መተꬃት ኤቅያ ዎደ ገርቶት ኤቆሶና፤ መተꬃት ቢታፈ ፑደ ደንድያ ዎደ ገርቶት ኤንታራ ደንዶሶና።


\par }{\PP \VS{22}ደኦን ደእያ መተꬃታ ሁጰ ሶፐ ቦላ ባጋራ ማስቶተዳ ጶልድ አይፈ ጫድያ ሳሎ ጉፋንꬆ ዳንያባይ ምጨትድ ደኤስ።

\VS{23}ሄ ሳሎ ጉፋንꬁዋፈ ጋርሳ ባጋራ ኤንታ ቀፈይ ስት ግድ፥ እሶይ እሱዋኮ ምጨትድ ኡትስ። ኤንታ ኡባስ ባንታ አሳተꬃ ካምያ ናምኡ ናምኡ ቀፈይ ደኤስ።

\VS{24}መተꬃት ፓልያ ዎደ ኤንታ ቀፍያ ግርሳይ ሃꬃ ክፃ ጉንꬃዳ፥ ኡባ ዳንዳእያ ፆሳ ቃላዳነ ዳሮ ኦላንቾታ ኮሽንቻዳ ሀነይሳ ስአስ። ኤንቲ ፓሎ አግያ ዎደ ባንታ ቀፍያ ሺሽድ ኤኮሶና።


\par }{\PP \VS{25}ኤንቲ ባንታ ቀፍያ ሺሽ ኤክድ፥ ሄ በሳን ኤቅዳሽን፥ ኤንታ ሁጰ ሶፐ ቦላ ባጋራ ደእያ ሳሎ ጉፋንꬁዋፈ ቦላ ꬎቃፈ ግርስ ስኤትስ።

\VS{26}ሳሎ ጉፋንꬁዋፈ ቦላ ባጋራ ሳንፓረ ጌተትያ አልኦ ሹቻፈ መትዳ አራታ ዳነይስ ደኤስ፤ አራታ ዳነይሳ ቦላ አሰ ዳነይስ ኡትስ።

\VS{27}ታኒ እያ በእያ ዎደ እያዉ ፄሰ ዳነይሳፈ ቦላ ባጋይ ታማን ደእያ ናሰ ብራታዳ ጶሌስ። እያፐ ጋርሳ ባጋይ ታማ ዳኔስ፤ እያ ዩሾን ጶልያ ፖኦይ ደኤስ።

\VS{28}እያ ዩሹዋን ደእያ ጶልያ ፖኦይ እራ ዎደ ሻራን ኤቅያ ዙላ ዳኔስ።

\par }{\PP ሀይስ ጎዳ ቦንቾ ቆንጨꬃ ዳኔስ። ታኒ ሄሳ በእዳ ዎደ ቢታን ዱገ ጉፋናዳ እስ ቃላ ግርስ ስአስ።




\par }\Chap{2}{\SH ህዝቄላ ፄገተꬃ
\par }
{\PP \VerseOne{1}እ ታኮ፥ “አሳ ናአዉ፥ ደንዳ ኤቃ። ታ ኔራ ኦደታናዉ ኮያይስ” ያግስ።

\VS{2}እ ታራ ኦደትያ ዎደ ፆሳ አያን ታ ግዶ ገልድ፥ ታና ታ ቶሁዋን ኤስስ፤ እ ታዉ ኦደይሳ ስአስ።


\par }{\PP \VS{3}“አሳ ናአዉ፥ ታ ነና እስራኤለ አሳኮ፥ ታ ቦላ ማካልዳ ደርያኮ ኪታይስ። ኤንትነ ኤንታ ማይዛት ሀች ጋካናዉ ታ ቦላ ማካልዳ መላ ደኦሶና።

\VS{4}ኤንቲ ዎዛና ሙመነ ዬል ባይናይሳታ ግድያ ግሾ፥ ታ ነና ኤንታኮ ኪታይስ። ታኒ፥ ኡባ ሃርያ ጎዳይ ሀይሳዳ ያጋይስ።

\VS{5}ሀ ማካላንቾ አሳይ ስእን፥ ስኦና እፅን፥ ናበይ ኤንታ ግዶን ደኤይሳ ኤንቲ ኤራና።

\VS{6}አሳ ናአዉ፥ ኤንታዉነ ኤንታ ቃላስ ያዮፋ! ክንቾተይነ ፁንዱቀይ ነ ዩሾን ደእኮካ፥ ቃስ ኮርነታ ግዶን ነ ኡትኮካ ያዮፋ። ኤንቲ ማካላንቾ ኮቸ ግድያ ግሾ ኤንታዉ ዎይኮ ኤንታ ቃላስ ያዮፋ።

\VS{7}ኤንቲ ማካላንቾ ኮቸ ግድያ ግሾ ኤንቲ ስእን፥ ስኦና እፅን ታ ቃላ ኤንታዉ ኦዳ።

\VS{8}ሽን፥ አሳ ናአዉ፥ ታ ነዉ ኦደይሳ ስአ። ሀ ማካላንቾ አሳዳ ነካ ማካላንቾ ግዶፓ፤ ነ ዶና ዶያዳ ታ ነዉ እመይሳ ማ” ያግስ።


\par }{\PP \VS{9}ታ ፄልያ ዎደ፥ ሄኮ፥ ታኮ ምጨትዳ ኩሸ በአስ፤ ሄ ኩሽያን ፃꬃ ማፃፍ ደኤስ።

\VS{10}እ ታ ስንꬃን ሄ ፃꬃ ማፃፋ ብልስ፤ ሄ ማፃፋስ ናምኡ ባጋራ ዬሆይ፥ አዛኖይነ ዘለልስ ሁጰ ቆፋ ግድድ ፃፈትስ።




\par }\Chap{3}{\PP \VerseOne{1}ፆሳይ፥ “አሳ ናአዉ፥ ነ ስንꬃን ደኤይሳ ማ፤ ሀ ፃꬃ ማፃፋ ማ፤ ባዳ፥ እስራኤለ አሳስ ኦዳ” ያግስ።

\VS{2}ሄሳ ግሾ፥ ታኒ ታ ዶና ዶይን፥ እ ታና ፃፃ ማፃፋ ባርስስ።

\VS{3}እ ታኮ፥ “አሳ ናአዉ፥ ሀ ታ ነና ባርስያ ፃꬃ ማፃፋ ማ፤ እያራ ነ ኡሉዋ ኩንꬃ” ያግስ። ታ ምያ ዎደ ታ ዶናን ኤሳዳ ማልእስ።


\par }{\PP \VS{4}ፆሳይ ታኮ፥ “አሳ ናአዉ፥ ደንዳዳ፥ እስራኤለ አሳኮ ባ፤ ታ ቃላ ኤንታዉ ኦዳ።

\VS{5}ኔኒ ኪተትዳይ፥ ኤንታ ዶናይ ኤረቶናነ ቃላይ ገሎና አሳኮ ግደና፤ ሽን ኔኒ እስራኤለ አሳኮ ኪተታዳሳ።

\VS{6}ታኒ ነና ኤንታ ቃላይ ገሎና፥ ኤንታ ዶናይ ኤረቶናነ አኬካናዉ መትያ ዳሮ ደርያኮ ታ ነና ኪታብከ። ታ ነና ኤንታኮ ኪትዳባ ግድያኮ፥ ኤንቲ ነ ኦድያባ ስአናሽን።

\VS{7}እስራኤለ አሳይ ታ ኦድያባ ስአናዉ ኮዮና ግሾ፥ ነ ኦደይሳ ስኦኮና። እስራኤለ አሳይ ዎዛና ሙመነ ዬል ባይናይሳታ ግድያ ግሾ ነ ኦድያባ ስኦኮና።

\VS{8}ሽን ታኒ ነና ኤንታዳ ዎዛና ሙመነ ዬል ባይናይሳ ኦꬃና።

\VS{9}ታኒ ነና ያሽ ባይናነ ዛላፈ አꬍዳ ምኖ ኦꬃና። ኤንቲ ማካላንቾ ግድኮካ፥ ኤንታዉ ያዮፋ፤ ኤንታዉ ዳጋሞፋ” ያግስ።


\par }{\PP \VS{10}ጉጅድ ፆሳይ፥ “አሳ ናአዉ፥ ታ ነዉ ኦድያ ቃላ ኡባ ምንꬃዳ ስአ፤ አኬካ።

\VS{11}ድኦን ደእያ ነ አሳኮ ባዳ ኤንታዉ ኦዳ። ኤንቲ ስእን፥ ስኦና እፅን፥ ታኒ ኡባ ሃርያ ጎዳይ ኦደይሳ ኤንታዉ ኦዳ” ያግስ።


\par }{\PP \VS{12}ሄሳፈ ጉየ፥ አያናይ ታና ፑደ ደንꬅስ፤ ጎዳ ቦንቾይ ባ በሳፈ ፑደ ደንድያ ዎደ
\FTNT{*}{{\FR 3:12 }{\FT{እስ እስ ማፃፋታን “ሳሎን ደእያ ጎዳ ቦንቾይ ጋላተቶ” ያጌስ፤
}}} ታፐ ጉየራ ዎልቃማ ጉንꬁ ስአስ።

\VS{13}ሄስካ፥ ደኦን ደእያ መተꬃታ ቀፈይ እሶይ እሱዋራ ቦሸትያ ግርሳይነ ኤንታ ምየን ደእያ ገርቶታ ግርሳራ ጋሄትድ፥ ዎልቃማ ጉንꬃ ግርስ ስአስ።

\VS{14}አያናይ ታና ፑደ ደንꬅስ፤ ታና ኤክድ ሀራ በሲ ኤፍስ፤ ጎዳ ግታ ዎልቃይ ታና ሃርስ፤ ታ አያናን ጫመታሸነ ይሎታሸ ባስ።

\VS{15}ኮቦራ ሻፋ ማታን፥ ተል-አብባን ደእያ ድኤትዳ አሳኮ ጋካስ። ታኒ ዳጋማዳ ያን ኤንታራ ላፑን ጋላስ ጋምአስ።


\par }{\SH ህዝቄል ናግሶ አስ
\par }
{\PP \VS{16}ላፑንꬆ ጋላስ ዉርሰꬃን ጎዳ ቃላይ ታኮ ሀይሳዳ ያግሸ ይስ፦

\VS{17}“አሳ ናአዉ፥ ታ ነና እስራኤለ አሳ ናግያ አስ ኦꬃስ። ታ ዶናፐ ከይያ ቃላ ስእዲ፥ ናጋና መላ ኤንታዉ ኦዳ።

\VS{18}ታኒ ናጋራንቹዋ፥ ‘ቱማ ኔኒ ሀይቃና’ ግያ ዎደ፥ ነ ባዳ እያዉ ኦዶና እፅኮ፥ እ ባ ኢታ ኦግያፐ ስማና መላነ እያ ሸምፖይ አታና መላ ነ እያ ናግሶና እፅኮ፥ እ ባ ናጋራን ሀይቃና፤ ሽን እያ ሱꬃ ግሾ ታ ነና ኦይቻና።

\VS{19}ኔኒ ናጋራንቹዋስ ኦድን፥ እ ባ ናጋራፐነ ባ ኢታ ኦግያፐ ስሞና እፅኮ፥ እ ባ ናጋራን ሀይቃና፤ ሽን ኔኒ ነ ሁጵያ አሻና።


\par }{\PP \VS{20}“ፅሎ አስ ባ ፅሎተꬃፈ ጉየ ስሚድ፥ ኢታ ኦꬅያ ዎደ ታ እያ ስንꬃን ꬉበ ዎꬅን፥ እ ሀይቃና። እ ስማና መላ ነ እያዉ ኦዶና ግሾ እ ባ ናጋራን ሀይቃና። እ ካሰ ኦꬅዳ ፅሎ ኦሶይ ዛሪድ ቆፈተና፤ ሽን ታኒ እያ ሱꬃ ግሾ ነና ኦይካና።

\VS{21}ሽን ፅሎ አስ ናጋራ ኦꬆና መላ ነ እያዉ ኦድን፥ እ ነ ኪታ ስእድ፥ ናጋራ ኦꬆና አግኮ፥ ቱማ እ ደኦን ዳና፤ ኔኒ ነና አሻና” ያግስ።


\par }{\SH ህዝቄላ ዶናይ ሙምስ
\par }
{\PP \VS{22}ሄ በሳን ጎዳ ዎልቃይ ታና ሃርስ፤ እ ታኮ፥ “ደንዳዳ ዛንጋራ ባ፤ ያን ታ ነዉ ኦዳና” ያግስ።

\VS{23}ታ ደንዳዳ፥ ዛንጋራ ባስ። ሄ በሳን ካሰ ኮቦራ ሻፋ ማታን ታ በእዳይሳዳ፥ ያን ጎዳ ቦንቹዋ በአስ፤ ታኒ ሳአን ሶምኦራ ጉፋናስ።


\par }{\PP \VS{24}ሽን አያናይ ታ ግዶ ገልድ፥ ታና ታ ቶሃን ኤስስ። ጎዳይ ታኮ፥ “ነ ሶ ባዳ፥ ነ ቦላ ፐንግያ ጎርዳዳ ኡታ።

\VS{25}አሳ ናአዉ፥ ነ ዎዶሮን ቃሸታና፤ አሳኮ ከያናዉ ዳንዳአካ።

\VS{26}ሀ ማካላንቾ አሳስ ነ ኦዶና መላነ ኤንታ ቦላ ሀንቀቶና መላ ታ ነ ዶና ሙምሳና።

\VS{27}ሽን ታ ነዉ ኦድያ ዎደነ ነ ዶና ዶይያ ዎደ ኔኒ፥ ‘ኡባ ሃርያ ጎዳይ፥ ኤንቲ ማካላንቾ ግድያ ግሾ፥ ስእያ ኦንካ ስኦ፤ ስኦና እፅያ ኦንካ ስኦፖ’ ያጋዳ” ኦዳና።




\par }\Chap{4}{\SH የሩሳላመ ተቀተꬃ ሌምሶ
\par }
{\PP \VerseOne{1}“ነኖ አሳ ናአዉ፥ ቢታፈ መꬍዳ ፁበ ኤካዳ፥ ነ ስንꬃን ዎꬃ፤ ያታዳ የሩሳላመ ካታማ ምስለ እያ ቦላ መꬋ።

\VS{2}ካታማ ዩሹዋ ድራ፤ እያ ቢታ ዶራ፤ ሚፃ ኬꬃ፤ ኦላንቾት ኡትያ በሲ ጊግሳ፤ ግምብያ ላልያ ዱሩማ እያ ዩሾን ጊግሳ።

\VS{3}ብራታ ባሸ ኤካዳ፥ ነ ግዶንነ ካታማ ግዶን ድርስ ኦꬃዳ ኤሳ። ነ ሶምኡዋ እያኮ ዛራዳ ደሬቃ፤ ካታማ ዩሹዋ ተቃ፤ እያ ተቀይካ ነና፤ ሄስካ እስራኤለ አሳስ ማላ ግዳና።


\par }{\PP \VS{4}“እስራኤለ አሳ ሴረተꬃስ ማላ ግዳና መላ ኔኒ ነ ሀድርሳ ምየን ዝንአ። ኔኒ ነ ሀድርሳ ምየን ዝንእያ ጋላሳታ ታይቡዋን እስራኤለ አሳይ ዋንድ ሴረታናዉ ደእያኮ በሳና።

\VS{5}እስራኤለ አሳይ ዋንድ ሴረታናዉ ደእያኮ በሳናዉ ኔኒ ዝንአና መላ ሄꬑ ፄታነ ኡዱፉን ታሙ ጋላስ ነዉ እማስ፤ እስ ጋላስ እስ ላይꬃራ ግና ግዳና።


\par }{\PP \VS{6}“ኔኒ ሄ ጋላሳታ ፖልዳፐ ጉየ፥ ዛራዳ፥ ይሁዳ አሳይ ዋንድ ሴረታናዉ ደእያኮ በሳናዉ ነ ኡሻቻ ምየን ዝንአና መላ ኦይታሙ ጋላስ ነዉ እማስ። እስ ጋላስ እስ ላይꬃራ ግና ግዳና።

\VS{7}ነ ሶምኡዋ ተቀትዳ የሩሳላመኮ ዛራዳ፥ ነ ኩሽያ ደንꬃዳ ማንዳሸ፥ የሩሳላመ ቦላ ትንብተ ኦዳ።

\VS{8}ሄ ተቀꬃይ ዉራና ጋካናዉ እስ ምየፐ ሀራ ምየ ሽረቶና መላ ታ ነና ዎዶሮን ቃቻና።


\par }{\PP \VS{9}“ኔኒ ግስተነ ባንጋ፥ ቆምኦሎነ ምስረ፥ ማልዶነ ሙርቃ ኤካዳ፥ ካꬅ ዎꬅያ ሚሸን ቆላዳ፥ ኔኒ ዝንእያ ሄꬑ ፄታነ ኡዱፉን ታሙ ጋላስ እያፐ ካꬃዳ ማና።

\VS{10}ጋላስ ጋላስ ነ ምያ ካꬃ ማዛና፤ እካ ናምኡ ፄታነ ሀስታሙ ግራመ ግዶ፤ ሄሳ እያ ዎደን ዎደን ማ።

\VS{11}ጋላስ ጋላስ ነ ኡያ ሃꬃይካ ልከራ ግዶ፤ እካ ናምኡ ኩባያ ግዶ፤ ሄሳ እያ ዎደን ዎደን ኡያ።

\VS{12}ዎራ ሼሻ ከምኤለ ኤꬃዳ፥ አሳይ ፄልሽን፥ ሄ ዋላክዳ ካꬃ ባንጋ ኡይꬃዳ ኡካዳ ማ።

\VS{13}ሄስ እስራኤለ አሳይ ታ ኤንታ ላልያ ካዎተꬃታ ግዶን ደእሸ፥ ቱንዳ ካꬅ ማናዉ ደኤይሳስ ማላ” ያግስ።


\par }{\PP \VS{14}ታኒ፥ “ሀይእ! ኡባ ሃርያ ጎዳዉ፥ ሄስ ሀነና፤ ታኒ ቱናዳ ኤርከ። ታ ናአተꬃፈ ዶማዳ ሀች ጋካናዉ፥ ባዉታ ዎይኮ ዶእ ዎꬍዳባ ማ ኤርከ፤ ቱንዳ አሾይ ታ ዶናኮ ሺቅ ኤረና” ያጋስ።


\par }{\PP \VS{15}እ ዛሪድ፥ “ሎኦ፥ ያትኮ፥ ዎራ ሼሻ ከምኤለን ኡከይሳ አጋዳ፥ ኦሻ ከምኤለን ነ ኡይꬃ ኡካ” ያግስ።


\par }{\PP \VS{16}እ ጉጅድ፥ “ነኖ፥ አሳ ናአዉ፥ አኬካ! የሩሳላመ ካታማ ካꬅ ገሎና መላ ታኒ ተቃና ሀናይስ። አሳይ ካꬅ ህርግሸ ማክድ ማና፤ ሃ ያይሸ ልክድ ኡያና።

\VS{17}ህዛ፥ ኤንታዉ ደእያ ካꬃይነ ሃꬃይ ዉራና፤ ኤንቲ ዳጋማን እሶይ እሱዋ ፄላና፤ ባንታ ናጋራ ጋሶን ሴረትድ ግልቃና።




\par }\Chap{5}{\PP \VerseOne{1}“ነኖ፥ አሳ ናአዉ፥ ኦጮ ማሽ ኤካዳ፥ ማቅላራ ሜድያዳ ነ ሁጵያነ ነ ቡቻ ሜዳ። ሄ ሁጵያ ምዛነን ማዛና፤ ነ ብናና ሄꬑ በሳን ሻካ።

\VS{2}ኔኒ ተቅያ ጋላሳይ ዉርያ ዎደ፥ ነ ሻክዳ ብናናፐ ስኩዋ ነ ጊግስዳ ካታማ ምስልያስ ግዱን ዎꬃዳ ታማን ፁጋ። ናምአንꬆ ስኩዋ ሄ ካታማ ዩሹዋ ኡባን ማሻን ቃንፀረꬃ። ሄꬓንꬆ ስኩዋ ጫርኮ ቦላ ላላ፤ ታ ኤንታ ማሻን የደꬃና።

\VS{3}እያፐ ጉꬃ ብናና ኤካዳ፥ ነ ማኡዋ ማጫራን ቃቻ።

\VS{4}ቃስ እያፐ ጉꬃራ ኤካዳ፥ ታማን የጋዳ ፁጋ። ያን ዶምዳ ታማይ እስራኤለ አሳ ኡባ ጋካና” ያግስ።


\par }{\PP \VS{5}ኡባ ሃርያ ጎዳይ፥ “ካዎተꬃታ ኡባ እያ ዩሾን ኤሳዳ፥ እያ ግዶን ዎꬅዳ፥ የሩሳላመ ካታማ ሀይሳ በአ።

\VS{6}ሽን እ ባ ኢታ ኦሱዋን ባ ዩሹዋን ደእያ ቢታታፐነ ካዎተꬃታፐ አꬍድ ታ ህግያነ ታ ዎጋ ቦላ ማካልስ። ቱማ እ ታ ህግያ መንꬅስ፤ ታ ዎጋ ካልቤና” ያጌስ።


\par }{\PP \VS{7}ሄሳ ግሾ፥ ኡባ ሃርያ ጎዳይ፥ “ነ ዩሹዋን ደእያ ካዎተꬃታፐ አꬋዳ መቶ መꬋዳሳ፤ ታ ህግያ መንꬃዳሳ፤ ታ ዎጋ ናጎና እፃዳሳ። ሀር አቶሽን፥ ነ ዩሹዋን ደእያ ካዎተꬃታ ዎጋዳካ ደእቤከታ” ያጌስ።

\VS{8}ሄሳ ጋሶን፥ ኡባ ሃርያ ጎዳይ፥ “ነኖ፥ የሩሳላመ፥ ታኒ ነ ቦላ ደንዳና፤ ሀራ ካዎተꬃት ኡባይ በእሽን፥ ነ ቦላ ታኒ ፕርዳ ኤሀና።

\VS{9}እፀትዳ ኤቃ ጎይኖ ኡባ ነ ኦꬅዳ ግሾ፥ ሀይሳፈ ካሰ ኦꬃቦና፥ ስንꬃፈካ ዮና ፕርዳ ታ ነ ቦላ ኤሀና።

\VS{10}ሄሳ ጋሶን፥ ነ ግዶን አዋት ባንታ ናይታ ማና፤ ናይት ባንታ አዋታ ማና። ታ ህንተና ፕርዳና፤ አትዳይሳታ ጫርኮ ቦላ ላላና።

\VS{11}ሄሳ ግሾ፥ ኡባ ሃርያ ጎዳይ፥ ታኒ ታ ደኡዋን ጫቃይስ። ህንተ ኤቃታንነ እፀትዳ ኦሶታን ታ ኬꬃ ቱንስዳ ግሾ፥ ታ ህንተና ቢታፈ ፕታዳ ꬋይሳና። ታ ህንተዉ ቃትከ፤ ህንተና ማርከ።

\VS{12}ነ ግዶን ደእያ አሳፐ እስ ስኮይ ካታማ ግዶን ቦሻንነ ኮሻን ሀይቃና፤ ናምአንꬆ ስኮይ ማሻን ዉራና፤ ሄꬓንꬆ ስኩዋ ጫርኮ ቦላ ላላዳ፥ ኤንታ ማሻን የደꬃና” ያጌስ።


\par }{\PP \VS{13}“ታ ይሎይ ኤንታ ቦላ ፖለታና፤ ታ ዎልቃማ ሀንቆይ እርፃና። ታኒ ታ ሀንቁዋ ኤንታ ቦላ ዉርስያ ዎደ ታኒ ቃናተን ኦድዳይሳ ኤንቲ ኤራና።


\par }{\PP \VS{14}“ነ ዩሹዋን ደእያ ካዎተꬃታ ግዶንነ ህንተ ማታራ አꬍያ ኡባ ስንꬃን ታ ህንተና ባይሳ ኦꬃና፤ ህንተና ሚቻስ አጋና።

\VS{15}ታ ህንተና ታ ሀንቁዋን፥ ታ ይሉዋንነ፥ ቃይ ባይና ሴራን ፕርድያ ዎደ ህንተ ዩሹዋን ደእያ ካዎተꬃታ ስንꬃን ቀልቅሰꬃስ፥ ጫሻስ፥ ህንተና በእዳ አስ ናገትያባነ ዳጋምያባ ኦꬃና።

\VS{16}ዱክያ ዶንጌ ቶራዳ፥ ታ ህንተና ዎꬍያነ ꬋይስያ ኮሻ ህንተ ቦላ የዳና። ታኒ ዛራ ዛራ ኮሻ ህንተ ቦላ ኤሀና፤ ካꬅ የሩሳላመ ገሎና መላ ተቃና።

\VS{17}ታኒ ኮሻነ ዶአ ህንተ ቦላ የዳና፤ ኤንቲ ህንተ ናይታ ꬋይሳና፤ ቦሻነ ሸምፖ ዎꬎ ህንተ ቦላ ኤሀና” ያጌስ ጎዳይ።




\par }\Chap{6}{\SH እስራኤለ ዙማታስ ኦደትዳ ትንብተ
\par }
{\PP \VerseOne{1}ጎዳ ቃላይ ታኮ ሀይሳዳ ያግሸ ይስ።

\VS{2}“ነኖ፥ አሳ ናአዉ፥ እስራኤለ ዙማታ ደሬቃ ፄላሸ፥ ኤንታ ቦላ ትንብተ ኦዳ።

\VS{3}ህንተኖ፥ እስራኤለ ደረቶ፥ ኡባ ሃርያ ጎዳ ቃላ ስእተ። ኡባ ሃርያ ጎዳይ እስራኤለ ዙማታኮ፥ ዞዘታኮ፥ ዛንጋራታኮነ ካካታኮ ሀይሳዳ ያጌስ፦ ‘አሳይ ኤቃ ጎይንያ በሳታ ታኒ ꬋይሳናዉ ማሻ የዳና።

\VS{4}ህንተ ያርሾ ፃርጴዛቲ ላለታና፤ ህንተ እፃነ ጩይስያ ሚሸት መቃና፤ ሀይቅዳ ህንተ አሳይ ህንተ ኤቃታ ስንꬃን የገታና።

\VS{5}ታኒ እስራኤለ አሳ አሀ ኤንታ ኤቃታ ስንꬃን ዝንእሳና፤ ህንተ መቀꬃታ ህንተ ያርሾ ፃርጴዛታ ዩሾን ላላና።

\VS{6}ህንተ ደእያ በሳ ኡባን፥ ህንተ ካታማትነ ህንተ ጎይኖ በሳት ላለታና። ሄሳዳካ፥ ህንተ ያርሾ በሳይ ቱናናነ ላለታና፤ ህንተ ኤቃት መቃና፤ ህንተ እፃነ ጩይስያ ሚሸት መቃና፤ ህንተ ኦꬅዳባ ኡባይ ፕተትድ ꬋያና።

\VS{7}ሀይቅዳ አሳይ ህንተ ግዶን ኩንዳና። ታኒ ጎዳ ግደይሳ ህንተ ሄሳን ኤራና።

\VS{8}ታኒ ህንተ ግዶን ማሻፈ አትዳ ጉꬃታ ፓፃ አሻና፤ ህንተ ቢታታንነ ካዎተꬃታ ግዶን ላለታና።

\VS{9}ማሻፈ አትዳ ኤንቲ፥ ድኤትድ ብዳ ካዎተꬃታ ግዶን ደእሸ ታና ሀሳያና። ኤንቲ ባንታ ላይማ ዎዛናንነ አሞትያ አይፍያን ኤቃ ጎይናናዉ ስሚድ ታ ዎዛና መንꬅዳይሳ ኤንቲ አኬካና። ኤንቲ ባንታ ኢታ ኦሱንነ እፀትዳ ኤቃ ጎይኖ ጋሶን ባንታና ሻተታና።

\VS{10}ታኒ ጎዳ ግደይሳ ኤንቲ ኤራና። ታኒ ኤንታ ቦላ ኢታባ ኤሀና ግዳይ ጮ ባብሶ ግዶናይሳ ኤንቲ አኬካና’ ” ያጌስ።


\par }{\PP \VS{11}ኡባ ሃርያ ጎዳይ ታኮ ሀይሳዳ ያጌስ፦ “እስራኤለ አሳይ እፀትዳ ኤቃ ጎይንዳ ግሾ፥ ነ ሀንቁዋ ብራ ማላዳ በሳ፤ ነ ይሉዋ ቢታ ቃካዳ ቆንጭሳ። ኤንታና አየ! ኤንቲ ኦላን፥ ኮሻንነ ጋዶን ዉራና።

\VS{12}ሃሆን ደኤይ ጋዶን ꬋያና፤ ማታን ደኤይ ኦላን ሀይቃና፤ ፓፃ አትዳይ፥ ኮሻን ዉራና። ሄሳዳ ኦꬃዳ፥ ታ ሀንቁዋ ኤንታ ቦላ ፖላና።

\VS{13}ኤንታ አሀይ ኤንታ ኤቃታ ግዶ ኡባን፥ ኤንታ ያርሾ በሳ ዩሾ ኡባን፥ ዙማታ ቦላ ኡባን፥ ደረ ቦላ ኡባን፥ ጭልኦ ምꬃ ጋርሳ ኡባን፥ ዳሻ ምꬃ ጋርሳ ኡባን፥ ባንታ ኤቃታስ ሳውያ ያርሾ ያርሽዳ በሳ ኡባን ኩንድዳ ዎደ ታኒ ጎዳ ግደይሳ ኤራና።

\VS{14}ታኒ ታ ኩሽያ የዳዳ፥ ኤንቲ ደእያ ቢታ ኡባ፥ ዱገሀ መላ ቢታፈ ብድ ፑደሀን ደእያ ደብላታ ጋካናዉ ባይሳ ኦꬃና። ታኒ ጎዳ ግደይሳ ኤንቲ ሄሳን ኤራና” ያጌስ።




\par }\Chap{7}{\SH ዉርሰꬅ ጋክስ
\par }
{\PP \VerseOne{1}ጎዳ ቃላይ ታኮ ሀይሳዳ ያግሸ ይስ።

\VS{2}“ነኖ አሳ ናአዉ፥ ኡባ ሃርያ ጎዳይ እስራኤለ ቢታኮ ሀይሳዳ ያጌስ፦ ‘ዉርሰꬅ ማትስ፤ ኡባ ባጋራ ሀ ቢታ ቦላ ዉርሰꬅ ይስ።

\VS{3}ሀእ፥ ዉርሰꬅ ህንተ ቦላ ጋክስ፤ ታኒ ታ ሀንቁዋ ህንተ ቦላ የዳና። ታኒ ህንተ ኦሱዋዳ፥ ህንተ ቦላ ፕርዳና፤ ህንተ እፀትዳ ኤቃ ጎይንዳ ግሾ ህንተና ሴራና።

\VS{4}ታኒ ህንተዉ ቃትከ፤ ህንተና ማርከ። ህንተ ኢታ ኦሱዋዳ ህንተ ቦላ ፕርዳና፤ ህንተ ግዶን ደእያ እፀትዳ ኤቃ ጎይኖታ ቆንጭሳና። ታኒ ጎዳ ግደይሳ ህንተ ሄሳን ኤራና’ ” ያጌስ።


\par }{\PP \VS{5}ኡባ ሃርያ ጎዳይ፥ “ሄኮ፥ ጋዶይ ጋክስ፤ ጋዶይ ጋዶ ቦላ ዬስ።

\VS{6}ዉርሰꬅ ጋክስ፤ ዉርሰꬅ ማትስ፤ እ ህንተ ቦላ ደንድስ፤ ሄኮ፥ ጋክስ።

\VS{7}ቢታ ቦላ ደኤይሳቶ፥ ህንተ ፕርዳይ ጋክስ፤ ዎደይ ማትስ፤ ጋላሳይ ማታትስ። ሄስ ዳጋማ ጋላስፐ አትሽን፥ ዙማታ ቦላ ኡፋይሳን እልልያ ጋላስ ግደና።

\VS{8}ሀእ ማታ ዎደ ታኒ ታ ሀንቁዋ ህንተ ቦላ ጉሳና፤ ታ ይሉዋ ህንተ ቦላ ዉርሳና። ታኒ ህንተ ኦሱዋ ግሾ ህንተ ቦላ ፕርዳና፤ እፀትዳ ኤቃ ጎይንዳ ግሾ ህንተና ሴራና።

\VS{9}ታ ህንተዉ ቃትከ፤ ህንተና ማርከ። ህንተ ኢታ ኦሱዋዳ ህንተ ቦላ ፕርዳና፤ ህንተ ግዶን ደእያ እፀትዳ ኤቃ ጎይኖታ ቆንጭሳና። ሄ ዎደ ህንተና ሴረይ ታና ጎዳ ግደይሳ ህንተ ኤራና።


\par }{\PP \VS{10}“ሄኮ፥ ጋላሳይ! ሄ ጋላሳይ ጋክስ! ህንተ ꬋዮይ ማትስ! ህንተ ኢታተꬃይ ጋምቡፅስ፤ ህንተ ኦቶሮይ ጪይስ።

\VS{11}ጌላተꬃ ጋሶን ኢታ ኦሶይ ዳርስ። ኤንታፈ እሶይካ አተና፤ ኤንታ ሻሉዋፐ ዎይኮ ኤንታ አሳፐ ዎይኮ ኤንታ ቦንቹዋፈ አታናባይ ባዋ።

\VS{12}ዎደይ ጋክስ፤ ጋላሳይ ማትስ፤ ታ ሀንቆይ አሳ ኡባ ቦላ ግድያ ግሾ ሻመይስ ኡፋይቶፎ፤ ባይዘይስ አዛኖፖ።

\VS{13}ናምአይ ደኦን ደእያ ዎደ ኡባን፥ ባይዝዳይስ ባ ባይዝዳባ ኤካናዉ ጉየ ስመና። እስራኤለ አሳ ኡባ ቦላ ኦደትዳ ሀ ቆንጨꬃይ ፖለቶና አተና። ኤንታ ናጋራ ጋሶን ኤንታፈ እሶይካ ባ ሸምፑዋ አሸና።

\VS{14}ታ ሀንቆይ አሳ ኡባ ቦላ ቆንጫናዉ ደእያ ግሾ ኤንቲ ኦላስ ሞይዘ ፑንድ ጊገቶኮና፤ ኦንካ ኦላስ ከየና።


\par }{\PP \VS{15}“ካረን ኦል ደኤስ፤ ሶን ቦሽነ ኮሽ ደኤስ። ካታማፐ ካረን ደኤይ ኦላን ሀይቃና፤ ካታማ ግዶን ደኤይ ቦሻንነ ኮሻንነ ዉራና።

\VS{16}ከስ ኤክድ አትዳይሳት፥ ዛንጋራፐ ያሻን ደረ ቦላ ፕራꬍድ ከይዳ ሆለዳ፥ ባንታ ናጋራ ግሾ ደረ ቦላ ዘሌላና።

\VS{17}ኩሸ ኡባይ ዶጫና፤ ኡባይ ያሻን ኮኮርድ ሼሽ የጋና።

\VS{18}ኤንቲ ካዮ ማኦ ማአና፤ ያሻን ኮኮራና። ኤንታ ኡባ ሶምኦይ ዬላ ማአና፤ ኤንታ ኡባ ሁጰይ ሜደታና።

\VS{19}ኤንቲ ባንታ ብራ ኦገን ሆላና፤ ኤንታ ዎርቃይ ቱናባ ግዳና። ጎዳ ዎልቃማ ሀንቆ ጋላስ ኤንታ ብራይነ ኤንታ ዎርቃይ ኤንታ አሻናዉ ዳንዳኤና። ኤንታዉ ꬉበ ግድድ፥ ናጋራን ገልስዳ፥ ብራይነ ዎርቃይ ኡሎ ኩምድ፥ ኤንታ ኮሻፐ አሸና።


\par }{\PP \VS{20}“ኤንቲ ባንታ አልኦ አሌቆታ ኦቶርትድ፥ እፀትዳ ኤቃነ ዬላይያ ምስለ መꬋናዉ ጎኤትዶሶና። ሄሳ ግሾ፥ ታኒ ሄ አልኦ አሌቆታ ኤንታዉ ቱናባ ከሳስ።

\VS{21}ታኒ ኤንታ አሌቁዋ አላጋ ቢታ አሳስ ድኦ፥ ቢታን ደእያ ኢታ አሳስ ቦንቀ አꬃዳ እማና፤ ኤንቲ እያ ቱንሳና።

\VS{22}ሄ ዎደ ታኒ ታ ሶምኡዋ ሀራ ሶ ዛራና፤ ታ ቦንቾ ኬꬃ ፓንጋት ገልድ ቱንሳና።


\par }{\PP \VS{23}“ሱረ ፕርዳ ꬋዮን ቢታይ ሱꬃን ኩምዳ ግሾነ ካታማይ ጌላ ኦሶን ኩምዳ ግሾ ሳንꬃላታ ጊግሳ።

\VS{24}ታኒ ኢታ ካዎተꬃታ ኤሀዳ ኤንታ ኬꬃታ ቦንቃና መላ ኦꬃና። ዎልቃማታ ኦቶሩዋ ꬋይሳና፤ ኤንታ ጌሻ ጎይኖ በሳት ቱናና።

\VS{25}ኤንቲ ዳጋምያ ዎደ ሳሮ ኮያና፤ ሽን ደሞኮና።

\VS{26}እስ ጋዶይ ሀራ ጋዶ ካለꬃና፤ እስ ዎረይ ሀራ ዎረ ካልድ ያና። ኤንቲ ናበታፐ ቆንጨꬅ ኮያና፤ ካህነታስ ታማርስያባይ ꬋያና፤ ጭማታስ ዞርያባይ ꬋያና።

\VS{27}ካዎይ ዬካና፤ ሀላቃይ ኡፋይስ ቃንፃና፤ አሳይ ያሻን ኮኮራና። ታኒ ኤንታዉ ኤንታ ኦሱዋዳ ኦꬃና፤ ኤንቲ ሀራታ ቦላ ፕርድዳይሳዳ ታ ኤንታ ቦላ ፕርዳና። ታኒ ጎዳ ግደይሳ ኤንቲ ሄሳን ኤራና” ያጌስ።




\par }\Chap{8}{\SH ፆሳ ኬꬃን ደእያ ላይማተꬅ
\par }
{\PP \VerseOne{1}ኑኒ ድኤትዳ ኡሱፑንꬆ ላይꬃን፥ ኡሱፑንꬆ አጌናን፥ እቻሻንꬆ ጋላሳን፥ ታኒ ታ ሶን ኡትዳሽን፥ ይሁዳ ጭማትካ ታ ስንꬃን ኡትዳሽን፥ ኡባ ሃርያ ጎዳ ዎልቃይ ታና ሃርስ።

\VS{2}ሄኮ፥ ታኒ ꬎቁ ጋዳ ፄልያ ዎደ አሰ ዳነይሳ በአስ። እያዉ ፄሰ ዳነይሳፈ ጋርሳ ባጋይ ታማ ላጮ ዳኔስ፤ ቦላ ባጋይ ጶልያ ናሰ ብራታ ዳኔስ።

\VS{3}እ ኩሸ ዳንያባ ታኮ የድድ፥ ታ ብናና ኦይክስ። አያናይ ታና ሳአፐነ ሳሎፐ ግዶ ፑደ ደንꬅድ፥ ፆሳ ቆንጨꬃን ታና የሩሳላመ ኤፍስ። ያን ቆሞ ባጋራ ፆሳ ኬꬃ ግዶ ዳባባ ገልያ ፐንግያራ ገልስድ፥ ጎዳ ቃናትያ ደንꬅያ ኤቃይ ኤቅዳ በሳ በስስ።

\VS{4}ሄኮ፥ ካሰ ታኒ ዛንጋራን በእዳይሳዳ፥ እስራኤለ ፆሳ ቦንቹዋ ያን በአስ።


\par }{\PP \VS{5}ጎዳይ ታኮ፥ “ነኖ አሳ ናአዉ፥ ፑደሀ ባጋ ፄላ” ያግስ። ታኒ ፄልያ ዎደ ቃናተ ደንꬅያ ኤቃይ፥ ድርሳ ፐንግያ ስንꬃን ደእያ ያርሾ በሳ ማታን ደኤይሳ በአስ።

\VS{6}እ ታኮ፥ “ነኖ፥ አሳ ናአዉ፥ ኤንቲ ኦꬅያባ በአይ? ታና ታ ጌሻ ኬꬃፈ ሃሳናዉ፥ እስራኤለ አሳይ ኦꬅያ እፀትዳ ኤቃ ጎይኑዋ በአይ? ሀይሳፈ አꬍያ እፀትዳ ኤቃ ጎይኖ ኔኒ ቡሮ በአና” ያግስ።


\par }{\PP \VS{7}እ ታና ፆሳ ኬꬃ ዳባባ ፐንገ ኤህን፥ ታኒ ፄልያ ዎደ፥ ሄኮ፥ ጎዳ ቦላ ፆኤ በአስ።

\VS{8}እ ታኮ፥ “ነኖ፥ አሳ ናአዉ፥ ጎዳ ቦካ” ያግን፥ ታ ቦክያ ዎደ እስ ፐንገ ያን በአስ።

\VS{9}እ ታኮ፥ “ገላዳ ኤንቲ ያን ኦꬅያ ኢታ ኦሱዋነ እፀትዳ ኤቃ በአ” ያግስ።

\VS{10}ታ ግዶ ገላዳ ፄልያ ዎደ፥ ሄኮ፥ ሳአራ ጎሸትያ ዱማ ዱማ መተꬃታ ምስለይ፥ ቱና ዶአታ ምስለይነ እስራኤለ አሳ ኤቃታ ኡባ ምስለይ ጎዳ ቦላ ዩይ አꬍድ መት ኡትዳይሳ በአስ።

\VS{11}ኤንታፈ ስንꬃ ባጋራ እስራኤለ አሳፐ ላፑን ታሙ ጭማት ኤቅዶሶና፤ ሳፋና ናኣ ያእዛን ኤንታ ግዶን ኤቅስ። ኡባይ እፃነ ጩይስያባ ባንታ ኩሸን ኦይክዶሶና፤ እፃንያ ጩያይ ቱቁ ጌስ።


\par }{\PP \VS{12}ጎዳይ ታኮ፥ “ነኖ፥ አሳ ናአዉ፥ እስራኤለ አሳ ጭማት ኡባይ ꬉማን ባንታ ኤቃ ምስልያ ኬꬃን ኦꬅያባ በአይ? ኤንቲ፥ ጎዳይ ኑና በኤና፤ ጎዳይ ሀ ቢታ አግስ” ያጎሶና።

\VS{13}እ ታኮ፥ “ሀይሳፈ አꬍያ እፀትዳ ኤቃ ጎይኖ ኔኒ ቡሮ በአና” ያግስ።


\par }{\PP \VS{14}ሄሳፈ ጉየ፥ ፑደሀ ባጋን ደእያ ፆሳ ኬꬃ ፐንግያኮ ኤፍን፥ ሄኮ፥ ማጫሳይ ያን ኡትድ፥ ታሙዛ ጌተትያ ባንታ ፆሳስ ዬክሽን በአስ።

\VS{15}እ ታኮ፥ “ነኖ አሳ ናአዉ፥ ሀይሳ በአይ? ሀይሳፈ አꬍያ እፀትዳ ኤቃ ጎይኖ ኔኒ ቡሮ በአና” ያግስ።


\par }{\PP \VS{16}ሄሳፈ ጉየ፥ እ ታና ፆሳ ኬꬃ ግዶ ዳባባ ኤፍስ፤ ያን ፆሳ ኬꬃ ፐንግያ ማታን፥ ባራንዳፈነ ያርሾ በሳፈ ግዶን፥ ላታማነ እቻሹ ግድያ አሳታ በአስ። ኤንቲ ባንታ ዞኩዋ ፆሳ ኬꬃኮ፥ ባንታ ሶምኡዋ ዶሎሀኮ ዛሪድ፥ ዶሎሀራ ከይያ አዋ ጎይኖሶና።


\par }{\PP \VS{17}ጎዳይ ታኮ፥ “ነኖ አሳ ናአዉ፥ ሀይሳ በአዲ? ይሁዳ አሳይ ሀ እፀትዳ ኤቃ ጎይኖይ ሀይሳን ኦይስ ኤንታዉ ላፋባ ግድዴ? ኤንቲ ቢታ ጌላ ኦሶን ኩንꬅድ፥ ዛሪ ዛሪድ ታና ሀንቀꬃናዉ በሲ? ኤንቲ ባንታዉ ዳንዳኤትዳ መላ ታና ኢስድ ጫዮሶና።

\VS{18}ሄሳ ግሾ፥ ታ ኤንታራ ሀንቆን ጋሄታና፤ ታ ኤንታዉ ቃትከ፤ ኤንታፈ እሱዋካ አሽከ። ኤንቲ ባንታ ቃላ ꬎቃ ኦꬅድ ዋስንካ፥ ታ ኤንታ ስእከ” ያግስ።




\par }\Chap{9}{\SH ኤቃ ጎይነይሳት ሀይቅዶሶና
\par }
{\PP \VerseOne{1}ሄሳፈ ጉየ፥ “ካታማ ሴራናዉ ዶረትዳ አሳት፥ ኦላ ሚሸ ባንታ ኩሸን ኦይክድ ሃ ዮሶና” ያግድ ዋስሽን ታኒ ስአስ።

\VS{2}ሄኮ፥ ዎꬍያ ኦላ ሚሸ ባንታ ኩሸን ኦይክዳ ኡሱፑን አሳት፥ ፑደሀ ባጋን ደእያ ቆሞ ፐንግያፈ ይዶሶና። ኤንታራ እስፈ ሊኖፐ ኦሰትዳ ማኦ ማእድ፥ ባ ምየን ፃፍያባ ኮሮጆን ኦይክዳ እስ አስ ደኤስ። ኤንቲ ግዶ ገልድ፥ ናሰ ብራታፐ ኦሰትዳ ያርሾ በሳ ማታን ኤቅዶሶና።


\par }{\PP \VS{3}እስራኤለ ፆሳ ቦንቾይ ባ ደእያ ክሩበታፐ ደንድድ፥ ፆሳ ኬꬃ ፐንገ ብስ። ጎዳይ ሊኖ ማእድ፥ ባ ምየን ፃፍያባ ኮሮጆን ኦይክዳ አድያ ፄግድ፥

\VS{4}“የሩሳላመ ካታማ ግዶ ካንꬃዳ ባሸ፥ ያን ኦሰትያ እፀትዳ ኤቃ ጎይኑዋ ግሾ አዛንሸነ ኦልሸ ደእያ አሳ ሶምኦን ማላ ዎꬃ” ያግስ።


\par }{\PP \VS{5}ታ ስእሽን፥ ፆሳይ ሀራታኮ ሀይሳዳ ያግስ፦ “እያ ጌዶ ካልድ፥ ካታማ ግዶ ካንꬅድ ዎꬍተ። እሱዋካ ማሮፕተ፤ ኦደስካ ቃቶፍተ።

\VS{6}ጭማታ፥ ፓንꬃታ፥ ጌላኦታ፥ ማጫሳታነ ናይታ ኡባ ሹክተ፤ ሽን ሶምኦን ማል ደእያ አሰ ኦናካ ቦቾፍተ። ታ ኬꬃን ዎꬎ ዶምተ” ያግስ። ኤንቲ ፆሳ ኬꬃ ስንꬃን ኤቅዳ ጭማታን ዎꬎ ዶምዶሶና።

\VS{7}ፆሳይ፥ “ብድ ፆሳ ኬꬃ ቱንስተ፤ ዳባባታ አሀን ኩንꬅተ” ያግስ። ኤንቲ ከይድ፥ ካታማ ግዶ ኡባን ዎꬎ ዶምዶሶና።


\par }{\PP \VS{8}ኤንቲ ዎꬍሽን፥ ታኒ ታርካ አታዳ፥ ታ ሶምኡዋራ ቢታን ጉፋናዳ፥ ታ ቃላ ꬎቁ ኦꬃዳ፥ “አቤት ኡባ ሃርያ ጎዳዉ፥ ኔኒ የሩሳላመ ቦላ ጉስያ ነ ሀንቁዋን እስራኤለፐ አትዳይሳታ ኩመꬅ ꬋይሳኔ?” ያጋስ።


\par }{\PP \VS{9}እ ዛሪድ፥ “እስራኤለነ ይሁዳ አሳ ናጋራይ ዳሮ፤ ቢታ ኡባይ ሱꬃን ኩምስ። ካታማ ኡባን ሱረ ፕርዲ ባዋ። አሳይ፥ ‘ጎዳይ ሀ ቢታ አግስ፤ ጎዳይ በኤና’ ያጎሶና።

\VS{10}ሄሳ ግሾ፥ ታ ኤንታዉ ቃትከ፤ ኤንታና ማርከ። ታኒ ኤንታ ኦግያ መላ ኤንታዉ ዛራና” ያግስ።


\par }{\PP \VS{11}ሄሳፈ ጉየ፥ ሊኖ ማእድ፥ ባ ምየን ፃፍያባ ኮሮጆን ኦይክዳ አደይ፥ ጉየ ስሚድ፥ “ነ ታና ኪትዳይሳዳ ኦꬃስ” ያግስ።




\par }\Chap{10}{\SH ቦንቾይ ፆሳ ኬꬃፈ ሻከትስ
\par }
{\PP \VerseOne{1}ታኒ ክሩበታ ሁጰፐ ቦላ ባጋራ ደእያ ሳሎ ጉፋንꬆ ዳነይሳ በአስ። ክሩቤላ ቦላ ሳንፓረ አልኦ ሹቻፈ ኦሰትዳ አራታ በአስ።

\VS{2}ጎዳይ ሊኖ ማእዳ አድያኮ፥ “ክሩቤላፐ ጋርሳ ባጋራ ገርቶታ ግዶራ ካንꬃዳ ባ። ፂፋ ቦንቆ ነ ኩሸን ኮጰታ ኤካዳ፥ ካታማ ቦላ ላላ” ያግስ።

\par }{\PP ታ ፄልሽን ታማ ኤካናዉ ገልስ።

\VS{3}አደይ ሶ ገልያ ዎደ ክሩቤቲ ፆሳ ኬꬃፈ ጋርሳ ባጋራ ኤቅዶሶና፤ ግዶ ዳባባን ሻር ኩምስ።

\VS{4}ጎዳ ቦንቾይ ክሩቤላ ቦላፈ ደንድድ፥ ፆሳ ኬꬃ ፐንገ ብስ። ሻር ኬꬃ ኩምስ፤ ዳባባይ ጎዳ ቦንቾ ጶለꬃን ኩምስ።

\VS{5}ክሩቤላ ቀፍያ ግርሳይ ኡባ ሃርያ ጎዳ ግርሳዳ ካረ ዳባባን ስኤቴስ።


\par }{\PP \VS{6}ጎዳይ ሊኖ ማእዳ አድያ፥ “ክሩቤላ ጋርሳ ባጋን ደእያ ገርቶታ ግዶፈ ታማ ኤካ” ያግድ ኪትን፥ እ ገልድ እስ ገርቱዋ ማታን ኤቅስ።

\VS{7}ክሩቤላፐ እሶይ ባንታ ግዶን ደእያ ታማን ባ ኩሽያ የድድ፥ እያፐ ጉꬃራ ኤክድ፥ ሊኖ ማእዳ አድያ ኩሸን ዎꬅን፥ እ ኤክድ ከይስ።

\VS{8}ክሩቤላ ቀፍያፐ ጋርሳ ባጋራ አሳ ኩሸ ዳንያባይ ደኤስ።


\par }{\PP \VS{9}ታ ፄልያ ዎደ ክሩቤላ ማታን ኦይዱ ገርቶይ ደኤስ። እስ እስ ክሩብያ ማታን እስ እስ ገርቶይ ደኤይሳ በአስ፤ ሄ ገርቶይ አልኦ ሹቻዳ ጶሌስ።

\VS{10}ኤንቲ ኦይዳይ እሶይ እሱዋ ዳኖሶና፤ እስ እስ ገርቶይ ሀራ ገርቶ ግዶራ ካንꬅ አꬍድ መትዳ ዳኔስ።

\VS{11}ክሩቤቲ ብያ ዎደ ኦይዱ ባጋ ያ ሃ ስሞና ቦሶና፤ እስ ገርቶት ብዳ ግንደ ሀንኮ ገርቶይ ያ ሃ ስሞና ስት ግድ ቦሶና።

\VS{12}ኤንታ ኩመꬃ ቦላ፥ ሄስካ ኤንታ ዞኩዋን፥ ኤንታ ኩሽያን፥ ኤንታ ቀፍያንነ ኤንታ ኦይዱ ገርቶታን ፄልያ አይፈይ ኩምስ።

\VS{13}ታ ስእሽን፥ ገርቶት ዩይያ ገርቶታ ጌተትድ ፄገትዶሶና።

\VS{14}እስ እስ ክሩብያስ ኦይዱ ሶምኦይ ደኤስ። ኮይሮ ሶምኦይ ክሩበ ሶምኦ፥ ናምአንꬆይ አሳ ሶምኦ፥ ሄꬓንꬆይ ጋሞ ሶምኦ፤ ኦይዳንꬆይ አርጋንꬃ ሶምኦ።


\par }{\PP \VS{15}ክሩበት ፑደ ደንድዶሶና። ኤንቲ ታኒ ኮቦራ ሻፋ ማታን በእዳ ደኦን ደእያ መታꬃታ።

\VS{16}ክሩበት ብያ ዎደ፥ ኤንታ ምየን ደእያ ገርቶት ቦሶና፤ ክሩበት ቢታፈ ፑደ ደንዳናዉ ባንታ ቀፍያ ምጭያ ዎደ ገርቶት ኤንታ ምየፐ ሻከቶኮና።

\VS{17}ደኦን ደእያ መተꬃታ አያናይ ገርቶታ ግዶን ደእያ ግሾ፥ ኤንቲ ኤቅያ ዎደ ገርቶት ኤቆሶና፤ ኤንቲ ቢታፈ ፑደ ደንድያ ዎደ ኤንቲ ደንዶሶና።


\par }{\PP \VS{18}ሄሳፈ ጉየ፥ ጎዳ ቦንቾይ ፆሳ ኬꬃ ፐንገፈ ደንድድ፥ ክሩበታፐ ቦላ ባጋን ኤቅስ።

\VS{19}ታ ፄልሽን፥ ክሩበት ባንታ ቀፍያ ምጭድ፥ ክርክሮታራ እስፈ ቢታፈ ፑደ ደንድዶሶና። ኤንቲ ፆሳ ኬꬃፈ ዶሎሀ ባጋ ፐንግያ ማታን ኤቅዶሶና። እስራኤለ ፆሳ ቦንቾይ ኤንታፈ ቦላ ባጋራ ደኤስ።


\par }{\PP \VS{20}ኤንቲ ኮቦራ ሻፋን እስራኤለ ፆሳፈ ጋርሳ ባጋራ በእዳ ደኦን ደእያ መታꬃታ። ኤንቲ ክሩበታ ግደይሳ ታ ኤራስ።

\VS{21}ኤንታ ኡባስ ኦይዱ ሶምኦትነ፥ ኦይዱ ቀፈት ደኦሶና፤ ኤንታ ቀፈታፐ ጋርሳ ባጋራ አሳ ኩሸ ዳንያባይ ደኤስ።

\VS{22}ኤንታ ሶምኦት ኮቦራ ሻፋ ማታን ታ በእዳ ሶምኦታ ዳኖሶና። ኤንቲ ኡባይ ስት ግድ ስን ቦሶና።




\par }\Chap{11}{\SH እስራኤለ ካለይሳት ፕርደታና
\par }
{\PP \VerseOne{1}ፆሳ አያናይ ታና ደንꬅድ፥ ፆሳ ኬꬃስ ዶሎሀ ባጋ ፐንግያኮ ኤፍስ። ፐንግያ ማታን ላታማነ እቻሹ አደት ደኦሶና፤ ኤንታ ግዶን አሳ ካለꬅያ አዙራ ናኣ ያእዛና ባናያ ናኣ ፓላፃ በአስ።

\VS{2}ጎዳይ ታኮ፥ “ነኖ አሳ ናአዉ፥ ሀ አሳይ ካታማ ቦላ ኢታ ቆፋ ቆፖሶና፤ ኢታ ዞረ ዞረቶሶና።

\VS{3}ኤንቲ፥ ‘ኑኒ ኬ ዛሪድ ኬፃና ዎደይ ማታትስ። ሀ ካታማይ አሾ ፃሮ፤ ኑኒ ቃስ አሾ’ ያጎሶና።

\VS{4}ሄሳ ግሾ፥ ትንብተ ኦዳ፤ አሳ ናአዉ፥ ኤንታ ቦላ ትንብተ ኦዳ” ያግስ።


\par }{\PP \VS{5}ጎዳ አያናይ ታ ቦላ ዎꬍድ፥ ታኮ ሀይሳዳ ያግስ፦ “እስራኤለ አሳዉ፥ ህንተ ሄሳዳ ጌታ፤ ሽን ታ ህንተ አይ ቆፕያኮ ኤራይስ።

\VS{6}ሀ ካታማን ህንተ ዳሮ አሳ ዎꬍድ፥ ኦገ ኡባን አሀ ኩንꬅደታ” ያጌስ።


\par }{\PP \VS{7}ሄሳ ግሾ፥ ኡባ ሃርያ ጎዳይ ሀይሳዳ ያጌስ፤ “ህንተ ዎꬍድ የግዳ አሀይ አሾ፤ ሀ ካታማይ አሾ ፃሮ፤ ሽን ታ ህንተና ሀ ካታማፐ የደꬃዳ ከሳና።

\VS{8}ህንተ ኦላስ ያይደታ፤ ሽን ታ ህንተ ያይዳ ኦላ ህንተ ቦላ ኤሀና።

\VS{9}ታ ህንተና ሀ ካታማፐ ከሳዳ፥ አላጋታ ኩሸን አꬃዳ እማና፤ ታ ህንተና ህንቴ ዛዋን ፕርዳና።

\VS{10}ህንተ ኦላን ዉራና፤ ታ ህንተና ህንተ ቢታን ፕርዳና። ሄ ዎደ ህንተ ታ ጎዳ ግደይሳ ኤራና።

\VS{11}ሀ ካታማይ ህንተዉ አሾ ፃሮ ግደና፤ ህንተካ እያ ግዶን አሾ ግደከታ። ታ ህንተ ቦላ እስራኤለ ዛዋን ፕርዳና።

\VS{12}ህንተ ታ ህግያነ ታ ዎጋ ሻርድ ህንተ ዩሹዋን ደእያ ካዎተꬃታ ዎጋ መላ ደእዳ ግሾ ህንተ ቦላ ፕርደይ ጎዳ ግደይሳ ህንተ ኤራና” ያጌስ ኡባ ሃርያ ጎዳይ።


\par }{\PP \VS{13}ታ ትንብተ ኦድያ ዎደ ባናያ ናኣ ፓላፅ ሀይቅን፥ ታኒ ጉፋናዳ፥ ታ ቃላ ꬎቁ ኦꬃዳ፥ “አቤት ኡባ ሃርያ ጎዳዉ፥ እስራኤለፐ አትዳይሳታ ኩመꬅ ዉርሳና ሀናዬ?” ያጋዳ ዋሳስ።


\par }{\PP \VS{14}ጎዳ ቃላይ ታኮ ሀይሳዳ ያግድ ይስ፤

\VS{15}“ነኖ አሳ ናአዉ፥ የሩሳላመን ደእያ እስራኤለ አሳይ ነባነ ድኦን ደእያ ነ ዳቦታባ፥ ‘ኤንቲ ጎዳፐ ሃክዶሶና፤ ሀ ቢታይ ኑስ ላታ ግድድ እመትስ’ ” ያግድ ሃሳዮሶና።


\par }{\SH ድኦፐ ስሞ ኡፋይስ ደኤስ
\par }
{\PP \VS{16}ኡባ ሃርያ ጎዳይ ሀይሳዳ ያጌስ፦ “ታ ኤንታ ሃሆን ደእያ ካዎተꬃታ ግዶ የድኮካ፥ ቢታ ኡባን ላልኮካ፥ ኤንቲ ብዳ ቢታታን ጉꬃ ዎደስ ኤንታራ ግዳና” ያጌስ።


\par }{\PP \VS{17}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ታ ህንተና ካዎተꬃታፐነ ህንተ ላለትዳ ቢታታፐ ሺሻና፤ እስራኤለ ቢታ ዛራዳ ህንተዉ እማና።

\VS{18}ኤንቲ ጉየ ስሚድ ያ ዎደ ቱና ምስለታነ ኤቃታ ቢታፈ ꬋይሳና።

\VS{19}ታኒ ኤንታዉ እስ ዎዛና እማና፤ ኦራꬃ አያና ኤንታ ግዶን ዎꬃና። ኤንታፈ ሹቻ ዎዛና ድጋዳ፥ አሾ ዎዛና ኤንታዉ እማና።

\VS{20}ሄ ዎደ ኤንቲ ታ ህግያ ካላና፤ ታ ኪታ ናጋና። ኤንቲ ታ አሰ ግዳና፤ ታኒ ኤንታ ፆሳ ግዳና።

\VS{21}ግዶሽን፥ እፀትዳ ምስልያነ ቱና ኤቃ ጎይናናዉ ዶሰይሳታ ታኒ ኤንታ ኦሱዋዳ ኦꬃና” ያጌስ ኡባ ሃርያ ጎዳይ።


\par }{\PP \VS{22}ሄ ዎደ ክሩበት ባንታ ቀፍያ ምጭዶሶና፤ ኤንታ ምየን ገርቶት ደኦሶና። እስራኤለ ፆሳ ቦንቾይ ኤንታፈ ቦላራ ደኤስ።

\VS{23}ጎዳ ቦንቾይ ካታማ ግዶፈ ደንድድ፥ ዶሎሀ ባጋን ደእያ ዙማ ቦላ ኤቅስ።

\VS{24}ፆሳ አያናይ ታዉ እምዳ ቆንጨꬃን አያናይ ታና ቢታፈ ደንꬅድ፥ ካልዳወታ ቢታን ደእያ ድኤትዳይሳታኮ ኤፍስ። ሄሳፈ ጉየ፥ ቆንጨꬃይ ታፐ ሻከትስ።

\VS{25}ጎዳይ ታና በስዳባ ኡባ ድኦን ደኤይሳታስ ኦዳስ።




\par }\Chap{12}{\SH ድኤትድ ቡሳ ሌምሰትሦ
\par }
{\PP \VerseOne{1}ጎዳ ቃላይ ታኮ ሀይሳዳ ያግድ ይስ፤

\VS{2}“ነኖ አሳ ናአዉ፥ ኔኒ ጌላ አሳ ግዶን ደኣሳ። ኤንቲ ጌላ አስ ግድያ ግሾ ኤንታዉ አይፈይ ደኤስ፥ ሽን ደሞኮና፤ ሀይꬅ ደኤስ፥ ሽን ስኦኮና።

\VS{3}ሄሳ ግሾ፥ አሳ ናአዉ፥ ድኦን ብያ አሳዳ፥ ኔኒ ኤፋናዉ ዳንዳእያባ ኡባ ሺሻ ቃቻዳ፥ ጋላስ ኤንቲ በእሽን ከያዳ፥ ነ ደእያ በሳፈ ሀራ በሲ ባ። ኦን ኤር ኤንቲ ጌላ አስ ግድኮካ አኬካና።

\VS{4}ጋላስ ኤንቲ ፄልሽን፥ ድኦ ብያ አሳዳ፥ ነ ቃችዳባ ካረ ከሳ፤ ኦማርስ ኤንቲ ፄልሽን፥ ድኤትድ ብያ አሳዳ ከያ።

\VS{5}ኤንቲ ፄልሽን፥ ነ ኬꬃ ጎዳ ሉካዳ ፆእያራ ከያ።

\VS{6}ነ ከስዳ ሚሽያ ኤንቲ ፄልሽን፥ ነ ሀሸን ቶካዳ፥ ለምእሽን ደንዳዳ ባ። ነ አዉ ብያኮ በኦና መላ ነ ሶምኡዋ ካማ። ነ ሀንያባይ እስራኤለ አሳስ ማላ ግዳና” ያግስ።


\par }{\PP \VS{7}ታኒ እ ታና ኪትዳይሳዳ ኦꬃስ። ድኤትድ ብያ አሳዳ፥ ጋላስ ታ ቃችዳባ ካረ ከሳስ። ኦማርስ ታ ኬꬃ ጎዳ ታ ኩሸን ሉካዳ ከያስ፤ ታ ከስዳ ሚሽያ ኤንቲ ፄልሽን፥ ታ ሀሸን ቶካዳ፥ ለምእሽን ባስ።


\par }{\PP \VS{8}ዎንታ ጉራ ጎዳ ቃላይ ታኮ ሀይሳዳ ያግድ ይስ።

\VS{9}“ነኖ አሳ ናአዉ፥ ጌላ እስራኤለ አሳይ፥ ‘ነ ኦꬅያባይ አይቤ?’ ግድ ነና ኦይችቦኮና?

\VS{10}ኤንታዉ ኡባ ሃርያ ጎዳይ ሀይሳዳ ያጌስ ጋዳ ኦዳ። ‘ሀ ትንብተይ የሩሳላመን ደእያ ሀላቃባነ እስራኤለ አሳባ ኦዴስ።’

\VS{11}ነ ሀንያባይ ኤንታዉ ማላ ግደይሳ ኦዳ፤ ኤንቲ ድኤትድ ሀራ ቢታ ባና።

\VS{12}ኤንታ ግዶን ደእያ ሀላቃይ ጎዳ ሉክድ ባ ሚሽያ ባ ሀሸን ቶክድ፥ ለምእሽን ባና፤ ቢታ በኦና መላ ባ ሶምኡዋ ካማና።

\VS{13}ታ ግተ እያ ስንꬃን የጋዳ ኦይካና። ታኒ እያ ካልዳወታ ቢታ ባብሎነ ካታማ ኤሀና፤ ሽን እ ሄ ካታማ በኦና ሀይቃና።

\VS{14}እያ ዩሾን ደእያ እያ ማደይሳታነ እያ ኦላንቾታ ኡባ ታ ኡባ በሲ ፕስክ ኦꬃና፤ ታ ኤንታ ማሻን የደꬃና።


\par }{\PP \VS{15}“ኤንታ ታ ሀራ ቢታታነ ካዎተꬃታ ግዶ ላልያ ዎደ ታ ጎዳ ግደይሳ ኤንቲ ሄ ዎደ ኤራና።

\VS{16}ኤንቲ ቢያ ካዎተꬃታ ግዶን ባንታ ቱና ኦሶ ፓፃና መላ ኤንታፈ ጉꬃታ ኦላፐ፥ ኮሻፐነ ሀርገፐ አትዲ አከካናዳ ኦꬃና። ታ ጎዳ ግደይሳ ኤንቲ ሄ ዎደ ኤራና” ያግስ።

\VS{17}ጎዳ ቃላይ ታኮ ሀይሳዳ ያግድ ይስ፤

\VS{18}“ነኖ አሳ ናአዉ፥ ነ ካꬃ ዳጋማን ማ፤ ነ ሃꬃ ያሻን ኮኮራሸ ኡያ።

\VS{19}ቢታን ደእያ አሳኮ ሀይሳዳ ያጋ። ኡባ ሃርያ ጎዳይ እስራኤለ ቢታን ደእያ የሩሳላመ አሳባ ሀይሳዳ ያጌስ፦ ‘ቢታን ደእያ አሳ ኡባይ ገነ ኦꬅያ ግሾ ኤንታ ቢታይ ካሎ አታና፥ ኤንቲ ባንታ ኡይꬃ ህርጋን ማና፤ ባንታ ሃꬃ ዳጋማን ኡያና።

\VS{20}ሀእ አስ ኩምዳ ካታማት ꬋያና፤ ቢታይ ባይሳ ግዳና። ታኒ ጎዳ ግደይሳ ኤንቲ ሄ ዎደ ኤራና’ ” ያጌስ።


\par }{\PP \VS{21}ጎዳ ቃላይ ታኮ ሀይሳዳ ያግድ ይስ፤

\VS{22}“ነኖ አሳ ናአዉ፥ ህንተ እስራኤለ ቢታን፥ ዎደ አዱቅስ ቆንጨꬅ ኡባይ ሀዳ ግድስ አꬍስ ያግድ ሌምሰይ እ አይቤ?

\VS{23}ኡባ ሃርያ ጎዳይ ሀይሳዳ ያጌስ፤ ‘ታኒ ሀ ሌምሶይ ናምአንꬆ ኦደቶና መላ ኦꬃና፤ ኤንቲ ዛሪድ፥ እስራኤለ ቢታን ሌምሶኮና’ ያጌስ። ‘ጋላሳይ ማታትስ፤ ቆንጨꬅ ኡባይ ፖለታና ሀኔስ’ ያጋ።

\VS{24}ህዛፐ ጉየ እስራኤለ አሳ ግዶን ዎርዶ ቆንጨꬅነ ሙሩኖ ዴና።

\VS{25}ታ ጎዳይ ኦዳናዉ ኮይዳባ ኦዳና፤ ሄስካ ጋምኦና ፖለታና። ህንተኖ፥ ጌላቶ፥ ታ ኦድያባ ኡባ ህንተ ላይꬃን ፖላና” ያጌስ ኡባ ሃርያ ጎዳይ።


\par }{\PP \VS{26}ቃስካ ጎዳ ቃላይ ታኮ ሀይሳዳ ያግድ ይስ።

\VS{27}“ነኖ አሳ ናአዉ፥ እስራኤለ አሳይ፥ ‘እ በእዳ ቆንጨꬃይነ እ ኦድያ ትንብተይ ዳሮ ላይꬃፈ ጉየ ሀናናባ’ ያግድ ኦዶሶና።

\VS{28}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ ‘ታ ኦድያ ቃላይ ፖለታናፐ አትሽን፥ እሶይካ ጋምኤና’ ” ያጌስ ኡባ ሃርያ ጎዳይ።




\par }\Chap{13}{\SH ዎርዶ ናበታ ቦላ ኦደትዳ ትንብተ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“ነኖ አሳ ናአዉ፥ እስራኤለን ትንብተ ኦድያ ናበታ ቦላ ነ ትንብተ ኦዳ። ባንታዉ መꬍ ከስድ ትንብተ ኦደይሳታ ሀይሳዳ ያጋ፤ ጎዳ ቃላ ስእተ።

\VS{3}ኡባ ሃርያ ጎዳይ ሀይሳዳ ያጌስ፦ ‘አይባካ በኦና ባንታ ቆፋን ደንድድ ትንብተ ኦድያ ኤያ ናበታ አየ!’

\VS{4}እስራኤለ አሳዉ፥ ህንተ ናበት ላለትዳ ካታማን ደእያ ዎርካናታ መላ።

\VS{5}ጎዳ ጋላሳን ኦላን ምንድ ኤቃና መላ እስራኤለ አሳ ድርሳ ግምብያ ምንꬅድ ኤስቤከታ፤ ፑደ ላለትዳ በሳ ከይበከታ።

\VS{6}ኤንታ ቆንጨꬃይነ ኤንታ ብታይ ዎርዶ። ኤንቲ ጎዳይ ኪቶናሽን፥ ጎዳይ ሀይሳዳ ያጌስ ያጎሶና። ኤንቲ ኦደይሳ ጎዳይ ፖላና ግድ ናጎሶና።

\VS{7}ታኒ ኦዶናሽን፥ ጎዳይ ሀይሳዳ ያጌስ ያግድ ኦድያነ ዎርዶ ቆንጨꬅ በኤይሳታነ ሙራንቾታ ግደከቲ?” ያጌስ።


\par }{\PP \VS{8}ሄሳ ግሾ፥ ኡባ ሃርያ ጎዳይ ሀይሳዳ ያጌስ፤ “ህንተ በእዳ ቆንጨꬃነ ህንተ ኦድዳ ትንብተይ ዎርዶ ግድያ ግሾ ታ ህንተዉ ሞርከ ግዳና።

\VS{9}ዎርዶ ቆንጨꬅ በእያነ ሙራንችያ ናበታ ቦላ ታኒ ታ ኩሽያ ደንꬃና። ኤንቲ ታ አሳ ዞረታን ገሎኮና፤ እስራኤለ አሳ ማዝጋበን ፃፈቶኮና፤ ኤንቲ እስራኤለ ቢታ ገሎኮና። ሄ ዎደ ታ ኡባ ሃርያ ጎዳ ግደይሳ ህንተ ኤራና።


\par }{\PP \VS{10}“ሳሮይ ባይናሽን ሳእ ሳሮ ያግድ ታ አሳ ባለꬆሶና። አሳይ ሹቹ ኬልድ ዶርን፥ ኤንቲ ቦቅንተ ትዮሶና።

\VS{11}ሀ ቦቅንተ ትየይሳታስ፤ ሀ ህንተ ትይዳ ግምበይ ኩንዳና፤ ዎልቃማ እር ቡካና። ታኒ ግታ ሻች የጋና፤ ዎልቃማ ጎተይ ደንዳና።

\VS{12}ሄ ግምበይ ኩንድያ ዎደ አሳይ ህንተ ትይዳ ኖራይ አኔ? ያግድ ኦይቾና አጋነ” ያጌስ።


\par }{\PP \VS{13}ኡባ ሃርያ ጎዳይ ሀይሳዳ ያጌስ፦ “ታኒ ግምብያ ላላናዉ፤ ታ ሀንቁዋን ዎልቃማ ጎተ የዳና፤ ታ ይሉዋን ግታ ሻቻ ኪታና፥ ታ ሸንያን ዎልቃማ እራ ቡክሳና።

\VS{14}ህንተ ቦቅንተ ትይዳ ግምብያ ታ መንረꬃና፤ ባሶይ በንታና ጋካናዉ ላላና። እ ኩንድያ ዎደ ህንተ እያ ግዶን ሀይቃና፤ ሄ ዎደ ታኒ ጎዳ ግደይሳ ህንተ ኤራና።

\VS{15}ታ ሀንቆይ ግምብያ ቦላነ ግምብያ ቦቅንተ ትይዳ አሳታ ቦላ ዎꬋና። ታ ህንተኮ፥ ‘ግምበይ ባዋ፤ ግምብያ ቦቅንተ ትይዳይሳትካ ዶኮና።

\VS{16}እስራኤለን ደእያ ናበት፥ የሩሳላመባ ትንብተ ኦደይሳት፥ ሳሮይ ባይናሽን ሳሮ ቆንጨꬅ በኤይሳት ዶኮና’ ” ያጌስ ኡባ ሃርያ ጎዳይ።


\par }{\PP \VS{17}“ነኖ አሳ ናአዉ፥ ባንታ ቆፋን ደንድድ፥ ትንብተ ኦድያ ማጫሳ ደሬቃ ፄላዳ ኤንታ ቦላ ትንብተ ኦዳ።

\VS{18}ኡባ ሃርያ ጎዳይ ሀይሳዳ ያጌስ፦ ‘ሀራ አሳ ቦላ ዎልቅ ዳናዳ፥ ኤንታ ሀሽያ ቦላ ሙሩኖባ ስክያነ አሳስ ኡባስ ቢታ ቃጨ ጊግስያ ማጫሳ አየ! ህንተ ታ አሳ ፅሄን ኦይክድ ህንተ ሸምፑዋ አሻኔ?

\VS{19}እስ ኮጰ ባንጋ ዎይኮ እስ ባሶ ኡይꬅ ደማናዉ፥ ዬላያባ ኦꬅድ፥ ታ አሳ ስንꬃን ታና ካዉሼታ። ህንተ ሀይቃናዉ በሶናይሳታ ዎꬍድ ዳናዉ በሶናይሳታ አሼታ። ያትድ ታ አሳ ዎርዶ ኦዴታ፤ ኤንትካ ህንተ ዎርዱዋ ስኦሶና’ ” ያጌስ።


\par }{\PP \VS{20}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ህንተዉ ሀራ አሳ ቦላ ዎልቅ ዳና መላ ህንተ ኩሸን ቃችዳ ሙሩኑዋ ቃጭያ ታ ዳፋ ኤካና። ታ እያ ህንተ ኩሽያፐ ዱꬃ ሆላና፤ ፅሄፐ ከስ ኤክያ ካፎዳ ታ ኤንታ ህንተ ፅህያፐ ከሳ ኤካና።

\VS{21}ታኒ ህንተ ሻሽያ ቃራ ኤካዳ፥ ታ አሳ መርናዉ ህንተ ኩሸፐ አሻና። ታኒ ጎዳ ህንተ ሄ ዎደ ኤራና።

\VS{22}ታኒ አዛንꬃቦና ፅሎ አሳ ዎዛና ህንተ ዎርዶን አዛንꬅደታ፤ ናጋራንቾት ባንታ ኢታ ኦሱዋፐ ስሚድ፥ ባንታ ሸምፑዋ አሾና መላ ኤንታ ምንꬅደታ።

\VS{23}ህዛፐ ህንተ ዎርዶ ቆንጨꬅ በኤከታ፤ ሙሩነከታ። ታኒ ታ አሳ ህንተ ኩሸፐ ከሳ ኤካና። ታኒ ጎዳ ግደይሳ ህንተ ሄ ዎደ ኤራና” ያጌስ።




\par }\Chap{14}{\SH ኤቃ ጎይኖይ እፀትስ
\par }
{\PP \VerseOne{1}እስራኤለ ጭማታፐ እሶት እሶት ታኮ ይድ፥ ታ ስንꬃን ኡትዶሶና።

\VS{2}ጎዳ ቃላይ ሀይሳዳ ያግሸ ታኮ ይስ።

\VS{3}“አሳ ናአዉ፥ ሀ አሳት ባንታ ዎዛናን ኤቃ ኤስዶሶና፤ ኤንታ ናጋራይ ኤንታዉ ꬉበ ሹች ግድስ። ያትን፥ ኤንቲ ታና ኦይቻና መላ ኦꬆዬ?”

\VS{4}ነ ኤንታዉ ኡባ ሃርያ ጎዳይ ሀይሳዳ ያጌስ ጋዳ ኦዳ፤ “እስራኤለ አሳፐ ኦንካ ኤቃ ባ ዎዛናን ዎꬅድ፥ እያ ናጋራይ እያዉ ꬉበ ሹቹ ግድን፥ ናበ ኦይቻናዉ ቢኮ፥ ታኒ ታ ሁጰን እያ ኤቃታ ዳሮተꬃዳ እያዉ ዛራና።

\VS{5}ሄ ኤቃት እስራኤለ አሳ ታፐ ሃስዶሶና፤ ሽን ሀእ ታ ኤንታዉ እምያ ዛሩዋን ኤንታ ዎዛና ታኮ ዛራና” ያጌስ።


\par }{\PP \VS{6}“ሄሳ ግሾ፥ እስራኤለ አሳስ ሀይሳዳ ያጋዳ ኦዳ። ኡባ ሃርያ ጎዳይ ሀይሳዳ ያጌስ፤ ናጋራ ፓፅተ፤ ህንተ ኤቃ አግተ፤ ህንተ ቱና ኦሶ ኡባፈ ስምተ።


\par }{\PP \VS{7}“እስራኤለ አሳ ግድን ዎይኮ እስራኤለ ቢታን ደእያ አላጋ ቢታ አሳ ግድን፥ ታፐ ሃክድ፥ ባ ዎዛናን ኤቃ ዎꬅድ፥ እያ ናጋራይ እያዉ ꬉበ ሹቹ ግድን፥ ታና ዞረ ኦይቻናዉ ናበኮ ቢኮ፥ ታኒ ጎዳይ ታ ሁጰን እያዉ ዛሮ እማና።

\VS{8}ታኒ ሄ ኡራ ሞርካና፤ ታ እያ አሳ ማላስነ ሚቻስ አሻና፤ ታኒ እያ ታ አሳ ግዶፈ ꬋይሳና፤ ታ ጎዳ ግደይሳ ህንተ ሄ ዎደ ኤራና።

\VS{9}እስ ናበይ ጭመትድ ትንብተ ኦድኮ፥ ሄ ናበይ ኦዳና መላ ጭምዳይ ታና ጎዳ። ታኒ እያ ቦላ ታ ኩሽያ ዎꬃዳ፥ ታ አሳ ግዶፈ እያ ꬋይሳና።

\VS{10}ኤንቲ ባንታ ናጋራ ሴራ ቶካና፤ ናበይነ ናብያ ኦይቸይስ እስ ግና ሴረታና።

\VS{11}ህዛፐ ጉየ እስራኤለ አሳይ ኦገ ባለትድ ታፐ ሃከና፤ ባንታ ናጋራን ባንታና ቱንሶኮና። ኤንቲ ታ አሰ ግዳና፤ ታንካ ኤንታ ፆሳ ግዳና” ያጌስ ኡባ ሃርያ ጎዳይ።


\par }{\SH ኖሄ፥ ዳነላነ እዮባ
\par }
{\PP \VS{12}ጎዳ ቃላይ ሀይሳዳ ያግሸ ታኮ ይስ፦

\VS{13}“አሳ ናአዉ፥ እስ ቢታ አሳይ ናጋራ ኦꬅድ፥ ታዉ አማነቶና እፅኮ፥ ታኒ ታ ኩሽያ ደንꬃዳ፥ ኤንታ ካꬃ ꬋይሳዳ፥ ኮሻ ኤሀና፤ አሳነ መህያ ዎꬋና።

\VS{14}ሀር አቶሽን ሀ ሄꬑ አሳት ኖሄይ፥ ዳነልነ እዮብ ሄ ቢታን ደእያኮካ፥ ኤንቲ ባንታ ፅሎተꬃን ባንታ ሸምፑዋ ፃላላ አሻና” ያጌስ ኡባ ሃርያ ጎዳይ።


\par }{\PP \VS{15}“ታኒ ኤንታ ቢታ ቦላ ዎራ ዶአታ የዳዳ፥ ሄ ቢታይ አስ ባይናነ ኦንካ ካንꬆና መላ ባይሳ ኦꬃና።

\VS{16}ታኒ ኡባ ሃርያ ጎዳይ ታ ደኡዋን ጫቃስ። ሀር አቶሽን፥ ሀ ሄꬑ አሳት ሄ ቢታን ደእያኮካ፥ ኤንቲ ባንታ ናይታ አሻናዉ ዳንዳኦኮና። ኤንቲ ባንታዉ አታና፤ ሽን ቢታይ ባይሳ ግዳና” ያጌስ ኡባ ሃርያ ጎዳይ።


\par }{\PP \VS{17}“ታኒ ሄ ቢታ ቦላ ቶራ የዳዳ፥ ያን ደእያ አሳነ መህያ ዎꬍኮ፥

\VS{18}ታኒ ኡባ ሃርያ ጎዳይ ታ ደኡዋን ጫቃስ። ሀ ሄꬑ አሳት ሄ ቢታን ደእያኮካ፥ ባንታ ናይታ አሻናዉ ዳንዳኦኮና። ኤንቲ ባንታዉ አታና” ያጌስ ጎዳይ።


\par }{\PP \VS{19}“ታኒ ሄ ቢታ ቦላ ኢታ ሀርገ የዳዳ፥ ታ ሀንቁዋን ሱꬅ ጉካና መላ ኦꬅኮ፥ ያን ደእያ አሳነ መህያ ዎꬍኮ፥

\VS{20}ታኒ ኡባ ሃርያ ጎዳይ ታ ደኡዋን ጫቃስ። ሀር አቶሽን፥ ኖሄይ፥ ዳነልነ እዮብ ሄ ቢታን ደእያኮካ፥ ኤንቲ ባንታ ፅሎተꬃን ባንታ ሸምፑዋ አሻናፐ አትሽን፥ ባንታ ናይታ አሾኮና” ያጌስ ኡባ ሃርያ ጎዳይ።


\par }{\PP \VS{21}ኡባ ሃርያ ጎዳይ ሀይሳዳ ያጌስ፤ “ታኒ አሳነ መህያ ዎꬋናዉ የሩሳላመ ቦላ ኦይዱ ኢታ ፕርዳታ፦ ቶራ፥ ኮሻ፥ ዎራ ዶአታነ ሀርገ የዳና።

\VS{22}ግዶሽን፥ አትድ ከይዳ ጉꬃ አሳት፤ ማጫ ናይትነ አደ ናይት ያፐ ከያና። ኤንቲ ህንተኮ ያ ዎደ ኤንታ ሀኖታነ ኤንታ ኦሱዋ ህንተ በእድ፥ ታ የሩሳላመ ቦላ ኤህዳ ጋዶይ ልከ ግደይሳ አኬካና።

\VS{23}ህንተ ኤንታ ሀኖታነ ኤንታ ኦሱዋ በእድ፥ ታ ኤንታ ቦላ ጮ ፕርዶናይሳ ኤራና” ያጌስ ኡባ ሃርያ ጎዳይ።




\par }\Chap{15}{\SH ዎይነ ሌምሶ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ዎይነይ ዎራን ደእያ ሀራ ምꬃፈ አይብን አꬊ?

\VS{3}ጎእ ደእያ ባ ኦꬃናዉ ቃንፀትድ ኤርዬ? አይኮባ ካቅያ ኮጫ እያፐ ከሳናዉ ዳንዳኤቲ?

\VS{4}እያ ታማ ኦይሰꬃናዉ ታማን የግን፥ ፄራይነ ዱለይ ታማን ሜተትን አትዳ ዱንቻይ አይ ማዳኔ?

\VS{5}ፁገቶና ደእሸ፥ አይኮ ማዶናይስ ታም ምን ምጭድ አይ ማዳኔ?”


\par }{\PP \VS{6}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ታኒ ዎራን ደእያ ምꬃ ግዶፈ ዎይነ ምꬃ ታማስ አꬃዳ እምዳይሳዳ የሩሳላመን ደእያ አሳ ሄሳዳ ኦꬃና።

\VS{7}ታኒ ታ ሶምኡዋ ኤንታ ቦላ ዛራና፤ ኤንቲ እስ ታማፐ ከይኮካ፥ ሀራ ታም ኤንታ ማና። ታኒ ታ ሶምኡዋ ኤንታ ቦላ ዛርያ ዎደ ታኒ ጎዳ ግደይሳ ህንተ ኤራና።

\VS{8}ኤንቲ ታናን አማነቶና አግዳ ግሾ ታ ኤንታ ቢታ ባይሳ ከሳና” ያጌስ ኡባ ሃርያ ጎዳይ።




\par }\Chap{16}{\SH አማነቶና የሩሳላመ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ የሩሳላመ እያ ቱና ኦሶታ ኤርሳ።

\VS{3}ኡባ ሃርያ ጎዳይ የሩሳላመኮ ሀይሳዳ ያጌስ። ነ ማይዛነ ነ ሼሻይ ካናነ ቢታና፤ ነ አዋይ አሞረ፤ ነ አይያ ህተ አስ።

\VS{4}ነ የላትያ ጋላስ ነ ጉልአይ ቃንፀትበና፤ ዎይኮ ነና ጌሻናዉ ሃꬃን ሜጨታባካ፤ ዎይኮ ማፅነን ጎርፐታዳ ጩርቃን ፃፀታባካ።

\VS{5}ሀ ጌተትዳይሳታፐ ሀር አቶሽን እሱዋ ኦꬃናዉ ነዉ ምሸትዳይ ባዋ። ነ የለትዳ ጋላስ ቦረትዳ ግሾ ዎራ የገታዳሳፐ አትሽን፥ ነዉ ኦንካ ቃትቤና።


\par }{\PP \VS{6}“ታ ያራ አꬍያ ዎደ ኔኒ ነ ሱꬃን ኢታዳ ዞሄትሽን በአዳ፥ ኔኒ ነ ሱꬃን ዝንእዳ ደእሽን፥ ‘ደኦን ደአ’ ያጋስ።

\VS{7}ታ ነና አራዳ ቢታን ደእያ ካꬃዳ ድቻስ። ኔኒ ድጫ አዱቃዳ፥ ጋማ ጋካዳሳ። ነ ꬋንꬃይ ኡትስ፤ ነ ሁጰይ ድጭስ፤ ሽን ነ ካሎ ደኣሳ።


\par }{\PP \VS{8}“ዛራዳ ታ ያራ አꬋሸ ነና ፄልያ ዎደ፥ ኔኒ ገሎስ ጋካዳ፥ ካሎ ቦርሰትያ አሰ ግዳዳሳ። ታ አፍላ ማጫራ ነ ቦላ የጋዳ፥ ነ ካሉዋ ካማስ፤ ታ ኔራ ጫቃዳ ነና ታዉ ቡዞ ኦꬃስ” ያጌስ ኡባ ሃርያ ጎዳይ።


\par }{\PP \VS{9}“ሱꬃን ኢትዳ ነ አሳተꬃ ሃꬃን ሜጫ ጌሻዳ፥ ዛይተን ትያስ።

\VS{10}ታኒ ነና አሌቆ ማኦ ማይዛስ፤ ሎኦ ጋልባፈ ኦሰትዳ ጫማ አስሳስ፤ ሊኖ ሻሸ ነና ቃጭሳስ፤ አልኦ ኩታ ጉልንትሳስ።

\VS{11}ነና አሌቆን አሌቅሳስ፤ ነ ኩሸን ሳጋዮ አꬃስ፤ ነ ቆꬍያ ዎርቃን ማይዛስ።

\VS{12}ነ ስንነ፥ ነ ሀይꬃን ዎርቃ፥ ነ ሁጰን ሎኦ ካላቻ ዎꬃስ።

\VS{13}ነ ዎርቃንነ ብራን አሌቀታዳሳ፤ ነ ማኦ ኡባይ አልኦ ሊኖ፥ አልኦ ኩታነ አሌቆ ቃምሰ። ነ ምያ ካꬃይ ሎኦ ꬊለ፥ ኤስነ ዛይተ። ኔኒ ዳሮ ፑላታዳ፥ ካዎ ግዳናዉ ጋካዳሳ።

\VS{14}ታ ነዉ እምዳ ቦንቹዋ ጋሶን፥ ነ ዳሮ ፑላትዳ ግሾ ካዎተꬃታ ኡባን ኤረታዳሳ” ያጌስ ኡባ ሃርያ ጎዳይ።


\par }{\PP \VS{15}“ሽን ኔኒ ነ ፑላን አማነታዳ፥ ሀራታን ኤረትዳ ግሾ ኦገራ አꬍያ ኡባስ ነና አꬃ እማዳሳ።

\VS{16}ነ ማኡዋፐ ባጋ ኤካዳ፥ ነ ጎይኖ በሳታ አሌቅሳዳሳ፤ ያን ላይማታዳሳ። ሄሳ መላባይ ሀይሳፈ ካሰ ሀንቤና፤ ስንꬃፈካ ሀናናዉ በሰና።

\VS{17}ታ ነዉ እምዳ ዎርቃፈነ ብራፐ ኦሰትዳ ሎኦ አሌቆ፥ አደ ምስለታ ኦꬃዳ ኤንታራ ላይማታዳሳ።

\VS{18}ታ እምዳ አሌቆ ማኡዋ ሄ ምስለታ ማይዛዳሳ፤ ታ ዛይትያነ ታ እፃንያ ኤንታዉ ሺሻዳሳ።

\VS{19}ታ ነዉ እምዳ ሎኦ ꬊልያ፥ ዛይትያነ ኤሳ ኤንታ ስንꬃን ሳዎ ቶንኩ ግያ ያርሾ ኦꬃዳ ሺሻዳሳ” ያጌስ ኡባ ሃርያ ጎዳይ።


\par }{\PP \VS{20}ነ ላይማተꬃይ ጉፅቤናሽን፥ ነ ታዉ የልዳ አደ ናይታነ ማጫ ናይታ ኤፋዳ፥ ኤቃታስ ያርሻዳሳ።

\VS{21}ነ ታ ናይታ ሹካዳ፥ ኤቃታስ ታማን ያርሻዳሳ።

\VS{22}ነ ቱናተꬃንነ ነ ላይማተꬃን ኡባን ደአሸ፥ ካሰ ነ ያላጋተꬃ ላይꬃ፥ ካሎ ሱꬃን ሙከታዳ ዞሄትያ ዎድያ ዶጋዳሳ።


\par }{\PP \VS{23}ኡባ ሃርያ ጎዳይ፥ “አየ! ነና አየ!” ያጌስ። ሀ ኢታተꬃ ኡባ ቦላ ጉጃዳ፥

\VS{24}ዳባባ ኡባን ꬎቃ ኤቃ ጎይንያ በሳታ ነዉ ጊግሳዳሳ።

\VS{25}ኦገ ዶናን ላይማትያ በሳታ ኬፃዳ፥ ነ ፑላ ቱንሳዳሳ፤ ኦገራ አꬍያ ኡባስ ነ አሳተꬃ አꬃ እማዳ፥ ላይማተꬅ ዳርሳዳሳ።

\VS{26}ኔኒ አሞን ኩምዳ፥ ነ ሾሮ ግድዳ ግብፀታራ ላይማታዳሳ፤ ነ ላይማተꬃን ታና ይሎያዳሳ።

\VS{27}ሄሳ ግሾ፥ ታኒ ታ ኩሽያ ነ ቦላ ደንꬃስ፤ ነና ጋክያ ነ አንጁዋ ጉꬃስ። ታኒ ነና ነ ፖኮ ሀኖታን ዬላትያ፥ ነና ሞርክያ ፍልስፄመታስ አꬃዳ እማስ።

\VS{28}ነ አሎና አስ ግድያ ግሾ፥ አሶረ አሳራ ላይማታዳሳ። ሄ ኡባን ታዉ ግዳና ጋባካ።

\VS{29}ዛልኤን አቅያ ካልዳወታራ ላይማታዳሳ፥ ሽን ሄስ ታዉ ግዳና ጋባካ።


\par }{\PP \VS{30}ኡባ ሃርያ ጎዳይ፥ “ኔኒ ዬል ባይና ላይማ ማጫሳዳ ሀንያራ፥ ነ አይብ ላፋ አሰ!

\VS{31}ኔኒ ኦገ ዶናን ላይማትያ በሳታ ነዉ ኬፅያ ዎደነ ዳባባ ኡባን ኤቃስ ጎይንያ በሳታ ጊግሳዳሳ። ግዶሽን፥ ሀራ ላይማ ማጫሳት ኤክያ ሚሸ ኤካባካ።

\VS{32}ኔኒ ባ አዝናይ ደእሽን፥ አላጋ አደታራ ላይማትያ ማጫሳ መላ።

\VS{33}ላይማ ማጫሳስ ሚሸይ ቃንፀቴስ፥ ሽን ኔኒ ነ ላገꬆታስ እሞታ እማሳ፤ ኤንቲ ኡባ በሳፈ ኔኮ ያና መላ ኤንታዉ ሚሸ እማሳ።

\VS{34}ኔኒ ላይማትያ ሀራ ማጫሳታፐ ዱማ፤ ኔራ ላይማታናዉ ነና ካልያ ኦንካ ባዋ። ኔኒ ገደ እሞታ እማሳፐ አትሽን፥ ሃ ኤካካ፤ ኔኒ ሀራታፐ ዱማ” ያጌስ።

\VS{35}ነኖ፥ ላይማ የሩሳላመ ጎዳ ቃላ ስአ።

\VS{36}ኡባ ሃርያ ጎዳይ ሀይሳዳ ያጌስ፤ “ኔኒ ነ ላይማተꬃ አሙዋን ነ ላገꬆታስ ነ አሳተꬃ ቃርዳ ግሾ፥ ነ ኤቃታ ኡባ ግሾነ ነ ናይታ ሱꬃ ነ ኤንታዉ ጉስዳ ግሾ፥

\VS{37}ነ ኤንታን ኡፋይትዳ ነ ላገꬆታ ኡባ፥ ነ ዶሰይሳታነ ነ እፀይሳታ ታ ነዉ ሞርከ ኦꬃዳ ሺሻና። ታኒ ኤንታ ዱማ ዱማ በሳፈ ነ ዩሹዋን ሺሻዳ፥ ኤንታ ስንꬃን ነና ቃራና፤ ኤንቲ ነ ካሉዋ በአና።

\VS{38}ታኒ ላይማ ማጫሳታ ቦላነ ሱꬁ ጉስያ ማጫሳታ ቦላ ፕርደይሳዳ ነ ቦላ ፕርዳና፤ ታ ሀንቁዋንነ ታ ቃናትያን ነ ቦላ ሀይቆ ኤሀና።

\VS{39}ታ ነና ነ ላገꬆታስ አꬃዳ እማና፤ ኤንቲ ነ ላይማትያ በሳታነ ኤቃ ጎይኖ በሳታ ላላና። ኤንቲ ነ ማኡዋ ቃርድ፥ ነ ሎኦ አሌቁዋ ኤክድ፥ ነና ፅረ ካሎ አሻና።

\VS{40}ነና ሹቻን ጫድድ፥ ማሻን ቃንፀረꬅድ ዎꬍያ አሳ ነ ቦላ ኤንቲ ደንꬃና።

\VS{41}ኤንቲ ነ ኬꬃ ፁግድ፥ ዳሮ ማጫሳ ስንꬃን ነ ቦላ ፕርዳና። ታ ነ ላይማተꬃ አግሳና፤ ነ ላገꬆታስ ገደ ሚሸ ቃንፃካ።

\VS{42}ሄሳን ነ ቦላ ደእያ ታ ይሎይ እርፃና፤ ታ ቃናትያ ኔፐ ሃሳና፤ ህዛፐ ስእ ጋና፤ ዛራዳ ሀንቀትከ።

\VS{43}ኔኒ ነ ናአተꬃ ላይꬃ ዶጋዳ፥ ሀ ኢታ ኦሶ ኡባን ታና ሀንቀꬃዳሳ። ሄሳ ግሾ፥ ነ ኦꬅዳባ ኡባ ታ ነ ቦላ ዛራና። ነ ቱና ኦሶ ኡባ ቦላ ላይማተꬅ አይስ ጉጃዲ?” ያጌስ ኡባ ሃርያ ጎዳይ።


\par }{\SH ናእያ አየ መላ
\par }
{\PP \VS{44}“የሩሳላመ፥ አሳይ ነና፥ ‘ናእያ አየ ማላ’ ግድ ሌምሳና።

\VS{45}ቱማ ኔኒ ባ አዝናነ ባ ናይታ ሻተትያ ነ አየ መላ፤ ባንታ አዝናታነ ባንታ ናይታ ሻተትያ ነ ምቸታ መላ፤ ነ አይያ ህተ አስ፤ ነ አዋይ አሞረ አስ።

\VS{46}ነ ባይራ ምችያ፥ ባ ጉታራ ኔፐ ፑደሀ ባጋን ደእያ ሳማረነ እ ማጫ ናይታ፤ ነ ካሎ ምችያ ባ ጉታራ ኔፐ ዱገሀ ባጋን ደእያ ሶዶመነ እ ማጫ ናይታ።

\VS{47}ነ ኤንታ ኦግያ ካላዳ ኤንታ ቱና ኦሶታ ፖሎ ፃላላ ግዶናሽን፥ ጉꬃ ዎደን ኤንታፈ አꬋዳ ኢታ ኦꬃዳሳ።


\par }{\PP \VS{48}“ታኒ ኡባ ሃርያ ጎዳይ ታ ደኡዋን ጫቃስ። ኔንነ ነ ጉታን ደኤይሳት ኦꬅዳይሳዳ ነ ምችያ ሶዶመነ እ ማጫ ናይት ኦꬅቦኮና።

\VS{49}ነ ምችያ ሶዶመ ኦꬅዳ ናጋራይ ሀይሳ፦ እያነ እ ማጫ ናይት ኦቶራንቾ፥ ኤንቲ ካልዳይሳታነ እንጀ ዱሱ ደእኮካ ኤንቲ መቶታንቾታነ ማንቆታ ማድቦኮና።

\VS{50}ኤንቲ ኦቶራንቾ ግድድ፥ ታ ስንꬃን ቱና ኦሶ ኦꬅዶሶና። ሄሳ ግሾ፥ ህንተ በእዳይሳታ ታ ኤንታ ꬋይሳስ።


\par }{\PP \VS{51}“ሳማረይ ነ ኦꬅዳ ናጋራስ ባጋካ ኦꬃቡኩ፤ ነ ኢፐ አꬋዳ ሻትያ ቱና ኦꬃዳሳ። ነ ኦꬅዳ ቱና ኦሶታ ኡባ ጋሶን ነ ምቸት ፅሎ አዛና መላ ኦꬃዳሳ።

\VS{52}ኔኒ ነ ምቸታ ሱረ አስ ከስዳ ግሾ ዬላ ማአ። ነ ናጋራይ ኤንታይሳፈ አꬍድ ኢትን፥ ኤንቲ ኔፐ ፅሎ ዳንዶሶና። ሄሳ ግሾ፥ ካዉያዳ ዬላ ማአ።


\par }{\PP \VS{53}“ግዶሽን፥ ሶዶመነ እ ማጫ ናይታ፥ ሳማረነ እ ማጫ ናይታ ታኒ ኤንታ ሻሉዋ ዛርያ ዎደ ነ ሻሉዋካ ዛራና።

\VS{54}ነባን ኔኒ ዳሮ ዬላታና፤ ነ ካዉሻተꬃይ ዳሮ ግድያ ግሾ ነ ምቸት ሄሳን ምነታና።

\VS{55}ነ ምቸት፥ ሶዶመ ባ ጉታታራነ ሳማርያ ባ ማጫ ናይታራ ባንታ ካሰ ዱሳኮ ስማና፤ ነካ ነ ማጫ ናይታራ ካሰ ነ ዱሳኮ ስማና።

\VS{56}ነ ኦቶርትያ ዎደ ነ ምቸ ሶዶም ቦላ ቀልቅሳብኪ?

\VS{57}ሄስ ሀንዳይ ነ ናጋራይ ቆንጫናፐ ካሰ ግደኔ? ሀእ ኔኒ ነ ዩሹዋን ደእያ ኤዶመስ ምቾታስነ እ ሾሮታስ፥ ፍልስፄመስነ እ ምቸ ናይታስ፤ ሄሳዳካ ነና እፅያ ኡባስ ቦረስ አታዳሳ።

\VS{58}ነ ላይማተꬃ ግሾነ ነ ቱና ኦሶታ ግሾ ነ ሴረታና” ያጌስ ጎዳይ።


\par }{\PP \VS{59}ኡባ ሃርያ ጎዳይ ሀይሳዳ ያጌስ፤ “ኔኒ ኡፋይሳ ቃላ መንꬃዳ፥ ጫቁዋ ላልዳ ግሾ ነ ኦꬅዳ ኦሱዋዳ ታ ነዉ ኦꬃና።

\VS{60}ግዶሽን፥ ታ ነ ናአተꬃ ዎድያን ኔራ ጫቅዳ ጫቆ ቃላ ሀሳያና፤ መርናዉ ኔራ ጫቃና።

\VS{61}ነ ባይራነ ነ ካሎ ምቸታ ታ ኔኮ ኤህያ ዎደ ኔኒ ነ ሄመꬃ ሀሳያዳ ዬላታና። ሽን ሄስ ታ ኔራ ጫቅዳ ጫቁዋ መላ ግዶና እፅኮካ፥ ታ ኤንታ ነዉ ናአ ኦꬃዳ እማና።

\VS{62}ታኒ ታ ጫቁዋ ኔራ ኦራꬃና፤ ሄ ዎደ ታ ጎዳ ግደይሳ ነ ኤራና።

\VS{63}ነ ኦꬅዳ ናጋራ ኡባ ታኒ አቶ ግያ ዎደ ነ ኦꬅዳባ ሀሳያዳ፥ ዬላስ ነ ዶና ኦይካና” ያጌስ ኡባ ሃርያ ጎዳይ።




\par }\Chap{17}{\SH አርጋንꬅነ ዎይነ ሌምሶ
\par }
{\PP \VerseOne{1}ጎዳ ቃላይ ሀይሳዳ ያግድ ታኮ ይስ፦

\VS{2}“አሳ ናአዉ፥ እስራኤለ አሳስ ቃንእሽን ኦዳ፤ ሌምሶን ቆንጭሳ።

\VS{3}ኡባ ሃርያ ጎዳይ ሀይሳዳ ያጌስ ጋዳ ኦዳ። ‘ግታ ቀፈይነ ዱማ ዱማ ማላራ ደእያ ባለት ደእያ እስ አርጋንꬅ ደኤስ። ሄ አርጋንꬃይ ልባኖሰ ይድ ዝጋ ፄራን ኦይክስ።

\VS{4}ሄ ዝጋ ፄራ መንꬅ ኤክድ፥ ዛልኤይ ዳርያ ቢታ ኤፍድ ዛልአንቾታ ካታማን ቶክስ።

\VS{5}እ እስራኤለ ቢታፈ አጫ ኤፍድ፥ አራዳ ቢታን፥ ሃꬃ ማታን ቶክስ።

\VS{6}አጫይ ዳሮ አዱቆና ደእሸ ዳይድ አርጋንꬃኮ ስሚድ ድጭስ፤ ሽን እያ ፃጶይ ቢታ ግዶ ገልስ። ሄ ዎይነይ ዳሮ ታሸነ ሀይ ከስስ።

\VS{7}ሄሳዳካ፥ ግታ ቀፈይነ ዳሮ ባለት ደእያ ሀራ አርጋንꬅ ደኤስ። ሃ ደማናዉ ሄ ዎይነይ ባ ቶከትዳ በሳፈ ሄ አርጋንꬃይ ደእያ በሳኮ ባ ፃጱዋነ ባ ታሽያ የድስ።

\VS{8}ሽን፥ ሄ ዎይነይ ታሸ ከሳና መላ፥ አይፈ አይፋና መላነ ሎኦ ዎይነ ግዳና መላ አራዳ ቢታን፥ ዳሮ ሃꬅ ደእያ በሳን ቶከትስ’ ” ያጌስ።


\par }{\PP \VS{9}ኡባ ሃርያ ጎዳይ ሀይሳዳ ያጌስ ጋዳ ኦዳ። “ሄ ዎይነይ ድጫኔ? ኮይሮ እያ ቶክዳ አርጋንꬃይ እያ ሾደኔ? እያ አይፈታ ቆቆፍድ፥ እያ እርፃ ሀይꬃታ መልሰኔ? እያ ሄ በሳፈ ፃጶራ ሾዳናዉ ግታ ዎልቃ ዎይኮ ዳሮ አስ ኮሸና።

\VS{10}እያ ሾድድ፥ ሀራ በሳን ቶክያኮ እ ድጫኔ? ዶሎሀ ባጋ ጫርኮይ ሾጭን ባ ቶከትዳ በሳን መለኔ?”


\par }{\PP \VS{11}ጎዳ ቃላይ ሀይሳዳ ያግሸ ታኮ ይስ፦

\VS{12}“ሄ ሌምሱዋ ብርሸꬃይ አይበኮ አነ ሀ ጌላ አሳታ ኦይቻ። ሄስ አይበ ጊኮ፥ ባብሎነ ካዎይ የሩሳላመ ይድ፥ ኤንታ ካዋነ ኤንታ ሀላቃታ ድእድ፥ ባብሎነ ኤፍስ።

\VS{13}ካዋ ሶ አሳፐ እሱዋ ኤክድ፥ ባራ ጫቅስድ፥ አሳ ግዶፈ ኤረትዳይሳታ ድእድ ኤፍስ።

\VS{14}ሄሳ ኦꬅዳይ ኤንታ ካዎተꬃይ ዎልቃ ꬋይድ፥ ዛሪድ ደንዶናዳ ባንታ ጫቁዋ ፃላላ ናግድ ዳና መላሳ።

\VS{15}ሽን ይሁዳ ካዎይ ማካልድ፥ ፓራታነ ዳሮ ኦላንቾታ የዳና መላ ግብፀ ኪትስ። ያትን ሄስ ሀናንዴ? ሄሳ ኦꬅዳ እ ከስ ኤካንዴ? እ ጫቁዋ መንꬅድ ሴረቶና አታንዴ?”


\par }{\PP \VS{16}“ታኒ ኡባ ሃርያ ጎዳይ ታ ደኡዋን ጫቃስ። ባና ካዎꬅዳ ካዋ ጫቁዋ መንꬅዳ ግሾነ ጫቁዋ ካꬍዳ ግሾ፥ ሄ ካዋ ቢታን፥ ባብሎነን እ ሀይቃና።

\VS{17}ባብሎነ ኦላንቾት ዳሮ አሳ ዎꬋናዉ ግምብያ ዩሾን ቢታ ዶርድ ድርስ ጊግስያ ዎደ፥ ግብፀ ካዎይ ባ ኦላንቾታራነ ባ ዳሮ አሳራ ይድ አይኮካ ማደና።

\VS{18}እ ጫቆ ካꬍድ መንꬅዳ ግሾነ ባ ኩሽያ እምድ፥ ባ ግዳ ባ ኡባ ፖሎና አግዳ ግሾ ከስ ኤካናዉ ዳንዳኤና።”


\par }{\PP \VS{19}“ታኒ ኡባ ሃርያ ጎዳይ ታ ደኡዋን ጫቃስ። እ ጫቁዋ ካꬍድ ታ ጫቁዋ መንꬅዳ ግሾ ታ ሱንꬃን ጫቅዳስ ታ እያ ቦላ ዛራዳ ኤሀና።

\VS{20}ታኒ ታ ግትያ እያ ቦላ ምጭን፥ እ ታ ፅህያን ኦይከታና። እ ታዉ አማነቶና እፅዳ ግሾ ታ እያ ባብሎነ ኤፋዳ፥ ያን እያ ቦላ ፕርዳና።

\VS{21}ዶረትዳ እያ ኦላንቾት ማሻን ሀይቃና፤ አትዳይሳት ዱማ ዱማ በሳራ ላለታና።” ሄሳ ኦደይ ታና፥ ጎዳ ግደይሳ ህንተ ኤራና።


\par }{\PP \VS{22}ኡባ ሃርያ ጎዳይ ሀይሳዳ ያጌስ፤ “ታኒ ታ ሁጰን አዱሳ ዝጋ ፄራ ቃንፃ ኤካዳ፥ ꬎቃነ አዱሳ ዙማ ሁጰን ቶካና።

\VS{23}ታኒ እያ እስራኤለ ዙማ ሁጰን ቶካና፤ ያን ዳያና፤ አይፈ አይፋናነ ሎኦ ዝጋ ግዳና። ካፎ ኮቸ ኡባይ እያን ኬፃና፤ ኤንቲ እያ ታሽያ ኩያን ሸምፓና።

\VS{24}አዱሳ ምꬃ ዝቅ ኦይነ ቃንꬃ ምꬃ ꬎቁ ኦይ፥ ቃስ ጭልኦ ምꬃ መልሰይነ መላ ምꬃ አጭሰይ ታና ጎዳ ግደይሳ ቢታን ደእያ ምꬃ ኡባይ ኤራና። ታኒ ጎዳይ ሀይሳ ኦዳስ፤ ታ ኦድዳይሳ ታ ኦꬃና” ያጌስ።




\par }\Chap{18}{\SH ናጋራ ኦꬅያ ሸምፕያ ሀይቃና
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“እስራኤለ ቢታባ አሳይ፥ ‘አዋቲ ቃዉኤ ዎይነ ምን፥ ናይታ አቻይ ሀይቅስ’ ያግድ ኦድያ ሌምሶይ አይቤ?

\VS{3}ታኒ ኡባ ሃርያ ጎዳይ ታ ደኡዋን ጫቃስ። ህዛፐ ጉየ ህንተ እስራኤለ ቢታን ሀ ሌምሱዋ ሌምሰከታ።

\VS{4}አሳ ኡባ ሸምፖይ ታባ፤ አዋ ሸምፖይነ ናኣ ሸምፖይ ታባ። ናጋራ ኦꬅያ ሸምፖይ እ፥ ባዉ ሀይቃና።


\par }{\PP \VS{5}“እስ አስ ፅሎ ግድኮ፥ ቱማ ፕርዳነ ሱረባ ኦꬅኮ፥

\VS{6}እ ደርያ ቦላ ደእያ ኤቃ ጎይንያ በሳን ሜና፤ እስራኤለ አሳ ኤቃ ጎይነና፤ ባ ሾሩዋ ማችዉ ቱንሰና፤ ኩሸ መቶራ ደእያ ማጫራ አቀና፤

\VS{7}ኦናካ ኡንኤና፤ አጮስ ኦይክዳባ ጉየ ዛሬስ፥ ቦንቀና፤ ኮሻትዳ አስ ሙዜስ፤ ካሎትዳ አስ ማይዜስ፤

\VS{8}ባ ሚሽያ የሎራ ታልኤና፤ ባ ኩሽያ ኢታባፐ ናጌስ፤ አሰ ስገꬅሸ ፅሎ ፕርዴስ።

\VS{9}ታ ህግያ ናጌስ፤ ታ ዎጋ አማነተꬃን ፖሌስ፤ ሄ ኡራይ ፅሎ አስ ግድያ ግሾ እ ደኦን ዳና” ያጌስ ኡባ ሃርያ ጎዳይ።


\par }{\PP \VS{10}ግዶሽን፥ ሄ ኡራስ ሸምፖ ዎꬍያ ዎይኮ ካልድ ደኤይሳታፐ እሱዋ ኦꬅያ ኢታ ናእ ደእኮ፥

\VS{11}እያ አዋይ ሀይሳታፐ እሱዋካ ኦꬆና አግን፥ እያ ናአይ ደረ ቦላ ኤቃ ጎይኖ በሳታን ሚኮ፥ አሳ ማቾ ቱንስኮ፥

\VS{12}መቶታንቾታነ ማንቆታ ኡንኤꬅኮ፥ ቦንቅኮ፥ አጮስ ኦይክዳባ ዛሮና እፅኮ፥ ኤቃ ጎይንኮ፥ ቱናባ ኦꬅኮ፥

\VS{13}ባ ሚሽያ የሎራ ታልእድ ዎ ኤክኮ፥ ሄሳ መላ አስ ደኦን ደአኔ? እ ደኦን ዴና! እ ሄሳ መላ ቱናባ ኦꬅዳ ግሾ ቱማ ሀይቃና፤ እያ ጎመይ እያ ኦይካና።


\par }{\PP \VS{14}“ሀ ኢታ ኡራስ ናእ ደእኮ ሄ ናአይ ባ አዋይ ኦꬅያ ሀ ናጋራ ኡባ በእሸ፥ ሄሳ መላባ ኦꬆና እፅኮ፥

\VS{15}እ ደረ ቦላ ደእያ ኤቃ ጎይኖ በሳታን ሞና እፅኮ፥ እስራኤለ አሳ ኤቃ ጎይኖና እፅኮ፥ ባ ላግያ ማችዉ ቱንሶና እፅኮ፥

\VS{16}ኦናካ ኡንኤꬆና እፅክ፥ አጮስ ኦይክዳባ ጉየ ዛርኮ፥ ቦንቆና እፅኮ፥ ኮሻትዳይሳ ሙዝኮ፥ ካሎትዳይሳ ማይዝኮ፥

\VS{17}ኢታ ኦሶፐ ባ ኩሽያ ተቅኮ ዎ ኤካናዉ የሎራ ታልኦና እፅኮ፥ ታ ህግያ ናግኮ፥ ታ ዎጋ ካልኮ፥ ያትኮ፥ ሄ ናአይ ደኦን ዳናፐ አትሽን፥ ባ አዋ ናጋራ ጋሶን ሀይቀና።

\VS{18}ሽን እያ አዋይ አሳ ማታ ሱግዳ ግሾ፥ ባ እሻታ ቦንቅዳ ግሾነ ባ አሳ ግዶን ኢታ ኦꬅዳ ግሾ ባ ናጋራ ጋሶን ሀይቃና።


\par }{\PP \VS{19}“ሽን ህንተ፥ ‘ናአይ ባ አዋ ናጋራ ጋሶን አይስ ሴረተኔ?’ ” ያጌታ። ናአይ ቱማ ፕርዳነ ሱረ ኦꬅድ፥ ታ ህግያ ምንꬅድ ናግኮ፥ ቱማ ደኦን ዳና።

\VS{20}ናጋራ ኦꬅያ ኡራይ ባዉ ሀይቃና። ናአይ አዋ ናጋራ ጋሶን ሴረተና፤ ሄሳዳካ፥ አዋይ ናኣ ናጋራ ጋሶን ሴረተና። ፅሎ አስ ባ ፅሎተꬃ ጋትያ ኤካና፤ ኢታ አስ ባ ኢታተꬃን ሴረታና።


\par }{\PP \VS{21}ሽን ኢታ አስ ባ ናጋራ ኡባፈ ስሚድ፥ ታ ኪታ ናግኮ ቱማ ፕርዳነ ሱረ ኦꬅኮ፥ እ ቱማ ደኦን ዳናፐ አትሽን፥ ሀይቀና።

\VS{22}እ ኦꬅዳ ናጋራፐ እሶይካ ቆፈተና፤ ባ ኦꬅዳ ፅሎ ኦሱዋ ጋሶን እ ደኦን ዳና።

\VS{23}ታኒ ኡባ ሃርያ ጎዳይ፥ ኢታ አስ ባ ኢታ ኦግያፐ ስሚድ፥ ደኦን ደኤይሳን ኡፋይታይስፐ አትሽን፥ እያ ሀይቁዋን ኡፋይትከ።


\par }{\PP \VS{24}ሽን ፅሎ አስ ባ ፅሎተꬃ አግድ፥ ኢታ አስ ኦꬅያ ቱና ኦሶታ ኡባ ኦꬅኮ፥ እ ደኦን ዳኔ? ሀነና፥ እ ኦꬅዳ ፅሎ ኦሱዋፐ እሶይካ ቆፈተና፤ እ አማነቶና እፅዳ ግሾነ እ ኦꬅዳ ናጋራ ግሾ እ ሀይቃና።


\par }{\PP \VS{25}ግዶሽን፥ “ህንተ፥ ‘ጎዳ ኦገይ ሱረ ግደና’ ጌታ። እስራኤለ አሳዉ፥ ስእተ፤ ሱረ ግዶናይ ታ ኦግያዬ? ህንተ ኦግያ ግደኔ?

\VS{26}ፅሎ አስ ባ ፅሎተꬃ አግድ፥ ኢታ ኦꬅያ ዎደ ባ ናጋራን ሀይቄስ፤ ባ ኦꬅዳ ቆሁዋ ጋሶን ደኦን ደኤና።

\VS{27}ሽን ኢታ አስ ባ ኢታተꬃ አግድ፥ ቱማ ፕርዳነ ሱረ ኦꬅያ ዎደ ባ ሸምፑዋ አሻና።

\VS{28}እ ባ ኦꬅዳ ናጋራ ቆፕድ ጉየ ስምዳ ግሾ፥ እ ቱማ ደኦን ዳናፐ አትሽን፥ ሀይቀና።

\VS{29}ሽን እስራኤለ አሳይ፥ ‘ጎዳ ኦገይ ሱረ ግደና’ ያግዶሶና። እስራኤለ አሳዉ፥ ሱረ ግዶናይ ታ ኦግያ? ህንተ ኦግያ ግደኔ?


\par }{\PP \VS{30}“ህንተኖ፥ እስራኤለ አሳዉ፥ ታ ህንተና ህንተ ኦሱዋꬆ ኦሱዋꬆ ፕርዳና። ኡባ ሃርያ ጎዳይ ሀይሳዳ ያጌስ፤ ናጋር ህንተዉ ꬋዮስ ጋሶ ግዶና መላ ፓፅተ፤ ህንተ ባላ ኡባፈ ስምተ።

\VS{31}ህንተ ኢታ ኦሱዋ ኡባ ዎራ የግድ፥ ኦራꬃ ዎዛናነ ኦራꬃ አያና ኤክተ። ህንተኖ፥ እስራኤለ አሳዉ፥ አይስ ሀይቄቲ?

\VS{32}ታኒ እስ አሳ ሀይቆንካ ኡፋይትከ። ሄሳ ግሾ፥ ህንተ ናጋራ ፓፅድ፥ ደኦን ደእተ” ያጌስ ኡባ ሃርያ ጎዳይ።




\par }\Chap{19}{\SH እስራኤለ ካዎታስ ከስዳ ዘለልስ
\par }
{\PP \VerseOne{1}ጎዳይ ህዝቄላኮ፥ እስራኤለ ሀላቃታስ ሀይሳዳ ያጋዳ ዘሌላ፦


\par }{\Q \VS{2}“ህንተ አይያ ጋሞታ ግዶን ዋንዳ ጋሞ!

\par }{\QB ያላጋ ጋሞታ ግዶን ዝንአዳ፥ ባ ማራታ ድቻሱ።


\par }{\Q \VS{3}እያ ባ ማራታፐ እሱዋ ድችን፥

\par }{\QB እ ዎዳላ ጋሞ ግድስ፤

\par }{\QB ሻንካ ታማርስ፤ አሰ ሙሱ ዶምስ።


\par }{\Q \VS{4}ካዎተꬃት ኡባይ እያባ ስእዶሶና፤

\par }{\QB ኤንቲ ቦክዳ ኦላን ገልድ ኦይከትስ፤

\par }{\QB ሲን ዎዶሮ አꬅድ ግብፀ ቢታ ኤፍዶሶና።


\par }{\Q \VS{5}እያ አይያ ናግዳይስ ሀኖና እፅን፥

\par }{\QB እ ኡፋይሳይ ꬋይዳይሳ በእዳ ዎደ፥

\par }{\QB ባ ማራታፐ እሱዋ ድቻዳ፥ ዎዳላ ጋሞ ከሳሱ።


\par }{\Q \VS{6}እ ዎዳላ ጋሞ ግድድ፥ ሀራ ጋሞታራ ስመረትስ፤

\par }{\QB እ ሻንካ ታማርስ፤ አሰ ሙሱ ኦይክስ።


\par }{\Q \VS{7}እ ኤንታ ሚፃ መንረꬅስ፤ ካታማታ ꬋይስስ፤

\par }{\QB እ ጉድያ ዎደ ቢታን ደእያ አሳ ኡባይ ዳጋሜስ።


\par }{\Q \VS{8}እያ ዩሹዋን ደእያ ካዎተꬃት ኡባይ

\par }{\QB እያ ኦይካናዉ ፅሄ ዎꬅዶሶና፤

\par }{\QB ባንታ ግትያ ምጭዶሶና፤ ኤንታ ኦላን እ ኦይከትስ፤


\par }{\Q \VS{9}ኤንቲ እያ ስን ዎዶሮ አꬅድ ሆን የግድ፥

\par }{\QB ባብሎነ ካዋኮ ኤፍዶሶና።

\par }{\Q እ ጉደይስ ዛሪድ እስራኤለን ስኤቶና መላ

\par }{\QB ኤንቲ እያ ቃሾ ኬꬃን የግዶሶና።


\par }{\Q \VS{10}ነ አይያ ሃꬃ ዶናን ቶከትዳ ዎይነ መላ፤

\par }{\QB ዳሮ ሃꬅ ደእያ ግሾ

\par }{\QB ዎይነይ ዳሻንነ አይፈን ኩምድ ደኤስ።


\par }{\Q \VS{11}እያ ታሸት ምኖ ግድያ ግሾ

\par }{\QB ካዎታ ፃምአ ግድዶሶና።

\par }{\Q ዎይነይ ዎራን ደእያ ምꬃታፐ አꬍድ ድጭስ፤

\par }{\QB ባ ታሽያ ዳሮተꬃንነ አዱሳተꬃን

\par }{\QB ኡባፈ ቦላራ በንትስ።


\par }{\Q \VS{12}ሽን ሄ ዎይነይ ሀንቆን ሾደትድ ሳአን የገትስ፤

\par }{\QB ዶሎሀ ጫርኮይ እያ አይፍያ መልስስ፤

\par }{\QB እያ ምኖ ታሸይ መልን ታም ምስ።


\par }{\Q \VS{13}ሀእ እ ሃꬅ ባይና

\par }{\QB መላ ቢታን ቶከትስ።


\par }{\Q \VS{14}ታም እያ ኡባፈ ከይድ፥

\par }{\QB እያ አይፍያነ ታሽያ ምስ።

\par }{\Q ካዎታ ፃምአ ግዳና ምኖ ታሸይ፥

\par }{\QB እያ ቦላ በንትቤና።

\par }{\MM ሀይስ ዬሆ ዘለልስ፤ ሀይሳ ዘለልስ ከስያ ዎደ ጎኤታናዉ በሴስ” ያግስ።




\par }\Chap{20}{\SH ጌላ እስራኤለ
\par }
{\PP \VerseOne{1}ኑ ድኤትዳ ላፑንꬆ ላይꬃን፥ እቻሻንꬆ አጌናን፥ ታማንꬆ ጋላሳን፥ እስራኤለ ጭማታፐ ጉꬃት ጎዳ ሸንያ ኦይቻናዉ ይድ፥ ታ ስንꬃን ኡትዶሶና።


\par }{\PP \VS{2}ሄ ዎደ ጎዳ ቃላይ ሀይሳዳ ያግሸ ታኮ ይስ፤

\VS{3}“አሳ ናአዉ፥ ኡባ ሃርያ ጎዳይ፥ እስራኤለ ጭማታኮ ጎዳይ ሀይሳዳ ያጌስ ያጋ፦ ‘ህንተ ታ ሸንያ ኦይቻናዉ ይደቲ? ታኒ ኡባ ሃርያ ጎዳይ ታ ደኡዋን ጫቃስ፦ ህንተ ታና ኦይቻና መላ ታ ኮይከ።’


\par }{\PP \VS{4}“አሳ ናአ ነ ኤንታ ቦላ ፕርዳኔ? ቱማ ኤንታ ቦላ ፕርዳኔ? ሄሳ ግድኮ፥ ኤንታ ማይዛታ ቱና ኦሱዋ ኤንታ ኤርሳ።

\VS{5}ኡባ ሃርያ ጎዳይ ሀይሳዳ ያጌስ ጋዳ ኤንታዉ ኦዳ። ‘ታኒ እስራኤለ ዶርዳ ዎደ ታ ኩሽያ ደንꬃዳ ያይቆባ ዘረꬃስ ጫቃስ። ታኒ ታናተꬃ ግብፀ ቢታን ኤንታዉ ቆንጭሳስ። ታ ኩሽያ ደንꬃዳ፥ ታኒ ጎዳ፥ ህንተ ፆሳ።

\VS{6}ታ ህንተና ግብፀፈ ከሳዳ፥ ህንተዉ ዶርዳ ቢታ፥ ማꬅነ ኤስ ጎግያ ቢታ፥ ሀራ ቢታ ኡባፈ አꬍዳ ሎኦ ቢታ ኤሀና’ ጋዳ ጫቃስ።

\VS{7}ታ ኤንታኮ፥ ‘ህንተ እሶይ እሶይ ዶስያ ቱና ኤቃታ ድግተ፤ ግብፀ ኤቃታን ህንተና ቱንሶፕተ። ታኒ ጎዳ ህንተ ፆሳ’ ” ያጋስ።


\par }{\PP \VS{8}ግዶሽን፥ ኤንቲ ታዉ ማካልድ፥ ታ ኦድያባ ስኦና እፅዶሶና። ኤንቲ ባንታ አሞትዳ ቱና ኤቃታ ድግቦኮና፤ ግብፀ ኤቃታ ጎይኖ አግቦኮና። ሄሳ ግሾ፥ ኤንቲ ግብፀን ደእሽን፥ ታ ሀንቁዋ ኤንታ ቦላ ጉሳናዉ ቆፓስ። ታ ሸንያ ዉርሳናዉ ቆፋ ቃቻስ።

\VS{9}ሽን ኤንቲ ደእያ ካዎተꬃታ ግዶንነ እስራኤለ አሳ ግብፀፈ ከሳናዉ ጫቅያ ዎደ ታ ታናተꬃ ኤርስዳ አሳ ስንꬃን ታ ሱንꬃይ ቱኖና መላ ኦꬃስ።

\VS{10}ሄሳ ግሾ፥ ታ ኤንታ ግብፀፈ ከሳዳ መላ ቢታ ኤሀስ።

\VS{11}ኪተትያ ኡባስ ደኦ እምያ ታ ህግያ ኤንታዉ እማስ፤ ታ ዎጋ ኤንታ ታማርሳስ።

\VS{12}ኤንታ ጌሸይ ታና ጎዳ ግደይሳ ኤንቲ ኤራና መላ፥ ታ ሳምባታ ታፐነ ኤንታፈ ግዶን ማላ ኦꬃዳ እማስ።


\par }{\PP \VS{13}ሽን እስራኤለ አሳይ መላ ቢታን ታ ቦላ ማካልዶሶና። ኪተትይዳ ኡባስ ደኦ እምያ ታ ህግያ መንꬅዶሶና፤ ታ ዎጋ ካልቦኮና፤ ታ ሳምባታ ቱንስዶሶና። ታኒ መላ ቢታን ታ ሀንቁዋ ኤንታ ቦላ ጉሳዳ ኤንታ ꬋይሳናዉ ቆፓስ።

\VS{14}ሽን ታ ኤንታ ግብፀፈ ከስያ ዎደ በእዳ ካዎተꬃታ ስንꬃን ታ ሱንꬃይ ቱኖና መላ ኤንታ ꬋይሳብከ።

\VS{15}ኤንቲ መላ ቢታን ደእሽን፥ ኤንታዉ እምዳ፥ ሀራ ቢታ ኡባፈ ሎኦ ግድዳ ማꬅነ ኤስ ጎግያ ቢታ፥ ኤንታ ገልስከ ጋዳ ጫቃስ።

\VS{16}ሄስ ሀንዳይ ኤንቲ ኤቃ ጎይንድ፥ ታ ህግያ መንꬅዳ ግሾ፥ ታ ዎጋ ካልቦና ግሾነ ታ ሳምባታ ቱንስዳ ግሾሳ።

\VS{17}ግዶሽን፥ ታ ኤንታዉ ቃትዳ ግሾ፥ መላ ቢታን ኤንታ ዉርሳ ꬋይሳብከ።


\par }{\PP \VS{18}ኤንቲ መላ ቢታ ደእሽን፥ ኤንታ ናይታኮ ሀይሳዳ ያጋስ፤ “ህንተ አዋታ ዎጋ ካሎፍተ፤ ኤንታ ህግያ ናጎፕተ፤ ዎይኮ ኤንታ ኤቃታን ቱኖፕተ።

\VS{19}ታኒ ጎዳ ህንተ ፆሳ። ታ ዎጋስ ኪተትተ፤ ታ ህግያ ናግተ።

\VS{20}ታ ህንተራ ጫቅዳ ጫቁዋስ ማላ ግዳና መላነ ታኒ ጎዳ ህንተ ፆሳ ግደይሳ ህንተ ኤራና መላ ሳምባታ ዱማይተ” ያጋስ።


\par }{\PP \VS{21}“ሽን ኤንታ ናይት ታ ቦላ ማካልዶሶና፤ ኪተትያ ኡባስ ደኦ እምያ ታ ዎጋ መንꬅዶሶና፤ ታ ህግያ ናግቦኮና፤ ታ ሳምባታ ቱንስዶሶና። ያትን፥ መላ ቢታን ታ ሀንቁዋ ኤንታ ቦላ ጉሳዳ ታ ይሎይ ዉራና ጋካናዉ ኤንታና ꬋይሳናዉ ቆፓስ።

\VS{22}ሽን ታኒ ኤንታ ግብፀፈ ከስያ ዎደ በእዳ ካዎተꬃታ ስንꬃን ታ ሱንꬃይ ቱኖና መላ ኤንታ ꬋይሳብከ።

\VS{23}ኤንታ ሀራ ካዎተꬃታ ግዶነ ዱማ ዱማ ቢታ ላላናዉ መላ ቢታን ታ ኩሽያ ደንꬃዳ ጫቃስ።

\VS{24}ኤንቲ ታ ዎጋስ ኪተቶና እፅዶሶና፤ ታ ህግያ መንꬅዶሶና፤ ታ ሳምባታ ቱንስዶሶና፤ ባንታ አዋታ ኤቃ አሞትዶሶና።

\VS{25}ያትን፥ ኤንታዉ ሎኦ ግዶና ዎጋታነ ደኦ እሞና ህገታ እማስ።

\VS{26}ኤንቲ ባንታ ያርሹዋን ቱናናዳ፥ ባንታ ባይራ ናይታ ያርሻናዳ፥ ታ ኤንታ የዳ በሳስ። ታ ሄሳ ኦꬅዳይ ኤንታ ዳጋንꬃናሳነ ታኒ ጎዳ ግደይሳ ኤንቲ ኤራና መላሳ” ያግስ።


\par }{\PP \VS{27}“ሄሳ ግሾ፥ አሳ ናአዉ፥ እስራኤለ አሳስ፥ ኡባ ሃርያ ጎዳይ ሀይሳዳ ያጌስ ጋዳ ኦዳ፦ ሄሳ ኦꬅድ ህንተ አዋት አማነቶና እፅድ ታና ጫይዶሶና።

\VS{28}ታ ኤንታዉ እማና ጋዳ ታ ኩሽያ ደንꬃ ጫቅዳ ቢታ ኤንታ ኤህዳ ዎደ፥ ኤንቲ ደረታ ኡባነ እርፃ ምꬃ ኡባ በእዶሶና። ያን ባንታ ያርሹዋ ያርሽዶሶና። ባንታ፥ እፃንያንነ ኡሻ ያርሹዋን ታና ይሎይዶሶና።

\VS{29}ታኒ፥ ‘ሀይስ ህንተ ብያ ꬎቃ በሳይ አይቤ?’ ያጋዳ ኦይቻስ። ሀች ጋካናዉ ሄ በሳይ ‘ባማ’ ጌተቴስ እያ ብርሸꬃይ ‘ꬎቃ ጎይኖ በሳታ’ ጌተትድ ፄገቴስ” ያጌስ።


\par }{\SH ሴራነ ማሮታ
\par }
{\PP \VS{30}“ሄሳ ግሾ፥ እስራኤለ አሳስ፥ ኡባ ሃርያ ጎዳይ ሀይሳዳ ያጌስ ያጋዳ ኦዳ፦ ‘ህንተ ማይዛት ኦꬅዳ ናጋራ ኦꬅድ፥ አይስ ህንተና ቱንሴቲ? ኤንታ ቱና ኤቃ ጎይናናዉ አሞትድ አይስ ካሌቲ?’

\VS{31}ሀችካ ህንተ ያርሹዋ ያርሽያ ዎደ ህንተ ናይታ ታማን ያርሽድ፥ ኤቃ ኡባን ህንተና ቱንሴታ። ህንተኖ፥ እስራኤለ አሳዉ፥ ታኒ ህንተናን ኦይሸቶ? ታኒ ኡባ ሃርያ ጎዳይ ታ ደኡዋን ጫቃስ፦ ታ ህንተናን ኦይሸትከ።

\VS{32}ህንተ፥ ‘ኑኒ ምꬅነ ሹቹ ጎይንያ ሀራ ካዎተꬃታ መላነ ቢታን ደእያ ሀራ አሳ መላ ግዳና ያግድ ቆፔታ። ሽን ህንተ ቆፋይ ፖሎ ሀነና።’ ”


\par }{\PP \VS{33}ኡባ ሃርያ ጎዳይ ሀይሳዳ ያጌስ፦ “ታ ምኖ ቀስያን፥ ታ ምጨትዳ ኩሽያንነ ታ ሀንቁዋን ህንተ ቦላ ካዎታና።

\VS{34}ካዎተꬃታ ግዶፈ ታ ህንተና ከሳና፤ ህንተ ላለትዳ ቢታ ኡባፈ ታ ምኖ ቀስያን፥ ታ ምጨትዳ ኩሽያንነ ታ ሀንቁዋን ህንተና ሺሻና።

\VS{35}ታ ህንተና ‘ካዎተꬃታ መላ ቢታ’ ግያ መላ ቢታ ኤሀዳ፥ ህንተና ታ ስንꬃን ኤሳዳ፥ ህንተ ቦላ ፕርዳና።

\VS{36}ግብፀ መላ ቢታን ህንተ ማይዛታ ቦላ ፕርድዳይሳዳ፥ ህንተ ቦላ ፕርዳና።

\VS{37}ታኒ ህንተና ታ ካዎተꬃ ፃምአ ጋርሳን ሃራና፤ ህንተ ታ ጫቁዋ ናጋና መላ ኦꬃና።

\VS{38}ማካላንቾታነ ናጋራንቾታ ታ ህንተ ግዶፈ ድጋና፤ ሀእ ኤንቲ ደእያ ቢታፈ ታ ኤንታ ከሳና። ሽን ኤንቲ እስራኤለ ቢታ ገሎና መላ ተቃና፤ ሄ ዎደ ታኒ ጎዳ ግደይሳ ህንተ ኤራና” ያጌስ ኡባ ሃርያ ጎዳይ።


\par }{\PP \VS{39}እስራኤለ አሳዉ፥ ህንተኮ ኡባ ሃርያ ጎዳይ ሀይሳዳ ያጌስ፦ “ሀእ ታ ኦደይሳ ህንተ ስኦና እፅኮ፥ ኡባይ ብድ ህንተ ኤቃ ጎይንተ። ሽን ህዛፐ ጉየ፥ ህንተ እሞታንነ ህንተ ኤቃታን ታ ጌሻ ሱንꬃ ቱንሶፕተ።

\VS{40}ታ ጌሻ ዙማ ቦላ፥ ꬎቃ እስራኤለ ዙማ ቦላ ህንተ እስራኤለ አሳይ ታና፥ ኡባ ሃርያ ጎዳ ጎይናና። ታኒ ህንተና ኤካና፤ ህንተ ያርሹዋ፥ ህንተ ዶርዳ እሙዋነ ህንተ ጌሻ እሙዋ ታ ህንተፈ ኮያና።

\VS{41}ህንተ ላለትዳ ካዎተꬃታ ግዶፈ ታኒ ህንተና ኤህያ ዎደነ ሀራ ቢታታፐ ታ ህንተና ሺሽያ ዎደ ሳዎ ቶንኩ ግያ ያርሾዳ ታ ህንተና ኤካና። ካዎተꬃት ፄልሽን፥ ህንተ ግዶን ታ ጌሻተꬃ ቆንጭሳና።

\VS{42}ካሰ ህንተ ማይዛታስ እማና ጋዳ ታ ኩሽያ ደንꬃዳ ጫቅዳ እስራኤለ ቢታ ህንተና ዛራዳ ኤህዳ ዎደ ታኒ ጎዳ ግደይሳ ህንተ ኤራና።

\VS{43}ህንተ ኢታ ሀኖታነ ህንተ ቱና ኦሱዋ ህንተ ሄ በሳን ሀሳያና፤ ህንተ ኦꬅዳ ኢታ ኦሶ ኡባ ህንተ ሻተታና።

\VS{44}ህንተኖ፥ እስራኤለ አሳዉ፥ ህንተ ኢታ ሀኖታ መላነ ህንተ ቱና ኦሱዋ መላ ግዶናሽን፥ ታ ሱንꬃ ግሾ ታ ኦꬅያ ዎደ ታኒ ጎዳ ግደይሳ ህንተ ኤራና” ያጌስ ኡባ ሃርያ ጎዳይ።


\par }{\SH ዱገሀ ባጋ ቦላ ኦደትዳ ትንብተ
\par }
{\PP \VS{45}ጎዳ ቃላይ ሀይሳዳ ያግሸ ታኮ ይስ።

\VS{46}“አሳ ናአዉ፥ ዱገሀ ባጋ ስማዳ ፄላ፤ ዱገሀ ባጋስ ኦዳ፤ ዱገሀ ዎራ ቦላ ትንብተ ኦዳ።

\VS{47}ዱገሀ ዎራስ፥ ኡባ ሃርያ ጎዳይ ኦድያባ ስአ ያጋዳ ኦዳ። ‘ታ ነ ግዶን ታማ የዳና፤ ሄ ታማይ ጭልኦ ምꬃነ መላ ምꬃ ኡባ ማና። ሄ ኤፅያ ታማይ ቶኤና፤ ዱገሀፐ ብድ፥ ፑደሀ ባጋ ጋካናዉ ደእያ አሳ ሶምኦ ኡባ ሄ ላጮይ ላባና።

\VS{48}ሄ ታማ ኦይꬅዳይ ታና ጎዳ ግደይሳ አሳ ኡባይ በአና። ሄ ታማይ ቶኤና’ ” ያጌስ።


\par }{\PP \VS{49}ታኒ ዛራዳ፥ “ኡባ ሃርያ ጎዳዉ፥ ሄሳ ኦዳ ጋዳ ታና ኪቶፋ። ኤንቲ፥ ‘እ ኡባ ዎደ ሌምሶን ኦዴስ ግደኔ?’ ያጎሶና” ያጋስ።




\par }\Chap{21}{\SH ባብሎነ ማሻ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ነ ሶምኡዋ የሩሳላመኮ ዛራዳ፥ አሳይ ጎይንያ በሳታ ቦላነ እስራኤለ ቢታ ቦላ ትንብተ ኦዳ።

\VS{3}ሀይሳዳ ያጋ፦ ‘ታኒ ነዉ ሞርከ። ታኒ ታ ማሻ ሾሁዋፐ ሾዳዳ፥ ነ ግዶፐ ፅሎ አሳነ ኢታ አሳ ኡባ ዉርሳና።

\VS{4}ፅሉዋነ ናጋራንቹዋ ኡባ ꬋይሳናዉ ዱገሀፐ ፑደሀ ጋካናዉ ደእያ አሳ ኡባ ቦላ ታ ማሻ ሾዳና።

\VS{5}ታኒ ጎዳይ፥ ታ ማሻ ሾሁዋፐ ሾድዳይሳነ ጉየ ዛሮናይሳ አሳ ኡባይ ኤራና’ ” ያጌስ።


\par }{\PP \VS{6}“ሄሳ ግሾ፥ አሳ ናአዉ፥ አሳ ኡባይ ፄልሽን፥ ነ ዎዛናይ መቅን፥ ጫመታዳ ኦላ።

\VS{7}‘አይስ ኦላይ?’ ያግድ ኤንቲ ነና ኦይችኮ፥ ‘ስንꬃራ ያ ኢታ ዎርያ ግሾ ኦላይስ’ ያጋ። ሄ ዎርያን፥ ‘ዎዛን ኡባይ ያሻን ሴራና፤ ኩሸ ኡባይ አርጋጫና፤ ጎባተꬅ ኡባይ ኤከታና፤ ጉልባት ኡባይ ኮኮራና። ሄ ዎደይ ጋክስ፤ ቱማ ፖለታና’ ” ያጌስ ኡባ ሃርያ ጎዳይ።


\par }{\PP \VS{8}ጎዳ ቃላይ ሀይሳዳ ያግሸ ታኮ ይስ፦

\VS{9}“አሳ ናአዉ፥ ትንብተ ኦዳ፤ ታኒ ጎዳይ ኦድያባ አሳስ ኦዳ፤ ማሻ፤ ሌፈትዳነ ቁሸትዳ ማሻ።


\par }{\Q \VS{10}“ጎራአናዉ ሌፈትስ፤

\par }{\QB ዎልአንꬃ መላ ጶላናዉ ቁሸትስ።

\par }{\Q ታ አሳይ እመትዳ ሴራ እፅዳ ግሾ፥

\par }{\QB ህዛፐ ጉየ፥ ኦንካ ኡፋይተና።


\par }{\Q \VS{11}ጎኤታናዉ ማሻይ ቁሸትስ፤

\par }{\QB ሌፈትድነ ቁሸትድ፥ ጎራኤይሳስ እመታናሳ።


\par }{\Q \VS{12}አሳ ናአዉ፥ ዬካነ ዘሌላ፤

\par }{\QB ሀ ማሻይ ጊገትዳይ ታ አሳ ቦላነ

\par }{\QB እስራኤለ ሀላቃታ ቦላና።

\par }{\Q ሀላቃት ታ አሳራ እስፈ ማሻን ሀይቃና፤

\par }{\QB ሄሳ ግሾ፥ አዛናዳ ነ ትራ ቆፃ።


\par }{\Q \VS{13}ታኒ ታ አሳ ፓጫና፤

\par }{\QB ኤንቲ ናጋራ ፓፆና እፅኮ፥

\par }{\QB ሀ መቶይ ኡባይ ኤንታ ቦላ ያና፤

\par }{\MM ኡባ ሃርያ ጎዳይ ሀይሳ ኦድስ።


\par }{\PP \VS{14}“ሀእካ አሳ ናአዉ፥ ትንብተ ኦዳ፤ ነ ኩሽያ ባቃ። ሄ ዎደ ማሽ ናምኡ ቶሆ ሄꬑ ቶሆ ዛሪድ ሾጫና፤ ሄስካ ዳጋንꬅያ፥ ዩሹዋ ኡባን ዎꬍያነ ሹክያ ማሽ።

\VS{15}ሄስ ኤንታ ዎዛናይ ትልአናዳነ ኤንታፈ ዳሮት ꬉበታናዳ ኦꬃና። ህንተና አየ! ህንተ ፐንገን ማሽ ዎልአንꬃ መላ ዎልአሜስ፤ ሹካናዉ ሾሆፐ ሾደትስ።

\VS{16}ነኖ፥ ቃራ ማሻዉ፥ ኡሻችነ ሀድርስ ስምዳ ነ ስምዳ ባጋ ኡባ ቡꬃ።

\VS{17}ህዛ ታኒ ታ ኩሽያ ባቃና፤ ታ ሀንቆይ ዶቻና” ያጌስ ጎዳይ።

\VS{18}ጎዳ ቃላይ ሀይሳዳ ያግሸ ታኮ ይስ።

\VS{19}“አሳ ናአዉ፥ ባብሎነ ካዋ ማሻይ ያ ናምኡ ኦገታን ማላ ዎꬃ። ናምኡ ኦገት እስ ቢታፈ ደንዶሶና፤ ኦገይ ካታማኮ ስምያ ኦገን ማላታ ቱሱ ኤሳ።

\VS{20}እስ ኦግያን ደእያ ማላ ራባ ጌተትያ አሞነ ካታማ ብያ ኦግያ ማሌስ፤ ሀንኮይ ኦገይ ግምበትዳ ይሁዳን ደእያ የሩሳላመ ካታማ ብያ ኦግያ ማሌስ።

\VS{21}ባብሎነ ካዎይ ኦገት ጋሄትያ ዳጋላን፥ ማላ ቱሳታ ማታን ኤቄስ። እ አዉ ኦግያራ ባነኮ ኤራናዉ፥ ዶንገ ቶራን ሳማ የጋና፤ ባ ኤቃታ ዞረ ኦይቻና፤ ማራጭያ በአና።

\VS{22}ግምብያ ፐንግያ ላልያ ዱሩማ ኤሀና መላ፥ ዎꬎ ኪታ አꬃና መላ፥ ጬቀታና መላ፥ ድርሳ ፐንግያ ላልያ ዱሩማ ካታማ ፐንገን ኤሳና መላ፥ ቢታ ዶራና መላነ ሚፃ ጊግሳና መላ የሩሳላመ ሳም እያዉ ኡሻቻ ኩሸን ከይስ።

\VS{23}የሩሳላመ አሳይ ባብሎነ ካዉዋራ ጫቅዳ ግሾ፥ ሄስ ባንታ ቦላ ጋካና ግድ ቆፕቦኮና። ሽን ባብሎነ ካዎይ ኤንታ ድእያ ዎደ ኤንቲ ባንታ ናጋራ ሀሳያና።

\VS{24}ሄሳ ግሾ፥ ኡባ ሃርያ ጎዳይ ሀይሳዳ ያጌስ፤ ህንተ ናጋራይ ቆንጭስ፤ ህንተ ባላ ግደይሳ አሳ ኡባይ ኤሬስ፤ ህንተ ኦሶይ ህንተ ናጋራንቾ ግደይሳ በሴስ። ሄሳ ግሾ፥ ህንተ ኢታ ኦሶይ ሀሳየታና፤ ህንተ፥ ህንተ ሞርከታስ አꬍድ እመታና።


\par }{\PP \VS{25}“ነኖ፥ ኢታነ ቱና ግድዳ እስራኤለ ሀላቃዉ፥ ነ ፕርዳ ጋላሳይ ጋክስ።

\VS{26}ኡባ ሃርያ ጎዳይ ሀይሳዳ ያጌስ፦ ነ ሁጵያፐ ካላቻ ደንꬃ፤ ነ ሁጰ ፃꬃ ቃራ። ህዛፐ ጉየ ካሰይሳዳ ሀናናባይ ባዋ፤ ዝቃይ ꬎቁ ጋና፤ ꬎቃይ ዝቅ ጋነ።

\VS{27}ጋዶ! ጋዶ! ታኒ ሀ ካታማ ꬋይሳና። ፕርዳናዉ ማት ደኤይስ ያና ጋካናዉ ሀ ካታማይ ዛሪድ ኬፀተና። እ ያ ዎደ ታ እያዉ አꬃዳ እማና” ያጌስ።


\par }{\PP \VS{28}አሳ ናአዉ፥ ሀይሳዳ ያጋዳ ትንብተ ኦዳ። እስራኤለ ጫይያ አሞነታ ኡባ ሃርያ ጎዳይ ሀይሳዳ ያጌስ ጋዳ ኦዳ።

\par }{\Q “ꬋይስያ ማሽ ሾሆፐ ሾደትስ፤

\par }{\QB ዎꬋናዉ ዎልአሜስ፤

\par }{\QB ዉርሳናዉ ቁሸቴስ።


\par }{\Q \VS{29}ህንተ በእያ ቆንጨꬃይ ዎርዶ፤

\par }{\QB ህንተ ኦድያ ትንብተይ ዎርዶ።

\par }{\Q ህንተ ኢታነ ቱና አስ፤

\par }{\QB ህንተ ፕርዳ ጋላሳይ ጋክስ

\par }{\QB ህንተ ቆን ማሽ ዎꬋና ሀኔስ።


\par }{\Q \VS{30}ማሻ ሾሁዋን ዛርተ፤

\par }{\QB ህንተ መትዳ በሳን፥ ህንተ የለትዳ ቢታን

\par }{\QB ታ ህንተ ቦላ ፕርዳና።


\par }{\Q \VS{31}ታኒ ታ ሀንቁዋ ህንተ ቦላ ጉሳና፤

\par }{\QB ታ ሀንቆ ታማይ ህንተ ቦላ ኤፃና፤

\par }{\QB ꬋይሶ ሜዘትዳ፥ ዎዛና ምኖ አሳስ አꬃዳ እማና።


\par }{\Q \VS{32}ህንተ ታማን ꬋያና፤

\par }{\QB ህንተ ሱꬃይ ህንተ ቢታን ጉካና፤

\par }{\QB ህንተ ዛሪድ ሀሳየተከታ።

\par }{\QB ታኒ ጎዳይ ሀይሳ ኦዳስ” ያግስ።




\par }\Chap{22}{\SH የሩሳላመ ናጋራ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ሸምፖ ዎይሳት ኩምዳ ካታማ ቦላ ፕርዳናዉ ጊጋዲ? ያትኮ፥ እ ኦꬅዳ ቱና ኦሶ ኡባ እያዉ ኦዳ።

\VS{3}ኡባ ሃርያ ጎዳይ ሀይሳዳ ያጌስ ጋዳ ኦዳ፦ ነ ዳሮ አሳ ዎꬍዳ ግሾነ ኤቃ ጎይኖን ነና ቱንስዳ ግሾ ነ ꬋዮ ዎደይ ጋክስ።

\VS{4}ነ ጉስዳ ሱꬃን ባላ ግዳዳሳ፤ ነ ኦꬅዳ ኤቃን ቱናዳሳ። ነ ፕርዳ ጋላሳይ ማታትስ፤ ነ ꬋዮ ዎደይ ጋክስ። ሄሳ ግሾ፥ ታ ነና ካዎተꬃታስ ሚቻስነ ሀራ ቢታታስ ቀልቅሴስ አጋና።

\VS{5}ነኖ፥ ነ ሱንꬃይ ኢትዳ ዳጋም ኩምዳ ካታማዉ፥ ማታንነ ሃሆን ደኤይሳት ነና ቀልቅሳና።


\par }{\PP \VS{6}“ነ ግዶን ደእያ እስራኤለ ሀላቃት ኡባይ ሱꬁ ጉሳናዉ ባንታ ዎልቃ አይ መላ ጎኤትያኮ በአ።

\VS{7}ነ ግዶን ደኤይሳት ባንታ አዋነ ባንታ አይዉ ቦንቾኮና። ኤንቲ በተ አሳ ጭሞሶና፤ አምኤታነ አዉ አይያ ባይና ናይታ ናቆሶና።

\VS{8}ኤንቲ ታ ጌሻ ሚሸታ ካꬎኦሶና፤ ታ ሳምባታ ቱንሶሶና።

\VS{9}ነ ግዶን እሶት እሶት ሀራታ ዎꬍሳናዉ ዎርዶን ኦዶሶና፤ ሀራት ኤቃስ ያርሸትዳባ ሞሶና፤ ሀራት ላይማቶሶና።

\VS{10}ነ ግዶን እሶት እሶት ባ አዋ ማቸራ ቱኖሶና፤ ሀራት ኩሸ መቶይ ደእያ ማጫሳራ ዎልቃን ቱንሶሶና።

\VS{11}ነ ግዶን እሶት እሶት ባ ሾሩዋ ማቸራ ቱኖሶና፤ አዋይ ባ ናአ ማቸራ ቱኔስ፤ ባ አዋ ናእዉ፥ ባ ምችዉ ዎልቃን ኢስድ ዬላዬስ።

\VS{12}ነ ግዶን እሶት እሶት ሚሸ ኤክድ፥ ሸምፖ ዎꬎኦሶና፤ ሀራት ባንታ ሚሽያ ባንታ ያራ ግድዳ እስራኤለታስ የሎራ ታልኦሶና፤ ኤንታ ቦንቅድ ባንታዉ ዱረቶሶና፤ ታና ኩመꬅ ዶግዶሶና” ያጌስ ኡባ ሃርያ ጎዳይ።


\par }{\PP \VS{13}“አሳይ በሶና ሚሸ ኤክያ ግሾነ ሸምፖ ዎꬍያ ግሾ፥ ታኒ ታ ኩሽያ ህንተ ቦላ ደንꬃና።

\VS{14}ታ ነና ሴርያ ዎደ ነ ጎባተꬃይ ኔራ ዳኔ? ዎይኮ ነ ኩሸይ ምኖ ግዳኔ? ታኒ ጎዳይ ሀይሳ ኦዳስ፤ ታ ኦድዳይሳዳ ኦꬃና።

\VS{15}ታ ነና ካዎተꬃታ ግዶንነ ቢታታ ግዶን ላላና፤ ነ ቱናተꬃ ኔፐ ድጋና።

\VS{16}ሀራ ካዎተꬃታ ስንꬃን ነ ካዉያና፤ ታኒ ጎዳ ግደይሳ ነ ኤራና” ያግስ።


\par }{\PP \VS{17}ጎዳይ ታኮ ሀይሳዳ ያግስ፦

\VS{18}“አሳ ናአዉ፥ እስራኤለ አሳይ አይኮካ ፓꬆኮና፤ ኤንቲ ኡባይ ብራ ሼሽያ ዎደ ናሰ ብራታፐ፥ ቆርቆሮፐ፥ ብራታፐነ እርሳሰፐ ከያ ሻአ መላ።

\VS{19}ሄሳ ግሾ፥ ኡባ ሃርያ ጎዳይ ሀይሳዳ ያጌስ፤ ‘ህንተ ኡባይ አታላ መላ ግድዳ ግሾ ታ ህንተና ኡባ የሩሳላመ ሺሻና።

\VS{20}ብራ፥ ናሰ ብራታ፥ ብራታ፥ እርሳሰነ ቆርቆሮ ታማን ሁብድ ሼሸይሳዳ ታ ህንተና ሺሻዳ ታ ሀንቁዋና ትልእሳና።

\VS{21}ታ ህንተና የሩሳላመ ሺሻዳ፥ ታ ሀንቆ ታማ ህንተ ቦላ ኤꬃዳ ህንተና ያን ትልእሳና።

\VS{22}ብር ጮጨን ሼኤይሳዳ ህንተ የሩሳላመን ትልአና። ሄ ዎደ ታኒ ጎዳይ ታ ሀንቁዋ ህንተ ቦላ ጉስዳይሳ ህንተ ኤራና’ ” ያጌስ።


\par }{\PP \VS{23}ዛሪድ ጎዳ ቃላይ ሀይሳዳ ያግሸ ታኮ ይስ።

\VS{24}“አሳ ናአዉ፥ ኤንታ ቢታይ ቱንዳ ግሾ፥ ታ ሀንቁዋን እር ቡኮና መላ ድጋዳ ኤንታ ሴራ ዶምዳሳ እስራኤለ አሳስ ኦዳ።

\VS{25}ነ ግዶን ኤንታ ሀላቃት ዎꬍዳባ ጉድሸ መንረꬅያ ጋሞ መላ፤ ኤንቲ ዎꬎኦሶና፤ ሚሸ ግድን፥ ሀራ ቡቁራ ግድን፥ ኡባ ባንታዉ ኤኮሶና፤ ዳሮ ማጫሳታ አምኦ ኦꬅዶሶና።

\VS{26}ካህነት ታ ህግያ መንꬅዶሶና፤ ታ ጌሻባታ ቦንችቦኮና። ጌሽነ ጌሽ ግዶና ባ ሻኮኮና፤ ቱናነ ቱና ግዶና ባ ሻክድ ታማርሶኮና፤ ታ ሳምባታ የግ አግደታ። ሄሳ ጋሶን ታ እስራኤለ አሳ ግዶን ቦንቸታብከ።

\VS{27}ሀላቃት ባንታ ዎꬍዳባ ዱሰረꬅያ ሱꬉመ መላ፤ ኤንቲ ባንታዉ በሶና ዱረተꬅ ደማናዉ ሸምፖ ዎꬎኦሶና።

\VS{28}ናበት ጎዳ ቦቅንተ ትይያ አሳዳ፥ ዎርዶ ቆንጨꬅ በእድ፥ ዎርዶ ትንብተ ኦድድ ኤንታ ናጋራ ገንꬆሶና። ጎዳይ ኦዶና ደእሽን፥ ‘ኡባ ሃርያ ጎዳይ ሀይሳዳ ያጌስ’ ያጎሶና።

\VS{29}ቢታን ደእያ አሳይ ቦንቆሶና፤ ማንቆታነ መቶታንቾታ ኡንኤꬆሶና፤ ኤንቲ ሱረ ፕርዳ ድግድ በተ አሳ ጌላዮሶና።


\par }{\PP \VS{30}“ታኒ ቢታ ꬋይሶና መላ ድርሳ ግምብያ ኬፀይ፥ ላለትዳ ድርሳ ግምብያ ባጋራ ታ ስንꬃን ኤቅድ ናግያ እስ አስ ኮያስ፤ ሽን ኦናካ ደማብከ።

\VS{31}ሄሳ ግሾ፥ ታ ሀንቁዋ ኤንታ ቦላ ጉሳና፤ ታኒ ታ ይሉዋን ኤንታ ꬋይሳና፤ ኤንቲ ኦሱዋ ኤንታ ቦላ ዛራና” ያጌስ ኡባ ሃርያ ጎዳይ።




\par }\Chap{23}{\SH ናምኡ ላይማ ምቸታ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ፦

\VS{2}“አሳ ናአዉ፥ እስ አየፐ የለትዳ ናምኡ ምቸት ደኦሶና።

\VS{3}ኤንቲ ግብፀን ደእሸ፥ ባንታ ናአተꬃፈ ዶምድ፥ ላይማ ግድዶሶና። ሄ ቢታን ደእያ አደት ኤንታ ꬋንꬃን ካእዶሶና፤ ኤንታ ጌላኦተꬃይ ኤከትስ።

\VS{4}ኤንታፈ ባይረ ሱንꬃይ ኦሆሎ፤ ካሎ ምቸ ሱንꬃይ ኦሆልባ። ኤንታ ናምአ ታኒ ማችን፥ ታዉ አደነ ማጫ ናአ የልዶሶና። ኦሆላ ሳማረ፤ ኦሆልባ ቃስ የሩሳላመ።”


\par }{\PP \VS{5}“ኦሆላ ታዉ ማቾ ግዳዳ ደአሸ ላይማታሱ፤ እያ ባ ኦላንቾ ግድዳ አሶረ ላገꬆታ ካላዳ ባዉሱ።

\VS{6}ኤንቲ ካሎሰ ዳንያ ማኦ ማእዳ ኦላንቾታ፥ ቢታ ሃረይሳታነ ቶራ ሞጮናታ፤ ኤንቲ ኡባይ ናአተꬅነ ማላ ሎኦ ግድዳ ፓራ ቶግያ አሳታ።

\VS{7}እያ ባና ላይማ ኦꬃዳ፥ ኡባፈ ሎእያ አሶረ አደታስ ባና አꬃዳ እማሱ። እ ላይማተꬃይ እያ አሶረ ኤቃታ ጎይናዳ ቱናና መላ ኦꬅስ።

\VS{8}እያ ግብፀን ዶምዳ ላይማተꬃ ሀእካ አጋቡኩ፤ እ ናአተꬃፈ ዶምድ፥ አደት እ ꬋንꬃ ካኦሶናነ ኢራ ላይማቶሶና።”


\par }{\PP \VS{9}“ሄሳ ግሾ፥ እያ ምንꬃዳ ሲቅያ አሶረ ላገꬆታስ ታኒ እዮ አꬃዳ እማስ።

\VS{10}ኤንቲ እዮ ቃርድ ካሎይዶሶና፤ እ አደነ ማጫ ናይታ ድእድ ኦይክዶሶና፤ እዮ ማሻን ዎꬍዶሶና። እዮ ጋክዳ ፕርዳ ጋሶን፥ ማጫሳ ግዶን ቀልቅሰꬃስ አታሱ።”


\par }{\PP \VS{11}“እ ምችያ ኦሆልባ ሄሳ በአሱ፤ እያ ባ አሙዋንነ ባ ላይማተꬃን ባ ምቸፈ አꬋዳ ቱና ግዳሱ።

\VS{12}እያካ አሶረ ሃረይሳት፥ ቶራ ሞጮናታ፥ ሎኦ ማኦ ማእዳ ኦላንቾታነ ፓራ ቶግያ አሳታ፥ ናአተꬅነ ማላ ሎኦ አሳታ ምንꬃዳ ሲቃሱ።

\VS{13}እያካ ባና ቱንስዳይሳ በአስ፤ ኤንቲ ናምአይ እስ ኦገን ቦሶና።”


\par }{\PP \VS{14}“እያ ባ ላይማተꬃ ያ ዳርሳሱ፤ እያ ጎዳ ቦላ ዎጨትድ ኦሰትድ ዞኦ ቃላመን ትየታዳ ካልዳወታ አደ ምስለ በአሱ።

\VS{15}ኤንቲ ባንታ ፄሳን ዝናረ ዳንጭዶሶና፤ ባንታ ሁጵያን ሎኦ ጫርቀ ፃፅዶሶና። ኤንቲ ኡባይ ካልዳወ ቢታፈ ይዳ ካልዳወታ ሀላቃታ ዳኖሶና።

\VS{16}እያ ኤንታ ምስለታ በእዳ ዎደ ዳሮ ሲቃዳ፥ ኤንታ ፄጋናዉ ካልዳወታ ቢታ አሰ ኪታሱ።

\VS{17}ባብሎነት ኢኮ ይድ፥ ኢራ ላይማትድ እዮ ቱንስዶሶና። ኤንቲ እዮ ዳሮ ቱንስዳፐ ጉየ፥ እያ ኤንታ ሻተታሱ።

\VS{18}እያ ባ ላይማተꬃ ቆንጨን ኦꬅዳ ዎደነ ባ ካሉዋ ቃራ በስዳ ዎደ፥ ታኒ እ ምችዉ አግዳይሳዳ እዮካ ሻተታዳ አጋስ።

\VS{19}ሽን እያ ግብፀን ላይማ ግዳዳ ደእያ፥ ባ ያላጋተꬃ ዎድያ ሀሳያዳ፥ ባ ላይማተꬃ ካሰይሳፈ ያ ዳርሳሱ።

\VS{20}ኤንታ አቱንꬃይ ሀረይሳ መላ፥ ኤንታ ኮቻይ ፓራይሳ መላ ግድዳ ባ ላገꬆታ ካላዳ ባሱ።

\VS{21}ነኖ፥ ኦሆልበ፥ ነ ያላጋተꬃ ዎድያን ግብፀ አደት ነ ꬋንꬃን ካእሽን፥ ነ ጌላኦተꬃ ኤክሽን፥ ኔኒ ፖልዳ ላይማተꬃ ዛራዳ ሀእ ኦꬃናዉ አሞታሳ።”


\par }{\PP \VS{22}ሄሳ ግሾ፥ ኦሆልበ፥ ኡባ ሃርያ ጎዳይ ሀይሳዳ ያጌስ፦ “ታኒ ነ ላገꬆታ፥ ነ ሻተታ አግዳይሳታ ነ ቦላ ደንꬃና፤ ታ ኤንታ ነ ቦላ ኡባ በሳራ ኤሀና።

\VS{23}ባብሎነታነ ካልዳወታ ኡባ፥ ፋቁዳ፥ ሶሃነ ቆኣና፥ አሶረታ ኡባ፥ ናአተꬅነ ማላ ሎኦ አሳታ፥ ቢታ ሃረይሳታ፥ ቶራ ሞጮናታ፥ ኦላንቾታ፥ ሀላቃታነ ፓራ ቶግያ አሳታ ነ ቦላ ኤሀና።

\VS{24}ኤንቲ ኦላ ፓራ ጋረታራ፥ ጫና ጋረታራነ ዳሮ ኦላንቾታራ ፑደሀ ባጋፈ ህንተ ቦላ ያና። ኤንቲ ዎጋ ጎንዳለነ ጉꬃ ጎንዳለ ኦይክድ፥ ብራታ ባርኔፃ ዎꬅድ፥ ነ ዩሹዋን ሳልፓና። ታኒ ነና ኤንታዉ አꬃዳ እማና፤ ኤንቲ ነና ባንታ ዎጋ መላ ፕርዳና።

\VS{25}ታኒ ታ ሀንቁዋ ነ ቦላ የዳና፤ ኤንቲ ኔራ ሀንቆ ሱላን ጋሄታና። ኤንቲ ነ ሲꬍያነ ነ ሀይꬃ ቃንፃና፤ አትዳይሳት ማሻን ዉራና። ኤንቲ ነ አደ ናይታነ ነ ማጫ ናይታ ኦይካና፤ አትዳይሳታ ታማን ፁጋና።

\VS{26}ኤንቲ ነ ማኦ ኡባ ኔፐ ቃርድ ኤካና፤ ነ አሌቆ ኡባ ኔፐ ከስድ ኤካና።

\VS{27}ሄሳዳ ኦꬃዳ፥ ነ ግብፀፈ ኤህዳ ላይማተꬃ አሙዋ ኔፐ ድጋና። ኔኒ ናምአንꬆ ግብፀታ ኤቃ ምስለታ ꬎቁ ጋዳ ፄሎናዳ ዎይኮ ኤንታ ሀሳዮናዳ ኦꬃና።”


\par }{\PP \VS{28}ኡባ ሃርያ ጎዳይ ሀይሳዳ ያጌስ፦ “ታኒ ነና ነ እፀይሳታ፥ ነ ሻተታዳ አግዳይሳታስ አꬃዳ እማና።

\VS{29}ኤንቲ ነና እፃና፤ ነ ዳቡራዳ ደምዳባ ኡባ ቦንቅድ፥ ነና ፅረ ካሎ አሻና። ነ ላይማተꬃ አሞይ ቆንጫናዳ ኦꬃና። ነ ላይማተꬃ አሞይ፥

\VS{30}ሄሳ ነ ቦላ ኤህስ። ኔኒ ካዎተꬃታራ ላይማታዳሳ፤ ኤንታ ኤቃታራ ነና ቱንሳዳሳ።

\VS{31}ነ ምችያ ብዳ ኦግያ ነካ ባዳሳ። ሄሳ ግሾ፥ ነና እ ፁኣ ኡሻና።”


\par }{\PP \VS{32}ኡባ ሃርያ ጎዳይ ሀይሳዳ ያጌስ፦ “ኔኒ ነ ምቸ ፁአፐ ኡያና፤ ሄ ፁአይ ግታነ ጪሞ። እ ትግን፥ ዳሮ ኤክያ ግሾ፥ አስ ኡባይ ነ ቦላ ሚጫናነ ነና ቅꬋና።

\VS{33}ኔኒ ማꬆታ ጋንድጋራናነ አዛናና። ሄስ ነ ምቸ ሳማረ ፁአይ ነዉ ዳጋማነ ꬋዮ ኤሀና።

\VS{34}ነ እያ ፂዞꬃዳ ኡያና፤ ፁአ መንꬃና፤ ኩንአን ነ ꬋንꬃ ጋራና።” ታኒ ኡባ ሃርያ ጎዳይ ሀይሳ ኦዳይስ።


\par }{\PP \VS{35}ኡባ ሃርያ ጎዳይ ሀይሳዳ ያጌስ፦ “ኔኒ ታና ዶግዳ ግሾ፥ ታዉ ዞኮ ዛርዳ ግሾነ ነ ላይማተꬃ አሙዋስ ጋተ ኤካና።”


\par }{\PP \VS{36}ጎዳይ ታኮ ሀይሳዳ ያግስ፦ “አሳ ናአዉ፥ ኦሆል ቦላነ ኦሆልብ ቦላ ፕርዳናዉ ጊገታዲ? ኤንቲ ኦꬅዳ ቱና ኦሱዋ ኤንታዉ ኦዳ።

\VS{37}ኤንቲ ናምአይ ላይማትዶሶና፤ ሸምፖ ዎꬍዶሶና። ኤንቲ ባንታ ኤቃ ጎይንዶሶና። ሀር አቶሽን፥ ኤንቲ ታዉ የልዳ ባንታ አደ ናይታ ባንታ ኤቃታስ ካꬅ ኦꬅድ ያርሽዶሶና።

\VS{38}ሄሳፈ አꬅድ ሀራ ኢታባ ታ ቦላ ኦꬅዶሶና፤ ኤንቲ ታ ኬꬃ ቱንስዶሶና፤ ሄ ዎደ ታ ሳምባታካ ሻርዶሶና።

\VS{39}ኤንቲ ባንታ ናይታ ኤቃታስ ያርሽዳ ጋላስ፥ ኤንቲ ታ ኬꬃ ገልድ ቱንስዶሶና፤ ኤንቲ ታ ኬꬃን ኦꬅዳይ ሀይሳ።”

\VS{40}ኤንቲ ሃሆ በሳፈ አደት ያና መላ አሰ ኪትን፥ ኤንቲ ይዶሶና። ህንተ ናምኡ ምቸት ህንተ ቦላ ሜጨትደታ፤ ህንተ አይፍያ ትየትደታ፤ አሌቆ አꬅደታ።

\VS{41}ሎኦ አርጄታ ቦላ ኡትደታ፤ ፃርጴዛ ቦላ ታ እፃንያነ ታ ሻማሆ ዛይትያ ዎꬅደታ።

\VS{42}ኡፋይትያ አሳ ኮይሰꬅ ህንተ ማታን ስኤቴስ። ማꬆትዳ አሳይ መላ ቢታ ይዶሶና። ህንተ ኩሸን ሳጋዮ ዎꬅዶሶና፤ ሎኦ ካላቻታ ህንተ ሁጰን ጎፅዶሶና።

\VS{43}ታኒ ታ ዎዛናን፥ “ሀ አደት አሳተꬃይ ላይማተꬃን ግልቅዳ ማጫሴራ ላይማቶሶና” ያጋስ።

\VS{44}አደይ ማጫሳራ ላይማተይሳዳ፥ ሀይሳቲ ኤንታራ ላይማትዶሶና። ኤንቲ ላይማታናዉ አሞትያ ኦሆልራነ ኦሆልብራ ላይማትዶሶና።

\VS{45}ኤንቲ ላይማ ግድያ ግሾነ ሸምፖ ዎꬍያ ግሾ፥ ፅሎ አሳት ላይማትያነ ሸምፖ ዎꬍያ ኤንታ ቦላ ፕርዳና።


\par }{\PP \VS{46}ኡባ ሃርያ ጎዳይ ሀይሳዳ ያጌስ፦ “ዳሮ አሳ ደንꬃዳ ኤንታ ቦላ ኤሀ። ኤንታ ዳጋንꬅያነ ኤንታ ቦንቅያ አሳታስ አꬃ እማ።

\VS{47}ሀ ዳጋንꬅያ አሳት ይድ፥ ኤንታ ሹቻን ጫዶ፤ ማሻን ቡꬆ፤ ኤንታ አደነ ማጫ ናይታ ዎꬎ፤ ኤንታ ኬꬃ ታማን ፁጎ።

\VS{48}ማጫስ ኡባይ ናገታና መላ ታኒ ቢታ ኡባፈ ላይማተꬅ ꬋይሳና።

\VS{49}ህንተ ናምኡ ምቸት ህንተ ላይማተꬃ ግሾነ ኤቃታ ህንተ ጎይንዳ ናጋራ ግሾ ህንተና ፕርዳና። ታኒ ኡባ ሃርያ ጎዳ ግደይሳ ህንተ ሄ ዎደ ኤራና” ያጌስ።




\par }\Chap{24}{\SH ድስተ ሌምሶ
\par }
{\PP \VerseOne{1}ኑኒ ድኤትዳ ኡዱፉንꬆ ላይꬃን፥ ታማንꬆ አጌናን፥ ታማንꬆ ጋላስ፥ ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ሀች ጋላስ ማዝጋበን ፃፋ። ባብሎነ ካዎይ የሩሳላመ ተቅዳይ ሀች።

\VS{3}ሀ ማካላንቾ አሳስ ኡባ ሃርያ ጎዳይ ሀይሳዳ ያጌስ ጋዳ ሀ ሌምሱዋ ኦዳ። ማዳበ ድስተ ታማ ቦላ ዎꬃዳ ሃ እያን ትጋ።

\VS{4}ገዳነ አንጋሱዋ፥ ሎኦ አሾ ኡባ ሙፃዳ፥ እያን የጋ፤ ሎኦ መቀꬃ ቃንፀረꬃዳ እያን ኩንꬃ።

\VS{5}ሄሳስ ነ ኤካና ዶርሳይ ዉድያፐ ዶረትዳይሳ ግዶ። ድስትያ ጋርሳን ምꬅ ዎꬃዳ አሹዋነ መቀꬃ ካፃና ጋካናዉ ዶይሳ።”


\par }{\PP \VS{6}ኡባ ሃርያ ጎዳይ ሀይሳዳ ያጌስ፦ “ሱꬁ ጉስያ ካታማ አየ! እያ ሽእድ ጌዮና እፅዳ ናሰ ብራታ ድስተ መላ ግዳሱ። እ ግዶን ደእያ ሙፀትዳ አሹዋ ሳማ የጎና ኩሸን ጋሄትዳይሳ ከሳ ከሳ ኤካ።

\VS{7}ሄ ካታማይ ዎꬍዳ አሳ ሱꬃይ ሀኖ ጋካናዉ እን ደኤስ። ሱꬅ ጉሳሸ፥ አይብካ ካሞና ዳንዳኦና ዛላ ቦላ ጉሳሱፐ አትሽን፥ ባናን ካማና ቢታ ቦላ ጉሳቡኩ።

\VS{8}ሀሎ ከያናዉ፥ ታ ሀንቁዋ ደንꬃናዳ፥ ካመቶና መላ እያ ጉስዳ ሱꬃ ታኒ ዛላ ቦላ ዎꬃስ።”


\par }{\PP \VS{9}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ሱꬁ ጉስያ ካታማ አየ! ታኒ ምꬅ ጉጃዳ ዎꬃና።

\VS{10}ዳሮ ምꬅ ዎꬃ፤ ታማ ኤꬃ። አሹዋ ሎይꬃዳ ዶይሳ፤ ጫምባ ማልኤꬃ፤ መቀꬃ ፁጋ።

\VS{11}ካይሳ ማዳበ ድስተ ታማ ቦላ ዎꬃ። እያ ቦላ ደእያ ቡቃይ ሴርድ ክቻና ጋካናዉነ እያ ቦላ ደእያ ሽአይ ፁገትድ ꬋያና ጋካናዉ ሱልድ ምቻና መላ ታማ ቦላ ዎꬃ።

\VS{12}ሄ ዳቡራይ ኡባይ ጮ መላ ግድስ፤ እያ ቦላ ደእያ ዳሮ ሽአይ ሀር አቶሽን፥ ታማን ክችቤና።

\VS{13}የሩሳላመ፥ ነነ ቱንዳይ ነ ኢታ ኦሱዋና። ታ ሀንቆይ ነ ቦላ ዉራና ጋካናዉ ህዛፐ ኔኒ ጌያካ። ነ ቱናተꬃፈ ነና ጌሻናዉ ኮያስ ሽን፥ ነ ጌያናዉ ኮያባካ።

\VS{14}ታኒ ጎዳይ ሀይሳ ኦዳስ፤ ሄስ ሀናና። ታኒ ጉየ ስምከ፤ ነዉ ቃትከ፤ ታ ቆፋ ላምከ። ነ ኦግያዳነ ነ ኦሱዋዳ ታኒ ነና ፕርዳና። ታኒ ኡባ ሃርያ ጎዳይ ሀይሳ ኦዳይስ” ያግስ።


\par }{\SH ህዝቄላ ማቸ ሀይቁዋ
\par }
{\PP \VS{15}ቃስካ ጎዳ ቃላይ ሀይሳዳ ያግሸ ታኮ ይስ።

\VS{16}“አሳ ናአዉ፥ ነ ሲቅያነ ነ አይፈ ስንꬃን ሎእያ ነ ማችዉ አኬኮና ዎꬋና። ሄሳን ካዮቶፋ፥ ዬኮፋነ አፉፆፋ።

\VS{17}ኦላ፥ ሽን ነ ኦልያ አስ ስኦፖ፤ ሀይቅዳርስ ካዮቶፋ። ኔኒ ነ ሁጰን ቃጨ ፃፃ፤ ነ ቶሁዋን ጫማ አꬃ። ነ ዶና ካሞፋ፤ ሾች ሞፓ።”


\par }{\PP \VS{18}ዎንታ ታኒ አሳስ ኦዳስ፤ ኦማርስ ታ ማችያ ሀይቃሱ። ዎንተꬃ ጋላስ ጎዳይ ታና ኪትዳይሳዳ ኦꬃስ።

\VS{19}አሳይ ታኮ፥ “ሀ ኔኒ ኦꬅያባስ ብርሸꬃይ አይበኮ ኑስ አይስ ኦድኪ?” ያግስ።


\par }{\PP \VS{20}ጎዳ ቃላይ ሀይሳዳ ያግሸ ታኮ ይስ ያጋዳ ኤንታዉ ኦዳስ።

\VS{21}ኡባ ሃርያ ጎዳይ እስራኤለ አሳ ሀይሳዳ ያጌስ፤ “ህንተ ጬቀትያ፥ ህንተ አይፈ አሙዋነ ህንተ ሸምፖይ አሞትያ ታ ኬꬃ ታኒ ቱንሳና ሀናይስ። ህንተ ጉየ አሽዳ ህንተ አደ ናይትነ ህንተ ማጫ ናይት ማሻን ዉራና።

\VS{22}ሄ ዎደ ታ ኦꬅዳይሳዳ ህንተ ኦꬃና። ህንተ ዶና ካመከታ፤ ሾቹ ሜከታ።

\VS{23}ህንተ ሁጵያ ፃፅተ፤ ህንተ ቶሁዋን ጫማ አꬅተ። ካዮተከታ ዎይኮ ዬከከታ። ሽን ህንተ ህንተ ናጋራ ጋሶን ግልቃናነ እሶይ እሱዋራ ኦላና።

\VS{24}ሄ ዎደ ህዝቄል ህንተዉ ማላታ ግዳና፤ እ ኦꬅዳይሳዳ፥ ህንተ ኦꬃና። ሄስ ሀንያ ዎደ፥ ታኒ ኡባ ሃርያ ጎዳ ግደይሳ ህንተ ኤራና።


\par }{\PP \VS{25}“አሳ ናአዉ፥ ታኒ ኤንታ ኡፋይሳነ ቦንቹዋ፥ ኤንታ አይፈን ሎእያባነ ኤንታ ዎዛናይ አሞትያባ ምኖ በሳ፥ ቃስ ኤንታ አደ ናይታነ ኤንታ ማጫ ናይታ ኤንታፈ ኤካና።

\VS{26}ሄ ጋላስ ነዉ ዎረ ኦዳናዉ እስ አስ ከስ ኤክድ ያና።

\VS{27}ሄ ጋላስ ነ ዶናይ ዶየታና፤ ነ እያራ ኦደታና፤ ዛራዳ ሙመ ግዳካ። ሄሳዳ ሀናዳ፥ ነ አሳስ ማላታ ግዳና። ታኒ ጎዳ ግደይሳ ኤንቲ ሄ ዎደ ኤራና” ያግስ።




\par }\Chap{25}{\SH አሞነ ቦላ ኦደትዳ ትንብተ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ነ ሶምኡዋ አሞነኮ ዛራዳ፥ ኤንታ ቦላ ትንብተ ኦዳ።

\VS{3}ኡባ ሃርያ ጎዳይ ኦድያ ቃላ ስእተ። ህንተ ታ ኬꬃ ቱንስያ ዎደ፥ እስራኤለ ቢታይ ባይሳ አትያ ዎደነ ይሁዳ አሳይ ድኤትያ ዎደ ሀሹ ግደታ።

\VS{4}ታኒ ህንተና ዶሎሀ ባጋ ቢታ አሳስ ላታ ኦꬃዳ እማና። ኤንቲ ህንተ ግዶን ካምበ ኬፅድ ዳና። ህንተ ምꬃ አይፍያ ኤንቲ ማና፤ ህንተ ማꬃ ኤንቲ ኡያና።

\VS{5}ታኒ ራባ ካታማ ግማለት ሄመትያ በሲ ከሳና፤ አሞነታ ቢታ ዶርሳ ዉደይ ፔእያ በሲ ኦꬃና። ታኒ ጎዳ ግደይሳ ህንተ ሄ ዎደ ኤራና።

\VS{6}ኡባ ሃርያ ጎዳይ ሀይሳዳ ያጌስ፦ ‘ህንተ እስራኤለ ꬋዩዋን ኩሸ ባቅዳ ግሾ፥ ጉፕዳ ግሾነ ኡፋይትድ ቀልቅስዳ ግሾ፥

\VS{7}ታኒ ህንተ ቦላ ታ ኩሽያ ደንꬃስ። ህንተና ካዎተꬃታስ ድኦ ኦꬃዳ እማና። ታ ህንተና አሳፐ ሾዳና፤ ካዎተꬃታ ግዶፈ ꬋይሳና። ታኒ ጎዳ ግደይሳ ህንተ ሄ ዎደን ኤራና’ ” ያጌስ።


\par }{\SH ሞአበ ቦላ ኦደትዳ ትንብተ
\par }
{\PP \VS{8}ኡባ ሃርያ ጎዳይ ሀይሳዳ ያጌስ፦ “ሞአበይነ ሳይረ፥ ‘ይሁድ ሀራ ካዎተꬃታ ኡባ መላ’ ያግዳ ግሾ፥

\VS{9}ታኒ ሞአበ ቢታ ተቃና፤ እያ ዛዋ ናግያ፥ ኤረትዳ ቤት-ያሽሞታ፥ ባኣል-ማኦናነ ቅራታይማ ካታማታ ꬋይሳና።

\VS{10}ህዛፐ ጉየ አሞነታ ጉጃዳ፥ ኤንቲ ካዎተꬃታ ግዶን ሀሳየቶና መላ ኤንታ ዶሎሀ ባጋ ቢታፈ ይዳ አሳስ አꬃዳ እማና።

\VS{11}ታኒ ሞአበ ፕርዳና፤ ታኒ ጎዳ ግደይሳ ኤንቲ ሄ ዎደ ኤራና” ያጌስ።


\par }{\SH ኤዶመ ቦላ ኦደትዳ ትንብተ
\par }
{\PP \VS{12}ኡባ ሃርያ ጎዳይ ሀይሳዳ ያጌስ፤ “ኤዶመይ ይሁዳ ቦላ ሀሎ ከይዳ ግሾነ ቆህዳ ግሾ፥

\VS{13}ታኒ ኩሽያ ኤዶመ ቦላ ደንꬃና። ያን ደእያ አሳነ መህያ ኩመꬅ ꬋይሳዳ ባይሳ ከሳና። ተማናፐ ብድ፥ ደዳና ካታማ ጋካናዉ ኤንቲ ማሻን ዉራና።

\VS{14}ታኒ እስራኤለ ባጋራ ኤዶመ ቦላ ሀሎ ከያና። እስራኤለት ኤንታ ቦላ ታ ይሉዋ መላ ኦꬃና። ታኒ ሀሎ ከይዳይሳ ኤዶመይ ኤራና” ያጌስ ኡባ ሃርያ ጎዳይ።


\par }{\SH ፍልስፄመ ቦላ ኦደትዳ ትንብተ
\par }
{\PP \VS{15}ኡባ ሃርያ ጎዳይ ሀይሳዳ ያጌስ፦ “ፍልስፄመት ባንታ ዎዛና ኢታተꬃን ሀሎ ከይዳ ግሾነ አቅዳ ሞርከን ይሁዳ ካꬍድ ꬋይሳናዉ ኮይዳ ግሾ፥

\VS{16}ታኒ ታ ኩሽያ ፍልስፄመታ ቦላ ደንꬃና። ታኒ ከልታወታ ቃንፃና፤ አባ ዶናን አትዳይሳታ ኡባ ꬋይሳና።

\VS{17}ታ ኤንታ ቦላ ግታ ሀሎ ከያና፤ ታ ሀንቁዋን ኤንታ ሴራና። ታኒ ኤንታ ቦላ ሀሎ ከይያ ዎደ፥ ታኒ ጎዳ ግደይሳ ኤንቲ ሄ ዎደ ኤራና” ያጌስ።




\par }\Chap{26}{\SH ፅሮሳ ቦላ ኦደትዳ ትንብተ
\par }
{\PP \VerseOne{1}ኑኒ ድኤትዳ ታማነ እሳንꬆ ላይꬃን፥ አጌና ኮይሮ ጋላሳን፥ ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ፅሮሳ አሳይ ኡፋይትሸ፥ ‘ሀሹ! የሩሳላመይ ኩንድስ፤ እያ ፐንገይ ዋግ ግድ ዶየትስ። እ ላለትድ ዶየትዳ ግሾ ህዛፐ ጉየ ኑ ዱረታና’ ያጎሶና።

\VS{3}ሄሳ ግሾ፥ ኡባ ሃርያ ጎዳይ ሀይሳዳ ያጌስ፤ ‘ነኖ፥ ፅሮሳ፥ ታኒ ነዉ ሞርከ። አባ ዙለይ ደንደይሳዳ ታኒ ዳሮ ካዎተꬃታ ነ ቦላ ኤሀና።

\VS{4}ኤንቲ ነ ድርሳ ግምብያ ላላና፤ ነ ግምበ ሻኮታ መንꬃና። ታ ነና ቢታ ኡባ ቁችድ ኤፍን፥ ካሎ ደእያ ዛላ ኦꬃና።

\VS{5}ኔኒ አባ ግዶን አሳይ ባንታ ሞሎ ግትያ መልሳናዉ ምጭያ በሲ ግዳና። ሀራ ካዎተꬃት ፅሮሳ ቦንቃና።

\VS{6}ዋና ቢታን ደእያ ጉታታ ማሻን ዉርሳና። ታኒ ጎዳ ግደይሳ ኤንቲ ሄ ዎደ ኤራና’ ያጌስ ኡባ ሃርያ ጎዳይ።


\par }{\PP \VS{7}“ኡባ ሃርያ ጎዳይ ሀይሳዳ ያጌስ፦ ‘ፅሮሳ ቦላ ኦላ ደንꬃና መላ ካዎታ ካዎ ግድዳ ባብሎነ ካዋ ናቡካዳናፆራ፥ ፓራታራ፥ ፓራ ጋረታራነ ዳሮ ኦላንቾታራ ፑደሀ ባጋፈ ኤሀና።

\VS{8}ኤንቲ ዋና ቢታን ደእያ ጉታታ ማሻን ዉርሳና። ኤንቲ ነና ተቅድ፥ ነ ድርሳ ግምብያ ጋꬅድ፥ ቢታ ዶራና፤ ባንታ ጎንዳልያ ነ ቦላ ደንꬃና።

\VS{9}ድርሳ ግምበታ ዶምእድ ላልያ ሚሸን ነ ድርሳ ግምብያ መንረꬃና፤ ባንታ ኦላ ሚሸን ነ አዱሳ ግምበታ ላላና።

\VS{10}እያ ፓራት ዳሮ ግድያ ግሾ፥ ኤንቲ ደንꬅያ ባናይ ነና ካማና። ፓራትነ ፓራታ ጋረት ላለትዳ ካታማ ድርሳ ፐንግያራ ገልያ ዎደ ኤንቲ ስስያ ጋርማሞይ ነ ድርሳ ግምብያ ቃꬃና።

\VS{11}ኤንታ ፓራት ኦገታ ኡባ የꬋና። ነ አሳ ማሻን ዉርሳና፤ ነ ዎልቃማ ቱሳት ሳአን ኩንዳና።

\VS{12}ነ ሻሎይ ድኤታና፤ ነ ዛልእያ ሚሸት ቦንቀታና። ነ ድርሳ ግምበታነ ነ ሎኦ ኬꬃታ ኡባ ꬋይሳና፤ ነ ሹቻታ፥ ነ ሳንቃነ ላለትዳ ኡባ ኤፍድ አባን የጋና።

\VS{13}ነ ማልኦ የꬃ ታ ተቃና፤ ነ ዲꬃ ግርሳይ ዛር ስኤተና።

\VS{14}ታ ነና ካሎ ደእያ ዛላ ኦꬃና፤ ኔኒ አሳይ ባንታ ሞሎ ግትያ ምጭያ በሲ ግዳና። ታኒ ጎዳይ ሀይሳ ኦድዳ ግሾ፥ ኔኒ ዛራዳ ኬፀታካ’ ” ያጌስ ኡባ ሃርያ ጎዳይ።


\par }{\PP \VS{15}“ኡባ ሃርያ ጎዳይ ፅሮሳ ካታማኮ ሀይሳዳ ያጌስ፦ ‘ነ ሞርከት ነ ቦላ ደንድያ ዎደ ዩሾይ አባን ተቀትዳ ቢታን ደእያ አሳይ፥ ነ ጎይረትያ ዎደ ዋስያ ዋሱዋ ስእድ፥ ያሻን ኮኮራና።

\VS{16}አባ ዶናን ደእያ ሃረይሳት ባንታ አራታፐ ዎꬋና። ባንታ ቦንቾ ማኡዋነ አሌቀትድ ኦሰትዳ ማኡዋ ቃርድ ያሻን ኮኮርሸ ቢታን ኡታና። ነ ቦላ ጋክዳ መቱዋ ቆፕድ፥ ኤንቲ ዳሮ ዳጋማና፤ ኤንቲ ኡባ ዎደ ኮኮርሸ ዳና።’

\VS{17}ኤንቲ ነዉ ሀይሳዳ ያግድ ዘለልስ ከሳና፦

\par }{\Q “አባ ዶናን ደእያ ያሽያ ካታማታ፤

\par }{\QB ዎልቃማ አሳይ ደእያ ካታመ፥

\par }{\QB ኔኒ ዋና ላለታዲ?

\par }{\Q ኔንነ ነ ግዶን ደእዳ አሳይ

\par }{\QB አባ ዶናን ደእያ አሳ ኡባ ያሽሳዳሳሽን።


\par }{\Q \VS{18}ኔኒ ኩንድያ ጋላስ

\par }{\QB ዩሾይ አባን ተቀትዳ ቢታት ኮኮርዶሶና።

\par }{\Q ሃꬃን ተቀትዳ ቢታት

\par }{\QB ነ ꬋዩዋን ዳጋምዶሶና” ያግስ።


\par }{\PP \VS{19}ኡባ ሃርያ ጎዳይ ሀይሳዳ ያጌስ፦ “ሀእ ኦንካ ዶና ካታማታዳ ታ ነና ባይሳ ከሳና። ታኒ አባ ሃꬃ ነ ቦላ ኤህን፥ ዳሮ ሃꬃይ ነና ካማና።

\VS{20}ኔኒ ስኦለ ገላዳ በን ሀይቅዳ አሳራ ዋላከታና መላ ኦꬃና። ኔኒ ቢታፈ ጋርሳን፥ በን ሞገትድ፥ መርናዉ ላለትድ አትዳይሳታራ ዳና መላ ኦꬃና። ኔኒ ዛራዳ አስ ደእያ ካታማ ግዳካ፤ ደኦን ደኤይሳታ ቢታን ዛራዳ በሰ ደማካ።

\VS{21}ታኒ ነ ዉርሰꬃ ዳጋንꬅያ ዉርሰꬅ ኦꬃና፤ ነዉ ሄስ ዉርሰꬅ ግዳና። አስ ነና ኮያና፤ ሽን ኔኒ ዛራዳ በንታካ” ያጌስ ኡባ ሃርያ ጎዳይ።




\par }\Chap{27}{\SH ፅሮሳስ ከስዳ ዘለልስ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ፅሮሳስ ዘለልስ ከሳ።

\VS{3}ዩሾይ አባን ተቀትዳ ቢታን ደእያነ አባ ጋፃን ደእያ ዳሮ አሳራ ዛልእያ፥ ካታማስ፥ ኡባ ሃርያ ጎዳይ ሀይሳዳ ያጌስ።

\par }{\Q “ ‘ነኖ ፅሮሳ፥ ታኒ ፑላነ

\par }{\QB ቦረይ ባይና ማላ ሎኦ’ ” ያጋዳሳ።


\par }{\Q \VS{4}ነ ዛዋይ አባ ጉልኣና፤

\par }{\QB ነና ኬፀይሳት ሎይꬅድ ኦꬅድ ኬፅዶሶና።


\par }{\Q \VS{5}ነ ሳንቃ ሳንራ ፂዳን ኦꬅዶሶና፤

\par }{\QB ነ ማርካብያ ቱሳ ልባኖሰ ዝጋን ጊግስዶሶና።


\par }{\Q \VS{6}ሃꬃ ፕꬍያ ምꬃት

\par }{\QB ባሳነ ዎላፐ ኦሰትዶሶና።

\par }{\Q ነ ማርካብያ ሂፃይ ቆጵሮሳ ፂዳን፥

\par }{\QB እያ ዩሾይ ዳንጋርሳ ዛለን አሌቀትስ።


\par }{\Q \VS{7}ነ ሻራይ ባንድራዳ ሃሆን በንታና መላ፥

\par }{\QB ግብፀታ ሊኖፐ አሌቀትድ ኦሰትስ።

\par }{\Q ነ ካማ ገሸይ ቆጵሮሳፐ ይዳ፥

\par }{\QB ካሎሰ ኦቻ ቴራ ዳንያ ማኦፐ ኦሰትዳይሳታ።


\par }{\Q \VS{8}ነ ማርካብያ ኮልፅሰይሳት ስዶናነ አርዋዳ ካታማታፐ ይዳይሳታ፤

\par }{\QB ነ ማርካብያ ላገይሳት ሎህዳ ነ አሳታ።


\par }{\Q \VS{9}ማርካብያ ጊግሰይሳት ገባላፐ ይዳ ኤራንቾታነ ካለꬅያ ሂላንቾታ፤

\par }{\QB አባን ብያ ማርካበ ኡባን ደእያ ኦሳንቾት ዎꬋ ከያ ግድ ነ ግዶን ዛልኦሶና።


\par }{\BB \par }
{\Q \VS{10}“ፋርሰፈ፥ ሊደፐነ ሊበፐ ይዳ ኦላንቾት፥

\par }{\QB ነ ኦላንቾታ ማድድ ኦለትዶሶና።

\par }{\Q ባንታ ጎንዳልያነ ባንታ ኦላ ባርኔፃ ነ ግዶን ካቅዶሶና፤

\par }{\QB ኤንቲ ነና ቦንችዳ አሳታ።


\par }{\Q \VS{11}አርዋዳነ ሄለካ ኦላንቾት፥

\par }{\QB ነ ድርሳ ግምብያ ናጎሶና።

\par }{\Q ጋማዳ አሳይ ነ አዱሳ ግምብ ሻኮ ቦላ ናጎሶና፤

\par }{\QB ባንታ ጎንዳልያ ነ ግምብያ ቦላ ካቅዶሶና፤

\par }{\QB ነ ፑላታና መላ ኦꬅዳይ ኤንታና።


\par }{\Q \VS{12}ነ ዳሮ ዱረተꬃ ጋሶን ታርሰስ ኔራ ዛልእስ፤

\par }{\QB እ ብራ፥ ብራታ፥ ቆርቆሮነ እርሳሰ ኔራ ላምድ ዛልኦሶና።


\par }{\Q \VS{13}ያዋን፥ ቱባልነ ሞሳህ ኔራ ዛልእዶሶና፤

\par }{\QB አይለታነ ናሰ ብራታ እምድ፥ ነ ሚሽያራ ላምዶሶና።


\par }{\Q \VS{14}ቤት-ቶርጋማ አሳይ

\par }{\QB ቶጋ ፓራታ፥ ኦላ ፓራታነ ባቁሎታ እምድ፥ ነ ሚሽያራ ላምስ።

\VS{15}ድዳና አሳይ ኔራ ዛልእዶሶና፤ ዩሾይ አባን ተቀትዳ ቢታታን ደእያ አሳይ ዳንጋርሳ ዛለነ ዞጰ ምꬅ ነዉ ኤሆሶና።


\par }{\PP \VS{16}“ነ ዳሮ ዱረተꬃ ጋሶን፥ ሶረ አሳት ኔራ ዛልእዶሶና፤ ኤንቲ ጭሊሎ አልኦ ሹች፥ ዞኦ አልኦ ሹች፥ የሌሎ አሌቆ፥ ኦቻ ቴራ ዳንያ ማኡዋ፥ አልኦ ሊኖነ አሌቀትዳ ማኦ ኤህድ ነ ሚሽያራ ላምዶሶና።

\VS{17}ይሁዳነ እስራኤለ አሳይ ኔራ ዛልእዶሶና፤ ኤንቲ ምንተ ጋደ ግስተ፥ ማልዶ፥ ኤስ፥ ዛይተነ ꬋልያ ባልሳመ ዛይተ ነ ሚሽያራ ላምዶሶና።

\VS{18}ነ ዳሮ ዱረተꬅነ ሻሎይ ደእያ ግሾ፥ ዳማስቆይ፥ ከልቦና፥ ዎይንያነ ዛሃራ ዶርሳ እክሰ እምድ ነ ሚሽያራ ላምዶሶና።

\VS{19}ኡዛለን ደእያ ዳነነ ያዋና አሳይ ነ ዱማ ዱማ ሚሸታ ሻምዶሶና። ኤንቲ ነ ሚሽያራ ላማናዉ አሌቀትዳ ብራታነ ዱማ ዱማ ሳዎ ኤህዶሶና።


\par }{\PP \VS{20}“ድዳና አሳይ ኮራ ግላሰ ኤህድ ዛልእዶሶና።

\VS{21}አራበትነ ቀዳረ ሀላቃት ኡባይ ነ ዛልኤ ሚሽያስ ዶርሳ ኡርገታ፥ ማራዘታነ ዴሻታ ኤህዶሶና።

\VS{22}ሳባነ ራማ ዛልአንቾት አልኦ ሹቹ፥ ዎርቃነ ዶረትዳ ሳዎታ እምድ፥ ነ ሚሽያራ ላምዶሶና።

\VS{23}ካራነ፥ ካነ፥ ኤደነ፥ ሳባ አሶረነ ከልማዳ ካታማት ኡባይ ኔራ ዛልእዶሶና።

\VS{24}ኤንቲ ሎኦ ማኦታ፥ ካሎሰ ዳንያ ማኡዋ፥ አሌቀትዳ ማኡዋ፥ ጋዛ ስጋጃታ፥ ሎይꬅ ዶቅዳ ስባጎታነ ዎዶሮታ እምድ፥ ነ ግያን ዛልኦሶና።


\par }{\PP \VS{25}“ታርሰሳ ማርካበት ነ ሚሸታ ጫንዶሶና። ኔኒ ዳሮባይ ጫነትን፥ አባ ቦላ ብያ ማርካበ መላ ግዳዳሳ።

\VS{26}ነ ማርካብያ ላገይሳት ነና ኤክድ፥ አባ ግዶ ግና ኤፍዶሶና፤ ሽን ዶሎሀ ጫርኮይ ነና አባ ግዶን መንረꬅስ።

\VS{27}ኔኒ መቀረትዳ ዎደ ነ ዱረተꬃይነ ነ ዛልኤ ሚሸ ኡባይ፥ ነ ማርካብያ ላገይሳት፥ ነ ማርካብያ ጊግሰይሳት፥ ነ ዛልአንቾትነ ነ ግዶን ደእያ ኦላንቾት ኡባይ አባ ግዶን ሙከትዶሶና።

\VS{28}ኤንታ ዋሶይ አባ ጋፃ ደእያ ቢታ ዳጋንꬅስ።


\par }{\PP \VS{29}“ማርካብያ ቦላ ኡትድ ሃꬃ ፕይሳት ኡባይ ማርካበታፐ ከይድ፥ አባ ጋፃን ኤቅዶሶና።

\VS{30}ኤንቲ ኡባይ ባንታ ሁጰን ባና ቆልድ፥ ብዶን ጎንዶረትሸ፥ ነ ꬋዩዋ ግሾ ኢታ ዬሆ ዬክዶሶና።

\VS{31}ነዉ ካዮትድ፥ ባንታ ሁጵያ ሜድድ፥ ካዮ ማኦ ማእዶሶና፤ ኤንቲ ዳሮ አዛንድ ነዉ ዬክዶሶና።

\VS{32}ኤንቲ ሀይሳዳ ያግድ ነዉ ዘሌልዶሶና፦

\par }{\Q “ሀእ አባ ግዶን ስእ ግዳ፥

\par }{\QB ፅሮሳ መል ኦኔ?”


\par }{\BB \par }
{\Q \VS{33}“ነ ዛልኤ ሚሸይ አባ ፕንድ ያ ዎደ፥

\par }{\QB ዳሮ አሳ ካልሳዳሳ፤

\par }{\QB ነ ሻሉዋን ቢታን ደእያ ካዎት ዱረትዶሶና።


\par }{\Q \VS{34}ሽን ሀእ ጪሞ አባን መቀረታዳሳ፤

\par }{\QB ነ ዛልኤ ሚሸይነ ነዉ ኦꬅያ አሳ ኡባይ፥

\par }{\QB ኔራ አባ ግዶን ሙከትድ ꬋይዶሶና።


\par }{\Q \VS{35}ዩሾይ አባን ተቀትዳ ቢታን ደእያ አሳ ኡባይ

\par }{\QB ነ ቦላ ጋክዳባ በእድ ዳጋምዶሶና።

\par }{\Q ኤንታ ካዎት ዳሮ ያይዶሶና፤

\par }{\QB ኤንታ ሶምኦይ ያሻን ሹልስ።


\par }{\Q \VS{36}ነ ዉርሰꬃይ ዳጋንꬅያባ ግድስ፤

\par }{\QB ኔኒ ዛራዳ ዳካ።

\par }{\Q ሄሳ ግሾ፥ ቢታ ኡባን ደእያ

\par }{\QB ዛልአንቾት፥ ሽንቻለ ግዶሶና” ያግስ።




\par }\Chap{28}{\SH ፅሮሳ ካዋ ቦላ ኦደትዳ ትንብተ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ኡባ ሃርያ ጎዳይ ሀይሳዳ ያጌስ ጋዳ ፅሮሳ ሀላቃስ ኦዳ፦ ‘ነ ዎዛናይ ኦቶርትዳ ግሾ፥ ታኒ ፆሰ፤ ታኒ አባ ግዶን፥ ፆሳታ አራታን ኡታስ’ ያጋዳሳ። ኔኒ፥ ‘ታኒ ፆሳዳ፥ ጭንጫ ግዳስ ጋዳ ቆፕኮካ ነ አሰፐ አትሽን፥ ፆሰ ግዳካ።

\VS{3}ነ ዳነላፐ አꬋዳ ጭንጫይ? አይ ፁርካ ኔፐ ጌመኔ?

\VS{4}ቱማ ነ ጭንጫተꬃንነ ነ አኬካን ዱረ ግዳዳሳ፤ ነ ቡቁራ ምንጃ ኬꬃን ብራነ ዎርቃ ሺሻዳሳ።

\VS{5}ነ ዛልእያ ኤራን ዳሮ ዎ ደማዳሳ፤ ነ ዱረተꬃ ጋሶን ነ ዎዛናይ ኦቶርትስ’ ” ያጌስ።


\par }{\PP \VS{6}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ታኒ ፆሳዳ ጭንጫ ጋዳ ቆፕያ ግሾ፥

\VS{7}ታ ነ ቦላ ቃይ ባይና ዎዛና ምኖ ሞርከታ ኤሀና፤ ኤንቲ ኔኒ ጭንጫተꬃንነ ኤራተꬃን ሺሽዳ ሻሎ ኡባ ማሻን ꬋይሳና፤ ኤንቲ ነ ቦንቹዋ ቱንሳና።

\VS{8}ኤንቲ ነና ስኦለ የዳና፥ ነካ ጪሞ አባን ሀይቃና።

\VS{9}ኤንቲ ነና ዎꬋናዉ ያ ዎደ ኔኒ፥ ‘ታኒ ፆሳ’ ጋኔ? ነና ዎꬍያ አሳ ኩሸን ነ ኩንድያ ዎደ ነ አሰፐ አትሽን፥ ፆሰ ግዳካ።

\VS{10}ኔኒ አላጋታ ኩሸን አማኖና አስ ሀይቅያ ሀይቆ ሀይቃና” ያጌስ ኡባ ሃርያ ጎዳይ።


\par }{\PP \VS{11}ቃስ ጎዳ ቃላይ ሀይሳዳ ያግሸ ታኮ ይስ።

\VS{12}“አሳ ናአዉ፥ ኡባ ሃርያ ጎዳይ ሀይሳዳ ያጌስ ጋዳ ፅሮሳ ካዋስ ዘሌላ፦ ‘ኔኒ ካሰ ጭንጫተꬃን ኩማዳሳ፤ ኔኒ አስ ሌምስድ ኦድያ ፑላነ ጭንጫ ግዳዳሳ።

\VS{13}ኔኒ ኤደነን፥ ፆሳ ጋናትያን ካሰ ደአዳሳ፤ ሳርድዮነ፥ ቶጳዘ፥ አልማዘ፥ ብርለ፥ ማርግደ፥ ያስጵደ፥ ሳንፓረነ ባሉረ ጌተትያ አልኦ ሹቻን አሌቀታዳ፥ ሎኦ ዎርቃ አሌቆ ካሰ ማአዳሳ፤ ነ መትዳ ጋላስ ሄ ኡባይ ነዉ ጊግስ።

\VS{14}ነና ናግያ ክሩበ ኦꬃዳ ሹማስ፤ ነና ትያስ። ታ ጌሻ ዙማ ቦላ ነ ደአዳሳ፤ ታማዳ ጶልያ አልኦ ሹቻታ ግዶን ስመረታዳሳ።

\VS{15}ነ መትዳ ጋላሳፐ ዶማዳ፥ ኢታባይ ነ ቦላ በንታና ጋካናዉ ቦረይ ባይና ደአዳሳ።

\VS{16}ነ ዳሮ ዛልኤን ማꬆትዳ ግሾ ቡቀꬃን ኩማዳ፥ ናጋራ ኦꬃዳሳ። ሄሳ ግሾ፥ ታ ጌሻ ዙማፐ ነና ዎልቃን ከሳስ። ነና ናግያ ክሩበይ፥ ሄ ታማዳ ጶልያ አልኦ ሹቻታ ግዶፈ የደꬅስ።

\VS{17}ኔኒ ማላ ሎኦ ግድያ ግሾ ዳሮ ኦቶርታዳሳ፤ ነ ቦንቾ ኮያዳ ጭንጫተꬃ ካዉሻዳሳ። ሄሳ ግሾ፥ ታ ነና ሳአን የጋስ፤ ሀራ ካዎት ነና በእድ ባያና መላ ኦꬃስ።

\VS{18}ነ ናጋራንነ ነ ባለꬅያ ዛልእያን፥ ነ ጎይኖ በሳታ ቱንሳዳሳ። ሄሳ ግሾ፥ ታም ነ ግዶፈ ከያናዳ ኦꬃስ፤ እካ ነና ምስ። ኡባይ ፄልሽን፥ ታ ነና ፁጋዳ ሳኣ ቦላ ብዶ ከሳስ።

\VS{19}ነና ካሰ ኤርያ ካዎተꬃት ኡባይ ዳጋምዶሶና። ነ ዉርሰꬃይ ያሽያባ ግድስ፤ ኔኒ ዛራዳ በንታካ’ ” ያግስ።


\par }{\SH ስዶና ቦላ ኦደትዳ ትንብተ
\par }
{\PP \VS{20}ጎዳ ቃላይ ሀይሳዳ ያግሸ ታኮ ይስ።

\VS{21}“አሳ ናአዉ፥ ነ ሶምኡዋ ስዶናኮ ዛራዳ እያ ቦላ ትንብተ ኦዳ።

\VS{22}ነኖ፥ ስዶና፥ ታ ነዉ ሞርከ ግዳና። ታኒ ነ ቦላ ኦꬅያባን ታ ቦንቾይ ቆንጫና። ነ ግዶን ደኤይሳት ፕርዳን ታኒ ታ ጌሻተꬃ በሲያ ዎደ፥ ታኒ ጎዳ ግደይሳ ኤንቲ ኡባይ ኤራና።

\VS{23}ታ ነ ቦላ ኢታ ሀርገ የዳና፤ ኦገ ኡባን ሱꬅ ጉካናዳ ኦꬃና። ኡባ ባጋራ ያ ኦላ ጋሶን ነ አሳይ ማሻን ሀይቃና። ታኒ ጎዳ ግደይሳ ኤንቲ ሄ ዎደ ኤራና።

\VS{24}ህዛፐ ጉየ እስራኤለ ዩሾን ደእያ፥ እያ ካꬍድ ፄልያ፥ ቢታ ኡባን አጉንꬃዳነ ክንቾተዳ ቆህያ ኦንካ ዴና። ታኒ ኡባ ሃርያ ጎዳ ግደይሳ ኤንቲ ሄ ዎደ ኤራና” ያጌስ ኡባ ሃርያ ጎዳይ።


\par }{\PP \VS{25}“እስራኤለ አሳ ላለትዳ ቢታ ኡባፈ ሺሻዳ ኤህያ ዎደነ ካዎተꬃታ ኡባ ስንꬃን ታኒ ታ ጌሻተꬃ በሲያ ዎደ፥ ታኒ ታ አይልያ ያይቆባስ እምዳ ባንታ ቢታን ኤንቲ ዳና።

\VS{26}ያን ኤንቲ ሳሮነ ናገትድ ዳና፤ ኬ ኬፃና፤ ዎይነ ቶካና። ኤንታ ካꬍድ ፄልያ ኤንታ ሾሮታ ኡባ ታኒ ፕርድያ ዎደ እስራኤለ አሳይ ሳሮ ዳና። ታኒ ጎዳ ኤንታ ፆሳ ግደይሳ ኤንቲ ሄ ዎደ ኤራና” ያጌስ ኡባ ሃርያ ጎዳይ።




\par }\Chap{29}{\SH ግብፀ ቦላ ኦደትዳ ትንብተ
\par }
{\PP \VerseOne{1}ኑኒ ድኤትዳ ታማንꬆ ላይꬃን፥ ታማንꬆ አጌናን፥ ታማነ ናምአንꬆ ጋላስ፥ ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ነ ሶምኡዋ ግብፀ ካዋኮ ዛራዳ፥ እያ ቦላነ ግብፀ ቢታ ኡባ ቦላ ትንብተ ኦዳ።

\VS{3}ኡባ ሃርያ ጎዳይ ሀይሳዳ ያጌስ ጋዳ ኦዳ። ‘ነኖ፥ ናይለ ሻፋ ግዶን ዝንእዳ፥ ግታነ ያሽያ ዶአ ዳነይሶ። ናይለ ሻፋይ ታባ፤ እያ መꬍዳይ ታና’ ግያ ግብፀ ካዋዉ፥ ታ ነዉ ሞርከ ግዳና።

\VS{4}ታ ነ ሲን ዳፎ አꬃና፤ ነ ሻፋን ደእያ ሞሎታ ቀፈይ ነ ጋልባራ ኦይከታና መላ ኦꬃና፤ ሞሎት ነ ጎጋራ ኦይከትድ ኡትዳሽን፥ ታ ነና ሃꬃፈ ጎቻዳ ጋፃ ከሳና።

\VS{5}ታ ነናነ ነ ሻፋን ደእያ ሞሎታ ኡባ መላ ቢታ ሆላና፤ ነ አሀይ ደንባን የገትድ አታና፤ ነ አሀ ሺሽድ ሞግያ አስ ꬋያና። ታ ነና ሳሎ ካፎታስነ ሳኣ ዶአታስ ካꬅ ኦꬃና።

\VS{6}ግብፀን ደእያ አሳ ኡባይ ታኒ ጎዳ ግደይሳ ሄ ዎደ ኤራና።

\par }{\PP “ኔኒ እስራኤለ አሳስ ማቃ ፃምአ ግዳዳሳ፤

\VS{7}ኤንቲ ነና ኦይክዳ ዎደ መቃዳ ኤንታ ሾጰን ጫዳዳሳ፤ ኤንቲ ነናን ዘምፕዳ ዎደ መቃዳ ኤንታ ዞኩዋ ዱꬃዳሳ።

\VS{8}ሄሳ ግሾ፥ ታኒ ኡባ ሃርያ ጎዳይ፥ ነ ቦላ ማሸ ደንይሳታ ኤሀና፤ ኤንቲ ነ አሳነ ነ መህያ ኡባ ዉርሳና።

\VS{9}ግብፀ ላለትድ ባይሳ ቢታ ግዳና። ታኒ ጎዳ ግደይሳ ኤንቲ ሄ ዎደ ኤራና። ኔኒ፥ ‘ናይለ ሻፋይ ታባ፤ እያ መꬍዳይ ታና’ ያግዳ ግሾ፥

\VS{10}ታኒ ነ ቦላነ ነ ሻፋ ቦላ ደንዳስ። ፑደሀ ባጋራ ምግዶላፐ ዶማዳ፥ ዱገሀ ባጋራ አስዋና ጋካናዉ፥ ያራ ካንꬅድ ቶጰ ዛዋ ጋካናዉ ግብፀ ኡባ አስ ባይና ባይሳ በሰ ከሳና።

\VS{11}አሰ ግድን መሄ ግድን ያራ ካንና፤ ኦይታሙ ላይꬅ ዉራና ጋካናዉ፥ አይብካ ያን ዴና።

\VS{12}ታኒ ግብፀ ቢታ ኡባፈ አꬍዳ ባይሳ ቢታ ኦꬃና፤ እያ ካታማት ኦይታሙ ላይꬅ ዉራና ጋካናዉ፥ ሀራ ላለትዳ ካታማ ኡባፈ አꬍድ ላለትዳ ካታማ ግዳና። ግብፀ አሳ ታኒ ካዎተꬃታ ግዶንነ ሀራ አሳ ግዶን ላላና” ያጌስ።


\par }{\PP \VS{13}ኡባ ሃርያ ጎዳይ ሀይሳዳ ያጌስ፦ “ኦይታሙ ላይꬃፈ ጉየ፥ ታኒ ግብፀይ ላለትዳ ካዎተꬃታ ግዶፈ ሺሻና።

\VS{14}ታኒ ነና ዛራዳ ጋሽትሳና ኤንታ የለትዳ ዱገሀ ግብፀን ደእያ ጳትሮሳ ቢታ ዛራና፤ ያን ኤንቲ ላፋ ካዎተꬅ ግድድ ዳና።

\VS{15}ግብፀይ ሀራ ካዎተꬃታ ኡባፈ ላፋ ካዎተꬅ ግዳና። ዛሪድ ሀራ ካዎተꬃታ ቦላ ባና ꬎቁ ꬎቁ ኦና፤ እ ሀራ ካዎተꬅ ሃሮናዳ ታኒ እያ ጉꬃና።

\VS{16}እስራኤለይ ዛሪድ ማዶ ደማናዉ ግብፀን አማነተና፤ ግብፀን አማነትዳ አማነተꬃይ አይ መላ ቆሆኮ እስራኤለይ አኬካና። ታኒ ኡባ ሃርያ ጎዳ ግደይሳ ኤንቲ ሄ ዎደ ኤራና” ያጌስ።


\par }{\PP \VS{17}ኑኒ ድኤትዳ ላታማነ ላፑንꬆ ላይꬃን፥ ኮይሮ አጌናን፥ ኮይሮ ጋላሳን፥ ጎዳ ቃላይ ሀይሳዳ ያግሸ ታኮ ይስ።

\VS{18}“አሳ ናአዉ፥ ባብሎነ ካዎይ ናቡካዳናፆር ፅሮሳ ቦላ ኦላ ደንꬃናዉ ጊግስ። ኤንታ ሁጰይ ቆለታና ጋካናዉነ ኤንታ ሀሸይ ሾለታና ጋካናዉ ኦላንቾት ዴፆ ቶሆ ቶካና መላ ኦꬅዶሶና። ግዶሽን፥ ካዎይነ ኦላንቾት ሀ ዳቡራ ኡባን ፅሮሳፐ ደምዳባይ ባዋ።

\VS{19}‘ታኒ ግብፀ ቢታ ባብሎነ ካዋ ናቡካዳናፆራስ አꬃዳ እማና፤ እካ ባ ኦላንቾታስ ዳሞዘ ግዳና መላ ድኦንነ ቦንቀን ኦይክዳባ ኡባ ኤክድ ባና።

\VS{20}እነ እያ ኦላንቾት ታዉ ኦꬅዳ ግሾ፥ ታኒ እያዉ ግብፀ ቢታ ኤንታ ዳቡራስ ዳሞዘ ኦꬃዳ እማና’ ” ያጌስ ኡባ ሃርያ ጎዳይ።


\par }{\PP \VS{21}“ሄ ጋላስ ታኒ እስራኤለ ደርያ ምንꬃና። ህዝቄላ፥ ነካ አሳስ ኦዳና መላ ታ ነና ምንꬃና። ታኒ ጎዳ ግደይሳ ኤንቲ ሄ ዎደ ኤራና” ያግስ።




\par }\Chap{30}{\SH ግብፀስ ከስዳ ዘለልስ
\par }
{\PP \VerseOne{1}ቃስካ ጎዳ ቃላይ ሀይሳዳ ያግሸ ታኮ ይስ፦

\VS{2}“አሳ ናአዉ፥ ኡባ ሃርያ ጎዳይ ሀይሳዳ ያጌስ ጋዳ ትንብተ ኦዳ።

\par }{\Q “ ‘ሄ ጋላሳ አየ!

\par }{\QB ያጋዳ ዘሌላ።’


\par }{\Q \VS{3}ሄ ጋላሳይ ማትስ!

\par }{\QB ጎዳ ጋላሳይ ጋክስ!

\par }{\Q ሄ ጋላሳይ ሻር ካምዳ ጋላስ

\par }{\QB ካዎተꬃታ ኡባስ መቶ ጋላስ ግዳና።


\par }{\QB \VS{4}ግብፀ ቦላ ኦል ያና፤

\par }{\QB ቶጰ ቦላ ኡንእ ያና።

\par }{\Q ዳሮት ግብፀ ቢታን ሀይቃና፤

\par }{\QB እያ ዱረተꬃይ ቦንቀታና፤ እያ ባሶይ ሾደታና።


\par }{\MM \VS{5}ሄ ኦላይ ቶጰ፥ ሊደ፥ ሊበ፥ አራበነ ጫቆ ደረ ኡባይ ግብፀራ እስፈ ማሻን ዉርሳና” ያጌስ።


\par }{\PP \VS{6}ግብፀ ማደይሳት ኩንዳና፤ እያ ኦቶሩዋ ዎልቃይ ዉራና። ምግዶላፐ ብድ አስዋና ጋካናዉ፥ ኤንቲ ማሻን ሀይቃና። ታኒ ኡባ ሃርያ ጎዳይ ሄሳ ኦዳይስ።

\VS{7}ግብፀይ ቢታ ኡባፈ አꬍዳ ባይሳ ቢታ ግዳና፤ እያ ካታማት ሀራ ላለትዳ ካታማ ኡባፈ አꬍድ ላለትድ አታና።

\VS{8}ታኒ ግብፀ ታማን ኦይꬅያ ዎደነ እያ ማደይሳት ኡባይ ሀይቅድ ዉርያ ዎደ፥ ታኒ ጎዳ ግደይሳ ኤንቲ ኤራና።


\par }{\PP \VS{9}“ሄ ዎደ ታኒ ሳሮ ደእያ ቶጰ አሳ ዳጋንꬃናዉ አሳታ ማርካበን ኪታና። ግብፀይ ፕርደትያ ጋላስ ቶጰ አሳ ቦላ ዋየይ ያና። ሄ ጋላሳይ ጋክስ” ያጌስ።


\par }{\PP \VS{10}ኡባ ሃርያ ጎዳይ ሀይሳዳ ያጌስ፦ “ባብሎነ ካዋ ናቡካዳናፆራ ኩሸን ታኒ ግብፀ ዱረተꬃ ꬋይሳና።

\VS{11}ካዎተꬃታ ኡባፈ አꬍድ፥ ዎዛና ምኖ ኦላንቾታ ካለꬅድ ይድ፥ ቢታ ꬋይሳና፤ ኤንቲ ግብፀ አሳ ቦላ ማሸ ሾድድ፥ ቢታን አሀ ኩንꬃና።

\VS{12}ናይለ ሻፋ ታኒ መልሳና፤ ታኒ ግብፀ ኢታ አሳታ ኩሸን አꬃዳ እማና፤ ሄ ቢታነ ያን ደእያባ ኡባ አላጋታን ꬋይሳና። ታኒ ጎዳይ ሀይሳ ኦዳስ” ያጌስ።


\par }{\PP \VS{13}ኡባ ሃርያ ጎዳይ ሀይሳዳ ያጌስ፦ “መምፕሳ ካታማን ደእያ ኤቃታነ ምስለታ ኡባ ታ ꬋይሳና፤ ግብፀ ቢታን ዛሪድ ሀላቃይ ዴና፤ ቢታ ኡባ ታኒ ያሽሳና።

\VS{14}ታኒ ጳትሮሳ ጌተትያ ዱገሀ ባጋ ግብፀ ባይሳ ከሳና፤ ፑደሀ ባጋራ ደእያ ፆኣነ ካታማን ታማ የዳና፤ ተብሳ ካታማ ፕርዳና።

\VS{15}ግብፀ ሚፃ ግድዳ ፐሉስያማን ታ ሀንቁዋ ጉሳና፤ ተብሳ አሳ ኡባ ዉርሳና።

\VS{16}ታኒ ግብፀን ታማ ኦይꬃና፤ ፐሉስያም ዳሮ ዋየታና፤ ተብሳ ድርሳ ግምበይ ላለታና፤ መምፕሳ ካታማ ዱፆና መቶይ ጋካና።

\VS{17}ኦናንነ ቡባስቱ ካታማን ደእያ ናአተꬃት ኡባይ ማሻን ዉራና፤ ማጫሳይ ድኤትድ ባና።

\VS{18}ግብፀ ዎልቃ ታ መንረꬅያ ዎደ ፃፍናሳን ጋላስ ቃማና፤ እ ኦቶሩዋ ዎልቃይ ዉራና፤ ግብፀ ሻር ካማና፤ ሄ ካታማ ዩሾን ደእያ ጉታቲ ኡባ ድኤትድ ባና።

\VS{19}ታኒ ግብፀ ሄሳዳ ኦꬃዳ ፕርዳና። ታኒ ጎዳ ግደይሳ ኤንቲ ሄ ዎደ ኤራና” ያጌስ።


\par }{\PP \VS{20}ኑኒ ድኤትዳ ታማነ እስንꬆ ላይꬃን፥ ኮይሮ አጌናን፥ ላፑንꬃ ጋላሳን፥ ጎዳ ቃላይ ሀይሳዳ ያግሸ ታኮ ይስ።

\VS{21}“አሳ ናአዉ፥ ታ ግብፀ ካዋ ቀስያ መንꬃስ፤ እያ ዎይሻንነ ጩርቃን ፃፅድ፥ ኮልድ ፓꬅያ ሂል ባዋ፤ ህዛፐ ጉየ እ ምኖተꬅ ደምድ ማሸ ኦይካናዉ ዳንዳኤና።

\VS{22}ሄሳ ግሾ፥ ኡባ ሃርያ ጎዳይ ሀይሳዳ ያጌስ። ታኒ ግብፀ ካዋስ ሞርከ ግዳና። ካሰ እያዉ መቅዳ ቀስያነ ሎኦ ደእያ ቀስያ ናምኣካ ታ መንꬃና፤ እያ ማሻይ እያ ኩሸፐ ሳአን ዎꬋናዳ ኦꬃና።

\VS{23}ታኒ ግብፀታ ካዎተꬃታ ግዶንነ ሀራ ቢታታን ላላና።

\VS{24}ታኒ ባብሎነ ካዋ ናምኡ ቀስያ ምንꬃዳ፥ ታ ማሻ እያ ኦይꬃና። ሽን ግብፀ ካዋ ቀስያ መንꬃና፤ ባ ሞርክያ ስንꬃን እ ሀይቃና ሀንያ አሳዳ ኦላና።

\VS{25}ታኒ ግብፀ ካዋ ቀስያ ዳቡርሳዳ፥ ባብሎነ ካዋ ቀስያ ምንꬃና። ታኒ ባብሎነ ካዋ ታ ማሻ ኦይꬅያ ዎደነ እ ግብፀ ቦላ ደንꬅያ ዎደ ግብፀት ታኒ ጎዳ ግደይሳ ኤራና።

\VS{26}ግብፀታ ታኒ ካዎተꬃታ ግዶንነ ቢታ ኡባን ላላና። ታኒ ጎዳ ግደይሳ ኤንቲ ሄ ዎደ ኤራና” ያጌስ።




\par }\Chap{31}{\SH ልባኖሰ ዝጋ ሌምሶ
\par }
{\PP \VerseOne{1}ኑኒ ድኤትዳ ታማነ እስንꬆ ላይꬃን፥ ሄꬓንꬆ አጌናን፥ ኮይሮ ጋላሳን፥ ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ግብፀ ካዋስነ አሳ ኡባስ ሀይሳዳ ያጋዳ ኦዳ፦ ‘ነ ግታተꬃ ታ ኦደራ ጋደዮ?’ ”


\par }{\Q \VS{3}ነ ሎኦ ዳሻ ኩያይ ደእያ ልባኖሰ ዝጋ መላ፤

\par }{\QB እ ድጭስ፤ እያ ፄራይ ሻራ ጋክስ።


\par }{\Q \VS{4}ያን እያ ድችያ ሃꬅ ደኤስ፤

\par }{\QB ፑልቶ ጪሞት እያ ድችዶሶና።

\par }{\Q ሻፋት ጎግድ እያ ዩሹዋ እርፅስዶሶና፤

\par }{\QB ፑልቶት ምꬃይ ዶልያ በሳ ኡባ ኡሾሶና።


\par }{\Q \VS{5}ሄ ምꬃይ ዎራን ደእያ ምꬃ ኡባፈ አዱቅስ፤

\par }{\QB እያ ዳሻይ ዳርስ፤ ታሸይ አዱቅስ፤

\par }{\QB ሃꬅ ዳርዳ ግሾ ኦርድስ።


\par }{\Q \VS{6}ሳሎ ካፎት እያ ዳሻን ባንታ ኬꬃ ኬፅዶሶና፤

\par }{\QB ባዞ ዶአት እያ ኩያ ጋርሳን ናአ የልዶሶና፤

\par }{\QB ግታ ካዎተꬃት ኡባይ እያ ኩያን ሸምፖሶና።


\par }{\Q \VS{7}ባ ፃጱዋ ጪሞ ሃꬃን ዱገ የድዳ ግሾ

\par }{\QB ሄ ምꬃይ ባ ዳሻ ታሽያራ ዋንድ ሎእ!


\par }{\Q \VS{8}ሀር አቶሽን ፆሳ ጋናትያን ሄ ዝጋራ ግንያ ዝግ ባዋ፤

\par }{\QB እያ መላ ዳሽ ደእያ ፂድካ ባዋ።

\par }{\Q ሄሳ መላ ኦቻ ምꬅ፥

\par }{\QB ፆሳ ጋናትያን ሄሳ መላ ሎኦ ምꬅ ባዋ።


\par }{\Q \VS{9}ታኒ እያ ዳሮ ዳሻን ፑላያስ፤

\par }{\QB ኤደነ ጌተትያ ፆሳ ጋናትያን

\par }{\QB ደእያ ምꬃት ኡባይ እያ ቃናቶሶና።


\par }{\PP \VS{10}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “ሄ ምꬃይ አዱቅድ ድጭዳ ግሾ፥ እያ ፄራይ ሻራ ጋክዳ ግሾነ እ ባ ጌሳን ኦቶርትዳ ግሾ፥

\VS{11}ታ እያ የጋ አጋስ፤ ዎልቃማ፥ አላጋ ካዋስ አꬃዳ እማስ። ሄ ካዎይ እያ ኢታተꬃ መላ እያ ቦላ ኦꬃና።

\VS{12}ዎዛና ምኖ አላጋት ሄ ምꬃ ቃንፅድ የጋና፤ ቃንፅዳ ታሸት ደረታን፥ ኦላታንነ ዛንጋራታን የገትድ አታና። እያ ኩያን ሸምፕያ ካዎተꬃት ኡባይ ሄ በሳ አግድ ባና።

\VS{13}ሳሎ ካፎት ይድ ኩንድዳ ምꬃ ቦላ ኡታና፤ ባዞ ዶአት እያ ታሸታ የꬋና።

\VS{14}ሃꬃ ማታን ድጭያ ምꬃታ ግዶን እያ መላ አዱቅድ፥ ፄራይ ሻራ ጋክያ ምꬅ ዴና። ሀይቅያ አሳ ቦላ ጋክያ ሀይቆ ፕርዳይ ሄ ምꬃ ቦላ ጋካና፤ እ ዱፎን ደኤይሳታራ ግዳና” ያጌስ።


\par }{\PP \VS{15}ኡባ ሃርያ ጎዳይ ሀይሳዳ ያጌስ፦ “ሄ ምꬃይ ዱፎ ገልያ ጋላስ ጪሞ ፑልቶ ሃꬃት እያዉ ካዮታና መላ ኦꬃና። ሄ ፑልቶ ሃꬃይ ጎጎና መላ ኦꬃና፤ ልባኖሰይ እያ ግሾ አዛናና መላ ኦꬃና፤ ዎራ ምꬃ ኡባይ ሹላና።

\VS{16}ታ ሄ ምꬃ ዱፎን ሆልያ ዎደ፥ እያ ኩንደꬃ ግርሳን ካዎተꬃ ኡባይ ቃፃና። ኩንድድ ዱፎን ገልዳ ኤደነ ምꬃትነ ሃ ኡይድ ኦርድዳ ሎኦ ልባኖሰ ምꬃት ኡባይ እያ ኩንደꬃን ምንተና።

\VS{17}ካዎተꬃታ ግዶን እያራ እስፍዳይሳትነ እያ ኩያን ደእያ ኡባይ ካሰ ማሻን ሀይቅዳይሳታራ ጋሄታናዉ እያራ እስፈ ዱፎ ገላና።

\VS{18}ኤደነ ጋናትያን ደእያ ምꬃታ ግዶን ሄሳ መላ ግትነ ሎኦይ ባዋ። ሽን ሀእ ኤደነ ምꬃታዳ እካ ሀይቅድ ዱፎን ገሌስ፤ ያን እ ማሻን ሀይቅዳ አማኖናይሳታራ ጋሄታና።

\par }{\PP “ሄ ምꬃይ ግብፀ ካዋነ እያ አሳ ሌምሶ” ያጌስ ኡባ ሃርያ ጎዳይ።




\par }\Chap{32}{\SH ፓሮናስ ከስዳ ዘለልስ
\par }
{\PP \VerseOne{1}ኑኒ ድኤትዳ ታማነ ናምአንꬆ ላይꬃን፥ ታማነ ናምአንꬆ አጌናን፥ ኮይሮ ጋላሳን፥ ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ግብፀ ካዋስ ሀይሳዳ ያጋዳ ዘሌላ። ኔኒ ካዎተꬃታስ ግዶን ነና ጋሞ መላ ከሳዳሳ፤ ሽን ነ አባ ግዶን ደእያ ዬሩንꬃ መላ። ነ ሃꬃፈ ከያዳሳ፤ ነ ቶሁዋን የꬋዳ፥ ሃꬃ ቡሎያዳሳ።

\VS{3}ዳሮ አሳይ ሺቅያ ዎደ ታኒ ታ ግትያን ነና ኦይካና፤ አሳይ ነና ጎችድ፥ ሃꬃፈ ጋፃ ከሳና።

\VS{4}ታኒ ነና ቢታን ሆላ አጋና፤ ሳአ ቦላ ምጫና፤ ሳሎ ካፎታ ነ ቦላ ኡትሳና፤ ባዞ ዶአታ ነ አሹዋ ካልሳና።

\VS{5}ታ ነ አሹዋ ደረታ ቦላ ላላና፤ ዛንጋራታ ነ አሀን ኩንꬃና።

\VS{6}ሻፋታ ኩምድ ደረታ ካማና፥ ጋካናዉ፥ ነ ሱꬃይ ጉካና መላ ኦꬃና።

\VS{7}ታ ነና ꬋይስያ ዎደ ሳሎይ ጎዘታና፤ ፆልንቶት ꬉማና፤ አዋይ ሻራን ካመታና፤ አጌናይ ባ ፖኡዋ ድጋና።

\VS{8}ኔፐ ቦላራ ደእያ ሳሎ ፖኦታ ኡባ ꬋይሳዳ፥ ቢታ ꬉምሳና” ያጌስ ኡባ ሃርያ ጎዳይ።


\par }{\PP \VS{9}ነ ቦላ ጋክዳ ꬋዩዋ ነ ኤሮና ካዎተꬃታ ስስያ ዎደ ዳሮ አሳ ዎዛናይ ኡንኤታና።

\VS{10}ዳሮ ካዎተꬃት ነና በእድ ዳጋማና። ታኒ ታ ማሻ ኤንታ ስንꬃን ሾዳዳ ሴስያ ዎደ፥ ካዎተꬃት ያሻን ኮኮራና፤ ነ ኩንድያ ዎደ ኤንቲ ኡባይ ባንታ ሸምፑዋስ ያያና።


\par }{\PP \VS{11}ኡባ ሃርያ ጎዳይ ግብፀ ካዋኮ ሀይሳዳ ያጌስ፦ “ባብሎነ ካዋ ማሻይ ነ ቦላ ያና።

\VS{12}ሀራ ካዎተꬃታፐ አꬍዳ፥ ዎዛና ምኖ ኦላንቾት ባንታ ማሻን ዳሮ አሳ ዉርሳናዳ ታኒ ኦꬃና። ኤንቲ ግብፀ ኦቶሩዋ ꬋይሳና፤ ዳሮ አሳይ ዉራና።

\VS{13}ዳሮ ሃꬃ ማታን ደእያ መሄ ኡባ ታ ꬋይሳና፤ ህዛፐ ጉየ፥ ሃꬃ ቡሎያ አስ ዎይኮ መሄይ ዴና።

\VS{14}ሄ ዎደ ታኒ ነ ሃꬃታ ፅልሳና፤ ነ ሻፋታ ዎፑ ኦꬃዳ ጎግሳና። ታኒ ኡባ ሃርያ ጎዳይ ሀይሳ ኦዳይስ።

\VS{15}ታኒ ግብፀ ባይሳ ከስያ ዎደ እያን ደእያ ኡባ ቁቻዳ ꬋይስያ ዎደነ እያን ደእያ አሳ ኡባ ሾጭያ ዎደ ታኒ ጎዳ ግደይሳ ኤንቲ ኤራና።

\VS{16}ሀ ኡባይ ኤንታዉ ዘሌለትያ ዘለልስ ግዳና። ካዎተꬃታ ማጫሳት ግብፀስነ እያ ዳሮ አሳስ ዘሌላና” ያጌስ ኡባ ሃርያ ጎዳይ።


\par }{\PP \VS{17}ኑኒ ድኤትዳ ታማነ ናምአንꬆ ላይꬃን፥ ሄ አጌናን፥ ታማነ እቻሻንꬆ ጋላሳን፥ ጎዳ ቃላይ ሀይሳዳ ያግሸ ታኮ ይስ፦

\VS{18}“አሳ ናአዉ፥ ዳሮ ግድዳ ግብፀ ኦላንቾታ ግሾ ዬካ። እዮነ፥ ዎልቃማ ካዎተꬃታ ማጫ ናይታ ሀይቅድ ዱፎ ገለይሳታራ እስፈ ዱገ ዱፎ ሞይዛ።

\VS{19}ኤንታኮ፥ ‘ህንተኖ ግብፀቶ፥ ህንተ ሀራታፐ አꬍድ ማላ ሎኦ? ህንተ ዱፎ ገላና፤ ያን ህንተ ጎዳ ቃፃረቶናይሳታራ እስፈ ሞገታና።’

\VS{20}ግብፀ ቢታስ ማሽ ሾደትድ ኡትዳ ግሾ፥ ኤንቲ ማሻን ሀይቅዳይሳታ ግዶን ኩንዳና፤ ግብፀይ ባ ዳሮ አሳራ ዱገ ጎሸታና።

\VS{21}ዱፎን ደእያ ዎልቃማ ሀላቃት ግብፀባነ ግብፀራ እስፍዳይሳታባ ሃሳይሸ፥ ‘ኤንቲ ዱገ ይዶሶና፤ ጎዳ ቃፃረቶናይሳታ ማሻን ሀይቅዳይሳታራ ኤንቲ ዝንእዶሶና’ ያጎሶና።


\par }{\PP \VS{22}“አሶረይ ዱፎን ደኤስ። ኦላን ሀይቅዳ አሶረ ኦላንቾታ ዱፎት እያ ዩሹዋ ተቅድ ኡትዶሶና።

\VS{23}ኤንታ ዱፎት ኦላስ ዉርሰꬃ ጋፃን ደኦሶና። እያ ኦላንቾት ዱፉዋ ዩሾን ኬለትዶሶና፤ ካሰ ደኦን ደእያ አሳ ሄራን ቡቀꬅ ደንꬅያ አሳይ ሹከትዶሶና፤ ማሻን ዉርዶሶና።


\par }{\PP \VS{24}“ኤላም ዱፎን ደኤስ፤ እያ ኦላንቾት ኡባይ ሹከትዶሶና ማሻን ኩንድዶሶና። ደኦን ደእያ አሳ ማታን ቡቀꬅ ደንꬅዳሳት ኡባይ ቃፃረቶና ቢታ ጋርስ አꬍዶሶና ዱፎ ገልድ ዝንእዶሶና።

\VS{25}ሀይቅዳይሳታ ግዶን ኤላማስ በሲ ጊግድ ኡትስ። ኤላማ ኦላንቾታ ዱፎት እያ ዩሹዋን ደኦሶና፤ ኤንቲ ኡባይ ማሻን ሀይቅዶሶና። ኤንቲ ኡባይ ቃፃረትቦናይሳታነ ማሻን ሀይቅዳይሳታ ኤንቲ ደኦን ደኤይሳታ ግዶን ቡቀꬅ ደንꬅዳ ግሾ ዱፎ ጌልዳይስታራ እስፈ ዝንእዶሶና።


\par }{\PP \VS{26}“ሞሳህነ ቶባል ባንታ ኦላንቾታራ ዱፎን ደኦሶና፤ ኤንቲ ካሰ ካዎተꬃታ ኡባ ያሻን ኮኮርስዳይሳታ ግድኮካ፥ ኤንቲ ኡባይ ማሻን ሀይቅዶሶና። ኤንቲ ኡባይ ቃፃረቶናይሳታ። ኤንቲ ደኦን ደኤይሳታ ግዶን ቡቀꬅ ደንꬅዳ ግሾ ማሻን ሀይቅዶሶና።

\VS{27}ኤንቲ በን ጎባ ኦላንቾት ባንታ ኦላ ሚሽያ ዳንጭድ ባንታ ጎንዳልያ ትራን ዎꬅድ ባንታ ማሻ ቦርኮትድ ሞገተይሳዳ ቦንቾን ሞገትቦኮና። ሀ ኦላንቾታ ደኦን ደእያ አሳ ግዶን ቡቀꬅ ደንꬅዳ ግሾ ኤንታ ናጋራይ ኤንታ መቀꬃ ቦላ ደኤስ።


\par }{\PP \VS{28}“ህንተ ግብፀ አሳት ፆነታናነ ማሻን ሀይቅዳ፥ አማኖና አሳታራ እስፈ ዝንአና።


\par }{\PP \VS{29}“ኤዶመይ ባ ካዎታራነ ባ ሀላቃታራ እስፈ ዱፎን ደኤስ፤ ኤንቲ ካሰ ምኖ ኦላንቾታ፤ ሽን ሀእ ኦላን ሀይቅዳ፥ አማኖና አሳታራ ኦላን ገልዶሶና።


\par }{\PP \VS{30}“ፑደሀ ባጋ ሀላቃትነ ስዶና አሳይ ዱፎን ደኦሶና። ኤንቲ ካሰ ባንታ ዎልቃን አሳ ያሽስዶሶና፤ ሽን ሀእ ኤንቲ ባንታ ዬላራ ያ ገልዶሶና። ማሻን ሀይቅዳ ቃፃረትቦና አሳራ እስፈ ዱፎ ገሎሶና።


\par }{\PP \VS{31}“ግብፀ ካዎይነ እያ ኦላንቾት፥ ማሻን ሀይቅዳ ኦላንቾታ ያን በእድ ምነታና” ያጌስ ኡባ ሃርያ ጎዳይ።


\par }{\PP \VS{32}“ታ ሀይሳፈ ካሰ ካዎተꬃት ግብፀ ካዋስ ያያና መላ ኦꬅዳባ ግድኮካ፥ እነ እያ ኦላንቾት ጎዳ አማኖና፥ ማሻን ሀይቅዳ አሳታራ እስፈ ዝንአና” ያጌስ ኡባ ሃርያ ጎዳይ።




\par }\Chap{33}{\SH ህዝቄል ዎችያ አስ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ነ ቢታ አሳስ ሀይሳዳ ያጋዳ ኦዳ፦ ‘ታ እስ ቢታ ቦላ ኦላ ኤህያ ዎደ ሄ ቢታ አሳይ ባንታ ቦላ ያባ ዎችያ አስ ዶሮ ባንታ ግዶፈ ዶሮ።

\VS{3}ሄ ዎችያ ኡራይ ሞርከይ ይሽን በእድ፥ አሳይ ናገታና መላ ሞይዘ ፑንኮ፥

\VS{4}ኦንካ ሞይዘ ፑኑዋ ስእድ፥ ናገቶና እፅን፥ ኦል ይድ እያ ዎꬍኮ፥ ሱꬃ አጮይ እያ ኦይኮ።

\VS{5}እ ሞይዘ ፑኑዋ ስእድ፥ ናገቶና እፅዳ ግሾ እያ ሱꬃ አጮይ እያ ቦላና። እ ስእድ ናገትዳባ ግድያኮ ሀይቆፐ አታናሽን።

\VS{6}ሽን ዎቸይስ ሞርከይ የይሳ በእሸ፥ ሞይዘ ፑንድ አሳ ኤርሶና አግኮ፥ ኦላይ ይድ፥ ሄ አሳፐ እስ አስ ዎꬍኮ፥ ሄ ኡራይ ባ ናጋራን ሀይቄስ፤ ሽን ታኒ እያ ሱꬃ ዎቸይሳ ኩሸፐ ኤካና’ ” ያጋ።


\par }{\PP \VS{7}“አሳ ናአዉ፥ ታ ነና እስራኤለ አሳስ ዎችያ አስ ኦꬃስ፤ ታ ነዉ ኦደይሳ ስአዳ አሳ አኬክሳ።

\VS{8}ታኒ እስ ኢታ አስ፥ ‘ኔኒ ቱማ ሀይቃና’ ግያ ዎደ፥ እ ባ ናጋራፐ ስማና መላ ነ እያዉ ኦዶና እፅኮ፥ ሄ ኡራይ ባ ናጋራን ሀይቄስ፤ ሽን ታኒ እያ ሱꬃ ግሾ ነና አቻና።

\VS{9}ሽን ናጋራንቾይ ባ ናጋራፐ ስማና መላ ነ ኦድን፥ እ እፅኮ፥ እ ባ ናጋራን ሀይቄስ፤ ሽን ነ ነ ሸምፑዋ አሻሳ።”


\par }{\PP \VS{10}“አሳ ናአዉ፥ እስራኤለ አሳስ ሀይሳዳ ያጋዳ ኦዳ፦ ‘ህንተ፥ ኑ ናጋራይ ኑ ቆሆይ ኑ ቦላ ደኤስ፤ ሄሳ ጋሶን ኑ ግልቅዳ። ያትን፥ ኑ ዋንድ ፓፃ ዳናዉ ዳንዳኦና?’ ” ያጌታ።

\VS{11}ታኒ ኡባ ሃርያ ጎዳይ ታ ደኡዋን ጫቃይስ፦ “ናጋራንቾይ ባ ናጋራ አግድ፥ ደኦን ዳና መላ ኮያይስፐ አትሽን፥ ናጋራንቹዋ ሀይቁዋን ኡፋይትከ። ህንተኖ፥ እስራኤለ አሳዉ፥ ስምተ፤ ህንተ ኢታ ኦሱዋ አግተ! አይስ ሀይቃናዉ ኮዬቲ?” ያግስ።


\par }{\PP \VS{12}አሳ ናአዉ፥ ነ ቢታ አሳስ ኦዳ። “ፅሎ አስ ናጋራ ኦꬅኮ፥ እያ ካሰ ፅሎተꬃይ እያ አሸና፤ ቃስ ናጋራንቾይ ባ ናጋራፐ ስምኮ፥ ካሰ ናጋራ ግሾ እ ፕርደተና። ፅሎ አስ ናጋራ ኦꬅኮ፥ ካሰ ፅሎተꬃ ግሾ ደኦን ዳናዉ ዳንዳኤና።

\VS{13}ታኒ ፅሎ አሳኮ፥ ‘ኔኒ ቱማ ደኦን ዳና’ ያግዳ ዎደ፥ እ ባ ፅሎተꬃን አማነትድ ናጋራ ኦꬅኮ፥ ባ ኦꬅዳ ናጋራን እ ሀይቃናፐ አትሽን፥ ካሰ ፅሎተꬃይ እያው ቆፈተና።

\VS{14}ቃስ ታኒ ናጋራንቾ አሳኮ፥ ‘ኔኒ ቱማ ሀይቃና’ ያግዳ ዎደ እ ባ ናጋራፐ ስሚድ፥ ቱማነ ሱረ ኦሶ ኦꬅኮ፥

\VS{15}ሚሸ ታልአናዉ ኦይክዳባ ዛርኮ፥ ካይሶትዳባ ጉየ እምኮ፥ ናጋራ ኦሶ አግድ፥ ደኦ እምያ ህግያ ናግኮ፥ እ ቱማ ደኦን ዳናፐ አትሽን፥ ሀይቀና።

\VS{16}እ ካሰ ኦꬅዳ ናጋራይ እሶይ ቆፈተና፤ ሀእ ቱማነ ሱረ ኦሶ ኦꬅዳ ግሾ፥ እ ቱማ ደኦን ዳና።


\par }{\PP \VS{17}“ግዶሽን፥ ነ ቢታ አሳይ፥ ‘ጎዳ ኦገይ ልከ ግደና’ ያጎሶና፤ ሽን ልከ ግዶናይ ኤንታ ኦግያ።

\VS{18}ፅሎ አስ ባ ፅሎተꬃ አግድ፥ ናጋራ ኦꬅኮ፥ እ ባ ናጋራን ሀይቃና።

\VS{19}ቃስ ናጋራንቾ አስ ባ ናጋራፐ ስሚድ፥ ቱማነ ሱረ ኦሶ ኦꬅኮ፥ ሄ ኦሱዋን እ ደኦን ዳና።

\VS{20}ሽን ህንተ፥ ‘ጎዳ ኦገ ልከ ግደና’ ያጌታ። እስራኤለ አሳዉ፥ ታ ህንተ እሱዋ እሱዋ ቦላ ህንተ ኦሱዋዳ ፕርዳና” ያግስ።


\par }{\SH የሩሳላመ ኩንደꬅ
\par }
{\PP \VS{21}ኑኒ ድኤትዳ ታማነ ናምአንꬆ ላይꬃን፥ ታማንꬆ አጌናን፥ እቻሻንꬆ ጋላሳን፥ የሩሳላመፐ ከስ ኤክድ ይዳ እስ አስ ካታማይ ኩንድዳይሳ ታዉ ኦድስ።

\VS{22}ሄ ኡራይ ያናፐ እስ ጋላስ ስን፥ ኦማርሳ ዎደ ጎዳ ኩሸይ ታ ቦላ ደኤስ፤ ታ ዶናይ ዶየትስ፤ ዎንተꬃ ጋላስ ሄ ኡራይ ታኮ ጋክያ ዎደ ታኒ ኦዳ ዶማስ።


\par }{\PP \VS{23}ጎዳ ቃላይ ሀይሳዳ ያግሸ ታኮ ይስ።

\VS{24}“አሳ ናአዉ፥ እስራኤለ ቢታን ላለትዳ ካታማታን ደእያ አሳይ ሀይሳዳ ያጎሶና፦ ‘አብራሃመይ ባርካ ደእያ እስ አስ፤ እ ሀ ቢታ ላትስ፤ ሽን ኑኒ ዳሮ፤ ቢታይ ቱማ ኑስ ላታ ግድድ እመትስ’ ” ያጎሶና።


\par }{\PP \VS{25}ሄሳ ግሾ፥ ኡባ ሃርያ ጎዳይ ሀይሳዳ ያጌስ ጋዳ ኤንታዉ ኦዳ። “ህንተ ሀእካ ሱꬃራ ደእያ አሾ ሜታ፤ ኤቃ ጎይነታ፤ ሸምፖ ዎꬌታ። ሀይሳ ኡባ ኦꬅሸ ህንተ ቱማ ቢታ ላታኔ?

\VS{26}ህንተ ህንተ ማሻን አማነተታ፤ ቱና ኦሶ ኦꬄታ፤ ህንተ ኡባይ ህንተ ሾሩዋ ማቸታ ቱንሴታ። ሀይሳ ኡባ ኦꬅሸ ህንተ ቱማ ቢታ ላታኔ?” ያጌስ።


\par }{\PP \VS{27}ኡባ ሃርያ ጎዳይ ባ ደኡዋን ጫቅድ ሀይሳዳ ያጌስ፦ “ላለትዳ ካታማታን ደእያ አሳይ ማሻን ሀይቃና፤ ካታማፐ ጋፃን ደእያ አሳ ታኒ ባዞ ዶኣስ ካꬅ ኦꬃና፤ ደረ ቦላነ ጎንጎሎ ግዶን ደእያ አሳይ ኢታ ሀርገን ሀይቃና።

\VS{28}ታ ሄ ቢታ ካሎነ ባይስ ከሳና፤ ኤንቲ ኦቶርትያ ዎልቃይ ዉራና፤ እስራኤለ ደረት አይ አስካ ያራ ካንꬆና ባይስ ግዳና።

\VS{29}ኤንቲ ኦꬅዳ ቱና ጋሶን ታኒ ቢታ ካሎነ ባይስ ከስያ ዎደ፥ ታኒ ጎዳ ግደይሳ ኤንቲ ኤራና” ያጌስ።


\par }{\PP \VS{30}“አሳ ናአዉ፥ አሳይ ካታማ ድርሳ ማታንነ ባንታ ኬꬃታ ፐንገን ኤቅድ፥ እሶይ እሱዋራ ሀይሳዳ ያግድ፥ ነባ ኦደቴስ። ‘ሃይተ፤ ጎዳ ማታፐ ይዳ ቃላይ ዎይግያኮ አነ ስኦስ’ ያጎሶና።

\VS{31}ኤንቲ ካሰ አሳይ የይሳዳ ኔኮ ዮሶና፤ ታ አሳዳ ነ ስንꬃን ኡቶሶና፤ ነ ኦደይሳ ስኦሶና፤ ሽን ኦꬆኮና። ኤንቲ ሲቆባ ሃሳዮሶና፤ ሽን ኤንታ ዎዛናይ ጎአ ፃላላ ያረቴስ።

\VS{32}ነ ኤንታዉ እስ ሲቆ ማዝሙረ ሎኦ ግርሳን የፅያነ ዲꬅ ሎይꬅድ ዲፅያ አሳ መላ። ኤንቲ ነ ኦደይሳ ስኦሶና፤ ሽን ኦꬆኮና።

\VS{33}ሽን ነ ኦደይስ ቱማ ፖለታና፤ ፖለትያ ዎደ፥ ናበይ ኤንታ ግዶን ደኤይሳ ኤንቲ ኤራና” ያግስ።




\par }\Chap{34}{\SH እስራኤለ ሄንꬃንቾታ
\par }
{\PP \VerseOne{1}ጎዳ ቃላይ ሀይሳዳ ያግድ ታኮ ይስ።

\VS{2}“አሳ ናአዉ፥ እስራኤለ ሄንꬃንቾታ ቦላ ሀይሳዳ ያጋዳ ትንብተ ኦዳ፦ ህንተኖ፥ ህንተና ሄምያ እስራኤለ ሄንꬃንቾቶ፥ ህንተና አየ! ህንተ ዶርሳታ ሄማናዉ በሰኔ?

\VS{3}ኤንታ ማꬃ ኡዬታ፤ ኤንታ እክስያፐ ዳደትዳ ሱፍያ ማኤታ፤ ኤንታፈ ሞꬉዋ ሹክድ ሜታ፤ ሽን ዶርሳታ ሱረ ሄመከታ።

\VS{4}ዳቡርዳይሳታ ጋሽትስበከታ፤ ሀርግዳይሳታ ፓꬅቤከታ፤ መቅዳይሳታ ኮልቤከታ፤ በትዳይሳታ ዛርቤከታ፤ ꬋይዳይሳታ ኮይበከታ። ሄሳ አግድ ኤንታ ዎልቃን ኡንኤꬅድ ሃርደታ።

\VS{5}ዶርሳት ኡባይ ሄምያ አስ ꬋይን ላለትዶሶና፤ ባዞ ዶአታስ ካꬅ ግድዶሶና።

\VS{6}ታ ዶርሳት ላለትዶሶና፤ ኤንቲ ዙማታ ቦላነ ደረታ ቦላ ቶይላትዶሶና። ቢታ ጋፃ ጋካናዉ ላለትዶሶና፤ ሽን ኤንታ ፆሞሰይ ዎይኮ ኮየይ ባዋ” ያጌስ ኡባ ሃርያ ጎዳይ።


\par }{\PP \VS{7}ሄሳ ግሾ፥ ህንተኖ፥ ሄንꬃንቾቶ፥ ጎዳ ቃላ ስእተ።

\VS{8}“ታኒ ታ ደኡዋን ጫቃይስ፦ ታ ዶርሳታ ሄምያ አስ ꬋይን፥ ታ ዶርሳት ኦይከትድ፥ ባዞ ዶአታስ ካꬅ ግድዶሶና። ታ ሄንꬃንቾት ታ ዶርሳታ ኮይቦና ግሾነ ኤንቲ ታ ዶርሳታ ሄሞና አግድ፥ ባንታና ሄምዳ ግሾ፥

\VS{9}ህንተኖ፥ ሄንꬃንቾቶ፥ ጎዳ ቃላ ስእተ።

\VS{10}ታ ህንተዉ፥ ሄንꬃንቾሆታስ ሞርከ ግዳና፤ ታ ዶርሳታ ታኒ ህንተፈ ኤካና፤ ታ ህንተና ናምአንꬆ ኤንታዉ ሄንꬃንቾ ኦꬅከ። ህዛፐ ጉየ ህንተ ህንተና ሄምሸ ደኤከታ። ታ ዶርሳታ ታ ህንተፈ ኤካና፤ ህዛፐ ኤንቲ ህንተዉ ካꬅ ግዶኮና” ያጌስ ኡባ ሃርያ ጎዳይ።


\par }{\PP \VS{11}“ታኒ ታ ሁጰን ታ ዶርሳታ ፆሞሳናነ ኮያና።

\VS{12}ሄንꬃንቾይ ባ ዶርሳታፐ ꬋይን ኮየይሳዳ፥ ታኒ ታ ዶርሳታ ኮያና፤ ሻርነ ꬉም ጎዝዳ ጋላስ ኤንቲ ꬋይዳ በሳፈ ታ ኤንታ ሺሻና።

\VS{13}ታኒ ካዎተꬃታ ግዶፈነ ሀራ ቢታ ኡባፈ ሺሻዳ፥ ኤንታና፥ ኤንታ ቢታ ኤሀና። እስራኤለ ደረታን፥ ፑልቶታንነ አሳይ ደእያ በሳታን ኤንታ ሄማና።

\VS{14}ታኒ ኤንታ ሎኦ ቆሮን ሄማና፤ እስራኤለ ዙማት ኤንቲ ሄመትያ በሰ ግዳና። ኤንቲ ሎኦ ቆሮይ ደእያ እስራኤለ ዙማታ ቦላ ሄመታናነ አላታና።

\VS{15}ታኒ ታ ሁጰን ታ ዶርሳታ ሄማናነ ሸምፕሳና።

\VS{16}ታኒ ꬋይዳይሳ ኮያና፤ በትዳይሳ ዛራና፤ መቅዳይሳ ኮላና፤ ሀርግዳይሳ ፓꬃና። ሽን ታኒ ሱረ ፕርድያ ሄንꬃንቾ ግድያ ግሾ ገነን ሞꬍዳይሳነ ምንዳይሳ ꬋይሳና” ያጌስ ኡባ ሃርያ ጎዳይ።


\par }{\PP \VS{17}ህንተኖ፥ ታ ዶርሳቶ፥ “ህንተና ኡባ ታ ፕርዳና፤ ኬሀ ኢታፐ፥ ዶርሳ ዴሻፐ ታ ሻካና።

\VS{18}ህንተ ሎኦ ቆሮን ሄመተይስ ግዶና እፅን፥ አትዳ ማታ ቶሆን የꬌቲ? ቃስ ህንተ ፅሎ ሃꬅ ኡየይስ ግዶና እፅን፥ አትዳ ሃꬃ ቶሆን ቡሎየቲ?

\VS{19}ታ ዶርሳት ህንተ ቶሆን የꬍዳ ማታ ማናዉነ ህንተ ቶሆን ቡሎይዳ ሃꬃ ኡያናዉ በሲ?” ያጌስ ኡባ ሃርያ ጎዳይ።


\par }{\PP \VS{20}ሄሳ ግሾ፥ ኡባ ሃርያ ጎዳይ ኤንታኮ ሀይሳዳ ያጌስ፦ “ሞꬎ መህያ ግዶንነ ግልቃ መህያ ግዶን ታ ታ ሁጰን ፕርዳና።

\VS{21}ዳቡራንቾታ፥ ህንተ፥ ህንተ ምያነ ህንተ ሀሽያን ሱግያ ግሾነ ጋፃ ከሳና ጋካናዉ ህንተ ኤንታ ህንተ ካጭያን ቃይጭያ ግሾ፥

\VS{22}ታኒ ታ ዶርሳታ አሻና። ህዛፐ ጉየ ኦንካ ኤንታ ኦይከና፤ ታ ኬሀ ዶርሳታ ግዶንነ ኢታ ዶርሳታ ግዶን ታ ፕርዳና።

\VS{23}ታ ኤንታ ቦላ እስ ሄንꬃንቹዋ፥ ታ አይልያ ዳዊታ ሹማና፤ እ ኤንታ ሄማናነ ኤንታዉ ሄንꬃንቾ ግዳና።

\VS{24}ህዛፐ ጉየ ታ ጎዳይ ኤንታ ፆሳ ግዳና፤ ታ አይለይ ዳዊቲ ኤንታ ግዶን ሀላቃ ግዳና” ያጌስ ጎዳይ።


\par }{\PP \VS{25}“ታ ኤንታራ ሳሮተꬃ ጫቆ ጫቃና፤ ኢታ ዶአታ ታኒ ቢታፈ ድጋና፤ ታ ዶርሳት ባዞን ሳሮ ዳና፤ ዎራ ጋርሳን ህርግ ባይና አላታና።

\VS{26}ታ ኤንታነ ታ ዙማ ዩሾን ደእያ በሳታ አንጃና። ኤንታዉ ኮሽያ እራ ዎደን ዎደን እማና፤ ሄ እራይ ኤንታዉ አንጆ ግዳና።

\VS{27}ጋደን ደእያ ምꬃት አይፋና፤ ቢታይ ካꬅ ዶልሳና፤ ኡባይ ባንታ ቢታን ሳሮ ዳና። ታ ኤንታ ቃምባራ መንꬃዳ፥ ኤንታ አይለ ኦꬅድ ሃርዳይሳታ ኩሸፐ ከስያ ዎደ ታኒ ጎዳ ግደይሳ ኤንቲ ኤራና።

\VS{28}ሀራ ካዎተꬃት ኤንታ ቦንቆኮና፤ ቢታን ደእያ ዶአት ኤንታ ሞኮና፤ አይኮይካ ዳጋንꬆና ኤንቲ ሳሮ ዳና።

\VS{29}ታ ኤንታዉ አራዳ ቢታ እማና፤ ኤንቲ ዛሪድ ኮሻን ዉሮኮና፤ ዎይኮ ሀራ ካዎተꬃታስ ጫሻስ አቶኮና።

\VS{30}ሄ ዎደ ኤንቲ ታኒ ጎዳይ፥ ኤንታ ፆሳይ ኤንታራ ደኤይሳነ እስራኤለ አሳይ ታ አሰ ግደይሳ ኤንቲ ኤራና።

\VS{31}ህንተኖ፥ እስራኤለ አሳዉ፥ ህንተ ታ ዉደ፤ ታ ቆሮን ምያ ታ ዉድያ፤ ህንተ ታ አሰ፥ ታኒ ህንተ ፆሳ” ያጌስ ኡባ ሃርያ ጎዳይ።




\par }\Chap{35}{\SH ኤዶመ ቦላ ኦደትዳ ትንብተ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ሳይረ ዙማኮ ነ ሶምኡዋ ዛራዳ ትንብተ ኦዳ፦

\VS{3}‘ነኖ፥ ሳይረ ዙማዉ፥ ታ ነዉ ሞርከ ግዳና፤ ታኒ ታ ኩሽያ ነ ቦላ ደንꬃዳ፥ ነና ካሎነ ባይሳ ከሳና።

\VS{4}ታኒ ነ ካታማታ ላላና፤ ነ ባይሳ ግዳና። ታኒ ጎዳ ግደይሳ ነ ሄ ዎደ ኤራና’ ” ያጌስ ኡባ ሃርያ ጎዳይ።


\par }{\PP \VS{5}ነዉ እስራኤለራ ዉሮና ሞርከተꬅ ደእያ ግሾ፥ ኤንታ ኡንኣ ዎደነ ኤንታ ዉርሰꬃ ፕርዳ ዎደ፥ ኤንታ ነ ማሻስ አꬃዳ እማዳሳ።

\VS{6}ታ ኡባ ሃርያ ጎዳይ ታ ደኡዋን ጫቃይስ፦ ታኒ ነና ሀይቆን ፕርዳና፤ ነ ሀይቆፐ ከሳ ኤካናዉ ዳንዳአካ። ነ አሰ ዎꬎ እፆና ግሾ አሰ ዎይ ነና ካላና።

\VS{7}ታኒ ሳይረ ዙማ ካሎነ ባይሳ ከሳና፤ ያራ ኦንካ አꬎና መላ ኦꬃና።

\VS{8}ታኒ ነ ደረታ ኡባ አሀን ኩንꬃና፤ ደረት፥ ሻፋትነ ዛንጋራት ማሻን ሀይቅዳይሳታ አሀን ካመታና።

\VS{9}ታ ነና መርናዉ ባይሳ ኦꬃና፤ ነ ካታማት ካሎ አታና፤ ታኒ ጎዳ ግደይሳ ህንተ ሄ ዎደ ኤራና።


\par }{\PP \VS{10}“ታኒ ጎዳይ እስራኤለንነ ይሁዳን ደእሽን ህንተ፥ ‘ሀ ናምኡ ካዎተꬃታነ ሀ ናምኡ ቢታታ ኑ ኦይካና፤ ኤንቲ ኑባ ግዳና ግዳ ግሾ፥

\VS{11}ህንተ ኤንታ ሞርክድ፥ ኤንታ ቦላ ይሎትዳ ግሾነ ቃናትዳ ግሾ ታ ህንተና ሴራና። ታ ህንተና ፕርድያ ዎደ ታኒ ታና ግደይሳ ህንተና ኤርሳና።’

\VS{12}ህንተ፥ ‘እስራኤለ ደረት ባይሳ አትዶሶና፤ ኑኒ ምድ ꬋይሳና መላ ኑስ እመትዶሶና’ ግድ፥ ጫይዳ ጫሻ ኡባ ታኒ ጎዳይ ስእዳይሳ ህንተ ሄ ዎደ ኤራና።

\VS{13}ነ ታ ቦላ ኦቶሮን ኦደትዳ ኦዳነ ዛው ባይና ሃሳይዳ ሃሳያ ታኒ ስአስ።

\VS{14}ቢታ ኡባይ ኡፋይትያ ዎደ ታኒ ህንተና ባይሳ ከሳና።

\VS{15}እስራኤለ ላታ ቢታይ ባይሳ ግድዳ ዎደ ህንተ ኡፋይትዳ ግሾ፥ ሳይረ ዙማዉ ኤዶመ ቢታ ኡባ ታኒ ባይሳ ኦꬃና። ታኒ ጎዳ ግደይሳ ህንተ ሄ ዎደ ኤራና” ያጌስ ኡባ ሃርያ ጎዳይ።




\par }\Chap{36}{\SH እስራኤለ ዙማታስ ኦደትዳ ትንብተ
\par }
{\PP \VerseOne{1}“አሳ ናአዉ፥ እስራኤለ ዙማታ ሀይሳዳ ያጋዳ ትንብተ ኦዳ፦ ‘ህንተኖ፥ እስራኤለ ዙማቶ፥ ጎዳ ቃላ ስእተ።’

\VS{2}ህንተ ሞርከት፥ ‘ሀሹ! በን ꬎቃ ደረት ኡባይ ኑ ላታ ግድዶሶና’ ያግዶሶና።

\VS{3}ሄሳ ግሾ፥ ኡባ ሃርያ ጎዳይ ሀይሳዳ ያጌስ ጋዳ ትንብተ ኦዳ። ኤንቲ ህንተና ኡባ በሳራ መንረꬅድ ባይሳ ኦꬅዳ ግሾነ ህንተ ሀራ ካዎተꬃታን ሃረታና መላ ኦꬅዳ ግሾ ህንተና ጫሻስነ ሚቻስ አግስ።

\VS{4}ጎዳ ቃላ ስእተ! ኡባ ሃርያ ጎዳይ ደረታኮ፥ ዙማታኮ፥ ዛንጋራታኮ፥ ኦላታኮ፥ ዩሹዋን ደእያ ሀራ ካዎተꬃን ቦንቀትዳ፥ ቀልቅሰትዳነ ባይሳ አትዳ ካታማታኮ ሀይሳዳ ያጌስ።

\VS{5}ታኒ፥ ታ ኤፅያ ቃናትያን ሀራ ካዎተꬃታ ቦላነ ኤዶመ ኡባ ቦላ ቱማ ኦዳስ። ኤንቲ ኡፋይትሸነ ካꬍሸ ታ ቢታ ባንታዉ ኤክዶሶና፤ ሄንꬃ ጋደታ ላትዶሶና።

\VS{6}ሄሳ ግሾ፥ እስራኤለ ቢታ ቦላ ትንብተ ኦዳ። ካዎተꬃታ ጫሻ ግሾ፥ ታ ቃናተን ኤፃዳ ደረታስ፥ ዙማታስ፥ ዛንጋራትስነ ኦላታስ ኦደይሳ ኦዳ።

\VS{7}ህንተ ዩሹዋን ደእያ ካዎተꬃት ኡባይ ካዉያናይሳ ታኒ ኡባ ሃርያ ጎዳይ ህንተዉ ታ ኩሽያ ደንꬃዳ ጫቃዳ ኦዳይስ።


\par }{\PP \VS{8}“ሽን፥ እስራኤለ ደረታ ቦላ ደእያ ምꬃት ታ አሳ እስራኤለስ ዛሪድ አጫና፤ አይፈ አይፋና፤ ኤንቲ ኤሶን ባንታ ቢታ ስማና።

\VS{9}ታ ህንተራ ደአይስ፤ ታ ህንተኮ ስማና፤ ህንተ ቢታይ ጎየታናነ ዘረታና።

\VS{10}ታ እስራኤለ አሳ ታይቡዋ ሀ ቢታን ዳርሳና፤ አሳይ ካታማታን ዳና፤ ላለትዳ በሳት ዛሪድ ግምበታና።

\VS{11}ታኒ አሳነ መህያ ህንተዉ ዳርሳና፤ ኤንቲ የለታናነ ዳራና። በን ህንተ ደእዳይሳዳ ዳና፤ ካሰይሳፈ አꬃዳ ታ ህንተና ዱረያና። ሄ ዎደ ህንተ፥ ታኒ ጎዳ ግደይሳ ኤራና።

\VS{12}ታኒ ታ አሳ እስራኤለ፥ ሀ ቢታን ዛሪድ ዳና መላ ኦꬃና። ዛሪድ ሄ ቢታይ ህንተ ናይታ ꬋይሰና፤ ቢታይ ህንተ ላታ ቢታ ግዳና” ያጌስ።


\par }{\PP \VS{13}ኡባ ሃርያ ጎዳይ ሀይሳዳ ያጌስ አሳይ ህንተና፥ “ቢታይ አሰ ምያ ቢታ” ካዎተꬅውካ፥ “ናእ ባይና አስ ኦꬃሱ” ያገይስ ቱማ።

\VS{14}ህዛፐ ጉየ፥ ቢታይ፥ “አሰ ምያ ቢታ” ግዱኩ፤ ቃስ ካዎተꬃት፥ “ናእ ባይና አስ ግዶኮና” ያጌስ ኡባ ሃርያ ጎዳይ።

\VS{15}“ህዛፐ ጉየ፥ ካዎተꬃታ ጫሻ ታ ህንተና ስስከ፤ ህዛፐ ጉየ ዬላተከታ፤ ሄ ቢታይ ህንተዉ ꬉበ ግዱኩ” ያጌስ ኡባ ሃርያ ጎዳይ።


\par }{\PP \VS{16}ዛሪድ፥ ጎዳ ቃላይ ሀይሳዳ ያግሸ ታኮ ይስ።

\VS{17}“አሳ ናአዉ፥ እስራኤለ አሳይ ባንታ ቢታን ደእያ ዎደ፥ ባንታ ሀኖታንነ ባንታ ኦሱዋን ቢታ ቱንስዶሶና፤ ኤንታ ሀኖይ ታ ስንꬃን ማጫሳ ኩሸ መቶ መላ።

\VS{18}ኤንቲ ቢታን ሱꬁ ጉስዳ ግሾነ ባንታ ኤቃን ቢታ ቱንስዳ ግሾ ታ ሀንቁዋ ኤንታ ቦላ ጉሳስ።

\VS{19}ታኒ ኤንታ ካዎተꬃታ ግዶን ላላስ፤ ቢታ ኡባን ዘራስ። ታኒ ኤንታ ሀኖታነ ኤንታ ኦሱዋ መላ ፕርዳስ።

\VS{20}ኤንቲ ብዳ በሰ ኡባን አሳይ ኤንታ፥ ‘ሀይሳቲ ጎዳ አሳታ፤ ኤንቲ እያ ቢታፈ ከይዳይሳታ’ ” ያግድ ታ ጌሻ ሱንꬃ ቱንሳና መላ ኦꬅዶሶና።

\VS{21}ሽን እስራኤለ አሳይ ብዳ ካዎተꬃታ ኡባን ቱንስዳ ታ ጌሻ ሱንꬃይ ታና ቆፍሴስ።


\par }{\PP \VS{22}“ሄሳ ግሾ፥ ታኒ ኡባ ሃርያ ጎዳይ፥ እስራኤለ አሳስ ግያባ ኦዳ። ‘ህንተኖ፥ እስራኤለ አሳዉ፥ ታ ሄሳ ኦይ፥ ህንተ ብዳ ካዎተꬃታ ግዶን ቱንስዳ ታ ጌሻ ሱንꬃ ግሾፐ አትሽን፥ ህንተ ግሾ ግደና።

\VS{23}ህንተ ቱንስዳ፥ ካዎተꬃታ ግዶን ቱንዳ ታ ግታ ሱንꬃ ጌሻተꬃ ታ በሳና። ኤንቲ ፄልሽን፥ ህንተ ባጋራ ታ ጌሻተꬃ በሲያ ዎደ፥ ታኒ ጎዳ ግደይሳ ኤንቲ ኤራና’ ” ያጌስ ኡባ ሃርያ ጎዳይ።


\par }{\PP \VS{24}“ታኒ ህንተና ካዎተꬃታ ግዶፈ ከሳና፤ ቢታ ኡባፈ ሺሻዳ ህንተ ቢታ ዛራዳ ኤሀና።

\VS{25}ታ ህንተ ቦላ ፅሎ ሃꬅ ꬋርጫና፤ ህንተካ ጌያና። ህንተና ህንተ ቱናተꬅ ኡባፈነ ኤቃ ጎይኖ ኡባፈ ጌሻና።

\VS{26}ታ ህንተዉ ኦራꬃ ዎዛና እማና፤ ኦራꬃ አያና ህንተ ግዶን ዎꬃና፤ ሹቻ ዎዛና ህንተፈ ከሳዳ፥ አሾ ዎዛና ህንተዉ እማና።

\VS{27}ታ አያና ህንተ ግዶን ዎꬃና፤ ታ ዎጋነ ታ ህግያ ናጋና መላ ኦꬃና።

\VS{28}ታ ህንተ ማይዛታስ እምዳ ቢታን ህንተ ዳና፤ ህንተ ታ አሰ ግዳና፤ ታካ ህንተ ፆሳ ግዳና።

\VS{29}ህንተ ቱና ኡባፈ ታ ህንተና አሻና፤ ካꬃይ ህንተዉ ዳራና መላ ኦꬃና፤ ዛራዳ ህንተ ቦላ ኮሻ ኤህከ።

\VS{30}ኮሻ ጋሶን ህንተ ካዎተꬃታ ግዶን ካዉዮና መላ ህንተ ምꬃ አይፍያነ ህንተ ጎሻ ካꬃን ኩንꬃና።

\VS{31}ሄ ዎደ ህንተ፥ ህንተ ኢታ ሀኖታነ ኢታ ኦግያ ሀሳያና። ህንተ ናጋራነ ህንተ ቱና ኦሱዋ ግሾ፥ ህንተ ህንተና ሻተታና።

\VS{32}ታ ሄሳ ኡባ ኦይ ህንተ ግሾ ግዶናይሳ ኤርተ። ህንተኖ፥ እስራኤለ አሳዉ፥ ህንተ ሀኖታን ዬላትተነ ካዉይተ” ያጌስ ኡባ ሃርያ ጎዳይ።


\par }{\PP \VS{33}ኡባ ሃርያ ጎዳይ ሀይሳዳ ያጌስ፦ “ታ ህንተና፥ ህንተ ናጋራ ኡባፈ ጌሽያ ዎደ፥ ህንተ ካታማታን ዛሪድ ዳና መላ ኦꬃና፤ ላለትዳይሳት ዛሪድ ግምበታና።

\VS{34}እያ ማታራ አꬍያ አሳ ስንꬃን ባይሳ ግድድ ደእያ ቢታይ ጎሻ ቢታ ግዳና።

\VS{35}አሳይ፥ ‘ሀይስ ካሰ ባይሳ ግድዳ ቢታይ ሀእ ዋንድ ኤደነ ጋናተ ግድዴ? ካሰ ላለትዳ፥ አስ ዶናነ ባይሳ ካታማት ሀእ ዋንድ ዩሾይ ግምበትዳነ አስ ደእያ ካታማታ ግድዶና?’ ያጋና።

\VS{36}ሄ ዎደ ህንተ ዩሹዋን ደእያ አትዳ ካዎተꬃት፥ ታኒ ላለትዳ ካታማታ ዛራዳ ኬፅዳይሳነ ባይሳ ቢታይ ዛሪድ ካꬅ ዶላና መላ ኦꬅዳይ ታና ጎዳ ግደይሳ ኤንቲ ኤራና። ታኒ ጎዳይ ሄሳ ኦዳስ፤ ታ ኦድዳይሳ ታ ኦꬃና” ያጌስ።


\par }{\PP \VS{37}ኡባ ሃርያ ጎዳይ ሀይሳዳ ያጌስ፤ “እስራኤለ አሳይ እስ ቶሆ ታና ማዶ ኦይቻና መላ ኦꬃና፤ ኤንታ ታይቡዋ ዉደዳ ዳርሳና።

\VS{38}ባኣለ ጋላስ ያርሾስ ይዳ ዉደ መሄን የሩሳላመይ ኩመይሳዳ፥ ላለትዳ ካታማታን አሰ ኩንꬃና። ሄ ዎደ ኤንቲ ታኒ ጎዳ ግደይሳ ኤራና” ያግስ።




\par }\Chap{37}{\SH መልዳ መቀꬅ ደእያ ዛንጋራ
\par }
{\PP \VerseOne{1}ጎዳ ኩሸይ ታ ቦላ ደኤስ፤ እያ አያናይ ታና መቀꬅ ኩምዳ ዛንጋራን ዎꬅስ።

\VS{2}እ ታና ኤንታ ግዶን ያነ ሃነ ዩሽስ፤ ታ ህንች ግድ መልዳ ዳሮ መቀꬃታ ዛንጋራ ግዶን በአስ።

\VS{3}እ፥ “አሳ ናአዉ፥ ሀ መቀꬃት ዛሪድ፥ ሸምፖራ ዳናዉ ዳንዳኦና?” ያግስ።

\par }{\PP ታኒ፥ “ኡባ ሃርያ ጎዳዉ፥ ሀይሳ ነ ኤራሳ” ያጋስ።


\par }{\PP \VS{4}እ ታኮ፥ “ሀ መቀꬃታስ ሀይሳዳ ያጋዳ ትንብተ ኦዳ፤ ህንተኖ፥ መልዳ መቀꬃቶ፥ ጎዳ ቃላ ስእተ።

\VS{5}ኡባ ሃርያ ጎዳይ ሀ መቀꬃታኮ ሀይሳዳ ያጌስ፦ ‘ታኒ ሸምፖ ህንተ ግዶ ገልሳና፤ ዛሪድ ህንተ ደኦን ዳና።

\VS{6}ታ ህንተ ቦላ ሻያ ዎꬃና፤ ህንተና አሾ ማይዛና፤ ህንተና ጎጋን ካማና። ህንተ ደኦን ዳና መላ ታ ህንተ ግዶ ሸምፖ ገልሳና። ሄ ዎደ ህንተ ታኒ ጎዳ ግደይሳ ኤራና’ ” ያጌስ።


\par }{\PP \VS{7}እ ታና ኪትዳይሳዳ ትንብተ ኦዳስ፤ ታ ትንብተ ኦዶ ዶምያ ዎደ ግርስ ስኤትስ፤ መቀꬃት ሺቅድ፥ ባ በሳን በሳን ኦይከትዶሶና።

\VS{8}ታ ፄልያ ዎደ፥ ኤንታ ቦላ ሻይ ደኤስ፤ አሾይ ኤንታ ቦላ በንትስ፤ ጋልባ ማእዶሶና፤ ሽን ሸምፖይ ኤንታ ግዶን ዴና።


\par }{\PP \VS{9}እ ታኮ፥ “አሳ ናአዉ፥ ጫርኩዋስ ትንብተ ኦዳ፤ ነኖ፥ ጫርኩዋዉ፥ ኦይዱ ባጋፈ ሃ ያ፤ ኤንቲ ደኦን ዳና መላ ሀ ሀይቅዳይሳታ ቦላ ሸምፖ ፑና” ያግስ።

\VS{10}እ ታና ኪትዳይሳዳ ትንብተ ኦዳስ፤ ሸምፖይ ኤንታ ግዶ ገልስ፤ ደኦ ደምዶሶና፤ ኤንቲ ዳሮ ኦላንቾ ግድድ ባንታ ቶሆን ኤቅዶሶና።


\par }{\PP \VS{11}እ ታኮ፥ “አሳ ናአዉ፥ ሀ መቀꬃት እስራኤለ አሳ ሌምሶ፤ እስራኤለ አሳይ፥ ‘ኑ መቀꬃት መልዶሶና፤ ኑ ኡፋይሳይ ꬋይስ፤ ኑባይ ኩመꬅ ሀልስ’ ያጎሶና።

\VS{12}ሄሳ ግሾ፥ ኤንታዉ ሀይሳዳ ያጋዳ ትንብተ ኦዳ፤ ‘ህንተኖ፥ ታ አሳዉ፥ ታኒ ህንተ ዱፉዋ ዶያና፤ ህንተና ያፐ ከሳና፤ ታ ህንተና ዛራዳ፥ እስራኤለ ቢታ ኤሀና።

\VS{13}ታ አሳዉ፥ ታ ህንተ ዱፉዋ ዶይያ ዎደነ ህንተና ከስያ ዎደ፥ ታ ጎዳ ግደይሳ ህንተ ኤራና።

\VS{14}ታኒ ታ አያና ህንተ ግዶን ዎꬃና፤ ህንተ ደኦን ዳና። ታኒ ህንተና፥ ህንተ ቢታን ዎꬃና። ሄ ዎደ ታኒ ጎዳይ ኦድዳይሳነ ኦꬅዳይሳ ህንተ ኤራና’ ” ያጌስ ኡባ ሃርያ ጎዳይ።


\par }{\SH እስ ዳረነ እስ ካዎ
\par }
{\PP \VS{15}ዛሪድ ጎዳ ቃላይ ሀይሳዳ ያግሸ ታኮ ይስ፦

\VS{16}“አሳ ናአዉ፥ እስ ምꬃ ፃምአ ኤካዳ፥ እያ ቦላ፥ ‘ሀይስ ይሁዳስነ እያራ ደእያ እስራኤለ አሳሳ’ ያጋዳ ፃፋ። ቃስ ሀራ ፃምአ ኤካዳ፥ እያ ቦላ፥ ‘ሀይስ ኤፍሬማ፤ ዮሰፋነ እያራ ደእያ እስራኤለ አሳሳ’ ያጋዳ ፃፋ።

\VS{17}ሄሳፈ ጉየ፥ ኤንቲ ነ ኩሸን እስ ፃምአ ግዳና መላ ናምአ እስፈ ጋꬃዳ ኦይካ።

\VS{18}ነ ቢታ አሳይ ኔኮ፥ ‘ሀይስ ነ ኦይስ አይቤ? ኑስ ብርሸꬃ ኦዳ’ ያግድ ኦይችኮ፥

\VS{19}ኡባ ሃርያ ጎዳይ ሀይሳዳ ያጌስ ጋዳ ኦዳ፦ ታኒ ኤፍሬማ ኩሸን ደእያ ዮሰፋ ፃምአነ እያራ ደእያ እስራኤለ ኮቻታ ኤካናዉ ሀናይስ፤ ኤንታ ናምኣ እስ ፃምአ ኦꬃናዉ፥ ይሁዳ ፃምአራ ጋꬃና። ኤንቲ ናምአይ ታ ኩሸን እሶ ግዳና” ያጌስ ኡባ ሃርያ ጎዳይ ያጋዳ ኦዳ።


\par }{\PP \VS{20}“ሄ ነ ኤንታ ቦላ ፃፍዳ ናምኡ ፃምአታ ኤንታ ስንꬃን ኦይካዳ፥

\VS{21}ኡባ ሃርያ ጎዳይ ሀይሳዳ ያጌስ ጋዳ ኦዳ። ታኒ እስራኤለ አሳ ኤንቲ ላለትዳ ካዎተꬃታ ግዶፈ ከሳና፤ ታ ኤንታ ሺሻዳ፥ ኤንታ ቢታ ዛራዳ ኤሀና።

\VS{22}እስራኤለ ደረታ ቦላነ ኤንታ ቢታን ታ ኤንታ እስ ካዎተꬅ ኦꬃና፤ ኤንታ ኡባ ቦላ እስ ካዎ ካዎꬃና። ቃስ ኤንቲ ዛሪድ ናምኡ ቢታ ግዶኮና፤ ናምኡ ካዎተꬅ ግድድ ሻከቶኮና።

\VS{23}ህዛፐ ጉየ፥ ኤንቲ ባንታ ኤቃታን፥ ባንታ እፀትዳባታንነ ባንታ ናጋራ ኡባን ባንታና ቱንሶኮና። ታኒ ኤንታ ኩንድዳ በሳፈ ደንꬃዳ ናጋራ ኡባፈ ጌሻና። ኤንቲ ታ አሰ ግዳና፤ ታካ ኤንታዉ ፆሰ ግዳና።


\par }{\PP \VS{24}“ታ አይለይ ዳዊቲ ኤንታዉ ካዎ ግዳና፤ ኤንታ ኡባስ እስ ሄንꬃንቾ ፃላል ዳና። ኤንቲ ታ ህግያ ካላና፤ ታ ዎጋ ምንꬅድ ናጋና።

\VS{25}ታኒ ታ አይልያ ያይቆባስ እምዳነ ኤንታ ማይዛት ደእዳ ቢታን ኤንቲ ዳና። ሄ ቢታን ኤንቲ፥ ኤንታ ናይትነ ኤንታ ናይታ ናይት መርናዉ ዳና፤ ታ አይለይ ዳዊቲ ኤንታ ቦላ መርናዉ ካዎ ግዳና።

\VS{26}ታ ኤንታራ ሳሮተꬃ ጫቆ ጫቃና፤ ሄ ጫቆይ መርና ጫቆ ግዳና። ታኒ ኤንታ ምንꬃዳ ኤሳና፤ ኤንታ ታይቡዋ ዳርሳና፤ ታ ኬꬃ መርናዉ ኤንታ ግዶን ዎꬃና።

\VS{27}ታኒ ያን ኤንታራ ዳና፤ ኤንታዉ ፆሰ ግዳና፤ ኤንቲ ታ አሰ ግዳና።

\VS{28}ፆሳ ኬꬃይ ኤንታ ግዶን መርናዉ ደእያ ዎደ፥ እስራኤለ ጌሸይ ታን፥ ጎዳ ግደይሳ ካዎተꬃት ኤራና” ያግስ።




\par }\Chap{38}{\SH ጎገ ቦላ ኦደትዳ ትንብተ
\par }
{\PP \VerseOne{1}ጎዳ ቃላይ ሀይሳዳ ያግሸ ታኮ ይስ።

\VS{2}“አሳ ናአዉ፥ ማጎገ ቢታን ደእያ ሞሳሀነ ቶቤላ አሳ ቦላ ዋና ሀላቃ ግድዳ ጎገ ቦላ ትንብተ ኦዳ።

\VS{3}ኡባ ሃርያ ጎዳይ ሀይሳዳ ያጌስ ጋዳ ኦዳ። ሞሳሀነ ቶቤላ ዋና ሀላቃ ግድዳ ጎገ ታ ነ ቦላ ደንዳስ።

\VS{4}ታ ነና ጉየ ዛራና፤ ነ ስን ዳፎ አꬃዳ፥ ነ ኦላንቾታራ፥ ነ ፓራታራ፥ ኦላ ሚሸ ማእዳ ነ ፓራ አሳታራ፥ ባንታ ማሻ ሌፍዳ፥ ግታነ ጉꬃ ጎንዳለ ኦይክዳ አሳራ ነና ጎቻዳ ከሳና።

\VS{5}ፋርሰፈ፥ ቶጰፈነ ሊበፐ ይዳ አሳይ ጎንዳለ ኦይክድ፥ ሁጰን ብራታ ባርኔፃ ዎꬅድ፥ ኤንታራ ግዳና።

\VS{6}ጎመርነ እያ ኦላንቾት ኡባይ፥ ፑደሀ ባጋን ደእያ ቤት-ቶርጋምነ እያ ኦላንቾት ኔራ ግዳና።


\par }{\PP \VS{7}“ነነ ኔኮ ሺቅዳ አሳ ኡባይ ደንድተ፤ ህንተና ጊግስተ፤ ነ ኤንታዉ ሀላቃ ግዳ።

\VS{8}ዳሮ ዎደፐ ጉየ፥ ነ ኦላስ ኮየታና፤ ስንꬃፈ ያና ላይꬃታን ዳሮ ዎደ ባይሳ ግድድ ደእዳ ቢታ፥ ኦላፐ ሸምፕዳ ቢታነ፥ እያን ደእያ አሳይ ዳሮ ካዎተꬃታፐ እስራኤለ ደረታ ሺቅዳ ቢታ ኦላናዉ ነ ደንዳና። ኤንቲ ዳሮ ካዎተꬃታፐ ሺቅዳይሳታነ ኡባይ ሀእ ሳሮ ደኤይሳታ።

\VS{9}ኔኒ፥ ነ ኦላንቾትነ ኔራ ደእያ ዳሮ ካዎተꬃት ጎተዳ ደንዳና፤ ህንተ ሻራዳ ቢታ ካማና” ያጌስ።


\par }{\PP \VS{10}ኡባ ሃርያ ጎዳይ ሀይሳዳ ያጌስ፦ “ሄ ዎደ ቆፍ ነ ዎዛና ግዶ ይን፥ ነ ኢታባ ሀልቻና።

\VS{11}ኔኒ፥ ‘ታኒ ድረትቦና ጉታታ ኦላና፤ ዎፑ ግድ፥ ህርግ ባይና ደእያ አሳታ፥ ድርስ፥ ፐንገይ ዎይኮ ጎርደይ ባይና ካታማታ ታ ኦላና።

\VS{12}ታኒ ኤንታ ድአናነ ቦንቃና፤ ካሰ ባይሳ ግድዳ ቢታ ይድ ኡትዳ፥ ካዎተꬃታ ግዶፈ ሺቅዳ፥ መሄነ ሚሸ ሃርዳ፥ ቢታስ ጉልአን ኡትዳ አሳ ቦላ ታ ኩሽያ ደንꬃና’ ያጋና።

\VS{13}ሳባ አሳይነ ድዳና አሳይ ታርሰሳ ዛልአንቾትነ ናአተꬅ ኦላንቾት ኡባይ፥ ‘ነ ቦንቃናዉ ያዲ? ነ ኦላንቾታ ድኦ ቶሳናዉ፥ ብራነ ዎርቃ ጋዝሳናዉ፥ መሄነ ሚሸ ኤካናዉነ ድኡዋ ቦንቃናዉ ዳሮ አስ ሺሻዲ?’ ” ያጋና።


\par }{\PP \VS{14}ሄሳ ግሾ፥ አሳ ናአዉ፥ ጎገ ቦላ ሀይሳዳ ያጋዳ ትንብተ ኦዳ። ኡባ ሃርያ ጎዳይ ሀይሳዳ ያጌስ፦ “ሄ ዎደ፥ ታ አሳይ እስራኤለ ህርግ ባይና ደእያ ዎደ፥ ኔኒ አኬክኪ?

\VS{15}ኔኒ ደእያ ፑደሀ ባጋ ቢታፈ ያና። ነነ ኔራ ደእያ ዳሮ ካዎተꬃት ፓራ ቶግድ፥ ምኖ ኦላንቾ ግድድ፥ ያና።

\VS{16}ቢታ ካምያ ሻራዳ፥ ነ ታ አሳ እስራኤለ ቦላ ያና። ጎገ ስንꬃፈ ያና ዎድያን ታ ነና ታ ቢታ ቦላ ደንꬃና። ሄሳ ታ ኦይ ካዎተꬃት ታና ኤራና መላነ ታኒ ነ ባጋራ ኦꬅያባይ ታ ጌሻተꬃ ኤንታ ስንꬃን በሳና መላሳ” ያጌስ።


\par }{\PP \VS{17}ኡባ ሃርያ ጎዳይ ሀይሳዳ ያጌስ፦ “ታኒ ታ አይለ ግድዳ እስራኤለ ናበታ ባጋራ፥ ካሰ ዎደ ዛራ ዛራዳ እስራኤለን ትንብተ ኦዳስ።

\VS{18}ኡባ ሃርያ ጎዳይ ሀይሳዳ ያጌስ፦ ‘ጎገይ እስራኤለ ቦላ ደንድያ ዎደ ታ ሀንቆይ ሱላና።

\VS{19}ሄ ዎደ እስራኤለ ቢታን ዎልቃማ ቢታ ቃፆይ ሀናና፤ ታኒ ታ ሸንያንነ ታ ኤፅያ ሀንቁዋን አዋጃስ።

\VS{20}አባ ሞሎይ፥ ሳሎ ካፎይ፥ ደረን ደእያ መሄይነ ዶአይ፥ ሳአ ቦላ ዎፅ ቃፅያ መተꬅ ኡባይነ ሳአን ደእያ አሳ ኡባይ ታ ስንꬃን ኮኮራና። ደረት ኩንዳና፤ አፎት ዎዳና፤ ድርሳ ግምበ ኡባይ ላለታና።

\VS{21}ታ ዙማታን ኡባን ጎገ ቦላ ማሽ ደንዳና መላ ኦꬃና፤ ኦላንቾት ባንታ ማሻ ባንታ ቦላ ዛሪድ፥ እሶይ እሱዋ ዎꬋና። ታኒ ኡባ ሃርያ ጎዳይ ሀይሳ ኦዳስ።

\VS{22}ታኒ ሀርገንነ ሀይቆን እያ ሴራና፤ ዎልቃማ እራ፥ ሻች፥ ፁግያ ዲነ እያ ቦላ፥ እያ ኦላንቾታ ቦላነ እያራ ደእያ ካዎተꬃታ ቦላ ቡክሳና።

\VS{23}ሄሳዳ ኦꬃዳ፥ ታኒ ታ ግታተꬃነ ታ ጌሻተꬃ በሳና። ዳሮ ካዎተꬃታ ታኒ ታናተꬃ ኤርሳና። ታኒ ጎዳ ግደይሳ ኤንቲ ሄ ዎደ ኤራና’ ” ያግስ።




\par }\Chap{39}{\PP \VerseOne{1}ኡባ ሃርያ ጎዳይ ሀይሳዳ ያጌስ፦ “አሳ ናአዉ፥ ጎገ ቦላ ሀይሳዳ ያጋዳ ትንብተ ኦዳ። ሞሳሀነ ቶቤላ አሳስ ዋና ሀላቃ ግድዳ ጎገ፥ ታ ነዉ ሞርከ።

\VS{2}ታ ነና ጉየ ዛራና፤ ሃሆ ግድዳ ፑደሀ ባጋ ቢታፈ ጎቻ ከሳዳ፥ እስራኤለ ደረታ ቦላ ነና ኤሀና።

\VS{3}ታኒ ነ ሀድርሳ ኩሽያፐ ዶንገታ ባቃ የጋና፥ ነ ኡሻቻ ኩሽያፐ ዶንገ ቶራታ የግሳና።

\VS{4}ኔኒ፥ ነ ኦላንቾትነ ኔራ ደእያ ካዎተꬃት ኡባይ እስራኤለ ደርያ ቦላ ኩንድድ አታና። ታኒ ህንተ አሹዋ ካፎታስነ ባዞ ዶአታስ ካꬅ ኦꬃዳ እማና።

\VS{5}ታኒ ኡባ ሃርያ ጎዳይ ሄሳ ኦድዳ ግሾ፥ ህንተ ኡባይ ደንባን ኩንድድ አታና።

\VS{6}ማጎገ ቢታንነ ዩሾይ አባን ተቀትዳ ቢታታን፥ ህርግ ባይና ኡትዳ አሳ ቦላ ታኒ ኤፅያ ታማ የዳና። ታኒ ጎዳ ግደይሳ ኤንቲ ሄ ዎደ ኤራና።

\VS{7}ታ ጌሻ ሱንꬃይ ታ አሳ እስራኤለ ግዶን ኤረታናዳ ኦꬃና። ህዛፐ ጉየ ታ ጌሻ ሱንꬃይ ጫየተና። ካዎተꬃት ታኒ ጎዳ፥ እስራኤለ ጌሻ ግደይሳ ኤራና” ያግስ።


\par }{\PP \VS{8}ኡባ ሃርያ ጎዳይ ሀይሳዳ ያጌስ፦ “ሄ ጋላሳይ ያና፤ አተና” ያጋዳ ታ ኦድዳ ጋላሳይ ሀይሳ።


\par }{\PP \VS{9}“ሄ ዎደ እስራኤለ ካታማታን ደእያ አሳይ ከይድ፥ ኦላ ሚሸታ ኡባ ታማን ኤꬃና፤ ሄስካ ጉꬃነ ግታ ጎንዳለታ፥ ዶንገታ፥ ዶንገ ቶራ፥ ቶራታነ ፃምአታ ኡባ ፁጋና። ላፑን ላይꬅ ኩመꬅ ኤንቲ ኤሶ ምꬅ ኦꬅድ ጎኤታና።

\VS{10}ኤንቲ ምꬅ ምፃናዉ ዎይኮ ዎራፐ ምꬅ ቃንፃናዉ ኮሸና። ኤንቲ ሺሽዳ ኦላ ሚሸታ ኤሶ ምꬅ ኦꬅድ ጎኤታና። ባንታና ቦንቅዳይሳታ ዛሪድ ቦንቃና፤ ኤንታባ ኤክዳይሳታፐ ኤንቲ ዛሪድ ኤካና” ያጌስ ኡባ ሃርያ ጎዳይ።


\par }{\PP \VS{11}ሄ ጋላስ ጎገ ሞገትያ በሲ ታኒ እያዉ እስራኤለ ቢታን እማና። ሄ በሳይ አባፈ ዶሎሀ ባጋራ ደእያ ኦገ አሳታ ዛንጋራ ጌተትያ ዛንጋራ ግዶን ግዳና። ጎገይነ እያ ኦላንቾት ኡባይ ያን ሞገትያ ግሾ፥ ኤንታ ዱፎይ ያራ ሄመትያ አሳስ ኦገ ጎርዳና። ሄ በሳይ፥ “ጎገ ኦላንቾታ ዛንጋራ” ጌተትድ ፄገታና።


\par }{\PP \VS{12}“እስራኤለ አሳይ ቢታ ጌሻናዉ፥ ላፑን አጌና ኩመꬅ አሀ ሞግሸ ጋምአና።

\VS{13}ሄ ቢታን ደእያ አሳ ኡባይ አሀ ሞጎን ማደታና፤ ሄሳን፥ ታኒ ታ ቦንቹዋ ቆንጭስያ ዎደ ኤንታዉ ቦንቾ ግዳና” ያጌስ ኡባ ሃርያ ጎዳይ።

\VS{14}ላፑን አጌናፐ ጉየ አትዳ አህ ደእኮ፥ ሞጋና መላ አስ ዶረታና፤ ሄ አሳይ ቢታይ ጌያና ጋካናዉ ኡባ ዎደ ቢታ ኡባን ዩይድ አትዳ አሀ ደምድ ሞጎሶና።

\VS{15}ኤንቲ ቢታን ዩይሽን፥ አሳ መቀꬅ በንትኮ፥ ሄ መቀꬃ ማታን ማላ ዎꬅድ አꬋና። ሞገይሳት ይድ፥ ጎገ ኦላንቾታ ዛንጋራን ሞጋና።

\VS{16}ሄ ካታማ ሱንꬃይ ሀሞና ጌተታና። ኤንቲ ቢታ ዛሪድ ጌሻና። እያ ሄራን፥ “ኦላንቾታ ካታማ” ጌተትድ ፄገትያ ካታም ዳና።


\par }{\PP \VS{17}ኡባ ሃርያ ጎዳይ ሀይሳዳ ያጌስ፦ “አሳ ናአዉ፥ ካፎ ኮቸነ ሳአ ዶአታስ ሀይሳዳ ያጋዳ ፄጋ። ታ ህንተዉ እስራኤለ ደረታ ቦላ ጊግስዳ ግታ ያርሾ ባለን አሾ ማናዉነ ሱꬁ ኡያናዉ ኡባ በሳፈ ሺቅድ ሃይተ።

\VS{18}ህንተ ምኖ አሳታ አሹዋ ማና፤ ቢታ ሀላቃታ ሱꬃ ኡያና። ኤንቲ ህንተዉ ባሳነ ሞꬎ ኡርገ ዶርሳዳ፥ ማራዘዳ፥ ኮለዳነ ቦራ መላ ግዳና።

\VS{19}ታኒ ህንተዉ ጊግስዳ ያርሾ ባለን ህንተ ካላና ጋካናዉ፥ ሞꬎ ማና፤ ማꬆታና ጋካናዉ፥ ሱꬁ ኡያና።

\VS{20}ታ ህንተዉ ጊግስያ ግብራፐ ፓራታ፥ ፓራ አሳታ፥ ምኖ ቶራ አሳታነ ሀራ ኦላንቾታ ኡባ አሹዋ ህንተ ካላና ጋካናዉ ማና” ያጌስ ኡባ ሃርያ ጎዳይ።


\par }{\PP \VS{21}“ታኒ ካዎተꬃታ ግዶን ታ ቦንቹዋ ቆንጭሳና። ካዎተꬃት ኡባይ ታ ኤንታ ፕርድዳ ፕርዳነ ታ ኤንታ ቦላ ደንꬅዳ ታ ኩሽያ በአና።

\VS{22}ሄ ዎድያፐ ዶምድ፥ እስራኤለ አሳይ ታኒ ጎዳ፥ ኤንታ ፆሳ ግደይሳ ኤራና።

\VS{23}እስራኤለ አሳይ ድኤትድ ብዳይ ባንታ ናጋራ ጋሶን፥ ግደይሳ ሀራ ካዎተꬃት ኤራና። ኤንቲ ታዉ አማነቶና እፅዳ ግሾ፥ ታኒ ታ ሶምኡዋ ኤንታፈ ደንꬃዳ፥ ኤንታ ሞርከታስ ኤንታ አꬃዳ እምን፥ ኤንቲ ኡባይ ኦላን ሀይቅዶሶና።

\VS{24}ኤንታ ቱናተꬃነ ኤንታ ኢታተꬃ መላ ኤንታዉ በሲያ ሴራ ሴራስ፤ ታ ሶምኡዋ ኤንታፈ ገንꬃስ” ያግስ።


\par }{\PP \VS{25}ኡባ ሃርያ ጎዳይ ሀይሳዳ ያጌስ። “ሀእ ታኒ ያይቆባ ኮቻታ ድኦፐ ዛራዳ ጋሽትሳና፤ እስራኤለ አሳ ኡባስ ቃታና። ታ ጌሻ ሱንꬃስ ምሸታዳ ጫየቶና መላ ኦꬃና።

\VS{26}ኤንታ ያሽያባይ ባይና፥ ባንታ ቢታን ሳሮ ዱሱ ዶምያ ዎደ ካሰ ባንታ ዬላነ ታዉ አማነቶና እፅዳይሳ ዶጋና።

\VS{27}ታኒ ኤንታ ካዎተꬃታ ኡባ ግዶፈ ዛራዳ ኤሀና፤ ሞርከታ ቢታፈ ኤንታ ሺሻና። ሄሳዳ ኦꬃዳ፥ ታኒ ጌሽ ግደይሳ ኤንታ ባጋራ ካዎተꬃታ ኡባ በሳና።

\VS{28}ኤንቲ ድኤትድ ባና መላ ኦꬅዳይ ታና ግድያ ግሾነ ኤንታ ሺሻዳ፥ ኤንታ ቢታ ዛርዳ ግሾ፥ ታኒ ጎዳ ኤንታ ፆሳ ግደይሳ ኤንቲ ኤራና። ታኒ ኤንታፈ እሱዋካ ካዎተꬃታ ግዶን አግከ።

\VS{29}ታኒ ታ አያና እስራኤለ አሳ ቦላ ጉሳና፤ ዛራዳ ታ ሶምኡዋ ኤንታፈ ገንꬅከ” ያጌስ ኡባ ሃርያ ጎዳይ።




\par }\Chap{40}{\SH ኦራꬃ ፆሳ ኬꬅ
\par }
{\PP \VerseOne{1}ኑኒ ድኤትዳ ላታማነ እቻሻንꬆ ላይꬃን፥ የሩሳላመይ ፆነትዳ ታማነ ኦይዳንꬆ ላይꬃን፥ ኮይሮ አጌናን፥ ታማንꬆ ጋላሳን ጎዳ ኩሸይ ታ ቦላ ደኤስ። እ ታና ደንꬅድ የሩሳላመ ኤፍስ።

\VS{2}ፆሳይ ታና ቆንጨꬃን እስራኤለ ቢታ ኤፍድ፥ እስ ዙማ ቦላ ኤስስ። ሄ ዙማፐ ዱገሀ ባጋራ ዳሮ ኬꬅ ኬፀትዳ ካታማ ዳንያባ በአስ።

\VS{3}እ ታና ያ ኤፍን ታኒ ናሰ ብራታዳ ጶልያ እስ አድያ በአስ። ሄ ኡራይ ሊኖፐ ኦሰትዳ ዎዶሮነ ዋꬋ ፃምአ ኦይክድ፥ ድርሳ ፐንግያ ማታን ኤቅስ።

\VS{4}እ ታኮ፥ “አሳ ናአዉ፥ ታ ነና ሀ በሳ ኤህዳይ ታ ነና በሲያባ ኡባ ነ ምንꬃ አኬካና መላሳ። ሄሳ ግሾ፥ ነ አይፍያን ፄላ፤ ነ ሀይꬃን ስአ፤ ነ ዎዛናን ዎꬃ። ነ በእያባ ኡባ እስራኤለ አሳስ ኦዳ” ያግስ።


\par }{\SH ዶሎሀ ባጋ ፐንግያ
\par }
{\PP \VS{5}ታኒ ፆሳ ኬꬃ ዩይ አꬍዳ ድርሳ ግምብያ በአስ። ሄ አድያ ኩሸን ኡሱፑን ዋꬋ አዱሰ ግድዳ ፃምእ ደኤስ። እስ አዱሳ ዋꬋይ እስ ዋꬎ ቦላ ኦይዱ ብራታ ጉጃ ግዴስ። ድርሳ ግምብያ ልክያ ዎደ ዳልጋተꬃይ እስ ዋꬋነ ታካꬎ፤ ጎምፓይነ አዱሳተꬃይ ኡሱፑን ዋꬋ።


\par }{\PP \VS{6}ሄሳፈ ጉየ፥ ዶሎሀ ባጋራ ደእያ ድርሳ ፐንግያኮ ብስ። ደꬃ ከይድ፥ ገልያ ፐንግያ ዋꬍያ ዎደ ኡሱፑን ዋꬋ ግድስ።

\VS{7}ያራ አꬍያ ዎደ ኡሻቻራነ ሀድርሳራ ፐንገ ናገይሳት ኤቅያ ሄꬑ ሄꬑ ክፍለት ደኦሶና። እስ እስ ክፍለይ ኡሱፑን ዋꬋ አዱሰነ ኡሱፑን ዋꬋ ዳልጋ። ኤንታ ግዶን ደእያ ጎዳት እቻሹ ዋꬋ ኦርደ። ፐንግያ ናገይሳታ ክፍለታፐ ያ ባጋራ፥ ፆሳ ኬꬃኮ ስምዳ ኡሱፑን ዋꬋ ባራንድ ደኤስ።


\par }{\PP \VS{8}ሄ ኡራይ ገልያ በሳ ባራንዳ ዋꬍን፥ ሆስፑን ዋꬋ ግድስ።

\VS{9}ፆሳ ኬꬃኮ ስምዳ ፐንገይ ዉርሰꬃን ደኤስ። ሄ ባራንዳ ቱቀታ ኦርደተꬃይ ናምኡ ዋꬋ።

\VS{10}ዶሎሀ ባጋ ፐንግያን ኡሻቻንነ ሀድርሳ ባጋን እስ ግና ግድዳ ሄꬑ ናጎ ኬꬅ ደኤስ።


\par }{\PP \VS{11}ሄ ኡራይ ድርሳ ፐንግያ ዋꬍያ ዎደ ዳልጋተꬃይ ታሙ ዋꬋ፥ አዱሳተꬃይ ታማነ ሄꬑ ዋꬋ።

\VS{12}እስ እስ ፐንገ ናገይሳታ ክፍልያ ስንꬃን አዱሳተꬃይ እስ ዋꬋ፥ ዳልጋተꬃይ እስ ዋꬋ ግድዳ ጎድ ደኤስ፤ ናገይሳታ ክፍለት ናምኡ ባጋራ ኡሱፑን ኡሱፑን ዋꬋ።


\par }{\PP \VS{13}ሀፍንꬃን ደእያ ናገይሳታ ክፍለት ጉየ ባጋፈ ሄፍንꬃን ደእያ ናገይሳታ ክፍለታ ጉየ ባጋ ጋካናዉ ደእያ በሳይ ላታማነ እቻሹ ዋꬋ ግድስ።

\VS{14}ሄ ኡራይ ዳባባ ስንꬃን ደእያ ዉርሰꬃ ክፍልያ ዋꬍን፥ ላታሙ ዋꬋ ግድስ።

\VS{15}ፐንግያ ገልያ በሳፈ ብድ፥ ዉርሰꬃን ደእያ እያ ባራንዳ ጋካናዉ ደእያ ፐንግያ አዱሳተꬃይ እሻታሙ ዋꬋ።

\VS{16}ክፍለታ ኡባስ ካረ ባጋ ስምዳ ጉꬃ ማስኮተት ደኦሶና፤ ክፍለታፐ ግዶን ደእያ ጎዳታስ ማስኮተት ደኦሶና። ያነ ሃነ ሻክያ ጎዳታ ቦላ ዛምባ ምስለይ ደኤስ።


\par }{\SH ካረ ዳባባ
\par }
{\PP \VS{17}ሄ ኡራይ ታና ካረ ዳባባኮ ኤፍስ። ያን ታኒ ዳባባ ዩሾን ደእያ ሹች ሂፀትዳ ባሱዋነ ሄ ባሱዋ ኬፀትዳ ሀስታሙ ክፍለታ በአስ።

\VS{18}ሹቻይ ሂፀትዳ ባሶይ ዳባባ ዩሾ ኡባ ጋክስ፤ ካረ ዳባባይ ግዶ ዳባባፐ ዝቄስ።

\VS{19}ግዶ ዳባባ ጋꬅያ፥ ꬎቃን ኦሰትዳ፥ ድርሳ ፐንገይ ደኤስ። ሄ ኡራይ ናምኡ ፐንገታፐ ግዶን ደእያ በሳ ዋꬍን፥ ጎምፓይ ዉሎሀ ባጋ ፄቱ ዋꬋ ዶሎሀ ባጋይ ፄቱ ዋꬋ ግድስ።


\par }{\SH ፑደሀ ፐንግያ
\par }
{\PP \VS{20}ሄ ኡራይ ታና ቆሞ ባጋ ኤፍድ፥ ካረ ባጋ ዳባባ ስንꬃን ደእያ ድርሳ ፐንግያ ዋꬍስ።

\VS{21}ዉሎሀፐ ኡሻቻንነ ሀድርሳ ባጋራ ደእያ ሄꬑ ናገይሳታ ክፍለት፥ ኤንታፈ ግዶን ደእያ ጎዳትነ እያ ባራንዳይ ኮይሮ ዶሎሀ ፐንግያ ባጋን ዋꬍን እስ ግና ግድዶሶና። ድርሳ ፐንገ አዱሳተꬃይ እቻሹ ዋꬋ፤ ዳልጋተꬃይ ላታማነ እቻሹ ዋꬋ።

\VS{22}ባራንዳይ፥ ማስኮተትነ ዛምባ ምስለይ ካሰ ዶሎሀ ፐንግያ ባጋን በእዳይሳዳ እስ ግና። ያ ጋꬅያ ላፑን ደꬃት ደኦሶና። ባራንዳይ ዳባባ ስንꬃ ባጋራ ደኤስ።

\VS{23}ዶሎሀ ባጋን፥ ቆሞ ባጋ ግዶ ዳባባስ ሀራ ፐንገይ ደኤስ። ሄ ኡራይ ሀ ናምኡ ድርሳ ፐንገታፐ ግዶን ደእያ በሳ ዋꬍን፥ ፄቱ ዋꬋ ግድስ።


\par }{\SH ዱገሀ ፐንግያ
\par }
{\PP \VS{24}ሄ ኡራይ ታና ጋርሳ ባጋ ድርሳ ፐንግያኮ ካለꬅን፥ ያን ሀራ ድርሳ ፐንገ በአስ። እ ቱቀታነ ግዶ ክፍለታ ዋꬍያ ዎደ ሀራታራ ግና ግድስ።

\VS{25}ሄ ድርሳ ፐንግያ ማታን ደእያ ክፍለታ ኡባስ ማስኮተት ደኦሶና። ድርሳ ፐንግያ አዱሳተꬃይ እሻታሙ ዋꬋ፤ ዳልጋተꬃይ ላታማነ እቻሹ ዋꬋ።

\VS{26}ያ ጋꬅያ ላፑን ደꬃት ደኦሶና። ባራንዳይ ዳባባ ስንꬃን ደኤስ። ፐንግያ ቦላ ያ ባጋራነ ሀ ባጋራ ዛምባ ምስለይ ደኤስ።

\VS{27}ግዶ ዳባባስ ሀራ ፐንገይ ደኤስ። ሄ ኡራይ ሀ ናምኡ ድርሳ ፐንገታፐ ግዶን ደእያ በሳ ዋꬍን፥ ፄቱ ዋꬋ ግድስ።


\par }{\SH ግዶ ዳባባ ገልስያ ፐንገታ
\par }
{\PP \VS{28}ሄ ኡራይ ታና ጋርሳ ድርሳ ፐንግያ ባጋራ ግዶ ዳባባኮ ኤፍስ። እ ድርሳ ፐንግያ ዋꬍን፥ ሀራ ፐንገታራ ግና ግድስ።

\VS{29}ናገይሳታ ክፍለት፥ ጎዳትነ ባራንዳት ኡባይ ሀራ ድርሳ ፐንገታራ እስ ግና። ሄ ድርሳ ፐንግያ ዩሾን ደእያ ክፍለታ ኡባስ ማስኮተት ደኦሶና። ሀ ፐንግያ አዱሳተꬃይ እሻታሙ ዋꬋ፤ ጎምፓይ ላታማነ እቻሹ ዋꬋ።

\VS{30}ሄ ድርሳ ፐንገይ ዩሹዋን ባራንዳት ደኦሶና፤ ኤንታ አዱሳተꬃይ ላታማነ እቻሹ ዋꬋ፤ ጎምፓይ እቻሹ ዋꬋ።

\VS{31}ሄ ባራንዳት ካረ ባጋ ዳባባ ስንꬃን ደኦሶና። ፐንግያ ቦላ ያ ባጋራነ ሀ ባጋራ ዛምባ ምስለይ ደኤስ። ያ ጋꬅያ ሆስፑን ደꬃት ደኦሶና።


\par }{\PP \VS{32}ሄ ኡራይ ታና ዶሎሀ ባጋ ድርሳ ፐንግያራ ግዶ ዳባባኮ ኤፍስ። እ ሄ ድርሳ ፐንግያ ዋꬍን፥ ሀራ ፐንገታራ ግና ግድስ።

\VS{33}ናገይሳታ ክፍለት፥ ጎዳትነ ባራንዳይ ሀንኮ ድርሳ ፐንገታራ እስ ግና። ሄ ድርሳ ፐንግያ ዩሾን ደእያ ክፍለታ ኡባስ ማስኮተት ደኦሶና። ሄ ፐንግያ አዱሳተꬃይ እሻታሙ ዋꬋ፤ ጎምፓይ ላታማነ እቻሹ ዋꬋ።

\VS{34}ባራንዳይ ካረ ባጋ ዳባባ ስንꬃን ደኤስ። ፐንግያ ቦላ ያ ባጋራነ ሀ ባጋራ ዛምባ ምስለይ ደኤስ። ያ ጋꬅያ ሆስፑን ደꬃት ደኦሶና።


\par }{\PP \VS{35}ሄ ኡራይ ታና ፑደሀ ባጋ ድርሳ ፐንግያኮ ኤፍስ። እ ሄ ድርሳ ፐንግያ ዋꬍን፥ ሀንኮ ፐንገታራ እስ ግና ግድስ።

\VS{36}ናገይሳታ ክፍለት፥ ጎዳትነ ባራንዳይ ሀንኮ ድርሳ ፐንገታራ እስ ግና። ሄ ድርሳ ፐንግያ ዩሾን ማስኮተት ደኦሶና። ሄ ፐንግያ አዱሳተꬃይ እሻታሙ ዋꬋ፤ ጎምፓይ ላታማነ እቻሹ ዋꬋ።

\VS{37}ባራንዳይ ካረ ባጋ ዳባባ ስንꬃን ደኤስ። ፐንግያ ቦላ ያ ባጋራነ ሀ ባጋራ ዛምባ ምስለይ ደኤስ። ያ ጋꬅያ ሆስፑን ደꬃት ደኦሶና።


\par }{\SH ፑደሀ ፐንግያ ማታን ደእያ ኬꬃታ
\par }
{\PP \VS{38}ካረ ዳባባ ቆሞ ባጋራ፥ ግዶ ድርሳ ፐንግያ ባራንዳራ ኦይከትድ፥ ሀራ ክፍለይ ደኤስ። ፁሳ ያርሾ ኤህያ መሄ አሾይ ሜጨተይ ሄ ክፍልያና።

\VS{39}ሄ ባራንዳን ሀ ባጋራ ናምኡ ፃርጴዛት፥ ያ ባጋራ ናምኡ ፃርጴዛት ደኦሶና፤ ፁሳ ያርሾስ፥ ናጋራ ያርሾስነ ናቆ ያርሾስ መሄ ኡባይ ሹከትያ ሄ ፃርጴዛታ ቦላና።

\VS{40}ባራንዳፈ ካረ ባጋራ ቆሞ ድርሳ ፐንግያ ማታን ናምኡ ፃርጴዛት ሀ ባጋራ፥ ናምኡ ፃርጴዛት ያ ባጋራ ደኦሶና።

\VS{41}ሄሳ ግሾ፥ ያርሾስ ሺቅዳ መሄይ ሹከትያ ሆስፑን ፃርጴዛት ደኦሶና፤ ኤንታፈ ኦይዳት ባራንዳን ደኦሶና፤ ኦይዳት ካረ ዳባባን ደኦሶና።

\VS{42}ፁሳ ያርሾ ዎꬃናዉ ጊግስዳ፥ ሹቻፈ ማሰትድ ኦሰትዳ ኦይዱ ፃርጴዛት ደኦሶና። ኤንታዉ አዱሳተꬃይ እስ ዋꬋነ ታካꬎ፤ እስ ዋꬋነ ታካꬎ፤ ዳልጋተꬃይ እስ ዋꬋነ ታካꬎ። ፁሳ ያርሾነ ሀራ ያርሾ ኡባ ሹክያ ሚሸት ሄ ፃርጴዛታ ቦላ ኡቶሶና።

\VS{43}ኦይዱ ብራ አዱቅያ ካቆታ ጎዳ ቦላ ዩይ አꬍድ ꬍሸትድ ኡትዶሶና። ያርሾስ ሺሽያ አሾ ኡባይ ሄ ፃርጴዛታ ቦላ ኡቴስ።


\par }{\SH ካህነታ ክፍለታ
\par }
{\PP \VS{44}ሄ ኡራይ ታና ግዶ ዳባባ ገልስስ። ያን ፐንገት ግዶ ዳባባኮ ዶየትያ ናምኡ ክፍለት ደኦሶና። ኤንታፈ እስ ክፍለይ ቆሞ ድርሳ ፐንግያ ማታራ ጋርሳ ባጋ ስምስ፤ ናምአንꬆይ ጋርሳ ድርሳ ፐንግያ ማታራ ቆሞ ባጋ ስምስ።

\VS{45}ሄ ኡራይ፥ “ዱገሀ ባጋ ስምዳ ክፍለይ ፆሳ ኬꬃን ኦꬅያ ካህነታባ።

\VS{46}ቆሞ ባጋ ስምዳ ክፍለይ ያርሾ በሳን ኦꬅያ ካህነታባ። ካህነት ኡባይ ሳዶቃ ያራፐ የለትዳ ሌወታ፤ ጎዳ ስንꬃን ኤቅድ ኦꬃናዉ በሰይሳት ሀይሳታ ፃላላ” ያግስ።


\par }{\PP \VS{47}ሄ ኡራይ ዳባባ ዋꬍን፥ አዱሳተꬃይ ፄቱ ዋꬋ፥ ዳልጋተꬃይ ፄቱ ዋꬋ ግድስ። ዳባባን ፆሳ ኬꬃፈ ስንꬃ ባጋራ እስ ያርሾ በሲ ደኤስ።

\VS{48}እ ታና ፆሳ ኬꬃ ባራንዳኮ ኤፍስ። ባራንዳ ገልያ በሳን ኤቅዳ ጎባነታ ዋꬍን፥ አዱሳተꬃይ እቻሹ ዋꬋ፤ ዳልጋተꬃይ ታማነ ኦይዱ ዋꬋ። ሀድርሳራነ ኡሻቻራ ደእያ ጎዳታ ኦርደተꬃይ ሄꬑ ዋꬋ ግድስ።

\VS{49}ባራንዳ አዱሳተꬃይ ላታሙ ዋꬋ፤ ጎምፓይ ታሙ ዋꬋ። ያ ጋꬅያ ታሙ ደꬃት ደኦሶና። ገልያ በሳን ኡሻቻራነ ሀድርሳራ ኤቅዳ ናምኡ ቱቀት ደኦሶና።




\par }\Chap{41}{\PP \VerseOne{1}ሄሳፈ ጉየ፥ ሄ ኡራይ ታና ፆሳ ኬꬃን ደእያ ጌሻ በሳ ገልስስ። ሄ ጌሻ በሳ ግዶራ አꬅያ ኦግያ ልክን ኡሱፑን ዋꬋ ግድስ።

\VS{2}ጎምፓይ ታሙ ዋꬋ ግድስ። ሀድርሳራነ ኡሻቻራ ደእያ ጎዳታ ጎምፓይ እቻሹ ዋꬋ። እ ጌሻ በሳ ዋꬍን አዱሳተꬃይ ኦይታሙ ዋꬋ፥ ጎምፓይ ላታሙ ዋꬋ ግድስ።


\par }{\PP \VS{3}ሄሳፈ ጉየ፥ ቆልአ ገልስ። ቆልአ ገልያ ኦግያ ዋꬍን፥ ናምኡ ዋꬋ ግድስ፤ ጎምፓይ ኡሱፑን ዋꬋ ግድስ፤ ሀድርሳራነ ኡሻቻራ ደእያ ጎዳታ ጎምፓይ ላፑን ዋꬋ ግድስ።

\VS{4}እ ቆልአ ዋꬍን፥ አዱሳተꬃይ ላታሙ ዋꬋ፥ ዳልጋተꬃይ ላታሙ ዋꬋ ግድስ። ሄሳፈ ጉየ፥ “ሀይስ ኡባፈ ጌሻ በሳ” ያግስ።


\par }{\PP \VS{5}ሄ ኡራይ ፆሳ ኬꬃ ጎዳ ዋꬍን፥ ኦርደተꬃይ ኡሱፑን ዋꬋ ግድስ። ሄ ጎዳራ ኦይከትድ፥ ፆሳ ኬꬃ ግዶ ባጋ ዩሹዋን ኬፀትዳ ኦይዱ ኦይዱ ዋꬋ ዳልግያ ዳሮ ክፍለት ደኦሶና።

\VS{6}ሄ ክፍለት እሶይ እሱዋ ቦላ ኬፀትዳ ሄꬑ ፖቀ ግድን፥ እስ እስ ፖቅያ ቦላ ሀስታሙ ክፍለት ደኦሶና። ግምብያ ዩሾን ደእያ ክፍለታ ቶክያ ቱቀት ደኦሶና። ሽን ሄ ቱቀት ግምብያ ግዶ ኩመꬅ ገልቦኮና።

\VS{7}ፆሳ ኬꬃ ዩሾን ደእያ ክፍለታ ዳልጋተꬃይ ፖቀይ ጉጅያ ዎደ ጉጄስ። ፆሳ ኬꬃ ዩሾን ደእያ ኬꬃ ኦሶይ ጋርሳፈ ፑደ ዳልግሸ ብያ ግሾ ኬꬃይ ፑደ ጉዠትዳ ዎደ ኡባን ክፍለታ ዳልጋተꬃይ ጉጅሸ ቤስ። ግዶ ፖቅያራ ካንꬅድ፥ ቆሞ ዉርሰꬃ ፖቅያ ጋካናዉ ኤፍያ ደꬃት ደኦሶና።


\par }{\PP \VS{8}ፆሳ ኬꬃ ዩሾን ꬎቁ ግዳ ባሶይ ደኤይሳ በአስ። እያ ዩሹዋን ደእያ ክፍለት ሄ ባሱዋ ቦላ ኬፀትዶሶና፤ ሄ ባሶይ ግዶ ዳባባፐ ኡሱፑን ዋꬋ ꬎቄስ።

\VS{9}ሄ ክፍለታ ካረ ባጋ ጎዳ ኦርደተꬃይ እቻሹ ዋꬋ። ካይሳ በሳይ ፆሳ ኬꬃፈነ፥

\VS{10}ካህነታ ክፍልያፐ ግዶን ደኤስ፤ እያ ኦርደተꬃይ ላታሙ ዋꬋ።

\VS{11}ካይሳ በሳፈ ኡሻቻንነ ሀድርሳ ባጋን ደእያ ክፍለታ ገልስያ ፐንገት ደኦሶና። ሄ ፐንገት እሶይ ቆሞ ባጋራ፥ እሶይ ቃስ ጋርሳ ባጋራ ደኤስ። ካይሳ በሳ ዩሹዋ ጋሰꬅያ ባሱዋ ዳልጋተꬃይ እቻሹ ዋꬋ።


\par }{\PP \VS{12}ፆሳ ኬꬃፈ ዉሎሀ ባጋራ ደእያ ካይሳ በሳፈ ስንꬃ ባጋራ እስ ኬꬅ ደኤስ። ሄ ኬꬃ አዱሳተꬃይ ኡዱፉን ታሙ ዋꬋ፤ ጎምፓይ ላፑን ታሙ ዋꬋ። ሄ ኬꬃ ጎዳ ኦርደተꬃይ እቻሹ ዋꬋ።


\par }{\PP \VS{13}ሄ ኡራይ ፆሳ ኬꬃ ካረ ባጋ ዋꬍን፥ አዱሳተꬃይ ፄቱ ዋꬋ። ፆሳ ኬꬃፈ ጉየ ባጋራ ደእያ ካይሳ በሳ ካንꬅድ ዉሎሀ ባጋ ኬꬃ ጋካናዉ ደእያ በሳ ዋꬍን ፄቱ ዋꬋ ግድስ።

\VS{14}ዶሎሀ ባጋራ ደእያ ፆሳ ኬꬃ ጎምፓይ ናምኡ ካይሳ በሳታ ጉጅድ ዋꬍን ፄቱ ዋꬋ ግድስ።

\VS{15}ናምኡ ባጋራ ደእያ አꬍያ በሳታ ጉጅድ፥ ዉሎሀ ባጋራ ደእያ ኬꬃ አዱሳተꬃ ዋꬍን፥ ፄቱ ዋꬋ ግድስ።

\par }{\PP ፆሳ ኬꬃ ጌሻ በሳይ፥ እያ ቆልአይነ እያ ባራንዳይ

\VS{16}ዉይገፐ ብድ፥ ማስኮተታ ጋካናዉ ደእያ በሳይ ምꬃን ልጨትድ ኡትስ፤ ማስኮተትካ ምꬃን ልጨትድ ኡትዶሶና።

\VS{17}ፆሳ ኬꬃ ሶ ባጋ ክፍለታ ጎዳይ፥ ፐንገታፐ ቦላ አꬋና ጋካናዉ አሌቀትድ ኡትስ።

\VS{18}ክፍለታ ዩሾን፥ ዛምባ ምꬃንነ ክሩበታ ምስለይ አሌቀትስ። ሄ ዛምባ ምꬃ ምስለት አሌቀትዳይ ናምኡ ክሩበታፐ ግዶና። ክሩበታስ ናምኡ ናምኡ ሶምኦይ ደኤስ።

\VS{19}እስ ባጋራ አሳ ሶምኦ ዳንያ ሶምኦይ ዛምባ ምስልያ ፄሌስ፤ ሀንኮ ባጋራ ጋሞ ሶምኦ ዳንያ ሶምኦይ ዛምባ ምስልያ ፄሌስ።

\VS{20}ጌሻ በሲ ዉይገፐ ብድ፥ ፐንገታፐ ቦላ ባጋን ደእያ በሳ ጋካናዉ፥ ጎዳ ዩሾ ኡባይ ሄሳዳ አሌቀትስ።

\VS{21}ፆሳ ኬꬃ ፐንገ ፃንገት ኡባይ ኦይዱ ማዛነይ ደእያ ኡባይ እስ ልከ።

\par }{\PP ኡባፈ ጌሻ በሳ ገልያ በሳ ስንꬃን

\VS{22}ምꬃፈ ኦሰትዳ ያርሾ በሲ ዳንያ በሲ በንቴስ። እካ ኦይዱ ማዛነይ ግድድ፥ ዳልጋተꬃይነ አዱሳተꬃይ እስ ግና፤ እሶይ እሶይ ናምኡ ዋꬋ፤ አዱሳተꬃይ ሄꬑ ዋꬋ። ማዛነታ ቱሳት፥ ባሶትነ ምየ ባጋን ደእያ ሳንቃት ኡባይ ምꬃፈ ኦሰትዶሶና። ሄ ኡራይ ታኮ፥ “ሀይስ ጎዳ ስንꬃን ደእያ ፃርጴዛ” ያግስ።


\par }{\PP \VS{23}ጌሻ በሳ ገልስያ እስ ፐንገይ ደኤስ፤ ኡባፈ ጌሻ በሳ ገልስያ እስ ፐንገይ ደኤስ።

\VS{24}እስ እስ ፐንግያስ ግዶን ዳኮትድ ዶየትያ ናምኡ ሳንቃት ደኦሶና።

\VS{25}ጎዳታ ቦላ መትዳይሳዳ ጌሻ በሳ ፐንገታ ሳንቃታ ቦላ ክሩበታነ ዛምባታ ምስለይ መትድ ኡትስ። ጋꬅ ገልያ ክፍልያ ስንꬃን፥ ካረ ባጋራ ምꬃፈ ኦሰትዳ ካም ደኤስ።

\VS{26}ሄ ክፍልያ ገልያ ጎዳታ ምየን ማስኮተት ደኦሶና። ጎዳት ዛምባ ምስለን አሌቀትዶሶና። ሄ ክፍልያ ገልያ ኡሻቻንነ ሀድርሳን ደእያ ክፍለታ ደꬃ ባጋራ ካምያ ካር ደኤስ።




\par }\Chap{42}{\SH ፆሳ ኬꬃ ማታን ኬፀትዳ ኬꬃታ
\par }
{\PP \VerseOne{1}ሄሳፈ ጉየ፥ ሄ ኡራይ ታና ፑደሀ ባጋ ፐንግያራ ካረ ዳባባኮ ካለꬅድ ፆሳ ኬꬃ ግዶ ዳባባ ግምብያራ ኦይከትዳ ኬꬃኮ ታና ኤህስ።

\VS{2}ሄ ኬꬃ ዉላይ ፑደሀ ባጋ ስምስ። ሀ ኬꬃይ ፄቱ ዋꬋ አዱሰነ እሻታሙ ዋꬋ ዳልጋ።

\VS{3}ግዶ ዳባባፐ ላታሙ ዋꬋ ሃክድ፥ ቃስ ስንꬃ ባጋራ ካረ ዳባባን ደእያ ሂፀትዳ ሹቻፈ ስንꬃ ባጋራ ዎልኮ ስምዳ ሄꬑ ደꬅ ደእያ ፖቀይ ደኤስ።

\VS{4}ሄ ክፍለታ ፐንገት ፑደ ፄሎሶና። ኤንታፈ ስንꬃ ባጋራ ታሙ ዋꬋ ዳልጋነ ፄቱ ዋꬋ አዱሰ ግድዳ ግዶራ አꬅያ ኦገይ ደኤስ።

\VS{5}ሄ ኬꬃስ ቦላ ሄꬓንꬆ ፖቀይ ናምአንꬆ ፖቅያፐ ፁሜስ፤ ናምአንꬆይ ኮይሩዋፐ ፁሜስ። ሄስ ሀንዳይ ኤንቲ እሶይ እሱዋፈ ጉየ ሺቅድ ግምበትዳ ግሾሳ።

\VS{6}ሄ ፖቅያስ ቦላ ባጋ ክፍለት ግዶ ክፍለታፐነ ጋርሳ ባጋ ክፍለታፐ ፁምያ ግሾ፥ ካረ ዳባባን ደእያ ሀራ ኬꬃታዳ ኤንታዉ ቱስ ባዋ።

\VS{7}ሄ ክፍለታፐ ስንꬃ ባጋራ እሻታሙ ዋꬋ አዱቅያ ካረ ዳባባ ባጋራ ደእያ እስ ግምበይ ደኤስ።

\VS{8}ካረ ዳባባ ባጋራ ደእያ ክፍለታ አዱሳተꬃይ እሻታሙ ዋꬋ ግድሽን፥ ፆሳ ኬꬃ ስንꬃን ደእያ ክፍለታ አዱሳተꬃይ ፄቱ ዋꬋ።

\VS{9}ካረ ዳባባፐ ጋꬅ ገልያ ዎደ ዶሎሀ ባጋራ ጋርሳ ክፍለታ ገልያ ፐንገይ ደኤስ።


\par }{\PP \VS{10}ዱገሀ ባጋራ ካረ ዳባባ ካልድ ፆሳ ኬꬃ ዳባባራ ኦይከትድ ኬፀትዳ ካረ ዳባባኮ ስምዳ ክፍለይ ደኤስ።

\VS{11}ሄ ኬꬃ ክፍለታ ስንꬃን ኦገይ ደኤስ። ሄ ኬꬃይ ቆሞ ባጋን ደእያ ኬꬃራ እስ ግና፤ አዱሳተꬃይ፥ ዳልጋተꬃይ፥ ክፍለትነ ፐንገት ኡባይ እስ ግና።

\VS{12}ድርሳ ግምበይ ዉርያ ዶሎሀ ባጋ ጋፃ ዶምድ ግምብያስ ዱገሀ ባጋራ ደእያ ክፍለታ ገልያ ፐንገይ ደኤስ።


\par }{\PP \VS{13}ሄ ኡራይ ታኮ፥ “ፆሳ ኬꬃ ዳባባ ስንꬃን፥ ፑደሀ ባጋንነ ዱገሀ ባጋን ደእያ ክፍለት ካህነታሳ። ሄ ክፍለታ ግዶን ጎዳ ስንꬃን ኦꬅያ ካህነት ኡባፈ ጌሻ ካꬃ ማና። ሄ ክፍለት ጌሽ ግድያ ግሾ፥ ኡባፈ ጌሻ እሞታ፥ ሄስካ ካꬃ ያርሾ፥ ናጋራ ያርሾነ ናቆ ያርሾ ኤንቲ ያን ዎꬃና።

\VS{14}ካህነት እስ ቶሆ ኡባፈ ጌሻ በሳ ገልዳፐ ጉየ፥ ፆሳስ ኦꬅያ ዎደ ማእያ ማኦት ጌሽ ግድያ ግሾ፥ ባንታ ኦሶ ማኡዋ ላሞናሽን ካረ ዳባባ ከያናዉ ዳንዳኦኮና። ኤንቲ አሳኮ ካረ ከይሸ ካሰ ማእያ ሀራ ማኦታ ማእድ ከያናዉ ኮሼስ” ያግስ።


\par }{\PP \VS{15}ሄ ኡራይ ፆሳ ኬꬃ ጋꬃ ባጋ ዋꬍድ ዉርስዳፐ ጉየ ዶሎሀ ባጋ ድርሳ ፐንግያራ ታና ካረ ከስድ፥ ፆሳ ኬꬃ ካረ ባጋ ዩሹዋ ኡባ ዋꬍስ።

\VS{16}ዋꬋ ፃምአ ኤክድ፥ ዶሎሀ ባጋ ዋꬍን፥ እቻሹ ፄቱ ዋꬋ ግድስ።

\VS{17}ፑደሀ ባጋ ሄ ፃምአን ዋꬍን፥ እቻሹ ፄቱ ዋꬋ ግድስ።

\VS{18}ዱገሀ ባጋ ዋꬍን፥ እቻሹ ፄቱ ዋꬋ ግድስ።

\VS{19}ዉሎሀ ባጋ ዋꬍን፥ እቻሹ ፄቱ ዋꬋ ግድስ።

\VS{20}ሄሳዳ ኦꬅድ፥ እ ኦይዱ ባጋ ኡባ ዋꬍስ። እያ ዩሹዋን እቻሹ ፄቱ ዋꬋ አዱቅያ፥ ቃስ እቻሹ ፄቱ ዋꬋ ዳልግያ ድርሳ ግምበይ ደኤስ። ሄ ግምበይ ጌሻ በሳነ ጮ በሳ ሻካናሳ።




\par }\Chap{43}{\SH ቦንቾይ ፆሳ ኬꬅ ስምስ
\par }
{\PP \VerseOne{1}ሄ ኡራይ ታና ዶሎሀ ባጋ ፐንግያኮ ኤህስ።

\VS{2}ታኒ እስራኤለ ፆሳ ቦንቾይ ዶሎሀ ባጋፈ የይሳ በአስ። እያ ዩሳ ግርሳይ ክፃ ሃꬃ ጉንꬃ መላ፤ ቢታይ እያ ቦንቹዋን ፖእስ።

\VS{3}ታ በእዳ ቆንጨꬃይ ካሰ ጎዳይ የሩሳላመ ካታማ ꬋይሳናዉ ይዳ ዎደ በእዳ ቆንጨꬃ ዳኔስ። ኮቦራ ሻፋ ማታን ታኒ በእዳ ቆንጨꬃ ዳኔስ። ሄ ዎደ ታ ሶምኡዋ ሳአ ጋꬃዳ ጉፋናስ።

\VS{4}ጎዳ ቦንቾይ ዶሎሀ ፐንግያራ ፆሳ ኬꬃ ግዶ ገልስ።

\VS{5}ሄ ዎደ ጎዳ አያናይ ታና ደንꬅድ፥ ግዶ ዳባባ ገልስን፥ ሄኮ፥ ጎዳ ቦንቾይ ፆሳ ኬꬃ ኩምስ።


\par }{\PP \VS{6}ያን ሄ ኡራይ ታ ማታን ኤቅዳሽን፥ ፆሳ ኬꬃ ግዶፈ ጎዳይ ታዉ ኦድሽን ስአስ።

\VS{7}እ ታኮ፥ “አሳ ናአዉ፥ ሀይስ ታ አራታይ ኡትያነ ታ ቶሆይ የꬍያ በሰ። ታ እስራኤለ አሳ ግዶን መርናዉ ዳና። ህዛፐ ጉየ እስራኤለ አሳ ግድን፥ ኤንታ ካዎታ ግድን፥ ኤቃ ጎይንድ ዎይኮ ባንታ ካዎታ ሀዉልተ ጎይንሸ ታ ጌሻ ሱንꬃ ቱንሶኮና።

\VS{8}እስ ጎዳ ፃላል ታናነ ኤንታ ሻክን፥ ባንታ ፐንግያ ታ ፐንግያ ማታን፥ ባንታ ፐንገ ዝዝግያ ታ ፐንገ ምꬃ ማታን ኤስዶሶና። ባንታ እፀትዳ ኦሱዋን ታ ጌሻ ሱንꬃ ቱንስዶሶና። ሄሳ ግሾ፥ ታኒ ታ ሀንቁዋን ኤንታ ꬋይሳስ።

\VS{9}ህዛ ኤቃ ጎይኖ አጎ፤ ባንታ ካዎታ ሀዉልተ ታ ማታፐ ድጎ። ያትኮ፥ ታ ኤንታ ግዶን መርናዉ ዳና።”


\par }{\PP \VS{10}ዛሪድ ጎዳይ ታኮ፥ “አሳ ናአዉ፥ ታ ነና በስዳ ፆሳ ኬꬃ ኦሱዋ እስራኤለ አሳስ ኦዳ፤ ኤንቲ ባንታ ኦꬅዳ ናጋራን ዬላታና መላ እያ መꬉዋባ ኤንታዉ ኦዳ።

\VS{11}ኤንቲ ባንታ ኦꬅዳባን ዬላትያባ ግድኮ፥ ፆሳ ኬꬃ ማላ፥ እ ኬፀትዳ ሀኖታ፥ ከይያ ደꬃታ፥ ገልያ ፐንገታነ እያ ኩመꬃ ምስልያ ኤንታዉ ቆንጭሳ። ሄሳዳካ፥ እያ ዎጋ፥ እያ ህግያ ኡባ ኤንታ ኤርሳ። ሄ ኬꬃ ሀኖታ ካላና መላ እያ ህግያነ ዎጋ ናጋና መላ ኤንቲ ፄልሽን ፃፋ።

\VS{12}ፆሳ ኬꬃ ህገይ ሀይሳ፥ ዙማ ሁጰን፥ ፆሳ ኬꬃ ዩሹዋን ደእያ በሳ ኡባይ ኡባፈ ጌሽ ግዳና።”


\par }{\SH ያርሾ በሳ
\par }
{\PP \VS{13}ያርሾ በሳይ ካሰ ፆሳ ኬꬃ ዋꬍዳይሳዳ፥ እስ ዋꬋነ ኦይዱ ብራ ጉጅድ ዋትስ። ያርሾ በሳ ባሱዋ ዩሾን እስ ዋꬋ ዝቃነ እስ ዋꬋ ዳልግያ ኦል ደኤስ፤ ሄ ኦላይ ካረ ባጋራ እስ ታካꬎ ꬎቄስ፤ ሄስ ያርሾ በሳ ꬎቃተꬃ።

\VS{14}ባሱዋፐ ብድ፥ ኮይሮ ደꬃ ጋካናዉ ꬎቃተꬃይ ናምኡ ዋꬋ፤ ጎምፓይ እስ ዋꬋ። ጉꬃ ደꬃፈ ብድ ግታ ደꬃ ጋካናዉ ꬎቃተꬃይ ኦይዱ ዋꬋ፤ ቃስ ጎምፓይ እስ ዋꬋ።

\VS{15}ያርሾይ ፁሳ ጮጨይ ደእያ ዉርሰꬃ ደꬃይ ኦይዱ ዋꬋ ꬎቃ። እ ኦይዱ ማዛነ ግድድ፥ ኦይዱ ማዛንያ ቦላ እስ እስ ካጨይ ደኤስ፤

\VS{16}ታማይ ኤፅያ ጮጨይ ኦይዱ ማዛነ ግድድ፥ አዱሳተꬃይነ ዳልጋተꬃይ ታማነ ናምኡ ዋꬋ።

\VS{17}ናምአንꬆ ደꬃይ ሄሳ መላ ኦይዱ ማዛነ ግድድ፥ አዱሳተꬃይነ ዳልጋተꬃይ ታማነ ኦይዱ ዋꬋ። ሄ ደꬃ ካረ ባጋ ጋፃይ እስ ታካꬎ ꬎቄስ፤ ዩሾን እስ ዋꬋ ኦል ደኤስ። ያርሾ በሳ ፑደ ኤፍያ ደꬃት ዶሎሀ ባጋን ደኦሶና።


\par }{\PP \VS{18}ኡባ ሃርያ ጎዳይ ታኮ፥ “አሳ ናአዉ፥ ፁሳ ያርሾ ያርሻናዉነ ሱꬁ ዉርፃናዉ፥ ያርሾ በሳ ግምብድ ዉርስያ ጋላስ ኦሰታና ዎጋይ ሀይሳ።

\VS{19}ታ ስንꬃን ኤቅድ ኦꬅያ ሳዶቃ ያራፐ የለትዳ ሌወ ኮቸ ግድዳ ካህነታስ ናጋራ ያርሾ ኦꬃዳ እስ ዎፋኖ እማ” ያጌስ ኡባ ሃርያ ጎዳይ።

\VS{20}ኔኒ ሄ ሱꬃፈ ኤካዳ፥ ኦይዱ ካጨታ፥ ናምአንꬆ ደꬃ ኦይዱ ማዛነታነ ሄ ደꬃ ጋፃ ትያ። ሄሳዳ ኦꬃዳ፥ ያርሾ በሳ ጌሻ።

\VS{21}ናጋራ ያርሾስ እመትዳ ኮርማ ኤካዳ፥ ፆሳ ኬꬃስ ተቀትዳ ጌሻ በሳፈ ካረ ባጋራ እያዉ ጊግዳ በሳን ፁጋ።


\par }{\PP \VS{22}ዎንተꬃ ጋላስ ቦረይ ባይና እስ ኮለ ኤካዳ፥ ናጋራ ያርሾ ኦꬃዳ ያርሻ። ካሰ ኮርማ ሱꬃን ጌሽዳይሳዳ ሄ ኮልያ ሱꬃን ያርሾ በሳ ጌሻ።

\VS{23}ጌሻ ስማዳ ቦረይ ባይና እስ ዎፋኖነ እስ ማራዘ ኤካዳ፥

\VS{24}ናምኣካ ጎዳ ስን ሺሻ። ካህነት ኤንታ ቦላ ማፅነ ላልድ፥ ጎዳስ ፁሳ ያርሾ ኦꬅድ ያርሾ።


\par }{\PP \VS{25}“ላፑን ጋላስ ኩመꬅ፥ እስ እስ ጋላስ፥ እስ ኮለ፥ እስ ዎፋኖነ እስ ማራዘ ናጋራ ያርሾ ኦꬃዳ ያርሻ።

\VS{26}ካህነት ላፑን ጋላስ ኩመꬅ ያርሾ በሳ ጌሽድ ጎዳስ ዱማዮ።

\VS{27}ሀ ጋላሳት ዉርያ ዎደ፥ ሆስፑንꬆ ጋላሳፐ ዶምድ፥ ካህነት ፁሳ ያርሾነ እስፈተꬃ ያርሾ ሺሾ። ሄ ዎደ ታ ህንተናን ኡፋይታና” ያጌስ ኡባ ሃርያ ጎዳይ።




\par }\Chap{44}{\SH ዶሎሀ ፐንግያ
\par }
{\PP \VerseOne{1}ሄሳፈ ጉየ፥ ሄ ኡራይ ታና ጉየ ዛሪድ፥ ፆሳ ኬꬃስ ዶሎሀ ባጋራ ደእያ ካረ ባጋ ድርሳ ፐንግያኮ ኤህያ ዎደ ድርሳ ፐንገይ ጎርደትድ ኡትስ።

\VS{2}ጎዳይ ታኮ፥ “ሀ ፐንገይ ጎርዳን ዳናፐ አትሽን፥ ናምአንꬆ ዶየተና። ጎዳይ እስራኤለ ፆሳይ ያራ ገልዳ ግሾ ኦንካ ያራ ገለና። ሄሳ ግሾ፥ ሄ ፐንገይ ጎርዳን ዳና።

\VS{3}ግዶሽን፥ እስራኤለ ሀላቃይ፥ ጎዳ ስንꬃን ኡይꬅ ማናዉ ያን ኡታናዉ ዳንዳኤስ። ፐንግያ ባራንዳራ እ ገላናዉነ ከያናዉ ዳንዳኤስ” ያግስ።


\par }{\PP \VS{4}ሄ ኡራይ ታና ፑደሀ ፐንግያኮ ኤፍያ ኦግያራ ኤፍድ፥ ፆሳ ኬꬃስ ስንꬃ ባጋ ጋꬅስ። ያን ግዳዳ ታ በእያ ዎደ፥ ሄኮ፥ ጎዳ ቦንቾይ ፆሳ ኬꬃ ኩምድ ኡትዳይሳ በአዳ ሶምኦራ ሳአን ጉፋናስ።


\par }{\PP \VS{5}ጎዳይ ታኮ፥ “አሳ ናአዉ፥ ፆሳ ኬꬃ ዎጋታነ እያ ህገታ ኡባ ነ በኤይሳነ ስኤይሳ ሎይꬃዳ ናጋ። ፆሳ ኬꬃ ገላናዉነ ከያናዉ በሲያ አሳትነ በሶና አሳት ኦናንተኮ ሎይꬃዳ አኬካ።

\VS{6}ማካላንቾ እስራኤለ አሳስ፥ ኡባ ሃርያ ጎዳይ ሀይሳዳ ያጌስ ጋዳ ኦዳ። ‘ህንተኖ፥ እስራኤለ አሳዉ፥ ህንተ ኦꬅያ ቱና ኦሶታ አግተ።

\VS{7}ህንተ ታዉ ታ ካꬃ፥ ሞꬉዋነ ሱꬁ ያርሾ ኦꬅድ ሺሽያ ዎደ ዎዛናይነ አሾይ ቃፃረትቦና አላጋ አሳታ ፆሳ ኬꬅ ገልስድ ታ ኬꬃ ቱንስደታ፤ ታ ጫቁዋ መንꬅደታ።

\VS{8}ታ ጌሻ ሚሸታ ቦላ አዋቶና እፅድ፥ ታ ኬꬃን አላጋታ አዋይደታ’ ” ያጌስ።


\par }{\PP \VS{9}ሄሳ ግሾ፥ ኡባ ሃርያ ጎዳይ ሀይሳዳ ያጌስ፦ “እስራኤለ አሳ ግዶን ደእያ አላጋ አስ፥ ባ ዎዛናንነ ባ አሹዋ ቃፃረትቦና፥ ኦንካ ታ ኬꬃ ገሎፖ።”


\par }{\PP \VS{10}“ታና አግድ፥ እስራኤለ አሳራ ኤቃ ጎይንዳ ሌወታ ታ ሴራና።

\VS{11}ኤንቲ ታ ኬꬃን ኦሳንቾ ግዶ፤ ታ ኬꬃ ድርሳ ፐንገታ ናጎ፤ ፆሳ ኬꬃ ኦሱዋካ ኦꬆ። ኤንቲ ፁሳ ያርሾነ አሳይ ኤህያ ሀራ ያርሾ ሹኮ፤ ቃስ አሳስ ኦꬃናዉ አሳኮ ሺቆ።

\VS{12}ሽን ኤንቲ ካሰ እስራኤለ አሳ ኤቃ ጎይንስዳ ግሾነ አሳ ናጋራኮ ካለꬅዳ ግሾ፥ ኤንቲ ባንታ ናጋራ ሴራ ኤካና መላ ታ ኩሸ ደንꬃዳ ጫቃስ” ያጌስ ኡባ ሃርያ ጎዳይ።

\VS{13}ኤንቲ ካህነ ግድድ ኦꬃናዉ ታኮ ሺቆፖ፤ ዎይኮ ታዉ ዱማትዳ ጌሻባኮነ ኡባፈ ጌሻ በሳኮ ሺቆፖ። ኤንቲ ባንታ ኦꬅዳ ቱና ኦሱዋ ግሾ፥ ኦይሸታና።

\VS{14}ሄሳ ግሾ ኤንቲ ፆሳ ኬꬃን አዋታናዳነ እያ ግዶን ኦꬃናዉ ደእያ ኦሶ ኡባ ኦꬃና መላ ታ ኤንታ ሹማና።


\par }{\SH ካህነተꬃ ዎጋ
\par }
{\PP \VS{15}“ሽን እስራኤለ አሳይ ታና አግድ፥ ታ ስንꬃፈ ሃክዳ ዎደ ፆሳ ኬꬃ ዎጋ አማነትድ ፖልዳ፥ ሌወ ኮቸ ግድዳ ካህነት፥ ሳዶቃ ያራት፥ ታዉ ኦꬃናዉ ታኮ ሺቆ። ሞꬉዋነ ሱꬃ ሺሽድ ኤንቲ ታ ስንꬃን ኦꬆ” ያጌስ ኡባ ሃርያ ጎዳይ።

\VS{16}ፆሳ ኬꬃ ኤንቲ ገሎ፤ ታዉ ኦꬃናዉ ታ ያርሾ በሳ ኤንቲ ሺቆ፤ አዋተꬃ ኤንቲ ኦይኮ።

\VS{17}ኤንቲ ፆሳ ኬꬃስ ግዶ ዳባባ ገልያ ዎደ፥ ሊኖፐ ዳደትዳ ማኦ ማኦ፤ ግዶ ዳባባ ፐንገን ዎይኮ ፆሳ ኬꬃ ግዶን ኦꬅያ ዎደ ሱፈ ማኦ ማኦፋ።

\VS{18}ኤንቲ ባንታ ሁጰን ሊኖ ጎፅድ፤ ባንታ ፄሳን ሊኖ ቃንꬃ ሱረ ዳንጮ፤ ጫዋያ ማኦ ማኦፎ።

\VS{19}አሳይ ደእያ ካረ ዳባባ ኤንቲ ከያናፐ ስን ፆሳ ኬꬃን ኦꬅሸ ማእዳ ማኡዋ ቃርድ፥ ጌሻ ክፍለታን ዎꬆ። ሄስካ፥ አሳይ ኤንታ ጌሻ ማኡዋ ቦችድ ቆሄቶና መላሳ።


\par }{\PP \VS{20}“ካህነት ባንታ ሁጵያ ሜደቶፎ ዎይኮ አዱስድ ድቾፎ፤ ባንታ ሁጵያ ማራን ቃንፀቶ።

\VS{21}አይ ካህነት ግዶ ዳባባ ገልያ ዎደ ዎይነ ኡሽ ኡዮፖ።

\VS{22}ኤንቲ አዝን ሀይቅዳ፥ ዎይኮ ሳዮ ማጫስ ኤኮፎ። እስራኤለ አሳፐ ጌላኦ ኤኮ፤ ዎይኮ አዝናይ ካህነ ግድድ ደእሸ ሀይቅዳ ማጫስ ኤኮ።


\par }{\PP \VS{23}“ካህነት ጎዳስ ዱማትዳባነ ዱማቶናባ ግዶን ደእያ ዱማተꬃ ታ አሳ ታማርሶ፤ ጌሽነ ቱና ግዶን ደእያ ዱማተꬃ ኤንታ በሶ።

\VS{24}አይ ሞቶይ ደንድኮካ፥ ካህነት ህገይ ኦደይሳዳ ፕርዶ። ታ ህገይነ ታ ዎጋይ ገይሳዳ ታ ባለታ ቦንቾ፤ ታ ሳምባታ ዱማይድ ቦንቾ።


\par }{\PP \VS{25}“ካህነይ ሀይቅዳ አሀኮ ሺቅድ፥ ባና ቱንሶፖ። ግዶሽን፥ ሀይቅዳይ አዋ ዎይኮ አዮ ዎይኮ እያ አደ ናአ ዎይኮ ማጫ ናአ ዎይኮ እሻ ዎይኮ አዝና ገላቦና ምቾ ግድኮ ባና ቱንሶ።

\VS{26}ቱንዳፐ ጉየ፥ ላፑን ጋላስ ጋምኦ፤ ሄሳፈ ጉየ፥ እ ጌሽ ግዳና።

\VS{27}ጌሻ በሳን ሀጋዛናዉ ግዶ ዳባባ ገልያ ዎደ ባ ናጋራ ግሾ ያርሾ ሺሾ” ያጌስ ኡባ ሃርያ ጎዳይ።


\par }{\PP \VS{28}ካህነታስ ላት ባዋ፤ ታ ኤንታዉ ላታ። እስራኤለ ቢታን ኤንታዉ አይ ላታካ እሞፕተ፤ ኤንታ ላታይ ታና።

\VS{29}ኤንቲ ካꬃ ያርሾ፥ ናጋራ ያርሾነ ናቆ ያርሾ ሞ። እስራኤለ ቢታን ጎዳስ ዱማይዳባ ኡባይ ኤንታሳ።

\VS{30}ኮይሮ ጋክያ ዱማ ዱማ ካꬃ ፄራ አይፈይነ ህንተ ጎዳስ እምያ እሞታ ኡባይ ካህነታሳ። ህንተ ኬꬃይ አንጀታና መላ ህንተ ꬊልያፈ ኮይሮ ኩሽያ ኤንታዉ እምተ።

\VS{31}ካህነት ባዉታ ዎይኮ ዶእ ዎꬍዳ ካፎ አሾ ዎይኮ መሄ አሾ ሞፖ።




\par }\Chap{45}{\SH ጎዳስ ዱማትዳ ግሾ
\par }
{\PP \VerseOne{1}“ቢታ ላታናዉ ህንተ ሳማን ሻክያ ዎደ ሄ ቢታፈ እስ ሳማ ጎዳስ ዱማይተ። ሄስካ ታማነ ናምኡ ክሎ ምትረነ ባጋ አዱቅያነ ታሙ ክሎ ምትረ ዳልግያ በሰ ግዶ። ሄ በሳይ ኡባይ ጌሻ በሰ ግዶ።

\VS{2}ሄ በሳፈ ኦይዱ ማዛነ ደእያ አዱሳተꬃይነ ዳልጋተꬃይ እስ ግና ግድያ እቻሹ ፄቱ ዋꬋ፥ በሲ ፆሳ ኬꬃስ ተቀቶ፤ እያ ዩሾን እሻታሙ ዋꬋ ግድዳ ካይሳ በሲ ደኦ።

\VS{3}ሄ ጎዳስ ዱማይዳ በሳፈ አዱሳተꬃይ ታማነ ናምኡ ክሎ ምትረነ ባጋ፥ ጎምፓይ እቻሹ ክሎ ምትረ ግድዳ በሰ ዋꬋዳ ሻካ። ሄ በሳይ ኡባፈ ጌሻ በሳይ ደእያ ፆሳ ኬꬃስ፥ ግድድ ደኦ።

\VS{4}ሄስ ፆሳ ኬꬃ ግዶን ጎዳስ ሀጋዛናዉ፥ እያኮ ሺቅያ ካህነታስ ዱማትዳ ጌሻ በሲ ግዶ። ሄስ ካህነታ ኬꬃይነ ፆሳ ኬꬃይ ኬፀትያ በሰ ግዶ።

\VS{5}ቃስ አትዳ ታማነ ናምኡ ክሎ ምትረ ባጋ አዱቅያነ እቻሹ ክሎ ምትረ ባጋ ዳልግያ በሳይ ፆሳ ኬꬃን ኦꬅያ ሌወታስ ላታ ግዶ፤ ኤንቲ ባንታዉ ዱሳ ካታማታ ያን ኬፆ።


\par }{\PP \VS{6}“ጎዳስ ዱማይዳ በሳ ማታን ታማነ ናምኡ ክሎ ምትረነ ባጋ አዱቅያነ ናምኡ ክሎ ምትረነ ባጋ ዳልግያ በሳይ ካታማ ኬፃናዉ ደኦ፤ ሄ በሳይ እስራኤለ አሳ ኡባስ ግዶ።

\VS{7}እስራኤለ ሀላቃስ እመትዳ ግሾይ ናምኡ ባጋራ ጎዳስ ዱማይዳ በሳንነ ካታማ በሳን ዛዋቴስ። እ ዉሎሀ ባጋራ መደትራነ አባ ጋኬስ፤ ዶሎሀ ባጋራ እስራኤለ ቢታ ዛዋ ጋኬስ። እያ አዱሳተꬃይ እስራኤለ ኮቻፈ እሱዋ ግሹዋዳ ዉሎሀ ባጋ ዛዋፐ ብድ፥ ዶሎሀ ባጋ ዛዋ ጋኬስ።

\VS{8}ሄ ግሾይ እስራኤለ ሀላቃስ ላታ ጋደ ግዶ። ህዛፐ ጉየ ታ ሀላቃት ታ አሳ ኡንኤꬆፎ፤ ኤንቲ እስራኤለ አሳ ኡባይ ባ ኮቻን ኮቻን ቢታ ኤካናዳ ኦꬆና” ያጌስ።


\par }{\PP \VS{9}ኡባ ሃርያ ጎዳይ ሀይሳዳ ያጌስ፤ “ህንተኖ፥ እስራኤለ ሀላቃቶ፥ ህንተዉ ሀእ ግዳና! ቡቀꬅነ አሳ ኡንኤꬆ አግተ፤ ሱረ ፕርድተ፤ ፅሎተꬅ ኦꬅተ። ታ አሳ ኤንታ ላታ ቢታፈ ሾድድ ጎደይሳ አግተ። ሀይሳ ኦደይ ታና ኡባ ሃርያ ጎዳ።

\VS{10}ህንተዉ እሱዋስ እሱዋስ ልከ ምዛነይነ ማካ ሚሸይ ደኦ።

\VS{11}ማካ ሚሸ ኡባስ ግዶ ግድያ ጎማረ ጌተትያ ማካ ሚሸ ግዶ። መላባ ማክያ እፋ ጌተትያ ሚሸይነ ጉክያባ ማክያ ባተ ጌተትያ ሚሸይ እስ ልከ ግዶ። ሄሳ ጉሳይ፥ እስ ጎመረይ ታሙ እፋራነ ታሙ ባተራ እስ ግና ግዴስ።

\VS{12}ጉꬃባ ማክያ ዎደ ህንተ ማካ ሚሸይ ሳቅለ ግዶ። ላታሙ ጌር እስ ሳቅለ ግዶ፤ ኡሱፑን ታሙ ሳቅለይ እስ ምናነ ግዶ።


\par }{\SH ያርሾታነ ጌሻ ጋላሳታ
\par }
{\PP \VS{13}“ህንተ እሙዋ እምሸ ሀይሳዳ እምተ። ህንተ ሺሽያ ግስተፈ ኡሱፑን ታማፈ እስ ኩሸ፥ ባንጋፈ ኡሱፑን ታማፈ እስ ኩሸ ግዶ።

\VS{14}ሻማሆ ዛይትያፐ ፄታፐ እስ ኩሸ እምተ። ሄሳ ማክያ ዎደ ነ ማክያ ሚሸይ ባተ ግዶ። ታሙ ባተይ እስ ጎማረ ዎይኮ እስ ቆረ ግዴስ።

\VS{15}እስራኤለ አሳይ ሄምያ ናምኡ ፄቱ መሄፐ ደእያ እስ ዉድያፐ እስ እስ መሄ እምተ። ሄስ አሳ ናጋራ አቶተꬃስ ያርሸትያ፥ ካꬃ ያርሾራ፥ ፁሳ ያርሾራነ እስፈተꬃ ያርሾራ ሺቃና” ያጌስ ኡባ ሃርያ ጎዳይ።

\VS{16}ቢታን ደእያ አሳ ኡባይ ሄሳ ኡባ እስራኤለ ሀላቃስ እሞ።

\VS{17}ሀላቃይ ኦꬅያ ኦሶይ፥ እስራኤለ አሳይ ቦንችያ ባለታን፥ አጌና ፄሮን ሳምባታታ ጋላሳን፥ ፁሳ ያርሾ፥ ካꬃ ያርሾነ ኡሻ ያርሾ ሺሾ። እስራኤለ አሳ ናጋራ አቶተꬃስ ናጋራ ያርሾ፥ ካꬃ ያርሾ፥ ፁሳ ያርሾነ እስፈተꬃ ያርሾ ኮሽያባ እሞ።


\par }{\PP \VS{18}ኡባ ሃርያ ጎዳይ ሀይሳዳ ያጌስ፦ “ኮይሮ አጌናን፥ ኮይሮ ጋላሳን ቦረይ ባይና እስ ዎፋኖ ፆሳ ኬꬃ ጌሻናዉ ሺሻ።

\VS{19}ካህነይ ናጋራ ያርሾ ሱꬃፈ ኤክድ፥ ፆሳ ኬꬃ ፐንገ ፃንገታ፥ ያርሾ በሳ ዩሾን ደእያ ደꬃን ደእያ ኦይዱ ማዛነታነ ግዶ ዳባባ ኤፍያ ድርሳ ፐንገ ፃንገታ ትዮ።

\VS{20}ኦንካ ቆፖና ዎይኮ ኤሮና ኦꬅዳ ናጋራ አቶተꬃስ፥ ሄ አጌናን ላፑንꬆ ጋላስ ሄሳዳ ኦꬃ። ያታዳ ፆሳ ኬꬃ ጌሻ።


\par }{\PP \VS{21}“ኮይሮ አጌናን፥ ታማነ ኦይዳንꬆ ጋላስ ፓስካ ባኣለ ቦንችተ፤ ላፑን ጋላስ ጋካናዉ፥ እርሾይ ባይና ኡይꬅ ሚተ።

\VS{22}ኮይሮ ጋላስ ሀላቃይ ባ ግሾነ ባ አሳ ግሾ ናጋራ ያርሾ ኦꬅድ እስ ኮርማ ሺሾ።

\VS{23}ሄ ባለይ ቦንቸትያ ላፑን ጋላሳታን ጋላስ ጋላስ ቦረይ ባይና ላፑን ኮርማታነ ላፑን ማራዘ ዶርስ ፁሳ ያርሾ ኦꬅድ፥ ጎዳስ ሺሾ። ሄሳራ ጋꬅድ ናጋራ ያርሾስ ጋላስ ጋላስ እስ ዴሻ ኮለ ሺሾ።

\VS{24}እስ እስ ኮርማነ ማራዘ ያርሽያ ዎደ፥ ካꬃ ያርሾስ ታማነ ላፑን ክሎ ግራመ ግስተነ ሄꬑ ልትሮ ዛይተ ሺሾ።


\par }{\PP \VS{25}“ላፑንꬆ አጌናን፥ ታማነ እቻሻንꬆ ጋላሳን ዶምያ ላፑን ጋላሳ ባኣለ ዎደ ናጋራ ያርሾ፥ ፁሳ ያርሾ፥ ካꬃ ያርሾነ ዛይተ ካሰይሳፈ ዱማዮና ሀላቃይ ሺሾ” ያጌስ።




\par }\Chap{46}{\PP \VerseOne{1}ኡባ ሃርያ ጎዳይ ሀይሳዳ ያጌስ፦ “ግዶ ዳባባ ገልስያ ዶሎሀ ባጋ ድርሳ ፐንገይ ኡሱፑን ኦሶ ጋላሳታን ጎርደትድ ጋምኦ፤ ሽን ሳምባታ ጋላስነ አጌና ፄሮ ጋላሳን ዶየቶ።

\VS{2}እስራኤለ ሀላቃይ ድርሳ ፐንግያ ባጋራ ካረ ዳባባፐ ጋꬅ ገልድ፥ ድርሳ ፐንግያ ማታን ኤቆ። ካህነት እ እምዳ ፁሳ ያርሾነ እስፈተꬃ ያርሾ ሺሾ። እ ያን ድርሳ ፐንግያ ማታን ጎይንድ ስሚድ ካረ ከዮ። ሽን ድርሳ ፐንገይ ኦማርስ ጋካናዉ ጎርደተና።

\VS{3}ሄ ቢታ አሳይ ሳምባታንነ አጌና ፄሮ ዎደ ሄ ግዶ ዳባባ ፐንግያ ስንꬃን ጎዳ ጎይኖ።

\VS{4}ሀላቃይ ሳምባታ ጋላስ ጎዳስ ፁሳ ያርሾ ኦꬅድ፥ ቦረይ ባይና ኡሱፑን ኡርገ ዶርሳታነ እስ ማራዘ ዶርስ ሺሾ።

\VS{5}እስ ዶርሳ ኡርግያራ ታማነ ላፑን ክሎ ግራመ ካꬃ ያርሾ እሞ። ኡርገ ዶርሳታር ሺቅያ ካꬃ ያርሾይ ሀላቃይ ባዉ ሺሻናዉ ኮየይሳ መላ ግዶ። ቃስ እስ እስ ታማነ ላፑን ክሎ ግራመ ካꬃራ ሄꬑ ሄꬑ ልትሮ ዛይተይ እሞ።

\VS{6}አጌና ፄሮ ጋላስ ቦረይ ባይና እስ ዎፋኖ፥ ኡሱፑን ኡርገ ዶርሳታነ እስ ማራዘ ሺሾ።

\VS{7}እስ እስ ዎፋኖነ ኡርገ ዶርስ ያርሽያ ዎደ ካꬃ ያርሾስ እስ እስ ታማነ ላፑን ክሎ ግራመ ግስተነ ሄꬑ ሄꬑ ልትሮ ዛይተ ሺሾ። ኡርገ ዶርሳታራ ሺቅያ ካꬃ ያርሾይ ሀላቃይ ባዉ ሺሻናዉ ኮይዳይሳ መላ ግዶ።

\VS{8}ሀላቃይ ገልሸ፥ ድርሳ ፐንገ ባራንዳራ አꬍድ ገሎ፤ ከይሸካ ያራ ከዮ።


\par }{\PP \VS{9}“አሳይ ባኣለ ጋላስ ጎዳ ጎይናናዉ ያ ዎደ ጎይናናዉ ፑደሀ ፐንግያራ ገልዳይሳት ጋርሳ ፐንግያራ ከዮ፤ ዱገሀ ፐንገራ ገልዳይሳት ፑደሀ ፐንገራ ከዮ። ኦንካ ባ ስንꬃን ደእያ ፐንግያራ ስት ግድ ከዮፖ አትሽን፥ ባ ገልዳ ፐንግያራ ከዮፖ።

\VS{10}ኤንቲ ገልያ ዎደ፥ ሀላቃይ ኤንታራ ገሎ፤ ኤንቲ ከይያ ዎደ ኤንታራ ከዮ።


\par }{\PP \VS{11}“ኡፋይሳ ጋላሳታንነ ላይꬃ ባለታን እስ እስ ኮርማራነ እስ እስ ማራዝያራ ሺቅያ ካꬃ ያርሾይ እስ እስ ታማነ ላፑን ክሎ ግራመ ግስተራ ሄꬑ ሄꬑ ልትሮ ዛይተራ ግዶ። ቃስ ኡርገ ዶርሳራ ሺቅያ ያርሾይ ሀላቃይ ባዉ ሺሻናዉ ኮይዳይሳ መላ ግዶ።

\VS{12}ሀላቃይ ባ ዶሳን እምያ ያርሾ፥ ሄስካ ፁሳ ያርሾ ዎይኮ እስፈተꬃ ያርሾ ጎዳስ ኤህያ ዎደ፥ ዶሎሀ ባጋ ድርሳ ፐንገይ እያዉ ዶየቶ። ባ ፁሳ ያርሹዋ ዎይኮ እስፈተꬃ ያርሹዋ ሳምባታ ጋላስ እ ሺሸይሳዳ ሺሾ። እ ከይድ ብን፥ ድርሳ ፐንገይ ጎርደቶ።


\par }{\SH ጋላሳ ያርሾ
\par }
{\PP \VS{13}“ሀላቃይ ጋላስ ጋላስ ቦረይ ባይና እስ ላይꬅ ግድዳ እስ ዶርሰ ፁሳ ያርሾ ኦꬅድ፥ ጎዳስ ሺሾ፤ እ ሄሳ ዎንታ ጉራ ፓጨይ ባይና ኦꬆ።

\VS{14}ሄሳዳካ ናምኡ ክሎ ግራመ ꬊለይ እስ ልትሮ ዛይተራ ሙኑቀትድ፥ ዎንታ ጉራ ካꬃ ያርሾ ግድድ ሺቆ። ሄስ ህንተ ጎዳስ ጋላስ ጋላስ ሺሽያ ያርሾ ዎጋ።

\VS{15}ሀይስ ኡርገ ዶርሳይ፥ ካꬅነ ዛይተይ ፓጭ ባይና ዎንታ ዎንታ ፁሳ ያርሾ ግድድ ሺቃናዉ በሴስ” ያጌስ።


\par }{\PP \VS{16}ኡባ ሃርያ ጎዳይ ሀይሳዳ ያጌስ፦ “ሀላቃይ ባ ጋድያፐ ሻክድ፥ ባ አደ ናይታፐ እሱዋስ እምኮ፥ ሄስ ሄ ናኣስነ እያ ናይታስ ላታ ግዴስ።

\VS{17}ሽን ሀላቃይ ባ ጋድያፐ ሻክድ፥ ባ አይለታፐ እሱዋስ እምኮ፥ እሻታማንꬆ ላይꬃ ባለይ ጋካናዉ፥ ሄ ጋደይ እያባ ግዴስ። ሄሳፈ ጉየ፥ ሀላቃስ ስሞ፤ ሄስ ሀላቃሳ ግድያ ግሾ፥ መርናዉ እያዉነ እያ ናይታስ ላታ ግዴስ።

\VS{18}ሀላቃይ አሰ ናቅድ፥ አሳ ላታ ጋድያ ዎልቃን ኤኮፎ። ታ አሳይ ባ ላታ ጋድያፐ ሾደቶና መላ እ ባ አደ ናይታስ ባ ጋድያፐ እሞ” ያጌስ።


\par }{\SH ያርሾ ጊግስያ በሳታ
\par }
{\PP \VS{19}ሄሳፈ ጉየ፥ ሄ ኡራይ ታና ቆሞ ባጋን ደእያ ካህነታ ክፍለታ ገልያ ፐንግያኮ ኤህስ። ሄሳት ግዶ ዳባባ ጋꬅያ ጋርሳ ባጋ ድርሳ ፐንግያ ማታን ደኤይሳታ። ክፍለታፐ ዉሎሀ ባጋራ ታኒ እስ በሲ በአስ።

\VS{20}እ ታኮ፥ “ሀ በሳይ ካህነት ናጋራ ያርሾነ ናቆ ያርሾ አሹዋ ዶይስያ በስነ ካꬃ ያርሾ ኡክያ በሲ። ሄ በሳን ጎኤትያ ጋሶይ አሳ ቆሆይ ጋኮና መላ ጌሻ ያርሹዋፈ ካረ ዳባባ ከየና” ያግስ።


\par }{\PP \VS{21}ሄሳፈ ጉየ፥ ሄ ኡራይ ታና ካረ ባጋ ዳባባ ኤፍድ፥ ዳባባ ኦይዱ ማዛነታ ዩሽድ በስስ። እስ እስ ማዛንያን ጉꬃ ዳባብ ደኤስ።

\VS{22}ኦይዱ ማዛነታን ደእያ ዳባባት እስ ግና፤ ኤንቲ ኦይታሙ ዋꬋ አዱሰ፤ ሀስታሙ ዋꬋ ኦርደ።

\VS{23}ሄ ኦይዱ ዳባባታ ዩሾን ሹቻ ግምበይ ደኤስ፤ ግምብያ ጋርሳን ታማ ኤꬅያ በሲ ደኤስ።

\VS{24}ሄ ኡራይ ታኮ፥ “ሀይስ ኡባይ ፆሳ ኬꬃን ኦይሳት አሳይ ኤህያ ያርሹዋ ዶይስያ በሳታ” ያግስ።




\par }\Chap{47}{\SH ፆሳ ኬꬃ ጋርሳፈ ፑልትያ ሃꬅ
\par }
{\PP \VerseOne{1}ሄ ኡራይ ዛሪድ፥ ታና ፆሳ ኬꬃ ገልያ ፐንግያኮ ኤፍስ። ፆሳ ኬꬃ ገልያ ፐንግያፈ ጋርሳራ ሃꬅ ፑልትድ፥ ፆሳ ኬꬃፈ ዶሎሀ ባጋ ጎጌስ። ፆሳ ኬꬃስ ጋርሳ ባጋራ ዱገ ጎግድ፥ ያርሾ በሳፈ ጋርሳ ባጋራ ካንꬄስ።

\VS{2}እ ታና ቆሞ ፐንግያ ባጋራ ከስድ፥ ዶሎሀ ፐንግያኮ ዩሽስ። ሄ ፐንግያፈ ጋርሳ ባጋራ ሃꬅ ጎጌስ።


\par }{\PP \VS{3}ሄ ኡራይ ዋꬋ ዎዶሮ ባ ኩሸን ኦይክድ፥ ዶሎሀ ባጋ ብድ፥ ጎግያ ሃꬃ ካልድ፥ እስ ሙኩሉ ዋꬍስ። ታና ሃꬃ ግዶራ ካለꬅስ፤ ሃꬃይ ታዉ ሹቁለ ጋክስ።

\VS{4}ዛሪድ እስ ሙኩሉ ዋꬍድ፥ ሃꬃ ግዶራ ታና ካለꬅስ። ሃꬃይ ታዉ ጉልባታ ጋክስ። ቃስ እስ ሙኩሉ ዋꬍድ፥ ታና ሃꬃ ግዶራ ካለꬅስ። ሄ ዎደ ሃꬃይ ታዉ ፄሰ ጋክስ።

\VS{5}እ ቃስ እስ ሙኩሉ ዋꬍስ። ሽን ሄ ሃꬃይ ዳሮ ጪሞ ግድያ ግሾ፥ ታ ፕናናዉ ዳንዳአብከ፤ እ አስ ዋꬎና ፕናናዉ ዳንዳኦና ሻፋ ግድስ።

\VS{6}ሄ ኡራይ ታኮ፥ “አሳ ናአዉ፥ ሀይሳ አኬካዳ በአይ?” ያግስ።

\par }{\PP ሄሳፈ ጉየ፥ እ ታና ሻፋ ጋፃ ጉየ ዛርስ።

\VS{7}ታ ያ ጋክያ ዎደ ሻፋ ጋፃን ሀ ባጋራነ ያ ባጋራ ዳሮ ምꬅ ደኤይሳ በአስ።

\VS{8}እ ታኮ፥ “ሀ ሃꬃይ ዶሎሀ ባጋ ጎግድ፥ አራበ ዛንጋራነ ማፅነ አባን ገሌስ። ሃꬃይ ማፅነ አባ ገልያ ዎደ ማፅነ አባይ ኦራፅድ ፅሎ ሃꬅ ግዴስ።

\VS{9}ሻፋይ ጎግድ ብያ በሳን ዱማ ዱማ መተꬃት ደኦሶና። ሄ ሻፋይ ያራ ጎግያ ግሾነ ሄ ሃꬃ ኦራꬅድ ፅልስያ ግሾ ዳሮ ሞሎት ያን ደኦሶና። ሄሳ ግሾ ሃꬃይ ጎግያ በሳን ደእያ መተꬃት ኡባይ ደኦን ዳና።

\VS{10}ሞሎ ኦይክያ አሳት አባ ጋፃን ኤቃና፤ ኤንጋዳፐ ብድ ኤን ኤግላይማ ጋካናዉ ደእያ በሳይ ሞሎ ኦይካናዉ ግተ የግያ በሰ ግዳና። መደትራነ አባን ደእያ ሞሎታዳ፥ ያን ዳሮ ዱማ ዱማ ሞሎት ዳና።

\VS{11}ሽን አባ ጋፃን ደእያ ኤለይነ ጫፋ ሃꬃይ ማፅነ ግድድ አታናፐ አትሽን፥ ኦራፅድ ፅለና።

\VS{12}ሄ ሻፋ ዶናን ሀ ባጋራነ ያ ባጋራ ሜተትያ አይፈ እምያ፥ ዱማ ዱማ ቆሞ ምꬃት ደኦሶና። ኤንታ ሀይꬃይ ቆቆፈተና፤ አይፈ አጎኮና። ፆሳ ኬꬃፈ ከይያ ሃꬃይ ኤንታኮ ጎግያ ግሾ፥ ኤንቲ አጌናን አጌናን ኦራꬃ አይፈ አይፋና። ኤንቲ አይፍያ አይፈይ ካꬅ ግዳና፤ ኤንታ ሀይꬃይ ꬋለ ግዳና” ያጌስ።


\par }{\SH ቢታ ዛዋታ
\par }
{\PP \VS{13}ኡባ ሃርያ ጎዳይ ሀይሳዳ ያጌስ፦ “ታማነ ናምኡ እስራኤለ ዘረꬃስ ላታ ቢታ ኦꬃዳ፥ ነ ሻካና ዛዋይ ሀይሳ። ዮሰፋ ኮቻስ ናምኡ ሳም እመቶ።

\VS{14}ታኒ ካሰ ህንተ ማይዛታ ሀ ቢታ ላትሳናዉ ጫቃስ፤ ሀእ ህንተ ኡባይ ሻክድ ላትተ።


\par }{\PP \VS{15}“ፑደሀ ባጋ ቢታ ዛዋይ ሀይሳ፦ መደትራነ አባፈ ደንድድ፥ ሄትሎናነ ሀማታ ካንꬅድ፥ ፀዳዳ ጋኬስ።

\VS{16}ዳማስቆፈነ ሀማታፐ ግዶን ደእያ በሮታነ ስብራይማ ካታማታ ካንꬅድ፥ ሀዉራና ዛዋን ደእያ ትኮና ካታማ ጋኬስ።

\VS{17}እስራኤለ ቢታ ፑደሀ ባጋ ዛዋይ ሀማታ ቢታ ፑደሀ ባጋን አግድ፥ መደትራነ አባፈ ዶሎሀ ባጋ ብድ፥ ዳማስቆ ዛዋን ደእያ ሀፃር-ኤናና ካታማ ጋኬስ።


\par }{\PP \VS{18}“ዶሎሀ ባጋ ዛዋይ ሀፃር-ኤናናፐ ደንድድ፥ ዳማስቆፈነ ሀዉራናፐ ግዱዋራ ካንꬄስ። እስራኤለፐነ ጋላዳፐ ግዶን ደእያ ዮርዳኖሰ ሻፋን ዛዋትድ ማፅነ አባ ካንꬅድ ታማረ ካታማ ጋኬስ።


\par }{\PP \VS{19}“ዱገሀ ባጋ ዛዋይ ታማራፐ ደንድድ፥ ማርባ ቃደሳን ደእያ ሃꬃ ጋኬስ። ያፐ ግብፀ ሻፋፐ ብድ መደትራነ አባ ጋኬስ። ሄስ ዱገሀ ዛዋ።


\par }{\PP \VS{20}“ዉሎሀ ባጋ ዛዋይ መደትራነ አባ ግድድ፥ ፑደሀ ባጋራ ሀማታ ስንꬃራ ካንꬅድ ዉሎሀ ባጋ ጋኬስ።


\par }{\PP \VS{21}“ሀ ቢታ እስራኤለ ዛረት ሻክድ ኤክተ።

\VS{22}ህንተነ ህንተ ግዶን ናአ የልድ ደእያ በተ አሳስ ላታ ቢታ ኦꬅድ ሻክተ። ኤንታ ህንተ፥ ህንተ ቢታን የለትዳ እስራኤለ አሳዳ ፄልተ። ኤንቲ እስራኤለ ኮቻታራ ታይበትድ ቢታ ሳማን ሻከትድ ኤኮ።

\VS{23}በተ አስ እስራኤለን ኮቻራ አዉንካ ደእኮ፥ ሄ እ ደእያ ኮቻ ግዶን እያዉ ላታ ቢታ እምተ” ያጌስ ኡባ ሃርያ ጎዳይ።




\par }\Chap{48}{\SH ቢታ ሻሁዋ
\par }
{\PP \VerseOne{1}“ቢታ ሻካናዉ ማዝጋበትዳ ኮቻታ ሱንꬃይ ሀይሳ፦ ፑደሀ ባጋራ እስ ሳም ዳነ ኮቻስ እመቶ። ሄስካ ሄትሎናፐ ሀማታ ኤፍያ ኦግያ ካልድ፥ ያፐ ዳማስቆ ቢታን ደእያ ሀፃር-ኤናና ካታማ ጋኬስ። ሄስ ዶሎሀፐ ብድ ዉሎሀ ጋካናዉ ደእያ በሳስ ፑደሀ ባጋ ዛዋ ግዳና።

\VS{2}ዳነ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ አሴራ ኮቻስ እመቶ።

\VS{3}አሴራ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ንፍታለመ ኮቻስ እመቶ።

\VS{4}ንፍታለመ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ምናሰ ኮቻስ እመቶ።

\VS{5}ምናሰ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ኤፍሬማ ኮቻስ እመቶ።

\VS{6}ኤፍሬማ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ሮቤላ ኮቻስ እመቶ።

\VS{7}ሮቤላ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ይሁዳ ኮቻስ እመቶ።


\par }{\SH ቢታ ግና ግሸꬃን ደእያ በሳ
\par }
{\PP \VS{8}“ይሁዳ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማ ዱማያ ዎꬃ። እያ ጎምፓይ ታማነ ናምኡ ክሎ ምትረነ ባጋ ግዶ። ዶሎሀፐ ዉሎሀ ጋካናዉ ደእያ አዱሳተꬃይ እስ ኮቻ ሻክን ጋክያ ሳማራ ግና። እያዉ ግዶ ግናን ፆሳ ኬꬃ ደኤስ።


\par }{\PP \VS{9}“ሄ በሳፈ ኔኒ ጎዳስ ዱማያዳ ዎꬅያ በሳይ ታማነ ናምኡ ክሎ ምትረነ ባጋ አዱሰነ ታሙ ክሎ ምትረ ዳልጋ ግዶ።

\VS{10}ሄ በሳፈ ባጋይ ካህነታስ ዱማትዳ በሰ ግዶ፤ እ ፑደሀ ባጋራ ታማነ ናምኡ ክሎ ምትረነ ባጋ አዱሰ፤ ዉሎሀ ባጋራነ ዶሎሀ ባጋራ እቻሹ ክሎ ምትረ ዳልጋ ግዶ። ፆሳ ኬꬃይ እያዉ ግዶ ግናን ደኤስ።

\VS{11}ሀ ዱማትዳ በሳይ እስራኤለ አሳይ ታ ኦግያፐ ካረ ካረ ከይዳ ዎደ ኤንታራ ካረ ከይዳ ሌወታዳ ግዶና፥ አማነትድ ታዉ ኦꬅሸ ጋምእዳ፥ ጌሻ ካህነታስ፥ ሳዶቃ ያራታስ እመቶ።

\VS{12}ሄስ ጎዳስ ዱማትዳ ቢታፈ ኤንታዉ ዱማ ግሾ፤ እ ኡባፈ ጌሻ በሲ። ኤንታ ዛዋይ ሌወታስ ሳማን እመቶ።


\par }{\PP \VS{13}“ካህነታ ዛዋራ ኦይከትድ፥ ሌወታስ አዱሳተꬃይ ታማነ ናምኡ ክሎ ምትረ ባጋ፥ ዳልጋተꬃይ እቻሹ ክሎ ምትረ ግድዳ እስ ሳም እመቶ።

\VS{14}ኤንቲ ሄ ቢታፈ ባይዛናዉ ዎይኮ ላማናዉ ኮሸና። ሄ ቢታይ ሎኦ ቢታ ግድያ ግሾ፥ ሀራ አሳ ኩሸን ገላናዉ በሰና፤ ጎዳስ እ ጌሻ በሰ።


\par }{\PP \VS{15}“አትዳ ናምኡ ክሎ ምትረነ ባጋ ዳልጋነ ታማነ ናምኡ ክሎ ምትረነ ባጋ አዱሳ በሳይ ካታማ አሳ ኡባይ ኬꬃስነ መሄ ሄምያ በሰ ግዶ፤ ካታማይ ሄ ቢታ ግዶ ግናን ደኦ።

\VS{16}ሄ ካታማይ ኦይዱ ማዛነራ ደኤስ። ፑደሀ ባጋይ ኦይዱ ሙኩሉነ እቻሹ ፄቱ ዋꬋ፤ ዱገሀ ባጋይ ኦይዱ ሙኩሉነ እቻሹ ፄቱ ዋꬋ፤ ዶሎሀ ባጋይ ኦይዱ ሙኩሉነ እቻሹ ፄቱ ዋꬋ፤ ዉሎሀ ባጋይ ኦይዱ ሙኩሉነ እቻሹ ፄቱ ዋꬋ።

\VS{17}ካታማስ ሄንꬃ ጋደይ ደኦ፤ ሄ ጋደይ ፑደሀ ባጋራ፥ ዱገሀ ባጋራ፥ ዶሎሀ ባጋራነ ዉሎሀ ባጋራ ናምኡ ፄታነ እሻታሙ ዋꬋ ዳልጋ ግዶ።

\VS{18}ፆሳ ኬꬃይ ኬፀትድ ስምን፥ ጌሻ በሳን አትዳ በሳይ ዶሎሀ ባጋራ አዱሳተꬃይ እቻሹ ክሎ ምትረ፤ ዉሎሀ ባጋራ አዱሳተꬃይ እቻሹ ክሎ ምትረ ግዶ። አትዳ ቢታይ ሄ ካታማን ደእያ አሳስ ጎሻ ቢታ ግዳና።

\VS{19}ሄ ካታማን ደእያ እስራኤለ ዛረ ግድዳ ኦንካ ሄ ቢታ ጎ ያናዉ ዳንዳኤስ።

\VS{20}ህንተ ዱማያ በሳ ኦይዱ ማዛነይ ታማነ ናምኡ ክሎ ምትረነ ባጋ አዱቆ። ሄ በሳይ ካታማይ ኬፀትዳ በሳነ ጌሻ በሳ ጉጄስ።


\par }{\PP \VS{21}“ጌሻ በሳፈነ ካታማ በሳፈ አትዳ ቢታይ ሀላቃ ግሾ ግዶ። ሄስካ ታማነ ናምኡ ክሎ ምትረነ ባጋ ግድዳ ጌሻ በሳፈ ብድ ዶሎሀ ባጋ ዛዋ ጋኬስ። ዉሎሀ ባጋን ደእያ ታማነ ናምኡ ክሎ ምትረ ግድዳ ካታማ ቢታይ ዉሎሀ ባጋ ዛዋ ጋኬስ። ሄሳዳ ሀንድ ጌሻ በሳይነ ፆሳይ ኬꬃይ ግዶን ግዳና።

\VS{22}ሄሳ ግሾ፥ ሌወታ ቢታይነ ካታማ ቢታይ ሀላቃስ እመትዳ ቢታፈ ግዶን ግዳና። ሄ ሀላቃ ቢታይ ፑደሀ ባጋራ ይሁዳ ላታን፥ ጋርሳ ባጋራ ብንያመ ላታን ዛዋቴስ።


\par }{\SH አትዳ ኮቻታስ እመትዳ ቢታ
\par }
{\PP \VS{23}“አትዳ ኮቻታስ ቢታይ ሀይሳዳ ሀንድ ሻከትስ። ዶሎሀፐ ዉሎሀ ጋካናዉ ደእያ እስ ሳማይ ብንያመ ኮቻስ እመቶ።

\VS{24}ብንያመ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ስሞና ኮቻስ እመቶ።

\VS{25}ስሞና ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ይሳኮራ ኮቻስ እመቶ።

\VS{26}ይሳኮራ ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ዛብሎና ኮቻስ እመቶ።

\VS{27}ዛብሎና ዛዋራ ኦይከትድ፥ ዶሎሀፐ ዉሎሀ ጋካናዉ ደእያ እስ ሳማይ ጋደ ኮቻስ እመቶ።

\VS{28}ጋደ ዱገሀ ዛዋይ ታማራ ካታማፐ ደንድድ፥ ማርባ ቃደሳን ደእያ ፑልቷ ጋክድ፥ ግብፀ ሻፋ ካልድ፥ መደትራነ አባ ጋኬስ።


\par }{\PP \VS{29}“ህንተ እስራኤለ አሳስ ሻካና ቢታይ ሀይሳ፤ ሄስ ኤንታ ግሹዋ” ያግድ ኡባ ሃርያ ጎዳይ ኦድስ።


\par }{\SH ካታማ ፐንገታ
\par }
{\PP \VS{30}ካታማፐ ከይያ ፐንገት ሀይሳታ። ፑደሀ ባጋራ ደእያ ኦይዱ ሙኩሉነ እቻሹ ፄቱ አዱቅያ ፐንግያፈ ዶምድ፥

\VS{31}ካታማ ፐንገት እስራኤለ ኮቻታ ሱንꬃን ፄገታና። ፑደሀ ባጋራ ደእያ ሄꬑ ፐንገት ሮቤላ ፐንገ፥ ይሁዳ ፐንገነ ሌወ ፐንገ ግዳና።

\VS{32}ዶሎሀ ባጋራ ኦይዱ ሙኩሉነ እቻሹ ፄቱ ዋꬋ አዱቅያ ሄꬑ ፐንገት፥ ዮሰፋ ፐንገ፥ ብንያመ ፐንገነ ዳነ ፐንገ ግዳና።

\VS{33}ዱገሀ ባጋራ ኦይዱ ሙኩሉነ እቻሹ ፄቱ አዱቅያ ሄꬑ ፐንገት፥ ስሞና ፐንገ፥ ይሳኮራ ፐንገነ ዛብሎና ፐንገ ግዳና።

\VS{34}ዉሎሀ ባጋራ ኦይዱ ሙኩሉነ እቻሹ ፄቱ ዋꬋ አዱቅያ ሄꬑ ፐንገት፥ ጋደ ፐንገ፥ አሴራ ፐንገነ ንፍታለመ ፐንገ ግዳና።


\par }{\PP \VS{35}“ካታማ ዩሾይ ኩመꬅ ዋꬍን፥ ታማነ ሆስፑን ሙኩሉ ዋꬋ ግዳና። ሄ ዎደፐ ዶምድ ሄ ካታማይ፥ ‘ጎዳይ ያን ደኤስ’ ጌተትድ ፄገታና” ያጌስ።


\par }