\NormalFont\ShortTitle{ታይቦ ማፃፋ}

{\MT ታይቦ ማፃፋ

\par }{\IMT ጋꬃ ቆፋ

\par }{\IP ታይቦ ማፃፋይ፥ እስራኤለ አሳይ ሲና ዙማፐ ደንድዳ ዎደፐ ዶምድ፥ ፆሳይ ኤንታዉ እማና ግድ ቃላ ገልዳ ቢታስ ዶሎሀ ባጋ ዛዋ ጋካናዉ ሄመትዳ ኦይታሙ ላይꬃ ታርከ ኦዴስ። ማፃፋ ሱንꬃይ፥ እስራኤለ አሳይ ሲና ዙማፐ ደንድድ ባናፐ ስን፥ እስ የለታፐ ጉየ ዮርዳኖሰ ሻፋፐ ዶሎሀ ባጋን፥ ሞአበ ቢታን፥ ሙሰይ አሳ ታይብዳ ታይቡዋ በሴስ። ናምኡ ታይቦታፐ ግዶን ደእያ ዎደን፥ እስራኤለ አሳይ ካናነፐ ዱገሀ ባጋ ዛዋን ደእያ ቃደስ-ባርነ ማትድ ደኤስ። ግዶሽን፥ ኤንቲ ፆሳይ እማና ግዳ ቢታ ያራ ገላናዉ ዳንዳእቦኮና። ሄሳ ግሾ፥ ኤንቲ ሄ ሄራን ዳሮ ላይꬅ አꬅዳፐ ጉየ፥ ዮርዳኖሰ ሻፋፐ ዶሎሀ ባጋራ ደእያ ቢታ ጋክዶሶና። ኤንታፈ ባጋይ ያን ዳናዉ ቆፋ ቃችን፥ አትዳ አሳይ ዮርዳኖሰ ፕንድ፥ ካናነ ባናዉ ባንታና ጊግስዶሶና።

\par }{\IP ታይቦ ማፃፋይ፥ ዳሮ መቶይ ጋክያ ዎደ ያይያነ ኡፋይስ ቃንፅያ አሳ ታርከ በሴስ። ፆሳ ቦላነ ኤንታ ካለꬃና መላ ፆሳይ ዶርዳ ሙሰ ቦላ ጌላተꬃን ደንድዳ አሳ ታርከ ቆንጭሴስ። አሳይ ዳቡራንቾነ ኪተቶና ደረ ግድኮካ፥ ፆሳይ አማንꬅያ ፆሰ ግድድ፥ ኤንታ ናግድ ዎꬅዳይሳ ታርከይ ኦዴስ። ሄሳዳካ፥ ሙሰይ እስ እስ ቶሆ ዳንዳአ ꬋይኮካ፥ ምኖ አማኖይ እያዉ ደእያ ግሾ፥ ፆሳስነ አሳስ አማነትድ ኦꬅያ አስ ግድድ በንትስ።

\par }{\IOT ማፃፋ አይፈ ቆፋታ

\par }{\IO ኮይሮ ታይቡዋ ({\IOR{1:1—4:49}})

\par }{\IO ሌወታነ ዱማ ዱማ ህገ ({\IOR{5:1—8:26}})

\par }{\IO ፓስካ ባኣለ ({\IOR{9:1-23}})

\par }{\IO ሲና ዙማፐ ሞአበ ጋካናዉ ሄመትዳ ሄመꬃ ({\IOR{10:1—15:41}})

\par }{\IO አሳ ጌላተꬃ ({\IOR{16:1—17:13}})

\par }{\IO ካህነታነ ሌወታ ({\IOR{18:1—19:22}})

\par }{\IO ሞአበ ጋካናዉ ሄመትዳ ሄመꬅ ({\IOR{20:1—21:35}})

\par }{\IO ባላማነ ባላቃ ({\IOR{22:1—24:25}})

\par }{\IO አሳ አማነቶና እፁዋነ ናምአንꬆ ታይቡዋ ({\IOR{25:1—26:65}})

\par }{\IO ሰሎጳዳ ማጫ ናይታነ እያሱ ዶረተꬃ ({\IOR{27:1-23}})

\par }{\IO ዱማ ዱማ ህገታነ ባኣለ ዎደ ያርሾታ ({\IOR{28:1—30:16}})

\par }{\IO ምድያመታ ፆነተꬃነ ዮርዳኖሰ ፕነꬃ ({\IOR{31:1—36:13}})



\par }\ChapOne{1}{\SH ኮይሮ እስራኤለ አሳ ታይበተꬃ
\par }
{\PP \VerseOne{1}እስራኤለ አሳይ ግብፀ ቢታፈ ከይዳ ናምአንꬆ ላይꬃን፥ ናምአንꬆ አጌናን፥ ሄ አጌና ኮይሮ ጋላሳን፥ ጎዳይ ሲና መላ ቢታን ጌሻ ዱንካንያን ሙሰኮ ሀይሳዳ ያግስ፤

\VS{2}“ኔራነ አሮናራ እስራኤለ አሳ ኡባ ኤንታ ኮቻን ኮቻን፥ ቃስ ኤንታ ሶ አሳን አሳን ታይባድ፥ አደ አሳ ሱንꬃ ፃፍተ።

\VS{3}ላይꬅ ላታማነ እያፐ ቦላ ግድዳ፥ ኦለታናዉ ዳንዳእያ እስራኤለ አሳ ኡባ ታይብተ።

\VS{4}ኮቻፐ ኮቻፐ እስ እስ አስ ባ ሶ አሳስ ሀላቃ ግድድ ህንተና ማዶ።

\VS{5}ህንተና ማዳና አሳ ሱንꬃይ ሀይሳፈ ካልድ ፃፈትዳይሳ።

\par }{\LI ሮቤላፐ፥ ሻደኡራ ናኣ ኤልፁራ፤

\VS{6}ስሞናፐ ሱርሳዳያ ናአ ሳሉምኤላ፤


\par }{\LI \VS{7}ይሁዳፐ አምናዳበ ናኣ ናአሶና፤


\par }{\LI \VS{8}ይሳኮራፐ ዙአራ ናኣ ናትናኤላ፤


\par }{\LI \VS{9}ዛብሎናፐ ሄሎና ናኣ ኤልኣባ፤


\par }{\LI \VS{10}ዮሰፋ ናይታፐ፥

\par }{\LI ኤፍሬማፐ አምሁዳ ናኣ ኤልሻማአ፤

\par }{\LI ምናሰፐ ፓዳዙራ ናኣ ጋማልኤላ፤


\par }{\LI \VS{11}ብንያመፐ ጋድዮና ናኣ አብዳና፤


\par }{\LI \VS{12}ዳናፐ አምሳዳያ ናኣ አክኤዘራ፤


\par }{\LI \VS{13}አሴራፐ ኦክራና ናኣ ፓግኤላ፤


\par }{\LI \VS{14}ጋዳፐ ራጉኤላ ናኣ ኤልያሳፋ፤


\par }{\LI \VS{15}ንፍታለመፐ ኤናና ናአ አክራ፤


\par }{\LI \VS{16}ሀ አሳይ ባንታ አዋታ ኬꬃ አሳፐ ካለꬃናዉ ዶረትዳ እስራኤለ ያራታ ሀላቃታ” ያግስ።


\par }{\PP \VS{17}ያትን ሙሰይነ አሮን ሄ ዶረትዳ አሳታ ኤክድ፥

\VS{18}ናምአንꬆ አጌናን ኮይሮ ጋላሳን ኩመꬃ ማባራ ፄግድ ሺሽዶሶና። አሳይ ባንታ ኮቻን ኮቻን፥ ቃስ ባንታ ሶ አሳን አሳን ላታሙ ላይꬅነ እያፐ ቦላ ግድዳ አደ ኡባይ ፃፈትስ።

\VS{19}ጎዳይ እያ ኪትዳይሳዳ ሙሰይ ኤንታ ሲና መላ ቢታን ታይብስ።


\par }{\PP \VS{20-21}ኦለታናዉ ዳንዳእያ አደ ኡባይ፥ ላታሙ ላይꬅነ እያፐ ቦላ ግድዳ አደ ኡባይ ታይበትድ ሁጰን ሁጰን ፃፈትዶሶና። ኤንቲ ባንታ ኮቻን ኮቻንነ ባንታ ሶ አሳን ሻከትድ ሀይሳፈ ካልድ ደእያ ታይቦ ማራን ማዝጋበትዶሶና።

\par }{\LI ባይራ ናኣ ሮቤላፐ 46,500

\VS{22-23}ስሞናፐ 59,300


\par }{\LI \VS{24-25}ጋዳፐ 45,650


\par }{\LI \VS{26-27}ይሁዳፐ 74,600


\par }{\LI \VS{28-29}ይሳኮራፐ 54,400


\par }{\LI \VS{30-31}ዛብሎናፐ 57,400


\par }{\LI \VS{32-33}ዮሰፋ ናኣ ኤፍሬማፐ 40,500


\par }{\LI \VS{34-35}ዮሰፋ ናኣ ምናሰፐ 32,200


\par }{\LI \VS{36-37}ብንያመፐ 35,400


\par }{\LI \VS{38-39}ዳነፐ 62,700


\par }{\LI \VS{40-41}አሴራፐ 41,500


\par }{\LI \VS{42-43}ንፍታለመፐ 53,400


\par }{\PP \VS{44}ሙሰይ፥ አሮንነ ባንታ ሶ አሳፐ አሳፐ ዶረትዳ ታማነ ናምኡ እስራኤለ ኮቻ ሀላቃት ታይብዳ አሳይ ሀይሳታ።

\VS{45}ኦለታናዉ ዳንዳእያ አደ ኡባይ፥ ላታሙ ላይꬅነ እያፐ ቦላ ግድዳ አሳይ ባንታ ሶ አሳን አሳን ታይበትዶሶና።

\VS{46}ኩመꬃ አሳ ታይቦይ 603,550.


\par }{\PP \VS{47}ሽን ሌወ ኮቻት ታይበትቦኮና።

\VS{48}ጋሶይካ ካሰ ጎዳይ ሙሰኮ ሀይሳዳ ያግስ፤

\VS{49}“ሌወ ኮቻታ ታይቦፓ፤ ኤንታ አትዳ እስራኤለ አሳ ታይቦን ገልሶፋ።

\VS{50}ሌወታ፥ ጌሻ ዱንካንያንነ እያን ደእያ ሚሸታ ኡባ ቦላ ሀላቃ ኦꬃዳ ሹማ። ኤንቲ ዱንካንያነ እያን ደእያ ሚሸታ ቶካና፤ እያ ግዶን ኦꬃናነ እያ ዩሾን ዱንካናና።

\VS{51}ጌሻ ዱንካነይ ሾደትያ ዎደ ሌወት ሾዶ፤ ጌሻ ዱንካነይ ኤቅያ ዎደ ሌወት ኤሶ፤ ኤንታፈ ሀር ኦንካ እያኮ ሺቅኮ ሀይቆ።

\VS{52}ሀንኮ እስራኤለ አሳይ ባንታ ሄራንነ ባንታ ጩጋን ጩጋን ሻከትድ፥ ባንታ ዱንካንያ ዱንካኖና።

\VS{53}ሽን ጎዳ ሀንቆይ እስራኤለ ማባራ ቦላ ዎꬎና መላ ሌወት ዱንካንያ ዩሹዋን ባንታ ዱንካንያ ዱንካንድ ናጎ” ያግስ።

\VS{54}እስራኤለ አሳይ ጎዳይ ሙሰ ኪትዳ ኡባ ኦꬅዶሶና።




\par }\Chap{2}{\SH እስራኤለ ኮቻታ ማራ
\par }
{\PP \VerseOne{1}ጎዳይ ሙሰነ አሮና ሀይሳዳ ያግስ፤

\VS{2}እስራኤለ አሳይ ባንታ ኮቻን ኮቻን ማላነ ባንታ ኮቻ ኮቻ ኤርስያ ባንድራ ካልድ፥ ጌሻ ዱንካንያፐ ጉꬅ ሃክድ እያ ዩሹዋን ዱንካኖና።


\par }{\PP \VS{3}ዶሎሀ ባጋራ ይሁዳ ኮቻይ ባንታ ማላ ካልድ ዱንካኖና። ይሁዳ ኮቻ ካለይ አምናዳበ ናኣ ናአሶና።

\VS{4}እያ ጩጋ ታይቦይ 74,600.


\par }{\MM \VS{5}ይሁዳ ጋክድ ዱንካናናይ ይሳኮረ ኮቻ። ይሳኮራ ኮቻ ካለይ ዙአራ ናኣ ናትናኤላ።

\VS{6}እያ ጩጋ ታይቦይ 54,400.


\par }{\MM \VS{7}እያፐ ካልድ ዛብሎና ኮቻይ ዱንካኔስ። ዛብሎና ኮቻ ካለይ ሄሎና ናኣ ኤልኣባ።

\VS{8}እያ ጩጋ ታይቦይ 57,400


\par }{\MM \VS{9}ይሁዳ ባጋን ዱንካንዳ ኦላንቾታ ታይቦይ 186,400. እስራኤለ አሳይ ጉታ የድድ ብያ ዎደ ኮይሮት ከየይ ኤንታ።


\par }{\PP \VS{10}ዱገሀ ባጋራ ሮቤላ ኮቻይ ባንታ ማላ ካልድ ዱንካኖና። ኤንታ ካለይ ሳድዮራ ናኣ ኤልሱራ።

\VS{11}እያ ጩጋ ታይቦይ 46,500.

\VS{12}ሮቤላ ጋክድ ዱንካነይ ስሞና ኮቻ። ስሞና ኮቻ ካለይ ዙርሻዳያ ናአ ሳሉምኤላ።

\VS{13}እያ ጩጋ ታይቦይ 59,300.


\par }{\MM \VS{14}እያፐ ካልድ ጋደ ኮቻይ ዱንካኔስ። ኤንታ ካለይ ደኡኤላ ናኣ ኤልያሳፋ።

\VS{15}ኤንታ ጩጋ ታይቦይ 45,650.


\par }{\MM \VS{16}ሮቤላ፥ ባጋን ዱንካንዳ ኦላንቾታ ታይቦይ 151,450. እስራኤለ አሳይ ጉታ የድድ ብያ ዎደ ናምአንꬆ ከየይ ኤንታ።


\par }{\PP \VS{17}ሄሳፈ ጉየ ኮይሮ ከይያ ይሁዳ ጩጋፐነ ናምአንꬆ ከይያ ሮቤላ ጩጋፐ ግዶን ጌሻ ዱንካንያ ቶክድ ሌወት ገሎሶና። እስ እስ ኮቻይ ባንታ ዱንካንዳ ማራን ባንታ ማላ ኦይክድ ከዮ።


\par }{\PP \VS{18}ዉሎሀ ባጋራ ኤፍሬማ ባጋይ ባንታ ማላ ካልድ ዱንካኖና። ኤንታና ካለይ አምሁዳ ናኣ ኤልሻማአ።

\VS{19}ኤንታ ጩጋ ታይቦይ 40,500.

\VS{20}ኤንታ ጋክድ ምናሰ ኮቻይ ዱንካኔስ። ኤንታና ካለይ ፓዳዙራ ናኣ ጋማልኤላ።

\VS{21}ኤንታ ኦላንቾታ ታይቦይ 32,200.

\VS{22}እያፐ ካልድ ዱንካነይ ብንያመ ኮቻ። ብንያመ ኮቻ ካለይ ግድኦና ናኣ አብዳና።

\VS{23}ኤንታ ጩጋ ታይቦይ 35,400.

\VS{24}ኤፍሬማ ባጋን ዱንካንዳ ኦላንቾታ ታይቦይ 108,100. እስራኤለ አሳይ ጉታ የድድ ብያ ዎደ ሄꬓንꬆ ከየይ ኤንታ።


\par }{\PP \VS{25}ፑደሀ ባጋራ ዳነ ኮቻይ ባንታ ማላ ካልድ ዱንካኖና። ኤንታና ካለይ አምሳዳያ ናኣ አክኤዘራ።

\VS{26}ኤንታ ጩጋ ታይቦይ 62,700.

\VS{27}ኤንታና ጋክድ አሴራ ኮቻይ ዱንካኔስ። አሴራ ኮቻ ካለይ ኦክራና ናኣ ፓግኤላ።

\VS{28}ኤንታ ጩጋ ታይቦይ 41,500.

\VS{29}እያፐ ካልድ ንፍታለመ ኮቻይ ዱንካኔስ። ንፍታለመ ኮቻ ካለይ ኤናና ናኣ አክራ።

\VS{30}ኤንታ ጩጋ ታይቦይ 53,400


\par }{\MM \VS{31}ዳነ ባጋን ዱንካንዳ ኦላንቾታ ታይቦይ 157,600. እስራኤለ አሳይ ጉታ የድድ ብያ ዎደ ዉርሰꬃን ከየይ ኤንታ።


\par }{\PP \VS{32}ባንታ ኮቻን ኮቻን ሻከትድ ታይበትዳ እስራኤለ ኦላንቾታ ታይቦይ 603,550.

\VS{33}ሽን ጎዳይ ሙሰ ኪትዳይሳዳ፥ ሌወት ሀራ እስራኤለ አሳራ ታይበትቦኮና።

\VS{34}እስራኤለ አሳይ፥ ጎዳይ ሙሰ ኪትዳባ ኡባ ኦꬅዶሶና። ኤንቲ ባንታ ማላ ካልድ ዱንካንዶሶና፤ ቃስ ባንታ ኮቻነ ባንታ ሶ አሳ አሳ ካልድ ከዮሶና።




\par }\Chap{3}{\SH አሮና አደ ናይታ
\par }
{\PP \VerseOne{1}ጎዳይ ሲና ዙማ ቦላ ሙሰራ ኦደትያ ዎደ ደእያ አሮናነ ሙሰ ሶ አሳይ ሀይሳፈ ካልድ ፃፈትዳይሳ።

\VS{2}አሮና አደ ናይታ ሱንꬃይ፥ ባይራይ ናዳባ፥ ካለይ አብዮዳ፥ አላዛራነ እታማራ።

\VS{3}ሄ አሮና አደ ናይት ኡባይ፥ ካህነ ግድድ ኦꬃናዉ ትየትድ ሹመትዶሶና።

\VS{4}ሽን ኤንታ ግዶፈ ናዳበይነ አብዮድ ሲና መላ ቢታን ጎዳ ስንꬃን ጌሽ ግዶና ታማን ያርሾ ያርሽድ ሀይቅዶሶና። ኤንታዉ ናእ ባዋ። ሄሳ ግሾ፥ ኤንታ አዋይ አሮን ፓፃ ደእዳ ላይꬃ ኡባን አላዛርነ እታማራ ፃላል ካህነ ግድድ ኦꬅዶሶና።


\par }{\SH ሌወታ ኦሶ
\par }
{\PP \VS{5}ጎዳይ ሙሰኮ፥

\VS{6}“ሌወ ኮቻታ ኤሀዳ ካህንያ አሮና ማዳና መላ ኤንታ እያ ስን ሺሻ።

\VS{7}ኤንቲ አሮናነ እስራኤለ ማባራ ኡባ ጌሻ ዱንካንያ ስንꬃን ዱማ ዱማ ኦሶ ኦꬅድ ማዶ።

\VS{8}ኤንቲ ጌሻ ዱንካንያ ግዶን ደእያ ሚሸ ኡባ አዋተꬃን አይሶ። እስራኤለ አሳ ግሾ ጌሻ ዱንካንያ ግዶን ኦሶ ኡባ ኤንቲ ኦꬆና።

\VS{9}አሮናነ እያ አደ ናይታ ማዳና መላ ሌወታ ሹማ። ኤንቲ እስራኤለ አሳ ግዶፈ ሻከትድ አሮና ማዳና መላ እመትዶሶና።

\VS{10}አሮናነ እያ አደ ናይታ ካህነ ኦꬃዳ ሹማ። ኤንታፈ ሀራ አስ ኦንካ ጌሻ ዱንካንያኮ ሺቅኮ ሀይቆ” ያግስ።


\par }{\PP \VS{11}ቃስ ጎዳይ ሙሰኮ፥

\VS{12}“ታኒ እስራኤለን የለትያ ባይራ አደ ናይታ ግሾ ሌወታ ኤካስ። ሌወት ታባ።

\VS{13}አይስ ጊኮ፥ ባይራ የለትዳ ኡባይ ታባ። ታ ግብፀ ቢታን ባይራ የለትዳ ኡባ ዎꬍዳ ጋላሳን፥ እስራኤለን ባይራ የለትዳባ ኡባ አሰ ግድን፥ መሄ ግድን፥ ታዉ ዱማያስ። ኤንቲ ታባ ግዳና። ታኒ ጎዳ” ያግስ።


\par }{\SH ሌወታ ታይቡዋ
\par }
{\PP \VS{14}ቃስካ ጎዳይ ሙሰኮ ሲና መላ ቢታን፥

\VS{15}“ሌወታ ኤንታ ኮቻን፥ ቃስ ኤንታ ሶ አሳን አሳን ታይባ። የለትን እስ አጌናነ እያፐ ቦላ ግድዳ አደ ናይታ ኡባ ታይባ” ያግስ።

\VS{16}ያትን ጎዳይ ኪትዳይሳዳ ሙሰይ ኤንታ ታይብስ።


\par }{\PP \VS{17}ሌወ አደ ናይት ገድሶና፥ ቃሀታ ማራራ።

\VS{18}ገድሶና አደ ናይት ልብናነ ሳመአ ጌተቶሶና።

\VS{19}ቃሃታ አደ ናይት አምራማ፥ ይዝሃራ፥ ከብሮናነ ኡዝኤላ።

\VS{20}መራራ አደ ናይት ማህላነ ሙሳ ጌተቶሶና። ሌወታ ማይዛት ሀይሳታ።


\par }{\PP \VS{21}ናምኡ ገድሶና ኮቻት ልብናነ ስምአ።

\VS{22}የለትን እስ አጌናነ እያፐ ቦላ ግድዳ አደ ናይታ ታይቦይ 7,500.

\VS{23}ገድሶና ኮቻት ጌሻ ዱንካንያፐ ጉየን ዉሎሀ ባጋን ዱንካንዶሶና።

\VS{24}ገድሶና ኮቻ ሶ አሳ ሀላቃይ ላኤላ ናኣ ኤልያሳፋ።

\VS{25}ገድሶና ኮቻስ ጌሻ ዱንካንያ ቦላ ደእያ አዋተꬃይ፥ ዱንካንያ፥ ጋꬃ ካማ፥ ካረ ካማ፥ ዉላ ማጋራጁዋ፥

\VS{26}ዱንካንያ ዩሾን ደእያ ዳባባ ማጋራጁዋ፥ ያርሾ በሳ ማጋራጁዋ፥ ዳባባ ዉላ ማጋራጁዋ፥ ዎዶሮታነ እያን ጎኤትያ ሚሸታ ኡባ አዋተꬃን አይሶሶና።


\par }{\PP \VS{27}ቃሃታ ኮቻት አምራማ፥ ይዝሃራ፥ ከብሮናነ ኡዝኤላ።

\VS{28}የለትን እስ አጌናነ እያፐ ቦላ ግድዳ አደ ናይታ ታይቦይ 8,600. ቃሃታ ኮቻት ጌሻ ዱንካንያ አዋተꬃን ናጎሶና።

\VS{29}ቃሃታ ኮቻት ጌሻ ዱንካንያፐ ዱገሀ ባጋራ ዱንካንዶሶና።

\VS{30}ቃሃታ ኮቻ ካለይ ኡዝኤላ ናኣ ኤልዛፋና።

\VS{31}ኤንቲ ታቦትያ፥ ፃርጴዛ፥ ፆምፐ ዎꬅያ ኮጫ፥ ያርሽሶ በሳ፥ ካህነት ጎኤትያ ጌሻ ዱንካንያ ሚሸታ፥ ኡባፈ ጌሻ በሳ ገልያ ዉላ ቦላ ደእያ ማጋራጁዋ አዋተꬃን አይሶ።

\VS{32}ሌወታ ሀላቃይ ካህንያ አሮና ናኣ አላዛራ። እ ጌሻ በሳን ኦይሳታስ ሹማ።


\par }{\PP \VS{33}መራራ ኮቻት ማህላነ ሙሳ።

\VS{34}የለትን እስ አጌናነ እያፐ ቦላ ግድዳ አደ ናይታ ታይቦይ 6,200.

\VS{35}መራራ ኮቻ ካለይ አብካላ ናኣ ዙርኤላ። መራራ ኮቻይ ጌሻ ዱንካንያፐ ፑደሀ ባጋራ ዱንካንዶሶና።

\VS{36}መራራ ኮቻይ ዱንካንያ ቱቀታ፥ ልዮታ፥ ቱሳታነ ቱሳት ኤቅያ ገዳታ፥ ሄሳዳካ ግዶን ኮሽያ ሚሸታ ኡባ ኤንቲ አዋተꬃን አይሶሶና።

\VS{37}ጉጅድካ፥ ዱንካንያ ዩሾን ደእያ ዳባባ ቱሳታነ ኤንታ ገዳታ፥ ꬍሸታነ ዎዶሮታ አዋተꬃን አይሶሶና።


\par }{\PP \VS{38}ጌሻ ዱንካንያ ስንꬃን ዶሎሀ ባጋራ ሙሰይ፥ አሮንነ እያ አደ ናይት ዱንካንዶሶና። ጌሻ ዱንካንያ ግዶን እስራኤላ አሳ ግሾ ኦሰትያ ኦሶ ኡባ ኤንቲ አዋተꬃን አይሶሶና። ሀራ አስ ጌሻ ዱንካንያኮ ሺቅኮ ሀይቆ።


\par }{\PP \VS{39}ጎዳይ፥ ሙሰነ አሮና ኪትዳይሳ መላ እስ አጌናነ እያፐ ቦላ ግድዳ ሌወታ አደ ናይታ ታይቦይ 22,000.


\par }{\SH ባይራ አደ ናይታ ዎዞ
\par }
{\PP \VS{40}ጎዳይ ሙሰኮ፥ “የለትን እስ አጌናነ እያፐ ቦላ ግድዳ እስራኤለ ባይራ አደ ናይታ ታይባዳ ኤንታ ሱንꬃ ፃፋ።

\VS{41}እስራኤለ ባይራ አደ ናይታ በሳን ሌወታ፥ ቃስ እስራኤለ ባይራ መህያ በሳን ሌወታ ባይራ መህያ ታዉ ኤካ። ታኒ ጎዳ” ያግስ።

\VS{42}ጎዳይ ሙሰ ኪትዳይሳዳ እስራኤለን ባይራ የለትዳ ኡባ ታይብስ።

\VS{43}የለትን እስ አጌናነ እያፐ ቦላ ግድዳ ባይራ አደ ናይታ ታይቦይ 22,273.


\par }{\PP \VS{44}ጎዳይ ሙሰኮ፥

\VS{45}“እስራኤለ ባይራ አደ ናይታ በሳን ሌወታ ታዉ ዱማያ። ቃስ እስራኤለ ባይራ መሄታ በሳን ሌወታ ባይራ መህያ ታዉ ዱማያ፤ ታኒ ጎዳ።

\VS{46}እስራኤለ ባይራ አደ ናይታ ታይቦይ ሌወታ ባይራ አደ ናይታ ታይቡዋፐ 273 አꬍያ ግሾ ሄ አትዳይሳታ ታዉ ዎዛ።

\VS{47}እሱዋስ እሱዋስ ጌሻ ዱንካነን ኤረትዳ ምዛነን እቻሹ ብራ ሳንትመን ዎዛ።

\VS{48}ሄ ዎዞ ሚሽያ አሮናስነ እያ አደ ናይታስ እማ” ያግስ።

\VS{49}ፓላህዳይሳታ ዎዞ ሚሽያ ሙሰይ ሺሽስ።

\VS{50}ጌሻ ዱንካንያ ምዛንያ ልከን እስራኤለ ባይራ አደ ናይታ ዎዞ ሚሽያ 1,365 ብራ ሳንትመ ኤክስ።

\VS{51}ጎዳይ ኪትዳይሳዳ ሙሰይ ዎዞ ሚሽያ አሮናስነ እያ አደ ናይታስ እሚስ።




\par }\Chap{4}{\SH ቃኣታ ኮቻስ እመትዳ ኦሶ
\par }
{\PP \VerseOne{1}ጎዳይ ሙሰነ አሮና ሀይሳዳ ያግስ፤

\VS{2}“ሌወ ኮቻታፐ ቃሃታ ኮቻታነ ኤንታ ሶ አሳ አሳ ሻካዳ ታይባ።

\VS{3}ላይꬅ 30-50 ጋክዳ አደ ኡባ ጌሻ ዱንካንያን ኦꬃናዉ ዳንዳኤይሳታ ታይባ።

\VS{4}ቃሃታ ኮቻት ጌሻ ዱንካንያን ኦꬃና ኦሶይ ዱንካንያን ጎኤትያ ጌሻ ሚሸታ አዋተꬃን ናጎ።


\par }{\PP \VS{5}“አሳይ ጉታፐ ባናዉ ደንድያ ዎደ አሮንነ እያ አደ ናይት ጌሻ ዱንካንያ ግዶ ገልድ፥ ጫቆ ታቦትያ ስንꬃን ደእያ ማጋራጁዋ ዎꬍስድ ሄ ጫቆ ታቦትያ እያራ ፃፆ።

\VS{6}ሄ ካማ ቦላ ሊቆ ጋልባ ካሞ፤ እያ ቦላ ጉጅድ ካሎሰ ጫርቀ ካሞ፤ ቶክያ ካሶታ ሳጋዮታን አꬆ።


\par }{\PP \VS{7}“ጎዳስ ሺቅያ ኡይꬃ ዎꬅያ ፃርጴዛ ቦላ ካሎሰ ጫርቀ ካሞ። ፃርጴዛ ቦላ ሳነታ፥ ጭልፓታ፥ ፁአታነ ዎይነ ኡሻ ያርሹዋ ዱቅያ ኦቶታ ዎꬆና። ኡይꬃይ ኡባ ዎደ ፃርጴዛ ቦላ ደኦ።

\VS{8}ሄ ኡባ ቦላ ዞኦ ጫርቀ ካምድ እያ ቦላ ቃስ ሊቆ ጋልባ ካሞ፤ ሄሳፈ ካልድ ቶክያ ካሶታ ሳጋዮታን አꬆ።


\par }{\PP \VS{9}“ካሎሰ ጫርቀ ኤክድ ፆምፐ ዎꬅያ ኮጫ፥ እያ ፆምፐታራ፥ እያ ቃጰታራ፥ ብዶ ከስያ ከረታራነ ዛይተ ትግያ ፃሮታራ ኡባ ካሞ።

\VS{10}ያትድ እያ ሚሸታ ኡባ ሊቆ ጋልባን ካምድ ቶክያ አርሳ ቦላ ዎꬆና።


\par }{\PP \VS{11}“ካልድ ዎርቃ ያርሾ ሳፅንያ ካሎሰ ጫርቀን ካሞ፤ ቃስ እያ ቦላራ ሊቆ ጋልባ የጎ። ያትድ ቶክያ ካሶታ ሳጋዮታን አꬆ።

\VS{12}ሄሳዳካ፥ ጌሻ ዱንካንያ ግዶን ጎኤትያ ሚሸታ ኡባ ካሎሰ ጫርቀን ፃፆ፤ እያ ቦላ ሊቆ ጋልባ የግድ፥ ቶክያ አልጋ ቦላ ዎꬆ።


\par }{\PP \VS{13}“ናሰ ያርሾ በሳፈ ብዱዋ ፕትድ እያ ቦላ ኦቻ ቴራ ዳንያ ጫርቀ ካሞ።

\VS{14}ያርሾ በሳን ጎኤትያ ሚሸታ ኡባ፤ ታማ ጮጨታ፥ አሾ ቃጰታ፥ አካፋታነ ሃꬃ ከረታ እያ ቦላ ዎꬅድ፥ ሊቆ ጋልባ ካሞ። ያትድ ቶክያ ካሶታ ሳጋዮታን አꬆ።

\VS{15}አሮንነ እያ አደ ናይት፥ ጌሻባታነ እያን ጎኤትያ ጌሻ ሚሸታ ኡባ ካምዳፐ ጉየ እስራኤለ አሳይ ጉታፐ ደንድያ ዎደ ቃሃታ ኮቻይ ይድ ቶኮ። ሽን ኤንቲ ሀይቆና መላ ጌሻ ሚሸታ ቦቾፎ። ጌሻ ዱንካነይ በሳፈ ደንድያ ዎደ ቃሃታ ኮቻስ ደእያ አዋተꬃይ ሀይሳ።


\par }{\PP \VS{16}“ካህንያ አሮና ናአይ አላዛር ፆምፐ ዛይትያ፥ ሳውያ እፃንያ፥ ያርሾ ካꬃነ ትዮ ዛይትያ፥ ሄሳዳካ ጌሻ ዱንካንያን ደእያ ዱማ ዱማ ጌሻ ሚሸታ ኡባ ቦላ አዋተꬅ ደኤስ” ያግስ።


\par }{\PP \VS{17}ጎዳይ ሙሰኮነ አሮናኮ፥

\VS{18}“ቃሃታ ኮቻይ ሌወ ኮቻ ግዶፈ ሀይቅድ ꬋያና መላ ኦꬆፍተ።

\VS{19}ኡባፈ ጌሻ ሚሽያኮ ሺቅድ ሀይቆና መላ አሮንነ እያ አደ ናይት ጌሻ ዱንካንያ ግዶ ገልድ፥ ቆሃታ ኮቻይ ሁጰን ሁጰን ኦꬃና ኦሱዋነ ቶካና ቶሁዋ ሻክድ በሶ።

\VS{20}ቃሃታ ኮቻይ ሀይቆናዳ ጌሻ ሚሸታ በአናዉ ጉꬃ ዎደስካ ዱንካንያ ግዶ ገሎፖ” ያግስ።


\par }{\SH ገድሶና ኮቻስ እመትዳ ኦሶ
\par }
{\PP \VS{21}ጎዳይ ሙሰኮ፥

\VS{22}“ሌወ ኮቻፈ ገድሶና ኮቻነ ኤንታ ሶ አሳ አሳ ሻካዳ ታይባ።

\VS{23}ላይꬅ 30-50 ጋክዳ አደ ኡባ ጌሻ ዱንካንያ ግዶን ኦꬃናዉ ዳንዳኤይሳታ ታይባ።

\VS{24}ገድሶና ኮቻት ኦꬃና ኦሶይ ሀይሳፈ ካልድ ደኤይሳ፤

\VS{25}ኤንቲ ጌሻ ዱንካንያ ጋꬃ ካማ፥ ካረ ካማ፥ ቦላራ የገትያ ሊቆ ዶአ ጋልባ፥ ገልያ ዉላ ቦላ ካቀትያ ማጋራጁዋ ቶኮ።

\VS{26}ሄሳዳካ ጌሻ ዱንካንያነ ያርሾ በሳ ዩሹዋን ደእያ ዳባባ ማጋራጆታ፥ ዳባባ ገልያ ዉላ ቦላ ደእያ ገሸታ፥ ዎዶሮታነ እያዉ ጎኤትያ ሚሸታ ኡባ ቶኮ። ገድሶና ኮቻይ ሚሸታን ኦꬃናዉ በሲያ ኦሶ ኡባ ኦꬆ።

\VS{27}ቶሆ ግድን፥ ሀራ ኦሶ ግድን፥ ኤንቲ ኦꬅያ ኦሶ ኡባ አሮንነ እያ አደ ናይት ኤንታ ካል ኦስሶ። ኤንቲ ቶካናዉ በሲያባታ ኡባ ነ አዋተꬃን ኤንታዉ ግሻ።

\VS{28}ጌሻ ዱንካንያ ግዶን ገድሶና ኮቻይ ኦꬃና ኦሶይ ሀይሳ። ኤንታ ኦሱዋ ካህንያ አሮና ናአይ እታማር ካልድ ኦስሶ።


\par }{\SH ማራራ ኮቻስ እመትዳ ኦሶ
\par }
{\PP \VS{29}“ሌወ ኮቻፈ መራራ ኮቻነ ኤንታ ሶ አሳ አሳ ሻካዳ ታይባ።

\VS{30}ላይꬅ 30-50 ጋክዳ አደ ኡባ ጌሻ ዱንካንያ ግዶን ኦꬃናዉ ዳንዳኤይሳታ ታይባ።


\par }{\PP \VS{31}“ኤንቲ ዱንካንያ ቱቀታ፥ ልዮታ፥ ቱሳታ፥ ዱንካንያ ገዳታ፥

\VS{32}ዱንካንያ ዩሾን ዳባባን ኤቅያ ቱሳታ፥ ሄ ቱሳታ ገዳታ፥ ꬍሸታ፥ ዎዶሮታነ እያን ኮሽያ ሚሸታ ኡባ ቶኮ። እሶይ እሶይ ቶካናዉ በሲያ ሚሽያ እያ ሱንꬃን ሻካዳ ግሻ።

\VS{33}ጌሻ ዱንካንያ ግዶን መራራ ኮቻይ ኦꬃና ኦሶይ ሀይሳ። ኤንቲ ኦꬃና ኦሶ ኡባ ካህንያ አሮና ናኣ እታማር አዋተꬃን ካልድ ኦስሶ” ያግስ።


\par }{\SH ሌወ ኮቻ ታይቡዋ
\par }
{\PP \VS{34}ሙሰይ፥ አሮንነ እስራኤለ ሀላቃት ቃሃታ ኮቻ ኤንታ ሶ አሳን አሳን ሻክድ ታይብዶሶና።

\VS{35}ላይꬅ 30-50 ጋክዳ አደ ኡባ ጌሻ ዱንካንያ ግዶን ኦꬃናዉ ዳንዳኤይሳታ ታይብዶሶና።

\VS{36}ኤንታ ታይቦይ 2,750.

\VS{37}ጎዳይ ሙሰ ኪትዳይሳዳ ጌሻ ዱንካንያ ግዶን ኦꬃና መላ ሙሰይነ አሮን ታይብዳ ቃሃታ ኮቻት ሀይሳታ።


\par }{\PP \VS{38}ገድሶና ኮቻት ባንታ ሶ አሳን አሳን ሻከትድ ታይበትዶሶና።

\VS{39}ላይꬅ 30-50 ጋክዳ አደት ኡባ ጌሻ ዱንካንያ ግዶን ኦꬃናዉ ዳንዳኤይሳታ

\VS{40}ታይቦይ 2,630.

\VS{41}ጎዳይ ሙሰ ኪትዳይሳዳ ጌሻ ዱንካንያ ግዶን ኦꬃና መላ ሙሰይነ አሮን ታይብዳ ገድሶና ኮቻት ሀይሳታ።


\par }{\PP \VS{42}መራራ ኮቻት ባንታ ሶ አሳን አሳን ሻከትድ ታይበትዶሶና።

\VS{43}ላይꬅ 30-50 ጋክዳ አደት ኡባይ፥ ጌሻ ዱንካንያ ግዶን ኦꬃናዉ ዳንዳኤይሳታ

\VS{44}ታይቦይ 3,200.

\VS{45}ጎዳይ ሙሰ ኪትዳይሳዳ ጌሻ ዱንካንያ ግዶን ኦꬃና መላ ሙሰይነ አሮን ታይብዳ መራራ ኮቻት ሀይሳታ።


\par }{\PP \VS{46}ሙሰይ፥ አሮንነ እስራኤለ ሀላቃት ሌወታ ኡባ ኤንታ ኮቻንነ ኤንታ ሶ አሳን አሳን ሻክድ ታይባ።

\VS{47}ላይꬅ 30-50 ጋክዳ አደት ኡባይ፥ ጌሻ ዱንካንያ ግዶን ኦꬃናዉኑነ ሚሸታ ቶካናዉ ዳንዳእያ፥

\VS{48}ሌወታ ታይቦይ 8,580.

\VS{49}ጎዳይ ሙሰ ኪትዳይሳዳ፥ ኤንቲ ሁጰን ሁጰን ታይበትዶሶና። ሄሳዳካ ጎዳይ ሙሰ ኪትዳይሳዳ ኤንቲ ኦꬃና ኦሶይነ ቶካና ቶሆይ እመትስ።




\par }\Chap{5}{\SH ጌሻ ጉታ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳይ ባሮ ሀርገን ኦይከትዳ አስ ዎይኮ አሳተꬃፈ ጎግያባይ ደእያ አስ ዎይኮ አሀ ቦችድ ቱንዳ አስ ኦናካ ባንታ ጉታፐ ከሳና መላ ኪታ።

\VS{3}ታ ኤንታ ግዶን ደእያ ጉታ ቱንሶና መላ ሀ ጌሽ ግዶና አሳት ማጫ ግድን አደ ኤንታ ግዶፈ ከሳዳ ጎዳ” ያግስ።

\VS{4}ጎዳይ ሙሰ ኪትዳይሳዳ እስራኤለ አሳይ ኤንታ ኡባ ጉታፐ ከስድ ጎድዶሶና።


\par }{\SH ናቆ አጫ
\par }
{\PP \VS{5}ጎዳይ ሙሰኮ፥

\VS{6}“ኔኒ እስራኤለ አሳስ ሀይሳ ኦዳ፤ አደ ግድን ዎይኮ ማጭ ግድን ኦንካ ጎዳስ አማነቶና እፅድ ሀራ አስ ናቅኮ ሄ ኡራይ ባላ ኦꬅስ።

\VS{7}እ ባ ናጋራ ፓፆ፤ ባ ናጋራ አጭያ ኩመꬃ አጫ ቦላ ፄታፐ ላታሙ ኩሸ ጉጅድ እ ናቅዳ ኡራስ ጭጎ።

\VS{8}ሽን ሄ ናቀትዳ ኡራይ ሀይቅዳባ ግድኮ፥ አጫ ኤካናዉ ማታ ዳቦይ እያዉ ꬋይኮ፥ ሄ አጫይ ጎዳስ ግድድ ካህንያስ እመቶ። ሄ አጫ ቦላ ጉጅድ እያ ናጋራ አቶተꬃስ ቆሆ ያርሾስ ግድያ ማራዘ ዶርስ እሞ።

\VS{9}ቃስ እስራኤለ አሳይ ጎዳስ እምያ ጌሻ እሞ ኡባይ ሄ ካህንያስ ግዶ።

\VS{10}እስ እስ አስ እምያ ጌሻ እሞታይ ሄ ኡራባ፥ ሽን ካህንያስ እምኮ ሄ እሞታይ ካህንያሳ” ያግስ።


\par }{\SH አዝን ስꬍያ ማችዉ
\par }
{\PP \VS{11}ጎዳይ ሙሰኮ፥

\VS{12}“እስራኤለ አሳስ ያጋዳ ኦዳ፤ እስ አድያ ማችያ ካረ ሄመታዳ እያዉ አማነቶና እፅኮ፥

\VS{13}ሀራ አደራ አቅኮ፥ ቃስ ሄሳ እያ ባ አዝናፐ ቆስኮ፥ እያ ላይማትሽን በእዳ ማርክ ባይናባ ግድኮ፥

\VS{14}እ አዝናይ እዮ ቱናሱ ግድ ስꬍኮ፥ ዎይኮ እያ ቱኖና ደእሽን እ ባ ማችዉ ስꬍኮ፥

\VS{15}ሄ አደይ ባ ማችዉ ካህንያኮ ኤፎ። እ ግሾ ያርሻናዉ እስ ክሎ ግራመ ባንጋ ꬊለ ኤፎ። ሄ አደይ ባ ማችዉ ስꬍዳ ግሾ፥ እ ቆሁዋ ቆንጭስያ ካꬃ ያርሾ ግድያ ግሾ፥ ꬊልያ ቦላ ዛይተ ትጎፖ፤ እፃነ እያ ቦላ ዎꬆፎ።”


\par }{\PP \VS{16}ካህነይ ሄ ማጫስዉ ጎዳ ስንꬃን ኤሶ።

\VS{17}ጌሻ ሃꬅ ከረን ኤኮ። ጌሻ ዱንካንያ ዉይግያፐ ቢታ ኤክድ ሄ ሃꬃን ጉጆ።

\VS{18}ሄ ማጫስዉ ጎዳ ስንꬃን ኤሶ፤ ሄ ማጫሰ ሁጵያ ብልድ ስꬍዳ ግሾ ያርሸትያ ቆሁዋ ቆንጭስያ ካꬃ ያርሾ እ ኩሸን ዎꬆ፤ ቃስ ካህነይ ባ ኩሸን ባደꬅ ኤህያ ጫሞ ሃꬃ ከረን ኦይኮ።

\VS{19}ሄሳፈ ጉየ ማጫስዉ ያግድ ጫቅሶ፤ “ኔኒ ሀራ አደራ አቃቦናባ ግድኮ፥ ነናተꬃ ቱንሳቦናባ ግድኮ፥ ባደꬅ ኤህያ ሃꬃይ ነዉ ጎመ ግዶፖ።

\VS{20}ሽን ኔኒ ነ አዝና አጋዳ ሀራ አደራ አቃዳ ቱንዳባ ግድኮ፥

\VS{21}ጎዳይ ነ የሎ ኬꬃ ጉንድስድ፥ ነ ኡሉዋ ጋቢስድ ነ አሳ ስንꬃን ነና ባደትዳባ ኦꬆ።

\VS{22}ሀ ባደꬅ ኤህያ ሃꬃይ ነ ኡሉዋን ገልድ ነ ኡሉዋ ጋቢሶ፤ ነ የሎ ኬꬃ ጉንድሶ” ያግድ ጫቅሶ።

\par }{\PP ማጫስያ፥ “አምንእ፥ ሄስ ታና ጋኮ” ያጎ።


\par }{\PP \VS{23}“ሀይሳፈ ጉየ፥ ካህነይ ሄ ባደꬃ ፃፎ፤ ሄ ፃፍዳይሳ ከርያን ደእያ ሃꬃን ሜጮ።

\VS{24}ቃንገꬅ ኤህያ ሃꬃ ማጫስዉ ኡሻናፐ ስን፥

\VS{25}ካህነይ ማጫሰ ኩሸፐ ያርሾ ꬊልያ ኤክድ፥ ደንꬆ ያርሾ ኦꬅድ ጎዳስ ያርሾ።

\VS{26}ካህነይ ያርሾ ካꬃፈ ዞለ ኤክድ ባላ ቆንጭስያ ያርሾ ኦꬅድ ያርሾ በሳን ፁጎ። ሄሳፈ ጉየ፥ ማጫስዉ ሄ ሃꬃ ኡሾ።

\VS{27}እያ ባ አዝናስ አማነቶና እፃዳ ቱንዳባ ግድኮ ባደꬃ ሃꬃይ እ ኡሉዋን ጫሞ ሳሆ መꬎ። እ ኡሎይ ጋባና፤ እ የሎ ኬꬃይካ ጉንዳና፤ እያ ባ አሳ ግዶን ባደትዳሮ ግዳና።

\VS{28}እያ ቱናቦናባነ ፅሎ ማጫስ ግድኮ፥ እያ ጌሽ ግዳና፤ ናአ የላናዉ ዳንዳአዉሱ።


\par }{\PP \VS{29-30}“እስ አስ ባ ማችዉ ላይማታሱ ግድ ስꬍኮ ዎይኮ ቃናትኮ ያርሾ በሲ ኤህድ እዮ ኤሶ። ካህነይ ሄ ዎጋ ኡባ እ ቦላ ፖሎ።

\VS{31}አዝናይ፥ ቆሆይ ባይናባ ግዳና፥ ሽን ማችያ ባ ናጋራ ጋሶን ጋክያ ዋየ ኡባ ቶካና” ያግስ።




\par }\Chap{6}{\SH ናዝራወ ዎጋ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳ ሀይሳዳ ጋዳ ኪታ፤ አደ ግድን ዎይኮ ማጫ ባና ጎዳስ ዱማይድ ናዝራወ ግዳናዉ ቃንግኮ፥

\VS{3}ዎይነ ዎይኮ ሀራ ማꬆይያ ኡሽ ኡዮፖ። ጫላባነ ማꬆያባ ኡዮፖ፤ ዎይነ ቴራ፥ ትያነ መላ ሞፖ።

\VS{4}እ ባና ጎዳስ ዱማይዳ ዎደ ኡባን፥ ዎይነ አይፍያ ግድን ፖቁዋ ግድን ዎይኮ ኮቻ ግድን ሞፖ።


\par }{\PP \VS{5}“እ ባና ጎዳስ ዱማይዳ ዎደ ኡባን፥ ባ ሁጵያ ሜደቶፎ ዎይኮ ቃንፀቶፎ። እ ባ ሁጰ ብናና አዱስድ ድቾ። እ ባና ጎዳስ ዱማይዳ ዎደይ ፖለታና ጋካናዉ ጌሽ ግዳናዉ ኮሼስ።

\VS{6}እ ባና ጎዳስ ዱማይዳ ዎደን ኡባን አሀኮ ሺቆፖ።

\VS{7}እ ባና ዱማይዳይሳ ኤርሰይ እያ ሁጵያ ግድያ ግሾ፥ እያ አዋይ ዎይኮ እያ አይያ ዎይኮ እያ እሻይ ዎይኮ እያ ምችያ ሀይቅኮ ኤንታ አሀ ቦችድ ባና ቱንሶፖ።

\VS{8}እ ባና ጎዳስ ዱማይዳ ዎደ ኡባን ጎዳስ ጌሽ።


\par }{\PP \VS{9}“አስ እያ ማታን ቆፖና ሀይቅኮ፥ ጎዳስ ጌሽ ግድዳ ባ ሁጵያ ቱንስኮ ላፑን ጋላስ ጋምእድ ባ ሁጵያ ሜደቶ።

\VS{10}ሆስፑንꬃ ጋላሳን ናምኡ ሆለታ ዎይኮ ናምኡ ኩራቾታ ጌሻ ዱንካንያ ፐንገን ደእያ ካህንያስ ኤሆ።

\VS{11}ናዝራወይ አሀ ቦችድ ቱንዳ ግሾ ናጋራፐ እያ ጌሻናዉ ካህነይ ሆለታፐ እሱዋ ናጋራ ያርሾ፥ ሀንኩዋ ቃስ ፁሳ ያርሾ ኦꬅድ ያርሾ። ሄ ጋላስ እ ባ ሁጵያ ዎጋዳ ዛሪድ ጎዳስ ጌሾ፤

\VS{12}እ ባና ዛሪድ ጎዳስ ዱማዮ። ያትድ እስ ላይꬃ ማራዘ ናቆ ያርሾ ኦꬅድ ያርሾ። እ ጎዳስ ዱማይዳ ሁጰይ ቱንዳ ግሾ፥ ካሰ እ ባና ጎዳስ ዱማይድ ደእዳ ዎደይ ታይበተና።


\par }{\PP \VS{13}“እስ ናዝራወይ ባ ቃንገꬃ ዎድያ ኦንግዳ ዎደ ፖላና ዎጋይ ሀይሳ፤ ጌሻ ዱንካንያ ፐንገ ብድ፤

\VS{14}ቦረይ ባይና እስ ላይꬃ ዶርሳ ኡርገ ፁሳ ያርሾስ፥ እስ ላይꬃ ኡዞ ዶርስ ናጋራ ያርሾስ፥ እስ ማራዘ እስፈተꬃ ያርሾስ ሄ በሳ ኤሆ።

\VS{15}ቃስ ካꬃ ያርሾነ ኡሻ ያርሾ ኤንታራ እስፈ ያርሻናዉ ኤሆ። ሄ ካꬃ ያርሾይ እርሾይ ገልቦና ሎኦ ꬊለ ሻማሆ ዛይተራ ኡከትዳ ኦርደ ኡይꬅነ ሻማሆ ዛይተን ትየትዳ ሌኦ ጋይታን ኤሆ።


\par }{\PP \VS{16}“ካህነይ ሄ ኡባ ናጋራ ያርሾነ ፁሳ ያርሾ ኦꬅድ ጎዳስ ያርሾ።

\VS{17}ካህነይ ማራዝያ ጋይታን ደእያ ኡይꬃራ ጎዳስ እስፈተꬃ ያርሾ ኦꬅድ ያርሾ፤ ካልድ ካꬃ ያርሹዋነ ኡሻ ያርሹዋ ያርሾ።

\VS{18}ናዝራወይ ጎዳስ ዱማይዳ ባ ሁጵያ ጌሻ ዱንካንያ ፐንገን ሜደትድ፥ ብናና እስፈተꬃ ያርሾይ ኤፅያ ታማን የጎ።


\par }{\PP \VS{19}“ናዝራወይ ባ ሁጵያ ሜደትዳፐ ጉየ፥ ካህነይ ዶይሰትዳ ማራዝያ ገዳ አሹዋ ጋይታን ደእያ ኦርደ ኡይꬃፈነ ሌኦ ኡይꬃፈ ኤክድ፥ ናዝራውያ ኩሸን ዎꬆ።

\VS{20}ያትድ ካህነይ ሄ ኡባ ዩሾ ያርሾ ኦꬅድ፥ ጎዳስ ያርሾ። ሄ ኡባይ ካህንያ ግሾ ግድያ አንጋሱዋራነ ገዳራ ካህንያስ ጌሻ ያርሾ ግዴስ። ሄሳፈ ጎዳስ ናዝራወይ ዎይነ ኡሻ ኡዮ።

\VS{21}ህዛ ጎዳስ ባና ዱማይዳ ናዝራወይ ኦꬃና መላ እመትዳ ዎጋይ ሀይሳ። ሽን ናዝራወይ ያርሻናዉ ኮሽያ ያርሾታፐ አꬅድ እማናዉ ቃንግዳባ ግድኮ፥ ባ ቃንገꬃ ጋꬃናዉ ኮሼስ” ያግስ።


\par }{\SH ካህነት አንጅያ አንጁዋ
\par }
{\PP \VS{22}ጎዳይ ሙሰኮ፥

\VS{23}“አሮንነ እያ አደ ናይት እስራኤለ አሳ አንጅያ ዎደ ሀይሳዳ ያግድ አንጅተ ያጋ፤


\par }{\Q \VS{24}“ ‘ጎዳይ ህንተና አንጆ፥ ጎዳይ ህንተና ናጎ፤


\par }{\Q \VS{25}ጎዳይ ባ ሶምኡዋ ህንተዉ ፖእሶ፤ እ ህንተዉ ቃቶ፤


\par }{\Q \VS{26}ጎዳይ ባ ኬሀ አይፍያን ፄሎ፤ እ ህንተዉ ሳሮተꬅ እሞ’ ያግድ አንጅተ” ያጋ።


\par }{\PP \VS{27}“ኤንቲ እስራኤለ አሳ ታ ሱንꬃን አንጅያ ዎደ ታ ኤንታ አንጃና” ያግስ።




\par }\Chap{7}{\SH ጌሻ ዱንካንያ አንጅሶ እሞታታ
\par }
{\PP \VerseOne{1}ሙሰይ ጌሻ ዱንካንያ ቶክድ ኦንግዳ ዎደ ሄ ዱንካንያነ እያ ሚሽያ፥ ያርሾ በሳነ እያ ሚሽያ ኡባ ዛይተን ትይድ ጌሽስ።

\VS{2}ሄሳፈ ጉየ፥ እስራኤለ አሳ ኮቻን ኮቻን ታይብድ ካለꬅያ ዎደ ሀላቃ ግድዳ ኡባይ፥

\VS{3}ጎዳስ እሞታ ሺሽዶሶና። ኤንቲ እምዳ እሞታይ ናምኡ ሀላቃ ሱንꬃን እስ ፓራ ጋረ፥ ቃስ እስ እስ ሀላቃ ሱንꬃን እስ እስ ቦሩ ኦꬅድ፥ ኡሱፑን ጋረታነ ታማነ ናምኡ ቦራታ ጌሻ ዱንካንያ ኤህዶሶና።


\par }{\PP \VS{4}ጎዳይ ሙሰኮ፥

\VS{5}“ጌሻ ዱንካንያ ኦሱዋስ ጎአና መላ ኔኒ ሄ እሞታ ኤንታፈ ኤካዳ፥ ኤንታ ኦሱዋስ ኦሱዋስ ኮሸይሳዳ ሻካዳ ሌወታስ እማ” ያግስ።

\VS{6}ሄሳ ግሾ፥ ሙሰይ ጋረታነ ቦራታ ኤክድ ሌወታስ እሚስ።

\VS{7}ገድሶና ኮቻስ ኮሸይሳዳ ሻክድ ኤንታ ኦሱዋስ ናምኡ ጋረታነ ኦይዱ ቦራታ እሚስ።

\VS{8}መራራ ኮቻስ ኮሸይሳዳ ሻክድ፥ ኤንታ ኦሱዋስ ኡይዱ ጋረታነ ሆስፑን ቦራታ እሚስ። ኤንታ ኦሱዋ አዋተꬃን ካለይ ካህንያ አሮና ናኣ እታማራ።

\VS{9}ሽን ቃሃታ ኮቻ ኦሶይ ዱንካንያ ጌሻ ሚሸታ ሀሸን ቶሆ ግድያ ግሾ ሙሰይ ኤንታዉ ፓራ ጋረነ ቦሩ እምቤና።


\par }{\PP \VS{10}ሙሰይ ያርሾ በሲ ጎዳስ ዱማይዳ ጋላስ ሀላቃት ያርሾ በሳ ስን ባንታ እሞታ ኤህዶሶና።

\VS{11}ጎዳይ ሙሰኮ፥ “እስ እስ ጋላስ እስ እስ ሀላቃይ ያርሾ በሲ ጎዳስ ዱማያናዉ ባ እሞታ እሞ” ያግስ።


\par }{\MM \VS{12}ኮይሮ ጋላስ ባ እሞታ ኤህዳይ ይሁዳ ኮቻፈ አምናዳበ ናኣ ናአሶና።


\par }{\PP \VS{13}ናአሶን ኤህዳ እሞታይ ጌሻ ዱንካነን ኤረትዳ ምዛነን 1,500 ግራመ ብራፐ ኦሰትዳ ፕጫ ሳነ፥ 800 ግራመ ብራፐ ኦሰትዳ ኦላትያ ሳነ፥ ናምኣካ ካꬃ ያርሾ ያርሻናዉ ዛይተራ ዋላከትዳ ሎኦ ꬊለ ኩምዳይሳ፤

\VS{14}ቃስ 110 ግራመ ዎርቃፈ ኦሰትዳ እፃነይ ኩምዳ ሻተ፤

\VS{15}ፁሳ ያርሾስ፥ እስ ዎፋኖ፥ እስ ማራዘ፥ እስ ላይꬃ ኡርገ ዶርስ፤

\VS{16}ናጋራ ያርሾስ እስ ኮለ፤

\VS{17}እስፈተꬃ ያርሾስ ናምኡ ቦራታ፥ እቻሹ ማራዘታ፥ እቻሹ ኮለታነ እቻሹ ኡርገ ዶርሳታ ኤህስ።

\par }{\MM ካልያ ሀንኮ ሀላቃትካ አምናዳበ ናአይ ናአሶን እምዳይሳዳ ባንታ እሞታ ኤህዶሶና።


\par }{\PP \VS{18-23}ናምአንꬆ ጋላሳን ይሳኮራ ኮቻፈ ዙአራ ናአይ ናትናኤል ባ እሞታ ኤህስ።


\par }{\PP \VS{24-29}ሄꬓንꬆ ጋላሳን ዛብሎና ኮቻፈ ሄሎና ናአይ ኤልኣብ ባ እሞታ ኤህስ።


\par }{\PP \VS{30-35}ኦይዳንꬆ ጋላሳን ሮቤላ፥ ኮቻፈ ሻደኡራ ናአይ ኤልዙር ባ እሞታ ኤህስ።


\par }{\PP \VS{36-40}እቻሻንꬆ ጋላሳን ስሞና ኮቻፈ ዙርሻዳያ ናአይ ሳሉምኤል ባ እሞታ ኤህስ።


\par }{\PP \VS{41-47}ኡሱፑንꬆ ጋላሳን ጋደ ኮቻፈ ራጉኤላ ናአይ ኤልያሳፍ ባ እሞታ ኤህስ።


\par }{\PP \VS{48-53}ላፑንꬃ ጋላሳን ኤፍሬማ ኮቻፈ አምሁዳ ናአይ ኤልሻማእ ባ እሞታ ኤህስ።


\par }{\PP \VS{54-59}ሆስፑንꬃ ጋላሳን ምናሰ ኮቻፈ ፓዳዙራ ናአይ ጋማልኤል ባ እሞታ ኤህስ።


\par }{\PP \VS{60-65}ኡዱፉንꬆ ጋላሳን ብንያመ ኮቻፈ ግዳኦና ናአይ አብዳን ባ እሞታ ኤህስ።


\par }{\PP \VS{66-71}ታማንꬆ ጋላሳን ዳነ ኮቻፈ አምሳዳያ ናአይ አክኤዘር ባ እሞታ ኤህስ።


\par }{\PP \VS{72-77}ታማነ እስንꬆ ጋላሳን አሴራ ኮቻፈ ኦክራና ናአይ ፓግኤል ባ እሞታ ኤህስ።


\par }{\PP \VS{78-83}ታማነ ናምአንꬆ ጋላሳን ንፍታለመ ኮቻፈ ኤናና ናአይ አክራ ባ እሞታ ኤህስ።


\par }{\PP \VS{84}ያርሾ በሳይ ትየትያ ዎደ ጎዳስ ዱማያናዉ እስራኤለ ሀላቃት ኤህዳ እሞታይ ሀይሳፈ ካልድ ደኤይሳ።

\par }{\PP ብራፐ ኦሰትዳ ታማነ ናምኡ ፕጫ ሳነታነ ኦላትያ ሳነታ፤ ዎርቃፈ ኦሰትዳ ታማነ ናምኡ እፃነይ ኩምዳ ሻተታ ኤህዶሶና።

\VS{85}እሶይ እሶይ 1,500 ግራመ ብራፐ ኦሰትዳ ፕጫ ሳነ፤ ቃስ እሶይ እሶይ 800 ግራመ ብራፐ ኦሰትዳ ኦላትያ ሳነ፥ ጌሻ ዱንካነን ኤረትዳ ምዛነን ሄ ኡባ 28 ክሎ ግራመ ኤህዶሶና።

\VS{86}እፃነይ ኩምዳ ታማነ ናምኡ ዎርቃ ሻተታ 1.4 ክሎ ግራመ ጌሻ ዱንካነን ኤረትዳ ምዛነን ሺሽዶሶና።

\VS{87}ፁሳ ያርሾስ ሺቅዳ መሄይ ካꬃ ያርሹዋራ ዎላ ታማነ ናምኡ ዎፋኖታ፥ ታማነ ናምኡ ማራዘ፥ ታማነ ናምኡ እስ ላይꬃ ኡርገ ዶርስነ፥ ታማነ ናምኡ ኮለታ ናጋራ ያርሾስ ሺሽዶሶና።

\VS{88}እስፈተꬃ ያርሾስ ላታማነ ኦይዱ ቦራት፥ ኡሱፑን ታሙ ማራዘታ፥ ኡሱፑን ታሙ ኮለታ፥ ኡሱፑን ታሙ እስ ላይꬃ ኡርገ ዶርሳታ ሺሽዶሶና። ጌሻ ዱንካንያ ዱማያናዉ ትያ ዎደ ሺቅዳ ያርሾት ሀይሳታ።


\par }{\PP \VS{89}ሙሰይ ጎዳራ ኦደታናዉ ጌሻ ዱንካንያ ገልያ ዎደ ጫቆ ታቦትያ ካማ ቦላ ደእያ ናምኡ ክሩበታፐ ግዶን ግድድ ጎዳይ ኦድሽን ስእስ።




\par }\Chap{8}{\SH ፆምፐታ ኡተꬃ ማራ
\par }
{\PP \VerseOne{1}ጎዳይ ሙሰኮ፥

\VS{2}“አሮን ላፑን ፆምፐታ ኮጫ ቦላ ዎꬅያ ዎደ ፖኦይ ስንꬃ ባጋራ ደእያ ሄራ ፖእሳና መላ ኦꬅድ ዎꬆ ጋዳ ኦዳ” ያግስ።


\par }{\PP \VS{3}ጎዳይ ሙሰ ኪትዳይሳዳ፥ አሮን ፆምፐታ ኮጫ ቦላ ዎꬅድ ስንꬃ ባጋራ ደእያ ሄራ ፖእሳና መላ ኦꬅስ።

\VS{4}ፆምፐ ዎꬅያ ኮጫይ፥ ጎዳይ ሙሰ በስዳይሳዳ ቶማፐ ብድ ቦላ ጪሻ ጋካናዉ ቆፀትዳ ዎርቃፈ ኦሰትስ።


\par }{\SH ሌወታ ጌሾ ዎጋ
\par }
{\PP \VS{5}ጎዳይ ሙሰኮ፥

\VS{6}“እስራኤለ አሳ ግዶፈ ሌወታ ሻካዳ ዎጋዳ ኤንታ ጌሻ።

\VS{7}ኔኒ ኤንታ ጌሻናዉ ሀይሳዳ ኦꬃ፤ ጌሽያ ሃꬃ ኤካዳ ኤንታ ቦላ ዉርፃ፤ ኤንቲ ባንታ አሳተꬃ ኡባ ሜደቶ፤ ባንታ ማኡዋ ሜጮ፤ ያንድ ኤንቲ ዎጋዳ ጌሽ ግዳና።

\VS{8}ካልድ ኤንቲ እስ ዎፋኖነ ካꬃ ያርሾስ ግድያ ዛይተራ ዋላሄትዳ ሎኦ ꬊለ ኤኮ፤ ቃስ ኔኒ ናጋራ ያርሾስ ሀራ እስ ዎፋኖ ኤካ።

\VS{9}ሄሳፈ ጉየ እስራኤለ አሳ ኡባ ሺሻዳ፥ ሌወታ ጌሻ ዱንካንያ ስን ኤሀዳ ኤሳ።

\VS{10}እስራኤለ አሳይ ኤንታ ሁጵያ ቦላ ባንታ ኩሽያ ዎꬆ።

\VS{11}ሌወት እስራኤለ አሳ ግዶፈ ታዉ ዱማትድ ኦꬃና መላ ዩሾ ያርሾ ኦꬅድ አሮን ታ ስን ሺሾ።

\VS{12}ሌወት ባንታ ኩሽያ ናምኡ ዎፋኖታ ሁጰን ዎꬆ። ሌወታ ናጋራ አቶተꬃስ እሱዋ ናጋራ ያርሾ፥ ቃስ ሀንኩዋ ፁሳ ያርሾ ኦꬃዳ ጎዳስ ያርሻ።


\par }{\PP \VS{13}“ሌወታ ሻካዳ ታዉ ዱማያ፤ አሮናነ እያ አደ ናይታ ኤንታ ቦላ ሹማ።

\VS{14}ሄሳዳ ኦꬃዳ ሌወታ እስራኤለ አሳፐ ታዉ ዱማያ፤ ኤንቲ ታባ ግዳና።


\par }{\PP \VS{15}“ኔኒ ኤንታ ጌሽዳፐነ ዱማይዳፐ ጉየ ሌወት ጌሻ ዱንካንያን ባንታ ኦሱዋ ኦꬃናዉ ዮ።

\VS{16}እስራኤለ አሳ ግዶፈ ኩመꬅ ኤንቲ ታዉ እመትዶሶና፤ እስራኤለን ባይራ የለትዳ አደ ናይታ በሳን ሌወታ ታዉ ኤካስ።

\VS{17}እስራኤለ አሳ ግዶን ባይራ የለትዳ አሰ ግድን መሄ ግድን ኡባይ ታባ። ታኒ ግብፀ ቢታን ባይራ ኡባ ዎꬍዳ ዎደ ኤንታ ታዉ ዱማያስ።

\VS{18}እስራኤለን ባይራ የለትዳ አደ ናይታ በሳን ታዉ ሌወታ ኤካስ።

\VS{19}እስራኤለ አሳ ግዶፈ ሌወታ አሮናስነ እያ አደ ናይታስ እማስ። እስራኤለ አሳይ ጌሻ ዱንካንያኮ ሺቅድ ቆሄቶና መላ ሌወት እስራኤለ አሳ ግሾ ጌሻ ዱንካንያን ኦꬃናዉነ ናጋራ አቶተꬅ ኤሀናዉ ዶረትዶሶና” ያግስ።


\par }{\PP \VS{20}ጎዳይ ሙሰ ኪትዳይሳዳ፥ ሙሰይ፥ አሮንነ እስራኤለ አሳ ኡባይ ሌወታ ዱማይዶሶና።

\VS{21}ሌወት ባንታና ጌሽዶሶና፤ ባንታ ማኡዋ ሜጭዶሶና። አሮን ኤንታ ጎዳስ ዱማ እሞ ኦꬅድ ሺሽስ፤ ኤንታዉ ናጋራ አቶተꬃስ ያርሽድ ኤንታ ጌሽስ።

\VS{22}ሄሳፈ ጉየ፥ ሌወት አሮናነ እያ አደ ናይታ አዋተꬃ ጋርሳን ግድድ ጌሻ ዱንካንያ ግዶን ባንታ ኦሱዋ ኦꬃናዉ ይዶሶና። ጎዳይ ሙሰ ሌወታ ዱማያናዉ ኪትዳይሳዳ ኤንቲ ኦꬅዶሶና።


\par }{\PP \VS{23}ጎዳይ ሙሰኮ፥

\VS{24}“ሀይስ ሌወት ኦꬃና ዎጋ፤ ላይꬅ ላታማነ እቻሻነ እያፐ ቦላ ግድዳ ሌወ አደ ኡባይ ጌሻ ዱንካንያን ኦꬃናዉ ዮ።

\VS{25}ሽን ላይꬅ እሻታሙ ግድያ ዎደ ባንታ ኦሱዋፐ ሸምፖ፤ ዛር ኦꬆፎ።

\VS{26}ኤንቲ ጌሻ ዱንካንያን ኦꬅያ ባንታ እሻታ ኦꬅ ማዳናዉ ዳንዳኦሶና። ሽን ኤንቲ ባንታዉ አይ ኦሶካ ኦꬆፎ። ህዛ ኔኒ ሌወታ ሀይሳዳ ኦስሳ” ያግስ።




\par }\Chap{9}{\SH ፓስካ ባኣለ
\par }
{\PP \VerseOne{1}እስራኤለ አሳይ ግብፀፈ ከይዳ ናምአንꬆ ላይꬃን ኮይሮ አጌናን ሲና መላ ቢታን ጎዳይ ሙሰኮ ሀይሳዳ ያግስ፤

\VS{2}“እስራኤለ አሳይ ፓስካ ባኣለ እያ ቃማን ቦንቾ።

\VS{3}ሀ አጌናን ታማነ ኦይዳንꬆ ጋላሳን እያ ቃማን ኦማርስ እያ ዎጋ ኡባዳነ እያ ኪታ ኡባዳ ቦንቾ” ያግስ።

\VS{4}ሄሳ ግሾ፥ ሙሰይ እስራኤለ አሳይ ፓስካ ባኣለ ቦንቻና መላ ኤንታዉ ኦድስ።

\VS{5}ጎዳይ ሙሰ ኪትዳይሳዳ፥ እስራኤለ አሳይ ኮይሮ አጌናን ታማነ ኦይዳንꬆ ጋላሳን፥ ኦማርስ ሲና መላ ቢታን ፓስካ ባኣለ ቦንችዶሶና።


\par }{\PP \VS{6}ሽን ኤንታፈ ባጋት አሀ ቦችድ ቱንዳ ግሾ ሄ ጋላስ ፓስካ ባኣለ ቦንቻናዉ ዳንዳእቦኮና። ሄሳ ግሾ፥ ኤንቲ ሄ ጋላስ ሙሰኮነ አሮናኮ ይድ፥

\VS{7}“ኑኒ አሀ ቦችዳ ግሾ ቱንዳ፥ ሽን ሄ ቃማን ሀራ እስራኤለ አሳራ ጎዳስ ያርሾ ያርሾና መላ አይስ ድገትዶ?” ያግዶሶና።


\par }{\PP \VS{8}ሙሰይ ዛሪድ፥ “ጎዳይ ህንተባ ታዉ ኦዳና ጋካናዉ ጋምእሽተ” ያግስ።


\par }{\PP \VS{9}ጎዳይ ሙሰኮ፥

\VS{10}“እስራኤለ አሳኮ ሀይሳዳ ያጋ፤ ህንተፈ ዎይኮ ህንተ ኮቻፈ ኦንካ አሀ ቦችድ ቱንኮ ዎይኮ ኦገትዳባ ግድኮ፥ ፓስካ ባኣለ ቦንቻናዉ ዳንዳኤስ።

\VS{11}ናምአንꬆ አጌናን ታማነ ኦይዳንꬆ ጋላስ ኦማርስ ፓስካ ባኣለ ቦንቾ። ፓስካ ዶርሳ ኡይꬃራነ ጫሞ ቦንጮራ ሞ።

\VS{12}ሳአይ ዎንታና ጋካናዉ ዶርሳ አሹዋፐ አይብካ አቶፎ፤ ቃስ እያ መቀꬃፈ እሱዋካ መንꬆፎ። ፓስካ ባልያ ዎጋ ኡባ ኦꬆ።

\VS{13}ሽን ጌሽነ ኦገቶና አስ ፓስካ ቦንቾና እፅኮ፥ እ ታ አሳ ግዶፈ ኩረቶ። ጎዳ ያርሹዋ እያ ቃማን ያርሽቦና ግሾ ባ ናጋራ ግሾ ፕርዳ ኤኬስ።


\par }{\PP \VS{14}“ህንተ ግዶን ደእያ በተ አስ ፓስካ ባኣለ ቦንቻናዉ ኮይኮ፥ ፓስካ ዎጋዳ ቦንቾ። በታንቾይነ ቢታ አዉ ናእ ኡባይ ሄ ዎጋꬆ ኦꬆ” ያግስ።


\par }{\SH ታማ ሻራ
\par }
{\PP \VS{15}ጌሻ ዱንካነይ ቶከትዳ ጋላስ ሻራይ ጌሻ ዱንካንያ ማእስ። ኦማርሳፈ ዶምድ፥ ዎንታ ጋካናዉ ጌሻ ዱንካንያ ቦላራ ደእያ ሻራይ ታማ ዳኔስ።

\VS{16}ሄሳዳ ጋላስ ጋላስ ሻራይ ማኤስ፤ ቃማ ቃማ ሄ ሻራይ ታማዳ ፖኤስ።

\VS{17}ሄ ሻራይ ጌሻ ዱንካንያ ቦላፈ ደንድያ ዎደ ኡባን እስራኤለ አሳይ ባንታ ዱንካንዳ ጉታፐ ደንዶሶና። ቃስ ሄ ሻራይ ዎꬍያ በሳን እስራኤለ አሳይ ዱንካኖሶና።

\VS{18}እስራኤለ አሳይ ጎዳ ኪታን ጉታፐ ደንዶሶና፤ ቃስ ጎዳ ኪታን ዱንካኖሶና። ሻራይ ጌሻ ዱንካንያ ቦላ ጋምእያ ዎደ ኡባን ባንታ ዱንካንዳ ጉታን ጋምኦሶና።

\VS{19}ሻራይ ጌሻ ዱንካንያ ቦላ ዳሮ ጋላስ ጋምእኮካ፥ እስራኤለ አሳይ ጎዳ ኪታ ናጎሶናፐ አትሽን፥ አዉካ ቦኮና።

\VS{20}እስ እስ ቶሆ ሻራይ ጌሻ ዱንካንያ ቦላ ጉꬃ ጋላስ ጋምኤስ። ግድኮካ ኤንቲ ጎዳ ኪታን ዱንካኖሶና፤ ቃስ ጎዳ ኪታን ጉታፐ ደንዶሶና።

\VS{21}እስ እስ ቶሆ ሻራይ ኦማርሳፈ ዎንታና ጋካናዉ ፃላላ ጋምኤስ፤ ሻራይ ደንድያ ዎደ ኤንቲ ደንዶሶና። ጋላስ ግድን፥ ቃማ ግድን፥ ሻራይ ደንድያ ዎደ ኤንቲ ደንዶሶና።

\VS{22}ሻራይ ጌሻ ዱንካንያ ቦላ ናምኡ ጋላስ ግድን ዎይኮ እስ አጌና ዎይኮ እስ ላይꬅ ጋምእን እስራኤለ አሳይ ባንታ ዱንካንዳ ጉታን ጋምኦሶናፐ አትሽን፥ ቦኮና። ሽን ሻራይ ደንድያ ዎደ ኤንትካ ደንዶሶና።

\VS{23}ጎዳይ ሙሰ ኪትዳይሳዳ ኤንቲ ጎዳ ኪታን ዱንካኖሶና ቃስ ጎዳ ኪታን ጉታፐ ደንድድ ቦሶና።




\par }\Chap{10}{\SH ብራ ብራታፐ ኦሰትዳ ሞይዘታ
\par }
{\PP \VerseOne{1}ጎዳይ ሙሰኮ፥

\VS{2}አሳ ሺቆስ ፄጋናዉነ ዱንካንዳ ጉታፐ ደንꬃናዉ ማድያ ናምኡ ሞይዘታ ብራፐ ቆፃዳ መꬋ።

\VS{3}ሀ ናምኡ ሞይዘት ፑነትያ ዎደ አሳ ኡባይ ጌሻ ዱንካንያ ፐንገን ኔኮ ሺቆ።

\VS{4}ሽን እስ ሞይዘ ፃላል ፑነትኮ፥ እስራኤለ ኮቻ ሀላቃት ነ ስን ሺቆ።

\VS{5}ሞይዘይ ኮይሮ ፑነትያ ዎደ ጌሻ ዱንካንያፐ ዶሎሀ ባጋን ዱንካንዳ ኮቻይ ደንዶ።

\VS{6}ሞይዘይ ናምአንꬆ ፑነትያ ዎደ ዱገሀ ባጋን ዱንካንዳ ኮቻይ ደንዶ። ሞይዘይ ሄሳꬆ ፑነትያ ዎደ ጉታፐ ደንዳናዉ ማላ ግዶ።

\VS{7}አሳ ሺሻናዉ ሞይዘ ፑና፥ ሽን ሀንኮይሳዳ ዱማ ማላራ ፑኖፋ።

\VS{8}ካህነት፥ አሮና ናይት ሞይዘ ፑኖ። ሀይስ ነዉነ ያና የለተꬃ ኡባስ መርና ዎጋ ግዶ።


\par }{\PP \VS{9}“ህንተ ጋድያ ቦላ ኦላ ደንꬅዳ ህንተ ሞርክያራ ህንተ ኦለታናዉ ከይያ ዎደ ሄ ሞይዘታ ጎችድ ፑንተ። ሄ ዎደ ጎዳይ፥ ህንተ ፆሳይ ህንተና አኬክድ፥ ህንተ ሞርከታፐ አሻና።

\VS{10}ህንተ ኡፋይሳ ጋላሳታን ሄስካ አጌና ፄሮን፥ ኤረትዳ ባለታን፥ ፁሳ ያርሾ ዎደንነ እስፈተꬃ ያርሾ ዎደ ሞይዘ ፑንተ። ሄስ ፆሳ ስንꬃን ህንተና አኬክስያባ ግዳና። ታኒ ጎዳ፥ ህንተ ፆሳ” ያግስ።


\par }{\SH እስራኤለት ሲና የድድ ደንዱዋ
\par }
{\PP \VS{11}አሳይ ግብፀፈ ከይን፥ ናምአንꬆ ላይꬃን፥ ናምአንꬆ አጌናን፥ ላታማንꬆ ጋላሳን፥ ሻራይ ጌሻ ዱንካንያ ቦላፈ ደንድስ።

\VS{12}ያትን አሳይ ሲና መላ ቢታፈ ማራን ማራን ደንድዶሶና፤ ሻራይ ፓራና መላ ቢታ ጋክድ ዎꬍስ።

\VS{13}ጎዳይ ሙሰ ኪትዳይሳዳ ኤንቲ ባናዉ ኮይሮ ደንድዶሶና።


\par }{\PP \VS{14}ኮይሮ ይሁዳ ኮቻ ባጋን ዱንካንዳ ኮቻይ ባንታ ማላ ኤክድ ከይዶሶና። ኤንታና ካለይ አምናዳበ ናኣ ናአሶና።

\VS{15}ይሳኮራ ኮቻ ካለይ ዙአራ ናኣ ናትናኤላ።

\VS{16}ዛብሎና ኮቻ ካለይ ሄሎና ናኣ ኤልኣባ።


\par }{\PP \VS{17}ያትን፥ ጌሻ ዱንካነይ ሾደትን፥ ገድሶና ኮቻትነ መራራ ኮቻት ቶክድ ደንድዶሶና።


\par }{\PP \VS{18}ካልድ ሮቤላ ኮቻ ባጋን ዱንካንዳ ኮቻይ ባንታ ማላ ኦይክደ ከይዶሶና። ሮቤላ ኮቻ ካለይ ሻደኡራ ናኣ ኤልዙራ።

\VS{19}ስሞና ኮቻ ካለይ ዙርሻዳያ ናኣ ሳሉምኤላ።

\VS{20}ጋደ ኮቻ ካለይ ራጉኤላ ናኣ ኤልያሳፋ።


\par }{\PP \VS{21}ያትን ቃሃታ ኮቻይ ጌሻ ሚሸታ ቶክድ ደንድዶሶና። ኤንቲ ካልያ ጉታ ጋካናፐ ስን ጌሻ ዱንካነይ ቶከትድ ኡቴስ።


\par }{\PP \VS{22}ካልድ ኤፍሬማ ኮቻ ባጋን ዱንካንዳ ኮቻት ባንታ ማላ ኦይክድ ከዮሶና። ኤፍሬማ ኮቻ ካለይ አምሁዳ ናኣ ኤልሻማአ።

\VS{23}ምናሰ ኮቻ ካለይ ፓዳዙራ ናኣ ጋማልኤላ።

\VS{24}ብንያመ ኮቻ ካለይ ጋድዮና ናኣ አብዳና።


\par }{\PP \VS{25}ዉርሰꬃን ዳነ ኮቻ ባጋን ዱንካንዳ ኮቻይ፥ ኡባስ ጉየ ባጋራ ካተ ግድድ፥ ባንታ ማላ ኦይክድ ከይዶሶና። ዳነ ኮቻ ካለይ አምሳዳያ ናኣ አክኤዘራ።

\VS{26}አሴራ ኮቻ ካለይ ኦክራና ናኣ ፓግኤላ።

\VS{27}ንፍታለመ ኮቻ ካለይ ኤናና ናኣ አክራ።

\VS{28}እስራኤለ አሳይ ባንታ ዘረꬃን ዘረꬃን ጉታፐ ደንድድ ብያ ማራይ ሄሳ።


\par }{\PP \VS{29}ሙሰይ ምድያመ አድያ ራጉኤላ ናኣ ሆባባኮ፥ “ጎዳይ ኑስ እማና ግዳ ቢታ ላታናዉ ቦስ፤ ጎዳይ እስራኤለ አንጃና ግዳ ግሾ ኑራ የꬋ፤ ኑኒ ነዉ ሎኦባ ኦꬃና” ያግስ።


\par }{\PP \VS{30}ያትን ሆባብ፥ “አካይ፥ ታኒ ታ ቢታ ታ ዳቦታኮ ባና” ያግስ።


\par }{\PP \VS{31}ሙሰይ ዛሪድ፥ “ሀያና፥ ኑና የጋዳ ቦፓ። ኑ ብያ መላ ቢታን ኑኒ ዱንካናና በሳ ነ ኤራሳ፤ ኑ ባና ኦግያ ኑና ካለꬃናዉ ዳንዳኣሳ።

\VS{32}ኔኒ ኑራ ቢኮ፥ ጎዳይ ኑስ እምያ አንጁዋ ኡባ ኑ ኔው ሻካና” ያግስ።


\par }{\PP \VS{33}አሳይ ጎዳ ዙማፐ ደንድድ፥ ሄꬑ ጋላሳ ኦገ ብዶሶና። ጎዳ ጫቆ ታቦተይ ኤንቲ ሸምፓና በሲ ኮይሸ ሄꬑ ጋላስ ኤንታፈ ስን ስን ብስ።

\VS{34}ኤንቲ ዱንካንዳ ጉታፐ ደንድያ ዎደ ኡባን ጎዳ ሻራይ ጋላስ ጋላስ ኤንታፈ ቦላራ ደኤስ።

\VS{35}ታቦተይ ደንድያ ዎደ ኡባን ሙሰይ፥ “አቤት ጎዳዉ፥ ደንዳ፤ ነ ሞርከት ላለቶ፤ ነና እፀይሳት ነ ስንꬃፈ ባቃቶ” ያጌስ።

\VS{36}ታቦተይ ሸምፕያ ዎደ ኡባን ሙሰይ፥ “አቤት ጎዳዉ፥ ዳሮ ሙኩላን ታይበትያ እስራኤለ አሳኮ ስማ” ያጌስ።




\par }\Chap{11}{\SH ጎዳፐ ይዳ ታማ
\par }
{\PP \VerseOne{1}እስራኤለ አሳይ ባንታና ጋክዳ መቱዋን ጎዳ ቦላ ዙዙምዶሶና። ኤንታ ዙዙንꬃ ጎዳይ ስእዳ ዎደ እያ ሀንቆይ ኤፅን፥ ፁግያ ታማ ኤንታ ቦላ የድስ፤ ሄ ታማይ ኤንቲ ዱንካንዳ ጉታፐ እስ ባጋ ጋፃ ምስ።

\VS{2}ያትን ሙሰይ ኤንታ ግሾ ጎዳ ዎሳና መላ ኤንቲ ሙሰኮ ይድ ዬክዶሶና። ሙሰይ ዎስን ታማይ ቶእስ።

\VS{3}ጎዳ ታማይ ኤንታ ግዶን ኤፅዳ ግሾ፥ ሄ በሳይ ታቤራ
\FTNT{*}{{\FR 11:3 }{\FQ{ታቤራ፦
}}{\FT{ጉሳይ “ታማ ፁስ” ጉሱ።
}}} ጌተትድ ፄገትስ።


\par }{\PP \VS{4}እስራኤለታራ ግብፀፈ ከይዳ ዱማ ዱማ ደረይ ሀራ ካꬅ ማናዉ ዳሮ አሞትዶሶና። ኤንቲ፥ “ኑ አሾ አዉፐ ደማኔ?

\VS{5}ኑኒ ግብፀን ደእያ ዎደ ሚሸ ቃንፆና ምያ ሞሉዋ፥ ሌህያ፥ ሀባበ፥ ሹንኩርተ፥ ምስካት ባይና ሹንኩርተነ ቱሙዋ ሀሳዮስ።

\VS{6}ሽን ሀእ ኑ ቆይ ጎርደትስ፤ ኑ አይፈይካ ሀ ማናፈ አትሽን፥ ሀራባ አይባካ በኤና” ያግድ ዬክዶሶና።


\par }{\PP \VS{7}ማናይ ዴቦ አይፈ ዳኔስ፤ እያ ማላይ ቦꬃ አድልኤ ጪሸ ዳኔስ።

\VS{8}ማናይ ቃማ ዎꬌስ፤ አሳይ ዩይድ እያ ማፅድ ዎፃን ጋጭድ ዎይኮ ኡዱላን ጫድድ ካꬆሶና። ያትድ ኡኮሶና፤ እያ ማልኦይ ሻማሆ ዛይተራ ኡከትዳ ኡይꬃ መላ።

\VS{9}ማን ቃማ ኤንታ ጉታን አካራ ዎꬌስ።


\par }{\PP \VS{10}አሳይ ባንታ ዱንካንያ ፐንገን ፐንገን ኤቅድ ዬክሽን ሙሰይ ስእስ። ኤንቲ ጎዳ ሀንቁዋ ደንꬅዳ ግሾ፥ ሙሰይ ኡንኤትስ።

\VS{11}ሙሰይ ጎዳኮ፥ “ነ አይልያ፥ ታ ቦላ አይስ ሀ መቱዋ ኤሀዲ? ነ ታናን አይስ ኡፋይታብኪ? ነ ሀ አሳ ኡባ ቶሁዋ ታ ቦላ አይስ ዎꬃዲ?

\VS{12}ሀ አሳ ኡባ ታ ቃንꬃታድናዬ? ዎይኮ ኤንታ ታ የላድናዬ? ነ ኤንታ ማይዛታስ፥ እማና ጋዳ ጫቅዳ ቢታ ጋꬆ ጋዳ ናአ እድማዳ ድችያ አሴዳ ታ ክኦን አይስ ኤንታ የጋዲ?

\VS{13}ሀ አሳ ኡባስ ታ አሾ አዉፐ ኤሀኔ? ኤንቲ ታኮ ይድ፥ ‘ማናዉ ኑስ አሾ እማ’ ያግድ ዬኮሶና።

\VS{14}ታኒ ሀ አሳ ኡባ ታርካ ቶካናዉ ዳንዳእከ፤ ታዉ ሄስ ዴፆ ቶሆ።

\VS{15}ህዛ ኔኒ ታና ሀይሳዳ ኦꬃናፐ ታዉ ቃታ፤ ሀእ ታና ዎꬋ፤ ሀ መቱዋፐ ታ ሸምፓ አጋና” ያግስ።


\par }{\SH ላፑን ታሙ አሳ ዶረተꬃ
\par }
{\PP \VS{16}ጎዳይ ሙሰኮ፥ “አሳ ካለꬃናዉ ዳንዳእያ እስራኤለ ሀላቃታፐ ላፑን ታሙ ጭማታ ዶራ። ኤንታ ጌሻ ዱንካንያኮ ኤሀዳ ነ ማታን ኤሳ።

\VS{17}ታኒ ዎꬋዳ ኔራ ያን ኦደታና፤ ታ ነዉ እምዳ አያናፐ ሻካዳ ኤንታ ቦላ ዎꬃና። ኔኒ አሳ ቶሁዋ ነርካ ቶኮና መላ ኤንቲ ነና ማዳና።


\par }{\PP \VS{18}“ኔኒ አሳኮ ሀይሳዳ ያጋ፤ ‘ዎንቶ ህንተ አሾ ማና ግሾ ህንተና ጌሽተ። ኑ አሾ አዉፐ ደማኔ? ኑስ ግብፀን ሳእ ሎኦሽን’ ያግድ ህንተ ዬክዳ ዬሁዋ ጎዳይ ስእስ። ሀእ ጎዳይ አሾ እማና፤ ህንተካ ማና።

\VS{19}ህንተ ማናይ እስ ጋላስ ዎይኮ ናምኡ ጋላስ ዎይኮ እቻሹ ጋላስ ዎይኮ ታሙ ጋላስ ዎይኮ ላታሙ ጋላስ ፃላላ ግደና።

\VS{20}ሽን ‘ህንተ ግዶን ደእያ ጎዳ ህንተ ካꬍዳ ግሾነ ግብፀፈ ከዮና አትዳኮ ኑስ ሎኦሽን ግዳ ግሾ፥ ህንተዉ ሲራ ከያና ጋካናዉነ ህንተ ሳለታና ጋካናዉ እስ አጌና ኩመꬅ ህንተ አሾ ማና’ ያጋ” ያግስ።


\par }{\PP \VS{21}ሽን ሙሰይ ጎዳኮ፥ “ሄኮ፥ ታ 600,000 አሳ ካለꬃሸ ደአይስ። ኔኒ እስ አጌና ኩመꬅ ኤንቲ አሾ ማና መላ እማና ጋሳ።

\VS{22}ሚዛ ዉደነ ዶርሳ ዉደ ኡባ ሹክን ኤንታዉ ግዳኔ? አባን ደእያ ሞሎ ኡባ ሺሽያኮ ኤንታዉ ግዳኔ?” ያግስ።


\par }{\PP \VS{23}ያትን፥ ጎዳይ ሙሰኮ፥ “ጎዳ ኩሸይ ቃንዬ? ታኒ ነዉ ኦድያባይ ቱሜኮነ ዎርዶኮ ኔኒ ሀእ በአና” ያግስ።


\par }{\PP \VS{24}ሄሳ ግሾ ሙሰይ ካረ ከይድ፥ ጎዳይ ግዳይሳ አሳስ ኦድስ። እስራኤለ ጭማታፐ ላፑን ታሙ አሳ ሺሽድ፥ ጌሻ ዱንካንያ ዩሾን ኤስስ።

\VS{25}ያትን፥ ጎዳይ ሻራራ ዎꬍድ እያራ ኦደትስ፤ እያ ቦላ ደእያ አያናፐ ኤክድ፥ ሄ ላፑን ታሙ ጭማታ ቦላ ዎꬅስ። አያናይ ኤንታ ቦላ ሸምፕዳ ዎደ ኤንቲ ናበዳ ትንብተ ኦድዶሶና። ሽን ሄሳፈ ጉየ ዛሪድ ትንብተ ኦድቦኮና።


\par }{\PP \VS{26}ሄ ላፑን ታሙ ጭማታራ ፃፈትዳ አሳታፐ ኤልዳዳነ ሞዳዳ ጌተትያ ናምአት ዱንካንዳ ጉታን አትድ ጌሻ ዱንካንያኮ ይቦኮና። ሽን ኤንታ ቦላካ አያናይ ዎꬍን፥ ዱንካንዳ ጉታን ትንብተ ኦድዶሶና።

\VS{27}እስ ፓንꬃ አደይ ሙሰኮ ዎፅ ይድ፥ “ኤልዳድነ ሞዳድ ዱንካንዳ ጉታን ትንብተ ኦዶሶና” ያግስ።


\par }{\PP \VS{28}ያንን፥ ባ ናአተꬃፈ ዶምድ፥ ሙሰ ማድያ ናወ ናኣ እያሱይ ሙሰኮ፥ “ታ ጎዳዉ፥ ሙሰ፥ ኤንታ ተቃ” ያግስ።


\par }{\PP \VS{29}ሽን ሙሰይ ዛሪድ፥ “ታ ግሾ ነ ቃናታይ? ጎዳይ ባ አሳ ኡባ ቦላ ባ አያና ዎꬅድ ናበዳ ትንብተ ኦድስያባ ግድያኮ ታ ኡፋይታይስ” ያግስ።

\VS{30}ያትድ፥ ሙሰይነ እስራኤለ ጭማት ዱንካንዳ ጉታ ስምዶሶና።


\par }{\PP \VS{31}ቆፖና ጎዳይ ጫርኮ ደንꬅድ፥ ሳአፐ ናምኡ ዋꬋ መላ ꬎቁ ግድ ፕራꬍያ ኩራቾታ አባፈ ኤህስ። ኤንታ ዱንካንያ ዩሹዋን ኡባ ባጋራ እስ ጋላሳ ኦገ መላ ሳአን ዎꬍዶሶና።

\VS{32}ሄ ጋላስነ ሄ ቃማ ኡባ፥ ቃስ ዎንተꬃ ጋላስካ አሳይ ካረ ከይድ፥ ሄ ኩራቾታ ኦይክድ ሺሽዶሶና። ኤንታፈ ኦንካ 10 ክሎ ግራመፐ ጉꬁ ሺሽበና። ኤንቲ ዱንካንያ ጉታ ዩሾን መልሳናዉ ምጭዶሶና።

\VS{33}ሽን አሾይ ቡሮ ኤንታ ዶናን ደእሽንነ ሜተትድ ዉሮና ደእሽን፥ ጎዳ ሀንቆይ አሳ ቦላ ኤፅስ፤ ጎዳይ አሳ ዎልቃማ ቦሻን ሾጭስ።

\VS{34}አሾ አሞትድ ሀይቅዳ አሳ ኤንቲ ሄ በሳን ሞግዳ ግሾ ሄ በሳይ ከብሮት-ሀታባ\FTNT{†}{{\FR 11:34 }{\FQ{ከብሮት-ሀታባ፦ ሀ ሱንꬃ ብርሸꬃይ “አሞ ዱፎ” ጉሱ።
}}} ጌተትድ ሱንትስ።

\VS{35}አሳይ ሄ በሳፈ ደንድ ብድ ሀፀሮታ ጌተትያ በሳን ዱንካንዶሶና።




\par }\Chap{12}{\SH አሮንነ ማይራማ ሙሰራ ኤቀትዶሶና
\par }
{\PP \VerseOne{1}ሙሰይ ቶጰ ቢታ ማጫስ ኤክዳ ግሾ፥ ማይራማነ አሮን ሙሰ ያግድ ቦርዶሶና።

\VS{2}“ጎዳይ ሙሰ ባጋራ ፃላላ ኦደትዴ? እ ኑ ባጋራ ኦድቤኔ?” ያግዶሶና። ጎዳይ ኤንቲ ግዳይሳ ስእስ።

\VS{3}ሙሰይ ቢታን ደእያ አሳ ኡባፈ አꬍያ አዳ አስ።


\par }{\PP \VS{4}ቆፖና ጎዳይ ሙሰ፥ አሮናነ ማይራሞ፥ “ህንተ ሄꬓት ጌሻ ዱንካንያኮ ከይተ” ያግስ። ኤንትካ ከይዶሶና።

\VS{5}ጎዳይ ሻራ ቱሳራ ዎꬍድ ጌሻ ዱንካንያ ፐንገን ኤቅድ፥ አሮና! ማይራመ! ያግድ ፄግስ። ኤንቲ ናምአይ እያ ስን ሺቅን፥

\VS{6}ጎዳይ፥ “ታ ኦደይሳ ስእተ፤ ህንተ ግዶን ናበይ ደእኮ፥ ታ እያዉ ቆንጫይስ፤ ቃስ እያዉ አሙሆን ኦዳይስ።

\VS{7}ሽን ታ አይለይ ሙሰ ሄሳዳ ግደና፤ እ ታ ኬꬃ ኡባን አማነትዳይሳ።

\VS{8}ታኒ ሙሰራ ሶምኦን ኦደታስፐ አትሽን፥ ሌምሶን ኦድከ። እ ታ ማላ በኤስ። ያትን፥ ህንተ ታ አይልያ ሙሰ ቦራናዉ አይስ ያይበከቲ?” ያግስ።


\par }{\PP \VS{9}ጎዳ ሀንቆይ ኤንታ ቦላ ኤፅን፥ እ ኤንታ አግድ ብስ።

\VS{10}ሻራይ ጌሻ ዱንካንያ ቦላፈ ደንድዳ ዎደ ማይራማ ባሮ ሀርገን ምልፅ ጋዳ ቦፃሱ። አሮን ኢኮ ስሚድ ፄልያ ዎደ ባሮ ሀርገን ኦይከትዳሮ በእስ።

\VS{11}አሮን ሙሰኮ፥ “ሀይ ታ ጎዳዉ፥ ኑኒ ኤያተꬃን ኦꬅዳ ናጋራስ ኑና ሀይሳዳ ሴሮፓ።

\VS{12}እዮ ባ አየ ኡሎፐ ከይያ ዎደ እ አሳተꬃፈ ባጋይ ሜተትን፥ ሀይቅድ የለትዳ ናአ መላ ኦꬆፋ” ያግስ።


\par }{\PP \VS{13}ያትን፥ ሙሰይ፥ “አቤት ጎዳዉ፥ እዮ ፓꬃርክ” ያግድ ጎዳ ዎስስ።


\par }{\PP \VS{14}ጎዳይ ሙሰኮ፥ “እ አዋይ እ ሶምኦን ጩትያባ ግድያኮ፥ እያ ላፑን ጋላስ ዬላራ ጋምአዉሱ ግድኬ? ሄሳ ግሾ፥ ላፑን ጋላስ ዱንካንያ ጉታፐ እዮ ጋፃ ከሳዳ ዱማ በሳን ዎꬃ፤ ሄሳፈ ጉየ ስማዳ ዮ” ያግስ።

\VS{15}ያትን፥ ማይራማ ዱንካንያ ጉታፐ ጋፃ ከያዳ ላፑን ጋላስ ኡታሱ። እያ ስማና ጋካናዉ አሳይ ጉታ አግድ ባናዉ ደንድቤና።

\VS{16}ሄሳፈ ጉየ፥ አሳይ ሀፀሮታ ጌተትያ በሳፈ ደንድድ፥ ፓራና መላ ቢታን ዱንካንዶሶና።




\par }\Chap{13}{\SH ካናነ ዎቻናዉ ኪተትዳ አሳታ
\par }
{\PP \VerseOne{1}ጎዳይ ሙሰኮ፥

\VS{2}“ታኒ እስራኤለታስ እማና ካናነ ቢታ ዎቻና መላ ታማነ ናምኡ እስራኤለ ኮቻፈ እስ እስ አስ ሀላቃ ኦꬃዳ ኪታ” ያግስ።


\par }{\PP \VS{3}ያትን ሙሰይ ጎዳይ ኪትዳይሳዳ ፓራና መላ ቢታፈ እስራኤለ ኮቻፈ ታማነ ናምኡ ሀላቃታ ኪትስ።

\VS{4}ኤንታ ሱንꬃይ ሀይሳፈ ካልድ ፃፈትዳይሳታ።

\par }{\LI ሮቤላ ኮቻፈ ዛኩራ ናኣ ሳሙአ፤


\par }{\LI \VS{5}ስሞና ኮቻፈ ሆራ ናኣ ሻፋፃ፤


\par }{\LI \VS{6}ይሁዳ ኮቻፈ ዮፎና ናኣ ካለባ፤


\par }{\LI \VS{7}ይሳኮራ ኮቻፈ ዮሰፋ ናኣ ይግኣላ፤


\par }{\LI \VS{8}ኤፍሬማ ኮቻፈ ናወ ናኣ አውሰ፤


\par }{\LI \VS{9}ብንያመ ኮቻፈ ራፉ ናኣ ፋልፃ፤


\par }{\LI \VS{10}ዛብሎና ኮቻፈ ሶዳ ናኣ ጋድኤላ፤


\par }{\LI \VS{11}ዮሰፋ ናኣ ምናሰ ኮቻፈ ሱሳ ናኣ ጋደ፤


\par }{\LI \VS{12}ዳነ ኮቻፈ ጋማላ ናኣ አምኤላ፤


\par }{\LI \VS{13}አሴራ ኮቻፈ ምካኤላ ናኣ ሳቱራ፤


\par }{\LI \VS{14}ንፍታለመ ኮቻፈ ዋፍሳ ናኣ ናህባ፤


\par }{\LI \VS{15}ጋደ ኮቻፈ ማካ ናኣ ገኡኤላ።


\par }{\MM \VS{16}ሄ ቢታ ዎቻና መላ ሙሰይ ኪትዳ አሳታ ሱንꬃይ ሀይሳታ። ሙሰይ ናወ ናኣ አውሰ ሱንꬃ እያሱ ግድ ሱንꬃ ላምስ።


\par }{\PP \VS{17}ሙሰይ ኤንታ፥ “ነገበ መላ ቢታ ካንꬅድ ፑደ ደረይ ዳርያ ቢታ ከይተ።

\VS{18}ቢታይ አይ መላ ቢታኮ፥ አሳይ አይ መላ ምኖኮነ ታይቦን ጉኮ ዳሮኮ በእተ።

\VS{19}ኤንቲ ደእያ ቢታይ ሎኦኮ ኢተኮ፥ ኤንታ ካታማት ድረትዳኮነ መላ ደእያኮ፥

\VS{20}ቢታይ አራደኮ ላደኮ፥ ቢታይ ዎራን ካመትዳኮነ ቁኤኮ በእተ። ምንተ፤ ሄ ቢታን ደእያ ካꬃ አይፍያፐ ኤኮና ዮፕተ” ያግስ። ሄ ዎደይ ዎይነይ ቴርድ ማፀትያ ዎደ።


\par }{\PP \VS{21}ኤንቲ ከይድ ሲና መላ ቢታፈ ዶምድ፥ ለቦ-ሀማታ ማታን ደእያ ረሆባ ጋካናዉ ደእያ ቢታ ዎችዶሶና።

\VS{22}ነገበ መላ ቢታ ካንꬅድ፥ ከብሮና ጋክዶሶና። ሄ በሳን አክማና፥ ሰሳያነ ታልማያ ጌተትያ ኤናቃ ኮቻት ደኦሶና። ከብሮን ግብፀን ደእያ ፆኣነ ካታማፐ ላፑን ላይꬅ ኮይሮትድ ኬፀትስ።


\par }{\PP \VS{23}ያራ ካንꬅድ፥ ኤሽኮላ ዛንጋራ ብድ ጋክያ ዎደ ቴራ ዎይነ ታሽያራ ቃንፅዶሶና። ሄ ታሸይ ዴፆ ግድያ ግሾ ናምኡ አስ ካሶ አꬅድ ቶክዶሶና። እያ ቦላ ጉጅድ ኦሮማነነ ባላሰ ምꬃ አይፈ ኤክድ ይዶሶና።

\VS{24}እስራኤለ አሳይ ሄ በሳፈ ዎይነ ታሽያ ቃንፅዳ ግሾ ሄ በሳ ኤሽኮላ ዛንጋራ ግድ ፄግዶሶና።


\par }{\PP \VS{25}ኤንቲ ሄ ቢታ ኦይታሙ ጋላስ ዎችድ ጉየ ስምዶሶና።

\VS{26}ፓራና መላ ቢታን ቃደሳን ደእያ ሙሰኮ፥ አሮናኮነ እስራኤለ ማባራ ኡባኮ ይዶሶና። ኤንቲ በእዳባ አሳ ኡባስ ኦድዶሶና፤ ሄ ቢታፈ ኤክድ ይዳ አይፍያካ ኤንታ በስዶሶና።


\par }{\PP \VS{27}ኤንቲ ሙሰኮ፥ “ኔኒ ኑና የድዳ ቢታ ብዳ፤ ሄ ቢታን ማꬅነ ኤስ ጎጌስ፤ ሄ ቢታ አይፍያካ ሀይሳ በአ።

\VS{28}ሽን ሄ ቢታን ደእያ አሳይ ዎልቃማ፤ ኤንታ ካታማትካ ግምበ ድርሳን ድረትዳይሳታነ ግታ። ኑኒ ኡባፈ አꬅድ ኤናቃ ኮቻታ ያን በእዳ።

\VS{29}አማለቃት ነገበ መላ ቢታን፤ ህተትነ፥ ያቡሰት ደረይ ዳርያ አሞረታ ቢታን፤ ቃስ ካናነት መደትራነ አባ ዶናንነ ዮርዳኖሰ ሻፋ ጋፃን ደኦሶና” ያግዶሶና።


\par }{\PP \VS{30}ያትን ካለብ አሳ ሙሰ ስንꬃን ስእ ኦꬅድ፥ “ኑኒ ፆናናዉ ዳንዳእያ ግሾ፥ ሀእ ከይድ ሄ ቢታ የግስድ አነ ኦይኮስ” ያግስ።


\par }{\PP \VS{31}ሽን ካለባራ ብዳ አሳት፥ “ሄ ቢታ አሳይ ኑፐ አꬍድ ምንያ ግሾ፥ ኑኒ ኤንታ ፆናናዉ ዳንዳኦኮ” ያግዶሶና።

\VS{32}ኤንቲ ዩይድ ዎችዳ ቢታባ እስራኤለ አሳስ ሀይሳዳ ያግድ ኢታ ኦዳ ኦድዶሶና። “ኑኒ ዎችዳ ቢታይ ያን ደእያ አሳካ ምያ ቢታ፤ ያን ደእያ አሳይካ ዳሮ አዱሰ።

\VS{33}ኑኒ ያን ኤናቃ ኮቸ ግድዳ ንፍልመ አሳታ በእዳ። ኤንታ በእዳ አይፈን ኑና ፄልያ ዎደ ኑኒ ፃቆ መላ፤ ኤንትካ ኑና ሄሳዳ በኦሶና” ያግዶሶና።




\par }\Chap{14}{\SH አሳ ዙዙንꬃ
\par }
{\PP \VerseOne{1}ሄ ዎደ ቃማ ማባራ ኡባይ ባንታ ቃላ ꬎቁ ኦꬅድ ዬክዶሶና።

\VS{2}እስራኤለ አሳይ ሙሰ ቦላነ አሮና ቦላ ዙዙምዶሶና። ኩመꬃ ማባራይ፥ “ኑኒ ግብፀ ቢታን ደእሸ ዎይኮ ሀ መላ ቢታን ሀይቅዳ ግዶርኮ።

\VS{3}ኑኒ ማሻን ዉራና መላ ጎዳይ ሀ ቢታ ኑና አይስ ኤሂ? ኑ ማቸትነ ኑ ናይት ድኤታና፤ ሄሳ ሀናናፐ ጉየ ግብፀ ስሞይ ኑስ ኬሄኔ?” ያግዶሶና።

\VS{4}ኤንቲ እሶይ እሱዋኮ፥ “ኑና ካለꬅያ አስ ዶርድ ጉየ ግብፀ ስሞስ” ያግዶሶና።


\par }{\PP \VS{5}ያትን፥ ሙሰይነ አሮን ሄ በሳን ሺቅዳ እስራኤለ ማባራ ስንꬃን ሶምኦራ ሳአን ጉፋንዶሶና።

\VS{6}ቢታ ዎቻናዉ ብዳ አሳ ግዶፈ ናወ ናኣ እያሱይነ ዮፎና ናኣ ካለብ ባንታ ማኡዋ ፔꬍዶሶና።

\VS{7}እስራኤለ ማባራኮ፥ “ኑኒ ካንꬅ ከይድ ዎችዳ ቢታይ ዳሮ ሎኦ።

\VS{8}ጎዳይ ኑናን ኡፋይትያባ ግድኮ ማꬅነ ኤስ ጎግያ ቢታ ኑና ገልሳና፤ ሄ ቢታ ኑስ እማና።

\VS{9}ሄሳ ግሾ፥ ጎዳ ቦላ ማካሎፍተ። ሄ ቢታ አሳስ ያዮፍተ፤ ኤንቲ ኑስ ኦይꬅካ ግዶኮና። ኤንታዉ ኤሾይ ባዋ፤ ጎዳይ ኑራ ደኤስ፤ ህንተ ኤንታዉ ያዮፍተ” ያግዶሶና።

\VS{10}ያትን እስራኤለ ማባራይ ኤንታ ሹቻን ጫዳናዉ ደንድስ።

\par }{\PP ሄ ዎደ ጎዳ ቦንቾይ ፆሳ ዱንካንያን እስራኤለ አሳ ኡባስ ቆንጭስ።

\VS{11}ጎዳይ ሙሰኮ፥ “ሀ አሳይ ታና ካይ አዉደ ጋካናሴ? ታኒ ኤንታ ግዶን ኦꬅዳ ማላታታ በእሸ፥ አዉደ ጋካናዉ ታናን አማኖና እፃኔ?

\VS{12}ታኒ ኤንታ ጋዶን ሾጫዳ ꬋይሳና፥ ሽን ነና ኤንታፈ ዳርያነ ምንያ ካዎተꬃስ አዋ ኦꬃና” ያግስ።


\par }{\PP \VS{13}ሙሰይ ዛሪድ ጎዳኮ፥ “ኔኒ ነ ዎልቃን ሀ አሳ ግብፀፈ ከስዳይሳ ኤርያ ግብፀት ሄሳ ስእኮ ዎይጋኔ?

\VS{14}ኤንቲ ሄ ቢታን ደእያ አሳስ ሄሳ ኦዳና። አቤት ጎዳዉ፥ ኔኒ ሀ አሳራ ደኤይሳ ኤንቲ ስእዶሶና። አቤት ጎዳዉ፥ ኑኒ ነና በእዳይሳ፥ ነ ሻራይ ኑ ቦላ ኩያትዳይሳነ ጋላስ ሻራ ቱሳን፥ ቃማ ታማ ቱሳን ኔኒ ኑና ካለꬅዳይሳ ኤንቲ በእዶሶና።

\VS{15}ያትን፥ ሀእ ኔኒ ሀ አሳ ኡባ እስ ቶሆ ዎꬋ ꬋይስያባ ግድኮ ነ ካሰ ኦꬅዳይሳ ስእዳ ካዎተꬃት፥

\VS{16}‘ጎዳይ፥ ሀ አሳስ እማና ግድ ጫቅዳ ቢታ ኤንታ ገልሳናዉ ዳንዳእቦና ግሾ መላ ቢታን ዎꬍ ꬋይስስ ያግድ’ ኦዳና።


\par }{\PP \VS{17}“ሄሳ ግሾ፥ ጎዳዉ፥ ነ ዎልቃ ኑና በሳ፤ ነ ኑስ ገልዳ ቃላ ቆፓ።

\VS{18}‘ጎዳይ ኤለ ሀንቀተና፤ ማሮትነ ሲቆይ ኩምዳይሳ ናጋራነ ጌላተꬅ አቶ ገይሳ፤ ሽን ባልዳ ኡራ ሴሮና አገና። የልዳይሳታ ናጋራ ግሾ ሄꬓንꬆነ ኦይዳንꬆ የለተꬅ ጋካናዉ ናይታ ሴራና’ ያጋዳሳ።

\VS{19}ሀ አሳይ ግብፀፈ ከዮሶፐ ዶማዳ ሀች ጋካናዉ ኤንታ ማርዳይሳዳ ነ መርና ሲቁዋን ሀ አሳ ናጋራ አቶ ጋርክ” ያግስ።


\par }{\PP \VS{20}ጎዳይ ዛሪድ፥ “ነ ኦይችዳይሳዳ ታ ኤንታ ማራና።

\VS{21}ሽን ታ ደኦ ግደይሳዳነ ታ ቦንቾይ ሳአ ኡባ ኩምዳይሳዳ፥

\VS{22}ሀ አሳፐ እስ አስካ ሄ ቢታ በኤና። ግብፀ ቢታንነ መላ ቢታን ኦꬅዳ ማላታታ ሀ አሳት በእዶሶና፤ ሽን ኤንቲ ታሙ ቶሆ ታና ፓጭድ ታዉ ኪተቶና እፅዶሶና።

\VS{23}ሄሳ ግሾ፥ ታ ኤንታ ማይዛታስ እማና ጋዳ ጫቅዳ ቢታ ታና ካꬍዳይሳታፐ እሶይካ ገለና።

\VS{24}ሽን ታ አይለይ ካለብ ኤንታፈ ዱማትያ ግሾነ ታና ፖሎ ዎዛናፐ ካልዳ ግሾ፥ እ ካሰ ዎችዳ ቢታ እያዉ እማና፤ እያ ዘረꬃይካ ሄ ቢታ ላታና።

\VS{25}ሽን ሀእ አማለቃትነ ካናነት ዛንጋራን ደእያ ግሾ፥ ዎንቶ ዞኦ አባኮ ኤፍያ ኦግያ ኦይክድ መላ ቢታ ጉየ ስምተ” ያግስ።


\par }{\SH ዙዙምዳ አሳ ሴረተꬃ
\par }
{\PP \VS{26}ጎዳይ ሙሰኮነ አሮናኮ፥

\VS{27}“ሀ ኢታ አሳይ ታ ቦላ አዉደ ጋካናዉ ዙዙማኔ? ታኒ እስራኤለ አሳ ዙዙንꬃ ስአስ።

\VS{28}ሄሳ ግሾ፥ ኔኒ ኤንታዉ ሀይሳዳ ጋዳ ኦዳ፤ ‘ታኒ ታ ደኡዋን ጫቃይስ፤ ህንተ ግዳይሳዳ ታ ህንተዉ ኦꬃና።’ ታኒ፥ ጎዳይ ሀይሳ ኦዳይስ።

\VS{29}አሳይ ታይበትያ ዎደ ላይꬅ ላታማነ እያፐ ቦላ ግድዳ አስ ኡባይ ታ ቦላ ዙዙምዳ ግሾ፥ ህንተ አሀይ ሀ መላ ቢታን ኩንዳና።

\VS{30}ዮፎና ናአ ካለባፐነ ናወ ናአ እያሱፐ አትሽን፥ ህንተፈ ኦንካ ታ ህንተና ላትሳናዉ ጫቅዳ ሄ ቢታ ገለና።

\VS{31}ህንተ፥ ‘ኑ ናይት ድኤት አታና’ ግዳ ህንተ ናይታ፥ ሄ ህንተ ካꬍዳ ቢታ ገልሳና፤ ሄ ቢታይ ኤንታዉ ላታ ግዳና።

\VS{32}ሽን ህንተ አሀይ ሀ መላ ቢታን ኩንድድ አታና።

\VS{33}ህንተ አማነትቦና ግሾ፥ ህንተፈ ዉርሰꬃ አሀይ ሀ መላ ቢታን ኩንዳና ጋካናዉ፥ ህንተ ናይት ሀ መላ ቢታን ዋየትሸ ኦይታሙ ላይꬅ ዶርሰ ሄማና።

\VS{34}ህንተ ቢታ ዎችዳ ኦይታሙ ጋላሳ ታይቦን፥ እስ ጋላሳስ እስ ላይꬅ፥ ኦይታሙ ላይꬅ ህንተ ናጋራ ግሾ ዋየታና፤ ሄ ዎደ ታ ህንተ ቦላ አይ መላ ሀንቀትዳኮ ህንተ ኤራና።

\VS{35}እስፈ ታ ቦላ ደንድዳ ሀ ኢታ ማባራ ቦላ ታ ሀይሳዳ ኦꬃና፤ ኤንቲ ሀ መላ ቢታን ኩንድ አታና ሀይሳን ኤንቲ ሀይቃና፤ ታ ጎዳይ ሀይሳ ኦዳይስ” ያግስ።


\par }{\PP \VS{36}ሄ ቢታ ዎቻና መላ ሙሰይ ኪትዳ አሳት ስሚድ፥ ሄ ቢታባ ኢታ ኦዳ ኦድድ፥ ሙሰ ቦላ አሳይ ዙዙማና መላ ኦꬅዳይሳት፥

\VS{37}ጎዳ ስንꬃን ቦሻን ሀይቅዶሶና።

\VS{38}ሄ ቢታ ዎቻናዉ ብዳ አሳፐ ዮፎና ናአይ ካለብነ ናወ ናአይ እያሱ ፃላል አትዶሶና።


\par }{\PP \VS{39}ሙሰይ ሄሳ እስራኤለ አሳስ ኦድዳ ዎደ አሳይ ዳሮ ዬክስ።

\VS{40}ዎንተꬃ ጋላስ ዎንታ ጉራ ደንድድ፥ ገዘ ቢታ ከይድ፥ “ኑኒ ናጋራ ኦꬅዳ፥ ሽን ሀእ ጎዳይ ኑስ እማና ግዳ በሳ ፑደ ከያና” ያግዶሶና።


\par }{\PP \VS{41}ሽን ሙሰይ ኤንታኮ፥ “ጎዳ ኪታ ህንተ አይስ መንቲ? ህንተዉ ሀነና።

\VS{42}ጎዳይ ህንተራ ዶና ግሾ፥ ቦፕተ፤ ህንተ ሞርከት ህንተና ፆናና።

\VS{43}አማለቃ አሳራነ ካናነ አሳራ ህንተ ኦለትድ ማሻን ሀይቃና። ጎዳስ ህንተ ኪተቶና እፅዳ ግሾ፥ ጎዳይ ህንተራ ዴና” ያግስ።


\par }{\PP \VS{44}ሽን ኤንቲ ጎዳ ጫቆ ታቦተይነ ሙሰይ ጉታፐ ደንዶና ደእሽን፥ ደረይ ዳርያ ቢታ ባናዉ ምንድ ደንድዶሶና።

\VS{45}ያንን ደረይ ዳርያ ቢታን ደእያ አማለቃ አሳይነ ካናነ አሳይ ኤንታ ኦላን ፆንድ፥ ሆርማ ጋካናዉ ኤንታ የደꬅዶሶና።




\par }\Chap{15}{\SH ያርሾ ዎጋ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳ ሀይሳዳ ያጋ፤ ህንተ ዳና መላ ታ ህንተዉ እምያ ቢታ ገልያ ዎደ፥

\VS{3}ፁሳ ያርሾ ግድን ዎይኮ ጋሶ ያርሾ ግድን ዎይኮ ዶሳን ያርሽያ ያርሾ ግድን ዎይኮ ባኣለ ጋላሳ ያርሾ ግድን፥ መሄፐ ዎይኮ ዶርሳፈ ጎዳስ ታማን ፁገትያ ሳውያ ያርሾ ያርሽተ።

\VS{4}ያርሹዋ ያርሽያ ኡራይ ካꬃ ያርሹዋስ እስ ክሎ ግራመ ሎኦ ꬊለ ሳይሶ ልትሮ ሻማሆ ዛይተን ሙኑቀትዳይሳ ኤሆ።

\VS{5}ቃስ ፁሳ ያርሾስ ዎይኮ ሀራ ያርሾስ ኤህያ እስ እስ ዶርሳራ ሳይሶ ልትሮ ዎይነ ኡሻ ያርሾ ኦꬅድ ጊግስተ።

\VS{6}ማራዘ ያርሽያ ዎደ ናምኡ ክሎ ግራመ ሎኦ ꬊለ እስ ልትሮነ ባጋ ሻማሆ ዛይተን ሙኑቀትዳይሳ ኤህተ።

\VS{7}ኡሻ ያርሹዋስ ስኮ ልትሮ ዎይነ ኡሻ ያርሹዋስ ኤህተ። ሄስ ጎዳስ ሳውያ ያርሾ ግዳና።

\VS{8}ጋሶ ዎይኮ እስፈተꬃ ያርሾስ ዎፋኖ ፁሳ ያርሾ ኦꬃዳ ጎዳስ ያርሽያ ዎደ፥

\VS{9}ዎፋኑዋራ እስፈ ሄꬑ ክሎ ግራመ ሎኦ ꬊለ፥ ናምኡ ልትሮ ሻማሆ ዛይተን ሙኑቀትዳይሳ ካꬃ ያርሾ ኦꬃዳ ኤሀ።

\VS{10}ኡሻ ያርሹዋስ ባጋ ልትሮ ዎይነ ኡሻ ኤህተ። ሄስ ጎዳስ ሳውያ ፁሳ ያርሾ ግዳና።


\par }{\PP \VS{11}“እስ እስ ዎፋኖይ ዎይኮ እስ እስ ማራዘይ ዎይኮ እስ እስ ኮለይ ያርሸትያ ዎደ ሀይሳዳ ሀንድ ኦሰቶ።

\VS{12}ዳሮ መሄይ ያርሸትያ ዎደ ያርሸትያ ካꬃ ያርሾይካ ሄሳዳ ዳሮ።

\VS{13}እስራኤለ አስ ግድዳ ኦንካ ሳውያ ፁሳ ያርሾ ጎዳስ ያርሽያ ዎደ ኡባን ሀይሳዳ ኦꬃናዉ ኮሼስ።

\VS{14}ያና የለተꬃን ህንተ ግዶን ደእያ በተ ዎይኮ ሀራ አስ ኦንካ ሳውያ ፁሳ ያርሾ ጎዳስ ያርሻናዉ ኮይኮ ሄሳዳ ኦꬃናዉ ኮሼስ።

\VS{15}ህንተዉነ ህንተ ግዶን ደእያ በተ አሳስ ሄ ዎጋይ እስኖ፤ ሄስ ያና የለተꬃስካ ኤቅድ ዳና ዎጋ፤ ህንተካ በተ አሳትካ ጎዳ ስንꬃን እስኖ።

\VS{16}ህንተዉነ ህንተ ግዶን ደእያ በተ አሳስ ህገይነ ዎጋይ እስኖ” ያግስ።


\par }{\PP \VS{17}ጎዳይ ሙሰኮ፥

\VS{18}“እስራኤለ አሳስ ሀይሳዳ ጋዳ ኦዳ፤ ታኒ ህንተና ኤፍያ ቢታ ህንተ ገልድ፥

\VS{19}ሄ ቢታን ካፅያ ካꬅ ህንተ ምያ ዎደ ሄ ካꬃፈ ፄራ ከስድ ህንተ ጎዳስ ያርሽተ።

\VS{20}ሄስካ፥ ባይራ ካፅዳ ካꬃፈ ኡክዳ ኮይሮ ኡይꬅ፥ ግድሽን፥ ካꬅ ቡክያ ዉዱማፈ እምያ ያርሾ ኦꬅድ ያርሽተ።

\VS{21}የለተꬃ ኡባን ህንተ ቢታን ካፅዳ ካꬃፈ ኮይሩዋ ኡክድ ጎዳስ ያርሾ ያርሽተ።


\par }{\PP \VS{22}“ጎዳይ፥ ሙሰስ ኦድዳ ኪታ ህንተ ኤሮና እፅድ ናጎና አትኮ፥

\VS{23}ዎይኮ ጎዳይ እያ ባጋራ እምዳ ኪታ ኡባ፥ ጎዳይ እምዳ ጋላሳፐ ዶምድ ያና የለተꬃ ጋካናዉ ናጎና እፅኮ፥

\VS{24}ቃስ ሄሳ እስራኤለ ማባራይ ኤሮና ኦꬅዳባ ግድኮ ማባራ ኡባይ ጎዳስ እስ ዎፋኖ ሳውያ ፁሳ ያርሾ ኦꬅድ፥ ዎጋይ ኪተይሳዳ ካꬃ ያርሹዋራነ ኡሻ ያርሹዋራ ያርሾ፤ ቃስ ናጋራ ያርሾ ኦꬅድ እስ ኮለ ያርሾ።

\VS{25}ካህነይ ኩመꬃ እስራኤለ ማባራስ ናጋራ አቶተꬃ ያርሾ ሺሼስ። ኤንቲ ኤሮና ባልዳ ባንታ ናቁዋ ግሾ ጎዳስ ፁሳ ያርሾነ ናጋራ ያርሾ ያርሽዳ ግሾ ኤንታ ናጋራይ አቶ ጌተታና።

\VS{26}እስራኤለ ማባራይነ ኤንታ ግዶን ደእያ በተ አሳይ ኤሮና ሄ ባላ ኦꬅዳ ግሾ አሳ ኡባ ናጋራይ አቶ ጌተታና።


\par }{\PP \VS{27}“እስ አስ ኤሮና ናጋራ ኦꬅኮ እስ ላይꬃ ኮለ ናጋራ ያርሾ ኦꬅድ ያርሾ።

\VS{28}ኤሮና ደእሸ ናጋራ ኦꬅዳ ኡራስ ካህነይ ጎዳ ስንꬃን ናጋራ አቶተꬃ ዎጋ ፖሎ፤ እያ ናጋራይ አቶ ጌተታና።

\VS{29}ኤሮና ናጋራ ኦꬅዳ ኡራስ ካህነይ ጎዳ ስንꬃን ናጋራ አቶተꬃ ዎጋ ፖሎ፤ እያ ናጋራይ አቶ ጌተታና።


\par }{\PP \VS{30}“ሽን እስራኤለ አስ ግድን ዎይኮ በተ አስ ግድን ኤርሸ ኦቶሮን ናጋራ ኦꬅያ ኡራይ ጎዳ ጫዬስ። ሄ ኡራይ ደርያ ግዶፈ ꬋዮ።

\VS{31}ሄ ኡራይ ጎዳ ኪታ ኤርሸ ካꬍዳ ግሾነ እያ ኪታ ካዉሽዳ ግሾ እያዉ ꬋዮይ በሴስ። እያ ባላይ እያ ቦላ ግዶ” ያግስ።


\par }{\SH ሳምባታ መንꬅዳ ኡራ
\par }
{\PP \VS{32}እስ ጋላስ እስራኤለ አሳይ መላ ቢታን ደእሽን፥ እስ ኡራይ ሳምባታ ጋላስ ምꬅ ምፅሸ ኦይከትስ።

\VS{33}ሄ ኡራ አሳይ ሙሰኮ፥ አሮናኮነ እስራኤለ ማባራኮ ኤህዶሶና።

\VS{34}ኤንቲ እያ ቦላ ኦꬃናባ ኤርቦና ግሾ ቃሾን ጋምእስዶሶና።

\VS{35}ሄሳፈ ጉየ ጎዳይ ሙሰኮ፥ “ሀ ኡራይ ሀይቃናዉ በሴስ፤ እስራኤለ ማባራይ ባንታ ጉታፐ ጋፃ ከስድ ሹቻን ጫድድ ዎꬎ” ያግስ።

\VS{36}ያትን እስራኤለ ማባራ ኡባይ ጎዳይ ሙሰ ኪትዳይሳዳ፥ ጉታፐ ጋፃ ከስድ ሹቻን ጫድድ ዎꬍዶሶና።


\par }{\SH አፍላ ማጫራ ዎጋ
\par }
{\PP \VS{37}ጎዳይ ሙሰኮ፥

\VS{38}“እስራኤለ አሳስ ሀይሳዳ ጋዳ ኦዳ፤ ህንተነ ያና የለተꬃይ ህንተ አፍላ ጋፃን ማጫራ ከስድ ሄ ማጫራ ጋፃን ካሎሰ ቃጭና ስክተ።

\VS{39}ሄ ማጫራ ህንተ በእያ ዎደ ኡባን ታ ኪታታ፥ አኬክድ ፖሌታ፤ ታፐ ሃክድ ህንተ አይፍያ አሙዋነ ህንተ ዎዛና ቆፋ ካልድ ላመተከታ።

\VS{40}ሄ ማጫራ በእድ ህንተ ታ ኪታ ኡባ አኬክድ ፖላናነ ፆሳስ ዱማትዳይሳታ ግዳና።

\VS{41}ታኒ ጎዳ፥ ህንተ ፆሳ፤ ታ ህንተ ፆሳ ግዳናዉ ህንተና ግብፀፈ ከሳስ። ታኒ ጎዳ፥ ህንተ ፆሳ ያጋ” ያግስ።




\par }\Chap{16}{\SH ቆረ፥ ዳታነነ አቤሮ
\par }
{\PP \VerseOne{1}ሌወ ኮቻፈ ቃሃታ ኮቸ ግድዳ ይስአራ ናአይ ቆረይ፥ ሮቤላ ኮቻፈ ኤልኣባ ናይት ዳታነይነ አቤሮይ ቃስ ፋለታ ናአይ ኦን፥

\VS{2}ሙሰ ቦላ ደንድዶሶና። ኤንታራ ናምኡ ፄታነ እሻታሙ አሳት ደኦሶና፤ ሄ አሳት አሳን ኤረትዳይሳታነ ማባራ ካለይሳታ።

\VS{3}ኤንቲ ሙሰነ አሮና ስን ሺቅድ፥ “ህንተ ዳርስደታ፤ ማባራ ኡባይ ጌሽ፤ ጎዳይ ኤንታራ ደኤስ። ያትን፥ ጎዳ ማባራ ቦላ ህንተና አይስ ꬎቁ ꬎቁ ኦቲ?” ያግዶሶና።


\par }{\PP \VS{4}ሙሰይ ሄሳ ስእዳ ዎደ ጎዳ ስንꬃን ጉፋንስ።

\VS{5}ቆረኮነ እያ ጩጋኮ፥ “ጎዳይ ዎንቶ ዎንታ ኦን እያ ባገኮነ ኦን ጌሸኮ በሳና፤ ሄ እ ዶርዳ ኡራ ባኮ ሺሻና፤ ሄ ኡራይ እያኮ ሺቃና።

\VS{6}ዎንቶ ዎንታ ኔራነ ነ አሳራ ሀይሳ ኦꬅተ፤ እፃነ ጩይስያ ሚሸ ኤክድ፥

\VS{7}ቦንቆ ታማ እያን ዎꬅድ፥ ጎዳ ስንꬃን እፃነ ጩይስተ። ጎዳይ ዶርያ ኡራይ እ ጌሽ ግዳና። ህንተ፥ ሌወት ዛዋፐ አꬍደታ።”


\par }{\PP \VS{8}ቃስካ ሙሰይ ቆረኮ፥ “ህንተ ሌወት ስእተ።

\VS{9}እስራኤለ ፆሳይ ህንተና ባ ማባራ ግዶፈ ዱማይድ፥ ጌሻ ዱንካንያን ኦꬃና መላነ ባ አሳ ስንꬃን ኤቅድ ሀጋዛና መላ ባኮ ሺሽዳይስ ህንተዉ ጉፅዴ?

\VS{10}እ ህንተናነ ህንተ እሻታ ሌወታ ኡባ ባኮ ሺሽስ፤ ሽን ሀእ ህንተ ካህነታ በሳ ኮዬታ።

\VS{11}ኔንነ ነ ጩጋ ኡባይ ጎዳ ቦላ ማካልድ ደንድደታ፤ ህንተ እያ ቦላ ዙዙማናዉ እ አሮን ኦኔ?” ያግስ።


\par }{\PP \VS{12}“ያትድ፥ ሙሰይ፥ ኤልኣባ ናይታ፥ ዳታነነ አቤሮ ፄግስስ፤ ሽን ኤንቲ፥ ‘ኑኒ ቦኮ’ ያግዶሶና።

\VS{13}ኔኒ መላ ቢታን ኑና ዎꬋናዉ ማꬅነ ኤስ ጎግያ ቢታፈ ኑና ከስዳይስ ጉፅስ ጋዳ ሀእ ኑ ቦላ ሀላቃ ግዳናዉ ኮያይ?

\VS{14}ኔኒ ኑና ማꬅነ ኤስ ጎግያ ቢታ ገልሳባካ፤ ዎይኮ ኔኒ ኑስ ላታ ኦꬃዳ ጎሻ ጋደነ ዎይነ ጋደ እማባካ፤ ኔኒ ኑና ጭማሳ፤ ኑኒ ቦኮ” ያግዶሶና።


\par }{\PP \VS{15}ያትን፥ ሙሰይ ዳሮ ሀንቀትድ፥ ጎዳኮ፥ “ኔኒ ኤንታ ያርሹዋ ኤኮፋ፤ ታ ኤንታፈ እሱዋካ ቆሀብከ፤ ቃስ ሀር አቶሽን እስ ሀረካ ኤንታፈ ኤካብከ” ያግስ።


\par }{\PP \VS{16}ቃስ ሙሰይ ቆረኮ፥ “ዎንቶ ኔራነ ነ አሳራ ሄሳዳ አሮንካ ጎዳ ስን ሺቅተ።

\VS{17}እስ እስ አስ ባ እፃነ ጩይስያ ሚሽያ ኤኮ፤ እፃነካ እያን ዎꬆ፤ ኡባይ እስፈ ናምኡ ፄታነ እሻታሙ እፃነ ጩይስያ ሚሸ ግዴስ፤ እፃነ እያን ዎꬅድ ጎዳ ስን ሺሾ። ኔኒነ አሮን ህንተ እፃንያ ሄሳዳ ሺሽተ” ያግስ።

\VS{18}ያትን፥ እስ እስ አስ ባ ሚሸን እፃነነ ታማ ቦንቆ ዎꬅድ ጌሻ ዱንካንያ ፐንገን ሙሰራነ አሮናራ እስፈ ኤቅዶሶና።

\VS{19}ቆረይ ባ አሳራ ጌሻ ዱንካንያ ፐንገን ሙሰ ስንꬃንነ አሮና ስንꬃን ኤቅዶሶና። ሄ ዎደ ጎዳ ቦንቾይ ኩመꬃ ማባራስ ቆንጭስ።

\VS{20}ጎዳይ ሙሰኮነ አሮናኮ፥

\VS{21}“ታኒ እስ ቶሆ ሀ አሳ ꬋይሳና ግሾ፥ ኤንታፈ ሻከትተ” ያግስ።


\par }{\PP \VS{22}ሽን ሙሰይነ አሮን ሳአን ጉፋንድ፥ “አቤት ፆሳዉ፥ አሳ ሸምፖ ኡባ መꬍዳ ፆሳዉ፥ እስ አስ ናጋራ ኦꬅኮ፥ ኔኒ ኩመꬃ ማባራ ሀንቀታዬ?” ያግዶሶና።


\par }{\PP \VS{23}ያትን፥ ጎዳይ ሙሰኮ፥

\VS{24}“አሳስ ‘ቆረ፥ ዳታነነ አቤሮ ዱንካንያ ማታፐ ክችተ’ ጋዳ ኦዳ” ያግስ።


\par }{\PP \VS{25}ሙሰይ ደንድድ፥ ዳታነኮነ አቤሮኮ ብን፥ እስራኤለ ጭማት እያ ካልዶሶና።

\VS{26}እ ማባራኮ፥ “ሀ ኢታ አሳ ዱንካንያ ማታፐ ክችተ፤ ኤንታባ አይብባካ ቦቾፍተ። አካይ፥ ጊኮ፥ ኤንታ ናጋራ ጋሶን ህንተካ ፕተትድ ꬋያና” ያግድ ምንꬅድ ኦድስ።


\par }{\PP \VS{27}ያትን አሳይ ቆረ፥ ዳታነነ አቤሮ ዱንካንያ ማታፐ ክችዶሶና። ዳታነይነ አቤሮይ ካረ ከይድ፥ ባንታ ማቸታራነ ባንታ ናይታራ ባንታ ዱንካነታ ፐንገን ኤቅዶሶና።

\VS{28}ሙሰይ አሳኮ፥ “ታኒ ሀ ኦሶ ኡባ ኦꬃና መላ፥ ጎዳይ ታና ኪትዳይሳነ ታኒ ታ ሸነን ኦꬆናይሳ ህንተ ኤራናይ ሀይሳና።

\VS{29}ሀ አሳት አስ ሀይቀይሳዳ ሀይቅኮ ዎይኮ አሳ ቦላ ጋክያባ ፃላል ኤንታ ቦላ ጋክኮ ጎዳይ ታና ኪትቤና።

\VS{30}ሽን፥ ጎዳይ ኦራꬃባ ኦꬅድ፥ ቢታይ ዶየትድ ኤንታነ ኤንታዉ ደእያባ ኡባ ምትኮነ ኤንቲ ፓፃ ደእሸ ዱፎ ገልኮ ሄ ዎደ ሀ አሳት ጎዳ ካꬍዳይሳ ህንተ ኤራና” ያግስ።


\par }{\PP \VS{31}እ ያግድ ኦንግዳ ዎደ ኤንቲ ኤቅዳ ቢታይ ዶየትድ፥

\VS{32}ኤንታነ ኤንታ ሶ አሳ፥ ቆረ ጩጋ ኡባነ ኤንታዉ ደእያባ ኡባ ምትስ።

\VS{33}ያትን ኤንቲ ባንታዉ ደእያባ ኡባራ ፓፃ ደእሸ፥ ዱፎ ገልዶሶና። ቢታይ ኤንታ ቦላ ጎርደትስ፤ ኤንቲ ማባራ ግዶፈ ꬋይዶሶና።

\VS{34}ኤንታ ዋሱዋ ጋሶን ኤንታ ማታን ደእያ እስራኤለ አሳ ኡባይ፥ “ቢታይ ኑናካ ምታና ሀኔስ” ያግድ ባቃትዶሶና።


\par }{\PP \VS{35}ቃስ ታም ጎዳ ማታፐ ይድ እፃነ ጩይስያ ናምኡ ፄታነ እሻታሙ አሳ ምስ።


\par }{\PP \VS{36}ሄሳፈ ጉየ ጎዳይ ሙሰኮ፥

\VS{37}“ካህነይ፥ አሮና ናኣ አላዛር ናሰ ብራታፐ ኦሰትዳ እፃነ ጩይስያ ሚሸታ ፁገትዳ አሳፐ ኤክድ፥ ሄ ሚሸት ጌሽ ግድያ ግሾ፥ ቦንቆ ታማ ሀራ ሶ ኤፍድ ላላና መላ ኦዳ።

\VS{38}ሄ ሚሸት ባንታ ደኡዋ ꬋይሳናዉ ናጋራ ኦꬅዳ አሳይ እፃነ ጩይስያ ሚሸ። ሄ ሚሸት ጎዳስ እመትዳ ግሾነ ጌሽ ግድያ ግሾ ሌእሳ ቆፃዳ ያርሾ በሳ ላንፃ። ሄስ እስራኤለ አሳስ ናግሶ ማላ ግዶ” ያግስ።


\par }{\PP \VS{39}ያትን ካህነይ አላዛር እፃነ ጩይስያ ሚሸታ ኤክድ ያርሾ በሳ ላንፃናዉ ሌእስድ ቆፅስ።

\VS{40}ጎዳይ ሙሰ ባጋራ ኪትዳይሳዳ፥ አሮና ኮቸ ግዶና ኦንካ ጎዳ ስንꬃን እፃነ ጩይሳናዉ ሺቆና መላ፥ እፃስ ጊኮ፥ ቆረ ቦላነ እያ ካለይሳታ ቦላ ጋክዳይስ እያ ጋኮና መላ እስራኤለ አሳ አኬክሳናዉ ሀይሳታ ኦꬅስ።


\par }{\PP \VS{41}ዎንተꬃ ጋላስ እስራኤለ ማባራ ኡባይ፥ “ጎዳ አሳ ህንተ ዎꬍደታ” ያግድ ሙሰ ቦላነ አሮና ቦላ ዙዙምዶሶና።

\VS{42}ኤንቲ ሙሰነ አሮና ቦላ ደንዳናዉ ሺቅድ፥ ኤንቲ ጌሻ ዱንካንያ ፄልያ ዎደ ሻራይ ጌሻ ዱንካንያ ካምን፥ ጎዳ ቦንቾይ ቆንጭስ።


\par }{\PP \VS{43}ሄሳፈ ጉየ፥ ሙሰይነ አሮን ጌሻ ዱንካንያ ስን ይድ ኤቅዶሶና።

\VS{44}ያትን ጎዳይ ሙሰኮ፥

\VS{45}“ሀ አሳ ግዶፈ ክችተ፤ ታ ኤንታ እስ ቶሆን ꬋይሳና” ያግስ።

\par }{\PP ሙሰይነ አሮን ሳአን ጉፋንዶሶና።

\VS{46}ሙሰይ አሮናኮ፥ “እፃነ ጩይስያ ነ ሚሽያ ኤካዳ ያርሾ በሳፈ ቦንቆ ታማ ኤካዳ እያን ዎꬃ፤ እያ ቦላ እፃነ ጉጃዳ እስራኤለ ማባራኮ ኤፋ። ጎዳ ሀንቆይ እያ ማታፐ ከይ ክችስ፤ ቦሻይካ ዶምስ” ያግስ።

\VS{47}ያትን አሮን፥ ሙሰይ ኪትዳይሳዳ ባ እፃነ ጩይስያ ሚሽያ ኤክድ ማባራ ግዶ ዎፅድ ገልስ። ቦሻይ አሳ ዎꬎ ኦይክስ ሽን፥ አሮን እፃነ ጩይስድ አሳስ አቶተꬅ ኤህስ።

\VS{48}ያትድ፥ እ ሀይቅዳይሳታነ ፓፃታ ግዶን ኤቅን፥ ቦሻይ አግስ።

\VS{49}ቆረ ጋሶን ሀይቅዳ አሳይ አትሽን፥ ሄ ቦሻን ሀይቅዳ አሳ ታይቦይ 14,700.

\VS{50}ቦሻይ ኤቅዳፐ ጉየ፥ አሮን ጌሻ ዱንካንያ ፐንገን ደእያ ሙሰኮ ስምስ።




\par }\Chap{17}{\SH አሮና ፃምአ አጨꬃ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳይ እስ እስ ኮቻ ሀላቃታፐ እስ እስ ፃምአ ኤክድ ታማነ ናምኡ ፃምአ ነዉ ኤሀና መላ ኤንታዉ ኦዳ። ሄ ፃምኣ ቦላ እስ እስ አሳ ሱንꬃ ፃፋ።

\VS{3}እስ እስ ኮቻ ሀላቃስ እስ ፃምአ ኮሽያ ግሾ፥ ሌወ ፃምኣ ቦላ አሮና ሱንꬃ ፃፋ።

\VS{4}ሄ ፃምአታ ጌሻ ዱንካንያ ግዶን ታ ኔራ ጋሄትያ ታቦትያ ስንꬃን ዎꬃ።

\VS{5}ታ ዶርያ ኡራ ፃምአይ አጫና፤ ሄሳዳ ኦꬃዳ ህንተ ቦላ እስራኤለ አሳ ዙዙንꬃ ታ ተቃና” ያግስ።


\par }{\PP \VS{6}ሄሳ ሙሰይ እስራኤለ አሳስ ኦድን፥ ታማነ ናምኡ ሀላቃት ሁጰን ሁጰን እስ እስ ፃምአ ኤህዶሶና። አሮና ፃምአይካ ሄ ፃምአታ ግዶን ደኤስ።

\VS{7}ሙሰይ ሄ ፃምአታ ኡባ ጌሻ ዱንካንያ ግዶን ጎዳ ስንꬃን ዎꬅስ።


\par }{\PP \VS{8}ዎንተꬃ ጋላስ ሙሰይ ጌሻ ዱንካንያ ግዶ ገልያ ዎደ ሌወ ኮቸ ግድዳ አሮና ፃምአይ አጭዳይሳ፥ ጋምቡፅዳይሳ፥ ጪይዳይሳነ ላዉዘ ምꬃ አይፈ አይፍዳይሳ በእስ።

\VS{9}ሙሰይ ፃምአ ኡባ ጎዳ ስንꬃፈ ኤህድ እስራኤለ አሳ በስስ። ኤንቲ ሀንዳባ በእዳፐ ጉየ እስ እስ ሀላቃይ ባንታ ፃምኣ ፃምኣ ኤክዶሶና።

\VS{10}ጎዳይ ሙሰኮ፥ “አሮና ፃምኣ ታቦትያ ስንꬃን ዛራዳ ዎꬃ። ማካልዳ እስራኤለ አሳይ ታ ቦላ ዙዙንꬃ አጎና እፅኮ ሀይቃናይሳ ኤንታዉ ማላታ ኦꬃዳ ዎꬃ” ያግስ።

\VS{11}ሙሰይ፥ ጎዳይ ኪትዳይሳዳ ኦꬅስ።


\par }{\PP \VS{12}እስራኤለ አሳይ ሙሰኮ፥ “ሄሳ ግድኮ፥ ኑ ኡባይ ሀይቃና፤ ꬋያና።

\VS{13}ጌሻ ዱንካንያኮ ሺቅያ ኡባይ ሀይቃና ግድኮ፥ ኑ ኡባይካ ሀይቆስ ጉሰዬ?” ያግዶሶና።




\par }\Chap{18}{\SH ካህነታነ ሌወታ ኦሱዋ
\par }
{\PP \VerseOne{1}ጎዳይ አሮናኮ፥ “ጌሻ ዱንካንያን ኦሰትያ ናጋራስ ኔኒ፥ ነ አደ ናይትነ ነ አዋ ሶ አሳይ ኦይሸታና፤ ህንተ ካህነተꬃ ኦሱዋን ፖለትያ ናጋራ ነነ ነ አደ ናይታ ፃላል ኦይሸታና።

\VS{2}ኔንነ ነ አደ ናይት ጌሻ ዱንካንያ ስንꬃን ኦꬅያ ዎደ ህንተና ኦꬅድ ማዳና መላ ሌወ ኮቸ ግድዳ ነ ዳቦታ ኤሀ።

\VS{3}ኤንቲ ህንተፈ ጋርሳን ጌሻ ዱንካንያ ኦሶ ኡባ ኦꬆና፤ ሽን ኤንትካ ህንተካ ሀይቆና መላ ኤንቲ ጌሻ ዱንካንያ ሚሽያኮነ ያርሾ በሳኮ ሺቆፖ።

\VS{4}ኤንቲ ህንተራ እስፈ ግድድ ጌሻ ዱንካንያን ደእያ ኦሶ ኡባ ኦꬆ። ሽን ሌወታፐ አትሽን፥ ሀራ አስ ኦንካ ህንተ ደእያ በሳ ሺቆፖ።

\VS{5}ዛሪድ እስራኤለ አሳ ቦላ ሀንቆይ ዎꬎና መላ ጌሻ ዱንካንያንነ ያርሾ በሳን ኦሰትያ ኦሱዋ ህንተ ፃላላ ኦꬅተ።

\VS{6}ሌወታ፥ ህንተ ዳቦታ፥ እስራኤለ አሳ ግዶፈ ታ ዶራስ። ኤንቲ ጌሻ ዱንካንያ ኦሱዋ ኦꬃና መላ ታኒ ኤንታ ታዉ ዱማያስ።

\VS{7}ሽን ያርሾ በሳንነ ማጋራጁዋፈ ጋꬃ ባጋን ደእያ ኦሱዋ ነነ ነ አደ ናይታ ፃላል ኦꬅተ። ካህነተꬃ ኦሱዋ ታኒ ህንተዉ እሞታ ኦꬃዳ እማስ፤ ሀራ አስ ኦንካ ሄ በሳ ሺቅኮ ሀይቆ” ያግስ።


\par }{\PP \VS{8}ጎዳይ አሮናኮ፥ “እስራኤለ አሳይ ታዉ እምያ ጌሻ እሞታ ኡባ ታ ነዉ እማስ። ታኒ ነዉነ ነ አደ ናይታስ መርና ግሾ ኦꬃዳ እማስ።

\VS{9}ታዉ እመትያ ዳሮ ጌሻ እሙዋፐ ታማን ፁገቶና ባጋይ ህንተባ ግዳና። ኤንቲ ታዉ እምያ ጌሻ እሞ ኡባይ ካꬃ ያርሾ ግድን ናጋራ ያርሾ ግድን ናቆ ያርሾ ግድን ነዉነ ነ አደ ናይታስ ግዳና።

\VS{10}ህንተ ሄሳ ጌሻ በሳን ሚተ፤ አደ ኡባይ ሄሳ ሞ፤ ሄስ ህንተዉ ጌሽ ግዳና።


\par }{\PP \VS{11}“ቃስ እስራኤለ አሳይ ታዉ ያርሽያ ዩሾ ያርሾ ኡባ ነዉ፥ ነ አደ ናይታስነ ነ ማጫ ናይታስ መርናዉ ግሾ ኦꬃዳ እማስ፤ ህንተ ሶ አሳ ግዶን ዎጋዳ ቱና ግዶና ኡባይ ሄሳ ሞ።


\par }{\PP \VS{12}“እስራኤለ አሳይ ታዉ ባይራ ኦꬅድ እምያ ኮይሮ አይፍያፐ፥ ሻማሆ ዛይተ ኡባ፥ ያላጋ ዎይነ ኡባነ ካꬃ ኡባ ነዉ እማስ።

\VS{13}ኤንቲ ጎዳስ ኤህያ ጋደን ኮይሮ ጋክዳ አይፈይ ህንተሳ፤ ህንተ ሶ አሳ ግዶን ዎጋዳ ቱና ግዶና ኡባይ ሄሳ ሞ።


\par }{\PP \VS{14}“እስራኤለ አሳ ግዶፈ ጎዳስ ዱማትዳ ኡባይ ህንተሳ።

\VS{15}ባይራ የለትዳ አስ ዎይኮ መሄይ እስራኤለ አሳይ ጎዳስ እምዳ ኡባይ ህንተሳ። ሽን ባይራ የለትዳ አደ ናአነ ባይራ የለትዳ ጌሽ ግዶና መሄ ህንተ ዎዛናዉ በሴስ።

\VS{16}እስ አጌና ናይታ ዎዛናዉ ጌሻ ዱንካነን ኤረትዳ ምዛነን እቻሹ ብራ ሳንትመ ዎዞ ጋተ ቃንፅተ።

\VS{17}ሽን ኤንቲ ጌሽ ግድያ ግሾ መሄ፥ ዶርሰነ ዴሻ ባይራ ህንተ ዎዛናዉ ኮሸና። ኤንታ ሱꬃ ያርሾ በሳ ቦላ ጉሳ፤ ጎዳስ ሳውያ ፁሳ ያርሾ ኦꬃዳ ኤንታ ሞꬎ አሹዋ ታማን ፁጋ።

\VS{18}አንጋሶይነ ኡሻቻ ገዳይ ዩሾ ያርሾን ነባ ግድዳይሳዳ ኤንታ አሾይካ ነባ።

\VS{19}እስራኤለ አሳይ ጎዳስ እምያ ጌሻ ያርሾ ኡባ ነዉ፥ ነ አደ ናይታስነ ነ ማጫ ናይታስ መርናዉ ግሾ ኦꬃዳ እማስ። ሄስ ታኒ ኔራነ ነ ኮቻራ ጫቅያ መርና ጫቁዋ።”


\par }{\PP \VS{20}ቃስካ ጎዳይ አሮናኮ፥ “ኤንታ ቢታፈ ነና ጋክያ ግሾይ ዎይኮ ላት ባዋ፤ እስራኤለ አሳ ግዶን ነ ላታይነ ነና ጋክያ ግሾይ ታና።”


\par }{\PP \VS{21}ጎዳይ፥ “ሌወት ጌሻ ዱንካንያን ኦꬅያ ኦሱዋስ ዳሞዘ ግዳና መላ እስራኤለ አሳይ ታዉ ኤህያ አስራታ ኡባ ኤንታዉ እማስ።

\VS{22}ሀችፈ ዶምድ እስራኤለ አሳይ ባንታ ናጋራ ጋሶን ሀይቆና መላ ጌሻ ዱንካንያኮ ሺቆፖ።

\VS{23}ጌሻ ዱንካንያ ግዶን ኦይሳትነ እያ ግዶን ፖለትያ ናጋራ ቶከይ ሌወታ። ሄስ የለተꬃ ኡባስ መርና ዎጋ። ሌወታስ እስራኤለ አሳ ግዶን ላት ባዋ።

\VS{24}ሄሳ ግሾ፥ እስራኤለ አሳይ ጎዳስ እምያ አስራታ፥ ታ ሌወታስ እማስ። ታኒ፥ ኤንታዉ እስራኤለ አሳ ግዶን ላት ባዋ ግዳይ ሄሳሳ” ያግስ።


\par }{\PP \VS{25}ቃስ ጎዳይ ሙሰኮ፥

\VS{26}“ኔኒ ሌወታኮ ሀይሳዳ ያጋ፤ ታኒ ህንተዉ ላታ ኦꬃዳ እምዳ አስራታ ህንተ እስራኤለ አሳፐ ኤክያ ዎደ ህንተ ሄ አስራታፐ አስራታ ጎዳስ እምተ።

\VS{27}ህንተ እሞይ ዉዱማፈ ሺቅዳ ካꬃዳ ዎይኮ ጉምእያ በሳፈ ሀእ ከይዳ ዎይነዳ ህንተዉ ታይበታና።

\VS{28}ሄሳዳካ እስራኤለ አሳፐ ህንተ ኤክያ አስራታ ኡባፈ ዱማ እሞ ጎዳስ እምተ፤ ህንተ አስራታፐ ጎዳ ግሾ ግድዳ እሞታ ካህንያ አሮናስ እምተ።

\VS{29}ህንተ ኤክያ እሞታ ኡባፈ ሎኡዋነ ጌሻ ጎዳስ ግሾ ኦꬅድ እማናዉ በሴስ።

\VS{30}ኡባፈ ሎኦ እሙዋ ህንተ እምያ ዎደ አትዳይስ ህንተዉ ቡከትያ ዉዱማ ካꬃዳነ ጉምኤትያ ዎይንያዳ ታይበታና።

\VS{31}አትዳይስ ጌሻ ዱንካንያን ህንተ ኦꬅያ ኦሱዋስ ዳሞዘ ግድያ ግሾ ህንተነ ህንተ ሶ አሳይ አዉንካ ማናዉ ዳንዳኤታ።

\VS{32}ሎኦ ባጋ ጎዳስ እምዳፐ ጉየ ህንተ ሚኮ ሄስ ህንተዉ ናጋራ ግደና። ሎኦ ባጋ ከሶና ደእሸ ሄ እሞታፐ ምድ ህንተ እስራኤለ አሳ እሞታ ቱንሶና መላ ናገትተ፤ ሄሳ ህንተ ኦꬆና እፅኮ ህንተ ሀይቃና” ያጋዳ ሌወታስ ኦዳ።




\par }\Chap{19}{\SH ጌሾ ሃ
\par }
{\PP \VerseOne{1}ጎዳይ ሙሰኮነ አሮናኮ፥

\VS{2}“ጎዳይ ህግያን ኪተትዳ ዎጋይ ሀይሳ፤ ቦርሶይ ባይና፥ እ ጋናን ቃምባር ዎꬍቦና ዞኦ ኡሱ ኤሀና መላ እስራኤለ አሳስ ኦድተ።

\VS{3}ካህንያ አላዛራስ እዮ እምተ፤ ጉታፐ እዮ ጋፃ ከስድ ካህንያ ስንꬃን ሹኮ።

\VS{4}ካህነይ አላዛር እ ሱꬃፈ ጉꬃራ ኤክድ ባ ብራꬍያን ጌሻ ዱንካንያኮ ስሚድ ላፑን ቶሆ ዉርፆ።

\VS{5}ካህነይ በእሽን ኡስያ ፁገቶ፤ ጋልባይ፥ አሾይ፥ ሱꬃይነ ቶጨይ ፁገቶ።

\VS{6}ካህነይ ዝጋ ምꬅ፥ ህሶጰ ታሸነ ዞኦ ቃጭና ኤክድ ኡስያ ኤፅያ ታማን የጎ።

\VS{7}ሄሳፈ ጉየ ካህነይ ባ ማኡዋነ ባ አሳተꬃ ሜጨትድ ጉታ ገሎ፤ ሽን ኦማርስ ጋካናዉ ዎጋዳ ቱና ግዳና።

\VS{8}ሄ ኡስዉ ፁግዳይስ ባ ማኡዋነ ባ አሳተꬃ ሜጨቶ፤ እካ ኦማርስ ጋካናዉ ዎጋዳ ቱና ግዳና።


\par }{\PP \VS{9}“ሄሳፈ ጉየ፥ ሀራ ጌሻ አስ ኡስያ ፁገትዳ ብዱዋ ሺሽድ ጉታፐ ጋፃን ጌሻ በሳን ዎꬆ። እስራኤለ አሳይ ቱናተꬃፈ ጌሽያ ሃꬃን ጎኤታናዉ ሄስ ናገትድ ኡታና፤ ሄስ ናጋራፐ ጌሻናዉ ጎኤስ።

\VS{10}ቃስ ኡሴ ብዱዋ ሺሽዳ ኡራይካ ባ ማኡዋ ሜጮ፤ እ ኦማርስ ጋካናዉ ዎጋዳ ቱና ግዳና። ሀ ዎጋይ እስራኤለ አሳስነ ኤንታ ግዶን ደእያ ሀራ ደረ አሳስ መርና ዎጋ ግዳና።


\par }{\PP \VS{11}“አሀ ቦችያ ኦንካ ላፑን ጋላስ ዎጋዳ ቱና ግዳና።

\VS{12}ቱናተꬃፈ ጌሽያ ሃꬃን ሄꬓንꬆ ጋላስነ ላፑንꬃ ጋላስ እ ባና ጌሾ፤ ሄሳፈ ጉየ፥ እ ዎጋዳ ጌሽ ግዳና። ሽን ሄꬓንꬆ ጋላስነ ላፑንꬃ ጋላስ እ ባና ጌሾና እፅኮ እ ጌሽ ግደና።

\VS{13}ሀይቅዳ አሳ አሀ ቦችያ ኦንካ ባና ጌሾና እፅኮ እ ጎዳ ዱንካንያ ቱንሴስ፤ ሄ ኡራይ እስራኤለ አሳ ግዶፈ ኩረቶ። ቱናተꬃፈ ጌሽያ ሃꬃይ እያ ቦላ ዉርፀትቦና ግሾ እ ቱና፤ እ ቱና ግድድ ጋምኤስ።


\par }{\PP \VS{14}“እስ አስ ዱንካንያ ግዶን ሀይቅኮ ኦꬃና ዎጋይ ሀይሳ፤ ዱንካንያ ግዶ ገልያ ኦንካ፥ ቃስ ዱንካንያ ግዶን ደእያ ኦንካ ላፑን ጋላስ ጋካናዉ ቱና ግዳና።

\VS{15}ሄሳዳካ፥ ካመቶና ዶያ ደእያ ሚሸ ኡባይ ቱና ግዳና።

\VS{16}ቃስ ደንባን ሀይቅዳ አሳ አሀ ዎይኮ ሀርገትድ ሀይቅዳ አሳ አሀ ዎይኮ መቀꬅ ዎይኮ ዱፎ ቦችያ ኦንካ ላፑን ጋላስ ጋካናዉ ቱና ግዳና።


\par }{\PP \VS{17}“ቱናተꬃፈ ጌሻናዉ ፁገትዳ ኡሴ ብዱዋፐ ጉꬃራ ኤካዳ ኦቶን የጋዳ ፑልቶ ሃ እያ ቦላ ትጋ።

\VS{18}ጌሻ አስ ህሶጰ ውርጮ ኤክድ ሃꬃን ናቅ ከስድ፥ ዱንካንያ፥ እያ ግዶን ደእያ ሚሽያነ አሳ ኡባ ቦላ ዉርፆ። ቃስ ሀይቅዳ አሳ አሀ ዎይኮ መቀꬅ ዎይኮ ዱፎ ዎይኮ ሀርገት ሀይቅዳ አስ ቦችዳ አሳ ቦላ ዉርፆ።

\VS{19}ጌይዳ አስ ሄꬓንꬆ ጋላስነ ላፑንꬃ ጋላስ ጌይቦና ኡራ ቦላ ዉርፆ። እ ላፑንꬃ ጋላስ ሄ ኡራ ቱናተꬃፈ ጌሾ፤ ሄ ጌይዳ አደይ፥ ባ ማኡዋነ ባ አሳተꬃ ሜጨቶ፤ ሄ ጋላስ ኦማርስ እ ጌሽ ግዳና።


\par }{\PP \VS{20}“ሽን ቱና ኡራይ ባና ጌሾና እፅኮ፥ ሄ ኡራይ ጌሻ ዱንካንያ ቱንስዳ ግሾ፥ እስራኤለ አሳ ግዶፈ ኩረቶ፤ ቱናተꬃፈ ጌሽያ ሃꬃይ እያ ቦላ ዉርፀትቦና ግሾ እ ቱና።

\VS{21}ሀይስ ህንተዉ መርና ዎጋ ግዳና። ቱናተꬃፈ ጌሽያ ሃꬃ ዉርፅያ ኡራይ ባ ማኡዋ ሜጮ፤ ቃስ ቱናተꬃፈ ጌሽያ ሃꬃ ቦችያ ኦንካ ኦማርስ ጋካናዉ ቱና ግዳና።

\VS{22}ቱና ኡራይ ቦችያ አይብባይካ ቱኔስ፤ ቃስ ሄ ሚሽያ ቦችያ ኦንካ ኦማርስ ጋካናዉ ቱና ግዴስ” ያግስ።




\par }\Chap{20}{\SH ዛላፈ ፑልትዳ ሃ
\par }
{\R (ከሳ 17:1-7)

\par }{\PP \VerseOne{1}ኮይሮ አጌናን እስራኤለ አሳ ኡባይ ሲና መላ ቢታ ጋክድ፥ ቃደሳ ጌተትያ በሳን ዱንካንዶሶና። ማይራማ ያን ሀይቃዳ ሞገታሱ።


\par }{\PP \VS{2}ሄ በሳን አሳስ ሃꬅ ꬋይን፥ አሳይ ሙሰ ቦላነ አሮና ቦላ ደንድዶሶና።

\VS{3}ኤንቲ፥ “ኑ እሻት ጎዳ ስንꬃን ሀይቅዳ ዎደ ኑካ ሀይቅዳ ግዶርኮሽን።

\VS{4}ኑነ ኑ መሄይ ሀ መላ ቢታን ሀይቃና መላ ጎዳ ማባራ ሀ በሳ አይስ ኤህደቲ?

\VS{5}ግብፀፈ ከስድ ሀ ኢታ በሳ ኑና አይስ ኤህደቲ? ሀይሳን ካꬅ ዎይኮ ባላሰይ ዎይኮ ዎይነይ ዎይኮ ኦሮማነይ ባዋ፤ ሀር አቶሽን ኡየትያ ሃꬅካ ሀይሳን ባዋ” ያግድ ሙሰራ ካጨትዶሶና።


\par }{\PP \VS{6}ያትን ሙሰይነ አሮን አሳ ማታፐ ጌሻ ዱንካንያ ፐንገ ብድ ሳአን ጉፋንዶሶና፤ ጎዳ ቦንቾይካ ኤንታዉ ቆንጭስ።

\VS{7}ጎዳይ ሙሰኮ፥

\VS{8}“ነ ፃምአ ኤካ፤ ኔራነ ነ እሻ አሮናራ ማባራ ሺሽተ። ኤንታ ስንꬃን ዛላይ ሃ ከሳና መላ ኦዳ። ህንተ ዛላፈ ሃ ከስድ፥ ኤንታነ ኤንታ መህያ ኡሻና” ያግስ።

\VS{9}ጎዳይ ኪትዳይሳዳ ሙሰይ ጎዳ ስንꬃፈ ፃምኣ ኤክስ።


\par }{\PP \VS{10}ሙሰይነ አሮን ማባራ ዛላ ስንꬃን ሺቃና መላ ኦꬅድ፥ አሳኮ፥ “ህንተኖ ጌላቶ፥ ስእተ፤ ሀ ዛላፈ ህንተዉ ኑኒ ቱማ ሃ ከሳኔ?” ያግስ።

\VS{11}ሙሰይ ባ ፃምአ ደንꬅድ ዛላ ናምኡ ቶሆ ሾጭስ፤ ሃꬅ ꬉቅድ ከይን ኤንትነ ኤንታ መሄት ኡይዶሶና።


\par }{\PP \VS{12}ሽን ጎዳይ ሙሰኮነ አሮናኮ፥ “እስራኤለ አሳ ስንꬃን ህንተ ታ ጌሻተꬃ በሳናዉ አማነትቦና ግሾ ታ ኤንታዉ እምያ ቢታ ሀ አሳ ካለꬅድ ህንተ ገለከታ” ያግስ።


\par }{\PP \VS{13}እስራኤለ አሳይ ጎዳራ ካጨትዳ ግሾነ ጎዳይ ባ ጌሻተꬃ ኤንታ ግዶን ቆንጭስዳ ግሾ ሄ በሳይ ማርባ
\FTNT{*}{{\FR 20:13 }{\FQ{ማርባ፦
}}{\FT{ካጨተꬅ ጉሱ።
}}} ሃꬃ ጌተትስ።


\par }{\SH እስራኤለት ኤዶመራ አꬅ ድገትዶሶና
\par }
{\PP \VS{14}ኤዶመ ካዋኮ ሙሰይ ቃደሳፐ ሀይሳዳ ያግድ ኪታ የድስ። “ነ እሻይ እስራኤለይ ሀይሳዳ ያጌስ፤ ኑና ጋክዳ መቶ ኡባ ነ ስአዳሳ።

\VS{15}ኑ ማይዛት ዱገ ግብፀ ዎꬍዶሶና፤ ያን ኑኒ ዳሮ ላይꬅ ደእዳ። ግብፀት ኑናነ ኑ አዋታ ኡንኤꬅዶሶና።

\VS{16}ኑኒ ጎዳኮ ዋስን፥ እ ኑ ዋሱዋ ስእድ፥ ባ ኪታንቹዋ ኪትድ ኑና ግብፀፈ ከስስ። ሀእ ኑኒ ነ ቢታ ጋፃን ደእያ ቃደሳ ካታማን ደኦስ።

\VS{17}ሀያና፥ ኑኒ ነ ቢታራ ካንꬅድ አꬋና መላ ኦꬃርክ፤ ኑኒ ኦገፐ ጋፃ ከዮኮ፤ ነ ጎሻ ዎይኮ ዎይነ ጋደ ግዶ ገሎኮ፤ ኑኒ ሃꬃ ኦላፈ ሃ ኡዮኮ። ኑኒ ካዎ ኦገ ኦይክድ ባና፤ ኑኒ ነ ቢታራ ካንꬅድ አꬋና ጋካናዉ ሀድርስ ዎይኮ ኡሻች ጎኮ” ያግስ።


\par }{\PP \VS{18}ሽን ኤዶመ አሳይ፥ “ኑ ቢታራ ካንꬅሶኮ፤ ህንተ ሀይሳራ ካንꬃናዉ ቆፕኮ፥ ኑኒ ደንድድ ህንተና ኦላና” ያግዶሶና።


\par }{\PP \VS{19}ያትን እስራኤለ አሳይ፥ “ኑኒ ካዎ ኦግያራ ባና፤ ኑኒ ዎይኮ ኑ መሄይ ህንተ ሃꬃፈ ኡይኮ፥ ኑኒ ሄሳስ ጋተ ጭጋና፤ ኑኒ ቶሆራ አꬃ ፃላላ ኮዮስ፤ ሀራባ አይኮካ ኮዮኮ” ያግዶሶና።


\par }{\PP \VS{20}ኤዶመ አሳይ ዛሪድ፥ “ህንተ ሀይሳራ አꬋናዉ ዳንዳኤከታ” ያግስ። ካልድ፥ ዳሮነ ዎልቃማ ኦላንቾታ ኤክድ እስራኤለ አሳ ኦላናዉ ከይስ።

\VS{21}ኤዶመ አሳይ ባንታ ቢታራ እስራኤለ አሳ አꬆና እፅን፥ እስራኤለ አሳይ ስሚድ ሀራ ኦገራ ብዶሶና።


\par }{\PP \VS{22}እስራኤለ አሳ ኡባይ ቃደሳፐ ደንድድ ሆራ ዙማኮ ብዶሶና።

\VS{23}ኤዶመ ዛዋን ደእያ ሆራ ዙማን፥ ጎዳይ ሙሰኮነ አሮናኮ፥

\VS{24}“አሮን ባ ማይዛታን ጋሄትያ ዎደይ ጋክስ። ህንተ ናምአይ ማርባ ሃꬃ ማታን ታ ኪታ ቦላ ጌላትዳ ግሾ እስራኤለ አሳስ ታ እምያ ቢታ እ ገለና።

\VS{25}አሮናነ እያ ናኣ አላዛራ ኤካዳ ሆራ ዙማ ቦላ ከያ።

\VS{26}አሮና ካህነተꬃ ማኡዋ ቃራዳ፥ እያ ናኣ አላዛራ ማይዛ። አሮን ያን ሀይቃና” ያግስ።


\par }{\PP \VS{27}ጎዳይ ኪትዳይሳዳ ሙሰይ ኦꬅስ፤ እስራኤለ አሳ ኡባይ በእሽን፥ ኤንቲ ሆራ ዙማ ቦላ ከይዶሶና።

\VS{28}ሙሰይ አሮና ካህነተꬃ ማኡዋ ቃርድ እያ ናኣ አላዛራ ማይዝስ። አሮን ሄ ዙማ ሁጰን ሀይቅስ። ሙሰይነ አላዛር ዙማፐ ዎꬍዶሶና።

\VS{29}አሮን ሀይቅዳይሳ እስራኤለ አሳይ ኤርዳ ዎደ እስራኤለ አሳይ አሮናስ ሀስታሙ ጋላስ ዬክዶሶና።




\par }\Chap{21}{\SH አራዳ ፆነተꬃ
\par }
{\PP \VerseOne{1}ካናነ ቢታን፥ ነገበ መላ ቢታን ደእያ አራዳ ካዎይ፥ እስራኤለ አሳይ አታርማ ኤፍያ ኦግያራ የይሳ ስእዳ ዎደ እስራኤለ አሳራ ኦለትድ ኤንታፈ ጉꬃ አሳ ድእዶሶና።

\VS{2}ሄ ዎደ እስራኤለ አሳይ፥ “ኔኒ ሀ አሳ ኑ ኩሸን አꬃዳ እምኮ፥ ኑኒ ኤንታነ ኤንታ ካታማታ ኩመꬅ ꬋይሳና” ያግድ ጎዳስ ቃንግዶሶና።

\VS{3}ጎዳይ እስራኤለ አሳ ዎሳ ስእድ፥ ካናነታ ኤንታ ኩሸን አꬅድ እምን፥ ኤንቲ ካናነታነ ኤንታ ካታማታ ኩመꬅ ꬋይስዶሶና። ሄሳ ግሾ፥ ሄ በሳይ ሆርማ
\FTNT{*}{{\FR 21:3 }{\FQ{ሆርማ፦
}}{\FT{ኩመꬅ ዎይኮ ፖሎ ꬋይሶ ጉሱ
}}} ጌተትድ ሱንትስ።


\par }{\SH ናሰ ብራታፐ ኦሰትዳ ሾሹ
\par }
{\PP \VS{4}እስራኤለ አሳይ ሆራ ዙማፐ ደንድድ፥ ኤዶመ ቢታ ዩሹዋራ ባናዉ ዞኦ አባኮ ኤፍያ ኦግያራ ብዶሶና፤ ሽን ኦገ ቦላ አሳስ ዳንዳአይ ዉርስ።

\VS{5}አሳይ፥ “ኑኒ መላ ቢታ ሀይቃና መላ ግብፀፈ ኑና አይስ ከስደቲ? ካꬅ ባዋ፤ ሃꬅ ባዋ፤ ሀ ኢታ ካꬃይ ኑና ሻትስ” ያግድ ፆሳ ቦላነ ሙሰ ቦላ ዙዙምዶሶና።


\par }{\PP \VS{6}ያትን፥ ጎዳይ አሳ ግዶ ማርዘራ ደእያ ሾሽ የድን፥ እስራኤለ አሳፐ ዳሮት ዱከትድ ሀይቅዶሶና።

\VS{7}አሳይ ሙሰኮ ይድ፥ “ኑኒ ጎዳ ቦላነ ነ ቦላ ዙዙምድ፥ ናጋራ ኦꬅዳ። ጎዳይ ሀ ሾሻታ ኑፐ ሃሳና መላ ኑስ ዎሳርክ” ያግዶሶና። ያትን፥ ሙሰይ አሳ ግሾ ዎስስ።


\par }{\PP \VS{8}ሄ ዎደ ጎዳይ ሙሰኮ፥ “ናሰ ብራታፐ ሾሽ መꬋዳ፥ ኤንታ ስንꬃን ምꬃ ቦላ ካቃ፤ ሾሻን ዱከትዳ ኦንካ እያ በእኮ ፓፃና” ያግስ።

\VS{9}ያትን፥ ሙሰይ ናሰ ብራታፐ ሾሽ መꬍድ፥ ምꬃ ቦላ ካቅስ። ሾሻን ዱከትዳ አሳ ኡባይ ናሰ ብራታ ሾሻ በእድ ፓፅዶሶና።


\par }{\SH ሆራ ዙማፐ ሞአበ ጋካናዉ
\par }
{\PP \VS{10}እስራኤለ አሳይ ሆራፐ ደንድድ ኦቦታ ጌተትያ በሳን ዱንካንዶሶና።

\VS{11}ኦቦታፐ ደንድድ፥ ሞአበፐ ስንꬃ ባጋን ደእያ መላ ቢታን፥ ዶሎሀ ባጋን አባሪማን ዱንካንዶሶና።

\VS{12}ያፐ ደንድድ፥ ዛሬዳ ዛንጋራን ዱንካንዶሶና።

\VS{13}ያፐ ደንድድ፥ አሞረታ ቢታ ጋፃ ጋካናዉ ደእያ መላ ቢታን አርኖና ሻፋፐ ሄፍንꬃን ዱንካንዶሶና። አርኖና ሻፋይ ሞአበ ቢታስነ አሞረ ቢታስ ግዶን ደእያ ዛዋ።

\VS{14}ሄሳ ግሾ፥ ጎዳ ኦላ ታርክያ ኦድያ ማፃፋን፥ “ሱፋ ሄራን ደእያ ዋሄባ ካታማነ አርኖና ሻፋ ዛንጋራ፥

\VS{15}ኤራ ካታማነ ሞአበ ቢታ ዛዋ ጋካናዉ ደእያ ዛንጋራ” ያገትድ ፃፈትስ።


\par }{\PP \VS{16}ኤንቲ ያፐ ደንድድ፥ ጎዳይ ሙሰኮ፥ “አሳ ሺሻ፤ ታ ኤንታዉ ሃ እማና” ያግድ ኦድዳ ቤራ ጌተትያ ሃꬃ ኦላኮ ብዶሶና።


\par }{\PP \VS{17}ሄ ዎደ እስራኤለ አሳይ ሀ ማዝሙርያ የፅዶሶና።

\par }{\Q “ሃꬃ ኦላዉ፥ ፑልታ፤

\par }{\QB ህንተካ የፅተ።


\par }{\Q \VS{18}ሀላቃት ቦክዳ ሃꬃ ኦላስ፥

\par }{\QB ካለይሳት ካዎተꬃ ፃምአንነ ባንታ ፃምአን

\par }{\QB ቦክዳ ሃꬃ ኦላስ የፅተ” ያግስ።

\par }{\PP ኤንቲ ሄ መላ ቢታፈ ደንድድ ማታና ጌተትያ በሳ ብዶሶና።

\VS{19}ማታናፐ ናህልኤላ፥ ናሀልኤላፐ ባሞታ ጌተትያ በሳ ብዶሶና።

\VS{20}ባሞታፐ ደንድድ፥ ሞአበን ደእያ ዛንጋራ ብዶሶና፤ ሄ ዛንጋራይ ፕስጋ ዙማፐ ጋርሳን ባዙዋ ግናን ደኤስ።


\par }{\SH ስሆናነ ኦገ ፆነተꬃ
\par }
{\PP \VS{21}ሄሳፈ ጉየ፥ እስራኤለ አሳይ አሞረ ካዋ ስሆነኮ ሀይሳዳ ያግድ ኪታ የድዶሶና።

\VS{22}“ሀያና፥ ኑ ነ ቢታራ ካንꬅድ አꬋና መላ ኦꬃርክ፤ ኑኒ ኦገፐ ጋፃ ከዮኮ፤ ነ ጎሻ ዎይኮ ዎይነ ጋደ ግዶ ገሎኮ፤ ኑኒ ሃꬃ ኦላፈ ሃ ኡዮኮ። ኑኒ ነ ቢታራ ካንꬅድ አꬋና ጋካናዉ ሀድርስ ዎይኮ ኡሻች ጎኮ” ያግስ።


\par }{\PP \VS{23}ስሆነይ እስራኤለ አሳይ ባ ቢታራ ካንꬆና መላ ድግስ። እ ባ ኦላንቾታ ኡባ ሺሽድ፥ እስራኤለ አሳ ኦላናዉ መላ ቢታ ብስ፤ ያሃፃ ጌተትያ በሳ ብድ እስራኤለ አሳራ ኦለትስ።

\VS{24}እስራኤለ አሳይ ኦላን አሞረታፐ ዳሮታ ማሻን ዎꬍድ፥ አርኖና ሻፋፐ ዶምድ፥ አሞነታ ዛዋን ደእያ ያቦቃ ሻፋ ጋካናዉ ኦይክስ። አሞነ አሳ ቢታ ዛዋይ ግምበትድ ደእያ ግሾ፥ ኤንቲ ያ ገልቦኮና።

\VS{25}እስራኤለ አሳይ አሞረታ፥ ሀሰቦናነ እያ ዩሹዋን ደእያ ካታማታ ኡባ ፆን ኤክድ ያን ኡትዶሶና።

\VS{26}ሀሰቦና ካታማይ አሞረታ ካዋ ስሆነ ኡትያ ካታማ። ስሆነይ ካሰ ሞአበ ቢታ ካዋ ኦልድ፥ አርኖና ሻፋ ጋካናዉ ደእያ ቢታ ኡባ ኤክስ።


\par }{\PP \VS{27}ሄሳ ግሾ፥ ሌምሶን ሀይሳዳ ያግዶሶና፤

\par }{\Q “ሀሰቦናኮ ሃይተ፤

\par }{\QB ሀ ካታማይ ዛሪድ ኬፀቶ፤

\par }{\Q ስሆነ ካታማይ

\par }{\QB ካሰ ባ በሳ ስሞ።


\par }{\Q \VS{28}ታም ሀሰቦናፐ ከይስ፤

\par }{\QB ላጮይ ስሆና ካታማን በንትስ፤

\par }{\Q ሞአበን ደእያ ኤራ ꬋይስስ፤

\par }{\QB አርኖና ꬎቃ በሳታ ምስ።


\par }{\Q \VS{29}ሞአበ፥ ነና አየ!

\par }{\QB ካሞሻ አሳይ ꬋይደታ።

\par }{\Q ህንተ አደ ናይት ባቃታናዳ፥

\par }{\QB ህንተ ማጫ ናይት ድኤታናዳ፥

\par }{\QB አሞረታ ካዋ ስሆነስ እሚስ።


\par }{\Q \VS{30}ኑኒ ህንተ ኮቻታ ሀሰቦናፐ ዶምድ፥

\par }{\QB ድቦና ጋካናዉ ኩመꬅ ꬋይስዳ።

\par }{\Q መደባ ማታን ደእያ ኖፋ ጋካናዉ

\par }{\QB ደእያ ኡባ ታም ꬋይስስ” ያግዶሶና።


\par }{\PP \VS{31}ያትድ፥ እስራኤለ አሳይ አሞረታ ቢታን ደእዶሶና።

\VS{32}ቃስ ሙሰይ ዎቸይሳታ ያእዜራ ካታማ የድን፥ እስራኤለ አሳይ ሄ ካታማነ እያ ሄራን ደእያ ጉꬃ ካታማታ ኦይክድ፥ ያን ደእያ አሞረታ ከስድ ጎድዶሶና።


\par }{\PP \VS{33}ሄሳፈ ጉየ፥ እስራኤለ አሳይ ስሚድ፥ ባሳነ ኤፍያ ኦግያራ ከይዶሶና። ባሳነ ካዎይ ኦገይ ባ ኦላንቾታራ ኤድራአ ካታማን ኤንታራ ኦለታናዉ ከይስ።

\VS{34}ሽን ጎዳይ ሙሰኮ፥ “ሀ ኡራስ ባቦፋ፤ ህዛ፥ ካዋ ኦገ፥ እያ አሳነ እያ ቢታ ኡባ ነ ኩሸን አꬃዳ እማስ። ሀሰቦናን ኡትድ ሃርዳ አሞረታ ካዋ ስሆነ ቦላ ኦይሳዳ ኔኒ እያ ቦላ ኦꬃና” ያግስ።

\VS{35}ሄሳ ግሾ፥ እስራኤለ አሳይ ኦገ፥ እያ ናይታነ እያ አሳ ኡባ እሶይ አቶና ዎꬍድ እያ ቢታ ላትዶሶና።




\par }\Chap{22}{\SH ባላቅ ባላማ ፄግስስ
\par }
{\PP \VerseOne{1}እስራኤለ አሳይ ደንድድ፥ እያርኮ ግናን፥ ዮርዳኖሰፐ ሄፍንꬃን ደእያ ሞአበ ደንባን ዱንካንዶሶና።


\par }{\PP \VS{2}እስራኤለ አሳይ አሞረታ ቦላ ኦꬅዳይሳ ኡባ ስፎራ ናአይ ባላቅ ስእስ።

\VS{3}እስራኤለ አሳይ ዳሮ ግድዳ ግሾ፥ ሞአበት ዳሮ ዳጋምድ ያይዶሶና።

\VS{4}ሞአበት ምድያመ ጭማታኮ፥ “ቦር ማታ ፕትድ ምድ ꬋይሰይሳዳ ሀ ዉደ አሳይ ኑ ዩሹዋን ደእያ ኡባ ምድ ꬋይሳና” ያግዶሶና።

\par }{\PP ሄ ዎደ ሞአበ ካዎይ፥ ስፎራ ናአይ ባላቅ፥

\VS{5}አማዋ ቢታን፥ ኤፍራፂሳ ሻፋ ማታን፥ ፓቶራ ካታማን ደእያ ብኦራ ናኣ ባላማኮ ሀይሳዳ ያግድ ኪትስ። “ግብፀፈ ከይዳ ዳሮ አሳይ ቢታ ኡባ ማእድ፥ ታ ማታን ዱንካንዶሶና።

\VS{6}ኤንቲ ታፐ ዳሮ ዎልቃማ ግድያ ግሾ፥ ሀያና ያዳ ኤንታ ባዳርክ። ኦን ኤር፥ ታ ኤንታ ፆናናዉነ ቢታፈ ከሳናዉ ዳንዳአና። ህዛ፥ ኔኒ አንጀይስ አንጀተይሳ ቃስ ኔኒ ባደይስ ባደትዳባ ግደይሳ ታኒ ኤራይስ” ያግስ።


\par }{\PP \VS{7}ሞአበ ጭማትነ ምድያመ ጭማት ባደꬃ ሚሽያ ኤክድ ባላማኮ ብድ ባላቅ ግዳይሳ እያዉ ኦድዶሶና።

\VS{8}ባላም ኤንታኮ፥ “ሀች ቃማ ሀይሳን አቅተ፤ ጎዳይ ታዉ ኦደይሳ ታ ህንተዉ ኦዳና” ያግስ። ያንን፥ ሞአበ ሀላቃት ባላማራ ጋምእዶሶና።


\par }{\PP \VS{9}ፆሳይ ባላማ፥ “ሀይሳቲ ኔራ ደእያ አሳት ኦኔ?” ያግድ ኦይችስ።


\par }{\PP \VS{10}ባላም ፆሳኮ፥ “ሞአበ ካዎይ፥ ስፎራ ናአይ ባላቅ፥

\VS{11}‘ግብፀፈ ከይዳ ዳሮ አሳይ፥ ኤንቲ ቢታ ኡባ ኩምዶሶና። ኔኒ ያዳ፥ ኤንታ ባዳርክ። ኦን ኤር፥ ታ ኤንታ ፆናናዉነ ቢታፈ ከሳናዉ ዳንዳኦና አግከ’ ያግድ ኤንታ ታኮ ኪትስ” ያግስ።


\par }{\PP \VS{12}ያትን ፆሳይ ባላማኮ፥ “ኔኒ ኤንታራ ቦፓ፤ እስራኤለ አሳይ አንጀትዳ ደረ ግድያ ግሾ፥ ኔኒ ኤንታ ባዶፋ” ያግስ።


\par }{\PP \VS{13}ዎንተꬃ ጋላስ ዎንታ ባላም ደንድድ፥ ባላቃ ሀላቃታኮ፥ “ታኒ ህንተራ ቦናዳ ጎዳይ ድግዳ ግሾ፥ ህንተ ቢታ ስምተ” ያግስ።


\par }{\PP \VS{14}ሞአበ ሀላቃት ባላቃኮ ጉየ ስሚድ፥ “ባላም ኑራ ዮና እፅስ” ያግዶሶና።


\par }{\PP \VS{15}ዛሪድ ባላቅ ካሰይሳታፐ አꬎ ቦንቸትዳነ ታይቦን ዳሮ ሀላቃታ እያኮ ኪትስ።

\VS{16}ኤንቲ ባላማኮ ብድ፥ “ስፎራ ናአይ ባላቅ፥ ‘ኔኒ ታኮ ያናይሳ ነና አይብካ ተቆፎ።

\VS{17}ታ ነዉ ዳሮ ዎይቶ እማና፤ ነ ኦይችያባ ኡባ ታ ነዉ ኦꬃና። ሀያና ያዳ ሀ አሳ ባዳርክ’ ያግስ” ያግድ ኦድዶሶና።


\par }{\PP \VS{18}ሽን ባላም ኤንታኮ፥ “ባላቅ ሀር አቶሽን ባ ካዎተꬃን ኩምዳ ብራነ ዎርቃ ታዉ እምያባ ግድኮካ ጎዳ፥ ታ ፆሳ ኪታ መንꬃዳ አይኮካ ፓጭሳናዉ ዎይኮ ጉጃናዉ ዳንዳእከ።

\VS{19}ጎዳይ ታዉ በሲያ ሀራባይ ደእኮ ታ ኤራና መላ ህንተካ ሀች ቃማ ሀይሳን አቅተ” ያግስ።


\par }{\PP \VS{20}ሄ ቃማ ፆሳይ ባላማኮ፥ “ሀ አሳይ ነና ፄጋናዉ ይዳ ግሾ፥ ኔኒ ኤንታራ ባ፤ ሽን ታ ነዉ ኦደይሳ ፃላላ ኦꬃ” ያግስ።


\par }{\SH ባላማነ እያ ሃሪዉ
\par }
{\PP \VS{21}ያትን ዎንተꬃ ጋላስ ባላም ባ ሃሪው ኮርድ ሞአበ ሀላቃታራ ብስ።

\VS{22}ሽን እ ብያ ግሾ ፆሳይ ሀንቀትስ። ሄ ዎደ ባላም ባ ሃሪው ቶግድ፥ ባ ናምኡ አይለታራ ብሽን ጎዳ ኪታንቾይ እያ ተቃናዉ ኦገን ኤቅስ።

\VS{23}ጎዳ ኪታንቾይ ማሻ ሾድድ ኦገን ኤቅዳይሳ ሀሪያ በአዳ፥ ኦግያ አጋዳ ጎሻ ግዶ ገላሱ። ባላም ሀሪው ኦገን ዛራናዉ ሾጭስ።


\par }{\PP \VS{24}ያትን፥ ጎዳ ኪታንቾይ ናምኡ ዎይነ ጋደታፐ ግዶን ያ ባጋራነ ሀ ባጋራ ግምበን ድረትዳ ፁንꬃ ኦገን ኤቅስ።

\VS{25}ሀርያ ጎዳ ኪታንቹዋ በእዳ ዎደ ግምበ ድርሳኮ ሺቅዳ፥ ባላማ ቶሁዋ ግምበ ድርሳራ ኦይꬃሱ፤ ያትን እ ሃሪው ናምአንꬆ ሾጭስ።


\par }{\PP \VS{26}ሄሳፈ ጉየ፥ ጎዳ ኪታንቾይ ስንꬃ አꬍድ፥ ሀድርስ ዎይኮ ኡሻች ስማናዉ ኦገይ ባይና ፁንꬃ በሳን ኤቅስ።

\VS{27}ሀርያ ጎዳ ኪታንቹዋ በአዳ፥ ባላም ቶግድ ደእሽን ዝንአሱ፤ ባላም ዳሮ ይሎትድ፥ ባ ፃምአን ሃሪው ሾጭስ።

\VS{28}ሄሳፈ ጉየ፥ ጎዳይ ሀረይ ዶና ዶይን፥ ሀርያ ባላማ፥ “ታ ነዉ አይ ኢስን ታና ሄꬑ ቶሆ ሾጫዲ?” ያጋሱ።


\par }{\PP \VS{29}ባላም ዛሪድ፥ “ኔኒ ታና ይሎይዳ ግሾሳ፤ ታ ኩሸን ማሽ ደእያባ ግድያኮ ታ ነና ሀእ ዎꬋናሽን” ያግስ።


\par }{\PP \VS{30}ሃሪያ ባላማኮ፥ “ኔኒ ሀች ጋካናዉ ቶግያ ነ ሃሪው ግድክና? ታኒ ነዉ ሀይሳዳ ሀና ኤርያና?” ያጋሱ።

\par }{\PP ባላም ዛሪድ፥ “ሀና ኤራካ” ያግስ።


\par }{\PP \VS{31}ሄ ዎደ ጎዳይ ባላማ አይፍያ ዶይን፥ ጎዳ ኪታንቾይ ሾደትዳ ማሻ ኦይክድ ኦገን ኤቅዳይሳ በእስ። እ ልች ግድ ሶምኦራ ሳአን ጉፋንስ።

\VS{32}ጎዳ ኪታንቾይ፥ “ነ ሃሪው ሄꬑ ቶሆ አይስ ሾጫዲ? ነ ኦገይ ታ ስንꬃን ጌላ ግድያ ግሾ ታ ነና ተቃናዉ ያስ።

\VS{33}ሀርያ ታና በአዳ ታ ስንꬃፈ ሄꬑ ቶሆ ሀራ ሶ ስማሱ። ሀርያ ሀራ ሶ ስማቦናባ ግድያኮ፥ ሀኖደ ታ ነና ዎꬋዳ ሀርው አሻናሽን” ያግስ።


\par }{\PP \VS{34}ባላም ዛሪድ፥ “ታኒ ናጋራ ኦꬃስ፤ ኔኒ ታና ተቃናዉ ኦገ ቦላ ኤቅዳይሳ ታ ኤራብከ። ነ ዶሶናባ ግድኮ ታ ሀእ ጉየ ስማና” ያግስ።


\par }{\PP \VS{35}ሽን ኪታንቾይ ባላማኮ፥ “ኔኒ ሀ አሳታራ ባ፤ ሽን ታ ነዉ ኦደይሳ ፃላላ ኦዳ” ያግስ። ያትን፥ ባላም ባላቃ ቢታ ሀላቃታራ ብስ።


\par }{\PP \VS{36}ባላም የይሳ ባላቅ ስእዳ ዎደ አርኖና ሻፋ ጋፃን ባ ቢታ ዛዋን ደእያ ሞአበታ ካታማን እያ ሞካናዉ ብስ።

\VS{37}ባላቅ ባላማኮ፥ “ኔኒ ኤለሳዳ ያና መላ ታ ኪታብክና? ኔኒ አይስ ታኮ ኤለሳዳ ያብኪ? ታኒ ነዉ ኩሸ ዛራናዉ ዳንዳእክና?” ያግስ።


\par }{\PP \VS{38}ባላም ባላቃኮ፥ “ሄኮ፥ ሀእ ታ ኔኮ ያስ፤ ሽን ታ አይኮካ ታፐ ጋናዉ ዳንዳእከ። ፆሳይ ታና ኦዳ ግዳባ ፃላላ ኦዳና” ያግስ።

\VS{39}ያትን፥ ባላም ባላቃራ ቅርያት-ሀፆታ ካታማ ብስ።

\VS{40}ያን ባላቅ መሄነ ዶርሰ ያርሽድ፥ አሹዋፐ ጉꬃራ ባላማስነ እያራ ደእያ ሀላቃታስ እሚስ።


\par }{\PP \VS{41}ዎንተꬃ ጋላስ ባላቅ ባላማ ባሞት-ባኣል ጌተትያ በሳ ከስስ፤ ባላም ያን ኤቅድ እስራኤለ አሳፐ ባጋ በእስ።




\par }\Chap{23}{\SH ባላማ ኮይሮ ሃሳያ
\par }
{\PP \VerseOne{1}ባላም ባላቃኮ፥ “ሀይሳን ታዉ ላፑን ያርሾ በሳታ ግምባ፤ ቃስ ላፑን ኮርማታነ ላፑን ማራዘታ ታዉ ጊግሳ” ያግስ።

\VS{2}ባላም ግዳይሳዳ ባላቅ ኦꬅስ፤ ኤንቲ ናምአይ እስ እስ ያርሾ በሳን እስ ኮርማነ እስ ማራዘ ያርሽዶሶና።


\par }{\PP \VS{3}ያትድ፥ ባላም ባላቃኮ፥ “ኔኒ ነ ያርሹዋ ማታን ደኣሻ፤ ታኒ ገደ ባና። ኦን ኤር ጎዳይ ታራ ጋሄታናዉ ዮና አገና፤ እ ታዉ ቆንጭስያባ ኡባ ታ ነዉ ኦዳና” ያግድ እስ ደረ ቦላ ከይስ።

\VS{4}ያን ፆሳይ ባላማራ ጋሄትን፥ ባላም፥ “ታኒ ላፑን ያርሾ በሳታ ጊግሳስ፤ እስ እስ ያርሾ በሳን እስ ኮርማነ እስ ማራዘ ያርሻስ” ያግስ።


\par }{\PP \VS{5}ባላም ጋናባ ጎዳይ እያዉ ኦድድ፥ “ኔኒ ባላቃኮ ስማዳ እያዉ ሀ ኪታ ኦዳ” ያግስ።

\VS{6}ባላም ስምያ ዎደ ባላቅ ሞአበ ሀላቃታ ኡባራ ባ ያርሹዋ ማታን ኤቅስ።


\par }{\PP \VS{7}ባላም ሀይሳዳ ያግድ ትንብተ ኦድስ፤

\par }{\Q “ሞአበ ካዎይ፥ ባላቅ፥ ዶሎሀ ባጋ ደረታፐ፥

\par }{\QB ሶረ ቢታፈ ታና ኤህስ፤

\par }{\Q ‘ሃ ያ፤ ያይቆባ ታዉ ባዳ፤

\par }{\QB እስራኤለ አሳ ባዳ’ ያግስ።


\par }{\Q \VS{8}ፆሲ ባድቦናይሳ ታ ዋታዳ ባዶ?

\par }{\Q ጎዳይ፥ ባድቦናይሳ ታ ዋታዳ ባዶ?


\par }{\Q \VS{9}ታ ꬎቃ ዛላ ሁጰን ኤቃዳ ኤንታ ፄላይስ፤

\par }{\QB ዙማ ቦላ ኤቃዳ ኤንታ በአይስ።

\par }{\Q ኤንቲ ባንታርካ ደእያ ደረ፤

\par }{\QB ኤንቲ ሀራ ካዎተꬃታፐ ዱማ ግደይሳ ኤሮሶና።


\par }{\Q \VS{10}ያይቆባ ባና ኦን ታይብ ኦንጋኔ?

\par }{\QB እስራኤለ ሳይሱዋ ኦን ታይብ ካንꬃኔ?

\par }{\Q ፅሎታ ሀይቁዋ ታ ሀይቃርክና፤

\par }{\QB ታ ዉርሰꬃይ ኤንታይሳዳ ሀኖ” ያግስ።


\par }{\PP \VS{11}ባላቅ ባላማኮ፥ “ኔኒ ታ ቦላ ኦꬅያባይ አይቤ? ታኒ ነና ታ ሞርከታ ባዳና መላ ኤሀስ፥ ሽን ኔኒ ኤንታ አንጃዳሳ፤ ሀራባ አይኮካ ኦꬃባካ” ያግስ።


\par }{\PP \VS{12}ባላም ዛሪድ፥ “ጎዳይ ታዉ ኦደይሳፈ ሀራ ኦዶዬ?” ያግስ።


\par }{\SH ባላማ ናምአንꬆ ሃሳያ
\par }
{\PP \VS{13}ባላቅ ባላማኮ፥ “ኤንታ ኔኒ በአናዉ ዳንዳእያ ሀራ በሲ ታራ የꬋ፤ ያንካ ነ ኤንታፈ ጉꬃራ በኣሳፐ አትሽን፥ ኡባ በአካ። ኔኒ ያን ኤቃዳ ኤንታ ባዳርክ” ያግስ።

\VS{14}ፕስጋ ደርያ ሁጰን ደእያ ፆፍማ ደምባ ኤፍስ። ያን ላፑን ያርሾ በሳታ ግምብድ፥ እስ እስ ያርሾ በሳን እስ ኮርማነ እስ ማራዘ ያርሽስ።


\par }{\PP \VS{15}ባላም ባላቃኮ፥ “ኔኒ ሀይሳን ነ ያርሹዋ ማታን ደኣሻ፤ ታኒ ጎዳራ ጋሄታናዉ ገደ ባና” ያግስ።


\par }{\PP \VS{16}ጎዳይ ባላማራ ጋሄትድ፥ “ኔኒ ባላቃኮ ስማዳ እያዉ ሀ ኪታ ኦዳ” ያግስ።


\par }{\PP \VS{17}ባላም ስሚድ ያ ዎደ ባላቅ ሞአበ ቢታ ሀላቃታራ ያርሹዋ ማታን ኤቅዳይሳ ደምስ። ባላቅ እያኮ፥ “ጎዳይ ነዉ አይ ኦድዴ?” ያግስ።


\par }{\PP \VS{18}ባላም ሀይሳዳ ያግድ ትንብተ ኦድስ፤

\par }{\Q “ስፎራ ናአዉ፥ ባላቃ፥ ደንዳ፤

\par }{\QB ታ ኦደይሳ ሎይꬃዳ ስአ።


\par }{\Q \VS{19}ዎርዶታናዉ ፆሳይ አሰ ግደና፤

\par }{\QB ባ ቆፋ ላማናዉ አሳ ናአ ግደና።

\par }{\Q ኦድድ፥ ባ ኦድዳይሳ ኦኔ?

\par }{\QB ዎይኮ ባ ግዳይሳ ፖለኔ?


\par }{\Q \VS{20}ታኒ አንጃናዉ ኪታ ኤካስ፤

\par }{\QB እ አንጅስ፤ ታ ላማናዉ ዳንዳእከ።


\par }{\Q \VS{21}ያይቆባ ኮቻ ቦላ ኢታባይ ዬና፤

\par }{\QB እስራኤለ አሳ መቶይ ጋከና።

\par }{\Q ጎዳይ፥ ኤንታ ፆሳይ ኤንታራ ደኤስ፤

\par }{\QB እ ኤንታዉ ካዎ ግደይሳ አዋጆሶና።


\par }{\Q \VS{22}ፆሳይ ኤንታ ግብፀፈ ከስስ፤

\par }{\QB እ ምኖ መንꬃዳ ኤንታዉ ኦለቴስ።


\par }{\Q \VS{23}ያይቆባ ኮቻ ቦላ ብት ኦና፤

\par }{\QB እስራኤለ አሳ ቆሀና ሙሩኖይ ባዋ።

\par }{\Q ሄኮ፥ ያይቆባስነ እስራኤለስ

\par }{\QB ‘ፆሳይ ኦꬅዳባ በእተ’ ያጋና።


\par }{\Q \VS{24}ሀ አሳይ ማጫ ጋሞዳ ደንዴስ፤

\par }{\QB ባ ኦይክዳባ ማና ጋካናዉ፥

\par }{\QB ባ ዎꬍዳይሳ ሱꬃ ኡያና ጋካናዉ፥

\par }{\QB ሸምፖና ጋሞዳ ደንዶሶና” ያግስ።


\par }{\PP \VS{25}ያትን፥ ባላቅ ባላማኮ፥ “ነ ኤንታ ኡባካ ባዶፋ፤ ኡባካ አንጆፋ” ያግስ።


\par }{\PP \VS{26}ባላም ዛሪድ፥ “ታኒ ጎዳይ ግያባ ፃላላ ኦꬃና ጋዳ ነዉ ኦዳብክና?” ያግስ።


\par }{\SH ባላማ ሄꬓንꬆ ሃሳያ
\par }
{\PP \VS{27}ባላቅ ባላማኮ፥ “ሃያ፤ ታ ነና ሀራ በሲ ኤፋና። ኦን ኤር፥ ሄሳን ፆሳይ ኡፋይትድ፥ ኔኒ ያን ኤቃዳ ኤንታ ባዳና መላ ኦꬃናዉ ዳንዳኤስ” ያግስ።

\VS{28}ባላቅ ባላማ ባዙዋ ዱገ ፄልያ ፓኦራ ዙማ ቦላ ኤፍስ።


\par }{\PP \VS{29}ባላም፥ “ኔኒ ሀይሳን ታዉ ላፑን ያርሾ በሳታ ግምባ፤ ቃስ ላፑን ኮርማታነ ላፑን ማራዘታ ታዉ ጊግሳ” ያግስ።

\VS{30}ባላም ግዳይሳዳ ባላቅ ኦꬅስ፤ እስ እስ ያርሾ በሳን እስ ኮርማነ እስ ማራዘ ያርሽስ።




\par }\Chap{24}{\PP \VerseOne{1}ባላም እስራኤለ አንጀይስ ጎዳ ኡፋይስዳይሳ እ በእዳ ዎደ ካሰ እ ኦይሳዳ ብታ ማላ ኮይቤና፥ ሽን ባ ሶምኡዋ መላ ቢታኮ ዛርስ።

\VS{2}እ ꬎቁ ግድ ፄልያ ዎደ እስራኤለ አሳይ ባ ኮቻን ኮቻን ዱንካንድ ኡትዳይሳ በእያ ዎደ ፆሳ አያናይ እያ ቦላ ዎꬍስ።

\VS{3}እ ሀይሳዳ ያግድ ትንብተ ኦድስ፤

\par }{\Q “ብኦራ ናኣ ባላማ ትንብትያ፤

\par }{\QB እያ አይፈይ ዶየትን ፄልያ አድያ ትንብትያ፤


\par }{\Q \VS{4}ፆሳይ ግያባ ስኤይሳ ትንብትያ፤

\par }{\QB እ ሶምኦራ ጉፋንን፥ እያ አይፈይ ዶየትዳይስ፤

\par }{\QB ኡባ ዳንዳእያ ፆሳ ቆንጨꬃ በእዳ አድያ ትንብተይ ሀይሳ።


\par }{\Q \VS{5}ያይቆባ፥ ነ ዱንካነት፥

\par }{\QB እስራኤለ፥ ነ ጉታት፥

\par }{\QB አይባ ሎኦና።


\par }{\Q \VS{6}ኤንቲ ምጨትዳ ዛንጋራዳ፥

\par }{\QB ሻፋ ጋፃን ደእያ አታክልትያ በሳዳ፥

\par }{\QB ጎዳይ ቶክዳ ጎዳረ ኡꬃዳ፥

\par }{\QB ሃꬃ ጋፃን ደእያ ዝጋ ምꬃዳ ሀኖሶና።


\par }{\Q \VS{7}ኤንታ ፁጋይ ሃꬃን ኩማና፤

\par }{\QB ኤንታ ኮቻይ ግድያ ሃꬅ ደማና።

\par }{\Q ኤንታ ካዎይ ካዋ አጋጋፐ አꬋና፤

\par }{\QB ኤንታ ካዎተꬃይ ቦንቸታና።


\par }{\Q \VS{8}ፆሳይ ኤንታ ግብፀፈ ከስስ፤

\par }{\QB እ ምኖ መንꬃዳ ኤንታዉ ኦለቴስ።

\par }{\Q ኤንታ ሞርከታ መንረꬄስ፤

\par }{\QB ኤንታ መቀꬃ ጋጬስ፤

\par }{\QB ባ ዶንግያን ጫዴስ።


\par }{\Q \VS{9}ኤንቲ ጋሞዳ ዝንእዶሶና፤

\par }{\QB ማጫ ጋሞዳ ዛቁልዶሶና፤

\par }{\QB ኤንታ ቦሸቻናዉ ዳንዳኤይ ኦኔ?

\par }{\Q ኤንታ አንጅያ ኡባይ አንጀታና፤

\par }{\QB ኤንታ ባድያ ኡባይ ባደታና” ያግስ።


\par }{\PP \VS{10}ያትን፥ ባላቅ ባላማ ቦላ ይሎትስ። ባ ኩሽያ ባቅድ ባላማኮ፥ “ታ ሞርከታ ባዳና መላ ታ ነና ኤሀስ፥ ሽን ኔኒ ሄꬑ ቶሆ ኤንታ አንጃዳሳ።

\VS{11}ሀእ ኤለሳዳ ነ ሶ ባ፤ ታ ነና ዳሮባ ዎይታና ጋስ፥ ሽን ኔኒ ዎይቱዋ ኤኮና መላ ጎዳይ ነና ድግስ” ያግስ።


\par }{\PP \VS{12}ባላም ባላቃኮ ዛሪድ፥ “ኔኒ ታኮ ኪትዳ አሳኮ፥

\VS{13}‘ባላቅ ሀር አቶሽን ባ ካዎተꬃን ኩምዳ ብራነ ዎርቃ ታዉ እምያባ ግድኮካ ጎዳይ ኦድዳይሳ መንꬃዳ ሎኦ ዎይኮ ኢታ ታ ሸነን ኦꬃናዉ ዳንዳእከ። ታኒ ጎዳይ ግያባ ፃላላ ኦዳና’ ጋዳ ነዉ ኦዳብክናዬ?” ያግስ።


\par }{\SH ባላማ ኦይዳንꬆ ሃሳያ
\par }
{\PP \VS{14}ባላም ባላቃኮ፥ “ታኒ ሀእ ታ አሳኮ ባይስ፤ ሽን ነ ሃያ፤ እስራኤለ አሳይ ያና ዎድያን ነ አሳ ኦꬃናባ ታ ነዉ ኦዳና” ያግስ።

\VS{15}እ ባ ትንብትያ ሀይሳዳ ያግድ ኦድስ፤

\par }{\Q “እያ አይፈይ ትሽ ኦꬅድ ፄልያ፥

\par }{\QB ብኦራ ናኣ ባላማ ትንብተይ ሀይሳ።


\par }{\Q \VS{16}ሀይስ ፆሳይ ግያባ ስኤይሳ ትንብትያ፥

\par }{\QB ኡባ ዳንዳእያ ፆሳፈ

\par }{\QB ግድዳ ኤራተꬅ ደእያ ኡራይ።

\par }{\Q ልች ግድ ሶምኦራ ጉፋንን፥

\par }{\QB እያ አይፈይ ዶየትዳይስነ

\par }{\Q ኡባ ዳንዳእያ ፆሳ

\par }{\QB ቆንጨꬃ በኤይሳ ትንብተይ ሀይሳ።


\par }{\BB \par }
{\Q \VS{17}“ታኒ እያ በአይስ፥ ሽን ዎደይ ሀእ ግደና፤

\par }{\QB ታ እያ ፄላይስ፥ ሽን ማታን ዴና።

\par }{\Q ያይቆባ ሼሻፐ ፆልንቶይ ከያና፤

\par }{\QB እስራኤለፐ ካዎተꬃ ፃምአይ ከያና።

\par }{\Q ሞአበ አሳ ሶምኡዋ እ ጋጫና፤

\par }{\QB ሴታ አሳ ኡባ ሁጵያ እ ትንቻና።


\par }{\Q \VS{18}ኤዶመይ ፆነታና፤

\par }{\QB እያ ሞርከይ ሳይረይ ኦይከታና፤

\par }{\QB ሽን እስራኤለይ ምን ምን ባና።


\par }{\Q \VS{19}ያይቆባፐ ሃረይስ ከያና፤

\par }{\QB ካታማን ፓፃ አትዳይሳታ ꬋይሳና” ያግስ።


\par }{\PP \VS{20}ሄሳፈ ጉየ፥ ባላም አማለቃ በእድ ሀይሳዳ ያግድ ትንብተ ኦድስ፤

\par }{\Q “አማለቅ ካዎተꬃታ ግዶን ኮይሮ፥

\par }{\QB ሽን ኤንታ ዉርሰꬃይ ꬋዮ” ያግስ።


\par }{\PP \VS{21}ቃስ ባላም ቄና በእድ ሀይሳዳ ያግድ ትንብተ ኦድስ።

\par }{\Q “ህንተ ደእያ በሳይ ሳሮ በሲ፤

\par }{\QB ህንተ ኬꬃይ ዛላ ቦላ ኬፀትስ።


\par }{\Q \VS{22}ሽን አሶረት ህንተና ድእያ ዎደ፥

\par }{\QB ህንተ ቄና አሳይ ꬋያና” ያግስ።


\par }{\PP \VS{23}ዉርሰꬃን ባላም ሀይሳዳ ያግድ ትንብተ ኦድስ፤

\par }{\Q “ፆሳይ ሄሳ ኦꬅያ ዎደ፥

\par }{\QB ኦን ደኦን ዳናዉ ዳንዳኢ?


\par }{\Q \VS{24}ማርካበት ቆጵሮሳፐ ያና፤

\par }{\QB ኤንቲ አሶረነ ኤቤራ ፆናና፤

\par }{\QB ሽን ኤንትካ ቃስ ꬋያና” ያግስ።


\par }{\PP \VS{25}ሄሳፈ ጉየ፥ ባላም ደንድድ ባ ሶ ስምስ፤ ባላቅካ ባ ኦግያ ብስ።




\par }\Chap{25}{\SH ሞአበት እስራኤለታ ባለꬅዶሶና
\par }
{\PP \VerseOne{1}እስራኤለ አሳይ ሴፅማ ጌተትያ በሳን ዱንካንድ ደእሽን፥ እስራኤለ አደት ሞአበ ማጫታራ ላይማቶ ዶምዶሶና።

\VS{2}ሄ ማጫሳት ባንታ ፆሳታ ያርሹዋ ማና መላ ፄግዶሶና። ኤንቲ ሄ ያርሾ ካꬃ ምድ ኤንታ ፆሳታ ጎይንዶሶና።

\VS{3}እስራኤለት ብኤል-ፋጎራ ጌተትያ ኤቃ ጎይንዳ ግሾ ጎዳይ ኤንታ ቦላ ሀንቀትስ።

\VS{4}ያትን፥ ጎዳይ ሙሰኮ፥ “ጎዳ ሀንቆይ እስራኤለፐ ስማና መላ ካለꬅያ አሳ ኡባ ኤፋዳ ሴታ ጋላስ ጎዳ ስንꬃን ካቃ” ያግስ።

\VS{5}ሙሰይ እስራኤለ ዳይናታኮ፥ “ህንተ እሶይ እሶይ ብኤል-ፋጎራ ጌተትያ ኤቃ ጎይንዳ አሳ ኡባ ዎꬍተ” ያግስ።


\par }{\PP \VS{6}ሙሰይነ ማባራይ ኡባይ ጌሻ ዱንካንያ ፐንገን ዬክሽን፥ እስራኤለታፐ እሶይ ምድያመ ማጫስዉ ኤንታ ስንꬃራ አꬅድ፥ ባ ኬꬃ አሳኮ ኤህስ።

\VS{7}ካህንያ አሮና ናኣ አላዛራ ናአይ ፕንሃስ ሄሳ በእዳ ዎደ ማባራ ግዶፈ ደንድድ፥ ቶራ ኤክድ፥

\VS{8}እስራኤለ አድያ ካልድ ዱንካንያ ግዶ ገልድ፥ ኡራነ ማጫስዉ ቶራን ጫድድ ካንꬅ ከስስ። ሄስ ሀንን እስራኤለታ ዉርስያ ጋዶይ ኤቅስ።

\VS{9}ሽን ሄ ጋዶይ ላታማነ ኦይዱ ሙኩሉ አሳ ዎꬍስ።


\par }{\PP \VS{10}ጎዳይ ሙሰኮ፥

\VS{11}“ካህንያ አሮና ናኣ አላዛራ ናአይ ፕንሃስ እስራኤለ አሳ ግዶን ታኒ ታ ቦንቹዋስ ምሸተይሳዳ ምሸትዳ ግሾ፥ ታኒ ህንተ ቦላ ሀንቀትዳ ሀንቁዋ ዶሽስስ። ታኒ ታ ቃናትያን ኤንታ ፖሎ ꬋይሳብከ።

\VS{12}ሄሳ ግሾ፥ ታኒ ታ ሳሮተꬃ ጫቁዋ እያራ ጫቃናይሳ ፕንሃሳስ ኦዳ።

\VS{13}እ ባ ፆሳ ቦንቹዋስ ምሸትዳ ግሾነ እስራኤለ አሳስ ናጋራ አቶተꬃ ኤህዳ ግሾ፥ እነ እያ ኮቻይ መርናዉ ካህነ ግዳና” ያግስ።


\par }{\PP \VS{14}ምድያመ ማጫሴራ ሀይቅዳ ኡራ ሱንꬃይ ሳሉ ናኣ ዝምራ ጌተቴስ። ሳሉ ስሞና ኮቻን እስ ኮቻ ሀላቃ።

\VS{15}ሀይቅዳ ምድያመ ማጫሰ ሱንꬃይ ኮዝቦ፤ እ አዋይ ዙር ምድያመታ ኮቻ ሀላቃ።


\par }{\PP \VS{16}ጎዳይ ሙሰኮ፥

\VS{17}“ምድያመ ቢታ አሳ ሞርክድ ኤንታ ዎꬍተ።

\VS{18}ኤንቲ ህንተና ሞርክድ ፓኦራን ጭምዶሶና ቃስ ቦሻ ጋላስ ፓኦራን ሀይቅዳ ምድያመታ ኮቻ ሀላቃ ናኤ ኮዝብ ጋሶን ህንተና ሞርክዶሶና” ያግስ።




\par }\Chap{26}{\SH ናምአንꬆ እስራኤለ አሳ ታይበተꬃ
\par }
{\PP \VerseOne{1}ቦሻፐ ጉየ፥ ጎዳይ ሙሰኮነ ካህንያ አሮና ናኣ አላዛራኮ፥

\VS{2}“ላይꬅ ላታማነ እያፐ ቦላ ግድዳ እስራኤለታ፥ ኦላናዉ ዳንዳኤይሳታ ኡባ፥ ኤንታ ኬꬃን ኬꬃን ታይብተ” ያግስ።


\par }{\PP \VS{3}ያትን፥ ሙሰይነ ካህነይ አላዛር ዮርዳኖሰ ሻፋፐ ሄፍንꬃን፥ እያርኮ ማታን፥ ሞአበ ደንባን አሳ ሺሽድ፥

\VS{4}“ጎዳይ ሙሰ ኪትዳይሳዳ፥ ላይꬅ ላታማነ እያፐ ቦላ አሳ ታይብዶሶና።”

\par }{\PP ግብፀፈ ከይዳ እስራኤለ አሳይ ሀይሳታ።


\par }{\PP \VS{5}እስራኤለ ባይራ ናኣ ሮቤላ ኮቻት ባንታ ኮቻን ኮቻን፥ ሀኖካ ኮቻ፥ ፋሉ ኮቻ፥

\VS{6}ሄስሮና ኮቻነ ካርማ ኮቻ፤

\VS{7}ሀይሳቲ ሮቤላ ኮቻታ፤ ኤንታ ኩመꬃ ታይቦይ 43,730.

\VS{8}ፋሉ ናአይ ኤልኣባ፤

\VS{9}ኤልኣባ አደ ናይት ነሙኤላ፥ ዳታነነ አቤሮ። ዳታንነ አቤሮይ ማባራይ ዶርዳይሳታ፥ ሽን ኤንቲ ቆረነ እያ ካለይሳታራ ቶቢድ ጎዳ ቦላ ማካልድ ሙሰ ቦላነ አሮና ቦላ ደንድዶሶና።

\VS{10}ቢታይ ዶየትድ ኤንታ ቆረራ እስፈ ምትስ፤ ኤንታ ካልያ 250 አሳ ታም ምን ሀይቅዶሶና። ያትን፥ ሀራት ኤንታ በእድ ናገታና መላ ማላ ግድዶሶና።

\VS{11}ሽን ቆረ አደ ናይት ኡባይ ሀይቅድ ꬋይቦኮና።


\par }{\PP \VS{12}ስሞና ዘረꬃይ ባንታ ኮቻን ኮቻን፥ ነሙኤላ ኮቻ፥ ያምና ኮቻ፥ ያክና ኮቻ፥

\VS{13}ዛራ ኮቻነ ሳኡላ ኮቻ።

\VS{14}ሀይሳቲ ስሞና ኮቻታ፤ ኤንታ ኩመꬃ ታይቦይ 22,200.


\par }{\PP \VS{15}ጋደ ዘረꬃይ ባንታ ኮቻ ኮቻን፥ ፅፎና ኮቻ፥ ሀግ ኮቻ፥ ሹና ኮቻ፥

\VS{16}ኤስና ኮቻ፥ ኤራ ኮቻ፥

\VS{17}አሮዳ ኮቻነ አርኤላ ኮቻ።

\VS{18}ሀይሳቲ ጋደ ኮቻታ፤ ኤንታ ኩመꬃ ታይቦይ 40,500.


\par }{\PP \VS{19}ይሁዳ አደ ናይት ኤርነ ኦናን ካናነ ቢታን ሀይቅዶሶና።

\VS{20}ይሁዳ ኮቻት ባንታ ኮቻን ኮቻን፥ ሴላ ኮቻ፥ ፋረሳ ኮቻነ ዛራ ኮቻ።

\VS{21}ፋረሳ ኮቻይ ሄስሮናነ ሀሙላ።

\VS{22}ሀይሳቲ ይሁዳ ኮቻታ፤ ኤንታ ኩመꬃ ታይቦይ 76,500.


\par }{\PP \VS{23}ይሳኮራ ዘረꬃይ ባንታ ኮቻን ኮቻን፥ ቶላ ኮቻ፥ ፑአ ኮቻ፥

\VS{24}ያሱባ ኮቻነ ሽምሮና ኮቻ።

\VS{25}ሀይሳቲ ይሳኮራ ኮቻታ፤ ኤንታ ኩመꬃ ታይቦይ 64,300.


\par }{\PP \VS{26}ዛብሎና ዘረꬃይ ባንታ ኮቻን ኮቻን፥ ሳረዳ ኮቻ፥ ኤሎና ኮቻነ ያህላላ ኮቻ።

\VS{27}ሀይሳቲ ዛብሎና ኮቻታ፤ ኤንታ ኩመꬃ ታይቦይ 60,500.


\par }{\PP \VS{28}ዮሰፋ ናይታ ምናሰነ ኤፍሬማ ኮቻት ባንታ ኮቻን ኮቻን፥

\VS{29}ምናሰይ ማክራ የልስ፥ ማክር ጋላዳ የልስ።

\VS{30}ጋላዳ ኮቻት፥ እዘራ ኮቸ፥ ከለጋ ኮቸ፥

\VS{31}አስርኤላ ኮቸ፥ ሴከማ ኮቻ፥

\VS{32}ሻምዳ ኮቸነ ሄፌራ ኮቸ።

\VS{33}ሄፌራ ናአይ ሰሎጳድ ማጫ ናአ ፃላላ የልስ፤ እያዉ አደ ናእ ባዋ። ሰሎጳዳ ማጫ ናይታ ሱንꬃይ ማህሎ፥ ኖኦ፥ ሆግሎ፥ ምልኮነ ትርፆ።

\VS{34}ሀይሳቲ ምናሰ ኮቻታ፤ ኤንታ ኩመꬃ ታይቦይ 52,700.


\par }{\PP \VS{35}ኤፍሬማ ዘረꬃይ ባንታ ኮቻን ኮቻን፥ ሹቱላ ኮቻ፥ በከራ ኮቻ፥ ታሀና ኮቻታነ

\VS{36}ሹቱላ ናኣ ኤራና ኮቻታ።

\VS{37}ሀይሳቲ ኤፍሬማ ኮቻታ፤ ኤንታ ኩመꬃ ታይቦይ 32,500. ዮሰፋ ኮቻት ባንታ ኮቻን ኮቻን ሀይሳታ።


\par }{\PP \VS{38}ብንያመ ዘረꬃይ ባንታ ኮቻን ኮቻን፥ ቤላ ኮቻ፥ አስቤላ ኮቻ፥ አክራ ኮቻ፥

\VS{39}ሹፋማ ኮቻ፥ ሁፋማ ኮቻ፥

\VS{40}ቤላ ናኣ አራዳ ኮቻነ ቤላ ናኣ ናማነ ኮቻ።

\VS{41}ሀይሳቲ ብንያመ ኮቻታ፤ ኤንታ ኩመꬃ ታይቦይ 45,600.


\par }{\PP \VS{42}ዳነ ዘረꬃይ ሳማ ኮቻ።

\VS{43}ሹሃማ ኮቻ ኩመꬃ ታይቦይ 64,400.


\par }{\PP \VS{44}አሴራ ዘረꬃይ ባንታ ኮቻን ኮቻን፥ ይምና ኮቻ፥ ይስዋ ኮቻ፥ በርአ ኮቻ፥

\VS{45}በርአ ናአ ሄቤራ ኮቻነ በርአ ናኣ ማልክኤላ ኮቻ።

\VS{46}አሴራስ ሳራሆ ጌተትያ ማጫ ናእ ደአዉሱ።

\VS{47}ሀይሳቲ አሴራ ኮቻታ፤ ኤንታ ኩመꬃ ታይቦይ 53,400.


\par }{\PP \VS{48}ንፍታለመ ዘረꬃይ ባንታ ኮቻን ኮቻን፥ ያህፄላ ኮቻ፥ ጉና ኮቻ፥

\VS{49}የፀራ ኮቻነ ሽለመ ኮቻ።

\VS{50}ሀይሳቲ ንፍታለመ ኮቻታ፤ ኤንታ ኩመꬃ ታይቦይ 45,400.


\par }{\PP \VS{51}ታይበትዳ እስራኤለ አደ አሳ ታይቦይ ኩመꬅ 601,730.


\par }{\PP \VS{52}ጎዳይ ሙሰኮ፥

\VS{53}“ሀ ኮቻታስ ኤንታ ሱንꬃ ሱንꬃ ታይቡዋን ቢታ ሻካዳ ላታ ኦꬃዳ ኤንታዉ እማ።

\VS{54}ታይቦን ዳረይሳታስ ዳርሳዳ ቃስ ታይቦን ጉፀይሳታስ ጉꬃዳ እማ። ኡባይካ ፃፈትዳ ባንታ ታይቡዋ ኬና ኤኮ።

\VS{55}ሽን ቢታይ ሳማን ሻከቶ፤ እስ እስ ኮቻይ ላታ ኤከይ ባ ኮቻ ሱንꬃን ግዶ።

\VS{56}እስ እስ ላታይ ታይቦን ዳሮታ ግዶንነ ታይቦን ጉꬃታ ግዶን ሳማን ሻከቴስ” ያግስ።


\par }{\PP \VS{57}ባንታ ዘረꬃን ዘረꬃን ታይበትዳ ሌወ ኮቻት ሀይሳታ፤ ገድሶና ኮቻ፥ ቃሃታ ኮቻነ መራራ ኮቻ።

\VS{58}ሀይሳቲካ ቃስ ሌወ ኮቻታ፤ ልብና ኮቻ፥ ከብሮና ኮቻ፥ ሞሆላ ኮቻ፥ ሙሰ ኮቻነ ቆረ ኮቻ። ቃሃት አምራማ የልስ።

\VS{59}አምራማ ማቸ ሱንꬃይ ዮከቤዶ፤ እያ ግብፀን ሌወፐ የለትዳ ሌወ ናአ። እያ አሮና፥ ሙሰነ ኤንታ ምችዉ ማይራሞ የላሱ።

\VS{60}አሮናስ ናዳበ፥ አብዮዳ፥ አላዛራነ እታማራ ጌተትያ ኦይዱ ናይት ደኦሶና።

\VS{61}ሽን ናዳበይነ አብዮድ ጎዳ ስንꬃን ጌሽ ግዶና ታማን ያርሾ ያርሽዳ ግሾ ቦሻን ሀይቅዶሶና።

\VS{62}ላይꬅ እስ አጌናነ እያፐ ቦላ ግድዳ ሌወ አደ ናይታ ታይቦይ ላታማነ ሄꬑ ሙኩላ። እስራኤለ አሳ ግዶን ኤንታዉ ላታ ቢት እመትቦና ግሾ ኤንቲ እስራኤለታራ ታይበትቦኮና።


\par }{\PP \VS{63}ዮርዳኖሰ ሻፋፐ ሄፍንꬃን፥ እያርኮ ማታን፥ ሞአበ ደንባን ሙሰይነ ካህነይ አላዛር እስራኤለ አሳ ታይብዳ ዎደ ታይበትዳ አሳይ ሀይሳ።

\VS{64}ሙሰይነ ካህነይ አሮን ኮይሮ ሲና መላ ቢታን እስራኤለ ታይብዳ ዎደ ታይበትዳ አሳፐ መፅ እስ አስካ አትቤና።

\VS{65}ጎዳይ ሀ እስራኤለታባ፥ “ኤንቲ ኡባይ መላ ቢታን ሀይቃና” ያግድ ኦድዳ ግሾ፥ ዮፎና ናኣ ካለባፐነ ናወ ናኣ እያሱፐ አትሽን፥ ሀር እስ አስካ አትቤና።




\par }\Chap{27}{\SH ሰሎጳዳ ማጫ ናይታ ኦይሻ
\par }
{\PP \VerseOne{1}ሰሎጳድ ሄፌራ ናአ፤ ሄፌር ጋላዳ ናአ፤ ጋላድ ማክራ ናአ፤ ማክር ምናሰ ናአ፤ ምናሰይ ዮሰፋ ናአ። ሰሎጳዳ ማጫ ናይት ማህሎ፥ ኖኦ፥ ሆግሎ፥ ምልኮነ ትርፆ።

\VS{2}ሀ ማጫ ናይት ጌሻ ዱንካንያ ፐንገን ሙሰ ስንꬃን፥ ካህንያ አላዛራ ስንꬃን፥ ሀላቃታ ስንꬃንነ ማባራ ኡባ ስንꬃን ኤቅድ፥

\VS{3}“ኑ አዋይ መላ ቢታን ሀይቅስ፤ እ ባ ናጋራ ጋሶን ሀይቅስፐ አትሽን፥ ጎዳ ቦላ ደንድዳ ቆረ ካለይሳታ ግዶን ዴና። እያዉ አደ ናእ ባዋ።

\VS{4}ያትን፥ ኑ አዋይ አደ ናአ የልቦና ግሾ እያ ሱንꬃይ እያ ኮቻ ግዶፈ ዋንድ ꬋዪ? ኑ አዋ ዳቦታ ግዶን ኑስ ላታ ቢታ እማ” ግዶሶና።


\par }{\PP \VS{5}ያትን፥ ሙሰይ ኤንታ ኦይሻ ጎዳ ስን ሺሽስ።

\VS{6}ጎዳይ ሙሰኮ፥

\VS{7}“ሰሎጳዳ ማጫ ናይታ ኦይሻይ ልከ፤ ኤንታ አዋ ዳቦታ ግዶን ኔኒ ኤንታዉ ላታ ቢታ እማ፤ እያ ግሾይ ኤንታ ላታ ግዶ።

\VS{8}ቃስ እስራኤለ አሳኮ፥ ‘እስ አስ አደ ናአ የሎና ሀይቅኮ እያ ማጫ ናይት ላቶ።

\VS{9}እያዉ ማጫ ናእ ባይናባ ግድኮ እያ እሻት ላቶ።

\VS{10}እያዉ እሽ ባይናባ ግድኮ እያ አዋ እሻት ላቶ።

\VS{11}እያዉ አዋ እሽ ባይናባ ግድኮ እያ ማታ ዳቦይ ላቶ። ታኒ ጎዳይ ነና ኪትዳይሳዳ ሀይስ እስራኤለ አሳስ ዎጋ ግዶ’ ” ያግስ።


\par }{\SH ሙሰ በሳን እያሱ ዶረተꬃ
\par }
{\PP \VS{12}ጎዳይ ሙሰኮ፥ “አባሪማ ዙማ ቦላ ከያዳ ታ እስራኤለ አሳስ እምዳ ቢታ በአ።

\VS{13}ነ በእዳፐ ጉየ፥ ነ እሻ አሮናዳ ነካ ሀይቃዳ ነ ማይዛታን ጋሄታና።

\VS{14}ፂና መላ ቢታን፥ ማርባ ሃꬃ ማታን አሳይ ታ ቦላ ዙዙምዳ ዎደ ህንተ ናምአይ ኤንታ ስንꬃን ታና ጌሽ ኦꬅድ ቦንችቤከታ” ያግስ። (ማርባ ሃꬃይ ፂና መላ ቢታን፥ ቃደሳ ጌተትያ በሳን ደእያ ፑልቶ።)


\par }{\PP \VS{15}ሙሰይ ጎዳኮ፥

\VS{16}“አሳ ኡባስ ደኦ እምያ ጎዳ ፆሳዉ፥ ነ አሳይ ሄንꬃንቾይ ባይና ዉደ መላ ግዶናዳ፥

\VS{17}ሀ አሳ ስንꬃን ከያነ ገልያ ቃስ ኤንታ ካለꬅድ ከስያነ ገልስያ እስ አስ ሀ ማባራ ቦላ ሹማ” ያግስ።


\par }{\PP \VS{18}ጎዳይ ሙሰኮ፥ “አያናይ እያን ደእያ ናወ ናኣ እያሱ ኤካዳ ነ ኩሽያ እያ ቦላ ዎꬃ።

\VS{19}እያ ካህንያ አላዛራ ስንꬃንነ ማባራ ኡባ ስንꬃን ኤሳዳ ኤንቲ በእሽን ሹማ።

\VS{20}እስራኤለ ኡባይ እያዉ ኪተታና መላ ነ ማታፐ እያዉ ሻካዳ እማ።

\VS{21}እካ ኡሪመን ጎዳ ሸንያ ኦይችድ ሻክያ ካህንያ አላዛራ ስንꬃን ኤቆ። እያሱይነ እስራኤለ ማባራይ ኡባይ አላዛራ ኪታን ከዮነ ገሎ” ያግስ።


\par }{\PP \VS{22}ሙሰይ ጎዳይ ኪትዳይሳዳ ኦꬅስ፤ እያሱ ኤፍድ፥ ካህንያ አላዛራ ስንꬃንነ ማባራ ኡባ ስንꬃን ኤስስ።

\VS{23}ጎዳይ ኪትዳይሳዳ ሙሰይ ባ ኩሽያ እያ ቦላ ዎꬅድ ሹምስ።




\par }\Chap{28}{\SH ጋላሳ ያርሹዋ
\par }
{\R (ከሳ 29:38-46)

\par }{\PP \VerseOne{1}ጎዳይ ሙሰኮ፥

\VS{2}“እስራኤለ አሳ ሀይሳዳ ያጋዳ ኪታ፤ ፁገትያ ሳውያ ካꬃ ያርሾ ዎደን ዎደን ታዉ ያርሽተ።

\VS{3}ጎዳስ ታማን ፁገትድ ያርሸትያ ያርሾይ ሀይሳ፤ ኩመꬃ ቦላራ ደእያ እስ ላይꬅ ኩምዳ ናምኡ ማራዘታ ዎንታ ዎንታ ፁሳ ያርሾ ኦꬅድ ያርሽተ።

\VS{4}ማራዘታፐ እሱዋ ዎንታ እሱዋ ቃስ ኦማርስ ያርሽተ።

\VS{5}ቃስ ሄ ማራዝያራ እስ ልትሮ ሻማሆ ዛይተን ሙኑቀትዳ እስ ክሎ ግራመ ሎኦ ግስተ ꬊለ ካꬃ ያርሾ ያርሽተ።

\VS{6}ሀይስ ጎዳ ኡፋይስያ ፁሳ ያርሾ። እካ ሲና ዙማ ቦላ ያርሸትዳ ኮይሮ ፁሳ ያርሾ።

\VS{7}ኮይሮ ማራዝያራ እስ ልትሮ ጫላ ዎይነ ኡሻ ያርሾ ኦꬅድ ያርሾ በሳን ጎዳስ ጉስተ።

\VS{8}ኦማርስ ናምአንꬆ ማራዝያ ያርሽያ ዎደ ኮይሮይሳ መላ ካꬃ ያርሹዋነ ኡሻ ያርሹዋ ጉጅድ ያርሽተ። እካ ጎዳ ኡፋይስያ ሳዎ ያርሾ ግዳና።”


\par }{\SH ሳምባታ ያርሾ
\par }
{\PP \VS{9}“ሳምባታ ጋላስ ቦረይ ባይና እስ ላይꬅ ኩምዳ ናምኡ ማራዘታ ዛይተን ሙኑቀትዳ ናምኡ ክሎ ግራመ ሎኦ ግስተ ꬊለ ኤክድ ካꬃ ያርሾነ ኡሻ ያርሾ ኦꬅድ ያርሽተ።

\VS{10}ጋላስ ጋላስ ያርሸትያ ፁሳ ያርሹዋ ቦላ ሳምባታን ሳምባታን ህንተ ያርሻና ፁሳ ያርሾይነ ኡሻ ያርሾይ ሀይሳ።”


\par }{\SH አጌና ፄሮ ያርሾ
\par }
{\PP \VS{11}“አጌን ፄርያ ኮይሮ ጋላስ ናምኡ ዎፋኖታ፥ እስ ማራዘነ እስ ላይꬅ ኩምዳ ቦረይ ባይና ላፑን ዶርሳ ኡርገታ ፁሳ ያርሾ ኦꬅድ ጎዳስ ያርሽተ።

\VS{12}እስ እስ ዎፋኑዋራ ሻማሆ ዛይተን ሙኑቀትዳ ሄꬑ ክሎ ግራመ ግድያ ሎኦ ግስተ ꬊለራ ካꬃ ያርሾ ኦꬅድ ያርሽተ። ቃስ ሻማሆ ዛይተን ሙኑቀትዳ ናምኡ ክሎ ግራመ ግድያ ሎኦ ግስተ ꬊልያ ማራዝያራ ዎላ ያርሻ።

\VS{13}ላፑን ማራዘታፐ እስ እስ ማራዘ ሻማሆ ዛይተን ሙኑቀትዳ እስ ክሎ ግራመ ሎኦ ግስተ ꬊለራ ፁገትያ ሳውያ ካꬃ ያርሾ ኦꬃዳ ጎዳስ ያርሻ።

\VS{14}ቃስ ኡሻ ያርሹዋ እስ እስ ዎፋኑዋስ ናምኡ ልትሮ ዎይነ፥ እስ ማራዝያስ እስ ልትሮነ ባጋ ዎይነ ኡሻነ እስ እስ ዶርሳ ኡርግያስ እስ ልትሮ ግድያ ዎይነ ኡሽ ሺሽተ። ሀይስ ላይꬃ ግዶን አጌን ፄርያ ኮይሮ ጋላሳን ኦሰትያ ፁሳ ያርሾ።

\VS{15}ጋላስ ጋላስ ያርሸትያ ፁሳ ያርሹዋ ቦላነ ኡሻ ያርሹዋ ቦላ እስ ኮለ ናጋራ ያርሾ ኦꬅድ ጎዳስ ያርሽተ።”


\par }{\SH ፓስካ ያርሾ
\par }
{\R (ሌወ 23:5-14)

\par }{\PP \VS{16}“ኮይሮ አጌናን ታማነ ኦይዳንꬆ ጋላሳይ ጎዳ ፓስካ ቦንችያ ጋላስ ግዶ።

\VS{17}ቃስ ሄ አጌናን ታማነ እቻሻንꬆ ጋላሳን ኡይꬃ ባለይ ቦንቸቴስ፤ ሄ ጋላሳፐ ዶምድ ላፑን ጋላስ ጋካናዉ እርሾይ ገልቦና ኡይꬃ ሚተ።

\VS{18}ሄ ጋላሳታፐ ኮይሮ ጋላሳን ጎይናናዉ ሺቅተ፤ ሄ ጋላሳን አይ ኦሶካ ኦꬆፍተ።

\VS{19}ቦረይ ባይና ናምኡ ዎፋኖታ፥ እስ ማራዘነ እስ ላይꬅ ኩምዳ ላፑን ዶርሳ ኡርገታ ፁሳ ያርሾ ኦꬅድ ጎዳስ ያርሽተ።

\VS{20}እስ ዎፋኑዋራ ሻማሆ ዛይተን ሙኑቀትዳ ሄꬑ ክሎ ግራመ ሎኦ ግስተ ꬊለ፥ እስ ማራዝያራ ናምኡ ክሎ ግራመ ꬊለነ

\VS{21}ላፑን ዶርሳ ኡርገታፐ እስ እስ ዶርሳራ እስ ክሎ ግራመ ꬊለ ያርሽተ።

\VS{22}ቃስ እስ ዴሽ ደርያ ናጋራስ አቶተꬅ ግዳና መላ ናጋራ ያርሾ ኦꬅድ ያርሽተ።

\VS{23}ሄሳ ኡባ ዎደ ጋላስ ጋላስ ያርሸትያ ያርሹዋ ቦላ ጉጅድ ያርሽተ።

\VS{24}ኡባ ዎደ ኦሰትያ ፁሳ ያርሹዋ ቦላነ ኡሻ ያርሹዋ ቦላ ጉጅድ ላፑን ጋላስ ጎዳስ ሳውያ ካꬃ ያርሾ ኦꬅድ ያርሽተ።

\VS{25}ላፑንꬃ ጋላሳን ጎይኖስ ሺቅተ፤ ሄ ጋላስ አይ ኦሶካ ኦꬆፍተ።”


\par }{\SH ካꬃ ሺሾ ባኣለ
\par }
{\R (ሌወ 23:15-22)

\par }{\PP \VS{26}“ካꬃ ሺሾ ባኣለ ሳምንታን ኮይሮ ጋላስ ጎይኖስ ሺቅያ ዎደ ህንተ ኦራꬃ ካꬃፈ ያርሾ ያርሽተ፤ ሄ ዎደ አይ ኦሶካ ኦꬆፍተ።

\VS{27}ናምኡ ዎፋኖታ፥ እስ ማራዝያነ እስ ላይꬅ ኩምዳ ላፑን ዶርሳ ኡርገታ ጎዳስ ሳውያ ፁሳ ያርሾ ኦꬅድ ያርሽተ።

\VS{28}እስ እስ ዎፋኑዋራ ሻማሆ ዛይተን ሙኑቀትዳ ሄꬑ ክሎ ግራመ ሎኦ ግስተ ꬊለ፥ እስ ዶርሳ ኡርግያራ ናምኡ ክሎ ግራመ ꬊለነ

\VS{29}ላፑን ዶርሳ ኡርገታፐ እስ እስ ኡርግያራ እስ ክሎ ግራመ ግስተ ꬊለ ኤክድ ያርሽተ።

\VS{30}እያ ቦላ ጉጅድ እስ ኮለ ናጋራ አቶꬃ ያርሾ ኦꬅድ ያርሽተ።

\VS{31}ጋላስ ጋላስ ያርሸትያ ያርሹዋ ቦላነ ኡሻ ያርሹዋ ቦላ ካꬃ ያርሾ ያርሽተ። ህንተ ያርሽያ መሄት ቦረይ ባይናባ ግዶ።”




\par }\Chap{29}{\SH ሞይዘ ፑኖ ያርሾ
\par }
{\PP \VerseOne{1}“ላፑንꬃ አጌናስ ኮይሮ ጋላሳን ጎይናናዉ ሺቅተ፤ አይ ኦሶካ ኦꬆፍተ፤ ሄ ጋላሳይ ሞይዘይ ፑነትያ ጋላስ።

\VS{2}ቦረይ ባይና እስ ዎፋኖ፥ እስ ማራዘነ እስ ላይꬅ ኩምዳ ላፑን ዶርሳ ኡርገታ ሳውያ ፁሳ ያርሾ ኦꬅድ ጎዳስ ያርሽተ።

\VS{3}ሄ ዎፋኑዋራ ሻማሆ ዛይተን ሙኑቀትዳ ሄꬑ ክሎ ግራመ ሎኦ ግስተ ꬊለ፥ እስ ማራዝያራ ናምኡ ክሎ ግራመ ግስተ ꬊለነ፥

\VS{4}ላፑን ዶርሳ ኡርገታፐ እስ እስ ኡርግያራ እስ ክሎ ግራመ ꬊለ ያርሽተ።

\VS{5}ቃስ እስ ኮለ ህንተዉ ናጋራ አቶተꬃስ ያርሽተ።

\VS{6}ዎጋይ ኪተይሳꬆ፥ አጌና ፄሮን ያርሸትያ ፁሳ ያርሾ ቦላ፥ ካꬃ ያርሾ ቦላ፥ ጋላስ ጋላስ ያርሸትያ ፁሳ ካꬃ ያርሾ ቦላነ ኡሻ ያርሾ ቦላ ጉጅድ ያርሽተ፤ ሄስ ጎዳ ሳውያ ፁሳ ያርሾ።


\par }{\SH ናጋራ አቶተꬃ ያርሾ
\par }
{\PP \VS{7}“ላፑንꬃ አጌናን ታማንꬆ ጋላሳን አይ ኦሶካ ኦꬆፍተ፤ ህንተና ካዉሽድ ጎይኖስ ሺቅተ።

\VS{8}ቦረይ ባይና እስ ዎፋኖ፥ እስ ማራዘነ እስ ላይꬅ ኩምዳ ላፑን ዶርሳ ኡርገታ ሳውያ ፁሳ ያርሾ ኦꬅድ ጎዳስ ያርሽተ።

\VS{9}ካꬃ ያርሾ ኦꬅድ እስ ዎፋኖራ ሻማሆ ዛይተን ሄꬑ ክሎ ግራመ ሎኦ ግስተ ꬊለ፥ እስ ዶርሳ ኡርግያራ ናምኡ ክሎ ግራመ ꬊለነ

\VS{10}ላፑን ዶርሳ ኡርገታፐ እስ እስ ኡርግያራ እስ ክሎ ግራመ ꬊለ ያርሽተ።

\VS{11}ቃስ ናጋራ ያርሾ ኦꬅድ እስ ኮለ ያርሽተ። ናጋራ አቶꬃ ያርሹዋ ቦላ፥ ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ሄሳ ጉጅድ ያርሽተ።


\par }{\SH ሻቃራ ባኣለ ያርሾ
\par }
{\R (ሌወ 23:33-44)

\par }{\PP \VS{12}“ላፑንꬃ አጌናን ታማነ እቻሻንꬆ ጋላሳን፥ ዴፆ ኦሶ ኦꬆፍተ፤ ላፑን ጋላስ ኩመꬅ ጎዳ ቦንቻናዉ ሻቃራ ባኣለ ቦንችተ።

\VS{13}ቦረይ ባይና ታማነ ሄꬑ ዎፋኖታ፥ ናምኡ ማራዘታ፥ እስ ላይꬅ ኩምዳ ታማነ ኦይዱ ዶርሳ ኡርገታ ሳውያ ፁሳ ያርሾ ኦꬅድ ጎዳስ ያርሽተ።

\VS{14}ካꬃ ያርሾ ግዳና መላ ታማነ ሄꬑ ዎፋኖታፐ እስ እስ ዎፋኑዋራ ሻማሆ ዛይተን ሙኑቀትዳ ሄꬑ ክሎ ግራመ ሎኦ ግስተ ꬊለ፥ ናምኡ ማራዘታፐ እስ እስ ኡርግያራ ናምኡ ክሎ ግራመ ꬊለነ

\VS{15}ታማነ ኦይዱ ዶርሳ ኡርገታፐ እስ እስ ኡርግያራ እስ ክሎ ግራመ ꬊለ ያርሽተ።

\VS{16}ቃስ ናጋራ ያርሹዋስ እስ ኮለ ያርሽተ። ሄስ ጋላስ ጋላስ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሾ ቦላ ጉጅድካ ያርሽተ።


\par }{\PP \VS{17}“ናምአንꬆ ጋላሳን ታማነ ናምኡ ቦረይ ባይና ዎፋኖታ፥ ናምኡ ማራዘታነ እስ ላይꬅ ኩምዳ ታማነ ኦይዱ ኡርገታ ያርሽተ።

\VS{18}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳ መላ ኤንታ ታይቡዋዳ ያርሽተ።

\VS{19}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሹዋስ እስ ኮለ ያርሽተ።


\par }{\PP \VS{20}“ሄꬓንꬆ ጋላሳን ቦረይ ባይና ታማነ እስ ዎፋኖታ፥ ናምኡ ማራዘታ እስ ላይꬅ ኩምዳ ታማነ ኦይዱ ዶርሳ ኡርገታ ያርሽተ።

\VS{21}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳ መላ ኤንታ ታይቡዋዳ ያርሽተ።

\VS{22}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ናጋራ ያርሾስ እስ ኮለ ጉጅድ ያርሽተ።


\par }{\PP \VS{23}“ኦይዳንꬆ ጋላሳን ቦረይ ባይና ታሙ ዎፋኖታ፥ ናምኡ ማራዘታነ እስ ላይꬅ ኩምዳ ታማነ ኦይዱ ዶርሳ ኡርገታ ያርሽተ።

\VS{24}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳ መላ ኤንታ ታይቡዋዳ ያርሽተ።

\VS{25}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሾስ እስ ኮለ ያርሽተ።


\par }{\PP \VS{26}“እቻሻንꬆ ጋላሳን ቦረይ ባይና ኡዱፉን ዎፋኖታ፥ ናምኡ ማራዘታነ እስ ላይꬅ ኩምዳ ታማነ ኦይዱ ዶርሳ ኡርገታ ያርሽተ።

\VS{27}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳዳ ኤንታ ታይቡዋዳ ያርሽተ።

\VS{28}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሾስ እስ ኮለ ያርሽተ።


\par }{\PP \VS{29}“ኡሱፑንꬆ ጋላሳን ቦረይ ባይና ሆስፑን ዎፋኖታ፥ ናምኡ ማራዘታነ እስ ላይꬅ ኩምዳ ታማነ ኦይዱ ዶርሳ ኡርገታ ያርሽተ።

\VS{30}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳ መላ ኤንታ ታይቡዋዳ ያርሽተ።

\VS{31}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሾስ እስ ኮለ ያርሽተ።


\par }{\PP \VS{32}“ላፑንꬃ ጋላሳን ላፑን ዎፋኖታ፥ ናምኡ ማራዘታነ እስ ላይꬅ ኩምዳ ታማነ ኦይዱ ዶርሳ ኡርገታ ያርሽተ።

\VS{33}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳ መላ ኤንታ ታይቡዋዳ ያርሽተ።

\VS{34}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሾስ እስ ኮለ ያርሽተ።


\par }{\PP \VS{35}“ሆስፑንꬃ ጋላሳን ጎይናናዉ ሺቅተ፤ አይ ኦሶካ ኦꬆፍተ።

\VS{36}ቦረይ ባይና እስ ዎፋኖ፥ እስ ማራዘ፥ እስ ላይꬅ ኩምዳ ላፑን ዶርሳ ኡርገታ ሳውያ ፁሳ ያርሾ ኦꬅድ ጎዳስ ያርሽተ።

\VS{37}ዎፋኖታራ፥ ማራዘታራነ ዶርሳ ኡርገታራ ካꬃ ያርሹዋነ ኡሻ ያርሹዋ ዎጋይ ኪተይሳዳ ኤንታ ታይቡዋዳ ያርሽተ።

\VS{38}ጋላስ ጋላስ ያርሸትያ ፁሳ ያርሹዋ ቦላ፥ ካꬃ ያርሹዋ ቦላነ ኡሻ ያርሹዋ ቦላ ጉጅድ ናጋራ ያርሾስ እስ ኮለ ያርሽተ።


\par }{\PP \VS{39}“ህንተ ጋሶ ያርሹዋ ቦላነ ህንተ ዶሳ ያርሹዋ ቦላ ፁሳ ያርሾ፥ ካꬃ ያርሾ፥ ኡሻ ያርሾነ እስፈተꬃ ያርሾ ባልያ ቦንቻናዉ ኪተትዳ ዎድያን ያርሽተ” ያግስ።


\par }{\PP \VS{40}ሙሰይ፥ ጎዳይ ባና ኪትዳይሳ ኡባ እስራኤለ አሳስ ኦድስ።




\par }\Chap{30}{\SH ጋሶ ዎጋ
\par }
{\PP \VerseOne{1}ሙሰይ እስራኤለ ዘረꬃ ሀላቃታኮ፥ “ጎዳ ኪታይ ሀይሳ፤

\VS{2}እስ አስ ጎዳስ እስባ ኦꬃናዉ ጫቅኮ ዎይኮ እስባፐ ባና ናጋናዉ ቃንግኮ ጉየ ጎና ፖሎ።


\par }{\PP \VS{3}“ባ አዋ ሶን ደእያ ጌላእያ ጎዳስ እስባ ኦꬃናዉ ጫቅኮ ዎይኮ እስባፐ ባና ናጋናዉ ቃንግኮ፥

\VS{4}እ አዋይ እያ ጫቅዳይሳ ዎይኮ እያ ቃንገትዳይሳ ስእድ፥ እዮ ድጎና እፅኮ፥ እያ ፖላናዉ ኮሼስ።

\VS{5}ሽን እ አዋይ ሄሳ ስእድ እዮ ድግኮ እ ጫቆይነ እ ቃንገꬃይ አታናዉ ዳንዳኤስ። እ አዋይ እዮ ድግዳ ግሾ ጎዳይ እዉ አቶ ጋና።


\par }{\PP \VS{6}“ገሎና ማጫ ናእያ ጫቃዳ ደአሸ ዎይኮ እስባፐ ባና ናጋናዉ ቃንገታዳ ደአሸ አዝና ገልኮ፥

\VS{7}እ አዝናይ ሄሳ ስእድ እዮ ድጎና እፅኮ እያ ባ ጫቁዋነ ባ ቃንገꬃ ፖላናዉ ኮሼስ።

\VS{8}ሽን እ አዝናይ ሄሳ ስእድ እዮ ድግኮ እያ ጫቅዳ ጫቆይ ዎይኮ ቃንገትዳ ቃንገꬃይ እዮ ጎመና። ሄሳ ጎዳይ እዉ አቶ ጋና።


\par }{\PP \VS{9}“ሽን አምእያ ዎይኮ ሳዮ ማጫስ ጫቅዳ ጫቁዋ ዎይኮ ቃንግዳ ቃንገꬃ ፖላናዉ በሴስ።


\par }{\PP \VS{10}“አዝናራ ደእያ ማጫስ ጫቅኮ ዎይኮ እስባ ኦꬃናዉ ቃንግኮ፥

\VS{11}እ አዝናይ ሄሳ ስእድ እዮ ድጎና እፅኮ፥ እያ ጫቅዳ ጫቁዋነ ቃንገትዳ ቃንገꬃ ፖሎ።

\VS{12}እ አዝናይ ሄሳ ስእዳ ጋላስ እዮ ድግኮ እ ጫቆይ ዎይኮ እያ ኦꬃናዉ ቃንገትዳ ቃንገꬃይ እዮ ጎመና። እ አዝናይ ድግዳ ግሾ ጎዳይ እዉ አቶ ጋና።

\VS{13}እ አዝናይ እያ ጫቅዳ ጫቁዋ ዎይኮ እያ ባና ካዉሻናዉ ቃንገትዳ ቃንገꬃ ላላናዉ ዎይኮ ምንꬃናዉ ዳንዳኤስ።

\VS{14}ሽን እ አዝናይ ሄ ጋላስ ዎይኮ ዎንተꬃ ጋላስ አይኮካ ጎና እፅኮ፥ እ ጫቁዋ ዎይኮ እ ቃንገꬃ ምንꬅስ ጉሱ። እ ሄሳ ስእድ፥ ስእ ጊኮ እ ቆፋ ማእስ ጉሱ።

\VS{15}ሽን እ ሄሳ ስእ ጋምእድ ዛር ድግያባ ግድኮ ሄሳስ ኦይሸተይ እያ” ያግስ።


\par }{\PP \VS{16}ህዛ ሀይስ አዝና ግዶንነ ማች ግዶን፥ ባ አዋራ ሶን ደእያ ጌላኦ ግዶንነ እ አዋ ግዶን ደእያ ጋሄተꬃባ ጎዳይ ሙሰስ እምዳ ዎጋ።




\par }\Chap{31}{\SH ምድያመ ቦላ ደንድዳ ኦላ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳ ቆህዳ ግሾ ምድያመ አሳ ኦላዳ ሀሎ ከያ፤ ሄሳፈ ጉየ፥ ኔኒ ሀይቃዳ ነ ማይዛታ ጋካና” ያግስ።


\par }{\PP \VS{3}ሄሳ ግሾ፥ ሙሰይ አሳኮ፥ “ምድያመ አሳ ኦልድ ጎዳ ሀሎ ከያና መላ ህንተ ግዶፈ ጉꬃ አሳ ኦላስ ዳንጭስተ።

\VS{4}እስ እስ እስራኤለ ኮቻፈ እስ ሙኩሉ አደ አሳ ኦላስ የድተ” ያግስ።


\par }{\PP \VS{5}ሄሳ ግሾ፥ እስ እስ እስራኤለ ኮቻፈ እስ እስ ሙኩሉ አሳይ ከይድ፥ ታማነ ናምኡ ሙኩሉ ኦላንቾት ኦላስ ጊግዶሶና።

\VS{6}ሙሰይ ካህንያ አላዛራ ናኣ ፕንሃሳ አዋተꬃን፥ እስ እስ ኮቻፈ እስ እስ ሙኩሉ አስ ዶርድ ኦላስ የድስ፤ ፕንሃስ ብሸ ጌሻ ሚሸታነ ማላስ ፑንያ ዛየ ኤክድ ብስ።

\VS{7}ጎዳይ ሙሰ ኪትዳይሳዳ፥ ኤንቲ ምድያመ አሳ ኦልድ አደ ኡባ ዎꬍዶሶና።

\VS{8}እቻሹ ምድያመ ካዎታ፥ ኤዋ፥ ረቄማ፥ ዙራ፥ ሁራነ ሬባ ጌተትያ አሳታ ዎꬍዶሶና፤ ቃስ ብኦራ ናኣ ባላማካ ማሻን ዎꬍዶሶና።

\VS{9}እስራኤለ አሳይ ምድያመ ማጫሳነ ናይታ ድእዶሶና፤ ኤንታ መህያ፥ ዶርሳነ ዴሻ ዉድያነ ኤንታ ሚሸ ኡባ ድእዶሶና።

\VS{10}ኤንቲ ደእያ ካታማታነ ኤንታ ጉታታ ኡባ ፁግዶሶና።

\VS{11}አሳ መህያነ ደእዳባ ኡባ ኤክድ ብዶሶና።

\VS{12}ኤንቲ ድእዳ አሳ፥ መህያነ ሻሎ ኡባ እያርኮፈ ሄፍንꬃን፥ ዮርዳኖሰ ሻፋ ማታን ደእያ ሞአበ ደንባን ዱንካንዳ ሙሰኮ፥ ካህንያ አላዛራኮነ እስራኤለ ማባራኮ ኤህዶሶና።


\par }{\PP \VS{13}ሙሰይ፥ ካህነያ አላዛርነ ማባራ ሀላቃት ኡባይ ዱንካንዳ ጉታፐ ጋፃ ከይድ ኤንታና ሞክዶሶና።

\VS{14}ሙሰይ ኦላፐ ስምዳ ቾራ ሞጮናታ፥ ሻላቃታነ ማቶ ሀላቃታ ቦላ ሀንቀትስ።

\VS{15}ሙሰይ ኤንታኮ፥ “ማጫሳ ኡባ አይስ ዎꬍቤከቲ?

\VS{16}ኤንቲ ባላማ ዞርያ ስእድ፥ ፐኦራ ጌተትያ በሳን እስራኤለ አሳይ ጎዳ አግድ፥ ቦሻን ሀይቃናዳ ኦꬅዳይ ማጫሳ ግደይሳ ዶግደቲ?

\VS{17}ሄሳ ግሾ፥ ሀእ አደ ናይታነ አደራ አቅዳ ማጫስ ኡባ ዎꬍተ።

\VS{18}ሽን አደራ አቅቦና ማጫ ናይታ ኡባ ህንተዉ አሽተ።

\VS{19}ህንተ ግዶፈ አሰ ዎꬍዳ አስ ዎይኮ አሀ ቦችዳ ኦንካ ጉታፐ ጋፃን ላፑን ጋላስ ኡቶ፤ ሄꬓንꬆ ጋላሳንነ ላፑንꬃ ጋላሳን ህንተናነ ህንተ ድእዳ አሳ ጌሽተ።

\VS{20}ሄሳዳካ ማኦ ኡባ፥ ጋልባፈ፥ ዴሻ እክሰፐነ ምꬃፈ ኦሰትዳባታ ኡባ ጌሽተ” ያግስ።


\par }{\PP \VS{21}ካህነይ አላዛር ኦላፐ ስምዳ ኦላንቾታኮ፥ “ጎዳይ ሙሰስ እምዳ ህግያ ማራይ ሀይሳ፤

\VS{22}ዎርቃ፥ ብራ፥ ናሰ፥ ብራታ፥ ቆርቆሮ፥ እርሳሰ፥

\VS{23}ታማን ሜተቶናባት ኡባይ ታማን ጌያናዉ በሴስ። ሽን ታማን ሜተትያባት ጌሾ ሃꬃን ጌያናዉ በሴስ።

\VS{24}ላፑንꬃ ጋላሳን ህንተ ማኡዋ ሜጭተ፤ ህንተና ጌሽተ። ሄሳፈ ጉየ፥ ጉታ ገልተ” ያግስ።


\par }{\SH ድእዳባ ሻከትዶሶና
\par }
{\PP \VS{25}ጎዳይ ሙሰኮ፥

\VS{26}“ኔራ፥ ካህንያ አላዛራራነ እስራኤለ ማባራ ሀላቃት ድኤትዳ አሳነ መህያ ታይብተ።

\VS{27}ኦላ ብዳይሳታስነ ቦናይሳታስ ናምኡ ከስድ ሻክተ።

\VS{28}ኦላ ብዳይሳታ ግሹዋፐ አሰ ግድን ሚዝ ግድን ሀረ ግድን ዶርሰ ዎይኮ ዴሸ ግድን እቻሹ ፄታፐ እስኖ ጎዳስ እምተ።

\VS{29}ኤንታ ግሹዋፐ ኤክዳ ጎዳ እሞታ ካህንያ አላዛራስ እምተ።

\VS{30}ሀንኮ እስራኤለታ ጋክዳ ግሹዋፐ፥ አሰ ግድን ሚዝ ግድን ሀረ ግድን ዶርሰ ዎይኮ ዴሸ ግድን እሻታማፈ እስኖ ኤክድ ጎዳ ዱንካንያ አዋተꬃን አይስያ ሌወታስ እምተ” ያግስ።

\VS{31}ሙሰይነ ካህነይ አላዛር ጎዳይ ኪትዳይሳዳ ኦꬅዶሶና።


\par }{\PP \VS{32-35}ኦላንቾት ባንታዉ ኤክን አትዳ ድኦይ 675,000 ዶርሳታ፥ 72,000 ሚዛታ፥ 61,000 ሀረታነ 32,000 ጌላኦ ማጫ ናይታ።

\VS{36}ኦላ ብዳይሳታ ጋክዳ ግሾይ 337,500 ዶርሳታ፤

\VS{37}ኤንታፈ ጎዳስ እመትዳይ 675.

\VS{38}ሚዛት 36,000፤ ኤንታፈ ጎዳስ እመትዳይ 72.

\VS{39}ሀረት 30,500፤ ኤንታፈ ጎዳስ እመትዳይ 61.

\VS{40}ማጫሳት 16,000፤ ኤንታፈ ጎዳስ እመትዳይ 32.

\VS{41}ጎዳይ ሙሰ ኪትዳይሳዳ ጎዳ እሞታ ካህንያ አላዛራስ እሚስ።


\par }{\PP \VS{42-46}ኦላ ቦና እስራኤለ ማባራ ጋክዳ ግሾይ ኦላ ብዳ አሳ ግሹዋራ እስ ግና፤ እካ 337,500 ዶርሳታ፥ 36,000 ሚዛታ፥ 30,500 ሀረታነ 16,000 ጌላኦ ማጫ ናይታ።

\VS{47}እስራኤለ ማባራ ጋክዳ ግሹዋፐ እሻታሙ አሳፐነ መህያፐ እሶ እሶ ከስድ ጎዳይ እያ ኪትዳይሳዳ ጌሻ ዱንካንያ አዋተꬃን አይስያ ሌወታስ እሚስ።


\par }{\PP \VS{48}ሄሳፈ ጉየ፥ ቶራ ሞጮናት፥ ሻላቃትነ ማቶ ሀላቃት ሙሰኮ ሺቅድ፥

\VS{49}“ኑኒ ነ አይለት ኑ አዋተꬃ ጋርሳን ደእያ ኦላንቾታ ታይብን እሶይካ ፓጭቤና።

\VS{50}ጎዳይ ኑ ሸምፑዋ አሽዳ ግሾ፥ ኑ እሶይ እሶይ ኤክዳ ዎርቃ አሌቆታ፥ ሳጋዮታ፥ ቶሆ አልቦታ፥ ምግዶታ፥ ሀይꬃ ዎርቃታነ ቆ ዎርቃታ ጎዳስ እማናዉ ኤክድ ይዳ” ያግዶሶና።

\VS{51}ሙሰይነ ካህነይ አላዛር ዎርቃ አሌቆታ ኡባ ኤንታፈ ኤክዶሶና።

\VS{52}ሻላቃትነ ማቶ ሀላቃት ጎዳስ እምዳ ዎርቃይ ናምኡ ፄቱ ክሎ ግራመ ግድስ።

\VS{53}ሀንኮ ኦላንቾት ኤህዳ ድኡዋ ባንታዉ ኤክዶሶና።

\VS{54}ሙሰይነ ካህነይ አላዛር ሻላቃታፐነ ማቶ ሀላቃታፐ ኤክዳ ዎርቃ ጎዳ ስንꬃን እስራኤለ አሳ ሀሳይስያባ ኦꬅድ ጌሻ ዱንካንያ ግዶ ኤህዶሶና።




\par }\Chap{32}{\SH ዮርዳኖሰፐ ሄፍንꬃን ኡትዳ ኮቻታ
\par }
{\PP \VerseOne{1}ሮቤላነ ጋደ ኮቻስ ዳሮ መሄይ ደኤስ። ኤንቲ ያእዜራ ቢታይነ ጋላዳ ቢታይ መሄስ እንጀ ግደይሳ፥

\VS{2}በእድ ሙሰኮ፥ ካህንያ አላዛራኮነ እስራኤለ ማባራ ሀላቃታኮ ይድ ሀይሳዳ ያግዶሶና።

\VS{3-4}“እስራኤለ አሳይ ላታና መላ ጎዳይ ማድዳ ቢታይ፥ አፃሮተይ፥ ድቦን፥ ያእዜር፥ ንምር፥ ሀሰቦን፥ ኤልያል፥ ሰባም፥ ናቦይነ ባኦን መሄስ እንጀ ቢታ፤ ኑስ ህንተ አይለታስ ዳሮ መሄይ ደኤስ።

\VS{5}ኑኒ ህንተ ስንꬃን ሳባ ደምዳባ ግድኮ፥ ሄ ቢታ ኑስ ህንተ አይለታ ላታ ኦꬅድ እምተ፤ ኑና ዮርዳኖሰ ሻፋፐ ሄፍንꬅ ፕንꬆፍተ” ያግዶሶና።


\par }{\PP \VS{6}ሙሰይ ጋደ ኮቻታኮነ ሮቤላ ኮቻታኮ፥ “ህንተ ባጋ ግድዳ እስራኤለ አሳይ ኦላስ ብያ ዎደ ህንተ ሀይሳን ኡታናዉ ኮዬቲ?

\VS{7}ጎዳይ ኤንታዉ እምዳ ቢታ ኤንቲ ፕኖና መላ ህንተ አይስ ኤንታ ዎዛና ሹግሴቲ?

\VS{8}ቃደሳ ባርነፈ ሀ ቢታ ዎቻና መላ ህንተ አዋታ ታ የድዳ ዎደ ኤንትካ ሀይሳዳ ኦꬅዶሶና።

\VS{9}ኤንቲ ኤሽኮላ ዛንጋራ ጋካናዉ ብድ ሄ ቢታ በእ ስሚድ እስራኤለት ጎዳይ ኤንታዉ እምዳ ቢታ ገሎና መላ እስራኤለታ ዎዛና ሹግስዶሶና።

\VS{10}ጎዳይ ሄ ጋላስ ዳሮ ሀንቀትድ ሀይሳዳ ያግድ ጫቅስ፤

\VS{11}‘ባንታ ኩመꬃ ዎዛናፐ ታና ካልቦና ግሾ፥ ግብፀ ቢታፈ ከይዳይሳታፐ ላይꬅ ላታማነ እያፐ ቦላ ግድዳ አደ አሳፐ እሶይካ አብራሃመስ፥ ይሳቃስነ ያይቆባስ እማና ጋዳ ጫቅዳ ቢታ ገለኮና።

\VS{12}ባንታ ኩመꬃ ዎዛናፐ ካልዳ ግሾ፥ ቀነዛ ዮፎና ናኣ ካለባፐነ ናወ ናኣ እያሱፐ አትሽን፥ ሀር ኦንካ ገለና’ ያግስ።

\VS{13}ጎዳ ሀንቆይ እስራኤለ አሳ ቦላ ኤፅዳ ግሾ ጎዳ ስንꬃን ኢታ ኦꬅዳ ሄ የለተꬃ ኡባይ ꬋያና ጋካናዉ መላ ቢታን ኦይታሙ ላይꬅ ቶይላትዶሶና።

\VS{14}ህንተኖ፥ ናጋራንቾታ ናይቶ ህንተ አዋታ በሳን ኤቅድ ጎዳይ እስራኤለ አሳ ቦላ ጉጅድ ሀንቀታና መላ ኦꬄታ።

\VS{15}ህንተ ጎዳ ካሎና እፅኮ፥ እ ቃስካ ባ ደርያ መላ ቢታን አጋና። ኤንታና ጋክያ ꬋዩዋስ ህንተ ኦይሸታና” ያግስ።


\par }{\PP \VS{16}ኤንቲ ሙሰኮ ሺቅድ፥ “ኑኒ ሀይሳን ኑ መህያስ ዳራ፥ ኑ ናይታስነ ኑ ማቸታስ ካታማ ኬፃናዉ ኮዮስ።

\VS{17}ሽን እስራኤለ አሳይ ባንታ በሳ ኤካና ጋካናዉ ኑኒ ኦላ ሚሸ ዳንጭድ ኤንታ ስንꬃን ከይድ ኦለታናዉ ጊገትዳ። ሄ ዎደ ሄ ቢታን ደእያ አሳይ ኑ ናይታነ ኑ ማቸታ ቆሆና መላ ግምበትድ ኡትዳ ካታማታን ደኦና።

\VS{18}እስራኤለ አሳ ኡባይ ባንታ ላታ ላታ ኤካና ጋካናዉ፥ ኑኒ ኑ ሶ ስሞኮ።

\VS{19}ኑኒ ኑ ላታ ዮርዳኖሰ ሻፋፐ ሀፍንꬃን ዶሎሀ ባጋን ላትዳ ግሾ፥ ዮርዳኖሰፐ ሄፍንꬃን ዉሎሀ ባጋን ኤንታራ ላታ ኤኮኮ” ያግዶሶና።


\par }{\PP \VS{20}ሙሰይ ኤንታኮ፥ “ህንተ ገይስ ቱማ ግድኮ ሀይሳን ጎዳ ስንꬃን ኦላ ባናዉ ዳንጨትተ።

\VS{21}ጎዳይ ባ ሞርከታ ባ ስንꬃፈ ጎዳና ጋካናዉ ህንተ ኦላ ሚሽያ ዳንጭድ፥ ዮርዳኖሰ ሻፋ ጎዳ ስንꬃን ፕንኮ፥

\VS{22}ሄ ቢታ ጎዳይ ፆንዳፐ ጉየ ህንተ ስማናዉ ዳንዳኤታ። ሄ ዎደ ህንተ ጎዳስነ እስራኤለ አሳስ ኦለትድ ፖልደታ ጉሱ። ቃስ ሄ ቢታይ ጎዳ ስንꬃን ህንተዉ ላታ ግዳና።


\par }{\PP \VS{23}“ህንተ ሄሳ ኦꬆና እፅኮ ጎዳ ቦላ ናጋራ ኦꬄታ፤ ህዛ፥ ህንተ ናጋራ ግሾ ህንተና ሴር ጋካናይሳ ሎይꬅ ኤርተ።

\VS{24}ህንተ ህንተዉ ካታማታ፥ ህንተ መህያስ ዳራ ኬፅተ፥ ሽን ህንተ ገልዳ ቃላ ፖልተ” ያግስ።


\par }{\PP \VS{25}ጋደ ኮቻይነ ሮቤላ፥ ኮቻይ ሙሰኮ፥ “ኑኒ ነ አይለት ነ ኪትዳይሳዳ ኦꬃና።

\VS{26}ኑ ናይት፥ ኑ ማቸት፥ ኑ ዶርሳትነ ኑ መሄይ ሀይሳን ጋላዳ ካታማታን ደእሾና።

\VS{27}ሽን ኑኒ ነ አይለት፥ ኦላንቾት ኡባይ፥ ኔኒ ኑ ጎዳይ ግዳይሳዳ ኦለታናዉ ጎዳ ስንꬃን ዮርዳኖሰ ሻፋ ፕናና” ያግዶሶና።


\par }{\PP \VS{28}ሄሳ ግሾ፥ ሙሰይ ካህንያ አላዛራ፥ ናወ ናአ እያሱነ እስራኤለ ኮቻታ ሀላቃታ ኤንታባ ያግድ ኪትስ።

\VS{29}“ጋደ ኮቻይነ ሮቤላ ኮቻይ ኡባይ ኦላ ሚሽያ ዳንጭድ፥ ጎዳ ስንꬃን ህንተራ ዮርዳኖሰ ሻፋ ፕንኮነ ህንተ ሄ ቢታ ፆንኮ፥ ሄሳፈ ጉየ፥ ጋላዳ ቢታ ህንተ ኤንታ ላትስተ።

\VS{30}ሽን ኤንቲ ኦላ ሚሽያ ዳንጭድ፥ ህንተራ ፕንድ ኦላስ ቦና እፅኮ፥ ህንተዳ ኤንታዉ ካናነ ቢታን ላት እመቶ” ያግስ።


\par }{\PP \VS{31}ያትን። ጋደ ኮቻይነ ሮቤላ ኮቻይ ዛሪድ፥ “ኑኒ ነ አይለት ጎዳይ ግዳይሳ ኦꬃና።

\VS{32}ኑኒ ኦላ ሚሽያ ዳንጭድ፥ ጎዳ ስንꬃን ካናነ ቢታ ገላናዉ ፕናና፤ ሽን ኑኒ ላትያ ላታይ ዮርዳኖሰፐ ሀፍንꬃ ባጋ ግዶ” ያግዶሶና።


\par }{\PP \VS{33}ሄሳ ግሾ፥ ሙሰይ ጋደ ኮቻስ፥ ሮቤላ ኮቻስነ ዮሰፋ ናኣ ምናሰ ኮቻፈ ባጋስ አሞረ ካዋ ስሆና ካዎተꬃነ ባሳነ ካዋ ኦገ ካዎተꬃ ኤንታ ዩሹዋን ደእያ ካታማታራ እሚስ።

\VS{34}ጋደ ኮቻይ ድቦና፥ አፃሮታ፥ አሮኤራ

\VS{35}አፅሮት-ሻፋና፥ ያእዜራ፥ ዮግባ፥

\VS{36}ቤት-ንምራነ ቤት-ሀራና ጌተትያ ግምበን ድረትዳ ካታማታ ዛሪድ ኬፅዶሶና፤ ባንታ መህያስ ዳራ ኬፅዶሶና።


\par }{\PP \VS{37}ሮቤላ፥ ኮቻይ ሀሰቦና፥ ኤልኣላ፥ ቅራታይማ፥

\VS{38}ናባ፥ ባኣል-ማኦናነ ሰባማ ጌተትያ ካታማታ ዛረꬅ ኬፅዶሶና፤ ሄ ካታማታ ሱንꬃ ላምዶሶና።


\par }{\PP \VS{39}ምናሰ ናኣ ማክራ ኮቻት ጋላዳ ቢታ ኦል ኦይክድ ያን ደእያ አሞረታ ጎድዶሶና።

\VS{40}ሄሳ ግሾ፥ ምናሰ ናኣ ማክራ ኮቻስ ሙሰይ ጋላዳ ቢታ እምን ኤንቲ ያን ደእዶሶና።

\VS{41}ምናሰ ኮች ግድዳ ያእር ሄ ካታማታ ኦል ኦይክድ፥ “ያእራ ካታማታ” ያግድ ሱንꬅስ።

\VS{42}ኖባ ቃናታ ካታማነ እያ ዩሹዋን ደእያ ጉታታ ኦላን ኦይክደ፥ ባ ሱንꬃን “ኖባ” ግድ ሱንꬅስ።




\par }\Chap{33}{\SH ግብፀፈ ሞአበ ጋካናዉ
\par }
{\PP \VerseOne{1}ሙሰይነ አሮን ካለꬅን፥ እስራኤለ አሳይ፥ ባንታ ጩጋን ጩጋን ግብፀፈ ከይድ ሲራትዳ ጉታታ ኦድያ ታርከይ ሀይሳ።

\VS{2}ጎዳይ ኪትዳይሳ መላ ሙሰይ ኤንቲ ሲራትዳ በሳታ ሱንꬃ ኡባ ካል ካል ፃፍስ።


\par }{\PP \VS{3}እስራኤለ አሳይ ኮይሮ አጌናን፥ ታማነ እቻሻንꬆ ጋላሳን፥ ፓስካ ቦንችያ ናምአንꬆ ጋላስ ደንድድ፥ ግብፀ አሳ ኡባይ በእሽን፥ ያዮና ራምሰፐ ከይዶሶና።

\VS{4}ሄ ዎደ ግብፀ አሳይ ጎዳ ጋዶን ሀይቅዳ ባንታ ባይራ ናይታ ሞጎሶና። ሄሳዳ ኦꬅድ፥ ጎዳይ ኤንታ ፆሳታ ቦላ ፕርዳ ኤህስ።


\par }{\PP \VS{5}እስራኤለ አሳይ ራምሰፐ ደንድድ ሱኮታ ጌተትያ በሳን ዱንካንዶሶና።


\par }{\PP \VS{6}ሱኮታፐ ደንድድ መላ ቢታ ጋፃን ደእያ ኤታማን ዱንካንዶሶና።


\par }{\PP \VS{7}ኤታማፐ ደንድድ ባአል-ፃፎናፐ ዶሎሀ ባጋን ደእያ ፕሀህሮታ ስሚድ ምግዶላ ማታን ዱንካንዶሶና።


\par }{\PP \VS{8}ፕሀህሮታፐ ደንድድ፥ ዞኦ አባ ፕንድ፥ ሱዛ መላ ቢታ ብዶሶና። ኤታማ መላ ቢታን ሄꬑ ጋላስ ሄመትድ ማራን ዱንካንዶሶና።


\par }{\PP \VS{9}ማራፐ ደንድድ ታማነ ናምኡ ፑልቶትነ ላፑን ታሙ ዛምባት ደእያ ኤልማን ዱንካንዶሶና።


\par }{\PP \VS{10}ኤልማፐ ደንድድ ዞኦ አባ ማታን ዱንካንዶሶና።


\par }{\PP \VS{11}ዞኦ አባ ማታፐ ደንድድ ሲና መላ ቢታን ዱንካንዶሶና።


\par }{\PP \VS{12}ሲና መላ ቢታፈ ደንድድ ራፋቃን ዱንካንዶሶና።


\par }{\PP \VS{13}ራፋቃፐ ደንድድ ኤሉሳን ዱንካንዶሶና።


\par }{\PP \VS{14}ኤሉሳፐ ደንድድ ሃꬅ ባይና በሳን ራፍድማን ዱንካንዶሶና።


\par }{\PP \VS{15}ራፍድማፐ ደንድድ ሲና መላ ቢታን ዱንካንዶሶና።


\par }{\PP \VS{16}ሲና መላ ቢታፈ ደንድድ ክብሮት ሀትአዋን
\FTNT{*}{{\FR 33:16 }{\FK{ክብሮት ሀትአዋን፦
}}{\FT{አሞ ዱፎ ጌተትያ በሲ
}}} ዱንካንዶሶና።


\par }{\PP \VS{17}ክብሮት ሀትአዋፐ ደንድድ ሀፀሮታን ዱንካንዶሶና።


\par }{\PP \VS{18}ሀፀሮታፐ ደንድድ እርትማን ዱንካንዶሶና።


\par }{\PP \VS{19}እርትማፐ ደንድድ እርሞን-ፓሬዛን ዱንካንዶሶና።


\par }{\PP \VS{20}እርሞን-ፓሬዛፐ ደንድድ ልብናን ዱንካንዶሶና።


\par }{\PP \VS{21}ልብናፐ ደንድድ እርሳን ዱንካንዶሶና።


\par }{\PP \VS{22}እርሳፐ ደንድድ ቃሄላታን ዱንካንዶሶና።


\par }{\PP \VS{23}ቃሄላታፐ ደንድድ ሸፋራ ዙማን ዱንካንዶሶና።


\par }{\PP \VS{24}ሸፋራ ዙማፐ ደንድድ ሀራዳን ዱንካንዶሶና።


\par }{\PP \VS{25}ሀራዳፐ ደንድድ ማቅሄሎታን ዱንካንዶሶና።


\par }{\PP \VS{26}ማቅሄሎታፐ ደንድድ ታሀታን ዱንካንዶሶና።


\par }{\PP \VS{27}ታሀታፐ ደንድድ ታራን ዱንካንዶሶና።


\par }{\PP \VS{28}ታራፐ ደንድድ ምትቃን ዱንካንዶሶና።


\par }{\PP \VS{29}ምትቃፐ ደንድድ ሀሽሞናን ዱንካንዶሶና።


\par }{\PP \VS{30}ሀሽሞናፐ ደንድድ ሞሰሮታን ዱንካንዶሶና።


\par }{\PP \VS{31}ሞሰሮታፐ ደንድድ በን-ያእቃናን ዱንካንዶሶና።


\par }{\PP \VS{32}በን-ያእቃናፐ ደንድድ ሆር-ሀግድጋዳን ዱንካንዶሶና።


\par }{\PP \VS{33}ሆር-ሀግድጋዳፐ ደንድድ ዮፅባታን ዱንካንዶሶና።


\par }{\PP \VS{34}ዮፅባታፐ ደንድድ አብሮናን ዱንካንዶሶና።


\par }{\PP \VS{35}አብሮናፐ ደንድድ ኤፅዮን-ጋብራን ዱንካንዶሶና።


\par }{\PP \VS{36}ኤፅዮን-ጋብራፐ ደንድድ ሲና መላ ቢታን ቃደሳን ዱንካንዶሶና።


\par }{\PP \VS{37}ቃደሳፐ ደንድድ ኤዶመ ቢታ ዛዋን ደእያ ሆራ ዙማን ዱንካንዶሶና።

\VS{38}ካህነይ አሮን ጎዳ ኪታን ሆራ ዙማ ቦላ ከይድ፥ እስራኤለ አሳይ ግብፀ ቢታፈ ከይዳ ኦይታማንꬆ ላይꬃን፥ እቻሻንꬆ አጌናን፥ ኮይሮ ጋላሳን ያን ሀይቅስ።

\VS{39}አሮን ሆራ ዙማ ቦላ ሀይቅያ ዎደ እያዉ ላይꬅ ፄታነ ላታማነ ሄꬓ።


\par }{\PP \VS{40}ነገበ መላ ቢታን ካናነን ደእያ አራዳ ካዎይ እስራኤለ አሳ ዩሳ ስእስ።


\par }{\PP \VS{41}እስራኤለ አሳይ ሆራ ዙማፐ ደንድድ ፃልሞናን ዱንካንዶሶና።


\par }{\PP \VS{42}ፃልሞናፐ ደንድድ ፑኖናን ዱንካንዶሶና።


\par }{\PP \VS{43}ፑኖናፐ ደንድድ ኦቦታን ዱንካንዶሶና።


\par }{\PP \VS{44}ኦቦታፐ ደንድድ ሞአበ ቢታ ዛዋን ደእያ አባሪማን ዱንካንዶሶና።


\par }{\PP \VS{45}አባሪማፐ ደንድድ ድቦን-ጋዳን ዱንካንዶሶና።


\par }{\PP \VS{46}ድቦን-ጋዳፐ ደንድድ አልሞን-ድብላታይማን ዱንካንዶሶና።


\par }{\PP \VS{47}አልሞን-ድብላታይማፐ ደንድድ ናቦ ዙማ ስንꬃን አባሪማ ዙማታ ቦላ ዱንካንዶሶና።


\par }{\PP \VS{48}አባሪማ ዙማታፐ ደንድድ እያርኮፈ ሄፍንꬃን፥ ዮርዳኖሰ ሻፋ ማታን ደእያ ሞአበ ደንባን ዱንካንዶሶና።

\VS{49}ዮርዳኖሰ ሻፋ ማታን ደእያ ሞአበ ደንባን፥ ቤት-ያሽሞታፐነ አቤል-ሳፅማ ዛንጋራፐ ግዶን ዱንካንዶሶና።


\par }{\PP \VS{50}እያርኮፈ ሄፍንꬃን፥ ዮርዳኖሰ ሻፋ ማታን ደእያ ሞአበ ደምባን ጎዳይ ሙሰኮ፥

\VS{51}“እስራኤለ አሳስ ያጋዳ ኦዳ፤ ዮርዳኖሰ ሻፋ ፕንድ፥ ካናነ ቢታ ህንተ ገልያ ዎደ

\VS{52}ሄ ቢታን ደእያ አሳ ኡባ ህንተ ስንꬃፈ የደꬅተ። ሹቻፈ ማሰትድ ኦሰትዳ ምስለታነ ሼሽድ መꬍዳ ኤቃታ ꬋይስተ። ꬎቃ ጎይኖ በሳታ ኡባ ላልተ።

\VS{53}ሄ ቢታ ታ ህንተዉ እምዳ ግሾ እያ ላትድ ያን ደእተ።

\VS{54}ህንተ ኮቻን ኮቻን ሳማ ከስድ ቢታ ሻከትተ። ታይቦን ዳርያ ኮቻታስ ዳልጋ ላታ እምተ፤ ታይቦን ጉፅያ ኮቻታስ ጉꬃ ላታ እምተ። ሳማን ኤንታ ጋክዳ ቢታይ ኤንታባ ግዳና። ቢታ ህንተ ማይዛታ ኮቻን ኮቻን ሻክድ ኤክተ።

\VS{55}ሽን ሄ ቢታን ደእያ አሳ ህንተ የደꬆና እፅኮ፥ ህንተ አሽዳይሳት ህንተ አይፍያስ ፕንጮ፥ ህንተ ምይያስ አጉንꬁ ግዳና፤ ህንተ ዳና ቢታን ኡባ ዎደ ኦላ ደንꬅድ ህንተና ዋይሳና።

\VS{56}ህንተ ኤንታ የደꬆና እፅኮ፥ ታ ኤንታ ቦላ ኦꬃናዉ ሀልችዳባ ህንተ ቦላ ኦꬃና ጋዳ ኦዳ” ያግስ።




\par }\Chap{34}{\SH እስራኤለ ቢታ ዛዋ
\par }
{\PP \VerseOne{1}ጎዳይ ሙሰኮ፥

\VS{2}“እስራኤለ አሳስ ሀይሳዳ ጋዳ ኦዳ፤ ህንተ ካናነ ገልያ ዎደ ታ ህንተዉ ላታ ኦꬃዳ እማና ቢታ ዛዋይ ሀይሳ።

\VS{3}ዱገሀ ባጋ ዛዋይ ሲና መላ ቢታፈ ደንድድ ኤዶመ ዛዋ ካንꬄስ። ዶሎሀ ባጋራ ህንተ ዛዋይ ማፅነ አባፈ ዱገ ባጋራ ዶምድ፥

\VS{4}አቅራብማ አꬍያ በሳ ሻክድ ሲና ቢታ ባዙዋ ካንꬅድ ዱገሀ ባጋራ ቃደስ-ባርነ ጋኬስ። ያፐ ሀዳር-አዳራ ካንꬅድ አፅሞና ጋኬስ።

\VS{5}አፅሞናፐ ደንድድ ግብፀ ሻፋ ጉየ ስሚድ መደትራነ አባ ጋኬስ።


\par }{\PP \VS{6}“ዉሎሀ ባጋ ዛዋይ መደትራነ አባ ጋፃ ግዳና።


\par }{\PP \VS{7}“ፑደሀ ባጋ ዛዋይ መደትራነ አባ ካልድ ሆራ ዙማ ጋካናዉ ቤስ።

\VS{8}ሆራ ዙማፐ ሀማታ ገልያ በሳ ጋካናዉ ቤስ፤ ሄ ዛዋ ዉርሰꬃይ ፃዳዳ።

\VS{9}ያፐ ደንድድ ዝፍሮና ጋክድ፥ ሀፃር-ኤናናን ኤቄስ፤ ፑደሀ ባጋ ዛዋይ ሀይሳ።


\par }{\PP \VS{10}“ዶሎሀ ባጋ ዛዋይ ሀፃር-ኤናናፐ ሳፋማ ማላ ጋኬስ።

\VS{11}ሳፋማ ማላፈ ደንድድ አይናፐ ዶሎሀ ባጋራ እርብላ ዱገ ዎꬍድ ከነሬታ አባፈ ዶሎሀ ባጋራ ደእያ ዙማታ ጋኬስ።

\VS{12}ሄሳፈ ህንተ ዛዋይ ዱገ ዮርዳኖሰ ሻፋ ዎꬍ ዛዋይድ ማፅነ አባ ጋኬስ። ህንተ ቢታ ዩሾ ዛዋት ሀይሳታ” ያግስ።


\par }{\PP \VS{13}ሙሰይ እስራኤለ አሳ ሀይሳዳ ያግድ ኪትስ፤ “ኡዱፉን ባጋ ኮቻስ ህንተ ሳማ የግድ ሻካና ላታ ቢታይ ሀይሳ።

\VS{14}ሮቤላ ኮቻይ፥ ጋደ ኮቻይነ ምናሰ ኮቻፈ ባጋይ፥

\VS{15}ባንታ ላታ እያርኮፈ ሄፍንꬃን፥ ዮርዳኖሰ ሻፋፐ ዶሎሀ ባጋን ኤክዶሶና” ያግስ።


\par }{\PP \VS{16}ጎዳይ ሙሰኮ፥

\VS{17}“ካህንያ አላዛራነ ናወ ናኣ እያሱይ ሄ ቢታ አሳስ ሻኮ።

\VS{18}ቃስ ቢታ ሻካናዉ ማዳና መላ እስ እስ ኮቻፈ እስ እስ ሀላቃ ዶርተ።

\VS{19}ኤንታ ሱንꬃይ ሀይሳፈ ካልድ ደኤይሳ።

\par }{\LI ይሁዳ ኮቻፈ ዮፎና ናኣ ካለባ፤


\par }{\LI \VS{20}ስሞና ኮቻፈ አምሁዳ ናኣ ሳላምኤላ፤


\par }{\LI \VS{21}ብንያመ ኮቻፈ ክስሎና ናኣ ኤልዳዳ፤


\par }{\LI \VS{22}ዳነ ኮቻፈ ዮግላ ናኣ ቡቃ፤


\par }{\LI \VS{23}ዮሰፋ ናኣ ምናሰ ኮቻፈ ሱፌዳ ናኣ ሀንኤላ፤


\par }{\LI \VS{24}ዮሰፋ ናኣ ኤፍሬማ ኮቻፈ ሽፍፃና ናኣ፤ ቃሙኤላ፤


\par }{\LI \VS{25}ዛብሎና ኮቻፈ ፋርናካ ናኣ ኤልሳፋና፤


\par }{\LI \VS{26}ይሳኮራ ኮቻፈ ሆዛ ናኣ ፓልፅኤላ፤


\par }{\LI \VS{27}አሴራ ኮቻፈ ሳሎማ ናኣ አሁዳ፤


\par }{\LI \VS{28}ንፍታለመ ኮቻፈ አምሁዳ ናኣ ፓዳህኤላ፤


\par }{\PP \VS{29}ካናነ ቢታ እስራኤለ አሳስ ላታ ኦꬅድ ሻክድ እማና መላ ጎዳይ ኪትዳ አሳት ሀይሳታ” ያግስ።




\par }\Chap{35}{\SH ሌወታስ እመትዳ ካታማታ
\par }
{\PP \VerseOne{1}እያርኮፈ ሄፍንꬃን፥ ዮርዳኖሰ ሻፋ ማታን ደእያ ሞአበ ደንባን፥ ጎዳይ ሙሰኮ ሀይሳዳ ያግስ፤

\VS{2}“እስራኤለት ባንታ ላታፐ ሌወት ዳና ካታማታነ ኤንታ ዩሹዋን ሄንꬃ ቢታ እማና መላ ኤንታዉ ኦዳ።

\VS{3}ሄ ካታማት ኤንታዉ ዱሳ በሲ ግዶ፤ ሄንꬃ ቢታት ኤንታ ሚዛስ፥ ኤንታ ዶርሳስነ ኤንታ ሀራ መሄታስ ግዶ።

\VS{4}ህንተ ኤንታዉ እምያ ሄንꬃ ቢታይ ኡባ ባጋራ ካታማ ግምበ ድርሳፈ እስ ሙኩሉ ዋꬋ ግዶ።

\VS{5}ካታማ ግዶ ኦꬅድ ዶሎሀ ባጋራ ናምኡ ሙኩሉ ዋꬋ፥ ዱገሀ ባጋራ ናምኡ ሙኩሉ ዋꬋ፥ ዉሎሀ ባጋራ ናምኡ ሙኩሉ ዋꬋነ ፑደሀ ባጋራ ናምኡ ሙኩሉ ዋꬋ ዋꬍተ። ሌወት ሄ ሄራ ባንታ ካታማስ ሄንꬃ ቢታ ኦꬆ።


\par }{\PP \VS{6}“ሌወታስ ህንተ እምዳ ካታማት፥ አሰ ዎꬍዳ ኡራይ ባቃትድ አትያ ኡሱፑን ካታማታ፤ ሄሳታ ቦላ ጉጅድካ፥ ኦይታማነ ናምኡ ሀራ ካታማታ ኤንታዉ እምተ።

\VS{7}ኦይታማነ ሆስፑን ካታማታ ኤንታ ሄንꬃ ቢታራ እስፈ ሌወታስ እምተ።

\VS{8}እስራኤለ አሳ ላታፐ ኤንታ ላታ መላ ዳሮ ኮቻፈ ዳሮ ካታማ፥ ጉꬃ ኮቻፈ ጉꬃ ካታማ ኤክድ ሌወታስ እምተ” ያግስ።


\par }{\SH ባቃትድ አትያ ካታማታ
\par }
{\R (ዛረ 19:1-13፤ እያ 20:1-9)

\par }{\PP \VS{9}ጎዳይ ሙሰኮ፥

\VS{10}“እስራኤለ አሳኮ ሀይሳዳ ያጋ፤ ዮርዳኖሰ ሻፋ ፕንድ፥ ካናነ ቢታ ህንተ ገልያ ዎደ፥

\VS{11}እስ አስ ቆፖና አሰ ዎꬍዳባ ግድኮ ሄ ኡራይ ባቃትድ አታና መላ ካታማታ ህንተዉ ዶርተ።

\VS{12}ያን ሱꬁ ዛራናዉ ኮያ ሀይቅዳ ኡራ ዳቦታፐ እ አቴስ። ሸምፖ ዎꬍዳ ደርያ ስንꬃን ፕርዳስ ሺቆና ሀይቃናዉ በሰና።

\VS{13}ሀ ህንተ እምያ ኡሱፑን ካታማት ህንተ ባቃትድ አትያ ካታማ ግዶ።

\VS{14}ሄꬑ ካታማት ዮርዳኖሰ ሻፋፐ ዶሎሀ ባጋን ግዶ፤ ቃስ አትዳ ሄꬓት ካናነ ቢታን ግዶ።

\VS{15}ሀ ኡሱፑን ካታማት ኤሮና አሰ ዎꬍዳ እስራኤለ አሳይ፥ በታንቾትነ ጉꬃ ዎደስ ህንተ ግዶን ደእያ አሳት ባቃትድ አትያ በሲ ግዶ።


\par }{\PP \VS{16}“እስ አስ ሀራ አስ ብራታ ሚሸን ሾጭድ ዎꬍኮ ሄ ኡራይ ሸምፖ ዎꬍስ፤ እ ሀይቆ።

\VS{17}እስ አስ ዎꬋናዉ ዳንዳእያ ሹቻን ሀራ አስ ጫድድ ዎꬍኮ ሄ ኡራይ ሸምፖ ዎꬍስ፤ እ ሀይቆ።

\VS{18}እስ አስ ዎꬋናዉ ዳንዳእያ ምꬃ ሚሸን ሀራ አስ ሾጭድ ዎꬍኮ ሄ ኡራይ ሸምፖ ዎꬍስ፤ እ ሀይቆ።

\VS{19}ሱꬁ ዛርያ ማታ ዳቦይ ሄ ሸምፖ ዎꬍዳይሳ ደምኮ ዎꬎ።


\par }{\PP \VS{20}“እስ አስ ሀራ አስ ባ ዎዛናን ሞርክድ ሱግ የግኮ ዎይኮ ሀይቆ ግድ እያ ቦላ እስባ ሆልን ሄ ኡራይ ሀይቅኮ፥

\VS{21}ዎይኮ ሞርክድ ባ ኩሸ ጩጩምድ ደችን ሄ ኡራይ ሀይቅኮ፥ እ ሸምፖ ዎꬍስ፤ እ ሀይቆ። ሱꬁ ዛርያ ማታ ዳቦይ ሸምፖ ዎꬍዳይሳ ደምኮ ዎꬎ።


\par }{\PP \VS{22}“ሽን ሞርከተꬅ ባይናን፥ እስ አስ ሀራ አስ አኬኮና ሱግድ ዎይኮ ቆፖና እያ ቦላ እስባ ሆልኮ፥

\VS{23}ዎይኮ ዎꬋናዉ ዳንዳእያ ሹቹ እ በኦና እያ ቦላ ሆልን፥ ሄ ኡራይ ሀይቅኮ፥ ሄሳን ሞርከተꬅ ባይና ግሾነ እያ ቆሀናዉ ቆፕድ ደንዶና ግሾ፥

\VS{24}ዱላታይ እያ ግዶንነ እያ ሱꬃ ዛራናዉ ኮያ ኡራ ግዶን ፕርድያ ዎጋይ ካልድ ደእያ ዎጋꬆ ግዶ።

\VS{25}ኤሮና ዎꬍዳይሳ ሱꬃ ዛራናዉ ኮየይሳ ኩሸፐ ሄ ኡራ ዱላታይ አሽድ፥ እ ባቃትድ አትያ ካታማ ዛሮ። ሄ ዎደ ደእያ ዛይተን ትየትዳ ካህነ ሀላቃይ ሀይቃና ጋካናዉ እ ያን ደኦ።


\par }{\PP \VS{26}“ሽን ኤሮና ዎꬍዳይስ ባቃትድ አትያ ካታማ ዛዋፐ በትኮ፥

\VS{27}ሀይቅዳ ኡራ ዳቦይ እያ ደምድ ዎꬍኮ፥ ሸምፖ ዎꬎን ኦይሸተና።

\VS{28}ሄ ዎደ ደእያ ካህነ ሀላቃይ ሀይቃና ጋካናዉ ሄ ኤሮና ዎꬍዳ ኡራይ ባቃትድ አትያ ካታማን ኡቶ። ሽን ሄ ካህነ ሀላቃይ ሀይቅዳፐ ጉየ ኤሮና ዎꬍዳ ኡራይ ባ ሶ ስማናዉ ዳንዳኤስ።


\par }{\PP \VS{29}“ሀ ዎጋይነ ህገይ ህንተ ደእያ ቢታን ህንተዉነ ህንተ ዘረꬃስ ኤቅድ ደእያ ዎጋ ግዶ።


\par }{\PP \VS{30}“አሰ ዎꬍዳ ኦንካ እ ሸምፖ ዎꬍዳይሳ ናምኡ ዎይኮ ሄꬑ ማርክ ማርካትኮ ሀይቆ፥ ሽን እስ አሳ ማርካተꬃን ኦንካ ሀይቃናዉ በሰና።

\VS{31}ቃስ ሸምፖ ዎꬍዳ አሳፐ አጫ ኤኮፍተ፤ እ ሀይቃናዉ በሴስ።

\VS{32}ባቃትድ አትያ ካታማ በትዳ ኦደፈካ ካህነ ሀላቃይ ሀይቃናፐ ስን ባ ሶ ስማና መላ አጫ እያፐ ኤኮፍተ።

\VS{33}ሱꬅ ቢታ ቱንስያ ግሾ ሱꬁ ጉሶፍተ። ሱꬁ ጉስዳ ኡራ ሱꬃፈ አትሽን፥ ሱꬅ ጉክዳ ቢታ ሀራ ኦገራ ቱናተꬃፈ ጌሽያ ዎግ ባዋ።

\VS{34}ታኒ፥ ጎዳይ እስራኤለ አሳ ግዶን ደእያ ግሾ፥ ህንተ ደእያ ቢታ፥ ታኒ አቅያ ቢታ ቱንሶፕተ” ያግስ።




\par }\Chap{36}{\SH ሰሎጳዳ ማጫ ናይታ ላታ
\par }
{\PP \VerseOne{1}ዮሰፋ ኮቻፈ፥ ምናሰ ናኣ ማክራ ናኣ ጋላዳ ኮቻ ሀላቃት ሙሰኮነ እስራኤለ ሀላቃታኮ ይድ

\VS{2}“ኑ ጎዳዉ፥ እስራኤለ አሳስ ላታ ቢታ ሳማን ሻካዳ እማና መላ ጎዳይ ነና ኪትስ፤ ቃስ ኑ እሻ ሰሎጳዳ ላታ እያ ማጫ ናይታስ እማና መላ ነና ኪትስ።

\VS{3}ኤንቲ ሀራ ኮቸ ግድዳ እስራኤለ አስ ገልኮ ኤንታ ላታይ ኑ አዋታ ላታፐ ኤከትድ ኤንታ ኤክያ ዘረꬃስ ጉዠቴስ። ሄሳ ግሾ፥ ኑስ ሳማን እመትዳ ላታይ ጉፄስ።

\VS{4}እስራኤለ አሳስ እሻታማንꬆ ላይꬃ ቦንችያ ባለይ ጋክያ ዎደ ኤንታ ላታይ ኤንታ ኤክዳ አሳ ኮቻስ ጉዠቴስ፤ ሄሳ ግድኮ ኤንታ ላታይ ኑ አዋታ ኮቻ ላታፐ ኤከታና” ያግዶሶና።


\par }{\PP \VS{5}ሄሳ ግሾ፥ ሙሰይ ጎዳፐ ኤክዳ ኪታ እስራኤለ አሳስ ሀይሳዳ ያግድ ኦድስ፤ “ዮሰፋ ኮቻይ ግዳይስ ልከ።

\VS{6}ጎዳይ ሰሎጳዳ ማጫ ናይታባ ኪትዳይስ ሀይሳ፤ ኤንቲ ባንታዉ ዶስዳ አዝና ገላናዉ ዳንዳኦሶና፥ ሽን ኤንታ ኮቻፈ ግዳናዉ ኮሼስ።

\VS{7}እስራኤለ አሳ ላታይ እስ ኮቻፈ ሀራ ኮቻስ አꬎፎ፤ እስራኤለ አሳይ ባንታ ኮቻ ላታ ቢታ ምንꬅድ ናጎ።

\VS{8}እስራኤለ አሳ ግዶን ላታ ቢታ ኤክዳ ማጫስ ኦንካ ባ አዋ ኮቸ ግድዳ አዝና ገላናዉ ኮሼስ። ሄሳዳ ኦꬅኮ ኤንታ ኮቻ ላታይ ኤንታ ኩሸን ጋምኤስ።

\VS{9}ያትኮ፥ ላታይ እስ ኮቻፈ ሀራ ኮቻኮ አና። እስ እስ ኮቻይ ባ ላታ ቢታ ኦይክዳ መላ ዳና” ያግስ።


\par }{\PP \VS{10}ያትን፥ ሰሎጳዳ ማጫ ናይት ጎዳይ ሙሰ ኪትዳይሳዳ ኦꬅዶሶና።

\VS{11}ሰሎጳዳ ማጫ ናይት፥ ማህሎ፥ ትርፆ፥ ሆግሎ፥ ምልኮነ ኖኦ ጌተተይሳት ባንታ አዋ እሻታ ናይታ ገልዶሶና።

\VS{12}ኤንቲ ዮሰፋ ናኣ ምናሰ ናይታ ኮቻፈ አዝና ገልዶሶና፤ ኤንታ ላታይ ኤንታ አዋ ኮቻስ ግድስ።

\VS{13}እያርኮፈ ሄፍንꬃን፥ ዮርዳኖሰ ሻፋ ማታን፥ ደእያ ሞአበ ደንባን ሙሰ ባጋራ፥ ጎዳይ እስራኤለ አሳስ ኪትዳ ህገትነ ዎጋት ሀይሳታ።


\par }