\NormalFont\ShortTitle{ዮናሳ ማፃፋ}

{\MT ዮናሳ ማፃፋ

\par }{\IMT ጋꬃ ቆፋ

\par }{\IP ዮናሳ ማፃፋይ፥ ሀራ ናበ ማፃፋታፐ ዱማ ማፃፋ። ሀ ማፃፋይ፥ ዮናስ ፆሳ ኪታ እፃስ ግዳይሳነ ጉየፐ ኪተትዳ ታርከ ኦዴስፐ አትሽን፥ ስንꬃራ ያናባ ኦደና።

\par }{\IP ዮናስ እስራኤለስ ማታ ሞርከ ግድዳ አሶረ ዋና ካታማ ናናወ ኪታ ኤክድ ባና መላ ፆሲ ኪትስ። ሽን ዮናስ ሄ ደርያስ ማርካትድ ስምን፥ ፆሳይ ሄ ካታማ ማራናይሳ ኤርያ ግሾ፥ ባናዉ ኮይቤና። ሀኖሽን፥ ዱማ ዱማ ሀኖታታፐ ጉየ፥ ዎልቃን ያ ብስ። ዮናስ ኪተትድ ስምን ናናወ አሳይ ባንታ ናጋራ ፓፅድ ጎዳኮ ስምዶሶና። ጎዳይ ኤንታ ማርስ።

\par }{\IP ሀ ማፃፋን፥ ዉርሰꬃ ሸምፑዋን ፆሳይ ዮናሳ ታማርሳናዉ ናገቶናባ ኦꬅድ ታማርስዳይሳ በሴስ። ዉርሰꬃን፥ ጎዳስ ባ መተꬃ ቦላ ግታ ማት ደኤይሳ፥ እ ማርያ ፆሲ ግደይሳነ ሀር አቶሽን፥ ባ አሳ ሞርከታካ ማርያ ፆሲ ግደይሳ ቆንጭሴስ።

\par }{\IOT ማፃፋ አይፈ ቆፋታ

\par }{\IO ዮናስ ፆሳፈ ባቃታናዉ ደንድስ ({\IOR{1:1-7}})

\par }{\IO ዮናሳ ዎሳ ({\IOR{2:1-10}})

\par }{\IO ናናወ አሳይ ፆሳኮ ስሙዋ ({\IOR{3:1-10}})

\par }{\IO ፆሳ ማሮታነ ዮናሳ ይሉዋ ({\IOR{4:1-11}})



\par }\ChapOne{1}{\SH ዮናስ ፆሳፈ ባቃቱዋ
\par }
{\PP \VerseOne{1}ጎዳ ቃላይ አማተ ናኣ፥ ዮናሳስ ሀይሳዳ ያግድ ቆንጭስ።

\VS{2}“ሄ ካታማ አሳ ኢታተꬃይ ታ ስን ጋክዳ ግሾ፥ ደንዳዳ ህን ዎልቃማ ካታማ ናናወ ባዳ ሳባካ” ያግስ።

\VS{3}ሽን ዮናስ ጎዳ ስንꬃፈ በትድ ታርሰሳ ቢታ ባናዉ ከይስ። እ፥ ዮጰ ካታማ ዎꬍድ ታርሰሳ ብያ ማርካበ ደምስ። ጎዳ ስንꬃፈ በታናዉ ኮይድ ታርሰሳ ባናዉ ኮሽያ ሚሸ ጭግድ ማርካብያን ገልስ።

\VS{4}ሽን ጎዳይ አባ ቦላ ዎልቃማ ጫርኩዋ ደንꬅስ። አባን ዎልቃማ ሆበይ ዎልቃምዳ ግሾ ማርካብያ መቃናዉ ጋካሱ።

\VS{5}ያትን ማርካብያ ኦሳንቾት ያይዶሶና። እሶይ እሶይ ባ ፆሳኮ ባ ፆሳኮ ዋስስ። ቃስ ማርካበይ ካዉያና መላ ግዶን ደእያ ጫና ደንꬅድ አባን የግዶሶና። ሽን ዮናስ ማርካብያስ ግዶ ገልድ ዎልቃማ ꬍስኮ ꬍስክስ።

\VS{6}ማርካብያ ላገይስ እያኮ ሺቅድ፥ “ሀይሳ መላ ሳተን ዋና ꬍስካይ? ደንዳ ነ ፆሳ ዎሳ! ኦን ኤር እ ኑስ ቃትድ ኑና አሻነኮነ” ያግስ።


\par }{\SH ዮናስ አባን የገትስ
\par }
{\PP \VS{7}ማርካብያ ኦሳንቾት እሶይ እሱዋኮ፥ “ሃ ዪተ፥ ሀ ኢታባይ ኑና ኦደ ጋሶን ጋክዳኮ ኤራናዉ ሳማ የጋና” ያግዶሶና። ሳማ የግን፥ ሳማይ ዮናሳ ቦላ ዎꬍስ።

\VS{8}ኤንቲ ዮናሳኮ፥ “ሀ ኢታባይ ኦደ ጋሶን ኑ ቦላ ጋክዳኮ አነ ኑስ ኦዳ። ነ ኦሶይ አይቤ? አዉፐ ያዲ? ነ ቢታይ አዌ? ኔኒ ኦደ ባጌ?” ያግድ ኦይችዶሶና።

\VS{9}ዮናስ ዛሪድ፥ “ታኒ እብራወ አስ፤ አባነ ቢታ መꬍዳ ጎዳ፥ ሳሎ ፆሳ ጎይንያ አስ” ያግስ።

\VS{10}እ ኤንታዉ ኮይሮትድ ኦድዳይሳዳ እ ጎዳ ስንꬃፈ በተይሳ ኤርዶሶና። ሄሳ ግሾ፥ ኤንቲ ያይድ፥ “ላ አይባ ፓላባ ኦꬃድ” ያግዶሶና።

\VS{11}አባ ሆበይ ካሰይሳፈ ሃ ዳርዳ ግሾ አሳት ዮናሳ፥ “ኑስ አባይ ስእ ጋና መላ ነና ኑኒ ዋትኖ?” ያግድ ኦይችዶሶና።

\VS{12}እካ፥ “ሀ ዎልቃማ ሆበይ ህንተ ቦላ ደንድዳይ ታ ጋሶን ግደይሳ ታኒ ኤራይስ። ሄሳ ግሾ፥ ታና ኤክድ አባን የግተ። ያትኮ አባይ ህንተዉ ስእ ጋና” ያግስ።

\VS{13}ሽን ማርካብያ ኦሳንቾት ማርካብያ ጋፃ ከሳናዉ ግታ ፕꬍዶሶና። ሽን አባ ሆበይ ሃ ዳርዳ ግሾ ጋፃ ከሳናዉ ዳንዳእቦኮና።

\VS{14}ሄሳ ግሾ፥ ኤንቲ ጎዳኮ፥ “አቤት ጎዳዉ፥ ሃ ኡራ ሸምፑዋ ግሾ፥ ኔኒ ኑና ꬋይሶናዳነ ሀ ጌሻ ሱꬃ አጩዋ ኔኒ ኑፐ አቾናዳ ኑኒ ነና ምንꬅድ ዎሶስ” ያግድ ጎዳ ዎስዶሶና።

\VS{15}ሄሳፈ ጉየ፥ ዮናሳ ደንꬅድ፥ አባን የግዶሶና። አባ ሆባይካ ስእ ግስ።

\VS{16}ያትን አሳት ጎዳስ ዳሮ ያይድ ያርሾ ያርሽዶሶና፤ እያዉ ቃንግዶሶና።

\VS{17}ዮናሳ ምታና መላ እስ ግታ ሞሎ ጎዳይ ጊግስስ። ዮናስ ሄ ሞሉዋ ኡሎን ሄꬑ ጋላስነ ሄꬑ ቃማ ጋምእስ።




\par }\Chap{2}{\SH ዮናሳ ዎሳ
\par }
{\PP \VerseOne{1}ዮናስ ሞሉዋ ኡሎን ደእሸ፥ ባ ጎዳ ፆሳ ሀይሳዳ ያግድ ዎስስ።


\par }{\Q \VS{2}“ታኒ ታ ዋያን ደአሸ ነና ፄጋስ፤

\par }{\QB ነካ ታዉ ስአዳሳ።

\par }{\Q ታኒ ስኦለ ጪሙዋ ግዶን ደአሸ፥

\par }{\QB ማዶ ኮያዳ ኔኮ ዋሳስ

\par }{\QB ነካ ታ ዋሱዋ ስአዳሳ።


\par }{\Q \VS{3}ኔኒ ታና አባ ጪሙዋን ዱገ የጋዳሳ።

\par }{\QB ሃꬅ ታ ዩሹዋ ተቅስ፤

\par }{\QB ዎልቃማ ዙለይ ታ ቦላራ አꬍስ።


\par }{\Q \VS{4}‘ታኒ ነ ስንꬃፈ ዎራ ሆለታስ፥

\par }{\QB ሽን ነ ጌሻ ኬꬃ ዛራዳ በአና’ ጋዳ ቆፓስ።


\par }{\Q \VS{5}ሃꬅ ታዉ ቆ ጋክስ፥

\par }{\QB አባ ጪሞይ ታና ምትስ።

\par }{\QB አባን ደእያ ማታይ ታ ሁጰን ፃፀትስ።


\par }{\Q \VS{6}ታኒ ሃꬃ ጋርሳን ደእያ ደረታ ባሱዋ ጋካዳ ምተታስ፥

\par }{\QB ቢታ ዉላይ መርናዉ ታ ቦላ ጎርደትስ፥

\par }{\QB ሽን ታ ጎዳዉ ፆሳዉ፥ ኔኒ ታ ሸምፕዉ ኢታ ኦላፈ ከሳዳሳ።


\par }{\Q \VS{7}ታ ሸምፕያ ዶጭዳ ዎደ፥

\par }{\QB ጎዳዉ ታ ነና ቆፓስ፤

\par }{\QB ታ ዎሳይ ኔኮ ነ ጌሻ ኬꬃ ጋክስ።


\par }{\Q \VS{8}ሀዳ ግድዳ ኤቃ ፆሳታ ቦላ ዘምፐይሳት፥

\par }{\QB ነዉ ደእያ ባንታ አማነተꬃ አጎሶና።


\par }{\Q \VS{9}ሽን ታኒ ጋላታ ማዝሙረ ነዉ ያርሻና።

\par }{\QB ታ ቃንግዳባካ ነዉ ጋꬃና።

\par }{\QB አይስ ጊኮ፥ አቶተꬃይ ፆሳፈ” ያግስ።


\par }{\PP \VS{10}ሄሳፈ ጉየ፥ ጎዳይ ሞሉዋ ኪትስ። ሞሎይ ዮናሳ መላ ቢታ ቦላ ጮይስ።




\par }\Chap{3}{\SH ዮናስ ናናወ ቡሳ
\par }
{\PP \VerseOne{1}ጎዳ ቃላይ ናምአንꬆ ዮናሳኮ ሀይሳዳ ያግድ ይስ።

\VS{2}“ደንዳዳ ግታ ካታማ ናናወ ባ፤ ታ ነዉ ኦድያ ቃላ ኤንታዉ አዋጃ” ያግስ።


\par }{\PP \VS{3}ዮናስ ጎዳስ ኪተትድ ናናወ ብስ። ናናወይ ዳሮ ግታ ካታማ። ሀ ጋፃፐ ህን ጋፃ ጋካናዉ ሄꬑ ቃማ ሄመꬄስ።

\VS{4}ዮናስ ካታማ ገልድ እስ ጋላሳ ኦገ ሄመትድ፥ “ናናወይ ኦይታሙ
\FTNT{*}{{\FR 3:4 }{\FT{እብራወꬆ ዶናን ፃፈትዳይሳን ኦይታሙ ግያ ዎደ ሀራ ካሰ ብርሸꬃት ሄꬓ ጎሶና።
}}} ጋላሳፐ ጉየ ꬋያና” ያግድ አዋጅስ።


\par }{\PP \VS{5}ናናወ አሳይ ፆሳ አማንዶሶና። ፆማ አዋጅዶሶና፤ ጉꬃፈ ግታ ጋካናዉ አስ ኡባይ ካዮ ማኦ ማእዶሶና።


\par }{\SH ናናወ አሳይ ጎዳኮ ስሙዋ
\par }
{\PP \VS{6}ናናወ ካዎይ ሄ ኦዳ ስእዳ ዎደ ባ ካዎተꬃ አራታፐ ዎꬍድ፥ ካዎተꬃ ማኡዋ ቃርድ ካዮ ማኦ ማእድ ብዶ ቦላ ኡትስ።

\VS{7}ናናወ ደርያስ ሀይሳዳ ያግድ አዋጅስስ፦ “ካዋፐነ እያ ሞርናታፐ ከይዳ ኪታዳ ሀችፈ ዶምድ ህንተራነ ህንተ መሄታራ፥ አይብባካ ሞና መላ ኡዮና መላ።

\VS{8}አስነ መሄ ኡባይ ካዮ ማኦ ማኦ። እስ እስ አስ ምንꬅድ ፆሳኮ ዋሶ። ባ ኢታ ኦግያፐ ስሞ፥ ባ ኢታ ኦሱዋካ አጎ።

\VS{9}ፆሳይ ኑስ ቃትድ፥ ኑኒ ꬋዮና መላ ባ ዎልቃማ ሀንቁዋፈ ስማነኮ ኦን ኤር!” ያግስ።


\par }{\PP \VS{10}ኤንቲ ባንታ ኢታ ኦግያፐ ስምዳይሳ ፆሳይ በእዳ ዎደ ኤንታዉ ቃትድ ኤንታ ቦላ ኤሀና ግዳ ኢታባ አጋግስ።




\par }\Chap{4}{\SH ዮናሳ ይሎነ ጎዳ ማሮታ
\par }
{\PP \VerseOne{1}ሽን ሄስ ዮናሳ ዳሮ ኡፋይስቤና። ሄሳ ግሾ፥ እ ይሎትስ።

\VS{2}ጎዳኮ፥ “አቤት ጎዳዉ ታኒ ኮይሮ ታ ቢታን ደአሸ ግዳይስ ሀይሳ ግደኔ? ታኒ ነ ስንꬃፈ በታዳ ታርሰሳ ባናዉ ኤለስዳይ ሀይሳሳ። ኔኒ ቃይነ ማሮት ኩምዳ ፆሲ ግደይሳ፥ ሀንቆስ ኤለሶናይሳነ ዉሮና ሲቆን ኩምዳይሳ፥ ቃስ ኤሀና ግዳ ኢታባካ ቃታዳ አግያ ፆሲ ግደይሳ ታኒ ካሰካ ኤራይስ።

\VS{3}ሀእ አቤት ጎዳዉ፥ ሀያና ታና ዎꬋ፤ ደኦፐ ታዉ ሀይቆይ ሎኦ” ያግድ ዎስስ።


\par }{\PP \VS{4}ጎዳይ እያኮ፥ “ኔኒ ሀይሳꬆ ሸነታናዉ በሲ?” ያግስ።


\par }{\PP \VS{5}ሄሳፈ ጉየ፥ ዮናስ ካታማፐ ጋፃ ከይድ ዶሎሀ ባጋን ኡትስ። ሄሳን ባዉ ሻቃራ ሻቃርድ እ ኩያን ኡትድ ካታማ ቦላ ጋካናዉ ደእያባ ባአናዉ ናጌስ።

\VS{6}አዋ ሱላፐ ዮናሳ አሻና መላ ጎዳይ እስ ጎሰ ዶልስስ። ሄ ጎሰ ሀይꬃይ ዮናሳ ሁጰ ቦላ ባጋራ ኩያ ግዳና መላ ኦꬅስ። ዮናስ ሄ ጎሰ ጋሶን ዳሮ ኡፋይትስ።

\VS{7}ሽን ዎንተꬃ ጋላስ ዎንታ ጉራ ፆሳይ ጉፁነ ጊግስስ። ሄ ጉፁንያ ጎሰይ መላና ጋካናዉ ማሱ።

\VS{8}አዋይ ከይያ ዎደ ፆሳይ ዶሎሀ ባጋፈ ምሻ ጫርኮ የድስ። ዮናስ ላባናና ጋካናዉ አዋይ ዮናሳ ሁጵያ ፁግስ። ያትን እ፥ “ደኦፐ ታዉ ሀይቆይ ሎኦ” ያግድ ሀይቆስ ዎስስ።


\par }{\PP \VS{9}ፆሳይ ዮናሳኮ፥ “ኔኒ ሀ ጎሰ ግሾ ይሎታናዉ በሲ?” ያግስ።

\par }{\PP ዮናስ፥ “ኤ በሴስ፤ ኡባራካ ሀይቃና ጋካናዉ ይሎታናዉ ታዉ በሴስ” ያግስ።


\par }{\PP \VS{10}ያትን ፆሳይ ዮናሳኮ፥ “ዝነ ዶላዳ ሀች መልዳ ጎሴስ፥ ነ ዳቡሮናርስ፥ ነ ድቾናርስ ሀይሳ መላ ቃታዳሳ።

\VS{11}ሽን ኡሻችነ ሀድርስ ሻክድ ኤሮና ፄታነ ላታሙ ሙኩሉ አስነ ዳሮ መሄይ ደእያ ሀ ግታ ካታማ ናናወስ ታኒ ቃታናዉ በሰኔ?” ያግስ።


\par }