\NormalFont\ShortTitle{እንባቆመ ማፃፋ}

{\MT እንባቆመ ማፃፋ

\par }{\IMT ጋꬃ ቆፋ

\par }{\IP ሀ ማፃፋን፥ ኮይሮ ናምኡ ሸምፖታን፥ እንባቆመይ ጎዳራ ፓላምያ ፓላማ በኦስ። እንባቆመይ፥ ይሁዳን ደእያ ናጋራነ ኤቃ ጎይኑዋ በእድ፥ “ፆሳይ ጌላ ግድዳ ባ ደርያ በእሸ አይስ ፕርዶና አግድ አꬊ?” ያግድ ኦይችን፥ ፆሳይ፥ ማታ ዎደ ይሁዳ ፕርዳናዉ ባብሎነ ሚሸ ኦꬅድ ጎኤታናዉ ደኤይሳ እንባቆመስ ኦድስ። ካልድ እንባቆመይ፥ “ፆሲ ይሁዳ ፕርዳናዉ ዋትድ ናጋራንቾነ ዎዛና ምኖ ግድዳ ባብሎነ ሚሸ ኦꬅድ ጎኤቲ?” ያግድ ኦይችስ። ፆሲ ዛርሸ፥ ባብሎነትካ ማታ ዎደ ፕርደቶና አቶናይሳ እንባቆመስ ኦድስ።

\par }{\IP እንባቆመይ ማፃፋን ዉርሰꬃ ሸምፖይ እንባቆመይ፥ ጎዳ፥ እያ ዎልቃስነ እያ ቦንቹዋስ ጋላትሸ ዎስያ ዎሳ ኦይክስ። እንባቆመይ፥ ኤርምያስነ ህዝቄል ደእዳ ዎደን ዶና አገና።

\par }{\IOT ማፃፋ አይፈ ቆፋታ

\par }{\IO እንባቆመ ኦይሻነ ጎዳ ዛሩዋ ({\IOR{1:1—2:20}})

\par }{\IO እንባቆመ ዎሳ ({\IOR{3:1-19}})



\par }\ChapOne{1}{\SH እንባቆመ ኮይሮ ሞቱዋ
\par }
{\PP \VerseOne{1}ናብያ እንባቆመስ ጎዳይ ቆንጭስዳ ቃላይ ሀይሳ።

\VS{2}እንባቆመይ፥ “አቤት ጎዳዉ፥ ታና ማዳና መላ ታኒ ነና ፄግያ ዎደ አዉደ ጋካናዉ ስኦና እፃይ? ታኒ ኡንኤታዳ ኔኮ ዋስያ ዎደ አዉደ ጋካናዉ አሾና እፃይ?

\VS{3}ኔኒ ሀ ኢታተꬃ ኡባ ታና አይስ በሳይ? ኔኒ ባላ በአሸ አይስ ስእ ጋይ? ꬋዮይነ ጌላተꬅ ታ ስንꬃና፤ ፓላምነ ኦሽ ቢታ ኡባን ዳርስ።

\VS{4}ሄሳ ግሾ፥ ህገይ ዶልእስ፤ ሱረ ፕርድ ካንና። ናጋራንቾት ፅሎ አሳታ ተቅድ ኦይክዳ ግሾ፥ ፕርድ ጌላትስ” ያግስ።


\par }{\SH ጎዳ ዛሩዋ
\par }
{\PP \VS{5}ጎዳይ ዛሪድ፥ “ህንተ ዩሹዋን ደእያ ካዎተꬃታ ፄልድ ማላለትተ። ህንተዉ አስ ኦድን ህንተ አማኖና ኦሱዋ ታኒ ህንተ ዎድያን ኦꬃና።

\VS{6}ታኒ ቃይ ባይናይሳታነ ድርግያ ባብሎነ አሳ ደንꬃና። ኤንቲ ባንታባ ግዶና ቢታ ኦልድ ኦይካናዉ ቢታ ኡባን ዩዮሶና።

\VS{7}ኤንቲ ያሽሶሶናነ ዳጋንꬆሶና፤ ባንታና ቦንችስያ ህገ ከሶሶና።

\VS{8}ኤንታ ፓራት ማሄፐ አꬍድ ኤለሶሶና፤ ኮሻትዳ ኦማርሳ ሱꬉመፐ አꬍድ ዎዛና ምኖ። ኤንታ ፓራ አሳት ሃሆፐ ዮሶና፤ ኤንቲ አርጋንꬅ እስባ ኦይካናዉ ዎꬍያዳ ፓሎሶና።

\VS{9}ኤንታ ኦላንቾት ኡባይ ኢታ ኦሶ ኦꬃናዉ ባዞ ጫርኮዳ ጫርክሸ ዮሶና። አሳ ድእድ ሻፈዳ ሺሾሶና።

\VS{10}ኤንቲ ካዎታ ቦላ ቀልቅሶሶና፤ ሃረይሳታ ኤንቲ ቶቾሶና። ኤንቲ ሹቻ ድርሳን ድረትዳ ካታማታ ኡባ ቦላ ሚጮሶና። ሄ ድርሳታ ድአናዉ ኤንታ ዩሹዋን ቢታ ሺሾሶና።

\VS{11}ሄሳፈ ጉየ፥ ኤንቲ ኡባ ጫርኮ መላ ፕትድ ኤፋና። ሄ ጌላታስ ኤንታ ዎልቃይ ኤንታ ፆሳ” ያግስ።


\par }{\SH እንባቆመ ናምአንꬆ ሞቱዋ
\par }
{\PP \VS{12}አቤት ጎዳዉ፥ ታ ፆሳዉ፥ ታ ጌሻዉ፥ ኔኒ መርና ፆሳ ግድኪ? ኔኒ ኑ ዛላ ግድያ ግሾ ኑኒ ሀይቆኮ። አቤት ጎዳዉ፥ ባብሎነ አሳይ ኑና ፕርዳና መላ ኤንታ ደንꬃዳ ዎልቃ ኤንታዉ እማዳሳ።

\VS{13}ነ አይፈት ዳሮ ጌሽ ግድያ ግሾ፥ ኢታባ ፄላናዉ ዶሶኮና፤ ኔኒ ኢታባይ ኦሰትያ ዎደ በአሸ ስእ ጋካ። ያትን፥ ሀ ኢታታ አይስ ስእ ጋዳ ፄላይ? ናጋራንቾት ባንታፈ አꬍድ ፅልያ አሳታ ምትያ ዎደ አይስ ስእ ጋይ?

\VS{14}ኔኒ አሰ አባ ሞሎዳነ ካለይ ባይና ኡሎራ ጎሸትያ መተꬃታ መꬋዳሳ።

\VS{15}ባብሎነ አሳይ አሳ ኡባ ቃጰን ቆርድ ከሳና፤ ኤንታ ባንታ ግትያን ኦይካና፤ ኤንታ ባንታ ዳቹዋን ቡርድ ሺሻና፤ ሄሳ ኦꬅድ ኤንቲ ኡፋይታናነ ሀሹ ጋና።

\VS{16}ሄሳ ግሾ፥ ኤንቲ ባንታ ግትያስ ያርሻና፤ ባንታ ዳቹዋስ እፃነ ጩይሳና። ኤንቲ ሻሎ ደመይነ እንጀትን ደኤይ ሄ ግተታና።

\VS{17}ያትን፥ ኤንቲ ባንታ ግትያ ቃይ ባይና የግሸነ ምሽ ካዎተꬃታ ꬋይስሸ ዋንድ ዳኔ?




\par }\Chap{2}{\PP \VerseOne{1}ታኒ ዎችያ ግምብያ ቦላ ኤቃዳ ናጋና። ሄ በሳን ኤቃዳ ጎዳይ ታዉ ኦድያባነ ታ ሞቱዋስ እምያ ዛሩዋ ስአናዉ ናጋሻና።


\par }{\SH ጎዳ ዛሩዋ
\par }
{\PP \VS{2}ጎዳይ ዛሪድ፥ “ዎፅያ አደይ ናባባና መላ ሎቸ ሹቻ ቦላ ታኒ ነዉ ቆንጭስያ ቃላ ኦርድሳዳ ፃፋ።

\VS{3}ቆንጨꬃይ ባ ዎድያ ናጌስ፤ ቆንጨꬃይ ፖለትያ ዎደይ ኤለ ጋካና፤ ዎርዶ ግደና። ጋምእኮካ ናጋ፤ እ ቱማ ሀናና፤ ጋምኤና።”

\VS{4}ሄኮ፥ እያ ዎዛናይ ኦቶርትስ፤ እያ ቆፋይ ሱረ ግደና፤ ሽን ፅሎይ ባ አማኑዋን ደኦን ዳና።

\VS{5}ዱረተꬅ አሰ ጭሜስ፤ ጬቀትያ ኡራስ ሸምፖይ ባዋ። እ ዱፎዳ ያራምባ ግድያ ግሾነ ሀይቆዳ ካል ኤሮና ግሾ፥ ካዎተꬃታ ኡባ ባዉ ሺሼስ፤ አሳ ኡባ ባዉ ድኤስ።


\par }{\PP \VS{6}ድኤትዳ አሳይ ስሚድ ኤንታ ቦርሸነ ቀልቅስሸ ሀይሳዳ ያጋና፦ “ባባ ግዶና ሚሸ ሺሽድ ዶረይሳነ ቦንቅድ ዱረትዳይሳታ አየ! ሀይስ ሀይሳዳ ሀንድ፥ አዉደ ጋካናዉ ዳኔ?” ያጋና።

\VS{7}ኔኒ ኤንታፈ ቦንቅዳ አሳት ነ አኬኮና ነ ቦላ ደንድድ ነና ኮኮርሳና። ሄሳፈ ጉየ፥ ኤንቲ ነ ሻሉዋ ኡባ ቦንቃና።

\VS{8}ኔኒ ዳሮ አሳ ሻሉዋ ቦንቅዳ ግሾ፥ ኤንታፈ አትዳይሳት ነ ሻሉዋ ቦንቃና። ነ ዳሮ አሳ ሱꬃ ጉሳዳሳ፤ ሳኣ ቦላ፥ ካታማታ ቦላነ ያን ደእያ አሳ ኡባ ቦላ ኢታ ኦሶ ኦꬃዳሳ።

\VS{9}መቶይ ነና ጋኮና መላ ነ ኬꬃ ꬎቃ በሳን ኬፃናዉ ጌላተꬃን ሚሸ ሺሽዳይሶ ነና አየ!

\VS{10}ዳሮ አሳ ገናዳ ꬋይስዳ ግሾ፥ ነ ሶ አሳ ካዉሻዳሳ፤ ኔኒ ነ ቦላ ꬋዮ ኤሀዳሳ።

\VS{11}ሀር አቶሽን ነ ኬꬃ ግምበ ሹቻይ ነ ቦላ ዋሳና፤ ኬꬃ ቱቀት ዋሱዋ ኮሹማና።

\VS{12}ካታማ ኢታተꬃን ባስድ አሳ ሱꬃን ኬፀይሳቶ ህንተና አየ!

\VS{13}አሳይ ኦꬅያባ ኡባይ ታማ ካሆ ግዳና መላ፥ ካዎተꬃት ዳቡርዳ ኡባይ ሀዳ ግዳና መላ ኦꬅዳይ ኡባፈ ዎልቃማ ጎዳ ግደኔ?

\VS{14}አብ ሃꬃን ኩመይሳዳ ሳእ ጎዳ ቦንቹዋ ኤራተꬃን ኩማና።


\par }{\PP \VS{15}“ባ ሾሮይ ካሎትን በአና ግድ፥ ማꬆይያ ኡሽ ኡሽያ ኡራ አየ!

\VS{16}ኔኒ ቦንቾ አጋዳ ካዉሸ ማአና። ሀእ ማꬆይ ነ ታራ፤ ነ ኡያዳ ካሎታ። ጎዳ ኡሻቻ ኩሽያን ደእያ ፁአይ ነዉ እመታና፤ ነ ቦንቾይ ዬላን ላመታና።

\VS{17}ነ ልባኖሰ ꬋይስዳይሳዳ ነካ ꬋያና። ነ ዶአታ ዉርሳዳሳ፥ ሀእ ኤንቲ ነና ያሽሳና። ነ ዳሮ አሳ ሱꬃ ጉሳዳሳ፤ ሳአ ቦላ፥ ካታማታ ቦላነ እያን ደእያ አሳ ቦላ ኢታ ኦሶ ኦꬃዳሳ።


\par }{\PP \VS{18}“እ ባዉ ኤቅ አይ ማዲ? እያ አሳ ኩሸን ጊግስ ግደኔ? ዎርዶፈ አትሽን፥ እያን ሀራባይ በንተና። ያትን፥ እያ መꬍዳ ኡራይ ሀ አይኮካ ኦደቶና ኤቃን አማነተይስ እያ አይ ማዳኔ?

\VS{19}ምꬃፈ ጊግዳይሳ ‘ባርካ’ ገይሶ፥ ቃስ ሸምፖይ ባይና ሹቻ ‘ደንዳ’ ገይሶ ነና አየ! እ ዎና ነዉ አይ ቆንጭሳናዉ ዳንዳኢ? ሄኮ፥ ዎርቃንነ ብራን ሜሸትስ፤ እያዉ ሸምፖይ ባዋ።


\par }{\PP \VS{20}“ሽን ጎዳይ ባ ጌሻ ኬꬃና። ሄሳ ግሾ፥ ሳአን ደእያ አሳ ኡባይ እያ ስንꬃን ስእ ጎ” ያግስ።




\par }\Chap{3}{\SH እንባቆመ ዎሳ
\par }
{\PP \VerseOne{1}ማዝሙረን ሽቅዳ ናብያ እንባቆመ ዎሳይ ሀይሳ፦


\par }{\Q \VS{2}አቤት ጎዳዉ፥ ኔኒ ካሰ ኦꬅዳባ ታኒ ስአዳ ያያስ።

\par }{\QB ጎዳዉ፥ ኑ ዎድያንካ ሄ ኦሶታ ዛራዳ ኦꬃ፤

\par }{\QB ኤንቲ ኑ ዎድያንካ ኤረቶ።

\par }{\QB ነ ሀንቀትያ ዎደ ነ ማሮታ ቆፓ።


\par }{\Q \VS{3}ፆሳይ ተማና ቢታፈ ዬስ፤

\par }{\QB ጌሻይ ፓራና ደርያፐ ዎꬌስ።

\par }{\Q እያ ቦንቾይ ሳሉዋ ካምስ፤

\par }{\QB እያ ጋላታይ ሳኣ ኩምስ።


\par }{\Q \VS{4}እያ ፖኦይ ጶልያ አዋ መላ፤

\par }{\QB እያ ዎልቃይ ቆሰትድ ኡትዳ እያ ኩሽያፐ

\par }{\QB ፆልቅያ ፖኦይ ከዬስ።


\par }{\Q \VS{5}ጋዶይ እያ ስንꬃን ቤስ፤

\par }{\QB ታማ ላጮይ እያ ቶሁዋፐ ከዬስ።


\par }{\Q \VS{6}እ ኤቅን ቢታይ ቃፅስ፤

\par }{\QB እ ፄልን ካዎተꬃት ኮኮርዶሶና።

\par }{\Q መርና ደረት ዎድዶሶና፤

\par }{\QB እ ኤንታ ቦላ ሄመትያ በንፐ ደእያ ዙማት ላለትዶሶና።


\par }{\Q \VS{7}ታኒ ቶጰ አሳ ዱንካነይ መቶትሽን በአስ፤

\par }{\QB ምድያመ ቢታ አሳይ ኮኮርሽን በአስ።


\par }{\Q \VS{8}አቤት ጎዳዉ፥ ኔኒ አይስ ሀንቀታዲ?

\par }{\QB ሻፋት ነና ሀንቀꬅዶና?

\par }{\QB ዎይኮ ነ ሀንቆይ አባ ቦሌ?

\par }{\Q አካይ፥ ኔኒ ነ ፓራታነ ነ ፓራ ጋረታ ቶግዳይ

\par }{\QB ነ አሳስ ፆኖ እማናሳ ግደኔ?


\par }{\Q \VS{9}ኔኒ ነ ዶንግያ ዋፃዳሳ፤

\par }{\QB ዱካናዉ ጊግሳዳሳ፤

\par }{\QB ቢታ ጳልቃዳ ሃ ከሳዳሳ።
\par }{\QS ሳላሀ
\par }


{\Q \VS{10}ደረት ነና በእድ ያሻን ኮኮርዶሶና፤

\par }{\QB ክፃ ሃꬃይ አꬍስ።

\par }{\Q ጪሞ ሃꬃት ዋስዶሶና፤

\par }{\QB ባንታ ዙልያ ꬎቁ ꬎቁ ኦꬆሶና።


\par }{\Q \VS{11}ነ ዶንግያ ዱካን፥ ነ ቶራ ጶለꬃን፥

\par }{\QB አውነ አጌን ባንታ ደእያ በሳን ኤቅዶሶና።


\par }{\Q \VS{12}ኔኒ ሀንቁዋን ቢታ ኡባ ዩያዳሳ፤

\par }{\QB ካዎተꬃታ ነ ሀንቁዋን የꬋዳሳ።


\par }{\Q \VS{13}ነ አሳነ ነ ትይዳይሳ አሻናዉ ከያዳሳ፤

\par }{\QB ኢታታ ሀላቃ ሾጫዳሳ፤

\par }{\QB እያ ማኡዋ ቃራዳ ካሎ አሻዳሳ።
\par }{\QS ሳላሀ
\par }


{\Q \VS{14}ኑና ላላናዉ ጎተዳ ይዳ ኑ ሞርክያ፥

\par }{\QB መቶታንቾታ ምታናዉ ጌማን ቆሰትዳይሳ፥

\par }{\QB እያ ቶራን እያ ጫዳዳሳ።


\par }{\Q \VS{15}ኔኒ ነ ፓራታራ አባ ቦላ ሄመታዳሳ፤

\par }{\QB ዳሮ ሃꬃ የꬋዳሳ።


\par }{\Q \VS{16}ታኒ ሄሳ ኡባ ስእን ታ ዎዛናይ ዳጋምስ፤

\par }{\QB ታ መተርሻይ ኮኮርስ።

\par }{\Q ታ መቀꬃይ ዳጋምስ፤

\par }{\QB ታ ቶሆይ ጉንድስ።

\par }{\Q ኑ ሞርከታ ጎዳይ ሴራና ጋካናዉ፥

\par }{\QB ታኒ መቱዋ ጋላሳ ዳንዳአን ናጋና።


\par }{\Q \VS{17}ባላሰ ምꬃይ አይፎና እፅኮካ፥

\par }{\QB ዎይንያ ቦላ አይፈይ በንቶና እፅኮካ፥

\par }{\QB ሻማሆይ አይፎና እፅኮካ፥

\par }{\QB ጎሻን ካꬅ ካፅናኮካ፥

\par }{\QB ግርበን ዶርስ ꬋይኮካ፥

\par }{\QB ዛዳሎን መሄይ ꬋይኮካ፥


\par }{\QB \VS{18}ታኒ ጎዳን ኡፋይታና፤

\par }{\QB ታና አሽያ ፆሳን ኡፋይሳን ኩማና።


\par }{\Q \VS{19}ታ ዎልቃይ ኡባ ሃርያ ጎዳ፤

\par }{\QB እ ታ ቶሁዋ ጋራ ቶሆዳ ምንꬄስ፤

\par }{\QB እ ታና ꬎቃ በሳን ሄመꬄስ።

\par }