\NormalFont\ShortTitle{1 ተሰሎንቀ ኪታ}

{\MT ጳዉሎስ ተሰሎንቀ አሳስ

\par }{\MTB ፃፍዳ ኮይሮ ኪታ

\par }{\IMT ጋꬃ ቆፋ

\par }{\IP ተሰሎንቀይ፥ ሮመ ካዎተꬃን ደእያ ማቀዶነ ቢታስ ዋና ካታማ። ጳዉሎስ ተሰሎንቀን ዎሳ ኬꬃ ፍልጵስዩሳ የድድ ብዳፐ ጉየ ኤስስ። ግዶሽን፥ አይሁደታ አማኖ ካላናዉ ጊገትድ ኡትዳ አይሁደ ግዶና አሳይ፥ ጳዉሎስ ታማርስያ አማኖ ትምርትያን ፆነትዳ ግሾ፥ አይሁደት ቃናትድ፥ ጳዉሎሳ ትምርትያ ጳልቅዶሶና። ሄሳ ግሾ፥ ጳዉሎስ ጋምኦናሽን ተሰሎንቀ የድድ፥ ቤርያ ብስ (1:9-10)። ጉየፐ፥ እ ተሰሎንቀ ጋክዳ ዎደ እያ ማድያ ፅሞትዮስ፥ ተሰሎንቀ ዎሳ ኬꬃን ደእያ ሀኖታታ እያዉ ጌሽድ ኦድስ።

\par }{\IP ጳዉሎስ ኮይሮ ኪታ ተሰሎንቀ አሳስ ፃፍዳይ፥ አማንያ አሳ ዞራናሳነ ምንꬃናሳ። እ ኤንታ አማኑዋባነ ኤንታ ሲቁዋባ ሎኦ ማርካተꬅ ስእዳ ዎደ ፆሰ ጋላትስ። ካሰ እ ኤንታ ግዶን ደእዳ ዎደ አይ መላ ዱሱ ደእዳኮ ኤንታ ሀሳይሴስ። ሄሳፈ ጉየ፥ ክርስቶሳ ናምአንꬆ ዩሳባ ኦይሸትዳ ኦይሻስ ዛሮ እሜስ። ሄ ኦይሻታፐ ጉꬃት፥ “ክርስቶስ ናምአንꬆ ያናፐ ስን ሀይቅዳ አማንያ አስ፥ ክርስቶሳ ዩሳይ እምያ መርና ደኦ ኤካናዉ ዳንዳኢ? ክርስቶስ ናምአንꬆ ያናይ አዉዴ?” ጌተተይሳታ። ጳዉሎስ ሄ እንጀ ዎድያ ጎኤትድ፥ “ክርስቶሳ ናምአንꬆ ዩሳ ኡፋይሳን ናግሸ እ ያና ጋካናዉ ዎፑ ግድ ህንተ ኦሶ ኦꬅተ” ያግድ ዞሬስ።

\par }{\IOT ማፃፋ አይፈ ቆፋታ

\par }{\IO ገሎ ቆፋ ({\IOR{1:1-3}})

\par }{\IO ተሰሎንቀ አሳ አማኖነ ሌምሶ ዱሳ ({\IOR{1:4—3:13}})

\par }{\IO ፆሰ ኡፋይስያ ደኦ ({\IOR{4:1-12}})

\par }{\IO ክርስቶሳ ናምአንꬆ ዩሳባ ({\IOR{4:13—5:11}})

\par }{\IO ዉርሰꬃ ዞረነ ሳሮꬆ ({\IOR{5:12-28}})



\par }\ChapOne{1}{\PP \VerseOne{1}ጳዉሎስ ስላሰይነ ፅሞትዮስ ተሰሎንቀ ዎሳ ኬꬃን ደእያ፥ ፆሳ አዋባነ ጎዳ የሱስ ክርስቶሳባ ግድዳ አሳስ ፃፍዳ ኪታ።
\XREF{}{{\XO 1:1 }{\XT{ሀዋ 17:1.}}}

\par }{\PP አꬎ ኬሀተꬃይነ ሳሮይ ህንተዉ ግዶ።


\par }{\SH ተሰሎንቀ አሳ ደኦነ አማኖ
\par }
{\PP \VS{2}ኑኒ ፆሳ ዎስያ ዎደ ኡባን ህንተና ቆፕሸ ህንተ ግሾ ኡባ ዎደ ፆሳ ጋላቶስ።

\VS{3}ፆሳ ኑ አዋ ስንꬃን አማኖን ህንተ ኦꬅዳ ኦሱዋ፥ ሲቆን ህንተ ዳቡርዳ ዳቡራነ የሱስ ክርስቶሳን ደእያ ኡፋይሳ ኤካናዉ ህንተ ምንድ ኤቅዳ ኤቁዋ ኡባ ዎደ ኑኒ ቆፖስ።


\par }{\PP \VS{4}ኑ እሻቶ፥ ፆሳይ ህንተና ዶሰይሳነ ባ አሰ ኦꬅድ ህንተና ዶርዳይሳ ኑኒ ኤሮስ።

\VS{5}አይስ ጊኮ፥ ኑኒ ዎንገላ ዶና ፃላላን ግዶናሽን፥ ዎልቃን፥ ጌሻ አያናንነ ዎንገላ ቱማ አማኖን ህንተዉ ኤህዳ። ኑኒ ህንተራ ጋምእዳ ዎደ ኡባን ህንተ ግሾ ዋንድ ደእዳኮ ህንተ ኤሬታ።

\VS{6}ህንተ ዳሮ መቶ ኤክኮካ ጌሻ አያናይ እምያ ኡፋይሳን ኪታ ኤክደታ፤ ኑናነ ጎዳ ዳንደታ።
\XREF{}{{\XO 1:6 }{\XT{ሀዋ 17:5-9.}}}

\VS{7}ሄሳ ግሾ፥ ማቀዶነነ አካያ ቢታን ደእያ አማንያ ኡባስ ሌምሶ ግድደታ።

\VS{8}ጎዳ ቃላይ ህንተፈ ከይድ፥ ማቀዶነንነ አካያ ፃላላን ግዶናሽን፥ ፆሳ ህንተ አማነይስ ኡባሶን ስኤትስ። ህዛ፥ ኑኒ ጋናባይ አይኮይካ ባዋ።

\VS{9}ኑኒ ህንተኮ ብዳ ዎደ ህንተ ኑና ሞክዳ ሞኩዋነ ህንተ፥ ህንተ ኤቃ አግድ ቱማነ ደኦ ፆሳ ሀጋዛናዉ ህንተ ስምዳይሳ ኤንቲ ባንታ ሁጰን ኦዶሶና።

\VS{10}ቃስ ፆሳ ናአይ፥ የሱሲ፥ ፆሳይ ሀይቆፐ ደንꬅዳይስ፥ ስንꬃፈ ያና ፆሳ ሀንቁዋፈ ኑና አሻናይስ፥ ሳሎፐ ያናይሳ ህንተ ናገይሳ ኤንቲ ማርካቶሶና።




\par }\Chap{2}{\SH ጳዉሎስ ተሰሎንቀን ኦꬅዳ ኦሶ
\par }
{\PP \VerseOne{1}ታ እሻቶ፥ ኑኒ ህንተኮ ብዳይ መላ ግዶናይሳ ህንተ፥ ህንተ ሁጰን ኤሬታ።

\VS{2}ሽን ኑኒ ህንተኮ ተሰሎንቀ ያናፐ ስን ፍልጵስዩሳ ካታማን ዋየትዳይሳነ ጫየትዳይሳ ህንተ ኤሬታ። ዳሮ እፆይ ደእኮካ ህንተዉ እያ ዎንገላ ኦዳና መላ ፆሳይ ኑስ ምኖተꬅ እሚስ።
\XREF{}{{\XO 2:2 }{\XT{ሀዋ 16:19-24፤ 17:1-9.}}}

\VS{3}ኑኒ ህንተና ዞርዳይ ባለꬆን ዎይኮ ጭሞን ዎይኮ ገነን ግደና።


\par }{\PP \VS{4}ሽን ፆሳይ ኑናን አማነትድ ባ ዎንገላ ኦዳና መላ ኑስ ሀዳራ እምዳ ግሾ ኦዶስ። ኑ ሄሳ ኦይ ኑ ዎዛና በእያ ፆሳ ኡፋይሳናሳፈ አትሽን፥ አሰ ኡፋይሳናሳ ግደና።

\VS{5}ኑ ሚሸ ያርድ ዎርዶ ህንተና ሳቢሸ ህንተኮ ዮናይሳ ሎይꬅድ ኤሬታ፤ ፆሳይ ኑስ ማርካ።

\VS{6}ኑኒ ህንተፈ ግድን ዎይኮ ሀራ አሳ ኦደፈካ ቦንቾ ኮይቦኮ።

\VS{7}ኑኒ ክርስቶሳ ሀዋረ ግደይሳዳ ኑስ ኮሽያባ እምተ ግድ ኤካናዉ ዳንዳኦስ፥ ሽን አይያ ባ ናይታ ድቸይሳ መላ ህንተ ግዶን አሽከ ግድዳ።

\VS{8}ኑ ህንተና ዶስዳ ግሾ ፆሳ ዎንገላ ህንተዉ ሻኮ ፃላላ ግዶናሽን፥ ኑ ደኡዋካ ህንተዉ እማናዉ ጊግዳ። ህንተ ኑስ ዳሮ አልኦ።

\VS{9}ኑ እሻቶ፥ ኑ ኦሱዋነ ኑ ዳቡራ ኤሬታ። ህንተዉ ፆሳ ዎንገላ ኦድሸ፥ ህንተና ዋይሶና መላ ቃማነ ጋላስ ኦꬅዳ።


\par }{\PP \VS{10}ኑ ደኦይ ህንተ አማነይሳታ ማታንነ ፆሳ ስንꬃን ጌሽ፥ ፅሎነ ቦረቶናይሳ ግደይሳስ ህንተ ማርካ።

\VS{11}ኑኒ ህንተዉ ሁጰን ሁጰን የልዳይሳት ባንታ ናይታስ ሀነይሳዳ ሀንዳይሳ ኤሬታ።

\VS{12}ኑ ህንተና ዞርዳ፥ ምንꬅዳ። ቃስ ባ ካዎተꬃነ ባ ቦንቹዋ ሻካናዉ ህንተና ፄግያ ፆሳ ኡፋይስያ ደኦ ህንተ ዳና መላ ህንተዉ ምንꬅድ ኦድዳ።


\par }{\PP \VS{13}ህንተዉ ኑኒ ፆሳ ቃላ ኦድዳ ዎደ አሳ ቃላዳ ግዶናሽን፥ ፆሳ ቃላዳ ስእድ ኤክዳ ግሾ ኑኒ ኡባ ዎደ ፆሳ ጋላቶስ። እ ቱማ ፆሳ ቃላ፤ ፆሳ ቃላይ አማንያ ህንተናን ኦꬄስ።


\par }{\PP \VS{14}ታ እሻቶ፥ ህንተ ይሁዳ ቢታን ደእያ ዎሳ ኬꬃታነ ያን ክርስቶስ የሱሳ ካልያ አሳታዳ ሀንደታ። ኤንታ አይሁደት ዋይስዳይሳዳ ህንተናካ ህንተ ቢታ አሳይ ዋይስዶሶና።
\XREF{}{{\XO 2:14 }{\XT{ሀዋ 17:5.}}}

\VS{15}ሄ አይሁደት ጎዳ የሱሳነ ናበታ ዎꬍዶሶና፤ ቃስ ኑና ጎድዶሶና። ኤንቲ ፆሳ ኡፋይሶናይሳታነ አሰ ኡባ እፀይሳታ።
\XREF{}{{\XO 2:15 }{\XT{ሀዋ 9:23፥ 29፤ 13:45፥ 50፤ 14:2፥ 5፥ 19፤ 17:5፥ 13፤ 18:12.}}}

\VS{16}ኤንቲ ሀር አቶሽን፥ አይሁደ ግዶና አሳይ አታና መላ ኑኒ ኤንታዉ ቃላ ኦደይሳ ድጎሶና። ሄሳዳ ሀንድ ኤንታ ናጋራ ፁአይ ኩማና ጋካናዉ ኡባ ዎደ ናጋራ ኦꬆሶና። ዉርሰꬃን፥ ፆሳ ሀንቆይ ኤንታ ቦላ ዎꬌስ።


\par }{\SH ተሰሎንቀ አሳ በአናዉ አሞቴስ
\par }
{\PP \VS{17}ሽን ኑ እሻቶ፥ ኑኒ ኑ ቆፋን ግዶናሽን፥ አሾን ህንተፈ ሻከትድ ጉꬃ ዎደ ጋምእዳይሳን ህንተና ዳሮ ላሞትድ በአናዉ ኮይዳ።

\VS{18}ኑ ስም ህንተኮ ባናዉ ኮይዳ። ታኒ ታ ሁጰን ህንተኮ ባናዉ ኮያስ፥ ሽን ፃላሄይ ኑና ድግስ።

\VS{19}ህዛ፥ ኑ ጎዳ የሱስ ክርስቶሲ ያ ዎደ፥ ኑ ኡፋይሳይ ዎይኮ ኑ ጬቀትያ ኑ ካላቻይ ኦኔ? ህንተና ግደከትዬ?

\VS{20}ቱማ ህንተ ኑ ቦንቾነ ኑ ኡፋይስ።


\par }{\BB \par }


\Chap{3}{\PP \VerseOne{1}ሄሳ ግሾ፥ ኑስ ገንጫናዉ ዳንዳኤቶና እፅን፥ አቴና ካታማን ኑርካ አታናዉ ቆፋ ቃችዳ።
\XREF{}{{\XO 3:1 }{\XT{ሀዋ 17:15.}}}

\VS{2}ህንተና ዞራናዳነ አማኖን ህንተና ምንꬃናዳ ኑራ እስፈ ፆሳስ ኦይሳነ ክርስቶሳ ዎንገላ ኦድያ ኑ እሻ ፅሞትዮሳ ህንተኮ ኪትዳ።

\VS{3}ህንተና ጋክዳ ጎዳን ህንተፈ ኦንካ ጉየ ስሞፎ። ሄ ጎዳይ ኑስ ፆሳ ሸነ ግደይሳ ህንተ፥ ህንተ ሁጰን ኤሬታ።

\VS{4}ኑ ህንተራ ደእያ ዎደ ጎድ ጋካናይሳ ህንተዉ ኮይሮትድ ኦድዳ። ህንተ ኤረይሳ መላ ሄሳዳ ሀንስ።

\VS{5}ሄሳ ግሾ፥ ታዉ ገንጫናዉ ዳንዳኤቶና እፅን፥ “ኦን ኤር ፃላሄይ ኤንታ ፓጭድ ኑ ዳቡራ መላ አሾና አገና” ጋዳ ህንተ አማኑዋባ ኤራናዉ ፅሞትዮሳ ህንተኮ ኪታስ።


\par }{\PP \VS{6}ሀእ ፅሞትዮስ ህንተ ማታፐ ይድ፥ ህንተ አማኑዋባነ ህንተ ሲቁዋባ ሎኦ ዎረ ኑስ ኦድስ። ቃስ ህንተ ኡባ ዎደ ኑስ ሎኦ ቆፐይሳነ ኑኒ ህንተና በአናዉ ላሞተይሳዳ ህንተካ ኑና በአናዉ ላሞተይሳ እ ኑስ ኦድስ።
\XREF{}{{\XO 3:6 }{\XT{ሀዋ 18:5.}}}

\VS{7}ታ እሻቶ፥ ኑና ጋክያ ዋያንነ ኑ መቶ ኡባን ህንተ አማኑዋ ግሾ ህንተናን ምነትዳ።

\VS{8}ህንተ ጎዳን ምንድ ደእኮ ኑካ ደኦን ደኦስ።

\VS{9}ህዛ፥ ኑኒ ህንተ ጋሶን ደምዳ ኡፋይሳስ ፆሳ ዋት ጋላትኖ?

\VS{10}ኑኒ ህንተና በአናዉነ ህንተ አማኑዋን ፓጭዳባ ኩንꬃናዉ ቃማነ ጋላስ ኑ ኩመꬃ ዎዛናን ፆሳ ዎሶስ።


\par }{\PP \VS{11}ፆሳይ ኑ አዋይ ባ ሁጰንነ ኑ ጎዳይ የሱስ ክርስቶሲ ኑ ህንተኮ ባና ኦግያ ጊግሶ።

\VS{12}ኑ ህንተና ዳሮ ዶሰይሳዳ ጎዳይ ህንተ እሶይ እሱዋ ሲቅያ ሲቆነ አሰ ኡባ ሲቅያ ሲቆ ህንተዉ ዳርሶነ ጉጆ።

\VS{13}ኑ ጎዳይ የሱስ ክርስቶሲ ባ ጌሻታራ ያ ዎደ ፆሳ፥ ኑ አዋ ስንꬃን ህንተ ዎዛናይ ጌሽነ ቦረይ ባይናይሳ ኦꬅድ እ ህንተና ምንꬃና።




\par }\Chap{4}{\SH ፆሰ ኡፋይስያ ደኦ
\par }
{\PP \VerseOne{1}ዉርሰꬃን፥ ታ እሻቶ፥ ፆሳ ኡፋይሳናዉ ህንተ ዋንድ ዳናዉ በሲያኮ ኑፐ ታማርደታ። ሄስ ህንተ ኮይሮፐ ደእዳ ደኡዋ፥ ሽን ሀእ ህንተ ካሰይሳፈ አꬅድ ኦꬃናዳ ጎዳ የሱሳ ሱንꬃን ህንተና ዎሶስነ ዞሮስ።

\VS{2}ኑኒ ጎዳ የሱሳ ማታን ህንተና ኪትዳ ኪታይ አዉሰኮ ኤሬታ።


\par }{\PP \VS{3}ፆሳይ፥ ህንተ ጌሽ ግዳና መላነ ላይማቶና መላ ኮዬስ።

\VS{4}ህንተ እሶይ እሶይ፥ ህንተ ማቸታራ ጌሻተꬃንነ ቦንቾን ዳናዉ በሴስ።

\VS{5}ፆሳ ኤሮናነ አማኖና አሳዳ ላይማተꬃ አሞን ፁገቶፍተ።

\VS{6}ኑ ካሰ ህንተዉ ኦድዳይሳዳነ ምንꬅ ዞርዳይሳዳ ጎዳይ ሄሳ መላባ ኦꬅያ ኡባ ፕርድያ ግሾ፥ ኦንካ ሀይሳታን ባ አማንያ እሻ ናቃናዉነ ጭማናዉ በሰና።

\VS{7}ፆሳይ ኑና ጌሻተꬃን ዳና መላ ፄግስፐ አትሽን፥ ቱናተꬃን ዳና መላ ፄግቤና።

\VS{8}ሄሳ ግሾ፥ ሀ ትምርትያ እፅያ ኦንካ ህንተዉ ጌሻ አያና እምያ ፆሳ እፄስፐ አትሽን፥ አሰ ግደና።


\par }{\PP \VS{9}ህንተ እሶይ እሱዋ ዋት ሲቃነኮ ፆሳይ ህንተና ታማርስዳ ግሾ፥ ሀእ ሲቆባ ኑ ህንተዉ ፃፋናዉ ኮሸና።

\VS{10}ቃስ ማቀዶነ ቢታን ደእያ አማንያ እሻታ ኡባ ቱማ ህንተ ዶሴታ። ሽን ኑ እሻቶ፥ ሀእካ ህንተ ኤንታ አꬅድ ዶሳና መላ ህንተና ዎሶስ።


\par }{\PP \VS{11}ኑኒ ካሰ ህንተዉ ኦድዳይሳዳ ዎፑ ግዳ ደኡዋ ደእተ። ህንተ፥ ህንተ ኦሶ ኦꬅድ ህንተዉ ዱሳስ ኮሽያባ ደምተ።

\VS{12}ሄሳዳ ሀንኮ፥ አማኖናይሳታ ማታን ህንተ ቦንቸታና፤ ቃስ ህንተና ኮሽያባስ ኦናካ አዳሸከታ።


\par }{\SH ጎዳይ ያና
\par }
{\PP \VS{13}ኑ እሻቶ፥ አማንድ ሀይቅዳ አሳት ሀናናባ ህንተ ኤራና መላ ኑ ኮዮስ። ህንተ ኤንታ ግሾ ኡፋይስ ባይና አሳዳ ካዮቶፍተ።

\VS{14}ኑኒ፥ የሱሲ ሀይቅዳይሳነ ቃስ ሀይቆፐ ደንድዳይሳ አማኖስ። ሄሳዳካ፥ ፆሳይ የሱሳ አማንድ ሀይቅዳይሳታ እያራ ዎላ ኤሀናይሳ አማኖስ።


\par }{\PP \VS{15}ጎዳይ ኑስ ኦድዳይሳዳ ጎዳይ ያ ጋላስ እያራ ጋሄታናዉ ኑኒ ፓፃ ደኤይሳት፥ ሀይቅዳይሳታፐ ስንꬃቶኮ።

\VS{16}ጎዳይ ዎልቃማ ኪታራ፥ ኪታንቾታ ሀላቃ ግርሳራ፥ ፆሳ ሞይዘ ፑኖራ፥ ሳሎፐ ዎꬋና። ክርስቶሳ አማንድ ሀይቅዳይሳት ኮይሮትድ ሀይቆፐ ደንዳና።

\VS{17}ሄሳፈ ጉየ፥ ሄ ዎደ ኑኒ ፓፃ ደኤይሳት፥ ጎዳራ ሻራን ጋሄታናዉ ኤንታራ እስፈ ሳሎ ኤከታና። ሄሳፈ ጉየ፥ ኑኒ ጎዳራ እስፈ መርናዉ ዳና።

\VS{18}ሄሳ ግሾ፥ ሀ ቃላን እሶይ እሱዋ ምንꬅተ።




\par }\Chap{5}{\PP \VerseOne{1}ታ እሻቶ፥ ሀ ሀኖት ሀናና ዎድያነ አጌና ህንተዉ ፃፋናዉ ኮሸና።

\VS{2}ጎዳ ጋላሳይ ካይሶይ ቃማ የይሳዳ ያናይሳ ህንተ ሎይꬅ ኤሬታ።
\XREF{}{{\XO 5:2 }{\XT{ማቶ 24:43፤ ሉቃ 12:39፤ 2 ጰፅ 3:10.}}}

\VS{3}አሳይ፥ “ሳእ ሳሮ፥ አይኮይካ ሀነና” ያግሽን፥ ማጫስ እቀꬅ ኦይከይሳዳ ꬋዮይ ኤንቲ ቆፖና ኤንታ ቦላ ያና። ኤንቲ አይ ኦገንካ ከስ ኤኮኮና።


\par }{\PP \VS{4}ሽን ኑ እሻቶ፥ ሄ ጋላሳይ ህንተዉ ካይሶይ የይሳዳ ያናዉ ህንተ ꬉማን ደኤከታ።

\VS{5}ህንተ ኡባይ ፖኦ አስነ ጋላሳን ደእያ አስ፤ ኑኒ ቃማ አስ ዎይኮ ꬉማ አስ ግዶኮ።

\VS{6}ሄሳ ግሾ፥ ኑኒ ሀራት ꬍስከይሳዳ ꬍስካናዉ በሰና፤ ኑኒ ባርካናዉነ ጊግድ ዳናዉ በሴስ።

\VS{7}ꬍስከይሳት ቃማ ꬍስኮሶና፤ ማꬆተይሳት ቃማ ማꬆቶሶና።

\VS{8}ሽን ኑኒ ጋላሳ አስ ግድያ ግሾ ጊግድ ዳናዉ በሴስ። አማኖነ ሲቆ ፁሩረዳ ትራን ማእድ፥ አቶተꬃ ኡፋይሳ ሁጰን ዎꬅያ ኦላ ብራታ ባርኔፃዳ ዎꬅድ ዳናዉ በሴስ።
\XREF{}{{\XO 5:8 }{\XT{እሳ 59:17፤ ኤፈ 6:13-17.}}}

\VS{9}ፆሳይ ኑና ኑ ጎዳ የሱስ ክርስቶሳ ባጋራ ኩመꬃ አቶተꬅ ኤካና መላ ዶርስፐ አትሽን፥ ሀንቆስ ዶርቤና።

\VS{10}ኑኒ ፓፃ ደእን ዎይኮ ሀይቅን፥ ክርስቶስ ያ ዎደ እያራ እስፈ ዳና መላ ክርስቶስ ኑ ግሾ ሀይቅስ።

\VS{11}ሄሳ ግሾ፥ ህንተ ካሰ ኦይሳዳ፥ እሶይ እሱዋ ምንꬅተነ ድችተ።


\par }{\SH ዞረነ ሳሮꬆ
\par }
{\PP \VS{12}ኑ እሻቶ፥ ህንተ ግዶን ኦይሳታ፥ ህንተና ካለꬃና መላነ ዞራና መላ ጎዳይ ዶርዳይሳታ ቦንቻና መላ ህንተና ዎሶስ።

\VS{13}ኤንቲ ኦꬅያ ኦሱዋ ግሾ፥ ኤንታ ዳሮ ቦንችተነ ሲቅተ። እሶይ እሱዋራ ሳሮተꬃን ደእተ።


\par }{\PP \VS{14}ኑ እሻቶ፥ ኑኒ ህንተና ዞሮስ። ቦዛታ ሀንቅተ፤ ባበይሳታ ምንꬅተ፤ ዳቡራንቾታ ማድተ፤ አሰ ኡባ ዳንዳእተ።

\VS{15}ኦንካ ኢታ ግሾ ኢታ ዛሮና መላ ናገትተ። ህንተ ዎልስነ አሳ ኡባስ ሎኦባ ኦꬃናዉ ምንተ።


\par }{\PP \VS{16}ኡባ ዎደ ኡፋይትተ።

\VS{17}ኡባ ዎደ ፆሳ ዎስተ።

\VS{18}ኡባባን ጋላትተ። ክርስቶስ የሱሳ ባጋራ ፆሳይ ህንተፈ ኮየይ ሄሳ።


\par }{\PP \VS{19}ጌሻ አያና ኦሱዋ ቶይሶፕተ።

\VS{20}ትንብተ ቃላ ካꬎፕተ።

\VS{21}ኡባባ ፓጭተ፤ ሎኦባ ኤክተ።

\VS{22}ኢታ ኦሶ ኡባፈ ሃክተ።


\par }{\PP \VS{23}ሳሮ እምያ ፆሳይ ባ ሁጰን ህንተና ፖሎ ጌሾ። ኑ ጎዳይ የሱስ ክርስቶሲ ያና ጋላሳስ፥ ፆሳይ ህንተ አያና፥ ህንተ ሸምፑዋነ ህንተ ኩመꬃ አሳተꬃ ቦረይ ባይና ናጎ።

\VS{24}ህንተና ፄገይስ አማነትዳይሳ ግድያ ግሾ፥ ሄሳ እ ፖላና።


\par }{\PP \VS{25}ኑ እሻቶ፥ ኑስ ፆሳ ዎስተ።


\par }{\PP \VS{26}አማንያ አሳ ኡባ ጌሻ ዬረተꬃን ሳሮꬅተ።


\par }{\PP \VS{27}ህንተ ሀ ኪታ አማንያ አሳ ኡባስ ናባባናዳ ጎዳ ሱንꬃን ህንተና ዎሳይስ።


\par }{\PP \VS{28}ኑ ጎዳ የሱስ ክርስቶሳ አꬎ ኬሀተꬃይ ህንተራ እስፈ ግዶ። አምንእ።


\par }