\NormalFont\ShortTitle{ፍልጵስዩሳ ኪታ}

{\MT ጳዉሎስ ፍልጵስዩሳ አሳስ

\par }{\MTB ፃፍዳ ኪታ

\par }{\IMT ጋꬃ ቆፋ

\par }{\IP ጳዉሎስ ፍልጵስዩሳ አሳስ ፃፍዳ ኪታይ ፃፈትዳይ፥ ሮመ ካዎተꬃን፥ ማቀዶነ ቢታን፥ ፍልጵስዩሳ ካታማን ደእያ ዎሳ ኬꬃሳ። ሀ ኪታይ ፃፈትዳይ፥ ጳዉሎስ ቃሾ ኬꬃን ደእያ ዎደ ሀራ አማንያ ኦሳንቾት እያ እፅዳ ዎደነ ፍልጵስዩሳ ዎሳ ኬꬃን ደንድዳ ዎርዶ ትምርትያ ጋሶን እያ ዎዛናይ ዳሮ አዛንዳ ዎደ (1:21፤ 2:17፤ 3:10)። ግዶሽን፥ ጳዉሎስ የሱስ ክርስቶሳ ምንꬅድ አማንያ ግሾ ሀ ኪታን ቆንጭድ በንተይ፥ ኡፋይስነ ኩመꬃ አማነተꬅ። ፍልጵስዩሳን ደእያ ዳሮ አሳይ ሮመፐ ድኤትድ ይዳ አስ። ኤንቲ ሮመ ቢታስ ምሸቶሶናነ ቢታ ሎይꬅድ ናጎሶና። ኤንታፈ እሶት እሶት የሱሳ አማንዳ ግሾ፥ ባንታ ቢታ አሳን ጎደትዶሶና። ሄ ጎዳይ ኤንታ ቦላ መቶነ ማንቆተꬅ ኤህስ (ሀዋ 16:20-21)።

\par }{\IP ጳዉሎስ ሀ ኪታ ፃፍዳ ጋሶይ እያ መቱዋ ዎደ እያ ማዳናዉ አማንያ አሳይ እሞታ እያዉ የድዳ ግሾነ እያዉ ዎስዳ ግሾ፥ ኤንታ ጋላታናሳ። እያ ቦላነ ኤንታ ቦላ ዱማ ዱማ መቶይ ጋክዳባ ግድኮካ ኤንቲ ምነታና መላነ ኩመꬅ አማነትድ ዳና መላ ኤንታ ምንꬄስ። ጬቆነ ኦቶሮ አግድ፥ የሱስ ክርስቶሳ አሽከተꬃን ኩማና መላ ምንꬅድ ኤንታ አኬክሴስ።

\par }{\IP ኤንቲ የሱስ ክርስቶሳን ግድድ ደምዳ ደኦይ ፆሳ አꬎ ኬሀተꬃፈ ፑልትዳባነ አማኖን ኤክዳባፐ አትሽን አይሁደታ ዎጋ ናግድ ኤክዳባ ግዶናይሳ ኤንታ አኬክሴስ። የሱስ ክርስቶሳን ደእያ ኡባስ ፆሳይ እምያ ሳሩዋነ ኡፋይሳ ኤንታዉ ፃፌስ።

\par }{\IP ሀ ኪታይ ኡፋይስ፥ አማነተꬅ፥ እስፈተꬅነ አማኖን ምንድ ዱሱ ቆንጭስድ በሴስ። ዉርሰꬃን ጳዉሎስ ፆሳ አማንያ አሳይ ሲቆን ዳና መላነ ክርስቶሳ ቆፋꬆ ዳና መላ ኤንታ ዞሬስ (2:2፤ 4:2-3)።

\par }{\IOT ማፃፋ አይፈ ቆፋታ

\par }{\IO ገሎ ቆፋ ({\IOR{1:1-11}})

\par }{\IO ጳዉሎስ ሀንድ ደእያ ደኡዋ ({\IOR{1:12-30}})

\par }{\IO አሽከተꬃ ዱሳ ሌምሶ ({\IOR{2:1-18}})

\par }{\IO ፅሞትዮሳስነ ኤጳፍራድቱሳ ({\IOR{2:19-30}})

\par }{\IO ሞርከታፐነ ኢታታፐ ናገተꬅ ({\IOR{3:1—4:9}})

\par }{\IO ጳዉሎስ ፍልጵስዩሳ አሳ ጋላቴስ ({\IOR{4:10-20}})

\par }{\IO ሳሮꬆነ አንጆ ({\IOR{4:21-23}})



\par }\ChapOne{1}{\PP \VerseOne{1}ክርስቶስ የሱሳራ እስፍዳ ግሾ፥ ፆሳባ ግድዳ፥ ፍልጵስዩሳ ካታማን ደእያ ዎሳ ኬꬃ ጭማታስነ ዳቆነታ ኡባስ። የሱስ ክርስቶሳ አይለ ግድዳ፥ ጳዉሎሳፐነ ፅሞትዮሳፐ ኪተትዳ ኪታ።
\XREF{}{{\XO 1:1 }{\XT{ሀዋ 16:12.}}}


\par }{\PP \VS{2}ኑ አዋ ፆሳፈነ ጎዳ የሱስ ክርስቶሳፐ አꬎ ኬሀተꬃይነ ሳሮተꬃይ ህንተዉ ግዶ።


\par }{\SH ጳዉሎሳ ጋላታ ዎሳ
\par }
{\PP \VS{3}ታኒ ህንተና ቆፕያ ዎደ ኡባን፥ ታ ፆሳ ጋላታይስ።

\VS{4}ታኒ ህንተ ኡባስ ፆሳ ዎስያ ዎደ ኡፋይሳን ዎሳይስ።

\VS{5}ህንተ ኮይሮ ጋላሳፐ ሀእ ጋካናዉ፥ ዎንገላ ማርካተይሳን ታራ እስፈ ግድድ፥ ታና ማድዳ ግሾ፥ ፆሳ ጋላታይስ።

\VS{6}ህንተ ግዶን ሎኦ ኦሶ ዶምዳ ፆሳይ፥ ክርስቶስ የሱሲ ስምያ ጋላሳይ ጋካናዉ፥ ፖላናይሳ ኤራይስ።


\par }{\PP \VS{7}ህንተ ኡባ ዎደ ታ ዎዛናን ደኤታ። ታኒ ኡባ ዎደካ ሄሳዳ ቆፓናዉ በሴስ። ሀእ ታኒ ቃሾን ደአሸነ ቃሸታናፐ ስን ዎንገላ ናጎንነ ዎንገላ ምንꬃ ኤሶን ፆሳይ ታዉ ቃድዳ ቃዳ ህንተካ ታራ ሻከትደታ።

\VS{8}ታኒ ህንተና ኡባ ክርስቶስ የሱሳ ሲቁዋን አይ መላ ላሞትያኮ ፆሳይ ታዉ ማርካ።


\par }{\PP \VS{9}ህንተ ሲቆይ ቱማ ኤራተꬃራነ አኬካራ እስፈ ጉጅ ጉጅ ድጫና መላ ፆሳ ዎሳይስ።

\VS{10}ሄሳን ህንተ ሎኦባ ሻክድ፥ ዶረይሳታ፥ ክርስቶስ ስምያ ጋላሳን ጌሻታነ ቦረቶናይሳታ ግዳና።

\VS{11}ህንተ ደኦይ ፆሳ ቦንቹዋስነ ጋላታስ የሱስ ክርስቶሳ ባጋራ በንትያ ፅሎተꬃ አይፍያን ኩምድ አይፋና።


\par }{\SH ጳዉሎሳ ቃሾይ ዎንገላ ዳልግስስ
\par }
{\PP \VS{12}ታ እሻቶ፥ ታና ጋክዳ ኡባይ ዎንገላይ ዳልጋና መላ ቱማ ማድዳይሳ ህንተ ኤራና መላ ኮያይስ።

\VS{13}ታኒ ክርስቶሳ ግሾ ቃሸትዳይሳ፥ ካዎ ጋꬎ ናገይሳትነ ሀይሳን ደእያ ሀራት ኡባይ ኤሮሶና።
\XREF{}{{\XO 1:13 }{\XT{ሀዋ 28:30.}}}

\VS{14}ታ ቃሹዋ ጋሶን ኑ እሻታፐ ዳሮት ጎዳን ኬህ አማነትዶሶና። ሄሳ ግሾ፥ ፆሳ ቃላ ያሽ ባይና ካሰፐ ምንድ ኦዳና መላ ምኖተꬅ ደምዶሶና።


\par }{\PP \VS{15}ግዶሽን፥ እሶት እሶት ቃናተንነ ፓላማን ክርስቶሳባ ኦዶሶና፥ ሽን ሀራት ሱረ ዎዛናፐ ኦዶሶና።

\VS{16}ሱረ ዎዛናፐ ኦደይሳት፥ ፆሳይ ታዉ ዎንገላ ናጋና መላ ሀዳራ እምዳይሳ ኤርያ ግሾ፥ ሲቆን ኦዶሶና።

\VS{17}ሽን ታና ቃናተይሳት ታ ቃሹዋ ቦላ ሀራ መቶ ኤሀናባ ኤንታዉ ዳንን ባንታና ዶስድ ክርስቶሳባ ኦዶሶናፐ አትሽን፥ ቱማ ዎዛናፐ ኦዶኮና።


\par }{\PP \VS{18}ሄስ አይኮካ መተና። ቱማ ኦገን ግድን ዎይኮ ዎርዶ ኦገን ግድን ሄ ኡባን ክርስቶስ ሳባከቴስ። ታና ሄስ ኡፋይሴስ። ቃስ ሀራባይ ታና ኡፋይስያባይ፥

\VS{19}ታኒ ህንተ ዎሳንነ የሱስ ክርስቶሳ አያና ማዱዋን አታናይሳ ኤርያ ግሾ ታና ኡፋይሴስ።

\VS{20}ታ ግታ አሞይነ ኡፋይሳን ናግያ ናጎይ ታ ዬላቶና አታናይሳ። ሽን ኡባ ዎደ ኦይሳዳ፥ ሀእካ ታኒ ፓፃ ደእን ዎይኮ ሀይቅን ያዮና ታ ኩመꬃ አሳተꬃን ክርስቶስ ቦንቸታና ጋዳ ምኖተꬃን ኦዳይስ።

\VS{21}ታ ደእኮካ ክርስቶሳ ፃላላስ ደአይስ፤ ቃስ ታ ሀይቅኮካ ታዉ አꬍዳ ዎ።

\VS{22}ሽን ታ ፓፃ ደእኮ አይፈይ ደእያ ኦሶ ኦꬃና። ሽን ፓፃ ደኤይሳፈነ ሀይቆፐ አዉሳ ዶራነኮ ታዉ ኤረተና።

\VS{23}ታኒ ሀ ናምአታፐ አዉሳ ዶራነኮ ኡንኤታስ። ሀ ደኡዋፐ ሻከታዳ ክርስቶሳራ እስፈ ዳናዉ አሞታይስ፤ ክርስቶሳራ እስፈ ደኤይስ ኡባፈ አꬍዳ ሎኦ።

\VS{24}ሽን ታኒ ህንተ ግሾ ፓፃ ደኤይስ ህንተዉ ዳሮ ኮሽያባ።


\par }{\PP \VS{25}ሄሳ ታኒ ጌሻዳ ኤራይስ፤ ታኒ፥ ህንተ አማኖን ድጫናዳነ ኡፋይታናዳ ህንተራ ፓፃ ዳና።

\VS{26}ሄሳ ግሾ፥ ታኒ ህንተኮ ስማዳ ያ ዎደ፥ ክርስቶስ የሱሳራ ህንተ ደእያ ደኡዋን ታናን ደእያ ጬቀተꬃይ ህንተዉ ዳራና።


\par }{\PP \VS{27}ኡባፈ አꬅድ፥ ህንተ ክርስቶሳ ዎንገላስ ቦንቾ ኤህያ ደኦ ደእተ። ታ ህንተና በእን ዎይኮ በኦና እፅን፥ ህንተ እስ ቆፋን ምን ኤቅድ፥ ሀራት ዎንገላን አማናና መላ እስ ዎዛናን ግድድ እስፈ ባፀተይሳ ታ ስአና።

\VS{28}ህንተ ሞርከታስ ያዮፍተ። ኤንቲ ህንተራ ኤቀትያባ ግድኮ ሄስ ህንተዉ አቶተꬃስ፥ ኤንታዉ ꬋዮስ ፆሳፈ ግድዳ ማላ።

\VS{29}ክርስቶሳስ ኦꬅያ ቃዳይ ህንተዉ እመትዳይ፥ ህንተ እያ አማናና መላ ፃላላ ግዶናሽን ህንተ እያ ግሾ መቶ ኤካና መላሳ።

\VS{30}ሄሳ ግሾ፥ ህንተ ታ ዋይያ ካሰ በእደታ፤ ሀእካ ታ ዋየተይሳ ስኤታ። ህንተካ ታ ዋይያ መላ ዋየተታ።
\XREF{}{{\XO 1:30 }{\XT{ሀዋ 16:19-40.}}}




\par }\Chap{2}{\SH ቱማ አሽከተꬅ
\par }
{\PP \VerseOne{1}ክርስቶሳን ህንተ ደእያ ደኦይ ህንተና ምንꬄስ፤ ቃስ እያ ሲቆይካ ህንተና ምንꬄስ። ጌሻ አያናራ ህንተዉ እስፈተꬅ ደኤስ፤ ህንተ ሀራታስ ኬሄታነ ቃተታ።

\VS{2}ህዛ፥ ህንተ እስ ቆፋን፥ ሲቆን፥ እስ ዎዛናንነ አያናን እስኖ ግድድ ታና ፖሎ ኡፋይስተ።

\VS{3}ህንተና ዶሶን ዎይኮ ጬቀትያ ሀዳ አሞን እስባካ ኦꬆፍተ። ሽን ህንተ እሶይ እሱዋፈ ግታታይስ ያግድ ቆፖና ህንተና ካዉሽተ።

\VS{4}ህንተ እሶይ እሶይ፥ ሀራ አስ ማድያባ ኮይተፐ አትሽን፥ ህንተና ማድያባ ፃላላ ኮዮፕተ።


\par }{\PP \VS{5}ክርስቶስ የሱሳን ደእያ ቆፋይ ህንተናን ዳናዉ በሴስ።


\par }{\Q \VS{6}እያዉ ኡባ ዎደ ፆሳ ሀኖት ደኤስ።

\par }{\QB ግዶሽን፥ እያ ፆሳራ እስኖ ኦꬅያ ሀኖታ፥

\par }{\QB ዎልቃን ኤካናዉ ኮይቤና።


\par }{\Q \VS{7}ግዶሽን፥ እ ባዉ ደእያ ቦንቹዋ ኡባ አግድ፥

\par }{\QB አይለ መታ ኤክስ፤

\par }{\QB አሰ ዳንድ ቆንጭስ።


\par }{\Q \VS{8}እ ባና ካዉሽስ፤

\par }{\QB ሀይቃና ጋካናዉ፥

\par }{\QB ሀር አቶሽን ማስቃልያ ቦላ

\par }{\QB ሀይቃናዉ ኪተትስ።


\par }{\Q \VS{9}ሄሳ ግሾ፥ ፆሳይ እያ ዳሮ ꬎቁ ꬎቁ ኦꬅስ፤

\par }{\QB ቃስ ሱንꬃ ኡባፈካ አꬍያ ꬎቃ ሱንꬃ እሚስ።


\par }{\Q \VS{10}ሳሎንነ ሳአን፥

\par }{\QB ሳአፐ ጋርሳን ደእያ ኡባይ፥

\par }{\QB የሱሳ ሱንꬃ ቦንቹዋስ ጉልባታና።
\XREF{}{{\XO 2:10 }{\XT{እሳ 45:23.}}}


\par }{\Q \VS{11}አሳ ኡባይ ባንታ እንፃርሳን፥

\par }{\QB የሱስ ክርስቶሳ ጎዳ ያግድ፥

\par }{\QB ፆሳ አዋ ቦንቹዋስ ማርካታና።


\par }{\SH አላመስ ፖኦ ግዶ
\par }
{\PP \VS{12}ታ እሻቶ፥ ታኒ ህንተራ ደእያ ዎደ ኡባን ህንተ ኪተትዳይሳዳ፥ ሀእ ታኒ ህንተ ማታፐ ሃክንካ፥ ካሰይሳፈ አꬅድ፥ ኪተታናዉ በሴስ። ፆሳስ ያሻንነ ኮኮርሳን ህንተ አቶተꬃ ፖላናዉ ኦꬅተ።

\VS{13}ፆሳይ፥ ህንተ እያዉ ኤሮ ግድ ኪተታና መላ ኡባ ዎደ ህንተ ግዶን ኦꬄስ።


\par }{\PP \VS{14}አይ ኦሶ ኦꬅሸካ ዙዙሞና ዎይኮ ፓላሞና ኦꬅተ።

\VS{15}ጌላነ ናጋራንቾ አሳ ግዶን ቦረቶናይሳታ፥ ጌሻታነ ፖኮይ ባይና ፆሳ ናይታዳ ግድተ። ህንተ ኤንታ ግዶን ሳሎ ፆልንቶዳ ፖእሸ፥
\XREF{}{{\XO 2:15 }{\XT{ዛረ 32:5.}}}

\VS{16}ደኦ እምያ ኪታ ኤንታዉ ኦድተ። ሄ ዎደ ታ ዳቡርሳይነ ታ ኦሶይ መላ አትቦና ግሾ፥ ክርስቶስ ያ ጋላስ ታ ህንተናን ጬቀታና።


\par }{\PP \VS{17}ህንተ ፆሳስ እምያ አማኖ እሞታ ቦላ ታ ሱꬃይ ኡሻ ያርሾዳ
\FTNT{*}{{\FR 2:17 }{\FQ{ታ ሱꬃይ ኡሻ ያርሾዳ፦
}}{\FT{እስ እስ ዎደ ያርሾ በሳን ያርሸትያ መሄ ያርሹዋ ቦላ ሃ ዎይኮ ዎይነ ኡሻይ ጉኬስ።
}}} ጉክኮካ ታና ኡፋይሴስ። ህንተካ ታራ ኡፋይታና።

\VS{18}ሄሳዳ ህንተካ ኡፋይትድ ታናካ ኡፋይሳናዉ በሴስ።


\par }{\SH ፅሞትዮሳነ ኤጳፍራድቱሳ
\par }
{\PP \VS{19}ታኒ ህንተ ደኡዋባ ስአዳ ኡፋይታናዉ ፅሞትዮሳ ህንተኮ ኤለሳዳ የዳና መላ ጎዳ የሱሲ ታና ማዳናይሳ አማነታይስ።

\VS{20}ህንተ ደኡዋስ ዎዛናፐ ቆፕያ እያ መላ አስ ሀር ኦንካ ባዋ።

\VS{21}ሀራት ባንታና ጎእያባ ኮዮሶናፐ አትሽን፥ የሱስ ክርስቶሲ ኮያባ ኦꬆኮና።

\VS{22}እ ታራ እስፈ ግድድ ናእ ባ አዋስ ኦይሳዳ ዎንገላ ኦሶ ኦꬅዳይሳነ አማነትያ አስ ግደይሳ ህንተ ኤሬታ።

\VS{23}ሄሳ ግሾ፥ ታባይ ሀንያባ በአዳ ኤለሳዳ እያ ህንተኮ የዳና ጋዳ ቆፓይስ።

\VS{24}ታኒ፥ ታ ሁጰን ማታ ዎደን ህንተኮ ባናይሳ ጎዳን አማነታይስ።


\par }{\PP \VS{25}ሄሳዳካ፥ ታኒ፥ ታ እሻ ኤጳፍራድቱሳ፥ ታራ እስፈ ታ ባጋ ግድድ ኦꬅዳይሳ፥ ኦለትዳይሳነ፥ ታና ማዳናዉ ህንተዉ ኪተትዳይሳ፥ ህንተኮ ኪታናዉ ቆፓስ።

\VS{26}እ ህንተና ኡባ በአናዉ ዳሮ ላሞቴስ። ቃስ እ ሀርገትዳይሳ ህንተ ስእዳ ግሾ፥ ባ ዎዛናን ዳሮ ኡንኤትስ።

\VS{27}እ ቱማ ሀርገትድ፥ ሀይቅ ክችድ አትስ። ሽን ፆሳይ እያዉ ቃትስ። እያ ፃላላስ ግዶናሽን፥ አዛኖይ አዛኖ ቦላ ጉዠቶናዳ ታዉካ ቃትስ።


\par }{\PP \VS{28}ህዛ፥ ህንተ እያ ዛር በእድ ኡፋይታናዳ ታዉካ ታ ዎዛና ሴላይ እርፃናዳ ታኒ እያ ኤለሳዳ ህንተኮ የዳናዉ አሞታይስ።

\VS{29}ጎዳስ ሀጋዝያ አሳዳ እያ ኩመꬃ ኡፋይሳን ሞክተ። ቃስ እያ መላ አሳ ኡባ ቦንችተ።

\VS{30}ህንተ ታ ማታን ግድድ ኦꬃናዉ ዳንዳኦና ማድያ ማድድ ክርስቶሳ ኦሱዋ ግሾ፥ ባ ሸምፑዋስ ምሸቶና እፅድ ሀይቅ ክችድ አትስ።




\par }\Chap{3}{\SH ቱማ ፅሎተꬅ
\par }
{\PP \VerseOne{1}ዉርሰꬃን፥ ታ እሻቶ፥ ህንተ ጎዳባ ግድያ ግሾ፥ ኡፋይትተ። ታኒ ካሰ ፃፍዳይሳ ዛራዳ ፃፋናይስ ታና ዋይሰና፥ ሽን ህንተና ባላፐ ናጋና።


\par }{\PP \VS{2}ኢታባ ኦꬅያ ካናታፐ፥ ቃስ ቃፃረታናዉ ኮሼስ ግያ ኢታ አሳታፐ ናገትተ።

\VS{3}ኑኒ ፆሳ ጌሻ አያናን ጎይንያ ግሾነ ኑ ደኡዋን ክርስቶስ የሱሳን ጬቀትያ ግሾ፥ ቱማ ቃፃሮ ቃፃረትዳይሳታ። ኑኒ ካረ አሳተꬃ ቦላ ኦሰትያባን ጬቀቶኮ።


\par }{\PP \VS{4}ታ ካረ አሳተꬃን ጬቀታናዉ ኮሽኮ ታ ዳሮባን ጬቀታናዉ ዳንዳአይስ። አይ አስካ ባ ካረ አሳተꬃን ጬቀትያባይ ባዉ ደኤስ ግድ ቆፕኮ፥ ታኒ እያፐ ዳሮ አꬋዳ ጬቀትያባይ ደኤስ።

\VS{5}ታኒ የለትዳ ሳምንታራ ቃፃረታስ። ታኒ የለታን እስራኤለ፤ ታኒ ብንያመ ኮቸ፤ ታኒ ዋላክ ባይና አይሁደ አሰ። አይሁደ ህገ ናጎን ግድኮ ታኒ ፋርሳወ።
\XREF{}{{\XO 3:5 }{\XT{ሀዋ 23:6፤ 26:5፤ ሮመ 11:1.}}}

\VS{6}አይሁደ አማኑዋስ ምሸተꬃን ግድኮ ታኒ ዎሳ ኬꬃ የደꬃስ። እስ አስ ህገ ናግድ ፅልያባ ግድኮ፥ ታናን ቦረይ በንትቤና።
\XREF{}{{\XO 3:6 }{\XT{ሀዋ 8:3፤ 22:4፤ 26:9-11.}}}


\par }{\PP \VS{7}ሽን ካሰ ታና ማዴስ ጋዳ ቆፕዳባ ኡባ፥ ክርስቶሳ ግሾ ጋዳ ማዶናባ ኦꬃዳ ታይባስ።

\VS{8}ሄሳ ፃላላ ግዶናሽን፥ ታኒ ታ ጎዳ ክርስቶስ የሱሳ ኤረይስ ሀራባ ኡባፈ ዳሮ አꬍያ ግሾ፥ ሄ ኡባ ዎይ ባይናባዳ ታይባስ። ታኒ እያ ግሾ ኡባባ ꬋያስ። ክርስቶሳ ደማናዉ ኡባባ ዎራ ሆለትዳ ቡረዳ ታይባይስ። ታኒ የሱሳራ እስኖ ግዳስ።

\VS{9}ታኒ ህገስ ኪተታዳ ደምያ ታ ሁጰ ፅሎተꬅ ታዉ ባዋ። ክርስቶሳ አማንን በንትያ ፅሎተꬃይ፥ ፆሳ ማታፐ ያ ፅሎተꬃይ ሀእ ታዉ ደኤስ።

\VS{10}ታኒ ክርስቶሳነ እያ ደንዶ ዎልቃ ኤራናዉ ኮያይስ። ታኒ እያ መቱዋ እያራ ሻከታናዉነ እያ ሀይቁዋን እያ ዳናናዉ አሞታይስ።

\VS{11}ሄሳዳካ፥ ሀይቆፐ ደንዳዳ መርናዉ ደኦን ዳናይሳ ኡፋይስ ኦꬃይስ።


\par }{\SH ጋፃ ጋካናዉ ዎፅተ
\par }
{\PP \VS{12}ታኒ ሀእ ጋፃ ጋካስ ዎይኮ ታናን ባል ባዋ ጊከ። ሽን ክርስቶስ የሱሲ ታና ኦይክዳ ግሾ ታኒ ታ ስንꬃን ደእያ ዎይቱዋ ኦይካናዉ ዎፃይስነ ቡተታይስ።

\VS{13}ታ እሻቶ፥ ታኒ ሄሳ ደማስ ጋዳ ቆፕከ፥ ሽን ታኒ እስባ ኦꬃይስ። ታፐ ጉየራ ደኤይሳ ዶጋዳ ስንꬃን ደኤይሳ ኦይካናዉ ዛቱራይስ።

\VS{14}ሄሳ ግሾ፥ ታኒ ጋፃ ጋካናዉ ዎፃይስ። ፆሳይ ክርስቶስ የሱሳ ባጋራ ሳሎ ደኡዋስ ፄግዳ ዎይቱዋ ኤካናዉ ዳቡራይስ።


\par }{\PP \VS{15}ህዛ፥ ኑኒ አያናን ጋሽትዳ ኡባይ ሄሳ ቆፓናዉ በሴስ። ህንተፈ ባጋታስ ዱማትያ ቆፍ ደእኮ፥ ሄሳካ ፆሳይ ህንተዉ ቆንጭሳና።

\VS{16}ግድኮካ፥ ኑኒ ሀኖ ጋካናዉ ደእዳ ደኡዋን፥ አነ ስን ቦስ።


\par }{\PP \VS{17}ታ እሻቶ፥ ታና ዳንተ፤ ሄሳዳካ፥ ኑ ሌምሱዋ ካልያ አሳታ አኬክድ በእተ።
\XREF{}{{\XO 3:17 }{\XT{2 ቆሮ 4:16፤ 11:1.}}}

\VS{18}ታኒ ሄሳ ህንተዉ ካሰ ዳሮ ቶሆ ኦዳስ፥ ሽን ሀእካ ዛራዳ አፉꬃን ኦዳይስ። ክርስቶሳ ማስቃልያስ ባንታና ሞርከ ኦꬅዳ ዳሮ አሳት ደኦሶና።

\VS{19}ኤንታ ዉርሰꬃይ ꬋዮ፤ ኤንታ ኡሎይ ኤንታዉ ፆሰ። ዬላታናዉ በሲያባን ኤንቲ ጬቀቶሶና፤ ቃስ ሀ ሳአባ ፃላላ ቆፖሶና።

\VS{20}ኑ ቢታይ ሳሉዋና። ሳሎፐ ይድ ኑና አሽያ ጎዳ የሱስ ክርስቶሳ ናጎስ።

\VS{21}ክርስቶስ ኡባባ ባ ማታፐ ጋርሳን ኦꬃናዉ ዳንዳእያ ባ ዎልቃን ኑ ዳቡራንቾ አሳተꬃ ላምድ ባ ቦንቾ አሳተꬃ ዳንሳና።




\par }\Chap{4}{\SH ዉርሰꬃ ዞረ
\par }
{\PP \VerseOne{1}ታ እሻቶ፥ ታ ዶሰይሳቶ፥ ታ ላሞተይሳቶ፥ ታና ኡፋይሰይሳቶ፥ ታና ግታየይሳቶ፥ ህዛ፥ ጎዳን ምንድ ኤቅተ።


\par }{\PP \VS{2}ኤዎዳነ ስንፅካ፥ ህንተ ናምአይ፥ እስ ቆፋን፥ ምችዳ ጎዳን ዳናዳ ታኒ ህንተና ዞራይስ።

\VS{3}ታራ ኦꬅያ አማንይሶ፥ ኔኒ ሀ ማጫሳታ ማዳና መላ ታ ነና ዎሳይስ። ሀ ማጫሳት ታራ፥ ቀለምንፆሳራነ ኤንታ ሱንꬃይ ፆሳ ደኦ ማፃፋን ፃፈትዳ ሀራታራ እስፈ ዎንገላ ኡባ በሳ ጋꬃናዉ ዳቡርዶሶና።


\par }{\PP \VS{4}ጎዳራ ህንተ ደእያ ደኡዋን ኡባ ዎደ ኡፋይትተ። ታኒ ሄሳ ጉጃዳካ ኦዳይስ፤ ኡፋይትተ።


\par }{\PP \VS{5}አስ ኡባይ ህንተ አሽከተꬃ ኤሮ፤ ጎዳይ ማታን ያና።

\VS{6}ህንተ ፆሳ ዎስያ ዎደ ኡባን እያ ጋላትሸ፥ ህንተና ኮሽያባ ኡባስ ዎስተፐ አትሽን፥ አይብባስካ ህርጎፍተ።

\VS{7}አሳ ኤራተꬃ ኡባፈ አꬍያ ፆሳ ሳሮተꬃይ፥ ህንተ ዎዛናነ ህንተ ቆፋ ጎዳ የሱስ ክርስቶሳ ባጋራ ናጋና።


\par }{\PP \VS{8}ዉርሰꬃን፥ ታ እሻቶ፥ ህንተ ዎዛናን ሎኦባነ ጋላትስያባ ቆፕተ። ቱማ ግድያባ ኡባ፥ ቦንቾባ ኡባ፥ ቆሆ ግዶናባ ኡባ፥ ጌሻባ ኡባ፥ ሲቆባ ኡባነ ኡፋይስያባ ኡባ ቆፕተ።

\VS{9}ህንተ ታፐ ታማርዳባ፥ ኤክዳባ፥ ስእዳባነ በእዳባ ኡባ ኦꬅተ። ሳሮተꬅ እምያ ፆሳይ ህንተራ እስፈ ግዳና።


\par }{\SH ጳዉሎስ ሺቅዳ እሞታስ ጋላትስ
\par }
{\PP \VS{10}ዳሮ ዎደፐ ጉየ፥ ህንተ ታባ ዛሪድ ቆፓናዉ ዶምዳ ግሾ ታኒ ጎዳን ዳሮ ኡፋይታይስ። ሄሳ ጉሳይ፥ ታዉ ቆፓናዉ ህንተዉ እንጀቶና እፅዳይሳፈ አትሽን፥ ታዉ ቆፋ አግበከታ።

\VS{11}ታኒ ሄሳ ታና መትዳ ግሾ ጊከ፤ ታዉ ደእያባይ ግዳና ጉሱ ታማራስ።

\VS{12}ታኒ መቶተትድ ደእያ ዱስ ኤራይስ፤ ቃስ ዱረትድ ደእያ ዱስካ ኤራይስ። አዉን ግድን ቃስ አይ ዎደካ ታኒ ካሎነ ኮሻ፥ ፓጨነ ፓላሀ ታማራስ።

\VS{13}ክርስቶስ ታዉ እምያ ዎልቃን ኡባባ ኦꬃናዉ ዳንዳአይስ።


\par }{\PP \VS{14}ግድኮካ፥ ህንተ ታ መቱዋ ታራ ኤክዳይሳን ሎኦ ኦꬅደታ።

\VS{15}ፍልጵስዩሳ አሳቶ፥ ዎንገላ ኮይሮ ኦዳናዉ ታኒ ማቀዶነፐ ከይያ ዎደ እምያባንካ ኤክያባንካ ህንተ ዎሳ ኬꬃፈ አትሽን፥ ሀር ታና ማድቦናይሳ ህንተ ኤሬታ።
\XREF{}{{\XO 4:15 }{\XT{2 ቆሮ 11:9.}}}

\VS{16}ተሰሎንቀን መቶይ ጋክዳ ዎደካ ታና ዛር ዛሪድ ማድደታ።
\XREF{}{{\XO 4:16 }{\XT{ሀዋ 17:1.}}}

\VS{17}ታኒ፥ ህንተፈ እሞታ ኤካናዉ ኮያዳ ግዶናሽን፥ እሞፐ ያ አንጁዋ ህንተ ኤካና መላሳ።


\par }{\PP \VS{18}ታኒ፥ ህንተ እምዳ ኡባነ ግድድ ፓላሄይሳ ኤካስ። ህንተ የድዳ ኡባ ኤጳፍራድቱሳፐ ኤካስ፤ ኮሽያባ ኡባይ ታዉ ደኤስ። ህንተ ታዉ የድዳ እሞይ ፆሳስ ሳዎ ቶንኩ ግያ፥ እ ዶስያ፥ እ ኡፋይትያ ያርሾ መላ።
\XREF{}{{\XO 4:18 }{\XT{ከሳ 29:18.}}}

\VS{19}ታ ፆሳይ ባ ቦንቾ ዱረተꬃፈ፥ ክርስቶስ የሱሳ ባጋራ ህንተዉ ኮሽያባ ኡባ እማና።

\VS{20}ኑ አዋ ፆሳስ መርናፐ መርና ጋካናዉ ቦንቾይ ግዶ። አምንእ።


\par }{\SH ሳሮꬆ
\par }
{\PP \VS{21}ክርስቶስ የሱሳ ባጋራ ፆሳባ ግድዳ ኡባ ሳሮ ጊተ። ታራ ደእያ እሻት ህንተና ሳሮ ጎሶና።

\VS{22}ፆሳባ ግድዳ አሳ ኡባይ፥ ኡባፈ አꬅድ ካዋ ቄሳረ ኬꬃን ደኤይሳት ህንተና ሳሮ ጎሶና።


\par }{\PP \VS{23}ጎዳ የሱስ ክርስቶሳ አꬎ ኬሀተꬃይ ህንተራ ግዶ።


\par }