\NormalFont\ShortTitle{ሶሎሞነ ማዝሙረ ማፃፋ}

{\MT ሶሎሞነ ማዝሙረ ማፃፋ

\par }{\IMT ጋꬃ ቆፋ

\par }{\IP “ሶሎሞነ ማዝሙረ ማፃፋ” ጌተትያ ማፃፋይ ሲቆ ግንፆን ፃፈትዳ ማፃፋ። ሀ ግንፆታፐ ዳሮ ባጋይ ማዝሙረ ማራን ፃፈትስ። ሀ ግንፆት ፃፈትሸ፥ አደይ ማጫሳስ፥ ቃስ ማጫስ አደስ ፃፍዳ ግንፆ። ሀ ማፃፋይ እስ እስ ብርሸꬃታን “ሲቆ ሳባ” ዎይኮ “ማዝሙረታፐ አꬍያ ማዝሙረ” ጌተቴስ። ሀራ ብርሸꬃን ቃስ “ሶሎሞነ ማዝሙረ” ጌተትድ ኤረቴስ።

\par }{\IP ሀ ማዝሙረይ ዱማ ዱማ ኦገን ብርሸትሸ ጋምእስ። እስ እስ አሳይ፥ ክርስቶሳስነ ዎሳ ኬꬃስ ግዶን ደእያ ሲቆ በሲያ ሌምሶ ግድ ቆፖሶና። አይሁደት ቃስ፥ “ፆሳስነ እስራኤለ አሳስ ግዶን ደእያ ሲቆ ሌምሶታ ኦይክዳ ማፃፋ” ጎሶና።

\par }{\IP ግዶሽን፥ ሀ ማዝሙረይ አደ ግዶንነ ማጫ ግዶን ደእያ ሲቆ ማዝሙረ። እስ መሄ ሄምያ ፓንꬃይ እስ መሄ ሄምያ ጌላእዉ ደማናዉ ኮዬስ (1:7-8)። ኤንቲ ባንታ ማዝሙርያ ዎደ ዎንቶ ኤንቲ ኤከት ገለትያ ዎደ ኤንታ ኡፋይሳይ ኩመꬅ ግዳናይሳ ቆንጭሶሶና።

\par }{\IOT ማፃፋ አይፈ ቆፋታ

\par }{\IO ኮይሮ ማዝሙረ ({\IOR{1:1—2:7}})

\par }{\IO ናምአንꬆ ማዝሙረ ({\IOR{2:8—3:5}})

\par }{\IO ሄꬓንꬆ ማዝሙረ ({\IOR{3:6—5:1}})

\par }{\IO ኦይዳንꬆ ማዝሙረ ({\IOR{5:2—6:3}})

\par }{\IO እቻሻንꬆ ማዝሙረ ({\IOR{6:4—8:4}})

\par }{\IO ኡሱፑንꬆ ማዝሙረ ({\IOR{8:5-14}})



\par }\ChapOne{1}{\PP \VerseOne{1}ማዝሙረ ኡባፈ አꬍያ ሶሎሞነ ማዝሙረይ ሀይሳ።


\par }{\SH ጌላእዉ
\par }
{\Q \VS{2}ነ ሲቆይ ዎይነፐ አꬍድ ኡፋይስያ ግሾ

\par }{\QB ታና ዛራ ዛራ ዬራ።


\par }{\Q \VS{3}ነ ትየትያ ሽቶይ ዋንድ ሳዊ!

\par }{\QB ነ ሱንꬃይ ጎግያ ሽቶ መላ፤

\par }{\QB ጌላኦት ነና ሲቀይ ሄሳሳ።


\par }{\Q \VS{4}ታና ኔራ ኤካዳ ባ፤ አነ እስፈ ዎፆስ!

\par }{\QB ካዋዉ፥ ታና ነ ቁሩፁዋን ገልሳ።

\par }{\SH የሩሳላመ ማጫሳታ
\par }
{\Q ነናን ኑ ኡፋይቶስ፤

\par }{\QB ነ ሲቁዋ ዎይነ ኡሻፈ አꬅድ ናሾስ።

\par }{\QB ማጫስ ኡባይ ነና ሲቀይሳ በሳ።


\par }{\SH ጌላእዉ
\par }
{\Q \VS{5}ህንተኖ፥ የሩሳላመ ማጫሳቶ ስእተ፤

\par }{\QB ታኒ ካሬꬅ ግድኮካ ማላ ሎኦ።

\par }{\Q ታ ካሬꬃተꬃይ ቀዳረ ዱንካነ መላ፤

\par }{\QB ሽን ታ ማላይ ሶሎሞነ ማጋራጆታ መላ።


\par }{\Q \VS{6}ታ ማላ ካሬꬅዳይ አዋ፤

\par }{\QB ታኒ ካሬꬅ ግድዳ ግሾ ታና ቦሮፕተ።

\par }{\Q ታ እሻት፥ ታ አየ ናይት ታራ ኦየትድ፥

\par }{\QB ታና ዎይነ ጋደ ናግስዶሶና፤

\par }{\QB ሄሳ ግሾ ታ ዎይንያ ናጋብከ።


\par }{\Q \VS{7}ታ ሲቁዋዉ፥ አነ ታዉ ኦዳ፤

\par }{\QB ነ ዶርሳ ዉድያ አዉን ሄማይ?

\par }{\QB ሴታ ጋላስ ኤንታ አዉን ሸምፕሳይ?

\par }{\Q ነና ደማናዉ ነ ላገታ ዉድያ ካላዳ፥

\par }{\QB አይስ ጉሉንታዳ ብያ ማጫስ ግዶ?


\par }{\SH ፓንꬃ
\par }
{\Q \VS{8}ማጫሳ ኡባፈ ሎእያረ፥

\par }{\QB በሳ ኤሮና እፅኮ ዶርሳታ ጌዶ ካላ።

\par }{\Q ነ ዴሻ ማራታ ሄንꬃንቾታ

\par }{\QB ዱንካንያ ማታን ሄማ።


\par }{\PP \VS{9}ታ ሲቀ! ግብፀ ካዎ ፓራ ጋረታ ጎችያ፥

\par }{\QB ፓራታ ግዶን ደእያ ማጋየዳ ሎኣሳ።


\par }{\Q \VS{10}ነ ሀይꬃን ደእያ አሌቁዋራ ሺቅድ፥

\par }{\QB ነ ሻካላይ ዋንድ ሎእ!

\par }{\QB ነ ቆይ አልኦ ሹቻን አሌቀትስ።


\par }{\Q \VS{11}ኑኒ ነዉ ብራን ጫደትዳ፥

\par }{\QB ዎርቃ አሌቁዋ ኦስሳና።


\par }{\SH ጌላእዉ
\par }
{\Q \VS{12}ካዎይ ጋይታ ቦላ ኡትዳሽን፥

\par }{\QB ታ ሽቱዋ ሳዎይ ኬꬃን ቶንኩ ግስ።


\par }{\Q \VS{13}ታ ሲቆይ ታ ꬋንꬃታ ግዶን ደእያ፥

\par }{\QB ፁንተትዳ ሳውያ ካርበ ዳኔስ።


\par }{\Q \VS{14}ታ ሲቆይ፥ ኤንጋዳ ዎይነ ጋደን፥

\par }{\QB ዶልዳ ሄና ጪሻ መላ።


\par }{\SH ፓንꬃ
\par }
{\PP \VS{15}ታ ሲቀ፥ ኔኒ ዋና ሎአይ!

\par }{\QB ኔኒ ዋና ሎአይ!

\par }{\QB ነ አይፈት ሆለ አይፈዳ ሎኦሶና።


\par }{\BB \par }
{\SH ጌላእዉ
\par }
{\Q \VS{16}ታ ሲቁዋዉ፥ ኔኒ ዋና ሎአይ!

\par }{\QB አይባ ኡፋይሳይ፤

\par }{\QB ኑ አርሳይ ጭልኦ ማታ መላ ኡፋይሴስ።


\par }{\Q \VS{17}ኑ ኬꬃ ቱሳይ ዝጋ፤

\par }{\QB ኑ ካራይ ፂዳን ኦይከትስ።




\par }\Chap{2}{\SH ጌላእዉ
\par }
{\Q \VerseOne{1}ታኒ ሳሮናን ዶልያ ጪሻነ

\par }{\QB ዛንጋራን ዶልያ ሱፈ ጪሻ መላ።


\par }{\SH ፓንꬃ
\par }
{\Q \VS{2}ታ ሲቅያ ማጫሳ ግዶን በእያ ዎደ፥

\par }{\QB አጉንꬃ ግዶን በንትያ ሱፈ ጪሻ መላ።


\par }{\SH ጌላእዉ
\par }
{\Q \VS{3}ታ ሲቆይ ሀራ ፓንꬃታ ግዶን ፄልያ ዎደ

\par }{\QB ዎራን ደእያ አፕለ ምꬃ መላ።

\par }{\Q ታና ዳሮ ኡፋይስን፥ እያ ኩያ ግዶን ኡታስ፤

\par }{\QB እያ አይፈይ ምን ታና ማልኤስ።


\par }{\Q \VS{4}እ ታና ግብራ ምያ ኬꬅ ገልስስ፤

\par }{\QB ባ ሲቁዋ ባንድራዳ ታ ቦላ ꬎቁ ꬎቁ ኦꬅስ።

\VS{5}ታኒ እያ ሲቁዋን ኦይከታዳ ሀርግዳ ግሾ፥

\par }{\QB ዛብበ አይፈ ሙዝድ ታና ጋሽትስተ፤

\par }{\QB አፕለ ሙዝድ ታ ዎልቃ ምንꬅተ።


\par }{\Q \VS{6}ባ ሀድርሳ ኩሽያ ታና ቦርኮትስስ፤

\par }{\QB ባ ኡሻቻ ኩሽያን ታና ቆምስ።


\par }{\Q \VS{7}ህንተኖ፥ የሩሳላመ ያላጋ ማጫሳዉ፥

\par }{\QB ሲቆይ ባዉ ዶስድ ደንዳና ጋካናዉ፥

\par }{\QB እያ ህንተ ባርከꬆና መላ፥

\par }{\QB ታ ህንተና ገንኤንነ ዎራ ዎሽኤን አማታይስ።


\par }{\PP \VS{8}ታ ሲቁዋ ግርሳይ ደርያ ቦላራ ጉፕሸነ፥

\par }{\QB ዙማ ቦላራ ፆንገትሸ የይስ ስኤቴስ።


\par }{\Q \VS{9}ታ ሲቆይ ዎሽኤ ዎይኮ ገንኤ ማር ዳኔስ፤

\par }{\QB ሄኮ፥ ኑ ኬꬃ ማታን ኤቅስ፤

\par }{\QB ማስኮተራ ሶ ፄሌስ፤

\par }{\QB ማጋራጁዋ ግዶራ ፄሌስ።


\par }{\Q \VS{10}ታ ሲቆይ፥ ሀይሳዳ ያጌስ፤

\par }{\QB “ታ ሲቀ፥ ደንዳ!

\par }{\QB ታ የገልሰ፥ ሃያ፥ እስፈ አነ ቦስ።


\par }{\Q \VS{11}ሄኮ፥ ባልጎይ አꬍስ፤

\par }{\QB እራይካ ኤቅስ።


\par }{\Q \VS{12}ቢታን ጪሽ ጪይስ፤

\par }{\QB የꬅ የፅያ አጌናይ ጋክስ፤

\par }{\QB ሆለ የꬅ ኑ ቢታን ስኤትስ።


\par }{\Q \VS{13}ባላሰ ምꬃይ አይፈ ዶምስ፤

\par }{\QB ዎይነይ ጪይስ፤

\par }{\QB ጪሻ ሳዎይ ቢታን ቶንኩ ጌስ።

\par }{\Q ታ ሲቀ፥ ደንዳ፤ ታ የገልሰ፥

\par }{\QB ሃያ፤ አነ እስፈ ቦስ።”


\par }{\SH ፓንꬃ
\par }
{\Q \VS{14}አፎ ዶናን ዛላ ቆጶን፥

\par }{\QB ቆሰትዳ ሆለ ዳንያረ፤

\par }{\QB አነ እስ ቶሆ ታና ነ ሶምኡዋ በሳ፤

\par }{\QB ነ ግርሳ ስሳ።

\par }{\Q ነ ቃላይ ታና ማልኤስ፤

\par }{\QB ነ ሶምኦይ ዳሮ ሎኤስ።


\par }{\SH የሩሳላመ ጌላኦታ
\par }
{\Q \VS{15}ኑ ዎይነይ ጪይስ፤

\par }{\QB ኑ ዎይነ ጋድያ ኢስያ ዎርካናታ፥

\par }{\QB ሄ ጉꬃ ቡታለታ ፅሄን ኦይክተ።


\par }{\BB \par }
{\SH ጌላእዉ
\par }
{\Q \VS{16}ታ ሲቆይ ታባ፤ ታንካ እያባ፤

\par }{\QB ጪሻታ ግዶን እ ባ ዉድያ ሄሜስ።


\par }{\Q \VS{17}ሳእ ጌያና ጋካናዉ፥

\par }{\QB ኩያይ ꬋያና ጋካናዉ፥

\par }{\QB ታ ሲቁዋዉ፥ ገንኤዳ ዎይኮ ዎሽኤ ማራዳ፥

\par }{\QB አፎትያ ደርያራ ዎፃሸ ሃ ስማ።




\par }\Chap{3}{\SH ጌላእዉ
\par }
{\Q \VerseOne{1}ቃማ ኩመꬅ ሂፃን ዝንአዳ፥

\par }{\QB ታ ሲቁዋ ደማናዉ አሞታስ፤

\par }{\QB ምንꬃዳ ኮያስ፤ ሽን ደማብከ።


\par }{\Q \VS{2}ካታማ ግዶን ደእያ ዳልጋነ

\par }{\QB ፁንꬃ ኦገታ ኡባን ዩያስ።

\par }{\QB ታ ሲቁዋ ደማናዉ ኮያስ፤

\par }{\QB ምንꬃዳ ኮያስ፤ ሽን ደማናዉ ዳንዳአብከ።


\par }{\Q \VS{3}ካታማ ዩይድ ናገይሳት ታና ደምዶሶና፤

\par }{\QB ታኒ፥ “ታ ሲቁዋ በእደቲ?” ያጋዳ ኦይቻስ።


\par }{\Q \VS{4}ኤንታ አጋዳ አꬍዳ መላ ታ ሲቁዋ ደማስ፤

\par }{\QB እ ታፐ ከስ ኤኮናዳ ምንꬃዳ ኦይካስ።

\par }{\Q ታ አየ ሶ ኤፋስ፤

\par }{\QB ታ የለትዳ ክፍልያ ገልሳስ።


\par }{\Q \VS{5}ህንተኖ የሩሳላመ ማጫ ናይቶ፥

\par }{\QB ሲቆይ ባዉ ዶስድ ደንዳና ጋካናዉ፥

\par }{\QB እያ ህንተ ባርክሶና መላ

\par }{\QB ታኒ ህንተና ገንኤንነ ዎሽኤን አማታይስ።


\par }{\SH የሩሳላመ ጌላኦታ
\par }
{\Q \VS{6}ዛልአንቾ እፃነዳነ ካርበዳ ሳውያራ፥

\par }{\QB ጩያ ቱሱ ዳንያራ፥

\par }{\QB ሀና መላ ቢታፈ ያራ እያ ኦኔ?


\par }{\Q \VS{7}ሄኮ፥ ሶሎሞነ ፓራ ጋርያ ያዉሱ፤

\par }{\QB ሄ ፓራ ጋርዉ እስራኤለፐ ዶረትዳ፥

\par }{\QB ኡሱፑን ታሙ ዎልቃማ ቶራንቾት አጃብዶሶና።


\par }{\Q \VS{8}ኤንቲ ኡባይ ማሻ ኦይꬃን ሜዘትዶሶና፤

\par }{\QB ኦላንካ ፓጨትዶሶና።

\par }{\Q ቃማ ጋክያ መቱዋ ተቃናዉ፥

\par }{\QB ኤንቲ ማሸ ዳንጭድ ጊግዶሶና።


\par }{\Q \VS{9}ካዋ ሶሎሞነይ ፓራ ጋረ ግዶን፥

\par }{\QB ባዉ ኡትያ አራታ ጊግስስ፤

\par }{\QB እያ አራታይ ልባኖሰፐ ይዳ ምꬃን ኦሰትስ።


\par }{\Q \VS{10}አራታ ቱሳይ ብራን ላንፀትስ፤

\par }{\QB ዘምፖይ ዎርቃን አሌቀትስ።

\par }{\Q ኦይደይ ኦቻ ቴራ ዳንያ ቃጭናን ካመትስ፤

\par }{\QB ጋꬃይ የሩሳላመ ጌላኦታ ሲቆን አሌቀትስ።


\par }{\BB \par }
{\SH ጌላእዉ
\par }
{\Q \VS{11}ህንተኖ፥ ፅዮነ ጌላኦቶ፥

\par }{\QB ካዋ ሶሎሞነ በአናዉ ሃይተ።

\par }{\Q እ ዳሮ ኡፋይትዳ እያ ያጋኑዋ ጋላስ

\par }{\QB እያ አይያ እያ ሁጰን ዎꬅዳ ካላቻ ዎꬅስ።




\par }\Chap{4}{\SH ፓንꬃ
\par }
{\PP \VerseOne{1}ታ ሲቀ፥ ኔኒ ዋና ሎአይ!

\par }{\QB ኔኒ ዋንዳ የገልሰ!

\par }{\Q ነ አይፈት ጉሉንꬃ ግዶራ በእያ ዎደ፥

\par }{\QB ሆለዳ ሎኦሶና።

\par }{\Q ነ ብናናይ ጋላዳ ዙማፐ

\par }{\QB ዎꬍያ ዴሻ ዉደ ዳኔስ።


\par }{\Q \VS{2}ነ አቻይ ሜደትድ ሃꬃን ሜጨትዳ፥

\par }{\QB ኡባይ መንተ የልያ፥

\par }{\QB ኤንታ ግዶን አዉጫየይ ባይና ዶርሳ ዉደ መላ።


\par }{\Q \VS{3}ነ መተርሻይ ዞኦ ቃጭና ዳኔስ፤

\par }{\QB ነ ሃሳያ ዎደ ዳሮ ኡፋይሶሶና።

\par }{\Q ነ ናምኡ ሻካላይ ጉሉንꬃ ግዶራ ፄልያ ዎደ፥

\par }{\QB ናምአ ከስድ ጳልቅዳ ኦሮማነ ዳኖሶና።


\par }{\Q \VS{4}ነ ቆይ ሎይꬅ ኦꬅዳ፥

\par }{\QB እያ ቦላ ኦላንቾታ ጎንዳለይ ደእያ፥

\par }{\QB ሙኩሉ ምኖ ኦላንቾታ ጎንዳለይ ካቀትዳ፥

\par }{\QB ዳዊታ አዱሳ ግምብያ ዳኔስ።


\par }{\Q \VS{5}ነ ናምኡ ꬋንꬃት መንተ የለትዳ፥

\par }{\QB ሎኦ ጪሻታ ግዶን

\par }{\QB ምያ ዎሽኤ ማራታ ዳኖሶና።


\par }{\Q \VS{6}ሳእ ጌያናፐ ስን፥

\par }{\QB ꬉማይ ክቻናፐ ስን፥

\par }{\QB ካርበ ደርያነ እፃነ ዙማ ባዳ ሸምፓና።


\par }{\Q \VS{7}ታ ሲቀ፥ ነ አሳተꬃይ ኩመꬅ ሎኦ፤

\par }{\QB ነናን ቦረትያባይ ባዋ።


\par }{\Q \VS{8}ታ ሙሹራተ፥ ልባኖሰፐ ሃያ፤

\par }{\QB ጋሞይ ፔእያ፥ ማሄይ አቅያ፥

\par }{\Q አማና ዙማፐ፥ ሳንራ ሊጰፐ

\par }{\QB አርሞና ሁጵያፐ ዎꬋ።


\par }{\Q \VS{9}ታ ሲቀ፥ ምቾ ግድዳ ታ ሙሹራተ፤

\par }{\QB ነ አይፍያ ፄሎይነ ነ ቆꬍያ አሌቆይ፥

\par }{\QB ታ ዎዛና ኡፋይሳን ጎሽስ።


\par }{\Q \VS{10}ታ ሲቆ ምቾ ግድዳ ታ ሙሹራተ!

\par }{\QB ነ ሲቆይ ታና ዋን ኡፋይስ!

\par }{\Q ነ ሲቆይ ዎይነ ኡሻፈ አꬍድ ኡፋይሴስ፤

\par }{\QB ነ ሽቶይ ኡባፈ አꬍድ ሳዌስ።


\par }{\Q \VS{11}ታ ሙሹራተ፥ ነ መተርሻፈ እልሎ ኤስ ፆኬስ፤

\par }{\QB ነ ዶናፐ ኤስነ ማꬅ ፑልቴስ፤

\par }{\QB ነ ማኦይ ልባኖሰ ሽቶዳ ሳዌስ።


\par }{\Q \VS{12}ታ ሲቆ ምቾ ግድዳ ታ ሙሹራተ፥

\par }{\QB ነ ዩሾይ ድረትድ ናገትያ አታክልተ በሳ መላ፤

\par }{\QB ነ ሀራታስ ጎርደትዳ፥ ታዉ ዶየትዳ ፑልቶ መላ።


\par }{\Q \VS{13}ኔኒ አታክልተ ግዶን፥

\par }{\QB ኦሮማነይ፥ ዶረትዳ አታክልተ አይፈት፥

\par }{\QB ናርዶሰ ጌተትያ አይፈት ደእያ በሳ መላ።


\par }{\Q \VS{14}ናርዶሰይ፥ ላደይ፥ ሳውያ ማት፥ ቃራፍን፥

\par }{\QB እፃናዳ ሳውያባት ደኦሶና።

\par }{\Q ካርበይ፥ ጎዳረ ኡꬃ ጪሽነ

\par }{\QB ዱማ ዱማ ቅማመ አታክልተት ዶሎሶና።


\par }{\Q \VS{15}ኔኒ አታክልተ በሳ ኡሽያ ፑልቶ መላ፤

\par }{\QB ደኦ ሃꬅ በንትያ ኦላ መላ፤

\par }{\QB ልባኖሰ ዙማፐ ጎግያ ሻፋ መላ።


\par }{\SH ጌላእዉ
\par }
{\Q \VS{16}ፑደሀ ባጋ ጫርኩዋዉ፥ ደንዳ!

\par }{\QB ዱገሀ ባጋ ጫርኩዋዉ፥ ሃያ!

\par }{\Q ታ አታክልትያ ቦላ ጫርካ!

\par }{\QB እያ ሳዎይ ቶንኩ ጎ።

\par }{\Q ታ ሲቆይ ባ አታክልትያ ግዶ ዮ፤

\par }{\QB ዳሮ ማልእያ አይፈታ ሞ።




\par }\Chap{5}{\SH ፓንꬃ
\par }
{\Q \VerseOne{1}ታ ምቸ፥ ታ ሙሹራተ፥

\par }{\QB ታኒ ታ አታክልትያ ግዶ ገላስ።

\par }{\Q ታ ካርብያነ ታ ሽቶ ጪሻ ቆራስ፤

\par }{\QB ታኒ ኤሳ ኡይꬅ ማስ፤

\par }{\QB ታ ዎይንያነ ታ ማꬃ ኡያስ።

\par }{\SH የሩሳላመ ጌላኦታ
\par }
{\Q እያ ላገቶ፥ ሚተ ኡይተ፤

\par }{\QB ሲቆ አላና ጋካናዉ ኡይተ።


\par }{\SH ጌላእዉ
\par }
{\Q \VS{2}ታኒ ꬍስካስ፤ ሽን ታ ዎዛናይ ባርክስ፤

\par }{\QB ታ ሲቆይ ሀይሳዳ ያግድ ፐንግያ ቆንክሽን ስአስ።

\par }{\Q “ታ ምቸ፥ ታ ሲቀ፥ ታ የገልሰ፤

\par }{\QB ቦረይ ባይና ታ ሆለ፥

\par }{\QB ታዉ ፐንግያ ዶያ።

\par }{\Q ታ ሁጰይ አካን ላክስ፤

\par }{\QB ታ ብናናይ ቃማ ፑሰን እርፅስ።”


\par }{\Q \VS{3}ታ ማኡዋ ቃራስ፥ ዛራዳ ማኦዬ?

\par }{\QB ታ ቶሁዋ ሜጨታስ፥ ዛራዳ ቅታዮዬ?


\par }{\Q \VS{4}ታ ሲቆይ እብꬃ ፆኤራ ባ ኩሽያ ሶ የድስ፤

\par }{\QB ታ ዎዛናይ እያ ግሾ ሴሌስ።


\par }{\Q \VS{5}ታ ሲቁዋስ ዶያናዉ ደንዳስ፤

\par }{\QB ፐንግያ ዶያናዉ ኮብያ ኦይክያ ዎደ፥

\par }{\QB ታ ኩሽያፐ ካርበይ፥

\par }{\QB ታ ብራꬍያፈ ሽቶይ ፆኬስ።


\par }{\Q \VS{6}ታ ሲቁዋስ ካርያ ዶያስ፥ ሽን እ ዴና፤

\par }{\QB እያ ቃላ ስአናዉ ዳሮ አሞታስ።

\par }{\Q ምንꬃዳ ኮያስ፥ ሽን እያ ደማብከ፤

\par }{\QB ፄጋስ፥ ሽን ታዉ ኮይቤና።


\par }{\Q \VS{7}ካታማ ናገይሳት ታና ደምድ፥

\par }{\QB ዋꬍዶሶና፤ ማዱንፅስዶሶና።

\par }{\Q ካታማ ድርሳ ናገይሳት፥

\par }{\QB ታ ላፃና ቃር ኤክዶሶና።


\par }{\Q \VS{8}ህንተኖ፥ የሩሳላመ ጌላኦቶ፥

\par }{\QB ታ ሲቁዋ ደምኮ፥

\par }{\QB ታኒ እያ ሲቁዋን ሀርግዳይሳ፥

\par }{\QB ሀዳራ እያዉ ኦድተ።


\par }{\SH የሩሳላመ ጌላኦታ
\par }
{\Q \VS{9}ነኖ፥ ማጫሳ ኡባፈ ሎእያራ፥

\par }{\QB ነ ላገይ ሀራታፐ ዋንድ ዱማቲ?

\par }{\Q ኔኒ ኑና ሀዳራ ገይ፥

\par }{\QB እ ሀራታፐ አይብን ዱማቲ?


\par }{\BB \par }
{\SH ጌላእዉ
\par }
{\Q \VS{10}ታ ሲቆይ ማላ ሎኦነ አያንታ፤

\par }{\QB ታሙ ሙኩሉ አደታ ግዶን እያ መል ባዋ።


\par }{\Q \VS{11}እያ ሁጰይ አልኦ ዎርቃ ዳኔስ፤

\par }{\QB እያ ብናናይ ሎኦነ ቁሮ መላ ካሬꬅ።


\par }{\Q \VS{12}እያ አይፈይ ሻፋ ማታን ኤቅዳ፥

\par }{\QB ማꬃን ሜጨትዳ ሆለታ ዳኔስ።


\par }{\Q \VS{13}እያ ሻካላይ ሳውያ ቅማመይ ቶከትዳ ማዳበዳ ሎኤስ፤

\par }{\QB እያ መተርሻይ ካርበ ሽቶይ ፆክያ ዎራ ጪሻዳ ሎኤስ።


\par }{\Q \VS{14}እያ ቀሰይ አልኦ ሹቻን አሌቀትዳ ዎርቃ ፃምአዳ ሎኤስ፤

\par }{\QB እያ አሳተꬃይ ሳንፓረ አልኦ ሹቻን አሌቀትዳ ዳንጋርሳ ዛለ መላ።


\par }{\Q \VS{15}እያ ቶሆት ዎርቃ ባሶን ኤቅዳ ሳሎ ሹቻ ቱስ ዳኖሶና፤

\par }{\QB እያ ማላይ ዝጋን አሌቀትዳ ልባኖሰ ዙማ መላ።


\par }{\Q \VS{16}እያ ዶናይ ኤሳዳ ማልኤስ፤

\par }{\QB እያ ኩመꬃ አሳተꬃይ ሎኤስ።

\par }{\Q ህንተኖ የሩሳላመ ጌላኦቶ፥

\par }{\QB ታ ሲቆይነ ታ ላገይ ሀይሳ ዳነስ።




\par }\Chap{6}{\SH የሩሳላመ ጌላኦታ
\par }
{\Q \VerseOne{1}ማጫሳ ኡባፈ ሎእያረ፥ ነ ላገይ አዉ ብዴ?

\par }{\QB ኑ ኔራ ኮያና መላ እ ብዳ ግና ኑስ ኦዳ።


\par }{\SH ጌላእዉ
\par }
{\Q \VS{2}ታ ሲቆይ ዶርሳ ዉደ ሄማናዉ፥

\par }{\QB ሎኦ ጪሻ ሺሻናዉ፥

\par }{\QB ሽቶ ማታይ ደእያ አታክልትያ ግዶ ብስ።


\par }{\Q \VS{3}ታኒ ታ ሲቁዋባ፤ ታ ሲቆይ ታባ፤

\par }{\QB እ ሱፈ ጪሻ ግዶን ዉደ ሄሜስ።


\par }{\SH ፓንꬃ
\par }
{\Q \VS{4}ታ ሲቀ፥ ነ ትርሳ ካታሜዳ ሎኣሳ፤

\par }{\QB የሩሳላመዳ ዳሮ ሎኣሳ።

\par }{\Q ባንድራ ኦይክድ ሳልፕያ፥

\par }{\QB ኦላንቾዳ ያሻሳ።


\par }{\Q \VS{5}ኤንቲ ታና ኡንኤꬅዳ ግሾ፥

\par }{\QB ሀያና ነ አይፍያ ታፐ ደንꬃ።

\par }{\Q ነ ብናናይ ጋላዳ ዙማፐ ዎꬍያ፥

\par }{\QB ዴሻ ዉደ ዳኔስ።


\par }{\Q \VS{6}ነ አቻይ ሜጨትድ ከይያ፥

\par }{\QB ኡባይ መንተ የልያ፥

\par }{\QB ኤንታ ግዶን አዉጫየይ ባይና ዶርሳ ዉደ መላ።


\par }{\Q \VS{7}ነ ናምኡ ሻካላይ ጉሉንꬃ ግዶራ ፄልያ ዎደ፥

\par }{\QB ናምኡ ከስድ ጳልቅዳ ኦሮማነ ዳኖሶና።


\par }{\Q \VS{8}ኡሱፑን ታሙ ማጫ ካዎት፥

\par }{\QB ሆስፑን ታሙ ላገꬆት፥

\par }{\QB ታይቦይ ባይና ጌላኦት ደኦሶና።


\par }{\Q \VS{9}ሽን ቦረይ ባይና ታ ሆልያ ታዉ ዱማ፤

\par }{\QB እያ ባ አየስ እስኖ።

\par }{\Q እዮ የልዳ አይያ ኡባፈ አꬃዳ እዮ ዶሳዉሱ፤

\par }{\QB ጌላኦት እዮ በእድ፥ “ሀና አንጀትዳሮ” ያጎሶና፤

\par }{\QB ማጫ ካዎትነ ላገꬆት እዮ ሳቦሶና።


\par }{\SH የሩሳላመ ጌላኦታ
\par }
{\Q \VS{10}ሀና ዎንታ ፃልቀዳ ዶልያራ፥

\par }{\QB አጌናዳ ፖእያራ፥ ፃልቀዳ ጫድያራ፥

\par }{\QB ባንድራ ኦይክድ ሳልፐ ከይዳ፥

\par }{\QB ኦላንቾዳ ያሽያራ ሀና ኦኔ?


\par }{\SH ፓንꬃ
\par }
{\Q \VS{11}ታኒ ዛንጋራን ቶከትዳ ምꬃታ በአናዉ፥

\par }{\QB ዎይነይ አጭዳኮ ኦሮማነይ አይፍዳኮ ፄላናዉ፥

\par }{\QB ዱገ ኦቾሎነ ጋደ ዎꬋስ።


\par }{\Q \VS{12}ታ ቆፖና ደእሽን ታ አሞይ ታና ኤፍድ፥

\par }{\QB ካዋ አሳ ፓራ ጋረታ ግዶን ታና ኡትስስ።


\par }{\SH የሩሳላመ ጌላኦታ
\par }
{\Q \VS{13}ነኖ ሱላማፐ ይዳረ፥ ሃያ፤ ሃ ስማ፤

\par }{\QB ኑ ነና ሎይꬅድ ፄላና መላ ሃ ስማ።

\par }{\SH ጌላእዉ
\par }
{\Q ዳሮ አሳ ስንꬃን የፅያ አሳዳ፥

\par }{\QB ታና አይስ ፄሌቲ?




\par }\Chap{7}{\SH ፓንꬃ
\par }
{\Q \VerseOne{1}ካዎ ናአዳ ሎእያረ፥

\par }{\QB ላፃና ጫማ አꬅዳ ነ ቶሆት ዋን ሎእ!

\par }{\Q ነ ሼቸይ ሂላንቾይ ቆፅድ፥

\par }{\QB አሌቅስዳ አልኦ ሹቹ ዳኔስ።


\par }{\Q \VS{2}ነ ጉልአይ ዎይነይ ኩምዳ ብርለ ዳኔስ፤

\par }{\QB ነ ፄሳ ዩሾይ ጪሻን ቃሸትዳ ግስተ ምርቀ ዳኔስ።


\par }{\Q \VS{3}ነ ꬋንꬃት መንተ የለትዳ፥

\par }{\QB ገንኤ ማር ዳኖሶና።


\par }{\Q \VS{4}ነ ቆይ ዳንጋርሳ ዛለን

\par }{\QB አሌቀትዳ አዱሳ ሻኮ መላ።

\par }{\Q ነ አይፈይ ግታ ሀሰቦና ካታማ ፐንግያ ማታን፥

\par }{\QB ደእያ ዜሮ ሃꬃ ዳኔስ።

\par }{\Q ነ ሲይ ዳማስቆኮ ዛሪድ ግምብዳ፥

\par }{\QB ልባኖሰ ግምብያ ዳኔስ።


\par }{\Q \VS{5}ነ ሁጰይ ቃርመሎሳ ዙማ ዳኔስ፤

\par }{\QB ነ ብናናይ ቃጭና ፃꬅ ዳኔስ፤

\par }{\QB ነ ሁጵያ ዳꬃይ ካዋ ኡፋይሴስ።


\par }{\Q \VS{6}ታ ሲቀ፥ ነ ዋና ሎአይ!

\par }{\QB ነ ዋንዳ የገልሰ!

\par }{\QB ነ ሲቆይ ታና ዋን ኡፋይስ!


\par }{\Q \VS{7}ነ ጌሳይ ዛምባ ዳኔስ፤

\par }{\QB ነ ꬋንꬃይ ዛምባ ሞርኤ ዳኔስ።


\par }{\Q \VS{8}ታኒ፥ “ዛምባ ቦላ ከያና፤

\par }{\QB እያ አይፍያ ማፃና” ያጋስ።

\par }{\Q ነ ꬋንꬃይ ዎይነ ሞርኤ መላ፤

\par }{\QB ነ ሲꬍያራ ከያ ፔኖይ አፕለዳ ሳዌስ።


\par }{\Q \VS{9}ነ ዶናፐ ከይያ ፔኖይ

\par }{\QB ሎኦ ዎይነ መላ።

\par }{\SH ጌላእዉ
\par }
{\Q ህዛ ሎእያ ዎይነ ኡሻይ፥

\par }{\QB ነ ሲቀ መተርሻፈነ አቻፈ ግዶራ፥

\par }{\QB ለፕ ግድ ጎጎ።


\par }{\SH ጌላእዉ
\par }
{\Q \VS{10}ታኒ ታ ሲቁዋባ፤ እካ ታና አሞቴስ።


\par }{\Q \VS{11}ታ ሲቁዋዉ፥ ሃያ፤

\par }{\QB ካታማፐ ከይድ ጋፃረ ቦስ፤

\par }{\QB ናምአይ ቃማ ያን አꬃና።


\par }{\Q \VS{12}ዎንታ ጉራ ዎይነ አታክልትያ ግዶ ቦስ፤

\par }{\QB ዎይነይ ጪይዳኮ፥ አይፈ አꬅዳኮ፥

\par }{\QB ኦሮማነይ አይፍዳኮ አነ በኦስ።

\par }{\Q ታኒ ታ ሲቁዋ ነና ያን በሳና።


\par }{\Q \VS{13}እንኮየ አይፈ ሳዎይነ

\par }{\QB ዱማ ዱማ ኡፋይስያ አታክልተ አይፈይ

\par }{\QB ኑ ካረን ኩምስ።

\par }{\Q ታ ሲቁዋዉ! ሀ አይፈታፐ ቴርዳይሳነ

\par }{\QB ኦራꬅ ማፅዳይሳ ነዉ ዎꬃስ።




\par }\Chap{8}{\PP \VerseOne{1}ነ ታዉ ታ አየ ꬋንꬅ ꬋምዳ

\par }{\QB ታ እሻ ግድዳኮ አይበ!

\par }{\Q ታ ነና ኦገን ደማዳ ዬርዳኮ፥

\par }{\QB ታና ኦንካ ቦረናሽን።


\par }{\Q \VS{2}ታኒ ነና ካለꬃዳ፥

\par }{\QB ታና ታማርስዳ ታ አየ ሶ ገልሳርክናሽን።

\par }{\Q ማልእያ ኦሮማነ ጉምኤꬃነ

\par }{\QB ሎእያ ዎይነ ኡሻ ታ ነና ያን ኡሻርክና።


\par }{\Q \VS{3}ታና ነ ሀድርሳ ኩሸይ ቦርኮትሴስ፥

\par }{\QB ነ ኡሻቻ ኩሸይ ታና ቆመስ።


\par }{\Q \VS{4}ህንተኖ፥ የሩሳላመ ጌላኦቶ፥

\par }{\QB ታ ሲቆይ ባ ዎደ ደንዳና ጋካናዉ፥

\par }{\QB ኮይሮትድ ህንተ እያ ደንꬆናዳ ሀዳራ ጋይስ።


\par }{\SH የሩሳላመ ጌላኦታ
\par }
{\Q \VS{5}ባ ሲቁዋ ሀሸን ዘምፓዳ፥

\par }{\QB መላ ቢታፈ ያራ ሀና ኦኔ?

\par }{\SH ጌላእዉ
\par }
{\Q በን ነ አይያ ነና እቀታዳ የልዳ፥

\par }{\QB አፕለ ምꬃ ጋርሳን ነ ዝንእዳሽን፥

\par }{\QB ነና ታ ባርክሳስ።


\par }{\Q \VS{6}መርና ሲቁዋን ታና ነ ዎዛናን አታማ፤

\par }{\QB ነ ቀስያን ማታመዳ ታ ፃላላ ኦይካ።

\par }{\Q ሲቆይ ሀይቆ መላ ምኖ፤

\par }{\QB ቃናተይ ስኦለ መላ ኢታ፤

\par }{\QB እያ ላጮይ ፆሳ ታማ ላጮ መላ።


\par }{\Q \VS{7}ዳሮ ሃꬅ ሲቆ ታማ ቶይሳናዉ ዳንዳኤና፤

\par }{\QB ድኦይካ ሜጭድ ኤፋናዉ ዳንዳኤና።

\par }{\Q አስ ሲቆ ሻማናዉ ባዉ ደእያ ኡባ እምኮካ፥

\par }{\QB ሲቆይ ሚሸን ሻመቶና ግሾ፥ አስ እያ ካꬌስ።


\par }{\SH ጌላኤ እሻታ
\par }
{\Q \VS{8}ꬋንꬅ ትራን ኡትቦና ምቻ ኑስ ደአዉሱ፤

\par }{\QB አዝን እዮ ኦይችኮ፥ ኑ እዉ አይ ኦꬃኔ?


\par }{\Q \VS{9}እያ ግምበ ድርስ ግድያኮ፥

\par }{\QB ኑኒ እ ቦላ አዱሳ ብራ ግምበ ግምባና፤

\par }{\QB እያ ድርሳ ፐንገ ግድያኮ ዝጋ እብ መꬋና።


\par }{\SH ጌላእዉ
\par }
{\PP \VS{10}ታኒ ድርሳ ግምበ፤

\par }{\QB ታ ꬋንꬃይ ግምበ ቦላ ደእያ ሻኮ መላ፤

\par }{\QB ታኒ ታ ሲቁዋራ ደእያ ዎደ እ ታናን ኡፋይቴስ።


\par }{\Q \VS{11}ሶሎሞነስ ባኣል-ሀሞናን ዎይነ ጋደይ ደኤስ፤

\par }{\QB ሄ ዎይነ ጋድያ ኡነ ኦይሳታስ እሚስ።

\par }{\Q ከራ ኤክዳይሳት አይፍያ ግሾ፥

\par }{\QB እሶይ እሶይ ሙኩሉ ብራ እያዉ ኤሆሶና።


\par }{\Q \VS{12}ሽን ታዉ ታ ቡዞ ዎይነ ጋደይ ደኤስ፤

\par }{\QB ሶሎሞነ፥ ኔኒ ሙኩሉ ብራ ኤካ፤

\par }{\QB ኡነ ኤክድ ኦይሳት ናምኡ ፄቱ ብራ ኤኮ።


\par }{\SH ፓንꬃ
\par }
{\Q \VS{13}ነኖ፥ አታክልትያ ግዶን ደእያ ታ ሲቀ፥

\par }{\QB ነ ላገት ነ ቃላ ስአናዉ ኮዮሶና፤

\par }{\QB ነ ቃላ ታናካ ስሳ።


\par }{\SH ጌላእዉ
\par }
{\Q \VS{14}ታ ሲቁዋዉ፥ ታኮ ኤለ ያ!

\par }{\QB ሽቶ ማታይ ዶልያ ደረታ ቦላራ፥

\par }{\QB ጉፕያ ገንኤ ዎይኮ ዎሽኤ ማራዳ ሀና።


\par }