\NormalFont\ShortTitle{ሀዋረታ ኦሶ}

{\MT ሀዋረታ ኦሶ

\par }{\IMT ጋꬃ ቆፋ

\par }{\IP ሀዋረታ ኦሶ ማፃፋይ፥ ሉቃሳ ዎንገላ ካልድ ፃፈትዳ ማፃፋ። ማፃፋስ ደእያ ዋና ቆፋይ፥ የሱሳ ካልዳ ኮይሮ አሳት ጌሻ አያን ካለꬅን፥ “የሩሳላመን፥ ይሁዳ ቢታ ኡባን፥ ሳማረን፥ ሳአ ጋፃፐ ጋፃ ጋካናዉ” (1:8) ዎንገላ ቢታ ኡባ ዋት ጋꬅዳኮ ኦዳናሳ። ማፃፋይ፥ አማኖይ አይሁደ አሳ ግዶን ዶመትድ፥ ኩመꬃ አላመን ኤረትዳ አማኖ ግዳና ጋካናዉ ዋንድ ዳልግዳኮ ኦዴስ።

\par }{\IP ሀዋረታ ኦሶ ማፃፋይ፥ የሱሳ ዎንገላይ ጋክያ በሳይ ዎደን ዎደን ዳልግ ዳልግ በይሳነ ዎሳ ኬꬅ ኤቅዳይሳ ቆንጭስያ ሄꬑ አይፈ ቆፋታን ሻከቴስ።

\par }{\IP 1. አማኖይ የሱሲ ሳሎ ብዳፐ ጉየ ዶመትዳይሳ ኦዴስ።

\par }{\IP 2. አማኖይ እስራኤለ ቢታ ኡባ ጋክዳይሳ ኦዴስ።

\par }{\IP 3. አማኖይ ሮመ ጉጅድ መደትራነ አባ ዩሾን ደእያ ቢታ ኡባን ዳልግዳይሳ በሴስ።

\par }{\IP ሀዋረታ ኦሶ ማፃፋን አꬍድ በንተይ ጌሻ አያና ኦሶ ግድሽን፥ ጳንፀቆስፀ ጋላስ የሩሳላመን ደእያ አማንያ አሳ ቦላ ጌሻ አያን ዎልቃራ ዎꬍዳይሳ ኦዴስ። ሄሳዳካ፥ ማፃፋ ግዶን ቆንጭዳ ኦሶታ ኡባን በንትዳይሳዳ፥ ጌሻ አያን ዎሳ ኬꬅነ ዎሳ ኬꬅ አይሰይሳታ ካለꬅዳይሳነ ምንꬅዳይሳ ጉጅድ ኦዴስ።

\par }{\IP ሀዋረታ ኦሶ ማፃፋን ኦሰትዳ ኦሶታ ኪታይ፥ አማንያ አሳ ደኦንነ ዎሳ ኬꬃ እስፈተꬃን ደእያ ዎልቃይ አይ መላ ግቴኮ በሴስ።

\par }{\IOT ማፃፋ አይፈ ቆፋታ

\par }{\IO ማርካተꬃስ ጊገተꬅ ({\IOR{1:1-26}})

\par }{\IOB የሱሳ ዉርሰꬃ ኪታነ እመትዳ ኡፋይሳ ({\IOR{1:1-14}})

\par }{\IOB ይሁዳ በሳን ሀራ ዶሮ ({\IOR{1:15-26}})

\par }{\IO የሩሳላመን ማርካተꬅ ({\IOR{2:1—8:3}})

\par }{\IO ይሁዳንነ ሳማረን ማርካተꬅ ({\IOR{8:4—12:25}})

\par }{\IO ጳዉሎስ ሀዋረተꬃን ኦꬅዳ ኦሱዋ ({\IOR{13:1—28:31}})

\par }{\IOB ኮይሮ ሀዋረተꬃ ቡሳ ({\IOR{13:1—14:28}})

\par }{\IOB የሩሳላመ ሺቁዋ ({\IOR{15:1-35}})

\par }{\IOB ናምአንꬆ ሀዋረተꬃ ቡሳ ({\IOR{15:36—18:22}})

\par }{\IOB ሄꬓንꬆ ሀዋረተꬃ ቡሳ ({\IOR{18:23—21:16}})

\par }{\IOB ጳዉሎስ የሩሳላመን፥ ቅሳረንነ ሮመን ({\IOR{21:17—28:31}})



\par }\ChapOne{1}{\SH ማርካተꬃስ ጊገተꬅ
\par }
{\PP \VerseOne{1-2}ተዎፍሎሳ፥ የሱሲ ባ ኦሱዋ ኦይክዳ ዎደፐ ሳሎ ብዳ ጋላሳ ጋካናዉ፥ ኦꬅዳባነ ታማርስዳባ ኡባ ታኒ ታ ኮይሮ ማፃፋን ፃፋስ። ሳሎ ባናፐ ስን እ ባ ዶርዳ ሀዋረታ፥ ጌሻ አያናን ኪትስ።
\XREF{}{{\XO 1:1-2 }{\XT{ሉቃ 1:1-4.}}}

\VS{3}እ ባ ዋያፐ ጉየ፥ ሀይቆፐ ደንድዳይሳ ስይ ባይና ቆንጭስድ ኤንታዉ ባና በስስ። ኦይታሙ ጋላስ ኤንታዉ ቆንጭድ ፆሳ ካዎተꬃባ ኤንታ ታማርስስ።

\VS{4}እስ ዎደ ኤንታራ እስፈ ደእሸ ኤንታ ሀይሳዳ ያግድ ኪትስ፦ “ታ ህንተዉ ኦድዳ፥ ታ አዋይ እማና ግዳ ኡፋይሳ ቃላ ናግተፐ አትሽን፥ የሩሳላመፐ ከዮፕተ።
\XREF{}{{\XO 1:4 }{\XT{ሉቃ 24:49.}}}

\VS{5}ዮሃንስ ሃꬃን ፃማቅስ፥ ሽን ጉꬃ ዎደፐ ጉየ፥ ጌሻ አያናን ህንተ ፃማቀታና” ያግስ።
\XREF{}{{\XO 1:5 }{\XT{ማቶ 3:11፤ ማር 1:8፤ ሉቃ 3:16፤ ዮሀ 1:33.}}}


\par }{\PP \VS{6}ሀዋረት እስፈ የሱሳራ ሺቅዳ በሳን፥ “ጎዳዉ፥ እስራኤለታስ ነ ካዎተꬃ ዛራና ዎደይ ሀይሴ?” ያግድ ኦይችዶሶና።


\par }{\PP \VS{7}የሱሲ ኤንታኮ፥ “ታ አዋይ ባ ማታን ኦꬅያ ዎደነ ላይꬅ ህንተ ኤራናዉ ዳንዳኤከታ።

\VS{8}ሽን ጌሻ አያናይ ህንተ ቦላ ዎꬍያ ዎደ፥ ህንተ ዎልቃን ኩማና። ያን ስሚድ፥ የሩሳላመን፥ ይሁዳ ቢታ ኡባን፥ ሳማረንነ ሳአ ጋፃ ጋካናዉ ታዉ ማርካታ ግዳና” ያግስ።
\XREF{}{{\XO 1:8 }{\XT{ማቶ 28:19፤ ማር 16:15፤ ሉቃ 24:47-48.}}}


\par }{\PP \VS{9}ሄሳ ግዳፐ ጉየ ኤንቲ ፄልሽን፥ ꬎቁ ꬎቁ ግድ፥ ሳሎ ብን፥ እያ ኤንታ አይፈፐ ሻር ገንꬅስ።\XREF{}{{\XO 1:9 }{\XT{ማር 16:19፤ ሉቃ 24:50-51.}}}


\par }{\PP \VS{10}የሱሲ ብያ ዎደ ኤንቲ ሳሎ ትሽ ኦꬅድ ፄልሽን፥ ቦꬃ ማኦ ማእዳ ናምኡ አሳት አኬኮና ኤንታ ማታን ኤቅድ፥

\VS{11}“ጋልላ አሳቶ፥ ሳሎ ፄልሸ፥ ህንተ አይስ ኤቅደቲ? ሀ ህንተ በእሽን ሳሎ ብዳ የሱሲ ሄሳዳካ ስሚድ ያና” ያግዶሶና።


\par }{\SH ይሁዳ በሳን ማትያሳ ዶረተꬃ
\par }
{\R (ማቶ 27:3-10)

\par }{\PP \VS{12}ሄሳፈ ጉየ፥ ሀዋረት ሻማሆ ዙማፐ የሩሳላመ ስምዶሶና። ሻማሆ ዙማይ የሩሳላመስ ማታን ደኤስ።

\VS{13}ኤንቲ የሩሳላመ ገልድ፥ ባንታ ደእያ በሳ፥ ፖቅያ ቦላ ከይዶሶና። ኤንትካ፦ ጰፅሮሳ፥ ዮሃንሳ፥ ያይቆባ፥ እንድርያሳ፥ ፍልጶሳ፥ ቶማሳ፥ ባርተለሞሳ፥ ማቶሳ፥ እልፍዮሳ ናአ ያይቆባ፥ ባ ቢታስ ምሸትያ ስሞናነ ያይቆባ ናአ ይሁዳ።
\XREF{}{{\XO 1:13 }{\XT{ማቶ 10:2-4፤ ማር 3:16-19፤ ሉቃ 6:14-16.}}}

\VS{14}ሀይሳቲ ኡባይ ማጫሳታራ፥ የሱሳ አየ ማይራምራነ የሱሳ እሻታራ ኡባይ እስ ዎዛናን ግድድ ምንꬅድ ዎሶሶና።


\par }{\PP \VS{15}ሄ ዎደ፥ ጰፅሮስ ፄታነ ላታማ ግድያ አማንያ አሳይ ሺቅዳ በሳን ደንድ ኤቅድ፥ ሀይሳዳ ያግስ፦

\VS{16}“አሳዉ፥ የሱሳ ኦይክዳይሳታ ካለꬅዳ ይሁዳባ፥ ጌሻ አያናይ ካሰ ዳዊታ ዶናን ኦድዳ ፆሳ ቃላይ ፖለታናዉ በሴስ።

\VS{17}ይሁድ ኑራ እስፈ ሀ ኦሱዋ ኦꬃናዉ ዶረትዳ አስ።”


\par }{\PP \VS{18}ሽን ይሁድ ባ ኢታ ኦሱዋን ደምዳ ሚሸን ጋደ ሻምስ። እ ስንꬃ ጉꬁ ኩንድን፥ እያ ኡሎይ ዳከትስ፤ እያ ማራጨ ኡባይ ካረ ከይስ።
\XREF{}{{\XO 1:18 }{\XT{ማቶ 10:2-4፤ ማር 3:16-19፤ ሉቃ 6:14-16.}}}

\VS{19}ይሁዳ ቦላ ሀንዳባ የሩሳላመን ደእያ አሳ ኡባይ ስእስ። ሄሳ ግሾ፥ ሄ ጋድያ ባንታ ቃላን አከልዳማ (ሱꬃ ጋደ) ግድ ፄግዶሶና።


\par }{\PP \VS{20}“ሄስካ ማዝሙረ ማፃፋን፥

\par }{\Q “ ‘እያ ኬꬃይ ካሎ አቶ፤

\par }{\QB ኦንካ እያን ደኦፖ።

\par }{\Q ቃስ እያ ሹማተꬃ ሀር ኤኮ’ ጌተትድ ፃፈትስ።
\XREF{}{{\XO 1:20 }{\XT{ማዝ 69:25፤ 109:8.}}}


\par }{\PP \VS{21}“ሄሳ ግሾ፥ ጎዳ የሱሲ ኑ ግዶን ስመረትዳ ዎደ ኡባን ኑራ ደኤይሳታፐ፥

\VS{22}ቃስ ፃማቅያ ዮሃንሳ ዎደፐ ዶምድ ጎዳ የሱሲ ሳሎ ብዳ ጋላስ ጋካናዉ ኑራ ደኤይሳታፐ እስ አስ እያ ደንዱዋስ ኑራ ማርካ ግዳናዉ በሴስ” ያግስ።
\XREF{}{{\XO 1:22 }{\XT{ማቶ 3:16፤ ማር 1:9፤ ሉቃ 3:21.}}}


\par }{\PP \VS{23}ሄሳ ግሾ፥ አሳይ ዶሩዋስ ዮስፆሳ ዎይኮ ባርሳባሳ ጌተትያ ዮሰፋነ ማትያሳ ናምአ ሺሽዶሶና።

\VS{24}ሄሳፈ ጉየ፥ ፆሳ ዎስሸ፥ “አሳ ኡባ ዎዛና ኤርያ ጎዳዉ፥ ሀ ናምአታፐ ነ ኦና ዶርዳኮ ኑና በሳ።

\VS{25}ይሁድ ባ በሳ ብድ፥ አግዳ ኦሱዋነ ሀዋረተꬃ ኦሱዋ ኤካና መላ ሀይሳታፐ ኑስ ቆንጭሳ” ያግዶሶና።

\VS{26}ኤንታ ቦላ ሳማ የግዶሶና። ሳማይ ማትያሳ ቦላ ዎꬍን፥ ማትያስ ታማነ እስ ሀዋረታ ቦላ ጉዠትስ።




\par }\Chap{2}{\SH ጌሻ አያና ዎꬃ
\par }
{\PP \VerseOne{1}ጰንፀቆስፀ ጋላሳይ ጋክዳ ዎደ አማንያ አሳ ኡባይ እስፈ እስ በሳን ሺቅድ ደኦሶና።
\XREF{}{{\XO 2:1 }{\XT{ሌወ 23:15-21፤ ዛረ 16:9-11.}}}

\VS{2}ቆፖና ዎልቃማ ጎተዳ ጉምያ ጉንꬃይ አኬኮና ሳሎፐ ይድ ኤንቲ ደእያ ኬꬃ ኩምስ።

\VS{3}ቃስ ታማ ላጮ ዳንያ እንፃርሳት ኤንታዉ በንትሸ፥ ሻከት ሻከት ኤንታ ኡባ ቦላ ዎꬍዶሶና።

\VS{4}ኤንቲ ኡባይ ጌሻ አያናን ኩምድ ዱማ ዱማ ዶናን ኦደታና መላ ጌሻ አያናይ ኤንታ ዳንዳእስን ሃሳያ ዶምዶሶና።


\par }{\PP \VS{5}ሄ ዎደ ቢታ ኡባፈ ይዳ ፆሳስ ባቢያ አይሁደት የሩሳላመን ደኦሶና።

\VS{6}ሄ ጉንꬃ ስእዳ ዎደ ዳሮ አሳይ ሺቅዶሶና። አማንያ አሳይ ኤንታ ቃላን ኦደትሽን ስእዳ ግሾ፥

\VS{7}ማላለትድ፥ “ሀ ኦደትያ አሳ ኡባይ ጋልላ አሰ ግዶኮናዬ?

\VS{8}ያትን፥ ኑኒ፥ ኑ የለትዳ ቢታ ዶናን ኤንቲ ኦደትሽን ዋንድ ስአናዉ ዳንዳእዶ?

\VS{9}ኑኒ ጳርፀን፥ ሜዶናን፥ ኤላማን፥ ማሰጰፆመን ደኤይሳት፥ ይሁዳን፥ ቃጳዶቃን፥ ጳንፆሳን፥ ኢሰን፥

\VS{10}ፕርገን፥ ጵንፍለን፥ ግብፀን፥ ቃረና ማታን ደእያ ሊበን ደኤይሳታ። ኑፐ ባጋትካ ሮመፐ ይዳ አሳታ።

\VS{11}አይሁደትነ አይሁደተꬃ አማኖ ገልዳ አሳት፥ ቃርፄሳነ አራበ አሳት፥ ፆሳይ ኦꬅዳ ግታ ኦሱዋ ኑ ቃላን ኦደትሽን ስኦስ” ያግዶሶና።

\VS{12}ኡባይ ማላለትድ፥ ጋናባ ꬋይድ፥ “ላ ሀይስ አይ ጉሴ?” ያግዶሶና።

\VS{13}ሽን ሀራት፥ “ሀይሳቲ ዎይነ ኡይድ ማꬆትዶሶና” ያግድ ቀልቅስዶሶና።
 

\par }{\SH ጰፅሮሳ ሃሳያ
\par }
{\PP \VS{14}ሽን ጰፅሮስ፥ ታማነ እስ ሀዋረታራ ደንድ ኤቅድ፥ ባ ቃላ ꬎቁ ኦꬅድ፥ ኤንታዉ ሀይሳዳ ያግድ ኦድስ፦ “አይሁደቶ፥ የሩሳላመን ደእያ ኡባቶ፥ ታኒ ኦደይሳ ስእተ።

\VS{15}ዎንታፈ ሄꬑ ሳተ ግድያ ግሾ ህንተ ቆፐይሳዳ ሀ አሳት ማꬆትቦኮና፤ ሄስ ህንተዉ ኤረቶ።

\VS{16}ሽን ሀይስ ሀንዳይ ናበይ እዩኤል ኦድዳይስ ፖለታና መላሳ።


\par }{\Q \VS{17}“ ‘ፆሳይ፥ ዎድያ ዉርሰꬃን ሀይሳዳ ሀናና ያጌስ፦

\par }{\QB ታኒ አሳ ኡባ ቦላ ታ አያና ጉሳና።

\par }{\Q ህንተ አደ ናይትነ ማጫ ናይት፥

\par }{\QB ትንብተ ኦዳና።

\par }{\Q ህንተ ያላጋት ቆንጨꬅ በአና፤

\par }{\QB ህንተ ጭማት አሙሆ አሙሀና።
\XREF{}{{\XO 2:17 }{\XT{እዩ 2:28-32.}}}


\par }{\Q \VS{18}ሄ ጋላሳታን ታና አማንያ አደ አይለታ ቦላነ ማጫ አይለታ ቦላ

\par }{\QB ታኒ ታ አያና ጉሳና፤

\par }{\QB ኤንቲ ትንብተ ኦዳና።


\par }{\Q \VS{19}ቃስ ታኒ ቦላ ሳሎን ኦራꬃባ፥

\par }{\QB ጋርሳ ሳአንካ ማላ በሳና።

\par }{\Q ሱꬃይ፥ ታማይነ ዎልቃማ ጫጋናይ በንታና።


\par }{\Q \VS{20}ግታነ ቦንቾ ግድዳ ጎዳ ጋላሳይ

\par }{\QB ጋካናፐ ስን አው ꬉማና፤

\par }{\QB አጌን ሱꬅ ዳናና።


\par }{\Q \VS{21}ሄ ዎደ ሄሳዳ ሀናና፤

\par }{\QB ጎዳ ሱንꬃ ፄግያ ኦንካ አታና’ ያግስ።


\par }{\PP \VS{22}“እስራኤለ አሳቶ፥ ሀ ቃላ ስእተ። ናዝረተ የሱሳ ኦናተꬃይ፥ ፆሳይ ህንተ ግዶን ኦꬅዳ ዎልቃማ ኦሱዋንነ ማላታታን ህንተዉ ቆንጮይሳ ህንተ፥ ህንተ ሁጰን ኤሬታ።

\VS{23}ፆሳ ካሰ ኤራንነ እያ ሸነን፥ የሱሲ ህንተዉ አꬍድ እመትስ። ህንተ፥ ናጋራንቾት እያ ማስቃለ ቦላ ካቅድ ዎꬋና መላ አꬅድ እምደታ።
\XREF{}{{\XO 2:23 }{\XT{ማቶ 27:35፤ ማር 15:24፤ ሉቃ 23:33፤ ዮሀ 19:18.}}}

\VS{24}ሽን ፆሳይ ሀይቆ ዎልቃ ድግድ እያ ደንꬅስ። ሄሳ ግሾ፥ ሀይቆይ እያ ኦይካናዉ ዳንዳእቤና።
\XREF{}{{\XO 2:24 }{\XT{ማቶ 28:5-6፤ ማር 16:6፤ ሉቃ 24:5.}}}

\VS{25}ዳዊቲ እያባ ኦድሸ፥

\par }{\Q “ ‘ታኒ ያርኮና መላ፥

\par }{\QB ጎዳይ ታ ኡሻቻን ደኤስ።

\par }{\QB ጎዳ ኡባ ዎደ ታ ማታን በአይስ።


\par }{\Q \VS{26}ሄሳ ግሾ፥ ታ ዎዛናይ ኡፋይትስ፤

\par }{\QB ታ እንፃርሳን ኡፋይስ ኩምስ፤

\par }{\QB ሀይቅያ ታ አሳተꬃይ ኡፋይሳን ዳና።


\par }{\Q \VS{27}አይስ ጊኮ፥ ታ ሸምፑዋ ስኦለን አጋካ።

\par }{\QB ቃስ ነ ጌሻ ናአ አሀ ዎቅሳካ።


\par }{\Q \VS{28}ኔኒ ታና ደኦ ኦገ ኤርሳዳሳ።

\par }{\QB ኔኒ ታራ ደኤይሳን ታ ኡፋይሳይ ኩመꬅ ግዴስ’\XREF{}{{\XO 2:28 }{\XT{ማዝ 16:8-11.}}} ያግስ።


\par }{\PP \VS{29}“አሳዉ፥ ኑ አዋ ዳዊታባ ታ ህንተዉ ጌሻዳ ኦዳና። ዳዊቲ ሀይቅድ ሞገትስ፤ እያ ዱፎይ ሀች ጋካናዉ ኑ ማታን ደኤስ።

\VS{30}ዳዊቲ ናበ ግድዳ ግሾ፥ ፆሳይ እያ ሼሻፐ እሱዋ እያ ካዎተꬃ አራታ ቦላ ኡትሳናዉ እያዉ ጫቅዳ ጫቁዋ ኤሬስ።
\XREF{}{{\XO 2:30 }{\XT{ማዝ 132:11፤ 2 ሳሜ 7:12-13.}}}

\VS{31}ሄሳ ግሾ፥ ክርስቶሳ ደንዱዋ ስን ፄልድ፥ ‘እያ ሸምፖይ ስኦለን አትቤና፤ እያ አሳተꬃይካ ዎቅቤና’ ግድ ኦድስ።


\par }{\PP \VS{32}“ፆሳይ፥ ሀ የሱሳ ሀይቆፐ ደንꬅዳይሳስ ኑኒ ኡባይ ማርካ።

\VS{33}ሄሳ ግሾ፥ ፆሳይ ባራ ሃራና መላ ባፐ ኡሻቻ ባጋራ እያ ꬎቁ ꬎቁ ኦꬅድ፥ እያዉ እማና ጌተትዳ ጌሻ አያና ኤክድ፥ ሀይሳ ህንተ ሀእ በኤይሳነ ስኤይሳ ኑ ቦላ ጉስስ።

\VS{34-35}ጋሶይካ፥ ዳዊቲ ባ ሁጰን ሳሎ ብቤና ሽን ያግስ።

\par }{\Q “ጎዳይ፥ ታ ጎዳ፥ ‘ታኒ ነ ሞርከታ

\par }{\QB ነ ቶሆይ የꬍያሶ ኦꬃና ጋካናዉ

\par }{\QB ሀይሳን፥ ታፐ ኡሻቻ ባጋራ ኡታ’ ” ግስ።

\par }{\MM ያግስ።\XREF{}{{\XO 2:34-35 }{\XT{ማዝ 110:1.}}}


\par }{\PP \VS{36}“ሄሳ ግሾ፥ ሀ ህንተ ማስቃለ ቦላ ካቅዳ የሱሳ፥ ፆሳይ ጎዳነ ክርስቶሳ ኦꬅዳይሳ እስራኤለ አሳ ኡባይ ቱማ ኤሮ” ያግስ።


\par }{\PP \VS{37}አሳይ ጰፅሮስ ግዳይሳ ስእዳ ዎደ ባንታ ዎዛናን ቦሸትድ ጰፅሮሳነ ሀንኮ ሀዋረታኮ፥ “እሻቶ፥ ያትን ኑኒ አይ ኦꬅኖ?” ያግዶሶና።


\par }{\PP \VS{38}ጰፅሮስ ኤንታኮ፥ “ህንተ ናጋራይ አቶ ጌተታና መላ ናጋራፐ ስሚድ፥ ህንተ እሶይ እሶይ የሱስ ክርስቶሳ ሱንꬃን ፃማቀትተ። ፆሳይ እምያ ጌሻ አያና ህንተ ኤካና።

\VS{39}ጋሶይካ ፆሳይ እማና ግዳ ኡፋይሳ ቃላይ ህንተዉ፥ ህንተ ናይታስነ ጎዳይ ኑ ፆሳይ ባኮ ፄግያ ሃሆን ደእያ ኡባሳ” ያግስ።


\par }{\PP \VS{40}ጰፅሮስ ኤንታዉ ሀራ ቃላካ ጉጅ ማርካትድ፥ “ሀ ዎድያ ጌላ አሳ ቦላ ያናዉ ደእያ ፕርዳፈ ህንተ ሁጵያ አሽተ” ያግድ ዞርስ።

\VS{41}ጰፅሮስ ኦድዳይሳ ኤክዳይሳት ፃማቀትዶሶና። ሄ ጋላስ ሄꬑ ሙኩሉ ግድያ አሳይ አማንዶሶና።

\VS{42}ኤንቲ ሀዋረታ ትምርትያን፥ እስፈተꬃን፥ ኡይꬃ ሙሳንነ ዎሳን ምኖሶና።


\par }{\PP \VS{43}ሀዋረታ ኩሸን ዳሮ ኦራꬃባይነ ማላት ኦሰትያ ግሾ አሳ ኡባይ ያይዶሶና።

\VS{44}አማንዳ ኡባይ እስፈ ደኦሶና፤ ባንታዉ ደእያባ ኡባ እስፈ ሻከቶሶና።
\XREF{}{{\XO 2:44 }{\XT{ሀዋ 4:32-35.}}}

\VS{45}ኤንቲ ባንታዉ ደእያባ ባይዝድ ሚሽያ እሱዋስ እሱዋስ ኮሽዳ መላ ሻኮሶና።

\VS{46}ኡባ ጋላስ እስ ዎዛናን ግድድ ፆሳ ኬꬃን ሺቆሶና። ባንታ ኬꬃን እሶይ እሱዋ ፄግድ ኡፋይሳንነ አሽከ ዎዛናን ካꬅ ሞሶና።

\VS{47}ፆሳ ጋላትሸ አሳ ኡባን ሳበትዶሶና። ጎዳይ አተይሳታ ጋላስ ጋላስ ኤንታ ቦላ ጉጄስ።




\par }\Chap{3}{\SH ጉንዳ ኡራ
\par }
{\PP \VerseOne{1}እስ ጋላስ ጰፅሮስነ ዮሃንስ ዎሳናዉ ኡዱፉን ሳተን ፆሳ ኬꬅ ብዶሶና።

\VS{2}የለቶሶፐ ዶምድ ዎበ ግድዳ እስ አደይ ፆሳ ኬꬅ ገልያ አሳፐ ሚሸ ዎሳና መላ ኡባ ጋላስ ሎኦ ጌተትያ ፆሳ ኬꬃ ፐንገን ኤህድ ዎꬆሶና።

\VS{3}ሄ ዎበ አደይ ጰፅሮስነ ዮሃንስ ፆሳ ኬꬅ ገላና ሀንሽን በእድ ኤንታ ሚሸ ዎስስ።


\par }{\PP \VS{4}ኤንትካ እያ ጫድ ፄልድ፥ “ኑኮ ሃ ፄላ” ያግዶሶና።

\VS{5}ዎበ አደይ ኤንታፈ አይኮ ኤካና ዳንን ኤንታኮ ፄልስ።

\VS{6}ሽን ጰፅሮስ እያኮ፥ “ታዉ ሚሸይ ባዋ፥ ሽን ታዉ ደእያባ ታኒ ነዉ እማና። ናዝረተ የሱስ ክርስቶሳ ሱንꬃን ደንዳዳ ሄመታ” ያግስ።


\par }{\PP \VS{7}ሄሳፈ ጉየ፥ ዎበ አድያስ ኡሻቻ ኩሽያ ኦይክድ ደንꬅስ። ኤለስድ እያ ቶሆይነ ቅንጫፍለይ ምን አግስ።

\VS{8}አደይ ጉፕድ ደንድ ኤቅስ። ገደነ ሃ ሄመꬅ ዶምስ። ሄመትሸ፥ ጉፕሸነ ፆሳ ጋላትሸ ኤንታራ እስፈ ፆሳ ኬꬅ ገልስ።


\par }{\PP \VS{9}እ ሄመትሽንነ ፆሳ ጋላትሽን አሳ ኡባይ እያ በእዶሶና።

\VS{10}በእዳ ኡባይ ሚሸ ዎሳናዉ ሎኦ ጌተትያ ፆሳ ኬꬃ ፐንገን ኡትዳይስ፥ እያ ግድዳይሳ ኤርዶሶና፤ እ ሀንዳባ በእድ ማላለትዶሶና።


\par }{\SH ጰፅሮሳ ሃሳያ
\par }
{\PP \VS{11}አደይ ጰፅሮሳፐነ ዮሃንሳፐ ዱፅከ ግድ ኦይክድ ደእሽን፥ አሳ ኡባይ ማላለትድ፥ ሶሎሞነ ባራንዳ ጌተትያ በሳን እስፈ ኤንታኮ ዎፅዶሶና።

\VS{12}ጰፅሮስ አሳ በእዳ ዎደ አሳኮ፥ “እስራኤለ አሳዉ፥ አይስ ሀይሳን ማላለተቲ? ዎይኮ አይስ ኑና ጫድ ፄለቲ? ኑኒ ኑ ዎልቃን ዎይኮ ኑ ፅሎተꬃን ሀ አድያ ሄመꬅዳባ ህንተዉ ዳኒ?

\VS{13}አብራሃመ፥ ይሳቃ፥ ያይቆባ ፆሳይ፥ ኑ አዋታ ፆሳይ፥ ባ ናኣ የሱሳ ቦንችስ። ሽን ህንተ ሀይቆስ አꬅድ እምዳይሳ ጵላፆስ ብላናዉ ኮይንካ ህንተ እያ ስንꬃን፥ ‘ኑኒ እያ ኤሮኮ’ ያግደታ።
\XREF{}{{\XO 3:13 }{\XT{ከሳ 3:15.}}}

\VS{14}ህንተ ጌሻነ ፅሉዋ፥ ‘ኑኒ እያ ኤሮኮ’ ግድ፥ ሸምፖ ዎꬍዳይሳ ህንተዉ ብላና መላ ጵላፆሳ ዎስደታ።
\XREF{}{{\XO 3:14 }{\XT{ማቶ 27:15-23፤ ማር 15:6-14፤ ሉቃ 23:13-23፤ ዮሀ 19:12-15.}}}

\VS{15}ደኦ እመይሳ ህንተ ዎꬍደታ፥ ሽን ፆሳይ ሀይቆፐ እያ ደንꬅስ። ሄሳስ ኑኒ ማርካ።

\VS{16}ሀ ህንተ በኤይስነ ኤርያ አደይ፥ ፓፅድ ምንዳይ የሱሳ ሱንꬃን አማንዳይሳና። ሀ ህንተ ኡባ ስንꬃን እያ ሀይሳዳ ፓꬅዳይ፥ እ የሱሳ አማንዳ ግሾሳ።


\par }{\PP \VS{17}“ሀእካ ታ እሻቶ፥ ህንተካ ህንተና ካለይሳታዳ፥ ኤሮና ኦꬅዳይሳ ታኒ ኤራይስ።

\VS{18}ሽን ፆሳይ በን ናበታ ኡባ ዶናን፥ ‘ክርስቶስ ዋየ ኤካናዉ በሴስ’ ያግዳይስ ሀይሳዳ ፖለታና መላ ኦꬅስ።

\VS{19}ህዛ፥ ፆሳይ ህንተ ናጋራ አቶ ጋና መላ ጎዳኮ ስምተ።

\VS{20}ጎዳ ማታፐ ምንꬆ ዎደይ ህንተዉ ያና። ፆሳይ ክርስቶሳ ግዳና መላ ስንꬃትድ ዶርዳ የሱሳ ህንተዉ የዳና።

\VS{21}ፆሳይ ባ ጌሻ ናበታ ዶናን በን ኦድዳይሳ መላ ኡባባይ ኦራፅያ ዎደይ ጋካናዉ የሱሲ ሳሎን ጋምአናዉ በሴስ።

\VS{22}ሙሰይ፥ ‘ጎዳ ፆሳይ ታና ደንꬅዳይሳ መላ ህንተ ግዶፈ ህንተዉ ናበ ደንꬃና። ህንተ እ ገይሳ ኡባ ስእተ።
\XREF{}{{\XO 3:22 }{\XT{ዛረ 18:15፥ 18.}}}

\VS{23}ሄ ናበይ ኦደይሳ ስኦና አስ ኦንካ አሳ ግዶፈ ሻከትድ ꬋዮ’ ያግስ።
\XREF{}{{\XO 3:23 }{\XT{ዛረ 18:19.}}}


\par }{\PP \VS{24}“ቃስ ሳሜላፐ ዶምድ ደእያ ናበት ኡባይ ሀ ዎድያባ ኦድዶሶና።

\VS{25}ህንተ ናበታ ናይታ፤ ቃስ ፆሳይ አብራሃመስ፥ ‘ሳአን ደእያ አሳ ኡባ ታኒ ነ ሼሻ ባጋራ አንጃና’ ያግድ ኑ አዋታስ ገልዳ ቃላ ላትያ ናይታ።
\XREF{}{{\XO 3:25 }{\XT{መ 22:18.}}}

\VS{26}ፆሳይ ህንተና ኡባ ህንተ ኢታ ኦገፐ ዛሪድ አንጃና መላ ባ ናአ ደንꬅድ ህንተዉ ኮይሮ የድስ” ያግስ።




\par }\Chap{4}{\SH ጰፅሮስነ ዮሃንስ ሻንጎ ስንꬃን
\par }
{\PP \VerseOne{1}ጰፅሮስነ ዮሃንስ አሳስ ኦድሽን ካህነ ሀላቃት፥ ፆሳ ኬ ናገይሳታ ሀላቃይነ ሳዱቃወት ኤንታኮ ይዶሶና።

\VS{2}ኤንቲ የሱሲ ሀይቆፐ ደንዶይሳነ እያ ጋሶን ሀይቆፐ ደንዶይ ደኤይሳ አሳ ታማርስዳ ግሾ ይሎትዶሶና።

\VS{3}ሄሳ ግሾ፥ ኤንታ ኦይክድ ሳእ ኦማርስዳ ግሾ ዎንታና ጋካናዉ ቃሾ ኬꬅ ገልስዶሶና።

\VS{4}ሽን ቃላ ስእዳይሳታፐ ዳሮት አማንዶሶና። አማንዳ አደ አሳ ታይቦይ እቻሹ ሙኩሉኮ ብስ።


\par }{\PP \VS{5}ዎንተꬃ ጋላስ ደርያ ሃረይሳት፥ ጭማትነ፥ ህገ አስታማረት የሩሳላመን ሺቅዶሶና።

\VS{6}ሄ አሳ ግዶን ካህነ ሀላቃይ ሃን፥ ቃያፍ፥ ዮሃንስ፥ እስክንድረይነ ካህነ ሀላቃ ሶ አሳት ኡባይ ደኦሶና።

\VS{7}ሀዋረታ ባንታ ስንꬃን ኤስድ፥ “አይብ ዎልቃን ዎይኮ ኦደ ሱንꬃን ሀይሳ ህንተ ኦꬅደቲ?” ያግድ ኦይችዶሶና።


\par }{\PP \VS{8}ሄ ዎደ ጰፅሮስ ጌሻ አያናን ኩምድ፥ “ደርያ ሃረይሳቶ፥ ጭማቶ፥

\VS{9}ሀች ሀ ዎበ አድያስ ኦሰትዳ ሎኦ ኦሱዋስነ እ ዋንድ ፓፅዳኮ ህንተ ኑና ኦይችኮ፥

\VS{10}ማስቃልያ ቦላ ህንተ ካቅን፥ ፆሳይ ሀይቆፐ ደንꬅዳ ናዝረተ የሱስ ክርስቶሳ ሱንꬃን ሀ አደይ ፓፅድ ህንተ ስንꬃን ኤቅዳይስ ህንተዉነ እስራኤለ አሳ ኡባስ ኤረቶ።


\par }{\Q \VS{11}“ ‘ግምበይሳት ቦርድ እፅዳ ሹቻይ፥

\par }{\QB ጎዳ ፃጱዋ ምንꬅያ፥

\par }{\QB ኡባፈ አꬍያ ሹቹ ግድስ።

\par }{\Q ሄ ሹቻይ የሱሳ።’\XREF{}{{\XO 4:11 }{\XT{ማዝ 118:22.}}}


\par }{\MM \VS{12}ሄሳ ግሾ፥ አቶተꬅ እያ ባጋራፐ አትሽን፥ ሀራ ኦደ ባጋራካ ባዋ። ኑኒ እያ ሱንꬃን አታና መላ አሳ ኡባስ ፆሳይ ሳሎፐ ጋርሳን እምዳ ሀራ ሱንꬅ ባዋ” ያግስ።


\par }{\PP \VS{13}ሺቅዳ አሳይ ጰፅሮስነ ዮሃንስ ምንዳ ምኖተꬃ በእዳ ዎደ ኤንቲ ታማርቦና ጮ አስ ግድዳይሳ አኬክድ፥ ማላለትዶሶና፤ ኤንቲ የሱሳራ ደኤይሳ ኤርዶሶና።

\VS{14}ቃስ ፓፅዳ አደይ ጰፅሮሳራነ ዮሃንሳራ ኤቅዳይሳ አሳይ በእድ ግያባ ꬋይዶሶና።

\VS{15}ሽን ጰፅሮሳነ ዮሃንሳ ካረ ከያና መላ ኦꬅድ ባንታ ግዶን፥

\VS{16}“ሀ አሳታ ኑ አይ ኦꬅኖ? ኤንታ ኩሸን ኦሰትዳ ግታ ማላታይ የሩሳላመን ደእያ ኡባስ በንቴስ። ኑኒ ሄሳ ኤሮኮ ጋናዉ ዳንዳኦኮ።

\VS{17}ሽን ሀ ኦዳይ አሳ ግዶን ላለቶና መላ ህዛፐ ጉየ፥ ሀ አሳት የሱሳ ሱንꬃን ኦደስካ ኦዶና መላ ምንꬅድ ናግሳና” ያግድ ዞረትዶሶና።


\par }{\PP \VS{18}ኤንታ ፄግድ፥ የሱሳ ሱንꬃን ህዛፐ ኦዶና መላ ዎይኮ ታማርሶና መላ ኪትዶሶና።

\VS{19}ሽን ጰፅሮስነ ዮሃንስ ኤንታኮ ዛሪድ፥ “ፆሳስ ኪተታናይሳፈነ ህንተዉ ኪተታናይሳፈ ፆሳ ስንꬃን አዉስ ሎኦኮ? አነ ህንተ ፕርድተ።

\VS{20}ኑኒ በእዳባነ ስእዳባ ኦዶና አጋናዉ ዳንዳኦኮ” ያግዶሶና።


\par }{\PP \VS{21}ቢታ ጭማትነ ደርያ ሃረይሳት ካሰፐ ምንꬅ ናግስድ ኤንታ የድ አግዶሶና። አሳይ ሀንዳባስ ፆሳ ጋላትያ ግሾ ኤንታ ሴራናዉ ዳንዳእቦኮና።

\VS{22}ሄ ማላታን ሀርገፈ ፓፅዳ አድያስ ላይꬅ ኦይታማፐ አꬍስ።


\par }{\SH አማንያ አሳ ዎሳ
\par }
{\PP \VS{23}ጰፅሮስነ ዮሃንስ ብርሸትድ ባንታ ዳቦታኮ ብድ፥ ካህነ ሀላቃትነ ጭማት ባንታኮ ግዳባ ኡባ ኤንታዉ ኦድዶሶና።

\VS{24}ኤንቲ ሄሳ ስእዳ ዎደ እስ ዎዛናን ግድድ ፆሳ ሀይሳዳ ያግድ ዎስዶሶና፦ “ኡባ ሃርያ ጎዳዉ፥ ሳሉዋ፥ ሳኣ፥ አባነ ኤንታ ግዶን ደእያ ኡባባ መꬍዳይሶ፥\XREF{}{{\XO 4:24 }{\XT{ከሳ 20:11፤ ናህ 9:6፤ ማዝ 146:6.}}}

\VS{25}ኔኒ ነ አይልያ፥ ኑ አዋ ዳዊታ ዶናን ጌሻ አያናን፥

\par }{\Q “ ‘ደረይ አይስ ይሎትዶና?

\par }{\QB አሳይ አይስ ጮ ማቀትዶና?\XREF{}{{\XO 4:25 }{\XT{ማዝ 2:1-2.}}}


\par }{\Q \VS{26}ሳኣ ካዎትነ

\par }{\QB ደርያ ሃረይሳት እስፈ ጎዳ ቦላነ

\par }{\QB ክርስቶሳ ቦላ ደንድዶሶና’ ያጋዳሳ።


\par }{\PP \VS{27}“ቱማካ፥ ሄሮዲስነ ጰንፀ ጵላፆስ አይሁደ ግዶና አሳራነ እስራኤለ አሳራ ነ ዶርዳ ነ ጌሻ ናኣ የሱሳ ቦላ ደንዳናዉ ሀ ካታማን ሺቅዶሶና።
\XREF{}{{\XO 4:27 }{\XT{ማቶ 27:1-2፤ ማር 15:1፤ ሉቃ 23:1፥ 7-11፤ ዮሀ 18:28-29.}}}

\VS{28}ቃስ ኔኒ ነ ዎልቃንነ ነ ሸንያን ኦꬃና ጋዳ ቆፓ ኡትዳባ ኡባ ፖልዶሶና።

\VS{29}ሀእካ ጎዳዉ፥ ኤንታ ማንደꬃ በአ፤ ኑኒ ነ አይለት ነ ቃላ ኩመꬃ ዎዛናን ኦዳና መላ ኑና ዳንዳእሳ።

\VS{30}ነ ጌሻ ናኣ የሱሳ ሱንꬃን ሀርጋንቾታ ፓꬃናዉ፥ ኦራꬃባይነ ማላታት ኦሰታና መላ ነ ኩሽያ ምጫ” ግድ ዎስዶሶና።


\par }{\PP \VS{31}ኤንቲ ፆሳ ዎስዳፐ ጉየ፥ ሄ ኤንቲ ሺቅዳ በሳይ ቃፅስ። ኤንታ ኡባን ጌሻ አያን ኩምን ፆሳ ቃላ ምኖተꬃን ኦድዶሶና።


\par }{\SH ኮይሮ አማንዳ አሳ እስፈተꬃ
\par }
{\PP \VS{32}አማነይሳት ኡባይ ቆፋንነ ዎዛናን እስኖ ግድዶሶና። ኤንቲ ባንታዉ ደእያባ ታባ ጎናሽን እስፈ ሻከቶሶና።
\XREF{}{{\XO 4:32 }{\XT{ሀዋ 2:44-45.}}}

\VS{33}ሀዋረት፥ ጎዳ የሱሲ ሀይቆፐ ደንድዳይሳ ግታ ዎልቃን ማርካቶሶና። ፆሳይ ኤንታ ኡባስ አꬎ ኬሀተꬃ ዳርስድ እሚስ።

\VS{34}ቢት ዎይኮ ኬꬅ ደኤይሳት ኡባይ ባይዝ ኤክዳ ሚሽያ ኤህያ ግሾ፥ አማነይሳታ ግዶን መቶታንቾይ እሶይካ ባዋ።

\VS{35}ሚሸ ኤህድ ሀዋረታስ እሞሶና፤ ሄ ሚሽያ አሳስ ኮሽዳይሳዳ እሱዋስ እሱዋስ ሻክ ሻክ እሜስ።


\par }{\PP \VS{36}ቆጵሮሳ ጌተትያ በሳን የለትዳ ዮሰፋ ጌተትያ ሌወ ሼሻፐ ግድዳ እሶይ ደኤስ። እያ ሱንꬃ ሀዋረት ባርናባሳ (ምንꬆ ናአ) ግዶሶና።

\VS{37}ባርናባስ ባዉ ደእያ ቢታ ባይዝድ ሚሽያ ኤህድ ሀዋረታስ እሚስ።




\par }\Chap{5}{\SH ሀናንያነ ሳፕሂሮ
\par }
{\PP \VerseOne{1}እስ ሀናንያ ጌተትያ አደይ ባ ማቸ ሳጵርራ ጋደ ባይዝስ።

\VS{2}ሄ ባይዝዳ ሚሽያፐ ባ ማችያ ኤርሽን ባጋ አሽድ፥ አትዳይሳ ኤህድ ሀዋረታስ እሚስ።


\par }{\PP \VS{3}ሽን ጰፅሮስ ሀናንያኮ፥ “ኔኒ ጌሻ አያና ጭማና መላነ ጋድያ ባይዝዳ ሚሽያፐ ሻካዳ አሻና መላ ፃላሄይ ነ ዎዛናን አይስ ገልዴ?

\VS{4}ኔኒ ባይዛናፐ ካሰ ጋደይ ነባ ግደነዬ? ቃስ ኔኒ ባይዛ ስምንካ ሚሸይ ነባ ግደነዬ? ያትን፥ ሄሳ መላባ ኦꬃናዉ አይስ ነ ዎዛናን ቆፓዲ? ኔኒ ፆሳ ቦላ ዎርዶታዳሳፐ አትሽን፥ አሳ ቦላ ዎርዶታባካ” ያግስ።


\par }{\PP \VS{5}ሀናን ሄ ቃላ ስእዳ መላ ኩንድድ ሀይቅስ፤ ሄሳ ስእዳ ኡባይ ዳሮ ያይስ።

\VS{6}ናአተꬃ አሳት ሶ ገልድ እያ አሀ ፃፅድ ኤፍድ ሞግዶሶና።


\par }{\PP \VS{7}ሄꬑ ሳተፐ ጉየ ሀናንያ ማችያ ሄሳ ኤሮና ደአሸ ጰፅሮስ ደእያሱዋ ገላሱ።

\VS{8}ጰፅሮስ ኢኮ፥ “ህንተ ጋድያ ሀይሳ መላ ሚሸስ ባይዝደቲ? አነ ታዉ ኦዳ” ያግስ።

\par }{\PP እያካ፥ “ኤ፥ ሀይሳ መላ ሚሸስ ባይዝዳ” ያጋሱ።


\par }{\PP \VS{9}ጰፅሮስ ማጫስዉ፥ “ኔራነ ነ አዝናራ ጎዳ አያና ፓጫናዉ አይስ ዞረትደቲ? ሄኮ፥ ነ አዝና ሞግዳ አሳት ካረን ደኦሶና፤ ነናካ ኤንቲ ካረ ከሳና” ያግስ።


\par }{\PP \VS{10}ማጫስያ ኢራካ ጰፅሮሳ ቶሁዋ ማታን ኩንዳዳ ሀይቃ አጋሱ፤ ናአተꬃት ገልያ ዎደ ሀይቅዳሮ ደምድ ካረ ከስድ፥ እ አዝና ማታን ሞግዶሶና።

\VS{11}ኩመꬃ ዎሳ ኬꬃይነ ሄሳ ስእዳ ሀራ አሳ ኡባይ ዳሮ ያይዶሶና።


\par }{\SH ማላልስያባታነ ማላታታ
\par }
{\PP \VS{12}ሀዋረት ዳሮ ማላታታነ ኦራꬃባታ አሳ ግዶን ኦꬆሶና። አማንያ ኡባይ ሶሎሞነ ባራንዳን እስፈ ሺቆሶና።

\VS{13}ሀራ አሳፐ ኤንታራ ጋሄታናዉ እስ አስካ ምንቤና፥ ሽን አሳይ ኤንታ ቦንቼስ።

\VS{14}አማንያ አደታነ ማጫሳታ ታይቦይ ካሰይሳፈ ዳርሸ ብስ።

\VS{15}ሄሳ ግሾ፥ አሳይ ሀርጋንቾታ ሀላንነ አልጋን ቶክድ ጰፅሮስ አꬍያ ዎደ እያ ኩያይ ኤንታፈ እሶታ እሶታ ቦላ ሸምፓና መላ ኦገ ዶናን ከስድ ዎꬆሶና።

\VS{16}ቃስ ዳሮ አሳይ የሩሳላመ ማታን ደእያ ካታማታፐ ሀርጋንቾታነ ቱና አያን ዋይስያ አሳታ ኤክድ ዮሶና፤ ኡባይካ ፓፅዶሶና።


\par }{\SH ሀዋረታ ቦላ ጎድ ደንድስ
\par }
{\PP \VS{17}ካህነ ሀላቃይነ እያራ ደእያ ሳዱቃወት ኡባይ ቃናተን ኩምድ ሀዋረታ ቦላ ደንድዶሶና።

\VS{18}ሀዋረታ ኦይክድ ደርያ ቃሾ ኬꬃን የግዶሶና።

\VS{19}ሽን ጎዳ ኪታንቾይ ቃማ ቃሾ ኬꬃ ፐንግያ ዶይድ ሀዋረታ ካረ ከስድ፥

\VS{20}“ብድ፥ ፆሳ ኬꬃን ኤቅድ ሀ ኦራꬃ ደኦ ቃላ አሳ ኡባስ ኦድተ” ያግስ።

\VS{21}ሀዋረት ሄሳ ስእዳ ዎደ ዎንታ ጉራ ፆሳ ኬꬅ ገልድ ታማርሶ ዶምዶሶና።

\par }{\PP ካህነታ ሀላቃይነ እያራ ደኤይሳት ይድ፥ እስራኤለ ጭማታ ኡባ ፄግ ሺሽድ ሀዋረታ ባንታ ስን ኤሀና መላ ዎታዳረታ ቃሾ ኬꬅ ኪትዶሶና።

\VS{22}ሽን ዎታዳረት ቃሾ ኬꬅ ብድ ሀዋረታ ደምቦኮና። ጉየ ስም ይድ ደርያስ፥

\VS{23}“ኑኒ ብያ ዎደ ቃሾ ኬꬃ ፐንገይ ምንꬅ ጎርደትን፥ ናገይሳት ፐንገን ኤቅዳይሳታ ደምዳ። ሽን ኑኒ ካርያ ዶይያ ዎደ ግዶን ሀር አቶሽን እስ አስካ ባዋ” ያግዶሶና።

\VS{24}ሄሳ ግሾ፥ ፆሳ ኬꬃ ዎታዳረታ ኪተይስነ ካህነ ሀላቃት ሄሳ ስእዳ ዎደ፥ “ሀዋረታ ቦላ አይብ ሀንዴ?” ያግድ ህርግዶሶና።


\par }{\PP \VS{25}ሄ ዎደ እስ አደይ ኤንታኮ ይድ፥ “ሄኮ፥ ቃሾ ኬꬅ ህንተ ገልስዳ አሳት ፆሳ ኬꬃን ኤቅድ አሳ ታማርሶሶና” ያግድ ኤንታዉ ኦድስ።

\VS{26}ፆሳ ኬꬃ ዎታዳረታ ኪተይስ ባ ዎታዳረታራ ብድ ሀዋረታ ኤህስ። ሽን ኤንቲ ባንታና አሳይ ሹቻን ጫዳና ግድ ያይዳ ግሾ ኤንታ አዳሽድ ኤህዶሶና።


\par }{\PP \VS{27}ኤንቲ ሀዋረታ ኤህድ፥ ሺቅዳ ሻንጉዋ ስንꬃን ኤስን ካህነ ሀላቃይ ኤንታኮ፥

\VS{28}“ህንተና ኑኒ ሄ ኡራ ሱንꬃን ታማርሶና መላ ምንꬅድ ኪትቦኮ? ሄኮ፥ ህንተ ትምርትያ የሩሳላመ ካታማ ኡባ ጋꬅደታ። ሄ ኡራ ሸምፑዋስ ኑና ኦይꬃናዉ ቆፔቲ?” ያግድ ኦይችስ።
\XREF{}{{\XO 5:28 }{\XT{ማቶ 27:25.}}}


\par }{\PP \VS{29}ጰፅሮሳራነ ሀንኮ ሀዋረታራ ኤንታዉ ዛርሸ፥ “ኑኒ አሳስ ኪተታናፐ ፆሳስ ኪተታናዉ በሴስ።

\VS{30}ማስቃልያ ቦላ ህንተ ካቅድ ዎꬍዳ የሱሳ፥ ኑ አዋታ ፆሳይ ሀይቆፐ ደንꬅስ።

\VS{31}እስራኤለት ናጋራፐ ስማና መላነ ኤንታ ናጋራይ አቶ ጌተታና መላ ፆሳይ የሱሳ ሃረይሳነ አሸይሳ ኦꬅድ ቦንቾን ባፐ ኡሻቻ ባጋን ኡትስስ።

\VS{32}ሄሳስ ኑኒ ማርካ፤ ቃስ ፆሳይ ባና አማነይሳታስ እምዳ ጌሻ አያናይካ ማርካ” ያግዶሶና።


\par }{\PP \VS{33}ሺቅዳ አሳይ ሄሳ ስእዳ ዎደ ዳሮ ይሎትድ፥ ሀዋረታ ዎꬋናዉ ቆፕዶሶና።

\VS{34}ሽን አሳ ኡባን ዳሮ ቦንቸትዳ ጋማልያለ ጌተተይስ፥ እስ ህገ አስታማረይነ ፋርሳወይ ደንድ ኤቅድ ሀዋረታ ጉꬃ ዎደስ ካረ ከሳና መላ ኪትስ።

\VS{35}ሄሳፈ ጉየ፥ ሺቅዳ አሳኮ፥ “እስራኤለ አሳዉ፥ ሀ አሳታ ቦላ ህንተ ኦꬃናዉ ቆፕያባፐ ናገትተ።

\VS{36}አይስ ጊኮ፥ ሀይሳፈ ካሰ ተዎዳስ ባና፥ ‘ታኒ ግታ’ ግድ ደንድን፥ ኦይዱ ፄቱ ግድያ አሳት እያራ እስፍዶሶና። ሽን እያ ዎꬍን እያ ካልዳ ኡባይ ላለትን ፓꬆና አስ ግድድ አትዶሶና።

\VS{37}ሄሳፈ ጉየ፥ አሳይ ታይበትያ ዎደ ጋልላ ይሁድ ደንድድ ዳሮ አሳ ፓንጋይድ ካለꬅስ፥ ሽን እያካ ዎꬍን እያ ካልዳ አሳ ኡባይ ላለትስ።

\VS{38}ሀእካ ታ ህንተዉ ኦዳይስ፤ ሀ አሳታፐ ሻከትተ፤ ኤንታ ቦቾፍተ። አይስ ጊኮ፥ ሀ ቆፋነ ሀ ኦሱዋ አስ ኦꬅያባ ግድኮ ꬋያና።

\VS{39}ሽን ሀ ቆፋይነ ሀ ኦሶይ ፆሳፈ ይዳባ ግድኮ፥ ህንተ ኤንታ ꬋይሳናዉ ዳንዳኤከታ። ሄሳዳ ሀንሸ ህንተ ፆሳራ ካጨታና” ያግድ ኦድስ። ሄሳ ግሾ፥ ሺቅዳ አሳይ ጋማልያለ ዞርያ ኤክዶሶና።


\par }{\PP \VS{40}ሀዋረታ ሶ ፄግድ ልሶን ጋራፍስስ። ሄሳፈ ጉየ፥ ኤንታኮ፥ “የሱሳ ሱንꬃ ናምአንꬆ ደንꬆፍተ” ግድ ብርሽድ የድዶሶና።

\VS{41}የሱሳ ሱንꬃ ግሾ፥ ኤንቲ ካዉያናይስ በሲያባ ግደይሳ ኤርዳ ግሾ ሻንጉዋ ስንꬃፈ ኡፋይትሸ ከይዶሶና።

\VS{42}ኤንቲ ኡባ ጋላስ ፆሳ ኬꬃንነ አሳ ሶን የሱሲ እ ክርስቶሳ ግደይሳ ታማርሶነ ሳባኮ አግቦኮና።




\par }\Chap{6}{\SH ላፑን አሳታ ዶረተꬃ
\par }
{\PP \VerseOne{1}ሄ ዎደ ካለይሳታ ታይቦይ ዳር ዳርድ ብሽን፥ ግርከ ዶና ኦደትያ አይሁደት ይሁዳን የለትድ ደእያ አይሁደታ ቦላ ዙዙምዶሶና። አይስ ጊኮ፥ ግርከ ዶና ኦደትያ አይሁደት፥ “ጋላስ ጋላስ እመትያ ካꬃን ኑ አምኤት ናቀቶሶና” ያግዶሶና።

\VS{2}ታማነ ናምኡ ሀዋረት ዎሳ ኬꬃ አሳ ኡባ ፄግድ፥ “ኑኒ ፆሳ ቃላ ኦደይሳ አግድ ካꬅ ግሻናዉ በሰና።

\VS{3}ህዛ፥ እሻቶ፥ ሎኦ አሳታ፥ ጌሻ አያናንነ ጭንጫተꬃን ኩምዳ ላፑን አሳታ ህንተ ግዶፈ ዶርተ፤ ኑኒ ኤንታ ሀ ኦሱዋስ ሹማና።

\VS{4}ሽን ኑኒ፥ ኑ ኩመꬃ ዎድያ ዎሳንነ ቃላ ታማርሶን ፔሻና” ያግዶሶና።


\par }{\PP \VS{5}ሀዋረት ኦድዳ ኦዳይ አሳ ኡባ ኡፋይስስ። ሄሳ ግሾ፥ አማኖይነ ጌሻ አያን ኩምዳ እስፅፋኖሰ፥ ፍልጶሳ፥ ጵሮኮሮሳ፥ ንቃሮና፥ ፅሞና፥ ጳርመናነ አይሁደ አማኖ ገል ስምዳ አንፆከ አድያ ንቆላዎሳ ዶርዶሶና።

\VS{6}ኤንታ ሀዋረታ ስንꬃን ኤስን፥ ሀዋረት ኤንታ ቦላ ኩሸ ዎꬅድ ዎስዶሶና።


\par }{\PP \VS{7}ፆሳ ቃላይ ዳልግ ዳልግ ብስ። የሩሳላመን ደእያ አማነይሳታ ታይቦይ ዳር ዳርድ ብስ፤ ዳሮ ካህነትካ አማንዶሶና።


\par }{\SH እስፅፋኖሰይ ኦይከትስ
\par }
{\PP \VS{8}እስፅፋኖሰይ አꬎ ኬሀተꬃንነ ዎልቃን ኩምድ አሳ ግዶን ኦራꬃባታነ ማላታታ ኦꬄስ።

\VS{9}አይለተꬃፈ ከይዳ አይሁደ ዎሳ ኬꬃ አሳይ ቀሬናፐነ እስክንድረፐ ክልቀፈነ ኢሰፐ ይዳ እስ እስ አሳት ደንድድ እስፅፋኖሰራ ፓላምዶሶና።

\VS{10}ሽን እስፅፋኖሰይ አያና ዎልቃን ኦደትያ ጭንጫተꬃ ኤንቲ ኤቀታናዉ ዳንዳእቦኮና።


\par }{\PP \VS{11}ሄ ዎደ ኤንቲ፥ “ሙሰነ ፆሳ እ ጫይሽን ስእዳ” ግያ ዎርዶ አሳታ ሻምዶሶና።

\VS{12}ሄሳዳ ኦꬅድ ቢታ ጭማታነ ህገ አስታማረታ እያ ቦላ ደንꬅዶሶና። እስፅፋኖሰ ኦይክድ ሻንጉዋ ስን ኤፍዶሶና።

\VS{13}እያ ቦላ ፓይድዳ ዎርዶ ማርካት፥ “ሀ ኡራይ ሀ ፆሳ ኬꬃነ ሙሰ ህግያ ዛር ዛር ጫዬስ።

\VS{14}እ፥ ‘ሀይስ ናዝረተ የሱሲ፥ ሀ ፆሳ ኬꬃ ላላና፤ ቃስ ሙሰይ ኑስ እምዳ ህግያ ላማና’ ያግሽን ኑኒ ስእዳ” ያግዶሶና።


\par }{\PP \VS{15}ሻንጎ ሺቆን ኡትዳ አሳ ኡባይ እስፅፋኖሰ ሎይꬅድ ፄልያ ዎደ እያ ሶምኦይ ኪታንቾ ሶምኦ ዳኔስ።




\par }\Chap{7}{\SH እስፅፋኖሰ ሃሳያ
\par }
{\PP \VerseOne{1}ካህነታ ሀላቃይ እስፅፋኖሰኮ፥ “ሀይስ ቱሜ?” ያግድ ኦይችስ።


\par }{\PP \VS{2}እስፅፋኖሰይ፥ “ታ እሻቶ፥ ታ አዋቶ፥ ስእተ! ኑ አዋ አብራሃመይ ካራነን ዳናዉ ባናፐ ስን ማሰጰፆመን ደእሽን፥ ቦንቾ ፆሳይ እያዉ ቆንጭድ፥
\XREF{}{{\XO 7:2 }{\XT{መ 12:1.}}}

\VS{3}‘ነ ቢታፈነ ነ ዳቦታፐ ሻከታዳ ታኒ ነና በሲያ ቢታ ባ’ ያግስ።

\VS{4}ሄ ዎደ አብራሃመይ ካልዳወታ ቢታፈ ከይድ ካራነን ዳናዉ ብስ። እያ አዋይ ሀይቅዳፐ ጉየ ፆሳይ እያ ሀ ቢታ ሀእ ህንተ ደእያ በሳ ኤህስ።
\XREF{}{{\XO 7:4 }{\XT{መ 11:31፤ 12:4.}}}

\VS{5}እ ሀ ቢታፈ ሀር አቶሽን ቶሆይ የꬍያ በስካ አብራሃመስ እምቤና። ሽን ናእ እያዉ ባይና ዎደ ፆሳይ ሀ ቢታ እያዉነ እያ ሼሻስ ላታ ኦꬅድ እማናይሳ ቃላ ገልስ።
\XREF{}{{\XO 7:5 }{\XT{መ 12:7፤ 13:15፤ 15:18፤ 17:8.}}}

\VS{6}ፆሳይ አብራሃመኮ፥ ‘ነ ሼሻይ ሀራ ቢታን እማꬃተꬃን ዳና፤ ያን ኦይዱ ፄቱ ላይꬅ ኤንቲ አይለተꬃን ሃረታና።
\XREF{}{{\XO 7:6 }{\XT{መ 15:13-14.}}}

\VS{7}ሽን ታኒ ነ ሼሻ ሃርያ ካዎተꬃታ ፕርዳና። ሄሳፈ ጉየ፥ ኤንቲ ሄ ቢታፈ ከይድ ሀይሳን ታዉ ጎይናና’ ያግስ።
\XREF{}{{\XO 7:7 }{\XT{ከሳ 3:12.}}}

\VS{8}ፆሳይ አብራሃመ ሼሻይ ቃፃረታና መላ እያራ ጫቅን፥ ይሳቅ የለትዳ ሆስፑንꬆ ጋላሳን ቃፃርስ። ይሳቅ ያይቆባ ቃፃርስ፤ ቃስ ያይቆብ ታማነ ናምኡ ባ ናይታ፥ ኑ አዋታ ማይዛታ ቃፃርስ።
\XREF{}{{\XO 7:8 }{\XT{መ 17:10-14፤ 21:2-4፤ 25:26፤ 29:31-35.}}}


\par }{\PP \VS{9}“ያይቆባ ናይት ዮሰፋ ቃናትድ ግብፀ ቢታን አይለተꬃስ ባይዝዶሶና፥ ሽን ፆሳይ እያራ ደኤስ።
\XREF{}{{\XO 7:9 }{\XT{መ 37:11፥ 28፤ 39:2፥ 21.}}}

\VS{10}እያ፥ እያ ዋየ ኡባፈ ከስስ። ግብፀ ካዋ ስንꬃን ሳባነ ጭንጫተꬅ እያዉ እሚስ። ግብፀ ካዎይ ዮሰፋስ ግብፀ ቢታነ ባ ጋꬉዋ ኡባ አይሳናዳ አዋተꬅ እሚስ።
\XREF{}{{\XO 7:10 }{\XT{መ 41:39-41.}}}


\par }{\PP \VS{11}“ግብፀ ቢታንነ ካናነ ቢታን ኡባን ኮሽ ገልድ ዳሮ አሳ ኡንኤꬅስ። ሄ ዎደ ኑ ማይዛት ካꬅ ደማናዉ ዳንዳእቦኮና።
\XREF{}{{\XO 7:11 }{\XT{መ 42:1-2.}}}

\VS{12}ያይቆብ ግብፀ ቢታን ካꬅ ደኤይሳ ስእድ ኑ አዋታ ኮይሮ ያ የድስ።

\VS{13}ናምአንꬆ ቡሳን ዮሰፍ ባ እሻታስ ባናተꬃ ኤርስስ። ግብፀ ካዎይካ ዮሰፋ ሶ አሳ ኤርስ።
\XREF{}{{\XO 7:13 }{\XT{መ 45:1፥ 16.}}}

\VS{14}ዮሰፍ ባ አዋ ያይቆባነ ባ ሶ አሳ ኡባ፥ ላፑን ታማነ እቻሹ አሳ ባኮ ያና መላ ኪትድ ኤህስስ።
\XREF{}{{\XO 7:14 }{\XT{መ 45:9-10፥ 17-18፤ 46:27.}}}

\VS{15}ያይቆብ ግብፀ ቢታ ዎꬍስ፤ እነ እያ ናይት ያን ሀይቅዶሶና።
\XREF{}{{\XO 7:15 }{\XT{መ 46:1-7፤ 49:33.}}}

\VS{16}ኤንታ አሀይ ሄ በሳፈ ሴከማ ቢታ ቶከትድ ብድ፥ ያን አብራሃመይ ሀሞረ ናይታፐ ዳሮ ብራን ሻምዳ ዱፎን ሞገትስ።
\XREF{}{{\XO 7:16 }{\XT{መ 23:3-16፤ 33:19፤ 50:7-13.}}}


\par }{\PP \VS{17}“ሽን ፆሳይ አብራሃመስ እማና ግዳይሳ ፖልያ ዎደይ ጋካናዉ ማትዳ ዎደ ግብፀ ቢታን ደእያ ኑ አሳይ ዳር ዳር ብስ።
\XREF{}{{\XO 7:17 }{\XT{ከሳ 1:7-8.}}}

\VS{18}ሄሳፈ ጉየ፥ ዮሰፋ ኤሮና ሀራ ካዎይ ግብፀ ቢታን ካዎትስ።

\VS{19}ሄ ካዎይ ኑ ኮቻ ገንድ ጉꬃ ናይት ሀይቃና መላ ኤንታ ካረ ከስ የጋና መላ ኑ አዋታ ኡንኤꬅስ።\XREF{}{{\XO 7:19 }{\XT{ከሳ 1:10-11፥ 22.}}}


\par }{\PP \VS{20}“ሄ ዎደ ሙሰይ የለትስ፤ እ ፆሳ ስንꬃን ዳሮ ሎኦ ናአ። ባ አዋ ኬꬃን ሄꬑ አጌና ጋካናዉ ድጭስ።
\XREF{}{{\XO 7:20 }{\XT{ከሳ 2:2.}}}

\VS{21}ሙሰይ ዎራ ሆለትዳ ዎደ ግብፀ ካዋ ናእያ ደማ ኤካዳ ባ ናአ ኦꬃዳ እያ ድቻሱ።
\XREF{}{{\XO 7:21 }{\XT{ከሳ 2:3-10.}}}

\VS{22}ሙሰይ ግብፀታ ጭንጫተꬃ ኡባ ታማርድ ኦዳንነ ኦሶን ምኖ አስ ግድስ።


\par }{\PP \VS{23}“ሙሰስ ላይꬅ ኦይታማ ኩምዳ ዎደ ባ እሻታ፥ እስራኤለታ በአናዉ ባ ዎዛናን ቆፕስ።
\XREF{}{{\XO 7:23 }{\XT{ከሳ 2:11-15.}}}

\VS{24}እስራኤለታፐ እሱዋ ግብፀ እሶይ ቆህሽን በእድ ሄ እስራኤለ ኡራ ማድድ፥ ሄ ቆህዳ ግብፀ ኡራ ዎꬍድ ኩሸ ዛርስ።

\VS{25}ሙሰይ ባ እሻታ ባ ባጋራ ፆሳይ አሻናዉ ሀነይሳ ኤንቲ አኬካና ግድ ቆፕስ፥ ሽን ኤንቲ አኬክቦኮና።


\par }{\PP \VS{26}“ዎንተꬃ ጋላስ ናምኡ እስራኤለ አሳት እሶይ እሱዋራ ዋትሽን ደምድ ኤንታ ስገꬃናዉ ኮይድ፥ ‘አሳዉ፥ ህንተ እሻንታ፤ አይስ እሶይ እሱዋ ቆሄቲ?’ ያግስ።


\par }{\PP \VS{27}“ሽን ባ ላግያ ቆሄይስ ሙሰኮ፥ ‘ነና ኑ ቦላ ሃረይሳነ ዳይና ኦꬅዳይ ኦኔ?

\VS{28}ኔኒ ዝነ ግብፀ ኡራ ዎꬍዳይሳዳ ታናካ ዎꬋናዉ ኮያይ?’ ያግድ ሙሰ ሱግ የድስ።

\VS{29}ሙሰይ ሄሳ ስእዳ ዎደ ግብፀፈ በትድ ምድያመ ቢታን በተ አስ ግድድ ደእሸ ናምኡ አደ ናይታ የልስ።
\XREF{}{{\XO 7:29 }{\XT{ከሳ 18:3-4.}}}


\par }{\PP \VS{30}“ጎዳ ኪታንቾይ ኦይታሙ ላይꬃፈ ጉየ፥ ሲና ዙማ ማታን ደእያ ባዞ ቱሽያ ግዶን ኤፅያ ታማ ላጮ ግዶን ሙሰስ በንትስ።
\XREF{}{{\XO 7:30 }{\XT{ከሳ 3:1-10.}}}

\VS{31}ሙሰይ ባ በእዳይሳን ማላለትድ፥ ሎይꬅ በአናዉ ቱሽያ ማት ሺቅድ ደእሽን፥ ጎዳ ቃላይ፥

\VS{32}‘ታኒ ነ አዋታ፥ አብራሃመ ፆሳ፥ ይሳቃ ፆሳ፥ ያይቆባ ፆሳ’ ያግሸ ሙሰኮ ይስ። ሙሰይ ያሻን ኮኮርድ ፄላናዉ ዳንዳእቤና።


\par }{\PP \VS{33}“ጎዳይ ሙሰኮ፥ ‘ኔኒ ኤቅዳ ቢታይ ጌሽ ግድያ ግሾ ነ ቶሁዋን ደእያ ጫማ ከሳ።

\VS{34}ታኒ ግብፀን ደእያ ታ አሳ ኡንኤተꬃ በአስ። ኤንታ ዋሱዋ ስአዳ ኤንታ አሻናዉ ዎꬋስ። ሀእ ሃያ! ታኒ ነና ግብፀ ኪታና’ ያግስ።


\par }{\PP \VS{35}“እስራኤለት ሙሰ፥ ‘ነና ኑ ቦላ ሃረይሳነ ዳይና ኦꬅዳይ ኦኔ?’ ያግድ እፅዳይሳ ቱሽያ ግዶን እያዉ በንትዳ ኪታንቹዋ ባጋራ ሃረይሳነ አሸይሳ ኦꬅድ ፆሳይ ኪትስ።
\XREF{}{{\XO 7:35 }{\XT{ከሳ 2:14.}}}

\VS{36}ሄ ሙሰይ እስራኤለታ ግብፀፈ ከስድ ማላልስያባታነ ኦራꬃባታ ግብፀ ቢታንነ ዞኦ አባን ኦꬅድ ኤንታ ኦይታሙ ላይꬅ መላ ቢታን ካለꬅስ።\XREF{}{{\XO 7:36 }{\XT{ከሳ 7:5፤ 14:21፤ ታይቦ 14:33.}}}


\par }{\PP \VS{37}“እስራኤለ አሳኮ፥ ‘ፆሳይ ታና ደንꬅዳይሳዳ ህንተ ሼሻ ግዶፈ ታ መላ ናበ ህንተዉ ደንꬃና’ ያግዳይ ሄ ሙሰ።
\XREF{}{{\XO 7:37 }{\XT{ዛረ 18:15፥ 18.}}}

\VS{38}መላ ቢታን ሺቅዳ እስራኤለ አሳራ ደእዳይስ፥ ኑ አዋታራነ ሲና ዙማ ቦላ እያዉ ኦድዳ ኪታንቹዋራ ደእዳ ሙሰይ እያ። ያትድ፥ ፆሳ ደኦ ቃላ ኑስ እማናዉ ኤክስ።
\XREF{}{{\XO 7:38 }{\XT{ከሳ 19:1—20:17፤ ዛረ 5:1-33.}}}


\par }{\PP \VS{39}“ሽን ኑ ማይዛት ሙሰስ ኪተታናዉ ዶስቦኮና፤ እያ እፅድ ጉየ ግብፀ ስማናዉ አሞትዶሶና።

\VS{40}ቃስ አሮናኮ፥ ‘ኑና ካለꬅያ ፆሳታ ኑስ ኦꬃ። አይስ ጊኮ፥ ሀይስ ኑና ግብፀፈ ኤህዳ ሙሰይ፥ ዋንዳኮ ኑኒ ኤሮኮ’ ያግዶሶና።
\XREF{}{{\XO 7:40 }{\XT{ከሳ 32:1.}}}

\VS{41}ሄ ዎደ ማር ዳንስድ ኤቃ ኦꬅዶሶና። ሄ ኤቃስ ያርሾ ያርሽድ ባንታ ኩሸን ኦꬅዳ ኦሱዋን ኡፋይትዶሶና።
\XREF{}{{\XO 7:41 }{\XT{ከሳ 32:2-6.}}}

\VS{42}ሽን ፆሳይ ኤንታዉ ዞኮ ዛርስ። ኤንቲ ሳሉዋ ፆልንቶታስ ጎይናና መላ ኤንታ የግ አግስ። ናበታ ማፃፋን፥

\par }{\Q “ ‘እስራኤለ አሳቶ ኦይታሙ ላይꬅ ኩመꬅ

\par }{\QB መላ ቢታን ሹክዳ መህያነ

\par }{\QB ያርሽዳ ያርሹዋ ታዉ ያርሽደቲ?\XREF{}{{\XO 7:42 }{\XT{አሞ 5:25-27.}}}


\par }{\Q \VS{43}ህንተ፥ ህንተዉ ጎይናናዉ ከስዳ ኤቃነ ሞሎካ ዱንካንያ

\par }{\QB ራፋና ጌተትያ ህንተ ፆሳ ፆልንቶ ምስልያ ቶክደታ።

\par }{\Q ታኒ ህንተና ባብሎነፐ

\par }{\QB ህን ባጋ የዳና’ ጌተትድ ፃፈትስ።


\par }{\PP \VS{44}“ኑ አዋታስ መላ ቢታን ማርካ ዱንካነይ ደኤስ። እያካ ፆሳይ ሙሰ ኪትዳይሳዳነ እያ በስዳይሳዳ ኦꬅስ።\XREF{}{{\XO 7:44 }{\XT{ከሳ 25:9፥ 40.}}}

\VS{45}ቃስ ኑ አዋት ሄ ዱንካንያ ባንታ አዋታፐ ኤክድ ፆሳይ ካሰ ጎድዳ አይሁደ ግዶና አሳ ቢታ ኦይክዳ ዎደ እያሱራ ያ ኤክድ ገልዶሶና። ሄ ዱንካነይ ዳዊታ ዎደ ጋካናዉካ ሄ በሳን ደእስ።
\XREF{}{{\XO 7:45 }{\XT{እያ 3:14-17.}}}

\VS{46}ዳዊቲ ፆሳን ሳበትስ። ቃስ ያይቆባ ጎዳይ ደአና ኬꬃ ኬፃናዉ ፆሳ ዎስስ።
\XREF{}{{\XO 7:46 }{\XT{2 ሳሜ 7:1-16፤ 1 ታር 17:1-14.}}}

\VS{47}ሽን እያዉ ኬꬃ ኬፅዳይ ሶሎሞነ።
\XREF{}{{\XO 7:47 }{\XT{1 ካዎ 6:1-38፤ 2 ታር 3:1-17.}}}


\par }{\PP \VS{48}“ሀኖሽን፥ ኡባፈ ቦላ ፆሳይ አስ ኬፅዳ ኬꬃን ዴና። ናበይ ግዳይሳ መላ፥


\par }{\Q \VS{49}“ ‘ሳሎይ ታ አራታ፥

\par }{\QB ሳእካ ታ ቶሆይ የꬍያሶ።

\par }{\Q ያትን፥ ታዉ ህንተ አይ መላ ኬꬅ ኬፃኔ?

\par }{\QB ዎይኮ ታኒ ሸምፕያ በሲ አዉኔ?\XREF{}{{\XO 7:49 }{\XT{እሳ 66:1-2.}}}

\VS{50}ሀ ኡባ ታ ኩሸን ኦꬃብክና?’ ያጌስ ጎዳይ።


\par }{\PP \VS{51}“ህንተ ዋንዳ ስኦና አሴ? ህንተ ዎዛናይ ፆሳ ቃላ ኤካናዉ አይስ እፅዴ? ህንተ ሀይꬃይ አይስ ቱልዴ? ህንተ፥ ህንተ አዋታꬆ ኡባ ዎደ ጌሻ አያናራ ኤቀተታ።
\XREF{}{{\XO 7:51 }{\XT{እሳ 63:10.}}}

\VS{52}ናበታ ግዶፈ ህንተ አዋት ጎዶናይ ኦኔ? ፆሳ ናአይ፥ ፅሎይ ያናይሳ ካሰትድ ኦድዳይሳታ ዎꬍዶሶና። ሀእ ህንተ እያ አꬅ እምድ ዎꬍደታ።

\VS{53}ህንተ ኪታንቹዋ ኩሸፐ ፆሳ ህግያ ኤክደታ፥ ሽን ኪተትበከታ” ያግስ።


\par }{\SH እስፅፋኖሰ ሹቻን ጫደተꬅ
\par }
{\PP \VS{54}ኤንቲ ሄሳ ስእዳ ዎደ ባንታ ዎዛናን እስፅፋኖሰ ቦላ ዳሮ ይሎትድ፥ ባንታ መተርሻ ሳፅድ ማንድዶሶና።

\VS{55}ሽን እስፅፋኖሰይ ጌሻ አያናን ኩምድ፥ ሳሎ ፑደ ፄልድ፥ ፆሳ ቦንቹዋነ የሱሳ፥ ፆሳ ኡሻቻ ባጋን ኤቅዳይሳ በእስ።

\VS{56}“ሄኮ፥ ታኒ ሳሎይ ዶየትን፥ አሳ ናአይ፥ ፆሳ ኡሻቻ ባጋን ኤቅዳይሳ በአይስ” ያግስ።


\par }{\PP \VS{57}ቃላ ꬎቁ ኦꬅድ ዋስሸ፥ ባንታ ሀይꬃ ኦይክድ እስፈ እያኮ ዎፅዶሶና

\VS{58}እያ ካታማፐ ጋፃ ከስድ፥ ሹቻን ጫድዶሶና። ማርካት ባንታ ማኡዋ እስ ሳኦላ ጌተትያ ናአተꬃ ማታን ዎꬅዶሶና።


\par }{\PP \VS{59}እስፅፋኖሰይ፥ “ታ ጎዳ የሱሳ፥ ታ ሸምፑዋ ኤካ” ያግድ ፄግሽን ኤንቲ እያ ሹቻን ጫዶሶና።

\VS{60}ጉልባትድ፥ ባ ቃላ ꬎቁ ኦꬅድ፥ “ታ ጎዳዉ፥ ሀ ናጋራ ኤንታዉ አቶ ጋ” ያግስ። ሄሳ ያግድ ስምዳ መላ ሀይቅ አግስ።




\par }\Chap{8}{\SH ሳኦል አማንያ አሳ ጎዳ
\par }
{\PP \VerseOne{1}ሳኦል እስፅፋኖሰ ሀይቁዋን ኡፋይትስ። ሄ ጋላስ የሩሳላመን ደእያ ዎሳ ኬꬃን ግታ ጎድ ደንድስ። ሀዋረት አትሽን፥ አማነይሳት ኡባይ ይሁዳ ቢታንነ ሳማረ ቢታን ላለትዶሶና።

\VS{2}እስ እስ ፆሳ አሳት እስፅፋኖሰ ሞግዶሶና፤ ቃስ እያዉ ዳሮ ዬክዶሶና።

\VS{3}ሽን ሳኦል ዎሳ ኬꬃ ꬋይሳናዉ ኮዬስ። ሶ ሶ ዩይ ገልድ፥ አማንያ አደታነ ማጫሳታ ጎች ጎች ከስድ ቃሾ ኬꬅ ገልሴስ።
\XREF{}{{\XO 8:3 }{\XT{ሀዋ 22:4-5፤ 26:9-11.}}}


\par }{\SH ዎንገል ሳማረ ገልስ
\par }
{\PP \VS{4}ላለትዳ አማነይሳት ብዳ በሳ ኡባን ቃላ ኦድዶሶና።

\VS{5}ፍልጶስ ሳማረ ካታማ ብድ ክርስቶሳባ አሳስ ኦድስ።

\VS{6}ዳሮ አሳይ ፍልጶስ ኦድዳይሳ ስእዳ ዎደነ እ ኦꬅያ ማላታታ በእዳ ዎደ እያ አኬክድ ስእዶሶና።

\VS{7}ቱና አያናት ዋስድ ዳሮ አሳፐ ከይዶሶና፤ ቃስ ዳሮ ጉንዳትነ ዎበት ብለትዶሶና።

\VS{8}ሄ ካታማን ደእያ አሳይ ዳሮ ኡፋይትዶሶና።


\par }{\PP \VS{9}ሽን ስሞና ጌተትያ እስ ኡራይ ሄ ካታማን ደኤስ። እ፥ “ባና ግታ” ግድ ሳማረ አሳ ማሮተꬃን ማላልስሸ ጋምእስ።

\VS{10}ጉꬃፈ ግታ ጋካናዉ ደእያ አሳ ኡባይ፥ “ግታ ፆሳ ዎልቃይ ሀይሳ” ግድ እያባ ስኦሶና።

\VS{11}ዳሮ ዎደፐ ዶምድ ማሮትሸ ሳማረ አሳ ማላልስዳ ግሾ አሳይ እያባ ስኦሶና።

\VS{12}ሽን ፍልጶስ ፆሳ ካዎተꬃባነ የሱስ ክርስቶሳ ሱንꬃባ አደታስነ ማጫታስ ኦድን፥ ኤንቲ እያባ አማንድ ፃማቀትዶሶና።

\VS{13}ቃስ ስሞንካ ባ ሁጰን አማንድ ፃማቀትስ። ፍልጶሳራ እስፈ ብዳ በሳ ኡባን ኦሰትያ ግታ ማላታታ በእድ ማላለትስ።


\par }{\PP \VS{14}የሩሳላመን ደእያ ሀዋረት ሳማረ አሳይ ፆሳ ቃላ ኤክዳይሳ ስእዳ ዎደ ጰፅሮሳነ ዮሃንሳ ኤንታኮ የድዶሶና።

\VS{15}ጰፅሮስነ ዮሃንስ ብድ፥ አማነይሳት ጌሻ አያና ኤካና መላ ኤንታዉ ፆሳ ዎስዶሶና።

\VS{16}አይስ ጊኮ፥ ሳማረ አሳት ጎዳ የሱሳ ሱንꬃ ፃላላን ፃማቀትዶሶናፐ አትሽን፥ ኤንታፈ እሱዋ ቦላካ ጌሻ አያናይ ዎꬍቤና።

\VS{17}ሄ ዎደ ጰፅሮስነ ዮሃንስ ባንታ ኩሸ ኤንታ ቦላ ዎꬅን፥ ኤንቲ ጌሻ አያና ኤክዶሶና።


\par }{\PP \VS{18}ሀዋረት ባንታ ኩሸ ኤንታ ቦላ ዎꬅን፥ ኤንታዉ ጌሻ አያናይ እመትዳይሳ ስሞን በእዳ ዎደ ጰፅሮሳስነ ዮሃንሳስ ሚሸ ኤህድ፥

\VS{19}“ታንካ ታ ኩሸ ዎꬅያ ኡባይ ጌሻ አያና ኤካና መላ ሀ ማታ ታዉ እመርከት” ያግስ።


\par }{\PP \VS{20}ሽን ጰፅሮስ እያኮ፥ “ኔኒ ፆሳ እሞታ ሚሸን ሻማናዉ ቆፕዳ ግሾ ነ ሚሸይ ኔራ ꬋዮ።

\VS{21}ነ ዎዛናይ ፆሳ ስንꬃን ሱረ ግዶና ግሾ፥ ነዉ ሀይሳን ግሾይ ዎይኮ ቃድ ባዋ።

\VS{22}ህዛ፥ ሀ ነ ዎዛና ኢታተꬃ ግሾ ናጋራፐ ስማ። ነ ዎዛናን ደእያ ኢታ ቆፋ ፆሳይ አቶ ጋና መላ ፆሳ ዎሳ።

\VS{23}ጋሶይካ፥ ኔኒ ኢታ ቃናተንነ ናጋራ ቃሾን ደኤይሳ ታኒ በአይስ” ያግስ።


\par }{\PP \VS{24}ስሞን ዛሪድ፥ “ህንተ ግዳይሳፈ እሶይካ ታና ጋኮና መላ ታዉ ፆሳ ዎስተ” ያግስ።


\par }{\PP \VS{25}ጰፅሮስነ ዮሃንስ ማርካትዳፐነ ጎዳ ቃላ ኦድዳፐ ጉየ የሩሳላመ ስምዶሶና። ሳማረን ደእያ ዳሮ ጉታታን ዎንገላ ኦድዶሶና።


\par }{\SH ፍልጶሳነ ቶጰ ሞርና
\par }
{\PP \VS{26}ጎዳ ኪታንቾይ ፍልጶሳኮ፥ “ደንዳዳ የሩሳላመፐ ጋዛ ኤፍያ መላ ቢታ ኦግያኮ ባ። ሄ ኦገይ ዱገሀ ባጋራ ደኤስ” ያግስ።

\VS{27}ፍልጶስ ደንድድ ብስ። ህንደከ ጌተትያ ቶጰ ካዌስ እ ሚሸ ኡባ ናግያ ቶጰ አስ ደኤስ። እካ ጎይናናዉ የሩሳላመ ብስ።

\VS{28}ፓራ ጋረን ኡትድ፥ የሩሳላመፐ ባ ቢታ ስምሸ ናብያ እሳያሳ ማፃፋ ናባቤስ።


\par }{\PP \VS{29}ጌሻ አያናይ ፍልጶሳኮ፥ “ሄ ጋርያኮ ባዳ እያ ማት ሺቃ” ያግስ።


\par }{\PP \VS{30}ያትን ፍልጶስ ዎፅ ብድ ጋክያ ዎደ ሞርናይ ናብያ እሳያሳ ማፃፋፐ ናባብሽን ስእድ፥ “ነ ናባበይስ ነዉ ገሊ?” ያግስ።


\par }{\PP \VS{31}ሞርናይ፥ “ታዉ ኦድ ገልስያ አስ ባይና ዋንድ ገላኔ?” ያግስ። ባራ ጋርያን ከይድ ኡታና መላ ፍልጶሳ ዎስስ።

\VS{32}ሞርናይ ናባብያ ማፃፋ ክፍለይ፥
\XREF{}{{\XO 8:32 }{\XT{እሳ 53:7-8.}}}

\par }{\Q “እ ዶርሳዳ ሹከታናዉ ላገትስ፤

\par }{\QB ዶርሳ ማር ባ እክስያ ሜደይሳታ ስንꬃን ስእ ገይሳዳ፥

\par }{\QB እካ ባ ዶና ዶይቤና።


\par }{\Q \VS{33}እ ካዉይስ፤ እያዉ ፅሎ ፕርድ ꬋይስ፤

\par }{\QB እያ ደኦይ ሀ ሳአፐ ቃንፀትዳ ግሾ፥

\par }{\QB እያ ሼሻባ ኦነ ኦዳናይ?” ያጌስ።


\par }{\PP \VS{34}ሞርናይ ዛሪድ ፍልጶሳኮ፥ “ናበይ ኦደባ ኦዲ? ባባ ኦድየ ዎይኮ ሀራ አሳባ ኦዲ? ታዉ ኦዳርኪ” ያግስ።

\VS{35}ፍልጶስ፥ ፆሳ ቃላ ሄ በሳፈ ዶምድ፥ የሱሳባ ኦድያ ዎንገላ እያዉ ኦድስ።


\par }{\PP \VS{36}ኤንቲ ብሸ ሃꬅ ደእያሶ ጋክዶሶና። ሞርናይ፥ “ሃ ሀይሳ በአ፤ ታ ፃማቀቶና መላ አይበ ድገይ?” ያግስ።


\par }{\PP \VS{37}ፍልጶስ እያኮ፥ “ኔኒ ነ ኩመꬃ ዎዛናፐ አማንኮ ዳንዳኣሳ” ያግስ።

\par }{\PP እ ዛሪድ፥ “የሱስ ክርስቶሲ ፆሳ ናኣ ግደይሳ ታኒ አማናይስ” ያግስ።


\par }{\PP \VS{38}ጋረይ ኤቃና መላ ሞርናይ ኪትን፥ ናምአይ ዎꬍድ ሃꬃን ገልዶሶና፤ ፍልጶስ እያ ፃማቅስ።

\VS{39}ኤንቲ ሃꬃፈ ጋፃ ከይዳ ዎደ ጎዳ አያናይ ፍልጶሳ ቆፖና ኤክስ። ናምአንꬆ ሞርናይ ፍልጶሳ በእቤና፥ ሽን ባ ኦግያ ኡፋይትሸ ብስ።

\VS{40}ፍልጶስ አዛፆናን ባና ደምስ። ቃስ ቅሳረ ያና ጋካናዉ ካታማታን ዩይድ ዎንገላ ማርካትስ።




\par }\Chap{9}{\SH ሳኦል ክርስቶሳ አማንስ
\par }
{\R (ሀዋ 22:6-16፤ 26:12-18)

\par }{\PP \VerseOne{1}ሄ ዎደ ሳኦል ጎዳ ካለይሳታ ዎꬋናዉ ማንድድ ካህነ ሀላቃኮ ብስ።

\VS{2}ጎዳ ኦግያ ካልያ አደነ ማጫ ደምኮ፥ ቃችሸ የሩሳላመ ኤሀናዉ፥ ዳማስቆን ደእያ አይሁደ ዎሳ ኬꬃታስ ዳብዳበ ባዉ ፃፋና መላ ዎስስ።


\par }{\PP \VS{3}እ ብድ፥ ዳማስቆ ካታማ ጋካናዉ ማትሽን፥ ቆፖና ሳሎፐ ዎልቃማ ፖኦይ እያ ዩሾን ፖእስ።

\VS{4}እ ሳአን ኩንድዳሽን፥ “ሳኦላ፥ ሳኦላ፥ አይስ ታና ጎዳይ?” ግያ ቃላ ስእስ።


\par }{\PP \VS{5}ሳኦል፥ “ጎዳዉ፥ ኔኒ ኦኔ?” ያግድ ኦይችስ።

\par }{\PP “ታኒ፥ ኔኒ ጎድያ የሱሳ” ያግስ።


\par }{\PP \VS{6}ሽን ሳኦል ኮኮርሸነ ማላለትሸ፥ “ጎዳዉ፥ ታኒ አይ ኦꬃና መላ ኮያይ?” ያግስ።

\par }{\PP ጎዳይ እያኮ፥ “ደንዳዳ ካታማ ገላ፤ ኔኒ ኦꬃናዉ በሲያባይ ያን ነዉ ኦደታና” ያግስ።


\par }{\PP \VS{7}ሳኦላራ ኦገ ብያ አሳት አይኮካ ኦደቶና ኤቅ አትዶሶና። ቃላ ስኦሶና፥ ሽን ኦናካ በእቦኮና።

\VS{8}ሳኦል ኩንድዳ በሳፈ ደንድድ ፄልያ ዎደ እያ አይፈይ ደሞና እፅስ። ሄሳ ግሾ፥ ኤንቲ እያ ኩሽያ ኦይክድ ካለꬅድ ዳማስቆ ገልስዶሶና።

\VS{9}ሄꬑ ጋላስ ጋካናዉ እ ፄላናዉ ዳንዳእቤና፤ አይኮካ ምቤና፤ ኡይቤና።


\par }{\PP \VS{10}ዳማስቆን እስ ሀናንያ ጌተትያ የሱሳ ታማረይ ደኤስ። ጎዳይ ቆንጨꬃን፥ “ሀናንያ” ያግድ ፄግስ።

\par }{\PP ሀናን ዛሪድ፥ “ታ ጎዳዉ፥ ሀይሳን ደአይስ” ያግስ።


\par }{\PP \VS{11}ጎዳይ እያኮ፥ “ደንዳዳ ሱረ ጌተትያ ኦግያ ባዳ፥ ይሁዳ ሶን ሳኦላ ጌተትያ ታርሰሳፐ ይዳ ኡራ ኮያ፤ ሳኦል ዎሴስ።

\VS{12}ቃስ ሀናንያ ጌተትያ አደይ ገልድ፥ ሳኦል ናምአንꬆ ፄላና መላ ባ ኩሽያ እያ ቦላ ዎꬅሽን ቆንጨꬃን በእስ” ያግስ።


\par }{\PP \VS{13}ሀናን ዛሪድ፥ “ጎዳዉ፥ የሩሳላመን ነ ጌሻ አሳ ቦላ ሄ ኡራይ አይ መላ ኢታባ ኦꬅዳኮ ታኒ ዳሮ አሳፐ ስአስ።

\VS{14}ቃስ ዳማስቆን ነ ሱንꬃ ፄገይሳታ ኡባ ቃቻናዉ፥ ካህነ ሀላቃት እያዉ ማታ እምዶሶና” ያግስ።


\par }{\PP \VS{15}ሽን ጎዳይ እያኮ፥ “ሳኦል አይሁደ ግዶና አሳ ስንꬃን፥ ካዎታ ስንꬃንነ እስራኤለ አሳ ስንꬃን፥ ታ ሱንꬃ ኤርሳናዉነ ታዉ ኦꬃናዉ ዶረትዳ ሚሸ ግድያ ግሾ ኔኒ እያኮ ባ።

\VS{16}አይስ ጊኮ፥ ታ ሱንꬃ ግሾ፥ እ አይ መላ ዋየ ኤካናዉ በሲያኮ ታኒ እያ በሳና” ያግስ።


\par }{\PP \VS{17}ሀናን ብድ፥ ሶ ገልድ፥ ባ ኩሽያ ሳኦላ ቦላ ዎꬅድ፥ “ታ እሻ ሳኦላ፥ ኔኒ ያ ኦግያን ነዉ በንትዳ የሱሲ፥ ኔኒ ፄላና መላነ ጌሻ አያናን ኩማና መላ ጎዳይ ታና ኪትስ” ያግስ።

\VS{18}ኤለስድ፥ ሳኦላ አይፈፐ እስ ፖቆ መላባይ ዎꬍን፥ ሳኦል ናምአንꬆ ፄልስ። ቃስ ደንድድ ፃማቀትስ።

\VS{19}ካꬅ ምድ ፃልድ፥ ዳማስቆን ደእያ አማነይሳታራ ጉꬃ ጋላስ ጋምእስ።


\par }{\PP \VS{20}ኤለስድ ሳኦል፥ “የሱሲ ፆሳ ናአ” ያግድ ዳማስቆን ደእያ አይሁደ ዎሳ ኬꬃታን ቃላ ታማርስስ።


\par }{\PP \VS{21}ሄሳ ስእዳ ኡባይ ማላለትድ፥ “ሀይስ የሩሳላመን የሱሳ ሱንꬃ ፄገይሳታ ቃቸይሳ ግደነዬ? ቃስ ሃ ይዳይ ኤንታ ቃችድ፥ ካህነ ሀላቃታ ስን ኤፋናሳ ግደኔ?” ያግዶሶና።


\par }{\PP \VS{22}ሽን ሳኦል ቃላ ኦዶን ምን ምንድ ብስ። የሱሲ፥ እ ክርስቶሳ ግደይሳ ቆንጭስድ ኦድዳ ግሾ ዳማስቆን ደእያ አይሁደት እያዉ ዛርያባ ꬋይዶሶና።


\par }{\PP \VS{23}ዳሮ ጋላሳፐ ጉየ፥ አይሁደት ሺቅድ፥ ሳኦላ ዎꬋናዉ ዞረትዶሶና።
\XREF{}{{\XO 9:23 }{\XT{2 ቆሮ 11:32-33.}}}

\VS{24}ሽን አይሁደት ባና ዎꬋናዉ ቆፕዳይሳ ሳኦል ስእስ። ኤንቲ እያ ዎꬋናዉ ቃማነ ጋላስ ካታማ ፐንገን ናጎሶና።

\VS{25}ሽን እያ ታማረት እያ ቃማ ኤፍድ፥ ግምበ ድርሳ ማስኮተራ ዳቾራ ዎꬍስዶሶና።


\par }{\PP \VS{26}ሳኦል የሩሳላመ ጋክዳ ዎደ አማነይሳታራ ጋሄታናዉ ኮይስ። ሽን እ ክርስቶሳ አማንዳይስ ኤንታዉ ቱማ ዳኖና እፅን እያዉ ያይዶሶና።

\VS{27}ሽን ባርናባስ ሳኦላ ሀዋረታኮ ኤፍስ። ኦገን ጎዳይ ዋንድ ቆንጭዳኮነ ኦድስዳኮ፥ ቃስ ሳኦል ዳማስቆን የሱሳ ሱንꬃን ያዮና ዋትድ ቃላ ኦድዳኮ ኤንታዉ ጌሽድ ኦድስ።

\VS{28}ሳኦል የሩሳላመን ዩይድ ጎዳ ሱንꬃን ያዮና ቃላ ኦድሸ፥ ሀዋረታራ እስፈ ደእስ።

\VS{29}ቃስ ሳኦል ግርከ ዶናን ሃሳያ አይሁደታራ ኦደትሸ ፓላሜስ። ሽን ኤንቲ እያ ዎꬋናዉ ኮይዶሶና።

\VS{30}አማንያ አሳት ሄሳ ስእድ፥ ሳኦል ቅሳረ ኤፍድ ታርሰሳ የድዶሶና።


\par }{\PP \VS{31}ይሁዳን፥ ጋልላንነ ሳማረ ኡባን ደእያ ዎሳ ኬꬃት ሳሮተꬃን ደእዶሶና። ቃስ ምንዶሶና፤ ጎዳስ ያይሸ ጌሻ አያና ምንꬆን ዳር ዳርድ ብዶሶና።


\par }{\SH ጰፅሮስ ሊደንነ ዮጰን
\par }
{\PP \VS{32}ጰፅሮስ ቢታ ኡባ ዩይሸ ሊዳን ደእያ አማንያ አሳታኮ ጋክስ።

\VS{33}ያን ሆስፑን ላይꬅ ኩመꬅ ጉንድድ አርሳን ዝንእድ ደእያ ኤንያ ጌተትያ አድያ ደምስ።

\VS{34}ጰፅሮስ፥ “ኤንያ፥ የሱስ ክርስቶሲ ነና ፓꬃና፤ ደንዳዳ ነ ሂፃ ደንꬃ” ያግስ። እካ ኤለስድ ደንድ ኤቅስ።

\VS{35}ሊዳንነ ሳሮናን ደእያ አሳ ኡባይ ኤንያ በእድ፥ ጎዳኮ ስምዶሶና።


\par }{\PP \VS{36}ዮጰ ካታማን እስ ፃብቶ ጌተትያ አማንያራ ደአዉሱ። እ ሱንꬃይ አራምከ ዶናን፥ “ፃብቶ”፤ ግርከ ዶናን፥ “ዶርቃ”፤ ሄ ናምኡ ሱንꬃ ብርሸꬃይ “ገንኤ” ጉሱ። እያ ባ ደእዳ ዎደ ኡባን ሎኦባ ኦꬃሸነ ማንቆታ ማዳሸ ደአሱ።

\VS{37}ሄ ዎደ እያ ሀርጋዳ ሀይቅን፥ አሳይ እ አሀ ሜጭድ፥ ፖቀ ቦላ ከስድ ዝንእስዶሶና።

\VS{38}ሊደይ ዮጰስ ማታ። አማነይሳት ጰፅሮስ ሊዳን ደኤይሳ ስእድ፥ “ሀያና ኑኮ ኤለሳዳ ያ” ያግድ ናምኡ አሳታ እያኮ ኪትዶሶና።


\par }{\PP \VS{39}ሄሳ ግሾ፥ ጰፅሮስ ደንድድ፥ ኤንታራ ብስ። ያ ጋክን፥ ፖቀ ቦላ ደእያ ክፍለ እያ ገልስዶሶና። አምኤት ጰፅሮሳ ዩሾን ኤቅድ ዬክሸ ዶርቃ ኤንታራ ፓፃ ደአሸ ኦꬅዳ ቃምሰታነ አፍላታ ኡባ ጰፅሮሳ በስዶሶና።

\VS{40}ጰፅሮስ ኤንታ ኡባ ካረ ከስድ፥ ጉልባትድ ዎስስ። ቃስ አሃኮ ስሚድ፥ “ፃብተ፥ ደንዳ” ያግስ። ፃብታ ባ አይፍያ ዶያዳ ጰፅሮሳ በአዳ፥ ደንዳ ኡታሱ።

\VS{41}ጰፅሮስ እዮ ባ ኩሸን ማድድ ደንꬅድ ኤስስ። ሄሳፈ ጉየ፥ አማነይሳታነ አምኤታ ፄግድ፥ ደንድዳሮ ኤንታ ስን ሺሽስ።


\par }{\PP \VS{42}ሀ ኦዳይ፥ ዮጰ ካታማ ኡባ ጋክስ፤ ዳሮ አሳይ ጎዳ አማንዶሶና።

\VS{43}ጰፅሮስ ዮጰን ስሞና ጌተትያ ጋልባ ሃሸይሳ ሶን ዳሮ ጋላስ ጋምእስ።




\par }\Chap{10}{\SH ጰፅሮሳነ ቆርነልዮሳ
\par }
{\PP \VerseOne{1}ቅሳረን፥ “ፃለ ኦላ አሳታ” ጌተትያ ኦላንቾታ ግዶን እስ ቆርነልዮሳ ጌተትያ ማቶ ሀላቃይ ደኤስ።

\VS{2}ቆርነልዮስ ባ ሶ አሳራ ፆሳ ምንꬅ አማንያ አስነ ፆሳ ጎይንያ አስ። አይሁደ ማንቆታካ ዳሮ ማዴስ፥ ቃስ ፆሳ ኡባ ዎደ ዎሴስ።

\VS{3}እስ ጋላስ ኡዱፉን ሳተ ሄራን ፆሳ ኪታንቾይ እያኮ ይድ፥ “ቆርነልዮሳ” ግድ ፄግሽን እ ቆንጨꬃን ጌሽድ በእስ።


\par }{\PP \VS{4}ቆርነልዮስ ዳጋምድ ኪታንቹዋ ትሽ ኦꬅ ፄልድ፥ “ጎዳዉ፥ እ አይቤ?” ያግስ።

\par }{\PP ኪታንቾይ ዛሪድ፥ “ነ ዎሳይነ ማንቆታ ነ ማደይስ ፆሳ ስንꬃን ሀሳየትስ።

\VS{5}ሀእ ዮጰ አሰ ኪታዳ፥ ጰፅሮሳ ጌተትያ ስሞና ኤህሳ።

\VS{6}ጰፅሮስ አባ ዶናን ጋልባ ሃሽያ ስሞና ሶን እማꬃተꬅ ሲራትስ” ያግስ።


\par }{\PP \VS{7}ቆርነልዮስ ባዉ ኦድዳ ኪታንቾይ ብን፥ ባ አይለታፐ ናምአታነ ፆሳ ጎይንያ ባ ማታ ዎታዳረታፐ እሱዋ ፄግድ፥

\VS{8}ኤንታዉ ኡባባ ኦድድ ዮጰ ኪትስ።


\par }{\PP \VS{9}ዎንተꬃ ጋላስ ኤንቲ ብድ፥ ዮጰ ካታማ ማትሽን ኡሱፑን ሳተ ሄራን ፆሳ ዎሳናዉ ጰፅሮስ ፖቀ ቦላ ከይስ።

\VS{10}እ ኮሻትድ ካꬅ ማናዉ ኮይስ፥ ሽን ካꬅ ካፅሽን እ ቆንጨꬅ በእስ።

\VS{11}ሳሎይ ዶየትን፥ ግታ አፍላ ዳንያባይ ኦይዱ ባጋራ ኦይከትድ ዎꬍሽን እ በእስ።

\VS{12}እያን ኦይዱ ቶሆራ ደእያ መሄት፥ ዎራ ዶአት፥ ኡሎራ ጎሸትያ መተꬃትነ ሳሎ ካፎት ኡባይ ደኤስ።

\VS{13}ሄ ዎደ፥ “ጰፅሮሳ፥ ደንዳ ኤቃዳ ሹካዳ ማ” ግያ ቃላይ እያኮ ይስ።


\par }{\PP \VS{14}ሽን ጰፅሮስ፥ “ጎዳዉ፥ አካይ! ታ ቱናባ ኡባራካ ማ ኤርከ” ያግስ።


\par }{\PP \VS{15}ቃስ፥ “ፆሳይ ጌሽዳይሳ ኔኒ ቱና ጎፓ” ግያ ቃላይ ናምአንꬆ እያኮ ይስ።

\VS{16}ሄስካ፥ ሄꬑ ቶሆ ሀንዳፐ ጉየ ሄ ግታ አፍላ ዳነይስ ኤለስድ ፑደ ሳሎ ኤከትስ።


\par }{\PP \VS{17}ጰፅሮስ ባ በእዳ ቆንጨꬃ ብርሸꬃይ፥ “አይ ግዳንደሻ?” ግድ ባ ዎዛናን ቆፕሽን፥ ቆርነልዮስ ኪትዳ አሳት ስሞና ሶ ኦይች ደምድ ካረን ኤቅዶሶና።

\VS{18}ባንታ ቃላ ꬎቁ ኦꬅድ፥ “ጰፅሮሳ ጌተትያ ስሞና ጌተትያ እማꬃይ ሀይሳን ደኢ?” ያግድ ኦይችዶሶና።


\par }{\PP \VS{19}ጰፅሮስ ቆንጨꬃን በእዳባ ቆፋ ቦላ ደእሽን፥ ጌሻ አያናይ እያኮ፥ “ሄኮ፥ ሄꬑ አሳት ነና ኮዮሶና።

\VS{20}ደንዳዳ ዎꬋ፥ ታኒ ኤንታ ኪትዳ ግሾ ስꬎና ኤንታራ ባ” ያግስ።


\par }{\PP \VS{21}ጰፅሮስ አሳታኮ ዎꬍድ፥ “ህንተ ኮየይ ታና፤ አይስ ይደቲ?” ያግስ።


\par }{\PP \VS{22}ኤንቲ ዛሪድ፥ “ኑና ማቶ ሀላቃይ ቆርነልዮስ ኪትስ። እ ፅሎ፥ ፆሳ ጎይንያ አስነ አይሁደ አሳ ኡባን ዳሮ ቦንቸትዳ አስ። ቆርነልዮስ፥ ነና ባ ሶ ኤህስድ ቃላ ኔፐ ስአና መላ ጌሻ ኪታንቾይ እያዉ ኦድስ” ያግዶሶና።

\VS{23}ጰፅሮስ አሳታ ሶ ገልስድ ሞክስ።

\par }{\PP ዎንተꬃ ጋላስ፥ ደንድድ ኤንታራ ብስ። ዮጰ ካታማን ደእያ አማነይሳታፐ እሶት እሶት እያራ እስፈ ብዶሶና።

\VS{24}ዎንተꬃ ጋላስ፥ ቅሳረ ጋክዶሶና። ቆርነልዮስ ባ ዳቦታነ ባ ማታ ላገታ እስፈ ፄግ ሺሽድ፥ ጰፅሮሳ ናጌስ።

\VS{25}ጰፅሮስ ሶ ገላና ሀንሽን፥ ቆርነልዮስ እያራ ጋሄትድ እያ ስንꬃን ኩንድድ እያዉ ጎይናናዉ ኮይስ።

\VS{26}ሽን ጰፅሮስ፥ “ደንዳ፥ ታካ ታ ሁጰን ነ መላ አሰ” ያግድ እያ ደንꬅስ።


\par }{\PP \VS{27}ጰፅሮስ ቆርነልዮሳራ ኦደትሸ ሶ ገልያ ዎደ ዳሮ አሳይ ሺቅዳይሳ ደምስ።

\VS{28}እ አሳኮ፥ “አይሁደ አስ ሀራ ደረራ እስፋናዉ ዎይኮ ጋሄታናዉ ዎጋ ግዶናይሳ ህንተ ኤሬታ። ሽን ታኒ ኦናካ ቱና ዎይኮ ጌሽ ግደና ጎና መላ ፆሳይ ታና በስስ።

\VS{29}ሄሳ ግሾ፥ ህንተ ታኮ ኪትን እፆይ ባይና ያስ። ሀእ ታና አይስ ፄግስዳኮ ታዉ ኦድተ” ያግስ።


\par }{\PP \VS{30}ቆርነልዮስ፥ “ታኒ ሀች ኦይዱ ጋላሳፐ ካሰ ሀኖደ ኡዱፉን ሳተ ዎሳ ዎስሽን፥ ጶልያ ማኦ ማእዳ አስ ታ ስንꬃን ኤቅስ።

\VS{31}እ ታኮ፥ ‘ቆርነልዮሳ፥ ፆሳይ ነ ዎሳ ስእስ፥ ኔኒ ማንቆታ ማድዳይሳካ ሀሳይስ።

\VS{32}ህዛ፥ አሰ ዮጰ ኪታዳ፥ ስሞን ጰፅሮሳ ገይሳ ፄግሳ። ስሞን ጰፅሮስ ስሞና ጌተትያ ጋልባ ሃሽያ ኡራ ሶን አባ ዶናን ሲራትስ’ ያግስ።

\VS{33}ሄሳ ግሾ፥ ታኒ ኔኮ ኤለሳዳ ኪታስ፤ ነ ሎኦ ያዳሳ። ህዛ፥ ፆሳይ ነና ኪትዳባ ኡባ ስአናዉ ሀእ ኑኒ ኡባይ ሀይሳን ጎዳ ስንꬃን ደኦስ” ያግስ።


\par }{\SH ጰፅሮሳ ሃሳያ
\par }
{\PP \VS{34}ካልድካ፥ ጰፅሮስ፥ “ፆሳይ አሳ ሶምኦ በእድ አሰ አሳፐ ሻከና።
\XREF{}{{\XO 10:34 }{\XT{ዛረ 10:17.}}}

\VS{35}ሽን አሰ ኡባ ኦና ግድኮካ ባዉ ያየይሳነ ፅሎ ኦሶ ኦይሳን ፆሳይ ኡፋይተይሳ ታኒ ቱማ አኬካስ።

\VS{36}ፆሳይ፥ ኡባ ጎዳ ግድዳ የሱስ ክርስቶሳ ባጋራ ሳሮተꬃ ኦድሸ ሀ ዎንገላ እስራኤለ አሳስ ኪትዳይሳ ህንተ ኤሬታ።

\VS{37}ዮሃንስ ፅንቃተባ ጋልላን ሳባክዳ ዎድያፐ ዶምድ ይሁዳ ቢታ ኡባ ጋካናዉ ሀንዳባ ህንተ ኤሬታ።

\VS{38}ፆሳይ ናዝረተ የሱሳስ ጌሻ አያናነ ዎልቃ እሚስ። ፆሳይ እያራ ደእያ ግሾ ሎኦባ እ ኦꬅሸ ፃላሄ ኩሸን ሃረትዳ ኡባ ፓꬅሸ ዩይስ።


\par }{\PP \VS{39}“አይሁደ ቢታንነ የሩሳላመን እ ኦꬅዳ ኡባባስ ኑኒ ማርካታ። ኤንቲ ማስቃልያ ቦላ ካቅድ እያ ዎꬍዶሶና።

\VS{40}ሽን ፆሳይ ሄꬓንꬆ ጋላሳን ሀይቆፐ እያ ደንꬅድ አሳስ ቆንጫና መላ ኦꬅስ።

\VS{41}ሄ ቆንጨꬃይ ፆሳይ ኮይሮ ዶርዳ ማርካታሳፈ አትሽን፥ አሳ ኡባሳ ግደና። እ ሀይቆፐ ደንድዳፐ ጉየ እያራ ምዳነ ኡይዳ።

\VS{42}ፆሳይ ዎንገላ አሳስ ኑኒ ኦዳና መላነ ፓፃ ደኤይሳታ ቦላነ ሀይቅዳይሳታ ቦላ ፕርዳናዉ ሹመትዳይ የሱሳ ግደይሳ ማርካታና መላ ኑና ኪትስ።

\VS{43}ፆሳይ እያ አማንያ ኡባ ናጋራይ፥ እያ ሱንꬃን አቶ ጌተተይሳ ናበት ማርካቶሶና” ያግስ።


\par }{\PP \VS{44}ጰፅሮስ ቡሮ ሄ ኦዳ ኦንጎናሽን ቃላ ስእያ ኡባ ቦላ ጌሻ አያናይ ዎꬍስ።

\VS{45}ጰፅሮሳራ ዮጰፈ ይዳ አማንያ ቃፃረትዳ አይሁደ ኡባይ፥ አይሁደ ግዶናይሳት ቦላ ጌሻ አያናይ ጉክዳ ግሾ ማላለትዶሶና።

\VS{46}ጋሶይካ፥ ኤንቲ ዱማ ዱማ ዶናን ኦደትሽንነ ፆሳ ግታተꬃ ሳቢሽን ስእዶሶና።

\par }{\PP ሄ ዎደ ጰፅሮስ ዛሪድ፥

\VS{47}“ሀይሳቲ ቃስ ኑ መላ ጌሻ አያና ኤክዳይሳት ፃማቀቶና መላ ሃ ድጋናይ ኦኔ?” ያግስ።

\VS{48}ኤንቲ የሱስ ክርስቶሳ ሱንꬃን ፃማቀታና መላ ኤንታ ኪትስ። ሄሳፈ ጉየ፥ ኤንቲ ባንታራ ጉꬃ ጋላስ ኡታና መላ ጰፅሮሳ ዎስዶሶና።




\par }\Chap{11}{\SH ጰፅሮስ ባ ኦꬅዳ ኦሱዋ ኦድስ
\par }
{\PP \VerseOne{1}ሀዋረትነ ይሁዳ ኡባን ደእያ አማነይሳት፥ አይሁደ ግዶናይሳትካ ፆሳ ቃላ ኤክዳይሳ ስእዶሶና።

\VS{2}ጰፅሮስ የሩሳላመ ብዳ ዎደ ቃፃረትዳ አማነይሳት፥

\VS{3}እያኮ፥ “ኔኒ ቃፃረትቦናይሳታኮ ገላዳ ኤንታራ ካꬅ አይስ ማዲ?” ያግዶሶና።


\par }{\PP \VS{4}ሽን ጰፅሮስ ሀንዳባ ኮይሮፐ ዶምድ ማራን ማራን ኦድስ፦

\VS{5}“ታኒ ዮጰ ካታማን ፆሳ ዎሳሸ ቆንጨꬅ በአስ። ግታ አፍላ ዳንያባይ ኦይዱ ባጋራ ኦይከትድ ሳሎፐ ዎꬍሸ ታኮ ይስ።

\VS{6}ታኒ ትሽ ኦꬃ እያ ግዶ ፄልያ ዎደ ኦይዱ ቶሆራ ደእያ መሄታ፥ ዎራ ዶአታ፥ ኡሎራ ጎሸትያ መተꬃታነ ሳሎ ካፎታ በአስ።

\VS{7}‘ጰፅሮሳ፥ ደንዳ፥ ሹካዳ ማ’ ግያ ቃላ ስአስ።


\par }{\PP \VS{8}“ሽን ታኒ፥ ‘ጎዳዉ፥ አካይ፥ ቱናባይ ዎይኮ ጌዮናባይ ኡባካ ታ ዶናኮ ሺቅ ኤረና’ ያጋስ።


\par }{\PP \VS{9}“ ‘ፆሳይ ጌሽዳይሳ ኔኒ ቱና ጎፓ’ ግያ ቃላይ ናምአንꬆ ሳሎፐ ይስ።


\par }{\PP \VS{10}“ሄስ ሄꬑ ቶሆ ሀንን፥ ዉርሰꬃን ኡባባይ ሳሎ ፑደ ኤከትስ።

\VS{11}ሄ ሳተንካ ሄꬑ አሳት ቅሳረፐ ታኮ ኪተትድ ታኒ ደእያ ኬꬃ ጋክ አግዶሶና።

\VS{12}ስꬎና ኤንታራ ባና መላ አያናይ ታዉ ኦድስ። ቃስ ሀ ኡሱፑን እሻት ዮጰፈ ታራ ቅሳረ ብዳይሳታራ ቆርነልዮሳ ሶ ገልዳ።

\VS{13}ኪታንቾይ እያ ሶን ኤቅድ፥ ‘ዮጰ ኪታዳ ጰፅሮሳ ጌተትያ ስሞና ፄግሳ።

\VS{14}ነናነ ነ ሶ አሳ ኡባ አሽያ ቃላ እ ነዉ ኦዳና’ ግዳይሳ ቆርነልዮስ ኑስ ኦድስ።


\par }{\PP \VS{15}“ታኒ ሃሳያ ዶምያ ዎደ ጌሻ አያናይ ኮይሮ ኑ ቦላ ዎꬍዳይሳዳ ኤንታ ቦላካ ዎꬍ አግስ።

\VS{16}ሄ ዎደ፥ ‘ዮሃንስ ሃꬃን ፃማቅስ፥ ሽን ህንተ ጌሻ አያናን ፃማቀታና’ ያግዳ ጎዳ ቃላይ ታዉ ቆፈትስ።
\XREF{}{{\XO 11:16 }{\XT{ሀዋ 1:5.}}}

\VS{17}ፆሳይ ኑስ ጎዳ የሱስ ክርስቶሳ አማንዳይሳታስ እምዳ እሞታ አይሁደ ግዶናይሳታስካ እምኮ፥ ያትን ፆሳ ድጋናዉ ታኒ ኦኔ?” ያግስ።


\par }{\PP \VS{18}ኤንቲ ሄሳ ስእዳ ዎደ ባንታ ፓላማ አግድ፥ “ያትን፥ ፆሳይ አይሁደ ግዶናይሳትካ ናጋራፐ ስሚድ ደኦን ዳናዳ ቃዳ እሚስ” ያግድ ፆሳ ጋላትዶሶና።


\par }{\SH አንፆከ ዎሳ ኬꬅ
\par }
{\PP \VS{19}እስፅፋኖሰ ሀይቆስ ጋꬅዳ ጎዳ ጋሶን ላለትዳ አማነይሳት ቃላ አይሁደታ ፃላላስ ኦድሸ ስሮፍንቀ፥ ቆጵሮሳነ አንፆከ ጋካናዉ ዩይዶሶና።
\XREF{}{{\XO 11:19 }{\XT{ሀዋ 8:1-4.}}}

\VS{20}ሽን ቆጵሮሳፐነ ቀሬናፐ ይዳ እስ እስ አማንያ አሳት አንፆከ ብድ፥ ጎዳ የሱሳ ዎንገላ ግርከ አሳስካ ኦድዶሶና።

\VS{21}ጎዳ ዎልቃይ ኤንታራ ደኤስ፤ ቃስ ዳሮ አሳይ አማንድ ጎዳኮ ስምዶሶና።


\par }{\PP \VS{22}ሄ ኦዳ የሩሳላመን ደእያ ዎሳ ኬꬃይ ስእዳ ግሾ ባርናባሳ አንፆከ ኪትስ።

\VS{23}ባርናባስ አንፆከ ብዳ ዎደ ፆሳ አꬎ ኬሀተꬃ ኦሱዋ በእድ ኡፋይትስ። ኤንቲ ኡባይ ባንታ ኩመꬃ ዎዛናን ጎዳን ምንድ ዳና መላ ኤንታ ዞርስ።

\VS{24}ባርናባስ ጌሻ አያናይነ አማኖይ ኩምዳ ሎኦ አስ ግድያ ግሾ ዳሮ አሳይ ጎዳ አማንዶሶና።


\par }{\PP \VS{25}ሄሳፈ ጉየ፥ ባርናባስ ሳኦላ ኮያናዉ ታርሰሳ ብስ።

\VS{26}ያን ሳኦላ ደምዳ ዎደ አንፆከ ኤክድ ይስ። ባርናባስነ ሳኦል ዎሳ ኬꬃ አሳራ ላይꬅ ኩመꬅ ኡትድ ዳሮ አሳ ታማርስዶሶና። አማነይሳት አንፆከን “ክርስታነ” ጌተትድ ኮይሮ ፄገትዶሶና።


\par }{\PP \VS{27}ሄ ዎደ እስ እስ ናበት የሩሳላመፐ አንፆከ ዎꬍዶሶና።

\VS{28}ኤንታ ግዶፈ አጋቦሳ ገይስ ደንድድ ቢታ ኡባን ግታ ኮሽ ከያናይሳ አያና ዎልቃን ትንብተ ኦድስ። ሄስ ሀንዳይ ሮመ ካዋ ቃላዉድዮሳ ዎደና።
\XREF{}{{\XO 11:28 }{\XT{ሀዋ 21:10.}}}

\VS{29}አማነይሳት ሁጰን ሁጰን ባንታ ዎልቃ መላ ሚሸ ከስድ ይሁዳን ደእያ አማነይሳታስ ማደ የዳናዉ ቆፋ ቃችዶሶና።

\VS{30}ኤንቲ ሄሳዳ ኦꬅድ፥ ሚሽያ ባርናባሳ ቦላነ ሳኦላ ቦላ ዎሳ ኬꬃ ጭማታስ የድዶሶና።




\par }\Chap{12}{\SH ጰፅሮስ ቃሾ ኬꬃፈ ከስ ኤክስ
\par }
{\PP \VerseOne{1}ሄ ዎደ ካዎይ ሄሮዲስ
\FTNT{*}{{\FR 12:1 }{\FQ{ካዎይ ሄሮዲስ፦
}}{\FT{ሀይስ ካዎይ ሄሮዲስ፥ ሄሮዲሳ አግርጳ ጌተትያ ኮይሩዋ። እ፥ 37-44 ማሮተꬃ ላይꬃ ጋካናዉ ሃርስ። እ ካዋ ሄሮዲሳስ ናአ ናአ
}}} ዎሳ ኬꬃ አሳፐ ባጋ ጎዳ ዶምስ።

\VS{2}ዮሃንሳ እሻ ያይቆባ ማሻን ዎꬍስስ።

\VS{3}ሄስ አይሁደታ ኡፋይስዳይሳ በእድ፥ ጉጅድ ጰፅሮሳካ ኦይꬅስ። ሄስ ሀንዳይ ፓስካ ባኣለ ቦንችያ ጋላሳታና።

\VS{4}ጰፅሮሳ ኦይክድ ቃችስ። ፓስካ ቦንችያ ጋላሳታፐ ጉየ ደርያ ስን አꬃናዉ ቆፕድ፥ ኦይዱ ኦይዱ ዎታዳረት እያ ናጋና መላ ታማነ ኡሱፑን ዎታዳረታስ አꬅድ እሚስ።
\XREF{}{{\XO 12:4 }{\XT{ከሳ 12:1-27.}}}

\VS{5}ሄሳ ግሾ፥ ጰፅሮስ ቃሾ ኬꬃን ናገቴስ። ሽን ዎሳ ኬꬃ አሳይ እያዉ ምንꬅድ ፆሳ ዎሶሶና።


\par }{\PP \VS{6}ሄሮዲስ ጰፅሮሳ አሳ ስን ሺሻናፐ ካሰ ቃማ ጰፅሮስ ናምኡ ባጋራ ናምኡ ዎታዳረታራ ሳንꬃላታን ቃሸትድ ኤንታ ግዶን ꬍስክስ። ናገይሳት ቃሾ ኬꬃ ፐንገታን ኤቅድ ናጎሶና።

\VS{7}አኬኮና ደእሽን ጎዳ ኪታንቾይ ቆንጭስ። ቃሾ ኬꬃን ፖኦይ ፖእስ። ኪታንቾይ ጰፅሮሳ ምያ ቦች ባርክስድ፥ “ኤለ ደንዳ” ያግስ። ኢራካ ሳንꬃላታይ እያ ኩሽያፐ ዎꬍ አግስ።

\VS{8}ኪታንቾይ እያኮ፥ “ነ ማኡዋ ማአ፥ ነ ጫማካ አꬃ” ያግስ። ጰፅሮስ ሄሳዳ ኦꬅስ፤ ኪታንቾይ፥ “ነ ላፃና ማአዳ ታና ካላ” ያግስ።


\par }{\PP \VS{9}ጰፅሮስ ቃሾ ኬꬃፈ ከይድ ኪታንቹዋ ካልስ። እያዉ ቆንጨꬅ በእያባ ዳንስፐ አትሽን፥ ኪታንቾይ ኦꬅያባይ ቱማ ዳንቤና።

\VS{10}ኪታንቾይነ ጰፅሮስ ኮይሩዋነ ናምአንꬆ ዎታዳርያ አꬍድ ካታማ ኤፍያ ብራታ ፐንግያኮ ጋክዶሶና። ፐንገይ ኤንታዉ ባርካ ዶየት አግስ። ኤንቲ ከይድ እስ ኦግያራ ብሽን ኪታንቾይ አኬኮና ጰፅሮሳፐ ሻከት አግስ።


\par }{\PP \VS{11}ጰፅሮሳስ ዎዛን ስምን፥ “ታና ጎዳይ ባ ኪታንቹዋ ኪትድ፥ ሄሮዲሳ ኩሸፐነ ናግድ ኡትዳ አይሁደ አሳ ኡባፈ አሽዳይሳ ሀእ ቱማ ኤራስ” ያግስ።


\par }{\PP \VS{12}እ ሄሳ አኬክዳ ዎደ ዳሮ አሳይ እስፈ ሺቅድ ፆሳ ዎስያ በሳ፥ ማርቆሳ ጌተትያ ዮሃንሳ አየ ማይራም ሶ ብስ።

\VS{13}ያን ካረን ኤቅድ ፄግስ። እስ ሮዳ ጌተትያ ኦሳንችያ ፐንግያ ዶያናዉ ያሱ።

\VS{14}ሮዳ ጰፅሮሳ ቃላ ግድዳይሳ ኤርዳ ዎደ ኡፋይሳን ኩማዳ ካርያ ዶየና ጉየ ዎፃ ባዳ፥ “ጰፅሮስ ካረን ኤቅስ” ያጋዳ አሳስ ኦዳሱ።


\par }{\PP \VS{15}አሳይ ኢኮ፥ “ኔኒ ጎያይ!” ያግዶሶና። ሮዳ ጰፅሮሳ ግድዳይሳ ጌሻዳ ኦዳሱ። ኤንቲ፥ “ሄስ እያ ናግያ ኪታንቹዋ” ያግዶሶና።


\par }{\PP \VS{16}ሽን ጰፅሮስ ካረን ኤቅድ ፄግድ አጎና እፅን አሳይ ካርያ ዶይድ እያ በእድ ማላለትዶሶና።

\VS{17}ሽን ኤንቲ ስእ ጋና መላ ጰፅሮስ ባ ኩሽያን ማልድ ጎዳይ ቃሾ ኬꬃፈ እያ ዋት ከስዳኮ ኤንታዉ ቆንጭስ ኦድድ፥ “ሀይሳ ያይቆባስነ አማንያ አሳታስ ኦድተ” ግድ ያፐ ከይድ ሀራሶ ብስ።


\par }{\PP \VS{18}ሳአይ ዎንትያ ዎደ፥ “ጰፅሮስ አዉ ብደ” ግድ ዎታዳረት ዎል ግዶን ዳሮ ካጭዶሶና።

\VS{19}ሄሮዲስ ጰፅሮሳ ኮይስን፥ እ ꬋይዳ ዎደ ናገይሳታ ቆርድ፥ ኤንታ ዎꬋና መላ ኪትስ። ሄሳፈ ጉየ፥ ሄሮዲስ ይሁዳፐ ቅሳረ ዎꬍድ ያን ጉꬃ ዎደ ኡትስ።


\par }{\SH ሄሮዲሳ ሀይቁዋ
\par }
{\PP \VS{20}ሄሮዲስ ፅሮሳ አሳ ቦላነ ስዶና አሳ ቦላ ዳሮ ሀንቀትስ። ኤንታ ቢታይ ካꬅ ሄሮዲሳ ቢታፈ ደምያ ግሾ ኤንቲ እስፈ ግድድ እያ ሞርና ብላስፆሳ ባንታዉ ጭማ ኦꬅድ ጊጋናዉ ሄሮዲሳኮ ብዶሶና።


\par }{\PP \VS{21}ሄሮዲስ ባርዳ ጋላሳን ባ ካዎተꬃ አፍላ ማእድ፥ አራታ ቦላ ኡትድ አሳስ ኦድስ።

\VS{22}አሳይ፥ “ሄስ ፆሳ ቃላ፥ አሳ ቃላ ግደና” ያግድ ዋስዶሶና።

\VS{23}ሄሮዲስ ፆሳ ቦንችቦና ግሾ ኢራካ ጎዳ ኪታንቾይ እያ ደችን ጉፁነን ሜተትድ ሀይቅስ።


\par }{\PP \VS{24}ሽን ፆሳ ቃላይ ድጭሸነ ዳልግሸ ቤስ።


\par }{\PP \VS{25}ባርናባስነ ሳኦል ባንታ ኦሱዋ ፖልድ ማርቆሳ ጌተትያ ዮሃንሳ ባንታራ ኤክድ የሩሳላመፐ ስምዶሶና።




\par }\Chap{13}{\SH ባርናባሳነ ሳኦላ
\par }
{\PP \VerseOne{1}አንፆከን ደእያ ዎሳ ኬꬃን ናበትነ አስታማረት ደኦሶና። ኤንቲ ባርናባሳ፥ ካሬꬅ ጌተትያ ስሞና፥ ቀሬናፐ ይዳ ሉክዮሳ፥ ካዋ ሄሮዲሳራ ድጭዳ ምናሄነ ሳኦላ።

\VS{2}ኤንቲ ጎዳ ጎይንሽንነ ፆምሽን ጌሻ አያናይ፥ “ታኒ ፄግዳ ኦሱዋስ ባርናባሳነ ሳኦላ ታዉ ዱማይተ” ያግስ።


\par }{\PP \VS{3}ሄሳ ግሾ፥ ኤንቲ ፆምዳፐነ ዎስዳፐ ጉየ ባንታ ኩሽያ ኤንታ ቦላ ዎꬅድ የድዶሶና።


\par }{\SH ባርናባስነ ሳኦል ቆጵሮሳን
\par }
{\PP \VS{4}ሄሳ ግሾ፥ ጌሻ አያናይ ኤንታ ኪትስ። ሰለዉቀ ብዶሶና፤ ያፐ ማርካበን ገልድ ቆጵሮሳ ሃꬃን ተቀትዳ ቢታ ብዶሶና።

\VS{5}ኤንቲ ስልማና ጋክድ አይሁደ ዎሳ ኬꬃታን ፆሳ ቃላ ኦድዶሶና። ዮሃንስ
\FTNT{*}{{\FR 13:5 }{\FQ{ዮሃንስ፦
}}{\FT{ሀ በሳን ፃፈትዳ ዮሃንስ፥ ሀዋርያ ዮሃንሳ ግዶናሽን ዮሃንስ ማርቆሳ ጌተትያ ማርቆሳ ዎንገላ ፃፍዳይሳ።
}}} ማድሸ ኤንታራ ደኤስ።


\par }{\PP \VS{6}ኤንቲ ዩሾይ አባን ተቀትዳ ቢታ፥ ቆጵሮሳ ካንꬅድ ጳፉ ጋክያ ዎደ፥ እስ ዎርዳንቾ ናብያ፥ ባር-የሱሳ ጌተትያ አይሁደ ማሩዋ ደምዶሶና።

\VS{7}ሄ ማሮይ ደርያ አይስያ ሳርግዮስ ጳዉሎሳ ጌተትያ አኬካንቾ አድያራ ደኤስ። ሳርግዮስ ጳዉሎስ ባርናባሳነ ሳኦላ ባኮ ፄግድ ፆሳ ቃላ ስአናዉ ኮይስ።

\VS{8}ሽን ግርከ ዶናን ማሩዋ ሱንꬃይ “ኤልማሳ” ጌተቴስ። እ ደርያ ሃረይስ አማኖና መላ ድጋናዉ ኮይድ ባርናባሳራነ ጳዉሎሳራ ኤቀትስ።


\par }{\PP \VS{9}ሽን ጳዉሎሳ ጌተትያ ሳኦል ጌሻ አያናን ኩምድ ማሩዋ ጫድ ፄልድ፥

\VS{10}“ላ፥ ፃላሄ ናአዉ፥ ኢታተꬅ ኡባይ ኩምዳይሶ፥ ፅሎተꬃ ኡባስ ሞርክያዉ፥ ሱረ ጎዳ ኦግያ ምርቀይሳ አግኪ?

\VS{11}ሄኮ፥ ሀእ ጎዳ ኩሸይ ነ ቦላ ደኤስ። ኔኒ ቆቀ ግዳና፤ ጉꬃ ዎደስ አዋ ፖኦ በአካ” ያግስ።

\par }{\PP ኢራ ጫጋንነ ꬉሚ እያ አይፍያ ጎዝን፥ ባ ኩሽያ ኦይክድ ካለꬅያ አስ ኮይሸ ዩይስ።

\VS{12}ደርያ አይሰይስ ሄሳ በእዳ ዎደ ጎዳባ ታማርስያ ትምርትያን ማላለትድ አማንስ።


\par }{\SH ባርናባስነ ጳዉሎስ ጵስደ አንፆከን
\par }
{\PP \VS{13}ጳዉሎስነ እያራ ደኤይሳት ጳፉፐ ደንድድ፥ ጵንፍለን ደእያ ጳርገ ማርካበራ ብዶሶና። ዮሃንስ ኤንታፈ ሻከትድ የሩሳላመ ስምስ።

\VS{14}ሽን ኤንቲ ጳርገፈ አꬍድ ጵስደን ደእያ አንፆከ ጋክዶሶና። ሳምባታ ጋላስ አይሁደ ዎሳ ኬꬅ ገልድ ኡትዶሶና።

\VS{15}ሙሰ ህገይነ ናበታ ማፃፋይ ናባበትዳፐ ጉየ አይሁደ ዎሳ ኬꬃ ሀላቃት፥ “ኑ እሻቶ፥ አሳ ምንꬅያ ቃል ህንተዉ ደእያኮ አሳስ ኦደርከት” ያግድ ኤንታኮ ኪትዶሶና።


\par }{\PP \VS{16}ጳዉሎስ ደንድ ኤቅድ ባ ኩሸ ማልድ፥ “እስራኤለ አሳቶነ፥ ፆሳ ጎይንያ አይሁደ ግዶና አሳዉ፥ ስእተ።

\VS{17}ሀ እስራኤለ አሳ ፆሳይ ኑ ማይዛታ ዶርስ። ግብፀ ቢታን እማꬃተꬃን ኤንቲ ደእሽን፥ ኤንታ ዳርስድ ባ ግታ ዎልቃን ግብፀ ቢታፈ ኤንታ ከስስ።
\XREF{}{{\XO 13:17 }{\XT{ከሳ 1:7፤ ከሳ 12:51.}}}

\VS{18}መላ ቢታን ኦይታሙ ላይꬃ መላ ኤንታ ዳንዳእስ።
\XREF{}{{\XO 13:18 }{\XT{ታይቦ 14:34፤ ዛረ 1:31.}}}

\VS{19}ካናነ ቢታን አይሁደ ግዶና ላፑን ካዎተꬃታ ድግድ ኤንታ ቢታ ባ አሳ ላትስስ።
\XREF{}{{\XO 13:19 }{\XT{ዛረ 7:1.}}}


\par }{\PP \VS{20}“ሄሳፈ ጉየ፥ ናብያ ሳሜላ ዎደ ጋካናዉ ኦይዱ ፄታነ እሻታሙ ላይꬃ መላ አይስያ ዳይናታ ኤንታዉ እሚስ።
\XREF{}{{\XO 13:20 }{\XT{ዛረ 2:16፤ 1 ሳሜ 3:20.}}}

\VS{21}ሄሳፈ ጉየ፥ ኤንቲ ባንታዉ ካዎ እማና መላ ዎስን፥ ፆሳይ ብንያመ ሼሻፐ ቂሳ ናኣ፥ ሳኦላ ኦይታሙ ላይꬅ ካዎታና መላ ኤንታዉ እሚስ።
\XREF{}{{\XO 13:21 }{\XT{1 ሳሜ 8:5፤ 10:21.}}}

\VS{22}ፆሳይ ሳኦላ ሻርዳፐ ጉየ ኤንታ ቦላ ዳዊታ ካዎꬅስ። ፆሳይ ዳዊታባ ማርካትሸ፥ ‘ታኒ ኮይያ ኡባ ታ ዎዛና መላ ኦꬅያ እሰየ ናኣ ዳዊታ ደማስ’ ያግስ።
\XREF{}{{\XO 13:22 }{\XT{1 ሳሜ 13:14፤ 16:12፤ ማዝ 89:20.}}}


\par }{\PP \VS{23}“ፆሳይ፥ ‘ታኒ ዳዊታ ሼሻፐ እስራኤለ ደርያ አሸይሳ ኤሀና’ ግዳይሳ መላ የሱሳ ኤህስ።

\VS{24}የሱሲ ያናፐ ስን እስራኤለ አሳ ኡባይ ባንታ ናጋራፐ ስሚድ ፃማቀታና መላ ዮሃንስ ቃላ ኦድስ።
\XREF{}{{\XO 13:24 }{\XT{ማር 1:4፤ ሉቃ 3:3.}}}

\VS{25}ቃስ ዮሃንስ ባ ኦሱዋ ዉርሳና ሀንሸ አሳኮ፥ ‘ታና ኦና ግድ ቆፔቲ? ታኒ ህንተ ናግያ ክርስቶሳ ግድከ፥ ሽን ታኒ እያ ጫማ ብርሻናዉ ታዉ በሶናይስ ታፐ ጉየራ ዬስ’ ያግስ።
\XREF{}{{\XO 13:25 }{\XT{ማቶ 3:11፤ ማር 1:7፤ ሉቃ 3:16፤ ዮሀ 1:20፥ 27.}}}


\par }{\PP \VS{26}“ታ እሻቶ፥ አብራሃመ ሼሻቶ፥ ቃስ ሀይሳን አይሁደ ግዶናሽን ፆሳስ ያየይሳቶ፥ ሀ አቶተꬃ ቃላይ ኑስ ኪተትስ።

\VS{27}አይስ ጊኮ፥ የሩሳላመን ደእያ አሳይነ ኤንታ ሀላቃት የሱሳ ኤርቦኮና። ሳምባታ ኡባን ናባበትያ ናበታ ቃላ አኬክቦና ግሾ እያ ቦላ ፕርድድ ናበት ኦድዳ ቃላ ፖልዶሶና።

\VS{28}የሱሳ ዎꬍሳናዉ እስ ጋሶይካ ኤንታዉ ꬋይን ጵላፆስ እያ ዎꬋና መላ ዎስዶሶና።
\XREF{}{{\XO 13:28 }{\XT{ማቶ 27:22-23፤ ማር 15:13-14፤ ሉቃ 23:21-23፤ ዮሀ 19:15.}}}

\VS{29}ኤንቲ የሱሳባይ ጌሻ ማፃፋን ፃፈትዳባ ኡባ ፖልዳ ዎደ ማስቃልያፐ እያ ዎꬍስድ ሞግዶሶና።
\XREF{}{{\XO 13:29 }{\XT{ማቶ 27:57-61፤ ማር 15:42-47፤ ሉቃ 23:50-56፤ ዮሀ 19:38-42.}}}

\VS{30}ሽን ፆሳይ ሀይቆፐ የሱሳ ደንꬅስ።

\VS{31}ሄሳፈ ጉየ፥ እ ባራ ጋልላፐ የሩሳላመ ይዳይሳታስ ዳሮ ቶሆ በንትስ። ኤንቲ ሀእ እያባ አሳስ ማርካቶሶና።
\XREF{}{{\XO 13:31 }{\XT{ሀዋ 1:3.}}}


\par }{\PP \VS{32}“ፆሳይ ኑ አዋታስ እማና ግዳ ዎንገላ ኑኒ ህንተዉ ኦዶስ።

\VS{33}ዳዊቲ ባ ማዝሙረ ማፃፋን ናምአንꬆ ሸምፑዋን፥

\par }{\Q “ኔኒ፥ ታ ናአ፥

\par }{\QB ታኒ ሀች ነና የላስ”

\par }{\MM ጌተትድ ፃፈትዳይሳ የሱሳ፥ ፆሳይ ሀይቆፐ ደንꬅድ ኑ ማይዛታስ እማና ግዳይሳ ኑስ ኤንታ ናይታስ ፖልስ።
\XREF{}{{\XO 13:33 }{\XT{ማዝ 2:7.}}}

\VS{34}እ ዎቆና መላ ፆሳይ ሀይቆፐ እያ ደንꬆን ኤርሳናዉ፥

\par }{\Q “ ‘ታኒ ዳዊታስ እማና ግዳ

\par }{\QB አማነትዳ ጌሻ አንጁዋ ህንተዉ እማና’ ያግድ ኦድስ።
\XREF{}{{\XO 13:34 }{\XT{እሳ 55:3.}}}


\par }{\MM \VS{35}ሄሳ ግሾ፥ ማዝሙረ ማፃፋን ሀራ በሳን፥

\par }{\Q “ ‘ነ ጌሻ ናኣ አሀ ዎቅሳካ’ ያጌስ።
\XREF{}{{\XO 13:35 }{\XT{ማዝ 16:10.}}}


\par }{\PP \VS{36}“ዳዊቲ ባ ዎደ ፆሳ ቆፋ ፖልዳፐ ጉየ ሀይቅድ ባ አዋታራ ሞገትድ ዎቅስ።

\VS{37}ሽን ፆሳይ ሀይቆፐ ደንꬅዳይስ ዎቅቤና።


\par }{\PP \VS{38}“ሄሳ ግሾ፥ ታ እሻቶ፥ ናጋራ አቶተꬃይ የሱሳ ባጋራ ካሰትድ ህንተዉ ኦደትዳይሳ ኤርተ። ሙሰ ህገይ ናጋራፐ ፅልሳናዉ ዳንዳኤና።

\VS{39}ሽን የሱሳ አማንያ ኡባይ ናጋራፐ ፅሌስ።

\VS{40}ሄሳ ግሾ፥ ናበት ግዳይስ ህንተ ቦላ ጋኮና መላ ናገትተ።


\par }{\Q \VS{41}“ ‘ፆሳይ ግዳባ ለቅሰይሳቶ!

\par }{\QB በእተ! ማላለትተ! ꬋይተ!

\par }{\QB ኦንካ ኦድን፥ ህንተ አማኖና ኦሱዋ

\par }{\QB ታኒ ህንተ ዎድያን ኦꬃና’ ” ያግስ።
\XREF{}{{\XO 13:41 }{\XT{እብራ 1:5.}}}


\par }{\PP \VS{42}ጳዉሎስነ ባርናባስ አይሁደ ዎሳ ኬꬃፈ ከይሽን፥ ካልያ ሳምባታን ሄሳ ጉጅድ ኦዳና መላ አሳይ ኤንታና ዎስዶሶና።

\VS{43}ሺቆይ ላለትዳፐ ጉየ፥ ዳሮ አይሁደትነ አይሁደታ አማኑዋን ገልድ ፆሳ ጎይንያ ዳሮት ጳዉሎሳነ ባርናባሳ ካልዶሶና። አማንዳይሳት ፆሳ አꬎ ኬሀተꬃን ምንድ ዳና መላ ኤንታ ዞርዶሶና።

\VS{44}ካልያ ሳምባታን ካታማን ደእያ አሳፐ ዳሮት ፆሳ ቃላ ስአናዉ ሺቅዶሶና።

\VS{45}ሽን አይሁደት ዳሮ አሳ በእዳ ዎደ ጳዉሎሳ ቃናትድ እያ ሃሳያ እፅድ እያ ጫይዶሶና።


\par }{\PP \VS{46}ጳዉሎስነ ባርናባስ ያዮና፥ “ፆሳ ቃላይ ኮይሮትድ ህንተዉ ኦደታናዉ ኮሼስ። ሽን ህንተ ቃላ እፅድ መርና ደኡዋ ኤካናዉ ኑስ በሰና ግድ ህንተ፥ ህንተ ሁጰን ፕርድዳ ግሾ ህዛ ኑኒ አይሁደ ግዶናይሳታኮ ስሞስ።

\VS{47}ጋሶይካ ጎዳይ፥

\par }{\Q “ ‘አላመ ኩመꬃይ ነ ባጋራ አታና መላ፥

\par }{\QB ታኒ ነና አይሁደ ግዶና ደርያስ ፖኦ ኦꬃስ’ ያግድ ኑና ኪትስ” ያግዶሶና።
\XREF{}{{\XO 13:47 }{\XT{እሳ 42:6፤ 49:6.}}}


\par }{\PP \VS{48}አይሁደ ግዶናይሳት ሄሳ ስእዳ ዎደ ኡፋይትድ ፆሳ ቃላ ቦንችዶሶና። ቃስ መርና ደኡዋስ ዶረትዳ ኡባይ አማንዶሶና።


\par }{\PP \VS{49}ጎዳ ቃላይ ሄ ቢታ ኡባ ጋክስ።

\VS{50}ሽን አይሁደት፥ አይሁደ ግዶና ፆሰ ጎይንያ ዱረ ማጫሳታነ ካታማን ደእያ ግታ አሳታ ጳዉሎሳ ቦላነ ባርናባሳ ቦላ ደንꬅዶሶና። ሄ አሳት ኤንታ ጎዳ ዶምድ ባንታ ቢታፈ ከስዶሶና።

\VS{51}ሽን ጳዉሎሳራነ ባርናባሳራ እፀይሳታስ ማላ ግዳና መላ ባንታ ቶሁዋፐ ባና ፕትድ እቆንዮነ ካታማ ብዶሶና።
\XREF{}{{\XO 13:51 }{\XT{ማቶ 10:14፤ ማር 6:11፤ ሉቃ 9:5፤ 10:11.}}}

\VS{52}ቃስ አንፆከን ደእያ አማነይሳት ጌሻ አያናንነ ኡፋይሳን ኩምዶሶና።
 



\par }\Chap{14}{\SH ጳዉሎስነ ባርናባስ እቆንዮነን
\par }
{\PP \VerseOne{1}ካሰይሳዳካ፥ ጳዉሎስነ ባርናባስ እቆንዮነን አይሁደታ ዎሳ ኬꬅ ገልድ ዳሮ አይሁደትነ አይሁደ ግዶናይሳት አማናና ጋካናዉ ቃላ ኦድዶሶና።

\VS{2}ሽን አማንቦና አይሁደት፥ አይሁደ ግዶናይሳታ ዎዛና ላምድ እሻታ ቦላ ደንꬅዶሶና።

\VS{3}ሀዋረት ያን ዳሮ ዎደ ጋምእዶሶና። ኤንቲ ያዮና ጎዳባ ኦድዶሶና። ጎዳይ ማላታታነ ኦራꬃባ ኤንቲ ኦꬃና መላ ኤንታዉ ማታ እምድ፥ እ ባ አꬎ ኬሀተꬃ ቃላይ ቱማ ግደይሳ ቆንጭስስ።

\VS{4}ሽን ሄ ካታማ አሳይ ሻከትድ፥ ባጋይ አይሁደታራ ባጋይ ቃስ ሀዋረታራ ግድስ።


\par }{\PP \VS{5}አይሁደ ግዶናይሳትነ አይሁደት ባንታ ሀላቃታራ እስፈ ግድድ ሀዋረታ ቆሀናዉነ ሹቻን ጫዳናዉ ኮይዶሶና።

\VS{6}ሀዋረት ሄሳ ኤርድ፥ ልስፅራነ ዳርበ ጌተትያ ልቃኦና ካታማታነ ኤንታ ሄራን ደእያ ቢታ ባቃትዶሶና።

\VS{7}ያን ዎንገላ ኦድዶሶና።


\par }{\SH ጳዉሎስነ ባርናባስ ልስፅራንነ ዳርበን
\par }
{\PP \VS{8}የለቶሳፐ ዶምድ ናምኡ ቶሆይ ዎቢን ሄመት ኤሮና እስ አደይ ልስፅራን ደኤስ።

\VS{9}ሄ አደይ ጳዉሎስ ኦድሽን ኡትድ ስኤስ። ጳዉሎስ እያ ትሽ ኦꬅ ፄልያ ዎደ ፓፃናዉ እያዉ አማኖይ ደኤይሳ በእድ፥

\VS{10}ባ ቃላ ꬎቁ ኦꬅድ፥ “ስት ጋዳ ነ ቶሁዋን ኤቃ” ያግስ። ያትን፥ ጉፕ ደንድ ኤቅድ ሄመꬅ ዶምስ።


\par }{\PP \VS{11}ጳዉሎስ ኦꬅዳይሳ አሳይ በእድ ባንታ ቃላ ꬎቁ ኦꬅድ ልቃኦና ዶናን፥ “ፆሳት አሰ ዳንድ ኑኮ ዎꬍዶሶና” ያግዶሶና።

\VS{12}ባርናባሳ፥ “ድያ” ግድ፥ ጳዉሎስ ኦዳን ዋናትያ ግሾ፥ እያ፥ “ሄርመና” ግድ ሱንꬅዶሶና።

\VS{13}ካታማፐ ጋፃን ደእያ ኤቃ ድያ ኬꬃ ካህነይነ አሳይ ኮርማታነ አሌቆ ጪሻታ ሀዋረታስ ያርሻናዉ ኮይድ ካታማ ፐንገ ኤህዶሶና።


\par }{\PP \VS{14}ሽን ባርናባስነ ጳዉሎስ ሄሳ ስእዳ ዎደ ኤንቲ ኦꬃናዉ ቆፕዳይሳ እፅድ፥ ባንታ ማኡዋ ፔꬍዶሶና። አሳ ግዶ ዎፅ ገልድ፥

\VS{15}ባንታ ቃላ ꬎቁ ኦꬅድ፥ “አሳዉ፥ ሀይሳ አይስ ኦቲ? ኑካ ህንተ መላ አሰ። ሀ ፓꬆናባፐ ሳሎነ ሳአ፥ አባነ ኤንታ ግዶን ደእያ ኡባባ መꬍዳ ደኦ ፆሳኮ ህንተ ስማና መላ ህንተዉ ኑኒ ዎንገላ ኦዶስ።
\XREF{}{{\XO 14:15 }{\XT{ከሳ 20:11፤ ማዝ 146:6.}}}

\VS{16}እ፥ በን አሳይ ባንታ ኦገ ባና መላ የድ አግስ።

\VS{17}ሽን እራ ሳሉዋፐ ቡክስስ፥ ካꬃካ ዎድያን ዎድያን እሚስ፥ ካꬅ እምድ ህንተና ዳሮ ኡፋይስስ፥ ያትድ ህንተዉ ሎኦባ ኦꬅድ ባዉ ማርካ ꬋይስቤና” ያግዶሶና።

\VS{18}ሀዋረት ሄሳ ግድ፥ ባንታዉ አሳይ ያርሾና መላ ዋይድ ድግዶሶና።


\par }{\PP \VS{19}አንፆከፐነ እቆንዮነፐ ይዳ አይሁደት፥ አሳ ባንታ ባጋ ዛሪድ ሹቻን ጳዉሎሳ ጫድዶሶና። እ ሀይቅዳባ ዳንን ካታማፐ ጋፃ ጎች ኤፍድ የግዶሶና።

\VS{20}ሽን አማነይሳት ይድ፥ እያ ዩሾን ኤቅዳሽን እ ደንድድ ካታማ ገልስ። ዎንተꬃ ጋላስ ባርናባሳራ እስፈ ዳርበ ብስ።


\par }{\SH ጳዉሎስነ ባርናባስ ሶረ አንፆከ ስሙዋ
\par }
{\PP \VS{21}ኤንቲ ዳርበ ካታማን ዎንገላ ኦድድ ዳሮታ አማንꬅዳፐ ጉየ ልስፅራ፥ እቆንዮነነ ጵስደን ደእያ አንፆከ ስምዶሶና።

\VS{22}ያን አማነይሳታ ምንꬅሸነ ኤንቲ አማኖን ምንድ ደአና መላ ዞርሸ፥ “ፆሳ ካዎተꬃ ገላናዉ ኑኒ ዳሮ ዋየ ኤካናዉ በሴስ” ያግድ ታማርስዶሶና።

\VS{23}ቃስ ዎሳ ኬꬃታስ ሁጰን ሁጰን ጭማታ ዶርዶሶና። ፆምዳፐነ ዎስዳፐ ጉየ ኤንቲ አማንዳ ጎዳስ ኤንታ ሀዳራ እምዶሶና።


\par }{\PP \VS{24}ጵስደ ቢታ ካንꬅ አꬍድ ጵንፍለ ብዶሶና።

\VS{25}ጰርገን ቃላ ኦድዳፐ ጉየ አፃለ ብዶሶና።

\VS{26}ባንታ ኦሱዋ ፖልዳፐ ጉየ፥ አፃለፕ ፆሳ አꬎ ኬሀተꬃስ ኤንታ ሀዳራ እምዳ አንፆከ ማርካበራ ጉየ ስምዶሶና።


\par }{\PP \VS{27}አንፆከ ጋክዳ ዎደ ዎሳ ኬꬃ አሳ ሺሽድ ፆሳይ ኤንታራ ኦꬅዳ ኦሱዋ ኡባነ አይሁደ ግዶና አሳይ አማናና መላ ኤንታዉ ዋት ፐንገ ዶይዳኮ ኦድዶሶና።

\VS{28}ሄሳን አማነይሳታራ ዳሮ ዎደ ጋምእዶሶና።




\par }\Chap{15}{\SH የሩሳላመ ሺቁዋ
\par }
{\PP \VerseOne{1}እስ እስ አሳት ይሁዳፐ አንፆከ ብድ፥ “ሙሰ ዎጋꬆ ህንተ ቃፃረቶና እፅኮ አታናዉ ዳንዳኤከታ” ግድ አማነይሳታ ታማርሶ ዶምዶሶና።
\XREF{}{{\XO 15:1 }{\XT{ሌወ 12:3.}}}

\VS{2}ሄስ ጳዉሎሳነ ባርናባሳ ኤንታራ ዳሮ ፓላማናዳነ ካጫናዳ ኦꬅስ። ሄሳ ግሾ፥ አንፆከን ደእያ እስ እስ አሳት ጳዉሎሳራነ ባርናባሳራ የሩሳላመ ብድ ሀዋረታራነ ጭማታራ ጋሄትድ ሄ ኦዳ ብላናዉ ቆፋይ ቃሸትስ።


\par }{\PP \VS{3}ዎሳ ኬꬃይ ኤንታ ኪትን ብዶሶና። ኤንቲ ስሮፍንቀ ሳማረራ አꬍሸ አይሁደ ግዶናይሳት ፆሳኮ ዋንድ ስምዳኮ ኦድዶሶና። ሄስ አማነይሳታ ኡባ ዳሮ ኡፋይስስ።

\VS{4}ኤንቲ የሩሳላመ ጋክዳ ዎደ ዎሳ ኬꬃይ፥ ሀዋረትነ ጭማት ኤንታ ሞክዶሶና። ፆሳይ ባንታራ ኦꬅዳባ ኡባ ኦድዶሶና።

\VS{5}ሽን ፋርሳወታ ባጋፈ አማንዳ እስ እስ አሳት ደንድ ኤቅድ፥ “አይሁደ ግዶናሽን አማንዳ አሳት ቃፃረታናዉነ ሙሰ ህገ ናጋናዉ በሴስ” ያግዶሶና።


\par }{\PP \VS{6}ሀዋረትነ ጭማት ሄሳ ዞረታናዉ ሺቅዶሶና።

\VS{7}ዳሮ ዞረትዳፐ ጉየ፥ ጰፅሮስ ደንድ ኤቅድ፥ “ታ እሻቶ፥ አይሁደ ግዶናይሳት ዎንገላ ቃላ ታ ዶናፐ ስእድ አማናና መላ ካሰትድ ታና ፆሳይ ህንተ ግዶፈ ዶርዳይሳ ህንተ ኤሬታ።
\XREF{}{{\XO 15:7 }{\XT{ሀዋ 10:1-43.}}}

\VS{8}አሳ ዎዛና ኤርያ ፆሳይ ጌሻ አያና ኑስ እምዳይሳዳ ኤንታዉካ እምድ ቱማይስ።
\XREF{}{{\XO 15:8 }{\XT{ሀዋ 2:4፤ 10:44.}}}

\VS{9}አማኖን ኤንታ ዎዛና ጌሽዳ ግሾ ኑ ግዶንነ ኤንታ ግዶን ዱማተꬅ ዎꬅቤና።

\VS{10}ሄሳ ግሾ፥ ኑ አዋትነ ኑኒ ቶካናዉ ዳንዳእቦና ቃምባራ አማነይሳታ ሞርገን ዎꬅድ ሀእ አይስ ህንተ ፆሳ ፓጨቲ?

\VS{11}ጎዳ የሱስ ክርስቶሳ አꬎ ኬሀተꬃን ኤንቲ አትዳይሳዳ ኑካ አትዳይሳ አማኖስ” ያግስ።


\par }{\PP \VS{12}አሳይ ስእ ግድ፥ ባርናባስነ ጳዉሎስ አይሁደ ግዶና አሳ ግዶን ባንታ ባጋራ ፆሳይ ኦꬅዳ ማላታታነ ኦራꬃባ ኡባ ኦድሽን ስኦሶና።


\par }{\PP \VS{13}ኤንቲ ሃሳያ ኦንግዳፐ ጉየ ያይቆብ፥ “እሻቶ፥ ታ ገይሳ ስእተ።

\VS{14}ፆሳይ አይሁደ ግዶናይሳታ ግዶፈ ባ አሰ ዶራናዉ ኮይድ ኤንታና ኮይሮ ዋትድ ቆፕዳኮ ስሞን ኦድስ።

\VS{15}ናበታ ቃላይ ሀይሳራ እስኖ። ጌሻ ማፃፋን፥


\par }{\Q \VS{16}“ ‘ሀይሳፈ ጉየ፥ ታኒ ስማና፥

\par }{\QB ኩንድዳ ዳዊታ ካዎተꬃ ደንꬃና።\XREF{}{{\XO 15:16 }{\XT{አሞ 9:11-12.}}}

\par }{\QB ላለትዳ ኬꬃካ ዛራ ኤሳና።


\par }{\Q \VS{17}አትዳ አሳ ኡባይ ታኮ ያና፥

\par }{\QB ታኒ ፄግዳ አይሁደ ግዶና አሳ ኡባይ ታና ኮያና።


\par }{\Q \VS{18}በንፐ ዶማዳ ሄስ ኤረታና መላ ኦꬅዳ

\par }{\QB ፆሳይ፥ ታኒ ያጋይስ’ ያጌስ።


\par }{\PP \VS{19}“ሄሳ ግሾ፥ ታ ቆፋይ ፆሳኮ ስምያ አይሁደ ግዶናይሳታ ኑኒ ዋይሶናኮ ሎኦ።

\VS{20}ሽን ኤንቲ ኤቃስ ያርሸትድ ቱንዳባ ሞና መላ፥ ላይማቶና መላ፥ ባዉታ ሞና መላነ ሱꬅ ኡዮና መላ ኤንታዉ ኑኒ ዳብዳበ ፃፋናዉ ኮሼስ።
\XREF{}{{\XO 15:20 }{\XT{ከሳ 34:15-17፤ ሌወ 17:10-16፤ 18:6-23.}}}

\VS{21}ሙሰ ህገይ በንፐ ዶምድ ሳምባታን ሳምባታን አይሁደ ዎሳ ኬꬃታን ናባበትሸ ካታማ ኡባን ሳባከቴስ” ያግስ።


\par }{\PP \VS{22}ሄሳፈ ጉየ፥ ሀዋረትነ ጭማት ዎሳ ኬꬃ አሳ ኡባራ እስፈ ባንታ ግዶፈ ጉꬃ አሳታ ዶርድ ጳዉሎሳራነ ባርናባሳራ አንፆከ የዳናዉ ቆፋ ቃችዶሶና። ኤንቲ ዳሮ ቦንቸትዳ ናምኡ አሳታ ባርሳባሳ ጌተትያ ይሁዳነ ስላሰ ዶርዶሶና።

\VS{23}ሀይሳዳ ጌተትድ ፃፈትዳ ዳብዳበ ኤንታ ቦላ የድዶሶና፦ “ኑኒ ሀዋረትነ ጭማት ህንተ እሻት፥ አንፆከን፥ ሶረንነ ክልቀን ደእያ አይሁደ ግዶና እሻታስ ኑ ሳሮꬁዋ ኪቶስ።


\par }{\PP \VS{24}“ኑኒ ኪቶና አሳት ኑ ግዶፈ ብድ፥ ‘ህንተ ቃፃረታናዉነ ህግያ ናጋናዉ በሴስ’ ግድ፥ ህንተና ዋይስዳይሳነ ይሎይዳይሳ ስእዳ።

\VS{25}ኑኒ ዶስያ ባርናባሳነ ጳዉሎሳ ዶረትዳ አሳታራ እስፈ ህንተኮ ኪታናዉ እስ ዎዛናን ኑ ቆፋ ቃችዳ።

\VS{26}ኤንቲ ኑ ጎዳ የሱስ ክርስቶሳ ግሾ ባንታ ደኡዋ አꬅድ እምዶሶና።

\VS{27}ሄሳ ግሾ፥ ኑኒ ፃፍዳይሳ ኤንቲ ባንታ ዶናን ጉጅድ ህንተዉ ኦዳና መላ ይሁዳነ ስላሰ ኪትዳ።


\par }{\PP \VS{28}“ሀ ኮሸይሳታፐ አትሽን፥ ሀራ ቶሆ ህንተና ቶሶና መላ ኑነ ጌሻ አያናይ ኦዳ ቃችዳ።

\VS{29}ኤቃስ ያርሸትድ ቱንዳባ ሞፕተ፥ ሱꬁ ኡዮፕተ፥ ባዉታ ሞፕተ፥ ላይማቶፕተ። ሀ ኡባፈ ህንተ ሁጵያ ናግኮ ህንተ ሎኦባ ኦꬄታ። ህዛ፥ ሳሮ ደእተ” ያግዶሶና።


\par }{\PP \VS{30}ሄሳ ግሾ፥ ኪተትዳይሳት ሞይዘትድ አንፆከ ብድ አማንያ አሳ ሺሽድ፥ ዳብዳበ እምዶሶና።

\VS{31}ኤንቲ ሄ ምንꬅያ ዳብዳብያ ናባብዳ ዎደ ኡፋይትዶሶና።

\VS{32}ቃስ ይሁድነ ስላሰይ ባንታ ሁጰን ናበ ግድያ ግሾ አማነይሳታ ሎይꬅ ዞርድ ምንꬅዶሶና።

\VS{33}ኤንቲ አንፆከን ጉꬃ ጋላስ ኡትዳፐ ጉየ እሻት ሎኦራ ሞይዝን ባንታና ኪትዳይሳታኮ ስምዶሶና።

\VS{34}\FTNT{*}{{\FR 15:34 }{\FT{እስ እስ ማፃፋታን ፓይዶ 34 ባዋ።
}}} [ሽን ስላሰይ ያን አታናዉ ኮይስ]።


\par }{\PP \VS{35}ቃስ ጳዉሎስነ ባርናባስ ሀራ ዳሮ አሳታራ እስፈ ጎዳ ቃላ ታማርስሸነ ዎንገላ ኦድሸ አንፆከን ጋምእዶሶና።


\par }{\SH ጳዉሎሳነ ባርናባሳ ሻከተꬃ
\par }
{\PP \VS{36}ጉꬃ ጋላሳፐ ጉየ ጳዉሎስ ባርናባሳኮ፥ “ኑኒ ጎዳ ቃላ ኦድዳ ካታማ ኡባን አማነይሳት ዋንድ ደእያኮ ጉየ ስምሸ ፆሞስ በኦስ” ያግስ።

\VS{37}ባርናባስ ማርቆሳ ጌተትያ ዮሃንሳ ባንታራ ኤፋናዉ ኮይስ።

\VS{38}ሽን ጳዉሎስ ማርቆሳ ባንታራ ኤፋናዉ ኮይቤና። ጋሶይካ፥ እ ጵንፍለን ሻከትድ ኤንታራ ኦꬃናዉ ብቤና።
\XREF{}{{\XO 15:38 }{\XT{ሀዋ 13:13.}}}

\VS{39}ኤንታ ግዶን ኢታ ኦሽ ከይን እሶይ እሱዋፈ ሻከትዶሶና። ባርናባስ ማርቆሳ ኤክድ ማርካበራ ቆጵሮሳ ብስ።

\VS{40}ሽን ጳዉሎስ ስላሰ ዶርስ፤ አማነይሳት ጳዉሎሳ ፆሳ አꬎ ኬሀተꬃስ ሀዳራ እምዳፐ ጉየ፥ እ ከይድ ብስ።

\VS{41}ያትድ፥ ዎሳ ኬꬃታ ምንꬅሸ ሶረራነ ክልቅያራ አꬍስ።
 



\par }\Chap{16}{\SH ፅሞትዮስ ጳዉሎሳራነ ስላሰራ ጋሄትስ
\par }
{\PP \VerseOne{1}ጳዉሎስ ዳርበነ ልስፅራ ብስ። ያን ፅሞትዮሳ ጌተትያ አማንያ አስ ደኤስ። እያ አይያ አማንያ አይሁደ ማጫስ፥ እያ አዋይ ግርከ አስ።

\VS{2}ልስፅራንነ እቆንዮነን ደእያ አማነይሳት ፅሞትዮሳባ ሎይꬅድ ማርካትዶሶና።

\VS{3}ጳዉሎስ ፅሞትዮሳ ባራ ኤፋናዉ ኮይድ፥ እያ አዋይ ግርከ አስ ግድዳይሳ ሄ በሳን ደእያ አይሁደ ኡባይ ኤርያ ግሾ እያ ቃፃርስ።

\VS{4}ኤንቲ ካታማታራ ብሸ የሩሳላመን ደእያ ሀዋረትነ ጭማት ዎꬅዳ ህግያ አማነይሳት ናጋና መላ ኤንታዉ ኦድሸ አꬍዶሶና።

\VS{5}ሄሳ ግሾ፥ ዎሳ ኬꬃት አማኖን ምንሸ፥ ታይቦንካ ጋላስ ጋላስ ዳር ዳር ብዶሶና።


\par }{\SH ጳዉሎስ ማቀዶነ ባናዉ ፄገትስ
\par }
{\PP \VS{6}ኢሰን ቃላ ኦዶና መላ ጌሻ አያናይ ኤንታ ድግዳ ግሾ፥ ፕርገራነ ጋላትያ ቢታራ አꬍዶሶና።

\VS{7}ኤንቲ ሚሰ ዛዋ ጋክዳ ዎደ ብታነ ባናዉ ኮይዶሶና። ሽን የሱሳ አያናይ ኤንታ ድግስ።

\VS{8}ሄሳ ግሾ፥ ኤንቲ ሚሰ ማታራ አꬍሸ ፅሮኣዳ ዎꬍዶሶና።

\VS{9}ጳዉሎስ ቃማ ቆንጨꬃን እስ ማቀዶነ አስ ባኮ፥ “ማቀዶነ ፕናዳ ኑና ማዳርክ” ያግሸ ኤቅድ ዎስሽን በእስ።

\VS{10}ቆንጨꬃ እ በእዳፐ ጉየ ኤለስድ ኑኒ ማቀዶነ ባናዉ ኮይዳ። አይስ ጊኮ፥ ዎንገላ ያን ደእያ አሳስ ኦዳናዉ ፆሳይ ኑና ፄግዳይሳ ኤርዳ።


\par }{\SH ሊድያ ክርስቶሳ አማናሱ
\par }
{\PP \VS{11}ፅሮኣዳፐ ደንድድ ማርካበን ገልድ ሳሞትራቀ ብዳ፥ ዎንተꬃ ጋላስ ናጱለ ብዳ።

\VS{12}ያፐ ደንድድ ማቀዶነ ቢታን ደእያ ፍልጵስዩሳ ካታማ ብዳ። ፍልጵስዩስ ሮመ አሳይ ደእያ ካታማ። ኑኒ ሄ ካታማን ጉꬃ ጋላስ ኡትዳ።


\par }{\PP \VS{13}ሳምባታ ጋላስ ካታማፐ ጋፃን ሻፋ ዶናን አይሁደት ፆሳ ዎስያ በሲ ደኤይሳ ኤርድ ያ ብዳ። ሄ በሳን ሺቅዳ ማጫሳስ ቃላ ኦድዳ።


\par }{\PP \VS{14}ኑና ስእያ አሳፐ እስ ሊድያ ጌተትያ ትያትሮና ካታማፐ ይዳ፥ ፆሳ አማንዳ ዞኦ አፍላ ዛልእያ፥ ማጫስያ ደአዉሱ። ጳዉሎስ ኦደይሳ እያ ስአና መላ ፆሳይ እ ዎዛና ዶይስ።

\VS{15}ሊድያ ባ ሶ አሳራ እስፈ ፃማቀትዳፐ ጉየ ኑኮ፥ “ህንተ ታና ጎዳ ቱማ አማናሱ ጊኮ ታ ሶ የꬍተ” ጋዳ ምንꬃዳ ዎሳሱ።


\par }{\SH ጳዉሎስነ ስላሰይ ቃሸትዶሶና
\par }
{\PP \VS{16}ኑኒ ፆሳ ዎስያ በሳ ብሽን ኢታ አያናይ እ ቦላ ደእድ ማሮꬅያ እስ ጌላኦ ጋꬍንዶይ ኑራ ጋሄታሱ። እያ ካያዳ ዳሮ ሚሸ ባ ጎዳታስ ኤሀዉሱ።

\VS{17}ጳዉሎሳነ ኑና ካላዳ፥ “ሀይሳቲ ኡባፈ ቦላ ፆሳ አይለታ! ኤንቲ ህንተ አታና ኦገ ኦደይሳታ” ጋዳ ዋሳሱ።


\par }{\PP \VS{18}ኡባ ጋላስ ሄሳዳ ጋዉሱ። ሽን ጳዉሎስ ይሎትድ ጉየ ስሚድ፥ ሄ አያና፥ “የሱስ ክርስቶሳ ሱንꬃን ኔኒ ኢፐ ከያ” ግድ ኪትስ። ኢራካ ኢታ አያናይ ኢፐ ከይ አግስ።


\par }{\PP \VS{19}ሽን እ ጎዳት ባንታዉ ሚሸ ደምያ ኦገይ ꬋይዳይሳ በእድ፥ ጳዉሎሳነ ስላሰ ኦይክድ፥ ዳባባ ዳይናታ ስን ጎች ኤፍዶሶና።

\VS{20}ዳይናታ ስን ኤንታ ኤፍድ፥ “ሀይሳቲ አይሁደ አስ ግድሸ ኑ ካታማ አሳ ዳሮ ዋይሶሶና።

\VS{21}ኑኒ ሮመ ቢታ አስ ግድሸ ኤካናዉነ ኦꬃናዉ ዎጋ ግዶናባ ታማርሶሶና” ያግዶሶና።


\par }{\PP \VS{22}አሳይ እስ ባጋ ግድድ፥ ጳዉሎሳ ቦላነ ስላሰ ቦላ ደንድዶሶና። ዳይናት ኤንታ ማኡዋ ቃርድ ፃምአን ሾጫና መላ ኪትዶሶና።

\VS{23}ኤንታ ዳሮ ዋꬍዳፐ ጉየ፥ ቃሾ ኬꬅ ገልስዶሶና። ቃሾ ኬꬃ ናገይስካ ኤንታ ምንꬅ ናጋና መላ ኪትዶሶና።

\VS{24}ቃሾ ኬꬃ ናገይስ ሄ ኪታ ኤክድ፥ ጳዉሎሳነ ስላሰ ቃሾ ኬꬃስ ቆልአ ገልስስ። ኤንታ ቶሁዋ ዱፅስ።


\par }{\PP \VS{25}ሽን ግድ ብላሄ ግድያ ዎደ ጳዉሎሳራነ ስላሰራ ዎስሸነ ማዝሙረ የፅሸ ፆሳ ጋላቶሶና። ቃሾ ኬꬃን ደእያ ሀራ አሳትካ ኤንቲ ግያባ ስኦሶና።
 
\VS{26}ቆፖና ቃሾ ኬꬃ ባሶይ ቃፃና ጋካናዉ ቢታ ቃፆይ ሀንስ። ሄ ሳተንካ ፐንገ ኡባይ ዶየትስ፤ ቃሸትዳ አሳ ኡባ ሳንꬃላታይ ብርሸት ዎꬍስ።

\VS{27}ቃሾ ኬꬃ ናገይስ ꬍስኮፈ ባርክዳ ዎደ ቃሾ ኬꬃ ፐንገ ኡባይ ዶየትዳይሳ በእድ ቃሾ አሳይ ከስ ኤክ ብዳባ ዳንን ባና ዎꬋናዉ ማሸ ኤክስ።

\VS{28}ሽን ጳዉሎስ ቃላ ꬎቁ ኦꬅድ “ኑ ኡባይ ሀይሳን ደእያ ግሾ ኔኒ ነና ቆሆፓ” ያግስ።


\par }{\PP \VS{29}ቃሾ ኬꬃ ናገይስ ፆምፐ ዎስ ኤክድ ኤለስድ ጋꬅ ዎፅስ። ኮኮርሸ ጳዉሎሳ ስንꬃንነ ስላሰ ስንꬃን ጉፋንስ።

\VS{30}ኤንታ ካረ ከስድ፥ “ታ ጎዳቶ፥ ታኒ አታናዉ አይ ኦꬃናዉ በሲ?” ያግስ።


\par }{\PP \VS{31}ጳዉሎሳራነ ስላሰራ እያኮ፥ “ጎዳ የሱስ ክርስቶሳ አማና፤ ኔራነ ነ ሶ አሳራ አታና” ያግዶሶና።

\VS{32}ኤንቲ እያስነ እያ ሶን ደእያ ኡባስ ጎዳ ቃላ ኦድዶሶና።

\VS{33}ቃማ ሄ ሳተንካ ቃሾ ኬꬃ ናገይስ ኤንታ ኤፍድ ኤንታ ማዱንꬃ ሜጭስ። ኤለስድ ባ ሶ አሳ ኡባራ ፃማቀትስ።

\VS{34}ጳዉሎሳነ ስላሰ ባ ሶ ኤፍድ ኤንታዉ ካꬅ አꬅስ። እ ባ ሶ አሳ ኡባራ ፆሳ አማንዳ ግሾ ኡፋይትስ።


\par }{\PP \VS{35}ሳእ ዎንትን ዳይናት፥ “ሄ አሳታ ብላ” ያግድ ዎታዳረታ ሀላቃታ እያኮ ኪትዶሶና።

\VS{36}ቃሾ ኬꬃ ናገይስ፥ “ህንተ ብለታና መላ ዳይናት ኪትዶሶና። ህዛ፥ ከይድ ሳሮ ቢተ” ያግድ ሄ ኪታ ጳዉሎሳስ ኦድስ።


\par }{\PP \VS{37}ሽን ጳዉሎስ፥ “ኑኒ ሮመ አስ
\FTNT{*}{{\FR 16:37 }{\FQ{ሮመ አስ፦
}}{\FT{ጳዉሎስ ሮመ አስ ያግድ ባና ፄግዳይ ሄ ዎደ አይሁደ ቢታ ሃረይ ሮመ ካዎተꬃ ግድዳ ግሾሳ። ሄ ዎደ ሮመ ቢታን ደእያ አሳይ ፕርድ ባይና ጋራፈቶኮና።
}}} ግድሽን ኤንቲ ኑና ፕርድ ባይና አሳ ስንꬃን ዋꬍድ፥ ቃሾ ኬꬃን የግዶሶና። ሀእ ኑና ጌማን ከይድ ቦ ጎና? ሀነና፥ ኤንቲ ባንታ ሁጰን ይድ ኑና ከሶ” ያግስ።


\par }{\PP \VS{38}ዎታዳረ ሀላቃት ዳይናታስ ሄሳ ኦድን፥ ጳዉሎሳራነ ስላሰራ ሮመ ቢታ አሰ ግድዳይሳ ስእዳ ዎደ ያይዶሶና።

\VS{39}ሄሳ ግሾ፥ ዳይናት ይድ ኤንታኮ፥ “ኑኒ ህንተና ቆህዳ” ግዶሶና። ቃሾ ኬꬃፈ ካረ ኤንታ ከስድ፥ ካታማፐ ከይድ ባና መላ ዎስዶሶና።

\VS{40}ጳዉሎሳራነ ስላሰራ ቃሾ ኬꬃፈ ከይድ ሊድያ ሶ ብዶሶና። ያን አማነይሳታራ ጋከትድ ኤንታ ምንꬅድ ከይድ ብዶሶና።




\par }\Chap{17}{\SH ጳዉሎስ ተሰሎንቀን
\par }
{\PP \VerseOne{1}ጳዉሎሳራነ ስላሰራ አምፍጶልሳራነ አጶሎናራ አꬍድ ተሰሎንቀ ብዶሶና። ያን አይሁደ ዎሳ ኬꬅ ደኤስ።

\VS{2}ጳዉሎስ ካሰይሳዳ ያ ገልስ። ሄሳን ሄꬑ ሳምንታ ፆሳ ቃላፐ አሳስ ኦድስ።

\VS{3}ክርስቶስ ዋየ ኤካናዉነ ሀይቆፐ ደንዳናዉ በሰይሳ ኤንታዉ ቆንጭስድ ኦድሸ፥ “የሱሲ ሀ ታኒ ህንተዉ ኦደይስ ክርስቶሳ” ያግስ።

\VS{4}ኤንታፈ እሶት እሶት ኦዳይ ቱማ ግደይሳ ማእድ ጳዉሎሳራነ ስላሰራ እስፍዶሶና። ሄሳዳካ፥ ፆሳ ጎይንያ ዳሮ ግርከ አሳይነ ዳሮ ቦንቸትዳ ማጫሳትካ ኤንታራ እስፍዶሶና።


\par }{\PP \VS{5}ሽን አይሁደት ቃናትድ እስ እስ ኦሶይ ባይና ኢታ አሳታ ኦገፐ ሺሽዶሶና። ካታማን ቡቀꬅ ከስዶሶና፤ ጳዉሎሳነ ስላሰ አሳስ አꬅድ እማናዉ ኮይድ ያሶና ኬꬃ ተቅዶሶና።

\VS{6}ጳዉሎስነ ስላ ኤንታዉ በንቶና እፅን፥ ያሶናነ እስ እስ አማነይሳታ ካታማ ሀላቃታኮ ጎች ኤፍድ፥ “ሀይሳቲ ቢታ ኡባ ቡቀይሳት ሀእ ኑኮ ይዶሶና።

\VS{7}ያሶን ኤንታ ባ ሶን ዎꬅስ። ሀይሳቲ፥ ‘የሱሳ ጌተትያ ሀራ ካዎይ ደኤስ’ ግድ ቄሳረ ኪታ መንꬆሶና” ያግድ ꬎቁ ግዳ ቃላን ኦድዶሶና።


\par }{\PP \VS{8}ሺቅዳ አሳይነ ካታማ ሀላቃት ሄሳ ስእድ ሀናናባ ꬋይዶሶና።

\VS{9}ሀላቃት ያሶናነ ሀራታ ዋሰራ ብልዶሶና።


\par }{\SH ጳዉሎስ ቤርያን
\par }
{\PP \VS{10}አማነይሳት ጳዉሎሳነ ስላሰ ቃማራ ቤርያ የድዶሶና። ቤርያ ጋክድ፥ አይሁደ ዎሳ ኬꬅ ገልዶሶና።

\VS{11}ቤርያ አሳይ ተሰሎንቀ አሳፐ አꬍዳ ሱረታ። ኤንቲ ቃላ ኩመꬃ ዎዛናፐ ኤክዶሶና፤ ጳዉሎስ ግዳይስ ቱማ ግደይሳ ሻክ ኤራናዉ ጋላስ ጋላስ ጌሻ ማፃፋታ ፕልጎሶና።

\VS{12}ሄሳ ግሾ፥ ኤንታፈ ዳሮት፥ ግርከታፐካ ቦንቸትዳ ዳሮ ማጫሳትነ ዳሮ አደት አማንዶሶና።


\par }{\PP \VS{13}ሽን ተሰሎንቀን ደእያ አይሁደት ጳዉሎስ ፆሳ ቃላ ቤርያንካ ኦድዳይሳ ስእዳ ዎደ ቤርያ ይድ አሳ ቡቅዶሶና።

\VS{14}ሄሳፈ ጉየ፥ አማነይሳት ኤለስድ ጳዉሎሳ አባ ማት የድዶሶና። ሽን ስላሰይነ ፅሞትዮስ ቤርያን አትዶሶና።

\VS{15}ጳዉሎሳ ሞይዝዳ አሳት አቴና ጋꬅዶሶና። ሄ አሳት ስላሰይነ ፅሞትዮስ ባንታዉ ዳንዳኤትዳ መላ ኤለስድ ባኮ ያና መላ ጳዉሎስ ኪትዳ ኪታ ኤክድ ቤርያ ስምዶሶና።


\par }{\SH ጳዉሎስ አቴናን
\par }
{\PP \VS{16}ጳዉሎስ አቴናን ስላሰነ ፅሞትዮሳ ናግሸ፥ ካታማን ኤቅ ኩምዳይሳ በእድ ይሎትስ።

\VS{17}ሄሳ ግሾ፥ አይሁደ ዎሳ ኬꬃን አይሁደታራነ ፆሳ ጎይንያ አይሁደ ግዶና አሳራ ቃስ ባራ ጋሄትያ አሳራ ኡባ ጋላስ ፓላሜስ።

\VS{18}ኤፕቆሮሰነ እስቶይከ ጌተትያ ጩጋታፐ እስ እስ ኤራንቾት ጳዉሎሳራ ፓላምዶሶና። ኤንታፈ እሶት እሶት፥ “ሀ ዮያማይ አይ ኦዳናዉ ኮዪ?” ያግዶሶና።

\par }{\PP ሀራት ጳዉሎስ የሱሳባነ ሀይቆፐ እ ደንድዳይሳ ባንታዉ ኦድዳ ግሾ፥ “ኦራꬃ ፆሳታባ ኦድያ ዳኔስ” ያግዶሶና።


\par }{\PP \VS{19}ጳዉሎሳ ኦይክድ አርዮስፓጎሳ ጌተትያ ሺቆ በሳ ኤፍድ፥ “ሀ ኔኒ ታማርስያ ኦራꬃባይ አይበኮ ኑና ኤርስኪ?

\VS{20}አይስ ጊኮ፥ ኔኒ ኑስ ኦራꬃባ ኦዳሳ፤ ህዛ ሄስ አይበኮ ኑኒ ኤራናዉ ኮዮስ” ያግዶሶና።

\VS{21}አቴና አሳ ኡባይነ ያን ደእያ እማꬃ አሳይ ኦራꬃባ ኦደቶናነ ስኦና ፔኦኮና።


\par }{\PP \VS{22}ጳዉሎስ አርዮስፓጎሳ ስንꬃን ኤቅድ፥ “አቴና አሳቶ፥ ፆሳታስ ኡባባን ህንተ ዳሮ ያየይሳ ታኒ በአይስ።

\VS{23}ታኒ ህንተ ካታማራ ዩያሸ ህንተ ጎይንያ በሳታ በእያ ዎደ፥ ‘ኤረቶና ፆሳስ’ ጌተትድ ፃፈትዳ ያርሾ በሳ ደማስ። ሀ ህንተ ኤሮናሽን ጎይነይሳ ታኒ ህንተዉ ኦዳይስ።

\VS{24}ሳአነ ሳአን ደእያ ኡባባ መꬍዳ ፆሳይ፥ ሳሎነ ሳአ ጎዳይ፥ አስ ኬፅዳ ኬꬃን ዴና።
\XREF{}{{\XO 17:24 }{\XT{1 ካዎ 8:27፤ እሳ 42:5፤ ሀዋ 7:48.}}}

\VS{25}እ ደኦ፥ ሸምፖነ ኡባባ አሳ ኡባስ እምያ ግሾ ፓጭ ደእያ አሳዳ አሳ ማደ ኮየና።

\VS{26}ፆሳይ አሳ ኮቸ ኡባ እስ አድያፈ መꬍድ ቢታ ኡባን ዎꬅስ። ያትድ ኤንቲ ዳና ዎድያስነ በሳስ ዛዋ እሚስ።

\VS{27}እ ሄሳ ኦꬅዳይ አስ እያ ኮያና መላነ ፕልግድ ደማና መላሳ። ሀንኮካ እ ኑፐ ጌምቤና።

\VS{28}ህንተፈ እስ እስ የፀይሳት፥ ‘ኑኒ እያ ናይታ’ ግዳይሳዳ፥ ‘ኑኒ እያን ፓፃ ደኦስ፥ ቃፆስ።’

\VS{29}ህዛ፥ ኑኒ ፆሳ ናይታ ግድያ ግሾ፥ ‘ፆሳይ አሳ ሂላተꬃንነ ቆፋን ዎርቃፈ ዎይኮ ብራፐ ዎይኮ ሹቻፈ ኦሰትዳባ ዳኔስ’ ያግድ ቆፓናዉ በሰና።

\VS{30}ሄሳ ግሾ፥ ፆሳይ በን ዎደ አሳይ ኤሮና ኦꬅዳይሳ አግድ አꬍስ። ሽን ሀእ ኡባ በሳን ደእያ አሳይ ናጋራፐ ስማና መላ ኪቴስ።

\VS{31}አይስ ጊኮ፥ ፆሳይ ባ ዶርዳ አድያን ሳአን ደእያ አሳ ኡባ ቦላ ፅሎ ፕርዳ ፕርዳናዉ ቃማ ጊግስ ዎꬅስ። እያ ሀይቆፐ ደንꬅድ ሄሳ አሳ ኡባስ ቱማይስ” ያግስ።


\par }{\PP \VS{32}ኤንታፈ እስ እስ አሳት ሀይቆፐ ደንዶባ ጳዉሎሳፐ ስእድ፥ እያ ቦላ ቀልቅስዶሶና። ሽን ሀራት፥ “ኑኒ ሄሳ ኔፐ ጉጅድ ስአናዉ ኮዮስ” ያግዶሶና።

\VS{33}ሄሳ ግሾ፥ ጳዉሎስ ኤንታ ግዶፈ ከይስ።

\VS{34}ሽን እስ እስ አደት ጳዉሎሳራ ጋከትድ አማንዶሶና። ኤንታ ግዶፈ አርዮስፓጎሳን ሺቁዋን ደእያ ድዮናስዮሳ ጌተትያ አደይ፥ ዳማርሶ ጌተትያ እስ ማጫስያነ ሀራት ደኦሶና።




\par }\Chap{18}{\SH ጳዉሎስ ቆሮንቶሳን
\par }
{\PP \VerseOne{1}ሄሳፈ ጉየ፥ ጳዉሎስ አቴናፐ ከይድ፥ ቆሮንቶሳ ብስ።

\VS{2}ያን ጳንፆሳን የለትዳ እስ አይሁደ አድያ አቅላ ደምስ። አይሁደ አሳ ኡባይ ሮመፐ ከያና መላ ካዎይ ቃላዉድዮስ ኪትዳ ግሾ ጉꬃ ዎደፐ ካሰ እ ባ ማቸ ጵርስቅላራ ፃለፐ ይስ። ጳዉሎስ ኤንታራ ጋሄታናዉ ብስ።

\VS{3}እያ ኦሶይ ኤንታይሳዳ ዱንካነ ስኮ ግድያ ግሾ፥ ኤንታራ ኡትድ እስፈ ኦꬅስ።

\VS{4}ጳዉሎስ ሳምባታ ኡባን አይሁደታነ ግርከታ አማንꬃናዉ አይሁደ ዎሳ ኬꬃን ፓላሜስ።


\par }{\PP \VS{5}ስላሰይነ ፅሞትዮስ ማቀዶነፐ ይዳ ዎደ ጳዉሎስ ባ ኩመꬃ ዎድያ እምድ አይሁደታስ የሱሲ እ፥ ክርስቶሳ ግድ ቃላ ኦድስ።

\VS{6}ሽን ኤንቲ ጳዉሎሳ እፅድ እያ ጫይን ጳዉሎስ ባ ማኡዋፐ ባና ቆቆፍሸ፥ “ህንተ ጎመይ ህንተና ኦይኮ፤ ታኒ ሄሳን ደእከ። ህዛፐ ጉየ፥ ታኒ አይሁደ ግዶና አሳኮ ባይስ” ያግስ።


\par }{\PP \VS{7}ያፐ ከይድ ፆሳ ጎይንያ ትቶስ ዮስፆሳ ጌተትያ ኡራ ሶ ብስ። ዮስፆሳ ኬꬃይ አይሁደ ዎሳ ኬꬃ ማታን ደኤስ።

\VS{8}አይሁደ ዎሳ ኬꬃ ሀላቃይ ቃርስጶስ ባ ሶ አሳ ኡባራ ጎዳ አማንስ። ቆሮንቶሳ አሳታፐካ ዳሮት ፆሳ ቃላ ስእዳ ዎደ አማንድ ፃማቀትዶሶና።


\par }{\PP \VS{9}ጎዳይ እስ ቃማ ጳዉሎሳስ ቆንጭድ፥ “ያዮፋ፤ ኦዳ፥ ስእ ጎፓ።

\VS{10}ታኒ ኔራ ደአይስ። ታዉ ሀ ካታማን ዳሮ አስ ደእያ ግሾ ነና ቆህድ ኢታባን የጋና አስ ኦንካ ባዋ” ያግስ።

\VS{11}ሄሳ ግሾ፥ ጳዉሎስ ፆሳ ቃላ አሳ ታማርስሸ እስ ላይꬅነ ኡሱፑን አጌና ኤንታራ ኡትስ።


\par }{\PP \VS{12}ጋልዮስ አካያ ቢታ አይስያ ዎደ አይሁደት እስፈ ጳዉሎሳ ቦላ ደንድድ ፕርዳ ኬꬅ እያ ኤፍድ፥

\VS{13}“ሀ አደይ ህግያ እፅድ፥ አሳይ ፆሳ ጎይናና መላ ኦꬄስ” ያግዶሶና።


\par }{\PP \VS{14}ጳዉሎስ ኦደታና ሀንሽን፥ ጋልዮስ አይሁደታኮ፥ “አይሁደቶ፥ ሄስ ኢታ ኦሶ ዎይኮ ናቆ ግድያኮ ታኒ ህንተባ ዳንዳአዳ ስአናዉ በሴስ።

\VS{15}ሽን ቃላስ፥ ሱንꬃስነ ህንተ ህግያስ ህንተ ፓላምያባ ግድኮ ህንተ፥ ህንተዉ ብልተ፤ ሄሳ ታኒ ፕርድከ” ያግስ።

\VS{16}ያትድ፥ ኤንታ ፕርዳ ኬꬃፈ ካረ ከስስ።

\VS{17}ሄሳፈ ጉየ፥ ግርከ አሳ ኡባይ አይሁደ ዎሳ ኬꬃ ሀላቃ ሶስተኔሳ ኦይክድ ፕርዳ ኬꬃ ስንꬃን ዋꬍዶሶና። ሽን ጋልዮስ ሄሳ ፓፃባ ግቤና።


\par }{\SH ጵርስቅላ፥ አቅላነ አጵሎሳ
\par }
{\PP \VS{18}ጳዉሎስ ዳሮ ጋላስ ቆሮንቶሳን ኡትዳፐ ጉየ አማንያ አሳ ሳሮꬅድ፥ ጵርስቅልራነ አቅላራ ማርካበን ሶረ ብስ። ሽን እ ባናፐ ስን ባዉ ጋሶይ ደእያ ግሾ ክንክራ ካታማን ባ ሁጵያ ቡሉሰትስ።
\XREF{}{{\XO 18:18 }{\XT{ታይቦ 6:18.}}}

\VS{19}ኤንቲ ኤፈሶና ጋክዳ ዎደ ጳዉሎስ ጵርስቅሎነ አቅላ ያን አግስ። ሽን ባዉ አይሁደ ዎሳ ኬꬅ ገልድ አይሁደታራ ኦደትስ።

\VS{20}ኤንቲ ባንታራ ዳሮ ዎደ ኡታና መላ ጳዉሎሳ ዎስዶሶና ሽን እ እፅስ።

\VS{21}ኤንታፈ ሻከትሸ፥ “ታኒ ያ ባልያ የሩሳላመን ቦንቻናዉ በሴስ። ሽን ፆሲ ጊኮ ህንተኮ ስማ ያና” ያግድ ኤፈሶናፐ ማርካብያን ብስ።

\VS{22}ቅሳረ ጋክዳ ዎደ የሩሳላመ ብድ ዎሳ ኬꬃ አሳ ሳሮꬅዳፐ ጉየ አንፆከ ብስ።


\par }{\PP \VS{23}ያን ጉꬃ ዎደ ጋምእዳፐ ጉየ አማንያ አሳታ ኡባ ምንꬅሸ ጋላትያራነ ፕርገራ አꬍስ።


\par }{\PP \VS{24}እስክንድረን የለትዳ እስ አጵሎሳ ጌተትያ አይሁደ አስ ኤፈሶና ብስ። እ ኦዳ ኤርያ አስነ ፆሳ ቃላ ዳሮ ኤርያ አስ።

\VS{25}ጎዳ ኦግያካ ታማርስ፥ አያናን ፁገትድ የሱሳባ ሱረ ታማርሴስ። ግዶሽን፥ ዮሃንሳ ፅንቃትያ ፃላላ ኤሬስ።

\VS{26}እ አይሁደ ዎሳ ኬꬃን ያዮና ታማርሴስ። ጵርስቅላነ አቅል እ ኦደይሳ ስእዳ ዎደ ባንታራ ሶ እያ ኤፍድ ፆሳ ኦግያ ካሰይሳፈ ጌሽድ እያዉ ኦድዶሶና።


\par }{\PP \VS{27}አጵሎስ አካያ ባናዉ ኮይን ኤፈሶናን ደእያ አማንያ አሳይ እያ ቆፋ ኤክድ አካያን ደእያ አማነይሳት እያ ሞካና መላ ኤንታዉ ዳብዳበ ፃፍዶሶና። እ ያ ጋክዳ ዎደ ፆሳ አꬎ ኬሀተꬃ ባጋራ የሱስ ክርስቶሳ አማንዳይሳታ ዳሮ ማድስ።

\VS{28}አይስ ጊኮ፥ የሱሲ፥ እ፥ ክርስቶሳ ግደይሳ አይሁደታስ ፆሳ ቃላፐ ቆንጭስድ ደርያ ስንꬃን ምንꬅ ኦድድ ኤንታ ላꬅስ።
 



\par }\Chap{19}{\SH ጳዉሎስ ኤፈሶናን
\par }
{\PP \VerseOne{1}አጵሎስ ቆሮንቶሳን ደእሽን፥ ጳዉሎስ ቆሞ ባጋራ አꬍድ ኤፈሶና ብስ። ያን እስ እስ አማንያ አሳታ ደምስ።

\VS{2}ኤንታኮ፥ “ህንተ አማንዳ ዎደ ጌሻ አያና ኤክደቲ?” ያግድ ኦይችስ።

\par }{\PP ኤንቲ፥ “አካይ፥ ኤክቦኮ፤ ሀር አቶሽን፥ ጌሻ አያን ደእያባካ ስእቦኮ” ያግዶሶና።


\par }{\PP \VS{3}ጳዉሎስ ኤንታኮ፥ “ያትን፥ አይብን ፃማቀትደቲ?” ያግስ።

\par }{\PP ኤንቲ፥ “ኑኒ ዮሃንሳ ፅንቃተን ፃማቀትዳ” ያግድ ዛርዶሶና።


\par }{\PP \VS{4}ጳዉሎስ፥ “ዮሃንስ ባፐ ጉየራ ያ የሱስ ክርስቶሳን አሳይ አማናና መላ አሳስ ኦድሸ፥ ናጋራፐ ስሞ በሲያ ፅንቃተን ፃማቅስ” ያግስ።
\XREF{}{{\XO 19:4 }{\XT{ማቶ 3:11፤ ማር 1:4፥ 7-8፤ ሉቃ 3:4፥ 16፤ ዮሀ 1:26-27.}}}


\par }{\PP \VS{5}ኤንቲ ሄሳ ስእዳ ዎደ ጎዳ የሱስ ክርስቶሳ ታማረ ግዳናዉ ፃማቀትዶሶና።

\VS{6}ጳዉሎስ ባ ኩሽያ ኤንታ ቦላ ዎꬅዳ ዎደ ጌሻ አያናይ ኤንታ ቦላ ዎꬍን፥ ዱማ ዱማ ዶናን ኦደትዶሶና፤ ቃስ ትንብተ ኦድዶሶና።

\VS{7}ሄ በሳን ታማነ ናምአ ግድያ አሳት ደኦሶና።


\par }{\PP \VS{8}ጳዉሎስ አይሁደ ዎሳ ኬꬅ ገልድ፥ ፆሳ ካዎተꬃባ ያዮና ፓላምሸነ ሎይꬅ ቆንጭስሸ ኤንታራ ሄꬑ አጌና ጋካናዉ ጋምእስ።

\VS{9}ሽን ኤንታፈ እሶት እሶት ꬉበ ግድድ ዳሮ አሳ ስንꬃን ጎዳ ኦግያ ጫይድ አማኖና እፅዶሶና። ጳዉሎስ አማነይሳታ ኤንታፈ ሻክ ኤክድ ፅራኖሳ ጌተትያ ትምርተ ኬꬃን ኡባ ጋላስ ኤንታ ታማርስስ።

\VS{10}ጳዉሎስ ናምኡ ላይꬅ ጋካናዉ ቃላ ኦድስ። ሄሳ ግሾ፥ ኢሰን ደእያ አሳ ኡባይ፥ አይሁደትነ አይሁደ ግዶናይሳት ጎዳ ቃላ ስእዶሶና።


\par }{\SH አስቀዋ ናይታ
\par }
{\PP \VS{11}ፆሳይ ጳዉሎሳ ኩሸን ዎልቃማ ማላታታ ኦꬅስ።

\VS{12}ሄሳ ግሾ፥ አሳይ እያ አሳተꬃ ቦችዳ ማራበ ዎይኮ ማኦ ሀርጋንቾታስ ኤፎሶና። ኤንትካ ፓፆሶና፤ ቱና አያናት ኤንታፈ ከዮሶና።


\par }{\PP \VS{13}ቱና አያናታ ከስሸ ዩይያ አይሁደታፐ እሶት እሶት፥ “ጳዉሎስ ሳባክያ የሱሳ ሱንꬃን ከይተ ግድ ህንተና ኪቶስ” ያግድ፥ ቱና አያናት ኦይክዳ አሳታ ቦላ ጎዳ የሱሳ ሱንꬃ ፄግዶሶና።

\VS{14}ካህነ ሀላቃ አስቀዋ ጌተትያ እስ አይሁደ አድያስ ሄሳ ኦꬅያ ላፑን ናይት ደኦሶና።


\par }{\PP \VS{15}ሽን ቱና አያናይ ኤንታኮ፥ “ታኒ የሱሳካ ጳዉሎሳካ ኤራይስ፥ ሽን ህንተ ኦናንቴ?” ያግስ።


\par }{\PP \VS{16}ቱና አያን ኦይክዳ አደይ ኤንታ ቦላ ጉፕ ዎꬍድ፥ ኤንታ ማዱንፅስድ፥ ሄ ኬꬃፈ ካሎ ባቃታና ጋካናዉ ዎልቃምስ።

\VS{17}ኤፈሶናን ደእያ አይሁደትነ አይሁደ ግዶናይሳት ኡባይ ሄሳ ስእድ ዳሮ ያይዶሶና። ጎዳ የሱሳ ሱንꬃይ ዳሮ ቦንቸትስ።

\VS{18}አማነይሳታፐ ዳሮት ባንታ ኦꬅዳ ኢታ ኦሱዋ ፓፅሸነ ቆንጨን ኦድሸ ዮሶና።

\VS{19}ማሮታፐ ዳሮት ባንታ ማፃፋታ ሺሽድ አሳ ኡባ ስንꬃን ፁግዶሶና። ሄ ማፃፋታ ጋትያ ታይቦይ እሻታሙ ሙኩሉ ብራ ሳንትመ
\FTNT{*}{{\FR 19:19 }{\FQ{ብራ ሳንትመ፦
}}{\FT{ማቶሳ 26:15 ፄልተ።
}}} ግድስ።

\VS{20}ሄሳዳ ሀንድ ፆሳ ቃላይ ድጭሸነ ዳልግሸ ብስ።


\par }{\SH ኤፈሶናን ኦሽ ከይስ
\par }
{\PP \VS{21}ሄስ ሀንዳፐ ጉየ ጳዉሎስ፥ “ታኒ የሩሳላመ ባ ስማዳ ሮመ ባናዉ በሴስ” ያግድ ማቀዶነራነ አካያራ አꬍድ የሩሳላመ ባናዉ ቆፋ ቃችስ።

\VS{22}ቃስ ባና ማደይሳታፐ ናምአታ ፅሞትዮሳነ ኤራስፆሳ ማቀዶነ ኪትድ፥ ባዉ ኢሰን ጉꬃ ዎደ ጋምእስ።


\par }{\PP \VS{23}ሄ ዎደ ጎዳ ኦግያ ግሾ ኤፈሶናን ዎልቃማ ካች ከይስ።

\VS{24}እስ ብራ ኦꬅያ ድመፅሮሳ ጌተትያ ኡራይ አርፀምስ ኤቃ ኬꬃ ምስልያ ብራፐ ኦꬅድ ዳሮ ዎ ደሜስ።

\VS{25}ሄሳ ግሾ፥ ሄሳ መላ ኦሶ ኦይሳታ እስፈ ሺሽድ፥ “አሳዉ፥ ኑ ዱረተꬃይ ሀ ኦሱዋን ግደይሳ ህንተ ኤሬታ።

\VS{26}ሀይስ ጳዉሎስ፥ ‘አሳ ኩሸን ኦሰትዳይሳት ፆሳታ ግዶኮና’ ያግድ፥ ኤፈሶናንነ ጉꬃ ቢታታፐ አትሽን፥ ኩመꬃ ኢሰ ኡባን ደእያ ዳሮ አሳ ኦድ አማንꬅዳይሳነ ባለꬅዳይሳ ህንተ በእደታነ ስእደታ።

\VS{27}መቶ ግድዳይ፥ ኑ ኦሶይ ካተይሳ ፃላላ ግዶናሽን፥ ኢሰነ ቢታ ኡባን ደእያ አስ ጎይንያ ግታ ፆሰ አርፀምስ ኬꬃይ ቦንቸቶና አተይሳነ እ ግታተꬃይ ኩንዳናይሳ” ያግስ።


\par }{\PP \VS{28}አሳይ ሄሳ ስእዳ ዎደ ሸነን ፁገትድ፥ “ኤፈሶና አርፀምሳ ግታ” ያግድ ዋስዶሶና።

\VS{29}ሄ ዋሶይ ካታማ ኡባ ጋክስ። ጳዉሎሳራ ሄመትያ ማቀዶነ አሳታ፥ ጋዮሳነ አርስፅሮኮሳ ኦይክድ ጎችሸ ካሳ በሳ ዎፅዶሶና።

\VS{30}ጳዉሎስ አሳይ ሺቅዳ በሳ ገላናዉ ኮይስ፥ ሽን አማነይሳት እያ ድግዶሶና።

\VS{31}ኢሰ ቢታ ሀላቃታፐ ጳዉሎሳ ላገ ግድዳ እሶት እሶት ጳዉሎሳኮ ኪትድ፥ “ካሳ በሳ ቆንጨን ከያዳ በንቶፋ” ግድ እያ ዎስዶሶና።


\par }{\PP \VS{32}ሺቅዳ አሳስ ሀናናባይ ꬋይስ፤ ዳርያ ባጋ አሳይ ሀር አቶሽን አይስ ሺቅዳኮ ኤሮና ግሾ፥ እሶይ እስባስ ዋስያ ዎደ ሀንኮይ ሀራባስ ዋሴስ።

\VS{33}አይሁደት እስክንድረ ጌተትያ አድያ አꬅድ በስን፥ እስ እስ አሳይ እ ጋናባ ኦድድ እያ ስን አꬅዶሶና። እ አሳይ ስእ ጋና መላ ባ ኩሸን ማል በስድ፥ አሳስ ሞተታናዉ ኤቅስ።

\VS{34}ሽን እስክንድረይ አይሁደ አስ ግድዳይሳ አሳይ ኤርዳ ዎደ ናምኡ ሳተ ግዳናይሳ መላ ኡባይ እስ ቃላን፥ “ኤፈሶና አርፀምሳ ግታ” ያግድ ዋስዶሶና።


\par }{\PP \VS{35}ዉርሰꬃን፥ ካታማ ፃፈይ አሳ ስእ ኦꬅድ፥ “ኤፈሶና አሳዉ፥ ኤፈሶና ካታማይ ግታ አርፀምስ ኤቃ ኬꬅነ ሳሎፐ ዎꬍዳ እ ሹቻ ምስልያ ናገይ ኤፈሶና አሳ ግደይሳ ኤሮናይ ኦኔ?

\VS{36}ሀይሳ ካሽ ግያ አስ ባይና ግሾ፥ ህንተ ስእ ጋናዉነ ድርግድ አይኮ ኦꬆና አጋናዉ በሴስ።

\VS{37}ህንተ፥ ሀ አሳታ ኤቃ ኬꬃ ሚሸ ካይሶቶናሽን ዎይኮ ኑ ፆሳታ ጫይቦናሽን ጮ ሀ አሳታ ኦይክድ ኤህደታ።

\VS{38}ሄሳ ግሾ፥ ድመፅሮስነ እያራ ደእያ ኦሳንቾት አሳ ሞታናዉ ኮይኮ፥ ፕርዳ ኬꬃይ ዶያ ደኤስ፤ ዳይናትካ ደኦሶና፤ ኤንቲ ሞታናዉ ዳንዳኦሶና።

\VS{39}ሽን ህንተ ሀራ ኦዳ ኮይኮ፥ ሻንጎ ሺቆን ኦዳይ በኤቶ።

\VS{40}ሄሳ ግዶና እፅኮ ሀች ሀንዳባስ ሮመ ካዎተꬃይ ኑና ኦይቻና። ሀ ቡቀꬃስ ጋሶይ ባይና ግሾ፥ ኑኒ ጋሶ ኦዳናዉ ዳንዳኦኮ”

\VS{41}ያግድ ሺቁዋ ላልስ።




\par }\Chap{20}{\SH ጳዉሎስ ማቀዶነንነ ግርከን
\par }
{\PP \VerseOne{1}ዋሶይ ዶችዳፐ ጉየ፥ ጳዉሎስ አማንያ አሳታ ፄግስድ ኤንታ ዞርዳፐ ጉየ፥ ሳሮꬅድ ማቀዶነ ባናዉ ከይስ።

\VS{2}ሄ ቢታራ አꬍሸ ቃላ ኦድሸ አሳ ዳሮ ምንꬅዳፐ ጉየ ግርከ ቢታ ብስ።

\VS{3}እ ያን ሄꬑ አጌና ኡትድ፥ ማርካበራ ሶረ ባናዉ ቆፕድ ደእሽን፥ አይሁደት ባና ዎꬋናዉ ኮየይሳ ኤርድ ማቀዶነራ ጉየ ስማናዉ ኮይስ።


\par }{\PP \VS{4}ጳዉሎሳ ሞይዝዳይሳት ቤርያፐ ጳርሁሳ ናኣ ሶጳፅሮሳ፥ ተሰሎንቀፈ አርስፅሮኮሳነ ስኮንዱሳ፥ ዳርበፈ ጋዮሳ፥ ኢሰፐ ትክቆሳ፥ ፅሮፍሞሳነ ፅሞትዮሳ።

\VS{5}ሄሳት ስን ብድ ኑና ፅሮኣዳን ናጎሶና።

\VS{6}ኑኒ ኡይꬃ ባልያ ቦንችዳፐ ጉየ፥ ፍልጵስዩሳፐ ማርካበራ ደንድድ፥ እቻሻንꬆ ጋላሳን ኤንታ ፅሮኣዳን ጋክድ ያን ላፑን ጋላስ ጋምእዳ።


\par }{\SH ጳዉሎስ ፅሮኣዳን
\par }
{\PP \VS{7}ሳምንታፈ ኮይሮ ጋላሳን ኑኒ ኡይꬃ መንꬃናዉ ሺቅድ ደእሽን፥ ጳዉሎስ ዎንተ ባናዉ ቆፕዳ ግሾ፥ ኤንታዉ ቃላ ኦድሸ ግድ ብላሄ ጋካናዉ ኦዳ አዱስስ።

\VS{8}ኑኒ ሺቅድ ኡትዳ ፖቅያን ዳሮ ፖኦይ ደኤስ።

\VS{9}ኤዉፅኮሳ ጌተትያ እስ ናአተꬃይ ማስኮተ ቦላ ኡትድ፥ ባና ዶግድ ꬍስክስ። ጳዉሎስ ኦዳ አዱስዳ ዎደ ኤዉፅኮስ ꬍስኮ ኤይድ ሄꬓንꬆ ፖቅያፐ ኩንድድ ሀይቅዳይሳ አሳይ ደንꬅስ።

\VS{10}ሽን ጳዉሎስ ዎꬍድ፥ እያ ቦላ ጉፋንስ። እያ እድምድ፥ “እ ሀይቅቤና፥ ህርጎፍተ” ያግስ።

\VS{11}ሄሳፈ ጉየ፥ ፑደ ፖቅያ ቦላ ከይድ ኡይꬃ መንꬅድ ምስ። ሳአይ ዎንታና ጋካናዉ አሳስ ኦድዳፐ ጉየ ደንድድ ብስ።

\VS{12}ሄ ፓፅዳ ናአተꬃ ሶ ኤፍድ ዳሮ ኡፋይትዶሶና።


\par }{\SH ጳዉሎስ ኤፈሶናፐ ሞይዘትስ
\par }
{\PP \VS{13}ሽን ጳዉሎስ ባና ያፐ ሞካና መላ ኑስ ኦድዳ ግሾ፥ ካሰትድ ማርካብያኮ ብድ፥ አሶሳ ባናዉ ደንድዳ። አይስ ጊኮ፥ እ ቶሆን ባናዉ ቆፕዳ ግሾ ኑና ሄሳꬆ ኪትስ።

\VS{14}እ ኑራ አሶሳን ጋሄትን ማርካብያን እያ ኤክድ ምፅልነ ብዳ።

\VS{15}ዎንተꬃ ጋላስ ያፐ ደንድድ ማርካበን ክዮሳ ስንꬃን ደእያ በሳ ጋክዳ፤ ቃስ ዎንተꬃ ጋላስ ሳሞሳ ፕንድ ካልያ ጋላስ ምልፀ ጋክዳ።

\VS{16}ጳዉሎስ ኢሰን ዳሮ ጋምኦና ኤፈሶና ማታራ አꬋናዉ ቆፕስ። ባዉ ዳንዳኤትኮ ጳንፀቆስፀ ባልያ ጋላስ የሩሳላመ ጋካናዉ ኤሶቴስ።


\par }{\PP \VS{17}ጳዉሎስ ምልፀፐ ኤፈሶና ኪትድ ዎሳ ኬꬃ ጭማታ ፄግስስ።

\VS{18}ዎሳ ኬꬃ ጭማት እያኮ ይን፥ ኤንታኮ ሀይሳዳ ያግስ፦ “ታኒ ኢሰ ገልዳ ኮይሮ ጋላሳፐ ዶምዳ ህንተራ ደእዳ ዎደ ኡባን ዋና ደእዳኮ ህንተ ኤሬታ።

\VS{19}አይሁደት ዱላትድ ታ ቦላ መቶ ጋꬅኮካ ታኒ አሽከተꬃንነ ዳሮ አፉꬃን ጎዳስ ኦꬃስ።

\VS{20}ዳባባንካ ህንተ ኬꬃን ኬꬃን ህንተና ታማርስሸ ህንተና ማድያባፐ እስባካ ፓጭሳብከ።

\VS{21}ታኒ አይሁደታስነ አይሁደ ግዶናይሳታስ ናጋራፐ ፆሳኮ ስማና መላነ ኑ ጎዳ የሱሳ አማናና መላ ማርካታስ።


\par }{\PP \VS{22}“ያን ታና አይብ ጋካኔኮ ኤርከ፥ ሽን ሀእ ታኒ ጌሻ አያናስ ኪተታዳ የሩሳላመ ባይስ።

\VS{23}ጌሻ አያናይ ቃሾይነ ዋየይ ታና ናገይሳ ካታማ ኡባን ታዉ ማርካትስ።

\VS{24}ሽን ታ ዎꬃ ፖላናዉነ ጎዳ የሱስ ክርስቶሳፐ ኤክዳ ኦሱዋ፥ ፆሳ አꬎ ኬሀተꬃ ዎንገላ ማርካተይሳ ፖላናዉ ታ ሸምፕዉ ፓꬆናባዳ ታይባስ።
\XREF{}{{\XO 20:24 }{\XT{2 ፅሞ 4:7.}}}


\par }{\PP \VS{25}“ታኒ ሀእካ ፆሳ ካዎተꬃ ማርካታሸ ህንተ ኡባ ግዶን ዩያስ። ህዛፐ ጉየ፥ ህንተፈ ኦንካ ታና በኦናይሳ ኤራይስ።

\VS{26}ሄሳ ግሾ፥ ህንተፈ እስ ኡራይ ꬋይኮካ ታ ኦይሸቶናይሳ ሀች ህንተዉ ጌሻዳ ኦዳይስ።

\VS{27}አይስ ጊኮ፥ ፆሳይ ኦꬃናዉ ቆፕዳባ ኡባ ህንተዉ አይብባካ አሾና ኦዳስ።


\par }{\PP \VS{28}“ባ ናኣ ሱꬃን ዎዝዳ ፆሳ ዎሳ ኬꬃ ናግተ። ጌሻ አያናይ ህንተና ሀላቃ ኦꬅድ ዶርዳ ዉድያስነ ህንተ ሁጵያስ ናገትተ።

\VS{29}ታኒ ብዳፐ ጉየ፥ ዉድያስ ቃቶና ዎዛና ምኖ ሱꬉመት ህንተ ግዶ ገላናይሳ ታኒ ኤራይስ።

\VS{30}አማነይሳታ ባንታ ጌዶ ካለꬃናዉ ዎርዶ ታማርስያ አሳት ህንተ ግዶፈ ደንዳና።

\VS{31}ሄሳ ግሾ፥ ታኒ ሄꬑ ላይꬅ ቃማነ ጋላስ አፉꬃን ህንተና ሁጰን ሁጰን ምንꬅዳይሳ ቆፕሸ ናገትተ።


\par }{\PP \VS{32}“ሀእካ ህንተና ምንꬃናዉነ ጌሻ አሳራ ላትሳናዉ ዳንዳእያ ፆሳስነ እያ አꬎ ኬሀተꬃ ቃላስ ህንተና ሀዳራ እማይስ።


\par }{\PP \VS{33}“ታኒ ኦደ ብራ ዎይኮ ዎርቃ ዎይኮ አፍላ አሞታብከ።

\VS{34}ታኒ ታ ኩሸን ኦꬃዳ ታናነ ታራ ደኤይሳታ ኮሽዳባ ማድዳይሳ ህንተ፥ ህንተ ሁጰን ኤሬታ።

\VS{35}ህንተ ሀይሳዳ ዳቡርድ ኦꬅሸ ዳቡራንቾታ ማዳናይሳነ ጎዳ የሱሲ፥ ‘ኤከይሳፈ እመይስ አንጀትዳይሳ’ ግዳ ቃላ ህንተ ቆፓናዉ በሰይሳ ታኒ ህንተና ኡባባን በሳስ” ያግስ።


\par }{\PP \VS{36}ጳዉሎስ ሄሳ ኦድ ኦንግድ ኤንታ ኡባራ ጉልባትድ ፆሳ ዎስስ።

\VS{37}ኤንቲ ኡባይካ ጳዉሎሳ እድምድ ዬክድ ዬርዶሶና።

\VS{38}እ ዛሪድ፥ “ታና በኤከታ” ያግዳ ቃላይ ኤንታ ዳሮ አዛንꬅስ። ኤንቲ ማርካብያ ጋካናዉ እያ ሞይዝዶሶና።




\par }\Chap{21}{\SH ጳዉሎስ የሩሳላመ ቡሳ
\par }
{\PP \VerseOne{1}ኑኒ ኤፈሶና ጭማታፐ ሻከትዳ መላ ቆሳ ብዳ። ዎንተꬃ ጋላስ ሮዳ ጋክድ ያፐ ጳፃራ ብዳ።

\VS{2}ስሮፍንቀ ፕንያ ማርካበ ደምድ እያን ገልድ ባናዉ ደንድዳ።

\VS{3}ኑኒ ቆጵሮሳ በአናዉ ዳንዳእያ ሶ ይድ፥ ቆጵሮሳ ሀድርሳ ባጋ አግድ ሶረ ብዳ። ማርካበይ ባ ጫና ያን ዎꬃናዉ ኮይዳ ግሾ ፅሮሳ ብዳ።

\VS{4}ያን አማንያ አሳታ ደምድ ኤንታራ ላፑን ጋላስ ኡትዳ። ጳዉሎስ የሩሳላመ ቦና መላ ኤንቲ እያዉ አያናን ኦድዶሶና።

\VS{5}ኑኒ ኤንታራ ኡትያ ዎደይ ዉርን ከይድ ብዳ። ኤንቲ ኡባይ ባንታ ማጫሳታራነ ባንታ ናይታራ እስፈ ካታማፐ ካረ ከስድ ኑና ሞይዝዶሶና። ኑኒ አባ ዶናን ጉልባትድ ፆሳ ዎስዳ።

\VS{6}ሄሳፈ ጉየ፥ ዎል ሳሮꬅድ ኑ ማርካብያን ገልዳ፤ ኤንቲ ባንታ ሶ ስምዶሶና።


\par }{\PP \VS{7}ኑኒ አባ ኦግያ ኦንግድ፥ ፅሮሳፐ ጳፀለማሳ ጋክዳ። ያን አማንያ አሳታ ሳሮꬅድ፥ ኤንታ ማታን እስ ጋላስ ፔእዳ።

\VS{8}ዎንተꬃ ጋላስ ከይድ፥ ቅሳረ ብዳ። ሳባክያ ፍልጶሳ ሶ ጋክድ እያ ማታን ኡትዳ። እ የሩሳላመን ካሰ ዶረትዳ ላፑናታፐ እሱዋ።
\XREF{}{{\XO 21:8 }{\XT{ሀዋ 6:5፤ 8:5.}}}

\VS{9}ፍልጶሳስ ናበ ግድዳ ኦይዱ ጌላኦ ናይት ደኦሶና።


\par }{\PP \VS{10}ኑኒ ኡንደና ጋላስ ያን ኡትድ ደእሽን ትንብተ ኦድያ እስ አጋቦሳ ጌተትያ አደይ ይሁዳፐ ቅሳረ ይስ።
\XREF{}{{\XO 21:10 }{\XT{ሀዋ 11:28.}}}

\VS{11}ኑኮ ይድ ጳዉሎሳ ሳቅያ ኤክድ ባ ኩሽያነ ባ ቶሁዋ ቃችድ፥ “ጌሻ አያናይ ሀ ሳቅያ ጎዳ፥ የሩሳላመን አይሁደት ሀይሳዳ ቃችድ፥ አይሁደ ግዶና አሳስ አꬅድ እማና ያጌስ” ያግስ።


\par }{\PP \VS{12}ኑኒ ሄሳ ስእዳ ዎደ ኑነ ያን ደእያ አሳት ጳዉሎስ የሩሳላመ ቦና መላ ዎስዳ።

\VS{13}ሽን ጳዉሎስ ዛሪድ፥ “ህንተ ሀይሳዳ ዬክሸ አይስ ታ ዎዛና ሹግሴቲ? ታኒ፥ ጎዳ የሱሳ ሱንꬃ ግሾ ቃሸተꬃ ፃላላ ግዶናሽን የሩሳላመን ሀይቃናዉካ ጊገታስ” ያግስ።


\par }{\PP \VS{14}ኑ ዞርያ እ ኤኮና እፅን፥ “ጎዳ ሸነይ ሀኖ” ያግድ ስእ ግዳ።


\par }{\PP \VS{15}ያን ጉꬃ ዎደ ጋምእዳፐ ጉየ ጊገትድ የሩሳላመ ባናዉ ከይዳ።

\VS{16}ቅሳረን ደእያ አማንያ አሳታፐ ጉꬃት ኑራ ብዶሶና። ኤንቲ ኑኒ ሸምፓና በሲ ምናሶና ጌተትያ ቆጵሮሳ አድያ ሶ ኤፍዶሶና። ምናሶን ኮይሮ አማንዳ አሳፐ እሱዋ።


\par }{\SH ጳዉሎስ የሩሳላመ ጋክስ
\par }
{\PP \VS{17}ኑኒ የሩሳላመ ጋክዳ ዎደ አማንያ አሳት ኑና ኡፋይሳን ሞክዶሶና።

\VS{18}ዎንተꬃ ጋላስ ጳዉሎስነ ኑኒ ያይቆባራ ጋሄታናዉ ብዳ። ዎሳ ኬꬃ ጭማት ኡባትካ ያን ደኦሶና።

\VS{19}ጳዉሎስ ኤንታ ሳሮꬅዳፐ ጉየ አይሁደ ግዶና አሳ ግዶን ባ ባጋራ ፆሳይ ኦꬅዳባ ኡባ ኤንታዉ ኦድስ።


\par }{\PP \VS{20}ኤንቲ ሄሳ ስእዳ ዎደ ፆሳ ጋላትድ ጳዉሎሳኮ ሀይሳዳ ያግዶሶና፦ “ኑ እሻዉ፥ አይሁደታ ግዶን አፑን ሙኩላት ፆሳ አማንዳኮ ነ በኣሳ፤ ኤንቲ ኡባይካ ህግያ ምንꬅ ናጎሶና።

\VS{21}ኔኒ አይሁደ ግዶናይሳታ ቢታን ደእያ አይሁደ ኡባይ ባንታ ናይታ ቃፃሮና መላ፥ አይሁደታ ዎጋ ካሎና መላነ ሙሰ ህግያ እፃና መላ ኔኒ ታማርሰይሳ የሩሳላመን ደእያ አይሁደት ስእዶሶና።

\VS{22}ያትን አይብ ሎኦ? ኔኒ ይዳይሳ ዳሮት ስአና።


\par }{\PP \VS{23}“ሄሳ ግሾ፥ ኑኒ ነዉ ኦደይሳ ስአ፤ ጋሶይ ደእያ ኦይዱ አሳት ኑ ማታን ደኦሶና።
\XREF{}{{\XO 21:23 }{\XT{ታይቦ 6:13-21.}}}

\VS{24}ኤንታ ኤካዳ ኤንታራ ጌያ፤ ቃስ ኤንቲ ባንታ ሁጵያ ሜደታና መላ ኤንታዉ ሚሸ እማ። ኤንቲ ካሰ ነባ ስእዳይስ ቱማ ግዶናይሳነ ኔኒ ነ ሁጰንካ ህገ ናግያ አስ ግደይሳ ኡባይ ኤራና።


\par }{\PP \VS{25}“ሽን አማንዳ አይሁደ ግዶና አሳታ ግድኮ፥ ኤንቲ ኤቃስ ያርሸትዳባ ሞና መላ፥ ሱꬁ ኡዮና መላ፥ ባዉታ ሞና መላነ ላይማቶና መላ፥ ኑኒ ኦዳ ቃችድ፥ ኤንታዉ ዳብዳበ ፃፍዳ” ያግዶሶና።
\XREF{}{{\XO 21:25 }{\XT{ሀዋ 15:29.}}}


\par }{\PP \VS{26}ሄሳፈ ጉየ፥ ጳዉሎስ ዎንተꬃ ጋላስ አሳታ ኤክድ፥ ኤንታራ ጌይስ። እ ባንታ ጌይያ ጋላሳይ አዉደ ፖለትያኮ ኤርሳናዉነ ባንታ ያርሹዋ አዉደ ያርሻነኮ ኤርሳናዉ ፆሳ ኬꬅ ገልስ።


\par }{\SH ጳዉሎስ ኦይከትስ
\par }
{\PP \VS{27}ላፑን ጋላሳይ ዉራና ሀንሽን፥ ኢሰፐ ይዳ አይሁደት ፆሳ ኬꬃን ጳዉሎሳ በእድ፥ አሳ ኡባ ደንꬅድ ጳዉሎሳ ኦይክዶሶና።

\VS{28}“እስራኤለ አሳዉ፥ ኑና ማድተ፤ ሀ ኡራይ፥ ኑ ደርያ፥ ኑ ህግያነ ሀ ፆሳ ኬꬃ እፃና መላ አሳ ኡባ ታማርሴስ። ሄስካ ግዶና እፅን አይሁደ ግዶናይሳታ ፆሳ ኬꬅ ገልስድ፥ ሀ ጌሻ በሳ ቱንስስ” ያግድ ዋስዶሶና።

\VS{29}ኤንቲ ሄሳ ግዳይ ካሰ ኤፈሶና ፅሮፍሞሳ ጳዉሎሳራ ካታማን በእዳ ግሾ ሀእ ጳዉሎስ ፆሳ ኬꬅ እያ ኤክ ገልዳባ ኤንታዉ ዳንስ።
\XREF{}{{\XO 21:29 }{\XT{ሀዋ 20:4.}}}


\par }{\PP \VS{30}ካታማ ኡባይ ቡቀትስ፤ አሳ ኡባይ ሺቅድ ጳዉሎሳ ኦይክድ ፆሳ ኬꬃፈ ካረ ጎችዶሶና። ፆሳ ኬꬃ ፐንገት ኤለስድ ጎርደትዶሶና።

\VS{31}አሳይ ጳዉሎሳ ዎꬋና ሀንሽን፥ “የሩሳላመ ካታማይ ኩመꬅ ቡቀትስ” ግያ ኦዳይ ሮመ ሻላቃኮ ጋክስ።

\VS{32}ሻላቃይ ዎታዳረታነ ማቶ ሀላቃታ ኤክድ ዎፅሸ ይስ። አሳይ ሻላቃነ ዎታዳረታ በእዳ ዎደ ጳዉሎሳ ዋይሳ አጋግዶሶና።


\par }{\PP \VS{33}ሄ ዎደ ሻላቃይ ሺቅድ፥ ጳዉሎሳ ኦይክድ፥ ናምኡ ሳንꬃላታን ቃሸታና መላ ኪትስ። ያትድ፥ እ ኦነኮነ አይ ኦꬅዳኮ አሳ ኦይችስ።

\VS{34}አሳፐ ባጋይ እስባ ግድ ዋስያ ዎደ፥ ሀራት ሀራባ ግድ ዋሴስ። ዋሶይ ዳርዳ ግሾ፥ ሻላቃይ ቱማ ሻካናዉ ዳንዳኤቶና እፅን፥ ዎታዳረት ጳዉሎሳ ባንታ ደእያሶ ኤፋና መላ ኪትስ።

\VS{35}ጳዉሎስ የꬍ ከይያ ደꬃ ጋክያ ዎደ አሳ ሱገꬃ ግሾ ዎታዳረት እያ ቶክዶሶና።

\VS{36}ዳሮ አሳይ፥ “እ ሀይቆ!” ያግድ ዋስሸ ካሎሶና።


\par }{\SH ጳዉሎስ አሳስ ዛሮ እሚስ
\par }
{\PP \VS{37}ዎታዳረት ጳዉሎሳ ባንታ ደእያሱዋ ገልሳና ሀንሽን፥ ጳዉሎስ ሻላቃኮ፥ “ታኒ ነዉ እስባ ኦዶ?” ያግስ።

\par }{\PP እ ጳዉሎሳኮ፥ “ኔኒ ግርከ ዶና ኤራይ?

\VS{38}ኔኒ ሀይሳፈ ስን ቡቀꬅ መꬍድ ሸምፖ ዎꬍዳ ኦይዱ ሙኩሉ አሳታ ኤክድ ባዞ ገልዳ ግብፀ ኡራ ግድኪ?” ያግስ።


\par }{\PP \VS{39}ሽን ጳዉሎስ፥ “ታኒ፥ ክልቅያን ደእያ ኤረትዳ ተርሰሴ ካታማን የለትዳ አይሁደ አስ። ሀያና ታና ኦድሳርኪ?” ያግስ።


\par }{\PP \VS{40}ሻላቃይ እያኮ፥ “ኦዳ” ያግን ጳዉሎስ ደꬃ ቦላ ኤቅድ፥ አሳይ ስእ ጋና መላ ባ ኩሽያን ማልስ። አሳይ ስእ ግን እብራወꬆ ዶናን ሀይሳዳ ያግስ፦


\par }{\BB \par }


\Chap{22}{\PP \VerseOne{1}“ታ እሻቶ፥ ታ አዋቶ፥ ታኒ ሀእ ህንተዉ እምያ ዛሩዋ ስእተ።”

\VS{2}ጳዉሎስ ኤንታዉ እብራወꬆ ዶናን ኦደይሳ ስእድ ካሰይሳፈ አꬅድ ስእ ግዶሶና። እ ካልድ፥


\par }{\PP \VS{3}“ታኒ ክልቅያን ደእያ ተርሰሴ የለታዳ ሀ ካታማን ድጫስ። ታ አስታማረይካ ጋማልያለ፤ ታኒ ኑ አዋታ ህግያ ምንꬃ ታማርዳ፥ ሀች ህንተ ኡባይ ሀነይሳዳ ፆሳስ ምሸትያ አይሁደ አስ።
\XREF{}{{\XO 22:3 }{\XT{ሀዋ 5:34-39.}}}

\VS{4}ታኒ ሀ ኦግያ ካልያ ማጫታነ አደታ ኦይካዳ ቃሾ ኬꬃን የጋሸነ ኤንታ ዎꬍሳና ጋካናዉ ዋየ በስዳ አስ።
\XREF{}{{\XO 22:4 }{\XT{ሀዋ 8:3፤ 26:9-11.}}}

\VS{5}ሄሳዳካ፥ ካህነ ሀላቃይነ ሻንጎ ኡባይ ታባ ማርካታናዉ ዳንዳኤስ። ታኒ ዳማስቆን ደእያ ኤንታ እሻታስ ኤንታፈ ዳብዳበ ኤካዳ ያን ደእያ አሳት ቃሸትድ ሴረታና መላ የሩሳላመ ኤንታ ኤሀናዉ ያ ባስ።


\par }{\PP \VS{6}“ታኒ ባዳ ዳማስቆ ማትዳ ዎደ ሴታ ጋላስ ቆፖና ሳሎፐ ግታ ፖኦይ ታ ዩሹዋን ፖእስ።

\VS{7}ታኒ ሳአን ኩንዳ ደእሽን፥ ‘ሳኦላ፥ ሳኦላ፥ ታና አይስ የደꬃይ?’ ግያ ቃላ ስአስ።

\VS{8}ታኒ ዛራዳ፥ ‘ጎዳዉ፥ ኔኒ ኦኔ?’ ያጋስ። እ ዛሪድ፥ ‘ታኒ፥ ኔኒ ጎድያ ናዝረተ የሱሳ’ ያግስ።

\VS{9}ታራ ደኤይሳት ፖኡዋ በእዶሶናፐ አትሽን፥ ታዉ ኦደይሳ ቃላ አኬክቦኮና።


\par }{\PP \VS{10}“ታኒ፥ ‘ጎዳዉ፥ ታ አይ ኦꬆ?’ ያጋስ።

\par }{\PP “ጎዳይ ታኮ፥ ‘ደንዳዳ ዳማስቆ ባ። ኔኒ ኦꬃና መላ ፆሳይ ኦꬃናዉ ቆፕዳባ ኡባይ ያን ነዉ ኦደታና’ ያግስ።

\VS{11}ሄ ዎልቃማ ፖኡዋ ጋሶን ታ አይፈይ ቆቅን፥ ታራ ደእያ አሳት ታ ኩሽያ ኦይክድ፥ ታና ጎችን ዳማስቆ ጋካስ።


\par }{\PP \VS{12}“ዳማስቆን ደእያ አይሁደ ኡባይ ዳሮ ቦንችያ እስ ሀናንያ ጌተትያ አደይ፥ ኑ ህግያ ቦንቸይስነ ፆሳ ምንꬅ ዎሰይስ ደኤስ።

\VS{13}ሀናን ታኮ ይድ፥ ታ ማታን ኤቅድ፥ ‘ታ እሻዉ ሳኦላ፥ ፄላ’ ያግስ። ኤለሳዳ ታኒ እያ ፄላ አጋስ።


\par }{\PP \VS{14}“እ ታኮ፥ ‘ኑ አዋታ ፆሳይ ኔኒ እያ ሸንያ ኤራና መላ፥ እያ ፅሎ ናኣ በአና መላነ እያ ዶናፐ ቃላ ስአና መላ ካሰትድ ነና ዶርስ።

\VS{15}ኔኒ በእዳባነ ስእዳባ አሳ ኡባ ስንꬃን እያዉ ማርካታና።

\VS{16}ሀእ አይስ ጋምአይ? ደንዳዳ ፃማቀታ፤ እያ ሱንꬃ ፄጋዳ ነ ናጋራፐ ሜጨታ’ ያግስ።


\par }{\PP \VS{17}“ታኒ ጉየ የሩሳላመ ስማዳ ፆሳ ኬꬃን ዎስሽን፥ ታዉ ቆንጨꬅ በንትስ።

\VS{18}ቆንጨꬃን ጎዳይ ታኮ፥ ‘ነ ታዉ ማርካትያ ማርካተꬃ አሳይ ኤኮና ግሾ ኤለሳዳ የሩሳላመፐ ከያ’ ያግሽን ታኒ በአስ።


\par }{\PP \VS{19}“ታኒ፥ ‘ጎዳዉ፥ አይሁደ ዎሳ ኬꬃ ኡባን ነና አማነይሳታ ኦይካዳ ዋꬍዳይሳነ ቃሾ ኬꬃን የግዳይሳ ኤንቲ ኤሮሶና።

\VS{20}ኤንቲ ነ ማርካ እስፅፋኖሰ ዎꬍያ ዎደ ታኒ ሄ ኦዳን እስፋስ። ቃስ ኤንታ ማታን ኤቃዳ እያ ዎይሳታ ማኡዋ ናጋይስ’ ያግስ።
\XREF{}{{\XO 22:20 }{\XT{ሀዋ 7:58.}}}


\par }{\PP \VS{21}“ጎዳይ ታኮ፥ ‘ታኒ ነና አይሁደ ግዶና አሳኮ ሃሆሶ ኪትያ ግሾ ደንዳዳ ባ’ ” ያግስ።


\par }{\SH ጳዉሎስ ሮመ አስ
\par }
{\PP \VS{22}ጳዉሎስ ሄ ቃላ ኦድድ ኦንጋና ጋካናዉ አሳይ እ ገይሳ ስኦሶና። ሄሳፈ ጉየ፥ ባንታ ቃላ ꬎቁ ኦꬅድ፥ “ሀይሳ ቢታፈ ꬋይሳ! እ ዳናዉ በሰና” ያግዶሶና።


\par }{\PP \VS{23}ኤንቲ ዎጫምሽን፥ ባንታ ማኡዋ ቦላ ሆልሽንነ ባና ቦላ ላልሽን፤

\VS{24}ሻላቃይ በእድ ዎታዳረት ጳዉሎሳ ባንታ ደእያሱዋ ኤፋና መላ ኪትስ። ቃስ አሳይ አይስ ሄሳዳ ዎጫምዳኮ ኤራናዉ ኮይድ ጳዉሎሳ ልሶን ጋራፍድ ፕልጋና መላ ኤንታ ኪትስ።

\VS{25}ሽን ዎታዳረት ጳዉሎሳ ዳፎን ምንꬅ ቃችድ ጋራፋና ሀንያ ዎደ ጳዉሎስ ባ ማታን ኤቅዳ ማቶ ሀላቃኮ፥ “ሮመ አስ ፕርድ ባይና ጋራፈይስ ህንተዉ ዎጌ?” ያግስ።


\par }{\PP \VS{26}ማቶ ሀላቃይ ሄሳ ስእዳ ዎደ ሻላቃኮ ብድ፥ “ሀ አደይ ሮመ አስ። ኔኒ አይ ኦꬃናዉ ቆፓይ?” ያግድ ኦይችስ።


\par }{\PP \VS{27}ሻላቃይ ጳዉሎሳኮ ሺቅድ፥ “ኔኒ ሮመ አሴ? አነ ታዉ ኦዳ” ያግስ።

\par }{\PP ጳዉሎስ፥ “ኤ” ያግስ።


\par }{\PP \VS{28}ሻላቃይ ዛሪድ፥ “ታኒ ሀ ጋደተꬃ ዳሮ ሚሸን ሻማስ” ያግስ።

\par }{\PP ሽን ጳዉሎስ፥ “ታ ሀ ጋደተꬃ የለተꬃን ደማ ኤካስ” ያግስ።


\par }{\PP \VS{29}ሄሳ ግሾ፥ ጳዉሎሳ ፕልጋናዉ ቆፕዳይሳት ኢራ እያፐ ሻከትዶሶና። ሻላቃይ ሮመ አስ ሳንꬃላታን ቃችዳይሳ ኤርዳ ዎደ ያይስ።


\par }{\SH ጳዉሎስ አይሁደ ሻንጎ ስንꬃን
\par }
{\PP \VS{30}ዎንተꬃ ጋላስ ሻላቃይ፥ አይሁደት ጳዉሎሳ አይስ ሞትዳኮ ጌሽ ኤራናዉ ኮይስ። ካህነ ሀላቃትነ ሻንጎይ ኡባይ ሺቃና መላ ኪትስ፤ ቃስ ጳዉሎሳ ቃሾፐ ብልስድ ኤንታ ስንꬃን ኤስስ።


\par }{\BB \par }


\Chap{23}{\PP \VerseOne{1}ጳዉሎስ ሺቁዋ ጫድ ፄልድ፥ “ታ እሻቶ፥ ታኒ ሀች ጋካናዉ ፆሳ ስንꬃን ታ ደኦ ኡባን ሎኦ ዎዛናን ደአስ” ያግስ።

\VS{2}ካህነ ሀላቃይ ሀናን፥ ጳዉሎሳ ዶናን ባቃና መላ እያ ማታን ኤቅዳይሳታ ኪትስ።

\VS{3}ሄ ዎደ ጳዉሎስ እያኮ፥ “ላ ሀ ቦቅንተ ትይዳ ጎዳ ዳነይሶ፥ ፆሳይ ነና ባቃና። ኔኒ ታ ቦላ ህግያꬆ ፕርዳናዉ ኡታዳ ደአሸ ህገይ ባይና ታና ባቃና መላ ኪታይ?” ያግስ።
\XREF{}{{\XO 23:3 }{\XT{ማቶ 23:27-28.}}}


\par }{\PP \VS{4}ጳዉሎሳ ማታን ኤቅዳይሳት እያኮ፥ “ነ ፆሳ ካህነ ሀላቃ ጫያይ?” ያግዶሶና።


\par }{\PP \VS{5}ጳዉሎስ፥ “ታ እሻቶ፥ እ ካህነ ሀላቃ ግድዳይሳ ታኒ ኤራብከ፤ አይስ ጊኮ ፆሳ ቃላን፥ ‘ነ ደርያ አይሰይሳ ቦላ ኢታ ቃላ ሃሳዮፓ’ ጌተትድ ፃፈትስ” ያግስ።
\XREF{}{{\XO 23:5 }{\XT{ከሳ 22:28.}}}


\par }{\PP \VS{6}ሽን ጳዉሎስ ሄ በሳን ደእያ አሳፐ ባጋት ሳዱቃወታ፥ ባጋት ፋርሳወታ ግደይሳ በእድ፥ “ታ እሻቶ፥ ታኒ ፋርሳወነ ፋርሳወ ናአ፤ ‘ሀይቅዳይሳት ሀይቆፐ ደንዳና’ ጋዳ ታኒ ኡፋይሳን ናግያ ግሾ ኤንቲ ታ ቦላ ፕርዶሶና” ያግድ ኦድስ።
\XREF{}{{\XO 23:6 }{\XT{ሀዋ 26:5፤ ፍልጵ 3:5.}}}


\par }{\PP \VS{7}ጳዉሎስ ሄሳ ግዳ ዎደ ፋርሳወታ ግዶንነ ሳዱቃወታ ግዶን ኦሽ ከይን ሻከትዶሶና።

\VS{8}አይስ ጊኮ፥ ሳዱቃወት፥ “ሀይቅዳ አስ ደንደና፤ ኪታንቾይካ አያንካ ባዋ” ያጎሶና። ሽን ፋርሳወት ናምአይካ ደኤይሳ አማኖሶና።
\XREF{}{{\XO 23:8 }{\XT{ማቶ 22:23፤ ማር 12:18፤ ሉቃ 20:27.}}}

\VS{9}ግታ ካች ከይስ፤ ፋርሳወታ ባጋ ግድዳ ህገ አስታማረት ደንድ ኤቅድ፥ “ሀ ኡራ ቦላ አይብ ባላካ ደምቦኮ፤ እያዉ አያን ዎይኮ ኪታንቾይ ሃሳዮና አገና” ያግድ ፓላምዶሶና።


\par }{\PP \VS{10}ኦሻይ ዳርን አሳይ ጳዉሎሳ ሻቀረꬆና መላ ግድ፥ ሻላቃይ ባ ዎታዳረት ዎꬍድ ኤንታ ግዶፈ እያ ኤለስ ከስድ ባንታ ደእያሱዋ ኤፋና መላ ኪትስ።


\par }{\PP \VS{11}ሄ ቃማ ጎዳይ ጳዉሎሳ ማታን ኤቅድ፥ “ጳዉሎሳ፥ ኔኒ ታዉ የሩሳላመን ማርካትዳይሳዳ ሮመንካ ማርካታናዉ በሴስ፤ ምና፤ አይኮይ ባዋ” ያግስ።


\par }{\SH ጳዉሎሳ ዎꬋናዉ ማቀትዶሶና
\par }
{\PP \VS{12}ዎንተꬃ ጋላስ አይሁደት፥ “ጳዉሎሳ ዎꬎና ደእሸ ሞኮ ኡዮኮ” ግድ ጫቅዶሶና።

\VS{13}ጳዉሎሳ ቦላ ሄሳ ማቀትዳ አሳት ኦይታማፐ ዳሮሶና።

\VS{14}ኤንቲ ካህነ ሀላቃታኮነ ደርያ ጭማታኮ ብድ፥ “ኑኒ ጳዉሎሳ ዎꬎና ደእሸ ካꬅ ግያባ ሞኮ ግድ ጫቀትዳ።

\VS{15}ህዛ፥ ህንተነ ሻንጎይ እያባ ጌሽድ ፕልግያባይ ደእያ ዳንስድ፥ ጳዉሎሳ ህንተኮ ኤሀና መላ ሻላቃ ኦይችተ። ኑኒ እ ሀ ሺቁዋ ጋካናፐ ስን እያ ዎꬋናዉ ጊግድ ኡትዳ” ያግዶሶና።


\par }{\PP \VS{16}ሽን ጳዉሎሳ ምቸ ናአይ ሄ ማቁዋ ስእዳ ዎደ፥ ብድ ዎታዳረት ደእያሱዋ ገልድ፥ ጳዉሎሳስ ኦድስ።

\VS{17}ጳዉሎስ ማቶ ሀላቃታፐ እሱዋ ፄግድ፥ “ሀ ናአይ ሻላቃስ ኦድያባይ ደእያ ግሾ እያ ሻላቃኮ ኤፋ” ያግስ።


\par }{\PP \VS{18}ማቶ ሀላቃይ ናኣ ሻላቃኮ ኤፍድ፥ “ቃሾ ኬꬃን ደእያ ጳዉሎስ ታና ባኮ ፄግድ፥ ሀ ናአይ ነዉ ኦድያባይ ደእያ ግሾ፥ እያ ኔኮ ኤሀና መላ ታና ዎስስ” ያግስ።


\par }{\PP \VS{19}ሻላቃይ ናኣ ኩሽያ ኦይክድ፥ ዱማ ካረ ከስድ፥ “ኔኒ ታዉ ኦዳናባይ አይቤ?” ያግድ ኦይችስ።


\par }{\PP \VS{20}ናአይ ሻላቃኮ፥ “አይሁደት ጳዉሎሳባ ካሰፐ ምንꬅ ፕልጋናዉ ኮይዳባ ዳንስድ ኔኒ ዎንቶ እያ ሺቁዋ ኤሀና መላ ነና ዎሳናዉ ዞረታ ቃችዶሶና።

\VS{21}ሽን ኔኒ ኤንቲ ግያባ ስኦፓ። አይስ ጊኮ፥ ኦይታማፐ ዳርያ አሳት ጳዉሎሳ ዎꬎና ደእሸ ‘ካꬅ ሞኮ፥ ሃ ኡዮኮ’ ግድ ጫቀትድ፥ ቆሰትድ እያ ናጎሶና። ሀእ ነ ግያባ ፃላላ ስአናዉ ናጎሶና” ያግስ።


\par }{\PP \VS{22}ሻላቃይ ዛሪድ፥ “ሀ ኦዳ ነ ታዉ ኦድዳይሳ ሀራ ኦደስካ ኦዶፓ” ያግድ ኪትድ ናኣ ጉየ የድስ።


\par }{\SH ጳዉሎስ ፍልክሳ ስንꬃን
\par }
{\PP \VS{23}ሻላቃይ ማቶ ሀላቃታፐ ናምአታ ፄግድ፥ “ቃማፈ ሄꬑ ሳተን ቅሳረ ባናዉ፥ ናምኡ ፄቱ ዎታዳረታ፥ ላፑን ታሙ ፓራ አሳታነ ናምኡ ፄቱ ቶራንቾታ ጊግስተ።

\VS{24}ደርያ አይስያ ፍልክሳኮ ጳዉሎሳ ሳሮ ጋꬃናዉ ቶጋ መሄ ጊግስተ” ያግድ ኤንታ ኪትስ።

\VS{25}ሻላቃይ ፍልክሳስ ሀይሳዳ ግያ ዳብዳበ ፃፍስ፦


\par }{\PP \VS{26}“ቃላዉድዮሳ ሉስዮሳፐ ደርያ አይስያ ቦንቾ ፍልክሳስ፥ ሳሮይ ነዉ ግዶ።

\VS{27}አይሁደት ሀ ኡራ ኦይክድ ዎꬋና ሀንሽን፥ እ ሮመ ቢታ አስ ግዶይሳ ኤራዳ ዎታዳረታራ ጋካዳ እያ አሻስ።

\VS{28}ኤንቲ እያ አይስ ሞትያኮ ኤራናዉ ኮያዳ ኤንታ ሺቁዋን እያ ሺሻስ።

\VS{29}ኤንቲ ባንታ ህግያስ እያ ሞትዳይሳፈ አትሽን፥ እያ ዎꬍስያባ ዎይኮ ቃሽስያባ ግዶናይሳ ታ ደማስ።

\VS{30}ኤንቲ ሀ ኡራ ቦላ ማቀትዳ ዝግርሳይ ታና ጋክን፥ ታኒ ኤለሳዳ እያ ኔኮ የዳስ። እያ ሞተይሳት ነ ስንꬃን ብድ ሞታና መላ ኪታስ” ያግስ።


\par }{\PP \VS{31}ሄሳ ግሾ፥ ዎታዳረት ኪተትዳይሳዳ ጳዉሎሳ ኤክድ፥ ቃማ አንትጳፅርሳ ጋꬅዶሶና።

\VS{32}ዎንተꬃ ጋላስ ፓራ አሳት እያራ ባና መላ ኦꬅድ ቶሆ አሳት ጉየ ስምዶሶና።

\VS{33}ቶጋይ ቅሳረ ጋክድ ዳብዳብያ ደርያ አይሰይሳስ እምድ፥ ጳዉሎሳ እያ ስን አꬅዶሶና።

\VS{34}ደርያ አይሰይስ ዳብዳብያ ናባብዳፐ ጉየ፥ “ጳዉሎሳ፥ ነ አዉ አዉራጃ አሴ?” ግድ እያ ኦይችስ። እ ክልቅያ አስ ግዶይሳ ኤርዳ ዎደ፥

\VS{35}“ታኒ ነባ ነና ሞተይሳት ያ ዎደ ስአና” ያግስ። ዎታዳረት ጳዉሎሳ ሄሮዲሳ ጋꬎን ናጋና መላ ኪትስ።




\par }\Chap{24}{\SH አይሁደት ጳዉሎሳ ሞትዶሶና
\par }
{\PP \VerseOne{1}እቻሹ ጋላሳፐ ጉየ ካህነ ሀላቃይ፥ ሀናን፥ ጭማታራነ ፀርፀሉሳ ጌተትያ እስ ፃባቃራ ቅሳረ ብስ። ኤንቲ ደርያ አይሰይሳ ቦላ ጳዉሎሳ ሞትዶሶና።

\VS{2}ጳዉሎስ ፄገትድ ገልዳ ዎደ፥ ፀርፀሉስ እያ ሀይሳዳ ያግድ ሞትስ፦

\par }{\PP “ቦንቾ ፍልክሳ፥ ኑኒ ነ ባጋራ ዳሮ ሳሮተꬃ ደምዳ፥ ነ ሎኦ አይሱዋን ኑ ቢታይ ዳሮ ላመትስ።

\VS{3}ቦንቾ ፍልክሳ፥ ኑኒ አዉንካ አዉደ ግድን ዳሮ ጋላታን ሄሳ ኤኮስ።

\VS{4}ታኒ ነና ጋምእሶናሽን ኔኒ ነ ኬሀተꬃን ኑባ ቃንꬃን ስአና መላ ነና ዎሳይስ።

\VS{5}ሀ ኡራይ ꬉበ ግድድ ቢታ ኡባን ደእያ አይሁደታ ግዶን ቡቀꬅ መꬍድ ናዝራወታ ባጋ አሳ ካለይሳ ግዶይሳ ኤርዳ።

\VS{6}ሀር አቶሽን፥ ፆሳ ኬꬃ ቱንሳና ሀንሽን ኑኒ እያ ኦይክዳ፤ ኑ ህግያዳ እያ ቦላ ፕርዳናዉ ቆፕዳ።

\VS{7}ሽን ሻላቃ ሉስዮስ ይድ፥ ዎልቃን ኑ ኩሸፐ እያ ዎꬅ ኤክስ።

\VS{8}እያ ሞተይሳት ኔኮ ያና መላ ኪትስ። ኔኒ ነ ሁጰን ሀ ኡራ ፕልጋዳ ኑኒ እያ ሞትያ ሞቱዋ ኡባ ኤራናዉ ዳንዳኣሳ” ያግስ።


\par }{\PP \VS{9}አይሁደትካ፥ “ሀ ኦዳይ ቱማ” ግድ እያ ቆፋ ማእዶሶና።


\par }{\PP \VS{10}ደርያ አይሰይስ ጳዉሎሳ ኦዳ ግድ ማልስ። ጳዉሎስ ሀይሳዳ ግድ ዛርስ፦ “ኔኒ ዳሮ ዎደፐ ዶማዳ፥ ሀ አሳስ ፕርዳሸ ደኤይሳ ኤራዳ ታ ኦዳስ ኡፋይሳን ዛሮ እማይስ።

\VS{11}ታኒ የሩሳላመ ጎይናናዉ ከይን ታማነ ናምኡ ጋላሳፐ አꬎናይሳ ኔኒ ነ ሁጰን ኤራናዉ ዳንዳኣሳ።

\VS{12}አይሁደት ታና ፆሳ ኬꬃን ግድን አይሁደ ዎሳ ኬꬃን ግድን ካታማን ግድን ኦደራካ ፓላምሽን ዎይኮ አሳ ሺሻዳ ማቅሽን እስ አስካ ደምቤና።

\VS{13}ሀእካ ኤንቲ ታና ሞትያባስ ማርካ ደማናዉ ዳንዳኦኮና።


\par }{\PP \VS{14}“ሽን ታኒ ሀይሳ እስባ አማናይስ፤ ታኒ ህገን ደእያባነ ናበት ፃፍዳ ኡባባ አማናዳ፥ ኑ አዋታ ፆሳ፥ ኤንቲ ዎርዶ ግያ ኦግያን ጎይናይስ።

\VS{15}ኤንቲ ባንታ ሁጰን አማነይሳ መላ ፅሎትነ ናጋራንቾት ሀይቆፐ ደንዳናይሳ ታካ አማናይስ።

\VS{16}ሄሳ ግሾ፥ ታኒ ፆሳ ስንꬃንነ አሳ ስንꬃን ኡባ ዎደ ሎኦ ካህ ታዉ ዳና መላ ምናይስ።


\par }{\PP \VS{17}“ታኒ የሩሳላመፐ ከዮሳፐ ዳሮ ላይꬃፈ ጉየ ታ ቢታ ማንቆታስ ማደ እማናዉነ ያርሾ ያርሻናዉ የሩሳላመ ባስ።
\XREF{}{{\XO 24:17 }{\XT{ሀዋ 21:17-28.}}}

\VS{18}ታኒ ፆሳ ኬꬃን ሄሳ ኦꬃዳ ጌሻ ዎጋ ፖላ ስምን ታና ደምዶሶና። ሄ ዎደ ታራ አስ ባዋ፥ ኦሽካ ከይቤና።

\VS{19}ሽን ኢሰፐ ይዳ እስ እስ አይሁደት ሄሳን ደኦሶና፤ ኤንቲ ታ ቦላ ኦዳ ኮይኮ ይድ ታና ነ ቦላ ሞታናዉ ዳንዳኦሶና።

\VS{20}ዎይኮ ታኒ ሻንጉዋ ስን ሺቅዳ ዎደ ኦꬅዳ ባል ደእኮ ሀይሳቲ ነ ስንꬃን ደኤይሳት ኦዶና።

\VS{21}ታኒ ኤንታ ግዶን ኤቃዳ፥ ‘ሀይቅዳይሳት ደንዳና ጋዳ ዋሳዳ ኦድዳ ግሾ ሀች ህንተ ስንꬃን ታ ቦላ ፕርዶሶና’ ጋስ፤ ሄሳፈ ሀራባ ኦꬃብከ” ያግስ።
\XREF{}{{\XO 24:21 }{\XT{ሀዋ 23:6.}}}


\par }{\PP \VS{22}ሽን ፍልክስ ፆሳ ኦግያባ ጌሽ ኤርዳ ግሾ፥ “ታኒ ህንተ ኦዳ ሻላቃ ሉስዮስ ያ ዎደ ፕርዳና” ያግድ ሞይዝስ።

\VS{23}ፍልክስ ቃስ ጳዉሎሳ ቃቾና ናጋና መላነ እያ ዳቦታፐ ኦንካ እያ ኦይቻናዉ ይሽን ድጎና መላ ማቶ ሀላቃ ኪትስ።


\par }{\PP \VS{24}ጉꬃ ጋላሳፐ ጉየ፥ ፍልክስ አይሁደ ባጋ ግድዳ ባ ማቸ ድሩስላራ ይድ ጳዉሎሳ ኪት ኤህስድ የሱስ ክርስቶሳን አማኖባ እያፐ ስእስ።

\VS{25}ጳዉሎስ ፅሎተꬃባ፥ ባ ሁጰ ሃሮባነ ያናዉ ደእያ ፕርዳባ ኦድሽን፥ ፍልክስ ያይድ፥ “ኔኒ ሀእስ ባ፤ ታዉ እንጀትዳ ዎደ ነና ፄግሳና” ያግስ።

\VS{26}ሄ ዎደ ጳዉሎሳፐ ዎꬋፈ ኤካናዉ ቆፕድ፥ እያ ዛር ዛር ፄግስድ እያራ ኦደቴስ።


\par }{\PP \VS{27}ናምኡ ላይꬃፈ ጉየ፥ ፍልክሳ በሳ ጶርቅዮስ ፍስፆስ ኤክስ። ፍልክስ አይሁደታ ኡፋይሳናዉ ኮይድ ጳዉሎሳ ብሎና አጋግስ።




\par }\Chap{25}{\SH ጳዉሎስ ፍስፆሳ ስንꬃን
\par }
{\PP \VerseOne{1}ፍስፆስ ካዎትዳ ሄꬑ ጋላሳፐ ጉየ ቅሳረፐ የሩሳላመ ብስ።

\VS{2}ያን ካህነ ሀላቃትነ አይሁደታ ካለይሳት ጳዉሎሳ ሞትዶሶና።

\VS{3}ጳዉሎሳ የሩሳላመ ኤህሽን ኦገን ቆሰትድ እያ ዎꬋናዉ ኤንታዉ እንጀታና መላ ባንታና ማዶ ግድ ፍስፆሳ ዎስዶሶና።

\VS{4}ፍስፆስ ኤንታኮ፥ “ጳዉሎስ፥ ቅሳረን ቃሾ ኬꬃን ደኤስ፤ ታኒ ታ ሁጰንካ ኤለሳዳ ጉየ ስማና ሀናይስ።

\VS{5}እ ባልዳባይ ደእኮ ህንተ ግዶን አዋተይሳት ታራ ቅሳረ ብድ እያ ሞቶና” ያግድ ዛርስ።


\par }{\PP \VS{6}ፍስፆስ ኤንታ ማታን ሆስፑን ዎይኮ ታሙ ጋላሳ መላ ጋምእዳፐ ጉየ ቅሳረ ብስ። ዎንተꬃ ጋላስ ፕርዳ ኦይደን ኡትድ ጳዉሎሳ ኤሀና መላ ኪትስ።

\VS{7}እ ይን የሩሳላመፐ ይዳ አይሁደት እያ ዩሹዋን ኤቅድ ኤንቲ ላꬃናዉ ዳንዳኦና ዳሮ ዴፆ ሞቶ እያ ቦላ ሺሽዶሶና።

\VS{8}ጳዉሎስ ዛሪድ፥ “ታኒ አይሁደ ህግያ ግድን ፆሳ ኬꬃ ዎይኮ ሮመ ካዋ ቄሳረ ናቃብከ” ያግስ።


\par }{\PP \VS{9}ሽን ፍስፆስ አይሁደታ ኡፋይሳናዉ ኮይድ ጳዉሎሳኮ፥ “የሩሳላመ ባዳ ሀ ሞቱዋባ ያን ታ ስንꬃን ፕርደታናዉ ኮያይ?” ያግድ ኦይችስ።


\par }{\PP \VS{10}ሽን ጳዉሎስ፥ “ታኒ ፕርደታናዉ በሲያ ቄሳረ ፕርዳ ኬꬃን ኤቃ ክቻስ። ኔኒ ሎይꬃ ኤረይሳዳ ታኒ አይሁደታ አይብንካ ናቃብከ።

\VS{11}ህዛ፥ ታኒ ናቅዳባይ ዎይኮ ሀይቆስ ጋꬅያባ ኦꬅዳባ ግድኮ ሀይቆፐ ታና አሻ ጊከ። ሽን ኤንቲ ታና ሞትያ ሞቶይ መላ ግድዳፐ ጉየ ኦንካ ታና ኤንታዉ አꬅድ እማናዉ ዳንዳኤና። ቄሳረይ ታባ ፕርዶ ጋዳ ኦይቻይስ” ያግስ።


\par }{\PP \VS{12}ሄ ዎደ ፍስፆስ ባ ዞራንቾታራ ዞረትድ፥ “ኔኒ ቄሳረይ ታባ ፕርዶ ጋዳ ኦይቻዳሳ፤ ቄሳረኮ ባሳ” ያግድ ዛርስ።


\par }{\SH ጳዉሎስ አግርጳነ ባርንቀ ስንꬃን
\par }
{\PP \VS{13}ጉꬃ ጋላሳፐ ጉየ ካዎይ አግርጵነ ባርንቀይ ፍስፆሳ ሳሮꬃናዉ ቅሳረ ብዶሶና።

\VS{14}ያን ኤንቲ ዳሮ ጋላስ ጋምእን፥ ፍስፆስ ካዋስ ጳዉሎሳባ ሀይሳዳ ያግድ ኦድስ፤ “ፍልክስ ብሎና አግድ ብዳ እስ አደይ ሀይሳን ደኤስ።

\VS{15}ታኒ የሩሳላመ ብዳ ዎደ ካህነ ሀላቃትነ አይሁደ ጭማት እያ ቦላ ፕርዳና መላ ታና ዎስድ እያባ ታዉ ኦድዶሶና።

\VS{16}ታኒ፥ ‘ሞተትዳ ኡራይ ባና ሞተይሳታ ስንꬃን ኤቅድ ባ ሞትዳባስ ዛሮ እሞናሽን፥ ኦና ግድኮካ አꬍድ እመተይስ ሮመ ህገ ግደና’ ያጋዳ ኤንታዉ ዛራስ።


\par }{\PP \VS{17}“ሄሳ ግሾ፥ ኤንቲ ሀይሳን ሺቅዳ ዎደ ታኒ ጋምኦና ዎንተꬃ ጋላስ ፕርዳ ኬꬃ ገላዳ ጳዉሎሳ ኤሀና መላ ኪታስ።

\VS{18}እያ ሞተይሳት እያ ማታን ኤቅድ፥ ኢታባን እያ ሞቶና አጎኮና ጋዳ ታኒ ቆፕዳይሳ መላ እያ ሞትቦኮና።

\VS{19}ሽን ኤንቲ ባንታ ሀይማኖተባነ ጳዉሎስ፥ ‘ፓፃ ደኤስ’ ግያ እስ ሀይቅዳ የሱሳ ጌተትያ አድያባ እያራ ፓላሞሶና።

\VS{20}ሀ ኦዳይ ታና ሻካናዉ መትዳ ግሾ፥ ጳዉሎስ የሩሳላመ ብድ፥ ያን ፕርደታናዉ ኮያኮ ጋዳ እያ ኦይቻስ።

\VS{21}ሽን ጳዉሎስ ባ ኦዳ ቄሳረይ እያባ በአና ጋካናዉ ቃሾ ኬꬃን ጋምአናዉ ኦይችስ። ታኒ እያ ቄሳረኮ የዳና ጋካናዉ እ ቃሸታና መላ ኪታስ” ያግስ።


\par }{\PP \VS{22}ሄሳ ግሾ፥ አግርጵ ፍስፆሳኮ፥ “ታኒ ታ ሁጰንካ ሄ ኡራይ ግያባ ስአናዉ ኮያይስ” ያግስ።

\par }{\PP ፍስፆስ እያኮ፥ “ኔኒ ዎንቶ እ ግያባ ስአና” ያግስ።


\par }{\PP \VS{23}ዎንተꬃ ጋላስ አግርጵነ ባርንቀይ ግታ ቦንቾን ሻላቃታራነ ካታማን ደእያ ግታ አሳታራ ይድ ፕርዳ ኬꬅ ገልዶሶና። ፍስፆስ ጳዉሎሳ ፄግስድ ኤህስ።

\VS{24}ፍስፆስ፥ “ካዋዉ አግርጳ፥ ሀይሳን ኑራ ደእያ አሳዉ፥ አይሁደት የሩሳላመንካ ሀይሳንካ ዋስድ፥ ‘እ ህዛፐ ጉየ ፓፃ ዳናዉ በሰና’ ያግድ፥ ታና ዎስዳ ኡራ ሀይሳ በኤታ።

\VS{25}ሽን እያ ሀይቆስ ጋꬅያባ አይብባካ ታኒ ደማብከ። እ ባ ሁጰን፥ ‘ቄሳረይ ታባ ፕርዶ ያጋዳ ኦይቻይስ’ ግዳ ግሾ፥ ቄሳረኮ እያ የዳናዉ ቆፋ ቃቻስ።

\VS{26}ታኒ እያባ ታ ጎዳ ቄሳረስ ፃፋናዉ ግድያ ጋሶይ አይብካ ባዋ። ሄሳ ግሾ፥ እያባ ህንተ በእኮ ታ ፃፍያባይ በንታነኮ ጋዳ ህንተ ስን ኡባራካ ካዋዉ፥ አግርጳ፥ ነ ስን እያ ኤሀስ።

\VS{27}አይስ ጊኮ፥ ቃሸትዳ አስ ቦላ ዳይናስ አꬅያ ዎደ እ አይስ ሞተትዳኮ ቆንጭሶና አገይስ ታዉ ኤያተꬅ ዳኔስ” ያግስ።




\par }\Chap{26}{\SH ጳዉሎሳ ዛሩዋ
\par }
{\PP \VerseOne{1}አግርጵ ጳዉሎሳኮ፥ “ኔኒ ነባ ኦዳናዉ ዳንዳኣሳ” ያግስ። ሄ ዎደ ጳዉሎስ ባ ኩሽያ ደንꬅድ ሀይሳዳ ያግስ፦


\par }{\PP \VS{2}“ካዋዉ፥ አግርጳ፥ አይሁደት ታና ሞትዳባስ ዛሮ እማናዉ ሀች ነ ስንꬃን ኤቃሸ ታ ቃዳይ ሎኦ ጋዳ ቆፓይስ።

\VS{3}ኔኒ አይሁደ ዎጋነ ፓላማ ሎይꬃዳ ኤርያ ግሾ ታና ሳለቶና ስአና መላ ነና ዎሳይስ።


\par }{\PP \VS{4}“ታኒ ናአተꬃፈ ዶማዳ ታ አሳ ግዶንነ የሩሳላመን ደእዳ ታ ደኡዋ አይሁደ ኡባይ ኤሮሶና።

\VS{5}ታኒ ኮይሮፐ ዶማዳ፥ ኑ ሀይማኖተ ህግያ ምንꬅድ ናግያ ፋርሳወታ ያራፐ ግደይሳ ኤንቲ ማርካታናዉ ኮይኮ ኤሮሶና።
\XREF{}{{\XO 26:5 }{\XT{ሀዋ 23:6፤ ፍልጵ 3:5.}}}

\VS{6}ሀእካ ታኒ ፆሳይ ኑ አዋታስ እማና ግዳ ኡፋይሳ ናግያ ግሾ ሞተታዳ ሀይሳን ኤቃስ።

\VS{7}ቃስ ታማነ ናምኡ ኑ አዋታ ሼሻይ ፆሳ ቃማነ ጋላስ ምንꬅድ ጎይንሸ ፆሳይ እማና ግዳይሳ ኤካናዉ ኡፋይሳን ናጎሶና። ካዋዉ አግርጳ፥ አይሁደት ታና ሞተይ ታኒ ኡፋይሳን ሄሳ ናግያ ግሾሳ።

\VS{8}አይሁደቶ፥ ፆሳይ ሀይቅዳይሳታ ደንይሳ አይስ አማነከቲ?


\par }{\PP \VS{9}“ካሰ ታኒ ታ ሁጰንካ ናዝረተ የሱሳ ሱንꬃ ተቃናዉ ዳንዳኤትዳባ ኡባ ኦꬃናዉ በሴስ ጋዳ ቆፓስ።
\XREF{}{{\XO 26:9 }{\XT{ሀዋ 8:3፤ 22:4-5.}}}

\VS{10}ታኒ የሩሳላመን ኦꬅዳይ ሀይሳ። ካህነ ሀላቃታፐ ማታ ኤካዳ ፆሳ አሳታፐ ዳሮታ ቃሽሳስ። ኤንታ ዎꬍያ ዎደካ ኤንታ ሀይቁዋ ዶሳስ።

\VS{11}ዳሮ ዎደ አይሁደ ዎሳ ኬꬃ ኡባን ኤንቲ ሴረታና መላነ የሱሳ ጫይድ ካዳና መላ ኡንኤꬃስ። ታኒ ዎግ ባይና ኤንታ ሀንቀታዳ ሀር አቶሽን፥ ሀራ ቢታ ካታማታ ጋካናዉ ኤንታ ጎዳስ።


\par }{\PP \VS{12}“ታኒ ሀ ኦዳስ ካህነ ሀላቃታፐ ማታነ ኪታ ኤካዳ ዳማስቆ ባይስ።

\VS{13}ካዋዉ፥ ታኒ ሴታ ጋላስ ኦገን ደእሽን አዋ ፖኦፐ ዳሮ አꬍያ ፖኦይ ታ ዩሹዋንነ ታራ በይሳታ ዩሹዋን ሳሎፐ ፖእስ።

\VS{14}ኑኒ ኡባይካ ሳአን ኩንድዳ ዎደ እብራወꬆ ዶናን፥ ‘ሳኦላ፥ ሳኦላ፥ ታና አይስ ጎዳይ? ኔኒ፥ ነና ጫድያ ብራታ ፃምአ ቃክኮ ነና ቆሃሳ’ ያግድ ታዉ ኦድሽን ስአስ።


\par }{\PP \VS{15}“ታኒ፥ ‘ጎዳዉ፥ ኔኒ ኦኔ?’ ያጋስ።

\par }{\PP “ጎዳይ፥ ‘ታኒ፥ ኔኒ ጎድያ የሱሳ፤

\VS{16}ሽን ደንዳ ኤቃ። ሀች ኔኒ ታና በእዳይሳንነ ስንꬃፈ ታ ነዉ በሳናይሳ ሀራታስ ማርካታና መላ ታ ኦሳንቾ ኦꬃዳ ነና ሹማናዉ ነዉ በንታስ።

\VS{17}እስራኤለ አሳታፐነ ታኒ ነና ኤንታኮ ኪትያ አይሁደ ግዶናይሳታፐ ነና አሻና።

\VS{18}ኔኒ ኤንታ አይፍያ ዶያና፥ ꬉማፐ ፖኦኮ፥ ፃላሄ ኩሸፐ ፆሳኮ ኤንታ ዛራና። ኤንቲ ታናን አማንድ ናጋራ አቶተꬃ ኤካና። ፆሳይ ዶርዳ አሳ ግዶን ባንታ ላታ ደማና’ ያግስ።


\par }{\PP \VS{19}“ካዋዉ አግርጳ፥ ሄሳ ግሾ፥ ታዉ ሳሎፐ በንትዳ ቆንጨꬃስ ኪተታናይሳ እፃብከ።

\VS{20}ሽን ታኒ ኮይሮታዳ ዳማስቆን ሄሳፈ ጉየ የሩሳላመንነ ይሁዳ ቢታ ኡባን ደኤይሳትነ አይሁደ ግዶናይሳት ባንታ ናጋራፐ ፆሳኮ ስማና መላነ ናጋራፐ ስሙዋ በሲያ ኦሶ ኦꬃና መላ ቃላ ኦዳስ።
\XREF{}{{\XO 26:20 }{\XT{ሀዋ 9:20፥ 28-29.}}}

\VS{21}ሄሳ ግሾ፥ አይሁደት ታና ፆሳ ኬꬃን ኦይክድ ዎꬋናዉ ኮይዶሶና።

\VS{22}ሀች ጋካናዉ ፆሳ ማደይ ታፐ ሻከትቤና፤ ያንያ ግሾ፥ ጉꬃስነ ግታስ ማርካታሸ ሀይሳን ኤቃስ። ናበትነ ሙሰይ ሀናና ግድ ኦድዳይሳፈ ሀራ እስባካ ታኒ ኦድዳባይ ባዋ።

\VS{23}ሄስካ፥ ‘ክርስቶስ ዋየ ኤካናዉ በሴስ፤ ቃስ ሀይቆፐ ኮይሮ ደንድድ አይሁደታስነ አይሁደ ግዶናይሳታስ አቶተꬃ ፖኦ ኦዳናዉ በሴስ’ ግዳይሳ” ያግስ።


\par }{\PP \VS{24}ጳዉሎስ ሄሳ ያግድ ዛርሽን፥ ፍስፆስ ባ ቃላ ꬎቁ ኦꬅድ፥ “ጳዉሎሳ፥ ነ ጎያዳሳ፤ ነ ዳሮ ትምርተይ ነና ጎሻተꬃስ ጋꬅስ” ያግስ።


\par }{\PP \VS{25}ሽን ጳዉሎስ፥ “ቦንቾ ፍስፆሳ፥ ታኒ ቱማባነ በሲያባ ኦዳይስፐ አትሽን፥ ጎያብከ።

\VS{26}ታኒ ቆንጨን ኦድያ ኦዳ ካዎይ ኤሬስ። ሀ ኦዳይ ጌማን ኦሰትቦና ግሾ እሶይካ እያፐ ጌሞናይሳ ታኒ ጌሻዳ ኤራይስ።


\par }{\PP \VS{27}“ካዋዉ አግርጳ፥ ኔኒ ናበታ አማናሳ ግድኪ? ኔኒ አማነይሳ ታኒ ኤራይስ” ያግስ።


\par }{\PP \VS{28}ካዎይ አግርጵ፥ ጳዉሎሳኮ፥ “ሀ ጉꬃ ሳተን ታና ክርስታነ ኦꬃናዉ ኮያይ?” ያግስ።


\par }{\PP \VS{29}ጳዉሎስ፥ “ዳሮ ዎደ ግድን ጉꬃ ዎደ ነ ፃላላ ግዶናሽን ሀች ታና ስእያ ኡባይ ሀ ቃሹዋፐ አትሽን፥ ታ መላ ግዳና መላ ፆሳ ዎሳይስ” ያግስ።


\par }{\PP \VS{30}ሄሳፈ ጉየ፥ ካዎይ ፍስፆስ፥ ባርንቀይነ ኤንታራ ኡትዳ ኡባይካ ደንድዶሶና።

\VS{31}ያፐ ከይድ ብሸ እሶይ እሱዋራ፥ “ሀ ኡራይ ሀይቆስ ዎይኮ ቃሾስ ጋꬅያባ አይኮካ ኦꬅቤና” ያግድ ኦደትዶሶና።

\VS{32}አግርጵ ፍስፆሳኮ፥ “ሀ ኡራይ ‘ቄሳረይ ታባ ፕርዶ’ ጎናኮ ብለታናዉ ዳንዳኤስ ሽን” ያግስ።




\par }\Chap{27}{\SH ጳዉሎስ ሮመ ብስ
\par }
{\PP \VerseOne{1}ኑኒ ማርካበን ፃለ ባናዉ ቆፋ ቃችዳ ዎደ አዉግስፆሳ ዎታዳረታ ጌተተይሳታፐ እስ ዩልዮሳ ጌተትያ ማቶ ሀላቃስ ጳዉሎሳነ ሀራ ጉꬃ ቃሾ አሳታ አꬅድ እያዉ እምዶሶና።

\VS{2}ኢሰ ጋፃን ደእያ ቢታታ ብያ አድራምፅዮነ ማርካበን ገልድ ደንድዳ። ማቀዶነ አስ ግድዳ ተሰሎንቀ አርስፅሮኮስ ኑራ ደኤስ።


\par }{\PP \VS{3}ዎንተꬃ ጋላስ ኑኒ ስዶና ጋክሽን፥ ዩልዮስ ጳዉሎሳስ ኬህድ ባ ላገታኮ ብድ ኮሽያባን ማዳና መላ ኤንታኮ እያ የድስ።

\VS{4}ያፐ ደንድድ ስንꬃራ ኑ ቦላ ጫርክያ ግሾ ሃꬃን ተቀትዳ ቢታ፥ ቆጵሮሳን ዘምፕድ አꬍዳ።

\VS{5}ክልቅያነ ጵንፍለ ማታን ደእያ አባ ፕንድ ሊቀን ደእያ ሙራ ጋክዳ።

\VS{6}ያን ማቶ ሀላቃይ ፃለ ብያ እስክንድረ ማርካበ ደምድ፥ እያን ኑና ገልስስ።


\par }{\PP \VS{7}ኑኒ ዳሮ ጋላስ ሎዳራ ብድ፥ ዳሮ መቶን ቃንዶሳ ካታማ ማት ጋክዳ። ያራ ባናዉ ኑና ጫርኮይ ድግን ሳልሞናራ አꬍድ ሃꬃን ተቀትዳ ቢታ፥ ቃርፄሳን ዘምፕድ አꬍዳ።

\VS{8}ዳሮ መቶን ጋፃ ጋፃ ኦይክድ ላሳ ካታማ ማታን ደእያ አባ ዶናን “ማርካበይ ዎፑ ግድ ሸምፕያ በሲ” ጌተትያ በሳ ጋክዳ።


\par }{\PP \VS{9}ኑኒ ያን ዳሮ ዎደ ጋምእዳፐ ጉየ ፆም ብለትዳ ግሾ ህዛፐ ማርካበን ቡስ መትያ ግሾ ጳዉሎስ ኤንታ ዞርስ።

\VS{10}“አሳዉ፥ ኑ ቡሳን ግታ ቦሽነ ዳሮ ቆሆይ ደኤይስ ታዉ በንቴስ፤ ቆሆይ ጫና ቦላነ ማርካብያ ቦላ ፃላላ ግዶናሽን ኑ ደኡዋ ቦላካ ጋካና” ያግስ።

\VS{11}ሽን ማቶ ሀላቃይ ጳዉሎስ ግዳይሳፈ አꬅድ ማርካብያ ላገይስነ ማርካብያ ጎዳይ ገይሳን አማንስ።

\VS{12}ሄ አባ ዶናን ደእያ ካታማይ ባልጎ አጌና አꬃናዉ ኤንታዉ እንጀቶና ግሾ፥ ዳርያ አሳት ባንታዉ ዳንዳኤትኮ ፍንቀ ካታማ ጋክድ ባልጎ አጌና ያን አꬃናዉ ዞረትዶሶና። ፍንቀይ ፑደሀ-ዉሎሀፐነ ዱገሀ-ዉሎሀፐ ግዶን አባ ዶናን ደእያ ካታማ።


\par }{\SH አባ ቦላ ጎተይ ደንድስ
\par }
{\PP \VS{13}ካዉሻ ዱገሀ ጫርኮይ ሎዳራ ጫርክዳ ዎደ ባንታ ቆፕዳይሳዳ ሀንዳባ ኤንታዉ ዳንን ደንድድ፥ ማርካበይ ቃፆና መላ ኦይክያ ብራታ ፑደ ኤክድ ቃርፄሳ ማታራ አꬍዶሶና።

\VS{14}ሽን ዳሮ ጋምኦና “አዉራቅስ” ጌተትያ ዎልቃማ ጎተይ ሃꬃን ተቀትዳ ቢታፈ ዱገ ኤንታ ቦላ ደንድስ።

\VS{15}ሄ ጎተይ ማርካብያ ሱግድ ኤፎና ድግዳ ግሾ ጫርኮይ ማርካብያ ባ ዶስዳ ሶ ኤፍስ።


\par }{\PP \VS{16}ኑኒ ዩሾይ አባን ተቀትዳ ቢታ፥ ቄዳን ዘምፕድ ብሸ ዳሮ መቶተትድ ማርካብያ ዎጎሉዋ አሻናዉ ዳንዳእዳ።

\VS{17}ኤንቲ ዎጎሉዋ ፑደ ከስዳፐ ጉየ ዎዶሩዋን ማርካብያ ቦላ ፃፅድ፥ ምንꬅ ቃችዶሶና። ሱርትሳ ጌተትያ ሻፍያን ባንታና ዶምኤꬃና ግድ ህርግድ፥ ማርካብያ ሻራ ዎꬍስድ ማርካብያ ጮ የድ አግዶሶና።


\par }{\PP \VS{18}ጎተይ ዎልቃምሸ ብን ዎንተꬃ ጋላስ ጫናፐ ባጋ አባን ሆሎ ኦይክዶሶና።

\VS{19}ሄꬓንꬆ ጋላስ ማርካብያ ሚሽያ ኤክድ ባንታ ኩሸን ሆልዶሶና።

\VS{20}ኑኒ ዳሮ ጋላስ አዋ አይፈነ ፆልንቶ በኦና ግሾነ ዎልቃማ ኡሾይ ኑ ቦላ ኡሽዳ ግሾ ስንꬃፈ ኑኒ ሸምፖራ አታና ግድ ቆፕቦኮ።


\par }{\PP \VS{21}ሄ ዎደ ኤንቲ ዳሮ ጋላስ ካꬅ ሞና ጋምእዳ ግሾ ጳዉሎስ ኤንታ ግዶን ደንድ ኤቅድ፥ “አሳዉ፥ ህንተ ታ ዞርያ ኤክድ ቃርፄሳፐ ደንዶና አግዳኮ ሀ መቶይነ ቆሆይ ኑና ጋከና።

\VS{22}ሽን ታኒ ህንተና ያዮፍተ ጋዳ ዞራይስ፤ አይስ ጊኮ፥ ሀ ማርካበይ ꬋያናፐ አትሽን፥ ህንተፈ እስ አሳ ሸምፖይካ ꬋየና።

\VS{23}ዝነ ቃማ ታ እያባ ግድዳይስነ ታ ጎይንያ ፆሳይ ኪትዳ ኪታንቾይ ታ ማታን ኤቅድ፥

\VS{24}‘ጳዉሎሳ፥ ያዮፋ፤ ኔኒ ሮመ ቢታ ካዋ ቄሳረ ስንꬃን ኤቃናዉ በሴስ። ሄኮ ፆሳይ ነ ግሾ ኔራ ብያ አሳ ኡባ ሸምፑዋ አሽስ’ ያግስ።

\VS{25}ሄሳ ግሾ፥ አሳዉ፥ ያዮፍተ። ሄ ኪታንቾይ ታዉ ኦድዳይስ ሀናናይሳ ታኒ አማናይስ።

\VS{26}ሽን ጫርኮይ ኑና ኤፍድ እስ ዩሾይ አባን ተቀትዳ ቢታ ጋፃን ሆላና” ያግስ።


\par }{\SH ማርካበይ መቅስ
\par }
{\PP \VS{27}ታማነ ኦይዳንꬆ ቃማን አድረ አባን ኑና ጫርኮይ ገደነ ሃ ሱግሽን፥ ግድ ብላሄ ግድያ ዎደ ማርካብያን ኦይሳታስ ቢታኮ ማትዳባ ዳንስ።

\VS{28}ኤንቲ ጪሞተꬃ ኤራናዉ ኮይድ ዎዶሮ ፄራን ዴፅያባ ቃችድ አባን የግን፥ አባይ ሆስፑን ታሙ ዋꬋ ግድስ። ጉꬅ ጋምእድ፥ ዛር የግን ኡሱፑን ታሙ ዋꬋ ግድስ።

\VS{29}ኤንቲ አባ ጋፃን ደእያ ሹቻን ዶምኤቶና መላ ያይድ፥ ማርካበይ ቦና መላ ኦይክያ ኦይዱ ብራታታ ማርካብያፐ ጉየራ አባን የግድ፥ ሳእ ዎንታና መላ ፆሳ ዎሶሶና።

\VS{30}ማርካብያን ኦይሳት ማርካብያፐ ባቃታናዉ ኮይድ፥ ማርካበይ ቦና መላ ኦይክያ ብራታታ ማርካብያፐ ስንꬃ ባጋራ አባን የግያ ዳንን ዎጎሉዋ አባን የግዶሶና።

\VS{31}ጳዉሎስ ማቶ ሀላቃኮነ ዎታዳረታኮ፥ “ሀይሳቲ ማርካብያን ሸምፕ ኡቶና እፅኮ ህንተ አታናዉ ዳንዳኤከታ” ያግስ።

\VS{32}ሄሳ ግሾ፥ ዎታዳረት ዎጎሎይ ቃሸትዳ ዎዶሩዋ ቃንፅድ የድ አግዶሶና።


\par }{\PP \VS{33}ሳአይ ዎንታና ሀንሽን ኡባይ ካꬅ ማና መላ ጳዉሎስ አሳኮ፥ “ህንተ ካꬅ ሞና ናግሸ ሀችራ ታማነ ኦይዱ ጋላስ ጋምእደታ።

\VS{34}ሄሳ ግሾ፥ ጉꬃ ካꬅ ህንተ ማና መላ ታኒ ህንተና ዎሳይስ። ህንተ ጋሽትሳና መላ ጉꬃ ካꬅ ማናዉ ኮሼስ፤ ሀር አቶሽን ህንተ ሁጰ ብናናፐ እሶይካ ꬋየና” ያግስ።

\VS{35}ጳዉሎስ ሄሳ ግድ ኡይꬅ ኤክድ ኡባ ስንꬃን ፆሳ ጋላትስ፤ ኡይꬃ መንꬅድ ሙሱ ዶምስ።

\VS{36}ኡባይ ምነትድ ባንታዉ ካꬅ ኤክድ ምዶሶና።

\VS{37}ኑኒ ማርካብያን ደኤይሳት ናምኡ ፄታነ ላፑን ታማነ ኡሱፑና።

\VS{38}ኤንቲ ምድ ካልዳ ዎደ ጫና ግስትያ አባን የግድ ማርካብያ ዴፁዋ ካዉሽዶሶና።

\VS{39}ሳአይ ዎንትዳ ዎደ ማርካብያ ኦሳንቾት አዉ ቢታ ጋክዳኮ ኤሮናሽን፥ አባ ጋፃን ደእያ ሻፈነ ስልሞ በእዶሶና። ባንታዉ ዳንዳኤትኮ ማርካብያ ሄ ሻፍያኮ ሺሻናዉ ቆፕዶሶና።

\VS{40}ያትድ፥ ማርካበይ ቦና መላ ኦይክያ ብራታታ ብርሽድ አባን የግዶሶና። ሄ ዎደ ላግያ ምꬃ ቃችያ ዎዶሩዋ ብርሽዶሶና። ሄሳፈ ጉየ፥ ጫርኮይ ማርካብያ ስን ሱጋና መላ ማርካብያ ኤፍያ ሻራ ስንꬃ ባጋራ ꬎቁ ኦꬅድ ቡሱ ዶምዶሶና።

\VS{41}ሽን ማርካበይ ሻፈ ዶረን ዶምኤትድ ምተትስ። ማርካብያስ ስንꬃ ባጋይ ፁጉንድ ሻፍያ ጫድ ኦይክድ ቃፆና እፅን፥ ጉየ ባጋይ ዙልያ ሱገꬃን መቀረተꬅ ኦይክስ።


\par }{\PP \VS{42}ዎታዳረት ቃሾ አሳፐ እሶይካ ሃꬃ ዋꬍድ ከስ ኤኮና መላ ኤንታ ዎꬋናዉ ዞረትዶሶና።

\VS{43}ሽን ማቶ ሀላቃይ ጳዉሎሳ አሻናዉ ኮይድ ዎታዳረታ ዞረታ እፅስ። ሃ ዋꬎ ኤርያ ኡባይ ማርካብያፐ ሃꬃን ጉፕ ጉፕ ዎꬍድ ካሰትድ ጋፃ ከያና መላ ኪትስ።

\VS{44}አትዳይሳት ሳንቃ ቦላነ፥ ማርካብያ መኡዋ ቦላ ከያና መላ ኪትስ። ሄሳዳ ሀንድ ኡባይ ጋፃ ሳሮራ ከይዶሶና።
 



\par }\Chap{28}{\SH ጳዉሎስ ዩሾይ አባን ተቀትዳ ቢታ ማልታን
\par }
{\PP \VerseOne{1}ኑኒ ጋፃ ሳሮ ከይዳ ዎደ ጋክዳ በሳይ ዩሾይ አባን ተቀትዳ ቢታ፥ ማልታ ግደይሳ ኤርዳ።

\VS{2}ማልታ አሳይ ኑስ ዳሮ ኬሀ ኬህዶሶና። እር ቡክያ ግሾነ ሜግያ ግሾ ታማ ኤꬅድ ኑና ኡባ ሞክዶሶና።

\VS{3}ጳዉሎስ ዳሮ አፍራ ሺሽድ ታማን ዎꬅሽን፥ ሾሽ ሴላ ግሾ ከይድ እያ ኩሽያ ቦላ ፃፀትድ እያ ዱክስ።

\VS{4}ማልታ አሳይ ሾሽ ጳዉሎሳ ኩሸን ፃፀትዳይሳ በእዳ ዎደ እሶይ እሱዋኮ፥ “ቱማ ሀ ኡራይ ሸምፖ ዎꬍዳ አስ፤ ሀር አቶሽን አባፈ እ አትንካ ፆሳ ፕርዳፈ
\FTNT{*}{{\FR 28:4 }{\FQ{ፆሳ ፕርዳፈ፦
}}{\FT{ሄ ዎደ ሄ ቢታን ዱማ ዱማ ማጫ ፆሳት ደኦሶና። ኤንታፈ እስንያ ኢታ ኦꬅያ አሳ ፕርድያሮ። እያ ፕርዳ ፆሲ ጌተታ ፄገታሱ።
}}} አትድ ፓፃ ዳናዉ ዳንዳእቤና” ያግዶሶና።

\VS{5}ሽን ጳዉሎስ ባ ኩሽያፐ ሾሻ ዉፃርክድ፥ ታማን የግስ፤ እያ አይኮካ ቆህቤና።

\VS{6}ኤንቲ፥ “እያ አሳተꬃይ ክፄስ፥ ዎይኮ አኬኮና ኩንድድ ሀይቄስ” ግድ እያ ናጎሶና። ሽን ዳሮ ዎደ ናግድ እያ አሳተꬃን አይብካ ዱማትዳባይ ꬋይን፥ “ሄስ ፆሰ” ያግድ ባንታ ቆፋ ላምዶሶና።

\VS{7}ሄ ሄራን ዩሾይ አባን ተቀትዳ ቢታ ሀላቃ፥ ፑፕልዮሳ ጌተተይሳስ ጋደይ ደኤስ፤ ሄꬑ ጋላስ ጋካናዉ እ ኑና ሲቆን ሞክስ።

\VS{8}ፑፕልዮሳ አዋይ ቆፆ፥ ምሻነ ኡሎ ኡትሶን ሀርገትድ ዝንእድ ደኤስ። ጳዉሎስ እያ ሶ ገልድ እያዉ ፆሳ ዎስስ፤ ባ ኩሽያ እያ ቦላ ዎꬅድ ፓꬅስ።

\VS{9}ሄሳፈ ጉየ፥ ዩሾይ አባን ተቀትዳ ቢታ፥ ማልታን ደእያ ሀርግያ ሀራ አሳትካ ይድ ፓፅዶሶና።

\VS{10}ኤንቲ ኑና ዳሮ ቦንቾ ቦንችዶሶና፤ ኑኒ ማርካበን ባናዉ ደንድዳ ዎደ ኦገስ ኮሽያባ ኑስ እምዶሶና።


\par }{\SH ጳዉሎስ ሮመ ጋክስ
\par }
{\PP \VS{11}ሄꬑ አጌናፐ ጉየ፥ ማልታን ባልጎ አꬅድ ማርካበን ገልድ እስክንድረ ባናዉ ደንድዳ። ሄ ማርካብያ ቦላ ድዮስቆሮሳ ጌተትያ መንተ ኤቃታ ምስለይ ደኤስ።

\VS{12}ስራኩሰ ካታማ ገልድ ያን ሄꬑ ጋላስ ኡትዳ።

\VS{13}ያፐ ደንድድ ረግዩመ ካታማ ጋክዳ። እስ ጋላሳፐ ጉየ፥ ዱገሀ ባጋ ጫርኮይ ጫርክን፥ ዎንተꬃ ጋላስ ፑትዮላ ካታማ ጋክዳ።

\VS{14}ያን ኑኒ እስ እስ አማንያ አሳታ ደምን፥ ባንታራ ሳምንታ ጋምአና መላ ኑና ዎስዶሶና። ሄሳፈ ጉየ፥ ሮመ ብዳ።


\par }{\PP \VS{15}ሮመን ደእያ አማንያ አሳት ኑባ ስእድ፥ አፍዮሳ ግያን፥ ሄꬑ እማꬃ ኬꬅ ጋካናዉ ኑና ሞካናዉ ይዶሶና። ጳዉሎስ ኤንታ በእዳ ዎደ ፆሳ ጋላትድ ምነትስ።


\par }{\PP \VS{16}ኑኒ ሮመ ገልዳ ዎደ ጳዉሎስ ባና ናግያ ዎታዳርያራ ባርካ ደኦ ጌተትስ።


\par }{\PP \VS{17}ሄꬑ ጋላሳፐ ጉየ፥ ጳዉሎስ አይሁደታ ሀላቃታ ባኮ ፄግስስ። ኤንቲ ሺቅዳ ዎደ ኤንታኮ፥ “ታ እሻቶ፥ ታኒ ኑ አሳ ዎይኮ ኑ አዋታ ዎጋ ቦላ አይብ ቆሆካ ኦꬃብከ፥ ሽን ታና የሩሳላመን ቃችድ ሮመ አሳስ አꬅድ እምዶሶና።

\VS{18}ኤንቲ ታ ሞቱዋ በእድ ሀይቆስ ጋꬅያባ ታ ቦላ አይብባካ ደምቦና ግሾ ታና ብላናዉ ቆፕዶሶና።

\VS{19}ሽን አይሁደት ሄሳ እፅዳ ዎደ፥ ‘ታባ ቄሳረይ ፕርዶ’ ያጋስፐ አትሽን፥ ታኒ ታ ደርያ ሞትያባይ ደእን ግደና።
\XREF{}{{\XO 28:19 }{\XT{ሀዋ 25:11.}}}

\VS{20}ታኒ ህንተና ፄግስዳይ ህንተና በአናዉነ ህንተዉ ሀይሳ ኦዳናሳ። ታኒ ሀ ሳንꬃላታን ቃሸትዳይ እስራኤለ አሳይ ናግያ ኡፋይሳ ግሾሳ” ያግስ።


\par }{\PP \VS{21}አይሁደ ሀላቃት ጳዉሎሳኮ፥ “ኑስ ይሁዳፐ ነባ ፃፈትዳ ዳብዳበይ ጋክቤና። ያፐ ይዳ አሳታፐ እሶይካ ነባ ኢታ ኦድዳይ ባዋ።

\VS{22}ሽን ሀ ነ ካልያ አማኑዋ ዱማ ዱማ በሳን አሳይ እፀይሳ ኑኒ ኤርያ ግሾ ነ ቆፋ ስአናዉ ኮዮስ” ያግዶሶና።


\par }{\PP \VS{23}ኤንቲ ባንታ ያና ጋላስ ጳዉሎሳስ ቃፃርድ፥ ሄ ጋላስ ዳርድ እ ደእያሱዋ ይዶሶና። እ ዎንታፈ ኦማርስ ጋካናዉ ፆሳ ካዎተꬃባ ኤንታዉ ማርካትስ። ቃስ ኤንቲ የሱሳባ አማናና መላ ሙሰ ህግያፈነ ናበታ ማፃፋፐ ቆንጭስድ ኤንታ ታማርስስ።

\VS{24}እሶት እሶት ጳዉሎስ ግዳይሳ አማንዶሶና፥ ሽን ሀራት አማንቦኮና።

\VS{25}ኤንቲ ባንታ ግዶን ኦዳ ማኦና እፅዳ ዎደ ጳዉሎስ እስባ ግዳፐ ጉየ ብዶሶና። እ ሀይሳዳ ያግስ፦ “ጌሻ አያናይ ኑ አዋታስ ናብያ እሳያሳ ዶናን ኦድዳይስ ቱማ።


\par }{\Q \VS{26}“ ‘ኔኒ ሄ አሳኮ ባዳ፥

\par }{\QB ህንተ ስስ ስኤታ፥ ሽን ህንተዉ ገለና፤

\par }{\QB ህንተ በኦ በኤታ፥ ሽን ደመከታ።
\XREF{}{{\XO 28:26 }{\XT{እሳ 6:9-10.}}}


\par }{\Q \VS{27}አይስ ጊኮ፥ ሀ ደርያ ዎዛናይ ሙምስ፤

\par }{\QB ኤንታ ሀይꬃይ ቱልስ፤

\par }{\QB ኤንታ አይፈይካ ጎዘትስ።

\par }{\Q ሄስ ባይነኮ፥ ኤንቲ ባንታ አይፍያን በእድ፥

\par }{\QB ባንታ ሀይꬃን ስእድ፥ ባንታ ዎዛናን አኬክድ፥

\par }{\QB ታኮ ስማናሽን፤

\par }{\QB ታካ ኤንታ ፓꬃናሽን’ ያጋ” ያግስ።


\par }{\PP \VS{28}“ህዛ፥ ሀይስ ፆሳ አቶተꬃ ኪታይ አይሁደ ግዶናይሳታስ ግደይሳ ኤሬታ። ኤንትካ ስአና” ያግስ።


\par }{\PP \VS{29}ጳዉሎስ ሄሳ ግዳፐ ጉየ፥ አይሁደት ባንታ ግዶን ዳሮ ፓላምሸ ከይድ ብዶሶና።


\par }{\PP \VS{30}ጳዉሎስ ከራ ኬꬃን ናምኡ ላይꬅ ኩመꬅ ደእስ፤ ያን ደእሸ ባኮ ያ ኡባ ሞኬስ።

\VS{31}ያሽ ባይናነ ኦንካ ድጎናሽን ፆሳ ካዎተꬃባ ሳባክስ፤ ጎዳ የሱስ ክርስቶሳባ ቆንጭስድ ታማርሴስ።


\par }