\NormalFont\ShortTitle{ኤርምያሳ ምላልሳ}

{\MT ኤርምያሳ ዘለልሳ

\par }{\IMT ጋꬃ ቆፋ

\par }{\IP ኤርምያሳ ምላልሳይ ክ.የ.ስ. 600 ላይꬃ ሄራን የሩሳላመ ላለተꬃነ አሳ ድኤተꬃ ጋሶን ግንፆን ጊግዳ አዛኖ ሚላልሳታ ኦይክስ። ሀ ማፃፋ ዳሮ ባጋይ ዬሆባነ ዘለልሳባ ኦድኮካ ፆሳን አማነተꬃባነ ኡፋይሳን ዱሳባ ኦድያ ክፍለት ደኦሶና።

\par }{\IP ሀ ግንፆታ አይሁደ አሳይ ባንታ ቢታ ቦላ ጋክዳ ꬋዩዋ ሀሳያናዉ ላይꬃን ላይꬃን ፆማን አዛኖ ጎይኖ ዎጋታ ፖልያ ጋላሳታን ጎኤቶሶና።

\par }{\IOT ማፃፋ አይፈ ቆፋታ

\par }{\IO የሩሳላመ ዋይያ ({\IOR{1:1-22}})

\par }{\IO ፆሳ ሀንቆነ የሩሳላመ ፕርደተꬅ ({\IOR{2:1-22}})

\par }{\IO ፆሳ ደርያስ ኡፋይስ ደኤስ ({\IOR{3:1-66}})

\par }{\IO የሩሳላመይ ዝነ፥ ሀችነ ዎንቶ ({\IOR{4:1-22}})

\par }{\IO ማሮታ ዎሳ ({\IOR{5:1-22}})



\par }\ChapOne{1}{\SH የሩሳላመ ዋየ
\par }
{\Q \VerseOne{1}ካሰ አስ ኩምዳ ካታምያ

\par }{\QB ሀእ ዋናዳ አስ ባይና በሲ ግዳዴ?

\par }{\Q ካሰ ካዎተꬃታ ግዶን ግታ ግድዳራ

\par }{\QB ሀእ ዋናዳ አምኦ ግዳዴ?

\par }{\Q ካታማታ ግዶን ካዎ ግድዳራ

\par }{\QB ሀእ ዋናዳ አይለ ግዳዴ?


\par }{\Q \VS{2}ቃማ ይባታ ዬሆ ዬካሸ አቃዉሱ፤

\par }{\QB አፉꬅ እ አይፈ ካረራ ዱገ ዎꬌስ።

\par }{\Q ካሰ እዮ ዶሰይሳታፐ

\par }{\QB ሀእ እዮ ምንꬅያ እሶይካ ባዋ።

\par }{\Q እ ላገት እዮ አꬅድ እምዶሶና፤

\par }{\QB እዉ ሞርከ ግድዶሶና።


\par }{\Q \VS{3}ይሁድ ናቀታዳ፤ አይለታዳ ድኤታሱ፤

\par }{\QB ሀእ ካዎተꬃታ ግዶን ደአዉሱ፤

\par }{\QB ሽን ሸምፖ በሲ ደማቡኩ።

\par }{\Q እያ መቶታዳ ደእሽን፥

\par }{\QB የደይሳት እዮ ደምዶሶና።


\par }{\Q \VS{4}ላይꬃ ባኣለ ቦንቻናዉ ያ አስ ባይና ግሾ፥

\par }{\QB ፅዮነ ኦገት ዬኮሶና።

\par }{\Q እ ድርሳ ፐንገት ባይሳትዶሶና፤

\par }{\QB እ ካህነት ኦሎሶና።

\par }{\Q ያን ደእያ ጌላኦ ናይት ኡንኤትዶሶና፤

\par }{\QB እያካ ኡንኤታዳ ዬካዉሱ።


\par }{\Q \VS{5}እ ሞርከት እዉ ጎዳ ግድዶሶና፤

\par }{\QB ኤንታዉ እንጀትን ደእዶሶና።

\par }{\Q እ፥ ናጋራ ጋሶን ጎዳይ እዮ ኡንኤꬅስ፤

\par }{\QB እ ናይት ሞርከታን ድኤትድ ብዶሶና።


\par }{\Q \VS{6}ፅዮን ቦንቾይ ኢፐ ቃረትስ፤

\par }{\QB እ፥ ሀላቃትካ ምያ በሲ ꬋይዳ ጋራዳ ሀንዶሶና፤

\par }{\Q ኤንቲ ዎልቃ ꬋይድ

\par }{\QB ባንታና የደይሳታ ስንꬃፈ ባቃትዶሶና።


\par }{\Q \VS{7}የሩሳላመይ ባ መቱዋነ ባ ኡንአ ጋላሳን፥

\par }{\QB በን ባ ቦንቾ ሻሉዋ ሀሳያዉሱ።

\par }{\Q እ፥ አሳይ ሞርከታ ኩሸን አꬍድ እመትዳ ዎደ፥

\par }{\QB እዮ ማድያ እሶይካ በንትቤና።

\par }{\Q እ ሞርከት እዮ ፄልድ፥

\par }{\QB እ ꬋዩዋን ሚጭዶሶና።


\par }{\Q \VS{8}የሩሳላመይ ግታ ናጋራ ኦꬅዳ ግሾ ቱናሱ፤

\par }{\QB እዮ ቦንችዳ ኡባይ እ ካሉዋ በእዳ ግሾ ካꬌስ፤

\par }{\QB እያ ኦላሸ ጉየ ስማሱ።


\par }{\Q \VS{9}ቱናተꬅ እ አፍላ ቦላ በንትስ፤

\par }{\QB ስንꬃፈ ባ ቦላ ያናባ ቆፓቡኩ።

\par }{\Q እ ኩንደꬃይ ዳጋንꬅያባ ግድስ፤

\par }{\QB እዮ ምንꬅያ ኦንካ ባዋ።

\par }{\Q እያ፥ “አቤት ጎዳዉ፥ ታ ኡንኤተꬃ በአ!

\par }{\QB ታ ሞርከት ታና ፆንዶሶና” ያጋሱ።


\par }{\Q \VS{10}ሞርከት እ ቦንቾ ሻሉዋ ቦንቅዶሶና፤

\par }{\QB ካሰ ነ ማባራ ግዶ ገሎና መላ፥

\par }{\QB ኔኒ ድግዳ አሳት፥ እ ኬꬃ ገልሽን በአሱ።


\par }{\Q \VS{11}እ አሳት ኮሻትድ ካꬅ ደማናዉ ኦሎሶና፤

\par }{\QB ኤንቲ ደኦን ዳናዉ ባንታ ሻሉዋ ካꬃን ላሞሶና።

\par }{\Q የሩሳላመይ ሀይሳዳ ያጋሱ፤

\par }{\QB አቤት ጎዳዉ፥ ታና ፄላ፤

\par }{\QB ታ ካዉሻተꬃ በአ!


\par }{\Q \VS{12}ህንተኖ፥ ሀይሳራ አይሳቶ፥

\par }{\QB ሀይስ ህንተዉ አይኮካ ዳነኔ?

\par }{\Q አነ በእተ፤ አኬክተ፤

\par }{\QB ባ ኤፅያ ሀንቆ ጋላሳን፥

\par }{\Q ፆሳይ ታ ቦላ ኤህዳ

\par }{\QB መቱዋ መላ መቶይ ደኢ?


\par }{\Q \VS{13}ቦላፈ ታማ ዱገ የድስ፤

\par }{\QB ሄ ታማይ ታ መቀꬃ ግዶ ገልስ።

\par }{\Q ታ ቶሆይ ፅሄን ኦይከትስ፤ ታና ጉየ ዛርስ፤

\par }{\QB ታና ጋላስ ኡባ ላባንꬅድ የግ አግስ።


\par }{\Q \VS{14}ታ ኦꬅዳ ናጋራ ኡባ ሺሽ ቃችድ፥

\par }{\QB ቃምባራዳ ታ ጋናን ዎꬅስ፤

\par }{\QB ያትድ ታ ዎልቃ ዉርስስ።

\par }{\Q ታ ኤቀታናዉ ዳንዳኦና አሳስ፥

\par }{\QB ታና አꬅድ እሚስ።


\par }{\Q \VS{15}ጎዳይ ታ ግዶን ደእያ

\par }{\QB ዎልቃማ ኦላንቾታ ኡባ ድግስ።

\par }{\Q ታ ያላጋታ ꬋይሳናዉ ዎደ ቃችስ፤

\par }{\QB ዎይነ የይሳዳ፥

\par }{\QB ጎዳይ ይሁዳ ጌላኦታ የꬍስ።


\par }{\Q \VS{16}ታኒ ዬካሸ ታ አፉꬃ ጉሰይ ሄሳሳ፤

\par }{\QB ታና ምንይነ ካትስያ ኦንካ ባዋ፤

\par }{\QB ሞርከይ ጎብን፥ ታ ናይት ኡንኤትዶሶና።


\par }{\PP \VS{17}ፅዮነይ ባ ኩሽያ ምጫሱ፤

\par }{\QB ሽን እዮ ምንꬅያ ኦንካ ባዋ።

\par }{\Q እ ዩሹዋን ደኤይሳት

\par }{\QB እዮ ሞርካናዳ ጎዳይ ኦꬅስ።

\par }{\QB የሩሳላመይ ኤንታ ግዶን ቱና ግዳሱ።


\par }{\Q \VS{18}እያ ሀይሳዳ ያጋሱ፤ “ጎዳይ ፅሎ፤

\par }{\QB እያ ኪተቶና እፅዳይ ታና።

\par }{\Q ህንተኖ፥ አሳቶ ኡባይ ስእተ፤ ታ መቱዋካ በእተ፤

\par }{\QB ታ ፓንꬃትነ ታ ጌላኦት ድኤትዶሶና።


\par }{\Q \VS{19}ታ ላገታ ፄጋስ፤ ሽን ኤንቲ ታና ጭምዶሶና፤

\par }{\QB ካህነትነ ጭማት ባንታ ሸምፑዋ አሻናዉ፥

\par }{\QB ካꬅ ኮይሸ ካታማ ግዶን ሀይቅዶሶና።


\par }{\Q \VS{20}አቤት ጎዳዉ፥ ታ ዋይያ በአ!

\par }{\QB ታ ጋርሳይ ዳጋምስ።

\par }{\Q ታኒ ዳሮ ማካልዳ ግሾ፥ ታ ዎዛናይ መቅስ፤

\par }{\QB ካረን ማሽ ዉርሴስ፤ ሶን ሀይቆይ ደኤስ።


\par }{\Q \VS{21}አሳይ ታ ዘለልሳ ስእዶሶና፤

\par }{\QB ሽን ታና ምንꬅያ እስ አስካ ባዋ።

\par }{\Q ታ ሞርከት ታ መቱዋ ስእዶሶና፤

\par }{\QB ነ ታ ቦላ ኦꬅዳባን ኡፋይትዶሶና።

\par }{\Q ኤንቲ ታዳ ሀናና መላ፥

\par }{\QB ኤንታ ቦላ ነ አዋጅዳ ጋላሳ ኤሀ!


\par }{\Q \VS{22}ኤንታ ኢታተꬃ ኡባይ ነ ስን ጋኮ፤

\par }{\QB ታ ናጋራ ግሾ ታና ሴርዳይሳዳ ኤንታካ ሴራ፤

\par }{\QB ታ ዘለልሳይ ዳርስ፤ ታ ዎዛናይካ መቅስ።”




\par }\Chap{2}{\SH ቃይ ባይና ሴራ
\par }
{\Q \VerseOne{1}ጎዳይ ባ ሀንቆ ሻራፐ ጋርሳን፥

\par }{\QB ፅዮነ ናእዉ፥ ዋትድ ዎꬅደ!

\par }{\Q እስራኤለ ቦንቹዋ ሳሎፐ ሳአ ሆልስ፤

\par }{\QB ባ ሀንቁዋ ጋላስ፥

\par }{\QB እያ ቶሆይ የꬍያ በሳ ቆፕቤና።


\par }{\Q \VS{2}ጎዳይ ይሁዳን ኬꬃታ ኡባ ቃቶና ꬋይስስ፤

\par }{\QB ባ ሀንቁዋን ይሁዳ ቢታ ሚፃ ኡባ ላልስ፤

\par }{\QB ሄ ካዎተꬃነ ሀላቃታ ሳአን ዱገ የግድ ካዉሽስ።


\par }{\Q \VS{3}ባ ዎልቃማ ሀንቁዋን እስራኤለ ዎልቃ መንረꬅስ፤

\par }{\QB ሞርከይ እያ ኦላናዉ ያ ዎደ

\par }{\QB ጎዳይ ባ ኡሻቻ ኩሽያ ኤንታ ቦላፈ ድግስ።

\par }{\Q ባ ዩሹዋን ደእያባ ኡባ ምያ ታማዳ፥

\par }{\QB ያይቆባ ቦላ ታማ ላጮይ ኤፅስ።


\par }{\Q \VS{4}ሞርከዳ እ ባ ዶንግያ ኤንታ ቦላ ዳፍስ፤

\par }{\QB ኡንኤꬅያ እያ ኡሻቻ ኩሸይ ጊግስ።

\par }{\Q አይፌስ ሎእያ አሳ ኡባ ዎꬍስ፤

\par }{\QB ፅዮነ ቦላ ባ ሸንያ ታማዳ ቆልስ።


\par }{\Q \VS{5}ጎዳይ ሞርከዳ ሀንድ፥ እስራኤለ ꬋይስስ፤

\par }{\QB ካዎ ጋꬎታነ ሚፃ ኡባ ላልስ

\par }{\QB ይሁዳ አሳስ ዬሆነ ካዮ ጉጅስ።


\par }{\Q \VS{6}ባ ኬꬃ አታክልተ ጋደን ደእያ ሻቃራዳ ሾድድ ሆልስ፤

\par }{\QB ላይꬃ ባለትነ ሳምባታት ዶገታናዳ ኦꬅስ፤

\par }{\QB ባ ግታ ሀንቁዋን ካዋነ ካህንያ ካዉሽስ።


\par }{\Q \VS{7}ጎዳይ ባ ያርሾ በሳ ካꬍስ፤ ባ ኬꬃ አጋግስ፤

\par }{\QB ካዎ ጋꬎታ ግምብያ ሞርከታ ኩሸን የግስ።

\par }{\Q ላይꬃ ባኣለ ቦንችያ ጋላሳ ዎጫማዳ፥

\par }{\QB ሞርከት ፆሳ ኬꬃን ዎጫምዶሶና።


\par }{\Q \VS{8}ጎዳይ ፅዮን ናኤ ድርሳ ግምብያ፥

\par }{\QB ላላናዉ ቃችስ፤ እ ቦላ ዋꬋ ዎዶሮ የግስ።

\par }{\Q እዮ ꬋይሶና ደእሸ ባ ኩሽያ ዛረና፤

\par }{\QB ግምበይነ ሚፃይ እስፈ ኩንዳናዳ ኦꬅስ።


\par }{\Q \VS{9}የሩሳላመ ፐንገ ሳንቃት ቢታን ሞገትዶሶና፤

\par }{\QB ኤንታ ጎርደ ምꬃታ መንረꬅድ ꬋይስስ።

\par }{\Q ካዎይነ ሞርናት ድኤትድ ካዎተꬃታ ግዶ ብዶሶና፤

\par }{\QB ህገ ታማርሰይ ባዋ፤

\par }{\QB ናበትካ ህዛፐ ጉየ ቆንጨꬅ በኦኮና።


\par }{\Q \VS{10}ፅዮነ ጭማት ስእ ግድ ቢታን ኡትዶሶና፤

\par }{\QB ባንታ ሁጰን ባና ቆልድ ካዮ ማኦ ማእዶሶና፤

\par }{\QB የሩሳላመ ጌላኦት ሳአን ዱገ ሆክዶሶና።


\par }{\Q \VS{11}ታ አሳይ ꬋይዳ ግሾ፥

\par }{\QB ጉꬃ ናይት ካታማ ኦግያ ቦላ

\par }{\QB ዳቡርድ ኩንድዳ ግሾ፥

\par }{\QB ታ አይፈይ አፉꬃን ቱልጫትስ፤

\par }{\QB ታ ዎዛናይ አዛኖን ዳጋምስ።


\par }{\Q \VS{12}ኤንቲ ባንታ አየታኮ፥

\par }{\QB “ካꬅ እማ! ሃ እማ”

\par }{\MM ያግድ ዋሶሶና፤

\par }{\QB ካታማ ኦግያን ማዱንፅድ ላባንያ አሳዳ፥

\par }{\QB ኤንቲ ዳቡርን ኤንታ ሸምፖይ ኤንታ አየታ ክኦን ከዬስ።


\par }{\PP \VS{13}የሩሳላመ ናተ፥ ታኒ ነባ አይ ጋኔ?

\par }{\QB ነ ቆሁዋ ታ አይብራ ግናዮ?

\par }{\Q ዶሰትዳ ፅዮነ ጌላኤ፥ ታ ነና ዋታዳ ምንꬆ?

\par }{\QB ነ ማዱንꬃይ አባ መላ ጪሞ፤

\par }{\QB ነና ኦን ፓꬃናዉ ዳንዳኢ?


\par }{\Q \VS{14}ነ ናበት ዎርዶነ ፓꬆና ቆንጨꬅ በእዶሶና፤

\par }{\QB ነ ድኤቶና መላ ነ ናጋራ ቆንጭስድ ኦድቦኮና፤

\par }{\QB ኤንቲ ባለꬅያ ዎርዶ ቆንጨꬅ ነዉ በእዶሶና።


\par }{\Q \VS{15}ነ ማታራ አꬍያ ኡባይ ባ ኩሽያ ባቄስ፤

\par }{\QB “ቢታን ኡባፈ አꬋዳ ሎእያ ካታምያ ሀኖ?

\par }{\Q ቢታ ኡባስ ኡፋይስ ጌተትዳ ካታምያ ሀኖ?”

\par }{\QB ያግድ ነና ቀልቅስሸ ባንታ ሁጵያ ቃꬅዶሶና።


\par }{\Q \VS{16}ነ ሞርከት ኡባይ ባንታ ዶና

\par }{\QB ነ ቦላ ዶይዶሶና፤

\par }{\QB ነ ቦላ ቀልቅስዶሶና።

\par }{\Q ባንታ አቻ ቃርጭሸ ሀይሳዳ ያጎሶና፤

\par }{\QB ኑ ኤንታ ꬋይስዳ፥ ኑ አሞትዳይ ሄሳ

\par }{\QB ዉርሰꬃን በእዳ።


\par }{\Q \VS{17}ጎዳይ ባ ቆፕዳባ ኦꬅስ፤

\par }{\QB ካሰ ኦድዳ ባ ቃላ ፖልስ።

\par }{\Q የሩሳላመስ ቃቶና እዮ ላልስ

\par }{\Q እ ሞርከት ኡፋይታና መላ፥

\par }{\QB ሞርከታ ዎልቃ ምንꬅስ።


\par }{\Q \VS{18}ፅዮነ፥ ነ ድርሳ ግምበይ ጎዳኮ ዋሶ!

\par }{\QB ነ አፉꬃይ ቃማነ ጋላስ ሻፋዳ ጎጎ!

\par }{\Q ነዉካ ሸምፖፋ፤

\par }{\QB ነ አይፍያስ ሸምፖ እሞፋ!


\par }{\Q \VS{19}ቃማ ደንዳዳ ዋሳ፤

\par }{\QB ጎዳ ስንꬃን ነ ዎዛና ሃꬃዳ ጉሳ።

\par }{\Q ኮሻትድ ኦገ ዶናን ኩንድዳ ነ ናይታ ሸምፑዋስ

\par }{\QB ነ ኩሽያ እያኮ ፑደ ደንꬃዳ ዎሳ!


\par }{\Q \VS{20}አቤት ጎዳዉ፥ በአ!

\par }{\QB ካሰ ሀይሳዳ ኔኒ ኦደ ቦላ ኦꬃዲ?

\par }{\Q አየት ባንታ ክኦን ኮእስድ

\par }{\QB ድችዳ ባንታ ናይታ ሞ ጋይ?

\par }{\QB ካህነትነ ናበት ፆሳ ኬꬃን ሀይቆ ጋይ?


\par }{\Q \VS{21}ጭምነ ናአተꬅ ኦገ ቦላ ኩንድዶሶና፤

\par }{\QB ጌላኦትነ ፓንꬃት ማሻን ዉርዶሶና።

\par }{\Q ኔኒ ነ ሀንቁዋ ጋላስ ኤንታ ዎꬋዳሳ፤

\par }{\QB ኤንታዉ ቃቶና ኤንታ ቡꬃዳሳ።


\par }{\Q \VS{22}ግብራ ጋላስ አሰ ፄገይሳዳ፥

\par }{\QB ዳጋንꬅያ ታ ሞርከታ ኡባ በሳፈ ፄጋዳሳ።

\par }{\Q ጎዳ ሀንቆ ጋላሳን

\par }{\QB ኦንካ ከስ ኤክቤና ዎይኮ አትቤና።

\par }{\Q ታኒ ታ ክኦን ኮእሳዳ ድችዳ

\par }{\QB ናይታ ኡባ ሞርከይ ዎꬍድ ꬋይስስ።




\par }\Chap{3}{\SH ፆሳይ አማንꬄስ
\par }
{\PP \VerseOne{1}ጎዳ ሸነ ፃምአን

\par }{\QB መቶ በእዳ አስ ታና።


\par }{\Q \VS{2}ታና ባ ስንꬃፈ ከስድ፥

\par }{\QB ፖኦይ ባይና ꬉማን ዎꬅስ።


\par }{\Q \VS{3}ጋላስ ኩመꬅ ታና ሾጫናዉ

\par }{\QB ዛር ዛር ባ ኩሽያ ደንꬅስ።


\par }{\Q \VS{4}እ፥ ታ ጋልባነ ታ አሹዋ ጭምስስ፤

\par }{\QB ታ መቀꬃ መንꬅስ።


\par }{\Q \VS{5}እ፥ ታ ዩሹዋ መቶንነ

\par }{\QB ዳቡራን ድርስ።


\par }{\Q \VS{6}በን ሀይቅዳ አሳዳ

\par }{\QB ታና ꬉማን ዎꬅስ።


\par }{\Q \VS{7}ታ ከሳ ኤኮና መላ፥

\par }{\QB ታ ዩሹዋ ድርስ፤

\par }{\QB ዴፆ ዱꬃን ታና ዱፅስ።


\par }{\Q \VS{8}ታኒ ማደ ኮያዳ እያ ፄግን፥

\par }{\QB እያኮ ዋስን፥ ታና ስኦና እፅስ።


\par }{\Q \VS{9}ታ ኦግያ ዎልቃማ ሹቻን ጎርድስ፤

\par }{\QB ታ ኦግያ ጌላይስ።


\par }{\Q \VS{10}እ፥ ታዉ ዙግድ ናግያ ባባንꬃ መላ፥

\par }{\QB ቆሰትድ ናግያ ጋሞ መላ ግድስ።


\par }{\Q \VS{11}እ፥ ታና ታ ኦግያፐ ከስድ ዱሰረꬅስ፤

\par }{\QB ታና አስ ባይና በሳን የግ አግስ።


\par }{\Q \VS{12}ባ ዶንግያ ዳፍድ፥

\par }{\QB ታና ዱካናዉ ማልስ።


\par }{\Q \VS{13}ባ ዶንግያ ዳፍድ፥

\par }{\QB ታ ዎዛና አይፈን ጫድስ።


\par }{\Q \VS{14}ታኒ አሳ ኡባስ ሚቻስ አታስ፤

\par }{\QB ጋላስ ኩመꬅ ቦረ የꬃስ ግዳስ።


\par }{\Q \VS{15}እ፥ ታና መቶን ጫምስስ፤

\par }{\QB ጫሞ ጎዳረ ኡꬅ ታና ኡሽድ ካልስስ።


\par }{\Q \VS{16}እ፥ ታ አቻ አጨን መንꬅስ፤

\par }{\QB ታና ባናን የꬍስ።


\par }{\Q \VS{17}ሳሮይ ታፐ ሃክስ፤

\par }{\QB ታኒ እንጀ ዱሱ ዶጋስ።


\par }{\Q \VS{18}ሄሳ ግሾ፥

\par }{\QB “ታ ዎልቃይ ታፐ ኤከትስ፤

\par }{\QB ታኒ ጎዳን ዎꬅዳ ኡፋይሳ ኡባይ ꬋይስ”

\par }{\MM ያጋስ።


\par }{\Q \VS{19}ታ መቱዋነ ታ ኡንኣ ሀሳይን ደኦይ ታና ጫምስ።


\par }{\Q \VS{20}ታ ሄሳ ኩመꬅ ዶግከ፤ ታ ሸምፖይ አዛኔስ።


\par }{\PP \VS{21}ግዶሽን፥ ታ እስባ ታ ዎዛናን ቆፕያ ዎደ ታ ኡፋይሳን ኩማይስ።


\par }{\Q \VS{22}ሄስካ፥ ኑኒ ꬋይቦናይ

\par }{\QB ጎዳ ሲቁዋፐ ደንዶይሳና፤

\par }{\QB እያ ቃይ ዉር ኤረና።


\par }{\Q \VS{23}ኤንቲ ዎንታ ዎንታ ኦራꬅ፤

\par }{\QB ነ ዳሮ አማንꬃሳ።


\par }{\Q \VS{24}ጎዳይ ታ ሳማ፤

\par }{\QB ሄሳ ግሾ፥ ታ እያን ኡፋይስ ዎꬃና።


\par }{\Q \VS{25}እያን ባንታ ኡፋይሳ ዎይሳታስነ

\par }{\QB እያ ኮየይሳታስ ጎዳይ ሎኦ።


\par }{\Q \VS{26}አስ ስእ ግድ ጎዳ አቶተꬃን ናግኮ ሎኦ።


\par }{\Q \VS{27}አስ ባ ናአተꬃን መቶ ዳንዳአ ታማርኮ ሎኦ።


\par }{\Q \VS{28}ጎዳይ መቶ ኤህያ ዎደ ስእ ግድ ኡቶ።


\par }{\Q \VS{29}እያዉ ስንꬃፈ ኡፋይስ ዳናዉ ዳንዳእያ ግሾ ባና ዝቅ ኦꬆ።


\par }{\Q \VS{30}እ ባ ሻካላ ባቀይሳስ እሞ፤ ጫሸ ካሎ።


\par }{\Q \VS{31}ጎዳይ አሰ መርናዉ የገና።


\par }{\Q \VS{32}እ አሳ ቦላ መቶ ኤህኮካ፥

\par }{\QB ባ መርና ሲቁዋ ዳሮተꬃን ዛሪድ ቃቴስ።


\par }{\Q \VS{33}እ አሳ ቦላ መቶ ዎይኮ ኡንአ ኤህድ ኡፋይተና።


\par }{\Q \VS{34}ብታን ደኢያ ቃሾ አሳታ የያ ዎደ፥


\par }{\Q \VS{35}ኡባፈ ዎልቃማ ፆሳ ስንꬃን አሳ ማት የትያ ዎደ፥


\par }{\Q \VS{36}ፅሎ ፕርድ ꬋይያ ዎደ ጎዳይ ሄሳ ኡባ በኤነዬ?


\par }{\Q \VS{37}ጎዳይ ኪቶናሽን ኦድድ ፖልሳናዉ ዳንዳኤይ ኦኔ?


\par }{\Q \VS{38}ኢታባ ግድን ሎኦባ ኦድ ፖለይ ኡባፈ ꬎቃ ፆሳ ግደነዬ?


\par }{\Q \VS{39}ያትን፥ አስ ደኦን ደእሸ ባ ናጋራ ግሾ ሴረትያ ዎደ አይስ ዙዙሚ?


\par }{\Q \VS{40}አነ ኑ ኦግያ ፓጮስ፤ ጎዳኮ ስሞስ።


\par }{\Q \VS{41}ኑ ዎዛና ኑ ኩሽያራ ሳሎን ደእያ ፆሳኮ ደንꬅድ ሀይሳዳ ያጎስ፦


\par }{\Q \VS{42}ኑ ነና ናቅዳ፤ ነዉ ማካልዳ፤

\par }{\QB ነካ ኑስ አቶ ጋባካ።


\par }{\Q \VS{43}ነ ሀንቁዋን ካመታዳ ኑና የደꬃዳ፤

\par }{\QB ነ ኑስ ቃቶና ኑና ዎꬋዳሳ።


\par }{\Q \VS{44}ኑ ዎሳይ ኔኮ ጋኮናዳ፥ ነናተꬃ ሻራን ካማዳሳ።


\par }{\Q \VS{45}አሳ ግዶን ኑና ፕቶነ ቡረ ኦꬃዳሳ።


\par }{\Q \VS{46}ኑ ሞርከት ኡባይ ኑ ቦላ ባንታ ዶና ዶይዶሶና።


\par }{\Q \VS{47}ኑ ዳጋማንነ ግተን ገልዳ፤ መቶንነ ኡንአን ላለትዳ።


\par }{\Q \VS{48}ታ አሳ ጋክዳ ዋይያ ጋሶን ታ አይፈፐ አፉꬁ ሻፋዳ ጎጌስ።


\par }{\Q \VS{49}ታ አይፈይ አጎና አፉፄስ።


\par }{\Q \VS{50}ጎዳይ ሳሎፐ ዱገ በአና ጋካናዉ ሄስ ሀኔስ።


\par }{\Q \VS{51}ታ ካታማን ደእያ ማጫሳታ ቦላ ጋክዳባ ታ አይፈይ በእዳ ዎደ ታ ዎዛናይ አዛንስ።


\par }{\Q \VS{52}ጮ ታና ሞርከይሳት ካፎ ሻንካትያዳ ታና ሻንካትዶሶና።


\par }{\Q \VS{53}ታ ፓፃ ደእሽን ታና ኦላን የግድ፥

\par }{\QB ኦላ ዶና ሹቻን ጎርድዶሶና።


\par }{\Q \VS{54}ሃꬅ ኩምድ ታ ሁጰራ ጎግያ ዎደ ታ ꬋያስ ጋዳ ቆፓስ።


\par }{\Q \VS{55}አቤት ጎዳዉ፥ ታ ጪሞ ኦላን ደአሸ ነ ሱንꬃ ፄጋስ።


\par }{\Q \VS{56}ታ ዋሱዋ ስአናዳ ታ ነና ዎስያ ዎደ ታና ስአዳሳ።


\par }{\Q \VS{57}ታኒ ነና ፄግዳ ዎደ ታኮ ሺቃዳ፥ “ባቦፋ” ያጋዳሳ።


\par }{\Q \VS{58}አቤት ጎዳዉ ነ ታ ሞቱዋ ሞተታዳ ታና ዎዛዳሳ።


\par }{\Q \VS{59}አቤት ጎዳዉ፥ ነ ታ ኡንኣ በአዳሳ፤

\par }{\QB ሄሳ ግሾ፥ ነ ታዉ ፕርዳ።


\par }{\Q \VS{60}ኤንቲ ሀሎ ከያናዉ ታ ቦላ ማቀትያ ማቁዋ ኡባ በአዳሳ።


\par }{\Q \VS{61}አቤት ጎዳዉ፥ ኤንቲ ታና ጫይያ ጫሻነ

\par }{\QB ታ ቦላ ማቀትያ ማቁዋ ኡባ ስአዳሳ።


\par }{\Q \VS{62}ታ ሞርከት ጋላስ ኩመꬅ

\par }{\QB ታ ቦላ ዙዙመይሳነ ካልካሸይሳ ስአዳሳ።


\par }{\Q \VS{63}ኤንቲ ኡትሸነ ኤቅሸ ታና ቦርድ የፆሶና።


\par }{\Q \VS{64}አቤት ጎዳዉ፥ ኤንቲ ኦꬅዳ ኦሱዋስ በሲያ ዛሩዋ ኤንታዉ ቃንፃ!


\par }{\Q \VS{65}ኤንታ ዎዛና ኤይሳ፤ ነ ባደꬃይ ኤንታ ጋኮ።


\par }{\Q \VS{66}አቤት ጎዳዉ፥ ነ ኤንታ ነ ሀንቁዋን የደꬃ፤

\par }{\QB ሳሎፐ ጋርሳን ኤንታ ꬋይሳ።




\par }\Chap{4}{\SH ጌሻ ሹቻት ላለትዶሶና
\par }
{\PP \VerseOne{1}ዎርቀይ ጶለይሳ ዋንድ አግዴ?

\par }{\QB ጌሻ ዎርቃይ ዋንድ ዳምዴ? ፆሳ ኬꬃይ ግምበትዳ ሹቻይ ኦገ ዶናን ላለትስ።


\par }{\Q \VS{2}ካሰ አልኦ ዎርቃ መላ ቦንቸትዳ ፅዮነ ናይት

\par }{\QB ሀእ ቢታፈ መትዳ ኦቶ ግድዶሶና።


\par }{\Q \VS{3}ሀር አቶሽን ዎራካን ባ ማር ꬋንꬃዉሱ፤

\par }{\QB ሽን ታ አሳይ ባዞን ደእያ ያንቾዳ፥ ባ ናይታስ ኢታ ግድስ።


\par }{\Q \VS{4}ሳሞ ጋሶን ዮጋ ናይታ እንፃርሳይ ኮቶኖራ ኦይከትስ፤

\par }{\QB ናይት ካꬅ ዎሶሶና፤

\par }{\QB ሽን ኤንታዉ እምያ ኦንካ ባዋ።


\par }{\Q \VS{5}ካሰ ማልኦ ካꬃ ፃላላ መይሳት

\par }{\QB ሀእ ኦገ ዶናን ኮሻን ዉርዶሶና።

\par }{\Q ካሰ ሊኖ ማእድ ድጭዳይሳት

\par }{\QB ሀእ ብዶ ቦላ ዝንእዶሶና።


\par }{\Q \VS{6}ታ አሳ ናጋራይ፥

\par }{\QB ኦደ ኩሸይካ እዮ ቦቾና፥

\par }{\QB ቆፖና ሽረትድ ዎꬍዳ ሶዶመ አሳ ናጋራፐ ዳሮ።


\par }{\Q \VS{7}ይሁዳ ሀላቃት ሻቻፈ አꬍዳ ጌሽ፥

\par }{\QB ማꬃፈ አꬍዳ ቦꬁ።

\par }{\Q ኤንታ አሳተꬃይ ዞኦ እንቆፈ አꬍዳ አርሰ፤

\par }{\QB ኤንታ መꬎይ ሳንፓረ አልኦ ሹቻ መላ።


\par }{\Q \VS{8}ሽን ሀእ ኤንታ ሶምኦይ ሻላፐ አꬍድ ካሬፅስ፤

\par }{\QB አስ ኦገን ኤንታ በእድ ኤረና፤

\par }{\QB ኤንታ ጎጋይ መቀꬃራ ኦይከትድ ምꬃዳ መልስ።


\par }{\Q \VS{9}ምያባ ꬋይድ፥ ኮሻን ሀይቅዳይሳታፐ

\par }{\QB ኦላን ሀይቅዳይሳት ሎኦ።


\par }{\Q \VS{10}ታ አሳ ቦላ ይዳ ꬋዩዋ ጋሶን፥

\par }{\QB ቃትያ አየት ባንታ ናይታ ዶይስድ ምዶሶና።


\par }{\Q \VS{11}ጎዳ ሀንቆ ፁአይ ኩምስ፤ እ ባ ሱልያ ሸንያ ትግስ።

\par }{\QB የሩሳላመ ባሱዋ ታማ ኦይꬅስ።


\par }{\Q \VS{12}ሀ ሳአ ካዎታፐ ዎይኮ ካዎተꬃታን ደእያ አሳፐ ኦንካ

\par }{\QB ሞርከይ የሩሳላመ ፐንግያራ ገላና ግድ አማንበና።


\par }{\Q \VS{13}ሽን ሀይስ ሀንዳይ እያ ናበታ ናጋራስነ እያ ካህነት ኦꬅዳ ናቁዋሳ፥

\par }{\QB ፅሎታ ሱꬃ እያ ግዶን ጉስዳ ግሾሳ።


\par }{\Q \VS{14}ኤንቲ ቆቀ አሳዳ፥ ኦገ ታታፎሶና፤

\par }{\QB ኤንቲ ሱꬃን ቱንዳ ግሾ

\par }{\QB ኤንታ ማኡዋ ኦንካ ቦቻናዉ ኮየና።


\par }{\Q \VS{15}ሄሳ ግሾ፥ አሳይ፥ “ክችተ! ህንተ ቱና ግድያ ግሾ፥

\par }{\QB ኑና ቦቾፍተ!” ያግድ ኤንታ ቦላ ዋስዶሶና።

\par }{\Q ኤንቲ ባቃትድ ቶይላትያ ዎደ፥

\par }{\QB ካዎተꬃታን ደእያ አሳይ፥

\par }{\QB “ህንተ ኑራ ሀይሳን ዳናዉ ዳንዳኤከታ” ያግዶሶና።


\par }{\Q \VS{16}ጎዳይ ኤንታ ላልስ፤ እ ኤንታባ ዛሪድ ቆፐና፤

\par }{\QB ኤንታ ካህነት ቦንቸቶኮና፤

\par }{\QB ኤንታ ጭማት ናሸቶኮና።


\par }{\Q \VS{17}ኑ አይፈይ ማዶ ደማናዉ ፄልሸ ጮ ዳቡርስ፤

\par }{\QB ኑና አሻናዉ ዳንዳኦና

\par }{\QB ካዎተꬃታፐ ማዶ ናግዳ።


\par }{\Q \VS{18}አሳይ ኑ ገዳ ካልያ ግሾ፥

\par }{\QB ኑ ካታማ ኦገራ ሄመታናዉ ዳንዳእቦኮ።

\par }{\Q ኑ ዉርሰꬃይ ማትስ፤ ኑ ላይꬃይ ዉርስ፤

\par }{\QB ኑስ ꬋዮ ዎደይካ ጋክስ።


\par }{\Q \VS{19}ኑና የደይሳት ፕራꬍያ አርጋንꬃፈ አꬍድ ኤሶቶሶና፤

\par }{\QB ኤንቲ ኑና ደረ ሁጰራ የደꬅዶሶና፤

\par }{\QB ባዞን ሆክድ ኑና ናግዶሶና።


\par }{\Q \VS{20}ጎዳይ ትይዳ ካዎይ፥ ኑ ደኡዋስ ሸምፖይ፥

\par }{\QB ኤንታ ፅህያን ኦይከትስ።

\par }{\Q ኑ እያ ኩያ ጋርሳን ኡትድ፥

\par }{\QB ካዎተꬃታ ግዶን ዳና ግድ ቆፕዳ።


\par }{\Q \VS{21}ህንተኖ፥ ኡፃ ቢታን ደእያ ኤዶመ አሳዉ፥

\par }{\QB ኡፋይትተ፤ ሀሹ ጊተ።

\par }{\Q ሽን ፁአይ ህንተ ቦላ ያና፤

\par }{\QB ህንተ ማꬆትድ ካሎ አታና።


\par }{\Q \VS{22}ህንተኖ፥ ፅዮነ አሳዉ፥ ህንተ ሴራይ ግዳና፤

\par }{\QB እ ህዛፐ ህንተና ድኦ ቢታን ዎና።

\par }{\Q ሽን ኤዶመ አሳዉ፥ ህንተ ሴረታና፤

\par }{\QB ህንተ ናጋራይካ ቆንጫና።




\par }\Chap{5}{\SH ጎዳዉ፥ ኑና ኔኮ ዛራ
\par }
{\PP \VerseOne{1}አቤት ጎዳዉ፥ ኑና ጋክዳባ ኡባ ቆፓ፤

\par }{\QB ኑ ካዉሻተꬃ በአ!


\par }{\Q \VS{2}ኑ ላታይ አላጋታስ፥

\par }{\QB ኑ ኬꬃይካ እማꬃ አሳስ እመትስ።


\par }{\Q \VS{3}ኑኒ አው ሀይቅዳ ናአ ግድዳ፤

\par }{\QB ኑ አየትካ አምኦ ግድዶሶና።


\par }{\Q \VS{4}ኑኒ ኡሻ ሃꬃ ሻምድ ኤኮስ፤

\par }{\QB ኤꬅያ ምꬃስ ጋተ ቃንፆስ።


\par }{\Q \VS{5}ኑና የደይሳት ኑ ግንድያ ጋርሳና፤

\par }{\QB ኑ ዳቡርዳ ሽን ሸምፓናዉ ዳንዳእቦኮ።


\par }{\Q \VS{6}ኑኒ ካꬅ ካላና ግድ፥

\par }{\QB ግብፀታስነ አሶረታስ ኩሸ እምዳ።


\par }{\Q \VS{7}ናጋራ ኦꬅዳይ ኑ ማይዛታ፥

\par }{\QB ሽን ኤንቲ ሀእ ዶኮና፤

\par }{\QB ኤንቲ ኤካናዉ በሲያ ሴራ ኤክዳይ ኑና።


\par }{\Q \VS{8}ኑና አይለት ሃሮሶና፤

\par }{\QB ኤንታ ኩሸፐ ኑና አሽያ ኦንካ ባዋ።


\par }{\Q \VS{9}ማሻን ዎይሳት ባዞን ደእያ ግሾ፥

\par }{\QB ኑ ሸምፑዋ ባይዝድ ካꬅ ደምዳ።


\par }{\Q \VS{10}ኢታ ኮሻ ጋሶን፥

\par }{\QB ኑ ጎጋይ ታማ ጮጨዳ ምቼስ።


\par }{\Q \VS{11}ማጫሳታ ፅዮነን

\par }{\QB ጌላኦታ ይሁዳ ካታማታን

\par }{\QB ዎልቃን ኦይክድ ቱንስዶሶና።


\par }{\Q \VS{12}ሀላቃታ ኤፍድ ካቅዶሶና፤

\par }{\QB ጭማት ቦንቸትቦኮና።


\par }{\Q \VS{13}ያላጋ አደት ዎፃን ጋጭዶሶና፤

\par }{\QB አደ ናይት ዴፆ ምꬅ ቶክድ ጋንድጋርዶሶና።


\par }{\Q \VS{14}ጭማት ካታማ ፐንገን ፕርዳናዉ ኡተይሳ አግዶሶና፤

\par }{\QB ያላጋ አደት ናይት የꬅ ዶግዶሶና።


\par }{\Q \VS{15}ኑ ዎዛናፐ ኡፋይስ ክችስ፤

\par }{\QB ኑ ዱርሳይ ዬሆን ላመትስ።


\par }{\Q \VS{16}ኑ ሁጵያፐ ካላቻይ ኩንድስ፤

\par }{\QB ኑ ናጋራ ኦꬅዳ ግሾ ኑና አየ!


\par }{\Q \VS{17}ሄሳ ግሾ፥ ኑ ዎዛናይ ዳቡርስ፤

\par }{\QB ኑ አይፈይ ተልጁምስ።


\par }{\Q \VS{18}ፅዮነ ደረይ ባይሳ ግድዳ ግሾ፥

\par }{\QB ዎርካናት ያን ጉፖሶና።


\par }{\Q \VS{19}አቤት ጎዳዉ፥ ነ መርናዉ ሃራሳ፤

\par }{\QB ነ አራታይ የለታፐ የለታ ጋካናሳ።


\par }{\Q \VS{20}ኔኒ ኑና አይስ ኡባ ዎደ ዶጋይ?

\par }{\QB ሀይሳ መላ አዱሳ ዎደ ኑና አይስ አጋይ?


\par }{\Q \VS{21}አቤት ጎዳዉ፥ ኑና ኔኮ ዛራ፤ ኑ ስማና፤

\par }{\QB ኑ ዎድያ በንይሳꬆ ዛራዳ ኦራꬃ።


\par }{\Q \VS{22}ኔኒ ኑና ፖሎ አጋድዬ?

\par }{\QB ነ ሀንቁዋስ ዛው ባወዬ?

\par }