\NormalFont\ShortTitle{2 ታርከ ማፃፋ}

{\MT 2 ታርከ ማፃፋ

\par }{\IMT ጋꬃ ቆፋ

\par }{\IP 2 ታርከ ማፃፋይ ፃፈትዳይ፥ ጫሞ ግድዳ ካሰ ኤንታ ዱሳ ቆንጭሳናዉ ግዶናሽን፥ ባንታ ቢታን ዎፑ ግድ ዳናዉ ኤንታው ደእያ ኮሻ በሳናሳ። ሄሳዳካ ዳሮ ኦገራ ቆሄትድ ደእያ ድኦፐ ስምዳ፥ እስራኤለ አሳ አማኑዋ ደንꬃናነ ፆሲ ኤንታዉ ገልዳ ኡፋይሳ ቃላ በሳናሳ።

\par }{\IP 2 ታርከ ማፃፋይ ናምኡ ክፍለን ሻከቴስ።

\par }{\IPI 1. ሸምፖ 1-9 ጋካናዉ ደእያ ክፍለይ ካዎ ሶሎሞነ ካዎተꬃ ዎድያ ኦዴስ። ሄ ዎደይ እስራኤለ ቢታን ሳሮይ፥ ዎልቅ፥ ድችነ ቦንቾይ ደእያ ዎደ። ሄ ዎደይ ፆሲ ጎይነትያ ቱማ ጎይኖ በሳይ ዎይኮ ፆሳ ኬꬃይ ኬፀትዳ ዎደነ አንጀትዳ ዎደ (ሸም 2-7)።

\par }{\IPI 2. ሸምፖ 10-36 ጋካናዉ ደእያ ክፍለይ ካዎይ ሶሎሞነይ ሀይቅዳፐ ጉየ ይሁዳን ካዎትዳ ካዎታነ ካዎተꬃይ ሻከትዳይሳ ኦዴስ። ይሁዳ ካዎተꬃይ አያና ደኦን ዳቡርዳነ ፆነትዳ ዎደ ባንታ ደኡዋን ምንድ ደእዳ ካዎትነ ኤንቲ ቢታ ቦላ ኤህዳ ላመይ ሀ ክፍልያን ቆንጭድ በንቴስ። ሄ ካዎታፐ ጉꬃት፥ ካዋ አሳ (ሸም 14-15)፤ ካዋ እዮሳፈፃ (ሸም 17፥ 19-20)፤ ካዋ እዮኣሳ (ሸም 24)፤ ካዋ ህዝቅያሳ (ሸም 29-32)፤ ካዋ እዮስያሳ (ሸም 34-35)።

\par }{\IP 2 ታርከ ማፃፋይ ሎኦ ካዎታ ታርከ ፃላላ ግዶናሽን፥ ይሁዳ አሳ ድኦስ ጋꬅዳ ኢታ ካዎታካ በሴስ። ሄ ኢታ ካዎታ ጋሶን ክ.የ.ስ. 586 ላይꬃን የሩሳላመይ ꬋይስ፤ ፆሳ ኬꬃይካ ላለትስ።

\par }{\IOT ማፃፋ አይፈ ቆፋታ

\par }{\IO ሶሎሞነ ጭንጫተꬃነ ዱረርተꬃ ({\IOR{1:1-17}})

\par }{\IO ፆሳ ኬꬃ ኬፀተꬅነ አንጀተꬅ ({\IOR{2:1—7:22}})

\par }{\IO ሶሎሞነ ዎድያነ እያ ሀይቁዋ ({\IOR{8:1—9:31}})

\par }{\IO ፑደሀ ባጋ ኮቻታ ማካላተꬅ ({\IOR{10:1-19}})

\par }{\IO ይሁዳ ካዎታ ({\IOR{11:1—28:27}})

\par }{\IO ካዋ ህዝቅያሳነ አሶረ ኦላ ({\IOR{29:1—32:33}})

\par }{\IO ካዋ ምናሰነ አሞነ ካዋ ({\IOR{33:1-25}})

\par }{\IO ህገ ማፃፋይ በንትስ ({\IOR{34:1—35:27}})

\par }{\IO ዉርሰꬃ ይሁዳ ካዎታ ({\IOR{36:1-16}})

\par }{\IO የሩሳላመ ላለተꬃነ አይሁደታ ስሙዋ ({\IOR{36:17-23}})



\par }\ChapOne{1}{\SH ሶሎሞነይ ጭንጫተꬃስ ዎስስ
\par }
{\R (1 ካዎ 3:1-15)

\par }{\PP \VerseOne{1}ጎዳይ እያ ፆሳይ እያራ ደእያ ግሾነ እያ ዳሮ ግታይዳ ግሾ ዳዊታ ናአይ ካዎይ ሶሎሞነይ ባ ካዎተꬃ ምንꬅስ።


\par }{\PP \VS{2}ሶሎሞነይ እስራኤለ ኡባ፥ ሻላቃታ፥ ማቶ ሀላቃታ፥ ዳናታ፥ እስራኤለ አሳ ካለꬅያ ኡባነ ሶ አሳ ሀላቃታ ፄግድ ሺሽስ።

\VS{3}ሄሳፈ ጉየ፥ ሶሎሞነይነ ሺቅዳ አሳ ኡባይ ጋባኦናን ደእያ ꬎቃ ጎይኖ በሳ ብዶሶና። ጎዳ አይለይ ሙሰይ መላ ቢታን ኦꬅዳ ዱንካነይ ያን ደኤስ።

\VS{4}ካሰ ዳዊቲ ታቦትያስ የሩሳላመን ዱንካነ ቶክድ፥ ቅርያት-ይኣርመፐ እ ጊግስድ ዎꬅዳ በሳ ኤህስ።

\VS{5}ሁራ ናኣ ኡረ ናአይ ባፃልኤል ናሰ ብራታፐ ኦꬅዳ ያርሾ በሳይ፥ ጋባኦናን ጎዳ ዱንካንያ ስንꬃን ደኤስ። ሶሎሞነይነ ሺቅዳ አሳይ ጎዳስ ያን ጎይንዶሶና።

\VS{6}ሶሎሞነይ ዱንካንያ ስንꬃን ደእያ ናሰ ብራታፐ ኦሰትዳ ያርሾ በሳኮ፥ ጎዳ ስን ብድ፥ እስ ሙኩሉ ፁሳ ያርሾ ያርሽስ።


\par }{\PP \VS{7}ሄ ጋላስ ቃማ ፆሳይ ሶሎሞነስ ቆንጭድ፥ “ታ ነዉ አይ እማና መላ ኮያይ?” ያግስ።


\par }{\PP \VS{8}ሶሎሞነይ፥ “ነ ታ አዋ ዳዊታ ግታ ሲቆን ዶሳዳሳ፤ ታና እያ በሳን ካዎꬃዳሳ።

\VS{9}አቤት ጎዳዉ፥ ፆሳዉ፥ ነ ታ አዋ ዳዊታስ ካሰ ግዳ ቃላይ ፖለቶ። ነ ታና ሳአን ደእያ ባናዳ ዳርዳ አሳ ቦላ ካዎꬅዳ ግሾ፥

\VS{10}ታ ሀ አሳ ካለꬃና መላ ታዉ ጭንጫተꬅነ አኬካ እማ። ሄስ ሀኖና እፅኮ፥ ሀ ግታ አሳ ኦን አይሳናዉ ዳንዳኢ?” ያግስ።


\par }{\PP \VS{11}ፆሳይ ሶሎሞነኮ፥ “ነ ዱረተꬅ ዎይኮ ሻሎ ደማናዉ ዎይኮ ቦንቸታናዉ ዎይኮ ነ ሞርከት ሀይቃና መላ ዎይኮ ነ ላይꬃይ አዱቃና መላ ኦይቾናሽን ታ ነና ካዎꬅዳ ታ አሳ አይሳናዉ ጭንጫተꬅነ አኬካ ኦይችዳ ግሾ፥

\VS{12}ነዉ ጭንጫተꬅነ አኬካ እማና። ቃስ ኔፐ ካሰ ደእዳ ካዎታስ ዎይኮ ኔፐ ጉየ ደንዳና ካዎታስ ባይና ዱረተꬅ፥ ሻሎነ ቦንቾ ነዉ እማና” ያግስ።


\par }{\PP \VS{13}ሶሎሞነይ ዱንካነይ ጋባኦናን ደእያ፥ ꬎቃ ጎይኖ በሳፈ ስሚድ፥ የሩሳላመ ብድ እስራኤለ ቦላ ካዎትስ።


\par }{\PP \VS{14}ሶሎሞነይ ፓራ ጋረታነ ፓራታ ሺሽስ። እያዉ እስ ሙኩሉነ ኦይዱ ፄቱ ፓራ ጋረትነ ታማነ ናምኡ ሙኩሉ ፓራት ደኦሶና። እ ኤንታ ፓራ ጋረታ ካታማታንነ ባራ የሩሳላመን ዎꬅስ።

\VS{15}ካዎይ ዎርቃይነ ብራይ የሩሳላመን ሹቻዳ ዶረታናዳ፥ ጋꬋን ቦቢ ድጭያ መላ ዝጋ ምꬅ ዳራና መላ ኦꬅስ።

\VS{16}ሶሎሞነ ፓራት ግብፀፈነ ቃወ ቢታፈ ይዶሶና። ካዋ ዛልአንቾት ኤንታ ቃወፐ ሚሸን ሻምድ ኤሆሶና።

\VS{17}ኤንቲ እስ እስ ፓራ ጋርያ ኡሱፑን ፄቱ ብራ ሳንትመን፥ እስ እስ ፓራ እስ ፄታነ እሻታሙ ብራ ሳንትመን ግብፀፈ ሻምድ፥ ህተታ ካዎታ ኡባስነ ሶረ ካዎታስ ባይዞሶና።




\par }\Chap{2}{\SH ፆሳ ኬꬅ ኬፃናዉ ጊገተꬅ
\par }
{\R (1 ካዎ 5:1-18)

\par }{\PP \VerseOne{1}ሶሎሞነይ ጎዳ ሱንꬃስ ኬነ ባዉ ጋꬎ ኬፃናዉ ሀልችስ።

\VS{2}ሶሎሞነይ ቶሆስ ላፑን ታሙ ሙኩሉ አሳነ ገዘ ቢታን ሹቹ ቆአናዉ ሆስፑን ታሙ ሙኩሉ አሳ ዶርስ። ቃስ ኤንታ ዎችያ ሄꬑ ሙኩሉነ ኡሱፑን ፄቱ አሳታ ኤንታ ቦላ ሹምስ።


\par }{\PP \VS{3}ሶሎሞነይ ፅሮሳ ካዋ ክራማስ ኪታ ኪትድ፥ “ታ አዋይ ዳዊቲ ባ ጋꬎ ኬፃና መላ ኔኒ ዝጋ የድዳይሳዳ ታዉካ የዳ።

\VS{4}ሄኮ፥ ሀእ ታ ጎዳ፥ ታ ፆሳ ሱንꬃስ ኬ ኬፃናዉ ሀናይስ። ታ ያን ሳዎ ቶንኩ ግያ እፃነ ጩይሳናዉ፥ ኡባ ዎደ ጎዳ ስንꬃን ኡይꬃ ዎꬃናዉነ ዎንታነ ኦማርስ፥ ሳምባታ ጋላሳን፥ አጌን ፄርያ ዎደነ ጎዳ ኑ ፆሳ ባኣለ ጋላሳታን ፁሳ ያርሾ ያርሻናዉ፥ ፆሳ ኬꬃ ዱማያና። እስራኤለ አሳይ መርናዉ ኦꬃና መላ ኪተትዳ ኦሶት ሀይሳታ።


\par }{\PP \VS{5}“ኑ ፆሳይ ሀራ ፆሳታ ኡባፈ ግታ ግድያ ግሾ፥ ታ ኬፃናዉ ሀንያ ፆሳ ኬꬃይ ግታ።

\VS{6}ሽን እያዉ ኬ ኬፃናዉ ዳንዳኤይ ኦኔ? ሳሎፐ ꬎቃ ሳሎይ እያዉ ግደና! ያትን፥ ታ እያ ስንꬃን እፃነ ጩይሳናዉነ ታ እያዉ ኬ ኬፃናዉ ኦኔ?


\par }{\PP \VS{7}“ህዛ አሌቆ ኦሶ፥ ዎርቃ፥ ብራ፥ ናሰነ ብራታ ሴርስያ ኦሱዋነ ዞኦ ማኡዋ፥ ኦቻ ቴራ ዳንያ ማኡዋነ ካሎሰ ማኡዋ ጊግስያ ኤራተꬅ ደእያ አሰ ታዉ የዳ። ታ አዋይ ዳዊቲ ይሁዳንነ የሩሳላመን ደእያ ኩሸ ሂላንቾታ ዶር ዎꬅስ፤ እ ኤንታራ እስፈ ኦꬃና።

\VS{8}ልባኖሰን ደእያ ነ አሳት ምꬃ ዋት ቃንፅያኮ ኤረይሳ ታ ኤራይስ። ሄሳ ግሾ፥ ኔኒ ታዉ ልባኖሰፐ ዝጋ፥ ፂዳነ ፃይꬃ ምꬅ የዳ። ታ አሳት ነ አሳታራ ግድድ፥

\VS{9}ዳሮ ምꬃ ጊግሳና። ታኒ ኬፅያ ፆሳ ኬꬃይ ግታነ ማላልስያባ።

\VS{10}ምꬅ ቃንፅያ ነ አይለታ ታኒ ላታሙ ሙኩሉ ኩንታለ ግስተነ ላታሙ ሙኩሉ ኩንታለ ባንጋ፥ ኦይዱ ፄቱ ሙኩሉ ልትሮ ዎይነነ ኦይዱ ፄቱ ሙኩሉ ልትሮ ሻማሆ ዛይተ እማና” ያግስ።


\par }{\PP \VS{11}ፅሮሳ ካዎይ ክራም ሶሎሞነኮ ዳብዳበ የድሸ፥

\par }{\BB \par }
{\PI “ጎዳይ ባ አሳ ዶስያ ግሾ፥ እ ነና ኤንታ ቦላ ካዎꬅስ።”


\par }{\PP \VS{12}ክራም ጉጅድ፥ “ፆሳ ኬꬃነ ባዉ ጋꬎ ኬፃና መላ ጭንጫ፥ አኬካነ ሂላ ናኣ ካዋ ዳዊታስ እምዳ፥ ሳሎ ሳኣ መꬍዳ ጎዳይ፥ እስራኤለ ፆሳይ ጋላተቶ።


\par }{\PP \VS{13}“ታኒ ክራም-አብ ጌተትያ ሂላንቾነ አኬካ አድያ ነዉ የዳስ።

\VS{14}እያ አይያ ዳነ ኮቸ፤ እያ አዋይ ፅሮሳ ቢታ አሳ። እ ዎርቃ፥ ብራ፥ ናሰ ብራታ፥ ብራታ፥ ሹቹነ ምꬅ ኦꬅያ አስ፤ ኦቻ ቴራ ዳንያ ማኦ፥ ካሎሰ ማኦ፥ ዞኦ ማኦነ ሊኖ ማኦ ጊግስያ ኦሶ ኤሬስ። እ ዱማ ዱማ አሌቆታ ከስድ፥ ኦደይሳዳ ኡባ ኦꬃናዉ ዳንዳኤስ። እ ኩሸ ሂላን ሎህዳ ነ አሳራነ ካሰ ነ አዋ፥ ዳዊታስ ኦꬅዳ አሳራ እያ ኦስሳ።

\VS{15}ህዛ ነ ታ ጎዳይ እማና ግዳ ግስትያነ ባንጋ፥ ዛይትያነ ዎይንያ የዳ።

\VS{16}ኔኒ ልባኖሰፐ ኮይዳ ምꬅ ኑ ቃንፅድ ቃችድ፥ አባ ቦላራ ቶከትድ፥ ኔኮ ዮጰ ባናዳ ኦꬃና። ያፐ ኔኒ የሩሳላመ ጋካናዉ ኤፍሳና” ያግስ።


\par }{\PP \VS{17}እያ አዋይ ዳዊቲ ካሰ ታይብዳይሳዳ፥ ሶሎሞነይ እስራኤለ ቢታን ደእያ ካረ ቢታ አሳ ኡባ ታይብስ። ኤንቲ ፄታነ እሻታማነ ሄꬑ ሙኩሉነ ኡሱፑን ፄታ ግድዶሶና።

\VS{18}ሶሎሞነይ ሄ አሳፐ ላፑን ታሙ ሙኩሉ አሳ ቶሆስ፥ ሆስፑን ታሙ ሙኩሉ አሳ ገዘ ቢታን ሹቻ ቆአናዉ ዶርስ፤ ኤንታ ዎቻናው ሄꬑ ሙኩሉነ ኡሱፑን ፄቱ አሳ ሹምስ።




\par }\Chap{3}{\SH ሶሎሞነይ ፆሳ ኬꬅ ኬፁዋ
\par }
{\PP \VerseOne{1}ሶሎሞነ አዋይ ዳዊቲ ፆሳ ኬꬃይ ኬፀታና በሳ ሞረ ደርያን የሩሳላመን ጊግስስ። ሄ በሳይ ጎዳይ ዳዊታስ ቆንጭዳ ያቡሰ አድያ ኦርና ዉዱማ።

\VS{2}ሶሎሞነይ ባ ካዎትዳ ኦይዳንꬆ ላይꬃን፥ ናምአንꬆ አጌናን ፆሳ ኬꬃ ኬፃናዉ ዶምስ።


\par }{\PP \VS{3}ሶሎሞነይ ፆሳ ኬꬃ ኬፃናዉ ባስዳ ባሱዋ አዱሳተꬃይ ኡሱፑን ታሙ ዋꬋ፤ ጎምፓይ ላታሙ ዋꬋ።

\VS{4}ፆሳ ኬꬃ ገልያ በሳን ደእያ ባራንዳ ጎምፓይ ፆሳ ኬꬃ ጎምፓዳ ላታሙ ዋꬋ፤ አዱሳተꬃይ ላታሙ ዋꬋ።

\VS{5}ፐንገ ጎዳ ፂዳ ፃላላን ልጭድ ካምስ፤ ጌሻ ዎርቃን ትይስ፤ ዛምባ ምስለነ ሳንꬃላታ ምስለን አሌቅስስ።

\VS{6}ፆሳ ኬꬃ አልኦ ሹቻን አሌቅስስ፤ እ አሌቅስዳ ዎርቃይ ፓርዋይማ ቢታፈ ይዳ ዎርቃ።

\VS{7}ጎዳታ፥ ቱቀታ፥ ጎባነታነ ፐንገታ ዎርቃን ትይስ፤ ጎዳ ቦላ ክሩበ ምስለ መꬍስ።


\par }{\PP \VS{8}ሶሎሞነይ ኡባፈ ጌሻ በሳ ኬፅስ። ሄ በሳ አዱሳተꬃ ፆሳ ኬꬃ ጎምፓዳ ላታሙ ዋꬋ፤ ጎምፓይ ላታሙ ዋꬋ። ሄ በሳ ጎዳ ላታሙ ሙኩሉ ክሎ ግራመ ሙሩቶ ዎርቃን ትይስ።

\VS{9}ኤንቲ ጎኤትዳ ምስማረይ እቻሹ ፄታነ ላፑን ታሙ ግራመ ዎርቃፈ መትስ። ፖቀን ደእያ ክፍለታካ ዎርቃን ትይስ።


\par }{\PP \VS{10}ሶሎሞነይ ኡባፈ ጌሻ በሳን ናምኡ ክሩበ ምስለታ ጊግስድ ዎርቃን ትይስ።

\VS{11}ሄ ክሩበታ ቀፈይ ምጨትድ፥ ላታሙ ዋꬋ፤ ኮይሮ ክሩብያ ኮይሮ ቀፈይ እቻሹ ዋꬋ ግድድ፥ ፆሳ ኬꬃ ጎዳ ቦቼስ፤ ናምአንꬆ ቀፈይ እቻሹ ዋꬋ ግድድ፥ ሀራ ክሩብያ ቀፍያ ቦቼስ።

\VS{12}ናምአንꬆ ክሩብያ ኮይሮ ቀፈይ እቻሹ ዋꬋ ግድድ፥ ፆሳ ኬꬃ ጎዳ ቦቼስ፤ ናምአንꬆ ቀፈይ እቻሹ ዋꬋ ግድድ፥ ኮይሮ ክሩብያ ቀፍያ ቦቼስ።

\VS{13}ሀ ናምኡ ክሩበታ ቀፈይ ምጨትድ፥ ላታሙ ዋꬋ ግድስ፤ ኤንቲ ባንታ ሶምኡዋ ጌሻ በሳኮ ዛሪድ፥ ባንታ ቶሆን ኤቅዶሶና።


\par }{\PP \VS{14}ሶሎሞነይ ካሎሰ ማኡዋ፥ ኦቻ ቴራ ዳንያ ማኡዋፐነ፥ ዞኦ ማኡዋፐ ሊኖፐ ዳደትዳ ማኡዋፐ ማጋራጆ ኦꬅድ፥ እያ ቦላ ክሩበታ ምስለ መꬍስ።


\par }{\PP \VS{15}ሶሎሞነይ ፆሳ ኬꬃ ስንꬃን እሱዋ እሱዋ አዱሳተꬃይ ሀስታማነ እቻሹ ዋꬋ ግድዳ ናምኡ ቱሳታ ኦስስድ፥ ኤንታ ሁጰን እቻሹ ዋꬋ ጉምቦታ ዎꬅስ።

\VS{16}ቃስ ሳንꬃላታ ግተዳ መꬍስድ፥ ቱሳታ ሁጰን ዎꬅስ፤ ፄቱ ኦሮማነ ቴራ ምስለታ መꬍስድ፥ ሳንꬃላታ ቦላ ዎꬅስ።

\VS{17}ቱሳታፐ እሱዋ ፆሳ ኬꬃ ስንꬃን ኡሻቻ ባጋራ፥ ናምአንꬁዋ ቃስ ሀድርሳ ባጋራ ኤስስ። ኡሻቻ ባጋራ ደእያ ቱሳ ያክና ሱንꬅድ፥ ሀድርሳ ባጋራ ደእያ ቱሳ ቦኤዛ ሱንꬅስ።




\par }\Chap{4}{\SH ፆሳ ኬꬃ ሚሸታ
\par }
{\R (1 ካዎ 7:23-51)

\par }{\PP \VerseOne{1}ሄሳፈ ጉየ፥ ሶሎሞነይ አዱሳተꬃ ላታሙ ዋꬋ፥ ጎምፓይ ላታሙ ዋꬋ፥ ꬎቃተꬃይ ታሙ ዋꬋ ግድያ ያርሾ በሳ ናሰ ብራታፐ ኦስስስ።


\par }{\PP \VS{2}ቃስ ናሰ ብራታ ሴርስድ፥ ዶናይ ያ ጋፃፐ ሀ ጋፃ ጋካናዉ ታሙ ዋꬋ፥ አዱሳተꬃይ እቻሹ ዋꬋነ ዩሾይ ሀስታሙ ዋꬋ ግድያ አባ ሳነ መꬍስስ።

\VS{3}አባ ሳነ ዶናን ካረ ባጋራ ዩይ አꬍድ፥ እያራ ኦይከትድ መትዳ ምስለት ደኦሶና፤ ሄ ምስለት ናምኡ ማራን ደእያ ቦራታ ምስለታ።


\par }{\PP \VS{4}ሄ አባ ሳነ ናሰ ብራታፐ መትዳ ታማነ ናምኡ ቦራታ ምስለታስ ዞኩዋን ኡትስ። ቦራታፐ ሄꬓት ፑደሀ ባጋ፥ ሄꬓት ዉሎሀ ባጋ፥ ሄꬓት ዱገሀ ባጋ፥ ሄꬓት ቃስ ዶሎሀ ባጋ ስሚድ ፄልያባ ዳኖሶና። አባ ሳነ ኤንታ ቦላ ኡትስ፤ ኤንታስ ጉየ ባጋይ ግዶኮ ስም ኡትስ።

\VS{5}አባ ሳነይ እስ ታካꬎ መላ ኦርደ፤ እያ ዶናይ ዋንጫ ዶና መላ፤ ሱፈ ጪሽ ዳኔስ። ሄ አባ ሳነይ ኡሱፑን ታሙ ሙኩሉ ልትሮ ግድያ ሃꬃ ኦይከይሳ።


\par }{\PP \VS{6}ሶሎሞነይ ሜጨትያ ታሙ ከረታ፤ ኦስስድ፥ እቻሻ ኡሻቻ ጋርሳ ባጋራ፥ እቻሻ ሀድርሳ ባጋራ ዎꬅስ። ኤንታን ፁሳ ያርሾ አሾይ ሜጨቴስ፤ ሽን አባ ሳነ ሃꬃን ካህነት ሜጨቶሶና።


\par }{\PP \VS{7}ሄሳፈ ጉየ፥ ሶሎሞነይ ኤንታዉ እመትዳ ሀልቹዋዳ ፆምፐ ዎꬅያ ታሙ ኮጫታ ዎርቃፈ ኦꬅድ፥ እቻሻ ኡሻቻ ባጋራ፥ እቻሻ ሀድርሳ ባጋራ ፆሳ ኬꬃን ዎꬅስ።

\VS{8}ታሙ ፃርጴዛታ ኦꬅድ፥ እቻሻ ኡሻቻ ባጋራ፥ እቻሻ ሀድርሳ ባጋራ ፆሳ ኬꬃ ግዶን ዎꬅስ። ቃስ ፄቱ ድስተታ ዎርቃፈ ኦꬅስ።

\VS{9}ሶሎሞነይ ካህነታስ ግዶ ዳባባ፥ ካረ ባጋ ግታ ዳባባ ጊግስስ፤ ዳባባስ ፐንገታ ጊግስድ፥ ፐንገታ ናሰ ብራታን ላንፅስ።

\VS{10}አባ ሳንያ ፆሳ ኬꬃፈ ጋርሳን ዶሎሀ ባጋን ዎꬅስ።


\par }{\PP \VS{11}ክራም ከረታ፥ አካፋታነ ፃሮታ መꬍስ፤ ክራም ካዋ ሶሎሞነስ ፆሳ ኬꬃን ኦሶ ኦꬅድ ፖልስ።

\VS{12}እ ኦꬅዳ ኦሶትካ ናምኡ ቱሳታ፥ ቱሳታ ሁጰን ዎꬅያ ሳነ መላ ናምኡ ጉምቦታ፥ ቱሳታ ቦላ ደእያ ናምኡ ጉምቦታ አሌቅስያ ናምኡ ግተ ዳንያ ሳንꬃላታ፥

\VS{13}እስ እስ ቱቅያ ቦላ ናምኡ ማራን ናሰ ብራታፐ ኦሰትዳ እስ እስ ፄቱ ኦሮማነ ቴራ ምስለታ፥ ኩመꬅ ኦይዱ ፄቱ ኦሮማነ ቴራ ምስለታ፥

\VS{14}ኦይደታነ ኦይደታ ቦላ ኡትያ ሜቻ ታሙ ከረታ፥

\VS{15}አባ ሳነይነ እያፐ ጋርሳን ደእያ ታማነ ናምኡ ቦራ ምስለታ፥

\VS{16}ከረታ፥ አካፋታ፥ ቃጰታነ ሀራ ሚሸታ ኡባ።

\par }{\PP ክራም-አብ ካዋ ሶሎሞነስ ፆሳ ኬꬃ ኦሱዋስ መꬍዳ ሀ ሚሸታ ኡባ ጌሻ ናሰ ብራታፐ መꬍስ።

\VS{17}ካዎይ ሶሎሞነይ ሱኮታፐነ ፃሬዳፐ ግዶን፥ ዮርዳኖሰ ደንባን ደእያ ናሰ ብራታ ሼሽያ በሳን ሀ ኡባ ኦስስስ።

\VS{18}ናሰፐ መትዳ ሀ ሚሸ ኡባይ ዳሮ ግድዳ ግሾ፥ አይ መላ ዴፅያኮ ልከይ ኤረትቤና።


\par }{\PP \VS{19}ሶሎሞነይ ፆሳ ኬꬃን ደእያ ሚሸታ ኡባ ዎርቃፈ ኦስስስ። ሄስካ ዎርቃፈ ኦሰትዳ ያርሾ በሳ፥ ጎዳ ስንꬃን ዎꬅያ ኡይꬃይ ኡትያ ፃርጴዛ፥

\VS{20}ዎጋ መላ ኡባፈ ጌሻ በሳ ስንꬃን ፖአና መላ ፆምፐ ዎꬅያ ዎርቃ ኮጫ፥ ዎርቃ ፆምፐታ፥

\VS{21}ዋላህ ባይና ዎርቃፈ ኦሰትዳ ጪሻ ምስለታ፥ ፆምፐታነ ቃጰታ፥

\VS{22}ፆምፐ ቶይስያባታ፥ ፃሮታ፥ እፃነ ጩይስያባታነ ታማ ኤክያ ቃጰታ። ሀ ሚሸት ኡባይ ጌሻ ዎርቃፈ ኦሰትዶሶና። ፆሳ ኬꬃስ ካረ ባጋ ፐንገታነ ኡባፈ ጌሻ በሳ ገልያ ፐንገታ ዎርቃን ትይስ።




\par }\Chap{5}{\PP \VerseOne{1}ሶሎሞነይ ፆሳ ኬꬃ ኦሶ ኡባ ፖልዳፐ ጉየ እያ አዋይ ዳዊቲ ጎዳስ ዱማይድ ዎꬅዳ ብራ፥ ዎርቃነ ሀራ ሚሸታ ኡባ ኤህድ፥ ፆሳ ኬꬃ ቡቁራ ምንጅያ በሳን ዎꬅስ።


\par }{\SH ታቦተይ ፆሳ ኬꬅ ገልስ
\par }
{\R (1 ካዎ 8:1-9)

\par }{\PP \VS{2}ሄሳፈ ጉየ፥ ካዎይ ሶሎሞነይ ጎዳ ቃላ ጫቆ ታቦትያ ዳዊታ ካታማ ግድዳ ፅዮነፐ ኤሀና መላ እስራኤለ ጭማታ፥ እስራኤለ ኮቻታነ ሶ አሳ ሀላቃታ የሩሳላመ ሺሽስ።

\VS{3}እስራኤለ አሳ ኡባይ ላፑንꬆ አጌናን፥ ሻቃራ ባለይ ቦንቸትያ ዎደ ካዋኮ ሺቅዶሶና።

\VS{4}እስራኤለ ጭማት ኡባይ ጋክን፥ ሌወት ታቦትያ ደንꬅዶሶና።

\VS{5}ሌወትነ ካህነት ታቦትያ፥ ዱንካንያነ እያ ግዶን ደእያ ጌሻ ሚሸታ ኡባ ቶክድ ኤህዶሶና።

\VS{6}ካዎይ ሶሎሞነይነ እያራ ደእያ እስራኤለ ማባራ ኡባይ ታቦትያ ስንꬃን ሺቅድ፥ ታይባናዉ ዳንዳኤቶና ዳሮ ዶርሰነ መሄ ያርሽዶሶና።


\par }{\PP \VS{7}ካህነት ጫቆ ታቦተይ ፆሳ ኬꬃ ኡባፈ ጌሻ በሳ ኤህድ፥ ክሩበታ ምስለታ ቀፈታፐ ጋርሳራ ዎꬅዶሶና።

\VS{8}ምጨትድ ኡትዳ ክሩበታ ቀፈት ታቦትያነ ታቦትያ ቶክያ ካሶታ ካምዶሶና።

\VS{9}ካሶት ዳሮ አዱሰ ግድያ ግሾ፥ ኤንታ ፄራይ ኡባፈ ጌሻ በሳ ስንꬃን ደእያ ጌሻ በሳን ኤቅዳ አስ በአናዉ ዳንዳኤስ፤ ሽን ጌሻ በሳፈ ካረራ በንተና። ኤንቲ ሀች ጋካናዉ ሄ በሳን ደኦሶና።

\VS{10}እስራኤለ አሳይ ግብፀ ቢታፈ ከይዳ ዎደ ጎዳይ ኤንታራ ጫቅዳ ኮሬባ ዙማን ሙሰይ ዎꬅዳ ናምኡ ሎቸ ሹቻታፐ አትሽን፥ ታቦትያ ግዶን ሀራባይ ባዋ።


\par }{\PP \VS{11}ሄ በሳን ደእያ ካህነት ኡባይ ባንታ ኦꬅያ በሳን በሳን ሻከቶና ደእሸ ባንታና ጎዳስ ዱማይዶሶና።

\VS{12}ማዝሙረ ዛማርያ ሌወት ኡባይ፥ አሳፍ፥ ሄማንነ ኤዶታፐ፥ ኤንታ ናይትነ ኤንታ ዳቦት ሊኖ ጌተትያ ማኦ ማእዶሶና። ሄ ማኡዋ ማእድ፥ ዳላ፥ ዲꬅነ ማስንቆ ኦይክድ፥ ያርሾ በሳፈ ዶሎሀ ባጋራ ኤቅዶሶና።

\VS{13}ፄታነ ላታሙ ካህነት ሞይዘ ፑናናዉ ኤንታራ ኤቅዶሶና። ኤንቲ ኡባይ ሞይዘ ፑንሸ፥ ዳላ ቃꬅሸ፥ ዲꬅ ዲፅሸነ ሀራ ሚሸታ ካእሸ፥

\par }{\Q “ጎዳይ ኬሀ!

\par }{\QB እያ ሲቆይ መርናሳ”

\par }{\MM ያግድ ጎዳ ሳቦሶና።


\par }{\PP \VS{14}ጎዳ ቦንቾይ ፆሳ ኬꬃ ኩምዳ ግሾ፥ ሻራ ጋሶን ካህነት ባንታ ኦሱዋ ኦꬃናዉ ዳንዳእቦኮና።




\par }\Chap{6}{\SH ሶሎሞነ ሃሳያ
\par }
{\R (1 ካዎ 8:12-21)

\par }{\PP \VerseOne{1}ሶሎሞነይ፥ “አቤት ጎዳዉ፥ ‘ታ ꬉማ ሻራን ዳና’ ያጋዳሳ።

\VS{2}ሽን ታኒ ኔኒ ያን መርናዉ ዳና ሎኦ ኬ ነዉ ኬፃስ” ያግስ።


\par }{\PP \VS{3}እስራኤለ ሺቆይ ያን ኤቅዳሽን፥ ካዎይ ኤንታኮ ስሚድ፥ ኤንታ ሀይሳዳ ያግድ አንጅስ፤

\VS{4}“ጎዳይ እስራኤለ ፆሳይ ጋላተቶ! ታ አዋ ዳዊታስ ባ ዶናን ኦድዳ ኡፋይሳ ቃላ ባ ኩሸን ፖልስ። ሄ እ ኦድዳ ኡፋይሳይ፥

\VS{5}‘ታኒ ታ አሳ እስራኤለ ግብፀፈ ከሳዳ ኤህዳ ዎደፐ ዶምን፥ ታ ሱንꬃይ እያን ፄገታና መላ ታዉ ኬ ኬፃናዉ እስራኤለ ኮቻታ ግዶን አይ ካታማካ ዶራብከ፤ ዎይኮ እ ታ አሳ እስራኤለ ካለꬃና መላ ኦናካ ዶራብከ።

\VS{6}ሽን ሀእ ታ ሱንꬃይ የሩሳላመን ፄገታና መላ ታኒ የሩሳላመ ዶራስ፤ ቃስ ታ አሳ እስራኤለ ካለꬃና መላ ዳዊታ ዶራስ።’


\par }{\PP \VS{7}“ታ አዋይ ዳዊቲ ጎዳ እስራኤለ ፆሳ ሱንꬃስ ኬ ኬፃናዉ ባ ዎዛናን ቆፕስ።

\VS{8}ሽን ጎዳይ ታ አዋ ዳዊታኮ፥ ‘ኔኒ ታ ሱንꬃስ ኬ ኬፃናዉ ነ ዎዛናን ቆፕዳ ግሾ ሎኦ ኦꬃዳሳ።

\VS{9}ግዶሽን፥ ታዉ ኬ ኬፃናይ ነና ግዳካ፤ ታ ሱንꬃስ ኬ ኬፃናይ ነ ጉልባታፐ ከያና ነ ናኣ።’


\par }{\PP \VS{10}“ጎዳይ ባ ግዳ ኡፋይሳ ቃላ ፖልስ። ጎዳይ ካሰ እምዳ ኡፋይሳዳ ታኒ ታ አዋ ዳዊታ በሳን ካዎታዳ እስራኤለ ካዎተꬃ አራታን ኡታስ። ቃስ ጎዳ እስራኤለ ፆሳ ሱንꬃስ ኬ ኬፃስ።

\VS{11}ጎዳይ እስራኤለራ ጫቅዳ ጫቆይ ፃፈትዳ ሎቸ ሹቻት ደእያ ታቦትያ እያ ግዶን ዎꬃስ” ያግስ።


\par }{\SH ሶሎሞነ ዎሳ
\par }
{\R (1 ካዎ 8:22-53)

\par }{\PP \VS{12-13}ሶሎሞነይ አዱሳተꬃይ እቻሹ ዋꬋ፥ ጎምፓይ እቻሹ ዋꬋነ ꬎቃተꬃይ ሄꬑ ዋꬋ ግድዳ ማድራከ ናሰ ብራታፐ ኦꬅድ ዳባባ ግዶን ዎꬅስ። ሶሎሞነይ ጎዳ ያርሾ በሳ ስንꬃን፥ እስራኤለ ማባራይ ደእያ በሳን ኤቅድ፥ ባ ኩሽያ ምጭድ እስራኤለ ሺቁዋ ስንꬃን ጉልባትስ።

\VS{14}እ ሀይሳዳ ያግድ ዎስስ፦

\par }{\PP “አቤት ጎዳዉ፥ እስራኤለ ፆሳዉ፥ ሳሎን ዎይኮ ሳአን ነ መላ ፆሲ ባዋ። ኔኒ ነ ኡፋይሳ ቃላ ናጋሳ፤ ባንታ ኩመꬃ ዎዛናፐ ነ ስንꬃን ሄመትዳ ነ አይለታ መርና ሲቁዋን ዶሳዳሳ።

\VS{15}ነ አይልያ፥ ታ አዋ ዳዊታስ ኔኒ ኦꬃና ጋዳ ኦድዳ ቃላ ናጋዳሳ። ኔኒ ካሰ ነ ዶናን ኦድዳይሳ ነ ኩሸን ሀች ፖላዳሳ።

\VS{16}አቤት ጎዳዉ፥ እስራኤለ ፆሳዉ ኔኒ ነ አይልያ፥ ታ አዋ ዳዊታስ፥ ‘ኔኒ ታ ስንꬃን ሄመትዳይሳዳ ነ ናይትካ ታ ህግያን ሄመታናዉ ባንታ ኦግያ ናግኮ፥ እስራኤለ አራታን ኡትያ አሰ ꬋያካ’ ያግዳ ቃላ ፖላ።

\VS{17}አቤት ጎዳዉ፥ እስራኤለ ፆሳዉ፥ ኔኒ ነ አይልያ ዳዊታስ ኦድዳ ነ ኡፋይሳ ቃላይ ፖለቶ።


\par }{\PP \VS{18}“ሽን ፆሲ ቱማ፥ አሳራ ሳአን ደእዬ? ሄኮ፥ ሳሎይ፥ ኡባፈ ꬎቃ ሳሎይ ነና ኦይካናዉ ዳንዳኤና። ያትን፥ ሀ ታ ኬፅዳ ኬꬃይ ነዉ አይ መላ ጉፃንደሻ!

\VS{19}ግዶሽን፥ አቤት ጎዳዉ፥ ታ ፆሳዉ፥ ታ ዎሳ፥ ነ አይልያ ዎሳነ ፄሳ ስአ። ታኒ ነ አይለይ ነ ስንꬃን ዎስያ ዎሳነ ዋሱዋ ስአ።

\VS{20}ኔኒ፥ ‘ታ ሱንꬃይ ሄ በሳን ፄገታና’ ግዳ ሀ ፆሳ ኬꬃኮ፥ ነ አይፈይ ቃማ ጋላስ ፄሎ። ታኒ ነ አይለይ ሀ ኬꬃኮ ስማዳ ዎስያ ዎሳ ስአ።

\VS{21}ታኒ ነ አይለይነ ነ አሳይ እስራኤለይ ሀ ነ ኬꬃኮ ስሚድ ዎስያ ዎሳ ስአ። ነ ደእያ በሳን ሳሎን ስአዳ ኑስ አቶ ያጋ።


\par }{\PP \VS{22}“እስ አስ ባ ሾሩዋ ቆህድ አካይ ግን፥ እያ ጫቀꬃናዉ ሀ ነ ኬꬃ ኤህን፥ እያ ግዶን ደእያ ያርሾ በሳ ስንꬃን እ ጫቅኮ፥

\VS{23}ኔኒ ሳሎን ስአዳ ኦꬃ። ነ አይለታ ግዶን ፕርዳ። ቆህዳ ኡራ ቦላ ፕርዳዳ፥ እ ኦꬅዳባ እያ ቦላ ዛራ፤ ፅሉዋ ፆንሳዳ እያዉ እያ ፅሎተꬃዳ ዛራ።


\par }{\PP \VS{24}“ነ አሳይ እስራኤለይ ነ ቦላ ናጋራ ኦꬅድ፥ ሞርከን ፆነትድ፥ ኔኮ ስሚድ፥ ነ ሱንꬃ ፄግድ፥ ሀ ኬꬃን ነና ዎስኮ፥

\VS{25}ነ ሳሎን ስአ። ነ አሳ እስራኤለ ናጋራ አቶ ያጋ፤ ነ ካሰ ኤንታዉነ ኤንታ ማይዛታስ እምዳ ቢታ ኤንታ ዛራ።


\par }{\PP \VS{26}“ነ አሳይ ነ ቦላ ናጋራ ኦꬅን፥ ሳሎይ ጎርደትኮ፥ እር ቡኮና እፅን፥ ኤንቲ ሀ በሳ ስሚድ፥ ዎስኮ ነ ኤንታ ኡንኤꬅዳ ግሾ፥ ነ ሱንꬃ ፄግድ፥ ባንታ ናጋራፐ ስምኮ፥

\VS{27}ነ ሳሎን ስአ። ነ አይለታ ናጋራ፥ ነ አሳ እስራኤለ ናጋራ አቶ ያጋ። ኤንቲ ሄመታናዉ በሲያ ሎኦ ኦግያ ኤንታ ታማርሳ፤ ኔኒ ነ አሳስ እምዳ ቢታን እራ ቡክሳ።


\par }{\PP \VS{28}“ቢታ ቦላ ኮሽ ዎይኮ ቦሽ ዎይኮ ሌገይ ዎይኮ ቦለይ ዎይኮ ጎንዶይ ꬋይስን ዎይኮ ሞርከይ ኤንታ ካታማታ ተቅን ዎይኮ ꬋዮይ ዎይኮ ሀርገይ ይን፥

\VS{29}ነ አሳ እስራኤለፐ ኦንካ ዎይኮ ነ አሳ ኡባይ ነና ዎስኮ፥ አይ አስካ ባ ዎዛናን ኡንኤትያባነ አዛንያባ ኤርድ፥ ሀ ፆሳ ኬꬃኮ ስሚድ፥ ባ ኩሽያ ምጭኮ፥

\VS{30}ነ ደእያ በሳን ሳሎን ስአ። ኤንታ ናጋራ አቶ ያጋ፤ ኤንታዉ ኦꬃ። ኔኒ አሳ ዎዛና ኤረይሳዳ አሳ ኡባስ እያ ኦሱዋዳ ኦሱዋዳ እማ። አሳ ኡባ ዎዛና ኤረይ ነ ፃላላ።

\VS{31}ሄስካ ነ ኑ ማይዛታስ እምዳ ቢታን ባንታ ደኦ ላይꬃ ኡባን ነዉ ያያና መላነ ነ ኦግያን ሄመታና መላሳ።


\par }{\PP \VS{32}“እስራኤለ ግዶና ሀራ ቢታ አስ ነ ግታ ሱንꬃ ግሾነ ኔኒ ነ አሳስ ኦꬅዳ ማላልስያ ኦሶታ ግሾ ሃሆ ቢታፈ ይድ፥ ሀ ፆሳ ኬꬃኮ ስሚድ ዎስኮ፥

\VS{33}ነ ደእያ በሳን ሳሎን ስአ። ሀራ ቢታ አሳይ ኦይችያባ ኡባ ኦꬃ። ሀ አላምያን ደእያ አሳ ኡባይ ነ ሱንꬃ ኤራናዳነ ነ አሰ ግድዳ እስራኤለዳ ነዉ ያያናዳ ታ ኬፅዳ ሀ ኬꬃይ ነ ጎይነትያ በሲ ግደይሳ ኤንቲ ኤራናዳ ሀራ ቢታ አሳይ ነና ዎስያባ ኡባ ኦꬃ።


\par }{\PP \VS{34}“ኤንቲ ባንታ ሞርከታ ኦላና መላ ነ ኪትያ ዎደ ነ ዶርዳ ሀ ካታማኮነ ታ ነ ሱንꬃ ግሾ ኬፅዳ ሀ ኬꬃኮ ስሚድ ነና ዎስኮ፥

\VS{35}ኤንታ ዎሳነ ኤንታ ኦይሻ ሳሎን ስአ፤ ኤንታ ኦይሻ ዛራ።


\par }{\PP \VS{36}“ናጋራ ኦꬆና አስ ባይና ግሾ ነ አሰ ግድዳ እስራኤለይ ናጋራ ኦꬅድ ነና ቆህኮ ኔኒ ሸነታዳ ሞርከታስ አꬃ እምን ሞርከት ኤንታ ድእድ ሃሆ ዎይኮ ማታ ቢታ ኤንታ ኤፍን፥

\VS{37}ኤንቲ ሄ ድኤትዳ ቢታን ደእሸ ባንታ ዎዛናን ናጋራፐ ስምኮ፥ ‘ኑኒ ናጋራ ኦꬅዳ፤ ኑኒ ቆህዳ፤ ኑኒ ኢታባ ሀንዳ’ ያግድ ነና ዎስኮ፥

\VS{38}ባንታና ድእድ ኤፍዳ ሞርከታ ቢታን ደእሸ ኤንቲ ባንታ ኩመꬃ ዎዛናንነ ኩመꬃ ቆፋን ኔኮ ስምኮ፥ ኔኒ ኤንታ ማይዛታስ እምዳ ቢታኮ፥ ኔኒ ዶርዳ ካታማኮነ ታኒ ነ ሱንꬃ ግሾ ኬፅዳ ኬꬃኮ ስሚድ ነና ዎስኮ፥

\VS{39}ኤንታ ዎሳነ ኦይሻ ነ ደእያ በሳን ሳሎን ስአ፤ ኤንታዉ ፕርዳ፤ ኤንታ ናጋራ አቶ” ያጋ።


\par }{\PP \VS{40}“አቤት ታ ፆሳዉ፥ ሀ በሳን ዎስያ ዎሳ ነ አይፈይ ፄሎ፤ ነ ሀይꬃይ ስኦ።


\par }{\Q \VS{41}“አቤት ጎዳዉ፥ ፆሳዉ፥ ደንዳ፤

\par }{\QB ዎልቃማ ነ ታቦትያራ ነ ሸምፖ በሳ ገላ።

\par }{\Q አቤት ጎዳዉ፥ ፆሳዉ፥ ነ ካህነት አቶተꬅ ኤኮ፤

\par }{\QB ነ ጌሻ አሳት ነ ኬሀተꬃን ኡፋይቶ።


\par }{\Q \VS{42}አቤት ጎዳዉ፥ ፆሳዉ፥ ኔኒ ትይዳ ካዋ አጎፋ፤

\par }{\QB ነ አይልያ ዳዊታስ

\par }{\QB ነ ጫቅዳ መርና ሲቁዋ ቆፓ”\XREF{}{{\XO 6:42 }{\XT{ማዝ 132:8-10.}}} ያግስ።




\par }\Chap{7}{\SH ፆሳ ኬꬃ አንጅሱዋ
\par }
{\R (1 ካዎ 8:62-66)

\par }{\PP \VerseOne{1}ሶሎሞነይ ዎሳ ፖልዳ ዎደ ሳሎፐ ታም ዎꬍድ ፁሳ ያርሹዋነ ሀራ ያርሹዋ ምስ። ጎዳ ቦንቾይ ፆሳ ኬꬃ ኩምስ።

\VS{2}ጎዳ ቦንቾይ ፆሳ ኬꬃ ኩምዳ ግሾ ካህነት ፆሳ ኬꬃ ገላናዉ ዳንዳእቦኮና።

\VS{3}እስራኤለ አሳ ኡባይ ታም ሳሎፐ ዎꬍሽንነ ጎዳ ቦንቾይ ፆሳ ኬꬃ ኩምሽን በእዳ ዎደ ባንታ ሶምኡዋ ሳአ ጋꬅድ ጎይንዶሶና።

\par }{\Q “ጎዳይ ኬሀ!

\par }{\QB እያ ሲቆይ መርናሳ”

\par }{\MM ያግድ ጎዳ ጋላትዶሶና።


\par }{\PP \VS{4}ካዎይነ አሳ ኡባይ ጎዳ ስንꬃን ያርሾ ያርሽዶሶና።

\VS{5}ካዎይ ሶሎሞነይ ላታማነ ናምኡ ሙኩሉ ኮርማታነ ፄታነ ላታሙ ሙኩሉ ዶርሳታ ያርሽስ። ሄሳዳ ኦꬅድ፥ ካዎይነ አሳ ኡባይ ፆሳ ኬꬃ ጎዳስ ዱማይዶሶና።

\VS{6}ካህነት ባንታዉ ጊግዳ በሳን ኤቅን፥ ሌወት ካዎይ ዳዊቲ ጎዳ ሳባናዉ ካሰ ኦꬅዳ ማዝሙረ የፅያ ሚሸታ ኦይክድ ኤንታ ስንꬃን ኤቅድ፥ “እያ ሲቆይ መርናሳ” ያግድ የፅሸ ጎዳ ጋላትዶሶና። ካህነት ሌወታ ስንꬃን ኤቅድ ሞይዘ ፑንን እስራኤለ አሳ ኡባይ ኤቅስ።


\par }{\PP \VS{7}ሶሎሞነይ ፆሳ ኬꬃ ስንꬃን ደእያ ግዶ ዳባባ ዱማይስ። ሄ በሳን ፁሳ ያርሾነ እስፈተꬃ ያርሹዋፈ ሞꬉዋ ያርሽስ። እ ሄሳ ኦꬅዳይ፥ ጎዳ ስንꬃን ደእያ ናሰ ብራታፐ ኦሰትዳ ያርሾ በሳይ፥ ፁሳ ያርሹዋ፥ ካꬃ ያርሹዋነ እስፈተꬃ ያርሹዋፈ ሞꬉዋ ያርሻናዉ ጉፅዳ ግሾሳ።


\par }{\PP \VS{8}ሄ ዎደ ሶሎሞነይነ እስራኤለ አሳ ኡባይ ላፑን ጋላስ ባኣለ ቦንችዶሶና። እስራኤለ አሳይ ሀማታፐ ብድ ግብፀ ሻፋ ጋካናዉ ደእያ ዳሮ አሳይ ሄ በሳን ሺቅዶሶና።

\VS{9}አሳይ ያርሾ በሳ አንጅስያ ባኣለ ላፑን ጋላስ ቃስ ሻቃራ ባኣለ ሀራ ላፑን ጋላስ ቦንችዶሶና። ሆስፑንꬃ ጋላስ ዉርሰꬃ ሺቆ ሺቅዶሶና።

\VS{10}ሶሎሞነይ ላፑንꬃ አጌናን፥ ላታማነ ሄꬓንꬆ ጋላሳን አሳ ሞይዝስ። አሳይ፥ ጎዳይ ዳዊታስ፥ ሶሎሞነስነ ባ አሳ እስራኤለስ ኦꬅዳ ኬሀተꬃን ኡፋይትሸ ባ ሶ ሶ ብዶሶና።


\par }{\SH ፆሳይ ሶሎሞነስ ቆንጭስ
\par }
{\PP \VS{11}ሶሎሞነይ ፆሳ ኬꬃነ ካዎ ጋꬎ ኬፅድ ዉርስስ። ሶሎሞነይ ፆሳ ኬꬃንነ ባ ጋꬎን ኦꬃናዉ ባ ዎዛናን ቆፕዳባ ኡባ ፖልስ።

\VS{12}ጎዳይ ሶሎሞነስ ቃማ ቆንጭድ፥ “ታኒ ነ ዎሳ ስአስ፤ ታኒ ሀ ፆሳ ኬꬃ ያርሾ በሲ ግዳና መላ ዶራስ።

\VS{13}እር ቡኮና መላ ታ ሳሉዋ ጎርድያ ዎደ ዎይኮ ካꬅ ማና መላ ቦለ ኪትያ ዎደ ዎይኮ ታ አሳ ቦላ ጋዶ የድያ ዎደ

\VS{14}ታ ሱንꬃን ፄገትዳ ታ አሳይ ባንታ አሳተꬃ ካዉሽድ ዎስኮ፥ ታና ኮይኮ፥ ባንታ ኢታ ኦግያፐ ስምኮ፥ ታ ሳሎን ኤንታ ዎሳ ስአና፤ ኤንታ ናጋራ አቶ ጋና፤ ኤንታ ቢታ ፓꬃና።

\VS{15}ሀእ ሀ በሳን ዎሰትያ ዎሳ ታ አይፈይ ፄላና፤ ታ ሀይꬃይ ስአና።

\VS{16}ሀእ ታ ሱንꬃይ መርናዉ እያን ዳና መላ ሀ ኬꬃ ዶራስነ ጌሻስ። ታ አይፈይነ ታ ዎዛናይ ኡባ ዎደ ሀ ኬꬃን ዳና።


\par }{\PP \VS{17}“ነ አዋይ ዳዊቲ ኦꬅዳይሳዳ ኔኒ ታ ስንꬃን ሄመትኮ፥ ታ ኪታ ኡባ ኦꬅኮ፥ ታ ዎጋነ ታ ህግያ ናግኮ፥

\VS{18}ታኒ ነ አዋ ዳዊታራ፥ ‘ነ ኮቻፈ እስራኤለ ቦላ ካዎ ግድያ አስ ꬋያካ’ ያጋዳ ጫቅዳይሳዳ ነ አራታ ምንꬃዳ ኤሳና።


\par }{\PP \VS{19}“ሽን ህንተ ታና አግድ ታ ህንተዉ እምዳ ዎጋነ ህግያ አግኮ፥ ሀራ ፆሳታ ጎይንኮነ ኤንታዉ ኦꬅኮ፥

\VS{20}ታኒ ካሰ ህንተዉ እምዳ ቢታፈ ህንተና ꬎቆላና፤ ታ ሱንꬃስ ዱማይዳ ሀ ኬꬃካ አጋጋና። ታ ሀ ኬꬃ ካዎተꬃ ኡባ ግዶን ሚቻስነ ቀልቅሰꬃስ ኦꬃና።

\VS{21}ሀ ፆሳ ኬꬃይ ዳሮ ማላልስያባ ግድኮካ፥ እያ ማታራ አꬍያ ኡባይ ማላለትድ፥ ‘ጎዳይ ሀ ቢታነ ሀ ፆሳ ኬꬃ አይስ ሀይሳዳ ኦꬅዴ?’ ” ያጋና።

\VS{22}አሳይ ዛሪድ፥ “ሀይሳ ኡባ ኤንታ ቦላ ኤህዳይ፥ ኤንታና ግብፀፈ ከስዳ ኤንታ ማይዛታ ፆሳ አግድ ሀራ ፆሳታ ካልዳ ግሾነ ኤንታ ጎይንዳ ግሾሳ” ያጋና።




\par }\Chap{8}{\SH ሶሎሞነይ ኦꬅዳ ሀራ ኦሶታ
\par }
{\R (1 ካዎ 9:10-28)

\par }{\PP \VerseOne{1}ሶሎሞነይ ፆሳ ኬꬃነ ባዉ ጋꬎ ኬፅዳ ላታማንꬆ ላይꬃ ዉርሰꬃን፥

\VS{2}ካዎይ ክራም እምዳ ካታማታ ሶሎሞነይ ዛር ኬፅድ እስራኤለ አሳ ሄ ካታማታን ዎꬅስ።


\par }{\PP \VS{3}ሶሎሞነይ ሀማታነ ሱባ ጌተትያ ቢታ ብድ ኦይክስ።

\VS{4}ያትድ መላ ቢታን ደእያ ታድሞራ ካታማነ ሻሎ ምንጅያ ካታማታ ሀማታ ቢታን ኬፅስ።

\VS{5}ሄሳዳካ፥ ሶሎሞነይ ቆሞ ቤት-ሆሮናነ ጋርሳ ቤት-ሆሮና ጌተትያ ካታማታ ዛሪድ ኬፅስ። ሄ ካታማት ድርስ፥ ፐንገይነ ኮበይ ደእያ ድረትድ ኡትዳ ካታማታ።

\VS{6}ባላታ ካታማ፥ ቡቁራ ምንጅያ ካታማታ ኡባ፥ ባ ፓራታነ ፓራ ጋረታ ዎꬅያ ካታማታ ኡባነ እ ኬፃናዉ አሞትዳ ኡባ የሩሳላመን፥ ልባኖሰንነ ባ ሃርያ ቢታ ኡባን ኬፅስ።


\par }{\PP \VS{7}እስራኤለ ግዶናሽን ሀራ ቢታ አሳታፐ አትዳ ህተታ፥ አሞረታ፥ ፓርዘታ፥ ህወታነ ያቡሰታ፥

\VS{8}እስራኤለ አሳይ ዉርስድ ꬋይሶና አግዳ አሳ ዎልቃ ኦሶ ኦꬃና መላ ሶሎሞነይ ዶርስ፤ ሀች ጋካናዉ ኤንቲ ኦꬆሶና።

\VS{9}ሽን ሶሎሞነይ እስራኤለ አሳፐ ኦናካ አይለ ኦꬅድ ኦስስቤና። ኤንቲ እያ ኦላንቾታ፥ ቶራ ሞጮናታ፥ ፓራ ጋረ ላገይሳታ ሀላቃታነ ፓራ አሳታ ግድድ ኦꬅዶሶና።

\VS{10}ኤንታ ግዶፈ ናምኡ ፄታነ እሻታሙ አሳት ካዋ ሶሎሞነ ኦሱዋ አዋተꬃን ኦስሶሶና።


\par }{\PP \VS{11}ሶሎሞነይ፥ “ጎዳ ታቦተይ ገልዳ በሳይ ጌሽ ግድያ ግሾ፥ ታ ማችያ፥ ፋሮና ናእያ፥ እስራኤለ ካዋ ዳዊታ ጋꬎን ዳናዉ በሱኩ” ያግድ፥ ግብፀ ካዋ ናእዉ ዳዊታ ካታማፐ ደንꬅድ እዉ ኬፀትዳ ኬꬃን ዎꬅስ።


\par }{\PP \VS{12}ሶሎሞነይ ሄ ዎደ ፆሳ ኬꬃ ስንꬃን ጎዳስ ኬፅዳ ያርሾ በሳን ፁሳ ያርሾ ጎዳስ ያርሽስ።

\VS{13}ሙሰ ህገይ ኪተይሳዳ ጋላስ ጋላስ ፁሳ ያርሾ ያርሼስ። ሶሎሞነይ ሳምባታ ጋላሳን፥ አጌና ፄሮንነ ላይꬃን ሄꬑ ቶሆ ቦንቸትያ ባለታን፥ ሄስካ ኡይꬃ ባለን፥ ሳምንታ ባለንነ ሻቃራ ባለን ጎዳስ ያርሾ ያርሼስ።


\par }{\PP \VS{14}እያ አዋይ ዳዊቲ ካሰ ኪትዳይሳዳ ካህነታ ኤንታ ኦሶን ኦሶን ሻክድ ሹምስ፤ ጋላስ ጋላስ ማዝሙረን ሳባና መላነ ካህነታ ማዳና መላ ሌወታ ሻክድ ሹምስ። ፆሳ አስ ግድዳ ዳዊቲ ኪትዳይሳዳ ፐንገ ናግያ አሳታ እስ እስ ፐንግያ ናጋና መላ ሹምስ።

\VS{15}ሄሳዳካ፥ ካሰ ዳዊቲ ቡቁራ ምንጅያ በሳነ ሀራ አላለታባ ካህነታነ ሌወታ ኪትዳይሳዳ እሶይካ አቶና ኡባይ ፖለትስ።


\par }{\PP \VS{16}ሶሎሞነይ ቆፕዳ ኦሶ ኡባይ ኦሰትድ ዉርስ፤ ፆሳ ኬꬃይ ባሰትዳ ዎድያፐ ዶምድ ፖለታና ጋካናዉ ኦሶ ኡባይ ሎኦ ኦሰትስ።


\par }{\PP \VS{17}ሄ ዎደ ካዎይ ሶሎሞነይ ኤዶመ ቢታን ዞኦ አባ ዶናን ደእያ ኤፅዮን-ጋብራነ ኤሎታ ብስ።

\VS{18}ካዎይ ክራም ማርካበታነ ማርካብያ ላጎን ሎህዳ አሳታ ሶሎሞነስ የድስ። ኤንቲ ሶሎሞነ አሳታራ እስፈ ኦፍራ ቢታ ብድ ያፐ 15,000 ክሎ ግራመ ዎርቃ ካዋ ሶሎሞነስ ኤህዶሶና።




\par }\Chap{9}{\SH ሳባ ካውዉ
\par }
{\R (1 ካዎ 10:1-13)

\par }{\PP \VerseOne{1}ሳባ ካውያ ሶሎሞነ ዎርያ ስአዳ፥ ሰመንከን እያ ፓጫናዉ ሳዎ፥ ዳሮ ዎርቃነ አልኦ ሹቹ ጫነትዳ ዳሮ ግማለራ፥ ዳሮ አዣባን የሩሳላመ ባሱ። ባ ዎዛናን ደእያባ ኡባ ሶሎሞነስ ኦዳሱ።

\VS{2}ሶሎሞነይ እያ ኦይችዳባ ኡባስ ዛሮ እሚስ፤ እ እዉ ብርሾና እያፐ ጌምድ አትዳባይ አይብካ ባዋ።

\VS{3}ሳባ ካውያ ሶሎሞነ ጭንጫተꬃ፥ እ ኬፅዳ ጋꬉዋ፥

\VS{4}እያ ጋይታን ሺቅያ ካꬃ፥ እያ ሞርናት ኡትያ ኡተꬃ፥ እያ ኦሳንቾት ኦꬅያ ኦሱዋነ ማእያ ማኡዋ፥ እያ ኡሻ ትግያ አሳት ማእያ ማኡዋነ ጎዳ ኬꬃን እ ያርሽያ ፁሳ ያርሹዋ በእዳ ዎደ እ ዎዛናይ ዳሮ ማላለትስ።


\par }{\PP \VS{5}እያ ካዋኮ፥ “ነባነ ነ ጭንጫተꬃ ታኒ ታ ቢታን ደአሸ ስእዳይስ ቱማ።

\VS{6}ሽን ታ ያዳ ታ አይፈን በአና ጋካናዉ ኤንቲ ታዉ ኦድዳባ አማናብከ። ነ ጭንጫተꬃ ግታተꬃስ ባጋካ ታዉ ኦድቦኮና፤ ታ ስእዳይሳፈ ነ ዳሮ ግታታሳ።

\VS{7}ኡባ ዎደ ነ ስንꬃን ኤቅድ ነ ጭንጫተꬃ ስእያ ነ አሳትነ ነ ሞርናት አይ መላ አንጀትዶና!

\VS{8}ነናን ኡፋይትድ፥ ነና ባ ካዎተꬃ አራታን ኡትስዳ ጎዳይ ነ ፆሳይ ጋላተቶ! ነ ፆሳይ እስራኤለ ሲቅዳ ግሾነ መርናዉ ምንꬅ ኤሳናዉ ኮይዳ ግሾ ኔኒ ሱረ ፕርዳነ ፅሎተꬃ ኦꬃና መላ እ ነና ኤንታ ቦላ ካዎ ኦꬅስ” ያጋሱ።


\par }{\PP \VS{9}ካውያ ኦይዱ ሙኩሉ ክሎ ግራመ ዎርቃ፥ ዳሮ ሳዎነ አልኦ ሹቹ ካዋ ሶሎሞነስ እማሱ፤ ሳባ ካውያ ካዋ ሶሎሞነስ እምዳ ሽቱዋ መላ ሽቶይ ባዋ።


\par }{\PP \VS{10}ቃስ ኦፍራፐ ዎርቃ ኤህዳ ክራማነ ሶሎሞነ አሳት ያፐ ሰንዳለ ምꬅነ አልኦ ሹቹ ኤህዶሶና።

\VS{11}ካዎይ ሳንዳለ ምꬃ ፆሳ ኬꬃስነ ካዎ ጋꬎስ ደ መꬋናዉ፥ ሄሳዳካ ዛማረታስ ማስንቆነ ዲꬅ ኦꬃናዉ ጎኤትስ። ሄሳ መላ የꬃ ሚሸት ሃይሳፈ ካሴ ይሁዳ ቢታን በንትቤና።


\par }{\PP \VS{12}ካዎይ ሶሎሞነይ ሳባ ካውያ ኮይዳባነ ኦይችዳባ ኡባ እዉ እሚስ። እያ፥ እያዉ ኤህዳይሳፈ አꬅድ እዉ እሚስ። ሄሳፈ ጉየ፥ ሳባ ካውያ ባ አዣባራ ደንዳዳ ባ ቢታ ስማሱ።


\par }{\SH ሶሎሞነ አቁዋ
\par }
{\R (1 ካዎ 10:14-25)

\par }{\PP \VS{13}ሶሎሞነይ ላይꬃን ላይꬃን ኤክያ ዎርቃይ ላታማነ ሄꬑ ሙኩሉ ክሎ ግራመ።

\VS{14}ሄስካ ዛልአንቾታፐ ኤክያ ቃራፃ፥ አራበ ቢታ ካዎታፐነ እስራኤለ ቢታን ሃረይሳታፐ ኤክያ ዎርቃነ ብራ ጉጆናሽና።

\VS{15}ካዎይ ሶሎሞነይ እስ እስ ጎንዳለይ ላፑን ክሎ ግራመ ግድያ ናምኡ ፄቱ ዎጋ ጎንዳለታ ዎርቃፈ ኦስስስ።

\VS{16}እሶይ እሶይ ሄꬑ ክሎ ግራመ ግድያ ሄꬑ ፄቱ ጉꬃ ጎንዳለታ ዎርቃፈ ኦስስስ። ካዎይ ሄ ጎንዳለታ “ልባኖሰ ዎራ” ጌተትያ ካዎ ጋꬎን ዎꬅስ።


\par }{\PP \VS{17}ካዎይ ዳንጋርሳ ዛለፐ እስ ግታ አራታ ኦስስድ ዋላህ ባይና ዎርቃን ላንፅስ።

\VS{18}አራታይ ደእያ በሳ ከያናዉ የꬍያ ኡሱፑን ደꬃት ደኦሶና። አራታራ ኦይከትድ ኡትዳ ዎርቃፈ ኦሰትዳ ቶሆ የꬍያ በሲ ደኤስ። አራታስ ናምኡ ባጋራ ኩሸ ሸምፕስያ ዘምፖት ደኦሶና፤ ሄ ዘምፖታ ማታራ ያ ባጋንነ ሀ ባጋን ኤቅዳ እስ እስ ጋሞ ምስለይ ደኤስ።

\VS{19}ሄ አራታይ ደእያ በሳ ከይያ ኡሱፑን ደꬃታ ቦላ ያ ባጋራነ ሀ ባጋራ ኤቅዳ ታማነ ናምኡ ጋሞ ምስለት ደኦሶና። ሄሳ መላ አራት ሀራ ካዎተꬃን አዉንካ ኦሰትቤና።


\par }{\PP \VS{20}ካዎይ ሶሎሞነይ ኡሹ ኡያ ሚሸ ኡባይ ዎርቃፈ ኦሰትስ፤ “ልባኖሰ ዎራ” ጌተትያ ካዎ ጋꬎን ደእያ ሚሸ ኡባይ ዋላህ ባይና ዎርቃፈ ኦሰትስ። ሶሎሞነ ዎደ ብር ዳርዳ ግሾ ታይቦን ገለና።

\VS{21}ካዋስ ክራማ አሳት ላግያ ዛልኤ ማርካበታ ደኦሶና። ሄ ማርካበት ዎርቃነ ብራ፥ ዳንጋርሳ ዛለ፥ ቃረታነ ገለሾታ ጫንድ ሄꬑ ላይꬃፈ እስ ቶሆ ኤሆሶና።


\par }{\PP \VS{22}ካዎይ ሶሎሞነይ ዱረተꬃንነ ጭንጫተꬃን ሳአን ደእያ ካዎታ ኡባፈ አꬌስ።

\VS{23}ሳአን ደእያ ካዎት ኡባይ ፆሳይ እያ ዎዛናን ዎꬅዳ ጭንጫተꬃ ስአናዉ ኮዮሶና።

\VS{24}ላይꬃን ላይꬃን እያኮ ያ ኡባይ እያዉ ዎርቃነ ብራ፥ ማኦታ፥ ኦላ ሚሸ፥ ሽቶ፥ ፓራነ ባቁሎታ እሞታ ኤሆሶና።


\par }{\PP \VS{25}ሶሎሞነ ፓራታስነ ጋረታስ ኦይዱ ሙኩሉ ዛዳሎት ደኤስ፤ ታማነ ናምኡ ሙኩሉ ፓራ አሳት ደኦሶና። ሶሎሞነይ ሄሳታ ዱማ ዱማ ካታማታንነ የሩሳላመን ዎꬅስ።

\VS{26}ሶሎሞነይ ኤፍራፂሳ ሻፋፐ ዶምድ፥ ፍልስፄመ ቢታነ ግብፀ ዛዋ ጋካናዉ ደእያ ካዎታ ኡባ ሃርስ።

\VS{27}ካዎይ የሩሳላመን ብር ሹቻዳ ኬለታናዳ ዝጋ ምꬅ ይሁዳ ዙማታ ፃጶን ድጭያ ቦባዳ ዳራና መላ ኦꬅስ።

\VS{28}ሶሎሞነይ ፓራታ ግብፀፈነ ሀራ ቢታ ኡባፈ ኤህሴስ።


\par }{\SH ሶሎሞነ ሀይቁዋ
\par }
{\R (1 ካዎ 11:41-43)

\par }{\PP \VS{29}ኮይሮፐ ዉርሰꬅ ጋካናዉ ሶሎሞነ ታርከይ ናብያ ናታና ታርከ ማፃፋን፥ ሴሎ አድያ ናብያ አክያ ማፃፋንነ ናባፃ ናኣ እዮርባማ ዎደ ጋካናዉ ደእያ ናብያ እዶ ቆንጨꬃ ማፃፋን ፃፈትስ ግደኔ?

\VS{30}ሶሎሞነይ እስራኤለ ቦላ የሩሳላመን ኦይታሙ ላይꬅ ካዎትስ።

\VS{31}ሄሳፈ ጉየ፥ ሶሎሞነይ ሀይቅድ ባ ማይዛታን ጋሄትስ፤ ባ አዋ ዳዊታ ካታማን ሞገትስ። እያ ናአይ ሮብኣም እያ በሳን ካዎትስ።




\par }\Chap{10}{\SH እስራኤለት ኦሮብኣማ ቦላ ማካልዶሶና
\par }
{\R (1 ካዎ 12:1-20)

\par }{\PP \VerseOne{1}እስራኤለ አሳ ኡባይ ኦሮብኣማ ካዎያናዉ ሴከማ ብዳ ግሾ እካ ያ ብስ።

\VS{2}ናባፃ ናአይ እዮርባም ካዋ ሶሎሞነፐ ባቃትድ ግብፀን ደኤይስ፥ ሄሳ ስእዳ ዎደ ግብፀፈ ይስ።

\VS{3}እስራኤለ አሳ ኡባይ እዮርባማስ ኪትድ ፄግስን፥ እነ ሺቅዳ እስራኤለ አሳ ኡባይ ሮብኣማኮ ብድ፥

\VS{4}“ነ አዋይ ኑና ዴፆ ቃምባራ ቶስስ፤ ሽን ሀእ እ ኑና ኦስስያ ዎልቃማ ኦሱዋነ ዴፆ ቃምባራ ኑስ ካዉሽሳ፤ ያትኮ፥ ኑ ነዉ ሃረታና” ያግዶሶና።


\par }{\PP \VS{5}ሮብኣም፥ “ሄꬓንꬆ ጋላስ ስሚድ፥ ታኮ ዪተ” ያግስ። አሳይ ስሚድ ብዶሶና።


\par }{\PP \VS{6}ሄሳፈ ጉየ፥ ካዎይ ሮብኣም እያ አዋይ ሶሎሞነይ ፓፃ ደእያ ዎደ ሶሎሞነ ዞርዳ ጭማታ፥ “ሀ አሳስ ዎይጋዳ ዛራ ጌቲ?” ያግድ ኤንታና ዞረ ኦይችስ።


\par }{\PP \VS{7}ጭማት ሮብኣማኮ፥ “ነ ሀ አሳስ ኬህኮ፥ ኤንታ ኡፋይስኮነ ኤንታዉ ሎኦ ቃላ ዛርኮ ኤንቲ ኡባ ዎደ ነዉ ሃረታና” ያግዶሶና።


\par }{\PP \VS{8}ሽን ሮብኣም ጭማት ዞርዳ ዞርያ አግድ እያራ ድጭድ፥ እያራ ኦꬅያ ያላጋታ ዞረ ኦይችስ።

\VS{9}እ ኤንታኮ፥ “ህንተ ታና ዞርያባይ አይቤ? ‘ነ አዋይ ኑና ቶስዳ ዴፆ ቃምባራ ኑስ ካዉሽሳ’ ግያ ሀ አሳስ ዎይጋዳ ዛሮ?” ያግድ ኦይችስ።


\par }{\PP \VS{10}እያ ላገት ዛሪድ፥ “ ‘ነ አዋይ ኑና ዴፆ ቃምባራ ቶስስ፤ ሽን ነ ኑስ ካዉሻርክ’ ግያ አሳስ፥ ‘ታ ግልአ ብራይ ታ አዋ ፄሳፈ ኦርደ።

\VS{11}ታ አዋይ ህንተና ዴፆ ቃምባራ ቶስስ፤ ሽን ታ እያፐ አꬃዳ ዴፀꬃና። ታ አዋይ ህንተና ልሶን ዋꬍስ፤ ሽን ታ ህንተና ኮርነዳ ዱክያ ልሶን ዋꬋና’ ያጋዳ ዛራ” ያግዶሶና።


\par }{\PP \VS{12}ካዎይ፥ “ሄꬑ ጋላሳፐ ጉየ ስሚድ ታኮ ዪተ” ግዳይሳዳ እዮርባምነ አሳይ ስሚድ ይዶሶና።

\VS{13}ካዎይ ሮብኣም ጭማት ዞርዳ ዞርያ አግድ ኤንታዉ ኢታ ዛሮ ዛርስ።

\VS{14}እያ ላገት ዞርዳ ዞርያ ካልድ፥ “ታ አዋይ ህንተና ቃምባራ ቶስስ፤ ሽን ታኒ እያፐ አꬃዳ ዴፀꬃና። ታ አዋይ ህንተና ልሶን ዋꬍስ፤ ሽን ታኒ ህንተና ኮርነዳ ዱክያ ልሶን ዋꬋና” ያግድ ዛርስ።

\VS{15}ጎዳይ ሴሎ አድያ ናብያ አክያ ባጋራ ናባፃ ናኣ እዮርባማስ ኦድዳ ቃላይ ፖለታና መላ ፆሳፈ ሀንዳ ግሾ ካዎይ አሳይ ገይሳ ስኦና እፅስ።


\par }{\PP \VS{16}እስራኤለ አሳ ኡባይ ካዎይ ኤንቲ ገይሳ ስኦና እፅዳይሳ በእድ ካዋኮ፥ “ዳዊታፐ ኑና ጋክያባይ አይቤ? እሰየ ናኣፐ ኑኒ ላታናባይ ባዋ! እስራኤለ አሳዉ፥ ህንተ ሶ ሶ ቢተ! ዳዊታ፥ ኔኒ ነ ኬꬃ ናጋ!” ያግዶሶና። ሄሳ ግሾ፥ እስራኤለ አሳይ ባንታ ሶ ሶ ብዶሶና።

\VS{17}ሽን ሮብኣም ይሁዳ ቢታን ደእያ እስራኤለ አሳ ቦላ ካዎትስ።


\par }{\PP \VS{18}ካዎይ ሮብኣም ባ ኦሳንቾታ ሀላቃ አዶራማ እስራኤለ አሳኮ ኪትስ፤ ኤንቲ እያ ሹቻን ጫድድ ዎꬍዶሶና። ሄ ዎደ ካዎይ ሮብኣም ባ ፓራ ጋረን ኡትድ የሩሳላመ ባቃትስ።

\VS{19}ሄ ዎደፐ ዶምድ ሀች ጋካናዉ ታሙ እስራኤለ ዛረት ዳዊታ ኮቻፈ ካዎትዳ ካዎታ ቦላ ማካልዶሶና።




\par }\Chap{11}{\PP \VerseOne{1}ሮብኣም የሩሳላመ ካታማ ጋክዳ ዎደ እስራኤለ ቢታ አሳራ ኦለትድ ካዎተꬃ ባዉ ዛራና መላ ይሁዳፐነ ብንያመ ኮቻፈ ዶረትዳ 180,000 ኦላንቾታ ሺሽስ።

\VS{2}ሽን ጎዳ ቃላይ ፆሳ አስ ግድዳ ሻማያኮ ይስ።

\VS{3}“ሶሎሞነ ናኣ፥ ይሁዳ ካዋ ሮብኣማ፥ ይሁዳንነ ብንያመን ደእያ እስራኤለ አሳ ኡባ ሀይሳዳ ያጋ፤

\VS{4}‘ህንተ እሻ ግድዳ እስራኤለታራ ኦለታናዉ ቦፕተ። ሄሳ ታኒ ኦꬅዳ ግሾ ህንተ ኡባይ ህንተ ሶ ሶ ስምተ’ ያጌስ” ያጋ። ኤንቲ ጎዳ ቃላ ስእድ እዮርባማ ኦላናዉ በይሳ አግድ ስምዶሶና።


\par }{\SH ሮብኣማ ሚፃታ
\par }
{\PP \VS{5}ሮብኣም የሩሳላመን ኡትድ ሀይሳፈ ካልድ ፃፈትዳ ይሁዳነ ብንያመ ካታማታን ሚፃታ ኬፅስ።

\VS{6}ሄ ካታማት ቤተለመ፥ ኤፃማ፥ ተቁሄ፥

\VS{7}ቤት-ፁራ፥ ሶኮ፥ አዱላማ፥

\VS{8}ጌተ፥ ማሬሳ፥ ዚፋ፥

\VS{9}አዶራይማ፥ ላክሶ፥ አዜቃ፥

\VS{10}ፆርአ፥ ኤሎናነ ከብሮና።

\VS{11}ሮብኣም ካታማታ ምንꬅድ ኤንታዉ ሀላቃታ ሹምስ፤ ካꬅ፥ ዛይተነ ዎይነ ኡሻ ያን ዎꬅስ።

\VS{12}ሄ ኬፀትዳ ካታማታ ኡባን ጎንዳለነ ቶራ ዎꬅስ፤ ያትድ ኤንታ ዳሮ ምንꬅስ። ሄሳዳ ኦꬅድ ይሁዳነ ብንያመ ሃርስ።


\par }{\PP \VS{13}እስራኤለ ኡባን ደእያ ካህነትነ ሌወት ኡባይ ባንታ ደእያ በሳፈ ሮብኣማኮ ይዶሶና።

\VS{14}ሌወት ባንታ ሄንꬃ ቢታነ ባንታ ሻሉዋ አግድ ይሁዳነ የሩሳላመ ይዶሶና። ኤንቲ ካህነ ግድድ ጎዳስ ኦꬆና መላ እዮርባምነ እያ ናይት ድግዶሶና።

\VS{15}እዮርባም ꬎቃ ጎይኖ በሳንነ እ ኤስዳ ዴሸነ ማራ ምስለታስ ኦꬅያ ሀራ ካህነታ ሹምስ።

\VS{16}እስራኤለ ፆሳ ባንታ ዎዛናፐ ጎይናናዉ ኮይዳይሳት ጎዳስ ባንታ አዋታ ፆሳስ ያርሾ ያርሻናዉ ኩመꬃ እስራኤለፐ ሌወታ ካልድ የሩሳላመ ይዶሶና።

\VS{17}ኤንታ ዩሳይ ይሁዳ ካዎተꬃ ምንꬅስ፤ ኤንቲ ሄꬑ ላይꬅ ኩመꬅ ሶሎሞነ ናኣ ሮብኣማ ማድዶሶና። ኤንቲ ካዋ ዳዊታ ኦግያነ ካዋ ሶሎሞነ ኦግያ ካልድ፥ ሄꬑ ላይꬅ ሳሮ ደእዶሶና።


\par }{\SH ሮብኣማ ሶ አሳ
\par }
{\PP \VS{18}ሮብኣም ማህላቶ ጌተትያ ማቾ ኤክስ። ማህላት አዋይ ዳዊታ ናኣ ያርሞታ፤ እ አይያ እሰየ ናኣ ኤልያባ ናእዉ አብካሎ።

\VS{19}ማህላታ ኦሮብኣመስ የኡሳ፥ ሳማረነ ዛሃማ ጌተትያ አደ ናይታ የላሱ።

\VS{20}ሄሳፈ ጉየ፥ አበሰሎመ ናእዉ ማእኮ ኤክስ፤ ማእካ አብያ፥ አታያ፥ ዚዛነ ሳሎምታ ጌተትያ አደ ናይታ የላሱ።

\VS{21}ሮብኣም ባ ማቸታፐ ባ ላገꬆታፐ አꬅድ አበሰሎመ ናእዉ ማእኮ ዶስስ። እያዉ ታማነ ሆስፑን ማቸትነ ኡሱፑን ታሙ ላገꬆት ደኦሶና። እ ላታማነ ሆስፑን አደ ናይታነ ኡሱፑን ታሙ ማጫ ናይታ የልስ።

\VS{22}ሮብኣም ማእክ ናኣ አብያ ባ በሳን ካዎያናዉ ቆፕዳ ግሾ እያ እሻታ ቦላ እያ ሀላቃ ኦꬅድ ሹምስ።

\VS{23}ሮብኣም ጭንጭድ ባ አደ ናይታ ይሁዳን፥ ብንያመ ቢታንነ ግምበትዳ ካታማታን ሻክ ሻክ ሹምስ፤ ኤንታዉ ዳሮ ካꬅነ ዳሮ ማቾ ደምስ።




\par }\Chap{12}{\SH ሽሻቅ የሩሳላመ ቦላ ደንድስ
\par }
{\R (1 ካዎ 14:25-28)

\par }{\PP \VerseOne{1}ሮብኣማ ካዎተꬃይ ምንድ ኤቅዳ ዎደ እነ እስራኤለ አሳ ኡባይ ጎዳ ህግያ አጋግዶሶና።

\VS{2}ኤንቲ ጎዳስ አማነቶና እፅዳ ግሾ ሮብኣም ካዎትዳ እቻሻንꬆ ላይꬃን ግብፀ ካዎይ ሽሻቅ የሩሳላመ ቦላ ደንድስ።

\VS{3}እያዉ እስ ሙኩሉነ ናምኡ ፄቱ ፓራ ጋረት፥ ኡሱፑን ታሙ ሙኩሉ ፓራ አሳትነ ታይቦይ ባይና ሊበ፥ ሱካነ ቶጰ ኦላንቾት ደኦሶና።

\VS{4}ካዎይ ሽሻቅ ግምበትዳ ይሁዳ ካታማታ ኦይክድ የሩሳላመ ጋካናዉ ይስ።


\par }{\PP \VS{5}ሄሳፈ ጉየ፥ ናበይ ሻማየይ ሮብኣማነ ሽሻቃ ያይድ የሩሳላመን ሺቅድ ደእያ ይሁዳ ሀላቃታኮ ይድ፥ “ጎዳይ፥ ‘ህንተ ታና አግዳ ግሾ፥ ታ ህንተና ሽሻቃ ኩሸን የጋስ’ ” ያግስ።


\par }{\PP \VS{6}እስራኤለ ሀላቃትነ ካዎይ ሮብኣም፥ ባንታና ካዉሽድ፥ “ጎዳይ ፅሎ” ያግዶሶና።


\par }{\PP \VS{7}ኤንቲ ባንታና ካዉሽዳይሳ ጎዳይ በእዳ ዎደ ሻማያኮ ሀይሳዳ ያግስ፤ “ኤንቲ ባንታና ካዉሽዳ ግሾ ታ ኤንታ ꬋይስከ፤ ታ ኤንታ አሻና። ታ ሀንቆይ ሽሻቃ ባጋራ የሩሳላመ ቦላ ጉከና።

\VS{8}ግዶሽን፥ ታዉ ሃረተይሳንነ ሀራ ካዎታስ ሃረተይሳን ደእያ ዱማተꬃ ኤንቲ ኤራና መላ ሽሻቃስ ሃረታና” ያግስ።


\par }{\PP \VS{9}ግብፀ ካዎይ ሽሻቅ የሩሳላመ ኦልድ፥ ፆሳ ኬꬃንነ ካዎ ጋꬎን ደእያ ሻሎ ኡባ ኤክስ። ሶሎሞነይ ዎርቃፈ ኦስስዳ ጎንዳለታ ቦንቅስ።

\VS{10}እ ኤፍዳ ዎርቃ ጎንዳለታ ግሾ ካዎይ ሮብኣም ናሰ ብራታፐ ሀራ ጎንዳለታ ኦስስድ ካዎ ጋꬎ ፐንገ ናገይሳታ ሀላቃታ ኩሸን ዎꬅስ።

\VS{11}ካዎይ ፆሳ ኬꬅ ገልያ ዎደ ኡባን ፐንግያ ናገይሳት ሄ ጎንዳለታ ኦይክድ እያ ካሎሶና። ካዎይ ስምኮ ኤንቲ ዛሪድ ናገይሳታ ኬꬃን ዎꬆሶና።

\VS{12}ሮብኣም ባና ካዉሽዳ ግሾ እ ꬋዮና መላ ጎዳ ሀንቆይ እያፐ ስምስ። ይሁዳ ቢታ ኡባን ቃስ ሳእ እንጀትስ።


\par }{\PP \VS{13}ካዎይ ሮብኣም ባና ምንꬅድ የሩሳላመን ካዎትስ፤ ሮብኣም ካዎትዳ ዎደ እያዉ ላይꬅ ኦይታማነ እስኖ። ጎዳይ ባ ሱንꬃይ ያን ፄገታና መላ እስራኤለ ቢታ ኡባን ዶርዳ፥ የሩሳላመን ታማነ ላፑን ላይꬅ ካዎትስ። ሮብኣማ አይያ አሞነ ማጫስ ናእሞ።

\VS{14}ሮብኣም ጎዳ ዎዛናፐ ጎይናናዉ ኮይቦና ግሾ ኢታባ ኦꬅስ።


\par }{\PP \VS{15}ሮብኣም ባ ካዎተꬃ ዎድያን ኦꬅዳባይ ኮይሮፐ ዉርሰꬅ ጋካናዉነ እያ የለታ ማራይ፥ ናብያ ሻማያ ታርከ ማፃፋንነ ቆንጨꬅ በእያ እዶ ታርከ ማፃፋን ፃፈትስ ግደኔ? ሮብኣም ነ እዮርባም ኡባ ዎደ ኦለትሸ ደእዶሶና።

\VS{16}ሮብኣም ሀይቅድ ባ ማይዛታ ጋክስ፤ እ ዳዊታ ካታማን ሞገትስ። እያ በሳን እያ ናአይ አብይ ካዎትስ።




\par }\Chap{13}{\SH ይሁዳ ካዋ አብያ
\par }
{\R (1 ካዎ 15:1-8)

\par }{\PP \VerseOne{1}ካዎይ እዮርባም ካዎትዳ ታማነ ሆስፑንꬆ ላይꬃን አብይ ይሁዳን ካዎትስ።

\VS{2}አብይ የሩሳላመን ሄꬑ ላይꬅ ካዎትስ። እያ አየ ሱንꬃይ ምካዮ፤ እያ ግብአ አድያ ኡርኤላ ናአ።

\par }{\PP አብይነ እዮርባም ኦለትሸ ደእዶሶና።

\VS{3}አብይ ዶረትዳ ኦይዱ ፄቱ ሙኩሉ ምኖ ኦላንቾታ ኤክድ ኦላስ ከይስ። እዮርባም ዶረትዳ ሆስፑን ፄቱ ሙኩሉ ምኖ ኦላንቾታ ኤክድ አብያራ ኦለታናዉ ከይስ።


\par }{\PP \VS{4}ሄሳፈ ጉየ፥ አብይ ደረይ ዳርያ ኤፍሬማ ቢታን ደእያ ፃማራይማ ደርያ ሁጰን ኤቅድ፥ ሀይሳዳ ያግስ፤ “ነኖ፥ እዮርባማ፥ ህንተኖ፥ እስራኤለ አሳዉ፥ ኡባይ ታ ግያባ ስእተ!

\VS{5}ጎዳይ እስራኤለ ፆሳይ ዳዊታነ እያ ኮቻይ እስራኤለ ቦላ መርናዉ ካዎታና መላ ዳዊታራ ማፅነን ጫቅዳይሳ ኤረከትዬ?

\VS{6}ግዶሽን፥ ዳዊታ ናኣ ሶሎሞነ አይለይ፥ ናባፃ ናአይ እዮርባም ደንድድ ባ ጎዳ ቦላ ማካልስ።

\VS{7}ሮብኣም ዮጋ፥ ኤር ባይናይሳነ ኤንታራ ኤቀታናዉ ዳንዳኦና ዎደ ፓꬆና ላፋ አሳት እዮርባማኮ ሺቅድ ሶሎሞነ ናኣ ሮብኣማ ቦላ ደንድዶሶና።


\par }{\PP \VS{8}“ጎዳይ ዳዊታ ኮቻስ እምዳ ካዎተꬃራ ህንተ ኤቀታናዉ ቆፔታ። ህንተ ሄሳ ቆፕዳይ ህንተ ዳሮ ግድያ ግሾነ ፆሳታ ግዳና መላ እዮርባም ዎርቃፈ መꬍዳ ማራት ህንተራ ደእያ ግሾሳ።

\VS{9}ጎዳስ ኦꬅያ አሮና ኮቸ ግድዳ ኦꬅያ ካህነታነ ሌወታ ህንተ የደꬅደታ። ሀራ ቢታ አሳይ ኦይሳዳ ህንተዉ ሀራ ካህነታ ሹምደታ። ባና ዱማያናዉ እስ ዎፋኖነ ላፑን ማራዘ ኤክድ ያ ኦናካ ዎርዶ ፆሳታስ ካህነ ኦꬅድ ሹማታ።


\par }{\PP \VS{10}“ግዶሽን፥ ኑስ ጎዳይ ኑ ፆሳ፤ ኑኒ እያ አግቦኮ። ካህነ ግድድ ኦꬅያ አሮና ኮቻት ኑስ ደኦሶና፤ ሌወት ኤንታ ማዶሶና።

\VS{11}ኤንቲ ኡባ ጋላስ ዎንታነ ኦማርስ ጎዳስ ፁሳ ያርሾ ያርሾሶናነ ሳውያ እፃነ ጩይሶሶና። ጎዳ ስንꬃን ዎꬅያ ኡይꬃ ጌሻ ፃርጴዛ ቦላ ዎꬆሶና። ኦማርስ ኦማርስ ፆምፐ ዎꬅያ ኮጫ ቦላ ታማ ኦይꬆሶና። ኑኒ ጎዳ ኑ ፆሳ ኪታ ናጎስ፤ ሽን ህንተ እያ አግደታ።

\VS{12}ፆሳይ ኑራ ደኤስ፤ እ ኑና ካለꬄስ። ኦላ ሞይዘ ፑንያ እያ ካህነት ኑራ ደኦሶና፤ ኑኒ ህንተራ ኦላ ዶማናዉ ሞይዘ ፑናና። እስራኤለ አሳዉ፥ ጎዳራ ህንተ አዋታ ፆሳራ ኦለቶፍተ! ህንተ እያ ፆናናዉ ዳንዳኤከታ” ያግስ።


\par }{\PP \VS{13}ሄ ዎደ እዮርባም ባ ኦላንቾታፐ እስ ጩጋ ኤንታፈ ጉየራ ዙግድ ናጋና መላ የድስ። አትዳ እስራኤለ ኦላንቾት ይሁዳ ኦላንቾታ ስንꬃን ደእያ ዎደ ዙግድ ናግያ ኦላንቾት ኤንታፈ ጉየራ ደኦሶና።

\VS{14}ይሁዳ ኦላንቾት ጉየ ስሚድ ፄልያ ዎደ ኤንታ ኦላናዉ ይዳይሳት ጉየራነ ስንꬃራ ደኤይሳ በእዳ ዎደ ጎዳኮ ዋስዶሶና፤ ካህነት ሞይዘ ፑንዶሶና።

\VS{15}ይሁዳ ኦላንቾት ኦላ ዋሶ ዋስዳ ዎደ ጎዳይ እዮርባማነ እስራኤለ አሳ ኡባ አብያ ስንꬃንነ ይሁዳ ስንꬃን ፆንስ።

\VS{16}እስራኤለ ኦላንቾት ይሁዳ ኦላንቾታ ስንꬃፈ ባቃትን ፆሳይ ኤንታ ይሁዳ ኦላንቾታ ኩሸን አꬅድ እሚስ።

\VS{17}አብይነ እያ ኦላንቾት ኤንታ ዲፍ ኦꬅድ ዉርስዶሶና። ሄ ኦላን 500,000 ዶረትዳ እስራኤለ ኦላንቾት ሀይቅዶሶና።

\VS{18}እስራኤለ አሳይ ሄ ዎደ ፆነትዶሶና፤ ይሁዳ አሳይ ጎዳን ባንታ አዋታ ፆሳን አማነትዳ ግሾ ኤንታ ፆንዶሶና።


\par }{\PP \VS{19}አብይ እዮርባማ የደꬅድ እያፐ ቤተለ፥ ይሻናነ ኤፍሮና ኤንታ ጉታታራ ኦይክስ።

\VS{20}አብይ ደእዳ ላይꬃን እዮርባም ስሚድ ምንቤና። ጎዳይ እዮርባማ ሾጭን ሀይቅስ።


\par }{\PP \VS{21}ግዶሽን፥ አብይ ምን ምን ብስ። አብይ ታማነ ኦይዱ ማቾ ኤክድ ላታማነ ናምኡ አደ ናይታነ ታማነ ኡሱፑን ማጫ ናይታ የልስ።

\VS{22}አትዳ አብይ ታርከይ፥ እ ኦꬅዳባይነ እ ኦድዳባይ ናብያ እዶ ታርከ ማፃፋን ፃፈትስ።




\par }\Chap{14}{\SH ይሁዳ ካዋ አሳ
\par }
{\PP \VerseOne{1}አብይ ሀይቅድ ባ ማይዛታ ጋክስ፤ እ ዳዊታ ካታማን ሞገትስ። እያ በሳን እያ ናአይ አስ ካዎትስ። እ ካዎትዳ ዎደ ቢታይ ታሙ ላይꬅ ዎፑ ግድ ደእስ።


\par }{\PP \VS{2}አስ ጎዳ ባ ፆሳ ስንꬃን ሎኦባነ ሱረባ ኦꬅስ።

\VS{3}አስ አላጋ ፆሳታስ ያርሽያ በሳታነ ꬎቃ ጎይኖ በሳታ ꬋይስስ። ጎይናናዉ ሹቻፈ ኦሰትዳ ቱሳታ መንረꬅስ። አሼራ ጌተትያ ፆሳ ምስለታ ቃንፀረꬅድ የግስ።

\VS{4}ይሁዳ አሳይ ጎዳ ባንታ አዋታ ፆሳ ኮያና መላ፥ እያ ህግያነ እያ ዎጋ ናጋና መላ አስ ኪትስ።

\VS{5}ꬎቃ ጎይኖ በሳታነ እፃነ ጩይስያ በሳታ ይሁዳ ካታማታፐ ꬋይስዳ ግሾ እያ ካዎተꬃ ላይꬃን ቢታይ ዎፑ ግድ ደእስ።

\VS{6}ካዎይ አስ ይሁዳ ካታማታስ ሚፃታ ኬፅስ። ጎዳይ እያ ሸምፕስዳ ግሾ ቢታይ ሸምፕስ፤ እያ ላይꬃን እያራ ኦንካ ኦለትቤና።


\par }{\PP \VS{7}አስ ይሁዳ አሳኮ፥ “አነ ኑኒ ሀ ካታማታ ኤሶስ፤ ኤንታ ዩሾን ሚፃታ ኬፆስ፤ አዱሳ ሻኮ፥ ፐንገታነ ጎርደታ ጊግሶስ። ኑኒ ጎዳ ኑ ፆሳ ኮይዳ ግሾ ቢታይ ሀእካ ኑባ። ኑኒ እያ ኮይዳ፤ እ ኑስ ኡባ ባጋራ ሸምፖ እሚስ” ያግስ። ሄሳ ግሾ፥ ኤንቲ ካታማታ ኬፅድ ፖልዶሶና።


\par }{\PP \VS{8}አሳስ ይሁዳ ኮቻፈ ዎጋ ጎንዳለታነ ቶራታ ዳንጭዳ ሄꬑ ፄቱ ሙኩሉ ኦላንቾት ደኦሶና። ብንያመ ኮቻፈ ጉꬃ ጎንዳለታ ዳንጭዳነ ዶንገን ዱከይሳት ናምኡ ፄታነ ሆስፑን ታሙ ሙኩሉ ኦላንቾት ደኦሶና። ሄሳት ኡባይ ምኖ ኦላንቾታ።


\par }{\PP \VS{9}ዛራሀ ጌተትያ እስ ቶጰ አደይ እስ ምሎነ ኦላንቾታነ ሄꬑ ፄቱ ፓራ ጋረታ ኤክድ ይሁዳ ኦላናዉ ይድ ማርሳ ጋክስ።

\VS{10}አስ እያራ ኦለታናዉ ከይድ ባ ኦላንቾታ ማርሳ ማታን ደእያ ፃፋታ ዛንጋራን ሳልፕስስ።

\VS{11}አስ ጎዳ ባ ፆሳ ሀይሳዳ ያግድ ዎስስ፤ “አቤት ጎዳዉ፥ ዎልቅ ባይና ኦላንቾታ ዎልቃማ ኦላንቾታፐ አሸይ ነ መል ባዋ። አቤት ጎዳዉ፥ ኑ ፆሳዉ፥ ኑኒ ነናን አማነትድ፥ ሀ ዎልቃማ ኦላንቾታራ ኦለታናዉ ነ ሱንꬃን ይዳ ግሾ ነ ኑና ማዳ። አቤት ጎዳዉ፥ ነ ኑ ፆሳ፤ ነና አስ ፆነና” ያግስ።


\par }{\PP \VS{12}ጎዳይ ቶጰ ኦላንቾታ አሳ ስንꬃንነ ይሁዳ ኦላንቾታ ስንꬃን ሾጭን ቶጰ ኦላንቾት ባቃትዶሶና።

\VS{13}አስነ እያራ ደእያ አሳይ ኤንታ ገራራ ጋካናዉ የደꬅዶሶና። ቶጰ ኦላንቾታፐ ዳሮይ ሀይቅዳ ግሾ ኤንቲ ስሚድ ምናናዉነ ኦለታናዉ ዳንዳእቦኮና። ሄሳዳ ሀንድ፥ ቶጰ ኦላንቾት ጎዳንነ እያ ኦላንቾታን ፆነትዶሶና። ካዋ አሳ ኦላንቾት ዳሮ ድኦ ድእዶሶና።

\VS{14}ሄ ሄራን ደእያ አሳይ ጎዳይ ኦꬅዳባ በእድ ዳሮ ዳጋምስ። አሳ ኦላንቾት ገራራ ዩሹዋን ደእያ ካታማታ ኡባ ቦንቅድ ꬋይስዶሶና።

\VS{15}ቃስ መሄ ሞꬃታ ኦልድ፥ ዳሮ ዶርሳነ ግማለታ ድእድ፥ የሩሳላመ ስምዶሶና።




\par }\Chap{15}{\SH ካዎይ አስ ኤህዳ ላመ
\par }
{\PP \VerseOne{1}ኦዴዳ ናኣ አዛርያሳ ቦላ ፆሳ አያናይ ዎꬍስ።

\VS{2}ካዋ አሳራ ጋሄታናዉ አዛርያስ ብድ፥ “አሳ፥ ይሁዳ አሳዉነ ብንያመ አሳዉ ስእተ! ህንተ ጎዳራ ግድኮ እካ ህንተራ ግዳና። ህንተ እያ ኮይኮ እ ህንተዉ በንታና፤ ሽን ህንተ እያ አግኮ እ ህንተና አጋና።

\VS{3}እስራኤለ አሳይ ቱማ ፆሲ ባይና፥ ታማርስያ ካህነይነ ህገይ ባይና ዳሮ ዎደ ደእዶሶና።

\VS{4}ሽን ባንታና መቶይ ጋክዳ ዎደ ኤንቲ ጎዳኮ፥ እስራኤለ ፆሳኮ ስሚድ እያ ኮይን እ ኤንታዉ በንትስ።

\VS{5}ሄ ዎደ ቢታን ደእያ አሳ ኡባይ ዳጋማን ደእያ ግሾ ሳሮተꬃን ከይድ ገልያ ኦንካ ባዋ።

\VS{6}ፆሳይ ኤንታ ዱማ ዱማ መቶን የግዳ ግሾ ደረይ ደርያ፥ ካታማይ ካታማ ኡንኤꬄስ።

\VS{7}ግዶሽን፥ ህንተ፥ ህንተ ኦሱዋስ ዎይቶይ ደእያ ግሾ ምንተ፤ ጉየ ጎፕተ!” ያግስ።


\par }{\PP \VS{8}ካዎይ አስ ሀ ቃላነ ኦዴዳ ናአይ ናበይ አዛርያስ ኦድዳ ቃላ ስእዳ ዎደ ምንስ። አስ ይሁዳነ ብንያመ ቢታ ኡባፈነ እ ኦይክዳ ደረይ ዳርያ ኤፍሬማ ቢታን ደእያ እፀትዳ ኤቃ ምስለታ ꬋይስስ። ፆሳ ኬꬃ ስንꬃን ደእያ ጎዳ ያርሾ በሳ ኦራꬅስ።


\par }{\PP \VS{9}እያ ጎዳይ ፆሳይ እያራ ደኤይሳ በእዳ ግሾ ዳሮ አሳይ እስራኤለፐ እያኮ ይዶሶና። ይሁዳ አሳነ ብንያመ አሳ ኡባ፥ ኤንታራ ደእያ ኤፍሬማ ኮቻታ፥ ምናሰ ኮቻታነ ስሞና ኮቻታ አስ ሺሽስ።

\VS{10}አስ ካዎትዳ ታማነ እቻሻንꬆ ላይꬃን፥ ሄꬓንꬆ አጌናን አሳይ የሩሳላመን ሺቅዶሶና።

\VS{11}ሄ ጋላስ ኤንቲ ድእድ ኤህዳባፐ ላፑን ፄቱ ኮርማታነ ላፑን ሙኩሉ ዶርሳታ ጎዳስ ያርሽዶሶና።

\VS{12}ጎዳ ባንታ አዋታ ፆሳ ባንታ ኩመꬃ ዎዛናንነ ባንታ ኩመꬃ ሸምፑዋን ኮያናዉ ጫቅዶሶና።

\VS{13}ጎዳ እስራኤለ ፆሳ ኮዮና አስ፥ ናአ ግድን ጭም፥ አደ ግድን ማጭ ሀይቆ።

\VS{14}ሄሳ ግታ ዋሶን፥ እልልሳን፥ ሞይዘንነ ዛየን ባንታ ጎዳስ ጫቅዶሶና።

\VS{15}ይሁዳ አሳ ኡባይ ባንታ ኩመꬃ ዎዛናን ሀ ጫቁዋ ጫቅዳ ግሾ ኡፋይትዶሶና። ጎዳ ኤንቲ ምንꬅድ ኮይን እ ኤንታዉ በንትስ። ጎዳይ ኤንታዉ ኡባ ባጋራ ዎፓ እሚስ።


\par }{\PP \VS{16}ቃስ፥ ካዎይ አስ ባ አዋ አይያ ማእካ አሼራ ጌተትያ ማጫ ፆሴ ኤቃ ምስለ ኦꬅዳ ግሾ ካዋ አይዉ ጌተትያ ቦንቹዋፈ እዮ ድግስ። አስ ሄ ኤቃ ምስልያ ቃንፀረꬅድ ቀድሮና ዛንጋራን ፁግስ።

\VS{17}ꬎቃ ጎይኖ በሳታ እስራኤለ ቢታፈ ꬋይሶና እፅኮካ አስ ባ ደእዳ ላይꬃ ኡባን ጎዳስ አማነትዳ አስ ግድድ ደእስ።

\VS{18}እነ እያ አዋይ ጎዳስ ዱማይዳ ብራ፥ ዎርቃነ ሀራ ሚሸታ ኤህድ ፆሳ ኬꬃን ዎꬅስ።

\VS{19}አስ ካዎትዳ ሀስታማነ እቻሻንꬆ ላይꬅ ጋካናዉ ኦል ባዋ።




\par }\Chap{16}{\SH ካዋ አሳ ዉርሰꬃ ላይꬃታ
\par }
{\R (1 ካዎ 15:16-22)

\par }{\PP \VerseOne{1}አስ ካዎትዳ ሀስታማነ ኡሱፑንꬆ ላይꬃን እስራኤለ ካዎይ ባኦስ ይሁዳ ቦላ ደንድስ። ይሁዳ ካዋ አሳኮ ኦንካ ገሎና መላነ ከዮና መላ ተቃናዉ ራማን ሚፃ ኬፅስ።

\VS{2}ካዎይ አስ ፆሳ ኬꬃንነ ባ ካዎ ጋꬎን ደእያ ቡቁራ ምንጅያ ኬꬃፈ ዎርቃነ ብራ ኤክድ ዳማስቆን ደእያ ሶረ ካዋ ዎልደ-አዳራስ ሀይሳዳ ያግድ የድስ።

\VS{3}“ካሰ ታ አዋራነ ነ አዋራ ጫቅዳይሳዳ ታራነ ኔራ ጫቆስ። ሄኮ፥ ታ ነዉ ብራነ ዎርቃ የዳስ። እስራኤለ ካዎይ ባኦስ ባ ኦላንቾታ ታ ቢታፈ ከሳና መላ ነ ካሰ እያራ ጫቅዳ ጫቁዋ ላላ” ያግስ።


\par }{\PP \VS{4}ካዎይ ዎልደ-አዳር፥ አስ ግዳይሳ ኤክድ ባ ቶራ ሞጮናታ እስራኤለ ኦላና መላ የድስ። ኤንቲ እዮና፥ ዳነነ አቤል-ማይማ ጌተትያ ካታማታነ ንፍታለመ ቢታን ደእያ ቡቁራ ምንጅያ ካታማታ ኡባ ፆንዶሶና።

\VS{5}ባኦስ ሄሳ ስእድ ራማን ኦꬅያ ሚፃ አጋግስ።


\par }{\PP \VS{6}ካዎይ አስ ይሁዳ አሳ ኡባ ሺሽስ፤ አሳይ ባኦስ ካሰ ያን ጎኤትያ ሹቻነ ምꬃ ራማፐ ኤክድ ግብአነ ምፅጳ ካታማታን ሚፃ ኬፅስ።


\par }{\PP \VS{7}ሄ ዎደ ቆንጨꬅ በእያ አናን ይሁዳ ካዋ አሳኮ ይድ፥ “ኔኒ ሶረ ካዋን አማነታዳ፥ ጎዳን ነ ፆሳን፥ አማነታቦና ግሾ ሶረ ካዋ ኦላንቾት ነ ኩሸፐ ከስ ኤክዶሶና።

\VS{8}ቶጰነ ሊበ አሳት ዳሮ ፓራ ጋረትነ ፓራት ደእያ ዳሮ ኦላንቾታ ግዶኮናዬ? ሽን ኔኒ ጎዳን አማነትዳ ግሾ ጎዳይ ኤንታ ነ ኩሸን አꬅድ እሚስ።

\VS{9}ባ ኩመꬃ ዎዛናን ጎዳን አማነትያ አስ ምንꬃናዉ ጎዳ አይፈይ ሳኣ ኡባ ፄሌስ። ኔኒ ኤያተꬃ ኦሶ ኦꬅዳ ግሾ ህዛፐ ኦል ኔፐ ሻከተና” ያግስ።


\par }{\PP \VS{10}አስ ቆንጨꬅ በእያ ኡራ ቦላ ዳሮ ሀንቀትዳ ግሾ እያ ሳንꬃላታን ቃችድ ቃሾ ኬꬃን የግስ። አስ ሄ ዎደ እስ እስ አሳታ ዳሮ ኡንኤꬅስ።


\par }{\PP \VS{11}ሄኮ፥ አስ ኦꬅዳባይ ኮይሮፐ ዉርሰꬅ ጋካናዉ ይሁዳ ካዎታነ እስራኤለ ካዎታ ታርከ ማፃፋን ፃፈትስ።

\VS{12}አስ ካዎትዳ ሀስታማነ ኡዱፉንꬆ ላይꬃን ቶሆ ሳከትስ፤ ሳሆይ ዳርኮካ፥ እ አክመታ ኮይስፐ አትሽን፥ ጎዳ ኮይቤና።

\VS{13}አስ ካዎትዳ ኦይታማነ እስንꬆ ላይꬃን ሀይቅድ ባ ማይዛታ ጋክስ።

\VS{14}ኤንቲ እያ ዳዊታ ካታማን ዛላ ዎጭድ ከስዳ ዱፎን ሞግዶሶና። እያ አሀ ዱማ ዱማ ሽቶን ትየትዳ አርሳ ቦላ ዎꬅዶሶና። ኤንቲ እያ ቦንቹዋስ ዳሮ ምꬅ ዶር ኤꬅድ ዬክዶሶና።




\par }\Chap{17}{\SH ይሁዳ ካዋ እዮሳፈፃ
\par }
{\PP \VerseOne{1}አሳ ናአይ እዮሳፈፅ ባ አዋ በሳን ካዎትስ፤ እዮሳፈፅ እስራኤለ ኦላናዉ ባና ጊግስስ።

\VS{2}ሚፅ ኦሰትዳ ይሁዳ ካታማታን ኦላንቾታ ዎꬅስ፤ ይሁዳ ቢታንነ እያ አዋይ አስ ኦልድ ኦይክዳ ኤፍሬማ ቢታን ኦላንቾታ ዎꬅስ።


\par }{\PP \VS{3}እዮሳፈፅ፥ እያ አዋይ ዳዊቲ ኮይሮ ሄመትዳ ኦግያን ሄመትዳ ግሾነ ባኣለ ኤቃ ጎይኖና እፅዳ ግሾ ጎዳይ እያ አንጅስ።

\VS{4}እዮሳፈፅ ባ አዋ ኦገን ሄመትድ ጎዳ ኪታ ፖልስ። እስራኤለ ካዎት ኦꬅዳ ኢታ ኦሶታ ኦꬅቤና።

\VS{5}ጎዳይ እያ ይሁዳ ካዎተꬃን ምንꬅድ ኤስስ። ይሁዳ አሳ ኡባይ እያዉ እሞታ ኤህዶሶና፤ እ ዳሮ ዱረትስነ ቦንቸትስ።

\VS{6}እዮሳፈፅ ጎዳስ ኩመꬃ ዎዛናን ኦꬅያ አስ። ꬎቃ ጎይኖ በሳታነ አሼራ ጌተትያ ፆሰ ኤቃ ምስለታ ይሁዳ ቢታፈ ꬋይስስ።


\par }{\PP \VS{7}እዮሳፈፅ ካዎትዳ ሄꬓንꬆ ላይꬃን ይሁዳ ካታማታን ታማርሳና መላ ባ ሞርናታ በንሃላ፥ አብድዩ፥ ዛካርያሳ፥ ናትናኤላነ ምክያሳ የድስ።

\VS{8}ኤንታራ ጉꬃ ሌወታ ሻማያ፥ ናታና፥ ዛባዳ፥ አሳሄላ፥ ሳምራሞታ፥ ዮናታና፥ አዶንያሳ፥ ፆባነ ፆባዶና የድስ፤ ቃስ ኤንታራ ካህነታ ኤልሳማናነ እዮራማ የድስ።

\VS{9}ኤንቲ ጎዳ ህገ ማፃፋ ኤክድ ይሁዳ ቢታን ደእያ ካታማታ ኡባ ብድ ያን አሳ ታማርስዶሶና።


\par }{\PP \VS{10}ይሁዳ ዩሾን ደእያ ካዎተꬃታ ኡባ ጎዳይ ያሽስን፥ ኤንቲ እዮሳፈፃራ ኦለትቦኮና።

\VS{11}ፍልስፄመፐ ጉꬃ አሳት እዮሳፈፃስ እሞታነ ብራ ጊራ ኤህዶሶና፤ አራባት እያዉ ላፑን ሙኩሉነ ላፑን ፄቱ ዶርሳ ኡርገታነ ላፑን ሙኩሉነ ላፑን ፄቱ ኮለታ ኤህዶሶና።

\VS{12}እዮሳፈፅ ምን ምን ብስ። ይሁዳን ሚፃታነ ሻሎ ምንጅያ ካታማታ ኬፅስ።

\VS{13}ይሁዳ ካታማታን ዳሮባ ምንጅስ።

\par }{\PP የሩሳላመን እያዉ ምኖ ኦላንቾት ደኦሶና።

\VS{14}ኤንቲ ባንታ አዋታ ሶ አሳን አሳን ሀይሳፈ ካልድ ፃፈትዶሶና። ይሁዳ ኮቻፈ ሻላቃይ አድና፤ እያራ ሄꬑ ፄቱ ሙኩሉ ምኖ ኦላንቾት ደኦሶና።


\par }{\PP \VS{15}አድና ካልድ ደእያ ሀላቃይ ዮሃና፤ እያራ ናምኡ ፄታነ ሆስፑን ታሙ ሙኩሉ ምኖ ኦላንቾት ደኦሶና።


\par }{\PP \VS{16}ጎዳስ ባ ሸነን ባና ዱማይዳ ዝክራ ናአይ አማሳይ እያ ካልድ ደእያ ሄꬓንꬆ ሀላቃ፤ እያራ ናምኡ ፄቱ ሙኩሉ ምኖ ኦላንቾት ደኦሶና።


\par }{\PP \VS{17}ብንያመ ኮቻፈ ሀላቃይ ምኖ ኦላንቹዋ ኤልያዳ፤ እያራ ዶንገነ ጎንዳለ ኦይክያ ናምኡ ፄቱ ሙኩሉ ኦላንቾት ደኦሶና።


\par }{\PP \VS{18}ኤልያዳ ካልድ ደእያ ሀላቃይ ዮዛባታ፤ እያራ ኦላ ባናዉ ዳንጭዳ እስ ፄታነ ሆስፑን ታሙ ሙኩሉ ኦላንቾት ደኦሶና።


\par }{\PP \VS{19}ሀይሳቲ ካዋስ የሩሳላመን ኦꬅዳይሳታ፤ ሀይሳቲ ይሁዳን ግምበትዳ ካታማታን ደእያ ካዎይ ዎꬅዳ ኦላንቾታፐ ሀራ።




\par }\Chap{18}{\SH ምክያስ አካባስ ኦድዳ ትንብተ
\par }
{\R (1 ካዎ 22:1-28)

\par }{\PP \VerseOne{1}እዮሳፈፅ ዳሮ ዱረተꬅነ ቦንቾ ደምዳፐ ጉየ አካባራ ቦሎትስ።

\VS{2}ጉꬃ ላይꬃፈ ጉየ እዮሳፈፅ አካባ በአናዉ ሳማረ ብስ። አካብ እያዉነ እያራ ደእያ አሳስ ዳሮ ዶርስነ ቦሩ ሹክስ። ያትድ እዮሳፈፃ ጋላዳን ደእያ ራሞታ ኦላናዉ ባራ ባና መላ ማቅስ።

\VS{3}እስራኤለ ካዎይ አካብ ይሁዳ ካዋ እዮሳፈፃኮ፥ “ጋላዳን ደእያ ራሞታ ኦላናዉ ታራ ባኔ?” ያግድ ኦይችስ።

\par }{\PP እዮሳፈፅ፥ “ኤ፥ ታ ኔራ ባና፤ ታ ኦላንቾት ነ ኦላንቾታ፤ ኑ ኔራ ባና” ያግስ።

\VS{4}እዮሳፈፅ እስራኤለ ካዋኮ፥ “ግዶሽን፥ ነ ኮይሮታዳ ጎዳ ኦይቻ” ያግስ።


\par }{\PP \VS{5}እስራኤለ ካዎይ ኦይዱ ፄቱ ናበታ ሺሽድ፥ “ታ ጋላዳን ደእያ ራሞታ ኦላናዉ ቦየ ቦፖ?” ያግድ ኦይችስ።

\par }{\PP ኤንቲ፥ “ባ፤ ፆሳይ ነ ኩሸን አꬅድ እማና” ያግዶሶና።


\par }{\PP \VS{6}ሽን እዮሳፈፅ፥ “ኑ ጎዳ ኦይቻናዉ ዳንዳእያ ሀራ ናበይ ሀይሳን ባዌ?” ያግስ።


\par }{\PP \VS{7}እስራኤለ ካዎይ እዮሳፈፃኮ፥ “ኑ እያ ባጋራ ጎዳ ኦይቻናዉ ዳንዳእያ ሀራ ናበይ ይምላ ናአይ ምክያስ ደኤስ። ሽን እ ኡባ ዎደ ታዉ ኢታባ ኦዴስፐ አትሽን፥ ሎኦባ ኦድ ኤሮና ግሾ ታ እያ ዶስከ” ያግስ።

\par }{\PP እዮሳፈፅ፥ “ካዎይ ሀይሳዳ ጋናዉ በሰና” ያግስ።


\par }{\PP \VS{8}እስራኤለ ካዎይ ባ ሞርናታፐ እሱዋ ፄግድ፥ “ይምላ ናኣ ምክያሳ ኤለ ኤካዳ ያ” ያግስ።


\par }{\PP \VS{9}እስራኤለ ካዎይነ ይሁዳ ካዎይ እዮሳፈፅ ካዎ ማኦ ማእድ፥ ሳማረ ካታማ ገልያ ፐንገን ባንታ አራታን ኡትን ናበት ኡባይ ኤንታ ስንꬃን ትንብተ ኦዶሶና።

\VS{10}ኤንታፈ እሶይ፥ ክንአና ናአይ ሰደቅያስ ብራታፐ ካጨታ ጊግስድ አካባኮ፥ “ጎዳይ፥ ‘ሶረት ꬋያና ጋካናዉ ነ ኤንታ ሀ ካጨታን ቃይጫና’ ያጌስ” ያግስ።


\par }{\PP \VS{11}ሀራ ናበት ኡባይ፥ “ጎዳይ ራሞታ ነ ኩሸን አꬅድ እማና ግሾ ባ፤ ኦላዳ ፆና” ያግዶሶና።


\par }{\PP \VS{12}ምክያሳ ፄጋናዉ ኪተትድ ብዳ ኡራይ፥ “ሄኮ፥ ሀራ ናበት ኡባይ እስ ዶና ግድድ ካዎይ ፆናናይሳ ኦድዶሶና። ነ ኦዳይካ ኤንታ ኦዳ መላ ግዶ፤ ሎኦባ ኦዳ” ያግስ።


\par }{\PP \VS{13}ሽን ምክያስ፥ “ደኦ ጎዳይ ኤርያ መላ፥ ፆሳይ ታዉ ቆንጭስዳባ ኦዳና” ያግስ።


\par }{\PP \VS{14}ምክያስ ካዋኮ ይዳ ዎደ ካዎይ፥ “ምክያሳ ኑኒ ጋላዳን ደእያ ራሞታ ኦላናዉ ቢኖየ ቦፕኖ?” ያግድ ኦይችስ።

\par }{\PP ምክያስ ካዋኮ፥ “ኤንቲ ነ ኩሸን አꬍድ እመታና ግሾ ባዳ ኦላ” ያግስ።


\par }{\PP \VS{15}ካዎይ፥ “ጎዳ ሱንꬃን ቱማ ኦዳ፤ ሀራባ ታዉ ኦዶና መላ ታኒ ነና አፑን ቶሆ ጫቅሶ” ያግስ።


\par }{\PP \VS{16}ምክያስ፥ “ታ እስራኤለ ኦላንቾት ኡባይ ሄንꬃንቾይ ባይና ዶርሳዳ ደርያ ቦላ ላለትዳይሳ በአስ። ጎዳይ፥ ‘ሀይሳታ ካለꬅያ አስ ባዋ፤ ኤንቲ ኡባይ ባንታ ሶ ሶ ሳሮ ቦ’ ያጌስ” ያግስ።


\par }{\PP \VS{17}እስራኤለ ካዎይ እዮሳፈፃኮ፥ “እ ታዉ ኢታፐ አትሽን፥ ሎኦ ኦድ ኤረና ጋዳ ታኒ ነዉ ኦዳብክና?” ያግስ።


\par }{\PP \VS{18}ምክያስ ጉጅድ ሀይሳዳ ያግስ፤ “ሀእ፥ ጎዳይ ግያባ ስአ! ጎዳይ ባ አራታን ኡትን ሳሎ ኦላንቾት እያ ኡሻቻ ባጋንነ እያ ሀድርሳ ባጋን ኤቅዳይሳታ በአስ።

\VS{19}ጎዳይ፥ ‘እስራኤለ ካዎይ አካብ ጋላዳን ደእያ ራሞታ ብድ ያን ሀይቃናዳ እያ ባለꬃናይ ኦኔ?’ ” ያግስ።

\par }{\PP እሶይ፥ “ሀይሳዳ ግያ ዎደ ሀንኮይ ሄሳዳ” ግስ።


\par }{\PP \VS{20}ዉርሰꬃን እስ አያን ከይድ ጎዳ ስንꬃን ኤቅድ፥ “ታኒ እያ ባለꬃና” ያግስ።

\par }{\PP ጎዳይ፥ “ዋታዳ ባለꬃኔ?” ያግስ።


\par }{\PP \VS{21}አያናይ፥ “ታ ባዳ፥ እያ ናበታ ኡባ ዶናን ዎርዶ አያና ግዳና” ያግስ።

\par }{\PP ጎዳይ፥ “ኤ፥ ነ እያ ባለꬃና፤ ነዉ ሀናና፤ ባዳ ባለꬃ” ያግስ።


\par }{\PP \VS{22}ምክያስ፥ “ሄኮ፥ ጎዳይ ነና ꬋይሳናዉ ቆፕዳ ግሾ ነ ናበታ ዶናን ዎርዶ አያና ዎꬅስ” ያግስ።


\par }{\PP \VS{23}ክንአና ናአይ ሰደቅያስ ሺቅድ፥ ምክያሳ ባቅድ፥ “ጎዳ አያናይ ታና አግድ ነዉ ኦዳናዉ አዉራ አꬍዴ?” ያግስ።


\par }{\PP \VS{24}ምክያስ፥ “ሄኮ፥ ነ ቆሰታናዉ ቆልአ ገልያ ዎደ ሄሳ ደማና” ያግስ።


\par }{\PP \VS{25}እስራኤለ ካዎይ ባ ኦላንቾታፐ እሱዋ ፄግድ፥ “ምክያሳ ኦይካ ኤፋዳ ካታማ ሃርያ አሞነስነ ታ ናኣ እዮኣሳስ እማ።

\VS{26}ካዎይ ኤንታኮ፥ ‘ሀ አድያ ቃሾ ኬꬃን የግተ፤ ታ ሳሮ ስማና ጋካናዉ ጉꬃ ኡይꬃፈነ ሃꬃፈ አትሽን፥ ሀራባ አይባካ እያዉ እሞፕተ’ ” ያግድ ኪትስ።


\par }{\PP \VS{27}ምክያስ፥ “ቱማ፥ ነ ሳሮ ስማናባ ግድኮ፥ ጎዳይ ታዉ ኦድቤና። ቃስ፥ አሳዉ፥ ታ ኦድያባ አኬክተ” ያግስ።


\par }{\SH አካባ ሀይቁዋ
\par }
{\R (1 ካዎ 22:29-35)

\par }{\PP \VS{28}ሄሳፈ ጉየ፥ እስራኤለ ካዎይነ ይሁዳ ካዎይ እዮሳፈፅ ጋላዳን ደእያ ራሞታ ብዶሶና።

\VS{29}እስራኤለ ካዎይ እዮሳፈፃኮ፥ “ታኒ ታ ማኡዋ ላማዳ ሀራ አስ ዳናዳ ኦላ ገላና፤ ሽን ኔኒ ነ ካዎ ማኡዋ ማአ” ያግስ። እስራኤለ ካዎይ ባ ማኡዋ ላምድ ሀራ አስ ዳንድ ኦላ ገልስ።


\par }{\PP \VS{30}ሶረ ካዎይ ባ ፓራ ጋረታ ኪትያ አሳታኮ፥ “ግታ ግድን ጉꬅ፥ ሀራ ኦደራካ ኦለቶፍተ፤ እስራኤለ ካዋ ፃላላ ኮይድ ዎꬍተ” ያግድ ኪትስ።


\par }{\PP \VS{31}ፓራ ጋረታ ኪተይሳት እዮሳፈፃ በእዳ ዎደ፥ “ሀይስ እስራኤለ ካዋ” ያግድ እያራ ኦለታናዉ ስምዶሶና። እዮሳፈፅ ዋስን ጎዳይ እያ ማድድ ኤንታ ኩሸፐ አሽስ።

\VS{32}ፓራ ጋረታ ኪተይሳት እ እስራኤለ ካዋ ግዶናይሳ በእድ እያ ጎደይሳ አጋግዶሶና።


\par }{\PP \VS{33}እስ ኡራይ ጮ ባ ዶንግያ ዱክያ ዎደ እስራኤለ ካዋ ኦላ ማኦይ ጋሄትያ ሀሽያን ጫድስ። ካዎይ ባ ጋርያ ላግያ አድያኮ፥ “ጋርያ ጉየ ዛራዳ ታና ኦላ ግዶፈ ከሳ፤ ታኒ ኢታ ጫቸ ጫደታስ” ያግስ።

\VS{34}ኦላይ ጎብያ ዎደ እስራኤለ ካዎይ አካብ ባ ፓራ ጋርያ ግዶን ዘምፕድ፥ ኦማርስ ጋካናዉ ሶረታ ስንꬃን ጋምእስ። አው ዉልያ ዎደ እ ሀይቅስ።




\par }\Chap{19}{\PP \VerseOne{1}ሄሳፈ ጉየ፥ ካዎይ እዮሳፈፅ የሩሳላመን ደእያ ባ ጋꬎ ሳሮ ስምስ።

\VS{2}ቆንጨꬅ በእያ፥ አናና ናአይ እዩይ ካዋ እዮሳፈፃራ ጋሄታናዉ ከይድ፥ “ኔኒ ኢታታ ማዳናዉ ዎይኮ ጎዳ እፀይሳታ ዶሳናው በሲ? ሄሳ ግሾ፥ ጎዳ ሀንቆይ ነ ቦላ ይስ።

\VS{3}ግዶሽን፥ አሼራ ኤቃ ምስለታ ቢታፈ ድግዳ ግሾነ ፆሳ ኮያናዉ ነ ዎዛና ጊግስዳ ግሾ ኔኒ ሎኦባ ኦꬃዳሳ” ያግስ።


\par }{\SH እዮሳፈፅ ዳይናታ ሹምስ
\par }
{\PP \VS{4}እዮሳፈፅ የሩሳላመን ደእስ። በርሳበፐ ዶምድ ደረይ ዳርያ ኤፍሬማ ቢታ ጋካናዉ አሳ ግዶን ዩይድ፥ ጎዳኮ፥ ኤንታ አዋታ ፆሳኮ ኤንታ ዛርስ።

\VS{5}ይሁዳ ቢታን ደእያ ግምበትዳ ካታማታ ኡባን ዳይናታ ሹምስ።

\VS{6}ኤንታኮ፥ “ህንተ ፕርደይ አሳሳ ግዶናሽን፥ ህንተ ፕርድያ ዎደ ጎዳይ ህንተራ ደእያ ግሾ ህንተ ፕርድያ ዎደ ናገትተ።

\VS{7}ሀእካ ጎዳስ ያይተ፤ ጎዳ ኑ ፆሳ ማታን ናቆይ፥ ሶምኦ ፄልድ ማደይነ ዎꬋፈ ኤኮይ ባይና ግሾ አኬክድ ፕርድተ” ያግስ።


\par }{\PP \VS{8}ቃስ፥ ጎዳ ህግያ ፖልሳና መላነ አሳ ግዶን ደንድያ ሞቱዋ ፕርዳና መላ ሌወታፐ፥ ካህነታፐነ እስራኤለ አሳ ሶ ሀላቃታፐ ጉꬃ አሳታ እዮሳፈፅ የሩሳላመን ሹምስ።

\VS{9}እዮሳፈፅ ኤንታ ሀይሳዳ ያግድ ኪትስ፤ “ጎዳስ ያሻን፥ አማነተꬃንነ ኩመꬃ ዎዛናን ኦꬅተ።

\VS{10}ባንታ ካታማን ደእያ ህንተ እሻት ሸምፖ ዎꬎን፥ ህገ ዎይኮ ኪታ ዎይኮ አዋጆ መንꬆን ህንተኮ ዪኮ፥ ኤንቲ ጎዳ ስንꬃን ባላ ግዶናዳ፥ እያ ሀንቆይ ህንተ ቦላነ ህንተ እሻታ ቦላ ዮናዳ ኤንታ ሴርተ። ህንተ ኤንታ ሴርኮ ህንተ ህንተ ሁጰን ባላ ግደከታ።

\VS{11}ጎዳባ ግድዳ ኡባን ካህነታ ሀላቃ አማረ፤ ካዎባ ግድዳ ኡባን ይሁዳ ኮቻስ ሀላቃ ግድዳ እስማኤላ ናኣ ዛባዳ ሹማስ። ሌወት ህንተ ቦላ ሀላቃ ግዳና። ህንተ ምንድ ኦꬅተ፤ ሱረባ ኦይሳራ ጎዳይ ግዶ” ያግስ።




\par }\Chap{20}{\SH ሞአበነ አሞነ ፆነተꬅ
\par }
{\PP \VerseOne{1}ሄሳፈ ጉየ፥ ሞአበትነ አሞነት ማኡናት እዮሳፈፃ ቦላ ደንድዶሶና።

\VS{2}ጉꬃ አሳት እዮሳፈፃኮ ይድ፥ “ማፅነ አባፈ ሄፍንꬃን ደእያ ኤዶመፐ ዳሮ ኦላንቾት ነና ኦላናዉ ይዶሶና። ኤንቲ ሀሳሶን-ታማራን ደኦሶና” ያግድ ኦድዶሶና። (ሀሳሶን-ታማር ኤንጋዳስ ሀራ ሱንꬁ።)


\par }{\PP \VS{3}እዮሳፈፅ ያይዳ ግሾ ጎዳ ኦይቻናዉ ቆፋ ቃችስ፤ ይሁዳ ቢታ ኡባን ፆማ አዋጅስ።

\VS{4}ይሁዳ አሳ ኡባይ ጎዳፐ ማዶ ኮያናዉ ሺቅዶሶና፤ ኤንቲ ጎዳፐ ማዶ ኮያናዉ ይሁዳ ካታማ ኡባፈ ይዶሶና።


\par }{\PP \VS{5}እዮሳፈፅ፥ ይሁዳነ የሩሳላመ ሺቁዋ ግዶን፥ ፆሳ ኬꬃን ደእያ ኦራꬃ ዳባባ ስንꬃን ኤቅስ።

\VS{6}ባ ቃላ ꬎቁ ኦꬅድ፥ “አቤት ጎዳዉ፥ ኑ አዋታ ፆሳዉ፥ ሳሎን ደእያ ፆሳይ ነና ግድኪ? ሳአን ደእያ ካዎተꬃታ ኡባ ሃረይ ነና። ግታተꬅነ ዎልቅ ነ ኩሸን ደእያ ግሾ ኔራ ኤቀታናዉ ዳንዳኤይ ባዋ።

\VS{7}አቤት ኑ ፆሳዉ፥ ካሰ ሀ ቢታን ደእያ አሳ፥ እስራኤለ ስንꬃፈ የደꬃዳ ነ ላግያ አብራሃመ ዘረꬃስ መርናዉ እምዳይ ነና ግድኪ?

\VS{8}ኤንቲ ሀ ቢታን ደእዶሶና፤ ያን ነ ሱንꬃስ ኬ ኬፅድ፥

\VS{9}‘ኑ ቦላ ኢታ መቶይ ዎይኮ ኦል ዎይኮ ጋዶይ ዎይኮ ኮሽ ጋክኮ፥ ነ ሱንꬃይ ደእያ ነ ኬꬃ ስንꬃንነ ነ ስንꬃን ኤቅድ፥ ኑ መቱዋን ኔኮ ዋሳና። ነ ኑ ዋሱዋ ስአዳ ኑና አሻና’ ያግዶሶና።


\par }{\PP \VS{10}“ሄኮ፥ ሀእካ፥ እስራኤለ አሳይ ግብፀፈ ከይዳ ዎደ፥ ኤንታ ቢታ ኦሎና መላ ኦꬃዳ ኤንታ ꬋይሶና መላ ድግዳ አሞነት፥ ሞአበትነ ሳይረት ሀ ቢታን ደኦሶና።

\VS{11}ኑ ኦꬅዶባስ ኤንቲ ኑስ ዛርዳባ በአ። ነ ኑስ እምዳ ላታ ቢታፈ ኤንቲ ኑና የደꬃናዉ ይዶሶና።

\VS{12}አቤት ኑ ፆሳዉ፥ ነ ኤንታ ፕርድኪ? ኑና ኦላናዉ ይዳ ሀ ዳሮ ኦላንቾታራ ኦለታናዉ ኑስ ዎልቅ ባዋ። ኑኒ ኦꬃናባ ኤሮኮ፤ ሽን ኑ አይፈት ነና ፄሎሶና” ያግስ።


\par }{\PP \VS{13}ይሁዳ አሳ ኡባይ ባንታ ናይታራነ ባንታ ማቸታራ ሺቅድ ጎዳ ስንꬃን ኤቅዶሶና።


\par }{\PP \VS{14}ሄ ዎደ ዛካርያሳ ናአይ ያሀዝኤል ሺቁዋ ግዶን ኤቅዳሽን ጎዳ አያናይ እያ ቦላ ዎꬍስ። ዛካርያስ ባናያ ናአ፤ ባናይ ይኤላ ናአ፤ ይኤል ማታና ናአ፤ ማታን ሌወ ኮቸነ አሳፋ ያራ።

\VS{15}ጎዳ አያናይ ያሀዝኤላ ቦላ ዎꬍን፥ “ካዋዉ እዮሳፈፃ፥ ይሁዳንነ የሩሳላመን ደእያ አሳዉ፥ ኡባይ ስእተ! ጎዳይ ህንተና ያጌስ። ‘ሀ ዳሮ ኦላንቾታ ጋሶን ያዮፍተነ ዳጋሞፕተ። ኦላይ ህንተባ ግዶናሽን ፆሳባ።

\VS{16}ዎንቶ ኤንታ ቦላ ከይድ ፂፃ ጌተትያ በሳ ፑደ ከይሽን ይሩኤላ መላ ቢታን ደእያ ዛንጋራ ዉርሰꬃን ህንተ ኤንታ ደማና።

\VS{17}ሀ ኦላ ኦለተይ ህንተና ግደከታ። ይሁዳነ የሩሳላመ አሳዉ፥ ህንተ በሳ በሳ ኦይክድ ምንድ ኤቅተ። ጎዳይ ህንተና አሽያ አሹዋ በእተ። ያዮፍተ፤ ዳጋሞፍተ፤ ዎንቶ ኤንታ ቦላ ከይተ፤ ጎዳይ ህንተራ ግዳና’ ” ያግስ።


\par }{\PP \VS{18}እዮሳፈፅ ሶምኦ ሳአ ጋꬅድ ጎይንስ፤ ይሁዳ አሳ ኡባይ የሩሳላመን ደእያ አሳ ኡባይ ጎዳ ስንꬃን ኩንድድ ጎይንዶሶና።

\VS{19}ቃሃታነ ቆረ ኮቻፈ ጉꬃ ሌወት ኤቅድ ባንታ ቃላ ꬎቁ ኦꬅድ፥ ጎዳ እስራኤለ ፆሳ ጋላትዶሶና።


\par }{\PP \VS{20}ኤንቲ ዎንታ ጉራ ደንድድ ተቁሄ መላ ቢታ ብዶሶና። ኤንቲ ከይዳ ዎደ እዮሳፈፅ ደንድ፥ “ይሁዳንነ የሩሳላመን ደእያ አሳዉ ታኒ ገይሳ ስእተ። ጎዳን፥ ህንተ ፆሳን አማነትተ፤ ህንተ ምናና፤ ናበታ አማንተ ኡባይ ህንተዉ እንጀታና” ያግስ።

\VS{21}እዮሳፈፅ አሳራ ዞረትዳፐ ጉየ፥

\par }{\Q “ጎዳ ጋላትተ፥

\par }{\QB እያ ሲቆይ መርናሳ” ያግድ የፅሸነ እያ ጌሻ ቦንቹዋ ሳቢሸ ኦላንቾታ ስንꬃራ ብያ አሳታ ሹምስ።


\par }{\PP \VS{22}ኤንቲ ማዝሙረ የꬅነ ጋላታ ዶምዳ ዎደ ይሁዳ ኦላናዉ ይዳ አሞነታ ቦላ፥ ሞአበታ ቦላነ ሳይረታ ቦላ ጎዳይ ዳጋማ የድስ።

\VS{23}አሞነትነ ሞአበት ሳይረታ ቦላ ደንድድ፥ ኤንታ ኩመꬅ ꬋይስዶሶና። ኤንቲ ሳይረታ ꬋይስዳፐ ጉየ ባንታ ግዶን እሶይ እሱዋ ꬋይስዶሶና።

\VS{24}ይሁዳ አሳይ መላ ቢታን ደእያ ኦላንቾታ በአናዉ ይዳ ዎደ ባንታ ሞርከት ደእያ በሳ በእዶሶና። ኤንታ አሀይ ቢታን ዝንእዳይሳ ደምዶሶና፤ ኤንታፈ እስ አስካ ከስ ኤክቤና።


\par }{\PP \VS{25}ሄሳፈ ጉየ፥ እዮሳፈፅነ እያ አሳይ ድኦ ኤካናዉ ብድ ሽንቀ፥ ኦላ ሚሸ፥ ማኦታነ ሀራ አልኦ ሚሸታ ደምዶሶና። ሽን ድኦ ኡባ ኤፋናዉ ዳንዳእቦኮና፤ ድእዳባይ ዳሮ ግድዳ ግሾ ሺሻናዉ ሄꬑ ጋላስ ኤክስ።

\VS{26}ኤንቲ ኦይዳንꬆ ጋላሳን ባራካ ዛንጋራን ሺቅድ ጎዳ ጋላትዶሶና። ሄሳ ግሾ ሄ በሳ “አንጆ ዛንጋራ” ያግድ ሱንꬅዶሶና።


\par }{\PP \VS{27}ሄሳፈ ጉየ፥ ይሁዳ አሳይነ የሩሳላመ አሳ ኡባይ እዮሳፈፅ ካለꬅን፥ ኡፋይሳን የሩሳላመ ስምዶሶና።

\VS{28}ኤንቲ የሩሳላመ ጋክድ ዲꬃራ፥ ማስንቆራነ ዛየራ ፆሳ ኬꬅ ገልዶሶና።


\par }{\PP \VS{29}እስራኤለ ሞርከታ ጎዳይ ኦልዳይሳ ቢታን ደእያ ካዎተꬃት ኡባይ ስእዳ ዎደ ያይዶሶና።

\VS{30}ያትድ ፆሳይ እዮሳፈፃስ ኡባ ባጋራ ሸምፖ እምዳ ግሾ እያ ካዎተꬃይ ሳሮተꬅ ደምስ።


\par }{\SH እዮሳፈፃ ዉርሰꬃ
\par }
{\R (1 ካዎ 22:41-50)

\par }{\PP \VS{31}እዮሳፈፅ ይሁዳን ካዎትያ ዎደ እያ ላይꬅ ሀስታማነ እቻሻ፤ እ የሩሳላመን ላታማነ እቻሹ ላይꬅ ካዎትስ። እያ አይያ ሽልሀ ናእዉ አዙቦ።

\VS{32}እዮሳፈፅ ባ አዋ አሳ ኦግያን ሄመትስ፤ እ ሄ ኦግያፐ ሀድርስ ኡሻች ግቤና፤ ጎዳ ስንꬃን ሱረባ ኦꬅስ።

\VS{33}ግዶሽን፥ ꬎቃ ጎይኖ በሳታ ꬋይስቤና፤ አሳይ ቡሮ ባ ኩመꬃ ዎዛናን ባንታ አዋታ ፆሳኮ ስምቤና።


\par }{\PP \VS{34}እዮሳፈፅ ኦꬅዳባይ ኮይሮፐ ዉርሰꬅ ጋካናዉ እስራኤለ ካዎታ ታርከ ማፃፋን፥ ሀናና ናኣ እዩ ታርከ ማፃፋን ፃፈትስ።


\par }{\PP \VS{35}እስ ዎደ ይሁዳ ካዎይ እዮሳፈፅ ኢታባ ኦꬅዳ እስራኤለ ካዋ አካዝያሳራ እስፈተꬅ ኦꬅስ።

\VS{36}ናምአይ ዛልኤ ማርካበ መꬋናዉ ዞረትዶሶና፤ ኤፅዮን-ጋብራን ማርካበታ መꬍዶሶና።

\VS{37}ግዶሽን ማሬሳ አደይ ዶዳ ናአይ አላዛር፥ “ኔኒ አካዝያሳራ እስፈተꬅ መꬍዳ ግሾ ነ ኦꬅዳባ ጎዳይ ꬋይሳና” ያግድ እዮሳፈፃ ቦላ ትንብተ ኦድስ። ሄሳ ግሾ፥ ማርካበት መቅዶሶና፤ ኤንቲ ዛልኤ ኦሱዋ ኦꬃናዉ ዳንዳእቦኮና።




\par }\Chap{21}{\PP \VerseOne{1}ሄሳፈ ጉየ፥ እዮሳፈፅ ሀይቅድ ባ ማይዛታራ ጋሄትስ። ዳዊታ ካታማን ባ ማይዛታ ዱፎን ሞገትስ። እያ በሳን እያ ናአይ እዮራም ካዎትስ።


\par }{\SH ይሁዳ ካዋ እዮራማ
\par }
{\R (2 ካዎ 8:17-24)

\par }{\PP \VS{2}እዮራማ እሻት አዛርያሳ፥ ይኤላ፥ ዛካርያሳ፥ አ ዛርያሳ፥ ምካኤላነ ሳፋፃ፤ ሀይሳቲ ይሁዳ ካዋ እዮሳፈፃ ናይታ።

\VS{3}ኤንታ አዋይ እዮሳፈፅ ኤንታዉ ዳሮ ብራ፥ ዎርቃ፥ አልኦ ሚሸነ ግምበትዳ ካታማታ እሚስ። ሽን እዮራም እያዉ ባይራ ናአ ግድያ ግሾ ካዎተꬃ እያዉ እሚስ።

\VS{4}እዮራም ባ አዋ ካዎተꬃ ኤክድ ምንዳ ዎደ ባ እሻታ ኡባነ እስ እስ እስራኤለ ሀላቃታ ማሻን ዎꬍስ።


\par }{\PP \VS{5}እዮራም ካዎትያ ዎደ እያዉ ላይꬅ ሀስታማነ ናምአ፤ የሩሳላመን ሆስፑን ላይꬅ ካዎትስ።

\VS{6}እዮራም አካባ ናእዉ ኤክዳ ግሾ አካባ ሶ አሳይ ሄመትዳይሳዳ ካሰ እስራኤለ ካዎታ ኦግያን ሄመትስ፤ ጎዳ ስንꬃን ኢታባ ኦꬅስ።

\VS{7}ግዶሽን፥ ጎዳይ ካሰ ዳዊታራ ጫቅዳ ጫቁዋ ግሾ ዳዊታ ኮቻ ꬋይሳናዉ ኮይቤና። ዳዊታ ኮቻይ መርናዉ ካዎታና መላ ጎዳይ እያዉ ጫቅስ።


\par }{\PP \VS{8}እዮራማ ካዎተꬃ ላይꬃን፥ ኤዶመ አሳይ ይሁዳ ካዋ ቦላ ማካልድ ባንታዉ ካዎ ካዎꬅዶሶና።

\VS{9}ሄሳ ግሾ፥ እዮራም ቶራ ሞጮናታነ ፓራ ጋረታ ኤክድ ኤዶመ ኦላናዉ ብስ። ኤዶመ አሳይ እያነ እያ ፓራ ጋረታ ሀላቃታ ኦልዶሶና። ሽን እዮራምነ እያ አሳይ ቃማ ደንድድ ባቃትዶሶና።

\VS{10}ሄ ዎደፐ ዶምድ ሀች ጋካናዉ ኤዶመ አሳይ ይሁዳ አሳስ ሃረትቦኮና። እዮራም ጎዳ፥ ባ አዋታ ፆሳ አግዳ ግሾ ልብና አሳይ ሄ ዎደ ይሁዳ ካዋ ቦላ ማካልዶሶና።


\par }{\PP \VS{11}እዮራም ይሁዳ ገዘ ቢታን ꬎቃ ጎይኖ በሳታ ጊግስስ፤ የሩሳላመን አሳ ላይማታና መላ ኦꬅስ፤ ይሁዳ አሳካ ባለꬅስ።

\VS{12}ናበይ ኤልያስ እዮራማስ ዳብዳበ ሀይሳዳ ያግድ ፃፍስ፤ “ጎዳይ፥ ነ አዋ ዳዊታ ፆሳይ፥ ‘ኔኒ ነ አዋ እዮሳፈፃ ዎይኮ ይሁዳ ካዋ አሳ ኦግያን ሄመታናይሳ አጋዳ፥

\VS{13}እስራኤለ ካዎታ ኦግያን ሄመታዳሳ። አካባ ሶ አሳይ ኦꬅዳይሳዳ ይሁዳንነ የሩሳላመን ደእያ አሳይ ኤቃ ጎይናና መላ ኦꬃዳሳ። ቃስ ኔፐ ሎእያ፥ ነ አዋ ሶ አሳ፥ ነ እሻታ ዎꬋዳሳ።

\VS{14}ሄሳ ግሾ፥ ጎዳይ ነ አሳ፥ ነ ናይታ፥ ነ ማቸታነ ነዉ ደእያ ኡባ ዎልቃማ ጋዶን ሾጫና።

\VS{15}ነና ማራጨ ሀርገይ ኦይክን፥ ማራጨይ ካረ ከያና ጋካናዉ ነ ኢታ ሳከታና።’ ”


\par }{\PP \VS{16}ጎዳይ ፍልስፄመታነ ቶጰ ማታን ደእያ አራበታ እዮራማ ኦላና መላ ደንꬅስ።

\VS{17}ኤንቲ ይሁዳ ቦላ ደንድድ ካዎ ጋꬎን ደእያ ሚሸ ኡባ፥ ካዋ አደ ናይታነ እያ ማቸታ ድእዶሶና። ቃስ፥ እያ ናይታ ኡባፈ ካሎ ግድዳ አካዝያሳፐ
\FTNT{*}{{\FR 21:17 }{\FQ{አካዝያሳ፦
}}{\FT{እያ እብራወꬆ ሱንꬃይ እዮኣሳ ጌተቴስ።
}}} አትሽን፥ ሀራ እስ ናእካ አትቤና።


\par }{\PP \VS{18}ሄሳፈ ጉየ፥ ጎዳይ ፓፃናዉ ዳንዳኦና ማራጨ ሀርገን እዮራማ ሾጭስ።

\VS{19}ናምኡ ላይꬃ ግዶን ሀርገይ እያ ቦላ ጎብስ፤ እያ ማራጨይ ካረ ከይስ፤ እ ኢታ ሳከትድ ሀይቅስ። እያ ሞግያ ዎደ አሳይ ካሰ ማይዛታስ ኦꬅዳይሳዳ እያ ቦንቾስ ምꬅ ዶርድ ታማ ኤꬅቦኮና።


\par }{\PP \VS{20}እዮራም ካዎትያ ዎደ እያዉ ላይꬅ ሀስታማነ ናምአ፤ እ የሩሳላመን ሆስፑን ላይꬅ ካዎትስ። እ ሀይቅያ ዎደ ኦንካ አዛንቤና። እዮራም ዳዊታ ካታማን ሞገትስፐ አትሽን፥ ካዎታ ዱፎን ሞገትቤና።




\par }\Chap{22}{\SH ይሁዳ ካዋ አካዝያሳ
\par }
{\R (1 ካዎ 8:25-29፤ 9:21-28)

\par }{\PP \VerseOne{1}አራበታራ ይዳ ፓንጋት፥ እዮራማ ባይራ ናይታ ኡባ ዎꬍዳ ግሾ የሩሳላመ አሳይ እዮራማ ናኣ፥ ኡባፈ ካሉዋ፥ አካዝያሳ እያ በሳን ካዎꬅዶሶና። ሄሳ ግሾ፥ እዮራማ ናአይ አካዝያስ ኤንታ ቦላ ካዎ ግድስ።

\VS{2}አካዝያስ ካዎትያ ዎደ እያዉ ላይꬅ ላታማነ ናምአ።
\FTNT{*}{{\FR 22:2 }{\FQ{ላታማነ ናምአ፦
}}{\FT{እያዉ ላይꬅ ላታማነ ናምአ ዎይኮ ኦይታማነ ናምአ (2 ካዎ 8:26 ፄላ)።}}} እ የሩሳላመን እስ ላይꬅ ካዎትስ፤ እያ አይያ ጎቶላ፥ ዛንብራ ናኣ ናአ።


\par }{\PP \VS{3}አካዝያስ ኢታተꬃን ባናዳ እያ አይያ ዞርዳ ግሾ እ አካባ ሶ አሳ ኦግያን ሄመትስ።

\VS{4}እያ አዋይ ሀይቅዳፐ ጉየ አካባ ሶ አሳይ እያ ዞርያ ግሾ ꬋያና ጋካናዉ አካባ ሶ አሳዳ እካ ጎዳ ስንꬃን ኢታባ ኦꬅስ።

\VS{5}አካዝያስ አካባ ሶ አሳ ዞርያ ካልድ፥ አካባ ናኣ፥ እስራኤለ ካዋ እዮራማራ እስፈ ሶረ ካዋ አዛሄላ ኦላናዉ ጋላዳን ደእያ ራሞታ ብስ። ያን ሶረ አሳት እዮራማ ጫድዶሶና።

\VS{6}እዮራም፥ ሶረ ካዋ አዛሄላራ ኦለትዳ ኦላን ጫደትዳ ግሾ ፓፃናዉ እዝራኤለ ብስ። እዮራማ ናአይ፥ ይሁዳ ካዎይ፥ አካዝያስ፥ ጫደትዳ አካባ ናኣ እዮራማ፥ ኦይቻናዉ እዝራኤለ ብስ።


\par }{\PP \VS{7}አካዝያስ እዮራማ ኦይቻናዉ ብዳ ቡሳ፥ ፆሳይ አካዝያሳስ ሀይቆ ጋሶ ኦꬅስ። አካዝያስ እዮራማ ሶ ጋክዳ ዎደ አካባ ኮቻ ꬋይሳና መላ ጎዳይ ዶርዳ፥ ናምሳ ናኣ እዩ፥ ሞካናዉ ናምአይ ከይዶሶና።

\VS{8}እዩይ አካባ ኮቻ ቦላ ፕርዳ ፖልያ ዎደ ይሁዳ ሀላቃታነ አካዝያሳ ማድያ እያ ዳቦታ ናይታ ደምድ ዎꬍስ።

\VS{9}እዩይ አካዝያሳ ኮይሽን ሳማረን ቆሰትድ ደእያ በሳፈ እዩ አሳት ደምድ እያኮ ኤህድ ዎꬍዶሶና። “ባ ኩመꬃ ዎዛናን ጎዳ ኮይዳ እዮሳፈፃ ናአ” ያግድ ሞግዶሶና።

\par }{\PP ሄሳ ግሾ፥ አካዝያሳ ሶ አሳፐ ካዎታናዉ ዳንዳእያ አስ ኦንካ አትቤና።


\par }{\SH ጎቶሎነ እዮኣሳ
\par }
{\R (2 ካዎ 11:1-3)

\par }{\PP \VS{10}አካዝያሳ አይያ ጎቶላ ባ ናአይ ሀይቅዳይሳ ስእዳ ዎደ ደንዳዳ ይሁዳ ካዋ ኮቸ ኡባ ꬋይሳሱ።

\VS{11}ሽን ካዋ እዮራማ ናእያ ዮሳቤታ ሀይቃናዉ ደእያ ካዎ ናይታ ግዶፈ አካዝያሳ ናኣ እዮኣሳ ካይሳዳ ኤካሱ። እያነ እያ ድችያሮ ቆልአን ቆሳሱ። ሄሳዳ ኦꬃዳ ጎቶላ ዎꬎናዳ ካዋ እዮራማ ናእያ አካዝያሳ ምችያ ካህንያ ዮዳሄ ማችያ ዮሳቤታ እያ ቆሳሱ።

\VS{12}ጎቶላ ሃርያ ዎደ ኡባን ናአይ ኤንታ ማታን ፆሳ ኬꬃን ኡሱፑን ላይꬅ ቆሰትድ ደእስ።




\par }\Chap{23}{\PP \VerseOne{1}ላፑንꬃ ላይꬃን ዮዳሄይ ምንድ ማቶ ሀላቃታ ይሮሃማ ናኣ አዛርያሳ፥ ይሆና ናኣ ይስማኤላ፥ ኦቤዳ ናኣ አዛርያሳ፥ አዳያ ናኣ ማእሰያነ ዝክራ ናኣ ኤልሳፋፃ ሺሽድ ኤንታራ ጫቅስ።

\VS{2}ኤንቲ ይሁዳ ኡባ ብድ ያን ደእያ ሌወታነ እስራኤለ ያራታ ሀላቃታ ኡባ ኤክድ የሩሳላመ ይዶሶና።


\par }{\PP \VS{3}ሄ ሺቅዳ አሳ ኡባይ ፆሳ ኬꬃን ካዉዋራ ጫቅዶሶና። ዮዳሄይ፥ “ካዋ ናኣ ሀይሳ በእተ! ጎዳይ ካሰ ዳዊታ ኮቻስ ቃላ ገልዳይሳዳ እ ካዎቶ።

\VS{4}ህንተ ኦꬃናዉ በሲያባይ ሀይሳ፤ ሳምባታ ጋላስ ፆሳ ኬꬅ ገልያ ካህነታፐነ ሌወታፐ ስኮይ ፐንግያ ናግተ።

\VS{5}ቃስ ስኮይ ካዎ ጋꬎ ናግተ፤ ስኮይ ቃስ ባሶ ፐንግያ ናግተ። አሳ ኡባይ ፆሳ ኬꬃ ዳባባን ሺቆ።

\VS{6}ኦꬅያ ካህነታፐነ ሌወታፐ አትሽን፥ ኦንካ ፆሳ ኬꬅ ገሎፖ። ኤንቲ ጌሽ ግድያ ግሾ ገሎና፤ ሽን ሀራ አሳ ኡባይ ጎዳ ኪታ ናግሸ ፆሳ ኬꬃፈ ካረራ ደኦ።


\par }{\PP \VS{7}“ሌወት ኦላ ሚሸ ባንታ ኩሸን ኩሸን ኦይክድ ካዋ ግዶይድ እ ከይያ ዎደነ ገልያ ዎደ እያራ ግዶ። ፆሳ ኬꬅ ገልያ ኦንካ ሀይቆ” ያግስ።


\par }{\PP \VS{8}ሌወትነ ይሁዳ አሳ ኡባይ ካህነይ ዮዳሄይ ኪትዳ ኡባ ኦꬅዶሶና። ካህነይ ዮዳሄይ ኦሶፐ ከያናዉ በሲያ ሌወታ ከስድ የድቦና ግሾ፥ እሶይ እሶይ ሳምባታ ጋላስ ኦሶ ገለይሳታነ ኦሶፐ ከይያ ባ አሳ ኤክስ።

\VS{9}ካህነይ ዮዳሄይ ፆሳ ኬꬃን ደእያ፥ ካዋ ዳዊታ ቶራ፥ ግታነ ጉꬃ ጎንዳለታ ቶራ ሞጮናታስ እሚስ።

\VS{10}ካህነይ ዮዳሄይ አሳ ኡባይ ኦላ ሚሸ ባ ኩሸን ኩሸን ኦይክድ ፆሳ ኬꬃ ዱገሀፐ ፑደሀ ጋካናዉ ያርሾ በሳ ማታንነ ፆሳ ኬꬃ ማታን ካዋ ዩሾን ኤቃናዳ ኦꬅስ።

\VS{11}ዮዳሄ ካዋ ናኣ እዮኣሳ ካረ ከስድ፥ እያ ሁጰን ካላቻ ዎꬅስ፤ ካዎታ ህገ ማፃፋ እያዉ እምድ ካዎይስ። ዮዳሄይነ እያ ናይት እዮኣሳ ትይድ፥ “ካዎይ ብራታ ቱሱ ግዶ” ያግዶሶና።


\par }{\PP \VS{12}አሳይ የፅሸነ ካዋ ሳቢሸ ኡፋይተይሳ ጎቶላ ስእዳ ዎደ አሳኮ ፆሳ ኬꬅ ባሱ።

\VS{13}ካዎይ ፐንገን ቱሳ ማታን ኤቅዳይሳ በአሱ። ሀላቃትነ ዛየ ፑነይሳት ካዋ ማታን ደኦሶና፤ ይሁዳ አሳ ኡባይ ኡፋይትሸ ዛየ ፑኖሶና፤ ማዝሙረ የፀይሳት ስን አꬍድ ባንታ የꬃ ሚሸን ጋላቶሶና። ጎቶላ ባ ማኡዋ ፔꬋዳ፥ “ሀይስ ጌላተꬅ! ሀይስ ጌላተꬅ!” ያጋዳ ዋሳሱ።


\par }{\PP \VS{14}ካህነይ ዮዳሄይ ቶራ ሞጮናታኮ፥ “ጎቶላ ፆሳ ኬꬃን ዎꬎፕተ፤ እዮ ሳልፕያ ግዶራ አꬅድ ካረ ከስተ፤ እዮ አሻናዉ ኮይያ አስ ደእኮ ዎꬍተ!” ያግስ።

\VS{15}ሄሳ ግሾ፥ ኤንቲ እዮ ኦይክድ ካዎ ጋꬎ ኤፍድ ፓራ ፐንገን እዮ ዎꬍዶሶና።


\par }{\PP \VS{16}ካህነይ ዮዳሄይ ባ ሁጰን፥ አሳ ኡባይነ ካዎይ፥ ጎዳ አስ ግዳናዉ ጫቅዶሶና።

\VS{17}ሄ ዎደ አሳ ኡባይ ባኣለ ኤቃ ኬꬅ ብድ፥ ኬꬃ ላልድ፤ ያርሾ በሳታነ ምስለታ ትንቸረꬅዶሶና። ማታና ጌተትያ ባኣላ ካህንያ ያርሾ በሳታ ስንꬃን ዎꬍዶሶና።


\par }{\PP \VS{18}ዮዳሄይ ካህነታነ ሌወታ ፆሳ ኬꬃ ኦሱዋስ ሀላቃ ኦꬅድ ሹምስ። ኤንታ ኦሶይ ሙሰ ህግያን ፃፈትዳይሳዳነ ካዎይ ዳዊቲ ኦድዳይሳዳ ያርሾ ያርሻናይሳ። ቃስ ካዎይ ዳዊቲ ኦድዳይሳዳ ማዝሙረ የፅሸ ቦንቻናይሳ።

\VS{19}ህግያን ፃፈትዳይሳዳ ቱና አስ ገሎና መላ ዮዳሄይ ፆሳ ኬꬃ ፐንገን ናገይሳታ ዎꬅስ።


\par }{\PP \VS{20}ዮዳሄይ ቶራ ሞጮናታ፥ ግታ አሳታ፥ ደርያ ሃረይሳታነ ሄ ቢታ አሳ ኡባ ኤክድ ካዋ ፆሳ ኬꬃፈ ዱገ ኤህስ። ቆሞ ባጋ ፐንገራ ካዎ ጋꬎ ገልድ ካዋ አራታ ቦላ ኡትስዶሶና።

\VS{21}ይሁዳ አሳ ኡባይ ኡፋይትስ። ጎቶላ ማሻን ሀይቅዳፐ ጉየ ካታማይ ዎፑ ግስ።




\par }\Chap{24}{\SH ይሁዳ ካዋ እዮኣሳ
\par }
{\R (1 ካዎ 12:1-16)

\par }{\PP \VerseOne{1}እዮኣስ ካዎትያ ዎደ እያዉ ላይꬅ ላፑና፤ እ የሩሳላመን ኦይታሙ ላይꬅ ካዎትስ። እያ አየ ሱንꬃይ ሳቦ፤ እያ በርሳበ ማጫስ።

\VS{2}ካህነይ ዮዳሄይ ደእዳ ላይꬃ ኡባን እዮኣስ ጎዳ ስንꬃን ሱረባ ኦꬅስ።

\VS{3}ዮዳሄይ ካዋ እዮኣሳስ ናምኡ ማቾ እምን ኤንቲ እያዉ አደ ናይታነ ማጫ ናይታ የልዶሶና።


\par }{\PP \VS{4}ጉꬃ ዎደፐ ጉየ እዮኣስ ፆሳ ኬꬃ ኦራꬃናዉ ቆፕስ።

\VS{5}እዮኣስ ካህነታነ ሌወታ ሺሽድ፥ “ይሁዳ ብድ ህንተ ፆሳ ኬꬃ ላይꬃን ላይꬃን ኦራꬃናዉ እስራኤለ ኡባፈ ሚሸ ሺሽተ፤ ሄሳ ሀእ ኤለስድ ኦꬅተ” ያግስ። ሽን ሌወት ኤለስድ ኦꬅቦኮና።

\VS{6}ሄሳ ግሾ፥ ካዎይ ካህነ ሀላቃ ዮዳሄ ፄግድ፥ “ጎዳ አይለይ ሙሰይነ የሩሳላመ አሳይ ፆሳ ዱንካንያ ኦሱዋስ ከሳና መላ ኪትዳ ጊራ የሩሳላመፐነ ይሁዳፐ ሺሻና መላ ሌወታ አይስ ኪታብኪ?” ያግስ።

\VS{7}ሄ ዎደ ኢታ ማጫሰ ጎቶላ ናይት ፆሳ ኬꬃ መንꬅዶሶና። ኤንቲ ጎዳ ኬꬃን ደእያ ጌሻ ሚሸ ኡባ ኤክድ ባኣለ ጎይናናዉ ጎኤትዶሶና።


\par }{\PP \VS{8}ካዎይ ሌወታ ኪትን፥ ኤንቲ ሳፅነ ጊግስድ፥ ፆሳ ኬꬃ ፐንግያፈ ካረ ባጋራ ዎꬆሶና።

\VS{9}ፆሳ አይለይ ሙሰይ መላ ቢታን ደእሸ፥ እስራኤለ አሳፐ ሺሻና መላ ኪትዳ ጊራ ጎዳስ ኤሀና መላ ይሁዳንነ የሩሳላመን ሌወት አዋጅዶሶና።

\VS{10}ሀላቃትነ አሳ ኡባይ ኡፋይትድ ሳፅነይ ኩማና ጋካናዉ ጊራ የግዶሶና።

\VS{11}ሳፅነይ ሌወታ ባጋራ ካዎ ሞርናታኮ ጋክን ሳፅንያ ግዶን ዳሮ ሚሸይ ዳጋየትዳይሳ በእዳ ዎደ ኡባን ካዎ ፃፈይነ ካህነ ሀላቃይ ይድ ሳፅንያፐ ሚሸ ከስድ ሳፅንያ በሳን ዛር ዎꬆሶና። ኤንቲ ኡባ ዎደ ሄሳ ኦꬅድ ዳሮ ሚሸ ዳጋይዶሶና።


\par }{\PP \VS{12}ሄ ሚሽያ ካዎይነ ዮዳሄይ ፆሳ ኬꬃ ኦሱዋ ኦꬃና መላ ሹመትዳ አሳታስ እሞሶና። ኤንቲ ፆሳ ኬꬃ ኦራꬃናዉ ሹቹ ማሰይሳታ፥ አናፀታ፥ ብራታነ ናሰ ብራታ ኦሳንቾታ ቃፃርዶሶና።

\VS{13}ኦሳንቾት ፆሳ ኬꬃ ምን ኦꬅድ ካሰይሳዳ ኦራꬅዶሶና።

\VS{14}ፆሳ ኬꬃ ኦራꬆ ኦሶይ ዉርዳ ዎደ ፓላህዳ ዎርቃነ ብራ ካዋኮነ ዮዳሄኮ ኤህዶሶና። ኤንቲ ሄ ዎርቃነ ብራ ፆሳ ኬꬃ ጋꬃ ኦሱዋስ ጎኤትያ ሚሸታ፥ ፁሳ ያርሾስ ሀንያ ሳነታነ ሀራ ዱማ ዱማ ሚሸታ ኦꬅዶሶና።

\par }{\PP ዮዳሄይ ደእዳ ላይꬃን ኡባን ፆሳ ኬꬃን ፁሳ ያርሾይ ያርሸቴስ።


\par }{\PP \VS{15}ዮዳሄይ ዳሮ ጭምድ ሀይቅስ፤ እ ሀይቅያ ዎደ እያዉ ላይꬅ ፄታነ ሀስታማ።

\VS{16}ዮዳሄይ እስራኤለን ፆሳስነ ፆሳ ኬꬃስ ሎኦባ ኦꬅዳ ግሾ ዳዊታ ካታማን ካዎታ ዱፎን እያ ሞግዶሶና።


\par }{\SH እዮኣሳ ኢታተꬃ
\par }
{\PP \VS{17}ዮዳሄይ ሀይቅዳፐ ጉየ ይሁዳ ሀላቃት ይድ ካዋ ስንꬃን ጉፋንዶሶና፤ ካዎይ ኤንታ ኦይሻ ስእስ።

\VS{18}ኤንቲ ጎዳ ባንታ ማይዛታ ፆሳ ኬꬃ አግድ፥ አሼር ምስለታነ ኤቃታ ጎይንዶሶና። ኤንቲ ቆሁዋ ግሾ ይሁዳ ቦላነ የሩሳላመ ቦላ ጎዳ ሀንቆይ ዎꬍስ።

\VS{19}ኤንታ ዛራና መላ ጎዳይ ናበታ ኤንታኮ ኪትስ። ናበት ኤንታዉ ማርካትዶሶና፤ ሽን ኤንቲ ስኦና እፅዶሶና።


\par }{\PP \VS{20}ሄሳፈ ጉየ፥ ካህንያ ዮዳሄ ናኣ ዛካርያሳ ቦላ ፆሳ አያናይ ዎꬍን ዛካርያስ አሳ ስንꬃን ኤቅድ፥ “ፆሳይ፥ ‘ህንተ ጎዳ ኪታ አይስ መንቲ? ሄስ ህንተዉ ኢታ። ህንተ ጎዳ አግዳ ግሾ እካ ህንተና አግስ’ ” ያጌስ።

\VS{21}ኤንቲ እያ ቦላ ማቀትዶሶና። ካዎይ ኤንታ ኪትን፥ ፆሳ ኬꬃ ዳባባን፥ እያ ሹቻን ጫድድ ዎꬍዶሶና።

\VS{22}ካዎይ እዮኣስ ዛካርያሳ አዋይ ዮዳሄይ እያዉ ኦꬅዳ ኬሀተꬃ ሀሳዮና አግድ እያ ናኣ ዛካርያሳ ዎꬍስስ። ዛካርያስ ሀይቅሸ፥ “ጎዳይ ሀይሳ በኦ፤ እ ሀሎ ከዮ” ያግስ።


\par }{\PP \VS{23}ላይꬃ ላመን፥ ሶረ ኦላንቾት እዮኣሳ ኦላናዉ ይዶሶና። ይሁዳነ የሩሳላመ ኦልድ ሀላቃታ ኡባ ዎꬍድ፥ ድኡዋ ኤክድ ዳማስቆን ደእያ ባንታ ካዋስ የድዶሶና።

\VS{24}ሶረ ኦላንቾት ታይቦን ጉꬃ፤ ሽን ይሁዳ አሳይ ጎዳ ባንታ አዋታ ፆሳ አግዳ ግሾ፥ ጎዳይ ዳሮ ግድዳ ኤንታ ኦላንቾታ ሶረ ኦላንቾታ ኩሸን አꬅድ እሚስ። ኤንቲ ሀይሳዳ ኦꬅድ እዮኣሳ ቦላ ፕርድዶሶና።


\par }{\PP \VS{25}ሶረ ኦላንቾት እያፐ ሻከትያ ዎደ እዮኣስ ዳሮ ማዱንፅድ ደኤስ። ካህንያ ዮዳሄ ናኣ ሱꬃ ግሾ እያ ሹማት እያ ቦላ ማቀትድ፥ እ ባ ሂፃን ዝንእዳሽን ዎꬍዶሶና። እ ሀይቅን ዳዊታ ካታማን ሞግዶሶና፤ ሽን ካዎታ ዱፎን እያ ሞግቦኮና።

\VS{26}እዮኣሳ ቦላ ማቀትዳይሳት አሞነ ማጫሰ ስማት ናኣ ዛባዳነ ሞአበ ማጫሰ ስማርት ናኣ ዮዛባታ።

\VS{27}ሄኮ፥ እዮኣሳ አደ ናይታ ታርከይ፥ እያዉ ኦደትዳ ትንብተይነ እ ፆሳ ኬꬃ ኦራꬅዳባይ ካዎታ ታርከ ማፃፋን ፃፈትድ ደኤስ። እዮኣስ ሀይቅን እያ በሳን እያ ናአይ አማስያስ ካዎትስ።




\par }\Chap{25}{\SH ይሁዳ ካዋ አማስያሳ
\par }
{\R (2 ካዎ 14:2-6)

\par }{\PP \VerseOne{1}አማስያስ ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ላታማነ ኡዱፉን ላይꬅ ካዎትስ። እያ አየ ሱንꬃይ ዮኣዶ፤ እያ የሩሳላመ ማጫስ።

\VS{2}አማስያስ ጎዳ ስንꬃን ሱረባ ኦꬅስ፤ ግዶሽን፥ ኩመꬃ ዎዛናፐ ግደና።

\VS{3}አማስያስ ካዎተꬃ ምንꬅዳፐ ጉየ ባ አዋ ዎꬍዳ አሳታ ዎꬍስ።

\VS{4}ግዶሽን፥ ኤንታ ናይታ ዎꬍቤና። ኤንታ ናይታ ዎꬎና አግዳ ጋሶይ፥ ጎዳይ፥ ሙሰ ህገ ማፃፋን ኪትዳይሳዳ፥ “ናይት ኦꬅዳ ናጋራ ግሾ አዋታ ዎꬋናዉ በሰና፤ አዋት ኦꬅዳ ናጋራ ግሾ ናይታ ዎꬋናዉ በሰና። አስ ኡባይ ባ ኦꬅዳ ናጋራን ናጋራን ሀይቃናዉ በሴስ” ያግዳ ግሾሳ።


\par }{\PP \VS{5}አማስያስ ይሁዳ አሳ ሺሽድ ባንታ አዋታ ኬꬃን ኬꬃን ሻላቃታነ ማቶ ሀላቃታ ሹምስ። እ ላታሙ ላይꬅነ እያፐ ቦላ ግድዳ ይሁዳ ኮቻታነ ብንያመ ኮቻታ ኡባ ታይብድ ጎንዳለነ ቶራ ኦይክድ ኦላስ ጊግዳ ሄꬑ ፄቱ ሙኩሉ ዶረትዳ አሳታ ደምስ።

\VS{6}እስራኤለፐ እስ ፄቱ ሙኩሉ ምኖ አሳታ ሄꬑ ሙኩሉነ ኦይዱ ፄቱ ክሎ ግራመ ብራን አማስያስ ሻምስ።

\VS{7}ሽን እስ ፆሳ አስ እያኮ ይድ፥ “ካዋዉ፥ ጎዳይ እስራኤለራነ ኤፍሬማራ ዶና ግሾ፥ እስራኤለ ኦላንቾት ኔራ ቦፖ።

\VS{8}ኤንቲ ታና ምንꬃና ጋዳ ነ ቆፕኮ፥ ፆኖይነ ፆነተꬅ ፆሳባ ግድያ ግሾ ፆሳይ ነና ነ ሞርከታ ስንꬃን ካዉሻና። ግዶሽን፥ ነ ፃላላ ባ፤ ምናዳ ኦለታ” ያግስ።


\par }{\PP \VS{9}አማስያስ ፆሳ አድያኮ፥ “ታኒ እስራኤለ ኦላንቾታስ ቃንፅዳ ብራይ ኡባይ ዋናኔ?” ያግስ።

\par }{\PP ፆሳ አደይ፥ “ጎዳይ ነዉ ሄሳፈ አꬅድ እማናዉ ዳንዳኤስ” ያግስ።

\VS{10}ሄሳ ግሾ፥ አማስያስ ኤፍሬማፐ ይዳ ኦላንቾት ባንታ ሶ ሶ ባና መላ ኦꬅስ። ኤንቲ ይሁዳ አሳ ቦላ ዳሮ ሀንቀትሸ ባንታ ሶ ሶ ስምዶሶና።


\par }{\PP \VS{11}ሄሳፈ ጉየ፥ አማስያስ ባና ምንꬅድ፥ ባ ኦላንቾታ ካለꬅድ፥ ማፅነ ዛንጋራ ብን እያ ኦላንቾት ሳይረፐ ታሙ ሙኩሉ አሳ ዎꬍዶሶና።

\VS{12}ሀራ ታሙ ሙኩሉ ኦላንቾታ ፓፃ ድእድ፥ ኤንታ አፎ ዶና ኤፍድ፥ አፉዋን ዱገ ሆልን፥ ጋርሳን ደእያ ሹቻን አሳ ኡባይ መቀረትድ ዉርዶሶና።

\VS{13}ሽን ሄ ዎደ አማስያስ ባራ ኦላስ ቦና መላ ጉየ ዛርዳ እስራኤለ ኦላንቾት ሳማረፐ ቤት-ሆሮና ጋካናዉ ደእያ ይሁዳ ካታማታ ኦልዶሶና። ኤንቲ ይሁዳ አሳፐ ሄꬑ ሙኩሉ ዎꬍድ ዳሮ ድኦ ኤክዶሶና።


\par }{\PP \VS{14}አማስያስ ኤዶመታ ዎꬍድ ስምያ ዎደ ኤንታ ኤቃታ ኤክድ ይስ። ኤንታ ፆሰ ኦꬅ ኤስድ ኤንታ ጎይንስ፤ እፃነ ጩይስስ።

\VS{15}ጎዳ ሀንቆይ አማስያሳ ቦላ ኤፅን፥ ጎዳይ አማስያሳኮ ናበ ኪትስ። ሄ ናበይ ብድ፥ “ባንታ አሳ ነ ኩሸፐ አሻናዉ ዳንዳእቦና ፆሳታ አይስ ዞረ ኦይቻዲ?” ያግስ።


\par }{\PP \VS{16}ናበይ ቡሮ ኦዳ ቦላ ደእሽን ካዎይ፥ “ነና ካዎ ዞርያ አስ ኦꬅዳይ ኦኔ? ስእ ጋ! ነ አይስ ሀይቃናዉ ኮያይ?” ያግስ።

\par }{\PP ናበይ ኦዳ ኤስድ፥ “ነ ሀይሳ ኦꬅዳ ግሾነ ታ ዞርያ ስኦና እፅዳ ግሾ ፆሳይ ነና ꬋይሳናዉ ቆፕዳይሳ ሀእ ኤራስ” ያግስ።


\par }{\PP \VS{17}ሄሳፈ ጉየ፥ ይሁዳ ካዎይ አማስያስ ባና ዞርያ አሳታራ ዞረትድ፥ እስራኤለ ካዋ እዩ ናኣ ናኣ፥ እዮአካዛ ናኣ፥ እዮኣሳኮ አሰ ኪትድ፥ “ሃያ፤ አነ ናምአይ ኦላ ጋሄቶስ” ያግድ ማንድስ።


\par }{\PP \VS{18}እስራኤለ ካዎይ እዮኣስ ይሁዳ ካዋ አማስያሳኮ ሀይሳዳ ያግስ፤ “ልባኖሰን ደእያ ክንቾተይ ልባኖሰን ደእያ ዝጋኮ ኪታ የድድ፥ ‘ነ ናእዉ ታ ናኣስ እማ’ ያግስ። ሽን ልባኖሰን ደእያ እስ ዶእ ያራ አꬍሸ ክንቾትያ የꬍስ።

\VS{19}‘ታኒ ኤዶመ ፆናስ’ ጋዳ ነ ዎዛናን ኦቶሮን ኩማዳሳ። ሽን ሀእ ነ ሶን ዎፑ ጋዳ ኡታ፤ ነ ቦላነ ይሁዳ ቦላ መቶነ ꬋዮ ኤሀናዉ አይስ ደንꬃይ?” ያግድ ዛርስ።


\par }{\PP \VS{20}ሽን አማስያስ ስኦና እፅስ። ኤንቲ ኤዶመ ፆሳታ ጎይንዳ ግሾ ፆሳይ ኤንታ፥ ኤንታ ሞርከታ ኩሸን አꬅድ እማናዉ ኮይስ።

\VS{21}ሄሳ ግሾ፥ እስራኤለ ካዎይ እዮኣስ ኦላናዉ ከይን እነ ይሁዳ ካዎይ አማስያስ ይሁዳን ደእያ ቤት-ሳሜሳን ኦላ ጋሄትዶሶና።

\VS{22}ይሁዳ አሳይ ፆነትዶሶና፤ ይሁዳ አሳ ኡባይ ባቃትድ ባንታ ሶ ሶ ብዶሶና።

\VS{23}ካዎይ እዮኣስ አካዝያሳ ናኣ ናኣ፥ እዮኣሳ ናኣ፥ ይሁዳ ካዋ አማስያሳ ቤት-ሳሜሳን ድእድ፥ የሩሳላመ ኤህስ። ኤፍሬማ ድርሳ ፐንግያፈ ብድ ማዛነ ፐንግያ ጋካናዉ ደእያ ኦይዱ ፄቱ ዋꬋ ግድያ የሩሳላመ ድርሳ ግምብያ ላልስ።

\VS{24}ፆሳ ኬꬃን ደእያ ዎርቃነ ብራ ኡባ፥ ኦቤድ-ኤዶመይ ናግያ ሚሽያነ ካዎ ጋꬎን ደእያ ሚሽያ ኡባ ኤክስ፤ ቃስ ኦይꬁ ኦꬅድ ኦይክዳ አሳታ ኤክድ ሳማረ ስምስ።


\par }{\PP \VS{25}እዮአካዛ ናአይ፥ እስራኤለ ካዎይ እዮኣስ ሀይቅዳፐ ጉየ እዮኣሳ ናአይ፥ ይሁዳ ካዎይ አማስያስ ታማነ እቻሹ ላይꬅ ደእስ።

\VS{26}አማስያስ ኦꬅዳባ ኡባይ ኮይሮፐ ዉርሰꬅ ጋካናዉ ይሁዳ ካዎታነ እስራኤለ ካዎታ ታርከ ማፃፋን ፃፈትድ ደኤስ ግደኔ?

\VS{27}አማስያስ ጎዳ ካሎ አግዳፐ ጉየ ኤንቲ እያ ቦላ የሩሳላመን ማቀትዶሶና። እ ላክሶ ባቃትስ። ሽን ኤንቲ እያ ጌዶ አሰ ኪትን ኤንቲ እያ ያን ዎꬍዶሶና።

\VS{28}እያ አሀ ፓራን ጫን ኤህድ፥ ዳዊታ ካታማን እያ ማይዛታራ ሞግዶሶና።




\par }\Chap{26}{\SH ይሁዳ ካዋ ኦዝያና
\par }
{\R (2 ካዎ 14:21-22፤ 15:1-7)

\par }{\PP \VerseOne{1}ሄሳፈ ጉየ፥ ይሁዳ አሳ ኡባይ ታማነ ኡሱፑን ላይꬅ ግድዳ ኦዝያና እያ አዋ አማስያሳ በሳን ካዎꬅዶሶና።

\VS{2}እያ አዋይ አማስያስ ሀይቅዳፐ ጉየ እ ኤሎታ ካታማ ዛር ኬፅስ።


\par }{\PP \VS{3}ኦዝያን ካዎትያ ዎደ እያዉ ላይꬅ ታማነ ኡሱፑና፤ እ የሩሳላመን እሻታማነ ናምኡ ላይꬅ ካዎትስ። እያ አየ ሱንꬃይ ይኮሎ፤ እያ የሩሳላመ ማጫስ።

\VS{4}እያ አዋይ አማስያስ ኦꬅዳይሳዳ እካ ጎዳ ስንꬃን ሱረባ ኦꬅስ።

\VS{5}ፆሳስ ያሽ ታማርስዳ ዛካርያሳ ዎደ እ ፆሳስ አማነትድ ኦꬅስ። ጎዳ እ ኮይዳ ዎደ ኡባን ፆሳይ እያ አንጅስ።


\par }{\PP \VS{6}ኦዝያን ፍልስፄመታራ ኦለታናዉ ከይድ ጋተ ካታማነ እያ ሄራ፥ ያብና ካታማነ እያ ሄራነ አሽዶዳ ካታማነ እያ ሄራ ላልስ። ያትድ አሽዶዳ ካታማ ማታንነ ፍልስፄመ ግዶን ካታማታ ኬፅስ።

\VS{7}ፆሳይ ኦዝያናስ ፍልስፄመታ፥ ጉርባላን ደእያ አራበታነ ማኡነታ ቦላ ፆኖ እሚስ።

\VS{8}አሞነት ኦዝያናስ ጊርዶሶና። ኦዝያን ዳሮ ምንዳ ግሾ እያ ሱንꬃይ ግብፀ ዛዋ ጋካናዉ ከይስ።


\par }{\PP \VS{9}ኦዝያን ማዛነ ፐንግያ ማታን፥ ዛንጋራ ፐንግያ ማታንነ ድርሳ ማዛንያ ማታን አዱሳ ግምበ ሻኮታ ኤስድ፥ የሩሳላመ ባሱዋ ምንꬅስ።

\VS{10}እያዉ ዙማ ፃጶንነ ደንባን ዳሮ መሄይ ደእያ ግሾ ሄ በሳታን አዱሳ ግምበ ሻኮታ ግምብድ ዳሮ ሃꬃ ኦላታ ቦክስ። እ ጎሸ ዶስያ ግሾ ደረ ቦላነ አራዳ ቢታን እያዉ ዳሮ ጎሻንቾትነ ዎይነይ ቶከይሳት ደኦሶና።


\par }{\PP \VS{11}ኦዝያናስ ኦላስ ጊግዳ ዳሮ ኦላንቾት ደኦሶና። ኦላንቾታ ፃፈይ ይኤልነ ሀላቃይ ማእሰይ ኦላንቾታ ሱንꬃ ማዝጋበን ፃፍዶሶና። ኤንታ ሀላቃይ ሀናና።

\VS{12}ባንታ አዋታ ሶ አሳ ቦላ ሀላቃትያ ምኖ አሳት ናምኡ ሙኩሉነ ኡሱፑን ፄታ።

\VS{13}ካዋ ሞርከታራ ኦለትድ፥ ባንታ ኩመꬃ ዎልቃን ካዋ ማዳናዉ ከይያ ሄꬑ ፄታነ ላፑን ሙኩሉነ እቻሹ ፄቱ ኦላንቾት ኤንታ ጋርሳን ደኦሶና።

\VS{14}ኦዝያን ኦላንቾታ ኡባስ ጎንዳለ፥ ቶራ፥ ብራታ ባርኔፃ፥ ትራን ማእያ ፁሩረ፥ ዶንገነ ያምባርሻ ሹቹ ጊግስስ።

\VS{15}ኦዝያን የሩሳላመን ደእያ ሂላንቾት ዎችያ አዱሳ ግምበ ሻኮታነ ካታማ ድርሳ ግምበ ማዛነታ ቦላ ዶንገ ዱክያ ሚሸታነ ግታ ግታ ሹቻታ ፕፅርድ ሆልያ ሚሸታ ኦስስስ። ፆሳይ እያ ማድን እ ዳሮ ምንስ፤ እያ ሱንꬃይ ኡባ በሳን ከይስ።


\par }{\PP \VS{16}ሽን ኦዝያን ምንዳ ዎደ ኦቶርትስ፤ ኦቶሮይ እያ ኩንደꬃስ ጋꬅስ። ኦዝያን ጎዳ ባ ፆሳ አማነቶና እፅድ እፃነ ጩይስያ በሳን እፃነ ጩይሳናዉ ፆሳ ኬꬅ ገልስ።

\VS{17}ካህነይ አዛርያስነ ምኖ ግድዳ ሆስፑን ታሙ ጎዳ ካህነት እያ ካልድ ገልዶሶና።

\VS{18}ካህነት እያኮ፥ “ኦዝያና፥ ኔኒ ጎዳስ እፃነ ጩይሳናዉ በሳካ። እፃነ ጩይሳናዉ በሰይ፥ ጌይድ ደእያ አሮና ኮቸ ግድዳ ካህነት ፃላላ። ሀ ጌሻ በሳፈ ከያ! ኔኒ ጎዳ ፆሳ ቦላ ናጋራ ኦꬃዳሳ፤ ኔኒ እያፐ ቦንቾ ደማካ” ያግዶሶና።


\par }{\PP \VS{19}ግዶሽን፥ እፃነ ጩይሳናዉ ባ ኩሸን እፃነ ጩይስያ ሚሸ ኦይክድ ደእሸ ሀንቀትስ። ኦዝያን ካህነታ ሀንቀትሸ ፆሳ ኬꬃን እፃነ ጩይስያ በሳ ማታን ካህነታ ስንꬃን ኤቅዳሽን፥ እያ ሶምኦን ባሮ ሀርገይ በንትስ።

\VS{20}ካህነ ሀላቃይ አዛርያስነ ሀራ ካህነት ኡባይ እያ ፄልያ ዎደ እያ ሶምኦን ባሮ ሀርገይ በንትዳይሳ በእድ፥ ኤለስድ እያ ፆሳ ኬꬃፈ ከስዶሶና። እካ ጎዳይ እያ ሴርዳይሳ ኤርዳ ግሾ ኤለስድ ያፐ ከይድ ብስ።

\VS{21}ካዎይ ኦዝያን ሀይቃና ጋካናዉ ሄ ሀርግያራ ደእስ፤ ፆሳ ኬꬅ ገሎና መላ ድገትስ። ሄ ሀርግያ ጋሶን ዱማ ኬꬃን ባርካ ደእስ። ሄ ዎደ እያ ናአይ እዮአታም፥ ካዎ ጋꬎ አዋተꬃን ኦይክድ ቢታ ሃሬስ።


\par }{\PP \VS{22}ካዎይ ኦዝያን ኦꬅዳ ሀራባ ኡባ ኮይሮፐ ዉርሰꬅ ጋካናዉ አሞፀ ናአይ፥ ናበይ እሳያስ ፃፍስ።

\VS{23}ኦዝያን ሀይቅድ ባ ማይዛታ ጋክስ። አሳይ እያ፥ “ባሮ ሀርገን ኦይከትዳይሳ” ያግድ፥ ካዎታ ዱፉዋ ማታን ሞግዶሶና። እ ሀይቅን እያ በሳን እያ ናአይ እዮአታም ካዎትስ።




\par }\Chap{27}{\SH ይሁዳ ካዋ እዮአታማ
\par }
{\R (2 ካዎ 15:32-38)

\par }{\PP \VerseOne{1}እዮአታም ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ታማነ ኡሱፑን ላይꬅ ካዎትስ። እያ አየ ሱንꬃይ ያሩሾ፤ እያ ሳዶቃ ናአ።

\VS{2}እያ አዋይ ኦዝያን ኦꬅዳይሳዳ እዮአታም ጎዳ ስንꬃን ሱረባ ኦꬅስ። እያ አዋይ ፆሳ ኬꬅ ገልዳይሳዳ እ ገልበና፤ ግዶሽን፥ አሳይ ናጋራ ኦሶ አግቤና።


\par }{\PP \VS{3}እዮአታም ፆሳ ኬꬅ ገልያ ቆሞ ፐንግያ ዛሪድ ኦꬅስ፤ የሩሳላመ ኦፌላ ደርያ ቦላ ዳሮ ኦሶ ኦꬅስ።

\VS{4}ደረይ ዳርያ ይሁዳ ቢታን ካታማታ ኬፅስ፤ ዎር ዳርያ ዙማ ቦላ ሚፃነ አዱሳ ግምበ ሻኮታ ግምብስ።


\par }{\PP \VS{5}እዮአታም አሞነ ካዉዋራ ኦለትድ ፆንስ። አሞነት ሄ ላይꬅ ሄꬑ ሙኩሉነ ኦይዱ ፄቱ ክሎ ግራመ ብራ፥ ታሙ ሙኩሉ ኩንታለ ግድያ ግስተነ ታሙ ሙኩሉ ኩንታለ ግድያ ባንጋ እያዉ ጊርዶሶና። አሞነት ናምአንꬆ ላይꬅነ ሄꬓንꬆ ላይꬅ ሄሳዳ እያዉ ጊርዶሶና።

\VS{6}እዮአታም ጎዳ ባ ፆሳ ስንꬃን ሱረ ሄመትዳ ግሾ ዳሮ ምንስ።


\par }{\PP \VS{7}እዮአታማ ዎደ ኦሰትዳ ኦሶት፥ እ ኦለትዳ ኦላይነ እ ኦꬅዳባ ኡባይ እስራኤለ ካዎታነ ይሁዳ ካዎታ ታርከ ማፃፋን ፃፈትስ።

\VS{8}እዮአታም ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ታማነ ኡሱፑን ላይꬅ ካዎትስ።

\VS{9}እዮአታም ሀይቅድ ባ ማይዛታ ጋክስ። ኤንቲ እያ ዳዊታ ካታማን ሞግዶሶና። እያ በሳን እያ ናአይ አካዝ ካዎትስ።




\par }\Chap{28}{\SH ይሁዳ ካዋ አካዛ
\par }
{\R (2 ካዎ 16:1-5)

\par }{\PP \VerseOne{1}አካዝ ካዎትያ ዎደ እያዉ ላይꬅ ላታማ፤ እ የሩሳላመን ታማነ ኡሱፑን ላይꬅ ካዎትስ። አካዝ ባ ማይዛይ ዳዊቲ ሱረባ ኦꬅዳይሳዳ ጎዳ ስንꬃን ሱረባ ኦꬅቤና፤

\VS{2}እ ካሰ ደእዳ እስራኤለ ካዎታ ኦግያን ሄመትስ። ጉጅድ፥ ባኣለ ኤቃ ጎይናናዉ ምስለታ መꬍስ።

\VS{3}ህኖማ ዛንጋራን እፃነ ጩይስስ፤ ጎዳይ እስራኤለ አሳ ስንꬃፈ ጎድድ ከስዳ አሳ፥ እፀትዳ ኦግያ ካልድ ባ አደ ናይታ ታማን ፁግድ ኤቃስ ያርሽስ።

\VS{4}አካዝ ꬎቃ ጎይኖ በሳታን፥ ደረ ሁጰነ ምꬃ ኩያ ጋርሳን ያርሾ ያርሽስነ እፃነ ጩይስስ።


\par }{\PP \VS{5}ሄሳ ግሾ፥ ጎዳይ እያ ፆሳይ እያ ሶረ ካዋ ኩሸን አꬅድ እሚስ። ኤንቲ እያ ፆንድ፥ እያ አሳፐ ዳሮታ ድእድ፥ ዳማስቆ ኤፍዶሶና። ቃስ፥ ጎዳይ እያ እስራኤለ ካዋ ኩሸን አꬅድ እምን፥ ካዎይ ኢታ ሾች ሾጭስ።

\VS{6}ይሁዳ አሳይ ጎዳ፥ ባንታ ማይዛታ ፆሳ አግዳ ግሾ ራማላ ናአይ ፓቁሄይ ይሁዳ ኦላንቾታፐ እስ ፄታነ ላታሙ ሙኩሉ ምኖ አሳታ እስ ጋላስ ዎꬍስ።

\VS{7}ኤፍሬማ ኮቸ ግድዳ ምኖ ኦላንቾይ ዝክር፥ ካዋ ናኣ ማእሰያ፥ ካዎ ጋꬎ ሹማ አዝርቃማነ ካዋ ካልድ ደእያ ኤልቃና ዎꬍስ።

\VS{8}እስራኤለ አሳይ ባንታ ዳቦታፐ ናምኡ ፄቱ ሙኩሉ ማጫሳ፥ አደ ናይታነ ማጫ ናይታ ድእዶሶና፤ ኤንቲ ዳሮ ድኡዋ ኤክድ ሳማረ ብዶሶና።


\par }{\PP \VS{9}ጎዳ ናበይ ኦዴዳ ጌተትያ አደይ ሳማረን ደኤስ። ኦዴድ ሳማረ ብያ ኦላንቾታራ ጋሄታናዉ ከይድ፥ “ጎዳይ፥ ህንተ አዋታ ፆሳይ ይሁዳ ሀንቀትዳ ግሾ ህንተ ኩሸን አꬅድ እሚስ። ሽን ህንተ ኤንታ ሳሎ ጋክዳ ሀንቆን ዎꬍደታ።

\VS{10}ሄስ ግዶና እፅን ይሁዳነ የሩሳላመ ማጫነ አድያ ህንተ አይለ ኦꬃናዉ ቆፔታ። ያትን፥ ህንተ ኤንታዳ ሀንድ ጎዳ፥ ህንተ ፆሳ ቦላ ናጋራ ኦꬅደታ ግደከቲ?

\VS{11}ሀእ ታ ህንተዉ ኦደይሳ ስእተ። ጎዳ ሀንቆይ ህንተ ቦላ ዎꬍዳ ግሾ ህንተ ድእድ፥ ቃችዳ ህንተ ዳቦታ የድተ” ያግስ።


\par }{\PP \VS{12}ሄሳፈ ጉየ፥ ኤፍሬማ ኮቻ ሀላቃታፐ ዮሃናና ናአይ አዛርያስ፥ ማሽልሞታ ናአይ ባራክ፥ ሳሎማ ናአይ ይዝቃነ ሀድላያ ናአይ አማስ ኦላፐ ስምዳይሳታ ቦላ ደንድዶሶና።

\VS{13}ኤንቲ “ሄ ድኤትዳ አሳታ ኑኮ ኤሆፕተ! ካሰ ኑኒ ጎዳ ቦላ ኦꬅዳ ናጋራነ ናቁዋ ቦላ ሀራ ጉጄታ። ኮይሮካ ኑ ናጋራይ ዳሮ ግድያ ግሾ እስራኤለ ቦላ ጎዳ ሀንቆይ ዎꬍስ” ያግዶሶና።


\par }{\PP \VS{14}ሄሳ ግሾ፥ ኦላንቾት ድኤትዳ አሳታነ ሚሽያ ሀላቃታ ስንꬃንነ ደሪያ ስንꬃን እምዶሶና።

\VS{15}ሱንꬃይ ሀይሳፈ ቆሞን ፃፈትዳ አሳት ደንድ ኤቅድ፥ ድኤትዳ አሳ ኤክዶሶና። ኤንታ ግዶን ካሎ ደኤይሳታስ ድኡዋፐ ማኦነ ጫማ እምዶሶና። ኤንታ ሙዝዶሶናነ ኡሽዶሶና፤ ኤንታ ማዱንꬃ ቦላ ዛይተ ትይዶሶና። ዳቡርዳይሳታ ሀረ ቶግስድ ኤንታ እሻታኮ ዛምብ ደእያ እያርኮ ካታማ ኤፍዶሶና። ሄሳፈ ጉየ፥ ኤንቲ ሳማረ ስምዶሶና።


\par }{\PP \VS{16}ሄ ዎደ ካዎይ አካዝ አሶረ ካዎይ ባና ማዳና መላ ኪታ የድስ።

\VS{17}ኤዶመ አሳት ናምአንꬆ ይሁዳ ቦላ ደንድድ፥ ዳሮ አሳ ድእድ ኤፍዶሶና።

\VS{18}ፍልስፄመት ዙማ ፃጶንነ ይሁዳ ጋꬋን፥ ነገበ መላ ቢታን ደእያ ካታማታ ኦልድ ቤት-ሳሜሳ፥ ኤሎና፥ ጋደሮታ፥ ሶኮ፥ ትምና፥ ግምዞነ ኤንታ ሄራን ደእያ ጉታታ ኦይክድ ያን ደእዶሶና።

\VS{19}ይሁዳ ካዎይ አካዝ ይሁዳ አሳ ናጋራ ኦስስዳ ግሾነ ጎዳስ አማነትቦና ግሾ ጎዳይ ይሁዳ ካዉሽስ።

\VS{20}አሶረ ካዎይ ተልገልተልፈልሶር አካዛኮ ይድ እያ መቶ በስስፐ አትሽን፥ ማድቤና።

\VS{21}አካዝ ፆሳ ኬꬃፈ፥ ካዎ ጋꬎፐነ ሀላቃታፐ ዳሮባ ኤክድ፥ አሶረ ካዋስ እሚስ። ሽን ሄስ እያ አይኮካ ማድቤና።


\par }{\PP \VS{22}ካዎይ አካዝ ኡንኤትዳ ዎደ ጎዳስ አማነቶና እፅድ መቶ ቦላ መቶ ጉጅስ።

\VS{23}ባና ፆንዳ ዳማስቆ ፆሳታስ ያርሽሸ፥ “ሶረ ካዎታ ፆሳት ኤንታ ማድዳ ግሾ ታናካ ኤንቲ ማዳና መላ ታኒ ኤንታዉ ያርሻና” ያግስ። ሽን ሄ ፆሳት እያዉነ እስራኤለ አሳ ኡባስ ꬋዮ ኤህዶሶና።

\VS{24}አካዝ ፆሳ ኬꬃ ሚሸታ ኡባ ሺሽድ ትንቸረꬅስ። ፆሳ ኬꬃ ፐንገታ ጎርድስ። የሩሳላመን ዱማ ዱማ በሳን ባዉ ያርሾ በሲ ኬፅስ።

\VS{25}አካዝ ሀራ ፆሳታስ እፃነ ጩይሳናዉ ይሁዳን ደእያ ካታማታ ኡባን ꬎቃ ጎይኖ በሳታ መꬍስ። ያትድ ጎዳ፥ ባ አዋታ ፆሳ ሀንቀꬅስ።


\par }{\PP \VS{26}ሄኮ፥ አካዛ ዎደን ኦሰትዳ ሀራ ኦሶት ኮይሮፐ ዉርሰꬅ ጋካናዉ ይሁዳ ካዎታነ እስራኤለ ካዎታ ታርከ ማፃፋን ፃፈትስ።

\VS{27}አካዝ ሀይቅድ፥ ባ ማይዛታ ጋክስ። የሩሳላመ ካታማን እያ ሞግዶሶና፤ ሽን እያ እስራኤለ ካዎታ ዱፉዋን ሞግቦኮና። እያ በሳን እያ ናአይ ህዝቅያስ ካዎትስ።




\par }\Chap{29}{\SH ይሁዳ ካዋ ህዝቅያሳ
\par }
{\R (2 ካዎ 18:1-3)

\par }{\PP \VerseOne{1}ህዝቅያስ ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ላታማነ ኡዱፉን ላይꬅ ካዎትስ። እያ አየ ሱንꬃይ አቡ፤ እያ ዛካርያሳ ናአ።

\VS{2}እያ ማይዛይ ዳዊቲ ኦꬅዳይሳዳ ህዝቅያስ ጎዳ ስንꬃን ሱረባ ኦꬅስ።


\par }{\PP \VS{3}ህዝቅያስ ባ ካዎትዳ ኮይሮ ላይꬃን፥ ኮይሮ አጌናን፥ ፆሳ ኬꬃ ፐንገታ ዶይድ ኦራꬅስ።

\VS{4}ካህነታነ ሌወታ ፆሳ ኬꬃ ዶሎሀ ባጋራ ደእያ ዳባባን ሺሽስ።

\VS{5}ኤንታኮ፥ “ሌወቶ፥ ታ ኦደይሳ ስእተ! ህንተናተꬃ ጌሽተ፤ ጎዳ ህንተ አዋታ ፆሳ ኬꬃ ጌሽተ፤ ፆሳ ኬꬃ ቱንስያባ ኡባ ድግተ።

\VS{6}ኑ አዋት አማነትቦኮና፤ ጎዳ፥ ኑ ፆሳ ስንꬃን ኢታባ ኦꬅዶሶና። ኤንቲ ጎዳ አግድ፥ ጎዳይ ደእያ በሳፈ ባንታ ሶምኦ ሀራ ሶ ዛሪድ፥ እያዉ ባንታ ዞኩዋ ዛርዶሶና።

\VS{7}ቃስ፥ ኤንቲ ፆሳ ኬꬃ ፐንገታ ጎርድዶሶና፤ ፆምፐታ ቶይስዶሶና። ፆሳ ኬꬃን እስራኤለ ፆሳስ እፃነ ጩይስቦኮና ዎይኮ ፁሳ ያርሾ ያርሽቦኮና።

\VS{8}ሄሳ ግሾ፥ ጎዳ ሀንቆይ ይሁዳ ቦላነ የሩሳላመ ቦላ ዎꬍስ። ህንተ፥ ህንተ አይፈን በኤይሳዳ ጎዳይ ኤንታ ቦላ ያሽ፥ ዳጋማነ ህርጋ የድስ።

\VS{9}ሄሳ ጋሶን፥ ኑ አዋት ማሻን ሀይቅዶሶና፤ ኑ ናይትነ ኑ ማቸት ድኤትዶሶና።

\VS{10}ጎዳ ሀንቆይ ኑ ቦላፈ ክቻና መላ ታኒ ጎዳራ፥ እስራኤለ ፆሳራ ጫቃናዉ ታ ዎዛናን ቆፓስ።

\VS{11}ታ ናይቶ፥ ህንተ ጎዳ ስንꬃን ኤቃና መላ፥ እያዉ ኦꬃና መላ፥ እያ ኦሳንቾ ግዳና መላነ እፃነ ጩይሳና መላ ጎዳይ ህንተና ዶርዳ ግሾ ቀል ጎፕተ” ያግስ።


\par }{\PP \VS{12}ሄ በሳን ደእያ ሌወት ሀይሳፈ ካልድ ፃፈትዳይሳታ።

\par }{\PP ቃሃታ ያራፐ አማሳያ ናኣ ማሃታነ አዛርያሳ ናኣ እዩኤላ።

\par }{\PP ማራራ ያራፐ አብዳ ናኣ ቂሳነ ይሀልኤላ ናኣ አዛርያሳ።

\par }{\PP ገድሶና ያራፐ ዚማ ናኣ እዮአክናነ ዮኣሀ ናኣ ኤደና።


\par }{\PP \VS{13}ኤልፃፋና ያራፐ ሽምራነ ኡዝኤላ።

\par }{\PP አሳፋ ያራፐ ዛካርያሳነ ማታና።


\par }{\PP \VS{14}አማና ያራፐ ይኤላነ ሳመአ።

\par }{\PP ኤዶታመ ያራፐ ሻማያነ ኡዝኤላ።


\par }{\PP \VS{15}ኤንቲ ባንታ ዳቦታ ሺሽድ ባንታና ጌሽዳፐ ጉየ ካዎይ ኤንታ ኪትዳይሳዳ ጎዳ ህግያዳ ፆሳ ኬꬅ ጌሾ ዶምዶሶና።

\VS{16}ሄሳ ግሾ፥ ካህነት ጎዳ ኬꬃ ጌሻናዉ ገልዶሶና፤ ፆሳ ኬꬃ ግዶን ደእያ ቱናባ ኡባ ከስድ፥ ፆሳ ኬꬃ ዳባባ ኤህዶሶና። ያትን ሌወት ኤክድ ቀድሮና ዛንጋራን ሆልዶሶና።

\VS{17}ኤንቲ ኮይሮ አጌናን፥ ኮይሮ ጋላስ ፆሳ ኬꬃ ጌሾ ዶምዶሶና፤ ሄ አጌናን ሆስፑንꬆ ጋላስ ባራንዳ ጋክዶሶና። ሀራ ሆስፑን ጋላስ ፆሳ ኬꬃ ጎይኖስ ጊግስዶሶና። ኮይሮ አጌናን ታማነ ኡሱፑንꬆ ጋላስ ኤንቲ ኦሱዋ ፖልዶሶና።


\par }{\PP \VS{18}ሌወት ካዋ ህዝቅያሳኮ ገልድ፥ “ኑኒ ፆሳ ኬꬃ፥ ፁሳ ያርሾ በሳነ ያርሾ በሳን ጎኤትያ ሚሸ ኡባ፥ ጎዳ ስንꬃን ዎꬅያ ኡይꬃ ፃርጴዛነ ሄ ፃርጴዛን ደእያ ሚሸታ ኡባ ጌሽዳ።

\VS{19}ካዎይ አካዝ ካዎትድ ደእያ ዎደ ፆሳስ አማነቶና እፅድ ኤፍዳ ሚሸ ኡባ ኑ ዛሪድ ጌሽዳ። ሄኮ፥ ኑ ጌሽዳ ሚሸ ኡባይ ጎዳ ያርሾ በሳ ስንꬃን ደኤስ” ያግዶሶና።


\par }{\PP \VS{20}ካዎይ ህዝቅያስ ዎንተꬃ ጋላስ ዎንታ ጉራ ደንድድ ካታማ ሀላቃታ ሺሽድ፥ ኤንታራ እስፈ ፆሳ ኬꬅ ብስ።

\VS{21}ኤንቲ ካዎተꬃ ግሾ፥ ፆሳ ኬꬃ ግሾነ ይሁዳ አሳ ግሾ፥ ላፑን ኮርማታ፥ ላፑን ማራዘታ፥ ላፑን ዶርሳ ኡርገታነ ላፑን ኮለታ ናጋራ ያርሾስ ኤህዶሶና። አሮና ኮቸ ግድያ ካህነት፥ ጎዳ ያርሾ በሳን ሀይሳታ ያርሻና መላ ካዎይ ኪትስ።

\VS{22}ካህነት ኮርማታ ሹክድ ሱꬃ ያርሾ በሳ ቦላ ꬋርጭዶሶና። ማራዘታ ሹክድ ሱꬃ ያርሾ በሳ ቦላ ꬋርጭዶሶና። ዶርሳ ኡርገታ ሹክድ ሱꬃ ያርሾ በሳ ቦላ ꬋርጭዶሶና።

\VS{23}ናጋራ ያርሾስ ሀንያ ኮለታ ካዋ ስንነ አሳ ስን ኤህዶሶና፤ ኤንቲ ኡባይ ባንታ ኩሽያ ዴሻታ ቦላ ዎꬅዶሶና።

\VS{24}ካዎይ ፁሳ ያርሾነ ናጋራ ያርሾ ያርሻና መላ ኤንታ ኪትዳ ግሾ ካህነት ዴሻታ ሹክድ እስራኤለ አሳ ኡባ ናጋራይ አቶ ጌተታና መላ ኤንታ ሱꬃ ያርሾ በሳን ያርሽዶሶና።


\par }{\PP \VS{25}ጎዳይ ካዋስ ቆንጨꬅ በእያ ጋደነ ናብያ ናታና ባጋራ ካዋ ዳዊቲ ኪትዳ ኪታ ህዝቅያስ ካልድ፥ ሌወታ፥ ዳላ፥ ዲꬅነ ማስንቆ ኦይꬅድ ፆሳ ኬꬃን ኤስስ።

\VS{26}ሌወት ዳዊቲ ጎኤትያ የꬃ ሚሸታ ኦይክን፥ ካህነት ዛየ ኦይክድ ኤቅዶሶና።

\VS{27}ኤንቲ ፁሳ ያርሾ ያርሻና መላ ህዝቅያስ ኪትስ። ፁሳ ያርሾይ ያርሸትያ ዎደ ዛየይነ እስራኤለ ካዋ ዳዊታ የꬃ ሚሸታን ጎዳስ የꬅ ዶመቴስ።

\VS{28}ፁሳ ያርሾይ ፖለታና ጋካናዉ ሺቆ ኡባይ ጎዳ ጎይኔስ፤ የፀይሳት የፆሶና፤ ዛየ ፑነይሳት ፑኖሶና።

\VS{29}ካህነት ያርሹዋ ፖልዳ ዎደ ካዎይነ እያራ ደእያ አሳ ኡባይ ጉልባትድ ጎይንዶሶና።

\VS{30}ካዎይ ዳዊቲነ ቆንጨꬅ በእያ አሳፍ ፃፍዳ ጋላታ ማዝሙረ ጎዳስ የፃና መላ ካዎይ ህዝቅያስነ ሀላቃት ሌወታ ኪትዶሶና፤ ኤንቲ ኡባይ ኡፋይሳን ጋላትሸ ጉልባትድ ጎይንዶሶና።


\par }{\PP \VS{31}ሄሳፈ ጉየ፥ ህዝቅያስ፥ “ሀእ ህንተ ህንተና ጎዳስ ዱማይደታ። ያርሾነ ጋላታ ያርሾ ፆሳ ኬꬅ ኤህተ” ያግስ። ሺቅዳ አሳይ ያርሾነ ጋላታ ያርሾ ኤህዶሶና፤ ዎዛን ዶስዳ አሳይ ፁሳ ያርሾ ኤህዶሶና።

\VS{32}ሄ ሺቅዳ አሳይ ኤህዳ ፁሳ ያርሾ ታይቦይ ላፑን ታሙ ኮርማታ፥ ፄቱ ማራዘታነ ናምኡ ፄቱ ዶርሳ ኡርገታ፤ ሄ ኡባይ ጎዳስ ፁሳ ያርሾ።

\VS{33}እስፈተꬃ ያርሾስ ኡሱፑን ፄቱ ኮርማታነ ሄꬑ ሙኩሉ ዶርሳት ሺቅዶሶና።

\VS{34}ግዶሽን፥ ፁሳ ያርሾ ኡባ ሹክድ፥ ጋልባ ቃራናዉ ደእያ ካህነት ታይቦን ጉꬃ ግድያ ግሾ ኦሶይ ዉራና ጋካናዉነ ሀራ ካህነት ባንታና ጌሻና ጋካናዉ ኤንታ ዳቦ ግድዳ ሌወት ማድዶሶና። ባንታና ጌሾን ሌወት ካህነታፐ አꬍድ አማነቶሶና።

\VS{35}ፁሳ ያርሾራ ሺቅያ እስፈተꬃ ያርሹዋ፥ ሞꬉዋነ ኡሻ ያርሹዋ ጉጅያ ዎደ ፁሳ ያርሾይ ዳሮ።

\par }{\PP ሄሳዳ ሀንድ ፆሳ ኬꬃ ኦሶይ ዛሪድ ዶምስ።

\VS{36}ህዝቅያስነ አሳ ኡባይ ኦሱዋ ኤለስድ ፖላና መላ ፆሳይ ኤንታ ማድዳ ግሾ ዳሮ ኡፋይትዶሶና።




\par }\Chap{30}{\SH ፓስካ ባኣለ ቦንቾ
\par }
{\PP \VerseOne{1}ህዝቅያስ ጎዳ እስራኤለ ፆሳ ፓስካ ባኣለ ቦንቻናዉ የሩሳላመን ደእያ ፆሳ ኬꬃ እስራኤለ አሳይነ ይሁዳ አሳይ ያና መላ ኪትስ። ቃስ፥ ኤፍሬማ አሳስነ ምናሰ አሳስ ዳብዳበ ፃፍስ።

\VS{2}ካዎይ፥ ሀላቃትነ የሩሳላመን ሺቅዳ አሳ ኡባይ ፓስካ ባኣለ ናምአንꬆ አጌናን ቦንቻናዉ ቆፋ ቃችዶሶና።

\VS{3}ግድያ ካህነት ባንታና ጌሽቦና ግሾነ ዳሮ አሳይ የሩሳላመን ሺቅቦና ግሾ አሳይ ፓስካ እያ ዎደን ቦንቻናዉ ዳንዳእቦኮና።

\VS{4}ሄ ቆፋይ ካዋነ ሺቅዳ አሳ ኡፋይስስ።

\VS{5}ሄሳ ግሾ፥ ጎዳ እስራኤለ ፆሳ ፓስካ የሩሳላመን ቦንቻናዉ በርሳበፐ ዶምድ ዳነ ጋካናዉ ደእያ እስራኤለ አሳ ኡባይ ያና መላ አዋጃናዉ ቆፋ ቃችዶሶና። ሀ ፓስካ ባልያ ካሰ ህግያን ፃፈትዳይሳዳ ዳሮ አስ ቦንችቤና።


\par }{\PP \VS{6}ካዎይ ኪታን፥ ኪተትዳይሳት፥ ካዋነ ሹማታ ዳብዳብያ ኤክድ እስራኤለነ ይሁዳ ኡባ ብዶሶና።

\par }{\PP ዳብዳበይ ሀይሳዳ ያጌስ፤ “እስራኤለ አሳዉ፥ አሶረ ካዋ ኩሸፐ አትዳ ህንተኮ ስማና መላ ህንተካ ጎዳኮ፥ አብራሃመ፥ ይሳቃነ እስራኤለ ፆሳኮ ስምተ!

\VS{7}ህንተ ካሰ በእዳይሳዳ ኤንታ ቦረስ አꬅድ እማና ጋካናዉ ባንታ ጎዳስ፥ ባንታ አዋታ ፆሳስ አማነትቦና ህንተ አዋታዳነ ህንተ እሻታዳ ሀኖፕተ።

\VS{8}ህንተ ጎዳስ ኪተትተ፤ ካሰ ህንተ አዋታዳ ስእሸ እፃስ ጎፕተ! ህንተናተꬃ ፆሳስ እምተ። ጎዳይ መርናዉ ጌሽዳ ፆሳ ኬꬃ ዪተ። ጎዳ ሀንቆይ ህንተፈ ስማና መላ ጎዳ ህንተ ፆሳ ጎይንተ።

\VS{9}ህንተ ጎዳኮ ስምኮ ህንተ እሻትነ ህንተ ናይት ባንታና ድእዳይሳታ ስንꬃን ማሮታ ደምድ ሀ ቢታ ስማና። ጎዳይ ህንተ ፆሳይ ቃተይሳነ ማረይሳ ግድያ ግሾ ህንተ እያኮ ስምኮ ባ ሶምኡዋ ህንተፈ ቆሰና” ያግስ።


\par }{\PP \VS{10}ኪተትዳይሳት ኤፍሬማነ ምናሰ ቢታ ካንꬅድ ዛብሎና ቢታ ጋካናዉ ካታማፐ ካታማ ብዶሶና። ሽን ሄ ካታማታን ደእያ አሳይ ኤንታ ካꬍድ ኤንታ ቦላ ሚጭዶሶና።

\VS{11}ግዶሽን፥ አሴራፐ፥ ምናሰፐነ ዛብሎና ጉꬃ አሳት ባንታና ካዉሽድ የሩሳላመ ይዶሶና።

\VS{12}ካዎይነ ካዋ ሹማት ጎዳ ቃላ ማራን ኪትዳይሳ ፖላናዉ እስ ዎዛናን ግዳና መላ ፆሳ ኩሸይ ይሁዳ ቦላ ደኤስ።


\par }{\PP \VS{13}ናምአንꬆ አጌናን ኡይꬃ ባኣለ ቦንቻናዉ ዳሮ አስ የሩሳላመን ሺቅስ።

\VS{14}ኤንቲ ደንድድ፥ የሩሳላመን ደእያ ያርሾ በሳታ ላልድ፥ እፃነ ጩይስያ ሚሸ ኡባ ድግድ፥ ቀድሮና ዛንጋራን የግዶሶና።

\VS{15}ናምአንꬆ አጌናን፥ ታማነ ኦይዳንꬆ ጋላሳን ፓስካ ዶርሳ ሹክዶሶና። ባንታና ጌሽቦና ካህነትነ ሌወት ዬላትድ፥ ባንታና ጌሽዶሶና፤ ፁሳ ያርሾ ፆሳ ኬꬅ ኤህዶሶና።

\VS{16}ፆሳ አስ ግድዳ ሙሰ ዎጋዳ ፆሳ ኬꬃ ግዶን ባንታ በሳን በሳን ኤቅዶሶና፤ ካህነት ሌወታ ኩሸፐ ኤክዳ ሱꬃ ꬋርጭዶሶና።


\par }{\PP \VS{17}አሳ ግዶፈ ዳሮት ባንታና ጌሽቦና ግሾነ ዶርሳታ ሹኮና መላ ድገትዳ ግሾ ሌወት ኤንታዉ ፓስካ ዶርሳታ ሹክዶሶና።

\VS{18}ኤፍሬማፐ፥ ምናሰፐ፥ ይሳኮራፐነ ዛብሎና ኮቻፈ ዳሮ አሳይ ህገይ ኪተይሳዳ ባንታና ጌሽቦናባ ግድኮካ ፓስካ ባኣለ ግብራ ምዶሶና። ግዶሽን፥ ካዎይ ህዝቅያስ፥ “አቤት ኬሀ ጎዳዉ፥

\VS{19}ህገይ ኪተይሳዳ ሀይሳቲ ባንታና ጌሾናባ ግድኮካ ኤንቲ ነና ጎዳ፥ ባንታ አዋታ ፆሳ ኮያናዉ ባንታ ዎዛና ጊግስዳ ግሾ ነ ኤንታዉ አቶ ያጋ” ያግድ ዎስስ።

\VS{20}ጎዳይ ህዝቅያሳ ዎሳ ስእድ ኤንታዉ አቶ ግስ።


\par }{\PP \VS{21}የሩሳላመን ሺቅዳ እስራኤለ አሳይ ላፑን ጋላስ ኩመꬅ ኡይꬃ ባልያ ግታ ኡፋይሳን ቦንችዶሶና። ሌወትነ ካህነት የꬃ ሚሸን የፅሸ ጋላስ ጋላስ ጎዳ ጋላቶሶና።

\VS{22}ህዝቅያስ ጎዳ ጎይኖ ዎጋ ካለሶን ኤረትዳ ሌወታ ምንꬅስ።

\par }{\PP አሳ ኡባይ እስፈተꬃ ያርሾ ያርሽሸ፥ ጎዳ ባንታ አዋታ ፆሳ ጋላትሸ፥ ምሸነ ኡይሸ ባኣለ ላፑን ጋላስ ቦንችዶሶና።

\VS{23}ሺቆይ ሀራ ላፑን ጋላስ ጉጅድ ባኣለ ቦንቻናዉ ዞረ ቃችድ ላፑን ጋላስ ኡፋይትድ ቦንችዶሶና።

\VS{24}ይሁዳ ካዎይ ህዝቅያስ ያርሾ ያርሻናዉ እስ ሙኩሉ ኮርማታ፥ ላፑን ሙኩሉ ዶርሳታነ ዴሻታ አሳስ እሚስ፤ ቃስ ሀላቃት እስ ሙኩሉ ኮርማታነ ታሙ ሙኩሉ ዶርሳታ አሳስ እምዶሶና፤ ዳሮ ካህነት ባንታና ጌሽዶሶና።

\VS{25}ይሁዳ አሳይ፥ ካህነት፥ ሌወት፥ እስራኤለፐ ይዳ አሳይ፥ ባኣለ ቦንቻናዉ ይዳ በተ አሳይነ ይሁዳ ቢታን ደእዳ አሳ ኡባይ ኡፋይትዶሶና።

\VS{26}ዳዊታ ናኣ፥ እስራኤለ ካዋ ሶሎሞነ ዎድያፐ ዶምን ሀች ጋካናዉ የሩሳላመን ሄሳ መላ ባለይ ቦንቸትድ ኤሮና ግሾ የሩሳላመን አሳይ ዳሮ ኡፋይትዶሶና።

\VS{27}ካህነትነ ሌወት ደንድድ፥ ጎዳይ አሳ አንጃና መላ ዎስን ፆሳይ ሳሎን፥ ባ ደእያ ጌሻ በሳን ኤንታ ዎሳ ስእስ።




\par }\Chap{31}{\SH ህዝቅያስ ጎይኖ ዎጋ ኦራꬅስ
\par }
{\PP \VerseOne{1}ባለይ ፖለትዳ ዎደ ሄ በሳን ደእያ እስራኤለ ኡባይ ይሁዳ ካታማታ ብድ ኤቃ ሹቻታ ትንቸረꬅዶሶና፤ አሼራ ኤቃ ምስለታ ቃንፀረꬅዶሶና። ይሁዳን፥ ብንያመን ኤፍሬማንነ ምናሰ ቢታን ደእያ ꬎቃ ጎይኖ በሳታነ ያርሾ በሳታ ላልዶሶና። ኤንቲ ሄ ኡባ ꬋይስዳፐ ጉየ እስራኤለ አሳ ኡባይ ባንታ ካታማነ ባንታ ሶ ሶ ስምዶሶና።


\par }{\PP \VS{2}ህዝቅያስ ካህነታነ ሌወታ ኤንታ ኦሶ ማራን ጩጋን ጩጋን ሻክድ ኤስስ። ኤንቲ ፁሳ ያርሾነ እስፈተꬃ ያርሾ ጎዳስ ያርሻና መላነ ፆሳ ኬꬃ ፐንገን ጎዳ ጋላታናነ ሳባና መላ ኦꬅስ።

\VS{3}ጎዳ ህግያን ፃፈትዳይሳዳ ዎንታነ ኦማርስ ፁሳ ያርሾነ ሳምባታን፥ አጌና ፄሮንነ ሀራ ባኣለ ጋላሳታን ሺቅያ ያርሹዋስ ኮሽያ መሄታ ካዎይ ባፐ እሜስ።


\par }{\PP \VS{4}ጎዳ ህግያን ፃፈትዳይሳዳ ካህነትነ ሌወት ባንታ ኩመꬃ ዎድያ ጎዳ ኦሶስ ፔሻና መላ ኤንታዉ በሲያባ እማና መላ የሩሳላመ አሳ ካዎይ ኪትስ።

\VS{5}እስራኤለ አሳይ ካዋ ኪታ ስእዳ ዎደ ካꬃፈ፥ ዎይነ ኡሻፈ፥ ዛይትያፐ፥ ኤሳፈነ ጋደን ካፅዳባፐ ባይራ ጎዳስ እምዶሶና፤ ባንታዉ ደእያባ ኡባፈ አስራታ ከስዶሶና።

\VS{6}ይሁዳ ካታማታን ደእያ እስራኤለ አሳይነ ይሁዳ አሳይ ባንታ መሄታፐ፥ ዶርሳታፐ አስራታ እምዶሶና፤ ጎዳ፥ ባንታ ፆሳስ፥ ዱማይድ ዎꬅዳባ ኤህድ ዶርዶሶና።

\VS{7}ኤንቲ ሄꬓንꬆ አጌናን ኤሆ ዶምድ ላፑንꬃ አጌናን ፖልዶሶና።

\VS{8}ህዝቅያስነ ሀላቃት ዶረትዳይሳ ይድ በእዳ ዎደ ኤንቲ ጎዳነ ጎዳ አስ ግድዳ እስራኤለ አንጅዶሶና።


\par }{\PP \VS{9}ህዝቅያስ ዶረትዳ እሞታባ ካህነታነ ሌወታ ኦይችስ።


\par }{\PP \VS{10}ሳዶቃ ያራ ግድዳ ካህነ ሀላቃይ አዛርያስ፥ “ባንታ እሙዋ ፆሳ ኬꬅ ኤሆ ዶምን ኑ ምድ ካልዳ። ጎዳይ ባ አሳ አንጅዳ ግሾ ዳሮ ፓላህስ” ያግስ።


\par }{\PP \VS{11}ህዝቅያስ ፆሳ ኬꬃን ምንጃ ክፍለታ ጊግሳና መላ ኪትን አሳይ ጊግስዶሶና።

\VS{12}አስራታ፥ ባይራባነ ዱማትዳ እሞታታ አማነተꬃን ክፍለታ ገልስዶሶና። ሌወ ግድዳ ኮናነይ ምንጃ ኬꬃ ቦላ ዋና ግድድ ሹመትስ። እያ እሻይ ሳመእ እያዉ ናምአንꬆ ግድድ ሹመትስ።

\VS{13}ካዎይ ህዝቅያስነ ካህነ ሀላቃይ አዛርያስ ሹምን ኮናነፐነ ሳመአፐ ጋርሳራ ኦꬅያ ሌወት፥ ይኤላ፥ አዛዛ፥ ናሃታ፥ አሳሄላ፥ ያርሞታ፥ ዮዛባታ፥ ኤልኤላ፥ ይስማካ፥ ማሃታነ ባናያ።

\VS{14}ዶሎሀ ባጋ ፐንግያ ናገይሳታ ሀላቃይ ሌወይ፥ ይምና ናአይ፥ ቆረይ፥ አሳይ ዶሳን ፆሳስ ኤህዳ እሙዋ ኤካናዉነ ግሻናዉ ሹመትስ።

\VS{15}ካህነት ደእያ ካታማታን ግታፐ ጉꬁ ጋካናዉ ደእያ ባንታ እሻታስ አማነትድ፥ ኤንታ ኦሱዋዳ ኦሱዋዳ ሻክድ እማና መላ ኤደን፥ ምንያምን፥ እያሱይ፥ ሻማኤይ፥ አማረይነ ሳካን ቆረፐ ጋርሳራ ሹመትዶሶና።

\VS{16}ባንታ ጩጋን ጩጋን ባንታ ኦሱዋ ጋላስ ጋላስ ፆሳ ኬꬃን ኦይሳታስ ላይꬅ፥ ሄꬓነ እያፐ ቦላ ግድዳ አደ ኡባስ ኤንታ ግሹዋ ሻክድ እምዶሶና።

\VS{17}ባንታ አዋታ ሶ አሳን አሳን ታይበትዳ ካህነታስነ ላይꬅ፥ ላታማነ እያፐ ቦላ ግድዳ ሌወታስ ባንታ ኦሱዋዳ ኦሱዋዳ ባንታ ጩጋን ጩጋን ደኤይሳታስ ግሽዶሶና።

\VS{18}ኤንቲ አማነትድ ባንታና ጌሽዳ ግሾ ኤንቲ ባንታ የለታ ማራን ታይበትያ ዎደ ባንታ ናይታራነ ማቸታራ እስፈ ፃፈትዶሶና።

\VS{19}ባንታ ካታማታ ዩሾን ደእያ ሄንꬃ ጋደታን ዎይኮ ሀራ ካታማታን ደእያ ካህነ ግድዳ አሮና ሼሻስ፥ ኤንታ ግዶን ደእያ አደ ኡባስነ ሌወታ የለታ ማዝጋበን ፃፈትዳይሳታስ ካꬅ ግሻናዉ ሹመትዶሶና።


\par }{\PP \VS{20}ካዎይ ህዝቅያስ ጎዳ ባ ፆሳ ስንꬃን ሎኦ፥ ሱረነ ቱማ ግድዳባ ይሁዳ ቢታ ኡባን ኦꬅስ።

\VS{21}ህዝቅያስ ፆሳ ኬꬃስ ኦꬅዳ ኦሶ ኡባን፥ ፆሳ ህግያነ ዎጋ ናግድ ፆሳ ባ ኩመꬃ ዎዛናን ኮይዳ ግሾ እያዉ ኡባይ እንጀትስ።




\par }\Chap{32}{\SH ሳናክሬም የሩሳላመ ቦላ ደንድስ
\par }
{\R (2 ካዎ 18:13-17፤ 19:14-19፥ 35-37፤ እሳ 36:1-22፤ 37:8-38)

\par }{\PP \VerseOne{1}ካዎይ ህዝቅያስ አማነተꬃን ጎዳስ ኦꬅዳፐ ጉየ አሶረ ካዎይ ሳናክሬም ይሁዳ ቢታ ቦላ ደንድስ፤ ፆንድ ባዉ ኤካናዉ ቆፕድ ግምበትዳ ካታማታ ተቅስ።


\par }{\PP \VS{2}ሳናክሬም የሩሳላመ ኦላናዉ ይዳይሳ ህዝቅያስ በእዳ ዎደ፥

\VS{3}ካታማፐ ካረራ ጎግያ ፑልቶ ሃꬃታ ተቃናዉ ባ ሹማታነ ቶራ ሞጮናታ ዞረ ኦይችስ፤ ኤንቲ እያ ማድዶሶና።

\VS{4}ዳሮ አሳይ ሺቅድ፥ “አሶረ ካዎት ይድ አይስ ሃ ደማኔ?” ያግድ ፑልቶታነ ጎግያ ሃꬃታ ተቅዶሶና።


\par }{\PP \VS{5}ሄሳፈ ጉየ፥ ህዝቅያስ ምን ኦꬅድ፥ ላለትዳ ድርሳ ግምበ ኡባ ዛሪድ ግምብስ፤ እያ ቦላ አዱሳ ሻኮ ሻክስ። ሄ ድርሳ ግምብያፈ ካረ ባጋራ ሀራ ድርሳ ግምበ ግምብስ። ዳዊታ ካታማን ደእያ ሚሎ ጌተትያ በሳ ምንꬅስ፤ ዳሮ ኦላ ሚሸነ ጎንዳለ ጊግስስ።


\par }{\PP \VS{6}ኦላ ሀላቃታ አሳ ቦላ ሹምስ፤ ኤንታ ኡባ ካታማ ፐንግያ ማታን ደእያ ዳባባን ሺሽድ፥

\VS{7}“ምንተ፤ ገንጭተ፤ ኑራ ደኤይስ ኤንታራ ደኤይሳፈ አꬍያ ግሾ አሶረ ካዋነ እያ ኦላንቾታ በእድ ያዮፍተ፥ ዳጋሞፕተ።

\VS{8}እያራ አሳ ዎልቅ ደኤስ፤ ሽን ኑራ ጎዳይ ኑ ፆሳይ ኑና ማዳናዉነ ኑስ ኦለታናዉ ደኤስ” ያግድ ኤንታ ምንꬅስ። ይሁዳ ካዎይ ህዝቅያስ ኦዳን አሳይ ምነትስ።


\par }{\PP \VS{9}ሄሳፈ ጉየ፥ አሶረ ካዎይ ሳናክሬም ባ ኦላንቾታራ ላክሶ ካታማ ተቅድ ደእሽን፥ ይሁዳ ካዋ ህዝቅያሳኮነ የሩሳላመን ደእያ ይሁዳ አሳ ኡባኮ ባ ሹማታ ኪትስ።

\VS{10}አሶረ ካዎይ ሳናክሬም፥ “ተቀትዳ የሩሳላመ ካታማን ህንተ ኦናን አማነትድ ኡትደቲ?

\VS{11}ህዝቅያስ፥ ‘ጎዳይ፥ ኑ ፆሳይ ኑና፥ አሶረ ካዋ ኩሸፐ አሻና’ ያግድ ጭምድ ህንተና ኮሻንነ ሳሞን ዎꬋናዉ ሀኔስ።

\VS{12}ꬎቃ ጎይኖ በሳታነ ያርሾ በሳታ ድግድ፥ ይሁዳነ የሩሳላመ አሳ፥ ‘እስ ያርሾ በሳ ስንꬃን ጎይንተ፤ ያርሹዋ እያ ቦላ ፁግተ’ ያገይ ህዝቅያሳ ግደኔ?


\par }{\PP \VS{13}“ታነ ታ አዋት ሀራ ካዎተꬃታ ቦላ ኦꬅዳባ ህንተ ኤረከቲ? ኤንታ ፆሳት ባንታ ቢታ ታ ኩሸፐ አሻናዉ ዳንዳእዶና?

\VS{14}ታ አዋት ꬋይስዳ ሀ ካዎተꬃታ ፆሳታ ኡባ ግዶን ባ አሳ ታ ኩሸፐ አሻናዉ ዳንዳእዳይ ኦኔ? ያትን፥ ህንተ ፆሳይ ህንተና ታ ኩሸፐ ዋት አሻናዉ ዳንዳኢ?

\VS{15}ህዛ ህዝቅያስ ህንተና ባለꬆፎ ዎይኮ ሄሳዳ ጭሞፎ። ህንተ ህዝቅያሳ አማኖፕተ። እያ አሳ ታ ኩሸፐ ዎይኮ ታ አዋታ ኩሸፐ አሻናዉ ዳንዳእዳ ሀራ ቢታ ፆሳት ዎይኮ ካዎተꬃታ ፆሳት ባዋ። ያትን፥ ሄስ ህንተ ፆሳይ ህንተና ታ ኩሸፐ አሻናዉ ዋንድ ዳንዳኢ?” ያግዶሶና።


\par }{\PP \VS{16}ሳናክሬማ ሹማት ጎዳ ፆሳ ቦላነ እያ አይልያ ህዝቅያሳ ቦላ ሀራ ዳሮባ ሃሳይዶሶና።

\VS{17}ሳናክሬም ጎዳ እስራኤለ ፆሳ ጫይድ፥ “ሳአ ቦላ ደእያ ካዎተꬃታ ፆሳት ባንታ አሳ ታ ኩሸፐ አሾናይሳዳ ህዝቅያሳ ፆሳይካ ባ አሳ ታ ኩሸፐ አሻናዉ ዳንዳኤና” ያግድ ዳብዳበ ፃፍስ።

\VS{18}ሳናክሬማ ሹማት ካታማ ኦይካናዉ ኮይድ፥ ድርሳ ግምበ ቦላ ኡትዳ የሩሳላመ አሳ ያሽሳናዉነ ዳጋንꬃናዉ ባንታ ቃላ ꬎቁ ኦꬅድ፥ እብራወꬆ ዶናን ኤንታ ቦላ ዋስዶሶና።

\VS{19}አሳ ኩሸን ኦሰትዳ፥ ሀ ሳአን ደእያ ሀራ ካዎተꬃታ ፆሳታ ቦላ ኦደትዳይሳዳ የሩሳላመ ፆሳ ቦላካ ኦደትዶሶና።


\par }{\PP \VS{20}ካዎይ ህዝቅያስነ አሞፀ ናአይ፥ ናበይ እሳያስ ሄሳ ግሾ ዎሳን ሳሎ ፆሳኮ ፑደ ዋስዶሶና።

\VS{21}ፆሳይ ባ ኪታንቹዋ ኪትድ አሶረ ኦላንቾታነ ቶራ ሞጮናታ ꬋይስስ። ሄሳ ግሾ፥ አሶረ ካዎይ ካዉይድ፥ ባ ቢታ ስምስ፤ እ ባ ፆሳ ኬꬃ ገልዳ ዎደ እያ ናይት እያ ሄ በሳን ማሻን ዎꬍዶሶና።


\par }{\PP \VS{22}ሄሳዳ ኦꬅድ፥ ጎዳይ ህዝቅያሳነ የሩሳላመ አሳ አሶረ ካዋ ሳናክሬማ ኩሸፐነ ሀራ ሞርከታ ኩሸፐ አሽስ፤ ኤንታ ሾሮ ቢታታ ኡባፈ ኤንታ ሸምፕስስ።

\VS{23}ዳሮ አሳይ ጎዳስ እሞታ፥ ይሁዳ ካዋ ህዝቅያሳስ አልኦ ሚሸ ኤህዶሶና። ሄ ዎደፐ ዶምድ ካዎተꬃ ኡባይ ህዝቅያሳ ዳሮ ቦንችዶሶና።


\par }{\SH ህዝቅያሳ ኦቶሩዋነ እያ ሀይቁዋ
\par }
{\R (2 ካዎ 20:1-3፥ 12-19፤ እሳ 38:1-3፤ 39:1-8)

\par }{\PP \VS{24}ሄ ዎደ ህዝቅያስ ሀርግድ፥ ሀይቃናዉ ማትድ ጎዳ ዎስስ። ጎዳይ ዎሰትድ እያ ፓꬃናዉ ማላ እሚስ።

\VS{25}ሽን ህዝቅያስ ኦቶርትዳ ግሾ ጎዳይ እያዉ ኬህዳ ኬሀስ በሲያ ዛሮ እምቤና። ሄሳ ጋሶን፥ እያ ቦላ፥ ይሁዳ ቦላነ የሩሳላመ ቦላ ጎዳ ሀንቆይ ይስ።

\VS{26}ግዶሽን፥ ዉርሰꬃን ህዝቅያስ ባ ኦቶሩዋ አግድ የሩሳላመ አሳታራ ባናተꬃ ካዉሽስ። ህዝቅያስ ካዎ ግድድ ደእያ ዎደ ጎዳ ሀንቆይ ኤንታ ቦላ ይቤና።


\par }{\PP \VS{27}ህዝቅያሳስ ዳሮ ዱረተꬅነ ቦንቾይ ደኤስ። ህዝቅያስ ባ ብራ፥ ዎርቃ፥ አልኦ ሹቻ፥ ሳዎ፥ ጎንዳለነ ሀራ አልኦ ሚሸ ኡባ ምንጅያ ኬꬅ ኬፅስ።

\VS{28}ካꬃ፥ ዎይነ ኡሻነ ዛይተ ዎꬅያ ኬ ኬፅስ። መሄ ዳራነ ዶርስነ ዴሽ ኤቅያ ግርበ ኦꬅስ።

\VS{29}ፆሳይ እያዉ ዳሮ አቆ እምዳ ግሾ ባዉ ካታማታ ኬፅስ፤ ዳሮ ዶርሰነ መሄ ሺሽስ።

\VS{30}ቆሞ ባጋን ደእያ ግዮነ ፑልቶ ሃꬃ ዜርድ፥ ሃꬃይ ዉሎሀ ባጋን ደእያ ዳዊታ ካታማኮ ዱገ ጎጋና መላ ኦꬅዳይ ህዝቅያሳ። ህዝቅያስ ኦꬅዳባ ኡባን እንጀትዳ አስ።

\VS{31}ሽን ይሁዳ ቢታን ሀንዳ ማላልስያ ኦሶታባ ኦይቻናዉ ባብሎነፐ ኪተትዳ አሳት ህዝቅያሳኮ ይዳ ዎደ ጎዳይ እያ ፓጫናዉነ እያ ዎዛናን ደእያባ ኤራናዉ እያ የድ በስስ።


\par }{\PP \VS{32}ህዝቅያስ ኦꬅዳ ሀራባይነ እያ ኬሀተꬃይ አሞፀ ናኣ፥ ናብያ እሳያሳ ቆንጨꬃ ማፃፋንነ ይሁዳነ እስራኤለ ካዎታ ታርከ ማፃፋን ፃፈትስ።

\VS{33}ህዝቅያስ ሀይቅድ፥ ባ ማይዛታን ጋሄትን ቆሞ ባጋራ ደእያ ዳዊታ ኮቻታ ዱፎን እያ ሞግዶሶና። እ ሀይቅን፥ ይሁዳ አሳይነ የሩሳላመ አሳይ እያ ቦንችዶሶና። እያ በሳን እያ ናአይ ምናሰይ ካዎትስ።




\par }\Chap{33}{\SH ይሁዳ ካዋ ምናሰ
\par }
{\R (2 ካዎ 21:1-9)

\par }{\PP \VerseOne{1}ምናሰይ ካዎትያ ዎደ እያዉ ላይꬅ ታማነ ናምአ፤ እ የሩሳላመን እሻታማነ እቻሹ ላይꬅ ካዎትስ።

\VS{2}ጎዳይ እስራኤለ አሳ ስንꬃፈ ጎድድ ከስዳ አሳ፥ እፀትዳ ኦግያ ካልድ ጎዳ ስንꬃን ኢታባ ኦꬅስ።

\VS{3}ምናሰይ ባ አዋይ ህዝቅያስ ላልዳ፥ ꬎቃ ጎይኖ በሳታ ዛሪድ ኬፅስ። ባኣለ ያርሾ በሳታነ አሼራ ጌተትያ ኤቃ ምስለታ መꬍስ፤ ሳሎ ፆልንቶታ ጎይንስ፤ ኤንታዉ ጉፋንስ።

\VS{4}ጎዳይ፥ “ታ ሱንꬃይ መርናዉ የሩሳላመን ዳና” ያግድ ዎꬅዳ ፆሳ ኬꬃን ምናሰይ ሀራ ፆሳታስ ያርሾ በሲ ጊግስስ።

\VS{5}ፆሳ ኬꬃን ደእያ ናምኡ ዳባባታን ሳሎ ፆልንቶት ጎይነትያ ያርሾ በሲ ጊግስስ።

\VS{6}ህኖማ ዛንጋራን ባ አደ ናይታ ታማን ፁግድ ያርሽስ። እ ብታነ ሙሩኖ ኦꬅስ፤ ማሮꬅስ፤ ሞይትለነ ቱና አያና ዞረ ኦይችስ። ጎዳ ስንꬃን ዳሮ ኢታባ ኦꬅድ ፆሳ ይሎይስ።


\par }{\PP \VS{7}ባ ኦꬅዳ ኤቃ ምስልያ ኤፍድ ፆሳ ኬꬃን ኤስስ። ሄ ፆሳ ኬꬃይ፥ ፆሳይ ዳዊታስነ እያ ናኣ ሶሎሞነስ፥ “እስራኤለ ዛረ ኡባ ግዶፈ ታኒ ዶርዳ ፆሳ ኬꬃንነ የሩሳላመን ታ ሱንꬃ መርናዉ ፄግሳና።

\VS{8}ሙሰ ባጋራ ታ እስራኤለ አሳ ኪትዳ ኪታ፥ ህግያነ ዎጋ ኡባ ኤንቲ ናግኮ፥ ታኒ ኤንታ ማይዛታስ እምዳ ቢታፈ ኤንታ ሾድከ” ያግስ።

\VS{9}ሽን ምናሰይ ይሁዳ አሳነ የሩሳላመ አሳ ባለꬅድ፥ ጎዳይ እስራኤለ አሳ ስንꬃፈ ꬋይስዳ ሀራ ካዎተꬃታፐ አꬍያ ኢታ ኦꬃና መላ ኦꬅስ።


\par }{\PP \VS{10}ጎዳይ ምናሰስነ እያ አሳስ ኦድስ፤ ሽን ኤንቲ እያ ስኦና እፅዶሶና።

\VS{11}ሄሳ ግሾ፥ ጎዳይ አሶረ ኦላንቾታ ኤንታ ቦላ ደንꬅስ። ኤንቲ ምናሰ ስን ዳፎ አꬅድ ኦይክዶሶና፤ ናሰ ብራታ ሳንꬃላታን ቃችድ፥ ባብሎነ ኤፍዶሶና።

\VS{12}ምናሰይ ኡንኤትዳ ዎደ ጎዳ ባ ፆሳ ማዶ ዎስስ፤ ባ አዋታ ፆሳ ስንꬃን ባናተꬃ ዳሮ ካዉሽስ።

\VS{13}ፆሳይ ምናሰ ዎሳ ስእስ፤ የሩሳላመ ስሚድ ዛሪድ ካዎታና መላ ኦꬅስ። ጎዳይ ቱማ ፆሲ ግደይሳ ምናሰይ ሄሳን ኤርስ።


\par }{\PP \VS{14}ሄሳፈ ጉየ፥ ምናሰይ ግዮነ ፑልቱዋ ማታን ደእያ በሳፈ ዶምድ ኦፌላ ደርያራ ካንꬅድ ሞሎ ፐንገ ጋካናዉ ካረ ባጋራ ሀራ ድርሳ ግምበ ግምብስ። ሄ ግምበይ ዳዊታ ካታማፐ ዶሎሀ ባጋራ ደእያ ዛንጋራን ደኤስ። ይሁዳ ካታማታ ኡባን ቶራ ሞጮናታ ዎꬅስ።


\par }{\PP \VS{15}አላጋ ፆሳታነ ኤቃ ምስለታ ፆሳ ኬꬃፈ ድግስ፤ ፆሳ ኬꬃይ ደእያ ዙማ ቦላነ የሩሳላመን ደእያ ያርሾ በሳታ ላልድ ሄ ካታማፐ ካረ ከስድ የግስ።

\VS{16}ምናሰይ ጎዳ ያርሾ በሲ ኦራꬅድ እስፈተꬃ ያርሾነ ጋላታ ያርሾ ያን ያርሽስ። ይሁዳ አሳይ ጎዳ እስራኤለ ፆሳ ጎይናና መላ ኪትስ።

\VS{17}አሳይ ꬎቃ ጎይኖ በሳታን ያርሾ ያርሸይሳ አጎና እፅኮካ፥ ኤንቲ ያርሸይ ጎዳ ባንታ ፆሳ ፃላላሳ።


\par }{\PP \VS{18}ምናሰ ኦꬅዳ ሀራባይ፥ ባ ፆሳ ዎስዳ ዎሳይነ ጎዳ እስራኤለ ፆሳ ሱንꬃን ናበት እያዉ ኦድዳ ቃላይ እስራኤለ ካዎታ ታርከ ማፃፋን ፃፈትስ።

\VS{19}ሄኮ፥ ምናሰ ዎሳይነ ፆሳይ እያዉ ዛርዳ ዛሮይ፥ እ ኦꬅዳ ናጋራይነ ምናሰይ ባና ካዉሻናፐ ስን ኦꬅዳ ꬎቃ ጎይኖ በሳታባይ፥ አሼር ኤቃ ምስለታባይነ ኤቃታባ ኡባይ ናበታ ታርከ ማፃፋን ፃፈትስ።

\VS{20}ምናሰይ ሀይቅድ ባ ማይዛታ ጋክስ፤ እያ ካዎ ጋꬎን ሞግዶሶና። እያ በሳን እያ ናአይ አሞፀይ ካዎትስ።


\par }{\SH ይሁዳ ካዋ አሞፀ
\par }
{\R (2 ካዎ 21:19-26)

\par }{\PP \VS{21}አሞፀይ ካዎትያ ዎደ እያዉ ላይꬅ ላታማነ ናምአ፤ እ የሩሳላመን ናምኡ ላይꬅ ካዎትስ።

\VS{22}እያ አዋይ ምናሰይ ኦꬅዳይሳዳ እካ ጎዳ ስንꬃን ኢታባ ኦꬅስ። እያ አዋይ ምናሰይ ጎይንዳ ኤቃታ ጎይንስ፤ ኤንታዉ ያርሽስ።

\VS{23}ሽን እያ አዋይ ምናሰይ ባናተꬃ ካዉሽዳይሳዳ እ ባናተꬃ ጎዳ ስንꬃን ካዉሽቤና፤ አሞፀይ ጉጅ ጉጅ ናጋራ ኦꬅስ።


\par }{\PP \VS{24}አሞፀ ሹማት እያ ቦላ ማቀትድ፥ ካዎ ጋꬎን እያ ዎꬍዶሶና።

\VS{25}ይሁዳ አሳይ ካዋ አሞፀ ቦላ ማቀትዳ ኡባ ዎꬍድ፥ አሞፀ በሳን እያ ናኣ እዮስያሳ ካዎꬅዶሶና።




\par }\Chap{34}{\SH ይሁዳ ካዋ እዮስያሳ
\par }
{\R (2 ካዎ 22:1-2)

\par }{\PP \VerseOne{1}እዮስያስ ካዎትያ ዎደ እያዉ ላይꬅ ሆስፑና፤ እ የሩሳላመን ሀስታማነ እስ ላይꬅ ካዎትስ።

\VS{2}እዮስያስ ጎዳ ስንꬃን ሱረባ ኦꬅስ፤ ኡሻች ሀድርስ ጎና ባ ማይዛ ዳዊታ ኦገን ሄመትስ።


\par }{\PP \VS{3}እ ካዎትዳ ሆስፑንꬆ ላይꬃን ቡሮ ዮጋ ደእሸ ባ ማይዛ ዳዊታ ፆሳ ኮይስ። እ ካዎትዳ ታማነ ናምአንꬆ ላይꬃን ይሁዳንነ የሩሳላመን ደእያ ꬎቃ ጎይኖ በሳታ፥ አሼራ ኤቃ ምስለታ፥ ማስድ ጊግስዳ ኤቃታነ ሴርስድ ኦꬅዳ ምስለታ ꬋይስስ።

\VS{4}እያ ኪታን፥ ባኣለ ያርሾ በሳታ ላልዶሶና፤ ኤንታፈ ቦላራ ደእያ እፃነ ጩይስያ ሚሸታ ትንችዶሶና። አሼራ ኤቃ ምስለታ፥ ማስድ ጊግስዳ ኤቃታነ ሴርስድ ኦꬅዳ ምስለታ ጋጭድ ꬊለ ከስዶሶና፤ ሄ ꬊልያ ኤንታ ጎይንያ አሳታ ዱፎን ላልዶሶና።

\VS{5}እዮስያስ ኤንታ ካህነታ መቀꬃ ሄ ያርሾ በሳታ ቦላ ፁግስ፤ ያትድ፥ ይሁዳነ የሩሳላመ ጌሽስ።


\par }{\PP \VS{6}ምናሰ፥ ኤፍሬማነ ስሞና ቢታፈ ብድ ንፍታለመ ቢታ ጋካናዉ ደእያ ካታማታነ ላለትዳ በሳታ ኡባ ሄሳዳ ኦꬅድ ጌሽስ።

\VS{7}እዮስያስ ያርሾ በሳታ ላልስ፤ አሼራ ኤቃ ምስለታነ ሀራ ኤቃ ምስለታ ትንቸረꬅስ፤ እስራኤለን ደእያ እፃነ ጩይስያ በሳታ ቃንፀረꬅስ። ሄሳፈ ጉየ፥ እዮስያስ የሩሳላመ ስምስ።


\par }{\PP \VS{8}እዮስያስ ካዎትዳ ታማነ ሆስፑንꬆ ላይꬃን ቢታነ ፆሳ ኬꬃ ጌሽዳፐ ጉየ፥ ፆሳ ኬꬃ ኦራꬃና መላ አፃላ ናኣ ሳፋና፥ የሩሳላመ ካታማ ሃርያ ማእሰያነ እዮአካዛ ናኣ ዋና ፃፍያ እዮአክና ኪትስ።


\par }{\PP \VS{9}ኤንቲ ካህነ ሀላቃ ካልቅያሳኮ ብዶሶና። ፐንገ ናግያ ሌወት ምናሰፐ፥ ኤፍሬማፐ፥ አትዳ እስራኤለ አሳ ኡባፈ ይሁዳፐ፥ ብንያመፐነ የሩሳላመን ደእያ አሳፐ ካሰ ሺሽድ ፆሳ ኬꬅ ኤህዳ ሚሽያ ካልቀስ እምዶሶና።

\VS{10}ኤንቲ ፆሳ ኬꬃ ኦራꬅያ ሀላቃታስ እምን ኤንቲ ፆሳ ኬꬃ ኦራꬃናዳነ ዛሪድ ኬፃና መላ ኦሳንቾታስ እምዶሶና።

\VS{11}ይሁዳ ካዎት ላልዳ ፆሳ ኬꬃ ሎይꬃናዉ ምꬅነ ማሰትዳ ሹቹ ሻማና መላ አናፀታስነ ግምበይሳታስ ሚሸ እምዶሶና።


\par }{\PP \VS{12}አሳይ አማነትድ ኦሱዋ ፖልዶሶና። ኤንታ ቦላ ሹመትዳ ኦይዱ ሌወት፥ ማራራ ያራፐ ያሃታነ አብድዩ፥ ቃሃታ ያራፐ ማሱላማነ ዛካርያሳ። የꬃ ሚሸ ካእ ኤርያ ሌወት ኡባይ፥

\VS{13}ዎልቃ ኦሶ ኦꬅያ አሳታ ቦላነ ዱማ ዱማ ኦሶ ኦይሳታ ቦላ ሹመትዶሶና። ቃስ ሀራ ሌወት ፃፈ፥ ሀላቃነ ፐንገ ናገይሳታ ግድዶሶና።


\par }{\SH ህገ ማፃፋይ በንትስ
\par }
{\PP \VS{14}ኤንቲ ፆሳ ኬꬃ ይዳ ሚሽያ ከስያ ዎደ ካህነይ ካልቀይ ጎዳይ ሙሰ ባጋራ እምዳ ህገ ማፃፋ ደምስ።

\VS{15}ካልቀይ ዋና ፃፍያ ሳፋናኮ፥ “ታኒ ፆሳ ኬꬃፈ ህገ ማፃፋ ደማስ” ያግስ። ሄ ማፃፋ ሳፋናስ እሚስ።


\par }{\PP \VS{16}ሳፋን ማፃፋ ካዋኮ ኤፍድ፥ “ነ ሹማት ነ ኪታ ኡባ ኦꬅዶሶና።

\VS{17}ፆሳ ኬꬃን ደእያ ሚሽያ ኤክድ፥ ኦሱዋ ካልያ ሀላቃታስነ ኦꬅያ አሳስ እምዶሶና” ያግስ።

\VS{18}ዋና ፃፈይ ሳፋን ካዋኮ፥ “ካህነይ ካልቀይ ታዉ ማፃፋ እሚስ” ያግድ ማፃፋ ካዋ ስንꬃን ናባብስ።


\par }{\PP \VS{19}ካዎይ ህገ ቃላ ስእዳ ዎደ አዛንድ ባ ማኡዋ ፔꬍስ።

\VS{20}ካዎይ፥ ካልቀ፥ ሳፋና ናኣ አክቃማ፥ ምክያሳ ናኣ አብዶና፥ ዋና ፃፍያ ሳፋናነ ካዎ ሹማ አሳያ ሀይሳዳ ያግድ ኪትስ፤

\VS{21}“ብድ ታ ግሾነ እስራኤለንነ ይሁዳን አትዳ አሳታ ግሾ ሀ በንትዳ ማፃፋን ፃፈትዳባ ጎዳ ኦይችተ። ሀ ማፃፋን ፃፈትዳ ኡባ ኦꬃናዉ ኑ ማይዛት ጎዳ ቃላ ናግቦና ግሾ ጎዳይ ኑ ቦላ ባ ሀንቁዋ ጉስስ” ያግስ።


\par }{\PP \VS{22}ካልቀይነ ካዎይ ኪትዳ አሳት ፆሳ ኬꬃን ማኦ ናግያ ሀስራ ናአ፥ ትቁዋ ናአ፥ ሰለማ ማቾ ግድዳ ሁልዳ ጌተትያ ናበኮ ብድ እዮ ኦይችዶሶና። እያ የሩሳላመን ናምአንꬆ ካታማን ደአዉሱ።


\par }{\PP \VS{23}ሁልዳ ኤንታኮ፥ “ጎዳይ እስራኤለ ፆሳይ፥ ‘ህንተና ታኮ ኪትዳ ኡራስ ሀይሳዳ ያግድ ኦድተ’ ያጋሱ።

\VS{24}ጎዳይ ሀይሳዳ ያጌስ፤ ‘ይሁዳ ካዋ ስንꬃን ናባበትዳ ማፃፋን ፃፈትዳ ኢታ ባደꬃ ኡባ ሀ በሳን ደእያ አሳ ቦላ ኤሀና ሀናይስ።

\VS{25}ኤንቲ ታና አግድ ሀራ ፆሳታስ እፃነ ጩይስዶሶና፤ ኤንቲ ባንታ ኩሸን ኦꬅዳባን ታና ሀንቀꬅዶሶና። ሄሳ ግሾ፥ ታ ሀንቆይ ሀ በሳን ትገታና፤ ተቀተና።’

\VS{26}ጎዳ ኦይቻናዉ ህንተና ኪትዳ ይሁዳ ካዋኮ፥ ‘ጎዳይ እስራኤለ ፆሳይ ኔኒ ስእዳ ቃላባ ሀይሳዳ ያጌስ፤

\VS{27}ሀ በሳንነ ሀ በሳን ደእያ አሳ ቦላ ፆሳይ ኦደትዳባ ኔኒ ስእዳ ዎደ ነ ዎዛናይ ቦሸትን፥ ታ ስንꬃን ነናተꬃ ካዉሽዳ ግሾነ ነ ማኡዋ ፔꬋዳ ታ ስንꬃን ዬክዳ ግሾ ታኒ ነ ዎሳ ስአስ።

\VS{28}ሄኮ፥ ታ ነና ነ ማይዛታ ጋꬃና፤ ነ ሳሮ ሞገታና። ታ ሀ በሳንነ ሀ በሳን ደእያ አሳ ቦላ ኤሀና ኢታባ ነ አይፈይ በኤና’ ያግተ” ያጋሱ።

\par }{\PP ኤንቲ ብድ ሀ ቃላ ካዋስ ኦድዶሶና።


\par }{\PP \VS{29}ሄሳፈ ጉየ፥ ካዎይ እዮስያስ ይሁዳ ጭማታነ የሩሳላመ ጭማታ ኡባ ሺሽስ።

\VS{30}ካዎይ ፆሳ ኬꬅ ከይስ፤ ይሁዳ አሳይ፥ የሩሳላመ አሳይ፥ ካህነትነ ሌወት፥ ጉꬃፈ ግታ ጋካናዉ ኡባይ እያራ እስፈ ከይዶሶና። ፆሳ ኬꬃን በንትዳ ጫቆ ማፃፋ ቃላ ኡባ ካዎይ ኤንታዉ ናባብስ።

\VS{31}ካዎይ ባ በሳን ኤቅድ፥ ጎዳ ኦገን ሄመታናዉነ እያ ህግያ፥ እያ ዎጋነ እያ ኪታ ባ ኩመꬃ ዎዛናንነ ባ ኩመꬃ ሸምፑዋን ናጋናዉ፥ ቃስ ሀ ማፃፋን ፃፈትዳ ጫቁዋ ኦꬃናዉ ጎዳ ስንꬃን ጫቅስ።

\VS{32}የሩሳላመንነ ብንያመን ደእያ አሳ ኡባይ ኤቅድ ጫቃና መላ ኦꬅስ፤ የሩሳላመን ደእያ አሳይ ፆሳ፥ ባንታ ማይዛታ ፆሳ ጫቆይ ገይሳዳ ኦꬅዶሶና።


\par }{\PP \VS{33}እዮስያስ እስራኤለ ዛዋን ደእያ እፀትዳባ ኡባ ድግስ። እስራኤለን ደእያ ኡባይ ጎዳ፥ ባንታ ፆሳ ጎይናና መላ ኦꬅስ። እዮስያስ ደእዳ ላይꬃ ኡባን ኤንቲ ጎዳ፥ ባንታ ማይዛታ ፆሳ ካሎ አግቦኮና።




\par }\Chap{35}{\SH እዮስያስ ፓስካ ባኣለ ቦንችስ
\par }
{\R (2 ካዎ 23:21-23)

\par }{\PP \VerseOne{1}እዮስያስ የሩሳላመን ጎዳ ፓስካ ባኣለ ቦንችስ። ኮይሮ አጌናን ታማነ ኦይዳንꬆ ጋላስ ፓስካ ዶርሳ ሹክዶሶና።

\VS{2}እዮስያስ ካህነታ ኦሶን ሹምድ፥ ኤንታ ፆሳ ኬꬃ ኦሶን ምንꬅስ።

\VS{3}ባንታና ጎዳስ ዱማይዳ፥ እስራኤለ ኡባ ታማርስያ ሌወታ ሀይሳዳ ያግስ፤ “ጌሻ ታቦትያ ዳዊታ ናአይ፥ እስራኤለ ካዎይ ሶሎሞነይ ኬፅዳ ፆሳ ኬꬃን ዎꬅተ። ህዛፐ ጉየ ታቦትያ ህንተ ሀሸን ቶካናዉ ኮሸና። ሀእ ጎዳስ፥ ህንተ ፆሳስነ፥ እያ አሳ እስራኤለስ ኦꬅተ።

\VS{4}እስራኤለ ካዎይ ዳዊቲነ እያ ናአይ ሶሎሞነይ ፃፍዳይሳዳ ህንተ ጩጋን ጩጋንነ ህንተ ሶ አሳን አሳን ህንተና ጊግስተ።

\VS{5}ሌወት ህንተ ዳቦታ፥ እስራኤለ ኮቻታ ማዳናዉ ህንተ ያራን ያራን ፆሳ ኬꬃን ኤቅተ።

\VS{6}ጎዳይ ሙሰ ባጋራ ኦድዳ ቃላ እስራኤለ አሳይ፥ ህንተ ዳቦት ናጋና መላ ግግስተ፤ ህንተካ ህንተናተꬃ ጌሽተ ፓስካ ዶርሳ ሹክተ” ያግስ።


\par }{\PP \VS{7}እዮስያስ ሄ በሳን ደእያ አሳስ፥ ፓስካ ያርሾ ግዳና መላ 30,000 ዶርሰነ ዴሸ እሚስ፤ ቃስ 3,000 ኮርማታ እሚስ። ሄ ኡባ ካዎይ ባ ሻሉዋፐ እሚስ።

\VS{8}ካዎ ሹማት ባንታ ሸነን አሳስ፥ ካህነታስነ ሌወታስ ያርሾ መሄ እምዶሶና። ፆሳ ኬꬃ ሀላቃት ካልቀይ፥ ዛካርያስነ ይኤል ፓስካ ያርሾስ ግድያ ናምኡ ሙኩሉነ ኡሱፑን ፄቱ ማራዘታ፥ ሄꬑ ፄቱ ኮርማታ እምዶሶና።

\VS{9}ሌወታ ሀላቃት ኮናነይነ እያ እሻት፥ ሻማየይነ ናትናኤል፥ ቃስ ሀሻብ፥ ይኤልነ ዮዛባት ፓስካ ያርሾስ ሀንያ እቻሹ ሙኩሉ ማራዘታነ ኮለታ፥ እቻሹ ፄቱ ኮርማታ እምዶሶና።


\par }{\PP \VS{10}ፓስካ ባልያስ ኡባባይ ጊግስ፤ ካዋ ኪታን፥ ካህነት ባንታ በሳን በሳን፥ ሌወት ባንታ ጩጋን ጩጋን ኤቅዶሶና።

\VS{11}ፓስካ ዶርሳት ሹከትዶሶና፤ ሌወት ጋልባ ቃርዶሶና፤ ካህነት ሱꬃ ያርሾ በሳ ቦላ ꬋርጮሶና።

\VS{12}ሙሰ ማፃፋን ፃፈትዳይሳዳ አሳይ ጎዳስ ያርሻና መላ ፁሳ ያርሾስ ጊግዳ ዶርሳታ አሹዋ ሌወት ባንታ ሶ አሳን አሳን ሻከትድ ኡትዳ እስራኤለ ያራታስ እምዶሶና፤ ኮርማታካ ሄሳዳ ኦꬅዶሶና።

\VS{13}ሌወት ዎጋይ ኪተይሳዳ ሹከትዳ ፓስካ ዶርሳ አሹዋ ታማን ጫጭዶሶና፤ ጌሻ ያርሾታ ፃሮን፥ ኦቶንነ ድስተን ዶይስድ፥ እስራኤለ አሳ ኡባስ ኤሶን ሻክድ ሻክድ እምዶሶና።


\par }{\PP \VS{14}ሄሳፈ ጉየ፥ ሌወት ባንታዉነ አሮና ኮቸ ግድዳ ካህነታስ ፓስካ ያርሾ ጊግስዶሶና። ሄሳ ኤንቲ ኦꬅዳይ፥ ካህነት ፁሳ ያርሾነ ሞꬉዋ ያርሽሸ ቃማ ጋካናዉ ኦꬅያ ግሾሳ።

\VS{15}ዳዊቲ፥ አሳፍ፥ ሄማንነ ካዋ ናበይ ኤድታም ካሰ ኪትዳይሳዳ አሳፋ ያራት፥ ማዝሙረ የፀይሳት ባንታ በሳን ደኦሶና። ፐንገ ናገይሳት ባንታ በሳን ደኦሶና። ኤንታ ዳቦት፥ ሌወት ኤንታዉ ጊግስዳ ግሾ ኤንቲ ባንታ ኦሱዋ አግቦኮና።


\par }{\PP \VS{16}ጎዳስ ኦꬅያ ኦሶ ኡባይ፥ ፓስካ ባኣለ ቦንቾይነ ፁሳ ያርሾይ፥ ካዎይ እዮስያስ ኪትዳይሳዳ ሀንድ ሄ ጋላስ ጊግስ።

\VS{17}ያን ሺቅዳ እስራኤለ አሳይ ሄ ጋላስ ፓስካ ባልያ ቦንችዶሶና፤ ኤንቲ ኡይꬃ ባኣለ ላፑን ጋላስ ቦንችዶሶና።

\VS{18}ናብያ ሳሜላ ዎድያፐ ዶምን፥ ሄሳ መላ ፓስካ ባለይ እስራኤለን ቦንቸትቤና። እዮስያስ፥ ካህነት፥ ሌወት፥ ይሁዳ አሳይ፥ እስራኤለ አሳይነ የሩሳላመ አሳይ ቦንችዳይሳዳ ፓስካ ባኣለ ካሰ እስራኤለ ካዎታፐ ቦንችዳ እሶይካ ባዋ።

\VS{19}ፓስካ ባለይ እዮስያስ ካዎትዳ ታማነ ሆስፑንꬆ ላይꬃን ቦንቸትስ።


\par }{\SH እዮስያሳ ዉርሰꬃ
\par }
{\R (2 ካዎ 23:28-30)

\par }{\PP \VS{20}እዮስያስ ፆሳ ኬꬃ ጊግስዳፐ ጉየ ግብፀ ካዎይ ናኮይ ኤፍራፂሳ ሻፋ ማታን ደእያ ካርካምሻን ኦለታናዉ ብስ። እዮስያስ እያ ተቃናዉ ከይስ።

\VS{21}ሽን ናኮይ እዮስያሳኮ አሰ ኪትድ፥ “ይሁዳ ካዋዉ፥ ታናነ ነና ካችያባይ አይቤ? ታኒ ይዳይ ታ ሞርከታ ኦላናሳፈ አትሽን፥ ነና ኦላናሳ ግደና። ታ ሞርከታ ታኒ ኤሶን ኦላናዳ ፆሳይ ታና ኪትስ። ፆሳይ ነና ꬋይሶናዳ ታራ ደእያ ፆሳራ ኤቀተይሳ አጋ” ያግስ።


\par }{\PP \VS{22}ግዶሽን፥ እዮስያስ ጎዳይ ናኮ ባጋራ ኦድዳይሳ ስኦናነ ጉየ ስሞና እፅስ። ባ ካዎ ማኡዋ ላምድ ማግዶ ደንባን ኦለታናዉ ብስ።


\par }{\PP \VS{23}ዶንገን ዱከይሳት ካዋ እዮስያሳ ጫድን፥ ካዎይ ባ አይለታኮ፥ “ታኒ ኢታ ጫደትዳ ግሾ ታና ኦላ ግዶፈ ከስተ” ያግስ።

\VS{24}እዮስያሳ ፓራ ጋርያፐ ዎꬍስድ፥ እያ ፓራ ጋርያን ዎꬅድ፥ እያ የሩሳላመ ኤህዶሶና። እ ያን ሀይቅድ ባ ማይዛታ ዱፎን ሞገትስ። ይሁዳ አሳይነ የሩሳላመ አሳ ኡባይ እያዉ ዬክዶሶና።


\par }{\PP \VS{25}ናበይ ኤርምያስ እዮስያሳስ ዘለልስ ከስድ ፃፍስ። ዘሌልድ ዬክያ ማጫሳይነ አደ ኡባይ ሀች ጋካናዉ እዮስያሳስ ቆፖሶና። ሄ ዘለልሳይ እስራኤለ ዬሆ ዘለልሳ ማፃፋን ፃፈትስ።


\par }{\PP \VS{26}እዮስያስ ኦꬅዳ ሀራባይ፥ ጎዳ ህገን ማፃፋን ፃፈትዳይሳ መላ እ ኦꬅዳ ሎኦ ኦሶይነ

\VS{27}ኮይሮፐ ዉርሰꬅ ጋካናዉ እ ኦꬅዳ ኡባይ፥ ሄኮ፥ እስራኤለ ካዎታነ ይሁዳ ካዎታ ታርከ ማፃፋን ፃፈትስ።




\par }\Chap{36}{\SH ይሁዳ ካዋ እዮአካዛ
\par }
{\R (2 ካዎ 23:30-35)

\par }{\PP \VerseOne{1}ሄ ቢታ አሳይ እዮስያሳ ናኣ እዮአካዛ ዶርድ እያ አዋ በሳን የሩሳላመን ካዎꬅዶሶና።

\VS{2}እዮአካዝ ካዎትያ ዎደ እያዉ ላይꬅ ላታማነ ሄꬓ፤ እ የሩሳላመን ሄꬑ አጌና ካዎትስ።

\VS{3}ግብፀ ካዎይ እዮአካዛ ካዎተꬃፈ ዎꬅስ፤ ሄꬑ ሙኩሉነ ኦይዱ ፄቱ ክሎ ግራመ ብራነ ሀስታማነ ኦይዱ ክሎ ግራመ ዎርቃ ይሁዳ አሳይ ጊራና መላ ኦꬅስ።

\VS{4}ግብፀ ካዎይ፥ ናኮይ፥ እዮአካዛ እሻ ኤልያቄመ ይሁዳ ቦላነ የሩሳላመ ቦላ ካዎꬅድ እያ ሱንꬃ እዮአቄማ ያግድ ላምስ። ያትድ እዮአቄማ እሻ እዮአካዛ ግብፀ ኤፍስ።


\par }{\SH ይሁዳ ካዋ እዮአቄማ
\par }
{\R (2 ካዎ 23:36—24:7)

\par }{\PP \VS{5}እዮአቄም ካዎትያ ዎደ እያዉ ላይꬅ ላታማነ እቻሻ፤ እ የሩሳላመን ታማነ እስ ላይꬅ ካዎትስ። ባ ጎዳ ፆሳ ስንꬃን ኢታባ ኦꬅስ።

\VS{6}ባብሎነ ካዎይ ናቡካዳናፆር እያ ኦልድ፥ ባብሎነ ኤፋናዉ ናሰ ብራታ ሳንꬃላታን ቃችስ።

\VS{7}ቃስ ናቡካዳናፆር ፆሳ ኬꬃ ሚሽያ ኤክድ ባብሎነ ኤፍድ፥ ባ ካዎ ጋꬎን ዎꬅስ።


\par }{\PP \VS{8}እዮአቄም ኦꬅዳ ሀራባይ፥ ኦꬅዳ ቱናባይነ ኦꬅዳ ኢታባ ኡባይ፥ ሄኮ፥ እስራኤለ ካዎታነ ይሁዳ ካዎታ ታርከ ማፃፋን ፃፈትስ። እ ሀይቅን፥ እያ በሳን እያ ናአይ ዮአክን ካዎትስ።


\par }{\SH ይሁዳ ካዋ ዮአክና
\par }
{\R (2 ካዎ 24:8-17)

\par }{\PP \VS{9}ዮአክን ካዎትያ ዎደ እያዉ ላይꬅ ሆስፑና፤ እ የሩሳላመን ሄꬑ አጌናነ ታሙ ጋላስ ካዎትስ። እ ጎዳ ስንꬃን ኢታባ ኦꬅስ።

\VS{10}ላይꬃ ላመን፥ ካዎይ ናቡካዳናፆር አሰ ኪትድ፥ ዮአክናነ ፆሳ ኬꬃን ደእያ አልኦ ሚሸታ እያራ እስፈ ባብሎነ ኤህስ። ያትድ እያ አዋ እሻ ሰደቅያሳ ይሁዳነ የሩሳላመ ቦላ ካዎꬅስ።


\par }{\SH ይሁዳ ካዋ ሰደቅያሳ
\par }
{\R (2 ካዎ 24:18-20፤ ኤርም 52:1-3)

\par }{\PP \VS{11}ሰደቅያስ ካዎትያ ዎደ እያዉ ላይꬅ ላታማነ እስኖ፤ እ የሩሳላመን ታማነ እስ ላይꬅ ካዎትስ።

\VS{12}ባ ጎዳ ፆሳ ስንꬃን ኢታባ ኦꬅስ፤ ቃስ ጎዳ ቃላ ኦድያ ናብያ ኤርምያሳ ስንꬃን ባና ካዉሽቤና።


\par }{\PP \VS{13}ሰደቅያስ፥ አማነታና መላ ባና ፆሳ ሱንꬃን ጫቅስዳ ናቡካዳናፆራ ቦላ ማካልስ። ጎዳ፥ እስራኤለ ፆሳኮ ስሞና እፅስ፤ ባ ዎዛና ፆሳ ቦላ ምንꬅስ።

\VS{14}ቃስ፥ ይሁዳ አሳይነ ኤንታ ካለꬅያ ካህነት፥ አማነቶና እፅዶሶና። ኤንቲ ሀራ ካዎተꬃት ኦꬅያ እፀትዳ ኦሶታ ካልድ፥ ጎዳይ የሩሳላመን ጌሽዳ ፆሳ ኬꬃ ቱንስዶሶና።


\par }{\SH የሩሳላመ ኩንደꬃ
\par }
{\R (2 ካዎ 25:1-21፤ ኤርም 52:3-11)

\par }{\PP \VS{15}ጎዳይ፥ ኤንታ ማይዛታ ፆሳይ ባ አሳስነ ባ ኬꬃስ ቃትያ ግሾ፥ ባ ናበታ ኤንታዉ ዛር ዛር ኪትስ።

\VS{16}ሽን ጎዳ ሀንቆይ ኤንታ ቦላ ዎꬋና ጋካናዉነ ኤንቲ ከስ ኤክያሶ ꬋያና ጋካናዉ ፆሳ ኪታንቾታ ቀልቅስዶሶና፤ እያ ቃላ ካꬍዶሶና፤ ናበታ ቦላ ሚጭዶሶና።

\VS{17}ሄሳ ግሾ፥ ጎዳይ ካልዳወታ ካዋ ኤንታ ቦላ ደንꬅን፥ እ ኤንታ ያላጋ አደታ ፆሳ ኬꬃን ማሻን ዎꬍስ። እ ያላጋ አደታስ ዎይኮ ጌላኦታስ ዎይኮ ጭማታስ ዎይኮ ጬጋታስ ቃቶና ዉርስስ። ፆሳይ ኤንታ ኡባ ናቡካዳናፆራ ኩሸን አꬅድ እሚስ።

\VS{18}ባብሎነ ካዎይ ፆሳ ኬꬃን ደእያ ሚሸታ ኡባ፥ ግታነ ጉꬃ፥ ፆሳ ኬꬃን ደእያ ቡቁራ፥ ካዎ ቡቁራነ እያ ሞርናታ ቡቁራ ኡባ ኤክድ ባብሎነ ኤፍስ።

\VS{19}ኤንቲ ፆሳ ኬꬃ ታማን ፁግድ፥ የሩሳላመ ግምበ ድርሳ ላልዶሶና። ካዎ ጋꬉዋ ታማን ፁግድ፥ ያን ደእያ አልኦ ሚሸ ኡባ ꬋይስዶሶና።


\par }{\PP \VS{20}ማሻፈ አትዳይሳታ ካዎይ ድእድ ባብሎነ ኤፍስ። ፋርሰ ካዎተꬃይ ደንዳና ጋካናዉ ኤንቲ እያዉነ እያ ናይታስ አይለ ግድዶሶና።

\VS{21}ጎዳይ ናብያ ኤርምያሳ ባጋራ ኦድዳ ቃላይ ፖለትስ። ዉርሰꬃን ቢታይ ላፑን ታሙ ላይꬅ አስ ባይና በሲ ግድድ ሸምፕስ። ቢታይ ሳምባታ ሸምፖ ደምስ።


\par }{\PP \VS{22}ፋርሰ ካዎይ ቅሮስ ካዎትዳ ኮይሮ ላይꬃን ናብያ ኤርምያሳ ባጋራ ጎዳይ ኦድዳይሳ ፖልስ። ፋርሰ ካዎይ ቅሮስ ባ ካዎተꬃን ኡባን ሀይሳዳ ያግድ አዋጃና መላነ ፃፍድ ዎꬃና መላ ጎዳይ እያ አያና ደንꬅስ።

\VS{23}ፋርሰ ካዎይ ቅሮስ፥ “ጎዳይ፥ ሳሎ ፆሳይ ሀ ሳኣ ካዎተꬃታ ኡባ ታዉ እሚስ። ቃስ ይሁዳን ደእያ የሩሳላመን ታ እያዉ ፆሳ ኬꬅ ኬፃና መላ ታና ሹምስ። ፆሳ አስ ግድዳ ኦንካ ያ ቦ። ጎዳይ እያ ፆሳይ እያራ ግዶ” ያግስ።


\par }