\NormalFont\ShortTitle{ኤራታ ማፃፋ}

{\MT ኤራታ ማፃፋ

\par }{\IMT ጋꬃ ቆፋ

\par }{\IP ኤራታ ማፃፋን አሳ ደኦይ ቃንꬅ ግደይሳ ፃላላ ግዶናሽን፥ ዳቡራን፥ ዳጋማን፥ ፕርዳ ጌላተꬃንነ ፆነተꬃን ኩምዳይሳ በሳናሳ። ሄሳ ግሾ ፃፈይ፥ “አሳ ደኦይ ሀዳ” ያግድ ባ ቆፋ ቆንጭሴስ። ሀ ጭንጫ ኡራይ፥ አሳ ደኡዋ ዉርሰꬅ ጋካናዉ ዎችያ ፆሳ ኦሱዋ አኬካናዉ ፆነትስ። ግዶሽን፥ አስ ባ ደእዳ ላይꬃ ኡባን ባዉ ዳንዳኤትዳባ ኡባ ምንድ ኦꬃናዉ በሰይሳነ ፆሳይ እምዳባን ኡፋይታናዉ ኮሸይሳ ዞሬስ።

\par }{\IP ኤራ ኡራ ቆፋታፐ ዳሮት ኡሎነ ዞኮ ግድዳ ቆፋታንነ ኡፋይሳ ቃንፆን ኩምዳ ቆፋታ በሴስ። ግዶሽን፥ ሀ ማፃፋይ ጌሻ ማፃፋ ቦላ ኤቅዳ አማኖይ ሀር አቶሽን፥ ጋሄቶናነ ስን ኩምዳ ቆፋታ ባ ጋꬃን ኦይካና ጋካናዉ ዳልጋ ግደይሳ በሴስ።

\par }{\IP ሀ ኤራታ ማፃፋይ አሳ ደኦ ማስቶተዳ በሲያ ግሾ፥ ዳሮ አሳት ሀ ማፃፋፐ ምንꬆ ደምዶሶና። ሄሳዳካ፥ ሀ ቆፋታ ኦይክዳ ጌሻ ማፃፋይ፥ ደኦስ ግታ ብርሸꬅ እምያ ፆሳን ኡፋይስ ኦꬃና መላ ዞሬስ።

\par }{\IOT ማፃፋ አይፈ ቆፋታ

\par }{\IO ዱሳ ብርሸꬅ ({\IOR{1:1—2:26}})

\par }{\IO ኡባባስ ዎደይ ደኤስ ({\IOR{3:1-8}})

\par }{\IO ጭንጫተꬃን ደአ ({\IOR{3:9—6:12}})

\par }{\IO ዎንቶባ ኦንካ ኤረና ({\IOR{7:1—11:6}})

\par }{\IO ፆሰ ቦንቻ እያዉ ኪተታ ({\IOR{11:7—12:14}})



\par }\ChapOne{1}{\SH ኡባባይ ሀዳ
\par }
{\PP \VerseOne{1}ሀይስ፥ ዳዊታ ናኣ፥ የሩሳላመን ካዎትዳ ጭንጫ ኡራ ቃላ።


\par }{\Q \VS{2}ሄ ጭንጫይ፥ “ኡባባይ ሀዳ፤

\par }{\QB ኡባባይ ሀዳፐ ሀዳ፤

\par }{\QB ኡባባይ ኩመꬅ ሀዳ” ያግስ።


\par }{\Q \VS{3}ባ ደእያ በሳን ኡባን፥

\par }{\QB አስ ዳቡርድ ኦꬅያባ ኡባን

\par }{\QB እያዉ ዎይ አይቤ?


\par }{\Q \VS{4}እስ የለተꬅ አꬍያ ዎደ፥ ሀራ የለተꬅ በሳ ኦይኬስ።

\par }{\QB ሽን ሀ ቢታይ መርናዉካ ላመቶና ደኤስ።


\par }{\Q \VS{5}አው ዶሌስ ዉሌስ፤

\par }{\QB ናምአንꬆ ዶላናዉ ያ ዶልያ በሳ ኤለሴስ።


\par }{\Q \VS{6}ጫርኮይ እስ ቶሆ ዱገ እስ ቶሆ ፑደ ጫርኬስ፤

\par }{\QB ቃስ ዩይ ዩይ አꬍድ፥ ስመረትድ ዬስ።


\par }{\Q \VS{7}ጎግያ ሃꬅ ኡባይ አባን ገሌስ፤

\par }{\QB ሽን አባይ ኩም ኤረና።

\par }{\Q ሄ ሃꬃይ ስሚድ ጎጋናዉ፥

\par }{\QB ጉየ ባ ፑልትያ በሳ ቤስ።


\par }{\Q \VS{8}ኡባባይ ሳለꬅያባ፤

\par }{\QB እ አይ መላ ሳለꬅያኮ ኦድ ዉርሳናዉ ዳንዳኤተና።

\par }{\Q አይፈይ ፄልድ ካል ኤረና፤

\par }{\QB ሀይꬅ ስእድ፥ ታዉ ግድስ ጌና።


\par }{\Q \VS{9}ካሰ ሀንዳባይ ዎንቶካ ስሚድ እ ሀናና፤

\par }{\QB ቃስ ሀእ ሀንሸ ደኤይስ ካሰ ሀንዳባ።

\par }{\QB ሄሳ ግሾ፥ ሳሎ ጉፋንꬆን ኦራꬃባይ አይብካ ባዋ።


\par }{\Q \VS{10}ኦንካ፥ “ሄኮ፥ ሀይስ ኦራꬃባ” ጊኮ፥

\par }{\QB ሄስ ኦራꬅ ግደና፤ ሄስ ኑኒ የለታናፐ ካሰ ሀንዳባ።


\par }{\Q \VS{11}ካሰ አꬍዳ ዎደታን ሀንዳባታ ዛሪድ ሀሳያባይ ባዋ፤

\par }{\QB ጉየፐ ሀናናባታ ኤንታፈ ጉየ ኦንካ ሀሳየና።


\par }{\SH ጭንጫተꬅ ሀዳ
\par }
{\PP \VS{12}ታኒ ጭንጫይ፥ የሩሳላመን እስራኤለስ ካዎ ግዳዳ ደአስ።

\VS{13}ታኒ ሳአን ደእያባ ኡባ ሻካዳ ኤራናዉነ ጭንጫተꬃን ፕልጋዳ ፄላናዉ ቆፋ ቃቻስ። ያታዳ አሳ ኡባስ ፆሳይ እምዳ ደኦይ ዳሮ ዳቡርስያባነ ኡፋይሶናባ ግደይሳ አኬካስ።

\VS{14}ሳሎፐ ጋርሳን ሀንዳባ ኡባ ታኒ በአስ፤ ሽን ኡባይካ ሀዳ፤ ጫርኮ ኦይካናዉ የደይሳ መላ።


\par }{\Q \VS{15}ጌል ሱራናዉ ዳንዳኤና፤

\par }{\QB ባይናባ ታይባናዉ ዳንዳኤተና።


\par }{\PP \VS{16}ታኒ ታ ዎዛናን ሀይሳዳ ያጋዳ ቆፓስ፤ “ታፐ ካሰ የሩሳላመ ሃርዳ ኡባታፐ ታኒ ግታነ ጭንጫ ግዳስ። ጭንጫተꬅነ ኤራ ጉስ እ አይበኮ ፓጫዳ ኤራስ” ያጋስ።

\VS{17}ታኒ ጭንጫተꬃፈ፥ ጎሻተꬃፈነ ኤያተꬃፈ ግዶን ደእያ ዱማተꬅ አይበኮ ኤራናዉ ዳሮ ዳቡራስ። ሽን ዉርሰꬃን ሄስካ ጫርኮ ኦይካናዉ የደይሳ መላ ሀዳ ግደይሳ ኤራስ።


\par }{\Q \VS{18}ጭንጫተꬅ ዳርያ ዎደ አዛንꬅያባይ ዳሬስ፤

\par }{\QB ኤር ዳርያ ዎደ ቃስ መቶይ ዳሬስ።




\par }\Chap{2}{\SH ባና ዶሶይ ሀዳ
\par }
{\PP \VerseOne{1}ታኒ ታኮ፥ “ሃያ፥ ታ ነና ኡፋይስ አይበኮ ኤርሳናዉ ሎኦባ በሳና” ያጋስ፤ ሽን ሄስካ ሀዳ።

\VS{2}ሚች ኤያተꬅ ግደይሳ፥ ቃስ ሚኮይነ ኡፋይስ አይኮካ ጎኦናይሳ አኬካስ።

\VS{3}ሀእካ ታ ዎዛናይ ጭንጫተꬃን ታና ካለꬅሽን፥ ታና ዎይነ ኡሻን ኡፋይሳናዉ፥ ኤያካ ግዳናዉ ፓጫስ። አስ ባ ቃንꬃ ዎደን ሳሎፐ ጋርሳን ደእያባ ቦላ አይ ኦꬅኮ ጎአነኮ ኤራናዉ ኮያስ።


\par }{\PP \VS{4}እስ ግታባ ኦꬃስ፤ ታ ዳና ኬꬃታ ኬፃስ፤ ዎይነ ቶካስ።

\VS{5}ዱማ ዱማ አታክልትያነ አይፈ አይፍያ ምꬃታ ቶካስ፤ አስ ሸምፕያ በሳ ጊግሳስ። ሄ በሳን ዱማ ዱማ አይፈ አይፍያ ምꬃታ ቶካስ።

\VS{6}ሄ ምꬃታ ኡሻናዉ፥ ሃ ዳጋያ በሲ ዜራዳ ጊግሳስ።

\VS{7}አደነ ማጫ አይለታ ሻማስ፤ ቃስ ታ ሶን የለትዳ ሀራ አይለትካ ታዉ ደኦሶና። ታፐ ካሰ የሩሳላመን ደእዳ አሳፐ አꬍያ መሄ፥ ዴሸነ ዶርሰ ሃራስ።

\VS{8}ታ ሃርያ ዱማ ዱማ ቢታታፐነ ካዎታፐ ቦንቸትዳ ቡቁራ ኤህሳዳ፥ ዳሮ ዎርቃነ ብራ ታዉ ዳጋያስ። ቃስ፥ ታና ሳቢድ የፅያ አደነ ማጫ ሺሻስ፤ ሄሳ ቦላ፥ አሳስ ኡፋይስ እምያ ዳሮ ማጫሳታ ሺሻስ።


\par }{\PP \VS{9}ታኒ ካሰ የሩሳላመን ደእዳ ኦደፈካ አꬋዳ ግታ አስ ግዳስ። ታ ጭንጫተꬃይካ ታራ ዉርሰꬅ ጋካናዉ ደእስ።

\VS{10}ታ አይፈይ ፄልዳባነ ታ ዎዛናይ አሞትዳባ ኡባ ደማስ፤ ታ አሳተꬃይ ኮይያ ኡፋይስ ኡባ ድጋብከ። ታኒ ኦꬅዳ ኦሶ ኡባን ኡፋይታስ፤ ታ ዳቡራ ዎይ ሄሳ።

\VS{11}ግዶሽን፥ ሄሳ ኡባ ኦꬃ ስማዳ ታኒ አኬክያ ዎደ፥ ዳሮ ታኒ እያዉ ዳቡርዳ ኡባይ ሀዳ ግደይሳ በአስ። ሳሎፐ ጋርሳን ጎእያባይ አይኮይ ባዋ፤ ኡባይ ጫርኮ ኦይካናዉ የደꬅያ መላ።


\par }{\SH ጭንጫተꬅነ ኤያተꬅ ሀዳ
\par }
{\PP \VS{12}ሄሳፈ ጉየ፥ ታኒ ጭንጫተꬅ፥ ኤያተꬅነ ጎሻተꬅ አይበኮ ፓጫዳ ኤራናዉ ቆፋ ዶማስ። አዉደ ግድንካ ካዎይ ኦꬃናዉ ዳንዳኤይ እያፐ ካሰ ካዎትዳ ካዎይ ኦꬅዳይሳፈ ሀራባይ አይብ ደኢ?

\VS{13}ፖኦይ ꬉማፐ፥ ጭንጫተꬅ ኤያተꬃፈ ሎኦ ግደይሳ ታኒ በአስ።

\VS{14}ጭንጫ አሳ አይፈት እያ ሁጵያ ግዶን ደኦሶና፤ ሽን ኤያት ꬉማን ሄመቶሶና። ግዶሽን፥ ኤንታ ናምኣ ዉርሰꬃይ እስኖ ግደይሳ አኬካስ።


\par }{\PP \VS{15}ታኒ ታኮ፥ “ኤያ ጋከያ ቃዳይ ታናካ ጋኬስ፤ ያትን፥ ታኒ ጭንጫ ግደይስ ታና አይ ማዲ?” ያጋዳ ቆፓስ። ቃስ ታኒ ታ ዎዛናን፥ “ሀይስካ ሀዳ” ያጋስ።

\VS{16}ኤያ ግድን ጭንጫ፥ ሀይቆፐ ጉየ፥ እያ ሀሳየይ ባዋ፤ ስንꬃፈ ያ ላይꬃን ኑኒ ኡባይ ዶገትድ አታና። ኤያይ ሀይቀይሳዳ፥ ጭንጫይካ ሀይቄስ።


\par }{\SH ኦሶን ዳቡር ሀዳ
\par }
{\PP \VS{17}መቶፐ አትሽን፥ ጎእያባይ ባይና ግሾ፥ ሀ ደኦይ ታና ሻትስ። ሄስካ ሀዳ፤ ጫርኮ ኦይካናዉ የደꬅያ መላ።

\VS{18}ሳሎፐ ጋርሳን ታኒ ዳሮ ዳቡራዳ ደምዳ ታ ሻሉዋ ኡባ ታፐ ጉየራ ያ ኡራስ አጋዳ ብያ ግሾ፥ ታኒ ዳቡርዳ ኡባይ ታና ሻትስ።

\VS{19}ታፐ ጉየራ ያ አደይ ጭንጨኮ ኤየኮ ኦን ኤሪ? ሽን እ ኦና ግድንካ፥ ታኒ ዳሮ ዳቡርዳባነ ታ ጭንጫተꬃን ደምዳባ ኡባ ባዉ ኤክድ፥ ጎዳ ግዳና፤ ሄስካ ሀዳ።


\par }{\PP \VS{20}ሄሳ ግሾ፥ ሳሎፐ ጋርሳን ታ ዳቡርዳባ ቦላ ታ ዎዛናይ ኡፋይስ ቃንፅስ።

\VS{21}አስ ባ ደእዳ ላይꬃን ባዉ ደእዳ ጭንጫተꬃን፥ ኤራንነ ሂላን ዳቡርድ ደምዳባ ኡባ አይኮካ ዳቡሮናይሳስ የግድ ቤስ። ሄስካ ሀዳነ ግታ ቆሆ።

\VS{22}ያትን፥ ሳሎፐ ጋርሳን አስ ዳሮ ዳቡርድ ኦꬅዳባ ኡባፈ አይ ጎአ ደሚ?

\VS{23}እ ባ ደኦ ላይꬃን ዳቡርያ ዳቡር ኡባይ አዛኖፐነ ሙደꬃፈ አትሽን፥ ሀር አይብካ እያዉ ጉጀና፤ ሀር አቶሽን ቃማካ እያ ሁጰይ ቆፋፐ ሸምፐና፤ ሄ ኡባይካ ሀዳ።


\par }{\PP \VS{24}ህዛ አሳስ ጎአ ግድያባይ አይበ ጊኮ፥ አስ ምድ ኡይድ ባ ዳቡራን ኡፋይታናይሳ። ሄ ኡፋይሳይ ቃስ ፆሳ ኩሽያፐ እመትዳባ ግደይሳ ታኒ አኬካስ።
\XREF{}{{\XO 2:24 }{\XT{ኤራ 3:13፤ 5:18፤ 9:7፤ ሉቃ 12:19፤ 1 ቆሮ 15:32.}}}

\VS{25}እያ ሸነ ግዶና፥ ምን ኡይን አሳስ ኡፋይስ አዉን ደኢ?

\VS{26}ፆሳ ኡፋይስያ ኡራስ ፆሳይ ጭንጫተꬅ፥ ኤራተꬅነ ኡፋይስ እሜስ፤ ናጋራንቹዋስ እ ዳቡርድ ሺሻና መላ፥ ዳቡራ እሜስ። ሽን እ ሺሽዳይሳ ፆሳይ ኤክድ፥ ባዉ ያይያ ሀራስ እሜስ። ሄሳ ግሾ፥ ሀ ኡባይ ሀዳነ ጫርኮ ኦይካናዉ የደꬆ መላ።
\XREF{}{{\XO 2:26 }{\XT{እዮ 32:8፤ ሌም 2:6.}}}




\par }\Chap{3}{\SH ኡባባስ ዎደይ ደኤስ
\par }
{\PP \VerseOne{1}ኡባባስ ዎደይ ደኤስ፤ ሳሎፐ ጋርሳን ኦሰትያባ ኡባስ

\par }{\QB ዎደይነ ቃም ደኤስ።


\par }{\Q \VS{2}የለታናዉ ዎደይ ደኤስ፤

\par }{\QB ሀይቃናዉ ዎደይ ደኤስ።

\par }{\Q ቶካናዉ ዎደይ ደኤስ፤

\par }{\QB ሾዳናዉ ዎደይ ደኤስ።


\par }{\Q \VS{3}ዎꬋናዉ ዎደይ ደኤስ፤

\par }{\QB ፓꬃናዉ ዎደይ ደኤስ።

\par }{\Q ላላናዉ ዎደይ ደኤስ፤

\par }{\QB ኬፃናዉ ዎደይ ደኤስ።


\par }{\Q \VS{4}ዬካናዉ ዎደይ ደኤስ፤

\par }{\QB ሚጫናዉ ዎደይ ደኤስ።

\par }{\Q ካዮታናዉ ዎደይ ደኤስ፤

\par }{\QB የፃናዉ ዎደይ ደኤስ።


\par }{\Q \VS{5}ሹቹ ላላናዉ ዎደይ ደኤስ፤

\par }{\QB ሹቹ ሺሻናዉ ዎደይ ደኤስ።

\par }{\Q ቆመታናዉ ዎደይ ደኤስ፤

\par }{\QB ዱፃናዉ ዎደይ ደኤስ።


\par }{\Q \VS{6}ኮያናዉ ዎደይ ደኤስ፤

\par }{\QB ኮሽ አጋናዉ ዎደይ ደኤስ።

\par }{\Q ሺሽ ኦይካናዉ ዎደይ ደኤስ፤

\par }{\QB ላላናዉ ዎደይ ደኤስ።


\par }{\Q \VS{7}ፔꬋናዉ ዎደይ ደኤስ፤

\par }{\QB ስካናዉ ዎደይ ደኤስ።

\par }{\Q ስእ ጋናዉ ዎደይ ደኤስ፤

\par }{\QB ኦደታናዉ ዎደይ ደኤስ።


\par }{\Q \VS{8}ዶሳናዉ ዎደይ ደኤስ፤

\par }{\QB እፃናዉ ዎደይ ደኤስ።

\par }{\Q ኦላስ ዎደይ ደኤስ፤

\par }{\QB ሳሮ ዳናዉ ዎደይ ደኤስ።


\par }{\PP \VS{9}ያትን፥ ኦሳንቾይ ባ ዳቡርዳ ዳቡራፐ አይ ዎ ደሚ?

\VS{10}ታኒ ቃስ፥ አሳ ናእ ዳቡርድ ኦꬃና መላ፥ ፆሳይ እምዳ ቶሆይ ዳሮ ዴፆ ግደይሳ በአስ።

\VS{11}ፆሳይ ኡባባ እያ ዎድያን ዎድያን ሎይꬅድ ኦꬅስ። ፆሳይ አሳ ዎዛናን መርናተꬅ ዎꬅስ፤ ግድኮካ፥ ፆሳይ ኦꬅዳባ ኡባ ኮይሮፐ ዉርሰꬅ ጋካናዉ፥ አስ ኩመꬅ ኤራናዉ ዳንዳኤና።

\VS{12}አስ ባ ደእዳ ላይꬃን ሎእያባ ኦይሳፈነ፥ ኡፋይተይሳፈ አꬍያባይ አይብካ ባይናይሳ ታኒ አኬካስ።

\VS{13}ቃስ፥ አሳስ ኦꬅ ዳቡርድ ደምያ ዳቡራስ ጋተይ፥ ምድነ ኡይድ ኡፋይተይስ ፆሳፈ እያዉ እመትዳ እሞታ።


\par }{\PP \VS{14}ፆሳይ ኦꬅዳባ ኡባይ መርናዉ ደኤይሳ ታኒ ኤራስ፤ እ ኦꬅዳባ ቦላ ጉጃናዉ ዎይኮ እያፐ ደንꬃናዉ ኦደስካ ዳንዳኤተና። ፆሲ ሄሳ ኦይ፥ አስ እያ ያይድ ቦንቻና መላሳ።

\VS{15}ሀእ ሀንሸ ደእያባይ ዎይኮ ስንꬃፈ ሀናናዉ ደእያባ ኡባይ ካሰ ሀንዳባ፤ ፆሳይ ካሰ ሀንዳባይ ዛር ሀናናዳ ኮዬስ።


\par }{\SH ፕርዳ ጌላተꬅ
\par }
{\PP \VS{16}ቃስ ታኒ፥ ሳሎፐ ጋርሳን ፅሎ ፕርዳ በሳን ኢታተꬅ፥ ፅሎተꬃ በሳን ገነይ ደኤይሳ በአስ።

\VS{17}ታ ዎዛናን፥ “ፆሳይ ፅሉዋነ ዎርዱዋ ናምኣካ ፕርዳስ ሺሻና፤ ፆሳይ ሀንዳባ ኡባስነ ኦሶ ኡባስ ዎደ ቃንፅ ዎꬅስ” ያጋዳ ቆፓስ።


\par }{\PP \VS{18}ታኒ ታኮ፥ “አስ ዶአፐ ዱማቶናይሳ ኤንቲ አኬካና መላ ፆሳይ ኤንታ ፓጬስ” ያጋስ።

\VS{19}አሰ ግድን፥ ዶአ ግድን፥ ኤንታ ቃዳይ እስኖ፤ እሶይ ሀይቀይሳዳ፥ ሀንኮይካ ሀይቄስ። ናምአይ እስ ጫርኮ ሸምፖሶና፤ ሄሳ ግሾ፥ አስ ዶአፐ ዱማተና፤ ሄስካ ሀዳ።

\VS{20}ኤንቲ ናምአይ እስ በሲ ቦሶና፤ ናምአይ ቢታፈ መትዳ ግሾ፥ ቢታ ስሞሶና።

\VS{21}ያትን፥ አሳ ሸምፖይ ሳሎ ፑደ ከየይሳነ ዶአ ሸምፖይ ቢታ ዱገ ዎይሳ ሻክድ ኤረይ ኦኔ?

\VS{22}አስ ባ ኦꬅዳ ኦሶን ኡፋይተይሳፈ ሎእያ ሀራባይ እያዉ ባይናይሳ በአስ። እያዉ ደእያ ሎኦ ቃዳይ ሄሳ ፃላላ። አስ ሀይቅ ስምን እያፐ ጉየ ሀንያባ በሳናዉ፥ እያ ጉየ ኤሀናዉ ዳንዳኤይ ኦኔ?




\par }\Chap{4}{\SH ገነ፥ ዳቡራነ ብዛተꬅ
\par }
{\PP \VerseOne{1}ታኒ ዛራዳ፥ ሳሎፐ ጋርሳን አይ መላ ናቆይ ደእያኮ በአስ። ናቀተይሳት ምንꬆ ꬋይድ ዬኮሶና። ናቀይሳታ ኩሸን ማት ደእያ ግሾ ናቀተይሳታ ማደይ ባዋ።

\VS{2}ታኒ፥ “ሀእ ፓፃ ደኤይሳታፐ ካሰ ሀይቅዳይሳት ሎኦ” ያጋስ።

\VS{3}ግዶሽን፥ ሀ ናምአታፐ አꬍድ የለትቦናይሳታነ ሳሎፐ ጋርሳን ኦሰትያ ናቁዋ በኦናይሳታ ቃዳይ ሎኦ።


\par }{\PP \VS{4}አሳ ዳቡርነ አሞትዳባ ደሞይ፥ አሳስ ባ ላግያ ቦላ ደእያ ቃናተፐ ፑልተይሳ በአስ። ሄስካ ሀዳ፤ ጫርኮ ኦይካናዉ ካሎ መላ።

\VS{5}ባ ኩሸ እድምድ ኡትያ አዛላይ ኮሻን ሀይቄስ።

\VS{6}ዳቡራንነ ጫርኮ ካሎን ደምያ ዳኮባፐ ዎፓን ደምያ እስ ኩሸይ ሎኦ።


\par }{\PP \VS{7}ሳሎፐ ጋርሳን ሀዳ ግድዳባ ሀራባ በአስ።

\VS{8}ሄስካ ናእ ዎይኮ እሽ ባይና እስ ብዛ አደይ ደኤስ። ሽን እያ ዳቡራስ ዛው ባዋ፤ ባዉ ደእያባን አለና። እ ባና፥ “ታ ሀይሳ ኦደስ ዳቡራይና? ታኒ ታና አይስ ኡፋይስ ድጋድና?” ያግድ ኦይችስ። ሄስካ ቃስ ሀዳነ መቶ ደኦ።


\par }{\PP \VS{9}ባንታ ኦሱዋን ሎኦ አይፈ ደምያ ግሾ እስኖ ግደይሳፈ ናምአ ግደይስ ሎኦ።

\VS{10}ናምኣፈ እሶይ ኩንድኮ እሶይ ደንꬄስ፤ ሽን ባርካ ደእያ ኡራይ ኩንድኮ እያ ደንይ ባይና ግሾ እያ አየ!

\VS{11}ናምአይ እስፈ ዝንእኮ ሆኤስ፤ ሽን ባርካ ዝንእያ ኡራ ዋንድ ሆአናዉ ዳንዳኢ?

\VS{12}እስ አስ ባርካ ተቃናዉ ዳንዳኦና መቱዋ ናምኡ አሳት ተቃናዉ ዳንዳኦሶና። ሄꬑ አይፈን ዶቀትዳ ዎዶሮይ ኤለ ዱፀና።


\par }{\SH አሳፐ አꬍድ በንቶይ ሀዳ
\par }
{\PP \VS{13}ዞረ ኤኮና ኤያነ ጬጋ ካዉዋፐ ማንቆነ ጭንጫ ግድዳ ናአተꬃ ካዎይ ሎኦ።

\VS{14}ሄ ናአተꬃይ ቃሾ ኬꬃፈ ከይድ ዎይኮ ማንቆተꬃፈ ደንድድ ካዎ ግዳናዉ ዳንዳኤስ።

\VS{15}ሳሎፐ ጋርሳን ደእያነ ስመረትያ አሳ ኡባይ ካዋ ላትያ ናአተꬃ ካለይሳ በአስ።

\VS{16}እስ ካዎይ ሃርያ አሳ ታይቦይ ዳሮ ግዳናዉ ዳንዳኤስ። ሽን ካልያ የለተꬃይ እያ ካዎተꬃን ኡፋይትቤና። ሄስካ ሀዳ፤ ጫርኮ ኦይካናዉ ካሎ መላ።




\par }\Chap{5}{\SH ፆሰ ያያ
\par }
{\PP \VerseOne{1}ፆሳ ኬꬅ ገልያ ዎደ አኬካዳ ታንጋ። ኤንቲ ባንታ ኢታ ኦሱዋ ኤሮና ግሾ፥ ስአናዉ ሺቆይ ኤያታ ያርሹዋፈ አꬌስ።

\VS{2}ኦደታናዉ ኤሶቶፓ፤ ፆሳ ስንꬃን ኦደታናዉ ነ ዎዛናን ድርጎፋ። ፆሳይ ሳሎና፥ ኔኒ ሳአና፤ ሄሳ ግሾ፥ ነ ቃላይ ጉꬃ ግዶ።

\VS{3}ቆፍ ዳርያ ዎደ አሙሆይ ዳሬስ፤ ኦዳ ዳሮይ ኤያተꬅ ቆንጭሴስ።

\VS{4}ፆሳስ ገፕዳባ ፖላናዉ ጋምኦፋ፤ ኤያታን ፆሳይ ኡፋይተና። ሄሳ ግሾ፥ ኔኒ ገፕዳባ ኡባ ፖላ።

\VS{5}እስባ ገፕድ ፖሎና አጋናፐ ኮይሮ ገፖና አጎይ ሎኦ።

\VS{6}ናጋራን ነና ገልሶና መላ ነ እንፃርሳ የዳ ኦꬆፋ። ፆሳ ኬꬃን ኦይሳኮ፥ “ኮይሮ ሀይሳ ታኒ አኬኮና ገፓስ” ጎፓ። ሄስ ፆሳ ዳሮ ሀንቀꬅያ ግሾ፥ ነ ኩሸ ኦሶ ኡባ እ ባ ሀንቁዋን ꬋይሳናዉ ዳንዳኤስ።

\VS{7}ዳሮ አሙሆይነ ዳሮ ኦድ ሀዳ። ሄሳ ግሾ፥ ፆሳ ያያ።


\par }{\SH ዱረተꬅ ሀዳ
\par }
{\PP \VS{8}እስ ቢታን ማንቆት ናቀትሽን፥ ፕርድ ጌላትሽን ኔኒ በእኮ ማላለቶፋ። እስ እስ ሀላቃስ እያፐ ቦላራ ሹመትድ እያ ፄልያ ሀራ ሀላቅ ደኤስ። ቃስ ኤንታፈ ቦላራ ሹመትድ ኤንታ ፄልያ ሀራ ሀላቃት ደኦሶና።

\VS{9}ቢታፈ በንትያ ዎይ ኡባሳ፤ ሀር አቶሽን፥ ካዎይካ ጎሻፈ ጎኤቴስ።


\par }{\PP \VS{10}ብራ ዶስያ ኡራስ ብር ግድ ኤረና፤ ዱረተꬅ ሲቅያ ኡራይ ሚሸ ካል ኤረና፤ ሄ ኡባይ ሀዳ።

\VS{11}ዱረተꬅ ዳርያ ዎደ ምያ አስ ዳሬስ። ባ ሻሉዋ ጮ አይፈን ፄልድ፥ “ታኒ ዱረ” ጋናፐ ሀራባ አይ ማዲ?


\par }{\PP \VS{12}ኦሶ ኦꬅያ አስ ጉꬁ ምን ዳሮ ምን፥ ሳሮ ꬍስኮ ꬍስኬስ፤ ሽን ዱረይ ባ ዱረተꬃስ ኡባ ዎደ ኡንኤትያ ግሾ ꬍስኮ ꬋይድ ደኤስ።


\par }{\PP \VS{13}ሳሎፐ ጋርሳን ዳሮ አዛንꬅያባ ሀራባ ታኒ በአስ። ሄስካ ኢታ ዎደ ባና አሾ ግድ ምንጅዳ ሻሎ፥

\VS{14}ዎይኮ እስ ኢታባይ ጋክን ꬋይዳ ዱረተꬅ። እ ናአ የልዳባ ግድኮካ ናኣ ላትስያባ ꬋይድ መላ አቴስ።

\VS{15}አስ ኡባይ ካሎ የለትዳይሳዳ መላ ኩሸ ስሚድ ባና። አይ መላ እ ዳቡርድ ኦꬅኮካ ኤክድ ብያባይ ባዋ።


\par }{\PP \VS{16}አስ ካሎ የለትድ ካሎ ጉየ ስመይስ ዳሮ አዛንꬅያ ኢታባ። እያ ዳቡራ ኡባይ ጫርኮ ኦይክያባዳ ሀዳ ግድኮ እያ አይ ማዲ?

\VS{17}እ ባ ላይꬃ ኡባ ꬉማ ደኦን፥ አዛኖን፥ ዬላን፥ ሀርገንነ ይሎን ዉርሴስ።


\par }{\PP \VS{18}ህዛ፥ ታኒ አኬክዳ እስ ሎኦባይ፥ ሳሎፐ ጋርሳን ፆሲ አሳስ እምዳ ቃንꬃ ላይꬃን፥ አስ ባ ዳቡራፐ ምድ ኡይድ ኡፋይተይስ ሎኦነ በሲያባ፤ እያ ቃዳይ ሄሳ።

\VS{19}ፆሲ አሳስ ዱረተꬅነ ሻሎ እመይ፥ ባ ዳቡራ ጋትያ ደምድ፥ ምድ ኡይድ ኡፋይታና መላሳ፤ ሄስካ ፆሳፈ እያዉ እመትዳ እሞታ።

\VS{20}ፆሲ እያ ዎዛናን ኡባ ዎደ ኡፋይስ ኩንꬅያ ግሾ እ ባ ደኦ ላይꬃባ ዳሮ ቆፐና።




\par }\Chap{6}{\PP \VerseOne{1}ሳሎፐ ጋርሳን አሳ ቦላ ጋክያ ዳሮ ኢታባ ታኒ በአስ።

\VS{2}ፆሲ አሳስ ሻሎ፥ ዱረተꬅነ ቦንቾ እሜስ፤ እያዉ ኮሽያባፐ እስባካ ፓጭሰና። ሽን እያዉ እመትዳ ሻሉዋንነ ዱረተꬃን ኡፋይታና መላ ኩመꬃ ማታ እመና። ሄሳ ፃላላ ግዶናሽን እ ዳቡርድ ደምዳባን ሀር ኡፋይታና መላ ኦꬄስ፤ ሄስካ ሀዳነ አዛንꬅያ ኢታባ።


\par }{\PP \VS{3}እስ አስ ፄቱ ናአ የልድ፥ አዱሳ ላይꬅ ደእድ ጭማናዉ ዳንዳኤስ። ሽን እ ባዉ እመትዳባን ኡፋይቶናነ ዉርሰꬃን ቦንቾን ሞገቶና አትኮ እያፐ ቦሽ ሎኦ ጋይስ።

\VS{4}ሄ ቦሻይ ጮ የለትድ ኦንካ ሀሳዮና ꬉማ ብያ ግሾ እያ ሱንꬃይ ꬉማን ካመትድ አቴስ።

\VS{5}እ፥ አዋ ፖኦ በኦና ዎይኮ አይብባካ ኤሮና አትኮካ ሄ ኡራፐ አꬍድ እያዉ ሸምፖይ ደኤስ።

\VS{6}ሄሳ ግሾ፥ ኡፋይስ ባይና ናምኡ ሙኩሉ ላይꬅ ደእያ አሳፐ ሄ ቦሻ ቃዳይ ሎኦ። ዉርሰꬃን ናምአይ እስ በሲ ቦሶና።


\par }{\PP \VS{7}አስ ዳቡርድ ኦꬅያ ኡባይ ባዉ ምያባ ደማናሳ፤ ሽን እያ አሞይ አል ኤረና።

\VS{8}ያትን፥ ጭንጫ አስ ኤያ አሳፐ አይብን ዱማቲ? ማንቆይ ዳሮ ጭንጭድ፥ ሀራታ ስንꬃን ዋንድ ዳነኮ ኤሮይ እያ አይ ማዲ?

\VS{9}አሞን ፁገታናፐ አይፈን በኦይ ሎኦ፤
\FTNT{*}{{\FR 6:9 }{\FT{አይፈን በኦይ ሎኦ፦ አስ አሞን ፁገትሸ ዳናፐ ባዉ ደእያባን አልድ ደኦ ጉሱ።
}}} ሄስካ ጫርኮ ኦይካናዉ ካሎ መላ ሀዳ።


\par }{\PP \VS{10}ሀንያባ ኡባይ ኮይሮትድ ኤረትድ ደኤስ። እስ እስ አስ ዋናናዉ ደእያኮ አዱሳ ዎደፐ ካሰ ኤረትድ ኡትስ። አይ አስካ ባፐ ምነይሳራ ባፀታናዉ ዳንዳኤና።

\VS{11}ኦድ ዳርያ ዎደ ሀዳባይ ዳሬስ፤ ያትን ሄስ አሰ አይ ማዲ?


\par }{\PP \VS{12}ሀዳ ግድድ ኩያዳ ጮ አꬍያ ባ ጉꬃ ላይꬃ አስ ዋትድ አꬃናዉ ኮሽያኮ ኤረይ ኦኔ? አስ ሀይቅድ አግን ሳሎፐ ጋርሳን ሀናናዉ ደእያባ አሳስ ኦዳናዉ ዳንዳኤይ ኦኔ?




\par }\Chap{7}{\SH ጭንጫተꬅ
\par }
{\Q \VerseOne{1}አልኦ ሽቶፈ ሎኦ ሱንꬅ አꬌስ፤

\par }{\QB የለትያ ጋላሳፐ ሀይቆ ጋላስ ሎኦ።


\par }{\Q \VS{2}አሳ ኡባ ዉርሰꬃይ ሀይቆ ግድዳ ግሾ፥

\par }{\QB ግብራ ኬꬅ በይሳፈ ዬሆ ኬꬅ በይስ ሎኦ፤

\par }{\QB ደኦን ደእያ አስ ሄሳ ባ ዎዛናን ዎꬃናዉ ኮሼስ።


\par }{\Q \VS{3}አዛኖይ ሶምኦ ካሬꬅኮካ፥

\par }{\QB ዎዛና ፖእስያ ግሾ ሚቻፈ አዛኖይ ሎኦ።


\par }{\Q \VS{4}ጭንጫ አሳ ዎዛን ዬሆ ሶን ደኤስ፤

\par }{\QB ሽን ኤያ አሳ ዎዛን ኡፋይሳ ሶን ደኤስ።


\par }{\Q \VS{5}ኤያታ የꬅ ስአናፐ

\par }{\QB ጭንጫታ ሴራ ስስ ሎኦ።


\par }{\Q \VS{6}ኤያ አሳ ሚች አጉንꬃን ታማ የድን

\par }{\QB ꬉቀይሳ መላ፤ ሄስካ ሀዳ።


\par }{\Q \VS{7}ገነ ኦሶይ ጭንጫ አስ ኤያ ከሴስ፤

\par }{\QB ዎꬋፈ ኤኮይ ዎዛና ኢሴስ።


\par }{\Q \VS{8}ዶመꬃፈ ዉርሰꬅ ሎኦ፤

\par }{\QB ኦቶሮፐ ዳንዳእ ሎኦ።


\par }{\Q \VS{9}ኤያታ ሀንቆይ ኤንታ ክኦን ደእያ ግሾ፥

\par }{\QB ኔኒ ነ ሸምፑዋን ሀንቆስ ኤለሶፓ።


\par }{\Q \VS{10}“ሀእ ዎድያፐ ካሰ ዎደይ አይስ ሎኦ ግድዴ?” ጋዳ ኦይቾፋ፤

\par }{\QB ሄሳ መላ ኦይሾይ ጭንጫ አስ ኦይችያ ኦይሾ ግደና።


\par }{\Q \VS{11}ሀ ሳአን ደእያ አስ ኡባይ ጭንጫ ግዳናዉ ኮሼስ፤

\par }{\QB ጭንጫተꬅ ደሞይ ላታፐ ሎኦ።


\par }{\Q \VS{12}ሚሸይ አሰ ኢታፐ ካምድ አሸይሳዳ ጭንጫተꬅካ አሼስ።

\par }{\QB ሽን ጭንጫተꬅ ሚሸፐ አይ አሳ ደኦ ናጋናዉ ዳንዳእያ ግሾሳ።


\par }{\Q \VS{13}አነ ፆሲ ኦꬅዳባ አኬካ!

\par }{\QB ፆሲ ጌላይዳባ ኦን ሱርሳናዉ ዳንዳኢ?

\VS{14}ሳእ ጊግዳ ዎደ ኡፋይታ፤ መቶይ ጋክያ ዎደ አኬካ።

\par }{\QB ኡፋይስ ግድን መቶ ግድን ፆሲ የድያ ዎደን ዬስ።

\par }{\QB ሽን አዉስ ኮይሮትድ ያነኮ ኔኒ ኤራካ።


\par }{\PP \VS{15}ሀ ሀዳ ግድዳ ታ ላይꬃን ዳሮባ በአስ። ሄስካ፥ ጌላይ ባ ጌላተꬃን አዱሳ ላይꬅ ደእያ ዎደ ፅሎይ ቃንꬃ ላይꬃን ሀይቄስ።

\VS{16}ሄሳ ግሾ፥ ኔኒ ኤለ ꬋዮናዳ ዳሮ ፅሎ ዎይኮ ዳሮ ጭንጫ ግዶፓ።

\VS{17}ኔኒ ዎደይ ጋኮና ሀይቆናዳ አꬍዳ ኢታ ግዶፓ፤ አꬋዳ ኤያ ግዶፓ።

\VS{18}ሀ ኡባን ፆሰ ያያ፤ አስ መቶ ኡባ ፆኖን ከያናዉ ዳንዳእያ ግሾ ኔኒ ዳሮ ኢታ ዎይኮ ዳሮ ፅሎ ግዶናሽን ግዶ አስ ግዳ።


\par }{\PP \VS{19}ጭንጫተꬅ ጭንጫስ እምያ ዎልቃይ እስ ካታማ ሃርያ ታሙ አሳታ ዎልቃፈ አꬌስ።


\par }{\PP \VS{20}ፅሎባ ፃላላ ኦꬅድ ናጋራ ኦꬆና ደእያ አስ ሀ ሳኣ ቦላ ባዋ።


\par }{\PP \VS{21}አስ ሃሳያ ቃላ ኡባ ስአዳ ፖላና ጎፓ፤ ኔኒ ኡባ ስአና ጊኮ ነ አይለይ ነና ባድሽን ስአና።

\VS{22}ቃስ ኔኒ ነ ሁጰን ሀራታ ባድያባ ነ ዎዛናይ ኤሬስ።


\par }{\PP \VS{23}ሄሳ ኡባ ታኒ ጭንጫተꬃን ፕልጋዳ በአስ። ያታዳ፥ “ታኒ ጭንጫ ግዳና” ያጋስ። ሽን ታኒ ግዳይሳዳ ሀንቤና።

\VS{24}ጭንጫተꬅ ኡባ ዎደ ሃሆን ደእያባነ ጪሞባ፤ ያትን፥ እያ ኮይድ ደማናዉ ዳንዳኤይ ኦኔ?

\VS{25}ታኒ ፕልጋዳ ፄላናዉ ጭንጫተꬅነ ኦዳ ኡባ ዉርሰꬃ ኤራናዉ ቆፓስ። ናጋር ኤያተꬅ፥ ኤያተꬅ ጎሻተꬅ ግደይሳ ኤራናዉ ጋካስ።


\par }{\PP \VS{26}ታኒ ሀይቆፐ አꬍድ ጫምያ ሀራባ ደማስ። ሄስካ፥ እ ዎዛናይ ግተ፥ እ ኩሸይ ሳንꬃላታ ግድድ ፅሄዳ ኦይክያ እስ ማጫስ በአስ። ፆሰ ያይያ አስ ኢፐ ከስ ኤካና፤ ሽን ናጋራንቹዋ እያ ባ ፅህያን ፃፃዳ ኦይካና።


\par }{\PP \VS{27}አስታማረይ ሀይሳዳ ያግስ፤ “ታኒ ፕልጋዳ ደምዳባይ ሀይሳ።

\VS{28}ሄስካ፥ ታኒ ሀች ጋካናዉ ኮያዳ ደማቦናባ። ሙኩሉ አደ አሳ ግዶፈ ቦንቾይ በሲያ እስ አደ ፃላላ ደማስ፤ ሽን ማጫ አሳ ግዶፈ እስኖካ ደማናዉ ዳንዳአብከ።

\VS{29}ታኒ ፕልጋዳ ደምዳ ሀራባይ፥ ፆሲ አሰ ሱረ ቆፋራ መꬍስ፤ ሽን አስ ዳሮ ገነ ኦገ ኮይድ ብስ” ያግስ።




\par }\PoetryChap{8}{\Q \VerseOne{1}ጭንጫ አስ ዳነይ ኦኔ?

\par }{\QB ኡባባስ ብርሸꬃ ኤረይ ኦኔ?

\par }{\QB ጭንጫተꬅ ፓሽክስድ፥ ꬉምዳ ሶምኡዋ ፖእሴስ።


\par }{\SH ካዎስ ኪተታ
\par }
{\Q \VS{2}ካዎስ ኪተታ፤ ካሰ ኔኒ ኪተታና

\par }{\QB ጋዳ ፆሳ ስንꬃን ጫቃዳሳ።


\par }{\PP \VS{3}ካዋ ስንꬃፈ ኤለሳዳ ከዮፓ፤ ካዎይ ባ ኮይዳባ ኦꬃናዉ ዳንዳእያ ግሾ ኢታ ኦሶ ኦꬃናዉ ደንዶፋ።

\VS{4}ኡባባ ኦꬃናዉ ካዋስ ማት ደእያ ግሾ፥ “አይስ ሀይሳ ኦꬃዲ?” ያግድ እያ ኦይቻናዉ ዳንዳኤይ ኦኔ?

\VS{5}እያ ኪታ ፖልያ አስ ቆሄተና፤ ጭንጫ አስ ልከ ዎድያነ ኦꬅያ ኦግያ ኤሬስ።

\VS{6}አሰ ዴፆ መቶይ ጋክኮካ ኡባባስ ዎደይነ ኦገይ ደኤስ።

\VS{7}ስንꬃፈ ሀናናባ ኤርያ አስ ባዋ፤ “ሀይስ ሀናና” ግድ ኦዳናዉ ዳንዳኤይ ኦኔ?

\VS{8}ሸምፖይ ሻከትድ ብያ ጋላስ ኦይክድ ተቃናዉ ዳንዳእያ አስ ባዋ፤ ዎይኮ ሀይቆይ ባ ጋላሳን ዮናዳ ድጋናዉ ዳንዳእያ አስ ባዋ። ኦላ ዎደ ኦንካ ኦለትከ ጋናዉ ዳንዳኦናይሳዳ ኢታተꬅ ኢታ ኦꬅያ ኡራ የደና።

\VS{9}ሳሎፐ ጋርሳን ሀንያባ ኡባ ታኒ አኬካዳ ቆፕያ ዎደ አስ ባዉ ደእያ ማታ ሀራ አስ ቆሀናዉ ጎኤተይሳ በአስ።


\par }{\PP \VS{10}ኢታ አሳት ቦንቾን ሞገትሽን በአስ። ኤንቲ ኢታተꬃ ኦꬅዳ ካታማ አሳይ ሺቅድ ኤንታ ሳቢሽን ስአስ፤ ሄስ ኡባይ ሀዳ።


\par }{\PP \VS{11}አስ ቆፕድ ኢታባ ኦꬅያ ጋሶይ፥ ኢታባ ኦꬅዳ አሳታ ኤለስድ ሴረይ ባይና ግሾሳ።

\VS{12}ናጋራንቾይ ፄቱ ቶሆ ኢታባ ኦꬅሽን እያ ባረይ አዱቅኮካ፥ ፆሰ ያየይሳታስነ ቦንቸይሳታስ ሳእ ሎአናይሳ ታ ኤራይስ።

\VS{13}ኢታት ፆሰ ያዮና ግሾ ሳሮተꬅ ኤንታዉ ባዋ፤ ኤንቲ ፆሰ ያዮና ግሾ ኤንታ ባረይ ኩያዳ ቃማና።


\par }{\SH አስ ፆሳ ኦገ ኤረና
\par }
{\PP \VS{14}ሀ ሳአን ኦሰትያ ሀራ ሀዳባይ ደኤስ። ሄስካ፥ ጌሻ አሳት፥ ናጋራንቾት ኤካናዉ በሲያ ሴራ ኤክያ ዎደ ናጋራንቾት ጌሻት ኤካናዉ በሲያ ሎኦባ ኤከይሳ፤ ሄስ ኡባይ ሀዳ።

\VS{15}አስ ምያባፐ፥ ኡያባፐነ ባና ኡፋይስያባፐ አꬍድ ሎኦባይ ሳሎፐ ጋርሳን ሀር ባይና ግሾ፥ አስ ባ ደኦን ኡፋይትኮ ሎኦ ጋስ። ፆሲ እያዉ እምዳ ላይꬃን እ ዳቡርድ ደምዳባን ኡፋይታናዉ ዳንዳኤስ።


\par }{\PP \VS{16}ታኒ ጭንጫተꬅ አይበኮ ኤራናዉነ አስ ሀ ሳአ ቦላ ዳቡርያ ዳቡራ አኬካናዉ ሀልቻስ፤ ዉርሰꬃን አስ ꬍስኮ ꬋይድ ኦꬅያ ኦሶይ ደኤይሳ በአስ።

\VS{17}ታኒ ፆሲ ኦꬅዳባ ኡባ በአስ። ሳሎፐ ጋርሳን ኦሰትዳ ኦሶ አስ ፕልግድ ኤራናዉ ዳንዳኦናይሳ ኤራስ። አስ አይ መላ ዳቡርድ ፕልግ ፄልኮካ፥ እያ ብርሸꬃ ኤራናዉ ዳንዳኤና። ቃስ ጭንጫ አስ ሀይሳ ኤራይስ ጋናዉ ዳንዳኤና።




\par }\Chap{9}{\SH ኡባ ናግያ ዉርሰꬃ ቃዳ
\par }
{\PP \VerseOne{1}ሀ ኡባ ታ ዎዛናን ቆፕዳፐ ጉየ ጭንጫትነ ፅሎት፥ ኤንታ ኦሶት ፆሳ ኩሸን ደኦሶና ጋዳ ኩያስ። ሽን ሲቆ ግድን ዎይኮ እፆ አይብ እያ ናግያኮ ኦንካ ኤረና።

\VS{2}ዱማተꬅ ባይና ኡባ ጋክያ ቃዳይ እስኖ፤ ፅሎ ግድን ጌላ፥ ሎኦ ግድን ኢታ፥ ቱና ግድን ቱና ግዶና እፅን፥ ያርሾ ያርሸይሳ ግድን ያርሾናይሳ ኡባ ቃዳይ እስኖ። ሎኦ አሳስ ናጋራንቹዋፈ ሎእያ ቃድ ባዋ፤ ጫቆ ያየይስ ያዮናይሳፈ ዱማተና።


\par }{\PP \VS{3}አሳ ኡባ ቃዳይ እስኖ ግደይስ፥ ሀ ሳአን ደእያ ሀራ ኢታተꬃ መላ ዳሮ ኢታ። አስ ደኦን ደእዳ ላይꬃ ኡባን እያ ዎዛናይ ኢታተꬃንነ ጎሻተꬃን ኩምድ ደኤስ፤ ዉርሰꬃን ሀይቅድ አጌስ።

\VS{4}ሀይቅዳ ጋሞፈ ፓፃ ደእያ ካን ሎኦ፤ ደኦን ደኤይሳታራ ደእያ ኡራስ ኡፋይስ ደኤስ።


\par }{\PP \VS{5}ደኦን ደእያ አሳት እስ ቶሆ ሀይቃናዉ ደኤይሳ ኤሮሶና፤ ሽን ሀይቅዳይሳት እስባካ ኤሮኮና። ኤንቲ ዶገትዳይሳታ ግድያ ግሾ አይኮካ ማዶኮና።

\VS{6}ኤንታ ሲቆይ፥ እፆይነ ቃናተ ኡባይ ኤንታራ እስፈ ꬋዬስ። ህዛፐ ጉየ ሳሎፐ ጋርሳን ሀንያባ ኡባን መርናዉ ኤንታዉ ቃድ ባዋ።


\par }{\PP \VS{7}ባ፥ ነ ካꬃ ኡፋይሳን ማ፤ ነ ዎይነ ኡሻ ነ ዎዛናይ ኡፋይትን ኡያ። ፆሳይ ሄሳ ነዉ ካሰፐ ጊግስድ ዎꬅስ።

\VS{8}ኡባ ዎደ ነ ማኦይ ቦꬅ ግዶ፤ ነ ሁጰን ዛይተ ትያ።

\VS{9}ሳሎፐ ጋርሳን ፆሳይ ነዉ እምዳ ሀ ሀዳ ደኡዋን፥ ሀዳ ግድዳ ነ ቃማታን ነ ሲቅያ ነ ማቸራ ኡፋይታዳ ደአ። ኔኒ ሳሎፐ ጋርሳን ዳቡራዳ ኦꬅዳባ ኡባፈ ነና ጋክያ ሳማይ ሄሳ።

\VS{10}ነ ኩሸይ ኦꬃናዉ ደምዳባ ኡባ ነ ኩመꬃ ዎልቃን ኦꬃ፤ ኔኒ ባና ዱፉዋን ኦሶይ ዎይኮ ሀልቾይ ዎይኮ ኤር ዎይኮ ጭንጫተꬅ ባዋ።


\par }{\PP \VS{11}ታኒ ሳሎፐ ጋርሳን ሀራባ በአስ። ሄስካ፥ ኤሶን ዎፀይሳት ኡባ ዎደ ፆኖኮና፤ ምኖ ኦላንቾት ኡባ ዎደ ኦላን ካንꬆኮና፤ ጭንጫት ኡባ ዎደ ካꬅ ደሞኮና፤ ሂላንቾት ኡባ ዎደ ዱረቶኮና፤ ታማርዳ አሳት ኡባ ዎደ ሳበቶኮና። ሽን ኡባ ቃድነ ዎደይ ጋꬅዳይሳዳ ሀኔስ።


\par }{\PP \VS{12}ግዶሽን ሄ ዎደይ አዉደ ያነኮ ኤራናዉ ዳንዳእያ አስ ባዋ። ካፎይ ፅሄን ገለይሳዳ ዎይኮ ሞሎይ ግተን ኦይከተይሳዳ አስ ኡባይ ቆፖና ጋክያ ኢታ ዎደን ኦይከቴስ።


\par }{\SH ጭንጫተꬅነ ኤያተꬅ
\par }
{\PP \VS{13}ሳሎፐ ጋርሳን ታኒ በእዳባ ሀራባይ ደኤስ። ሄስካ ጭንጫተꬅ ግታ ሌምሶ ግደይሳ።

\VS{14}ጉꬃ አስ ደእያ እስ ጉꬃ ካታምያ ደአዉሱ። ሄ ካታምዉ እስ ዎልቃማ ካዎይ ኦላናዉ ደንድስ፤ እዮ ተቅድ ኦይክስ።

\VS{15}ሄ ካታመን ማንቆ ግድዳ እስ ጭንጫ አደይ ደኤስ፤ እ ባ ጭንጫተꬃን ሄ ካታምዉ አሽስ። ሽን ሄ ማንቆ አድያ ዛሪድ ሀሳይዳይ ባዋ።

\VS{16}ታኒ፥ “ጭንጫተꬅ ዎልቃፈ አꬌስ” ያጋስ። ግዶሽን፥ ጭንጫ ግድኮካ ማንቆ አስ ካቴስ፤ እ ኦድያባ ስኤይ ባዋ።

\VS{17}ሄስ ሀንኮካ፥ ደርያ ሃረይስ ኤያታ ሺቆን ዋስያ ዋሱዋ ስአናፐ ሎዳራ ኦደትያ ጭንጫ አሳ ቃላ ስኤይስ ሎኦ።

\VS{18}ጭንጫተꬅ ኦላ ሚሸፐ አꬌስ፤ ሽን እስ ናጋራንቾይ ዳሮ ሎኦባ ꬋይሴስ።




\par }\Chap{10}{\PP \VerseOne{1}ሀይቅዳ ኡዱንፀት ሳውያ ሽቱዋ ፅንቅሶሶና፤ ሄሳዳካ፥ ጉꬃ ኤያተꬅ ጭንጫተꬅነ ግታ ቦንቹዋ ኢሴስ።


\par }{\PP \VS{2}ጭንጫ አሳ ዎዛናይ እያ ኡሻች ካለꬄስ፤ ሽን ኤያ አሳ ዎዛን ሀድርስ ካለꬄስ።

\VS{3}ኤያ አስ ኦገ ሄመትያ ዎደ እያዉ አኬክ ባዋ፤ እ ኤያ ግደይሳ አስ ኡባይ ኤሬስ።


\par }{\PP \VS{4}ነ ሀላቃይ ነ ቦላ ሀንቀትኮ ነ በሳ የዶፋ፤ ስእ ግድ ዳንዳኦይ ግታ ናጋራ አቶ ጊሴስ።


\par }{\PP \VS{5}ሳሎፐ ጋርሳን ታኒ በእዳ ሀራ ኢታባይ ደኤስ። ሄስካ ደርያ ሃረይሳት ኦꬅያ ናቁዋ።

\VS{6}ኤያት ዳሮ ꬎቃ ሹማተꬃ ኦይክድ ደእያ ዎደ ዱረት ዝቃ በሳን ኡትዶሶና።

\VS{7}ታኒ አይለት ሃረይሳታዳ ፓራ ቶግድ ብሽን ቃስ ሃረይሳት አይለታዳ ቶሆን ሄመትሽን በአስ።


\par }{\PP \VS{8}ኦላ ቦክያ አስ ሄ ኦላን ኩንዴስ፤ ግምበ ድርስ ላልያ ኡራ ሾሽ ዱኬስ።

\VS{9}ሹቹ ደንꬅያ አስ ሄ ሹቻን፥ ምꬅ ቀርያ አስ ሄ ምꬃን ደሸቴስ።


\par }{\PP \VS{10}ዱንእዳ ካልታ ሌፎና ቀርኮ ዳሮ ዎልቃ ዉርሴስ፤ ሽን ጭንጫተꬃን ኦꬅያ ኦሱዋስ አይፈይ ደኤስ።


\par }{\PP \VS{11}ሾሽ ዱክ አግን ሾሹ ዶቅያ ꬋለ ዎይስ ሄ ኡራ አይኮካ ማደና።


\par }{\PP \VS{12}ጭንጫ አሳ ኦድ እያዉ ቦንቾ እምሴስ፤ ሽን ኤያይ ባ ዶናፐ ከይዳ ቃላን ባዉ መቶን ገሌስ።


\par }{\PP \VS{13}ኤያይ ባ ሃሳያ ኤያ ቃላን ዶምድ፥ ኢታተꬃንነ ጎሻተꬃን ፖሌስ።


\par }{\PP \VS{14}ኤያ አስ ዳሮባ ኦደቴስ። ግዶሽን፥ ስንꬃፈ ሀናናዉ ደእያባ ኦንካ ኤረና። አስ ሀይቅ አግን፥ ሀንያባ እያዉ ኦዳናዉ ዳንዳኤይ ባዋ።


\par }{\PP \VS{15}ኤያ አስ ባ ኦሶን ዳቡሬስ፤ እ ባ ሶ ብያ ኦግያ ኤረና።


\par }{\PP \VS{16}ናአ ግድዳ ካዎይነ ዎንታ ጉራ ግብራ ምያ ሀላቃት ደእያ ቢተ ነና አየ!

\VS{17}ቦንቸትዳ ካዎይነ ማꬆታናዉ ግዶናሽን ዎልቃነ ምኖተꬅ ደማናዉ ማራን ምያነ ኡያ ሀላቃት ደእያ ቢትያ አንጀትዳሮ።


\par }{\PP \VS{18}አደይ አዛላ ግድኮ እያ ካራይ ዎዴስ፤ እያ ኩሸይ ኦꬆናባ ግድኮ፥ እያ ኬꬃይ ፆኬስ።


\par }{\PP \VS{19}ካꬅ ሙሳንነ ዎይነ ኡሻን ኡፋይስ በንቴስ፤ ሽን ሚሸይ ኡባባ ሻሜስ።


\par }{\PP \VS{20}ስእያ አስ ባዋ ጋዳ ነ ዎዛናን ካዎ ጫዮፓ፤ ዎይኮ ነ ዝንእያ ክፍልያን ዱረ ኡራ ባዶፋ። ነ ግዳይሳ ሳሎ ካፎይ ብድ ኤንታዉ ኦዳናዉ ዳንዳኤስ።




\par }\Chap{11}{\SH ዱማ ዱማ ዞረታ
\par }
{\PP \VerseOne{1}ነ ካꬃ ሃꬃ ቦላ የጋ፤ ዳሮ ጋላሳፐ ጉየ ኔኒ ዛራዳ ደማና።

\VS{2}ነዉ ደእያ ሻሉዋ ላፑን ዎይኮ ሆስፑን በሳን ሻካዳ ዎꬃ። ስንꬃፈ ሀ ሳኣ ቦላ አይ ኢታባይ ያነኮ ኔኒ ኤራካ።


\par }{\PP \VS{3}ሻር እራ ቶክኮ ቢታ ቦላ እር ቡኬስ።

\par }{\PP ምꬅ ፑደ ኩንድን ዱገ ኩንድን ባ ኩንድዳ በሳን ደኤስ።


\par }{\PP \VS{4}ጫርኮ ናግያ ኦንካ ካꬅ ዘረና፤ ሻር ደንዳና ጋካናዉ ናግያ ኦንካ ባ ካꬃ ጫከና።


\par }{\PP \VS{5}ጫርኮይ ብያ ኦግያነ ናእ ባ አየ ኡሎን ዋንድ መትያኮ ነ ኤሮናይሳዳ ኡባባ መꬍዳ ፆሳይ ባ ኦሱዋ ዋት ኦꬅያኮ ኤራናዉ ዳንዳአካ።


\par }{\PP \VS{6}ጉራ ግድን ኦማርስ ነ ዘረꬅ ዘረይሳ አጎፋ፤ ዎንታይስ ዎይኮ ኦማርሳይስ ሎአነኮ ኔኒ ኤራካ።


\par }{\SH ነ ናአተꬃ ዎደን ፆሳ ቆፓ
\par }
{\PP \VS{7}ፖኦይ ኡፋይስያባ፤ አዋ አይፈ በኦይ ሎኦባ።

\VS{8}አስ አዱሳ ላይꬅ ሀ ሳአን ደእኮ ሄ ላይꬃን ኡፋይቶ። ሽን ሀ አላምያባይ ሀዳ ግደይሳነ ያና ꬉማ ዎደይ መርናዉ ዳናይሳ ቆፖ።


\par }{\PP \VS{9}ነኖ ናአተꬃዉ፥ ናአተꬅ ዳሮ ሎኦባ ግድያ ግሾ ነ ናአተꬃ ላይꬃን ኡፋይታ፤ ነ ዎዛናይካ ኡፋይቶ። ነ አይፈይ በእዳባነ ነ ዎዛናይ አሞትዳባ ኡባ ፖላ። ሽን ሄ ኔኒ ኦꬅዳባ ኡባ ግሾ ነና ፆሳይ ፕርዳናዉ ደኤይሳ ዶጎፓ።


\par }{\PP \VS{10}ናአተꬅነ ጎባተꬅ ሀዳ ግድያ ግሾ ነ ዎዛናፐ አዛኖ፥ ነ አሳተꬃፈ ኢታተꬅ ድጋ።




\par }\Chap{12}{\PP \VerseOne{1}ነ ናአተꬃ ላይꬃን ነና መꬍዳይሳ ቆፓ። ኡንአ ጋላሳት ዮና ደእሽን፥ “ሀይስ ታና ኡፋይሰና” ጌተትያ ዎደት ጋኮና ደእሽን፥

\VS{2}አውነ ፖኦይ፥ አጌንነ ፆልንቶት ꬉሞና ደእሽን፥ እር ቡክድ አꬍን፥ ሻር ስሞና ደእሽን፥ ነና መꬍዳይሳ ቆፓ።

\VS{3}ሄ ዎደይ ኬ ናገይሳት ኮኮርያ ዎደ፥ ምኖ አስ ኩንያ ዎደ፥ ጋጨይሳት ታይቦን ጉፅዳ ግሾ ጋቸ አግያ ዎደነ ማስኮተራ ፄለይሳት ዳቡርያ ዎደ ግዳና።

\VS{4}ሄ ዎደይ፥ ዎጋ ኦግያኮ ስምዳ ፐንገት ጎርደትያ ዎደ፥ ጋጭያ ዎፃ ግርሳይ ዝቅ ግያ ዎደ፥ ካፎ ዋሶይ አሰ ꬍስኮፈ ባርክስያ ዎደ፥ ማጫ ናይታ የꬃ ግርሳይ ለፕያ ዎደ ግዳና።

\VS{5}ሄ ዎደይ፥ ደረ ከያናዉ ፆነትያ ዎደ፥ ዳልጋ ኦገታራ ሄመታናዉ ያሽያ ዎደ፥ ላዉዘ ምꬅ ጪይያ ዎደ፥ ቦለይ ቃፃናዉ ፆነትያ ዎደ፥ አሞያባይ አግያ ዎደ ግዳና። ሄ ዎደይ፥ አስ ባ መርና ኬꬃ ብያ ዎደ፥ ዬከይሳት ዳልጋ ኦግያራ ዬክሸ ዩይያ ዎደ ግዳና።


\par }{\PP \VS{6}ብራ ሳንꬃላታይ ዱፆና ደእሽን፥ ዎርቃ ከረይ መቆና ደእሽን፥ ሃꬃ ኦቶይ ፑልቱዋ ማታን መቆና ደእሽን፥ ሃ ኦላፈ ጎች ከስያ ዎዶሮይ ዱፆና ደእሽን፥

\VS{7}ቢታይ ቢታኮ ስሞና ደእሽን፥ ሸምፖይ ባና እምዳ ፆሳኮ ስሞና ደእሽን፥ ነና መꬍዳይሳ ቆፓ።

\VS{8}አስታማረይ፥ “ሀዳ! ሀዳ! ኡባባይ ሀዳ” ያግስ።


\par }{\SH ኩሻ ቆፋታ
\par }
{\PP \VS{9}አስታማረይ ጭንጫ ፃላላ ግዶናሽን ኤራካ ግድያ ግሾ ደርያ ታማርስስ። እ ዳሮ ሌምሶታ ፕልግድ እሱዋ እሱዋ እያ ማራን ማራን ዱማይድ ዎꬅስ።

\VS{10}አስታማረይ ልከ ግድዳ ቃላ ደማናዉ ኮይስ፤ ሄሳ ግሾ፥ እ ፃፍዳባይ ሱረነ ቱማ።


\par }{\PP \VS{11}ጭንጫታ ቃላይ ሄንꬃንቾይ ዉደ ላግያ ፄራ ኦጮ ፃምአ መላ። እስፈ ሺቅዳ ሌምሶት ጋꬅ ኦይꬅያ ምስማረ መላ።


\par }{\PP \VS{12}ታ ናአዉ፥ ሀ ኡባፈ ቦላራ ኔኒ ናገታናዉ ኮሽያባይ ደኤስ። ማፃፋ ፃፍድ ዉርሳናዉ ዳንዳኤተና። ቃስ ዳሮባ ፕልግድ አጎና እፆይ አሳተꬅ ዳቡርሴስ።


\par }{\PP \VS{13}ሄኮ ኡባባይ ኦደትስ፤ ኡባባስ ኩሻይ ሀይሳ፤ ፆሰ ያይያ፤ እያ ኪታ ናጋ፤ ሄስ አሳስ ዋና ኦሶ።

\VS{14}ፆሳይ ኦሶ ኡባ ቃስ ጌምዳ ኡባ ሎኦ ግድን ኢታ ፕርዳናዉ ደኤስ።


\par }