\NormalFont\ShortTitle{ሶፎናሳ ማፃፋ}

{\MT ሶፎናሳ ማፃፋ

\par }{\IMT ጋꬃ ቆፋ

\par }{\IP ሶፎናሳ ማፃፋይ ፃፈትዳይ፥ ይሁድነ የሩሳላመይ ጎዳ ጋላሳን ያናዉ ደእያ ዳጋንꬅያ ፕርዳባ ኦዳናሳ። ማፃፋይ፥ አሳ ኮቸ ኡባ ቦላ ፆሳ ፕርድ ያናይስ አቶናባ ግድኮካ (1:2፤ 3:8)፥ ኡባፈ አꬅድ እ ናጋራ ጋሶን ይሁዳ ቦላ ያናዉ ደእያ ፕርዳ ኦዴስ (1:4-18፤ 3:1-7)። ሄሳ ግሾ፥ ፆሳ ፕርዳ ጋላሳይ ጋካናፐ ስን አሳይ ባንታ ናጋራ ፓፅድ፥ ፆሰ ኮያና መላ አሳ ደንꬄስ (2:1-3)።

\par }{\IP ሶፎናስ፥ እቻሹ አላጋ ቢታታ ቦላ ፆሳይ ፕርዳናይሳ ኦዴስ። ኤንትካ፥ ፍልስፄመ፥ አሞነ፥ ሞአበ፥ ቶጰነ አሶረ (2:4-15)። ናበይ የሩሳላመ ናጋራ ኦድዳፐ ጉየ፥ ፆሳይ ባ አሳ ሺሻናይሳ፥ ዎዛናይሳነ ዛሪድ ኦራꬃናይሳ ኦዴስ (3:9-20)። “ህንተኖ፥ ቢታን ደእያ አሽከቶ፥ እያ ኪታ ናግያ ኡባቶ፥ ጎዳ ኮይተ፤ ፅሎተꬅ ኮይተ፤ አሽከተꬅ ኮይተ። ኦን ኤር ጎዳ ሀንቆ ጋላስ ህንተ አቶና አገከታ” ያግስ።

\par }{\IOT ማፃፋ አይፈ ቆፋታ

\par }{\IO ጎዳ ጋላሳን ይሁድነ እስራኤለይ ፕርደታና ({\IOR{1:1-18}})

\par }{\IO ፆሳኮ ስሞ ({\IOR{2:1-3}})

\par }{\IO ሀራ ካዎተꬃታ ቦላ ያና ፕርዳ ({\IOR{2:4-15}})

\par }{\IO ይሁድነ ሀራ ካዎተꬃት ጎዳኮ ስማና ({\IOR{3:1-20}})



\par }\ChapOne{1}{\SH ጎዳ ፕርዳ ጋላሳ
\par }
{\PP \VerseOne{1}አሞነ ናአይ እዮስያስ ይሁዳን ካዎትዳ ዎደ ሶፎንያሳኮ ይዳ ጎዳ ቃላይ ሀይሳ። ሶፎንያስ ኩሻ ናኣ፤ ኩሽ ጋዳላ ናአ፤ ጋዳል አማረ ናአ፤ አማረይ ህዝቅያሳ ናኣ።

\VS{2}“ታኒ ቢታ ቦላ ደእያባ ኡባ ꬋይሳና።

\VS{3}አሰነ መሄ፥ ሳሎ ካፎታነ አባ ሞሎታ ꬋይሳና። ኢታ አሳታ ሽራ የጋና፤ አሳ ዛረ ቢታ ቦላፈ ꬋይሳና” ያጌስ ጎዳይ።


\par }{\SH ይሁዳ ቦላ ያና ፕርዳ
\par }
{\PP \VS{4}“ይሁዳንነ የሩሳላመን ደእያ ኡባ ሴራናዉ ታ ኩሽያ ደንꬃና። ባኣለ ኤቃ ጎይነይሳታነ እያ ሀጋዝያ ካህነታ ሄ በሳፈ ꬋይሳና።

\VS{5}ኬꬃ ቦላ ከይድ አዋስ፥ አጌናስነ ፆልንቶታስ ጎይነይሳታ ታኒ ꬋይሳና። ጎዳ ጎይንሸነ እያ ሱንꬃን ጫቅሸ ሞሎካ ጌተትያ ኤቃ ሱንꬃን ጫቀይሳታ ታኒ ꬋይሳና።

\VS{6}ታና ካሎ አግድ ጉየ ስምዳይሳታ፥ ታና ኮይቦናይሳታነ ታና ኦይችቦናይሳታ ታኒ ꬋይሳና” ያጌስ ጎዳይ።


\par }{\PP \VS{7}ጎዳ ጋላሳይ ማትዳ ግሾ፥ ኡባ ሃርያ ጎዳ ስንꬃን ስእ ጊተ! ጎዳይ ያርሹዋ ጊግስስ፤ ቃስ ባ ፄግዳ እማꬃታ ጌሽስ።


\par }{\PP \VS{8}“ጎዳ ያርሹዋ ጋላስ ሀላቃታ፥ ካዋ ናይታነ አላጋ ቢታ ማኦ ማእዳ ኡባ ታኒ ሴራና።

\VS{9}ሄ ጋላስ አላጋ ቢታ አሳታዳ፥ ኤቃ ጎይነይሳታነ ባንታ ጎዳ ኬꬃ ጌላተꬃንነ ጭሞን ኩንይሳታ ታኒ ሴራና” ያጌስ ጎዳይ።


\par }{\PP \VS{10}“ሄ ጋላስ ሞሎ ፐንግያ ባጋራ ዋሶይ፥ ካታማስ ናምአንꬆ ሻሁዋን ዬሆነ ዙማታ ቦላ ግታ ዶምኤ ግርስ ስኤታና።

\VS{11}ህንተኖ፥ ካታማስ ጋርሳ ባጋን ደኤይሳቶ፥ ዬክተ። ያን ዛልእያ ኡባይ ꬋይዶሶና፤ ብራ ኦይክዳይሳት ሀይቅ ዉርዶሶና።

\VS{12}ሄ ጋላስ ታኒ ፆምፐ ኦይꬃዳ የሩሳላመ ግዱዋ ኮያና። ህርግ ባይና ዎꬍ ኡትድ ባንታ ዎዛናን፥ ‘ጎዳይ ሎኦካ ኢታካ’ ገይሳታ ታኒ ሴራና።

\VS{13}ኤንታ ሻሎይ ቦንቀታና፤ ኤንታ ኬꬃይ ላለታና። ኤንቲ ኬ ኬፃና፥ ሽን ሄ ኬꬃን ዶኮና፤ ዎይነ ቶካና፥ ሽን ሄ ዎይንያ ኡዮኮና” ያጌስ ጎዳይ።


\par }{\SH ጎዳ ግታ ጋላሳ
\par }
{\Q \VS{14}“ጎዳ ግታ ጋላሳይ ማትስ፤

\par }{\QB ኤለስድ ጋክስ።

\par }{\Q ጎዳ ጋላሳይ ጫሞ ጋላስ፤

\par }{\QB ሄ ጋላስ ምኖ ኦላንቾትካ ዋሶ ጎቻና።


\par }{\Q \VS{15}ሄ ጋላሳይ ሀንቆ ጋላስ፥

\par }{\QB ሄ ጋላሳይ መቶነ ኡንአ ጋላስ፥

\par }{\QB ꬋዮነ ላለተꬃ ጋላስ፥

\par }{\QB ꬉማነ ጫጋና ጋላስ፥

\par }{\QB ሻራነ ሳካና ꬉማ ጋላስ ግዳና።


\par }{\Q \VS{16}ሄ ጋላሳይ ድረትዳ ካታማታ ቦላ፥

\par }{\QB አዱሳ ግምበታ ቦላ ኦላ ሞይዘይ ፑነታና፤

\par }{\QB ጊገታ ግያ ዋሶይ ስኤታና።


\par }{\Q \VS{17}ኤንቲ ታና ቆህዳ ግሾ፥

\par }{\QB ቆቀዳ ታታፋና ጋካናዉ፥ ኤንታ ቦላ መቶ ኤሀና።

\par }{\Q ኤንታ ሱꬃይ ድኦዳ ጎጋና፤

\par }{\QB ኤንታ አሀይ ፕቶዳ የገታና።


\par }{\Q \VS{18}ጎዳ ሀንቆ ጋላስ

\par }{\QB ኤንታ ብራይነ ኤንታ ዎርቃይ ኤንታ አሸና።

\par }{\Q እ ሳአን ደእያ ኡባ ቆፖና ꬋይሳና፤

\par }{\QB ቢታ ኡባይ እያ ሀንቁዋ ታማን ሜተታና” ያጌስ ጎዳይ።




\par }\Chap{2}{\PP \VerseOne{1}ህንተኖ፥ ዬል ባይና አሳዉ፥ አነ እስፈ ሺቅተ!

\VS{2}ጫርኮይ ፑንድ ኤፍያ ባናዳ ሀኖና ደእሽን፥ ያሽያ ጎዳ ሀንቆይ ህንተ ቦላ ዎꬎና ደእሽን፥ ጎዳ ሀንቆ ሱላ ጋላሳይ ህንተ ቦላ ዮና ደእሽን ጎዳኮ ስምተ።

\VS{3}ህንተኖ፥ ቢታን ደእያ አሽከቶ፥ እያ ኪታ ናግያ ኡባቶ፥ ጎዳ ኮይተ፤ ፅሎተꬃ ኮይተ፤ አሽከተꬅ ኮይተ። ኦን ኤር ጎዳ ሀንቆ ጋላስ ህንተ አቶና አገከታ።


\par }{\SH ፍልስፄመ ቦላ ያና ፕርዳ
\par }
{\PP \VS{4}ጋዛ ካታማይ ኦና ግዳና፤ አስቃሎና ካታማይ ባይሳ ግዳና። አሽዶዳ ካታማ አሳይ ሴታ ጋላስ ጎደታና፤ ኤቅሮና ካታማይ ሾደታና።

\VS{5}ህንተኖ፥ አባ ጋፃን ደእያ ከልታወቶ፥ ህንተና አየ! ነኖ፥ ፍልስፄመት ደእያ ካናነ ቢታዉ፥ ጎዳ ፕርዳይ ነ ቦላ ዬስ። ታኒ ነና ꬋይሳና፤ እስ አስካ አተና።

\VS{6}አባ ጋፃን ደእያ ህንተ ቢታይ መሄ ሄመትያ በሲ፥ ሄንꬃንቾት ደእያ በስነ መሄ ዳራ ግዳና።

\VS{7}ይሁዳ አሳፐ አትዳይሳት አባ ጋፃን ደእያ በሳ ላታና፤ ኤንቲ ያን ሄማና። ሳአይ ቃምያ ዎደ ኤንቲ አስቃሎና ካታማን ደእያ ኬꬃታን አቃና። ጎዳይ ኤንታ ፆሳይ ኤንታባ ቆፓና፤ እ ኤንታ ዛሪድ ናንሳና።


\par }{\SH ሞአበነ አሞነ ፕርደተꬃ
\par }
{\PP \VS{8}ኡባፈ ዎልቃማ ጎዳይ፥ እስራኤለ ፆሳይ፥ “ታኒ ሞአበ ቶሽያነ አሞነ ጫሻ ስአስ። ኤንቲ ታ አሳ ዋትድ ቶችዳኮነ ኤንታ ቢታ ኤካናዉ ዋትድ ማንድዳኮ ታ ኤራይስ።

\VS{9}ሄሳ ግሾ፥ ታ ደኦ ሱንꬃን ጫቃይስ፤ ሞአበይ ሶዶመዳ ሀናና፤ አሞነይ ጋሞራዳ ሀናና። ኤንቲ መርናዉ ማፅነ ኦላነ አጉንꬅ ማእዳ ባዞ ግዳና። ታ አሳፐ አትዳይሳት ኤንታ ሻሉዋ ቦንቃና፤ ኤንታ ቢታ ላታና” ያጌስ።


\par }{\PP \VS{10}ኤንቲ ኡባፈ ዎልቃማ ጎዳ አሳ ቶችዳ ግሾነ ጫይዳ ግሾ፥ ኤንታ ቦላ መቶይ ጋካና።

\VS{11}ኤንታ ቢታን ደእያ ፆሳታ እ ꬋይስያ ዎደ ጎዳይ ኤንታና ያሽሳና። ሳአን ደእያ ካዎተꬃታን ደእያ አሳ ኡባይ ባ ደእያ በሳን እያ ጎይናና።


\par }{\PP \VS{12}ህንተኖ፥ ቶጰ አሳዉ፥ ህንተ ታ ማሻን ሀይቃና።


\par }{\SH ሶረ ቦላ ያና ፕርዳ
\par }
{\PP \VS{13}እ ባ ኩሽያ ፑደሀ ባጋ የድድ አሶረ ቢታ ꬋይሳና። ቃስ ናናወ ካታማ መላ ባዞዳ ባይሳ በሲ ኦꬃና።

\VS{14}መሄ ዉደይነ ቢታን ደእያ ዶአት ኡባይ ያን ሄመታና፤ ጉቶይነ ቁፃረይ ላለትዳ ግምብያ ግዶን ዳና። ኤንታ ቃላይ ማስኮተራነ ፐንግያራ ስኤታና፤ ዝጋ ቱቀት ካሎታና።

\VS{15}“ታፐ አትሽን፥ ሀር ባዋ” ያግድ ኦቶርትድ ደእዳ ካታማይ ሀእ ዋንድ ዶአት አቅያ በሲ ግድዴ? እያ ማታራ አꬍያ ኡባይ ባንታ ኩሽያ ባቅሸ፥ “ፖራ!” ጋና።




\par }\Chap{3}{\SH የሩሳላመ ዎዘተꬅ
\par }
{\PP \VerseOne{1}ማካላንቹዋስ፥ ቱንዳይሳስነ ባ ደርያ ኡንኤꬅዳ የሩሳላመ ካታማ አየ!

\VS{2}እ ኦናካ ኪተተና፤ ሴርን ስመና፤ ጎዳን አማነተና፤ ባ ፆሳኮ ሺቀና።

\VS{3}እያ ሀላቃት ጉድያ ጋሞ መላ፤ እያ ዳይናት ደምዳባ ዎንቶስ አሾና ኡባ ምድ ኦንግያ ኦማርሳ ሱꬉመ መላ።

\VS{4}እያ ናበት ኦቶራንቾነ ገናንቾ፤ እያ ካህነት ጌሻ ቱንሰይሳታ፤ ኤንቲ ጎዳ ህግያ ምርቆሶና።

\VS{5}ሽን እያ ግዶን ደእያ ጎዳይ ፅሎ፤ እ ባላ ኦና። ዎንታ ዎንታ እ ፅሎ ፕርዴስ፤ ጋላስ ጋላስ ሄሳ አገና። ግዶሽን፥ ያን ደእያ ጌላይ ዬላ ኤረና።


\par }{\PP \VS{6}“ታኒ ካዎተꬃታ ꬋይሳስ፤ ኤንታ ግምበታ ላላስ። ኤንታ ካታማታ እስ ዶና ባይሳ ቢታ ኦꬃስ፤ ኤንታ ኦገታ አስ ካንꬆና ባዞ ኦꬃስ።

\VS{7}ታኒ ሀይሳ ኡባ ኦꬃዳ፥ ‘ታ አሳይ ታና ቦንቻና፤ ታ ሴራ ኤካና፤ ታ ኪትዳባ ዶገና’ ያጋስ። ሽን ኤንቲ ካሰፐ አꬍድ ኢትዶሶና፤ ባንታ ኦሱዋን ቱንዶሶና” ያጌስ ጎዳይ።


\par }{\PP \VS{8}“አነ ታኒ ፕርድያ ጋላሳይ ጋካናዉ ጉꬁ ናግተ። ታኒ ደረታነ ካዎተꬃታ ሺሻናዉ ቆፋ ቃቻስ፤ ታ ሀንቁዋ ሱላ ኤንታ ቦላ ጉሳና፤ ቢታይ ኩመꬅ ታ ሀንቁዋ ታማን ፁገታና።


\par }{\PP \VS{9}“ሄ ዎደ አሳ ኡባይ ጌሻ ኦዳ ኦደታና መላ ኦꬃና። ኤንቲ ኡባይ ጎዳ ሱንꬃ ፄጋና፤ እስፈ እያዉ ጎይናና።

\VS{10}ላለትዳ አሳይ፥ ታና ቱማ ጎይነይሳት፥ ቶጰ ሻፋታፐ ሄፍንꬃን ደኤይሳት ታዉ እሞታ ኤሀና።

\VS{11}ኦቶረይሳታነ ጬቀተይሳታ ታ ህንተ ግዶፈ ꬋይስያ ግሾ፥ ሄ ዎደ ህንተ ታ ቦላ ኦꬅዳ ኦሱዋ ጋሶን ዬላተከታ። ህዛፐ ጉየ ህንተ ታ ጌሻ ዙማ ቦላ ኦቶርተከታ።

\VS{12}ታኒ ህንተ ግዶፈ ባንታና ካዉሸይሳታነ አዳታ አሻና፤ ኤንቲ ጎዳ ሱንꬃን አማነታና።

\VS{13}እስራኤለ አሳፐ አትዳይሳት ኢታባ ኦꬆኮና፤ ዎርዶ ኦደቶኮና፤ ኤንታ እንፃርሳን ጭሞይ በንተና። ሄሳ ግሾ፥ ኤንቲ ምድ ካልድ ሳሮን ዳና፤ ኤንታ ያሽስያባይ ባዋ” ያጌስ።


\par }{\Q \VS{14}ፅዮነ ናኤ፥ ማዝሙርያ የፃ!

\par }{\QB እስራኤለ አሳዉ፥ እልልተ!

\par }{\Q የሩሳላመ ናኤ፥ ነ ፖሎ ዎዛናፐ ኡፋይታ፤

\par }{\QB ሀሹ ጋ!


\par }{\Q \VS{15}ጎዳይ ህንተ ቦላ ፕርድዳ ፕርዳ አግስ፤

\par }{\QB ህንተ ሞርከታ ድግስ።

\par }{\Q ጎዳይ፥ እስራኤለ ካዎይ ህንተ ግዶን ደኤስ፤

\par }{\QB ህዛፐ ጉየ ህንተና ያሽስያባይ ባዋ።


\par }{\Q \VS{16}ሄ ጋላስ ኤንቲ የሩሳላመ ሀይሳዳ ያጋና፦

\par }{\QB “ፅዮነ፥ ያዮፋ! ነ ኩሸይ አርጋጮፖ።


\par }{\Q \VS{17}ጎዳይ፥ ነ ፆሳይ ነ ግዶን ደኤስ፤

\par }{\QB እ ነዉ ፆኖ እምያ ኦላንቹዋ።

\par }{\Q እ ነናን ኡፋይታና፤

\par }{\QB ባ ሲቁዋን ነና ኦራꬃና።

\par }{\Q አሳይ ባኣለ ጋላስ ማዝሙረ የፀይሳዳ፥

\par }{\QB እ ነናን ኡፋይተይሳ ማዝሙረ የፅድ በሳና” ያጋና።


\par }{\Q \VS{18}ጎዳይ ሀይሳዳ ያጌስ፦

\par }{\QB “ህዛፐ ጉየ ነ ቦላ ꬋዮይ ጋኮናዳ ኦꬃና፤

\par }{\QB ነ ዬላ ድጋና።


\par }{\Q \VS{19}ሄ ዎደ ታኒ ነና ኡንኤꬅዳይሳታ ኡባ ሴራና፤

\par }{\QB ዎበታ አሻና፤ ላለትዳይሳታ ሺሻና።

\par }{\Q ኤንቲ ዬላትዳ በሳን ዛራዳ ቦንቻና፤

\par }{\QB ኤንታ ዬላ ቦንቾንነ ሳባን ላማና።


\par }{\Q \VS{20}ሄ ዎደ ታኒ ህንተና ሺሻና፤

\par }{\QB ህንተና እስፈ ዛራዳ ሺሻና።

\par }{\Q ታኒ ህንተና ናንስያ ዎደ፥

\par }{\QB ህንተ ሀ ሳአን ደእያ አሳ ኡባ ማታን፥

\par }{\QB ቦንቸትዳይሳታነ ኤረትዳይሳታ ግዳና” ያጌስ ጎዳይ።


\par }