\NormalFont\ShortTitle{1 ካዎታ ማፃፋ}

{\MT 1 ካዎታ ማፃፋ

\par }{\IMT ጋꬃ ቆፋ

\par }{\IP ካዎታ ማፃፋ ኮይሮ ክፍለይ፥ ናምኡ ሳሜላ ማፃፋታን ዶመትዳ፥ እስራኤለ ካዎታ ታርከ ዜቶን ኦዴስ። ማፃፋ ሄꬑ ዋና ዋና ክፍለታን ሻክድ በአናዉ ዳንዳኤቴስ።

\par }{\IPI 1. ሶሎሞነይ ባ አዋ ዳዊታ በሳን እስራኤለነ ይሁዳ ቦላ ካዎቱዋነ እያ አዋ ዳዊታ ሀይቁዋ ኦድያ ታርከ (1:1—2:12)።

\par }{\IPI 2. ሶሎሞነ ካዎተꬃ አይሱዋነ እ ኦꬅዳ ኦሱዋ ኦድያ ታርከ (2:13—11:43)።

\par }{\IPI 3. ሮብኣም ካዎትዳ ዎደ፥ እስራኤለይ ፑደሀነ ዱገሀ ባጋ ካዎተꬃ ጌተትድ ናምኡ ከይድ ሻከትዳይሳነ ሄ ካዎተꬃት ክርስቶስ የለታናፐ ስን፥ ኡዱፉን ፄቱ ላይꬅ ጋካናዉ ሃርዳ ዱማ ዱማ ካዎታ ታርከ (12:1—22:53)።

\par }{\IP ሀ ማፃፋን እስ እስ ካዎይ ፕርደተይ፥ እ ፆሳስ አማነትያ አማነተꬃ መላ። ሄሳዳካ ሄ ቢታ ድቻይነ ቢታይ ደምያ እንጀይ፥ ሄ ካዎይ ፆሳስ አማነትዳ አማነተꬃ ኬና። ፑደሀ ባጋ ካዎተꬃ ካዎት ኡባይ ፓጨን ኩንድዶሶና። ሽን ይሁዳ ካዎታ ታርከይ ኢታታባ ግድን ሎኦታባ ኦዴስ።

\par }{\IP ኮይሮ ካዎታ ማፃፋን፥ ፆሳ ዶና ግድድ ትንብተ ኦድድ፥ አሳይ ኤቃ ጎይኖና መላነ ፆሰ ኪተተꬅ እፆና መላ ምንꬅድ ናግስዳ ናበት ደኦሶና። ኤንታ ግዶፈ ዳሮ ኤረትዳይ፥ ኤልያሳ ግድሽን፥ እ ባኣለ ናበታራ ኤቀትዳ ኤቀተꬃይ ማፃፋን ፃፈትስ (ሸም 18)።

\par }{\IOT ማፃፋ አይፈ ቆፋታ

\par }{\IO ሶሎሞነይ እስራኤለ ቦላ ካዎ ግዱዋ ({\IOR{1:1-53}})

\par }{\IO ዳዊቲ ዉርሰꬃ ቃላታነ ሀይቁዋ ({\IOR{2:1-12}})

\par }{\IO ሶሎሞነይ ካዎተꬃ ኩመꬅ ኦይꬃ ({\IOR{2:13-46}})

\par }{\IO ሶሎሞነ ጭንጫተꬃነ እያ ሞርናታ ({\IOR{3:1—4:34}})

\par }{\IO ፆሳ ኬꬃ ኬፁዋነ አንጅሱዋ ({\IOR{5:1—8:66}})

\par }{\IO ሶሎሞነ ካዎተꬃን ሀንዳ ሀኖታ ({\IOR{9:1—10:29}})

\par }{\IO ሶሎሞነ አማነተꬃ እፁዋነ እያ ሞርከታ ({\IOR{11:1-43}})

\par }{\IO ፑደሀ ኮቻታ ሻከተꬃነ ({\IOR{12:1-33}})

\par }{\IO ናበት እዮርባማ ቦርዶሶና ({\IOR{13:1—14:20}})

\par }{\IO ይሁዳነ እስራኤለ ካዎተꬃታ ({\IOR{14:21—16:34}})

\par }{\IO ናብያ ኤልያሳ ({\IOR{17:1—19:21}})

\par }{\IO ካዋ አካባነ ኤልዛቤሎ ({\IOR{20:1—22:40}})

\par }{\IO ይሁዳ ካዋ እዮሳፈፃነ እስራኤለ ካዋ አካዛ ({\IOR{22:41-53}})



\par }\ChapOne{1}{\SH አዶንያስ ካዎታናዉ ኮይስ
\par }
{\PP \VerseOne{1}ካዎይ ዳዊቲ ዳሮ ጭምድ ዎደ ሱግስ። እያ አይለት ማኦ እያ ቦላ ዶርንካ እያ ሆኦና እፅስ።

\VS{2}ሄሳ ግሾ፥ እያ ሞርናት፥ “ካዋ ማታን ዳና መላነ እያ ሄማና መላ እስ ጌላኦ ኑ ነዉ ኮያና። ኑ ጎዳ ካዋ ሆኤꬃናዉ እያ ማታን ዝንአናዉ ዳንዳአዉሱ” ያግዶሶና።

\VS{3}ኤንቲ እስራኤለ ቢታ ኡባን ኮይድ አብሳ ጌተትያ እስ ማላ ሎኦ ጌላኦ ሱናማ ካታማፐ ደምድ፥ ካዋስ ኤህዶሶና።

\VS{4}ሄ ጌላእያ ዳሮ ማላ ሎኦ። እያ ካዋ ሄማሱነ እያዉ ኦꬃሱ፤ ሽን ካዎይ ኢራ አቅ ኤረና።


\par }{\PP \VS{5}ሃግታ ናአይ አዶንያስ፥ “ታ ካዎታናዉ ኮያይስ” ያግድ ደንድስ፤ ፓራ ጋረታ፥ ፓራታነ ባ ስንꬃን ዎፅያ እሻታሙ አሳታ ጊግስስ።

\VS{6}እያ አዋይ፥ “ነ ሀይሳ አይስ ኦꬃይ?” ግድ እያ ኦይች ኤረና። አዶንያስ ዳሮ ማላ ሎኦ፤ እ አበሰሎመ ካልድ የለትስ።

\VS{7}አዶንያስ ፃሩያ ናኣ እዮአባራነ ካህንያ አብያታራራ ዞረትን፥ ኤንቲ እያ ማዳናዉ ጊግዶሶና።

\VS{8}ሽን ካህንያ ሳዶቅ፥ ዮዳሄ ናአይ ባናይ፥ ናብያ ናታን፥ ሳም፥ ረስምነ ዳዊቲ ናገይሳት አዶንያሳራ ዶኮና።

\VS{9}እስ ጋላስ አዶንያስ ኤንሮጌላ ፑልቱዋ ማታን ዞሄለታ ዛላ ጌተትያ በሳን ዶርሳታ፥ መሄታነ ማራታ ያርሽስ። ካዎ ናይታ ባ እሻታ ኡባነ ካዋስ ኦꬅያ ይሁዳ አሳታ ኡባ ባ ያርሾ በሳ ፄግስ።

\VS{10}ሽን ናበይ ናታና፥ ባናያ፥ ካዋ ናገይሳታነ ባ እሻ ሶሎሞነ ፄግቤና።


\par }{\PP \VS{11}ሄሳፈ ጉየ፥ ናታን ሶሎሞነ አይዉ በርሳበኮ ብድ፥ “ኑ ጎዳይ፥ ዳዊቲ ኤሮና ደእሽን፥ ሃግታ ናአይ አዶንያስ ካዎትዳይሳ ነ ስአብኪ?

\VS{12}ነ ነ ሸምፑዋነ ነ ናኣ ሶሎሞነ ሸምፑዋ ዋታዳ አሻነኮ ታ ነና ዞራይስ።

\VS{13}ካዋ ዳዊታኮ ገላዳ፥ ‘ታ ጎዳዉ፥ ካዋዉ ቱማ፥ ታፐ ጉየ ነ ናአይ ሶሎሞነይ ካዎታና፤ እ ታ አራታን ኡታና’ ያጋዳ ታዉ ነ አይሌስ ጫቃብኪ? ያትን፥ አዶንያስ ዋንድ ካዎትዴ?

\VS{14}ኔኒ ካዉዋራ ሃሳይሽን ታ ገላዳ፥ ነ ኦዳይ ቱማ ግደይሳ ኦዳና” ያግስ።


\par }{\PP \VS{15}በርሳባ ካዋ ሃሳይሳናዉ እ ደእያ ኬꬃ ገላሱ፤ ሱናማፐ ይዳ አብሳ ካዋ ሄማዉሱ።

\VS{16}በርሳባ ካዋ ስንꬃን ቦንቾን ሶምኡዋ ሳአ ጋꬃዳ ዝጋሱ።

\par }{\PP ካዎይ፥ “አይ ኮያዲ?” ያግድ ኦይችስ።


\par }{\PP \VS{17}እያ፥ “ታ ጎዳዉ፥ ታዉ ነ አይሌስ፥ ‘ታፐ ጉየ ነ ናአይ ሶሎሞነይ ካዎታና፤ እ ታ አራታን ኡታና’ ጋዳ ጎዳን፥ ነ ፆሳን፥ ታዉ ጫቃዳሳ።

\VS{18}ሄኮ፥ ሀእ አዶንያስ ካዎትስ፤ ነ ታ ጎዳይ፥ ካዎይ ሄሳ ኤራካ።

\VS{19}እ ዳሮ መሄታ፥ ማራታነ ዶርሳታ ያርሽድ፥ ካዋ ናይታ ኡባ፥ ካህንያ አብያታራነ ቶራ ሞጮና እዮኣባ ፄግስ፤ ሽን ነ አይልያ ሶሎሞነ ፄግቤና።

\VS{20}ታ ጎዳዉ ካዋዉ፥ ታ ጎዳፐ ካዉዋፐ ጉየ ኦን ነ አራታን ኡታኔኮ ኤራናዉ እስራኤለ አሳ ኡባ አይፈይ ነና ፄሌስ።

\VS{21}ሄስ ሀኖና እፅኮ ታ ጎዳይ ካዎይ ሀይቅድ ባ ማይዛታን ጋሄትያ ዎደ ታነ ታ ናአይ ሶሎሞነይ ዳፋባ ኦꬅዳ አሳዳ ታይበታና” ያጋሱ።


\par }{\PP \VS{22}በርሳባ ቡሮ ካዉዋራ ሃሳይሽን፥ ናበይ ናታን ካዎ ኬꬅ ጋክስ።

\VS{23}ናበይ ይዳይሳ አሳይ ካዋስ ኦድዶሶና። ናታን ካዋ ስን አꬍድ፥ ባ ሶምኡዋ ሳአ ጋꬅድ ዝግስ።


\par }{\PP \VS{24}ናታን፥ “ታ ጎዳዉ ካዋዉ፥ ኔፐ ጉየ አዶንያስ ካዎታናይሳነ ነ አራታን ኡታናይሳ ኦዳዲ?

\VS{25}ሀች እ ዳሮ መሄታ፥ ማራታነ ዶርሳታ ያርሽድ፥ ካዋ ናይታ ኡባ፥ ቶራ ሞጮናታነ ካህንያ አብያታራ ፄግስ። ኤንቲ ሀእ እያራ ምሸነ ኡይሸ፥ ‘ካዎይ አዶንያስ ብራታ ቱስ ግዶ’ ያግሸ ደኦሶና።

\VS{26}ሽን ታና ነ አይልያ፥ ካህንያ ሳዶቃ፥ ዮዳሄ ናኣ ባናያነ ነ አይልያ ሶሎሞነ ፄግቤና።

\VS{27}ሀይስ ታ ጎዳ ካዉዋፐ ጉየ እያ አራታን ኦን ኡታኔኮ ባ አይለታ ኤርሶና ደእሸ ታ ጎዳይ ካዎይ ኦꬅዳባዬ?” ያግስ።


\par }{\SH ዳዊቲ ሶሎሞነ ካዎꬅስ
\par }
{\PP \VS{28}ካዎይ ዳዊቲ፥ “በርሳቦ ታዉ ፄግተ” ያግን ካዎይ ደእያ በሳ ገላዳ እያ ስንꬃን ኤቃሱ።

\VS{29}ሄ ዎደ ካዎይ፥ “ታና መቶ ኡባፈ አሽዳ ጎዳይ ኤርያ መላ።

\VS{30}ጎዳን፥ እስራኤለ ፆሳን ታ ነዉ ጫቅዳ ጫቁዋ ቱማ ሀች ፖላና፤ ታፐ ጉየ ነ ናአይ ሶሎሞነይ ካዎታና፤ ታ አራታን፥ እ ታ በሳን ኡታና” ያግድ ጫቅስ።


\par }{\PP \VS{31}በርሳባ ካዋ ስንꬃን ባ ሶምኡዋ ሳአ ጋꬃዳ ዝጋዳ፥ “ታ ጎዳይ፥ ካዎይ ዳዊቲ መርናዉ ካዎቶ!” ያጋሱ።


\par }{\PP \VS{32}ሄሳፈ ጉየ ካዎይ ዳዊቲ፥ “ታዉ ካህንያ ሳዶቃ፥ ናብያ ናታናነ ዮዳሄ ናኣ ባናያ ፄግተ” ያግን፥ ኤንቲ ገልድ፥ ካዋ ስንꬃን ኤቅዶሶና።

\VS{33}ካዎይ “ታ አይለታ ህንተራ ኤክድ ብድ፥ ታ ናኣ ሶሎሞነ ታ ቶግያ ባቁሉዋ ቶግስድ፥ ግዮነ ፑልቱዋኮ ኤፍተ።

\VS{34}ያን ካህንያ ሳዶቅነ ናብያ ናታን እያ ትይድ እስራኤለ ቦላ ካዎዮ። ሞይዘ ፑንሸ፥ ህንተ ቃላ ꬎቁ ኦꬅድ፥ ‘ካዎይ ሶሎሞነይ ብራታ ቱሱ ግዶ’ ያግተ።

\VS{35}ህንተ እያ አጃብድ እያራ ቢተ፤ እ ታ አራታን ኡትድ፥ ታ በሳን ካዎቶ። ታኒ እስራኤለነ ይሁዳ ሃርያ አስ ኦꬃዳ እያ ሹማስ” ያግስ።


\par }{\PP \VS{36}ዮዳሄ ናኣ ባናይ ዛሪድ፥ “አምንእ! ጎዳይ፥ ታ ጎዳ ካዋ ፆሳይ ሄሳ ፖሎ!

\VS{37}ጎዳይ ታ ጎዳራ ካዉዋራ ግድዳይሳዳ ሶሎሞነራ ግዶ፤ እያ አራታ ታ ጎዳ ካዋ ዳዊቲ አራታፐ አꬅድ ግታዮ” ያግስ።


\par }{\PP \VS{38}ሄሳ ግሾ፥ ካህነይ ሳዶቅ፥ ናበይ ናታን፥ ዮዳሄ ናአይ ባናይነ ካዋ ናገይሳት ሶሎሞነ ካዎይ ዳዊቲ ቶግያ ባቁሉዋ ቶግስድ፥ ግዮነ ኤፍዶሶና።

\VS{39}ካህነይ ሳዶቅ ጌሻ ዱንካንያፐ ዛይተ ካጨን ትግ ኤክድ፥ ሶሎሞነ ትይድ ካዎꬅስ። ኤንቲ ሞይዘ ፑንን፥ አሳ ኡባይ ባ ቃላ ꬎቁ ኦꬅድ፥ “ካዎይ ሶሎሞነይ መርናዉ ካዎቶ!” ያግዶሶና።

\VS{40}አሳ ኡባይ እያ ካልድ ብዶሶና፤ ኤንቲ ቢት ቃፃና ጋካናዉ ሱሱልኤ ፑንሸነ ዱርሸ ዳሮ ኡፋይትዶሶና።


\par }{\PP \VS{41}አዶንያስነ እያራ ደእያ እማꬃት ግብራ ምድ ዉርስሸ ሄሳ ስእዶሶና። እዮኣብ ሞይዘ ፑኖ ስእድ፥ “ሀ ካታማን ስኤትያ ዎጫማ ግርሳይ አይቤ?” ያግድ ኦይችስ።


\par }{\PP \VS{42}እ ቡሮ ኦደትሽን፥ ካህንያ አብያታራ ናአይ ዮናታን ጋክ ዎꬍስ። አዶንያስ፥ “አነ ሃ ገላ። ነ መላ ሎኦ አስ ሎኦ ዎረ ኤሆና አገና” ያግስ።


\par }{\PP \VS{43}ዮናታን፥ “አካይ፥ ታኒ ሎኦ ዎረ ኤሀብከ! ኑ ጎዳይ ካዎይ ዳዊቲ ሶሎሞነ ካዎꬅስ።

\VS{44}እያ አጃባና መላ ካዎይ ካህንያ ሳዶቃ፥ ናብያ ናታና፥ ዮዳሄ ናኣ ባናያነ ካዋ ናገይሳታ እያራ የድስ፤ ኤንቲ ካዎይ ቶግያ ባቁሉዋ እያ ቶግስዶሶና።

\VS{45}ካህነይ ሳዶቅነ ናበይ ናታን፥ ግዮነ ፑልቱዋ ማታን እያ ትይድ ካዎꬅዶሶና፤ ኤንቲ እልልሸነ ዱርሸ ብዶሶና፤ ካታማን ስኤትያ ግርሳይ ሄሳ።

\VS{46}ሶሎሞነይ አራታን ኡትስ።

\VS{47}ሄሳ ቦላካ፥ ካዋ ሞርናት ኑ ጎዳ ካዋ ዳዊታኮ ሺቅድ፥ ‘ነ ፆሳይ ሶሎሞነ ሱንꬃ ነይሳፈ አꬅድ ከሶ፤ እያ አራታ ነይሳፈ አꬅድ ግታዮ!’ ያግድ አንጅዶሶና። ካዎይ ባ አልጋን ደእሸ ሆክድ ፆሳ ጎይንስ።

\VS{48}ጉጅድካ፥ ‘ታ በሳን ካዎꬅድ፥ ታ አራታን ኡትስድ፥ ታና ሀች ታ አይፈን በሲያ ጎዳይ፥ እስራኤለ ፆሳይ ጋላተቶ!’ ” ያግስ።


\par }{\PP \VS{49}አዶንያሳ እማꬃት ኡባይ ሄሳ ስእዳ ዎደ ዳጋምድ፥ ላለትዶሶና።

\VS{50}አዶንያስ ሶሎሞነ ያይድ፥ ያርሾ በሳ ካጨታ ኦይክድ ዎስስ።

\VS{51}አሳይ ሶሎሞነ፥ “አዶንያስ ካዋ ሶሎሞነ ያይድ፥ ያርሾ በሳ ካጨታ ኦይክድ፥ ‘ካዎይ ሶሎሞነይ ታና ባ አይልያ ማሻን ዎꬍከ ግድ ሀች ታዉ ጫቆ’ ” ያጌስ ግድ ኦድዶሶና።


\par }{\PP \VS{52}ሶሎሞነይ ዛሪድ፥ “እ ባ ሀኑዋ ሎይꬅኮ፥ ሀር አቶሽን እያ ሁጰ ብናናፐ እሶይካ ቦሸተና፤ ሽን እያን ኢታተꬅ በንትኮ እ ሀይቃና” ያግስ።

\VS{53}ካዎይ ሶሎሞነይ፥ አዶንያሳ ያርሾ በሳፈ ኤሀና መላ አሰ ኪትስ። አዶንያስ ይድ፥ ሶሎሞነስ ዝግስ፤ ሶሎሞነይ እያኮ፥ “ነ ሶ ባ” ያግስ።




\par }\Chap{2}{\SH ዳዊቲ ሶሎሞነ ዞርስ
\par }
{\PP \VerseOne{1}ዳዊታስ ሀይቅያ ዎደይ ማትን፥ ባ ናኣ ሶሎሞነ ሀይሳዳ ያግድ ኪትስ፤

\VS{2}“ታ ሀይቅያ ዎደይ ማትስ። ሄሳ ግሾ፥ ምና፤ አሰ ግዳ።

\VS{3}ጎዳይ ነ ፆሳይ ኪትዳባ ናጋ፤ እያ ኦግያን ሄመታ፤ ሙሰ ማፃፋን ፃፈትዳ እያ አዋጁዋ፥ እያ ኪታ፥ እያ ህግያነ እያ ዎጋ ናጋ። ሄሳ ነ ኦꬅኮ፥ ነ ኦꬅያባ ኡባይነ ነ ብያ በሳ ኡባይ ነዉ እንጀታና።

\VS{4}ጎዳይ፥ ‘ነ ኮቻት ባንታ ደኡዋን ናገትድ ደእኮ፥ ኤንቲ ታ ስንꬃን ባንታ ኩመꬃ ዎዛናፐነ ባንታ ኩመꬃ ሸምፑዋፈ አማነትድ ሄመትኮ፥ እስራኤለ አራታን ኡትያ አስ ነዉ ꬋየና’ ” ያግዳ ኡፋይሳ ቃላ ታዉ ፖላና።


\par }{\PP \VS{5}ጉጅድካ፥ “ፃሩያ ናአይ እዮኣብ እስራኤለ ናምኡ ቶራ ሞጮናታ ኔራ ናኣ አበኔራነ የተራ ናኣ አማሳ ዎꬍድ፥ እ ኦꬅዳባ ነ ኤራሳ። ሄስካ፥ ኦል ባይናሽን ሳሮ ዎደ ኤንታ ዎꬍድ፥ ሄ ሱꬃን ባ ፄሳ ሳቅያነ ባ ቶሁዋ ጫማ ትይስ።

\VS{6}ነ እያ ነ ጭንጫተꬃዳ ኦꬃ፤ እ ጬግድ ሳሮ ሀይቃናዳ ኦꬆፋ።


\par }{\PP \VS{7}“ሽን ታኒ ነ እሻ አበሰሎመፐ ባቃትያ ዎደ ኤንቲ ታዉ ምየ ግድዳ ግሾ፥ ጋላዳ ቢታን ደእያ ባርዝለ ናይታስ ኬሀባ ኦꬃ፤ ኤንቲ ነ ጋይታፐ ምያ አሳራ ሞ።


\par }{\PP \VS{8}“ታኒ ማሀናይማ ካታማ ብዳ ዎደ ታና ኢታ ባደꬅ ባድዳ ብንያመ ቢታን ብራቅማ ካታማፐ ይዳ ጌራ ናኣ ሳም ኔራ ደኤይሳ ቆፓ። እ ታራ ጋሄታናዉ ዮርዳኖሰ ሻፋ ይዳ ዎደ፥ ‘ታ ነና ዎꬍከ’ ጋዳ ጎዳን እያዉ ጫቃስ።

\VS{9}ሽን ሀእ ኔኒ እያ ፅሎ አሳዳ ታይቦፓ። ነ ጭንጫ አስ ግድያ ግሾ አይ ኦꬃነኮ ኤራሳ። ነ ሄ ጭማ አድያ ሱꬃራ ሞጋ” ያግስ።


\par }{\PP \VS{10}ዳዊቲ ሀይቅድ፥ ባ ማይዛታን ጋሄትስ፤ ባ ካታማን ሞገትስ።

\VS{11}ዳዊቲ እስራኤለ ቦላ ኦይታሙ ላይꬅ ካዎትስ፤ ከብሮናን ላፑን ላይꬅ፥ የሩሳላመን ሀስታማነ ሄꬑ ላይꬅ ካዎትስ።

\VS{12}ሶሎሞነይ ባ አዋ ዳዊታ አራታን ኡትስ፤ እያ ካዎተꬃይ ዳሮ ምንስ።


\par }{\SH ሶሎሞነ አራታይ ምንስ
\par }
{\PP \VS{13}ሃግታ ናአይ አዶንያስ፥ ሶሎሞነ አየ በርሳብኮ ብን በርሳባ፥ “ነ ታኮ ሳሮ ያዲ?” ያጋዳ እያ ኦይቻሱ።

\par }{\PP እ፥ “ኤ፤ ሳሮ ያስ” ያግድ ዛርስ።

\VS{14}ጉጅድካ፥ “ታኒ ነና ኦይችያባይ ደኤስ” ያግስ።

\par }{\PP እያ፥ “ኦይቻ” ያጋሱ።


\par }{\PP \VS{15}አዶንያስ፥ “ካዎታናዉ በሰይ ታና ግደይሳነ እስራኤለ አሳ ኡባይ ታና ባንታዉ ካዎዳ ፄለይሳ ኔኒ፥ ነ ሁጰን ኤራሳ። ሽን ሀኖይ ፆሳፈ ግድዳ ግሾ ኦዳይ ላመትን ካዎተꬃይ ታ እሻኮ ዩይስ።

\VS{16}ሀእ ታኒ ነና እስባ ኦይቻና። ሀያና ታና ዬላዮፓ” ያግስ።

\par }{\PP እያ፥ “ኦይቻ” ያጋሱ።


\par }{\PP \VS{17}እ፥ “ካዎይ ሶሎሞነይ ነና እፃስ ጌና፤ ሄሳ ግሾ፥ ሱናማ ማጫስዉ አብሶ ታዉ ማቾ ኦꬃዳ ኤካና መላ ሀያና ታዉ እያ ኦይቻርክ” ያግስ።


\par }{\PP \VS{18}በርሳባ፥ “ዳሮ ሎኦ፤ ታ ሄሳ ካዋስ ኦዳና” ያጋሱ።


\par }{\PP \VS{19}ሄሳ ግሾ፥ በርሳበይ አዶንያሳ ኪታ ኦዳናዉ ሶሎሞነኮ ገልን፥ ካዎይ ደንድ ኤቅድ፥ እዉ ዝግስ። ባ አራታን ኡትስ፤ ባ አየስ ሀራ አራታ ኤህስድ፥ ባፐ ኡሻቻ ባጋን ኡትስስ።


\par }{\PP \VS{20}በርሳባ፥ “ታ ነና እስ ጉꬃባ ኦይችያባይ ደኤስ፤ ሀያና ታና ዬላዮፓ” ያጋሱ።

\par }{\PP ካዎይ ዛሪድ፥ “ታ አየ፥ ኦይቻ። ታ ነና ዬላይከ” ያግስ።


\par }{\PP \VS{21}እያ፥ “ሱናማ ማጫስዉ አብሶ ነ እሻይ አዶንያስ ማቾ ኦꬅድ ኤካናዉ ኮይያ ግሾ እያዉ እማርክ” ያጋሱ።


\par }{\PP \VS{22}ካዎይ ሶሎሞነይ ዛሪድ፥ “ሱናማ ማጫስዉ አብሶ ነ አዶንያስ አይስ ኦይቻይ? እ ታ ባይራ ግደኔ? ኔኒ እያዉ ካዎተꬅ አይስ ኦይችኪ? ቃስ ካህንያ አብያታርነ ፃሩያ ናአይ እዮኣብ እያራ ደኦሶና ግዶኮና?”


\par }{\PP \VS{23}ካዎይ ሶሎሞነይ ጎዳን ጫቅድ፥ “አዶንያስ ሀይሳ ኦይችዳ ግሾ ታኒ እያ ዎꬎና እፅኮ፥ ጎዳይ ታና ፕርዶ!

\VS{24}ታና፥ ታ አዋ ዳዊቲ አራታን ኡትስድ፥ ታ ካዎተꬃ ምንꬅ ኤስድ፥ ታ ኮቻታስ ባ ቃላ ፖልዳ ጎዳይ ኤርያ መላ፥ አዶንያስ ሀች ሀይቃና!” ያግስ።

\VS{25}ካዎይ ሶሎሞነይ ዮዳሄ ናአ ባናያ ኪትን፥ እ ብድ አዶንያሳ ሾጭድ ዎꬍስ።


\par }{\PP \VS{26}ሄሳፈ ጉየ፥ ካዎይ ሶሎሞነይ፥ ካህንያ አብያታራኮ፥ “ኔኒ ነ ቢታ አናቶታ ባ። ኔኒ ሀይቃናዉ በሳሳ፥ ሽን ታ ነና ዎꬍከ። ኔኒ ታ አዋ ዳዊቲ ስንꬃን ኡባ ሃርያ ጎዳ ታቦትያ ቶካዳሳ፤ ቃስ ታ አዋ መቱዋ ኡባ እያራ ኤካዳሳ” ያግስ።

\VS{27}ሶሎሞነይ፥ አብያታር ጎዳ ካህነ ግድዳ በሳፈ ድግድ፥ ጎዳይ ሴሎን ኤለ ሶ አሳስ ኦድዳ ቃላ ፖልስ።


\par }{\PP \VS{28}አበሰሎመ እፅድ፥ አዶንያሳ ማድዳ እዮኣባ ሀ ኦዳይ ጋክን፥ ባቃትድ ጎዳ ዱንካንያኮ ብድ፥ ያርሾ በሳ ካጨታ ኦይክስ።

\VS{29}እዮኣብ ባቃትድ ጎዳ ዱንካንያኮ ብድ፥ ያርሾ በሳ ማታን ደኤይሳ ካዋ ሶሎሞነይ ስእዳ ዎደ፥ ዮዳሄ ናኣ ባናያ፥ “ባዳ እያ ዎꬋ” ግድ ኪትስ።

\VS{30}ባናይ ጎዳ ዱንካንያ ግዶ ገልድ እዮኣባኮ፥ “ካዎይ ነና ሀ በሳፈ ከያ ጌስ” ያግስ።

\par }{\PP ሽን እ ዛሪድ፥ “ከይከ! ታ ሀይሳን ሀይቃና” ያግስ።

\par }{\PP ባናይ፥ ብድ እዮኣብ ግዳይሳ ካዋስ ኦድስ።


\par }{\PP \VS{31}ካዎይ፥ “እ ግዳይሳዳ እያ ኦꬃ፤ እያ ዎꬋዳ ሞጋ! እዮኣብ ፅሎ አሳ ሱꬁ ጉስዳ ዳፋፐ ታናነ ታ አዋ ሶ አሳ ጌሻሳ።

\VS{32}እ ጉስዳ ሱꬃ አጩዋ ጎዳይ እያዉ ቃንፃና። እ፥ ታ አዋ ዳዊቲ ኤሮናሽን፥ ባፐ ፅሎ ግድዳ ናምኡ አሳታ ማሻን ዎꬍስ። እስራኤለ ቶራ ሞጮናይ፥ ኔራ ናአይ አበኔርነ ይሁዳ ቶራ ሞጮናይ የተራ ናአይ አማስ፥ ሱረ አስ ሽን ዎꬍስ።

\VS{33}እዮኣብ ሀ አሳታ ዎꬍዳ ግሾ፥ ኤንታ ሱꬃ አጮይ መርናዉ እዮኣባ ቦላነ እያ ኮቻ ቦላ ዎꬎ። ዳዊቲ ቦላነ እያ ሶ አሳ ቦላ፥ እያ ኮቻ ቦላነ እያ አራታ ቦላ መርናዉ ጎዳ ሳሮይ ግዶ” ያግስ።


\par }{\PP \VS{34}ሄሳ ግሾ፥ ዮዳሄ ናአይ ባናይ ከይድ፥ እዮኣባ ሾጭድ ዎꬍን፥ እ መላ ቢታን ደእያ ባ ጋደን ሞገትስ።

\VS{35}ካዎይ ዮዳሄ ናኣ ባናያ እዮኣባ በሳን ቶራ ሞጮና ኦꬅድ ሹምስ፤ ቃስ አብያታራ በሳን ካህንያ ሳዶቃ ሹምስ።


\par }{\PP \VS{36}ሄሳፈ ጉየ፥ ካዎይ ሶሎሞነይ ሳማ ፄግድ፥ “ነዉ የሩሳላመን ኬ ኬፃዳ፥ ያን ደአ፤ ሀራ ሶ አዉካ ቦፓ።

\VS{37}ነ ካታማፐ ከያዳ፥ ቀድሮና ዛንጋራ ፕንዳ ጋላስ ሀይቃናይሳ ኤራ። ነ ሱꬃ ጎመይ ነና ኦይካና” ያግስ።


\par }{\PP \VS{38}ሳሚ ዛሪድ፥ “ኔኒ ገይስ ሎኦ፤ ታኒ ነ አይለይ ነ ታ ጎዳይ ካዎይ ግዳይሳዳ ኦꬃና” ያግስ። ሳም የሩሳላመን ዳሮ ዎደ ደእስ።


\par }{\PP \VS{39}ሽን ሄꬑ ላይꬃፈ ጉየ፥ ሳማ አይለታፐ ናምአት ማእካ ናኣ፥ ጋተ ካዋ አንኩሳኮ ብድ፥ “ነ አይለት ጋተን ደኦሶና” ግድ ሳማስ ኦድዶሶና።

\VS{40}እ ባ ሀርያ ኮርድ፥ ባ አይለታ ኮያናዉ አንኩሳኮ ጋተ ብድ፥ ያፐ ባ አይለታ ዛሪድ ኤህስ።


\par }{\PP \VS{41}ሳሚ የሩሳላመፐ ጋተ ብድ ስምዳይሳ ሶሎሞነይ ስእዳ ዎደ፥

\VS{42}ሳማ ፄግድ፥ “ኔኒ የሩሳላመፐ ሀራ ሶ ብዳ ዎደ ሀይቃናይሳ ኤራ” ጋዳ ታ ነና ጎዳን ጫቅሳብክና? ሄ ዎደ ኔኒ፥ “ነ ገይስ ሎኦ፤ ኤሮ፥ ታ ኪተታና” ጋዳሳ።


\par }{\PP \VS{43}ያትን፥ “ጎዳን ጫቅዳ ጫቁዋነ ታ ኪታ አይስ ናጋብኪ?

\VS{44}ታ አዋ ዳዊታ ቦላ ነ ኦꬅዳ ኢታ ኦሶ ኡባ ነ ዎዛናይ ኤሬስ። ነ ኦꬅዳ ኢታ ኦሱዋ ጎዳይ ነዉ ዛራና።

\VS{45}ሽን ካዎይ ሶሎሞነይ አንጀታና፤ ዳዊታ አራታይ ጎዳ ስንꬃን መርናዉ ሳሮ ዳና” ያግስ።


\par }{\PP \VS{46}ካዎይ፥ ዮዳሄ ናኣ ባናያ ኪትን፥ እ ብድ፥ ሳም ሾጭድ ዎꬍስ።

\par }{\PP ያትን፥ ካዎተꬃይ ሶሎሞነ ኩሸን ምንድ አትስ።




\par }\Chap{3}{\SH ሶሎሞነይ ጭንጫተꬃስ ዎስስ
\par }
{\R (2 ታር 1:3-12)

\par }{\PP \VerseOne{1}ሶሎሞነይ ግብፀ ካዋራ ቦሎትድ፥ እያ ናእዉ ባዉ ማቾ ኤክስ። ባ ካዎ ጋꬎ፥ ፆሳ ኬꬃነ የሩሳላመ ዩሹዋ ድርሳ ግምብድ ኦንጋና ጋካናዉ እዮ ዳዊታ ካታማን ዎꬅስ።

\VS{2}ጎዳ ሱንꬃን ፆሳ ኬꬃይ ቡሮ ኬፀትቦና ግሾ አሳይ ሄ ዎደ ꬎቃ ጎይኖ በሳን ያርሽሸ ጋምእስ።

\VS{3}ሶሎሞነይ ጎዳ ዶስያ ባ አዋ ዳዊቲ ዎጋን ሄመትስ። ሽን ꬎቃ ጎይኖ በሳን ያርሽሸነ እፃነ ጩይስሸ ጋምእስ።

\VS{4}ካዎይ ያርሾ ያርሻናዉ ጋባኦና ብስ፤ ሄ በሳይ ሀራ ኡባፈ አꬍድ ኮሽያ ꬎቃ ጎይኖ በሲ። ሶሎሞነይ ሙኩሉ መሄ ኤህድ፥ ሄ ያርሾ በሳን ፁሳ ያርሾ ያርሽስ።

\VS{5}ጎዳይ ሶሎሞነስ ጋባኦናን ቃማ አሙሆን ቆንጭድ፥ “ታ ነዉ አይ እማና መላ ኮያይ?” ያግስ።


\par }{\PP \VS{6}ሶሎሞነይ፥ “ነ አይለይ፥ ታ አዋይ ዳዊቲ ነዉ አማነትዳ፥ ፅሎነ ሱረ አስ ግድዳ ግሾ፥ ኔኒ እያ ዶሳዳሳ። ኔኒ ሀ ኬሀተꬃን፥ ሀች እያ አራታን ኡትያ አደ ናኣ እያዉ እማዳሳ።


\par }{\PP \VS{7}“አቤት ጎዳዉ፥ ታ ፆሳዉ፥ ኔኒ ታና ነ አይልያ፥ ታ አዋ ዳዊታ በሳን ካዎꬃዳሳ። ሽን ታኒ ጉꬃ ናአ ግድያ ግሾ፥ አሳ ዋታዳ ካለꬃኔኮ ኤርከ።

\VS{8}ታኒ፥ ነ አይለይ ነ ዶርዳ አሳ ግዶንነ ታይቦይ ባይና አሳ ግዶን ደአይስ።

\VS{9}ሄሳ ግሾ፥ ታኒ ነ አሳ አይሳናዉ ሎኦነ ኢታ ሻካዳ ኤራና መላ ታዉ ነ አይልያስ አኬካ ዎዛና እማ። ሄስ ሀኖና እፅኮ፥ ሀ ነ ግታ አሳ ኦን ካለꬃናዉ ዳንዳኢ?” ያግስ።


\par }{\PP \VS{10}ሶሎሞነይ ሄሳ ኦይችዳ ግሾ፥ ጎዳይ ኡፋይትስ።

\VS{11}ፆሳይ እያኮ፥ “ኔኒ ነዉ ላይꬅ አዱቃና መላ ዎይኮ ዱረ ግዳናዉ ዎይኮ ነ ሞርከት ሀይቃና መላ ኦይቾናሽን፥ ሀ አሳ ሱረ ፕርዳን አይስያ ጭንጫተꬅ ኦይችዳ ግሾ፥

\VS{12}ሄኮ፥ ነ ኦይችዳይሳ ታ ነዉ እማና። ሀይሳፈ ካሰ ነ መል ባይናይሳዳ ህዛፐ ጉየ ነ ማል ደንዶናዳ ጭንጫተꬅነ አኬካ ዎዛና ነዉ እማና።

\VS{13}ቃስ ነ ኦይቾናባካ ታ ነዉ እማና፤ ኔኒ ደእዳ ላይꬃ ኡባን ሀራ ካዎይ ደሞና ዱረተꬃነ ቦንቹዋ ታ ነዉ እማና።

\VS{14}ነ አዋይ ዳዊቲ ሄመትዳይሳዳ ታ ኦግያን ነ ሄመትኮ፥ ታ ዎጋነ ታ ኪታ ናግኮ፥ ታ ነ ላይꬃ አዱሳና” ያግስ።

\VS{15}ሶሎሞነይ ꬍስኮፈ ባርክድ፥ ሄኮ፥ ፆሳይ እያዉ አሙሆን ኦድዳይሳ አኬክስ። እ፥ የሩሳላመ ስሚድ፥ ጎዳ ጫቆ ታቦትያ ስንꬃን ኤቅድ፥ ፁሳ ያርሾነ እስፈተꬃ ያርሾ ያርሽስ። ያትድ፥ ባ ሞርናታስ ግብራ ጊግስስ።


\par }{\SH ሶሎሞነይ ሱረ ፕርድስ
\par }
{\PP \VS{16}እስ ጋላስ ናምኡ ላይማ ማጫሳት ካዋ ሶሎሞነኮ ይድ፥ እያ ስንꬃን ኤቅዶሶና።

\VS{17}ኤንታፈ እስንያ፥ “ታ ጎዳዉ፥ ታንነ ሀ አስያ እስ ኬꬃን ደኦስ። ያን እያ ታራ እስፈ ደእሽን፥ ታ እስ ናአ የላስ።

\VS{18}ታ ናአይ የለትዳ ሄꬓንꬆ ጋላስ ሀ ማጫስያካ እስ ናአ የላሱ። ሄ ኬꬃን ኑፐ፥ ናምኣፈ ሀራ አስ ኦንካ ባዋ።


\par }{\PP \VS{19}“እስ ቃማ እያ ባና ናኣ ቦላ ዝንእዳ ግሾ፥ ሀ ማጫሰ ናአይ ሀይቅስ።

\VS{20}እያ ቃማ ደንዳዳ፥ ታኒ፥ ነ አይልያ ꬍስክዳሽን፥ ታ ናኣ ታ ምየፐ ኤካዳ፥ ባ ክኦን ዎꬃዳ፥ ባ ሀይቅዳ ናኣ ታ ክኦን ዎꬃሱ።

\VS{21}ዎንታ ታኒ ታ ናኣ ꬋንꬃናዉ ደንድያ ዎደ፥ ሄኮ ሀይቅስ። ሽን ታኒ ዎንታ ፖኦን ትሽ ኦꬃዳ ፄልያ ዎደ፥ ሄኮ፥ ታ ናኣ ግደና” ያጋሱ።


\par }{\PP \VS{22}ሀንኮ ማጫስያ፥ “አካይ፥ ፓፃ ደኤይስ ታ ናኣ፤ ሀይቅዳይስ ነ ናኣ” ያጋሱ።

\par }{\PP ሽን ኮይሮ ማጫስያ ዛራዳ፥ “አካይ፥ ሀይቅዳይስ ነ ናኣ፤ ፓፃ ደኤይስ ታ ናኣ” ያጋሱ። ሄሳዳ ግድ ኤንቲ ካዋ ስንꬃን ፓላምዶሶና።


\par }{\PP \VS{23}ካዎይ ሶሎሞነይ፥ “ሀ ማጫስያ፥ ‘ፓፃ ደእያ ናአይ ታይሳ፤ ሀይቅዳይስ ነይሳ’ ያጋዉሱ፤ ሀንክያካ፥ ‘አካይ፥ ነ ናአይ ሀይቅዳይሳ፤ ታ ናአይ ፓፃ ደኤይሳ’ ያጋዉሱ” ያግስ።


\par }{\PP \VS{24}ካዎይ፥ “ታዉ ማሻ ኤክድ ዪተ” ያግን፥ ኤንቲ እያዉ ማሻ ኤህዶሶና።

\VS{25}ካዎይ፥ “ፓፃ ደእያ ናኣ ናምኡ ከስድ ቃንፅድ፤ እስ ባጋ ሀንስ እምተ፤ እስ ባጋ ህንስ እምተ” ያግስ።


\par }{\PP \VS{26}ፓፃ ደእያ ናአይ እባ ግድዳ ማጫስያ ባ ናኣስ ምሸታዳ፥ “ታ ጎዳዉ፥ ፓፃ ደእያ ናኣ እዉ እማ! እያ ዎꬎፓ” ያጋሱ።

\par }{\PP ሽን ሀንክያ፥ “ታዉካ ነዉካ ግዶፖ፤ ናምኡ ከይድ ቃንፀቶ” ያጋሱ።


\par }{\PP \VS{27}ካዎይ፥ “ናኣ ዎꬎፕተ፤ ሀ ፓፃ ደእያ ናኣ ሀ ኮይሮ ማጫሴስ እምተ፤ ናኣ አይያ እዮ” ያግድ ፕርድስ።


\par }{\PP \VS{28}እስራኤለ አሳ ኡባይ ካዎይ ፕርድዳ ፕርዳ ስእዳ ዎደ፥ ኤንቲ ካዋ ዳሮ ቦንችዶሶና። አሳስ ፅሎተꬃን ፕርዳናዉ እያዉ ጭንጫተꬅ ፆሳፈ እመትዳይሳ በእዶሶና።




\par }\Chap{4}{\SH ሶሎሞነ ሞርናታ
\par }
{\PP \VerseOne{1}ካዎይ ሶሎሞነይ እስራኤለ ቢታ ኡባ ቦላ ካዎትስ።

\VS{2}እ ሹምዳ አሳይ ሀይሳፈ ካልድ ፃፈትዳይሳታ፤ ሳዶቃ ናአይ አዛርያስ ካህነ፤

\VS{3}ሺሻ ናይት ኤልሆረፍነ አክይ ዋና ፃፈታ፤ አህሉዳ ናአይ እዮሳፈፅ ታርከ ፃፈ፤

\VS{4}ዮዳሄ ናአይ ባናይ ቶራ ሞጮና፤ ሳዶቅነ አብያታር ካህነታ።

\VS{5}ናታና ናአይ አዛርያስ ደርያ አይሰይሳታ ሀላቃ፤ ናታና ናአይ ካህነይ፥ ዛቡድ ካዋ ዞረይሳ፤

\VS{6}አህሳር ካዎ ጋꬎ ሀላቃ፤ አብዳ ናአይ አዶንራም ማዳ ኦይሳታ ሀላቃ።


\par }{\PP \VS{7}ቃስ ሶሎሞነስ እስራኤለ ቢታን ታማነ ናምኡ ደረ አይስያ ሀላቃት ደኦሶና፤ ኤንቲ ካዋስነ ካዋ ሶን ደእያ አሳ ኡባስ ምያ ካꬃ ኤሄይሳታ። ኤንታፈ እሶይ እሶይ ላይꬃ ግዶን እስ እስ አጌና ካꬅ ኤሄስ።

\VS{8}ኤንታ ሱንꬃይ ሀይሳፈ ካልድ ፃፈትስ።

\par }{\PP በንሁር ደረይ ዳርያ ኤፍሬማ ቢታ አይሰይሳ።

\VS{9}ባንፀቃር ማቃፃ፥ ሻአልብማ፥ ቤት-ሳሜሳነ ኤሎን-ቤት-ሀና ካታማታ አይሰይሳታ።

\VS{10}በንሄሰድ አሩቦታ ቢታ አይሰይሳ፤ ሶኮ ቢታይነ ሄፌራ ቢታይ ኡባይ እያባ።

\VS{11}በን-አምናዳብ፥ በናፎታ ዶራ ቢታ አይሰይሳ፤ እ ሶሎሞነ ናእዉ ፃፋቶ ኤክስ።

\VS{12}አህሉዳ ናአይ ባአና፥ ታናካነ ማግዶ ካታማታ፥ እዝራኤለፐ ጋርሳን ፃርታና ማታን ደእያ ቤት-ሳና ቢታ ኡባ፥ ቤት-ሳናፐ ብድ አቤል-ማሆላራ ካንꬅድ፥ ዮቅማኣማ ፕንꬅ ጋካናዉ ደእያ ካታማታ አይሴስ።

\VS{13}በንግቤር ጋላዳን ራሞታ ካታማ፥ ጋላዳን ምናሰ ናኣ ያእራ ካታማታ፥ ባሳነን አርጎባ ቢታነ ዩሾን ግምበይነ ግምበ ፐንገታስ ናሰ ብራታ ልዮት ደእያ ኡሱፑን ታሙ ካታማታ አይሴስ።

\VS{14}እዶ ናአይ አህናዳብ ማሀናይማ ቢታ አይሴስ።

\VS{15}አክማስ ንፍታለመ ቢታ አይሴስ፤ እ ሶሎሞነ ናእዉ ባስማቶ ኤክስ።

\VS{16}ኩሳ ናአይ ባኣን አሴራ ቢታነ ባሎታ ካታማ አይሴስ።

\VS{17}ፓሩሀ ናአይ እዮሳፈፅ ይሳኮራ ቢታ አይሴስ።

\VS{18}ኤላ ናአይ ሳም ብንያመ ቢታ አይሴስ።

\VS{19}ኡረ ናአይ ጋቤር፥ ጋላዳ ቢታን አሞረ ካዎይ ስሆንነ ባሳነ ካዎይ ኦገይ ካዎትዳ ቢታ አይሴስ፤ ሄ ቢታታ አይሰይ እያ ፃላላ።


\par }{\SH ሶሎሞነ ዱረተꬃ
\par }
{\PP \VS{20}ይሁዳ አሳይነ እስራኤለ አሳይ አባ ጋፃን ደእያ ሻፈዳ ዳርዶሶና፤ ኤንቲ ምሸነ ኡይሸ ኡፋይትድ ደእዶሶና።

\VS{21}ሶሎሞነይ ኤፍራፂሳ ሻፋፐ ዶምድ ፍልስፄመ ቢታ ጋካናዉ፥ ያፐ ካንꬅድ ግብፀ ዛዋ ጋካናዉ ደእያ ካዎተꬃታ ኡባ ሃርስ። ሄ ቢታ አሳት እያዉ ጊራ ጊርዶሶና፤ እያ ደኦ ላይꬃ ኡባን እያዉ ሃረትዶሶና።


\par }{\PP \VS{22}ሶሎሞነስ ጋላስ ጋላስ ሺቅያ ካꬅ፤ እሻታሙ ኩንታለ ሎኦ ꬊለ፥ ፄቱ ኩንታለ ጮ ꬊለ፥

\VS{23}ꬊከትዳ ታሙ ሳንጋታ፥ የዳን ምዳ ላታሙ መሄነ ፄቱ ዶርሳታ፤ ቃስ ጮፎሾታ፥ ጋራታ፥ ገንኤታነ ኦርደ ኩቶታ ኮሼስ።


\par }{\PP \VS{24}ሶሎሞነይ ኤፍራፂሳ ሻፋፐ ዶሎሀ ባጋራ ደእያ ካዎተꬃታ ኡባ ትፍሳ ካታማፐ ዶምድ ጋዛ ካታማ ጋካናዉ ሃርስ፤ ባ ዩሹዋን ደእያ ቢታ ኡባራ ሳሮ ደእስ።

\VS{25}እያ ደኦ ላይꬃ ኡባን ይሁዳ አሳይነ እስራኤለ አሳይ ዳነፐ በርሳበ ጋካናዉ፥ ኡባይ ባ ዎይነ ጋርሳንነ ባላሰ ጋርሳን ሳሮ ደእዶሶና።


\par }{\PP \VS{26}ሶሎሞነስ ኦላ ፓራ ጋረታ ጎችያ ኦይታሙ ሙኩሉ ጋፃታ ፓራትነ ታማነ ናምኡ ሙኩሉ ፓራ አሳት ደኦሶና።

\VS{27}ሄ ደርያ አይሰይሳት አጌናን አጌናን ካዎይ ሶሎሞነይነ እያ ግብራ ማናዉ ይዳ አሳ ኡባይ ምያባ ሺሾሶና። ኤንቲ እያፐ አይባካ ፓጭሶኮና።

\VS{28}ኤንቲ ጋረ ፓራትነ ሀንኮ ፓራት ማናዉ ባንጋነ ፔን ኤንታ ጋክዳ ዳላ ኤህድ እያ ምንጃ ኬꬃን ዎꬅዶሶና።


\par }{\PP \VS{29}ፆሳይ ሶሎሞነስ ጭንጫተꬅ፥ አኬካነ ዳልጋ ዎዛና እሚስ።

\VS{30}ሶሎሞነ ጭንጫተꬃይ ዶሎሀ ባጋራ ደእያ አሳ ጭንጫተꬃፈነ ግብፀታ ጭንጫተꬃፈ አꬌስ።

\VS{31}እ አሳ ኡባፈ አꬍያ ጭንጫ፤ እያ ጭንጫተꬃይ፥ ኤዝራሄ አድያ ኤታናፐ፥ ማሆላ ናይታ ሄማናፐ፥ ካልኮላፐነ ዳርዳአፐ አꬌስ። እያ ሱንꬃይ ዩሹዋን ደእያ ካዎተꬃታ ኡባ ጋክስ።

\VS{32}እ ሄꬑ ሙኩሉ ሌምሶታ ኦድስ፤ እያ ማዝሙረት እስ ሙኩሉነ እቻሻ።

\VS{33}ሶሎሞነይ ልባኖሰ ዝጋፐ ዶምድ፥ ግምበ ኬꬃ ቦላ ዶልያ ህሶጰ ምꬃ ጋካናዉ ሌምስድ ኦድስ። ሄሳዳካ፥ መሄታባ፥ ዶአታባ፥ ካፎታባ፥ ሳአራ ጎሸትያ መተꬃታባ ሞሎታባ ታማርስስ።

\VS{34}እያ ጭንጫተꬃ ስእዳ ሳአን ደእያ ካዎት ኡባይ ኪትን፥ ካዎተꬃ ኡባፈ አሳይ ሶሎሞነ ጭንጫተꬃ ስአናዉ ዮሶና።




\par }\Chap{5}{\SH ፆሳ ኬꬅ ኬፃናዉ ጊገተꬃ
\par }
{\R (2 ታር 2:1-18)

\par }{\PP \VerseOne{1}ፅሮሳ ካዎይ ክራም ዳዊታራ ስጋን ጋምእዳ ግሾ፥ ሶሎሞነይ ባ አዋ ዳዊታ በሳን ካዎታናዉ ትየትዳይሳ ስእድ፥ አሰ ሶሎሞነኮ ኪትስ።

\VS{2}ሶሎሞነይ ዛሪድ፥

\VS{3}“ጎዳይ እያ ሞርከታ እያ ቶሁዋፐ ጋርሳን ሃርሳና ጋካናዉ፥ ታ አዋ ዳዊታ ቦላ ደንድዳ ኦላ ጋሶን፥ ጎዳ ባ ፆሳ ሱንꬃስ ፆሳ ኬꬅ ኬፅቦናይሳ ነ ኤራሳ።

\VS{4}ሽን ሀእ ጎዳይ ታ ፆሳይ ታዉ ሸምፖ እሚስ፤ ታዉ አይባ ሞርከይ ዎይኮ ኢታባ ኦይ ባዋ።

\VS{5}ጎዳይ ታ አዋ ዳዊታስ፥ ‘ታኒ ነ በሳን፥ ነ አራታን ካዎꬅያ ነ ናአይ ታ ሱንꬃስ ኬ ኬፃና’ ግዳይሳዳ ታኒ ጎዳ ታ ፆሳ ሱንꬃስ ኬꬅ ኬፃናዉ ሀልቻስ።

\VS{6}ሄሳ ግሾ፥ ልባኖሰፐ ዝጋ ማስያ አሳታ የዳ፤ ታ አሳት ነ አሳታራ ኦꬃና። ነ አሳታስ ነ ቃንፃ ግዳባ ታ ቃንፃና። ስዶና አሳታዳ ምꬃ ማሰꬃ ሂላ ኑ አሳይ ኤሮናይሳ ነ ኤራሳ” ያግስ።


\par }{\PP \VS{7}ክራም ሶሎሞነ ኪታ ስእድ ዳሮ ኡፋይትስ፤ “ሀ ግታ ካዎተꬃ ሃራና መላ ዳዊታስ ሀ ጭንጫ ናኣ እምዳ ጎዳይ ጋላተቶ” ያግስ።


\par }{\PP \VS{8}ሄሳፈ ጉየ ክራም ሶሎሞነኮ ሀይሳዳ ያግድ ኪትስ፤ “ነ ኪትዳ ኪታይ ታና ጋክስ። ኔኒ ኮይዳባ ታኒ ኦꬃና፤ ዝጋነ ፂዳ ታ ነዉ ሺሻና።

\VS{9}ታ አሳይ ዱሩማ ጪነꬃ ልባኖሰፐ አባኮ ጋዛና። ታኒ ቃሽሳዳ፥ አባ ቦላራ ቶከትድ ነ ኮይያ በሲ ጋꬃናዳ ኦꬃና፤ ያን ኤንቲ ብርሽድ ነ አሳስ እማና። ሄሳፈ ጉየ፥ ኔኒ ነ ባጋራ ታ ካዎ ኬꬃን ደእያ አሳስ ምያባ ኪታዳ ታ አሙዋ ፖላና” ያግስ።


\par }{\PP \VS{10}ሄሳዳ ኦꬅድ ክራም ሶሎሞነይ ኮይዳ ኬና ዝጋነ ፂዳ እሚስ።

\VS{11}ሶሎሞነይ ካዎ ኬꬃን ደእያ አሳይ ማና መላ 20,000 ኩንታለ ግስተነ 400,000 ልትሮ ሻማሆ ዛይተ ላይꬃን ላይꬃን ፓጮና ክራማስ እሚስ።

\VS{12}ጎዳይ ሶሎሞነስ እማና ግዳይሳዳ፥ እያዉ ጭንጫተꬅ እሚስ። ክራምነ ሶሎሞነይ ባንታ ግዶን ሳሮ ደእዶሶና፤ ኤንቲ ናምአይ ባንታ ግዶን ጫቅዶሶና።


\par }{\PP \VS{13}ካዎይ ሶሎሞነይ እስራኤለ 30,000 ማዳ ኦይሳታ ዶርድ ከስስ።

\VS{14}አዶንራማ ጌተትያ አድያ ኤንታ ቦላ ሀላቃ ኦꬅድ ሹምስ። ሄ ኦሳንቾታ ታሙ ታሙ ሙኩላን ሻክድ፥ ሄꬑ ጩጋ ከስስ፤ እስ እስ ጩጋይ ታራን ታራን ብድ፥ እስ አጌና ልባኖሰን ኦꬃናዳነ ናምኡ አጌና ባንታ ሶን ዳናዳ ኦꬅስ።

\VS{15}ሶሎሞነስ ቶሆ ቶክያ 70,000 አሳትነ ሹቹ ቆእያ 80,000 አሳት ገዘ ቢታን ደኦሶና።

\VS{16}ኤንታ ቦላ ሀላቃ ግድድ ኦስስያ 3,300 አሳታ ሹምስ።

\VS{17}ካዋ ሶሎሞነ ኪታን፥ ፆሳ ኬꬃ ባሱዋስ ግዳና መላ ግታ ሹቻታ ቆእድ ጊግስዶሶና።

\VS{18}ሶሎሞነ አሳይነ ክራማ አሳይ ኩሸ ሂላ ኤረይሳት፥ ገባላ አሳራ ግድድ፥ ፆሳ ኬꬃ ኬፃናዉ ምꬅ ቃንፅድ፥ ሹቻ ቆእድነ ማስድ ጊግስዶሶና።




\par }\Chap{6}{\SH ፆሳ ኬꬃይ ኬፀትስ
\par }
{\PP \VerseOne{1}እስራኤለ አሳይ ግብፀ ቢታፈ ከይዳ 480 ላይꬃን፥ ሶሎሞነይ እስራኤለ ቦላ ካዎትዳ ኦይዳንꬆ ላይꬃን፥ ዚፋ ጌተትያ ናምአንꬆ አጌናን፥ ሶሎሞነይ ጎዳ ፆሳ ኬꬅ ኬፃናዉ ዶምስ።

\VS{2}ሶሎሞነይ ኬፅዳ ፆሳ ኬꬃይ አዱሳተꬃይ ኡሱፑን ታሙ ዋꬋ፤ ጎምፓይ ላታሙ ዋꬋ፤ ጌሳይ ሀስታሙ ዋꬋ።

\VS{3}ፆሳ ኬꬅ ገልያ በሳን ደእያ ባራንዳ ጎምፓይ ፆሳ ኬꬃ ጎምፓ መላ ላታሙ ዋꬋ፤ ኬꬃ አዱሳተꬃይ ፆሳ ኬꬃ ገልያ በሳ ጋካናዉ ታሙ ዋꬋ።

\VS{4}ፆሳ ኬꬃስ ሶ ባጋራ ዳልጋ፥ ካረ ባጋራ ፁንꬃ ማስኮተት ደኦሶና።

\VS{5}ፆሳ ኬꬃ ማታን፥ ጌሻ በሳነ ኡባፋ ጌሻ በሳ ዩሹዋን ሀራ ፖቀ ኬፅስ፤ ሄ ዩሹዋን ክፍለታ ኬፅስ።

\VS{6}ኮይሮ ፖቅያ ጎምፓይ እቻሹ ዋꬋ፤ ናምአንꬆ ፖቅያ ጎምፓይ ኡሱፑን ዋꬋ፤ ሄꬓንꬆ ፖቅያ ጎምፓይ ላፑን ዋꬋ። እስ እስ ፖቅያ ጎዳይ ጋርሳ ባጋራ ደእያ ጎዳፐ ሌኦ። ጌሻ በሳ ካንꬅድ ገሎና መላ ፆሳ ኬꬃ ጎዳስ ካረ ባጋራ ተቀ ዎꬅስ።


\par }{\PP \VS{7}ፆሳ ኬꬃይ ሹቻ ቆእያ በሳን ማሰትዳ ሹቻ ፃላላን ግምበትስ፤ ፆሳ ኬꬃይ ግምበትያ ዎደ ናርቃ፥ ካልታ፥ ዎይኮ ሀራ አይ ብራታ ግርስ ፆሳ ኬꬃን ስኤትቤና።


\par }{\PP \VS{8}ጋርሳራ ደእያ ፖቅያ ገልያ ፐንገይ ፆሳ ኬꬃፈ ዱገሀ ባጋራ ደኤስ፤ ሄ በሳፈ ናምአንꬆ ፖቅያነ ሄꬓንꬆ ፖቅያ ባናዉ የꬍድ ከይያ ደꬃት ደኦሶና።

\VS{9}ሄሳዳ ኦꬅድ፥ ሶሎሞነይ ኬꬃ ኬፅድ ዉርስስ፤ ኮርንስያ ማሰትዳ ዝጋ ምꬃን ካምስ።

\VS{10}ፆሳ ኬꬃ ዩሹዋን ፖቀታ ኬፅድ ኦንግስ፤ ኤንታ እሱዋ እሱዋ ጌሳይ እቻሹ ዋꬋ ግድድ፥ ጎዳራ ዝጋ ምꬃን ኦይከትስ።


\par }{\PP \VS{11}ጎዳይ ሶሎሞነኮ፥

\VS{12}“ሀ ኔኒ ኬፅያ ፆሳ ኬꬃን፥ ኔኒ ታ አዋጁዋ ካልኮ፥ ታ ዎጋ ኦꬅኮ፥ ታ ኪታ ናግኮነ ታ ኪታ ኪተትኮ፥ ታኒ ነ አዋ ዳዊታስ እምዳ ኡፋይሳ ቃላ ነ ባጋራ ፖላና።

\VS{13}ታኒ እስራኤለ አሳ ግዶን ዳና፤ ታኒ ታ አሳ እስራኤለ አግከ” ያግስ።

\VS{14}ሶሎሞነይ ፆሳ ኬꬃ ኬፅድ ኦንግስ።


\par }{\PP \VS{15}ፆሳ ኬꬃ ጋꬃ ባጋ ጎዳ፥ ዉይገፐ ብድ ካራ ጋካናዉ ማሰትዳ ዝጋ ምꬃን ካምስ፤ ዉይግያን ማሰትዳ ፂዳ ምꬅ ሂፅስ።

\VS{16}ፆሳ ኬꬃ ግዶን ኡባፈ ጌሻ በሳ መꬋናዉ ጉየ ባጋራ ላታሙ ዋꬋ ግድያ በሰ ሻክድ፥ ዉይገፐ ካራ ጋካናዉ ማሰትዳ ዝጋ ጎዳ ኤስስ።

\VS{17}ሄ ኡባፈ ጌሻ በሳፈ ስንꬃ ባጋራ ደእያ ዉይግያ አዱሳተꬃይ ኦይታሙ ዋꬋ።

\VS{18}ፆሳ ኬꬃ ሶ ባጋይ ጎሰነ ጪሻ ምስልያ መꬍዳ ማሰትዳ ዝጋ ምꬃን ካመትስ፤ ኡባይ ዝጋፐ ኦሰትስ፤ አይ ሹችካ በንተና።


\par }{\PP \VS{19}ሶሎሞነይ ጎዳ ጫቆ ታቦትያ ዎꬃናዉ ፆሳ ኬꬃ ግዶን ኡባፈ ጌሻ በሳ ጊግስስ።

\VS{20}ኡባፈ ጌሻ በሳይ ላታሙ ዋꬋ አዱሰ፥ ላታሙ ዋꬋ ዳልጋነ ላታሙ ዋꬋ ꬎቃ። ሶሎሞነይ ሄ ኡባፈ ገሻ በሳ ጋꬃ ባጋ ዋላህ ባይና ዎርቀን ላንፅስ፤ ያርሾ በሳይ ማሰትዳ ዝጋ ምꬃን ካመትስ።

\VS{21}ሶሎሞነይ ፆሳ ኬꬃ ግዱዋ ዋላህ ባይና ዎርቀን ላንፅስ፤ ዎርቃን ላንፀትዳ ቆልአ ገልያ ፐንግያ ቦላ ያነ ሃነ ጋክያ ዎርቃ ሳንꬃላታ ቶልድ አሌቅስስ።

\VS{22}ኬꬃ ግዶ ባጋ ዎርቃን ላንፅስ፤ ኡባፈ ጌሻ በሳ ስንꬃን ደእያ ያርሾ በሳ ዎርቃን ላንፅስ።


\par }{\PP \VS{23}ኡባፈ ጌሻ በሳን ዎꬃናዉ እሶይ እሶይ ታሙ ዋꬋ አዱቅያ ሻማሆፐ ኦሰትዳ ናምኡ ክሩበ ምስለታ ማስድ ጊግስስ።

\VS{24}ኮይሮ ክሩብያ ቀፈይ፥ እሶይ እቻሹ ዋꬋ፤ ናምአንꬆይ እቻሹ ዋꬋ፤ ኮይሮ ቀፍያ ፄራፐ ብድ ናምአንꬆ ቀፍያ ፄራ ጋካናዉ ታሙ ዋꬋ።

\VS{25}ናምአንꬆ ክሩበይ ታሙ ዋꬋ፤ ናምኡ ክሩበታ ሀኖታይነ መꬎይ እስ መላ።

\VS{26}እስ ክሩብያ ጌሳይ ታሙ ዋꬋ፤ ናምአንꬆ ክሩብያ ጌሳይ ሄሳ መላ።

\VS{27}ሶሎሞነይ ፆሳ ኬꬃን ደእያ ኡባፈ ጌሻ በሳን ክሩበታ ዎꬅስ። ኤንታ ቀፈይ ምጨትድ ኡትስ፤ እስ ክሩብያ ቀፈይ እስ ባጋ ጎዳ ቦችያ ዎደ፥ ሀንኮ ክሩብያ ቀፈይ ሀንኮ ባጋ ጎዳ ቦቼስ፤ ኤንታ ናምኣ ቀፈይ ሶ ግዶን እሶይ እሱዋ ቦቾሶና።

\VS{28}ሶሎሞነይ ክሩበታ ዎርቃን ላንፅስ።


\par }{\PP \VS{29}ቆልአነ ዉይገ ጎዳ ኡባ ክሩበታ፥ ዛምባነ ጪሻ ምስለን አሌቅስስ።

\VS{30}ፆሳ ኬꬃ ግዶ ክፍልያ ዉይግያ ካረ ባጋ ክፍልያ ዉይግያ ዎርቃን ላንፅስ።


\par }{\PP \VS{31}ኡባፈ ጌሻ በሳ ገልያ ፐንግያን ሻማሆ ምꬃፈ ሳንቃ ጊግስስ። ፐንገ ጎባነታስ እቻሹ ባጋራ ማዛነይ ደኤስ።

\VS{32}ሻማሆ ምꬃፈ ኦሰትዳ ናምኡ ሳንቃታ ቦላ ክሩበታ፥ ዛምባነ ጪሻ ምስለ ጊግስድ ሳንቃታ፥ ክሩበታነ ዛምባ ዎርቃን ላንፅስ።

\VS{33}ሄሳዳካ፥ ፆሳ ኬꬃ ገልያ ፐንግያ ሻማሆፐ ኦሰትዳ ኦይዱ ማዛነራ ደእያ ሳንቃ ጊግስስ።

\VS{34}እ ሄ ፐንግያ እስ እስ ሳንቃይ ግዶን ዳኮትድ ዶየትያ ናምኡ ሳንቃታ ከስስ።

\VS{35}ክሩበታ፥ ዛምባነ ጪሻ ምስለታ ኤንታ ቦላ ዎꬅስ፤ ኤንታ ቦላ ዎርቃ እስ ግና ኦꬅድ ላንፅስ።


\par }{\PP \VS{36}ሶ ባጋራ ደእያ ዳባባ ግምብስ፤ ሄ ግምብያ ቦላ ማሰትዳ ሄꬑ ሹቹ፥ እሱዋ እሱዋ ቦላ ዎꬅድ፥ እስ ማሰትዳ ዝጋ ኤንታ ቦላ ዎꬅድ ግምብስ።


\par }{\PP \VS{37}ፆሳ ኬꬃ ባሶይ ሶሎሞነይ ካዎትዳ ኦይዳንꬆ ላይꬃን፥ ዚፋ ጌተትያ ናምአንꬆ አጌናን ባሰትስ።

\VS{38}ሶሎሞነይ ካዎትዳ ታማነ እስንꬆ ላይꬃን፥ ቡላ ጌተትያ ሆስፑንꬆ አጌናን ፆሳ ኬꬃይ ሀልችዳይሳ መላ ኬፀትድ ዉርስ። ሶሎሞነይ ፆሳ ኬꬃ ላፑን ላይꬃን ኬፅድ ዉርስስ።




\par }\Chap{7}{\SH ሶሎሞነ ካዎ ጋꬎ
\par }
{\PP \VerseOne{1}ሶሎሞነይ ባ ጋꬉዋ ታማነ ሄꬑ ላይꬃን ኬፅድ ዉርስስ።

\VS{2}“ልባኖሰ ዎራ ኬꬃ” ጌተትያ ኬꬃ ሶሎሞነይ ኬፅስ፤ ሄ ኬꬃ አዱሳተꬃይ ፄቱ ዋꬋ፤ ጎምፓይ እሻታሙ ዋꬋ፤ ጌሳይ ሀስታሙ ዋꬋ። ዝጋ ቱቀት ኦይዱ ማራን ኤቅዶሶና፤ ማሰትዳ ዝጋ ምꬃት ኤንታ ቦላ ዎꬍዶሶና፤

\VS{3}ዝጋ ምꬃት ሄꬑ ማራን፥ እስ እስ ማራን ታማነ እቻሹ ምꬃት ደኦሶና፤ ኤንቲ ኩመꬅ ኦይታማነ እቻሻ።

\VS{4}ሄ ኬꬃስ ማስኮተት ሄꬑ ማራን ደኦሶና፤ ኤንቲ እሶይ እሱዋ ስንꬃን ደኦሶና።

\VS{5}ፐንገትነ ማስኮተት ኦይዱ ማዛነራ ደኦሶና፤ ማስኮተት ሄꬑ ማራን ግድድ፥ እሶይ እሱዋ ስንꬃን ደኦሶና።


\par }{\PP \VS{6}ሶሎሞነይ፥ “ቱኡቀይ ኩምዳ ኬꬅ” ጌተትያ ኬꬅ ኬፅስ፤ ሄ ኬꬃ አዱሳተꬃይ እሻታሙ ዋꬋ፤ ጎምፓይ ሀስታሙ ዋꬋ። ሄ ኬꬃ ስንꬃን ዳሮ ቱቀን ዘምፕዳነ ቦላራ ካራን ካመትዳ ባራንድ ደኤስ።

\VS{7}ሶሎሞነይ ፕርዳ አራታይ ደእያ “ፕርዳ ኬꬅ” ኬፅስ፤ ሄ ኬꬃይ ዉይገፐ ብድ ካራ ጋካናዉ ዝጋን ካመትድ ኡትስ።

\VS{8}ፕርዳ ኬꬃፈ ጉየ ባጋራ ደእያ ሀራ ዳባባን ባዉ ዳናዉ ካዎ ጋꬎ ሀንኮ ኬꬃታዳ ኦꬅድ ኬፅስ። ባ ማቸ፥ ግብፀ ካዋ ናኤስ፥ ሄ ኬꬃ መላ ሀራ ኬ ኬፅስ።


\par }{\PP \VS{9}ሀ ኬꬃት ኡባይ፥ ካረፐ ዶምድ ድርሳፈ ሶራ ደእያ ግታ ጉታራ ጋካናዉ፥ ባሱዋፐ ዶምድ ካራ ጋካናዉ፥ ልክድ ማስዳነ ሶራነ ካረራ ጊግስዳ ሎኦ ሹቻን ኦሰትዶሶና።

\VS{10}ግምበይ ሂፀትዳይ ታሙ ዋꬋ ዎይኮ ሆስፑን ዋꬋ ግድያ ሎኦ ማሰትዳ ግታ ሹቻና።

\VS{11}ቦላ ባጋራ ልከትድ ማሰትዳ ሎኦ ሹችነ ዝጋ ምꬅ ደኤስ።

\VS{12}ግታ ዳባባ ዩሹዋን ደእያ ግምበይ ፆሳ ኬꬃዳነ ባራንዳዳ ማሰትዳ ሄꬑ ሹቹ፥ እሱዋ እሱዋ ቦላ ዎꬅድ፥ እስ ማሰትዳ ዝጋ ኤንታ ቦላ ዎꬅድ ግምብስ።


\par }{\SH ፆሳ ኬꬃ ሚሸታ
\par }
{\PP \VS{13}ካዎይ ሶሎሞነይ፥ ክራማ ጌተትያ አድያ ፅሮሳፐ ኤህስ።

\VS{14}ክራማ አይያ አምኦ፤ እያ ንፍታለመ ኮቸ። እያ አዋይ ፅሮሳ አስ። ክራም ናሰ ብራታ ቆፅያ ሂል ደእያ አሰ፤ እ ናሰ ብራታ ቆፅድ ኦꬅያባን ዳሮ ሎህዳ አስ፤ እ ሶሎሞነኮ ይድ እያ ኦሶ ኡባ ኦꬅስ።


\par }{\PP \VS{15}ክራም እሱዋ እሱዋ ጌሳይ ታማነ ሆስፑን ዋꬋ አዱቅድ፥ ዩሾይ ታማነ ናምኡ ዋꬋ ዳልግዳ ናምኡ ቱሳታ ናሰ ብራታ ሴርስድ ከስስ። ሄ ቱሳ ኦርደተꬃይ ኦይዱ ብራ። ናምአንꬆ ቱቀይካ ሄሳ መላ።

\VS{16}ሄሳዳካ፥ ቱሳታ ሁጰን ዎꬃናዉ ናምኡ ጉምቦታ ናሰ ብራታ ሼሽድ፥ መꬍስ፤ እስ እስ ጉምቦይ እቻሹ ዋꬋ አዱቄስ።

\VS{17}ቱኡሳ ሁጰን ደእያ እስ እስ ጉምቦታ ግተዳ ኦꬅዳ ላፑን ሳንꬃላታ ኦꬅስ።

\VS{18}ቱሳታ ፄራን ደእያ ጉምቦታ አሌቅሳናዉ ናምኡ ማራን ኦሮማነ ምስለ አሌቅስስ።

\VS{19}ባራንዳን ኤቅዳ ቱሳታ ቦላ ደእያ ጉምቦት ጪሻ መꬎን አሌቀትዶሶና፤ ኤንታ ጌሳይ ኦይዱ ዋꬋ።

\VS{20}ናምኡ ቱቀታ ሁጰን ደእያ ጉምቦታን ገርቶ ግድድ ኡትዳ በሳፈ ቦላ ባጋራ፥ ሳንꬃላታ ግትያ ካልድ፥ ናምኡ ፄቱ ኦሮማነ ምስለት ናምኡ ማራን ዩይ አꬍድ ደኦሶና።

\VS{21}ክራም ሄ ናምኡ ቱሳታ ፆሳ ኬꬃ ባራንዳ ማታን ኤስስ። ኡሻቻ ባጋራ ኤቅዳ ቱሳ ያክና ግድ ሱንꬅስ፤ ሀድርሳ ባጋራ ኤቅዳ ቱሳ ቦኤዛ ግድ ሱንꬅስ።

\VS{22}ቱሳታ ሁጰን ደእያ ጉምቦት ጪሸ ዳንድ መትዶሶና። ሄሳዳ ሀንድ ቱሳታ ኦሶይ ፖለትስ።


\par }{\PP \VS{23}ክራም አባ ሳንያ ጌተትያ እስ ዳሮ ግታ ሳንያ ናሰ ብራታ ሼሽድ መꬍስ። ሄ አባ ሳንያ ዶናይ ሀ ጋፃፐ ያ ጋፃ ጋካናዉ ታሙ ዋꬋ፤ ጌሳይ እቻሹ ዋꬋ፤ ዩሾይ ሀስታሙ ዋꬋ።

\VS{24}አባ ሳንያ ዶናን ካረ ባጋራ ዝቅ ግድ፥ እያራ ኦይከትድ መትዳ ጎሰ ምስለት ደኦሶና፤ ሄ ጎሰታ ምስለት ናምኡ ማራን፥ እስ እስ ዋꬋን ታማይ ታማይ ዩይ አꬍድ ሹየትዶሶና።


\par }{\PP \VS{25}አባ ሳነይ ናሰ ብራታፐ መትዳ ታማነ ናምኡ ቦራታ ምስለታ ዞኩዋን ኡትስ። ቦራ ምስለታፐ ሄꬓት ፑደሀ ባጋ፥ ሄꬓት ዶሎሀ ባጋ፥ ሄꬓት ዱገሀ ባጋ፥ ሄꬓት ዉሎሀ ባጋ ስሚድ ፄሎሶና። አባ ሳነይ ኤንታ ቦላ ኡትስ።

\VS{26}አባ ሳነይ ኦይዱ ብራ ኦርደ፤ እያ ዶናይ ዋንጫ ዶና መላ፤ ጪሸ ዳኔስ። አባ ሳነይ ኦይታማነ እቻሹ ሙኩሉ ልትሮ ግድያ ሃ ኦይኬስ።


\par }{\PP \VS{27}ክራም ታሙ ጋረታ ናሰ ብራታፐ መꬍስ። ሄ ጋረት እሶይ እሶይ ኦይዱ ዋꬋ አዱሰ፤ ኦይዱ ዋꬋ ዳልጋነ ሄꬑ ዋꬋ ꬎቃ።

\VS{28}ሄ ጋረት ሀይሳዳ ኦሰትዶሶና፤ ፑደ ኤቅዳ ኦይዱ ብራታ ቦላ ፕድ ግዳ ሎቸ ናሰ ብራታት ኦይከትድ ኡትዶሶና።

\VS{29}ሄ ብራታ ቦላ ጋሞ፥ ቦርነ ክሩበ ምስለት ደኦሶና፤ ጋሞነ ቦራ ምስለታፐ ሁጰራነ ቶሆራ ደእያ ብራታታ ቦላ ቆፅድ መꬍዳ ጪሻ ኤንጩርሳ ምስለት ደኦሶና።

\VS{30}እስ እስ ጋርያስ ናሰ ብራታፐ ኦꬅዳ ኦይዱ ገርቶትነ ገርቶታ ጋꬅድ ዋፅያ ናሰ ብራታ ካሶት ደኦሶና። ሄሳዳካ፥ ኦይዱ ማዛነን ከርያ ዘምፕስያባት ደኦሶና። ሄ ዘምፕስያባት ጪሻ ኤንጩርሳ ምስለታን አሌቀትድ ኡትዶሶና።

\VS{31}ጋርያ ዘምፕስያ ሚሸታ ሁጰን ገርቶት ኡትዳ ዶያ በሲ ደኤስ፤ ሄ ዶያይ ጋርያ ፄራፐ ፑደ እስ ዋꬋ ꬎቁ ግድ፥ ዱገ ታካꬎ ዝቅ ግድ መትስ። ሄ ዶያ በሳ ዶና ዩሾይ ምስለን አሌቀትስ።

\VS{32}ገርቶታ ጌሳይ እስ ዋꬋነ ታካꬎ፤ ገርቶት ሎቸ ናሰ ብራታታስ ጋርሳ ባጋራ ደኦሶና። ገርቶት ኦይከትድ ኡትዳ ካሶት ጋርያራ ኦይከትድ ኡትዶሶና።

\VS{33}ገርቶት ኦላ ፓራ ጋረ ገርቶታ መላ መትዶሶና፤ ገርቶታ ጋꬅድ ኦይክያ ካሶት፥ ማጫራትነ ኤንታ ኦይክያ ሚሸት ኡባይ ናሰ ብራታፐ ኦሰትዶሶና።

\VS{34}ሄ ጋረታ ኡባ ማዛነታስ ኤንታ ቶሆሶራ ቶሆሶራ ኤንታራ እሶ ግድድ ኦይከትዳ ናሰ ብራታፐ ኦሰትዳ ዘምፖት ደኦሶና።

\VS{35}እስ እስ ጋርያ ሁጰ ባጋ ዩሹዋን ታካꬎ አዱቅያ ክርክሮይ ደኤስ፤ ዘምፖትነ ሎቸ ናሰ ብራታት ጋርያራ ኦይከትድ፥ እሶ ግድድ ኦሰትዶሶና።

\VS{36}ሀ ዘምፖታፐነ ሎቸ ናሰ ብራታታፐ ግዶን ደእያ ዶያ በሳ ኡባይ ክሩበን፥ ጋሞንነ ዛምባ ምስለተን አሌቀትድ ኡትዶሶና፤ ኤንታ ዩሾይ ጪሻ ኤንጩርሳ ምስለን አሌቀትድ ኡትስ።

\VS{37}ህዛ ታሙ ጋረት ሀይሳዳ ኦሰትዶሶና፤ ኤንታ ላንፅዳ ሚሸይ እስኖ ግድያ ግሾ ኤንታ ጌሳይነ ኤንታ መꬎይ እስ መላ።


\par }{\PP \VS{38}ክራም ሜጨትያ ታሙ ከረታ ናሰ ብራታፐ መꬍስ፤ እስ እስ ከርያ ጎምፓይ ኦይዱ ዋꬋ ዳልጋ ግድድ፥ ሆስፑን ፄቱ ልትሮ ሃ ኦይኬስ፤ ታሙ ጋረታስ ሁጰን ሁጰን እስ እስ ሜጨትያ ከረይ ደኤስ።

\VS{39}ክራም እቻሹ ጋረታ ፆሳ ኬꬃፈ ፑደሀ ባጋራ፥ እቻሹ ጋረታ ፆሳ ኬꬃፈ ዱገሀ ባጋራ ዎꬅስ፤ ናሰ ብራታፐ ኦሰትዳ አባ ሳንያ ፆሳ ኬꬃፈ ዱገሀ ዶሎሀ ባጋ ዛሪድ ኤስስ።


\par }{\PP \VS{40}ክራም ቃጰታ፥ አካፋታነ ፃሮታ መꬍስ፤ ያትድ ካዋ ሶሎሞነስ ፆሳ ኬꬃ ኦሱዋ ኦꬅድ ፖልስ።

\VS{41}እ ኦꬅዳ ኦሶት፥ ናምኡ ቱሳታ፥ ቱሳታ ሁጰን ደእያ ሳነ ዳንያ ናምኡ ጉምቦታ፥ ቱሳታ ቦላ ደእያ ናምኡ ጉምቦታ አሌቅስያ ናምኡ ሳንꬃላታታ፥

\VS{42}እስ እስ ጉምቡዋ ቦላ ናምኡ ማራን ናሰ ብራታፐ ኦሰትዳ እስ እስ ፄቱ ኦሮማነ ምስለታ፥ ኩምꬅ ኦይዱ ፄቱ ኦሮማነ ምስለታ፥


\par }{\LI \VS{43}ታሙ ጋረታ፥ ጋረታ ቦላ ኡትያ ታሙ ሜቻ ከረታ፥


\par }{\LI \VS{44}አባነ እያ ካትስያ ታማነ ናምኡ ቦራ ምስለታ፥


\par }{\LI \VS{45}ከረታ፥ አካፋታነ ፃሮታ።

\par }{\PP ክራም ካዋ ሶሎሞነስ ፆሳ ኬꬃ ኦሱዋስ መꬍዳ ሚሸታ ኡባ ቁሸትዳ ናሰ ብራታፐ መꬍስ።

\VS{46}ካዎይ ሶሎሞነይ ሱኮታፐነ ፃርታናፐ ግዶን፥ ዮርዳኖሰ ደንባን ደእያ፥ ናሰ ብራታ ሼሽያ በሳን ሀይሳታ ኦስስስ።

\VS{47}ናሰ ብራታፐ ኦሰትዳ ሚሸይ ዳሮ ግድዳ ግሾ፥ ሶሎሞነይ እያ ማዛንስቤና፤ ሄሳ ግሾ፥ አይ መላ ዴፅያኮ ልከይ ኤረትቤና።


\par }{\PP \VS{48}ሶሎሞነይ ፆሳ ኬꬃ ግዶን ደእያ ሚሸታ ኡባ ዎርቃፈ መꬍስስ። ሄሳትካ፥ ዎርቃፈ ኦሰትዳ ያርሾ በሳ፥ ጎዳ ስንꬃን ዎꬅያ ኡይꬃይ ኡትያ ፃርጴዛ፥

\VS{49}ኡባፈ ጌሻ በሳፈ ስንꬃን ኡሻቻ ባጋራነ ሀድርሳ ባጋራ ኤቅዳ እቻሹ እቻሹ ፆምፐ ዎꬅያ ኮጫታ፥ ጪሻታ፥ ፆምፐታነ ቃጰታ፥

\VS{50}ፁአታ፥ ፆምፐ ቶይስያባታ፥ ፃሮታ፥ እፃነ ጩይስያባታ፥ ታማ ኤክያ ሚሸታ፥ ኡባፈ ጌሻ በሳ ቆልአ ፐንገታነ ፆሳ ኬꬃ ካረ ባጋ ፐንገታ ኦይክዳ ማፃፈታ። ሀ ሚሸት ኡባይ ዋላህ ባይና ዎርቃፈ ኦሰትዶሶና።


\par }{\PP \VS{51}ካዎይ ሶሎሞነይ ፆሳ ኬꬃ ኦሱዋ ኡባ ፖልዳፐ ጉየ፥ እያ አዋይ ዳዊቲ ጎዳስ ዱማይድ ዎꬅዳ ብራ፥ ዎርቃነ ሀራ ሚሸታ ኡባ ኤህድ፥ ፆሳ ኬꬃ ሻሎ ምንጅያ ኬꬃን ዎꬅስ።




\par }\Chap{8}{\SH ታቦተይ ፆሳ ኬꬅ ገልስ
\par }
{\R (2 ታር 5:2—6:2)

\par }{\PP \VerseOne{1}ሄሳፈ ጉየ፥ ካዎይ ሶሎሞነይ ጎዳ ታቦትያ ዳዊታ ካታማፐ፥ ፅዮነፐ ከስድ፥ ፆሳ ኬꬅ ኤሀናዉ እስራኤለ ጭማታ፥ ኮቻታ ሀላቃታነ እስራኤለ ሶ አሳታ ካለይሳታ የሩሳላመ ካታማን ሺሽስ።

\VS{2}ኤታንማ ጌተትያ ላፑንꬃ አጌናን፥ ሻቃራ ባለይ ቦንቸትያ ዎደ እስራኤለ አሳ ኡባይ ካዋ ሶሎሞነኮ ሺቅዶሶና።


\par }{\PP \VS{3}እስራኤለ ጭማት ኡባይ ሺቅን፥ ካህነት ታቦትያ ደንꬅዶሶና።

\VS{4}ሌወትነ ካህነት፥ ጎዳ ታቦትያ፥ ዱንካንያነ እያ ግዶን ደእያ ጌሻ ሚሸታ ኡባ ቶክድ ኤህዶሶና።

\VS{5}ካዎይ ሶሎሞነይነ እያራ ደእያ እስራኤለ አሳይ ታቦትያ ስንꬃን ሺቅድ፥ ታይባናዉ ዳንዳኤቶና ዳሮ ዶርሰነ መሄ ያርሽዶሶና።


\par }{\PP \VS{6}ሄሳፈ ጉየ፥ ካህነት ጎዳ ጫቆ ታቦትያ ፆሳ ኬꬃን ኡባፈ ጌሻ በሳ ኤህድ፥ ክሩበታ ቀፈታፐ ጋርሳ ባጋራ ዎꬅዶሶና።

\VS{7}ምጨትድ ኡትዳ ክሩበታ ቀፈት ታቦትያነ ታቦትያ ቶክያ ካሶታ ካምዶሶና።

\VS{8}ካሶት ዳሮ አዱሰ ግድያ ግሾ ኤንታ ፄራይ ኡባፈ ጌሻ በሳ ስንꬃን ቆንጨን በንቶሶና። ሽን ጌሻ በሳፈ ካረራ በንታናዉ ዳንዳኤና። ኤንቲ ሀች ጋካናዉ ሄ በሳን ደኦሶና።

\VS{9}እስራኤለ አሳይ ግብፀ ቢታፈ ከይዳ ዎደ ጎዳይ ኤንታራ ጫቅዳ ኮሬባ ዙማን ሙሰይ ዎꬅዳ ናምኡ ሎቸ ሹቻታ ፃላላፐ አትሽን፥ ታቦትያ ግዶን ሀራባይ አይብካ ባዋ።


\par }{\PP \VS{10}ካህነት ፆሳ ኬꬃፈ ከይዳ ዎደ ፆሳ ኬꬃይ ሻራን ኩምስ።

\VS{11}ሄ ሻራ ጋሶን ካህነት ባንታ ኦሱዋ ኦꬃናዉ ዳንዳእቦኮና፤ ጎዳ ቦንቾይ ፆሳ ኬꬃ ኩምስ።


\par }{\PP \VS{12}ሄሳፈ ጉየ፥ ሶሎሞነይ፥ “አቤት ጎዳዉ፥ ኔኒ፥ ‘ታኒ ꬉማ ሻራን ዳና’ ያጋዳሳ።

\VS{13}ታኒ ነዉ ቦንቾ ኬꬅ፥ መርናዉ ኔኒ ያን ዳና በሲ ኬፃስ” ያግስ።


\par }{\PP \VS{14}እስራኤለ ማባራይ ኩመꬅ ያን ኤቅዳሽን፥ ካዎይ ኤንታኮ ስሚድ፥ ሀይሳዳ ያግድ ኤንታዉ ዎስስ።


\par }{\PP \VS{15}“ጎዳይ እስራኤለ ፆሳይ ጋላተቶ! ታ አዋ ዳዊታስ ባ ዶናን ኦድዳ ኡፋይሳ ቃላ ባ ኩሸን ፖልስ። እ ኦድዳ ኡፋይሳ ቃላይ፥

\VS{16}‘ታኒ ታ አሳ፥ እስራኤለ ግብፀፈ ከስዳ ጋላሳፐ ዶምን፥ ታ ሱንꬃይ እያን ዳና መላ ኬ ኬፃናዉ እስራኤለ ኮቻታ ግዶን እስ ካታማካ ዶራብከ። ሽን ታ አሳ እስራኤለ ካለꬃና መላ ታኒ ዳዊታ ዶራስ’ ያግስ።


\par }{\PP \VS{17}“ታ አዋይ ዳዊቲ፥ ጎዳ እስራኤለ ፆሳ ሱንꬃስ ኬ ኬፃናዉ ባ ዎዛናን ቆፕስ።

\VS{18}ሽን ጎዳይ፥ ታ አዋ ዳዊታኮ፥ ‘ኔኒ ታ ሱንꬃስ ኬ ኬፃናዉ ነ ዎዛናን ቆፕዳ ግሾ ሎኦባ ኦꬃዳሳ።

\VS{19}ግዶሽን፥ ኬ ኬፃናይ ነና ግዳካ፤ ታ ሱንꬃስ ኬ ኬፃናይ ነ ጉልባታፐ የለታና ነ ናኣ’ ያግስ።


\par }{\PP \VS{20}“ጎዳይ ገልዳ ባ ኡፋይሳ ቃላ ፖልስ። ጎዳይ ካሰ ገልዳ ኡፋይሳ ቃላዳ ታኒ ታ አዋ ዳዊታ በሳን ካዎታስ፤ እስራኤለ ካዎተꬃ አራታን ኡታስ። ጎዳ እስራኤለ ፆሳ ሱንꬃስ ኬ ኬፃስ።

\VS{21}ጎዳይ ኑ አዋታ ግብፀፈ ከስዳ ዎደ ኤንታራ ጫቅዳ ጫቆ ታቦትያ ዎꬃና በሲ ጊግሳስ” ያግስ።


\par }{\SH ሶሎሞነ ዎሳ
\par }
{\R (2 ታር 6:12-42)

\par }{\PP \VS{22}ሄሳፈ ጉየ፥ ሶሎሞነይ ጎዳ ያርሾ በሳ ስንꬃን፥ ኩመꬃ እስራኤለ ማባራ ግዶን ኤቅድ፥ ባ ኩሽያ ምጭድ፥

\VS{23}ሀይሳዳ ያግድ ዎስስ፤ “አቤት ጎዳዉ፥ እስራኤለ ፆሳዉ፥ ቦላ ሳሉዋን ጋርሳ ሳአን ነ መላ ፆሲ ባዋ። ኔኒ ነ ጫቁዋ ናጋሳ። ባ ኩመꬃ ዎዛናን ነ ስንꬃን ሄመትያ ነ አይለታ ነ መርና ሲቁዋን ዶሳዳሳ።

\VS{24}ነ አይልያስ፥ ታ አዋ ዳዊታስ፥ ኔኒ ኦꬃና ጋዳ ገልዳ ቃላ ናጋዳሳ። ኔኒ ካሰ ነ ዶናን ኦድዳይሳ ሀች ነ ኩሸን ፖላዳሳ።


\par }{\PP \VS{25}“ሀእካ ጎዳዉ፥ እስራኤለ ፆሳዉ፥ ኔኒ ነ አይልያስ፥ ታ አዋ ዳዊታስ፥ ‘ኔኒ ታ ስንꬃን ሄመትዳይሳዳ ነ ናይትካ ታ ስንꬃን ሄመትድ ባንታ ኦግያ ናግኮ፥ ታ ስንꬃን እስራኤለ ካዎተꬃ አራታን ኡትያ አስ ኔኒ ꬋያካ’ ያግዳ ቃላ ፖላ።

\VS{26}አቤት እስራኤለ ፆሳዉ፥ ኔኒ ነ አይልያስ፥ ታ አዋ ዳዊታስ ገልዳ ነ ቃላ ሀእካ ፖላ።


\par }{\PP \VS{27}“ሽን ፆሳይ ቱማ ሳአን ዳነዬ? ሄኮ፥ ሳሎት፥ ኡባፈ ꬎቃ ሳሎይካ ነና ኦይካናዉ ዳንዳኤና። ያትን፥ ታኒ ኬፅዳ ኬꬃይ ነዉ አይ መላ ጉፃንደሻ!

\VS{28}ግዶሽን፥ አቤት ጎዳዉ፥ ታ ፆሳዉ፥ ታኒ ነ አይለይ ሀች ዎስያ ዎሳነ ዋሱዋ ስአ።

\VS{29}‘ታ ሱንꬃይ ሄ በሳን ዳና’ ግዳ ሀ ኬꬃ ነ አይፈይ ቃማነ ጋላስ ፄሎ። ታኒ ነ አይለይ ሀ በሳኮ ስማዳ ዎስያ ዎሳ ስአ።

\VS{30}ታኒ ነ አይለይነ ነ አሳይ እስራኤለይ፥ ሀ ፆሳ ኬꬃኮ ስሚድ፥ ዎስያ ዎሳ ስአ። ነ ደእያ በሳን ሳሎን ስአዳ ኑስ አቶ ያጋ።


\par }{\PP \VS{31}“እስ አስ ባ ላግያ ቆህድ፥ ቆሀብከ ግድ ካድን፥ እያ ጫቅሳናዉ ፆሳ ኬꬅ ኤህን፥ እያ ግዶን ደእያ ያርሾ በሳ ስንꬃን እ ጫቅኮ፥

\VS{32}ኔኒ ሳሎን ስአዳ ኦꬃ። ነ አይለታ ግዶን ፕርዳ። ናቅዳ ኡራ ቦላ ፕርዳዳ፥ እ ኦꬅዳባ እያ ቦላ ዛራ፤ ፅሉዋስ ፕርዳዳ እያ ፅሎተꬃ ቆንጭሳ።


\par }{\PP \VS{33}“ነ አሳይ እስራኤለይ ነ ቦላ ናጋራ ኦꬅዳ ግሾ ባንታ ሞርከታን ፆነትድ፥ ኔኮ ስሚድ ነ ሱንꬃ ፄግኮ፥ ሀ ኬꬃን ነና ዎስኮነ ኔኮ ዋስኮ፥

\VS{34}ኔኒ ሳሎን ስአ። ነ አሳ እስራኤለ ናጋራ አቶ ጋ፤ ያታዳ ኔኒ ካሰ ኤንታ ማይዛታስ እምዳ ቢታ ኤንታ ጉየ ዛራ።


\par }{\PP \VS{35}“ነ አሳይ ነ ቦላ ናጋራ ኦꬅዳ ግሾ ሳሎይ ጎርደትን፥ እር ቡኮና እፅን፥ ኤንቲ ሀ በሳ ስሚድ፥ ዎስኮነ ኔኒ ኤንታ ኡንኤꬅዳ ግሾ ነ ሱንꬃ ፄግድ፥ ባንታ ናጋራፐ ስምኮ ኔኒ ሳሎን ስአ።

\VS{36}ነ አይለታ፥ እስራኤለ ናጋራ አቶ ጋ። ኤንቲ ሄመታናዉ በሲያ ሎኦ ኦግያ ኤንታ ታማርሳ፤ ነ አሳ ላትስዳ ቢታን እራ ቡክሳ።


\par }{\PP \VS{37}“ቢታ ቦላ ኮሽ ዎይኮ ጋዶይ ያ ዎደ፥ ጫርኮይ ካꬃ ሾጭድ ዎይኮ ሀርመይ ꬋይስያ ዎደ፥ ቦለይ ዎይኮ ጉምቡሮይ ቢታ ቦላ ያ ዎደ፥ ሞርከይ ኤንታ ካታማታ ተቅያ ዎደ፥ ጋዶይነ ሀርገይ ያ ዎደ፥

\VS{38}ነ አሳ እስራኤለፐ ኦንካ ነና ዎስኮነ ኔኮ ዋስኮ ቃስ አይ አስካ ባ ዎዛናን ኡንኤትድ ሀ ፆሳ ኬꬃኮ ስሚድ ባ ኩሽያ ምጭኮ፥

\VS{39}ነ ደእያ በሳን ሳሎን ስአ። ኤንታ ናጋራ አቶ ጋ፤ ኤንታ ማዳ። ኔኒ አሳ ዎዛና ኤረይሳዳ አሳ ኡባስ እያ ኦሱዋዳ ኦሱዋዳ እማ። አሳ ኡባ ዎዛና ኤረይ ነ ፃላላ።

\VS{40}ያንኮ፥ ኔኒ ኑ ማይዛታስ እምዳ ቢታን ደእያ ዎደ ኡባን ኤንቲ ነዉ ያያና።


\par }{\PP \VS{41}“ነ አሳ እስራኤለፐ ግዶናሽን፥ አላጋ ቢታ አሳይ፥ ነ ግታ ሱንꬃ ግሾ ሃሆ ቢታፈ ይዳ አስ ደእኮ፥

\VS{42}ነ ግታ ሱንꬃ ስእድ፥ ሃሆ ቢታፈ ይድ፥ ሀ ፆሳ ኬꬃኮ ስሚድ ነና ዎስኮ፥

\VS{43}ኔኒ ደእያ በሳን ሳሎን ስአ። ነ አሳት፥ እስራኤለት ኤረይሳዳ ሳአን ደእያ አሳ ኡባይ ነ ሱንꬃ ኤራና መላነ ነዉ ያያና መላ፥ ታኒ ኬፅዳ ሀ ፆሳ ኬꬃይ ነና ጎይንያ በሲ ግደይሳ ኤንቲ ኤራና መላ አላጋ ቢታ አሳይ ዎስያባ ኤንታዉ ፖላ።


\par }{\PP \VS{44}“ነ አሳት ባንታ ሞርከታ ኦላና መላ ነ ኪትዳ በሳ ብድ፥ ኤንቲ ኔኒ ዶርዳ ሀ ካታማኮነ ታኒ ነ ሱንꬃስ ኬፅዳ ኬꬃኮ ስሚድ ጎዳ ነና ዎስኮ፥

\VS{45}ኤንታ ዎሳነ ዋሱዋ ሳሎን ስአዳ ኤንታዉ ፆኖ እማ።


\par }{\PP \VS{46}“ናጋራ ኦꬆና አስ ባይና ግሾ ኤንቲ ነ ቦላ ናጋራ ኦꬅን፥ ኔኒ ኤንታ ሀንቀታዳ ሞርከታስ አꬃዳ እምን፥ ሞርከት ኤንታ ድእድ፥ ሃሆ ግድን ማታ በሲ ኤፍኮካ፥

\VS{47}ኤንቲ ሄ ድኤትዳ ቢታን ደእሸ፥ ባንታ ዎዛናን ናጋራፐ ስምኮ፥ ሄ ድኤትዳ ቢታን ደእሸ፥ ‘ኑኒ ናጋራ ኦꬅዳ፤ ኑኒ ባልዳ፤ ኑኒ ኢታ ሀንዳ’ ያግድ ኔኮ ዋስኮ፥

\VS{48}ኤንታና ድእድ ኤፍዳ ሞርከታ ቢታን ደእሸ፥ ባንታ ኩመꬃ ዎዛናንነ ባንታ ኩመꬃ ቆፋን ኔኮ ስምኮ፥ ኔኒ ኤንታ ማይዛታስ እምዳ ኤንታ ቢታኮ፥ ነ ዶርዳ ካታማኮነ ታኒ ነ ሱንꬃስ ኬፅዳ ኬꬃኮ ስሚድ፥ ነና ዎስኮ፥

\VS{49}ኤንታ ዎሳነ ኤንታ ዋሱዋ ነ ደእያ በሳን ሳሎን ስአዳ ኤንታዉ ፕርዳ።

\VS{50}ነ አሳይ ነ ቦላ ኦꬅዳ ናጋራነ ቆህዳ ቆሁዋ አቶ ጋ፤ ኤንታ ድእድ ኤፍዳ አሳት ኤንታዉ ቃታና መላ ኦꬃ።

\VS{51}ኤንቲ፥ ብራታ ሴርስያ ጮጨ ታማዳ ፁግያ ግብፀ ቢታፈ ኔኒ ከስዳ ነ አሳታነ ነ ቡዞ ላታታ።


\par }{\PP \VS{52}“ታኒ ነ አይለይነ ነ አሳይ እስራኤለይ ዎስያ ዎሳ ነ አይፈይ ፄሎ። ኤንቲ ዋስያ ዎደ አዉደካ ኔኒ ኤንታ አላ።

\VS{53}አቤት ጎዳዉ፥ ፆሳዉ፥ ኔኒ ካሰ ኑ አዋታ ግብፀፈ ከስያ ዎደ ነ አይልያ ሙሰ ባጋራ ኦድዳይሳዳ ኤንታ ሳአን ደእያ ካዎተꬃታ ኡባ ግዶፈ ነዉ ቡዞ ኦꬃናዉ ዱማይዳ ደረ” ያግድ ዎስስ።


\par }{\PP \VS{54}ሶሎሞነይ ዎሳ ፖልዳፐ ጉየ፥ ባ ኩሽያ ምጭድ ያርሾ በሳ ስንꬃን ጉልባትዳ በሳፈ ደንድ ኤቅስ።

\VS{55}እስራኤለ ማባራ ኡባ ባ ቃላ ꬎቁ ኦꬅድ ሀይሳዳ ያግድ አንጅስ፤

\VS{56}“ባ ገልዳ ቃላዳ ባ አሳ እስራኤለ ሸምፕስዳ ጎዳይ ጋላተቶ፤ እ ባ አይልያ ሙሰ ባጋራ እምዳ ሎኦ ኡፋይሳ ቃላ ኡባይ ፖለትስ።

\VS{57}ጎዳይ ኑ ፆሳይ ካሰ ኑ አዋታራ ደእዳይሳዳ ኑራካ ደኦ፤ እ ኑና ኩመꬅ አገና፤ የገና።

\VS{58}ኑኒ እያ ኦገታን ሄመታና መላነ እ ኑ አዋታስ እምዳ ኪታነ ዎጋ ናጋና መላ ኑ ዎዛና ባኮ ዛሮ።

\VS{59}ጋላስ ጋላስ ኑስ ኮሽያባ እማናዉ ጎዳይ ታና ባ አይልያነ ባ አሳ እስራኤለ ማዳና መላ፥ ታኒ ጎዳ ስንꬃን ዎስዳ ዎሳት ቃማነ ጋላስ ጎዳኮ፥ ኑ ፆሳኮ፥ ሺቆ።

\VS{60}ሄሳን፥ ሳአን ደእያ አሳ ኡባይ ጎዳይ ፆሰ ግደይሳነ እያፐ አትሽን፥ ሀራ ፆሲ ባይናይሳ ኤራና።

\VS{61}ሀች ህንተ ኦꬅዳይሳዳ ህንተ እያ ዎጋዳ እያዉ ኪተታናዉ ህንተ ዎዛናይ ጎዳስ፥ ኑ ፆሳስ አማነተይሳ ግዶ” ያግድ አንጅስ።


\par }{\SH ፆሳ ኬꬃ አንጅሶ
\par }
{\R (2 ታር 7:4-10)

\par }{\PP \VS{62}ሄሳፈ ጉየ ካዎይነ እስራኤለ አሳ ኡባይ እስፈ ጎዳ ስንꬃን ያርሾ ያርሽዶሶና።

\VS{63}ሶሎሞነይ ጎዳስ እስፈተꬃ ያርሾ ያርሻናዉ 22,000 ቦራታነ 120,000 ዶርሳታ ሺሽስ። ሄሳዳ ኦꬅድ ካዎይነ እስራኤለ አሳ ኡባይ ጎዳ ኬꬃ አንጅስዶሶና።

\VS{64}ካዎይ ሶሎሞነይ ፆሳ ኬꬃ ስንꬃን ደእያ ዳባባ ግዶ ክፍልያ ሄ ጋላስ ዱማይስ። ሄ በሳን ፁሳ ያርሾ፥ ካꬃ ያርሾነ እስፈተꬃ ያርሹዋፈ ሞꬉዋ ያርሽስ። እ ሄሳ ኦꬅዳይ ጎዳ ስንꬃን ደእያ ናሰ ብራታፐ ኦሰትዳ ያርሾ በሳይ ፁሳ ያርሾ፥ ካꬃ ያርሾነ እስፈተꬃ ያርሹዋፈ ሞꬉዋ ያርሻናዉ ጉፅዳ ግሾሳ።


\par }{\PP \VS{65}ሄ ዎደ ሶሎሞነይነ እስራኤለ አሳ ኡባይ ላፑን ጋላስ ሻቃራ ባኣለ ቦንችዶሶና፤ እስራኤለ ዛዋን ሀማታ ፕኑዋፐ ብድ ግብፀ ሻፋ ጋካናዉ ደእያ ዳሮ አሳይ ጎዳ ስንꬃን ባኣለ ቦንቻናዉ ሺቅስ።

\VS{66}ዎንተꬃ ጋላስ ካዎይ አሳ ሞይዝስ፤ አሳይ ካዋ አንጅድ፥ ጎዳይ ባ አይልያ ዳዊታስነ ባ አሳ እስራኤለስ ኦꬅዳ ኬሀተꬃን ዎዛናፐ ኡፋይትሸ ባ ሶ ባ ሶ ብስ።




\par }\Chap{9}{\SH ፆሳይ ሶሎሞነስ ዛሪድ ቆንጭስ
\par }
{\R (2 ታር 7:11-22)

\par }{\PP \VerseOne{1}ሶሎሞነይ ፆሳ ኬꬃነ ካዎ ጋꬎ ኬፅድ ዉርስዳ ዎደ ባ ዎዛናን ኦꬃናዉ አሞትዳ ኡባ ፖልዳፐ ጉየ፥

\VS{2}ጋባኦናን ካሰ ቆንጭዳይሳዳ ጎዳይ ዛሪድ እያዉ ቆንጭስ።


\par }{\PP \VS{3}ጎዳይ፥ “ኔኒ ታ ስንꬃን ዎስዳ ዎሳነ ዋሱዋ ታኒ ስአስ። ኔኒ ኬፅዳ ኬꬃይ መርናዉ ታ ሱንꬃይ እያን ፄገታና መላ ኦꬃዳ ጌሻስ። ታ አይፈይነ ታ ዎዛናይ ኡባ ዎደ ያን ዳና።

\VS{4}ሽን ኔኒ ነ አዋይ ዳዊቲ ሄመትዳይሳዳ ቦረይ ባይና ሱረተꬃን ታ ስንꬃን ሄመትኮ፥ ታ ኪታ ኡባ ኦꬅኮነ ታ ዎጋነ ታ ህግያ ናግኮ፥

\VS{5}ታኒ ነ አዋ ዳዊታስ፥ ‘እስራኤለ ካዎተꬃ አራታን ኡትያ አስ ኔኒ ኩመꬅ ꬋያካ’ ” ግዳይሳዳ ነ አራታ እስራኤለ ቦላ መርናዉ ምንꬃዳ ኤሳና።


\par }{\PP \VS{6}“ሽን ነ ዎይኮ ነ ናይት ታና ካሎ አግድ ጉየ ስምኮ፥ ታኒ ህንተና ኪትዳ ታ ኪታነ ታ ዎጋ ናጎና እፅድ አላጋ ፆሳታ ጎይንኮ፥

\VS{7}እስራኤለ አሳ ታኒ ካሰ ኤንታዉ እምዳ ቢታፈ ሾዳና፤ ታኒ ታ ሱንꬃስ ጌሽዳ ሀ ኬꬃ አጋና። እስራኤለት አሳ ኡባ ግዶን ካስነ ሚቻስ አታና።

\VS{8}ሀ ማላልስያ ፆሳ ኬꬃይ ላለትድ ላለꬃ ዶረ ግዳና። ማታራ አꬍያ አሳ ኡባይ ዳጋምድ፥ ‘ጎዳይ ሀ ቢታነ ሀ ፆሳ ኬꬃ አይስ ሀይሳዳ ኦꬅዴ?’ ያጋና።

\VS{9}አሳይ ዛሪድ፥ ‘ኤንታ ማይዛታ ግብፀፈ ከስዳ፥ ጎዳ ባንታ ፆሳ ኤንቲ አግድ፥ አላጋ ፆሳታ ካልዳ ግሾነ ኤንታ ጎይንዳ ግሾ ጎዳይ ኤንታ ቦላ ሀ ኢታባ ኡባ ኤህስ’ ” ያግድ ዛራና።


\par }{\SH ሶሎሞነ ሀራ ኦሶታ
\par }
{\R (2 ታር 8:1-18)

\par }{\PP \VS{10}ሶሎሞነይ ሀ ናምኡ ኬꬃታ፥ ፆሳ ኬꬃነ ባ ካዎ ጋꬎ ኬፅዳ ላታማንꬆ ላይꬃ ዉርሰꬃን፥

\VS{11}ፅሮሳ ካዎይ ክራም ፂዳ፥ ዝጋነ ዎርቃ ኡባ እምዳ ግሾ፥ ጋልላን ደእያ ላታሙ ካታማታ ሶሎሞነይ እያዉ እሚስ።

\VS{12}ሽን ክራም ፅሮሳፐ ከይድ፥ ሶሎሞነይ እያዉ እምዳ ካታማታ በአናዉ ብዳ ዎደ ካታማት እያ ኡፋይስቦኮና።

\VS{13}ክራም ሶሎሞነኮ፥ “ታ እሻዉ፥ ሀይሳቲ ነ ታዉ እምዳ ካታማት አይባ ካታሜ?” ያግስ። ሄሳ ግሾ፥ እ ሄ ካታማታ፥ “ፓꬆና ቢታ” ያግድ ሱንꬅስ። ሄ ሄራይ ሀች ጋካናዉ ሄ ሱንꬃን ፄገቴስ።

\VS{14}ክራም 4,000 ክሎ ግራመ ዎርቃ ካዋ ሶሎሞነስ ካሰ የድስ።


\par }{\PP \VS{15}ፆሳ ኬꬃ፥ ካዎ ጋꬎ፥ ሚሎ፥ የሩሳላመ ካታማ ግምብያ፥ ሀፆራ፥ ማግዶነ ገዘራ ግምባናዉ ካዋ ሶሎሞነስ ኦሳንቾት ደኦሶና።

\VS{16}ግብፀ ካዎይ ካሰ ገዘራ ኦይክድ ታማን ፁግስ። ካታማን ደእያ ካናነ አሳታ ዎꬍስ፤ ሶሎሞነይ ኤክዳ ባ ናእዉ ዎይቶ ኦꬅድ እሚስ።

\VS{17}ሶሎሞነይ ገዘራነ ጋርሳ ቤት-ሀሮና ዛሪድ ኬፅስ።

\VS{18}ባእላታ፥ ይሁዳ መላ ደእያ ታማራ፥

\VS{19}ቡቁራ ምንጅያ ካታማታ ኡባ፥ ባ ፓራታነ ፓራ ጋረታ ናግያ ካታማታ፥ የሩሳላመን፥ ልባኖሰንነ እ ሃርያ ቢታ ኡባን ኬፃናዉ ኮይዳ ኡባ ኬፅስ።


\par }{\PP \VS{20}አሞረታፐ፥ ህተታፐ፥ ፓርዘታፐ፥ ህወታፐነ ያቡሰታፐ አትዳ አሳት ኡባይ እስራኤለ አሰ ግዶኮና።

\VS{21}ኤንቲ እስራኤለ አሳይ ቢታፈ ዉርስድ ꬋይሳናዉ ዳንዳኦና እፅን ሄ ቢታን አትዳ አሳ ኮቻታ። ሶሎሞነይ ኤንታ አይለ ኦꬅን፥ ኤንቲ ሀች ጋካናዉ አይለተꬃን ኦꬆሶና።

\VS{22}ሽን ሶሎሞነይ እስራኤለ አሳፐ ኦናካ አይለ ኦꬅቤና። ኤንቲ እያዉ ሞርናታ፥ ኦላንቾታ፥ ቶራ ሞጮና፥ ፓራ ጋረ ላግያ አሳስ ሀላቃነ ፓራ አስ ግድድ ኦꬅዶሶና።

\VS{23}ኤንቲ ሶሎሞነይ ኦስስያ ኬꬃ ኬፀይሳታ ሀላቃታ፤ ኤንቲ እቻሹ ፄታነ እሻታማ።


\par }{\PP \VS{24}ግብፀ ካዋ ናእያ ዳዊታ ካታማፐ ሶሎሞነይ እዉ ኬፅስዳ ኬꬃ ይዳፐ ጉየ፥ እ ሚሎ ካታማ ግምብስ።


\par }{\PP \VS{25}ሶሎሞነይ ጎዳስ ግምብዳ ያርሾ በሳን ፁሳነ እስፈተꬃ ያርሾ ላይꬃን ሄꬑ ቶሆ ያርሼስ። ጎዳ ስንꬃን እፃነ ጩይሴስ፤ ሄሳን ፆሳ ኬꬃይ ፖለትስ።


\par }{\PP \VS{26}ሄሳፈ ጉየ፥ ካዎይ ሶሎሞነይ ኤዶመ ቢታን ዞኦ አባ ጋፃን፥ ኤሎታ ማታን ደእያ ኤፅዮን-ጋብራን ማርካበታ ኦꬅስ።

\VS{27}ካዎይ ክራም ሶሎሞነ አሳራ ኦꬃና መላ ማርካበ ላጎን ሎህዳ ባ አሳታ ኪትስ።

\VS{28}ኤንቲ ኦፍራ ቢታ ብድ 14,000 ክሎ ግራመ ዎርቃ ካዋ ሶሎሞነስ ኤክድ ይዶሶና።




\par }\Chap{10}{\SH ሳባ ካውዉ
\par }
{\R (2 ታር 9:1-12)

\par }{\PP \VerseOne{1}ሳባ ካውያ ጎዳይ ሶሎሞነስ ቆንጭስዳ ማላልስያ ጭንጫተꬃ ዎርያ ስአዳ፥ ዴፆ ኦይሻታ ኤካዳ እያ ፓጫናዉ ባሱ።

\VS{2}ሳዉዋ፥ ዳሮ ዎርቃነ አልኦ ሹቹ ጫንዳ ዳሮ ግማለ ጩጋራ ዳሮ አጃባን የሩሳላመ ጋካዳ ሶሎሞነ ስን ሺቃሱ። ባ ዎዛናን ደእያ ኡባ ሶሎሞነ ኦይቻሱ።

\VS{3}ሶሎሞነይ እያ ኦይችዳባ ኡባ ዛርስ፤ እዉ ብርሾናሽን፥ እያፐ ጌምድ አትዳባይ አይብካ ባዋ።

\VS{4}ሳባ ካውያ ሶሎሞነ ጭንጫተꬃ፥ እ ኬፅዳ ካዎ ጋꬉዋ፥

\VS{5}እያ ጋይታን ሺቅያ ካꬃ፥ እያ ሞርናት ኡትያ ኡተꬃ፥ እያ አይለት ኦꬅያ ኦሱዋ፥ ኤንቲ ማእያ ማኡዋ፥ ኤስ ዱቀይሳታነ ፆሳ ኬꬃን ሺሽያ ፁሳ ያርሹዋ በእዳ ዎደ እ ዎዛናይ ዳሮ ማላለትስ።


\par }{\PP \VS{6}እያ፥ ካዋ ሶሎሞነኮ፥ “ነባነ ነ ጭንጫꬃባ ታኒ ታ ቢታን ደአሸ ስእዳይስ ቱማ።

\VS{7}ሽን ታኒ ያዳ፥ ታ አይፈን በአና ጋካናዉ ኤንቲ ታዉ ኦድዳባ አማናብከ። ሄኮ፥ አሳይ ታዉ ኦድዳይስ ባጋ ጋከና፤ ነ ጭንጫተꬃይነ ነ ዱረተꬃይ ታኒ ስእዳይሳፈ ዳሮ አꬌስ።

\VS{8}ኡባ ዎደ ነ ስንꬃን ኤቅድ፥ ነ ጭንጫተꬃ ስእያ ነ አሳትነ ነ ሞርናት አይ መላ ቃዳራ ደእያ አሰ!

\VS{9}ነናን ኡፋይትድ፥ ነና እስራኤለ ካዎተꬃ አራታን ኡትስዳ ጎዳይ ነ ፆሳይ ጋላተቶ! ጎዳይ እስራኤለ አሳ መርናዉ ሲቅዳ ግሾ ኔኒ ሱረ ፕርዳነ ፅሎተꬅ ኦꬃና መላ እ ነና ካዎꬅስ” ያጋሱ።


\par }{\PP \VS{10}ሳባ ካውያ 4,000 ክሎ ግራመ ዎርቃ፥ ዳሮ ሳዎነ አልኦ ሹቹ ካዋ ሶሎሞነስ እማሱ። ሳባ ካውያ ካዋ ሶሎሞነስ እምዳይሳ መላ ዳሮ ሳዎ ሄሳፈ ስምን ኦንካ ኤህቤና።


\par }{\PP \VS{11}(ካዋ ክራማ ማርካበት፥ ኦፍራፐ ዎርቃ ኤህዳይሳት ያፐ ዳሮ ሳንዳለ ምꬅነ አልኦ ሹቹ ኤህዶሶና።

\VS{12}ካዎይ ሶሎሞነይ ሄ ሳንዳለፐ ፆሳ ኬꬃነ ካዎ ጋꬎ ቱቀታ፥ ዛማረታስ ዲꬅነ ማስንቆ ኦስስስ። ሄሳ መላ ሳንዳለይ ሄ ዎደፐ ስምን ይድ ኤረና፤ በንት ኤረና።)


\par }{\PP \VS{13}ካዎይ ሶሎሞነይ እማናዉ በሲያ እሞታታፐ ሀራ፥ ሳባ ካውያ አሞታዳ እያ ኦይችዳባ ኡባ እዉ እሚስ። ሄሳፈ ጉየ፥ ሳባ ካውያ ባ አጃባራ ደንዳዳ ባ ቢታ ስማሱ።


\par }{\SH ሶሎሞነ ቦንቹዋ
\par }
{\R (2 ታር 9:13-28)

\par }{\PP \VS{14}ሶሎሞነይ ላይꬃን ላይꬃን ኤክያ ዎርቃይ 23,000 ክሎ ግራመ።

\VS{15}ሄስ ዛልአንቾታፐ ኤክያ ቃራፃ፥ አራበ ካዎታፐነ እስራኤለ ቢታን ሃረይሳታፐ ኤክያ ጊራ ጉጀና።

\VS{16}ሶሎሞነይ ናምኡ ፄቱ ግታ ጎንዳለታ ዎርቃፈ ቆፅድ ኦስስስ። እስ እስ ጎንዳልያን ኡሱፑን ክሎ ግራመ ግድያ ዎርቀይ ገልስ።

\VS{17}ቃስ ሄꬑ ፄቱ ጉꬃ ጎንዳለታ ዎርቃፈ ቆፅድ ኦስስስ። እስ እስ ጉꬃ ጎንዳልያን ናምኡ ክሎ ግራመ ግድያ ዎርቀይ ገልስ። ካዎይ ሄ ጎንዳለታ “ልባኖሰ ዎራ” ጌተትያ ባ ካዎ ጋꬎን ዎꬅስ።


\par }{\PP \VS{18}ቃስ ካዎይ እስ ግታ አራታ ዳንጋርሳ ዛለፐ ኦስስድ ጌሻ ዎርቃን ላንፅስስ።

\VS{19}አራታይ ደእያ በሳ ፑደ ከያናዉ የꬍያ ኡሱፑን ደꬃት ደኦሶና። ሄ አራታስ ጉየ ባጋራ ሁጵያ ቦላ ገርቶይ ደኤስ። አራታስ ናምኡ ባጋራ ቀሰ ዘምፕስያ በሳት ደኦሶና፤ ሄ ናምኡ በሳታ ምየን ኤቅዳ እስ እስ ጋሞ ምስለይ ደኤስ።

\VS{20}ሄ አራታ ቦላ ከይያ ኡሱፑን ደꬃታስ ያ ባጋራነ ሀ ባጋራ እስ እስ ጋሞ ምስለይ፥ ኩመꬅ ታማነ ናምኡ ምስለት ደኦሶና። ሄሳ መላ አራት ሀራ ካዎተꬃን አዉንካ ኦሰትቤና።


\par }{\PP \VS{21}ካዎይ ሶሎሞነይ ኡሹ ኡያ ሚሸ ኡባይ ዎርቃፈ ኦሰትስ፤ “ልባኖሰ ዎራ” ጌተትያ ካዎ ጋꬎን ደእያ ሚሸ ኡባይ ዋላህ ባይና ዎርቃፈ ኦሰትስ። ሶሎሞነ ዎደ ብራስ ጎእ ባይና ግሾ ብራፐ ኦሰትዳባይ ባዋ።

\VS{22}ካዋ ክራማ ማርካበታራ ዛልእያ ግታ ማርካበት አባን ደኦሶና። ሄ ማርካበት ዎርቃ፥ ብራ፥ ዳንጋርሳ ዛለ፥ ገለሾ፥ ቃረነ አያና ካፎ ጫንድ ሄꬑ ላይꬃፈ እስ ቶሆ ስሞሶና።


\par }{\PP \VS{23}ካዎይ ሶሎሞነይ ዱረተꬃንነ ጭንጫተꬃን ሳአን ደእያ ካዎታ ኡባፈ አꬌስ።

\VS{24}ሳአን ደእያ አስ ኡባይ እያኮ ያናዉነ ፆሳይ እያ ዎዛናን ዎꬅዳ ጭንጫተꬃ ስአናዉ ኮዬስ።

\VS{25}ላይꬃን ላይꬃን ያ ኡባይ እያዉ ዎርቃ፥ ብራ፥ ማኦ፥ ኦላ ሚሸ፥ ሳዎ፥ ፓራነ ባቁሎ እሞታ ኤክድ ዮሶና።


\par }{\PP \VS{26}ሶሎሞነይ ፓራ ጋረታነ ፓራታ ሺሽስ፤ እያዉ 1,400 ፓራ ጋረትነ 12,000 ፓራት ደኦሶና። እ ኤንታ ፓራ ጋረታ ካታማታንነ ባራ የሩሳላመን ዎꬅስ።

\VS{27}ካዎይ የሩሳላመን ብር ሹቻዳ፥ ዝግ ዙማ ፃጶን ድጭያ ቦባዳ ዳራናዳ ኦꬅስ።

\VS{28}ሶሎሞነ ፓራት ግብፀፈነ ቃወ ቢታፈ ዮሶና። ካዋ ዛልአንቾት ኤንታ ቃወፐ ሻምድ ኤሆሶና።

\VS{29}ኤንቲ እስ እስ ፓራ ጋረ ኡሱፑን ፄቱ ብራ ሳንትመን፥ እስ እስ ፓራ ፄታነ እሻታሙ ብራ ሳንትመን ግብፀፈ ሻምድ ኤሆሶና። ኤንቲ ህተታ ካዎታስነ ሶረ ካዎታስ ባይዞሶና።




\par }\Chap{11}{\SH ሶሎሞነ ማቸታ
\par }
{\PP \VerseOne{1}ካዎይ ሶሎሞነ ዳሮ አላጋ ቢታ ማጫሳታ ዶስስ። ሄሳት ግብፀ ካዋ ናኤፐ ሀራ ሞአበታ፥ አሞነታ፥ ኤዶመታ፥ ስዶናታነ ህተታ ማጫሳታ።

\VS{2}ጎዳይ እስራኤለ አሳስ፥ “ኤንቲ ህንተ ዎዛና ባለꬅድ ባንታ ኤቃታኮ ዛርያ ግሾ ሀ አሳታራ ኤኮንነ ገሎን ዋላከቶፍተ” ያግድ ካሰ ኦድስ። ሽን ሶሎሞነ ኤንታ ሲቁዋን ቃሸትስ።

\VS{3}ሶሎሞነስ ካዎ ናአ ግድዳ ላፑን ፄቱ ማቸትነ ሄꬑ ፄቱ ላገꬆት (ቁባተት) ደኦሶና። ሄ ማቸት እያ ፆሳፈ ሃስዶሶና።

\VS{4}ሶሎሞነይ ጭምሸ ብያ ዎደ እያ ማቸት እያ ዎዛና ሀራ ፆሳታኮ ዛርዶሶና። እያ አዋ ዳዊቲ ኩመꬃ ዎዛናን ጎዳስ ሃረትዳይሳዳ እ ባ ጎዳ ፆሳስ ሃረትቤና።

\VS{5}ሶሎሞነይ አስታሮቶ ጌተትያ ስዶናታ ፆሴስነ ሞሎካ ጌተትያ እፀትዳ አሞነታ ኤቃ ጎይንስ።

\VS{6}ሶሎሞነይ ጎዳ ስንꬃን ኢታባ ኦꬅስ፤ እያ አዋ ዳዊቲ ካልዳይሳዳ ጎዳ ፖሎ ካልቤና።


\par }{\PP \VS{7}ሶሎሞነይ ካሞሻ እፀትዳ ኤቃስነ ሞሎካ ጌተትያ አሞነታ ኤቃስ የሩሳላመፐ ዉሎሀ ባጋን ደእያ ደረ ሁጰን ꬎቃ ጎይኖ በሳታ ኬፅስ።

\VS{8}አላጋ ቢታፈ ኤክዳ ባ ማቸታስ ሄሳዳ ጊግስን፥ ኤንቲ ባንታ ኤቃታስ ያን እፃነ ጩይዶሶናነ ያርሾ ያርሽዶሶና።


\par }{\PP \VS{9}እያዉ ናምኡ ቶሆ ቆንጭዳ ጎዳ እስራኤለ ፆሳፈ ሶሎሞነ ዎዛናይ ሃክዳ ግሾ፥ ጎዳይ እያ ሀንቀትስ።

\VS{10}ሀራ ፆሳታ ካሎናዳ ጎዳይ ሶሎሞነ ኪትስ፥ ሽን ሶሎሞነይ ጎዳ ኪታ ናግቤና።

\VS{11}ሄሳ ግሾ፥ ጎዳይ ሶሎሞነኮ፥ “ኔኒ ሀይሳዳ ሀንዳ ግሾነ ታ ጫቁዋነ ታ ዎጋ ነ ናጎና ግሾ ታኒ ነ ካዎተꬃ ኔፐ ኤካዳ ነ አይለታፐ እሱዋስ እማና።

\VS{12}ግዶሽን፥ ነ አዋ ዳዊታ ግሾ ታኒ ሀይሳ ነ ደኦ ላይꬃን ኦꬅከ፥ ነ ናኣ ኩሸፐ ኤካና።

\VS{13}ሄስ ሀንኮካ፥ ካዎተꬃ ነ ናኣ ኩሸፐ ኡባ ኤክከ፤ ታ አይልያ ዳዊታ ግሾነ ታኒ ዶርዳ የሩሳላመ ግሾ እስ ኮቸ እያዉ እማና” ያግስ።


\par }{\SH ሶሎሞነ ሞርከታ
\par }
{\PP \VS{14}ሄሳፈ ጉየ፥ ጎዳይ ኤዶመ ቢታ ካዎታ ኮቸ ግድዳ፥ ኤዶመ አድያ ሀዳዳ ሶሎሞነ ቦላ ሞርከ ኦꬅድ ደንꬅስ።

\VS{15}ካሰ ዳዊቲ ኤዶመ አሳታራ ኦለትዳ ዎደ ሀይቅዳይሳታ ሞጋናዉ ብዳ ቶራ ሞጮናይ እዮኣብ ኤዶመን ደእያ አደታ ኡባ ዎꬍድ ዉርስስ።

\VS{16}ኤዶመን ደእያ አደታ ኡባ ꬋይሳና ጋካናዉ እዮኣብነ እስራኤለ አሳ ኡባይ ያን ኡሱፑን አጌና ኡትዶሶና።

\VS{17}ሽን ሄ ዎደ ጉꬃ ናአ ግድዳ ሀዳድ፥ ባ አዋስ ኦꬅዳ ኤዶመ ሞርናታፐ ጉꬃታራ ግብፀ ባቃትስ።

\VS{18}ኤንቲ ምድያመፐ ደንድድ ፓራና ብዶሶና፤ ፓራነፐ ባንታራ አሰ ኤክድ ግብፀ ካዋኮ ብዶሶና። ካዎይ ሀዳዳስ እስ ኬꬅነ ጋደ እምድ ካꬅ እያዉ የድስ።

\VS{19}ሀዳድ ካዋ ዳሮ ኡፋይስን፥ ካዎይ ባ ማቸ፥ ፃፍናስ ምችዉ እያዉ ማቾ ኦꬅድ እሚስ።

\VS{20}እያ ጋኑባታ ጌተትያ ናአ እያዉ የላሱ። ፃፍናሳ እያ ካዎ ጋꬎን ድቻሱ፤ ጋኑባት ያን ካዋ ናይታራ እስፈ ደእስ።


\par }{\PP \VS{21}ሀዳድ ግብፀን ደእሸ ዳዊቲነ ኢያ ቶራ ሞጮናይ እዮኣብ ሀይቅዳይሳ ስእድ፥ ካዋኮ፥ “ታኒ ታ ቢታ ስማና መላ ታና የዳ” ያግስ።


\par }{\PP \VS{22}ካዎይ እያ፥ “ነዉ ሀይሳን አይብ ፓጭን፥ ነ ቢታ ባናዉ ኮያይ?” ያግድ ኦይችስ።

\par }{\PP ሀዳድ፥ “ታዉ አይብካ ፓጭቤና፥ ሽን ታኒ ባና” ያግስ።


\par }{\PP \VS{23}ቃስካ ፆሳይ ኤልያዳ ናኣ ራዞና ሶሎሞነ ቦላ ሞርከ ኦꬅድ ደንꬅስ። ራዞን ሱባ ካዋ አድራዛራፐ ባቃትስ።

\VS{24}ዳዊቲ ሱባ ኦላንቾታ ꬋይስዳ ዎደ ራዞን ባዉ አሰ ሺሽድ ፓኖታ ሀላቃ ግድስ። ፓኖት ዳማስቆ ብድ፥ ኦይክድ ያን ኡትድ ራዞና ካዎꬅዶሶና።

\VS{25}ሀዳድ መꬍዳ መቱዋ ቦላ ጉጅድ፥ ሶሎሞነይ ደእዳ ላይꬃ ኡባን ራዞን እስራኤለታስ ሞርከ ግድስ። ራዞን ሶረን ካዎትድ እስራኤለ አሳስ ሞርከ ግድስ።


\par }{\SH እዮርባም ሶሎሞነ ቦላ ደንድስ
\par }
{\PP \VS{26}ሄሳዳካ ናባፃ ናአይ እዮርባም ሶሎሞነ ቦላ ማካልድ ደንድስ። እ ሶሎሞነ አይለታፐ እሱዋ። እ ኤፍሬማ ቢታን ደእያ ፃሬዳፐ ይዳ አስ፤ እያ አየ ሱንꬃይ ፅሩአ፤ እያ አምኦ።

\VS{27}ካዋ ቦላ እ ማካልድ ደንድዳ ታርከይ ሀይሳፈ ካልድ ፃፈትዳይሳ። ሄ ዎደ ሶሎሞነይ ሚሎ ግምቤስነ ባ አዋ ዳዊታ ካታማ ግምበ ድርሳ ዩሹዋን ደእያ ኦላ ኩንꬄስ።

\VS{28}እዮርባም ምኖ አስ፤ ሶሎሞነይ ሀ ናአተꬃይ ባ ኦሱዋ ዋትድ ሎይꬅ ኦꬅያኮ በእድ፥ ዮሰፋ
\FTNT{*}{{\FR 11:28 }{\FT{ዮኤፋ ናይት ምናሰነ ኤፍሬማ። እስ እስ ካሰ ማፃፋት ምናሰነ ኤፍሬማ ቢታን ጎሶና።
}}}ቢታን ኦꬅያ ማዳ ኦꬅያ አሳ ቦላ ሀላቃ ኦꬅድ ሹምስ።


\par }{\PP \VS{29}እስ ጋላስ እዮርባም የሩሳላመፐ ከይድ ብሽን፥ ሴሎፐ ይዳ ናበይ አክይ ኦራꬃ ማኦ ማእድ እያራ ኦገን ጋሄትስ። ደንባን ኤንታ ናምኣ ፃላል ደኦሶና።

\VS{30}አክይ ባ ማእዳ ኦራꬃ ማኡዋ ኦይክድ፥ ታማነ ናምአ ከስድ ዳክስ።

\VS{31}እዮርባማኮ፥ “ታሙ ዳከꬃ ነዉ ኤካ። ጎዳይ እስራኤለ ፆሳይ ሀይሳዳ ያጌስ፤ ‘ሄኮ፥ ታኒ ካዎተꬃ ሶሎሞነ ኩሸፐ ኤካዳ ታሙ ኮቻታ ነዉ እማና።

\VS{32}ሽን ታ አይልያ ዳዊታ ግሾነ እስራኤለ ዛረ ኡባ ግዶፈ ታኒ ዶርዳ የሩሳላመ ግሾ እስ ኮቸ እያዉ አጋና።

\VS{33}ታኒ ሄሳ ኦꬅያ ጋሶይ፥ ሶሎሞነይ ታና አግድ ስዶና ፆስዉ አስታሮቶ፥ ሞአበ ፆሳ ካሞሻነ አሞነ ፆሳ ሞሎካ ጎይንዳ ግሾሳ። ቃስ ታ ኦግያን ሄመቶና እፅዳ ግሾነ እያ አዋይ ዳዊቲ ኪተትዳይሳዳ ታ ዎጋነ ታ ህግያ ናጎና እፅዳ ግሾሳ።


\par }{\PP \VS{34}“ ‘ግዶሽን፥ ታኒ ካዎተꬃ ሶሎሞነ ኩሸፐ ዉርሳ ኤክከ። ታኒ ዶርዳይሳ ግሾነ ታ ኪታነ ታ ዎጋ ናግዳ ታ አይልያ ዳዊታ ግሾ ሶሎሞነይ ደኦን ደእሽን ሄሳ ኦꬅከ።

\VS{35}ታኒ ካዎተꬃ እያ ናኣ ኩሸፐ ኤካዳ ታሙ ኮቻታ ነዉ እማና።

\VS{36}ታ ሱንꬃይ ያን ፄገታና መላ ታኒ ዶርዳ የሩሳላመን፥ ኡባ ዎደ ታ አይልያ ዳዊታ ኮቻይ ካዎታና መላ ታኒ እስ ኮቸ እያ ናኣስ እማና።

\VS{37}ታኒ ነና ኤካና፤ ነ ዎዛናይ ዶስዳ ኡባ ኔኒ ሃራና፤ ኔኒ እስራኤለ ቦላ ካዎታና።

\VS{38}ታኒ ነና ኪትያባ ኔኒ ኦꬅኮ፥ ታ ኦግያን ሄመትኮነ ታ አይለይ ዳዊቲ ናግዳይሳዳ ታ ዎጋነ ታ ኪታ ናጋዳ፥ ታ ስንꬃን ሱረባ ኦꬅኮ፥ ታ ኔራ ግዳና። ዳዊታስ ኦꬅዳይሳዳ ነ ኮቻት ካዎተꬃን ምናናዳ ኦꬃና፤ እስራኤለ ነዉ እማና።

\VS{39}ሶሎሞነ ናጋራ ግሾ ታኒ ዳዊታ ኮቻ ሴራና፤ ሽን መርናዉ ሴርከ’ ” ያግስ።

\VS{40}ሶሎሞነይ ኢዮርባማ ዎꬋናዉ ኮይስ፤ ሽን እዮርባም ግብፀ ካዋ ሽሻቃኮ ባቃትድ፥ ሶሎሞነይ ሀይቃና ጋካናዉ ግብፀን ጋምእስ።


\par }{\SH ሶሎሞነ ሀይቁዋ
\par }
{\R (2 ታር 9:29-31)

\par }{\PP \VS{41}ሶሎሞነ ሀንዳ ሀራባይ፥ እ ኦꬅዳባይ፥ እያ ጭንጫተꬃይ ሶሎሞነ ታርከ ማፃፋን ፃፈትስ።

\VS{42}ሶሎሞነይ እስራኤለ ቦላ የሩሳላመን ኦይታሙ ላይꬅ ካዎትስ።

\VS{43}ሄሳፈ ጉየ፥ ሶሎሞነይ ሀይቅድ፥ ባ ማይዛን ጋሄትስ፤ ባ አዋ ዳዊታ ካታማን ሞገትስ። እያ ናአይ ሮብኣም እያ በሳን ካዎትስ።




\par }\Chap{12}{\SH ታሙ እስራኤለ ኮቻታ ሻከተꬅ
\par }
{\R (2 ታር 10:1-19)

\par }{\PP \VerseOne{1}እስራኤለ አሳ ኡባይ ሮብኣማ ካዎያናዉ ሴከማ ብዳ ግሾ እካ ያ ብስ።

\VS{2}ካዋ ሶሎሞነፐ ባቃትድ፥ ግብፀን ደእያ ናባፃ ናአይ እዮርባም ሄሳ ስእዳ ዎደ ግብፀፈ ስሚድ ይስ።

\VS{3}እስራኤለ አሳይ እዮርባማ ኪትድ ፄግስን፥ እነ እስራኤለ ማባራ ኡባይ ሮብኣማኮ ብድ፥

\VS{4}“ነ አዋይ ኑና ዴፆ ቃምባራ ቶስስ፤ ሽን ሀእ እ ኑና ኦስስያ ዎልቃማ ኦሱዋነ ዴፆ ቃምባራ ኑስ ካዉሻርክ። ያትኮ፥ ኑኒ ነዉ ሃረታና” ያግዶሶና።


\par }{\PP \VS{5}ሮብኣም ኤንታኮ፥ “ብድ ሄꬓንꬆ ጋላስ ስሚድ ታኮ ዪተ” ያግን አሳይ ብዶሶና።


\par }{\PP \VS{6}ሄሳፈ ጉየ፥ ካዎይ ሮብኣም፥ እያ አዋይ ሶሎሞነይ ደኦን ደእያ ዎደ፥ ሶሎሞነ ዞርያ ጭማታ፥ “ሀ አሳስ ዎይጋዳ ዛራ ጌቲ?” ያግድ ዞረ ኦይችስ።


\par }{\PP \VS{7}ጭማት ዛሪድ፥ “ሀች ኔኒ ሀ አሳስ አይለ ግዳዳ ኦꬅኮነ ኤንታ ኦይሻስ ሎኦ ቃላ ዛርኮ፥ ኡባ ዎደ ኤንቲ ነዉ አይለ ግዳና” ያግዶሶና።


\par }{\PP \VS{8}ሽን ሮብኣም ጭማት ዞርዳ ዞርያ አግድ፥ እያራ ድጭድ እያዉ ኦꬅያ ናአተꬃታ ዞረ ኦይችስ።

\VS{9}እ ኤንታኮ፥ “ህንተ ታና አይ ዞረቲ? ‘ነ አዋይ ኑና ቶስዳ ዴፆ ቃምባራ ኑስ ካዉሻርክ’ ግያ ሀ አሳስ ዎይጋዳ ዛሮ?” ያግድ ኦይችስ።


\par }{\PP \VS{10}ናአተꬃት ዛሪድ፥ “ ‘ነ አዋይ ኑና ዴፆ ቃምባራ ቶስስ፤ ሽን ኔኒ ኑስ ካዉሻርክ’ ግያ አሳስ፥ ‘ታ ጉꬃ ብራይ ታ አዋ ፄሳፈ ኦርዴስ።

\VS{11}ታ አዋይ ህንተዉ ቃምባራ ዴፀꬅስ፤ ሽን ታኒ እያፐ አꬃዳ ዴፀꬃና። ታ አዋይ ህንተና ልሶን ጋራፍስ፤ ሽን ታኒ ህንተና ኮርነዳ ዱክያ ልሶን ጋራፋና’ ያጋዳ ዛራ” ያግዶሶና።


\par }{\PP \VS{12}ካዎይ፥ “ሄꬓንꬆ ጋላስ ስሚድ ታኮ ዪተ” ግዳይሳዳ እዮርባምነ አሳ ኡባይ ሄꬓንꬆ ጋላስ ሮብኣማኮ ስሚድ ይዶሶና።

\VS{13}ካዎይ ጭማታ ዞርያ አግድ ኤንታዉ ሀንቆን ዛርስ።

\VS{14}ናአተꬃት ዞርዳ ዞርያ ካልስ። እ ኤንታኮ፥ “ታ አዋይ ህንተ ቃምባራ ዴፀꬅስ፤ ሽን ታኒ እያፐ አꬃዳ ዴፀꬃና። ታ አዋይ ህንተና ልሶን ጋራፍስ፤ ሽን ታኒ ህንተና ኮርነዳ ዱክያ ልሶን ጋራፋና” ያግድ ዛርስ።

\VS{15}ጎዳይ ሴሎፐ ይዳ አክያ ባጋራ ካሰ ናባፃ ናኣ እዮርባማስ ኦድዳ ቃላይ ፖለታና መላ ሄስ ጎዳፐ ሀንዳ ግሾ ካዎይ አሳይ ግያባ ስኦና እፅስ።


\par }{\PP \VS{16}እስራኤለ አሳ ኡባይ ካዎይ ኤንቲ ገይሳ ስኦና እፅዳይሳ በእድ ሀይሳዳ ያግዶሶና፤ “ዳዊታፐ ኑና ጋክያ ግሾይ አይቤ? እሰየ ናኣፐ ኑኒ ላትያባይ አይቤ? እስራኤለ አሳዉ፥ ህንተ ሶ ህንተ ሶ ስምተ። ዳዊታ፥ ነ ኬꬃ ናጋ” ያግድ፥ እስራኤለ አሳ ኡባይ ባንታ ሶ ባንታ ሶ ስምዶሶና።

\VS{17}ሽን ሮብኣም ይሁዳን ደእያ እስራኤለ አሳ ቦላ ካዎትስ።


\par }{\PP \VS{18}ካዎይ ሮብኣም ማዳ ኦይሳታ ሀላቃ አዶንራማ እስራኤለ አሳኮ ኪትን፥ ኤንቲ ሹቻን ጫድድ ዎꬍዶሶና። ያትን፥ ካዎይ ሮብኣም ባ ፓራ ጋርያን ገልድ የሩሳላመ ባቃትስ።

\VS{19}ሄ ዎደፐ ዶምድ ሀች ጋካናዉ ታሙ እስራኤለ ኮቻት ዳዊታ ኮቻፈ ካዎትዳ ካዎታ ቦላ ማካልዶሶና።

\VS{20}እዮርባም ግብፀፈ ስምዳይሳ እስራኤለ አሳ ኡባይ ስእዳ ዎደ እያ ባንታ ማባራኮ ፄግድ እስራኤለ ቦላ ካዎꬅዶሶና። ዳዊታ ኮቻፈ ካዎትዳ ካዎታስ አማነትዳይ ይሁዳ ኮቻ ፃላላ።


\par }{\PP \VS{21}ሶሎሞነ ናአይ ሮብኣም የሩሳላመ ጋክዳ ዎደ፥ እስራኤለ አሳራ ኦለትድ፥ ካዎተꬃ ባዉ ዛራና መላ ሮብኣም ይሁዳፐነ ብንያመፐ ዶረትዳ 180,000 ኦላንቾታ ሺሽስ።

\VS{22}ሽን ፆሳ ቃላይ ፆሳ አስ ግድዳ ሳማየኮ ሀይሳዳ ያግድ ይስ።

\VS{23}“ሶሎሞነ ናኣ፥ ይሁዳ ካዋ ሮብኣማስ፥ ይሁዳስ፥ ብንያመስነ አትዳ አሳ ኡባስ ሀይሳዳ ያጋ፤

\VS{24}ጎዳይ ህንተኮ፥ ‘ህንተ ዳቦታራ፥ እስራኤለታራ ኦለታናዉ ቦፕተ። ሀይሳ ታኒ ኦꬅዳ ግሾ ህንተ ኡባይ ህንተ ሶ ህንተ ሶ ስምተ’ ያጋዳ ኦዳ” ያግስ። ኤንቲ ጎዳ ቃላ ስእድ ሶ ብዶሶና።


\par }{\SH ዎርቃ ማራታ
\par }
{\PP \VS{25}ሄሳፈ ጉየ እዮርባም ደረይ ዳርያ ኤፍሬማ ቢታን ደእያ ሴከማ ሚፃ ኦꬅ ግምብድ፥ ያን ደእስ፤ ያፐ ከይድ ብድ ጵንኤላ ግምብስ።


\par }{\PP \VS{26}እዮርባም ባ ዎዛናን፥ “ካዎተꬃይ ዳዊታ ኮቻስ ስማና።

\VS{27}ሀ አሳይ ፆሳ ኬꬃን ያርሾ ያርሻናዉ የሩሳላመ ብያባ ግድኮ፥ ኤንቲ ባንታ ጎዳኮ፥ ካዋ ሮብኣማኮ ስማና። ኤንቲ ታና ዎꬍድ፥ ይሁዳ ካዋ ሮብኣማኮ ስማና” ያግድ ቆፕስ።


\par }{\PP \VS{28}ካዎይ ዞረትዳፐ ጉየ ዎርቃፈ ናምኡ ማራ ምስለታ መꬍድ፥ አሳኮ፥ “ህንተ ህዛፐ የሩሳላመ ቡሳይ ግዳና። ህንተኖ እስራኤለ አሳዉ፥ ሄኮ፥ ህንተና ግብፀፈ ከስዳ ህንተ ፆሳት ሀይሳታ!” ያግስ።

\VS{29}ኤንታፈ እሱዋ ቤተለን፥ እሱዋ ዳነን ዎꬅስ።

\VS{30}ሀ ሀኖታይ ኤንታዉ ናጋራ ግድስ፤ አሳይ ሄ ማራ ምስልያ ጎይናናዉ ዳነ ጋካናዉ ብዶሶና።


\par }{\PP \VS{31}እዮርባም ደረ ሁጰን ꬎቃ ጎይኖ በሳታ ጊግስድ ሌወ ኮቸ ግዶና እፅኮካ ኦናካ ካህነ ኦꬅድ ሹምስ።

\VS{32}ይሁዳን ቦንቸይሳዳ ሆስፑንꬆ አጌናን ታማነ እቻሻንꬆ ጋላሳን ባኣለ ቦንቻናዳ እዮርባም ቃማ ቃችድ ያርሾ ያርሽስ። እ ሀይሳዳ ሀንድ ቤተለ ብድ፥ ባ መꬍዳ ማራ ምስልያስ ያርሾ ያርሽስ። ባ መꬍዳ ꬎቃ ጎይኖ በሳታን ካህነታ ቤተለን ሹምስ።

\VS{33}እ ባ ሁጰን ዶርዳ ሆስፑንꬆ አጌናን፥ ታማነ እቻሻንꬆ ጋላስ ቤተለ ብድ ሄ ጋላሳይ እስራኤለ አሳስ ባኣለ ግዳና መላ አዋጅስ። እፃነ ጩይሳናዉ ያርሾ በሳ ከይስ።




\par }\Chap{13}{\SH ይሁዳፐ ይዳ ናበ
\par }
{\PP \VerseOne{1}ሄኮ፥ እዮርባም ያርሾ ሺሻናዉ ያርሾ በሳ ማታን ኤቅዳሽን፥ ጎዳይ ኪትዳ፥ ፆሳ አስ ግድዳ እስ ናበይ ይሁዳፐ ይስ።

\VS{2}ጎዳይ ኪትን ሄ ያርሾ በሳ ቦላ ሀይሳዳ ያግድ ዋስስ፤ “ያርሾ በሳዉ፥ ያርሾ በሳዉ፥ ጎዳይ ኔኮ ያጌስ። ሄኮ፥ ዳዊታ ኬꬃስ እዮስያሳ ጌተትያ እስ ናእ የለታና። ሄ ናአይ ሀእ ሀይሳን ꬎቃ ያርሾ በሳን ያርሽሸ ደእያ ካህነታ ነ ቦላ ያርሻና፤ አሳ መቀꬃ ነ ቦላ ፁጋና” ያግስ።

\VS{3}ሄ ጋላስ ፆሳ አደይ ሀይሳዳ ያግድ ማላታ እሚስ፤ “ጎዳይ ኦድዳ ማላታይ ሀይሳ፤ ሄኮ፥ ሀ ያርሾ በሳይ ጳልቀታና፤ እያ ቦላ ደእያ ብዶይ ላለታና” ያግስ።


\par }{\PP \VS{4}ካዎይ እዮርባም ፆሳ አደይ ቤተለን ደእያ ያርሾ በሳ ቦላ ዋስዳ ዋሱዋ ስእዳ ዎደ ያርሾ በሳፈ ባ ኩሽያ ማልድ፥ “ሄ አድያ ኦይክተ!” ያግስ። ሽን እ፥ አድያ ማልዳ ኩሸይ በሳን መልድ አትን፥ ባ ኩሽያ ጉየ ዛሪድ ኤካናዉ ዳንዳእቤና።

\VS{5}ፆሳ አደይ ጎዳ ቃላን እምዳ ማላታን ያርሾ በሳይ ጳልቀትድ ዎꬍን፥ እያ ቦላ ደእያ ብዶይካ ላለትስ።

\VS{6}ካዎይ እዮርባም ፆሳ አድያ፥ “ታ ኩሸይ ካሰይሳዳ ሀናና መላ ታዉ ጋናታ፤ ጎዳ ነ ፆሳ ዎሳ” ያግስ። ፆሳ አደይ ካዋስ ጋናትድ ጎዳ ዎስን፥ ካዋ ኩሸይ ስሚድ ካሰይሳዳ ሀንስ።


\par }{\PP \VS{7}ካዎይ ናብያኮ፥ “ታራ ታ ሶ የꬋ፤ ካꬅ ማ፤ ታ ነዉ እሞታ እማና” ያግስ።


\par }{\PP \VS{8}ሽን ፆሳ አደይ፥ “ሀር አቶሽን ኔኒ ነ አቁዋፐ ባጋ ታዉ እምያኮካ፥ ታኒ ኔራ ቢከ፤ ሀይሳን ካꬅ ሚከ፥ ሃ ኡይከ።

\VS{9}ጎዳ ቃላይ፥ ‘ኔኒ ካꬅ ሞፓ፥ ሃ ኡዮፓ፥ ነ ይዳ ኦግያራ ስማዳ ቦፓ’ ያግስ ግድ ካዋስ ዛርስ።”

\VS{10}ሄሳ ግሾ፥ እ ሀራ ኦገራ ብስ፤ እ ቤተለ ይዳ ኦግያራ ስሚድ ብቤና።


\par }{\PP \VS{11}ሄ ዎደ ቤተለን እስ ጭማ ናበይ ደኤስ። ሄ ጋላስ ፆሳ አደይ ቤተለን ኦꬅዳባ ኡባ ሄ ጭማ አድያ ናይት ይድ እያዉ ኦድዶሶና። ቃስ ሄ አደይ ካዋስ ኦድዳ ቃላ ኤንቲ ባንታ አዋስ ኦድዶሶና።

\VS{12}አዋይ፥ “እ አዉ ባጋራ ብዴ?” ያግን፥ ይሁዳፐ ይዳ ፆሳ አደይ ብዳ ኦግያ ማልዶሶና።

\VS{13}እ ባ ናይታኮ “ታዉ ኤለ ሀረ ኮርተ” ያግን፥ ኤንቲ እያዉ ሀረ ኮርን ቶግስ።

\VS{14}ፆሳ አድያ ጌዶ ካልድ ብስ። እስ ዎላ ኩያን ኡትዳይሳ ደምድ፥ “ይሁዳፐ ይዳ ፆሳ አደይ ነኔ?” ያግድ ኦይችስ።

\par }{\PP አደይ፥ “ኤ ታና” ያግስ።


\par }{\PP \VS{15}ጭማ ናበይ፥ “ካꬅ ማናዉ ታራ ታ ሶ የꬋ” ያግስ።


\par }{\PP \VS{16}ፆሳ አደይ ዛሪድ፥ “ታኒ ጉየ ስማዳ ኔራ ባናዉ ዎይኮ ሀ በሳን ኔራ ካꬅ ማናዉ ዎይኮ ሃ ኡያናዉ ዳንዳእከ።

\VS{17}ጎዳ ቃላይ ታኮ ‘ኔኒ ሄ በሳን ካꬅ ሞፓ፥ ሃ ኡዮፓ፥ ነ ይዳ ኦግያራ ስማዳ ቦፓ’ ያግስ” ያግስ።


\par }{\PP \VS{18}ጭማ ናበይ፥ “ታካ ኔዳ ናበ። ጎዳይ ኪትዳ ኪታንቾይ ታኮ፥ ‘ካꬅ ማና መላነ ሃ ኡያና መላ እያ ዛራዳ ኔራ ነ ሶ ኤካዳ ያ’ ” ያግስ። ሽን ጭማ አደይ እያዉ ዎርዶ ኦድስ።

\VS{19}ሄሳ ግሾ፥ ፆሳ አደይ ስሚድ እያራ እያ ሶ ብድ ምስነ ኡይስ።


\par }{\PP \VS{20}ኤንቲ ጋይታ ቦላ ኡትዳሽን፥ ጎዳ ቃላይ እያ ጉየ ዛርዳ ኤህዳ ጭማ ናብያኮ ይስ።

\VS{21}ይሁዳፐ ይዳ ፆሳ አድያስ ባ ቃላ ꬎቁ ኦꬅድ፥ “ጎዳይ ሀይሳዳ ያጌስ፤ ‘ኔኒ ጎዳ ቃላ ኪተታባካ፤ ጎዳይ ነ ፆሳይ ነና ኪትዳ ኪታ ናጋባካ።

\VS{22}ሄ በሳን ሞፓ ዎይኮ ኡዮፓ’ ግዳ በሳ ጉየ ስማዳ ያን ካꬅ ማዳሳ፤ ሃ ኡያዳሳ። ህዛ ነ አሀይ ነ አዋታ ዱፎን ሞገተና” ያግስ።


\par }{\PP \VS{23}ፆሳ አደይ ምድ ኡይድ ስምን እያ ጉየ ዛሪድ ኤህዳ ጭማ ናበይ ባ ሀርያ እያዉ ኮርስ።

\VS{24}እ ኦግያ ብሽን ጋሞይ ከይድ እያ ዎꬍን፥ አሀይ ኦግያን ኩንድስ፤ ሀረይነ ጋሞይ ናምአይ አሀ ማታን ኤቅዶሶና።

\VS{25}ሄኮ፥ ሄ ኦግያራ አꬍያ አሳይ አህ ኦገን ኩንድዳይሳነ ጋሞይ አሀ ማታን ኤቅድይሳ በእድ፥ ብድ ጭማ ናበይ ደእያ ካታማን ኦድዶሶና።


\par }{\PP \VS{26}እያ ጉየ ዛርዳ ጭማ ናበይ ሄሳ ስእዳ ዎደ ሀይሳዳ ያግስ፤ “ሄስ ጎዳ ቃላስ ኪተቶና እፅዳ ፆሳ አድያ። ጎዳ ቃላይ እያዉ ኮይሮትድ ኦድዳይሳዳ ጎዳይ ጋሞን እያ ጋꬅስ፤ ያትን፥ ጋሞይ እያ መንረꬅድ ዎꬍስ” ያግስ።


\par }{\PP \VS{27}ሄሳፈ ጉየ፥ ጭማ ናበይ ባ ናይታ፥ “ታዉ ሀረ ኮርተ” ያግን ኤንቲ እያዉ ሀረ ኮርዶሶና።

\VS{28}እ ከይድ ብያ ዎደ ኦግያን ኩንድዳ አሀ፥ አሀ ማታን ኤቅዳ ሀርያነ ጋሙዋ ደምስ። ጋሞይ አሀ ምቤና ዎይኮ ሀርያ መንꬅቤና።

\VS{29}ጭማ ናበይ ፆሳ አድያ አሀ ደንꬅድ፥ ሀርያ ዞኮን ዎꬅድ፥ ዬካናዉነ ሞጋናዉ ጉየ ባ ካታማ ኤክድ ብስ።

\VS{30}ባዉ ጊግስድ ዎꬅዳ ዱፎን አሀ ሞግስ። እያዉ፥ “ታ እሻዉ ታሳ! ታ እሻዉ ታሳ!” ያግድ ዬክስ።


\par }{\PP \VS{31}እያ ሞግ ስሚድ ባ ናይታኮ ሀይሳዳ ያግስ፤ “ታ ሀይቅያ ዎደ ፆሳ አደይ ሞገትዳ ዱፎን ታና ሞግተ። ታ መቀꬃ እያ መቀꬃ ማታን ዎꬅተ።

\VS{32}ቤተለ ካታማን ደእያ ያርሾ በሳ ቦላነ ሳማረ ካታማን ደእያ ꬎቃ ጎይኖ በሳታ ቦላ ጎዳይ ኪትን፥ ሄ አደይ ዋስድ ኦድዳ ትንብተይ ቱማ ፖለታና” ያግስ።


\par }{\PP \VS{33}ሄስ ሀንንካ እዮርባም ባ ኢታ ኦግያፐ ስምቤና። ꬎቃ ጎይኖ በሳታስ ሌወ ኮቸ ግዶና ኦናካ ካህነ ኦꬅድ ሹምስ። ካህነ ግዳናዉ ኮይያ ኦናካ ꬎቃ ጎይኖ በሳን ሹሜስ።

\VS{34}እዮርባማ ኬꬃ አሳ ꬋይሳናዉነ ቢታ ቦላፈ ቁቻናዉ ጋꬅዳ ናጋራይ ሄሳ።




\par }\Chap{14}{\SH አክያ ትንብተ
\par }
{\PP \VerseOne{1}ሄ ዎደ እዮርባማ ናአይ አብይ ሀርገትስ።

\VS{2}እዮርባም ባ ማችዉ፥ “ደንዳ፤ ኔኒ እዮርባማ ማቾ ግደይሳ ኦንካ ኤሮና መላ ነ ማኡዋ ላማዳ ሴሎ ባ። ሄኮ፥ ታኒ ሀ አሳ ቦላ ካዎታናይሳ ታዉ ኦድዳ ናበይ አክይ ያን ደኤስ።

\VS{3}ታሙ ኡይꬁ፥ ጉꬃ ዳቦነ እስ ኦቶ ኤስ እያዉ ኤካዳ ባ። ሀ ሀርግዳ ናአባ እ ነዉ ኦዳና” ያግስ።


\par }{\PP \VS{4}እዮርባማ ማችያ እ ግዳይሳዳ ኦꬃዳ አክያ ሶ ሴሎ ባሱ። አክይ ጭምዳ ግሾ እያ አይፈይ ፄላናዉ ዳንዳኤና።

\VS{5}ሽን ጎዳይ አክያኮ፥ “ሄኮ፥ እዮርባማ ማችያ ሀርገትዳ ባ ናአባ ኦይቻናዉ ኔኮ ያዉሱ። ኔኒ እዉ ሀይሳ ሀይሳ ያጋዳ ኦዳ። እያ ኔኮ ጋክያ ዎደ ሀራ ማጫስ ዳናና” ያግስ።


\par }{\PP \VS{6}አክይ ፐንገን ቶሆ ግርስ ስእድ ሀይሳዳ ያግስ፤ “እዮርባማ ማቸ፥ አነ ሃ ገላ። ኔኒ አይስ ሀይሳ መላ ሀራ አስ ዳናዲ? ታኒ ኢታ ኪታ ነዉ ኦዳና።

\VS{7}ኔኒ እዮርባማኮ ባዳ፥ ጎዳይ እስራኤለ ፆሳይ ሀይሳዳ ያጌስ ያጋ፤ ‘ታኒ ነና አሳ ግዶፈ ꬎቁ ኦꬃስ፤ ታ አሳ እስራኤለ ቦላ ነና ካዎꬃስ።

\VS{8}ዳዊታ ኮቻፈ ካዎተꬃ ኤካዳ ነዉ እማስ፤ ሽን ኔኒ ታ አይልያ ዳዊታ መላ ግዳካ። እ ታ ኪታ ናግስ፤ ታ ስንꬃን ሱረባ ፃላላ ኦꬅሸ ባ ኩመꬃ ዎዛናን ታና ካልስ።

\VS{9}ኔፐ ካሰ ደእያ ኡባይ ኦꬅዳይሳፈ አꬍያ ኢታባ ኔኒ ኦꬃዳሳ። ኔኒ ነዉ ሀራ ፆሳታነ ብራፐ መꬍዳ ኤቃታ መꬋዳሳ። ያታዳ ታና ሀንቀꬃዳሳ፤ ታዉ ዞኮ ዛራዳሳ።

\VS{10}ሄሳ ግሾ፥ ታኒ እዮርባማ ኬꬃ አሳ ቦላ ኢታባ ኤሀና። እስራኤለ ቢታን እዮርባማ ኬꬃ አሳፐ አይለ ግድን ዎማኖ እስ አደካ አሾና ꬋይሳና። ከምኤለይ ታማን ፁገትድ ዉረይሳዳ ታኒ እዮርባማ ኬꬃ ፁጋዳ ዉርሳና።

\VS{11}እዮርባማ ኮቸ ግድድ ካታማን ሀይቅያ ኦናካ ካናት ማና፤ ጋፃረን ሀይቀይሳታ ሳሎ ካፎት ማና። ታኒ ጎዳይ ሀይሳ ኦዳስ!’ ” ያግስ።


\par }{\PP \VS{12}እዮርባማ ማቸኮ፥ “ኔኒ ደንዳዳ ነ ሶ ባ። ነ ቶሆይ ካታማ ገልያ ዎደ ናአይ ሀይቃና።

\VS{13}እስራኤለ ኡባይ ናኣስ ዬክድ ሞጋና። እዮርባማ ኬꬃን ጎዳ እስራኤለ ፆሳ ስንꬃን እያን ሎኦባይ በንትዳ ግሾ፥ እዮርባማ ኬꬃፈ እያ ፃላል ሞገታና።

\VS{14}ቃስ እዮርባማ ኬꬃ ꬋይስያ ካዎ ጎዳይ ባዉ እስራኤለ ቦላ ደንꬃና።

\VS{15}ጎዳይ እስራኤለ ሾጫና፤ ሃꬃ ግዶን ማይረይ ቃፀይሳዳ ጎዳይ ሄ ዎደ እስራኤለ ቃꬃና። አሼራ ጌተትያ ፆሰ ምስለ ኤስድ፥ ጎዳ ሀንቀꬅዳ ግሾ፥ ኤንታ አዋታስ እ እምዳ ሎኦ ቢታፈ ኤንታ ሾዳና፤ ኤንታ ኤፍራፂሳ ሻፋፐ ሄፍንꬃን ላላና።

\VS{16}እዮርባም ኦꬅዳ ናጋራ ግሾነ እስራኤለ አሳ ናጋራ ኦስስዳ ግሾ ጎዳይ እስራኤለ አጋና” ያግስ።


\par }{\PP \VS{17}እዮርባማ ማችያ ባዳ ትርሳ ጋካዳ፥ ፐንገ የꬍያ ዎደ ናአይ ሀይቅስ።

\VS{18}ባ አይልያ ናብያ አክያ ባጋራ ጎዳይ ኦድዳይሳዳ እያ ሞግዶሶና፤ እስራኤለ አሳ ኡባይ እያዉ ዬክዶሶና።


\par }{\PP \VS{19}እዮርባም ኦꬅዳ ሀራባይ፥ እ ኦለትዳ ኦላይነ እያ አይሶ ማራይ፥ ሄኮ፥ እስራኤለ ካዎታ ታርከ ማፃፋን ፃፈትድ ደኤስ።

\VS{20}እዮርባም ላታማነ ናምኡ ላይꬅ ካዎትድ ሀይቅስ። እያ በሳን እያ ናአይ ናዳብ ካዎትስ።


\par }{\SH ይሁዳ ካዋ ሮብኣማ
\par }
{\R (2 ታር 11:5—12:15)

\par }{\PP \VS{21}ሶሎሞነ ናአይ ሮብኣም ይሁዳን ካዎትስ፤ ሮብኣም ካዎትያ ዎደ እያዉ ላይꬅ ኦይታማነ እስኖ። ጎዳይ ባ ሱንꬃይ ፄገታና መላ እስራኤለ ኮቻታ ቢታ ኡባ ግዶፈ ዶርዳ የሩሳላመ ካታማን፥ ሮብኣም ታማነ ላፑን ላይꬅ ካዎትስ። እያ አየ ሱንꬃይ ናእሞ፤ እያ አሞነ ቢታ አስ።

\VS{22}ይሁዳ አሳይ ጎዳ ስንꬃን ኢታባ ኦꬅዶሶና። ባንታ ኦꬅዳ ናጋራን ባንታ አዋታፐ አꬍድ ጎዳ ሀንቀꬅዶሶና።

\VS{23}ቃስ ኤንቲ ꬎቃ ጎይኖ በሳታ፥ ኤቃ ሹቻታነ አሼሮ ጌተትያ ፆሰ ምስለታ ደረ ቦላነ እርፃ ምꬃታ ጋርሳን ኤስዶሶና።

\VS{24}ሀር አቶሽን፥ ኤንታ ꬎቃ ጎይኖ በሳን፥ ጎይኖ ዎጋ ኦꬅድ አደይ አደራ ጋሄቴስ። ጎዳይ እስራኤለ ስንꬃፈ ከስዳ ካዎተꬃት ኦꬅያ እፀትዳ ኦሶታ ኡባ እስራኤለ አሳይ ኦꬅዶሶና።


\par }{\PP \VS{25}ሮብኣም ካዎትዳ እቻሻንꬆ ላይꬃን ግብፀ ካዎይ ሽሻቅ የሩሳላመ ካታማ ቦላ ኦላ ደንꬅስ።

\VS{26}ፆሳ ኬꬃነ ካዎ ጋꬎን ደእያ ሻሉዋ፥ ሶሎሞነይ ቆፅስዳ ዎርቃ ጎንዳለታ ኡባ ቦንቅድ ኤክስ።

\VS{27}ያትን፥ ካዎይ ሮብኣም ሄ ጎንዳለታ ግሾ ናሰ ብራታፐ ሀራ ጎንዳለታ ኦስስስ። ኤንቲ ናገታና መላ ካዎ ጋꬎ ፐንግያ ናገይሳታ ሀላቃታስ እሚስ።

\VS{28}ካዎይ ፆሳ ኬꬅ ብያ ዎደ ናገይሳት ጎንዳለታ ኦይኮሶና፤ እ ስሚድ ብያ ዎደ ኤንቲ ዛሪድ ናገይሳታ ኬꬃን ዎꬆሶና።


\par }{\PP \VS{29}ሮብኣም ሀንዳ ሀራባይነ እ ኦꬅዳ ኡባይ ይሁዳ ካዎታ ታርከ ማፃፋን ፃፈትስ።

\VS{30}ሮብኣምነ እዮርባም ኡባ ዎደ ኦላን ደእዶሶና።

\VS{31}ሮብኣም ሀይቅድ ባ ማይዛታን ጋሄትስ፤ ዳዊታ ካታማን ደእያ ባ አዋታ ዱፎን ሞገትስ። እያ አየ ሱንꬃይ ናእሞ፤ እያ አሞነ ቢታ አስ፤ ሮብኣማ በሳን እያ ናአይ አብይ ካዎትስ።




\par }\Chap{15}{\SH ይሁዳ ካዋ አብያ
\par }
{\R (2 ታር 13:1—14:1)

\par }{\PP \VerseOne{1}ናባፃ ናአይ እዮርባም ካዎትዳ ታማነ ሆስፑንꬆ ላይꬃን አብይ ይሁዳን ካዎትስ።

\VS{2}አብይ የሩሳላመን ሄꬑ ላይꬅ ካዎትስ። እያ አይያ አበሰሎመ ናአ፤ እ ሱንꬃይ ማእኮ።

\VS{3}እያፐ ካሰ፥ እያ አዋይ ኦꬅዳ ናጋራ ኡባ ኦꬅስ። እያ ዎዛናይ እያ አዋ አዋይ ዳዊታ ዎዛናይ ፖሎ ግድዳይሳዳ ጎዳ፥ ባ ፆሳ ስንꬃን ፖሎ ግደና።

\VS{4}ግዶሽን፥ እያፐ ጉየ የሩሳላመን ካዎታና መላነ የሩሳላመ ሳሮተꬃ ናጋና መላ ጎዳይ እያ ፆሳይ፥ ዳዊታ ግሾ አብያስ እስ አደ ናኣ እሚስ።

\VS{5}ጎዳይ ሄሳ ኦꬅዳይ፥ ዳዊቲ ህተ አድያ ኦርዮና ቦላ ናጋራ ኦꬅዳይሳፈ አትሽን፥ ባ ደኦ ላይꬃ ኡባን ጎዳ ኪታፐ እስባካ ባልቤና።

\VS{6}አብይ ደእዳ ላይꬃ ኡባን ሮብኣምነ እዮርባም ኦለትሸ ደእዶሶና።


\par }{\PP \VS{7}አብይ ሀንዳ ሀራባይነ እ ኦꬅዳባ ኡባይ ይሁዳ ካዎታ ታርከ ማፃፋን ፃፈትስ። አብይነ እዮርባም ኦለትሸ ደእዶሶና።

\VS{8}አብይ ሀይቅድ ባ ማይዛታን ጋሄትስ፤ እ ዳዊታ ካታማን ሞገትስ፤ እያ በሳን እያ ናአይ አስ ካዎትስ።


\par }{\SH ይሁዳ ካዋ አሳ
\par }
{\R (2 ታር 15:16—16:6)

\par }{\PP \VS{9}እስራኤለ ካዎይ እዮርባም ካዎትዳ ላታማንꬆ ላይꬃን አስ ይሁዳን ካዎትስ።

\VS{10}አስ የሩሳላመን ኦይታማነ እስ ላይꬅ ካዎትስ። እያ ዎጋ አየ ሱንꬃይ ማእኮ፤ እያ አበሰሎመ ናአ።

\VS{11}አስ ባ ማይዛይ ዳዊቲ ኦꬅዳይሳዳ፥ ጎዳ ስንꬃን ሱረባ ኦꬅስ።

\VS{12}ጎይኖ ዎጋ ኦꬅድ አደይ አደራ ላይማተሳታ አስ ቢታፈ ꬋይስስ። እያፐ ካሰ ደእያ ካዎት መꬍዳ ኤቃ ምስለታ ኡባ መንረꬅስ።

\VS{13}እያ ዎጋ አይያ ማእካ አሼራ ጌተትያ ፆሴስ ቱና ኤቃ ምስለ መꬍዳ ግሾ፥ ካዎ አዮ ጌተትያ ቦንቾ በሳፈ እዮ ድግስ። አስ ሄ ኤቃ ምስልያ ቃንፀረꬅድ ቀድሮና ዛንጋራን ፁግስ።

\VS{14}አስ ꬎቃ ጎይኖ በሳታ ኡባ ꬋይሶና አግኮካ፥ እ ባ ደእዳ ላይꬃ ኡባን ፆሳስ አማነትያ አስ ግድድ ደእስ።

\VS{15}እነ እያ አዋይ ፆሳስ ዱማይድ ዎꬅዳ ብራ፥ ዎርቃነ ሀራ ሚሸታ ኤህድ፥ ፆሳ ኬꬃን ዎꬅስ።


\par }{\PP \VS{16}ይሁዳ ካዎይ አስነ እስራኤለ ካዎይ ባኦስ፥ ባንታ ላይꬃ ኡባን ኦላን ደእዶሶና።

\VS{17}እስራኤለ ካዎይ ባኦስ ይሁዳ ቦላ ደንድድ፥ ይሁዳ ካዋ አሳ ቢታፈ ኦንካ ገሎና መላነ ከዮና መላ ተቃናዉ ራማ ዩሹዋ ግምብስ።


\par }{\PP \VS{18}ሄሳ ጋሶን ካዎይ አስ ፆሳ ኬꬃንነ ካዎ ጋꬎን ደእያ ዎርቃነ ብራ ኡባ ከስድ ባ ሞርናታ ኩሸን ዎꬅስ። ሄዝዮና ናኣ ናኣ፥ ፃብርሞና ናኣስ፥ ዳማስቆን ደእያ አራመ ካዋ በን-ሀዳዳ እሞታ ኦꬅድ የድሸ ሀይሳዳ ያግስ፤

\VS{19}“ካሰ ታ አዋራነ ነ አዋራ ጫቅዳይሳዳ፥ አነ ታራነ ኔራ ጫቆስ። ሄኮ፥ ታኒ ሀ ብራነ ዎርቃ ታኒ ነዉ እሞታ ኦꬃዳ የዳስ። እስራኤለ ካዎይ ባኦስ ባ ኦላንቾታ ታ ቢታፈ ከሳና መላ ኔኒ ካሰ እያራ ጫቅዳ ጫቁዋ መንꬃ” ያግስ።


\par }{\PP \VS{20}በን-ሀዳድ ካዎይ አስ ግዳይሳ ኤክድ፥ ባ ቶራ ሞጮናታ እስራኤለ ካታማታ ኦላናዉ የድስ። ኤንቲ እዮና፥ ዳነነ አቤል-ቤት-ማእካ ካታማታ፥ ጋልላ አባ ማታን ደእያ ቢታነ ንፍታለመ ቢታራ ጋꬅድ ኦይክዶሶና።

\VS{21}ካዎይ ባኦስ ሄሳ ስእድ፥ ራማ ግምበይሳ አግድ ትርሳ ብስ።


\par }{\PP \VS{22}ሄሳፈ ጉየ ካዎይ አስ ይሁዳን ደእያ አሳ ኡባ ኪትን፥ እሶይካ አቶና ደንድድ፥ ባኦስ ያን ጎኤትያ ሹቻነ ምꬃ ራማፐ ጋዝዶሶና። ካዎይ አስ ምፅጳንነ ብንያመን ደእያ ግብአ ግምብስ።


\par }{\PP \VS{23}አስ ሀንዳ ሀራባይ፥ እያ ምኖተꬃይ ኡባይ፥ እ ኦꬅዳባ ኡባይነ እ ኬፅዳ ካታማት ይሁዳ ካዎታ ታርከ ማፃፋን ፃፈትስ። ሽን እ ጭምዳ ዎደ ባ ቶሁዋ ሳከትስ።

\VS{24}አስ ሀይቅድ፥ ባ ማይዛታን ጋሄትድ ባ ማይዛ ዳዊታ ካታማን ሞገትስ። እያ ናአይ እዮሳፈፅ እያ በሳን ካዎትስ።


\par }{\SH እስራኤለ ካዋ ናዳባ
\par }
{\PP \VS{25}ይሁዳ ካዎይ አስ ካዎትዳ ናምአንꬆ ላይꬃን እዮርባማ ናአይ ናዳብ እስራኤለን ካዎትስ፤ እ እስራኤለ ቢታን ናምኡ ላይꬅ ካዎትስ።

\VS{26}ናዳብ ካሰ ባ አዋ ኦግያንነ እስራኤለ አሳ ኦስስዳ እያ ናጋራ ኦግያን ሄመትድ ጎዳ ስንꬃን ኢታባ ኦꬅስ።


\par }{\PP \VS{27}ይሳኮራ ኮቸ ግድዳ አክያ ናአይ ባኦስ ናዳባ ቦላ ማቀትስ። ሄ ዎደ ናዳበይነ እያ ኦላንቾት ፍልስፄመን ደእያ ግባቶና ካታማ ዩሾን ደኦሶና።

\VS{28}ይሁዳ ካዎይ አስ ካዎትዳ ሄꬓንꬆ ላይꬃን ባኦስ ናዳባ ዎꬍድ እያ በሳን እ ባዉ ካዎትስ።

\VS{29}ባኦስ ካዎቶ ዶምዳ መላ እዮርባማ ሶ አሳ ኡባ ዎꬍድ ዉርስስ። ጎዳይ ሴሎፐ ይዳ ባ አይልያ፥ ናብያ አክያ ባጋራ ኦድዳይሳዳ እዮርባማ ኬꬃ አሳ ኡባይ ሀይቅ ዉርስ።

\VS{30}ሄስ ሀንዳይ፥ እዮርባም ባ ሁጰን ኦꬅዳ ናጋራንነ እስራኤለ አሳ እ ኦስስዳ ናጋራን ጎዳ እስራኤለ ፆሳ ሀንቀꬅዳ ግሾሳ።


\par }{\PP \VS{31}ናዳብ ሀንዳ ሀራባይነ እ ኦꬅዳባ ኡባይ እስራኤለ ካዎታ ታርከ ማፃፋን ፃፈትስ።

\VS{32}ይሁዳ ካዎይ አስነ እስራኤለ ካዎይ ባኦስ ባንታ ካዎተꬃ ላይꬃ ኡባን ኦለትዳ መላ ደእዶሶና።


\par }{\SH እስራኤለ ካዋ ባኦሳ
\par }
{\PP \VS{33}ይሁዳ ካዎይ አስ ካዎትዳ ሄꬓንꬆ ላይꬃን አክያ ናአይ ባኦስ እስራኤለ ቦላ ካዎትስ፤ እ ትርሳ ካታማን ኡትድ ላታማነ ኦይዱ ላይꬅ ካዎትስ።

\VS{34}እዮርባም እስራኤለ አሳ ናጋራ ኦስስዳይሳዳ እካ ሄ ኦግያን ሄመትድ ጎዳ ስንꬃን ኢታባ ኦꬅስ።




\par }\Chap{16}{\PP \VerseOne{1}ሀናና ናኣ ግድዳ፥ እዩ ባጋራ ጎዳ ቃላይ ባኦሳባ ሀይሳዳ ያግስ፤

\VS{2}“ታኒ ነና ባናፐ ደንꬃዳ ታ አሳ እስራኤለ ቦላ ሀላቃ ኦꬃስ፤ ሽን ኔኒ እዮርባማ ኦግያን ሄመታዳሳ። ቃስ ታ አሳ እስራኤለ ናጋራ ኦስሳዳ ኤንታ ናጋራን ታና ሀንቀꬃዳሳ።

\VS{3}ሄኮ፥ ታኒ ባኦሳነ እያ ሶ አሳ ፕታና ሀናይስ። ባኦሳ፥ ታኒ ነ ሶ አሳ ናባፃ ናኣ እዮርባማ ሶ አሳዳ ኦꬃና።

\VS{4}ባኦሳ ኮቸ ግድድ ካታማን ሀይቅያ ኦናካ ካን ማና፤ ቃስ ጋፃረን ሀይቅያ ኦናካ ሳሎ ካፎት ማና” ያግስ።


\par }{\PP \VS{5}ባኦስ ሀንዳ ሀራባይ፥ እ ኦꬅዳባይነ እያ ምኖተꬃይ እስራኤለ ካዎታ ታርከ ማፃፋን ፃፈትስ።

\VS{6}ባኦስ ሀይቅድ ባ ማይዛታን ጋሄትድ፥ ትርሳ ካታማን ሞገትስ። እያ ናአይ ኤል እያ በሳን ካዎትስ።

\VS{7}ጉጅድካ፥ ጎዳይ፥ ናብያ እዩ ባጋራ ባኦሳ ቦላነ እያ ሶ አሳ ቦላ ትንብተ ኦድዳ ጋሶይ፥ ባኦስ ኦꬅዳ ናጋራ ግሾነ እዮርባምነ እያ ሶ አሳይ ኦꬅዳይሳዳ ኢታባ ኦꬅድ፥ ጎዳ ሀንቀꬅዳ ግሾሳ። ቃስ እ እዮርባማ ሶ አሳ ኡባ ዎꬍድ ዉርስዳ ግሾሳ።


\par }{\SH እስራኤለ ካዋ ኤላ
\par }
{\PP \VS{8}ይሁዳ ካዎይ አስ ካዎትዳ ላታማነ ኡሱፑንꬆ ላይꬃን፥ ባኦሳ ናአይ ኤል እስራኤለን ካዎትስ። ትርሳ ካታማን ኡትድ ናምኡ ላይꬅ ካዎትስ።

\VS{9}ካዋ ቶራ ሞጮናታፐ እሱዋ ግድድ፥ እያ ፓራ ጋረታፐ ባጋ ኪትያ ዝምር ካዋ ቦላ ማቀትስ። ካዎይ ኤል ሄ ዎደ ትርሳን ደእያ ካዎ ጋꬎ አዋተꬃን አይስያ አርፃ ሶን ማꬆትድ ኡትስ።

\VS{10}ይሁዳ ካዎይ አስ ካዎትዳ ላታማነ ላፑንꬃ ላይꬃን ዝምር፥ አርፃ ሶ ገልድ ካዋ ዎꬍድ እያ በሳን ባዉ ካዎትስ።


\par }{\PP \VS{11}ዝምራ ካዎትዳ መላ ባኦሳ ሶ አሳ ኡባ ዎꬍስ። ባኦስ ዳቦ ግድን ላገ ግድን እስ አደካ ፓፃ አሽቤና።

\VS{12}ናብያ እዩ ባጋራ ጎዳይ ባኦሳ ቦላ ኦድዳ ቃላዳ ዝምር ባኦሳ ሶ አሳ ኡባ ዎꬍድ ꬋይስስ።

\VS{13}ሄስ ሀንዳይ ባኦስነ እያ ናአይ ኤል ባንታ ኤቃ ጎይንድ ኦꬅዳ ናጋራ ጋሶንነ እስራኤለ አሳ ኦስስዳ ናጋራ ጋሶን፥ ጎዳ እስራኤለ ፆሳ ሀንቀꬅዳ ግሾሳ።


\par }{\PP \VS{14}ኤል ሀንዳ ሀራባይነ እ ኦꬅዳባይ እስራኤለ ካዎታ ታርከ ማፃፋን ፃፈትስ።


\par }{\SH እስራኤለ ካዋ ዝምራ
\par }
{\PP \VS{15}ይሁዳ ካዎይ አስ ካዎትዳ ላታማነ ላፑንꬃ ላይꬃን ዝምር ትርሳን ላፑን ጋላሳ ፃላላ ካዎትስ። ሄ ዎደ እስራኤለ ኦላንቾት ግባቶና ጌተትያ ፍልስፄመ ካታማ ዩሹዋ ተቅዶሶና።

\VS{16}እስራኤለ አሳይ ዝምሪ ካዋ ቦላ ማቀትድ እያ ዎꬍዳይሳ ስእዳ ዎደ ቶራ ሞጮና ኦምራ ሄ ጋላስ ሄ በሳን እስራኤለ ካዎ ኦꬅድ ካዎꬅዶሶና።

\VS{17}ኦምርነ እስራኤለ አሳይ ግባቶናፐ ከይድ ትርሳ ካታማ ተቅዶሶና።

\VS{18}ካታማይ ኦይከትዳይሳ በእዳ ዎደ ዝምር ካዎ ጋꬎ ግዶን ደእያ ግምብያ ገልድ ካዎ ጋꬎ ታማን ኦይꬅስ፤ እካ ሀይቅስ።

\VS{19}ሄስ ሀንዳይ እዮርባም ኦꬅዳ ናጋራነ እስራኤለ አሳ ኦስስዳ ናጋራ ካልድ ዝምር ጎዳ ስንꬃን ኢታባ ኦꬅዳ ግሾሳ።


\par }{\PP \VS{20}ዝምር ሀንዳ ሀራባይነ እ ማቅዳ ማቆይ እስራኤለ ካዎታ ታርከ ማፃፋን ፃፈትስ።


\par }{\SH እስራኤለ ካዋ ኦምራ
\par }
{\PP \VS{21}ሄ ዎደ እስራኤለ አሳይ ናምኡ ከይድ ሻከትስ። አሳፐ ባጋይ ግናታ ናኣ ትብና ካዎꬃናዉ ኮይን፥ ባጋይ ቃስ ኦምራ ካዎꬃናዉ ኮይስ።

\VS{22}ሽን ኦምራ ማድያ አሳይ ግናታ ናኣ ትብና ማድያ አሳፐ ምንዳ ግሾ ትብን ሀይቅን ኦምር ካዎትስ።


\par }{\PP \VS{23}ይሁዳ ካዎይ አስ ካዎትዳ ሀስታማነ እስንꬆ ላይꬃን፥ ኦምር እስራኤለ ቦላ ካዎትድ ታማነ ናምኡ ላይꬅ ሃርስ፤ እያፐ ኡሱፑን ላይꬃ ትርሳን ሃርስ።

\VS{24}ኦምር ሳማርያ ዙማ ሳምራ ጌተትያ አድያፈ 6,000 ብራ ሳንትመን ሻምድ፥ ያን ካታማ ኬፅስ። ሄ ካታማ ሄ ዙማ ጎዳ ሱንꬃን ሳማረ ግድ ሱንꬅስ።


\par }{\PP \VS{25}ሽን ኦምር ጎዳ ስንꬃን ኢታባ ኦꬅስ፤ እ ካሰ ደእዳ ካዎታ ኡባፈ አꬅድ ናጋራ ኦꬅስ።

\VS{26}ኦምር ናባፃ ናአይ እዮርባም ኦꬅዳ ናጋራነ እስራኤለ አሳ ኦስስዳ ናጋራ ካልስ፤ ሄ ፓꬆና ኤቃ ጋሶን ጎዳ፥ እስራኤለ ፆሳ ሀንቀꬅስ።


\par }{\PP \VS{27}ኦምር ሀንዳ ሀራባይ፥ እ ኦꬅዳባይነ እያ ምኖተꬃይ እስራኤለ ካዎታ ታርከ ማፃፋን ፃፈትስ።

\VS{28}ኦምር ሀይቅድ ባ ማይዛታን ጋሄትድ፥ ሳማረን ሞገትስ። እያ ናአይ አካብ እያ በሳን ካዎትስ።


\par }{\SH እስራኤለ ካዋ አካባ
\par }
{\PP \VS{29}ይሁዳ ካዎይ አስ ካዎትዳ ሀስታማነ ሆስፑንꬆ ላይꬃን፥ ኦምራ ናአይ አካብ እስራኤለን ካዎትስ። ኦምራ ናአይ አካብ ሳማረን እስራኤለ ቦላ ላታማነ ናምኡ ላይꬅ ካዎትስ።

\VS{30}ኦምራ ናአይ አካብ ባፐ ስን ካዎትዳ ካዎታ ኡባፈ አꬍያ ኢታባ ጎዳ ስንꬃን ኦꬅስ።

\VS{31}ናባፃ ናአይ እዮርባም ኦꬅዳ ናጋራ ላፋባ ግድ ቆፎ ፃላላ ግዶናሽን፥ ስዶና ካዋ ኤትባላ ናእዉ ኤልዛቤሎ ባዉ ማቾ ኤክድ፥ ባኣለ ኤቃስ ኦሶነ ጎይኖ ዶምስ።

\VS{32}ሳማረን እ ኬፅስዳ ባኣለ ኤቃ ኬꬃን ያርሾ በሲ ኬፅስ።

\VS{33}ቃስ አካብ አሼራ ጌተትያ ፆሰ ምስልያ ኤስድ፥ ባፐ ስን ደእዳ ካዎታ ኡባፈ አꬅድ ጎዳ እስራኤለ ፆሳ ሀንቀꬅያ ናጋራ ኦꬅስ።


\par }{\PP \VS{34}አካባ ካዎተꬃ ዎደ ቤተለፐ ይዳ፥ ህኤላ አደይ እያርኮ ዛሪድ ኬፅስ። ናወ ናኣ እያሱ ባጋራ ጎዳይ ኦድዳይሳዳ፥ ህኤል እያርኮ ኬፃናዉ ባስያ ዎደ አቤሮ ጌተትያ ባይራ ናአይ ሀይቅስ። ቃስ ሳንቃ አꬅያ ዎደ ሳጉባ ጌተትያ ካሎ ናአይ ሀይቅስ።




\par }\Chap{17}{\SH ኤልያሳ ቁሮይ ሙዝስ
\par }
{\PP \VerseOne{1}ጋላዳን ተስባፐ ይዳ ናበይ፥ ኤልያስ ካዋ አካባ ሀይሳዳ ያግስ፤ “ታኒ እያዉ ኦꬅያ ጎዳይ፥ እስራኤለ ፆሳይ ኤሮ! ካልድ ያና ላይꬃታን፥ ታኒ ኦዶና ደእሽን፥ ሳአን እር ቡከና ዎይኮ ፃሳተና” ያግስ።


\par }{\PP \VS{2}ሄሳፈ ጉየ፥ ጎዳ ቃላይ ኤልያሳኮ ይድ ሀይሳዳ ያግስ፤

\VS{3}“ሀይሳፈ ደንዳዳ ዶሎሀ ባጋ ባ፤ ያን ዮርዳኖሰ ሻፋፐ ዶሎሀ ባጋራ ደእያ ኮራታ ዛንጋራን ቆሰታ።

\VS{4}ኔኒ ሄ ሻፋፐ ሃ ኡያና፤ ቁሮት ነና ሄ በሳን ካꬅ ሙዛናዳ ታ ኤንታ ኪታስ” ያግስ።

\VS{5}ኤልያስ ጎዳይ ግዳይሳዳ ኦꬅስ፤ ዮርዳኖሰ ሻፋፐ ዶሎሀ ባጋራ ደእያ ኮራታ ዛንጋራ ብድ ያን ኡትስ።

\VS{6}ዎንታነ ኦማርስ ቁሮት ኡይꬅነ አሾ ኤልያሳስ ኤሆሶና፤ እ ሻፋፐ ሃ ኡይስ።

\VS{7}ቢታን እር ቡኮና ግሾ፥ ጉꬃ ዎደፐ ጉየ ሻፋይ መልስ።


\par }{\SH ኤልያሳነ ሳራፕታ አምእዉ
\par }
{\PP \VS{8}ሄሳፈ ጉየ፥ ጎዳ ቃላይ ኤልያሳኮ ሀይሳዳ ያግስ፤

\VS{9}“ሀ በሳፈ ደንዳዳ፥ ስዶና ማታን ደእያ ሳራፕታ ባዳ ያን ደኣሻ። ሄኮ፥ እስ አምእያ ካꬅ ነና ሙዛና መላ ታኒ ኪታስ” ያግስ።


\par }{\PP \VS{10}ኤልያስ ደንድድ ሳራፕታ ብድ ካታማ ፐንግያ ጋክያ ዎደ፥ ሄኮ፥ እስ አምእያ ምꬅ ምፃዉሱ። ኤልያስ ማጫስዉ ፄግድ፥ “ሀያና፥ ታዉ ሃ ኡያናዉ ቡለራ ኤካዳ ያ” ያግስ።

\VS{11}ማጫስያ ሃ ኤሀናዉ ብሽን እ ፄግድ፥ “ሀያና ጉꬃ ባሶ ኡይꬅካ ኤካዳ ያ” ያግስ።


\par }{\PP \VS{12}ማጫስያ ዛራዳ፥ “ጎዳይ፥ ነ ደኦ ፆሳይ ኤሮ! ታዉ ኡይꬅ ባዋ። ታዉ ኦቶን እስ ኩጫ ꬊለይነ ጉꬃ ዛይተ ፃላል ፃሮን ደኤስ። ታኒ ሀይሳ ይዳይ ጉꬃ ምꬅ ምፃዳ፥ ሶ ስማዳ፥ ህኖ ታዉነ ታ ናኣስ እስ ቶሆ ኡክድ ምድ ሀይቃና” ያጋሱ።


\par }{\PP \VS{13}ኤልያስ ዛሪድ፥ “አይኮይ ባዋ፥ ያዮፋ፤ ባዳ ነ ካꬃ ካꬃ። ሽን ኮይሮ ነ ꬊልያፈ ጉꬃ ኡይꬅ ላቃዳ ታዉ ኤካዳ ያ፤ ሄሳፈ ጉየ፥ ነዉነ ነ ናኣስ ኡካ።

\VS{14}ጎዳይ፥ እስራኤለ ፆሳይ፥ ‘ሳኣ ቦላ እር ቡካና ጋካናዉ ꬊለይ ኦቱዋፐ ዛይተይ ፃሩዋፐ ዉረና’ ያጌስ” ያግስ።


\par }{\PP \VS{15}ሄሳ ግሾ፥ ማጫስያ ባዳ፥ ኤልያስ ግዳይሳዳ ኦꬃሱ፤ ሄሳዳ ሀንን፥ ኤልያስ፥ ማጫስያነ እ ሶ አሳይ ዳሮ ዎደስ ግድያ ካꬅ ደምዶሶና።

\VS{16}ጎዳይ ኤልያሳ ባጋራ ኦድዳ ቃላ ናግድ፥ ኦቱዋፐ ꬊለይ ፃሩዋፐ ዛይተይ ዉርቤና።


\par }{\PP \VS{17}ጉꬃ ዎደፐ ጉየ ሄ ማጫሰ ናአይ ሀርግስ፤ ሀርገይ ጎብሸ ብን፥ ዉርሰꬃን ናአይ ሀይቅስ።

\VS{18}ማጫስያ ኤልያሳኮ፥ “ፆሳ አድያዉ፥ ነ ታ ቦላ ሀይሳዳ አይስ ኦꬃዲ? ነ ታ ናጋራ ሀሳይሳዳ ታ ናኣ ዎꬋናዉ ያዲ?” ያጋሱ።


\par }{\PP \VS{19}ኤልያስ፥ “ነ ናኣ ሃ ኤካዳ ያ” ያግስ። ናኣ እ ክኡዋፐ ኤክድ፥ ፑደ ባ ደእያ ፖቅያ ኤፍድ ባ አርሳን ዝንእስስ።

\VS{20}ያትድ ጎዳኮ ሀይሳዳ ያግድ ዋስስ፤ “አቤት ጎዳዉ፥ ታ ፆሳዉ፥ ሀ ታኒ ደእያ አምኤ ናኣ ዎꬋዳ፥ ሀይሳ መላ መቶ እ ቦላ አይስ ኤሀይ?” ያግስ።

\VS{21}ሄሳፈ ጉየ ናኣ ቦላ ሄꬑ ቶሆ ዛቁልድ፥ “አቤት ጎዳው፥ ታ ፆሳዉ፥ ሀ ናኣ ፓꬃ” ያግድ ዎስስ።


\par }{\PP \VS{22}ጎዳይ ኤልያሳ ዎሳ ስእስ። ናኣ ሸምፖይ ስምን፥ ናአይ ፓፅስ።

\VS{23}ኤልያስ ናኣ ኤክድ ፖቅያፐ ዱገ ዎꬍስ፤ ናኣ አየስ እምድ፥ “ሄኮ ነ ናአይ ፓፅስ” ያግስ።


\par }{\PP \VS{24}ማጫስያ፥ “ኔኒ ፆሳ አስ ግደይሳነ ነ ዶናፐ ከይያ ጎዳ ቃላይ ቱማ ግደይሳ ታኒ ሀእ ኤራስ” ያጋሱ።




\par }\Chap{18}{\SH ኤልያሳነ ባኣለ ናበታ
\par }
{\PP \VerseOne{1}እር ቡኮና አግን ሄꬓንꬆ ላይꬃን፥ ጎዳይ ኤልያሳኮ፥ “ባዳ ካዋ አካባስ ቆንጫ። ታ ቢታን እራ ቡክሳና” ያግስ።

\VS{2}ኤልያስ አካባስ ቆንጫናዉ ደንድድ ብስ።

\par }{\PP ሄ ዎደ ሳማረን ዎልቃማ ኮሽ ከይስ።

\VS{3}አካብ ባ ካዎ ጋꬉዋ አዋተꬃን አይስያ አብድዩ ፄግስ። አብድዩይ ጎዳ ምንꬅድ አማንያ አስ።

\VS{4}ኤልዛቤላ ጎዳ ሱንꬃን ናበታ ዎꬍዳ ዎደ አብድዩይ ኤንታፈ ፄታታ ኤክድ፥ እሻታማን እሻታማን ሻክድ፥ ጎንጎሎ ግዶን ቆስድ፥ ካꬅነ ሃ እምሸ ጋምእስ።


\par }{\PP \VS{5}አካብ አብድዩ ፄግድ፥ “ማታ ደምድ ፓራታነ ባቁሎታ ሀይቆፐ አሻናዉ ቢታን ፑልቶይ ደእያ በስነ ሻፋ ጋፃን ኡባ ባ” ያግስ።

\VS{6}ኤንቲ ቢታን አዉ ባጋ ባነኮ ሻከትድ ኤክን፥ አካብ እስ ኦግያ ኦይክድ ባርካ ብስ፤ አብድዩይ ሀራ ኦገ ኦይክድ ባርካ ብስ።


\par }{\PP \VS{7}አብድዩይ ባ ኦግያ ኦይክድ ብሽን፥ ሄኮ፥ ኤልያስ እያራ ጋሄትስ። አብድዩይ ኤልያሳ ኤርድ ባ ሶምኡዋን ጉፋንድ፥ “ታ ጎዳዉ ኤልያሳ፥ ሀይስ ነኔ?” ያግስ።


\par }{\PP \VS{8}ኤልያስ፥ “ኤ ታና፤ ኔኒ ባዳ፥ ሄኮ፥ ኤልያስ ሀይሳን ደኤስ ያጋዳ ነ ጎዳስ ኦዳ” ያግስ።


\par }{\PP \VS{9}አብድዩይ ዛሪድ፥ “ታ ነና አይ ቆህን ነ ታና ነ አይልያ ሀይቆ ጋዳ አካባ ኩሸን አꬃዳ እማይ?

\VS{10}ጎዳይ፥ ነ ደኦ ፆሳይ ኤሮ! ታ ጎዳይ ነና ኮያና መላ ኪትቦና ቢት ዎይኮ ካዎተꬅ ባዋ። ኤንቲ፥ ‘ኤልያስ ሀይሳን ባዋ’ ግያ ዎደ ነ ያን ባይናይስ ቱማ ግደይሳ ኤራናዉ አካብ ደርያ አይሰይሳታ ጫቅሴስ።

\VS{11}ሀእ ኔኒ፥ ‘ባዳ፥ ኤልያስ ሀይሳን ደኤስ’ ያጋዳ ኦዳ” ያጋሳ።


\par }{\PP \VS{12}“ታ ነና አጋዳ ብያ ዎደ ጎዳ አያናይ ነና ደንꬅድ፥ ታ ኤሮና በሲ ኤፋና። ታ አካባስ ኦድን፥ እ ነና ደሞና እፅኮ፥ ታና ዎꬋና። ታኒ ነ አይለይ ናአተꬃፈ ዶማዳ ጎዳ ያይያ አስ።

\VS{13}ኤልዛቤላ ጎዳ ናበታ ዎꬍዳ ዎደ፥ ታኒ ኤንታፈ ፄታ ኤካዳ፥ እሻታማን እሻታማን ሻካዳ እስ ጎንጎሎን ቆሳዳ፥ ካꬅነ ሃ እማስ። ያትን፥ ታኒ ኦꬅዳባይ ነዉ ታ ጎዳስ ኦደትቤኔ?

\VS{14}ሀእ ኔኒ፥ ‘ባዳ፥ ሄኮ፥ ኤልያስ ሀይሳን ደኤስ’ ያጋዳ ኦዳ ያጋሳ። ታ ኦድኮ እ ታና ዎꬋና” ያግስ።


\par }{\PP \VS{15}ኤልያስ፥ “ታኒ እያዉ ኪተትያ፥ ኡባፈ ዎልቃማ ጎዳይ ኤሮ! ቱማ ታኒ ሀች አካባስ ቆንጫና” ያግስ።


\par }{\PP \VS{16}አብድዩይ አካባኮ ብድ አካባስ ኦድን፥ አካብ ኤልያሳራ ጋሄታናዉ ብስ።

\VS{17}አካብ ኤልያሳ በእዳ ዎደ፥ “እስራኤለ ቢታ ቡቀይ ነኔ?” ያግስ።


\par }{\PP \VS{18}ኤልያስ ዛሪድ፥ “እስራኤለ ቢታ ቡቀይ ታና ግዶናሽን፥ ጎዳ ኪታ አግድ፥ ባኣለ ኤቃታ ጎይንድ፥ ቢታ ቡቀይ ነናነ ነ አዋ ሶ አሳ።

\VS{19}ሀእ፥ እስራኤለ አሳ ኡባ ቃርመሎሳ ዙማ ቦላ ታኮ ሺሻ። ኤልዛቤል ግብራ ምያ ኦይዱ ፄታነ እሻታሙ ባኣለ ናበታነ ኦይዱ ፄቱ አሼራ ናበታ እስፈ ሀ በሳ ሺሻ” ያግስ።


\par }{\PP \VS{20}ሄሳ ግሾ፥ አካብ ኪትድ፥ እስራኤለ አሳ ኡባነ ናበታ ቃርመሎሳ ዙማ ቦላ ሺሽስ።

\VS{21}ኤልያስ ሺቅዳ አሳኮ ብድ፥ “አዉደ ጋካናዉ ናምኡ ዎዛናን ዳኔ? ጎዳይ ፆሰ ግድኮ እያ ጎይንተ፤ ባኣለይ ፆሰ ግድኮ እያ ጎይንተ” ያግስ። ግዶሽን፥ አሳይ እያዉ እስ ቃላካ ዛርቤና።


\par }{\PP \VS{22}ሄሳፈ ጉየ፥ ኤልያስ፥ “ጎዳ ናበታፐ ታ ፃላል አታስ፤ ሽን ባኣለ ናበት ኦይዱ ፄታነ እሻታማ።

\VS{23}አነ ኑስ ናምኡ ኮርማታ እመቶ። ሄ ኮርማታፐ እሱዋ ኤንቲ ዶሮ፤ ኮርማ ሹክድ ቃንፀረꬆ፤ አሹዋ ምꬃ ቦላ ዎꬆ፤ ሽን ታማ ኤꬆፎ። ታኒ ናምአንꬆ ኮርማ ጊግሳዳ፥ ምꬃ ቦላ ዎꬃና፤ ታካ ታማ ኤꬅከ።

\VS{24}ህንተ፥ ህንተ ፆሳ ሱንꬃ ፄግተ፤ ታካ ጎዳ ሱንꬃ ፄጋና። ስእድ ያርሹዋ ምያ ታማ ኪትያ ፆሳይ፥ እ፥ ፆሰ ግዶ” ያግስ።

\par }{\PP አሳይ፥ “ነ ግያ ቆፋይ ሎኦ” ያግዶሶና።


\par }{\PP \VS{25}ሄሳ ግሾ፥ ኤልያስ ባኣለ ናበታኮ፥ “ህንተ ዳሮ ግድያ ግሾ፥ እስ ኮርማ ዶርድ ኮይሮትድ ጊግስተ። ህንተ ፆሳ ሱንꬃ ፄግተ፤ ሽን እያን ታማ ኤꬆፍተ” ያግስ።


\par }{\PP \VS{26}ኤንቲ ባንታዉ እመትዳ ኮርማ ኤክድ ጊግስዶሶና።

\par }{\PP ዎንታፈ ሴታ ጋላስ ጋካናዉ ባኣለ ሱንꬃ ፄግድ፥ “ባኣለ፥ ኑና ስአ” ያግድ ዎስዶሶና። ሽን ስኤትያ ግርስ ባዋ፤ ዛርያ አስ በንትቤና። ባንታ ጊግስዳ ያርሾ በሳ ዩሹዋን ዱርዶሶና።


\par }{\PP \VS{27}ሳእ ሴታ ጋላሳ ግድን፥ ኤልያስ፥ “ህንተ ቃላ ꬎቁ ኦꬅድ ዎስተ! እ ፆሰ ግደነ! ኦን ኤር፥ እ ቆፋን ገልዳኮ ዎይኮ እያዉ ኦሶይ ዳርዳኮ ዎይኮ ማንዳርዳኮ ዎይኮ ꬍስክዳባ ግድኮ ደንꬃናዉ ኮሼስ” ያግድ ቀልቅስስ።


\par }{\PP \VS{28}ኤንቲ ባንታ ቃላ ꬎቁ ኦꬅድ ዎስዶሶና። ካሰ ባንታ ጎይንያ ዎጋዳ ባንታ አሳተꬃራ ሱꬅ ጎጋና ጋካናዉ ቶራንነ ማሻን ባንታና ጫድዶሶና።

\VS{29}ኦማርስ ያርሾ ሺሽያ ዎደይ ጋካናዉ ኤንቲ ትንብተ ኦድዶሶና፤ ሽን ስኤትያ ግርስ ባዋ፤ ኤንታና ሀይዝድ ዛሮ እምያ አስ ꬋይስ።


\par }{\PP \VS{30}ሄሳፈ ጉየ፥ ኤልያስ፥ “ሃ ታኮ ሺቅተ” ያግስ። አሳይ እያኮ ሺቅን፥ ላለትዳ ጎዳ ያርሾ በሳ ዛሪድ ግምብስ።

\VS{31}ጎዳ ቃላይ ያይቆባኮ፥ “ነ ሱንꬃይ እስራኤለ ግዳና” ያግድ ኦድዳ፥ ያይቆባ ናይታ ኮቻታ ታይቡዋን ታማነ ናምኡ ሹቻታ ኤክስ።

\VS{32}ጎዳ ሱንꬃን ሄ ሹቻታ ኬልድ፥ ያርሾ በሲ ግምብድ፥ ታማነ ኦይዱ ልትሮ ሃ ኦይክያ ኦላ ያርሾ በሳ ዩሾን ቦክስ።


\par }{\PP \VS{33}ሄሳፈ ጉየ፥ ያርሾ በሳን ምꬅ ዎꬅድ፥ ኮርማ አሹዋ እያ ቆሙዋን ቆሙዋን ቃንፀረꬅድ፥ ምꬃ ቦላ ዎꬅስ። አሳኮ፥ “ኦይዱ ባ ሃ ኩንꬅድ፥ ያርሹዋ ቦላነ ምꬃ ቦላ ጉስተ” ያግስ፤ ኤንቲ ጉስዶሶና።

\VS{34}ቃስካ፥ ኤልያስ፥ “ናምአንꬆ ጉጅተ” ያግስ፤ ኤንቲ ናምአንꬆ ጉጅዶሶና።

\par }{\PP ቃስካ፥ ኤልያስ፥ “ሄꬓንꬆ ጉጅተ” ያግስ፤ ሄꬓንꬆ ጉጅዶሶና።

\VS{35}ሃꬃይ ያርሾ በሳ ዩሹዋን ጎግድ፥ ኦላን ኩምስ።


\par }{\PP \VS{36}ኦማርሳ ያርሾ ሺሽያ ዎደ ናበይ ኤልያስ ያርሾ በሳኮ ሺቅድ ሀይሳዳ ያግድ ዎስስ፤ “አቤት ጎዳዉ፥ አብራሃመ ፆሳዉ፥ ይሳቃ ፆሳዉ፥ እስራኤለ ፆሳዉ፥ ኔኒ እስራኤለ ቢታን ፆሰ ግደይሳ፥ ታኒ ነ አይለ ግደይሳነ ታኒ ሀይሳ ኡባ ነ ቃላን ኦꬅዳይስ ሀች ኤረቶ።

\VS{37}አቤት ጎዳዉ፥ ታዉ ኮያ። ኔኒ፥ ጎዳይ ፆሰ ግደይሳነ ኤንታ ዎዛና ኔኮ ዛረይ ነና ግደይሳ ሀ አሳይ ኤራና መላ ታዉ ኮያ!” ያግስ።


\par }{\PP \VS{38}ጎዳ ታማይ ሳሎፐ ዎꬍድ፥ ፁሳ ያርሹዋ፥ ምꬃ፥ ሹቻነ ቢታ ምስ፤ ኦላን ደእያ ሃꬃ ላጭስ።

\VS{39}አሳ ኡባይ ሄሳ በእዳ ዎደ፥ ባንታ ሶምኦራ ሳአን ጉፋንድ፥ “ጎዳይ ፆሰ! ጎዳ ፃላል ፆሰ!” ያግዶሶና።


\par }{\PP \VS{40}ኤልያስ፥ “ባኣለ ናበታ ኦይክተ፤ ኤንታፈ እስ አስካ ከስ ኤኮፎ” ያግስ። አሳይ ኤንታ ኦይክዶሶና፤ ኤልያስ ኤንታ ቅሶና ሻፋ ኤፍድ ዎꬍስ።


\par }{\SH ጎዳይ እራ ቡክስስ
\par }
{\PP \VS{41}ኤልያስ አካባኮ፥ “ከያዳ ባ፤ ማ፤ ኡያ፤ ታኒ፥ ዎልቃማ እራ ጉንꬅ ስአይስ” ያግስ።

\VS{42}ሄሳ ግሾ፥ አካብ ማናዉነ ኡያናዉ ብስ። ሽን ኤልያስ ቃርመሎሳ ዙማ ቦላ ከይድ፥ ባ ሶምኡዋ ባ ጉልባታ ግዶ ገልስድ ሆክስ።


\par }{\PP \VS{43}ኤልያስ ባ አይልያኮ፥ “አነ ባዳ፥ አባኮ ስማዳ ፄላ” ያግስ።

\par }{\PP እያ አይለይ ብድ ፄልድ፥ “አይብካ በንተና” ያግስ።

\par }{\PP ኤልያስ ባ አይልያ ላፑን ቶሆ፥ “ቃስካ ባዳ ፄላ” ያግስ።

\par }{\PP እያ አይለይ ላፑን ቶሆ ፄልስ።

\VS{44}ላፑንꬆን፥ “ኩሸ ቃቃፐ ዳሮና ጉꬃ ሻር አባፈ ከይሽን በአስ” ያግስ።

\par }{\PP ኤልያስ፥ “ባዳ፥ ‘እር ነና ቡሱ ድጎና መላ ነ ፓራ ጋርያን ኡታዳ ነ ሶ ባ’ ያጋዳ አካባስ ኦዳ” ያግስ።


\par }{\PP \VS{45}ጉꬃ ዎደፐ ጉየ ሳሎይ ካሬꬃ ሻራን ዱልክስ፤ ጫርኮይ ጫርክስ፤ ዎልቃማ እር ቡክስ። አካብ ፓራ ጋርያን ኡትድ እዝራኤላ ካታማ ብስ።

\VS{46}ጎዳ ዎልቃይ ኤልያሳ ቦላ ዎꬍስ። ኤልያስ ባ ማኡዋ ፄሳን ፑደ ስቅድ፥ እዝራኤላ ካታማ ጋካናዉ አካባ ስንꬃን ዎፅስ።




\par }\Chap{19}{\SH ኤልያስ ሲና ዙማ ቦላ
\par }
{\PP \VerseOne{1}ኤልያስ ኦꬅዳባ ኡባነ ባኣለ ናበታ ኡባ ማሻን ዎꬍዳይሳ አካብ ኤልዛቤልስ ኦድስ።

\VS{2}ኤልዛቤላ፥ “ኔኒ ሄ ናበታ ቦላ ኦꬅዳይሳዳ ዎንቶ ሀኖደ ታኒ ነ ቦላ ኦꬆና እፅኮ፥ ፆሳት ታና ፕርዶ” ያጋዳ ኤልያሳኮ ኪታሱ።


\par }{\PP \VS{3}ኤልያስ ባ ሸምፑዋስ ያይድ፥ ባ አይልያ ኤክድ፥ ይሁዳ ቢታን ደእያ በርሳበ ብስ።

\VS{4}እስ ጋላሳ ኦገ መላ ቢታን ሄመትስ። እ ሄመꬃ አግድ እስ ሳንካራ ኩያ ጋርሳን ኡትድ፥ “አቤት ጎዳዉ፥ ታዉ ግዳና፤ ታኒ ታ ማይዛታፐ አꬍድከ፤ ታ ሸምፑዋ ኤካ” ያግድ ሀይቆ ዎስስ።


\par }{\PP \VS{5}ሄሳፈ ጉየ፥ ሳንካራ ኩያ ጋርሳን ዛቁልድ ꬍስክስ። እ ꬍስክዳሽን፥ ሄኮ፥ እስ ኪታንቾይ እያ ቦችድ፥ “ደንዳ፤ ማ” ያግስ።

\VS{6}እ ደንድድ ፄልያ ዎደ፥ ሄኮ፥ ሹቻ ምሻን ኡከትድ፥ ካፅዳ ኡይꬅነ ኦቶ ሃꬅ እያ ሁጰሶን በእስ። እ ምድ ኡይዳፐ ጉየ ስሚድ ꬍስክስ።

\VS{7}ጎዳ ኪታንቾይ ናምአንꬆ ይድ፥ “ኤልያሳ፥ ኔኒ ባና ኦገይ ዳሮ አዱሰ ግድያ ግሾ፥ ደንዳዳ ማ” ያግስ።


\par }{\PP \VS{8}ኤልያስ ደንድድ ምስ፥ ኡይስ። ሄ እ ምዳ ካꬃ ዎልቃን ፆሳ ዙማ ኮሬባ ጋካናዉ ኦይታሙ ጋላስነ ኦይታሙ ቃማ ሄመትስ።

\VS{9}እ ያ ጋክድ፥ ጎንጎሎ ግዶ ገልድ አቅስ።

\par }{\PP ጎዳይ፥ “ኤልያሳ፥ ሀይሳን አይ ኦꬃይ?” ግያ ፆሳ ቃላይ እያኮ ይስ።


\par }{\PP \VS{10}ኤልያስ፥ “ኡባፈ ዎልቃማ ጎዳ ፆሳስ ታኒ ዳሮ ምሸታስ። እስራኤለ አሳይ ኔራ ጫቅዳ ጫቁዋ መንꬅስ፤ ነ ያርሾ በሳ ላልዶሶና፤ ነ ናበታ ማሻን ዎꬍዶሶና። ታኒ ታርካ አታስ፤ ሀእ ኤንቲ ታ ሸምፑዋ ዎꬋናዉ ኮዮሶና” ያግስ።


\par }{\PP \VS{11}ጎዳይ፥ “ሀይሳፈ ከያዳ ደርያ ሁጰን ታ ስንꬃን ኤቃ” ያግስ። ኤልያስ ኤቅዳሽን፥ ሄኮ፥ ጎዳይ እያ ማታራ አꬍስ። ሄ ዎደ ዎልቃማ ጫርኮይ ዙማ ጳልቀረꬅስ፤ ዛላታ ትንቸረꬅስ፤ ሽን ጎዳይ ሄ ጫርኩዋ ግዶን ባዋ። ጫርኩዋፈ ጉየ ቢት ቃፅስ፤ ሽን ጎዳይ ሄ ቢታ ቃፁዋን ባዋ።

\VS{12}ቢታ ቃፁዋፐ ጉየ ታም ከይስ፤ ሽን ጎዳይ ታማ ግዶን ባዋ። ታማፐ ጉየ ካልካሽ ስኤትስ።

\VS{13}ኤልያስ ሄ ካልካሻ ስእዳ ዎደ ባ ሶምኡዋ አፍላን ካምድ፥ ካረ ከይድ ጎንጎሉዋ ፐንገን ኤቅስ።

\par }{\PP ሄኮ፥ እስ ግርስ ኤልያሳኮ፥ “ኤልያሳ፥ ሀይሳን አይ ኦꬃይ?” ያግስ።


\par }{\PP \VS{14}ኤልያስ፥ “ኡባፈ ዎልቃማ ጎዳ ፆሳስ ታኒ ምሸታስ። እስራኤለ አሳይ ኔራ ጫቅዳ ጫቁዋ መንꬅዶሶና፤ ነ ያርሾ በሳ ላልዶሶና፤ ነ ናበታ ማሻን ዎꬍዶሶና። ታኒ ታርካ አታስ፤ ኤንቲ ታ ሸምፑዋ ኤካናዉ ኮዮሶና” ያግስ።


\par }{\PP \VS{15}ጎዳይ እያኮ፥ “ኔኒ ይዳ ኦግያራ ጉየ ስማዳ ዳማስቆ መላ ቢታ ባ። ኔኒ ያ ጋክያ ዎደ አዛሄላ፥ ሶረ ቦላ ካዎ ኦꬃዳ ትያ።

\VS{16}ናምሳ ናኣ፥ እዩ እስራኤለ ቦላ ካዎ ኦꬃዳ ትያ። ነ በሳን ናበ ኦꬃዳ አቤል-ማሆላ አድያ ሳፋፃ ናኣ ኤልሳ ትያ።

\VS{17}አዛሄላ ማሻፈ ከስ ኤክያ ኡባ እዩይ ዎꬋና፤ እዩ ማሻፈ ከስ ኤክያ ኡባ ኤልስ ዎꬋና።

\VS{18}ሽን ባኣለ ኤቃ ጎይኖና ዎይኮ ባንታ ዶናን ባኣለ ኤቃ ዬሮና 7,000 አሳ ታኒ እስራኤለን ታዉ አሻና” ያግስ።


\par }{\SH ኤልያስ ኤልሳ ፄግስ
\par }
{\PP \VS{19}ኤልያስ ሄ በሳፈ ደንድድ ብሸ ሳፋፃ ናአይ ኤልስ ታማነ ናምኡ ዋፃ ቦራን ጋደ ጎይሽን ደምስ፤ ኤልስ ታማነ ናምአንꬆ ዋፃን ጎዬስ። ኤልያስ እያ ማታራ አꬍሸ ባ አፍላ እያ ቦላ የግስ።

\VS{20}ኤልስ ቦራታ ኤስድ፥ ኤልያሳ ጌዶ ዎፅ ብድ፥ “ታኒ ታ አዋነ ታ አይዉ ዬራ ሳሮꬃዳ ያና፤ ያፐ ስማዳ ነና ካላና” ያግስ።

\par }{\PP ኤልያስ፥ “ኤሮ ባ፤ ታ ነና ድግከ” ያግስ።


\par }{\PP \VS{21}ሄሳ ግሾ፥ ኤልስ ጉየ ስሚድ ዋꬃ ቦራታ ሹክስ፤ ቦራ ሚሽያ ቀርድ አሹዋ ካꬅድ፥ አሳስ አꬅን አሳይ ምዶሶና። ሄሳፈ ጉየ፥ ደንድ ብድ፥ ኤልያሳስ ኪተትስ።




\par }\Chap{20}{\SH ሶረይ ሳማረ ኦልስ
\par }
{\PP \VerseOne{1}ሶረ ካዎይ በን-ሀዳድ ባ ኦላንቾታ ኡባ ሺሽስ። ሀስታማነ ናምኡ ካዎታን፥ ኤንታ ፓራታንነ ፓራ ጋረታን ማደትድ፥ ሳማረ ካታማ ተቅድ፤ እያ ኦልስ።

\VS{2}እስራኤለ ካዋ አካባኮ አሰ ኪትድ ሀይሳዳ ያግስ፤

\VS{3}“ነ ብራይነ ነ ዎርቃይ ታባ፤ ነ ማቸትነ ነ ናይታፐ ሎኦት ታባ” ያግስ።


\par }{\PP \VS{4}እስራኤለ ካዎይ ዛሪድ፥ “ኤ፥ ታ ጎዳዉ ካዋዉ፥ ነ ግዳይሳ መላ፤ ታካ ታዉ ደእያባ ኡባይ ነባ” ያግስ።


\par }{\PP \VS{5}ቃስካ፥ ኪተትዳ አሳት ናምአንꬆ ብድ፥ “በን-ሀዳድ ሀይሳዳ ያጌስ፤ ‘ነ ብራነ ነ ዎርቃ፥ ነ ማቸታነ ነ ናይታ ታዉ ሼꬋ’ ጋዳ ኪታስ።

\VS{6}ሽን ዎንቶ ሀኖደ ነ ካዎ ጋꬉዋነ ነ ሞርናታ ኬꬃ ፕልጋና መላ ታ ኦሳንቾታ የዳና። ኤንቲ ነ ሎኦባ ጋዳ ዎꬅዳባ ኡባ ኤፋና” ያግዶሶና።


\par }{\PP \VS{7}እስራኤለ ካዎይ ቢታ ጭማታ ኡባ ሺሽድ፥ “ሀ አደይ ኑና ꬋይሳናዉ ኮየይሳ በእተ። እ ታ ማቸታነ ታ ናይታ፥ ታ ብራነ ታ ዎርቃ ኤካናዉ ኪትን፥ ታ እፃብከ” ያግስ።


\par }{\PP \VS{8}ጭማትነ አሳ ኡባይ፥ “እ ኦድያባ ስኦፓ! ዎይኮ እያዉ ኤሮ ጎፓ” ያግዶሶና።


\par }{\PP \VS{9}ሄሳ ግሾ፥ አካብ በን-ሀዳድ ኪትዳ አሳታኮ፥ “ህንተ ታ ጎዳ ካዋ፥ ‘ኔኒ ኮይሮ ኪትዳ ኪታ ታ ፖላና፤ ሽን ሀ ናምአንꬆ ኪታ ፖላናዉ ዳንዳእከ’ ያጌስ ግድ ኦድተ” ያግስ።

\par }{\PP ኪተትዳ አሳት ብድ ሄሳ በን-ሀዳዳስ ኦድዶሶና።

\VS{10}በን-ሀዳድ፥ “ታና ካልያ አሳስ ሳማረ ካታማን እስ ኩጫ ቢት ጋክኮ ፆሳት ታና ፕርዶ” ያግስ።


\par }{\PP \VS{11}እስራኤለ ካዎይ ኪተትድ ይዳይሳታኮ፥ “ ‘ቱማ ኦላንቾይ ኦላፐ ስምሸ ጋይረስፐ አትሽን፥ ቡሮ ብሸ ጋይረና’ ያግድ ኦድተ” ያግስ።


\par }{\PP \VS{12}በን-ሀዳድነ ካዎት፥ ባንታ ዱንካንያ ግዶን ኡሹ ኡይሸ ሄሳ ስእዳ ዎደ ካዎይ ባ ኦላንቾታኮ፥ “ኦላናዉ ሳልፕተ” ያግድ ኪትን፥ ኤንቲ ካታማ ኦላናዉ ሳልፕዶሶና።


\par }{\PP \VS{13}ሄኮ፥ እስ ናበይ እስራኤለ ካዋ አካባኮ፥ “ጎዳይ ‘ሀ ዳሮ ኦላንቾታ ኡባ በአ? ታኒ ሀች ኤንታ ነ ኩሸን አꬃዳ እማና፤ ታ ጎዳ ግደይሳ ኔኒ ሄ ዎደ ኤራና’ ያጌስ” ያግስ።


\par }{\PP \VS{14}አካብ፥ “ኦላ ዶማናይ ኦኔ?” ያግስ።

\par }{\PP ናበይ፥ “አዉራጃ ሃረይሳት ኪትያ ናአተꬃ ኦላንቾት ዶሞ” ያግስ።

\par }{\PP ካዎይ፥ “አትያ ኦላንቾታ ኦን ኪታኔ?” ያግስ።

\par }{\PP ናበይ፥ “ኔኒ ኪታ” ያግስ።


\par }{\PP \VS{15}ሄሳ ግሾ፥ አካብ አዉራጃ ሃረይሳት ኪትያ ናአተꬃ ኦላንቾታ፥ 232 ሺሽስ። ቃስ 7,000 አትዳ እስራኤለ አሳ ሺሽስ።


\par }{\PP \VS{16}በን-ሀዳድ ባና ማድዳ ሀስታማነ ናምኡ ካዎታራ እስፈ ዱንካንያን ኡትድ ኡሻን ማꬆትዳሽን፥ ሴታ ጋላስ እስራኤለ ኦላንቾት ኦላስ ከይዶሶና።

\VS{17}አዉራጃ ሃረይሳት ኪትያ ናአተꬃ ኦላንቾት ኮይሮ ከይድ ብዶሶና።

\par }{\PP በን-ሀዳድ ፆሞሳና መላ ኪትዳ አሳት፥ “ሳማረፐ አሳይ ከይድ ዩሳ ቦላ ደኤስ” ያግድ ኦድስ።


\par }{\PP \VS{18}በን-ሀዳድ፥ “ኤንቲ ስገታናዉ ይን፥ ዎይኮ ኦለታናዉ ይን፥ ኤንታ ፓፃ ኦይክተ” ያግስ።


\par }{\PP \VS{19}አዉራጃ ሃረይሳት ኪትያ ናአተꬃ ኦላንቾት ሳልፕድ፥ ካታማፐ ጋፃ ከይዶሶና፤ እስራኤለ ኦላንቾት ኤንታ ካልድ ከይዶሶና።

\VS{20}እሶይ እሶይ ባራ ኦላ ጋሄትዳ ሞርክያ ዎꬍዶሶና። ሶረ አሳይ ባቃትን፥ እስራኤለ አሳት ካልድ የደꬅዶሶና። ቃስ ሶረ ካዎይ በን-ሀዳድ ባ ፓራ አሳታራ ባ ፓራን ከስ ኤክድ ብስ።

\VS{21}እስራኤለ ካዎይ ኦላስ ከይድ፥ ፓራታነ ፓራ ጋረታ ድእስ፤ ሶረ አሳካ ዎꬎ ቡꬅስ።


\par }{\PP \VS{22}ሄሳፈ ጉየ፥ ናበይ እስራኤለ ካዋኮ ብድ፥ “ባዳ ነና ምንꬃ። ኦꬃናዉ በሲያባ አኬካዳ ኦꬃ። ዎንቶ ላይꬅ ቦነ ሶረ ካዎይ ነና ናምአንꬆ ኦላናዉ ያና” ያግስ።


\par }{\PP \VS{23}ሶረ ካዋ ሞርናት እያ ሀይሳዳ ያግድ ዞርዶሶና፤ “ኤንታ ፆሳት ደረ ፆሳታ፤ ኤንቲ ኑና ፆንዳይ ሄሳ ግሾሳ። ሽን ኑ ኤንታራ ደንባን ኦለትያኮ ቱማ ኑ ኤንታ ፆናና።

\VS{24}ኔኒ እስባ ኦꬃ፤ ሀስታማነ ናምኡ ካዎታ ኪትያ ሀላቃተꬃፈ ደንꬃዳ ኤንታ በሳን ሀራ ሀላቃታ ሹማ።

\VS{25}ኑኒ እስራኤለታራ ደንባን ኦለትድ ፆናናዉ ዳንዳአና መላ ነዉ ካሰ ዉርዳ ኦላንቾታ በሳን ኦላንቾታ፥ ፓራታ በሳን ፓራታ፥ ፓራ ጋረታ በሳን ፓራ ጋረታ ዎꬃዳ ጊግሳ” ያግዶሶና። ካዎይ በን-ሀዳድ ኤንታ ዞርያ ኤክድ ሄሳዳ ኦꬅስ።


\par }{\PP \VS{26}ካልያ ላይꬅ ቦነ በን-ሀዳድ ሶረ ኦላንቾታ ሺሽድ፥ እስራኤለታራ ኦለታናዉ አፌቃ ብስ።

\VS{27}እስራኤለ ኦላንቾት ሺቅድ፥ ሽንቀነ ኦላ ሚሸ ኤክድ፥ ኤንታራ ኦለታናዉ ናምኡ ጩጋ ግድድ ከይዶሶና። እስራኤለት ናምኡ ጉꬃ ዴሻ ዉደ ዳንድ፥ ኤንታኮ ስሚድ ኡትዶሶና፤ ሽን ሶረት ጋፃርያ ኡባ ማእዶሶና።


\par }{\PP \VS{28}እስ ፆሳ ናበይ እስራኤለ ካዋኮ ብድ፥ “ጎዳይ ሀይሳዳ ያጌስ፤ ‘ሶረ አሳይ፥ ፆሳይ ደረ ፆሰፈ አትሽን፥ ደምባ ፆሲ ግደና ያግዳ ግሾ፥ ሀ ዳሮ ኦላንቾታ ታኒ ነ ኩሸን አꬃዳ እማና። ሄ ዎደ ታኒ ጎዳ ግደይሳ ኔንነ ነ አሳይ ኤራና’ ” ያግስ።


\par }{\PP \VS{29}ሶረትነ እስራኤለት ዎልኮ ስም ሳልፕድ፥ ላፑን ጋላስ ታክዶሶና። ላፑንꬃ ጋላሳን ኦላ ጋሄትዶሶና። እስራኤለት እስ ጋላሳን ሶረ አሳፐ 100,000 ቶሆ አሳ ዎꬍዶሶና።

\VS{30}ኤንታፈ አትዳይሳት ከስ ኤክድ፥ አፌቃ ካታማ ገልዶሶና። ገልዳይሳታፐ 27,000 አሳ ቦላ ካታማ ድርሳ ግምበይ ኩንድድ ዎꬍስ።

\par }{\PP በን-ሀዳድ ካታማ ግዶ ባቃትድ፥ እስ ኬꬃ ቆልአን ቆሰትስ።

\VS{31}እያ ሞርናት፥ “ሄኮ፥ እስራኤለ ካዎት፥ ማርያ ካዎታ ግደይሳ ኑ ስእዳ። ኑኒ ካዮ ማኦ ማእድ፥ ኑ ፄሳን ዎዶሮ ዳንጭድ፥ እስራኤለ ካዋኮ ቦስ፤ ኦን ኤር፥ እ ነና ፓፃ አሾና አገና” ያግዶሶና።

\VS{32}ኤንቲ ካዮ ማኦ ማእድ፥ ዎዶሮ ባንታ ፄሳን ዳንጭድ፥ እስራኤለ ካዋኮ ብዶሶና። እያኮ “ነ አይለይ በንሀዳድ፥ ታና ዎꬎፓ ያግድ ዎሴስ” ያግዶሶና።

\par }{\PP ካዎይ፥ “እ ሀኖ ጋካናዉ ፓፃ ደኢ? እ ታ እሻ” ያግስ።


\par }{\PP \VS{33}አካብ ሎኦ ማላ ሃሳያ ዳንን፥ አሳት እያ ኦዳ ኤለስ ኤክድ፥ “ኤ፥ ነ እሻይ በንሀዳድ ፓፃ ደኤስ” ያግዶሶና።

\par }{\PP እ ኤንታኮ፥ “ብድ እያ ሃ ኤክድ ዪተ” ያግስ። በንሀዳድ ይን፥ አካብ እያ ባ ፓራ ጋርያ ቦላ ከስድ ኡትስስ።


\par }{\PP \VS{34}በንሀዳድ አካባኮ፥ “ታ አዋይ ነ አዋፐ ኤክዳ ካታማታ ታ ነዉ ዛራና። ታ አዋይ ሳማረን ግያ ኤስዳይሳዳ ነካ ዳማስቆን ግያ ኤሳ” ያግስ።

\par }{\PP አካብ ዛሪድ፥ “ታኒ ሀ ጫቁዋ ጋሶያዳ ነና የዳና” ያግስ። እያራ ጫቅድ እያ የድስ።


\par }{\SH አካባ ቦላ ኦደትዳ ትንብተ
\par }
{\PP \VS{35}ናበታ ጩጋፐ እስ አደይ፥ ጎዳይ ኪትን፥ እስ ባ ላገ ናብያኮ፥ “ታና ሾጫ” ያግስ፤ ሽን ሄ ናበይ ሾጮና እፅስ።

\VS{36}ሄ ናበይ እያኮ፥ “ኔኒ ጎዳ ኪታ እፅዳ ግሾ፥ ሄኮ፥ ነ ታፐ ሻከታዳ ብያ ዎደ ነና ጋሞይ ዎꬋና” ያግስ። ናበይ እያፐ ሻከትድ ብያ ዎደ ጋሞይ ከይድ እያ ዎꬍስ።


\par }{\PP \VS{37}ናበይ ሀራ እስ አደ ደምድ፥ “ታና ሾጫ” ያግስ። አደይ እያ ሾጭን፥ ናበይ ማዱንፅስ።


\par }{\PP \VS{38}ናበይ እያ ኦናተꬃይ ኤረቶና መላ ጉሉንትድ ካዋ ናግሸ ኦገ ዶናን ኤቅስ።

\VS{39}ካዎይ አꬍያ ዎደ፥ ናበይ ካዋ ፄግድ፥ “ታኒ ነ አይለይ ኦላን ደእሽን፥ ሄኮ፥ እስ አደይ ታኮ ይድ፥ ‘ሀ ድኤትዳ አድያ ናጋ። ሀ አደይ ꬋይያባ ግድኮ፥ ነ ሸምፖይ እያ ሸምፑዋራ ጋደ ዎይኮ 3,000 ብራ ሳንትመ ቃንፃሳ’ ያግስ።

\VS{40}ታኒ ነ አይለይ ኦሶይ ዳርን፥ ያ ሃ ግሽን፥ አደይ ከስ ኤክድ ꬋይስ” ያግስ።

\par }{\PP እስራኤለ ካዎይ፥ “ኔኒ ነ ቦላ ፕርዳዳሳ” ያግስ።


\par }{\PP \VS{41}ናበይ ባ ጉሉንꬃ ቃር የግያ ዎደ ናበታፐ እሱዋ ግደይሳ ካዎይ ኤርስ።

\VS{42}ናበይ ካዋኮ፥ “ጎዳይ፥ ‘ታኒ፥ እ ሀይቃናዉ በሴስ ያግዳ አድያ ነ የድዳ ግሾ፥ ነ ሸምፖይ እያ ሸምፑዋ በሳን፥ ነ አሳይ እያ አሳ በሳን ግዳና’ ” ያግስ።

\VS{43}እስራኤለ ካዎይ ይሎትሸነ አዛንሸ ሳማረን ደእያ ባ ጋꬎ ስምስ።




\par }\Chap{21}{\SH ናቡተ ዎይነ ጋድያ
\par }
{\PP \VerseOne{1}ሳማረ ካዋ አካባ ጋꬎ ማታን ናቡተስ እዝራኤለን ዎይነ ጋደይ ደኤስ።

\VS{2}አካብ ናቡተኮ፥ “ታ ጋꬉዋ ማታን ደእያ ግሾ፥ ታ አታክልተ ቶክያ በሲ ኦꬃናዉ ነ ዎይነ ጋድያ ታዉ እማ። እያ ግሾ ነዉ ታ ሀራ ሎኦ ዎይነ ጋደ እማና፤ ዎይኮ ነ ዶስኮ እያ ጋትያ ታ ነዉ ቃንፃና” ያግስ።


\par }{\PP \VS{3}ናቡተይ ዛሪድ፥ “ታኒ ታ አዋታፐ ላትዳ ጋደ ነዉ እሚስያባፐ ጎዳይ ታና አሾ” ያግስ።


\par }{\PP \VS{4}እዝራኤለ አደይ ናቡተይ፥ “ታኒ ታ አዋታፐ ላትዳ ጋደ ነዉ እምከ” ግዳ ግሾ፥ አካብ ይሎትሸነ አዛንሸ ባ ሶ ብድ፥ ጎዳኮ ስም ዝንእድ፥ ካꬅካ ሞና እፅስ።


\par }{\PP \VS{5}እያ ማችያ ኤልዛቤላ እያኮ ገላዳ፥ “ነና ሀይሳዳ ይሎይዳይ አይቤ? አይስ ካꬅ ሞና እፃይ?” ያጋዳ ኦይቻሱ።


\par }{\PP \VS{6}አካብ፥ “እዝራኤለ አደይ ናቡተይ፥ ‘ነ ዎይነ ጋድያ ታዉ ባይዛ ዎይኮ ነ ዶስኮ እያ ግሾ ታ ነዉ ሀራ ዎይነ ጋደ እማና’ ያግን፥ እ፥ ‘ታ ዎይነ ጋድያ ነዉ እምከ’ ያግን፥ ታ ሄሳ ግሾ ይሎትስ” ያግስ።


\par }{\PP \VS{7}ኤልዛቤላ፥ “ነ እስራኤለ ቦላ ካዎ ግዳ ኡታዳ ሀይሳዳ ሀናይ? ደንዳዳ ማ! ዎዛናፐ ኡፋይታ! እዝራኤለ አድያ ናቡተ ዎይነ ጋድያ ታኒ ነዉ እምሳና” ያጋሱ።


\par }{\PP \VS{8}ሄሳ ግሾ፥ እያ አካባ ሱንꬃን ዳብዳበ ፃፋዳ፥ እያ ቦላ ማታመ ዎꬃሱ። ናቡተራ እስፈ ካታማን ደእያ ጭማታስነ ግታ አሳታስ ኪታሱ።

\VS{9}ዳብዳበ ሀይሳዳ ያጋዳ ፃፋሱ፤ “እስ ጋላስ ፆማ አዋጅተ፤ አሳ እስፈ ሺሽተ፤ ናቡተ ቦንቾ በሳን ኡትስተ።

\VS{10}ናቡተይ፥ ‘ፆሳነ ካዋ ጫይስ’ ያግድ ማርካትያ ናምኡ ማርካታ ሺሽድ፥ ማርካታናዳ ኦꬅተ። ሄሳፈ ጉየ፥ ካታማፐ ጋፃ ከስድ፥ ሹቻን ጫድድ ዎꬍተ” ያጋዳ ፃፋሱ።


\par }{\PP \VS{11}ሄሳ ግሾ፥ ናቡተራ እስፈ ካታማን ደእያ ጭማትነ ግታ አሳት ኤልዛቤላ ኤንታዉ ፃፍዳ ዳብዳብያን ግዳይሳዳ ኦꬅዶሶና።

\VS{12}ኤንቲ ፆማ አዋጅድ፥ ናቡተ አሳ ግዶን ቦንቾ በሳን ኡትስዶሶና።

\VS{13}ናምኡ ዎርዶ ማርካት ይድ፥ እያኮ ስም ኡትድ፥ አሳ ስንꬃን፥ “ናቡተይ ፆሳነ ካዋ ጫይስ” ያግድ ዎርዶ ማርካትዶሶና። ናቡተ ካታማፐ ጋፃ ከስድ፥ ሹቻን ጫድድ ዎꬍዶሶና።


\par }{\PP \VS{14}ጭማት ኤልዛቤልኮ፥ “ናቡተይ ሹቻን ጫደትድ ሀይቅስ” ያግድ ኪትዶሶና።


\par }{\PP \VS{15}ናቡተይ ሹቻን ጫደትድ ሀይቅዳይሳ ኤልዛቤላ ስእዳ ዎደ፥ “እዝራኤለ አድያ ናቡተይ ነዉ ሚሸን ባይዛናዉ እፅዳ ዎይነ ጋድያ ባዳ ኤካ። እ ሀእ ሀይቅስ” ያጋሱ።

\VS{16}እዝራኤለ አደይ ናቡተይ ሀይቅዳይሳ አካብ ስእድ፥ ናቡተ ዎይነ ጋድያ ባዉ ኤካናዉ ደንድድ ብስ።


\par }{\PP \VS{17}ሄሳፈ ጉየ፥ ተስባ አድያ ኤልያሳኮ ጎዳ ቃላይ ይድ፥

\VS{18}“ሳማረን ካዎትዳ እስራኤለ ካዋ አካባራ ጋሄታናዉ ባ። ሄኮ፥ እ ናቡተ ዎይነ ጋድያ ኤካናዉ ብድ፥ ያን ደኤስ።

\VS{19}ጎዳይ ሀይሳዳ ያጌስ ጋዳ እያዉ ኦዳ፤ ‘አድያ ዎꬋዳ እያ ጋድያ ነዉ ኤካዳሳ ግድኪ?’ ያጋ። ቃስ ጎዳይ፥ ‘ናቡተ ሱꬃ ካናት ላጭዳ በሳን ነ ሱꬃካ ካናት ላጫና’ ” ያግስ።


\par }{\PP \VS{20}አካብ ኤልያሳ በእዳ ዎደ፥ “ታ ሞርክያዉ፥ ታና ደማዲ?” ያግስ።

\par }{\PP ኤልያስ፥ “ኤ፥ ነና ደማስ። ኔኒ ጎዳ ስንꬃን ኢታባ ኦꬃናዉ ነና ናጋራስ ባይዛዳሳ።

\VS{21}ጎዳይ ኔኮ ሀይሳዳ ያጌስ፤ ‘ሄኮ፥ ታኒ ነ ቦላ ኢታባ ኤሀና። ታኒ ነ ኮቻታ ꬋይሳና፤ ታኒ እስራኤለ ቢታን አካባ ሶ አሳፐ አይለ ግድን ዎማኖ ግድን፥ እስ አደይ አቶና ꬋይሳና።

\VS{22}ኔኒ እስራኤለ አሳ ናጋራ ኦስሳዳ ታና ሀንቀꬅዳ ግሾ፥ ታ ነ ሶ አሳ ናባፃ ናኣ እዮርባማ ሶ አሳዳነ አክያ ናኣ ባኦሳ ሶ አሳዳ ኦꬃና።’

\VS{23}ቃስ ጎዳይ ኤልዛቤልባ ኦድሸ፥ ‘እዝራኤለ ካታማ ግምበ ድርሳ ላንቀን ካናት ኤልዛቤሎ ማና’ ያጌስ።

\VS{24}አካባ ኮቸ ግድድ ካታማን ሀይቅያ ኦናካ ካን ማና፤ ጋፃርያን ሀይቅያ ኦናካ ሳሎ ካፎት ማና” ያግስ።


\par }{\PP \VS{25}ባ ማችያ ኤልዛቤላ ደንꬅን፥ ጎዳ ስንꬃን ኢታባ ኦꬃናዉ ባና ናጋራስ ባይዝዳ አካባ መላ አስ ባዋ።

\VS{26}አካብ፥ ጎዳይ እስራኤለ አሳ ስንꬃፈ ጎድድ ከስዳ አሞረታ ኤቃ ጎይንድ ዳሮ እፀትዳባ ሀንስ።


\par }{\PP \VS{27}አካብ ሄሳ ስእዳ ዎደ ባ ማኡዋ ዳክድ፥ ካዮ ማኦ ማእድ ፆምስ። ካዮ ማኦ ማእድ ꬍስኬስ፤ አዛንሸ ሄመቴስ።


\par }{\PP \VS{28}ሄሳፈ ጉየ ጎዳ ቃላይ ተስባ አድያ ኤልያሳኮ ይድ፥

\VS{29}“አካብ ባና ታ ስንꬃን ዋትድ ካዉሽዳኮ በአዲ? እ ታ ስንꬃን ባና ካዉሽዳ ግሾ፥ ታኒ ꬋዩዋ እያ ዎደ ኤህከ። ሽን ታኒ እያ ናኣ ዎደን እያ ሶ አሳ ቦላ ሀ ꬋዩዋ ኤሀና” ያግስ።




\par }\Chap{22}{\SH አካባነ ዎርዳንቾ ናበታ
\par }
{\R (2 ታር 18:2-27)

\par }{\PP \VerseOne{1}ሶረይነ እስራኤለይ ኦለቶና ሄꬑ ላይꬅ ሳሮ ደእዶሶና።

\VS{2}ሄꬓንꬆ ላይꬃን፥ ይሁዳ ካዎይ እዮሳፈፅ እስራኤለ ካዋ በአናዉ ብስ።

\VS{3}እስራኤለ ካዎይ ባ ሞርናታኮ፥ “ጋላዳን ደእያ ራሞታ ካታማይ ኑባ ግደይሳነ ኑኒ ሀኖ ጋካናዉ ሄ ካታማ ሶረ ካዉዋፐ ኤካናዉ አይኮካ ኦꬆናይሳ ኤረከቲ?” ያግስ።

\VS{4}እ፥ እዮሳፈፃ፥ “ጋላዳን ደእያ ራሞታ ካታማ ኦላናዉ ታራ ባኔ?” ያግድ ኦይችስ።

\par }{\PP እዮሳፈፅ ዛሪድ፥ “ኤ፥ ኔኒ ኦላ ባናዉ ጊግያ ዎደ ታ ኔራ ባና። ታ ኦላንቾት ነ ኦላንቾታ፤ ታ ፓራት ነ ፓራታ” ያግስ።

\VS{5}ቃስ፥ እዮሳፈፅ እስራኤለ ካዋ፥ “ግዶሽን፥ ስንꬃታዳ ጎዳ ኦይቻ” ያግስ።


\par }{\PP \VS{6}እስራኤለ ካዎይ ኦይዱ ፄቱ ናበታ እስፈ ሺሽድ፥ “ጋላዳን ደእያ ራሞታ ካታማ ኦላናዉ ቦየ ቦፖ” ያግድ ኦይችስ።

\par }{\PP ኤንቲ፥ “ባ፤ ጎዳይ ሄ ካታማ ካዋ ኩሸን አꬅድ እማና” ያግዶሶና።


\par }{\PP \VS{7}ሽን እዮሳፈፅ፥ “ኑኒ ጎዳ ኦይቻናዉ ዳንዳእያ ሀራ ናበይ ሀይሳን ባዌ?” ያግስ።


\par }{\PP \VS{8}እስራኤለ ካዎይ ዛሪድ፥ “ኑኒ እያ ባጋራ ጎዳ ኦይቻናዉ ዳንዳእያ እስ አደይ ደኤስ። እ፥ ይምላ ናኣ ምክያሳ። ሽን እ ኡባ ዎደ ታባ ኢታባፐ አትሽን፥ ሎኦባ ኦዶና ግሾ ታ እያ እፃይስ።”

\par }{\PP እዮሳፈፅ፥ “ካዎይ ሄሳ ጎፖ!” ያግስ።


\par }{\PP \VS{9}ሄሳ ግሾ፥ እስራኤለ ካዎይ ባ ሞርናታፐ እሱዋ ፄግድ፥ “ይምላ ናኣ ምክያሳ ኤለ ኤካዳ ያ” ያግስ።


\par }{\PP \VS{10}እስራኤለ ካዎይነ ይሁዳ ካዎይ እዮሳፈፅ ባንታ ካዎተꬃ ማኡዋ ማእድ፥ ሳማረ ካታማ ገልያ ፐንግያ ማታን ደእያ ዉዱማን ባንታ ካዎተꬃ አራታን ኡትዶሶና፤ ናበት ኡባይ ኤንታ ስንꬃን ትንብተ ኦዶሶና።

\VS{11}ኤንታፈ እሶይ፥ ካናነ ናአይ ሰደቅያስ ብራታ ካጨታ ጊግስድ፥ “ጎዳይ ሀይሳዳ ያጌስ፤ ‘ሶረት ꬋያና ጋካናዉ ነ ኤንታ ሀ ካጨታን ቃይጫና’ ” ያግስ።

\VS{12}ሀራ ናበት ኡባይ፥ “ጋላዳን ደእያ ራሞታ ካታማ ባዳ ኦላ፤ ፆና። ጎዳይ ሄ ካታማ፥ ካዋ ኩሸን አꬅድ እማና” ያግድ ኦድዶሶና።


\par }{\PP \VS{13}ምክያሳ ፄጋናዉ ኪተትድ ብዳ አደይ፥ “ሄኮ፥ ናበት ኡባይ እስ ዶና ግድድ፥ ‘ካዎይ ሀ ኦላ ፆናና’ ያግድ ኦድዶሶና። ሄሳ ግሾ፥ ሀያና ነ ኦዳይካ ኤንታይሳ መላ ግዶ፤ ነ ሎኦባ ኦዳ” ያግስ።


\par }{\PP \VS{14}ሽን ምክያስ፥ “ጎዳይ ኤርያ መላ፥ ጎዳይ ታዉ ኦድያባ ታ ኦዳና” ያግስ።


\par }{\PP \VS{15}ምክያስ ካዋኮ ይዳ ዎደ፥ ካዎይ፥ “ምክያሳ፥ ኑ ጋላዳን ደእያ ራሞታ ካታማ ኦላናዉ ቢኖ ቦፖ” ያግድ ኦይችስ።

\par }{\PP ምክያስ፥ “ባዳ ኦላ፤ ነ ፆናና። ጎዳይ ሄ ካታማ ካዋ ኩሸን አꬅድ እማና” ያግስ።


\par }{\PP \VS{16}ካዎይ፥ “ነ ጎዳ ሱንꬃን ታዉ ቱማ ኦዳና መላ ታ ነና አፑን ቶሆ ጫቀꬆ?” ያግስ።


\par }{\PP \VS{17}ምክያስ፥ “እስራኤለ ኦላንቾት ኡባይ ሄንꬃንቾይ ባይና ዶርሳዳ ደርያ ቦላ ላለትዳይሳ ታ በአስ። ጎዳይ፥ ‘ሀይሳታስ ጎድ ባዋ። ኤንቲ ኡባይ ባንታ ሶ ሶ ሳሮ ቦ’ ” ያግስ።


\par }{\PP \VS{18}እስራኤለ ካዎይ እዮሳፈፃኮ፥ “እ ታባ ኢታባ ኦዴስፐ አትሽን፥ ሎኦባ ኦድ ኤረና ጋዳ፥ ታ ነዉ ኦዳብክና?” ያግስ።


\par }{\PP \VS{19}ምክያስ ጉጅድ፥ “ህዛ ጎዳይ ግያባ ስአ! ጎዳይ ባ አራታን ኡትን፥ ሳሎ ኪታንቾት ኡባይ እያ ኡሻቻንነ ሀድርሳን ኤቅዳሽን በአስ።

\VS{20}ጎዳይ፥ ‘አካብ ጋላዳን ደእያ ራሞታ ካታማ ብድ፥ ያን ሀይቃና መላ ባለꬃናይ ኦኔ?’ ያግስ። እሶይ ሀይሳዳ ግያ ዎደ ሀንኮይ ቃስ ሄሳዳ ጌስ።

\VS{21}ዉርሰꬃን እስ አያን ከይድ ጎዳ ስንꬃን ኤቅድ፥ ‘ታ እያ ባለꬃና’ ” ያግስ።


\par }{\PP \VS{22}ጎዳይ፥ “ነ ዋታ ባለꬃኔ?” ያግስ።

\par }{\PP አያናይ፥ “ታ ባዳ፥ እያ ናበታ ኡባ ዶናን ዎርዶ አያና ግዳና” ያግስ።

\par }{\PP ጎዳይ፥ “ነ እያ ባለꬃና፤ ነዉ ሄስ ሀናና። ባዳ ባለꬃ” ያግስ።


\par }{\PP \VS{23}ምክያስ ጉጅድካ፥ “ሄኮ፥ ጎዳይ ነ ቦላ ꬋዮ ኤሀናዉ ቃችዳ ግሾ ነ ናበታ ኡባ ዶናን ዎርዶ አያና ዎꬅስ” ያግስ።


\par }{\PP \VS{24}ሄሳፈ ጉየ፥ ከናና ናአይ ሰደቅያስ ሺቅድ፥ ምክያሳ ባቅድ፥ “ጎዳ አያናይ ታና አግድ ዋንድ ነዉ ኦዳናዉ ብዴ?” ያግስ።


\par }{\PP \VS{25}ምክያስ፥ “ሄኮ፥ ኔኒ ቆሰታናዉ ቆልአ ገልያ ጋላስ ሄሳ ደማና” ያግስ።


\par }{\PP \VS{26}እስራኤለ ካዎይ ባ ኦላንቾታፐ እሱዋ፥ “ምክያሳ ኦይካዳ ካታማ ሃርያ አሞነስነ ታ ናኣ እዮኣሳስ ኤፋዳ እማ።

\VS{27}ካዎይ ስማና ጋካናዉ ሀ አድያ ቃሾ ኬꬃን ዎꬅተ። ታኒ ሳሮ ስማና ጋካናዉ፥ ጉꬃ ኡይꬃፈነ ሃꬃፈ ሀራባ አይኮካ እያዉ እሞፕተ” ያግስ።


\par }{\PP \VS{28}ምክያስ፥ “ቱማ ነ ሳሮ ስምያባ ግድኮ፥ ጎዳይ ታዉ ኦድቤና” ያግስ። ቃስካ፥ ምክያስ፥ “አሳ ኡባይ ታ ኦድዳይሳ አኬክተ” ያግስ።


\par }{\SH አካባ ሀይቁዋ
\par }
{\R (2 ታር 18:28-34)

\par }{\PP \VS{29}ሄሳፈ ጉየ፥ እስራኤለ ካዎይነ ይሁዳ ካዎይ እዮሳፈፅ ጋላዳን ደእያ ራሞታ ካታማ ብዶሶና።

\VS{30}እስራኤለ ካዎይ እዮሳፈፅ፥ “ታ ማኡዋ ላማዳ፥ ሀራ አስ ዳናዳ ኦላ ገላና፤ ሽን ኔኒ ነ ካዎ ማኡዋ ማአ” ያግስ። እስራኤለ ካዎይ ማኡዋ ላምድ፥ ሀራ አስ ዳንድ ኦላ ገልስ።


\par }{\PP \VS{31}ሶረ ካዎይ ባ ፓራ ጋረታ ኪትያ ሀስታማነ ናምኡ አሳታኮ፥ “ካዋ ፃላል አትሽን፥ ሀራ ኦደራካ ኦለቶፍተ” ያግድ ኪትስ።


\par }{\PP \VS{32}ፓራ ጋርያ ኪተይሳት እዮሳፈፃ በእዳ ዎደ፥ “ቱማ ሀይስ እስራኤለ ካዋ” ያግዶሶና። እያራ ኦለታናዉ ስምን እዮሳፈፅ ዋስስ።

\VS{33}ፓራ ጋረታ ኪተይሳት፥ እ እስራኤለ ካዋ ግዶናይሳ በእድ፥ እያ የደይሳ አጋግዶሶና።


\par }{\PP \VS{34}ግዶሽን፥ እስ አደይ ጮ ባ ዶንግያ ዱክድ፥ እስራኤለ ካዋ ኦላ ማኦይ ጋሄትያ በሳራ ጫድን፥ እስራኤለ ካዎይ ባ ጋርያ ላግያ አድያኮ፥ “ጋርያ ጉየ ዛራዳ፥ ታና ኦላ ግዶፈ ከሳ፤ ታኒ ኢታ ጫቸ ጫደታስ” ያግስ።

\VS{35}ሄ ጋላስ ኦላይ ጎብያ ዎደ፥ እስራኤለ ካዎይ አካብ ባ ፓራ ጋርያ ግዶን ዘምፕድ፥ ሶረታ ስንꬃን ታክስ። እያ ሱꬃይ ፓራ ጋርያ ግዶ ጉክን፥ እ ኦማርስ ሀይቅስ።


\par }{\PP \VS{36}አዋይ ዉላናዉ ማትሽን፥ “አሳ ኡባይ ባ ካታማ ካታማ ቦ! አሳ ኡባይ ባ ቢታ ቢታ ቦ!” ግያ ኪት ስኤትስ።


\par }{\PP \VS{37}ኤንቲ ካዋ ሳማረ ካታማ ኤፍድ ያን ሞግዶሶና።

\VS{38}ላይማ ማጫሳት ሜጨትያ፥ ተቀትድ ኡትዳ ሳማረ ሃꬃን ጋርያ ሜጭዶሶና። ጎዳይ ካሰ ኦድዳ ቃላዳ እያ ሱꬃ ካናት ላጭዶሶና።


\par }{\PP \VS{39}አካብ ሀንዳ ሀራባይ፥ እ ኦꬅዳባ ኡባይ፥ ዳንጋርሳ ዛለን ካዎ ጋꬎ ኬፅዳባነ ግምብዳ ካታማታባይ ኡባይ እስራኤለ ካዎታ ታርከ ማፃፋን ፃፈትስ።

\VS{40}አካብ ሀይቅድ ባ ማይዛታን ጋሄትስ፤ እያ በሳን እያ ናአይ አካዝያስ ካዎትስ።


\par }{\SH ይሁዳ ካዋ እዮሳፈፃ
\par }
{\R (2 ታር 20:31—21:1)

\par }{\PP \VS{41}እስራኤለ ካዎይ አካብ ካዎትዳ ኦይዳንꬆ ላይꬃን አሳ ናአይ እዮሳፈፅ ይሁዳን ካዎትስ።

\VS{42}እ ካዎትያ ዎደ ላይꬅ እያዉ ሀስታማነ እቻሻ፤ እ የሩሳላመን ላታማነ እቻሹ ላይꬅ ካዎትስ። እያ አይያ ሽልሀ ናእዉ አዙቦ።

\VS{43}እዮሳፈፅ ባ አዋ አሳ ኦግያን ሄመትስ፤ እ ሄ ኦግያፐ ገደ ሃ ግቤና፤ ጎዳ ስንꬃን ሱረባ ኦꬅስ። ግዶሽን፥ ꬎቃ ጎይኖ በሳታ ꬋይስቤና፤ አሳይ ሄ በሳን ያርሾነ እፃነ ጩይሰꬅ አግቤና።

\VS{44}እዮሳፈፅ እስራኤለ ካዉዋራ ስገትስ።


\par }{\PP \VS{45}እዮሳፈፅ ሀንዳ ሀራባይ፥ እያ ምኖተꬃይነ እ ኦለትዳ ኦላይ ይሁዳ ካዎታ ታርከ ማፃፋን ፃፈትስ።

\VS{46}እያ አዋይ አስ ካዎትዳ ዎድያፐ ዶምን፥ አትዳ አደራ አደራ ላይማተይሳታ ቢታፈ ድግስ።


\par }{\PP \VS{47}ሄ ዎደ ኤዶመ ቢታን ካዎይ ባዋ፤ ሄ ቢታን ሹመትዳ ሀላቅ ሃርስ።


\par }{\PP \VS{48}ኦፍራ ቢታፈ ዎርቃ ኤሀና መላ እዮሳፈፅ ግታ ማርካበታ ኦስስስ፤ ሽን ሄ ማርካበት ኤፅዮን-ጋብራን መቀረትዶሶናፐ አትሽን፥ ኩምꬅ ብቦኮና።

\VS{49}ሄ ዎደ አካባ ናአይ አካዝያስ፥ “ታ ኦሳንቾት ነ ኦሳንቾታራ እስፈ ማርካብያን ቦ” ያግስ፤ ሽን እዮሳፈፅ እፅስ።


\par }{\PP \VS{50}እዮሳፈፅ ሀይቅድ ባ ማይዛታን ጋሄትስ። ባ ማይዛ ዳዊታ ካታማን ሞገትስ። እያ በሳን እያ ናአይ እዮራም ካዎትስ።


\par }{\SH እስራኤለ ካዋ አካዝያሳ
\par }
{\PP \VS{51}ይሁዳ ካዎይ እዮሳፈፅ ካዎትዳ ታማነ ላፑንꬆ ላይꬃን፥ አካባ ናአይ አካዝያስ እስራኤለ ቦላ ሳማረን ካዎትስ፤ እስራኤለ ቦላ ናምኡ ላይꬅ ካዎትስ።

\VS{52}አካዝያስ ጎዳ ስንꬃን ኢታባ ኦꬅስ፤ ባ አዋነ ባ አየ ኦግያንነ እስራኤለ አሳ ናጋራ ኦስስዳ፥ ናባፃ ናኣ እዮርባማ ኦግያን ሄመትስ።

\VS{53}አካዝያስ ባኣለ ኤቃስ ኦꬅስ፤ እያ ጎይንስ። እያ አዋይ ካሰ ኦꬅዳይሳዳ፥ ጎዳ እስራኤለ ፆሳ ሀንቀꬅስ።

\par }