\NormalFont\ShortTitle{ዛካርያሳ ማፃፋ}

{\MT ዛካርያሳ ማፃፋ

\par }{\IMT ጋꬃ ቆፋ

\par }{\IP ዛካርያሳ ማፃፋ ኮይሮ ፅቅሰይ፥ ናበይ ዛካርያስ፥ ባራካ ናአ፥ አዶ ናአ ናአ ግድዳይሳ ኦዴስ። ዛካርያስ ሌወ ኮቸ፤ እስራኤለ አሳይ ድኦፐ ስምን፥ ካህነነ ናበ ግድድ የሩሳላመን ፆሳስ ሀጋዝዳ አሰ።

\par }{\IP ዛካርያስ ባ ማፃፋ ፃፋና መላ ጋሶ ግድዳ ናምኡ ቆፋት ደኦሶና። ኮይሮ ቆፋይ፥ ድኦፐ ስሚድ ይሁዳን ደእያ፥ አሳይ ፆሳ ኬꬅ ኬፆ ዶማና መላነ ዉርሰꬅ ጋካናዉ ምንድ ኤቃና መላ ምንꬃናሳ። ናምአንꬆ ቆፋይ፥ ሀ ነበይ ስንꬃፈ ያና ክርስቶሳ ፕርዳባነ እ ያ ዋንድ ቆንጫናዉ ደእያኮ ኤንታ አኬክሳናሳ።

\par }{\IP ዛካርያሳ ማፃፋይ ናምኡ ግታ ክፍለታን ሻከቴስ።

\par }{\IPI 1. ሸምፖ 1—8 ጋካናዉ ደእያ ክፍለይ፥ ክ.የ.ስ. 500 ፄታነ ላታሙ ላይꬃፈ ብድ እቻሹ ፄታነ ታማነ እቻሹ ላይꬅ ጋካናዉ ደእያ ላይꬃታ ግዶን፥ ዱማ ዱማ ዎደታን ናበይ ዛካርያስ ኦድዳ ትንብተ ቃላ ኦይክስ። ሀ ናበይ ኦድዳ ቃላት ቆንጨꬃ ማራን ሺቅዶሶና. ሄስካ የሩሳላመይ ኦራፃናባ፥ ፆሳ ኬꬅ ስሚድ ኬፀታናባ፥ ፆሳ አሳይ ጌያናባነ ያና ክርስቶሳ ላይꬃባ ኦዴስ።

\par }{\IPI 2. ሸምፖ 9—14 ጋካናዉ ደእያ ክፍለይ ባ ሁጰን ናምአን ሻከቴስ። ሀ ክፍለት “ኪታ ዎይኮ ቃላ” ግያ ኦዳን ቆንጭዶሶና (9:1፤ 12:1)። ኮይሮ ቃላይ፥ ያና ጌተትዳ ክርስቶሳ ባጋራ እስራኤለስ አቶተꬃ ኡፋይስ ደኤይሳ ኦዴስ። ሀ ናበይ ኦድዳ ቃላት ስንꬃፈ ያና ክርስቶሳ ዉርሰꬃ ፕርዳባ ኦዴስ (9:1—11:17)። ናምአንꬆ ቃላይ፥ እስራኤለ ጎዳኮ ዛሪድ ስሞነ ኦራꬃ ደረ ግድድ ጎዳ ስንꬃን ዱሳባ ኦዴስ (12:1—14:21)። ሄ ዎደ፥ ዳዊታ ሶ አሳስ፥ “ናጋራፐነ ቱናተꬃፈ ጌሽያ ፑልቶይ ꬉቃና” (13:1)። እስራኤለይ፥ “ፆሳይ፥ ኑ ጎዳ” ያጋና (13:9)። ክርስቶስ ካዎ ግድድ የሩሳላመ ሃራና (ሸም 14)።

\par }{\IP ዉርሰꬃን፥ ሀገይ፥ ድኦፐ ስምዳ አሳይ ፆሳ ኬꬅ ኬፃና መላ ደንꬅያ ዎደ፥ ዛካርያስ ፆሳፈ ኤክዳ ቆንጨꬃንነ ቃላን የሩሳላመይነ ፆሳ ኬꬃይ ዛሪድ ኦራፃናይሳ ኦዴስ።

\par }{\IOT ማፃፋ አይፈ ቆፋታ

\par }{\IO ቆንጨꬃታነ ቃላታ ({\IOR{1:1—8:23}})

\par }{\IOB ታኮ ስምተ ታ ህንተኮ ስማና ({\IOR{1:1-6}})

\par }{\IOB ሆስፑን ቃማ ቆንጨꬃታነ ማላታ ({\IOR{1:7—6:15}})

\par }{\IOB ፆማ፥ ኪተተꬅነ አንጀተꬅ ({\IOR{7:1—8:23}})

\par }{\IO ካዎይ ስማና ({\IOR{9:1—14:21}})

\par }{\IOB ኮይሮ ቃላ፦ አይሰይሳታነ ኤንቲ አይስያ አሳ ({\IOR{9:1—11:17}})

\par }{\IOB ናምአንꬆ፦ አሳነ ኤንታ አይሰይሳታ ({\IOR{12:1—14:21}})



\par }\ChapOne{1}{\SH ጎዳይ ባ አሳ ፄጌስ
\par }
{\PP \VerseOne{1}ዳርዮስ ካዎትዳ ናምአንꬆ ላይꬃን፥ ሆስፑንꬆ አጌናን፥ ጎዳ ቃላይ እዶ ናኣ፥ ባራካ ናኣ፥ ናብያ ዛካርያሳኮ ይስ።


\par }{\PP \VS{2}“ጎዳይ ህንተ ማይዛታ ቦላ ዳሮ ሀንቀትስ።

\VS{3}ሽን ሀእ አሳስ ሀይሳዳ ያጋዳ ኦዳ፦ ‘ታኮ ስምተ፤ ታኒ ህንተኮ ስማና’ ያጌስ ኡባፈ ዎልቃማ ጎዳይ።

\VS{4}ካሰ ናበት፥ ህንተ አዋታኮ፥ ‘ህንተ ኢታ ኦግያፐነ ኢታ ኦሱዋፐ ስምተ’ ያግድ ኦድን፥ ስኦና እፅድ፥ ባንታ ኢታ ኦግያፐነ ኦሱዋፐ ስሞና እፅዳ፥ ህንተ ማይዛታዳ ሀኖፕተ” ያጌስ ኡባፈ ዎልቃማ ጎዳይ።

\VS{5}ህንተ ማይዛት ሀእ አዉን ደኦና? ሄ ናበት መርናዉ ፓፃ ደኦና?

\VS{6}ግዶሽን፥ ናበታ፥ ታ አይለታ ባጋራ ታኒ ኦድዳ ኪታትነ ህገት ኡባይ ህንተ ማይዛታ ቦላ ጋክቤኔ? ያትን፥ ኤንቲ ባንታ ናጋራ ፓፅድ፥ “ኡባፈ ዎልቃማ ጎዳይ ኑ ኦግያዳነ ኑ ኦሱዋዳ ኑስ እማና ግዳይሳዳ ባ ኦሱዋ ኦꬅስ” ያግዶሶና።


\par }{\SH ፓራታ ቆንጨꬅ
\par }
{\PP \VS{7}ዳርዮስ ካዎትዳ ናምአንꬆ ላይꬃን፥ ሻባፃ ጌተትያ ታማነ እስንꬆ አጌናን፥ ላታማነ ኦይዳንꬆ ጋላሳን፥ ጎዳ ቃላይ እዶ ናኣ፥ ባራካ ናኣ፥ ናብያ ዛካርያሳኮ ይስ።

\VS{8}ታኒ ቃማ ቆንጨꬃን፥ ዞኦ ፓራ ቶግዳ እስ አስ በአስ። እ ዛንጋራን ደእያ ባርሰኔተ ጌተትያ ምꬃታ ጋርሳን ኤቅስ፤ እያፐ ጉየ ባጋራ ዞኦ፥ ዳማነ ቦꬃ ፓራት ደኦሶና።

\VS{9}ያትን ታኒ፥ “ታ ጎዳዉ፥ ሀይሳቲ አይቤ?” ያጋዳ ኦይቻስ።

\par }{\PP ታራ ሃሳያ ኪታንቾይ፥ “ሀይሳቲ አይበኮ ታኒ ነና በሳና” ያግስ።


\par }{\PP \VS{10}ባርሰኔተ ምꬃ ጋርሳን ኤቅዳ ኡራይ፥ “ሀይሳቲ ሳኣ ኡባ ዩይድ ዎቻና መላ ጎዳይ ኪትዳይሳታ” ያግስ።


\par }{\PP \VS{11}ኤንቲ ባርሰኔተ ምꬃ ጋርሳን ኤቅዳ ጎዳ ኪታንቹዋኮ፥ “ኑኒ ሳአ ኡባ ዩይድ ዎችዳ፤ ሳእ ዎፑ ግድ ሳሮ ደኤስ” ያግዶሶና።


\par }{\PP \VS{12}ሄሳፈ ጉየ፥ ጎዳ ኪታንቾይ፥ “አቤት ኡባፈ ዎልቃማ ጎዳዉ፥ ኔኒ ሀንቀትን ሀእ ላፑን ታሙ ላይꬅ ኩምስ፤ ያትን፥ ኔኒ የሩሳላመነ ይሁዳ ካታማታ ማሮና አዉደ ጋካናዉ ጋምአኔ?” ያግስ።

\VS{13}ጎዳይ ታራ ሃሳያ ኪታንቻዋስ ሎኦነ ምንꬅያ ቃላን ዛሮ እሚስ።


\par }{\PP \VS{14}ታራ ሃሳያ ኪታንቾይ ታኮ፥ “ሀ ቃላ አዋጃ! ኡባፈ ዎልቃማ ጎዳይ፥ ‘ታኒ የሩሳላመስነ ፅዮነስ ዳሮ ምሸታይስ።

\VS{15}ኑኒ ሳሮ ደኦስ ግድ ቆፕያ ሀራ ካዎተꬃታ ቦላ ታኒ ዳሮ ሀንቀታስ። ታኒ ታ አሳ ቦላ ጉꬃራ ሀንቀታስ፥ ሽን ኤንቲ አꬅድ ታ ደርያ ቆህዶሶና።’

\VS{16}ሄሳ ግሾ፥ ታኒ የሩሳላመኮ ማሮታን ስማና፤ ታ ኬꬃይ ዛሪድ ያን ኬፀታና፤ የሩሳላመ ካታማ ቦላ ዋꬋ ዎዶሮ የጋና” ያጌስ ኡባፈ ዎልቃማ ጎዳይ።


\par }{\PP \VS{17}ጉጃዳ ሀይሳዳ ያጋዳ አዋጃ፦ “ታ ካታማታ ዱረተꬃይ ኩምድ ፓላሀና፤ ታኒ ጎዳይ ፅዮነ ዛራ ምንꬃና፤ የሩሳላመ ዛራ ዶራና” ያጌስ ኡባፈ ዎልቃማ ጎዳይ።


\par }{\SH ኦይዱ ካጨታ ቆንጨꬅ
\par }
{\PP \VS{18}ታኒ ቆንጨꬃን ኦይዱ ካጨታ በአስ።

\VS{19}ታራ ሃሳያ ኪታንቹዋ፥ “ሀይሳቲ አይቤ?” ያጋዳ ኦይቻስ።

\par }{\PP እ ዛሪድ፥ “ሀ ካጨት ይሁዳ፥ እስራኤለነ የሩሳላመ ላልዳ ካዎተꬃታ” ያግስ።


\par }{\PP \VS{20}ሄሳፈ ጉየ፥ ጎዳይ ታና ብራታ ቆፅያ ኦይዱ ሂላንቾታ በስስ።

\VS{21}ታኒ፥ “ሀይሳቲ አይ ኦꬃናዉ ይዶና?” ያጋዳ ኦይቻስ።

\par }{\PP እ ዛሪድ፥ “ሀይሳቲ ኦንካ ዛር ደንꬆና መላ ይሁዳ ቢታ ላልዳ ካጨታ ካዉሻናዉነ ꬋይሳናዉ ይዶሶና። ኤንቲ ይሁዳ ቢታ ላላናዉ ባንታ ካጭያ ደንꬅዳ ሀራ ካዎተꬃታ ካጭያ ሾጭድ ሳአን የጋናዉ ይዶሶና” ያግስ።




\par }\Chap{2}{\SH የገꬃ ዎዶሮ ኦይክዳ ኡራ
\par }
{\PP \VerseOne{1}ሀራ ቆንጨꬃን ባ ኩሸን ዋꬋ ዎዶሮ ኦይክዳ እስ አስ በአስ።

\VS{2}ታኒ፥ “ኔኒ አዉ ባይ?” ያጋዳ ኦይቻስ።

\par }{\PP እ ዛሪድ፥ “ታኒ የሩሳላመ ዳልጋተꬃይነ አዱሳተꬃይ አይ መለኮ ዋꬋናዉ ባይስ” ያግስ።


\par }{\PP \VS{3}ሄሳፈ ጉየ፥ ታራ ሃሳያ ኪታንቾይ ከይድ ብስ፤ እያራ ጋሄታናዉ ሀራ ኪታንቾይ ይስ።

\VS{4}ይዳ ኪታንቾይ፥ “ዎፃ ባዳ፥ ናአተꬃ አድያኮ፥ ‘የሩሳላመን ዳሮ አስነ ዳሮ መሄይ ዳና ግሾ፥ ካታማ ዩሾን ግምበ ድርስ ኮሸና።

\VS{5}ታኒ እያ ዩሹዋን ታማ ድርስ ግዳና፤ ታኒ እያዉ ቦንቾ ግዳና’ ያጌስ ጎዳይ።


\par }{\PP \VS{6}“ታኒ ህንተና ቢታ ኦይዱ ባጋ ላልዳ ግሾ፥ ያፐ ከይተ፤ ኤለ ከይተ፤ ፑደሀ ባጋ ቢታፈ ባቃትተ” ያጌስ ጎዳይ።


\par }{\PP \VS{7}“ነኖ፥ ፅዮነ ከያ፤ ባብሎነ ማጫ ናይታ ግዶን ደእያረ፥ ኤንታ ግዶፈ ባቃታ” ያጌስ ጎዳይ።


\par }{\PP \VS{8}ኡባፈ ዎልቃማ ጎዳይ እያ ቦንቹዋ ቆንጭሳና መላ፥ ባ አሳ ቦንቅዳ ካዎተꬃታኮ ታና ኪትድ፥ “ህንተና ቦችያ ኡራይ እያ አይፍያ ቡሉዋ ቦቼስ።

\VS{9}ታኒ ታ ኩሽያ ኤንታ ቦላ ደንꬃና፤ ኤንታ አይለት ኤንታ ዛሪድ ቦንቃና። ሄ ዎደ ህንተ ኡባፈ ዎልቃማ ጎዳይ ታና ኪትዳይሳ ኤራና።”


\par }{\PP \VS{10}“ታኒ ያዳ ህንተ ግዶን ዳና ግሾ፥ ፅዮነ አሳዉ፥ ዛማርተ፤ ኡፋይትተ!” ያጌስ ጎዳይ።


\par }{\PP \VS{11}ሄ ዎደ ዳሮ ካዎተꬃት ጎዳራ ጋሄትድ እያ አሰ ግዳና። እ ህንተ ግዶን ዳና፤ ኡባፈ ዎልቃማ ጎዳይ ታና ህንተኮ ኪትዳይሳ ሄ ዎደ ህንተ ኤራና።

\VS{12}ጌሻ ቢታን ይሁዳ፥ ባና ጋክዳ ግሾ ኦꬅድ ላታና፤ የሩሳላመ ዛሪድ ዶራና።

\VS{13}ጎዳይ ባ ደእያ ጌሻ በሳን ደንድዳ ግሾ፥ አሾ ማእዳ ኡባይ እያ ስንꬃን ስእ ጎ!




\par }\Chap{3}{\SH ካህነ ሀላቃ ማኡዋ
\par }
{\PP \VerseOne{1}ሄሳፈ ጉየ፥ ካህነ ሀላቃይ እያሱይ ጎዳ ኪታንቹዋ ስንꬃን ኤቅዳይሳነ ፃላሄይ እያሱ ሞታናዉ እያፐ ኡሻቻ ባጋራ ኤቅዳይሳ ታና ቆንጨꬃን በስስ።

\VS{2}ጎዳይ፥ “ፃላህያዉ፥ ጎዳይ ነና ሴሮ፤ የሩሳላመ ዶርዳ ጎዳይ ነና ሴሮ! ሀ አደይ ታማፐ አትዳ ዱንቻ መላ ግደኔ?” ያግስ።


\par }{\PP \VS{3}እያሱይ ቅታትዳ ማኦ ማእድ ኪታንቹዋ ስንꬃን ኤቅስ።

\VS{4}ኪታንቾይ ባ ስንꬃን ኤቅዳይሳታ፥ “እያ ቦላፈ ሀ ቅታ ማኡዋ ቃርተ” ያግስ። ቃስ እያሱኮ፥ “ሄኮ፥ ታኒ ነ ናጋራ ኔፐ ድጋስ፤ ቦንቾ ማኡዋ ነና ማይዛና።”

\VS{5}ታኒ፥ “ጌሻ ፃꬃ ቃጭያ እያ ሁጰን ፃፅተ” ያግስ። ኤንቲ ኪትዳይሳዳ ኦꬅዶሶና፤ ማኦ ማይዝዶሶና። ጎዳ ኪታንቾይ ሄ ዎደ እያ ምየን ኤቅስ።


\par }{\PP \VS{6}ሄሳፈ ጉየ፥ ጎዳ ኪታንቾይ እያሱኮ፥

\VS{7}ኡባፈ ዎልቃማ ጎዳይ ሀይሳዳ ያጌስ፤ “ኔኒ ታ ኦግያን ሄመትኮነ ታ ኪታ ናግኮ፥ ኔኒ ታ ኬꬃ አይሳና፤ ታ ዳባባን አዋታና። ቃስ ሀይሳን ኤቅዳይሳታራ እስፈ ገልያነ ከይያ ማታ ነዉ እማና።

\VS{8}ካህነ ሀላቃ እያሱ፥ ሀይሳ ስአ! ስንꬃራ ያና ሎኦባስ ማላታ ግድዳይሳትነ ኔራ ኦይሳት ሀይሳ ስኦ! ታኒ፥ ‘ታሸ’ ጌተትያ ታ አይልያ ኤሀና።

\VS{9}ሄኮ፥ ታኒ እያሱ ስንꬃን ሹቹ ዎꬃና፤ ሄ ሹቻ ቦላ ላፑን አይፈት ደኦሶና። ታኒ ሄ ሹቻ ዎጫዳ እያ ቦላ ፁፈ ፃፋና፤ ሀ ቢታ ናጋራ እስ ጋላስ ድጋና” ያጌስ ኡባፈ ዎልቃማ ጎዳይ።


\par }{\PP \VS{10}“ሄ ጋላስ ህንተ ኡባይ ህንተ ዎይነነ ህንተ ባላሰ ጋርሳን ኡትድ ህንተ ሾሩዋ ፄጋና” ያጌስ ኡባፈ ዎልቃማ ጎዳይ።




\par }\Chap{4}{\SH ፆምፐ ዎꬅያ ኮጫ ቆንጨꬅ
\par }
{\PP \VerseOne{1}ሄሳፈ ጉየ፥ ታራ ሃሳያ ኪታንቾይ ስሚድ ይድ፥ ꬍስክዳ አስ ባርክያ መላ ታና ባርክስስ።

\VS{2}እ ታኮ፥ “ኔኒ አይ በአይ?” ያግስ።

\par }{\PP ታኒ ዛራዳ፥ “ታኒ ዎርቃ ፃላላፐ ኦሰትዳ ፆምፐ ዎꬅያ ኮጫ በአይስ፤ እያ ፄራን ዛይተ ፃሮይ ደኤስ። ቃስ እያ ቦላ ላፑን ፆምፐት ደኦሶና፤ ሄ ላፑን ፆምፐታስ ላፑን ላፑን ፒቀት ደኦሶና።

\VS{3}ሄ ፆምፕያ ዎꬅያ ኮጫ ማታን ናምኡ ሻማሆ ምꬃት ደኦሶና። ኤንቲ ዛይተ ፃሩዋፐ ኡሻቻ ባጋራነ ሀድርሳ ባጋራ ደኦሶና” ያጋስ።


\par }{\PP \VS{4}ታራ ሃሳያ ኪታንቹዋ፥ “ታ ጎዳዉ፥ ሀይስ አይቤ?” ያጋዳ ኦይቻስ።


\par }{\PP \VS{5}ኪታንቾይ ዛሪድ፥ “ሀይሳቲ አይበኮ ኤርኪ?” ያግስ።

\par }{\PP ታኒ ዛራዳ፥ “ታ ጎዳዉ፥ ታኒ ኤርከ” ያጋስ።


\par }{\PP \VS{6}እ ታኮ፥ “ዛሩባበላስ ጎዳይ ኦድዳ ቃላይ ሀይሳ፤ ‘ታ አያናናፐ አትሽን፥ ዎልቃን ዎይኮ ምኖተꬃን ግደና’ ያጌስ ኡባፈ ዎልቃማ ጎዳይ።

\VS{7}ግታ ዙማዉ፥ ኔኒ አይቤ? ኔኒ ዛሩባበላ ስንꬃን ልች ግዳ ደምባ ግዳና። ዛሩባበል ፆሳ ኬꬃ ኬፅ ፖልድ፥ ዉርሰꬃ ሹቻ ከስያ ዎደ አሳይ፥ ‘ሀሹ! ሀሹ ፖለትስ’ ” ያጋና።


\par }{\PP \VS{8}ቃስካ ጎዳ ቃላይ ታኮ ሀይሳዳ ያግድ ይስ።

\VS{9}“ፆሳ ኬꬃ ባሱዋ ዛሩባበላ ኩሸት ባስዶሶና፤ እያ ኩሸት ኬፅድ ፖላና። ሄሳፈ ጉየ፥ ኡባፈ ዎልቃማ ጎዳይ ታና ህንተኮ ኪትዳይሳ ህንተ ኤራና።

\VS{10}ሀ ጉꬃ ዶመꬃ ካꬍያ ኦንካ ጉየፐ ኡፋይታና፤ ኤንቲ ዛሩባበላ ኩሸን ቱምብያ በአና። ሀይሳቲ ላፑን ፆምፐት ቢታ ኡባ ዩይድ ፄልያ ጎዳ አይፈታ” ያግስ።


\par }{\PP \VS{11}ታኒ ኪታንቹዋ ዛራዳ፥ “ሀ ፆምፐ ዎꬅያ ኮጫፐ ኡሻቻ ባጋራነ ሀድርሳ ባጋራ ደእያ ሀ ናምኡ ሻማሆት አይቤ?” ያጋዳ ኦይቻስ።

\VS{12}ጉጃዳካ፥ “ዛይተይ ኤንታፈ ጎግያ ናምኡ ዎርቃ ፒቀታ ማታን ደእያ ናምኡ ሻማሆ ምꬃ ታሸት አይቤ?” ያጋዳ ኦይቻስ።


\par }{\PP \VS{13}እ ዛሪድ፥ “ሀይሳቲ አይበኮ ኔኒ ኤርኪ?” ያግስ።

\par }{\PP ታኒ ዛራዳ፥ “ታ ጎዳዉ፥ ታኒ ኤርከ” ያጋስ።


\par }{\PP \VS{14}እ ዛሪድ፥ “ሀይሳቲ ሳአ ኡባ ጎዳስ ኦꬅያ ናምኡ ትየትዳ አሳታ” ያግስ።




\par }\Chap{5}{\SH ፃꬃ ማፃፋ ቆንጨꬅ
\par }
{\PP \VerseOne{1}ቃስ ታኒ ꬎቁ ጋዳ ፄልያ ዎደ ቦላራ ፕራꬍያ እስ ፃꬃ ማፃፋ በአስ።


\par }{\PP \VS{2}ኪታንቾይ ታና፥ “ኔኒ አይ በአይ?” ያግድ ኦይችስ።

\par }{\PP ታኒ ዛራዳ፥ “ታኒ ቦላራ ፕራꬍያ እስ ፃꬃ ማፃፋ በአይስ፤ ሄ ማፃፋ አዱሳተꬃይ ላታሙ ዋꬋ ቃስ ጎምፓይ ታሙ ዋꬋ” ያጋስ።


\par }{\PP \VS{3}እ ታኮ፥ “ሀ ፃꬃ ማፃፋ ግዶን ቢታ ኡባ ቦላ ያና ባደꬃይ ፃፈትስ። ሄ ማፃፋን እስ ባጋራ፥ ‘ካይሶ ኡባይ ቢታፈ ꬋያና’፤ ቃስ ሀንኮ ባጋራ፥ ‘ዎርዶን ጫቅያ ኡባይ ꬋያና’ ግያ ፁፈይ ፃፈትስ።

\VS{4}‘ታኒ ሀ ባደꬃ ኪታና፤ ሄ ባደꬃይ ብድ፥ ካይሱዋ ሶነ ታ ሱንꬃን ዎርዶ ጫቀይሳ ሶ ገላና። ሄ ኬꬃ ገልድ ምꬃነ ሹቻ ꬋይሳና’ ” ያገስ ኡባፈ ዎልቃማ ጎዳይ።


\par }{\SH ዳቾን ኡትዳ ማጫሰ ቆንጨꬅ
\par }
{\PP \VS{5}ሄሳፈ ጉየ፥ ታራ ሃሳያ ኪታንቾይ ታኮ ይድ፥ “አነ ꬎቁ ጋዳ፥ ያባይ አይበኮ በአ” ያግስ።


\par }{\PP \VS{6}ታኒ፥ “እ አይቤ?” ያጋዳ ኦይቻስ።

\par }{\PP እ ዛሪድ፥ “ሀይስ ማክያ ዳቾ” ያግስ። ቃስ ጉጅድ፥ “ሀይስ አሳይ ሀ ቢታ ኡባን ኦꬅዳ ናቁዋ ማላታ” ያግስ።


\par }{\PP \VS{7}እርሳሰ ጌተትያ ብራታፐ ኦሰትዳ ዳቹዋ ካማ ደንꬅያ ዎደ እስ ማጫስ ዳቹዋን ኡታሱ።

\VS{8}ኪታንቾይ፥ “ሀና ኢታተꬃ ሌምሶ” ያግስ። እዮ ጉየ ዳቹዋን የግድ እርሳሰ ካማ ዛሪድ ካምስ።


\par }{\PP \VS{9}ሄሳፈ ጉየ፥ ታኒ ꬎቁ ጋዳ ፄልያ ዎደ ኤንታ ቀፍያን ጫርኮይ ደእያ፥ ፕራꬍያ ናምኡ ማጫሳታ በአስ። ኤንታ ቀፈይ ጎሎ ቀፈ መላ ምኖ፤ ኤንቲ ዳቹዋ ሳአፐ ድንꬅድ ኤክድ ፕራꬍዶሶና።


\par }{\PP \VS{10}ታኒ ኪታንቹዋኮ፥ “ሀይሳቲ ዳቹዋ አዉ ኤፎና?” ያጋዳ ኦይቻስ።


\par }{\PP \VS{11}እ ዛሪድ፥ “ኤንቲ እያዉ ኬ ኬፃናዉ ሳናኦራ ቢታ ኤፎሶና። ኬꬃይ ኬፀት ስምኮ ኤንቲ ሄ ዳቹዋ እያዉ ጊግዳ በሳን ዎꬃና” ያግስ።




\par }\Chap{6}{\SH ኦይዱ ፓራ ጋረታ ቆንጨꬅ
\par }
{\PP \VerseOne{1}ቃስ ታኒ ꬎቁ ጋዳ ፄልያ ዎደ ኦይዱ ፓራ ጋረት ናምኡ ናሰ ብራታ ደረታፐ ግዶራ የይሳታ በአስ።

\VS{2}ኮይሮ ጋርያ ዞኦ ፓራት ጎቾሶና፤ ናምአንꬆ ጋርያ ካሬꬃ ፓራት ጎቾሶና።

\VS{3}ሄꬓንꬆ ጋርያ ቦꬃ ፓራት ጎቾሶና፤ ኦይዳንꬆ ጋርያ ዋንጮ ፓራት ጎቾሶና።

\VS{4}ታኒ ኪታንቹዋኮ፥ “ታ ጎዳዉ፥ ሀይሳቲ አይቤ?” ያጋዳ ኦይቻስ።


\par }{\PP \VS{5}ኪታንቾይ ዛሪድ፥ “ሀይሳቲ ቢታ ኡባ ጎዳ ስንꬃን ኤቅድ ኦꬅያ ኦይዱ ሳሎ ጫርኮታ።

\VS{6}ካሬꬃ ፓራት ጎችያ ጋረይ ፑደሀ ባጋ ቢታ ቤስ፤ ቦꬃ ፓራት ጎችያ ጋረይ ዉሎሀ ባጋ ቤስ፤ ዋንጮ ፓራት ጎችያ ጋረይ ዱገሀ ባጋ ቤስ” ያግስ።


\par }{\PP \VS{7}ሄ ፓራት ቢታ ዎቻናዉ ከይዳ ዎደ ገደ ሃ ፓችፓሮሶና። ኪታንቾይ ኤንታኮ፥ “ብድ ቢታ ኡባ ዩይድ ዎችተ” ያግስ። ኤንቲ ብድ ቢታ ኡባ ዩይድ ዎችዶሶና።

\VS{8}ሄሳፈ ጉየ፥ ኪታንቾይ ባ ቃላ ꬎቁ ኦꬅድ፥ “ሄኮ፥ ፑደሀ ባጋ ቢታ ብዳ ፓራት ታ አያና ሄ ቢታን ሸምፕስዶሶና” ያግስ።


\par }{\SH እያሱስ ጊግዳ ካላቻ
\par }
{\PP \VS{9}ጎዳ ቃላይ ታኮ ሀይሳዳ ያግሸ ይስ፦

\VS{10}“ባብሎነ ድኤተꬃፈ ስምዳ ሄልዳይ፥ ፆበይነ ያዳይ እምያ ብራነ ዎርቃ እሞታ ኤካዳ ሄ ጋላስ ሶፎንያሳ ናኣ እዮስያሳ ሶ ባ።

\VS{11}ኤንታፈ ኤክዳ ብራፐነ ዎርቃፈ ካላቻ መꬋዳ እዮሳደቃ ናኣ፥ ካህነ ሀላቃ እያሱ ሁጰን ዎꬃ።

\VS{12}ኡባፈ ዎልቃማ ጎዳይ ሀይሳዳ ያጌስ ጋዳ እያዉ ኦዳ፦ ሄኮ፥ ታሸይ ባ በሳን ዳያ ግሾነ እ ፆሳ ኬꬃ ኬፅያ ግሾ፥ እያ ሱንꬃይ ‘ታሸ ጌተትዳ አደይ ሀይሳ።

\VS{13}ጎዳ ኬꬃ ኬፃናይ እያ፤ እ ካዎተꬃ ማኡዋ ማእድ፥ አራታን ኡትድ ሃራና። ቃስ እያ አራታ ማታን እስ ካህነይ ኤቃና፤ ኤንታ ናምኣ ግዶን እስፈተꬅ ዳና።’

\VS{14}ሄ ካላቻይ ሄልዳያ፥ ፆቢያ፥ ያዳያነ ሶፎንያሳ ናኣ እዮስያሳ ቆፍሶ ግድድ፥ ጎዳ ፆሳ ኬꬃን ዳና” ያግስ።


\par }{\PP \VS{15}ሄ ዎደ ሃሆ በሳን ደእያ አሳት ጎዳ ኬꬃ ኬፅድ ማዳናዉ ያና። ኡባፈ ዎልቃማ ጎዳይ ታና ህንተኮ ኪትዳይሳ ህንተ ሄሳን ኤራና። ጎዳስ፥ ህንተ ፆሳስ ህንተ ፖሎ ኪተትኮ ሄስ ሀናና።




\par }\Chap{7}{\SH ሱረ ፕርዳነ ማሮተꬅ
\par }
{\PP \VerseOne{1}ዳርዮስ ካዎትዳ ኦይዳንꬆ ላይꬃን፥ ክሲላ ጌተትያ ኡዱፉንꬆ አጌናን፥ ኦይዳንꬆ ጋላሳን፥ ዛካርያሳኮ ይዳ ጎዳ ቃላይ ሀይሳ።

\VS{2}ቤተለ ካታማ አሳይ ሳረዜራ፥ ረገም-መለካነ ኤንታራ እስፈ ደእያ አሳታ ጎዳ አንጆይ ያና መላ ዎሳናዉ ኪትዶሶና።

\VS{3}ቃስ ኡባፈ ዎልቃማ ጎዳ ኬꬃን ኦꬅያ ካህነታነ ናበታ፥ “ዳሮ ላይꬅ ኦꬅሸ ጋምእዳይሳዳ ኑኒ ሀእካ እቻሻንꬆ አጌናን ዬካናዉነ ፆማናዉ በሲ?” ያግድ ኦይቻና መላ ኪትዶሶና።


\par }{\PP \VS{4}ሄሳፈ ጉየ፥ ኡባፈ ዎልቃማ ጎዳ ቃላይ ሀይሳዳ ያግድ ታኮ ይስ፦

\VS{5}“ቢታን ደእያ አሳ ኡባስነ ካህነታስ ሀይሳዳ ያጋዳ ኦዳ፦ ‘ህንተ ሀ አꬍዳ ላፑን ታሙ ላይꬃን እቻሻንꬆ አጌናንነ ላፑንꬃ አጌናን ፆምዳይነ ዬክዳይ ታና ቦንቻናሴ?

\VS{6}ህንተ ምያ ዎደነ ኡያ ዎደ ህንተዉ ሜታነ ኡዬታ።

\VS{7}የሩሳላመ ካታማይነ እያ ዩሹዋን ደእያ ካታማታን ደእያ አሳይ ሸምፖንነ እንጀን ደእዳ ዎደነ ነገባንነ ጋꬋን አሳይ ዎፑ ግድ ደእዳ ዎደ ጎዳይ ባ ናበታ ባጋራ ኦድዳ ቃላይ ሀይሳ ግደኔ?’ ያጋ” ያግስ።


\par }{\PP \VS{8}ጎዳ ቃላይ ዛካርያሳኮ ሀይሳዳ ያግድ ይስ፦

\VS{9}“ኡባፈ ዎልቃማ ጎዳይ ካሰ እምዳ ኪታይ፥ ‘ሱረ ፕርዳ ፕርድተ፤ ህንተ እሶይ እሱዋስ ኬሀተꬅነ ማሮተꬅ ኦꬅተ።

\VS{10}አምኤታ፥ ይኦታ፥ በተ አሳነ ማንቆታ ናቆፍተ። ቃስ ህንተፈ ኦንካ ባ እሻ ቦላ ኢታባ ኦꬃናዉ ባ ዎዛናን ቆፖፎ።’


\par }{\PP \VS{11}“ሽን ኤንቲ ስኦና እፅዶሶና፤ ዞኮ ዛሪድ ባንታ ሀይꬃ ቱጭዶሶና።

\VS{12}ኡባፈ ዎልቃማ ጎዳይ ባ አያናን ካሰ ባ ናበታ ባጋራ ኪትዳ ህግያነ ቃላ ስኦና እፅድ ባንታ ዎዛና ዛላዳ ምንꬅዶሶና። ሄሳ ግሾ፥ ኡባፈ ዎልቃማ ጎዳ ማታፐ ግታ ሀንቆይ ኤንታ ቦላ ይስ።

\VS{13}ታኒ ፄግያ ዎደ ኤንቲ ስኦና እፅዳይሳዳ ኤንቲ ፄግያ ዎደ ታኒ ስእከ” ያጌስ ኡባፈ ዎልቃማ ጎዳይ።


\par }{\PP \VS{14}“ታኒ ጎተ ኤሀዳ ኤንቲ ኤሮና ካዎተꬃታ ግዶን ላላስ። ቢታይ አስ ያነ ሃነ ስመረቶና ካይሳ ቢታ ግድስ፤ ሀ ሎኦ ቢታይ ባይሳ ግድስ” ያጌስ ኡባፈ ዎልቃማ ጎዳይ።




\par }\Chap{8}{\SH የሩሳላመይ ኦራፃና
\par }
{\PP \VerseOne{1}ኡባፈ ዎልቃማ ጎዳ ቃላይ ቃስካ ታኮ ሀይሳዳ ያግድ ይስ፦

\VS{2}ኡባፈ ዎልቃማ ጎዳይ፥ “ታኒ ፅዮነስ ዳሮ ቃታይስ፤ እ ምሻይ ታና ፁጌስ።

\VS{3}ታኒ ፅዮነ ስማዳ የሩሳላመን ዳና። ቃስ የሩሳላመይ አማንꬅያ ካታማ ጌተታዳ ኤረታና። ኡባፈ ዎልቃማ ጎዳ ዙማይ ጌሻ ዙማ ጌተትድ ፄገታና” ያጌስ።


\par }{\PP \VS{4}ኡባፈ ዎልቃማ ጎዳይ፥ “ጭምድ ጉፈራ ብያ አደይነ ማጫሳይ ካሰይሳዳ የሩሳላመ ዳባባን ኡታና።

\VS{5}የሩሳላመ ካታማ ኦገት ካእያ አደነ ማጫ ናይታን ኩማና” ያጌስ።


\par }{\PP \VS{6}“አትዳ አሳስ ሄስ ማላልስያባ ግድኮካ፥ ታና ሄስ ማላልስያባዬ? ያጌስ ኡባፈ ዎልቃማ ጎዳይ።

\VS{7}ሄኮ ታኒ ታ አሳ ዶሎሀፐነ ዉሎሀፐ ሺሻና።

\VS{8}ኤንቲ የሩሳላመን ዳና መላ ኦꬃና። ኤንቲ ታ አሰ ግዳና፤ ታኒ ፅሎነ አማንꬅያ ኤንታ ፆሳ ግዳና” ያጌስ ኡባፈ ዎልቃማ ጎዳይ።


\par }{\PP \VS{9}ኡባፈ ዎልቃማ ጎዳይ ሀይሳዳ ያጌስ፦ “ህንተኖ፥ ኡባፈ ዎልቃማ ጎዳ ኬꬃ ባሶይ የገትዳ ጋላሳፐ ዶምድ ናበት ኦድዳ ቃላ ስእዳይሳቶ፥ ህንተ ኩሽያ ምንꬅተ፤ ኦሱዋ ምንድ ፖልተ።

\VS{10}ሄ ዎድያፐ ካሰ አሳስ ዳሞዘይ፥ መህያስ ቃንፀትያ ከር ባዋ። ታኒ አሳ ኡባ እሱዋ እሱዋ ቦላ ሞርከተꬃን ደንꬅዳ ግሾ፥ ገለይሳስነ ከየይሳስ ሳሮይ ባዋ።

\VS{11}ሽን ሀእ ታኒ ሀ አትዳ አሳ ቦላ ካሰ ኦꬅዳይሳዳ ኦꬅከ” ያጌስ ኡባፈ ዎልቃማ ጎዳይ።


\par }{\PP \VS{12}“ኤንቲ ዘርዳ ኡባይ ዶላና፤ ዎይነይ ባ አይፍያ እማና፤ ጎሻይ ካꬃን ኩማና፤ ሳሎት ባንታ እራ እማና። ሀይሳ ኡባ አትዳ አሳስ ላታ ኦꬃዳ እማና።

\VS{13}ህንተኖ፥ ይሁዳ አሳዉ፥ እስራኤለ አሳዉ፥ ካዎተꬃታ ግዶን ህንተ ባደትዳይሳታ ግድደታ፥ ሽን ሀእ ታኒ ህንተና አሻና፤ ህንተ አንጀትዳይሳታ ግዳና። ያዮፍተ! ህንተ ኩሽያ ምንꬅተ!” ያጌስ።


\par }{\PP \VS{14}“ህንተ ማይዛት ታና ይሎይዳ ዎደ ኤንታ ቃይ ባይና ሴራናዉ ቆፋ ቃቻስ።

\VS{15}ሀእ ታኒ የሩሳላመስነ ይሁዳስ ሎኦባ ኦꬃናዉ ቆፋ ቃቻስ። ህዛ ያዮፍተ!

\VS{16}ህንተ ኦꬃናዉ ኮሽያባይ ሀይሳ፦ እሶይ እሱዋራ ቱማ ኦደትተ፤ ፕርዳ ዳባባን ቱማነ ሳሩዋ ኤህያ ፕርዳ ፕርድተ።

\VS{17}እሶይ እሱዋ ቆሀናዉ ኢታባ ህንተ ዎዛናን ማቀቶፍተ፤ ዎርዶን ጫቆፍተ። ሀይሳታ ኡባ ታኒ እፃይስ” ያጌስ ኡባፈ ዎልቃማ ጎዳይ።


\par }{\PP \VS{18}ኡባፈ ዎልቃማ ጎዳ ቃላይ ቃስካ ታኮ ሀይሳዳ ያግድ ይስ፦

\VS{19}“ኦይዳንꬆ፥ እቻሻንꬆ፥ ላፑንꬆነ ታማንꬆ አጌናን ህንተ ፆምዳ ፆማይ ይሁዳ አሳስ ኡፋይስነ እንጀ ዎደ ግዳና። ሄሳ ግሾ፥ ህንተ ቱማተꬅነ ሳሮተꬅ ዶስተ” ያጌስ።


\par }{\PP \VS{20}“ዳሮ አሳይነ ዳሮ ካታማታን ደእያ አሳይ የሩሳላመ ያና።

\VS{21}እስ ካታማን ደእያ አሳይ ሀራ ካታማን ደእያ አሳኮ ብድ፥ ‘ጎዳ አንጆይ ያና መላ ዎሳናዉነ ኡባፈ ዎልቃማ ጎዳ ኮያናዉ አነ ቦስ፤ ታንካ ባይስ’ ያጋና።

\VS{22}ቃስ ዳሮ አሳይነ ዎልቃማ ካዎተꬃት ኡባፈ ዎልቃማ ጎዳ ኮያናዉነ ዎሳናዉ የሩሳላመ ያና።

\VS{23}ሄ ጋላሳታን ዱማ ዱማ ቃላን ሃሳያ ካዎተꬃታ ኡባፈ ታሙ አሳት ይድ፥ እስ አይሁደ አድያ ማኡዋ ማጫራ ኦይክድ፥ ‘ፆሳይ ህንተራ ደኤይሳ ኑኒ ስእዳ ግሾ፥ ኑኒ ህንተራ ባና’ ያጋና” ያጌስ ኡባፈ ዎልቃማ ጎዳይ።




\par }\Chap{9}{\SH እስራኤለ ሞርከት ፕርደታና ፕርዳ
\par }
{\PP \VerseOne{1}አሳ አይፈይነ እስራኤለ አሳ ኡባ አይፈይ ጎዳ ፄልያ ግሾ፥ ሳድራካ ቢታይነ ዳማስቆ ካታማይ ꬋያናይሳ፥ ጎዳይ ኦድዳ ፕርዳ ቃላይ ሀይሳ።

\VS{2}ቃስ ሀ ፕርዳይ ሀድራካ ዛዋ ግድዳ ሀማታ ካታማነ ቃራ ግድዳ ፅሮሳነ ስዶና ካታማታ ቦላ ሀ ፕርዳይ ጋካና።

\VS{3}ፅሮሳ ካታማይ ባዉ ምኖ ሚፃ ግምብስ። ቃስ ብራነ ዎርቃ ቢታዳ ዶርስ።

\VS{4}ሽን እ ሺሽዳባ ኡባ ጎዳይ ኤካና፤ እያ ሻሉዋ አባን ሆላና፤ ካታማይ ታማን ሜተታና።


\par }{\PP \VS{5}አስቃሎና ካታማይ ሄሳ በእድ ያያና፤ ጋዛ ካታማይ ኡንኤታና፤ ኤቅሮና ካታማይ ኡፋይስ ꬋያና። ጋዛ ካዎይ ꬋያና፤ አስቃሎና ካታማይ ካይሳ ግዳና።

\VS{6}አሽዶዳ ካታማን ዋላሀ አሳይ ዳና።

\par }{\PP ጎዳይ ሀይሳዳ ያጌስ፦ “ፍልስፄመታ ኦቶሩዋ ታኒ ዉርሳና።

\VS{7}ታኒ ኤንታ ዶናፐ ሱꬅ፥ ኤንታ አቻፈ ቱናባ ድጋና። ኤንታፈ አትዳይሳት ኑ ፆሳ አስ ግዳና፤ ቃስ ይሁዳ ያራፐ እሱዋ ግዳና። ኤቅሮና አሳይ ያቡሰ አሳዳ ታ አሰ ግዳና።

\VS{8}ሄሳፈ ጉየ፥ ኦላንቾት ኦይኮናዳ፥ ታኒ ታ ኬꬃ ናጋና። ታኒ ታ ሁጰን ናግያ ግሾ፥ ዛሪድ ኦንካ ታ አሳ ኡንኤና” ያጌስ።


\par }{\SH ፅዮነ ካዋ ዩሳ
\par }
{\PP \VS{9}ነኖ፥ ፅዮነ ካታመ፥ ኡፋይታ! ነኖ፥ የሩሳላመ ካታመ፥ እልላ! ሄኮ፥ ፆንዳ ነ ፅሎ ካዎይ ኔኮ ዬስ። ነ ካዎይ አሽከ ግድድ፥ ሀረ ቦላ፥ አꬍድ ሀረ ማራ ቦላ ኡትድ ኔኮ ዬስ።


\par }{\PP \VS{10}ታኒ ፓራ ጋረታ እስራኤለፐ፥ ኦላ ፓራታ የሩሳላመፐ ꬋይሳና፤ ኦላ ዶንግያ መንረꬃና። ነ ካዎይ ካዎተꬃታስ ሳሮ አዋጃና፤ እ አባስ ጋፃፐ ህን ጋፃ ጋካናዉ ኤፍራፂሳ ሻፋፐ ዶምድ ሳኣ ጋፃ ጋካናዉ ሃራና።


\par }{\PP \VS{11}ታኒ ኔራ ሱꬃ ጫቁዋ ግሾ፥ ቃሸትዳ ነ አሳታ ሃꬅ ባይና ኦላፈ ከሳና።

\VS{12}ህንተኖ፥ ስንꬃን ኡፋይስ ደእያ ቃሾ አሳቶ፥ ህንተ ሚፃ ስምተ። ካሰይሳ ግሾ ዳኮ ሻሎ ህንተዉ እማናይሳ ሀች ታኒ ህንተዉ አዋጃይስ።

\VS{13}ታኒ ይሁዳ ዶንገዳ፥ እስራኤለ ዶንገ ቶራዳ ጎኤታና። ፅዮነ፥ ታኒ ነ ናይታ ግርከ ናይታ ቦላ ደንꬃና፤ ነና ዎልቃማ ኦላንቹዋ ማሻ መላ ኦꬃና።


\par }{\PP \VS{14}ሄ ዎደ ጎዳይ ኤንታ ቦላ ቆንጫና፤ እያ ዶንገ ቶራይ ዎልአንꬃዳ ዎልአማና። ኡባ ሃርያ ጎዳይ ሞይዘ ፑናና፤ ዱገሀ ባጋ ጎተዳ ደንዳና።

\VS{15}ኡባፈ ዎልቃማ ጎዳይ ኤንታ ግሾ ኦለታና። ኤንቲ ባንታ ሞርከታ ዉርሳና፤ ያምባርሻን ኦለይሳታ የꬋና። ኤንቲ ባንታ ሞርከታ ሱꬃ ዎይነ ኡሻዳ ኡያና፤ ሱꬅ ከረን ኩምያዳ ኩማና፤ ኤንቲ ያርሾ በሳን ጉክያ ሱꬃዳ ጉካና።


\par }{\PP \VS{16}ሄ ጋላስ ሄንꬃንቾይ ባ ዶርሳታ አሸይሳዳ ጎዳይ ኤንታ ፆሳይ ኤንታ አሻና። ካላቻ ቦላ ደእያ አሌቆዳ ኤንቲ ጎዳ ቢታን ጶላና።

\VS{17}ኤንቲ ዋንድ ሎኦነ ፑላንቾ ግዳንደሻ! ናአተꬃ ናይታ ካꬃይ፥ ጌላኦ ናይታ ዎይነ ኡሻይ አጭሳና።




\par }\Chap{10}{\SH ፆሳይ ይሁዳ አንጃና
\par }
{\PP \VerseOne{1}ባልጎይ ጋክያ ዎደ ጎዳይ እራ እማና መላ ዎስተ። ጎዳይ እራ ቶክዳ ሻራ ኪቴስ፤ አሳስ እራ እሜስ፤ ጎሻን አታክልተ ዶልስስ።

\VS{2}ኤቃት ሀዳባ ኦዶሶና፤ ማሮት ዎርዶ ቆንጨꬅ በኦሶና፤ አሙሄይሳት ዎርዶ አሙሆ ኦዶሶና፤ ሀዳ ምንꬆ ምንꬆሶና። ሄሳ ግሾ፥ አሳይ ꬋይዳ ዶርሳዳ ቶይላቶሶና፤ ኤንታ ሄምያ አስ ባይና ግሾ፥ ኤንቲ ቆሄትዶሶና።


\par }{\PP \VS{3}ጎዳይ ሀይሳዳ ያጌስ፦ “ታ ሀንቆይ ሄንꬃንቾታ ቦላ ኤፅ ከይስ፤ ሄ ካለይሳታ ታኒ ሴራና። ኡባፈ ዎልቃማ ጎዳይ ባ ዉድያ ይሁዳ ሄሜስ። እ ኤንታ ኦላስ ጊግዳ ዎልቃማ ፓራ መላ ኦꬃና።

\VS{4}ይሁዳ አሳ ግዶፈ ቁስተ ሹቻ መላ፥ ዱንካነ ꬍሸ መላነ ኦላ ቶራ መላ ሀንዳ ካለይሳት ከያና።

\VS{5}ባንታ ሞርከታ ኦግያ ኡርቃዳ የꬍያ ምኖ ኦላንቾታ መላ ግዳና። ጎዳይ ኤንታራ ደእያ ግሾ፥ ኤንቲ ኦለትድ ፆናና።


\par }{\PP \VS{6}“ታኒ ይሁዳ አሳ ምንꬃና፤ ዮሰፋ አሳ አሻና። ታኒ ኤንታዉ ቃትያ ግሾ፥ ኤንታ ዛራዳ ኤሀና። ኤንቲ ታኒ ካሰካ ኤንታ የጋቦና አሳ መላ ግዳና። ታኒ ጎዳ ኤንታ ፆሳ ግድያ ግሾ፥ ኤንታ ዎሳ ስአና።

\VS{7}እስራኤለ አሳይ ምኖ ኦላንቾ መላ ግዳና፤ ዎይነ ኡይዳ አሳዳ ኤንታ ዎዛናይ ኡፋይታና። ኤንታ ናይት ሄሳ በእድ፥ ሀሹ ጋና፤ ኤንታ ዎዛናይ ጎዳን ኡፋይታና።


\par }{\PP \VS{8}“ታኒ ታ አሳ ሱይቃዳ ፄጋና፤ ኤንታ እስፈ ሺሻና። ታኒ ኤንታ ዎዛና፤ ኤንቲ ካሰይሳዳ ዳራና።

\VS{9}ታኒ ኤንታ ካዎተꬃታ ግዶን ላልኮካ ኤንቲ ባንታ ደእያ ሃሆ ቢታን ግድድ ታና ሀሳያና። ቃስ ኤንትነ ኤንታ ናይቲ ደኦን ዳናነ ባንታ ቢታ ስማና።


\par }{\Q \VS{10}“ታኒ ኤንታ ግብፀ ቢታፈ ዛራና፤

\par }{\QB አሶረ ቢታፈ ኤንታ ሺሻና።

\par }{\Q ኤንታዉ ኡትያ በሲ ꬋያና ጋካናዉ

\par }{\QB ታኒ ኤንታ ጋላዳ ቢታንነ

\par }{\QB ልባኖሰ ቢታን ኩንꬃና።


\par }{\Q \VS{11}ኤንቲ መቶ አባ ግዶራ አꬍያ ዎደ

\par }{\QB ታኒ ጎዳይ አባ ሴራና።

\par }{\Q ጪሞ ግድዳ ናይለ ሻፋይ መላና።

\par }{\QB አሶረ ቢታ ኦቶሮይ ካዉያና፤

\par }{\QB ግብፀ ካዎተꬃ ፃምአይ መቃና።


\par }{\Q \VS{12}ታኒ፥ ኤንታ ጎዳይ ኤንታ ምንꬃና፤

\par }{\QB ኤንቲ እያ ሱንꬃን ሄመታና።

\par }{\QB ታኒ ጎዳይ ሀይሳ ኦዳይስ” ያጌስ።




\par }\PoetryChap{11}{\Q \VerseOne{1}ነኖ፥ ልባኖሰ፥

\par }{\QB ታም ነ ዝጋታ ማና መላ፥

\par }{\QB ነ ፐንገታ ዶያ!


\par }{\Q \VS{2}ነኖ ፂዳዉ፥ ዝጋይ ኩንድዳ ግሾ፥

\par }{\QB ቦንቾ ምꬃት ꬋይዳ ግሾ፥ ዪ ጋዳ ዬካ!

\par }{\Q ህንተኖ ባሳና ዎላቶ፥

\par }{\QB ሄ ስከትዳ ዎራይ ማንኤትዳ ግሾ፥ ዪ ግድ ዬክተ።


\par }{\Q \VS{3}ኤንታ ሎኦ ሄንꬃ በሳይ ꬋይዳ ግሾ፥

\par }{\QB ሄንꬃንቾታ ዘለልሳ ስእተ፤

\par }{\Q ዮርዳኖሰ ዎራይ ꬋይዳ ግሾ፥

\par }{\QB ጋሞት ጉደይሳ ስእተ።


\par }{\SH ናምኡ ሄንꬃንቾታ
\par }
{\PP \VS{4}ጎዳይ ታ ፆሳይ ታኮ ሀይሳዳ ያግስ፦ “ሹከታናዉ ደእያ ዶርሳ ዉድያ ሄማ።

\VS{5}ኤንታ ሻመይሳት ሹኮሶና፤ ሽን ሴረቶኮና። ባይዘይሳት፥ ‘ኑኒ ዱረትዳ፤ ጎዳይ ጋላተቶ’ ያጎሶና፤ ሀር አቶሽን፥ ኤንታ ሄንꬃንቾት ኤንታዉ ቃቶኮና” ያግስ።


\par }{\PP \VS{6}ጎዳይ ሀይሳዳ ያጌስ፦ “ታኒ ህዛፐ ጉየ ሀ ቢታን ደእያ አሳስ ቃትከ። ታኒ እስ እስ አሰ እያ ሾሩዋስነ እያ ካዋስ አꬃዳ እማና። ኤንቲ ቢታ ꬋይሳና፤ ታኒ እስ አስካ ኤንታ ኩሽያፐ አሽከ” ያጌስ።


\par }{\PP \VS{7}ሄሳ ግሾ፥ ታኒ ሹከታናዉ ደእያ ዶርሳታ፥ አꬃዳ ቃስ ዉድያ ግዶን ኡንኤትዳይሳታ ሄመይሳ ግዳስ። ያታዳ ዶርሳታ ሄማናዉ ናምኡ ፃምአታ ኤካዳ፥ እሱዋ “ዶሰትዳይሳ” ጋዳ ፄጋስ፤ ናምአንꬁዋ “እስፈተꬅ” ጋዳ ፄጋስ።

\VS{8}ታኒ እስ አጌናን ሄꬑ ሄንꬃንቾታ ꬋይሳስ። ኤንታ ሀኖተꬃይ ታዉ ዳንዳኤተና፤ ኤንትካ ታና እፅዶሶና።

\VS{9}ያታ ስማዳ ታ ዶርሳታኮ፥ “ታኒ ህንተና ናምአንꬆ ሄምከ፤ ሀይቀይስ ሀይቆ፤ ꬋየይስ ꬋዮ፤ አትዳይሳት እሶይ እሱዋ ሞ” ያጋስ።


\par }{\PP \VS{10}ሄሳፈ ጉየ ታኒ “ዶሰትዳይሳ” ጌተትያ ፃምአ ኤካዳ መንꬃስ። ሄሳ ታ ኦꬅዳይ ካዎተꬃታራ ገልዳ ጫቆይ ዱፅዳይሳ በሳናሳ።

\VS{11}ሄ ጋላስ ጫቆይ መእስ፤ ሄ ዎደ ዶርሰ ሻመይሳትነ ባይዛይሳት ታና በእድ፥ ሄስ ጎዳ ቃላ ግደይሳ ኤርዶሶና።

\VS{12}ታኒ፥ “ህንተ ዶስኮ ታ ዳሞዝያ እምተ፤ እፃስ ጊኮ አጋግተ” ያጋስ። ያትን ኤንቲ ታዉ ሀስታሙ ብራ ሳንትመ እምዶሶና።


\par }{\PP \VS{13}ጎዳይ ታኮ፥ “ኤንቲ እምዳ ቦንቾ ሚሽያ ኤፋዳ ፆሳ ኬꬃን ደእያ ኦቱዋን የጋ” ያግስ። ታኒ ሄ ሚሽያ ኤፋዳ ፆሳ ኬꬃን ደእያ ኦቱዋን የጋስ።

\VS{14}ሄሳፈ ጉየ፥ ታኒ ይሁዳስነ እስራኤለስ ግዶን ደእያ እሻተꬃይ ꬋይዳይሳ በሳናዉ “እስፈተꬅ” ጌተትያ ታ ናምአንꬆ ፃምኣ መንꬃስ።


\par }{\PP \VS{15}ቃስካ ጎዳይ ታና፥ “ናምአንꬆ ባዳ ፓꬆና ሄንꬃንቾታ ሚሽያ ኤካ።

\VS{16}ታኒ ሀ ቢታን እስ ሄንꬃንቾ ደንꬃና። እ ቆሄትዳ ዶርሳታ ማደና፤ ላለትዳ ዶርሳታ ሺሸና፤ መቅዳ ዶርሳታ ኮለና፤ ፓፃ ደኤይሳታ ሄመና። ሽን እ ሄሳ አግድ፥ ሞꬎታ ሹክድ ሜስ፤ ኤንታ ኮልዝያ ꬎጌስ።

\VS{17}ዶርሳ ዉድያ የግ ꬋይዳ ሄ ፓꬆና ሄንꬃንቾታ አየ! እያ ቀስያነ እያ ኡሻቻ አይፍያ ቦላ ማሽ ዎꬎ። እያ ኡሻቻ ኩሸይ ስሎ፤ እያ ኡሻቻ አይፈይ ቆቆ” ያግስ።




\par }\Chap{12}{\SH የሩሳላመ ሞርከት ꬋያና
\par }
{\PP \VerseOne{1}ሳሎታ ምጭዳይ፥ ሳኣ መꬍዳይ፥ አሳስ ደኦ አያና እምዳ ጎዳይ እስራኤለባ ኦድዳ ጎዳ ቃላይ ሀይሳ፦

\VS{2}“ሄኮ፥ ታኒ የሩሳላመ ካታማ፥ እያ ዩሹዋን ደእያ አሳ ኡባይ ኡይን ጋንድጋርስያ ዎይነ ኡሽ ትግያ ዋንጫ ኦꬃና። የሩሳላመይ ኦይከትያ ዎደ ይሁዳ ካታማት ኦይከታና።

\VS{3}ሄ ዎደ ታኒ የሩሳላመ ካታማ አሳ ኡባስ ዴፆ ሹቹ ኦꬃና፤ እያ ደንꬅያ ኡባይ ባዉ ደሸታና። ሳኣ ካዎተꬃት ኡባይ እያ ኦላናዉ እስፈ ሺቃና።

\VS{4}ሄ ዎደ ታኒ ፓራ ኡባ ዳጋንꬃና፤ ፓራ አሳታ ጎሻና።” ታኒ ጎዳይ ሀይሳ ኦዳይስ። ይሁዳ አሳ ታኒ ታ ኬሀ አይፈን ፄላና፤ ሽን ሞርከታ ፓራታ ኡባ ቆቅሳና።

\VS{5}ሄ ዎደ ይሁዳ ሀላቃት ባንታ ዎዛናን፥ “የሩሳላመ አሳይ ኡባፈ ዎልቃማ ጎዳን፥ ባንታ ፆሳን፥ ምኖተꬃ ደምዶሶና” ያጋና።


\par }{\PP \VS{6}“ሄ ዎደ ታኒ ይሁዳ ኮቻታ ምꬃ ዶርያ ግዶን ደእያ ፂፋነ ምርቄታ ግዶን ላፅያ ፆምፐ ኦꬃና። ኤንቲ ባንታ ኡሻቻን፥ ባንታ ሀድርሳንነ ባንታ ዩሹዋን ደእያ አሳ ኡባ ማና፤ ሽን የሩሳላመ ካታማይ፥ አሳይ ሳሮ ደእያ በሲ ግዳና።


\par }{\PP \VS{7}“ዳዊታ ኮቻታ ቦንቾይነ የሩሳላመን ደኤይሳታ ቦንቾይ ይሁዳ አሳ ቦንቹዋፈ አꬎና መላ ታኒ ጎዳይ ካሰታዳ ይሁዳ አሳስ ፆኖ እማና።

\VS{8}ሄ ዎደ ኤንታ ግዶን ዳሮ ላፋ ጌተትያ አስ ዳዊታ መላ ምኖ ግዳና። ታኒ ጎዳይ የሩሳላመን ደኤይሳታስ ጎንዳለ ግዳና። ዳዊታ ኮቻት ፆሳ መላ፥ ጎዳ ኪታንቾ መላ ግድድ ኤንታ ካለꬃና።

\VS{9}ሄ ዎደ ታኒ የሩሳላመ ኦላናዉ ደንድያ ካዎተꬃታ ኡባ ꬋይሳናዉ ደንዳና።


\par }{\PP \VS{10}“ሄ ዎደ ታኒ ዳዊታ ኮቻታ ቦላነ የሩሳላመን ደእያ አሳ ቦላ ቃነ ዎሳ አያና ጉሳና። ሄሳ ግሾ፥ ኤንቲ ባንታ ጫድዳይሳ በእያ ዎደ አስ ባ እስ ናአስ ዬከይሳዳ ዬካና። ቃስ ባ ባይራ ናአስ ካዮተይሳዳ ካዮታና።

\VS{11}ሄ ዎደ የሩሳላመን ዬከትያ ዬሆይ ማግዶ ደንባን ሀዳድ-ርሞናስ ዬከትዳ ዬሁዋ መላ ዎልቃማ ግዳና።

\VS{12}ቢታን ደእያ እስ እስ ኮቻይ ባዉ ባዉ ዬካና፤ ዳዊታ ኮቻት ባንታ ማቸታራ፥ ናታና ኮቻት ባንታ ማቸታራ ባንታዉ፥

\VS{13}ሌወ ኮቻት ባንታ ማቸታራ ባንታዉ፥ ሳመአ ኮቻት ባንታ ማቸታራ ባንታዉ፥ ዬካና።

\VS{14}አትዳ ኮቻ ኡባይ ባዉ ባዉ ዬካና፤ ኤንታ ማቸት ባንታዉ ባንታዉ ዬካና” ያጌስ።




\par }\Chap{13}{\SH ናጋራፐ ጌየꬅ
\par }
{\PP \VerseOne{1}ኡባፈ ዎልቃማ ጎዳይ ሀይሳዳ ያጌስ፦ “ሄ ዎደ ዳዊታ ኮቻታነ የሩሳላመን ደኤይሳታ ናጋራፐነ ቱናተꬃፈ ጌሽያ ፑልቶይ ꬉቃና።

\VS{2}ሄ ዎደ ታኒ ኤንቲ ናምአንꬆ ቆፈቶና መላ ኤቃታ ሱንꬃ ቢታፈ ꬋይሳና። ቃስ ናበታነ ቱና አያናታ ቢታፈ ꬋይሳና። ታኒ ኡባፈ ዎልቃማ ጎዳይ ሀይሳ ኦዳይስ።

\VS{3}ቃስ ኦንካ፥ ታኒ ናበ ጊኮ፥ እያ አዋነ አይያ እያ፥ ‘ኔኒ ጎዳ ሱንꬃን ዎርዶ ኦድያ ግሾ፥ ሀይቃናዉ በሴስ’ ያጋና። እ ትንብተ ኦድያ ዎደ እያ አዋይነ አይያ እያ ጫድድ ዎꬋና።

\VS{4}ሄ ዎደ ታኒ ናበ ግያ ኦንካ ባ በእዳ ቆንጨꬃን ዬላታና። ቃስ አሰ ጭማናዉ እክሰይ ደእያ ማኦ ማኤና።

\VS{5}ሽን እ፥ ‘ታኒ ናበ ግድከ፤ ናአተꬃፈ ዶማዳ ቢታ ኦꬅያ አስ’ ያጋና።

\VS{6}እስ አስ፥ ‘ያትን፥ ሀ ነ ቦላ ደእያ ማዱንꬃይ አይቤ?’ ያግድ ኦይችኮ፥ እ፥ ‘ሀይስ ታኒ ታ ላገታ ሶን ማዱንፅዳይሳ’ ያጋና” ያጌስ።


\par }{\SH ሄንꬃንቾይ ሾጨትን ዶርሳት ላለትዶሶና
\par }
{\PP \VS{7}“ማሻዉ ደንዳ፥ ታዉ ማታ ግድዳ ታ ዶርሳታ ሄንꬃንቹዋ ቦላ ባርካ! ዶርሳት ላለታና መላ ሄንꬃንቹዋ ዎꬋ። ታኒ ጉꬃ ዶርሳታ ቦላ ታ ኩሽያ ደንꬃና” ያጌስ ኡባፈ ዎልቃማ ጎዳይ።


\par }{\PP \VS{8}“ቢታ ኡባን ደእያ ሄꬑ ኩሸ አሳፐ ናምኡ ኩሸይ ሾጨትድ ሀይቅን፥ እስ ኩሸ ፃላል አታና። ታኒ ጎዳይ ሀይሳ ኦዳይስ።

\VS{9}ሀ አትዳ ስኮ አሳ ታኒ ታማን የጋና፤ ብር ታማን ጌያዳ ኤንታ ጌሻና፤ ዎርቀይ ፓጨትያዳ ፓጫና። ሄሳፈ ጉየ፥ ኤንቲ ታ ሱንꬃን ዎሳና፤ ታኒ ኤንታ ስአና። ታኒ ኤንታ፥ ‘ታ አሰ’ ጋና፤ ኤንቲ፥ ጎዳይ፥ ‘ኑ ፆሰ’ ያጋና” ያጌስ።




\par }\Chap{14}{\SH ፆሳይ ያና፥ ካዎታና
\par }
{\PP \VerseOne{1}ሄኮ፥ ጎዳ ፕርዳ ጋላሳይ ዬስ፤ ሄ ዎደ ህንተ ፄልሽን፥ ህንተፈ ቦንቅዳባ ህንተ ስንꬃን ሻከታና።

\VS{2}ካዎተꬃታ ኡባ ጎዳይ የሩሳላመ ቦላ ኦላስ ሺሻና። ካታማይ ኦይከታና፤ ኬꬃይ ቦንቀታና፤ ማጫ አሳ ዎልቃን ኢሳና። ካታማ አሳፐ ባጋይ ድኤትድ ባና፤ ሽን አትዳ አሳይ ካታማፐ ከየና።

\VS{3}ሄሳፈ ጉየ ጎዳይ ከይድ፥ ካሰ ኦላ ጋላስ ኦለተይሳዳ ካዎተꬃታ ኦላና።

\VS{4}ሄ ጋላስ እያ ቶሆት የሩሳላመፐ ዶሎሀ ባጋራ ደእያ ሻማሆ ዙማ ቦላ ኤቃና። ሻማሆ ደረይ ዶሎሀፐ ዉሎሀ ጋካናዉ ናምኡ ከይድ ጳልቀትን፥ ዳሮ ግታ ዛንጋራይ መታና። ዙማፐ ባጋይ ፑደሀ ባጋ፥ ቃስ ባጋይ ዱገሀ ባጋ ሸርእ ጋና።

\VS{5}ሄ ዛንጋራይ ብድ አፄላ ጋካና፤ ህንተ ሄ ዛንጋራራ ባቃት አꬍድ አታና። በን ይሁዳ ካዋ ኦዝያነ ላይꬅ ቢታይ ቃፅን፥ ህንተ ማይዛት ባቃትድ አትዳይሳዳ ህንተ ባቃታና። ሄሳፈ ጉየ፥ ጎዳይ ታ ፆሳይ ባ ጌሻታ ኡባራ እስፈ ያና።


\par }{\PP \VS{6}ሄ ዎደ ሜጎይ፥ ሻችነ ꬉም ዴና።

\VS{7}ሄ ዎደ ቃምነ ጋላስ ባዋ፥ ጎዳይ ፃላል ኤርያ ዱማ ጋላስ ግዳና፤ ሄ ጋላስ ቃማይ ፖኦ ግዳና።


\par }{\PP \VS{8}ሄ ዎደ ደኦ ሃꬃይ የሩሳላመፐ ጎጋና፤ እያፐ ባጋይ ማፅነ አባን ገላና፤ ቃስ ባጋይ መደትራነ አባን ገላና። ሄ ሃꬃይ ባልጎነ ቦነ ጎግሸ ዳና።

\VS{9}ጎዳይ ቢታ ኡባ ቦላ ካዎታና፤ ሄ ዎደ እስ ጎዳ ፃላል ዳና፤ እያ ሱንꬃ ፃላላ ፄጋና።


\par }{\PP \VS{10}ግብአፐ ዶምድ የሩሳላመ ዱገሀ ባጋራ አꬍድ እርሞና ካታማ ጋካናዉ ደእያ ቢታ ኡባይ ደምባታና። ሽን የሩሳላመይ ብንያመ ፐንግያፈ ብድ፥ በን ፐንግያ ግናራ ዞዘ ፐንግያ ጋካናዉ፥ ቃስ ሀናንኤላ አዱሳ ግምብያፈ ብድ፥ ካዎ ዎይነ ጉምእያ በሳ ጋካናዉ ባ በሳን ꬎቁ ግድ ዳና።

\VS{11}የሩሳላመይ አስ ደእያ በሲ ግዳና፤ ህዛፐ ጉየ ꬋየና፤ እያን ደእያ አሳይ ህርግ ባይና ሳሮ ዳና።


\par }{\PP \VS{12}ጎዳይ የሩሳላመ ኦላናዉ ደንድዳ አሳ ኡባ ቦላ ጋዶ ኤሀና። ኤንቲ ኤቆን ደእሽን፥ ኤንታ አሾይ ዎቃና፤ ኤንታ አይፈይ ባ ኦላን፥ ኤንታ እንፃርሳይ ባ ኮቶኑዋን ዎቃና።

\VS{13}ሄ ዎደ ጎዳይ ኤንታ ዎልቃማ ዳጋማ ዳጋንꬃና። አሳ ኡባይ እሶይ እሱዋ ኩሽያ ኦይክድ ኦለታና።

\VS{14}ይሁዳ አሳይ የሩሳላመ ባጋ ግድድ ኦለታና። ዩሹዋን ደእያ ካዎተꬃታ፥ ታይቦይ ባይና ሻሉዋ፥ ዎርቃ፥ ብራነ ማኡዋ ድእድ ሺሻና።

\VS{15}ሀ ጋዱዋ ዳንያ ጋዶይ ፓራታ ቦላ፥ ባቁሎታ ቦላ፥ ግማለታ ቦላ፥ ሀረታ ቦላነ ሞርከት ዱንካንዳ በሳን ደእያ መሄ ኡባ ቦላ ያና።


\par }{\PP \VS{16}ሄሳፈ ጉየ፥ የሩሳላመ ኦልዳ ካዎተꬃታፐ አትዳ ኡባይ ካዋ፥ ኡባፈ ዎልቃማ ጎዳ ጎይናናዉነ ሻቃራ ባኣለ ቦንቻናዉ ላይꬃን ላይꬃን የሩሳላመ ባና።

\VS{17}ሳአን ደእያ አሳፐ ኦንካ ካዋ፥ ኡባፈ ዎልቃማ ጎዳ ጎይናናዉ የሩሳላመ ቦና እፅኮ፥ ኤንታዉ እር ቡከና።

\VS{18}ግብፀ አሳይ ብድ ጎይኖና እፅኮ፥ ሻቃራ ባኣለ ቦንቻናዉ ቦና እፅዳ አሳ ቦላ ጋክዳ ጋዶይ ኤንታ ቦላ ያና።

\VS{19}ሻቃራ ባኣለ ቦንቻናዉ ቦና እፅዳ ግብፀይነ ሀራ ካዎተꬃት ኡባይ ሴረታና ሴራይ ሀይሳ።


\par }{\PP \VS{20}ሄ ዎደ ፓራታ ቆን ደእያ ሻሾትያ ቦላ፥ “ጎዳስ ጌይዳይሳ” ጌተትያ ማላ ፁፈይ ፃፈታና። ፆሳ ኬꬃን ደእያ ካꬅያ ኦቶይ ያርሾ በሳ ማታን ደእያ ሳንያ መላ ጌሽ ግዳና።

\VS{21}የሩሳላመንነ ይሁዳን ደእያ ኦቶ ኡባይ ኡባፈ ዎልቃማ ጎዳስ ጌሽ ግዳና። ያርሾ ያርሽያ አሳ ኡባይ ሄ ኦቶታ ኤክድ፥ ያርሾ አሹዋ ኤንታን ካꬃና። ሄ ዎደ ኡባፈ ዎልቃማ ጎዳ ኬꬃን አይ ዛልአንቾይ ዴና።


\par }