\NormalFont\ShortTitle{ሮመ ኪታ}

{\MT ጳዉሎስ ሮመ አሳስ

\par }{\MTB ፃፍዳ ኪታ

\par }{\IMT ጋꬃ ቆፋ

\par }{\IP ሀዋርያ ጳዉሎሳ ኪታይ ሮመ አሳስ ፃፈትዳይ፥ ጳዉሎስ ሮመን ደእያ ዎሳ ኬꬃ በአናዉ ቆፕዳ ግሾ፥ እ ብያ ዎደ ኤንቲ ጊግድ ናጋና መላ ኦꬃናሳ። ጳዉሎሳ ቆፋይ ሮመን ደእያ አማነይሳታራ ጉꬃ ዎደ ኦꬅዳፐ ጉየ፥ ኤንቲ እያ ማድን እስፔነ ባናሳ። ሮመ ኪታን አማኖባ እ ኤርዳይሳ፥ አማንያ አሳይ ሄ ትምርትያ ኦሶን ፔሻና መላ ቆንጭስድ ፃፍስ።

\par }{\IP ጳዉሎስ ሮመን ደእያ አማንያ አሳ ኮይሮ ሳሮꬅ ስሚድ፥ ካልድ ኤንታዉ ዎሰይሳ ኦዴስ። ኢያ ኪታስ ጉልአ ቆፋይ፥ “ዎንገላን ፆሳ ፅሎተꬃይ ቆንጭስ፤ ሄ ፅሎተꬃይ ኮይሮፐ ዉርሰꬅ ጋካናዉ አማኖን ቆንጭስ” ግድ ኦዴስ (1:17)።

\par }{\IP ሄሳፈ ጉየ፥ ሄ ቆፋ ዳልግስድ ፃፌስ። አይሁደታ ግድን አይሁደ ግዶና አሰ ግድን፥ ኡባይ ናጋር ሃርን ደእዳ ግሾ፥ ኤንቲ ፆሳራ ስገታናዉ ኮሼስ። አሳይ ፆሳራ ስገታናዉ ዳንዳኤይ የሱስ ክርስቶሳ አማኖና። ኤንቲ ፆሳራ መꬍያ ኦራꬃ ጋሄተꬃ አይፈይ፥ ኦራꬃ ደኦ ግደይሳ ጳዉሎስ ዳልግስድ ኦዴስ። አማንያ አስ ፆሳራ ሳሮ ደኤስ፤ ቃስ ፆሳ አያና ባጋራ ናጋራፐነ ሀይቆ ዎልቃፈ ከስ ኤኬስ። ሸምፖ 5-8 ጋካናዉ ጳዉሎስ ፆሳ ህገይነ አማንያ አሳ ደኦን ኦꬅያ ፆሳ አያና ዎልቃ ቆፋይ አይበኮ ኦዴስ። ሄሳፈ ካልድ፥ ጳዉሎስ፥ “ፆሳይ አሳ ናአስ ቆፕዳ ቆፋ ግዶን አይሁደትነ አይሁደ ግዶና አሳይ ዋንድ እስፈ ዋፀታናዉ ዳንዳኢ?” ግያ ኦይሻስ ዛሮ እማናዉ ባፀትስ።

\par }{\IP ቃስ አይሁደት የሱሳ ኤኮና እፅዳይ ፆሳ ቆፋ ግደይሳ ኦዴስ። ሄስ ሀንዳይ የሱስ ክርስቶሳ ባጋራ ቆንጭስዳ አꬎ ኬሀተꬃ ግዶን አሳ ዛረ ኡባ ሀጳና መላሳ። ግዶሽን፥ አይሁደት የሱሳ ኤካና ዎደይ ያናይሳ ጳዉሎስ አማኔስ። ዉርሰꬃን ጳዉሎስ አማኖ ደኦ ዋንድ ዳናዉ በሲያኮ ኦዴስ። ፆሳስ ኦꬃናባ፥ አማንያ አሳት ባንታ ቢታስነ ባንታ ግዶን እሶይ እሱዋስ አዋተꬃን ኦꬃናባነ ካሃ ጋሶን መትያ ኦይሸታባ ቆንጭስድ ኦዴስ።

\par }{\IOT ማፃፋ አይፈ ቆፋታ

\par }{\IO ገሎ ቆፋ ({\IOR{1:1-15}})

\par }{\IO ሮመ ኪታ ሁጰ ቆፋ ({\IOR{1:16-17}})

\par }{\IO አሳ ናአስ አቶተꬅ ኮሼስ ({\IOR{1:18—3:20}})

\par }{\IO ፆሲ አሰ አሽያ ኦገ ({\IOR{3:21—4:25}})

\par }{\IO ክርስቶሳን በንትያ ኦራꬃ ደኦ ({\IOR{5:1—8:39}})

\par }{\IO ፆሲ እስራኤለስ ቆፕያ ቆፋ ({\IOR{9:1—11:36}})

\par }{\IO አማንያ አሳ ዱሳ ({\IOR{12:1—15:13}})

\par }{\IO ኩሻ ቆፋነ ሳሮꬆ ({\IOR{15:14—16:27}})



\par }\ChapOne{1}{\PP \VerseOne{1}የሱስ ክርስቶሳ አይለ ግድዳ፥ ሀዋረ ግዳና መላ ፄገትዳይሳፈነ ፆሳ ዎንገላ ሳባካና መላ ዶረትዳ ጳዉሎስ ኪትዳ ኪታ።


\par }{\PP \VS{2}ፆሳይ ዳሮ ዎደፐ ስን ባ ናበታ ባጋራ እማና ያግዳ ፆሳ ዎንገላይ ጌሻ ማፃፋታን ፃፈትስ።

\VS{3}ሄ ዎንገላይ አሾን ዳዊታ ሼሻፐ የለትዳ፥ ፆሳ ናኣ፥ ኑ ጎዳ የሱስ ክርስቶሳባ።

\VS{4}ቃስ እ ባ ጌሻ አያናን ሀይቆፐ ደንድድ፥ ፆሳ ናኣ ግደይሳ ግታ ዎልቃን በስስ።

\VS{5}እያ ባጋራ አይሁደ ግዶና አሳ ኡባይ፥ አማንድ ኪተታና መላ ክርስቶሳ ሱንꬃ ግሾ፥ ፆሳይ አꬎ ኬሀተꬅነ ሀዋረተꬃ ማታ ኑስ እሚስ።

\VS{6}የሱስ ክርስቶሳስ ግዳና መላ ፄገትዳ አሳታፐ ባጋት ህንተና።


\par }{\PP \VS{7}ሮመን ደእያ፥ ፆሳይ ሲቀይሳታስነ እያ ጌሻ ደረ ግዳና መላ ዶርዳይሳታስ።

\par }{\PP ፆሳ ኑ አዋፐነ ጎዳ የሱስ ክርስቶሳፐ አꬎ ኬሀተꬃይነ ሳሮተꬃይ ህንተዉ ግዶ።


\par }{\SH ጋላታ ዎሳ
\par }
{\PP \VS{8}ኡባፈ ኮይሮታዳ፥ ህንተ አማኖይ ቢታ ኡባን ስኤትዳ ግሾ፥ የሱስ ክርስቶሳ ባጋራ ህንተ ግሾ ታ ፆሳ ጋላታይስ።

\VS{9}ታኒ እያ ናኣ ዎንገላባ ኩመꬃ ዎዛናን ኦድያ ፆሳይ፥ ታኒ ታ ዎሳን ኡባ ዎደ ህንተና ቆፐይሳስ እ ማርካ።

\VS{10}ዉርሰꬃን፥ ፆሳ ሸነ ግድኮ፥ ታኒ ህንተኮ ባናዉ ኦገይ ታዉ እንጀታና መላ ኡባ ዎደ ዎሳይስ።

\VS{11}ታኒ ህንተዉ አያና እሙዋ ሻካናዉነ ህንተና በአናዉ ላሞታይስ።

\VS{12}ሄስካ፥ ታኒ ህንተ አማኑዋን፥ ቃስ ህንተ ታ አማኑዋን ምነታና መላሳ።


\par }{\PP \VS{13}ታ እሻቶ፥ ታኒ አይሁደ ግዶና አሳፐ አይፈ ደምዳይሳዳ፥ ህንተፈካ አይፈ ደማናዉ ህንተኮ ባናዉ ቆፓስ፥ ሽን ድገታስ።
\XREF{}{{\XO 1:13 }{\XT{ሀዋ 19:21.}}}

\VS{14}ታማርዳ አሳስነ ታማርቦና አሳስ ቃስ ጭንጫታስነ ኤያታስ ታዉ አጮይ ደኤስ።


\par }{\PP \VS{15}ሄሳ ግሾ፥ ሮመን ደእያ ህንተዉካ ዎንገላ ኦዳናዉ አሞታይስ።


\par }{\SH ዎንገል ፆሳ ዎልቃ
\par }
{\PP \VS{16}እያ አማንያ ኡባ፥ ኮይሮትድ አይሁደታ፥ ካልድ አይሁደ ግዶናይሳታ አሻናዉ ዎንገላይ ፆሳ ዎልቃ ግድያ ግሾ፥ ታ ዎንገላን ዬላትከ።
\XREF{}{{\XO 1:16 }{\XT{ማር 8:38.}}}

\VS{17}ፅሎይ አማኖን ደኦን ዳና ጌተትድ ጌሻ ማፃፋን ፃፈትስ። ዎንገላን ፆሳ ፅሎተꬃይ ቆንጭስ፤ ኮይሮፐ ዉርሰꬅ ጋካናዉ፥ አሳይ ፅለይ አማኖና።
\XREF{}{{\XO 1:17 }{\XT{እብራ 2:4.}}}


\par }{\SH አሳ ኢታተꬅ
\par }
{\PP \VS{18}ቱማይ ኤረቶና መላ ባንታ ኢታ ኦሶን ካምያ አሳ ቦላነ ናጋራ ኡባ ቦላ፥ ፆሳ ሀንቆይ ሳሎፐ ዎꬌስ።

\VS{19}ፆሳይ ኤንታዉ ቆንጫናዉ በሲያባ ቆንጭስዳ ግሾ፥ ኤንቲ ፆሳባ ኤሮሶና።

\VS{20}አላመይ መቶሳፐ ዶምድ፥ አሳስ በንቶና ፆሳ ካንዶይ፥ ሄስካ እያ መርና ዎልቃይነ ፆሳተꬃይ እያ መተꬃን ቆንጭድ ደእያ ግሾ፥ አሳይ ባንታ ኢታተꬃስ ጋሶያባይ ባዋ።


\par }{\PP \VS{21}ኤንቲ ፆሳ ኤርሸ፥ እያ ቦንችቦኮናነ ጋላትቦኮና። ኤንታ ቆፋይ ማዶናባ ግድስ፤ ኤንታ አኬኮና ዎዛናይ ꬉምስ።\XREF{}{{\XO 1:21 }{\XT{ኤፈ 4:17-18.}}}

\VS{22}ኤንቲ ባንታና ጭንጫታ ጎሶና፥ ሽን ኤያታ።

\VS{23}ኤንቲ ሀይቆና ፆሳ ጎይናናይሳ አግድ፥ ሀይቅያ አሳ መꬎን፥ ካፎታ መꬎን፥ ዶአታ መꬎንነ ኡሎራ ጎሸትያባታ ዳንስድ ኦꬅዳ ምስለታ ጎይንዶሶና።
\XREF{}{{\XO 1:23 }{\XT{ዛረ 4:16-18.}}}


\par }{\PP \VS{24}ሄሳ ግሾ፥ ኤንቲ እሶይ እሱዋራ ቦርሶባ ኦꬅድ፥ ባንታ አሳተꬃ ካዉሻና መላ ፆሳይ ኤንታ ዎዛናይ አሞትያ ቱና ኦሶስ ኤንታ የግ አግስ።

\VS{25}ሄስ ሀንዳይ ኤንቲ ፆሳ ቱማ ዎርዶን ላምዳ ግሾነ መꬍዳ ፆሳ አግድ፥ መተꬅ ጎይንዳ ግሾሳ። ፆሳይ መርናዉ ጋላተትዳይሳ። አምንእ።


\par }{\PP \VS{26}ሄሳ ግሾ፥ ፆሳይ ኤንታና ኤንታ ቦርሶ አሙዋስ የግ አግስ። ኤንታ ማጫሳይ ባንታዉ በሲያ አደራ ጋሄተꬅ አግድ፥ በሶናባ ሀንድ ማጫስ ማጫሳራ ጋሄትዶሶና።

\VS{27}ሄሳዳካ፥ አደት ባንታዉ በሲያ ማጫሳራ ጋሄተꬅ አግድ፥ አደይ አደራ ጋሄትዶሶና። አደት እሶይ እሱዋራ አሞን ፁገትድ፥ ቦርሶባ ኦꬅዶሶና። ባንታ ኦꬅዳ ናጋራስ በሲያ ፕርዳ ኤክዶሶና።


\par }{\PP \VS{28}ኤንቲ ፆሳ ኤርሸ፥ ሀር አቶሽን እያባ ቆፓናዉ ኮዮና እፅዳ ግሾ፥ በሶናባ ኦꬃና መላ ፆሳይ ኤንታና ፓꬆና ቆፋስ አꬅድ እሚስ።

\VS{29}ኤንታን ጌላተꬅ፥ ኢታተꬅ፥ ዪቀይ፥ ገነይ፥ ቃናተይ፥ ሸምፖ ዎꬎይ፥ ፓላም፥ ጭሞይነ ኢታ አሞይ ኩምስ። ኤንቲ ዝግረይሳታ፥

\VS{30}አሳ ሱንꬅ ኢሰይሳታ፥ ፆሳ እፀይሳታ፥ ጫየይሳታ፥ ኦቶረይሳታ፥ ጬቀተይሳታ፥ ኢታባ ኦꬃናዉ ኮየይሳታነ ባንታ አየስነ አዋስ ኪተቶናይሳታ፥

\VS{31}አኬኮናይሳታ፥ ጫቆ መንይሳታ፥ ሲቆይ ባይናይሳታ፥ ቃይ ባይናይሳታ።

\VS{32}ሀይሳታ መላ ኦይሳታስ ሀይቆይ በሴስ ግያ ፆሳ ህግያ ኤርሸ፥ ሀይሳታ ኦꬆሶና። ኤንቲ ባንታዉ ኦሶ ፃላላ ግዶናሽን፥ ኦꬅያ ሀራታካ ናሾሶና።




\par }\Chap{2}{\SH ፆሳ ፅሎ ፕርዳ
\par }
{\PP \VerseOne{1}ሄሳ ግሾ፥ ነኖ ሀራታ ቦላ ፕርደይሶ፥ ኔኒ ጋሶያባይ ባዋ። ኔኒ ሀራታ ቦላ ፕርዳሸ፥ ሄ ኔኒ ፕርድያ ኡራ መላ ኦꬅኮ፥ ኔኒ፥ ነ ቦላ ፕርዳሳ።
\XREF{}{{\XO 2:1 }{\XT{ማቶ 7:1፤ ሉቃ 6:37.}}}

\VS{2}ሄሳ መላ ኦሶ ኦይሳታ ቦላ ፆሳይ ፅሎ ፕርዳ ፕርደይሳ ኑ ኤሮስ።

\VS{3}ነኖ፥ ሄሳ መላ ኦሶ ኦይሳታ ቦላ ፕርደይሶ፥ ኤንቲ ኦይሳ መላ ኦይሶ፥ ኔኒ ፆሳ ፕርዳፈ አታናባ ዳኒ?

\VS{4}ዎይኮ ፆሳ ኬሀተꬃ፥ ገንጫነ ዳንዳአ ዳሮተꬃ ካꬋዬ? ፆሳይ ነዉ ኬህዳይ ነና ናጋራፐ ዛራናዉ ግደይሳ ኤርክዬ?


\par }{\PP \VS{5}ሽን ህንተዉ ሹቻ ዎዛንነ ስኦና ሀይꬅ ደኤስ። ሄሳ ግሾ፥ ፆሳ ሀንቆይነ ፅሎ ፕርዳይ ቆንጭያ ጋላስ፥ ነ ቦላ ፕርዳይ ዳራና መላ ኦꬃሳ።

\VS{6}ፆሳይ እሱዋስ እሱዋስ እያ ኦሱዋ መላ እማና።
\XREF{}{{\XO 2:6 }{\XT{ማዝ 62:12፤ ሌም 24:12.}}}

\VS{7}ሎኦ ኦሶን ምንድ፥ ጋላታ፥ ቦንቾነ ꬋዮና ደኡዋ ኮየይሳታስ ፆሳይ መርና ደኡዋ እማና።

\VS{8}ሽን ባንታና ሲቀይሳታ፥ ቱማ እፀይሳታነ ኢታባ ኦꬃናዉ ኮየይሳታ ቦላ ፆሳ ሀንቆይነ ፕርዳይ ያና።

\VS{9}ኢታባ ኦꬅያ አሳ ኡባ፥ ኮይሮትድ አይሁደታ፥ ካልድ አይሁደ ግዶና አሳ መቶይነ ዋየይ ጋካና።

\VS{10}ሽን ፆሳይ ሎኦ ኦሶ ኦꬅያ ኡባስ፥ ኮይሮትድ አይሁደታስ፥ ካልድ አይሁደ ግዶናይሳታስ ጋላታ፥ ቦንቾነ ሳሮተꬃ እማና።

\VS{11}ፆሳይ ሶምኦ በእድ አሰ ሻከና።
\XREF{}{{\XO 2:11 }{\XT{ዛረ 10:17.}}}


\par }{\PP \VS{12}ህገይ ባይና ናጋራ ኦꬅዳ ኡባይ ህገይ ባይና ꬋያና። ህገይ ደእሽን፥ ናጋራ ኦꬅዳ ኡባይ ህገን ፕርደታና።

\VS{13}ፆሳ ስንꬃን ፅለይሳት ህገ ናገይሳታፐ አትሽን፥ ህገ ስሳ ፃላላ ስኤይሳታ ግዶኮና።

\VS{14}ህገይ ባይና አይሁደ ግዶና አሳይ መꬎን ህገይ ኪተይሳ ኦꬆሶና። ኤንታዉ ፃፈትዳ ህገይ ባይና እፅኮካ ኤንቲ ባንታ ዎዛናን ህግያ ኤሮሶና።

\VS{15}ኤንታ ሀኖታይ፥ ህገ ኪታይ ኤንታ ዎዛናን ፃፈትዳይሳ በሴስ። ቃስ ኤንታ ካሀይ ኤንታ ቦላ ማርካቴስ። ኤንታ ቆፋይ እስ እስ ቶሆ ኤንታና ባላ ጌስ፤ እስ እስ ቶሆ ኤንታና ልከ ጌስ።

\VS{16}ታ ታማርስዳ ዎንገላ መላ ፆሳይ የሱስ ክርስቶሳ ባጋራ አሳ ዎዛናን ጌምዳ ቆፋ ፕርድያ ዎደ ሄስ ኤረታና።


\par }{\SH አይሁደታነ ኤንታ ህግያ
\par }
{\PP \VS{17}ሽን ነ ነና አይሁደ ጋሳ፤ ህገን ዘምፓሳ፤ ፆሳን ጬቃሳ።

\VS{18}ነ ኦꬃና መላ ፆሳይ ኮይያባይ አይበኮ ኤራሳ። ህግያ ታማርዳ ግሾ፥ ቱማ ግድያባ ዶራናዉ ኤራሳ።

\VS{19}ኔኒ ቆቀታ ካለይሳ፥ ቃስ ꬉማን ደኤይሳታስ ፖኦ ግደይሳ ሻካ ኤራሳ።

\VS{20}ኔኒ ህግያፈ ደምዳ ኤራተꬃንነ ቱማተꬃን ኤያታ ኤርሰይሳነ ዮጋታ ታማርሰይሳ ግደይሳ ኤራሳ።

\VS{21}ያትን፥ ነ ሀራታ ታማርሰይስ ነ ነና አይስ ታማርስኪ? ኔኒ፥ “ካይሶቶፓ” ጋሸ፥ ኔኒ ነ ሁጰን ካይሶታዬ?

\VS{22}ኔኒ፥ “ላሞፋ” ጋሸ፥ ኔኒ ነ ሁጰን ላማዬ? ኔኒ ኤቃ እፃሸ፥ ኤቃይ ደእያ ኬꬃ ቦንቃዬ?

\VS{23}ኔኒ ፆሳ ህግያን ጬቀታሳ፥ ሽን ህግያስ ኪተቶና እፃዳ ፆሳ ዬላያይ?

\VS{24}ጌሻ ማፃፋን፥ “ህንተ ጋሶን ፆሳ ሱንꬃይ አይሁደ ግዶና አሳታን ጫየቴስ” ጌተትድ ፃፈትስ።
\XREF{}{{\XO 2:24 }{\XT{እሳ 59:7-8.}}}


\par }{\PP \VS{25}ነ ህገስ ኪተትኮ፥ ነ ቃፃረተꬃስ ማደይ ደኤስ፥ ሽን ኔኒ ህግያስ ኪተቶና እፅኮ ነ ቃፃረተꬃይ ቃፃረትቦና መላ ግዴስ።

\VS{26}አይሁደ ግዶና አስ ቃፃረቶና ደእሸ፥ ህግያስ ኪተትኮ፥ ፆሳይ እያ ቃፃረትዳ መላ ታይበኔ?

\VS{27}ህንተ፥ አይሁደ አሳት፥ ህንተዉ ፃፈትዳ ህገይነ ቃፃሮይ ደእሽን፥ ህንተ ህገስ ኪተቶና እፅኮ፥ አይሁደ ግዶና አሳይ ቃፃረቶና እፅኮካ ህገስ ኪተትድ፥ ህንተ ቦላ ፕርዳና።
\FTNT{*}{{\FR 2:27 }{\FQ{ህንተ ቦላ ፕርዳና፦
}}{\FT{ኤንታ ሀኖታይ ዎይኮ ኤንታ ኪተተꬃይ ህንተ ቦላ ፕርዳና።
}}}


\par }{\PP \VS{28}ህዛ፥ ሱንꬃን አይሁደ ግድዳ ኡባይ ቱማ አይሁደ ግደና። ቃስ ካረ አሳተꬃ ቃፃሮይ ቱማ ቃፃሮ ግደና።

\VS{29}ሽን ቱማ አይሁደተꬅ ጋꬃ ባጋን አይሁደ ግደይሳ። ቱማ ቃፃረተꬅ ፆሳ አያናን ኦሰትያ ዎዛና ቃፃረተꬃፈ አትሽን፥ ፃፈትዳ ህግያን ኦሰትያ አሳተꬃ ቃፃሮ ግደና። ሄ ኡራይ ጋላታ ፆሳፈ ኤኬስፐ አትሽን፥ አሳፐ ግደና።
\XREF{}{{\XO 2:29 }{\XT{ዛረ 30:6.}}}




\par }\Chap{3}{\SH አይሁደታ አማኖ እፆ
\par }
{\PP \VerseOne{1}ያትን፥ አይሁደ ግዶን አይ ዱማተꬅ ደኢ? ዎይኮ ቃፃረተꬃን አይ ማደይ ደኢ?

\VS{2}ቱማካ አይሁደ ግዶይ ዳሮ ኦገራ ማዴስ። ኡባፈ ስን ፆሳይ ባ ቃላ ሀዳራ አይሁደታስ እሚስ።


\par }{\PP \VS{3}ያትን፥ ኤንታፈ እሶት እሶት ቃላ አማኖና እፅኮ፥ ኤንታ እፆይ ፆሳ አማነተꬃ ድግዬ?

\VS{4}ድገና! አሳ ኡባይ ዎርዳንቾ ግድኮካ ፆሳይ ቱማ ግዶ። ጌሻ ማፃፋን፥

\par }{\Q “ነ ቃላን ነ ፅላሳ፤

\par }{\QB ነና ሞተይሳ ፕርዳን ላꬃሳ”

\par }{\MM ጌተትድ ፃፈትስ።
\XREF{}{{\XO 3:4 }{\XT{ማዝ 51:4.}}}


\par }{\PP \VS{5}ያትን፥ ኑ ናጋራይ ፆሳይ ፅሎ ግደይሳ በሲያባ ግድኮ፥ ኑ ዎይጋኔ? ፆሳይ ኑ ናጋራ ግሾ፥ ኑ ቦላ ፕርድኮ፥ ልከ ግደነዬ? ሀይሳ ታኒ አሳ ቆፋꬆ ጋይስ።

\VS{6}ሄስ ኡባራካ ሀነና። ሄሳዳ ሀንኮ፥ ፆሳይ ሀ አላምያ ቦላ ዋት ፕርዳኔ?


\par }{\PP \VS{7}ሽን ታ ዎርዶተꬃይ ፆሳ ቱማ ቆንጭስድ፥ እያ ቦንቹዋ ዳርስ በሲያባ ግድኮ፥ ያትን፥ አይስ ታ ቦላ ናጋራንቾዳ ፕርዴቲ?

\VS{8}እስ እስ አሳይ፥ “ሎኦይ ያና መላ ኢታ ኦꬆስ” ያግድ ታማርስያዳ ኦꬅድ ታና ሞቶሶና። ሄሳ መላ አሳ ቦላ ያ ፆሳ ፕርዳይ ልከ።


\par }{\SH አስ ኡባይ ናጋራንቾ
\par }
{\PP \VS{9}ያትን፥ ኑኒ ዎይጋኔ? ኑ አይሁደት፥ አይሁደ ግዶናይሳታፐ አꬎናዬ? ግደና! አይሁደ ግድን፥ አይሁደ ግዶና እፅን ኡባይ ናጋራንቾ ግደይሳ ታኒ ካሰታዳ ህንተዉ ኦዳስ።


\par }{\PP \VS{10}ጌሻ ማፃፋን፥

\par }{\Q “ፅሎ አስ እሶይካ ባዋ።
\XREF{}{{\XO 3:10 }{\XT{ማዝ 14:1-3፤ 53:1-3.}}}


\par }{\Q \VS{11}አኬክያ አስ ባዋ፥

\par }{\QB ፆሳ ኮይያ ኦንካ ባዋ።


\par }{\Q \VS{12}አሳ ኡባይ ፆሳስ ዞኮ ዛርዶሶና፤

\par }{\QB ኡባይ እስፈ ፓꬆናባ ግድዶሶና።

\par }{\Q ሎኦ ኦꬅያ ኦንካ ባዋ፤

\par }{\QB እስ አስካ ባዋ።


\par }{\Q \VS{13}ኤንታ ዶናፐ ከይያ ቃላይ፥

\par }{\QB ዶየትዳ ዱፎፐ ከይያ ፅንቆ መላ፤

\par }{\QB ባንታ እንፃርሳን ጭሞሶና።

\par }{\Q ኤንታ ዶናፐ አሰ ዎꬍያ፥

\par }{\QB ሾሻ ማርዘይ ከዬስ።
\XREF{}{{\XO 3:13 }{\XT{ማዝ 5:9፤ 140:3.}}}


\par }{\Q \VS{14}ኤንታ ዶናን ጫሞ ኦዳይነ ባደꬅ ኩምስ።
\XREF{}{{\XO 3:14 }{\XT{ማዝ 10:7.}}}


\par }{\Q \VS{15}ኤንቲ ሱꬅ ጉሳናዉ ኤለሶሶና።
\XREF{}{{\XO 3:15 }{\XT{እሳ 59:7-8.}}}


\par }{\Q \VS{16}ኤንታ ኦግያን ꬋዮይነ ቆሆይ ደኤስ።


\par }{\Q \VS{17}ኤንቲ ሳሮተꬃ ኦግያ ኤሮኮና።


\par }{\Q \VS{18}ባንታ ደኡዋን ፆሳስ ያዮኮና”

\par }{\MM ጌተትድ ፃፈትስ።
\XREF{}{{\XO 3:18 }{\XT{ማዝ 36:1.}}}


\par }{\PP \VS{19}አሰ ኡባ ዶና ኦይꬃናዉነ ኩመꬃ አላምያ ፆሳ ፕርዳፈ ጋርሳን ሺሻናዉ፥ ህገይ እመትዳይ ህገፈ ጋርሳን አቀይሳታስ ግደይሳ ኑ ኤሮስ።

\VS{20}ሄሳ ግሾ፥ ኦንካ ህገስ ኪተትድ ፆሳ ስንꬃን ፅላናዉ ዳንዳኤና። ህገይ አስ ኡባይ ናጋራንቾ ግደይሳ በሴስ።
\XREF{}{{\XO 3:20 }{\XT{ማዝ 143:2፤ ጋላ 2:16.}}}


\par }{\SH ፅሎተꬅ አማኖና
\par }
{\PP \VS{21}ሽን ሀእ ፆሳይ አስ ህገይ ባይናሽን ፅልያ ኦገ ቆንጭስስ። ሄ ኦግያ ሙሰ ህገይነ ናበት ማርካትዶሶና።

\VS{22}ሀ ፅሎተꬃ፥ ፆሳይ የሱስ ክርስቶሳ ባጋራ አሳ ኡባስ ሻኮይ ባይና እሜስ።


\par }{\PP \VS{23}አሳ ኡባይ ናጋራ ኦꬅዶሶና፤ ፆሳይ ኤንታዉ እምዳ ቦንቹዋፈ ሃክድ አትዶሶና።

\VS{24}ሽን ኤንቲ ፆሳ አꬎ ኬሀተꬃን፥ ዎዝያ ክርስቶስ የሱሳ ባጋራ ጮ ፅልዶሶና።

\VS{25}ፆሳይ የሱስ ክርስቶሳ ያርሾ ኦꬅድ እምዳይ፥ እያ አማንያ ኡባይ እያ ሱꬃን ናጋራ አቶተꬅ ደማና መላሳ። ፆሳይ ሄሳ ኦꬅዳይ ባ ዳንዳአን ካሰ ናጋራ ታይቦና አግድ፥ ባ ፅሎተꬃ በሳናሳ።

\VS{26}ሀእ ዎድያን የሱሳ አማንያ ኡባ ፅልስድ፥ ፆሳይ ባ ሁጰን ፅሎ ግደይሳ በሴስ።


\par }{\PP \VS{27}ያትን፥ ኑ ጬቀትያባይ አይብ ደኢ? አይብካ ባዋ። ኑኒ ጬቀተይ ህገስ ኪተትያ ግሾዬ? አካይ! አማኖ ግሾሳ።

\VS{28}ፆሳይ አሰ ፅልሰይ አማኖናፐ አትሽን፥ ህገስ ኪተተꬃን ግዶናይሳ ኑ አኬኮስ።


\par }{\PP \VS{29}ዎይኮ ፆሳይ አይሁደታ ፃላላ ፆሰዬ? አይሁደ ግዶናይሳታስ ፆሰ ግደነዬ? ቱማ፥ አይሁደ ግዶናይሳታስካ እ ፆሰ።

\VS{30}ፆሳይ እሶ፤ አይሁደታነ አይሁደ ግዶናይሳታ አማኖን ፅልሰይ እያ።
\XREF{}{{\XO 3:30 }{\XT{ዛረ 6:4፤ ጋላ 3:20.}}}

\VS{31}ያትን፥ ኑኒ ህግያ አማኖ ግሾ ሻሮስ ጉሰዬ? ግደና! ህግያ ምንꬆስፐ አትሽን።




\par }\Chap{4}{\SH አብራሃመይ አማኖን ፅልስ
\par }
{\PP \VerseOne{1}ያትን፥ ኑ ማይዛይ አብራሃመይ አይ ደምዴ?

\VS{2}አብራሃመይ ኦሶን ፅልዳባ ግድያኮ፥ እ ጬቀትያባይ ደኤስ፥ ግዶሽን፥ ፆሳ ስንꬃን ጬቀታናዉ ዳንዳኤና።

\VS{3}ጌሻ ማፃፋይ፥ “አብራሃመይ ፆሳ አማንስ፤ ፆሳይ ሄሳ እያዉ ፅሎተꬅ ኦꬅድ ኤክስ” ያጌስ።
\XREF{}{{\XO 4:3 }{\XT{መ 15:6፤ ጋላ 3:6.}}}


\par }{\PP \VS{4}ኦꬅያ ኡራይ ኤክያ ዳሞዘይ፥ እያ ኦሶ ዎልቃስ ጭገትያ ጋተፐ አትሽን፥ እያዉ እሞታ ግደና።

\VS{5}ሽን ኦሶ ኦꬆና ኦንካ ናጋራንቹዋ ፅልስያ ፆሳ አማንኮ፥ እያ አማኖይ እያዉ ፅሎተꬅ ግድድ ታይበቴስ።

\VS{6}ጌሻ ማፃፋን ዳዊቲ፥ ኦሶይ ባይና ፆሳይ ፅልስያ አሳት አይ መላ አንጀትዳኮ ሀይሳዳ ያግድ ቆንጭሴስ፦


\par }{\Q \VS{7}“ኤንታ ባላይ አቶ ጌተትዳይሳትነ

\par }{\QB ኤንታ ናጋራይ ካመትዳይሳት አንጀትዳይሳታ።
\XREF{}{{\XO 4:7 }{\XT{ማዝ 32:1-2.}}}


\par }{\Q \VS{8}ጎዳይ እያ ናጋራ ታይቦና አስ አንጀትዳይሳ” ያጌስ።


\par }{\PP \VS{9}ያትን፥ ዳዊቲ ኦድዳ አንጆይ ቃፃረትዳ አሳ ፃላላሰዬ? ዎይኮ ቃፃረትቦና አሳሴ? ኑኒ፥ “ጌሻ ማፃፋይ፥ ‘አብራሃመይ ፆሳ አማንስ፤ ፆሳይ ሄሳ እያዉ ፅሎተꬅ ኦꬅድ ኤክስ’ ያጌስ” ግዳ።

\VS{10}ያትን፥ ሄስ አዉደ ሀንዴ? አብራሃመይ ቃፃረትነዬ? ዎይኮ ቃፃረቶና ደእሽኔ? ቃፃረታናፐ ስን ሀንስፐ አትሽን፥ ጉየ ግደና።


\par }{\PP \VS{11}አብራሃመይ ቃፃረታናፐ ስን እያ አማኖይ እያዉ ፅሎተꬅ ግድድ ታይበትዳይሳ ኤርሳናዉ፥ እያ ቃፃሮይ ማላታ ግድስ። ሄሳ ግሾ፥ አብራሃመይ ቃፃረቶና አማነይሳታስነ አማኖን ፅለይሳታ ኡባስ አዋ ግድስ።
\XREF{}{{\XO 4:11 }{\XT{መ 17:10.}}}

\VS{12}እ ቃፃረትዳይሳታስካ አዋ። አብራሃመይ ኤንታዉ አዋ ግድዳይ ኤንቲ ቃፃረትዳ ግሾ፥ ፃላላስ ግዶናሽን፥ እ ቃፃረታናፐ ስን አማንዳ አማኑዋ ኤንቲ ካልዳ ግሾሳ።


\par }{\PP \VS{13}አብራሃመስነ እያ ሼሻስ፥ “አላምያ ታ ህንተዉ እማና” ያግዳ ኡፋይሳይ፥ አብራሃመይ አማኖን ፅልዳ ግሾሳፈ አትሽን፥ ህገ ናግድ ፖልዳ ግሾ ግደና።
\XREF{}{{\XO 4:13 }{\XT{መ 17:4-6፤ 22:17-18፤ ጋላ 3:29.}}}

\VS{14}ህገስ ኪተትዳይሳት ፆሳይ እማና ግዳ ኡፋይሳ ላተይሳታ ግድኮ፥ አሳ አማኖይ ማደና፤ ፆሳ ኡፋይሳይ ሀዳ ግድስ።
\XREF{}{{\XO 4:14 }{\XT{ጋላ 3:18.}}}

\VS{15}ህገ መንꬆይ ፆሳ ሀንቆ ኤሄስ፥ ሽን ህገይ ባይናሶን ህገ መንꬆይ ባዋ።


\par }{\PP \VS{16}ሄሳ ግሾ፥ ፆሳይ እምዳ ኡፋይሳይ አማኖን ኤከቴስ። ሀ ኡፋይሳይ አብራሃመ ሼሻ ኡባስ ፆሳ አꬎ ኬሀተꬃ ባጋራ እመትዳይሳ ቆንጭሴስ። ሄስካ ህገ ናገይሳታ ፃላላስ ግዶናሽን፥ አብራሃመዳ አማንዳ ኡባሳ። አብራሃመይ ኑ ኡባስ አዋ።
\XREF{}{{\XO 4:16 }{\XT{ጋላ 3:7.}}}

\VS{17}ጌሻ ማፃፋን፥ “ታ ነና ዳሮ ካዎተꬃታስ አዋ ኦꬃስ” ጌተትድ አብራሃመ ግሾ፥ ፃፈትስ። ሀ ኡፋይሳይ አብራሃመስ እመትዳይ ሀይቅዳይሳታስ ደኦ እመይስነ ኦራꬃባ ኦꬅያ ፆሳይ እያ ግደይሳ እ አማንዳ ግሾሳ።
\XREF{}{{\XO 4:17 }{\XT{መ 17:5.}}}


\par }{\PP \VS{18}ፆሳይ አብራሃመስ ዳሮ ኮቸ እማናይሳ ጫቅስ። ኡፋይስ ኦꬃናዉ አይኮካ ዳንዳኤቶና ዎደ አብራሃመይ ፆሳን አማንዳ ግሾነ ኡፋይስ ኦꬅዳ ግሾ፥ ዳሮ ካዎተꬃታስ አዋ ግድስ።
\XREF{}{{\XO 4:18 }{\XT{መ 15:5.}}}

\VS{19}አብራሃመስ ፄቱ ላይꬅ ኩማና ሀንኮካ፥ ባ ዳቡርዳ አሳተꬃነ ሳራ ናአ የላናዉ ዳንዳኦናይሳ ኤርሸ ባ አማኑዋን ዳቡርቤና።
\XREF{}{{\XO 4:19 }{\XT{መ 17:17.}}}


\par }{\PP \VS{20}ግዶሽን፥ እ ባ አማኑዋን ምንድ ፆሳስ ቦንቾ እሚስፐ አትሽን፥ ፆሳይ እምዳ ኡፋይሳ አማኖና እፅድ፥ ስꬍቤና።

\VS{21}አብራሃመይ፥ ፆሳይ ጫቅዳ ጫቁዋ ፖላናይሳ ባ ኩመꬃ ዎዛናን አማንስ።

\VS{22}ሄሳ ግሾ፥ ፆሳይ እያ አማኑዋ ፅሎተꬃን ታይብስ።


\par }{\PP \VS{23}ሽን፥ “እያዉ ፅሎተꬃን ታይብስ” ግያ ቃላይ አብራሃመ ፃላላስ ፃፈትቤና።

\VS{24}ሄ ቃላይ ኑ ጎዳ የሱሳ ሀይቆፐ ደንꬅዳ ፆሳ አማንያ ኑስካ ኑ አማኖይ ፅሎተꬃን ታይበታና መላ ፃፈትስ።

\VS{25}ፆሳይ እያ ኑ ናጋራ ግሾ፥ ሀይቆስ አꬅድ እሚስ፤ እ ኑና ፅልሳናዉ ሀይቆፐ ደንድስ።
\XREF{}{{\XO 4:25 }{\XT{እሳ 53:4-5.}}}




\par }\Chap{5}{\SH ፆሳን ደእያ ሳሮተꬅ
\par }
{\PP \VerseOne{1}ህዛ፥ ኑ አማኖን ፅልዳ ግሾ፥ ኑ ጎዳ የሱስ ክርስቶሳ ባጋራ ፆሳራ ኑስ ሳሮተꬅ ደኤስ።

\VS{2}ኑኒ እያ ባጋራ ሀእ ኑ ኤቅዳ አꬎ ኬሀተꬃ ግዶ አማኖን ገልዳ። ሄሳ ግሾ፥ ኑ ፆሳ ቦንቹዋ ሻከታናዉ ደእያ ኡፋይሳን ጬቀቶስ።


\par }{\PP \VS{3}ሄሳ ፃላላ ግዶናሽን፥ መቶይ ዳንዳአ ኤሄይሳ ኑ ኤርያ ግሾ፥ ኑ መቱዋንካ ጬቀቶስ።

\VS{4}ቃስ ዳንዳአይ ገንጫ፥ ገንጫይ ኡፋይስ እመይሳ ኑ ኤሮስ።

\VS{5}ኑስ እምዳ ጌሻ አያና ባጋራ ፆሳይ ባ ሲቁዋ ኑ ዎዛናን ጉስዳ ግሾ ሄ ኡፋይሳይ ኑና ዬላየና።


\par }{\PP \VS{6}ኑኒ ቡሮ ዳቡራንቾታ ግድድ ደእሽን፥ ፆሳ ዎደይ ጋክን፥ ክርስቶስ ናጋራንቾታ ግሾ ሀይቅስ።

\VS{7}ፅሎ አሳ ግሾ ሀይቃና አስ ደማናይስ ዳሮ መቶ፥ ሽን ኬሀ አሳ ግሾ ሀይቃና አስ ኦን ኤር በንቶና አገና።

\VS{8}ሽን ኑኒ ቡሮ ናጋራንቾ ግድድ ደእሽን፥ ክርስቶስ ኑ ግሾ ሀይቅስ። ሄስ ፆሳይ ኑና አይ መላ ሲቅያኮ እያ ሲቁዋ በሴስ።

\VS{9}ህዛ፥ ኑኒ ክርስቶሳ ሱꬃን ፅልዳባ ግድኮ፥ ኡባፈ አꬅድ እያ ባጋራ ፆሳ ሀንቁዋፈ አታና።

\VS{10}ኑኒ ፆሳራ ካሰ ሞርከ፥ ሽን እያ ናኣ ሀይቁዋን እያራ ስገትዳ። ሄሳፈ አꬅድ፥ ሀእ ኑኒ ፆሳራ ስገትዳፐ ጉየ፥ እያ ናኣ ደኡዋ ጋሶን ኑኒ አታና።

\VS{11}ሄሳ ፃላላ ግዶናሽን፥ ሀእ ኑና ፆሳራ ስገꬅዳ ኑ ጎዳ የሱስ ክርስቶሳ ባጋራ ኑ ፆሳን ጬቀቶስ።


\par }{\SH አዳመነ ክርስቶሳ
\par }
{\PP \VS{12}አዳመ ባጋራ ናጋር ሀ አላምያ ገልስ። ሄ ናጋራ ባጋራ ሀይቆይ ይስ። አስ ኡባይ ናጋራ ኦꬅዳ ግሾ ሀይቆይ አሳ ዛረ ኡባ ጋክስ።
\XREF{}{{\XO 5:12 }{\XT{መ 3:6.}}}

\VS{13}ህገይ እመታናፐ ስን አላመን ናጋር ደኤስ፥ ሽን ህገይ ባይና ዎደ ናጋር ናጋራ ግድድ ታይበተና።

\VS{14}ሽን አዳመፐ ሙሰ ጋካናዉ ሀይቆይ አሳ ኡባ ሃርስ። ሀር አቶሽን፥ አዳመዳ ህገስ ኪተቶና እፅድ፥ ናጋራ ኦꬅቦናይሳታ ቦላካ ሀይቆይ ካዎትስ።

\par }{\PP አዳመይ ያና የሱሳስ ሌምሶ።

\VS{15}ሽን ፆሳ አꬎ ኬሀተꬃይ አዳመ ናጋራ መላ ግደና። እስ አሳ ናጋራ ባጋራ ዳሮ አሳይ ሀይቅስ። ሽን የሱስ ክርስቶሳ ባጋራ ፆሳ አꬎ ኬሀተꬃይ አሳ ኡባስ ዳርድ እመትስ።

\VS{16}አዳመ ናጋራ ግዶንነ ፆሳ እሞታ ግዶን ዳሮ ዱማተꬅ ደኤስ። እስ አሳ ናጋራ ጋሶን ፆሳይ እያ ቦላ ፕርድስ። ሽን አሳይ ዳሮ ናጋራ ኦꬅንካ ፆሳ አꬎ ኬሀተꬃይ ፅሎተꬃ ኤህስ።

\VS{17}እስ አሳ ናጋራ ጋሶን ሀይቆይ አሳ ኡባ ቦላ ካዎትስ። ሽን የሱስ ክርስቶሳ ባጋራ ፆሳ አꬎ ኬሀተꬃነ ፅሎተꬃ እሞታ ኤክያ ኡባይ፥ ፆኖ ደኦን ደኦሶና።


\par }{\PP \VS{18}ህዛ፥ እስ አስ ናጋራ ኦꬅዳ ጋሶን አሳ ኡባ ቦላ ፕርድ ይዳይሳዳ እስ አስ ፅሎ ኦꬅዳ ጋሶን፥ ፆሳይ አሰ ኡባ ፅልስድ ኤንታዉ ደኦ እሜስ።

\VS{19}እስ አስ ኪተቶና እፅዳ ጋሶን፥ ዳሮ አሳይ ናጋራንቾ ግድዳይሳዳ እስ አሳ ኪተተꬃን ዳሮ አሳይ ፅላና።


\par }{\PP \VS{20}አሳይ ናጋራ ዎልቃ ኤራና መላ ህገይ ይስ፥ ሽን ናጋራ ዎልቃይ ዳርዳ ዎደ ፆሳ አꬎ ኬሀተꬃይ አꬍድ ዳርስ።

\VS{21}ናጋር ሀይቆ ዎልቃን ካዎትዳይሳ መላ ፆሳ አꬎ ኬሀተꬃይ ፅሎተꬃ ዎልቃን ካዎትድ፥ ኑ ጎዳ የሱስ ክርስቶሳ ባጋራ ኑና መርና ደኡዋኮ ካለꬄስ።




\par }\Chap{6}{\SH ናጋራስ ሀይቆ ክርስቶሳስ ደኦ
\par }
{\PP \VerseOne{1}ያትን፥ ኑኒ ዎይጋኔ? ፆሳ አꬎ ኬሀተꬃይ ዳራና መላ ናጋራን ምንድ ደእኖ?

\VS{2}አካይ፥ ኑኒ ናጋራስ ሀይቅዳባ ግድኮ፥ ያትን፥ ኑኒ ህዛፐ ዋንድ ናጋራን ዳኔ?

\VS{3}ኑ ኡባይ ክርስቶስ የሱሳራ እስፋናዉ ፃማቀትዳ ዎደ እያ ሀይቁዋን እያራ እስፋናዉ ፃማቀትዳይሳ ኤረከትዬ?

\VS{4}ኑ ፃማቀትዳ ዎደ ክርስቶሳራ ሀይቅዳነ ሞገትዳ። ክርስቶስ ፆሳ አዋ ቦንቾ ዎልቃን ሀይቆፐ ደንድዳይሳ መላ ኑካ ኦራꬃ ደኦን ዳና።
\XREF{}{{\XO 6:4 }{\XT{ቆላ 2:12.}}}


\par }{\PP \VS{5}ኑ እያ ሀይቁዋን እያራ እስኖ ግድኮ፥ ሄሳዳካ፥ እያ ደንዱዋን እያራ እስኖ ግዳና።

\VS{6}ኑ ህዛፐ ናጋራስ አይለ ግዶና መላነ ኑ ናጋራንቾ አሳተꬃ ዎልቃይ ꬋያና መላ ኑ ጭማ አሳተꬃይ ክርስቶሳራ ካቀትዳይሳ ኤሮስ።

\VS{7}እስ አስ ክርስቶሳን ሀይቅዳባ ግድኮ፥ እ ናጋራ ዎልቃፈ ላአ ከይስ።

\VS{8}ኑኒ ክርስቶሳራ ሀይቅኮ፥ እያራ ደኦን ዳናይሳ አማኖስ።

\VS{9}ክርስቶስ ሀይቆፐ ደንድዳ ግሾ፥ ዛር እ ሀይቆናይሳነ ሀይቆይ ስንꬃፈ እያ ሃሮናይሳ ኑ ኤሮስ።

\VS{10}እ ሀይቅዳ ዎደ ናጋራስ እስቶሆ ዉርሰꬅ ጋካናዉ ሀይቅስ፥ ሽን ሀእ ደኦን ፆሳስ ደኤስ።

\VS{11}ሄሳዳካ፥ ህንተ ናጋራስ ሀይቅድ፥ ጎዳ ክርስቶስ የሱሳ ባጋራ ፆሳስ ደኦን ደኤይሳ ቆፕተ።


\par }{\PP \VS{12}ሄሳ ግሾ፥ ህንተ፥ ህንተ አሳተꬃ አሙዋስ ኪተቶና መላ ሀይቅያ ህንተ አሳተꬃ ናጋር ሃሮፖ።

\VS{13}ቃስ ህንተ አሳተꬃ ናጋራ ኦꬃናዉ ጌላተꬃ ሚሸ ኦꬅድ እሞፍተ። ሽን ህንተ ሀይቆፐ ደንድድ፥ ደኦን ደእያ አሳዳ ህንተ አሳተꬃ ፆሳስ እምተ። ቃስ ህንተ ኩመꬃ አሳተꬃ ፅሎ ኦሶ ኦꬃናዉ ፆሳስ አꬅድ እምተ።

\VS{14}ህንተ ፆሳ አꬎ ኬሀተꬃ ጋርሳን ደኤታፐ አትሽን፥ ህገፈ ጋርሳን ደኦና ግሾ ናጋር ህንተና ሃራናዉ በሰና።


\par }{\SH ፅሎተꬃ አይለ
\par }
{\PP \VS{15}ያትን፥ ኑ ዎይጋኔ? ህገፈ ጋርሳን ግዶናሽን፥ ፆሳ አꬎ ኬሀተꬃ ጋርሳን ደእያ ግሾ ናጋራ ኦꬃነዬ? አካይ፥!

\VS{16}ህንተ እስ አሳስ ኪተታናዉ ህንተና አይለ ኦꬅድ እምያ ዎደ ሄ ህንተ ኪተተይሳስ አይለ ግደይሳ ኤሬታ። ሄሳዳካ፥ ህንተ ናጋራስ ኪተትኮ፥ ህንተዉ ሀይቆ ኤህያ ናጋራስ አይለ ግዴታ። ዎይኮ ህንተ ፆሳስ ኪተትኮ ፅሎተꬅ ኤህያ ፆሳስ አይለ ግዴታ።

\VS{17}ካሰ ህንተ ናጋራስ አይለ፥ ሽን ሀእ ህንተ ኤክዳ ቱማ ትምርትያስ ኩመꬃ ዎዛናፐ ኪተትዳ ግሾ ፆሳስ ጋላት ግዶ።

\VS{18}ህንተ ናጋራ አይለተꬃ ቃሾፐ ብለትድ ፅሎተꬃ አይለ ግድደታ።


\par }{\PP \VS{19}ህንተ ህንተ ቆፋን ዳቡራንቾ ግድያ ግሾ፥ ታኒ ኦደስካ ገልያ ኦገን ኦዳይስ። ካሰ ህንተ፥ ህንተ አሳተꬃ ቱናነ ኢታባ ኦꬃናዉ አይለ ኦꬅድ እምዳይሳ መላ ሀእ ህንተ አሳተꬃ ጌሽ ግዳና መላ ፅሎተꬃ አይለ ኦꬅድ እምተ።


\par }{\PP \VS{20}ህንተ ናጋራስ አይለትድ ደእያ ዎደ ፅሎተꬃስ ሃረተከታ።

\VS{21}ህንተና ሀእ ዬላይያ በን ህንተ ኢታ ኦሱዋፐ አይ ማደ ደምደቲ? ሄ ኦሶታ ዉርሰꬃይ ሀይቆ።

\VS{22}ሽን ህንተ ናጋራ አይለተꬃ ቃሾፐ ብለትድ፥ ፆሳስ አይለ ግድደታ። ሄስ ህንተና ጌሽ ኦꬅድ መርና ደኡዋኮ ካለꬄስ።

\VS{23}ናጋራ ጋተይ ሀይቆ። ሽን ፆሳይ፥ ኑ ጎዳ ክርስቶስ የሱሳ ባጋራ እምያ እሞታይ መርና ደኦ።




\par }\Chap{7}{\SH ኤኮ ገሎ ሌምሶ
\par }
{\PP \VerseOne{1}ታ እሻቶ፥ ታኒ ኦደይ ህገ ኤርያ አሳታሳ። ህገይ እስ አስ ፓፃ ደእያ ዎደ ኡባን እያ ሃሬስ።

\VS{2}ሌምሶስ፥ አዝና ገልዳ ማጫስያ እ አዝናይ ፓፃ ደእያ ዎደ ህገን እያራ ቃሸታሱ። ሽን እ አዝናይ ሀይቅኮ እያራ እያ ጫቅዳ ጫቆይ እዮ ሃረና።

\VS{3}ሄሳ ግሾ፥ እያ ባ አዝናይ ፓፃ ደእሽን፥ ሀራ አደ ገልኮ፥ እያ ላምዳሮ ጌተታዉሱ። ሽን እ አዝናይ ሀይቅኮ፥ ጫቆይ እዮ ሃሮና ግሾ እያ ሀራ አዝና ገልኮ፥ እያ ላምዳሮ ጌተቱኩ።


\par }{\PP \VS{4}ሄሳ ግሾ፥ ታ እሻቶ፥ ህንተ ክርስቶሳ አሳተꬃ ባጋራ ህገ ዎልቃስ ሀይቅድ፥ ፆሳስ አይፈ አይፋናዉ ሀይቆፐ ደንድዳ ክርስቶሳስ ግድደታ።

\VS{5}ኑ አሾ አሞይ ኑና ሃርን፥ ኑ ደእያ ዎደ ህገይ ጉጅ ናጋራ ኦꬃና መላ ኑና ደንꬄስ። ኑ አሳተꬃ ግዶን ኢታ አሞተꬅ ደእያ ግሾ ኑኒ ሀይቆ አይፈ አይፋና መላ ኦꬅስ።

\VS{6}ሽን ሀእ ኑኒ ኑና ቃችዳ ህግያስ ሀይቅዳ ግሾ ኑኒ ህገ ቃሾፐ ብለትዳ። ሄሳ ግሾ፥ ጌሻ አያና ኦገን ፆሳስ ኪተቶስፐ አትሽን፥ ፃፈትዳ ጭማ ህግያስ ኪተቶኮ።


\par }{\SH ህገነ ናጋራ
\par }
{\PP \VS{7}ያትን፥ ኑኒ ዎይጋኔ? ህገይ ባ ሁጰን ናጋሬ? ግደና! ሽን ህገይ ናጋር አይበኮ ታና ኤርስስ። ህገይ፥ “አሞቶፋ” ጎናኮ፥ አሞተꬅ አይበኮ ታኒ ኤርከ።
\XREF{}{{\XO 7:7 }{\XT{ከሳ 20:17፤ ዛረ 5:21.}}}

\VS{8}ሽን ታ ኡባባ አሞታና መላ ናጋር ህገ ባጋራ ታናን ኦገ ደምስ። ህገይ ባይነኮ ናጋር ሀይቅዳይሳ።


\par }{\PP \VS{9}ካሰ ህገይ ባይና ዎደ ታ ፓፃ፥ ሽን ህገይ እመትዳ ዎደ ናጋር ፓፅን ታ ቃስ ሀይቃስ።

\VS{10}ታኒ ደኦን ዳና መላ ፆሳይ እምዳ ህገይ ታዉ ሀይቆ ኤህስ።

\VS{11}ናጋር ህገ ባጋራ ታና ጭምያ ኦግያ ደምድ፥ ዎꬍስ።\XREF{}{{\XO 7:11 }{\XT{መ 3:13.}}}


\par }{\PP \VS{12}ሄሳ ግሾ፥ ህገይ ጌሽ፤ እያን ፃፈትዳ ኪታይካ ጌሽ፥ ፅሎነ ሎኦ።


\par }{\PP \VS{13}ያትን፥ ሎኦ ግድዳባይ ታ ቦላ ሀይቆ ኤህደዬ? ግደና! ሽን ናጋር ናጋራ ግደይስ ቆንጫና መላ ሎኦባን ማደትድ ታዉ ሀይቆ ኤህስ። ሄሳ ግሾ፥ ናጋራ ናጋራተꬃይ ህገ ባጋራ አꬍድ ኤረትስ።


\par }{\PP \VS{14}ኑኒ ህገይ አያናባ ግደይሳ ኤሮስ። ሽን ታኒ ናጋራስ ባይዘትዳ አሾ አስ።

\VS{15}ታኒ ኦꬅያባ አኬክከ፤ ታኒ ዶስያባ ኦꬃናይሳ አጋዳ ታ እፅያባ ኦꬃይስ።\XREF{}{{\XO 7:15 }{\XT{ጋላ 5:17.}}}

\VS{16}ታኒ እፅያባ ኦꬅያ ግድኮ፥ ህገይ ሎኦ ግደይሳ ታ ማአይስ።

\VS{17}ሄሳ ግድኮ፥ ሄ ኦሱዋ ታናን ደእያ ናጋራይ ኦꬃይስፐ አትሽን፥ ታ ኦꬅከ።


\par }{\PP \VS{18}ታናን፥ ሄስካ ታ አሹዋን ሎኦባይ ባይናይሳ ኤራይስ። ሎኦባ ኦꬅያ አሞተꬅ ታናን ደኤስ፥ ሽን ሎኦባ ኦꬃናዉ ዳንዳእከ።

\VS{19}ታኒ እፅያ ኢታባ ኦꬃይስፐ አትሽን፥ ታ ዶስያ ሎኦባ ኦꬅከ።

\VS{20}ታኒ እፅያባ ኦꬅያ ግድኮ፥ ሄሳ ታናን ደእያ ናጋራይ ኦꬄስፐ አትሽን፥ ኦይ ታና ግድከ።


\par }{\PP \VS{21}ህዛ፥ ታ ሎኦባ ኦꬃናዉ ዶስሽን፥ ኢታባ ኦሶይ ዎጋ ግደይሳ ደማስ።

\VS{22}ታኒ ታ ዎዛናን ፆሳ ህግያን ኡፋይታይስ።

\VS{23}ሽን ታ አሳተꬃ ግዶን ደእያ ታ ቆፋ ህግያራ ኦለትያ ዱማ ህገ በአይስ። ሄ ህገይ ታ አሳተꬃ ግዶን ኦꬅያ ናጋራ ህግያስ ታና አይለ ኦꬅድ እሚስ።

\VS{24}ታኒ ዋንዳ ይባታ አሴ? ሀይቆስ ኤፍያ ሀ አሳተꬃፈ ታና አሻናይ ኦኔ?

\VS{25}ኑ ጎዳ የሱስ ክርስቶሳ ባጋራ ታና አሽያ ፆሳስ ጋላታይ ግዶ።

\par }{\PP ህዛ፥ ታኒ ታ ቆፋን ፆሳ ህግያስ ሃረታይስ፤ ሽን ታ አሳተꬃን ታና ናጋራ ኦስስያ ህግያስ ሃረታይስ።




\par }\Chap{8}{\SH ጌሻ አያናን ደኦ
\par }
{\PP \VerseOne{1}ሄሳ ግሾ፥ ክርስቶስ የሱሳን ደኤይሳት ሀእ ፕርደቶኮና።

\VS{2}ክርስቶስ የሱሳ ባጋራ ኑስ ደኦ እምያ ጌሻ አያና ህገይ፥ ታና ናጋራነ ሀይቆ ህገ አይለተꬃፈ ከስስ።

\VS{3}ኑ ናጋራ አሳተꬃ ጋሶን፥ ህገይ ዳቡራንቾ ግድያ ግሾ ኑና አሻናዉ ዳንዳእቤና። ፆሳይ ባ ናኣ ናጋራንቾ አሳ ሌምሶን ናጋራስ ያርሾ ግዳና መላ ኪትድ ሄሳ ኦꬅስ። ያትድ፥ ፆሳይ ክርስቶሳ አሹዋ ባጋራ ናጋራ፥ ናጋራንቾ አሳ ግዶን ፕርድስ።

\VS{4}ፆሳይ ሄሳ ኦꬅዳይ፥ ኑ አሾ አሞይ ኮየይሳዳ ግዶናሽን፥ ጌሻ አያናይ ኮየይሳዳ ደእያ ኑ ቦላ ህግያ ፅሎ ኪታይ ፖለታና መላሳ።


\par }{\PP \VS{5}ባንታ አሾ አሙዋ ካልድ ደኤይሳት ባንታና ኡፋይስያባ ቆፖሶና። ሽን ጌሻ አያና ሸነን ደኤይሳት ጌሻ አያና ኡፋይስያባ ቆፖሶና።

\VS{6}ኑ ቆፋይ አሾ አሞስ ሃረትኮ ሀይቆ ኤሄስ፥ ሽን አያና አሞስ ሃረትኮ ደኦነ ሳሮተꬅ ኤሄስ።

\VS{7}አሾ አሞስ ሃረትያ አስ ፆሳ ህግያስ ኪተታናዉ ኮዮና ግሾነ ኪተታናዉ ዳንዳኦና ግሾ፥ ፆሳራ ሞርከ።

\VS{8}ባንታ አሾ አሙዋስ ሃረተይሳት ፆሳ ኡፋይሳናዉ ዳንዳኦኮና።


\par }{\PP \VS{9}ሽን ፆሳ አያናይ ህንተናን ደእኮነ ህንተና ሃርኮ፥ ህንተ አያና ሸነን ደኤታፐ አትሽን፥ ህንተ አሾ አሙዋስ ሃረተከታ። ክርስቶሳ አያናይ ባይና ኦንካ ክርስቶሳባ ግደና።

\VS{10}ሽን ክርስቶስ ህንተናን ደእኮ፥ ህንተ አሳተꬃይ ናጋራ ጋሶን ሀይቅዳይሳ። ሽን ህንተ አያናይ ፅሎተꬃ ጋሶን ደኦን ደኤስ።

\VS{11}ሽን የሱሳ ሀይቆፐ ደንꬅዳ ፆሳ አያናይ ህንተናን ደእኮ፥ ክርስቶሳ ሀይቆፐ ደንꬅዳ ፆሳይ፥ ህንተናን ደእያ ባ ጌሻ አያናን ሀይቅያ ህንተ አሳተꬃስ ደኦ እማና።
\XREF{}{{\XO 8:11 }{\XT{2 ቆሮ 3:16.}}}


\par }{\PP \VS{12}ህዛ፥ ታ እሻቶ፥ ኑኒ ኑ አሾ አሙዋ ካልድ ዳናዉ በሰና።

\VS{13}ህንተ፥ ህንተ አሾ አሙዋስ ደእኮ ሀይቃና፥ ሽን ጌሻ አያና ዎልቃን ናጋራ ኦሱዋ ዎꬍኮ ህንተ ደኦን ዳና።

\VS{14}ፆሳ አያናይ ካለꬅያ ኡባይ ፆሳ ናይታ።

\VS{15}ኑኒ፥ “አባ፥ ታ አዋዉ” ያግድ ፄግያ፥ ፆሳ ናይታ ኦꬅያ ጌሻ አያና ኤክዳፐ አትሽን፥ ዛሪድ ያሻን ዳናዉ አይለ ኦꬅያ አያና ኤክቦኮ።
\XREF{}{{\XO 8:15 }{\XT{ማር 14:36፤ ጋላ 4:6.}}}

\VS{16}ፆሳ አያናይ ኑ አያናራ ግድድ ኑኒ ፆሳ ናይታ ግደይሳ ማርካቴስ።

\VS{17}ኑኒ እያ ናይታ ግድኮ ፆሳ አንጁዋ ላታና፤ ክርስቶሳራ ዎላ ሄ አንጁዋ ላታና። ቃስ ኑኒ ክርስቶሳራ መቱዋ ኤክኮ እያራ ዎላ እያ ቦንቹዋን ሻከታና።


\par }{\SH ያና ቦንቹዋ
\par }
{\PP \VS{18}ኑኒ ሀእ ዋየትያ ዋይያ፥ ስንꬃፈ ኑስ ቆንጫና ቦንቹዋራ ጋꬅ በእኮ፥ ግንሳናዉ ዳንዳኤተና ጋዳ ቆፓይስ።

\VS{19}መተꬃ ኡባይ ፆሳ ናይታ ቆንጨꬃ ዳሮ ላሞትድ ናጎሶና።

\VS{20}መተꬃ ኡባይ ሀዳ ግድስ፤ ሄስካ፥ መተꬃ ዶሮን ግዶናሽን፥ ኡፋይሳን ናጋና መላ ኦꬅዳ ፆሳ ሸነን ሀንስ።
\XREF{}{{\XO 8:20 }{\XT{መ 3:17-19.}}}

\VS{21}መተꬃይ ባ ሁጰን ꬋዮ አይለተꬃፈ ዎዘትድ፥ ፆሳ ናይታራ ዎላ ቦንቾ ላአ ሻከታና።

\VS{22}መተꬃይ እስፈ ሀኖ ጋካናዉ እቀꬅ ኦይክዳ ማጫሳዳ ኦለንነ ኡንአን ደኤይሳ ኑ ኤሮስ።

\VS{23}ቃስ ሄሳ መተꬃ ፃላላ ግዶናሽን፥ ጌሻ አያና ባይራ እሞታዳ ኤክዳ ኑኒ፥ ኑ ሁጰን ኑ አሳተꬃስ ዎዞ ግድዳ ፆሳ ናይታ ግዳና ኡፋይሳ ናግሸ ኑ አሳተꬃን ኦሎስ።
\XREF{}{{\XO 8:23 }{\XT{2 ቆሮ 5:2-4.}}}

\VS{24}ሀ ኡፋይሳን ኑኒ አትዳ። ሽን ኑኒ ኡፋይስ ኦꬅያባይ በንትያ ግድኮ ሄሳ ኦን ኡፋይስ ኦꬂ?

\VS{25}ሽን ኑ በኦናባ ደማና ግድ ኡፋይሳን ናግኮ ሄሳ ዳንዳአን ናጎስ።


\par }{\PP \VS{26}ሄሳዳ ጌሻ አያናይ ኑ ዳቡራን ማዴስ። ኑኒ ፆሳ ዋት ዎሳናዉ በሲያኮ ኤሮኮ፥ ሽን ጌሻ አያናይ ባ ሁጰን፥ አስ ኦዳናዉ ዳንዳኤቶና ቃላን ኑስ ጋናቴስ።

\VS{27}ቃስ አሳ ዎዛና ኤርያ ፆሳይ ጌሻ አያና ቆፋይ አይበኮ ኤሬስ። ጌሻ አያናይ ፆሳ ሸንያዳ ጌሻታስ ጋናቴስ።


\par }{\PP \VS{28}ፆሳ ሲቀይሳታስነ እያ ሸንያዳ ፄገትዳይሳታስ ፆሳይ ኡባ ሎኦስ ኦይሳ ኤሮስ።

\VS{29}ፆሳይ ኮይሮትድ ኤርዳይሳት ባ ናኣ ዳናና መላነ ናአይካ አማነይሳታ ግዶን ባይራ ግዳና መላ ኤንታ ዱማይድ ዎꬅስ።

\VS{30}ፆሳይ ኮይሮትድ ዱማይዳይሳታ ፄግስ፤ ሄ ፄግዳይሳታ ፅልስስ፤ ሄ ፅልስዳይሳታ ቃስ ቦንችስ።


\par }{\SH ፆሳ ሲቆ
\par }
{\PP \VS{31}ያትን፥ ኑ ሀ ኡባስ ዎይጋኔ? ፆሳይ ኑ ባጋ ግድኮ ኑራ ኦነ ኤቀታናይ?

\VS{32}እ ሀር አቶሽን፥ ባ ናኣስ ቃቶናሽን፥ ኑ ግሾ አꬅድ እሚስ። ያትን፥ ባ ናኣ ኑስ አꬅድ እምዳይስ ዋንድ ኡባባ ጮ እመኔ?


\par }{\PP \VS{33}ፆሳይ ኤንታና ፅልስዳ ግሾ እ ዶርዳይሳታ ኦነ ሞታናይ?

\VS{34}ያትን፥ ኤንታ ቦላ ፕርዳናዉ ዳንዳኤይ ኦኔ? ኦንካ ባዋ። ሀይቆፐ ደንድድ ፆሳ ኡሻቻን ኡትዳ፥ ክርስቶስ የሱሲ፥ እ ኑስ ጋናቴስ።


\par }{\PP \VS{35}ህዛ፥ ኑና ክርስቶሳ ሲቁዋፐ ሻካናይ ኦኔ? ዋየየ ዎይኮ መቶየ ዎይኮ ጎደየ ዎይኮ ኮሸየ ዎይኮ ካሎተየ ዎይኮ ያሸየ ዎይኮ ኦለዬ?

\VS{36}ጌሻ ማፃፋን፥

\par }{\Q “ኑኒ ነ ግሾ ኩመꬃ ጋላስ ሀይቆስ፤

\par }{\QB ሹካስ ኤፍያ ዶርሳዳ ታይበትዳ”\XREF{}{{\XO 8:36 }{\XT{ማዝ 44:2.}}}

\par }{\MM ጌተትድ ፃፈትዳይሳ መላ ግድስ።


\par }{\PP \VS{37}ሽን ኑኒ፥ ኑና ሲቅዳ ክርስቶሳን ሀ ኡባ ፖሎ ፆኖስ።


\par }{\PP \VS{38}ሄሳ ግሾ፥ ሀይቆ ግድን ደኦ ግድን ኪታንቾታ ግድን ሃረይሳታ ግድን ሀእ ደኤይሳ ግድን ስንꬃፈ ያናይሳ ግድን ዎልቃማታ ግድን፥

\VS{39}ሳሎ ዎልቃ ግድን ሳአ ዎልቃ ግድን አይ መተꬅ ግድን ኑ ጎዳ፥ ክርስቶስ የሱሳን ደእያ ፆሳ ሲቁዋፐ ኑና ሻካናዉ ዳንዳኦናይሳ ታኒ ኤራስ።




\par }\Chap{9}{\SH እስራኤለ ዶረተꬅ
\par }
{\PP \VerseOne{1}ታኒ ክርስቶሳን ቱማ ኦዳይስ፥ ዎርዶትከ። ጌሻ አያናይ ካለꬅያ ታ ካሀይ ታኒ ዎርዶቶናይሳ ታዉ ማርካቴስ።

\VS{2}ታ ዎዛናን እስራኤለታስ ዳሮ ቃታይስነ ቃማ ጋላስ ቆፓይስ።

\VS{3}ታኒ፥ ታ እሻታ ግሾ፥ ክርስቶሳፐ ሻከታዳ ፆሳ ባደꬃፈ ጋርሳን ደእዳኮ ዶሳይስሽን።

\VS{4}ኤንቲ እስራኤለታ፥ ፆሳይ ኤንታ ባ ናይታ ኦꬅስ፥ ባ ቦንቹዋ ኤንታዉ ቆንጭስስ። ኤንታራ ጫቅስ፤ ህግያ ኤንታዉ እሚስ። ኤንቲ ፆሳ ጎይናና ቱማ ኦግያ በስስ፤ ፆሳይ ኡፋይሳ ቃላ ኤንታዉ እሚስ።
\XREF{}{{\XO 9:4 }{\XT{ከሳ 4:22.}}}

\VS{5}ኤንቲ የለተꬃን ማይዛታ ኮቸ፤ ቃስ ክርስቶስ አሾን ኤንታ ኮቸ ግድድ ይስ። ኡባፈ ቦላ ግድዳ ፆሳይ መርናዉ ጋላተቶ። አምንእ!


\par }{\PP \VS{6}ግዶሽን፥ ፆሳይ ገልዳ ቃላይ ፖለቶና አትስ ጉሱ ግደና። እስራኤለ አሳ ኡባይ ፆሳ አስ ግዶኮና።

\VS{7}ቃስ አብራሃመ ዛረ ኡባይ አብራሃመ ናይታ ግዶኮና። ፆሳይ አብራሃመስ፥ “ነ ኮቻይ ይሳቃ ባጋራ ፄገታና” ያግስ።
\XREF{}{{\XO 9:7 }{\XT{መ 21:12.}}}

\VS{8}ሄሳ ጉሳይ አሾን የለትዳ ናይት ኡባይ ፆሳ ናይታ ግዶኮና። ሽን ቱማ እስራኤለ ናይት ፆሳይ አብራሃመስ ገልዳ ቃላዳ የለትዳ ናይታ።
\XREF{}{{\XO 9:8 }{\XT{መ 21:12.}}}

\VS{9}ፆሳይ እማና ግድ ገልዳ ቃላይ፥ “ታኒ ዎንቶ ላይꬅ ሀኖደ ያና፤ ሳራካ አደ ናአ የላና”\XREF{}{{\XO 9:9 }{\XT{መ 18:10.}}} ያገይሳ።


\par }{\PP \VS{10}ሄሳ ፃላላ ግዶናሽን፥ እርብቅነ ይሳቅ የልዳ መንተ አደ ናይታባ አኬክተ።

\VS{11}ኤንቲ የለታናፐ ዎይኮ ኢታ ዎይኮ ሎኦ ኦꬃናፐ ስን ፆሳ ዶሮይ ኦሶን ግዶናሽን ፄሳን ግደይሳ ቆንጭሳናዉ፥

\VS{12}“ባይራይ ካሉዋስ ኪተታና” ያግድ ጎዳይ እርብቃስ ኦድስ።
\XREF{}{{\XO 9:12 }{\XT{መ 25:23.}}}

\VS{13}ሄስካ ጌሻ ማፃፋን፥ “ያይቆባ ዶሳስ፥ ኤሳዌ እፃስ”\XREF{}{{\XO 9:13 }{\XT{ምልክ 1:2.}}} ጌተትድ ፃፈትስ።


\par }{\PP \VS{14}ያትን፥ ኑኒ ዎይጋኔ? ፆሳይ አሰ አሳፐ ሻክዬ? ግደና።

\VS{15}ጎዳይ ሙሰኮ፥

\par }{\Q “ታ ማራናዉ ኮይዳይሳታ ማራና፤

\par }{\QB ታ ቃታናዉ ኮይዳይሳታስ ቃታና”\XREF{}{{\XO 9:15 }{\XT{ከሳ 33:19.}}} ያግስ።


\par }{\MM \VS{16}ህዛ፥ ፆሳ ዶሮይ አሳ ሸነን ዎይኮ ኦሶን ግዶናሽን እያ ማሮተꬃና።


\par }{\PP \VS{17}ጌሻ ማፃፋን፥ ግብፀ ካዋኮ፥ “ታኒ፥ ታ ዎልቃ ነናን በሳናዉነ ታ ሱንꬃይ አላመ ኡባን ኤረታና መላ ሄሳስ ነና ካዎꬃስ”\XREF{}{{\XO 9:17 }{\XT{ከሳ 9:16.}}} ጌተትድ ፃፈትስ።

\VS{18}ህዛ፥ ፆሳይ ማራናዉ ኮየይሳ ማሬስ፤ ዎዛና ሙምሳናዉ ኮየይሳ ዎዛና ሙምሴስ።


\par }{\SH ፆሳ ሀንቆነ ማሮተꬅ
\par }
{\PP \VS{19}ህንተፈ እሶይ፥ “ያትን፥ ፆሳይ አሰ ኢታ ኦሶ ግሾ አይስ ቦሪ? ፆሳ ሸንያ እፃስ ጋናይ ኦኔ?” ያግድ ኦይቻናዉ ዳንዳኤስ።


\par }{\PP \VS{20}ሽን ታ እሻዉ፥ ፆሳራ ፓላማናዉ ኔኒ ኦኔ? ኡርቃፈ መትዳ ሚሸይ ባና መꬍዳይሳ፥ “ታና ሀይሳዳ ኦꬃዳ አይስ መꬋዲ?”\XREF{}{{\XO 9:20 }{\XT{እሳ 29:16፤ 45:9.}}} ግድ ኦይቻናዉ ዳንዳኢ?

\VS{21}ዎይኮ ኡርቃ መይስ እስ ኡርቃፈ እሱዋ ቦንቾ ሚሸ፥ ሀንኩዋ ቃስ ቶሸ ሚሸ ኦꬅድ መꬋናዉ ማት ባዌ?


\par }{\PP \VS{22}ፆሳይ ባ ሀንቁዋ በሳናዉነ ባ ዎልቃ ኤርሳናዉ ኮይድ፥ ፕርዳስ ጊግዳ ሀንቆ ናይታ ዳሮ ገንጫን ዳንዳእዳኮ ነ አይ ኤራይ?

\VS{23}ሄሳ እ ኦꬅዳይ ኮይሮትድ ቦንቾስ ጊግስዳ፥ ባ ዶርዳ ናይታስ ባ ቦንቹዋ ቆንጭሳናሳ።

\VS{24}አይሁደ ግድን፥ ዎይኮ አይሁደ ግዶና አሳ ኡባይ ፆሳን ዶረትዳ።


\par }{\PP \VS{25}ናብያ ሆሰ ማፃፋን፥

\par }{\Q “ታ አሰ ግዶናይሳታ፥ ‘ታ አሰ’ ጋዳ ፄጋና።

\par }{\QB ታ ሲቃቦና ደርያ፥ ‘ሲቀትዳይሳታ’ ጋዳ ፄጋና።
\XREF{}{{\XO 9:25 }{\XT{ሆሰ 2:23.}}}


\par }{\Q \VS{26}ኤንቲ፥ ‘ታ አሰ ግደከታ’ ጌተትድ ፄገትዳ በሳን፥

\par }{\QB ‘ደኦ ፆሳ ናይታ’ ጌተትድ ፄገታና”\XREF{}{{\XO 9:26 }{\XT{ሆሰ 1:10.}}} ያጌስ።


\par }{\PP \VS{27}ናብያ እሳያስ እስራኤለ አሳባ፥

\par }{\Q “እስራኤለ አሳይ አባ ጋፃን ደእያ ሻፈዳ ዳርኮካ፥

\par }{\QB ኤንታፈ ጉꬃ አሳ ፃላል አታና።
\XREF{}{{\XO 9:27 }{\XT{እሳ 10:22-23.}}}


\par }{\Q \VS{28}ጎዳይ አላምያ ኡባ ቦላ ኤለስድ ፖሎ ፕርዳ ፕርዳና።”


\par }{\PP \VS{29}ቃስካ እሳያስ፥

\par }{\Q “ኡባፈ ዎልቃማ ጎዳይ ኑስ ጉꬃ ኮቸ አሾናባ ግድያኮ፥

\par }{\QB ኑኒ ሶዶመነ ጋሞራ ካታማዳ ꬋያናሽን”\XREF{}{{\XO 9:29 }{\XT{እሳ 1:9.}}}

\par }{\MM ያግድ ኮይሮትድ ኦድስ።


\par }{\PP \VS{30}ያትን፥ ኑ ዎይጋኔ? ፅሎተꬃ ኮይቦና አይሁደ ግዶና አሳይ አማኖን ፅሎተꬅ ደምዶሶና።

\VS{31}ሽን ፅሎተꬃኮ ጋꬅያ ህገይ ደእያ እስራኤለ አሳይ ፅሎተꬅ ደምቦኮና።

\VS{32}አይስ ደምቦኮና? ኤንቲ ፅሎተꬃ አማኖን ግዶናሽን፥ ኦሶን ኤካናዉ ኮይዳ ግሾሳ። ያንያ ግሾ፥ ኤንቲ፥ “ꬉብያ ሹቻን” ꬉበትዶሶና።

\VS{33}ጌሻ ማፃፋን፥

\par }{\Q “ታኒ ፅዮነን ꬉቢ ኩንድስያ ሹቻ ዎꬃና።

\par }{\QB እያን አማንያ ኦንካ ዬላተና”\XREF{}{{\XO 9:33 }{\XT{እሳ 28:16.}}}

\par }{\MM ጌተትድ ፃፈትስ።


\par }{\BB \par }


\Chap{10}{\PP \VerseOne{1}ታ እሻቶ፥ ታ ኩመꬃ ዎዛናን ታ አሞተይነ ፆሰ ዎሰይ እስራኤለይ አታና መላሳ።

\VS{2}ኤንቲ ፆሳስ ምሸቶሶናሽን፥ ቱማ ኤራተꬃን ምሸቶናይሳ ታ ማርካታይስ።

\VS{3}ኤንቲ ፆሳ ፅሎተꬃ ኦግያ ኤሮና እፅድ፥ ባንታ ሁጰ ፅሎተꬃ ካልዶሶናፐ አትሽን፥ ፆሳ ፅሎተꬃ ኮይቦኮና።

\VS{4}አስ ኡባይ አማኖን ፅላና መላ ክርስቶስ ህግያ ፖልስ።


\par }{\SH አቶተꬅ ኡባሳ
\par }
{\PP \VS{5}አስ ህገ ናግድ ኤክያ ፅሎተꬃባ ሙሰይ ፃፍሸ፥ “ህገ ናግያ ኦንካ ሄ ህግያ ናግዳ መላ ደኤስ”\XREF{}{{\XO 10:5 }{\XT{ሌወ 18:5.}}} ያግስ።

\VS{6}ሽን አማኖን ኤክያ ፅሎተꬃባ ጌተትዳይ ሀይሳ፦ “ነ ዎዛናን፥ ‘ኦን ሳሎ ከያኔ?’ ያጎፓ፤ ሄስ ክርስቶሳ ዎꬍሳናሳ።\XREF{}{{\XO 10:6 }{\XT{ዛረ 30:12-14.}}}

\VS{7}ዎይኮ፥ ‘ዱገ ሳአ ጋርስ ዎꬋናይ ኦኔ?’ ጎፓ፤ ሄስ ክርስቶሳ ዱፎፐ ከሳናሳ።

\VS{8}ሽን ያግድ ፃፈትስ፦ ‘ፆሳ ቃላይ ነ ማታና፤ ነ ዶናንነ ነ ዎዛናን ደኤስ’ ኑኒ ህንተዉ ኦድያ አማኖ ቃላይ ሀይሳ።


\par }{\PP \VS{9}“የሱሲ ጎዳ” ጋዳ ነ ዶናን ማርካትኮነ ፆሳይ እያ ሀይቆፐ ደንꬅዳይሳ ነ ዎዛናን አማንኮ፥ ነ አታና።

\VS{10}አስ ባ ዎዛናን አማንድ ፅሌስ፤ ባ ዶናን ማርካትድ አቴስ።

\VS{11}ጌሻ ማፃፋይ፥ “እያን አማንያ ኦንካ ዬላተና”\XREF{}{{\XO 10:11 }{\XT{እሳ 28:16.}}} ያጌስ።

\VS{12}እስ ፆሳይ ኡባ ጎዳ ግድያ ግሾ፥ አይሁደታ ግዶንነ አይሁደ ግዶና አሳ ግዶን ዱማተꬅ ባዋ። እ ባና ፄግያ ኡባስ ዳሮ ኬሀ።

\VS{13}ጌሻ ማፃፋይ፥ “ጎዳ ሱንꬃ ፄግያ ኦንካ አታና”\XREF{}{{\XO 10:13 }{\XT{እዩ 2:32.}}} ያጌስ።


\par }{\PP \VS{14}ያትን፥ ኤንቲ አማኖና ደእሸ ዋንድ እያ ፄጋናዉ ዳንዳኦና? ኤንቲ እያባ ስኦና ደእሸ ዋትድ እያ አማናናዉ ዳንዳኦና? ቃስ ኤንታዉ ቃላ ኦድያ አስ ባይና ደእሽን፥ ዋንድ ስአናዉ ዳንዳኦና?

\VS{15}ኪተትዳ አስ ባይና ደእሽን፥ ቃላይ ዋንድ ኦደታናዉ ዳንዳኢ? ጌሻ ማፃፋን፥ “ኡፋይሳ ዎንገላ ኦድያ አሳ ቶሆት ዋንድ ሎኦና!”\XREF{}{{\XO 10:15 }{\XT{እሳ 52:7.}}} ያግድ ፃፈትስ።


\par }{\PP \VS{16}ሽን እሳያስ፥ “ጎዳዉ፥ ኑ ማርካተꬃ ኦን አማንዴ?”\XREF{}{{\XO 10:16 }{\XT{እሳ 53:1.}}} ያግዳይሳዳ፥ ኡባይ ዎንገላ አማንቦኮና።

\VS{17}ሄሳ ግሾ፥ አማኖይ ስሳፈ ዬስ፤ ስስ ክርስቶሳ ቃላፐ ዬስ።


\par }{\PP \VS{18}ግዶሽን፥ እስራኤለ አሳይ ቃላ ስእቦኮና ጉሰዬ? አካይ፥ ስእዶሶና። ጌሻ ማፃፋን፥

\par }{\Q “ኤንታ ቃላይ ቢታ ኡባን ስኤትስ፥

\par }{\QB ኤንታ ኦዳይ ሳኣ ጋፃ ጋክስ”\XREF{}{{\XO 10:18 }{\XT{ማዝ 19:4.}}}

\par }{\MM ያገትስ።

\VS{19}ሽን እስራኤለ አሳይ ኤርቦኮና ጉሰዬ? ሙሰይ ካሰ፥

\par }{\Q “ታኒ ህንተና ለቀትዳ አሳን ቂሮይሳና፤

\par }{\QB ቃስ ኤያ አሳን ህንተና ይሎያና”\XREF{}{{\XO 10:19 }{\XT{ዛረ 32:21.}}} ያግስ።


\par }{\PP \VS{20}ቃስ እሳያስ፥

\par }{\Q “ታና ኮይቦና አሳስ በንታስ፤

\par }{\QB ታና ኦይችቦና አሳስ ቆንጫስ”\XREF{}{{\XO 10:20 }{\XT{እሳ 65:1.}}}

\par }{\MM ያግድ ያዮና ኦድስ።


\par }{\PP \VS{21}ሽን እሳያስ እስራኤለታባ ኦድሸ፥

\par }{\Q “ኡባ ጋላስ ኪተቶና አሳስነ

\par }{\QB ታና እፅያ አሳስ ታ ኩሽያ ምጫስ”\XREF{}{{\XO 10:21 }{\XT{እሳ 65:2.}}} ያጌስ።




\par }\Chap{11}{\SH ፆሲ እስራኤለታ አግቤና
\par }
{\PP \VerseOne{1}አነ ታ ኦይቻይስ፦ ያትን፥ ፆሳይ ባ አሳ አግደዬ? አግቤና! ታኒ ታ ሁጰን እስራኤለ፤ አብራሃመ ሼሽ፤ ብንያመ ኮቸ።
\XREF{}{{\XO 11:1 }{\XT{ፍልጵ 3:5.}}}

\VS{2}ፆሳይ ኮይሮ ዶርዳ ባ አሳታ የገና። ጌሻ ማፃፋን፥ ኤልያስ እስራኤለታ ፆሳ ስንꬃን ዋት ሞትዳኮ፥ ህንተ ኤረከቲ?

\VS{3}ኤልያስ፥ “ጎዳዉ፥ ኤንቲ ነ ናበታ ዎꬍዶሶና፥ ነ ያርሾ በሳካ ላልዶሶና። ታ ታርካ አታስ፤ ኤንቲ ታናካ ዎꬋናዉ ኮዮሶና”\XREF{}{{\XO 11:3 }{\XT{1 ካዎ 19:10፥ 14.}}} ያግስ።


\par }{\PP \VS{4}ፆሳይ እያዉ ዎይግድ ዛርዴ? “ባኣለ ጌተትያ ኤቃስ ጎይንቦና ላፑን ሙኩሉ አሳ ታዉ አሻስ”\XREF{}{{\XO 11:4 }{\XT{1 ካዎ 19:18.}}} ያግስ።


\par }{\PP \VS{5}ሄሳዳካ፥ ሀ ዎድያን ፆሳይ ባ አꬎ ኬሀተꬃን ዶርዳ ጉꬃ እስራኤለት ደኦሶና።

\VS{6}እ ኤንታ ዶርዳይ ባ አꬎ ኬሀተꬃናፐ አትሽን፥ ኤንታ ኦሶን ግደና። ዶሮይ ኦሶን ግድኮ፥ እያ አꬎ ኬሀተꬃይ ቱማ አꬎ ኬሀተꬅ ግደና።


\par }{\PP \VS{7}ያትን፥ ዋንዴ? እስራኤለት ባንታ ኮያባ ደምቦኮና፥ ሽን ፆሳይ ዶርዳ ጉꬃት ደምዶሶና። አትዳይሳት ባንታ ዎዛና ሙምስዶሶና።

\VS{8}ሄስካ፥ ጌሻ ማፃፋን፥

\par }{\Q “ኤንቲ ባንታ አይፍያን በኦናዳ

\par }{\QB ባንታ ሀይꬃን ስኦናዳ፥

\par }{\QB ሀኖ ጋካናዉ ኤንታዉ

\par }{\QB ፆሳይ አዛላ አያና እሚስ”\XREF{}{{\XO 11:8 }{\XT{ዛረ 29:4፤ እሳ 29:10.}}}

\par }{\MM ጌተትድ ፃፈትዳይሳዳ ሀንስ።

\VS{9}ቃስ ዳዊቲ፥

\par }{\Q “ኤንቲ ምያ ጋይታይ ኤንታ ፅሄዳ ኦይኮ፤

\par }{\QB ኤንታ ጉፋንꬅያ አፎ ግዶ፤

\par }{\QB ኤንታ ኢታተꬃይ ኤንታ ቦላ ጋኮ።
\XREF{}{{\XO 11:9 }{\XT{ማዝ 69:22-23.}}}


\par }{\Q \VS{10}ኤንቲ ፄሎናዳ ኤንታ አይፈይ ጎዘቶ፤

\par }{\QB ኡባ ዎደ መቶን ኤንቲ ኩንድ ደኦ” ያግስ።


\par }{\PP \VS{11}ያትን፥ አይሁደት ዛር ደንዶና መላ ኩንድዶናዬ? ግደና! ኤንታ ኩንደꬃይ አይሁደ ግዶና አሳይ አታና መላ ጋሶ ግድስ። ሄስካ አይሁደት ኤንታ ቦላ ቃናታናዳ ኦꬅስ።

\VS{12}አይሁደታ ናጋራይ አላምያስ ዳሮ አንጆ ኤህስ፤ ቃስ ኤንታ ኩንደꬃይ አይሁደ ግዶና አሳስ ዳሮ አንጆ ግድስ። ያትን፥ ዶረትዳ አይሁደት ኩመꬅ አትያ ዎደ አንጆይ አይ መላ ዳራንዴሻ!


\par }{\PP \VS{13}ታኒ፥ ሀእ ህንተዉ አይሁደ ግዶና አሳስ ኦዳይስ። አይሁደ ግዶና አሳስ ሀዋረ ግዳዳ ኦይሳን ታኒ ዳሮ ጬቀታይስ።

\VS{14}ታ ሄሳ ኦꬅዳይ ታዉ አሾን ኮቸ ግድዳ እስራኤለታ ቂሮያዳ ኤንታፈ ጉꬃታ አሻናሳ።

\VS{15}ፆሳይ ኤንታ የግዳ ዎደ፥ ሀ አላመይ ፆሳራ ስገትስ። ፆሳይ ኤንታ ሺሽ ኤክያ ዎደ ሀይቅዳ አስ ሀይቆፐ ደንድዳ መላ ግዴስ።


\par }{\PP \VS{16}ኮይሮ መንꬅዳ ባሶ ኡይꬃይ ፆሳስ ያርሸትድ ጌሽ ግድኮ፥ ሙመ ኡይꬃይካ ጌሽ። ምꬃስ ፃጶይ ጌሽ ግድኮ፥ ታሸይካ ጌሽ።

\VS{17}ጋደን ቶክዳ ሻማሆ ታሸ ግድዳ አይሁደት ካረትን፥ ህንተ ባዞን ዶልዳ ሻማሆ ታሸ ግድዳ አይሁደ ግዶናይሳት ኤንታ በሳን ꬋንትድ ኤንታ አንጁዋነ ዱረተꬃ ሻከትደታ።

\VS{18}ህዛ፥ ህንተ ታሸዳ ካረትድ ዎꬍዳ አይሁደታ ቦላ ኦቶርቶፍተ። ህንተ ኦቶርትያባ ግድኮ፥ ፃጶይ ህንተና ቶከስፐ አትሽን፥ ህንተ ፃጱዋ ቶኮናይሳ አኬክተ።


\par }{\PP \VS{19}ኔኒ፥ “ሄ ታሸት ካረትዳይ፥ ታ ኤንታ በሳን ꬋንታና መላሳ” ጋናዉ ዳንዳኣሳ።

\VS{20}ሄስ ቱማ። ኤንቲ አማንቦና ግሾ ካረትዶሶና። ኔኒ አማንዳ ግሾ ሄ በሳን ኤቃዳሳ። ኔኒ ያያናዉ በሴስፐ አትሽን፥ ኦቶራናዉ በሰና።

\VS{21}ፆሳይ መꬎን ታሸ ግድዳ አይሁደታስ ቃቶና እፅኮ ህንተዉካ ቃተና።


\par }{\PP \VS{22}ህዛ፥ ፆሳይ አይ መላ ኬሄኮነ አይ መላ ያሽያኮ በአ። እ ያሸይ ኪተቶናይሳታ፥ ቃስ እ ኬሄይ እያ አማንድ ምንድ ኤቅዳይሳታሳ። ምንድ ኤቆና እፅኮ ህንተካ ካረታና።

\VS{23}አይሁደት አማንኮ፥ ካሰ ኤንቲ ደእያ በሳ ስማና። ፆሳይ ኤንታ ዛሪድ፥ ዎꬃናዉ ዳንዳኤስ።

\VS{24}ህንተና ባዞን ደእያ ሻማሆ ግድዳ አይሁደ ግዶናይሳታ ቃንፅድ፥ ጋደን ቶከትዳ ሻማሁዋ ቦላ ህንተና ቶክኮ፥ መꬎን ጋደ ሻማሆ ግድዳ አይሁደታ ባንታ ኮይሮ በሳን ዛር ቶካናዉ ዋንድ ዳንዳኤተኔ? 

\par }{\SH ፆሳ ማሮተꬅ ኡባሳ
\par }
{\PP \VS{25}ታ እሻቶ፥ ህንተ ህንተና ኤራንቾ ግድ ጬቀቶፍተ። ታ ህንተዉ ኦድያ እስ ፁር ደኤስ። ሄስካ እስራኤለታፐ ባጋይ ስኦና እፅዳይ ዉርሰꬅ ጋካናዉ ግዶናሽን፥ አታናዉ ደእያ አይሁደ ግዶና አሳይ ኩመꬅ ፆሳኮ ያና ጋካናሳ።

\VS{26}ሄሳዳካ፥ እስራኤለ አሳ ኡባይ አታና። ጌሻ ማፃፋን፥

\par }{\Q “ኑና አሸይስ ፅዮነፐ ያና፤

\par }{\QB ያይቆባ ኮቻፈ ኢታ ኡባ ድጋና።
\XREF{}{{\XO 11:26 }{\XT{እሳ 59:20-21.}}}


\par }{\Q \VS{27}ታኒ ኤንታ ናጋራ አቶ ግያ ዎደ

\par }{\QB ኤንታራ ጫቃና ጫቆይ ሀይሳ”\XREF{}{{\XO 11:27 }{\XT{እሳ 27:9.}}}

\par }{\MM ጌተትድ ፃፈትስ።


\par }{\PP \VS{28}አይሁደት ዎንገላ ኤኮና እፅድ፥ ህንተ ግሾ ፆሳራ ሞርከ ግድዶሶና። ግዶሽን፥ ሀእካ ኤንቲ ዶረትዳይሳታ፥ ፆሳይ ኤንታ አዋታ ግሾ ኤንታ ዶሴስ።

\VS{29}ፆሳይ ባ እሙዋንነ ባ ፄሳን ቂሮተና።

\VS{30}ህንተ አይሁደ ግዶናይሳት ካሰ ፆሳስ ኪተትበከታ። ሽን ሀእ አይሁደት ኪተቶና እፅን፥ ህንተ ፆሳ ማሮተꬃ ኤክደታ።

\VS{31}ሄሳዳካ፥ ህንተ ኤክዳ ማሮተꬃ አይሁደት ኤካና መላ ሀእ ፆሳስ ኪተቶና እፅዶሶና።

\VS{32}ፆሳይ አሳ ኡባ ባ ማሮተꬃ በሳናዉ ኮይድ፥ አስ ኡባይ ኪተቶና እፃና መላ ኦꬅስ።


\par }{\PP \VS{33}ፆሳ ዱረተꬃ፥ ጭንጫተꬃነ ኤራተꬃ አኬክድ ኦዳናይ ኦኔ? እያ ፕርዳይ ፕልገተና፥ እያ ኦገይ ኤረተና።
\XREF{}{{\XO 11:33 }{\XT{እሳ 55:8.}}}

\VS{34}ጌሻ ማፃፋን፥

\par }{\Q “ጎዳ ቆፋ ኤረይ ኦኔ?

\par }{\QB እያ ዞራናዉ ዳንዳኤይ ኦኔ?\XREF{}{{\XO 11:34 }{\XT{እሳ 40:13.}}}


\par }{\Q \VS{35}ፆሳስ ታልኤይነ

\par }{\QB ታልእያ ዛሪድ ኤከይ ኦኔ?”\XREF{}{{\XO 11:35 }{\XT{እዮ 41:11.}}}

\par }{\MM ያጌስ።


\par }{\PP \VS{36}ኡባ እ መꬍስ፤ ኡባይ እያን ደኤስ፤ ኡባይ እያ ቦንቾሳ። ፆሳስ መርናዉ ቦንቾይ ግዶ። አምንእ።
\XREF{}{{\XO 11:36 }{\XT{2 ቆሮ 8:6.}}}




\par }\Chap{12}{\SH ደኦ ያርሾ
\par }
{\PP \VerseOne{1}ህዛ፥ ታ እሻቶ፥ ህንተ፥ ህንተ አሳተꬃ ፆሳ ኡፋይስያ፥ ደኦነ ጌሻ ያርሾ ኦꬅድ፥ እማና መላ ታኒ ህንተና ፆሳ ማሮተꬃን ዎሳይስ። ፆሳ ህንተ ጎይናናዉ በሲያ ቱማ ኦገይ ሄሳ።

\VS{2}ሎኦ፥ ኡፋይሰይሳነ ፖሎ ግድዳ ፆሳ ሸንያ ህንተ ሻክ ኤራናዉ ህንተ ቆፋን ላመትተፐ አትሽን፥ ሀ አላምያ ዳኖፕተ።


\par }{\PP \VS{3}ፆሳይ ህንተ እሱዋስ እሱዋስ እምዳ አማኑዋ መላ ዎዛናማ አሳዳ ቆፕተ። ቆፓናዉ በሰይሳፈ አꬅድ ህንተና ዱማይድ፥ ኦቶሮን ቆፖፍተ ጋዳ ታዉ እመትዳ አꬎ ኬሀተꬃን ህንተዉ ኦዳይስ።

\VS{4}ኑ እስ አሳተꬃ ግዶን ዱማ ዱማ ክፍለት ደኦሶና፤ ሄ ዱማ ዱማ ክፍለታስ ዱማ ዱማ ኦሶይ ደኤስ።
\XREF{}{{\XO 12:4 }{\XT{2 ቆሮ 12:12.}}}

\VS{5}ሄሳዳ፥ ኑኒ ዳሮ አስ ግድኮካ፥ ክርስቶሳን እስ አሳተꬅ ግድዳ። ኑኒ እስ አሳተꬅ ግድድ ዱማ ዱማ ክፍለት እሶይ እሱዋራ ኦይከትዳ።

\VS{6}ኑስ እመትዳ አꬎ ኬሀተꬃን ዱማ ዱማ እሞታት ደኦሶና። ኑ እሞይ ትንብት ኦዶ ግድኮ፥ ኑስ ደእያ አማኑዋ መላ ኦዳናዉ በሴስ።
\XREF{}{{\XO 12:6 }{\XT{2 ቆሮ 12:4-11.}}}

\VS{7}ኑ እሞይ ሀራታ ማደ ግድኮ፥ ሄ ኦሱዋን ምናናዉ በሴስ፤ ታማርሶ ግድኮ፥ ሄ ታማርሱዋን ምናናዉ በሴስ።

\VS{8}ኑ እሞይ ሀራታ ምንꬆ ግድኮ፥ ምንድ ምንꬃናዉ በሴስ። ኑ እሞይ ኑስ ደእያባፐ ሀራታስ እሞ ግድኮ፥ ዎዛናፐ እማናዉ በሴስ። ኑ እሞይ አይሶ ግድኮ፥ ምንድ አይሳናዉ በሴስ። ኑ እሞይ ሀራታስ ኬሆ ግድኮ፥ ኡፋይሳን ኬሀናዉ በሴስ።


\par }{\PP \VS{9}ህንተ ሲቆይ ቆፐ ቆሞን ግዳናዉ በሰና። ኢታባ እፅተ፤ ሎኦባ ምንꬅድ ኦይክተ።

\VS{10}እሶይ እሱዋራ እሻዳ ሲቀትተ፤ እሶይ እሱዋ ቦንችተ።

\VS{11}አዛሎፍተ፤ ህንተ አያናን ምንድ፥ ጎዳስ ኦꬅተ።

\VS{12}ፆሳይ እምዳ ኡፋይሳን ኡፋይትተ፤ መቱዋ ዳንዳእተ፤ ኡባ ዎደ ፆሳ ዎስተ።

\VS{13}አማንያ ጌሻታ ኮሽያባን ማድተ፤ እማꬃታ ሞክተ።


\par }{\PP \VS{14}ህንተና ጎደይሳታ አንጅተ፤ አንጅተፐ አትሽን፥ ባዶፍተ።
\XREF{}{{\XO 12:14 }{\XT{ማቶ 5:44፤ ሉቃ 6:28.}}}

\VS{15}ኡፋይተይሳታራ ኡፋይትተ፤ ዬከይሳታራ ዬክተ።

\VS{16}እሶይ እሱዋራ እስ ቆፋን ደእተ። ኦቶሮ ቆፋ አግድ፥ ህንተና ካዉሽድ፥ ካዉሻ ኦሶ ኦꬅተ። ህንተ ህንተና ጭንጫ ግድ ቆፖፍተ።
\XREF{}{{\XO 12:16 }{\XT{ሌም 3:7.}}}


\par }{\PP \VS{17}ኦንካ ህንተዉ ኢታባ ኦꬅኮ፥ ሄ ኡራስ ኢታ ዛሮፕተ። አሳ ኡባ ስንꬃን ናሽስያ ሎኦ ኦሶ ኦꬅተ።

\VS{18}አሳ ኡባራ ሳሮን ዳናዉ ህንተዉ ዳንዳኤትያ ኡባ ኦꬅተ።

\VS{19}ታ እሻቶ፥ ህንተ፥ ህንተ ሁጰን አሳስ ሀሎ ከዮፕተ። ፆሳይ ሀሎ ከሳና መላ እያዉ አጋግተ። ጌሻ ማፃፋን፥

\par }{\Q “ታኒ ሀሎ ከሳና፤

\par }{\QB ታኒ ኩሸ ዛራና”\XREF{}{{\XO 12:19 }{\XT{ዛረ 32:35.}}}

\par }{\MM ያጌስ ጎዳይ፥ ጌተትድ ፃፈትስ።


\par }{\PP \VS{20}ሽን ጌሻ ማፃፋን፥

\par }{\Q “ነ ሞርከይ ኮሻትኮ ሙዛ፤

\par }{\QB እ ሳሞትኮ ኡሻ።

\par }{\Q ኔኒ ሄሳ ኦꬅኮ እያ ሁጰን

\par }{\QB ዬላ ታማ ቦንቆ ቆላሳ”\XREF{}{{\XO 12:20 }{\XT{ሌም 25:21.}}}

\par }{\MM ጌተትድ ፃፈትስ።


\par }{\PP \VS{21}ኢታ ሎኦን ፆናፐ አትሽን፥ ኢታን ፆነቶፋ።




\par }\Chap{13}{\SH ደርያ አይሰይሳታስ ኪተተꬅ
\par }
{\PP \VerseOne{1}ፆሳ ሸነ ግዶናሽን ማት እመቶና ግሾነ ሀእ ደእያ ሹማትካ ፆሳ ሸነን ሹመትዳ ግሾ አስ ኡባይ ደርያ አይሰይሳታስ ኪተታናዉ በሴስ።

\VS{2}ሄሳ ግሾ፥ ማታራ ደኤይሳታስ ኪተቶና እፅያ ኦንካ ፆሳ ኪታ እፄስ። ኪተቶና እፅያ ኦንካ ባ ቦላ ፕርዳ ኤሄስ።

\VS{3}አይሰይሳት ኢታ ኦይሳታፐ አትሽን፥ ሎኦ ኦይሳታ ያሾኮና። አይሰይሳታስ ያዮና አጋናዉ ኮያይ? ያኮ ሎኦ ኦꬃ፤ ኤንቲ ነና ጋላታና።

\VS{4}ኤንቲ ነዉ ሎኦባ ኦꬃናዉ ሹመትዳ ፆሳ አይለ። ሽን ኔኒ ኢታባ ኦꬅኮ፥ ኤንቲ ኢታባ ኦꬅዳይሳ ሴርያ ግሾ እያዉ ያያ። ኤንቲ ኢታ ኦይሳታ ሴርድ፥ ፆሳ ሀንቁዋ ቆንጭስያ ፆሳ አይለ።

\VS{5}ሄሳ ግሾ፥ ፆሳ ሀንቁዋ ፃላላስ ግዶናሽን፥ ህንተ ካሀይ ማርካትያ ግሾ ደርያ አይሰይሳታስ ኪተታናዉ በሴስ።


\par }{\PP \VS{6}ህንተ ጊራ ጊረይካ ሄሳሳ። ደርያ አይሰይሳት ሄ ኦሱዋ ኦይ፥ ኤንቲ ፆሳ አይለታ ግድዳ ግሾሳ።
\XREF{}{{\XO 13:6 }{\XT{ማቶ 22:21፤ ማር 12:17፤ ሉቃ 20:25.}}}

\VS{7}እሱዋስ እሱዋስ በሰይሳ እምተ። ጊራ ጊራናዉ በሰይሳስ ጊርተ፤ ቃራፃ ቃንፃናዉ በሰይሳስ ቃራፃ ቃንፅተ፤ ያያናዉ በሰይሳስ ያይተ፤ ቦንቾይ በሰይሳ ቦንችተ።


\par }{\SH እሶይ እሱዋራ ዶሰትተ
\par }
{\PP \VS{8}እሶይ እሱዋራ ሲቀትተ። ሲቆ አጮፐ አትሽን፥ ህንተ ቦላ ሀራ አጮይ ዶፖ። አሰ ሲቅያ ኦንካ ህገይ ገይሳ ፖልስ።

\VS{9}“ላሞፋ፤ ዎꬎፓ፤ ካይሶቶፓ፤ አሞቶፋ” ግያ ኪታይነ ሀራ ኪታ ኡባይ፥ “አሰ ነ ሁጰዳ ዶሳ” ግያ ኪታን ቃሸትስ።
\XREF{}{{\XO 13:9 }{\XT{ከሳ 20:13-17፤ ዛረ 5:17-19፤ ሌወ 19:18.}}}

\VS{10}አሰ ሲቅያ ኦንካ እያ ቦላ ኢታባ ኦና። ሄሳ ግሾ፥ አሰ ሲቀይስ ህገ ኪታ ፖልስ።


\par }{\PP \VS{11}ꬍስኮፈ ህንተ ባርክያ ዎደይ ሀእ ግደይሳ አኬክድ ሄሳ ኦꬅተ። ኑ አታና ዎደይ ኮይሮ ኑ አማንዳ ዎድያፐ ሀእ ኑኮ ማትስ።

\VS{12}ꬉማ ዎደይ አꬋናዉ ሀኔስ፤ ዎንታይ ማትስ። ህዛ፥ ኑኒ ꬉማ ኦሶ አግድ ፖኦ ኦላ ሚሸ ኦይኮስ።

\VS{13}አነ ጋላስ ፖኦን ደእያ አሳዳ ማራን ደኦስ። ማꬆንነ ላይማተꬃራ ጋሄትያ ዱማ ዱማ ቱና ኦሶታን፥
\FTNT{*}{{\FR 13:13 }{\FK{ላይማተꬃራ ጋሄትያ ዱማ ዱማ ቱና ኦሶታን፦
}}{\FT{ዎይኮ የꬃን፥ ማꬆን፥ ላይማቶን፥ ቃይፀን ግዶፖ ግድ ብላናዉ ዳንዳኤቴስ። ላይማተꬃራ ጋሄትያ ዱማ ዱማ ቱና ኦሶት አስ ፆሳ ሃሮፐ ካረ ከይድ ዶአ ካንዶ ኤክድ ፖልያ ኦሶ ጉሱ።
}}} ፓላማንነ ቃናተን ግዶፖ።

\VS{14}ጎዳ የሱስ ክርስቶሳ ካንዱዋ ማእተ፤ ህንተ ናጋራንቾ አሳተꬃይ ባ አሙዋ ፖላና መላ እያዉ ቆፖፍተ።




\par }\Chap{14}{\SH አሳ ቦላ ፕርዶፍተ
\par }
{\PP \VerseOne{1}አማኖን ዳቡርዳ ኦናካ ሺሽ ኤክተፐ አትሽን፥ እያ ቆፋ ቦላ ፕርዶፍተ።
\XREF{}{{\XO 14:1 }{\XT{ቆላ 2:16.}}}

\VS{2}ሌምሶስ፥ አማኖን ምንዳ እስ አስ አይ ካꬅካ ማናዉ ዳንዳኤስ። ሽን አማኖን ዳቡርያ አስ አታክልተ ፃላላ ሜስ።

\VS{3}ኡባባ ምያ አስ ሞና ኡራ ካꬎፖ። ኡባባ ሞና አስ ምያ ኡራ ቦላ ፕርዶፎ። ፆሳይ ኡባ ምያ ኡራ ሺሽ ኤክስ።

\VS{4}ሀራ አሳ አይለ ቦላ ፕርደይ ኔኒ ኦኔ? እ ዳቡርን ዎይኮ ምንን ባ ጎዳሳ። ጎዳይ እያ ኤሳናዉ ዳንዳእያ ግሾ እ ምንድ ኤቃና።


\par }{\PP \VS{5}ቃስ “እስ ጋላሳይ ሀራ ጋላሳፐ አꬌስ” ያግድ ቆፕያ አስ ደኤስ። ሀራይ ቃስ፥ “ጋላሳት ኡባይ እስ መላ” ግድ ቆፔስ። ሽን እሶይ እሶይ ባ ቆፋ አኬክድ ቃቾ።

\VS{6}እስ ጋላሳ ሀራ ጋላሳታፐ አꬅድ ቦንችያ ኦንካ ጎዳ ቦንቾስ ግድ ኦꬄስ። ኡባ ካꬅ ምያ አስ ጎዳ ቦንቾስ ግድ ሜስ። እ ምያ ሄ ካꬃ ግሾ፥ ፆሳ ጋላቴስ። ኡባ ካꬅ ሞና አስ ጎዳ ቦንቾስ ሞና አጌስ፤ ቃስ ሞና አጎን ፆሰ ጋላቴስ።

\VS{7}ኑፐ ኦንካ ባዉ ዴና፤ ቃስ ኑ ግዶፈ ኦንካ ባዉ ሀይቀና።

\VS{8}ኑ ደኦን ደእኮ ጎዳስ ደኦስ፤ ቃስ ሀይቅኮካ ጎዳስ ሀይቆስ። ህዛ፥ ኑ ደኦን ደእን ዎይኮ ሀይቅን ጎዳሳ።


\par }{\PP \VS{9}ክርስቶስ ሀይቅድ ሀይቆፐ ደንድዳይ፥ ደኦን ደኤይሳታስነ ሀይቅዳይሳታስ ጎዳ ግዳናሳ።

\VS{10}ያትን፥ ኔኒ ነ እሻ ቦላ አይስ ፕርዳይ? ዎይኮ ኔኒ ነ እሻ አይስ ካꬋይ? ኑኒ ኡባይ ፆሳ ፕርዳ አራታ ስንꬃን ኤቃና።
\XREF{}{{\XO 14:10 }{\XT{2 ቆሮ 5:10.}}}


\par }{\PP \VS{11}ጌሻ ማፃፋን ጎዳይ፥

\par }{\Q “ታኒ ደኦን ደአይስ፤

\par }{\QB አሳ ኡባይ ታ ስንꬃን ጉልባታና፤

\par }{\QB ታኒ ፆሳ ግደይሳ ማርካታና”\XREF{}{{\XO 14:11 }{\XT{እሳ 45:23.}}}

\par }{\MM ያጌስ።

\VS{12}ህዛ፥ ኑ ኦꬅዳባስ ኑ ሁጰን ሁጰን ፆሳ ስንꬃን ሺቅድ ዛሮ እማና።


\par }{\SH ሀራ አስ ꬉበꬆፋ
\par }
{\PP \VS{13}ሄሳ ግሾ፥ ኑኒ እሶይ እሱዋ ቦላ ፕርደይሳ አጎስ። ሽን ህንተ እሻ ꬉብስድ ዎይኮ ቃፅድ ናጋራን ገልስያባ ኦꬆናዳ ናገትተ።

\VS{14}ጎዳ የሱሳ አማንያ አሳዳ፥ ባ ሁጰን ቱና ግድዳ ካꬅ ባይናይሳ ታኒ ጌሻዳ ኤራይስ። ሽን እስ አስ እስባ ቱና ግድ ቆፕኮ ሄስ እያዉ ቱና ግዴስ።

\VS{15}ነ ምያ ካꬃ ግሾ ነ እሻ ꬉብያባ ግድኮ፥ ክርስቶሳን ደእያ ነ እሻ ሲቃካ። ክርስቶስ እያ ግሾ ሀይቅዳ ኡራ ነ ምያ ካꬃን እያ አያና ደኡዋ ꬋይሶፋ።

\VS{16}ህዛ፥ ህንተዉ ደእያ ላአተꬃ ሀራት ቦራና መላ ኦꬆፍተ።

\VS{17}ፆሳ ካዎተꬃይ ጌሻ አያናይ እምያ ፅሎተꬅ፥ ሳሮተꬅነ ቱማ ኡፋይስፈ አትሽን፥ ሙሳባነ ኡሻባ ግደና።

\VS{18}ሄሳዳ ክርስቶሳስ ኦꬅያ አስ ፆሳ ኡፋይሴስ፤ አሳንካ አንጀቴስ።


\par }{\PP \VS{19}ሄሳ ግሾ፥ አነ ኑኒ ሳሮተꬅ በንትያ ኦግያነ እሱዋ እሱዋ አማኖን ምንꬅያ ኦግያ ኮዮስ።

\VS{20}ካꬃ ግሾ ጋዳ ፆሳ ኦሱዋ ꬋይሶፋ። ኡባ ካꬅ ሜተቴስ፥ ሽን ሀራ አስ ናጋራን ꬉብስያ ካꬅ ሙስ ኢታ።

\VS{21}ነ እሻይ ꬉበቶና መላ አሾ ሞና ዎይኮ ኡሹ ኡዮና ዎይኮ ነ እሻ ꬉብያ ሀራባ ኦꬆና አጎይ ሎኦ።


\par }{\PP \VS{22}ህዛ፥ ሀ ነ አማኑዋ ነ ግዶንነ ነ ፆሳ ግዶን ናጋ። ልከ ግድ ቆፕዳባ ኦꬅያ ዎደ እያ ካሀይ ሞቶና ኡራይ አንጀትዳይሳ።

\VS{23}ሽን ስꬍሸ ምያ ኡራስ እያ ሙሳይ አማኖን ግዶና ግሾ ፕርደቴስ። አማኖይ ባይና ኦሰትዳ ኦሶ ኡባይ ናጋራ።




\par }\Chap{15}{\PP \VerseOne{1}ኑኒ አማኖን ምንዳይሳት ዳቡራንቾታ ቶሁዋ ቶካናዉ በሴስ። ኑኒ ኑና ኡፋይሳናዉ በሰና።

\VS{2}ኑኒ ኑ እሻ አማኖን ምንꬃናዉ እያ ማዳናዉነ ኡፋይሳናዉ በሴስ።

\VS{3}ክርስቶስ ባና ኡፋይስቤና። ሽን ጌሻ ማፃፋን፥ “አሳይ ነና ጫይዳ ጫሻይ ታና ጋክስ”\XREF{}{{\XO 15:3 }{\XT{ማዝ 69:9.}}} ጌተትድ ፃፈትዳይሳዳ ሀንስ።

\VS{4}ጌሻ ማፃፋይ እምያ ገንጫንነ ምንꬁዋን ኑ ኡፋይሳ ኤካና መላ ጌሻ ማፃፋን ፃፈትዳ ኡባይ ኑና ታማርሳናዉ ፃፈትስ።


\par }{\PP \VS{5}ገንጫነ ምኖተꬅ እምያ ጎዳይ ህንተ ክርስቶስ የሱሳ ካልያ ዎደ እስፈተꬅ ህንተዉ እሞ።

\VS{6}ሄስካ፥ ኑ ጎዳ የሱስ ክርስቶሳ አዋ፥ ፆሳ፥ እስ ዎዛናንነ እስ ቃላን ህንተ ቦንቻና መላሳ።


\par }{\SH ዎንገል አሳ ኡባሳ
\par }
{\PP \VS{7}ክርስቶስ ህንተና ኤክዳይሳዳ ፆሳ ቦንቾስ እሶይ እሱዋ ኤክተ።

\VS{8}ፆሳይ በን አዋታስ እምዳ ኡፋይሳይ ፖለታና መላነ እያ ቱማተꬃይ ኤረታና መላ ክርስቶስ አይሁደታ አይለ ግድድ ይዳይሳ ታ ህንተዉ ኦዳይስ።

\VS{9}ክርስቶስ አይሁደታ አይለ ግድዳ ሀራ ጋሶይ ቃስ አይሁደ ግዶና አሳት ፆሳ እያ ማሮተꬃ ግሾ ጋላታና መላሳ። ጌሻ ማፃፋን፥

\par }{\Q “ታ ነና አይሁደ ግዶና አሳ ግዶን ጋላታና፤

\par }{\QB ነ ሱንꬃ ሳባና”\XREF{}{{\XO 15:9 }{\XT{2 ሳሜ 22:50፤ ማዝ 18:49.}}}

\par }{\MM ጌተትድ ፃፈትዳይሳዳ ሀንስ።


\par }{\PP \VS{10}ቃስ፥

\par }{\Q “አይሁደ ግዶና አሳቶ፥

\par }{\QB ፆሳ ደርያራ ኡፋይትተ”\XREF{}{{\XO 15:10 }{\XT{ዛረ 32:43.}}}

\par }{\MM ያገትስ።


\par }{\PP \VS{11}ቃስ ዛሪድ፥

\par }{\Q “አይሁደ ግዶና አሳቶ፥

\par }{\QB ጎዳ ጋላትተ፤

\par }{\QB ካዎተꬃ ኡባይ እያ ሳቢተ”\XREF{}{{\XO 15:11 }{\XT{ማዝ 117:1.}}}

\par }{\MM ያገትስ።


\par }{\PP \VS{12}ሄሳዳ እሳያስ፥

\par }{\Q “እሰየ ኮቻፈ የለትያ እሶይ ያና፤

\par }{\QB እ ካዎተꬃ ኡባ ሃራና።

\par }{\QB ኤንቲ ባንታ ኡፋይሳ እያ ቦላ ዎꬃና”\XREF{}{{\XO 15:12 }{\XT{እሳ 11:10.}}}

\par }{\MM ያጌስ።


\par }{\PP \VS{13}ጌሻ አያና ዎልቃን ህንተ ድጫና መላ ኡፋይስ እምያ ፆሳይ፥ ህንተ አማኑዋ ጋሶን ህንተዉ ኡፋይስነ ሳሮተꬅ ኩመꬅ እሞ።


\par }{\SH ጳዉሎስ ኪታ ፃፍዳ ጋሶ
\par }
{\PP \VS{14}ታ እሻቶ፥ ህንተናን ሎኦተꬅነ ኤራተꬅ ኩምዳይሳ ቃስ እሶይ እሱዋ ዞራናዉ ዳንዳኤይሳ ታ ጌሻዳ ኤራይስ።

\VS{15}ታኒ ህንተና እስ እስባ ጉጃ አኬክሳናዉ ኮያዳ ያዮና ሀ ዳብዳብያ ህንተዉ ፃፋስ።

\VS{16}ታኒ ክርስቶስ የሱሳ አይለ ግዳዳ፥ አይሁደ ግዶና አሳስ ካህነዳ ኦꬃዳ፥ ዎንገላ ኦዳና መላ ፆሳይ ታዉ አꬎ ኬሀተꬃ እሚስ። አይሁደ ግዶና አሳይ ጌሻ አያናን ጌይድ፥ ፆሳ ኡፋይስያ ያርሾ ግዳና መላ ፆሳይ ሄሳ ኦꬅስ።


\par }{\PP \VS{17}ታኒ ክርስቶስ የሱሳን ግዳዳ ፆሳስ ኦꬅያ ኦሱዋን ጬቀታይስ።

\VS{18}አይሁደ ግዶና አሳይ ፆሳስ ኪተታናዳ፥ ክርስቶስ ታ ቃላነ ታ ኦሱዋ ባጋራ ኦꬅዳ ኦሱዋፐ አትሽን፥ ሀር ታ ጬቀትያባይ ባዋ።

\VS{19}ፆሳይ ሄሳ ማላታንነ ጌሻ አያና ዎልቃን ዋት ኦꬅዳኮ ታ ህንተዉ ኦዳና። ታኒ የሩሳላመፐ ዶማዳ፥ እልዋርቆነ ጋካናዉ ክርስቶሳ ዎንገላ ሳባካስ።

\VS{20}ታኒ ሀራ አስ ባስዳ በሳን ኬፃናዉ ኮይከ። ክርስቶሳ ሱንꬃይ ፄገትቦና በሳን ዎንገላ ኦዳናዉ አሞታይስ።

\VS{21}ጌሻ ማፃፋን፥

\par }{\Q “እያባይ ኦደትቦና አሳት እያ በአና፤

\par }{\QB እያባ ስእቦና አሳት አኬካና”\XREF{}{{\XO 15:21 }{\XT{እሳ 52:15.}}}

\par }{\MM ጌተትድ ፃፈትስ።


\par }{\PP \VS{22}ሄሳ ጋሶን፥ ታኒ ህንተኮ ያናዉ ዳንዳአብከ።
\XREF{}{{\XO 15:22 }{\XT{ሮመ 1:13.}}}

\VS{23}ሽን ታኒ ሀእ ሀ ሄራን ታ ኦሱዋ ኦንግዳ ግሾነ ዳሮ ላይꬃፈ ዶማዳ ህንተና በአናዉ ላሞትዳ ግሾ፥

\VS{24}ታኒ እስፔነ ባሸ ህንተና በአናዉ ቆፓስ። ቃስ ጉꬃ ዎደ ህንተራ ኡፋይትዳፐ ጉየ፥ እስፔነ ብያ ዎደ ህንተ ታ ኦግያስ ታና ማዳና መላ ኮያይስ።


\par }{\PP \VS{25}ሽን ሀእ ታኒ ፆሳ አሳታ ማዳናዉ የሩሳላመ ባይስ።

\VS{26}ማቀዶነነ አካያን ደእያ ፆሳ አሳት፥ የሩሳላመን ደእያ ማንቆታ ሚሸን ማዳናዉ ኮይዳ ግሾሳ።

\VS{27}ኤንቲ ማንቆታ ማዳናይስ ኤንታዉ አቶናባ ግድዳ ግሾ ባንታ ሁጰን ሄሳ ኦꬃናዉ ቆፋ ቃችዶሶና። አይሁደት አይሁደ ግዶናይሳታራ አያና አንጁዋ ሻከትኮ፥ ኤንቲ ቃስ ባንታዉ ደእያባን አይሁደታ ማዳናዉ በሴስ።
\XREF{}{{\XO 15:27 }{\XT{2 ቆሮ 9:11.}}}

\VS{28}ሄሳ ግሾ፥ ታኒ ሄ ሺቅዳ ሚሽያ ኤንታዉ እምዳፐ ጉየ፥ እስፔነ ባሸ ህንተ ማታራ አꬋና።

\VS{29}ታኒ ህንተኮ ብያ ዎደ ክርስቶሳ አንጁዋን ኩማዳ ባናይሳ ኤራይስ።


\par }{\PP \VS{30}ታ እሻቶ፥ ታዉ ፆሳ ዎስሸ ታ ባፅያን ታራ ኤቃና መላ ጎዳ የሱስ ክርስቶሳንነ ጌሻ አያና ሲቁዋን ህንተና ዎሳይስ።

\VS{31}ፆሳይ ታና ይሁዳን ደእያ አማኖና አሳታፐ አሻናዳነ የሩሳላመን ታ ኦꬃና ኦሶይ ፆሳ አሳታ ማታን ኤከታና መላ ታዉ ዎስተ።

\VS{32}ቃስ ፆሳይ ጊኮ፥ ታኒ ህንተኮ ባዳ ኡፋይሳን ህንተራ ሸምፓና መላ ታዉ ዎስተ።

\VS{33}ሳሮተꬃ ፆሳይ ህንተ ኡባራ ግዶ። አምንእ።




\par }\Chap{16}{\SH ሳሮꬆ
\par }
{\PP \VerseOne{1}ክንክረ ካታማን ደእያ ዎሳ ኬꬃን ኦꬅያ ኑ ምችያ ፌበና ሎኦ ማጫስ ግደይሳ ህንተ ኤራና መላ ኮያይስ።

\VS{2}ህንተ እዮ አማንያ አሳት ጎዳ ሱንꬃን ሞካናዉ በሲያ አማንያ አሳታፐ እሱዋዳ ሞክተ። እያ ህንተፈ ኮያባ ኡባ እዮ ማድተ። እያ ባ ሁጰን ዳሮ አሳ ማዳሱ፤ ቃስ ታና ታ ሁጰንካ ዳሮ ማዳሱ።


\par }{\PP \VS{3}ክርስቶስ የሱሳ ኦሱዋ ታራ እስፈ ኦꬅያ ጵርስቅላነ አቅላ ሳሮ ጊተ።
\XREF{}{{\XO 16:3 }{\XT{ሀዋ 18:2.}}}

\VS{4}ኤንቲ ታ ግሾ ባንታ ሸምፑዋ አꬅድ እምዶሶና። ታ ፃላላ ግዶናሽን፥ አይሁደ ግዶና አሳ ዎሳ ኬꬃ ኡባይ ኤንታ ጋላቴስ።

\VS{5}ኤንታ ሶን ሺቅያ አማንያ አሳ ሳሮ ጊተ።

\par }{\PP ኢሰ ቢታን ክርስቶሳ ኮይሮ አማንዳ፥ ታ ዶስያ ኤጳነፆሳስ ታ ሳሮꬁዋ ኦድተ።


\par }{\PP \VS{6}ህንተ ግሾ ኦሶን ዳሮ ዳቡርዳ ማይራሞ ሳሮ ጊተ።

\VS{7}ታራ ቃሾ ኬꬃን አꬅዳ ታ አይሁደ ላገታ አንድራንቆሳነ ዩንያሳ ሳሮ ጊተ። ኤንቲ የሱሳ ሀዋረታ ግዶን ኤረትዳይሳታ። ቃስ ኤንቲ ክርስቶሳ ታፐ ስን አማንዶሶና።


\par }{\PP \VS{8}ጎዳን አማንያ ታ ሲቆ ላግያ፥ ጵልያፆና ሳሮ ጊተ።

\VS{9}ክርስቶሳ ኦሱዋ ኑራ እስፈ ኦꬅያ ኡርባኖሳነ ታ ዶስያ እስታኩሳ ሳሮ ጊተ።

\VS{10}ክርስቶሳን አማንꬅያ አይልያ አጰልሳስ ታ ሳሮꬁዋ ኦድተ። አርስፆቡሎሳ ሶ አሳስ ታ ሳሮꬁዋ ኦድተ።

\VS{11}ታ አይሁደ ላግያ ሄሮድዮና ሳሮ ጊተ።

\par }{\PP ናርስሳስነ እያ ሶ አሳፐ ክርስቶሳ አማንዳይሳታ ሳሮ ጊተ።


\par }{\PP \VS{12}ጎዳ ኦሱዋን ዳቡርያ ትሩፋይናነ ትሩፎሳ ሳሮ ጊተ። ቃስ ጎዳስ ዳሮ ዳቡራዳ ኦꬅያ፥ ታ ዶስያ ፃርስዶ ሳሮ ጊተ።

\VS{13}ጎዳ ኦሱዋን ዳሮ ኤረትዳ ሩፎሳስነ ታና ባ ናአዳ በእያ እያ አየስ ታ ሳሮꬁዋ ኦድተ።
\XREF{}{{\XO 16:13 }{\XT{ማር 15:21.}}}

\VS{14}አስቃርፆናስ፥ አፍለሶንጳስ፥ ሄርሜሳስ፥ ጳፅሮባናስ፥ ሄርማስነ ኤንታራ ደእያ አማንያ እሻታ ኡባስ ታ ሳሮꬁዋ ኦድተ።

\VS{15}ፍሎሎጉሳ፥ ዩላ፥ ኔራ፥ እያ ምችዉ፥ አልንፆሳነ ኤንታራ ደእያ አማንያ አሳ ኡባ ሳሮ ጊተ።


\par }{\PP \VS{16}ጌሻ ዬረተꬅ ዬረትሸ፥ እሶይ እሱዋ ሳሮꬅተ። ክርስቶሳ ዎሳ ኬꬃ ኡባይ ህንተና ሳሮ ያጎሶና።


\par }{\SH ዉርሰꬃ ዞረ
\par }
{\PP \VS{17}ታ እሻቶ፥ ህንተ ታማርዳ ትምርትያ እፅድ፥ ህንተ ግዶን ሻከተꬅነ መቶ መꬍያ አሳታፐ ናገትተ። ኤንታፈ ሃክተ።

\VS{18}ሄሳ መላ አሳት ባንታዉ ኦꬆሶናፐ አትሽን፥ ኑ ጎዳ ክርስቶሳስ ኦꬆኮና። ባንታ ማልእያ ዶናንነ ሳጶꬅያ ቃላን አይኮ ኤሮና አሳ ዎዛና ባለꬆሶና።

\VS{19}ዎንገላስ ህንተ ኪተትዳይሳ አሳ ኡባይ ስእዳይስ ታና ኡፋይሴስ። ሽን ህንተ ሎኦባ ኤራና መላነ ኢታባፐ ሃካና መላ ታ ኮያይስ።

\VS{20}ሳሮተꬃ ፆሳይ ፃላህያ ህንተ ቶሁዋፐ ጋርሳን ጋጭ የጋና።

\par }{\PP ኑ ጎዳ የሱስ ክርስቶሳ አꬎ ኬሀተꬃይ ህንተራ ግዶ።


\par }{\PP \VS{21}ታራ ኦꬅያ ፅሞትዮስ ህንተና ሳሮ ያጌስ።
\XREF{}{{\XO 16:21 }{\XT{ሀዋ 16:1.}}} ሄሳዳካ፥ ታ ዳቦት ሉቅዮስ፥ ያሶንነ ሶስጳፅሮስ ህንተና ሳሮ ያጎሶና።


\par }{\PP \VS{22}ታኒ፥ ሀ ዳብዳብያ ፃፍዳ፥ ፃርፅዮስ፥ ህንተና ጎዳ ሱንꬃን ሳሮ ያጋይስ።


\par }{\PP \VS{23}ታና ሞክዳይነ ዎሳ ኬꬃ ኡባይ እያ ሶን ሺቅያ ጋዮስ፥ ህንተና ሳሮ ያጌስ። ካታማ ሚሽያ ኦይክያ ኤራስፆስነ ኑ እሻ ቃርፆስ ህንተና ሳሮ ያጎሶና።
\XREF{}{{\XO 16:23 }{\XT{ሀዋ 19:29፤ 2 ቆሮ 1:14፤ 2 ፅሞ 4:20.}}}

\VS{24}[ኑ ጎዳ የሱስ ክርስቶሳ አꬎ ኬሀተꬃይ ህንተ ኡባራ ግዶ። አምንእ።]\FTNT{*}{{\FR 16:24 }{\FT{በን ኮይሮ ማፃፋታን ፓይዶ 24 ዴና።
}}}\XREF{}{{\XO 16:24 }{\XT{ሀዋ 19:29፤ 2 ቆሮ 1:14፤ 2 ፅሞ 4:20.}}}


\par }{\PP \VS{25}ጋላታይ ፆሳስ ግዶ። ታኒ፥ የሱስ ክርስቶሳባ ኦድያ ዎንገላ ቃላነ ዳሮ ዎደፐ ቆሰትድ ጋምእዳ ቱማተꬃን፥ ፆሳይ ህንተና አማኖን ምንꬅድ ኤሳናዉ ዳንዳኤስ።

\VS{26}ሽን ሀእ ሄ ቱማይ ቆንጭስ። ካዎተꬃ ኡባይ አማንድ ኪተታና መላ መርና ፆሳ ኪታን ናበት ሄ ቱማባ ፃፍዶሶና።


\par }{\PP \VS{27}የሱስ ክርስቶሳ ባጋራ ጭንጫተꬅ እያ ፃላላስ ደእያ፥ እስ ፆሳስ መርናዉ ቦንቾይ ግዶ። አምንእ።


\par }