\NormalFont\ShortTitle{እብራወ ኪታ}

{\MT እብራወ አሳስ

\par }{\MTB ፃፈትዳ ኪታ

\par }{\IMT ጋꬃ ቆፋ

\par }{\IP ሀ ኪታይ ፃፈትዳይ፥ ዎልቃማ መቶይ ጋክን፥ ባንታ አማኑዋ አጋናዉ ማትዳ አማንያ አሳሳ። ሀ ማፃፋ ፃፈይ፥ የሱስ ክርስቶሲ ዉርሰꬅነ ቱማ ፆሳ ቆንጨꬅ ግደይሳ እብራወ አሳስ በሴስ። አማንያ አሳይ ባንታ አማኑዋን ምናና መላ ኤንታ ምንꬄስ። እ ሄሳን ሄꬑ አይፈ ቆፋታ ቆንጭስድ በሴስ።

\par }{\IPI 1. የሱሲ ባ ኤክዳ መቱዋን አዋስ ቱማ ኪተትዳ መርና ፆሳ ናአ። እ ፆሳ ናአ ግድዳ ግሾ፥ ጋልአ ጫቁዋ ዎደ ደእያ ናበታፐ፥ ኪታንቾታፐነ ሙሰፐ ቦላ።

\par }{\IPI 2. የሱሲ ጋልአ ጫቁዋ ካህነታፐ ዳሮ አꬍያ መርና ካህነ ግደይሳ ፆሳይ ባ ሁጰን ማርካትስ።

\par }{\IPI 3. የሱሳ ባጋራ አማንያ አስ ናጋራፐ፥ ያሻፈነ ሀይቆፐ አቴስ። የሱሲ ካህነ ሀላቃ ግደይሳዳ፥ ካሰ እብራወታ አማኖ ዎጋንነ መሄ ያርሾን ኩያዳ በንትያ አቶተꬃ ኦሱዋ ሀእ ቱማ ኦꬅስ።

\par }{\IP ፃፈይ እስራኤለ አሳ ታርከን ዳሮ ኤረትዳ አሳ አማኖ ሌምሶ ኦꬅ ኤክድ (ሸም 11) ሀ ማፃፋ ናባብያ አሳይ ባንታ አማኑዋን ምናና መላ አኬክሴስ። ሄሳዳካ፥ ሸምፖ 12 ናባብያ አሳይ ባንታ አይፍያ የሱሳ ቦላ ዎꬅድ፥ ባንታ አማኑዋን ምናና መላነ አይ መቶይነ ዋየይ ጋክኮካ፥ ገንጫና መላ ዞሬስ። ዉርሰꬃን ዞረንነ አኬክሶ ቃላን ባ ኪታ ኩዬስ።

\par }{\IOT ማፃፋ አይፈ ቆፋታ

\par }{\IO ፆሳይ ክርስቶሳ ባጋራ ቆንጭስ ({\IOR{1:1-4}})

\par }{\IO ክርስቶስ ኪታንቾታፐ ቦላ ({\IOR{1:4—2:18}})

\par }{\IO ክርስቶስ ሙሰፐነ እያሱፐ ቦላ ({\IOR{3:1—4:13}})

\par }{\IO ክርስቶሳ ካህነተꬃይ ቦላ ({\IOR{4:14—7:28}})

\par }{\IO ክርስቶሳ ጫቆይ ቦላ ({\IOR{8:1—9:22}})

\par }{\IO ክርስቶሳ ያርሾይ ቦላ ({\IOR{9:23—10:39}})

\par }{\IO አማኖ ባይራተꬅ ({\IOR{11:1—12:29}})

\par }{\IO ፆሰ ኡፋይስያ ደኦ ({\IOR{13:1-19}})

\par }{\IO አኬክሶነ ዞረ ({\IOR{13:20-25}})



\par }\ChapOne{1}{\SH ናአይ ኪታንቾታፐ ቦላ
\par }
{\PP \VerseOne{1}ካሰ ፆሳይ፥ ኑ አዋታስ ናበታ ባጋራ ዱማ ዱማ ኦገን ዳሮ ዎደ ኦድስ።

\VS{2}ሽን ሀ ዉርሰꬃ ዎድያን ኡባ እያ ላትስዳ ቃስ አላመ እያ ባጋራ መꬍዳ ባ ናኣ ባጋራ ኑስ ኦድስ።

\VS{3}ናአይ ፆሳ ቦንቹዋ ጶለꬃነ ኩመꬃ ፆሳ ፆሳተꬃ ኤክድ፥ ባ ዎልቃማ ቃላን ሀ አላምያ ካትስድ ኦይክስ። አሳ ኤንታ ናጋራፐ ጌሽዳፐ ጉየ ኡባፈ ቦላ ፆሳ ኡሻቻ ባጋን ሳሉዋን ኡትስ።


\par }{\PP \VS{4}እያዉ እመትዳ ሱንꬃይ ኪታንቾታ ሱንꬃፈ ቦላ ግደይሳዳ እ ኤንታፈ ቦላ።

\VS{5}ህዛ፥ ፆሳይ ኪታንቾታፐ ኦደኮ፥

\par }{\Q “ኔኒ ታ ናአ፤

\par }{\QB ታ ሀች ነዉ አዋ ግዳስ” ግዴ?

\par }{\MM ዎይኮ ቃስ ኦደኮ፥

\par }{\Q “ታኒ እያዉ አዋ ግዳና፤

\par }{\QB እካ ታዉ ናአ ግዳና” ግዴ?\XREF{}{{\XO 1:5 }{\XT{ማዝ 2:7፤ 2 ሳሜ 7:14፤ 1 ታር 17:13.}}}


\par }{\MM \VS{6}ቃስ ፆሳይ ባ ባይራ ናኣ ሀ አላምያ ኪትሸ፥

\par }{\Q “ፆሳ ኪታንቾት ኡባይ እያዉ ጎይኖ”

\par }{\MM ያግስ።\XREF{}{{\XO 1:6 }{\XT{ዛረ 32:43.}}}

\VS{7}ፆሳይ ኪታንቾታባ ኦድሸ፥

\par }{\Q “ፆሳይ ባ ኪታንቾታ ጫርኮ፥

\par }{\QB ባ አይለታ ታማ ላጮ ኦꬄስ”

\par }{\MM ያጌስ።\XREF{}{{\XO 1:7 }{\XT{ማዝ 104:4.}}}

\VS{8}ሽን ባ ናአባ ኦድሸ፥

\par }{\Q “ፆሳዉ፥ ነ አራታይ መርናዉ ደኤስ።

\par }{\QB ነ ካዎተꬃ ነ ፅሎተꬃን አይሳሳ።
\XREF{}{{\XO 1:8 }{\XT{ማዝ 45:6-7.}}}


\par }{\Q \VS{9}ኔኒ ፅሎተꬅ ዶሳዳሳ፤ ኢታ እፃዳሳ።

\par }{\QB ፆሳይ፥ ነ ጎዳይ፥ ነና ነ ላገታፐ አꬅድ ዶርስ፥

\par }{\QB ኡፋይሳ ዛይተ
\FTNT{*}{{\FR 1:9 }{\FQ{ኡፋይሳ ዛይተ፦
}}{\FT{እ ካዎትያ ዎደ አሳይ ኡፋይሳን እልልድ እያ ካዎይሳ በሴስ።
}}} ነና ትይስ”

\par }{\MM ያጌስ።

\VS{10}ፆሳይ ዛሪድ፥

\par }{\Q “ጎዳዉ፥ ኮይሮ ኔኒ ሳአ መꬋዳሳ፤

\par }{\QB ሳሎት ነ ኩሸ ኦሶ።
\XREF{}{{\XO 1:10 }{\XT{ማዝ 102:25-27.}}}


\par }{\Q \VS{11}ሄሳት ኡባይ ꬋያና፤

\par }{\QB ሽን ኔኒ ዳና።

\par }{\QB ኤንቲ ኡባይ አፍላዳ ዉራና።


\par }{\Q \VS{12}ኔኒ ኤንታ ሳሌናዳ ፃፃና፤

\par }{\QB ቃስ ኤንቲ አፍላዳ ላመታና።

\par }{\Q ሽን ኔኒ ኡባ ዎደ ነና፤

\par }{\QB ነ ላይꬃይካ ዉረና”

\par }{\MM ያጌስ።

\VS{13}ሽን ፆሳይ ኪታንቾታፐ ኦደኮ፥

\par }{\Q “ታኒ ነ ሞርከታ ነ ቶሆይ

\par }{\QB የꬍያሶ ኦꬃና ጋካናዉ፥

\par }{\QB ሀይሳን ታፐ ኡሻቻ ባጋን ኡታ” ግዴ?\XREF{}{{\XO 1:13 }{\XT{ማዝ 110:1.}}}


\par }{\MM \VS{14}ኪታንቾት ኡባይ አቶተꬅ ደማናዉ ደእያ አሳታ ማዳናዉ ፆሳይ ኪትዳ አያናታ ግዶኮናዬ?




\par }\Chap{2}{\SH ግታ አንጆ
\par }
{\PP \VerseOne{1}ሄሳ ግሾ፥ ኑኒ ስእዳ ቱማፐ ሀራሶ ኤከቶና መላ ሄ ስእዳይሳ ምንꬅድ ናጋናዉ በሴስ።

\VS{2}ህዛ፥ ኪታንቾታ ባጋራ ኦደትዳ ቃላይ ቱማ ግድኮ፥ እያ ናቆይነ ኪተቶና እፆይ ፕርዳ ኤህያባ ግድኮ፥

\VS{3}ያትን፥ ኑኒ ሀይሳ መላ ግታ አቶተꬃ እፃስ ጊኮ፥ ዋንድ አታኔ? ኮይሮ ጎዳይ ባ ሁጰን ሄ አቶተꬃ ኦድስ፤ ቃስ እያፐ ስእዳይሳት ኑስ ጌሽድ ማርካትዶሶና።

\VS{4}ቃስ ፆሳይ ማላታታን፥ ኦራꬃባታን፥ ዱማ ዱማ ማላታንነ ባ ሸንያዳ እምዳ ጌሻ አያና እሞታታን ማርካተꬃ ምንꬅስ።


\par }{\SH የሱሲ አሰ ግድስ
\par }
{\PP \VS{5}ፆሳይ ሀ ኑኒ ኦድያ ስንꬃፈ ያና አላምያ፥ ኪታንቾታስ ሃርስቤና።

\VS{6}ጌሻ ማፃፋይ እስ በሳን ሀይሳዳ ያጌስ፦

\par }{\Q “ኔኒ አሳስ ቆፓናዉ አስ አይቤ?

\par }{\QB ዎይኮ ኔኒ እያ ናጋናዉ እ አይቤ?\XREF{}{{\XO 2:6 }{\XT{ማዝ 8:4-6.}}}


\par }{\Q \VS{7}ነ እያ ኪታንቾታፐ ጉꬃ ዎደስ ጉꬃዳሳ፤

\par }{\QB እያ ሁጰን ቦንቾነ ሳባ ካላቻ ዎꬃዳሳ።


\par }{\Q \VS{8}ቃስ ኡባባ እያ ቶሁዋፐ ጋርሳን ዎꬃዳሳ”

\par }{\MM ያጌስ። ፆሳይ ኡባባ እያዉ ሃርስያ ዎደ እያዉ ሃረትቦናባይ አይብካ ባዋ። ሽን ሀእ ኡባባይ እያዉ ሃረትሽን ኑኒ በእቦኮ።

\VS{9}ሽን ኑኒ ኪታንቾታፐ ጉꬃራ ጉፅዳ የሱሳ በኦስ። ፆሳ አꬎ ኬሀተꬃ ጋሶን የሱሲ አሳ ኡባስ ሀይቅስ። እ ዋየ ሀይቆ ሀይቅዳ ግሾ፥ ቦንቾነ ሳባ ካላቻ እያ ሁጰን ዎꬅስ።

\VS{10}ኡባባይ እያዉነ እያ ጋሶን መትዳ ፆሳይ፥ ዳሮ ናይታ ባራ ቦንችሳናዉ ኤንታ አቶተꬃ ሁጵያ፥ የሱሳ ዋየን ፖሎ ኦꬃናዉ እያዉ በሴስ።


\par }{\PP \VS{11}የሱሲነ ሄ እ ጌሽዳ አሳ ኡባይ እስ አዋ ናይታ። የሱሲ ኤንታ፥ “ታ እሻታ” ግድ ፄጋናዉ ዬላቶናይ ሄሳሳ።

\VS{12}የሱሲ፥

\par }{\Q “ታኒ ነ ሱንꬃ ታ እሻታስ አዋጃና፤

\par }{\QB ደርያ ሺቁዋን ነና ጋላታና”

\par }{\MM ያጌስ።\XREF{}{{\XO 2:12 }{\XT{ማዝ 22:22.}}}

\VS{13}ቃስ እ፥ “ታኒ ታ አማኑዋ እያ ቦላ ዎꬃና” ቃስካ፥ “ፆሳይ ታዉ እምዳ ናይታራ ታ ሀይሳን ደአይስ” ያጌስ።
\XREF{}{{\XO 2:13 }{\XT{እሳ 8:17-18.}}}


\par }{\PP \VS{14}ናይት አሾይነ ሱꬅ ደኤይሳታ ግድያ ግሾ፥ የሱሲካ ኤንታዳ አሰ ግድስ። እ ሄሳ ኦꬅዳይ፥ ሀይቆ ቦላ ዎልቅ ደእያ ፃላህያ ባ ሀይቁዋን ꬋይሳናሳ።

\VS{15}ቃስ ባንታ ደኦ ላይꬃ ኡባን ሀይቆ ያሻን አይለትድ ደኤይሳታ አይለተꬃፈ ዎዛናሳ።


\par }{\PP \VS{16}ቱማ የሱሲ ይዳይ አብራሃመ ኮቸ ማዳናሳፈ አትሽን፥ ኪታንቾታ ማዳናሳ ግደና።
\XREF{}{{\XO 2:16 }{\XT{እሳ 41:8-9.}}}

\VS{17}አሳ ናጋራይ አቶ ጌተታና መላ ፆሳ ስንꬃን ማርያነ አማነትዳ ካህነ ሀላቃ ግድስ። ሄሳ ግሾ፥ እ ኡባባን ባ እሻታ ዳናናዉ በሴስ።

\VS{18}እ ባ ሁጰን ፓጨን ዋየትዳ ግሾ ፓጨተይሳታ ማዳናዉ ዳንዳኤስ።




\par }\Chap{3}{\SH የሱሲ ሙሰፐ ቦላ
\par }
{\PP \VerseOne{1}ሄሳ ግሾ፥ ፆሳይ ፄግዳ ጌሻ እሻቶ፥ ኑ አማኖን ጎዳ ግድ ፄግያ ሀዋርያነ ካህነ ሀላቃ የሱሳ በእተ።

\VS{2}ሙሰይ ፆሳ ኬꬃ ኡባን አማነትዳይሳዳ የሱሲካ ባና ዶርዳ ፆሳስ አማነትዳይሳ።

\VS{3}ኬ ኬፀይስ ኬꬃፈ አꬍድ ቦንቸተይሳዳ የሱሲ ሙሰፐ አꬍያ ቦንቾ ኤካናዉ በሴስ።

\VS{4}እስ እስ ኬꬃ ኬፅዳ አስ ደኤስ፥ ሽን ኡባ ጊግስዳይ ፆሳ።

\VS{5}ሙሰይ ፆሳ ኬꬃ ኡባን አማነትዳ አይለ ግድድ፥ ፆሳይ ስንꬃፈ ጋናባስ ማርካ ግድስ።

\VS{6}ሽን ክርስቶስ ፆሳ ኬꬃን ናአዳ አማነትዳይሳ። ኑኒ ኤካና ግድ ናግያ ኡፋይሳ ምንꬅድ ናግኮ ፆሳ ኬꬅ ግዶስ።


\par }{\SH ፆሳ አሳስ ደእያ ሸምፖ
\par }
{\PP \VS{7}ሄሳ ግሾ፥ ጌሻ አያናይ ገይሳዳ፥

\par }{\Q “ሀች ህንተ ፆሳይ ገይሳ ስእያ ዎደ፥


\par }{\QB \VS{8}መላ ቢታን ፓጭያ ጋላስ፥

\par }{\QB ህንተ አዋት ማካልዳይሳዳ፥

\par }{\QB ህንተ ዎዛና ምንꬆፍተ።


\par }{\Q \VS{9}ህንተ አዋት ታና ፓጭዶሶና፤

\par }{\QB ኦይታሙ ላይꬅ ታ ኦሱዋ በእዶሶና።


\par }{\Q \VS{10}ሄሳ ግሾ፥ ታ ሄ የለተꬃ ሀንቀታዳ፥

\par }{\QB ‘ኤንቲ ኡባ ዎደ ባንታ ዎዛናን ባሎሶና፤

\par }{\QB ታ ኦግያ ኤርቦኮና’ ያጋስ።


\par }{\Q \VS{11}ሄሳ ግሾ፥ ታኒ ታ ሀንቁዋን ጫቃዳ፥

\par }{\QB ‘ታ ሸምፖ በሳ ኡባካ ገሎኮና’ ያጋስ”\XREF{}{{\XO 3:11 }{\XT{ማዝ 95:7-11.}}}

\par }{\MM ያጌስ።


\par }{\PP \VS{12}ታ እሻቶ፥ ህንተፈ ኦደንካ፥ ደኦ ፆሳፈ ህንተና ሻክያ ኢታነ አማኖና ዎዛን ዶና መላ ናገትተ።

\VS{13}ህንተፈ ኦናካ ናጋር ባለꬅን፥ ባ ዎዛና ምንꬆና መላ “ሀች” ያገትድ ፄገትሽን ጋላስ ጋላስ እሶይ እሱዋራ ዞረትተ።

\VS{14}ኑ ኮይሮ አማኑዋ ኑኒ ዉርሰꬅ ጋካናዉ ምንꬅድ ናግኮ፥ ክርስቶሳራ እስፈ ላታና።

\VS{15}ጌሻ ማፃፋን፥

\par }{\Q “ሀች ፆሳይ ገይሳ ህንተ ስእያ ዎደ፥

\par }{\QB ሄ ዎደ ኤንቲ ማካላተꬃን ሀንዳይሳዳ፥

\par }{\QB ህንተ ዎዛና ምንꬆፍተ”

\par }{\MM ያግስ።\XREF{}{{\XO 3:15 }{\XT{ማዝ 95:7-8.}}}


\par }{\PP \VS{16}ፆሳይ ግያባ ስእድ ማካልዳይ ኦኔ? ሙሰይ ግብፀፈ ካለꬅ ከስዳ ኡባ ግዶኮናዬ?\XREF{}{{\XO 3:16 }{\XT{ታይቦ 14:1-35.}}}

\VS{17}ፆሳይ ኦይታሙ ላይꬅ ኦና ሀንቀትዴ? ናጋራ ኦꬅዳይሳታነ ኤንታ አሀይ መላ ቢታን ዎꬍ አትዳ አሳታ ግዶኮናዬ?

\VS{18}ቃስ ፆሳይ፥ “ታ ሸምፖ በሳ ገለከታ” ያግድ ጫቅዳይ፥ እያዉ ኪተቶና እፅዳ አሳፐ አትሽን፥ ኦደሴ?

\VS{19}ህዛ፥ ኤንቲ ሄ ሸምፖ በሳ ገሎና አትዳይ አማንቦና ግሾ፥ ግደይሳ ኑ በኦስ።


\par }{\BB \par }


\Chap{4}{\PP \VerseOne{1}ህዛ፥ ፆሳይ ኑና ባ ሸምፖ በሳ ገልሳና ግዳ ቃላይ ቡሮ ስንꬃፈ ደእያ ግሾ፥ ህንተፈ ኦንካ ሄ ሸምፖ በሳ ገሎና አቶና መላ ናገቶስ።

\VS{2}ኤንታዉ ዎንገላይ ሳባከትዳይሳዳ፥ ኑስካ ሳባከትስ። ሽን ኤንቲ ስእዳባ አማንድ ኤክቦና ግሾ ኤንታ ጎእቤና።

\VS{3}ግዶሽን፥ አላመይ መቶሳፐ ዶምድ ፆሳ ኦሶይ ፖለትዳይሳ ግድኮካ፥ ፆሳይ፥

\par }{\Q “ታኒ ታ ሀንቁዋን ጫቃዳ፥

\par }{\QB ታ ሸምፖ በሳ ኡባካ ገሎኮና”

\par }{\MM ግዳይሳዳ፥ ኑኒ አማንዳይሳት እያ ሸምፖ በሳ ገላና።
\XREF{}{{\XO 4:3 }{\XT{ማዝ 95:11.}}}

\VS{4}ላፑንꬃ ጋላሳባ እስ በሳን፥ “ፆሳይ ላፑንꬃ ጋላሳን ባ ኦሶ ኡባፈ ሸምፕስ” ያግስ።
\XREF{}{{\XO 4:4 }{\XT{መ 2:2.}}}

\VS{5}ቃስካ ሄ በሳን፥ “ኤንቲ ታ ሸምፖ በሳ ኡባራካ ገሎኮና” ያግስ።
\XREF{}{{\XO 4:5 }{\XT{ማዝ 95:11.}}}

\VS{6}ኮይሮ ዎንገላ ስእዳይሳት ኪተቶና እፅድ ሸምፖ በሳ ገልቦኮና። ያንያ ግሾ፥ ሀእካ ሄ ሸምፖ በሳ ገላና እስ እስ አሳት ደኦሶና።

\VS{7}ሄሳ ግሾ፥ ፆሳይ፥ “ሀች” ግድ ፄግሸ እስ ጋላስ ኑስ ቃንፅስ። ዳሮ ዎደፐ ጉየ ፆሳይ ዳዊታ ባጋራ፥

\par }{\Q “ፆሳይ ግያባ ሀች ህንተ ስእያ ዎደ፥

\par }{\QB ህንተ ዎዛና ምንꬆፍተ”

\par }{\MM ያግድ ኦድስ።
\XREF{}{{\XO 4:7 }{\XT{ማዝ 95:7-8.}}}

\VS{8}እያሱይ ኤንታዉ ሸምፑዋ እምዳባ ግድያኮ፥ ፆሳይ ሀራ ጋላሳባ ጉየፐ ኦደናሽን።
\XREF{}{{\XO 4:8 }{\XT{ዛረ 31:7፤ እያ 22:4.}}}

\VS{9}ህዛ፥ ፆሳ አሳስ ሳምባታ ሸምፖይ ናገትድ ደኤስ።

\VS{10}ፆሳ ሸምፖ በሳ ገልያ ኦንካ፥ ፆሳይ ባ ኦሱዋፐ ሸምፕዳይሳዳ እካ ባ ኦሱዋፐ ሸምፓና።
\XREF{}{{\XO 4:10 }{\XT{መ 2:2.}}}

\VS{11}ሄሳ ግሾ፥ ኦንካ ሄ አሳ ኪተተꬃ እፁዋ ካልድ፥ ኩንዶናዳ ፆሳ ሸምፖ በሳ ገላናዉ ምኖስ።


\par }{\PP \VS{12}ፆሳ ቃላይ ደኦነ ኦይሳ። ናምኡ ባጋራ ቃራትዳ ማሻፈካ አꬍድ ኦጮ። እ ሸምፖ፥ አያና፥ ፃጶነ ኮልዘ ጋካናዉ ካንꬅድ ጫዴስ። ቃስ አሳ ዎዛናን ደእያ ጌምዳ ቆፋነ አሙዋ ሻክድ ፕርዴስ።

\VS{13}ፆሳ ስንꬃፈ ቆሰትያባይ አይባ መተꬅካ ባዋ። እያ አይፈ ስንꬃን ኡባባይ ቆንጨነ ካሎ ደኤስ። ኑኒ ዛሮ እማናዉ በሰይ እያ ስንꬃና።


\par }{\SH የሱሲ ግታ ካህነ ሀላቃ
\par }
{\PP \VS{14}ህዛ፥ ሳሎ ከይዳ ግታ ካህነ ሀላቃይ፥ ፆሳ ናአይ የሱሲ፥ ኑስ ደእያ ግሾ፥ ኑ አማኑዋ ምንꬅድ ናጎስ።

\VS{15}ኑ ካህነ ሀላቃይ ኑ ዳቡርያ ዎደ ኑስ ቃታናዉ ዳንዳኤይሳ። እ ኑዳ ኡባባን ፓጨትስፐ አትሽን፥ ናጋራ ኦꬅቤና።

\VS{16}ህዛ፥ ማሮተꬃ ኤካናዉነ ማደ ኮሽያ ዎደ አꬎ ኬሀተꬃ ደማናዉ አꬎ ኬሀተꬃይ ደእያሱዋ ፆሳ አራታኮ ያዮና ሺቆስ።


\par }{\BB \par }


\Chap{5}{\PP \VerseOne{1}እስ እስ ካህነ ሀላቅ አሳ ግዶፈ ዶረትድ፥ ፆሳራ ጋꬅያባን አሳ ግሾ እሞታነ ናጋራ ያርሾ ያርሻናዉ ሹመቴስ።

\VS{2}እ ባ ሁጰን ዳቡራንቾ ግድያ ግሾ፥ ኤሮናይሳታስነ ባለይሳታስ ቃታናዉ ዳንዳኤስ።

\VS{3}እ ባ ናጋራ ግሾነ አሳ ኡባ ናጋራ ግሾ ያርሾ ያርሻናዉ በሰይ ሄሳሳ።
\XREF{}{{\XO 5:3 }{\XT{ሌወ 9:7.}}}


\par }{\PP \VS{4}ኦንካ ሀ ቦንቹዋ ባዉ ኤካናዉ ዳንዳኤና፥ ሽን አሮን ካህነ ሀላቃ ግዳናዉ ፄግዳይሳዳ ፆሳን ፄገታናዉ በሴስ።
\XREF{}{{\XO 5:4 }{\XT{ከሳ 28:1.}}}

\VS{5}ሄሳዳካ፥ ክርስቶስ ካህነ ሀላቃ ግድያ ቦንቹዋ ባዉ ኤክቤና። ሽን ፆሳይ እያ፥

\par }{\Q “ኔኒ ታ ናአ፤

\par }{\QB ሀች ታ ነዉ አዋ ግዳስ”

\par }{\MM ያጌስ።\XREF{}{{\XO 5:5 }{\XT{ማዝ 2:7.}}}

\VS{6}ቃስ ሀራሶን፥

\par }{\Q “ማልከፃደቅ ካህነ ግድዳይሳዳ፥

\par }{\QB ኔኒ መርናዉ ካህነ ግዳና”

\par }{\MM ያጌስ።\XREF{}{{\XO 5:6 }{\XT{ማዝ 110:4.}}}


\par }{\PP \VS{7}የሱሲ አሰ ግድድ ሀ አላምያን ደእያ ዎደ ባና ሀይቆፐ አሻናዉ ዳንዳእያ ፆሳ ዳሮ ዬሆንነ አፉꬃን ዎስስ። እ፥ እያ ቦንችድ ኪተትዳ ግሾ ፆሳይ እያ ዎሳ ስእስ።
\XREF{}{{\XO 5:7 }{\XT{ማቶ 26:36-46፤ ማር 14:32-42፤ ሉቃ 22:39-46.}}}

\VS{8}የሱሲ ፆሳ ናአ ግድኮካ ባ ዋየትዳ ዋያን ኪተተꬅ ታማርስ።

\VS{9}ሄሳንካ፥ የሱሲ ባ ኦሱዋ ፖልዳፐ ጉየ ባዉ ኪተትያ ኡባይ መርና አቶተꬃ ደማና መላ ጋሶ ግድስ።

\VS{10}ፆሳይ ማልከፃደቃ ሹምዳይሳዳ ካህነ ሀላቃ ኦꬅድ እያ ሹምስ።


\par }{\SH ህንተ አማኑዋን ዳቡሮፕተ
\par }
{\PP \VS{11}ሀ ኑ ኦዳ ቦላ ጉጅ ኦዳናባይ ዳሮባይ ደኤስ፥ ሽን ህንተ አኬካይ ጉꬃ ግድያ ግሾ ህንተዉ ኦድ ገልሳናዉ ዋይሴስ።

\VS{12}ህንተ ሀኖደ አስታማረ ግዳናዉ በሴስ፥ ሽን ፆሳ ቃላ ኮይሮ ትምርትያ ህንተና ዛር ታማርስያ ሀራ አስ ኮሼስ። ህንተ ምኖ ካꬅ ማናዉ ዳንዳኦና ግሾ ማꬅ ኮሼስ።
\XREF{}{{\XO 5:12 }{\XT{2 ቆሮ 3:2.}}}

\VS{13}ማꬅ ፓሄትያ ኦንካ ዮጋ ናአ ግድያ ግሾ፥ ሎኦነ ኢታ ሻክ ኤረና።

\VS{14}ሽን ምኖ ካꬅ ሎኦነ ኢታ ሻክ ኤርያ ካሃማ አሳሳ።


\par }{\BB \par }


\Chap{6}{\PP \VerseOne{1}ህዛ፥ ክርስቶሳባ ታማርስያ ኮይሮ ትምርትያ አግድ ክርስቶሳን ካሃማተꬃኮ ቦስ። ሀይቆ ኦሶፐ ስሞባነ ፆሳ አማኖባ ኮይሮ ትምርትያኮ ጉየ ስሞኮ።

\VS{2}ሄሳዳካ፥ ፅንቃተታባ፥
\FTNT{*}{{\FR 6:2 }{\FQ{ፅንቃተታባ፦
}}{\FT{ሀ በሳን ፅንቃተታባ ጌተትዳይ ዱማ ዱማ ጌሾ ዎጋታባ ኦዳናሳ።
}}} ኩሸ ዎሶባ፥ ሀይቆፐ ደንዶባነ መርና ፕርዳባ ዛር ታማሮኮ።

\VS{3}ፆሳይ ጊኮ ኑ ሄሳ ኦꬃና።


\par }{\PP \VS{4}እስ ቶሆ ፖኦይ ፖእዳይሳታ፥ ሳሎ እሞታ ኤክዳይሳታ፥ ጌሻ አያናን ሻከትዳይሳታ፥

\VS{5}ሎኦ ፆሳ ቃላነ ስንꬃፈ ያና አላምያ ዎልቃ በእዳይሳታ፥

\VS{6}ጉየፐ ካድዳይሳታ ናጋራፐ ናምአንꬆ ዛራናዉ ዳንዳኤተና። አይስ ጊኮ፥ ኤንቲ ባንታ ꬋዩዋስ ፆሳ ናኣ ዛር ካቅያ መላ ማስቃልያ ቦላ እያ ካቆሶናነ አሳ ስንꬃን ካዉሾሶና።


\par }{\PP \VS{7}ኡባ ዎደ እ ቦላ ቡክያ እራ ኡያዳ፥ ጎይዳ ኡራ ማድያ ካꬅ እምያ ቢትያ ፆሳን አንጀትዳሮ።

\VS{8}ሽን አጉንꬅነ ክንቾተ ዶልያ ቢትያ አይብባካ ማዱኩ፤ እዉ ባደꬃይ ማታትስ፤ ዉርሰꬃን ፁገታና።
\XREF{}{{\XO 6:8 }{\XT{መ 3:17-18.}}}


\par }{\PP \VS{9}ኑ ሲቆ እሻቶ፥ ኑኒ ሀይሳዳ ኦድያባ ግድኮካ፥ ህንተና አቶተꬃኮ ካለꬅያ ሎኦባይ ህንተዉ ደኤይሳ ኤሮስ።

\VS{10}ፆሳይ ሱረ ፕርደይሳ። ፆሳይ፥ ህንተ ኦꬅዳ ኦሱዋነ ካሰ ግድን ሀእካ አማነይሳታ ማድድ፥ እያዉ ደእያ ሲቁዋ በስዳይሳ ዶገና።

\VS{11}ህንተ ኡባይ ኡፋይሳን ናገይሳ ደማና ጋካናዉ ሀ ምኖተꬃ ዉርሰꬅ ጋካናዉ በሳና መላ ኑ አሞቶስ።

\VS{12}ህንተ አማኖንነ ዳንዳአን ናግያ ኡፋይሳ ላትያ አሳ ዳናና መላፐ አትሽን፥ አዛላ ግዳና መላ ኮዮኮ።


\par }{\SH ፆሳ ኡፋይሳ ቃላይ ስꬍሰና
\par }
{\PP \VS{13}ፆሳይ አብራሃመስ እማና ግድ ጫቅዳ ዎደ ባፐ አꬍያ ሀር ግት ባይና ግሾ ባ ሁጰን ጫቅስ።

\VS{14}እያኮ፥ “ታኒ ነና አንጃና፤ ነ ዘረꬃካ ዳርሳና” ያግስ።
\XREF{}{{\XO 6:14 }{\XT{መ 22:16-17.}}}

\VS{15}አብራሃመይ ዳንዳአን ናግድ ፆሳይ እማና ግዳ ኡፋይሳ ኤክስ።


\par }{\PP \VS{16}አስ ጫቅሸ ባፐ ግታትያ ኡራን ጫቄስ፤ ሄ ጫቆይ ጌተትዳባ ምንꬅድ፥ ፓላማ ኡባ ተቄስ።

\VS{17}ሄሳ ግሾ፥ ፆሳይ ባ ላመቶና ቆፋ ኡፋይሳ ቃላ ላተይሳታስ ቆንጭሳናዉ ኮይዳ ግሾ ጫቆን ምንꬅስ።

\VS{18}ፆሳይ ዎርዶተና። እያ ኡፋይሳ ቃላይነ ጫቆይ፥ ናምአይካ ላመቶኮና። ሀ ናምኡባታን ኑ ስንꬃን ደእያ ኡፋይሳ ኦይካናዉ ዳንዳአና መላ ገሸ ደማናዉ እያኮ ባቃትዳ ኑኒ፥ ዎልቃማ ምንꬆ ደማና።


\par }{\PP \VS{19}ሀ ኡፋይሳይ ኑ ሸምፑዋ፥ ማርካበይ ቃፆናዳ ምንꬅ ኦይክያ ብራታ መላ። ሄ ኡፋይሳይ ማጋራጁዋፈ ጉየ ባጋን ደእያ ጌሻ በሳ ገልስ።
\XREF{}{{\XO 6:19 }{\XT{ሌወ 16:2.}}}

\VS{20}የሱሲ ማልከፃደቃ ሹማተꬃዳ መርናዉ ካህነ ሀላቃ ግድድ፥ ኑ ግሾ ኑፐ ስንꬃትድ ሄ በሳ ገልስ።
\XREF{}{{\XO 6:20 }{\XT{ማዝ 110:4.}}}




\par }\Chap{7}{\SH ካህንያ ማልከፃደቃ
\par }
{\PP \VerseOne{1}ማልከፃደቀይ፥ ሳሌማ ካዎይ፥ ኡባፈ ቦላ ፆሳ ካህነ። ሄ ማልከፃደቅ አብራሃመይ ካዎታ ኦል ፆንድ ስምሽን እያራ ጋሄትድ እያ አንጅስ።
\XREF{}{{\XO 7:1 }{\XT{መ 14:17-20.}}}

\VS{2}አብራሃመይ ባ ድእዳባ ኡባፈ እያዉ አስራታ ከስድ እሚስ። ማልከፃደቃ ሱንꬃይ ኮይሮ “ፅሎተꬃ ካዋ”፥ ናምአንꬆ፥ “ሳሌማ ካዎ” ብርሸꬃይካ “ሳሮተꬃ ካዋ” ጉሱ።

\VS{3}ማልከፃደቃስ አይያ ዎይኮ አዉ ዎይኮ ኮቻ ፓይዶይ ባዋ። እያ የለተꬃስ ዶመꬅ ዎይኮ እያ ደኡዋስ ዉርሰꬅ ባዋ፥ ሽን ፆሳ ናአ ዳንድ መርናዉ ካህነ ግድስ።


\par }{\PP \VS{4}ማልከፃደቅ አይ መላ ግቴኮ በእተ። ኑ አዋታ ማይዛይ፥ አብራሃመይ፥ ባ ደእዳባፐ እያዉ አስራታ እሚስ።

\VS{5}ካህነ ግድያ ሌወ ኮቻይ እስራኤለ አሳፐ፥ ሄስካ አብራሃመ ኮቸ ግድዳ ባንታ እሻታፐ አስራታ ኤካና መላ ህገይ ኪቴስ።
\XREF{}{{\XO 7:5 }{\XT{ታይቦ 18:21.}}}

\VS{6}ማልከፃደቅ ሌወ ኮቸ ግዶና እፅኮካ አብራሃመፐ አስራታ ኤክስ፤ ኡፋይሳ ቃል ደእያ አብራሃመ አንጅስ።

\VS{7}ጉꬃይ ግታን አንጀተይስ ፓላንና።


\par }{\PP \VS{8}እስ ባጋራ፥ አስራታ ኤከይሳት ሀይቅያ አሳታ፥ ሽን ሀራ ባጋራ አስራታ ኤከይስ ደኦን ደኤስ ያግድ ኦደትዳይሳ።

\VS{9}ህዛ፥ አስራታ ኤክያ ሌወይ፥ አብራሃመ ባጋራ አስራታ እሚስ ጋናዉ ዳንዳኤቴስ።

\VS{10}አይስ ጊኮ፥ ማልከፃደቅ አብራሃመራ ጋሄትያ ዎደ ሌወይ የለትቦናባ ግድኮካ፥ ባ ማይዛ አብራሃመ ጉልባታን ደኤስ።


\par }{\PP \VS{11}እስራኤለ አሳስ ህገይ ሌወ ካህነተꬃ ባጋራ እመትስ። ሀ ሌወ ካህነተꬃይ ፖሎ ግድዳባ ግድያኮ አሮናይሳ መላ ግዶናሽን፥ ማልከፃደቃ መላ ሀራ ካህነ ሹማናዉ አይስ ኮሽዴ?

\VS{12}ህዛ፥ ካህነት ላመትያ ዎደ ህገይካ ቃስ ላመታናዉ በሴስ።

\VS{13}ሀ ኑ እያባ ኦድያ ኡራይ ሀራ ኮቸ፤ እያ ሼሻፐ ኦንካ ያርሾ በሳን ካህነተꬃን ኦꬅቤና።

\VS{14}ኑ ጎዳይ ይሁዳ ሼሻፐ ይዳይስ ኤረትዳይሳ። ግዶሽን፥ ሙሰይ ካህነተባ ኦድሸ ይሁዳ ኮቻባ አይባካ ኦድቤና።


\par }{\PP \VS{15}ማልከፃደቃ መላ ሀራ ካህነይ ይዳባ ግድያኮ ሀ ኑ ኦድያባይ አꬍድ ቆንጫና።

\VS{16}እ ካህነ ግድዳይ ꬋዮና ደኦ ዎልቃናፐ አትሽን፥ እያ ማይዛ ህገንነ ዎጋን ግደና።

\VS{17}ጌሻ ማፃፋይ፥

\par }{\Q “ማልከፃደቃ ካህነተꬃ መላ፥

\par }{\QB ኔኒ መርናዉ ካህነ”

\par }{\MM ያግድ ማርካቴስ።
\XREF{}{{\XO 7:17 }{\XT{ማዝ 110:4.}}}

\VS{18}ኮይሮ ህገይ ዳቡራንቾነ ማዶናባ ግድያ ግሾ ሻረትስ።

\VS{19}ሙሰ ህገይ አይብንካ ፖሎ ኦꬃናዉ ዳንዳእቤና። ሽን ኑኒ እያ ባጋራ ፆሳኮ ሺቅያ ኡባፈ አꬍያ ኡፋይሳ ቃላይ ኑስ እመትስ።


\par }{\PP \VS{20}ክርስቶስ ካህነ ግድያ ዎደ ፆሳይ ጫቅስ፥ ሽን ሀራት ካህነ ግድዳ ዎደ ሄሳ መላ ጫቆይ ባዋ።

\VS{21}ሽን የሱሲ ጫቆን ካህነ ግድስ። ፆሳይ ያግድ ጫቅስ፤

\par }{\Q “ጎዳይ ጫቅስ፤ እ ባ ቆፋ ላመና፤

\par }{\QB ‘ኔኒ መርና ካህነ’ ”

\par }{\MM ያግስ።\XREF{}{{\XO 7:21 }{\XT{ማዝ 110:4.}}}

\VS{22}ሀ ጫቁዋ ጋሶን የሱሲ ኑስ ኡባፈ አꬍያ ቃላ ጫቁዋስ ዋሰ ግድስ።


\par }{\PP \VS{23}ካህነተꬃን ኦꬆና መላ ሀይቆይ ኤንታ ድግዳ ግሾ ኮይሮ ካህነታ ታይቦይ ዳሮ።

\VS{24}ሽን የሱሲ መርናዉ ደእያ ግሾ እያ ካህነተꬃ ሀሪ ላተና።

\VS{25}ሄሳ ግሾ፥ እ ኡባ ዎደ ኤንታ ግሾ ጋናታናዉ መርናዉ ደእያ ግሾ ፆሳኮ እያ ባጋራ የይሳታ ፖሎ አሻናዉ ዳንዳኤስ።


\par }{\PP \VS{26}ህዛ፥ ኑስ ኮሽያባ እምያ፥ ጌሻይ፥ ቦረይነ ቱን ባይናይስ፥ ናጋራንቾታፐ ሻከትዳይስነ ሳሉዋፐ አꬍድ ꬎቅዳ ካህነ ሀላቃይ ኑስ ኮሼስ።

\VS{27}እ ሀንኮ ካህነ ሀላቃታ መላ ኮይሮ ባ ናጋራ ግሾ፥ ካልድ አሳ ናጋራ ግሾ ጋላስ ጋላስ ያርሾ ያርሻናዉ ኮሸና። እ ባና ያርሽዳ ዎደ ዛረꬆና ኦገን እስ ቶሆ ባና ያርሽስ።
\XREF{}{{\XO 7:27 }{\XT{ሌወ 9:7.}}}

\VS{28}ሙሰ ህገይ ዳቡራንቾ አሳ ካህነ ሀላቃ ኦꬅድ ሹሜስ። ሽን ህግያፈ ጉየ ይዳ ጫቆ ቃላይ መርናዉ ፖሎ ግድዳ ፆሳ ናኣ ሹምስ።




\par }\Chap{8}{\SH የሱሲ ኑ ካህነ ሀላቃ
\par }
{\PP \VerseOne{1}ኑኒ ሃሳያ ግታባይ ሄሳ። ሳሉዋን ኡባፈ ቦላ ፆሳ አራታፐ ኡሻቻ ባጋን ኡትዳ ሀይሳ መላ ካህነ ሀላቃይ ኑስ ደኤስ።
\XREF{}{{\XO 8:1 }{\XT{ማዝ 110:1.}}}

\VS{2}እ አሳን ግዶናሽን፥ ጎዳን ኤቅዳ ቱማ ዱንካንያን ፆሳ ኬꬃን ኦꬄስ።


\par }{\PP \VS{3}ካህነ ሀላቃ ኡባይ እሞነ ያርሾ ያርሻናዉ ሹመቴስ። ሄሳ ግሾ፥ ሀ ካህነይ ያርሻናዉ እስባይ ዳናዉ ኮሼስ።

\VS{4}ህገይ ኪተይሳዳ ያርሽያ ካህነት ደእያ ግሾ፥ ክርስቶስ ሳአን ደእያባ ግድያኮ እ ካህነ ግደና።

\VS{5}ኤንቲ ካህነተꬃን ኦꬅያ ዱንካነይ ሳሎን ደኤይሳስ ሌምሶነ ኩያ። ሙሰይ ዱንካንያ ኤስያ ዎደ ፆሳይ እያኮ፥ “ታኒ ነና ዙማ ቦላ በስዳ ሌምሱዋ ካላዳ ኦꬃ” ያግስ።
\XREF{}{{\XO 8:5 }{\XT{ታይቦ 18:21.}}}

\VS{6}ሽን የሱሲ ግዶ ግድድ ስገꬅያ ጫቆይ፥ ኮይሮ ጫቁዋፐ አይሳዳ እ ኤክዳ ኦሶይ ኤንታይሳፈ አꬌስ። ሄስ ኤቅዳይ አꬍያ ጫቆ ቃላና።


\par }{\PP \VS{7}ኮይሮ ጫቁዋን ባል ባይናባ ግድያኮ ናምአንꬆ ጫቆ ኮሸና።

\VS{8}ሽን ጎዳይ ኤንታ ቦርድ፥ ሀይሳዳ ያግስ፦

\par }{\Q “ታኒ እስራኤለ አሳራነ ይሁዳ አሳራ

\par }{\QB ኦራꬃ ጫቆ ጫቅያ ዎደይ ያና።
\XREF{}{{\XO 8:8 }{\XT{ኤርም 31:31-34.}}}


\par }{\Q \VS{9}ሄ ጫቆይ ታ ኤንታ አዋታ ግብፀ ቢታፈ ኩሽያ ኦይካዳ፥

\par }{\QB ጎቻ ከስዳ ዎደ ኤንታራ ጫቅዳ ጫቁዋ መላ ግደና።

\par }{\Q ኤንቲ ታ ጫቁዋን አማነትቦና ግሾ፥

\par }{\QB ታኒ ኤንታ የጋ አጋስ ያጌስ ጎዳይ።


\par }{\Q \VS{10}ሽን ህዛፐ ጉየ እስራኤለ አሳራ

\par }{\QB ታ ጫቃና ጫቆይ ሀይሳ ያጌስ ጎዳይ።

\par }{\Q ታኒ ታ ህግያ ኤንታ ጉግያን ዎꬃና፤

\par }{\QB ኤንታ ዎዛናን ፃፋና።

\par }{\Q ታኒ ኤንታ ፆሳ ግዳና፤

\par }{\QB ኤንትካ ታ አሰ ግዳና።


\par }{\Q \VS{11}ኤንታፈ ኦንካ ባ ሾሩዋ ዎይኮ ባ እሻ፥

\par }{\QB ‘ጎዳ ኤራ’ ያግድ ታማርሰና።

\par }{\Q ኤንቲ ጉꬃፈ ግታ ጋካናዉ

\par }{\QB ኡባይ ታና ኤራና።


\par }{\Q \VS{12}ታኒ ኤንታ ናቁዋ አቶ ጋና፤

\par }{\QB ኤንታ ናጋራ ዛራ ቆፕከ” ያጌስ።


\par }{\PP \VS{13}ፆሳይ ሀ ጫቁዋ “ኦራꬅ” ግድ ፄግሸ ኮይሮይሳ ጋልእስስ። ህዛ፥ ጋልአይነ ጬጋይ ꬋይያ ዎደይ ጋክስ።




\par }\Chap{9}{\SH ሳአ ፆሳ ኬꬃን ደእያ ጎይኖ
\par }
{\PP \VerseOne{1}ኮይሮ ጫቁዋስ ፆሳ ጎይንያ ዎጋይነ ሳአ ፆሳ ኬꬃይ ደኤስ።

\VS{2}ዱንካነይ ኤቅስ። እያን ፆምፐ ዎꬅያ ኮጫይ፥ ፃርጴዛይነ ጎዳ ስንꬃን ዎꬅያ ኡይꬃይ ደኤስ፤ ሄ በሳይ ጌሻ በሳ ጌተቴስ።
\XREF{}{{\XO 9:2 }{\XT{ከሳ 26:1-30፤ 25:31-40.}}}

\VS{3}ናምአንꬆ ማጋራጁዋፈ ጉየ ባጋራ ደእያ በሳይ ኡባፈ ጌሻ በሳ ጌተቴስ።
\XREF{}{{\XO 9:3 }{\XT{ከሳ 26:31-33.}}}

\VS{4}እያ ግዶን እፃነ ጩይስያ ዎርቃ ሳፅነይነ ዎርቃን ሜሸትዳ ጫቆ ታቦተይ ደኤስ። ሄ ጫቆ ታቦትያን ማናይ ደእያ ዎርቃ ፃሮይ፥ አጭዳ አሮና ፃምአይነ ሙሰ ህገይ ፃፈትዳ ናምኡ ሎቸ ሹቻት ደኦሶና።
\XREF{}{{\XO 9:4 }{\XT{ከሳ 30:1-6፤ 25:10-16፤ 16:33፤ ታይቦ 17:8-10፤ ከሳ 25:16፤ ዛረ 10:3-5.}}}

\VS{5}ሄ ታቦትያፐ ቦላ ባጋራ አቶተꬃ ካማ ባንታ ቀፍያን ገንꬅያ ቦንቾ ክሩበት ደኦሶና። ሽን ሀእ ሄ ኡባ ቆንጭስድ ኦዳናዉ ዳንዳኦኮ።
\XREF{}{{\XO 9:5 }{\XT{ከሳ 25:18-22.}}}


\par }{\PP \VS{6}ሀ ኡባይ ሀይሳዳ ጊግዳፐ ጉየ፥ ካህነት ኡባ ዎደ ባንታ ኦሱዋ ኦꬃናዉ ዱንካንያስ ኮይሮ ክፍልያ ገሎሶና።
\XREF{}{{\XO 9:6 }{\XT{ታይቦ 18:2-6.}}}

\VS{7}ሽን ካህነ ሀላቃ ፃላል ዱንካንያስ ናምአንꬆ ክፍልያ ላይꬃፈ እስ ቶሆ ገሌስ። እ ያ ገልሸ ባ ናጋራ ግሾነ አሳይ ኤሮና ኦꬅዳ ናጋራ ግሾ ሱꬃ ያርሾ ኤኮና ገለና።
\XREF{}{{\XO 9:7 }{\XT{ሌወ 16:2-34.}}}

\VS{8}ኮይሮ ዱንካነይ ኤቅድ ደእሽን፥ ኡባፈ ጌሻ በሳ ኤፍያ ኦገይ ቡሮ ዶየትቦናይሳ ጌሻ አያናይ ሄሳን ኤርሴስ።


\par }{\PP \VS{9}ሄስ ሀ ዎድያስ ሌምሶ፤ ፆሳስ እመትያ እሞይነ ያርሾይ ጎይንያ ኡራ ካሀ ጌሻናዉ ዳንዳኦናይሳ ሀይስ በሴስ።

\VS{10}ሄሳት ሙሳባ፥ ኡሻባነ ዱማ ዱማ ሜቻ ዎጋታ ኦደይሳታ። ኤንቲ ኦራꬃ ዎጋይ ያና ጋካናዉ ኦሰትያ ካረ ባጋ ዎጋታ።


\par }{\PP \VS{11}ሽን ክርስቶስ ሀእ ኑ ደምዳ ሎኦባታስ ካህነ ሀላቃ ግድድ ይስ። እ ገልዳ ዱንካነይ ግታነ ፖሎ ግድዳይሳ። ሄ ዱንካነይ አሳ ኩሸን ኦሰትቤና ቃስ ሀ አላምያባ ግደና።

\VS{12}ክርስቶስ ኡባፈ ጌሻ በሳ ገልያ ዎደ ዴሻ ሱꬅነ ማር ሱꬅ ኤክድ ገልቤና። ሽን መርና አቶተꬃ እማናዉ ባ ሱꬃ ኤክድ ዛረꬆና ኦገን እስ ቶሆ ገልስ።

\VS{13}ዴሻ ሱꬃይነ ኮርማ ሱꬃይ፥ ፁገትዳ ኡሳ ብዶይ፥ ቱንዳ አሳ ቦላ ꬋርጨትድ ኤንታና ጌሽያባ ግድኮ፥
\XREF{}{{\XO 9:13 }{\XT{ሌወ 16:15-16፤ ታይቦ 19:9፥ 17-19.}}}

\VS{14}መርና ጌሻ አያና ባጋራ ቦረይ ባይና ያርሾ ኦꬅድ፥ ፆሳስ ባና እምዳ ክርስቶሳ ሱꬃይ፥ ደኦ ፆሳ ጎይናና መላ ሀይቆ ካለꬅያ ኦሱዋፐ ኑ ካሀ ዋት አꬅድ ጌሸኔ?


\par }{\PP \VS{15}ሄሳ ግሾ፥ ፄገትዳይሳት ፆሳይ እምዳ መርና ላታ ኤካና መላ ክርስቶስ ኦራꬃ ጫቁዋስ ግዶ ግድድ ስገይሳ ግድስ። ሄስ ሀንዳይ አሳይ ኮይሮ ጫቁዋፐ ጋርሳን ደእያ ዎደ ኦꬅዳ ናጋራፐ ኤንታና ዎዛናዉ እ ሀይቅዳይሳና።


\par }{\PP \VS{16}ህዛ፥ ኬከይ ደእኮ፥ ሄ ኬክዳ ኡራ ሀይቆይ ኤረታናዉ ኮሼስ።

\VS{17}ኬክዳ ኡራይ ሀይቅኮ እያ ኬከይ ምኔስ። ኬክዳ ኡራይ ሀይቆና አትኮ እያ ኬከይ ኦና።


\par }{\PP \VS{18}ሀር አቶሽን፥ ኮይሮ ጫቆይካ ሱꬅ ባይና ምንቤና።

\VS{19}ሙሰይ ህገ ኪታ ኡባ አሳስ ኦድዳፐ ጉየ ማራ ሱꬅነ ዴሻ ሱꬅ ሃꬃራ ዋላክድ፥ ዞኦ ዶርሳ እክሰነ ህሶጰ ውርጮ ኤክድ፥ ማፃፋ ቦላነ አሳ ቦላ ዉርፅስ።
\XREF{}{{\XO 9:19 }{\XT{ከሳ 24:6-8.}}}

\VS{20}ሙሰይ አሳኮ፥ “ህንተ ናጋና መላ ፆሳይ ኪትዳ ሱꬃ ጫቆይ ሀይሳ” ያግስ።

\VS{21}ሄሳዳካ፥ ዱንካንያ ቦላነ ኦꬅያ ሚሸ ኡባ ቦላ ሱꬃ ዉርፅስ።
\XREF{}{{\XO 9:21 }{\XT{ሌወ 8:15.}}}

\VS{22}ቱማካ ህገይ ገይሳዳ ጉꬃባታፐ አትሽን፥ ኡባባይ ሱꬃን ጌዬስ። ሱꬅ ጉኮናሽን አቶተꬅ ባዋ።
\XREF{}{{\XO 9:22 }{\XT{ሌወ 17:11.}}}


\par }{\SH የሱሲ ፖሎ ያርሸትስ
\par }
{\PP \VS{23}ሳሉዋባስ ሌምሶ ግድዳይሳት ኡባይ መሄ ያርሾን ጌያናዉ ኮሼስ። ሽን ሳሎባት ባንታ ሁጰን ሄሳፈ አꬍያ ያርሹዋን ጌያናዉ ኮሼስ።


\par }{\PP \VS{24}ክርስቶስ ቱማ ፆሳ ኬꬃስ ሌምሶ ግድዳ፥ አሳ ኩሸን ኦሰትዳ ኡባፈ ጌሻ በሳ ገልቤና። ሽን እ ሀእ ኑ ግሾ፥ ፆሳ ስንꬃን በንታናዉ ሳሉዋ ገልስ።

\VS{25}ካህነ ሀላቃይ ላይꬃን ላይꬃን ባ ሱꬅ ግዶናይሳ ኤክድ፥ ኡባፈ ጌሻ በሳ ገሌስ። ሽን ክርስቶስ ዳሮ ቶሆ ባና ያርሻናዉ ሳሎ ገልቤና።

\VS{26}ሄሳዳ ሀንዳባ ግድያኮ፥ ክርስቶስ አላመይ መቶሳፐ ዶምድ ዳሮ ቶሆ ዋየታናዉ ኮሼስ። ሽን ሀእ ዎድያ ዉርሰꬃን ናጋራ ድጋናዉ ባና ያርሽድ ዛረꬆና ኦገን እስ ቶሆ በንትስ።


\par }{\PP \VS{27}አስ ኡባይ እስ ቶሆ ሀይቃናዉ ሄሳፈ ጉየ ፕርደታናዉ በሴስ።

\VS{28}ሄሳዳካ፥ ክርስቶስ ዳሮ አሳ ናጋራ ድጋናዉ እስ ቶሆ ያርሸትስ። ሽን እ ናጋራ ቶካናዉ ግዶናሽን፥ ባና ናገይሳታ አሻናዉ ናምአንꬆ ቆንጫና።
\XREF{}{{\XO 9:28 }{\XT{እሳ 53:12.}}}


\par }{\BB \par }


\Chap{10}{\PP \VerseOne{1}ሙሰ ህገይ ያናዉ ደእያ ሎኦባታስ ኩያፐ አትሽን፥ ባ ሁጰን ዋና ግደና። ሄሳ ግሾ፥ ላይꬃን ላይꬃን ፓጨይ ባይና ያርሸትያ ያርሾይ ጎይናናዉ ሺቅያ አሳ ፖሎ ኦꬃናዉ ዳንዳኤና።

\VS{2}ህገይ ኤንታ ፖሎ ኦꬃናዉ ዳንዳእዳባ ግድያኮ ኤንቲ ያርሾ ያርሸይሳ አጋናሽን። ቃስ ጎይናናዉ ሺቅያ አሳይ ባንታ ናጋራፐ ጌያና፤ ኤንታ ካሀይካ ኤንታና ባላ ግድ ሞተና።

\VS{3}ሽን ሄ ያርሾት ላይꬃን ላይꬃን ናጋራ ቆፍሶሶና።

\VS{4}አይስ ጊኮ፥ ኮርማ ሱꬅነ ዴሻ ሱꬅ ናጋራ ድጋናዉ ዳንዳኤና።


\par }{\PP \VS{5}ሄሳ ግሾ፥ ክርስቶስ ሀ አላምያ ይዳ ዎደ ሀይሳዳ ያግስ:\XREF{}{{\XO 10:5 }{\XT{ማዝ 40:6-8.}}}

\par }{\Q “ኔኒ ያርሾነ እሞ ኮያባካ፤

\par }{\QB ሽን ታዉ አሾ ጊግሳዳሳ።


\par }{\Q \VS{6}ኔኒ ፁሳ ያርሾንነ

\par }{\QB ናጋራ ያርሾን ኡፋይታባካ።


\par }{\Q \VS{7}ሄ ዎደ፥ ‘ታ ግሾ ማፃፋን ፃፈትዳይሳዳ፥

\par }{\QB ጎዳዉ፥ ታኒ ነ ሸንያ ኦꬃናዉ ያስ’ ያጋስ”

\par }{\MM ያግስ።

\VS{8}ያርሾይ ያርሸታና መላ ህገይ ኪትያባ ግድኮካ፥ ክርስቶስ ኮይሮ፥ “ኔኒ ያርሾነ እሞ፥ ፁሳ ያርሾነ ናጋራ ያርሾ ኮያባካ፤ ኤንታን ኡፋይታባካ” ያግስ።

\VS{9}ካልድካ እ፥ “ጎዳዉ፥ ሄኮ ታኒ ነ ሸንያ ኦꬃናዉ ያስ” ያግስ። ሄሳ ግሾ፥ ክርስቶስ ናምአንꬁዋ ኤሳናዉ ኮይሮይሳ ሻርስ።

\VS{10}የሱስ ክርስቶሲ ፆሳ ሸንያ ኦꬅድ፥ ዛረꬆና ኦገን እስ ቶሆ ባ አሹዋ ያርሽዳ ግሾ ኑኒ ጌይዳ።


\par }{\PP \VS{11}ካህነ ኡባይ፥ ናጋራ ድጋናዉ ዳንዳኦና ሄ ያርሾታ ጋላስ ጋላስ ያርሽሸ ኤቅድ ባ ኦሱዋ ኦꬄስ።\XREF{}{{\XO 10:11 }{\XT{ከሳ 29:38.}}}

\VS{12}ሽን ክርስቶስ ኡባ ዎደስ ግድያ እስ ናጋራ ያርሹዋ ያርሽድ፥ ፆሳፈ ኡሻቻ ባጋን ኡትስ።
\XREF{}{{\XO 10:12 }{\XT{ማዝ 110:1.}}}

\VS{13}ሄ ዎድያፐ ዶምድ እያ ሞርከት እያ ቶሆይ የꬍያባ ኦꬃና ጋካናዉ ናጌስ።

\VS{14}እ ዛረꬆና ኦገን እስ ቶሆ ባና ያርሽዳ ያርሹዋን ጌሻታ መርናዉ ፖሎ ኦꬅስ።


\par }{\PP \VS{15}ቃስ ጌሻ አያናይ ኑስ ሀይሳ ማርካቴስ። ኮይሮ ሀይሳዳ ያግስ፦


\par }{\Q \VS{16}“ሄ ጋላሳታፐ ጉየ፥

\par }{\QB ታኒ ኤንታራ ጫቅያ ጫቆይ ሀይሳ፦

\par }{\Q ታኒ ታ ህግያ ኤንታ ቆፋን ዎꬃና፤

\par }{\QB ኤንታ ዎዛናን ፃፋና”

\par }{\MM ያጌስ።\XREF{}{{\XO 10:16 }{\XT{ኤርም 31:33.}}}

\VS{17}ካልድካ፥

\par }{\Q “ታኒ ኤንታ ናጋራነ

\par }{\QB ኤንታ ኢታ ኦሱዋ ዛራ ቆፕከ”

\par }{\MM ያጌስ።\XREF{}{{\XO 10:17 }{\XT{ኤርም 31:34.}}}

\VS{18}ህዛ፥ ናጋር አቶ ጌተትዳፐ ጉየ ናጋራስ ያርሸትያ ያርሾ ኮሸና።


\par }{\SH አነ ፆሳኮ ሺቆስ
\par }
{\PP \VS{19}ህዛ፥ ታ እሻቶ፥ ኑኒ የሱሳ ሱꬃ ባጋራ ኡባፈ ጌሻ በሳ ገላናዉ ኑስ ምኖተꬅ ደኤስ።

\VS{20}ኑ ገላናይ ክርስቶስ ባ ማጋራጁዋ፥ ሄስካ ባ አሹዋ ባጋራ ኑስ ዶይዳ ኦራꬅነ ደኦ ግድዳ ኦግያና።

\VS{21}ኑስ ፆሳ ኬꬃ ቦላ ሹመትዳ ግታ ካህነ ሀላቃይ ደኤስ።

\VS{22}ኑኒ ኢታ ካሀፐ ጌያናዉ ኑ ዎዛና ዉርፀትድ፥ ኑ አሳተꬃ ፅሎ ሃꬃን ሜጨትድ፥ ሱረ ዎዛናንነ ፖሎ አማኖን ፆሳኮ ሺቆስ።
\XREF{}{{\XO 10:22 }{\XT{ሌወ 8:30፤ ህዝ 36:25.}}}


\par }{\PP \VS{23}ኑስ ኡፋይሳ ቃላ እምዳ ፆሳይ አማነትዳይሳ ግድያ ግሾ ኑ ማርካትያ ኡፋይሳ ኡሻች ሀድርስ ጎና ምንꬅድ ኦይኮስ።

\VS{24}እሶይ እሱዋ ሲቆስነ ሎኦ ኦሶስ ዋት ደንꬃነኮ አነ ቆፖስ።

\VS{25}እሶት እሶት ሜዘ ኦꬅድ ሺቀይሳ አግዳይሳዳ ኑኒ እስፈ ሺቀይሳ አጎኮ። ሽን ጎዳ ጋላሳይ ማታትዳይሳ ህንተ በእያ ግሾ ሄሳ ካሰይሳፈ አꬅድ ኦꬅተ።


\par }{\PP \VS{26}ኑኒ ቱማ ኤራተꬃ ኤክዳፐ ጉየ ኤርሸ ናጋራ ኦꬅኮ፥ ህዛፐ ኑ ናጋራ ግሾ ያርሸታና ያርሾይ ባዋ።

\VS{27}ሽን ህዛ አትዳይ ያሽያ ፕርዳነ ፆሳ ሞርከታ ፁጋናዉ ጊግዳ ዎልቃማ ታማ።
\XREF{}{{\XO 10:27 }{\XT{እሳ 26:11.}}}

\VS{28}ሙሰ ህግያ ኪተቶና እፅዳ ኦንካ ናምኡ ዎይኮ ሄꬑ አስ እያ ቦላ ማርካትኮ ቃይ ባይናሽን ሀይቄስ።
\XREF{}{{\XO 10:28 }{\XT{ዛረ 17:6፤ 19:15.}}}

\VS{29}ያትን፥ ፆሳ ናኣ ካꬍዳ ኡራይ፥ ባና ጌሽዳ ፆሳ ጫቆ ሱꬃ ቱናባዳ ቆፕዳ ኡራይ፥ ቃስ አꬎ ኬሀተꬃ አያና ጫይዳ ኡራይ፥ አይ መላ ኢታ ፕርዳ ኤካናዉ በሲያኮ አነ ቆፕተ።


\par }{\PP \VS{30}ህዛ፥ “ሀሎ ከሶይ ታባ፥ ታ ኩሸ ዛራና” ግዳይሳ ኑ ኤሮስ። ቃስካ፥ “ጎዳይ ባ አሳ ፕርዳና” ያግስ።

\VS{31}ደኦ ፆሳ ኩሸን ኩንደꬅ ዳሮ ያሼስ።


\par }{\PP \VS{32}ህንተዉ ፆሳ ፖኦይ ፖእዳፐ ጉየ ህንተ ዳሮ ዋየን፥ ግታ ባፀን ገንጭዳ በን ዎድያ ቆፕተ።

\VS{33}እስ እስ ቶሆ ህንተ አሳ ስንꬃን ጫየትደታ፤ ጎደትደታ፤ እስ እስ ቶሆ ሄሳ መላ ዋየይ ጋክዳ አሳራ እስፈ ዋይደታ።

\VS{34}ቃሾን ደእያ አሳስካ ቃትደታ። ህንተዉ ሎኦነ ꬋዮና ሻሎይ ሳሎን ደኤይሳ ህንተ ኤርዳ ግሾ ህንተ ሻሎይ ቦንቀትያ ዎደ ኡፋይሳን ዳንዳእደታ።


\par }{\PP \VS{35}ሄሳ ግሾ፥ ግታ ዎይቶይ ደእያ ህንተ ምኖተꬃ የጎፍተ።

\VS{36}ፆሳ ሸንያ ፖልድ፥ እ ህንተዉ እማና ግዳ ኡፋይሳ ኤካና ጋካናዉ ገንጫናዉ ኮሼስ።

\VS{37}ህዛ፥ ጌሻ ማፃፋን፥

\par }{\Q “እ፥ ያና ግዳይስ ያና፤ ጋምኤና።
\XREF{}{{\XO 10:37 }{\XT{እብራ 2:3-4.}}}


\par }{\Q \VS{38}ሽን ታ ፅሎይ፥ ታናን አማነትድ ዳና፤

\par }{\QB ኦንካ ጉየ ስምኮ ታና ኡፋይሰና”

\par }{\MM ያጌስ።

\VS{39}ኑኒ አማንድ አትያ አሳ ባጋፈ አትሽን፥ ጉየ ስሚድ ꬋይያ አሳ ባጋ ግዶኮ።




\par }\Chap{11}{\SH አማኖ
\par }
{\PP \VerseOne{1}አማኖ ጉሳይ፥ ደማና ግድ ኡፋይሳን አማነትድ ናግያባነ ኑ በኦናባ በእያዳ ኦꬅድ ኤክያባ።

\VS{2}በን አዋት አማኖን ፆሳፈ ማርካተꬅ ኤክዶሶና።


\par }{\PP \VS{3}አላመይ ፆሳ ቃላን መትዳይሳ ኑ አማኖን ኤሮስ። ቃስ በንትያባይ በንቶናባፐ መትስ።\XREF{}{{\XO 11:3 }{\XT{መ 1:1፤ ማዝ 33:6፥ 9፤ ዮሀ 1:3.}}}


\par }{\PP \VS{4}አበል ቃየላፐ አꬍያ ያርሾ ፆሳስ ያርሽዳይ አማኖና። ፆሳይ አበላ እሙዋ ኡፋይትድ ኤክዳ ዎደ እ ፅሎ ግድዳይሳ ማርካትስ። አበል ሀር አቶሽን፥ ሀይቅድካ ባ አማኑዋን ሀእ ጋካናዉ ኦዴስ።
\XREF{}{{\XO 11:4 }{\XT{መ 4:3-10.}}}


\par }{\PP \VS{5}ሄኖከይ ሀይቆና ሳሎ ብዳይ አማኖና። ፆሳይ እያ ኤክዳ ግሾ ኦንካ እያ በአናዉ ዳንዳእቤና። ሄኖከይ ሳሎ ኤከታናፐ ስን እ ፆሳ ኡፋይስዳ አስ ግደይስ ኦደትስ።
\XREF{}{{\XO 11:5 }{\XT{መ 5:21-24.}}}

\VS{6}አማኖይ ባይና ኦንካ ፆሳ ኡፋይሳናዉ ዳንዳኤና። ፆሳኮ ያ ኦንካ ፆሳይ ደኤይሳነ ባና ኮየይሳታስ ዎይቶ እመይሳ አማናናዉ ኮሼስ።


\par }{\PP \VS{7}ኖሄይ ቡሮ በንቶናባስ ፆሲ እያዉ ኦድዳ ዎደ ፆሳስ ያይድ፥ ባናነ ባ ሶ አሳ አሻናዉ አማኖን ማርካበ ኬፅስ። ያትድ ባ አማኑዋን አላመ ፕርድድ፥ አማኖን በንትያ ፅሎተꬅ ፆሳፈ ኤክስ።
\XREF{}{{\XO 11:7 }{\XT{መ 6:13-22.}}}


\par }{\PP \VS{8}አብራሃመይ ላታ ኦꬅድ ኤካና ቢታ ባና መላ ፆሳይ እያ ፄግዳ ዎደ ሀር አቶሽን፥ እ አዉ ብያኮ ኤሮና እፅኮካ ኪተትዳይ አማኖና።
\XREF{}{{\XO 11:8 }{\XT{መ 12:1-5.}}}

\VS{9}አብራሃመይ ፆሳይ እያዉ እማና ግዳ ቢታን በተ አሳዳ ደእዳይ አማኖና። ፆሳይ ሄ እማና ግዳይሳ እያራ እስፈ ላታናው ደእያ ይሳቃራነ ያይቆባራ ዎላ ዱንካነን ደእስ።
\XREF{}{{\XO 11:9 }{\XT{መ 35:27.}}}

\VS{10}እ፥ ፆሳይ ቆፕድ ኬፅዳ ፃላ ባሶይ ደእያ ካታማ ናጌስ።


\par }{\PP \VS{11}ሳራ ባ ሁጰን ጭምዳባ ግድኮካ ኡፋይስ እምዳ ፆሳይ አማነትዳይሳ ግደይሳ ኤርዳ ግሾ ቃንꬃታናዉ ዎልቃ ደምዳይ አማኖና።
\XREF{}{{\XO 11:11 }{\XT{መ 18:11-14፤ 21:2.}}}

\VS{12}ሄሳ ግሾ፥ ሀይቅዳ አስ ዳንያ እስ አድያፈ ሳሎ ፆልንቶ መላነ አባ ጋፃን ደእያ ታይቦይ ባይና ሻፈ መላ ዘረꬃይ የለትዶሶና።
\XREF{}{{\XO 11:12 }{\XT{መ 15:5፤ 22:17፤ 32:12.}}}


\par }{\PP \VS{13}ሄ አሳ ኡባይ ባንታዉ ጌተትዳ ኡፋይሳ ቃላ ኤኮና አማኖን ሀይቅዶሶና። ሽን ሃሆራ ሄሳ በእድ፥ ደምዳዳ ኦꬅድ፥ ኡፋይሳን ኤክዶሶና። ቃስ ኤንቲ ሳአን እማነ በተ አስ ግደይሳ ኤርዶሶና።
\XREF{}{{\XO 11:13 }{\XT{መ 23:4፤ 1 ታር 29:15፤ ማዝ 39:12.}}}

\VS{14}ሄሳዳ ግያ አሳይ ባንታ ቢታ ናገይሳ ቆንጨን በሴስ።

\VS{15}ኤንቲ ሄ አግድ ከይዳ ቢታ ጉየ ቆፕዳባ ግድያኮ ጉየ ስማናዉ ዳንዳኦሶና።

\VS{16}ሽን ሀእ አꬍድ ሎእያ ሳሎ ቢታ ላሞቶሶና። ሄሳ ግሾ፥ ፆሳይ ኤንታዉ ካታማ ጊግስዳ ግሾ፥ “ኤንታ ፆሳ” ጌተትድ ፄገታናዉ ዬላተና።


\par }{\PP \VS{17}አብራሃመይ ፓጨትዳ ዎደ ይሳቃ ያርሽዳይ አማኖና። ሄ ኡፋይሳ ቃላ ኤክዳ አብራሃመይ ባ እስ ናኣ ያርሻናዉ ጊግስ።
\XREF{}{{\XO 11:17 }{\XT{መ 22:1-14.}}}

\VS{18}ፆሳይ አብራሃመኮ፥ “ነ ዘረꬃይ ይሳቃ ባጋራ ፄገታና” ያግድ ኦድስ።
\XREF{}{{\XO 11:18 }{\XT{መ 21:12.}}}

\VS{19}ፆሳይ ሀይቆፐ ደንꬃናዉ ዳንዳኤይሳ አብራሃመይ አማንዳ ግሾ፥ ይሳቃ ሀይቆፐ ፓፅ ደንድዳዳ ኦꬅድ ዛር ኤክስ።


\par }{\PP \VS{20}ይሳቅ ዎደፐ ሀናናባ ኤርድ ያይቆባነ ኤሳዌ አንጅዳይ አማኖና።
\XREF{}{{\XO 11:20 }{\XT{መ 27:27-29፥ 39-40.}}}


\par }{\PP \VS{21}ያይቆብ ሀይቃና ሀንሸ፥ እስ እስ ዮሰፋ ናይታ አንጅዳይነ ጉፈ ቦላ ካትድ ጎይንዳይ አማኖና።
\XREF{}{{\XO 11:21 }{\XT{መ 47:3፤ 48:1-20.}}}


\par }{\PP \VS{22}ዮሰፍ ሀይቃናዉ ማትዳ ዎደ እስራኤለ አሳይ ግብፀፈ ከያናይሳ ኦድዳይነ ባ መቀꬃ ኦꬃናባ ኤንታ ኪትዳይ አማኖና።
\XREF{}{{\XO 11:22 }{\XT{መ 50:24-25፤ ከሳ 13:19.}}}


\par }{\PP \VS{23}ሙሰይ የለትዳፐ ጉየ እያ አያነ እያ አዋይ ማላ ሎኦ ናአ ግድዳይሳ በእድ ሄꬑ አጌና ቆትዳይ አማኖና፤ ኤንቲ ካዋ አዋጁዋ ባብቦኮና።
\XREF{}{{\XO 11:23 }{\XT{ከሳ 1:22፤ 2:2.}}}


\par }{\PP \VS{24}ሙሰይ ድጭዳፐ ጉየ ግብፀ ካዋ ናኤ ናአ ጌተታናይሳ እፅዳይ አማኖና።
\XREF{}{{\XO 11:24 }{\XT{ከሳ 2:10-12.}}}

\VS{25}ሙሰይ ናጋራን ጉꬃ ዎደስ ኡፋይታናፐ፥ ፆሳ አሳራ ዋየ ኤካናይሳ ዶርስ።

\VS{26}እ ዎደፐ ደማና ዎይቱዋ ትሽ ኦꬅድ ፄልዳ ግሾ፥ ግብፀ ሻሉዋፐ አꬅድ ክርስቶሳ ግሾ ቦረታናይስ ዳሮ አꬍያ ዱረተꬅ ግድዳይሳ ኤርስ።


\par }{\PP \VS{27}ሙሰይ ካዋ ሀንቁዋ ያዮና፥ ግብፀፈ ከይዳይ አማኖና። በንቶና ፆሳ በእዳ አሳዳ ሀንድ ባ ቆፋን ገንጭስ።

\VS{28}ሀይቆ ኤህያ ኪታንቾይ እስራኤለ አሳ ባይራ ናይታ ዎꬎና መላ ሙሰይ ፓስካነ ሱꬃ ዉርፀꬃ ዎጋ ኦꬅዳይ አማኖና።
\XREF{}{{\XO 11:28 }{\XT{ከሳ 12:21-30.}}}


\par }{\PP \VS{29}እስራኤለ አሳይ መላ ቢታራ ሄመትያዳ ሄመትድ፥ ዞኦ አባ ፕንዳይ አማኖና። ሽን ግብፀ አሳይ ገላናዉ ፓጭድ በእያ ዎደ ሃꬃይ ኤንታ ምትስ።
\XREF{}{{\XO 11:29 }{\XT{ከሳ 14:21-31.}}}


\par }{\PP \VS{30}እስራኤለ አሳይ እያርኮ ካታማ ሹቻ ድርሳ ላፑን ጋላስ ዩይድ፥ ኩንድስዳይ አማኖና።
\XREF{}{{\XO 11:30 }{\XT{እያ 6:12-21.}}}

\VS{31}ላይምያ ራኣባ ቢታ ዎቸይሳታ ሞክዳ ግሾ፥ ኪተቶና አሳራ ሀይቆና አትዳይ አማኖና።
\XREF{}{{\XO 11:31 }{\XT{እያ 2:1-21፤ 6:22-25.}}}


\par }{\PP \VS{32}ህዛ፥ ሀራ ታ አይ ጎ? ገድዮናባ፥ ባራቃባ፥ ሳምሶናባ፥ ዮፍታሄባ፥ ዳዊታባ፥ ሳሜላባ፥ ቃስ ናበታባ ኦዳናዉ ታዉ ዎደይ ግደና።
\XREF{}{{\XO 11:32 }{\XT{አይሰ 6:11—8:32፤ 4:6—5:31፤ 13:2-16፤ 11:1-12፤ 1 ሳሜ 16:1፤ 1 ካዎ 2:11፤ 1 ሳሜ 1:1-25.}}}

\VS{33}ኤንቲ አማኖን ካዎተꬃታ ፆንዶሶና፤ ፅሎተꬃን አይስዶሶና፤ ፆሳይ እማና ግዳ ኡፋይሳ ኤክዶሶና፤ ጋሞታ ዶና ጎርድዶሶና፤
\XREF{}{{\XO 11:33 }{\XT{ዳነ 6:1-27.}}}

\VS{34}ታማ ዎልቃ ቶይስዶሶና፤ ሞርከታ ማሻፈ አትዶሶና፤ ባንታ ዳቡራን ምንዶሶና፤ ኦላን ዎልቃማ ግድዶሶና፤ አላጋ ቶራ ጎድዶሶና።
\XREF{}{{\XO 11:34 }{\XT{ዳነ 3:1-30.}}}

\VS{35}ማጫሳት ባንታ ሀይቅዳይሳታ ሀይቆፐ ፓፅን ኤክዶሶና።

\par }{\PP ቃስ ሀራት አꬍያ ሀይቆፐ ደንዱዋ ኤካናዉ ኮይድ ቃሾፐ ብለታናይሳ እፅዶሶና።
\XREF{}{{\XO 11:35 }{\XT{1 ካዎ 17:17-24፤ 2 ካዎ 4:25-37.}}}

\VS{36}ሀራት አሳን ቦረትድ ልሶን ጋራፈትዶሶና፤ ሀራት ሳንꬃላታን ቃሸትድ ቃሾ ኬꬃን የገትዶሶና።
\XREF{}{{\XO 11:36 }{\XT{1 ካዎ 22:26-27፤ 2 ታር 18:25-26፤ ኤርም 20:2፤ 37:15፤ 38:6.}}}

\VS{37}ኤንቲ ሹቻን ጫደትዶሶና፤ ማጋዘን ናምአ ከይድ ጳልቀትዶሶና፤ ፓጨትዶሶና፤ ማሻን ሀይቅዶሶና፤ ኤንታዉ ኡባባይ ꬋይን መቶትዶሶና። ዶርሳ እተነ ዴሻ እተ ማእድ ዩይዶሶና።
\XREF{}{{\XO 11:37 }{\XT{2 ታር 24:21.}}}

\VS{38}ኤንታዉ ሀ አላመይ ጊጎና እፅን መላ ቢታን፥ ደረ ቦላ፥ ጎንጎሎንነ ኦላ ግዶን ዩይዶሶና።


\par }{\PP \VS{39}ፆሳይ ኤንታ አማኑዋባ ማርካትኮካ፥ ሄ ኡባይ ጌተትዳ ኡፋይሳ ቃላ ኤክቦኮና።

\VS{40}ፆሳይ ኑስ ሎኦባ ቆፕ ዎꬅዳ ግሾ ኤንቲ ኑኒ ባይና ፖሎ ግዶኮና።




\par }\Chap{12}{\SH ፆሳይ ኑስ አዋ
\par }
{\PP \VerseOne{1}ህዛ፥ ሻራዳ ኑ ዩሹዋን ዳርዳ ሀይሳ መላ ማርካት ኑ ማታን ደእያ ግሾ ኑና ꬉብያ ኡባነ ኦይክድ ሃርያ ናጋራ ድግድ፥ ኑ ስንꬃን ደእያ ጋደ ዎꬃ ገንጫን ዎፆስ።

\VS{2}ኑ አማኑዋስ ኦገ ዶይዳይሳነ ኑ ዉርሰꬃ ፖሉዋኮ ኑና ጋꬅያ የሱሳ ቦላ ኑ አይፍያ ዎꬆስ። የሱሲ ዎደፐ ደእያ ኡፋይሳ ግሾ ማስቃልያ ዋይያ ዳንዳእድ፥ ዬላ ሀይቁዋ ካꬍድ፥ ፆሳፈ ኡሻቻ ባጋን ኡትስ።


\par }{\PP \VS{3}ህዛ፥ ህንተ ዶጭድ ኡፋይስ ቃንፆና መላ ናጋራንቾታ እፁዋ ዳንዳእዳ የሱሳ ቆፕተ።

\VS{4}ናጋራራ ደእያ ባፅያን ቡሮ ሱꬁ ጉሳና ጋካናዉ ኤቀትበከታ።

\VS{5}ፆሳይ ባ ቃላን፥ ባ ናይታዳ ህንተና ዞርዳይሳ ዶግደታ።
\XREF{}{{\XO 12:5 }{\XT{እዮ 5:17፤ ሌም 3:11-12.}}}

\par }{\Q “ታ ናአዉ፥ ፆሳ ሴራ ለቆፋ፤

\par }{\QB እ ነና ሴርያ ዎደ ኡፋይስ ቃንፆፋ።


\par }{\Q \VS{6}ጎዳይ ባ ዶስያ ኡራ ሴሬስ፤

\par }{\QB ቃስ ባ ናአዳ ኤክያ ኡባ ጋራፈስ” ያጌስ።


\par }{\PP \VS{7}ፆሳይ ህንተና ባ ናይታዳ ሴርያ ዎደ ገንጭተ፤ አዋይ ሴሮና ናእ ኦኔ?

\VS{8}ፆሳይ ባ ናይታ ኡባ ሴሬስ፤ ህንተ ሴረቶና እፅኮ ቱማ እያ ናይታ ግዶናሽን ባላኮ ናይታ።

\VS{9}ቃስ ኑና የልዳ ኑ አዋት ኑና ሴሮሶና፤ ኑካ ኤንታና ቦንቾስ። ያትን፥ ኑኒ ኑ አያና አዋስ ዋንድ አꬅድ ሃረቶኮ?

\VS{10}ህዛ፥ ኑ አዋት ባንታዉ ሎኦ ዳንዳ መላ ጉꬃ ዎደስ ኑና ሴርዶሶና። ሽን ፆሳይ ኑ ጎአስ፥ ኑ እያ ጌሻተꬃን ሻከታና መላ ሴሬስ።

\VS{11}ኑኒ ሴረትያ ዎደ ይሎዬስፐ አትሽን፥ ኡፋይሰና። ሽን ጉየፐ ሴረተꬅ ሜዘትዳ አሳስ ሴራይ፥ ሳሮይ ኩምዳ ፅሎተꬃ አይፈ አይፍሴስ።


\par }{\SH ዞረነ ናግሶ
\par }
{\PP \VS{12}ህዛ፥ ህንተ አርጋጭዳ ቀስያነ ህንተ ዳቡርዳ ጉልባታ ምንꬅተ።\XREF{}{{\XO 12:12 }{\XT{እሳ 35:3.}}}

\VS{13}ዎበይ ፓፃና መላፐ አትሽን፥ አꬅድ መቆና መላ ህንተ ቶሁዋስ ሱረ ኦገ ጊግስተ።
\XREF{}{{\XO 12:13 }{\XT{ሌም 4:26.}}}


\par }{\PP \VS{14}አሳ ኡባራ ሳሮ ዳናዉነ ጌሻተꬃን ዳናዉ ምንተ፤ ጌሻተꬅ ባይና ኦንካ ጎዳ በአናዉ ዳንዳኤና።

\VS{15}ህንተፈ ኦደስካ ፆሳ አꬎ ኬሀተꬃይ ፓጮናዳ፥ ቃስ ጫሞ አይፈ አይፍድ ዳሮ አሳ ቱንስያነ ꬋይስያ ዘረꬃዳ ግዶና መላ ናገትተ።
\XREF{}{{\XO 12:15 }{\XT{ዛረ 29:18.}}}

\VS{16}ህንተ ግዶን ላይማትያ አስ ዎይኮ እስ ቶሆ ምያ ካꬃስ ባ ባይራተꬃ ቶችድ ባይዝዳ ኤሳዌ መላ አስ ዶና መላ ናገትተ።
\XREF{}{{\XO 12:16 }{\XT{መ 25:29-34.}}}

\VS{17}ጉየፐ ኤሳዌይ ሄ አንጁዋ ኤካናዉ ኮይዳ ዎደ ድገትዳይሳ ኤሬታ። እ ሄ አንጁዋ አፉꬃን ምንድ ኮይኮካ፥ ደማናዉ ዳንዳእቤና፤ እ ናጋራፐ ስማናዉ ቃዳ ደምቤና።
\XREF{}{{\XO 12:17 }{\XT{መ 27:30-40.}}}


\par }{\PP \VS{18}ህንተ ኩሸን ቦሸትያ ሲና ደርያኮ፥ ኤፅያ ታማኮ፥ ꬉማኮ፥ ጫጋናኮ፥ ጎትያኮ፥
\XREF{}{{\XO 12:18 }{\XT{ከሳ 4:11-12፤ 19:16-22፤ 20:18-21.}}}

\VS{19}ሞይዘ ፑኑኮ ዎይኮ ቃላይ ስኤትያ በሳኮ ይቤከታ። ሄ ቃላ ስእዳ አሳይ ሀራ ጉዣ ቃላ ስኦና መላ ዎስዶሶና።

\VS{20}አይስ ጊኮ፥ “ሀር አቶሽን፥ ዶእ ሄ ዙማ ቦችኮ፥ ሹቻን ጫደትድ ሀይቆ” ያግዳ ኪታ ኤንቲ ቶካናዉ ዳንዳእቦኮና።
\XREF{}{{\XO 12:20 }{\XT{ከሳ 19:12-13.}}}

\VS{21}ሄ ሀንያባይ ዳሮ ዳጋንꬅያባ ግድዳ ግሾ ሙሰይካ፥ “ታኒ ያሻን ኮኮራስ” ያግስ።
\XREF{}{{\XO 12:21 }{\XT{ዛረ 9:19.}}}


\par }{\PP \VS{22}ሽን ህንተ ፅዮነ ዙማኮ፥ ደኦ ፆሳይ ደእያ የሩሳላመ ካታማኮ፥ እስፈ ሺቅድ ኡፋይትያ ዳሮ ሙኩሉ ኪታንቾታኮ ሳሉዋ ይደታ።

\VS{23}ኤንታ ሱንꬃይ ሳሎን ፃፈትዳ ዎሳ ኬꬃ ባይራ ናይታኮ፥ አሳ ኡባ ዳይና ግድዳ ፆሳኮ፥ ፖሎ ግድዳ ፅሎ አሳ አያናታኮ ይደታ።

\VS{24}ኦራꬃ ጫቁዋስ ግዶ ግድድ ስገꬅያ የሱሳኮ፥ አበላ ሱꬃፈ አꬍያባ ኦድያ ዉርፀትዳ ሱꬃኮ ይደታ።
\XREF{}{{\XO 12:24 }{\XT{መ 4:10.}}}


\par }{\PP \VS{25}ህንተዉ ኦድያ ኡራ ቃላ እፃስ ጎና መላ ናገትተ። ካሰይሳት ሳአን ግድድ ኦድዳ ኪታ ስኦና እፅድ፥ ከስ ኤክቦናባ ግድኮ፥ ያትን፥ ሳሎን ግድድ ኦድያ ቃላ ኑኒ እፃስ ጊኮ ዋንድ ከስ ኤካኔ?\XREF{}{{\XO 12:25 }{\XT{ከሳ 20:22.}}}

\VS{26}ሄ ዎደ እያ ቃላይ ሳአ ቃꬅስ። ሽን ሀእ ታኒ፥ “ሳአ ፃላላ ግዶናሽን፥ እስ ቶሆ ዛራዳ ሳሉዋካ ቃꬃና” ያግስ።
\XREF{}{{\XO 12:26 }{\XT{ሀገ 2:6.}}}

\VS{27}“እስ ቶሆ ዛራዳ” ግያ ቃላይ ቃፆናባይ ምንድ ዳናይሳ፥ ቃስ ቃፅያ መትዳባት ꬋያናይሳ በሴስ።


\par }{\PP \VS{28}ኑኒ ቃፃናዉ ዳንዳኦና ካዎተꬃ ኤክያ ግሾ ፆሳ ጋላቶስ፤ ፆሳ ኡፋይስያ ኦገን ቦንቾንነ ያሻተꬃን እያ ጎይኖስ።

\VS{29}ህዛ፥ ኑ ፆሳይ ቱማ ፁግያ ታማ።
\XREF{}{{\XO 12:29 }{\XT{ዛረ 4:24.}}}




\par }\Chap{13}{\SH ዉርሰꬃ ዞረ
\par }
{\PP \VerseOne{1}አማንያ አሳዳ እሶይ እሱዋራ ፖሎ ሲቀትተ።

\VS{2}እማ ሞከይሳ ዶጎፕተ። እስ እስ አሳት ሄሳዳ ኦꬅሸ ኤሮና ኪታንቾታ ሞክዶሶና።
\XREF{}{{\XO 13:2 }{\XT{መ 18:1-8፤ 19:1-3.}}}

\VS{3}ቃሾን ደኤይሳታ ህንተካ ኤንታራ እስፈ ቃሾን ደእያዳ ኦꬅድ ኤንታና ቆፕተ። ዋየ ኤክያ አሳራ እስፈ ህንተካ ዋየ ኤክያዳ ኦꬅድ ኤንታና ቆፕተ።


\par }{\PP \VS{4}ኤኮይነ ገሎይ አሳ ኡባ ማታን ቦንቸትዳባ ግዶ። ቃስ ፆሳይ ላይማተይሳታነ ላመይሳታ ፕርዳናዉ ደእያ ግሾ አዝናይነ ማችያ እሶይ እሱዋስ አማነታናዉ በሴስ።


\par }{\PP \VS{5}ሚሸ ሲቆፐ ህንተና ናግተ፤ ህንተዉ ደእያባን አልተ። ፆሳይ፥ “ታኒ ነና ኡባራካ የግከ ዎይኮ አግከ” ያግስ።
\XREF{}{{\XO 13:5 }{\XT{ዛረ 31:6፥ 8፤ እያ 1:5.}}}

\VS{6}ሄሳ ግሾ፥ ኑኒ አማነትድ፥

\par }{\Q “ጎዳይ ታና ማደይሳ፤

\par }{\QB ታ ያይከ፤ አስ ታና አይ ኦꬃኔ?”

\par }{\MM ያጎስ።\XREF{}{{\XO 13:6 }{\XT{ማዝ 118:6.}}}


\par }{\PP \VS{7}ፆሳ ቃላ ኮይሮ ህንተዉ ኦድዳ ህንተና ካለይሳታ ቆፕተ። ኤንቲ ዋንድ ደእዳኮ ኤንታ ዱሳ በእድ ኤንታ አማኑዋ ካልተ።


\par }{\PP \VS{8}የሱስ ክርስቶሲ ዝነካ ሀችካ መርናዉካ ላመተና።

\VS{9}ዱማ ዱማ ኦራꬃ ትምርተን ሀራሶ ብድ ꬋዮፕተ፤ ቦፕተ። ኑ ዎዛናይ ፆሳ አꬎ ኬሀተꬃን ምናናዉ በሴስፐ አትሽን፥ ምን ጎኦና ካꬃን ዎጋ ፖሎን ግዶፖ።


\par }{\PP \VS{10}ሽን ዱንካንያ ግዶን ኦꬅያ ካህነት ሄ ያርሾ ካꬃፈ ማናዉ ኤንታዉ ማት ባይና ያርሾ በሳይ ኑስ ደኤስ።

\VS{11}ካህነ ሀላቃይ ናጋራ ያርሾስ መሄ ሱꬅ ኤክድ ያርሻናዉ ኡባፈ ጌሻ በሳ ገሌስ። ሽን ሄ መህያ አሹዋ ድርሳፈ ካረን ፁጌስ።
\XREF{}{{\XO 13:11 }{\XT{ሌወ 16:27.}}}

\VS{12}ሄሳዳካ፥ የሱሲ ደርያ ናጋራፐ ባ ሱꬃን ጌሻናዉ ካታማ ፐንግያፈ ካረን ዋየትስ።

\VS{13}ህዛ፥ ኑኒ ቦርያ ቶክድ ድርሳፈ ካረ እያኮ ከዮስ።

\VS{14}ህዛ፥ ኑስ ሀይሳን መርናዉ ደእያ ካታም ባዋ፥ ሽን ኑኒ ያና ካታማ ናጎስ።


\par }{\PP \VS{15}ህዛ፥ የሱሳ ባጋራ ኡባ ዎደ እያ ሱንꬃስ ማርካትያ መተርሻ ጋላታ ያርሾ ፆሳስ እሞስ።

\VS{16}ሎኦባ ኦሶነ ህንተዉ ደእያባፐ መቶትዳ አሳስ እሞ ዶጎፕተ። ህዛ፥ ሄሳ መላ ያርሾይ ፆሳ ኡፋይሴስ።


\par }{\PP \VS{17}ህንተና ካለይሳታስ ኪተትተ፤ ኤንቲ ግያባ ኦꬅተ። ኤንቲ ባንታ ኦꬅያባስ ፆሳ ስንꬃን ኦይሸታናዉ ደእያ ግሾ፥ ህንተና ሄሞሶና። ህንተ ኤንታዉ ኪተትኮ፥ ባንታ ኦሱዋ ኡፋይትድ ኦꬃና፤ ሄስ ሀኖና እፅኮ፥ ኤንቲ አዛንሸ ኦꬃና፤ ሄስ ህንተና አይብባካ ማደና።


\par }{\PP \VS{18}ኑስ ፆሳ ዎስተ። ኑ ካሀይ ጌሽ፤ ኑ ኡባ ዎደ ሎኦባ ኦꬃናዉ ኮዮስ።

\VS{19}ታኒ ህንተኮ ኤለሳዳ ያና መላ ህንተ ታዉ ምንꬅድ ፆሳ ዎሳና መላ ታ ህንተና ሀዳራ ጋይስ።


\par }{\PP \VS{20}ሳሮተꬃ ፆሳይ፥ ዶርሳ ሄምያ ኑ ጎዳ የሱሳ፥ ባ መርና ጫቆ ሱꬃን ሀይቆፐ ደንꬅዳይስ፥

\VS{21}እያ ሸንያ ኦꬃና መላ ሎኦባ ኡባን እ ህንተና ዳንጭሶ። እያ ኡፋይስያባ የሱስ ክርስቶሳ ባጋራ ኑናን ፆሳይ ኦꬆ። የሱስ ክርስቶሳ ባጋራ ፆሳስ መርናፐ መርና ጋካናዉ ቦንቾይ ግዶ። አምንእ።


\par }{\PP \VS{22}ታ እሻቶ፥ ታ ሀ ዳብዳብያ ህንተዉ ቃንꬃን ፃፍዳ ግሾ፥ ህንተ ታ ዞርያ ሳለቶና ኤካና መላ ታ ህንተና ዎሳይስ።


\par }{\PP \VS{23}ኑ እሻይ፥ ፅሞትዮስ ቃሾፐ ብለትዳይሳ ኤርተ። እ ኤለስድ ታኮ ዪኮ ታ እያራ ህንተና ባዳ በአና።


\par }{\PP \VS{24}ህንተና ካለይሳታነ አማንያ ኡባ ሳሮ ጊተ። ፃለፐ ይዳ አማንያ አሳይ ህንተና ሳሮ ያጎሶና።


\par }{\PP \VS{25}ፆሳ አꬎ ኬሀተꬃይ ህንተ ኡባራ ግዶ። አምንእ።


\par }